
CUVÂNT ÎNAINTE 


în opera exegetică a Sfântului Ioan Gură de Aur, Omiliile la Matei 
- a căror versiune modernă ne-a dăruit-o Părintele Dumitru Fecioru - 
ocupă un loc special, greu de definit în câteva rânduri prefaţatoare. De 
bună seamă, nu în primul rând calitatea de cel mai vechi comentariu 
complet la Evanghelia după Matei, datând din perioada patristică, face 
din această lucrare un capitol de referinţă al întregii literaturi creştine. 
Există alte particularităţi care totdeauna o vor putea impune atenţiei 
oricărui iubitor autentic de spiritualitate, chiar şi celui care încă ar mai 
ezita, simţindu-se puţin copleşit, în faţa dimensiunilor ei impresionante. 

Probabil ar trebui subliniat, mai întâi, că Omiliile la Matei 
constituie o parte substanţială din acele omilii exegetice care, o dată 
rostite, au făcut ca numele autorului lor să fie însoţit - şi câteodată chiar 
înlocuit - de un supranume: Hrisostom, pe care posteritatea l-a refuzat 
oricărei alte personalităţi bisericeşti. 

Dacă, de multe ori, proclamarea clasicităţii unor autori a condus la 
diminuarea numărului de cititori ai lor - elogierea artificială 
substituindu-se contactului nemijlocit, mai anevoios, dar extrem de fertil, 
cu opera lor - atunci, această carte sigur este una dintre cele care pot să 
redeştepte interesul faţă de nişte texte care aparţin unui Părinte al 
Bisericii, recunoscut dintru început ca inegalabil în arta călăuzirii prin 
cuvânt a sufletelor omeneşti către Hristos. 

în acelaşi timp, socotim că, într-un fel, va fi reabilitată şi noţiunea 
de "omilie", care a ajuns, de prea multe ori, să fie asociată cu orice 
cuvântare searbădă, monotonă, lipsită de dinamism şi, deci, total 
necaptivantă; de altfel, cuvântul grecesc din care provine termenul 
"omilie" poartă şi înţelesul de "relaţie strânsă, vie" între vorbitor şi 
auditoriul său. Cât despre forma literară aleasă pentru expunerea 
comentariului la Matei, aceasta ar putea trimite la genul aporetic, 
atât de familiar tradiţiei de gândire elene. Astfel, fără a evita pasajele 
problematice printr-o conspiraţie a tăcerii, Sfântul Ioan Gură de Aur 
însuşi identifică dificultăţile, aparentele contradicţii ale textului 

evanghelic, lămurindu-le apoi printr-o exegeză ce uimeşte şi astăzi prin 
soluţiile ei inspirate. 

Desigur, este indiscutabilă virtutea didactică a comunicării unei 
învăţături, prin alternarea ridicării de probleme cu oferirea de răspunsuri 
convingătoare. Dar, nu numai grija pentru asimilarea corectă a mesajului 
său l-a determinat pe Sfântul Ioan Gură de Aur să adopte o asemenea 
modalitate de adresare, ci şi conştiinţa că "mărgăritarele" trebuiau, 
simultan, şi Împărtăşite unora, dar şi apărate împotriva altora, mai ales 
din elita intelectuală a vremii, care preluaseră critici minuţios formulate, 
de la anticreştini notorii, precum Aelius Aristide, Fronto, Galenus, 
Celsus şi, mai cu seamă, Porfiriu. 

Aşadar, cuvântul de învăţătură al Patriarhului Constantinopolei se 
îndreaptă, deopotrivă, către păstoriţii săi şi către duşmanii Adevărului, pe 
unii zidindu-i duhovniceşte, pe ceilalţi dezarmându-i printr-o argumentare 
exemplară. 

Nu trebuie să uităm că educaţia retorico-dialectică şi-a primit-o 
Sfântul Ioan Gură de Aur la şcoala ilustrului retor Libaniu - un fervent 
iubitor al elenismului, dar a valorizat-o pentru cauza Evangheliei lui 
Hristos la şcoala episcopului Diodor de Tars, binecunoscutul adversar al 
arianismului dar şi al elenismului păgân, pe care încerca să-l reînvie 
împăratul Iulian Apostatul. 

Calităţile dobândite în perioada uceniciei, dar purificate şi 
iluminate în anii de aspră asceză care au urmat, sunt transparente şi în 
cartea de fată şi, poate, mai cu seamă, în primele două Omilii. Acestea 
două ar putea să constituie ele singure o edificatoare, dar şi inedită, 
introducere ortodoxă în studiul Sfintelor Scripturi. Bineînţeles, nu 
printr-o meşteşugită cuvântare reaprinde Sfântul Ioan Hrisostom 
dragostea şi veneraţia ascultătorilor săi faţă de Scripturi, ci prin nişte 
cuvinte care ar putea să zguduie şi astăzi multe conştiinţe creştine mai 
puţin veghetoare: "Spuneţi-mi, vă rog, care din cei de faţă ar putea, dacă 
i-aş cere, să-mi spună un psalm sau un text din dumnezeieştile Scripturi? 
Nici unul! Şi nu-i numai asta grozăvia. Grozăvia este alta, că suntem atât 
de nepăsători faţă de cele duhovniceşti, pe cât suntem de iuţi, ba mai iuţi 
decât focul, faţă de cele satanice. De v-aş întreba de ştiţi cântece de lume, 
cântece de dragoste, cântece desfrânate aş vedea că mulţi le ştiu pe de rost 
şi că le cântă cu multă plăcere. Dar ce scuză găsiţi că nu ştiţi un text din 
Scriptură? Nu-s călugăr, mi se răspunde? Am femeie şi copii şi trebuie 








cuvInt înainte 

să mă îngrijesc de casa mea! Ei bine, scuza asta vă pierde, că socotiţi că 
numai călugărilor li se cuvine să citească dumnezeieştile Scripturi, când 
de fapt voi aveţi cu mult mai multă nevoie de ele decât călugării, pentru 
că voi trăiţi în lume, voi vă răniţi în fiecare zi; şi de aceea voi aveţi mai 
cu seamă nevoie de leacul Sfintelor Scripturi. Prin urmare, a socoti de 
prisos citirea Sfintelor Scripturi este cu mult mai rău decât a nu le citi. 
Astfel de gânduri sunt gânduri drăceşti". (Omilia II, 5). 

Dacă în tonul grav al acestei mustrări descoperim pe părintele 
duhovnicesc care se cutremură de lipsa de maturitate duhovnicească şi de 
ignoranţa spirituală în care se complac mulţi dintre fiii săi, în discutarea 
raporturilor dintre Vechiul şi Noul Testament, a veridicităţii şi armoniei 
tuturor celor patru redactări ale Sfintei Evanghelii, precum şi în 
comentarea propriu-zisă a Evangheliei după Matei, recunoaştem pe 
gânditorul convins că propovăduirea Adevărului nu poate niciodată 
nesocoti exigenţele logice ale minţii omeneşti. Aşa se explică, printre 
altele, şi insistenţa sa asupra explicării mult discutatelor deosebiri dintre 
cele patru Evanghelii. Astfel, din locurile cu care criticii dintotdeauna ai 
Bibliei şi-au susţinut îndoielile, Sfântul Ioan Gură de Aur extrage dovada 
decisivă a adevărului acestor texte ale Sfintei Scripturi: "Dar tocmai 
această deosebire este cea mai mare dovadă a adevărului. Dacă toate 
spusele lor s-ar fi potrivit cu de-amănuntul în ce priveşte timpul şi locul, 
iar asemănarea ar fi mers chiar până la cuvinte, nici unul din duşmani 
n-ar fi crezut că evangheliştii n-au alcătuit Evangheliile fără să se adune 
şi fără să urmărească vreun scop omenesc oarecare. Şi pe bună dreptate, 
pentru că o asemănare atât de mare nu s-ar fi putut datora unei simple 
întâmplări. Dar aparenta deosebire între cei patru evanghelişti, care este 
numai în lucrurile de mică însemnătate, îi scapă de orice bănuială 
şi dovedeşte strălucit chipul alcătuirii Evangheliilor. Nu este vătămat 
cu nimic adevărul spuselor lor, dacă au scris ceva deosebit unul de 
altul, cu privire la timpul şi locul unor fapte sau cuvinte ale Domnului" 
(Omilia I, 3). 

Unii vor fi, poate, puţin surprinşi constatând că, în timp ce 
consolidării credinţei ascultătorilor săi în adevărul şi autoritatea 
dumnezeiască a Evangheliilor Sfântul Ioan Gură de Aur le acordă atâta 
grijă, referirile la scrierile profane sunt, uneori, depreciative. 

De fapt, replicile Sfântului Ioan Hrisostom sunt adresate oricărei 
culturi profane care îşi propune să anihileze certitudinile fundamentale ale 
creştinismului, supunându-le, fie unor critici acerbe, dar şi oarbe, fie unor 





perfide încercări de alterare. Deci, intransigenta Sfântului Ioan Gură de 
Aur în această privinţă este explicată doar de observaţia că, evaluate după 
criteriile Evangheliei, anumite creaţii ale culturii profane devin 
criticabile din pricina nocivităţii lor morale. Aşadar, sunt respinşi doar 
aceia "care au arătat prin scrierile lor că au fost inspiraţi de un duh rău, un 
demon sălbatic, care duce război oamenilor, un duşman al creştinătăţii, un 
vrîţjmaş al bunei rânduieli, un demon care răstoarnă totul. Poţi spune 
altceva, când ei în scrierile lor... amestecă şi răstoarnă totul şi calcă în 
picioare legile firii?... Nici prin vis nu s-au gândit filosofii aceia la 
feciorie, şi nici la numele ei, la sărăcia de bunăvoie, la post sau la ceva 
asemănător" (Omilia I, 4, 5). 

Pe acestea le-au găsit, însă, vrednice de cinste şi de consemnat 
Sfinţii Evanghelişti. De aceea, Omiliile la Matei se constituie, de fapt, 
într-o iniţiere în practica vieţii creştine, a virtuţilor, prin pătrunderea, sub 
călăuzirea Sfântului loan Gură de Aur, a tainelor credinţei celei 
dreptmăritoare. 

Socotind ca deosebit de oportună publicarea acestei cărţi, acum, 
când Sfânta Scriptură este răstălmăcită adesea, în scopul susţinerii a tot 
soiul de rătăciri, dorim celor ce se vor apleca cu fior sfânt asupra 
paginilor ei, să-şi afle, prin lucrarea lui Dumnezeu, mângâierea, 
răspunsurile şi leacurile duhovniceşti pe care, poate, le aşteaptă de la ea. 


La sărbttoarea 
Bunei Veatiri 1994 

t TEOCTIST 

Guillaume de Toco, biograful marelui teolog apusean Toma d’Aquino, 
relatează că intr-o zi doctorul angelic, însoţit de studenţii săi, a făcut o plim¬ 
bare prin Paris. însoţitorii săi i-au lăudat frumuseţile arhitectonice ale capita¬ 
lei şi l-au întrebat dacă n-ar dori să aibă nişte frumuseţi ca acelea; la care 
Toma d’Aquino a replicat: „Aş dori să am în locul tuturor acestor frumu¬ 
seţi Omiliile Sfîntului Ioan Gură de Aur laEvanghelia după Matei” 1 2 . Atît de 
mult preţuia acest mare teolog apusean omiliile la Matei ale Sfîntului Ioan 
Gură de Aur! Pentru Toma d’Aquino frumuseţile Parisului păleau în faţa fru¬ 
museţilor cu care teologul ortodox a împodobit textul Evangheliei după Matei. 

Traducerea pe care o prezint acum a avut un ilustru înaintaş, pe Isaac 
Dascălul, primul traducător în româneşte al Omiliilor la Matei ale Sfîntului 
Ioan Gură de Aur. Le-a tradus în anul 1795, după cum aflăm din manuscrisul 
Nr. 110 1 al Bibliotecii Mînăstirii Neamţu: „Ioann Gură de Aur, Tîlcuire la 
Matthei Evanghelistul. Izvod. Isaac Dascălul au tălmăcit la an 1795” 3 4 5 . 
Cuvîntul „izjood” vrea să spună că e vorba de manuscrisul autograf al lui Isaac 
Dascălul. Manuscrisul 110 de la Neamţu a fost scris între 1800şi 1825*; deci 
între aceşti ani se afla în Biblioteca de la Neamţu volumul - după cum notează 
condica, un volum -cu traducerea lui Isaac Dascălul, a Omiliilor la Matei ale 
Sfîntului Ioan Gură de Aur. Se afla în Biblioteca de la Neamţu volumul acesta 
şi în anul 1843: „3 tomuri a sv. Ioann Gură de Aur”, care sînt: „Manus- 
cripturi: izvoade di pe cele greceşti” 6 . Din catalogul vechi de cărţi de la 
Neamţu aflăm care erau cele trei tomuri ale Sfîntului Ioan Gură de Aur, tra¬ 
duse de Isaac Dascălul. Acestea sînt: 1. Arătare de Scripturile lui Ioann 
Gură de Aur, traducere de Isaac Dascălul 7 ; 2. Tîlcuire la Matei Evanghe¬ 
listul, traducere de Isaac Dascălul 8 ; 3. Tîlcuire la Psalm 140, traducere de 
Isaac Dascălul 9 . Deci trei volume, aşa cum ne arată manuscrisul 102 din 

1. Denys Gorce, Petite introduction ă Utude des Peres. Avec une preface de Pierre de 
Labriolle, Paris, 1928, p. 102-103. 

2. Condică pentru cărţile moldoveneşti întîiu şi pentru ceale greceşti cîte să află in vivliothica sfintei 
Mănăstirii Neamţului, publicaţi de Pr. D. Fecioru; Un catilog vechi de manuscrise şi cărţi al Bibliotecii 
Mînăstirii Neamţului, în „Biserica Ortodox! Română”, 1941 (59), p. 414-443. 

3. Pr. D. Fecioru, op. cit., p. 423. 

4. Jbidem, p. 415. 

5. Ibidem, p. 419. 

6. Ibidem, p. 439. 

7. Ibidem, p. 419. 

8. Ibidem, p. 423. 

9. Ibidem, p. 424. 

Biblioteca Mînăstirii Neamţului 10 , scris în 1843, toate avînd ca traducător pe 
Isaac Dascălul, după mărturia manuscrisului 110 11 . 

în anul 1941, cînd am întocmit la Mînâstirea Neamţu catalogul manus¬ 
criselor Bibliotecii 12 , am avut în mîini manuscrisul autograf al lui Isaac Das¬ 
călul cu Omiliile la Matei ale Sfîntului loan Gură de Aur 13 . Dînd acum, pe 
româneşte aceleaşi omilii, am socotit că este bine să vorbesc mai pe larg de cea 
dintîi traducere în limba română a acestor omilii, aşa cum am făcut în Intro¬ 
ducerea la Catehezele Sfîntului Chirii al Ierusalimului 14 . în acest scop am 
cerut Prea Fericitului Părinte Patriarh Teoctist - pe atunci Locţiitor de 
Patriarh - încuviinţarea de a mă duce la Mînâstirea Neamţu spre a cerceta 
manuscrisul 58 care cuprindea traducerea lui Isaac Dascălul. Prea Fericirea 
Sa, cu bunăvoinţa care-l caracterizează şi cu dragostea lui cunoscută pentru 
scrierile sfinţilor părinţi, mi-a aprobat îndată cererea. Am avut însă prudenţa 
ca, înainte de a pleca la Mînâstirea Neamţu, să fac o întrebare la Mînăstire: 
dacă în Bibliotecă se mai află manuscrisul cu Omiliile la Matei ale Sfîntului 
loan Gură de Aur, pe care l-am văzut în 1941. Răspunsul mi l-a dat părintele 
stareţ al Mînăstirii Neamţu, prin Părintele Ciprian, stareţul Mînăstirii Bis¬ 
triţa, că un astfel de manuscris nu se găseşte în bibliotecă. 

Stnt, deci, nevoit să mă opresc aici, să nu mai vorbesc deprima traducere în 
româneşte a Omiliilor la Matei ale Sfîntului loan Gură de Aur, 
care l-au copleşit cu frumuseţea lor pe cel mai ilustru teolog apusean. Mă 
bucur, cel puţin, că am putut-o consemna - şi nu-i puţin lucrul acesta 
pentru istoria teologiei româneşti - şi că cercetarea în 1941 a Bibliotecii 

10. Ibidem, p. 439. 

11. Tot manuscrisul 110 ne dă mărturie şi de alte traduceri ale Iui Isaac Dascălul, aflate la 
Neamţu Intre 1800 şi 1820: a) 1 volum: Varsanufie Marele. Isaac Dascălul l-au scos şi s-au îndreptat 
4» Ilerion (f. 4-r); b) 1 volum: Duminecescul drum 275foi, Isaac Dascălul tălmăcitoriu (f. 7-v); c) 1 
volum: Duminecescul drum, a doa parte, Izpoade, 336foi, tot de Isaac la leat 1798( f. 7-v); d) 1 volum: 
Ervan, Izinod, Isaac Dascălul (f. 8-v); e) 1 volum: Efrem Şirul, lzx'od, Isaac Dascălul (f. 8-v); f) 1 
volum: Isaia, Cartea 2, Izvod, Isaac Dascălul (î. ll-r);g) 1 volum: Chirill lerusalimteanul, Izjood, 272 
foi, Isaac Dascălul tilmăcitoriu (f. 15-v); K) 1 volum: Chiprian, Tîlcuire la Cîntarea Cintărilor, Izjuod, 
Isaac Dascălul ({. 15-v); i) 1 volum: Carte cu patru cuvinte la tundere, Izood, Isaac Dascăl (f. 15-v);j) 1 
volum: Carte cu cuvinte la praznicepreste tot anul, 504foi, Isaac Dascălul (f. 16-r); k) 1 volum: Tîl¬ 
cuire la piiatra smintelii, Izood, Isaac Dascal {f. 18—r); 1) 3 volume: Dascălul Evghenie, Cuvinte sfătui¬ 
toare, Isaac, Ştefan Dăscălii, Ieroshimonah Ioann (f. 18-r); m) 1 volum: Nichifbr Theotoc, 4 cuvinte la 
tundere, Isaac Dascălul au tălmăcit {(. 21-v);n) 2volume: Simeon Noul Bogoslov, 802foi, Isaac Dască¬ 
lul au tălmăcit şi au prescris Gherontie cel Mic (f. 26-r); o) 1 volum: Theodorit episcopul Chirului, Tîl¬ 
cuire la Psalmii lui David 150, Isaac Dascal au tălmăcit-o pe hîrtie trecapelion, la anul 1800 (f. 27-r); 
p) 1 volum: Hotăriri ale sfintului sobor, Isaac Dascal (f. 27-v); r) 1 volum: Psaltire tilcuită a lui Theo¬ 
dorit, Izood, Isaac Dascălul pe trecapelion (f. 28-r). Se aflau deci, la începutul secolului al nouăspre¬ 
zecelea, la Mînăstirea Neamţu, 19 volume cu traduceri din limba greacă, poate dintre acestea 
una tradusă din limba latină: „Tîlcuire la Cîntarea Cîntărilor a lui Ciprian” - replica moldove¬ 
nească a traducerilor din părinţii bisericeşti a lui Samuil Micu Klein. 

12. Rămas nepublicat. 

13. Manuscrisul purta numărul 58. 

14. Slîntul Chirii al Ierusalimului, Catehezele, Partea I, traducere de Pr. D. Fecioru, Bucu- 

Mînăstirii Neamţu mi-a dat prilejul să trăsei un palid tablou al neobosi¬ 
tului traducător al scrierilor Părinţilor bisericeşti, Isaac Dascălul. 

* 

Omiliile la Matei, în număr de 90 15 , au fost rostite in Antiohia pe cînd 
Sfintul Ioan Gură de Aur era preot. însuşi Sfintul Ioan Gură de Aur dă, în 
Omiliile acestea, mărturie, vorbind in multe locuri de oraşul în care s-a născut 
şi în care şi-a desfăşurat, ca diacon şi preot, strălucitul său talent de orator creş¬ 
tin. 

în Omilia VII, 7, admonestînd pe credincioşii care se duceau la băile 
publice, unde femeile făceau baie complet dezbrăcate, le spune cu tărie: „Dacă 
omul care se uită la o femeie spre a o pofti, a şi făcut desfrînare” (Matei 
5, 28), cum să nu ajungă prizonier cel care vede o femeie în pielea goală? Nu ca 
potopul de pe timpul lui Noe, care a ucis tot neamul omenesc, ucid cu multă 
ruşine aceste femei care fac baie în pielea goală, pe toţi cei ce le privesc; apa 
potopului aceluia, da, a ucis trupul, dar a tăiat răutatea sufletului; apa aceasta 
însă face tocmai dimpotrivă: omoară sufletul, lăsînd trupurile vii! Cînd e vorba 
de întîietate, se adresează Sfintul Ioan Gură de Aur antiohienilor, „pretindeţi 
că staţi în fruntea întregii lumi, pentru că oraşul vostru este cel dinţii care şi-a 
pus cununa cu numele de creştin (Faptele Apostolilor 11, 27). Dar nu vă e 
ruşine ca la întrecerea în cuminţenie să fiţi în urma celor mai din urmă oraşe?”. 

în Omilia LXVI, 3, Sfintul Ioan Gură de Aur, pentru a-i îndemna pe cre¬ 
dincioşii săi să dea milostenii, recurge la numărătoarea locuitorilor Antiohiei: 
,Mă ruşinez să vă mai vorbesc despre milostenie. V-am vorbit de multe ori, dar 
n-am dobîndit mare luau de pe urma sfaturilor ce vi le-am dat. Aţi făcut ceva, 
dar nu atît cit am voit. Vă văd că semănaţi, dar nu cu mină plină. De aceea mă 
şi tem ca nu cumva să seceraţi cu zgîrcenie. Ca să vă convingeţi că semănăm cu 
Zgîrcenie, să cercetăm, dacă vreţi, cine sînt mai mulţi în oraş: săracii sau boga¬ 
ţii? Şi cine nu sînt nici săraci, nici bogaţi, ci ocupă locul de la mijloc? Zece la 
sută din populaţia oraşului e formată din bogaţi, iar &ce la sută din săraci, 
care n-au nici un fel de avere; restul populaţiei e formată din oameni de mijloc. 
Să împărţim numărul locuitorilor oraşului la numărul săracilor şi veţi vedea ce 
ruşine este pentru oraşul nostru. Cei foarte bogaţi sînt puţini, cei cu averi mijlo¬ 
cii, mulţi; săracii, cu mult mai puţini decît aceştia. Cu toate acestea, deşi sînt 
atît de mulţi oameni în oraş, care pot să hrănească pe cei flămînzj, totuşi mulţi 
se culcăfără să fi mîncat ceva. Şi se culcă flămînzj, nu pentru că cei ce au nu pot 
să-i îndestulezc cu uşurinţă, ci pentru că mare e cruzimea şi neomenia lor. Dacă 
cei bogaţi şi cei cu averi mijlocii ar împărţi între ei pe cei ce au nevoie depîine şi 
îmbrăcăminte, abia dacă ar reveni un sărac la cincizeci sau la o sută de locui¬ 
tori. Cu toate acestea, deşi sînt atît de mulţi cei care pot hrăni pe cei nevoiaşi, 
totuşi săracii îşi plîng în fiecare zi sărăcia lor. Şi ca să cunoşti neomenia lor, 
gîndeşte-te pe cîte văduve şi pe cîte fecioare ajută în fiecare zj Bise- 

l. r >. Patrolof’ia Creări, Mignc, voi. 47 şi 48, col. 18 7!)4, Paris, 






rica! Şi Biserica are numai venitul unuia dintre cei mai bogătaşi din oraşul 
nostru. Iar numărul celor ajutaţi de Biserică se urcă la trei mii. în afară de 
aceste trei mii de suflete, Biserica mai ajută zilnic pe cei din închisori, pe bolna¬ 
vii din spitale, pe sănătoşi, pe străini, pe schilozi, pe cei care stau la uşa bisericii 
pentru hrană şi îmbrăcăminte, pe scurt, pe toţi cei care cer ajutor în fiecare zi- 
Cu toate acestea averea Bisericii nu se împuţinează. Deci dacă numai zece 
bogaţi ar vrea să ajute pe săraci, aşa cum ajută Biserica, n-ar mai fi nici un 
sărac în oraşul nostru”. 

în Omiliile:LV, 5-6;LXVIII, 3-5;LXIX, 3-4;LXX, 3-5;LXXII, 3-4, 
Sfintul Ioan Gură de Aur vorbeşte de călugării şi călugăriţele care populau 
munţii din jurul Antiohiei - el însuşi trăitor în aceşti munţi înainte de a fi 
hirotonit diacon - şi ne transmite peste veacuri tabloul autentic al vieţuirii din 
mînăstirile de lingă Antiohia. 

Admiraţia Sfintului Ioan Gură de Aur pentru aceşti vieţuitori ai pustiei 
este fără margini. „Se scoală, spune el, înainte de răsăritul soarelui şi cîntă cu 
toţii , într-un glas, imne lui Dumnezeu; după rugăciune se duce fiecare la lucrul 
sdtt şi adună din munca lor mult cîştig pentru ajutorarea celor nevoiaşi; 
mdntncâ o dată în zi, spre seară; la masa lor, lăcomia nu-şi găseşte loc, masa 
lor e plină de filosofie; nu curg pîraie de sînge, nu se taie carne, nu se aude de 
dureri de cap de pe urma băuturii, nu se văd mîncări drese, nu simţi mirosuri de 
carne friptă , nici fum inecăcios, nu se văd alergături, zgomote, tulburări şi 
strigăte supărătoare; pe masa lor, pîine şi apă; apă din izvor curat, pîinea din 
munca mîinilor lor; iar dacă vor să mănînce ceva deosebit, mănîncă fructe.' 
După masă rostesc cu cîntare această rugăciune: „Binecuvîntat eşti, Dumne¬ 
zeule, Cel ce mă hrăneşti din tinereţile mele, Cel ce dai hrană la tot trupul. 
Umple de bucurie şi de veselie inimile noastre, ca, avînd toată îndestularea, să 
prisosim spre tot lucrul bun, întru Hristos Iisus Domnul nostru, cu Care Tie 
slavă, cinste şi putere se cuvine, împreună cu Sfintul Duh, în vecii vecilor, 
Amin! Slavă Ţie, Doamne, slavă Ţie, Sfinte; slavă Ţie, împărate, că ne-ai dat 
nouă mîncare spre bucurie. Umple-nepe noi de Duhul Sfint, ca să fim găsiţi bine- 
pldcînd înaintea Ta, şi nu ruşinaţi, cînd vei răsplăti fiecăruia după faptele lui”. 

Şi Sfintul Ioan Gură de Aur se adresează credincioşilor, spunîndu-le: „Ar 
trebui să vă duceţi acolo, printre monahi, ca să culegeţi de la ei aceste roade; dar 
pentru că nu voiţi, ascultaţi cel puţin din gura mea melodia aceasta duhovni¬ 
cească”. După cum se vede din aceste cuvinte, Sfintul Ioan Gură de Aur nu le-a 
reprodus credincioşilor săi numai cuvintele rugăciunii, ci le-a şi fredonat melo¬ 
dia. „Monahii aceştia, continuă Sfintul preot din Antiohia zugrăvirea vieţii 
lor, fac din noapte zi, petrecînd noaptea în rugăciuni de mulţumire şi cîntări de 
psalmi; se culcă pe jos şi mulţi dintre ei nu au nici acoperiş, ci, în loc de 
acoperiş, cerul. Se îmbracă cu haine făcute de ei din păr de capră sau 
din sac, alţii din piei. Printre ei nu se găsesc slugi. Ei singuri îşi aprind focul, ei 
îşi taie lemne, ei îşi fac de mîncare, ei slujesc pe cei care vin la ei. Nu-i om 
căruia să i se poruncească, nici om care să poruncească, ci toţi sînt slugi 

şi fiecare spală picioarele străinilor; şi toţi se iau la întrecere unii cu alţii; şi fac 
aceasta fără să cerceteze cine e străinul venit la ei; nici dacă e rob, nici dacă e 
liber, ci tuturor le spală picioarele. Acolo nimeni nu-i mare, nimeni nu-i mic. 
Toţi sînt egali. Chiar de-ar fi cineva mic, cel mare nu se uită ce este, ci cel mare 
se socoteşte a fi mai mic decît cel mic şi prin aceasta ajunge mai mare. Acolo este 
mare acela care sare să facă cea mai de jos slujbă; acolo nu se aud cuvintele: „al 
meu” şi „al tău”. Sînt şi mici şi mari în ce priveşte virtutea. Cel mic nu suferă 
că are să fie dispreţuit, că nici nu este cine să-l dispreţuiască. Toţi caută să fie 
de ajutor celor neputincioşi: unul tămăduieşte rănile celor bolnavi, altul călău¬ 
zeşte pe cel orb, iar altul sprijină pe cel schilod. Toţi sînt smeriţi; chiar îndelet¬ 
nicirile lor îi jac să fie smeriţi. Se va îngîmfa, oare, vreodată un om care sapă 
pâmîntul, care udă grădinile, care sădeşte legume şi pomi, care împleteşte coşuri 
de nuiele, care ţese pînzfl de sac sau care face o muncă la fel cu aceasta?”. 

Datorită acestei vieţi minunate şi sfinte, Sfintul Ioan Gură de Aur 
numeşte munţii Antiohiei „cetate a virtuţii”. Atît de îndrăgostit este de vieţui¬ 
rea acestor monahi, incit le spune credincioşilor săi: „ Vă trimit la locuinţele lor, 
că ar trebui să vedeţi cu propriii voştri ochi traiul acestor oameni!”. Şi Sfintul 
Ioan Gură de Aur merge mai departe; se oferă să le fie el călăuză, spunîndu-le: 
„Vino cu mine şi-ţi voi arăta eu locuinţele sfinţilor acelora! Vino şi învaţă ceva 
folositor de la ei! Sînt făclii care luminează faţa întregului pămînt! Sînt ziduri 
de apărare pentru oraşe! Să ne ducem, aşadar, la monahi! De la ei vom învăţa 
cu cîte legături sîntem legaţi!”. 

Dacă locul în care au fost rostite aceste omilii s-a putut afla cu uşurinţă 
din însuşi textul omiliilor, apoi cu anevoie sînt de găsit în omilii temeiuri 
pentru aflarea anului sau anilor în care au fost rostite. Un singur reper cronolo¬ 
gic ne oferă Sfintul Ioan Gură de Aur în Omilia LII, 3, cînd spune: „Dar 
pentru că a venit vorba de milostenie, haide să reluăm astăzi cuvîntul acela 
despre milostenie început acum trei zile, pe care l-am lăsat neterminat. Vă 
amintiţi că atunci cînd am vorbit despre luxul încălţămintelor, despre truda aceea 
Zfldarnică şi despre ticâloşenia tinerilor, pornisem de la milostenie şi am ajuns să 
vorbesc de păcatele legate de lux”. Omilia pe care o începuse „acum trei zile” este 
Omilia XLIX, 4-6. Cum Omilia LII este a patra omilie, urmează că Sfintul Ioan 
Gură de Aur a ţinut patru omilii în trei zile şi deci putem deduce că rostea şi două 
omilii în aceeaşi zi- Dacă textul de mai sus ne ajută să vedem cit de neobosit era ilus¬ 
trul predicator din A ntiohia în interpretarea Evangheliei după Matei, apoi el nu ne 
este de folos pentru aflarea anului în care au fost rostite omiliile. De aceea biografii 
Sfintuîui Ioan Gură de Aur se mărginesc la conecturi. 

Astfel, Tillemont le plasează în anul 388 sau 389 76 ; l’abbe J. 
Bareille 17 şi l’abbe Joly 18 le pun între anii 390 şi 398, iar Chrysostomas 

Mi Iternard de Montfaucon, l*refaUi, in Patrologia Greacă, Migne, voi. 47, col. 3-4. 

17. Oeuvres complete* de Saint Jeaii C.hrysostome d’apres toules Ies editions faites jusqu’â ce 
joi ir. Noiivelle traduclinn l’ran^aise par tăblie J. Bareille, Tome XI, Paris, 1868, p. 281. 

18. Saint |ean Cili vsostnme, (letivre* complete*. Iraduiles du grec en Iran y ai s par l’abbâjoly, 
Tome VI. Pai is, IK(iK, |> .117 

Baur 19 , cel mai bun biograf al Sfintului Ioan Gură de Aur, spune: )r Acum 
aproape toată lumea este de acord că Omiliile la Matei trebuie plasate în anul 
390 şi această dată ar putea fi în chip real justă”. 

* 

Abatele J. Bareille, în introducerea la traducerea operelor complete ale 
Sfintului Ioan Gură de Aur, caracterizează sintetic şi judicios Omiliile la 
Matei în aceşti termeni: „Omiliile la SfintulMatei cuprind o măreaţă învăţă¬ 
tură de morală şi de virtute; se găsesc în ele principiile care trebuie să dirijez# 
toată viaţa creştină, tot ce poate conduce la facerea binelui şi la depărtarea de 
viciu; nu este omis nimic din ceea ce poate face un Sfint şi converti un păcătos. 
Poate că nu există o carte mai eminamente moralizatoare; nici în altă parte 
Sfintul Ioan Gură de Aur n-a făcut dovadă de atîtapătrundere, de elocvenţă şi 
de supleţe în îndemnurile sale” 20 . 

Voi încerca şi eu să schiţez cîteva consideraţii asupra sufletului şi gîndirii 
Sfintului Ioan Gură de Aur, aşa cum se desprind ele din lectura Omiliilor sale 
la Sfinta Evanghelie după Matei. 

Ceea ce impresionează în mod deosebit în aceste omilii este marea smerenie 
a Sfintului Ioan Gură de Aur. Atinge culmi atît de înalte cu smerenia sa, că 
nu-şi atribuie lui strălucitul său talent oratoric, ci harului lui Dumnezeu. 
Harului lui Dumnezeu îi atribuie totul; el nu este decît o unealtă în mina lui 
Dumnezeu, pusă în slujba instruirii credincioşilor săi, în slujba îmbunătăţirii 
vieţii lor şi a călăuzirii lor spre mîntuire, spre împărăţia lui Dumnezeu. Smere¬ 
nia lui merge pînă acolo că se numără printre păcătoşi, printre cei ce trebuie să 
se teamă de judecata lui Dumnezeu. Adevărul acestor spuse o strigă Biserica 
Ortodoxă cîntînd: ,JDin gura ta ca o lumină de foc strălucind harul, lumea a 
luminat, vistieriile neiubirii de argint lumii a cîştigat, înălţimea smereniei 
nouă ne-a arătat” 21 . 


19. Chrysostomas Baur, Der heilige Johannes Chrysostomus und seine Zeit, Erster Bând, 
Antiochien, Mtinchen, 1929, p. 239. 

20. J. Bareille, op. cit., p. 281. 

21. Despre sfinţenia vieţii Sfintului Ioan Gură de Aur, literatura creştină patristică ne transmite 
această mărturie: „Ava Atanasie ne spunea de Iania, sora episcopului Adelfie, că spunea: Cînd Ioan 
Gură de Aur, episcopul Constantinopolei, a fost surghiunit în Cucuson, a găzduit în casa noastră. Cît a 
stat la noi, am avut mare îndrăznire şi dragoste către Dumnezeu. Fratele meu, episcopul Adelfie, mi-a 
spus: Cînd a murit fericitul Ioan în surghiun, m-a cuprins o durere de nesuferit, că acest bărbat, dască¬ 
lul întregii lumi, care a înveselit cu cuvintele sale Biserica lui Dumnezeu, n-a adormit întru Domnul pe 
scaunul său. Şi eu m-am mgat lui Dumnezeu, cu multe lacrimi, să-mi arate în ce stare se află el. După 
ce m-am mgat multă vreme, într-o zi, am căzut în extaz şi am văzut un bărbat frumos la chip, care m-a 
luat de mina dreaptă şi m-a dus într-un loc luminos şi slăvit. Acolo mi-a arătat pe predicatorii credinţei 
şi pe dascălii Bisericii. Eu mă uitam de jur împrejur să văd pe cel pe care-1 doream, pe marele Ioan. 
După ce mi-a arătat pe toţi şi mi-a spus numele fiecăruia, m-a apucat iarăşi de mînă şi m-a scos afară. 
L-am urmat întristat că n-am văzut împreună cu părinţii pe cel întru sfinţi Ioan. La ieşire, cel ce stătea 
la poartă, văzîndu-mă trist, mi-a spus: „Nici unul din cei care vin aici nu iese întristat!”. Eu i-am răs¬ 
puns: „Asta m i-i durerea, că n-am văzut cu ceilalţi dascăli pe prea iubitul meu Ioan, episcopul Con¬ 
stantinopolei”. Acela m-a întrebat iarăşi: „Vorbeşti de Ioan, dascălul pocăinţei?”. „Da!”, i-am răspuns 
eu. „Pe el, mi-a spus acela, nu-1 poate vedea om în trup, pentru că el stă acolo unde este tronul Stă 
pinului" (Ioan Moshu, Limonariul, cap. CXXVIII). 








OMILIA I 



I 

Ar fi trebuit să n-avem nevoie de ajutorul Sfintelor Scripturi, ci să 
avem o viaţă atît de curată încît harul Duhului să fi ţinut locul Scripturi¬ 
lor în sufletele noastre. Şi după cum Sfintele Scripturi sînt scrise 
cu cerneală, tot aşa ar fi trebuit ca şi inimile noastre să fi fost 
scrise cu Duhul cel Sfînt. 

Dar pentru că am îndepărtat harul acesta, haide să pornim pe o 
nouă cale, ca să-l dobîndim iarăşi. Prima cale era negreşit mai bună; şi 
Dumnezeu a arătat aceasta şi prin spusele Sale, şi prin faptele Sale. 

Dumnezeu n-a vorbit prin scrieri cu Noe, cu Avraam şi cu urmaşii 
lui, cu Iov şi cu Moise, ci a vorbit cu ei faţă către faţă, pentru că a găsit 
curat sufletul lor. Cînd însă întregul popor a căzut în păcate grele, 
atunci da, atunci a fost nevoie de scrieri, de table, de însemnarea în 
scris a tuturor faptelor şi cuvintelor lui Dumnezeu. Şi vei vedea că ace¬ 
laşi lucru s-a petrecut nu numai pe vremea sfinţilor din Vechiul Testa¬ 
ment, ci şi pe vremea sfinţilor din Noul Testament. Dumnezeu n-a dat 
ceva scris apostolilor, ci în loc de scrieri le-a făgăduit că le va da harul 
Duhului, zicînd: >t Acela vă va aduce aminte de toate” 1 . 

Şi ca să cunoşti că era mai bună această cale, ascultă ce spune Dum¬ 
nezeu prin profetul Ieremia: „Şi voi face cu voi testament nou, dînd legile 
Mele în mintea lor şi le voi scrie pe inimi şi toţi vor fi învăţaţi de Dumne¬ 
zeu” 2 . Pavel, de asemenea, axătînd superioritatea acestei căi, spunea că 
a primit legea „nu pe table de piatră, ci pe tablele de carne ale inimii” 3 . Cu 
vremea, însă, oamenii s-au abătut de la drumul cel drept; unii din pri¬ 
cina învăţăturilor greşite, iar alţii din pricina vieţii şi a purtărilor lor; de 
aceea a fost nevoie să fie însemnate iarăşi în scris faptele şi cuvintele lui 
Dumnezeu. Gîndeşte-te cît de rău am ajuns! Noi, care eram datori să 
vieţuim atît de curat, încît să nu mai fi avut nevoie de Sfintele Scripturi, 
ci în loc de hîrtie să fi dat Duhului inimile noastre spre a scrie pe ele, 
am pierdut cinstea aceasta şi am ajuns să avem nevoie de scrieri. Şi, cu 
toate acestea, nici de acest de al doilea leac, de Sfintele Scripturi,’ nu 
ne-am folosit cum trebuie. Noi sîntem de vină că am avut trebuinţă de 



1. han 14, 26. 

2. Ier. 31, 31, 33. 

3. 11 Cor. 3, 3. 




SFlNTUL IOAN GURA DE AUR 


Sfintele Scripturi şi că n-am atras asupra inimilor noastre harul Duhu¬ 
lui. Gîndeşte-te acum ce mare vină avem că nu voim să dobîndim harul 
Duhului, nici după ce am primit ajutorul Sfintelor Scripturi, ba, dimpo¬ 
trivă, dispreţuim Scripturile, socotindu-le zadarnice şi fără de rost! Prin 
aceasta ne atragem mai mare osîndă. Dar, ca să nu se întîmple asta, să 
citim cu toată atenţia cele scrise în Scripturi şi să cunoaştem cum a fost 
dată Legea Veche şi cum a fost dat Noul Testament. 

- Cum a fost dată Legea Veche, cînd şi unde? 

- Legea Veche a fost dată după pieirea egiptenilor în Marea Roşie, 
a fost dată în pustie, în Muntele Sinai; s-a dat cînd fum şi foc se urca din 
Munte, cînd răsuna trîmbiţa, cînd tuna şi fulgera şi cînd Moisi a intrat 
în ceaţă 4 . 

Noul Testament nu s-a dat aşa. Nu s-a dat nici în pustie, nici în 
munte; nu era nici fum, nici întuneric; nici ceaţă, nici furtună. Noul 
Testament a fost dat cînd s-a început ziua; a fost dat în casă, cînd toţi 
apostolii stăteau la un loc; toate s-au făcut în linişte şi potolit 5 . într-ade- 
văr, iudeii de pe timpul lui Moisi, pentru că erau mai puţin pricepuţi şi 
greu de stăpînit, aveau nevoie de închipuiri trupeşti, cum au fost de 
pildă: pustia, muntele, fumul, sunetul de trîmbiţă şi altele asemenea 
acestora. Apostolii însă pentru că erau mai pătrunzători la minte şi 
ascultători, pentru că depăşiseră cele trupeşti, nu aveau nevoie de nici 
una din acestea. Dacă s-a făcut zgomot şi peste ei, apoi zgomotul acesta 
nu s-a făcut pentru apostoli, ci pentru iudeii care se găseau în preajma 
casei; tot pentru ei s-au arătat şi limbile de foc. Dacă iudeii au spus că 
apostolii sînt plini de must chiar după ce au auzit zgomotul şi au văzut 
limbile, apoi cu mult mai mult ar fi spus aceasta dacă n-ar fi văzut 
nimic. în Legea cea Veche, Dumnezeu S-a pogorît după ce Moise s-a 
suit în munte; în Noul Testament, însă, Duhm Sfînt Se pogoară după ce 
firea noastră s-a urcat la cer, dar, mai bine spus, la tronul cel împără¬ 
tesc. Dacă Duhul ar fi fost mai mic acum, faptele Duhului n-ar fi fost 
mai mari şi mai minunate decît cele din Legea Veche. Plăcile pe care 
au fost scrise acum cuvintele Duhului au fost cu mult mai bune, iar fap¬ 
tele mai minunate. Apostolii nu se coborau din munte, purtînd, ca 
Moisi, în mîini table de piatră, ci purtînd în sufletul lor Duhul cel Sfînt; 
erau o vistierie şi un izvor de învăţături, de harisme şi de toate bunătă¬ 
ţile; prin harul Duhului erau, pretutindeni pe unde mergeau, cărţi şi 
legi însufleţite. Aşa au atras la credinţă pe cele trei mii de suflete, aşa pe 
cele cinci mii de suflete, aşa popoarele lumii, pentru că prin limba lor 
vorbea Dumnezeu cu toţi cei ce se apropiau de ei. 


4. Ie}. 19, 18-19. 
.5. Fapte 2, 1-4. 








Plin de Duhul Sfînt a scris şi Matei Evanghelia sa. A scris-o Matei 
vameşul. Nu mi-e ruşine să-l numesc după meseria sa nici pe el, nici pe 
ceilalţi apostoli şi evanghelişti. Tocmai aceasta arată şi harul Duhului şi 
virtutea lor. 


Pe bună dreptate şi-a intitulat Matei lucrarea sa Evanghelie, adică 
Vestea cea bună. A vestit tuturora, duşmanilor, neştiutorilor, celor ce 
şedeau în întuneric: eliberare de pedeapsă, dezlegare de păcate, drep¬ 
tate, sfinţenie, răscumpărare, înfiere, moştenirea cerurilor, înrudirea cu 
Fiul lui Dumnezeu. Care bunătăţi ar putea egala aceste bune vestiri ale 
Evangheliei Sale? Dumnezeu pe pămînt, om în cer; toate s-au împreu¬ 
nat: îngerii dănţuiau împreună cu oamenii, oamenii petreceau 
împreună cu îngerii şi cu celelalte puteri de sus. Puteai vedea că răz¬ 
boiul cel îndelungat s-a sfîrşit şi s-a făcut împăcarea lui Dumnezeu cu 
oamenii: diavolul a fost ruşinat, demonii au fugit, moartea a fost 
biruită, raiul s-a deschis, blestemul a pierit, păcatul s-a îndepărtat, înşe¬ 
lăciunea a fost izgonită, adevărul s-a reîntors, cuvîntul credinţei s-a 
semănat pretutindeni şi a crescut, petrecerea celor de sus pe pămînt s-a 
răsădit, puterile cereşti cu slobozenie ne vorbesc, îngerii vin adesea pe 
pămînt şi multă nădejde avem pentru bunătăţile viitoare. 

Pentru aceste pricini şi-a intitulat Matei scrierea sa Evanghelie, 
Veste Bună. Toate celelalte scrieri ale lumii acesteia cuprind numai 
cuvinte lipsite de conţinut; vorbesc de pildă de avuţia de bani, de măre¬ 
ţia puterii, de funcţii înalte, de slavă, de cinste şi de celelalte cîte se 
socotesc bune de oameni. Cele vestite, însă, de pescari poţi să le 
numeşti cu adevărat şi pe bună dreptate bunevestiri, nu numai pentru 
că sînt bunuri sigure, statornice şi mai presus de vrednicia noastră, dar 
şi pentru că ne-au fost date şi cu uşurinţă. Am primit ceea ce am primit 
fără să ne ostenim, fără să asudăm, fără să ne trudim şi fără să ne chi¬ 
nuim, ci numai pentru că am fost iubiţi de Dumnezeu. 

- Dar pentru ce din atîţi de mulţi ucenici ai lui Hristos au scris 
Evanghelii numai doi apostoli şi doi ucenici ai apostolilor? Că pe lîngă 
apostolii Ioan şi Matei, au scris Evanghelii şi Luca, ucenicul lui Pavel, 
precum şi Marcu, ucenicul lui Petru. 

- Aceasta, pentru că ucenicii nu făceau nimic din ambiţie, ci toate 
din trebuinţă. 

- Dar ce? Nu era de ajuns ca un singur evanghelist să spună totul? 

- Era de ajuns! Dar dacă sînt patru cei care scriu Evangheliile şi 
dacă nu le scriu nici în acelaşi timp, nici în acelaşi loc, dacă nu le scriu adu¬ 
naţi împreună, sfâtuindu-sc unii cu alţii şi dacă totuşi istorisesc toate ca şi 







cum ar fi rostite de o singură gură, atunci avem cea mai mare dovadă că 
spun adevărul. 

- Lucrurile nu stau însă tocmai aşa, ci dimpotrivă, pentru că în 
multe locuri cei patru evanghelişti se deosebesc. 

- Dar tocmai această deosebire este cea mai mare dovadă a adevă¬ 
rului. Dacă toate spusele lor s-ar fi potrivit cu de-amănuntul în ce pri¬ 
veşte timpul şi locul, iar asemănarea ar fi mers chiar pînă la cuvinte, 
nici unul din duşmani n-ar fi crezut că evangheliştii n-au alcătuit Evan¬ 
gheliile fără să se adune şi fără să urmărească vreun scop omenesc oare¬ 
care. Şi pe bună dreptate, pentru că o asemănare atît de mare nu s-ar fi 
putut datora unei simple întîmplări. Dar aparenta deosebire între cei 
patru evanghelişti, care este numai în lucrurile de mică însemnătate, îi 
scapă de orice bănuială şi dovedeşte strălucit chipul alcătuirii Evanghe¬ 
liilor. Nu este vătămat cu nimic adevărul spuselor lor, dacă au scris 
ceva deosebit unul de altul, cu privire la timpul şi locul unor fapte sau 
cuvinte ale Domnului. Şi, cu ajutorul lui Dumnezeu, vom căuta să ară- 
,tăm aceste deosebiri în cursul tîlcuirii noastre; iar vouă vă cer ca odată 
cu spusele mele să observaţi că în problemele principale, de care atîmă 
viaţa noastră şi care alcătuiesc temelia propovăduirii credinţei creştine, 
nu veţi găsi nici cea mai mică deosebire între cei patru evanghelişti. 

- Dar care sînt aceste probleme principale? 

- Iată-le! Dumnezeu S-a făcut om, a făcut minuni, a fost răstignit, a 
fost îngropat, a înviat, S-a înălţat, are să judece lumea, a dat porunci 
mîntuitoare, n-a adus o lege potrivnică Legii Vechi, este Fiu, este Unul- 
Născut, este adevărat Fiu, este de aceeaşi fiinţă cu Tatăl şi altele asemă¬ 
nătoare acestora. Vom vedea că în aceste probleme evangheliştii sînt 
cu totul de acord între ei. în ce priveşte minunile, n-au spus toţi toate 
minunile; unii au istorisit unele, alţii altele. Aceasta să nu te tulbure; 
dacă un evanghelist ar fi istorisit toate minunile, ar fi făcut de prisos 
Evangheliile celorlalţi; iar dacă toţi ar fi istorisit alte minuni, deosebite 
ale unora faţă de cele ale celorlalţi, n-am fi avut dovada simfoniei dintre 
Evanghelii. Din pricina aceasta toţi au spus multe lucruri comune, dar 
fiecare din ei a spus şi ceva deosebit, pentru ca nici unul să nu pară de 
prisos şi să fie înlăturat ca netrebnic, ba, dimpotrivă, să ne dea o dovadă 
şi mai mare a adevărului spuselor lor. 


Evanghelistul Luca ne spune şi pricina pentru care şi-a scris Evan¬ 
ghelia sa: „Ca să cunoşti temeinicia învăţăturilor pe care le-ai primit ” 6 . Cu 
alte cuvinte Luca vrea să spună aşa: „Am scris Evanghelia aceasta 
pentru ca, aducîndu-ţi aminte de învăţăturile primite, să cunoşti temeini- 







cia lor şi să rămîi în această temeinicie”. Evanghelistul Ioan nu ne-a 
spus pricina pentru care şi-a scris Evanghelia. Dar cuvînt din părinţi, 
pogorât din vechime la noi, spune că nici el nu şi-a scris Evanghelia ia 
întîmplare. Ioan a văzut că ceilalţi trei evanghelişti au stăruit în chip 
deosebit asupra omenirii Mîntuitorului, asupra firii Lui omeneşti; era 
deci primejdie să se treacă sub tăcere dogma Dumnezeirii lui Hristos, a 
firii Sale dumnezeieşti. Pentru aceasta Hristos l-a mişcat şi aşa a ajuns 
să-şi scrie Evanghelia, stăruind mai cu seamă asupra firii dumnezeieşti 
a lui Hristos. Lucrul acesta se vede foarte bine şi din cuprinsul Evan¬ 
gheliei sale şi din începutul ei. Nu-şi începe Evanghelia precum ceilalţi 
trei evanghelişti, de jos, de pe pămînt, ci de sus, din ceruri, spre care se 
şi grăbea, şi cu acest scop a şi scris întreaga sa carte. Ioan este mai înalt 
decît ceilalţi trei evanghelişti nu numai în prolog, ci şi de-a lungul între¬ 
gii sale Evanghelii. Despre Matei se spune că iudeii, care au crezut în 
Hristos, au venit la el şi l-au rugat să aştearnă în scris ce le-a spus cu 
cuvîntul şi să compună Evanghelia în limba ebraică. Marcu a făcut ace¬ 
laşi lucru în Egipt, la rugămintea ucenicilor lui. Din pricina aceasta 
Matei, pentru că a scris evreilor, n-a căutat să dovedească altceva mai 
mult decît că Iisus Se pogoară din Avraam şi David; iar Luca, pentru că 
a scris tuturor oamenilor, urcă genealogia Mîntuitorului şi mai sus, por¬ 
nind de la Adam. Matei îşi începe Evanghelia sa chiar cu genealogia 
Domnului, deoarece ştia că nimic nu putea face plăcere mai mare 
iudeului decît să afle că Hristos era strănepot al lui Avraam şi al lui 
David; Luca, însă, nu face aşa, ci face genealogia Mîntuitorului după ce 
vorbeşte mai întîi de alte multe lucruri. 

Acordul dintre Evanghelii este dovedit nu numai de întreaga lume 
care a primit cele spuse în ele, dar şi de duşmanii adevărului. După 
moartea evangheliştilor s-au ivit multe erezii cu învăţături potrivnice 
învăţăturilor scrise în Evanghelii; unele din aceste erezii au primit toate 
cele spuse în Evanghelii, altele au tăiat unele părţi din Evanghelii şi au 
Evangheliile lor sub forma aceasta trunchiată. Acum, dacă ar fi contra¬ 



zicere între cele patru Evanghelii, nici ereziile acelea care au învăţături 
potrivnice n-ar fi primit tot textul celor patru Evanghelii, ci numai acele 
părţi din Evanghelii, care, după părerea lor, se potriveau cu propriile 
lor învăţături; şi nici ereziile, care au primit numai o parte din textul 
Evangheliilor, n-ar fi putut fi combătute pe temeiul părţilor evanghe¬ 
lice acceptate de ele, deoarece nici aceste părţi nu lasă necunoscute păr¬ 
ţile evanghelice date la o parte de erezii, ci vădesc înrudirea cu tot tex¬ 
tul Evangheliilor. După cum, dacă iei din corpul unui animal o parte, 
găseşti în partea aceea toate părţile componente ale animalului: nervi, 
vine, oase, artere, sînge - şi - ca să spun aşa - vei cunoaşte din proba 
aceea întreaga alcătuire a trupului animalului, tot aşa şi cu Sfintele 

Evanghelii; în fiecare parte din ele iese la iveală înrudirea cu întregul. 
Dacă Evangheliile s-ar deosebi între ele, atunci această înrudire dintre 
parte şi întreg nici nu s-ar vedea şi de mult ar fi dispărut învăţătura 
noastră, căci „orice împărăţie, spune Domnul, care se dezjbină în sine nu 
rdmîne ” 1 . Dar aşa, şi prin aceasta străluceşte puterea Duhului Sfînt, 
care-i convinge pe oameni ca, la judecarea Evangheliilor, să aibă în 
vedere problemele mari absolut necesare mîntuirii şi să nu se lase vătă¬ 
maţi sufleteşte de micile şi neînsemnatele deosebiri dintre Evanghelii. 


IV 

Nu trebuie să stăruim în chip deosebit asupra locului în care fiecare 
evanghelist şi-a scris Evanghelia sa. Dar voi căuta Să dovedesc, în tot cursul 
acestei tîlcuiri, că n-a scris unul împotriva altuia. Iar dacă tu faci 
aceasta, acuzîndu-i că se deosebesc între ei, apoi nu faci altceva decît să 
ceri ca asemănarea dintre ei să meargă chiar pînă la cuvinte şi la for¬ 
mele cuvintelor. în privinţa aceasta ţin să spun că retori şi filozofi veş- 
tiţi, care au scris multe cărţi despre aceleaşi probleme, nu numai că se 
deosebesc între ei, dar chiar şi scriu unii împotriva altora. Altceva este a 
scrie deosebit de altcineva şi altceva este a scrie împotrivă. Nu vreau să 
vorbesc mai mult de aceştia. Să mă ferească Dumnezeu să apăr Evan¬ 
gheliile întemeiat pe nebuniile cuprinse în cărţile lor'şi nici nu vreau să 
apăr adevărul sprijinindu-mă pe minciună. 

Dar cu dragă inimă aş întreba: Cum au putut fi crezute de lume 
Evangheliile, dacă se deosebesc unele de altele? Cum au putut birui? 
Cum s-a făcut că evangheliştii, nişte oameni care în scrierile lor au spus ’ 
lucruri potrivnice între ele, au fost admiraţi, au fost crezuţi, au fost lău¬ 
daţi pretutindeni în lume? Cînd evangheliştii au scris Evangheliile 
trăiau mulţi oameni care au fost martori ai faptelor istorisite de ei, dar şi 
mulţi duşmani şi mulţi vrăjmaşi; n-au scris Evangheliile într-un colţ al 
pămîntului şi le-au îngropat, ci le-au răspîndit de-a lungul uscatului şi 
mării, în auzul tuturora. Cînd se citeau Evangheliile erau de faţă şi duş¬ 
mani, aşa cum se întîmplă şi acum, dar nimic din cele spuse n-a scanda¬ 
lizat pe nimeni. Şi e uşor de înţeles de ce. Era puterea dumnezeiască; ea 
făcea şi săvîrşea totul în toţi. Dacă n-ar fi fost puterea dumnezeiască, 
cum ar fi putut, oare, şi vameşul şi pescarul şi neînvăţatul să filozofeze 
unele ca acestea? Ceea ce filozofii păgîni n-au putut să-şi închipuie nici 
în vis, aceea evangheliştii au vestit lumii cu multă putere de convingere şi au 
fost crezuţi nu numai pe cînd erau în viaţă, ci şi după moartea lor. N-au cre¬ 
zut în ei doi sau douăzeci de oameni, nici o sută sau o mie sau zece mii, 









ci oraşe, neamuri, popoare, pămîntul şi marea, Grecia şi ţările barbare, 
locurile locuite şi pustia. Şi au vorbit de lucruri care depăşeau cu mult 
natura noastră. Lăsînd, deoparte pămîntul, vorbeau de cele din ceruri. 
Aducîndu-ne pe lume o altă vieţuire şi un alt trai, toate au dobîndit o 
nouă înfăţişare: bogăţia şi sărăcia, libertatea şi robia, viaţa şi moartea, 
lumea şi traiul în lume. 

Evangheliştii şi-au scris Evangheliile lor nu ca Platon 8 , care a scris 
acea lucrare numită „Republica” sau ca Zenon 9 sau ca altcineva care a 
dat reguli de purtare în viaţă şi a alcătuit legi. Toţi aceştia au arătat prin 
scrierile lor că au fost inspiraţi de un duh rău, un demon sălbatic, care 
duce război oamenilor, un duşman al creştinătăţii, un vrăjmaş al bunei 
rînduieli, un demon care răstoarnă totul. Poţi spune altceva, cînd ei, în 
scrierile lor, cer ca femeile să fie comune tuturor bărbaţilor, cînd aduc 
pe fecioare goale în arene în văzul bărbaţilor, cînd îngăduie concubina¬ 
jul, cînd amestecă şi răstoarnă totul şi calcă în picioare legile firii? Toate 
cele spuse de ei sînt născociri ale demonilor şi împotriva firii. Despre 
acestea însăşi firea ne poate da mărturie, că ea însăşi nu îngăduie astfel 
de lucruri. Şi aceşti filozofi au scris cărţile lor fără să fie prigoniţi, fără să 
fie în primejdie, fără să li se ducă război, ci în toată liniştea şi în toată 
libertatea, într-o Rmbă frumoasă şi aleasă; pescarii, însă, au scris Evan¬ 
gheliile fiind prigoniţi, biciuiţi şi mereu în primejdie de moarte; cu 
toate acestea, scrierile lor au fost primite cu toată dragostea de neînvă¬ 
ţaţi şi de învăţaţi, de robi şi de liberi, de împăraţi şi de ostaşi, de barbari 
şi de eleni. 

V 

Nu poţi spune că Evangheliile au fost primite de toţi pentru că sînt 
scurte şi simple. Nu, pentru că sînt cu mult superioare scrierilor amin¬ 
tite mai sus. Nici prin vis nu s-au gîndit filozofii aceia la feciorie, şi nici 
la numele ei, la sărăcia de bună voie, la post sau la ceva asemănător tot 
atît de înalt. Pescarii noştri, însă, n-au izgonit numai pofta, nici n-au 
pedepsit numai fapta, ci şi privirea desfrînată, insultele, rîsul dezmăţat, 
îmbrăcămintea nepotrivită, mersul necuviincios, strigătul, mergînd cu 
purtarea de grijă pînă la cele mai mici fapte din viaţa omului. Au 
umplut toată lumea cu sadul fecioriei. Au convins pe oameni să filozofeze 
despre Dumnezeu şi despre cele din ceruri aşa cum nimeni dintre filozofi 
n-a filozofat vreodată. Cum ar fi putut filozofa aşa, cînd ei au îndumnezeit 


8. Platon, filozof grec (428-348 î.d.Hr.), discipolul lui Socrate şi dascălul lui Aristotel. 
Autorul a numeroase lucrări filozofice, scrise în formă de dialog: Criton, Fedon, Gorgias, Ban¬ 
chetul, Republica şi altele. Filozofia sa are ea metodă dialectica şi ca încoronare teoria ideilor. 
(). ’/.enon din Citinm, lilozot grec (!I3I> 2bl i.<1.1 Ir.) intemeielorul stoicismului. 

chipurile animalelor sălbatice, ale fiarelor, ale tîrîtoarelor şi ale altor 
animale mult mai nevrednice? Şi iată, învăţăturile înalte ale pescarilor 
sînt primite şi crezute, înfloresc şi se răspîndesc în fiecare zi, pe cînd 
învăţăturile filozofilor se duc, pier, dispar mai iute ca pînza de păianjen. 
Şi pe bună dreptate, pentru că demonii le-au propovăduit. Din pricina 
aceasta sînt pline de desfrînare, pline de multă întunecime şi de mai 
multă nerozie. Poate fi, oare, ceva mai de rîs decît o lucrare ca „Repu¬ 
blica” lui Platon, în care filozoful, în afară de cele spuse mai sus, ca să 
poată arăta ce este dreptatea, a scris pagini întregi pline de neclaritate? 
Chiar dacă spusele sale ar avea vreun folos, totuşi sînt cu totul netre- 
buincioase pentru viaţa oamenilor. Dacă un plugar, un fierar, un zidar, 
un corăbier, într-un cuvînt un meseriaş, care se hrăneşte din lucrul mîi- 
nilor sale, şi-ar părăsi meseria şi munca sa cinstită şi şi-ar cheltui atîţia şi 
atîţia ani ca să înveţe din scrierile acestui filozof ce este dreptatea, ar 
ajunge să moară de foame înainte de a o învăţa şi ar pleca de pe lumea 
aceasta şfîrşindu-şi viaţa în chip silnic, fără să ajungă să înveţe ceva 
practic. învăţăturile noastre creştine nu sînt aşa. Hristos ne-a învăţat 
dreptatea, cuviinţa, folosul, într-un cuvînt virtutea, în cuvinte puţine şi 
lămurite. Uneori spune: Jn aceste două porunci se cuprind toată legea şi 
profeţii” 10 , adică în dragostea de Dumnezeu şi dragostea de aproapele; 
iar alte ori: „Toate cîte voiţi să vă facă vouă oamenii faceţi şi voi lor, că aceasta 
este legea şi profeţii” 11 . Toate aceste învăţături sînt uşor de înţeles şi le 
poate învăţa cu uşurinţă şi plugarul şi sluga şi văduva şi copilul şi chiar 
omul care pare redus cu totul la minte. Aşa este natura adevărului. Şi o 
mărturiseşte sfîrşitul lucrurilor. Toţi oamenii au aflat ce trebuie să facă; 
şi nu numai că au aflat, dar s-au şi străduit să trăiască aceste învăţături. 
Şi este trăită învăţătura creştină nu numai în oraşe, ci şi pe vîrfurile 
munţilor. Da, acolo, pe vîrfurile munţilor vei vedea că este multă filozo¬ 
fie, vei vedea cete ele îngeri strălucind în chip de trup omenesc, vei 
întîlni pe pămînt vieţuire cerească. Că reguli de vieţuire ne-au dat nouă 
pescarii! Nu ne-au poruncit, aşa cum fac filozofii, să studiem din copilă¬ 
rie, nici n-au legiuit că, pentru a pune în practică virtutea, trebuie să 
avem atîţia şi atîţia ani. Nu, pescarii s-au adresat oricărei vîrste fără deo¬ 
sebire. învăţăturile filozofilor, jocuri de copii; ale evangheliştilor, ade¬ 
vărul lucrurilor. Acestei vieţuiri i-au dat ca loc cerul; meşterul ei este 
Dumnezeu şi tot Dumnezeu este legiuitorul legilor de acolo. Aşa şi tre¬ 
buia. Răsplăţile unei astfel de vieţuiri nu sînt frunze de dafin, nici 
frunze de măslin, nici întreţinere pe seama statului, nici statui de aramă, 
lucruri lipsite de căldură şi valoare, ci viaţă fără de sfîrşit; ajungem copii 
ai lui Dumnezeu, dănţuim împreună cu îngerii, stăm alături de tronul 
împărătesc, sîntem necontenit cu Hristos. 

Povăţuitori ai acestei vieţuiri sînt vameşi, pescari, făcători de corturi; n-au 
trăit un şir mărginit de ani, ci trăiesc veşnic. Din această pricină şi după moar¬ 
tea lor sînt de foarte mult folos celor ce duc o astfel de viaţă. Acest fel de vie¬ 
ţuire nu duce război împotriva oamenilor, ci împotriva demonilor, a puterilor 
celor fără de trup. Din pricina aceasta şi marele conducător al luptelor lor nu 
este un om, nici un înger, ci însuşi Dumnezeu. Iar armele acestor ostaşi sînt la 
fel cu natura războiului: nu sînt făcute din piele şi fier, ci din adevăr, din drep¬ 
tate, din credinţă, din întreaga filozofie. 

Dar pentru că despre această vieţuire scrie şi Evanghelia de care ne ocu¬ 
păm acum, să cercetăm cu toată atenţia cele spuse atît de lămurit de Matei 
despre ea. Că toate cele spuse de Matei nu sînt ale lui, ci ale lui Hristos, Care a 
legiuit o astfel de vieţuire. Să o cercetăm cu atenţie, ca să putem fi înscrişi şi 
noi în ea, să strălucim împreună cu cei care au şi trăit această vieţuire şi au pri¬ 
mit cununile cele nemuritoare. 

Multora li se pare că Evanghelia este foarte uşor de înţeles şi că numai 
profeţii sînt grei. Această părere pot să o aibă numai cei care nu-şi dau seama 
de adîncimea ideilor cuprinse în Evanghelie. Pentru aceea vă rog să mă urmă¬ 
riţi cu multă atenţie, pentru ca, avînd conducător pe Hristos, să intrăm în 
oceanul celor scrise în Evanghelie. 

Dar pentru ca să înţelegeţi mai uşor cuvintele mele, vă cer şi mă rog - 
lucru pe care l-am făcut şi la tîlcuirea celorlalte cărţi ale Sfintei Scripturi - 
să citiţi mai dinainte pericopa evanghelică pe care o tîlcuiesc, pentru ca citirea 
mai dinainte a pericopei să fie deschizătoare de drum cunoştinţei, aşa cum a 
făcut eunucul 12 . Dacă veţi face aşa, îmi va fi şi mie mai uşoară tîlcuirea. 
Că multe sînt locurile grele de înţeles din Evanghelia lui Matei şi se întîlnesc la 
tot pasul. 

Iată chiar în primul capitol al Evangheliei cîte locuri grele de dezlegat 
sînt. în primul loc: pentru care pricină se face genealogia lui Iosif, 
care n-a fost tatăl lui Hristos? în al doilea loc: de unde ştim că Hristos Se 
pogoară din neamul lui David, odată ce ne sînt necunoscuţi strămoşii Măriei, 
din care S-a născut Hristos? în al treilea loc: pentru ce se face genealogia lui 
Iosif, care n-a contribuit cu nimic la naşterea lui Hristos, iar Fecioarei, care a 
fost mamă, nu i se arată părinţii, bunicii şi strămoşii? în afară de asta, merită să 
cercetăm şi aceea: pentru ce se amintesc în această genealogie şi femei, odată 
ce genealogia este făcută prin bărbaţi? Dar de vreme ce a hotărît aşa, atunci pentru 
ce n-a amintit de toate femeile, ci a trecut sub tăcere pe femeile vestite pentru viaţa 
lor curată, de pildă pe Sarra, pe Rebeca şi pe altele asemenea lor, şi a amintit de 

VI. Fapte K, 2<> .iî). 

teniei vestite ca păcătoase, de pildă: desfrânate, adultere, femei născute din 
căsătorii nelegitime, femei de alt neam, păgâne? Că a amintit de nevasta lui 
l Irie, de Tamara, de Rahav şi de Rut, dintre care una era de alt neam, alta des- 
Ivinată, alta s-a culcat cu socrul ei; şi aceasta din urmă n-a făcut-o pe temeiul 
legii căsătoriei, ci a trăit cu socrul ei prin înşelăciune, dîndu-se drept desfrâ¬ 
nată, iar pe femeia lui Urie o cunoaşte toată lumea din pricina grozăviei păca- 
1 ului ei. Cu toate acestea, evanghelistul Matei a lăsat la o parte pe toate cele¬ 
lalte femei şi a pus în genealogia lui Hristos numai pe acestea. Dacă trebuia să 
amintească de femei, apoi trebuia să le amintească pe toate; dar dacă nu tre¬ 
buia să le amintească pe toate, ci numai pe unele, atunci ar fi trebuit să le 
amintească pe cele vestite prin virtutea lor, nu pe cele vestite prin păcatele lor. 
Vedeţi, dar, de cită luare aminte, de cită cercetare avem nevoie chiar în pri¬ 
mul capitol al Evangheliei lui Matei, cu toate că pare mai clar decît toate cele¬ 
lalte capitole, iar multora poate că li se pare chiar de prisos, deoarece în el este 
, orba numai de înşirarea unor nume. în afară de aceasta merită să fie cerce¬ 
tata şi aceea: pentru ce Matei a lăsat de o parte trei împăraţi 13 ? Dacă a trecut 
cu vederea numele lor, pentru că erau foarte necredincioşi, atunci ar fi trebuit 
să nu amintească nici pe alţii tot atît de necredincioşi. Capitolul întîi mai pune 
mcâ o problemă: Matei spune că sînt patrusprezece neamuri, dar în al treilea 
şir de neamuri nu sînt patrusprezece neamuri. Apoi, pentru care pricinăLuca 
dă alte nume, nu numai pe ale aceloraşi, ci chiar cu mult mai multe, iar Matei 
flîmpotrivă dă şi mai puţine nume şi alte nume, deşi şi el îşi termină genealo¬ 
gia cu Iosif, ca şi Luca. 

Vedeţi, dar, cită luare aminte trebuie să avem nu numai în dezlegarea 
cestor probleme, dar şi în cunoaşterea locurilor grele ce trebuie dezlegate, 
i ’ă nici nu este puţin lucru să poţi descoperi locurile grele de dezlegat. Un alt 
ioc greu este şi acesta: cum se face că Elisabeta, care era din seminţia lui Levi, 
era rudă cu Maria? 


VII 

I)ar u ca să nu vă încarc memoria cu prea multe lucruri, voi opri aici 
.ivîntul meu. Vă este de ajuns pentru trezirea atenţiei voastre chiar şi numai 
anoaşterea acestor probleme ridicate de capitolul întîi al Evangheliei lui 
.latei. Dar dacă doriţi să cunoaşteţi şi dezlegarea acestora apoi vă las ca 
oi să hotărâţi, înainte de a începe eu vorbirea. Şi anume, dacă voi vedea 
.1 sînteţi cu mintea trează şi că doriţi să cunoaşteţi, atunci voi încerca să 
!;iu şi dezlegarea; dar dacă voi vedea că voi căscaţi şi vă uitaţi în altă 

13. Oha/.ia, loas şi Amasia (II Paralipomene, capitolele 21-25). 

I 1, l)c aici începe partea morală: Predica trebuie ascultată cu mintea trează şi cu luare aminte. 

parte, voi ascunde şi problemele şi dezlegarea lor, plecîndu-mă legii 
dumnezeieşti, care spune: „Nu daţi cele sfinte dinilor, nici nu aruncaţi 
mărgăritarele voastre înaintea porcilor, ca să nu le calce în picioare” 15 . 

- Dar cine-i cel ce le calcă în picioare? 

-Cel ce nu socoteşte de preţ cuvintele Scripturii, cel ce nu le 
respectă. 

- Şi cine-i atît de ticălos încît să nu respecte cuvintele Scripturii, să 
nu le socotească mai de preţ ca orice? 

- Cine? Cel ce nu dă atîta timp cuvintelor Scripturii cît femeilor 
desfrînate din teatrele satanice. Că mulţi oameni îşi pierd toată ziua la 
teatru şi, din pricina acestei pierderi deşarte de vreme, îşi neglijează 
multe treburi de-ale gospodăriei; prind iute şi precis tot ce aud şi ţin 
minte cele auzite, spre vătămarea propriului lor suflet. Aici în biserică 
vorbeşte Dumnezeu şi oamenii nu vor să rămînă nici cîtăva vreme. Din 
pricina asta nu mai avem nici o părtăşie cu cerul, iar vieţuirea noastră 
creştină se mărgineşte numai la cuvinte. Din pricina asta Dumnezeu 
ne-a ameninţat cu iadul, nu ca să ne arunce în el, ci ca să ne înduplece 
să fugim de această cumplită tiranie. Noi, însă, facem cu totul dimpo¬ 
trivă şi alergăm în fiecare zi pe drumul ce duce la iad. Dar Dumne¬ 
zeu ne porunceşte nu numai să auzim, ci să şi facem cele spuse; noi, 
însă, nu vrem nici să le auzim. Spune-mi, te rog, cînd vom face ce ni s-a 
poruncit, cînd vom săvîrşi faptele pe care ni le cere, cînd nici cuvintele 
pe care ni le spune Dumnezeu nu vrem să le auzim, ci ni se pare apăsă¬ 
toare şi plicticoasă predica, deşi e foarte scurtă? Noi înşine, cînd vedem 
că cei din jurul nostru nu ne dau atenţie cînd vorbim despre lucruri 
obişnuite, spunem că purtarea lor este o insultă, dar nu socotim, oare, 
că-L mîniem pe Dumnezeu, cînd El ne vorbeşte despre lucruri atît de 
mari, iar noi nu dăm atenţie spuselor Lui şi ne uităm în altă parte? Un 
bătrîn, care a călătorit mult, poate să ne spună cu de-amănuntul despre 
depărtarea, poziţia şi înfăţişarea oraşelor pe care le-a văzut, poate să ne 
vorbească despre porturi şi pieţe. Noi, însă, nu cunoaştem nici la ce 
depărtare de noi se găseşte cetatea cea din ceruri. Dacă am şti care e 
distanţa, poate ne am da osteneala să-i scurtăm lungimea. Nu-i atît de 
departe de noi cetatea aceea cît e de departe cerul de pămînt. Dacă ne 
trîndăvim este cu mult mai departe; dar dacă ne sîrguim, ajungem în 
scurtă vreme la porţile ei. Pentru că distanţa aceasta nu se măsoară cu 
măsurătorile de pe pămînt, ci cu sufletul şi cu purtarea. 


15. Matei 7, (i. 

Cunoşti, dragul meu, cu de-amănuntul istoria lumii, pe cea notiâj 

} >e cea veche şi pe cea străveche; poţi enumera stăpînitorii sub care ăi 
uat mai înainte parte la războaie, poţi enumera pe arbitrii luptelor ade* 
tice, pe învingătorii în lupte, pe generali, cunoştinţe care nu-ţi sînt de 
nici un folos. Dar nici în vis nu te-ai gîndit vreodată să ştii cine este stă- 
pîn în cetatea cea cerească sau să ştii cine este primul sau al doilea sau al 
treilea sau să ştii de cîtă vreme este fiecare acolo sau să ştii ce-a lucrat şi 
ce-a făcut fiecare. Nu vrei să te interesezi de legiuirile acestei cetăţi şi 
nici nu vrei să le asculţi de ţi le spune altul. Spune-mi, te rog, cum te 
mai aştepţi să dobîndeşti bunătăţile făgăduite, cînd nici nu asculţi cele 
ce ţi se spun? Dacă n-am ascultat mai înainte, să ascultăm acum. Că, de 
va vrea Dumnezeu, vom intra într-o cetate de aur, ba mai de preţ decît 
aurul. Să-i cunoaştem bine temeliile ei, să-i cunoaştem porţile bătute în 
safire şi mărgăritare. Că avem un foarte bun conducător, pe Matei. Prin 
poarta lui intrăm acum şi avem nevoie de multă luare aminte. Dacă va 
vedea pe cineva că nu-i atent, îl scoate îndată afară din cetate. Că-i 
cetate împărătească, cetate vestită. Nu-i precum cetăţile noastre, împăr¬ 
ţite în piaţă şi palate împărăteşti. Nu! Acolo peste tot numai palate 
împărăteşti. Să deschidem dar porţile minţii, să deschidem auzul şi, 
păşind cu multă frică în pridvor, să ne închinăm împăratului cetăţii. O 
singură privire aruncată în acea cetate ne încremeneşţe de uimire. 
Acum porţile cetăţii ne sînt încuiate; dar cînd le vom vedea deschise 
atunci vom vedea că tot interiorul cetăţii este strălucitor ca fulgerul. Că 
acest vameş, călăuzit de ochii Duhului, făgăduieşte să-ţi arate totul; 
unde stă împăratul, care sînt ostaşii care sînt alăturea de El, unde stau 
îngerii, unde stau arhanghelii, care este locul hotărît, în acest oraş, noi¬ 
lor cetăţeni şi care este drumul care duce acolo; ce loc au primit primii 
cetăţeni, cei de după ei şi cei de mai tîrziu; în cîte cete se împart locuito¬ 
rii oraşului, cine formează senatul şi cîte feluri de dregătorii sînt. 

Să nu intrăm cu zgomot şi tulburare, ci cu tainică tăcere. Dacă în 
teatru se face tăcere mare cînd se citesc scrisorile împăratului, cu mult 
mai liniştiţi trebuie să stăm toţi in cetatea aceasta şi să avem treze şi 
sufletele şi urechile. Nu se vor citi scrisorile unui stăpîn pămîntesc, ci 
ale Stăpînului îngerilor. Dacă astfel ne vom rîndui sufletele noastre, 
însuşi harul Duhului ne va călăuzi pas cu pas, vom ajunge la tronul 
împărătesc şi vom dobîndi toate bunătăţile, cu harul şi cu iubirea de 
oameni a Domnului nostru Iisus Hristos. Căruia slava şi puterea 
împreună cu Tatăl şi cu Sfîntul Duh, acum şi pururea şi în vecii 
vecilor, Amin. 








Omilia II 


j . 

„Cartea naşterii ţui Iisus, 

Fiul lui David, Fiul luiAvraam ” 1 

I 

Vă mai amintiţi, oare, de sfatul pe care vi l-am dat mai înainte, 
rugîndu-vă să ascultaţi în adîncă tăcere şi cu tainică linişte tot ce vă voi 
spune? Că azi am de gînd să păşesc în sfintele pridvoare ale Evanghe¬ 
liei lui Matei. De aceea v-am şi amintit de sfatul dat. Cînd iudeii au tre¬ 
buit să se apropie de muntele în flăcări, de foc, de ceaţă, de întuneric şi 
de furtună 2 , dar, mai bine spus, cînd nici nu li s-a îngăduit să se apropie 
de munte, ci să audă şi să vadă muntele şi pe toate celelalte de departe, 
au primit poruncă să se abţină de la femei cu trei zile înainte şi să-şi 
spele hainele; şi toţi erau cuprinşi de spaimă şi cutremur; şi Moise 
împreună cu iudeii. Apoi cu mult mai mult noi, care avem să auzim 
cuvinte atît de înalte, noi care nu stăm ca iudeii departe de un munte ce 
fumegă, ci avem să intrăm chiar în cer, cu mult mai mult noi trebuie să 
arătăm mai mare filozofie, nu spălîndu-ne hainele, ci curăţindu-ne 
îmbrăcămintea sufletului şi depărtîndu-ne de orice amestec lumesc. Nu 
veţi vedea acum nici ceaţă, nici fum, nici furtună, ci chiar pe împărat 
stând pe tronul acelei negrăite slave; veţi vedea pe îngeri şi pe arhan¬ 
gheli alături de El; veţi vedea popoare de sfinţi în nenumărate cete. 

Aşa este cetatea lui Dumnezeu! în ea este Biserica celor întîi năs¬ 
cuţi, duhurile drepţilor, adunarea sărbătorească a îngerilor, sîngele 
izbăvitor al Domnului, prin care toate s-au unit: cerul a primit pe cele 
de pe pămînt, pămîntul a primit pe cele din cer, iar pacea de mult 
dorită de îngeri şi de sfinţi s-a împlinit. în această cetate se înalţă strălu¬ 
citorul şi slăvitul semn de biruinţă al crucii, prăzile de război ale lui 
Hristos, pîrga firii noastre, trofeele împăratului nostru. Pe toate le vom 
cunoaşte cu de-amănuntul din Evanghelie. Dacă mă veţi urmări cu linişte şi 
cu cuvenită luare aminte voi putea să vă plimb peste tot şi să vă arăt unde 
zace, trasă în ţeapă, moartea, unde este spînzurat păcatul, unde se găsesc 
multele şi minunatele trofee ale acestui război, ale acestei lupte. Veţi vedea 

L - 

acolo şi pe tiran legat, urmat de mulţimea prinşilor de război; veţi 
vedea acropola, de pe care acel demon spurcat ataca pe toţi mai 
înainte; veţi vedea ascunzătorile şi peşterile tîlharului, acum sparte şi 
deschise, pentru că împăratul a intrat şi în ele. Să nu vi se pară, iubiţi¬ 
lor, obositoare plimbarea! Dacă v-ar povesti cineva de un război purtat 
de oameni, de trofeele şi victoriile lui, aţi uita şi de mîncare şi de bău¬ 
tură de dragul acelei povestiri. Este într-adevăr plăcută povestirea 
aceea, dar cu mult mai plăcută este povestirea luptei duse de Hristos! 

Gîndeşte-te, iubite, cîte lucruri minunate ai de auzit! Ai să auzi că 
Dumnezeu, sculîndu-Se de pe tronurile Sale împărăteşti, a venit din cer 
pe pămînt, S-a pogorît chiar şi în iad, stînd în linia întîi de bătaie; ai să 
auzi că diavolul I s-a împotrivit, dar, mai bine spus, nu s-a împotrivit 
numai unui Dumnezeu, ci unui Dumnezeu ascuns în fire omenească. Şi 
lucru minunat este că vei vedea, prin moarte, biruită moartea; prin 
blestem, blestemul nimicit; iar prin armele prin care diavolul biruia, 
prin acelea i s-a surpat tirania lui. 

Să ne deşteptăm deci, să nu dormim! Iată văd că porţile ni se deschid! 
Să intrăm cu bună rînduială şi cu cutremur. Păşim chiar în pridvor. 

- Şi care-i pridvorul? 

- Iată-1: „Cartea naşterii lui Iisus, Fiul lui David, Fiul lui Avraam”. 

- Ce spui? Ne-ai făgăduit că ne vorbeşti de Unul-Născut Fiul lui 
Dumnezeu şi ne pomeneşti de David, un om care a trăit cu nenumărate 
generaţii înainte, spunîndu-ne că el este tată şi strămoş al lui Iisus Hristos? 

- Aşteaptă! Nu căuta să afli totul dintr-odată, ci cu binişorul şi înce¬ 
tul cu încetul! Eşti încă pe treptele pridvorului! Pentru ce te grăbeşti să 
intri în locuri în care nu poţi încă intra? N-ai văzut bine nici pe toate 
cele dinafară! Că n-am să-ţi vorbesc de naşterea Lui din veşnicie, dar, 
mai bine spus, nici de naşterea Lui în timp; că şi aceasta-i neînţeleasă şi 
cu neputinţă de spus prin cuvînt. Aşa a grăit, mai înainte de mine, şi 
profetul Isaia. Proorocind patimile lui Hristos şi marea Lui purtare 
de grijă pentru lume şi minunîndu-se cine este şi ce a ajuns şi 
pînă unde S-a pogorît, a strigat, tare şi strălucit, zicînd aşa: „Şi neamul 
Lui cine-l va spune?” 3 

II 

Dar nu despre naşterea cea din veşnicie ne este acum cuvîntul, ci 
despre naşterea Lui de jos, de pe pămînt, care a avut nenumăraţi martori. Şi 
voi vorbi de ea aşa cum mi-a dat putere harul Duhului să vorbesc. Că nici 
de naşterea Lui de pe pămînt nu se poate vorbi cu toată claritatea, 

că şi ea este plină de spaimă şi cutremur. Totuşi să nu socoteşti că ai să 
auzi lucruri de mică însemnătate, cînd auzi că am să-ţi vorbesc de naş¬ 
terea cea de pe pămînt! Dimpotrivă, deşteaptă-ţi mintea, înfricoşează-te 
îndată, cînd auzi că Dumnezeu pe pămînt S-a pogorît! Atît de minu¬ 
nată şi de neobişnuită a fost venirea Sa, că îngerii dănţuiau şi vesteau 
bucuria adusă omenirii, iar profeţii încă de demult se spăimîntau că 
Dumnezeu „pe pămînt S-a arătat şi cu oamenii împreună a locuit”*. 

Da, este un lucru cu totul neobişnuit că Dumnezeul Cel negrăit, 
Cel netălmăcit, Cel neînţeles, Cel asemenea Tatălui, a primit să vină pe 
pămînt din pîntece fecioresc, a primit să Se nască din femeie şi să aibă 
strămoşi pe David şi pe Avraam. Dar pentru ce spun pe David şi pe 
Avraam? Lucru plin cu totul de spaimă şi uimire este că a avut strămoşi 
pe acele femei păcătoase despre care am vorbit mai înainte. Cînd auzi 
acestea, ridică capul sus! Nu te gîndi la ceva umilitor. Dimpotrivă, 
minunează-te că, fiind Fiu al Dumnezeului celui fără de început şi ade¬ 
vărat Fiu, a primit să audă spunîndu-I-se Fiu al lui David, pentru ca pe 
tine să te facă fiu al lui Dumnezeu! A primit să Se facă rob Tatălui, 
pentru ca ţie, robului, să-ţi facă Tată pe Stăpînul. 

Ai văzut chiar din primele cuvinte ale Evangheliei cum sînt Evan¬ 
gheliile! Dacă te îndoieşti că ai să ajungi fiu al lui Dumnezeu, atunci 
încredinţează-te de aceasta prin aceea că Fiul lui Dumnezeu S-a făcut 
Fiu al Omului. Pentru că este cu mult mai greu pentru mintea ome¬ 
nească să înţeleagă că Dumnezeu S-a făcut om, decît să înţeleagă ca 
omul să ajungă fiu al lui Dumnezeu. Aşadar cînd auzi că Fiul lui Dum¬ 
nezeu este Fiu al lui David şi al lui Avraam, nu te îndoi că şi tu, fiu al lui 
Adam, vei fi fiu al lui Dumnezeu. Că Fiul lui Dumnezeu nu S-ar fi sme¬ 
rit în zadar şi în deşert atît de mult, dacă n-ar fi vrut să ne înalţe pe noi. 
S-a născut după trup, ca tu să te naşti după Duh; S-a născut din femeie, 
ca tu să încetezi de a mai fi fiu al femeii. Pentru aceasta Fiul lui Dumne¬ 
zeu a avut o îndoită naştere: una asemenea nouă, şi alta mai presus de 
noi. Pentru că S-a născut din femeie, Se aseamănă cu noi; dar pentru că 
nu S-a născut nici din sînge, nici din voinţa trupului sau a bărbatului 4 5 , ci 
de la Duhul Sfînt, ne arată naşterea cea mai presus de noi, naşterea cea 
viitoare, pe care ne-o va dărui nouă de la Duhul. Toate celelalte fapte 
ale Fiului lui Dumnezeu au fost la fel. Botezul Domnului de pildă. Avea 
şi ceva vechi, dar avea şi ceva nou. Botezarea Lui de către profet a ară¬ 
tat vechiul, iar pogorîrea Duhului a vădit noul. După cum un om care 
stă la mijloc între doi oameni îi uneşte pe aceştia întinzîndu-şi mîinile şi 
spre unul şi spre altul, tot astfel şi Fiul lui Dumnezeu a unit firea cea 
veche cu cea nouă, firea dumnezeiască cu cea omenească, pe cele ale 
Lui cu cele ale noastre. 



4. Baruh 3, 38. 

5. Ioan I, 13. 

Ai văzut cît de străfulgerătoare este cetatea în care ai să intri? Ai 
văzut cîtă strălucire au chiar primele cuvinte ale Evangheliei? Ai văzut 
că ţi-a arătat pe împărat, ca într-o tabără, îmbrăcat în acelaşi trup ca şi 
tine? Ştii doar că, în tabără, împăratul nu poartă totdeauna semnele 
demnităţii sale; dezbracă purpura, dă jos de pe cap coroana şi îmbracă 
adeseori haină de ostaş; face asta ca să nu fie recunoscut, ca să nu atragă 
pe duşmani asupra sa. împăratul nostru dimpotrivă: îmbracă trupu 
nostru cu totul pentru alt scop: vrea să fie necunoscut^ să nu facă pe duş¬ 
man să fugă de luptă şi să nu tulbure pe ostaşii Săi. Că împăratul nostru 
a căutat să mîntuie, nu să înspăimînte. Din pricina aceasta Evanghelia 
chiar de la început L-a numit cu acest nume, spunîndu-I Iisus. Numele 
Iisus nu este un nume elinesc, ci ebraic, care tîlcuit în limba greacă 
înseamnă Sotir, adică Mîntuitor; şi se numeşte Mîntuitor, pentru că a 
mîntuit pe poporul Său. 


Ai văzut cum evanghelistul Matei a întraripat pe ascultător, deşi a 
rostit cuvinte foarte cunoscute? Ai văzut cum prin ele ne-a făcut să ne 
gîndim la lucruri pe care nici nu le bănuiam? Numele de Iisus şi de 
Mîntuitor erau foarte cunoscute la iudei. Şi pentru că faptele viitoare 
ale Domnului Iisus aveau să fie neobişnuite, de aceea numele acesta a 
fost purtat şi de altul, de Iisus al lui Navi, preînchipuire a Domnului 
Iisus, ca de la început să se înlăture orice tulburare ce ar fi putut fi pro¬ 
vocată de un nume nou. în Scriptură se spune că Iisus al lui Navi, 
urmînd lui Moise, a dus pe poporul iudeu în pămîntul făgăduinţei. 
Aceasta e preînchipuire. Iată acum şi faptul! Iisus al lui Navi a dus pe 
poporul iudeu în pămîntul făgăduinţei; Domnul Iisus a dus pe poporul 
Său în cer şi la bunătăţile cele cereşti. Iisus al lui Navi, după moartea lui 
Moise, Domnul Iisus, după încetarea legii. Acela, conducător de popor, 
acesta, împărat. 

Dar ca nu cumva cînd auzi numele Iisus să te rătăceşti din pricina 
acestui nume, evanghelistul Matei a adăugat: „Iisus Hristos, Fiul lui 
David”. Celălalt Iisus nu era din seminţia lui David, ci din altă seminţie. 

- Dar pentru care pricină evanghelistul numeşte Evanghelia sa 
„Cartea naşterii lui Iisus Hristos”? Doar nu cuprinde numai naşterea, ci 
toată iconomia mîntuirii neamului omenesc! 

- Pentru că naşterea lui Iisus este capul întregii iconomii a Mîntuiru, 
pentru că este începutul şi rădăcina tuturor bunătăţilor date nouă. După 
cum Moise îşi intitulează cartea sa „Cartea cerului şi a pămîntului” , deşi nu 
vorbeşte numai de cer şi de pâmînt, ci şi de cele ce sînt în ele, tot astfel 

şi Matei a dat numele cărţii sale de la capul faptelor istorisite în ea. Lucru 
plin de uimire, mai presus de nădejde şi ae aşteptare este că Dumnezeu S-a 
tăcut om. Odată săvîrşit acest lucru, toate celelalte decurg logic şi firesc. 

- Dar pentru ce evanghelistul a spus întîi: ,J?iul lui David” ş i apoi 
„Fiul lui Avraam”? 

- N-a spus aşa pentru că evanghelistul nu voia, aşa cum socot unii, 
să facă genealogia lui Iisus chiar de la Adam. Ar fi făcut la fel ca şi Luca. 
Matei însă procedează altfel. 

- Dar pentru ce l-a pus mai întîi pe David? 

- Pentru că David era pe buzele tuturora şi din pricina renumelui 
său, şi din pricina timpului; nu murise de mult, ca Avraam. Amîndu : 
rora le dăduse Dumnezeu - şi lui Avraam şi lui David - făgăduinţa că 
din ei Se va naşte Mîntuitorul; dar .Matei l-a pus în urmă pe Avraam 
pentru că era mai vechi, iar pe David l-a pus la început pentru că era 
viu în mintea poporului şi pe buzele tuturora. Chiar iudeii spuneau: 
„Oare nu din sămînţa lui David şi din oraşul Betleem, de unde era David, 
avea să vină Hristos?” 7 Nimeni nu-L numea pe Hristos Fiul lui Avraam, 
ci toţi îl numeau Fiul lui David. Că David erâ, după cum am spus, în 
mintea tuturora şi din pricină că a trăit în urma lui Avraam, dar şi din 
pricină că a fost împărat, de asta şi iudeii şi Dumiiezeu pomenesc şi 
numele lui David cînd vorbesc de toţi împăraţii de mai tîrziu, pe care îi 
preţuiau. Iezechiel şi alţi profeţi spuneau iudeilor că David va veni şi va 
învia; negreşit profeţii nu vorbeau de cel mort, ci de cei care vor merge 
pe urmele virtuţilor lui David. Dumnezeu spunea lui Iezechia: „Voi 
apăra cetatea aceasta pentru Mine şi pentru David, robul Meu” 8 , La fel lui 
Solomon i-a spus că nu-i va împărţi împărăţia în timpul domniei lui, 
din pricina lui David 9 . Da, mare a fost slava lui David şi la oameni, şi la 
Dumnezeu! Pentru asta deci evanghelistul Matei începe genealogia cu 
David, pentru că era mai cunoscut, iar pe Avraam îl pomeneşte după 
David. Şi pentru că a adresat iudeilor Evanghelia sa, a socotit de prisos 
să urce mai sus genealogia. Că aceşti doi bărbaţi eraţi mai cu seamă 
admiraţi de iudei; unul ca profet şi împărat, altul ca patriarh şi profet. 

Aş putea fi întrebat: 

- Dar de unde ştim că Iisus este din neamul lui David? Dacă Iisus 
nu S-a născut din bărbat, ci numai din femeie şi dacă nu se face genea¬ 
logia Fecioarei, de unde ştim că este strănepot al lui David? 

- Două sînt deci problemele care se pun. Prima: pentru ce nu se face 
genealogia mamei? A doua: pentru ce Iosif, care n-a fost tatăl lui Iisus, este 
pomenit şi de Matei şi de Luca? Prima pare necesară, a doua, de prisos. 

Despre care, dar, trebuie să vorbesc mai întîi? Negreşit despre 
aceea că Fecioara se coboară din David. 

- Dar cum vom şti că se coboară din David? 

- Ascultă pe Dumnezeu, Care-i spune lui Gavrul să se duca „la o 
Fecioară din casa şi neamul lui David, logodită cu un bărbat^ care se numea 
Iosif’ 10 . Ce răspuns mai clar decît acesta vrei cînd afli că Fecioara era 

din casa şi neamul lui David? 


IV 

Tot din aceste cuvinte se vede apoi că şi Iosif era tot din casa şi nea¬ 
mul lui David. Legea poruncea să nu se facă căsătorie cu altcineva, ci 
numai cu cineva din aceeaşi seminţie. Patriarhul Iacov a spus mai 
dinainte că Mîntuitorul Se va ridica din seminţia lui Iuda, grăind aşa: 
N U va lipsi domn din Iuda, nici povăţuitor din coapsele lui pma la 
venirea Celui Căruia îi este pregătit sceptrul; Acesta va fi aşteptarea 

neamurilor” 11 . . „ T . 

- Profeţia aceasta, mi se poate spune, arată numai atita: calisus este 

din seminţia lui Iuda, dar nicidecum că era şi din neamul lui David; iar 
în seminţia lui Iuda nu era numai neamul lui David, ci şi alte multe nea¬ 
muri; se poate, dar, ca Iisus să fie din seminţia lui Iuda, dar nu şi din 

neamul lui David. , w . 

- Dar, ca să nu spui aşa, evanghelistul îţi curmă aceasta bănuială, 

zicînd că Iisus era „din casa şi din neamul lui David”. Iar dacă vrei sa afli 
acest lucru şi din altă parte, nu-mi lipsesc dovezile. Legea interzicea nu 
numai căsătoriile cu cineva din altă seminţie, dar chiar şi cu cineva din 
altă familie, adică din alt neam. Deci dacă raportăm cuvintele de la 
Luca „din casa şi neamul lui David”l a Fecioară, am răspuns la întrebare-, 
dacă le raportăm la Iosif, prin Iosif avem acelaşi răspuns, anume ca 
Iisus era din neamul lui David. Dacă Iosif era „din casa. şi din neamul lui 
David”, apoi legea îl obliga să nu ia femeie din altă casă şi din alt neam, 
ci din acela din care era şi el. 

- Dar dacă a călcat legea? . w T . f 

- Matei, ca să nu spui asta, ţi-o ia înainte, mărturisind ca Iosif era 
drept 12 ; iar odată ce îi cunoşti virtutea, ştii că n-a călcat legea. Ar h 
putut, oare, să calce legea, mînat de plăcere, un bărbat atît de iubitor de 
oameni şi atît de lipsit de pasiune, ca Iosif, încît, chiar silit de bănuiala, sa nu 
vrea să pedepsească pe Fecioară? Omul care s-a ridicat cu mintea mai pre¬ 
sus de lege - că hotărîrea lui de a o lăsa pe Fecioară şi a o lăsa intru ascuns 


10 . Luca 1 , 27 . 

11 . Fac. 49 , 10 . 

12 . Matei 1 , 19 . 





era hotărîrea unui om care s-a ridicat cu mintea mai presus de lege - ar 
fi putut săvîrşi, oare, o faptă împotriva legii, mai cu seamă atunci cînd 
nici o pricină nu-1 silea? Deci din cele spuse se vede că Fecioara era din 
neamul lui David. 

Dar neapărat trebuie să spun acum pentru care pricină evanghelis¬ 
tul n-a făcut genealogia Fecioarei, ci pe a lui Iosif. 

- Pentru ce? 

- Nu era obiceiul la iudei să se facă genealogia femeilor. Deci ca să 
ţină obiceiul iudaic şi să nu se pară că ae la primele cuvinte ale Evan¬ 
gheliei nu spune adevărul şi totuşi să ne facă nouă cunoscută pe 
Fecioară, evanghelistul a trecut sub tăcere pe strămoşii ei şi a făcut 
numai genealogia lui Iosif. Dacă ar fi făcut genealogia Fecioarei ar fi dat 
să se creadă că face inovaţii; iar dacă ar fi. trecut sub tăcere pe Iosif, 
n-am fi cunoscut pe strămoşii Fecioarei. Dar ca să aflăm de Maria cine 
este, din ce neam se trage şi totuşi să nu strice obiceiurile, Matei a făcut 
genealogia logodnicului ei şi a arătat că era din casa lui David. Odată 
demonstrat că Iosif se pogoară din casa lui David este demonstrat şi 
aceea că şi Fecioara este tot din aceeaşi casă, din pricină că dreptul Iosif 
n-ar fi suferit, după cum am mai spus, să se logodească cu o femeie din 
altă casă şi din altă familie. 

Este însă şi un alt motiv, mai tainic, pentru care au fost trecuţi sub 
tăcere strămoşii Fecioarei. Dar nu-i timpul să descopăr aceasta acum, 
pentru că sînt multe de spus. 

De aceea 13 , oprind aici cuvîntul despre cele cercetate pînă acum, să 
ţineţi bine minte cele ce v-am spus. De pildă: pentru ce în genealogie a 
fost pus David înaintea lui Avraam; pentru ce Matei şi-a numit Evan¬ 
ghelia sa „Cartea naşterii pentru ce a spus: „a lui Iisus Hristos”; pentru 
ce naşterea Lui este şi la fel, dar nu şi la fel cu a oamenilor; pe ce dovezi 
ne întemeiem că Maria este din casa lui David; pentru ce a făcut Matei 
genealogia lui Iosif şi au fost trecuţi sub tăcere strămoşii Măriei. 

Dacă veţi ţine minte toate răspunsurile la aceste întrebări, îmi veţi 
da mai mult curaj să merg mai departe; dar dacă le veţi dispreţui şi le 
veţi scoate din sufletul vostru, atunci voi pregeta să mai vorbesc de cele¬ 
lalte. Nici plugarul nu vrea să mai semene un pămînt care i-a stricat 
seminţele. De aceea, vă rog să ţineţi minte ce v-am spus. Că grija de ast¬ 
fel de lucruri va aduce sufletului vostru un mare şi mîntuitor bine. îngri- 
jindu-ne de acestea vom putea să plăcem lui Dumnezeu; vom avea gurile 
noastre curate de ocări, de cuvinte de ruşine şi de defăimări, pentru că cer¬ 
cetăm cuvinte duhovniceşti; vom fi de temut şi demonilor, pentru că limba 
noastră este întrarmată cu astfel de cuvinte; în sfîrşit vom atrage asupra 
noastră şi mai mult harul lui Dumnezeu, pentru că privirea noastră va fi 

IM. De aici începe partea morali: Mare ne este folosul studierii Sfintelor Scripturi. 








şi mai pătrunzătoare. Că pentru asta ne-a dat Dumnezeu ochi, gură şi 
auz, ca toate aceste mădulare să-I slujească Lui; să rostim cuvintele Lui, 
să facem poruncile Lui, să-I cîntăm neîncetat imne, să-I înălţăm mulţu¬ 
miri şi prin toate aceste mădulare să ne curăţim conştiinţa. După cum 
trupul ajunge mai sănătos cînd respiră aer curat, tot astfel şi sufletul 
ajunge mai înţelept dacă este hrănit cu nişte gînduri ca acestea. 

V 

Nu vezi că şi ochii trupului lăcrimează mereu dacă-i ţinem la fum, 
dar dacă stăm la aer curat, în livezi, lîngă izvoare, în grădini sînt mai 
pătrunzători şi mai sănătoşi? Tot aşa şi cu ochiul sufletului; dacă paşte 
in livada cuvintelor duhovniceşti va fi curat, limpede şi ager; dar dacă 
umblă în fumul grijilor lumeşti va scoate nenumărate lacrimi şi va 
plînge şi acum pe pămînt, dar şi atunci pe lumea cealaltă. Da, cu fumul 
se aseamănă grijile lumeşti. De aceea spunea cineva: „S-au stins ca fumul 
Zilele mele” 14 . David a spus aceste cuvinte gîndindu-se la scurtimea ani¬ 
lor şi la nestatornicia vieţii; eu însă nu mă gîndesc numai la asta, ci aş 
spune că trebuie să raportăm aceste cuvinte şi la tulburările din viaţă. 
Că nimic nu întristează şi tulbură atîta ochiul sufletului ca mulţimea gri- 
jilpr lumeşti, ca roiul poftelor; ele sînt lemnele acestui fum. Şi după cum 
focul scoate o mulţime de fum cînd pui peste el lemne umede şi jilave, 
tot aşa şi pofta cea puternică şi învăpăiată face şi ea mult fum, cînd 
cuprinde un suflet molîu şi slăbănog. De asta e nevoie de rouă Duhului, 
de acea adiere lină ca să stingă focul, să risipească fumul, să ne întrari¬ 
peze mintea. Că nu-i cu putinţă, nu-i cu putinţă să ne înălţăm la cer 
cînd sîntem împovăraţi cu atîtea păcate. Ar fi de dorit să fim sprinteni, 
ca să ne putem croi acest drum; dar mai bine spus, nici aşa n-am putea, 
dacă nu luăm aripile Duhului. Aşadar, dacă avem nevoie de minte lim¬ 
pede şi de har duhovnicesc ca să ne urcăm la acea înălţime, cum ne 
vom putea înălţa, cînd nu avem nici una, nici alta, ba, dimpotrivă, traşi 
în jos de atîta greutate, atragem asupra noastră şi pe toate cele potriv¬ 
nice şi povară satanică? Dacă ai încerca să cîntăreşti cu un cîntar bun 
cuvintele rostite de fiecare din noi, ai găsi abia o sută de dinari de 
cuvinte duhovniceşti între zece mii de talanţi de cuvinte lumeşti; dar 
mai bine spus, nu vei găsi nici zece obpli 15 . Nu este, oare, o ruşine 
şi cea mai mare batjocură ca pe o slugă de-a noastră s-o punem să ne 
facă cele mai de seamă treburi, iar gura noastră, propriul nostru 
mădular, să nu o folosim nici ca pe o slugă, ci dimpotrivă s-o între- 

14. Ps. 101, 4. 

15. Un obol era a şasea parte dintr-un dinar; o sută de dinari valora 0,87 franci; un talant 
avea 0000 do dinari, adică 5220 franci aur deci (exact 5560,90 franci aur); deci zece mii de 
lalatiţi valorau 52 200 000 franci aur. 

buinţăm la lucruri nefolositoare şi de prisos? Şi de-am întrebuinţa-o 
numai la lucruri de prisos! Dar nu; o întrebuinţăm la lucruri potrivnice, 
vătămătoare şi la nimic folositoare. Că de ne-ar fi nouă de folos cele ce 
rostim, atunci negreşit spusele noastre ar fi plăcute şi lui Dumnezeu. 
Dar aşa, grăim tot ce ne sfătuieşte diavolul cînd rîdem, cînd spunem 
glume, cînd blestemăm şi ocărim, cînd ne jurăm, cînd minţim şi jurăm 
strîmb, cînd sîntem morocănoşi, cînd vorbim prea mult, cînd flecărim 
mai rău decît babele, discutînd numai fleacuri. Spuneţi-mi, vă rog, care 
din cei de faţă ar putea, dacă i-aş cere, să-mi spună un psalm sau un text 
din dumnezeieştile Scripturi? Nici unul! Şi nu-i numai asta grozăvia. 
Grozăvia este alta, că sîntem atît de nepăsători faţă de cele duhovni¬ 
ceşti, pe cît sîntem de iuţi, ba mai iuţi decît focul, faţă de cele satanice. 
De v-aş întreba de ştiţi cîntece de lume, cîntece de dragoste, cîntece 
desfrînate aş vedea că mulţi le ştiu pe de rost şi că le cîntă cu multă piă 
cere. Dar ce scuză găsiţi că nu ştiţi un text din Scriptură? „Nu-s călugăr, 
mi se răspunde! Am femeie şi copii şi trebuie să mă îngrijesc de casa 
mea!” Ei bine, scuza asta vă pierde, că socotiţi că numai călugărilor li se 
cuvine să citească dumnezeieştile Scripturi,’ cînd de fapt voi aveţi cu 
mult mai multă nevoie de ele decît călugării, pentru că voi trăiţi în 
lume, voi vă răniţi în fiecare zi; şi de aceea voi aveţi mai cu seamă 
nevoie de leacul Sfintelor Scripturi. Prin urmare a socoti de prisos citi¬ 
rea Sfintelor Scripturi este cu mult mai rău decît a nu le citi. Astfel de 
gînduri sînt gîncluri drăceşti. 




N-aţi auzit pe Pavel spunînd că: „s-au scris toate acestea spre povă- 
ţuirea noastră”? t6 Dacă ar trebui să iei Sfînta Evanghelie în mîini, n-ai 
face-o dacă ţi-ar fi mîinile nespălate! Pentru ce dar nu socoteşti că cele 
cuprinse în ea sînt cu mult mai de preţ? O astfel de socotinţă a întors 
totul cu susul în jos! 

Vrei să ştii ce mare folos ai de pe urma citirii Sfintelor Scripturi? 
Cercetează-te să vezi ce gînduri îţi vin în minte cînd auzi cîntîndu-se un 
psalm şi ce gînduri îţi vin cînd auzi un cîntec de lume! Ce gînduri iţi vin 
cînd eşti în biserică, şi ce gînduri cînd eşti la teatru! Şi vei vedea cîtă 
deosebire este între o stare sufletească şi alta, deşi sufletul este unul! De 
aceea Pavel spunea: „ Vorbele rele strică obiceiurile bune” 1 '. Să căutăm deci 
S& avem necontenit în gurile noastre cîntârile Duhului. Asta ne face 
să fim superiori animalelor necuvântătoare, deşi în alte privinţe sîntem 
cu mult inferiori lor. Cîntările Duhului sînt hrană sufletului, podoabă şi 
tărie; lipsa lor, foamete, foamete cumplită. Scriptura spune: Le voi da 
lor „nu foamete de piine, nici sete de apă, ci foamete de aurirea cuvîntului 

l(i. / Cor. !(), II. 

17. I,Cor. l. r >, :u. 

Domnului"' 11 . Ce poate fi mai groaznic decît să-ţi atragi de bună voie 
asupra capului tău răul cu care Dumnezeu te ameninţă, ca pedeapsă, să- 
ţi înfometezi adică sufletul şi să-l slăbănogeşti! Că prin cuvinte ne stri¬ 
căm sau ne mîntuim sufletul. Cuvintele ne pornesc spre nume şi tot ele 
ne îmblînzesc din nou. Un cuvînt de ruşine ne aprindem suflet polta, 
iar un cuvînt cuminte ne face curaţi la suflet şi la trup. Dacă un simplu 
cuvînt are atît de mare putere, spune-mi, te rog, cum de dispreţuieşti 
cuvintele Scripturii? Dacă un sfat omenesc poate atît de mult , apoi cu 
mult mai mult, cînd sfaturile sînt date de Dutiul lui Dumnezeu. Cuvin- 
tul scos din dumnezeieştile Scripturi înmoaie mai bine decit locul un 
suflet învîrtoşat şi-l face în stare să săvârşească orice lucru bun. Aşa i a 
potolit şi i-a îmblînzit Pavel pe îngîmfaţii şi semeţii connteni; că ei, 
corintenii, se lăudau tocmai cu fapte de care trebuiau să se ruşineze şi 
să-şi acopere fetele. Dar ascultă ce schimbare s-a petrecut în ei, după ce 
au primit epistola lui Pavel! însuşi dascălul o mărturiseşte, spunind ast¬ 
fel: „Că aceasta, că v-aţi întristat aşa cum vrea Dumnezeu, cită sîrguinţă v-a 
adus, ba încă şi dezvinovăţire şi mîhnire şi fiică şi dorinţă şi rimă şi ispă¬ 
şire” 19 . Sfătuind pe cei din jurul nostru cu cuvintele lui Dumnezeu 
îndreptăm viaţa slugilor noastre, a copiilor noştri, a soţiilor noastre, a 
prietenilor noştri, iar pe duşmani ni-i facem prieteni. Pnn cuvintele 
Sfintelor Scripturi au ajuns mai buni chiar marii bărbaţi, chiar pnetenu Im 
Dumnezeu. De pildă David, după ce a păcătuit, a ajuns la acea mmunată 
pocăinţă datorită cuvintelor lui Dumnezeu 20 . Apostolii iarăşi tot datorită 
cuvintelor lui Dumnezeu au ajuns ce-au ajuns şi au atras la ei întreaga lume. 

-Dar ce folos are un om dacă aude cuvintele lui Dumnezeu 

91 ^Nu mic îi va fi folosul chiar numai dacă aude cuvintele lui Dum¬ 
nezeu. Se va osîndi, va ofta şi va ajunge cîndva şi la săvârşirea celor 
spuse de Dumnezeu. Că dacă nu are conştiinţa păcatului, cmd se va 

depărta de păcat, cînd se vă osîndi? . , , 

Să nu dispreţuim, dar, auzirea dumnezeieştilor Scnptun. Gindul 
acesta este un gîn’d drăcesc, care nu ne lasă să vedem comoara, care nu 
ne lasă să ne îmbogăţim. Diavolul ne şopteşte la ureche că nu-i de nici 
un folos auzirea legilor lui Dumnezeu, pentru că se teme ca nu cumva 
noi să trecem de la auzirea cuvintelor lui Dumnezeu la săvirşirea lor. 
Cunoscîndu-i dar viclenia, să ne întărim cu aceste arme, pentru a-i zdrobi 
capul şi a ajunge de nebiruit. Şi astfel, încununaţi cu strălucite victorii, sa 
dobîndim şi bunătăţile viitoare, cu harul şi cu iubirea de oameni a Domnu¬ 
lui nostru Iisus Hristos, Căruia slava şi puterea în vecu vecilor, Amin. 


18. Amos 8, 11. 

10. II Cor. 7, 11. 

'20. II Rtf!} l'i. 1 !*>■ 

„Cartea naşterii lui Iisus Hristos, 

Fiul lui David, Fiul lui Avraam” 1 . 

I 

Iată aceasta-i a treia cuvîntare şi încă n-am răspuns la toate proble¬ 
mele puse de primele cuvinte ale Evangheliei lui Matei. Aşa că nu în 
zadar spuneam că acest început cuprinde gînduri foarte adînci. Haide, 
dar, să vorbim astăzi de cele rămase încă nelămurite. 

- Ce vom căuta să aflăm acum? 

- Pentru care pricină se face genealogia lui Iosif, odată ce el n-a 
contribuit cu nimic la naşterea lui Iisus Hristos? 

O pricină am arătat-o în cuvîntarea de mai înainte. Trebuie să arăt şi o 
altă pricină, mai tainică, mai greu de spus prin cuvinte decît cea dintîi. 

- Care-i aceasta? 

- Dumnezeu nu voia să arate iudeilor, înainte de naştere, că Hristos 
Se va naşte din Fecioară. Să nu vă tulburaţi din pricina unui răspuns atît 
de ciudat. Răspunsul nu-i al meu, ci al sfinţilor noştri părinţi, al acelor 
bărbaţi minunaţi şi vestiţi. Dacă Domnul dintru început a umbrit multe 
fapte ale mîntuirii noastre, numindu-Se pe Sine Fiul Omului, şi nici nu 
ne-a descoperit complet întotdeauna egalitatea Lui cu Tatăl, pentru ce 
te minunezi dacă a umbrit deocamdată şi naşterea Sa, cînd urmărea 
ceva mare şi minunat? 

- Dar ce lucru minunat urmărea? 

- Voia s-o scape pe Fecioară, s-o ferească de bănuială rea. Dacă 
iudeii ar fi ştiut aceasta dintru început, printr-o interpretare greşită a 
cuvintelor Scripturii, ar fi osîndit-o pe Fecioară pentru adulter. Dacă 
s-au purtat cu neruşinare faţă de alte fapte ale Domnului, despre care de 
multe ori aveau şi pilde în Vechiul Testament - de pildă II numeau 
îndrăcit, cînd izgonea dracii din oameni, îl socoteau potrivnic lui Dum¬ 
nezeu, cînd vindeca pe bolnavi sîmbăta, cu toate că şi mai înainte fusese 
de multe ori călcată sîmbăta -, ce n-ar fi zis dacă li se spunea că Hristos Seva 
naşte din Fecioară? Se puteau întemeia pe toată istoria care nu avea nici un 
fapt de acest fel. Dacă iudeii îl numeau pe Domnul tot Fiul lui Iosif 2 

după ce făcuse atîtea minuni înaintea lor, cum ar fi putut crede că S-a 
născut dintr-o Fecioară înainte de facerea acestor minuni? Pentru 
aceasta deci a făcut şi genealogia lui Iosif şi a logodit-o şi pe Fecioara cu 
Iosif. Cinci Iosif, bărbat drept şi minunat, a avut nevoie de multe mărtu¬ 
rii pînă să creadă în ceea ce se săvîrşise - a avut nevoie de înger, de 
vedenie în vis, de mărturiile profeţilor -, cum ar fi putut, oare, iudeii 
primi această idee, cînd ei erau suciţi, stricaţi şi vrăjmaşi ai lui Hristos? 
Cumplit i-ar fi tulburat această faptă nouă şi străină, despre care n-au 
auzit să se mai fi întîmplat vreodată pe vremea strămoşilor lor. Cel 
care i încredinţat că Iisus este Fiul lui Dumnezeu nu mai pune la 
îndoială nici naşterea Sa din Fecioară; dar cel care-L socoteşte pe Iisus 
un înşelător, un potrivnic al lui Dumnezeu, cum să nu se scandalizeze şi 
mai mult de naşterea din Fecioară, cum să nu-i întărească şi mai mult 
bănuiala sa? De aceea nici apostolii nu vorbesc la început îndată de 
naşterea din Fecioară, ci vorbesc mai mult şi mai des de învierea Dom¬ 
nului, pentru că istoria poporului iudeu le oferea nenumărate cazuri de 
înviere, cu toate că nu era nici o asemănare între aceste învieri şi învie¬ 
rea lui Iisus. Apostolii deci vorbesc rar de naşterea din Fecioară; dar¬ 
nici nunta Lui n-a îndrăznit să dea pe faţă naşterea Lui minunată. Iată 
ce spune Fecioara chiar Fiului ei: „Iată eu §i tatăl Tău Te căutăm . Dacă 
s ar fi bănuit că Iisus nu-i fiul lui Iosif, atunci n-ar mai fi fost socotit nici 
Fiu al lui David; iar de aici s-ar fi născut şi alte multe rele. De aceea mei 
îngerii nu vorbesc altora de naşterea Lui din Fecioară, ci numai Măriei şi lui 
Iosif; păstorilor le binevestesc naşterea, dar nu le vorbesc de felul naşterii. 

— Pentru care pricină evanghelistul, cînd a amintit de Avraam, a 
spus: „Avraam a născut pe Isaac şi Isaac a născut pe Iacov” 5 şi n-a amintit 
şi de Isav, fratele lui Iacov; dar cînd a venit la Iacov a amintit şi de Iuda 
şi de fraţii lui? 



P 



II 


— Unii interpreţi spun că evanghelistul a făcut aceasta din pricina 
răutăţii lui Isav şi a altor fapte săvîrşite de el mai înainte. Eu nu sînt însă 
de această părere. Dacă aceasta ar fi pricina lăsării la o parte a lui Isav, 
atunci pentru ce sînt pomenite puţin mai jos nişte femei, tot aşa de stri¬ 
cate ca şi Isav? Că din cele contrarii se vădeşte Slava lui Iisus, nu din 
faptul că a avut strămoşi străluciţi, ci din aceea că a avut strămoşi mici şi 
neînsemnaţi. Pentru cineva mare este mare slavă cînd poate să se umi¬ 
lească mult. 



,'i. I.uca 2, 48. 

- Deci pentru care pricină nu l-a amintit pe Isav? 

- Pentru că saracinii, ismailiţii, arabii şi toţi cîţi s-au născut din Isav 
nu aveau nici o legătură cu neamul israiliţilor. Pentru aceasta deci a tre¬ 
cut sub tăcere pe aceia şi s-a îndreptat numai spre strămoşii lui Iisus, 
spre poporul iudeu. De aceea evanghelistul zice: Jar Iacov a născut pe 
Iuda si pe fraţii lui’’ 6 . Prin aceştia este arătat poporul iudeu. 


Iar Iuda a născut pe Fares şi pe Zar a din Tamar” 7 . 

- Ce faci, omule? îmi vorbeşti de istoria unei împreunări nelegiuite? 

- Şi ce-i cu asta? Dacă aş face genealogia unui om vestit, de bună 
seamă că aş trece sub tăcere astfel de strămoşi. Dar cînd fac genealogia 
lui Dumnezeu întrupat, trebuie nu numai să n-o ascund, ci s-o spun în 
auzul tuturora spre a arăta puterea lui Dumnezeu şi purtarea Sa de grijă. 
Că pentru asta a venit Hristos pe pămînt, nu ca să fugă de ocările 
noastre, ci ca să le nimicească. După cum nu ne minunăm că a murit, ci 
pentru că a fost şi răstignit - deşi răstignirea era o ocară; dar cu cît a fost 
mai de ocară, cu atît L-a arătat mai iubitor de oameni —, tot aşa trebuie 
să spunem şi despre naşterea Lui. Nu este drept să ne minunăm numai 
că a luat trup şi S-a făcut om, ci că a voit să aibă astfel de neamuri, că nu 
I-a fost ruşine deloc de păcatele noastre. 

Evanghelistul deci, chiar de la primele cuvinte ale istorisirii naşte¬ 
rii, a arătat că Iisus nu S-a ruşinat de nici una din slăbiciunile noastre, 
învăţîndu-ne prin asta ca noi să nu ne ruşinăm de păcatele strămoşilor, 
ci să căutăm un singur lucru, virtutea. Un om care caută virtutea nu va 
putea fî vătămat cu nimic, chiar dacă strămoşul lui a fost de alt neam, 
chiar dacă a fost desfrînat, chiar dacă a avut alte păcate. Dacă pe un stri- 

întors pe calea cea dreaptă, nu poate să-l facă de rîs viaţa lui de mai 
înainte, cu atît mai mult nu va putea face de ruşine păcătoşenia părinţi¬ 
lor pe un om virtuos, născut dintr-o desfrânată şi dintr-o adulteră.’ 

Genealogia lui Iisus nu ne instruieşte numai pe noi, ci spulberă şi 
îngîmfarea iudeilor. Iudeii nu se îngrijeau de virtutea sufletului, dar 
spuneau la tot pasul că sînt strănepoţii lui Avraam, socotind că virtutea 
strămoşilor le scuză păcatele; de aceea evanghelistul le arată, chiar de 
la primele cuvinte ale Evangheliei, că nu trebuie să se laude cu strămo¬ 
şii, ci cu faptele lor. 

ceasta învăţătură, evanghelistul ne mai spune şi altceva; 
anume ne arată că toţi oamenii sînt păcătoşi, chiar şi strămoşii Domnului. 
Patriarhul Iuda, cel de la care iudeii îşi trag numele, nu pare că a făcut 
puţine păcate, Tamara a stat înaintea lui şi l-a acuzat de desfrînare; 
David a născut pe Solomon cu o femeie desfrînată. Deci dacă de oameni 


(>. Maici I, 7 

mari n a fost îndeplinită legea, cu atît mai puţin de oameni mici; iar 
dacă n-a fost îndeplinită, înseamnă că toţi oamenii au păcătuit şi, deci, a 
fost de neapărată trebuinţă venirea lui Hristos. De aceea evanghelistul 
a amintit şi de cei doisprezece patriarhi, ca şi prin asta să spulbere iarăşi 
îngîmfarea iudeilor, care se lăudau cu nobleţea strămoşilor lor. Mulţi 
dintre patriarhi au fost născuţi din slujnice; totuşi nu s-a făcut deosebire 
între fii din pricina deosebirii de mame. Toţi au fost fără deosebire 
patriarhi şi conducători de seminţii. 

Această prerogativă o are şi Biserica; ea este creatoarea nobleţei 
noastre; modelul şi l-a luat de sus. De aceea de ai fi sclav sau liber, 
aceasta nici nu te avantajează, nici nu te micşorează; Biserica îţi cere un 
singur lucru: ce gînd ai şi cum ţi-i sufletul. 

III 

în afară de cele spuse mai este şi o altă pricină pentru care evanghelistul 
a amintit de istoria Tamarei. Nu fără motiv a pus pe Zara alături de Fares, 
deşi era de prisos să mai pomenească şi pe Zara, de vreme ce a pomenit pe 
Fares, prin care avea să facă mai departe genealogia lui Iisus. 

- Pentru ce dar l-a amintit pe Zara? 

- Cînd Tamarei i-au venit durerile naşterii şi avea să nască pe cei 
doi fii, Zara a scos primul mina. Moaşa, văzînd aceasta, ca să ştie cine 
s-a născut întîi, i-a legat mina cu roşu; dar îndată ce l-a legat copilul şi-a 
tras mîna îndărăt; iar după ce şi-a tras el mîna s-a născut Fares şi apoi 
Zara. Cînd moaşa a văzut aceasta a zis: „Pentru ce s-a rupt din pricina ta 
gardul?” 8 . Ai văzut lucruri ascunse şi tainice? Că nu fără pricină ni s-au 
scris acestea în Scriptură. Merita, oare, să cunoaştem aceasta şi să ştim 
ce-a grăit moaşa? Merita, oare, să ni se spună că primul copil a scos 
mîna şi că cel de-al doilea s-a născut întîi? Ce taină, deci, se ascunde 
aici? Mai întîi din numele copilului aflăm dezlegarea tainei. Numele 
Fares înseamnă despărţitură, ruptură. Apoi aflăm dezlegarea tainei din 
însăşi întîmplarea aceasta. Nu era firesc ca Zara să-şi scoată mîna şi să 
şi-o retragă, după ce i-a fost legată; nu era o mişcare logică şi nici 
firească; firesc era poate să iasă al doilea copil, iar celălalt să rămină cu 
mîna scoasă afară; dar să şi-o retragă, ca să lase loc de trecere celuilalt, 
asta nu s-a mai petrecut potrivit legilor naşterii. Harul lui Dumnezeu însă 
era lîngă copii şi Dumnezeu a rînduit ca să se întîmple aşa lucrurile, pentru 
că a vrut să ne dea prin întîmplarea aceasta o icoană a celor viitoare. 

- Care? 

- Unii interpreţi, care au cercetat cu de-amănuntul istoria naşterii lui 
Fares şi Zara, spun că aceşti copii preînchipuiesc două popoare. Ca să 

cunoşti că vieţuirea celui de al doilea popor a strălucit înainte de naşte¬ 
rea primului popor, Zara îşi întinde numai mîna, nu se arată în între¬ 
gime şi apoi şi-o retrage; şi după ce a ieşit fratele său, iese şi el. Aşa s-au 
petrecut lucrurile şi cu cele două popoare. Vieţuirea bisericească s-a 
arătat pe vremea lui Avraam; între timp s-a retras şi a venit poporul 
iudaic şi vieţuirea după lege, iar mai pe urmă s-a arătat în întregime şi 
noul popor, cu legile sale. De aceea a spus moaşa la naşterea lui Fares: 
,,Pentru ce s-a rupt din pricina ta gardul?”. Că venind legea a rupt vieţui¬ 
rea cea liberă. Sfînta Scriptură totdeauna obişnuieşte să numească legea 
veche gard. De pildă profetul David zice: „Pentru ce ai dărîmat gardul ei 
şi o culeg pe ea toţi cei ce trec pe cale?” 9 ; profetul Isaia: „Şi gard împrejurul ei 
am pus” 10 ; iar Pavel: )r A dărîmat peretele cel din mijloc al gardului” 11 . 


Alţi interpreţi raportează cuvintele moaşei: pentru ce s-a rupt din 
pricina ta gardul” poporul cel nou; ei spun: Cînd a venit acest popor a 
pus capăt legii. 

Vezi, dar, că evanghelistul Matei a amintit întreaga istorie a lui 
Iuda, nu pentru lucruri mici şi de puţină însemnătate? Cu acelaşi scop a 
amintit şi de Rut şi de Rahav 12 , una de alt neam, iar alta o desftînată, ca 
să afli că Iisus a venit ca să dezlege toate păcatele noastre. Că a venit ca 
doctor, nu ca judecător. După cum strămoşii lui Iisus s-au căsătorit cu 
femei desfrînate, tot aşa şi Dumnezeu S-a imit cu firea omenească cea 
desftînată. Şi profeţii au spus mai dinainte că lucrul acesta s-a petrecut 
şi cu sinagoga; dar sinagoga a fost nerecunoscătoare faţă de Dumnezeu, 
Care locuia în ea, pe cînd Biserica, odată ce a fost eliberată de păcatele 
strămoşeşti, a rămas lipită de Mirele ei. 

Să trecem acum la Rut; vom vedea că şi istoria vieţii sale se asea¬ 
mănă cu cele ale noastre. Rut era de alt neam, trăia în cea mai neagră 
sărăcie. Totuşi cînd a văzut-o Booz n-a dispreţuit nici sărăcia ei şi nici 
nu s-a scîrbit de prostul său neam. Tot aşa şi Hristos S-a căsătorit cu 
Biserica, deşi Biserica era de alt neam şi foarte săracă, făcîndu-o părtaşă 
marilor Sale bunătăţi. Şi după cum Rut, de n-ar fi părăsit mai întîi pe 
tatăl ei, de n-ar fi dispreţuit casa, neamul, patria şi rudele, n-ar fi avut 
parte de o înrudire atîta de mare, tot aşa şi Biserica, după ce a părăsit obi¬ 
ceiurile strămoşeşti, a ajuns dragă Mirelui. Acelaşi lucru îl spune şi profetul 
David, adresîndu-se Bisericii: „Uită pe poporul tău şi casa părintelui tău 

9. Ps. 79, 13. 

10. Isaia 5, 2. 

11. Efts. 2, 14. 

12. Matei 1, 5. 

şi va pofti împăratul frumuseţea ta ” 13 . Aşa a făcut şi Rut; de 
aceea a şi ajuns mamă de împăraţi, precum şi Biserica. Că David 
se trage din Rut. 

Evanghelistul Matei a întocmit genealogia şi a vorbit de aceste 
femei pentru ca, prin toate acestea, să ruşineze pe iudei şi să-i convingă 
să nu se mai laude. Rut, prin urmaşii săi, a născut pe David, marele 
împărat; iar David nu se ruşinează de strămoşii săi. 

Nu-i cu putinţă, da, nu-i cu putinţă să te socoţi virtuos sau păcătos, 
strălucit sau neînsemnat, pe temeiul virtuţii sau viciului strămoşilor tăi; 
iar dacă e nevoie, am să spun ceva şi mai ciudat: acela-i mai strălucit 
care ajunge bun fără să aibă strămoşi străluciţi. 

Nimeni 14 , dar, să nu se laude cu strămoşii. Gîndeşte-te la strămoşii 
Stăpînului şi toată îngîmfarea să-ţi dispară! Laudă-te cu faptele tale 
bune! Dar, mai bine spus, nici cu acestea nu trebuie să te lauzi. Fariseul 
a rămas în urma vameşului, tocmai pentru că s-a lăudat cu faptele lui 
bune 15 . Dacă vrei să arăţi lumii o faptă bună, nu te lăuda, şi atunci te-ai 
arătat mai mare! Nu socoti că ai săvîrşit mare lucru cînd ai făcut ce tre¬ 
buia să faci. Dacă ne socotim păcătoşi atunci cînd sîntem păcătoşi, pre¬ 
cum şi sîntem, ne îndreptăm cum s-a îndreptat şi vameşul, cu cît 
mai mult ne vom îndrepta cînd ne socotim păcătoşi deşi sîntem 
drepţi? Dacă smerenia face din păcătoşi drepţi - cu toate că aceasta 
nu-i smerenie, ci o recunoaştere a propriei stări sufleteşti -, deci 
dacă recunoaşterea propriei stări sufleteşti poate atît de mult asupra 
păcătoşilor, gîndeşte-te ce minuni poate săvîrşi smerenia asupra 
drepţilor! Nu strica deci, prin îngîmfare şi laudă, ostenelile tale! 
Nu-ţi pierde sudorile! Nu alerga în zadar! Nu-ţi irosi toată munca, 
după ce o viaţă întreagă te-ai ostenit! Stăpînul ştie mai bine decît 
tine faptele tale! El nu trece cu vederea nici un pahar de apă pe care 
l-ai dat! 16 . Un bănuţ dat, un suspin numai, pe toate le primeşte Stă¬ 
pînul cu multă dragoste; îşi aduce aminte de ele şi le dă mare plată. 
Pentru ce vorbeşti mereu de faptele tale cele bune şi mi le pui 
necontenit în faţa ochilor? Nu ştii că dacă te lauzi nu te mai laudă 
Dumnezeu? Şi, dimpotrivă, dacă te smereşti, nu încetează a te lăuda 
înaintea tuturora. Stăpînul nu vrea ca ostenelile tale pentru săvîrşi- 
rea faptelor bune să fie micşorate! Dar pentru ce spun să fie micşo¬ 
rate? Face totul ca să te încununeze chiar pentru fapte mici şi cerce¬ 
tează, căutînd prilejuri, să te scape de gheenă. 


1 : 4 . Ps. 44, 12-13. 

14. I)e aici începe partea morală: Despre smerenie. 








V 

Pentru smerenia ta vei primi întreaga plată chiar dacă ai lucrat din 
ceasul al unsprezecelea 17 . „Chiar dacă nu vei avea nici o pricină de mîn- 
tuire, zice Scriptura, pentru Mine voi face, ca să nu se necinstească numele 
Meu” 18 . Suspinul tău numai, lacrimile tale, pe toate le ia în seamă Dom¬ 
nul şi le face pricină de mîntuire. Aşadar să nu ne lăudăm, ci să ne 
numim nefolositori, ca să ajungem folositori! Dacă spui că eşti plin de 
fapte bune, le-ai pierdut pe toate, chiar dacă ai săvîrşit într-adevăr fapte 
bune; dar dacă spui că nu eşti bun de nimica, ai ajuns folositor, chiar 
dacă n-ai făcut nici o faptă bună. De aceea este de neapărată trebuinţă 
să uităm toate faptele noastre bune. 

- Dar cum putem să uităm ceea ce ştim? 

- Ce spui! Necontenit păcătuieşti înaintea Stăpînului! Chefuieşti, 
trăieşti în lux, rîzi şi nici nu ştii că ai păcătuit. Le-ai uitat pe toate, iar 
faptele bune nu le poţi scoate din minte, nu le poţi uita? îţi uiţi păcatele 
şi nu-ţi uiţi faptele bune? Şi-ţi uiţi păcatele, deşi frica de pedeapsă 
pentru ele este mai mare? Noi însă facem dimpotrivă! în fiecare zi 
păcătuim, fără să ţinem minte păcatele săvîrşite; dar dacă dăm cîţiva 
bănuţi unui sărac, răsturnăm lumea cu fapta noastră bună. Asta-i cea 
mai mare nebunie şi aduce numai pagubă celui ce adună în acest chip 
laudele oamenilor. Vistierie sigură a faptelor bune este uitarea faptelor 
bune! Faptele bune sînt ca lucrurile de preţ. Dacă am pune în piaţă în 
văzul tuturora hainele noastre scumpe şi aurul nostru, am atrage asupra 
noastră tîlharii; dar dacă le ţinem în casă şi le ascundem, le punem în 
deplină siguranţă. Tot aşa şi cu faptele bune: dacă ni le aducem mereu 
aminte, mîniem pe Stăpîn, întrarmăm pe duşman, pe diavol, şi-l che¬ 
măm să ni le fure; dar dacă nu le ştie nimeni, ci numai Cel Care trebuie 
să le ştie, le-am pus la loc sigur. Nu spune, dar, tuturor faptele tale bune, 
ca să nu ţi le răpească cineva! Aşa a păţit fariseul, care-şi avea faptele 
sale cele bune în vîrful limbii; de aceea i le-a şi răpit diavolul. Şi totuşi 
fariseul le pomenea mulţumind lui Dumnezeu şi afierosea totul lui 
Dumnezeu; dar lui Dumnezeu nu I-a plăcut. Nu înseamnă că mulţu¬ 
meşti lui Dumnezeu cînd prin mulţumirea ta ocărăşti pe alţii, cînd prin 
mulţumirea ta te lauzi în faţa lumii, cînd prin mulţumirea ta te ridici 
împotriva celor ce păcătuiesc. Dacă mulţumeşti lui Dumnezeu pentru 
faptele tale bune, mărgineşte-te numai la El, şi nu le mai rosti înaintea 
oamenilor, nici nu osîndi pe semenul tău. Asta nu-i mulţumire. Vrei să 
ştii ce cuvinte de mulţumire să întrebuinţezi? Ascultă cuvintele celor 

.> » i 

17. Matei 20, 9. 

18. Ediţia lui Mignc dă: Icztrliiel .'Ui, 22, 22, dai n am găsit in toată Biblia citatul 

trei tineri: „Greşit-am, nelegiuit-am!Drept eşti, Doamne, întru toate cîte ne-ai 
făcut nouă! Că pe toate le-ai adus cu dreaptă judecată” ?9 .Mulţumeşti lui 
Dumnezeu cînd îţi mărturiseşti păcatele! Mulţumeşti mai cu seamă lui 
Dumnezeu cînd arăţi că eşti vinovat de nenumărate păcate, cînd nu 
refuzi dreapta pedeapsă. Să ne ferim deci să vorbim de noi înşine. 
Aceasta atrage şi ura oamenilor, şi dispreţul lui Dumnezeu. De aceea cu 
cît facem fapte bune mai mari, cu atît vorbim mai puţin de noi. Că aşa 
vom dobîndi cea mai mare slavă şi de la oameni, şi de la Dumnezeu; 
dar, mai bine spus, de la Dumnezeu nu dobîndim numai slavă, ci şi 
mare plată şi mare răsplată. Nu cere deci plată ca să iei plată! Mărturi¬ 
seşte că te mîntui prin harul lui Dumnezeu, ca Dumnezeu să-ţi mărturi¬ 
sească că ţi-i datornic nu numai pentru faptele tale bune, ci şi pentru 
smerenia ta cea mare. Cînd facem fapte bune, îl avem pe Dumnezeu 
datornic numai pentru aceste fapte bune; dar cînd nici nu socotim că 
am făcut vreo faptă bună, atunci Dumnezeu ne este mai dator pentru 
starea noastră sufletească decît pentru faptele noastre bune. Deci starea 
sufletească cîntăreşte mai mult ca faptele bune. Dacă nu avem o astfel 
de stare sufletească, atunci nici faptele bune nu sînt mari înaintea lui 
Dumnezeu. Avem şi noi slugi; şi atunci mai cu seamă le lăudăm cînd 
vedem că ne slujesc cu dragoste, fără să se gîndească că au făcut cine 
ştie ce mare lucru. 

Dacă vrei deci să faci mari faptele tale bune, nu le socoti mari, şi 
atunci vor fi mari! Aşa spunea şi sutaşul: „Nu sînt vrednic să intri sub 
acoperişul meu” 20 . De aceea a ajuns vrednic şi mai minunat decît toţi 
iudeii. Tot aşa a spus şi Pavel: „Nu sînt vrednic să mă numesc apostol” ; 
de aceea a ajuns primul dintre toţi apostolii. Tot aşa spunea şi^Ioan 
Botezătorul: „Nu sînt vrednic să-I dezleg cureaua încălţămintei Lui” ; de 
aceea a şi fost prietenul Mirelui, iar Hristos a atras asupra capului Lui 
mina, despre care Ioan a spus că este nevrednică să-I dezlege încălţă¬ 
mintea. Tot aşa a spus şi Petru: ,Jeşi de la mine că sînt om păcătos , de 
aceea a ajuns temelia Bisericii. Nimic nu este atît de plăcut lui Dumne¬ 
zeu cît a te număra printre cei din urmă. Acesta este începutul întregii 
filozofii. Omul smerit şi cu inima zdrobită nu umblă după slava deşartă, 
nu se mînie, nu pizmuieşte pe aproapele, nu are nici o altă patimă. Nu 
putem să ridicăm mîna împotriva cuiva, oricît ne-am strădui, dacă mina ni-i 
zdrobită; tot aşa, dacă ni-i sufletul zdrobit, nu putem să ne îngîmfăm, chiar 
dacă nenumărate patimi ne-ar pomi spre mîndrie. Cînd jelim o pagubă 


10. Dan. :i, 27, 20, Ml. 

20. Mutei 8, K. 

21. / Cor. ir», 0. 

22. Marcu 1,7, Mutei M, II 
2M. l uni r >, 8. 

materială alungăm din suflet toate celelalte patimi sufleteşti; ei bine, cu mult 
mai mult ne vom bucura de această filozofie dacă ne jelim păcatele. 

- Dar cine poate să-şi zdrobească aşa de tare inima? m-ar întreba 
cineva. 

- Ascultă pe David, care mai cu seamă pentru asta a strălucit, 
pentru asta îi vezi zdrobirea sufletului lui! După ce făcuse nenumărate 
fapte bune, era aproape să-şi piardă patria, casa şi chiar viaţa; în această 
mare nenorocire fiind, a văzut un soldat de nimica, o lepădătură că se 
năpusteşte asupra lui şi-l ocărăşte; David nu numai că nu i-a răspuns cu 
alte ocări, dar a şi oprit pe un general de-al lui care voia să-l omoare pe 
soldat, spunîndu-i: ,fasă-l, că Domnul i-a poruncit” 24 . Şi iarăşi, cînd 
preoţii l-au rugat să ia cu el chivotul legii, David n-a vrut. Şi ce-a spus? 
„Să stea în templu chivotul legii! Dacă mă va scăpa Dumnezeu din mîinile 
celor răi, voi vedea frumuseţea lui; iar dacă-mi va spune: ,JSlu te voiesc”, iată 
eu sînt gata să-mi facă ce-î va plăcea” 25 . Dar ce mare filozofie n-a arătat 
David fată de Saul, nu numai o dată, ci de mai multe ori! A depăşit chiar 
legea veche şi a împlinit aproape poruncile apostolilor! De aceea primea cu 
bucurie tot ce-i trimitea Domnul; nu judeca cele ce i se întimplau, ci un sin¬ 
gur lucru căuta: să se supună în toate împrejurările voinţei lui Dumnezeu şi 
să împlinească legile date de El. După atîtea fapte mari, cînd a văzut că Saul, 
tiranul, ucigaşul de tată, ucigaşul de frate, ocărîtorul, nebunul i-a luat tronul, 
David nu s-a scandalizat, ci a zis: „Dacă aşa vrea Dumnezeu ca eu să fiu 
alungat, să rătăcesc, să fug, iar Saul să aibă domnia, sînt mulţumit; primesc 
şi dau slavă lui Dumnezeu pentru nenumăratele necazuri ce le-a trimis 
asupra mea”. N-a făcut cum fac mulţi oameni fără ruşine şi obraznici, care 
n-au săvîrşit nici cea mai mică faptă bună din cele săvîrşite de David, şi 
totuşi, dacă văd pe alţii că o duc bine, iar ei suferă un mic necaz, îşi pierd 
sufletele lor cu nenumărate hule împotriva lui Dumnezeu. David n-a făcut 
aşa; a arătat, în toate, bunătate şi bfîndeţe. De aceea şi Dumnezeu spunea 
despre el: ,yAm aflat pe David, fiul lui lesei, bărbat după inima Mea” 26 . 

Să căutăm să dobîndim şi noi un astfel de suflet şi vom îndura cu uşu¬ 
rinţă toate necazurile; şi, chiar înainte de a ajunge în împărăţia cerurilor, 
vom culege, aici pe pămînt, roadele smereniei. Domnul a spus: Jnvăţaţi de 
la Mine că sînt blînaşi smerit cu inima şi veţi afla odihnă sufletelor voastre” 27 . 
Dar ca să ne bucurăm de odihnă şi aici şi dincolo, să sădim cu multă rîvnă în 
sufletele noastre smerenia, mama tuturor bunătăţilor. Aşa, vom putea stră¬ 
bate fără valuri şi oceanul acestei vieţi şi vom ajunge şi în limanul cel liniştit 
al împărăţiei cerurilor, cu harul şi cu iubirea de oameni a Domnului nostru 
Iisus Hristos, Căruia slava şi puterea în vecii vecilor, Amin. 

24. II Regi 16, 11. 

25. II Regi 15, 25-26. 

26. Ps. 88, 20. 

27. Matei 11, 2!). 

„Aşadar toate generaţiile de la Avraam pînă la David 
patrusprezece; şi de la David pînă la mutarea în Babilon, 
generaţii patrusprezece; şi de la mutarea în Babilon pînă 
la Hristos, generaţii patrusprezece ” 1 

I 

Matei a împărţit toate generaţiile în trei grupe, ca să arate că iudeii 
nu s-au făcut mai buni chiar dacă li s-a schimbat forma de guvernămînt; 
au fost tot atît de păcătoşi şi cînd au fost guvernaţi de aristocraţi, şi cînd 
au fost guvernaţi de stăpînitori, şi cînd au fost guvernaţi de oligarhi; 
n-au ajuns mai virtuoşi nici cînd au fost ocîrmuiţi de conducători de 
popoare, nici cînd au fost ocîrmuiţi de preoţi, nici cînd au fost ocîrmuiţi 

de împăraţi. ' s 

Dar pentru care pricină a lăsat Matei deoparte trei împăraţi în 
grupa a doua de generaţii, iar în grupa a treia a pus numai douăspre¬ 
zece generaţii, cînd spune că sînt patrusprezece generaţii? 

Las în seama voastră dezlegarea primei întrebări. Nici nu-i nevoie 
să vă dezleg eu însumi toate locurile grele, pentru ca să nu vă trîndăviţi. 
La a doua întrebare vă voi răspunde eu. 

După părerea mea,, evanghelistul a socotit ca generaţie şi timpul 
robiei babilonice, precum şi pe Hristos însuşi, unindu-L cu noi în totul. 

Evanghelistul aminteşte şi de robia babilonică; şi bine face, pentru 
a ne arăta că iudeii n-au ajuns mai înţelepţi nici cînd au fost luaţi robi. 
Prin urmare, oricum ai privi lucrurile, vezi că era absolut necesară veni¬ 
rea lui Hristos. 

- Pentru care pricină, aş putea fi întrebat, evanghelistul Marcu nu 

procedează aşa şi nici nu face genealogia lui Hristos, ci pe toate le 
spune pe scurt? » 

- După părerea mea, Matei şi-a scris Evanghelia sa înaintea celor¬ 
lalţi; de aceea face cu mai multă grijă genealogia Mîntuitorului şi stă¬ 
ruie asupra faptelor mai importante; evanghelistul Marcu a scris Evan¬ 
ghelia sa în urma lui Matei; de aceea urmează o cale mai scurtă, istori¬ 
sind fapte spuse şi cunoscute deja. 


1. Matei 1, 17. 






- Dar atunci pentru ce evanghelistul Luca mai face genealogia 
Domnului, ba încă mai pe larg? 

- Pentru că Matei deschisese această cale înaintea lui Luca, Luca 
vrea să ne înveţe mai multe lucruri decît cele spuse de Matei. Fiecare 
din cei doi evanghelişti, Marcu şi Luca, a călcat pe urmele dascălilor 
lor. Luca l-a imitat pe Pavel, ale cărui cuvinte curgeau mai năvalnic şi 
mai bogat decît apa rîurilor; Marcu l-a imitat pe Petru, care se îngrijea 
mai mult de scurtimea cuvintelor. 


- Dar pentru ce Matei, cînd şi-a început Evanghelia, n-a spus aşa 
cum spuneau profeţii: „ Vedenia pe care am văzut-o , sau: „Cuvîntul care 
s-a făcut către mine . 

- Pentru că şi-a adresat Evanghelia unor oameni de bună credinţă, 
care îl ascultau cu foarte mare atenţie. în afară de asta, minunile săvîr- 
şite de Mîntuitorul strigau încă în urechile lor, iar cei care primiseră 
Evanghelia erau nişte oameni foarte credincioşi. Pe timpul profeţilor 
nu s j au făcut atîtea minuni care să adeverească spusele lor; apoi profeţii 
mincinoşi făceau un mare abuz de cuvinte, iar poporul iudeu le dădea 
lor mai multă atenţie decît profeţilor adevăraţi. Din pricina ăsta era 
necesar ca profeţii să-şi înceapă aşa profeţiile lor. Dacă se făceau 
minuni şi pe vremea lor, apoi acestea se făceau pentru barbari, ca sâ-i 
aducă la credinţa intr-un singur Dumnezeu şi ca să le arate puterea lui 
Dumnezeu; iar dacă uneori inamicii îi biruiau, atunci iudeii socoteau că 
sînt biruiţi pentru că zeii duşmanilor lor erau mai puternici, ca în Egipt 
- de unde a ieşit un popor foarte amestecat -, iar mai tîrziu în Babilon, 
minunile din cuptor şi visurile; s-au făcut minuni şi în pustie, cînd erau 
numai ei singuri, aşa precum s-au făcut minuni şi la noi. Da, şi la noi s-au 
făcut multe minuni la început cînd lumea a părăsit rătăcirea idolească; dar 
mai tîrziu, după ce s-a sădit pretutindeni dreapta credinţă, minunile au înce¬ 
tat. Iar dacă mai tîrziu s-au făcut minuni la iudei, ele au fost puţine şi rare, 
cum e de pildă atunci cînd s-a oprit soarele în loc şi a mers înapoi 4 . 

Minuni s-au făcut chiar şi în vremea noastră. în zilele noastre, pe 
timpul domniei lui Iulian, care i-a întrecut pe toţi cu necredinţa lui, s-au 
făcut multe şi neobişnuite minuni. Cînd iudeii au încercat să înalţe din 
nou templul din Ierusalim, a ieşit foc din temeliile templului şi i-a 
împiedicat, iar cînd Iulian, în beţia sa, a poruncit să fie luate sfintele 
vase, vistiernicul său a murit mîncat de viermi, iar unchiul său, numit 
tot Iulian, a crăpat la mijloc. Minunea cea mai mare însă a fost că secau 
izvoarele în locurile în care Iulian voia să aducă jertfă idolilor şi că 
izbucnea foamete în oraşele în care intra împăratul. 



2 . /sa ia 1, I. 

,'t. Irr I, 2 . 

I. /sus Navi 10 , 12 l.'i. 

Aşa obişnuieşte Dumnezeu să facă. Cînd nenorocirile se înmulţeau 
şi vedea că poporul Său este chinuit şi împilat de tirania duşmani¬ 
lor, at un ci Dumnezeu îşi arăta puterea Sa. Aşa a făcut cu iudeii, cînd 

erau în Babilon. r 

Din cele spuse mai sus deci este clar că evanghelistul Matei n-a 

împărţit fără rost şi la întîmplare pe strămoşii lui Hristos în trei grupe. 
Uită-te cu cine începe şi cu cine sfîrşeşte fiecare grupă! Prima grupă 
merge de la Avraam pînă la David; a doua, de la David pînă la strămu¬ 
tarea în Babilon; a treia, de la strămutarea în Babilon pînă la Hristos. 
Cînd începe genealogia, aminteşte pe cei doi: pe David şi pe Avraam; 
iar cînd face recapitularea, tot pe ei îi aminteşte. Şi precum am spus mai 
înainte, evanghelistul stăruie atît de mult asupra lor, pentru că lor le-au 
fost făcute făgăduinţele. 

- Dar pentru ce n-a amintit Matei şi de ducerea în Egipt, aşa cum a 
amintit de mutarea în Babilon? 

- Pentru că iudeii nu se mai temeau de egipteni, pe cînd de inca 
babilonenilor încă tremurau. în afară de aceasta, ducerea în Egipt era 
un fapt petrecut de mult de tot, pe cînd robia babilonică era încă vie în 
amintirea lor. în Egipt, apoi, nu s-au dus din pricina păcatelor lor, în 
Babilon însă au fost duşi tocmai din pricina păcatelor lor. 

Dar dacă ai încerca să tălmăceşti şi numele tuturor persoanelor 
menţionate în genealogie, vei vedea că aceste nume cuprind în ele gîn- 
duri foarte adînci şi că ele contribuie mult la înţelegerea Noului Testa¬ 
ment, cum sînt de pildă numele lui Avraam, Iacov, Solomon, Zoroba- 
bel; că nu la întîmplare li s-au dat lor numele acestea. 

Dar ca să nu par că vă plictisesc, stăruind prea mult asupra genealo¬ 
giei lui Hristos, voi trece peste explicarea acestor nume şi mă voi 
îndrepta spre versetele următoare ale capitolului întîi. 

Aşadar după ce Matei a numit pe toţi strămoşii lui Hristos şi a. ajuns 
la Iosif, nu s-a oprit aici, ci a adăugat: Josif, bărbatul Măriei , arătînd cu 
aceste cuvinte că din pricina Fecioarei l-a trecut pe Iosif în genealogie. 

Dar pentru ca nu cumva la auzul cuvintelor „bărbatul Măriei să-ţi 
treacă prin minte că naşterea s-a făcut potrivit legilor firii, află că evan¬ 
ghelistul, prin cuvintele ce urmează, îndepărtează un astfel de gînd. „Ai 
auzit, spune evanghelistul, cuvîntul „bărbat”; ai auzit cuvîntul „mamă 
ai auzit de numele dat copilului 6 , ascultă acum şi felul naşterii! 

Jar naşterea lui Iisus Hristos aşa a fost” 7 . 

5. Matei 1, 18. 

6 . Matei l, 16. 

7. Matei 1, 18. 

- Spune-mi, evangheliste, de ce fel de naştere îmi vorbeşti? Mi-ai 
spus doar care sînt strămoşii lui Hristos! 

- Da, răspunde evanghelistul, ţi-am vorbit de strămoşii Lui, dar 
acum vreau să-ţi vorbesc de felul naşterii Sale! 

Ai văzut cum a deşteptat Matei curiozitatea ascultătorului? Pentru 
că avea să spună ceva nou, făgăduieşte că va vorbi şi de felul naşterii lui 
Hristos. 

Uită-te cît de minunat înşiră faptele. Nu şi-a început Evanghelia sa 
dintr-o dată cu naşterea lui Hristos, ci aminteşte mai întîi cîte generaţii 
erau de la Avraam, cîte de la David şi cîte de la strămutarea în Babilon; 
prin menţionarea acestor generaţii evanghelistul pune pe cititorul atent 
să cerceteze timpul cuprins între Avraam şi Iosif, arâtîndu-i că acest 
Iisus este Hristosul cel propovăduit de prooroci. Iar cînd numeri gene¬ 
raţiile şi pe temeiul timpului afli că acest Iisus este Hristos; atunci pri¬ 
meşti cu uşurinţă şi minunea petrecută la naşterea Sa. 

Pentru că avea să spună ceva de o însemnătate deosebită, anume că 
Iisus Hristos S-a născut din Fecioară, evanghelistul, înainte de recapitu- 
laţia genealogiilor, ascunde taina, spunînd: „bărbatul Măriei”; dar, mai 
bine spus, întrerupe istorisirea naşterii. Face deci numărătoarea anilor 
ca să amintească cititorilor că Cel născut este Acela despre care patriar¬ 
hul Iacov a spus că va veni atunci cînd nu vor mai fi peste iudei domni 
din Iuda 8 , despre care profetul Daniel a prezis că va veni după acele 
multe săptămîni 9 . Iar dacă vrei să numeri anii spuşi de înger lui Daniel 
şi cuprinşi în numărul de săptămîni, de la zidirea Ierusalimului şi pînă 
la naşterea lui Hristos, vei vedea că anii aceştia ne dau exact data naşte¬ 
rii lui Hristos. 

- Spune-mi acum, evangheliste,’ cum S-a născut Hristos? 

„Logodită fiind Maria, Mama Lui” 10 . 

Evanghelistul n-a spus: „Fecioara” ci simplu: ,Mama”, ca să fie uşor 
de primit cuvîntul său. Şi, după ce mai întîi îl pregăteşte pe ascultător, care 
credea că are să audă de o naştere obişnuită, şi după ce pune astfel stâpînire 
pe atenţia lui, îl uimeşte apoi prin anunţarea minunii, spunînd: 

,M&i înainte de a fi ei împreună, s-a aflat avînd în pîntece de la Duhul 
Sfînt” 11 . 

Evanghelistul n-a spus: „înainte de a fi dusă ea în casa mirelui”, că şi era 
în casa lui Iosif. Era obicei la cei vechi că logodnicele stăteau, de cele 



8. Fac. 49, 10. 

9. Dan. 9, 25-27. 

10. Matei 1, 18. 

11. Matei 1, 18. 

mai multe ori, în casa mirelui. Obiceiul acesta se vede şi acum. Ginerii lui 
Lot locuiau în casă cu socrul lor 12 . Prin urmare Maria era şi ea cu Iosif. 


- Dar pentru ce n-a zămislit înainte de a se fi logodit? 


- Pentru ca, aşa precum am spus de la început, să rămînă ascuns 
deocamdată felul naşterii, pentru ca Fecioara să scape de orice bănuială 
rea. Cînd Iosif, care trebuia s-o bănuiască mai mult decît toţi, nu numai 


că n-o vădeşte, nici n-o face de ocară, ci o ţine mai departe în casa lui, 
are grijă de ea după naştere, atunci este limpede că dacă n-ar fi fost pe 
deplin încredinţat că zămislirea se datoreşte lucrării Duhului Sfînt n-ar 
fi ţinut-o şi nici nu i-ar fi slujit întru toate. 


Evanghelistul a spus: „S-a aflat avînd în pîntece” cu o intenţie bine 
precizată. Astfel de cuvinte obişnuieşte să le spună evanghelistul despre 
întîmplări neobişnuite, mai presus de orice nădejde, nu despre unele ce 
se petrec de obicei. 

Nu merge deci mai departe cu iscodi tul! Nu căuta mai mult decît 
spun cuvintele evanghelistului! Nu te întreba: cum a lucrat Duhul Cel 
Sfînt această zămislire din Fecioară? Dacă nu ne putem explica chipul 


în care se plăsmuieşte copilul cînd se naşte în chip firesc, cum putem să 
ne explicăm, oare, o naştere săvîrşită prin minunea Sfîntului Duh? Ca 
să nu mai hărţuieşti pe evanghelist, ca să nu te mai necăjeşti punînd 
mereu aceste întrebări, scapă de orice nedumerire spunînd: Dumnezeu 
a făcut minunea! Chiar evanghelistul spune aşa: „Nu ştiu nimic mai 
mult; atît ştiu; că ceea ce s-a făcut, s-a făcut de la Duhul Sfînt”. 


Să se ruşinfeze dar cei care caută să pătrundă cu mintea lor naşterea 
cea de sus a Fiului! Dacă nimeni nu poate explica naşterea aceasta în 
timp din Fecioară, naştere cu nenumăraţi martori, prezisă cu atîţia ani 
înainte, văzut^ şi pipăită, cît de mare trebuie să fie nebunia acelora care 
iscodesc şi încearcă să pătrundă cu mintea naşterea cea nespusă a Fiului 
din Tatăl? Nici arhanghelul Gavriil, nici Matei n-au putut să spună ceva mai 
mult, ci atît doar că S-a născut de la Duhul Sfînt; dar cum de la Duhul şi în ce 


chip, nici unul din ei nu ne-a explicat- Nici nu era cu putinţă. 

Să nu socoteşti apoi că ai aflat totul, dacă ai auzit că S-a născut de la 
Duhul Sfînt. Chiar dacă ştim asta, totuşi sînt multe lucruri pe care nu le 
cunoaştem. De pildă: în ce chip Cel nemărginit este cuprins în pîntece? 
în ce chip Cel care ţine lumea este purtat în pîntece de o femeie? în ce 
chip Fecioara naşte şi rămîne Fecioară? Spune-mi, în ce chip a plăsmuit 
Duhul templul acela, în ce chip a plăsmuit trupul lui Hristos? în ce chip 

n-a luat tot trupul din pîntecele mamei, ci numai o parte, care apoi a 
crescut şi a crescut şi a ajuns la forma lui deplină? Că a luat trup din tru¬ 
pul Fecioarei, evanghelistul a arătat-o spunînd: „Că cel zămislit în ea”' 3 ; 
iar Pavel spune: „Cel născut din femeie” 14 . Aceste cuvinte închid gura 
acelora care spun că Hristos a trecut prin Fecioară ca printr-un canal 15 . 
Dacă aşa s-ar fi petrecut lucrurile, ar mai fi fost, oare, nevoie de pîn- 
tece? Dacă aşa s-ar fi petrecut lucrurile, atunci Hristos n-ar mai avea 
nimic comun cu noi, atunci trupul Lui ar fi din altceva, nu din frămîntă- 
tura noastră. Ar mai putea fi, oare, din rădăcina lui lesei 16 , ar mai putea 
fi numit toiag 17 , ar mai putea fi numit Fiul omului 18 şi ar mai putea fi 
Maria mama Lui 19 , ar mai putea fi din sămînţa lui David 20 , s-ar mai 
putea spune că a luat chip de rob? 21 Nu! Pentru ce atunci Ioan a scris: 
„Cuvîntul trup S-a făcut” 2 ? Pentru ce atunci Pavel a spus în Epistola 
către Romani: „Dintre care după trup este Hristos, Care este peste toate Dum¬ 
nezeu” 23 ? Din aceste texte şi din altele mai multe încă este limpede că 
Hristos este din noi, din frămîntătura noastră şi din pîntece fecioresc. 
Dar cum, nu ştim. Aşadar nici tu nu căuta, ci primeşte ce ţi s-a descope¬ 
rit; nu iscodi ce-a fost trecut sub tăcere! 


Jar Iosif bărbatul ei, drept fiind, spune Matei, şi nevoind s-o vădească, 
a vrut s-o lase în ascuns” 24 . 

După ce evanghelistul a spus că Hristos S-a născut de la Duhul 
Sfînt şi fără împreunare, vine acum şi dovedeşte spusele sale şi cu alte 
temeiuri. 

Ca să nu spună cineva: De unde ştii că S-a născut de la Duhul Sfînt? 
Cine a văzut, cine a auzit să se fi întîmplat vreodată una ca aceasta? Şi 
nici să nu bănuieşti pe ucenic că a scris aceste lucruri ca să facă plăcere 
Dascălului său, aduce ca mărturie pe Iosif, care, prin cele pătimite de el, 
îi întăreşte spusele. Şi, prin cuvintele sale, parcă ar spune: „Dacă nu mă 
crezi pe mine şi bănuieşti mărturia mea, crede-1 pe Iosif’. 

„Iosif bărbatul ei, drept fiind”. „Drept” aici înseamnă virtuos în toate. 
Cuvîntul dreptate are două sensuri: unul, cînd nu iei dreptul altuia; 



13. Matei 1, 20. 

14. Gal. 4, 4. 

15. Aşa spuneau ereticii valentinieni. 

16. Rom. 15, 12. 

17. Isaia 11, 1. 

18. Matei 8, 20; 9, 7; 10, 23; Luca 19, 10 etc. 

19. Matei 1, 18; 2, 11; 12, 46; Luca 1, 43 etc. 

20. Ioan 7, 42; Rom. 1, 3; II Tim. 2, 8. 

21. Filip. 2, 7. 

22. Ioan 1, 14. 

23. Rom. 9, 5. 

24. Matei I, 19. 

altul, cînd săvîrşeşti toate faptele de virtute. Scriptura întrebuinţează 
cuvîntul dreptate mai cu seamă în acest din urmă sens, ca atunci cînd 
zice: „Iov era om drept, adevărat” 25 ; sau , Jir au drepţi amîndoi” 26 . 


,J)rept fiind”, adică bun şi blînd, „a vrut s-o lase în ascuns”. 
Evanghelistul istoriseşte zămislirea lui Hristos de la Duhul Sfînt 
înainte de a istorisi cunoaşterea acestei zămisliri de către Iosif, tocmai 

[ >entru ca să crezi în cele ce s-au întîmplat după ce Iosif a aflat de zămis- 
ire. O fecioară însărcinată nu ajungea numai de batjocura şi rîsul lumii, 
ci era şi pedepsită de lege. Iosif n-a vrut s-o dea nici pe mîna legii, 
pedeapsa cea mai mare, dar n-a vrut nici s-o facă de rîs, pedeapsa cea 
mai mică. Ai văzut bărbat filozof, lipsit de cea mai tiranică patimă, 
gelozia? Ştiţi doar ce cumplită patimă e gelozia! Din pricina asta un 
bărbat, care cunoştea bine chinurile geloziei, spunea: ,J*lin de mînie este 
bărbatul gelos; nu o va cruţa în ziua judecăţii” 27 ; iar în altă parte: „Crudă ca 
iadul este gelozia” 28 . Cunosc mulţi oameni care preferă să-şi piardă viaţa 
decît să îndure chinurile geloziei. La Iosif nici umbră de gelozie, cu 
toate că sarcina era destul de înaintată. Era aşa de puţin gelos, încît nu 
voia s-o supere pe Fecioară nici cu cea mai mică mustrare. A o tăinui i 
se părea o nelegiuire; iar a o vădi şi a o duce înaintea judecăţii însemna 
să o dea morţii. De aceea n-a făcut nici una, nici alta, ci s-a purtat cu 
Fecioara într-un chip mai desăvîrşit decît poruncea legea. Că trebuia, 
ca odată cu venirea harului, să se arate şi semnele vieţuirii celei înalte. 
După cum soarele, înainte de a-şi arunca razele sale pe pămînt, lumi¬ 
nează cu lumina lui de departe cea mai mare parte a lumii, tot aşa 
si Hristos, cînd a răsărit din pîntecele Fecioarei, a luminat, înainte de a 
Se naşte, întreaga lume. De aceea înainte de durerile naşterii, profe¬ 
ţii săltau de bucurie, femeile preziceau cele viitoare, iar Ioan Botezăto¬ 
rul, cînd încă nu ieşise din pîntece, sălta în pîntecele maicii sale M . 
Aceasta e pricina că şi Iosif a arătat multă filozofie: n-a învinuit-o, n-a 
ocărît-o, ci a vrut numai s-o lase. 

Deci pe cînd aşa stăteau lucrurile, cînd totul părea fără ieşire, a 
venit îngerul şi a dezlegat toate nelămuririle. 

Merită însă să cercetăm pentru ce îngerul nu i-a spus lui Iosif totul mai 
înainte de a intra el la astfel de gînduri, ci a venit cînd se gîndea s-o lase. 



25. Iov 1, 1. 

2(>. Luca 1, 6. 

27. Pilde (i, 34. 

28. Citit. 8, (i. 
20. Luca I, 41. 








Evanghelistul spune: 

„Acestea gîndind el, iată îngerul vine” 30 . 

îngerul binevesteşte Fecioarei Maria, înainte de zămislire, că va 
naşte Fiu. Acest lucru pune iarăşi o altă întrebare. Dacă îngerul nu i-a 
spus lui Iosif mai înainte, atunci pentru ce nu i-a spus Fecioara, doar ea 
auzise de la înger buna vestire? Pentru ce nu i-a risipit nedumerirea, 
cînd a văzut că logodnicul ei se tulbură? 

Pentru ce dar îngerul nu i-a spus lui Iosif de taina zămislirii înainte 
de a se fi tulburat? Trebuie să dăm mai întîi răspuns la această între¬ 
bare. Aşadar pentru ce nu i-a spus lui Iosif? 

Pentru ca nu cumva să nu creadă şi să păţească ce-a păţit Zaharia". 
Crezi cu uşurinţă intr-un fapt cînd vezi acel fapt; dar nu crezi cu atîta 
uşurinţă spusele cuiva despre un fapt, cînd acel fapt nici n-a început să 
existe. De aceea îngerul nu i-a spus lui Iosif nimic de la început de taina 
zămislirii. Şi Fecioara, tot pentru aceeaşi pricină a tăcut. Era pe deplin 
încredinţată că logodnicul ei n-ar fi crezut-o de i-ar fi vestit un lucru atît 
de neobişnuit, ci l-ar fi mîniat mai mult; Iosif ar fi crezut că încearcă să-şi 
acopere păcatul săvîrşit. Dacă ea, care avea să primească un har atît 
de mare, a judecat omeneşte buna vestire ce i se făcuse şi a spus: „Cum 
va fi aceasta, de vreme ce nu ştiu de bărbat?” 32 cu mult mai mult Iosif ar fi 
pus la îndoială spusele ei! Şi auzind mai cu seamă acestea de la o femeie 
pe care o bănuia! 

V 

Pentru asta Fecioara nu i-a spus lui Iosif nimic, iar îngerul i se arată 
lui Iosif la timpul potrivit. 

- Dar pentru ce îngerul n-a făcut acelaşi lucru şi cu Fecioara? aş 
putea fi întrebat. Pentru ce nu i-a adus vestea cea bună după zămislire? 

- Ca să nu se tulbure, să nu fie cuprinsă de spaimă. Era firesc, dacă 
nu ştia precis pricina zămislirii, să-şi pună gînd rău, să se arunce în vreo 
prăpastie sau să se junghie, pentru că nu putea îndura ruşinea. Minu¬ 
nată a fost Fecioara, iar Luca ne arată virtutea ei spunînd că la auzul 
salutării îngerului n-a tresărit îndată de bucurie, nici n-a primit spusele 
lui, ci s-a tulburat şi l-a întrebat ce înseamnă salutarea aceea 33 . Dacă 
îngerul n-ar fi vestit-o mai dinainte, Fecioara ar fi căzut doborîtă de durere, 
gîndindu-se la ruşinea de oameni; că nu nădăjduia să convingă pe cineva, 
orice ar fi spus, că sarcina nu se datoreşte adulterului. Deci, ca să nu se 

30. Matei I, 20. 

Ml. Luca 1, 8-22 

M2. l.uca I, 34. 

MM. Luca I, M4. 

întâmple asta, îngerul a venit la ea înainte de zămislire. Se cădea să fie 
netulburat pîntecele acela în care a păşit Creatorul universului! Se 
cădea să fie lipsit de orice frămîntare sufletească sufletul care a fost 
învrednicit să slujească unor taine atît de mari! Aceasta este pricina 

f ientru care îngerul o vesteşte pe Fecioară înainte de zămislire, iar pe 
osif, atunci cînd avea să nască. 

Mulţi oameni, mai puţin pătrunzători la minte, neînţelegînd Scrip¬ 
turile, spun că este o contrazicere între evanghelişti, pentru că Luca 
spune că îngerul i-a binevestit Măriei naşterea lui Hristos, pe cînd 
Matei spune că această bună vestire a fost făcută lui Iosif; nu-şi dau 
seama însă că s-a întîmplat şi una şi alta. De acest lucru trebuie să ţinem 
seama cînd citim Evangheliile; aşa vom lămuri multe contraziceri apa¬ 
rente dintre evanghelişti. 

Prin urmare îngerul se arată lui Iosif atunci cînd sufletul îi era răvă¬ 
şit. I se arată mai tîrziu şi pentru pricinile arătate mai sus, dar şi pentru 
a-i vădi filozofia lui. A venit atunci cînd Hristos avea să Se nască. 

„Acestea gîndind el, îngerul i se arată în vis lui Iosif’ 34 . 

Uită-te la bunătatea lui Iosif! Nu numai că n-a pedepsit-o, dar 
nici n-a suflat cuiva cuvânt, nici chiar celei bănuite! Se frămînta în el 
însuşi şi se străduia să-şi ascundă chiar de Fecioară chinurile sufletului 
său. N-a zis: „Vreau s-o izgonesc din casă”, ci: „Vreau s-o las” 35 . Atît era 
de blînd şi de bun! 

Acestea gîndind el, îngerul i se arată în vis”. Pentru ce nu i s-a ară¬ 
tat pe cînd era treaz, cum s-a arătat păstorilor, lui Zaharia şi Fecioarei? 
Iosif era un om foarte credincios şi n-avea nevoie de o astfel de arătare. 
Fecioara însă avea nevoie de o arătare neobişnuită, pentru că i s-a bine¬ 
vestit, înainte de înfăptuirea ei, o noutate foarte mare, mai mare decît a 
lui Zaharia; păstorii, la rîndul lor, aveau şi ei nevoie de o astfel de ară¬ 
tare a îngerului, pentru că erau nişte oameni simpli; Iosif, însă, primeşte 
vestea de la înger după zămislire, cînd sufletul îi era stăpînit de rea 
bănuială şi era deci pregătit să-şi schimbe bănuiala în bune nădejdi, 
dacă ar fi venit cineva să-i spună adevărul; aşa că a primit cu uşurinţă 
descoperirea făcută de înger. Pentru aceea deci i se binevesteşte după 
ce cade în bănuială, pentru ca însăşi bănuiala să-l încredinţeze de ade¬ 
vărul celor spuse de înger. Faptul că Iosif nespunînd nimănui, a auzit 
de la înger tocmai ceea ce gîndea el, i-a dat o dovadă neîndoielnică, că 
de la Dumnezeu a venit cel care a vorbit cu el, pentru că numai Dum¬ 
nezeu poate cunoaşte tainele inimii. 


M. Matei 1, 20. 

Iată cîte lucruri s-au săvîrşit, dacă îngerul a venit mai tîrziu la Iosif! 
S-a vădit filozofia bărbatului; cuvintele spuse de înger la timp potrivit 
i-au întărit credinţa; şi în sfîrşit ne dovedeşte că spusele Evangheliei sînt 
adevărate, pentru că venirea îngerului ne-a arătat că Iosif a avut chinurile 
pe care în chip firesc le are orice bărbat într-o împrejurare ca aceasta. 


Dar cum l-a încredinţat îngerul pe Iosif? Ascultă şi minunează-te 
de înţelepciunea spuselor lui! Venind la el i-a spus: 

„Iosife, fiul lui David, nu te teme să iei pe Maria, femeia ta” 36 . 

Chiar de la început îi aminteşte de David, din neamul căruia avea 
să fie Hristos şi nu-i dă răgaz să se tulbure; pentru că, spunîndu-i de 
David, îi aminteşte de făgăduinţa făcută de Dumnezeu întregului neam. 

- Pentru ce îl numeşte fiul lui David? 

- Ca să nu se teamă, de aceea îi spune: „Nu te teme, Iosife!”, deşi cu 
alt prilej Dumnezeu n-a făcut aşa. Cînd Faraon a gîndit ce nu trebuia 
faţă de Sarra, soţia lui Avraam, Dumnezeu S-a folosit de cuvinte ame¬ 
ninţătoare, de cuvinte grele, deşi fapta lui Faraon era tot neştiinţa; că 
luase pe Sarra, neştiind că este soţia lui Avraam 37 ; totuşi Dumnezeu l-a 
mustrat. Cu Iosif însă S-a purtat mai cu blîndeţe. De altfel, strălucită era 
şi măreţia faptelor ce se orînduiau şi mare şi deosebirea între Faraon şi Iosif! 

Cuvintele: „Nu te teme!” ni-1 arată pe Iosif ca pe un om care se 
temea să nu supere cumva pe Dumnezeu că ţine în casă o adulteră.’De 
n-ar fi avut această teamă, nici nu s-ar fi gîndit s-o lase. Totul îi arată lui 
Iosif că îngerul a venit de la Dumnezeu; îi spune şi ce-i trecuse prin 
minte, şi-i vorbeşte şi de chinurile sufletului său. 

îngerul nu s-a mărginit să spună numai numele Măriei, ci a adău¬ 
gat: ,, femeia ta”. N-ar fi numit-o aşa, dacă era o stricată. Cuvîntul 
,femeie” înseamnă aici logodnică; tot astfel Scriptura obişnuieşte să 
numească pe logodnici gineri chiar înainte de căsătorie. 

- Ce înseamnă „să iei”? 

- Să o ţină în casă, pentru că Iosif cu sufletul o lăsase. „Pe aceasta pe 
care tu ai lăsat-o, îi spune îngerul, ţine-o în casă. Ţi-o dă Dumnezeu, nu 
părinţii ei! Nu ţi-o dă ca să te căsătoreşti cu ea, ci ca să o ţii sub acoperi¬ 
şul tău. Ţi-o dă prin vocea mea!”. Aşa cum mai tîrziu Hristos o dă pe 
Mama Lui ucenicului Său 38 , tot aşa şi acum îngerul o dă lui Iosif. înge¬ 
rul îi spune apoi cu dibăcie şi pricina pentru care trebuie s-o ia; nu i-a 

30. Matei 1, 20. 

37. bac. 12, 14-20. 

dat pe faţa bănuiala cea rea pe care o avea despre Fecioară, dar pe o 
cale mai potrivită şi mai sfîntă i-a îndepărtat din suflet şi bănuiala, spu- 
nîndu-i pricina sarcinii Fecioarei şi arătîndu-i că tocmai pricina pentru 
care s-a temut şi pentru care a voit s-o lase, tocmai ea îl obligă - de este 
om drept - să o ia şi să o ţină în casă. îngerul a risipit cu totul neliniştea 
sufletului său, spunîndu-i oarecum: „Maria nu poate fi bănuită de 
împreunare nelegiuită, pentru că ea a zămislit mai presus de fire; iar tu, 
nu numai că trebuie să alungi frica, dar trebuie să te şi bucuri mult, 



„Căci Cel zămislit în ea este de la Duhul Sfint” 39 . 

Neobişnuite sînt cuvintele, depăşesc mintea omenească şi sînt mai 
presus de legile firii! 

- Va crede, oare, Iosif, el care nu mai auzise petrecîndu-se astfel de 
lucruri? 

- Da, va crede, pe temeiul tulburării lui sufleteşti, pe temeiul celor 
descoperite de înger. îngerul îi descoperise toate frămîntările sufletului 
lui, îi descoperise toată teama lui, îi descoperise ce avea de gînd să facă, 
pentru ca, pe temeiul acestora, Iosif să creadă şi în zămislirea cea mai 
presus de fire; dar, mai bine spus, nu numai pe temeiul acestora, ci şi pe 
temeiul celor ce îngerul avea să-i spună îndată: 

„Va naşte Fiu şi vei chema numele Lui Iisus” 40 . 

„Să nu socoteşti, Iosife, îi spune îngerul, că tu nu slujeşti tainei 
întrupării Fiului lui Dumnezeu, pentru că Hristos este născut de la 
Duhul Sfînt! Da, n-ai ajutat cu nimic la naştere, Fecioara a rămas nevă¬ 
tămată, dar îţi dau o însărcinare proprie unui tată, să pui nume Celui 
născut, fără ca asta să pîngărească vrednicia Fecioarei! Tu îi vei pune 
numele! Nu-i copilul tău, dar poartă-te cu El ca un tată! De aceea, chiar 
de la punerea numelui, te fac tată Celui născut!”. 

Apoi, ca nu cumva să bănuiască cineva că Iosif este tatăl Lui, 
pentru că I-a pus numele, ascultă cu atenţie cuvintele îngerului. îngerul 
a spus: „Va naşte Fiu”; n-a spus: „îţi va naşte”, ci numai „Va naşte”, în 
general; că Maria nu L-a născut lui Iosif, ci întregii lumi. 


VII 

Pentru această pricină îngerul a adus din ceruri numele Lui! A ară¬ 
tat cu asta că naşterea este minunată, de vreme ce Dumnezeu a trimis 
de sus lui Iosif prin înger numele copilului. Numele acesta nu-i un nume ca 
oricare altul, ci o vistierie de nenumărate bunătăţi. De aceea îl şi tălmă- 

ceşte îngerul şi-i dă lui Iosif bune nădejdi, întărindu-i încă şi mai mult 
credinţa. In chip obişnuit sîntem mai înclinaţi spre astfel de lucruri şi 
de aceea ne place să credem în ele. 

Deci după ce îngerul l-a întărit pe Iosif prin descoperirea stării lui 
sufleteşti, prin descoperirea celor ce aveau să se întîmple în viitor şi 
prin cinstea pe care i-a dat-o de a pune nume copilului, aduce la timp 
potrivit ca mărturie şi pe Isaia, care adevereşte toate cele descoperite de 
înger. Dar înainte de a aduce mărturia profetului, îngerul vesteşte bună¬ 
tăţile pe care Iisus le va aduce lumii. 

- Care sînt aceste bunătăţi? 

- Izbăvire şi iertare de păcate! 

„Că El va mîntui pe poporul Său de păcatele sale” 41 . 

Şi aceste cuvinte ale îngerului sînt neobişnuite! Nu binevestesc 
izbăvire de războaie, nici de barbari, ci ceva mai mult decît acestea, 
izbăvire de păcate. Ei bine, lucrul acesta nu era cu putinţă mai înainte! 

Aş putea fi însă întrebat: 

- Pentru ce îngerul a spus: „pepoporul Său” şi n-a adăugat şi: nea¬ 
murile? 


- Ca să nu-1 sperie deocamdată pe Iosif, care asculta aceste cuvinte. 
Dar un om, care pricepe Scripturile, ştie că îngerul prin cuvîntul: 
„popor” a arătat şi neamurile. Că nu numai iudeii sînt popor al lui Hris- 
tos, ci toţi care se apropie de Hristos şi primesc învăţătura Lui. Iată dar 
că îngerul ne-a lăsat să întrevedem şi vrednicia poporului, numind pe 
poporul iudeu popor al Său. Cuvintele acestea nu arată altceva decît că 
Cel născut este Copilul lui Dumnezeu şi că este vorba de împăratul 
celor de sus. Că nici o altă putere nu poate ierta păcatele, ci numai pute¬ 
rea acelei fiinţe. 

Aşadar 42 pentru că am dobîndit acest dar atît de mare al iertării păcate¬ 
lor, să facem totul ca să nu batjocorim o binefacere ca aceasta. Dacă şi 
înainte de primirea cinstei acesteia, păcatele erau vrednice de pedeapsă, cu 
atît mai mult după ce am primit această nespusă binefacere. 

Cele ce spun acum nu le spun la întîmplare, ci pentru că văd pe 
mulţi creştini că duc după botez o viaţă mai păcătoasă decît cei nebote¬ 
zaţi, că nu se vede nici un semn în viaţa lor că sînt creştini. De aceea 
nici în oraş, nici în biserică nu poţi şti degrabă cine-i credincios şi eine-i 
necredincios, afară doar de ai sta în timpul împărtăşirii cu sfintele taine 
ca să vezi cine iese afară şi cine rămîne să se împărtăşească. Şi-ar trebui să 
cunoaştem pe credincioşi nu după locul în care se găsesc, ci aupâ viaţa lor. 
Marile dregătorii lumeşti le recunoaştem după insignele pifltate de oameni; 


41. Matei 1, 21. 

42. De nici inc epe partea morali: Omul credincios trebuie si aibă şi via(d curaţi. 

calitatea noastră de creştini însă trebuie s-o cunoaştem după sufletul 
nostru. Creştinul trebuie să se arate creştin nu numai după darul pe 
care-1 aduce la altar, ci şi după viaţa nouă pe care o duce; trebuie să fie 
lumina lumii 43 şi sarea pămîntului 44 . Dar cînd nici pe tine nu te lumi¬ 
nezi, nici nu-ţi micşorezi putreziciunea, de unde să ştiu că eşti creştin? 
Că te-ai botezat? Dar tocmai botezul îţi măreşte mai mult pedeapsa. Că 
măreţia cinstei aduce un adaos de pedeapsă peste cei care nu voiesc să 
trăiască la înălţimea cinstei. Se cuvine ca un creştin să strălucească nu 
numai prin cele ce a luat de la Dumnezeu, ci şi prin cele ce aduce el lui 
Dumnezeu. Totul să-l arate creştin: mersul, privirea, îmbrăcămintea, 
glasul. Vă spun acestea, nu pentru a ne lăuda că sîntem creştini, ci 
pentru a ne pune viaţa în rînduială spre folosul celor ce ne văd. Aşa 
însă, oricum aş căuta să te cunosc, văd că faci cu totul alte fapte decît 
fapte de creştin. Dacă aş vrea să te cunosc după locul în care, îţi petreci 
timpul, te văd petrecîndu-ţi toată ziua la hipodrom, la teatru, în fărăde¬ 
legi, la întrunirile cele pierzătoare de suflet din oraş, în întpvărăşiri cu 
oameni stricaţi. Dacă aş vrea să te cunosc după expresia feţei, te văd 
mereu pufnind în rîs şi molîu ca o femeie stricată, care rîde în gura 
mare. Dacă aş vrea să te cunosc după haine, te văd că nu eşti îmbrăcat 
cu mai multă cuviinţă decît comedianţii. Dacă aş vrea să te cunosc după 
cei ce te însoţesc, te văd înconjurat de paraziţi şi de lichele. Dacă aş 
vrea să te cunosc după vorbe, nu te aud rostind vreo vorbă sănătoasă şi 
la locul ei, care să ajute la îmbunătăţirea vieţii noastre. Dacă aş vrea să te 
cunosc după mîncărurile de la masă, apoi masa ta te acuză şi mai mult. 

VIII 

Spune-mi dar după care fapte să te cunosc că eşti creştin, cînd totul 
te arată necreştin? Dar pentru ce spun: creştin? Nu pot şti bine nici 
dacă eşti om. Cînd te văd că arunci cu picioarele ca un măgar, că sari ca 
un taur, că nechezi după femei ca un armăsar, că eşti lacom la mîncare 
ca un urs, că-ţi îngraşi trupul ca un catîr, că eşti ranchiunos ca o cămilă, 
că răpeşti ca un lup, că te mînii ca un şarpe, că răneşti ca o scorpie, că 
eşti şiret ca o vulpe, că ţii în tine veninul răutăţii ca o aspidă şi viperă, că 
lupţi împotriva fraţilor tăi ca demonul cel rău, cum voi putea să te număr cu 
oamenii cînd nu văd în tine caracteristicile firii omeneşti? Căutînd să fac 
deosebirea între un necredincios şi un credincios, mi-e teamă că nu voi găsi 
nici deosebirea dintre un om şi o fiară. Cum să te numesc? Fiară? Dar 
fiarele au numai unul din cusururile amintite! Tu însă ai adunat în tine 
toate cusururile şi mergi chiar mai departe decît fiarele sălbatice. Să 

te numesc drac? Dar dracul nu slujeşte tiraniei stomacului, nici nu 
îndrăgeşte banii. Spune-mi, te rog, pot să te mai numesc om cînd ai mai 
multe cusururi decît fiarele şi dracii? Dacă om nu pot să te numesc, cum 
pot să te mai numesc creştin? Şi marea grozăvie este că sîntem atît de 
plini de păcate, că nu ne vedem sluţenia sufletului nostru şi nici nu ne 
dăm seama de urîţenia lui. Cînd te duci la frizerie ca să-ţi tunzi părul, iei 
oglinda şi te uiţi cu atenţie la pieptănătura părului, întrebi pe cei de faţă 
şi chiar pe frizer dacă ţi-e aranjat bine părul de pe frunte; chiar cînd eşti 
bătrîn nu te ruşinezi să-ţi piepteni şi să-ţi aranjezi părul ca unul tînăr; 
dar nu ne sinchisim deloc că sufletul nostru nu-i numai pocit, ci şi sălbă¬ 
ticit, ajungînd ca Scila 45 sau Himera 46 din miturile păgîne. Şi avem 
totuşi şi pentru suflet o oglindă duhovnicească, cu mult mai bună şi mai 
de folos decît cealaltă. Oglinda aceasta nu ne arată numai sluţenia sufle¬ 
tului, ci, dacă voim, ne arată şi cum să ne schimbăm sluţenia într-o fru¬ 
museţe fără seamăn. 

- Care-i oglinda aceea? 

- Viaţa bărbaţilor virtuoşi, istoria vieţii lor fericite, citirea Sfintelor 
Scripturi, legile date de Dumnezeu. Dacă ai vrea să te uiţi numai o dată 
la chipurile sfinţilor acelora, vei vedea şi urîţenia sufletului tău; şi odată 
ce ţi-ai văzut-o nu mai ai nevoie de altceva ca să scapi de urîţenia lui. La 
asta ne şi foloseşte oglinda: ne ajută să ne schimbăm cu uşurinţă înfăţişarea. 

Nimeni deci să nu mai aibă chip de fiară. Dacă robul nu intră în 
casa tatălui, cum vei putea tu să intri în pridvoarele acelea, cînd eşti şi 
fiară? Dar pentru ce spun fiară? Un om ca acesta este mai cumplit ca o 
fiară. Că fiarele, deşi sălbatice prin firea lor, ajung de multe ori blînde 
dacă sînt dresate de oameni. Dar tu, care schimbi sălbăticia firească a 
fiarelor şi le faci blînde împotriva firii lor, ce cuvînt de apărare mai poţi 
avea cînd însuţi schimbi blîndeţea ta firească într-o sălbăticie potriv¬ 
nică firii tale? Imblînzeşti fiara, care-i sălbatică prin firea ei, şi tu, împo¬ 
triva firii tale, te sălbăticeşti, deşi eşti blînd prin fire. Domesticeşti pe 
leu, ţi-1 faci ascultător, dar faci ca mînia să-ţi fie mai sălbatică decît leul! 
Pentru îmblînzirea leului îţi stau în faţă două piedici: lipsa de raţiune a 
fiarei şi sălbăticia lui mai cumplită decît a tuturor fiarelor; şi totuşi birui 
firea leului, datorită prisosului de înţelepciune dat ţie de Dumnezeu. 
Pentru ce, omule, tu, care birui firea animalelor sălbatice, pentru ce-ţi 
trădezi odată cu firea şi frumuseţea voinţei? Dacă ţi-aş porunci să 
îmblînzeşti pe un alt om, n-ai socoti porunca peste puterile tale, deşi ai 
putea să-mi spui că nu eşti stăpîn pe voinţa altuia, nici nu-ţi stă în putere 
totul; acum însă e vorba de fiara din tine, peste care eşti deplin stăpîn. 


45. Monstru marin cu zece capete şi douăsprezece picioare. 
4(>. Monstru cu trei capete: de leu, de capră şi de şarpe. 

IX 

Ce cuvînt de apărare mai ai, ce scuză vrednică de crezut îmi mai 
poţi spune, cînd eşti în stare să faci om din leu, dar la tine nici nu te uiţi 
şi te faci leu din om? Dăruieşti leului însuşiri mai presus de firea lui, iar 
ţie nu ţi le păstrezi nici pe cele legate de propria-ţi fire? Ai ambiţia să 
faci ca animalele sălbatice să capete nobleţea firii omeneşti, dar pe tine 
te dai jos de pe tronul împărătesc şi te împingi spre sălbăticia fiarelor? 

închipuie-ţi, dacă vrei, că şi mînia este tot o fiară. Arată şi tu faţă de 
tine tot atîta zel cît îl arată alţii pentru îmblînzirea leilor; îmblînzeşte şi 
tu, domesticeşte şi tu mînia din sufletul tău. Şi mînia are dinţi şi unghii 
groaznice; dacă nu-ţi domesticeşti mînia, mînia omoară totul. Nu pot 
sfîşia leul şi vipera atît de cumplit măruntaiele ca mînia, sfîşiindu-le 
necontenit cu unghiile ei de fier. Nu vatămă numai trupul, ci strică şi 
sănătatea sufletului, mîncîndu-i, rupîndu-i, rozîndu-i toată puterea, 
făcîndu-1 cu totul nefolositor. Dacă un om are viermi intestinali nu 
poate nici respira, căci viermii îi macină toate cele dinăuntrul lui; ei 
Dine, cum vom putea da noi naştere la gînduri bune cînd avem în noi 
un şarpe ca acesta, adică mînia, care ne mistuie toate gîndurile? 

- Cum să ne scăpăm de această vătămare? 

- Dacă bem băutura care poate ucide toţi viermii şi toţi şerpii aceş¬ 
tia dinăuntru nostru! 

- Şi care-i băutura cu o putere aşa de mare? 

- Cinstitul Sînge al lui Hristos, dacă te împărtăşeşti cu îndrăznire. 
El poate stinge toată boala. împreună cu cinstitul Sînge al lui Hristos, 
ascultarea cu atenţie a dumnezeieştilor Scripturi, apoi milostenia unită 
CU ascultarea predicii. Prin acestea toate vor putea fi omorîte patimile 
care ne vatămă sufletul. Numai atunci vom trăi cu adevărat; acum nu 


sîntem întru nimic mai buni decît morţii. Că nu-i cu putinţă să trăim 
cînd trăiesc în noi acele patimi; cu ele neapărat pierim. Dacă nu ajun¬ 
gem să omorîm aici pe pămînt aceste patimi, dincolo ele ne omoară pe 
noi; dar, mai bine spus, chiar înainte de moartea de dincolo vom primi 
şi aici pe pămînt cea mai cumplită pedeapsă. Da, fiecare din astfel de 
patimi, crudă, tiranică şi nesăturată, nu se opreşte nici o clipă de a ne 
mînca în fiecare zi. Dinţii lor sînt dinţi de leu; dar, mai bine spus, chiar 
cu mult mai cumpliţi. Că leul, odată ce s-a săturat, se depărtează de tru¬ 
pul care i-a căzut pradă; aceste patimi însă nici nu se satură vreodată, 
nici nu se depărtează pînă ce nu aduc pe omul robit de ele aproape de 
diavol. Atît de mare este puterea lor, în cît cer ca oamenii stăpîniţi de 
aceste patimi să fie tot atît de înrobiţi lor pe cît de înrobit era Pavel faţă 
de Hristos, de dragul Căruia dispreţuia şi iadul şi cerul. Că un om stăpî- 
nit de dragostea de femei, de dragostea de bani, de dragostea de slavă 










O MU.II l.A MATKI 


îşi bate joc şi de iad, dispreţuieşte şi împărăţia cerurilor, numai ca 
să-şi satisfacă poftele. Să nu punem deci la îndoială cuvintele lui 
Pavel, care spune că atît îi este de mare dragostea de Hris- 
tos. Cum să pară neadevărate cuvintele lui, cînd vedem oameni tot atît 
de înrobiţi ae patimile trupului? Că de asta dragostea noastră de Hris- 
tos este mai slabă, pentru că ne irosim toată puterea dragostei noastre în 
dragostea de cele lumeşti; răpim, ne lăcomim, sîntem robi slavei 
deşarte. Poate fi, oare, ceva mai de plîns? Chiar de-ai ajunge de nenu¬ 
mărate ori mai slăvit de cum eşti, nu vei fi cu nimic mai bun decît cei 
lipsiţi de slavă, odată ce eşti robit de aceste patimi; ba, dimpotrivă, toc¬ 
mai pentru aceasta, mai lipsit de slavă. Cînd vezi că aceia care voiesc să 
te slăvească şi să te arate strălucit îşi bat joc de tine pentru că doreşti 
slava dată de ei, pentru ce nu-ţi îndrepţi o astfel de rîvnă spre slava cea¬ 
laltă, spre slava dată de Hristos? 

X 

Aşa ar trebui să faci, deoarece dorinţa ta de slavă deşartă este o 
dorinţă pentru care vei fi tras la răspundere. După cum omul care laudă 
sau linguşeşte pe cel ce doreşte să facă desfrînare mai mult îl acuză decît 
îl laudă pe cel cu o astfel de poftă, tot aşa şi cu cel care doreşte să fie slă¬ 
vit; cînd cu toţii îl lăudăm sîntem mai degrabă acuzatorii lui decît lău- 
dătorii lui. Pentru ce, dar, te mai atrage dorinţa de slavă, cînd ţi se 
întîmplă de obicei contrariul? Vrei să fii slăvit? Dispreţuieşte slava şi 
vei fi mai strălucit ca toţi! Pentru ce vrei să păţeşti ce-a păţit Nabucodo- 
nosor? Şi el a pus să i se înalţe o statuie 47 , în nădejdea că lemnul şi chi¬ 
pul neînsufleţit al statuii îi vor aduce adaos de slavă. Era viu şi voia să 
pară mai strălucit prin o statuie lipsită de viaţă. Ai văzut ce cumplită 
nebunie? Credea că se cinsteşte, dar s-a făcut mai mult de ocară. Cum 
să nu fie vrednic de rîs, cînd îl vezi că are mai multă încredere într-un 
lemn neînsufleţit decît în el însuşi şi în sufletul lui viu, cînd îl vezi că dă 
atîta slavă lemnului, cînd îl vezi că se sileşte să se împodobească cu 
scînduri, nu cu fapte? E întocmai ca un om care pretinde să fie lăudat 
mai mult că are în casă duşumea şi scară frumoasă decît că este om. 
Mulţi oameni din timpul nostru fac la fel. După cum Nabucodonosor 
cerea să fie lăudat pentru statuia lui, tot aşa unii oameni cer să fie lăudaţi 
pentru hainele lor, alţii pentru casa lor, alţii pentru catîrii şi trăsurile lor, alţii 
pentru coloanele din casele lor. Au uitat că sînt oameni şi de aceea merg de 
colo-colo, strîngîndu-şi din altă parte o slavă plină de batjocură. 

Slujitorii cei mari şi vrednici ai lui Dumnezeu aici pe pămînt n-au 
făcut aşa; au strălucit prin cele prin care se cuvenea să strălucească. Cei 
trei tineri din Babilon erau prizonieri, robi, tineri, străini, lipsiţi de orice 


47 . Dan. 4 , 1 . 







SFtNTUL ÎOAN GURA DE AUR 


lucru de trebuinţă; cu toate acestea s-au arătat atunci cu mult mai slăviţi 
decît împăratul Nabucodonosor, înconjurat de toate bunurile. Lui 
Nabucodonosor nu-i ajungea, ca să-şi potolească dorinţa de slavă, 
dorinţa de a se arăta mare, nici o statuie ca aceea, nici satrapii, nici 

f uneralii, nici oştirea nenumărată, nici mulţimea de aur şi nici celălalt 
ux; celor trei tineri, lipsiţi de tot ce avea Nabucodonosor, le-a fost de 
ajuns numai filozofia lor ca să ajungă mari şi slăviţi; ei, care n-aveau 
nimic, s-au arătat mai strălucitori decît cel cu coroană, decît cel îmbră¬ 
cat cu purpură, decît cel înconjurat cu atîtea bogăţii, pe cît este mai stră¬ 
lucitor soarele decît noroiul. Tinerii aceia au fost duşi în mijlocul unei 
mari mulţimi de oameni; erau tineri, prizonieri şi robi; cînd au apărut 
în mijlocul mulţimii, împăratul Nabucodonosor arunca foc din ochi; 
generalii, prefecţii, guvernatorii provinciilor şi toată priveliştea aceea 
diavolească erau în jurul lor ; din toate părţile se înălţa la ceruri şi răsuna 
în urechile celor de acolo sunetul surlelor, al trîmbiţelor şi a fel de fel de 
instrumente muzicale; cuptorul, foarte înalt, ardea cu tărie, iar flăcările 
lui atingeau norii; totul era înfricoşător, totul era groaznic. Pe cei trei 
tineri însă nimic din toate acestea nu i-a înspăimîntat; rîdeau de toate ca 
de nişte copii care se joacă; pe faţa lor era zugrăvită bărbăţia şi blînde- 
ţea; şi-au deschis gura şi au dat drumul unui glas mai puternic decît 
sunetul trîmbiţelor acelora, spunînd: „Cunoscut să-ţi fie ţie, împărate!”* 8 . 
Nici cu cuvîntul n-au vrut să insulte pe tiran! Voiau să-i arate credinţa 
lor. De asta n-au vorbit mult, ci au arătat în puţine cuvinte totul: ,fiste 
Dumnezeu în cer, puternic să ne scoată” 49 . „Pentru ce ne arăţi, păreau a 
spune tinerii, mulţimea de oameni? Pentru ce ne arăţi cuptorul? Pentru 
ce ne arăţi săbiile cele ascuţite? Pentru ce ne arăţi pe înfricoşătorii pur¬ 
tători de suliţe? Stăpînul nostru este mai mare şi mai puternic decît 
toţi!”. Gîndindu-se, apoi, că s-ar putea întîmpla ca Dumnezeu să îngă¬ 
duie să fie arşi şi, dacă vor arde, să nu pară că spun minciuni, au adău¬ 
gat şi aceste cuvinte, zicînd: ,Jar dacă nu se va întîmpla aceasta, cunoaşte, 
împărate, că noi nu vom sluji zeilor tăi” 50 . 


Dacă tinerii ar fi spus: „Pentru picatele noastre nu ne scapă Dum¬ 
nezeu!” chiar dacă n-ar fi fost scăpaţi, tot n-ar fi fost crezuţi. De aceea 
tac; dar cînd sînt în cuptor nu încetează să-şi spună păcatele. înaintea 
împăratului nu grăiesc aşa, ci îi spun că, chiar dacă vor arde, nu-şi vor tăgă¬ 
dui credinţa. Nu pentru plată şi răsplată au făcut ce au făcut, ci numai din 

dragostea de Dumnezeu. Şi erau doar prizonieri, în robie, nu se bucu¬ 
rau de nici un bine, pierduseră patria, libertatea, totul! Nu-mi vorbi mie 
de onorurile din curţile împărăteşti! Erau sfinţi şi drepţi! Ar fi preferat 
de mii de ori să cerşească pe la casele oamenilor numai să se poată 
bucura de bunătăţile cele din templu. )r Ales-am să fiu lepădat în casa 
Dumnezeului meu, mai vîrtos decît să locuiesc în locaşurile păcătoşilor” 51 ; şi: 
,Mai bună este o zi în curţile Tale decît mii” 52 . De mii de ori ar fi preferat să 
fie nişte lepădături în casa lui Dumnezeu, decît să împărăţească în Babi- 
lon. Şi aceasta s-a văzut din cele rostite de ei în cuptor, cînd spuneau că 
şederea lor în Babilon a fost apăsătoare. Chiar dacă s-au bucurat de 
mari onoruri în palatele împărăteşti, totuşi li se rupea inima de durere 
cînd vedeau suferinţele celorlalţi iudei. Aşa sînt sfinţii! Nu pun slava, 
cinstea sau altceva înaintea mîntuirii aproapelui! Iată-i, stau în cuptor şi 
se roagă pentru tot poporul! Noi însă nu ne gîndim la fraţii noştri nici 
cînd ne merge bine. Mai tîrziu, cînd explicau visele împăratului, nu 
aveau în vedere propriul lor interes, ci interesul celor mulţi. Că dispre- 
ţuiau moartea, au arătat-o de multe ori şi mai tîrziu. în orice împreju¬ 
rare se sacrificau pe ei înşişi, cînd voiau să înduplece pe Dumnezeu; iar 
cînd vedeau că rugăciunile lor sînt neîndestulătoare, luau în ajutorul lor 
părinţii, spunînd despre ei că nu-i pot aduce lui Dumnezeu decît duh umilit. 

Pe aceşti tineri să-i imităm şi noi. Şi acum stă în faţa noastră o sta¬ 
tuie de aur, tirania lui mamona. Să nu ne aplecăm urechile la sunetele 
de timpane, la sunetele de flaute, la sunetele de alăută, într-un cuvînt la 
tot fastul bogăţiei. Să preferăm să cădem, de-ar fi nevoie, în cuptorul 
sărăciei, ca să nu ne închinăm chipului de aur al lui mamona, şi ne va fi 
răcoare în mijlocul cuptorului. Să nu tremurăm cînd auzim de cuptorul 
sărăciei. Şi atunci cei aruncaţi în cuptor au ieşit mai strălucitori, iar cei 
care s-au închinat statuii au pierit. Atunci, în acelaşi timp, a fost şi pros¬ 
lăvirea celor trei tineri şi pieirea păcătoşilor; acum însă unele vor fi pe 
pămînt, altele, pe lumea cealaltă, iar altele, şi pe lumea aceasta şi pe 
lumea cealaltă, la ziua judecăţii. Cei care preferă să trăiască în sărăcie în 
loc să se închine lui mamona vor fi mai strălucitori şi aici şi dincolo; cei 
care se îmbogăţesc aici în chip nedrept vor primi atunci, în ziua judecă¬ 
ţii, cea mai cumplită pedeapsă. Din acest cuptor a ieşit şi Lazăr tot aşa 
de strălucitor ca şi cei trei tineri, pe cînd bogatul, ca unul ce s-a închinat 
chipului de aur, a fost osîndit în iad 53 . Cele spuse despre cuptorul cel 
din Babilon sînt o preînchipuire a celor de pe lumea cealaltă. După 
cum cei aruncaţi în cuptor n-au suferit deloc, iar cei ce stăteau în afara 



J 


51. Ps. 83, 11. 

52. Ps. 83, 10. 

53. I.ura 10, I!» 31 

cuptorului au fost răpiţi de foc cu multă putere, tot aşa va fi şi atunci, în 
ziua judecăţii; sfinţii vor păşi prin nul cel de foc fără să sufere vreo vătă¬ 
mare şi vor fi strălucitori, pe cînd cei ce s-au închinat chipului de aur 
vor vedea cum se repede la ei focul, mai cumplit ca fiara sălbatică, tră- 
gîndu-i înlăuntru. De nu crezi în existenţa iadului, uită-te la acest cup¬ 
tor şi cele de acum să te încredinţeze de cele viitoare! Nu te teme de 
cuptorul sărăciei, ci de cuptorul păcatului. Acesta-i flacără şi chin; celă¬ 
lalt, rouă şi odihnă. Lîngă cuptorul păcatului stă diavolul, lîngă cupto¬ 
rul sărăciei stau îngerii, care alungă flacăra. 

XII 

Să audă acestea bogaţii, cei care aprind cuptorul sărăciei! Pe săraci 
flăcările cuptorului nu-i vatămă, că rouă se pogoară peste ei; bogaţii 
însă se aruncă singuri în flacăra pe care o aprind cu mîinile lor. Atunci, 
în Babilon, îngerul s-a pogorît la tinerii aceia; acum, să ne pogorîm noi 
la cei ce sînt în cuptorul sărăciei, să-i răcorim cu milosteniile noastre, să 
stingem flacăra, ca să ajungem şi noi părtaşi cununilor lor, ca glasul lui 
Hristos să stingă flacăra iadului, spunîndu-ne: „Flămînd M-ati văzut şi 
M-aţi hrănit” Glasul acesta ne va fi atunci ca o răcoreală ce străbate 
prin mijlocul flăcării. Să ne coborîm, dar, cu milosteniile noastre în 
chp torul sărăciei; să vedem pe cei ce filozofează cum păşesc prin el, 
cum calcă pe cărbuni aprinşi; să vedem minune nouă şi străină, om cîn- 
tînd psalmi în cuptor, om mulţumind lui Dumnezeu în mijlocul focului, 
om înlănţuit de neagră sărăcie aducînd laude multe lui Hristos. Da, cei 
care îndură cu mulţumire sărăcia sînt egali cu cei trei tineri din Babilon. 
Sărăcia este mai groaznică decît focul şi arde mai cumplit. Pe cei trei 
tineri focul cuptorului nu i-a ars, ci, cînd au adus mulţumiri Stăpînului, 
îndată li s-au dezlegat legăturile focului. Tot aşa şi acum; dacă vei mul¬ 
ţumi lui' Dumnezeu atunci cînd sărăceşti, legăturile se rup, flacăra se 
stinge. Şi chiar dacă flacăra nu se stinge, totuşi se întîmplă ceva cu mult 
mai minunat: flacăra se preface în izvor. Aşa s-a întîmplat şi în Babilon; 
tinerii erau în mijlocul cuptorului, dar se bucurau de rouă curată; focul 
nu s-a stins, dar nu putea să-i ardă pe cei aruncaţi în el. Acelaşi lucru îl 
poţi vedea şi la cei ce filozofează; sînt săraci într-adevăr, dar au mai 
puţine nevoi decît bogaţii. Să nu stăm aşadar în afara cuptorului, uitîn- 
du-ne fără milă la săraci, ca să nu păţim ce-au păţit şi cei din Babilon 
care stăteau alături de cuptorul cel de foc. Dacă te vei coborî lîngă 
săraci, vei sta cu cei trei tineri şi nu-ţi va face focul nici un rău; dar dacă 
stai sus şi treci cu vederea pe cei cuprinşi de flacăra sărăciei, te va 
arde şi pe tine focul. Coboară-te deci în foc, ca să nu fii ars de foc! 
Nu «ta lîngă foc, ca să nu te răpească flacăra! Dacă te va vedea 










împreună cu săracii, flacăra se va depărta de tine; dar dacă te vei 
înstrăina de săraci, se va repezi iute asupra ta şi te va răpi. Să nu te 
depărtezi de cei aruncaţi în cuptor. Iar cînd diavolul va porunci să 
arunce în cuptorul sărăciei pe cei care nu s-au închinat aurului, nu te 
alătura de cei care aruncă în cuptor, ci de cei aruncaţi, ca să ai parte cu 
cei mîntuiţi, nu cu cei arşi. Mare răcoreală simţi cînd nu eşti stăpînit de 
patima bogăţiei şi stai alături de săraci! Cei care calcă în picioare 
patima bogăţiei sînt cei mai bogaţi oameni; că şi cei trei tineri au dis¬ 
preţuit atunci pe împărat şi au ajuns mai strălucitori ca împăratul. Deci 
şi tu, dacă dispreţuieşti lucrurile lumeşti, vei fi mai cinstit decît toată 
lumea, vei fi ca sfinţii aceia „de care lumea nu era vrednică” 55 . Ca să fii, 
dar, vrednic de bogăţiile cele cereşti să nu pui nici un preţ pe cele de 
aici! Aşa vei fi şi aici pe pămînt mai strălucitor şi te vei bucura şi de 
bunătăţile cele viitoare, cu harul şi cu iubirea de oameni a Domnului 
nostru Iisus Hristos, Căruia slava şi puterea în vecii vecilor, Amin. 

«Iar acestea toate s-au făcut 
ca să se împlinească ceea ce s-a zis de Domnul 
prin profetul, care zice: 

„Iată, Fecioara în pîntece va avea 
şi va naşte Fiu şi vor chema numele Lui Emanuel” 1 . 


Aud pe mulţi spunînd: „Cînd sîntem în biserică şi ascultăm predica 
ne căim de păcatele noastre; dar, după ce plecăm, ajungem alţii; focul 
rivnei ni se stinge. Ce să facem ca să nu se mai întîmple asta?”. 

Să vedem de unde vine! Din ce pricină se petrece în noi o schim¬ 
bare atît de mare? Pricina o găsesc în aceea că nu ne ocupăm de ce tre¬ 
buie şi că avem legături cu oameni răi. N-ar trebui ca, după ce plecăm 
de la biserică, să ne ocupăm cu lucruri care n-au nici o legătură cu bise¬ 
rica, ci îndată ce ajungem acasă să luăm Biblia, să chemăm în jurul 
nostru soţia şi copiii şi să le împărtăşim şi lor cele spuse la biserică şi 
numai după aceea să ne apucăm de treabă. Dacă atunci cînd ieşim de la 
baie nu ne ducem în piaţă, ca nu cumva cele din piaţă să ne strice buna 
dispoziţie ce-o avem în urma băii, cu mult mai mult trebuie să facem 
aşa cînd ieşim de la biserică. Dar noi facem tocmai dimpotrivă. De 
aceea pierdem totul. Nu s-a întărit încă bine în sufletul nostru folosul 
celor spuse la predică, că furia cea mare a treburilor lumeşti se năpus¬ 
teşte peste noi şi tîrăşte cu ea toate cele auzite în biserică. Ca să nu se 
întîmple asta, după ce pleci de la biserică nu fă altă treabă mai de nea¬ 
părată trebuinţă decît repetarea celor spuse în predică. Ar fi cu totul lip¬ 
sit de judecată să dăm treburilor lumeşti cinci-şase zile pe săptămînă, 
iar celor duhovniceşti, nici măcar o zi, dar, mai bine spus, nici o mică 
parte din zi. Uitaţi-vâ la copiii noştri! Nu citesc ei toată ziua lecţiile pe 
care le au de învăţat? Aşa să facem şi noi! Altfel nu ne va fi de nici un 
folos venirea la biserică; că turnăm în fiecare zi în noi, ca într-un vas 
găurit, învăţăturile, că pentru păstrarea celor spuse în predică nu ne 
dăm nici atîta silinţă cîtă o dăm pentru aur şi argint. Cînd primeşti 
cîţiva dinari 2 , îi pui în pungă, ba mai şi strîngi la gură punga; iar noi 

I. Maici I. 22 2!i. 

'/ IVuhii vîiluiiHM (Im.milm s,i sr viulfi nulii l. r >, omiliii II 




OMILII LA MATLI 


(i 7 


în biserică primim cuvinte mai de preţ ca aurul şi pietrele scumpe, pri¬ 
mim vistieriile Duhului, dar nu le depunem în tainiţele sufletului, ci, 
fără de nici o grijă, le lăsăm să zboare la întîmplare din mintea noastră. 
Cine va avea milă de noi, cînd noi sîntem proprii noştri duşmani, cînd 
noi înşine ne aruncăm într-o atît de mare sărăcie sufletească? Ca să nu 
se întîmple asta, să ne punem o lege de netrecut nouă, soţiilor noastre şi 
copiilor noştri: să afîerosim o zi întreagă din săptămînă predicii şi celor 
auzite la biserică. Aşa vom prinde mai uşor cele ce se vor mai spune; 
oboseala mea va fi mai mică, iar cîştigul vostru mai mare, pentru că, 
avînd în minte predicile de mai înainte, înţelegeţi iute cele ce am să vă 
spun. Şi nu puţin ajută la înţelegerea celor spuse buna cunoaştere a şiru¬ 
lui de idei expuse în predicile mele. 

Dar pentru că nu-i cu putinţă să fac tîlcuirea Evangheliei după 
Matei într-o singură zi, trebuie ca voi, ajutaţi de memorie, să faceţi din 
şirul de predici rostite timp de mai multe zile o salbă pe care s-o puneţi 
în jurul sufletului vostru, în aşa fel încît toată Evanghelia să se înfăţişeze 
ca un întreg. 

Aducîndu-ne, dar, aminte de cele spuse în predica de mai înainte, 
să începem tîlcuirea versetelor ce urmează: 

II 

Care este versetul pe care trebuie să-l tîlcuim azi? 

Jar acestea toate s-au făcut ca să se împlinească ceea ce s-a zis de Domnul 
prin profetul care zice” 3 . 

După vrednicia minunii, atît cît i-a fost cu putinţă, îngerul a strigat, 
spunînd: Jar acestea toate s-au făcut!”. 

Cînd îngerul a văzut oceanul şi adîncul iubirii de oameni a lui 
Dumnezeu, cînd a văzut înfăptuit ce nici nu era nădăjduit, cînd a văzut 
suspendarea legilor firii şi împăcarea lui Dumnezeu cu oamenii, cînd a 
văzut pe Cel mai presus de toate pogorît la cele mai prejos de toate, 
cînd a văzut dărîmarea zidului din mijloc, desfiinţarea piedicilor şi 
altele cu mult mai mari decît acestea, într-un singur cuvînt a înfăţişat 
minunea, spunînd: Jar acestea toate s-au făcut ca să se împlinească ceea ce 
s-a zis de Domnul”. „Să nu socoteşti, îi spune lui Iosif îngerul, că acum 
s-au hotărît acestea! Au fost propovăduite cu multă vreme înainte!”. Aceas¬ 
ta caută şi Pavel să o arate în toate epistolele sale. Şi-l trimite îngerul pe Iosif 
la profetul Isaia, pentru că de s-ar întâmpla ca la trezirea sa din somn Iosif să 
uite cuvintele spuse în vis, să-şi aducă aminte de cuvintele profetice citite 
necontenit de el şi astfel să-şi amintească şi de cele ce i-a spus. îngerul nu 


3. Matei 1, 22. 








i-a vorbit Fecioarei de proorocia lui Isaia, pentru că era tînără şi nu 
cunoştea bine Scripturile; lui Iosif, însă, îi vorbeşte, pentru că era un 
bărbat drept, un bărbat care citea cu zel pe profeţi. în timpul visului 
îngerul i-a spus: „pe Maria, femeia ta” 4 . Acum, însă, după ce i-a adus ca 
mărturie pe profetul Isaia 5 , îngerul îi dă Măriei şi numele: „Fecioară” 6 . 
Dacă Iosif ar fi auzit de la înger numele de Fecioară înainte de a-1 fi 
auzit de la Isaia, s-ar fi tulburat mult; dar aşa nu s-a tulburat deloc, că 
nu auzea o noutate, ci un lucru cunoscut, citit şi studiat de multă vreme. 
Îngerul, deci, aduce mărturia lui Isaia pentru ca Iosif să primească cu 
mai multă uşurinţă spusele sale. Dar nu se mărgineşte numai la atît, ci 
atribuie lui Dumnezeu cuvîntul: „Cuvîntul acesta, spune îngerul, nu-i al 
lui Isaia, ci al lui Dumnezeu”. De aceea n-a spus: „Ca să se împlinească 
ceea ce s-a zis de Isaia”, ci: „Ca să se împlinească ceea ce s-a zis de Domnul”. 
Gura era a lui Isaia, dar proorocia venea de sus, de la Dumnezeu. 

Ce spune profeţia? 

Jată Fecioara va avea în pîntece şi va naşte Fiu şi vor chema numele Lui 

Emanuel” 1 8 . 

Aş putea fi întrebat: 

- Dar atunci pentru ce nu s-a numit Emanuel, ci Iisus Hristos? 

- îngerul n-a spus: „Vei chema”, ci: „Vor chema”, adică mulţimile 
de oameni şi faptele săvîrşite de Hristos. în acest text, numele Emanuel 
este dat de faptele săvîrşite de Hristos. Că are obicei Scriptura să 
numească pe cineva nu cu numele său, ci cu faptele săvîrşite de el. De 
aceea cuvintele: Jl vor chema Emanuel” nu înseamnă altceva decît că 
vor vedea că Dumnezeu este cu oamenii. Totdeauna a fost Dumnezeu 
cu oamenii, dar niciodată atît de lămurit ca acum. 

Dacă iudeii n-ar fi fără ruşine, i-aş întreba: Cînd a fost copilul 
numit: ,J)egrab pradă, curînd jefuieşte !”*? Dar nu vor putea să-mi răs¬ 
pundă. Deci: Pentru ce spunea profetul Isaia: „Pune-i numele lui: 
Degrab pradă”? 9 10 Pentru că după naşterea lui s-a făcut jefuirea şi împărţi¬ 
rea prăzilor. I se dă, deci, ca nume tocmai fapta săvîrşită. Un alt 
exemplu. Citim în Scriptură: Jar cetatea va fi numită cetatea dreptăţii, 
metropolă credincioasă, Sion” 70 . Şi nicăieri nu găsim în Scriptură că ceta¬ 
tea a fost numită ,J)reptate”, ci totdeauna Jerusalim”. Dar pentru că 
avea să ajungă „cetate a dreptăţii” prin schimbarea ei în mai bine, de 


4. Matei 1, 20. 

.5. Matei 1, 23. 

(i. Matei 1, 20. 

7. Is. 7, 13; Matei 1, 22. 

8. Is. 8, 3. 

!>. Is. 8, 3. 

10. Is. 1, 20. 

aceea profetul a spus că se va numi aşa. Cînd se întîmplă un fapt care 
defineşte mai bine decît numele pe cel ce a săvîrşit fapta sau pe cel care 
se bucură de rezultatele ei, atunci i se dă acelei persoane chiar numele 
faptei săvîrşite. 

Odată cu acestea zise am închis gura iudeilor, rămîne să cercetăm o 
altă obiecţie cu privire la cuvîntul „Fecioară”din profeţia lui Isaia. Ni se 
pun înainte alţi traducători ai Scripturii, care spun că Isaia n-a zis: 
fecioara va avea în pîntece”, ci: „Tînăra va avea în pîntece”. 

Acestei obiecţii voi răspunde mai întîi aşa: textul Septuagintei este 
mai vrednic de credinţă decît toate celelalte traduceri ale Vechiului 
Testament. Cei care au tradus Vechiul Testament după venirea lui 
Hristos, rămînînd iudei, pot fi pe bună dreptate bănuiţi că intenţionat 
au tradus greşit profeţiile, din ură faţă de Hristos. Cei şaptezeci, însă, au 
tradus Vechiul Testament cu mai bine de o sută de ani înaintea venirii 
lui Hristos şi au fost mulţi la număr, aşa că nu li se poate aduce o astfel 
de bănuială; ei sînt mai vrednici de credinţă şi din pricina timpului 
cînd au făcut traducerea şi din pricina mulţimii traducătorilor şi din pri¬ 
cina acordului dintre ei la facerea traducerii. 


Dar chiar dacă iudeii aduc mărturia celorlalte traduceri ale Vechiu¬ 
lui Testament, şi atunci biruinţa va fi tot de partea noastră. Scriptura 
obişnuieşte să dea numele de „tinereţe” şi „fecioriei”; şi face asta nu 
numai cînd e vorba de femei, ci şi cînd e vorba de bărbaţi. „Tinerii şi 
fecioarele, spune psalmistul, bătrînii cu cei mai tineri” 11 . Iar în alt loc, unde 
este vorba de siluirea unei fete, Scriptura spune: ,J)acâ va striga 
tînăra ” 12 , adică fecioara. Dar şi cuvintele din textul lui Isaia, aflate înaintea 
cuvintelor spuse de înger lui Iosif, sprijină ideea că în această profeţie 
este vorba de o fecioară. Profetul Isaia n-a spus numai: ,fată Fecioara va 
avea în pîntece” 13 , ci mai înainte a spus: Jată însuşi Domnul va da vouă 
semn”™ şi apoi a adăugat: Jată Fecioara va avea în pîntece”. Dacă aceea 
care avea să nască n-ar fi fost fecioară, dacă avea să nască pe temeiul 
legii căsătoriei, ce semn ar mai fi naşterea? Semn se dă numai atunci cînd 
trebuie să se întîmple ceva ce depăşeşte ceea ce se petrece de obicei, cînd se 
întîmplă ceva străin, ceva neobişnuit. Altfel cum ar mai putea fi semn? 

„Şi sculîndu-se Iosif din somn, a făcut precum i-a poruncit lui îngerul 
Domnului” 15 . 

11. Ps. 148, 12. 

12. Deul. 22, 27. 

IM. /.v. 7, 18. 

14. /.v. 7, 18. 

I. r >. Matei I, 24. 

Ai văzut ascultare şi supunere? Ai văzut suflet treaz şi cu totul cin¬ 
stit? Cînd o bănuia pe Fecioară de o faptă urîtă şi ruşinoasă nu suferea 
s-o fină lîngă el; dar cînd a scăpat de această bănuială nici nu s-a mai 
gîndit s-o lase, ci a ţinut-o şi a slujit întregii iconomii a întrupării Domnului. 

„Şi a luat pe Maria, femeia lui” 16 . 

Ai văzut că evanghelistul numeşte pe Fecioară mereu „femeia lui”? 
Face acest lucru pentru că nu vrea să descopere deocamdată taina 
aceea, îndepârtînd bănuiala cea rea. 

„Şi luindu-o, n-a cunoscut-o pînă ce a născut pe Fiul ei Cel Întîi Născut” 17 . 

Cuvîntul „pînă” nu l-a folosit aici evanghelistul ca să bănuieşti că a 
cunoscut-o după ce a născut pe Fiul ei, ci ca să afli că Fecioara era 
fecioară înainte de naştere. 

- Dar atunci pentru ce a mai pus cuvîntul „pînă”? 

- Adeseori Scriptura obişnuieşte să facă asta, folosind cuvîntul cînd 
e vorba de timpuri nedeterminate. De pildă: Cînd a fost vorba de cora¬ 
bia lui Noe de pe timpul potopului a spus: „Corbul nu s-a mai întors pînă 
ce nu s-a uscat pămîntul” 18 , cu toate că nici după aceea nu s-a mai întors. 
Vorbind despre Dumnezeu, Scriptura spune: „Din veac şipînă-n veac Tu 
eşti” 11 ; dar prin aceste cuvinte Scriptura nu pune hotare existenţei lui 
Dumnezeu. în altă parte Scriptura binevesteşte şi spune: „Va răsări în 
zilele lui dreptatea şi mulţimea păcii pînă ce va dispărea luna” 20 ; asta nu 
înseamnă că pune capăt acestui frumos corp ceresc. Tot astfel şi în tex¬ 
tul din Evanghelie, Matei a spus „pînă” ca să ne arate că Fecioara a fost 
fecioară înainte de naşterea Pruncului; cît priveşte timpul de după naş¬ 
tere, l-a lăsat pe seama gîndirii tale. Matei ţi-a spus numai ceea ce era de 
neapărată trebuinţă să afli, anume că Fecioara a rămas fecioară pînă la 
naştere; iar ceea ce-i o consecinţă firească şi evidentă a spuselor sale, a 
lăsat-o pe seama conştiinţei tale. Că Iosif, care era un om drept, n-ar fi 
vrut cu nici un preţ să o cunoască nici după naşterea Fiului ei, cînd ştia 
că era o Mamă, care a fost învrednicită de o naştere nouă şi străină. 
Dacă ar fi cunoscut-o şi ar fi avut-o ca femeie, pentru ce Domnul o 
încredinţează ucenicului ca pe o femeie fără de apărare, care nu are pe 
nimeni, şi-i porunceşte s-o ia cu el? 21 

- Atunci pentru ce Iacov şi cei dimpreună cu el sînt numiţi fraţii lui 
Hristos? 22 


Hi. Matei I, 24. 

17. Matei I, 25. 

18. Fac. 8, 7. 

I!). A. 8!), 2. 

20. Ps. 71, 7. 

21. han lî), 20-27. 

22. Matei 1,'t, 55; Mana (>, 0. 








- Aşa precum şi losif a fost numit bărbatul Măriei. Au fost puse 
multe văluri pentru ca să se acopere pentru moment o naştere ca 
aceasta. De aceea şi Ioan Evanghelistul îi numeşte tot fraţi: „Că nici fra¬ 
ţii Lui nu credeau în El” 23 . Şi totuşi cei ce n-au crezut la început au ajuns 
mai tîrziu apostoli minunaţi şi vestiţi. Cînd Pavel şi cei cu el s-au suit la 
Ierusalim ca să capete lămuriri asupra învăţăturii creştine, s-au dus 
îndată la Iacov 24 . Atît era de minunat Iacov, încît a fost primul episcop 
al Ierusalimului. Se spune despre el că ducea o viaţă atît de aspră, că i 
s-au uscat toate mădularele şi că din pricina deselor rugăciuni şi a mul¬ 
telor metanii la pămînt, fruntea i s-a făcut atît de tare că nu era mai 
moale decît genunchii unei cămile din cauza acelor izbituri. Tot Iacov, 
cînd Pavel s-a suit mai tîrziu la Ierusalim, îl încurajează, spunîndu-i: 
„Vezi, frate, cîte mii sînt cei care au crezut?” 25 . Atît de mare îi era înţelep¬ 
ciunea şi zelul! Dar, mai bine spus, atît de mare era puterea lui Hristos! 
Oameni care îl luaseră în rîs pe Hristos pe cînd trăia, după moartea Lui 
atît de mult au fost zguduiţi, încît au fost în stare să şi moară pentru El 
cu dragă inimă. Aceasta mai cu seamă arată puterea învierii Lui. Acesta 
a fost şi motivul pentru care au fost păstrate pentru mai tîrziu faptele 
cele mai strălucite ale lui Hristos, pentru ca dovada scoasă din ele să fie 
mai presus de orice îndoială. Dacă noi uităm, după ce-au murit, pe cei 
pe care i-am admirat pe cînd erau în viaţă, te întreb cum au putut mai 
tîrziu cei care-şi bătuseră joc de Hristos pe cînd trăia să-L socotească 
Dumnezeu, dacă Hristos ar fi fost un om ca toţi oamenii? Cum au putut 
primi chiar să moară pentru El, dacă n-ar fi avut dovada clară a învierii Lui? 

IV 

Nu v-am spus 26 toate acestea numai ca să le auziţi, ci ca să şi imitaţi 
bărbăţia şi toată dreptatea apostolilor, ca nimeni să nu-şi piardă nădej¬ 
dea, chiar dacă pînă acum a dus o viaţă plină de păcate, ca, după ce aţi 
primit mila şi harul lui Dumnezeu, să nu vă puneţi nădejdea în altci¬ 
neva, ci în virtutea voastră. 

Dacă Iacov şi ceilalţi, cîtă vreme n-au fost virtuoşi, n-au avut nici 
un folos de pe urma unei astfel de înrudiri, cu toate că erau din aceeaşi 
familie şi din aceeaşi patrie cu Iisus, vom putea noi, oare, să fim iertaţi 
dacă ne sprijinim pe virtuţile rudelor şi fraţilor noştri de sînge, fără să 
fim noi înşine buni, fără să ducem noi o viaţă virtuoasă? Asta ne-a dat a 

23. Ioan 7, 5. 

24. Fapte l. r >, 1. 29. 

25. Fapte 21, 20. 

20. De aici începe partea morală: Nu trebuie să negindim că nepoate ajuta virtutea altora, ci noi 
inşitie să durem o viaţă virtuoasă; p impntriva cămătarilor. 








înţelege profetul cînd a spus: „Fratele nu izbăveşte; izbăvi-va, oare, 
omul?" 27 . Nu poate, chiar de-ar fi Moise, Samuel sau Ieremia. Ascultă 
ce spune Dumnezeu lui Ieremia: „Nu te ruga pentru poporul acesta, că nu 
te voi asculta!” 28 . „Şi pentru ce te minunezi că nu te ascult, pare a-i spune 
Dumnezeu. Chiar dacă însuşi Moise ar fi alături de tine, chiar dacă ar 
fi Samuel, nu voi primi rugăciunea lor pentru poporul acesta!” De s-ar 
ruga chiar Iezechiel pentru ei, şi el va auzi: „Chiar dacă ar sta înaintea 
Mea Noe, Iov şi Daniet, fiii voştri şi fiicele voastre nu se vor mîntui!” 29 Chiar 
de-ar fi patriarhul Avraam şi s-ar ruga pentru cei bolnavi de boli grele, 
dacă aceştia nu se întorc la Dumnezeu, Dumnezeu îşi va întoarce faţa 
de la el şi-l va părăsi, ca să nu audă glasul rugăciunii lui. Chiar de-ar fi 
Samuel, şi-ar face acelaşi lucru, Dumnezeu îi va spune şi lui: „Nu plînge 
pentru Saul” 30 . De s-ar ruga cineva pentru sora lui, fără să aibă îndreptă¬ 
ţire, va auzi din nou ca şi Moise: ,fi>acă tatăl ei ar fi scuipat-o în obraz ” 31 . 

Să nu stăm, dar, cu gura căscată aşteptînd ajutor de la alţii. Au 
într-adevăr foarte mare putere rugăciunile sfinţilor, dar atunci cînd şi 
noi ne căim şi ne îndreptăm. Moise a scăpat de mînia dumnezeiască pe 
fratele său Aaron şi pe cele şase sute de mii de iudei, dar n-a putut s-o 
scape pe sora lui. Şi totuşi păcatul ei nu era la fel cu al celorlalţi. Maria 
insultase pe Moise; poporul îndrăznise să nu mai creadă în Dumnezeu. 
Las, însă, în grija voastră dezlegarea acestei probleme, iar eu voi 
încerca să dezleg una încă şi mai grea decît aceasta. Dar pentru ce să 
vorbesc de sora lui Moise? Chiar Moise, conducătorul unui popor atît 
de mare, nu şi-a putut ajuta luişi, ci, după nenumărate oboseli şi neca¬ 
zuri, după ce a condus poporul patruzeci de ani, a fost oprit să intre în 
pămîntul pentru care primise atîtea făgăduinţe şi juruinţe. Care este pri¬ 
cina? Harul acesta nu i-ar fi fost folositor, ci i-ar fi adus multă pagubă şi 
ar fi smintit pe mulţi iudei. Cînd Moise i-a scăpat din robia Egiptului, 
iudeii, părăsind pe Dumnezeu, se uitau numai la Moise şi socoteau că 
toată scăparea se datoreşte lui Moise. Pînă unde credeţi că n-ar fi mers 
cu necredinţa lor, dacă l-ar fi văzut că-i mai duce şi în pămîntul făgă¬ 
duinţei? De aceea nici locul mormîntului lui Moise nu se cunoaşte 32 . 
Samuel n-a putut să-l scape pe Saul de mînia lui Dumnezeu 33 , în schimb 
pe israeliţi de multe ori i-a mîntuit. Ieremia n-a putut să mîntuie pe 
iudei, dau* a scăpat pe un altul, aşa cum spune în profeţia sa. Daniel a 

scăpat de moarte pe barbari 34 , dar n-a putut să scape pe iudei din robie. 
In Evanghelii vom vedea că mîntuirea şi pieirea nu se întîmplă asupra 
unor persoane diferite, ci asupra uneia şi aceleiaşi persoane. Aceeaşi 
persoană se mîntuie într-un moment prin rugăciunile lui, dar mai tîrziu 
rugăciunile nu-i ajută. Cel care datora zece mii de talanţi, rugîndu-se, a 
scăpat de primejdie; dar mai tîrziu rugăciunea lui n-a mai avut nici o 
putere 35 ; altuia, dimpotrivă, mai întîi rugăciunea nu i-a fost de folos, dar 
mai pe urmă l-a ajutat nespus de mult. Cine-i acesta? Fiul care a mîncat 
averea părintească 36 . 

Deci, dacă ne trîndăvim nu ne vom putea mîntui nici cu rugăciu¬ 
nile altora; dar dacă sîntem treji vom reuşi noi înşine, mai mult decît cu 
rugăciunile altora. Că şi Dumnezeu mai degrabă vrea să ne dea nouă 
harul decît altora care se roagă pentru noi, ca să avem şi îndrăznire şi să 
ne facem şi mai buni, silindu-ne să potolim mînia lui Dumnezeu. Aşa a 
miluit pe cananeanca 37 , aşa a mîntuit pe femeia cea păcătoasă 38 , aşa şi 
pe tîlhar 39 . Nici unul n-a avut mijlocitor şi apărător. 


V 

Nu vă spun asta ca să nu ne mai rugăm sfinţilor, ci ca să nu ne trîn¬ 
dăvim, şi nici cuprinşi de lenevie şi de somn să rugăm pe alţii să facă ce 
trebuia să facem noi. Cînd Domnul a spus: faceţi-vă prieteni”, nu s-a 
oprit numai la aceste cuvinte, ci a adăugat: „din mamona al nedreptă¬ 
ţii” 40 , ca să ajungă iarăşi faptă bună a voastră. Că la nimic altceva n-a 
făcut aici aluzie Hristos decît la milostenie. Şi minunat lucru este că 
Dumnezeu nu ne mai ia la bani mărunţi, dacă ne despărţim de bogăţia 
strînsă pe nedrept. Ţi-ai strîns bogăţia în chip rău? Cheltuieşte-o bine! 
Ai adunat averi în chip nedrept? Imprăştii-le drept! 

- Dar ce virtute mai este aceea de a face milostenie din nişte bogăţii 
ca acestea? 

- Totuşi Dumnezeu, fiind iubitor de oameni, Se pogoară pînă la a 
socoti virtute o astfel de milostenie. De facem aşa, ne făgăduieşte multe 
bunătăţi. Noi, însă, am ajuns la atîta nesimţire că nu dăm nici din ave¬ 
rile strînse pe nedrept, ci răpim şi furăm cu nemiluita; iar dacă dăm 
cîţiva bănuţi, socotim că am făcut totul. N-ai auzit pe Pavel spunînd că 
„cel care seamănă cu zgîrcenie, cu zgircenie va şi secera”? 41 Pentru ce te zgîr- 

35. Matei 18, 23-34. 

36. Luca 15, 11-32. 

37. Matei 15, 21-28. 

38. Luca 7, 37-50. 
3«). Luca 23, 43. 

40. Luca 16, f). 

41. II Cor. !), 6. 









74 


SKINTUI. ÎOAN GURA DE AUR! 


ceşti? Nu cumva milostenia-i risipă? Nu cumva e cheltuială? Nu, ci cîş- 
tig, afacere bună! Iar unde-i afacere bună acolo-i şi cîştig; unde-i 
sămînţă, acolo-i şi seceriş. De ai avea de lucrat o ţarină cu pămînt bun şi 
gras, pe care trebuie să arunci multă sămînţă, şi n-ai mai avea sămînţă, 
ai mai şi împrumuta de la alţii; ei bine zgîrcenia într-o treabă ca aceasta 
ai socoti-o pagubă; dar cînd e vorba să semeni în cer, unde nu te poţi 
aştepta la timpuri neprielnice, ci culegi rod îmbelşugat de pe urma 
seminţelor aruncate, şovăi, pregeţi şi nu te gîndeşti că pierzi de te zgîr- 
ceşti şi cîştigi de nu te zgîrceşti, Imprăştie-ţi, dar, bogăţia, ca să n-o 
pierzi! N-o ţine la tine, ca s-o ai! Aruncă-o, ca s-o păstrezi! Cheltuieşte-o, 
ca s-o cîştigi! Chiar de-ar trebui s-o păstrezi, n-o păstra, că negreşit o 
pierzi! încredinţeaz-o lui Dumnezeu! Din mîna Lui nimeni n-o poate 
răpi! Nu da bani cu camătă, că nu ştii de-ai să cîştigi! Ci împrumută-L 
pe Cel Ce-ţi dă o dobîndă mai mare decît capitalul! Dă-ţi banii tăi cu 
împrumut acolo unde nu-i invidie, unde nu-s pîrîşi, unde nu-i viclenie, 
unde nu-i teamă! Împrumută-L pe Cel Ce n-are nevoie de nimic, dar 
are nevoie de dragul tău! Împrumută-L pe Cel Ce hrăneşte pe toţi, dar 
suferă de foame, ca tu să nu flămînzeşti! Împrumută-L pe Cel Ce s-a 
făcut sărac, ca tu să te îmbogăţeşti! Dă-ţi banii tăi cu împrumut acolo 
unde nu-i moarte, ci culegi viaţă în loc de moarte! Dobînda aceasta îţi 
dă împărăţia cerurilor; cealaltă, iadul; una e rodul filozofiei, cealaltă a 
iubirii de argint; una e rodul iubirii de oameni, cealaltă a cruzimii. Ce 
cuvînt de apărare vom avea, dar, cînd putem cîştiga şi mai mult şi mai 
sigur şi la timp potrivit şi în multă libertate şi fără batjocură şi fără 
teamă şi fără primejdie, dar părăsim acest cîştig şi alergăm după celă¬ 
lalt, ruşinos, murdar, primejdios, pierzător, care ne pregăteşte cuptorul 
cel îngrozitor? 

Nimic, nimic nu-i mai ruşinos, mai neomenos decît cîştigul de pe 
urma cametei! Camăta neguţătoreşte nenorocirile altora, preface în cîş¬ 
tig nefericirea altuia, cere plată pentru iubirea de oameni; şi ca şi cum 
cămătarului i-ar fi teamă să nu pară milostiv, sub masca iubirii de 
oameni sapă şi mai adînc prăpastia nenorocirii; ajută, dar măreşte sără¬ 
cia; întinde mîna, dar îmbrînceşte în adînc; primeşte ca într-un port pe 
cel pe care-1 împrumută, dar îl aruncă în valurile înfuriate ale mării, 
care-1 izbesc de stîncile de la suprafaţa mării, de cele din fundul mării şi 
de cele de la ţărm. 

- Dar ce-mi porunceşti? mă poate întreba cineva. Banii strînşi de 
mine şi de trebuinţă mie să-i dau altuia să-şi facă treburile, iar eu să nu 
cer nici o dobîndă? 

- Doamne fereşte! Nu spun asta, ci vreau să iei dobîndă, nu una 
mică şi neînsemnată, ci cu mult mai mare. Vreau să iei în loc de aur, 








cerul. Pentru ce, dar, te străduieşti să fii sărac, tîrîndu-te pe pămînt, 
umblînd după cîştiguri mici şi nu după cele mari? Purtarea ta nu te 
arată că ştii să te îmbogăţeşti. Cînd Dumnezeu îţi făgăduieşte să-ţi dea 
în schimbul cîtorva bani avuţiile din cer, îi spui: „Nu-mi da cerul, ci în 
locul cerului aurul cel trecător!”. Asta înseamnă că vrei să rămîi sărac! 
Pentru că cel ce doreşte să se îmbogăţească şi să trăiască în belşug pre¬ 
feră pe cele veşnice în locul celor trecătoare, pe cele ce nu se împuţi¬ 
nează în locul celor ce se irosesc, pe cele multe în locul celor puţine, pe 
cele nestricăcioase în locul celor stricăcioase. Aşa va avea şi pe unele şi 
pe altele. Dar cel ce caută pămîntul în locul cerului pierde şi pămîntul; 
pe cînd cel ce preferă cerul în locul pămîntului se bucură din belşug şi 
de cer şi de pămînt. Ca să se întâmple şi cu noi aceasta, să dispreţuim pe 
toate cele de aici şi să căutăm bunătăţile cele viitoare. Aşa vom dobîndi 
şi pe unele şi pe altele, cu harul şi cu iubirea de oameni a Domnului 
nostru Iisus Hristos, Căruia slava şi puterea în vecii vecilor, Amin. 

„Iar dacă S-a născut Iisus în Betleemul Iudeii, 
în zilele lui Irod împăratul, 
iată magi de la răsărit au venit în Ierusalim zicînd: 

«Unde este împăratul iudeilor care S-a născut? 

Că am văzut steaua Lui în răsărit 
şi am venit să ne închinăm Lui»” 1 . 

I 

Avem nevoie de multe privegheri, de multe rugăciuni, ca să putem 
interpreta textul acesta, să aflăm cine erau aceşti magi, de unde au 
venit, din ce pricină, ce i-a făcut să vină şi în sfîrşit ce e cu steaua 
aceasta. Dar mai bine spus, dacă vreţi, să vorbim mai întîi de cele ce 
spun duşmanii adevărului. Că atît de mult i-a pornit pe ei diavolul 
împotriva noastră, încît încearcă şi din textul acesta să facă arme împo¬ 
triva cuvintelor adevărului. 

- Dar ce spun ei? 

- Ei spun: „Iată că s-a arătat o stea şi la naşterea lui Hristos! Deci 
aceasta-i o dovadă că astrologia este adevărată. Dacă Hristos S-a născut 
după legile astrologiei, pentru ce mai spuneţi voi, creştinii, că Hristos a 
pus capăt astrologiei, că a arătat că destinul nu are putere, că a închis 
gurile demonilor, că a alungat rătăcirea şi că a făcut să piară orice vrăji¬ 
torie ca aceasta?”. 

- Te întreb însă: Ce află magii de la stea? Că Hristos era împăratul 
iudeilor? Dar nu era împăratul acestei împărăţii, precum însuşi a spus 
lui Pilat: Jmpărăţia Mea nu este din lumea aceasta . Nimic nu L-a arătat 
ca împărat: nici lăncierii, nici scutaşii, nici caii, nici perechile de catîri; 
nici altceva de acest fel n-a avut în jurul Lui, ci a dus o viaţă smerită şi 
săracă, purtînd cu El din loc în loc doisprezece oameni smeriţi. 

Dar chiar dacă ştiau că este împărat, pentru ce au venit? Că nu e 
treaba astrologiei, după cum înşişi astrologii spun, să cunoască din stele 
pe cei care se nasc, ci să prezică, după ceasul în care s-a născut cineva, 
care-i va fi viitorul. Magii, însă, n-au fost de faţă cînd a născut Mama, 

L - 





nici n-au ştiut timpul cînd S-a născut Hristos, aşa că n-au putut lua de 
aici un temei, ca să spună, după mişcarea stelelor, care va fi viitorul 
Pruncului; dimpotrivă, ei au văzut în ţara lor, cu multă vreme înainte, 
arătîndu-se steaua şi au venit să vadă pe Cel născut. 

Dar acest lucru este mai nelămurit decît cel mai dinainte. Ce motiv 
i-a convins? Nădejdea căror bunătăţi i-a făcut să plece de la atîta dis¬ 
tanţă ca să se închine împăratului? Chiar dacă avea să fie împăratul lor, 
nici aşa plecarea lor n-ar fi fost motivată. Iar dacă Pruncul s-ar fi născut 
în palatele împărăteşti şi dacă tatăl Lui, împăratul, ar fi fost de faţă, 
atunci de bună seamă ai fi putut spune că au venit să se închine Pruncu¬ 
lui născut, cu gîndul de a cinsti pe tatăl Lui, iar prin asta să atragă 
asupra lor bunăvoinţa împăratului. Dar aşa, nici nu se gîndeau că este 
împăratul lor, ci împăratul unui popor străin şi al unei ţări tare departe 
de ţara lor şi nici nu se aşteptau să vadă un bărbat în puterea vîrstei! 
Atunci pentru ce au făcut o călătorie atîta de lungă, pentru ce I-au adus 
daruri, pentru ce au făcut toate acestea cu riscul atîtor primejdii? 
într-adevăr şi Irod s-a turburat şi poporul s-a neliniştit, cînd au auzit din 
gura magilor că au venit să se închine împăratului iudeilor, Care S-a născut. 

- Dar magii n-au prevăzut asta! 

- N-ai nici un motiv să grăieşti aşa. Chiar de-ar fi fost tare proşti, 
atîta lucru puteau să-şi închipuie că se duc într-o ţară unde împărăţeşte 
un alt împărat şi că dacă vestesc un alt împărat decît împăratul de 
atunci îşi vor atrage asupra lor moartea. 

Atunci ce i-a făcut să vină să se închine unui prunc înfăşat în scu¬ 
tece? Dacă ar fi fost bărbat în puterea vîrstei s-ar putea spune că se 
aşteptau la vreun ajutor din partea lui de venea peste ei primejdie. Dar 
şi asta ar fi fost cea mai mare prostie, ca un persan, un barbar, care nu 
avea nici o legătură cu poporul iudeu, să vrea să plece de acasă, să-şi 
părăsească ţara, rudele şi cunoscuţii, ca să se ducă şi să se supună unei 
împărăţii străine. 

II 

Dacă asta ar fi fost o prostie, apoi cele făcute de ei mai pe urmă ar fi 
fost o prostie şi mai mare. 

- Care? 

- Să plece îndată după ce au făcut o călătorie atît de îndelungată, 
după ce s-au închinat Pruncului, după ce au tulburat pe toată lumea! La 
drept vorbind, ce simbol împărătesc au văzut? Au văzut doar o colibă, 
o iesle, un Copil în scutece şi o Mamă săracă. Cui i-au dus darurile? 
Pentru ce? Oare era pentru ei lege şi obicei să cinstească aşa pe împăra¬ 
ţii nou născuţi de pe faţa întregului pămînt? Aveau, oare, datoria să 

colinde mereu toată lumea şi să se închine, înainte de urcarea lor pe tro¬ 
nul împărătesc, celor despre care ştiau că vor ajunge împăraţi, chiar 
dacă sînt de origine joasă şi neînsemnată? Asta n-o poate susţine 
nimeni. Aşadar pentru ce I s-au închinat? Dacă s-au închinat pentru 
nişte cîştiguri imediate, atunci ce se aşteptau să primească de la un 
Copil şi de la o Mamă nevoiaşă? Iar dacă s-au închinat pentru nişte cîş¬ 
tiguri viitoare, de unde puteau şti că-şi va aminti, de tot ce-au făcut ei, 
Copilul Căruia I s-au închinat pe cînd era în scutece? Şi dacă şi-ar fi 
spus că Mama are să-I aducă aminte de toate, apoi nici aşa nu erau 
vrednici de laudă, ci de pedeapsă, că L-au aruncat pentru atîta lucru 
într-o primejdie atîta de mare. De altfel se vede din Evanghelie că Irod 
tulburîndu-se, îl căuta, se interesa de El şi încerca să-L omoare. Cel 
care vesteşte peste tot locul că va ajunge împărat cineva care în copilă¬ 
rie nu-i decît un simplu muritor, nu face altceva decît să se arunce în 
ascuţişul săbiei şi să aprindă nenumărate războaie împotriva lui. 

Ai văzut cîte lucruri absurde se ivesc, dacă judecăm omeneşte şi 
după simţul comun venirea magilor? Şi nu-s numai atîtea, ci poţi găsi şi 
mai multe, care pun probleme şi mai mari decît cele amintite. 

Dar ca să nu îngrămădesc nedumeriri peste nedumeriri şi să vă 
ameţesc, haide să dezlegăm problemele puse de cuvintele Evangheliei, 
începînd cu dezlegarea problemelor puse de steaua de la naştere. Dacă 
vom afla ce stea a fost, de unde a fost, dacă a fost o stea din multele stele 
sau alta decît celelalte, dacă a fost o stea adevărată sau numai una apa¬ 
rentă, atunci vom înţelege cu uşurinţă şi pe toate celelalte. 

- De unde vom căpăta răspuns la aceste întrebări? 

- Chiar din cele scrise în Evanghelie. Că n-a fost una din stelele 
cele multe, dar, mai bine spus, după părerea mea, n-a fost nici stea, ci o 
putere nevăzută, care a luat chip de stea, se vede în primul loc din mer¬ 
sul ei. Nu este, nu este vreo stea care să meargă pe cer cum a mers 
steaua aceasta; noi vedem că şi soarele şi luna şi toate celelalte stele 
merg de la răsărit la apus; steaua aceasta, însă, mergea de la miază¬ 
noapte la miazăzi, că aşa se află Palestina faţă de Persia. In al doilea loc, 
şi din timpul în care s-a arătat putem vedea că steaua aceasta n-a fost 
una din multele stele. Nu se vedea noaptea, ci ziua nămiaza mare pe 
cînd strălucea soarele; putere pe care n-o au nici stelele, nici luna, că 
luna depăşeşte în strălucire pe toate celelalte stele, dar cînd se ivesc 
razele soarelui, se ascunde îndată şi dispare. Steaua aceasta, însă, prin 
mărimea strălucirii sale, a biruit şi razele soarelui; strălucea mai tare 
decît ele; lumina mai puternic, deşi era atîta lumină. 

în al treilea rînd, se vede că nu era una din celelalte stele, pentru că 
apărea şi apoi iarăşi dispărea. Pe drumul pînă în Palestina steaua se 

arăta conducînd pe magi; cînd au ajuns în Ierusalim s-a ascuns; apoi 
iarăşi, cînd magii au părăsit pe Irod, după ce-i spuseseră pricina pentru 
care veniseră şi au plecat, steaua iar s-a arătat; şi acest lucru nu poate fi 
mişcarea firească a unei stele, ci a unei puteri înzestrate cu o raţiune 
deosebită. Nici nu avea un drum propriu; mergea cînd magii trebuiau 
să meargă; cînd stăteau ei, stătea şi ea; slujea tuturor celor de trebuinţă. 
Era ca stîlpul cel de nor din pustie: oprea şi scula tabăra iudeilor atunci 
cînd trebuia 1 . în al patrulea rînd, se vede bine că nu era o stea precum 
celelalte din chipul în care a arătat locul unde s-a născut Pruncul. Că 
n-a arătat locul rămînînd sus pe cer - de altfel nici nu putea să le arate 
locul de rămînea sus -, ci l-a arătat pogorîndu-se jos. Ştiţi doar că locul 
era atît de mic cît putea încăpea o colibă, dar mai bine spus, cît putea 
încăpea trupul unui prunc; iar o stea obişnuită nu putea să arate un ast¬ 
fel ae loc pentru că o stea stă la o înălţime foarte mare şi nu poate să 
arate un loc atît de mic, nici să-l facă cunoscut celor care vor să-l 
găsească. De lucrul acesta poţi să te încredinţezi uitîndu-te la lună; deşi 
este cu mult mai mare decît stelele, totuşi pare că este aproape de toţi 
locuitorii lumii răspîndiţi pe o întindere atît de mare de pămînt. Spu¬ 
ne-mi, te rog, cum ar fi putut steaua să arate locul aşa de îngust al ieslei 
şi al colibei de n-ar fi părăsit înălţimea aceea, de nu s-ar fi pogorît jos şi 
n-ar fi stat chiar deasupra capului Pruncului? Acest lucru îl lasă evan¬ 
ghelistul să se înţeleagă cînd spune: „Şi iată steaua mergea înaintea lor, 
pină a venit şi a stat deasupra unde era Pruncul” 4 . 

Iată, dar, cîte pricini ne arată că steaua aceasta nu era una din mul¬ 
tele stele ale cerului şi că ea nu s-a arătat potrivit legilor care guver¬ 
nează creaţia văzută. 


III 


Aş putea fi întrebat: 

- Dar pentru care pricină s-a arătat steaua? 

- Ca să mustre nesimţirea iudeilor şi să le ia orice cuvînt de apărare 
pentru nerecunoştinţa lor. Pentru că Cel născut avea să pună capăt 
vechii vieţuiri, pentru că avea să cheme întreaga lume la închinarea Lui 
- că avea să fie închinat şi pe apă şi pe uscat -, de aceea chiar de la înce¬ 
put deschide neamurilor uşa, voind să instruiască pe ai Săi prin cei 
străini. Pentru că iudeii n-au ţinut seamă de profeţii lor, care necontenit 
le vorbeau de venirea Lui, Dumnezeu a făcut să vină nişte păgîni, 
dintr-un pămînt îndepărtat, să caute pe împăratul născut printre ei, şi 
astfel să afle iudeii din gura perşilor ceea ce nu voiseră să afle de la pro- 

feţi; şi astfel să se convingă de naşterea lui Hristos, de vor fi oameni cu 
judecată; dar de se vor împotrivi, să fie lipsiţi de orice apărare. 

Ce cuvînt de dezvinovăţire ar mai putea găsi iudeii că n-au primit 
pe Hristos după ce au avut mărturiile atîtor profeţi, după ce au văzut că 
magii L-au primit numai prin arătarea unei stele şi că s-au închinat 
Celui născut? Ceea ce au făcut cu ninivitenii trimiţînd pe Iona 5 , ceea ce 
au făcut cu samarineanca 6 şi cu cananeanca 7 , aceea au făcut şi cu magii. 
De asta le şi spunea Hristos: „Bâipaţii niniviteni se vor scula şi-i vor osîndi! 
Împărăteasa de la miazăzi se va scula şi va osîndi neamul acesta” 8 . îi vor 
osîndi, că aceia au crezut în El pe temeiul unor mărturii foarte slabe, pe 
cînd iudeii n-au crezut, deşi au avut cele mai puternice mărturii. 

- Dar pentru ce Dumnezeu, mi s-ar putea spune, i-a adus pe magi 

prin arătarea stelei? ; 

- Şi ce-ar fi trebuit să facă? Să trimită profeţi? Magii n-ar fi primit 
mărturia profeţilor! Să le trimită glas din cer? Nu l-ar fi luat în seamă! 
Să le fi trimis înger? Dar şi pe acesta l-ar fi trecut cu vederea! De aceea 
Dumnezeu lasă la o parte toate aceste mărturii şi, făcînd mare pogoră- 
mînt, îi cheamă pe o cale obişnuiţă-lor: le arată o stea mare şi deosebită 
de celelalte stele, ca să-i minuneze /şi prin mărimea şi prin frumuseţea 
înfăţişării ei, dar şi prin felul mersului ei. Pavel a făcut la fel: elenilor le 
vorbeşte pornind de la altarul de pe Aeropag 9 , aducînd ca mărturie pe 
poeţii lor; iar iudeilor, care trăiau pupă lege, le vorbeşte pornind de la 
tăierea împrejur şi de la jertfe. Pentru că fiecare om iubeşte acelea cu 
care este obişnuit, de aceea atît Dumnezeu cît şi oamenii trimişi de El 
pentru mîntuirea lumii se folosesc <te ideile şi de faptele cu care lumea 
era obişnuită. Să nu socoteşti, dar, <|ă e ceva nevrednic de Dumnezeu că 
a chemat prin o stea pe magi ca să se închine lui Hristos! Dacă gîndeşti 
aşa, atunci ataci toate prescripţiunile iudaice: şi jertfele şi curăţirile şi 
începuturile de lună nouă şi chivotul şi însuşi templul. Că toate acestea 
şi-au luat început din pricina neputinţei lor de a se ridica cu mintea mai 
presus de cele materiale. Totuşi Dumnezeu, pentru mîntuirea celor 
rătăciţi, a îngăduit iudeilor să I se slujească prin aceste acte de cult, prin 
care şi păgînii, cu mici deosebiri, slujeau demonilor, pentru ca, depăr- 
tîndu-se încetul cu încetul de obiceiul lor, să-i ridice la filozofia cea 
înaltă. Aşa a făcut şi cu magii; a vnţt să-i cheme prin arătarea unei stele, 
ca să-i înalţe cu mintea mai sus de propria lor gîndire. Pentru că, după 
ce i-a condus şi i-a călăuzit şi după ce i-a adus lîngă iesle, nu le mai 

vorbeşte prjn stea, ci prin înger. Aşa au ajuns încetul cu încetul mai 
buni. Acelaşi lucru l-a făcut Dumnezeu şi cu ascalonitenii şi cu gazeii. 
Cînd a fost dus chivotul legii în cele cinci oraşe, oraşele au fost lovite cu 
rană de moarte şi nu găseau nici o scăpare din nenorocirile venite peste 
ele; atunci au chemat ghicitori, au adunat tot poporul şi căutau să 
găsească scăpare de rana aceea trimisă de Dumnezeu. Ghicitorii le-au 
spus să înjuge la un car, în care să pună chivotul legii, două vaci, cu 
viţei primi-născuţi, nepuse încă la jug, şi să le lase să meargă fără să le 
mîne cineva; aşa vor cunoaşte dacă nenorocirea a fost trimisă de Dum¬ 
nezeu sau dacă a fost adusă de o boală oarecare. Ghicitorii au spus că 
dacă vacile vor rupe jugul, pentru că n-au mai fost puse la jug şi se vor 
întoarce la viţeii care mugesc, atunci nenorocirea se datoreşte întîmplă- 
rii; dar dacă vor merge drept, fără să le pese de mugetul viţeilor şi fără 
să se rătăcească, cu toate că nu cunosc drumul, atunci e lămurit că mîna 
lui Dumnezeu s-a atins de oraşele acelea. După ce ghicitorii au grăit 
aşa, locuitorii acelor oraşe au crezut spusele lor şi au făcut cum le-au 
poruncit 10 . Şi Dumnezeu, făcînd iarăşi pogorămînt, a urmat sfatul ghici¬ 
torilor şi n-a socotit nevrednic de El să împlinească spusele ghicitorilor 
şi să-i facă vrednici de credinţă în cele spuse de ei. Fapta săvîrşită atunci 
a fost mai mare, pentru că chiar potrivnicii lui Dumnezeu au dat mărtu¬ 
rie de puterea lui Dumnezeu şi pentru că dascălii lor au grăit aşa cum 
voia Dumnezeu. Se pot vedea şi alte multe cazuri în care Dumnezeu 
rînduieşte la fel lucrurile. De pildă cazul vrăjitoarei din Endor 11 se asea¬ 
mănă cu cazul de mai sus al rînduielii lui Dumnezeu; pe acesta îl puteţi 
lămuri singuri pe temeiul spuselor mele de mai înainte. 

Acestea v-am spus despre steaua de la Naşterea Domnului; dar voi 
puteţi spune şi mai multe, că zice Scriptura: ,J)ă prilej înţeleptului şi mai 
înţelept va fi” 12 . 


IV 


Trebuie, însă, să ne întoarcem la începutul cuvintelor citite din 
Evanghelie. 

- Care este începutul? 

Jar dacă S-a născut Iisus în Betleemul Iudeii, în zilele lui Irod împăratul, 
iată magi de la răsărit au venit în Ierusalim” 13 . 

Magii mergeau după steaua care îi conducea şi au crezut; dar iudeii 
n-au crezut nici pe profeţi, deşi le vorbiseră în urechile lor. 

- Dar pentru ce evanghelistul ne-a spus şi timpul şi locul naşterii lui 
Iisus, zicînd: „în Betleem” şi: „în zilele lui Irod împăratul”? Pentru ce ne-a 
vorbit şi de dregătoria lui Irod? 

- Pentru că mai era un Irod, acela care omorîse pe Ioan 
Botezătorul 14 ; acela era tetrarh, pe cînd acesta împărat. Evanghelistul a 
arătat deasemeni şi timpul şi locul naşterii lui Iisus, pentru ca să ne 
amintească nişte profeţii vechi. Dintre acestea, una a profeţit-o Miheia, 
spunînd: „Şi tu, Betleeme, pămîntul lui Iuda, nicidecum nu eşti mai mic între 
domnii lui Iuda” 15 ; alta a profeţit-o patriarhul Iacov, arătîndu-ne exact 
timpul şi dîndu-ne un mare semn al venirii Lui: „Nu va lipsi domn din 
Iuda, nici povăţuitor din coapsele lui, pînă vor veni cele gătite lui şi Acela va fi 
aşteptarea neamurilor” 16 . 

Merită, însă, să răspundem şi la întrebarea: De unde le-a venit 
magilor gîndul să se ducă să se închine lui Hristos şi cine i-a îndemnat? 

După părerea mea, lucrul acesta nu se datoreşte numai stelei, ci şi 
lui Dumnezeu, Care a pus în mişcare sufletul lor, aşa precum a făcut şi 
cu împăratul Cir determinîndu-1 să elibereze pe iudei din robie 17 . 
Dumnezeu n-a făcut asta nimicindu-le libera lor voinţă. La fel şi cu 
Pavel, l-a chemat printr-un glas de sus 18 , iar prin aceasta a făcut cunos¬ 
cut şi harul Său, dar şi ascultarea lui Pavel. 

- Dar pentru ce Dumnezeu n-a descoperit tuturor magilor naşterea 
lui Hristos? 

- N-aveau să creadă toţi; aceştia erau mai înclinaţi a crede decît cei¬ 
lalţi. Nenumărate neamuri au pierit, dar profetul Iona a fost trimis 
numai la niniviteni 19 ; doi tîlhari au fost pe cruce, dar numai unul s-a 
mîntuit 20 . 

Vezi-le virtutea magilor nu din aceea că au venit în Palestina, ci şi 
din aceea că au vorbit cu îndrăznire cu Irod. Ca să nu-i dea impresia că 
sînt nişte înşelători, îi spun de steaua care i-a călăuzit, de lungimea dru¬ 
mului, grăindu-i cu îndrăznire: ,fim venit să ne închinăm Lui” 21 . Nu s-au 
temut nici de mînia poporului, nici de tirania împăratului. De aceea eu 
cred că aceşti magi au ajuns şi în ţara lor dascălii concetăţenilor lor. 
Dacă nu s-au ferit să facă asta în Iudeea, apoi cu atît mai mult au avut 
curajul să vorbească acasă la ei, mai ales că acum aveau în urechile lor 
şi cuvintele dumnezeieşti ale îngerului şi mărturia profetului. 

„Şi auzind Irod s-a tulburat şi tot Ierusalimul împreună cu el” 22 . 

Pe bună dreptate s-a tulburat Irod, pentru că, fiind împărat, îşi 
temea tronul lui şi al copiilor lui. 

- Dar Ierusalimul, pentru ce s-a tulburat? Doar profeţii îl prezise¬ 
seră de demult pe Hristos, că va fi mîntuitor, binefăcător şi liberator. 
Pentru ce, dar, s-au tulburat iudeii? 

- Mînaţi de acelaşi gînd, pentru care şi mai înainte se depărtaseră 
de Dumnezeu, binefăcătorul lor, şi se gîndeau la cărnurile din Egipt 23 , 
deşi dobîndiseră o libertate ca aceea. 

Tu, însă, uită-mi-te cît de precişi sînt profeţii! Profetul Isaia a vestit 
mai dinainte naşterea, zicînd: „Şi ar fi dorit să fi fost arse cu foc, că Prunc 
s-a născut nouă, Fiul, şi ni s-a dat nouă” 24 . Dar iudeii tulburîndu-se n-au 
căutat să vadă ce s-a întîmplat, nici să meargă după magi, nici să-L afle. 
Aşa au fost iudeii! Mai certăreţi şi mai nepăsători decît toţi oamenii. Ar 
fi trebuit ca chiar ei să se mîndrească că printre ei s-a născut împăratul, 
că au atras la ei pe perşi, că au să aibă pe toţi oamenii supuşi lor, că 
lucrurile mergeau spre mai bine şi că împărăţia lor ajunsese chiar de la 
început aşa de strălucită. Dar ei nici aşa nu s-au făcut mai buni; şi doar 
nu de mult scăpaseră de robie. Dar chiar dacă iudeii n-ar fi ştiut nimic 
de aceste lucruri înalte şi nespuse, era firesc să se gîndească, numai pe 
temeiul celor petrecute sub ochii lor, că dacă acum tremură atîta de 
împăratul nostru abia născut, cu mult mai mult se vor teme şi se vor 
supune Lui mai tîrziu, cînd Pruncul va creşte şi cînd cele ale noastre vor 
fi mai strălucite decît cele ale barbarilor. Dar nimic din acestea nu i-a 
trezit. Atît de mare le era prostia şi odată cu asta şi invidia. 

Pe amîndouă 25 trebuie să le izgonim cu toată grija din sufletele 
noastre; mai iute ca focul trebuie să fie cel ce vrea să lupte împotriva 
lor. De aceea şi Hristos spunea: „Foc am venit să arunc pe pămînt şi cît 
voiam ca el să fie aprins acum” 26 . De aceea Duhul se arată în chip de foc. 

V 

Noi, însă, am ajuns mai reci decît cenuşa şi mai morţi decît morţii. 
Şi am ajuns aşa, cu toate că vedem pe Pavel că zboară mai presus de cer 
şi de cerul cerului, că biruie şi depăşeşte toate mai iute ca flacăra, pe 
cele de jos, pe cele de sus, pe cele prezente, pe cele viitoare, pe cefe ce 
sînt, pe cele ce nu sînt. Dar dacă pilda lui Pavel ţi se pare prea rhare 

pentru tine, cu toate că scuza aceasta porneşte din pricina trîndăviei 
sufletului tău - că în ce-ţi este superior Pavel, ca să spui că ţi-i cu nepu¬ 
tinţă să-l imiţi? dar ca să nu ne certăm, să-l las pe Pavel şi să ne gîn- 
dim la primii creştini, care au aruncat banii, moşiile şi orice preocupare 
şi grijă lumească şi s-au afierosit cu totul lui Dumnezeu, stăruind ziua şi 
noaptea în învăţătura cuvîntului. Aşa e focul cel duhovnicesc! Nu îngă¬ 
duie să dorim cele de pe pămînt, ci ne mută spre o altă dragoste. Din 
pricina aceasta cel îndrăgostit de astfel de lucruri face cu uşurinţă totul 
chiar de-ar trebui să-şi părăsească averile, luxul şi desfătarea, chiar 
de-ar trebui să dispreţuiască slava, chiar de-ar trebui să-şi dea sufletul. 
Odată intrată în suflet căldura acelui foc, izgoneşte toată trîndăvia şi-l 
face pe cel cuprins de ea mai uşor ca pana. Dispreţuind pe toate cele 
văzute, unul ca acesta se căieşte neîncetat, varsă mereu izvoare de 
lacrimi şi culege de pe urma lor mare plăcere. Da, nimic nu apropie şi 
nu uneşte atît de mult pe om de Dumnezeu ca astfel de lacrimi. Unul ca 
acesta nu se uită la cele din jurul lui fie de locuieşte în mijlocul oraşelor, 
fie de trăieşte în pustie, în munţi şi în vîlcele; şi nici nu se mai satură de 
lacrimi fie că-şi plînge păcatele lui, fie că le plînge pe ale altora. De 
aceea pe aceştia, înainte de alţii, i-a fericit Dumnezeu, zicînd: „Fericiţi 
cei ce plîng” 2 . Cum ar fi putut Pavel să spună: >y Bucuraţi-vâ pururea în 
Domnul , dacă aceste lacrimi n-ar naşte plăcere? După cum plăcerea 
lumească este unită cu durerea, tot aşa lacrimile vărsate după placul lui 
Dumnezeu odrăslesc bucurie neîncetată şi nevestejită. Aşa a ajuns mai 
curată decît fecioarele femeia cea păcătoasă 29 , pentru că a fost cuprinsă 
de acest foc. Cînd pocăinţa i-a cuprins sufletul, cînd a fremătat de dorul 
pentru Hristos, şi-a despletit părul capului ei, a spălat sfintele Lui 
picioare cu lacrimile sale, le-a şters cu cosiţele ei şi a vărsat pe ele mir. 
Toate acestea erau fapte din afară, văzute de toată lumea; dar cele ce se 
petreceau în sufletul ei erau cu mult mai mari decît acestea şi le vedea 
numai Dumnezeu. De aceea cînd auzim cele făcute de femeia păcă¬ 
toasă ne veselim împreună cu ea, ne bucurăm de faptele ei şi o slobo- 
zim de toate păcatele ei. 

Dacă noi, deci, care sîntem nişte răi, o judecăm aşa, gîndeşte-te la 
bunătăţile de care s-a bucurat de la Dumnezeu! Gîndeşte-te cîtă fericire 
a cules de pe urma pocăinţei ei, chiar înainte de a primi darurile lui 
Dumnezeu! După cum văzduhul se curăţeşte după o ploaie bogată, tot 
aşa, după lacrimi îmbelşugate, se pogoară în suflet linişte şi alinare şi 
dispare întunecimea păcatelor. După cum ne curăţim de păcate prin 

apă şi prin Duh, tot aşa ne curăţim iarăşi prin lacrimi şi mărturisire; cu 
o singură condiţie, să nu lăcrimăm de ochii lumii şi spre laudă. Cel ce 
varsă lacrimi de ochii lumii şi spre laudă trebuie ţinut de râu mai mult 
decît o femeie care se împopoţonează, care îşi încondeiază sprîncenele 
şi se sulemeneşte. Eu caut acele lacrimi care nu se varsă de ochii lumii, 
ci din zdrobirea inimii; lacrimile cele ascunse, vărsate în cămara ta de 
rugăciune, fără să fii văzut de cineva; lacrimile cele ce picură liniştit şi 
fără zgomot, cele izvorîte din adîncul inimii, cele pornite din zdrobirea 
şi durerea sufletului, cele vărsate numai de dragul lui Dumnezeu, aşa 
cum erau lacrimile Anei. ,Jiuzele i se mişcau, spune Scriptura, dar glasul 
nu ise auzea” 30 ; lacrimile ei sunau mai puternic decît trîmbiţa. De aceea 
Dumnezeu i~a şi deschis pîntecele, iar piatra cea vîrtoasă a fost prefă¬ 
cută în ţarină afinată. 

» 

VI 

De vei lăcrima şi tu aşa, vei merge pe urmele Stăpînului. Şi El a 
lăcrimat; şi pentru Lazăr 31 , şi pentru Ierusalim 32 , şi pentru Iuda 33 . Şi vei 
vedea că de multe ori Domnul lăcrimează; dar niciodată nu-L vei 
vedea rîzînd, nici zîmbind măcar. Nici unul din evanghelişti n-a spus-o. 
La fel şi Pavel; a lăcrimat şi el; şi a făcut asta trei ani, ziua şi noaptea; a 
spus-o şi el şi au spus-o şi alţii despre el; dar că a rîs, n-a spus-o nici el, 
nici altul; nici unul din sfinţi n-a rîs; şi n-au spus-o nici ei, nici despre 
alţii. Numai despre Sarra s-a spus că a rîs 34 , cînd a fost ţinută de rău, şi 
despre fiul lui Noe, cînd a ajuns din liber sclav 35 . 

Nu spun asta ca să opresc rîsul, ci ca să curm rîsul dezmăţat. Spune-mi, 
te rog, pentru ce te strici de rîs, pentru ce trăieşti nepăsător, cînd eşti 
vinovat de atîtea păcate, cînd trebuie să te înfăţişezi înaintea înfricoşă¬ 
toarei judecăţi şi să dai amănunţită socoteală de toate faptele săvîrşite 
pe pămînt? Da, vom da socoteală de păcatele săvîrşite cu voie şi fără de 
voie. ,J)e cel care se va lepăda de Mine înaintea oamenilor, spune Hristos, 
Mă voi lepăda şi Eu de el înaintea Tatălui Meu” 36 . Chiar dacă lepădarea de 
Hristos este fără voia noastră, totuşi nu scăpăm de pedeapsă, ci vom da 
socoteală şi de ea. Vom da socoteală şi de cele pe care le ştim şi de cele 
pe care nu le ştim. „Nu mă ştiu vinovat cu nimic, spune Pavel, dar nu cu 
aceasta m-am îndreptăţit” 37 . 

30. I Regi 1,13. 

31. loan 11, 35. 

32. Matei 23, 37. 

33. Matei 2(>, 50. 

34. Fac. 18, 12. 

35. Fac. !), 22 23. 

.'!<>. Matei 10, 33. 

Vom da socoteală de cele făcute cu ştiinţă şi de cele făcute cu ne¬ 
ştiinţă. „Le mărturisesc lor, spune Pavel, că au rîvnâ pentru Dumnezeu, dar 
nu cu ştiinţă” w ; totuşi aceasta nu le e de ajuns pentru apărarea lor. 
Scriindu-le corintenilor, le spune: „Dar mă tem ca nu cumva, precum şar¬ 
pele a amăgit pe Eva cu vicleşugul său, tot aşa să abată gîndurile voastre de la 
curăţia cea intru Hristos” 39 . Aşadar, cînd avem să dăm socoteală de atîtea 
păcate, mai stai şi rîzi, mai spui glume, te mai desfătezi? 

- Dar ce folos am, aş putea fi întrebat, dacă nu fac acestea, ci plîng? 

- Foarte mare folos! Atît de mare, încît nici nu pot să ţi-1 înfăţişez 
prin cuvinte. La tribunalele acestea din lume, oricît ai lăcrima, nu scapi 
de osîndă după ce sentinţa a fost pronunţată. Dar la tribunalul cel 
duhovnicesc, de suspini numai ai schimbat sentinţa, ai căpătat iertare. 
De aceea Hristos spune multe despre plîns, fericeşte pe cei ce plîng 40 şi 
nefericeşte pe cei ce rid. 

Locul acesta în care ne găsim nu-i pentru rîs, nici nu ne am adunat 
aici să rîdem cu hohote, ci să suspinăm; şi prin acest suspin să moşte¬ 
nim împărăţia cerurilor. Cînd stai înaintea împăratului acestuia pămîn- 
tesc, nici nu îndrăzneşti să zîmbeşti; dar cînd stai în biserică, unde este 
Stâpînul îngerilor, nu stai cu cutremur, nici cu cuviinţă, ci rîzi şi de 
multe ori te mînii. Nu te gîndeşti că îl mînii prin asta mai mult decît 
prin celelalte păcate ale tale? De obicei Dumnezeu nu-Şi întoarce atît 
de mult faţa de la cei ce păcătuiesc, cît de la cei ce nu se pocăiesc după 
ce-au păcătuit. 

Cu toate acestea, sînt unii oameni atît de nesimţiţi că şi după aceste 
cuvinte spun: 

- Să dea Dumnezeu să nu plîng niciodată, ci să-mi facă parte de rîs 
şi de joacă toată viaţa. 

- Poate fi un gînd mai copilăresc decît acesta? Că nu Dumnezeu îţi 
face parte să joci, ci diavolul! Ascultă ce-au păţit cei ce au jucat! >r A şezut 
poporul, spune Scriptura, a mîncat şi a băut şi s-a sculat să joace!” 41 . Aşa au 
făcut şi sodomenii, aşa au făcut şi cei de pe vremea potopului. Că şi 
despre ei spune Scriptura că „erau mîndri, aveau de toate şi se răsfăţau de 
belşugulpîinii” 42 . Iar cei de pe timpul lui Noe vedeau că de atîţia ani se 
lucra la facerea corăbiei şi totuşi o duceau numai în petreceri ca nişte 
nesimţiţi, fără să se gîndească la cele ce aveau să se întîmple. De aceea, 
cînd a venit potopul pe toţi aceştia i-a măturat, iar năvala apelor a îne¬ 
cat atunci întreaga lume. 

,18. Rnm. 10, 2. 

H<>. II Cor. 11, :i. 

10. Matei , r >, 4. 

41. leş. 82, (i. 

Nu cere, deci, de la Dumnezeu acelea pe care le primeşti de la dia¬ 
vol. Dumnezeu dă inimă zdrobită, smerită, trează, curată, frîntă, 
pocăită şi pătrunsă de durere. Acestea sînt darurile Lui, pentru că de ele 
mai cu seamă avem noi nevoie. în faţa noastră stă un război cumplit; 
lupta noastră este împotriva puterilor nevăzute; bătălia noastră, împo¬ 
triva duhurilor răutăţii; războiul nostru, împotriva începătoriilor, împo¬ 
triva stăpîniilor 43 . Ar fi de dorit ca să ne sîrguim să fim treji, să ne deş¬ 
teptăm ca să putem face faţă acelei oştiri sălbatice. Dar dacă rîdem şi 
jucăm, dacă stăm toată vremea nepăsători, vom cădea, chiar înainte de 
a ne ajuta diavolul, din pricina propriei noastre nepăsări. Nu e al nostru 
să rîdem neîncetat, să ne îmbuibăm şi să petrecem, ci a celor de pe 
scenă, a femeilor stricate, a bărbaţilor desfrînaţi, a paraziţilor şi a lingu¬ 
şitorilor; nu a celor chemaţi la cer, a celor înscrişi în cetatea cea de sus, 
a celor care au în mîini armele cele duhovniceşti, ci a celor ce fac voile 
diavolului. Diavolul, diavolul este acela care a făcut din rîs şi din joc o 
artă, ca să atragă la el pe ostaşii lui Hristos, ca să le moaie tăria rîvnei 
lor. De aceea a zidit şi teatre în oraşe, a făcut iscusiţi pe actori ca, prin 
vătămarea sufletească adusă de cuvintele lor, să răspîndească o ciumă 
ca aceasta în tot oraşul. Cele pe care Pavel ne-a poruncit să le evităm - 
vorbele proaste şi glumele - pe acelea diavolul ne îndeamnă să le cău¬ 
tăm. Şi ceea ce-i mai cumplit din toate sînt lucrurile de care se rîde. 
Cînd actorii spun vreo vorbă de ocară sau cuvinte de ruşine mulţi 
oameni proşti rid şi se veselesc; aplaudă vorbe şi gesturi ce-ar trebui 
pietruite; iar prin plăcerea aceasta atrag asupra capetelor lor cuptorul 
cel de foc. Cei care laudă pe actori, aceia sînt mai cu seamă cei care-i 
încurajează să vorbească aşa; de aceea e şi drept ca ei să fie pedepsiţi şi 
pentru pedeapsa ce-i ameninţă pe actori. Dacă nu s-ar mai duce nimeni 
să-i privească, n-ar mai juca nimeni pe scenă; dar cînd vă văd că pără¬ 
siţi atelierele, meseriile, cîştigul de pe urma îndeletnicirilor voastre, că 
lăsaţi totul la pămînt ca să vă duceţi la teatru, atunci actorii capătă şi 
mai mult curaj şi-şi dau şi mai mare silinţă ca să joace cît mai bine. Nu 
spun aceste lucruri ca să-i dezvinovăţesc, ci ca să aflaţi că voi sînteţi pri¬ 
cina şi rădăcina unei nelegiuiri ca aceasta, voi care vă pierdeţi toată 
ziua la teatru, bătîndu-vă joc de sfinţenia căsătoriei şi făcînd de ocară 
această taină mare. Nu este atît de păcătos cel ce joacă astfel de roluri 
cît tu, mai mult decît el, tu care-i porunceşti să facă asta; dar mai bine 
spus, nu-i porunceşti numai, ci prin rîvna, prin veselia, prin rîsul şi prin 
laudele jocului lor contribui în toate chipurile la înfiinţarea unor astfel 

l.'t. Efr.s. (i, \2. 

de oficine drăceşti. Spune-mi, te rog, cu ce ochi te mai poţi uita acasă la 
femeia ta cînd o vezi batjocorită pe scenă? Cum nu roşeşti, gîndindu-te la 
tovarăşa ta de viaţă, cînd vezi că pe scenă toate femeile sînt făcute de ocară? 

VIII 

Nu-mi spune că sînt ficţiuni piesele de teatru! Ficţiunile acestea au făcut 
pe mulţi să ajungă desfrînaţi şi multe case au stricat. Şi mai cu seamă pentru 
asta suspin, pentru că văd că nu vi se par rele cele de pe scenă, ci le aplau¬ 
daţi, strigaţi şi rîdeţi cînd desfnul este prezentat fără de ruşine. 

- Ce spui? Spui că piesele jucate sînt ficţiuni? 

- Dar tocmai pentru asta sînt vrednici de pedeapsă şi cei ce le fac şi cei 
ce le joacă, pentru că se străduiesc să înfăţişeze pe scenă ceea ce toate legile 
interzic. Dacă desfnul este un rău, apoi este un rău şi prezentarea lui pe sce¬ 
nă. Nu mai spun cît de desfrînaţi sînt actorii care joacă astfel de piese, care 
reprezintă desfnul şi adulterul pe scenă! Nu mai spun cît de neînftinaţi şi de 
neruşinaţi îi fac pe spectatori! Nu este privire mai desfnnată şi mai neînfrî- 
natâ decît privirea celui care doreşte să vadă astfel de spectacole. în ce te 
priveşte, n-ai dori să-ţi vezi nevasta umblînd în pielea goală prin oraş; dar, 
mai bine spus, nici în casă, ci ai socoti asta o ocară. Dar te duci la teatru ca să 
faci de ocară şi pe bărbaţi şi pe femei, ca să-ţi faci de ruşine proprii tăi ochi! 
Nu-mi spune că actriţa care joacă în pielea goală este o stricată! Gîndeşte-te, 
că au aceeaşi fire şi acelaşi trup şi femeia stricată şi femeia cinstită! Dacă nu-i 
ceva rău ceea ce vezi pe scenă, atunci pentru ce te revolţi de ai vedea o fe¬ 
meie umblînd goală pe stradă, pentru ce huiduieşti pe neruşinată? Sau vrei 
să spui că e o neruşinare asta cînd mergem de unii singuri pe stradă, dar 
cînd sîntem strînşi şi stăm toţi la un loc nu mai e neruşinare? Cuvintele aces¬ 
tea sînt, însă, o batjocoră, o insultă şi cea mai mare nebunie. Este mai bine 
să- ţi pui pe ochi glod şi ţărînă decît să priveşti o nelegiuire ca aceasta. Nu-i 
atît ae vătămător glodul pentru ochi cît de vătămătoare este privirea pofti¬ 
cioasă şi vederea unei femei goale. Ascultă cine a adus pe lume întîia oară 
umbletul în pielea goală şi teme-te de temeiul unei neruşinări ca aceasta! 

- Dar cine a adus pe lume umbletul în pielea goală? 

- Neascultarea şi ispita diavolului. Astfel, chiar de la început, obiceiul 
acesta se datoreşte diavolului. Primii oameni s-au ruşinat cînd s-au văzut 
goi; voi, însă, vă şi lăudaţi cu asta şi după spusele apostolului „slava voastră e 
în neruşinarea voastră ” 44 . Cum se va mai uita la tine soţia ta, cînd te 
întorci de la o nelegiuire ca aceasta? Cum te va mai primi? Cum îţi va 
vorbi cînd ai batjocorit în aşa hal pe toate femeile, cînd ai ajuns prizo¬ 
nierul unor astfel de spectacole şi ai ajuns robul unei femei stricate? 








OMI1.I1 l.A MA'I'KI 


89 


Dacă suferiţi cînd auziţi aceste cuvinte, îmi faceţi o mare bucurie. 
„Cine este cel ce mă înveseleşte dacă nu cel întristat de mine?” 45 spune Pavel. 

Nu încetaţi, dar, niciodată de a suspina şi de a vă căi de astfel de 
fapte! Tristeţea pricinuită de nişte fapte ca acestea este începutul schim¬ 
bării voastre în mai bine. De aceea şi eu am fost mai aspru în predica 
mea de azi, pentru ca, tăind mai adînc, să vă scap de puroiul care vă 
ameţeşte minţile şi să vă redau sănătatea sufletului. Să dea Dumnezeu 
ca noi toţi să ne bucurăm de toate şi să avem parte şi de răsplăţile gătite 
celor ce fac fapte bune, cu harul şi iubirea de oameni a Domnului 
nostru Iisus Hristos, Căruia slava şi puterea în vecii vecilor, Amin. 

45. II Cor. 2, 2. 

„Şi adunînd pe toti arhiereii şi cărturarii poporului, 
i-a întrebat: «llnde este să Se nască Hristos?» 

Iar ei i-au spus lui: «în Betleemul Iudeii»” 1 . 

I 

Ai văzut că toate s-au făcut spre mustrarea iudeilor? Atîta vreme cit 
iudeii nu-L vedeau pe Hristos, nu erau stăpîniţi de invidie şi dădeau 
mărturie despre adevăr; dar cînd I-au văzut slava adusă de minuni, stă- 

f uniţi de invidie, n-au mai spus adevărul. Adevărul, însă, ieşea la 
umină pe toate căile şi tocmai duşmanii îl întăreau mai mult. 

Iată şi aici cît de minunat şi de neobişnuit a rînduit Dumnezeu 
lucrurile! Şi magii şi iudeii află unii de la alţii ceva mai mult decît ştiau; 
şi se învaţă unii pe alţii. Iudeii au aflat de la magi că o stea L-a propovă¬ 
duit pe Hristos în ţara perşilor; iar magii au aflat de la iudei că Cel pro¬ 
povăduit de stea a fost vestit de profeţi cu multă vreme înainte. Astfel 
întrebarea pusă de Irod a ajuns dovada unei învăţături mai clare şi mai 
precise şi pentru magi şi pentru iudei. Şi astfel duşmanii adevărului sînt 
siliţi să citească înaintea lui Irod şi a magilor, fără voia lor, scrierile care 
vorbeau despre adevăr, sînt siliţi să tălmăcească profeţia, chiar dacă n-o 
tălmăcesc toată. Au vorbit numai de Betleem şi că din el va veni Cel ce 
păstoreşte pe Israel, dar n-au mai adăugat continuarea profeţiei, ca să 
linguşească pe împărat. 

- Şi care-i continuarea profeţiei? 

- „Şi ieşirile Lui dintru început, din zilele veacului!” 2 . 

- Dar pentru ce Hristos, dacă avea să vină din Betleem, a trăit după 
naştere în Nazaret şi a întunecat profeţia? 

- N-a întunecat-o, ci a lămurit-o mai mult. Tocmai faptul că Mama 
Sa locuia în Nazaret arată că naşterea lui Hristos în Betleem s-a făcut 
potrivit rinduielii lui Dumnezeu. De aceea n-a plecat îndată după naş¬ 
tere, ci a mai rămas încă patruzeci de zile, ca să dea prilej celor ce voiau 
să cerceteze totul cu de-amănuntul. Că multe erau cele ce îndreptăţeau 
o asttel de cercetare pentru cei ce ar fi voit să examineze în mai de 


I. Malri I r >. 

aproape lucrurile. Cînd au venit magii în Ierusalim, tot oraşul a fost 
puternic tulburat şi odată cu oraşul şi împăratul; a fost adus ca mărturie 
profetul Miheea, au făcut mare sfat şi s-au mai întîmplat în Ierusalim şi 
alte multe fapte, pe care Luca le povesteşte cu de-amănuntul; de pildă 
cele cu privire la Ana şi la Simeon 3 , la Zaharia 4 , la îngeri şi la păstori . 
Toate acestea sînt îndestulătoare pricini pentru cei ce vor să examineze 
mai de aproape lucrurile, ca să descopere cele petrecute în Bedeem. 
Dacă magii, care veniseră din Persia, au cunoscut locul naşterii lui Hris- 
tos, apoi cu mult mai uşor puteau să-l afle locuitorii Ierusalimului. La 
început, la naştere, Hristos S-a arătat iudeilor prin multe minuni; dar 
pentru că iudeii n-au voit să-L vadă, a stat un timp ascuns; apoi, 
printr-un alt început, S-a descoperit cu mai multă strălucire 6 . Acum nu 
magii, nici steaua, ci Tatăl L-a propovăduit de sus; şi Duhul S-a pogorît 
atrăgînd glasul acela peste capul Celui botezat; şi Ioan, cu toată îndrăz- 
nirea, striga de-a lungul întregii Iudei, umplînd cu învăţătura sa ţinutu¬ 
rile locuite şi nelocuite; şi mărturia minunilor şi pămîntul 'şi marea şi 
toată zidirea slobozeau strălucit glasul despre El, La naşterea Sa s-au 

Î jetrecut atîtea minuni cîte puteau să arate în linişte pe Cel venit pe 
urne. Şi ca să nu spună iudeii: „Nu ştim cînd S-a născut şi nici în ce 
loc”, Dumnezeu a rînduit venirea magilor şi celelalte pe care le-am 
spus. Deci iudeii nu pot avea nici o scuză că n-au cercetat cele ce se 
petrecuseră. 


II 


Uită-te cît de precise sînt cuvintele profeţiei! Profetul n-a spus: „Va 
locui în Betleem”, ci „din tine va ieşi’". Deci profeţia spune că se va 
naşte acolo. Dar unii iudei au neruşinarea să spună că aceste cuvinte 
s-au spus despre Zorobabel. Cum s-ar putea susţine asta? Doar „ieşirile 
lui” n-au fost „dintru început, din zilele veacului!” 8 . Cum s-ar putea aplica 
lui Zorobabel cuvintele de la începutul profeţiei „din tine va ieşi”, cînd 
Zorobabel nu s-a născut în Iudeea, ci în Babilon? De aceea a şi fost 
numit Zorobabel, pentru că acolo s-a născut. Cei care cunosc limba 
siriană înţeleg cuvîntul Zorobabel. Pe lîngă cele spuse şi timpul de mai 
tîrziu întăreşte mărturia. Căci ce spune profeţia? 

„Şi tu t Betleeme, nicidecum nu eşti cel mai mic între domnii lui Iuda” 9 . 



3. Luca 2, 25-38. 

4. Luca 1, 5-25. 

5. Luca 2, 8-18. 

6. Matei 3, 13-17. 

7. Mih. 5, 2. 

8. Mih. 5, 2. 

!). Matei 2, (>. 

Profetul arată pricina strălucirii Betleemului spunînd că „din tine va 
ieşi". Şi nimeni altcineva n-a făcut strălucit şi vestit locul acela, ci numai 
Hristos. După ce S-a născut, vin să vadă ieslea şi locul colibei oameni 
de la marginile lumii. Acest lucru l-a arătat mai dinainte profetul spu¬ 
nînd: „Nicidecum nu eşti cel mai mic între domnii lui Iuda ”, adică între con¬ 
ducătorii de seminţii. Prin aceste cuvinte a cuprins şi Ierusalimul. Dar 
nici aşa iudeii n-au luat în seamă profeţia, deşi folosul îi privea pe ei. 
Aceasta e pricina că profeţii nu vorbesc la început atît de vrednicia lui 
Hristos cît de binefacerile făcute de Hristos iudeilor. Cînd Fecioara a 
născut, îngerul zice: „Vei chema numele Lui: Iisus”; şi adaugă: „că El va 
mintui pe poporul Său de păcatele sale” 10 . Iar magii n-au spus: „Unde este 
Fiul lui Dumnezeu”, ci: „Cel ce S-a născut, împăratul iudeilor” 11 . In profeţie 
iarăşi nu s-a spus: „Din tine va ieşi Fiul lui Dumnezeu”, ci „ povăţuitor Care 
va păstori pe poporul Meu Israel” 12 . Că profetul trebuia să vorbească la 
început cu mai mult pogorămînt, şi ca să nu-i scandalizeze, dar să şi 
propovăduiască mîntuirea lor, spre a-i atrage mai mult. Primele mărtu¬ 
rii, cele din timpul de după naştere, nu spun ceva deosebit despre Hris¬ 
tos, cum spun mărturiile despre minunile săvîrşite mai tîrziu de El, care 
vorbesc mai lămurit despre slava Lui. Ascultă ce spune profetul despre 
copiii care-I cîntau imne după săvîrşirea multelor Sale minuni: ,J)in 
gura prunciloi şi a celor ce sug ai săvîrşit laudă” 13 ; şi iarăşi: „Că vor vedea 
cerurile, lucrul degetelor Tale” 14 . Aceste din urmă cu. inte îl arată Creator 
al universului. Profeţia spusă despre El după înălţare, îl arată de aceeaşi 
cinste cu Tatăl: „Zis-a Domnul Domnului meu: Şezi de-a dreapta Mea” 15 , 
iar Isaia spune: „Cel c° S-a ridicat să conducă neamurile; în El vor nădăjdui 
neamurile” 16 . 

- Dar pentru ce, .mu putea întreba cineva, profetul Miheia spune 
că Betleemul nu este cel mai mic între domnii lui Iuda, cînd satul acesta 
a ajuns vestit nu numai în Palestina, ci în toată lumea? 

- Cuvîntul profetului a fost adresat deocamdată iudeilor; de aceea 
a şi adăugat: „Va păstori pe poporul Meu Israel”, cu toate că a păstorit 
lumea întreagă. Dar, după cum am spus, profetul nu vrea să scandali¬ 
zeze deocamdată pe iuaei, dar le descoperă că va păstori şi pe toate 
celelalte neamuri. 

- Dar pentru ce profetul spune că va păstori pe poporul iudeu, cînd 
nu l-a păstorit? 



10. Matei 1, 21. 

11. Matei 2, 2. 

12. Matei 2, fi. 

13. Ps. 8, 2. 

14. Ps. 8, 3. 

I. r >. Ps. 10!), I. 
10. Isaia II, 10 









- Dar asta mai cu seamă s-a şi întîmplat! Spunînd aici „Israel”a. ară¬ 
tat pe iudeii care au crezut în El, iar Pavel, interpretînd acest loc, spu¬ 
nea: „Nu toţi din Israel sînt Israel, ci numai citi s-au născut prin credinţă şi 
făgăduinţă” 17 . Iar dacă nu i-a păstorit pe toţi, e păcatul şi vina lor. Ar fi 
trebuit să I se închine împreună cu magii şi să slăvească pe Dumnezeu, 
că a venit peste ei un timp ca acela care să le dezlege toate păcatele lor. 
Şi doar nu auziseră nimic de judecată, nici de pedepse, ci de un păstor 
liniştit şi blînd! Dar ei fac dimpotrivă: se tulbură, se frămîntă şi mai tîr- 
ziu pun la cale fel de fel de viclenii. 

>y A tund Irod chemînd în ascuns pe magi, i-a întrebat cu de-amănuntul 
despre vremea în care s-a arătat steaua” 18 . 

Irod căuta să omoare pe Cel născut; dar asta nu mai e furie, ci 
curată nebunie; căci cele spuse şi cele întîmplate erau de ajuns să-l 
oprească de la orice încercare ca aceasta. Cele întîmplate nu erau fapte 
omeneşti; nu erau fapte omeneşti ca o stea să cheme din înaltul cerului 
pe magi, să-i pornească pe nişte barbari într-o călătorie atît de îndepăr¬ 
tată spre a se închina Celui aflat în scutece şi în iesle şi ca profeţii să-L 
prezică de demult; toate acestea, precum şi toate celelalte, erau fapte 
mai presus de om. Totuşi Irod n-a ţinut seama de nici una din ele. 

III 

Aşa e răutatea! Cade în groapa săpată de ea însăşi; încearcă lucruri 
imposibile. Uită-te la nebunia lui Irod! De credea profeţia şi de-o soco¬ 
tea de neschimbat, trebuia să ştie lămurit că încerca ceva cu neputinţă; 
şi iarăşi, de nu credea profeţia şi nu se aştepta să se înfăptuiască spusele 
ei, atunci n-ar fi trebuit să se teamă şi să se înfricoşeze şi nici să pună la 
cale viclenia. Deci şi într-un caz şi în altul viclenia lui era de prisos. 
Apoi era o nebunie fără margini să-şi închipuie că magii au să-l prefere 
pe el în locul Celui născut, pentru Care făcuseră atîta drum. Cînd magii 
ardeau atîta de dragul Pruncului, înainte de a-L vedea, cum mai putea 
Irod nădăjdui să-i convingă să-L trădeze după ce-L văzuseră şi fuseseră 
încredinţaţi şi de profeţie? Şi totuşi, deşi erau atîtea motive care să-l 
oprească de la acest gînd, Irod a încercat: „Şi chemînd în ascuns pe magi, 
i-a întrebat”. îşi închipuia că iudeii vor căuta să scape Pruncul; nici Irod 
nu-şi putea închipui ca iudeii să alunece în atîta nebunie, încît să vrea să 
dea în mîinile vrăjmaşilor pe apărătorul lor, pe mîntuitorul lor, pe Cel 
ce a venit pentru eliberarea poporului. Irod, deci, îi cheamă în ascuns 
şi-i întreabă, nu de timpul în care S-a născut Pruncul, ci de timpul în 

17. Rom. 1), fi-7. 

18. Matei 2, 7. 

care s-a arătat steaua, întinzînd cu multă dibăcie cursa. După părerea 
mea steaua trebuie să se fi arătat cu multă vreme înainte de naşterea 
Pruncului, pentru că magii au trebuit să facă multă vreme pe drum ca să 
ajungă în Palestina chiar în momentul naşterii; că trebuia să I se în- 
cnine Lui pe cînd era în scutece. Deci steaua li s-a arătat cu mult mai 
înainte, pentru a arăta că naşterea Lui este minunată şi neobişnuită. 
Dacă li s-ar fi arătat în răsărit chiar în momentul în care S-a născut 
Pruncul în Palestina, magii n-ar mai fi ajuns să-L vadă înfăşat în scutece, 
deoarece călătoria le lua mult timp. Să nu ne minunăm deloc, deci, 
dacă Irod a poruncit să fie ucişi pruncii de doi ani şi mai mici 19 ; mînia şi 
teama îl fac să mărească timpul, pentru mai multă siguranţă, ca să nu-i 
scape nimeni. 

Aşadar, Irod a chemat pe magi şi le-a spus: 

„Merg e ţi şi cercetaţi cu de-amănuntul despre Prunc; şi dacă-L veţi afla, 
vestiţi-mă, ca şi eu venind să mă închin Lui” 20 . 

Ai văzut cît de lipsit de judecată a fost Irod? Dacă vorbeşti drept, 
pentru ce întrebi în ascuns pe magi? Iar dacă vrei să pui la cale o nele¬ 
giuire, pentru ce nu-ţi dai seama că magii vor descoperi viclenia ta toc¬ 
mai pentru că i-ai întrebat întru ascuns? Dar, după cum am spus, cînd 
un om e stăpînit de răutate face prostii din ce în ce mai mari. Irod n-a 
spus: „Mergeţi de aflaţi de împărat”, ci: „de Prunc”. Nici numele de, 
împărat nu voia să-l rostească. Dar magii, datorită bunei lor credinţe, 
nu şi-au dat seama de asta; că nu-şi puteau închipui că Irod ar putea 
merge atît de departe cu răutatea încît să încerce a vicleni împotriva 
unei rînduieli atît de minunate a lui Dumnezeu. Au plecat, deci, magii 
fără nici o bănuială, gîndindu-se la cele ce ştiau ei şi la cele ce auziseră 
de la alţii. 

„Şi iată steaua, pe care o văzuseră în răsărit, mergea înaintea lor” 21 . 

Că pentru asta s-a şi ascuns steaua, ca magii, pierzîndu-şi călăuza, 
să fie siliţi să întrebe pe iudei şi să se facă tuturora cunoscută naşterea 
lui Hristos. După ce au întrebat şi după ce au avut dascăli pe duşmanii 
lui Hristos, steaua iar s-a arătat. Uită-te cît de minunat se desfăşoară 
lucrurile! Din mîna stelei îi ia de mînă pe magi poporul şi împăratul; iar 
aceştia îl aduc pe profet ca sâ-i înveţe cele ce se petreceau în Betleem. 
Iar mai tîrziu din mîna profetului îi ia îngerul, care-i învaţă totul. Deci 
de la Ierusalim la Betleem steaua le arată drumul; că steaua i-a însoţit 
de acolo iarăşi. Şi s-a făcut aceasta ca să afli şi de aici că steaua nu era o 
stea ca toate celelalte, că nici o stea nu merge cum a mers această stea. 


I!). Malti 2, 1(>. 

Şi nu numai că merge, dar mergea înaintea lor, îi trăgea după ea şi-i 
călăuzea în miezul zilei. 


IV 


Poate că cineva ar întreba: 

- Dar de ce mai aveau nevoie de stea de vreme ce cunoşteau locul 
naşterii? 

- Ca să le fie arătat şi Pruncul. Asta n-o ştiau! Casa nu era mare; iar 
Mama Pruncului era lipsită de strălucire şi necunoscută. Trebuia, deci, 
ca steaua să-i ducă chiar la locul unde S-a născut. De aceea, îndată ce-au 
ieşit din Ierusalim s-a arătat steaua şi nu s-a oprit înainte de a ajunge la 
ieslea naşterii. Minunea a urmat minunii. Amîndouă erau pline de 
minune: şi închinarea magilor şi mergerea stelei înaintea lor; erau 
îndestulătoare să atragă chiar pe cei cu totul împietriţi la suflet. Dacă 
magii ar fi spus că au auzit de naşterea Pruncului din gura profeţilor sau 
că îngerii au vorbit cu ei îndeosebi, n-ar fi fost crezuţi; dar aşa, steaua 
arătată pe cer a închis gura tuturor, chiar a celor mai neruşinaţi. Mai 
mult: cînd steaua a ajuns deasupra Pruncului, steaua s-a oprit. Iar ca o 
stea, cînd să se ascundă, cînd să se arate şi în sfîrşit să se oprească după 
ce iar s-a arătat, înseamnă că era o stea cu o putere mai mare decît a 
unei stele obişnuite. Asta a întărit şi mai mult credinţa magilor. De 
aceea s-au şi bucurat. S-au bucurat că au găsit ce căutau; s-au bucurat că 
au ajuns vestitorii adevărului; s-au bucurat că n-au făcut în zadar atîta 
cale. Atît de mare le era dorul de Hristos! Şi venind steaua s-a oprit 
chiar deasupra capului Pruncului, arătînd că dumnezeiesc este Pruncul. 
Oprindu-se, steaua i-a făcut să se închine Pruncului, nu ca nişte simpli 
barbari, ci ca unii din cei mai înţelepţi dintre barbari. Vezi ce rost mare 
a avut steaua? în afară de profeţie şi de interpretarea arhiereilor şi căr¬ 
turarilor magii au dat atenţie şi stelei. 

Să se ruşineze Marcion 22 , să se ruşineze Pavel din Samosata 23 , care 
nu vor să vadă ce-au văzut magii, strămoşii Bisericii! 24 Nu mi-i ruşine 
să-i numesc strămoşi ai Bisericii! Să se ruşineze Marcion, cînd vede că 
Dumnezeu este închinat în trup! Să se ruşineze Pavel, cînd vede că nu 
este închinat numai ca simplu om! Că este Dumnezeu în trup o arată 
scutecele şi ieslea; iar că magii nu I s-au închinat ca unui simplu om, o 


- «Ser. 


22. Marcion, eretic din secolul al doilea, predica antiteza dintre dreptate şi har, lege şi 
Evanghelie, iudaism şi creştinism. După el totul îşi are originea în două principii veşnice şi 
necreate: un Dumnezeu bun şi un Dumnezeu drept, dar rău, creatorul lumii materiale şi autorul 
Vechiului Testament. 

23. Pavel din Samosata, episcop al Antiohiei, eretic din sec. III, condamnat de trei sinoade 
ţinute în Antiohia între 2(>4 şi 2(>H, făgăduia Dumnezeirea lui Hristos. 

24. Sf. loan (îură de Aur numeşte pe magi strămoşi ai Bisericii, pentru că, înainte de înte¬ 
meierea Bisericii, magii au propovăduit pe lliislos. 

arată darurile acelea atît de bogate aduse de ei lui Hristos, pe cînd era 
încă Prunc, daruri care de obicei se aduc numai lui Dumnezeu. Să se 
ruşineze şi iudeii împreună cu Marcion şi Pavel, cînd văd că le-o iau 
înainte barbarii şi magii şi cînd nici după aceştia nu înţeleg să vină să se 
închine lui Hristos! Că tot ce s-a făcut atunci a fost o preînchipuire a 
celor viitoare! Chiar de la început, de la naşterea lui Hristos, s-a arătat 
că neamurile păgîne o vor lua-o înaintea poporului iudeu. 

- Atunci pentru ce, ar putea întreba cineva, pentru ce Hristos n-a 
spus de la început apostolilor, ci mai tîrziu: „Mergînd, învăţaţi toate nea¬ 
murile”? 25 

- Pentru că, aşa cum am spus şi mai înainte, închinarea magilor era 
o preînchipuire şi mai înainte-vestire a celor viitoare. Trebuia ca iudeii 
să vină întîi la Hristos; dar cînd de bunăvoie şi-au trădat propria lor 
binefacere, lucrurile au luat o altă întorsătură. Nici la naştere nu trebuia 
să vină magii înaintea iudeilor; nici nu trebuia ca nişte oameni de la o 
aşa depărtare să le-o ia înaintea celor care locuiau chiar în Ierusalim şi 
nici nu trebuia ca nişte oameni, care nici nu auziseră de profeţi, să 
alerge înaintea celor ce cunoşteau din copilărie profeţiile. Dar pentru 
că şi-au ignorat cu totul propriul lor bine, perşii o iau înaintea ierusa- 
limlenilor, lucru pe care îl spune şi Pavel: „Trebuia să vă grăim vouă mai 
întîi cuvîntul Domnului; dar pentru că v-aţi judecat pe voi nevrednici, iată ne 
întoarcem la neamuri” 26 . Iudeii ar fi trebuit să alerge după ce au auzit de 
la magi, dacă mai înainte nu crezuseră; dar n-au voit. De aceea, pe cînd 
iudeii dormeau, paginii au alergat înaintea lor. 

V 

Să căutăm 27 deci să fim şi noi ca magii! Să ne liberăm de obiceiurile 
cele păgîneşti, să ne depărtăm mult de ele, ca să vedem pe Hristos; că şi 
magii nu L-ar fi văzut dacă nu s-ar fi depărtat mult de ţara lor. Să ne 
depărtăm de lucrurile cele pămînteşti, că şi magii, atîta vreme cît erau 
în Persia, vedeau numai steaua; dar cînd s-au depărtat de Persia au 
văzut pe Soarele dreptăţii; dar, mai bine spus, nici steaua n-ar fi văzut-o 
dacă nu s-ar fi ridicat de-acolo cu rîvnă. Să ne ridicăm, dar, şi noi. 
Lasă-i pe toţi ceilalţi să se tulbure! Noi să alergăm la casa Pruncului! Să 
nu ni se potolească dorul chiar dacă împăraţi, popoare şi tirani ne-ar 
tăia drumul! Aşa, vom depărta din calea noastră toate greutăţile. Că şi 
magii n-ar fi scăpat de primejdia ce le venea din partea împăratului, 
dacă n-ar fi văzut Pruncul. înainte de a-L vedea, erau înconjuraţi din 

25. Matei 28, 19. 

26. Fapte 13, 46. 

27. De aici începe partea morală: Cei ce se împărtăşesc cu nevrednicie se vatămă pe ei înşişi: 
despre milostenie; să fugim de sminteli. 

toate părţile de frică, de primejdii, de tulburări; după ce I s-au închinat, 
linişte şi siguranţă! Acum nu-i mai primeşte steaua, ci îngerul, că, prin 
închinare ajungînd preoţi, I-au adus şi daruri. Părăseşte, dar, şi tu popo¬ 
rul iudeu, oraşul tulburat, pe tiranul ucigaş, nălucirea cea lumească, 
grăbeşte-te spre Betleem, unde este casa pîinii celei duhovniceşti. Eşti 
păstor? Vino şi vei vedea pe Prunc în colibă! Eşti împărat? Nu vii să-L 
vezi? Atunci nu ţi-i de folos porfira împărătească! Eşti mag? Asta nu te 
împiedică deloc, numai dacă vii să-L cinsteşti şi să I te închini Lui, nu ca 
să calci în picioare pe Fiul lui Dumnezeu! Fă aceasta cu cutremur şi cu 
bucurie! Pot sta împreună bucuria şi cutremurul! Vezi să nu fii ca I- 
rod şi să spui: „Că venind, să mă închin Lui”şi venind să vrei să-L ucizi! 
Că lui Irod se aseamănă toţi cei care se împărtăşesc cu nevrednicie cu 
sfintele taine! „Unul ca acesta, spune Pavel, va fi vinovat faţă de trupul şi 
sîngele Domnului” 28 , pentru că au în ei înşişi pe mamona, pe tiranul pe 
care-1 supără împărăţia lui Hristos, tiran mai nelegiuit decît Irod. Ma¬ 
mona vrea să stăpînească şi trimite pe cei ai lui să se închine lui Hristos 
numai de formă, dar îl junghie cînd I se închină. Să ne temem, dar, ca 
nu cumva să avem chip de rugători şi de închinători, dar cu fapta să 
facem cele potrivnice. Cînd vrem să ne închinăm, să aruncăm totul din 
mîini! De avem aur să-l dăm lui Hristos, să nu-1 îngropăm în pămînt! 
Dacă barbarii aceia I-au adus atunci aur ca să-L cinstească, cine eşti tu 
de nu dai nimic celui ce are nevoie de ajutor? Aceia au făcut atîta drum 
ca să vadă pe Cel născut, dar tu ce apărare mai poţi avea cînd n-ai de 
trecut nici o uliţă ca să cercetezi pe un bolnav sau pe un întemniţat? Ni-i 
milă negreşit de bolnavi, de întemniţaţi şi de vrăjmaşi, dar tu n-ai milă 
nici de Stâpînul şi Binefăcătorul tău! Magii I-au adus aur, dar tu abia de-I 
dai o pîine! Magii au văzut steaua şi s-au bucurat, dar tu vezi chiar pe 
Hristos, străin şi gol, şi nu-ţi tresare inima! Care dintre voi cei de faţă, 
care aţi fost încărcaţi cu atîtea binefaceri, aţi făcut o cale atîta de lungă 
de dragul lui Hristos, ca barbarii aceia, dar mai bine spus, mai filozofi 
decît filozofii? Dar pentru ce vorbesc de cale lungă? Multe femei de ale 
noastre sînt atît de trîndave încît nu merg nici o uliţă ca să vadă pe Hris¬ 
tos în ieslea cea duhovnicească, dacă nu sînt purtate de catîri! Alţii, deşi 
pot merge pe picioarele lor, totuşi în loc să vină la biserică preferă afa¬ 
cerile şi teatrele. Barbarii aceia, înainte de a-L vedea, au făcut atîta cale 
de dragul lui Hristos; tu, însă, nici după ce L-ai văzut n-ai rîvna lor, ci-L 
laşi pe Hristos şi dai fuga să vezi pe actori - că iarăşi vorbesc de cele 
ce-am vorbit în cuvîntul de mai înainte -, îl vezi pe Hristos culcat în 
iesle şi-L părăseşti ca să vezi femei pe scenă. De cîte trăsnete nu-s vred¬ 
nice astfel de purtări? 

VI 

Spune-mi, te rog: Dacă ţi-ar făgădui cineva să te ducă la palatul 
împărătesc ca să-ţi arate pe împărat pe tron, ai alege oare teatrul în 
locul împăratului? Şi totuşi într-un palat împărătesc n-ai nimic de cîşti- 
gat! Aici însă, în biserică, izvor de foc duhovnicesc izvorăşte din masa 
aceasta; şi tu o laşi şi alergi la spectacol ca să vezi femei care fac baie în 
pielea goală, să vezi cum sînt batjocorite femeile, şi-L părăseşti pe Hris- 
tos Care stă lîngă izvor? Şi acum stă Hristos lîngă izvor, nu vorbind cu 
samarineanca, ci cu tot oraşul. Dar poate că şi acum Hristos vorbeşte 
tot numai cu samarineanca. Că nici acum nu-i nimeni lîngă El, ci unii 
numai cu trupurile, iar alţii nici cu atît. Totuşi Hristos nu pleacă, ci 
rămîne şi cere de la noi de băut, nu apă, ci sfinţenie; căci cele sfinte le 
dă El sfinţilor. Nu ne dă apă de izvor, ci sînge viu, care nu-i simbol al 
morţii, ci pricină a vieţii. Tu, însă, părăseşti izvorul sîngelui, potirul cel 
înfricoşător, şi te duci la izvorul cel drăcesc, ca să vezi femei desfrînate 
făcînd baie în pielea goală, ca să ţi se înece sufletul. Că apa aceea este 
un ocean de desfrînare; nu învăluieşte cu apă trupurile, ci îneacă sufle¬ 
tele. Femeia îşi cufundă trupul gol în baie, dar tu, cînd o vezh te scu¬ 
funzi în adîncul desfrînării. Aşa e mreaja diavolului; nu îneacă pe cei 
care înoată, ci mai ales pe cei care stau sus în porticele din jurul bazinu¬ 
lui de înot; îi îneacă mai cumplit decît pe Faraon, care a fost înecat 
atunci cu caii şi căruţele lui. Dacă ar fi cu putinţă să vedeţi sufletele îne¬ 
cate, v-aş arăta multe suflete plutind moarte la suprafaţa acestor ape, 
aşa cum odinioară pluteau la suprafaţa Mării Roşii trupurile egipteni¬ 
lor. Dar ceea ce-i mai cumplit decît toate este că oamenii numesc o 
pieire ca aceasta desfătare, iar oceanul acesta al pierzaniei loc de plă¬ 
cere, deşi poţi străbate Marea Egee şi Marea Tireniană mai cu uşurinţă 
şi în mai multă siguranţă decît priveliştea aceasta. Mai întîi diavolul 
ţine toată noaptea sufletele în aşteptare; apoi după ce le-a arătat ce 
aşteptau, le înlănţuieşte şi le face prizoniere. Să nu-ţi închipui că eşti lip¬ 
sit ae păcat dacă nu te-ai apropiat de o desfrînată; poftindu-o ai săvîrşit 
totul. Că, fiind stăpînit de poftă, îţi aţîţi şi mai mult flacăra. Iar dacă spui 
că aceste spectacole nu te vatămă, atunci eşti vrednic de mai mare 
osîndă pentru că, încurajînd prin prezenţa ta astfel de spectacole, smin¬ 
teşti şi pe alţii, iar ţie îţi faci de ruşine obrazul şi odată cu obrazul sufletul. 

Dar ca să nu vă ţin numai de rău, haide să vă dau şi un mijloc de 
îndreptare. 

- Care? 

- Vreau să vă încredinţez soţiilor voastre, ca ele să vă instruiască. 
Ar fi trebuit, după legea lui Pavel, ca voi să fiţi dascălii lor! Dar, pentru 
că, prin păcat, s-a stricat ordinea şi a ajuns capul jos, iar trupul sus, să 


i 





alegem cealaltă, cale. Dacă ţi-i ruşine ca nevasta ta să-ţi fie dascăl, fugi 
de păcat şi vei putea să te urci iute pe tronul ce ţi l-a dat Dumnezeu! Dar 
atîta vreme cît trăieşti în păcat, Scriptura te trimite nu numai la femeie, 
ci chiar la animalele cele mai de jos. Nu se ruşinează să te trimită pe 
tine, om înzestrat cu raţiune, să fii ucenicul furnicii 29 . Cu asta nu învi¬ 
nuiesc Scriptura, ci pe cei ce-şi trădează nobleţea lor de oameni. Aşa 
voi face şi eu! Te voi da acum pe mîna soţiei tale! De o vei dispreţui, te 
voi trimite la şcoala celor necuvîntătoare şi-ţi voi arăta cîte păsări, cîţi 
peşti, cîte patrupede, cîte tîrîtoare sînt mai cuviincioase şi mai înţelepte 
decît tine. Dacă nu-ţi place şi îţi este ruşine cu o astfel de apropiere, 
ridică-te la cinstea ta de om, fugi de oceanul iadului, de rîul cel ae foc, 
de spectacolul de la baie! Că baia aceea dă naştere oceanului iadului şi 
aprinde acel adînc al flăcării. 


VII 

Dacă omul „care se uită la o femeie spre a o pofti a şi făcut desfrînare” 30 
cum să nu ajungă prizonier cel care vede o femeie în pielea goală? Nu 
ca potopul de pe timpul lui Noe, care a ucis tot neamul omenesc, ucid 
cu multă ruşine aceste femei, care fac baie în pielea goală, pe toţi cei ce 
le privesc; apa potopului aceluia, da, a ucis trupul, dar a tăiat răutatea 
sunetului; apa aceasta, însă, face tocmai dimpotrivă: omoară sufletul, 
lăsînd trupurile vii. 

Cînd e vorba de întîietate, pretindeţi că staţi în fruntea întregii 
lumi, pentru că oraşul vostru 31 este cel dintîi care şi-a pus pe cap cununa 
cu numele de creştin 32 . Dar nu vi-i ruşine ca la întrecerea în cuminţenie 
l& fiţi în urma celor mai din urmă oraşe? 

- Da, ne este ruşine, îmi veţi răspunde. Şi ce ne porunceşti să 
facem? Să ne ducem în munţi şi să ne facem călugări? 

- De aceea suspin, că socoti că numai călugărilor li se potriveşte 
buna-cuviinţă şi cuminţenia, deşi Hristos a dat legile Sade pentru toţi 
oamenii. Cînd a spus „cel care se uită la o femeie spre a o pofti ” n-a spus 
aceste cuvinte numai călugărului, ci şi omului însurat. Că muntele 
acela, Muntele Fericirilor, era atunci plin de oameni însuraţi. Gîndeş- 
te-te, deci, la priveliştea aceea, urăşte priveliştea cea drăcească de la 
baie, şi nu osîndi greutatea cuvîntului meu! Nu te împiedic să te căsăto¬ 
reşti, nici nu te opresc să te distrezi, dar vreau să faci asta cu cuminţe¬ 
nie, nu cu ruşine, nu cu osîndă, nu cu mii şi mii de păcate. Nu legiuiesc 
să te duci în munţi şi în pustie, ci să locuieşti în mijlocul oraşului, dar 

cinstit, blînd şi cuminte. Cu toţii avem aceleaşi legi de împlinit ca şi 
monahii, în afară de legea căsătoriei; dar mai bine spus, chiar şi în 
această privinţă Pavel ne porunceşte să fim în toate ca monahii, spu- 
nînd: „Chipul lumii acesteia trece” 33 , aşa că aceia care au femei să fie ca şi 
cum n-ar avea 34 . Nu-ţi poruncesc, deci, să locuieşti în creierii munţilor, 
deşi aş dori-o, pentru că oraşele noastre fac ce făceau sodomenii; dar nu 
silesc pe nimeni. Rămîi în casa ta, lîngă copiii tăi, lîngă soţia ta, dar îţi 
cer: nu-ţi insulta soţia, nu-ţi bate joc de copii, nu aduce în casa ta strică¬ 
ciunea de la teatre şi băi. N-auzi, oare, pe Pavel spunînd că „bărbatul nu 
este stăpîn pe trupul său, ci femeia” 35 , dînd aceeaşi lege la amîndoi? Iţi 
mustri cu asprime soţia dacă se duce des la biserică, dar tu îţi petreci 
toată ziua la teatru şi nu te socoteşti vrednic de mustrare! Ţii foarte mult 
ca femeia să-ţi fie cinstită, ba faci şi lucruri de prisos şi depăşeşti 
măsura, neîngăduindu-i să iasă din casă nici pentru treburile neapărat 
trebuincioase; dar cînd e vorba de tine, socoteşti că ţi-i îngăduit totul! 
Dar nu ţi-o îngăduie Pavel, care a dat şi femeii aceeaşi putere, că spune: 
y JBărbatul să dea femeii cinstea cuvenită” 36 . Ce cinste-i dai cînd o insulţi în 
ce are ea mai scump şi dai desfrînatelor trupul tău, care-i al ei? Ştii doar 
că trupul tău este al ei! Ce cinste-i dai cînd aduci în casă gîlceavă şi răz¬ 
boi? Ce cinste-i dai cînd faci în oraş fapte pe care povestindu-le acasă 
fac să roşească soţia care te ascultă, fiica ta care-i de faţă; dar înainte de 
ele te faci tu însuţi de ruşine. Trebuie neapărat sau să taci sau să te faci 
în aşa hal de rîs povestind nişte necuviinţe, pentru care de le-ar povesti 
slugile tale, ai avea tot dreptul să le biciuieşti. Spune-mi: Mai poţi aVea 
vreun cuvînt de apărare cînd te uiţi cu atîta patimă la nişte spectacole 
de care nu-i frumos nici să vorbeşti de ele, cînd preferi aceste specta¬ 
cole, pe care nu-i cu cale nici să le povesteşti? 

Deocamdată, dar, ca să nu vă obosesc, îmi opresc aici cuvîntul. Dar 
dacă veţi stărui în aceleaşi fapte, îmi voi ascuţi mai mult cuţitul şi-l voi 
înfige mai adînc. Nu voi înceta pînă nu voi distruge acest teatru al dia¬ 
volului, pînă nu voi face curată adunarea Bisericii. Aşa ne vom scăpa şi 
de ruşinea de acum şi vom dobîndi şi viaţa cea viitoare, cu harul şi cu 
iubirea de oameni a Domnului nostru Iisus Hristos, Căruia slava şi 
puterea în vecii vecilor, Amin. 


33. / Cor. 7, 31. 

34. 1 Cor. 7, 29. 

OMILIA VIII 


,yŞi intrînd în casă au văzut Pruncul cu Maria Mama Lui; 
şi căzînd s-au închinat Lui; şi deschizînd vistieriile lor, 
I-au dat daruri: aur, tămîie şi smirnă” 1 . 

I 

- Pentru ce evanghelistul Luca a spus că Pruncul era culcat în 
iesle ? 2 Pentru că Mama Lui îndată ce L-a născut L-a culcat acolo, că 
erau mulţi oameni veniţi în Betleem să se înscrie şi n-au putut găsi casă. 
Aceasta o arată Luca cînd zice: „Pentru că nu era loc, L-au culcat” 3 . După 
aceea Mama L-a ridicat de acolo şi-L ţinea pe genunchi. 

Cînd Maria a ajuns în Betleem, au şi apucat-o durerile naşterii, ca 
să afli şi de aici toată rînduiala; că toate acestea nu s-au petrecut obiş¬ 
nuit şi Ia întîmplare, ci s-au împlinit potrivit proniei dumnezeieşti şi 
profeţiilor. 

- Dar ce i-a făcut pe magi să I se închine? Fecioara nu era cu vază, 
nici casa nu era strălucită şi nici altceva din cele văzute nu erau în stare 
Să trezească uimirea şi să atragă privirile. Apoi magii nu numai că I s-au 
închinat, ci, deschizînd vistieriile lor, I-au adus daruri; şi daruri nu ca 
unui om, ci ca unui Dumnezeu. Că tămîia şi smirna sînt simboluri ale 
lui Dumnezeu. Ce i-a făcut, dar, pe magi să se închine Lui? 

Aceea ce i-a făcut să plece din ţara lor şi să facă un drum atît de 
lung, anume: steaua şi lumina pusă de Dumnezeu în sufletul lor; ele 
i-au călăuzit treptat spre o cunoaştere mai desăvîrşită a lucrurilor. De 
n-ar fi fost asta, nici nu I-ar fi arătat Pruncului o cinste atît de mare, cînd 
toate cele din jurul Lui erau sărăcăcioase. Nimic din cele văzute de ei 
nu era strălucitor şi mare, ci o iesle, o colibă şi o Mamă săracă, ca să 
vezi descoperită filozofia magilor, ca să cunoşti că n-au venit la El ca la 
simplu om, ci ca la Dumnezeu şi binefăcător. De aceea nu i-a smintit 
nimic din cele văzute, ci I s-au închinat şi I-au adus daruri, lipsite de 
toată greutatea legii iudaice; că nu I-au jertfit oi şi viţei, ci daruri care 
erau aproape de filozofia Bisericii noastre, adică: credinţă, ascultare şi 
dragoste. 

SFINXUL IOAN GURA DE AUR 


Juînd înştiinţare prin vis să nu se mai întoarcă la Irod, s-au dus în ţara 
lor pe altă cale" 4 . 

Vezi şi de aici credinţa magilor! Nu s-au revoltat, ci sînt supuşi şi de 
bună credinţă; nu s-au tulburat şi nici n-au spus în ei înşişi: „Dacă Prun¬ 
cul Acesta este mare şi are vreo putere, pentru ce să fugim şi să plecăm 
pe ascuns? Pentru ce ne trimite îngerul din oraş ca pe nişte fugari şi sur¬ 
ghiuniţi, cînd noi am venit aici în văzul tuturora cu îndrăznire şi am 
înfruntat atîta popor şi furia împăratului?” Magii n-au spus şi nici n-au 
gîndit asta! Da, atunci mai cu seamă crezi, cînd nu cauţi să afli pricina 
celor ce ţi se poruncesc, ci simplu împlineşti poruncile. 

Jar după ce au plecat ei, iată îngerul Domnului se arată lui Iosifîn vis, 
zicînd: «Sculîndu-te, ia Pruncul şi pe Mama Lui şi fugi în Egipt»” 5 . 

Se cuvine acum să fii nedumerit şi cu privire la magi şi cu privire la 
Prunc. Dacă magii nu s-au tulburat, ci au primit totul cu credinţă, 
merită să ne întrebăm: pentru ce magii, fiind acolo, n-au salvat din mîi- 
nile lui Irod şi pe Prunc odată cu salvarea lor, ci ei fug în Persia, iar 
Pruncul în Egipt împreună cu Mama Lui? Dar ce? Trebuia să cadă 
Pruncul în mîinile lui Irod, şi căzînd să nu fie ucis? Dar atunci nu s-ar 
mai fi crezut că a luat trup, n-ar mai fi fost crezută măreţia tainei întru¬ 
pării! Dacă întîmplîndu-se, după rînduială omenească, acestea şi altele 
multe, au cutezat totuşi unii să spună că este un basm întruparea Dom¬ 
nului, la ce rătăcire de la credinţă nu s-ar fi ajuns dacă toate le-ar fi 
săvîrşit Domnul în chip dumnezeiesc şi potrivit puterii Lui? Dar aşa, pe 
magi îi trimite degrab în Persia, îi face în acelaşi timp şi dascăli în ţara 
perşilor şi-i scapă şi de furia tiranului, ca Irod să afle că încearcă lucruri 
cu neputinţă de îndeplinit, ca să-şi potolească mînia şi să se depărteze 
de la această deşartă osteneală. 

Vrednică de puterea lui Dumnezeu este nu numai biruirea duşma¬ 
nilor pe faţă, ci şi biruirea lor prin înşelăciune. Aşa a înşelat Dumnezeu 
şi pe egipteni, pe cînd erau iudeii în Egipt; Dumnezeu putea să treacă 

C e faţă bogăţia egiptenilor în mîinile iudeilor, dar a poruncit ca luarea 
ogăţiilor lor să se facă pe ascuns şi cu înşelăciune. Iar prin aceasta 
Dumnezeu i-a înfricoşat pe duşmani tot atît de mult ca şi cu celelalte 
minuni săvîrşite în Egipt. 

II 

Ascaloniţii şi cei de alt neam, cînd au luat chivotul legii şi au fost 
pedepsiţi de Dumnezeu, au fost sfătuiţi de vrăjitori să nu mai lupte şi să 
nu mai stea împotriva lui Dumnezeu, spunîndu-le, în afară de alte 

minuni făcute de Dumnezeu, şi aceasta: „Pentru ce vă învîrtoşaţi inimile 
voastre, cum şi-au învîrtoşat egiptenii şi Faraon inimile lor? Oare nu după ce 
Domnul i-a înşelat, atunci au eliberat poporul Lui şi au plecat ?” 6 Vrăjitorii 
au grăit aşa pentru că au socotit că şi înşelăciunea aceasta nu este cu 
nimic mai prejos de celelalte minuni făcute de Dumnezeu pe faţă în 
Egipt spre dovedirea puterii şi măreţiei Sale. Acelaşi lucru l-a făcut 
Dumnezeu şi acum, îndestulător să înspăimînte pe Irod. Gîndeşte-te cît 
trebuie să fi suferit, cît trebuie să se fi mîniat Irod cînd s-a văzut înşelat 
de magi şi atît de batjocorit. Şi ce-i dacă Irod n-a ajuns mai bun? Nu-i 
Dumnezeu de vină, Care a dat poruncă magilor şi Pruncului să plece, ci 
covîrşitoarea lui furie; Irod e de vină, pentru că n-a ascultat de cei ce 
puteau să-l sfătuiască şi să-l îndepărteze de la răutatea lui, el care a mers 
şi mai departe, ca să-i fie şi mai cumplită pedeapsa pentru o nebunie ca 
aceasta. 

- Dar pentru ce a fost trimis Pruncul în Egipt? ar putea întreba 
cineva. 

- Pricina o spune chiar evanghelistul: 

„Ca să se împlinească ceea ce s-a zis de Domnul prin proorocul: «Din 
Egipt am chemat pe Fiul Meu»” 7 . 

S-au vestit mai dinainte întregii lumi începuturile unor bune 
nădejdi. Babilonul şi Egiptul, mai mult decît orice altă ţară, erau pîijo- 
lite de flacăra necredinţei; şi Dumnezeu, pentru a arăta chiar de la înce¬ 
put că va îndrepta şi va face mai bune aceste două ţări, iar prin ele ves¬ 
tind întregii lumi să aştepte aceleaşi bunătăţi, a trimis pe magi în Babi- 
lon, iar El S-a dus în Egipt cu Mama Lui. 

Pe lîngă cele spuse, mai învăţăm de aici şi un alt lucru, nu de mică 
importanţă pentru a ne întări filozofia noastră. 

- Care? 

- Acela anume că Hristos chiar de la început a fost întîmpinat de 
vrăjmăşie şi ispite. Iată că s-a întîmplat aceasta chiar de pe cînd era în 
faşă! Abia Se născuse şi tiranul se înfurie; vine apoi fuga şi strămutarea 
în Egipt; iar Mama, fără să fi făcut vreun rău, fuge în ţară barbară. 
Toate, ca şi tu auzindu-le, să nu te tulburi, cînd, învrednicit cu o slujire 
duhovnicească, vezi că suferi necazuri cumplite şi înduri multe primej¬ 
dii, atunci să nu zici: „Ce înseamnă asta? Ar fi trebuit să fiu încununat şi 
lăudat, să fiu slăvit şi strălucit, pentru că am împlinit porunca Stăpînu- 
lui!” Nu, ci ai curaj, ştiind bine că urmarea firească a îndeletnicirilor 
duhovniceşti este a întîlni la tot pasul numai încercări. Iată, încercări au 
venit nu numai peste Mamă şi peste Prunc, ci şi peste barbarii aceia. Ei 


(i. I Regi (j, (>. 

au plecat pe ascuns ca nişte fugari, iar Mama, care nu trecuse niciodată 

f jragul casei, primeşte poruncă să îndure greutăţile unei călătorii atît de 
ungi, pentru această naştere minunată şi pentru duhovniceştile ei 
dureri de naştere. 

Dar iată încă un lucru minunat! Palestina prigoneşte pe Prunc, iar 
Egiptul îl primeşte şi scapă pe Cel prigonit. Amîndouă ţările au fost 
tipuri nu numai pentru fiii patriarhului Iacov, ci şi pentru însuşi Stăpî- 
nul. Că multe din cele ce aveau să se întîmple mai tîrziu cu Domnul au 
fost vestite mai dinainte de Scriptură, cum a fost cu asina şi cu mînzul ei. 
îngerul, dar, s-a arătat, dar n-a vorbit cu Maria, ci cu Iosif. 

- Şi ce-i spune? 

- „Sculîndu-te, ia Pruncul şi pe Mama Lui”. Acum nu mai spune: „Pe 
femeia ta” 8 , ci „pe Mama Lui”. După ce naşterea s-a săvîrşit, după ce 
bănuiala a dispărut, iar bărbatul s-a încredinţat, îngerul îi vorbeşte 
deschis; nu-L mai numeşte pe Prunc copilul lui, nici pe Fecioară femeia 
lui, ci: „Ia Pruncul şi pe Mama Lui şi fugi în Egipt”. îi spune şi pricina 
fugii: „Că Irod vrea să caute sufletul Pruncului” . 


Iosif auzind nu s-a revoltat, nici n-a spus îngerului: „Nu mai înţeleg 
nimic! Nu spuneai mai înainte că va mîntui pe poporul Său, iar acum că 
nu Se poate mîntui nici pe El, ci trebuie să fugim, să plecăm în străină¬ 
tăţi, să ne mutăm departe de ţara noastră? Una ai făgăduit şi alta se 
întîmplă!” Dar Iosif n-a grăit aşa. Era bărbat credincios; nu l-a întrebat 
nici de timpul întoarcerii. îngerul îi spusese atît doar că are să se 
întoarcă: „Stai acolo pînă ce-ti voi spune!” 10 . Nici asta nu-1 supără, ci 
ascultă, se supune, răbdînd cu bucurie toate încercările. Şi iubitorul de 
oameni Dumnezeu a presărat şi bucurii printre aceste necazuri. Aşa 
face şi cu toţi sfinţii. Nu le dă numai primejdii, nici numai linişte necur¬ 
mată, ci urzeşte viaţa drepţilor şi cu unele şi cu altele. Aşa a făcut şi cu 
Iosif. Şi iată cum! Iosif a văzut pe Fecioară însărcinată; asta l-a tulburat, 
l-a neliniştit cumplit; o bănuie pe Fecioară de desfrîu; dar îndată apare 
îngerul, îi risipeşte bănuiala, îi curmă teama; iar cînd vede pe Prunc 
născut se bucură nespus de mult; acestei bucurii îi urmează din nou nu 
mică primejdie: tulburarea Ierusalimului, furia împăratului, care căuta 
pe Cel născut; dar acestui necaz îi urmează iarăşi o altă bucurie: steaua 
şi închinarea magilor. După această bucurie, însă, frică şi primejdie: 
„Irod caută sufletul Pruncului”. Pruncul trebuie să fugă şi să se ducă în 

altă ţară ca orice om; deocamdată nu trebuie să facă minuni; dacă ar fi 
făcut minuni din pruncie, n-ar mai fi fost socotit om. Pentru acelaşi 
motiv nici templul trupului Său n-a fost plăsmuit necondiţionat de ni¬ 
mic, ci au loc zămislirea, purtarea în pîntece nouă luni, durerile naşterii, 
naşterea, hrânirea cu lapte, tăcere în tot timpul copilăriei, aşteptarea vîrstei 
cuvenite bărbaţilor, pentru ca prin toate să fie primită taina întrupării. 

- Atunci, ar întreba cineva, pentru ce s-au făcut la naşterea Sa 
minunile care s-au făcut? 

- S-au făcut pentru Mama Lui, pentru Iosif, pentru Simeon, care 
avea să plece de pe lumea asta, pentru păstori, pentru magi, pentru 
iudei. Că dacă iudeii ar fi privit cu multă luare-aminte la cele petrecute, 
ar fi cules mare folos din ele pentru cele viitoare. 

Să nu te tulburi dacă profeţii nu vorbesc de magi! Că profeţii nici 
n-au prezis totul, nici n-au trecut pe toate sub tăcere. După cum te 
minunezi mult şi te tulburi cînd vezi că se întîmplă fapte de care n-ai 
auzit nimic, tot aşa, dacă ai fî ştiut totul, te-ai fi pus pe dormit şi n-ai mai 
fi dat nici o atenţie evangheliştilor. 

Iar dacă iudeii pun la îndoială profeţia lui Osea, spunînd că aceste 
cuvinte: „Din Egipt am chemat pe Fiul Meu” 11 au fost spuse despre ei, le 
voi răspunde că profeţiile au această lege: multe profeţii sînt spuse ade¬ 
seori de unii, dar sînt împlinite de alţii. De pildă cuvintele: Ji voi 
împărţi pe ei în lacov şi-i voi risipi în Israel” n s-au spus de Simeon şi Le vi, 
dar s-au împlinit pe timpul urmaşilor lor. La fel cu spusele lui Noe despre 
Canaan 13 , s-au împlinit cu gabaoniţii, strănepoţii lui Canaan. Acelaşi lu¬ 
cru îl poţi vedea şi cu lacov; binecuvîntarea lui Isaac dată lui lacov, care glă- 
suieşte aşa: ,JFii domn fratelui tău şi se vor închina ţie fiii tatălui tău” 14 , nu 
s-a împlinit cu lacov, ci cu urmaşii lui. Cum ar fi putut să se împlinească cu 
lacov, cînd lacov se temea, tremura în faţa fratelui său şi i s-a închinat lui de 
nenumărate ori? Tot aşa şi cu privire la proorocia lui Osea. Cine poate fi nu¬ 
mit cu adevărat Fiul lui Dumnezeu? Cel care s-a închinat viţelului de aur, 
cel care a slujit lui Beelfegor, cel care a jertfit pe fiii lui demonilor sau Cel ce 
este prin fire Fiu şi cinsteşte pe Cel Ce L-a născut? Deci dacă Fiul Său n-ar fi 
fost chemat din Egipt, profeţia n-ar fi primit sfîrşitul potrivit. 

IV 

Iată că şi evanghelistul a lăsat să se înţeleagă acelaşi lucru cînd a 
spus: „Ca să se împlinească ceea ce s-a zis de Domnul prin proorocul” 15 , ară- 
tînd că nu s-ar fi împlinit profeţia dacă Hristos n-ar fi venit. 

11. Osea 11, 2. 

12. Fac. 49, 7. 

13. Fac. 9, 25-26. 

14. Fac. 27, 29. 

15. Matei 2, 15. 

Chemarea din Egipt a Fiului lui Dumnezeu a făcut-o şi pe Fecioară 
mare şi strălucită. Dacă tot poporul iudeu socotea o laudă ieşirea lui din 
Egipt, apoi şi Fecioara putea să socotească laudă chemarea Sa din 
Egipt. într-adevăr iudeii se făleau şi se mîndreau cu plecarea lor din 
Egipt, lucru pe care şi profetul îl lasă să se înţeleagă, cînd zice: „N-am 
scos, oare, pe cei de alt neam din Capadochia şi pe asirieni din groapă ?” 16 . Este 
şi pentru Fecioară o prerogativă chemarea din Egipt! Dar mai bine 
spus, ducerea în Egipt şi întoarcerea din Egipt a poporului iudeu şi a 
patriarhului Iacov a fost o preînchipuire a ducerii şi întoarcerii Fecioa¬ 
rei din Egipt. Iudeii s-au dus în Egipt, ca să scape de moarte; îi ame¬ 
ninţa foametea; Pruncul S-a dus, tot ca să scape de moarte; îl ameninţa 
ura lui Irod. Ducîndu-se iudeii în Egipt, au scăpat de foamete; ducîn- 
du-Se Pruncul, a sfinţit, prin ducerea Lui, toată ţara. Iată cum prin fapte 
de mică însemnătate se descoperă Dumnezeirea. 

Cînd îngerul le-a spus: „Fugi în Egipt”, nu le-a făgăduit că-i va înto¬ 
vărăşi, nici la ducere, nici la întoarcere. A lăsat să se înţeleagă că au un 
mare tovarăş de drum. Pruncul născut. 

Pruncul, la arătarea Sa, a schimbat deodată toate lucrurile: vrăjma¬ 
şii slujesc tainei întrupării; magii şi barbarii îşi părăsesc falsa lor cre¬ 
dinţă strămoşească şi vin să I se închine; împăratul August slujeşte naş¬ 
terii din Betleem, prin porunca înscrierii; Egiptul scapă de moarte pe 
Pruncul fugar şi vrâjmăşit şi are prilejul să şi-L facă prieten, pentru ca 
atunci cînd va auzi pe apostoli predicîndu-L pe Hristos, să se laude că a 
fost cea dintîi ţară care L-a primit pe cînd era Prunc. Prerogativa 
aceasta o avea numai Palestina; dar Egiptul a ajuns mai înflăcărat decît 
Palestina. 

Du-te 17 acum în pustiul Egiptului şi vei vedea că pustiul acesta a 
ajuns mai frumos decît o grădină; vei vedea nenumărate cete de îngeri 
în trup omenesc, popoare de mucenici, roiuri de fecioare; vei vedea că 
tirania diavolului a fost surpată şi că străluceşte împărăţia lui Hristos; 
vei vedea că Egiptul, mama poeţilor, înţelepţilor şi magilor, descoperi- 
toarea a tot felul de vrăjitorii, ţara care le-a răspîndit şi altor ţări, se mîn- 
dreşte acum cu pescarii, dispreţuieşte pe poeţi, pe înţelepţi şi magi şi 
pune în frunte pretutindeni crucea, pe vameş şi pe Pavel, făcătorul de 
corturi. Nu sînt numai oraşele pline de aceste bunătăţi, ci şi pustiile; ba 
mai mult ele decît oraşele. Poţi vedea în tot locul în ţara aceea armata 
lui Hristos, turma cea împărătească, traiul şi vieţuirea puterilor celor de 
sus. Şi nu numai la bărbaţi, ci şi la femei. Femeile filozofează nu mai 
puţin decît bărbaţii; nu iau în mînă scutul, nu se urcă pe cal, aşa precum 


16. Amos !>, 7. 

I 7. l)i’ aici începe partea morală: Despre viaţa monahilor. 








porunceau înţelepţii legiuitori şi filozofi greci, ci duc o luptă cu mult 
mai grea. Lupta este comună şi lor şi bărbaţilor; luptă împotriva diavo¬ 
lului şi împotriva puterilor lui, iar gingăşia firii femeieşti nu-i o piedică 
în aceste lupte. Că soarta acestor lupte nu-i hotărîtă de trup, ci de voinţă. De 
aceea, de multe ori, femeile au luptat mai bine decît bărbaţii şi au avut victo¬ 
rii mai strălucite. Nu-i atît de frumos cerul cu puzderia lui de stele, cit e de 
frumos pustiul Egiptului, care ne arată la tot pasul chiliile monahilor. 

V 

Cine cunoaşte vechiul Egipt, Egiptul cel înnebunit, cel ce lupta 
împotriva lui Dumnezeu, Egiptul care se închina pisicilor şi se temea şi 
tremura în faţa unei cepe, acela îşi dă seama bine de puterea lui Hristos; 
dar mai bine spus, nici n-avem nevoie de aceste vechi istorii, că se văd 
şi acum rămăşiţele rătăcirii de odinioară, dovada nebuniei lor de mai 
înainte. Şi totuşi locuitorii Egiptului, care ajunseserăm vechime la o atît 
de mare nebunie, astăzi toţi filozofează despre cer şi despre lucrurile 
cele mai presus de cer, rid de obiceiurile strămoşeşti, îi caină pe stră¬ 
buni şi nu pun nici un preţ pe filozofi. însăşi viaţa i-a învăţat că înţelep¬ 
ciunea vechilor filozofi nu era altceva decît o născocire de babe beţive 
şi că adevărata filozofie, vrednică de ceruri, este filozofia propovăduită 
de pescari. De aceea locuitorii Egiptului, pe lîngă curăţia dogmelor 
arată mare rîvnă şi pentru viaţa creştină. S-au despărţit de toate averile, 
s-au răstignit cu totul pentru lume şi merg încă şi mai departe că îşi ago¬ 
nisesc, cu lucrul mîinilor lor, hrana cea de trebuinţă. Nu pretind, pentru 
că postesc şi priveghează, să stea degeaba toată ziua, ci nopţile şi le 
petrec în sfinte cîntări şi privegheri, iar zilele şi le cheltuiesc împletind 
rugăciunea cu lucrarea mîinilor, urmînd rîvna apostolului Pavel. Că îşi 
spun ei: „Dacă Pavel, spre care sînt aţintiţi ochii întregii lumi, lucra în 
atelier şi avea o meserie ca să hrănească pe cei lipsiţi, şi dacă nici nop¬ 
ţile nu da odihnă mîinilor sale, cu mult mai mult este drept ca noi, care 
am îmbrăţişat pustia, care n-avem nimic comun cu zgomotul oraşului, 
să întrebuinţăm răgazul liniştii în lucrarea cea duhovnicească!” 

Să ne ruşinăm, dar, cu toţii, şi bogaţii şi săracii, cînd cei ce n-au 
nimic în afară de trup şi de mîini se silesc şi se sîrguiesc ca prin munca 
mîinilor lor să aibă un cîştig pentru a veni în ajutorul celor nevoiaşi, iar 
noi, care avem îngrămădite în casa noastră averi cu nemiluita, nu dăm 
la săraci nici ce ne prisoseşte. Spune-mi, te rog, ce cuvînt de apărare 
mai putem avea, ce iertare? Şi totuşi gîndeşte-te că mai înainte aceşti 
oameni erau şi iubitori de averi şi lacomi la mîncare, în afară de alte 
păcate; că în Egipt erau căldările de carne, de care-şi aminteau iudeii, 
în Egipt era cumplită tirania pîntecelui; dar, pentru că au voit, s-au 
schimbat, au primit focul lui Hristos şi s-au mutat dintr-o dată de pe 







pâmînt la cer, fiind mai înfierbîntaţi decît alţii în dragostea de Hristos, 
mai porniţi decît alţii împotriva mîniei şi a plăcerilor trupeşti; iar prin 
bunătatea lor şi prin lipsa totală de simţire faţă de patimi, datorită filo¬ 
zofiei lor imită puterile cele netrupeşti. Cine a fost în Egipt ştie ce spun. 

Iar dacă cineva dintre voi n-a călcat niciodată în chiliile monahilor 
egipteni, să se gîndească la omul care pînă astăzi este pe buzele tutu¬ 
rora, pe care l-a odrăslit Egiptul după ce au propovăduit apostolii, la 
fericitul şi marele Antonie, şi să se gîndească la aceea că el a trăit tot în 
ţara în care a trăit şi Faraon; totuşi asta nu l-a vătămat, ci a fost învredni¬ 
cit de vedenie dumnezeiască şi a dus o viaţă aşa cum o cer legile lui 
Hristos. Şi poţi afla totul cu de-amănuntul dacă citeşti cartea care 
cuprinde istoria vieţii Marelui Antonie 18 , în care vei găsi şi multe profe¬ 
ţii ale lui: a prezis de cei care vor împărtăşi rătăcirile lui Arie şi a vorbit 
de vătămarea pe care o vor aduce arienii asupra Bisericii, Dumnezeu 
arătîndu-i-le pe acestea şi punîndu-i înaintea ochilor pe toate cele vii¬ 
toare. Faptul că nici o şcoală filozofică n-a avut un om ca Marele Anto¬ 
nie este printre altele o dovadă a adevărului filozofiei noastre. Dar ca să 
nu vă mărginiţi numai la cele auzite de la mine, plecaţi-vă şi voi ochii 
pe literele cărţii şi veţi afla totul cu de-amănuntul, iar multa sa filozofie 
vă va instrui. Vă mai rog încă un lucru: să nu trecem numai cu ochii 
peste cele scrise, ci să le şi facem. Să nu spunem că nu ne putem 
schimba viaţa, punînd scuza ţara în care ne-am născut, creşterea ce-am 
primit-o sau păcatele strămoşilor. Că dacă vrem să fim cu luare-aminte 
asupra noastră înşine, nimic din acestea nu ne va fi piedică. Avraam a 
avut tată necredincios, dar nu i-a moştenit necredinţa; împăratul 
Iezechia a avut de tată pe Ahaz, şi totuşi a ajuns prietenul lui Dumne¬ 
zeu; Iosif în mijlocul Egiptului de pe vremea aceea şi-a împletit în jurul 
frunţii cununile castităţii; cei trei tineri, în mijlocul Babilonului şi în 
casa în care se întindeau mese sibaritice 19 , au arătat înaltă filozofie; 
Moise în Egipt şi Pavel în întreaga lume; dar pentru nici unul din ei scu¬ 
zele de care vorbeam n-au fost o piedică în calea virtuţii. 

Gîndindu-ne şi noi la toate acestea, să scoatem din mintea şi sufle¬ 
tul nostru aceste gînduri şi aceste scuze şi să ne străduim pentru virtute 
pînă asudăm. Aşa vom atrage asupră-ne şi mai mult bunăvoinţa lui 
Dumnezeu, îl vom îndupleca să ne ajute în ostenelile noastre şi vom 
dobîndi şi bunătăţile cele veşnice, pe care facă Dumnezeu ca noi toţi să 
le dobîndim cu harul şi iubirea de oameni a Domnului nostru Iisus 
Hristos, Căruia slava şi puterea în vecii vecilor, Amin. 

IM. Scrisa de sfîntul Atanasie cel Mare (f 373). 

19. Mese sibaritice, mese cu fel de fel de mîncăruri alese, care puteau satisface pe deplin 
poftele gurmanzilor. Sibaritic, de la numele oraşului Sibaris. Locuitorii acestui oraş decernau 
premii celor care n&scoceau noi voluptăţi; pentru a avea linişte au izgonit cocoşii din oraş şi au 
(ndep&rtat atelierele care făceau zgomot. 








OMILIA IX 


„Atunci Irod,văzînd că a fost amăgit de magi, 
s-a mîniat foarte şi trimiţînd a ucis pe toţi pruncii 
din Betleem şi din toate hotarele lui,de doi ani şi mai mici, 
după vremea ce aflase de la magi” 1 . 


Irod n-ar fi trebuit să se mînie, ci să se teamă, să se pocăiască şi să 
vadă că încearcă lucruri cu neputinţă. Dar nu s-a pocăit. Cînd un om 
este nejudecat şi nu vrea să se căiască, nu ia nici unul din leacurile date 
de Dumnezeu. Iată-1 şi pe Irod! La luptele de mai înainte adaugă altă 
luptă; adaugă ucideri lingă ucideri şi se aruncă în toate chipurile în pră¬ 
pastie. înnebunit de mînie şi de invidie ca de un demon, nu mai ţine 
seamă de nimic, ci se porneşte cu furie împotriva neamului omenesc: 
dă drumul mîniei împotriva magilor, care şi-au bătut joc de el, împo¬ 
triva copiilor, care nu i-au făcut nici un rău; îndrăzneşte să dezlănţuie în 
Palestina o tragedie înrudită cu tragedia petrecută altădată în Egipt. Că 
spune Evanghelia: „Trimiţînd a ucis pe toţi pruncii din Betleem şi din toate 
hotarele lui, de doi ani şi mai mici, după vremea ce aflase de la magi”. 

Ascultaţi cu toată atenţia cele ce vă voi spune! Despre pruncii aceş¬ 
tia mulţi flecăresc multe, spunînd că s-a făcut o nedreptate cu uciderea 
pruncilor. Unii îşi exprimă nedumerirea mai cu măsură, alţii mai aspru 
şi mai nebuneşte. Dar ca să scap pe unii de nebunie, iar pe alţii de 
nedumerire, îngăduiţi-mi să stărui puţin asupra acestui lucru. Dacă 
aceştia aduc acuzaţia că a fost scăpat Pruncul cu preţul uciderii altor 
prunci, atunci vor acuza şi pe Petru de uciderea ostaşilor care îl păzeau. 
După cum aici, fugind Pruncul, au fost ucişi alţi prunci în locul celui 
căutat, tot aşa atunci liberînd îngerul pe Petru din temniţă şi din lanţuri, 
un alt tiran, cu acelaşi nume şi cu aceleaşi purtări ca şi tiranul acesta, a 
ucis în locul lui Petru pe paznicii lui 2 . 

- Ce vrei să spui? aş putea fi întrebat. Cu cele ce spui nu dezlegi 
nedumerirea, ci adaugi una nouă. 

- Ştiu şi eu! De aceea şi amintesc toate faptele asemănătoare, ca să 
dau o singură dezlegare tuturor. Care-i dezlegarea? Ce răspuns potrivit 



1. Matei 2, l(i. 

2. Fapte 12, 1!). 


J 

f i bun pot să dau? Acesta: că nu Hristos a fost autorul uciderii prunci- 
or, ci cruzimea lui Irod împăratul, după cum nici Petru n-a fost autorul 
uciderii paznicilor, ci nebunia lui Irod Agripa. Dacă Irocl Agripa ar fi 
văzut zidul găurit sau uşile sfărîmate, ar fi putut acuza de neglijenţă pe 
ostaşii care-1 păzeau pe Petru; dar aşa toate rămăseseră în starea lor de 
mai înainte, iar lanţurile la mîinile paznicilor, că fuseseră legaţi împreu¬ 
nă cu Petru. Deci Irod, dacă ar fi judecat drept cele petrecute, s-ar fi 
putut gîndi că liberarea lui Petru nu se datora puterii omeneşti, nici 
vicleniei, ci unei minunate puteri dumnezeieşti; ar fi trebuit să se în¬ 
chine lui Dumnezeu, Care a făcut acestea, şi nu să omoare paznicii. 
Dumnezeu a făcut aşa tot ce a făcut, ca nu numai să nu dea morţii pe 
paznici, ci prin ei să călăuzească şi pe împărat spre adevăr. Dacă Irod a 
fost un nepriceput, ce vină are înţeleptul Doctor al sufletelor, Care a 
făcut totul spre a-1 vindeca, dacă bolnavul s-a împotrivit? Acelaşi lucru 
trebuie spus şi de uciderea pruncilor. „Pentru ce te-ai mîniat, Iroade, că 
ai fost amăgit de magi? Nu ştiai că dumnezeiască era naşterea? N-ai 
chemat tu pe arhierei? N-ai adunat tu pe cărturari? N-ai adus odată cu 
aceia la scaunul tău de judecată şi pe profetul, care a prezis de mult 
această naştere? N-ai văzut că sînt de acord cele noi cu cele vechi? N-ai 
auzit că şi steaua a slujit naşterii Pruncului? Nu te-a ruşinat rîvna magi¬ 
lor? Nu te-a minunat îndrăznirea lor? Nu te-a înfiorat adevărul rostit de 
prooroc? N-ai înţeles din cele spuse mai înainte de profet pe cele întîm- 
plate mai pe urmă? Pentru ce n-ai socotit în tine însuţi din toate acestea, 
că cele petrecute nu se datoresc amăgirii magilor, ci puterii dumne¬ 
zeieşti, care a rînduit aşa lucrurile? Dar chiar dacă ai fi fost amăgit de 
magi, ce-ai avut cu pruncii, care nu ţi-au făcut nici un rău?” 

II 

Mi s-ar putea, însă, spune: 

- Da! L-ai lăsat pe Irod fără cuvînt de apărare şi ai dovedit că e un 
ucigaş! Dar n-ai răspuns, însă, la întrebarea că n-a fost o nedreptate uci¬ 
derea pruncilor. Da, Irod a făcut un lucru nedrept! Dar pentru ce Dum¬ 
nezeu i-a îngăduit? 

- Ce voi răspunde la aceasta? Ceea ce nu încetez să spun mereu şi 
în biserică şi în oraş, pretutindenea; ceea ce vreau să vă intre adînc în 
minte. Este un principiu care dezleagă toate nelămuririle de felul 
acesta. 

- Care-i principiul şi care-i răspunsul? 

- Sînt mulţi oameni care fac nedreptăţi, dar nu-i nici unul care să 
sufere vreo nedreptate. Dar ca să nu vă tulbure prea multă vreme 
enigma aceasta, vă voi spune iute şi dezlegarea ei. Orice nedreptate, pe 

care o suferim de la cineva, este socotită, de Dumnezeu fie pentru izbă¬ 
vire de păcate, fie pentru răsplătire. Ca să fiu mai înţeles, vă voi da o 
pildă. Să presupunem că o slugă datorează o sumă mare de bani stăpî- 
nului său; apoi sluga aceea este atacată de nişte oameni nedrepţi, care-i 
răpesc o parte din avere. Acum, dacă stăpînul, care putea împiedica pe 
răpitor şi lacom, nu-i completează ce i s-a răpit, ci-1 socoteşte dator cu 
toată suma împrumutată, înseamnă că stăpînul a nedreptăţit pe sluga 
aceea? Nicidecum! Dar dacă îi dă încă mai mult? Oare sluga n-a cîştigat 
mai mult! Negreşit! Tot aşa trebuie să privim şi nedreptăţile pe care le 
suferim. Că pentru necazurile pe care le suferim pe nedrept sau căpă¬ 
tăm iertare de păcatele noastre,sau primim cununi mai strălucitoare, de 
nu avem prea multe păcate. Ascultă-1 pe Pavel, care grăieşte aşa de des- 
frînatul din Corint: „Să daţi pe unul ca acesta satanei spre pieirea trupului, 
ca duhul să se mîntuie” 3 . 

- Ce dovedeşti cu asta? aş putea fi întrebat. A fost vorba de cei 
nedreptăţiţi de alţii, nu de cei îndreptaţi de învăţătorii lor! 

- Nu-i nici o deosebire! întrebarea era: dacă e o nenorocire să 
suferi răul sau nedreptatea. Dar ca să aduc cuvîntul mai aproape de 
ceea ce vreau să spun, amintiţi-vă de David. David a văzut pe Semei că 
îl atacă, că se bucură de nenorocirea lui şi că îl umple de ocări; cînd 
generalii săi au vrut să-l omoare pe Semei, David i-a împiedicat zicînd: 
,£ăsaţi-l să blesteme, ca să vadă Domnul smerenia mea; şi-mi va răsplăti mie 
cu bine pentru blestemul acesta în ziua aceasta ” 4 ; iar în Psalmi, cîntînd, spu¬ 
nea: „Vezipe vrăjmaşii mei, că s-au înmulţit şi cu ură nedreaptă m-au urît, 
şi-mi iartă toate păcatele mele” 3 . Iar săracul Lazăr a avut parte de odihnă, 
tocmai pentru că a suferit nenumărate necazuri în viaţa aceasta. Aşadar 
nu sînt nedreptăţiţi cei care suferă nedreptăţi dacă îndură cu curaj tot 
ceea ce suferă, ci cîştigă chiar mai mult fie că sînt încercaţi de Dumne¬ 
zeu, fie că sînt biciuiţi de diavol. 

Poate că mi s-ar pune şi această întrebare: 

- Dar ce păcat făcuseră pruncii aceia ca să-l ispăşească? Poţi spune 
asta de nişte oameni în vîrstă, care, de bună seamă, au făcut multe 
păcate, dar pruncii aceia, care au murit în fragedă vîrstă şi au suferit o 
astfel de nedreptate, ce păcate au avut de şters ca să sufere aşa de cumplit? 

- Dar nu m-ai auzit că am spus că dacă cineva suferă aici pe pămînt 
necazuri şi nedreptăţi, fără să fi făcut păcate, suferinţa de aici se preface 
dincolo în răsplată? Cu ce au fost vătămaţi pruncii ucişi, cînd au fost 
duşi degrabă spre limanul cel neînvălurat? 


3. 1 Cor. 5, 5. 

4. // Re^i Iii, 11 12. 
r>. Ps '24, 20, m. 

Dar se poate ca cineva să-mi spună: 

- Dacă pruncii ar fi trăit, ar fi săvîrşit poate fapte de virtute! 

- Dar tocmai pentru că au murit aşa, au un spor de răsplată. De alt¬ 
fel Dumnezeu nici n-ar fi îngăduit să fie răpiţi înainte de vreme, dacă 
pruncii aceştia aveau să fie nişte oameni de ispravă. Dacă Dumnezeu 
suferă cu atîta îndelungă răbdare pe cei care trăiesc necontenit în păcat, 
apoi cu atît mai mult n-ar fi îngăduit ca aceşti prunci să fie în acest chip 
smulşi din viaţă, dacă ştia că au să săvîrşească fapte mari. 

III 

Aceste cuvinte am avut a vi le spune; şi nu sînt toate, ci mai sînt şi 
altele mai tainice, pe care le ştie bine Cel ce le-a rînduit. Lăsînd, dar, 
pe seama Lui înţelegerea mai adîncă a acestora, să mergem mai 
departe, iar din suferinţele altora să învăţăm să îndurăm totul cu curaj. 

Nu mică jale s-a abătut atunci asupra Betleemului! Pruncii erau 
răpiţi de la sînul mamelor şi duşi să fie ucişi pe nedrept. Dar dacă eşti 
încă mic la suflet şi nu te poţi înălţa la filozofia uciderii pruncilor, află 
sfîrşitul împăratului ucigaş şi linişteşte-te puţin. Foarte curînd a venit 
peste el pedeapsa. Dumnezeu i-a dat o osîndă pe măsura nelegiuirii lui; 
şi-a sfîrşit viaţa cu o moarte mai groaznică şi mai jalnică decît moartea 

} >runcilor şi a suferit şi alte multe rele pe care le veţi afla de citiţi istoria 
ui Iosif Flaviu. Am socotit că nu e nevoie să le amintesc aici, ca să nu 
lungesc cuvîntul şi să nu întrerup şirul ideilor. 

Atunci s-a împlinit ceea ce s-a zis de Ieremia profetul, care spune: «Glas 
din Rama s-a auzit, plîngere şi tînguire multă, Rahila plîngînd pe fiii ei şi nu 
voia sd se mîngîie, pentru că nu mai sînt»” 6 . 

Dar pentru că v-aţi cutremurat cînd evanghelistul a povestit ucide¬ 
rea silnică, nedreaptă, crudă şi nelegiuită a pruncilor, vrea acum să vă 
mîngîie iarăşi, spunîndu-vă că Dumnezeu n-a împiedicat nelegiuirea, 
pentru că nu putea sau nu ştia, ci a şi ştiut-o şi a şi prezis-o prin profetul 
Ieremia. Nu te tulbura, deci, nici nu-ţi pierde curajul, cînd e vorba de 
tainica purtare de grijă a lui Dumnezeu, pe care o poţi vedea mai ales şi 
în cele ce le lucrează şi în cele ce le îngăduie. Asta a lăsat-o să se înţe¬ 
leagă şi altădată, pe cînd vorbea cu ucenicii Săi. Le-a spus mai dinainte 
că au să fie duşi înaintea judecăţii, că au să fie tîrîţi la moarte, că au să se 
războiască şi să ducă luptă neîmpăcată cu toată lumea 7 ; dar, pentru a le 
întări sufletul şi a-i mîngîia, le spune: „Nu se vînd, oare, două păsări la un 
ban? Şi nici una din ele nu cade pe pămînt fără ştirea Tatălui vostru Celui din 


(i. Matei 2, 17-18. 
7. Mutei 10, 17-22. 








ceruri” 8 . A spus acestea ca să arate că nimic nu se întîmplă fără ştirea 
Lui, ci le ştie pe toate, dar nu le lucrează pe toate. Cu alte cuvinte a spus 
aşa: „Nu vă temeţi, nici nu vă tulburaţi! De vreme ce Tatăl vostru ştie ce 
suferiţi şi poate să şi oprească suferinţa voastră, atunci este lămurit că 
nu pune capăt suferinţei voastre pentru că vă poartă de grijă şi pentru 
că se îngrijeşte de voi!” La fel trebuie să gîndim şi noi despre încercările 
noastre; şi îndestulătoare mîngîiere vom primi. 

- Dar ce legătură este între Rahila şi Betleem? ar putea să mă 
întrebe cineva. Profeţia spune doar atît: „Rahila plîngînd pe fiii ei”. Apoi 
ce legătură este între Rama şi Rahila? 

- Rahila a fost mama lui Veniamin; cînd a murit a fost îngropată în 
hipodromul de lîngă Betleem 9 . Şi pentru că mormîntul era aproape de 
Betleem, pe care Rahila l-a dat moştenire fiului ei Veniamin - că Rama 
aparţinea seminţiei lui Veniamin - pe bună dreptate profetul Ieremia 
numeşte pe pruncii ucişi fiii Rahilei şi din pricină că ea este începătoa- 
rea seminţiei lui Veniamin şi din pricină că mormîntul ei este aproape 
de Betleem. Apoi ca să arate că uciderea pruncilor era o rană dureroasă 
şi de nevindecat, profetul spune: „Nu voia să se mîngîie, pentru că nu mai 
sînt”. Şi din aceste cuvinte învăţăm tot ce spuneam mai înainte, anume 
să nu ne tulburăm niciodată cînd cele ce se întîmplă în viaţă sînt în apa¬ 
renţă contrare făgăduinţei lui Dumnezeu. Iată, Hristos a venit pentru 
mîntuirea poporului Israel, dar, mai bine spus, pentru mîntuirea lumii 
şi chiar de la naşterea Sa lucrurile s-au petrecut cu totul împotriva celor 
făgăduite. Mama fuge, patria este bîntuită de mari nenorociri, se pune 
la cale cea mai grozavă dintre ucideri, jale mare, plîngere şi bocete pe 
toate drumurile. Dar nu te tulbura! Dumnezeu totdeauna obişnuieşte 
să-şi împlinească planurile Sale prin contrarii şi tocmai prin asta ne dă 
cea mai mare dovadă a puterii Sale. Tot aşa îi povâţuia şi pe ucenicii 
Săi şi-i pregătea să săvîrşească toate, rînduind contrariile prin contrarii, 
pentru ca să fie mai mare minunea. Apostolii au fost biciuiţi, prigoniţi, 
au suferit nenumărate rele, dar, deşi biciuiţi şi prigoniţi, au biruit pe cei 
ce-i biciuiau şi-i prigoneau. 

„Iar după ce a murit Irod, iată îngerul Domnului se arată în vis lui Iosif, 
zicînd: «Sculîndu-te, ia Pruncul şi pe Mama Lui şi mergi în pămîntul lui 
Israil»” 10 . 

îngerul n-a mai spus: „Fugi” 11 , ci Mergi”. 




8. Matei 10, 29. 

9. Fac. 48, 7. 

10. Matei 2, 19 20. 

11. Matei 2, 18. 

Ai văzut că după necazuri a venit liniştea? Apoi după primejdie 
iarăşi linişte? A părăsit Egiptul, s-a întors în ţara Lui şi a văzut junghiat 
pe ucigaşul pruncilor. Cînd a ajuns acasă, găseşte iarăşi rămăşiţele 
vechilor primejdii, pe fiul tiranului, viu şi pe tron. 

- Cum se face că Arhelau domnea în Iudeea, cînd conducător era 
Filat din Pont? 

- Irod murise de curînd şi ţara nu se împărţise încă în mai multe 
părţi; dar pentru că Irod murise de curînd, domnea deocamdată fiul în 
locul lui Irod tatăl său. Fratele lui Irod se numea tot Irod şi de aceea 
evanghelistul a adăugat: 

Jn locul lui Irod, tatăl său” 12 . 

- Dar dacă se temea să se ducă în Iudeea, pentru că era condusă de 
Arhelau,trebuia să se teamă să se ducă şi în Galileea din pricina lui 

Irod. 

- Odată cu schimbarea locului i s-a pierdut şi urma Pruncului. Bet- 
leemul şi hotarele lui fuseseră puse sub urmărire, iar Arhelau socotea că 
odată ce au fost junghiaţi pruncii se pusese capăt oricărei primejdii, 
deoarece, credea el, trebuia ca odată cu cei mulţi să fi fost ucis şi Prun¬ 
cul căutat. De altfel Arhelau, văzînd cît de jalnic şi-a sfîrşit tatăl său 
viaţa, a căutat să trăiască mai cucernic şi să lupte împotriva nelegiuirilor. 

A venit, deci, Iosif în Nazaret, fugind şi de primejdie, dar în acelaşi 
timp şi bucuros că va locui în patria sa. Şi ca să fie Iosif şi mai încredin¬ 
ţat, îngerul îl înştiinţează în vis să se ducă „în părţile Galileii” 73 . Luca 
spune, însă, că nu s-a dus in Galileea prin înştiinţare îngerească, ci că 
s-a întors în Nazaret după ce s-au îndeplinit legile pentru curăţire 14 . Ce 
putem spune? Luca vorbeşte aici de timpul de dinaintea fugii în Egipt. 
Că Iosif nici n-ar fi plecat de acolo înainte de curăţire, ca să nu fie întru 
nimic călcător de lege, ci a rămas să se cureţe, să vină în Nazaret şi de 
acolo să se pogoare în Egipt. Mai tîrziu, după ce s-au întors din Egipt şi 
erau în Iudeea, îngerul le-a poruncit să se ducă în Nazaret. înainte, cînd 
s-au dus în Nazaret după curăţire, n-au fost înştiinţaţi de înger să se 
ducă acolo, ci au făcut asta de buna lor voie, pentru că doreau să se 
ducă în ţara lor; că nu veniseră pentru altceva în Bedeem, ci numai ca 
să se înscrie - de altfel nici nu aveau unde sta -,iar după ce au terminat 
lucrurile pentru care veniseră s-au înapoiat în Nazaret. Iar după 
întoarcerea din Egipt îngerul îi trimite acasă; nu fără motiv, ci înte¬ 
meiat pe o profeţie: 



12. Matei 2, 22. 
I.'l. Muta 2, 22. 
I I. luat 2, :i!>. 

„Ca să se plinească ceea ce s-a zis de profeţi, că Nazarinean se va chema 

- Care profet a spus aceasta? 

- Nu întreba, nici nu iscodi! Multe din cărţile profeţilor au dispă¬ 
rut. Poţi vedea asta în istoria Paralipomenelor. Iudeii fiind nepăsători şi 
adesea abătîndu-se de la credinţa în Dumnezeu, au lăsat ca unele cărţi 
să se piardă, iar pe altele le-au ars şi le-au rupt. Ieremia istoriseşte că 
iudeii au ars unele cărţi profetice 16 , iar autorul cărţii a patra a Regilor 
spune că abia după multă vreme a fost găsit Deuteronomul, îngropat 
undeva şi pierdut acolo 17 . Dacă pe vremea cînd nu era nici un barbar în 
ţara lor au aruncat cărţile, apoi cu mult mai mult cînd au venit peste ei 
barbarii. 

Pentru că profeţii L-au numit mai înainte Nazarinean, de aceea şi 
apostolii în multe ocazii îl numesc la fel. 

- Prin urmare, ar spune cineva, profeţia aceasta a pus în umbră 
profeţia despre Betleem? 

- Nicidecum, aceasta mai cu seamă a dat imbold şi a deşteptat inte¬ 
resul pentru cercetarea celor spuse în Scriptură despre Hristos. De 
pildă Natanail cercetează Scriptura cu privire la Hristos şi spune: „Din 
Nazfiret poate fi ceva bun?” 18 . Că Nazaretul era intr-adevăr un sat necu¬ 
noscut; dar, mai bine spus, nu numai Nazaretul, ci toată Galileea. De 
aceea spuneau fariseii: „Cercetează şi vezi că din Galileea nu s-a ridicat pro¬ 
fet” 19 . Şi totuşi Hristos nu Se ruşinează să Se numească galileean, ară- 
tînd prin asta că nu are nevoie de nimic din cele omeneşti. Pe ucenici îi 
alege tot din Galileea. Totdeauna caută să curme scuzele celor ce voiau 
să trăiască nepăsători, arătînd că n-avem nevoie de nimic din cele din 
afară, dacă vrem să fim virtuoşi. De aceea Hristos nici casă n-a avut. 
„Fiul omului, spune El, n-are unde să-şi plece capul” 20 . Cînd Irod se por¬ 
neşte cu ură împotriva Lui, fuge; cînd Se naşte, este culcat în iesle, lo¬ 
cuieşte într-o casă străină; Mama Lui, o femeie din popor; prin toate acestea 
ne învaţă să nu ne ruşinăm de unele ca acestea, ci să călcăm în picioare, 
chiar de la început, mîndria omenească şi să săvîrşim fapte de virtute. 


„Pentru ce te lauzi cu patria şi neamul tău, ne spune Hristos, cînd îţi 
poruncesc ca toată lumea să-ţi fie străină şi cînd poţi ajunge atît de 
mare, incit toată lumea să nu fie vrednică de tine?” 


15. Matei 2, 23. 
1(>. Ier. 3(>, 23. 

17. IV Regi 22, 8. 

18. loan 1, 4f>. 

1!). loan 7, 52. 

20. l.nra !), 58. 

Atît sînt de uşor de dispreţuit, încît chiar filozofii greci nu puneau 
nici un preţ pe ele; le numeau lucruri din afară şi le dădeau cel din 
urmă loc. 

- Totuşi Pavel, mi-ai putea spune, pune preţ pe strămoşi şi pe 
patrie, de pildă cînd spune: „după alegere sînt iubiţi, pentru părinţii lor” 21 . 

- Spune-mi, te rog, cînd a spus Pavel aceste cuvinte, despre cine şi cui? 

- Creştinilor dintre păgîni, care se lăudau cu credinţa lor, care se 
ridicau împotriva iudeilor, iar prin mîndria lor se îndreptau mai mult 
spre pieire. Unora le frînge mîndria, iar pe alţii îi mîngîie, ca să-i facă să 
aibă aceeaşi rîvnă ca şi ceilalţi. Pentru că atunci cînd vorbeşte de bărba¬ 
ţii cei mari şi vestiţi, ascultă ce spune: „Cei ce grăiesc unele ca acestea arată 
că îşi caută patrie. Şi dacă s-ar fi gîndit la patria din care au ieşit, ar fi avut 
vreme să se întoarcă; dar aşa for esc alta mai bună” 22 . Şi iarăşi: Jn credinţă 
au murit aceştia toţi, fără să fi primit făgăduinţele, ci vă&ndu-le de departe şi 
îmbrăţişîndu-le” 23 . Iar Ioan Botezătorul spunea celor ce veneau la el: 
„Nu începeţi să ziceţi: Avem tată pe Avraam!” 24 Pavel iarăşi: „Că nu toţi cei 
din Israel sînt israeliţi, nici copiii trupului sînt copiii lui Dumnezeu” 25 . Spu¬ 
ne-mi, te rog, ce-au folosit fiii lui Samuil de pe urma vredniciei tatălui 
lor, dacă n-au fost şi moştenitorii virtuţii lui? Ce-au cîştigat urmaşii lui 
Moise, dacă n-au fost virtuoşi ca el? Nu i-au urmat la conducerea popo¬ 
rului; îl numeau tatăl lor, dar conducerea poporului a trecut la altul, 
care i-a fost fiu prin virtute. Cu ce a fost vătămat Timotei, că a avut tată 
păgîn? 26 Şi iarăşi, ce a cîştigat fiul lui Noe de pe urma virtuţii tatălui său, 
dacă din liber a ajuns rob? 2. Vezi, dar, că nu-i de ajuns nobleţea tatălui, 
pentru ca fiii să fie cu vază. Răutatea voinţei biruie legile firii şi face ca 
un fiu să piardă nu numai nobleţea părintelui său, ci şi libertatea. Dar 
Isav? Nu era, oare, fiul lui Isaac şi nu-1 avea pe tatăl lui sprijinitor? Da, 
tatăl său şi-a dat toată silinţa şi dorea să-l binecuvînteze, iar Isav a făcut 
tot ce i s-a poruncit, ca să primească binecuvîntarea. Şi totuşi, pentru că 
era rău, la nimic nu i-au folosit acestea, ci, deşi era primul născut şi avea 
şi pe tatăl său alături de el, care făcea totul ca să-l binecuvihteze, a pier¬ 
dut totul, pentru că n-a avut pe Dumnezeu cu el 28 . Dar pentru ce vor¬ 
besc de oameni? Iudeii au fost fii ai lui Dumnezeu şi nimic n-au cîştigat 
din nobleţea lor. Dacă unul care e fiu al lui Dumnezeu e pedepsit mai 
mult dacă nu face fapte vrednice de nobleţea sa, atunci pentru ce-mi 

21. Rom. II, 28. 

22. Evr. 11, 14-Hi. 

2,1. Evr. I 1, 18. 

24. /.ara 8, 8. 

2. r >. Rom. 9, (i-8. 

2(i. Fapte Hi, 1. 

27. Far. 9, 22-25. 

28. Fac. 27, 88-8.5. 

pui înainte nobleţea strămoşilor şi străbunilor tăi? Nu numai în Vechiul 
Testament, ci şi în Noul Testament vei găsi aceeaşi lege! Că spune 
Evanghelia: „Tuturor celor ce L-au primit, le-a dat putere să ajungă fii ai lui 
Dumnezeu” 23 . Şi totuşi Pavel a spus că mulţi din aceşti fii nu vor avea 
nici un folos din înrudirea cu Tatăl: ,jDacă vă veţi tăia împrejur,Hristos nu 
vă va folosi la nimic” 30 . Dacă Hristos nu foloseşte celor ce nu vor să fie cu 
luare-aminte asupra lor, cum le va fi de folos omul? Aşadar să nu ne 
lăudăm nici cu nobleţea neamului nostru, nici cu bogăţia noastră, ci 
chiar să dispreţuim pe cei ce se laudă cu ele! Nici să ne pierdem curajul 
de sîntem săraci, ci cealaltă bogăţie să o căutăm, bogăţia în fapte bune! 
De acea sărăcie să fugim, de sărăcia care ne aruncă în păcat, din pricina 
căreia şi bogatul acela era sărac, din pricina căreia n-a avut nici un strop 
de apă, cu toate că mult se ruga! 31 Şi cine-i atît de sărac printre noi încît 
să nu aibă nici apă? Nimeni! Chiar cei lihniţi de foafne pot avea un 
strop de apă; şi nu numai un strop, ci chiar mai multă mîngîiere. Boga¬ 
tul acela, nu! Atît era de sărac! Şi grozăvia cea mai mare e că n-a putut 
nicicînd căpăta stropul de apă! Pentru ce, dar, ne minunăm de bogăţie, 
cînd în cer nu ne poate duce? Spune-mi, te rog, dacă un împărat ar 
spune că bogaţii nu pot fi străluciţi în palatele împărăteşti sau că nu se 
pot bucura de cinste, spune-mi, oare, nu şi-ar arunca bogaţii cu dispreţ 
averile? Ei bine, dacă dispreţuim cu uşurinţă bogăţiile, de ştim că ele ne 
lipsesc de cinstea de a fi în palatele împărăteşti, cum nu vom arunca 
banii, cum nu ne vom depărta de averi cînd vedem că împăratul ceruri¬ 
lor strigă şi ne spune în fiecare zi că încărcaţi cu ele e greu să păşim pra¬ 
gul cel sfînt, să intrăm cu îndrăznire în împărăţie? 

VI 

De 32 ce iertare sîntem vrednici, cînd cu multă rîvnă ne îngrădim cu 
bogăţiile, care pun zid în calea spre împărăţie, cînd nu numai că le 
încuiem în sipete şi lăzi, ba le mai îngropăm şi în pămînt, în loc să le 
dăm să le păzească cerul? Te asemeni cu un plugar, care în loc să-şi 
semene griul într-un pămînt bun, lasă pămîntul cel bun şi-şi îngroapă 
tot griul într-o groapă, ca să nu se bucure nici el de grîu, iar griul să se 
strice. 

Dar ce spun bogaţii cînd îi acuz aşa? 

- Nu mică ne este mîngîierea, îmi răspund ei, cînd ştim în siguranţă 
averile noastre! 


29. han 1, 12. 

:i(). Cal. , r >, 2. 

,‘tl. Luai l(i, 2-1. 

,12 Do aici incopo partea morala: „împotriva livraţilor şi a iubitorilor tir argint". 

- Cînd nu le ştii în siguranţă, atunci ai mare mîngîiere! Chiar dacă 
nu te temi de foame, trebuie să-ţi temi averea şi din alte pricini mai 
cumplite: moartea, războaiele, vicleniile. Dacă e foamete, poporul silit 
de stomac, îşi înarmează mîna împotriva casei tale. Dar, mai bine spus, 
cînd îţi încui banii în lăzi, tu aduci foametea în oraşe şi pregăteşti casei 
tale un prăpăd mai cumplit ca foametea. Nu ştiu să fi murit cineva 
repede ae foame; că poţi găsi oricînd ceva ca să scapi de răul acesta; dar 
din pricina banilor, din pricina bogăţiei, din pricina afacerilor, ştiu că 
mulţi au fost ucişi, unii în taină, alţii în văzul mulţimii. Drumurile, tri¬ 
bunalele, oraşele sînt pline de crime. Dar pentru ce vorbesc de dru¬ 
muri, tribunale şi oraşe? Şi marea-i plină de sîngele celor omorîţi din 
pricina bogăţiei. Tiranul acesta nu s-a mărginit să stăpînească numai 
pămîntul, ci a năvălit cu multă furie şi asupra mării. Unul porneşte pe 
mare de dragul'banilor, iar altul, tot pe mare, ucide tot de dragul bani¬ 
lor; tiranul acesta a făcut pe unul negustor, iar pe altul ucigaş. Ce poate 
fi mai puţin credincioasă decît bogăţia, cînd ea te pune pe drumuri, 
cînd îţi primejduieşte viaţa, cînd îţi bagă cuţitul în inimă?” „Cui îi este 
milă, spune Scriptura, de îmblînzitorul de şerpi muşcat de şarpe?” 33 Cei ce 
cunosc cruda tiranie a bogăţiei ar trebui să fugă de robie şi să se scape 
de această dragoste cumplită. 

- Cum putem s-o facem? mă veţi întreba. 

îndrăgosteşte-te de altceva! îndrăgosteşte-te de bogăţia cea din 
ceruri! Cine se îndrăgosteşte de împărăţia cerurilor dispreţuieşte lăco¬ 
mia; cine-i rob al lui Hristos nu mai este rob al lui mamona, ci stăpîn. 
Că bogăţia obişnuieşte să meargă după cel ce o alungă, dar fuge de cel 
ce-o urmăreşte. Nu cinsteşte atît pe cel ce-o urmăreşte cît pe cel ce o dis¬ 
preţuieşte. De nimeni nu-şi bate atîta joc cît de cel ce o doreşte; şi nu 
numai că-şi bate joc, ci-1 mai şi înlănţuieşte cu mii şi mii de lanţuri. Să 
rupem, dar, odată aceste îngrozitoare lanţuri! Pentru ce-ţi robeşti sufle¬ 
tul tău, înzestrat cu raţiune, unei materii fără raţiune, mamă a mii şi mii 
de răutăţi? Dar ce batjocură! Eu lupt împotriva bogăţiei cu vorbele, iar 
ea luptă împotriva mea cu faptele! îi poartă pretutindeni pe cei îndră¬ 
gostiţi de ea şi-i tîrăşte ca pe nişte robi cumpăraţi în piaţă şi-i necinsteşte 
biciuindu-i. Poate fi, oare, o mai mare ruşine şi necinste? Dacă nu 
putem birui materia cea neînsufleţită, cum vom putea birui netrupeştile 
puteri? Dacă nu putem dispreţui pămîntul cel netrebnic şi pietrele cele 
de lepădat, cum vom putea înfrînge începătoriile şi puterile 34 , cum vom 
putea trăi curaţi la suflet şi la trup? Dacă ne uimeşte argintul cel strălu¬ 
citor, cum vom putea evita frumosul chip al aurului? Sînt unii atît de 

;u. tnţ. Sir. 12, 17. 

:t4. Efes. li, 12. 

îndrăgostiţi de această tiranie, incit suferă cînd văd aurul şi spun glu¬ 
mind că le face bine la ochi vederea monezilor de aur. Dar nu glumi, 
omule, cu nişte lucruri ca acestea! Că nimic nu vatămă atîta ochii, şi cei 
trupeşti şi cei sufleteşti, ca pofta monezilor de aur! Această dragoste 
cumplită a stins candelele fecioarelor acelea şi le-a lipsit de Mire! 35 
Vederea aurului, care, după cum spui, face bine la ochi, nu l-a lăsat pe 
ticălosul Iuda să audă glasul Domnului, ci i-a pus ştreangul de gît, i-a 
frînt în două trupul, iar apoi l-a trimis în iad 36 . Poate fi ceva mai nele¬ 
giuit, poate fi ceva mai înfricoşător? Nu vorbesc de aur, ci de pofta 
deşartă şi nebună după aur! Pofta aceasta scoate picătură cu picătură 
sîngele din oameni, ucide şi-i mai cumplită ca o fiară, sfîşiind pe cei ce-i 
cad în ghiare; şi ceea ce-i mai rău e că nu-i lasă pe cei sfîşiaţi să simtă sfî- 
şierea. Ar trebui ca aceia care îndură nişte suferinţe ca acestea să 
întindă mîna la cei ce trec pe lîngă ei şi să-i cheme-n ajutor, dar ei dim¬ 
potrivă se bucură de aceste sfîşieri. Poate fi, oare, o ticăloşie mai mare 
ca aceasta? 

Gîndindu-ne la toate acestea, să fugim de boala aceasta greu de 
vindecat. Să tămăduim muşcăturile ei şi să stăm departe de o vătămare 
ca aceasta, ca să ducem şi aici viaţă lipsită de primejdii şi netulburată şi 
să dobîndim şi comorile cele viitoare, cu harul şi cu iubirea de oameni a 
Domnului nostru Iisus Hristos, cu Care Tatălui împreună cu Sfîntul 
Duh slavă, putere, cinste, acum şi pururea şi în vecii vecilor, Amin. 







OMILIA X 



Jtn zilele acelea a venit Ioan Botezătorul, propovăduind 
în pustia Iudeii şi zicînd: Pocăiţi-vă, că s-a apropiat 
împărăţia cerurilor” 1 . 


I 


în care „acele zile”? Nu atunci cînd Hristos era copil şi s-a dus în 
Nazaret, ci după treizeci de ani; atunci a venit Ioan, precum mărturi¬ 
seşte şi Luca 2 . 

- Dar, m-ar întreba cineva, pentru ce evanghelistul spune: Jn zilele 
acelea”? 

- Scriptura obişnuieşte totdeauna să întrebuinţeze această expresie, 
nu numai cînd vorbeşte de evenimente contemporane, ci şi cînd vor¬ 
beşte de evenimente care se vor întîmpla după mulţi ani, ca atunci de 
pildă cînd la Muntele Măslinilor s-au apropiat de Domnul ucenicii Lui 
şi I-au cerut să le spună de a doua Sa venire şi de căderea 
ierusalimului 3 , deşi ştiţi cîtă distanţă de timp este între un eveniment şi 
altul. După ce a vorbit de distrugerea oraşului şi şi-a terminat cuvîntul 
despre Ierusalim, voind să vorbească de sfîrşitul lumii, a adăugat: 
„A lunci vor fi şi acestea”. Prin cuvîntul „atunci” n-a. făcut contemporane 
cele două evenimente, ci a vrut să arate numai acel timp în care va avea 
loc sfîrşitul lumii. Acelaşi lucru îl face şi acum evanghelistul Matei cînd 
spune: ,Jn zilele acelea”. A folosit aceste cuvinte, nu pentru a arăta zilele 
imediat următoare ducerii lui Iisus în Nazaret, ci zilele în care aveau să 
se întîmple evenimentele de care se pregătea să vorbească. 

- Şi pentru ce a venit Iisus după treizeci de ani să se boteze? m-ar 
întreba cineva. 

- Pentru că după botezul acesta avea să pună capăt legii vechi. Şi 
deoarece pînă la vîrsta de treizeci de ani omul poate săvîrşi toate păca¬ 
tele, de aceea Hristos a rămas pînă la această vîrstă, ca să plinească 
toată legea, ca să nu spună nimeni că a desfiinţat-o, pentru că n-a 
putut-o împlini. Nu ne asaltează toată viaţa aceleaşi patimi; în copilărie 
mai cu seamă naivitatea şi zburdălnicia; în tinereţe plăcerea este mai 

E utemică, iar după tinereţe vine şi pofta de bani şi de avere. De aceea 
lomnul a aşteptat să treacă toate vîrstele, ca în toate să împlinească 
legea; şi aşa vine la botez, adăugîndu-1 ultimul la plinirea celorlalte 
porunci. Că botezul era cea din urmă faptă a legii pe care trebuia s-o 
împlinească. Hristos o spune El însuşi. Ascultă: „Că aşa se cuvine nouă să 
împlinim toată dreptatea” 4 . Cu alte cuvinte spune aşa: „Am împlinit toate 
poruncile legii n-am călcat nici una. Şi pentru că lipsea numai aceasta, 
am adăugat-o şi pe ea; şi aşa am împlinit toată dreptatea”. Numeşte aici 
dreptate împlinirea tuturor poruncilor. Deci din cele spuse se vede că 
pentru asta a venit Hristos la botez. 

- Dar pentru care pricină a izvodit Ioan botezul acesta? 

- Nu l-a izvodit fiul lui Zaharia din capul lui, ci i-a venit acest gînd 
inspirat de Dumnezeu; o spune Luca, zicînd: „Cuvîntul Domnului a fost 
către el” 5 , adică: poruncă. Dar chiar Ioan Botezătorul o spune: „Cel ce 
m-a trimis să botez cu apă, Acela mi-a spus: «Peste Care vei vedea Duhulpogo- 
rîndu-Se ca un porumbel şi rămînînd peste El, Acela este Cel ce botează cu 
Duh Sfînt»” 6 . 

- Dar pentru ce a fost trimis să boteze? 

- Tot Botezătorul ne răspunde la această întrebare, zicînd: ,JEu 
nu-L cunoşteam; dar ca să fie arătat lui Israel, de aceea am venit eu, botezind 
cu apă” 7 . 

Dacă asta e singura pricină, pentru ce Luca evanghelistul spune că 
Ioan „a venit în împrejurimea Iordanului, propovăduind botezul pocăinţei 
spre iertarea păcatelor”? 8 , deşi botezul lui Ioan nu era spre iertarea păca¬ 
telor, ci darul acesta era al botezului dat de Hristos mai tîrziu; că în 
acesta ne am îngropat împreună cu Hristos, iar omul nostru cel vechi 
atunci a fost răstignit împreună cu Hristos; înainte de cruce nu se vede 
nicăieri iertare de păcate, că iertarea se dă prin sîngele lui Hristos. 
Pavel spune: ,JDar v-aţi spălat, dar v-aţi sfinţit” nu prin botezul lui Ioan, 
ci „în numele Domnului nostru lisus Hristos şi în Duhul Dumnezeului 
nostru” 9 . Iar în altă parte spune: ,Joan a predicat botezul pocăinţei” - nu 
spune al iertării - „ca poporul să creadă în Cel ce vine după el” 10 . Cum avea 
•să dea iertare botezul lui Ioan, cînd încă nu fusese adusă jertfa, nu se 
pogorîse Duhul, nu fusese dezlegat păcatul, nu fusese îndepărtată vrăj¬ 
măşia şi nici blestemul nimicit? 



4. Matei 3, 15. 

5. Luca 3, 2. 

6. Ioan 1, 33. 

7. Ioan 1, 31. 

8. Luca 3, 3. 

S). 1 Cor. (i, 11. 

10. Lapte 1!), 4, 

Aşadar ce înseamnă cuvintele: „spre iertarea păcatelor”? 

Iudeii erau nişte oameni nesocotiţi; niciodată nu-şi dădeau seama 
că păcătuiesc; erau vinovaţi de cele mai mari păcate şi se lăudau pe 
toate drumurile că sînt drepţi. Asta mai cu seamă i-a pierdut şi i-a 
depărtat de credinţă. Mustrîndu-i pentru asta, Pavel le zicea: „Necunos- 
cînd îndreptăţirea lui Dumnezeu şi căutînd să statornicească îndreptăţirea lor, 
nu s-au supus îndreptăţirii lui Dumnezeu” 11 . Şi iarăşi: „Ce vom zice, deci? Că 
pdgînii, care nu căutau îndreptăţirea, au dobîndit îndreptăţirea, iar Israel, 
care urmărea legea îndreptăţirii, n-a ajuns la legea îndreptăţirii? Pentru ce? 
Pentru că nu o căutau din credinţă, ci ca din faptele legii” 12 . Aşadar, pentru 
că aceăsta era pricina păcatelor iudeilor, a venit Ioan, nu pentru altceva 
decît pentru a-i face să se gîndească la păcatele lor. Acest lucru îl arată 
şi chipul acestui botez, fiind botez de pocăinţă şi de mărturisire. Acelaşi 
lucru îl arată şi predica lui; nu spunea altceva decît: ,j?aceţi roade vred¬ 
nice de pocăinţă” 13 . Pentru că nerecunoaşterea propriilor lor păcate, aşa 
precum o arată şi Pavel, i-a făcut pe iudei să se depărteze de Hristos; 
dar recunoaşterea păcatelor le-a născut dorinţa de a căuta pe Răscum¬ 
părător şi de a dori iertarea păcatelor. Acest lucru a venit să-l pregă¬ 
tească Ioan: să-i convingă să se pocăiască; nu ca să fie pedepsiţi, ci, 
ajungînd mai smeriţi prin pocăinţă şi osîndindu-se pe ei înşişi, să alerge 
să ia iertare de păcate. Iată cît de precis o spune evanghelistul! După ce 
a spus: }> A venit predicînd botezjul pocăinţei în pustiul Iudeii”, a adăugat: 
„spre iertare ” 14 ca şi cum ar fi spus: „I-am convins să se mărturisească şi 
să se pocăiască de păcate, nu ca să fie pedepsiţi, ci ca să primească mai 
uşor mai tîrziu iertarea”. Că dacă nu şi-ar fi recunoscut păcatele, n-ar fi 
cerut nici harul; şi necerîndu-1, n-ar fi dobîndit iertare. Deci Ioan, prin 
botezul lui, deschidea cale celuilalt botez. De aceea şi Pavel spunea: 
„Ca să creadă poporul în Cel ce vine după el” 15 , punînd cu cele spuse şi o 
altă pricină botezului lui Ioan. Că nu era cu putinţă ca Ioan, luîndu-L 
pe Hristos de mînă, să meargă din casă în casă şi să le spună: „în Acesta 
credeţi!”, ci ca în faţa şi în văzul tuturora să se pogoare acel glas fericit şi 
să se săvîrşească toate celelalte. 

Din pricina asta a venit Iisus la botez. Faima Botezătorului şi nouta¬ 
tea faptei atrăgeau şi chemau la Iordan tot Ierusalimul. Malurile Iorda¬ 
nului ajunseseră un mare teatru. Pe cei veniţi acolo Ioan îi făcea să se 
smerească, convingîndu-i să nu se mai creadă grozavi; le arăta că sînt 



11. Rom. 10, 3. 

12. Rom. 9, 30-32. 

13. Luca 3, 8. 

14. Marcu 1, 4. 

15. Fapte 19, 4. 











vinovaţi de cele mai mari păcate şi că vor putea primi pe Cel ce vine, 
dacă se vor pocăi, lăsînd pe strămoşi în pace, nemailăudîndu-se cu ei. 

Viaţa lui Hristos era umbrită deocamdată şi se credea că ar fi fost 
ucis odată cu pruncii din Betleem. Chiar dacă S-a mai arătat în lume la 
doisprezece ani, totuşi îndată a trecut iarăşi în umbră. De aceea trebuia 
ca ieşirea Sa în lume să se facă în chip strălucit, să aibă început măreţ. 
Aceasta e pricina că atunci, pe malurile Iordanului, au auzit iudeii ce nu 
auziseră nici de la profeţi, nici de la alţii. Ioan le propovăduia cu strălu¬ 
cită voce, amintindu-le de ceruri şi de împărăţia cea de sus, nespunîn- 
du-le nimic de pămînt. Iar prin împărăţia cerurilor Ioan Botezătorul 
înţelege întîia şi a doua venire a lui Hristos. 

- Dar ce legătură au toate acestea cu iudeii? l-ar putea întreba 
cineva pe Ioan. Nu înţeleg ce le spui! 

- De asta le vorbesc aşa, răspunde Ioan, ca prin neclaritatea spuse¬ 
lor mele să le deştept curiozitatea şi să vină să mă întrebe de Cel propo¬ 
văduit. 

Astfel Ioan a dat bune nădejdi celor ce veneau la el, încît mulţi 
vameşi şi ostaşi îl întrebau ce trebuie să facă şi cum să-şi rînduiască 
viaţa. Era un semn că se desprind de lucrurile pămînteşti, că-şi ridică 
ochii spre lucruri mai mari şi că visau la cele viitoare. Tot ce vedeau, tot 
ce auzeau le ridica la înălţime gîndul. 

III 

Gîndeşte-te ce privelişte minunată era să vezi un om de treizeci de 
ani pogorîndu-se din pustie, fiu de arhiereu, neavînd nevoie de vreun 
lucru omenesc, prin toate arătînd sfinţenia şi avînd cu el pe proorocul 
Isaia. Alături de el era şi Isaia, propovăduind şi zicînd: „Acesta este 
despre care am spus că va veni strigînd şi propovăduind totul cu strălu¬ 
cită voce în pustie!” Atâta rîvnă puneau profeţii pentru aceste lucruri, 
încît au vestit cu mult înainte nu numai pe Stăpînul lor, ci şi pe cel ce 
avea să-I slujească. Isaia n-a vorbit numai de Ioan, ci şi de locul în care 
avea să locuiască, de felul propovăduirii sale, de Cel pe Care avea să-L 
propovăduiască şi de marea faptă ce acesta avea s-o săvârşească. 

Iată că şi profetul şi Botezătorul exprimă aceleaşi idei, deşi nu cu 
aceleaşi cuvinte. Profetul spune că Botezătorul va veni spunînd: 

„Gătiţi calea Domnului, drepte faceţi cărările Lui” 16 . 

Botezătorul cînd a venit a spus: faceţi roade vrednice de pocăinţă” 17 , 
cuvinte la fel cu ale profetului: „Gătiţi calea Domnului”. Vezi că spusele 
profetului şi predica lui Ioan arată unul şi acelaşi lucru, că Ioan a venit 

1(>. Matei 3, 3; Isaia 40, 3. 
I 7. Matei 3, 8. 









să deschidă şi să gătească calea Domnului? N-a venit să dăruiască un 
dar, adică iertarea păcatelor, ci să pregătească mai dinainte sufletele 
celor ce aveau să primească pe Dumnezeul tuturora. Luca spune chiar 
ceva mai mult, că n-a citat numai începutul profeţiei, ci întreaga profe¬ 
ţie: „ Toată valea se va umple şi tot muntele şi dealul se vor smeri; cele strîmbe 
se vor îndrepta, iar cele colţuroase căi netede vor fi; şi va vedea tot trupul mîn- 
tuirea lui Dumnezeu ” 18 . Ai văzut cum profetul, luîndu-o înainte, a spus 
totul: şi alergarea poporului şi schimbarea lucrurilor în mai bine şi uşu¬ 
rinţa propovăduiţii şi pricina tuturor celor ce vor fi, chiar dacă pe toate 
le spune figurat? Trebuia să grăiască aşa, că spusele sale erau o profeţie. 
Cînd a spus: „Toată valea se va umple şi tot muntele şi dealul se vor smeri şi 
cele colţuroase căi netede vor fi”, arată că cei smeriţi se vor înălţa, cei 
mîndri se vor smeri şi că greutatea legii se va schimba în uşurinţa cre¬ 
dinţei. „Nu vor mai fi de acum sudori şi osteneli, ne spune Ioan, ci har 
şi iertare de păcate, care uşurează mult mîntuirea”. Apoi adaugă şi pri¬ 
cina uşurinţei mîntuirii, spunînd: „Tot trupul va vedea mîntuirea lui Dum- 
nezjeu ”; nu numai iudeii şi prozeliţii, ci tot pămîntul şi marea, tot neamul 
omenesc, că prin cuvintele: „cele strîmbe” a lăsat să se înţeleagă toţi 
oamenii cu viaţă stricată: desfrînate, tîlhari, magi, care, fiind stricaţi 
mai înainte, au mers mai pe urmă pe calea cea dreaptă. Acelaşi lucru l-a 
spus şi Hristos: „Vameşii şi desfrînatele intră înaintea voastră în împărăţia 
lui Dumnezjeu” 19 , pentru că au crezut. Şi profetul a arătat cu alte cuvinte 
acelaşi lucru, grăind aşa: ,JLupii şi mieii vor paşte împreună” 20 . După cum 
mai înainte, prin văi şi dealuri, indicînd inegalitatea moravurilor a vrut 
să spună că se va ajunge la o egalitate de gîndire, tot aşa şi acum, ară- 
tînd prin firea animalelor necuvîntătoare feluritele năravuri omeneşti, a 
vrut să spună iarăşi că oamenii vor ajunge la o armonie a dreptei cre¬ 
dinţe. Iar Isaia dă şi pricina: „ Va fi Cel ce se va scula să stăpînească neamu¬ 
rile; în El vor nădăjdui neamurile” 21 , la fel cum se spune şi în Evanghelie: 
„Va vedea tot trupul mîntuirea lui Dumnezeu’ 62 . Pretutindeni se arată că 
pînă la marginile lumii se va răspîndi puterea şi cunoştinţa acestor 
Evanghelii, că neamul omenesc se va schimba; din sălbatic şi aspru va 
ajunge blînd şi paşnic. 

„Şi acest Ioan avea îmbrăcămintea lui din peri de cămilă şi cingătoarea de 
piele împrejurul mijlocului său” 23 . 

18. Luca 3, 5-6; Isaia 40, 4-5. 

10. Matei 21, 31. 

20. Isaia 65, 25. 

21. Isaia 11, 10. 

22. Luca 3, 6. 

23. Matei 3, 4. 









Ai văzut că unele au fost spuse de profeţi mai înainte, iar altele au 
fost lăsate evangheliştilor? De aceea Matei aminteşte şi profeţiile, dar 
adaugă şi cele ştiute de el despre Ioan, socotind că nu este de prisos să 
vorbească şi de îmbrăcămintea dreptului. 

IV 

Minunat şi neobişnuit lucru era să vezi atîta răbdare într-un trup 
omenesc! Asta îi atrăgea mai cu seamă pe iudei, văzînd în el pe marele 
Ilie, că prin cele ce vedeau atunci îşi aduceau aminte de fericitul proo¬ 
roc; dar, mai bine spus, Ioan îi uimea şi mai mult; Ilie locuia şi în oraşe 
şi în case; Ioan, însă, din copilărie a trăit numai în pustie. Trebuia ca 
înainte Mergătorul Celui ce avea să pună capăt tuturora celor vechi, 
ca de pildă: oboselii, blestemului, întristării, sudorii, să aibă şi el simbo¬ 
lurile unui dar atît de mare şi să se arate mai presus de osînda legii 
vechi. Ioan n-a arat nici pămînt, n-a tăiat nici brazdă, n-a mîncat nici 
pîinea în sudoarea feţei, ci masa îi era improvizată, îmbrăcămintea mai 
simplă decît masa, iar locuinţa mai uşor de găsit decît îmbrăcămintea. 
N-avea nevoie de acoperiş, de pat, de masă, de nimic din toate acestea, 
ci arăta în trupul lui viaţă îngerească. De aceea şi haina lui era de păr, 
pentru ca prin îmbrăcămintea lui să ne înveţe să ne depărtăm de cele 
omeneşti, să nu avem nimic cu pămîntul, ci să ne întoarcem la nobleţea 
de la început, în care era Adam înainte de a avea nevoie de haine şi de 
îmbrăcăminte. Astfel îmbrăcămintea lui era simbol al pocăinţei şi 
împărăţiei. Să nu mă întrebi de unde-şi procura haină de păr şi cingă¬ 
toare, trăind în pustie! Că dacă eşti nedumerit de asta, atunci te vei 
întreba şi de altele mai multe. De pildă: Cum trăia în pustie pe ger şi pe 
căldură, fiind plăpînd la trup şi fraged cu vîrsta? Cum trupul său de 
copil a piîtut ţine piept atîtor schimbări ale vremii, unei mese atît de 
sărăcăcioase şi tuturor celorlalte greutăţi ale pustiei? 

Unde-mi sînt acum filozofii greci, care în zadar şi fără de rost imi¬ 
tau neruşinata filozofie cinică 24 - căci ce folos aveau că şedeau într-un 
butoi 25 şi se apucau apoi de fel de fel de blestemăţii -,care se împodo¬ 
beau cu inele, pietre preţioase şi aveau în casele lor slugi şi slujnice şi 
alte multe lucruri netrebnice, căzînd dintr-o extremă în alta? Ioan Bote¬ 
zătorul n-a fost ca unul din aceştia, ci locuia în pustie ca în cer, arătînd 
prin viaţa lui mare filozofie. Cînd s-a pogorît din pustie în oraşe era ca 
un înger din cer: luptător al bunei credinţe, încununat al lumii, filozof 



24. întemeietorul filozofiei cinice este Antistene {444-365 î.Hr.), discipolul lui Socrate. 
Antistene susţinea că ştiinţa este inutilă, că sănătatea, bogăţiile, dregătoriile nu sînt adevăratul 
bine, de aceea trebuie dispreţuite; omul are datoria să se silească să ajungă liber, înfrîngîndu-şi 
poftele; virtutea este binele suveran. 

25. Cum făcea filozoful cinic Diogene (413 327 Î.Hr.), ucenicul lui Antistene. 

al unei filozofii vrednice de ceruri. Şi era aşa cînd încă nu se pusese 
capăt păcatului, cînd încă nu încetase legea, cînd încă nu fusese legată 
moartea, cînd încă nu fuseseră sfărîmate porţile cele de aramă, ci cînd 
stăpînea încă vechea vieţuire. Aşa-i un suflet curajos şi treaz! Merge 
înainte mereu şi depăşeşte piedicile puse, ca şi Pavel pe timpul noii vieţuiri! 

- Dar pentru ce a mai întrebuinţat la haină şi cingătoare? ar putea 
să mă întrebe cineva. 

- Era obiceiul acesta la cei vechi, înainte de a apărea la bărbaţi 
îmbrăcămintea aceasta femeiască, care se coboară pînă la picioare. Ast¬ 
fel şi Petru purta cingătoare, ca şi Pavel: „Pe bărbatul a căruia este cingă- 
toarea aceasta” 26 , spun Faptele Apostolilor despre Pavel. Şi Ilie purta 
cingătoare şi la fel toţi sfinţii, fie pentru că lucrau mereu, fie pentru că 
erau în călătorii, fie pentru că munceau şi se osteneau pentru altceva 
din cele de trebuinţă; dar nu numai pentru aceasta, ci şi pentru ca să 
calce în picioare orice fel de podoabă şi pentru ca să ducă o viaţă aspră. 
Hristos spunea că o îmbrăcăminte ca aceasta este cea mai mare laudă a 
virtuţii, grăind aşa: „Ce aţi ieşit să vedeţi? Om îmbrăcat în haine moi?Iată, 
cei ce poartă haine moi sînt în casele împăraţilor” 27 . 


Dacă Ioan Botezătorul, care era aşa de curat, care era mai străluci¬ 
tor decît cerul şi mai presus decît toţi profeţii, decît care n-a fost nimeni 
mai mare, care a avut atîta îndrăznire, care a trăit cu atîtea nevoinţe, 
care a dispreţuit cu totul luxul şi desfătarea trecătoare, a dus o viaţă atît 
de aspră, ce cuvinte de apărare mai putem avea noi, care după atîtea 
binefaceri şi cu nenumărate poveri de păcate nu arătăm nici cea mai 
mică parte din pocăinţa lui Ioan, ci ne îmbătăm, ne lăcomim la mîn- 
care, ne parfumăm, nu sîntem mai buni decît femeile stricate, care joa¬ 
că pe scenă, trăim în moleşeală toată vremea şi cădem uşor în cur¬ 
sele diavolului? 

Atunci ieşea la dînsul toată Iudeea şi Ierusalimul şi toată împrejurimea 
Iordanului şi erau botezaţi de el, mărturisindu-şi păcatele lor” 26 . 

Ai văzut ce putere a avut venirea profetului? Ai văzut cum toate 
acestea întraripau poporul, cum îi făcea să-şi cunoască păcatele lor? 
Vrednic de minune era să vezi că un om are o atît de mare putere, că 
foloseşte atîta îndrăznire, că mustră pe toţi ca pe nişte copii şi că are un chip 
din care strălucea mult har! îi mai uimea pe iudei şi aceea că de multă vre¬ 
me profeţi nu se mai arătaseră; pierise dintre ei harisma aceasta şi se întor- 

26. Fapte 21, 11. 

27. Luca 7, 25. 

28. Matei H, 5-6. 

sese acuma după multă vreme. Dar şi felul predicii lui Ioan era străin şi 
cu totul altul. Nu mai auzeau cele ce spuneau de obicei profeţii, de 

[ )ildâ de războaie, de bătălii şi de victorii, de foamete şi ciumă, de babi- 
oneni şi perşi, de căderea Ierusalimului şi de altele ca acestea, ci de 
ceruri, de împărăţia de acolo şi de chinurile iadului. De aceea iudeii se 
duceau zoriţi la Ioan, cu toate că nu de multă vreme partizanii lui Iuda 29 
şi Teuda 10 , care fugiseră în pustie, fuseseră ucişi 31 . De altfel Ioan nici 
nu-i cheamă pe iudei pentru aceleaşi scopuri, de pildă să se ridice 
împotriva tiraniei, să se răscoale, să introducă o nouă orînduire, ci să-i 
povăţuiască spre împărăţia cea de sus. De aceea nici nu-i ţinea în pustie 
alături de el, ducîndu-i de colo pînă colo, ci îi boteza, îi învăţa cuvintele 
filozofiei sale şi le dădea drumul. îi învăţa să dispreţuiască pe cele de pe 
pămînt, să aleagă pe cele viitoare şi să se grăbească spre ele în fiecare zi. 

Să-l imităm 32 şi noi pe Ioan; şi, părăsind desfătările şi beţia, să 
ducem o viaţă cumpătată. Este timp de pocăinţă şi pentru catehumeni 
şi pentru cei botezaţi; unii, pocăindu-se, să aibă parte de sfînta taină a 
botezului, iar ceilalţi, spălîndu-şi prin mărturisire păcatele săvîrşite 
după botez, să se apropie cu conştiinţa curată de Sfînta Masă. Să ne 
depărtăm dar de această viaţă păcătoasă şi stricată. Că nu-i, nu-i cu 
putinţă să te şi pocăieşti şi să te şi desfâtezi. Să vă înveţe aceasta Ioan cu 
îmbrăcămintea sa, cu hrana sa, cu casa sa! 

- Ce vrei să spui? aş putea fi întrebat. Ne porunceşti să trăim la fel 
ca Ioan? 

- Nu vă poruncesc, ci vă sfătuiesc şi vă îndemn! Dacă nu puteţi face 
ce-a făcut Ioan, atunci, trăind în oraşe, să ne pocăim, că judecata bate la 
uşă. Dar chiar dacă ar fi departe, n-ar trebui să ne bizuim pe asta, că 
sfîrşitul vieţii fiecăruia are pentru cel chemat din lumea aceasta aceeaşi 
putere ca şi cum ar fi sunat sfîrşitul lumii. Că judecata bate la uşă o 
spune Pavel. Ascultă: ,JSloaptea e pe sfîrşite, iar ziua s-a apropiat ”, şi 
iarăşi: „Că Cel ce va să vină va veni şi nu va întîrzia ” 34 . Semnele care 
cheamă ziua aceea s-au împlinit. Că spune Hristos: „Şi se va propovădui 
această Evanghelie a împărăţiei în toată lumea spre mărturie la toate neamu¬ 
rile şi atunci va veni sfîrşitul” 35 . 

29. Iuda Galileanul, în anul 7, a format o organizaţie împotriva stăpînirii romane, pentru a 
nu se supune recensământului, pe care îl socotea un început de robie. 

30. Şeful unei răscoale iudaice, cu caracter mesianic. După uciderea lui Teuda, cei 400 de 
partizani s-au risipit. 

31. Fapte 5, 36-37. 

32. De aici începe partea morală: A te pocăi înseamnă a săvirşi fapte contrare păcatelor pe care 
le-ai făcut; p despre stăruinţa in rugăciune. 

33. Rom. 13, 12. 

34. Km. 10, 37. 

35. Matei 23, 14. 

Uită-te bine la cele spuse! N-a spus: cînd Evanghelia va fi crezută 
de toţi oamenii, ci cînd va fi predicată la toţi. De aceea a şi spus: „ Spre 
mărturie neamurilor ”, arătînd că nu aşteaptă să creadă toţi şi apoi să vină. 
Cuvintele: „spre mărturie” î nseamnă spre învinuirea, spre mustrarea şi 
spre osînda celor ce n-au crezut. Iar noi, cu toate că auzim şi vedem 
acestea, dormim şi visăm cufundaţi în adîncă noapte. Că lucrurile din 
lumea aceasta, fie vesele, fie triste, nu-s cu nimic mai bune decît visele. 
De aceea vă îndemn să vă deşteptaţi şi să priviţi Soarele dreptăţii. 
Nimeni nu poate vedea soarele dacă doarme, şi nici nu-şi poate bucura 

E rivirile cu frumuseţea razei sale, ci pe cele ce le vede, le vede ca în vis. 

iar pentru ca să ne putem deştepta, avem nevoie de pocăinţă adîncă şi 
de multe lacrimi, ca să dobîndim iertare, pentru că am păcătuit - dar nu 
simţim păcatul - şi pentru că păcatele noastre-s mari, mai mari decît 
iertarea. Şi că nu mint îmi sînteţi martori voi cei mai mulţi din cei ce mă 
ascultă. Totuşi, chiar dacă păcatele noastre-s mai mari decît iertarea, 
dacă ne pocăim vom fi încununaţi. Iar prin pocăinţă nu înţeleg numai 
depărtarea de păcatele de mai înainte, ci şi săvîrşirea de fapte bune, 
mai mari decît păcatele. Că spunea Ioan: „ Faceţi roade vrednice de 
pocăinţă!” 36 . 

- Cum să le facem? 

- Dacă vom face fapte bune contrare păcatelor ce-am săvîrşit. De 
pildă: Ai răpit averile altora? Dă-le şi pe ale tale! Te-ai desfrînat mult? 
Depărtează-te şi de femeia ta anumite zile, înfrînează-te! Ai ocărit şi ai 
bătut pe cei din jurul tău? Binecuvântează pe cei ce te ocărăsc şi fă bine 
celor ce te bat! Că nu-i de ajuns pentru însănătoşirea noastră să scoatem 
numai săgeata din trup, ci trebuie să punem şi leacuri pe rană. Ai che¬ 
fuit şi te-ai îmbătat mai înainte? Posteşte şi bea numai apă, ca să speli 
vătămarea pricinuită de chefuri şi beţie! Te-ai uitat cu ochi pofticioşi la 
frumuseţe străină? Nu te mai uita deloc la vreo femeie, ca să fii în mai 
mare siguranţă! Că spune Scriptura: „Fereşte-te de rău şi fă binele !” 37 fi 
iarăşi: „Opreş’te-ţi limba de la rău şi buzele tale să nu grăiască vicleşug” 8 . 
- Dar spune-mi, profete, şi binele pe care trebuie să-l fac! 

- „Cautăpacea şi-o urmează ” 39 ■ Cu asta nu vreau să spun să urmăriţi 
pacea numai cu oamenii, ci şi cu Dumnezeu! 

Şi bine-a spus David: „Urmeaz-o!”, că a fost izgonită şi aruncată, iar 
ea, părăsind pămîntul, s-a suit la cer. Dar dacă vrem, o vom putea 



36. Matei 3, 8. 

37. Ps. 36, 27. 

38. Ps. 33, 12. 

39. Ps. 33, 13. 

întoarce, aruncînd mînia, îngîmfarea şi tot ce stă în calea păcii, ca să 
urmărim o viaţă simplă şi cuminte. Nimic nu-i mai cumplit decît mînia 
şi mîndria. Ne fac în acelaşi timp şi mîndri şi slugarnici; prin una ajun¬ 
gem de batjocură, iar prin alta sîntem urîţi de oameni, căzînd în păcate 
potrivnice: în îngîmfare şi în linguşeală. Dar dacă tăiem ce-i prea mult 
din aceste două patimi, vom fi smeriţi fără să fim umiliţi şi mîndri fără 
să fim încrezuţi. Că şi tulburările din trupurile noastre se datoresc lăco¬ 
miei la mîncare; cînd organele trupului nostru sînt silite să depăşească 
hotarele lor fireşti şi să lucreze peste măsură, atunci se nasc în trupul 
nostru nenumărate boli şi moarte chinuitoare. Tot aşa se întîmplă şi cu 
sufletul. 


VII 

Să tăiem, deci, ceea ce-i peste măsură; şi, bînd leacul cel mîntuitor 
al cumpătării, să fim măsuraţi în toate şi să fim cu mare luare-aminte la 
rugăciune. Dacă nu ni se împlinesc rugăciunile, să stăruim să ni se 
împlinească; dacă ni s-au împlinit, să stăruim tocmai pentru că ni s-au 
împlinit. Nici Dumnezeu nu vrea să amîne datul, dar prin întîrzierea 
datului meşteşugeşte stăruinţa în rugăciune. De aceea şi amînă împlini¬ 
rea cererilor, iar adesea chiar îngăduie să vină încercări, ca să alergăm 
mereu la El; şi, alergînd, să stăruim în rugăciune. Tot aşa fac şi părinţii 
care-şi iubesc copiii; cînd îi văd pe copii că pleacă de lîngă ei şi se duc 
să se joace cu alţi copii, pun slugile s-o facă pe sperietorii, pentru ca, 
fiind cuprinşi de frică, să alerge copiii la sînul mamei lor. Tot aşa şi 
Dumnezeu; trimite de multe ori asupra noastră ameninţări, nu ca să 
aducă ameninţarea, ci ca să ne atragă la El. Iar cînd ne întoarcem la El, 
Dumnezeu stinge îndată ameninţarea. Că de ne-am purta la fel şi în 
încercări şi în zile de linişte n-am mai avea nevoie de încercări. Dar 
pentru ce vorbesc despre noi? Chiar sfinţii s-au înţelepţit mult din 
aceasta. De aceea şi profetul spune: „Bine este mie că m-ai smerit!” 40 . Iar 
Hristos le spunea apostolilor: Jn lume necazuri veţi avea !” 41 . Aceasta a 
lăsat şi Pavel să se înţeleagă cînd a spus: ,ftti s-a dat un ghimpe în trup, 
înger al satanei, ca să mă pălmuiască ” 42 . Şi cu toate că Pavel s-a rugat să-l 
scape de această încercare, n-a reuşit, din pricina marelui folos pe care 
avea să-l aibă de pe urma acestei încercări, Dacă ne uităm la toată viaţa 
lui David, vom vedea că-i mai strălucitor în primejdii; şi el şi ceilalţi 
asemenea lui. Iov atunci a strălucit mai mult; Iosif tot pentru asta a fost 
mai vestit; la fel şi Iacov şi tatăl lui şi bunicul lui şi toţi cîţi şi-au pus 




40. Ps. I1H, 71. 

A I. han |(i, 'X\. 
■12. II Car. 12, 7. 

vreodată cununi strălucitoare pe capetele lor; datorită necazurilor şi 
încercărilor au fost încununaţi şi lăudaţi. 

Ştiind toate acestea, potrivit înţeleptului cuvînt, „să nu ne tulburăm 
in timp de încercare” 43 , ci numai un singur lucru să avem în minte: să 
îndurăm toate cu curaj, fără să ne întrebăm de ce şi fără să cercetăm pri¬ 
cinile necazurilor noastre. Nu-i al nostru a şti cînd necazurile vor lua 
sfîrşit, ci al lui Dumnezeu, Care a îngăduit să vină peste noi; al nostru 
este de a le îndura cu mulţumită şi recunoştinţă. De vom face aşa, apoi 
toate bunătăţile se vor revărsa asupra noastră. Dar ca să vină acestea, ca 
să fim aici pe pămînt mai buni, iar dincolo, în ceruri, mai străluciţi, să 
primim tot ce vine peste noi, mulţumind pentru toate Celui ce ştie mai 
bine decît noi folosul, Celui ce ne iubeşte mai mult decît părinţii noştri. 

Aceste două gînduri şoptindu-le la fiece necaz ce vine peste noi, să 
căutăm să potolim tristeţea şi să slăvim în toate pe Dumnezeu, Care 
face şi săvîrşeşte totul spre binele nostru. Aşa vom îndepărta cu uşurinţă 

Î i necazurile de la noi şi vom dobîndi şi cununile cele nestricăcioase, cu 
tarul şi cu iubirea de oameni a Domnului nostru Iisus Hristos, 
împreună cu Care Tatălui slavă, putere, cinste împreună cu Sfîntul 
Duh, acum şi pururea şi în vecii vecilor, Amin. 

43. Inţ. Sir. 2, 2. 






OMILIA XI 



„Văzînd pe mulţi din saduchei şi farisei 
venind la botezul lui, le-a zis: 

«Pui de viperă, cine v-a arătat să fugiţi 
de mînia cea viitoare?” 1 . 


Pentru ce Hristos a spus că saducheii şi fariseii n-au crezut în Ioan 
Botezătorul? Pentru că nu înseamnă că au crezut odată ce n-au primit 

[ >e Cel propovăduit de Ioan. Ei păreau că ascultă şi pe profeţi şi pe 
egiuitor şi totuşi Hristos a spus că nu i-au ascultat, pentru că n-au primit 
pe Cel propovăduit de ei. „Dacă aţi fi crezut în Moise, aţi fi crezut în 
Mine” 2 , le spune Hristos. Mai tîrziu, cînd i-a întrebat Hristos: ,JBotezul 
lui Ioan de unde este?”, ei spuneau: „Dacă vom zice, depepămînt,ne temem de 
popor; dacă vom zice, din cer, ne va întreba: Pentru ce n-aţi crezut în el?” 3 . 
Din toate acestea, deci, se vede că veneau la Ioan şi se botezau, dar nu 
rlmîneau în credinţa predicii lui Ioan. Şi Ioan evanghelistul le dă pe 
faţă viclenia lor; cînd vorbeşte de cei trimişi la Ioan Botezătorul ca să-l 
întrebe: ,J)e eşti tu Ilie? De eşti tu Hristos?” 4 , evanghelistul a adăugat: 
Jar cei trimişi erau dintre farisei” 5 . 

- Dar ce? aş putea fi întrebat. Oare nu şi poporul gîndea la fel? 
- Poporul gîndea aşa din pricina simplităţii lui; dar fariseii, pentru 
c& voiau să-l atace. Ştiau doar destul de bine că Ioan nu este Hristos, 
deoarece Hristos se trăgea din seminţia lui David, pe cînd Ioan din 
•eminţia lui Levi; dar prin întrebarea lor îi întindeau cursă, ca să pună 
îndată mîna pe el dacă ar fi spus că este Hristos. Că acesta le era gîndul 
ie vede din spusele imediat următoare ale trimişilor fariseilor; cu toate 
Că Ioan n-a dat răspunsul pe care-1 aşteptau, totuşi nu se pot stăpîni să 
nu-1 atace, întrebîndu-1: ,fAtunci pentru ce botezi, dacă nu eşti Hristos?” 6 . 

Dar ca să cunoşti că fariseii se duceau cu un gînd la Ioan Botezăto¬ 
rul, iar poporul cu alt gînd, ascultă că evanghelistul ne-o spune şi pe 



1. Matei 3, 7. 

2. Ioan 5, 4(>. 

3. Matei 2 1, 2. r >- 2t>. 

4. Ioan 1, 21. 

Ioan I, 24 
huni I, V.'i 







SFtNTUl. IOAN GURA DE AUR 


132 



C 


asta. Despre popor spune că venea şi se boteza de la Ioan, mărturisin- 
du-şi păcatele lor; dar despre farisei nu spune aşa, ci că Botezătorul 
„vă&nd, pe mulţi din saduchei şi farisei venind, le zice: «Pui de viperă, cine v-a 
arătat să fugiţi de mînia cea viitoare?»” 7 . Vai, ce suflet mare! Cum vor¬ 
beşte unor oameni însetaţi totdeauna de sîngele profeţilor, unor oameni 
mai veninoşi ca şerpii! (ium îi atacă cu mare îndrăznire şi pe ei şi pe 
părinţii lor! 

- Da, mi s-ar putea spune, îndrăznirea lui e mare. Dar întrebarea 
este dacă era şi îndreptăţită. Nu i-a văzut păcătuind, ci pocăindu-se. De 
aceea n-ar fi trebuit să-i mustre, ci să-i laude şi să-i primească, pentru că, 
părăsind oraşul şi casele, alergau să-i asculte predica. 

- Ce-aş putea răspunde? Ioan nu se uita nici la cei ce-i stăteau în 
faţă, nici la cele ce se petreceau, ci la ascunzişurile inimilor lor, desco¬ 
perite lui de Dumnezeu. Pentru că se lăudau cu strămoşii şi pentru că 
aceasta era pricina pieirii lor şi-i făcea să trăiască nepăsători, Ioan Bote¬ 
zătorul taie rădăcina îngîmfării lor. Din pricina aceasta şi Isaia îi 
numeşte „conducători ai Sodomei” şi „popor al Gomorei ” 8 ; iar un alt profet 
spune: „Oare nu sînteţi voi ca fii etiopienilor ?” 9 . Toţi profeţii au aceeaşi 
părere despre ei; toţi vor să le scoată din suflet mîndria, pricină a mii şi 
mii de păcate. 

- Profeţii, mi s-ar putea spune, pe bună dreptate au grăit aşa; îi 
vedeau păcătuind. Dar pentru ce Ioan Botezătorul îi mustra aşa cînd îi 
vedea că vin la el plecaţi şi supuşi? 

- Ca să-i înduplece şi mai mult. Dar dacă te-ai uita bine la mustră¬ 
rile lui Ioan, vei vedea că strecoară odată cu mustrarea şi lauda. Ii 
mustra, dar în acelaşi timp îi admira, că în sfîrşit au putut să facă nişte 
fapte ce păreau aproape cu neputinţă. Mustrarea, deci, era mai mult 
pentru a-i atrage şi pentru a-i pregăti să se trezească. In aparenţă îi 
mustră, dar de fapt le arată atît marea lor răutate de mai înainte, cît şi 
minunata şi neobişnuita lor schimbare. Pare a le spune: „Ce s-a întîm- 
plat de aţi luat calea pocăinţei, cînd sînteţi fii acelor părinţi şi aţi fost 
crescuţi în atîta răutate? De unde vine schimbarea aceasta? Cine a 
înmuiat învîrtoşarea sufletului vostru? Cine a tămăduit ce era de netă¬ 
măduit?”. Uită-te apoi cum îi înspăimîntă chiar de la primele cuvinte, 
vorbindu-le de gheenă. Nu le-a spus cuvintele obişnuite ale profeţilor: 
„Cine v-a arătat să fugiţi de războaie, de năvălirile barbarilor, de căderi 
în robie, de foamete, de ciumă?”, ci le pune în faţă o altă pedeapsă, de 
care nu le mai vorbise nimeni niciodată, grăindu-le aşa: „Cine v-a arătat 
să fugiţi de mînia cea viitoare?” 


7. Matei 3, 7. 

Pe bună dreptate i-a numit Ioan şi pui de viperă! Se spune că puiul 
de viperă iese la lumină omorînd pe aceea care i-a dat naştere, mîncîn- 
du-i pîntecele. Aşa au făcut şi saducheii şi fariseii; şi-au ucis părinţii, iar 
pe dascălii lor i-au sfîşiat cu mîinile lor. 

Dar Ioan Botezătorul nu se mărgineşte numai la mustrări, ci îi şi 
sfătuieşte: 

faceţi roade vrednice de pocăinţă” 10 . 

„Nu-i de ajuns să fugiţi de păcat, le spune Ioan, ci să săvârşiţi şi 
fapte de virtute! Să nu mai faceţi ce făceaţi de obicei, cînd vă pocăiaţi 
pentru o vreme, dar apoi vă întorceaţi iarăşi la răutatea voastră. Că 
n-am venit să vă vestesc ceea ce vesteau profeţii mai înainte. Altele şi 
mai înalte sînt cele ce vi le vestesc, că vine însuşi Judecătorul, însuşi 
Stăpînul împărăţiei, povăţuindu-ne spre o filozofie mai înaltă, chemîn- 
du-ne la cer şi atrăgîndu-ne spre locaşurile de acolo. De aceea vă şi des¬ 
copăr învăţătura despre iad, pentru că nemuritoare sînt şi bunătăţile 
din cer şi chinurile iadului! Nu mai stăruiţi în păcatele voastre, nici nu 
mai puneţi înainte obişnuitele voastre vorbe, pe Avraam, pe Isaac, pe 
lacov şi nobleţea strămoşilor voştri!”. Aceste cuvinte le spunea Ioan 
saducheilor şi fariseilor, nu ca să-i oprească să spună că se trag din acei 
sfinţi, ci ca să-i oprească să se mai bizuie pe ei, neglijînd virtutea. Ioan 
dădea pe faţă ascunsul inimilor lor şi profeţea cele viitoare. Dar şi după 
mustrarea lui Ioan, saducheii şi fariseii tot îi spun lui Hristos: „Noi avem 
tată pe Avraam şi nimănui n-am fost robi vreodată ” 11 . Pentru că gîndul 
acesta îi făcea să se mîndrească şi-i pierdea, Ioan Botezătorul caută să le 
frîngă mai întîi acest gînd. Dar uită-te în ce chip Botezătorul îi duce pe 
calea cea bună, dînd în acelaşi timp şi patriarhului cinstea cuvenită! 
După ce le-a spus: 

„Să nu vi se pară că puteţi zice că avem tată pe Avraam” 12 , n-a conti¬ 
nuat: „patriarhul nu va putea să vă fie de vreun folos”, ci, într-un chip 
mai dulce şi mai potolit, a lăsat să se înţeleagă acelaşi lucru spunînd 

„că Dumnezeu poate şi din pietrele acestea să ridice fii lui Avraam” 13 . 

Unii comentatori socot că Ioan Botezătorul a spus despre neamuri 
aceste cuvinte, numindu-le metaforic pietre. Eu, însă, cred că ele au şi 
altă interpretare. 

- Care? 


10. Matei 0, 8. 
1 I. Ioan 8, HH. 
12. Matei H, !). 
I.'t. Matei îl. 

- „Să nu credeţi, le spune Ioan Botezătorul, că dacă voi veţi pieri, 
veţi lăsa pe patriarhul Avraam fără copii!” Nu, asta nu! Că Dumnezeu 
poate să-i dea lui Avraam oameni chiar din pietre şi să-i ridice la înrudi¬ 
rea cu el, pentru că şi la început aşa s-a întîmplat. Că a face din pietre 
oameni este la fel cu a scoate copil din pîntecele de piatră al Sarrei 14 . 
Acest lucru l-a lăsat profetul Isaia să se înţeleagă cînd spunea: „Uitaţi-vă 
la piatra cea tare din care aţi fost ciopliţi şi la adîncimea gropii din care aţi fost 
săpaţi; uitaţi-vă la Avraam tatăl vostru şi la Sarra care v-a născut” 15 . Ioan 
Botezătorul le aminteşte saducheilor şi fariseilor profeţia aceasta, ară- 
tîndu-le că dacă dintru început Dumnezeu l-a făcut pe Avraam tată intr-un 
chip atît de minunat, ca şi cum chiar din pietre l-a făcut, apoi este cu 
putinţă să se întîmple aceasta şi acum. Uită-te cum îi înfricoşează şi le 
rrînge mîndria! N-a spus că i-a şi ridicat lui Avraam fii, ca să nu-i descu¬ 
rajeze, ci că: „poate să ridice”. N-a spus că poate să facă oameni din 

f >ietre, ci ceva cu mult mai mult: rude şi fii ai lui Avraam. Ai văzut cum 
e-a scos din cap toate închipuirile lor trupeşti şi gîndul că-şi pot găsi 
RC&pare la strămoşi, ca să-şi pună nădejdea mîntuirii lor în pocăinţă şi în 
curăţenie trupească şi sufletească? Ai văzut cum a dat la o parte înrudi¬ 
rea după trup şi a pus în locul ei înrudirea după credinţă? 



Dar uită-te cum şi prin cuvintele ce urmează le măreşte frica şi le 
sporeşte neliniştea. 

După ce a spus: „Dumnezeu poate şi din pietrele acestea să ridice fii lui 
Avraam” 16 , a adăugat: 

„Iată şi securea stă la rădăcina pomilor” 17 . 

Botezătorul caută în tot chipul să-şi facă înfricoşător cuvîntul. Viaţa 
lui curată şi aspră îl îndreptăţea să le vorbească cu atîta îndrăznire, iar 
saducheii şi fariseii trebuiau zguduiţi puternic, deoarece de multă 
vreme erau ca un pămînt înţelenit. Ioan Botezătorul le spune: „Dar 
pentru ce vă spun că aveţi să pierdeţi înrudirea voastră cu Avraam şi că 
aveţi să vedeţi pe alţii ridicaţi din pietre în locul vostru de cinste? 
Pentru că pedeapsa voastră nu se opreşte aici, ci merge mai departe; că 
„iată securea stă la rădăcinapomilor!”Nimic mai înfricoşător decît această 
întorsătură de cuvinte! Nu-i înfricoşează nici cu seceră zburătoare 18 , 
nici cu dărîmarea gardului 19 , nici cu călcarea în picioare a viei 20 , ci cu o 

14. Fac. 21,2. 

1.5. Isaia 51, 1-2. 

Hi. Matei 3, 9. 

17. Matei 3, 10. 

1H. /ah. 5, 2. 

19. Isaia 5, 5. 

20. Isaia 10, K 

secure ascuţită; şi ceea ce-i mai înfricoşător este că securea stă la uşă. 
Pentru că adeseori iudeii nu dădeau crezare profeţilor şi ziceau: „Unde 
este ziua Domnului?” şi: „Să vină odată sfatul Sfîntului lui Israel ca să-L 
cunoaştem!” 21 , pentru că spusele profeţilor se împlineau adesea după 
mulţi ani, de aceea Ioan, ca să le scoată din cap această liniştire, le 
spune că nenorocirile sînt aproape de ei. Lucrul acesta l-a arătat Ioan şi 
prin cuvintele „iată” şi prin aducerea securii lîngă rădăcină. „Nu-i 
departe securea, spune el, ci stă chiar la rădăcină!” N-a spus că securea 
ameninţă ramurile sau fructele, ci rădăcina, arătîndu-le că dacă se vor 
trîndăvi vor suferi nenorociri groaznice, care nu mai au nici o nădejde 
de vindecare. Că Cel care vine nu este rob, ca profeţii de mai înainte, ci 
însuşi Stăpînul universului, care aduce pedeapsă grea şi prea cumplită. 
Dar deşi-i înfricoşează iarăşi, totuşi nu-i lasă să cadă în deznădejde, ci 
după cum mai înainte n-a spus: „a ridicat”, ci: „poate să ridice fii lui 
Avraam ” înfricoşîndu-i şi liniştindu-i în acelaşi timp, tqt aşa şi acum n-a 
spus că s-a atins securea de rădăcină, ci că stă lîngă rădăcină şi că este 
aproape de ea. Arată că nu mai este vorba de amînare. „Deşi Domnul a 
adus securea atît de aproape, le spune Ioan Botezătorul, totuşi în pute¬ 
rea voastră stă să fiţi tăiaţi sau nu. Dacă vă veţi schimba şi vă veţi face 
mai buni, securea se va depărta şi nu vă va face nici un rău; dar dacă 
stăruiţi în aceleaşi păcate, va smulge pomul din rădăcini. De aceea 
Domnul nici nu depărtează securea de rădăcină, dar nici nu taie încă 
pomul, deşi stă alături; pe de o parte ca să nu vă trîndăviţi, iar pe de altă 
parte ca să aflaţi că este cu putinţă, chiar în scurtă vreme, să vă mîntuiţi 
dacă vă schimbaţi viaţa”. Ioan Botezătorul le măreşte totdeauna frica, 
pentru a-i trezi din amorţeala lor şi a-i împinge spre pocăinţă. I-a înfri¬ 
coşat că vor pierde dreptul de a se mai numi fii ai lui Avraam, că au să 
fie înlocuiţi cu alţii, că nenorocirile stau la uşă, că vor îndura suferinţe 
neînchipuit de mari. Toate acestea îndestulător de puternice să-i ridice 
şi pe cei căzuţi tare jos şi să-i facă să lupte. Acelaşi lucru îl arată şi Pavel 
cînd zice: „Cuvînt scurt va face Domnul în întreaga lume” 22 . „Nu te teme, le 
grăieşte Ioan Botezătorul; dar, mai bine spus, teme-te, dar nu deznădăj- 
dui! Mai ai încă nădejde de schimbare; nu-i dată sentinţa şi nici securea 
n-a venit să taie - pentru că ce-ar opri-o să taie cînd stă lîngă rădăcină? 
-, ci ca prin frica de secure să te facă mai bun şi să te pregătească să 
aduci rod!” De asta a şi adăugat: 

„Orice pom care nu face rod bun se taie şi în foc se aruncă” 23 . 


I 21. Isaia 5, 19. 

ţ 22. Rom. 9, 28; Isaia 10, 23. 

Lâ 23. Matei 3, 10. 







Cînd spune „orice pom”, le scoate iarăşi din minte gîndul că au 
vreun merit pentru că au strămoşi de bun neam. „Dacă rămîi fără rod, 
spune Ioan Botezătorul, vei suferi o îndoită osîndă, chiar dacă eşti nepotul 
lui Avraam, chiar dacă poţi număra printre strămoşii tăi patriarhi nenumă¬ 
raţi!” Cu aceste cuvinte îi înfricoşa şi pe vameşi şi zguduia şi sufletul ostaşi¬ 
lor; nu-i împingea la deznădejde, dar îi scăpa de o viaţă petrecută în nepăsa¬ 
re. Cuvintele „care nu face rod bun” şi înfricoşau, dar aduceau şi multă mîn- 
gîiere; arătau că acela care face rod scapă de orice pedeapsă. 

IV 

Poate că Ioan Botezătorul ar fi putut fi întrebat: 

- Cum vom putea face rod, cînd sîntem ameninţaţi cu tăierea, cînd 
timpul e atît de scurt, cînd sorocul bate la uşă? 

- Vei putea face rod, le răspunde Botezătorul. Roadele oamenilor 
nu-s ca roadele pomilor; n-au nevoie să aştepte timp îndelungat, nu-s 
supuse vremilor, n-au nevoie de atîta îngrijire, ci e de ajuns numai să 
voieşti şi pomul îndată a rodit. Te ajută nespus de mult la o rodire ca 
aceasta nu numai natura rădăcinii tale, ci şi măiestria grădinarului, a lui 
Dumnezeu. 

De aceea, ca să nu spună ascultătorii săi: „Ne răvăşeşti sufleteşte, ne 
sileşti, ne strîngi de gît apropiind de noi securea, ameninţîndu-ne cu 
tăierea, cerîndu-ne roade în timp ce vrei să ne pedepseşti”, Ioan Bote¬ 
zătorul a adăugat! 

,Jiu vă botez cu apă spre pocăinţă; dar Cel care vine după mine este mai 
puternic decît mine, Căruia nu sînt vrednic să-I dezleg cureaua încălţămintei; 
Acesta vă va boteză cu Duh Sfînt şi cu foc” 24 . 

Prin aceste cuvinte, Ioan Botezătorul arată că pentru a face roade 
este nevoie numai de voinţă şi de credinţă, nu de oboseli şi de sudori; şi 
după cum le era uşor să se boteze, tot atît de uşor le era să-şi schimbe 
viaţa şi să se facă mai buni. După ce le-a zguduit sufletul cu frica de 
judecată, cu aşteptarea osîndei, cu securea, cu pierderea înrudirii cu 
strămoşii lor, cu înlocuirea lor cu alţi urmaşi ai lui Avraam, cu îndoita 
pedeapsă - tăierea şi arderea -, după ce le-a înmuiat prin toate mijloa¬ 
cele învîrtoşarea inimilor lor şi i-a făcut să dorească scăparea de nişte 
rele atît de mari, începe să vorbească şi de Hristos; nu vorbeşte la întîm- 
plare, ci cu foarte multă grijă. Apoi, vorbind de deosebirea dintre el şi 
Hristos, ca să nu pară că Ii face o favoare vorbind aşa, arată deosebirea 
dintre ei, întemeiat pe comparaţia dintre darurile unuia şi ale altuia. 
N-a spus chiar de la început „Nu sînt vrednic să-I dezleg cureaua încălţă- 

mintei Lui", ci mai întîi a vorbit de neînsemnătatea botezului lui; şi ară- 
tînd că n-are altă putere decît să-i ducă spre pocăinţă pe cei botezaţi de 
el - că n-a spus: „vă botez cu apă spre iertare”, ci „sprepocăinţă” - vor¬ 
beşte de botezul lui Hristos, plin de dar nespus. „Ca nu cumva, spune 
Ioan, la auzul spuselor mele că Hristos vine după mine, să-L dispre- 
ţuieşti pentru că a venit în urma mea, află puterea darului Lui, cunoaşte 
bine că n-am spus atît cît trebuia cînd am spus: Nu sînt vrednic să-Idezleg 
cureaua încălţămintei Lui. Cînd mă auzi spunînd că este mai puternic 
decît mine, să nu crezi că spun aceasta punîndu-L în comparaţie cu 
mine. Eu nu sînt vrednic nici în rîndul robilor Lui să fiu rînduit, nici 
chiar printre cei din urmă robi, nici să-I fac cea mai josnică slujbă”. De 
aceea Ioan n-a spus numai: „încălţămintea”, ci: „nici cureaua”, care pare 
a fi treaba cea mai de jos din toate. 

Apoi, ca să nu socoteşti că a vorbit aşa numai din smerenie, aduce 
dovada deosebirii dintre ei întemeiat pe fapte, spunînd: ,^cela vă va 
boteză cu Duh Sfînt şi cu foc”. Ai văzut cît de mare este înţelepciunea 
Botezătorului? Cînd predică, înfricoşătoare-i sînt cuvintele, insuflă neli¬ 
niştea în sufletele celor ce-1 ascultau; dar cînd îi trimite la Hristos, 
cuvintele-i sînt potolite, în stare să cîştige suflete. Nu mai vorbeşte de 
secure, nici de pom tăiat, ars şi aruncat în foc, nici de mînia viitoare, ci 
de iertare de păcate, de înlăturarea pedepsei, de dreptate, de sfinţenie, 
de răscumpărare, de înfiere, de frăţietate, de participarea la moştenire, 
de dăruirea cu îmbelşugare a Duhului Sfînt. Că pe toate acest«a le-a 
lăsat să se înţeleagă prin cuvintele: „Vă va boteză cu Duh Sfînt”, arătînd 
prin însăşi metafora cuvîntului bogăţia harului; că n-a spus: „vă va da 
Duh Sfînt”, ci: „Vă va boteză cu Duh Sfînt”; iar prin cuvântul următor: „şi 
cu foc” scoate la iveală tot puterea şi belşugul harului. 


Gîndeşte-te în ce stare sufletească trebuie să fi fost ascultătorii lui 
Ioan, gîndindu-se că vor fi dintr-o dată la fel cu profeţii şi cu bărbaţii cei 
mari. De aceea Ioan a şi vorbit de foc, ca să-i facă să-şi amintească de 
profeţi. Că aproape toate vedeniile cîte li s-au arătat acelora, cele mai 
multe cu foc s-au arătat: Aşa a vorbit Dumnezeu prin rug cu Moise 25 ; 
aşa întregului popor în muntele Sinai 26 ; aşa lui Iezechiel prin 
heruvimi . 

Uită-te cum îl şi deşteaptă Ioan pe ascultătorul său, vorbindu-i mai 
înainte de cele ce aveau să se întîmple mai pe urmă. Că trebuia să se 

25. leş. 3, 2. 

2(i. leş. I!), <i. 

27. hz. 10, 2. 

junghie Mielul, să fie nimicit păcatul, să se pună capăt vrajbei, să fie 
îngroparea şi învierea, şi apoi să vină Duhul. Dar de acestea nu spune 
deocamdată nimic, ci vorbeşte întîi de ultimul dar, în vederea căruia 
s-au făcut toate celelalte şi care erau mai cu seamă în stare să facă cunos¬ 
cută vrednicia lui Hristos. Ioan le vorbeşte, deci, mai întîi de Duhul 
Sfînt, pentru ca atunci cînd ascultătorii lui vor auzi că primesc atîta Duh 
să-l întrebe cum şi în ce chip va fi aceasta, cînd păcatul are atîta putere; 
iar de patimile lui Hristos le vorbeşte după ce mai întîi a pregătit spre 
ascultare sufletul lor, pentru ca nimeni să nu se scandalizeze de aştepta¬ 
rea unui dar atît de mare. De aceea iarăşi strigă spunînd: „Iată Mielul lui 
Dumnezeu Care ridică păcatul lumii” 28 . N-a spus: „Care lasă”, ci: „care 
ridică”, cuvinte care arată o mai mare purtare de grijă a lui Dumnezeu 
pentru lume. Nu este acelaşi lucru „a lăsa” cu „a ridica ”. Lăsarea nu este 
însoţită de primejdie, pe cînd ridicarea este însoţită de moarte. A mai 
spus Ioan că Hristos „este Fiul lui Dumnezeu ” 29 . Dar nici cuvintele „Fiu al 
lui Dumnezeu” nu arătau clar ascultătorilor vrednicia lui Hristos; nici 
nu-L puteau încă înţelege ca Fiu al lui Dumnezeu, dar puteau înţelege 
aceasta pe temeiul darului atît de mare al Duhului Sfînt. De aceea şi 
Tatăl, cînd l-a trimis pe Ioan la propovăduire, i-a dat o primă dovadă a 
vredniciei Celui ce avea să vină, spunîndu-i: „Peste Care vei vedea Duhul 
pogorindu-Se şi rămxnînd peste El, Acesta este Cel ce boteazfi cu Duh Sfînt” 30 . 



De aceea Ioan spune: ,Jsu am văzut şi am mărturisit că Acesta este Fiul lui 
Dumnezeu” 31 . Că prin Duhul Sfînt se arată clar că Hristos este Fiul lui 
Dumnezeu. 

Apoi, pentru că Ioan a spus cuvinte plăcute şi cu ele a liniştit şi 
potolit pe ascultători, îşi înăspreşte din nou cuvintele, ca să nu se trîndă- 
vească. Aşa erau iudeii; cînd le vorbeai frumos, se trîndăveau şi deve¬ 
neau mai răi. De aceea iarăşi îi înfricoşează, spunînd: 

cărui lopată este în mina Lui” 32 . 

Mai înainte vorbise de pedeapsă; acum îl arată pejudecător şi vor¬ 
beşte de pedeapsa veşnică: 

„Şi va arde pleava în foc nestins” 33 . 

Iată că Hristos este Stâpîn al universului şi lucrător, deşi în alt loc 
însuşi Hristos spune acelaşi lucru despre Tatăl: „TatălMeu este lucrăto¬ 
rul” 34 . Mai înainte Ioan vorbise de „secure”, care cere oboseală şi 

28. han 1, 29. 

29. Ioan 1, 34. 

30. han 1, 33. 

31. Ioan 1, 34. 

32. Matei 3, 12. 

33. Matei 3, 12. 

34. han l. r >, 1. 

muncă.; dar ca să nu socoteşti că pedepsirea celor răi este treabă care 
are nevoie de oboseală, Ioan se foloseşte de o altă pildă, de foc, ca să 
arate că pedepsirea celor răi e un lucru uşor. Prin cuvintele sale despre 
curăţirea ariei Sale cu lopata, Ioan Botezătorul arată că Hristos este Stă- 
pînul întregii lumi. Cum ar putea să pedepsească pe cei răi dacă n-ar fi 
toţi oamenii ai Lui? Acum pe pămînt sînt amestecaţi cei buni cu cei răi. 
Chiar dacă se vede strălucind griul, totuşi el este amestecat cu pleava, 
ca într-o arie, nu ca în hambar. Atunci, la judecată, se va face deosebire 
între grîu şi pleavă. Unde-mi sînt acum cei care nu cred în iad? Două 
lucruri a spus Ioan despre Hristos: unul, că va boteza cu Duh Sfînt şi 
altul, că va arde pe cei necredincioşi. Dacă unul e vrednic de credinţă, 
atunci negreşit şi celălalt. De aceea Ioan a făcut două proorocii despre 
Hristos, pentru ca pe temeiul celei care s-a împlinit să crezi şi în aceea 
care nu s-a împlinit încă. Hristos face la fel; adeseori despre aceleaşi 
lucruri sau despre lucruri contrare, face două proorocii, una care se 
împlineşte pe pămînt, alta pe care o făgăduieşte că se va împlini pe 
lumea cealaltă. Face asta pentru ca oamenii, cărora le place să discute 
mult, să creadă pe temeiul profeţiei împlinite şi profeţia care nu s-a 
împlinit încă. Hristos a făgăduit că va da în viaţa aceasta însutit celor 
care au părăsit tot ce-au avut, iar în veacul viitor viaţă veşnică 35 ; şi a 
făcut vrednice de credinţă şi darurile viitoare prin împlinirea darurilor 
date pe pămînt. Aşa şi Ioan Botezătorul; a făcut două profeţii: una că 
Hristos va boteza cu Duh Sfînt, alta că va arde pe cei păcătoşi în focul 
cel nestins. 


VI 



Deci dacă Hristos n-ar fi botezat cu Duhul pe apostoli şi în fiecare 
zi pe cei ce voiesc, ai putea pune la îndoială şi pe celelalte, adică 
pedeapsa veşnică şi focul cel nestins; dar dacă s-a săvîrşit şi se săvîrşeşte 
în fiecare zi ceea ce este mai mare şi mai greu, ceea ce depăşeşte orice 
cuvînt - botezul cu Duh Sfînt -, cum poţi spune că nu-i adevărat ceea 
ce-i uşor, ceea ce-i potrivit minţii omeneşti, adică pedeapsa veşnică şi 
focul cel nestins? Ioan Botezătorul a spus mai întîi: „Cel ce vine după 
mine va boteza cu Duh Sfînt şi cu foc” 36 şi a făgăduit mari bunătăţi în urma 
acestui botez, ca să nu te descurajezi că ai părăsit viaţa de mai înainte; 
apoi a vorbit de lopată şi judecata care se va arăta prin lopată. „Să nu 
socotiţi, spune Ioan Botezătorul, că vi-i de ajuns botezul pentru mîn- 
tuire, dacă după botez trăiţi în păcate”. Că ne trebuie şi virtute şi multă 
filozofie. De aceea îi îndreaptă pe ascultătorii săi spre har şi spre botez, 

vorbindu-le de secure; iar după ce le-a vorbit de har îi înfricoşează cu 
lopata şi cu focul cel nestins. Nu face nici o deosebire între cei care nu 
primiseră botezul, ci le spune în general: „Tot pomul care nu face roadă 
bună se taie” 37 , osîndind pe toţi cei ce nu cred; dar după botez se face 
deosebire, pentru că mulţi din cei ce au crezut aveau să ducă o viaţă 
nevrednică de credinţă. 

Nimeni 38 , aşadar, să nu fie pleavă, nimeni să nu fie nestatornic, nici 
să se supună poftelor celor rele, fiind cu uşurinţă purtat de ele, cînd 
într-o parte, cînd în alta! Dacă rămîi grîu, nu vei avea de suferit, chiar 
dacă încercări vor veni, că nici în arie griul nu este sfărîmat de roţile 
dinţate ca fierăstrăul ale treierătoarei. Dar dacă vei fi slab ca pleava sau 
ca paiele, şi aici pe pămînt vei suferi mulţime de nenorociri, fiind lovit 
din toate părţile, dar şi dincolo pe lumea cealaltă, vei suferi veşnică 
pedeapsă. Că toţi cei asemenea paielor, chiar înainte de a fi aruncaţi în 
cuptorul iadului, vor fi hrană patimilor necugetate, aşa cum paiele sînt 
hrană animalelor necuvîntătoare; iar dincolo, iarăşi materie şi hrană 
pentru foc. 

Dacă Ioan Botezătorul ar fi spus direct: „Cel ce vine după mine va 
judeca faptele oamenilor”, n-ar fi făcut uşor de primit cuvîntul său; dar 
pentru că a învrîstat cu pilde gîndurile sale, alcătuindu-şi aşa întreaga sa 
vorbire, convingea mai repede pe ascultători şi-i atrăgea cu mai multă 
uşurinţă. De aceea şi Hristos de cele mai multe ori făcea la fel; învrîs- 
tează cu pilde cuvintele Sale, vorbind despre arie, seceriş, vie, teasc, 
ţarină, mreajă, pescuire; toate pilde obişnuite, luate din viaţa lor de 
toate zilele. Acelaşi lucru l-a făcut şi Ioan aici: a arătat darea Duhului ca 
cea mai mare dovadă a adevărului spuselor sale. „Cel ce poate atîta, 
spune Ioan, încît să ierte păcatele şi să dea Duhul, Acela va putea face 
mai mult decît atîta”. Ai văzut cît de firesc ajunge să vorbească mai 
dinainte de taina învierii şi a judecăţii viitoare? 

- Dar pentru ce Ioan Botezătorul, aş putea fi întrebat, n-a vorbit de 
semnele şi minunile pe care avea să le facă Hristos îndată după ieşirea 
Sa la propovăduire? 

- Pentru că darea Duhului era o minune mai mare decît toate şi 
pentru că în vederea acesteia s-au făcut toate celelalte. Punînd capul, a 
cuprins pe toate: nimicirea morţii, ştergerea păcatelor, pieirea bleste¬ 
mului, încetarea războaielor celor de mulţi ani, intrarea în rai, urcarea 
la cer, vieţuirea cu îngerii, participarea la bunătăţile cele viitoare. Că 
darea Duhului este arvuna acestora. Ioan, vorbind de aceasta a vorbit şi 
de învierea trupurilor şi de arătarea semnelor de la înviere şi de parti- 


:t7. Matei :i, 10. 

ciparea la împărăţia cerurilor şi de bunătăţile „pe care ochiul nu le-a 
văzut, urechea nu le-a auzit şi la inima omului nu s-au suit” 39 . Că toate aces¬ 
tea ni s-au dat prin acea harismă. Era de prisos, deci, ca Ioan să vor¬ 
bească de minunile pe care avea să le facă Hristos îndată după ieşirea la 
propovăduire şi pe care ascultătorii Săi aveau să le judece cu proprii lor 
ochi. Ioan trebuia să le vorbească de acelea, de care s-ar fi îndoit, de 
pildă: că Hristos este Fiul lui Dumnezeu, că este incomparabil superior 
lui, că ridică păcatul lumii, că va cere socoteală oamenilor de faptele 
săvîrşite, că viaţa noastră nu se termină odată cu viaţa de aici, că din¬ 
colo, pe celălalt tărîm, fiecare va primi plata cuvenită. Pe acestea ascul¬ 
tătorii lui Ioan n-aveau cum să le vadă. 


Ştiind, dar, acestea, să ne sîrguim mai mult cită vreme sîntem în 
arie; că aici este cu putinţă să se schimbe paiele în grîu, aşa precum e cu 
putinţă ca din grîu mulţi să ajungă paie. Să nu cădem, deci, să nu ne 
lăsăm purtaţi de orice vînt încoace şi încolo, să nu ne despărţim de fra¬ 
ţii noştri, chiar dacă sînt neînsemnaţi şi mici. Că şi bobul de grîu, după 
măsură, este mai mic decît paiul, dar mai bun după natură. Nu te uita la 
toată nălucirea celor din afară, că toate-s destinate focului, ci la smere¬ 
nia cea după Dumnezeu, tare şi de nefărîmiţat, care nu poate fi nici 
tăiată, nici arsă de foc! Că pentru boabele de grîu, Dumnezeu se îndură 
şi de paie, ca să se facă mai bune, stînd alături de boabe. De aceea nu 
vine încă judecata, ca să fim de obşte încununaţi cu toţii, ca mulţi să se 
schimbe din răi în virtuoşi. Să ne cutremurăm, dar, cînd auzim pilda 
aceasta; că focul acela este foc nestins. 

- Dar cum poate să fie foc nestins? aş putea fi întrebat. 

- Nu vezi că soarele acesta arde necontenit şi niciodată nu se 
stinge? N-ai auzit de rugul ce ardea şi nu se mistuia de flăcări? 40 Deci şi 
tu, dacă vrei să scapi de flacără, fă milostenie şi nu vei face cunoştinţă 
cu focul acela. Dacă aici pe pămînt vei crede celor spuse, nu vei vedea 
cuptorul acela, cînd vei pleca acolo; dar dacă nu crezi în cuptor aici pe 
pămînt, dincolo îl vei cunoaşte bine pe propria-ţi ta piele, cînd nici nu-i 
cu putinţă să te scapi de el. Că nu pot scăpa de pedeapsă cei care n-au 
dus o viaţă dreaptă şi curată. Nu-i de ajuns numai să crezi, pentru că şi 
dracii tremură de Dumnezeu 41 şi totuşi vor fi pedepsiţi. De aceea tre¬ 
buie să fim cu multă luare aminte asupra vieţii noastre. Că şi pentru asta 
vă chemăm des la biserică, nu ca să intraţi numai, ci ca să şi culegeţi 

'Aii. 1 Cor. 2, !). 

Hi 

roade de pe urma venirii aici. Dacă veniţi regulat, dar nu plecaţi de aici 
cu roade, nu veţi avea nici un folos, nici de venirea la biserică şi nici de 

I ederea în biserică. Dacă vedem pe copiii noştri că nu învaţă nimic de 
a învăţătorii la care i-am trimis, ţinem de rău pe învăţători şi trimitem 
copiii la alţi învăţători, ce cuvînt de apărare mai putem avea cînd nu ne 
îngrijim de virtute nici atît cît ne îngrijim de cefe pămînteşti, cînd tot¬ 
deauna fie întoarcem de la biserică cu tăbliţele goale? Şi totuşi aici în 
biserică avem învăţători mai mulţi şi mai buni! La fiecare slujbă vă dăm 
Că învăţători pe profeţi, pe apostoli, pe patriarhi şi pe toţi drepţii. Şi nici 
âfa nu folosiţi ceva! Ci, dacă bombăniţi doi sau trei psalmi, iar rugăciu¬ 
nile obişnuite le spuneţi la întîmplare şi cum se nimereşte, plecaţi acasă 
socotind că asta-i de ajuns pentru mîntuirea voastră. N-aţi auzit pe pro¬ 
fetul care spune, dar, mai bine spus, pe Dumnezeu, Care grăieşte prin 
profet, că „poporul acesta cu buzele Mă cinsteşte, dar inima lor este departe de 
Mine?” 4i Ca Durtmezeu să nu ne spună tot aşa şi nouă, şterge literele, 
dar, mai bine spnş, zgîrieturile, pe care diavolul le-a întipărit în sufletul 
tău şi adă -mi mie inima ta curăţită de toate grijile lumeşti, ca să pot 
Înscrie pe ea cele ce vreau în toată libertatea. Acum, cînd mă uit în 
inimă ta, nu văd altceva decît scrisul diavolului: jafuri, lăcomie, invidie, 
fclevetire. De aceea cînd iau în mîini tăbliţele sufletelor voastre, nici nu 
pot să le citesc, că nu găsesc pe ele cuvintele pe care duminica trecută 
v-am lăsat să vi le scrieţi, ci altele în locul acelora, neînsemnate şi urîte. 
Apoi, după ce am şters ce-a fost scris şi am scris din nou cuvintele 
Duhului, voi, plecînd de la biserică, daţi din nou în mîinile diavolului 
inimile voastre şi-l lăsaţi să scrie iarăşi pe ele cuvintele lui în locul 
Cuvintelor mele. Cum şe vor sfîrşi toate acestea, nu-i nevoie să v-o spun! 
Q Ştie Conştiinţa fiecăruja! Eu, însă, nu voi înceta de a-mi face lucrul meu, 
de a scrie pe inimile voastre cuvintele cele drepte şi adevărate. Dacă voi îmi 
V*ţl gfid&mici strădania mea, apoi să ştiţi că plata mea e neştirbită, dar pri¬ 
mejdia voastră nu mică. Nu vreau să vă spun, însă, nimic împovărător. 

VIII 

îW iarăşi mă rog şi mă cucemicesc vouă, fiţi tot atît de silitori ca şi 
Copiii mici. Aceştia învaţă mai întîi forma literelor, apoi caută să recu¬ 
noască literele una cîte una şi în sfîrşit pornesc şi la citirea cuvintelor. 
Tot aşa să facem şi noi; să împărţim virtutea; să învăţăm mai întîi să nu 
înjurăm, să nu jurăm strîmb, să nu blestemăm; apoi să trecem la altă 
literă: să nu clevetim, să nu ne fie dragi trupurile, să nu ne îmbuibăm, să 
nu ne îmbătăm, să nu fim cruzi, să nu fim trîndavi; de la acestea iarăşi 
să trecem la cele duhovniceşti; să învăţăm înfrînarea, dispreţul pîntece- 










lui, cuminţenia, dreptatea; să învăţăm să ne arătăm superiori slavei 
lumii; să fim buni la inimă, să fim cu inima zdrobită; acestor litere ale 
virtuţii să adăugăm mereu altele; să le înscrim pe toate în sufletele 
noastre. Să căutăm să punem în practică aceste virtuţi în casă, faţă de 
prieteni, faţă de soţie, faţă de copii. Să începem deocamdată cu cele 
dintîi litere ale virtuţii, cu cele mai uşoare: de pildă cu a nu înjura; să 
studiem necontenit această literă în casă, că şi în casă sînt mulţi care ne 
împiedică să învăţăm această literă: ne supără slugile, ne supără soţia şi 
ne face să ne înfuriem, ne supără copiii cînd nu învaţă şi sînt obraznici 
şi ne fac să-i ameninţăm şi să-i înjurăm. Dacă ajungi, deci, să nu mai 
înjuri în casă, cînd eşti necăjit adesea de ai tăi, uşor vei putea să nu 
înjuri nici cînd eşti în oraş. Şi vei ajunge să nu mai înjuri dacă n-ai să-ţi 
mai înjuri nici soţia, nici sluga, nici pe altcineva din casă. Adeseori 
soţia, lăudînd un alt bărbat şi spunînd că trăind cu tine a ajuns o neno¬ 
rocită, te împinge să-l vorbeşti de rău pe celălalt. Asta să nu te silească 
să ocărăşti pe cel lăudat de soţia ta, ci îndură totul cu bărbăţie! Dacă 
vezi că slugile tale laudă pe alţi stăpîni, nu te tulbura, ci rabdă cu tărie! 
Cîmp de bătălie şi arenă a virtuţii să-ţi fie ţie casa, pentru ca exercitîn- 
du-te acolo bine, cu multă iscusinţă să ţii piept celor ce te înfurie în 
oraş. Aşa fă şi cu dragostea de slava deşartă! Dacă te vei strădui să nu 
umbli după slava deşartă nici în faţa soţiei, nici în faţa slugilor, atunci 
cu uşurinţă nu vei fi doborît de această patimă nici faţă de străini. în 
orice împrejurare boala aceasta este cumplită şi tiranică, dar mai cu 
seamă cînd soţia e de faţă. Dacă vom doborî, deci, faţă de cei din casă 
puterea patimii acesteia, cu uşurinţă o vom birui şi faţă de alţii. Să 
facem la fel şi cu celelalte patimi, exercitîndu-ne în casă împotriva lor, 
pregătindu-ne în fiecare zi. Şi, ca să ne fie exerciţiul acesta mai uşor, să 
ne pedepsim cînd călcăm hotărîrea luată. Să nu socotiţi pagubă 
pedeapsa aceasta, ci răsplată, pricinuitoare de foarte mult cîştig. Şi ne 
pedepsim, dacă ne osîndim la post îndelungat, la culcatul pe pămîflt gol 
şi la alte încercări aspre de acest fel. Făcînd aşa, ne vor veni din toâte 
părţile multe cîştiguri: aici pe pămînt vom vieţui viaţa plăcută a virtuţii, 
vom avea parte de bunătăţile cele viitoare şi vom fi necontenit prietenii 
lui Dumnezeu. 

Dar ca să nu se mai repete cele de mai înainte, ca, aici în biserică, 
să nu vă minunaţi de cuvintele mele, iar după ce plecaţi să aruncaţi 
unde se nimereşte tăbliţele inimilor voastre şi să-l lăsaţi pe diavol să 
şteargă tot ce-aţi scris pe ele, fiecare cînd ajunge acasă să şi cheme soţia, 
să-i spună ce a auzit la predică, să şi-o ia ca ajutor; şi din zjua de ţş{ st 
intre în această minunată şcoală avînd în ajutor harul Duhului SAtftt. 
Chiar dacă în timpul exerciţiului cazi o dală, de două ori, sau de măi 

multe ori, nu te descuraja, ci scoală-te şi luptă mai departe! Să nu înce¬ 
tezi pînă ce nu-ţi încununezi fruntea cu cunună strălucită împotriva dia¬ 
volului, pînă ce nu-ţi pui averea cîştigată în vistieria cea nejefuită a vir¬ 
tuţii. Dacă transformi în obişnuinţă această frumoasă filozofie, nici cînd 
te-i trîndăvi, nu vei putea călca vreuna din hotărîrile luate, pentru că 
obişnuinţa ta a ajuns a doua natură. După cum ne e uşor să dormim, să 
mîncăm, să bem şi să respirăm, tot aşa de uşor ne va fi să săvîrşim şi vir¬ 
tutea; vom simţi o curată bucurie, pentru că stăm în portul cel neînvălu- 
rat, ne bucurăm de vreme bună, şi pornind cu corabia încărcată spre 
oraşul cel împărătesc, în ziua aceea mare, vom dobîndi şi cununile cele 
neveştejite, de care facă Dumnezeu să avem parte noi toţi, cu harul şi cu 
iubirea de oameni a Domnului nostru Iisus Hristos, Căruia slava şi 
puterea acum şi pururea şi în vecii vecilor, Amin. 









OMILIA XII 


„Atunci a venit Iisus din Galileea la Iordan către Ioan 
ca să fie botezat de el ” 1 

I 

Cu robii vine Stăpînul, cu vinovaţii Judecătorul, ca să Se boteze. 
Dar nu te tulbura, că între aceştia smeriţi străluceşte mai ales înălţimea Lui! 

Pentru ce te minunezi că a primit să fie botezat, că a venit 
împreună cu alţi robi la un alt rob, cînd a primit să fie purtat în pîntece 
fecioresc atîta vreme, cînd a primit să Se nască cu firea noastră, cînd a 
primit să fie pălmuit, să fie răstignit şi să pătimească tot ce-a pătimit? 
Lucru de mirare este că, Dumnezeu fiind, a voit să se facă om; toate 
celelalte urmează în chip logic. 

De aceea şi Ioan, luîndu-o înainte, spunea ceea ce a spus, că nu-i 
vrednic să-I dezlege cureaua încălţămintei Lui şi toate celelalte, că este 
Judecător, că va răsplăti fiecăruia după vrednicie, că va da tuturora cu 
îmbelşugare Duhul. 

Şi pentru ca atunci cînd II vezi că vine la botez să nu gîndeşti ceva 
rău, Ioan îl opreşte zicînd: 

,JLu am trebuinţă să fiu botezat de Tine, şi Tu vii la mine?” 2 . 

Pentru că botezul lui Ioan era un botez de pocăinţă, care-i făcea pe 
oameni să-şi osîndească păcatele lor şi, deci, ca să nu socoteşti că şi 
Hristos a venit cu un astfel de gînd la Iordan, Ioan îţi îndreaptă mai 
dinainte socotinţa asta, numindu-L Miel şi Răscumpărătorul tuturor 
păcatelor din lume. Se înţelege de la sine că este fără de păcat Cel Care 
poate ridica păcatele întregului neam omenesc. De aceea Ioan n-a spus: 
„Iată pe Cel fără de păcat!”, ci ceva mai mult: ,Jatăpe Cel ce ridică păca¬ 
tul lumii!” 3 , ca să primeşti cu deplină încredere şi una şi alta - şi că este 
fără de păcat şi că ridică păcatul lumii -, iar odată ce-ai primit aceasta, 
să înţelegi că a venit la botez pentru a rîndui altele. Pentru asta cînd a 
venit la botez, Ioan I-a zis: ,JEu am trebuinţă să fiu botezflt de Tine,şi Tu vii 
la mine?”N\i i-a spus: „Să fii Tu botezat de mine?” S-a temut să grăiască aşa. 

- Dar ce i-a spus? 


1. Matei 3, 13. 

- „Şi Tu vii la mine?” 

- Şi ce-a făcut Hristos? 

- Ce-a făcut mai tîrziu cu Petru, aceea a făcut şi cu Ioan atunci. 
Petru L-a oprit să-i spele picioarele; dar cînd a auzit pe Domnul spunîn- 
du-i: „Ceea ce fac, tu nu ştii acum; vei şti mai tîrziu” 4 , şi: „N-ai parte cu 
Mine” 5 , Petru nu s-a mai împotrivit şi L-a lăsat să-i spele picioarele 6 . Tot 
aşa şi Ioan Botezătorul, cînd L-a auzit pe Domnul spunîndu-i: 

,fasă acum, că aşa se cuvine să plinim toată dreptatea”', 
îndată I s-a supus. Nici lui Petru, nici lui Ioan, nu le plăcea să vor¬ 
bească fără măsură, ci şi-au arătat dragostea şi supunerea, gîndindu-se 
ca în toate să se plece Stăpînului. 

Uită-te că Hristos îl convinge pe Ioan să-L boteze, tocmai pe 
temeiul bănuielii ce-o avea că nu-i vrednic. Hristos nu i-a spus: „Că aşa 
este drept”, ci: „că aşa se cuvine”. Pentru că Ioan socotea că este un lucru 
nevrednic ca Stăpînul să fie botezat de rob, Hristos a întrebuinţat nişte 
cuvinte care i-au răsturnat cu totul împotrivirea sa, ca şi cum i-ar fi spus: 
„Nu fugi şi nici nu împiedica botezul acesta, pentru că socoteşti că nu se 
cuvine să fiu botezat de tine. Tocmai de aceea: ,fasă - botează-Mă -, 
pentru că aşa se cuvine”. N-a spus numai „lasă”, ci a adăugat şi „acum”. 
„Nu va fi totdeauna aşa, îi spune Hristos, ci Mă vei vedea şi aşa cum 
doreşti; acum, însă, fă ce-ţi spun!” Apoi îi arată şi pentru ce „se cu¬ 
vine aşa”. 

- Pentru ce, dar, „se cuvine aşa”? 

- „Pentru ca să plinim toată legea”, a răspuns Hristos. Că aceasta a 
vrut să arate prin cuvintele: „ca să plinim toată dreptatea”. Dreptatea este 
împlinirea poruncilor. „Pentru că am împlinit toate celelalte porunci, 
spune Hristos, şi a rămas numai aceasta, trebuie s-o adaug şi pe aceasta. 
Am venit să dezleg blestemul, care stătea peste omenire prin călcarea 
legii. Trebuie, dar, ca Eu mai întîi să împlinesc toate şi, scoţîndu-vă de 
sub osîndă, să pun capăt legii. Se cuvine, dar, ca Eu să împlinesc toată 
legea, pentru că se cuvine să dezleg blestemul scris în lege împotriva 
voastră. De aceea am şi luat trup şi am venit”. 

,Atunci L-a lăsat. Şi după ce s-a botezat Iisus, îndată a ieşit din apă; şi 
iată I s-au deschis cerurile şi a văzut Duhul lui Dumnezeu pogorîndu-Se ca un 
porumbel şi venind peste El” 8 . 

4. Ioan 13, 7. 

5. Ioan 13, 8. 

II 

Mulţi socoteau că Ioan este mai mare decît Iisus, pe de o parte 
pentru că Ioan trăise tot timpul în pustie, pentru că era fiu de arhiereu, 
pentru că purta o îmbrăcăminte ca aceea, pentru că-i chema pe toţi la 
botez şi pentru că s-a născut dintr-o femeie stearpă, iar pe de altă parte, 
pentru că Iisus era născut de o fată sărmană - că nu era cunoscută încă 
de toţi naşterea din Fecioară -, pentru că locuise în casă, pentru că 
trăise la un loc cu toţi oamenii, pentru că purta haine la fel cu toţi cei¬ 
lalţi. îl socoteau mai mic decît Ioan şi pentru că nu ştiau încă nimic de 
tainele mari ale lui Hristos. S-a mai întîmplat apoi să mai fie şi botezat 
de Ioan, fapt care le întărea şi mai mult bănuiala, chiar dacă n-ar fi fost 
nici una din pricinile de mai sus. Gîndeau, deci, că şi Hristos este unul 
din cei mulţi. Că îşi spuneau: „N-ar fi venit la botez odată cu toţi oame¬ 
nii, dacă n-ar fi fost ca unul din ei; Ioan este, deci, mai mare decît El şi 
cu mult mai minunat”. 

Prin urmare ca să nu mai stăpînească această părere în mintea mul¬ 
tora, cerurile s-au deschis cînd S-a botezat Iisus, Duhul S-a pogorît şi 
glas odată cu Duhul, propovăduind vrednicia Celui Unuia-Născut. 

Dar pentru că glasul care a spus: 

Acesta este Fiul Meu cel iubit” ' 

părea multora mai potrivit lui Ioan decît lui Iisus - că glasul din cer 
n-a spus: „Acesta, care Se botează”, ci numai: „Acesta”, aşa că fiecare 
din cei ce au auzit au bănuit că glasul a fost mai degrabă despre cel ce 
botează decît despre cel botezat şi din pricina vredniciei Botezătorului, 
dar şi din pricina tuturor celor spuse - a venit Duhul în chip de porum¬ 
bel, atrăgînd glasul către Iisus şi făcînd tuturora cunoscut că „Acesta ”a 
fost spus nu despre Ioan care boteza, ci despre Iisus care Se boteza. 

- Dar cum se face, m-ar putea întreba cineva, că n-au crezut în 
Hristos odată ce s-au întîmplat acestea? 

- Şi pe timpul lui Moise s-au făcut multe minuni, deşi nu aşa de 
mari; şi după toate acele minuni: vocile, trîmbiţile şi fulgerele 9 10 , iudeii 
şi-au turnat viţel de aur şi s-au închinat idolului Beelfegor 11 . Aceiaşi 
iudei, care au fost de faţă şi au văzut învierea lui Lazăr, atît de puţin au 
crezut în Cel ce făcuse minunea încît adeseori au încercat să-L 
omoare 12 . Deci dacă, văzînd înaintea ochilor învierea morţilor, au fost 
atît de răi, pentru ce te mai minunezi că n-au primit glasul pogorît de 
sus? Cînd sufletul e lipsit de judecată şi stricat şi mai este stăpînit şi de 

9. Matei 3, 17. 

10. leş. 19, Hi. 

invidie, nu crede în minune; cînd, însă, e cu judecată, primeşte cu cre¬ 
dinţă totul şi n-are nevoie de minuni. 

Nu spune, deci, că n-au crezut, ci caută altceva: dacă s-a făcut tot ce 
trebuia pentru a-i face să creadă. Acest fel de apărare l-a întrebuinţat 
Dumnezeu prin profet, pentru a arăta că a făcut totul pentru a-i 
întoarce pe iudei. Astfel cînd iudeii erau pe cale de a pieri şi aveau 
să fie daţi celei mai grele pedepse, Dumnezeu spune prin profetul 
Isaia: „Ce trebuia să fac viei acesteia şi n-am făcut?” 13 , pentru ca nu 
cumva iudeii, din pricina răutăţii lor, să învinuiască purtarea de 
grijă a lui Dumnezeu. 

Acelaşi lucru caută-1 şi aici: Ce trebuia să se facă şi nu s-a făcut? Şi 
ori de cîte ori e vorba de purtarea de grijă a lui Dumnezeu, foloseşte-te 
de acest fel de apărare faţă de cei care, încercînd să o atace, fac vinovat 
pe Dumnezeu de răutăţile multora. 

Iată cîte lucruri minunate s-au făcut la botez! Şi acestea sînt numai 
începutul celor viitoare! Nu s-a deschis încă raiul, ci cerul se deschide! 
Să amin, însă, pentru altădată cuvîntul meu către iudei! Acum, cu ajuto¬ 
rul lui Dumnezeu, să revin la tălmăcirea Evangheliei. 

„Şi după ce a fost botezat lisus, îndată a ieşit din apă şi iată I s-au deschis 
cerurile”’ 4 . 

- Pentru ce s-au deschis cerurile? 

- Ca să afli că şi la botezul tău s-au deschis cerurile, ca Dumnezeu 
să te cheme spre patria cea de sus şi să te înduplece să n-ai nimic comun 
cu pămîntul. Iar dacă n-ai văzut, nu fi necredincios! La începuturile 
creştinismului s-au arătat totdeauna înfăţişări văzute ale lucrurilor mai 
presus de fire şi duhovniceşti precum şi semne ca acestea, din pricina 
celor care erau mai puţin pricepuţi, care aveau nevoie de înfăţişări 
văzute şi care nu puteau avea nici o înţelegere pentru cele nemateriale, 
ci îi uimeau numai cele văzute. S-au făcut acestea, odată şi la început, 
pentru ca să crezi, chiar dacă mai tîrziu nu s-au mai făcut minuni. Pe 
timpul apostolilor s-a făcut sunet de suflare de vînt ce vine repede şi 
s-au arătat înfăţişări de limbi de foc 15 ; dar nu pentru apostoli, ci pentru 
iudeii care erau atunci de faţă. Chiar dacă acum nu se mai fac 
semne văzute, totuşi credem în cele ce s-au arătat odată. Atunci la 
botez s-a arătat şi porumbelul ca să arate, ca şi cum ar fi arătat cu 
degetul, celor de faţă şi lui Ioan pe Fiul lui Dumnezeu. Dar nu 
numai pentru aceasta, ci ca să afli şi tu că vine Duhul şi peste tine 
cînd te botezi. 


13. Isaia 5, 4. 

14. Matei 3, 16. 

15. Fapte 2, 2-3. 

Noi, deci, n-avem nevoie de înfăţişare văzută, deoarece credinţa 
noastră ţine loc de minuni. Că n-au nevoie de minuni credincioşii, ci 
necredincioşii. 

- Dar pentru ce S-a pogorît Duhul în chip de porumbel? 

- Porumbelul este o pasăre blîndă şi curată. Şi s-a arătat în chip de 
porumbel, pentru că Duhul Sfînt este duh de blîndeţe. De altfel porum¬ 
belul ne mai aduce aminte şi de o istorie veche. De demult, cînd poto¬ 
pul a cuprins toată faţa pămîntului şi tot neamul omenesc era ameninţat 
cu pieirea, s-a arătat această pasăre; a arătat că a încetat potopul şi prin 
ramura de măslin, pe care a adus-o, a binevestit liniştea obştească a 
lumii 16 . Toate acestea au fost o preînchipuire a celor viitoare. Pe vre¬ 
mea aceea faptele oamenilor erau cu mult mai rele şi oamenii erau 
vrednici de mult mai mare pedeapsă. îţi aduc aminte de istoria aceasta, 
ca să nu deznădăjduieşti. Că şi atunci, deşi faptele erau de deznădăj¬ 
duit, totuşi Dumnezeu a adus dezlegare şi îndreptare; atunci prin 
pedeapsă; acum, însă, prin har şi dar nespus. De aceea se arată şi la 
botez porumbelul, nu aducînd o ramură de măslin, ci arătînd pe Cel ce 
ne eliberează din toate relele şi dîndu-ne bune nădejdi. Porumbelul nu 
mai scoate din corabie un singur om, ci, arătîndu-se, ridică la cer întrea¬ 
ga lume, iar în loc de stîlpare de măslin aduce întregii lumi înfierea. 

Gîndeşte-te, dar, la măreţia darului, să nu socoteşti că vrednicia 
Duhului este mai mică pentru că s-a arătat în o înfăţişare ca aceasta. Că 
aud chiar pe mulţi spunînd, că pe cît e de mare deosebirea între om şi 
porumbel, pe atît de mare e deosebirea între Hristos şi Duhul, pentru 
că Hristos S-a arătat în fire omenească, iar Duhul în chip de porumbel. 

- Ce putem spune faţă de acestea? 

- Că Fiul lui Dumnezeu a luat fire de om, dar Duhul Sfînt n-a luat 
fire de porumbel. De aceea şi evanghelistul n-a spus: „în fire de porum¬ 
bel” ci: „în chip de porumbel”. Mai tîrziu nu s-a mai arătat sub această 
înfăţişare, ci numai atunci la botez. Iar dacă spui că din pricina aceasta 
vrednicia Duhului e mai mică, se va găsi, întemeiat pe acest fel de jude¬ 
cată, că heruvimii sînt cu mult superiori Duhului Sfînt, pe cît de supe¬ 
rior este vulturul faţă de porumbel, că heruvimii sînt înfăţişaţi în chip 
de vulturi. îngerii chiar ar trebui să fie superiori Duhului, că adeseori 
s-au arătat în chip de oameni. Dar nu-i aşa, nu-i aşa! Altceva este adevă¬ 
rul întrupării Fiului lui Dumnezeu şi altceva pogorâmîntul unei înfăţi¬ 
şări trecătoare. Nu fi nerecunoscător, dar, faţă de Binefăcător, nici nu 
răsplăti cu fapte şi gînduri rele pe Cel ce ţi-a dăruit izvorul fericirii. 


I(i. I'/ii. H. K I I 

Unde-i vrednicia înfierii, acolo-i şi ştergerea păcatelor şi darea tuturor 
bunătăţilor. De aceea a încetat botezul iudaic şi a început botezul 
nostru. Ceea ce s-a întîmplat cu paştele iudaic, se întîmplă şi cu botezul. 
La Cina cea de Taină s-au întîlnit amîndouă paştele: şi paştele iudaic şi 
paştele nostru; Hristos a pus unuia capăt, iar celuilalt i-a dat început. Şi 
acum la Iordan a împlinit botezul iudaic, dar în acelaşi timp a deschis 
uşile botezului Bisericii; precum atunci la o singură masă, tot aşa acum 
la un singur rîu, a săvîrşit şi umbra, dar a adăugat şi adevărul. 

Numai botezul nostru are harul Duhului; al lui Ioan era lipsit de 
acest har. De aceea cu nimeni altul din cei botezaţi de Ioan nu s-a 
întîmplat minunea aceasta, ci numai cu Acela Care a dat botezul 
nostru, ca să afli pe lîngă cele spuse şi aceea că nu curăţia celui ce 
boteza, ci puterea Celui botezat a făcut aceasta. Atunci şi cerurile s-au 
deschis şi Duhul S-a pogorît. Deschizîndu-se porţile cele de sus, trimi- 
ţînd de acolo Duhul şi chemîndu-ne în patria cea din ceruri, Hristos ne 
duce de la vechea vieţuire la noua vieţuire. Nu numai că ne cheamă, ci 
ne dă şi cea mai mare vrednicie. Nu ne-a făcut îngeri şi arhangheli, ci fii 
ai lui Dumnezeu, fii iubiţi; şi astfel ne dă să moştenim cerul. 

IV 

Gîndindu-ne 17 la toate acestea, să ducem o viaţă vrednică de dra¬ 
gostea Celui ce ne cheamă, de vieţuirea cea cerească, de cinstea dată 
nouă. Răstignindu-te pentru lume şi răstignind lumea în tine, trăieşte cu 
toată scumpătatea vieţuirea cea din cer! Să nu socoteşti că ai ceva 
comun cu pămîntul, pentru că trupul tău nu-i mutat în cer! Ai sus în cer 
Capul, pe Hristos! Pentru asta Stăpînul, la venirea Lui cea dintîi, a adus 
şi pe îngeri, iar la întoarcere te-a luat şi pe tine, adică firea ta ome¬ 
nească, pentru ca să ştii că poţi trăi pe pămînt ca în cer, chiar înainte de 
a te urca la cer. Să stăruim, dar, să ne păstrăm nobleţea, pe care am pri¬ 
mit-o dintru început, să căutăm în fiecare zi palatele cele împărăteşti 
din cer şi să socotim pe toate cele de aici umbră şi vis. Dacă un împărat 
de pe pămînt te-ar lua pe tine, un sărac şi un cerşetor, şi te-ar face pe 
neaşteptate fiul său, nici nu te-ai mai gîndi la coliba ta, nici la sărăcia 
colibei tale, deşi nu-i mare deosebire între palatul împărătesc şi coliba 
ta. Aşadar şi acum, nu te mai gîndi la ceea ce erai înainte de a fi înfiat de 
Dumnezeu! La o viaţă cu mult mai bună ai fost chemat. Cel ce te-a che¬ 
mat este Stăpînul îngerilor, iar bunătăţile date ţie depăşesc mintea şi 
cuvîntul. Nu te mută de pe un pămînt pe alt pămînt, ca împăratul 
pămîntesc, ci de pe pămînt în cer, de la o fire muritoare la o slavă 

17. De aici începe partea morală: „Creştinul care nu duce o viaţă foarte bună se pedepseşte mai 

nemuritoare şi nespusă, care se poate cunoaşte bine numai atunci cîhd 
ne vom bucura de ea. Cînd e vorba să participi la bunătăţi atît de mari, 
te mai poţi, oare, gindi la bani, mai poţi fi, oare, robit de nălucirea celor 
de aici? Nu socoteşti, oare, tot ce vezi mai de puţin preţ decît zdrenţele 
unui cerşetor? Cum te vei arăta vrednic de această cinste? Ce cuvînt de 
apărare vei avea? Dar, mai bine spus, ce pedeapsă vei primi, dacă, 
după un dar atît de mare, alergi la vărsătura de mai înainte ? 18 Nu vei 
mai fi pedepsit ca un simplu om, ci ca un fiu al lui Dumnezeu, care a 
păcătuit; iar măreţia cinstei îţi va fi povară de mai mare pedeapsă. Că şi 
noi nu pedepsim slugile care ne greşesc la fel ca pe fiii noştri care fac 
aceleaşi greşeli, mai cu seamă cînd s-au bucurat din partea noastră de 
mari binefaceri. Dacă primul om care a avut ca moştenire paradisul a 
suferit atîtea nenorociri din pricina unei singure neascultări săvîrşite 
după ce primise cinstea, ce iertare vom avea noi, care am primit ca 
moştenire cerul, care am ajuns împreună-moştenitori cu Unul-Născut, 
dacă alergăm la şarpe, după ce S-a pogorît asupra noastră Porumbelul? 
Nu ni se va mai spune ca lui Adam: „Pămînt eşti şi în pămînt te vei 
întoarce!” 79 şi: „Vei lucrapămîntul” 20 , ci cuvinte cu mult mai cumplite: 
întunericul cel mai din afară, legăturile cele nedezlegate, viermele cel 
veninos, scrîşnirea dinţilor 21 . Şi pe bună dreptate. Omul care n-a ajuns 
mai bun după ce i s-a făcut un atît de mare bine merită să primească 
cea mai mare şi cea mai cumplită pedeapsă. Ilie odinioară a deschis şi a 
închis cerul ca să plouă şi să nu plouă 22 , ţie nu pentru asta ţi se deschide 
cerul, ci ca să te urci la cer; şi, ceea ce-i mai mult, nu ca să te urci singur, 
ci ca să urci şi pe alţii, de-ai voi. Atît de mare îndrăznire şi putere ţi-a 
dat ţie Dumnezeu în toate cele ale Lui! Aşadar, pentru că acolo-i casa 
noastră, să ducem acolo totul; să nu lăsăm nimic pe pămînt, ca să nu 
pierdem nimic. Aici, chiar de pui sub cheie averile tale, chiar de le întă¬ 
reşti cu uşi şi cu zăvoare, chiar de pui de pază nenumărate slugi, chiar 
de le scapi din mîinile răufăcătorilor, chiar de le fereşti de ochii invidio¬ 
şilor, chiar de la scapi de molii, chiar de nu le pierzi de scurgerea vre¬ 
mii, lucru cu neputinţă, totuşi tu nu vei scăpa de moarte; şi, într-o cli¬ 
pită, toate-ţi vor fi răpite; dar nu numai răpite, ci tu însuţi le vei trimite 
în mîinile duşmanilor tăi. Dacă, însă, le trimiţi în casa cea din ceruri, 
nimic nu le atinge. Nu trebuie nici să le încui, nici să pui uşi şi zăvoare. 
Atît de mare este puterea oraşului aceluia. Acolo nu poate pătrunde 
picior de tîlhar, nici stricăciune şi nici răutate. 



18 . II Petru 2 , 22 . 

19 . Fac. 3 , 19 . 

20 . Fac. 4 , 12 . 

21 . Matei 8 , 12 . 

22 . /// Reni 17 , 1 . 

V 

Nu este, oare, cea mai mare nebunie să îngrămădim averi peste 
averi aici, unde cele adunate se pierd şi se strică, iar acolo, unde rămîn 
neatinse şi se înmulţesc, să nu depunem nici cea mai mică parte, şi 
aceasta cînd toată viaţa noastră o vom petrece pe lumea cealaltă? De 
aceea nici păgînii nu cred spusele noastre; ei vor dovada credinţei 
noastre din cele ce facem şi din cele ce grăim. Cînd păgînii văd că ne 
zidim case strălucitoare, că ne facem grădini şi băi, că ne cumpărăm 
moşii, nu vor să ne creadă cînd le spunem că noi creştinii ne pregătim de 
plecare într-un alt oraş. „Dacă ar fi aşa, ne spun ei, aţi vinde tot ce aveţi în 
oraşul acesta şi aţi depune preţul vînzării în celălalt oraş”. Gîndesc aşa din 
cele ce văd că se petrec aici. Vedem doar că oamenii foarte bogaţi, în oraşe¬ 
le în care au de gînd să locuiască, îşi adună averile lor: case, moşii şi tot ce 
au. Dar noi facem dimpotrivă; ne dăm în vînt să dobîndim pâmînt, pe care-1 
vom părăsi după puţină vreme, să cumpărăm hectare de pămînt şi case, nu 
numai cu bani, ci chiar cu sîngele nostru; dar nu ne îndurăm să dăm nici ce 
ne prisoseşte trebuinţei noastre, ca să cumpărăm cerul, cu toate că cerul îl 
putem cumpăra la un preţ mic, şi odată cumpărat rămîne în proprietate veş¬ 
nică. De aceea vom primi cea mai cumplită pedeapsă dacă vom pleca acolo 
goi şi săraci; dar, mai bine spus, vom suferi cele mai groaznice chinuri, nu 


pentru sărăcia noastră, ci şi pentru cele prin care am sărăcit pe alţii. Cînd 
păgînii ne văd că noi, care ne bucurăm de taine atît de mari, ne dăm în vînt 
după averi, atunci ei le îndrăgesc cu mult mai mult. Prin asta adunăm pe ca¬ 
pul nostru mare foc. Dacă noi, care ar trebui să-i învăţăm pe păgîni să dis¬ 
preţuiască tot ce văd în jurul lor, noi, mai mult decît alţii, le aţîţăm pofta du¬ 
pă averi, cum ne vom mai putea mîntui cînd sîntem răspunzători şi de pier¬ 
derea altora? N-auzi pe Hristos spunînd că ne-a lăsat pe noi să fim în lumea 
aceasta sare şi lumină 23 , ca să întărim cu sarea vieţuirii noastre pe cei stricaţi 
de desfătare şi să luminăm cu lumina faptelor noastre pe cei întunecaţi de 
grija de averi? Dar cînd noi mai mult îi aruncăm pe păgîni în întuneric şi-i 
facem şi mai păcătoşi, ce nădejde de mîntuire mai putem avea? Nici una; ci 
plîngînd, scrîşnind din dinţi, cu mîinile şi picioarele legate, vom merge în 
focul gheenii, pentru că am fost biruiţi cu totul de grija de averi. 

Gîndindu-ne, aşadar, la toate acestea, să dezlegăm legăturile unei astfel 
de înşelăciuni, ca să nu cădem în lanţurile acelea care ne dau pe mîna focu¬ 
lui nestins. Omul robit de bani şi de averi este înlănţuit şi aici pe pămînt şi va 
fi înlănţuit veşnic şi pe cealaltă lume; dar cel eliberat de această poftă va 
avea o îndoită libertate, şi aici şi dincolo. Ca să avem şi noi parte de această 
libertate, să zdrobim jugul împovărător al iubirii de avuţii şi să ne luăm zbo¬ 
rul spre cer, cu harul şi iubirea de oameni a Domnului nostru Iisus Hristos, 
Căruia slava şi puterea în vecii vecilor, Amin. 

„Atunci a fost dus Iisus în pustie de Duhul, 
ca să fie ispitit de diavol ” 1 

I 


„Atunci”. 

- Cînd? 

- După pogorîrea Duhului, după ce glasul venit de sus a spus: 
Acesta este Fiul Meu Cel iubit întru Care am binevoit” 2 . 

Lucru minunat este că a fost dus de Duhul; că aşa spune evanghe¬ 
listul, că Duhul L-a dus în pustie. Aceasta, pentru că Hristos a făcut şi a 
suferit totul pentru învăţarea noastră; a primit să fie dus şi în pustie şi să 
se lupte cu diavolul, ca fiecare om botezat să nu se tulbure dacă după 
botez suferă încercări şi ispite mai mari la care nu se aştepta, ci să 
îndure totul cu curaj, ştiind că tot ce i se întîmplă e firesc să i se 
întîmple. De aceea ai luat arme, nu să trîndăveşti, ci să lupţi! De aceea 
nici Dumnezeu nu opreşte încercările şi ispitele care vin peste tine 
după ce te-ai botezat: în primul rînd, ca să cunoşti că prin botez ai ajuns 
cu mult mai puternic; în al doilea rînd, ca să rămîi smerit şi să nu te 
mîndreşti cu măreţia darurilor primite la botez, pentru că încercările 
pot să-ţi înftîngă cerbicia; în al treilea rînd, ca vicleanul diavol, care 
pune încă la îndoială îndepărtarea ta de el, să se încredinţeze, prin 
încercările la care te supune, că l-ai părăsit depărtîndu-te definitiv de el; 
în al patrulea rînd, ca să ajungi, prin încercări, mai tare chiar decît fie¬ 
rul; în al cincilea rînd, ca să capeţi o dovadă evidentă a vistieriilor 
încredinţate ţie. Nici nu s-ar năpusti diavolul asupra ta, dacă nu te-ar 
vedea într-o mai mare cinste. De aceea şi la început s-a năpustit asupra 
lui Adam, tocmai pentru că-1 văzuse bucurîndu-se de mare slavă. De 
aceea a pornit războiul cu Iov, pentru că-1 văzuse încununat şi lăudat de 
Dumnezeul universului. 

- Atunci pentru ce Hristos spune: ,JR.ugaţi-vă ca să nu intraţi în 
ispită”? 3 m-ar putea întreba cineva. 

- Tocmai pentru a ne arăta că Iisus nu S-a dus în pustie că a vrut să 
Se ducă, ci că a fost dus de Duhul potrivit unei rînduieli dumnezeieşti, 



I. Matei 1, I. 

7 Matei 17 
I Matei 7<>, I 1 

lâsîndu-ne să înţelegem să nu ne băgăm singuri în încercări, ci să le 
înfruntăm cu curaj atunci cînd sîntem tîrîţi în ele. 

Şi uită-te unde L-a dus Duhul! Nu L-a dus în oraş sau în piaţă, ci în 
pustie, pentru că Duhul voia ca diavolul să-L ispitească pe Iisus nu 
numai prin foame, ci voia ca şi pustietatea locului să-i dea diavolului 
prilej de ispită. Că atunci mai cu seamă ne atacă diavolul cînd ne vede 
singuri, cu noi înşine. Aşa a ispitit-o şi pe femeie la început, cînd era 
singură şi nu era cu ea bărbatul. Dimpotrivă, cînd diavolul vede că sîn¬ 
tem cu alţii şi adunaţi mai mulţi la un loc, nu are atîta cutezanţă şi nici 
nu ne atacă. Mai cu seamă pentru aceasta trebuie să venim cît mai des 
la biserică, ca să nu fim prinşi uşor de diavol. 

Găsindu-L, dar, pe Iisus în pustie, într-o pustie necălcată de picior 
omenesc - că aşa era pustia ne-o spune evanghelistul Marcu prin cuvin¬ 
tele: „Şi era Iisus împreună cu fiarele sălbatice” 4 - uită-te cu cîtă răutate şi 
viclenie se apropie diavolul de Iisus şi ce timp caută! Nu s-a apropiat 
cînd postea, ci cînd flămînzea, ca să cunoşti ce mare bun este postul, ce 
armă puternică împotriva diavolului; ca să cunoşti că după botez nu 
trebuie să ne apucăm de chefuri, de beţii, de mese îmbelşugate, ci de 
post. De aceea a postit şi Iisus, nu că avea nevoie de el, ci ca să ne înveţe 
pe noi. Pentru că păcatele săvîrşite înainte de botez au adus robia pînte- 
celui, Iisus - ca un doctor priceput, care porunceşte unui bolnav pe care 
l-a făcut sănătos să nu mai săvîrşească faptele din pricina cărora s-a 
îmbolnăvit - introduce după botez postul. Pe Adam neînfrînarea pînte- 
celui l-a izgonit din rai; ea a adus potopul pe timpul lui Noe; ea a pogo- 
rît trăsnete peste sodomeni. Cu toate că păcatul sodomenilor era des- 
frîul, totuşi în neînfrînarea pîntecelui îşi au originea şi o pedeapsă şi 
alta. Acest lucru l-a lăsat Iezechiel să se înţeleagă, cînd a spus: ,^4 ceasta 
era fărădelegea sodomenilor: erau mîndri, se îmbuibau cupîineşi trăiau numai 
în chefuri şi în desfătări” 5 . Aşa au ajuns şi iudeii să săvîrşească cele mai 
mari păcate; de la beţie şi de la trai bun au alunecat în fărădelegi. 

II 

De aceea şi Iisus posteşte patruzeci de zile, ca să ne arate leacurile 
mîntuirii; şi nu şi-a prelungit postul mai mult, ca nu cumva iarăşi, prin 
covîrşirea minunii, să pui la îndoială adevărul întrupării. Aşa, n-ai 
putea spune asta, pentru că şi Moise şi Ilie au putut, întăriţi de puterea 
lui Dumnezeu, să postească, înainte de postul lui Iisus, tot atîtea zile. 
De-ar fi prelungit postul, mulţi şi de aici ar fi luat temei să spună că nu-i 
vrednică de credinţă luarea trupului omenesc. 


4. Marcu I, 13. 

„Postind., deci, patruzeci de zile şi tot atîtea nopţi, in urmă a Jldminzit” 6 . 

Flămînzind, i-a dat diavolului prilej să se apropie de El, ca să ne 
arate cum trebuie să-l biruim cînd ne luptăm cu el. Aşa fac şi adeţii; 
vrînd să-şi înveţe elevii să biruie, se luptă de bună voie cu alţii în locu¬ 
rile de exerciţiu, dîndu-le astfel prilejui să observe cum lovesc trupurile 
adversarilor şi astfel îi învaţă chipul în care pot birui. La fel a făcut şi 
Hristos atunci. Pentru că voia să-l atragă pe diavol pentru a-1 ispiti, i-a 
făcut cunoscută foamea: apropiindu-se, l-a primit; şi primindu-1 l-a 
doborît la pămînt o dată, de două ori, de trei ori, cu uşurinţa proprie lui 
Hristos. 

Dar ca să nu trecem cu uşurinţă peste biruinţele acestea, lipsin- 
du-vă de folosul învăţăturilor ce le putem scoate din ele, să cercetăm 
cu de-amănuntul fiecare biruinţă, începînd cu prima. 

După ce a flămînzit, evanghelistul spune: 

„ Venind ispititorul, I-a zis Lui: «De eşti Fiul lui Dumnezeu, zi ca pietrele 
acestea să se facă pîini»” 7 . 

Diavolul auzise glasul pogorît de sus, care a spus: Acesta este Fiul 
Meu cel iubit!” 8 ; auzise şi pe Ioan care mărturisise atîtea despre El; apoi 
L-a văzut flămînd. Era, deci, nedumerit: nu putea crede că este simplu 
om, din pricina cuvintelor spuse despre El; dar iarăşi nici nu putea 
accepta că este Fiul lui Dumnezeu, din pricină că-L vedea flămînd. Şi 
astfel, nedumerit fiind, îi ies din gură cuvinte în care se vede îndoiala. 
Şi după cum la început cînd s-a apropiat de Adam se serveşte de o min¬ 
ciună ca să afle adevărul 9 , tot aşa şi acum, pentru că nu cunoştea bine 
taina negrăită a întrupării Fiului lui Dumnezeu şi cine este Cel din fata 
lui, încearcă să împletească alte curse cu ajutorul cărora socotea că va 
afla ce-i era ascuns şi nelămurit. 

- Şi ce spune diavolul? 

- ,JDacă eşti Fiul lui Dumnezeu, zi ca pietrele acestea să se facă pîini!” 
N-a spus: „Pentru că ţi-i foame!”, ci: ,J)acă eşti Fiul lui Dumnezeu”. Soco¬ 
tea că prin laude are să-L înşele. De aceea I-a trecut sub tăcere foamea, 
ca să nu pară că-I dă pe faţă slăbiciunea şi să pară că-L insultă. Necu- 
noscînd măreţia celor ce se rînduiseră, diavolul socotea că pentru Iisus 
foamea era o ruşine. De aceea, linguşindu-L cu viclenie pomeneşte 
numai de vrednicia Lui. 

- Ce a răspuns Iisus? 

6. Matei 4, 2. 

7. Matei 4, 8. 

8. Matei A, 17. 

- îi înfrînge mîndria; şi arătîndu-i că flămînzirea nu-i vrednică dfe 
ruşine, dar nici nevrednică de înţelepciunea Sa, dă pe faţă tocmai ceea 
ce diavolul, prin linguşeală, trecuse sub tăcere şi zice: 


JVu numai cu piine va trăi omul” 10 . 

îşi începe Domnul răspunsul cu nevoile pîntecelui. Tu, însă, uită- 
mi-te la răutatea acelui demon viclean! Uită-mi-te de unde-şi începe 
lupta şi cum nu-şi uită propria sa artă! Prin cele prin care a scos din rai 
pe primul om, iar pe alţii i-a umplut de rele, prin acelea şi acum îşi 
împleteşte viclenia, adică cu neînfrînarea pîntecelui. Poţi auzi şi acum 
pe mulţi oameni fără judecată spunînd că tirania pîntecelui îi împinge 
să săvîrşească mulţime de păcate. Dar Hristos, arătînd că pe omul vir¬ 
tuos tirania pîntecelui nu-1 poate sili să facă ceva din cele ce nu se cuvin, 
stă flămînd şi nu ascultă de porunca diavolului, învăţîndu-ne ca în 
nimic să nu ascultăm pe diavol. Pentru că primul om, prin ascultarea de 
diavol, a păcătuit faţă de Dumnezeu şi a călcat legea, Hristos te învaţă 
cu prisosinţă să nu asculţi de diavol nici cînd îţi porunceşte să faci o 
faptă care nu-i călcare de poruncă. Dar pentru ce vorbesc de călcare de 
lege? Chiar de ţi-ar spune demonii să faci ceva folositor, nu le da ascul¬ 
tare! De pildă Hristos a închis gura acelor demoni care-L predicau Fiu 
al lui Dumnezeu 11 . Pavel iarăşi la fel a certat pe demonii care strigau, 
deşi spusele lor erau cuvinte de folos; ci, mustrîndu-i cumplit şi oprind 
viclenia lor, i-a alungat, cu toate că predicau învăţături mîntuitoare, 
închizîndu-le gurile şi poruncindu-le să tacă 12 . 

Pentru aceasta nici în pustie Hristos n-a dat ascultare spuselor dia¬ 
volului. 

- Ce i-a spus? 

- „Nu numai cu pîine va trăi omul!”. 

Cuvintele Sale au acest înţeles: Dumnezeu poate şi cu cuvîntul 
hrăni pe cel flămînd. Prin aceste cuvinte Hristos îi aduce diavolului 
mărturie din Vechiul Testament 13 , iar pe noi ne învaţă să nu ne depăr¬ 
tăm niciodată de Stăpîn, fie de flămînzim, fie de suferim un alt necaz. 


III 

Dacă cineva mi-ar spune că Hristos ar fi trebuit să-i arate diavolului 
că El este Fiul lui Dumnezeu, îl voi întreba: Pentru ce şi cu ce scop? Că 
diavolul n-a grăit aşa ca să creadă, ci ca să vădească, după cum socotea 
el, necredinţa lui Hristos. Pentru că şi pe cei dintâi oameni tot aşa i-a 



10. Matei 4, 4; Deut. 8, 3. 

11. Luca 4,41. 

12. Fapte 16, 16-18. 

13. Deut. 8, 3. 

înşelat şi i-a vădit ca nu cred destul de puternic în Dumnezeu; făcîn- 
du-le cu totul alte făgăduieli decît cele făcute de Dumnezeu, le-a umplut 
mintea cu nădejdi deşarte 14 ; le-a strecurat în suflet necredinţa şi aşa i-a 
scos din bunătăţile pe care le aveau. Dar Hristos şi-a arătat propria Sa 
putere; nici atunci nu S-a plecat diavolului şi nici mai tîrziu iudeilor, 
care gîndeau la fel cu diavolul, şi-I cereau semne 15 . Hristos ne învaţă 
mereu să nu facem nimic fără rost şi în zadar, chiar dacă sîntem în stare, 
nici să ascultăm de diavol, oricît de mult ne-ar sili. 

- Ce a făcut atunci spurcatul acesta? 

- Fiind învins şi neputînd să-L înduplece să facă ce I-a poruncit, 
deşi Hristos era atît de chinuit de foame, încearcă o altă ispită zicînd: 


,JDacă eşti Fiul lui Dumnezeu, aruncă-Te jos, că scris este: «îngerilor Lui 
va porunci pentru Tine şi pe mîini Te vor ridica” 16 . 

- Pentru ce diavolul la fiecare ispită începe cu aceste cuvinte: 
„Dacă eşti Fiul lui Dumnezeu”? 

- Diavolul face şi acum tot ce făcuse cu cei dintîi oameni. După 
cum atunci hulea pe Dumnezeu, spunînd*. ,Jn zjua în care veţi mînca vi se 
vor deschide ochii voştri” 17 , voind să le arate că Dumnezeu i-a înşelat, i-a 
păcălit şi nu le-a făcut nici un bine, tot aşa şi acum, lasă să se înţeleagă 
acelaşi lucru, spunîndu-I: „în zadar Te-a numit Fiul lui Dumnezeu! Te-a 
păcălit cu darul acesta! Dacă nu-i aşa, fă-mi dovada unuia care are 
puterea aceea!” Apoi, pentru că Iisus îi adusese mărturia Scripturii 18 , şi 
diavolul aduce mărturia profetului 19 . 

- Ce a făcut Hristos? 

- Nu S-a revoltat, nu S-a mîniat, ci cu multă blîndeţe îi vorbeşte 
iarăşi din Scripturi, zicîndu-i: 

„Să nu ispiteşti pe Domnul Dumnezeul tău” 20 . 

Prin acest răspuns Hristos ne arată că nu trebuie să învingem pe 
diavol cu minuni, ci cu blîndeţe şi îndelungă răbdare şi că nu trebuie să 
facem nimic de ochiii lumii şi din ambiţie. 


Vezi-i prostia diavolului chiar din mărturia pe care o aduce din 
Scriptură! Cele două mărturii ale Scripturii aduse de Domnul se leagă 
armonic una cu alta, pe cînd mărturiile aduse de diavol sînt luate la 
întâmplare şi n-au nici o legătură cu cele spuse mai înainte de el. Că nu 
s-a scris: „Că va porunci îngerilor Lui pentru Tine”, ca să-L îndemne să 



14. Fac. 3, 5. 

15. Matei 12, 38. 

16. Matei 4, 6; Ps. 90, 11-12. 

17. Fac. 3, 5. 

18. Deut. 8, 3. 

19. Ps. 90, 11-12. 

20. Matei 4, 7; Deut. (i, Hi. 

se arunce în prăpastie; de altfel cuvintele acestea nici n-au fost spuse 
despre Domnul. Totuşi Iisus nu l-a mustrat pe diavol deocamdată, deşi 
a folosit insultător cuvintele Scripturii şi într-un sens cu totul contrar. 
Nimeni nu cere de la Fiul lui Dumnezeu aceasta. A diavolului şi a 
demonilor este a cere a te arunca jos; a lui Dumnezeu este a ridica pe 
cei căzuţi. Dacă trebuia ca Hristos să-Şi arate puterea Lui, apoi n-ar fi 
făcut-o aruncîndu-Se în prăpastie, ci mîntuind pe alţii. în prăpăstii şi în 
adîncuri se aruncă numai cei ce fac parte din falanga diavolului. Aşa 
face totdeauna înşelătorul acela cu ai lui. 

Cu toate că diavolul I-a grăit astfel, totuşi Hristos nu-Şi descoperă 
încă puterea Sa, ci-i vorbeşte deocamdată ca om. Răspunsurile Sale: 
,JNu numai cu pîine va trăi omul” şi: „Nu ispiti pe Domnul Dumnezeu tău” 
nu erau ale unuia care Se descoperă pe Sine, ci ale unuia din cei mulţi. 

Să nu te miri, însă, dacă diavolul vorbind cu Hristos se învîrte 
mereu ca într-un cerc. După cum cei care se luptă cu pumnii cînd pri¬ 
mesc lovituri puternice, de le curge sînge din nas şi se buimăcesc, se 
învxrt ca într-un cerc, tot aşa şi diavolul buimăcit, de prima şi a doua 
lovitură, vorbeşte la întîmplare ce-i vine în minte şi trece la a treia ispitire. 

„Şi urcindu-L pe un munte înalt I-a arătat Lui toate împărăţiile şi-I zice: 
«Pe toate acestea Ţi le voi da, dacă vei cădea şi Te vei închina mie!» Atunci 
Iisus îi zice: «Mergi înapoia Mea, satano!» Că scris este: «.Domnului Dumne¬ 
zeului tău să te închini şi numai Lui să-I slujeşti!»” 21 . 

Cînd diavolul a păcătuit faţă de Tatăl, spunînd că sînt ale lui toate 
cele ale Aceluia, şi a căutat să se declare dumnezeu şi creator al lumii, 
atunci Hristos l-a mustrat; dar nici atunci cu asprime, ci i-a zis numai: 
,Mergi înapoia Mea, satano!”; mai mult o poruncă decît o mustrare. Cînd 
Hristos i-a spus: ,JMergU”, diavolul, la cuvîntul acesta, a şi luat-o la fugă 
şi n-a mai adăugat alte ispitiri. 

IV 

Aş putea fi întrebat: 

- Pentru ce evanghelistul Luca spune că diavolul a sfîrşit toată 
ispita ? 22 

- După părerea mea, evanghelistul Matei a vorbit de toate ispitele 
cînd a vorbit de ispitele principale, pentru că şi celelalte sînt cuprinse în 
acestea. Că toate păcatele sînt cuprinse în: slujirea pîntecelui, dragostea 
de slavă deşartă şi patima după averi şi bani. Cunoscînd deci acest 
lucru, spurcatul diavol a pus în urma tuturora ispita cea mai puternică: 
dorinţa de a avea mai mult. Chiar de la început dorea să-L ispitească cu 









pofta de avere şi de bani, dar a lăsat-o la urmă de tot, pentru că era mai 
puternică decît celelalte. Lupta diavolului împotriva oamenilor are 
această lege: de a aduce tocmai la sfîrşit acele ispite care sînt în stare să 
încătuşeze pe om. Aşa a făcut şi cu Iov. De aceea şi acum a început cu 
ispitele care par mai neînsemnate şi mai slabe, ca apoi să înainteze spre 
cea mai puternică. 

- Cum trebuie, dar, să-l biruim pe diavol? 

- Aşa cum ne-a învăţat Hristos, alergînd la Dumnezeu. Nici în 
vreme de foamete să nu ne simţim zdrobiţi, avînd încredere în Cel Ce 
ne poate hrăni şi cu cuvîntul; nici cînd primim bunătăţi să nu ispitim pe 
Cel Ce ni le-a dat, ci să ne mulţumim cu slava cea de sus, nepunînd preţ 
pe slava omenească; în sfîrşit, în toate împrejurările, să dispreţuim tot 
ce depăşeşte trebuinţa. Că nimic nu ne face să ne supunem atît diavolu¬ 
lui ca dorinţa de a avea mai mult, ca lăcomia. Şi aceasta se poate vedea 
chiar din cele ce se petrec în timpul nostru. Şi acum sînt unii oameni 
care spun: „Toate acestea ţi le vom da, dacă vei cădea înaintea noastră 
şi te vei închina nouă!”. Aceştia sînt oameni după fire, dar au ajuns 
unelte ale diavolului. Pentru că şi pe timpul Mîntuitorului diavolul s-a 
apropiat de Iisus nu numai personal, ci şi prin alţii, aşa precum a arătat-o 
evanghelistul Luca, spunînd: ,JPînă la o vreme diavolul s-a depărtat de El” 23 , 
arătînd că mai tîrziu diavolul s-a apropiat de Iisus prin uneltele lui. 

„Şi iată îngerii au venit la El şi-l slujeau Lui” 24 . 

In timpul ispitirii, Domnul n-a îngăduit să se arate îngerii, ca nu 
cumva prin arătarea lor să sperie pe cel ce-şi căuta prada; dar după ce 
l-a biruit în toate încercările sale şi l-a pus pe fugă, s-au arătat şi îngerii, 
ca să afli şi tu că după ce-1 vei birui pe diavol, te vor primi şi pe tine 
îngerii, lăudîndu-te şi însoţindu-te în toate împrejurările vieţii. Astfel 
Lazăr după cuptorul sărăciei, al foamei şi a tot felul de suferinţe, a ple¬ 
cat, fiind luat de îngeri 25 . 

După cum 26 spuneam mai înainte, Hristos ne arată acum acelea de 
care putem să avem şi noi parte. Pentru că toate acestea pentru tine s-au 
făcut; de aceea mergi pe urmele Lui şi imită-I biruinţa. Dacă se apropie 
de tine unul din slujitorii demonului aceluia, cu aceleaşi gînduri ca şi el, 
şi începe să ocărască şi să-ţi spună: „Dacă eşti om minunat şi puternic în 
credinţă, mută muntele acesta din locul lui”, nu te tulbura, nu te neli¬ 
nişti, ci răspunde-i cu blîndeţe şi spune-i cuvintele auzite de laStăpînul: 

23. Luca 4, 13. 

24. Matei 4, 11. 

25. Luca 16, 22. 

26. De aici începe partea morală: Nu trebuie să căutăm la faţa oamenilor cind ne sfătuiesc, ci să 
punem la încercare cuvintele celor ce ne vorbesc; fi despre înviere, despre împărăţia cerurilor fi despre 
pedeapsă. 








160 


SFtNTlll. IOAN GURA DE AUR 


lt Nu ispiti pe Domnul Dumnezeu tău!”. Dacă-ţi propune slavă, putere, 
mulţime nenumărată de bani şi-ţi porunceşte să i te închini lui, rezistă-i 
iarăşi cu bărbăţie! Că diavolul n-a făcut această propunere numai Stăpî- 
nului nostru obştesc, ci o face în fiecare zi fiecăruia din noi robii Săi; nu 
numai în munţi şi în pustietăţi şi nici numai el, ci şi în oraşe şi în pieţe şi 
în tribunale şi prin oameni de aceeaşi fire cu noi. 

- Ce trebuie să facem? 

- Să nu-i dăm crezare, să ne astupăm urechile, să urîm pe cel ce ne 
linguşeşte şi atunci mai cu seamă să-l urîm şi să ne scîrbim de el mult, 
atunci cînd ne făgăduieşte daruri mai mari. Pentru că şi pe Eva, cînd i-a 
dat nădejdi 27 mai mari, atunci a doborît-o şi a adus peste ea cele mai 
mari nenorociri. Că duşman de moarte ne este diavolul şi a pornit 
împotriva noastră război neîmpăcat. Nu ne sîrguim noi atît pentru mîn- 
tuirea noastră, cît se sîrguieşte el pentru pierderea noastră. 

Să-l urîm, deci, de moarte, nu numai cu cuvintele, ci şi cu faptele; 
nu numai cu mintea, ci şi cu lucrurile şi să nu facem nimic din cele ce 
ne porunceşte el, că aşa vom face pe acelea ce ni le porunceşte Dumne¬ 
zeu. Diavolul, da, făgăduieşte multe, nu ca să dea, ci ca să ia. Ne făgă¬ 
duieşte bunuri din furtişaguri şi răpiri, ca să ne răpească împărăţia şi 
dreptatea; pune înaintea noastră comorile cele de pe pămînt, ca nişte 
curse şi laţuri, ca să ne lipsească şi de acestea şi de comorile cele din ceruri; 
voieşte să ne îmbogăţim aici, ca să nu ne îmbogăţim dincolo. Dacă nu poate 
cu bogăţia să ne scoată din moştenirea cea cerească, atunci apucă altă cale, 
calea sărăciei. Cum a făcut cu Iov. Cînd a văzut că bogăţia cu nimic nu l-a 
vătămat, împleteşte cu sărăcia curse, nădăjduind să-l biruie prin ea. Poate fi, 
oare, ceva mai făiă judecată? Nu! Că cel ce poate îndura cu cuminţenie bo¬ 
găţia, cu mult mai mult îndură cu bărbăţie sărăcia; cel ce nu doreşte averile 
cînd le are, nu le caută nici cînd îi lipsesc, aşa precum nici atunci fericitul 
acela, ci prin sărăcie a ajuns din nou mai strălucit. Acel demon viclean i-a 
putut răpi averile, dar nu i-a putut răpi dragostea cea către Dumnezeu, ci 
chiar mai puternic l-a făcut; şi încercîndu-1 cu tot felul de necazuri, l-a făcut 
să se împodobească cu şi mai multe bunuri. De aceea diavolul era în încur¬ 
cătură mare; cu cît îi dădea mai multe lovituri, cu atît îl vedea că ajunge mai 
puternic. De aceea după ce a folosit şi a încercat toate mijloacele şi a văzut 
că nimic nu reuşeşte, a alergat la vechea lui armă, la femeie; femeia ia mas¬ 
ca purtării de grijă, plînge cu mare jale suferinţele lui Iov şi, prefacîndu-se că 
vrea să-l scape de necazuri, îi dă acel pierzător sfat. Dar nici aşa nu l-a biruit. 
Că acel minunat bărbat şi-a dat seama de momeala diavolului; şi cu multă 
înţelepciune a închis gura femeii prin care vorbea diavolul 28 . 

La fol trebuie să facem şi noi. Dacă diavolul, ascuns în fratele tău 
sau într-un prieten scump sau în soţia ta sau în cineva din cei foarte 
apropiaţi ţie, îţi dă vreun sfat nepotrivit, nu trebuie să primeşti sfatul de 
dragul celui ce ţi 1 dă, ci îndepărtează pe cel ce-ţi grăieşte, din pricina 
sfatului lui pierzător de suflet. Multe de acestea face şi acum diavolul, 
luînd masca prieteniei; pare că ne este binevoitor, dar ne spune cuvinte 
pierzătoare de suflet, mai ucigătoare ca otrava. A diavolului este a lin¬ 
guşi pentru a vătăma; a lui Dumnezeu, a învăţa, pentru a fi de folos. Să 
nu ne facem socoteli greşite şi nici să căutăm cu orice chip să ducem o 
viaţă lipsită de griji. Scriptura spune: „Domnul îl ceartă pe cel pe care îl 
iubeşte” 29 . Atunci mai cu seamă să ne întristăm cînd ne merg toate din 
plin, ducînd o viaţă plină de păcate. Totdeauna trebuie să ne temem 
cînd păcătuim, dar mai cu seamă atunci cînd nu avem necazuri. Dacă 
Dumnezeu ne-ar pedepsi pentru fiecare păcat în parte, pedeapsa ne-ar 
fi uşoară; dar cînd rabdă îndelung pentru fiecare păcat ce săvîrşim, ni 
se strînge mare osîndă, de stăruim în astfel de păcate. Dacă cei" ce fac 
fapte de virtute trebuie să sufere necazuri, apoi cu mult mai mult cei 
păcătoşi. De cîtă îndelungă răbdare nu s-a bucurat Faraon! Dar la urmă 
pentru toate a primit cea mai grea pedeapsă 30 . Cîte păcate n-a făcut şi 
Nabucodonosor; dar la sfîrşit pe toate le-a plătit 31 . Bogatul din Evan¬ 
ghelie pentru că n-a suferit deloc pe pămînt a fost un ticălos, tocmai 
pentru că a trăit în desfătări în viaţa de aici; şi a plecat să fie pedepsit 
pentru toate acestea pe lumea cealaltă, unde n-a mai putut găsi mîn- 
gîiere suferinţei sale 32 . Şi totuşi sînt unii oameni aşa de nesocotiţi şi de 
proşti, că urmăresc necontenit numai pe cele de aici şi rostesc aceste 
cuvinte pline de batjocură: „Să mă desfătez deocamdată de toate cele 
ce văd şi apoi mă voi gîndi la cele pe care nu le văd! îmi voi sătura pîn- 
tecele, voi robi plăcerilor, mă voi folosi de viaţa de aici! Dă-mi mie ziua 
de astăzi şi ia-ţi ţie pe cea de mîine!”. Ce cumplită nebunie! Cu ce se 
deosebesc de ţapi şi de porci cei care rostesc cuvintele acestea? Dacă 
profetul nu îngăduie să fie socotiţi oameni cei care nechează după 
femeia aproapelui 33 , cine mă va ţine de rău de numesc ţapi şi porci şi 
mai lipsiţi de minte ca măgarii pe cei ce socotesc nesigure pe cele ce 
sînt mai sigure decît cele ce se văd? Dacă în nimeni altul nu crezi, gîn- 
deşte-te cum sînt chinuiţi demonii care se gîndesc să spună şi să facă 
totul spre vătămarea noastră! Că n-ai să-mi răspunzi la cele ce-ţi spun, 

câ demonii nu fac totul ca să ne mărească trîndăvia, să ne alunge din 
suflet frica de iad şi să ne facă să nu mai credem în judecata de apoi! 
Deşi voiesc aceasta, totuşi cu strigăte şi vaiete propovăduiesc chinurile 

iadului. , . 

- Cum se face că demonii spun acestea, dar rostesc alte cuvinte 

decît cele pe care le voiesc? 

— Nu pentru altceva decît că sînt siliţi să asculte de o putere mai 
mare decît ei. Că de bună voie n-ar vrea să mărturisească nici că sînt 
chinuiţi de oameni morţi, nici că suferă ceva groaznic. 

Dar pentru ce spun toate acestea? Le spun, pentru că demonii măr¬ 
turisesc că este iad, ei care vor să nu credem în iad. Tu, însă, care te 
bucuri de atît de mare cinste, care ai parte de taine ce nu pot fi rostite 
prin cuvînt, nici pe demoni nu-i imiţi, ci ai ajuns mai rău ca ei. 

- Dar cine a venit din iad, m-ar putea întreba cineva, şi ne-a vorbit 
de chinurile de acolo? Cine s-a pogorît din cer şi ne-a spus că este un 
Dumnezeu Care a creat totul? Apoi de unde ştim că avem suflet? 

— Dacă vrei să crezi numai ce vezi, dacă te îndoieşti de existenţa lui 
Dumnezeu, a îngerilor, a minţii şi a sufletului, atunci toate cunoştinţele 
tale despre lume sînt clădite pe nisip. Dacă spui că trebuie să crezi 
numai în ce vezi, îţi voi spune şi eu că trebuie să crezi mai mult în cele 
pe care nu le vezi decît în cele pe care le vezi. Par ciudate cuvintele 
mele, totuşi sînt adevărate; şi totuşi oamenii cu judecată sînt de acord 
cu mine. Ochii noştri în multe greşesc, nu numai în cele nevăzute - că 
pe acelea nici nu le cunosc -, ci chiar în cele ce par a le vedea; îi împie¬ 
dică să cunoască precis şi distanţa, şi aerul şi mintea — cînd e împrăş¬ 
tiată în altă parte - şi mînia şi grija şi alte nenumărate pricini. Gîndirea, 
însă, dacă primeşte lumina Dumnezeieştilor Scripturi, este un mijloc de 
cunoaştere mai precis şi mai fără de greşeală. Să nu ne înşelăm, deci, în 
zadar pe noi înşine, nici să grămădim foc şi mai cumplit peste capetele 
noastre şi din pricina acestor învăţături, pe lîngă focul adus asupra 
noastră din pricina trîndăviei noastre izvorîte din astfel de învăţături. 
Dacă nu este pe acea lume judecată, atunci nu vom da socoteală de fap¬ 
tele noastre, nici nu vom fi răsplătiţi pentru ostenelile noastre. Gîndi- 
ţi-vă unde poate duce hula voastră, cînd spuneţi că dreptul, blîndul şi 
iubitorul de oameni Dumnezeu ar trece cu vederea atîtea osteneli şi 
sudori! Poate, oare, mintea să gîndească aşa ceva? 

Dacă nu-ţi poţi dovedi pe altă cale existenţa judecăţii viitoare, 
atunci gîndeşte-te la cele ce se petrec în casa ta şi vei vedea cît de 
absurd este acest gînd! De-ai fi neomenos şi crud şi mai sălbatic decît 
fiarele, n-ai vrea la moartea ta să laşi nerăsplătit pe un rob credincios, ci 
îi vei da şi bani şi libertate. Şi pentru că atunci cînd pleci din lume, nu 





mai poţi să-i faci vreun bine, îl recomanzi moştenitorilor tăi, îi rogi, faci 
totul ca să nu rămînă robul nerăsplâtit. Dacă tu, un rău, eşti atît de bun 
şi milostiv cu sluga ta, oare Dumnezeu, bunătatea nemărginită, iubirea 
nespusă de oameni, blîndeţea cea nemăsurată, va lăsa neîncununaţi şi 
nerăsplătiţi pe slujitorii Săi, pe Petru, pe Pavel, pe Iacov şi Ioan, pe cei 
care pentru El au flămînzit în fiecare zi, au fost întemniţaţi, biciuiţi, îne¬ 
caţi, daţi fiarelor sălbatice, omorîţi, pe cei ce au suferit atîtea necazuri, 

f >e care nu-i cu putinţă să le numeri? Preşedintele jocurilor olimpice 
audă şi încununează pe luptătorii învingători, stăpînul sluga sa, împă¬ 
ratul pe ostaşi şi, într-un cuvînt, fiecare răsplăteşte pe cel care-1 slujeşte 
cu darurile cu care poate; şi, oare, numai Dumnezeu să nu răsplătească 
cu nici un bine, mare sau mic, pe cei care au îndurat pentru El atîtea 
sudori şi osteneli? Oare drepţii şi binecredincioşii, cei care au săvîrşit 
toate virtuţile vor sta la un loc cu desfrînaţii, cu cei ce şi-au ucis părinţii, 
cu cei ce-au ucis oameni, cu jefuitorii de morminte? Poate, oare, mintea 
să gîndească aşa ceva? Dacă nu-i nimic după ce plecăm de aici, ci totul 
se mărgineşte la cele din lumea aceasta, atunci aceeaşi soartă o au şi 
unii şi alţii; dar, mai bine spus, nu aceeaşi; că dacă, după cuvîntul tău, toţi au 
aceeaşi soartă după ce mor, totuşi aici pe pămînt unii trăiesc bine toată via¬ 
ţa, iar alţii se chinuie. Care tiran ar face aşa, care om ar fi atît de crud şi nemi¬ 
los încît să nutrească astfel de gînduri faţă de slugile şi de supuşii săi? 

Ai văzut cît de absurdă este tăgăduirea existenţei judecăţii viitoare? 
Ai văzut unde duce gîndul acesta? Aşadar, dacă nu vrei să fii încredin¬ 
ţat din altă parte de existenţa judecăţii viitoare, să te încredinţeze şi să 
te înveţe gîndurile de mai sus. Alungă această bănuială rea, fugi de 
păcat, stăruie în ostenelile cele pentru virtute, şi atunci vei şti lămurit că 
viaţa noastră nu se mărgineşte la viaţa de aici. 

Iar dacă cineva te-ar întreba: „Dar cine a venit de pe lumea cealaltă 
şi ţi-a spus ce-i acolo?”, tu răspunde-i aşa: 

- N-a venit nici un om; şi chiar dacă ar fi venit tot n-ar fi fost crezut; 
i s-ar fi spus că se laudă şi că înfloreşte lucrurile. Dar Stăpînul îngerilor 
ne-a vorbit lămurit despre acelea. Aşadar pentru ce să mai avem nevoie 
de un om de pe cealaltă lume, cînd Cel Ce are să ne ceară socoteală de 
faptele noastre ne strigă în fiecare zi că a pregătit şi iadul şi a gătit şi 
împărăţia, dîndu-ne dovezi clare de toate acestea? Dacă Domnul nu 
ne-ar judeca pe lumea cealaltă, apoi nu ne-ar pedepsi nici aici, pentru 
că atunci cum s-ar explica faptul că pe lumea aceasta unii păcătoşi sînt 
pedepsiţi, iar alţii nu? Dacă Dumnezeu nu caută la faţa oamenilor, 
după cum nici nu caută, atunci pentru ce pe un păcătos îl pedepseşte, 
iar pe altul îl lasă să plece nepedepsit? Iar această întrebare dă naştere 
la o nedumerire şi mai mare decît cea de mai înainte. Dar dacă vreţi să as¬ 
cultaţi cu luare aminte spusele mele, vă voi dezlega şi nedumerirea aceasta. 

- Caro-i dezlegarea? 

- Aici pe pămînt, Dumnezeu nici nu pedepseşte pe toţi păcătoşii, 
ca să nu pierzi credinţa în înviere şi în judecata viitoare, întemeiat pe 
('aptul că toţi dau socoteală aici pe pămînt de faptele lor; nici nu-i lasă 
pe toţi păcătoşii să plece nepedepsiţi, ca să nu socoteşti iarăşi că Dum¬ 
nezeu nu poartă de grijă lumii, ci pedepseşte şi nu pedepseşte. Prin cei 
pe care-i pedepseşte, arată că dincolo va pedepsi pe cei nepedepsiţi 
aici, iar prin cei pe care nu-i pedepseşte, te pregăteşte să crezi că este un 
scaun înfricoşător de judecată după plecarea de aici. Dacă Dumnezeu 
nu S-ar îngriji deloc de noi, apoi nici n-ar pedepsi pe unii aici pe pămînt 
şi nici n-ar face bine altora. Dar aşa, vezi că Dumnezeu pentru tine a 


întins cerul, a aprins soarele, a întemeiat pămîntul, a revărsat mările, a 
râspîndit aerul, a rînduit lunii drumuri, a pus legi nemişcătoare anotim- 
purilor anului şi la semnul Lui toate celelalte îşi urmează neabătut dru¬ 
mul rînduit lor. Că şi oamenii şi animalele, care se tîrăsc, care merg, 
care zboară şi care înoată, animalele din lacuri, din izvoare, din rîuri, 
din munţi, din cîmpii, din case, din aer, din şesuri, plantele, seminţele 
şl arborii, sălbatici şi domestici, roditori şi neroditori, într-un cuvînt, 
toată făptura care se mişcă de mina cea neobosită a lui Dumnezeu, totul 
serveşte la întreţinerea vieţii noastre şi Dumnezeu ne dă nu numai cele 
de trebuinţă, ci mai mult decît ne trebuie. Văzînd, dar, în lume o atît de 
mare armonie, deşi n-am spus nici a mia parte, mai îndrăzneşti să spui 
că Dumnezeu, Care a făcut pentru tine lucruri atît de mari şi de minu¬ 
nate, te va trece cu vederea în ce ai mai de preţ şi te va lăsa să zaci la un 
loc cu măgarii şi cu porcii după ce mori, mai îndrăzneşti să spui că 
Dumnezeu, Care te-a cinstit cu un dar atît de mare, darul credinţei, prin 
care te-a făcut egal cu îngerii chiar, te va trece, oare, cu vederea şi nu va 
ţine seamă de nenumăratele laie sudori şi osteneli? Poate, oare, mintea 
să gindească asta? Că dacă vom tăcea noi, pietrele vor striga! Atît este 
de clar şi de evident, mai evident chiar decît raza soarelui! 

Cindindu-ne la toate acestea şi fiind convinşi că după plecarea de 
aici ne vom înfăţişa înaintea înfricoşătoarei judecăţi, că vom da cuvînt 
de tot ce am făcut, că vom fi traşi la răspundere şi vom H pedepsiţi dacă 
răminem în păcate, iar da< ă am voi să fim cit de puţin cu luare aminte 
asupra noastră înşine ne vom bucura de cununi şi de bunătăţi nespuse, 
să includem gura ceioi < <• ^îndese aşa, ini noi să alegem calea virtuţii, 

pentru ca plecînd cu ..a cuvenită spre scaunul cel de judecată, 

s;i avem parte şi de luumăţile făgăduite nonă, cu harul şi iubirea de 
oameni a Domnului tu istm lisus Ilristos, ('amin slava si puterea acum 
[a şi pururea şi in vecii \ e. ii. o. Amin. 










OMILIA XIV 


“Auzind Iisus că Ioan a fost prins, 
S-a dus în Galileea”! 


Penii u caic pi iciua S a dus Iisus ui Galileea? Iarăşi, ca să ne înveţe 
să nu mergem iii intîmpinarea încercărilor, ci să fugim de ele şi să le 
evităm. Că nu i o crimă să nu te arunci singur in primejdie, ci să nu i te 
împotriveşti cu bărbăţie, cînd ai căzut în ea. 

Deci, după ce ne a învăţat aceasta şi a potolit invidia iudeilor, a ple¬ 
cat in Capernaunr, ca in acelaşi timp să împlinească şi profeţia şi să Se 
grăbească să pescuiască şi pe dascălii lumii, că acolo trăiau ei, ocupîn- 
du-se cu pescuitul. 

Uită-mi-te că de cile ori Iisus vrea să plece la neamuri, ia pricină de 
Ia iudei. Aşa şi acum: uneltind iudeii împotriva înainte Mergătorului şi 
aruncindu-1 în închisoare, îl împing in Galileea neamurilor. 

Iată cum piofetul determină locul in care S-a dus Iisus! Nu vorbeşte 
numai de o parte a poporului iudeu şi nici de toate seminţiile, zicînd aşa: 

„Pămintul Zubulanului şi pămintul Neftalimului, calea mării, dincolo de 
Iordan, Galileea neamurilor; poporul ce şedea in întuneric a văzut lumina 
mare” 1 . 

„întuneric" uit i nu înseamnă întunericul acesta material, ci înşela 
ciunea şi necredinţa. De aceea profetul a şi adăugat: 

„Celor a. ,)td( au iii latura şi in umbra moi iii lumină le-a răsărit”'. 

A adăugat aceste cuvinte, ca să ştii tă nu este ceva material nici 
„întunericul” nici „lumina”. Vorbind de lumină, n-a spus numai 
lumină, ci „lumina mare”, numită în altă parte „lumina cea adevărată’”; 
tălmăcind ..intimeiicul", il numeşte ..umbra morţii”. Apoi arătînd că n-au 
găsit lumina, caninul o ei înşişi, ci că Dumnezeu de sus li s-a arătat, pro¬ 
fetul spune: . lumina le a răsărit”, cu alte cuvinte însăşi lumina li s-a ară¬ 
tat şi a stralm it; u au alergat ei mai iutii la lumină; că omenirea, înainte 

de venirea lui Hristos, era cu totul decăzută; nu mergea în întuneric, ci 
zăcea în întuneric, semn că nici nu mai nădăjduia să scape de-ntuneric; 
omenirea se aseamănă unor oameni, care, înconjuraţi din toate păr¬ 
ţile de întuneric, nu ştiau nici în ce parte să-şi îndrepte paşii şi nici 
să stea pe loc. 

„De atunci a început Iisus să propovăduiască şi să spună: «Pocăiţi-vă, că 
s-a apropiat împărăţia cerurilor»” 6 . 

- „De atunci”. De cînd? 

- De cînd a fost aruncat Ioan în închisoare. 

- Dar pentru ce Iisus n-a predicat chiar de la început? într-un 
cuvînt, pentru ce avea nevoie de Ioan, cînd mărturia propriilor Sale 
fapte îl predicau? 

- Ca să cunoşti şi de aici vrednicia dumnezeiască a lui Iisus, că pre¬ 
cum Tatăl a avut profeţi aşa şi El - şi aceasta a spus-o Zaharia, zicînd: 
„Şi tu, pruncule, prooroc al Celui Prea înalt te vei chema” 7 - şi ca să nu dea 
nici un prilej de hulă neruşinaţilor iudei; iar aceasta a spus-o însuşi 
Hristos: „Că a venit Ioan nici mîncînd, nici bîndşizic: «Are demon». A venit 
Fiul Omului mîncînd şi bînd şi spun: «Iată om mîncăcios şi băutor de vin, prie¬ 
tenul vameşilor şi păcătoşilor». Şi înţelepciunea a fost socotită dreaptă de fiii 
ei” 8 . De altfel era chiar nevoie să dea mai întîi altul mărturie despre El 
şi nu El însuşi. Dacă şi după atît de mari şi de multe mărturii şi dovezi, 
iudeii spuneau: „Tu mărturiseşti despre Tine; mărturia Ta nu este adevă¬ 
rată” 9 , ce n-ar fi spus dacă El primul ar fi mărturisit despre El cînd a 
venit în mijlocul lor, fără ca Ioan să fi spus ceva? De aceea Hristos nici 
n-a propovăduit înainte de Ioan, nici n-a făcut minuni pînă ce acela n-a 
fost aruncat în temniţă, ca să nu împartă mulţimea. De aceea nici Ioan 
n-a făcut vreo minune, ca să-I dea lui Iisus mulţimile, atrase de minu¬ 
nile făcute de Iisus. Dacă după atâtea mărturii - şi înainte şi după întem¬ 
niţare - ucenicii lui Ioan priveau cu pizmă la Iisus, iar mulţi bănuiau că 
nu El, ci Ioan este Hristos, ce nu s-ar fi întîmplat dacă n-ar fi fost nici o 
mărturie? Aceasta e pricina că Matei însemnează că „de atunci”, adică 
după întemniţarea lui Ioan, a început Iisus să predice. Şi începîndu-Şi 
predica, învăţa tot ceea ce predica şi Ioan, fără ca în predica Sa să 
vorbească încă ceva de El însuşi. Este bine să se ştie, deocamdată, 
că ucenicii lui Ioan nu aveau încă despre Iisus părerea pe care tre¬ 
buiau s-o aibă. 


<i. Matei 4, 17. 

7. Luca 1, 76. 

8. Matei 11, 18-19. 

Din pricina aceasta, cînd a început predica, Iisus n-a rostit cuvinte 
grele şi împovărătoare ca Ioan, vorbind de pildă: de secure, de pom 
tăiat, de lopată, de arie, de focul cel nestins, ci îşi începe predica Sa cu 
cuvinte plăcute, binevestindu-le ascultătorilor Săi cerurile şi împărăţia 
cea cerească. 

„Şi umblînd pe lingă marea Galileii a văzut doi fraţi, pe Simon ce se 
numeşte Petru şi pe Andrei, fratele lui, aruncîndu-şi mreaja în mare, că erau 
pescari. Şi le-a zis lor: «Veniţi după Mine şi vă voi face pescari de oameni». Iar 
ei lăsîndu-şi mrejele, au mers după El” 10 . 

Evanghelistul Ioan istoriseşte în alt chip chemarea lui Petru şi a lui 
Andrei 11 . Din aceasta se vede că aici, la evanghelistul Matei, este vorba 
de a doua chemare a lor. Mai multe pricini îndreptăţesc aceasta. Ioan 
spune că au fost chemaţi înainte de întemniţarea lui Ioan; Matei, că au 
fost chemaţi după ce a fost aruncat Ioan în închisoare. în Evanghelia lui 
Ioan, Andrei îl cheamă pe Petru; aici Iisus îi cheamă pe amîndoi. Ioan 
evanghelistul spune: „Văzxnd Iisus pe Simon venind, ii spune: «Tu eşti 
Simon, fiul lui Iona; tu te vei chema Chifa, care se tîlcuieşte, Petru»” 12 . Matei 
spune că Petru avea chiar numele acesta: „Văzîndpe Simon, zice Matei, 
care se numeşte Petru” 13 . Că e vorba de două chemări o poţi vedea şi din 
locul de unde au fost chemaţi şi din alte texte din Scriptură, ca şi din 
aceea că s-au supus cu uşurinţă lui Hristos şi că au părăsit totul. în Evan¬ 
ghelia lui Ioan, îl vedem pe Andrei venind în casa în care locuia Iisus şi 
ascultînd cuvintele Lui; în Evanghelia lui Matei, Andrei şi Petru L-au 
urmat îndată ce le-a spus cîteva cuvinte. 

Se poate, deci, ca ei, după ce L-au urmat pe Iisus cîtva timp la înce¬ 
put, să-L părăsească şi să se întoarcă la meseria lor, cînd au văzut că 
Ioan a fost întemniţat şi că Iisus a plecat. Aşa se explică faptul că Iisus îi 
găseşte la pescuit. La început, cînd au vrut să plece Hristos nu i-a oprit, 
dar nici nu i-a lăsat pînă în sfîrşit după ce au plecat. Le-a dat voie să 
plece, dar S-a întors din nou ca să-i cîştige definitiv. Acesta-i cel mai 
măiestru mod de pescuire. 

Uită-te la credinţa şi la ascultarea celor doi apostoli! Erau cu totul 
adînciţi în lucrul lor - ştiţi doar cît de atent trebuie să fie un pescar -, 
dar cînd au auzit pe Iisus că-i cheamă, n-au întîrziat, n-au zăbovit, n-au 
spus: „Să ne ducem pînă acasă să ne sfătuim cu rudele!”, ci lăsînd totul, 
L-au urmat, cum făcuse şi Elisei cu Ilie 14 . O ascultare ca aceasta cere 



10. Matei 4, 18-20. 

11. Ioan 1, 36-42. 

12. Ioan 1, 42. 

13. Matei 4, 18. 

14. III Re^i 1!), 1!» 21. 

I li islos tic la noi: să nu zăbovim nici o clipă, chiar dacă cele mai grab¬ 
nice (rebut i ne ar sili. De aceea cînd un alt ucenic al Său i-a cerut să-l 
lase să se ducă să-şi îngroape tatăl, Iisus nu l-a lăsat 15 , arătînd că urma¬ 
rea lui Hrislos trebuie pusă înaintea tuturor. 

Iar dacă îmi spui că este foarte mare făgăduinţa ce a făcut-o Hristos 
lui Andrei şi Petru de a-i face pescari de oameni, îţi răspund că mai cu 
seamă pentru aceasta îi admir, că, fără să fi văzut încă vreo minune, au 
crezut în măreţia făgăduinţei şi au pus urmarea lui Hristos mai presus 
de toate. Au crezut că prin cuvintele cu care ei au fost pescuiţi, vor 
putea, tot cu acelea, pescui şi pe alţii. Lui Andrei şi Petru le-a făcut, 
deci, Hristos această făgăduinţă; lui Iacov şi lui Ioan şi celorlalţi apos¬ 
toli nu le-a spus ceva asemenea, că ascultarea celor dinţii chemaţi le 
deschisese şi lor drumul spre aceeaşi făgăduinţă. De altfel ei auziseră 
mai înainte multe despre Hristos. Uită-te, că şi sărăcia lui Iacov şi Ioan 
ne o arată cu precizie evanghelistul: 

J a găsit cîrpindu-şi mrejele lor” 16 . 

Atit de mare era sărăcia lor, că îşi cîrpeau mrejile, neputînd să-şi 
.cumpere altele. Nu mică dovadă de virtute este deocamdată şi asta că 
îndurau cu uşurinţă sărăcia, că se hrăneau din munca lor cinstită, că 
erau uniţi unii cu alţii prin puterea dragostei, că aveau alături de ei pe 
tatăl lor şi-i slujeau. 

Aşadar după ce i-a pescuit, Iisus începe să facă minuni de faţă fiind 
şi ei, adeverind, prin cele ce făcea, spusele lui Ioan. Se ducea des în 
sinagogi, învăţîndu-i cu asta că nu este un potrivnic al lui Dumnezeu şi 
un înşelător, ci că a venit fiind întru totul de acord cu Tatăl. Cînd Se 
ducea în sinagogi nu predica numai, ci făcea şi minuni. 

III 

De obicei Dumnezeu face minuni totdeauna atunci cînd se 
întimplă ceva nou şi neobişnuit şi cînd vrea să aducă un nou fel de vie¬ 
ţuire; minunile fiind nişte garanţii ale puterii Sale date celor ce aveau 
să-I primească legile. De pildă, cînd a fost să facă pe om, a creat mai 
intîi tot universul şi apoi i-a dat omului legea cea din paradis; cînd a fost 
să dea lui Noe o nouă lege, a făcut iarăşi mari minuni, prin care a înnoit 
întreaga creaţie şi a făcut ca apele acelea înfricoşătoare ale potopului să 
acopere un an întreg faţa pămîntului, din care a scăpat pe dreptul Noe, 
aflat într-o tulburare atîta de mare. Şi pe timpul lui Âvraam a făcut 
iarăşi multe semne, de pildă: i-a dat biruinţă în război, l-a lovit pe 
Faraon şi l-a scăpat pe Âvraam dintr-o mulţime de primejdii. Cînd a 







voit să dea legi iudeilor. Dumnezeu a lacul acele mari minuni şi apoi a 
dat legea. Tot aşa şi acum, viind să aducă in lume o înaltă vieţuire şi sâ 
spună omenirii ce nu se mai auzise pină atunci, Întăreşte prin minuni 
cuvintele Sale. Şi pentru că impârăţia cerurilor pe care o propovăduia 
nu se vedea, Hristos o face văzută prin minunile săvîrşite de El în văzul 
tuturora. 

Priveşte cît de scurt vorbeşte evanghelistul! Nu vorbeşte de fiecare 
bolnav vindecat în parte, ci, în puţine cuvinte, ne trece sub ochi un roi 
de minuni. 

„Şi au adus la El pe toţi cei ce pătimeau de felurite boli şi erau ţinuţi de 
chinuri, pe cei îndrăciţi, pe lunatici, pe slăbănogi, şi-i vindeca”''. 

Se pune, însă, întrebarea: Pentru ce Hristos n-a cerut de la nici unul 
din aceştia credinţă, nici n-a spus nimănui ceea ce mai tîrziu spunea: 
„Credeţi că pot face aceasta?” 18 . Pentru ce? Pentru că Hristos nu dăduse 
încă dovada puterii Sale. De altfel nu mică dovadă de credinţă dădeau 
cei bolnavi cînd veneau sau erau aduşi la El. Dacă n-ar fi avut încredere 
mare in El, nici n-ar fi venit bolnavii de la o atîla depărtare, nici n-ar fi 
fost aduşi la El şi nici n-ar fi mers după El. 

Să mergem, dar 19 , şi noi după Hristos, că şi noi avem multe boli 
sufleteşti, pe care vrea să ni le vindece înainte de-a I-o cere. Că pentru 
asta vindecă bolile cele trupeşti, ca să izgonească pe cele sufleteşti. Să 
ne ducem, aşadar, la El! Să nu-I cerem nimic pămîntesc, ci iertare de 
păcate! De-I cerem cu sîrguinţă, ne împlineşte şi acum cererea noastră. 

Atunci vestea despre El s-a răspîndit în toată Siria 2 "; acum în toată 
lumea. Sirienii, cînd au auzit că vindecă pe îndrăciţi, au alergat la El, 
dar tu, care ştii cu mult mai bine decît sirienii puterea lui Hristos, tu nu 
te scoli, tu nu alergi? Sirienii îşi părăseau ţara, prietenii şi rudele, dar tu 
nu te înduri nici casa să ţi-o părăseşti, ca să te duci la El şi să primeşti cu 
mult mai multe daruri? Dai;mai bine spus, nici asta nu ţi-o cer, ci-ţi cer 
numai să-ţi laşi răul tău obicei! Chiar rămînînd acasă poţi uşor să te 
mîntui cu toţi ai tăi! Cînd ni-i bolnav trupul, facem totul şi ne zbatem ca 
să scăpăm de suferinţe; dar cînd ni-i bolnav sufletul, amînăm şi nu ne 
sinchisim. De aceea nu scăpăm nici de bolile trupeşti, pentru că pentru 
noi sînt fără importanţă cele necesare, iar cele fără importanţă, nece¬ 
sare. Lăsăm izvorul păcatelor şi curăţim rîurile. Că pricina bolilor.tru- 
peşti este păcatul cuibărit in suflet a arătat-o slăbănogul de treizeci şi 

17. Matei I, 2 1 

opt de ani 21 , bolnavul coborît prin acoperiş 22 , iar înainte de toţi Cain 23 . 
Dovezi despre adevărul acesta găseşti cîte vrei şi unde vrei. Să secăm, 
dar, izvorul păcatelor şi vom opri toate pîraiele bolilor trupeşti. Nu vei 

C une capăt numai bolilor, ci şi păcatului; şi păcatului mai mult decît 
olii, pe cît este sufletul mai bun decît trupul. 

Să ne ducem, dar, la Hristos şi acum; să-L rugăm să ne întărească 
slăbănogitul nostru suflet; şi, lăsînd la o parte toate cele trupeşti, să-I 
vorbim numai de cele duhovniceşti. Iar dacă le vrei neapărat şi pe cele 
trupeşti, îngrijeşte-te de ele după cele duhovniceşti. Nu dispreţui păca¬ 
tul, pentru că nu simţi dureri cînd pâcătuieşti, ci tocmai de aceea mai 
ales suspină, că nu simţi dureri. Şi nu simţi dureri, nu pentru că nu te 
muşcă păcatul, ci pentru că sufletul, fiind plin de păcate, nu simte muş¬ 
cătura. Gîndeşte-te la cei care au conştiinţa propriilor lor păcate, că se 
vaită mai cumplit decît cei tăiaţi şi arşi cu fierul înroşit; şi cîte nu fac, 
cîte nu suferă, cît nu plîng şi se tînguie, numai ca să scape de chinurile 
conştiinţei? N-ar face-o, dacă nu i-ar durea sufletul! 



Deci cel mai bun lucru este să nu pâcătuieşti, iar dacă pâcătuieşti, 
să simţi păcatul şi să te îndrepţi. Dacă nu simţim păcatele, dacă nu vor¬ 
bim de ele, cum vom ruga pe Dumnezeu, cum Ii vom cere iertare de 
păcate? Cînd tu, cel ce pâcătuieşti, nici asta nu vrei să ştii,că ai păcătuit, 
pentru care păcate îl rogi pe Dumnezeu? Pentru cele pe care nu le ştii? 
Iar dacă nu ştii ce păcate îţi iartă Dumnezeu, cum poţi şti măreţia-face- 
rii Lui de bine? Spune-ţi, dar, păcatele tale unul cîte unul, ca să ştii 
pentru care păcate iei iertare de la Dumnezeu şi ca astfel să-I fii recu¬ 
noscător Binefăcătorului tău. Cînd superi pe vreun om, rogi pe priete¬ 
nii lui, pe vecinii lui şi chiar pe slugile lui, cheltuieşti bani, pierzi zile 
întregi, ducîndu-te la uşa lui şi rugîndu-1 de iertare; iar dacă cel supărat 
te respinge o dată, de două ori, chiar de mai multe ori, să nu te descura¬ 
jezi, ci, fiind mai neliniştit, să îţi măreşti şi mai mult rugămintea; dar 
cînd supărăm pe Dumnezeu căscăm, ne lenevim;, ne desfătăm, ne 
îmbătăm şi ne căutăm de treburile noastre. Cînd îl mai putem face 
milostiv? Şi cum să nu-L supărăm mai mult? Că îl facem să Se supere şi 
să Se mînie şi mai mult cînd nu ne doare sufletul că păcătuim. De aceea 
merităm să fim acoperiţi de pămînt, să nu mai vedem soarele, să nu mai 
respirăm, că avînd un Stăpîn atît de uşor de împăcat, îl mîniem; şi 
mîniindu-L, nici nu ne pocăim. Şi totuşi Dumnezeu cînd Se mînie pe 

21. loan 5, 2-15. 

22. Luca 5, 18-25. 

2H. Fac. 4, 8. 

noi, n-o face cu ură şi cu duşmănie, ci vrînd să ne atragă şi mai mult la 
El. Dacă ţi-ar face mereu bine, deşi II insulţi, L-ai dispreţui mai mult. 
Dar ca să nu faci asta, îşi întoarce cîtăva vreme faţa de la tine, ca să te 
aibă necontenit alături de El. 

Să avem, deci, încredere în iubirea Sa de oameni şi să ne pocăim cu 
toată purtarea de grijă, înainte de a sosi ziua în care pocăinţa nu mai 
este de folos. Acum totul stă în puterea noastră; atunci Judecătorul este 
stăpîn pe hotărîrea Lui: „Să întîmpinăm faţa Lui întru mărturisire” 24 , să 
plingem, să ne tînguim. De-am putea ruga pe Judecătorul, înainte de 
ziua cea mare a judecăţii, să ne ierte de păcate, n-ar mai fi nevoie să 
venim la judecată; dar dacă n-o facem, vom spune păcatele în auzul 
întregii lumi şi nu vom mai avea nici o nădejde de iertare. Nimeni din 
cei care nu şi-au şters aici pe pămînt păcatele, nu poate scăpa dincolo 
de pedeapsă; ci, după cum cei din închisori sînt duşi cu lanţurile lor la 
tribunal, tot aşa toate sufletele, cînd pleacă de aici, sînt duse la înfricoşă¬ 
torul scaun de judecată, avînd în jurul lor fel de fel de lanţuri de păcate. 
Viaţa de aici nu-i deloc mai bună decît o închisoare; ci după cum atunci 
cînd intrăm în locaşul acela îi vedem pe toţi înlănţuiţi cu lanţuri, tot aşa 
şi în lume, dacă am îndepărta tot învelişul care acoperă faţa lumii şi al 
oamenilor, am intra în viaţa fiecăruia, în sufletul fiecăruia, atunci 
am vedea că fiecare este înlănţuit cu lanţuri mai grele decît cele de 
fier; dar mai ales, dacă ai intra în sufletele bogătaşilor, ai vedea că 
sînt cu atît mai înlănţuiţi cu cît sînt mai bogaţi. După cum pe un 
întemniţat îl nefericeşti cînd îl vezi legat la gît şi la mîini, iar ade¬ 
seori cu cătuşe la picioare, tot aşa şi pe bogat, cînd îl vezi înconjurat 
de bogăţii nenumărate, nu-1 socoti bogat pentru că are bogăţii, ci 
nefericit, tocmai din pricina lor! în afară de aceste lanţuri, mai are 
şi crud temnicer: urîta dragoste de bani, care nu-1 lasă să treacă pra¬ 
gul închisorii; îi pune în butuci picioarele, pune străjeri la poarta 
temniţei, zideşte alte porţi, pune noi zăvoare şi-l aruncă tocmai în 
fundul temniţei, convingîndu-1 să se bucure chiar de aceste lanţuri, 
ca să nu mai aibă nici o nădejde de scăpare din relele ce l-au 
cuprins. Ce bine ar fi de-ai putea citi gîndurile sufletului lui! I-ai 
vedea sufletul nu numai înlănţuit, ci şi murdar, întinat şi plin de 
stricăciuni! 

Nici plăcerile trupeşti nu sînt mai bune decît dragostea de bani 
şi de avere, ba chiar mai rele, pentru că pîngăresc şi trupul împreu¬ 
nă cu sufletul şi aduc, şi peste unul şi peste altul, nenumărate boli. 

24. Ps. f)4, 2. 







Pentru ac estea toate, să rugăm pe Izbăvitorul sufletelor noastre. : a 
stării ne şi lanţurile, să îndepărteze de noi şi pe acest groaznic temnio i 
şi, libcrindu-ne de greutatea acelor lanţuri de fier, să ne facă mintea mai 
uşoara decit pasărea. Rugîndu-L acestea, să aducem şi pe cele ale 
noastre: rivnâ, gînd curat şi voinţă bună. Aşa vom putea, chiar în scurta 
vreme, să scăpăm de păcatele care ne stăpînesc, să cunoaştem starea 
fericită in care eram mai înainte şi să primim în schimb libertatea cuve¬ 
nită, pe care facă Dumnezeu să o dobîndim cu toţii, cu harul şi iubirea 
de oameni a Domnului nostru Iisus Hristos, Căruia slava şi puterea în 
vecii vecilor, Amin. 







OMILIA XV 


„Şi vâzînd Iisus mulţimile, S-a suit pe munte; 
şi şezînd El, au venit la Dînsul ucenicii Lui. 

Şi deschizîndu-Şi gura, îi învăţa pe ei zicînd: 
Fericiţi cei săraci cu duhul, 
că a lor este împărăţia cerurilor ” 1 

I 

Cît de puţin iubea Hristos onorurile şi cit de modest era! Nu tîra cu 
El mulţimile, ci, cînd trebuia să vindece, mergea El pretutindenea, cer- 
cetînd sate şi oraşe; iar cînd vedea mulţime multă se oprea acolo; nu Se 
oprea în mijlocul oraşelor şi al pieţelor, ci în munţi şi în pustie, învăţîn- 
du-ne să nu facem nimic de ochii lumii, ci să fugim departe de tulbură¬ 
rile din viaţă, mai ales cînd trebuie să filozofăm şi să cugetăm la lucru¬ 
rile cele de neapărată trebuinţă. 

Dup ă ce Iisus S-a urcat pe munte şi a şezut, ucenicii au venit lingă 
El. Ai văzut propăşirea lor în virtute? Ai văzut cît de repede li s-a îmbu¬ 
nătăţit viaţa? Mulţimile priveau numai la minunile lui Hristos; ucenicii, 
dimpotrivă, doreau să audă lucruri mari şi înalte. Lucrul acesta l-a şi 
îndemnat pe Iisus să înveţe şi să înceapă predica Sa de pe munte. 

Hristos nu vindeca numai trupurile, ci îndrepta şi sufletele; trecea 
necontenit de la purtarea de grijă a sufletelor la tămăduirea trupurilor; 
era de folos deodată în mai multe chipuri, unind învăţătura cu fapta. 
Purtînd grijă şi de trup şi de suflet, arăta că este însuşi Creatorul întregii 
fiinţe omeneşti şi închidea astfel gurile cele neruşinate ale ereticilor. 
Pentru aceasta Se îngrijea şi de trup şi de suflet, vindecînd cînd pe unul 
cînd pe altul. 

Aşa a făcut şi cînd S-a suit pe munte. 

Evanghelistul spune: „Deschi^ndu-Şi gura, îi învăţa pe ei”. 

- Dar pentru ce evanghelistul a mai adăugat cuvintele: ,J)eschizîn- 
du-Şi gura”? 

- Ca să afli că Hristos învăţa şi cînd tăcea, nu numai cînd grăia; 
uneori deschidea gura, alteori glăsuia prin fapte. 

Cînd auzi: „îi învăţa pe ei”, să nu-ţi închipui că grăia numai uceni¬ 
cilor Săi! Nu, ci prin ei tuturora. Dar pentru că mulţimea era alcătuită 
din oameni de rînd, ba chiar din oameni a căror minte era lipită de cele 
pămînteşti, Hristos Şi-a adus Ungă El ceata ucenicilor Săi şi lor le adre¬ 
sează cuvintele Sale, iar prin ei şi tuturor celor care aveau nevoie de 
învăţăturile Lui. Procedînd aşa, Hristos făcea ca învăţătura filozofiei 
Sale să fie uşor de primit. Aceasta a lăsat-o şi evanghelistul Luca să se 
înţeleagă cînd spunea că Iisus îşi îndrepta spre ucenici cuvintele Sale 2 ; 
iar evanghelistul Matei, arătînd acelaşi lucru, scria: „au venit la Dînsul 
ucenicii Lui şi-i învăţa”. în acest chip ceilalţi îl ascultau pe Hristos cu 
mai multă atenţie decît dacă S-ar fi adresat tuturora. 

- Cu ce începe Iisus cuvîntarea Sa şi ce temelie pune El noului fel 
de vieţuire ce ni-1 dă? 

- Să ascultăm cu mare luare-aminte cuvintele Sale! Au fost grăite 
ucenicilor, dar s-au scris pentru toţi cei de mai tîrziu. Da, cînd vorbea 
Se uita la ucenicii Săi, dar nu-Şi mărginea spusele Sale la ei, ci întindea 
fericirile Sale la toţi oamenii fără deosebire. Hristos n-a spus: „Fericiţi 
sfnteţi voi, ucenicii Mei, dacă sînteţi săraci”, ci a spus: fericiţi cei 
săraci”. Deşi le grăia lor, totuşi cuvintele Lui se adresau tuturor oameni¬ 
lor. La fel cînd spune: ,Jată Eu sînt cu voi în toate zilelepînă la sfîrşitul 
veacului” 3 , nu Se adresa numai ucenicilor, ci prin ei întregii lumi. Deci 
cînd îi fericeşte pe ucenici că vor fi prigoniţi şi alungaţi şi că vor suferi 
chinuri groaznice, împleteşte cunună nu numai ucenicilor, ci şi tuturor 
celor ce vor săvîrşi aceleaşi fapte ca şi ucenicii. 

Dar pentru ca lucrul acesta să-ţi fie mai clar şi pentru ca să afli - 

numai de vrei să fii cu luare-aminte - că spusele lui Hristos au multă 

legătură cu tine şi cu toţi oamenii, ascultă cum începe Hristos aceste 

minunate învăţături! 

» 

fericiţi cei săraci cu duhul, că a lor este împărăţia cerurilor”. 

- Cine sînt „cei săraci cu duhul”? 

- Cei smeriţi şi cu inima zdrobită. Aici sufletul şi voinţa liberă sînt 
numite „duh”. Şi pentru că sînt mulţi oameni smeriţi, dar nu de buna lor 
voie, ci constrînşi de împrejurări, Hristos îi lasă la o parte pe aceştia - 
că nici nu merită laudă! - şi fericeşte mai întîi pe cei ce de buna lor voie 
se smeresc şi se micşorează pe ei înşişi. 

- Dar atunci de ce n-a spus: „cei smeriţi”, ci „cei săraci”? 

- Deoarece cuvîntul „sărac” spune mai mult decît cuvîntul „sme¬ 
rit”. Hristos Se gîndeşte aici la cei care se tem şi tremură de poruncile 
lui Dumnezeu; pe aceştia Dumnezeu îi laudă tare prin profetul Isaia, 

2. Luca 6, 20. 

,-i. Matei 28, 20. 








zicînd: „Spre cine voi căuta, decit spre cel blînd şi liniştit, care tremură de 
cuvintele Mele?” 4 . 


II 

Smerenia este de mai multe feluri. Smerenia unuia e cu măsură, a 
altuia fără de hotar. Pe aceasta din urmă o laudă şi fericitul profet 
David, dîndu-ne ca pildă, nu smerenia aceea care ne pleacă puţin min¬ 
tea, ci aceea care ne zdrobeşte desăvîrşit, spunînd: Jertfă lui Dumnezeu: 
duh umilit; inima înjrîntă şi smerită Dumnezeu nu o va urgisi” 5 , iar cei trei 
tineri aduc lui Dumnezeu, în loc de mare jertfă, această smerenie, 
zicînd: „Ci cu suflet zdrobit şi cu duh de smerenie să fim primiţi” 6 . Această 
smerenie o fericeşte Hristos acum! 

Cele mai mari rele, care au pîngărit toată lumea, au venit din pri¬ 
cina mîndriei. Diavolul, înainte de a se mîndri, nu era diavol; dar prin 
mîndrie a ajuns diavol. Pavel, voind să arate aceasta, spunea: pentru ca 
nu cumva, îngîmfindu-se, să cadă în osînda diavolului” 7 8 . Cel dinţii om, fiind 
ispitit de diavol cu nădejdea că va ajunge Dumnezeu, s-a mîndrit; dar 
şi-a frînt gîtul şi a ajuns muritor; nădăjduind să ajungă Dumnezeu a 
pierdut şi ceea ce era. Dumnezeu l-a ocărit pe Adam şi a rîs de nesoco¬ 
tinţa lui, spunînd: Jată Adam a ajuns ca unul din Noi”. Toţi oamenii de 
mai tîrziu, care au alunecat spre necredinţă, au ajuns aici, datorită mîn¬ 
driei, pentru că s-au închipuit egali cu Dumnezeu. 

Aşadar pentru că mîndria este unul din cele mai mari păcate, rădă¬ 
cină şi izvor al oricărui păcat. Domnul a dat acestei boli leacul cel potri¬ 
vit: smerenia; a pus în primul loc această lege vieţuirii creştine, ca o 
temelie puternică şi de nezdruncinat. Odată pusă această temelie, poţi 
clădi pe ea totul; dar fără ea, de-ai atinge cerurile cu vieţuirea ta, totul se 
dărîmă uşor şi o sfîrşeşti amarnic. Şi postul şi rugăciunea şi milostenia 
şi castitatea, într-un cuvînt orice faptă bună fără smerenie dispare şi 
piere. Aşa s-a întîmplat cu fariseul. Ajunsese pînă la culmile virtuţii; dar 
cînd s-a pogorît de la templu îşi pierduse toate faptele lui bune, pentru 
că nu avusese smerenia, mama faptelor bune 9 . Că după cum mîndria 
este izvorul oricărui păcat, tot aşa smerenia este începutul oricărei filo¬ 
zofii. De aceea şi Hristos cu ea îşi începe predica, smulgînd din sufletul 
ascultătorilor din rădăcini mîndria. 



4. Isaia 66, 2. 

5. Ps. 50, 18. 

6. Dan. 3, 39. 

7. / Tim. 3, 6. 

8. Fac. 3, 22. 

<). Luca 18, 10- 14. 

Poate că cineva m-ar întreba: 

- Dar pentru ce le spune ucenicilor aceasta, cînd ei erau cu desăvâr¬ 
şire smeriţi? De altfel ucenicii nici n-aveau vreun motiv să se mîn¬ 
drească: erau pescari, oameni săraci, oameni neînsemnaţi, oameni de 

rînd! 

- Da, Hristos n-a adresat aceste cuvinte ucenicilor, ci celor ce erau 
atunci de faţă şi celor ce aveau să primească mai tîrziu pe ucenici, 
pentru ca să nu-i dispreţuiască cînd îi vedeau că nu aveau cu ce să se 
mîndrească. Dar ( mai bine spus, Hristos a dat şi ucenicilor această învă¬ 
ţătură. Dacă nu aveau nevoie atunci de folosul smereniei, aveau să aibă 
nevoie de smerenie mai tîrziu, după ce vor fi săvîrşit semne şi minuni, 
după ce vor fi fost cinstiţi de întreaga lume, după ce vor fi căpătat 
îndrăznire către Dumnezeu. Că nici bogăţia, nici puterea politică, nici 
chiar împărăţia nu puteau mîndri atîta pe cineva, cît faptele săvîrşite de 
ucenici. De altfel, chiar înainte de a fi săvîrşit minuni, era cu putinţă ca 
ucenicii să se mîndrească, să fie cuprinşi de o slăbiciune omenească, 
văzînd strînsă în jurul Dascălului lor atîta mulţime de lume. De aceea 
Domnul le smereşte îndată gîndul lor. 

Hristos nu dă aceste învăţături ca sfaturi şi porunci, ci ca fericiri, 
pentru a face plăcut la auz cuvîntul Său şi pentru a deschide tuturor 
oamenilor uşa învăţăturii Sale. N-a spus: „Cutare şi cutare este fericit”, 
ci: „Toţi cei ce faceţi acestea sînteţi fericiţi”. Deci, fie că eşti rob, fie că 
eşti sărac, fie că eşti nevoiaş, fie că eşti străin, fie că eşti om de rînd, ni¬ 
mic nu te împiedică să fii fericit, dacă săvîrşeşti această virtute, smerenia. 

Începînd Hristos, deci, de aici predica Sa, de unde mai cu seamă se 
cuvenea, trece la o altă poruncă, potrivnică în aparenţă părerii întregii 
lumi. Deşi toţi oamenii socot că trebuie invidiaţi cei ce sînt necontenit 
veseli, totuşi Hristos, în loc să-i fericească pe aceştia, îi fericeşte pe cei 
mîhniţi, pe cei săraci, pe cei ce plîng, spunînd aşa: 

„Fericiţi cei ce pling” 10 , 

cu toate că toţi oamenii îi nefericesc pe aceştia. De aceea Hristos, 
înainte de a da aceste învăţături, a făcut minuni, pentru ca să găsească 
crezămînt cuvintele Sale. Şi iarăşi, în această fericire Hristos n-a vorbit 
îndeobşte de cei care plîng pentru fel de fel de pricini, ci de cei ce plîng 
pentru păcatele lor. Orice alt plîns este oprit cu străşnicie, cum este 
plinsul pentru vreunul din bunurile acestei lumi. Aceasta a arătat-o şi 
Puvel zicînd: „întristarea după lucrurile lumii aduce moarte; dar întristarea 
după Dumnezeu lucrează pocăinţă spre mîntuire, fără părere de rău” 11 . 


IU. Matei />, i. 








III ' 

Aici Hristos fericeşte pe cei întristaţi după 1 Dumnezeu; şi nu vor¬ 
beşte de cei întristaţi puţin, ci de cei tare întristaţi. De aceea nici n-a 
spus: „cei ce se întristează”, ci „cei ce pling”. 

Porunca aceasta este, la rîndul ei, dascăl de filozofie. Dacă cei care 
plîng moartea copiilor sau a soţiei sau a unei rude, nu mai iubesc, în 
timpul durerii lor, nici banii, nici trupurile, nu se mai dau în vînt după 
slavă, nu-i mai supără ocările altora, nu mai sînt măcinaţi de invidie şi 
nu mai sînt asaltaţi de nici o altă patimi, că jalea şi plînsul pun stăpînire 
desâvîrşită pe sufletul lor, apOi mai multă filozofie decît aceasta vor 
arăta cei ce-şi plîng păcatele lor, aşa cum trebuie să le plîngă. 

- Şi care le e răsplata? 

„Că aceia se vor mîngîia” 12 . t 

- Unde se vor mîngîia? 

- Şi aici şi dincolo! Şi pentru că porunca aceasta este împovărătoare şi 
grea, Hriştos a făgăduit să dea ceea ce o face mai cu seamă uşoară. 

Deci, dacă vrei să te mîngîi, plîngi! 

Sjl nu socoteşti enigmă cuvintele acestea! De-ar veni asupră-ţi vol- 
burj de supărări, vei fi deasupra tuturora, dacă Dumnezeu te mîngîie. 
Că Dumnezeu dă totdeauna cu mult mai multe răsplăţi decît dureri. 
Aşa.face şi aici: fericeşte pe cei ce plîng, nu după vrednicia plînsului 
lor, ci după iubirea Sa de oameni. Cei care plîng, îşi plîng păcatele; iar 
acestora te e îndestulător că au dobîndit iertare şi dezvinovăţire. Dar 
pentru că Dumnezeu este iubitor de oameni nu-Şi mărgineşte răsplata 
numai la izbăvirea de muncile iadului, nici 1 numai la iertarea de păcate, 
ci îi fericeşte pe cei ce-şi plîng din inimă păcatele şi le dă multă mîn- 
gîiere. Hristos ne porunceşte să plîngem nu numai pentru păcatele 
noastre, ci şi pentru păcatele altora. Suflete ca acestea aveau sfinţii. Aşa 
a fost sufletul lui Moise, aşa a fost sufletul lui Pavel, sufletul lui David! 
Că toţi aceştia au plîns de multe ori pentru păcatele altora. 

„Fericiţi cei blîmj., că aceia vor moşteni pămîntul” 13 . 


- Spune-mi, te rog, ce pămînt vor moşteni? 

- Unii spun că vor moşteni un pămînt spiritual. Dar nu-i aşa! Nici 
într-o parte a Scripturii nu găsim vorbindu-se de pămînt spiritual. 

- Dar atunci cum trebuie înţelese aceste cuvinte? 

- în această fericire este vorba de o răsplată materială, aşa cum 
face şi Pavel; că după co a spus: „Cinsteşte pe tatăl tău şi pe mama ta”’ 4 , a 




IZ. Mnlri , r >, 4. 

adăugat: „ca să trăieşti mulţi ani pe pămînt” 15 . Şi Hristos îi spune tîlharu- 
lui: ,^îstăzi vei fi cu Mine în rai” 16 . 

Hristos ne îndeamnă, deci, nu numai cu bunătăţile viitoare, ci şi cu 
cele de aici, pentru că sîntem lipiţi de cele pămînteşti şi umblăm după 
acestea înaintea celor viitoare. De aceea şi spune puţin mai târziu: 
,Jmpacă-te cupîrîşul tău” 17 ; apoi arată şi răsplata unei astfel de filozofii, 
zicînd: „Ca nu cumva pîrîşul să te dea judecătorului, iar judecătorul slujitoru- 
lui t ’(! 8 . Ai văzut cu ce înfricoşează? Cu mijloace materiale, cu cele ce se 
tâmplă în viaţa cea de toate zilele! Domnul spune iarăşi: „Cel ce va zice 
fratelui său: «Netrebnicule», vinovat va fi sinedriului” 19 . Şi Pavel dă aceleaşi 
r&spl&ţi materiale şi îndeamnă cu bunătăţi din lumea aceasta. De pildă, 
cînd vorbeşte de feciorie, nu vorbeşte de răsplăţile cele cereşti, ci de 
cele de aici spunînd: „Pentru nevoia de acum”, şi: ,JDar eu vă cruţ” 21 ; şi: 
„Şi vreau ca voi să fiţi fără grijă” 22 . Tot aşa şi Hristos făgăduieşte pe lîngă 
bunătăţile cele duhovniceşti şi bunătăţi materiale. 

Pentru că se crede că cel blînd pierde tot ce are, de aceea Hristos 
făgădiiieşte cohfrariul, spunînd că omul blînd, omul care nii-i îndrăz¬ 
neţ, nici mîndru, stâpîneşte cu deplină siguranţă bunurile sală, pe cînd 
tilfel Hjisit de tftîndeţe pierde de niulte ori şi averea moştenită de la 
jbâHnţt şi sh'fietui: Şi pentru că în Vechiul Testament profetul David 
spunea adeseori că „cei blînzi vor moşteni pămîntul” 23 , de aceea şi Hristos 


îşi urzeşte predica Sa şi ,cu cuvinte din Vechiul Ţestament, cunOscUte 
asquitătdrilbr Săi, ca să nu le spună mereu cuvinte străine auzului lor. 



“ Prin cuvintele acestei fericiri Hristos nu mărgineşte răsplata celor 
blînzi la cele de aici, ci împreună cu acestea le dă şi răsplată în Ceruri. 
Că răsplata duhovnicească nu înlătură răsplata de pe lumea aceasta; şi 
iarăşi o răsplată făgăduită de Domnul pe lumea aceasta aduce după sine 
|i o răsplată duhovnicească. Că spline: „Căutaţi împărăţia lui Dumnezeu 
fi acestea toate se vor adăuga vouă” 2 *; şi iarăşi: „Oricine a lăsat case său fraţi, 
însutit va lua în veacul acesta, iar în cel viitor va moşteni viaţa veşnică” 25 . 

,„Fericiţi cei ce flămînzesc şi însetoşează de dreptate” 26 . 

^ 

17. Matei 5, 25. ' v 

18. Matei .5. 25. ' 

19. Matei 5, 22. 1 .i * 

20. / Car. 7, 26.,, . J • 

21. I Cor. 7, 28. 

22. / Cor. 7, 32. 

23. Ps. 36, 11. 

24. Matei 6, 33. 

25. Matei 19, 29. 

20. Matei 5, (i. 

- Care dreptate? 

- Sau virtutea dreptăţii în genere, sau cea specială potrivnieăilăco- 
miei. Hristos avea tocmai de gînd să dea legi cu privire la miloStenie;;şi 
pentru că milostenia nu trebuie făcută cu averi adunate din răpire sau 
din lăcomie, de aceea fericeşte pe cei care se străduiesc să facă dreptate. 


T'o 


Uitâ-te la cuvintele folosite de Domnul în această fericire! N-a 
spus: „Fericiţi cei ce ţin la dreptate”, ci: „Fericiţi cei ce flămînzesc şi-înseto- 
şează de dreptate”. S-a folosit de aceste cuvinte ca să căutăm dreptatea, 
nu de mîntuială, ci cu toată dorinţa inimii noastre. Şi pentru că semnul 
caracteristic al lăcomiei este dorinţa - şi nu atît dorinţă de mâncăruri şi 
băuturi cît dorinţa de a stăpîni mai mult şi de a avea mai multe bogăţii 
în jurul nostru -, de aceea Domnul a poruncit să mutăm dorinţa aceasta 
a noastră spre dreptate, pentru a nu mai fi lacomi. ,. 

Şi celor ce flămînzesc şi însetoşează de dreptate Domnul le dă tot o 
răsplată materială spunînd: 

„Că aceia se vor sătura” 27 . " , 

Pentru că lumea socoteşte că lăcomia îmbogăţeşte pe mulţi, Hristos 
spune că lucrurile se petrec cu totul dimpotrivă, Că dreptatea îmbogă¬ 
ţeşte pe om. Nu te teme dar de sărăcie cînd faci dreptate, nici nu tre¬ 
mura că ai să mori de foamei Hrăpăreţii sînt mai ales cei care pierd 
totul, pe cînd cel ce iubeşte dreptatea îşi are în siguranţă avutul său. Iar 
dacă cei ce nu doresc averile străine se bucură de atît belşug, de mult 
mai mult belşug se vor bucura cei ce-şi dau la săraci averile lor. 

fericiţi cei milostivi” 2 *. 

După părerea mea Domnul vorbeşte aici nu numai de cei care fac mi¬ 
lostenii cu băni, ci şi de cei care fac milostenii cu laptele lor. Că milostenia 
este de multe feluri, iar porunca aceasta este mult cuprinzătoare. 

-Care este răsplata milosteniei? 


„Că aceia se vor mi lui” 2 ' 1 . 

S-ar părea că răsplata aceasta nu-i decât o întoarcere a milosteniei 
făcute; dar nu-i aşa, pentru că răsplata e mai mare decîţ fapta. Cei 
milostivi miluiesc ca oameni, dar sînt miluiţi de Dumnezeul tuturora; 
iar mila dumnezpiească nu este egală eu mila omenească; ci pe cît e de 
mare deosebirea între răutate'şi bunătate, pe alţi e de mare deosebirea 
între mila omenească s : mila dumnezeiască 


k_ 


27. Matei 5, (i. 
2H. Matei ă, 7. 
’2f). Matei ă, 7 

Fericiţi cei curaţi cu inima, că aceia vor vedea pe Dumnezeu ” 30 . 

Iată fi aici tot o răsplată duhoynicească. Prin „cei curaţi cu inima” 
Domnul înţelege sau pe cei care săv 1 rsesc toată virtutea şi nu au în cuge¬ 
tul lor nici un pic de răutate, sau pe cei care trăiesc în curăţenie tru¬ 
pească şi sufletească. Că de nici o altă virtute nu avem atîta nevoie 
pentru a vedea pe Dumnezeu ca de virtutea aceasta. De aceea şi Pavel 
spunea: „Căutaţi pacea cu toţi şi sfinţenia, fără de care nimeni nu va vedea pe 
Domnul” 31 . Prin „vederea lui Dumnezeu” Domnul vrea să spună că cei cu- 
riţi cu inima vor vedea pe Dumnezeu atît cît omului îi este cu putinţă. 

PpptfU că sînt mulţi oameni care sînt milostivi, nu răpesc, nu sînt 
lacomi, dar în schimb trăiesc în desfrînări, de aceea Domnul în această 
fericire arată că nu-i de ajuns numai milostenia, ci mai e nevoie şi de 
Curăţenie sufletească şi trupească. Acelaşi lucru l-a mărturisit şi Pavel 
despfe macedoneni, scriindu-le corintenilor, că nu erau bogaţi numai 
în milostenie, ci şi în curăţenie sufletească şi trupească; că după ce a 
vorbit de dărnicia lor a adăugat: „şipe ei înşişi s-au dat Domnului şi nouă” 32 . 

„Fericiţi făcătorii de pace” 33 . 

In această fericire Domnul nu interzice numai dezbinarea şi ura 
unertt faţă de alţii, ci cere ceva mai mult: şă împăcăm pe cei învrăjbiţi. 

Şi adaugă tot O răsplată duhovnicească. 

- Care? o ■ 

” - „Că aceia fiii lui Dumnezeu se vor chema” 34 . 

Că Fiul Unul-Născut al lui Dumnezeu pentru aceasta a venit pe 
păhuht: să unească pe cei despărţiţi şi să împace pe cei învrăjbiţi. 

Dar ca Să nu socoteşti că pacea este un lucru bun în orice împreju¬ 
rare, a adăugat: , 

„Fericiţi cei prigoniţi pentru dreptate” 35 . 

Adică cei prigoniţi pentru virtute, pentru apărarea altora, pentru 
credinţă. De obicei prin „dreptate”se înţelege întotdeauna întreaga filo¬ 
zofie a sufletului. 

fericiţi veţi fi cînd vă vor ocări şi vă vor prigoni şi vor zice tot cuvîntul 
rău împotriva voastră, minţind pentru Mine. Bucuraţi-vă şi vă veseliţi” 36 . 

Hristos spune: „Veţi fi fericiţi dacă oamenii vă vor numi şarlatani, 
înşelători sau altfel”. 

30. Matei 5, 8. 

31. Evr. 12, 14. 

32. II Cor. 8, 5. ' 

33. Matei 5, 9. '4 

34. Matei 5, 9. | 

3.5. Matei 5, 10. j 

3(>. Matei 5, 11-12. I 









Poate fi ceva mai nou decît aceste porunci, în care Domnul ne 
spune să dorim tocmai ceea ce lumea urăşte: sărăcia, plînsul, prigoana, 
ocara? Şi totuşi Domnul a spus şi a convins nu pe doi, zece* douăzeci, o 
sută sau o mie de oameni, ci pe toată lumea. Şi cînd mulţimile au auzit 
aceste porunci grele, împovărătoare şi potrivnice simţului comun au 
rămas cutremurate de uimire. Atît de mare era puterea Celui ce vorbea. 


V 


Dar ca să nu socoteşti că este fericit orice om ocărit, Hristos pune 
două condiţii fericirii: una, să fie ocărit pentru Hristos, a doua, să fie 
ocărit pe nedrept. Dacă ocara nu îndeplineşte aceste condiţii, cel ocărit 
nu numai că nu este fericit, ci şi ticălos. 

Iată acum şi răsplata: 

„Că plata voastră multă este în ceruri” 37 . 

Să nu te întristezi dacă nu auzi dăruindu-se de fiecare fericire împă¬ 
răţia cerurilor. Chiar dacă răsplăţile sînt diferite, totuşi toate duc în 
împărăţia cerurilor. Cînd Domnul spune: „se vormîngîia cei ceplîng”; „se 
vor milui cei milostivi”; „vor vedea pe Dumnezeu cei curaţi cu inima”; „por fi 
numiţi fii ai lui Dumnezeu făcătorii de pace”, prin toate acestea nu arată 
altceva decît împărăţia cerurilor. Cei care se bucură de aceste răsplăţi 
vor dobîndi negreşit împărăţia cerurilor. Nu socoti, dar, împărăţia ceru¬ 
rilor numai răsplata celor săraci cu duhul, ci şi a celor ce flămînzesc 
pentru dreptate, a celor blînzi şi într-un cuvînt a tuturor celorlalţi. Toc¬ 
mai de aceea Domnul a spus la fiecare din aceştia , fericiţi”, ca sâ nu te 
aştepţi la o răsplată materială. Că nici nu poate fi fericit cel răsplătit cu 
cele care pier odată cu viaţa aceasta, care trec mai iute decît umbra. 

După cuvintele: „Căplata voastră multă este”a. adăugat şi o altâmîn- 
gîiere, spunînd: 

„Că aşa au prigonit pe profeţii cei mai dinainte de voi” 39 . 

Împărăţia cerurilor avea să fie răsplata celor prigoniţi; şi pentru că 
aveau să o dobîndească mai tîrziu, Domnul îi mîngîie spunîndu-le că 
vor avea aceeaşi parte cu profeţii prigoniţi mai dinainte de ei. Cu alte 
cuvinte Hristos spune aşa: „Să nu socotiţi că veţi suferi acestea pentru 
că grăiţi sau legiuiţi ceva împotrivă! Să nu socotiţi că veţi fi prigoniţi, 
pentru că sînteţi dascălii unor învăţături rele! Nu! Necazurile şi primejdiile 
voastre nu vor veni de pe urma răutăţii învăţăturilor voastre, ci de pe urma 
răutăţii ascultătorilor voştri. De aceea persecuţiile nu vor fi o mărturie îm¬ 
potriva voastră care suferiţi răul, ci împotriva celor care fac răul. Tot trecu- 




J 


37. Matei fi, 12. 

38. Matei fi, 12. 

tui dă mărturie de aceasta. Nici profeţii n-au fost loviţi cu pietre, n-au 
fost prigoniţi şi n au fost chinuiţi in atîtea şi atîtea chipuri pentru 
că erau vinovaţi dă fărădelegi sau de necredinţa în Dumnezeu! Prigo¬ 
nirile, dar, să nu vă tulbure. Toate cele ce se vor face pornesc din 
acelaşi gînd”.' >> 

Ai văzut cum Domnul a înălţat gindurile abătute ale ucenicilor Săi, 
punîndu-i alături de Moise şi de llie? Tot aşa spune şi Pavel, scriind 
tesalonicenilor: „Că voi v-aţi făcut următori Bisericilor lui Dumnezeu, care 
sînt în Judeea: că fi voi aţi îndurat aceleaşi suferinţe de la cei de un neam cu 
voi, ca şi aceia de la iudeii, care şi pe Domnul IisusL-au omorît şi pe profeţii 
lor şi pe noi ne*w prigonit şi lui Dumnezeu nu sînt plăcuţi şi tuturor oamenilor 
le sînt potrivnici”* 9 . La fel i-a învăţat şi Hristos pe ucenicii Săi în această 
fericire. în celelalte fericiri spunea: „fericiţi cei săraci”, „fericiţi cei milos¬ 
tivi”; aici nu vorbeşte în general, ci se adresează direct ucenicilor Săi, 
spunîndu-le: fericiţi veţi fi cînd vă vor ocări şi vă vor prigoni şi vor zice tot 
cuvîntul rău”, arătîndu-le că ocara, prigoana şi cuvintele rele sînt pentru 
ei ceva special şi că acestea îi deosebesc de toţi ceilalţi învăţători. în 
acelaşi timp, în această fericire Hristos face cunoscut în chip învăluit şi 
vrednicia Sa, că este adică de aceeaşi cinste cu Tatăl. „După cum profe¬ 
ţii îtu suferit pentru Tatăl, pare a le spune Hristos, tot aşa veţi suferi şi 
voi pentru Mine”. Iar cînd spune: „peprofeţii cei mai dinainte de voi”, le 
arată că şi ei sînt profeţi. , 

Apoi, cînd le-a arătat că Ocara, prigoana şi cuvintele rele le vor fi 
mai cil ăfcărftă de folos şi îi vor face străluciţi, nu le-a spus: „Vă vor vorbi 
de rău şi vă vor prigoni, dar Eu voi împiedica asta”. Hristos nu vrea ca 
ucenicii’Şăi să-şi găsească siguranţa vieţii lor în aceea ca nimeni să nu-i 
vorbească de rău, ci în aceea ca să îndure cu curaj atunci cînd sînt vor¬ 
biţi de rău şi să vădească prin fapte pe prigonitori. E cu mult mai mare 
lucru să suferi cu curaj răul decît să nu-1 auzi deloc, după cum este cu 
mult mai mare lucru să nu socoteşti ceva rău bătaia cînd eşti bătut, decît 
să nu fii bătut de loc. 

Aici, în Evanghelia după Matei, Hristos a spus: ,JPlata voastră multă 
eskîn ceruri'-;în Evanghelia dupăLuca, Hristos a spus acelaşi lucru, cu 
cuvinte mai tari, dar şi mai mîngîietoare. Nu numai că îi fericeşte pe cei 
vorbiţi de rău pentru Dumnezeu, dar ii nefericeşte pe cei care sînt vor¬ 
biţi >de< bine de toţi oamenii: „Vai de voi cînd toţi oamenii vă vor vorbi de 
bine” Nu se poate spune Că apostolii n-au fost vorbiţi de bine de 
oameni, dar nu de toţi. De aceea Hristos n-a spus: „Cînd vă vor vorbi 
de bine oamenii”, ci: „Cînd toţi oamenii”. Că nici nu-i cu putinţă ca toţi 

39. I Tes. 2, 14-15. 

40. Luca 6, 26. 

oamenii să vorbească de bine pe cei care duc o viaţă virtuoasă. Şi tot în 
Evanghelia după Luca Hristos spune: „Gînd< vor lepăda numele vostru ca 
un rău, bucuraţi-vă şi săltaţi” 41 . U 

Hristos. hotărăşte mare răsplată nu numai pentru prigoanele pe 
care le vor suferi, ci şi pentru cuvintele rele. De aceea n-a spus: „Cînd 
vă vor prigoni şi cînd vă vor omorî”, ci: „Cînd vă vor ocări şi vor zice tot 
cuvintul.rău”. Că mai cu seamă ocările şi vorbitul de rău îndurerează 
mai cumplit decît înseşi faptele. Multe sînt în adeyăr cele care uşurează 
durerea în prigoane, de pildă: încurajările tuturora, aplauzele, cunu¬ 
nile, laudele multora; dar cînd eşti ocărit şi vorbit de rău ţi se ia şi 
această mîngîiere. Că ocara şi vorbitul de râu au par în ochii lumii mare 
lucru; şi tocmai de aceea muşcă mai adine decît prigoana inima celui 
ocărit şi vorbit de rău. Mulţi şi-au pus laţul de gît pentru că n-au putut 
suferi defăimarea şi ocara. Pentru ce să .te mai miri de ceilalţi? Pe Iuda 
vînzătorul, neruşinatul, spurcatul, pe omul care nu se mai ruşina de 
nimic, vorbele rele l-au împins la^jînzurătoare. O altă pildă: Iov, omul 
de oţel, omul mai tare decît piatra, cînd şi-a pierdut averile* cînd au 
venit peşte el nenorociri cumplite, cînd a ajuns dintr-o dată fără de 
copii, cînd şi-a văzut trupul izvor de viermi şi pe femeia sa împotriva 
lui, le-a îndurat pe toate cu uşurinţă; dar cînd a văzut că prietenii săi îl 
ocărăsc, îl atacă, că au o părere proastă, despre el, că spun că suferă 
aceste nenorociri pentru păcatele lui şi căîi x pedepsit pentru răutatea lui, 
atupei curajosul şi marele bărbat s-a tulburat şi i s-a răvăşit sufletul. 

VI " aa ." , 

David a iertat pe toţi care l-au prigonit; numai pentru defăimare a 
cerut răzbunare de la Dumnezeu: JLasă-l să blesteme; a zis el, că Domnul 
i-a poruncit; ca să vadă Donatul smerenia mea, şi-mi va răsplăti mie pentru 
blestemul ce mi l-a făcut el în ziua aceasta * 42 * < 

Şi Pavel nu laudă nujnai pe cei prigoniţi, nici numai pe cei cărora li 
s-au ldat averile, ci şi pe cei ocăriţi şi defăimaţi, grăind aşa: ,^duceţi-vă 
aminte de zilele de mai înainte, în care, după ce aţi fost luminaţi, aţi îndurat 
multă luptă de suferinţă, fiind daţi în privelişte cudjefăimări şi cu necazuri” 44 . 
Pentru aceea şi Hristos dă mare răsplată celor ocăriţi şi defăimaţi. Dar 
pentru ca să nu zici: „De ce, Doamne, nu pedepseşti aici pe pămînt pe 
cei ce ocărăsc, pentru ce nu le astupi aici gurile, ci dai dincolo răs¬ 
plată?”, Domnul a dat că pildă pe profeţi, ca să arate că nici pe timpul 
lor Dumnezeu n-a pedepsit pe cei ce i*au ocărit şi i-au defăimat. Dacă 








184 


SFÎNTUI. ÎOAN GURĂ DE AUR 


pe timpul Vechiului Testament, cînd o faptă era îndată pedepsită sau 
răsplătită, Dumnezeu îi încurajează pe profeţi să rabde ocările şi defăi¬ 
mările cu nădejdea unor răsplăţi viitoare, cu atît mai mult acum pe vre¬ 
mea Noului Testament, cînd nădejdea feste mai vădită, cînd filozofia e 
mai mare. > 

Uită-te că Hristos a vorbit de suferirea prigoanelor, a ocărilor şi 
defăimărilor numai după ce a dat atîtea fericiri. N-a făcut asta fără rost, 
ci a vrut să arate că un om care nu s-a deprins şi n-a pus în practică feri¬ 
cirile nu poate ţine piept prigoanelor, ocărilor şi defăimărilor. De aceea 
fericirea dinainte deschide totdeauna drum celei următoare, aşa că 
toate fericirile alcătuiesc un lanţ de aur: omul smerit îşi Va plînge negre¬ 
şit păcatele; cel care plînge va fi şi blînd şi drept şi milostiv; cel milos¬ 
tiv, drept şi cu sufletul zdrobit, va fi negreşit şi curat cu inima; iar cel 
curat cu inima va fi făcător de pace. In sfîrşit, cel care îndeplineşte toate 
aceste fericiri va înfrunta prigoanele, nu se va tulbura cînd va auzi că e 
vorbit de rău şi va fi în stare să sufere mii de necazuri. 

După ce Hristos a dat ucenicilor Săi poruncile ce se cuveneau, îi 
încurajează iarăşi, lăudîndu-i. Şi pentru că poruncile erau măreţe, cu 
mult mai mari decît cele din Vechiul Testament, ascultă ce le spune 
Hristos ucenicilor Săi, ca nu cumva să se tulbure şi să zică: „Cum vom 
putea îndeplini aceste porunci?”. Spunîndu-le 

„Voi sînteţi sarea pămîntului” 44 , 

arătîndu-le că este nevoit să le dea aceste porunci, Domnul pare a 
le spune ucenicilor Săi: „Nu e vorba de viaţa voastră, ci de viaţa întregii 
lumi. Nu vă trimit în două sau zece sau douăzeci de oraşe, nici la un sin¬ 
gur popor, ca pe profeţi, ci pe pămînt şi pe mare, în întreaga lume, 
într-o lume stricată”. 

Prin cuvintele: „Voi sînteţi sareapămîntului” a arătat că toată omeni¬ 
rea este stricată şi putredă de păcate. De aceea Hristos cere ucenicilor 
Săi să îndeplinească virtuţile fericirilor; că ele mai cu seamă sînt nece¬ 
sare şi folositoare pentru purtarea de grijă a sufletelor mulţimilor. Omul 
blînd, îngăduitor, milostiv şi drept nu mărgineşte numai la el faptele 
sale bune, ci face ca aceste bune izvoare să se reverse şi spre folosul ce¬ 
lorlalţi. Şi iarăşi, omul curat cu inima, făcător de pace şi prigonit pentru 
adevăr îşi pune viaţa în slujba folosului obştesc al lumii. „Să nu socotiţi, spu¬ 
ne Hristos ucenicilor Săi, că sînteţi chemaţi la nişte lupte întâmplătoare şi 
nici că e vorba de lucruri mici! Nu!” „Voi sînteţi sarea pămîntului!” 

- Ce dar? Au îndreptat apostolii ce se stricase? 

- Nicidecum! Că nici nu-i cu putinţă să mai fie de folos cele stri¬ 
cate, chiar dacă presari sare pe ele. Apostolii n-au făcut asta, ci au sărat 

44. Matei 5, 13. | 





numai ceea ce fusese mai înainte reînnoit, ceea ce li se încredinţase şi 
scăpase de mirosul cel greu al putreziciunii, ţinîndu-o şi păstrîndu-o în 
prospeţimea pe care o primise de la Stăpînul. A scăpa de putreziciunea 
păcatelor este lucrarea lui Hristos; dar a nu se mai întoarce iarăşi la 
putreziciunea aceea este lucrarea sîrguinţei şi nevoinţei ucenicilor. 

Vezi cum Hristos le arată ucenicilor, încetul cu încetul, că sînt mai 
mari şi decît profeţii? Le spune că nu sînt numai dascălii Palestinei, ci ai 
întregului pămînt; şi nu sînt simpli dascăli, ci dascăli înfricoşători. 
Minunat este că au ajuns atît de doriţi şi atît de dragi tuturora, nu prin 
linguşeli, nici prin slugărnicii, ci prin asprime, aşa cum lucrează sarea. 
„Să nu vă miraţi, le spune Hristos, dacă las la o parte pe ceilalţi şi vă 
grăiesc vouă şi vă atrag spre primejdii atît de mari! Gîndiţi-vă la cîte 
oraşe, la cîte popoare, la cîte neamuri am să vă trimit ca păstori! De 
aceea vreau să nii fiţi numai yoi înţelepţi, ci să faceţi şi pe alţii înţelepţi. 
Trebuie să fiţi foarte pricepuţi, pentru că în mîinile voastre stă mîntui- 
rea celorlalţi. Trebuie să aveţi atîta belşug de virtute, pentru ca folosul ei să 
împrăştie şi la alţii. Dacă nu veţi fi aşa, nu vă veţi fi nici vouă îndestulători”. 

VII 

„Nu vă întristaţi, le spune Hristos mai departe, că sînt împovără¬ 
toare cele ce vă spun! Dacă ceilalţi oameni se strică, pot, prin voi, să se 
mai întoarcă la starea lor de mai înainte; dar dacă voi vă veţi strica, 
împreună cu voi veţi pierde şi pe ceilalţi. Deci cu cît vi se încredinţează 
lucruri mai mari, cu atît aveţi nevoie de mai multă rîvnă”. 

Pentru aceea spune: 

„Dacă sarea se va strica, cu ce se va săra?De nimic nu mai este bună decit 
să fie aruncată afară şi călcată de oameni” 45 . 

Ceilalţi oameni, de-ar păcătui de mii de ori, pot dobîndi iertare. 
Dar dascălul, dacă păcătuieşte, este lipsit de orice apărare şi va primi 
cea mai mare pedeapsă. 

Pentru ca nu cumva ucenicii din pricina cuvintelor: „Cînd vă vor 
ocări şi vă vor prigoni şi vor zice tot cuvîntul rău împotriva voastră ” să se 
teamă a pomi la propovăduire, Hristos le spune: „Dacă nu sînteţi destul 
de tari ca să înfruntaţi ocările, prigonirile şi cuvintele rele, în zadar aţi 
fost aleşi! Nu trebuie să vă temeţi cînd sînteţi vorbiţi de rău, ci cînd sîn 
teţi făţarnici. Atunci vă veţi strica şi veţi fi călcaţi în picioare! Dar dacă 
rămîneţila gust cum e sarea, şi sînteţi vorbiţi de rău, bucuraţi-vă! Aşae 
lucrarea sării: să muşte şi să pricinuiască dureri celor răi. Este deci de 
neapărată trebuinţă să fiţi vorbiţi de rău; asta, însă, nu vă vatămă cu 
nimic, ci dă mărturie de tăria voastră; dar dacă vă temeţi de ocări. 







atunci aţi trădat şi tăria ce trebuie s-o aibă nişte apostoli şi veţi suferi şi 
necazuri cu mult mai mari; că veţi fi şi vorbiţi de râu, şi veţi fi şi dispre¬ 
ţuiţi de oameni”. 

» ■> 

Acest înţeles au cuvintele: „Calcată de oameni". 

Apoi Hristos îi compară pe ucenici cu alu ev a mai măreţ: 

„Voi sînteţi lumina lumii!” 4b . 

Iarăşi, a lumii, nu a unui neam, nici a douăzeci de oraşe, ci-a între¬ 
gii lumi; sînt lumină spirituală cu mult mai bună decît lumina razei soa¬ 
relui, precum sînt şi sare duhovnicească. Hristos i-a numit mai întîi sare 
şi apoi lumină, ca să afli cît este de mare cîştigul unor cuvinte aspre şi 
folosul unei învăţături sfinte. Cuvintele aspre şi învăţătura sfîntă, ca şi 
sarea şi lumina, ne strîng, nu ne lasă să ne împrăştiem, ne fac să vedem, 
povăţuindu-ne la virtute. 

„Nu poate cetatea să se ascundă stînd deasupra muntelui. Nici nu aprind 
făclie şi o pun sub obroc” 47 . 

Iarăşi, prin aceste pilde, Hristos îi duce pe ucenicii Săi la desăvîrşi- 
rea vieţii lor, învăţîndu-i să lupte din toate puterile, pentru că stau 
înaintea ochilor tuturora şi se luptă pe arena întregii lumi. „Nu vă uitaţi, 
le spune Hristos, că acum ne aflăm aici şi stăm în acest mic colţ de 
lume! Veţi ajunge cunoscuţi tuturora, ca o cetate aşezată pe vîrful unui 
munte, ca o făclie aşezată în sfeşnic, care luminează întreaga casă!”. 

Unde sînt acum cei care pun la îndoială puterea lui Hristos? Să 
audă acestea! Să se înspăimînte de puterea profeţiei lui Hristos! Să se 
închine tăriei Lui! 

Gîndeşte-te ce mari făgăduinţe făcuse Hristos ucenicilor Săi pe 
cînd nu erau cunoscuţi nici în ţara lor! Le făgăduise că-i vor cunoaşte 
pămîntul şi marea, că faima lor se va întinde pînă la marginile pămîntu- 
lui; dar, mai bine spus, nu faima lor, ci lucrarea facerilor lor de bine. Că 
nu i-a făcut cunoscuţi numai faima lor răspîndită pretutindenea, ci şi 
faptele lor. Ca şi cum ar fi fost întraripaţi, au străbătut tot pămîntul, mai 
repede ca raza, răspîndind lumina credinţei. 

Mi se pare că Hristos, prin această pildă, insuflă curaj apostolilor 
Săi. Cuvintele: „Nu poate cetatea să se ascundă stînd deasupra muntelui” 
arată puterea Lui. Că după cum nu este cu putinţă să se ascundă o 
cetate zidită pe vîrful muntelui, tot aşa nu este cu putinţă să fie ascunsă 
şi trecută sub tăcere propovăduirea Evangheliei. Şi pentru că le spusese 
că vor fi prigoniţi şi vorbiţi de rău, că se va unelti şi se va pomi război 
împotriva lor, ca să nu socotească cumva că aceste necazuri vor putea 
să le închidă gura, încurajîndu-i, le spune că predica lor nu numai că nu 

46. Matei 5, 14. 

47. Matei 5, 14-15. 






(JM 11,11 IA MAII'.I 


va rămiiu; .ascunsă, u vu lumina lumea întreagă. Şi tocmai pentru 
aceasta vor fi străluciţi şi vestiţi. 

Prin pilda cu cetatea zidită pe virful muntelui,- Hrislos îşi arată pro¬ 
pria Sa putere; prin pilda următoare cete curaj şi indrăznire ucenicilor 
Săi, grăindu-le aşa: 

„Nici aprind fâdie ţi o pan sub obroc , ci in sfeşnic ţi luminează tuturor 
celor din casă. Aţa sa lumineze lumina voasira inainlea oamenilor, ca să vadă 
faptele voastre cele bune ţi să slăvească pe Tatăl vostru Cel din ceruri” 48 . 

Hristos le spune ucenicilor Săi: „Eu am aprins lumina; grija voastră 
este ca lumina să rămînă aprinsă nu numai pentru voi, ci şi pentru cei 
ce se vor bucura de strălucirea ei şi vor fi conduşi la adevăr. Bîrfelile şi 
defăimările nu vor putea umbri strălucirea voastră, dacă veţi duce o 
vikţă desăvîrşită, ca unii ce veţi aduce la învăţătura Mea întreaga lume. 
Arătaţi, deci, o viaţă vrednică de harul ce-aţi primit; după cum harul se 
propovăduieşte pretutindeni, tot astfel şi vestea faptelor voastre bune 
merge împreună cu el”. 

Apoi împreună cu mîntuirea oamenilor Hristos le mai dă şi un alt 
cîştig, îndestulător să-i facă să lupte şi să le insufle rîvnă „Dacă veţi trăi 
drept, le spune Hristos, nu numai că veţi îndrepta lumea, dar veţi face 
ca fi Dumnezeu să fie slăvit Dar dacă veţi avea o viaţă păcătoasă, 
veţi duce şi pe oameni la pieire şi veţi face că şi numele lui Dumne¬ 
zeu să fie hulit”. 



VIII 

Apostolii îl puteau întreba: 

- Dar cum se va slăvi Dumnezeu prin noi, cind oamenii au să ne 
defaime? 

- N-au să vă defaime toti; dar chiar aceia care, mînati de invidie, vâ 
vor defăima, şi ei, în cugetul lor, vă vor admira şi vă vor lăuda, aşa după 
cum alţii bîrfesc cu mintea lor pe cei cu viaţă stricată, deşi în faţă îi 
laudă şi-i linguşesc. 

- Ce? Ne porunceşti să trăim pentru ochii lumii, pentru ambiţie? 

- Nu, nu spun asta! Că nit v-am spus: Daţi-vă toată silinţa ca faptele 
voastre să fie cunoscute de lume! Nici nu v am spus: Arătaţi-le oameni¬ 
lor! Ci iată ce; „Să lumineze lumina voastră!Cu alte cuvinte vă spun aşa: 
Mare să fie virtutea voastră, îmbelşugat focul, nespusă lumina! Cînd 
virtutea voastră va fi atît de mare, e cu neputinţă să rămînă tăinuită, 
chiar dacă voi, care o sâvîrşiţi, aţi căuta s o ascundeţi. Puneţi înaintea 
oamenilor o viaţă nepătată! Nu daţi oamenilor nici un prilej ca să vă 

hulească pe bună dreptate! Şi chiar de-ar fi cu zecile de mii hulitorii 
voştri, nimeni nu va putea umbri virtutea voastră!”. 

Şi bine a spus Hristos: „Lumina!” Că nimic nud face pe om atît de 
vestit ca strălucirea virtuţii, oricît ar căuta el s-o ascundă! Omul virtuos 
străluceşte ca şi cum ar fi scăldat de razele soarelui, ba încă mai străluci¬ 
tor chiar decît razele soarelui; că nu-şi trimite numai pe pămînt lumina 
sa, ci depăşeşte chiar cerurile. 

Prin pilda cu lumina, Domnul îi mîngîie mult pe ucenici, spunîn- 
du-le; „Chiar dacă veţi suferi fiind huliţi, totuşi vor fi mulţi care, dato¬ 
rită vouă, vor slăvi pe Dumnezeu. Veţi fi răsplătiţi şi pentru una şi 
pentru alta; şi pentru că, datorită vouă, Dumnezeu este slăvit, şi pentru 
că aţi fost defăimaţi pentru Dumnezeu”. 

Dar ca să nu căutăm cu orice preţ să fim vorbiţi de rău, ştiind că 
defăimarea aduce răsplată, Domnul ne spune că nu răsplăteşte orice 
defăimare, ci numai aceea care îndeplineşte două condiţii: prima să fii 
hulit pe nedrept, a doua să fii hulit pentru Dumnezeu. Hristos arată mai 
departe că nu numai vorbitul de rău are cîştig, ci şi vorbitul de bine, 
cbld slava de pe urma vorbitului de bine este îndreptată spre Dumne¬ 
zeu. Hristos dă bune nădejdi ucenicilor Săi, spunîndu-le: „Defăimarea 
celor răi nu are atîta putere încît să întunece mintea celorlalţi ca să nu 
mai vadă lumina care este în voi. Numai atunci veţi fi călcaţi în picioare 
de oameni cînd vă veţi strica, nu cînd veţi fi defăimaţi, deşi faceţi fapte 
bune. Atunci mulţi vă vor admira, nu numai pe voi, ci, din pricina 
voastră, şi „pe Tatăl vostru”. Domnul n-a spus: „pe Dumnezeu”, ci „pe 
Tatăl”, punînd mai înainte temeiurile nobleţei pe care le-o va da în vii¬ 
tor. Mai înainte, pentru a le arăta că sînt de aceeaşi cinste cu El, le spu¬ 
sese: „Nu vă întristaţi cînd sînteţi vorbiţi de rău; vă este de ajuns că sîn- 
tşţi vorbiţi de rău pentru Mine”. Acum vorbeşte de Tatăl şi arată că este 
îptrh totul egal cu El. • 

'' Cunoscînd 49 , deci, cîştigul acestei rîvne şi primejdia trîndăvirii - că 
mai mare rău este defăimarea Stăpînului nostru din pricina noastră, 
decît pierderea noastră - „să nu fim poticnire nici pentru iudei, nici pentru 
pdgint, nici pentru Biserica lui Dumnezeu ” 50 . Dacă avem o viaţă mai strălu¬ 
citoare decît soarele, poate să ne vorbească de rău oricine pofteşte; că 
nu ne întristăm cînd sîntem vorbiţi de rău, ci cînd pe bună dreptate sîn- 
tem vorbiţi de rău. Dacă sîntem păcătoşi, sîntem cei mai ticăloşi 
oameni, chiar dacă nimeni nu ne vorbeşte de rău; dar dacă sîntem vir¬ 
tuoşi sîntem cei mai de invidiat, chiar dacă întreaga lume ne-ar vorbi de 
rău; şi vom atrage spre noi pe toţi cei care vor să se mîntuiască, că aceş- 

49. De aici începe partea morală: Dacă sîntem virtuoşi sîntem admiraţi chiar de vrăjmaşii 
noştri; şi despre vieţuirea aesăvirşită. 

, r >(). / Cor. 10, 32. 

tia nu se vor uita la defăimarea celor răi, ci la virtutea vieţii noastre. 
De-ar fi cu zecile de mii bîrfitorii, faptele noastre vor fi mai puternice 
decît glasul oricărei trîmbiţe, iar viaţa noastră curată mai luminoasă 
chiar decît lumina. 

Dacă avem toate însuşirile amintite mai sus, dacă sîntem blînzi, 
smeriţi şi milostivi, dacă sîntem curaţi şi făcători de pace, dacă nu răs¬ 
pundem cu ocări cînd sîntem vorbiţi de rău, ci chiar ne bucurăm, ei 
bine atunci, ca şi cum am face minuni, vom atrage spre noi pe toţi cei ce 
ne văd. Toţi vor veni cu drag la noi, de-ar fi fiare, demoni, orice! Dacă 
totuşi ar fi unii care să te vorbească de rău, deloc să nu te tulburi, chiar 
de-ai vedea că te ocărăsc în piaţă,publică. Nu te tulbura, ci cercetează-le 
conştiinţa şi vei vedea că, în adîncul sufletului lor, te aplaudă, te admiră 
şi-ţi împletesc nenumărate laude. Gîndeşte-te cît de mult lăuda Nabu 
codonosor pe tinerii din cuptorul cel de foc, deşi le era duşman şi 
potrivnic; da, cînd a văzut că tinerii rămîn cu fruntea sus şi neînduple¬ 
caţi, îî laudă şi-i încununează, nu pentru altă pricină, ci pentru că n-au 
ascultat de el şi au ascultat de legea lui Dumnezeu 31 . Diavolul chiar cînd 
vede că n-o poate scoate la capăt cu noi ne părăseşte de teama ca nu 
cumva el însuşi să ne dea prilejul să dobîndim mai multe cununi.Dacă, 
după ce diavolul s-a depărtat de tine, te ar vorbi de rău un spurcat şi un 
stricat,totuşi si acesta îţi va recunoaşte virtutea, cînd întunericul se va 
ridica de pe cugetul lui; iar dacă oamenii vor stărui în nebunia lor, 
atunci de la Dumnezeu vei avea mai mare laudă, mai mare admiraţie. 


IX 

Nu te întrista, deci, nu te descuraja! Pentru că şi apostolii erau 
„pentru unii mireasmă spre moarte, iar pentru alţii mireasmă spre viaţă” 52 . 
De nu dai nimănui prilej temeinic, eşti scăpat de orice vină; dar, mai 
bine spus, ai ajuns chiar mai fericit. Luminează, dar, lumea cu viaţa 
ta şi nu te sinchisi de cei ce te vorbesc de rău! Nu-i cu putinţă,? da, nu-i 
cu putinţă să nu aibă mulţi duşmani omul care săvîr-şeşte virtutea! Dar asta 
nu-1 supără pe omul virtuos; că unele ca acestea îl fac şi mai strălucit. 

Gîndindu-ne, dar, la toate acestea, să urmărim un singur lucru: să 
ne chivernisim cu toată grija viaţa noastră. Făcînd aşa, vom duce şi pe 
cei ce stau în întuneric la viaţa cea de dincolo. Atît de mare este puterea 
acestei lumini că nu luminează numai aici pe pămînt, ci şi dincolo, 
însoţind pe cei ce o urmează. Cînd oamenii vor vedea că dispreţuim 
toate cele din lume şi ne pregătim pentru viaţa viitoare, faptele noastre 
îi vor convinge înaintea cuyîntului nostru. Căci cine-i atît de lipsit de 



51. Dan. 8, 28-2!>. 

52. II Cor. 2, Hi. 

minte, încît să nu capete chiar de aici de pe pămînt o dovadă clară a 
vieţii ce va să fie, cinci vede că acela care pînă mai ieri-alaltăieri trăia în 
desfătări, în lux şi bogăţie, leapădă dintr o dată totul şi, ca şi cum ar 
avea aripi, zboară ca să trăiască înfometat şi sărac, să ducă o viaţă grea 
şi .anevoioasă, înfruntă primejdii, vărsări de sînge, junghieri şi toate cele 
socotite groaznice de oameni? Dar dacă ne împletim viaţa noastră cu 
cele din lumea aceasta şi ne lipim strîns inima de ele, cum vor mai 
putea fi convinşi oamenii că ne grăbim să plecăm spre o altă lume? Ce 
cuvînt de apărare mai putem avea cînd frica de Dumnezeu nu este tot 
atît de puternică în noi cit de puternică era dorinţa de slava omenească 
la filozofii greci? Că unii din ei, ca să fie lăudaţi de oameni, au renunţat 
la averi şi au dispreţuit moartea; de aceea şi deşarte au fost nădejdile 
lor. Ce vom spune intru apărarea noastră, cînd nu putem face nici ce 
făceau aceia, deşi ne stau înainte atît de mari bunătăţi şi ni s a dat o filo¬ 
zofie atît de înaltă, ci ne pierdem şi pe noi şi pe alţii? Că nu aduce atîta 
vătămare un păgîn, care săvîrşeşte nelegiuiri, cît un creştin, care face 
aceiaşi lucru. Şi pe bună dreptate, că religia păgînilor este o religie 
Mlă, pe cîttd a noastră, datorită harului lui Dumnezeu, este cinstită şi 
preţuită, chiar de cei necredincioşi. De aceea mai cu seamă cînd vor să 
ne OCărască şi să ne mărească vina, adaugă: «Şi e creştin!” N-ar grăi aşa, 
dacă -n-ar avea o părere bună despre religia noastră. 

I N-ai auzit, oare, cîte şi ce fel de porunci a dat Hristos? Cînd vei 
pUtea săvîrşi una din aceste porunci, odată ce laşi totul la o parte şi 
alergi să-ţi aduni dobînzile, să dai bani cu împrumut, să faci afaceri, să 
cumperi turme de robi, să-ţi faci vase de argint, să ţi cumperi nenumă¬ 
rate moşii, case şi mobile? Şi de-ar fi numai atît! Dar cînd adaugi la 
aceste osteneli şi sîrguinţe zadarnice şi nedreptate, furînd pămîntul alto- 
răpind casele străine, impilînd pe săraci, mărind foametea, spune-mi, 
«cum mai poţi păşi pi ago! bisericii? Da, ştiu, afşi clipe cînd miluieşti pe 
săracii Dar şi atunci < îl prăpăd sufletesc! Miluieşti sau din mîndrie sau 
din dorinţa slavei deşarte, ca să nu ai vreun folos sufletesc nici atunci 
cînd faci bine. Ce poate fi mai îngrozitor decît să fii în port şi să te îneci! 

Ca să nu se întîmple asta, cînd faci bine nu căuta laudă de la 
nimeni, ca să-L ai pe Dumnezeu datornic. „ împrumutaţi , spune Dom¬ 
nul, pe cei de la care nit mai nădăjduiţi să luaţi inapoi ,,r, \ 

Ai datornic pe Dumnezeu! Pentru ce L laşi pe El şi ceri de la mine, 
un om sărac şi nenorocit ? Datornicul acesta nu se supără de-I ceri îna¬ 
poi împrumutul. Este, oare, sărac? Nu vrea să-ţi întoarcă banii? Nu! Nu 
vezi, oare, nespusele 1 .ui vistierii? Nu vezi, nepovestita Lui dărnicie? Pe 
Kl apucă-L de haină! De Ia Kl cere! Se bucură mult cînd îi ceri! Cînd 
vede că ceri de la altul, si mi de la El, stă trist, ca si cum ar fi insultat. 

Nici nu-ţi mai dă îndărăt împrumutul, ba te mai ţine şi de rău, şi pe 
bună dreptate, spunîndu-ţi: „Ştii că sînt nerecunoscător? Ai aflat cumva 
că sînt sărac, de-ai plecat de la Mine şi te-ai dus la altul? Ai împrumutat 
pe unul şi ceri de la altul?” 

Da, un om a primit banii tăi, dar Dumnezeu ţi-a poruncit să-i dai 
aceluia. Dumnezeu vrea să fie şi datornic şi garant; şi-ţi dă mii de prile¬ 
juri ca să-I ceri înapoi împrumutul. > 

Pentru ce treci cu vederea dărnicia şi bogăţia cea atît de mare a lui 
Dumnezeu şi ceri să iei de la mine care n-am nimic? Pentru ce te lauzi 
înaintea mea cînd miluieşti pe vreun sărac? Ţi-am spus eu: „Dăi”? Ai 
auzit de la mine acest cuvînt, ca să ceri de la mine? Dumnezeu însuşi a 
spus: „Cine miluieşte pe sărac, împrumută pe Dumnezeu ” 54 . Ai împrumutat 
pe Dumnezeu, El ţi-i datornic. . 

- Dar nu-mi dă întreg împrumutul acum! 

- Şi asta o face tot în interesul tău. Un datornic ca acesta este Dum¬ 
nezeu. Nu face precum cei mai mulţi oameni, care se silesc să înapoieze 
împrumutul, ci face totul şi-Şi dă toată silinţa ca să pună la loc sigur 
banii ce I-ai dat cu împrumut. De aceea o parte din împrumut ţi-o dă 
aici pe pămînt, iar pe cealaltă o păstrează dincolo, în cer, 

X 

Ştiind dar acestea.să facem multă milostenie, să arătăm mare dra¬ 
goste de oameni şi cu banii şi cu faptele. Dacă vedem în piaţă un om 
nenorocit şi bătut de soartă, de putem să-i dăm bani, s-o facem; de 
putem să : l mîngîiem cu cuvîritul, să nu pregetăm. Are răsplata sa şi 
cuvîntul; dar mai bine spus, chiar şi suspinele. Asta o spunea fericitul 
Iov: Jar eu am plînspentru orice neputincios şi am suspinat cînd, am văzuţom 
în nevoie”^. Jar dacă lacrimile şi suspinele au răsplată, gîndeşte-te cît de 
mare va fi plata cînd adaugi şi Cuvinte de mîngîiere, ajutoare băneşti şi 
orice alt fel de milostenie! 

Eram duşmani ai lui Dumnezeu; dar Fiul Unul-Născut ne-a împă¬ 
cat cu El, punîndu-Se pe El însuşi mijlocitor, primind răni în locul 
nostru şi suferind moarte în locul nostru. Să ne sîrguim, dar, şi noi să 
scăpăm de nenumărate rele pe cei căzuţi! Să nu facem ca acum, cînd 
ne uităm cum se bat şi se sfîşie unii pe alţii, şi cînd, stîhd în jurul acestei 
privelişti drăceşti, ne bucurăm cum se batjocoresc şi se fac de rîs. Poate 
fi, oare, o cruzime mai mare? Vezi că se ocărăsc, că se trag de păr, că-şi 
sfîşie hainele, că se pălmuiesc, şi rabzi să stai liniştit! Cine-i cel care se 
bate? Urs, fiară sălbatică, şarpe? Nu! E om ca şi tine! E fratele tău! E 

mădularul tău! Nu te uita cum se bat, ci desparte-i! Nu te bucura, ci 
impacâ-i! Nu îndemna şi pe alţii la bătaie, ci opreşte-i şi desparte-i pe cei 
ce se bat! De astfel de privelişti nenorocite pot să se bucure numai nişte 
< >ameni cărora le place să vadă case ruinate, numai nişte oameni fără de 
judecată, nişte lepădături. Vezi pe un om că se face de ris şi nu socoteşti 
că se face de rîs? Nu intri între cei ce se încaeră? Nu împrăştii armata 
diavolului? Nu pui capăt atîtor nenorociri omeneşti? 

- Dar ce? Vrei să fiu lovit şi eu? O astfel de poruncă îmi dai? 

- Fii încredinţat că n-ai să fii lovit! Dar dacă vei păţi asta, atunci 
fapta ta este faptă de mucenic, că ai suferit pentru Dumnezeu. Dacă 
pregeţi să primeşti lovituri, gîndeşte-te că Stăpînul tău n-â pregetat să 
sufere crucea pentru tine. Cei încăieraţi sînt beţi şi întunecaţi la minte; 
tnînia îi stăpîneşte ca un tiran, ca un general; au nevoie de un om cu 
mintea întreagă să-i ajute; şi cel vinovat şi cel nevinovat; unul, ca să 
înceteze de a mai face rău, celălalt ca să scape de rău. Du-te la dînşii, 
intinde-le mîna; tu,cel treaz,celui beat! Că este şi o beţie a mîniei, mai 
cumplită decît beţia cu vin. Uită-te la corâbieri! Cînd văd că alţi coră- 
bleri Sînt gata să se înece, întind pînzele corăbiei lor şi pleacă în grabă 
ca să smulgă din furtună pe cei de aceeaşi meserie cu ei: Dacă cei de 
aceeaşi meserie şe ajută atît de mult unii pe alţii, apoi cu mult mai mult 
este drept să facă asta cei de aceeaşi fire! Că pe uscat primejdiile de înec 
sînt mai mari decît cele de pe mare: sau a ocărit, cînd a fost atacat, şi a 
pierdut totul; sau, stăpînit de mînie, a înjurat, şi este iarăşi aruncat în 
iad; sau a rănit şi a ucis şi se află tot în primejdie de înec. Du-te, deci, şi 
pune capăt răului! Scoate din valuri pe cei ce sînt pe cale să se înece! 
Coboară-te în învolburarea mării! împrăştie priveliştea diavolului! Ia 
pe fiecare în deosebi şi sfătuieşte-i să stingă flacăra, să potolească valu¬ 
rile. Nu te teme dacă focul se face mai mare, iar cuptorul se încinge mai 
cumplit! Mulţi alţii vor veni alăturea de tine şi-ţi vor întinde mîna de 
ajutor. Fă tu numai începutul! Dar mai presus de toţi îţi va veni în ajutor 
Dumnezeul păcii. Dacă vei fi tu primul care vei încerca să potoleşti fla¬ 
căra, te vor urma mulţi alţii; dar tu vei primi răsplata celor săvîrşite de 
aceia. Ascultă ce sfat le dă Hristos iudeilor, c are nu se puteau ridica cu 
mintea mai presus de cele pămînteşti: „De vei vedea vita duşmanului tău 
căzută sub povara ei, nu trece pe lingă ea, ci ridică vita căzută” 56 . Şi este mai 
greu să ridici de jos o vită căzută cu povară cu tot decît să desparţi şi să 
împaci doi oameni care se bat. Dacă trebuie să ridici vita de povară a 
duşmanilor tăi, apoi cu atît mai mult trebuie să ridici sufletele prieteni¬ 
lor tăi, mai ales cînd căderea este mai grozavă. Că ei, neputînd purta 

povara mîniei, nu cad intr-o groapă, ci în focul gheenei. Tu, însă, vezi 
pe fratele tău căzut jos, strivit de povară, iar pe diavol, alături de el, aţî- 
ţînd focul, şi treci mai departe fără inimă, fără milă! E primejdios lucru 
să faci asta şi cu un animal! 


Samariteanul a văzut un rănit pe care nu-1 cunoştea şi cu care 
n-avea nici o legătură; totuşi s-a dus la el, l-a suit pe animalul său, l-a dus 
la o casă de oaspeţi, a plătit un doctor şi a lăsat hangiului bani ca să-i 
poarte de grijă şi i-a mai făgăduit şi alţi bani 57 . Tu, însă, nu vezi un om 
căzut între tâlhari, ci pe unul asaltai de mîrtie şi de o armată de demoni; 
nu în pustie, ci în mijlocul pieţii; nu ai de cheltuit bani, nici de închiriat 
animal de povară, ca să-l duci drum lung, ci numai să rosteşti cîteva 
cuvinte; şi totuşi pregeţi, stai pe gînduri, treci pe alături fără inimă, fără 
milă! Ei bine, cum mai poţi nădăjdui să-ţi fie Dumnezeu îndurător, cînd 
îl chemi în ajutor? 

Vreau să mă adresez acum vouă celor care vă încăieraţi şi vă bateţi 
în văzul lumii! Vreau să mă adresez mai cu seamă ţie, care ai început 
cearta şi care faci rău! Spune-mi tu, care răneşti, care loveştiţ,care sfîşii, 
eşti porc sălbatic, eşti măgar sălbatic? Nu te ruşinezi, nu roşeşti că ai 
ajuns o fiară sălbatică, că ai aruncat nobleţea firii tale omeneşti? Spui că 
eşti sărac? Da! Dar eşti om liber! Spui că eşti muncitor cu palmele? Da! 
Dar eşti creştin! Tocmai pentru că eşti sărac trebuie să fii liniştit! E 
treaba bogaţilor să se bată, nu a săracilor; că pe bogaţi multe pricini îi 
silesc să lupte. Nu ai, sărace, plăcerile bogaţilor, dar reuşeşti să-ţi aduni 
neplăcerile şi necazurile lor: duşmănia, cearta, bătaia. Strîngi de gît pe 
fratele tău, îl înăbuşi, îl trînteşti la pămînt în văzul tuturor! Şi nu te gîn- 
deşti că te faci de rîs şi de batjocură! Nu te gîndeşti că te apucă furii de 
fiară sălbatică! Dar, mai bine spus, ajungi mai rău decît fiarele sălba¬ 
tice! Acelea au totul în comun; trăiesc mai multe Ia un loc, merg 
împreună de la o păşune la alta. Noi dimpotrivă nu avem nimic 
îndeobşte; toate s-au răsturnat cu susul în jos; peste tot bătăi, certuri, 
înjurături, duşmănii, ocări. Nu mai respectăm nici cerul, la care cu toţii 
îndeobşte am fost chemaţi; nu mai respectăm nici pămîntul, pe care 
Dumnezeu l-a dat îndeobşte tuturora, şi nici propria noastră fire! Pe 
toate le-au spulberat şi le-au distrus mînia şi dragostea de bani! N-ai 
văzut, oare, că a suferit o mulţime de nenorociri şi că a fost dată osîndei 


veşnice sluga aceea care datora stăpânului său zece mii de talanţi, 
pentru că a strîns de gît pe semenul său pentru o sută de dinari, după ce 

i se iertase lui toată datoria? 58 Nu te înfricoşează pilda aceasta? Nu te 
temi să nu păţeşti şi tu la fel? Că şi noi datorăm Stăpînului datorii multe 
şi mari; şi totuşi El ne îngăduie, îndelung rabdă; nici nu ne sileşte 
cum silim noi pe fraţii noştri, nu ne sugrumă, nici nu ne strînge de 
gît; că de-ar fi voit să ne ceară cea mai mică parte din datorie, de mult 
am fi pierit. 

Gîndindu-ne, dar, iubiţilor, la toate acestea, să ne smerim şi să ier¬ 
tăm pe datornicii noştri; că ne vor fi nouă, dacă filozofăm, prilej de ne¬ 
spus de mare iertare. Dăm puţin şi vom primi mult. Pentru ce, dar, ceri 
datoria, întrebuinţând silnicia? Ar trebui, chiar dacă acela ar vrea să ţi-o 
plătească, să-l ierţi, ca să primeşti totul de la Dumnezeu. Dar aşa, tu faci 
cu totul altceva; îl sileşti, te cerţi cu el, ca nu cumva să rămînă vreun 
bănuţ de-al tău la el. Crezi că ataci pe datornic, dar îţi înfigi sabia în tine 
însuţi, sporindu-ţi osînda cea din iad! Dacă ai filozofa puţin, aici pe 
pămînt, ţi-ai îndulci mult osînda. Că şi Dumnezeu tocmai de aceea vrea 
să punem noi început unei dărnicii ca aceasta, ca să aibă El prilej să ne 
dea în schimb mai mult. Iartă, deci, pe toţi datornicii tăi - şi pe cei ce-ţi 
datorează bani şi pe cei ce ţi-au greşit - şi cere apoi de la Dumnezeu răs¬ 
plată pentru o măreţie sufletească ca aceasta! Că atîta vreme cît aceia îţi 
sînt datornici, nu vei avea pe Dumnezeu datornic! Dar dacă le ierţi ace¬ 
lora datoria, vei putea trage la răspundere pe Dumnezeu şi vei putea 
să-I ceri, cu multă tărie, răsplata unei atît de mari filozofii. Dacă ar trece 
pe lîngă tine un om şi te-ar vedea că ai pus mîna pe un datornic, apoi 
ţi-ar porunci să-i dai drumul, pentru că îţi plăteşte el datoria lui, omul 
acela, luînd asupra lui datoria, ţi-ar fi recunoscător că la porunca lui ai 
iertat pe datornic, cum să nu dea Dumnezeu însutit şi înmiit, cînd vede 
că,de dragul poruncii Lui, iertăm pe toţi datornicii noştri, fără să le adu¬ 
cem nici cea mai mică vină? Să nu ne gîndim la plăcerea trecătoare ce 
o avem cînd cerem înapoi banii împrumutaţi, ci la paguba mare ce o 
vom avea pe lumea cealaltă, păgubindu-ne pe noi înşine veşnic. Să fim 
mai presus de toate cele din lume! Să iertăm datornicilor noştri şi 
datoriile de bani şi greşelile, ca să ne uşurăm şi pedepsele! Ce n-am 
putut reuşi cu alte virtuţi, să reuşim cu aceasta, iertînd pe aproapele 
nostru, ca să ne bucurăm de bunătăţile veşnice, cu harul şi iubirea de 
oameni a Domnului nostru Iisus Hristos, Căruia slava şi puterea în vecii 
vecilor, Amin. 

58. Matei 18, 23-34. 








OMILIA XVI 


»* 


„Să nu socotiţi că am venit să stric legea 
sau profeţii ” 1 

I 

Cine L-a bănuit pe Hristos că a venit să strice legea sau profeţii, 
cine L-a învinuit, ca Hristos să dea acest răspuns? O bănuială ca aceasta 
nu se putea naşte din cele ce spusese pînă acum. Că poruncile ca oame¬ 
nii să fie blînzi, îngăduitori, milostivi, curaţi cu inima, luptători pentru 
dreptate nu presupun un gînd ca acesta, ci unul cu totul potrivnic. 
Atunci pentru ce a spus acestea? Nu fără rost şi nici la întîmplare, ci 
pentru că avea să dea legi mai mari decît legile Vechiului Testament - 
spunînd: „Aţi auzit că s-a zis celor de demult: să nu ucizi; iar Eu zic vouă: 
Nici nu vă mimaţi” 2 - şi pentru că avea să deschidă drum unei vieţuiri 
dumnezeieşti şi cereşti. Deci, ca noutatea aceasta să nu tulbure sufletele 
ascultătorilor şi ca să nu-i facă potrivnici spuselor Sale, Se foloseşte de 
aceste cuvinte. Deşi ascultătorii Săi nu împlineau legea, totuşi ţineau la 
ea din tot sufletul lor; cu fapta o călcau în fiecare zi, dar voiau ca literele 
legii să rămînă neschimbate şi să nu li se adauge nimic; dar, mai bine 
spus, conducătorii iudeilor adăugau ceva, nu pentru îmbunătăţirea ei, 
ci pentru înrăutăţirea ei. Aşa au stricat, prin adaosurile lor, şi cinstirea 
ce o datorau părinţilor lor; la fel, tot prin adăugiri nelalocul lor, au înde¬ 
părtat şi alte multe porunci. Pentru că Hristos nu Se trăgea din seminţia 
preoţească şi pentru că poruncile, pe care avea să le dea, erau un adaos, 
care nu micşora virtutea, ci o întărea şi o mărea - ştiind, deci, Hristos 
mai dinainte că aceste două lucruri aveau să-i tulbure -, de aceea, 
înainte de a da acele minunate legi, le scoate din minte ceea ce avea să 
le răvăşească adîncul sufletului lor. 

- Dar ce putea să răvăşească adîncul sufletului lor şi să-i supere? 

- Ar fi crezut că Hristos dă aceste legi noi pentru a desfiinţa legile 
Vechiului Tetament. De aceea, dintru început, le scoate din minte o 
astfel de bănuială. Şi Hristos face aceasta nu numai acum, ci şi alteori. 
De pildă iudeii îl socoteau duşman al lui Dumnezeu din pricină că nu 


j) 


1. Matei 5, 17. 

2. Matei 5,21. 22. 

păzea sîmbăta; pentru a le scoate din cap părerea aceasta, Hristos Se 
apără în două chipuri: foloseşte cuvinte' de apărare vrednice de Dum¬ 
nezeirea Sa, spunîndu-le: „Tatăl Meu lucrează şi Tu lucrez” J , dar şi 
cuvinte de apărare pe măsura minţii iudeilor, ca de pildă atunci cînd le 
vorbeşte de oaia care cade în groapă sîmbăta şi le arată că legea este 
călcată pentru salvarea oii 4 ; şi iarăşi cînd le aminteşte că tot sîmbăta 
unii primesc tăierea împrejur 5 . Aceasta e pricina că adeseori Hristos 
rosteşte cuvinte mai smerite, pentru a îndepărta din mintea iudeilor 
părerea că este potrivnic lui Dumnezeu. Astfel, deşi a înviat nenumăraţi 
morţi numai cu cuvîntul, totuşi cînd l-a chemat pe Lazăr afară din mor- 
mînt a adăugat şi rugăciunea 6 ; dar apoi, ca nu cumva aceasta să-L arate 
mai mic decît Tatăl, îndreaptă o astfel de bănuială, adăugind: „Acestea 
le-am spus pentru mulţimea care stă împrejur, ca să creadă că Tu M-ai tri¬ 
mis” 7 . Hristos nu lucrează toate minunile ca Stăpîn, ca să îndrepte slăbi¬ 
ciunea acelora, nici nu le face pe toate rugîndu-Se, ca să nu lase celor de 
mai tîrziu temei de rea bănuială, că a fost slab şi neputincios, ci le săvîr- 
şeşte cînd într-un fel, cînd în altul. Dar nici aceasta n-o face simplu, ci 
cu priceperea cuvenită Lui. Minunile mai mari le face ca Stăpîn; minu¬ 
nile mai mici le face uitîndu-Se la cer. Cînd iartă păcatele, cînd desco¬ 
peră tainele, cînd deschide raiul, cînd alungă demonii, cînd curăţă 
leproşii, cînd pune frîu morţii şi învie nenumăraţi morţi, pe toate le face 
prin poruncă. Dar cînd săvîrşeşte minuni cu mult" mai mici decît aces¬ 
tea, cum e de pildă înmulţirea pîinilor, atunci Se uită la cer 8 , arătînd că 
nu din pricina slăbiciunii face asta; căci Cel Care a putut face ca Stăpîn 
minuni mai mari, cum ar putea avea nevoie de rugăciune la săvîrşirea 
unor minuni mai mici? Dar, după cum am spus, a făcut aşa ca să 
închidă gura neruşinată a iudeilor. Acelaşi lucru gîndeşte-1 şi de cuvin¬ 
tele Lui, cînd îl auzi că rosteşte cuvinte smerite. Că multe sînt pricinile 
unor cuvinte şi fapte ca acestea: ca să nu creadă iudeii că este străin de 
Dumnezeu, ca să-i înveţe şi să-i vindece pe toţi, ca să-i înveţe smerenia, 
ca să le arate că S-a întrupat - pentru că iudeii nu puteau pricepe totul 
dintr-odată -, ca să-i înveţe să nu rostească cuvinte mari despre ei. 
Pentru asta a vorbit adeseori despre El cu smerenie şi a lăsat ca alţii să-I 
laude faptele mari. 

3. loan 5, 17. 

4. Matei 12, 11. 

. r >. loan 7, 23. 

(i. loan 11, 41. 

7. loan 11, 42. 

H. Matei 14, 19. 








II 

Vorbind iudeilor le spunea: Jnainte de afiAvraam sîntEu ,e . Uceni¬ 
cul Său, însă, n-a grăit aşa, ci a spus: „La început era Cuvîntul şi Cuvîntul 
era la Dumnezeu şi Dumnezeu era Cuvîntul” . Iarăşi, nicăieri n-a spus 
lămurit că El a făcut cerul şi pământul şi toate cele văzute şi cele nevă¬ 
zute; dar ucenicul Său, cu multă îndrăznire şi fără sfială, spune asta o 
dată, de două ori, de mai multe ori: „Toate prin El s-au făcut şi fără de El 
nimic nu s-a făcut” 11 ; şi: Jn lume era şi lumea prin El s-a făcut” 12 . Pentru ce 
te miri că alţii au spus lucruri mai mari despre El decît El însuşi, odată 
ce prin fapte a arătat multe, pe care nu le spune lămurit cu cuvîntul? Că 
El 3 . făcut pe om a arătat-o lămurit şi cu vindecarea orbului 13 ; iar cînd a 
vorbit de facerea de la început a omului, n-a spus: „Eu l-am făcut”, ci: 
„Cel Ce 1-a făcut, bărbat şi femeie i-a făcut” 14 . Iarăşi că El a creat lumea şi 
pe cele din ea a arătat-o prin pescuirea minunată 15 , prin prefacerea apei 
în vin 16 , prin înmulţirea pîinilor 17 , prin potolirea furtunii pe mare 18 , prin 
întunecarea soarelui în timpul răstignirii 19 şi prin multe altele; dar cu 
cuvîntul n-a spus-o niciodată lămurit, ci ucenicii Lui necontenit spun 
asta; şi Ioan şi Pavel şi Petru. Dacă apostolii, care zi şi noapte L-au auzit 
vorbind şi L-au văzut săvîrşind minuni, cărora le-a descoperit îndeo¬ 
sebi multe taine, cărora le-a dat o putere atît de mare încît să învie şi 
morţi, pe care i-a făcut atît de desăvîrşiţi, încît pentru El au lăsat totul, ei 
bine dacă apostolii, care au ajuns la o atît de înaltă virtute şi filozofie, 
n-au putut înţelege toate înainte de pogorârea Sfântului Duh, cum ar fi 
putut iudeii, lipsiţi de înţelegere şi cu totul depărtaţi de virtutea aposto¬ 
lilor, care întâmplător au văzut şi au auzit faptele şi cuvintele Domnului, 
cum ar fi putut fi convinşi că Hristos nu-i străin de Dumnezeul tuturora, 
dacă Domnul nu S-ar fi pogorît, prin tot ce spunea şi grăia, pînă lapute- 
rea lor de înţelegere? De aceea, atunci cînd Hristos a dezlegat 
sîmbăta 20 , n-a dat această lege fără nici o pregătire, ci a arătat, în felurite 
chipuri, temeinicia legii Sale. Dacă atunci cînd a vrut să pună capăt 
unei singure porunci, Hristos a vorbit cu atîta purtare de grijă, ca să nu 


9. Ioan 8, 58. 

10. Ioan 1, 1. 

11. Ioan 1, 3. 

12. Ioan 1, 10. 

13. Ioan 9, 1-38. 

14. Matei 19, 4. 

15. Luca 5, 4-6. 

16. Ioan 2, 1-11. 

17. Matei 14, 15-21. 

18. Matei 8, 24-27. 

19. Matei 27, 45. 

20. Matei 12, I 13. 









supere pe ascultători, apoi cu atît mai mult acum, cînd a adăugat între¬ 
gii legi a Vechiului Testament o altă legiuire, a avut nevoie de multă 
pregătire, de multă purtare de grijă, ca să nu tulbure pe ascultători. 

Aceasta e şi pricina că Hristos nu vorbeşte totdeauna lămurit de 
Dumnezeirea Sa. Dacă o adăugire făcută legii vechi tulbura atît de mult 

g e iudei, apoi cu mult mai mult’i-ar fi tulburat dacă spunea că este 
dumnezeu. De aceea multe le grăieşte mai prejos de propria Sa vrednicie. 

Şi acum, avînd să facă adăugiri legii, Se foloseşte de multă purtare 
de grijă. Că n-a spus o singură dată: ,jNu stric legea”, ci a repetat acelaşi 
lucru a doua oară şi a adăugat încă ceva mai mult. 

Deci, după ce a spus: „Să nu socotiţi că am venit să stric legea”, 
a adăugat: 

,JS-am venit să stric, ci să împlinesc” 21 . 

Aceste cuvinte închid nu numai gura neruşinată a iudeilor, ci şi 
gurile ereticilor, care spun că Vechiul Testament este de la diavolul. 
Dacă Hristos a venit să strice tirania legii, pentru ce atunci nu numai că 
nu o strică, ci o şi împlineşte? Că n-a spus numai: „Nu o stric”, deşi era 
de ajuns atîta, ci a adăugat şi: „Să o împlinesc”, cuvinte care nu sînt ale 
unuia care este potrivnic legii, ci ale unuia care a făcut legea. 

Dar aş putea fi întrebat: 

- Cum n-a stricat-o şi cum a împlinit legea şi profeţii? 

- Pe profeţi i-a împlinit prin aceea că a adeverit prin fapte toate 
cele spuse de profeţi despre El. Pentru aceea evanghelistul Matei de fie¬ 
care dată spune: „Ca să se împlinească ceea ce s-a zis de profetul”şi cînd S-a 
născut 22 , şi cînd copiii I-au cîntat minunatul imn , şi cînd a stat pe 
asină 24 ; şi în alte multe împrejurări a împlinit spusele profeţilor. Că toa¬ 
te spusele profeţilor ar fi rămas neîmplinite, dacă n-ar fi venit Hristos. 

împlinirea legii n-a împlinit-o Hristos într-un singur chip, ci în 
două şi trei chipuri. Primul chip stă în aceea că n-a călcat nimic din cele 
legiuite de lege. Că a împlinit pe toate, ascultă ce-i spune lui Ioan Bote¬ 
zătorul: „Că aşa se cuvine să împlinim toată dreptatea” 25 , ce le spune iudei¬ 
lor: „Cine din voi Mă vădeşte de păcat?” 26 ; şi iarăşi ce le spune ucenicilor 
Săi: „Vine stăpînitorul lumii acesteia şi în Mine nu găseşte nimic” 27 . Că pro¬ 
fetul, cu mult înainte, spusese că El n-a făcut păcat 28 . Acesta este primul 

21. Matei 5, 17. 

22. Matei 1, 22. 

23. Matei 21, 15. 

24. Matei 21, 4. 

25. Matei 3, 15. 

26. Ioan 8, 46. 

27. Ioan 14, 30. 

28. Isaia 53, 9. 









chip în care Hristos a împlinit legea. Al doilea este acela că. a împlinit 
legea şi prin noi. Minunat lucru este nu numai că a împlinit legea, ci că 
ne-a hărăzit şi nouă acest lucru. Asta a arătat-o Pavel cînd spune: „Sfir- 
şitul legii este Hristos spre îndreptăţirea oricărui care crede” . Tot Pavel 
spune că: „Hristos a osîndit păcatul în trup, pentru ca îndreptarea legii să se 
împlinească în noi, care nu umblăm după trup” 30 ; şi iarăşi: „Stricăm, deci, 
legea prin credinţă? Să nu fie! Ci întărim legea!” 3 ’. Legea urmărea să facă 
pe om drept; dar nu putea, că era slabă, venind, însă, Hristos şi aducînd 
un nou fel de dreptate, acela prin credinţă, a întărit voinţa legii; şi ce 
n-a putut legea, prin litera ei, aceea a săvîrşit Hristos prin credinţă. De 
aceea a spus: ,fif-am venit să stric legea”. 


III 

Dar dacă vei cerceta cu de-amănuntul, vei găsi şi un alt chip, al trei¬ 
lea, prin care Hristos a împlinit legea. 

- Care-i acesta? 

- Acela al viitoarei legiuiri, pe care avea s-o dea. Noile Sale legi 
nu desfiinţau legile de mai înainte, ci le întăreau, le desăvîrşeau. Pentru 
că a nu te mînia nu desfiinţa porunca de a nu ucide, ci o desăvîrşea, îi 
dădea mai multă tărie. Şi aşa cu toate celelalte porunci. De aceea cînd 
mai înainte, în fericiri, aruncase seminţele acestor noi porunci, n-a dat 
naştere la nici o bănuială; dar cînd putea da mai lămurit naştere la 
bănuiala că ar fi împotriva legii vechi, prin punerea faţă în faţă a legilor 
noi cu cele vechi, atunci foloseşte foarte multă purtare de grijă. Aceste 
porunci noi le dăduse Hristos într-un chip ascuns în fericiri: în fericiţi 
cei săraci” 32 se cuprinde porunca de a nu te mînia 33 ; în ,JFericiţi cei curaţi 
cu inima ” 34 este porunca de a nu te uita la femeie spre a o pofti 35 ; porunca de 
a nu aduna comori pe pămînt 36 sună la fel cu: ,fericiţi cei milostivi ,,3V . Plîn- 
sul 38 , prigoana şi vorbirea de rău 39 sânt totuna cu a intra pe poarta cea 
strimtă 40 . A flămînzi şi a înseta de dreptate 41 nu înseamnă altceva decît ceea 
ce a spus mai tîrziu: „Cîte voiţi să vă facă vouă oamenii, faceţi şi voi lor” 42 . 

29. Rom. 10, 4. 

30. Rom. 8, 3-4. 

31. Rom. 3, 31. 

32. Matei 5, 3. 

33. Matei 5, 22. 

34. Matei 5, 8. 

35. Matei 5, 28. 

36. Matei 6, 19. 

37. Matei 5, 7. 

38. Matei 5, 4. 

39. Matei 5, 11. 

40. Matei 7, 14. 

41. Matei 5, 6. 

42. Matei 7. 12. 

Cînd a fericit pe făcătorul de pace 43 a spus aproape acelaşi lucru ca 
atunci cînd a poruncit să lăsăm darul înaintea altarului şi să ne grăbim a 
ne împăca cu cel pe care l-am supărat 44 şi cu pîrîşul nostru 45 . în fericiri 
arată răsplăţile primite de cei care săvîrşesc aceste fapte bune, aici arată 
pedepsele celor care nu fac aceste fapte bune. Deoarece dincolo spu¬ 
sese că cei blînzi vor moşteni pămîntul 46 , aici spune că cel care face 
nebun pe fratele său este vinovat de focul gheenei 47 . Dincolo spusese că 
cei curaţi cu inima vor vedea pe Dumnezeu 48 , aici spune că cel care se 
uită cu poftă la o femeie este un desfrînat 49 ; dincolo numise pe făcătorii 
de pace fiii lui Dumnezeu 50 , aici înfricoşează altfel, spunînd: „Ca nu 
cumva pîrîşul să te dea Judecătorului” 51 . Tot aşa mai înainte fericise pe cei 
ce plîng 52 , pe cei prigoniţi 53 , aici face acelaşi lucru, ameninţînd cu piei- 
rea pe cei ce nu merg pe această cale; căci cei ce merg pe calea cea 
largă, spune Hristos, merg la pieire 54 . Cuvintele: „Nu puteţi sluji lui 
Dumnezeu şi lui mamona” 55 mi se par a fi la fel cu cuvintele: fericiţi cei 
milostivi” 56 şi cu „Fericiţi cei ce flâmînzesc pentru dreptate” 57 . Dar, după 
cum am spus, pentru că Hristos voia să spună aceleaşi porunci din feri¬ 
ciri într-un chip mai lămurit, dar nu numai mai lămurit, ci voia să 
adauge şi altceva mai mult decît cele ce erau cuprinse în fericiri - că în 
kceste noi porunci nu cere numai ca omul să fie milostiv, ci-i porun¬ 
ceşte să-şi dea şi cămaşa 58 , nu-i cere numai să fie blînd, ci să întoarcă şi 
obrazul celălalt celui care vrea să-l lovească 59 -, de aceea mai întîi îndepăr¬ 
tează părută contrazicere. Pentru asta, după cum am spus, nu o dată a spus 
aceasta, ci şi a doua oară. Că după ce a zis: „Să nu credeţi că am venit să stric 
legea sau proorocii”, a adăugat: „N-am venit să stric, ci să împlinesc’* 0 . 

„Că amin vă grăiesc: pină ce va trece cerul şi pămîntul, q iotă sau o cirtă 
nu va trece din lege pină ce nu vor fi toate” 61 . 

Cuvintele acestea au următorul înţeles: Este cu neputinţă ca legea, 
să rămînă neîmplinită, ci chiar cea mai mică poruncă a ei trebuie împli¬ 
nită. Lucru pe care l-a făcut Însuşi Hristos, că a observat legea cu cea 
mai mare scumpătate. 

în aceste cuvinte ne mai lasă să înţelegem că întreaga lume se va 
schimba. Şi n-a spus-o la întîmplare, ci ca să atragă luarea-aminte a 
ascultătorilor şi să le arate că în chip drept introduce în lume un alt fel 
de vieţuire, de vreme ce întreaga creaţie avea să fie schimbată, neamul 
omenesc avea să fie chemat spre o altă patrie şi să se pregătească pentru 
o viaţă mai înaltă. 

„Cel ce va strica una din aceste cele mai mici porunci şi va învăţa aşa pe 
oameni, cel mai mic se va chema în împărăţia lui Dumnezeu” 62 . 

După ce Hristos a îndepărtat bănuiala cea rea şi a închis gurile 
celor care aveau de gînd să-L contrazică, înfricoşează acum şi ameninţă 
cumplit cu legile pe care le dă. Că în aceste cuvinte n-a vorbit de porun¬ 
cile Vechiului Testament, ci de poruncile noi pe car^ avea să le dea, 
ascultă ce spune mai departe: „Că zic vouă: De nu va prisosi dreptatea 
voastră mai mult decît a cărturarilor şi fariseilor, nu veţi intra întru împărăţia 
cerurilor” 63 . 

Dacă Hristos i-ar fi ameninţat pentru călcarea poruncilor Vechiu¬ 
lui Testament, pentru ce ar mai fi spus: )r Dacâ nu va prisosi”? Căci cei 
care săvîrşeau faptele pe care le săvîrşeau cărturarii şi fariseii nu săvîr- 
şeau un prisos de dreptate. 

- Dar care era prisosul? 

- Să nu te mînii, să nu te uiţi cu gînd de desfrînare la o femeie. 

IV 


Mi s-ar putea spune: 

- Dar pentru ce a numit mai mici aceste porunci, cînd ele sînt atît 
de mari şi înalte? 

- Pentru că avea să dea aceste porunci; că după cum S-a smerit pe 
Sine însuşi şi a rostit despre El cuvinte de smerenie, tot aşa şi despre 
legiuirea dată de El, învăţîndu-ne chiar cu acest prilej să ne smerim în 
orice împrejurare. De altfel se foloseşte de cuvinte smerite şi pentru că 
legile Sale puteau părea o inovaţie. 

Cînd auzi cuviiitele: „cel mai mic întru împărăţia cerurilor ”să nu înţe¬ 
legi nimic altceva decît iadul şi osînda. Căci cuvîntul; „împărăţie” nu 
înseamnă numai desfătarea de bunătăţile cele veşnice, ci şi timpul învierii şi 
venirea Lui cea înfricoşătoare. Ar fi, oare, drept să fie aruncat in iad cel 

care face nebun pe fratele său şi calcă o singură poruncă, iar altul care 
calcă toate poruncile, ba mai şi face şi pe alţii să le calce, să fie în împă¬ 
răţia cerurilor? Hristos n-a vrut să spună asta, ci că în acel timp (adică în 
timpul învierii şi al venirii Lui celei înfricoşătoare) „cel mai mic” va fi 
adică aruncat, fiind cel din urmă. Şi fiind cel din urmă, va cădea negre¬ 
şit atunci în iad 64 . Hristos, fiind Dumnezeu, ştia mai dinainte trîndăvia 
multora, ştia că unii au să socotească spusele Sale numai o exagerare şi 
că au să discute legile Lui şi să zică: „să fiu pedepsit numai pentru că 
i-am spus cuiva: nebunule? Să fiu socotit desfrînat numai pentru că 
m-am uitat cu poftă la o femeie?” De aceea, pentru a înlătura mai 
dinainte această nepăsare, ameninţă cumplit şi pe unii şi pe alţii, şi pe 
cei care calcă poruncile şi pe cei care fac pe alţii să le calce. Cunoscînd, 
deci, ameninţarea, să nu călcăm nici noi poruncile şi nici să împiedi¬ 
căm pe cei care vor să le păzească. 

Jar cel ce va face şi va învăţa, mare se va chema” 65 . 

Omul nu trebuie să fie de folos numai lui, ci şi altora. Răsplata, 
apoi, nu-i aceeaşi; altă răsplată primeşte cel care săvîrşeşte fapte numai 
spre folosul lui şi altă răsplată primeşte cel care săvîrşeşte fapte şi spre 
folosul altora. După cum este osîndit cel care învaţă, dar nu face - că 
spune Pavel: „Tu care inveţi pe altul pe tine nu te înveţi ?” 66 -, tot astfel pri¬ 
meşte răsplata mai mică cel care face, dar nu învaţă pe alţii. Trebuie, 
dar, împlinite bine şi una şi alta. Săvîrşeşte tu mai întîi fapte bune şi aşa 
treci la purtarea de grijă a celorlalţi! Pentru asta a pus Domnul săvârşi¬ 
rea faptelor bune înaintea învăţării pe alţii, arătînd că aşa mai cu seamă 
vei putea învăţa şi pe alţii; altfel nicidecum, ci vei auzi:, JDoctore, vindecă- 
te pe tine însuţi . Că mulţi îl vor batjocori pe cel ce nu poate să se înveţe 
pe sine, dar încearcă să îndrepte pe alţii; dar, mai bine spus, unul ca acesta 
nici nu va putea să înveţe, că faptele vor vorbi împotrivă. Dacă împlineşte, 
însă, desăvîrşit şi pe una şi pe alta, mare se va chema în împărăţia cerurilor. 

„Că vă spun vouă: De nu va prisosi dreptatea voastră mai mult decît a căr¬ 
turarilor şi fariseilor, nu veţi intra întru împărăţia cerurilor” 68 . 

64. Pentru câ textul de la: „Cînd auzi cuvintele.... atunci în iad” poate da naştere la felurite 
interpretări, pun înaintea cititorului textul original: "Oxav 66 ocxouoţh eAdxioxov ev xîj fktcnAeltji 
xfijv ovpoCOv, pr|66v &XXo uxânxeue f| yfeevvav xaî xoi.aaiv. Bacni.etav yâp ol6ev ou^i xf)v 
dnfiXauoiv pâvov XJyeiv, ăXXă xaîxdv xaipdv xfja dvaoxdoeox;, xaî xt)v ixapouotav exelvî|v xf^v 
ipopepdv. ’Enel xfiţ dv ăxoi 7.6yov, xâv p.6v eutâvxa tâv aâeXipov pupâv, xaî ptav napapdvxa 
ivxoXf|v, elţ xf|v yâevvav fepiteoeîv x6v 66 oAaţ i-vovxa, xaî 6xepou<; eiţ xouxo evdyovxa, ev xrj 
PaoiXeta elvai; Ou xotvuv xouxâ (prjaiv, ăkX oxi ev exeîvq) xcu xaipcp ik&x loxoţ eoxai, dîteppipp?- 
voţ, ăoxaxoq- 6 86 taxaxoţ ndvxui; eu; xf|v yfievvav epxeoeîxai x6xe. 

65. Matei 5, 19. 

66. Rom. 2, 21. 

67. Luca 4, 23. 

68. Matei 5, 20. 












Aici Domnul numeşte „dreptate” toate virtuţile, aşa precum spunea 
cînd vorbea de Iov: „Şi era om fără prihană, drept” 69 . în acelaşi sens şi 
Pavel a numit drept pe omul pentru care nu este pusă lege, spunînd: 
,JLegea nu este pusă pentru cel drept” 70 . în toate locurile din Scriptură vei 
găsi că prin „dreptate” se înţelege virtutea în general. 

Uită-mi-te cît de mare este harul în Noul Testament, odată ce 
Domnul vrea ca ucenicii Săi, de curînd veniţi alături de El, să fie mai 
buni decît dascălii Vechiului Testament! Aici, vorbind de „cărturari şi 
farisei”, n-a vorbit de cărturarii şi fariseii călcători de lege, ci de cărtura¬ 
rii şi fariseii împlinitori ai legii; că dacă n-ar fi împlinit poruncile legii, 
n-ar fi spus că săvîrşesc dreptatea şi nici n-ar fi comparat o dreptate care 
nu există cu una care există. Uită-te şi cum vorbeşte Hristos de Vechiul 
Testament, comparîndu-1 cu Noul Testament şi arătînd că cele două 
Testamente sînt înrudite; unul este mai mare, altul mai mic, dar aparţin 
aceleiaşi familii. Domnul nu huleşte Vechiul Testament, ci vrea să-l 
desăvîrşească. Dacă ar fi fost rău, n-ar fi căutat să-l facă mai bun, n-ar fi 
căutat să-l îndrepte, ci l-ar fi aruncat. 

- Dacă-i aşa, pentru ce atunci Vechiul Testament nu duce în împă¬ 
răţia cerurilor? m-ar putea întreba cineva. 

- Acum, după venirea lui Hristos, Vechiul Testament nu mai duce 
pe nimeni în împărăţia cerurilor; dar i-a dus pe toţi cei care, înainte de 
venirea lui Hristos, au trăit după legile Lui. Că „mulţi vor veni, spune 
Hristos, de la răsărit şi de la apus şi se vor odihni în sînurile lui Avraam, Isaac 
şi lacov” 77 ; iar săracul Lazăr se bucură de mari răsplătiri, fiind în sînurile 
lui Avraam 72 . Deci toţi care au strălucit într-un chip deosebit în timpul 
Vechiului Testament, toţi au strălucit prin poruncile Vechiului Testa¬ 
ment. în sfîrşit, Hristos nu l-ar fi împlinit în întregime, cînd a venit pe 
pămînt, dacă ar fi fost rău şi străin. Că dacă ar fi făcut aceasta numai ca 
să atragă pe iudei, şi nu ca să arate că este înrudit şi asemănător Noului 
Testament, atunci pentru ce n-a împlinit şi legiuirile şi moravurile ele¬ 
nilor, ca să-i atragă pe eleni? 

V 


Toate arată, deci, că acum Vechiul Testament nu mai duce pe 
nimeni în împărăţia cerurilor; nu pentru că e rău, ci pentru că acum e 
timpul unor porunci mai mari. Chiar dacă-i mai nedesăvîrşit decît Noul 
Testament, dar aceasta nu arată că-i rău. Acelaşi lucru se poate spune şi 
de Noul Testament. Da, cunoştinţa pe care ne-o dă Noul Testament în 



69. Iov 1, 1. 

70. I Tim. 1, 9. 

71. Matei 8, 11. 

72. Luca 16, 23. 

SUNTIII. IOAN GURA DE AUR 


Comparaţie cu cunoştinţa pe care o vom avea pe lumea viitoare este 
nţică şi nedesăvîrşită şi se va desfiinţa cînd va veni aceea. „Cînd va veni 
ceea ce este desăvîrşit, spune Pavel, atunci ceea ce este în parte se va 
desfiinţa ’* 73 . Va suferi şi el ce-a suferit Vechiul Testament, de la Noul 
Testament. Dar din pricina asta nu hulim Noul Testament cu toate că 
va fi desfiinţat şi el cînd vom dobîndi împărăţia cerurilor. „Atunci ceea ce 
este în parte se va desfiinţa”, spune Pavel. Aşa stau lucrurile; totuşi spu¬ 
nem că Noul Testament este mare. Iar pentru că răsplăţile Noului Tes¬ 
tament sînt mai mari, iar puterea Duhului e mai multă, este firesc să ni 
se ceară şi mai mari străduinţe. Că răsplăţile nu mai sînt: pămîntîn care 
curge miere şi lapte, nici bătrîneţi fericite, nici copii mulţi, nici grîu şi 
vin, nici turme de oi şi cirezi de boi, ci cerul, bunătăţile cereşti, înfierea, 
răsplata de a ajunge fraţi cu Unul-Născut, de a lua parte la moştenire, 
de a fi împreună slăviţi cu El, de a împărăţi împreună cu El şi alte nenu¬ 
mărate răsplăţi. Că ne vom bucura şi de mai mare ajutor, ascultă-1 pe 
Pavel, care spune: ,J)rept aceea nici o osîndă nu este acum pentru cei ce sînt 
in Hristos Iisus, care nu umblă după trup, ci după duh. Că legea duhului vieţii 
m-a eliberat de legea păcatului şi a morţii” . 

Aşadar, după ce Hristos a ameninţat pe cei care calcă poruncile, 
după ce a făgăduit mari răsplăţi celor care le săvîrşesc şi după ce a arătat 
că pe bună dreptate ni se cer mai mari străduinţe, Hristos îşi începe 
noua Sa legiuire, nu simplu, ci în comparaţie cu legea Vechiului Testa¬ 
ment. Cu aceasta vrea să arate două lucruri: primul, că legile Sale nu 
sfigtt uotrivpice legilor Vechiului Testament, ci, dimpotrivă, în totul de 
pcora ai ele; Hi doilea, că pe bună dreptate şi la timp potrivit a adăugat 
|egile Sale celorlalte legi. 

Dar ca să fie mai clare cele spuse, să auzim chiar cuvintele Legiui¬ 

torului. 

A, Ce spune? 

^iţi auzit că s-a zis celor de demult: Să nu ucizi!” 75 . 

Deşi tot El a dat şi această poruncă, totuşi vorbeşte impersonal. 
Dacă ar fi spus: „Aţi auzit că am zis celor de demult”, cuvintele Sale ar 
p fost primite tu greu şi ar fi revoltat pe toţi ascultătorii Săi. Şi iarăşi, 
dacă după ce ar fi spus: „Aţi auzit că s-a zis celor de demult de Tatăl 
' Meu”, ar fi adăugat: „Iar Eu vă zic”, îndrăzneala ar fi părut şi mai mare. 
pe aceea a vorbit impersonal, urmărind numai un singur lucru: să arate 
pă a venit timpul potrivit pentru aceste porunci. Prin cuvintele: „Că s-a 
Zis celor de demult” arată multa trecere de timp de cînd au primit iudeii 

această poruncă. A făcut aceasta pentru a ruşina pe ascultătorul care ar 
pregeta să se îndrepte spre îndeplinirea unor porunci mai înalte. Dom¬ 
nul grăieşte ascultătorilor Săi aşa cum ar grăi un dascăl unui copil leneş: 
„N-a trecut, oare, destulă vreme de cînd înveţi să silabiseşti?” Amiiittn- 
du-le de cei de demult, îi cheamă la nişte învăţături mai mari, ca şi cum 
le-ar spune: „Aţi studiat destulă vreme aceste învăţături! Trebuie să vă 
grăbiţi spre învăţături mai înalte decît acelea!”. 

Bine a făcut Domnul că n-a amestecat ordinea poruncilor, ci a înce¬ 
put cu cea dintîi, cu care începuse şi legea veche. Că şi lucrul acesta 
arată acordul dintre vechea şi noua legiuire. 

. Jar Eu vă zic vouă: Că oricine se mînie pe fratele său în deşert, vinovat va 
fi judecăţii” 76 . 

Cu ce putere şi cu ce autoritate desăvîrşită vorbeşte Hristos! Ce 
chip potrivit de adevărat Legiuitor! Care profet a grăit vreodată aşa? 
Care drept? Care patriarh? Nici unul! Ei spuneau: ,Jcestea zice Dom¬ 
nul” 77 . Fiul nu grăieşte aşa! Aceia vesteau poruncile Stapinului; Fiul, pe 
ale Tatălui. Dar cînd spun ale Tatălui, spun ale Lui, că zice Domnul: 
yr Ale Mele ale Tale sînt şi ale Tale, ale Mele” 78 . Profeţii, drepţii şi patriarhii 
dădeau legi celor care erau robi ca şi ei; Hristos, robilor Săi. 

Să întrebăm, dar, pe cei ce aruncă legea Vechiului Testament: 
Porunca de a nu te mînia este, oare, potrivnică poruncii de a nu omorî? 
Nu este mai degrabă desăvîrşirea şi plinirea ei? Lămurit, este plinirea ei 
şi de aceea este mai mare decît ea. Cel care nu-i stăpînit de mînie cu atît 
mai mult nu va ucide; iar cel ce-şi înfrînează mînia, cu atît mai mult îşi 
va stăpîni mîinile. Că mînia este rădăcina uciderii; iar Cel care taie rădă¬ 
cina, cu mult mai mult va tăia ramurile; dar, mai bine spus, nici nu va 
lăsa ca rădăcina să încolţească. 


Prin urmare Hristos n-a dat legiuirea Sa pentru desfiinţarea 
Vechiului Testament, ci pentru mai multa lui păzîre. 

Căci ce voia legea Vechiului Testament, cînd a dat această 
poruncă? Nu, oare, ca nimeni să nu ucidă pe aproapele său? Dacă Hris¬ 
tos ar fi dat porunca de a ucide, atunci, da, ar fi dus război împotriva 
legii Vechiului Testament, că porunca de a ucide este potrivnică porun¬ 
cii de a nu ucide; dar dacă Hristos nu îngăduie nici mînia, lucru pe 
care-1 voia şi legea Vechiului Testament, înseamnă că Hristos întăreşte 
şi mai mult legea. Cel care se gîndeşte să nu ucidă nu se va îndepărta de 

7(i. Matei , r >, 22. 

77 ham 7 , 7 . 

78. han 17, 10. 










ucidere atît de mult cît se îndepărtează unul care şi-a smuls din suflet şi 
mînia; acestuia din urmă nici nu-i trece prin minte să ucidă. 

Dar ca să dovedim şi în alt chip greşeala acelora care spun că Hris- 
tos este potrivnic Vechiului Testament, să aducem înaintea voastră 
toate spusele lor. 

- Ce spun ei? 

- Spun că Dumnezeu, Care a făcut lumea, Care răsare soarele peste 
răi şi peste buni, Care plouă peste drepţi şi nedrepţi 79 este un Dumne¬ 
zeu rău. Alţii, aşa-zicînd mai măsuraţi decît aceştia, nu împărtăşesc 
această părere; ei spun că Dumnezeul Vechiului Testament este drept, 
dar nu e bun; dau lui Hristos ca Tată pe un alt Dumnezeu, care nu 
există şi nici nu a făcut ceva din cele ce există. Spun mai departe că 
Dumnezeul Cel drept, Care nu e bun, rămîne în cele ale Lui şi păs¬ 
trează pe cele ale Lui; Dumnezeul Cel bun, dimpotrivă, doreşte făptu¬ 
rile ce sînt străine împărăţiei Lui, al căror creator n-a fost şi vrea să 
ajungă aşa dintr-odată mîntuitorul lor. 

Ai văzut pe fiii diavolului cum rostesc cuvinte din izvorul tatălui 
lor, diavolul, susţinînd că toată creaţia nu este opera lui Dumnezeu, cu 
toate că Ioan strigă că Hristos „întru ale Sale a venit” 80 şi că „lumeaprinEl 
s-a făcut” 81 ? 

Apoi aceşti fii ai diavolului, cercetlnd legea Vechiului Testament, 
care porunceşte să scoţi ochi pentru ochi şi dinte pentru dinte 82 , atacă 
îndată şi spun: „Cum poate fi bun un Dumnezeu Care dă o astfel de 
poruncă?” 

Ce le vom răspunde? Le vom răspunde că o astfel de poruncă este 
cea mai mare dovadă a iubirii de oameni a lui Dumnezeu. Dumnezeu 
n-a pus această lege ca să ne scoatem ochii unii altora, ci ca să ne ferim 
de a face aşa ceva altora, de frică să nu păţim şi noi la fel. Precum pe 
niniviteni Dumnezeu i-a ameninţat cu pieirea, nu ca să-i piardă - că 
dacă ar fi voit să-i piardă, ar fi trebuit să tacă -, ci ca prin frică să-i facă 
mai buni şi să înceteze mînia 83 , tot astfel a pus şi această pedeapsă 
pentru cei care sar iute să scoată ochii altora, pentru ca, dacă nu vor de 
Dună voie să se lase de o astfel de cruzime, frica să-i împiedice de a 
vătăma ochii aproapelui. Dacă o astfel de poruncă ar fi semn de cru¬ 
zime din partea lui Dumnezeu, apoi tot semn de cruzime ar fi şi 
porunca de a opri uciderea, ca şi porunca de a împiedica desfrînarea. 
Dar un astfel de raţionament nu pot face decît proştii şi nebunii. în ce 

79. Matei 5, 45. 

80. Ioan 1, 11. 

81. Ioan 1, 10. 

82. leş. 21, 24. 

88. tona 1, 2; 8, 5. 









mă. priveşte, atît de departe e de mine gîndul de a susţine că această 
poruncă este un semn ae cruzime din partea lui Dumnezeu, încît afirm 
că a susţine, pe temeiul acestei porunci, contrariul, înseamnă a păcătui 
împotriva raţiunii omeneşti. Tu spui că Dumnezeu este crud pentru că 
a poruncit să scoţi ochi pentru ocni; dar eu îţi spun că atunci ar fi părut 
Dumnezeu crud în ochii multora, dacă n-ar fi dat această poruncă. Să 
ne închipuim că s-au desfiinţat toate poruncile legii vechi şi că nimeni 
nu se mai teme de nici o poruncă dată de lege şi că le este îngăduit tutu¬ 
ror celor răi să facă ce vor, în toată libertatea: şi desfrînaţilor şi ucigaşi¬ 
lor şi hoţilor şi călcătorilor de jurămînt şi ucigaşilor de părinţi. Oare 
n-ar ajunge totul cu susul în jos, nu s-ar umplea, oare, de mii de ticăloşii 
şi crime oraşele şi pieţele şi casele şi marea şi pămîntul şi toată lumea? 
Este clar oricui. Că dacă atunci cînd sînt legi, cînd e frică şi ameninţare, 
abia de pot fi înfrînate gîndurile rele, ar mai putea, oare, ceva împie¬ 
dica săvîrşirea răului dacă ar fi desfiinţată toată siguranţa ce o avem de 
pe urma legilor? Cîtă vătămare nu s-ar năpusti peste viaţa omenească! 
Nu este cruzime numai să laşi pe cei răi să facă ce vor, ci şi o altă faptă, 
nu mai mică decît aceasta, anume de a trece cu vederea pe cel lipsit de 
apărare, pe cel care n-a făcut nimănui nici un rău, dar căruia i se face 
rău pe nedrept şi în zadar. Spune-mi, n-ar fi, oare, cea mai mare cru¬ 
zime dacă cineva ar strînge pe toţi oamenii răi de pretutindeni, i-ar 
înarma cu săbii şi le-ar porunci să străbată tot oraşul, ca să înjunghie pe 
toţi pe care-i întîlnesc? Ce zici? Şi iarăşi, n-ar fi, oare, cea mai mare dra¬ 
goste de oameni, dacă un altul ar pune în lanţuri pe cei înarmaţi de 
celălalt, i-ar arunca în temniţă fără pic de milă şi ar smulge din mîinile 
nelegiuiţilor acelora pe cei ce aveau să fie omorîţi? Aplică acum aceste 
două pilde legii vechi. Legea, care porunceşte să se scoată ochi pentru 
ochi, leagă, cu frica, sufletele celor răi, ca şi cum le-ar lega cu un lanţ şi 
se aseamănă cu cel ce a aruncat în temniţă pe cei înarmaţi cu săbii; 
dacă, însă, n-ar pedepsi pe cei răi, prin îngăduinţa sa, ar fi ca şi cum i-ar 
înarma şi s-ar asemăna cu acela care a dat celor răi săbii şi i-a lăsat să 
pornească împotriva oraşului. 


VII 


Vezi, deci, că poruncile Vechiului Testament, departe de a fi pline 
de cruzime, sînt, dimpotrivă, pline, de dragoste de oameni? Iar dacă 
numeşti pe Legiuitorul Vechiului Testament nesuferit şi împovărător, 
te rog să-mi spui ce este mai împovărător şi mai greu: să nu ucizi sau să 
nu te mînii? Care legiuitor e aspru: cel care pedepseşte uciderea sau cel 
care pedepseşte şi mînia, cel care pedepseşte pe desfrînat, după ce a 
săvîrşit fapta, sau cel care porunceşte să fie pedepsită - şi cu pedeapsă 

veşnică - chiar numai pofta? Vedeţi că argumentul ereticilor s-a întors 
împotriva lor, că am ajuns la concluzia că este paşnic şi blînd Dumne¬ 
zeul Vechiului Testament, despre Care ei spun că e crud; şi, dimpo¬ 
trivă, Dumnezeul Noului Testament, despre Care mărturisesc că este 
bun, este, după nebunia lor, împovărător şi crud? 

Noi, însă, spunem că unul şi acelaşi este Legiuitorul celor două Tes¬ 
tamente, că le-a întocmit pe amîndouă pentru folosul oamenilor şi că 
deosebirea dintre ele se datoreşte deosebirii vremurilor în care au fost 
date. Deci nici poruncile Vechiului Testament nu sînt pline de cruzime 
şi nici cele ale Noului Testament nu sînt de nesuferit şi împovărătoare, 
ci şi unele şi altele izvorăsc din una şi aceeaşi purtare de grijă a lui 
Dumnezeu. Că Dumnezeul nostru a dat Vechiul Testament, ascultă ce 
zice profetul - dar, mai bine spus, pentru ce să nu spunem: Dumnezeul 
nostru şi Dumnezeul Vechiului Testament? „Voiface cu voi Testament, 
nu ca Testamentul pe care l-am făcut cu părinţii voştri” 84 . Iar dacă ereticii 
manihei 8 " nu primesc această mărturie, să asculte pe Pavel, care spune 
acelaşi lucru: „Avraam a avut doi fii: unul din roabă şi altul din cea slobodă, 
iar acestea sînt cele două Testamente” 86 . După cum acolo deosebite sînt 
femeile, dar bărbatul este unul, tot astfel şi aici, două sînt Testamentele, 
dar Legiuitorul este unul. Şi ca să vezi că poruncile celor două Testa¬ 
mente îşi au izvorul în aceeaşi blîndeţe a lui Dumnezeu, în Vechiul 
Testament spune: „Ochipentru ochi*’ 87 , iar în Noul Testament: ,J)acă te 
loveşte cineva peste obrazul drept, întoarce-l şi pe celălalt” 88 . Deci după cum 
în Vechiul Testament Dumnezeu cuminţeşte pe cel ce face rău cu frica 
de pedeapsă, tot aşa şi în Noul Testament. 

- Dar, mi s-ar putea spune, cum îl cuminţeşte pe cel ce face răul, 
cînd îi porunceşte celuilalt să-i dea şi celălalt obraz spre pălmuire? 

- Şi ce are a face? Hristos n-a dat porunca aceasta pentru a pune 
capăt fricii, ci porunceşte să-i dea şi celălalt obraz, pentru a-1 sătura pe 



84. Ier. 31, 31-32. 

85. Maniheii, adepţii lui Mani. Mani n-a fost un eretic creştin, cum este socotit uneori, ci 
un întemeietor de religii. Mani considera pe toate celelalte religii premergătoare religiei sale şi 
strict naţionale. Pentru aceasta tendinţa religiei sale este universalistă; s-a întins în apus pînă în 
Africa de Nord, iar în răsărit pînă în China şi s-a continuat în ereziile neomaniheice de mai tîrziu 
ale pavlicienilor în răsărit şi ale catarilor în apus. Mani s-a născut pe la 215-216 în Mesopota- 
mia. La vîrsta de 24 de ani îşi începe predica. Călătoreşte mai întîi în India, unde întemeiază o 
comunitate; în 241 se întoarce în patria sa şi, favorizat de regele Sapur I, îşi continuă predica mai 
bine de 30 de ani, pînă cînd urgia magilor şi mînia noului rege, Bahram I, îl duseră la moartea pe 
cruce (276). Ideea care stă la baza meniheismului este dualismul. Sînt două principii opuse, con¬ 
cepute sub forma celor două împărăţii: împărăţia luminii, a binelui, în fruntea căreia stă Dumne¬ 
zeu, şi împărăţia întunericului, a răului, în fruntea căreia stă satana; fiecare împărăţie are cîte o 
serie de eoni. Pe baza acestui dualism este construită întreaga cosmologie, antropologie, soterio- 
logie şi eshatologie maniheică. 

86. Gal. 4, 22. 24. 

87. Ie f. 21, 24. 

88. Matei 5, 39. 

acela; nici n-a spus: „Acela să râmînă nepedepsit", ci: „Tu s& nu pedep¬ 
seşti!”, fnspâimîntind in acelaşi timp şi mai mult pe cel care stfiruie să 
lovească, şi mîngîind şi pe cel lovit. 

Dar toate acestea au fost spuse în treacăt despre toate poruncile. 
Trebuie să ne întoarcem acum la tema noastră şi să continuăm cele 
spuse mai înainte. , 

Hristos a spus: 

„Oricine se mînie pe fratele său în deşert, vinovat va fi judecăţii” 89 . 

Hristos nu interzice cu totul mînia. Mai întîi, pentru că nu este om 
care să fie lipsit de patimi; poate să şi le înfrîneze, dar ca să scape cu 
totul de ele, cu neputinţă. Apoi, pentru că mînia este folositoare, dacă 
ştim să o folosim la timpul cuvenit. Uită-te numai cîte lucruri bune a 
lucrat mînia lui Pavel, cînd s-a mîniat pe corinteni! I-a scăpat de mare 
prăpăd! Tot cu ajutorul mîniei, Pavel a cîştigat din nou pentru Hristos 
pe galateni, care căzuseră de la credinţă, ca şi pe alţii, mai mulţi decît 
aceştia. 

- Dar care este timpul cînd. se cuvine să ne mîniem? 

- Cînd nu ne mîniem pentru a ne răzbuna; ci pentru a ţine drepţi 
pe cei ce‘cad, pentru a întoarce pe căile iele drfepte pe cei păcătoşi. 

- Şi care este timpul cînd nu se cuvine să ne mîniem? 

- Cînd ne mîniem pentru a ne răzbuna. Oprind această mînie, 
Pavel spunea: JVtt vă răsunaţi singuri, iubiţilor Cînd ne mîniem din 
pricina banilor. Şi această mînie a interzis-o Pâvel, spunînd: ,JPentru 
ce nu suferiţi mai bine strîmbătatea? Pentru ce nu răbdaţi mai bine paguba ?” 91 
Pe cît de prisos este această mînie, pe atît de necesară şi folositoare este 
cealaltă. Dar mulţi oameni fac tocmai dimpotrivă: se mînie, ajung nişte 
fiare sălbatice, cînd li se face strîmbătate, dar sînt nişte molîi, nişte 
oameni fără vlagă, cînd văd că altul este nedreptăţit. Dar şi o purtare şi 
alta sînt potrivnice legilor evanghelice. Priti'urmare mînia hu este o căl¬ 
care de lege; ci calci legea atunci cînd te mînii la timp nepotrivit. De 
aceea şi profetul spunea: ,JMîitiaţi-vă, dar nu păcătuiţi” 92 . 

„Şi cel ce va zice fratelui său: «raca», vinovat va fi sinedriului” 93 . 

Prin sinedriu se înţelege aici tribunalul evreilor. A pomenit aici de 
„sinedriu", ca să nu pară că vine mereu cu noutăţi şi cu lucruri străine. 
Cuvîntul raca no este un cuvînt de mare insultă, ci mai mult de dispreţ 
şi de lipsă de preţuire din partea celui ce-1 rosteşte. După cum noi, cînd 
poruncim slugilor sau unora mai mici decît noi, le spunem: „Pleacă tu! 

89 . Maţii 5, 22. 

90 . Rom. 12 , 19 . 

91 . I Cor. 6 , 7 . 

92. Ps. 4 , 4 . 

93. Maţii 5, 22. 

Spune tu cutăruia!”, tot astfel şi cei care vorbesc limba siriană folosesc 
cuvîntul „raca ”în Ioc de „tu”. Dar iubitorul de oameni Dumnezeu înlă¬ 
tură chiar cele mai nevinovate cuvinte de ocară şi ne porunceşte să vor¬ 
bim unii cu alţii cum trebuie, cu cinstea cuvenită, ca prin acestea să stîr- 
pească şi, ocările mai mari. 

Jar cel care va zice: „Nebunule”, vinovat va fi gheenei focului” 94 . 

Multora li s-a părut porunca aceasta aspră şi împovărătoare, dacă e 
vorba să fim pedepsiţi atît de cumplit pentru acest simplu cuvînt; alţii 
susţin că este o exagerare. Eu, însă, mă tem ca nu cumva să ne înşelăm 
aici pe pămînt cu cuvintele şi să suferim dincolo, cu faptele, cea mai 
cumplită pedeapsă. 

VIII 

Spune-mi, pentru ce ţi se pare împovărătoare porunca? Nu ştii, 
oare, că cele mai multe pedepse şi cele mai multe păcate îşi au începu¬ 
tul în cuvinte? Prin cuvinte iau naştere hulele, lepădarea de Dumnezeu, 
înjurăturile, ocările, jurămintele false, mărturiile mincinoase şi ucide¬ 
rile. Nu te uita, dar, la cuvînt, că este un simplu cuvînt, ci dacă nu 
cuprinde în el mare primejdie! Asta cerceteaz-o! Nu ştii, oare, că atunci 
cînd eşti în vrajbă cu cineva, cînd fierbi de mînie, cînd ţi-i sufletul 
aprins, cel mai neînsemnat cuvînt ţi se pare mare, iar o înjurătură cît de 
mică ajunge de nesuferit? De multe ori nişte lucruri mici au dat naştere 
la crime şi au distrus oraşe întregi. La fel atunci cînd ţi-i drag cineva, 
chiar cuvintele lui grele ţi se par uşoare; după cum cînd duşmăneşti pe 
cineva nu poţi suferi nici cele mai mici cuvinte; chiar cuvintele spuse la 
întîmplare le socoteşti spuse cu gînd rău. Ca la foc; dacă scînteia e mică, 
de s-ar afla alături nenumărate lemne, scînteia nu le cuprinde cu uşu¬ 
rinţă; dar dacă flacăra se întăreşte şi se înalţă, cuprinde nu numai lem¬ 
nele, ci, cu uşurinţă, şi pietrele şi orice întîlneşte în cale; şi focul se 
aprinde mai mult tocmai cu materialele cu care de obicei se stinge; că 
spun unii că nu numai lemnele şi cîlţii şi celelalte materii care se aprind 
uşor, dar chiar şi apa vărsată pe foc măreşte mai mult puterea focului. Tot 
aşa şi mînia; orice cuvînt rostit este îndată hrană pentru această flacără rea. 

Ca să înăbuşe mai dinainte toate acestea, Hristos a supus judecăţii 
pe cel care se mînie în zadar - pentru asta a şi spus: „Cel care se mînie 
vinovat va fi judecăţii” - şi a supus sinedriului pe cel care spune fratelui 
său: „raca”. Acestea însă nu sînt pedepse mari, că sînt pedepse pămîn- 
teşti; dar pe cel care spune fratelui său: „nebunule”, îl pedepseşte cu ghee¬ 
na focului. Acum, pentru prima dată, Hristos pomeneşte de gheenă. Mai 


94. Matei 5, 22. 

înainte, vorbise mult de împărăţia cerurilor; dar abia acum vorbeşte de 
gheenă, arătînd cu asta că împărăţia cerurilor se datoreşte iubirii Sale de oa¬ 
meni şi voinţei Sale, pe cînd iadul se datoreşte vieţii noastre păcătoase. 

Uită-te că Hristos măreşte treptat pedepsele, ca şi cum s-ar apăra, 
arătînd că nu vrea să ne pedepsească aşa, dar noi îl silim la nişte hotărîri 
ca acestea. Ascultă! Hristos îţi grăieşte aşa: „Ţi-am spus să nu te mînii în 
deşert, că vei fi vinovat judecăţii! Ai dispreţuit această poruncă! Iată la 
ce a dat naştere mînia ta! îndată te-a făcut să insulţi şi ai spus fratelui 
tău: „raca”! Pentru insultă ţi-am dat o altă pedeapsă: judecata sinedriu- 
lui! Dacă vei nesocoti şi această poruncă şi vei trece la celălalt păcat mai 
greu, spunînd: „nebunule” fratelui tău, atunci nu te voi mai pedepsi cu aces¬ 
te pedepse de aici, ci cu osînda gheenei veşnice, ca să nu sari la crimă!” 

Da, nu este nimic, nu este nimic mai greu de suferit ca insulta; ea, 
mai cu seamă, poate sfîşia sufletul omului. Iar cînd cuvintele insultei 
sint mai insultătoare, atunci flacăra mîniei este de două ori mai mare. 
Să nu socoteşti că spui o vorbă întîmplătoare cînd numeşti „nebun ” pe 
tratele tău! Răpind fratelui tău ceea ce ne deosebeşte de animale, ceea 
ce mai ales ne arată că sîntem oameni - mintea şi judecata -, îl lipseşti 
de orice nobleţe. Să nu ne uităm numai la cuvinte, ci şi la faptele şi pati¬ 
mile la care ele dau naştere! Să ne gîndim ce rană mare face cuvîntul şi 
la ce rău duce! Din pricina aceasta Pavel n-a scos din împărăţia ceruri¬ 
lor numai pe desfrînaţi, pe destrăbălaţi, ci şi pe cei ce insultă. Şi pe bună 
dreptate! Cel care insultă pîngăreşte virtutea dragostei, aduce aproape¬ 
lui mii de nenorociri, face ca duşmăniile să dăinuiască veşnic, desparte 
mădularele lui Hristos, alungă în fiecare zi pacea atît de dorită de Dum¬ 
nezeu, dînd, cu insultele, loc larg diavolului în lume şi făcîndu-1 mai 
puternic. De aceea şi Hristos a dat această lege, ca să taie cu totul vinele 
puterii diavolului. Că pentru Hristos dragostea valorează totul. Ea este 
mama tuturor bunătăţilor, semnul de recunoaştere al ucenicilor Lui 95 , 
ţine strîns legate pe toate cele ale noastre, este trebuincioasă tuturor. Pe 
bună dreptate, deci, Hristos taie cu multă tărie rădăcinile şi izvoarele 
urii că ele vatămă dragostea. Nu socoti, deci, o exagerare cuvintele lui 
Hristos, ci gîndeşte-te la faptele mari săvîrşite prin îndeplinirea acestor 
porunci şi minunează-te de blîndeţea acestor legi! Nimic nu-I este atît 
de drag lui Hristos ca unirea şi legătura în dragoste a unora cu alţii. De 
aceea şi El însuşi şi prin ucenicii Lui - şi prin cei din Noul Testament şi 
prin cei din Vechiul Testament - vorbeşte foarte mult de porunca dra¬ 
gostei, răzbunînd şi pedepsind aspru pe cei ce o dispreţuiesc. Desfiin¬ 
ţează dragostea şi ai adus şi înrădăcinat în lume păcatul. De aceea şi 

95 . loan 13 , 35 . 

spunea Hristos: „Cinci se va înmulţi fărădelegea, se va răci dragostea mul¬ 
tora”"'. Aşa a ajuns Cain ucigaş de frate, aşa Isav, aşa fraţii lui Iosif! Aşa 
.iu năvălit pe lume o mulţime de nenorociri! Pentru că s-a răcit dragostea! 
1 )e aceea şi Hristos taie din rădăcină, cu foarte multă grijă, tot ce o vatămă. 


Şi Hristos nu Se mărgineşte numai la cele spuse, ci adaugă şi alte 
porunci, mai multe decît cele de mai înainte, prin care arată cît de 
scumpă îi este dragostea. 

După ce a ameninţat cu judecata, cu sinedriul şi cu gheena, a adău¬ 
gat alte porunci, asemănătoare celor de mai înainte, grăind aşa: 

„Dacă îţi aduci darul tău la altar şi acolo îţi aduci aminte că fratele tău 
are ceva împotriva ta, lasă darul tău înaintea altarului şi du-te de te împacă cu 
fratele tău şi apoi vino şi adu-ţi darul tău” 9 '. 

Ce bunătate! Ce iubire de oameni covîrşitoare! Pentru dragostea 
noastră de aproapele Dumnezeu renunţă la cinstea şi slujirea ce trebuie 
să l-o aducem. Lucrul acesta arată că nici pedepsele cu care ne-a ame¬ 
ninţat mai înainte nu le-a dat minat de ură şi nici din dorinţa de a 
pedepsi cu orice preţ, ci dintr-o mare iubire de oameni. 

Ce cuvinte ar putea fi mai blînde decît acestea? „Să fie întreruptă 
închinăciunea ce Mi-o aduci, ne spune Hristos, ca să rămînă dragostea 
la! Pentru că şi împăcarea cu fratele tău este tot o jertfă!”. De aceea n-a 
spus: „După ce îmi vei aduce darul” sau: „înainte de a-1 aduce”, ci îl tri¬ 
mite să se împace cu fratele său după ce darul este dus la altar şi jertfa 
începuse. îi porunceşte, deci, să alerge, chiar în mijlocul slujbei; nici 
după ce s-a sfîrşit slujba, nici înainte de a începe. 

- Pentru ce ne porunceşte să facem aşa? Care e pricina? 

- După părerea mea, prin o astfel de poruncă, Domnul vrea să ne 
arate şi să ne dovedească două lucruri. Unul, de care am vorbit mai sus, 
pentru a ne arăta că preţuieşte mult dragostea, că o socoteşte a fi cea 
mai mare jertfă şi că fără dragoste nu este primită nici slujba şi nici în¬ 
chinăciunea adusă lui Dumnezeu; al doilea, pentru a ne constrînge să 
ne împăcăm cu fratele nostru. Cel care a primit porunca de a nu aduce 
închinăciune lui Dumnezeu înainte de a se împăca cu cel certat, se va 
grăbi să alerge la cel supărat, ca să pună capăt vrajbei, dacă nu din dra¬ 
gostea de aproapele, cel puţin să nu-i rămînă jertfa nesăvîrşită. Domnul 
a folosit aceste cuvinte tari, tocmai pentru a înfricoşa şi a deştepta. 
După ce a spus: „Lasă darul tău”, nu s-a oprit la atîta, ci a adăugat: 

')(. Mala '/I, 12. 

'17 Mula '2.1 21. 

„înaintea altarului'' iarăşi rusă înfricoşeze şi cu locul - „şipleacă". Şi n-a 
spus numai: „pleacă", ci a adăugat: jlai iutii şi apoi venind adu darul 
tău”. Prin toate aceste cuvinte a arătat că această sfîntă masă a altarului 
nu primeşte pe cei care trăiesc în duşmănie unii cu alţii. 

Să audă aceste cuvinte cei iniţiaţi m , toţi cîţi se apropie de sfînta 
masă cu duşmănie în suflet! Să le audă şi cei neiniţiaţi 99 , că şi către ei 
sînt adresate cuvintele acestea! Aduc şi ei jertfă şi dar, adică rugăciune 
şi milostenie. Şi rugăciunea e jertfă. Ascultă ce spune profetul: Jertfa de 
laudă Mă va slăvi”™ 0 ; şi iarăşi: Jertfeşte lui Dumnezeu jertfă de laudă!” 101 ; 
şi: Ridicarea mîinilor mele, jertfă deseară” 102 . Deci dacă-ţi faci rugăciunea 
fără să fii împăcat cu fratele tău, e mai bine să laşi rugăciunea, să te duci 
să te împaci cu fratele tău şi apoi să te rogi. 

Toate s-au făcut pentru a fi pace între oameni. Pentru asta chiar 
Dumnezeu S-a făcut om, a făcut toate acele lucruri mari, ca să ne aducă 
pace. Prin porunca aceasta Hristos trimite pe cel ce a făcut răul la cel 
căruia i-a făcut rău; în Rugăciunea Domnească trimite pentru împăcare 
pe cel năpăstuit la făptaş. In Rugăciunea Domnească spune: „Iertaţi 
oamenilorgreşalele lor” 13 ; aici zice: „Dacă are ceva împotriva ta, du-te la el”. 
Dar, mai bine spus, mi se pare că şi aici trimite Domnul tot pe cel 
năpăstuit la făptaş, că n-a spus: „împacă pe fratele tău”, ci: „împacă-te!”; 
spusa pare a fi pentru cel ce a săvîrşit răul, dar toate cuvintele sînt zise 
pentru cel năpăstuit. „Dacă te împaci cu el, îi spune Hristos, prin dra¬ 
gostea arătată aceluia Mă vei avea şi pe Mine milostiv şi vei putea 
aduce jertfa cu multă îndrăznire. Dacă mai urăşti încă, gîndeşte-te că şi 
Eu renunţ cu plăcere la cele ce Mi se cuvin, numai ca voi să fiţi prieteni. 
Să-ţi fie aceasta mîngîiere mîniei tale!”. Hristos n-a spus „ Cînd ţi-a 
făcut un mare rău, atunci împacă-te”, ci: „Dacă are ceva cît de mic împo 
triva ta”. Şi n-a adăugat: „Dacă pe drept sau pe nedrept”, ci a spus 
numai atît: „Dacă are ceva împotriva ta”. Chiar dacă te-ar urî pe bună 
dreptate, nici aşa nu trebuie să întinzi mai departe ura. Că şi Hrisţos 
avea toată dreptatea să fie supărat pe noi, şi totuşi S-a dat pe Sine însuşi 
spre junghiere, fără să ţină seamă de acele greşeli ale noastre. 


De aceea şi Pavel, în alt chip, ne sileşte să ne împăcăm, spunîn- 
du-ne: „Soarele să nu apună peste mînia voastră” 104 . După cum a luat ca 


98. Cei ce au primit Sfîntul Botez. 

99. Cei incă nebotezati. 

100. Ps. 49, 24. 

101. Ps 49. l. r >. 

102. Ps. 140, 2. 

10.4. Muta 14 
104. /■;/« 4, 20 

pricină a împăcării jertfa, tot aşa şi Pavel, in acelaşi scop, a luat ziua. Se 
temea ca nu cumva noaptea, cel mînios răminînd singur, să nu i se 
mărească şi mai mult mima. Ziua întîlneşte o mulţime de oameni, aceş¬ 
tia ii pot risipi mînia şi-i pot abate gînaurile; dar noaptea, cînd omul 
este singur şi stă şi se socoteşte în el însuşi, valurile mîniei cresc şi furia ajun¬ 
ge* mai mare. De aceea, dar, Pavel o ia înainte; vrea să-l predea nopţii împă¬ 
ca!, pentru ca diavolul să nu mai aibă vreun prilej, datorită singurătăţii, să 
aprindă cuptorul mîniei şi s-o facă mai cumplită. Tot aşa şi Hristos nu 
îngăduie nici cea mai mică amînare, pentru ca nu cumva, odată jertfa 
împlinită, cel cu mînia în suflet să se trîndăvească, să amîne împăcarea 
de pe o zi pe alta. Hristos ştie că duşmănia trebuie scoasă iute din suflet; 
şi, ca un doctor iscusit, nu dă numai doctorii ce ne pot feri de boli, ci şi 
doctorii care tămăduiesc bolile. Porunca de a nu spune nimănui: „nebu¬ 
niile” este o poruncă ce ne apără împotriva urii; iar porunca de a ne 
impăca cu duşmanii noştri este o poruncă ce distruge toate păcatele 
zămislite de duşmănie. Uită-te ce pedepse aspre îi aşteaptă pe cei ce 
calcă aceste porunci! Pe unul îl ameninţă cu gheena; iar celuilalt nu-i 
primeşte darul înainte de împăcare. Domnul îşi arată cu asta mînia Sa; 
dar prin pedepsele acestea, stîrpeşte şi rădăcina şi fructul. Mai întîi 
spune: „Nu te mînia!”; apoi: „Nu insulta!”. Amîndoua aceste păcate se 
ajută unul pe altul să crească; duşmănia dă mînă de ajutor insultei, iar 
insulta, duşmăniei. De aceea Hristos cu o poruncă stîrpeşte rădăcina, 
iar cu alta vindecă fructul; cu cea dinţii împiedică răul înainte de a lua 
început; iar dacă odrăsleşte şi face acel fruct foarte rău - duşmănia -, 
cu porunca cealaltă îl arde desăvîrşit. De aceea după ce a vorbit de 
„judecată”, de „sinedriu”, de „gheenă ” şi de „jertfa ce trebuie săi se aducă”, 
adaugă iarăşi alte porunci, grăind aşa: 

„împacâ-te cu pîrîşul tău degrab, pînă eşti pe cale cu el” 105 . 

Ca să nu spui: „Ce? Să mă împac cu duşmanul meu cînd m-a 
nedreptăţit, cina mi-a răpit averea, cînd m-a tîrît în judecată?”, deci ca 
să nu spui aşa, Domnul a înlăturat şi această obiecţie şi acest pretext, 
poruncindu-ţi ca nici în acest caz să nu porţi duşmănie vrăjmaşului tău. 
Apoi, pentru că e grea porunca, Domnul te sfătuieşte ca totuşi să te 
împaci cu duşmanul tău pentru foloasele materiale ce le vei avea de pe 
urma unei astfel de împăcări; face asta, pentru că ştie că pe oamenii 
îndrăgostiţi de cele materiale îi atrag de obicei spre virtute mai mult 
foloasele materiale decît bunătăţile cele viitoare. 

„Ce spui? îţi răspunde Domnul. Pîrîşul tău e mai puternic şi te 
nedreptăţeşte? Fie! Dar dacă nu te împaci cu el, îţi va face şi mai mare 
rău ; te va sili să ajungi în faţa judecăţii. Împăcîndu-te cu el, pierzi ave¬ 
ri le, dar ai trupul liber! Dar dacă ajungi sub sentinţa judecătorului, vei fi 
pus m lanţuri, vei primi pedeapsă cumplită. De eviţi lupta de la tribu- 

IOY Maici , r >, '2.V 





I >M11.11 I A M A I I I 


nai, culegi două lol oase: unul, ca nu mai suferi ruşinea închisorii şi a 
condamnării; altul, că lapta se datoreşte ţie, şi nu violenţei celuilalt. 
Dacă nu vrei să asculţi de porunca Mea, apoi află că nu faci duşmanului 
tău atita rău cit ţie!”. 

Uită-te cum îl sileşte Hristos şi acum! După ce a spus: „împacă-te cu 
pirişul tău!”, a adăugat: „degrab”. Şi nu s-a mulţumit cu atîta, ci îi cere să 
facă chiar ceva mai mult, spunîndu-i: „pînă eşti cu el pe cale”. Prin aceste 
cuvinte îl împinge şi-l sileşte stăruitor să se împace cu duşmanul său. 
Intr-adevăr nimic nu tulbură atît de mult viaţa noastră cît amînarea şi 
zăbovirea săvîrşirii faptelor bune. Adeseori amînarea a făcut să pier¬ 
dem totul. Aşa precum Pavel a spus: ,JWai înainte de a apune soarele, pune 
capăt duşmăniei!”, iar Hristos în cele de mai înainte spusese: „împacă-te, 
inainte de a-ţi aduce jertfa!”, tot aşa şi aici: „Degrab, pînă eşti cu el pe cale”, 
înainte de a ajunge la uşa tribunalului, înainte de a te înfăţişa scaunului de 
judecată şi de a fi sub stăpînirea judecătorului. Că înainte de a intra pe uşa 
tribunalului tu eşti stăpînul; dar dacă îi păşeşti pragul, oricît te-ai strădui, nu 
vei putea să-ţi aranjezi treburile după voinţa ta, că eşti sub mîna altuia. 

Ce înseamnă „a se împăca ”? înseamnă sau: Primeşte mai bine să ţi 
se facă nedreptate, sau: Aşa judecă pricina ta, ca şi cum ar judeca-o 
celălalt, ca nu cumva, din pricina egoismului tău, să strici dreptatea; şi, 
dimpotrivă, cînd judeci pricina altuia, judecă-o ca şi cum ar fi vorba de 
pricina ta şi aşa pronunţă sentinţa. Dacă e greu, nu trebuie să te minu¬ 
nezi; că pentru asta a dat Hristos mai înainte toate acele fericiri, ca, prin 
şlefuirea şi pregătirea mai dinainte a sufletului ascultătorului, să-l facă 
mai destoinic pentru primirea întregii Sale legiuiri. 


Unii comentatori spun că prin cuvîntul „pîrîş” Domnul a vrut să 
arate pe diavol şi că a poruncit să nu avem nimic cu el, adică să ne 
împăcăm cu el, pentru că după plecarea noastră de aici nu mai este cu 
putinţă o împăcare, deoarece ne aşteaptă osîndă de neînlăturat. După 
părerea mea aici este vorba de judecătorii de pe pămînt, de drumul 
pînă la judecătorie, de închisoarea aceasta pămîntească. Mai înainte 
Hristos îndemnase la îndeplinirea poruncilor Sale cu bunătăţi mai 
mari, cu bunătăţile cele viitoare; acum înfricoşează cu lucruri din 
lumea aceasta. La fel face şi Pavel; îndeamnă pe ascultător cînd cu 
bunătăţile cele viitoare, cînd cu lucruri din lumea aceasta. De pildă, 
pentru a îndepărta de la rău pe oameni, pune înaintea celui rău pe dre¬ 
gător înarmat, grăind aşa: „Iar dacă faci rău, teme-te, că nu în zadar poartă 
sabie, pentru că este slujitor al lui Dumnezeu”' 06 . Şi iarăşi, poruncindu-i să 

se supună dregătorului, nu-i aminteşte numai de frica de Dumnezeu, ci 
şi de ameninţarea şi purtarea de grijă a dregătorului: „De aceea trebuie să 
vă supuneţi nu numai pentru mînie, ci şi pentru cugetul vostru” 107 . Că, după 
cum am spus mai sus, pe oamenii cu mai puţină judecată îi îndreaptă de 
obicei bunurile care se văd şi le stau în faţă. De aceea şi Hristos n-a 
amintit numai de iad, ci şi de tribunal, de arestare, de închisoare şi de 
tot chinul de acolo, stîrpind, prin toate acestea, rădăcinile uciderii. 
Cum va ajunge un om să ucidă, cînd nu insultă, nu se judecă şi nu-şi 
prelungeşte duşmănia? Prin urmare se vede şi de aici că în folosul 
aproapelui stă folosul nostru. Cel care se împacă cu pîrîşul său îşi va 
folosi cu mult mai mult lui; că scapă de tribunale, de închisori şi de chi¬ 
nuirea de acolo. 

Să dăm, dar, ascultare poruncilor Domnului, să nu ne împotrivim 
lor şi nici să le discutăm! Că poruncile acestea, prin ele însele, ne prici¬ 
nuiesc mai cu seamă plăcere şi folos, chiar înainte de primirea răsplăţi¬ 
lor. Dacă multora li se par împovărătoare şi cu anevoie de îndeplinit, tu 
gîndeşte-te că le faci de dragul lui Hristos; şi atunci întristarea se va pre¬ 
face în bucurie. Dacă gîndim totdeauna aşa, nu vom mai simţi povara 
poruncilor, ci vom culege pretutindeni numai bucurii; osteneala n-are 
să ni se mai pară osteneală, ci, cu cît ne ostenim mai mult, cu atît oste¬ 
neala ajunge mai plăcută şi mai dulce. 

Deci cînd plăcuta obişnuinţă cu păcatele şi dragostea de bani te 
asaltează, atac-o şi tu cu gîndul acela care spune că vom primi mare răs- 

f )lată de vom călca în picioare plăcerea cea trecătoare şi spune sufletu- 
ui tău: „Te întristezi cumplit că te lipsesc de plăcere? Nu te întrista! 
Bucură-te, că îţi pricinuieşte cerul! N-o faci pentru om, ci pentru Dum¬ 
nezeu. Rabdă puţin şi vei vedea cît de mare e răsplata! Rabdă în viaţa 
aceasta pămîntească şi vei primi nespusă îndrăznire!”. 

De vom grăi unele ca acestea sufletului nostru şi nu ne vom gîndi 
numai la oboselile virtuţii, ci vom socoti şi cununile ei, ne vom depărta 
repede de orice păcat. Dacă diavolul ne arată ca trecător ceea ce este 
plăcut şi ca veşnic ceea ce este dureros, şi astfel are putere asupra 
noastră şi ne stăpîneşte, să facem şi noi contrariul: să arătăm ca trecător 
ceea ce este dureros şi ca nemuritor ceea ce este bun şi folositor; şi 
atunci ce motiv am mai avea de a nu săvîrşi virtutea, după atîta mîn- 
gîiere? în locul tuturora ne este de ajuns temeiul ostenelilor noastre, 
acela anume că avem lămurit încredinţarea că suferim toate acestea 
pentru Dumnezeu. Dacă un om care are datornic pe împărat se soco¬ 
teşte ferit de primejdii pentru toată viaţa sa, gîndeşte-te cît de ferit de 
primejdii va fi omul care-şi face, cu faptele lui mici şi mari, datornic pe 

iubitorul do oameni şi viul IJunine/eii? Nu-mi vorbi de <)bos(*li şi de 
sudori, pentru că Dumnc/eu ne uşurează săvirşirea virtuţii nu numai 
prin nădejdea bunătăţilor ce vor să fie, ci şi in alt chip, ajutîndu ne şi 
sprijinindu ne totdeauna. De-ai vrea să-ţi dai cit de mică osteneală, 
toate celelalte vin de la sine. Dumnezeu vrea ca tu să te osteneşti puţin, 
pentru ca întreaga biruinţă să fie a ta. După cum un împărat vrea ca fiul 
său să fie şi să se arate pe cîmpul de bătaie, pentru a pune pe seama lui 
victoria, tot aşa face şi Dumnezeu în lupta noastră cu diavolul. Numai 
un singur lucru îţi cere Dumnezeu: să urăşti pe diavol din toată inima. 
De faci asta, duce Dumnezeu pînă la capăt lupta! De te-ar arde minia 
sau dragostea de bani sau orice altă patimă tiranică, Dumnezeu le poto 
leşte iute dacă te vede că te înarmezi şi te pregăteşti de luptă. Pe toate 
le face uşoare şi te înalţă deasupra flăcării, ca odinioară pe tinerii din 
cuptorul Babilonului" 18 . Că şi aceia n-au adus nimic mai mult decît gin 
dul şi voinţa. 

Aşadar, ca să stingem şi noi aici pe pămînt focul oricărei plăceri 
păcătoase şi ca să scăpăm şi dincolo de iad, acestea să le socotim, de 
acestea să ne îngrijim şi pe acestea să le facem în fiecare zi, atrăgînd 
asupra noastră, prin gînduri bune şi prin dese rugăciuni, bunăvoinţa lui 
Dumnezeu. Aşa, cele ce par acum grele vor fi uşoare, lesnicioase şi plă¬ 
cute. Că atîta vreme cit patimile ne stăpînesc, socotim virtutea istovi¬ 
toare, grea, cu urcuş anevoios, iar viciul, plăcut şi foarte dulce; dar dacă 
ne desprindem puţin de patimi, vedem că viciul este respingător şi urît, 
iar virtutea uşoară, lesnicioasă şi de dorit. Şi aceasta o poţi afla de la cei 
care au dus o viaţă virtuoasă. Ascultă că Pavel spune că patimile ne sînt 
o ruşine chiar după ce ne-am depărtat de ele, spunînd: „Ce roadă aţi avut 
atunci de pe urma acelora de care acum vă ruşinaţi?” 109 . Dimpotrivă,despre 
virtute spune că este uşoară după ostenelile de la început; numeşte 
necazul uşor şi trecător 110 , se bucură de suferinţe 111 , se veseleşte în neca¬ 
zuri 112 şi se laudă cu semnele lui Hristos 113 . 

Ca să ajungem şi noi în această stare sufletească, să ne punem în 
rînduială în fiecare zi, uitînd pe cele din urma noastră şi năzuind spre 
cele ce ne stau înainte. Să urmărim răsplata chemării celei de sus, pe 
care facă Dumnezeu să o dobîndim cu toţii, cu harul şi iubirea de 
oameni a Domnului nostru Iisus Hristos, Căruia slava şi puterea în vecii 
vecilor, Amin. 


108. Dan. 3, 23. 
10!). Rom. (i, 21. 

110. // Cor. 4, 17. 

111. Col. 1, 21. 

„Aţi auzit că s-a zis celor de demult: 

Să nu faci adulter; Eu, însă, vă zic vouă 
că oricine se uită la o femeie spre a o pofti 
a şi făcut adulter cu ea în inima sa”’. 

I 

După ce Domnul a desăvîrşit porunca întîia din Vechiul Testa¬ 
ment, ridicîndu-o la cea mai înaltă filozofie, merge mai departe, în 
ordine, la porunca a doua, supunîndu-Se şi aici legii. 

- Dar aceasta nu-i porunca a doua, m-ar întreba cineva, ci a treia; 
< ă prima poruncă nu este: „să nu ucizi”, ci: ,J)omnul Dumnezeul tău 
Domn, unul este” 1 2 . De aceea se cuvine să întreb, pentru ce n-a început cu 
ea? Care e pricina? 

- Dacă ar fi început cu această poruncă, ar fi trebuit să o comple¬ 
teze şi pe ea şi să vorbească despre El. Nu era încă timpul de o învăţă¬ 
tură ca aceasta. Aşa că a vorbit deocamdată de poruncile morale, vrînd 
ca, pe temeiul lor, mai întîi, şi al minunilor, să convingă pe ascultătorii 
Săi că El este Fiul lui Dumnezeu. Dacă Hristos, chiar de la început, 
înainte de a grăi şi a face ceva, ar fi zis: „Aţi auzit că s-a zis celor de 
demult: Eu sînt Domnul Dumnezeul tău şi în afară de Mine nu este 
altul; dar Eu vă spun vouă: închinaţi-vă Mie ca şi Aceluia”, ar fî făcut ca 
toţi să se uite la El ca la un nebun. Dacă după ce a dat învăţătura Sa şi 
făcuse atîtea minuni, spuneau că-i îndrăcit 3 , deşi încă nu vorbise lămu¬ 
rit despre Dumnezeirea Sa, ce n-ar fi spus, ce n-ar fi născocit dacă ar fi 
încercat să facă asta înainte de toate acestea? Păstrînd, deci, învăţătura 
despre Dumnezeirea Sa pentru timpul potrivit, Hristos a făcut ca 
dogma aceasta să fie bine primită de majoritatea ascultătorilor Săi. 
Aceasta e pricina că a lăsat la o parte porunca întîi: i-a pregătit mai întîi 
drumul prin minunile săvîrşite şi prin minunata Sa învăţătură; apoi o 
descoperă şi cu cuvîntul. O descoperă la început puţin cîte puţin, pe 
nesimţite, prin strălucirea minunilor şi prin însuşi felul învăţăturii. Fap¬ 
tul că Hristos dădea, cu deplină autoritate, astfel de legi şi le îndrepta pe 

(ele vechi laica ca omul priceput şi cu luare aminte sa descopere înce¬ 
tul cu încetul dogma despre Dumnezeirea Sa. „Şi se minunau toţi de El, 
spune Scriptura, ca nu-i învăţa aşa cum ii învăţau cărturarii lor" 4 . 

Hristos Şi-a început învăţătura Sa vorbind de cele mai generale 
patimi omeneşti: mînia şi pofta, pentru că acestea sînt mai ales patimile 
care ne stăpînesc; ele sînt legate de firea noastră mai mult decît cele¬ 
lalte. Şi cu putere deplină, atîta cît se cuvenea unui legiuitor, a îndreptat 
aceste patimi şi le-a înfrumuseţat deplin. Nu s-a mărginit să spună că cel 
ce face adulter este pedepsit, ci a mers mai departe şi face şi aici ceea ce 
făcuse cu porunca din legea veche, „Să nu ucizi”: pedepseşte şi privirea 
pofticioasă, ca să afli că dă o învăţătură superioară învăţăturii cărturari 
lor. De aceea spune: „Cel care se uită la o femeie spre a o pofti a şi făcut adul¬ 
ter cu ea ”, adică cel care-şi face de lucru pentru a se uita cu curiozitate 
la trupurile strălucitoare, pentru a căuta cu privirea chipurile frumoase, 
pentru a hrăni sufletul cu vederea lor şi pentru a-şi pironi ochii pe obra¬ 
jii frumoşi. Că Hristos n-a venit să mîntuie numai trupul de fapte rele, ci 
şi sufletul, înainte de trup. Şi pentru că primim harul Duhului în inimă, 
Hristos curăţeşte mai întîi inima. 

- Dar cum e cu putinţă să scap de poftă? 

- Da, dacă am vrea am putea s-o omorîm, să rămînă fără putere. De 
altfel Hristos nu cere aici să stîrpim orice fel de poftă, ci numai pofta 
aceea care se naşte datorită privirilor. Că omul care caută să vadă chi¬ 
puri frumoase, acela mai cu seamă aprinde cuptorul patimii, îşi robeşte 
sufletul şi porneşte iute şi spre faptă. De aceea Hristos n-a spus: „Cel 
care pofteşte să facă adulter”, ci: „Cel care se uită la o femeie spre a o pofti”. 
Mîniei îi pusese un hotar, spunând: „Cel care se mînie în deşert”; aici, însă, 
nu mai pune poftei hotar, ci o interzice cu totul, deşi amîndouă - şi 
mînia şi pofta - sînt înnăscute îii firea omenească, deşi amîndouă ne 
sînt folositoare: mînia ca să pedepsim pe cei răi şi să îndreptăm pe cei 
care se uită urît, iar pofta ca să dăm naştere la copii, pentru a continua 
neamul omenesc prin astfel de moştenitori. 

II 

M-ar putea întreba cineva: 

- Dar pentru ce n-a pus hotar şi poftei? 

- Dacă te-ai uita cu luare aminte ai vedea că şi poftei îi pune mare 
hotar. Că nu s-a mărginit să spună: „Cel care va pofti - pentru că poate 
pofti şi cel ce şade în munţi -, ci: „Cel care se va uita spre a pofti”, adică 
omul care adună în el însuşi pofta, care, fără să-l silească cineva, îşi 
bagă fiara in mintea lui potolită. O astfel de poftă nu porneşte datorită 

firii, ci tiîndăvirii. De altfel şi Vechiul Testament o interzicea, spunînd: 
„Nu te uita la frumuseţe străină”’. Apoi, ca să nu spui: „Ce păcat fac dacă 
mă uit la o femeie, dar nu cad?”, Hristos pedepseşte chiar privirea, pentru 
ca nu cumva, prin această îngăduinţă, să prinzi curaj şi să cazi în păcat. 

- Dar ce păcat fac dacă mă uit? O poftesc, dar nu săvîrşesc nici o 
faptă rea! 

- Şi aşa eşti rînduit împreună cu cei ce fac adulter! Legiuitorul a 
hotărît şi nu trebuie să iscodeşti mai mult. Se poate ca, uitîndu-te aşa, să 
poţi să te stăpîneşti o dată, de două ori, de trei ori! Dar dacă vei conti¬ 
nua să faci asta, dacă vei aprinde cuptorul, de bună seamă vei cădea, că 
nu eşti în afara firii omeneşti. După cum noi, cînd vedem pe copil cu 
cuţitul în mînă îl batem şi-i luăm cuţitul din mînă, deşi nu l-am văzut 
rănit, tot aşa şi Dumnezeu opreşte privirea pofticioasă, chiar înainte de 
păcat, tocmai pentru a nu cădea în păcat. Că omul, care şi-a aprins 
odată flacăra, îşi plăsmuieşte necontenit chipuri de lucruri ruşinoase, 
chiar în lipsa femeii văzute, şi de la ele ajunge adesea la faptă. Aceasta e 
pricina că Hristos opreşte chiar împreunările făcute în inimă. 

în faţa unei astfel de porunci, ce-ar putea spune cei care trăiesc sub 
acelaşi acoperiş cu călugăriţele, cu fecioarele afierosite lui Dumnezeu? 
După legea pusă de Domnul, ei săvîrşesc nenumărate păcate de desfrî- 
nare, pentru că în fiecare zi se uită cu poftă la ele. De aceea fericitul Iov 
şi a pus dintru început această lege de a nu se uita la fecioare 6 . Lupta e 
mai mare după ce te-ai uitat cu poftă la o femeie dar n-ai trăit cu ea.'Că 
nu gustăm atîta plăcere de pe urma uitatului cu poftă la o femeie, cîtă 
suferinţă avem de pe urma creşterii poftei; împuternicim pe potrivnic, 
facem loc larg diavolului şi nu mai sîntem în stare să-l îndepărtăm, 
după ce l-am băgat în gîndurile noastre cele mai intime, după ce i-am 
deschis lui mintea. De aceea Hristos spune: „Nu fi desfrînat cu ochii şi 
nu vei fi desfrînat cu mintea!”. 

Este un alt fel de a te uita la o femeie, aşa cum se uită cei cu inima 
curată. De aceea Hristos n-a oprit uitatul, ci uitatul cu poftă. Dacă n-ar 
fi vrut asta, ar fi spus: „Cel care se uită la o femeie”; dar n-a spus aşa, ci: 
„Cel care se uită spre a o pofti”, ca să facă plăcere ochilor. Dumnezeu nu 
ţi-a făcut ochii ca prin ei să-ţi bagi în suflet desfrînarea, ci ca văzînd 
făpturile Lui să admiri pe Creator. După cum este o mînie fără rost, tot 
astfel este şi un uitat fără rost, cînd faci aceasta de dragul poftei. Dacă 
vrei să te şi uiţi şi să ai şi plăcere, uită-te la femeia ta, iubeşte-o pe ea neînce¬ 
tat ! Nici o lege nu te opreşte! Dar dacă vrei să te uiţi cu nesaţiu la frumuseţi 

străine, atunci nedreptăţeşti şi pe femeia ta, rotindu ţi ochii preUilinde 
nea, şi nedreptăţeşti şi pe aceea la care te uiţi, că o atingi cu ochi nele 
giuiţi. Chiar dacă n-ai atins-o cu mina, o atingi cu ochii. De aceea şi asta 
se socoteşte desfrînare şi aduce asupră-ţi chin greu, înaintea chinului 
din iad, că-ţi umple sufletul de nelinişte şi tulburare. Mare este ame¬ 
ţeala, nespus de cumplită durerea! Cel cuprins de această patimă este 
mai nefericit decît prinşii de război, decît cei înlănţuiţi. Adesea, aceea 
care a aruncat săgeata a plecat, dar rana a rămas. Mai bine spus, n-a 
aruncat aceea săgeata, ci tu te-ai rănit de moarte uitîndu-te cu poftă. 
Spun asta ca să scap de bîrfeli pe femeile cinstite. Pentru că femeile 
celelalte, care se împodobesc spre a atrage spre ele ochii celor cu care 
se întîlnesc, chiar dacă nu rănesc pe nimeni, îşi primesc osînda cuvenită 
lor. A făcut farmece, a pregătit otrava, deşi n-a dus paharul la gura nimănui; 
mai bine spuş, paharul î-a dus, dar nu s-a găsit nimeni ca să-l bea. 

- Pentru ce Hristos n-a adresat cuvintele sale şi femeilor, ci numai 

bărbaţilor? 

» 

- Pentru că Hristos dă legi care privesc şi pe bărbaţi şi pe femei, 
deşi pare că se adresează numai bărbaţilor. Vorbeşte capului, dar 
poruncile Sale sînt adresate întregului trup. Vede în femeie şi în băr¬ 
bat o singură fiinţă şi nu face deosebire între sexe. 



Dar dacă vrei să auzi mustrări împotriva femeilor, ascultă pe Isaia, 
care le spune multe, bătîndu-şi joc de îmbrăcămintea lor, de privirile 
lor, de mersul lor, de hainele lor care se tîrăsc pînă jos, de picioarele lor 
jucăuşe şi de grumajii goi'. Ascultă-1 şi pe fericitul Pavel, care dă multe 
legi femeilor şi le mustră aspru pentru împletiturile părului, pentru 
podoabe şi pentru multe alte asemenea lucruri 8 . 

Acelaşi lucru, în chip ascuns, îl spune şi Hristos în cuvintele de mai 
jos, pentru că atunci cînd spune: „Scoate şi taie pe cel ce te sminteşte”, 
Hristos îşi arată mînia Sa faţă de astfel de femei. De asta a şi adăugat: 

„Dacă ochiul tău cel drept te sminteşte, scoate-l şi-l aruncă de la tine” 9 . 

Ca să nu spui: „Ce? Dar dacă e rudă cu mine? Dar dacă am o altfel 
de legătură cu el?”, de aceea Hristos nu vorbeşte aici de mădularele tru¬ 
pului - Doamne fereşte! -,că nicăieri n-a spus că tmpul este de vină 
pentru săvîrşirea păcatelor, ci necontenit a spus că de vină este gîndul 
nostru cel rău. Nu este de vină ochiul, care vede, ci mintea şi cugetul. 

7. ha ia ,'t, l. r >. 

8. 1 hm. 1. !l. 

!>. Mala '2 { >. 

Adeseori cînd mintea ne e îndreptată în altă parte, ochiul nu vede pe 
cei din faţă. Prin urmare vederea nu se datoreşte în întregime ochiului. 
Dacă Hristos ar fi vorbit de mădularele trupului nostru, n-ar fî vorbit 
numai de un singur ochi şi nici numai de ochiul drept, ci de amîndoi. 
Căci cine se sminteşte din pricina ochiului drept, apoi, fără îndoială, se 
va sminti şi din pricina ochiului sting. 

- Pentiru ce, deci, Hristos a vorbit de ochiul drept şi a mai adăugat 
şi mîna? 10 

- Ca să afli că nu e vorba de mădularele trupului, ci de cei care sînt 
în strînsă legătură cu noi, cu prietenii noştri. Hristos îţi spune: „Dacă 
iubeşti pe cineva atit cît îţi iubeşti ochiul cel drept sau socoteşti că-ţi 
este tot atit de folositor cît de folositoare ţi-i mîna, tai-o, dacă-ţi vatămâ 
sufletul!”. Uită-te la tăria cuvintelor Lui. N-a spus: „îndepărtează-l!”, ci 
vrea o despărţire totală. De aceea spune: „Scoate-l şi-l aruncă de la tine!”. 
Apoi, pentru că porunca Sa este neîndurătoare, arată folosul pentru amîn- 
două părţile: Şi pentru cei buni şi pentru cei răi, întărind comparaţia: 


7Â 



„Că mai de folos îţi este să piară unul din mădularele tale şi nu tot trupul 
să fie aruncat în gheenă” 11 . 

Cînd prietenul tău nu se mîntuie, ba te mai duce şi pe tine la pieire, 
ce fel de dragoste de prieten este aceea să pieriţi amîndoi, cînd e cu 
putinţă să se mîntuie unul dacă sînteţi despărţiţi? 

- Atunci pentru ce Pavel dorea să fie anatema? 12 

. - Nu dorea să fie anatema pentru ca să nu cîştige nimic, ci ca să 

mîntuie pe alţii. Aici, însă, paguba este pentru amîndoi. De aceea n-a 
spus: „Scoate-l”, ci şi: „Aruncă-l de la tine!”, pentru ca să nu-1 mai poţi lua 
înapoi dacă rămîne aşa. Făcînd aceasta îl scapi şi pe el de păcat mai 
mare şi te scapi şi pe tine de pieire. 

Dar ca să vezi mai bine folosul acestei porunci, să cercetăm, dacă 
vrei, spusele Domnului, aplicîndu-le chiar la mădularele trupului Dacă 
ar fi vorba de ales şi ai fi silit sau să rămîi cu ochii teferi, dar să te arunce 
într-o groapă şi să pieri, sau să ţi se scoată ochii şi să-ţi mîntui sufletul, 
oare n-ai alege a doua cale? Negreşit! N-ai făcut asta pentru că ţi-ai urît 
ochii, ci pentru că ţi-ai iubit întregul trup. Tot aşa trebuie să gîndeşti şi 
de bărbaţii şi de femeile care-ţi sînt prieteni. Dacă tai orice legătură de 
prietenie cu acela care te vatămă sufleteşte cu prietenia lui, dar nu-şi 
tămăduieşte boala, atunci te scapi şi pe tine de orice vătămare, dar şi pe 
el de un mare păcat, că nu va mai da socoteală, în afară de păcatele lui, 
şi de pierderea ta. Ai văzut de cîtă blîndeţe şi de cîtă purtare de grijă 




10. Matei 5, 30. 
11: Matei 5, 30. 
12. Rom. 9, 3. 

este plină această poruncă? Ai văzut cită iubire de oameni arată chiar 
aşa părută multora asprime? Să audă aceste cuvinte cei care se grăbesc 
spre teatre şi ajung în fiecare zi desfrânaţi! Dacă legea lui Hristos ne 
porunceşte să ne despărţim cu totul de prietenul care ne vatămă mîntui- 
rea noastră, ce apărare mai pot avea aceia care ducîndu-se la teatru âşi 
fac în fiecare zi prieteni pe nişte necunoscuţi şi-şi gătesc nenumărate 
prilejuri de pierzanie? Hristos nu numai că nu ne îngăduie să vedem 
spectacole desfrînate, dar, pentru că a arătat paguba ce o avem de pe 
urma unor. astfel de legături, întinde mai departe legea Sa şi ne porun¬ 
ceşte să rupem aceste legături şi să le aruncăm departe de noi. Şi Hris¬ 
tos, Care a grăit nenumărate cuvinte despre dragoste, dă aceste legi toc¬ 
mai ca să cunoşti din aceste două feluri de legi marea Lui purtare de 
grijă, ca să cunoşti că el caută prin toate numai folosul tău. 

„Şi s-a zis: Cel care-şi va lăsa femeia lui să-i dea carte de despărţenie. Iar 
Eu zic vouă: Că acela care va lăsa pe femeia lui, afară de cuvînt de desfrînare, o 
face să săvîrşeascâ adulter; şi cel ce o va lua pe cea lăsată, face adulter” 13 . 

IV 

Hristos nu dă altă lege pînă ce mai întâi nu curăţă deplin pe cele 
dinainte. , 

Iată că ne arată şi un alt fel de desfrînare. 

- Care? 

- Era o lege veche, care nu oprea pe bărbatul care-şi ura femeia să 
o alunge pentru orice pricină şi să ia alta în locul ei. Legea porunceşte 
ca bărbatul să facă ceva mai mult: să-i dea femeii şi carte de despărţe¬ 
nie, ca să nu mai poată să se întoarcă la bărbatul ei. Dacă legea n-ar fi 
dat această poruncă, ci ar fi îngăduit bărbatului să-şi lepede femeia şi să 
ia alta, şi apoi să o aducă în casă iarăşi pe cea dinţii, s-ar fi făcut mare 
amestec în căsnicii: bărbaţii ar fi luat atunci mereu femeile altora şi asta 
ar fi fost curată desfrînare. Din pricina asta cartea de despărţenie dădea 
un mare ajutor căsniciilor. în afară de asta, cartea de despărţenie înlă¬ 
tura un alt rău cu mult mai mare. Dacă legea ar fi silit pe bărbat să ţină 
în casă pe femeia pe care o urăşte, bărbatul ar fi ucis-o. Aşa de cruzi 
erau iudeii! Cum aveau să-şi cruţe femeile lor, cînd nu-şi cruţau proprii 
lor copii, cînd omorau pe profeţi, cînd vărsau sîngele ca apa? De aceea 
legea veche a îngăduit un păcat mai mic, dar a stârpit unul mai mare. La 
început de tot nu era legea cărţii de despărţenie. Ascultă că însuşi Hris¬ 
tos o spune: ,JMoise a scris acestea din pricina învîrtoşeniei inimii 

voastre” 14 ; a scris să-i daţi drumul femeii, ca să n-o omorîţi de-o 
ţineţi în casă! 

Pentru că Hristos interzisese nu numai omorul, ci şi simpla mînie, 
îi este uşor să dea această lege. De aceea, înainte de a o da, aminteşte 
totdeauna de porunca dată celor de demult, ca să axate că legea Sa nu-I 
potrivnică aceleia, ci de acord cu ea; o întăreşte, nu o dărîmă; o 
îndreaptă, nu o strică. 

Iată că şi acum Hristos se adresează tot bărbatului: „Cel care-şi lasă 
pe femeia lui, spune Hristos, o face să săvîrşească adulter, iar cel care ia pe cea 
lăsată face adulter”. Bărbatul care-şi lasă femeia se face pe sine însuşi 
vinovat de păcat, chiar dacă nu ia altă femeie, tocmai pentru că a 
făcut-o să săvîrşească adulter; iar cel care-şi ia altă femeie săvîrşeşte şi el 
adulter. Să nu-mi spui că a lăsat-o acela! Chiar dacă a lăsat-o, rămîne 
totuşi femeia celui care a lăsat-o. Apoi, ca să nu facă pe femeie mai 
obraznică, pentru că toată vina a fost aruncată pe bărbatul care a 
lăsat-o, Hristos îi închide şi ei uşa unei noi căsătorii, spunînd: Jar cel 
care ia pe cea lăsată face adulter”. Prin aceste cuvinte Hristos duce pe 
femeie pe drumul cel bun, chiar fără voia ei: o opreşte de a se mai căsă¬ 
tori şi nu-i îngăduie să aibă vreun prilej de micime sufletească. într-ade- 
văr, dacă femeia ştie că vrînd-nevrînd trebuie sau să trăiască cu bărba¬ 
tul pe care l-a avut de la început, sau, dacă pleacă din casa bărbatului ei, 
să nu mai aibă nicăieri nici o scăpare, atunci va fi nevoită, chiar fără 
voia ei, să-şi iubească soţul. 

Să nu te miri, dar, că Hristos nu Se adresează femeii cînd dă aceste 
porunci. Femeie este mai slabă. De aceea o şi lasă la o parte, dar o pune 
pe calea cea bună, ameninţînd pe bărbat. Hristos a făcut ceea ce face un 
tată care are un copil rău. Tatăl lasă la o parte pe copilul său şi mustră 
pe cei care i-au stricat copilul, interzicîndu-le să mai aibă legături cu el, 
să se mai apropie de el. 

Dacă ţi se pare grea porunca aceasta, atunci adu-ţi aminte de 
poruncile date de El mai înainte, în care a fericit pe ascultătorii Săi, şi 
vei vedea că şi această poruncă este cu putinţă de îndeplinit, fiind uşoa¬ 
ră. Da, Cum să-ţi alungi femeia din casă cînd eşti blînd, făcător de pace, sme¬ 
rit, milostiv? Cum să te cerţi cu soţia ta cînd tu împaci pe alţii? 

Nu numai prin asta, dar şi în alt chip a făcut Hristos uşoară porunca 
aceasta. Prin cuvintele: Jn afară de cuvînt de desfrînare”, Hristos Iasă băr¬ 
batului numai un singur caz cînd îşi poate lăsa femeia; că altfel s-ar fi 
ajuns iarăşi la acelaşi lucru. Dacă i-ar fi poruncit bărbatului să o ţină în 
casă, deşi femeia lui a trăit cu mulţi bărbaţi, atunci fapta bărbatului ar 
duce iarăşi tot la adulter. 

Vezi ce acord este între porunca aceasta şi cele spuse mai sus? Băr¬ 
batul care nu se uită cu ochi desfrînaţi la o femeie nu săvîrşeşte adulter; 
iar dacă nu săvîrşeşte adulter nu dă prilej unui alt bărbat să-şi lase 
femeia lui. Pentru aceea, deci, Hristos îl strînge pe bărbat cu toată tăria, 
îl îngrădeşte cu frică, ridică asupra lui mare primejdie dacă îşi lasă 
soţia; căci pe bărbat îl face răspunzător dacă femeia săvîrşeşte adulter. 
Aşadar, ca să nu socoteşti la auzul cuvintelor: „Scoate-ţi ochiul tău!”, că 
aceste cuvinte le-a spus şi despre femeie, Domnul a adăugat la timp 
îndreptarea aceasta, îngăduindu-i bărbatului să-şi lase femeia numai 
într-un singur caz; în altul, nicidecum. 

Jarăşi aţi auzit că s-a zis celor de demult: Să nu juri strîmb, ci să dai 
Domnului jurămintele tale;iar Eu vă spun vouă: Să nu te juri deloc” 15 

- Pentru ce Domnul n-a vorbit îndată de furt, ci de jurămîntul 
strîmb, trecînd peste porunca aceea? 

- Pentru că cel ce fură, acela se şi jură. Şi dimpotrivă cel care nu ştie 
nici să se jure, nici să mintă, cu atît mai puţin va fura. Prin urmare oprind ju¬ 
rămîntul, a oprit şi celălalt păcat, furtul; iar prin furt, minciuna. 

- Ce înţeles au cuvintele: „Să dai Domnului jurămintele tale”? 

- înseamnă să spui adevărul cînd juri. ,jDar Eu vă spun vouă: Să nu te 
juri deloc”. 


V 

Apoi mai departe, pentru a-i face să nu se jure pe Dumnezeu, 
spune: 

„Nici pe cer, că este tronul lui Dumnezeu; nici pe pămînt, că este aşternut 
picioarelor Lui; nici pe Ierusalim, că este cetatea marelui împărat” 16 . 

Folosind cuvintele profeţilor, Hristos arată că nu e împotriva celor 
de demult. Evreii aveau obiceiul să se jure aşa; şi evanghelistul vor¬ 
beşte, la sfîrşitul Evangheliei, de acest obicei 17 . 

Uită-te, te rog, la pricina pentru care Domnul preţuieşte atît de 
mult aceste stihii: cerul, pămîntul; nu din pricina firii lor, ci din pri¬ 
cina raportului lor cu Dumnezeu, exprimat pe măsura înţelegerii 
noastre. Pentru că era mare tirania închinării la idoli, Hristos, ca să nu 
pară a spune că stihiile acestea sînt de preţ prin ele însele, a arătat pri¬ 
cina preţuirii lor, care duce tot la slăvirea lui Dumnezeu. Hristos n-a 
spus: „Să nu vă juraţi pe cer, pentru că e mare şi frumos”; nici n-a spus: 
„Să nu vă juraţi pe pămînt, pentru că este folositor”, ci: ,J*entru că cerul 


15. Matei 5, 33-34. 

16. Matei 5, 34-35. 

este tronul lui Dumnezeu, iar pămîntul este aşternut picioarelor Lui”. Tot¬ 
deauna Hristos îndreaptă pe ascultătorii Săi spre Stăpînul lor. 

,J\Hei pe capul tău, că nu poţi să faci un fir de păr alb sau negru” 18 . 

Iarăşi şi aici, nu pentru că admiră pe om opreşte jurămîntul făcut pe 
capul omului - că atunci ar trebui adorat şi omul ci spre a înălţa spre 
Dumnezeu slava. Arătîndu-ţi că nu eşti stăpîn pe tine însuţi, înseamnă 
că nu eşti stăpîn nici pe jurămintele făcute pe capul tău. Că dacă un tată 
nu-şi dă altuia copilul lui, cu atît mai mult Dumnezeu nu va da pe mîna 
ta opera Lui. Chiar dacă capul e al tău, dar e bun al lui Dumnezeu; şi 
eşti atît de puţin stăpîn pe el, că nu poţi face nici ceea ce este mai neîn¬ 
semnat pe el. Că Hristos n-a spus: „Nu poţi face un fir de păr”, ci: „Nu 
poţi nici culoarea să i-o schimbi”. 

- Dar ce să fac dacă cineva îmi cere să jur, dacă mă sileşte? 

- Frica de Dumnezeu să fie mai puternică decît silnicia. Dacă ai de 
gînd să-mi vii cu astfel de scuze, atunci nu vei păzi nici o poruncă! Aşa 
vei spune şi cu porunca de a nu-ţi lăsa femeia 10 : „Ce? Să n-o las, cînd e 
certăreaţă şi cheltuitoare?” Aşa vei spune şi cu porunca de a-ţi scoate 
ochiul drept 20 : „Ce? Să rup orice legătură cu prietenul meu, cînd îl 
iubesc şi ard de dragul lui?” Aşa vei spune şi cu porunca de a nu te uita 
cu poftă 21 : „Ce să fac dacă nu pot să nu mă uit?” Aşa vei spune şi cu 
porunca de a nu te mînia pe fratele tău 22 : „Ce să fac, dacă sînt iute şi nu 
pot să-mi stăpînesc limba?” Şi aşa vei călca toate poruncile Domnului. To¬ 
tuşi de legile omeneşti nici nu îndrăzneşti să-mi vii cu astfel de scuze, nici să 
spui: „Ce să fac, dacă sînt aşa şi aşa?”, ci, vrînd-nevrînd, te supui celor scrise. 

De altfel, nici nu vei ajunge vreodată să fii silit să juri. Cel ce a auzit 
fericirile şi şi-a format sufletul, aşa cum a poruncit Hristos, nu va fi silit 
niciodată de nimeni să se jure, fiind respectat şi preţuit de toată lumea. 

„Ci să fie cuvîntul vostru: da, da şi nu, nu; iar ceea ce este mai mult decît 
acestea, de la cel rău este” 23 . 

- Dar ce este mai mult decît „da” şi decît „nu”? 

- Jurămîntul, nu jurămîntul strîmb. Că toată lumea ştie - şi nimeni 
nu mai are nevoie să o afle - că jurămîntul strîmb este de la diavolul şi 
că nu e numai de prisos, ci şi potrivnic. A fi de prisos înseamnă a fi mai 
mult, a fi din belşug, aşa cum este jurămîntul. 

- Cum? Jurămîntul este de la cel rău? Dacă-i de la cel rău, atunci 
pentru ce a fost legiuit de legea veche? Tot aşa cu lăsarea femeii; pentru 
ce este socotită acum adulter cînd era îngăduită mai înainte? 

1 - 8 . Matei 5 , 36 . 

19 . Matei 5 , 32 . 

20 . Matei 5 , 29 . 

21 . Matei 5 , 28 . 

22 . Matei 5 , 22 - 23 . 

23 . Matei 5, 37. 

- Ce putem răspunde acestor întrebări? Legiuirile Vechiului Testa¬ 
ment erau legiuiri pe măsura slăbiciunilor celor ce primeau legile. Chiar 
cinstirea lui Dumnezeu, cu arderea de came şi de grăsime, era cu totul 
nevrednică de Dumnezeu, după cum gingăvitul este nevrednic de un 
filozof. Dar acum, cînd Hristos ne-a ridicat la o vieţuire mai înaltă, lăsa¬ 
rea femeii este socotită adulter, iar jurămîntul, de la diavol. 

Dacă legile Vechiului Testament ar fi fost de la diavol, apoi n-ar 
fi făcut atîta bine. Că n-ar fi fost primite acum cu atîta uşurinţă legile 
Noului Testament, dacă n-ar fi fost mai înainte legile Vechiului Testa¬ 
ment. Nu-mi cere, dar, să-şi arate tăria lor acum, cînd a trecut folosul 
lor, ci atunci, cînd timpul o cerea! Dar, mai bine spus, dacă vrei, poţi să 
le-o ceri şi afum! Că şi acum îşi arată tăria lor, tocmai prin ceea ce noi 
hulim în ele; căci cea mai mare laudă a lor este că sînt aşa cum sînt. 
Dacă nu ne-ar fi crescut bine şi dacă nu ne-ar fi făcut destoinici pentru 
primirea unor legi mai bune, n-ar fi aşa cum sînt. Legile Vechiului Tes¬ 
tament se pot asemăna cu sînul mamei. Sînul pare nefolositor după ce 
şi-a îndeplinit tot rostul lui şi după ce copilul poate mînca o altă mîn- 
care; mamele chiar, care socoteau mai înainte sînul cu totul trebuincios 
copilului, acum îl batjocoresc înaintea copilului cu fel de fel de cuvinte 
urîte; multe din qle nu se mărginesc numai la batjocură, ci îşi ung sînu- 
rile cu alifii amare, pentru ca amărăciunea alifiei să-i stingă copilului 
pofta, atunci cînd cuvintele n-au destulă tărie să-l dezveţe de supt. 

VI 

în acest înţeles a spus şi Hristos că: „ceea ce este mai mult decît da şi 
decît nu este de la cel rău ”, nu ca să arate că Vechiul Testament este de la 
diavol, ci ca să ne depărteze cu nişte cuvinte mai tari de tot ce era rău în 
Vechiul Testament. 

Acestea le spunea Hristos ucenicilor Săi; iudeilor celor nesimţitoti, 
însă, care stăruiau în ale lor, le-a uns cetatea sfîntă de jur împrejur cu 
frica de robie, ca şi cu o alifie amară, făcîndu-le-o de necălcat; iar cînd 
Hristos a văzut că nici aceasta n-are putere să-i stăpînească, ci doreau 
iarăşi să o vadă, alergînd la ea, ca şi copilul la sînul mamei, Domnul a 
acoperit desăvîrşit sfinta cetate, dărîmîndu-o, iar pe cei mai mulţi dintre 
iudei i-a dus departe de ea, aşa cum fac mulţi depărtînd viţeii de vaci, 
pentru ca să-i dezveţe cu trecerea timpului de vechiul lor obicei. Dacă 
Vechiul Testament ar fi fost de la diavol, atunci n-ar fi ţinut pe iudei 
departe de închinarea la idoli, ci, dimpotrivă, i-ar fi dus şi i-ar fi aruncat 
la slujirea idolilor. Că asta voia diavolul. Aşa, însă, vedem că Vechiul 
Testament a făcut cu totul altceva. Chiar jurămîntul, de care e vorba, a 
fost legiuit de legea veche, tocmai pentru ca iudeii să nu se jure pe idoli, 








ci pe Dumnezeu. ,Juraţi-vâ, spune profetul, pe Dumnezeul cel adevărat” 24 . 
Deci legea veche n-a săvîrşit fapte de mică însemnătate, ci foarte mari. 
Lucrarea strădaniei ei a fost de a-i aduce pe iudei la hrana cea tare a 
Noului Testament. 

- Ce? aş putea fi întrebat. Jurămîntul nu mai este de la diavol? 

- Ba da, este de la diavol! Dar aceasta abia acum, după ce am pri¬ 
mit o atît de înaltă filozofie, atuncea nu! 

- Dar cum se poate ca acelaşi lucru odată să fie bun şi altă dată rău? 

- Eu spun cu totul dimpotrivă: Pentru ce nu poate fi un lucru odată 
bun şi altă dată rău, cînd toate lucrurile o arată: meseriile, fructele, toate 
celelalte? Uită-te la trupul nostru! Cu el se întîmplă mai întîi lucrul 
acesta. Mersul în patru labe, atunci cînd eşti copil mic, e un lucru bun; 
mai tîrziu, o nenorocire; hrănitul cu mîncare mestecată în gură este un 
lucru bun la începutul vieţii noastre; mai tîrziu, plin de scîrbă; hrănitul 
cu lapte şi căutarea sinului, la început, este un lucru folositor şi mîntui- 
tor; mai tîrziu, ruinător şi vătămător. Vezi că aceleaşi fapte sînt bune 
într-un timp, iar în alt timp nu mai sînt bune? E un lucru bun să porţi 
haine copilăreşti cînd eşti copil, dar e o ruşine să faci asta cînd eşti băr¬ 
bat. Vrei să vezi acum şi contrariul, anume că cele care se potrivesc băr¬ 
batului nu se potrivesc copilului? Dă-i unui copil o haină bărbătească şi 
pe toţi îi apucă rîsul, iar copilul va fi în primejdie şi mai mare, că, 
îmbrăcat aşa, va cădea de multe ori în mers. Dă-i unui copil să facă poli¬ 
tică, să facă negoţ, să semene, să secere şi iarăşi pe toţi îi apucă rîsul. 
Dar pentru ce vorbesc de nişte lucruri ca acestea? Crima, recunoscută 
de toţi ca venind de la diavol, ei bine, chiar crima, săvîrşită la timp 
potrivit, a făcut ca Finees, care a ucis, să fie înălţat la treapta de preot 2 ®. 
Că uciderea este o faptă a diavolului, ascultă ce spune Hristos: „ Voi vreţi 
să faceţi lucrurile tatălui vostru 26 ; acela a fost dintru început ucigător de 
oameni ” 27 . Finees a fost ucigaş de om şi totuşi „i s-a socotit lui întru drep¬ 
tate 2H , spune Scriptura. Avraam apoi n-a fost numai ucigaş de om, ci şi 
ucigaşul propriului său copil - ce-i cu mult mai rău - şi totuşi fapta lui 
l-a ridicat şi mai mult în ochii lui Dumnezeu 29 . Iar apostolul Petru a 
făcut un îndoit omor 30 ; totuşi fapta lui a fost o faptă duhovnicească. 

Aşadar să nu cercetăm numai faptele, ci să cercetăm, cu deosebită 
luare-aminte, şi timpul şi pricina şi intenţia şi deosebirea de persoane şi 
tot ceea ce poate da unei fapte sensul adevărat. Că nu poţi ajunge în alt 
chip la adevăr. 



24. Ier. 4, 2. 

2!>. Num. 2. r >, fi-18. 
2fi. loati 8, 41. 

27. loan 8, 44. 

28. Ps. l(). r >, 82. 

2!>. Pat. 22, 10. 

80. I'apte I>, 1 -10. 

IMIUI I A MATKI 



Să ne sirguim, dar, de voim să avem parte de împărăţia cerurilor, să 
facem mai mult decît cele poruncite de legea veche; altfel nu-i cu 
putinţă să dobîndim cele cereşti. Dacă ne mulţumim cu măsura legilor 
vechi, vom rămîne dincoace de pridvoarele darurilor. „Că de nu va pri¬ 
sosi dreptatea voastră mai mult decît a cărturarilor şi fariseilor, nu veţi putea 
intra întru împărăţia cerurilor” 31 . Şi cu toate că stă deasupra noastră o atît 
de mare ameninţare, totuşi sînt unii care nu numai că nu depăşesc drep¬ 
tatea Vechiului Testament, ci sînt cu mult în urma ei. Nu numai că nu 
evită jurămîntul, dar se jură şi strîmb; nu numai că nu alungă privirile 
desfrînate, dar se şi desfrînează şi îndrăznesc să săvîrşească, fără să le 
pese, tot ce-i oprit. Aceştia un singur lucru mai aşteaptă: ziua osîndirii, 
cînd vor primi cea mai cumplită pedeapsă pentru păcatele lor. Acesta-i 
sfîrşitul celor ce şi-au cheltuit viaţa în păcate! De aceştia trebuie să dez- 
nădăjduim, pentru că ei nu mai au nimic altceva de aşteptat decît 
osînda. Iar cei care sînt încă pe pămînt mai pot lua lupta de la început; 
şi le va fi uşor şi să învingă şi să se încununeze. 


VII 


Nu te descuraja 32 , deci, omule, nici nu-ţi slăbi rîvna! Poruncile lui 
Hristos nu-s grele! Spune-mi, te rog, ce oboseală este să fugi de jură- 
mînt? îţi cere să cheltuieşti bani? Trebuie să asuzi şi să te nevoieşti? Nu! 
E de ajuns numai să voieşti şi totul s-a făcut! Dacă-mi spui că te juri din 
obişnuinţă, îţi voi răspunde că tocmai obişnuinţa te va uşura să nu te 
mai juri. Reuşeşti totul dacă, în locul vechii obişnuinţe, iei o altă obiş¬ 
nuinţă. Gîndeşte-te că mulţi eleni, care se bîlbîiau, şi-au îndreptat limba 
lor greoaie prin îndelungată stăruinţă; alţii, care aveau umerii strîmbi 
şi-i mişcau necontenit, i-au îndreptat punînd deasupra lor săbii. Am fost 
silit să vă dau aceste exemple, luate de la păgîni, ca să vă fac cu ele de 
ruşine, pentru că nu vă conving cuvintele Scripturilor. Aşa făcea şi 
Dumnezeu cu iudeii, spunîndu-le: „Duceţi-vă în insulele Hetiim, trimiteţi 
în Cedar şi vedeţi de-şi schimbă neamurile dumnezeii lor! Şi ei nu sînt dumne¬ 
zei!” 33 . îi trimite adeseori şi la cele necuvântătoare, grăindu-le aşa: 

,M^gi la furnică, leneşule, şi urmează căile ei! 34 ... Mergi la albină!” 35 . Aşa 
vă voi spune şi eu acum: Uitaţi-vă la filozofii greci şi atunci veţi şti de cită 
osîndă sîntem vrednici noi, care nu ascultăm legile cele dumnezeieşti! 
Aceia s-au supus la nenumărate munci şi osteneli, pentru slavă ome- 



31. Matei 5, 20. 

32. De aici începe partea morală: Despre a nu te jura. 

33. Ier. 2, 10-11. 

34. I'rim. (>, (i. 

nească; voi, însă, nu arătaţi aceeaşi rîvnă nici pentru cele cereşti! Iar 
dacă şi după acestea spui că obişnuinţa poate să-i fure chiar pe cei ce-şi 
dau toată silinţa să se lase de jurat, o mărturisesc şi eu; dar totodată îţi 
spun că, după cum este cu putinţă să te fure obişnuinţa, tot aşa de uşor 
este să te şi îndrepţi. Dacă-ţi pui în casa ta mulţi paznici, de pildă: sluga, 
soţia, prietenul, iute te vei dezbăra de deprinderea cea rea, fiind de toţi 
îndemnat şi încurajat. Fă asta zece zile numai! Nu-ţi trebuie mai mult! 
'I’otul se va întări, iar deprinderea cea bună va prinde rădăcină puter¬ 
nică. Cînd începi să faci asta, nu te deznădăjdui de calci legea o dată, de 
două ori, de trei ori, de douăzeci de ori chiar! Ai căzut? Scoală-te din 
nou! Ia munca de la început, cu aceeaşi rîvnă, şi vei birui negreşit! 

Nici jurămîntul strîmb nu este un păcat întîmplător. Dacăjurămîn- 
tul este de la diavol, ce pedeapsă merită jurămîntul strîmb? Aplaudaţi 
spusele mele? Nu-mi trebuie aplauzele voastre, zgomotele voastre, nici 
aprobările voastre! Un singur lucru vreau numai: Să mă ascultaţi în 
linişte şi cu mintea trează şi să faceţi cele ce vă spun. Acestea-mi sînt 
aplauzele, aceasta-mi este lauda! Dar dacă-mi lauzi spusele şi nu faci ce 
lauzi, mai mare ţi-i osînda, mai multă vina, iar mie ruşine şi batjocură. 
Nu-i teatru aici; nu staţi aici ca să vedeţi tragedieni şi să aplaudaţi 
numai. Aici e şcoală duhovnicească! De aceea un singur scop am: să 
faceţi ce vă spun şi prin fapte să-mi arătaţi că mă ascultaţi. Atunci 
dobîndesc totul; acum, însă, sînt deznădăjduit. N-am încetat niciodată 
de a da aceste sfaturi şi celor pe care-i întîlneam îndeosebi şi celor 
cărora le vorbeam în biserică; dar nu văd nici un progres, ci sînteţi tot 
la cele dintîi lecţii. Iar aceasta îl face pe dascălul vostru să şovăie mult. 
Iată că şi Pavel era foarte supărat, tocmai pentru că ascultătorii săi rămî- 
neau tot la primele lecţii. El spunea: „Că deşi trebuia ca voi să fiţi învăţă¬ 
tori, din pricina timpului, totuşi aveţi iarăşi trebuinţă să fiţi învăţaţi stihiile 
începutului cuvintelor lui Dumnezeu” 36 . De aceea şi eu plîng şi mă jelui. 
Dacă vă voi vedea că nu puneţi capăt jurămîntului, vă voi opri de a mai 
călca aceste sfinte praguri şi de a vă mai împărtăşi cu nemuritoarele 
taine, cum îi opresc pe desfrînaţi, pe cei ce fac adulter şi pe cei învinuiţi 
de crime. E mai bine să înalţ lui Dumnezeu obişnuitele rugăciuni 
numai cu doi şi trei credincioşi, care păzesc legile lui Dumnezeu, decît 
să se strîngă o mulţime de păcătoşi care să strice şi pe ceilalţi. Să nu mi 
se laude aici bogatul, nici puternicul zilei! Să nu-mi ridice din sprîn- 
cene! Toate sînt pentru mine basm, umbră şi vis! Nici unul din cei 
bogaţi pe pămînt nu mă va putea apăra dincolo, cînd voi fi învinuit şi 
acuzat că n-am răzbunat, cu toată tăria cuvenită, legile lui Dumnezeu. 
Aceasta, aceasta a pierdut pe minunatul acela bătrîn, pe Iii, deşi viaţa-i era 

nepătată! I otuşi pentru că a trecut cu vederea pe cei care călcaseră i 
legile lui Dumnezeu a fost pedepsit împreună cu copiii lui şi a primit 
cea mai cumplită pedeapsă 17 . Dacă Iii preotul a fost atît de cumplit 
pedepsit pentru că n-a întrebuinţat faţă de copiii lui bărbăţia cuvenită, 
deşi îl silea la asta dragostea firească de fii, ce iertare voi avea eu, care 
nu sînt silit nici de o astfel de dragoste şi mai stric şi totul datorită lingu¬ 
şelilor? Aşadar, ca să nu pier şi eu şi voi, lăsaţi-vă, vă rog, convinşi de 
cuvintele mele! Fiţi voi înşivă cercetătorii şi socotitorii vieţii voastre! 
Dezbrăcaţi-vă de deprinderea de a jura, pentru ca, pornind de la 
această poruncă, să săvîrşiţi cu uşurinţă şi toate celelalte virtuţi şi să vă 
bucuraţi de bunătăţile cele viitoare, pe care facă Dumnezeu să le dobîn 
dim cu toţii cu harul şi cu iubirea de oameni a Domnului nostru 
Iisus Hristos, Căruia slava şi puterea acum şi pururea şi în vecii 
vecilor, Amin. 

37. I Regi 4, 1-19. 

OMILIA XVIII 


„Aţi auzit că s-a zis: 

Ochi pentru ochi şi dinte pentru dinte; iar Eu vă zic vouă: 
Nu vă împotriviţi celui rău! Ci celui care te va lovi 
pe obrazul drept, întoarce-i lui şi pe celălalt. 

Şi celui ce vrea să se judece cu tine şi să-ţi ia haina, 
lasă-i lui şi cămaşa !” 1 

I 

Vezi că Hristos nu s-a gîndit la ochi mai înainte cînd a poruncit să 
scoatem ochiul care ne sminteşte, ci la cel care ne vatămă cu prietenia 
lui şi ne aruncă în prăpastia pierzării? Cum ar fi putut porunci să ne 
scoatem ochii, cînd El, prin cuvintele acestea, spune tocmai contrariul, 
neîngăduind să scoţi ochiul nici chiar aceluia care-ţi scoate ţie ochiul? 

Dacă cineva ar învinui legea veche că dă o astfel de poruncă, 
pentru a-ţi face dreptate, îi voi răspunde aşa: După părerea mea, un om, 
care aduce o astfel de învinuire legii vechi, nu cunoaşte înţelepciunea 
ce se cuvenea să o aibă un legiuitor, nu cunoaşte ce putere au împreju¬ 
rările de timp în darea unei legi şi nici cîştigul de a da legi pe măsura 
priceperii acelora cărora le sînt date legile. Dacă acest om s-ar fi gîndit 
cine erau cei care aveau să primească această lege, dacă s-ar fi gîndit la 
puterea lor de judecată şi la timpul cînd au primit această legiuire, 
atunci ar fi lăudat nespus de mult înţelepciunea Legiuitorului: ar fi 
văzut că unul şi acelaşi este şi Legiuitorul Legii Vechi şi Legiuitorul 
Legii Noi şi şi-ar fi dat seama că amîndouă legiuirile sînt foarte folosi¬ 
toare şi au fost date la timpul potrivit. Ar mai fi văzut că dacă Legiuito¬ 
rul ar fi dat chiar de la început aceste legi măreţe şi înalte ale Legii Noi, 
n-ar mai fi fost primite nici poruncile Legii Vechi, nici ale celei noi; dar 
aşa, pentru că amîndouă au fost date la timpul potrivit, prin amîndouă 
întreaga lume a fost îndreptată. 

De altfel legea veche a dat porunca aceasta, nu ca să ne scoatem 
ochii unii altora, ci ca să ne stăpînim mîinile. Că frica de a nu ni se 
scoate ochii ne opreşte de a scoate şi noi ochii altora. Şi astfel Legiuito¬ 
rul strecoară pe nesimţite în suflet multă filozofie prin aceea că porun¬ 
ceşte celui ce suferă răul să răsplătească răul cu rău, deşi ar merita mai 

maro pedeapsă cel c are incepe răul; că aşa cere ideea de dreptate. Dar 
pentru că Legiuitorul vrea să amestece iubirea de oameni cu dreptatea, 
osîndeşte pe cel care a păcătuit mai mult cu o pedeapsă mai mică decît me¬ 
rită, învăţînd pe oameni să arate multă blîndeţe chiar cînd suferă răul. 

După ce Domnul a rostit toate cuvintele Legii Vechi, a arătat iarăşi 
că nu fratele nostru este cel ce ne face rău, ci diavolul. De aceea a şi 
adăugat: „Dar Eu zic vouă: Nu vă împotriviţi celui râu”. N-a spus: „Nu te 
împotrivi fratelui”, ci: „Celui rău”, arătînd că se îndrăznesc acestea la 
îndemnul diavolului. Iar pentru că vina a fost pusă în sarcina diavolu¬ 
lui, Domnul slăbeşte şi taie mult din mînia ce o purtăm fratelui, care 
ne-a făcut răul. 

- Ce? Nu trebuie să ne împotrivim celui rău? aş putea fi întrebat. 

- Trebuie, dar nu aşa, ci cum a poruncit Hristos: Să suferim de 
bună voie răul. Numai aşa vei birui răul. Nu stingi focul cu foc, ci cu 
apă. Dar ca să afli că şi în Legea Veche cel ce suferă răul biruie şi că el 
este cel încununat, cercetează istoria Vechiului Testament şi vei vedea 
că acela ajunge în fruntea celorlalţi. Cel care a început răul este socotit 
că a scos doi ochi: şi ochiul aproapelui lui şi pe al lui. De aceea pe bună 
dreptate este urît şi învinuit de toţi. Dimpotrivă cel căruia pe nedrept i 
s-a scos ochiul este socotit nevinovat, chiar dacă plăteşte cu aceeaşi 
măsură. De aceea mulţi îl compătimesc, pentru că îl socotesc nevinovat 
chiar după săvîrşirea acestei fapte rele. Nenorocirea este aceeaşi şi 
pentru unul şi pentru altul; dar slava nu mai e aceeaşi nici la Dumne¬ 
zeu, nici la oameni. De aceea nici nenorocirile lor nu sînt la fel. 

Mai înainte Domnul spusese: „Cel care se mînie pe fratele lui în zadar 
şi-l face nebun, vinovat va fi gheenei focului” 2 . Acum Hristos cere mai 
multă filozofie; nu porunceşte numai ca cel nedreptăţit să stea liniştit, ci 
să-i deă celuilalt prilejul să facă şi mai mare rău, întinzîndu-i şi celălalt 
obraz. Hristos spune aceasta, nu pentru a legiui că trebuie să întoarcem 
obrazul cînd sîntem loviţi peste obraz, ci pentru a ne învăţa că trebuie 
să suferim răul în toate celelalte împrejurări din viaţă. 

II 

După cum atunci cînd Domnul a spus: „Cel ce spune fratelui său 
nebun, va fi vinovat gheenei”, n-a vorbit numai de această insultă, ci de 
orice fel de insultă, tot astfel şi aici n-a legiuit să suferim cu curaj numai 
pălmuirile, ci să nu ne tulburăm orice rău am suferi. Pentru aceasta din¬ 
colo a dat ca pildă cea mai grea insultă, iar aici lovirea peste obraz, care 
pare cea mai insultătoare lovire. Prin porunca aceasta Hristos Se adre¬ 
sează şi celui care loveşte şi celui lovit. Cel lovit nu se socoteşte lovit, 

dacă e pregătit să filozofeze aşa - că nici nu va simţi lovitura, pentru că 
se vede mai mult un luptător decît un om lovit iar cel care loveşte, 
ruşinat de purtarea celui lovit, nu mai dă a doua lovitură chiar dacă ar fi 
mai sălbatic ca o fiară, ci se va osîndi şi pentru lovitura de mai înainte. 
Că nimic nu opreşte de la rău pe cel ce face răul atît de mult cît îl 
opreşte cel care suferă în tăcere răul ce i se face; nu-1 face numai să nu-şi 
prelungească mai mult răul, ci-1 face să se şi căiască de faptele sale şi să 
se depărteze, admirîndu-i bunătatea. îl face prieten; în loc de duşman şi 
vrăjmaş îl face rob nu numai prieten. Dacă, însă, răzbună răul ce i s-a 
făcut, se întîmplă tocmai contrariul; amîndoi se fac de ruşine, se fac mai 
răi, aprind mai mult mînia; adeseori se ajunge chiar la crimă, dacă 
răul merge mai departe. De aceea Hristos a poruncit nu numai să 
nu te mînii de te pălmuieşte cineva, ci chiar să-i dai prilejul să-şi 
sature pofta de a te lovi, ca să nu-1 faci să creadă că ai suferit prima 
lovitură, pentru că n-ai putut altfel. Aşa mai degrabă vei putea da 
neruşinatului aceluia o lovitură de moarte decît dacă l-ai lovi cu 
palma; şi vei face, dintr-un om pornit pe ceartă şi bătaie, un om 
blînd şi potolit. 

„Celui care vrea să se judece cu tine şi să-ţi ia haina, lasă-i lui şi cămaşa”. 
Hristos vrea să ai aceeaşi răbdare nu numai cînd e vorba de lovituri, ci 
şi cînd e vorba de bani şi de averi. De aceea dă o pildă tot atît de con¬ 
vingătoare ca şi cea de mai înainte. După cum atunci ne poruncise să 
învingem prin suferirea răului, tot aşa şi acum ne porunceşte să învin¬ 
gem pe lacom şi hrăpăreţ prin a-i da mai mult decît se aştepta să ia. 
Poruncii acesteia îi dă Hristos şi un adaos; că n-a spus: „Dă-i haina ce ţi-o 
cere!”, ci: „Celui care vrea să se judece cu tine”, adică dacă vrea să te dea 
în judecată şi să-ţi ia bunurile tale. Şi precum atunci, după ce a spus să 
nu spui nimănui: „nebunule” şi nici să te mînii în deşert, Hristos a mers 
mai departe şi a cerut mai mult, poruncind să întorci şi celălalt obraz, 
tot aşa şi acum, după ce ţi-a spus să te împaci cu pîrîşul tău, îţi dă iarăşi o 
poruncă şi mai mare: porunceşte nu număi să dai mai mult decît vrea 
acela să-ţi ia, ci să-i arăţi şi mai mare dărnicie. 

- Ce? Să umblu gol? 

- Nu vom umbla goi, dacă vom îndeplini cu scumpătate poruncile 
lui Hristos, ci vom fi îmbrăcaţi mai mult decît toţi oamenii! Mai întîi 
nimeni nu va tăbărî asupra noastră dacă avem astfel de gînduri; în al 
doilea rînd, chiar dacă ar fi cineva atît de sălbatic şi de neomenos încît 
să meargă pînă acolo să ne ia ceea ce-i dăm de bună voie, se vor 
găsi cu mult mai mulţi oameni care ne vor îmbrăca pe noi, care filo¬ 
zofăm aşa, nu numai cu haine, dar, de-ar fi cu putinţă, chiar cu pro¬ 
priul lor trup! 










III 

Dar chiar dacă. ar trebui să umbli gol de dragul unei astfel de filozo¬ 
fii, nici atunci n-ar fi o ruşine. Că şi Adam era gol în rai şi nu se ruşina 3 ; 
Isaia era gol şi desculţ 4 şi era mai strălucit decît toţi iudeii; iar Iosif 
atunci a strălucit mai mult cînd a rămas fără haină 6 . Nu-i un rău, nu-i o 
ruşine să rămîi aşa dezbrăcat, ci să te îmbraci aşa cum ne îmbrăcăm noi 
toţi astăzi cu haine luxoase. Aceasta-i ruşine şi batjocură! De aceea 
Dumnezeu pe aceia i-a lăudat, iar pe aceştia îi mustră şi prin profeţi şi 
prin apostoli. 

Să nu socotim, dar, poruncile lui Hristos cu neputinţă de îndepli¬ 
nit! Dacă sîntem treji, sînt şi foarte folositoare şi uşoare. Au atît de mare 
cîştig, incit ne sînt de cel mai mare folos nu numai nouă, ci şi acelora 
care ne fac rău. Şi mai cu seamă acesta-i lucru minunat, că Hristos, con- 
vingîndu-ne să suferim răul, îi învaţă să filozofeze şi pe cei ce fac răul. 
Cînd hrăpăreţul socoteşte mare lucru că ia lucrurile tale, dar tu îi arăţi 
că-ţi este uşor să-i dai şi ce nu-ţi cere, cînd îi pui faţă în faţă sărăcia lui cu 
dărnicia ta, filozofia ta cu lăcomia lui, gîndeşte-te ce mare dascăl îi eşti, 
învăţîndu-1 nu cu cuvîntul, ci cu fapta, să dispreţuiască viciul şi să îndră¬ 
gească virtutea. Dumnezeu vrea să nu ne fim de folos numai nouă, ci 
tuturor semenilor noştri. Dacă dai numai ca să nu mai ajungi în faţa 
judecăţii, ai urmărit doar interesul tău; dar dacă dai mai mult decît vrea 
să-ţi ia, urmăreşti şi interesul lui, că te desparţi de el după ce l-ai făcut bun. 

Putere ca aceasta are sarea 6 - iar Hristos vrea ca aceia ce-L urmează 
să fie ca sarea - că sarea se păstrează şi pe ea, dar păstrează şi alimentele 
peste care se presară. Aceeaşi putere o are şi lumina: se luminează şi pe 
ea şi luminează şi pe alţii. Deci, pentru că Hristos te-a pus printre 
oameni sare şi lumină, fii de folos şi celui ce şade în întuneric; învaţă-1 
că nici mai înainte, cînd a luat de la tine, n-a luat cu forţa; convinge-1 că 
nu ţi-a făcut rău! Dacă îi arăţi că i-ai dăruit şi nu te-a jefuit, vei fi mai res¬ 
pectat, mai preţuit. Prefă, dar, cu blîndeţea ta, păcatul lui în dărnicia ta. 

Dacă socoti că e mare porunca aceasta, aşteaptă! Vei vedea lămurit 
că n-ai ajuns încă la desăvîrşire. Că Domnul punînd legi suferirii răului, 
nu S-a oprit aici, ci merge chiar mai departe, grăind aşa: 

,JDe te va sili cineva să mergi o milă, mergi cu el două” 7 . 

Ai văzut ce înaltă filozofie? Hristos îţi spune: „Dacă duşmanul tău, 
după ce i-ai dat haina şi cămaşa, ar vrea să te pună, în pielea goală, la 
munci istovitoare, nici aşa nu trebuie să-l opreşti!” 



3. Fac. 2, 25. 

4. Isaia 20, 3. 

5. Fac. 39, 12. 

6. Matei 5, 13. 

7. Matei 5, 41. 

Hristos vrea ca totul să avem în comun cu cei săraci şi cu cei ce ne 
insultă, şi trupurile şi averea. Una este o faptă de bărbăţie, cealaltă de 
iubire de oameni. Pentru aceea a spus: ,JDacă te va sili cineva să mergi o 
milă, mergi cu el două”. Hristos te urcă iarăşi pe o treaptă mai înaltă de 
virtute, poruncindu-ţi să fii larg la suflet. Dacă poruncile date la înce¬ 
put, cu mult mai mici decît acestea, aduc după sine o atît de mare feri¬ 
cire, gîndeşte-te ce soartă îi aşteaptă pe cei care îndeplinesc aceste 
porunci şi ce fel de oameni ajung, chiar înainte de a primi răsplăţile 
cereşti, odată ce au atins nepătimirea, deşi sînt în trup omenesc şi păti- 
inilor! Cînd nu-i mai ustură nici ocările, nici loviturile, nici luarea ave¬ 
rilor, nici ceva asemănător, ci, prin suferinţă, ajung şi mai mari la suflet, 
gîndeşte-te ce însuşiri are sufletul lor! De aceea Domnul ne-a poruncit 
să ne purtăm cu cel ce ne face silă tot aşa cum ne purtăm cu cel ce ne 
loveşte şi cu cel ce ne răpeşte averile. Dar pentru ce vorbesc de insultă 
şi de răpirea averilor? Chiar dacă ar vrea cineva să-ţi pună pe nedrept 
trupul la munci şi la osteneli, învinge-1 din nou, fă mai mult decît pof¬ 
teşte pofta lui nedreaptă! Cuvintele: ,J)e te va sili” au înţelesul de a te tîrî 
pe nedrept şi fără motiv. Tu, însă, fii pregătit să suferi mai mult decît 
vrea acela să-ţi facă! 

„Celui ce cere dă-i şi nu întoarce faţa de la cel ce vrea să se împrumute de la 
tine” 8 . 

Porunca aceasta e mai mică decît cele de mai înainte. Totuşi, nu te 
mira! Aşa obişnuieşte să facă Domnul totdeauna, să amestece poruncile 
mici cu cele mari. Dar dacă această poruncă este mică faţă de celelalte, 
să o audă cei care iau averile altora, cei care-şi risipesc averile lor cu 
desfrînatele şi-şi aprind un îndoit foc şi prin agoniseala lor nedreaptă şi 
prin cheltuiala lor pierzătoare. 

Prin împrumut aici Hristos nu înţelege datul cu dobîndă a banilor, 
ci datul simplu. în altă parte întinde mai departe datul, spunînd să dăm 
acelora de la care nu aşteptăm să mai primim înapoi®. 

,yAţi auzit că s-a zis: Să iubeşti pe aproapele tău şi să urăşti pe duşmanul 
tău. Iar Eu vă zic vouă: Iubiţi pe duşmanii voştri şi rugaţi-vă pentru cei ce vă 
supără; binecuvîntaţi pe cei ce vă blestemă; faceţi bine celor ce vă urăsc, ca să 
fiţi asemenea Tatălui vostru Celui din ceruri, Care răsare soarele Lui şi peste 
cei răi şi peste cei buni şi plouă şi peste cei drepţi şi peste cei nedrepţi” 10 . 

Iată că a pus cea mai de preţ cunună a virtuţilor! Pricina pentru 
care Hristos ne-a învăţat nu numai să suferim cînd sîntem loviţi peste 
obraz, dar să-i întindem şi obrazul cel drept, nici numai să-i dăm şi 

cămaşa celui ce vrea să ne ia haina, ci să şi mergem două mile cu cel ce 
ne sileşte să mergem una, a fost ca noi să primim cu toată uşurinţa 
porunca aceasta de acum, care e cu mult mai mare decît celelalte. 

- Dar ce are mai mult această poruncă decît celelalte? m-ar întreba 
cineva. Că acela care le împlineşte pe acelea nu are duşmani! 

- Porunca aceasta are ceva mai mult decît celelalte, că Hristos n-a 
spus: „Nu-1 urî pe duşman!”, ci: „Iubeşte-l!”; n-a spus: „Nu-i face rău!”, 
ci: „Fă i bine!”. 

IV 

Iar dacă ai cerceta cu de-amănuntul porunca aceasta, vei vedea că 
are un adaos care o ridică cu mult deasupra celorlalte: că Hristos n-a 
poruncit numai să iubeşti pe duşmani, ci să te şi rogi pentru ei. Ai văzut 
pe cîte trepte ne-a urcat şi că ne-a dus pe culmea virtuţii? Uită-te, numă- 
rînd treptele de jos în sus! Prima treaptă: să nu începi să faci rău; a 
doua: după ce răul a fost săvîrşit, să nu răsplăteşti răul cu rău; a treia: să 
nu faci celui ce te-a supărat ceea ce ai suferit tu, ci să fii liniştit; a patra: 
lasă să ţi se facă rău; a cincea: lasă să ţi se facă mai mult rău decît vrea 
cel ce-ţi face rău; a şasea: nu urî pe cel ce ţi-a făcut asta; a şaptea: iubeş¬ 
te-l; a opta: fa-i chiar bine; a noua: roagă-te lui Dumnezeu pentru el. 

Ai văzut ce înaltă filozofie? De aceea are şi răsplată strălucită! 
Pentru că porunca aceasta este mare şi are nevoie de un suflet tînăr şi de 
multă străduinţă, de aceea îi pune şi o atît de strălucită răsplată, cum n-a 
pus nici unei alte porunci ele mai înainte. Aici nu mai pomeneşte de 
pămînt, ca acelora blînzi, nici de mîngîiere, nici de milă, ca acelora ce 
plîng şi celor milostivi, nici de împărăţia cerurilor, ci de ceva mai măreţ 
decît toate acestea: de asemănarea cu Dumnezeu, atît cît este cu putinţă 
omului, că zice: „Ca să fiţi asemenea Tatălui vostru Celui din ceruri”. 

Observă, te rog, că nici acum, nici mai înainte Hristos nu L-a numit 
pe Dumnezeu Tatăl Său, ci, atunci cînd a vorbit de jurămînt, L-a numit 
Dumnezeu şi mare împărat ”, iar aici: Tatăl lor. Face asta, pentru că vrea 
să vorbească la timp potrivit de Dumnezeu ca Tată al Său. 

Apoi arată în ce constă asemănarea, zicînd: „Care răsare soarele Lui 
peste cei răi şi peste cei buni şi plouă peste cei drepţi şi peste cei nedrepţi”. „Că 
şi Dumnezeu, ne spune Hristos, nu numai că nu urăşte, dar face şi bine 
celor care-L ocărăsc. Te face asemenea cu Dumnezeu, deşi nu este vreo 
egalitate între tine şi El, nu numai din pricina covîrşitoarei Lui bunătăţi, 
ci şi din pricina nespusei Lui vrednicii. Tu eşti dispreţuit de un om ca şi 
tine; Dumnezeu este dispreţuit de un rob, căruia i-a făcut nenumărate 
binefaceri; tu, cînd te rogi pentru duşmanul tău, nu dai decît cuvinte; 
Dumnezeu dă duşmanilor Lui lucruri foarte mari şi minunate: le dă 

tuturora soare şi ploaie la vreme; şi totuşi te face asemenea cu El, atît cît 
este cu putinţă unui om”. 

Nu urî, deci, pe cel ce-ţi face rău, cînd el e pricinuitorul unor bună¬ 
tăţi ca acestea şi te urcă la o atît de mare cinste! Nu blestema pe cel ce 
te prigoneşte! Altfel suferi şi prigoana şi eşti lipsit şi de rod; suferi şi 
paguba şi pierzi şi răsplata! Dar ar fx cea mai mare prostie să rabzi ce-i 
mai greu şi să nu înduri ce-i mai uşor! 

- Dar cum poate fi cu putinţă asta? aş putea fi întrebat. 

- Mă mai întrebi încă şi te mai îndoieşti cum e cu putinţă să ierţi pe 
duşmanii tăi cînd vezi că pentru tine Dumnezeu S-a făcut om, S-a înjo¬ 
sit atît de mult şi a pătimit atîtea? Nu-L auzi spunînd pe cruce: Jartă-le 
lor, că nu ştiu ce fac!”? 12 Nu-1 auzi pe Pavel spunînd: „Cel Care S-a suit şi 
şade în dreapta lui Dumnezeu şi Se roagă pentru noi”? 13 Nu vezi că, după 
răstignire şi înălţare, a trimis pe apostolii Săi la iudeii care L-au omorît, 
spre a le aduce mii de bunătăţi, deşi apostolii aveau să sufere nenumă¬ 
rate rele de la ei? Ţi-a făcut duşmanul tău un mare rău? Ce suferinţă e 
aceasta faţă de suferinţa Stăpînului tău, Care a fost legat, biciuit, păl¬ 
muit, scuipat de slugi, dat morţii, şi morţii celei mai ruşinoase din toate 
morţile, după ce făcuse iudeilor nenumărate binefaceri? Atunci mai cu 
seamă fă bine duşmanului tău cînd ţi-a făcut mai mare rău, ca să-ţi 
împleteşti mai strălucitoare cunună, scăpîndu-1 pe fratele tău de cea mai 
cumplită boală! Doctorii cînd sînt loviţi şi insultaţi de bolnavii de nervi, 
atunci le e mai milă de ei şi se pregătesc să-i îngrijească, pentru că ştiu 
că insultele sînt urmări ale cumplitei lor boli! Şi tu, dar, gîndeşte la fel 
la cel ce te urăşte, poartă-te la fel cu cel ce-ţi face rău! El este cel bol¬ 
nav, el suferă toată silnicia! Scapă-1, deci, de această asuprire, dă-i pri¬ 
lejul să-şi lase mînia, liberează-1 de demonul cel cumplit, mînia! Cînd 
vedem pe îndrăciţi, plîngem şi nu ne silim să ne îndrăcim şi noi! Aşa să 
facem şi cu cei mînioşi! Mînioşii se aseamănă cu îndrăcirii; dar mai 
bine spus, mînioşii sînt mai de plîns decît îndrăcirii pentm că sînt con¬ 
ştienţi de nebunia lor. De aceea le este şi de neiertat. 


V 

Nu tăbărî, dar, asupra celui căzut la pămînt, ci ai milă de el! Dacă 
vedem pe cineva bolnav de fiere, cuprins de ameţeli, silindu-se să verse 
sucul acela rău, îi întindem mîna, îl sprijinim pe cel zguduit de boală; 
chiar dacă ne murdărim hainele, nu ne îngreţoşăm, ci urmărim un sin¬ 
gur lucru, să-l scăpăm pe bolnav de acest chin cumplit. Aşa să facem şi 

noi cu duşmanul nostru. Să-l sprijinim, deşi debordează şi se frămîntă; 
să nu-1 părăsim pînă ce nu-şi varsă toată amărăciunea. Atunci acela va 
şti să-ţi aducă mari mulţumiri; cînd se va potoli îşi va da seama bine de 
ce grozavă tulburare l-ai scăpat. Dar pentru ce vorbesc de mulţumirea 
lui? Dumnezeu te va încununa îndată şi te va răsplăti cu nenumărate 
bunătăţi pentru că ai scăpat pe fratele tău de o boală cumplită; iar cel 
mîntuit de boală te va cinsti ca pe stăpînul lui, respectîndu-te neconte¬ 
nit pentru bunătatea ta. Nu vezi cum muşcă femeile care nasc pe cele 
care stau lîngă ele, iar acestea nu simt durere? Dar, mai bine spus, simt 
durere, dar rabdă cu tărie, suferă împreună cu cele chinuite de durerile 
naşterii. Imită-le şi tu pe acestea şi să nu fii mai slab decît femeile. 

De socoteşti grele poruncile acestea, atunci gîndeşte-te că pentru 
aceasta a venit Hristos, ca să le sădească în sufletul nostru, ca să ne facă 
folositori şi duşmanilor şi prietenilor noştri; pentru aceasta a poruncit 
să avem grijă şi de unii şi de alţii: de fraţi, cînd spune: ,JDe-ţi aduci darul 
tău ” 14 ; de duşmani, cînd legiuieşte să-i iubim şi să ne rugăm pentru ei. 

Hristos caută să ne convingă să-i iubim şi să ne rugăm pentru duş¬ 
manii noştri, nu numai dîndu-ne ca pildă pe Dumnezeu, ci dîndu-ne ca 
pildă chiar pe păcătoşi. Că spune: 


,J)acă iubiţi pe cei ce vă iubesc pe voi, ce plată aveţi? Nu şi vameşii fac ace¬ 
laşi lucru?” 15 . 

Aceasta o spune şi Pavel: ,Jncă nu v-aţi împotrivit pînă la sînge lup- 
tînd cu păcatul” 16 . 

Dacă iubeşti pe vrăjmaşi eşti alături de Dumnezeu; dacă părăseşti 
această poruncă eşti alături de vameşi. Ai văzut că nu este atît de mare 
deosebire între porunci cît de mare este deosebirea între persoane? Să nu 
ne gîndim, dar, că este grea porunca, ci să ne gîndim şi la răsplată, să ne 
gîndim cu cine ne asemănăm dacă o îndeplinim şi cu cine sîntem egali 
dacă o călcăm. Domnul ne porunceşte să ne împăcăm cu fratele nostru 
şi să nu încetăm pînă ce n-am stîrpit duşmănia; dar cînd vorbeşte de toţi 
nu ne supune la această nevoie, ci ne cere numai atît cît depinde de noi, 
făcîndu-ne şi prin aceasta uşoară legea. Pentru că Hristos spusese mai 
înainte ucenicilor: „Au prigonit pe profeţii cei mai dinainte de voi” 17 , de 
aceea, ca nu cumva din pricina acestor cuvinte să se poarte duşmănos 
cu iudeii, le porunceşte nu numai să îndure pe prigonitori, dar să-i şi 
iubească. 

Vezi cum ştir peşte Domnul din rădăcină mînia, pofta trupească, pofta 
de avere, pofta de slavă, pofta de cele din lumea aceasta? Lucrul acesta 
il făcuse de la început, dar cu mult mai mult îl face acum. Omul sărac, 
omul blînd, omul care plînge nu se mînie; omul drept, omul milostiv 
nu iubeşte banii; omul cu inima curată nu-i stăpînit de pofta cea rea; 
omul prigonit, care suferă insultele şi vorbele rele, priveşte cu tot dis¬ 
preţul lucrurile prezente, nu-i mîndru şi nici doritor de slavă deşartă. 

Deci, după ce Domnul l-a dezlegat pe ascultătorul Său de aceste 
legături şi l-a făcut gata de luptă, smulge din nou, în alt chip, cu mai 
mare precizie, aceste patimi din sufletul lui. A început cu mînia şi taie 
de pretutindeni nervii acestei patimi, spunînd: „Să fie pedepsit cel care 
se mînie pe fratele său, cel care-1 face nebun; cel care duşmăneşte să nu 
aducă darul la Sfînta Masă, pînă ce mai înainte nu stinge vrăjmăşia; cel 
care are un pîrîş să şi-l facă prieten, înainte de a ajunge la tribunal!”. 
Domnul trece apoi la poftă şi-i spune: „Să fie pedepsit ca desfrînat cel 
care se uită cu ochi pofticioşi la o femeie; cel care se sminteşte de o 
femeie desfrînată sau de un bărbat sau de unul din cunoscuţii lui, să o 
rupă cu toţi aceştia; cel căsătorit să nu-şi lase niciodată femeia şi nici să 
ini se uite la alta!”. Prin toate aceste porunci, Domnul stîrpeşte rădăci¬ 
nile poftei celei rele. Apoi, pornind de aici, pune stavilă dragostei de 
bani, poruncind să nu juri, să nu minţi, să nu te împotriveşti cînd ţi se ia 
chiar haina cu care eşti îmbrăcat, ci să dai şi cămaşa şi trupul tău celui 
ce le voieşte. Prin toate aceste porunci Domnul stîrpeşte din rădăcină 
dragostea de bani şi de averi. 


VI 


în sfîrşit aduce şi cununa strălucitoare a acestor porunci, zicînd: 
„Rugaţi-vă pentru duşmanii voştri” 18 . Ne urcă pe cea mai înaltă culme a 
filozofiei! Că după cum este mai mult să fii pălmuit decît să fii blînd, 
să-ţi dai şi cămaşa odată cu haina decît să fii milostiv, să fii nedreptăţit 
decît să fii drept, să urmezi pe cel ce te loveşte şi te sileşte decît să fii 
făcător de pace, tot aşa este mai bine să binecuvintezi pe cei ce te prigo¬ 
nesc decît să fii prigonit. Vezi că Domnul ne urcă încetul cu încetul 
pînă la bolţile cerului? 

De ce am fi vrednici, oare, noi, care am primit porunca să fim ase¬ 
menea lui Dumnezeu, cînd nu sîntem egali nici vameşilor? Că vameşii, 
păcătoşii şi păgînii iubesc pe cei ce-i iubesc; cînd nu facem nici aceasta 


că n-o facem odată ce pizmuim bunul nume al fraţilor noştri! - ce 
pedeapsă nu vom suferi stînd mai jos decît păgînii, deşi ni s-a poruncit 

să depăşim pe cărturarii’ Spune-mi, cum vom vedea împărăţia ceruri¬ 
lor, cum vom păşi pragurile acelea sfinte, cînd nu sîntem mai buni nici 
decît vameşii? Aceasta a vrut să spună Hristos prin cuvintele: „Nu şi 
vameşii fac acelaşi lucru?”. 

Ceea ce-i mai cu seamă de admirat în învăţătura lui Hristos este că 
totdeauna răsplăteşte cu îmbelşugare faptele noastre bune; ne răsplă¬ 
teşte de pildă să vedem pe Dumnezeu 19 , să moştenim împărăţia ceru¬ 
rilor 29 , să ajungem fii ai lui Dumnezeu 21 , să fim asemenea lui 
Dumnezeu 22 , să fim miluiţi 23 , să fim mîngîiaţi 24 , să primim multă plată 25 . 
Cînd trebuie să amintească de lucruri pline de tristeţe, o face cu multă 
grijă; că numele gheenei numai o dată l-a amintit în această lungă 
cuvîntare; de celelalte pedepse vorbeşte reţinut; mai mult sfătuieşte 
decît ameninţă. Ca să îndrepte pe ascultătorii Săi se serveşte de cuvinte 
ca acestea: „Nu şi vameşii fac acelaşi lucru?” 26 ; şi: ,f)acă sarea se va 
strica” 27 ; şi: ,J\dic se va chema în împărăţia cerurilor” 28 . Sînt, apoi, locuri 
unde Domnul pune păcatul în locul pedepsei, dînd ascultătorului să 
înţeleagă greutatea pedepsei, ca de pildă cînd spune: „A făcut adulter cu 
ea în inima lui” 29 ; şi: „Cel care o lasă o face să săvîrşească adulter” 30 ; şi: 
„Ceea ce este mai mult decît atîta este de la cel rău” 31 . Celor care au minte le 
este de ajuns pentru a se înţelepţi chiar numai mărimea păcatelor în loc 
de pedeapsă. Pentru aceasta, şi acum, Domnul dă ca pildă pe păgîni şi 
pe vameşi, ruşinînd pe ucenicul Său cu felul de viaţă al acestor oameni. 
Tot aşa face şi Pavel cînd spune: „Ca să nu vă întristaţi ca şi ceilalţi care 
n-au nădejde” 32 ; şi: „Ca neamurile care nu cunosc pe Dumnezeu” 33 . 

Domnul arată că nu cere ceva peste măsură, ci cu puţin mai mult 
decît ce-i obişnuit, zicînd: 

„Nu şi păgînii fac acelaşi lucru?” 34 . 

Dar Domnul nu-Şi opreşte aici cuvîntul, ci şi-l termină cu răsplătiri 
şi cu bune nădejdi, spunînd: 

19. Matei 5, 8. 

20. Matei 5, 3. 10. 

21. Matei 5, 9. 

22. Matei 5, 45. 

23. Matei 5, 7. 

24. Matei 5, 4. 

25. Matei 5, 12. 

26. Matei 5, 46. 

27. Matei 5, 13. 

28. Matei 5, 19. 

29. Matei 5, 28. 

30. Matei 5, 32. 

31. Matei 5, 37. 

32. / Tes. 4, 13. 

33. // Tes. 1, 8. 

34. Mutei 5, 4 7. 

„Fiţi desăvîrşiţi ca l'atăl vostru cel ceresc’"''. 

Hristos împrăştie cu îmbelşugare pretutindeni numele cerului, ca 
să deştepte şi prin el sufletele ascultătorilor Săi, care deocamdată erau 
mai slabi şi mai legaţi de pămînt. 

Gîndindu-ne, dar, la cele spuse J<) , să iubim pe duşmanii noştri şi să 
ne lăsăm de obiceiul prost, pe care îl au o mulţime de oameni fără 
cap, de a aştepta ca duşmanii noştri să ne salute mai întîi. Nu ne sîrguim 
să facem ceea ce atrage fericirile Domnului, ci urmărim ceea ce ne face 
de rîs. 

- Spune-mi, pentru ce nu-1 saluţi tu mai întîi? 

- Pentru că aşteaptă să-l salut eu! 

- Dar tocmai pentru aceasta ar trebui să i-o iei înainte, ca să iei tu 
cununa! 


- N-o fac, pentru că urmăreşte el lucrul acesta! 

- Poate fi, oare, o prostie mai mare? Gîndeşti cam aşa: Tocmai 
pentru că urmăreşte să fie pricinuitorul răsplătirii mele, nu vreau să-i 
dau prilejul s-o facă! Dacă te salută celălalt mai întîi, tu nu mai ai nici o 
răsplată, chiar dacă îi răspunzi la salut; dar dacă tu i-o iei înainte cu 
salutul, ai neguţătorit gestul şi ai cules rodul îmbelşugat al faptei lui. Nu 
este, oare, cea mai mare prostie să pierzi tot cîştigul, cînd ai de cîştigat 
atîta de pe urma unor simple cuvinte? Nu este, oare, cea mai mare pros¬ 
tie să-l ţii de rău că nu te salută, iar tu să cazi în aceeaşi greşeală? Dacă îl 
ţii de rău că nu te-a salutat el mai întîi, pentru ce faci ceea ce ţii de rău, 
pentru ce te sîrguieşti să faci ceea ce spui că e rău? Nu este mai mare 
prostie decît aceea ca omul să trăiască în păcat! De aceea, vă rog, să 
fugim de acest obicei rău şi ruşinos. Că acest obicei a stricat nenumă¬ 
rate prietenii, a dat naştere la multe duşmănii. Să le-o luăm, deci, noi 
înainte cu salutul. Ce iertare mai merităm noi, care ne ambiţionăm 
pentru un simplu salut, cînd ni s-a poruncit să răbdăm să fim pălmuiţi, 
siliţi şi lăsaţi goi de duşmanii noştri? 

- Dar dacă salutăm noi mai întîi, mi s-ar răspunde, vom fi dispre¬ 
ţuiţi şi batjocoriţi! 

- Şi ca să nu te dispreţuiască un om, insulţi pe Dumnezeu? Ca să nu 
te dispreţuiască un om nesocotit, dispreţuieşti pe Dumnezeu, Care ţi-a 
făcut atîta bine? Dacă este o nebunie să dispreţuieşti pe cel de o cinste 
cu tine, cu mult mai mare nebunie este să dispreţuieşti pe Dumnezeu, 
Creatorul tău! în afară de aceasta, mai gîndeşte-te şi la aceea că atunci 
iţi prilejuieşti mai mare răsplată cînd eşti dispreţuit. Pentru Dumnezeu 

Matei , r >, 48. 

:t(i. IV aici începe partea moralii: Despre a nu aştepta să fim salutaţi, ci de a face noi intii 
in rusia; şi despre smerenie. 

suferi asta! Pentru că ai ascultat de legile Lui! l)e cită cinste nu eşti vred¬ 
nic, de cîte diademe? în ce mă priveşte aş dori mai degrabă să fiu ocărit 
şi dispreţuit pentru Dumnezeu decît să fîu cinstit de toţi împăraţii! 
Nimic, nimic nu-i egal cu această slavă! 

Să urmărim, deci, această slavă, aşa cum ne-a poruncit Hristos! Să 
nu punem nici un preţ pe slava omenească, ci să arătăm, prin toate fap¬ 
tele noastre, filozofia cea adevărată. Aşa să ne orînduim viaţa! Vom 
culege de aici de pe pămînt bunătăţile cerurilor şi cununile cele de 
acolo dacă vom trăi ca îngerii printre oameni, dacă vom umbla pe 
pămînt ca puterile cele cereşti şi dacă vom rămîne în afară de orice 
poftă şi tulburare. Odată cu toate acestea, vom primi şi bunătăţile cele 
nespuse, pe care facă Dumnezeu să le dobîndim cu toţii, cu harul şi 
iubirea de oameni a Domnului nostru Iisus Hristos, Căruia slava şi 
puterea şi închinăciunea, împreună cu Cel fără de început al Lui 
Părinte şi cu Sfîntul şi Bunul Duh, acum şi pururea şi în vecii vecilor, 
Amin. 






OMILIA XIX 


„Luaţi aminte, să nu faceţi milostenia voastră înaintea 
oamenilor spre a fi văzuţi de ei” 1 . 

I 

Domnul alungă aici cea mai tiranică patimă: dragostea de slava 
deşartă, această patimă furioasă şi nebunească care se naşte în sufletele 
celor virtuoşi. La început n-a vorbit de ea; ar fi fost şi de prisos să-i 
înveţe pe ucenicii Săi chipul în care trebuie să săvîrşească virtuţile, îna¬ 
inte de a-i convinge să facă vreo faptă de virtute. Dar după ce i-a învăţat 
filozofia Sa, o curăţă şi de patima slavei deşarte, care stă lipită de ea. Că 
nici nu se naşte oricînd boala aceasta, ci numai atunci cînd săvîrşim 
multe din poruncile lui Hristos. 

Trebuia, dar, să sădească mai întîi virtutea şi apoi să stîrpească 
boala, care-i vatămă fructul. Şi iată cu ce începe: cu postul, cu rugăciu¬ 
nea, cu milostenia. Că mai ales lîngă aceste fapte bune stă de obicei 
lipită patima slavei deşarte. Fariseul se lăuda tocmai pentru că făcuse 
astfel de fapte bune: „Postesc de două ori pe săptămînă, dau zeciuială din tot 
ce cîştig” 2 ; se lăuda şi cînd se ruga; că si rugăciunea şi-o făcea numai ca 
să fie văzut; şi pentru că nu era nimeni altul acolo, îl arată pe vameş, 
zicînd: „Nu sînt ca ceilalţi oameni, nici ca acest vameş” 3 . 

Uită-te cum îşi începe Hristos cuvintele Sale! Vorbeşte de această 
patimă, ca şi cum ar fi vorba de o fiară sălbatică greu de prins şi în stare 
să răpească pe cel ce nu-i cu mare luare aminte: „Luaţi aminte, spune 
El, la milostenia voastră!”. La fel grăieşte şi Pavel fîlipenilor: „Păziţi-vă de 
dini!” 4 . Că fiara se strecoară pe furiş, adulmecă totul fără zgomot şi 
scoate pe nesimţite tot ce e înăuntru. Pînă acum Domnul vorbise mult 
despre milostenie; dăduse ca pildă de milostenie pe Dumnezeu, „Care 
răsare soarele Lui peste răi şi buni” 5 şi îndemnase, în toate chipurile, la 
milostenie şi convinsese pe ascultători să dea cît mai multe milostenii; 
acum stîrpeşte tot ce stînjeneşte milostenia, acest măslin roditor. De aceea 

1. Mani (>, I. 

2. J.urii IK, 12. 

i Lumi IK, 11. 

st)une: „ Luaţi aminte, să nu faceţi milostenia voastră inaintea oamenilor!”. 
Că milostenia de care a vorbit mai înainte era milostenia lui Dumnezeu. 

După ce a spus: „Sa n-o faceţi inaintea oamenilor”, a adăugat: „Spre a fi 
văzuţi de ei”. S-ar părea că spune a doua oară ce spusese mai înainte. Dar 
dacă te uiţi cu luare aminte, nu spune acelaşi lucru, ci altceva întîia oară 
şi altceva a doua oară. Şi aceste cuvinte cuprind multă siguranţă şi o 
nespusă purtare de grijă şi cruţare. Că poţi face milostenie şi înaintea 
oamenilor şi să n-o faci spre a fi văzut de ei; şi poţi să n-o faci înaintea 
oamenilor şi totuş? s-o faci spre a fi văzut de ei. Pentru că nu-i pedepsită 
sau încununată simpla faptă, ci gîndul e încununat. Dacă Hristos n-ar fi 
făcut această precizare, atunci mulţi s-ar fi trîndăvit de a mai face milos¬ 
tenie, pentru că negreşit nu-i cu putinţă ca, în orice împrejurare, milos¬ 
tenia să fie tăinuită. De aceea Domnul te dezleagă de această nevoie, nu 
în săvîrşirea milosteniei, ci în gîndul cu care o faci; şi, după gînd, hotă¬ 
răşte paguba sau răsplata. Şi ca să nu spui: „Ce pot face, dacă mă vede 
altul?”, Domnul îţi spune: „Nu cer asta, ci gîndul tău şi felul în care faci 
milostenia!”. Dumnezeu vrea să-ţi formeze sufletul şi să te scape de 
boală. 

Aşadar, după ce ne-a oprit să facem milostenia pentru a fi văzuţi de 
oameni, după ce ne-a arătat paguba unei astfel de fapte, atunci cînd o 
facem în zadar şi fără de folos, ne înalţă iarăşi gîndurile, amintindu-ne 
de Tatăl şi de cer, ca nu numai cu paguba să ne atragă luarea aminte, ci 
să ne îndemne şi cu pomenirea Celui Ce L-a născut, spunînd: 

„Nu aveţi plată de la Tatăl vostru Cel din ceruri” 6 . 

Şi nu se opreşte aici, ci merge mai departe, depărtîndu-ne de slava 
deşartă cu alte pilde. După cum mai înainte ne dăduse ca pildă pe 
vameşi şi pe păgîni, ca prin păcătoşenia lor să ruşineze pe cei ce-i imită, 
tot aşa şi acum ne dă ca pildă pe făţarnici, spunînd: 

,JJeci, cînd faci milostenie, să nu trîmbiţezi înaintea ta, ca făţarnicii” 7 . 

Nu doar că aceia aveau trîmbiţe; ci, prin folosirea acestei com¬ 
paraţii, Hristos vrea să le vădească nebunia, bătîndu-şi joc de ei şi 
ruşinîndu-i. 

Bine le-a zis: făţarnici”! Milostenia lor nu era decît o mască; iar 
inima lor, crudă şi neomenoasă! Că nu făceau milostenie de dragul 
semenilor lor, ci ca să fie slăviţi de ei. Dar e cea mai cumplită cruzime 
să cauţi lauda, şi nu stingerea suferinţei, cînd altul piere de foame! Deci, 
ceea ce ne cere Domnul nu este datul milosteniei, ci felul datului. 

6. Matei (i, I. 

7. Matei <>, 2. 

Hătîndu-şi, deci, joc din destul de farisei şi mustrîndu-i, pentru a-i 
lace pe ascultătorii Săi să se ruşineze de o astfel de purtare, Domnul 
îndreaptă gîndul celor care suferă de această boală. 

Şi, după ce a spus cum nu trebuie făcută milostenia, arată acum 
cum trebuie făcută. 

- Şi cum trebuie făcută milostenia? 

- „Să nu ştie stingă ta ce face dreapta ta” 8 . 

Nici aici nu vorbeşte de mină, ci a spus-o figurat. „Cit de dorit ar fi, 
pare a spune Domnul, de-ar fi cu putinţă ca tu însuţi să nu ştii că faci 
milostenie; ca mîinile care slujesc milosteniei să rămînă tăinuite!”. 

Aici nu e vorba, aşa cum interpretează unii, că trebuie să ascundem 
milostenia de oamenii răi. Nu! Domnul ne-a poruncit s-o ascundem de 
toti oamenii. 

Gîndeşte-te, apoi, cit de mare e răsplata! Pentru că Domnul arătase 
mai înainte pedeapsa celor care fac milostenie de dragul slavei deşarte, 
arată acum cinstea celor ce fac milostenie în ascuns. Şi prin una şi prin 
alia ne împinge spre virtute şi ne urcă spre înalte învăţături. Vrea să ne 
facă să ştim că Dumnezeu este pretutindenea şi că viaţa noastră nu se 
mărgineşte aici, ci ne aşteaptă o înfricoşătoare judecată - cinste sau 
pedeapsă - pentru tot ce am făcut; că nu poate fi tăinuită nici o faptă 
de-a noastră, mică sau mare, chiar dacă ni se pare că am ascuns-o de 
ochii oamenilor. Toate acestea a vrut să le spună cînd a zis: 

„Tatăl tău, Care vede întru ascuns, îţi va răsplăti ţie la arătare” 9 . 

Mare şi cinstit teatru îi oferă Domnul celui ce face milostenie 
într-ascuns! Şi ceea ce dorise - slava - i-o dă din belşug. „Ce vrei? îi spune 
Hristos. Nu-i aşa că vrei să ai spectatori ai milosteniei tale? Ei bine, iată îi ai, 
nu pe îngeri, nici pe arhangheli, ci chiar pe Dumnezeul tuturor!”. 

De doreşti să ai şi oameni ca spectatori, Domnul îţi împlineşte, la 
timpul cuvenit, şi această dorinţă. Dacă vrei să arăţi acum faptele tale 
de milostenie, apoi le poţi arăta numai la zece, douăzeci sau o sută de 
oameni; dar de te străduieşti să le ascunzi acum, atunci însuşi Dumne¬ 
zeu va striga numele tău şi milosteniile tale în faţa întregii lumi. Deci 
dacă mai ales vrei ca oamenii să-ţi vadă milosteniile tale, ascunde-le 
acum, pentru ca atunci să le vadă toţi oamenii, pline de mai multă cin¬ 
ste; că atunci Dumnezeu le face cunoscute, El le strigă înaintea tutu¬ 
ror. Acum cei care te văd te vor şi osîndi ca lăudăros; dar atunci, cînd te 

vor vedea încununat, nu numai că nu te vor osindi, cii toţi te vor admira. 
Cînd, deci, poţi primi şi plată şi poţi culege mai multă admiraţie, dacă 
aştepti putină vreme, gîndeşte-te ce prostie mare faci să pierzi şii una şi 
alta cînd vrei să chemi cîtiva oameni să le arăţi milosteniile tale. 91 
doar ai cerut plată de la Dumnezeu şi ştiai că Dumnezeu îţi vede milos¬ 
teniile! Dacă trebuie să arăţi cuiva milosteniile tale, atunci ara.ta-ie 
Tatălui înainte de a le arăta tuturora; şi asta mai ales cînd Tatăl are 
puterea să te încununeze sau să te osîndească. Dar chiar daca n-ar Ii 
vorba de osîndă, n-ar trebui ca tu, care doreşti slava, să schimbi teatrul 
cel ceresc cu teatrul cel omenesc. Cine-i, oare, atît de ticălos incit atunci 
cînd împăratul se grăbeşte să vină să-i vadă faptele lui mari, el sa-L lase 
pe împărat şi să se ducă să le arate săracilor şi cerşetorilor? Dm pricina 
aceasta Hristos nu numai că ne porunceşte să nu ne arătăm milosteniile 
noastre, ci să ne dăm toate silinţele să le ascundem. Ca nu-i acelaşi 
lucru a nu te strădui să le arăţi cu a te strădui să le ascunzi. 


Si cînd vă rugaţi nu fiţi ca făţarnicii; că iubesc să se roaşe stînd în sina¬ 
gogi şi în colturile uliţelor. Amin zic vouă, că îşi iau plata lor. Tu, insă, cînd te 
rogi, intră în cămara ta şi, încuind uşa ta, roagă-te Tatălui tău intru 

ascuns” 10 . 

Şi pe aceştia îi numeşte tot făţarnici; şi pe bună dreptate, că, prefa- 
cîndu-se că se roagă lui Dumnezeu, iscodesc pe ceilalţi oameni; nu au 
chip de rugători, ci de oameni vrednici de rîs. Omul care se roagă lasă 
totul şi se uită numai la Acela Care are puterea să-i împlinească cererea. 
Dar dacă îl laşi pe Acela şi colinzi rătăcind, plimbîndu-ţi ochii de colo- 
colo, vei pleca cu mîinile goale. Tu ai voit-o! De aceea Domnul n-a spus 
că unii ca aceştia nu vor primi plată, ci că îşi iau plata, adică vor primi 
plată de la cei de la care au dorit să aibă plată; Dumnezeu n-a vrut asta, 
ci a vrut să le dea plată; dar aceia au căutat plată de la oameni, aşa ca 
nici nu era drept să primească plată de la Dumnezeu, pentru Care n-au fă¬ 
cut nimic. Tu uită-mi-te la iubirea de oameni a lui Dumnezeu! Dumnezeu 
făgăduieşte să ne dea plată chiar pentru acele bunătăţi pentru care II rugăm. 

Aşadar, după ce ţine de rău pe cei care nu se roagă cum trebuie, 
nici unde trebuie, nici cu starea sufletească potrivită, şi după ce arată că 
se fac de rîs cu o astfel de rugăciune, Domnul spune care este cel mai 
bun chip de rugăciune; şi dă iarăşi răsplata acestei rugăciuni, spunmd: 
„Intră în cămara ta!”. 


III 


Aş putea fi întrebat: 

- Ce? Nu trebuie să ne 


rugăm în biserică? 

- Ba, dimpotrivă, mult, dar cu un gînd ca acesta! Că Dumnezeu 
cere totdeauna scopul faptelor noastre. Dacă intri în cămara ta şi te 
încui, dar dacă o faci pentru a arăta lumii că te rogi, uşile nu-ţi sînt de 
nici un folos. Vezi că şi aici a pus un hotar precis rugăciunii, spunînd: 
„Ca să arate oamenilor că se roagă”. Deci Dumnezeu vrea ca atunci cînd 
închizi uşile cămării tale să-ţi închizi uşile inimii înainte de a închide 
uşile cămării. Este bine ca în toate faptele noastre să ne scăpăm de slava 
deşartă, dar mai cu seamă cînd ne rugăm. Dacă fără să mai umblăm 
după slava deşartă, gîndurile noastre rătăcesc şi umblă de colo-colo, 
cum ne vom mai auzi rugăciunile noastre de ne ducem să ne rugăm 
însoţiţi şi de această boală? Dacă noi nu ne auzim rugăciunile şi cererile 
noastre, cum putem cere ca Dumnezeu să ni le audă? Totuşi sînt unii 
oameni care, după atîtea şi astfel de porunci, se schimonosesc cînd se 
roagă; îşi ascund trupul, dar ştie toată lumea că se roagă, pentru că 
strigă cît îi ţine gura, făcîndu-se de rîs şi cu trupul şi cu vocea. Nu vezi 
că chiar în piaţă, dacă s-ar apropia de tine, pe furiş, un cerşetor şi ţi-ar 
cere de pomană, strigînd în gura mare, te-ar speria; dar dacă-ţi cere cu 
voce liniştită şi cu înfăţişare cuviincioasă, îl miluieşti cu dragă inimă? 
Să nu ne facem, dar, rugăciunile cu înfăţişarea trupului, nici cu strigătul 
vocii, ci cu rîvna sufletului. Să nu ni le facem cu zgomot, cu strigăte şi cu 
gîndul de a atrage asupra noastră luarea aminte a celor din jur, ci cu 
toată măsura, cu zdrobire de inimă şi cu lacrimile cele dinăuntru. Te 
doare inima şi nu poţi să nu strigi? Dar cel care se roagă, aşa cum spun 
eu, arată că îl doare inima nespus. Şi Moise suferea; s-a rugat aşa şi a 
fost ascultat. De aceea Dumnezeu i-a spus: „Pentru ce strigi către Mine?” 11 . 
Tot aşa şi Ana, mama lui Samuil, se ruga, dar nu i se auzea glasul 12 ; şi 
a dobîndit toate cîte a voit, pentru că inima ei striga. Iar Abel se ruga nu 
numai prin tăcere, ci şi prin moartea lui; că sîngele său dădea drumul la 
o voce mai puternică decît trîmbiţa 13 . Suspină aşadar şi tu ca şi sfîntul 
acela! Nu te opresc! Rupe-ţi, aşa cum a poruncit profetul, inima ta, nu 
hainele tale! 14 Cheamă pe Dumnezeu dintru adîncuri, aşa cum a spus 
psalmistul: „Dintru adîncuri am strigat către Tine, Doamne” 15 . Scoate-ţi 
vocea din adîncul inimii! Fă taină din rugăciunea ta! Nu vezi că şi în 
palatele împărăteşti este alungat departe zgomotul şi pretutindeni e 
mare linişte? Şi tu, dar, cînd te rogi arată multă bună-cuviinţă, că intri 
în nişte palate împărăteşti, dar nu în cele de pe pămînt, ci în unele cu 
mult mai înfricoşătoare decît acestea, în cele din ceruri. Dănţuieşti 
impreună cu îngerii, eşti la un loc cu arhanghelii, cînţi împreună cu 
serafimii! Toate aceste popoare de îngeri cîntă în bună rînduială, cu 


11. le f 14, 15. 

12. / Regi I, 13. 

13. hac. 4, 10. 
11. Inii'2, 13. 

15. Rs. 12», I. 

mult cutremur împăratului, Dumnezeului universului, acea cîntare tai¬ 
nică şi acele sfinte imne! Amestecă-te dar cu ele, cînd te rogi, şi imită 
tainica lor frumuseţe! Nu te rogi oamenilor, te rogi lui Dumnezeu 
Care-i de faţă pretutindeni, Care te aude înainte de a deschide gura, 
Care cunoaşte tainele inimii tale. Dacă te rogi aşa, vei primi mare plată! 

„Şi Tatăl tău, Cel ce vede întru ascuns, îti va răsplăti ţie la arătare” 16 . 

Domnul n-a spus: „îţi va dărui”, ci „îţi va răsplăti”, adică îţi va da 
înapoi. Tatăl a ajuns datornicul tău şi te cinsteşte şi de astă dată cu mare 
cinste. Şi pentru că este Dumnezeu nevăzut, vrea ca şi rugăciunea ta să 
fie nevăzută. 

Apoi ne spune chiar cuvintele rugăciunii: 


„Şi cînd vă rugaţi, nu grăiţi multe cum fac păgînii” 17 . 

Cînd a vorbit de milostenie a îndepărtat-o numai de patima slavei 
deşarte şi n-a adăugat nimic mai mult, nici n-a spus din ce să facem 
milostenie, că adică să o facem din munca noastră cinstită, şi nu din 
bani adunaţi din răpire şi lăcomie, pentru că toată lumea ştie că milos¬ 
tenia aşa trebuie făcută. De altfel lucrul acesta îl lămurise mai înainte, 
cînd a fericit pe cei ce flămînzesc pentru dreptate 18 . Rugăciunii, însă, 
Domnul îi mai adaugă încă ceva: „să nu grăim multe”. După cum atunci 
cînd a vorbit de milostenie a batjocorit pe făţarnici, tot aşa acum pe 
păgîni, căutînd totdeauna să ruşineze pe ascultătorii Săi, prin josnicia 
persoanelor pe care le dă ca pildă. într-adevăr, nimic nu pişcă şi nu 
îndurerează atîta pe cineva, ca a-i spune că se aseamănă cu oamenii de 
nimic. Cu această pildă Domnul îndreaptă pe ascultătorii Săi spre rugă¬ 
ciunea cea plăcută Lui. Prin „grăire multă” Domnul înţelege flecăreala; 
de pildă cînd cerem de la Dumnezeu cele ce nu se cad: putere, slavă, 
biruinţă asupra duşmanilor, belşug de bani, bogăţie, pe scurt lucruri 
care nu ne sînt de folos. 


„Că ştie Tatăl vostru, spune Domnul, de ce aveţi trebuinţă” 19 . 


IV 


După părerea mea, odată cu acestea, Domnul ne porunceşte aici să 
nu facem rugăciuni lungi; lungi, nu în ce priveşte timpul, ci în ce pri¬ 
veşte mulţimea şi lungimea celor spuse. Trebuie, însă, să stăruim în a 
cere de la Dumnezeu aceleaşi lucruri. „Stăruind în rugăciune” 20 , după 
cum zice Pavel. însuşi Domnul, prin pilda cu văduva, care, prin stă- 


16. Matei 6, 6. 

17. Matei 6, 7. 

18. Matei 5, 6. 

19. Matei (i, 8. 

20. Rom. 12, 12. 

inţa rugăciunii ei, a înduplecat pe judecătorul cel crud şi nemilos 21 , şi 
in pilda cu prietenul, care a venit la miezul nopţii şi l-a sculat din pat 

pe cel ce dormea, nu din pricina prieteniei, ci din pricina rugăminţii lui 
stăruitoare 22 , n-a legiuit altceva decît ca noi toţi să ne rugăm Lui stărui¬ 
tor şi ne-a poruncit să ne apropiem de El şi să-I grăim simplu, nu alcă¬ 
tuind rugăciuni cu mii de stihuri. Asta a vrut să zică prin cuvintele: „Că 
li se pare că în multa lor vorbă vor fi auziţi” şi'. „Că ştie de ce aveţi trebuinţă”. 
- Dar dacă ştie de ce avem trebuinţă, pentru ce mai e nevoie să ne 


rugăm? 

- N u ca să-L înveţi, ci ca să-L îndupleci, ca să ţi-L apropii cu rugăciunea 
ta continuă, ca să te smereşti, ca să-ţi aduci aminte de păcatele tale. 

„Deci aşa vă rugaţi: «Tatăl nostru, Care eşti în ceruri»” 23 . 

Vezi că îndată a deşteptat luarea aminte a ascultătorilor, amintind, 
chiar, prin cel dinţii cuvînt al rugăciunii, de toate binefacerile lui Dum¬ 
nezeu. Cel care numeşte Tată pe Dumnezeu, prin această singură 
numire, a mărturisit: iertarea păcatelor, ridicarea pedepsei, dreptatea, 
sfinţenia, răscumpărarea, înfierea, moştenirea, însuşirea de frate cu 
Unul-Născut, dăruirea Duhului. Că nu-i cu putinţă să numeşti Tată pe 
Dumnezeu, dacă n-ai dobîndit toate aceste bunătăţi. Hristos, deci, deş¬ 
teaptă luarea aminte a ascultătorilor Lui prin două lucruri: şi prin vred¬ 
nicia Celui pe Care îl numesc Tată, şi prin măreţia bunătăţilor de care 
se bucură. (Jind spune: „Care eşti în ceruri”, nu o spune ca să închidă pe 
Dumnezeu în cer, ci ca să îndepărteze de pămînt pe cel ce roagă şi să-l 
ridice la locurile cele înalte şi la locaşurile cele de sus. Tot prin aceste 
cuvinte, ne mai învaţă să facem rugăciune de obşte pentru toţi fraţii. Că 
n-a spus: „Tatăl meu care eşti în ceruri”, ci: „Tatăl nostru”, poruncin- 
du-ne să înălţăm rugăciuni pentru toţi oamenii şi să nu urmărim nicio¬ 
dată folosul nostru, ci totdeauna folosul aproapelui. Prin asta stîrpeşte 
duşmănia, doboară mîndria, alungă invidia, aduce dragostea, mama 
tuturor bunătăţilor, izgoneşte inegalitatea dintre oameni, arată că este 
de aceeaşi cinste şi împăratul şi săracul, pentru că participăm cu toţii, în 
comun, la cele mai mari şi la cele mai necesare bunuri. Ce pagubă 
avem de pe urma obîrşiei noastre de jos, cînd, de pe urma obîrşiei 
noastre de sus, toţi sîntem la fel, nimeni nu are ceva mai mult decît 
altul, nici bogatul mai mult decît săracul, nici stăpînul mai mult decît 
sluga, nici domnul mai mult decît supusul, nici împăratul mai mult 
decît ostaşul, nici filozoful mai mult decît barbarul, nici înţeleptul mai 
mult decît prostul? Tuturor ni s-a dăruit aceeaşi nobleţe, învredni- 
cindu ne pe toţi la fel să-I zicem lui Dumnezeu: „Tată”. 



'21. Luai 1K, 2-K. 

Deci după ce ne-a amintit de această nobleţe, de darul cel de sus, 
de egalitatea de cinste dintre toţi oamenii, de dragoste, după ce ne-a 
depărtat de la pămînt şi ne-a urcat în ceruri, să vedem acum ce ne 
porunceşte să cerem. De altfel este îndestulător numai cuvîntul „ Tată”, 
ca să ne înveţe toată virtutea. Că acela care-L numeşte pe Dumnezeu 
„Tată ”, şi Tată obştesc, trebuie să ducă o astfel de viaţă incit să nu se arate 
nevrednic de această nobleţe şi să se străduiască să fie egal cu darul primit. 

Dar Domnul nu Se mulţumeşte cu atîta, ci adaugă şi o altă cerere, spu- 
nînd aşa: 

„Sfînţească-se numele Tău” 24 . 

Rugăciunea, vrednică de cel ce-L numeşte pe Dumnezeu Tată, este 
a nu cere nimic înainte de a slăvi pe Tatăl, ci de a socoti pe toate în 
urma laudei aduse Tatălui. 

„Sfînţească-se” înseamnă: „Slăvească-se”. 

Dumnezeu are deplină slava Sa şi este totdeauna aceeaşi; totuşi 
Hristos porunceşte ca acela ce se roagă să-L slăvească pe Tatăl, ca Tatăl 
să fie slăvit şi prin viaţa noastră. Acelaşi lucru îl spunea Domnul şi mai 
înainte: ,^4şa să lumineze lumina voastră înaintea oamenilor, ca să vadă fap¬ 
tele voastre cele bune şi să slăvească pe Tatăl vostru cel din ceruri” 25 ; că şi sera¬ 
fimii, cînd slăvesc pe Dumnezeu, spun la fel: „Sfînt, Sfînt, Sfînt” 26 . Prin 
urmare, „Sfinţească-se” înseamnă: „Slăvească-se”. Cu alte cuvinte, Hris¬ 
tos spune aşa: „învredniceşte-ne să ducem o viaţă aşa de curată, incit 
prin noi să Te slăvească toţi oamenii”. Şi iarăşi, înseamnă să ai o filo¬ 
zofie desăvîrşită cînd oferi tuturor o viaţă atît de curată, incit fiecare din 
cei ce o văd să înalţe pentru aceasta laudă lui Dumnezeu. 

„Vie împărăţia Ta” 27 . 

Şi aceste cuvinte sînt iarăşi cuvintele unui copil recunoscător, care 
nu-şi lipeşte sufletul de cele ce se văd, nici nu socoteşte mare lucru pe 
cele din lumea aceasta, ci se grăbeşte către Tatăl şi doreşte cu înfocare 
pe cele viitoare. Toate acestea se nasc dintr-o conştiinţă curată şi 
dintr-un suflet desprins de lucrurile de pe pămînt. 


Dorinţa aceasta o avea şi Pavel în fiecare zi; de aceea şi spunea: „Şi 
noi, care avem pîrga duhului, suspinăm, aşteptînd înfierea, izpăvirea trupului 
nostru ” 28 . Cel ce are această dragoste nu poate să se îngîmfe nici cu feri¬ 
cirea vieţii sale, dar nici nu poate să fie doborît de necazuri şi supărări, 


24. Matei 6, !). 

25. Matei 5, 16. 

26. Istila 6, 4. 

27. Matei 6, 10. 

ei, ca şi cum ar trăi chiar în cer, este slobod şi de una şi de alta din aceste 
anomalii. 

>r Facă-se voia Ta, precum în cer şi pe pămînt” 29 . 

Ai văzut ce urmare minunată! Ne poruncise să dorim bunătăţile 
viitoare şi să ne grăbim pentru plecarea noastră dincolo; dar atîta 
vreme cit nu se întîmplă asta şi locuim aici, ne porunceşte să ne dăm 
toată silinţa ca să vieţuim ca îngerii din cer. Hristos ne-a spus: „Trebuie 
să doriţi cerurile şi cele din ceruri!”; dar a poruncit ca, înainte de a 
ajunge în cer, să prefacem pămîntul în cer; să trăim pe pămînt, ca şi 
cum am trăi în cer; să ne grăbim să facem aşa totul. Şi pentru acestea 
să-L rugăm pe Stăpînul nostru. Nimic nu ne împiedică să ajungem la 
viaţa desăvîrşită a puterilor celor de sus, chiar dacă locuim pe pămînt; 
că e cu putinţă ca acela care trăieşte aici să facă totul ca şi cum ar şi fi acolo. 

Cererea aceasta vrea să spună: „După cum acolo sus în cer toate se 
petrec fără de nici o piedică, iar îngerii nu împlinesc numai unele 
porunci, iar pe altele le calcă, ci pe toate le fac şi cu toţii se supun - că 
„sîntputernici în virtute, spune psalmistul, făcînd cuvîntul Lui” 30 tot aşa 
invredniceşte-ne şi pe noi oamenii să nu facem pe jumătate voinţa Ta, 
ci să o împlinim în întregime, aşa cum Tu voieşti!”. 

Ai văzut că ne-a învăţat să fim modeşti, arătîndu-ne că virtutea nu 
se datoreşte numai rîvnei noastre, ci şi harului de sus? Şi iarăşi, ne-a 
poruncit ca fiecare din noi, cînd ne rugăm, să ne rugăm şi pentru binele 
întregii lumi. Că Domnul n-a spus: „Facă-se voia Ta în mine sau în 
noi”, ci: „Facă-se voia Ta pretutindeni pe pămînt”, ca să dispară înşelă¬ 
ciunea, să se sădească adevărul, să se stîrpească orice păcat, să se 
întoarcă din nou virtutea, să nu mai fie nici o deosebire între pămînt şi 
cer. „Dacă s-ar face asta, spune Domnul, nu s-ar mai deosebi cele de jos 
de cele de sus - deşi prin firea lor sînt deosebite unele de altele -, 
pentru că pămîntul ne-ar arăta alţi îngeri”. 

„Plinea noastră cea de toate zilele dâ-ne-o nouă astăzi” 31 . 

Ce înseamnă cuvintele: „Pîinea noastră cea de toate zilele”? 
înseamnă: pîinea noastră cea din fiecare zi. 

Pentru că Domnul spusese să ne rugăm: ,JFacă-se voia Ta, precum. în 
cer aşa şi pe pămînt”, poruncind să împlinim şi noi poruncile pe care le 
împlinesc îngerii, de aceea, prin cererea aceasta, face pogorămînt slăbi¬ 
ciunii firii omeneşti, pentru că grăieşte oamenilor îmbrăcaţi cu trup, 
supuşi nevoilor firii omeneşti, care nu pot avea aceeaşi nepătimire ca 
îngerii. „Vă cer şi vouă, oamenilor, spune Domnul, să-Mi îndepliniţi 

poruncile Mele în chip desăvîrşit ca şi îngerii, dar nu vă cer nepătimi- 
rea îngerilor, pentru că nu vă îngăduie tirania firii omeneşti, pentru că 
aveţi nevoie de hrana cea de toate zilele!”. 

Uită-mi-te cită duhovnicie este şi în cele trupeşti! Nu ne-a poruncit 
să ne rugăm nici pentru averi, nici pentru desfătări, nici pentru haine 
luxoase, pentru nimic din unele ca acestea, ci numai pentru pîine, 
anume pentru pîinea cea de astăzi, ca să nu ne îngrijim de ziua cea de 
mîine! De aceea a şi adăugat: „Pîinea cea de toate zilele”, adică pîinea care 
ne trebuie astăzi pentru hrana noastră. Şi nu S-a mulţumit mimai cu 
acest cuvînt, ci a adăugat şi un altul după acesta, spunînd: ,J)ă-ne-o nouă 
astăzi”, pentru ca să nu ne mai zdrobim capul mai dinainte cu grija zilei 
de mîine. Pentru ce să te îngrijeşti de ea, odată ce nu ştii de vei vedea 
ziua de mîine? Porunca aceasta a dat-o şi mai tîrziu, spunînd: „Nu vă 
îngrijiţi de ziua de mîine” 32 . Hristos vrea ca noi să fim sprinteni şi într-ari- 
paţi şi să-i dăm atîta firii cît nevoia firii o cere de la noi. 

Apoi, pentru că se întîmplă să păcătuim şi după baia celei de a 
doua naşteri, Domnul îşi arată şi aici multa Sa iubire de oameni şi ne 
porunceşte ca, pentru iertarea păcatelor, să ne apropiem de iubitorul 
de oameni Dumnezeu şi să spunem aşa: 

„Şi ne iartă nouă greşelile noastre, precum şi noi iertăm greşiţilor 
noştri” 33 . 

Ai văzut ce covîrşitoare iubire de oameni? După ce prin botez ne-a 
şters atît de multe păcate şi ne-a dat nespusa măreţie a darului Său, ne 
învredniceşte iarăşi de iertare după ce păcătuim! Că rugăciunea aceasta 
se cuvine să o spună numai cei botezaţi, o arată şi legile Bisericii, dar şi 
cuvintele de la începutul rugăciunii - că cel nebotezat nu poate să 
numească pe Dumnezeu Tată! Aşadar, dacă rugăciunea aceasta se 
cuvine să fie rostită numai de cei botezaţi, iar ei se roagă pentru că au 
nevoie să li se ierte păcatele, urmează că nici după botez n-a pierit cîşti- 
gul pocăinţei. Dacă Domnul n-ar fi vrut să arate asta, du ne-ar fi porun¬ 
cit să ne rugăm aşa. Pentru că Domnul în această rugăciune aminteşte 
de păcate, pentru că ne porunceşte să ne cerem iertare, pentru că ne 
învaţă că putem să dobîndim iertare şi pentru că prin aceasta ne-a făcut 
lesnicioasă cale, este lămurit că ştie şi că he arată că putem, şi după 
botez, să ne curăţim păcatele; şi tocmai de aceea a pus în rugăciunea 
aceasta şi cererea pentru iertarea păcatelor. Astfel, pentru că ne pome¬ 
neşte de păcate, ne învaţă să fim smeriţi; pentru Că ne porunceşte să ier¬ 
tăm altora greşelile, îndepărtează din sufletul nostru duşmănia; pentru 
că ne făgăduieşte şi nouă iertarea greşelilor dacă iertăm pe cei ce rie 

greşesc, ne dă bune nădejdi şi ne învaţă să filozofăm despre nespusa 
iubire de oameni a lui Dumnezeu. 


VI 

Dar ceea ce trebuie mai cu seamă observat este că, în fiecare din 
cererile de pînă acum, Domnul a amintit întreaga virtute, cuprinzînd în 
ea şi porunca de a nu purta duşmănie - că a sfinţi numele lui Dumne¬ 
zeu inseamnă a duce o viaţă desăvîrşită în toate privinţele; a se face 
voia Lui arată iarăşi acelaşi lucru; a putea să-I spui lui Dumnezeu: Tată 
inseamnă a arăta o vieţuire fără pată; în toate acestea este cuprinsă 
negreşit şi îndatorirea de a îndepărta din sufletul nostru orice ură faţă 
de cei ce ne-au greşit -, totuşi Hristos nu S-a mulţumit cu atîta, ci, vrînd 
să arate cît de mult ţine la iertarea duşmanilor, o aminteşte în chip spe¬ 
cial; iar după ce termină rugăciunea, nu mai revine asupra nici unei alte 
porunci decît asupra acesteia, spunînd aşa: „Că de veţi ierta oamenilor 
greşelile lor, vă va ierta şi vouă Tatăl vostru cel ceresc” 34 . Prin urmare, noi 
facem începutul iertării noastre, noi sîntem stăpînii judecării noastre. 
Şi pentru ca nici unul din cei nesocotiţi, cînd este judecat, să nu-I poată 
aduce lui Dumnezeu nici o învinuire, mare sau mică, Dumnezeu te face 
pe tine stăpîn, răspunzător al sentinţei şi-ţi spune: „După cum ai jude¬ 
cat, aşa te judec şi Eu! Dacă ierţi pe aproapele tău, te voi ierta şi Eu!” Cu 
toate că nu se potriveşte o iertare cu alta! Tu ierţi pentru că ai nevoie de 
iertare; Dumnezeu, însă, n-are nevoie de nimic; tu ierţi pe un om de 
aceeaşi fire cu tine; Dumnezeu, însă, iartă un rob; tu eşti vinovat de 
nenumărate păcate; Dumnezeu, însă, este fără de păcat. Şi cu toate 
acestea, şi aşa Dumnezeu îşi arată iubirea Lui de oameni/Ar putea, 
chiar fără asta, să-ţi ierte toate păcatele tale, dar vrea, şi pe această cale, 
să-ţi facă bine, dîndu-ţi nenumărate prilejuri să fii blînd şi iubitor de 
oameni, să scoată din tine fiara, să stingă mînia şi prin toate să te înfră¬ 
ţească cu mădularul tău. Ce ai putea să spui? Că ţi-a făcut rău pe 
nedrept semenul tău? Dar tocmai aceasta înseamnă greşeală! Dacă ţi-ar 
fi făcut rău pe bună dreptate, fapta lui n-ar mai fi socotită greşeală. Dar 
şi tu te apropii de Dumnezeu ca să dobîndeşti iertarea unor greşeli ca 
acestea, ba chiar cu mult mai mari. Şi înainte de a ţi se fi iertat păcatele 
te-ai bucurat de mari daruri din partea lui Dumnezeu: ai fost învăţat că 
ai suflet omenesc şi ai fost povăţuit să fii blînd. Odată cu acestea te 
aşteaptă şi mare răsplată dincolo, dacă nu ceri socoteală celor ce ţi-au 
greşit. Dar de ce pedeapsă nu sîntem vrednici, cînd puterea stă în mîi- 
nile noastre, iar noi ne trădăm mîntuirea? Cum mai putem pretinde să 

ne asculte Dumnezeu in celelalte rugăciuni ale noastre, cînd noi înşine 
nu vrem să avem milă de noi în cele ce sîntem stăpîni? 

„Şi nu ne duce pe noi în ispită, ci ne izbăveşte de cel rău, Că a Ta este 
împărăţia şi puterea şi slava în veci, Amin” 35 . 

In aceste cuvinte Domnul ne arată lămurit nimicnicia noastră şi ne 
potoleşte trufia, învăţîndu-ne să fugim de lupte şi să nu le căutăm. Aşa 


victoria ne va fi mai strălucită, iar înfrîngerea diavolului mai ruşinoasă. 
Cînd sîntem tîrîţi în lupte, da, atunci trebuie să le înfruntăm cu curaj; 
dar dacă nu sîntem chemaţi, să stăm liniştiţi şi să aşteptăm timpul lupte¬ 
lor, ca să arătăm şi că nu umblăm după slavă deşartă şi că sîntem curajoşi. 


„Cel râu ”este numit aici diavolul. Domnul ne porunceşte să purtăm 
cu el război neîmpăcat şi ne arată că diavolul nu-i prin fire aşa. Că rău¬ 
tatea nu vine de la fire, ci de la voinţă. Diavolul este numit prin exce¬ 
lenţă aşa din pricina covîrşitoarei lui răutăţi şi din pricină că duce cu 
noi război neîmpăcat, fără ca noi să-l fi nedreptăţit cu ceva.De aceea 
Domnul nici n-a spus: „Izbăveşte-ne de cei răi”, ci: „de cel rău”, învăţîn¬ 
du-ne să nu purtăm ură semenilor noştri pentru relele pe care le suferim 
de la ei, ci să mutăm ura noastră de la ei la diavol, pentru că el este pri¬ 
cina tuturor relelor. 

Aşadar, după ce prin amintirea duşmanului nostru ne-a pregătit de 
luptă şi ne-a stîrpit toată trîndăvia, ne dă iarăşi curaj şi ne ridică gîndu- 
rile, amintindu-ne de împăratul sub Care sîntem rînduiţi şi arătînd că 
El este mai puternic decît toţi, spunînd: „Că a ta este împărăţia şi puterea 
şi slava”. Deci dacă a Lui este împărăţia, nu trebuie să ne temem de 
nimeni, pentru că nu este nimeni care să I se împotrivească şi cu care să 
împartă stăpînirea. 

Cînd spune: Ta este împărăţia”, Hristos arată că şi diavolul, care 

se luptă cu noi, este supus lui Dumnezeu, chiar dacă pare că I se împo¬ 
triveşte, Dumnezeu îngăduindu-i deocamdată aceasta. Că şi diavolul 
face parte din robii Lui, din cei cărora li s-a luat cinstea şi au fost izgo¬ 
niţi. De altfel diavolul n-ar îndrăzni să atace pe vreun om dacă n-ar lua 
mai întîi putere de la Dumnezeu. Dar pentru ce vorbesc de oameni? 
Nici împotriva porcilor n-a putut îndrăzni ceva pînă ce nu i-a îngăduit 
Domnul 36 ; nici împotriva turmelor cu oi, nici împotriva cirezilor cu 
vite, pînă ce n-a luat îngăduinţă de sus. 

„Şi puterea”. Chiar de-ai fi slab de tot, drept este să ai curaj, pentru 
că ai un împărat ca Acesta, Care poate săvîrşi, şi prin tine, cu uşurinţă totul. 

„Şi slava în veci, Amin”. 


:t. r >. Matei <>, I ,'i 
.!<> Matei K, .'«) XI. 







VII 

Dumnezeu nu te scapă numai de necazurile care vin peste tine, dar 
poate să te facă şi slăvit şi strălucitor. După cum puterea Lui e multă, tot 
aşa şi slava Lui e nespusă; toate ale Lui sînt Iară de.hotar şi fără de sfîrşit. 

Ai văzut cum Domnul a pregătit de luptă pe atletul Său şi l-a făcut 
să aibă curaj? Apoi vrînd, după cum spuneam mai sus, să arate că-Şi 
întoarce spatele şi urăşte mai mult decît orice duşmănia dintre oameni 
şi că iubeşte mai mult decît orice virtutea potrivnică acestui păcat, 
îndată, după Rugăciunea Domnească, aminteşte iarăşi de această vir¬ 
tute, mdemnîndu-ne să ne supunem acestei porunci, fie de frica pedep¬ 
sei ce ne aşteaptă, fie pentru cinstea ce ni-i hotărîtă. 

„Că de veţi ierta oamenilor greşelile lor, vi le va ierta şi vouă Tatăl vostru 
Cel ceresc; dar dacă nu veţi ierta, nici El nu vi le va ierta” 37 . 

Aminteşte iarăşi de ceruri şi de Tatăl, pentru ca să ne facă să ne 
ruşinăm, dacă, fiind copiii unui astfel de Tată, ne purtăm ca fiarele şi 
dacă, fiind chemaţi să fim locuitori ai cerului, avem gînduri pămînteşti 
şi lumeşti. Că trebuie să fim copiii Lui nu numai prin har, ci şi prin 
fapte! Nimic nu ne face atît asemenea cu Dumnezeu cît iertarea celor ce 
ne au făcut rău şi ne-au nedreptăţit, aşa precum ne-a învăţat mai 
înainte, cînd a spus că Tatăl răsare soarele şi peste răi şi peste buni 38 . 
Tot în acest scop, Domnul, în fiecare din cererile Rugăciunii Domneşti, 
ne porunceşte să facem în comun rugăciunile, spunînd: „Tatăl nostru”; 
şi: ,facă-se voia Ta, precum în cer şi pe pămînt”; şi: ,JDă-ne nouă pîinea ”;şi: 
„Iartă-ne nouă greşelile noastre”; şi: „Şi nu ne duce pe noi în ispită”; şi: „Şi ne 
izbăveşte”. Peste tot, poruncind acestea, Domnul foloseşte pluralul 
pentru ca rugîndu-ne să nu avem nici o urmă de ură împotriva fratelui 
nostru. 

De ce pedeapsă 39 n-am fi vrednici dacă, după toate aceste îndem¬ 
nuri, nu numai că nu iertăm pe duşmanii noştri, ci mai şi rugăm pe 
Dumnezeu să-i pedepsească? Şi călcăm această poruncă ca şi cum am 
vrea să facem în ciuda lui Dumnezeu, deşi Dumnezeu face totul şi nu 
precupeţeşte nimic numai şi numai să nu ne duşmănim unii cu alţii. Şi 
pentru că rădăcina tuturor bunătăţilor este dragostea, Domnul stîrpeşte 
tot ce o vatămă, ca să ne apropie şi să ne unească pe unii cu alţii. Nu 
este, nu este nimeni, fie tată, fie mamă, fie prieten, oricine ar fi, care să 
ne iubească atît ca Dumnezeu, Cel ce ne-a făcut! Şi asta se vede şi din 
binefacerile pe care ni le face zilnic şi din poruncile pe care ni le dă. Iar 

;J7. Matei (>, 14-15. 

:1H. Matei 5, 45. 

;i!). De aici începe partea morală: Despre a nu blestema pe duşmani şi despre a sta cu frică, cu res¬ 
pect şt in tăcere in biserică”. 

dacă-mi vorbeşti de supărările, de durerile şi de necazurile pe care le ai 
în viaţă, gîndeşte-te de cile ori păcătuieşti faţă de El în fiecare zi şi nu te 
mai mira chiar dacă vin peste tine necazuri şi mai mari decît acestea; ci 
atunci miră-te, atunci minunează-te, cînd te bucuri de vreun bine! Aşa 
noi vedem numai necazurile ce vin peste noi, dar păcatele pe care le 
facem în fiecare zi, pe acelea nu le vedem. De aceea ne supărăm. Dar 
dacă am ţine socoteală precisă de toate păcatele noastre, pe care le 
facem numai într-o singură zi, atunci ne-am da bine seama de cîte 
păcate sîntem vinovaţi. 

Dar să las la o parte pe celelalte păcate pe care fiecare le săvîrşeşte 
îndeosebi! Am să spun numai păcatele făcute azi, deşi nu ştiu ce păcat a 
săvîrşit fiecare! Dar atît de mare e mulţimea păcatelor incit chiar cel 
care nu le ştie precis pe toate, totuşi poate înşira multe din ele. Cine din 
noi n-a stat cu trîndăvie pe cînd se ruga? Cine nu s-a trufit? Cine n-a 
umblat după slava deşartă? Cine n-a vorbit de rău pe fratele său? Cui 
nu i-a trecut prin inimă pofta cea rea? Cine nu s-a uitat cu ochi pofti¬ 
cioşi? Cine nu şi-a adus aminte cu ură de duşmanul său şi n-a făcut să i 
se umfle inima? Dacă atunci cînd sîntem în biserică, intr-un timp atît de 
scurt, facem atîtea păcate, cîte nu vom săvîrşi după ce plecăm de aici? 
Dacă în port sînt atîtea valuri, cum vom mai putea să ne dăm seama de 
noi înşine cînd vom intra în viitoarea păcatelor, adică în piaţă, în trebu¬ 
rile publice, în grijile casei? Totuşi Dumnezeu ne-a dat o cale scurtă şi 
uşoară, lipsită de oboseală, ca să scăpăm de aceste păcate atît de multe 
şi atît de mari. într-adevăr, ce oboseală este să ierţi pe cel ce te-a supă¬ 
rat? Oboseală este să nu ierţi, ci să ţii mai departe ura şi duşmănia! 
Alungă din sufletul tău mînia ce o ai împotriva duşmanului tău şi vei vedea 
cită linişte ţi se pogoară în suflet! Este foarte uşor; de ajuns numai să vrei! 


Ca să te împaci cu duşamnul tău nu trebuie să străbaţi mări, nici să 
faci drumuri lungi, nici să treci munţi, nici să cheltuieşti bani, nici să-ţi 
chinuieşti trupul, ci e de ajuns numai să voieşti şi ţi s-au iertat toate 
păcatele. Ce nădejde de mîntuire mai poţi avea cînd tu nu numai că nu 
ierţi pe duşmanul tău, dar mai rogi şi pe Dumnezeu să-l pedepsească, 
cînd îl superi pe Dumnezeu tocmai atunci cînd cauţi să ţi-L faci îndură¬ 
tor, cînd iei chip de rugător, dar din gura ta ies urlete de fiară sălbatică 
şi ascuţi împotriva ta însuţi săgeţile celui rău? De aceea şi Pavel, vor¬ 
bind de rugăciune, n-a cerut nimic altceva decît paza acestei porunci, 
spunînd: „Ridicînd miini cuvioase fără mînie şi fără şovăire” 40 . Dacă nu-ţi 
laşi ura şi mînia împotriva duşmanului tău nici atunci cînd ai nevoie de 

mila lui Dumnezeu, ci atunci mai ales o pomeneşti, deşi ştii bine că prin 
asta îţi împlînţi sabia în inima ta, cînd vei putea ajunge iubitor de 
oameni, cînd vei putea scoate din tine veninul acestei răutăţi? Dacă nu- 
ţi dai încă seama de grozăvia faptei tale, închipuie-ţi că te rogi de un 
om, aşa cum te rogi de Dumnezeu, si atunci vei vedea cît de mare este 
insulta ce I-o aduci lui Dumnezeu! închipuie-ţi că s-ar apropia de tine, 
rare oşti om, cineva şi ţi-ar cere să-l miluieşti; apoi, pe cînd stă jos la 
pămint şi te roagă aceasta, văzînd pe duşmanul său, ar înceta să te mai 
roage şi ar începe să-l bată. Oare nu ţi-ar spori şi mai mult mînia? Gîn- 
doşle te, deci, că acelaşi lucru îl faci şi tu cînd te rogi aşa lui Dumnezeu. 
C !ă şi tu, în timp ce te rogi, îţi întrerupi rugăciunea şi începi să loveşti cu 
cuvintele pe duşmanul tău şi să insulţi legile lui Dumnezeu,chemînd 
in ajutor tocmai pe Acela Care a poruncit să nu urîm pe cei ce ne-au 
făcut rău şi cerîndu-I Lui să lucreze El împotriva poruncilor Lui. Nu 
este, oare, destul motiv de pedeapsă că tu calci legea lui Dumnezeu, ci 
îl mai şi rogi să facă asta? Oare Dumnezeu a uitat ce-a poruncit? Oare 
este om cel ce a dat această poruncă? Este Dumnezeu, ştie totul, vrea să 
I se păzească cu toată scumpătatea legile Lui. Departe de El de a-ţi 
împlini cererea! Dimpotrivă, îţi întoarce spatele, te urăşte şi-ţi dă cea 
mai mare pedeapsă numai pentru că îndrăzneşti să-L rogi să pedep¬ 
sească pe duşmanul tău. Cum îi poţi cere să-ţi facă tocmai ceea ce ţi-a 
interzis cu străşnicie să faci? Dar sînt unii oameni atît de nejudecaţi, 
care nu blestemă numai pe duşmanii lor, ci chiar şi pe copiii lor şi, dacă 
ar putea, le-ar mînca cniar trupurile. Dar, mai bine spus, chiar le 
mănîncă. Să nu-mi spui că nu-ţi înfigi dinţii în trupul duşmanului tău ! 
Ai făcut un lucru şi mai grozav, atît cît ţi-a stat în putere, cerînd lui 
Dumnezeu să pogoare asupra lui mînia cea de sus, să fie pedepsit veş¬ 
nic, să se aleagă praful de casa lui! Blestemele acestea nu-s, oare, mai 
grozave decît muşcăturile? Nu-s, oare, mai dureroase decît săgeţile? 
H ristos nu te-a învăţat acestea, nu ţi-a poruncit să-ţi umpli aşa gura de 
singe! Limbile acestea sînt mai groaznice decît gurile mînjite de sînge 
omenesc. Cum poţi să mai săruţi pe fratele tău cînd te duci să te împăr¬ 
tăşeşti, cum te mai poţi atinge de sfînta jertfă, cum mai poţi bea sîngele 
Stăpînului Hristos cînd ai atîta otravă în suflet? Nu te deosebeşti de un 
ucigaş, dar, mai bine spus, de o fiară care mănîncă oameni cînd spui: 
„Zdrobeşte-1, Doamne, fă praf din casa lui, prăpădeşte-i tot ce are!”, 
ci ud te rogi să vină peste el mii de nenorociri! 

IX 

Să punem, dar, capăt acestei boli, acestei nebunii! Să arătăm duş¬ 
manilor noştri dragostea poruncită de Hristos, ca să fim asemenea 
I .linului nostru celui din coruri! Şi i vom pune capăt, dacă ne aducem 
iiiiunlc do propriile noastre păcate, dacă cercetăm cu toată luarea 

aminte de propriile noastre păcate, dacă cercetăm cu toată luarea aminte 
toate păcatele noastre cele cu gîndul, cele cu fapta, cele din piaţă, cele din 
biserică. Şi sîntem vrednici de cea mai grea pedeapsă, dacă nu pentru alt pă¬ 
cat, apoi pentru nepăsarea ce-o arătăm cit stăm aici în biserică. Da, în timp 
ce profeţii psalmodiază, apostolii cîntă şi Dumnezeu ne vorbeşte, mintea 
noastră umblă pe afară şi aducem aici în biserică toată zarva treburilor lu¬ 
meşti. Nu păstrăm, în timp ce se citesc legile lui Dumnezeu, nici atîta linişte, 
atîta tăcere, cîtă tăcere păstrează spectatorii în teatre cînd se citesc scrisorile 
împăratului. în teatre, cînd se citesc aceste scrisori, se scoală toată lumea în 
picioare: consulii, prefecţii, senatul şi poporul; toţi ascultă în linişte spusele 
împăratului; dacă în mijlocul acestei tăceri adinei ar sări cineva şi ar începe 
să strige, fapta lui ar fi socotită o insultă adusă împăratului şi i s-ar da cea mai 
cruntă pedeapsă. Aici însă, în biserică, cînd se citesc scrisorile cele din cer, 
este mult zgomot pretutindeni. Şi totuşi Cel ce a trimis aceste scrisori 
este cu mult mai mare decît împăratul acesta de pe pămînt, iar aduna¬ 
rea de aici mai venerabilă decît adunarea cea din teatru. Aici nu sînt 
numai oameni, ci şi îngeri; iar victoriile acestea, pe care le binevestesc 
scrisorile noastre, sînt cu mult mai măreţe decît toate victoriile de pe 
pămînt. Din pricina asta nu sîntem chemaţi numai noi oamenii şi toţi 
cei de pe pămînt să le lăudăm, ci şi îngerii şi arhanghelii şi popoarele 
cerurilor, zicînd cu psalmistul: „Binecuvîntaţi pe Domnul toate lucrurile 
lui” 41 . Victoriile Lui nu sînt mici, ci depăşesc cuvîntul, mintea şi înţele¬ 
gerea omenească. In fiecare zi le propovăduiesc profeţii, fiecare ves¬ 
tind, în alt chip, victoriile cele mari ale lui Dumnezeu. Unul spune: 
„Suitu-Te-ai la înălţime, robit-ai robime şi ai luat daruri întru oameni” 42 ; şif 
„Domn tare şi puternic în război” 43 ; iar alt profet spune: „Va împărţiprâzile 
de război ale celor tari” 44 . Că pentru asta a venit Hristos în lume, ca să 
propovăduiască celor robiţi iertare şi orbilor vedere 45 . Pavel, dînd glas 
de biruinţă asupra morţii, zicea: „Unde-ţi este, moarte, biruinţa? Unae-ţi 
este, iadule, boldul?” 46 ;un altul, binevestind iarăşi pacea adîncă adusă 
de Hristos, spunea: „ Vor preface săbiile lor în pluguri şi lăncile lor în seceri ,>47 ; 
un profet cheamă Ierusalimul, spunîna: >y Bucură-te foarte, fiica Sio- 
nului, că iată împăratul tău vine la tine blînd, călare pe asin şi pe mînz 
tînăr” 48 ; iar altul predică a doua Lui venire, grăind aşa: „Va veni Dom¬ 
nul pe Care voi ll căutaţi; şi cine va putea suferi ziua intrării Lui? 
Săriţi ca viţeii cei sloboziţi din legături!” , un alt profet iarăşi, uimit şi 


41. Pi. 102, 23. 

42. Pi. «7, 19. 

43. Pi. 23, 8. 

44. Isaia 53, 12. 

el de unele ca acestea, spunea: „Acesta este Dumnezeu nostru; nu va fi soco¬ 
tit alt Dumnezeu alăturea de El” 50 . Cînd auzim în biserică aceste cuvinte 
şi altele cu mult mai multe, ar trebui să ne cuprindă frica şi să nu ne mai 
socotim a fi pe pămînt; dar nu, ci ca şi cum am fi în piaţă, facem zgo¬ 
mot şi tulburare, vorbim de lucruri care n-au nici o legătură cu mîntui- 
rea noastră şi cheltuim în zadar tot timpul cît îl stăm în biserică! Deci, 
cînd sîntem atît de nepăsători şi în lucrurile mici şi în cele mari şi în 
ascultarea cuvintelor lui Dumnezeu şi în fapte şi în afară de biserică şi 
în biserici şi cînd, pe lîngă toate acestea, ne mai rugăm şi împotriva duş¬ 
manilor noştri, de unde mai putem avea, oare, vreo nădejde de mîn- 
tuire, cînd pe lîngă aceste păcate atît de mari adăugăm şi celălalt păcat 
groaznic, tot atît de mare cît toate celelalte la un loc, rugăciunea aceea 
nelegiuită, prin care rugăm pe Dumnezeu să pedepsească pe duşmanii 
noştri? Mai este drept, dar, să ne mai mirăm că vin peste noi necazuri 
neaşteptate? Dimpotrivă, ar trebui să ne mirăm atunci cînd nu vin. Una 
este o urmare firească a faptelor noastre; cealaltă, mai presus de cuvînt 
şi aşteptare. Este mai presus de cuvînt că mai avem parte de soare, de 
ploi şi de toate celelalte binefaceri ale lui Dumnezeu, cînd sîntem duş¬ 
mani ai lui Dumnezeu, cînd II supărăm şi întrecem în sălbăticie fiarele 
sălbatice - deşi sîntem oameni - şi ne luptăm unii cu alţii, avînd limba 
mînjită de sînge de pe urma muşcăturilor făcute semenilor noştri! Şi 
aceasta după ce ne-am împărtăşit de la această masă duhovnicească, 
după ce am primit atîtea binefaceri, după ce am primit atîtea porunci! 

Gîndindu-ne la toate acestea, să vărsăm afară din noi veninul, să 
punem capăt duşmăniilor dintre noi şi să ne rugăm lui Dumnezeu aşa 
cum se cuvine! în locul sălbăticiei demonilor să luăm blîndeţea îngeri¬ 
lor! Oricît de mare rău ne-ar face nouă oamenii, noi să ne gîndim la 
cele ale noastre şi la răsplata împlinirii acestei porunci; să punem capăt 
mîniei, să potolim valurile, ca să străbatem netulburaţi viaţa aceasta, 
pentru ca, ajungînd dincolo, să dăm de un Stăpîn Care să se poarte cu 
noi aşa cum ne-am purtat şi noi cu semenii noştri. Dacă drumul spre 
împărăţia cerurilor este greu şi înfricoşător, sâ-1 facem uşor şi de dorit, 
deschizînd uşile cele strălucitoare ale îndrăznirii către Dumnezeu. Şi 
ceea ce n-am putut reuşi din pricină că păcatele noastre ne ţineau 
departe, să o reuşim prin blîndeţea ce o arătăm celor ce ne-au greşit, că 
nu-i nici greu, nici împovărător! Dacă facem bine duşmanilor noştri 
vom atrage asupra noastră multă milă! Aşa şi în viaţa aceasta ne vor 
iubi toţi, dar, înainte de toţi ceilalţi, Dumnezeul universului ne va şi 
iubi şi ne va şi încununa şi ne va învrednici de toate bunătăţile cele vii¬ 
toare, pe care facă Dumnezeu să le dobîndim cu toţii, cu harul şi cu 
iubirea de oameni a Domnului nostru Iisus Hristos, Căruia slava şi 
puterea, în vecii vecilor, Amin. 


50. Baruh 3, 36. 





OMILIA XX 


„Iar cînd postiţi nu fiţi ca făţarnicii trişti, 
că îşi smolesc feţele lor 
ca să arate oamenilor că postesc ” 1 

I 

Bine ar fi ca la auzul acestor cuvinte să suspinăm şi să plîngem cu 
amar! Că nu numai că îi imităm pe făţarnici, dar îi şi întrecem. Cunosc, 
cunosc mulţi oameni care nu postesc şi arată lumii că postesc; îşi pun 
mască de postitori deşi nu postesc; iar apărarea lor este mai rea chiar 
decît păcatul, că spun: „Fac asta ca să nu smintesc mulţimea!” Ce spui, 
omule? Dumnezeiască e legea care ţi-a poruncit să posteşti, şi tu vor¬ 
beşti de sminteală? Păzindu-o, socoteşti că sminteşti, iar călcîndu-o, nu 
sminteşti? Poate fi, oare, o prostie mai mare decît aceasta? Nu încetezi 
odată să fii mai rău ca făţarnicii şi de două ori făţarnic? Nu te ruşinezi 
de tăria cuvintelor Domnului la gîndul cît de mare e păcatul ce-1 săvîr- 
şeşti? Domnul nu S-a mărginit să spună numai atît că aceia care arată 
lumii că postesc sînt nişte făţarnici, ci, voind să-i mustre mai mult, le 
spune „că-şi smolesc feţele lor”, adică şi le strică şi le pocesc. Dacă este 

E ocire a chipului ca de dragul slavei deşarte să arăţi lumii un chip găl- 
ejit, ce putem spune de femeile care-şi strică chipurile lor cu farduri şi 
cu încondeierile ochilor spre vătămarea tinerilor desfrînaţi? Cei ce-şi 
smolesc feţele lor se vatămă numai pe ei înşişi; femeile acestea, însă, şi 
pe ele şi pe cei ce le privesc. De aceea trebuie să fugim cu toată sîr- 
guinţa şi de un păcat şi de altul. Domnul nu ne-a poruncit numai să nu 
arătăm lumii postul nostru, ci să ne şi străduim să-l ascundem, ceea ce a 
făcut şi mai înainte, vorbind de rugăciune. Cînd a vorbit de milostenie 
nu S-a mărginit numai să spună: ,fuaţi aminte, să nu faceţi milostenia 
voastră înaintea oamenilor”, ci a adăugat: „Spre a fi văzuţi de dînşii” 2 . La 
post şi la rugăciune n-a pus această condiţie. 

- Pentru ce? 

- Pentru că e cu totul cu neputinlii d ' > m iuieşti milostenia; rugăciu¬ 
nea şi postul le poţi ascunde de ochii luntll, dar milostenia nu. După cum 
atunci cînd a spus: „Să nu ştie stînga ta ce face dreapta ta” 3 , n-a vorbit de 

1. Matei fi, I (I. 

2. Matei fi, 1. 

miini, ci de datoria ce-o avem de a ascunde de toţi, cu toată grija, milos¬ 
tenia. Şi după cum atunci cînd ne-a poruncit să intrăm în cămara 
noastră 1 , negreşit nu ne-a poruncit că neapărat numai acolo să ne 
rugăm, ci a arătat acelaşi lucru şi acum, cînd ne porunceşte să ne ungem 
capul, negreşit nu ne porunceşte să-l şi ungem; că atunci toţi am fi căl¬ 
cătorii acestei legi şi, înainte de toţi, mai cu seamă cei care se străduiesc 
să o păzească, popoarele de monahi care acoperă munţii. Hristos, deci, 
iui ne-a dat această poruncă; ci, pentru că cei vechi aveau obiceiul să-şi 
ungă capetele lor ori de cîte ori erau veseli şi bucuroşi - şi asta o poţi 
vedea destul de bine la David şi la Daniil - a spus să ne ungem şi noi 
capetele, nu ca neapărat să o facem, ci ca să ne dăm silinţa să ascundem 
cu mare grijă, prin toate mijloacele, bunul acesta, postul. Dar ca să vezi 
că Hristos aceasta a vrut să spună, a îndeplinit El însuşi, cu fapta, ceea 
ce poruncise cu cuvîntul, postind patruzeci de zile; şi postind, ascuns de 
lume, nu Şi-a uns capul, nici nu S-a spălat; deşi n-a făcut asta, totuşi a 
săvîrşit totul fără să urmărească slava deşartă. Aceasta ne-o porunceşte 
şi nouă, dînd ca pildă pe făţarnici şi îndemnîndu-ne prin o îndoită 
poruncă. Prin pilda făţarnicilor Domnul vrea să ne mai arate încă ceva. 
V rea să îndepărteze de la noi această dorinţă rea de a posti de ochii 
lumii, nu numai pentru că un astfel de post este de rîs şi de batjocură, 
nici numai pentru că nu aduce nici un folos, ci şi pentru a arăta că o ast¬ 
fel de înşelare este trecătoare. Actorul pare strălucitor atîta vreme cît 
ţine spectacolul; dar, mai bine spus, nici atunci nu-i socotit strălucitor 
de toţi spectatorii, că mulţi dintre ei ştiu cine este cel ce joacă rolul. 
Cînd, însă, spectacolul s-a terminat, actorii apar în faţa lumii aşa cum 
sînt. Aşa păţesc şi cei care umblă după slava deşartă, cei care postesc 
numai de ochii lumii. Pe aceştia mulţi îi cunosc şi aici pe pămînt şi ştiu 
că nu sînt ce vor să pară, pentru că postul lor este numai o mască; dar, 
după ce se va termina spectacolul lumii acesteia, cînd toate vor fi goale 
şi descoperite, atunci vor fi daţi pe faţă, în faţa întregii lumi. Domnul 
vrea apoi să ne îndepărteze de postul făţarnicilor şi în alt chip, arătîndu- 
ne că porunca este uşoară. Nu ne porunceşte să prelungim postul, nici 
să ţinem un post mai aspru, ci să nu pierdem cununa postului. Ceea ce 
pare împovărător în post, este împovărător şi pentru noi şi pentru făţar¬ 
nici, că şi aceia postesc. „Dar ceea ce este foarte uşor, ne spune Hristos, 
este ca voi să nu pierdeţi răsplata ostenelii voastre! Aceasta v-o porun¬ 
cesc!’'. Domnul nu adaugă osteneli la osteneli, dar adună pentru noi, cu 
toată tăria, răsplăţi şi nu ne lasă să plecăm neîncununaţi, ca pe făţarnici. 
('ei ce postesc de ochii lumii nu vor să imite pe luptătorii de la jocurile 
olimpice, care, deşi sînt în stadion atîţia dregători şi atît popor, vor să 

placă unui singur om, cel care le încununează victoria, cu toate că 
acesta este cu mult inferior celorlalţi! Tu, făţarnice, ai două pricini 
puternice să arăţi Tatălui ceresc biruinţa ta: şi pentru că El te încunu¬ 
nează, şi pentru că El este incomparabil superior tuturor celor ce se află 
în teatrul acestei lumi! Şi totuşi tu arăţi postul tău, biruinţa ta, altora, care nu 
numai că nu-ţi sînt de vreun folos, dar îţi fac şi foarte mare pagubă. 


„Dar nici de la aceasta nu te opreşti, îţi spune Domnul. Dacă vrei să 
arăţi oamenilor postul, aşteaptă puţin, şi-ţi voi da cu prisosinţă prilej să 
te vadă o mulţime de oameni. Şi cu mult folos! Dar, dacă vrei să arăţi 
oamenilor, aici pe pămînt, postul tău, apoi pierzi slava ce vreau să ţi-o 
dau; şi, dimpotrivă, o cîştigi dacă dispreţuieşti laudele oamenilor. 
Atunci, pe lumea cealaltă, te vei bucura în toată voia de slavă. Dar, 
înainte de slava aceasta culegi mult folos chiar aici pe pămînt, pentru că 
supui sub picioarele tale toată slava omenească, scapi de robia amară a 
oamenilor şi ajungi un adevărat postitor. Iar dacă posteşti ca să arăţi 
oamenilor că posteşti, atunci, pe lumea cealaltă, te vei găsi ca într-o 
pustie: nu va fi nimeni care să te privească, pentru că de nicăieri nu se 
va vedea că ai postit. Insulţi postul, dacă nu posteşti de dragul postului, 
ci ca să te vadă împletitorii de frînghii, fierarii, oamenii din piaţă! 
Insulţi postul, dacă vrei să te admire păcătoşii şi cei care nu postesc! 
Insulţi postul, dacă chemi pe duşmanii postului să le arăţi postul, să 
vadă postul! Faci întocmai ca unul care s-ar hotărî să trăiască în feciorie, 
nu pentru frumuseţea fecioriei, ci pentru ca să arate desfrînaţilor că el 
trăieşte în feciorie! Tot aşa şi tu, nu te-ai hotărît să posteşti decît pentru 
duşmanii postului! Şi pentru asta ar trebui lăudat postul, că îl laudă 
chiar duşmanii lui. 

Iubeşte, dar, postul aşa cum trebuie, nu pentru alţii, ci pentru el 
însuşi! Că şi noi ne socotim insultaţi dacă nu sîntem iubiţi pentru noi 
înşine, ci pentru alţii! Gîndeşte aşa şi despre post! Nu căuta să posteşti 
pentru alţii, nici nu te supune lui Dumnezeu pentru a plăcea oamenilor, 
ci supune-te oamenilor pentru a plăcea lui Dumnezeu! Dacă nu faci 
aşa, ci altfel, chiar dacă ţi se pare că posteşti, îl superi pe Dumnezeu ca 
şi cel care nu posteşte. Că după cum acela păcătuieşte, tot aşa şi tu păcă- 
tuieşti, că nu posteşti aşa cum legiuieşte Hristos. 

„Nu vă adunaţi comori pe pămint ,, \ 

Pentru că Hristos izgonise boala slavei deşarte, era potrivit să vor¬ 
bească şi de sărăcia de bună voie. Nimic nu ne face să iubim atît de 
mult banii ca dragostea de slavă! Pentru dragostea de slavă oamenii au 

5. Matei 6, 19. 

in jurul lor turme de robi, roiuri de eunuci, cai îmbrăcaţi în aur, mese 
do argint şi celelalte pe care le născocesc mai de batjocură decît aces¬ 
tea! Că nu le născocesc ca să împlinească o lipsă, nici ca să le facă plă¬ 
cere, ci ca să le arate altora! 

Mai înainte Domnul ne spusese numai că trebuie să miluim; acum 
ne arată şi cît trebuie să miluim, spunînd: „Nu vă adunaţi comori”. 

Pentru că nu putuse, dintr-odată şi de la început’, să vorbească de 
dispreţul averilor din pricina tiraniei acestei patimi, de aceea vorbeşte 
treptat şi familiarizează încetul cu încetul sufletul ascultătorilor cu 
această învăţătură, liberîndu-i, ca învăţătura să fie bine primită. De 
aceea, mai întîi a spus: „Fericiţi cei milostivi” 6 ; apoi: „împacă-te cu pîrîşul 
tău” 7 ; iar mai tîrziu: „Dacă cineva vrea să se judece cu tine şi să-ţi ia haina, 
dă-i lui şi cămaşa” 8 . Acum, însă, spune cu mult mai mult decît ce spusese 
mai înainte. Mai înainte spusese: „Dacă vezi că cineva vrea să te dea în 
judecată ca să-ţi ia haina, dă-i şi cămaşa; că mai bine este să scapi de 
luptă lipsindu-te de ele, decît să le ai luptîndu-te”. Acum, însă, nu mai 
aminteşte nici de pîrîş, nici de pîrît, nici de altcineva asemenea lor, ci 
vorbeşte direct de dispreţul averilor, arătînd că dă această poruncă nu 
alit în folosul celor miluiţi, ci în folosul celui ce miluieşte, pentru ca, 
chiar atunci cînd nu-i nimeni care să ne facă nedreptate şi să ne ducă la 
judecată, chiar atunci să dispreţuim averile noastre, dîndu-le celor 
nevoiaşi. Dar nici acum Hristos n-a spus totul, ci treptat, cu toate că în 
pustie a arătat cu prisosinţă ce lupte avem de dus pentru a birui dragos¬ 
tea de averi. Deci nici acum Domnul nu dezvăluie întreaga Sa învăţătură 
despre averi; nu venise încă timpul s-o descopere; deocamdată cercetează 
gîndurile ascultătorilor, fiind mai mult un sfătuitor decît un legiuitor. 

După ce a spus: „Nu vă adunaţi comori pe pămînt”, a adăugat: 

„Unde moliile şi rugina le strică şi unde furii le sapă şi le fură. Ci vă adu¬ 
naţi comori în cer, unde nici moliile, nici rugina nu le strică şi unde furii nu le 
sapă, nici le fură” 9 . 

Deocamdată arată paguba ce o avem de pe urma comorilor adu¬ 
nate pe pămînt şi folosul ce-1 avem de pe urma comorilor adunate în 
cer, datorită şi locului şi celor ce le vatămă. Nu se mărgineşte, însă, 
numai la atîta, ci mai adaugă încă un motiv. Şi mai întîi ne îndeamnă cu 
ceea ce de care mai ales ne temem. „Pentru ce te temi? ne întreabă 
Domnul. Te temi să nu-ti cheltuieşti averile dacă dai milostenie? Dă 
milostenie, şi atunci nu se vor cheltui! Mai mult, nu numai că nu se 

cheltuiesc, dar le vei primi înapoi cu mai mult adaos. Ţi se vor adăuga 
şi averile cele din ceruri!”. 

Dar Domnul nu spusese deocamdată asta; o va spune mai tîrziu. 


Deocamdată spune ascultătorilor Săi ceea ce putea mai cu seamă 
să-i îndemne, anume că le rămîne necheltuită averea; şi-i atrage pe 
două căi. Nu le-a spus numai: „Dacă dai milostenie îţi păstrezi averea”, 
ci i-a ameninţat şi cu contrariul: „Dacă n-o dai, o pierzi!”. Uită-te la ne¬ 
spusa Lui înţelepciune! Nici nu le-a spus: „Las-o altora!” - că şi acest 
lucru este plăcut oamenilor ci-i înfricoşează cu altceva, arătîndu-le că 
nu reuşesc nici cu aceasta; pentru că dacă nu le-o răpesc oamenii, sînt 
alţii, negreşit, care le-o răpesc: molia şi rugina. Şi chiar dacă paguba 
aceasta pare a fi foarte uşor de înlăturat, totuşi e greu de luptat împo¬ 
triva moliilor şi a ruginii, e greu de oprit stricăciunea. Orice vei născoci, 
nu vei putea împiedica această vătămare. 

- Ce? Pe aur îl strică molia? 

- Chiar dacă nu-1 strică molia, dar îl fură hoţii! 

- Ce? Toate averile au fost furate? 

- Chiar dacă nu toate, dar cele mai multe! 

Pentru aceasta Domnul mai adaugă, după cum am spus mai sus, şi 
alt motiv zicînd: 

„Unde este comoara omului, acolo e şi inima lui” 10 . 

Domnul îţi spune: „Dar, chiar dacă averea ta nu-i mîncată nici de 
molii şi nu-i furată nici de hoţi, paguba ta e foarte mare: eşti pironit de 
cele de jos, schimbi libertatea cu robia, pierzi averile cele cereşti, nu 
mai poţi gîndi cele înalte, ci totdeauna bani, dobînzi, împrumuturi, cîş- 
tiguri şi afaceri înrobitoare”. 

Poate fi, oare, o ticăloşie mai mare? Un om ca acesta este intr-o 
stare mai rea decît un rob; îşi pune pe umeri cea mai cumplită tiranie, 
îşi vinde cel mai mare bun al său: nobleţea de om şi libertatea. Orice 
ţi-ar spune cineva nu poţi auzi nimic din cele ce-ţi sînt de folos, pentru 
că mintea ţi-i pironită de bani. Ca pe un cîine legat de mormînt ca să-l 
păzească, tirania averilor te ţine legat mai cumplit decît lanţul; latri la 
toţi care se apropie; un singur gînd te stăpîneşte necontenit: să păstrezi 
pentru alţii cele adunate. Poate fi, oare, o mai mare ticăloşie? 

Dar pentru că astfel de gînduri erau prea înalte pentru mintea 
ascultătorilor, pentru că marea mulţime nu putea înţelege uşor nici ce 
pagubă aduce cu sine averea şi nici ce folos aduce împărţirea ei - că era 
nevoie de o minte mai ascuţită ca să înţeleagă şi una şi alta -, de aceea, 

după cele spufi^ mai înainte, Domnul a vorbit lămurit, grăind aşa: 
„Unde tste comoara omului, acolo este şi inijna lui”. Şi ideea aceasta o face 
apoi mai limpede, ducînd cuvîntul de la cele spirituale la cele mate¬ 
riale, spunînd; ,JLuminătorul trupului eşti ochiul” 11 . 

Cu alte cuvinte spune aşa: „Nu-ţi îngropa în pămîrtt aurul şi nici 
alte averi, că le aduni pentru molii, pentru rugină, pentru hoţi. Iar dacă 
reuşeşti sâ scapi de aceste pagube, totuşi nu poţi scăpa de înrobirea ini¬ 
mii, de pironirea ei de cele pămînteşti, că unde este comoara ta, acolo-i şi 
inima ta. Dacă-ţi depui averile în cer, nu ai numai cîştjgul că primeşti 
răsplată pentru ele, dar primeşti plată chiar aici pe pămînt: că le muţi în 
cer, gîndeşti cele cereşti şi te îngrijeşti de Cele de acolo; că este lămurit 
că acolo unde ţi-ai depus comoara, acolo ti-ai mutat şi inima; iar dacă 
depui averile tale pe pămînt, n-ai parte de ele”. 

Ca să-ţi fie limpezi cele spuse, ascultă cele ce Urmează: 

luminătorul trupului este ochiul. Deci de va fi ochiul tău curat, tot trupul tău 
va fi luminat; iar de va fi ochiul tău rău, tot trupul tău va fi întunecat. Deci dacă 
lumina, care este în tine, este întuneric, întunericul cu cît mai mult!” 12 . 

Prin aceaste cuvinte Hristos îşi îndreaptă vorbirea Sa spre idei mai 
apropiate de mintea ascultătorilor Săi. Mai înainte Domnul pomenise 
de minte că este înrobită şi înlănţuită; dar această idee o înţelegea greu 
marea mulţime; de aceea Îşi mută învăţătura Sa spre lucrurile din afară, 
spre cele ce stăteau înaintea ochilor ascultătorilor Săi, pentru ca, prin 
cele materiale, să înţeleagă şi pe cele spirituale. 

„Dacă nu ştii, spune Domnul, ce înseamnă vătămarea minţii, înţe¬ 
lege aceasta din cele trupeşti. Ceea ce este ochiul pentru trup, aceea 
este mintea pentru suflet. După cum n-ai prefera să porţi bijuterii de 
aur, să te îmbraci cu haine de mătase, dar să ţi se scoată ochii, ci soco¬ 
teşti sănătatea ochilor mai de preţ decît o bogăţie ca aceasta - că dacă-ţi 
pierzi vederea, nu-ţi mai este de nici un folos viaţa - deci, după cum 
atunci cînd ochii sînt orbiţi, cea mai mare parte a lucrării celorlalte 
mădulare este pierdută, pentru că li s-a stins lumina, tot aşa şi cînd min¬ 
tea este stricată, sufletul se umple de nenumărate rele. Aşadar, după cum 
căutăm să avem în trup ochi sănătoşi, tot aşa şi în suflet mintea. Cum vom 
mai vedea, deci, dacă vom strica tocmai organul care dă lumină şi celorlalte 
mădulare? După cum cel care stîrpeşte izvorul a secat şi nul, tot astfel cel ca¬ 
re strică mintea a tulburat toată activitatea sufletului în viata aceasta. Pentru 
aceea spune Domnul: „Dacă lumina, care este în tine, este întuneric, întuneri¬ 
cul cu cit mai mult!”. Cînd căpitanul corăbiei se îneacă, cînd lumina se stin¬ 
gi', cind împăratul cade prizonier, ce nădejde mai pot avea supuşii? 


I 1. Matei 6, 22. 

Din pricina aceasta Domnul nu mai vorbeşte acum de necazurile, 
luptele şi judecăţile pentru avere - făcuse aluzie la ele mai înainte cînd 
spusese: „Pirişul te va da judecătorului, iar judecătorul slujitorului” 13 ci 
de ce este mai cumplit decît toate acestea, de pofta cea rea a dragostei 
de avere. Este cu mult mai cumplit să-ţi fie mintea înrobită de această 
boală decît să stai la închisoare. A sta la închisoare nu se întîniplă tot¬ 
deauna. Dar totdeauna dragostea de bani robeşte mintea. Pentru 
aceasta Domnul vorbeşte de robirea minţii după ce a vorbit mai înainte 
de închisoare, pentru că robirea minţii este mai cumplită şi se întîmplă 
totdeauna. „Dumnezeu, spune Domnul, ne-a dat mintea, ca să risipim 
neştiinţa, ca să avem o judecată dreaptă despre lucruri, ca să ramînem 
nezdruncinaţi cînd vin peste noi necazuri şi nenorociri, folosindu-ne de 
minte ca de armă şi de lumină”. Noi, însă, am trădat darul acesta al lui 
Dumnezeu de dragul lucrurilor de prisos şi fără de folos. Ce folos de 
ostaşi îmbrăcaţi în aur, cînd generalul a căzut prizonier? Ce folos de 
corabie frumos împodobită, cînd căpitanul corăbiei s-a înecat? Ce folos 
de trup bine întocmit, cînd ochii sînt scoşi? După cum doctorul trebuie 
să fie sănătos ca să vindece bolile, dar dacă-1 îmbolnăveşti nu va mai fi 
de nici un folos bolnavilor, chiar dacă l-ai pune să zacă în pat de argint 
şi în cameră de aur, tot aşa şi mintea poate vindeca patimile, dar dacă o 
strici, aşezîndu-o lîngă averi, nu numai că nu ţi-i de nici un folos, dar îţi 
mai aduce şi foarte mare pagubă şi-ţi vatamă şi sufletul. 

Ai văzut cum Hristos îndepărtează pe oameni de păcat şi-i 
îndreaptă spre virtute, tocmai prin acelea prin care ei doresc totdeauna 
păcatul? „Pentru care pricină, întreabă Hristos, doreşti averi? Nu-i aşa 
că pentru plăcere şi desfătare? Dar tocmai acestea nu le ai de pe urma 
averilor, ci cu totul dimpotrivă! Cînd ochii ne sînt scoşi nu mai simţim 
nici o bucurie din pricina acestei nenorociri; cu atît mai mult nu vom 
simţi vreo bucurie cînd mintea ni-i stricată şi beteagă”. 

- Pentru care pricină îţi îngropi în pămînt averile? te întreabă Hristos. 

- Ca să le pun la loc sigur! 

- Dar, făcînd aşa, ajungi la un alt rezultat decît cel aşteptat, îţi răs¬ 
punde Domnul. 

Pe cel care posteşte, care face milostenie, care se roagă de dragul 
slavei deşarte, Domnul îl îndepărtează de slava deşartă tocmai prin 
ceea ce-i satisface dorinţa de slavă şi-l întreabă: 

- Pentru ce te rogi şi faci milostenie aşa? 

- Pentru că mi-i dragă slava de la oameni. 




- Nu te ruga aşa, îi răspunde Domnul, şi vei ddbîndi slavă în ziua 
ce va să fie. 

La fel face Domnul şi cu iubitorul de argint. îl îndepărtează de bani 
şi de averi tocmai prin ceea ce căuta mai mult iubitorul de argint. 

- Ce vrei? îl întreabă Domnul. Vrei să-ţi păstrezi averile şi să te 
desfătezi de plăcere? îţi voi satisface cu prisosinţă şi o dorinţă şi alta 
dacă vei îngropa aurul tău acolo unde-ţi poruncesc Eu. 

Mai tîrziu, cînd a vorbit de sămînţa căzută între spini 14 , Domnul a 
arătat mai lămurit cît de mult este vătămată mintea din pricina dragos¬ 
tei de averi. Deocamdată nici acum n-a spus puţin, arătîndu-1 întunecat 
pe cel îndrăgostit de bogăţie. Şi după cum cei care sînt în întuneric nu 
văd nimic lămurit, ci, dacă văd o frînghie, toCoteSc că este şarpe, iar 
cînd sînt în munţi şi în locuri prăpăstioase mor de frică, tot aşa cei 
îndrăgostiţi de averi, oameni cu mintea întunecată, privesc cu teamă 
lucruri care nu înfricoşează deloc pe cei cu mintea limpede. Te temi de 
sărăcie, dar, mai bine spus, nu numai de sărăcie, ci şi de cea mai mică 
pagubă. Dacă pierzi un lucru cît de mic te supără şi te tulbură mai mult 
decît cei care sînt lipsiţi de hrana cea de toate zilele. Mulţi bogaţi s-au 
spînzurat chiar pentru că n-au putut suferi o nenorocire ca aceasta. 
Ocările şi calomniile li se par bogaţilor atît de greu de suferit, încît 
mulţi şi-au pus capăt vieţii din pricina lor. Bogăţia îi face slabi pe bogaţi 
în faţa tuturor greutăţilor din viaţă, afară de slujirea bogăţiei. Cînd 
bogăţia le cere să-i slujească, merg pînă la crimă, la bătăi, insulte, la 
orice neruşinare. Dar este cea mai mare ticăloşie să fii mai slab decît 
toţi în cele ce trebuie să filozofezi, dar fără de ruşine şi îndrăzneţ în cele 
ce trebuie să fii cuvios şi cucernic. Păţesc ca şi cei care-şi cheltuiesc ave¬ 
rea pe ce nu trebuie; cînd vine timpul unei cheltuieli neapărat trebuin¬ 
cioase, nemaiavînd ce mai cheltui, suferă cele mai groaznice necazuri 
pentru că-şi cheltuiseră rău averea. 


V 


După cum artiştii de circ sînt foarte pricepuţi şi înfruntă neînchi¬ 
puit de mari primejdii în meseria lor, dar în celelalte treburi folositoare 
şi necesare sînt de rîsul tuturor, tot aşa şi bogaţii. Artiştii de circ cînd 
merg pe o sîrmă întinsă arată nespus de mare curaj; dar cînd li se cere 
îndrăzneală şi curaj în treburi de neapărată trebuinţă, nici nu pot să se 
gîndească la aşa ceva sau să sufere o astfel de sforţare. Tot aşa şi bogaţii: 
pentru bani şi averi îndrăznesc totul, dar pentru a filozofa nu vor să facă 
nici o sforţare. Şi după cum actorii de circ fac treburi fără de nici un folos, tot 
aşa şi bogaţii: înfruntă multe primejdii şi prăpăstii şi ajung la un sfîrşit întm 

nimic folositor; stau intr-un îndoit întuneric: sînt orbi, din pricină că li-i 
stricată mintea şi sînt înconjuraţi de mare ceaţă, din pricină că-i înşală 
mulţimea grijilor. De aceea nici nu pot vedea cu uşurinţă. Cel care stă 
în întuneric scapă de întuneric cînd se arată soarele; dar cel care-i lipsit 
de vedere nu scapă de întuneric nici cînd se arată soarele. Bogaţii sînt 
ca aceştia din urmă. Nu scapă de întuneric nici după ce Soarele dreptă¬ 
ţii 15 a răsărit, nici după ce I-au ascultat sfaturile, pentru că bogăţia le-a 
astupat ochii. De aceea şi stau intr-un îndoit întuneric: unul din pri¬ 
cina lor, iar altul din pricină că nu ascultă pe învăţător. 

Să ascultăm, deci, de El ie cu mare luare aminte, ca, deşi tîrziu, să 
vedem odată! 

- Şi cum e cu putinţă să vedem? 

- Dacă ştii cum ai orbit! 

Aşadar, cum ai orbit? Datorită dragostei de averi, care strînge nori 
groşi în jurul tău şi nu te lasă să vezi, aşa precum nici ochiul nu poate să 
mai vadă de se varsă în el o scurgere rea. Putem, însă, cu uşurinţă 
împrăştia şi sparge aceşti nori dacă primim raza învăţăturii lui Hristos, 
dacă îl ascultăm pe El, Care ne îndeamnă şi ne spune: „Nu vă adunaţi 
comori pe pămînt”. 

- Dar ce folos mai am de pe urma ascultării, m-ar întreba cineva, 
cînd sînt stăpînit de dorinţă? 

- Neîncetata ascultare a cuvîntului Domnului va putea stîrpi şi 
această dorinţă; dar de continui să fii stăpînit de ea, atunci gîndeşte-te 
că nici dorinţa nu mai e dorinţă. Căci ce fel de dorinţă e aceea să robo¬ 
teşti cumplit averii, să te supui tiraniei ei, să fii legat din toate părţile, să 
locuieşti în întuneric, să fii tulburat, să suferi oboseli fără de nici un cîş- 
tig, să păstrezi pentru alţii averea şi de cele mai multe ori pentru duş¬ 
mani? Sînt vrednice acestea de a fi dorite? Nu merită, oare, să fugi de 
ele? Ce dorinţă e aceea de a pune comoara ta între tîlhari? Dacă doreşti 
într-adevăr bogăţiile, atunci mută-le acolo unde pot rămîne întregi şi 
nevătămate. Ce faci acum nu-i fapta unui om care iubeşte averile, ci a 
unuia care iubeşte robia, asuprirea, paguba şi necontenita suferinţă. 
Dacă un om ţi-ar arăta pe pămînt un loc neştiut de nimeni şi ţi-ar făgă¬ 
dui că acolo este cel mai sigur loc pentru păstrarea banilor, n-ai pregeta, 
n-ai şovăi, chiar dacă te-ar duce în pustie, ci te-ai încrede în cuvîntul lui 
şi ţi-ai pune acolo banii. Cînd, însă, în locul unui om îţi făgăduieşte 
Dumnezeu acelaşi lucru, propunîndu-ţi nu pustia, ci cerul, tu faci tocmai 
contrariul. Chiar dacă locul acela de pe pămînt ar fi fost sigur, totuşi nicio¬ 
dată n-ai fi lipsit de griji. Dar dacă-ţi pui averile tale în cer, aceste 

griji nu te mai frămîntă. Ba, ceva mai mult, nu-ţi îngropi banii, ci-i răsă¬ 
deşti. Şi acum nu-i numai comoară, ci şi sămînţă. Dar, mai bine spus, 
este mai mult şi decît una şi decît alta... Că sămînţa nu rămîne veşnic, 
pe cînd comoara rămîne veşnic. Şi iarăşi, comoara nu odrăsleşte, pe 
oînd banii tăi răsădiţi astfel îti aduc roade nemuritoare. Dacă, însă, mă 
intrebi de timpul şi de termenul întoarcerii banilor, pot să ţi-1 arăt şi să-ţi 
mai spun cît de mult primeşti chiar aici pe pămînt. Dar în afară de aces¬ 
tea, voi încerca să-ţi arăt, cu fapte luate din viaţă, că n-ai temei să te 
intrebi de timpul întoarcerii banilor. 



VI 


Faci multe lucruri în viaţă de roadele cărora nu te bucuri tu 
însuţi. Şi ţi se pare că ai găsit îndestulătoare mîngîiere pentru acele oste¬ 
neli de prisos dacă-ţi spune cineva că se vor bucura de munca ta copiii 
şi nepoţii tăi. Clădeşti casă mare şi strălucitoare, la adînci bătrîneţe, şi, 
adeseori, pleci din lumea aceasta înainte de a o termina. Sădeşti pomi 
care vor rodi după mulţi ani; cumperi case şi moşteniri în stăpînirea 
cărora vei intra după trecere de multă vreme; şi faci şi alte multe lucruri 
asemănătoare acestora, de roadele cărora nu te bucuri personal. Deci, 
pentru cine faci acestea? Pentru tine sau pentru cei de după tine? Dar 
nu-i, oare, cea mai mare prostie ca în nişte treburi ca acestea să nu te 
tulbure de loc amînarea, cu toate că prin această amînare pierzi toată 
răsplata ostenelilor tale, iar dincolo să amorţeşti din pricina amînării, 
deşi îţi aduce mai mult cîştig, iar averile tale nu trec în mîinile altora, ci 
ţie ţi se dau darurile? în afară de asta, amînarea nu-i de lungă durată; 
sfîrşitul stă la uşă; nu ştim dacă nu cumva în generaţia noastră vor lua 
slîrşit toate cele ale noastre, va veni ziua cea înfricoşătoare şi se va arăta 
dreapta şi înfricoşătoarea judecată. Cea mai mare parte din semnele 
sfîrşitului lumii s-au împlinit: Evanghelia s-a propovăduit în întreaga 
lume, au fost războaie, cutremure, foamete; aşa că nu mai este mult 
pînă la sfîrşit. Nu vezi semnele? Şi acesta este chiar cel mai mare semn. 
Nici cei de pe timpul lui Noe n-au văzut semnele prevestitoare ale pră¬ 
pădului aceluia, ci continuau să joace, să mănînce, să se însoare şi să-şi 
facă treburile lor obişnuite; şi au fost surprinşi aşa de pedeapsa aceea 
înfricoşătoare. La fel şi cei din Sodoma; se desfătau şi nu se sinchiseau 
de cele ce se petreceau în jurul lor şi au fost făcuţi scrum de fulgerele 
coborî te atunci din cer. 



Gîndindu-ne, dar, la toate acestea, să ne pregătim pentru ple¬ 
carea noastră din lumea aceasta. Chiar dacă nu va veni acum sfîrşitul lumii, 

dar sfîrşitul fiecăruia, bătrin sau tînăr, bate la uşă. Şi odată plecaţi de 
aici nu mai putem cumpăra nici untdelemn 17 şi nici nu mai putem 
dobîndi iertare, oricît ne am ruga, chiar dacă s-ar ruga pentru noi 
Avraam sau Noe sau Iov sau Daniil. Deci, cît mai avem vreme, să 
facem aşa ca să dobîndim îndrăznire multă înaintea lui Dumnezeu, să 
strîngem untdelemn din belşug, să mutăm toate averile noastre în cer, 
ca să ne bucurăm de toate la timpul cuvenit şi mai ales atunci cînd ne 
vor trebui, cu harul şi cu iubirea de oameni a Domnului nostru Iisus 
Hristos, Căruia slavă şi puterea, acum şi pururea şi în vecii vecilor, 
Amin. 

„Nimeni nu poate sluji la doi domni, 
că sau pe unul va urî şi pe altul va iubi, 
sau de unul se va lipi şi pe altul va dispreţui” 1 . 

I 

Vezi cum Domnul ne îndepărtează încetul cu încetul de lucrurile 
din lumea aceasta, cum ne vorbeşte tot mai mult de sărăcia de bună 
voie şi cum ne scoate din suflet tirania iubirii de argint? Nu S-a mulţu¬ 
mit cu cele spuse mai înainte, deşi erau multe şi de preţ, ci adaugă altele 
mai multe şi mai înfricoşătoare. Căci ce poate fi, oare, mai înfricoşător 
decît cele spuse acum, dacă de dragul banilor încetăm de a mai fi robi 
ai lui Hristos? Ce poate fi, oare, mai de dorit dacă, dispreţuind banii, 
cîştigăm bunăvoinţa şi dragostea lui Hristos? Ce am spus totdeauna o 
voi spune şi acum: Hristos ne îndeamnă pe două căi să-I urmăm spu¬ 
sele: şi prin cele ce ne sînt de folos şi prin cele ce ne vatămă. Ca un doc¬ 
tor înţelept, ne arată că ne îmbolnăvim dacă nu-I ascultăm sfaturile şi 
că ne facem sănătoşi de I le ascultăm. 

Uită-te cum înfăţişează iarăşi cîştigul ce-1 avem de pe urma dispre¬ 
ţului banilor şi cum ne face să ne dăm seama de folosul ce-1 avem, dacă 
ne dezlipim inima de cele ce sînt potrivnice sănătăţii noastre! „Bogăţia, 
spune Domnul, nu vă vatămă numai pentru că înarmează pe hoţi împo¬ 
triva voastră, nici numai pentru că vă întunecă desăvîrşit mintea, ci şi 

f ientru că vă scoate din robia lui Dumnezeu, făcîndu-vă prizonieri bani- 
or.fără suflet şi vătămîndu-vă de două ori: o dată pentru că vă face robi 
banilor, peste care ar trebui să fiţi voi stăpîni, şi a doua oară pentru că 
vă scoate din robia lui Dumnezeu, Căruia mai mult decît tuturor ar tre¬ 
bui să-I fiţi neapărat robi. După cum atunci cînd Domnul a vorbit de 
bogăţie 2 , a arătat că este vătămată de două ori: şi pentru că este depusă 
aici, pe pămînt, unde o strică moliile şi pentru că nu este depusă din¬ 
colo, în cer, unde nu poate fi furată, tot astfel şi acum arată că prici- 
nuieşte o îndoită pagubă sufletească şi pentru că ne depărtează de 
Dumnezeu, şi pentru că ne supune lui mamona. Dar nu spune dintr-odată 

lucrul acesta, ci ne pregăteşte mai intii cu ajutorul unor idei comune, 
grăind aşa: „Nimeni nu poate sluji la doi domni”. Vorbeşte aici de doi 
domni, pentru că dau porunci potrivnice; că dacă n-ar fi aşa, nici n-ar fi doi. 

- „Inima şi sufletul mulţimii celor ce au crezut era una” 3 , spune în altă 
parte Scriptura; deşi mulţimea era împărţită în mai multe trupuri, totuşi 
unirea făcea pe cei mulţi una. Apoi, adîncind deosebirea dintre cei doi 
domni, spune că nu numai nu le va sluji, ci îi va şi urî şi le va întoarce 
spatele: „Că sau pe unul va urî şi pe altul va iubi, sau de unul se va lipi şi pe 
altul va dispreţul”. S-ar părea că spune acelaşi lucru şi în partea a doua a 
frazei; totuşi n-a adăugat fără rost şi aceste cuvinte, ci ca să arate că este 
uşor să-ţi îmbunătăţeşti viaţa. Ca să nu spui: „Ce mai pot face odată ce 
sînt robit şi stăpînit de tirania banilor?”, Domnul îţi arată că poţi să te 
schimbi; după cum ai venit de la un domn la celălalt domn, tot aşa poţi 
trece şi de Ia celălalt la acesta. 

Hristos nu spune cine sînt aceşti domni, pentru ca noi să fim judecătorii 
nepărtinitori ai cuvintelor Sale şi să pronunţăm hotărîrea noastră întemeiaţi 
pe însăşi natura acestora. Şi după ce a văzut că sîntem de acord cu spusele 
Lui, atunci ne arată despre ce domni e vorba, adăugind: 

„Nu puteţi sluji şi lui Dumnezeu şi lui mamona” 4 . 

Să ne cutremurăm la gîndul că noi sîntem aceia care L-am silit pe 
Hristos să spună aceste cuvinte, să pună adică aurul alături de Dumnezeu. 
Dacă înfricoşător este lucrul acesta, apoi cu mult mai înfricoşător este să o 
faci cu fapta, să preferi tirania aurului în locul fricii de Dumnezeu. 

- Ce? Drepţii din Vechiul Testament n-au făcut aceasta? 

- Niciodată! 

- Oare Avraam, oare Iov n-au bineplăcut lui Dumnezeu, deşi au 
fost bogaţi? 

- Nu-mi vorbi mie de bogaţi, ci de cei robiţi de bogăţie! Iov a fost 
bogat, dar n-a fost rob lui mamona; nu era stăpînit de mamona, ci-1 stă- 
pînea; era stăpîn, nu rob. Stăpînea toate averile lui, ca şi cum ar fi fost 
administratorul unor averi străine; aşa le stăpînea. Nu numai că nu 
răpea averile altora, ci chiar pe ale sale le dădea celor nevoiaşi. Şi, ceea 
ce-i mai minunat, este că nici nu se bucura de averile sale; el însuşi a 
arătat-o, spunînd: ,J)e m-aş fi bucurat de multa avuţie pe care am avut-o” 5 . 
De aceea nici n-a plîns cînd a pierdut-o. Bogaţii de azi nu sînt ca Iov, ci 
mai răi decît sclavii, ca şi cum ar plăti biruri unui tiran cumplit. Dragos¬ 
tea de bani se aşază în mintea bogaţilor ca într-o cetăţuie şi, de acolo 
de sus, le dă în fiecare zi porunci pline de toată fărădelegea; şi nici un 

bogat nu i se împotriveşte! Nu-mi filozofa lucruri de prisos! Dumnezeu 
a hotărîl, odată pentru totdeauna, şi a spus că nu se poate împăca o 
robie cu alta. Nu-mi spune că e cu putinţă! Cînd unul îţi porunceşte să 
răpeşti, iar altul să te desparţi de ale tale; cînd unul îţi porunceşte să fii 
cast, iar altul să trăieşti în desfrînare; cînd unul îţi porunceşte să te 
imbeţi şi să chefuieşti, iar altul să-ţi înfrînezi pîntecele; cînd unul îţi 
porunceşte să dispreţuieşti tot ce vezi în jurul tău, iar altul să-ţi lipeşti 
inima de cele de aici; cînd unul îţi porunceşte să admiri marmura, zidu¬ 
rile şi acoperişurile, iar altul să nu pui nici un preţ pe ele, ci să preţuieşti 
filozofia, cum este cu putinţă să se împace o slujire cu alta? 


II 

Hristos l-a numit aici pe mamona domn, nu din pricina firii sale, ci 
din pricina stării nenorocite în care sînt cei supuşi lui. Tot astfel şi pîn¬ 
tecele este numit dumnezeu 6 , nu din pricina vredniciei lui, ci din pri¬ 
cina ticăloşiei celor ce-i robesc. Robia asta a pîntecelui este mai rea 
decît orice osîndă şi-l pedepseşte destul pe cel robit, chiar înainte de 
osînda lui Dumnezeu. Nu sînt, oare, mai nenorociţi decît osîndiţii cei 
care, avînd pe Dumnezeu stăpîn, schimbă blînda Lui stăpînire cu cum¬ 
plita tiranie a lui mamona, deşi ştiu că, chiar aici pe pămînt, au o mul¬ 
ţime de pagube şi necazuri de pe urma acestei tiranii? Pagubă nespusă, 
judecăţi, necazuri, lupte, munci, vătămarea sufletului şi ceea ce-i mai 
cumplit pierderea bunătăţilor celor de sus, adică robia lui Dumnezeu. 

Aşadar, după ce ne-a învăţat că dispreţuirea banilor ne este de folos 
şi pentm păstrarea banilor şi pentru desfătarea sufletului şi pentru dobîndi- 
rea filozofiei şi pentru întărirea credinţei, ne arată că porunca Sa se poate în¬ 
deplini. Legiuirea cea mai bună este aceea care nu numai că dă porunci fo¬ 
lositoare, ci şi cu putinţă de îndeplinit. De aceea şi continuă, spunînd: 

„Pentru aceasta vă spun vouă: Nu vă îngrijiţi pentru sufletul vostru ce veţi 
minca” 7 . 

Pentru ca să nu spunem: „Ce? Cum vom putea trăi dacă vom 
arunca totul?” Domnul rosteşte aceste cuvinte tocmai la timp. Dacă de 
la începutul cuvîntării Sale ar fi spus: „Nu vă îngrijiţi pentru sufletul vostru 
ce veţi minca”, ar fi părut greu cuvîntul Său; dar pentru că a arătat ce 
vătămare pricinuieşte iubirea de argint, face ca porunca să fie bine pri¬ 
mită. De aceea n-a spus mai înainte: „Nu vă îngrijiţi”, ci a dat porunca 
aceasta după ce înainte arătase şi cauza. Că după ce spusese: „Nu puteţi 
sluji şi lui Dumnezeu şi lui mamona” a. adăugat: „Pentru aceasta vă spun 
vouă: Nu vă îngrijiţi”. 

- Ce vor să arate cuvintele: „Pentru aceasta”? 

- Arată paguba nespusă de pe urma slujirii lui mamona. „Paguba 
voastră, spune Domnul, nu se mărgineşte numai la bani, ci se întinde la 
tot ce aveţi voi mai scump, pînă la pierderea mîntuirii voastre. Vă des¬ 
parte de Dumnezeu Care v-a făcut, Care vă poartă de grijă şi Care vă 
iubeşte. „Pentru aceasta vă spun vouă: Nu vă îngrijiţi!” 

După ce a arătat paguba nespusă ce o avem dacă slujim lui 
mamona, dă o poruncă mai mare. Acum nu ne porunceşte numai să ne 
despărţim de tot ce avem, ci să nu ne îngrijim nici de hrana de neapă¬ 
rată trebuinţă, spunîndu-ne: „Nu vă îngrijiţi pentru sufletul vostru ce veţi 
mînca”. Nu că sufletul ar avea nevoie de mîncare - că este imaterial 
- ci pentru că aşa obişnuim să vorbim. Dar chiar dacă sufletul n-are nevoie 
de hrană, totuşi nu poate rămîne în trup, dacă trupul nu-i hrănit. 

Şi după ce a spus aceasta, nu s-a mărginit numai la atît, ci şi întă¬ 
reşte spusele Sale, fie prin pilde luate din alcătuirea fiinţei noastre, fie 
prin pilde luate din afară de noi. Prin pilde luate din alcătuirea fiinţei 
noastre grăind aşa: „Nu este oare sufletul mai mare decît hrana şi trupul decît 
haina?” 1 Cel ce a dat ceea ce este mai mult, nu va da oare ceea ce este 
mai puţin? Cel ce a plăsmuit trupul, care trebuie şă fie hrănit, nu va da, 
oare, hrană? De aceea n-a spus atît: „Nu vă îngrijiţi ce veţi mînca şi cu ce vă 
ceţi îmbrăca”, ci: „pentru trupul vostru” şi: „pentru sufletul vostru”. 

Pentu că dăduse ca pilde trupul şi sufletul, de aceea îşi continuă 
cuvîntul tot cu pilde. 

Dumnezeu, însă, ne-a dat sufletul odată pentru totdeauna şi rămîne 
acelaşi;* pe cînd trupul ni-1 creşte în fiecare zi. 

Aşadar după ce ne-a arătat şi pe unul şi pe altul, unul nemuritor, 
celălalt trecător, a adăugat spunînd: 

„Cine din voi poate să adauge statului său un cot?” 8 9 N-a vorbit de 
suflet, pentru că sufletul nu poate să crească, ci numai de trup. Cu 
aceasta a arătat şi aceea că nu hrana îl creşte, ci purtarea de grijă a lui 
Dumnezeu. Pavel a spus acelaşi lucru, deşi cu alte cuvinte: că nici 

cel ce sădeşte, nici cel ce udă este ceva, ci Dumnezeu, Care face să crească” 10 . 

Aşa ne-a îndemnat Domnul, slujindu-Se de pilde luate din alcătui¬ 
rea fiinţei noastre; apoi cu pilde luate din afară de noi, zicînd: 

„Uitaţi-vă la pasările cerului” 11 . 

Ca să nu spui că trebuie să ne îngijim de hrană, Domnul ne 
îndeamnă şi cu pilde mai puternice şi cu pilde mai slabe. Pilde mai 

8. Matei (i, 25. 

Matei (i, 27. 

10. / Cor. 8, 7. 

1 I. Matei (i, 2(i. 






'27(1 


SFÎNTUL IOAN GURA DE AUR 


puternice: sufletul şi trupul; pilde mai slabe: păsările cerului. „Cum nu 
vă va da vouă Dummnezeu hrană, spune Domnul, cînd El Se îngrijeşte 
atît de mult de fiinţe cu mult inferioare vouă?” 

Aşa a grăit către ascultătorii Săi de atunci; că erau nişte oameni de 
rînd. Cînd, însă, a vorbit cu diavolul nu a vorbit aşa. 

- Dar cum? 

- „Nu numai cupîine va trăi omul, ci cu totcuvîntul care iese din gura lui 
Dumnezeu”' 2 . Acum aminteşte de păsările cerului; o pildă care are mare 
putere de convingere. 

Dar unii oameni necredincioşi au ajuns la atîta nebunie încît au cri¬ 
ticat această pildă, spunînd: „Nu trebuia ca Acela ce îndeamnă pe 
oameni să-şi exercite libera lor voinţă să dea ca exemplu însuşirile 
fireşti ale animalelor. Că animalele au prin fire aceasta”, spun ei. 

III 

Ce le putem răspunde? Chiar dacă păsările au prin fire aceste însu¬ 
şiri, totuşi şi noi putem să le dobîndim cu ajutorul voinţei libere. Dom¬ 
nul n-a spus: „Uitaţi-vă că păsările cerului zboară!” că asta n-o poate 
face omul -, ci: „Hrăniţi-vă, fără să vă îngrijiţi”, lucru ce ne este uşor să-l 
săvîrşim, dacă voim. Iar cei care au împlinit porunca au arătat că e cu 
putinţă. De aceea se cuvine să admirăm mai ales înţelepciunea Legiui¬ 
torului nostru, că deşi putea da exemple de oameni, putea să numească 
pe Ilie, Moise, pe Ioan Botezătorul sau pe alţii ca aceştia, care nu s-au 
îngrijit de hrană, totuşi dă ca pildă păsările ca să convingă şi mai mult 
pe ascultătorii Săi. Dacă Hristos ar fi dat ca pildă pe aceşti drepţi, ascul¬ 
tătorii Săi ar fi putut spune: „N-am ajuns încă la virtutea acelora!” Aşa, 
însă, Domnul îi trece pe aceştia sub tăcere şi dă ca pildă păsările ceru¬ 
lui, tăindu-le orice scuză. Domnul, prin această pildă, imită legea 
veche. Că şi Vechiul Testament ne trimite la albină 13 , la furnică 14 , la 
turturică şi la rîndunică 15 . Nu mic semn de cinste este şi acesta, că 
putem săvîrşi, prin voinţa noastră liberă, ceea ce animalele fac prin fire. 
Deci dacă Dumnezeu are atît de mare grijă de cele ce au fost făcute 
pentru noi, cu atît mai mult de noi; dacă are grijă de cei ce ne slujesc, cu 
atît mai mult de noi, stăpînii acelora. De aceea spune: „Uitaţi-vă la păsă¬ 
rile cerului!”, n-a spus: „Nu precupeţesc, nici nu fac negoţ”, ci: 

„Nici nu seamănă, nici nu seceră”' 6 . 

12. Matei 4, 4. 

1.4. l‘riw. 6, 8. 

I(>. Matei (>, 26. 


f . 









- Ce? Nu trebuie să semănăm? 

- Hristos n-a spus că nu trebuie să semănăm, ci că nu trebuie să ne 
îngrijim; n-a spus nici că nu trebuie să muncim, ci că nu trebuie să fim 
fricoşi, să fim chinuiţi de griji. Ne-a poruncit să ne hrănim, dar să nu ne 
îngrijim de hrană. Acelaşi lucru l-a spus mai înainte David, în chip 
ascuns, grăind aşa: „Deschizi Tu mina Ta şi saturi pe tot cel viu de bună 
voinţă ” , şi iarăşi: „Cel ce dă dobitoacelor hrană şi puilor de corb, care îl 
cheamă pe El” 18 . 

- Dar care sînt cei care nu s-au îngrijit de hrană? 

- N-ai auzit cîţi drepţi ţi-am dat ca pildă? Nu-1 vezi, împreună cu 
aceia, pe Iacob că pleacă fără nimic din casa părintească? Nu-1 auzi 
rugîndu-se şi zicînd: „De mi-ar da Domnul pîine să mănînc şi haină să mă 
îmbrac” 19 ? Acestea nu-s cuvintele unuia care se îngrijeşte, ci ale unuia 
care cere totul de la Dumnezeu. Aşa au trăit şi apostolii. Au aruncat 
totul şi nu s-au îngijit. Aşa au trăit cei cinci mii 20 şi cei trei mii 21 . Dar 
dacă nu te înduri, la auzul acestor cuvinte, să-ţi dezlegi aceste legături 
cumplite, pune cel puţin capăt grijii tale, gîndindu-te la inutilitatea fap¬ 
tei tale. 

„Cine dintre voi, îngrijindu-se, poate să-şi adauge statului său un cot?” 22 . 

Ai văzut cum prin ceea ce se vede a făcut cunoscut ceea ce nu se 
vede? „După cum nu poţi, spune Domnul, să adaugi trupului tău ceva, 
oricît te-ai îngriji, tot aşa nici hrană nu-ţi poţi aduna, chiar dacă soco¬ 
teşti aşa”. De aici se vede că nu rîvna noastră, ci purtarea de grijă a lui 
Dumnezeu săvîrşeşte totul, chiar în acelea în care ni se pare că noi lucrăm. 
Că dacă Dumnezeu ne părăseşte, nu ne-ar fi de nici un folos nici grija, nici 
munca, nici altceva din altele ca acestea, ci toate s-ar pierde. 

IV 

Să nu socotim 21 , dar, poruncile lui Hristos cu neputinţă de îndeplinit, că 
şi acum sînt mulţi care le îndeplinesc. Nu-i de mirare dacă n-o ştii. Şi Ilie so¬ 
cotea că-i singurul om drept; dar a auzit din gura lui Dumnezeu: „Şi Mi-am 
lăsat şapte mii de bărbaţi” 24 . De aici se vede că şi acum sînt mulţi oameni 
care duc viaţă apostolică, aşa cum duceau atunci cei trei mii şi cei cinci 

17. Ps. 144, 17. 

18. Ps. 146, 10. 

19. Fac. 28, 20. 

20. Fapte 4, 4. 

21. Fapte 2,41. 

22. Matei 6, 27. 

23. De aici începe partea morală: Dacă te laşi de lăcomie, poţi ajunge iute milostiv. 

24. III Regi 19, 18. 

inii de pc vremea apostolilor. Iar dacă nu credem, apoi nu-i din pricină 
că n-ar li oameni care împlinesc poruncile lui Hristos, ci din pricină că 
noi înşine nu le împlinim. După cum beţivul nu poate crede uşor că 
există om care să nu bea nici apă, deşi sînt printre noi mulţi monahi 
i are au făcut aceasta, iar desfrânatul, care a trăit cu nenumărate femei, 
nu poate crede că este uşor să trăieşti în feciorie, şi nici cel care răpeşte 
averile străine nu poate crede că altul îşi dă cu uşurinţă şi averile lui, tot 
aşa nici cei măcinaţi, în fiecare zi, de nenumărate griji nu vor admite cu 
uşurinţă că pot exista oameni care trăiesc fără să se îngrijească de hrană 
şi de îmbrăcăminte. Că sînt mulţi oameni care trăiesc aşa, ne-o pot 
arăta, chiar în zilele noastre, cei ce filozofează 25 . 

Dar nouă ne este de ajuns deocamdată sa învăţăm să nu fim lacomi, 
să învăţăm că lucru bun este milostenia şi să ştim că trebuie să dăm 
celor lipsiţi averile noastre. 

Dacă vei face aceasta, dragul meu, iute vei păşi şi spre împlinirea 
acelor porunci. Deocamdată, deci, să îndepărtăm de la noi tot ceea ce 
este de prisos; să ducem o viaţă măsurată şi să căutăm să dobîndim, 
prin muncă cinstită, tot ce vrem să avem. Că şi fericitul Ioan Botezăto¬ 
rul, cînd vorbea vameşilor şi ostaşilor, le-a poruncit să se mulţumească 
cu lefurile lor 26 . Voia să-i înalţe spre o altă filozofie, mai înaltă; dar 
pentru că nu erau încă în stare de o astfel de viaţă, le dă porunci mai 
uşoare; că de le-ar fi dat nişte porunci mai mari ca acestea, apoi nu le-ar 
fi împlinit nici pe unele, nici pe altele. De aceea şi eu vă cer să vă exer¬ 
citaţi în poruncile cele mai mici ale lui Hristos. 

Deocamdată ştim că povara sărăciei de bună voie este prea mare 
pentru voi şi sînteţi tot atît de departe de această filozofie pe cît e de 
departe cerul de pămînt. Să începem dar chiar cu cele mai mici 
porunci. Nu mi i mică nici mîngîierea aceasta. Deşi unii filozofi păgîni 
au îndeplinit şi porunca sărăciei de bună voie - chiar dacă n-au făcut 
asta minaţi de gândul cel cuvenit 27 - despărţindu-se de toate averile lor, 
lotuşi aş fi mulţumit dacă voi aţi da cu îmbelşugare milostenii. Dacă 
vom face lucrul acesta, repede vom ajunge să-l săvîrşim şi pe celălalt; 
dar dacă nu facem nici atît, de ce iertare mai sîntem vrednici noi, 
carora, deşi ni s-a poruncit să depăşim pe cei din Vechiul Testament 28 , 

sîntem mai prejos de lilo/.olii păgini? Ce mai putem spune, cînd tre¬ 
buind să fim îngeri şi fii ai lui Dumnezeu, nu sîntem nici măcar 
oameni? Răpirea şi lăcomia nu se potrivesc cu blîndeţea firii omeneşti, 
ci cu cruzimea fiarelor. Dar, mai bine spus, sînt mai răi decît fiarele cei 
ce se năpustesc asupra averilor altora. Fiarele o fac datorită firii lor; dar 
noi, care sîntem cinstiţi cu raţiune, de ce iertare mai putem avea parte 
cînd săvîrşim fapte potrivnice nobleţei firii noastre? 

Gîndindu-ne, dar, la înălţimea filozofiei ce ne stă înainte, să o 
împlinim măcar pe jumătate, ca să scăpăm şi de pedeapsa ce va să fie şi 
înaintînd pe această cale să ajungem la piscul bunătăţilor, pe care, facă 
Dumnezeu să le dobîndim cu toţii cu harul şi cu iubirea de oameni a 
Domnului nostru Iisus Hristos, Căruia slava şi puterea în vecii vecilor 
Amin. 






OMILIA XXII 


„Uitaţi-vă la crinii cîmpului cum cresc; 
nu se ostenesc, nici nu torc. 

Şi vă spun vouă, că nici Solomon, în toată slava lui, 
nu s-a îmbrăcat ca unul din aceştia. 

Deci dacă iarba cîmpului, care astăzi este şi mîine se aruncă 
în cuptor. Dumnezeu aşa o îmbracă, nu cu mult mai vîrtos 
pe voi, puţin credincioşilor ?” 1 


I 


După ce Domnul a vorbit de hrana cea de neapărată trebuinţă şi a 
arătat cu nu trebuie să ne îngrijim nici de ea, trece la ceva mai uşor, la 
îmbrăcăminte. Că îmbrăcămintea nu-i atît de necesară ca hrana. 

- Dar pentru ce Hristos nu foloseşte şi acum tot pilda cu păsările, 
pentru ce nu ne vorbeşte de păun, de lebădă, de oaie, că a mai între¬ 
buinţat multe pilde asemănătoare? 

- Pentru că vrea să ne arate pe două căi covîrşirea poruncii: şi prin 
nimicnicia celor care au o astfel de frumuseţe, şi prin bogăţia podoabei 
date crinilor. De aceea, după ce a spus cît sînt de frumoşi, nu-i mai 
numeşte crini, ci: „iarba cîmpului”. Şi nu se mulţumeşte nici cu această 
numire, ci adaugă şi altă nimicnicie a lor, spunînd: „care astăzi este”; 
şi n-a spus numai: „care astăzi este”, ci ceva cu mult de mai puţin preţ: „în 
cuptor se aruncă”. Şi n-a spus: „o îmbracă”, ci: aşa o îmbracă”. 

Vezi cîtă covîrşire şi tărie în cuvintele Sale? Face aceasta ca să ţină 
trează atenţia ascultătorilor Săi. De aceea a şi adăugat: „nu cu mult mai 
vîrtos pe voi?” 

Multă tărie au şi cuvintele acestea! Cuvintele: „pe voi”nu arată alt¬ 
ceva decît marea preţuire şi marea dragoste a lui Dumnezeu pentru 
neamul omenesc, ca şi cum ar fi zis: „Pe voi, cărora Dumnezeu v-a dat 
suflet, cărora v-a plăsmuit trup, pentru care a făcut toate cele văzute, 
pentru care a trimis profeţi, a dat legea şi a făcut nenumărate faceri de 
bine, pentru care a dat pe Fiul Său cel Unul-Născut!” 

După ce le-a arătat lămurit acestea, îi şi ceartă, zicînd: „puţin credin¬ 
cioşilor”. Aşa-i cel ce sfătuieşte! Nu îndeamnă numai, ci şi ţine de rău, ca 
să trezească şi mai mult mintea spre ascultarea spuselor. 

Prin aceste cuvinte Domnul nu ne învaţă numai să nu ne îngrijim 
de haine, ci nici să nu ne minunăm de hainele luxoase; au frumuseţea şi 
podoaba ierbii! Dar, mai bine spus, iarba este mai de preţ decît haina luxoa¬ 
să. Pentru ce, dar, te lauzi cu cele ce sînt întrecute cu mult de iarbă? 

Observă că, chiar de la început, Domnul arată că porunca Sa e 
uşoară, îndepărtînd pe ascultătorii Săi de ce le era greu şi de ce se 
temeau. După ce a spus: „Uitaţi-vă la crinii cîmpului”, a adăugat: „Nu se 
ostenesc”. Prin urmare Domnul ne-a dat aceste porunci vrînd să ne scape 
de oboseli. Deci nu-i oboseală a nu te îngriji, ci a te îngriji. Şi după cum 
atunci cînd a spus: „nu seamănă” 2 , n-a oprit semănatul, ci grija, tot aşa şi 
acum cînd a spus: „nu se ostenesc, nici nu torc”, n-a interzis munca, ci tot 
grija. Dacă Solomon a fost biruit de frumuseţea crinilor, şi nu o dată, 
nici de două ori, ci tot timpul cît a fost împărat - că nu poţi spune de 
Solomon că odată se îmbrăca frumos, iar altă dată nu, ci în nici o zi nu 
se împodobea ca florile de crin, că asta a arătat Domnul prin cuvintele: 
„în toată slava lui”- şi Solomon n-a fost biruit numai de această floare, 
ci de toate florile; de aceea spune Domnul: „ca unul din aceştia”; că pe 
cît este de mare deosebirea între adevăr şi minciună, tot pe atît de mare 
a fost deosebirea între îmbrăcămintea lui Solomon şi podoaba acestor 
flori; deci dacă Solomon, cel mai strălucit împărat dintre toţi împăraţii 
care au fost vreodată, a mărturisit înfrîngerea, cînd vei putea tu să birui 
frumuseţea florilor, dar, mai bine spus, să te apropii cît de cît de frumuseţea 
lor? Prin acestea Domnul ne învaţă să nu umblăm deloc după o astfel de 
frumuseţe. Uită-te la sfîrşitul ei! După ce biruie, se aruncă în cuptor! 

Dacă Dumnezeu arată o atît de mare purtare de grijă de nişte flori 
de rînd, nevrednice de cuvînt şi de un folos întîmplător, cum nu va 
purta grijă de tine, făptura cea mai necesară din toate? 

- Pentru ce a făcut Dumnezeu aşa de frumoase florile? 


- Pentru ca să-Şi arate înţelepciunea Lui şi bogăţia puterii Lui, ca să 
aflăm de pretutindeni slava Lui. Că nu numai cerurile spun slava lui 
Dumnezeu 3 , ci şi pămîntul. David o arată şi pe aceasta, spunînd: lău¬ 
daţi pe Domnul pomii cei roditori, toţi cedrii . Toate înalţă Creatorului 
laude; unele prin fructele lor, altele prin măreţia lor, altele prin frumu¬ 
seţea lor. Şi acesta este un semn al marii înţelepciuni a lui Dumnezeu, 
cînd din lucruri de foarte puţină valoare - căci ce poate fi, oare, mai de 
puţin preţ decît ceea ce astăzi este şi mîine nu mai este? - se revarsă pe 
faţa întregului pămînt o atît de mare frumuseţe! Deci dacă Dumnezeu a 
dat ierbii o frumuseţe de care nu are nevoie - căci cu ce contribuie fru- 

museţea florii la întreţinerea focului? cum nu-ţi va da, oare, ţie ceea 
ce-ţi trebuie? Dacă Dumnezeu a împodobit cu prisosinţă ce-i mai neîn¬ 
semnat decît totul din lume şi a făcut asta, nu din nevoie, ci din dărni¬ 
cie, cu mult mai mult te va cinsti cu cele de trebuinţă pe tine, fiinţa cea 
mai de preţ de pe pămînt! 

II 

Aşadar după ce Domnul a arătat că este mare purtarea de grijă a lui 
Dumnezeu, se cădea să-i şi mustre pe ascultătorii Săi; dar chiar cînd îi 
mustră, îi cruţă; nu-i învinuieşte de necredinţă, ci de puţină credinţă: 
„Dacă iarba cîmpului Dumnezeu aşa o îmbracă, cu mult mai vîrtos pe voi, 
puţin credincioşilor”. 

Deşi El este Cel ce a lucrat toate - că: „Toate prin El s-au făcut şi fără 
de El nimic nu s-a făcut” 5 -, totuşi deocamdată nu vorbeşte deloc de El. 
Se mărgineşte să-Şi arate deocamdată autoritatea Sa, să spună la fiecare 
poruncă: „Aţi auzit că s-a zis celor de demult; dar Eu vă spun vouă” 6 . Nu te 
minuna, dar, dacă şi mai tîrziu Se ascunde pe Sineşi sau dacă rosteşte 
despre El cuvinte care se potrivesc oricărui om. Un singur lucru urmă¬ 
reşte deocamdată: să-I fie bine pi ! îite cuvintele Sale, să arate, prin tot 
ce spune, că nu este potrivnic lui Dumnezeu, ci gîndeşte la fel cu Tatăl 
i este de acord cu Tatăl. Aşa face şi acum în tot timpul cuvîntării Sale, 
1 pune pe Dumnezeu înainte, îi admiră înţelepciunea şi purtarea de 
grijă arătată prin toate cele ce vedem în jurul nostru, fie mare, fie mic. 
Cînd a vorbit de Ierusalim, l-a numit cetatea marelui împărat 7 ; cînd a 
vorbit de cer, Ta numit iarăşi tron al lui Dumnezeu 8 ; iar cînd a vorbit de 
conducerea lumii, tot lui Dumnezeu îi atribuie totul, spunînd că „răsare 
soarele Lui peste răi şi peste buni şi plouă peste drepţi şi nedrepţi” 9 , iar în 
Rugăciune ne-a învăţat să spunem că „a Lui este împărăţia şi puterea şi 
slava ”'°. Acum, cînd vorbeşte de purtarea de grijă a lui Dumnezeu, ară- 
tînd că este cel mai desăvîrşit meşter, chiar în lucrurile cele mai mici, 
spune că „îmbracă iarba cîmpului”. Nicăieri nu-L numeşte Tată al Său, ci 
al ascultătorilor Lui, ca, prin această cinstire ce le-o dă, să-i atragă spre 
El şi să nu se indigneze cînd va numi pe Dumnezeu Tată al Său. 

Dacă nu trebuie să ne îngrijim nici de lucrurile de neapărată tre¬ 
buinţă, nici de cele la îndemîna oricui, ce iertare merită cei care se 

îngrijesc să aibă haine şi case luxoase? Dar, mai bine spus, ce iertare 
merită cei care nici nu dorm, ca să răpească averile altora? 

„Deci nu vă îngrijiţi zicînd: Ce vom mînca? sau: Ce vom bea? sau: Cu ce 
ne vom îmbrăca? Că pe toate acestea păgînii le caută” 11 . 

Ai văzut că ne îndeamnă iarăşi şi ne arată că porunca Sa nu-i nici 
împovărătoare, nici grea? 

După cum atunci cînd a spus: ,JDacă iubiţi pe cei ce vă iubesc nu faceţi 
mare lucru, că şi păgînii fac La fel” 12 , prin pomenirea păgînilor ne-a 
îndemnat să ducem o viaţă superioară, tot aşa şi acum, amintindu-ne 
iarăşi de păgîni, ne mustră şi ne arată că avem datoria să îndeplinim 
neapărat porunca Sa. De ce, oare, n-am fi vrednici noi, care trebuie să 
ducem o viaţă superioară cărturarilor şi fariseilor, nu numai că nu-i 
depăşim, ci, mai mult, continuăm să trăim tot atît de ticăloşi ca şi păgî- 
nii şi să fim la fel de mici la suflet? 

Domnul, însă, nu Se mărgineşte numai să ne mustre; ci, după ce 
ne-a ţinut de rău şi ne-a făcut atenţi asupra vieţii noastre, după ce ne-a 
îndemnat cu toată tăria, vine acum şi ne mîngîie, spunînd: 

„Că ştie Tatăl vostru cel ceresc, că aveţi trebuinţă de toate acestea”'". 

N-a spus: „Că ştie Dumnezeu”, ci: „Că ştie Tatăl”, ca să ne dea şi 
mai mare nădejde. Dacă este Tată, - şi un astfel de Tată - apoi nu poate 
să treacă cu vederea pe fiii Lui, cînd sînt în cele mai mari nevoi. Nici 
părinţii cei de pe pămînt nu fac aceasta cu copiii lor. 

Pe lingă acest argument, Domnul adaugă un altul. 

- Care? 

- Acesta: „Că ştie că aveţi trebuinţă de toate acestea”. Cu alte cuvinte 
Domnul spune aşa: „Hrana, băutura şi îmbrăcămintea sînt, oare, 
lucruri de prisos, ca să le treacă Dumnezeu cu vederea? Dumnezeu nu 
trece cu vederea nici pe cele de prisos, de pildă iarba, dar mai ales pe 
cele de neapărată trebuinţă ?” 

Deci ceea ce tu socoteşti că-ţi este pricină de grijă, aceea îţi spun că 
este îndestulător ca să te îndepărteze de această grijă. Dacă spui: „Toc¬ 
mai de aceea trebuie să mă îngrijesc de hrană, de băutură şi de îmbrăcă¬ 
minte, pentru că sînt de neapărată trebuinţă existenţei mele!”, apoi eu 
îţi voi spune contrariul: Tocmai de aceea nu trebuie să te îngrijeşti de 
ele, pentru că sînt de neapărată trebuinţă. Nici dacă ar fi de prisos n-ar 
trebui să te deznădăjduieşti, ci să ai încredere că Dumnezeu ţi le va da! 
Dar pentru că îţi sînt de neapărată trebuinţă, nicidecum nu trebuie să te 
îndoieşti. Care e tatăl care să nu dea fiilor săi cele de neapărată tre- 

biiinţă? Deci, şi pentru această pricină, Dumnezeu îţi va da negreşit şi 
hrană si băutură şi îmbrăcăminte. El este Creatorul firii noastre şi ştie 
foarte bine trebuinţele noastre. 



Nici aceasta apoi n-o poţi spune: „Da, e Tatăl nostru şi sînt de nea¬ 
părată trebuinţă cele ce-I cer; dar El nu ştie că am trebuinţă de ele”. Nu 
poţi spune asta pentru că fiind Creatorul firii noastre, plăsmuindu-o 
aşa şi cunoseînd-o, negreşit ştie şi nevoile ei mai trine decit tine care ai 
aceste nevoi. Că El a hotărît ca firea noastră să aibă astfel de nevoi. 
Deci Dumnezeu nu Se va împotrivi propriilor Lui hotărîri, pe de o 
parte, făcîndu-te să ai astfel de nevoi, iar pe de altă parte, lipsindu-te 
de cele ce satisfac aceste nevoi. 


III 

Să nu ne îngrijim, deci, nici de hratiă, Aici de băutură, nici de 
îmbrăcăminte! Nu ne alegem cu nimic altceva decît că ne chinuim în 
zadar. Cînd Dumnezeu ne dă cele de neapărălă trebuinţă - şi de ne 
î ngrijim şi de nu ne îngrijim, dar, mai degrabă, dacă nu ne îngrijim - ce 
ciştigi de pe urma grijii, decît că-ţi atragi asupră-ţi degeaba pedeapsă. 
Nu ţi pasă de hrană, cînd te duci la ospăţ; nici nu te îngrijeşti de apă, 
o iul mergi la izvor. Deci nici noi, pentru care purtarea de grijă a lui 
I Jumnezeu este mai bogată decît izvorul şi decît mii şi mii de ospeţe, să 
nu ne îngrijim, nici să ne pierdem încrederea. 

Pe lîngă cele spuse, Domnul aduce şi un alt argument pentru a ne 
face să avem încredere în purtarea de grijă a lui Dumnezeu, grăind aşa: 


„Căutaţi împărăţia cerurilor şi acestea toate se vor adăuga vouă” 14 . 

După ce a liberat sufletul de grijă, Domnul vorbeşte de împărăţia 
cerurilor. Că Hristos a venit să desfiinţeze cele vechi şi să ne cheme la o 
patrie mai bună. De aceea face totul, ca să ne scape de cele de prisos şi 
de dragostea ce ne leagă de pâmînt. De aceea a amintit de păgîni, spu- 
nind că păgînii le caută pe acestea 15 , că ei îşi dau toată osteneala pentru 
cele de pe pămînt, nu spun nici un cuvînt despre cele viitoare şi nici 
n au idee de ceruri. Voi, însă, nu urmăriţi acestea, ci altceva! Că n-am fost 
făcuţi să mîncăm, să bem şi să ne îmbrăcăm, ci să plăcem lui Dumnezeu 
şi să dobîndim bunătăţile ce vor să fie. După cum atunci cînd năzuim la 
cer socotim de prisos mîncarea, băutura şi îmbrăcămintea, tot de prisos 
să le socotim şi cînd ne rugăm lui Dumnezeu! Aceasta a vrut să spună 
I Irislos prin cuvintele: „Căutaţi împărăţia cerurilor şi toate acestea se vor 
adăuga vouă 


t 

Na spus: „se vm <la von fi”, ci: „se vor adăuga vouă", i ii să alli că 
darurile dale de Dumnezeu pe lumea aceasta sini o nimica in compara 
ţie cu măreţia ceJor viitoare. De aceea ne şi porunceşte să nu le cerem 
pe acestea cînd ne rugăm, ci pe celelalte, fiind încredinţaţi că ni se vor 
adăuga şi acestea la celelalte. Caută, dar, pe cele viitoare şi vei primi şi 
pe cele de acum! Nu căuta pe cele văzute, şi le vei dobîndi negreşit! 
Este nevrednic de tine să te apropii de Stăpîn cu nişte cereri ca acestea! 
Te faci de rîs pe tine însuţi de-ţi cheltuieşti toată rîvna cu dorul de cele 
trecătoare, cînd eşti dator ca toată rîvna şi grija ta să-ţi fie pentru bună¬ 
tăţile cele nespuse. 

- Cum? m-ar înţrefaa cineva. Nu ne-a poruncit Hristos să cerem 
pîine? 

- Da! Dar „plinea cea de toate zilele”. Şi a mai adăugat: „Dă-ne-o 
nouă astăzi” 16 . Tot aşa facem şi acum. Că n-a spus: „Nu vă îngrijiţi”, ci: 

„Nu vă îngrijiţi de ziua de mîine” 17 . 

Prin această poruncă ne-a dat în acelaşi timp şi libertatea şi ne-a ali¬ 
pit şi sufletul de cele mai de neapărată trebuinţă. Tot acum ne porun¬ 
ceşte să-I cerem lui Dumnezeu şi cele de neapărată trebuinţă, nu pentru 
că Dumnezeu are nevoie să I le amintim, ci ca să cunoaştem că orice 
faptă bună ce săvîrşim, o săvîrşim cu ajutorul Lui şi ca să ne obişnuim să 
I le cerem necontenit. 

Ai văzut că şi prin aceste cuvinte Domnul ne-a încredinţat că vom 
primi negreşit şi bunătăţile din lumea aceasta? Cel ce dă cele mai mari, 
cu atît mai mult va da cele mai mici. „Nu pentru aceasta v-am spus să 
nu vă îngrijiţi şi să nu cereţi hrană, băutură şi îmbrăcăminte, ne spune 
Hristos, ca să n-aveţi ce mînca şi ce bea şi să umblaţi goi, ci ca să aveţi 
din belşug şi acestea!” ţj^ceste cuvinte, mai mult decît toate celelalte, 
sînt îndestulătoare să'ifîî convingă să-I urmăm porunca. Cînd a dat 
porunci despre milostenie a îndepărtat din sufletul nostru dorinţa de a 
o arăta oamenilor, convingîndu-ne mai cu seamă prin aceea că ne-a 
făgăduit că ne va da prilejul să o arătăm la şi mai multă lume: - „Că 
Tatăl tău, spune Domnul, Care vede întru ascuns, îţi va răsplăti ţie la ară¬ 
tare” 18 . Tot aşa şi acum cînd ne porunceşte să nu cerem hrană, băutură 
şi îmbrăcăminte, ne convinge prin aceea mai cu seamă că ne făgă¬ 
duieşte că pi le va da cu mai multă îmbelşugare dacă nu le cerem. 

„De aceea îţi poruncesc să nu le ceri, spune Domnul, nu pentru ca 
să nu le primeşti, ci ca să le primeşti din belşug, să le primeşti într-un 
chip cuvenit ţie, să le priţpfşii însoţite de un cîştig potrivit ţie. Iţi porun- 

16. Mutei (i, II. 

17. Mutei (>, ;tl. 

18. Mutei (., I. 

cose să nu ceri hrană, băutură şi îmbrăcăminte, pentru ca nu cumva 
îngrijindu-te de ele şi risipindu-te în atîtea şi atîtea griji să ajungi 
nevrednic şi de aceste daruri pămînteşti şi de darurile cele duhovni¬ 
ceşti, să te chinui iii zadar şi să pierzi tocmai ceea ce ceri!” 

„Nu. vă îngrijiţi de ziua de mîine, că ziua de mîine va îngriji de ale sale. 
Ajunge zilei răutatea ei” 19 . 

Adică chinul şi zbuciumul de fiecare zi. Nu-ţi ajunge că-ţi mănînci 
piinea în sudoarea feţei? 20 Pentru ce-ţi adaugi şi chinul grijei zilei de 
miine, ca să-ţi pierzi şi ostenelile tale de mai înainte? 


Domnul înţelege aici prin „răutate” nu răutatea propriu-zisă - 
Doamne fereşte! - ci chinul, oboseala şi necazurile. La fel şi altundeva 
spune: „Este, oare, în cetate răutate pe care să n-o fi făcut Domnul?” 21 . Aici 
nu e vorba de răpiri, nici de lăcomii, nici de altceva din acestea, ci de 
pedepsele venite de sus. Şi iarăşi, în alt loc, spune: ,Jsu sînt Cel ce face pace §i 
zidesc rele” 22 . Şi aici prin „rele” nu se înţelege răutatea, ci foametea, 
ciuma, care par rele mulţimii oamenilor. Că mulţimea pe acestea obiş¬ 
nuieşte să le numească rele. Tot aşa şi preoţii şi vrăjitorii celor cinci 
domni de alt neam cînd au înjugat la carul cu chivotul legii vacile fără 
viţei şi le-au lăsat să meargă singure, au numit răutate bătăile lui Dum¬ 
nezeu, ca şi supărarea şi durerea pricinuită de aceste bătăi 23 . Acest lucru 
îl arată şi aici Domnul cînd zice: ,^Ajunge zilei răutatea ei”. Că nimic nu 
îndurerează atîta sufletul precum grija. Tot aşa şi Pavel, cînd îndeamnă 
la feciorie, sfătuieşte zicînd : ,JDar eu vreau ca voi să fiţi fără de grijă” 24 . 

Cînd Domnul spune că „ziua de mîine va îngriji de ale sale”, nu vrea 
să spună că ziua se îngrijeşte de ea însăşi; ci pentru că se adresează unor 
oameni nedesăvîrşiţi, vrînd să facă mai expresive spusele Sale, personi¬ 
fică timpul, vorbindu-le aşa cum oamenii au obiceiul să vorbească. 

Acum Domnul sfătuieşte numai; mai tîrziu preface sfatul în 
poruncă, spunînd ucenicilor Săi: „Să nu aveţi aur, nici argint 25 , nici traistă 
pe cale” 25 . După ce Domnul a arătat prin fapte că nu are nici aur, nici 
argint, nici traistă, atunci a dat şi cu cuvîntul porunca aceasta mai mare; 
atunci cînd cuvîntul Său avea să fie primit de ucenici, pentru că întărise 
prin fapte spusele Sale. 

I!). Matei 0, 34. 

20. Fac. 3, 1!). 

2 1. Am os 3, (i. 

22. Isaia 1/>, 7. 

'33. / Regi li, l-l/i. 

2-1. I Cor. 7, 32. 

- Dar cînd a arătat prin fapte că nu are nici aur, nici argint, nici 

traistă? „ 

- Ascultă că o spune însuşi: „Fiul Omului nu are unde sd-Şi plece 
capul” 27 . Şi nu S-a mulţumit numai cu atîta, ci arată că şi ucenicii Săi 
trăiesc la fel ca El. I-ă format aşa şi nu i-a lăsat să ducă lipsă de ceva. 
Uită-te la purtarea Lui de grijă, că depăşeşte dragostea oricărui părinte! 

„Vă dau această poruncă, spune Domnul, nu cu alt scop decît ca să 
vă scap de grijile cele de prisos. Dacă azi te îngrijeşti de ziua de mîine şi 
apoi mîine te vei îngriji tot de ziua de mîine, nu înseamnă că faci o 
muncă de prisos? Pentru ce sileşti ziua de azi să aibă mai mult necaz 
decît necazul sortit ei, adăugind la propriile ei osteneli şi povara zilei de 
mîine? Nu uşurezi cu nimic ziua de mîine cu adaosul grijilor zilei de 
azi, ci o încarci cu oboseli şi frămîntări zadarnice ”. 

Dar, ca să ne facă şi mai atenţi, Domnul personifică timpul şi ni-1 
înfăţişează ca şi cum ar fi nedreptăţit de noi, ca şi cum ne-ar striga că-1 
încărcăm cu griji şi necazuri de prisos. 

„Ai apucat ziua de azi, ne spune Domnul, ca să te îngrijeşti de cele 
ale ei! Pentru ce-i adaugi grijile altei zile? Nu are destulă povară propria 
ei grijă? Pentru ce o împovărezi mai mult?” 

Cînd Legiuitorul, Cel Care are să ne judece, ne spune acestea, gîn- 
deşte-te ce bune nădejdi ne dă cînd însuşi mărturiseşte că viaţa aceasta 
este anevoioasă şi împovărătoare, încît chiar grija unei singure zile este 
de ajuns ca să ne doboare şi să ne strivească! 

Dar 28 , cu toate că cele spuse de Domnul sînt atît de multe şi atît de 
puternice, totuşi noi ne îngrijim de cele de pe pămînt, iar de cele din 
ceruri deloc. Am răsturnat rînduiala. Luptăm pe două căi împotriva 
poruncilor lui Hristos. Şi iată cum! Hristos ne spune: „Nu căutaţi deloc 
cele de aici!”, dar noi pe acestea le căutăm neîncetat. Hristos ne spune: 
„Căutaţi pe cele cereşti!”, dar noi nu le căutăm nici o clipă, ci pe cît de 
mare ne e grija pentru cele lumeşti, tot pe atît de mare ne e nepăsarea 
pentru cele duhovniceşti, dar, mai bine spus, chiar cu mult mai mare. 
Lucrul acesta, însă, nu poate merge la nesfîrşit şi nici nu poate rămîne 
pentru totdeauna aşa. Dispreţuim poruncile lui Hristos zece zile, două¬ 
zeci de zile, o sută de zile, dar odată şi odată tot trebuie să plecăm de pe 
lumea aceasta şi să cădem în mîinile Judecătorului! 

- Dar cîtă mîngîiere are amînarea! 

- Ce mîngîiere, să aştepţi în fiecare zi osînda şi pedeapsa! Dacă vrei 
să ai oarecare mîngîiere de pe urma acestei amînări, apoi capăt-o 

27. Matei 8, 20. 

28. De aici începe partea morală: Trebuie să alegem binele. Dumnezeu săvirşeşte totul. Să cerem 
lui Dumnezeu necontenit şi stăruitor cele duhovniceşti. 





indreptindu-ţi viaţa prin pocăinţă. Dacă socoteşti că aminarea pedepsei 
te mîngîie, apoi cu mult mai mare e cîştigul să nu cazi sub pedeapsă. Să 
folosim, deci, aminarea aceasta ca să scăpăm de chinurile ce ne 
aşteaptă! Nici una din poruncile Domnului nu-i nici împovărătoare, 
nici grea, ci toate atît de uşoare şi lesnicioase, încît numai dacă voim pe 
toate le putem săvîrşi, chiar dacă am fi încărcaţi cu mii şi mii de păcate. 
Manase, împăratul iudeilor, săvîrşise nenumărate nelegiuiri: întinsese 
mina împotriva sfinţilor, adusese în templu spurcăciuni, umpluse 
cetatea cu crime şi săvîrşise încă şi altele mai presus de orice ier- 
tare 2!) ; cu toate acestea, după atît de multe şi de mari nelegiuiri, şi le-a 
şters pe toate. 

- Cum? în ce chip? 

- Prin pocăinţă şi voinţă. 


V 


Nu este, nu este nici un păcat care să nu fie biruit de puterea 
pocăinţei, dar, mai bine spus, de harul lui Hristos. Să ne schimbăm 
numai şi îl avem pe Hristos alături de noi! De vrei să fii bun, nimeni nu 
te împiedică! Dar, mai bine spus, este cine să te împiedice: diavolul! Nu 
poate, însă, dacă ai ales calea faptelor bune şi atragi prin ele ajutorul lui 
Dumnezeu. Dar dacă nu vrei, ci sari, cum va fi Dumnezeu alături de 
tine? Dumnezeu vrea să te mîntuie, nu cu sila, nici cu forţa, ci cu buna 
ta voie. Dacă ai avea un slujitor care te-ar urî, ţi-ar întoarce spatele şi 
necontenit ar sări şi ar fugi, n-ai dori să-l mai ţii, oricîtă nevoie ai avea 
de serviciile lui. Cu mult mai mult Dumnezeu - Care face totul, nu 
pentru propria Lui trebuinţă, ci pentru mîntuirea ta - nu va vrea să te 
ţină cu sila lingă El; şi dimpotrivă, dacă vrei să te apropii de Dumne¬ 
zeu, Dumnezeu nu te părăseşte, orice-ar face diavolul. Deci noi sîntem 
pricina pieirii noastre; că nici nu ne apropiem de Dumnezeu, nici nu ne 
întîlnim cu Dumnezeu, nici nu-L rugăm cum trebuie; ci, chiar cînd ne 
apropiem de Dumnezeu, n-o facem ca nişte oameni care avem nevoie 
de ajutorul Lui, nici cu credinţa trebuitoare, nici ca nişte oameni care îi 


cerem, ci facem totul căscînd şi dormind. Şi totuşi Dumnezeu vrea să 
fie rugat de noi; ba încă îţi mai şi mulţumeşte cînd îl rogi. El e singurul 
datornic care ţi mulţumeşte cînd îi ceri şi-ţi dă ceea ce nu I-ai împru¬ 
mutat. Dacă te vede cerînd cu stăruinţă, îţi dă şi ce n-a luat de la tine; 
dar dacă te vede trîndav, amină şi El, nu pentru că nu vrea să dea, ci 
pentru că-I place să fie rugat de noi. De aceea ţi-a spus şi pilda cu priete¬ 
nul acela care s-a dus noaptea şi a cerut pîine 30 şi pilda cu judecătorul 


2». IV Regi 21, 1-17. 

acela care de Dumnezeu nu se temea şi de oameni nu se ruşina". Şi nu 
S a mărginit numai la pilde, ci ţi-a arătat asta şi cu fapta, cînd a slobozit 
pe femeia cananeancă, după ce-i dăduse mare dar A Prin femeia cana- 
neancă a arătat că Dumnezeu dă celor ce cer stăruitor chiar cele ce nu li 
se cuvin. Că a spus Domnul: „Nu este bine să ieipîinea fiilor şi s-o arunci 
dinilor” 33 ; totuşi Domnul i-a dat, pentru că a cerut cu tărie. Iar iudeilor 
le-a arătat că acelora trîndavi nu le dă nici pe cele ale lor; că iudeii n-au 
primit nimic, ci au pierdut şi pe cele ale lor. Iudeii, pentru că n-au cerut, 
nici pe ale lor nu le-au primit; femeia cananeancă, însă, pentru că a 
cerut cu tărie, a putut să capete cele străine. Şi cîinele a primit cele 
cuvenite fiilor. Atu de bun lucru este stăruinţa! Cîine de-ai fi, dacă stărui, 
vei trece înaintea fiului trîndav! Pe cele pe care nu le poate săvîrşi prie¬ 
tenia, pe acelea le duce la bun sfîrşit stăminţa. Să nu spui: „Dumnezeu 
mi-i duşman, nu mă ascultă!” îţi răspunde îndată dacă-L rogi des! Dacă 
nu pentru prietenie, pentru stăruinţă! Nici duşmănia, nici timpul nepo¬ 
trivit şi nici altceva nu-ţi sînt piedică! Să nu spui: „Sînt nevrednic! Nu 
mă rog!” Şi cananeanca era nevrednică! Să nu spui: „Am multe păcate! 
Nu pot să-L rog că e mîniat pe mine!” Dumnezeu nu se uită la nevred¬ 
nicia ta, ci la sufletul tău. Dacă văduva a înduplecat pe judecătorul care 
de Dumnezeu nu se temea şi de oameni nu se ruşina, cu mult mai mult 
rugăciunea ta continuă va îndupleca pe bunul Dumnezeu. Să te apropii 
de El chiar dacă nu-I eşti prieten, iar dacă-I ceri cele ce n-ai dreptul, 
chiar dacă ai risipit toată averea părintească şi de multă vreme nu te-ai 
mai arătat în faţa Lui 34 , chiar dacă eşti fără de cinste, chiar dacă eşti în 
urma tuturor, chiar dacă e mîniat şi supărat pe tine! Arată-I că vrei să 
I te rogi şi să te reîntorci la El; vei primi totul şi vei stinge îndată şi 
mînia şi osînda. 

- Dar iată mă rog şi n-am nici un cîştig! 

- Da, pentru că nu te rogi cum se rugau aceia, aşa cum se ruga cana¬ 
neanca de pildă 35 , ca prietenul care s-a dus la prietenul său la miezul 
nopţii 36 , ca văduva care supăra necurmat pe judecător 37 , ca fiul care a 
risipit toată averea tatălui său 38 . Dacă te-ai ruga ca ei, ai căpăta îndată. 

- Chiar dacă a fost insultat? 

- Este Tată! 

- Chiar dacă S-a mîniat? 

31. Luca 18, 2-8. 

32. Matei 15, 22-28. 

33. Matei 15, 26. 

34. I.uca 15, 11-32. 

35. Matei 15, 22 28. 

36. Lina 11, 5 8. 

37 l ina 18, 2 8. 

.38. Luai 15, 1 1 32. 

- îşi iubeşte copilul! Un singur lucru caută Dumnezeu: nu să te 
pedepsească pentru insulte, ci să te vadă că te pocăieşti, că te rogi! 


Dara-ar Dumnezeu să ne aprindem şi noi tot atît de mult de dra¬ 
goste de Dumnezeu cit de mult e aprinsă inima lui Dumnezeu de dra¬ 
goste de noi! Focul dragostei lui Dumnezeu caută numai prilejul; dacă-i 
dai prilej să scînteieze puţin, aprinzi întreaga flacără a binefăcătoarei 
Sale dragoste. Dumnezeu nu se supără că este insultat, ci se supără că 
tu eşti cel care-L insulţi şi că te porţi ca un om beat. Dacă noi, răi fiind, 
suferim cînd ne insultă copiii noştri, cu mult mai mult Dumnezeu, Care 
nici nu poate fi insultat! Dacă noi ne purtăm aşa, noi care avem o iubire 
firească, apoi cu mult mai mult Dumnezeu, care are o iubire suprafi¬ 
rească. „Chiar de şi-ar uita femeia rodul pîntecelui ei, spune Domnul, Eu nu 
te voi uita!” 39 . Să ne apropiem, aşadar, de El şi să-I spunem: ,J)a, 
Doamne, dar şi cîinii mănîncă din firimiturile care cad de la masa stăpînilor 
lor” 40 . Să ne apropiem de Dumnezeu cu timp şi fără timp; dar, mai bine 
spus, niciodată nu te apropii fără timp; fără timp este cînd nu te apropii 
de El mereu. Totdeauna este cu timp să ceri de la Cel Ce doreşte să-ţi 
dea. După cum niciodată nu-i fără timp să respiri, tot aşa nu-i fără timp 
să ceri de la Dumnezeu; să nu ceri este fără timp. Şi după cum avem tot¬ 
deauna trebuinţă de respiraţie, tot aşa avem totdeauna trebuinţă de aju¬ 
torul Lui. Dacă vrem, îl atragem cu uşurinţă lîngă noi. Profetul, vrînd să 
ne arate că Dumnezeu este totdeauna gata să ne facă bine, spune: „Gata 
ca zorile îl vom găsi” 41 . Ori de cîte ori ne apropiem de El, II vedem că 
aşteaptă cererile noastre. Iar dacă nu scoatem nimic din izvorul cel 
pururea curgător al binefacerilor Sale, a noastră e întreaga vină. învi¬ 
nuirea aceasta o aducea şi iudeilor, spunîndu-le: ,Jar mila Mea ca norul 
cel de dimineaţă şi ca rouă din zori se trece” 42 . Cu alte cuvinte Dumnezeu 
spune aşa: „V-am dat toate bunătăţile Mele! Dar voi, prin marea 
voastră răutate, aţi pus stavilă nespusei Mele dărnicii, aşa precum căl¬ 
dura soarelui risipeşte şi norul cel de dimineaţă şi rouă cea din zori”. Şi 
acesta-i iarăşi un semn al purtării Sale de grijă. Cînd vede că sîntem 
nevrednici de binefacerile Lui nu ne mai face bine, ca să nu ajungem 
trîndavi. Dacă, însă, ne schimbăm puţin, atît cît să recunoaştem că am 

păcătuit, îşi revarsă peste noi binefacerile Sale cu mai multă bogăţie 
decît izvoarele apele lor şi ne scaldă cu darurile Sale cu mai multă dăr¬ 
nicie decît scaldă marea ţărmurile sale. Cu cit primim mai mult cu atît 
se bucură mai mult. Aceasta îl face să dea şi mai mult. Că Dumnezeu 
socoteşte mîntuirea noastră propria Sa bogăţie şi o dă din belşug celor 
ce o cer. Acest lucru l-a arătat şi Pavel prin cuvintele: Jmbogăţeştepe toţi 
cei ce-L cheamă” 43 . Se mînie atunci cînd nu-I cerem; ne întoarce spatele 
atunci cînd nu-L rugăm. Pentru asta a sărăcit, ca să ne îmbogăţească 44 ; 
pentru asta a suferit patimile, ca să ne îndemne să-I cerem. 

Să nu ne pierdem, dar, nădejdea, ci, pentru că avem atîtea prilejuri 
şi atît de bune nădejdi, chiar dacă am păcătui în fiecare zi, să ne apro¬ 
piem de el, rugîndu-L, implorîndu-L, cerîndu-I iertare de păcate. Aşa 
vom pune capăt păcatelor, vom pune pe fugă pe diavol, vom atrage 
asupra noastră iubirea de oameni a lui Dumnezeu şi vom dobîndi 
bunătăţile ce vor să fie, cu harul şi iubirea de oameni a Domnului 
nostru Iisus Hristos, Căruia slava şi puterea, în vecii vecilor, Amin. 







OMILIA XXIII 



„Nu judecaţi, ca să nu fiţi judecaţi ” 1 


I 


Ce? Nu trebuie să mustram pe cei ce păcătuiesc? Acelaşi lucru îl 
spune şi Pavel, dar mai bine spus, Hristos prin Pavel, zicînd: „Tu de ce 
judeci pe fratele tău? Şi tu de ce defaimipe fratele tău? 2 şi: „Cine eşti tu cel ce 
judeci sluga străină?” 3 ; şi iarăşi: >r Aşa, ca să nu judecaţi ceva înainte de timp, 
pînă ce va veni Domnul” 4 . 

Dar pentru ce în alte locuri Pavel spune: „Mustră, ceartă, 
indeamnă!” 5 , şi: „Pe cei care păcătuiesc, mustră-i înaintea tuturor” 6 ; iar Hris¬ 
tos îi spune lui Petru: ,Mergi şi-l mustră între tine şi el singur; de nu te va 
asculta, mai ia împreună cu tine şi pe altul; dar dacă nici aşa nu te va asculta, 
spune-l Bisericii” 7 . Dacă Domnul a poruncit să nu judecăm, pentru ce 
:i rinduit aici atît de mulţi oameni să judece; şi nu numai să judece, ci să 
şi pedepsească? Că a poruncit să fie socotit păgîn şi vameş cel care nu 
ascultă de nici unul din ei 8 . Pentru ce le-a mai dat ucenicilor Lui şi 
cheile? Că dacă apostolii nu vor judeca, nu vor avea nici o autoritate; 
degeaba au primit puterea de a lega şi dezlega. Şi altfel spus: dacă în 
lume ar stăpîni această lege, de a nu fi judecat nimeni, atunci s-ar dis¬ 
truge toată ordinea şi în biserici şi în cetăţi şi în case. Dacă n-ar judeca 
stăpînul pe slugă, stăpîna pe slujnică, tatăl pe fii, prietenul pe prieten, 
atunci s-ar întinde răutatea. Dar pentru ce spun prietenul pe prieten? 
Dacă n-am judeca pe duşmani, niciodată n-am putea pune capăt duş¬ 
măniei, ci toate s-ar întoarce pe dos. 

Deci ce înţeles au cuvintele: „Nu judecaţi, ca să nu fiţi judecaţi”? 

Să le cercetăm cu mare luare aminte, ca să nu socotim leacurile mîntui- 
rii şi legile păcii, legi de distrugere şi de dezordine. Domnul, puţin mai 
jos, a arătat, celor ce gîndesc drept, sensul cuvintelor Sale, spunînd: 

„Pentru ce vezi paiul din ochiul fratelui tău şi nu vezi birna din ochiul tău?" 3 
Dacă totuşi şi acum vor părea cuvintele lui Hristos tot neclare celor cu 
mintea mai înceată, voi încerca să le explic. După părerea mea aici 
Hristos nu ne porunceşte să nu judecăm în general nici un păcat, nici 
nu ne opreşte să facem aşa ceva, ci opreşte pe cei care, plini de nenumă¬ 
rate păcate, tăbărăsc pe alţii pentru păcate întîmplătoare. Cred că Hris¬ 
tos face aici aluzie şi la iudei, care erau straşnici acuzatori ai semenilor 
lor pentru greşeli mici şi neînsemnate, deşi ei săvîrşeau, fără să se sinchi¬ 
sească, păcate mari. Pentru acest lucru, spre sfîrşitul activităţii Sale, 
Domnul îi mustră, spunîndu-le: ,JLegaţi sarcini grele şi anevoie de purtat, 
iar voi nici cu degetul nu vreţi să le mişcaţi” 10 ; şi: „daţi zeciuială din mentă şi 
din mărar şi aţi lăsat cele mai grele ale legii, mila şi credinţa” 11 . împotriva 
iudeilor mi se pare că sînt adresate aceste cuvinte, respingînd mai 
dinainte acuzaţiile pe care aveau să le aducă iudeii ucenicilor Săi. Apos¬ 
tolii nu păcătuiseră; totuşi îi socoteau păcătoşi, de pildă pentru că nu 
păzeau sîmbăta 12 , pentru că mîncau cu mîinile nespălate 13 , pentru că 
stăteau la masă cu vameşii 14 . Aceleaşi mustrări le aduce Domnul iudeilor şi 
altă dată, spunîndu-le: „Voi care strecuraţi ţînţarul şi înghiţiţi cămila . 

Prin porunca aceasta: „Nu judecaţi, ca să nu fiţi judecaţi” Domnul 
pune o lege generală. Pavel n-a poruncit corintenilor să nu judece pe 
nimeni, ci să nu judece pe conducătorii lor; să nu judece nici faptele lor, 
ale căror pricini sînt cunoscute de toată lumea, dar nici celelalte fapte, 
ale căror pricini nu le cunosc şi nu le ştiu precis 16 . Totuşi Pavel n-a 
poruncit să nu îndreptăm pe cei care păcătuiesc, nici n-a ţinut de rău pe 
toţi, fără deosebire, ci a mustrat numai pe ucenicii care se purtau aşa cu 
dascălii lor, care judecau şi huleau pe cei nevinovaţi, deşi ei erau vino¬ 
vaţi de fel de fel de păcate. Aceasta a vrut şi Hristos să arate cînd a spus: 
„Nu judecaţi, ca să nu fiţi judecaţi”. Şi nu numai că a arătat, ci a şi înfrico¬ 
şat şi a ameninţat cu pedeapsa, zicînd: 

„Căci cu ce judecată judecaţi, veţi fi judecaţi” 17 . 

„Nu-1 judeci pe el, spune Hristos, ci pe tine însuţi; îţi înăspreşti 
judecata şi-ţi măreşti vinovăţia”. 

După cum la iertarea păcatelor. Domnul a pus începutul iertării în 
mîinile noastre, tot aşa şi acum, cînd judecăm, tot în mîinile noastre a 

pus măsura pedepsei. Nu trebuie să ocărim, să tăbărîm cu gura, ci să 
sfătuim. Nu trebuie să vorbim de rău, ci să povăţuim. Nu trebuie să cri¬ 
ticăm cu trufie, ci să îndreptăm cu dragoste. Cînd judeci pe altul, fără 
cruţare, pentru păcatele lui, nu-1 pedepseşti pe el cu cea mai grea 
pedeapsă, ci pe tine. 


II 

Vezi că aceste două porunci sînt şi uşoare şi pricini de mari bună¬ 
tăţi pentru cei ce le îndeplinesc, după cum sînt pricini de mari necazuri 
pentru cei ce le calcă? Cine iartă pe aproapele său se izbăveşte mai întîi 
pe el, fără oboseală, de păcatele lui; cine cercetează cu milă şi cu duh de 
iertare păcatele altora, atrage, prin hotărîrea sa, asupra lui multă iertare. 

- Ce? Dacă este cineva desfrînat, să nu-i spun că desfrinarea este un 
păcat, să nu-1 îndrept pe cel ce trăieşte în desfrîu? 

- îndreaptă-1, dar nu ca duşamn, nici nu-1 pedepsi ca vrăjmaş; ci ca 
doctor pregăteşte-i leacul! Hristos n-a spus: „Să nu opreşti pe păcătos”, 
ci: „Să nu judeci!”, adică să nu-i fii aspru judecător. De altfel, după cum 
am spus mai înainte, porunca aceasta nu priveşte păcatele mari, păca¬ 
tele interzise cu desăvîrşire, ci păcatele ce nici nu par a fi păcate. De 
aceea a şi spus Hristos: 

„Pentru ce vezi paiul din ochiul fratelui tău, iar bîrna din ochiul 
tău n-o vezi?” 18 

Mulţi fac astăzi aşa. Dacă văd pe un monah că are o haină mai 
bună pe el, îndată îi pun înainte legea lui Hristos, deşi ei răpesc bunu¬ 
rile altora şi îşi strîng, în fiecare zi, averi peste averi. Dacă văd pe un 
altul că gustă dintr-o mîncare mai aleasă, îndată îl critică cu asprime, 
deşi ei, în toate zilele, o duc numai în beţii, în chefuri şi ospeţe, nedîn- 
du-şi seama că, odată cu păcatele lor, îşi adună cu asta şi mai mult foc şi 
se lipsesc de orice apărare. Cînd judeci cu atîta asprime greşelile seme¬ 
nilor tăi, ai pus tu cel dintîi legea că trebuie cercetate cu toată luarea 
aminte şi păcatele tale. Nu socoti, dar, aspră porunca lui Hristos, dacă şi 
ţie ţi se va cere tot aşa socoteală! 

„ Făţarnice , scoate întîi bîrna din ochiul tău!” 19 . 

Domnul vrea să-Şi arate aici mînia Sa cea mare pe care o are faţă 
de cei ce se poartă aşa. Şi totdeauna începe cu o dojană ori de cîte ori 
vrea să arate că un păcat este mare şi că atrage după el osînda şi urgia 
lui Dumnezeu. După cum Domnul, plin de revoltă, spusese slugii ace- 

faci pe grijuliul, fii grijuliu mai întîi cu tine însuţi, unde păcatul este şi 
mai vădit şi mai mare. Iar dacă nu eşti grijuliu cu tine însuţi, apoi lămu- 

Cînd un om vede paiul din ochiul aproapelui său şi-l osîndeşte, 
sentinţa lui nu porneşte din purtarea de grijă, ci din ură; ia masca iubirii 
de oameni, dar fapta geme de răutate; acoperă pe semenii lui cu ocări şi 
acuzaţii neîntemeiate; o face pe dascălul, dar nici de ucenic nu-i vred¬ 
nic. De aceea Domnul l-a numit făţarnic. 

„Pentru ce tu, care judeci cu atîta asprime faptele altora, care vezi şi 
cele mai mici greşeli ale lor, pentru ce eşti atît de nepăsător, încît treci 
cu vederea chiar păcatele tale mari? Scoate întîi bîrna din ochiul tău!” 

Vezi, dar, că Hristos nu ne opreşte să judecăm pe alţii, ci ne porun¬ 
ceşte să scoatem mai întîi bîrna din ochiul nostru şi apoi să îndreptăm 
păcatele celorlalţi? Fiecare cunoaşte mai bine păcatele lui decît pe ale 
altora; fiecare vede mai bine păcatele cele mai mari decît pe cele mai 
mici; şi fiecare se iubeşte mai mult pe el decît pe altul. Deci, dacă o 
faci pe grijuliul, fii grijuliu mai întîi cu tine însuţi, unde păcatul este şi 
mai vădit şi mai mare. Iar dacă nu eşti grijuliu cu tine însuţi, apoi lămu¬ 
rit lucru este că şi pe fratele tău nu-1 judeci pentru că te îngrijeşte soarta 
lui, ci pentru că-1 urăşti şi vrei să-l faci de ocară. Dacă aproapele tău tre¬ 
buie judecat, apoi s-o facă unul care nu are astfel de păcate, nu tu. 

Aşadar după ce Domnul a dat mari şi înalte învăţături filozofice, a 
spus şi pilda cu paiul şi bîrna, ca să nu spună cineva că este uşor să filo¬ 
zofezi în cuvinte. Prin această pildă a vrut să arate că îndrăzneşte să vor¬ 
bească aşa, pentru că nu poate fi învinuit de nici un păcat din cele 
amintite, ci că a săvîrşit toate virtuţile. El însuşi avea să judece mai tîr- 
ziu pe alţii, spunînd: „Vai vouă, cărturari şi farisei făţarnici!’* 1 , dar nu 
putea fi învinuit de vreun păcat. N-a scos paiul din ochiul altuia, dar 
nici nu avea în ochi bîmă. Era cu desăvîrşire curat, aşa că putea să 
judece păcatele tuturora. Hristos ne spune: „Nu trebuie să judeci pe 
alţii atîta vreme cît şi tu eşti vinovat de aceleaşi păcate”. 

Pentru ce te minunezi că Hristos a dat această lege, cînd chiar tîlha- 
rul a cunoscut-o pe cruce, spunînd celuilalt tîlhar: „Nu te temi de Dumne¬ 
zeu, că în aceeaşi osîndă sîntem?” 22 A exprimat aceleaşi idei ca şi Hristos. 
Tu, însă, nu numai că nu-ţi scoţi bîrna ta, dar nici nu o vezi; paiul altuia, 
însă, nu numai că-1 vezi, dar îl şi judeci şi încerci să-l scoţi. Te asemeni 
cu un bolnav de dropică sau mai bine zis cu un altul, bolnav de o boală 
grea, care nu-şi vindecă boala, dar ţine de rău pe altul că nu-şi îngrijeşte 
o. mică bubă. Dacă-i un păcat să nu-ţi vezi păcatele, apoi e un îndoit, un 

întreit păcat, să le judeci pe ale altora, iar tu să te plimbi fără să simţi că 
ochii îţi sînt plini de bîrne. Şi doar păcatul este mai greu decît bîrna. 



III 



Aşadar porunca dată de Hristos este aceasta: cel vinovat de nenu¬ 
mărate păcate nu trebuie să fie aspru judecător al păcatelor altora, mai 
ales cind păcatele lor sînt mici. Hristos nu ne opreşte să mustram, nici 
să îndreptăm pe alţii; dar ne interzice să trecem cu vederea păcatele 
noastre şi să tăbărîm pe păcatele altora. Aceasta face ca păcatul să se 
întindă şi aduce un îndoit rău. Că acela care are obiceiul să-şi treacă cu 
vederea păcatele lui, deşi sînt mari, dar judecă cu asprime pe ale altora, 
deşi sînt mici şi neînsemnate, păcătuieşte de două ori: o dată, că nu-şi 
vede propriile lui păcate; a doua oară, că-şi atrage ura şi duşmănia tutu¬ 
ror, şi, pe zi ce trece, ajunge mai crud şi mai fără milă. 

După ce Hristos a stîrpit toate aceste păcate, prin această bună 
legiuire, adaugă iarăşi o altă poruncă, spunînd: 

„Nu daţi cele sfinte dinilor, nici nu aruncaţi mărgăritarele voastre înain¬ 
tea porcilor, ca nu cumva să le calce în picioare şi întorcîndu-se să vă sfişie” 23 . 

Deşi mai tîrziu Hristos a poruncit: „Ceea ce auziţi la ureche propovă¬ 
duiţi de pe case!” 24 , totuşi porunca aceasta nu-i potrivnică celeilalte. Nu 
ne-a poruncit să spunem tuturora, fără deosebire, ci să spunem cu 
indrăznire acelora cărora trebuie să le spunem. 

Prin „m/zi”Hristos a arătat aici pe cei ce duc o viaţă nelegiuită, care 
nu mai au nici o nădejde de o schimbare în mai bine: prin ..porci”di ară¬ 
tat pe aceia care duc necontenit o viaţă desfrînată. Şi despre unii şi 
despre alţii, Domnul a spus că nu sînt vrednici să audă învăţătura Sa. 
Acelaşi lucru l-a arătat şi Pavel, spunînd: „Omul sufletesc nu primeşte pe 
cele. ale Duhului, că pentru el sînt nebunie” 25 . Şi în alte locuri Pavel spune 
că viaţa stricată este de vină că nu sînt primite învăţăturile cele desăvîr- 
şile. De aceea Domnul ne porunceşte să nu deschidem uşile unor astfel 
de oameni, că ajung mai obraznici după ce ne cunosc învăţăturile. 
Pentru cei înţelepţi şi cu judecată sînt sfinte cînd le descoperim lor; dar 
pentru cei fără de minte, atunci sînt de preţ, cînd nu le cunosc. „Pentru 
că oamenii aceştia fără de minte, spune Hristos, nu pot cuprinde cu 
mintea lor învăţăturile Mele, să nu le fie descoperite, ca să le preţuiască 
şi să le respecte tocmai pentru că nu le cunosc. Nici porcul nu ştie ce-i 
mărgăritarul; şi pentru că nu ştie, nici să nu-1 vadă, ca să nu calce în 
picioare ceea ce nu ştie. Nişte oameni ca aceştia nici nu au vreun cîştig 

dara aud învăţăturile Mele, ci mai multă pagubă. Cele sfinte sînt batjo¬ 
corite de ei pentru că nu ştiu ce sint; şi aceştia, mai cu seamă, se ridică 
şi se înarmează împotriva noastră”. Asta vrea să spună Domnul prin 
cuvintele: „Ca nu cumva să le calce in picioare şi intorcîndu-se să vă sjîşie”. 

- Dar învăţăturile acestea, m-ar întreba cineva, ar trebui să fie atît 
de puternice încît să rămînă nebiruite după ce sînt cunoscute şi să nu 
dea prilej altora să le atace. 

- Aceasta, însă, nu din pricină că învăţăturile noastre sînt slabe, ci 
din pricină că aceia sînt porci. La fel cu mărgăritarul călcat în picioare; 
nu-i călcat pentru că e de dispreţuit, ci pentru că a căzut între porci. 

Şi bine a spus Domnul: „Intorcîndu-se să vă sfîşie”. Aceştia iau chip 
de blîndeţe ca să cunoască învăţăturile noastre; apoi după ce le-au 
cunoscut ajung cu totul alţii: îşi bat joc de noi, ne batjocoresc, rîd de noi 
spunînd că sîntem nişte înşelători. De aceea Pavel spunea lui Timotei: 
,fereşte-te şi tu de el, pentru că s-a împotrivit foarte mult cuvintelor noastre” 26 ; 
şi iarăşi: „Fereşte-te de unii ca aceştia” 27 ; şi: „De omul eretic, după întîia şi a 
doua povăţuire, fereşte-te!” 28 . Deci nu învăţăturile noastre îi înarmează, ci 
ei, plini de îngîmfare, nu mai înţeleg nimic. De aceea nu e mic cîştigul 
dacă nu le cunosc, pentru că aşa nu pot să le dispreţuiescă; dacă le 
cunosc, paguba e dublă: nu au nici ei vreun folos din ele, ci mai mult se 
vatămă, şi-ţi pricinuiesc şi ţie o mulţime de necazuri. 

Să audă acestea cei care spun tuturora, fără sinchiseală, învăţăturile 
noastre şi fac să fie dispreţuite sfintele noastre învăţături. Pentru aceea 
săvîrşim sfintele taine cu uşile încuiate şi împiedicăm pe cei ce nu sînt 
botezaţi să ia parte la ele. Nu pentru că recunoaştem slăbiciunea taine¬ 
lor săvîrşite, ci pentru că mulţi nu sînt încă destul de desăvîrşiţi ca să ia 
parte la ele. De aceea si Hristos vorbea adesea iudeilor în pilde, pentru 
că, văzînd, nu vedeau^ 9 . De aceea şi Pavel a poruncit să ştim cum tre¬ 
buie să răspundem fiecăruia 30 . 

„Cereţi şi vi se va da; căutaţi şi veţi afla; bateţi şi vi se va deschide” 31 . 

Domnul a dat porunci mari şi minunate. A poruncit să fim mai pre¬ 
sus de patimi; ne-a ridicat chiar la cer; ne-a poruncit să ne străduim să 
fim asemenea, nu îngerilor, nici arhanghelilor, ci, atît cît e îngăduit firii 
omeneşti, să fim asemenea chiar Stăpînului întregii lumi. Ucenicilor 
Lui nu le-a poruncit să facă numai atîta, ci le-a poruncit să îndrepte şi pe 
alţii, să deosebească pe cei răi de cei care nu sînt răi, pe cîini de cei care 

nu sînt cîini - că multe ascunzişuri are omul! -,ca nimeni să nu poată 
spune că poruncile Sale sînt grele şi aspre. Mai tîrziu, chiar apostolul 
Petru a rostit ceva asemănător, spunând: ,J)ar cine poate să se mîn- 
tuiască?” 32 ; şi iarăşi: „Dacă aşa este pricina omului cu femeia, nu este de folos 
a se însura” 33 . 


IV 

Aşadar, ca să nu se mai spună aşa, Domnul a arătat că poruncile 
Sale sînt uşoare, aducînd temeiuri multe, puternice şi convingătoare. 

Domnul pune acum şi coroana uşurinţei îndeplinirii poruncilor, 
anume ajutorul pe care-1 avem de pe urma rugăciunilor stăruitoare; El 
ne uşurează mult oboselile săvîrşirii poruncilor. „Nu trebuie să vă stră¬ 
duiţi singuri, ne spune Domnul, ci cereţi şi ajutorul de sus!” Şi ajutor ne 
va veni; Hristos va fi alături de noi, ne va ajuta în luptele noastre şi le va 
face mai uşoare. De aceea ne-a şi poruncit să cerem şi ne-a garantat şi 
datul. Dar ne-a poruncit să nu cerem aşa de mîntuială, ci cu multă stă¬ 
ruinţă şi tărie. Lucrul acesta a vrut să-l spună Hristos prin cuvintele 
„Căutaţi”. Căci cine caută îşi scoate totul din minte; se gîndeşte numai 
la ceea ce caută; nu se uită la nimic din cele din jurul lui. Cei care-şi 
căută banii sau sclavii pierduţi ştiu ce vreau să spun. Asta înseamnă: „a 
căuta”. Prin cuvântul „a bate”, Domnul a arătat că trebuie să ne apro¬ 
piem de Dumnezeu cu rîvnă şi cu suflet aprins. 

Nu-ţi pierde curajul, omule! Să nu-ţi fie rîvna pentru virtute mai 
mică decît pofta pentru bani! Banii de multe ori îi cauţi şi nu-i găseşti; şi 
cu toate că ştii destul de bine că nu-i vei găsi, faci totul ca să-i găseşti. 
Dincoace, însă, deşi ţi s-a făgăduit că vei primi ce ceri, nu arăţi nici cea 
mai mică parte din rîvna ce-o arăţi pentru bani. Dacă nu primeşti 
îndată, nici aşa nu te descuraja! De aceea Domnul ţi-a spus ,fiateţi”, ca 
să-ţi arate că trebuie să stărui chiar de vezi că nu ţi se deschide îndată 
uşa. Dacă nu te conving cuvintele mele, să te convingă pilda aceasta: 

„Care este omul acela dintre voi, de la care de va cere fiul său pîine 
ti va da piatră?” 34 . 

Oamenilor le pari plicticos şi supărător dacă le ceri necontenit; pe 
Dumnezeu îl superi mai mult cînd nu-I ceri necontenit. Dacă stărui în 
cererea ta, se poate să nu primeşti îndată, dar negreşit primeşti. De 
aceea a inclus uşa, ca să te facă să baţi; de aceea nu-ţi face inciată pe 
voie, ca să ceri. Nu înceta, deci, de a cere şi vei primi negreşit! 










Ca să nu spui: „Dar dacă cer şi nu primesc?” Domnul te-a încredin¬ 
ţat cu pilda aceasta, aducînd iarăşi temeiuri şi dîndu-ţi curaj cu cele ce 
se petrec în viaţa de toate zilele. Prin pilda Sa ţi-a arătat nu numai că 
trebuie să ceri, ci şi ce trebuie să ceri. „Care este omul acela dintre voi, de la 
care de va cere fiul său pîine, îi va da piatră?”. Deci dacă nu primeşti, nu 
primeşti pentru că ai cerut piatră. Chiar dacă eşti fiu, nu-i de ajuns atîta 
ca să primeşti, ci tocmai faptul că eşti fiu te împiedică să primeşti. Nu 
cere, deci, nimic lumesc, ci pe cele duhovniceşti şi negreşit vei primi! 
Că şi Solomon, pentru că a cerut ce trebuia să ceară, iată că a primit 
îndată! 35 Două lucruri trebuie să îndeplinească cel ce se roagă: unul, să 
ceară cu stăruinţă; altul, să ceară ce trebuie. „Pentru că şi voi, ne spune 
Domnul, deşi sînteţi părinţi, aşteptaţi ca fiii voştri să vă ceară; de vă cer 
ceva nefolositor, nu le daţi; după cum dacă vă cer ceva folositor, le 
faceţi voia şi le daţi”. 

Gîndindu-te şi tu la acestea, nu te depărta pînă nu primeşti; nu 
pleca, pînă nu găseşti; nu-ţi potoli rîvna, pînă nu se deschide uşa. Dacă 
te apropii de Dumnezeu cu acest gînd şi spui: „N-am să plec pînă nu 
iau”, vei lua negreşit, dacă ceri acele lucruri pe care se caae să le dea şi 
Cel rugat şi care îţi sînt de folos şi ţie, celui ce ceri. 

- Ce să cer? 

- Cere cele duhovniceşti! Iartă pe cei ce ţi-au greşit şi aşa vino să 
ceri iertare! înalţă mîini sfinte, fără mînie şi fără şovăire 36 . 

Dacă cerem astfel, vom primi. Aşa, însă, cererea noastră e o batjo¬ 
cură, cerere de beţivi, nu de oameni treji. 

- Ce să fac dacă cer cele duhovniceşti şi nu le capăt? 

- Negreşit, pentru că sau n-ai bătut cu stăruinţă sau ai fost nevred¬ 
nic să primeşti sau ai plecat îndată. 

- Dar pentru ce Hristos n-a spus ce trebuie să cerem? 

- Pe toate le-a spus în cuvintele Sale de pînă acum şi ţi-a arătat şi ce 
lucruri trebuie să ceri. Nu spune dar: „Am cerut, dar n-am primit!” Este 
cu neputinţă să nu primeşti de la Dumnezeu, Care ne iubeşte atît de 
mult incit dragostea Lui biruieşte dragostea părinţilor noştri; şi atît de 
mult o biruie, pe cît de mult biruie binele pe rău. 

„Dacă voi, răi fiind, ştiţi să daţi daruri bune fiilor voştri, cu cît mai vîrtos 
Tatăl vostru Cel ceresc” 37 . 

Domnul n-a spus aceste cuvinte pentru a huli firea omenească, nici 
pentru a osîndi neamul omenesc, ci în comparaţie cu bunătatea Lui 
numeşte răutate dragostea părintească. Atît de mare este iubirea Sa de 
oameni. 

V 

Iată un temei de nebiruit, în stare să insufle bune nădejdi chiar 
celui mai deznădăjduit om! Domnul arată aici bunătatea Tatălui ceresc, 
dînd ca pildă bunătatea părinţilor noştri; mai înainte arătase bunăta¬ 
tea Lui întemeiată pe darurile cele mai mari date nouă, pe suflet şi trup. 
Dar Domnul n-a arătat încă cea mai mare bunătate a lui Dumnezeu faţă 
de oameni; n-a vorbit de venirea Sa printre noi. Şi cum să nu ne 
dăruiască Dumnezeu toate bunătăţile, cînd El S-a grăbit atîta ca să-Şi 
dea Fiul Său spre junghiere? - Că jertfa nu se împlinise încă, dar o 
spune Pavel, grăind aşa: ,JEl, Care n-a crutat pe Fim Său, cum să nu ne 
Şi dăruiască toate împreună cu El?” 38 Domnul deci, pentru a arăta bunăta¬ 
tea lui Dumnezeu, se foloseşte încă de pilde luate din viaţa oamenilor. 

Hristos ne-a arătat că rugăciunea noastră este nefolositoare dacă nu 
însoţim rugăciunea cu fapte; ne-a mai arătat apoi că nu trebuie să ne 
întemeiem numai pe puterile noastre, ci să cerem şi ajutorul lui Dum¬ 
nezeu, aducînd, însă, şi faptele noastre. Şi Domnul ne-a învăţat necon¬ 
tenit şi una şi alta. 

După ce Domnul ne-a dat o mulţime de porunci, ne învaţă cum să 
ne rugăm; după ce ne-a învăţat cum să ne rugăm, a venit iarăşi la 
îndemnuri spre fapte; apoi de aici a venit iarăşi la trebuinţa de a ne ruga 
stăruitor, spunînd: „Cereţi”; şi: „Căutaţi”; şi: „Bateţi”. Apoi de aici iarăşi 
ne arată ce trebuie să facem ca să fim virtuoşi, spunînd: 


„Aşadar toate cîte voiţi să vă facă vouă oamenii, faceţi şi voi lor” 39 . 

In puţine cuvinte Domnul a recapitulat totul, arătînd că virtutea 
este uşoară, cunoscută de toţi şi poate fi cuprinsă într-o singură 
poruncă. N-a spus numai: „Toate cîte voiţi” ci: Aşadar toate cîte voiţi”. 
Cuvîntul „aşadar” nu l-a adăugat fără rost, ci prin el a vrut să spună aşa: 
„Dacă vreţi să fiţi ascultaţi, atunci faceţi şi pe acestea pe lîngă cele ce 
v-am spus!”. 

- Pe care „acestea”? 

- „Toate cîte voiţi să vă facă vouă oamenii”. 

Ai văzut că şi aici a arătat că împreună cu rugăciunea trebuie să 
avem şi viaţă curată? Că n-a spus: „Toate cîte vrei de la Dumnezeu fă şi 
tu aproapelui tău!”, ca să nu zici: „Cum e cu putinţă? El e Dumnezeu, 
iar eu om!”, ci: „Toate cîte vrei să-ţi facă ţie semenul tău,acelea fă-i şi tu 
lui”. Ce poate fi mai uşor? Ce poate fi mai drept? 

Apoi, înainte de răsplată, a adăugat şi cea mai mare laudă: 

„Că aceasta este legea şi profeţii” 40 . 

I)o «lici st» vede că virtutea oslo înnăscută în noi; că toţi ştim, prin 
fire, ce trebuie să facem şi că nu putem da vina pe neştiinţă. 

„Intraţiprin uşa cea strimtă, că largă este uşa şi lată este calea care duce la 
pierzare şi mulţi sint cei ce intră pe ea. Şi strimtă este uşa şi îngustă calea care 
duce la viaţă şi puţini sint cei ce o află” 4 '. 

Mai tîrziu a spus: Jugul Meu este bun şi sarcina Mea uşoară” 42 . Acelaşi 
lucru l-a spus şi în cuvintele de mai sus. 

- Cum asta, cînd aici spune că strimtă e uşa şi îngustă calea? 

- Dacă te uiţi bine la cuvintele Domnului, vezi că şi în ele arată că 
atît calea cît şi uşa este foarte uşoară, lesnicioasă şi lipsită de greutăţi. 

- Dar cum poate fi uşor ceea ce este strimt şi îngust? 

- Tocmai pentru că e cale, pentru că e uşă; după cum cealaltă cale, 
cealaltă uşă, chiar dacă e lată, chiar dacă e largă, e tot cale, tot uşă. Pe 
ele nu poate rămîne nimic, ci toate trec: şi supărările şi bucuriile vieţii. 

Şi nu numai pentru aceasta este uşoară virtutea, ci şi pentru sfîrşitul 
ei. îndestulătoare mîngîiere pentru cei ce se nevoiesc cu săvîrşirea vir¬ 
tuţii este nu numai faptul că pe calea şi uşa care duc la virtute nu rămîn 
nici oboselile, nici sudorile, ci şi faptul că şi calea şi uşa au un sfîrşit 
bun: duc la viaţă. Deci şi vremelnicia oboselilor şi veşnicia cununilor; 
şi că oboselile sînt mai întîi, iar cununile mai tîrziu, uşurează nespus 
de mult oboselile. De aceea şi Pavel a numit necazul uşor, nu din pri¬ 
cina naturii necazului, ci din pricina voinţei celor care îndură necazu¬ 
rile şi din pricina nădejdii bunătăţilor celor viitoare. „Că necazul nostru 
este uşor, spune Pavel, şi ne aduce slavă mare şi veşnică, pentru că noi nu ne 
uităm la cele ce se văd, ci la cele ce nu se văd” 43 . Dacă sînt cu putinţă de sufe¬ 
rit şi uşoare valurile şi mările pentru marinari, luptele şi rănile pentru 
ostaşi, furtunile şi gerurile pentru plugari, loviturile cele dureroase 
pentru cei ce se luptă cu pumnii, din pricina nădejdii unor răsplăţi tre¬ 
cătoare şi pieritoare, cu mult mai mult cel ce nădăjduieşte cerul, bună¬ 
tăţile cele nespuse şi răsplăţile cele veşnice nu va simţi nici unul din 
necazurile şi din oboselile de aici. 


Dacă, însă, unii socotesc şi aşa obositoare calea care duce la virtute, 
apoi socotinţa asta se datoreşte numai trîndăviei lor. 

Dar iată că Domnul face uşoară calea aceasta şi în alt chip: ne 
porunceşte să nu legăm prietenie cu cîinii, să nu ne dăm pe mîaa porci¬ 
lor, să ne ferim de profeţii mincinoşi. Prin tot ce spune, Hristos ne pregăteş¬ 
te să fim gata de luptă. Şi a uşurat foarte mult această cale, tocmai pentru 

că a numit-o strimtă, pentru că ne-a făcut să fim cu mintea trează. După 
cum Pavel cînd spune: „Nu avem de luptat împotriva sîngelui şi trupului” 44 , 
n-a spus aceste cuvinte ca să descurajeze pe ostaşii săi, ci să-i îmbărbă¬ 
teze, tot aşa şi Domnul, pentru a-i trezi pe călători a numit strimtă calea. 
Şi nu numai prin aceasta i-a pregătit să fie cu mintea trează, ci şi prin 
adaosul, că pe calea aceasta sînt mulţi care pun piedici. Mai cumplit 
este că aceştia nu atacă pe faţă, ci pe ascuns. „Dar nu te uita că e strimtă 
şi anevoioasă calea, ne spune Hristos, ci uită-te unde sfîrşeşte; nici nu te 
uita că cealaltă este largă şi lată, ci unde duce”. 

Domnul ne spune toate acestea ca să ne deştepte rîvna, precum 
spunea şi în altă parte: „Cei ce folosesc sila răpesc împărăţia cerurilor ’* 5 . 
Luptătorul are mai mult curaj cînd vede că arbitrul admiră strădania 
luptelor sale. 

Să nu ne tulburăm, dar, cînd întîmpinăm pe calea aceasta necazuri 
şi supărări. Calea e îngustă, uşa e strimtă, dar nu cetatea, Ierusalimul cel 
de sus! De aceea nu trebuie să ne aşteptăm aici pe pămînt la tihnă, dar 
nici dincolo la supărare. 

Cînd Domnul a spus: „Puţini sînt cei ce o află”, a arătat iarăşi trîndă- 
via şi nepăsarea majorităţii oamenilor şi ne-a învăţat să nu ne uităm la 
traiul bun al celor mulţi, ci la ostenelile celor puţini. „Mulţimea, ne 
spune Hristos, nu numai că nu merge pe calea aceasta, dar nici n-o 
alege; şi aceasta-i cea mai mare vinovăţie”. Noi, însă, nu trebuie să ne 
uităm la mulţime, nici să ne tulburăm din pricina asta, ci să imităm pe 
cei puţini; şi, fiind cu luare-aminte asupra noastră, aşa să mergem pe 
această cale. 

Calea aceasta este într-adevăr strimtă; dar, pe lîngă aceasta, mai sînt şi 
mulţi care ne împiedică să mergem pe ea. De aceea Domnul a adăugat: 

„PăziţCvă de profeţii mincinoşi, că vor veni la voi în haine de oi, dar pe 
dinăuntru sînt lupi răpitori” 46 . 

Iată, în afară de cîini şi porci, altfel de duşmani, mai cumpliţi decît 
aceia. Pe cîini şi pe porci îi recunoaşte şi-i vede toată lumea, dar pe 
aceştia nu. Sînt ascunşi. De aceea ne-a poruncit să ne ţinem departe de 
cîini şi de porci, dar pe profeţii mincinoşi să-i cercetăm cu deosebită 
grijă, pentru că nu-i cu putinţă să-i cunoaştem de la primul lor atac. De 
aceea a şi spus: „Pâziţi-vă ”, tocmai pentru a-i cunoaşte mai bine. 

Apoi, ca nu cumva ascultătorii Săi să se descurajeze auzind că tre¬ 
buie să intre pe uşa cea strimtă şi pe calea cea îngustă, că trebuie să meargă 
pe o altă cale decît pe aceea pe care merge majoritatea oamenilor, 

că trebuie să se ferească de porci şi de cîini, iar pe lingă aceştia şi de alţi 
duşmani, mai răi decit aceştia, de lupi; deci ca nu cumva să se descura¬ 
jeze în faţa atîtor necazuri, avînd a merge împotriva celor mai mulţi 
oameni şi de a fi şi cu luare-aminte asupra primejdiilor, Domnul a 
amintit de cele petrecute pe timpul strămoşilor lor şi a numit lupi pe 
profeţii mincinoşi, că şi pe vremea acelora s-a întîmplat la fel. Aşadar, 
nu vă tulburaţi 47 , spune Domnul, nu va fi ceva nou şi străin. Totdeauna 
diavolul a înlocuit adevărul cu minciuna”. 

După părerea mea, Domnul înţelege aici prin: „profeţi mincinoşi” rm 
pe eretici, ci pe oamenii cu viaţa stricată, care-şi pun masca virtuţii şi pe 
care majoritatea oamenilor obişnuiesc să-i numească oameni falşi. De 
aceea a şi adăugat, zicînd: 

,JDupă roadele lor ii veţi cunoaşte” 48 . 

De multe ori găseşti între eretici şi oameni cu viaţă curată; dar 
printre profeţii mincinoşi, niciodată. 

- Dar dacă şi printre eretici sînt făţarnici? 

- Pot fi demascaţi cu uşurinţă. Calea pe care ne-a poruncit Hristos 
să mergem este grea şi obositoare prin natura ei; făţarnicii, însă, nu vor 
să se obosească, ci vor numai să arate lumii că se osebesc. De aceea pot 
fi uşor demascaţi. 

Prin cuvintele: „Puţini sînt cei ce o află” 49 , Hristos face deosebire 
între cei ce află calea şi cei ce nu o află, dar îşi dau aerul că au aflat-o; şi 
ne porunceşte să nu ne uităm la măştile ce şi le pun, ci la cei care prac¬ 
tică cu adevărat virtutea. 

- Dar pentru ce Domnul nu ni i-a demascat El pe aceştia, ci ne-a 
dat nouă sarcina de a-i descoperi? 

- Ca să priveghem, ca să fim gata totdeauna de luptă, spre a ne păzi 
nu numai de duşmanii declaraţi, ci şi de duşmanii tăinuiţi. Aceasta a 
arătat-o şi Pavel, zicînd: ,J*rin vorbe bune înşală inimile celor nevinovaţi” 50 . 
Să nu ne tulburăm, dar, cînd vedem că şi astăzi sînt mulţi oameni de 
aceştia. Hristos ne-a spus-o mai dinainte. 

VII 

Uită-te la blîndeţea lui Hristos! N-a spus: ,JPedepsiţi-i”, ci: „Căutaţi 
să nu fiţi vătămaţi de ei, ca nu cumva să cădeţi din neluare aminte în 
mîinile lor”. 

Apoi, ca să nu spui că nu-ţi este cu putinţă să-i recunoşti pe unii ca 
aceştia, Domnul îţi dă iarăşi o pildă din viaţa de toate zilele, grăind aşa: 

„ Oare se culeg struguri din spini sau smochine din ciulini? Astfel orice pom 
hun face roade hune, iar pomul rău face roade rele. Nu poate pomul bun să facă 
roade rele, nici pomul rău să facă roade bune” ’ 1 . 

Cu alte cuvinte Hristos spune aşa: „în astfel de oameni nu găseşti 
nici blîndeţe, nici dulceaţă; sînt oi numai la piele; de aceea şi pot fi re¬ 
cunoscuţi uşor”. Şi, ca să nu ai nici o îndoială, îi compară cu roadele pomi¬ 
lor, care nu-şi pot schimba natura. Acelaşi lucru l-a spus şi Pavel: „Că gîndul 
trupului este moarte 52 ; nu se supune legii lui Dumnezeu; că nici nu poate” 53 . 

Domnul nu repetă ideea, cînd spune de două ori acelaşi lucru. Ca 
să nu spui: „Da, pomul rău face roade rele, dar poate face şi roade 
bune; şi e greu să faci deosebirea cînd face două feluri de roade”, Hris¬ 
tos îţi răspunde mai dinainte: „Nu-i aşa! Pomul rău face numai roade 
rele; roade bune nu poate face niciodată. Tot aşa şi pomul bun”. 

- Ce vrei să spui? N-au fost atîţia oameni buni care au ajuns răi? Şi, 
dimpotrivă, n-au fost atîţia oameni răi care au ajuns buni? Viaţa e plină 
de multe pilde. 

- Hristos n-a vrut să spună că este cu neputinţă ca omul rău să nu se 
schimbe sau ca omul bun să nu cadă; ci atît doar, că atîta vreme cît 
omul trăieşte în păcat nu va putea face rod bun. Cel rău poate să se 
schimbe şi să ajungă bun; dar dacă rămîne în păcat, nu va face rod bun. 

- Ce? David, care a fost bun, n-a făcut rod rău? 

- Nu era bun cînd a făcut astfel de rod, ci rău, că se schimbase. 
Dacă ar fi rămas aşa cum era totdeauna, n-ar fi făcut un rod ca acesta; dacă 
ar fi rămas în starea lui obişnuită de virtute, n-ar fi îndrăznit ce a îndrăznit. 

Hristos a spus acestea ca să închidă gura celor ce clevetesc fără 
temei, ca să pună frîu gurilor bîrfitorilor. Dar pentru că cei mai mulţi 
oameni confundă pe cei buni cu cei răi, Domnul a spus aceste cuvinte 
ca să-i lipsească de orice apărare. Hristos îţi spune: „Nu poţi zice: „M-am 
înşelat şi am greşit!”. Ţi-am dat un mijloc foarte bun ca să recunoşti pe 
acest fel de oameni, uitîndu-te la faptele lor. Ţi-am poruncit să mergi la 
faptele lor, ca să nu te înşeli”. 

Apoi, pentru că n-a poruncit ucenicilor Săi să pedepsească pe 
aceşti profeţi mincinoşi, ci numai să se păzească de ei, Domnul îi mîn- 
gîie pe cei supăraţi de profeţii cei mincinoşi, iar pe profeţii mincinoşi îi 
înfricoşează ca să le schimbe viaţa, punîndu-le în faţă pedeapsa ce-i 
aşteaptă, zicînd: 

„Orice pom, care nu face rod bun, se taie şi în foc se aruncă” 54 . 

Apoi, ca să facă mai dulce cuvîntul Său, a adăugat: 



SI. Matei 7, 1()-18. 
Wl. Ham. 8, (i. 
r,:i Rom. 8, 7. 
r> l. Matei 7, 1!). 







OMILII LA MA I LI 



„Pentru aceea, după roadele lor ii veţi cunoaşte’*". 

Aceasta, pentru ca să nu pară că-i ameninţă, cum îi ameninţase mai 
înainte, ci ca să le zguduie sufletul cu sfaturi şi îndemnuri. 

Mi se pare’ 1 ’ că aici Domnul a făcut aluzie şi la iudeii care făceau 
astfel de roade rele. De aceea a folosit cuvintele lui Ioan Botezătorul, 
arătîndu-le, prin aceleaşi cuvinte, pedeapsa ce o vor primi. Că şi Ioan 
le-a vorbit iudeilor de secure, de pom tăiat şi de foc nestins 37 . S-ar părea 
că e vorba de o singură pedeapsă: arderea prin foc; dar dacă te uiţi cu 
atenţie, vezi că sînt două pedepse; că acela dat focului pierde negreşit şi 
împărăţia cerurilor. Pedeapsa din urmă e mai cumplită decît cea dintîi. 

Cunosc mulţi oameni care se tem numai de iad; eu, însă, spun că 
mult mai amară decît chinul iadului este pierderea slavei din împărăţia 
cerurilor. Nu e deloc de mirare că nu se poate înfăţişa asta cu cuvîntul. 
Că nici nu ştim fericirea acelor bunătăţi, ca să ne dăm seama bine de 
nenorocirea pricinuită de pierderea lor. Pavel a cunoscut bine fericirea 
bunătăţilor cereşti 58 ; el ştia că cea mai mare nenorocire este să pierzi slava 
lui Hristos. Şi aceasta o vom şti atunci cînd noi înşine o vom pierde. 


Dar să nu suferim asta, o Unule-Născut, Fiule al lui Dumnezeu, 
nici să încercăm groaznicele chinuri ale iadului! 

Cît de mare rău este pierderea acelor bunătăţi nu se poate spune 
lămurit; dar, pe cît voi putea, mă voi sili să v-o fac cît de puţin cunos¬ 
cută. Să presupunem că este un copil minunat, care este şi virtuos şi are 
şi stăpînirea întregii lumi; că este atît de virtuos, încît toţi supuşii lui îl 
iubesc, ca şi cum ar fi propriul lor copil. Gîndiţi-vă acum ce n-ar îndura 
tatăl acestui copil numai şi numai să nu piardă prilejul de a sta neconte¬ 
nit alături de el? Ce necaz, mare sau mic, n-ar accepta, numai să-î poată 
vedea şi să se poată bucura de chipul lui? Aceasta să o gîndim şi despre 
slava din ceruri. Nu este atît de dorit şi de iubit de tatăl lui acest copil, 
chiar de ar fi de nenumărate ori virtuos, cît de iubită şi de dorită este 
dobîndirea bunătăţilor cereşti, adică desfacerea de legăturile trupului şi 
trăirea cu Hristos 59 . Nesuferit este iadul şi chinul de acolo; dar chiar de-ai 
spune că sînt mii şi mii de iaduri, nici atunci nu vei putea spune că 
chinul celui căzut în atîtea iaduri este la fel cu chinul celui care pierde 

55. Matei 7, 20. 

56. De aici începe partea morală: Este mai rău să pierzi împărăţia cerurilor decît să fii pedepsit 
cu chinurile iadului. Viaţa virtuoasă dă strălucire, nu bogăţia şi puterea. 

slava aceea fericită, a cerurilor, de a li adică urit de Hristos şi de a auzi: 
„Nu vă ştiu pe voi!” 1 ’ 0 , de a fi învinuit că ai văzut pe cel flămînd şi nu l-ai 
hrănit 1 ’ 1 . Am suferi mai degrabă mii de trăsnete, decît să vedem că Hris¬ 
tos îşi întoarce de la noi blinda Sa faţă, că nu vrea să Se uite la noi cu 
dulcii Săi ochi. Dacă atunci cînd îi eram duşmani, cînd îl uram, cînd îi 
întorceam spatele, Hristos ne-a iubit atît de mult, incit nu S-a cruţat nici 
pe Sineşi, ci S-a dat spre moarte, cu ce ochi, dar, ne vom mai uita la El, 
cînd după toate aceste binefaceri, nu L-am învrednicit nici de o bucată 
de pîine cînd era flămînd? Priveşte-I şi acum blîndeţea Lui! Nu-ţi vor¬ 
beşte de binefacerile ce ţi le-a făcut, nici că L-ai dispreţuit, după ce ţi-a 
fost de atît folos. Nici nu-ţi spune: „Pe Mine m-ai dispreţuit, Care te-am 
adus de la nefiinţă la fiinţă, Care ţi-am dat suflet, Care te-am pus stăpîn 
peste toate cele de pe pămînt, Care am făcut pentru tine pămîntul, 
cerul, marea, văzduhul şi toate cîte sînt! Pe Mine M-ai dispreţuit şi M-ai 
socotit mai prejos de diavol! Şi totuşi nici aşa, nu M-am depărtat de 
tine, ci, după acestea, ţi-am făcut şi alte nenumărate binefaceri; M-am 
făcut de bunăvoie rob, am fost pălmuit, am fost scuipat, am fost jun¬ 
ghiat, am murit de moartea cea mai ruşinoasă; pentru tine M-am înălţat 
la cer, ţi-am dăruit Duhul cel Sfînt, te-am făcut vrednic de împărăţia 
cerurilor; ţi-am făcut mari şi alese făgăduinţe; am vrut să fiu capul tău, 
să-ţi fiu mire, haină, casă, rădăcină, hrană, băutură, păstor, împărat, 
frate; te-am luat moştenitor şi împreună-moştenitor; te-am ridicat din 
întuneric în împărăţia luminii!” Acestea şi mai multe decît acestea ar fi 
putut spune Hristos, dar nu le-a spus. 

- Dar ce-a spus? 

- îţi spune numai un păcat; că nu I-ai dat adică pîine, cînd L-ai 
văzut flămînd. 

Şi prin aceasta îţi arată dragostea Lui şi-ţi descoperă dorul ce-1 are 
de tine. Că nu spune: „Duceţi-vă în focul cel pregătit vouă!”, ci: Jn 
focul cel pregătit diavolului!” . Iar mai înainte de a pronunţa această sen¬ 
tinţă, le spune celor trimişi în foc păcatele săvîrşite; şi nu le spune pe 
toate, ci cîteva. Iar înainte de păcătoşi îi cheamă pe cei ce au făcut fapte 
bune, ca să le arate păcătoşilor, şi prin aceasta, că pe bună dreptate îi 
învinuieşte. Nu sînt, oare, puvintele spuse de Hristos păcătoşilor mai 
chinuitoare chiar decît chinul iadului? Nimeni n-ar lăsa pe binefăcăto¬ 
rul său să plece cu mina goală dacă l-ar vedea flămînd; iar dacă-1 lasă, 
atunci de ruşine ar dori mai degrabă să se ascundă în pămînt decît să 


(10. Matei 25, 12. 
(i I. Matei 25, 42. 
02. Matei 25, 41. 





audă doi sau trei prieteni de purtarea lui. Ce va fi, oare, în sufletul 
nostru, cînd vom auzi spunîndu-ni-se, înaintea întregii lumi, nemilosti- 
virea noastră faţă de Binefăcătorul nostru? N-ar fi vorbit Domnul nici- 
cînd de lucrul acesta, dacă n-ar fi urmărit să arate pentru ce ne pedep¬ 
seşte aşa. Din nespusele Sale faceri de bine se vede că nu pentru a ocări, 
ci pentru a Se apăra şi a arăta că nu în zadar, nici fără temei, a spus 
păcătoşilor: ,J)uceţi-vă de la Mine!” Dacă ar fi vrut să-i ocărască, le-ar fi 
pus în faţă toate păcatele lor; dar aşa, le spune numai ce a suferit de pe 
urma nemilosteniei lor. 

IX 

Să ne temem, dar, iubiţilor, să nu auzim şi noi aceste cuvinte! Viaţa 
nu-i joacă; dar, mai bine spus, viaţa aceasta pămîntească e joacă, dar 
cele ce au să fie nu-s joacă. Se poate, însă, că nici viaţa aceasta pămîn¬ 
tească nu-i numai joacă, ci ceva mai rău chiar decît joaca, pentru că nu 
se termină cu rîs, ci aduce mare pagubă celor ce nu vor să-şi rînduiască 
viaţa lor cu toată luarea-aminte. Spune-mi, care e deosebirea între noi, 
care clădim case mari şi strălucitoare, şi copiii care-şi clădesc case, 
jucîndu-se? Care e deosebirea între noi care chefuim şi cei care-şi 
mănîncă prînzul lor? Nici una, decît aceea că fapta noastră e însoţită de 
osîndă. Şi nu e de mirare că nu ne dăm seama de josnicia faptelor 
noastre; n-am ajuns încă bărbaţi; cînd vom ajunge, atunci vom 
cunoaşte că toate acestea sînt copilării. Cînd sîntem bărbaţi rîdem de 
cele ce fac copiii; dar cînd sîntem copii, ni se pare că facem cine ştie ce 
treabă de seamă dacă adunăm scoici şi lut; şi nu ne socotim mai prejos 
decît cei ce înalţă ziduri mari de cetăţi. Totuşi zidurile se dărîmă îndată 
şi cad; şi chiar dacă ar rămîne în picioare nu ne-ar fi de vreun folos, 
după cum nu ne sînt nici casele cele mari şi strălucitoare. Casele acestea 
nu pot primi pe cetăţeanul cerului; iar cel care are patria cea de sus nu 
suferă să stea în ele; ci, după cum noi dărîmăm cu piciorul casele făcute 
de copii, tot aşa şi acela le dărîmă cu mintea; şi după cum noi rîdem de 
copii, cînd îi vedem că plîng că li s-au dărîmat casele lor, tot aşa şi aceşti 
cetăţeni ai cerului: nu numai că ei nu rîd, ci plîng cînd noi jelim pe dărî- 
măturile caselor noastre. Plîng pentru că le este milă de noi, ştiind că 
jelim casele noastre dărîmate, spre marea vătămare a sufletului nostru. 
Să fim dar bărbaţi! Pînă cînd ne vom tîrî pe jos? Pînă cînd ne vom lăuda 
cu pietrele şi cu lemnele? Pînă cînd ne vom juca? Şi de ne am juca 
numai! Dar nu, ne trădăm mîntuirea noastră. Şi după cum copiii sînt 
aspru bătuţi cînd nu-şi fac lecţiile şi se iau cu joaca, tot aşa şi noi vom primi 
cea mai cruntă pedeapsă dacă acum ne cheltuim toată rîvna cu clădiri 
de case şi de acareturi, iar la înlVicoşătoarea judecată nu vom putea să 








arătăm, prin fapte, lecţiile cele duhovniceşti. Nimeni nu va fi excep¬ 
tat: tată, frate, oricine. Toate casele şi acareturile noastre vor pieri, dar 
osînda, strînsă de pe urma lor, rămîne veşnic, e nemuritoare. Aşa se 
întîmplă şi cu copiii: cînd tatăl le strică jucăriile, pentru că sînt leneşi şi 
nu-şi caută de carte, copiii plîng necontenit. 

Şi ca să cunoşti că aşa stau lucrurile, să-ţi dau ca pildă bogăţia cea 
mai dorită dintre toate bunurile pămîntului. S-o punem faţă în faţă cu 
orice virtute ai voi şi atunci vei vedea cît de puţin valorează. Să luăm 
doi oameni - nu vorbesc de bogăţia strînsă prin lăcomie, ci deocam¬ 
dată de bogăţia adunată pe căi cinstite - dintre aceşti doi oameni unul 
să strîngă bani, să facă comerţ pe mare, să cultive pămîntul şi să născo¬ 
cească şi alte multe feluri de negoţ, deşi nu ştiu dacă unul, care face atî- 
tea afaceri, poate să cîştige bani numai prin muncă cinstită; dar s-o 
admitem şi să ne închipuim că toate cîştigurile sale sînt dobîndite în 
mod cinstit şi că îşi cumpără cu ele moşii, sclavi şi altele de felul aces¬ 
tora; şi în toate afacerile lui, nici urmă de nedreptate. Celălalt, care are 
o avere tot atît de mare, cîştigată tot în mod cinstit, să-şi vîndă moşiile, 
să-şi vîndă casele şi vasele cele de aur şi de argint şi să le dea celor 
nevoiaşi, să ajute pe cei săraci, să vindece pe cei bolnavi, să dezlege pe 
cei din nevoi, să scoată pe cei din lanţuri, să elibereze pe cei osîndiţi la 
muncă silnică în mine, să taie frînghiile celor ce vor să se spînzure, să 
dea libertate prinşilor de război. Te întreb acum: cu care dintre ei ai 
vrea să te asemeni? - Şi n-am vorbit încă de cele viitoare, ci deocam¬ 
dată de cele de aici. - Aşadar, cu care dintre ei ai vrea să te asemeni? 
Cu acela care adună aur sau cu cel care dezleagă suferinţe? Cu cel care 
cumpără moşii sau cu cel care se face pe el însuşi liman oamenilor? Cu 
cel care-i îmbrăcat cu haine de aur sau cu cel care-i încununat cu lau¬ 
dele nesfîrşite ale celor scăpaţi din nevoi? Nu se aseamănă unul cu un 
înger pogorît din cer, venit să îmbunătăţească starea celorlalţi oameni, 
iar celălalt cu nici un om nu se aseamănă, ci cu un copil care adună în 
zadar şi fără noimă totul? Dacă unul, care adună în chip cinstit bogăţii 
peste bogăţii, este atît de vrednic de rîs şi-i un adevărat nebun, nu va fi, 
oare, cel mai ticălos om de pe faţa pămîntului cel care face avere pe căi 
nedrepte? Dacă atît de mare e batjocura unui astfel de om, de cîte 
lacrimi nu este vrednic - şi cît trăieşte şi după moarte cînd vine peste 
el iadul şi pierde împărăţia cerurilor? 

X 



Dar, dacă vrei, să cercetăm şi o altă latură a virtuţii! Să aducem în 
faţa noastră pe un împărat, pe unul care dă tuturor porunci, investit cu 
cea mai mare funcţie, care are crainic încins cu cingători strălucitoare, 

lictori şi o ceată numeroasă de oameni care îl slujesc. Nu pare, un om ca 
acesta mare şi fericit? Haide, să punem şi în faţa acestuia un altul: un 
om fără de răutate, blînd, smerit, îndelung răbdător; acesta să fie ocărit 
şi bătut; să îndure totul cu faţa senină şi să binecuvînteze pe cei ce-i fac 
aceasta. Te rog să-mi spui pe care-1 admiri: pe cel îngîmfat şi mîndru 
sau pe cel smerit? Nu seamănă iarăşi unul cu puterile de sus cele nepăti- 
mitoare, iar celălalt cu o băşică umflată, cu un om bolnav de dropică 
sau cu un altul umflat de o altă boală? Nu se aseamănă unul cu un doc¬ 
tor duhovnicesc, iar celălalt cu un copil caraghios care-şi umflă obrajii? 

- Pentru ce te făleşti, omule? Că eşti mare şi te plimbi în trăsură? 
Că trăsura ţi-i trasă de o pereche de catîri? Şi ce-i cu asta? Şi pietrele şi 
lemnele pot fi trase de o pereche de catîri! Te făleşti că eşti îmbrăcat 
cu haine frumoase? Uită-te, însă, la cel îmbrăcat cu virtute în loc de 
haine şi vei vedea că tu te asemeni cu iarba putrezită, iar celălalt cu un 
pom care face rod minunat şi bucură pe toţi care se uită la el. Tu porţi 
hrană pentru viermi şi molii, care, dacă ar tăbărî pe tine, iute te-ar des¬ 
puia de toată podoaba ta! - Căci ce sînt hainele de pe tine decît fire de 
viermi? Ce este aurul şi argintul decît pămînt şi pulbere? Şi toate la un 
loc, tot pămînt şi nimic mai mult! - Dar omul, îmbrăcat cu virtute, are o 
haină pe care n-o pot strica nici moliile şi nici chiar moartea. Că nu 
de pe pămînt îşi au originea aceste virtuţi ale sufletului, ci sînt roadele 
Duhului; de aceea nici nu ajung în gura viermilor. Hainele omului virtuos 
sînt ţesute în cer, unde nu-s molii, nici viermi, nici altceva de acest fel. 

Spune-mi, ce e mai bine: să fii bogat sau sărac, să fii puternic sau 
lipsit de onoruri, să trăieşti în desfătări sau să rabzi de foame? Nu-i aşa 
că-i mai bine să fii bogat, onorat şi să trăieşti în desfătări! Deci dacă vrei 
să te bucuri de bunurile reale, şi nu de numele lor, lasă pămîntul şi cele 
de pe el şi îndreaptă-te spre cer! Cele de pe pămînt sînt umbre, cele de 
acolo bunuri statornice, veşnice, nepieritoare. 

Să îndrăgim, dar, din toată inima aceste bunuri ca să scăpăm de 
zgomotul din lumea aceasta şi, călătorind spre limanul acela liniştit, să 
ajungem acolo încărcaţi cu multe poveri de fapte bune şi cu nespusa 
bogăţie a milosteniei, pe care facă Dumnezeu să o dobîndim cu toţii, cu 
harul şi cu iubirea de oameni a Domnului nostru Iisus Hristos, Căruia 
slava şi puterea în vecii vecilor, Amin. 






OMILIA XXIV 


„Nu oricine îmi zice Mie: Doamne, Doamne, va intra în 
împărăţia cerurilor, ci cel ce face voia Tatălui Meu Celui 

din ceruri ” 1 

I 

- De ce n-a spus: „Ci cel ce face voia Mea”? 

- Pentru că ascultătorii săi primeau cu mai multă plăcere cuvintele: 
„Cel ce face voia Tatălui Meu” decît cuvintele: „Cel ce face voia Mea”. 
Kruu încă prea slabi ca să poată auzi astfel de cuyinte. De altfel prin 
cuvintele: „Cel ce face voia Tatălui Meu” a. spus: „Cel ce face voia Mea”, 
pentru că Fiul nu are altă voinţă decît Tatăl. 

După părerea mea, prin aceste cuvinte, Domnul ţine de rău mai cu 
seamă pe iudei, care puneau toată greutatea pe învăţăturile de credinţă, 
dar nu dădeau nici o atenţie faptelor vieţii. De aceea şi apostolul Pavel 
îi mustră, zicîndu-le: „Iată tu te numeşti iudeu şi te reanimi pe lege şi te lauzi 
cu Dumnezeu şi-I cunoşti voinţa” 2 , dar n-ai nici un folos din asta, cînd nu 
se vede din viaţa ta şi din faptele tale credinţa ta. 

Hristos, însă, nu S-a mărginit la atîta, ci a spus mai mult: 

„Că mulţi îmi vor zice in ziua aceea: Doamne, Doamne, nu în numele Tău 
am proorocit şi în numele Tău am scos demoni şi în numele Tău am făcut multe 
minuni?” 3 . 

Este aruncat din ceruri, ne spune Domnul, nu numai cel ce are cre¬ 
dinţă, dar nu are fapte, ci chiar cel ce face cu credinţa sa multe minuni, 
dar nu face nici o faptă bună. Şi acela-i împiedicat să păşească în sfin¬ 
tele pridvoare ale cerului. Că mulţi îmi vor zice în ziua aceea: Doamne, 
Doamne, nu în numele Tău am proorocit?” 

Vezi cum Domnul, pe nesimţite, vorbeşte de propria Sa persoană 
şi Se arată pe Sine Judecător, acum cînd a ajuns la sfîrşitul cuvîntării 
Sale? Mai înainte arătase că pe păcătoşi îi aşteaptă pedeapsa; dar abia 
acum descoperă cine-i Cel ce pedepseşte. N-a spus-o deschis: „Eu 

sînt”, ci ,Mulţi Îmi vor zice in ziua aceea ”, ceea ce-i tot una. Dacă n-ar fi El 
judecătorul, cum ar fi putut spune: 

„Şi atunci le voi mărturisi: Depărtaţi-vă de la Mine! Niciodată nu v-am 
cunoscut!” 4 ? 

„N-am să vă cunosc, le spune Hristos, nu numai în timpul judecăţii, 
dar nu v-am cunoscut nici atunci cînd făceaţi minuni”. De aceea le spu¬ 
nea şi ucenicilor Săi: „Nu vă bucuraţi că demonii vi se supun, ci că numele 
voastre sînt scrise în ceruri” 5 . Totdeauna Domnul ne porunceşte să avem 
grijă de viaţa noastră. Nu-i cu putinţă ca Dumnezeu să treacă cu vede¬ 
rea pe un om care vieţuieşte drept şi-i liberat de toate patimile; dar 
chiar dacă s-ar întîmpla cumva să rătăcească, Dumnezeu îl atrage 
repede spre adevăr. 

Sînt unii comentatori care susţin că au minţit cei care au spus că au fă¬ 
cut minuni cu numele lui Hristos. Pentru că nici nu s-au mîntuit, spun ei. 

Domnul, însă, vrea să arate cu totul altceva. Vrea să arate că, fără 
de fapte, credinţa nu poate nimic. Ba încă accentuează această idee şi 
mai mult, prin aceea că vorbeşte şi de minuni, arătînd că nu numai cre¬ 
dinţa, dar nici facerea de minuni nu e de vreun folos făcătorului de 
minuni, dacă e lipsit de virtute. Dacă aceia n-ar fi făcut minuni, cum ar 
fi putut grăi aşa despre ei? De altfel nici n-ar fi îndrăznit să spună aces¬ 
tea lui Hristos, chiar în timpul judecăţii. Răspunsul Domnului, ca şi 
întrebarea lor, arată lămurit că au făcut minuni, că n-au minţit. Cînd 
aceşti oameni, în ziua înfricoşătoarei judecăţi, vor vedea că au alt sfîrşit 
decît acela la care se aşteptau; cînd vor vedea că acolo, pe lumea cea¬ 
laltă, sînt pedepsiţi, deşi aici pe pămînt erau admiraţi de toţi pentru 
minunile ce le făceau, atunci se vor adresa Domnului, oarecum miraţi şi 
uimiţi: „Cum, Doamne, nu cu numele Tău am proorocit? Pentru ce-Ţi 
întorci acum faţa de la noi? Ce înseamnă acest sfîrşit străin şi neaşteptat?” 

Aceia într-adevăr se minunează că sînt pedepsiţi, cu toate că au 
făcut minuni. Tu, însă, nu te minuna! Tot harul, pe care l-au avut aceia 
de a face minuni, a fost în întregime darul lui Hristos; de la ei n-au pus 
nimic; de aceea, pe bună dreptate, sînt şi pedepsiţi, pentru că au fost 
nişte nerecunoscători şi nişte nesocotiţi faţă de Dumnezeu, Care i-a cinstit 
atît de mult încît le-a dat harul facerii de minuni, deşi erau nevrednici. 

- Ce? Făceau minuni cei ce lucrau fărădelegi? aş putea fi întrebat. 

- Unii comentatori ai Scripturii spun că nu făceau fărădelegi în tim¬ 
pul în care au săvîrşit minunile, ci mai tîrziu şi-au schimbat viaţa şi au 
făcut fărădelegi. Dacă aceasta ar fi tălmăcirea dreaptă a cuvintelor 
Domnului, apoi prin o astfel de tălmăcire nu s-ar da răspuns la pro- 





blam pusă de Hristos. Domnul a vrut să arate lucrul acesta: că nici credin¬ 
ţa, nici facerea de minuni n-au putere dacă nu sînt însoţite de viaţă curată; 
acelaşi lucru îl spune şi Pavel: ,X)acă aş avea credinţă, incit să mut şi munţii, 
dacă aş şti toate tainele şi toată ştiinţa, iar dragoste nu am, nimica nu sînt” 6 . 

- Dar cine sînt aceştia? mă întrebi. 

- Mulţi credincioşi au primit harisme, de pildă harisma de a scoate de¬ 
moni, deşi nu erau cu Hristos, cum a fost Iuda. Iuda era rău, dar avea haris¬ 
ma de a scoate demoni. Şi în Vechiul Testament găseşti multe cazuri de oa¬ 
meni nevrednici care au făcut minuni pentru ca să facă bine altora. 

Pentru că nu toti oamenii sînt destoinici în toate, ci unii au viata 
curată, dar nu au credinţă la fel, iar alţii, dimpotrivă, Domnul îi 
îndeamnă pe unii prin alţii, ca aceia cu viaţa curată să aibă multă cre¬ 
dinţă, iar cei cu credinţă să aibă şi viaţă curată, tocmai pentru că au 
marele dar al facerii de minuni. 


II 


Dumnezeu le dăduse acelora har din belşug, tocmai ca să ajungă 
mai buni. „Am făcut multe minuni, vor spune aceia; dar Eu le voi măr¬ 
turisi şi atunci: Nu vă ştiu pe voi! Acum, cînd fac minuni, îi socotesc 
că-Mi sînt prieteni; dar atunci, la judecata viitoare, vor cunoaşte că nu 
le-am dat, ca prieten, harul facerii de minuni”. 

De ce te minunezi că Domnul a dat harisme unor oameni care cred 


în El, dar nu au viata la fel cu credinţa, cînd a dat asemenea har chiar 
unor oameni care nici nu credeau în El şi nici nu aveau viaţă curată? 
Balaam era străin şi de credinţă şi de viaţă îmbunătăţită; cu toate aces¬ 
tea prin el a lucrat harul lui Dumnezeu spre îndreptarea altora. Faraon 
la fel; cu toate acestea şi prin el Dumnezeu a arătat cele viitoare. Nabu- 
codonosor apoi, marele călcător de lege, şi prin el Dumnezeu a desco¬ 
perit cele ce aveau să se întîmple după multe generaţii. Baltazar, fiul 
acestuia, a întrecut pe tatăl lui în fărădelegi, dar şi prin el Dumnezeu a 
arătat cele viitoare, rînduind lucruri mari şi minunate. 

Şi pe vremea lui Hristos, mulţi, chiar dintre cei nevrednici, au pri¬ 
mit harul facerii de minuni, pentru că propovăduirea Evangheliei era la 
început şi pentru că era nevoie să se arate cu toată tăria puterea ei. 
Totuşi acei făcători de minuni n-au cîştigat nimic de pe urma minunilor 
făcute de ei, ci au fost şi mai mult pedepsiţi. De aceea le-a şi spus acele 


înfricoşătoare cuvinte: „Niciodată nu v-am cunoscut !”Pe mulţi din aceşti 
făcători de minuni Domnul îi urăşte chiar de aici de pe pămînt, şi-Şi 
întoarce faţa de la ei înainte de judecata cea de obşte a lumii. 

Să ne temem, dar, iubiţilor! Să avem multă purtare de grijă de viaţa 
noastră. Să nu ne socotim mai mici pentru că nu facem minuni. N-am 
avea nici un cîştig de-am face minuni, după cum nu pierdem nimic de 
nu facem, dacă ducem o viaţă virtuoasă. Dacă facem minuni, noi sîn- 
tem datornicii lui Dumnezeu; dacă, însă, ducem o viaţă virtuoasă, plină 
de fapte bune, atunci Dumnezeu ni-i datornic. 

Aşadar, după ce Domnul a ajuns la sfîrşitul cuvîntării Sale, după ce 
a vorbit cu de-amănuntul despre virtute şi a arătat că sînt mulţi care o 
fac pe virtuoşii fără să fie, cum sînt aceia care postesc şi se roagă ca să fie 
văzuţi de lume, aceia care vin îmbrăcaţi în piei de oi, aceia care pîngă- 
resc virtutea, pe care Domnul i-a numit porci şi cîini, deci după ce a 
arătat cît de mare folos ne aduce virtutea, chiar aici pe pămînt, şi cîtă 
pagubă ne aduce păcatul, a spus: 

,yAşadar oricine aude cuvintele acestea ale Male şi le face se va asemăna cu 
un bărbat înţelept, care şi-a zidit casa pe piatră”\ 

Aţi auzit că aceia care nu fac fapte bune vor cădea din împărăţia 
cerurilor, chiar dacă fac minuni. Trebuie acum să ştiţi de ce bunătăţi se 
vor bucura cei ce îndeplinesc toate spusele Domnului, nu numai în veacul 
ce va să fie, ci chiar şi aici în veacul acesta de acum. Că a spus: „oricine aude 
cuvintele acestea ale Mele şi le face se va asemăna cu un bărbat înţelept”. 

Ai văzut cum îşi învîrstează Domnul cuvîntul? Odată zice: Nu tot 
cel ce-Mi spune: Doamne, Doamne”; altădată zice: „Cel ce face voia Tatălui 
Meu”, şi Se descoperă pe Sine ca Dumnezeu; iar altădată Se face cunos¬ 
cut ca Judecător, zicînd: ,JMulţi îmi vor zice în ziua aceea: Doamne, 
Doamne, nu cu numele Tău am proorocit? Şi le voi spune: Nu vă ştiu pe voi”; 
iar acum Se arată pe Sine ca avînd stăpînire peste toate; de aceea a şi 
spus: „Oricine aude cuvintele acestea ale Mele”. 

Pentru că Domnul vorbise numai de cele viitoare, adică de împără¬ 
ţia cerurilor, de răsplata nespusă, de mîngîierea de dincolo, vrea acum 
să dea şi darurile cele de aici şi să arate cît este de mare puterea virtuţii 
chiar în viaţa aceasta pămîntească. 

- Care este puterea ei? 

- Te face să trăieşti în deplină siguranţă, să nu fii doborît de neca¬ 
zuri şi supărări, să fii mai presus de toţi cei ce te supără şi te duşmănesc. 
Ce poate egala o astfel de putere? Nu poate să şi-o făurească nici cel cu 
diadema pe cap, ci numai omul virtuos. Numai el singur are o astfel de 
putere, că se bucură de adîncă linişte, deşi trăieşte în viitoarea lucruri¬ 
lor din lumea aceasta. Lucrul minunat este că, deşi nu-i timp senin, ci 

cumplită furtună, multă tulburare şi necontenite încercări, omul virtuos 
nu poate li deloc clătinat. 

„A căzut ploaie, au venit rîurile, au suflat vînturile şi au lovit în casa 
aceea şi n-a căzut, pentru că era întemeiată pe piatră” 8 . 

Cuvintele: ploaie, nuri şi vînturi sînt întrebuinţate aici figurat, 
vrind să arate necazurile şi nenorocirile ce vin peste oameni, cum sînt: 
clevetirile, vrăjmăşiile, doliurile, morţile, pierderea rudeniilor, prigoni¬ 
rile străinilor, într-un cuvînt tot ce-i rău în viaţă. „Dar nici una din 
aceste nenorociri, spune Domnul, nu-1 doboară pe cel care are un suflet 
ca acesta”. Pricina, pentru că-şi are temelia zidită pe piatră. Domnul 
numeşte „piatră” tăria învăţăturii Sale. Poruncile Sale sînt mai tari decît 
piatra şi-l înalţă deasupra valurilor pe cel ce le îndeplineşte. Cel care le 
păzeşte cu străşnicie nu biruie numai pe oamenii care îi fac rău, ci şi pe 
demonii care uneltesc împotriva lui. 


III 


Că nu sînt o laudă cuvintele acestea ne este martor Iov, care a pri¬ 
mit toate atacurile diavolului şi a rămas neclintit. Pot să ne dea mărturie 
şi apostolii, care au fost mai puternici decît piatra, deşi au izbit în ei 
valurile lumii, popoarele, tiranii, cunoscuţii şi străinii, demonii şi diavo¬ 
lul, deşi s-au pus în mişcare împotriva lor fel de fel de uneltiri. Pe toate 
le-au sfărîmat. Care 9 viaţă poate fi mai fericită decît viaţa aceasta? O 
astfel de viaţă n-o poate făgădui nici bogăţia, nici vigoarea trupului, 
nici slava, nici puterea, nimic altceva, ci numai virtutea. Nu poţi, nu 
poţi găsi o altă viaţă lipsită de toate relele decît numai o astfel de viaţă. 
Martori îmi sînteţi voi, care cunoaşteţi uneltirile din palatele împără¬ 
teşti, care ştiţi zgomotele şi tulburările din casele bogătaşilor. în viaţa 
apostolilor, nimic din acestea. 

- Ce? Apostolii n-au avut nici un necaz? N-au suferit nici o supă¬ 
rare de la nimeni? 

- Lucru de mirare este mai cu seamă acesta, că au îndurat nenumă¬ 
rate uneltiri, că s-au sfărîmat de ei multe furtuni, dar n-au doborît sufle¬ 
tul lor, nici nu l-au întristat; ci luptînd fără arme au biruit, au învins. Şi 
tu, dar, vei rîde în nas tuturor furtunilor vieţii dacă vei voi să împlineşti, 
cu toată scumpătatea, poruncile lui Hristos. Dacă te vei întări cu filozofia 
îndemnurilor şi poruncilor lui Hristos, nimeni nu va putea să te întris¬ 
teze. Cu ce te va vătăma cel care voieşte să uneltească împotrivă-ţi? 
îţi va răpi, oare, averile? Dar chiar înainte de ameninţarea aceluia 

ţi s-a poruncit să dispreţuieşti averile şi să le urăşti atit de mult, incit 
niciodată să nu-ţi treacă prin minte să ceri bogăţie de la Dumnezeu. Te 
bagă la închisoare, dar chiar înainte de a fi băgat la închisoare ţi s-a 
poruncit să trăieşti ca şi cum ai fi răstignit pentru toată lumea 10 . Eşti vor¬ 
bit de rău? Dar şi de această suferinţă te-a scăpat Hristos, pentru că ţi-a 
făgăduit, fără osteneală, marea răsplată a răbdării şi a îndepărtat din 
sufletul tău atit de mult mînia şi supărarea pricinuită de vorbirea de rău, 
incit ai ajuns să te rogi chiar pentru duşmanii tăi. Te prigonesc şi te aco¬ 
peră cu nenumărate rele? Dar mai strălucitoare îţi face cununa! Te jun- 
ghie, te omoară? Şi pentru aceasta Hristos îţi aduce iarăşi mare folos: îţi 
pregăteşte răsplăţile mucenicilor, te trimite mai iute în limanul cel neîn- 
vălurat, îţi dă temei de şi mai mare răsplată, că nu mai dai socoteală 
de nici una din faptele tale. Şi ceea ce-i mai minunat din toate este că 
duşmanii nu vatămă cu nimic pe cei duşmăniţi, ci îi fac şi mai străluciţi. 
Poate fi, oare, o mai mare fericire decît aceasta, de a alege o astfel de 
viaţă, unică pe lume? 

După ce Domnul a spus că strimtă şi anevoioasă este calea, mîn- 
gîind cu asta pe cei ce se ostenesc pe ea, le arată acum că această cale le 
dă multă siguranţă şi bucurie, după cum calea cealaltă este plină de 
nesiguranţă şi pagubă. Şi după cum a arătat ce răsplată are virtutea, tot 
aşa a arătat şi ce pedeapsă primeşte păcatul. Iar ceea ce am spus tot¬ 
deauna o spun şi acuma: Domnul pregăteşte mîntuirea noastră prin 
două mijloace: şi prin dragostea faţă de virtute, şi prin ura faţă de păcat. 
Pentru că ştia că au să fie unii care au să-I admire spusele, dar n-au să-şi 
arate aceeaşi admiraţie şi prin fapte, Domnul le-o ia înainte şi-i înfrico¬ 
şează, spunîndu-le că nu-i de ajuns, pentru mîntuirea lor, să spună că 
sînt bune şi frumoase cuvintele Lui, ci trebuie să o arate şi prin fapte; că 
totul în aceasta mai cu seamă stă. 

Aici îşi termină Domnul cuvîntarea Sa, lăsînd sufletele ascultători¬ 
lor Săi cuprinse de o puternică frică. Şi după cum, vorbindu-le de vir¬ 
tute, nu i-a îndemnat numai cu bunătăţile viitoare: împărăţie, ceruri, 
răsplată nespusă, mîngîiere şi alte nenumărate bunătăţi, ci şi cu bunătă¬ 
ţile de pe lumea aceasta, arătînd că omul virtuos are tăria şi statornicia 
pietrei, tot aşa, vorbind despre păcate, nu-i înfricoşează numai cu cele 
ce-i aşteaptă, de pildă cu tăierea pomului, cu focul nestins, cu neintra- 
rea în împărăţie şi cu cuvintele: „Nu vă ştiu pe voi”, ci-i înfricoşează şi cu 
cele de aici, de pildă cu dărîmarea casei. Şi Domnul Şi-a făcut mai clare 
cuvintele Sale slujindu Se de pilda cu casa. Dacă S-ar fi mărginit să 
spună numai că omul virtuos este de nebiruit, iar cel păcătos uşor de 

infrint, cuvintele Sale n-ar fi avut atîta tărie ca acum, cînd a vorbit de 
piatră, de casă, de rîuri, de ploaie, de vînt şi de toate cele asemenea. 

„Şi tot cel ce aude cuvintele acestea ale Mele şi nu le face pe ele se va ase¬ 
măna unui bărbat fără de minte, care şi-a zidit casa lui pe nisip” 11 . 

Bine l-a numit pe acest om „fără de minte”! Poate fi, oare, o prostie 
mai mare decît aceea să clădeşti casa pe nisip, să înduri oboseli cu clă- 
ditul fără să ai rod şi bucurie, ba, dimpotrivă, chin? Toată lumea ştie 
doar că şi cei ce fac păcate se obosesc; şi răpitorul şi desfrînatul şi cleve¬ 
titorul muncesc mult, se chinuiesc mult ca să-şi ducă la sfîrşit păcatele 
lor; dar nu numai că nu au nici un cîştig de pe urma acestor osteneli, ci 
suferă şi mare pagubă. Că şi Pavel aceasta a vrut să arate prin cuvintele: 
„Cel ce seamănă în trupul lui, din trup va secera stricăciune” 12 . Cu acesta se 
aseamănă cei ce zidesc casa pe nisip, adică cei care şi-o zidesc pe adul¬ 
ter, pe desfrînare, pe beţie, pe mînie şi pe toate celelalte păcate. 


Aşa era Ahaav, dar nu Ilie. Să punem faţă în faţă virtutea cu păca¬ 
tul, ca să cunoaştem mai bine deosebirea dintre ele. Ilie a zidit pe 
piatră; Ahaav pe nisip; de aceea Ahaav, deşi împărat, se temea şi tre¬ 
mura înaintea profetului, înaintea aceluia care nu avea altă avere decît 
cojocul. Aşa erau şi iudeii, dar nu apostolii. De aceea apostolii, deşi 
erau puţini şi legaţi, erau tari ca piatra; iar iudeii, deşi mulţi şi înarmaţi, 
erau ca nisipul de slabi şi întrebau: „Ce să facem oamenilor acestora?” 13 
Vezi că erau nedumeriţi, nu cei prinşi şi legaţi, ci cei care îi prinseseră 
şi-i legaseră? Ce ciudăţenie! îi ai în mînă şi nu ştii ce să faci? Şi pe bună 
dreptate! Pentru că totul au zidit pe nisip şi de aceea erau mai slabi 
decît toţi. De aceea spuneau iarăşi: „Ce faceţi? Vreţi să aduceţi asupra 
noastră sîngele omului acestuia?” 14 . Ce spui? Tu biciuieşti şi tu te temi? Tu 
asupreşti şi tu te sperii? Tu judeci şi tu tremuri? Atît de slab e păcatul! 
Apostolii nu erau aşa! 

- Dar cum? 

- „Nu putem să nu grăim, spuneau ei, cele ce-am văzut şi-am auzit!” 15 . 

Ce gîndire înaltă! Ai văzut că piatra îşi bate joc de valuri? Ai văzut 

casă neclintită? Şi ce-i mai minunat, e că apostolii nu numai că n-au 
ajuns mai fricoşi din pricina prigoanelor, ci că au prins şi mai mult 
curaj, iar iudeilor le-au insuflat şi mai mare nelinişte. Cine loveşte în 
diamant se răneşte; cine dă cu pumnul în bold se înţeapă şi-şi face rană 

mai mare; iar cel care prigoneşte pe cei virtuoşi se primejduieşte singur. 
Cu cit păcatul se luptă mai mult cu virtutea, cu atît ajunge mai slab. Şi 
după cum cel care bagă focul sub haină nu reuşeşte să stingă flacăra, ci 
îşi arde haina, tot aşa şi cel care persecută pe cei virtuoşi, pe cei pe 
care-i prinde şi-i leagă, pe aceia îi face mai străluciţi, dar pe el se dis¬ 
truge. Cu cit vei suferi mai multe necazuri ducînd o viaţă îmbunătăţită, 
cu atît vei ajunge mai puternic. Cu cît vom preţui mai mult filozofia, cu 
atît mai mult nu vom avea nevoie de nimic; şi cu cît nu vom avea 
nevoie de nimic, cu atît vom ajunge mai tari şi superiori tuturora. Aşa 
era Ioan Botezătorul. De aceea pe Ioan nimeni nu-1 putea întrista; dar 
el l-a întristat pe Irod. Cel care nu avea nimic s-a sculat împotriva celui 
puternic, iar cel cu diadema, cel îmbrăcat cu purpură şi cu nenumărate 
podoabe şi haine luxoase a tremurat şi s-a temut de cel lipsit de toate 
acestea şi nu putea să se uite fără teamă la capul tăiat al Botezătorului. 
Că frica lui Irod era mare şi după moartea lui Ioan, ascultă că o spune 
însuşi: ,^Acesta este Ioan, pe care l-am ucis eu” 16 . Cuvintele: „l-am ucis” nu 
sînt cuvintele unui om care se laudă cu fapta sa, ci ale unuia care caută 
să-şi potolească frica, care caută să-şi liniştească sufletul său tulburat, 
care-şi aminteşte necontenit că el este ucigaşul. Atît de mare este pute¬ 
rea virtuţii, că, chiar după moarte, omul virtuos este mai puternic decît 
cei vii. De aceea pe cînd trăia Botezătorul veneau la el cei ce aveau bani 
şi-l întrebau: „Ce să facem?” 17 . Aveţi atîtea bogăţii şi vreţi să aflaţi calea 
fericirii voastre de la cel care n-are nimic? Cei bogaţi de la cel sărac? 
Ostaşii de la cel care n-avea nici casă? Tot aşa era şi Ilie, pentru că şi el 
vorbea tot cu aceeaşi îndrăznire poporului. Ioan spunea: „Pui de viperă” 18 ; 
iar Ilie: „Pină cînd veţi şchiopăta de amîndouă picioarele?” 19 ; unul spu¬ 
nea: >r Ai ucis şi ai moştenit” 20 ; celălalt spunea: „Nu ţi se cade să ai pe femeia 
lui Filip, fratele tău!” 21 . Ai văzut piatra? Ai văzut nisipul? Ai văzut că se 
surpă uşor casa zidită pe nisip, că e doborîtă de atacuri, că se dărîmă, fie 
ea clădită de împăraţi, de mulţime de oameni sau de puternici? Toţi cîţi 
clădesc pe nisip sînt nişte slăbănogi, iar casele zidite de ei nu numai că 
se dărîmă, dar se dărîmă cu mare jale. 

„Şi a fost căderea ei mare”, spune Domnul 22 . 

Primejdia nu ameninţă lucruri întîmplătoare, ci sufletul. Pierdem 
cerurile şi bunătăţile cele nemuritoare. Dar, mai bine spus, înainte de 

pierderea acestora, cel care duce o viaţă păcătoasă va trăi totdeauna 
împovărat de tristeţe, de temeri, de griji, de nelinişti. Lucrul acesta l-a 
lăsat să se înţeleagă un înţelept, cînd a spus: „Fuge necredinciosul fără să-l 
gonească cineva” 23 . Nişte oameni ca aceştia se sperie de umbre, bănuiesc 
pe prieteni, pe duşmani, pe casnicii lor, pe cunoscuţi şi pe necunoscuţi; 
înainte de chinurile iadului, se chinuiesc cumplit aici. Şi pe toate aces¬ 
tea le-a arătat Hristos prin cuvintele: „Şi a fost căderea ei mare”. 

Cu acest potrivit sfîrşit Şi-a încheiat Domnul aceste frumoase 
porunci, înduplecînd cu pilde, luate din viaţa de toate zilele, pe cei tare 
necredincioşi să fugă de păcat. Deşi Hristos a grăit lucruri mai mari de 
cele viitoare, dar aceste din urmă cuvinte ale Sale sînt în stare să 
oprească şi să îndepărteze de păcat pe cei lipiţi de pămînt şi lume. D? 
aceea Şi-a şi terminat aşa cuvîntarea Sa, ca să le răsune necontenit în 
urechi folosul. 

Cunoscînd, deci, toate - şi pe cele de acum şi pe cele viitoare - să 
fugim de păcat, să îndrăgim virtutea, ca să nu ne ostenim în zadar, ci să 
ne bucurăm şi aici de un trai fără de primejdii şi să luăm parte şi la slava 
de dincolo, pe care, facă Dumnezeu ca noi toţi să o dobîndim, cu harul 
şi iubirea de oameni a Domnului nostru Iisus Hristos, Cămia slava şi 
puterea, în vecii vecilor, Amin. 

„Şi a fost, după ce a sfîrşit Iisus cuvintele acestea, 

ca se mirau mulţimile de învăţătura Lui” 1 . 

* * 

I 

Firesc ar fi fost ca mulţimile să se întristeze din pricina greutăţii 
cuvintelor lui Hristos şi să le amorţească sufletul din pricina înălţimii 
poruncilor Lui. Dar, nu; atît de mare era puterea învăţătorului, încît pe 
mulţi din ei i-a atras şi i-a minunat nespus; iar din pricina dulceţii 
cuvintelor Lui nu s-au depărtat de El, nici după ce Şi-a terminat cuvîn- 
tul. Nici chiar după ce S-a coborît de pe Munte n-au plecat ascultătorii, 
ci toată mulţimea L-a urmat. Atîta dragoste sădiseră în sufletul lor 
cuvintele Lui! Şi s-au mirat mulţimile mai ales de puterea Lui. Că Hris¬ 
tos nu repeta cuvintele altuia, ca profeţii şi Moise, ci totdeauna vorbea 
de la El, ca unul ce are putere. Cînd a dat legile, necontenit adăuga: „Iar 
Eu vă zic vouă” 2 ; cînd a amintit de ziua cea înfricoşătoare a judecăţii a 
arătat că El este Judecătorul, că El pedepseşte şi El răsplăteşte 3 . 

Ar fi fost firesc, deci, ca aceste cuvinte ale lui Hristos să tulbure 
mulţimile. Dacă fariseii şi cărturarii îl loveau cu pietre şi îl alungau 
cînd îl vedeau că îşi arată, prin fapte, puterea Sa, cum n-ar fi fost firesc 
să se scandalizeze mulţimile, cînd El spunea numai cuvinte şi mai ales 
cînd prin aceste cuvinte le spunea la început, înainte de a da dovezi 
prin fapte, de puterea Sa? Dar mulţimile acelea nu s-au scandalizat. 
Cînd sufletul şi mintea îţi sînt curate primeşti cu uşurinţă cuvîntul ade¬ 
vărului. Aceasta e pricina pentru care fariseii şi cărturarii se scandali¬ 
zau, deşi minunile le arătau puterea lui Hristos, iar mulţimile I se supu¬ 
neau şi-L urmau deşi auzeau numai cuvinte. Lucrul acesta vrea să-l 
spună şi evanghelistul prin cuvintele :,,ŞY au mers după El mulţimi multe” 4 . 
N-au mers după El nici boierii iudeilor şi nici cărturarii, ci toţi cîţi erau 
fără de păcat şi curaţi la suflet. De-a lungul întregii Evanghelii pe aceş¬ 
tia îi vei vedea că se apropie de Domnul. Cînd Iisus vorbea îl ascultau 
în tăcere, nu interveneau, nu-I întrerupeau şirul cuvîntului, nu-L ispi¬ 
teau, nu doreau să-I găsească cusururi, ca fariseii; iar după ce termina 

1. Matei 7, 28. 

2. Matei 5, 22. 28. 82. 84. 8!). 44. 

cuvintul, îl urmau iarăşi, minunindu-se. Tu, însă, uită-mi-te la înţelep¬ 
ciunea Domnului, pe cîte căi este de folos ascultătorilor Săi! După ce 
face o minune, vorbeşte; şi iarăşi, de la cuvintele de învăţătură trece la 
minuni. înainte de a Se urca pe Munte vindecase mulţi bolnavi 5 * , des- 
chizînd drum cuvintelor Lui; după ce a terminat această lungă cuvîntare, 
face iarăşi minuni' 1 , întărind prin fapte cele ce spusese. 

„Că îi învaţă ca Acela ce are putere” 7 . 

Dar ca să nu socotească cineva că acest fel de a învăţa este o lăudă¬ 
roşenie şi o îngîmfare, Hristos Se poartă la fel şi atunci cînd face 
minuni; vindecă tot ca unul care are putere. Ascultătorii Săi nu mai 
puteau avea deci pricină de tulburare pentru că îl vedeau învăţînd la fel 
ca şi atunci cînd făcea minuni. 

„Şi coborîndu-Se de pe munte, S-a apropiat un lepros, zicînd: «Doamne, 
dacă vrei, poţi să mă curăţeşti” 8 . 

Mare i-a fost înţelepciunea şi mare credinţa celui ce s-a apropiat de 
Domnul! Nu 1-a întrerupt cuvintul, nici n-a tulburat pe ascultători, ci a 
aşteptat momentul potrivit. S-a apropiat de Hristos după ce S-a pogorît 
de pe Munte. Şi nu orişicum, ci cu multă căldură; îl ruga în genunchi - 
după cum spune un alt evanghelist 9 - cu credinţă curată şi cu părerea 
care se cuvenea s-o aibă de Hristos. N-a spus: „Dacă vei ruga pe Dum¬ 
nezeu”; nici: „Dacă Te vei ruga”, ci: „Dacă vrei, poţi să mă curăţeşti !”V\-a. 
spus: „Doamne, curăţeşte-mă!”, ci-L lasă pe Hristos să facă ce voieşte. îl 
face beneficiar al vindecării sale şi-I dă mărturie de toată puterea Lui. 

- Dar dacă leprosul, mi s-ar putea spune, avea o părere greşită de 
Hristos? 

- Hristos ar fi trebuit să pună capăt unei astfel de păreri, să-l certe, 
s-o îndrepte. 

Dar a făcut, oare, aceasta Hristos? Nicidecum, ci cu totul dimpo¬ 
trivă! întăreşte şi adevereşte spusele leprosului. De aceea nici n-a zis: 
„Fii curat!”, ci: 

„ Vreau, curăţeşte-te!” 10 . 

Hristos a spus: „Vreau, curăţeşte-te!”, pentru ca învăţătura despre 
Dumnezeirea Sa să nu fie întemeiată pe părerea leprosului, ci pe cuvîn- 
tul Său. Apostolii, cînd făceau minuni, nu grăiau aşa! 

- Dar cum? 

5. Matei 4, 23-24. 

(i. Matei 8, 2-16. 

7. Matei 7, 2<). 

8. Matei 8, 1-2. 

9. Mânu I, 40. 

10. Matei 8, 3. 

Cînd toi poporul se mira de minunile făcute de ei, apostolii le 
spuneau: „Pentru ce vă uitaţi la noi, ca şi cum cu a noastră putere sau stâpî- 
nire l-am fi făcut pe olog să umble?'’" . Stăpinul Hristos, însă, deşi rostise 
adeseori multe cuvinte pline de smerenie şi mai prejos de slava Sa, iată 
ce spune acum leprosului, pentru a întări învăţătura despre Dumnezei¬ 
rea Sa în mintea celor uimiţi de puterea Lui: „Vreau, curăţeşte-te!”. 
Făcuse şi alte mari minuni, dar niciodată nu rostise cuvîntul acesta 
„Vreau!”. 

II 

Acum, însă, Domnul a rostit cuvîntul: „Vreau!”, ca să arate că este 
întemeiată părerea ce-o avea atît leprosul, cît şi poporul despre puterea 
Lui. Şi n-a spus aceasta şi n-a făcut, ci fapta a urmat cuvîntului îndată. 
Dacă Hristos n-ar fi grăit bine, ci cuvîntul Său ar fi fost o blasfemie, 
leprosul nu s-ar fi curăţit. Dar aşa, firea s-a supus, cînd i s-a poruncit, cu 
iuţeala cuvenită, ba chiar cu mai mare iuţeală decît a spus-o evanghelis¬ 
tul. Că mult mai zăbavnic este cuvîntul „îndată” u al evanghelistului 
decît iuţeala cu care s-a curăţit leprosul. 

Domnul n-a spus numai: „Vreau, cură Ieste-le?', ci „a întins şi mina şi S-a 
atins de el" Cuvintele acestea se cuvin a li cercetate mai amănunţit. 

- Pentru ce, dar, Domnul l-a mai atins pe lepros cu mîna, odată ce 
l-a curătit cu voinţa si cu cuvîntul? 

- După părerea mea, nu pentru altceva decît pentru a arăta, şi 
acum, că nu se supune legii vechi, ci este mai presus de ea; că pentru cel 
curat nimic nu-i necurat. Elisei dimpotrivă, păzind cu stricteţe legea 
veche, nici n-a vrut să vadă pe Neeman; şi deşi a văzut că Neeman s-a 
supărat, totuşi n-a ieşit şi nu s-a atins de el; a rămas în casă şi l-a trimis la 
Iordan ca să se spele 14 . Stăpinul Hristos, dimpotrivă, Se atinge de lepros 
spre a arăta că îl vindecă nu ca rob, ci ca Domn. Mîna nu I-a ajuns 
necurată la atingerea leprei, ci trupul cel lepros a ajuns curat prin atin¬ 
gere cu sfînta Lui mînă. Că Hristos n-a venit numai să vindece trupu¬ 
rile, ci să îndrumeze şi sufletele spre filozofie. După cum atunci cînd a 
îngăduit ucenicilor Săi să mănînce cu mîinile nespălate 15 , a dat acea 
lege minunată de a nu face deosebire între mîncăruri, tot aşa şi acum, 
ne învaţă că trebuie să ne îngrijim de suflet, să-l curăţim odată ce am 
scăpat de curăţirile cele de din afară şi că trebuie să ne temem numai de 

lepra sufletului, care este păcatul; că lepra nu-i piedică pentru virtute. 

Domnul Se atinge de lepros şi nimeni nu-L ţine de rău. Nici tribu¬ 
nalul nu era corupt şi nici cei din jurul Lui nu erau stăpîniţi de invidie. 
De aceea nu numai că nu L-au acuzat, ci au fost cuprinşi de uimire la 
vederea minunii; s-au dat înapoi cu respect, închinîndu-se nebiruitei 
Lui puteri, şi din pricina cuvintelor Lui, şi din pricina celor săvîrşite. 

După ce i-a tămăduit trupul, i-a poruncit: 

„Nimănui să nu spui, ci arată-te preotului şi du darul pe care l-a poruncit 
Moisc spre mărturie lor”' b . 

Unii comentatori spun că Hristos a poruncit leprosului să nu spună 
nimănui nimic, pentru ca preoţii să nu-i facă cumva greutăţi la cerceta¬ 
rea vindecării leprei. Dar o astfel de interpretare este o prostie, pentru 
că Domnul l-a curăţit de lepră în aşa chip incit nu mai putea fi pusă la 
îndoială vindecarea; ci a poruncit leprosului să nu spună nimănui, ca să 
ne înveţe să nu ne lăudăm cu faptele noastre bune, ca să ne înveţe să 
fim smeriţi. 

Domnul ştia bine că leprosul n-are să-L asculte, ci are să vorbească 
de Binefăcătorul său, totuşi a făcut ce trebuia să facă. 

- Dar pentru ce altădată porunceşte să vorbească, ca de pildă cu 
cei zece leproşi de la Luca 1 '. 

- Domnul nu este potrivnic Luişi, nici nu Se contrazice; acolo ne-a 
invăţat să fim recunoscători. Cînd a vindecat pe cei zece leproşi, Dom¬ 
nul nu i-a poruncit leprosului, care s-a întors să vorbească despre El, să 
se întoarcă, ci să dea slavă lui Dumnezeu. Prin porunca dată leprosului 
de acum, de la Matei, ne învaţă să nu ne lăudăm cu faptele noastre bune, să 
nu umblăm după slava deşartă; prin porunca dată leprosului de la Luca ne 
învaţă să mulţumim binefăcătorilor noştri si să le fim recunoscători; ne în- 
vaţă ca în toate împrejurările vieţii să înălţăm lui Dumnezeu laudă şi slavă. 
Pentru că de cele mai multe ori oamenii îşi aduc aminte de Dumnezeu cînd 
silit bolnavi, iar dacă se vindecă uită de Dumnezeu, de aceea Hristos porun¬ 
ceşte să ne rugăm continuu lui Dumnezeu, şi cînd sîntem bolnavi şi cînd sîn- 
tem sănătoşi, spunîndu-i leprosului: „Dă slavă lui Dumnezeu!” 18 

- Dar pentru ce a poruncit leprosului să se arate preotului şi să-i 
ducă dar? 

Iarăşi, ca să împlinească şi cu acest prilej legea. Domnul n-a căl¬ 
cat legea veche în totul, dar nici n-a păzit-o în totul; ci uneori o călca, 
alteori o împlinea; o călca, pentru a deschide drum filozofiei Sale; o 
împlinea, pentru a pune frîu gurii neruşinate a iudeilor, făcînd pogoră- 

mint slăbiciunii lor. I Vnt.ru co te minunezi dacă Domnul a l&cut aceasta 
chiar de la începutul activităţii Sale, cînd chiar apostolii, după ce li s-a po¬ 
runcit să predice păgînilor Evanghelia, să deschidă întregii lumi uşile învă¬ 
ţăturii lui Hristos, să zăvorască legea, să înnoiască lucrurile şi să pună capăt 
tuturor celor vechi, uneori păzeau legea, alteori o treceau cu vederea? 

- Şi ce ajută la păzirea legii, că i-a spus leprosului: ,^Arată-tepreotului!”? 

- Nu puţin. Era o lege veche care nu îngăduia leprosului vindecat 
să-şi verifice singur vindecarea; trebuia să se arate preotului, care, cu 
ochii lui, certifica vindecarea şi, pe temeiul hotărîrii lui, era primit, fos¬ 
tul lepros printre oamenii sănătoşi. Dacă preotul spunea că leprosul 
nu-i vindecat, rămînea la un loc cu cei necuraţi, departe de locuinţele 
omeneşti. De aceea a spus Domnul: ,pirată-te preotului şi du-i darul pe 
care l-a poruncit Moise”. Nu i-a spus: „Pe care-1 poruncesc Eu”, ci-1 tri¬ 
mite să împlinească legea, astupînd cu aceasta gurile iudeilor. Ca să nu 
spună iudeii că a răpit slava preoţilor, Hristos l-a curăţit pe om de lepră, 
clar verificarea curăţirii a lăsat-o pe seama preoţilor, făcîndu-i pe ei 
judecători ai minunilor Sale. „Departe de Mine gîndul, spune Hristos, 
de a Mă lupta cu Moise sau cu preoţii! Dimpotrivă, chiar pe cei cărora 
le fac bine îi sfătuiesc să asculte de Moise şi de preoţi!”. 

III 

Ce înţeles au cuvintele: „spre mărturie lor”? 

înseamnă: spre mustrare, spre dovedire, spre acuzare, dacă sînt 
nişte nesocotiţi. 

r 

Domnul îi spune cam aşa leprosului: „Cînd iudeii îmi vor zice: „Te 
urmărim pentru că eşti un înşelător, un amăgitor, un potrivnic al lui 
Dumnezeu şi un călcător de lege”, tu atunci să dai mărturie despre 
Mine că nu sînt călcător de lege. Cînd te-am tămăduit, te-am trimis să te 
supui legii şi să te duci să te vadă preoţii. Deci cinstesc legea, preţuiesc 
pe Moise şi nu Mă împotrivesc vechilor învăţături”. 

Chiar dacă iudeii n-aveau să cîştige ceva din mărturia leprosului, 
totuşi din cuvintele „spre mărturie lor” putem cunoaşte că Domnul cin¬ 
stea legea veche, că împlinea toate prescripţiunile legii, deşi ştia mai 
dinainte că iudeii n-aveau să culeagă de aici nici un rod. Hristos a şi 
ştiut asta mai dinainte şi a şi spus-o mai dinainte. Că n-a spus: „spre 
îndreptare lor”, nici: „spre învăţătură lor”, ci: „spre mărturie lor”, adică: 
„spre învinuire, spre mustrare lor, că am făcut tot ce depindea de 
Mine”. Domnul ştia mai dinainte că iudeii vor rămîne neîndreptaţi; 
totuşi n a lăsat nimic nefăcut din ceea ce trebuia să facă; dar iudeii au 
stăruit iu răutatea lor. 

(hivintele acestea „spre mărturie” le spune Hristos şi cu alt prilej: „Se 
va propovădui /'.vanghelia aceasta iii toata lumea , spre mărturie la toate nea- 

murite şi atunci va veni sjîrşitul” ,u ; spre mărturie neamurilor care nu 
ascultă şi nu se supun. 

Ca să nu-I spună cineva lui Hristos: „Atunci pentru ce propovă¬ 
duieşti tuturora, dacă n-au să se supună toţi”, Hristos le răspunde: „Ca 
să nu se pară că n-am făcut tot ce a depins de Mine; ca nimeni să nu Mă 
poată învinui că n-a auzit. Va da mărturie împotriva lor chiar propovă- 
duirea Evangheliei şi nu vor putea spune după aceasta: „N-am auzit!”; că 
piuă la marginile lumii se va întinde cuvîntul bunei credinţe”. 

Cindindu-ne 20 şi noi la acestea, să împlinim toate îndatoririle ce le 
avem faţă de semenii noştri şi să mulţumim totdeauna lui Dumnezeu. 
Ai fi nechibzuit ca să ne bucurăm în fiecare zi de binefacerile Lui, dar 
să nu-1 mulţumim nici cu cuvîntul, mai ales cînd si această mulţumire 
ne este tot nouă de folos. Nu Dumnezeu are nevoie de cele ale noastre, 
ci noi avem nevoie de toate cele ale Lui. Mulţumirea ce I-o dăm nu-I 
adaugă nimic; dar pe noi ne apropie mult de Dumnezeu. Dacă aducîn- 
du-ne aminte de binefacerile primite de la oameni ni se aprinde şi mai 
mult dragostea de ei, cu mult mai mult dacă ne aducem aminte necon¬ 
tenit de binefacerile săvîrşite de Dumnezeu asupra noastră sîntem mai 
rivnitori în împlinirea poruncilor Lui. De aceea şi Pavel spunea: „Fiţi 
mulţumitori!’*'. Cea mai bună pază a binefacerii este aducerea aminte 
de binefacere şi necontenita mulţumire pentru binefacere. Asta e pri¬ 
cina că şi înfricoşătoarele taine, pline de nespusă mîntuire, săvîrşite la 
fiecare slujbă, se numesc euharistie, adică mulţumire, pentru că sînt o 
aducere aminte de multe binefaceri ale lui Dumnezeu faţă de noi, 
pentru că ne arată capul purtării de grijă a lui Dumnezeu şi pentru că 
prin toate ne pregătesc să-I mulţumim lui Dumnezeu. Dacă naşterea 
din Fecioară este o mare minune, iar evanghelistul uimit zicea: Jar aces¬ 
tea toate s-au făcut’* 2 , spune-mi, unde să punem jertfa Sa de pe cruce? Dacă 
naşterea Sa este numită „acestea toate”, ce nume mai putem da răstignirii Sa¬ 
le, vărsării Sîngelui Lui, dăruirii Lui nouă spre mîncare şi spre ospăţ duhov¬ 
nicesc? Să-I mulţumim, deci, necontenit! Mulţumirea noastră să facă înce¬ 
putul cuvintelor şi faptelor noastre! Să-I mulţumim nu numai pentru bine¬ 
facerile făcute nouă, ci şi pentru binefacerile făcute de Dumnezeu altora. 
Făcind aşa, vom putea stîrpi invidia, vom întări dragostea şi o vom face mai 
curată. Nici nu poţi invidia pe aceia pentru care mulţumeşti Stănînului. Din 
pricina aceasta, cînd jertfa cea înfricoşătoare stă înainte, preotul ne porun¬ 
ceşte să mulţumim pentru întreaga lume, pentru cei ce au trăit înainte de 
noi, pentru cei din viaţă, pentm cele ce au fost mai înainte şi pentru cele ce 
v< >r fi după acestea. Mulţumirea aceasta ne dezlipeşte de pămînt, ne mută în 
cer şi ne face din oameni îngeri. Şi îngerii, stînd în cor, mulţumesc lui 

IM. Mutei 2A, 14. 

Dumnezeu pentru bunătăţile date nouă, spunînd: „Slavă intru cei de sus 
lui Dumnezeu şi pe pămint pace şi intre oameni bunăvoire" 2 '. 

- Dar ce legătură este între noi şi îngeri, care nu-s nici pe pămînt şi 
nu-s nici oameni? 

- Mare este legătura! Că după cum am fost învăţaţi să iubim pe 
semenii noştri, tot aşa am fost învăţaţi să socotim ca date nouă bunătă¬ 
ţile date lor. 



IV 

De aceea Pavel, în toate epistolele sale, mulţumeşte lui Dumnezeu 
pentru binefacerile făcute lumii. Şi noi, dar, să mulţumim necontenit 
lui Dumnezeu şi pentru binefacerile date nouă şi pentru cele date seme¬ 
nilor noştri, şi pentru cele mici şi pentru cele mari. Chiar dacă este mic 
darul, ajunge mare, pentru că-i dat de Dumnezeu; dar, mai bine spus, 
nici un dar al lui Dumnezeu nu este mic, nu numai pentru că e dat de 
Dumnezeu, dar şi pentru că e aşa prin însăşi natura lui. 

Dar să nu mai vorbesc de toate celelalte daruri, care depăşesc în 
mulţime nisipul mării, ci de unul singur. Ce poate fi egal cu întruparea 
Fiului lui Dumnezeu? Dumnezeu ne-a dat nouă, duşmanilor Săi, ceea 
ce avea El mai de preţ din toate, pe Unul-Născut Fiul Său. Şi nu numai 
că L-a dat, dar, după ce ni L-a dat, ni L-a oferit spre mîncare. A făcut 
totul pentru noi: ne-a dat şi darul, dar ne-a făcut să-I şi mulţumim 
pentru toate acestea. Dar pentru că de obicei omul nu mulţumeşte 
pentru binefacerile primite, de aceea însuşi Dumnezeu Se îngrijeşte de 
noi şi ne dă prilejuri să-I mulţumim. Şi ceea ce a făcut cu iudeii, amin- 
tindu-le de binefacerile date lor cu ajutorul locurilor, timpurilor şi săr¬ 
bătorilor, o face şi acum; prin felul în care se desfăşoară jertfa cea fără 
de sînge, ne aduce necontenit aminte de binefacerile revărsate de 
Dumnezeu asupra noastră. Nimeni nu s-a străduit atîta să ne facă vred¬ 
nici, cu vază şi recunoscători în toate, ca Dumnezeu, Creatorul nostru. 
De aceea, de multe ori, ne face bine chiar fără voia noastră; iar cele mai 
multe binefaceri ale Lui nici nu le ştim. 

Dacă te miră spusele mele, îţi voi arăta că aceasta a făcut-o Dum¬ 
nezeu nu cu un oarecare om, ci cu fericitul Pavel. Fericitul acesta, fiind 
în multe primejdii şi nevoi, ruga adeseori pe Dumnezeu să depărteze de 
la el aceste încercări 24 ; totuşi Dumnezeu nu S-a uitat la cererea lui, ci la 
folosul lui ; şi i l-a arătat, spunîndu-i: „ Destul îţi este harul Meu; că puterea 

Mea în slăbiciune se desăvîrşeşte” 29 . Deci Dumnezeu, înainte ca Pavel să-I 
spună pricina, îi face bine fără voia şi fără ştirea lui. 

Ce lucru mare ne cere Dumnezeu? Ne porunceşte să-I mulţumim 
pentru marea Sa purtare de grijă. Să ascultăm, dar, şi să-I mulţumim 
pururea. Că pe iudei nu i-a pierdut altceva decît aceea că n-au mulţumit 
lui Dumnezeu pentru binefacerile primite; aceasta, şi nu altceva, a adus 
peste ei acele multe şi repetate nenorociri; dar, mai bine spus, chiar 
înainte de a veni peste ei nenorocirile, aceasta le-a stricat sufletul şi i-a 
pierdut. „Nădejdea celui nemulţumitor, spune Scriptura, este ca ghiaţa de 
iarnă" 26 . După cum gerul iernii amorţeşte şi omoară trupurile, tot aşa 
şi nemulţumirea pentru binefacerile primite amorţeşte şi omoară sufle¬ 
tele. Aceasta vine din mîndrie şi din socotinţa că sîntem cineva. Omul 
smerit însă mulţumeşte lui Dumnezeu nu numai pentru binefacerile 
primite, ci chiar şi pentru aparentele necazuri şi nenorociri venite 
asupra lui; şi orice suferinţe ar avea nu socoteşte că le suferă pe nedrept. 
Deci şi noi, cu cit ajungem mai virtuoşi, cu atît să ne smerim mai mult; 
pentru că şi asta e mai cu seamă virtute. După cum, cu cit avem privirea 
mai pătrunzătoare, cu atît mai mult cunoaştem cit de mare este depărta¬ 
rea dintre noi şi cer, tot aşa, cu cit ajungem mai virtuoşi, cu atît mai mult 
învăţăm să ştim cit de mare este depărtarea dintre noi şi Dumnezeu. Că 
nu e mică filozofia de a ne putea cunoaşte propria noastră valoare. Şi 
acela, mai cu seamă, se cunoaşte pe sine, care socoteşte că nu e nimic. 
De aceea atît David cit şi Avraam, cînd s-au urcat pe cea mai înaltă 
culme a virtuţii, atunci, mai cu seamă, au fost smeriţi. Avraam a spus că 
este pămînt şi cenuşă 27 , iar David s-a numit vierme 28 ; la fel şi toţi sfinţii, 
tot aşa se smeresc. Dimpotrivă, cel mîndru nu se cunoaşte deloc pe el 
însuşi. De aceea obişnuim să zicem de cel mîndru: nu se cunoaşte pe 
sine, nu se ştie pe sine. Iar cel care nu se cunoaşte pe sine, pe cine poate 
să cunoască? După cum cel ce se cunoaşte pe sine cunoaşte pe toate, tot 
aşa cel ce nu se cunoaşte pe sine nu cunoaşte nici pe cel din jurul lui. 
Unul ca acesta este cel ce spune: „Deasupra cerurilor îmi voi pune scaunul 
meu” 29 . Pentru că nu s-a cunoscut pe sine, n-a cunoscut nici pe toate 
celelalte. N-a fost aşa Pavel, ci s-a numit stîrpitură şi cel din urmă dintre 
sfinţi; nici nu se socotea vrednic să se numească apostol 30 , deşi făcuse 
atîtea şi atîtea fapte mari. Pe acesta, dar, să-l urmăm şi să-l imităm. Şi-l 
vom imita, dacă ne vom desface de pămînt şi de grijile cele pămînteşti. Că 

25. II Cor. 12, 9. 

2(i. ln{. Sol. Hi, 29. 

27. l-ar. 18, 27. 

28. Ps. 21, (i. 

29. Isaia 14, 18. 

nimic nu ne faci* utila sa nu ne cunoaştem pe noi inşine cil lipirea inimi 
lor de lucrurile clin lumea aceasta; şi iarăşi, nimic nu ne lace să ne lipim 
inima de lucrurile din lumea aceasta cit necunoaşterea noastră înşine; 
ele se condiţionează una pe alta. După cum omul care-i îndrăgostit de 
slava cea din afară şi care socoteşte de mare preţ lucrurile de aici nu 
poate, oricît s-ar strădui, să se cunoască pe el însuşi, tot aşa cel ce le dis¬ 
preţuieşte, cu uşurinţă se cunoaşte pe sine; iar cel ce se cunoaşte pe sine 
însuşi păşeşte spre săvîrşirea celorlalte virtuţi. 

Aşadar, ca să învăţăm această frumoasă ştiinţă, să ne dezlipim de 
toate cele trecătoare, care aţîţă flacăra patimilor în sufletele noastre, să 
cunoaştem nimicnicia noastră şi să arătăm, prin faptele noastre, smoie 
nie şi filozofie, ca să dobîndim şi bunătăţile de aici, şi pe cele viitoare, 
cu harul si cu iubirea de oameni a Domnului nostru lisus Hristos, (u 
Care Tatălui slavă, putere şi cinste, împreună cu Sfîntul şi bunul Duh, 
acum şi pururea şi în vecii vecilor, Amin. 

„Intrînd Iisus în Capernaum, 
s-a apropiat de El un sutaş, rugîndu-L pe El şi zicînd: 
Doamne, sluga mea zace în casă bolnav, cumplit 
chinuindu-se. Şi i-a zis Iisus: „Venind îl voi vindeca ” 1 


I 

Leprosul s-a apropiat de Domnul, pe cînd Domnul Se pogora de pe 
Munte; sutaşul, pe cînd Domnul intra în Capernaum. 

- Pentru ce nu s-au urcat pe Munte nici leprosul, nici sutaşul? 

- Nu din pricina trîndăviei - că la amîndoi credinţa le era fierbinte 
ci ca să nu întrerupă învăţătura Domnului. 

Apropiindu-se de Hristos, sutaşul a zis: „Sluga mea zace în casă bol¬ 
nav, cumplit chinuindu-se”. 

Unii comentatori spun că sutaşul a spus pricina pentru care n-a 
adus cu el şi sluga, pentru a se scuza. Nici nu era cu putinţă, spun aceş¬ 
tia, să-l aducă; era paralizat, chinuit de dureri şi pe moarte. Că era pe 
moarte o spune evanghelistul Luca: ,JEra pe moarte” 2 . 

Eu însă susţin că aceste cuvinte ale sutaşului sînt o dovadă a marii 
lui credinţe, cu mult mai mare decît a acelora care au coborît pe slăbă¬ 
nog prin acoperişul casei 3 . Sutaşul socotea că e de prisos să-şi aducă 
sluga la Hristos, pentru că ştia bine că era de ajuns numai porunca lui 
Hristos ca să vindece pe cel bolnav. 

- Şi ce-a făcut Iisus? 

- N-a făcut ce făcuse mai înainte. Hristos de obicei urmează voinţa 
celor care-L roagă; acum însă o ia înainte şi nu numai că-i făgăduieşte 
sutaşului câ-i va vindeca sluga, dar şi că se va duce în casa lui. O face ca 
să aflăm credinţa sutaşului. Dacă nu i-ar fi făgăduit aceasta, ci i-ar fi 
spus: „Du-te acasă, să fie vindecată sluga ta!”, n-am fi ştiut cît e de mare 
credinţa lui. La fel şi cu cananeanca 4 , numai că în sens invers. Sutaşului 
ii spune, fără să fie chemat, că Se va duce acasă la el, ca să afli credinţa 
sutaşului şi marea lui smerenie; cananeencei însă îi refuză datul, pentru a o 



1. Matei 8, 5-7. 

2. Luca 7, 2. 

Mar cu 2, 4. 

face să stăruie în cererea ei. Doctor înţelept şi iscusit fiind, ştie să dobîn- 
dească cele contrarii prin contrarii. într-un caz, prin ducerea Sa de 
bună voie în casa sutaşului; în celălalt, prin amînarea îndelungată şi 
prin refuzul Său, descoperă credinţa femeii. Aşa face şi cu Avraam, spu- 
nîndu-i: „Nu voi ascunde de sluga Mea Avraam” 5 , ca să afli dragostea de 
oameni a lui Avraam şi purtarea sa de grijă pentru sodomiţi. La fel şi cu 
Lot; îngerii trimişi la el au refuzat să intre în casa lui 6 , ca să afli cit de 
mare era iubirea de străini a dreptului Lot. 

- Ce a răspuns sutaşul? 

„Nu sînt vrednic să intri sub acoperişul meu” 7 . 

Să ascultăm aceste cuvinte toţi citi avem să-L primim pe Hristos! 
Că e cu putinţă să-L primim şi acum. Să le ascultăm, să le urmăm ca 
să-L primim tot cu atîta rîvnă! Cînd primeşti în casa ta pe cel sărac, pe 
cel flâmînd şi pe cel gol, pe Hristos II primeşti, pe El îl hrăneşti. 

„Ci zi numai cu cuvîntul şi se va tămădui sluga mea !” 8 

Iată că şi sutaşul, ca şi leprosul, are despre Hristos părerea cuvenită 
Lui. Nici sutaşul n-a zis: „Cheamă-L pe Dumnezeu în ajutor!”, sau: 
„roagă-te Lui şi cere-l!”, ci: „Porunceşte numai!”. Apoi temîndu-se ca nu 
cumva Domnul, din smerenie, să refuze, a adăugat: 

„Că şi eu sînt om sub stăpînire, avînd sub mine ostaşi; şi spun acestuia: 
„Du-te”şi se duce; şi celuilalt: „Vino!”şi vine; şi slugii mele: „Fă aceasta!”şi 



- Şi ce-i cu asta, m-ar putea întreba cineva, dacă sutaşul credea că 
Hristos este Dumnezeu? Pe mine mă interesează să aflu dacă Hristos 
încuviinţa această credinţă, dacă o întărea? 

- întrebarea este bine şi înţelept pusă. Să o cercetăm şi vom vedea 
că lucrul care s-a petrecut cu leprosul s-a petrecut şi cu sutaşul. După 
cum leprosul a spus: ,J)acă vrei ” 70 - că noi susţinem cu tărie Dumnezei¬ 
rea şi puterea lui Hristos, întemeiaţi nu numai pe cuvintele leprosului, 
ci chiar pe cuvintele Domnului; că Domnul nu numai n-a vestejit păre¬ 
rea leprosului, ci a întărit-o şi mai mult, adăugind chiar ce era de prisos 
să spună, adică: „Vreau, curăteşte-te!” 11 , tocmai pentru a-i întări credinţa 
- tot aşa este drept să vedem dacă s-au petrecut la fel lucrurile şi cu suta¬ 
şul. Şi vom găsi că s-au petrecut la fel. Cînd sutaşul a spus despre Dom¬ 
nul lucruri atît de mari, cînd a mărturisit că are o atît de mare putere, Hristos 

5. Fac. 18, 17. 

6. Fac. 19, 1-3. 

7. Matei 8, 8. 

8. Matei 8, 8. 

9. Matei 8, 9. 

10. Matei 8, 2. 

1 1. Matei 8, 3. 

iui I u ţinut de rău, ci i a primit cuvintele şi a lăcut ceva mai mult decît 
c.ă le-a primit. Nici evanghelistul n-a spus numai că Domnul a lăudat 
spusele sutaşului, ci, arătînd cit de mult l-a lăudat, spune că S-a şi minu¬ 
nat de credinţa sutaşului; şi nu numai că S-a minunat de credinţa lui, ci 
l-a şi dat ca pildă întregului popor şi celorlalţi, pentru a-i urma credinţa. 

Vezi, dar, că fiecare din cei ce au fost martori la cuvintele Lui se 
mirau de puterea lui Hristos? „Şi se mirau mulţimile de învăţătura Lui, 
al ti invăţa ca Acela ce are putere” 12 . Şi nu numai că Domnul n-a ţinut de 
rău mulţimile, ci, luîndu-le, S-a pogorît cu ele de pe Munte, iar prin vin¬ 
decarea leprosului, le-a întărit credinţa. 

Leprosul spunea: „Dacă vrei, poţi să mă curăţeşti” 13 ; iar Domnul nu 
mimai că nu l-a mustrat, ci l-a şi tămăduit şi l-a curăţit, aşa precum 
leprosul îl rugase; iar sutaşul I-a zis: „Zi numai cu cuvîntul şi se va tămădui 
sluga mea”; iar Domnul, minunîndu-Se de credinţa lui, i-a spus: 

„Nici în Israel n-am aflat atîta credinţă” 14 . 


Dar îţi voi dovedi Dumnezeirea lui Hristos pe o altă cale, contrară 
celei de pînă acum. Marta nu I-a spus Domnului ce I-a zis leprosul şi 
sutaşul, ci cu totul dimpotrivă: Oricîte vei cere de la Dumnezeu Iţi va da”’ 5 ; 
de aceea Domnul nu numai că n-a lăudat-o - cu toate că-I era cunos¬ 
cută, apropiată şi una din persoanele cu multă rîvnă pentru El ci 
chiar a mustrat-o şi a îndreptat-o, că nu grăise bine despre El, zicîndu-i: 
„Nu ţi-am spus că de vei crede, vei vedea slava lui Dumnezeu ?” 16 . A ţinut-o de 
rău, ca pe o necredincioasă. Şi iarăşi, cînd Marta I-a spus: „Oricîte vei 
cere de la Dumnezeu îţi va da” 1 . Domnul îi scoate din minte o părere ca 
aceasta şi o învaţă că El n-are nevoie să primească o astfel de putere de 
la altul, ci El este izvorul bunătăţilor, spunîndu-i: „Eu sînt învierea şi 
viaţa” 16 ; adică: „Nu aştept să primesc putere, ci fac totul cu propria Mea 
putere”. 

De aceea Domnul îl laudă pe sutaş, îl dă ca pildă poporului, îl cin¬ 
steşte, dîndu-i împărăţia cerurilor şi cheamă şi pe alţii să meargă pe 
urmele lui. Şi ca să afli că a spus acestea ca să înveţe şi pe ceilalţi să 
creadă cum a crezut sutaşul, ascultă precizia cu care evanghelistul arată 
acest lucru, spunînd: 



12. Matei 7, 28-29. 
18. Matei 8, 2. 

14. Matei 8, 10. 

|, r >. han 11, 22. 

Mi loan I 1, 40. 

17. loan 1 1, 22. 

18 han I 1, 2. r i. 

„Şi intorcindu-Se , lisus a zis celor ce veneau după El: „Nici in Israel n-am 
ajlat alita credinţă" 1 ' 1 . 

Gîndeşte deci şi tu lucruri mari despre Hristos! Gîndul acesta 
aduce credinţă, împărăţia cerurilor şi celelalte bunătăţi. 

Hristos nu S-a mărginit să-l laude pe sutaş doar prin cuvinte, ci i-a 
dat, în schimbul credinţei sale, sănătos pe cel bolnav, îi împleteşte 
cununa strălucită şi-i făgăduieşte mari daruri, grăindu-i aşa: 

„Mulţi de la răsărit şi de la apus vor veni şi se vor odihni în sînurile 
lui Avraam şi ale lui Isaac şi ale lui Iacov, iar fiii împărăţiei vor fi arun¬ 
caţi afară” 20 . 

Hristos le vorbeeşte cu mai multă îndrăznire, pentru că făcuse multe 
minuni. Apoi, ca să nu creadă cineva că Domnul vrea să-l linguşească pe 
sutaş cu aceste cuvinte, arătînd tuturora ce suflet avea sutaşul, i-a zis: 

„Du-te, după cum ai crezut, fie ţie!” 21 . 

Şi îndată a urmat vindecarea, mărturie a puternicei credinţe a 
sutasului: 

„Şi s-a vindecat sluga lui din ceasul acela” 22 . 

Aşa s-a întîmplat şi cu cananeanca; că şi aceleia i-a zis: „ 0 , femeie, 
mare este credinţa ta! Fie ţie precum voieşti! Şi s-a vindecat fiica ei” 23 . 

Dar pentru că evanghelistul Luca, istorisind minunea vindecării 
slugii sutasului 24 , adaugă şi alte fapte, care se deosebesc de cele spuse de 
evanghelistul Matei, este de neapărată treubuinţă să lămuresc şi deose¬ 
birile acestea. 

- Ce spune Luca? 

- Că sutaşul a trimis la lisus pe bătrînii iudeilor să-L roage să vină 25 ; 
Matei, dimpotrivă, spune că chiar sutaşul s-a dus la lisus şi I-a spus: „Nu 
sînt vrednic” 26 . 

Unii comentatori spun că e vorba de doi şutaşi deosebiţi, deşi sînt 
multe asemănări între istorisirile celor doi evanghelişti. Despre sutaşul 
de la Luca, bătrînii poporului spun: ,JEl ne-a zidit sinagoga noastră şi 
iubeşte neamul nostru” 27 ; despre sutaşul de la Matei lisus spune: „Nici în 
Israel n-am aflat atîta credinţă” 28 , dar despre cel de la Luca n-a spus că: 

19. Matei 8, 10. 

20. Matei 8, 11-12. 

21. Matei 8, 13. 

22. Matei 8, 13. 

23. Matei l. r >, 28. 

24. l.uca 7, 1 10. 

2. r >. Luca 7, 3. 

20. Matei 8, 5 8. 

27. Luca 7, , r >. 

78, Matei K, 10. 

„Mulţi vor veni de la răsărit şi de la apus”"', ceea ce ne face să bănuim că 
sutaşul de la Luca era iudeu. 

Ce vom răspunde, deci? 

Explicaţia dată de aceşti comentatori este uşoară, dar întrebarea 
este dacă e şi adevărată. După părerea mea, în amîndouă istorisirile 
evanghelice este vorba de una şi aceeaşi persoană. 

- Cum poate fi una şi aceeaşi persoană, m-ar întreba cineva, cînd 
Matei spune că sutaşul s-a apropiat de Domnul şi I-a spus: „Nu sînt vred¬ 
nic să intri sub acoperişul meu , iar Luca spune că a trimis la Iisus pe 
hătrinii iudeilor ca să-L cheme să vină? 

- Sînt de părere că Luca, în istorisirea sa, ne descoperă linguşeala 
iudeilor, că în nenorociri oamenii sînt nestatornici şi îşi schimbă de 
foarte multe ori părerile. Probabil că sutaşul, vrînd să plece la Iisus, a 
fost împiedicat de iudei, linguşindu-1 şi spunîndu-i: „Ne ducem noi 
să-L aducem!” Vezi că chiar propunerea lor este plină de linguşeală, 
pentru că au spus: „Ne iubeşte neamul nostru şi ne-a zidit sinagoga” 31 . Nici 
nu ştiu cum să-l laude. Ar fi trebuit să grăiască aşa: „A vrut el să vină să 
Te roage, dar l-am oprit noi, văzîndu-i nenorocirea şi pe bolnav zăcînd 
in casă”. Aşa ar fi trebuit să grăiască, pentru a-I arăta lui Iisus cît de 
mare este credinţa sutaşului. Dar ei nu grăiesc aşa! Din pricina invidiei nici 
n-au voit să descopere credinţa sutaşului, ci au voit mai bine să 
umbrească virtutea sutaşului, pentru care veniseră să facă rugămintea, 
decît să-şi ajungă scopul venirii lor, lăudîndu-i credinţa. Invidia e în 
stare să întunece judecata. Dar Domnul, Care cunoaşte cele ascunse, 
împotriva voinţei bătrînilor iudeilor, l-a lăudat pe sutaş. 

Că aceasta este adevărata interpretare, ascultă l iarăşi pe Luca, care 
însuşi dă această interpretare. El spune aşa: „Şi nefiind Iisus departe de 
casă, a trimis sutaşul la El zicînd: „0, Doamne, nu Te osteni, că nu sînt vrednic 
să intri sub acoperişul meu” 32 . Cînd a scăpat deci sutaşul de gura bătrîni 
lor iudeilor, a trimis la Iisus, spunîndu-I: „Să nu socoteşti că de lene n-am 
venit, ci m-am socotit nevrednic să te primesc în casa mea". 



III 


N-are importanţă dacă Matei spune că sutaşul n-a rostit aceste 
cuvinte prin prietenii săi, ci le-a rostit cu propria sa gură. întrebarea 
este dacă fiecare evanghelist a înfăţişat rîvna sutaşului şi dacă sutaşul a avut 
despre Hristos părerea ce I se cuvenea. Se poate ca însuşi sutaşul să se fi 

dus lu Iisus, după. ce u trimis pe prietenii săi, şi să-l fi spus aceleaşi 
cuvinte. Dacă laica n-a spus că s-a dus sutaşul la Domnul, apoi nici 
Matei n-a spus că a trimis pe prietenii lui la El. Nu este deci o contrazi¬ 
cere între un evanghelist şi altul, ci unul completează cele lăsate la o 

( >arte de celălalt. Uită-te că Luca a lăudat şi în alt chip credinţa sutaşu- 
ui, spunînd că „sluga lui era pe moarte” 11 . Asta însă nu l-a deznădăjduit, 
nu l-a făcut să-şi piardă nădejdea, ci nădăjduia cu tărie că se va face 
sănătos. Dacă Matei a spus că Hristos a zis: „Nici în Israel n-am aflat atîta 
credinţă”, iar prin aceste cuvinte a arătat că sutaşul nu era israilitean, iar 
dacă Luca a spus că a zidit sinagoga iudeilor, deci s-ar părea că este iudeu, 
nici aceasta nu e o contrazicere între Matei şi Luca. Era cu putinţă să nu fie 
iudeu şi totuşi să zidească sinagoga şi să iubească poporul iudeu. 

Tu nu-mi cerceta numai cuvintele sutaşului, ci adaugă la ele şi 
slujba lui, şi atunci vei vedea virtutea bărbatului. Că mare este mîndria 
oamenilor care sînt în slujbe şi nici nenorocirile nu le moaie cerbicia. 
Omul împărătesc de la evanghelistul Ioan îl cheamă pe Iisus acasă la el, 
spunîndu-I: „Coboară-Te! Copilul meu trage să moară!” 34 . Sutaşul nu-i ca 
acesta, ci-i cu mult mai bun şi decît acest om împărătesc şi decît cei care 
au coborît pe slăbănog prin acoperişul casei 35 . Sutaşul nu-I cere Dom¬ 
nului prezenţa Sa trupească, nici n-a adus pe cel bolnav lingă doctor. 
Aceasta arată că nu avea o părere mică despre lisus, ci una cu cuviinţă 
dumnezeiească. De aceea a şi spus: „Zi numai cu cuvîntul!” Şi nici n-a 
spus de la început: „Zi numai cu cuvîntul!”, ci la început îşi povesteşte 
numai durerea; că nici nu se aştepta, din pricina marii lui smerenii, ca 
Hristos să-i facă îndată pe voie şi să Se ducă acasă la el. De aceea, cînd 
L-a auzit spunînd: ,JIu venind îl voi vindeca”, I-a spus: „Zi numai cu cuvîn¬ 
tul!”. Durerea nu i-a întunecat judecata, ci chiar în suferinţă filozofa, 
uitîndu-se nu atît la sănătatea slugii sale, cit la a nu părea că face ceva 
necuviincios. Deşi nu L-a silit el pe Hristos, prin rugăminţile sale, să-i 
vindece sluga, ci Hristos, de buna Sa voie, i-a făgăduit vindecarea, 
totuşi şi aşa se temea să nu pară că cererea îi depăşeşte dregătoria şi că 
primeşte un lucru mai presus de merit. 

Ai văzut înţelepciunea sutaşului? Uită-te şi la prostia bătrînilor 
iudeilor, care spuneau: „Este vrednic să-i faci darul acesta” 36 . Ar fi tre¬ 
buit să facă apel la iubirea de oameni a lui Iisus; dar ei îi vorbesc de 
dregătoria sutaşului; şi nici nu ştiu cum să vorbească. Sutaşul însă n-a 
grăit aşa, ci l-a spus că-i cu totul nevrednic nu numai de binefacerea 
Domnului, ci şi de primirea Sa în casa lui. De aceea, după ce a spus: 

„Slugii mea zace în casă bolnav", n-a mai adăugat: „Spune sa se vindece!", 
lemîndu-se că e nevrednic să primească darul, ci I-a vorbit numai de 
durerea sa. N-a stăruit mai departe în rugămintea lui, nici cînd L-a 
văzut pe Hristos binevoitor, ci a rămas mai departe modest, păstrînd 
măsura cuvenită. 

Dacă cineva m-ar întreba: Pentru ce Hristos nu l-a cinstit pe sutaş, 
ducmdu-Se în casa Iui?, îi voi răspunde aşa: Hristos l-a cinstit foarte 
mult. Mai întîi, pentru că a arătat tuturor de ce simţăminte era însufleţit 
sutaşul cînd a spus că nu i vrednic să se ducă în casa lui; apoi, pentru că 
i a dat împărăţia cerurilor şi l-a preţuit mai mult decît pe tot poporul 
iudeu. Pentru că sutaşul s-a socotit nevrednic să-L primească pe Hristos 
in casa sa, a ajuns vrednic de împărăţia cerurilor şi vrednic de dobîndi- 
rea bunătăţilor de care se bucură Avraam. 

- Dar pentru ce leprosul, m-ar întreba cineva, n-a fost lăudat de 
Hristos, deşi a spus lucruri mai mari decît sutaşul? N-a spus ca sutaşul 
atît: „Zi numai cu cuvîntul”, ci ceva cu mult mai mult: „Voieşte numai!”; 
aceleaşi cuvinte pe care profetul le-a rostit despre Tatăl: „Toate cîte a 
voit a făcut” 37 . 

- A fost lăudat şi leprosul. Cînd Iisus i-a spus leprosului: „Du darul 
pe care Ta poruncit Moise spre mărturie lor” 38 , nu i-a spus altceva decît: 
„Vei fi acuzatorul lor, pentru că ai crezut”. De altfel nu-i acelaşi lucru să 
crezi fiind iudeu şi să crezi nefăcînd parte din neamul iudeu. Că sutaşul 
nu era iudeu se vede şi de acolo că era sutaş, dar şi din cuvintele Dom¬ 
nului: „Nici în Israel n-am aflat atîta credinţă”. 




Este mare lucru ca un om, care nu făcea parte din neamul iudaic, să 
aibă despre Hristos o părere atît de mare. După socotinţa mea, sutaşul 
se gîndea că oştirile cele cereşti, bolile, moartea şi toate celelalte se 
supuneau lui Hristos, aşa cum i se supuneau lui ostaşii săi. De aceea şi 
spune: „Că şi eu sint om sub stăpînire”; cu alte cuvinte sutaşul spunea: 
„Tu eşti Dumnezeu, eu sînt om; eu sînt sub stăpînire, Tu nu eşti sub stă¬ 
pînire. Aşadar, dacă eu, om fiind şi sub stăpînire, am atîta putere, cu 
mult mai mult Tu, Care eşti Dumnezeu şi nu eşti sub stăpînire”. Sutaşul 
voia să-L încredinţeze cu tărie pe Iisus că nu rosteşte aceste cuvinte ca 
să arate că este vreo asemănare între ei, ci, dimpotrivă, foarte mare deo¬ 
sebi re. „Dacă eu, spune sutaşul, care sînt un supus şi sînt sub stăpînire, 
pot atîta, datorită micii mele funcţii, îneît nimeni nu-mi stă împotrivă. 

t i st* va lact* tot ce poruncesc, chiar cinci poruncile sînt diferite - „Că zic 
acestuia: „l)u-te!”şt se duce, şi altuia: „ Vino!"p vine " v> -, cu mult mai mult 
vei putea Tul”. 

Unii citesc acest loc din Matei aşa: „Că dacă eu, care sînt om”; 
apoi, după ce pun un semn de punctuaţie, adaugă: „Avînd sub stăpîni- 
rea mea ostaşi”. 

1 u uită-mi-te că sutaşul a arătat că Hristos poate să stăpînească 
moartea ca pe un rob şi poate să-i poruncească ca Stăpîn. Cînd spune: 
„Vino!” şi vine şi: „Du-te!” şi se duce , sutaşul acesta spune „Dacă 
porunceşti să nu vină peste el moartea, nu va veni”. Ai văzut cît era de 
credincios? Căci ceea ce avea să fie cunoscut tuturora mai tîrziu, sutaşul 
o ştia; ştia că Hristos are putere asupra morţii şi vieţii, că pogoară la 
porţile iadului şi ridică. Şi n-a vorbit numai de ostaşi, ci şi de slugi, la 
care ascultarea e şi mai mare. Şi deşi avea o credinţă atît de puternică, 
se socotea totuşi nevrednic. Hristos însă arătîndu-i că este vrednic să-i 
intre în casă, l-a cinstit şi mai mult; l-a admirat, l-a lăudat înaintea tutu¬ 
rora şi i-a dat mai mult decît i-a cerut. Sutaşul venise să ceară numai 
sănătate trupească pentru sluga sa şi a plecat luînd cu sine şi împărăţia 
cerurilor. Ai văzut că s-au şi împlinit cuvintele: „Căutaţi împărăţia ceru¬ 
rilor şi acestea toate se vor adăuga vouă ” 40 . Pentru că a arătat multă credinţă 
şi smerenie, Hristos i-a dat cerul şi i-a adăugat şi sănătatea slugii. Şi nu 
l-a cinstit numai cu alîta, ci i-a arătat că intră în locul celor scoşi din 
împărăţia cerurilor. Iar prin aceasta Hristos face cunoscut tuturora că 
mîntuirea se dobîndeşte prin credinţă, nu prin faptele legii vechi. De 
aceea darul împărăţiei cerurilor nu este numai pentru iudei, ci şi pentru 
păgîni; şi mai mult pentru păgîni decît pentru iudei. „Să nu socotiţi, 
spune Hristos, că darul împărăţiei cerurilor s-a dat numai sutaşului! 
Darul acesta va fi dat întregii lumi!” Spunea acestea, profeţind despre 
păgîni, dîndu-le bune nădejdi. Că în mulţimile de oameni, care îl 
urmau, erau şi păgîni din Galileea neamurilor. Spunea acestea ca să nu-i 
lase fără nădejde pe păgîni şi să alunge din mintea iudeilor gîndul că 
numai ei sînt poporul ales. Hristos nu vorbise pînă acum de venirea 
păgînilor la credinţă, pentru ca nu cumva cuvintele Sale să supere pe 
ascultătorii Săi şi pentru ca să nu le dea pricină de atac; prilejuit însă de 
credinţa sutaşului, vorbeşte şi de asta, dar nici acum nu rosteşte cuvîn- 
tul „pagîn"; n-a spus: „mulţi păgîni", ci: „Mulţi de la răsărit şi de la apus " 41 . 
A arătat pe păgîni, dar n-a supărat pe iudei: cele spuse erau învăluite. 
Nu numai aceasta învăluieşte noutatea învăţăturii Sale, ci şi prin înlo¬ 
cuirea „împărăţiei cerurilor” cu „ sînurile lui Avraam”. Că nici nu le era 

cunoscut numele de „împărăţia cerurilor”; şi Domnul vorbeşte de sînu- 
rile lui Avraam, pentru că pe iudei îi ustura mai mult această pierdere. 
Tot aşa şi Ioan Botezătorul n-a vorbit îndată despre gheenă, cile-a spus 
ceea ce-i durea mai mult: „Să nu vi separă că puteţi zice: „Sîntem copiii lui 
Avraam”! 42 Odată cu aceasta Hristos a arătat că nu este potrivnic Ve¬ 
chiului Testament. Preţuind pe patriarhi şi numind sînurile lor fericirea 
celor buni, surpă din temelii această bănuială. Nimeni să nu creadă că 
pe iudei îi ameninţă numai o singură pedeapsă! Că dublă este pedeapsa 
iudeilor şi dublă este şi fericirea păgînilor; iudeii nu numai că au pier¬ 
dut sînurile lui Avraam, ci au pierdut ce era al lor; păgînii nu numai că 
au dobîndit împărăţia cerurilor, ci au dobîndit ce nu se aşteptau; şi pe 
lingă acestea şi o a treia, că au luat cele ale iudeilor. Hristos îi numeşte 
pe iudei „fiii împărăţiei” 43 , pentru că împărăţia cerurilor lor le era pic 


acelea. Apoi, pentru că spusele lui Hristos erau o hotărîre, o face cre¬ 
zută prin minunea săvîrşită, după cum minunea la rîndul ei a fost întă¬ 
rită de profeţia realizată mai tîrziu. 

Cel ce nu crede deci în însănătoşirea de atunci a slugii sutaşului, să 
creadă pe temeiul profeţiei realizate astăzi. Că şi profeţia, chiar înainte 
de realizarea ei, a ajuns cunoscută atunci pe temeiul minunii. De aceea 
Iisus a rostit mai întîi profeţia, după aceea a vindecat sluga bolnavă, 
pentru ca să fîe crezute cele viitoare pe temeiul celor prezente şi ceea ce 
este mai mic, pe temeiul a ceea ce este mai mare. Nu-i deloc nefiresc, 
ba, dimpotrivă, o lege raţională şi dreaptă, ca cei virtuoşi să se bucure 
de bunătăţi, iar cei păcătoşi să sufere dureri; dar e mai presus de fire să 
înzdrăveneşti un slăbănog şi să învii un mort. Totuşi, la acest lucru, 
mare şi minunat a contribuit, nu puţin, şi sutaşul; lucrul acesta l-a arătat 
şi Hristos prin cuvintele: „Du-te §i cum ai crezut, fie ţie!” 44 . Ai văzut că 
vindecarea slugii a proclamat puterea lui Hristos, a făcut cunoscută cre¬ 
dinţa sutaşului şi a făcut crezută profeţia? Dar, mai bine spus, toate au 
proclamat puterea lui Hristos. Că Iisus n-a tămăduit numai trupul slu¬ 
gii, ci, prin minune, a atras la credinţă şi sufletul sutaşului. Tu însă nu mi te 
uita numai că sutaşul a crezut, că sluga s-a vindecat, ci minunează-te şi de 
iuţeala vindecării. Aceasta a arătat-o evanghelistul prin cuvintele: „Şi s-a 
vindecat sluga lui în ceasul acela” 45 , aşa precum a spus şi despre lepros: 
„îndată s-a curăţit” 46 . Puterea lui Hristos s-a arătat nu numai prin aceea 
că a vindecat sluga sutaşului, ci şi prin aceea că vindecarea s-a făcut în 
chip minunat şi într-o clipită. Şi nu numai prin aceasta ne este de 

folos, ci şi prin aceea că de cîte ori face Iisus cîte o minune vorbeşte şi 
de împărăţia cerurilor şi caută să ne atragă pe toţi spre ea. Chiar pe cei 
pe care-i ameninţă că are să-i alunge din împărăţia cerurilor, nu-i ame¬ 
ninţă ca să-i alunge, ci ca să-i înfricoşeze cu aceste cuvinte, spre a-i 
atrage la împărăţia cerurilor. Iar dacă nu se folosesc nici de pe urma 
acestei ameninţări, apoi toată vina e a lor şi a tuturor celor ce suferă de 
aceeaşi boală. Poţi vedea că s-a întîmplat aceasta nu numai cu iudeii, ci 
şi cu cei ce au crezut. Că şi Iuda era fiu al împărăţiei şi auzise împreună 
cu ucenicii: „Veţi şedea pe cele douăsprezece tronuri” 47 , dar a ajuns fiu al 
gheenei; iar etiopianul , barbar fiind - din cei de la răsărit şi de la apus 
- s-a bucurat de cununi împreună cu Avraam, cu Isaac şi ci 1 Iacov. 
Aceasta se întîmplă şi acum în vremea noastră. „Că mulţi dinţii vor fi pe 
urmă, a spus Hristos, şi cei de pe urmă, întîi” 49 . Hristos a spus aceste 
cuvinte pentru ca nici cei din urmă să nu se trîndăvească, gîndindu-se 
că nu mai au nici o putere să ajungă în frunte, şi nici cei dintîi să nu se 
încreadă prea mult în ei înşişi gîndindu-se că sînt în frunte. Acelaşi 
lucru l-a profeţit mai înainte şi Ioan Botezătorul, spunînd: ,J)umnezeu 
poate şi din pietrele acestea să ridice fii lui Avraam” 50 . Şi pentru că profeţia 
avea să se împlinească, a fost predicată mai dinainte, pentru ca nimeni 
să nu se tulbure la împlinirea ei, de un lucru aşa de minunat. Ioan o dă 
numai ca posibilă, că o spusese primul; Hristos însă o dă ca sigură şi o 
întăreşte prin minunea săvîrşită îndată după rostirea profeţiei. 


V 


Deci cei ce stăm 7 ' să nu ne încredem, ci să ne spunem: „Celui ce i se 
pare că stă să ia aminte să nu cadă” 52 ; dar nici cei căzuţi să nu se descura¬ 
jeze, ci să spună: ,^4u doară cel ce cade nu se scoală?” 53 . Sînt mulţi oameni 
care s-au urcat pînă în înaltul cerului, au arătat mare răbdare, au îmbră¬ 
ţişat pustia şi n-au văzut femeie nici în vis, şi totuşi, trîndăvindu-se 
puţin, s-au împiedicat şi au ajuns în prăpastia păcatului. Alţii, dimpo¬ 
trivă, de acolo s-au urcat la cer; şi de pe scenă şi de la dans au îmbrăţişat 
vieţuirea îngerească; au ajuns atît de virtuoşi încît au pus pe fugă pe demoni 
şi au făcut şi alte minuni. Pline sînt Scripturile cu astfel de pilde, plină şi viaţa 
de azi! Desfrînaţii şi afemeiaţii închid gurile maniheilor, care, slujind dia- 

voiului, spun că viciul nu se poate schimba, care fac moi mîinile celor 
ce vor să-şi îmbunătăţească viaţa, care distrug întreaga viaţă ome¬ 
nească. Maniheii, care au aceste învăţături greşite, nu numai că defaimă 
cele viitoare, dar, pe cît le stă în putinţă, răstoarnă şi pe cele de aici cu 
susul în jos. Se va mai îngriji, oare, vreodată de virtute cel care trăieşte 
în păcat, cînd crede că este cu neputinţă să se întoarcă la virtute şi să se 
schimbe în bine? Dacă chiar acum, cînd sînt legi, cînd ne ameninţă 
pedepse, cînd pe mulţi îi îndeamnă slava cea din ceruri, cînd ne 
aşteaptă gheena, cînd ni s-a făgăduit împărăţia, cînd cei răi sînt ocăriţi, 
iar cei buni lăudaţi, dacă chiar acum abia de se mai găsesc cîţiva care 
vor să asude pentru virtute, cine-ar mai putea opri prăpădul şi stricăciu¬ 
nea dacă toate acestea ar dispărea? 


Cunoscînd, aşadar, viclenia diavolească şi ştiind că maniheii şi cei 
care învaţă că destinul conduce viaţa omenească se împotrivesc tutu¬ 
ror: legiuitorilor păgîni, poruncilor lui Dumnezeu, dreptei raţiuni, cre¬ 
dinţei comune a tuturor oamenilor, şi a barbarilor şi sciţilor şi a tracilor, 
să fim cu mintea trează, iubiţilor, să spunem adio tuturor acelora şi să 
mergem pe calea cea strimtă 54 , cu încredere şi cu teamă; cu teamă, 
pentru că prăpastie e şi în dreapta şi în stînga; cu încredere, pentru că în 
fruntea noastră merge Iisus. Să mergem cu mintea trează şi ochii des¬ 
chişi. O clipă de nu eşti atent, te-ai şi prăbuşit. Că nu sîntem doar noi 
mai cu luare-aminte decît David, care o clipă şi-a lăsat sufletul nesu¬ 
pravegheat şi s-a şi prăbuşit în prăpastia păcatului. Dar s-a ridicat 
îndată. Nu te uita numai că a păcătuit, ci şi că şi-a curăţit păcatul. Că de 
asta s-a scris istoria aceea, nu ca să-l vezi căzut, ci ca să-l admiri ridicat, 
ca să înveţi că trebuie să te ridici şi tu cînd cazi. După cum doctorii vor¬ 
besc în cărţile lor de medicină de bolile cele mai grele şi arată cum tre¬ 
buie vindecate, pentru ca, prin deprinderea cu vindecarea bolilor mai 
grele, să poată tămădui cu uşurinţă şi pe cele mai uşoare, tot aşa şi Dum¬ 
nezeu a dat ca pildă cele mai mari păcate, pentru ca şi cei care fac 
păcate mai mici să poată găsi uşor leacul păcatelor lor, văzînd cum au 
fost vindecate păcatele cele mari. Dacă au fost vindecate acelea, cu atît 
mai mult cele mai mici. Să nu uităm, dar, şi cum a păcătuit fericitul 
David, dar şi cît de repede s-a ridicat. 

- Care a fpst păcatul lui David? 

- A făcut desfrînare şi a ucis 55 . Nu mă mşinez să strig în gura mare păca- 
tul lui! Dacă S fin tul Duh n-a socotit o ruşine să ne facă cunoscută această 
istoric, cu atît ma mult cu nu trebuie s-o ascund. Dc aceea nu numai 
ca strig în gura mare păcatul lui David Iar mai adaug şi încă ceva. 

Toţi cîţi ascund păcatul lui David, ei mai cu seamă, îi pun în umbră vir¬ 
tutea. Şi după cum cei care trec sub tăcere lupta cu Goliat îl lipsesc pe 
David de mari cununi tot aşa şi cei care lasă la o parte istoria păcatu¬ 
lui său. Nu par, oare, ciudate cuvintele mele? Dar aşteptaţi puţin şi 
atunci veţi vedea că am dreptate să grăiesc aşa. Pentru aceasta voi şi 
zugrăvi amănunţit păcatul lui David, voi întrebuinţa cuvinte tari, 
pentru ca să pun şi mai mult în lumină puterea leacului, care i-a tămă¬ 
duit păcatul. Ce voi mai adăuga? Virtutea lui David! Iar virtutea lui îi 
face şi mai mare păcatul. O faptă nu se judecă în sine însăşi, ci în legă¬ 
tură cu cel ce o săvîrşeşte. Că spune Scriptura: „Cei tari, cumplit se vor 
certa” 57 ; şi: „Cel care a ştiut voia stăpînului său şi n-a făcut-o se va bate 
mult” 58 . Deci cu cît cunoşti mai mult, cu atît eşti mai mult pedepsit. De 
aceea preotul care face acelaşi păcat ca şi mireanul nu primeşte 
pedeapsa mireanului, ci o pedeapsă mult mai grea. Probabil că aţi şi 
început să tremuraţi şi să vă temeţi văzînd că îl acuz din ce în ce mai 
mult pe David şi vă minunaţi că mă îndrept spre prăpastie. Dar am atîta 
încredere în David, încît merg chiar mai departe; cu cît îi voi mări 
păcatul, cu atît mai mult îl voi putea lăuda. 

- Dar ce poţi spune mai mult decît ai spus? m-ar întreba cineva. 

- Pot. Şi pot foarte bine! După cum pe Cain îl poţi învinui nu 
numai de crimă, ci de o crimă mai rea decît multe crime - că n-a ucis pe 
un străin, ci pe fratele său; n-a ucis pe un frate vinovat, ci pe un nevino¬ 
vat; n-a ucis, după ce alţii mulţi uciseseră înaintea lui, ci el este cel dintîi 
care a adus pe faţa pământului uciderea -, tot aşa şi David: nu numai 
omorul îi era păcatul; cel care-1 săvîrşise nu era un om de rînd, ci profet; 
n-a ucis un vinovat, ci un nevinovat; el era marele vinovat, că el răpise 
soţia celuilalt; după o crimă a mai adăugat şi alta. 

Aţi văzut că n-am cruţat pe dreptul David? Aţi văzut că i-am spus 
fără sfială păcatele? Totuşi am atîta încredere în apărarea ce-a făcut-o 
David pentru păcatele sale, încît aş vrea, în ciuda mărimii păcatului 
său, să am în faţa mea şi pe manihei, care iau în derîdere păcatele lui 
David şi pe ereticii marcioniţi, ca să pot să le închid desăvîrşit gura. 
Aceia spun că David a ucis şi a săvârşit adulter. Eu nu spun numai atît, 
ci că a făcut o îndoită crimă: şi din pricină că a ucis un nevinovat, şi din 
pricină că era şi profet şi împărat. 

, r >fi. / Ref-i 17, 11) , r >2. 

f>7. tn[. Sol. (i, fi. 

, r »K. I ura 12, 17. 

VII 

Nu este acelaşi lucru să săvîrşească aceeaşi faptă unul care a fost 
învrednicit cu Duhul Sfînt, care a primit atîtea binefaceri, care a avut 
atîta îndrăznire înaintea lui Dumnezeu, care a ajuns la asemenea vîrstă 
- şi un altul lipsit de toate aceste daruri. Şi totuşi mai cu seamă prin 
aceea este de admirat acest vrednic bărbat, că da, a căzut în adîncul 
păcatului, dar nu şi-a pierdut curajul, nu a deznădăjduit, nu s-a trîndăvit 
cînd a primit lovitură puternică ele la diavol, ci iute, dar mai bine spus 
îndată, i-a dat cu toată tăria o lovitură mai puternică decît cea primită. 
Lupta dintre diavol şi David s-a petrecut ca în război, ca în prima linie 
de bătaie; un barbar înfige suliţa în pieptul unui ostaş viteaz sau îi slo¬ 
boade o săgeată în stomac; apoi îl răneşte a doua oară mai greu decît 
înainte; cel ce a primit aceste cumplite răni cade jos plin tot de sînge, 
dar iute se scoală, aruncă suliţa împotriva duşmanului său şi-l lasă 
îndată mort pe cîmpul de bătaie. Tot aşa şi în lupta dintre diavol şi 
David. Cu cît vei spune că e mai mare rana primită de David, cu atît vei 
arăta mai minunat sufletul celui rănit, că a avut tăria, după rana aceea 
cumplită, să se scoale şi să se aşeze chiar în fruntea falangei şi să-şi 
doboare duşmanul care îl rănise. Cît e de mare fapta lui David o ştiu 
mai ales cei ce cad în mari păcate. Cînd mergi pe drum drept şi nu te 
sileşte nimeni să alergi, n-ai nevoie de curaj şi nici nu-i nevoie să fii 
tînăr - că îţi ţine tovărăşie de drum nădejdea cea bună, care te îmbol¬ 
deşte, te întăreşte şi-ţi pune aripi la picioare -, dar ai nevoie şi de putere 
tinerească şi de curaj ca să poţi lua de la început acelaşi drum, după ce 
ai ajuns la capătul lui, după ce ai pierdut totul şi nenumăratele cununi şi 
multele trofee şi strălucitele victorii. 

Dar ca să fac mai clare cuvintele mele, voi încerca să vă dau o altă 
pildă, tot atît de potrivită ca şi cea de mai înainte. închipuieşte-ţi stăpî- 
nul unei corăbii, care a străbătut cu corabia Iui nenumărate mări, care 
la sfîrşitul călătoriei, după ce a înfruntat multe furtuni şi valuri, după ce 
a scăpat de stîncile ascunse în mare, se scufundă cu corabia plină de 
mărfuri şi de bogăţii chiar în gura portului şi abia scapă cu sufletul din 
acest groaznic naufragiu. Te rog să-mi spui cu ce ochi va mai privi omul 
acesta marea, comerţul pe mare, călătoria pe mare, cu toate ostenelile şi 
necazurile ei? Va mai voi, oare, vreodată, în afară de cazul că are un 
sufiet foarte curajos, să vadă coasta mării sau corabia sau portul? Eu n-o 
cred! Va sta ascuns, va socoti ziua noapte, nu va avea încredere în 
nimeni şi în nimic; va voi mai degrabă să trăiască din cerşit, decît să 
mai pună piciorul pe-o corabie. Fericitul David n-a fost aşa. S-a dus şi el 
la fundul mării după nenumărate osteneli şi sudori, dar n-a rămas aco¬ 
peri! de ape, ci s-a urcat din nou în corabie, a întins pînzele, a pus mina 
pe cii ma corăbiei, a începu! aceleaşi munci şi şi a făcut iarăşi mai mare 










bogăţia. Dacă este lucru minunat să te ţii pe picioare şi să nu rămîi la 
pămînt cînd ai căzut, cîte cununi nu meriţi cînd te ridici şi faci fapte aşa 
de mari? Şi multe pricini îl împingeau pe David la deznădejde: mai 
întîi mărimea păcatului; al doilea, că a săvîrşit acest păcat, nu la începu¬ 
tul vieţii, cînd şi nădejdile sînt mai mari, ci la sfîrşitul vieţii - nici cel ce 
face comerţ pe mare nu suferă atîta cînd i se îneacă corabia chiar la ple¬ 
carea din port, ca atunci cînd izbeşte corabia de o stîncă la întoarcere, 
cînd corabia e încărcată cu nenumărate mărfuri al treilea, că a săvîr¬ 
şit păcatul după ce adunase mare bogăţie de fapte bune. Că nu era mică 
încărcătura de fapte bune cînd a făcut păcatul; de pildă faptele lui mari 
de pe timpul tinereţii, pe cînd păştea oile; lupta împotriva lui Goliat, 
cînd a cîştigat victoria aceea strălucită; filozofia arătată faţă de Saul, 
cînd a arătat răbdare evanghelică - l-a avut de atîtea ori pe duşman în 
mînă şi totuşi nu i-a făcut nimic; a dorit mai bine să-şi piardă patria, 
libertatea şi chiar viaţa, decît să omoare pe cel ce se pornise cu nedreptate 
împotriva lui -; mai tîrziu apoi, după ce a ajuns împărat, faptele lui de vir¬ 
tute n-au fost mai mici; în afară de acestea şi părerea mulţimii şi pierderea 
unei slave atît de strălucite, nu puţin l-au tulburat; că nici nu l-a împodobit 
atît de mult porfira împărătească, pe cît l-a ruşinat murdăria păcatului. 


VIII 


Ştiţi cu toţii cît e de dureros să ni se spună păcatele în auzul tuturora! 
Trebuie să ai un suflet mare ca să nu-ţi pierzi curajul cînd te acuză atîţia 
oameni şi cînd atîţia oameni sînt martori ai păcatelor tale. Cu toate 
acestea, acest curajos bărbat a smuls din sufletul său aceste săgeţi. Şi atît 
de mult a strălucit mai tîrziu, atît de bine şi-a curăţit murdăria păcatului, 
atît de curat a ajuns, încît a putut, chiar după moartea lui, să uşureze 
păcatele urmaşilor săi. Şi ce spunea Dumnezeu despre Avraam, o 
spune şi despre David; dar, mai bine spus, cu mult mai mult de David. 
Despre patriarh spusese: ,JWi-am adus aminte de legămîntul făcut cu 
Avraam” 59 . Cînd vorbeşte de David, nu vorbeşte de legămînt. 

- Dar despre ce? 

- „Pentru David, sluga Mea, voi apăra cetatea aceasta” 60 . Pentru dra¬ 
gostea ce-i purta Dumnezeu lui David, Dumnezeu n-a îngăduit ca Solo- 
mon să-şi piardă împărăţia, cu tot păcatul mare săvîrşit de el. Atît de 
mare a fost slava lui David, încît Petru, după atîţia ani, a grăit aşa iudei¬ 
lor în cuvîntarea sa: „Se cade să vorbesc cu îndrăzjnire către voi de patriar¬ 
hul David, că a şi murit şi a şi fost îngropat” 61 . Iar Hristos, grăind iudei- 





M. % 2 , 2 . r >. 
(10. Isaiu :»7, :i, r ). 
(.1 lupte 2, 2!). 

lor, arată că David, după păcat, a fost învrednicit de atîta har al Sfîntu- 
lui Duh incit a fost învrednicit să profeţească despre Dumnezeirea Sa; 
şi chiar cu această profeţie le închide gura iudeilor, spunînd: «Dar cum 
David cu duhul îl numeşte pe El Domn? zicind: „Zis-a Domnul Domnului 
Meu: Şezi de-a dreapta Mea”» 62 . Şi s-a întîmplat cu David ce se întîm- 
plase cu Moise. După cum-Dumnezeu a pedepsit, împotriva voinţei lui 
Moise, pe Maria, sora lui, pentru ocara adusă fratelui ei, pentru că îl 
iubea foarte mult pe sfînt, tot aşa Dumnezeu a pedepsit, împotriva voin¬ 
ţei lui David, pe Abesalom, fiul lui, pentru ocara adusă tatălui său. Sînt 
de ajuns şi aceste dovezi, dar, mai bine spus, acestea înaintea altora, ca 
să arate virtutea lui David. Cînd Dumnezeu dă o hotărîre nu trebuie s-o 
mai iscodeşti. Dar dacă vreţi să cunoaşteţi cu de-amănuntul filozofia lui 
David, o puteţi afla citind istoria vieţii sale de după săvîrşirea păcatului, 
ca să vedeţi îndrăznirea lui către Dumnezeu, dragostea sa, sporul său de 
virtute, viaţa lui desăvîrşită pînă la cea din urmă suflare. 

Avînd aceste pilde, să fim cu mintea trează şi să ne străduim să nu 
cădem. Iar dacă vreodată am cădea, să nu rămînem jos. Nu v-am dat ca 
pildă păcatele lui David ca să vă îndemn la păcat, ci ca să vă fac şi mai 
mare frica de păcat. Dacă dreptul David a căzut în nişte păcate atît de 
mari, pentru că n-a fost cu băgare de seamă cîteva clipe doar, ce nu 
vom păţi noi, care, de dimineaţa pînă seara nu avem grijă de sufletul 
nostru? Nu te uita deci la David că a căzut, ca să te trîndăveşti, ci uită-te 
cîte fapte de virtute a făcut după aceea, cîte plîngeri şi cîtă căinţă pre¬ 
lungită zile şi nopţi n-a arătat, dînd drumul la izvoare de lacrimi, spălîn- 
du-şi patul cu lacrimi' 11 şi îmbrăcîndu-se cu sac 04 , pe lingă toate acestea. 
Dacă David a avut nevoie de o atît de mare pocăinţă, cînd ne vom mai 

E utea noi, oare, mîntui, cînd stăm nesimţitori după ce păcătuim atîta? 

>acă ai multe fapte bune, poţi uşor să-ţi acoperi cu ele păcatele; dar 
dacă eşti gol de fapte bune, fiecare păcat îţi face o rană de moarte. 

Ca să nu se întîmple asta, să ne înarmăm cu fapte bune. De săvîr- 
şim vreun păcat, să ni-1 curăţim îndată, ca să fim învredniciţi să trăim 
viaţa aceasta de pe pămînt spre slava lui Dumnezeu şi să ne bucurăm şi 
de viaţa cea viitoare, pe care facă Dumnezeu ca noi toţi să o dobîndim, 
cu harul şi cu iubirea de oameni a Domnului nostru Iisus Hristos, 
Căruia slava şi puterea în vecii vecilor, Amin. 

(>2. Matei 22, 43-44. 

<>3. Ps. 6, 6. 

04. Ps. 34, 12. 

„Şi venind Iisus în casa lui Petru, 
a văzut pe soacra lui zăcînd cuprinsă de friguri. 
Şi S-a atins de mîna ei şi au lăsat-o frigurile 
şi s-a sculat şi slujea Lui ” 1 



Evanghelistul Marcu a adăugat: „îndată” 2 , voind să arate şi timpul. 
Evanghelistul Matei a vorbit numai de minune, fără să menţioneze tim¬ 
pul; ceilalţi doi evanghelişti 3 spun că bolnava L-a rugat; Matei a tăcut şi 
acest lucru. Aceasta nu înseamnă că evangheliştii se contrazic, ci că 
Matei istoriseşte minunea mai pe scurt, iar Marcu şi Luca mai precis. 

- Dar pentru ce S-a dus Iisus în casa lui Petru? 

- După părerea mea, ca să mănînce. Lucrul acesta l-a arătat evan¬ 
ghelistul cînd a spus: „S-a sculat şi slujea Lui”. Hristos poposea în casele 
ucenicilor Lui - cum a poposit şi la Matei, atunci cînd l-a chemat la 
apostolat 4 - ca să-i cinstească şi să le mărească rîvna. 

Uită-mi-te şi aici la respectul lui Petru faţă de Dascălul său! Avea pe 
soacra lui acasă bolnavă, cuprinsă tare de friguri şi nu L-a dus pe Dom¬ 
nul în casa lui, ci a aşteptat să-Şi termine învăţătura şi să vindece pe toţi 
ceilalţi bolnavi; şi atunci L-a rugat, după ce a intrat în casă. Astfel Petru, 
chiar de la început, a fost învăţat să pună nevoile altora înaintea nevoi¬ 
lor lui. Nu Petru L-a rugat pe Domnul să intre în casă, ci Domnul i-a 
păşit pragul casei, din proprie iniţiativă, după ce sutaşul spusese: „Nu 
sînt vrednic să intri sub acoperişul meu” 5 . îi arată ucenicului cîtă cinste îi 
face! Gîndeşte-te cum erau locuinţele acestor pescari! Şi totuşi Domnul 
n-a socotit nevrednic să intre în colibele acelea sărmane, învăţîndu-te 
să calci în picioare mîndria omenească. 

Iisus vindecă uneori cu cuvîntul, alteori întinde mîna, iar alteori face şi 
una şi alta, pentru a pune sub ochi vindecarea. Nu voia să facă tot¬ 
deauna minunile în văzul şi auzul tuturora; trebuia chiar să le ascundă, 

I. Matei 8, 14. 

2 Marcu 1, 30. 

3. Marcu 1, 30; l.ura 1, 38. 

I. Matei 0. !) 10. 

!> Mala 8, 8 

mai ales de ucenicii Lui, că ei, de bucurie, ar fi dus vestea pretutindeni. 
Aceasta se vede lămurit de acolo că după ce S-a pogorît de pe muntele 
Taborului a trebuit să poruncească ucenicilor Săi să nu spună nimănui 
de schimbarea Sa la faţă' 1 . 

Aşadar, după cc S-a atins dc trupul soacrei lui Petru, nu numai că 
i-a potolit triburile, dar a făcut-o şi deplin sănătoasă. Era o boală uşoară; 
totuşi prin felul vindecării, Domnul Şi-a arătat puterea. Ştiinţa medicală 
n-ar fi putut-o vindeca aşa. Ştiţi doar cu toţii că bolnavii de friguri tre¬ 
buie să mai stea încă multă vreme, după ce îi lasă frigurile, pînă să se 
facă deplin sănătoşi. Dar atunci toate s-au petrecut deodată. Şi nu 
numai atunci, ci şi cînd a potolit furtuna pe mare 7 . N-a potolit numai 
vînturile şi furtuna, ci a oprit îndată şi frământarea mării; lucru cu totul 
neobişnuit, că, chiar dacă se potolesc vînturile, apele se frămîntă multă 
vreme. Cu Hristos nu s-au petrecut lucrurile aşa, ci deodată au încetat 
toate. Tot aşa a fost şi cu soacra lui Petru. De aceea şi evanghelistul, ca 
să scoată aceasta la iveală, a spus: „Şi s-a sculat şi slujea Lui”. Scularea şi 
slujirea erau semne şi ale puterii lui Hristos, dar şi ale dragostei pe care 
soacra lui Petru o avea pentru Hristos. 

Dar pe lîngă acestea, mai putem vedea aici şi altceva, anume că şi 

C rin credinţa unora Hristos dăruieşte altora vindecare - că şi aici alţii 
-au rugat pe Domnul 8 , ca şi cu sluga sutaşului 9 iar Iisus dăruieşte 
vindecare cînd cel care are să fie vindecat crede, dar sau din pricina 
bolii nu poate să meargă la El sau din pricina neştiinţei nu are despre 
Hristos părerea cuvenită Lui sau din pricină că este nevîrstnic. 

«Iar făcîndu-se seară, au adus la Dînsul mulţi îndrăciţi şi a scos duhurile 
din ei cu cuvîntul; şi pe toţi bolnavii i-a tămăduit, ca să se împlinească 
ceea ce s-a spus de proorocul Isaia: „Neputinţele noastre a luat şi bolile 
noastre a purtat”» in . 

Ai văzut că credinţa mulţimii creşte? Era tîrziu, dar nu se îndurau 
să plece, nici nu socoteau că e nepotrivit să aducă la El spre seară pe 
bolnavii lor. Tu însă uită-mi-te la mulţimea mare de bolnavi vindecaţi, 
pe care evangheliştii îi trec sub tăcere! Nu ne vorbesc, nici nu ne istori¬ 
sesc în parte fiecare vindecare, ci, printr-un singur cuvînt, vorbesc de 
un nespus noian de minuni. Apoi iarăşi, ca să nu pui la îndoială măreţia 
minunii, că adică într-o clipită de timp a dezlegat şi a vindecat atîta mulţime 
de oameni şi atît de felurite boli, evanghelistul aduce pe profet martor al 


fi. Matei 17, 9. 

7. Matei 8, 24-27. 

8. Marcu 1, 30. 

celor săvîrşite; ne arata că dovada din Scriptură este puternică, nu mai 
puţin decît înseşi minunile, spunîndu-ne că şi Isaia a vorbit de aceste 
minuni, cînd a zis: „Neputinţele noastre a luat şi bolile noastre a purtat” 11 . 
N-a spus: „a dezlegat”, ci: „a luat"şi „apurtat”, cuvinte care, după păre¬ 
rea mea, sînt spuse mai degrabă despre păcate, în deplin acord cu pro¬ 
fetul Ioan Botezătorul, care a spus: „Iată Mielul lui Dumnezeu, Cel ce 
ridică păcatul lumii” 12 . 


Dar aş putea fi întrebat: 

- Pentru ce aici evanghelistul aduce această profeţie ca mărturie 
pentru vindecarea bolilor? 

- O aduce sau pentru că interpretează această profeţie în sens isto¬ 
ric, sau pentru a arăta că cele mai multe boli sînt pricinuite de păcate 
sufleteşti. Că dacă moartea, cel mai mare rău, îşi are rădăcina şi temeiul 
în păcat 13 , cu atît mai mult majoritatea bolilor; pentru că păcatul ne face 
să fim supuşi patimilor. 

„ Văzind Iisus mulţimi multe împrejurul Lui, a poruncit să treacă de cea¬ 
laltă parte” 14 . 

Uită-te iarăşi la smerenia lui Hristos! Ceilalţi evanghelişti spun că a 
certat pe demoni, ca să nu spună că El este Hristos, Fiul lui 
Dumnezeu 15 ; evanghelistul Matei spune că S-a depărtat de mulţimi. A 
făcut lucrul acesta ca să ne înveţe să fim smeriţi; dar totodată ca să poto¬ 
lească invidia iudeilor şi să ne înveţe să nu facem nimic de ochii lumii. 
Că Domnul nu vindeca numai trupurile, ci îndrepta şi sufletele şi învăţa pe 
oameni filozofia, arătîndu-Şi puterea Sa şi prin una şi prin alta; şi prin aceea 
că vindeca bolile şi prin aceea că nu făcea nimic de ochii lumii. 

Şi mulţimile stăteau pironite de El, iubindu-L, admirîndu-L şi 
voind să-L vadă. Cine ar fi putut să se depărteze de El, cînd făcea 
minuni aşa de mari? Cine n-ar fi vrut să-I vadă chiar numai faţa şi gura, care 
rostea unele ca acelea? Nu era minunat numai cînd făcea minuni, ci chiar 
cînd Se arăta era plin de farmec. Lucrul acesta a vrut să-l spună profetul prin 
cuvintele: „împodobit cu frumuseţe, mai mult decît fiii oamenilor” 16 ;iar cînd 
Isaia spune că „n-avea chip, nici frumuseţe” 17 , Isaia spune cuvintele aces¬ 
tea sau pentru că pune în comparaţie frumuseţea Lui omenească cu 

11. Isaia 53, 4. 

12. Ioan 1, 29. 

13. Rom. 5, 12. 

14. Matei H, ÎS. 

15. Marcu 1, 34; Luca 4, 41. 

Hi. Ps. 44, 3. 

1 7. Isaia 53, 2. 

frumuseţea şi slava nespusă şi negrăită a Dumnezeirii Sale sau pentru că 
istoriseşte cele ce se vor petrece în timpul patimilor, necinstea suferită 
în vremea răstignirii şi smerenia arătată în toate împrejurările de-a lun¬ 
gul întregii Sale vieţi. 

Hristos n-a poruncit să treacă de cealaltă parte pînă ce n-a vindecat 
mai întîi pe toţi bolnavii. Nici mulţimea nu L-ar fi lăsat. După cum pe 
Munte mulţimile au stat lîngă Hristos nu numai cînd vorbea, ci L-au 
urmat şi după ce a terminat cuvîntarea Sa, tot aşa şi acum; L-au înconju¬ 
rat nu numai cînd făcea minuni, ci şi după ce a terminat. Aveau mare 
folos chiar numai uitîndu-se la chipul Domnului. Gîndeşte-te cît trebuie 
să fi strălucit chipul Stăpînului nostru obştesc atunci, dacă Moise avea 
faţa plină de slavă 18 , iar Ştefan arăta ca un înger? 19 Poate că mulţi s-au 
aprins acum de dorinţa de a vedea chipul Domnului; dar dacă voim, 
vom vedea un chip cu mult mai frumos decît cel de atunci. Dacă vom 
duce viaţa aceasta cu îndrăznire, îl vom primi pe Domnul pe nori, 
întîmpinîndu-L într-un trup nemuritor şi nestricăcios 20 . 

Uită-te că Domnul nu alungă mulţimile, ca să nu le supere. Nu le-a 
spus: „Plecaţi de aici!”, ci a poruncit să treacă de cealaltă parte, dîn- 
du-le a înţelege că pot negreşit să vină şi acolo. Şi mulţimile I-au arătat 
atîta dragoste, încît L-au urmat şi de cealaltă parte cu dragă inimă. 

Iar un rob al banilor, un om foarte îngîmfat, 


>r Apropiindu-se de El, I-a spus: învăţătorule, voi merge după Tine oriunde 
vei merge'’ 21 ,. 

Ai văzut ce mare îngîmfare? S-a apropiat cerînd să nu fie numărat 
cu mulţimea, ci arătînd că este mai presus de gloată. Aşa nărav au 
iudeii! Te plictisesc la timp nepotrivit. Tot aşa, mai tîrziu, un altul, pe 
cînd toţi tăceau, el sare şi spune: „Care e cea dinţii poruncă din lege?” 22 . 
Totuşi Stăpînul nu l-a ţinut de rău pentru îndrăzneala lui la timp nepo¬ 
trivit, ca să ne înveţe să suportăm pe nişte oameni ca aceştia. Tot în 
acest scop, Domnul nu mustra, în auzul tuturora, pe cei care veneau la 
El cu gînduri rele; le răspundea după inima lor, ca să înţeleagă numai ei 
mustrarea, fiindu-le de un îndoit folos: întîi că le arăta că ştie ce au pe 
cuget, apoi că le dădea putinţa să-şi îndrepte viaţa prin aceea că nu i-a 
dat de gol în faţa mulţimii. Aşa a făcut Hristos şi cu acest cărturar. Căr¬ 
turarul, văzînd multele Sale minuni şi pe mulţi oameni mcrgînd după 
El, s-a gîndit că ar cîştiga bani de pe urma minunilor lui Hristos. De 
aceea se grăbea să-L urmeze. 


18. leş. 34, 30. 
10. Fapte 6, 15. 

20. I Tes. 4, 17. 

21. Matei 8, 19. 

22. Marcu 12, 28 








- De unde putem şti asta? 

- Din răspunsul dat de Hristos. Că nu răspunde cuvintelor întrebă¬ 
rii, ci gîndurilor ascunse în sufletul lui. 

- Ce-i răspunde? 

- „Te aştepţi, îi spune Hristos, să strîngi bani venind după Mine? 
Dar nu vezi că n-am adăpost, nici atîta cît au păsările? Că 

„Vulpile au vizuini şi păsările cerului cuiburi, dar Fiul Omului n-are 
unde să-Şi plece capul” 23 . 

Prin aceste cuvinte Hristos nu-1 respinge, ci-i mustră gîndul lui 
viclean, dîndu-i putinţa, dacă ar voi, să-L urmeze într-o perspectivă ca 
aceasta. Dar ca să-i vezi viclenia lui, după ce a auzit răspunsul şi s-a 
văzut mustrat, n-a spus: „Sînt gata să te urmez!”. 


III 

Şi în alte multe împrejurări Hristos face la fel. Nu ţine de rău pe faţă 
pe nimeni; dar prin răspunsul dat scoate la iveală gîndul cel rău al celor 
ce se apropiau de El. Tînărului, care I-a spus: „Invăţătorule bune” 24 şi 
care se aştepta ca, prin linguşeală, să-L atragă spre el, Domnul i-a răs¬ 
puns, după gîndul lui, zicîndu-i: „Pentru ce-Mi zici bun? Nimeni nu este 
bun decît numai unul Dumnezeu!” 25 . Altădată, cînd cineva I-a spus: „Iată 
Mama Ta şi fraţii Tăi Te caută!” 26 , ascultă ce răspuns îi dă: „Cine este 
Mama Mea şi cine sînt fraţii Mei?” 27 . A răspuns aşa pentru că cel care-I 
adresase cuvîntul a gîndit ca un om; nu cu dorinţa de a auzi un cuvînt 
folositor, ci ca să arate celor din jurul lui că-L cunoaşte pe Iisus şi ca să 
se mîndrească cu această cunoştinţă. Şi iarăşi, fraţilor Lui, care I-au 
spus: )y Arată-te lumii!” 28 - că voiau să se laude cu El - le-a răspuns: „ Vre¬ 
mea voastră totdeauna este gata, dar a Mea n-a sosit încă ” 29 . La fel a făcut şi 
cu cei care-L întrebau cu gînd curat; de pildă lui Natanail, căruia i-a 
spus: Jată cu adevărat israilitean, întru care nu este vicleşug” 30 . Şi iarăşi 
ucenicilor lui Ioan Botezătorul le-a spus: ,Mergeţi şi spuneţi luiloan cele ce 
auziţi Şi vedeţi” 31 ; n-a răspuns cuvintelor ucenicilor lui Ioan, ci gîndului 
celui care i-a trimis. Şi iarăşi poporului, care era în jurul Lui cînd ucenicii lui 
Ioan I-au pus întrebarea, a vorbit conştiinţei mulţimii, spunînd: „Ce aţi 

23. Matei 8, 20. 

24. Matei 19, 16. 

25. Matei 19, 17. 

26. Matei 12, 47. 

27. Matei 12, 48, 

28. han 7, 4. 

29. han 7, 6. 

30. Ioan I, 47. 

31. l.uea 7, 22. 

ieşit să vedeţi în pustie” 31 . Dar pentru că mulţi din ei socoteau poate pe 
Ioan un om uşuratic şi nestatornic, Hristos le-a îndreptat părerea spu- 
nîndu-le: „Ce aţi ieşit să vedeţi în pustie? Trestie clătinată de vînt? Sau om 
îmbrăcat în haine moi?” 33 . Prin aceste două pilde Hristos a arătat că Ioan 
nu-i nestatornic prin fire şi nici nu-i moleşit de trai bun. Astfel a răs¬ 
puns gîndului ascuns al celor din jurul Lui. 

Uită-te cît de multă smerenie a arătat Hristos şi în această împreju- 
rarel Nu i-a spus cărturarului: „Am casă, dar o dispreţuiesc!”, ci: „Nu 
aml”, Răspunsul Său e şi precis şi plin de smerenie. La fel este Hristos 
cînd mănîncă şi bea, cînd pare că face contrarul decît făcea Ioan Bote¬ 
zătorul; toate le face pentru mîntuirea iudeilor; dar, mai bine spus, a 
întregii lumi, închizînd în acelaşi timp şi gurile ereticilor şi voind toto¬ 
dată să atragă la Sine şi pe cei din jurul Lui. 



„Un altul Ta zis: ,JDoamne, dă-mi voie să merg să îngrop mai întîi pe 
tatăl meu!” 34 . 

Ai văzut deosebirea dintre o rugăminte şi alta? Celălalt cu neruşi¬ 
nare îi spune: „Voi merge după Tine oriunde vei merge”; acesta, deşi 
cerea un lucru cuvios, îi spune: ,J)ă-mi voie!” Dar Hristos nu i-a dat 

voie, ci a spus: 


„Lasă morţii să-şi îngroape morţii lor! Tu vino după Mine!” 35 

Totdeauna Domnul se uită la gîndul omului. 

- Pentru ce nu i-a dat voie? aş putea fi întrebat. 

- Şi pentru că erau şi alţii care să îngroape mortul - aşa că nu avea 
să rămînă mortul neîngropat -, dar şi pentru că ucenicul Său nu trebuia 
să se îndepărteze de la îndatoriri cu mult mai mari. Prin cuvintele: 
porţii lor ’Tisus arată că mortul nu era dintre ai Lui; după părerea mea 
cel mort era necredincios. 

Dacă te minunezi de tînărul acesta că şi-a cerut voie de la Iisus 
pentru un lucru aşa de necesar şi n-a plecat de capul lui, apoi cu mult 
mai mult minunează-te că a rămas lîngă Iisus cînd l-a oprit. 

- Dar nu-i cea mai mare nerecunoştinţa, aş putea fi întrebat, ca un 
fiu să nu se ducă la înmormântarea tatălui său? 

- Dacă acela ar fi făcut aceasta din trîndâvie, ar fi fost nerecunoştinţa; 
dar ar fi dat dovadă de cea mai mare lipsă de judecată dacă ar fi plecat să 
facă un lucru mai puţin necesar, neglijînd un lucru mai necesar. 

Iisus nu l-a oprit, poruncindu-i să nu cinstească pe părinţi, ci ca să ne 
arate că nimic nu trebuie să fie pentru noi mai necesar decît cele cereşti, 



32. Luca 7, 24. 

33. Luca 7, 24-25. 

34. Matei 8, 21. 

35. Matei 8, 22. 











OMILII LA MATKI 


349 


fii 


c& trebuie să ne lipim sufletul de ele cu toată sîrguinţa, că nu trebuie să amî- 
năm deloc, oricît de constrîngătoare şi de necesare ar fi alte interese ale 
noastre. Ce este mai necesar într-adevâr decît îngroparea tatălui nostru? Şi 
totuşi ce este mai uşor? Nici nu trebuie să cheltuieşti mult timp! 

Dacă 36 nu trebuie să ne îndepărtăm de îndatoririle noastre duhov¬ 
niceşti, nici puţina vreme cît trebuie s-o cheltuim cu îngroparea tatălui 
nostru, gîndeşte-te, ce merităm noi, care ne depărtăm tot timpul de fap¬ 
tele ce se cuvin să le facem pentru Hristos, noi, care preferăm pe cele 
fără de preţ celor de neapărată trebuinţă, noi, care ne ocupăm de 
lucruri de nimic, fără să ne silească cineva? Şi cu acest prilej trebuie să 
ne minunăm de filozofia învăţăturii lui Hristos, că l-a ţintuit pe ucenicul 
Său cu cuvîntul Său. în afară de asta, l-a scăpat şi de mulţime de neca¬ 


zuri: de jale, de plînsete şi de cele ce le aduce cu sine moartea. Că după 
ce-1 îngropa pe tatăl său, trebuia să se ocupe de testament, de împărţirea 
moştenirii şi de toate celelalte ce vin după acestea. Şi astfel, valuri după 
valuri, îl duceau departe de limanul adevărului. Pentru aceasta l-a ţinut 
Hristos lîngă El şi l-a pironit de El. Dacă încă te mai minunezi şi te tul¬ 
buri că Hristos n-a dat voie ucenicului Său să se ducă la înmormîntarea 


tatălui său, gîndeşte-te că mulţi oameni nu îngăduie ca acei slabi de 
inimă să afle de moartea unora de-ai lor, fie tată, fie mamă, fie copil sau 
prieten şi nici nu-i lasă să meargă după mort la mormînt. Şi nu-i învi¬ 
nuim de cruzime, nici de neomenie. Şi pe bună dreptate. Dimpotrivă, 
ar fi o cruzime ca pe nişte oameni ca aceştia să-i lăsăm să ia parte la 
jalea unei înmormîntări. 


IV 


Dacă este un rău să jelim pe morţii noştri şi să ne zdrobim inima, 
apoi cu mult mai mare rău este să ne lipsim de cuvintele cele duhovni¬ 
ceşti. Din pricina asta Domnul a spus şi în altă parte: „ Nimeni care-şi 
pune mina pe plug şi se uită înapoi nu este potrivit pentru împărăţia lui Dum¬ 
nezeu” 31 . Cu mult mai bine este să propovăduieşti împărăţia cerurilor şi 
să smulgi pe alţii de la moarte, decît să îngropi pe un mort care nu mai e 
de folos la nimic, mai ales cînd sînt cei care pot împlini lucrul acesta. 

De aici învăţăm că nu trebuie să pierdem nici cel mai puţin timp 
cînd e vorba de îndatoririle noastre duhovniceşti, chiar dacă ne-ar sili 
nenumărate treburi, şi să preferăm pe cele duhovniceşti tuturor treburi¬ 
lor, chiar celor de neapărată trebuinţă şi să ştim ce este viaţa, ce este 
moartea. Mulţi dintre cei ce par vii nu se deosebesc întru nimic de cei 


;i(i. I)r aici începe psulca muralii: Oamenii cure trăiesc in desfătări şi cei cu putere nu se deosebesc 
intru nimic di morţi. 

morţi, atîta vreme cît trăiesc în păcate; dar, mai bine spus, aceştia sînt 
mai răi decît morţii. Că „cel care a murit nu mai păcătuieşte” 38 , pe cînd cel 
viu slujeşte păcatului. Să nu-mi spui că cel viu nu-i mîncat de viermi, că 
nu stă în coşciug, că n-a închis ochii, că nu-i înfăşurat în giulgiuri de 
înmormîntare! Nu; dar este într-o stare mai rea decît un mort; nu-1 
mânîncă viermii, dar patimile îi sfîşie sufletul mai groaznic decît fiarele 
sălbatice. Chiar dacă are ochii deschişi, totuşi e mai rău decît cel cu 
ochii închişi. Ochii celui mort nu văd nimic rău; ochii celui viu, fiindu-i 
deschişi, strînge în jurul său nenumărate păcate; unul stă în coşciug şi 
nu-1 mai mişcă nimic; celălalt, însă este îngropat în groapa nenumărate¬ 
lor sale păcate. 

- Dar trupul lui nu-1 vezi putrezit! 

- Şi ce-i cu asta? înainte de trup i-a putrezit sufletul; a pierit sufletul 
şi putreziciunea e mai mare. Mortul miroase urît zece zile; celălalt 
împrăştie miros greu toată viaţa lui; gura îi este mai necurată decît 
canalele. Deosebirea între unul şi altul este că mortul este supus numai 
putreziciunii fireşti, pe cînd celălalt putrezeşte datorită nebuniei sale, 
scornind în fiecare zi noi şi noi prilejuri de putreziciune. 

- Dar este purtat de cai! 

- Şi ce-i cu asta? Şi mortul e purtat pe năsălii! Şi iată grozăvia! Pe 
cel mort, legat cu giulgiuri şi putrezit, nimeni nu-1 vede, că îl acoperă 
capacul sicriului; pe cînd pe celălalt, deşi miroase greu, îl vede toată 
lumea; se plimbă pretutindeni şi-şi poartă în trup, ca într-un sicriu, 
sufletul mort. Şi dacă ai putea vedea sufletul unui om, care trăieşte în 
desfătare şi păcat, ţi-ai da seama că ar fi mult mai bine să zacă legat în 
mormînt, decît să fie strîns de lanţurile păcatelor; ar fi mai bine să aibă 
peste el o piatră, decît povara grea a nesimţirii. Pentru ac.eca ar trebui 
ca rudele şi cunoscuţii unor astfel de morţi, care nu mai simt păcatul, să 
se apropie de Iisus şi să se roage pentru ei, aşa cum a făcut Maria pentru 
Lazăr 11 '. Nu te deznădăjdui, chiar dacă miroase greu, chiar dacă e de 
patru zile, ci apropie-te de Iisus şi ridică tu mai întîi piatra de pe cel 
mort! Şi atunci îl vei vedea zăcînd ca în mormînt, legat cu giulgiuri. 

Dacă vreţi, să aduc înaintea voastră pe unul din boieri, pe unul din 
cei puternici. Nu vă temeţi! N-am să dau nume! Dar, mai bine spus, 
chiar dacă aş da nume, nici atunci n-ar trebui să vă temeţi. Cine se teme 
de un mort? Orice ar face, mortul rămîne mort! Un mort nu poate să 
facă rău, mic sau mare, unui om viu. 

Să ne uităm la ei! Capul li-i legat; că acela care are totdeauna băutura în 


cap are toate simţurile astupate şi legate, ca morţii, care-s acoperiţi cu 
capace şi legaţi cu giulgiuri. Dacă vrei, uită-te şi la mîinile lor! Le vei 

vedea alipite de stomac, ca la morţi, şi legate, nu cu giulgiuri, ci, ce-i cu 
mult mai groaznic, cu lanţurile lăcomiei. Lăcomia nu-i lasă să întindă 
mîinile spre milostenie, nici spre altă faptă bună, ci-i face mai nefolosi¬ 
tori decît morţii. Vrei să le vezi şi picioarele legate? Le vezi ierăşi 
strînse puternic de griji; şi de aceea niciodată nu pot să alerge 
spre casa lui Dumnezeu. 

Ai văzut mortul? Vezi-i şi cioclul! Cine îi duce la groapă pe aceştia? 
Diavolul! El îi leagă straşnic şi nu îngăduie ca omul să arate om, ci lemn 
uscat. Cum să mai arate unul ca acesta om cînd nu are ochi, nu are 
mîini, nu are picioare, nimic din unele ca acestea! Poţi să vezi că şi 
sufletul lor este tot aşa de înfăşurat; este mai degrabă idol decît suflet. 

Aşadar, pentru că oamenii aceştia zac în nesimţire şi au ajuns ca 
nişte morţi, să ne apropiem pentru dînşii de Iisus, să-L rugăm să i 
învieze, să ridicăm piatra de pe ei, să le dezlegăm legăturile! Dacă vei 
ridica piatra, adică nesimţirea lor faţă de păcat, vei putea să-i scoţi 
îndată şi din mormînt. Iar odată scoşi, îi vei scăpa mai uşor de legături. 
De vei face aşa, Hristos te va cunoaşte; iar cînd vei învia şi vei fi dezle¬ 
gat, te va chema la cina Sa. 

Aşadar toţi cîţi sînteţi prietenii lui Hristos, toţi cîţi sînteţi ucenicii 
Lui, toţi cîţi iubiţi pe cel mort, apropiaţi-vă de Iisus şi rugaţi-L pentru 
cel mort! Chiar dacă mortul miroase greu de tot, totuşi nici aşa rudele şi 
cunoscuţii nu trebuie să-l părăsească, ci cu atît mai mult să se ducă la 
Iisus. Aşa au făcut atunci şi surorile lui Lazăr. Să nu încetăm a-L ruga pe 
Iisus, să nu ne oprim rugăciunile şi cererile noastre, pînă ce nu-1 primim 
viu pe cel mort. Dacă ne vom îngriji aşa şi de mîntuirea noastră şi de 
mîntuirea semenilor noştri, vom dobîndi iute şi viaţa ce va să fie, pe 
care, facă Dumnezeu să o dobîndim cu toţii, cu harul şi iubirea de 
oameni a Domnului nostru Iisus Hristos, Căruia slava în vecii vecilor, 
Amin. 

„Şi intrînd El în corabie, au mers după El ucenicii Lui. 
Şi iată furtună mare s-a făcut pe mare, 
încît se acoperea corabia de valuri, iar El dormea ” 1 

I 

Evanghelistul Luca, neţinînd seama de ordinea cronologică, a 
spus: „Şi a fost în una din zile şi El a intrat în corabie şi ucenicii Lui ” 2 . Evan¬ 
ghelistul Marcu face la fel 3 . Evanghelistul Matei, însă, n-a spus aşa, ci 
păstrează şi aici ordinea cronologică. Că evangheliştii nu istorisesc la 
fel faptele şi minunile Domnului. Am spus aceasta şi mai înainte, ca să 
nu se creadă că sînt contraziceri între evanghelişti, din pricină că unii 
din ei au lăsat la o parte unele amănunte. 

Hristos a dat drumul mulţimilor să plece, dar a luat cu El pe uce¬ 
nici. Acest lucru îl spun şi ceilalţi evanghelişti. Şi i-a luat pe ucenici nu 
in zadar, nici fără rost, ci ca să-i facă spectatorii minunii ce avea să 
urineze. Ca un minunat instructor, Hristos i-a deprins pe ucenicii Săi şi 
cu bune şi cu rele: să fie fără teamă în primejdii şi smeriţi cînd sînt lău¬ 
daţi. Şi ca să nu gîndească despre ei că sînt cineva, întrucît celorlalţi le-a 
dat drumul să plece, iar pe ei i-a luat, îi lasă să se primejduiască pe 
mare; prin aceasta le-a scos şi îngîmfarea din suflet, dar i-a deprins şi să 
suporte cu curaj încercările. 

Mari erau si minunile de mai înainte, dar minunea aceasta era si un 
exerciţiu, nu mic, şi era înrudită cu o altă minune din Vechiul Testa¬ 
ment 1 . De aceea a luat cu El numai pe ucenicii Săi. Cînd au loc numai 
minunile. Domnul îngăduie poporului să fie de faţă; dar cînd sînt încer¬ 
cări şi primejdii, Domnul ia numai pe ucenicii Săi, pe atleţii lumii, pe 
caro trebuia să i deprindă cu încercările şi primejdiile. 

Evanghelistul Matei spune scurt că Hristos dormea; evanghelistul 
Marcu, însă, spune că dormea pe un căpăta’, arătîndu-ne smerenia Sa, 
.11 prin asta învăţîndu-ne multă filozofie. 

I Matei K. 2'A 2i. 

Aşadar cînd s-a pornit furtuna şi marea s-a înfuriat, L-au sculat, 
zicîndu-I: 

„Doamne, mîntuieşte-ne, că pierim !” 6 

Domnul, însă, înainte de a certa marea, îi ceartă pe ucenici. Că, 
după cum am spus, Domnul a îngăduit furtuna, pentru a-i exercita; fur¬ 
tuna de pe mare era o şcoală a încercărilor ce aveau să vină peste ei. Şi 
mai tîrziu i-a lăsat să cadă de multe ori în primejdii mai grele şi a zăbo¬ 
vit cu ajutorul. De aceea şi Pavel spunea: „Nu vreau să nu ştiţi voi, fraţilor, 
că am fost îngreunaţi peste măsură şi peste putinţă, incit n-aveam nădejde nici 
de viaţă” 1 ; iar puţin mai jos iarăşi: „Care, din astfel de morţi ne-a ijpăvit ” 8 . 

Deci Hristos, înainte de a certa marea, îi ceartă pe ucenicii Săi, spre 
a-i învăţa că trebuie să aibă curaj chiar dacă se ridică mari valuri şi 
spre a-i învăţa că toate le rînduieşte spre folosul lor. Spaima, intr-ade¬ 
văr. lc-a fosi spre folos, iar minunea a apărut mai mare şi le-a rămas 
neştearsă în minte. Domnul, cînd avea să facă o minune, făcea mai înainte 
alte multe fapte, care deşteptau mintea, ca nu cumva, cu trecerea tim¬ 
pului, să se uite minunea. Tot aşa şi Moise; mai întîi s-a speriat de şarpe; 
şi nu s-a speriat aşa uşor, ci spaimă de moarte 1-a cuprins; şi atunci a 
văzut minunea, că şarpele s-a prefăcut în toiag 9 . Tot aşa şi apostolii; 
cînd se aşteptau să piară, atunci au fost mîntuiţi. Ca să-şi poată da 
seama de măreţia minunii, trebuia să simtă primejdia. De aceea şi dor¬ 
mea Hristos; dacă Hristos ar fi fost treaz, apostolii sau nu s-ar fi temut 
sau nu L-ar fi rugat sau nici nu şi-ar fi închipuit că poate să potolească 
furtuna. De aceea, deci, dormea, ca să se nască spaimă în sufletele lor şi 
ca să li se întipărească mai bine în minte cele ce aveau să se petreacă în 
jurul lor. Cu alţi ochi privim bucuriile şi durerile altora şi cu alţi ochi 
privim bucuriile şi durerile noastre. Pînă la furtuna de pe mare apostolii 
văzuseră pe Iisus făcînd bine altora; ei nu se bucuraseră încă de nici o 
binefacere şi erau oarecum nepăsători; că nu erau nici ologi şi nici nu 
aveau vreo altă boală; trebuia, dar, să se bucure şi ei personal de binefa¬ 
cerile lui Hristos; iar Domnul îngăduie dezlănţuirea furtunii, ca uceni 
cii să simtă mai lămurit binefacerea primită. Domnul nu dă lecţia 
aceasta ucenicilor cînd erau de faţă mulţimile, ca nu cumva mulţimile, 
văzîndu-le spaima, să-i socotească puţin credincioşi, ci îi ia îndeosebi şi 
îi îndreaptă. Şi, înainte de a potoli furia apelor, le potoleşte viforul 
din sufletele lor, certîndu-i şi spunîndu-le: 

„Pentru ce sinteţi înfricoşaţi, puţin credincioşilor?” 10 

(>. Matei 8, 25. 

7. // Cor. I, 8. 

8. 11 Cor. 1, 10. 

!). leş. 4, I 5. 

10. Malrt 8, 20. 

îi învaţă că frica nu li s-a născut din pricina încercării venite peste 
ei, ci a slăbiciunii sufletului lor. 

Dacfi cineva mi-ar spune că nici teama şi nici puţinătatea credinţei 
i-au făcut pe apostoli să-L scoale pe Domnul, apoi îi v>i răspunde că mai 
cu seamă teama lor este un semn că nu aveau despre Hristos părerea 
cuvenită. Apostolii ştiau că dacă Hristos ar fi fost treaz putea să poto¬ 
lească furtuna; dar că putea face asta şi dormind, nu ştiau încă. Şi 
pentru ce te minunezi că apostolii erau încă nedesăvîrşiţi şi acum, după 
atîtea alte minuni? De aceea Domnul îi ţine de rău de multe ori, ca 
atunci cînd le zice: Jncă şi voi sînteţi nepricepuţi?” 11 . Dacă, deci, apostolii 
sînt încă nedesăvîrşiţi, pentru ce să te mai miri că mulţimile nu aveau o 
părere mare despre El? 

Că sc minunau zicînd: „Cine esle Omul Acesta, că şi marea şi vuiturile 
ascultă de El?" 11 

Hristos nu i-a ţinut de rău că L-au numit om, ci aştepta să-i înveţe, 
prin minunile Sale, că părerea lor era greşită. 

- După ce-L socoteau om? 

- După înfăţişare, după somn, după folosirea corăbiei. Din pricina 
aceasta mulţimile nedumerite se întrebau: „Cine este Acesta?” Somnul şi 
înfăţişarea îl arătau om; marea, însă, şi potolirea ei L-au arătat Dumnezeu. 



Şi Moise făcuse odinioară o minune ca aceasta 13 . Dar cîtă deosebire 
între Moise şi Hristos! Moise a poruncit mării ca rob; Hristos săvîrşeşte 
minunea ca Stăpîn. Hristos n-a întins toiagul ca Moise, n-a ridicat mîinile la 
cer, nici n-a avut nevoie de rugăciune, ci ca un stăpîn, care porunceşte sluj- 
nicii sale, şi ca Creator al făpturilor, aşa a potolit şi a înffînat marea, numai 
cu cuvîntul şi cu porunca. Şi toată furtuna a încetat îndată şi nici urmă de 
frămîntare nu s-a mai văzut pe faţa mării. Lucrul acesta a vrut să-l arate 
evanghelistul prin cuvintele „Şi s-a făcut linişte mare” 14 . Şi ceea ce 
psalmistul spusese ca mare lucru despre Tatăl, aceea a arătat şi Hristos 
prin fapte. 

- Dar ce a spus psalmistul despre Tatăl? 

- A spus: „Zis-a şi a stat duhul viforului” 15 . Tot aşa şi acum. Hristos a 
zis şi s-a făcut linişte mare. De aceea mai cu seamă s-au şi minunat de El 
oamenii; şi nu s-ar fi minunat dacă ar fi făcut şi El la fel ca Moise. 

1 1 . Matei 1 . 5 , 16 . 

12. Matei 8, 27. 

l i. lei 14, 16, 21. 

M. Matei 8, 26. 

1 ii. /\. 106, 2.5. 








Cînd Domnul S-a coborit pe uscat a urmat o altă minune şi mai 
înfricoşătoare. Nişte îndrăciţi, care umblau de colo-colo ca nişte fugari, 
văzîndu-L pe Stăpîn au zis: 

„Ce ai cu noi, Iisuse, Fiul lui Dumnezeu? Ai venit aici înainte de vreme ca 
să ne munceşti pe noi?” 16 . 

Pentru că mulţimile îl numeau pe Hristos om, au venit demonii ca 
să-I proclame Dumnezeirea Sa! Cei care nu văzuseră marea înfuriată şi 
iarăşi potolită auzeau acum pe demoni strigînd ceea ce strigase marea 
prin potolirea ei. Apoi, ca să nu se creadă că strigătul lor este linguşeală, 
demonii mărturisesc propria lor suferinţă, spunîndu-I: >r Ai venit aici 
înainte de vreme ca să ne munceşti?” Demonii mărturisesc mai întîi duş 
mănia lor faţă de Hristos, ca să nu fie bănuitoare rugămintea lor de mai 
tîrziu, de a le da voie să intre în turma de porci. Prezenţa lui Hristos ii 
făcea să sufere cele mai groaznice chinuri, erau biciuiţi în chip nevăzut, 
erau frămîntaţi mai mult decît marea, erau chinuiţi, erau munciţi. 
Pentru că nici un om nu îndrăznea să se apropie de ei, Hristos se 
îndreaptă spre ei. Evanghelistul Matei spune că demonii l-au zis Dom¬ 
nului: ,^4i venit aici înainte de vreme ca să ne munceşti pe noi?” Ceilalţi 
evanghelişti au adăugat că L-au rugat şi I-au cerut să nu-i arunce în 
adînc 17 . Gîndeau că le şi stă înainte munca veşnică şi se temeau că 
aveau să fie daţi pedepsei chiar în clipa aceea. 

Nu este nici o contrazicere între evanghelişti chiar dacă Luca vor¬ 
beşte de un singur îndrăcit, iar Matei de doi. Dacă Luca ar fi spus că a 
fost numai un îndrăcit şi că n-a mai fost altul, atunci ar fi fost contrazi¬ 
cere între el şi evanghelistul Matei; dar dacă Luca vorbeşte de unul, iar 
Matei de doi, nu înseamnă că se contrazic, ci că istorisesc diferit acelaşi 
fapt. După părerea mea, Luca, în istorisirea sa, a vorbit numai de îndră- 
citul care era mai bolnav dintre cei doi îndrăciţi. Din pricina asta şi 
spune că boala lui era cumplită; de pildă că-şi sfărîma lanţurile şi cătu¬ 
şele şi rătăcea prin pustie 18 , iar evanghelistul Marcu spune că se tăia cu 
pietre 19 . Cuvintele demonilor sînt îndestulătoare să arate duşmănia şi 
neruşinarea lor. >r Ai venit, spun ei, ca mai înainte de vreme să ne munceşti?”. 
Nu puteau spune că n-au păcătuit; dar se roagă să nu-i pedepsească înainte 
de vreme. Săvîrşiseră multe fărădelegi, stricaseră şi chinuiseră făptura lui 
Dumnezeu în toate chipurile cu putinţă; de aceea Hristos îi lovise cu acele 
groaznice chinuri. Şi pentru că socoteau că, din pricina grozăviei faptelor 


l(>. Matei 8, 2!). 

17. Marcu, f>, 10; l.uca H, 81. 

18. l.uca 8, 20. 

!!). Marcu f». 

lor, Domnul n-are să mai aştepte timpul pedepsei, se roagă şi-I cer stă¬ 
ruitor lui Hristos să nu-i trimită la muncă înainte de vreme. 

Şi cei care nu sufereau pe ei cătuşele vin cu cătuşele pe ei; cei care 
cutreierau munţii au ieşit la cîmpie; cei care împiedicau drumul altora 
s-au oprit cînd au văzut că Domnul le taie drumul lor. 

- Dar pentru ce le plăcea să locuiască în morminte? 

- Pentru că demonii voiau să sădească în sufletele oamenilor o 
învăţătură rea, că sufletele celor morţi se fac demoni. Dar aceasta nici 
prin minte nu trebuie să ne treacă. 

Dar poate că m-ar întreba cineva: 

- Mulţi vrăjitori junghie copii ca să se folosească de sufletele lor la 
facerea vrăjilor. Ce ai de spus de asta? 

- Cine o dovedeşte? Mulţi spun, într-adevăr, că vrăjitorii ucid 
copii; dar de unde ştii că sufletele celor ucişi lucrează cu vrăjitorii? Răs- 
punde-mi, te rog, la întrebarea asta! 

- Chiar demoniacii strigă: „Eu sînt sufletul cutăruia!” 

- Dar şi asta e o înşelătorie diavolească. Nu strigă sufletul celui 
mort, ci demonul, care vorbeşte în numele lui, ca să înşele pe cei ce-1 
aud. Dacă sufletul ar avea puterea să intre într-un demon şi să se facă 
demon, apoi cu atît mai mult ar putea să se întoarcă în propriul său 
trup. în afară de asta, e de neînţeles ca cel ucis să dea ajutor ucigaşului 
său, sau ca un om să aibă puterea să prefacă o putere imaterială în altă 
substanţă. Dacă nu se poate face aceasta cu trupurile, că nimeni nu poate 
preface trupul unui om în trup de măgar, cu mult mai mult nu se poate face 
aceasta cu sufletul nevăzut; nu se poate preface sufletul unui om în demon. 

III 

Astfel de cuvinte sînt, deci, basme băbeşti şi sperietori pentru copii. 
Nici nu este cu putinţă ca sufletul, odată despărţit de trup, să mai rătă¬ 
cească pe pămînt. Că spune Scriptura: „Sufletele drepţilor sînt în mina lui 
Dumnezeu ” 20 . Iar dacă sufletele drepţilor sînt în mîna lui Dumnezeu, 
atunci şi sufletele copiilor; că nici sufletele lor nu sînt rele. Sufletele 
păcătoşilor, îndată după moarte, sînt duse de aici; şi se vede asta din 
pilda bogatului nemilostiv şi a lui Lazăr 21 ; iar în altă parte Hristos 
spune: ,Astăzi vor cere sufletul tău de la tine” 22 . Nu este cu putinţă ca sufle¬ 
tul, odată ieşit din trup, să mai rătăcească pe pămînt. Şi pe bună dreptate. 
Dacă noi, cînd sîntem în trup, deşi cunoaştem destul de bine pămîntul şi sîn- 
(em obişnuiţi cu el, totuşi, dacă mergem pe un drum străin, nu ştim pe 








unde să apucăm, de nu este cineva care să ne îndrumeze, cum este cu 
putinţă ca sufletul, despărţit de trup şi lipsit de toate acelea cu care era 
obişnuit, să ştie unde să meargă fără să-l îndrumeze cineva? Şi din 
multe alte locuri putem vedea că sufletul nu rămîne pe pămînt după ce 
iese din trup. Ştefan zice: „Primeşte duhul meu!” 23 ; iar Pavel: „Este cu mult 
mai bine să mă desfac şi să fiu cu Hristos” 24 . Iar despre patriarhul Avraam 
Scriptura spune: „Şi a fost adăugat lingă părinţii lui, întru bătrîneţe bune” 25 . 
Că nici sufletele păcătoşilor nu pot rămîne aici pe pămînt, ascultă-1 pe 
bogatul nemilostiv cit se roagă să vină pe pămînt şi nu i se îngăduie; 
dacă ar fi fost cu putinţă, ar fi venit şi ar fi spus cele ce se petrec acolo 26 . 
Din acestea se vede deci că, după plecarea de pe pămînt, sufletele sînt 
duse într-un anumit loc, de unde nu mai au putere să se reîntoarcă pe 
pămînt, ci aşteaptă ziua cea înfricoşătoare a judecăţii. 

Dacă cineva m-ar întreba: „Pentru ce Hristos a făcut ce au cerut 
demonii, îngăduindu-le să intre în turma porcilor?”, voi răspunde aşa: 
Hristos a făcut lucrul acesta nu pentru ca să dea ascultare demonilor, ci 
pentru ca să rînduiască multe. Intîi, să înveţe pe cei izbăviţi de tiranii 
aceia cumpliţi cît de multă vătămare le aduceau aceşti duşmani; apoi, 
ca să cunoască toţi că demonii nici în porci nu îndrăznesc să intre dacă 
Hristos nu le-ar îngădui; în al treilea rînd, ca să se ştie că demonii ar fi 
făcut oamenilor acelora mai mult rău decît porcilor, dacă, în marea lor 
nenorocire, nu s-ar fi bucurat de purtarea de grijă a lui Dumnezeu. Ştie, 
doar, toată lumea că demonii ne urăsc pe noi mai mult decît pe ani¬ 
male. Deci dacă demonii n-au cruţat porcii, ci într-o clipă i-au aruncat 
în mare, cu mult mai mult ar fi făcut aceasta cu acei oameni pe care-i 
aveau în puterea lor; i ar fi dus şi tîrît în pustietăţi dacă n-ar fi avut alături de 
ei, chiar atunci cînd demonii îi munceau, multa purtare de grijă a lui Dum¬ 
nezeu, care-i înftîna şi-i oprea pe demoni de a merge mai departe. 

De aici se vede că nu este om care să nu se bucure de purtarea de grijă a 
lui Dumnezeu. Dacă nu se bucură toţi la fel şi nici în acelaşi chip, apoi şi 
aceasta este cea mai bună cale a purtării de grijă a lui Dumnezeu. Că Dum¬ 
nezeu îşi arată purtarea Sa de grijă după trebuinţa deosebită a fiecăruia. Pe 
lîngă cele spuse, mai învăţăm de aici şi altceva, că Dumnezeu poartă de 
grijă nu numai de toţi îndeobşte, ci de fiecare om în parte. Asta a arătat-o şi 
ucenicilor Săi, spunînd: „Iar vouă şi perii capului vă sînt număraţi” 27 . Şi poţi 
vedea aceasta lămurit chiar la îndrăciţii aceştia; de mult ar fi fost înecaţi 
dacă nu s-ar fi bucurat de marea purtare de grijă a lui Dumnezeu. 

23. Fapte 7, 59. 

24. Fi lip. 1, 23. 

25. Fac. 25, 8. 

25. Luca Hi, 27-31. 

27. Matei 10, 30. 







Domnul a îngăduit demonilor să intre în turma de porci, ca să afle 
şi locuitorii ţinuturilor acelora puterea Lui. Unde era cunoscut numele 
Lui, Hristos nu căuta să se arate; dar unde nu-L cunoştea nimeni, unde 
oamenii nu-L ştiau încă, făcea să strălucească minunile Sale, ca să 
atragă şi pe aceştia la cunoaşterea Dumnezeirii Sale. Că locuitorii ora¬ 
şului aceluia nu-L cunoşteau, o arată sllrşitul. Ar li trebuit să I se închine 
Lui şi să se minuneze de puterea Lui, dar ci au trimis la El. 

„Şi L-au rugat să plece din hotarele lor” 28 . 

- Dar pentru ce demonii au omorît porcii? 

- Demonii totdeauna se străduiesc să aducă supărări pe capetele 
oamenilor şi totdeauna se bucură de pieirea lor. Aceasta a făcut-o dia¬ 
volul şi cu Iov, deşi acolo Dumnezeu a îngăduit. Dar nici acolo Dumne¬ 
zeu n-a făcut pe placul diavolului, ci, vrînd să-l arate mai strălucit pe 
slujitorul Său, a pus capăt obrăzniciei diavolului şi a întors asupra capu¬ 
lui lui tot ce pusese la cale împotriva dreptului. Şi acum, cu vindecarea 
celor doi îndrăciţi, s-a întîmplat contrariul de ce voiau demonii: pute¬ 
rea lui Hristos a fost strălucit vestită; răutatea demonilor, de care i-a 
izbăvit Hristos pe cei munciţi de ei, a fost arătată şi mai lămurit şi s-a 
dovedit că demonii nici de porci nu se pot atinge, dacă nu le îngăduie 
Dumnezeul universului. 


IV 

Dacă cineva ar vrea să interpreteze această minune şi în sens spiri¬ 
tual, nimic nu-1 opreşte. Dar istoria rămîne istorie. Trebuie, însă, să se 
ştie lămurit că oamenii care trăiesc ca porcii ajung repede pe mîna 
demonilor. Dacă cei care suferă aceasta se poartă ca nişte oameni, pot 
de multe ori să-i şi învingă pe demoni; dacă, însă, ajung cu totul porci, 
nu numai că se îndrăcesc, dar se aruncă şi în prăpastie. De altfel, ca să 
nu crezi că cele întîmplate au fost o înşelătorie, ci să fii pe deplin încredinţat 
că demonii au ieşit din oamenii aceia, ţi-o arată lămurit moartea porcilor. 

Dar vezi-I şi blîndeţea lui Hristos, pe lîngă puterea Lui! După ce 
făcuse atîta bine, locuitorii ţinutului aceluia II alungă; Hristos nu se 
împotriveşte, ci pleacă; a părăsit pe oamenii care s-au declarat nevred¬ 
nici de învăţătura Sa şi le-a dat ca învăţători pe cei sloboziţi din ghea¬ 
rele demonilor şi pe păzitorii porcilor, ca de la ei să afle cele petrecute. 
Hristos a plecat şi-i lasă cuprinşi de mare frică. Paguba lor cea mare răs- 
pîndea vestea minunii săvîrşite, iar cele întîmplate le pişcau sufletul. Din 
toate părţile se auzeau glasuri care predicau minunea nemaiauzită: cei 
tămăduiţi, porcii înecaţi în mare, stăpînii porcilor, păzitorii porcilor. 

Acestea 21 ' le poţi vedea că, se petrec şi acum. Sini şi acum mulţi 
îndrăciţi care locuiesc în morminte, a căror furie n-o pot stăpîni nici 
cătuşele, nici lanţurile, nici mulţimea oamenilor, nici sfaturile, nici 
poveţele, nici frica, nici ameninţarea, nici altceva din unele ca acestea. 
Intru nimic nu se deosebeşte de îndrăcit desfrînatul, care umblă numai 
după femei; ca şi îndrăcitul, umblă gol; e îmbrăcat cu haine, dar e lipsit 
de îmbrăcămintea cea adevărată, e dezbrăcat de slava cuvenită lui; nu 
se taie cu pietre, ci cu păcate mai cumplite decît pietrele. Cine poate să 
lege pe un om ca acesta? Cine poate să potolească pe cel ce se poceşte 
singiir, pe cel cuprins de furii, pe cel ce nu stă niciodată acasă, ci 
colindă mormintele, adică locuinţele desfrînatelor, locuinţe pline de 
groaznic miros şi de multă putreziciune? 

Ce să mai spunem de zgîrcit, de iubitorul de argint? Nu-i, oare, şi el 
tot un îndrăcit? Cine e în stare să-l lege? Nici frica, nici ameninţările zil¬ 
nice, nici îndemnurile, nici sfaturile! Zgîrcitul sfărîmă toate aceste lan¬ 
ţuri. Dacă te apropii de el ca să-l scapi de chinul lui, cu jurămînt te 
ţoagă să nu-1 scapi de chin, că pentru el cel mai mare chin este a nu fi în 
chin. Poate fi, oare, o stare mai ticăloasă? Demonii aceia, chiar dacă 
dispreţuiau pe oameni, totuşi s-au plecat poruncii lui Hristos şi au ieşit 
îndată din trupul celor chinuiţi. Dar demonul zgîrceniei nu ascultă nici 
de poruncă. Iată, aude în fiecare zi pe Hristos spunîndu-i: „Nu puteţi 
sluji lui Dumnezeu şi lui mamona!” 30 ; îl aude ameninţîndu-1 cu gheena şi 
groaznice chinuri şi nu ascultă. Nu pentru că demonul zgîrceniei este 
mai puternic decît Hristos, ci pentru că Hristos nu ne cuminţeşte fără 
voia noastră. Din pricina aceasta zgîrciţii trăiesc ca în pustie, deşi 
locuiesc în mijlocul oraşelor. Care om cu judecată ar vrea să aibă de-a 
face cu astfel de oameni? Mai bine spus, eu aş prefera să trăiesc cu mii 
de îndrăciţi decît cu unul care zace de această boală. Şi nu greşesc cînd 
spun asta! Ne-o arată boala de care suferă şi îndrăci ţii şi zgîrciţii. Zgîrci¬ 
ţii socotesc duşmani chiar pe cei care nu le-au făcut rău; vor să facă rob 
pe cel liber şi aduc peste el nenumărate rele; îndrăciţii nu fac aşa, ci-şi 
poartă boala în ei înşişi. Zgîrciţii ruinează multe case, fac să se hulească 
numele lui Dumnezeu, sînt o pacoste pentru ţară şi pentru întreaga 
lume; îndrăciţii sînt mai degrabă vrednici de milă şi de plîns; cele mai 
multe fapte le fac fără să-şi dea seama; zgîrciţii, dimpotrivă, păcătuiesc 
cu bună ştiinţă, îşi dezlănţuiesc furia în mijlocul oraşelor şi sînt cuprinşi 
de o nebunie nouă. Au îndrăznit, oare, toţi îndrăciţii ce-a îndrăznit 
Iuda, care a săvîrşit cea mai mare nelegiuire? Toţi care merg pe urmele 
lui Iuda, toţi iubitorii de argint, ca nişte fiare sălbatice scăpate din cuşti, 


29. I)c airi începe partea morală: împotriva zgirciţilo.r. 
;»). Matei (>, 21. 







tulbură oraşele şi nimeni nu-i poate opri. Au şi zgîrciţii de jur împrejurul lor 
lanţuri şi legături: frica de judecători, ameninţarea legilor, osînda oamenilor 
şi altele mai multe ca acestea; totuşi pe toate le sfărîmă şi le răstoarnă. Şi 
dacă ai îndepărta din jurul zgîrciţilor aceste legături, atunci ai cunoaşte bine 
că demonul, care stă în sufletul iubitorilor de argint, este mai sălbatic şi mai 
furios decît demonii pe care i-a scos Domnul din cei doi îndrăciţi. 

V 



Dar pentru că lucrul acesta nu-i cu putinţă, să ne închipuim măcar 
cu mintea că am îndepărtat din jurul zgîrcitului toate legăturile acelea şi 
atunci vom cunoaşte bine groaznica lor nebunie. Dar să nu vă temeţi de 
fiară cînd o vom arăta în toată goliciunea ei! Lucrurile se petrec în în¬ 
chipuire, şi nu aievea. închipuie-ţi un om care slobozeşte foc din ochi, 
negru la faţă; din amîndoi umerii îi ies şerpi în loc de mîini; să aibă şi 
gură; în loc de dinţi să-i fie împlîntate în gingii săbii ascuţite, în loc de 
limbă, o fîntînă din care să izvorască otravă şi venin; pîntecele lui, mai 
mistuitor decît cuptorul, să înghită tot ce intră în el; picioarele, întrari¬ 
pate şi mai iuţi decît flacăra; faţa lui, faţă de cîine şi de lup; glasul lui să 
nu aibă grai omenesc, ci să fie aspru, groaznic, înfricoşător; să aibă şi în 
degete flăcări. Vi se par poate înfricoşătoare cuvintele mele, dar totuşi 
nu l-am zugrăvit încă pe zgîrcit aşa cum merită. Trebuie să mai adaug 
încă şi altele. Pe toţi pe care-i întîlneşte să-i junghie, să-i mănînce, să le 
sfîşie cărnurile. Şi totuşi zgîrcitul e mai crud decît această fiară; e ca 
iadul, care pe toţi îi cuprinde, pe toţi îi înghite. E duşman obştesc al 
întregului neam omenesc; vrea să nu mai fie om pe pămînt, ca să stăpî- 
nească el toate averile pămîntului. Şi nici aici nu se opreşte, ci, după ce 
a omorît pe toţi cu pofta sa, doreşte să schimbe şi natura pămîntului; 
vrea să-l vadă prefăcut în aur; şi nu numai pămîntul, ci şi munţii, dum¬ 
brăvile, izvoarele, într-un cuvînt tot ce se vede. Dar ca să cunoaşteţi că 
încă n-am zugrăvit îndeajuns nebunia zgîrcitului, închipuiţi-vă că n-ar 
fi nimeni care să-l ţină de rău, că n-ar avea de cine să se teamă; desfiin¬ 
ţaţi cu mintea frica de legi, şi-l veţi vedea pe zgîrcit punînd mîna pe 
sabie şi trecîndu-i pe toţi prin sabie; nu va cruţa pe nimeni: nici prieten, 
nici rudă, nici frate, nici chiar pe cel ce l-a născut. Dar, mai bine spus, 
nici nu e nevoie să ne închipuim acestea, ci să-l întrebăm pe iubitorul 
de avuţii dacă nu-i trec prin minte nişte gînduri ca acestea, dacă nu 
omoară cu gîndul pe toţi, pe prieteni, pe rude şi chiar pe părinţi. Dar 
iarăşi, nici nu-i nevoie să-l întrebăm pe el! Că toţi cei stăpîniţi de boala 
aceasta ştiu că părinţii le sînt povară. Socoate împovărător şi greu ce e 
dulce şi plăcut tuturora, copiii. Că mulţi oameni, din pricina dragostei 
de bani, nu vor să aibă copii; au mutilat firea; nu-şi omoară copiii, dar 
opresc izvoarele naşterii. 

OMILII I.A MATI'.I 


,l(i I 


Să nu vă miraţi dacă am zugrăvit aşa pe zgîrcit! Este mult mai rău 
decît l-am arătat. L-am înfăţişat aşa pentru că vreau să-l scap de demo¬ 
nul care-1 stăpîneşte. 

- Cum îl vom scăpa? 

- Dacă îl vom face să-şi dea seama că zgîrcenia este duşmanul 
îmbogăţirii. Căci cei care voiesc să cîştige pe cele mici le pierd şi pe 
cele mari, după cum spune şi proverbul. Mulţi împrumută adeseori 
bani cu dobîndă mare şi, în nădejdea unui cîştig mare, nu-i cercetează 
pe cei pe care-i împrumută şi odată cu dobînda pierd şi capitalul. Alţii 
cad în primejdii pentru că n-au vrut să sacrifice puţin din averea lor şi 
odată cu averea îşi pierd şi viaţa. Alţii au avut putinţa să ajungă în func¬ 
ţii mari sau să dobîndească alte onoruri asemănătoare, dar din pricina 
zgîrceniei au pierdut şi ce-au avut. Pentru că nu ştiu să semene, ci se 
gîndesc numai să culeagă, pierd necontenit şi recolta. Nimeni nu poate 
secera mereu şi nici nu poate cîştiga mereu. Pentru că nu vor să chel¬ 
tuiască, zgîrciţii nici nu ştiu să cîştige. Chiar cînd trebuie să se căsăto¬ 
rească păţesc la fel; că sau se înşală, luînd o femeie săracă în loc de una 
bogată; sau iau una bogată, dar plină de nenumărate cusururi, şi 
paguba le e cu mult mai mare. Că nu averea, ci virtutea face bogată pe o 
femeie. Ce folos de bogăţie dacă femeia e cheltuitoare, dacă nu-i înţe¬ 
leaptă, dacă împrăştie totul mai repede ca vîntul? Ce folos de 
bogăţie dacă femeia e desfrînată şi are nenumăraţi amanţi? Ce folos de 
bogăţie dacă e beţivă? Nu-1 va sărăci iute pe bărbat? Zgîrciţii păgubesc 
nu numai cînd se însoară, ci şi cînd tîrguiesc; dorind să chel¬ 
tuiască cît mai puţin, nu cumpără robi vrednici şi destoinici, ci-i caută 
pe cei mai ieftini. 

Gîndindu-vă, dar, zgîrciţilor, la toate acestea - că încă nu puteţi 
auzi cuvintele despre iad şi despre împărăţia cerurilor - şi socotind 
pagubele pe care adeseori le suferiţi din pricina iubirii de argint şi cînd 
daţi bani cu împrumut şi cînd tîrguiţi şi cînd vă însuraţi şi cînd vă jude¬ 
caţi, într-un cuvînt în toate împrejurările, alungaţi din sufletul vostru 
dragostea de bani! Făcînd aşa veţi putea duce şi viaţa aceasta fără pri¬ 
mejdii; iar dacă veţi înainta puţin pe calea virtuţii şi veţi dori să auziţi 
cuvinte despre filozofie, veţi vedea pe Soarele dreptăţii 31 şi veţi avea 
parte de bunătăţile făgăduite de El, pe care facă Dumnezeu să le dobîn- 
dim cu toţii, cu harul şi iubirea de oameni a Domnului nostru Iisus 
Hristos, Căruia slava şi puterea în vecii vecilor, Amin. 







OMILIA XXIX 


«Şi intrînd în corabie, a trecut şi a venit în oraşul Său. 
Şi iată I-au adus un slăbănog, care zăcea în pat. 

Şi văzînd Iisus credinţa lor, a zis slăbănogului: 
„îndrăzneşte, fiule! Iertate îţi sînt păcatele !”» 1 

I 

Evanghelistul Matei numeşte aici Capemaumul oraşul Său. Betlee- 
mul a fost oraşul în care S-a născut; Nazaretul, oraşul în care a crescut; 
iar Capemaumul, oraşul în care a locuit în permanenţă. 

Slăbănogul de la Matei este altul decît cel de la Ioan 2 . Unul se afla 
la scăldătoarea Vitezda, celălalt în Capernaum; unul era bolnav de trei¬ 
zeci şi opt de ani; celuilalt nu i se spune vîrsta; unul era lipsit de aju¬ 
toare; celălalt avea oameni care-1 îngrijeau, care-1 purtau, care l-au adus 
la Iisus. Unuia Domnul îi spune: ,.Fiule, iertate îţi sînt păcatele” 3 4 ; celuilalt 
îi zice: „ Vrei să fii sănătos ? . Pe slăbănogul de la Ioan l-a vindecat Dom¬ 
nul într-o sîmbătă 5 * ; pe cel de la Matei, în altă zi, nu sîmbăta; că dacă ar 
fi fost sîmbătă, iudeii L-ar fi învinuit; dar aşa, au tăcut; la vindecarea 
celui de la Ioan s-au pornit cu prigoană împotriva Lui'’. 

N-am spus fără rost acestea, ci ca să nu socoteşti că este nepotrivire 
între Evanghelii, bănuind că e vorba de unul şi acelaşi slăbănog. 

Uită-mi-te la smerenia şi blîndeţea Stăpînului! Mai înainte depăr¬ 
tase de El mulţimile; cînd a fost alungat de gadareni, nu S-a împotrivit, 
ci a plecat, dar nu departe; şi iarăşi S-a suit în corabie, deşi putea să 
treacă marea cu piciorul; că nu voia să facă totdeauna minuni, ca să nu 
se creadă că e numai Dumnezeu, şi nu şi om deplin. 

Evanghelistul Matei spune că slăbănogul a fost adus la El; ceilalţi 
evanghelişti spun că l-au adus înaintea Lui, spărgînd acoperişul casei 7 . 
L-au pus pe slăbănog înaintea Lui, fără să spună ceva; I-au îngăduit totul lui 
Hristos. La începutul activităţii Sale Hristos mergea din loc în loc şi nu 

1. Matei 9, 1-2. 

2. Ioan 5, 1-15. 

5. Matei 9, 2. 

4. Ioan 5, 6. 

5. Ioan 5, 10. 

(>. Ioan 5, 16. 

7. Marcu 2, 4; Luca 5, 19. 

cerea atît de mare credinţă celor care se apropiau de El; acum însă cei 
bolnavi vin la El, iar El le cere credinţă. „Văzind credinţa lor”, spune 
Matei, adică a acelora ce l-au adus. Hristos nu cere totdeauna credinţă 
de la cei bolnavi; de pildă nu cere credinţă de la cei nebuni sau de la cei 
care şi-au pierdut conştiinţa din pricina vreunei boli. Acum însă credea 
şi bolnavul; că dacă nu credea, n-ar fi lăsat să fie coborît. Aşadar pentru 
că bolnavul a arătat atîta credinţă, Şi-a arătat şi Hristos puterea Lui, ier- 
tîndu-i cu toată autoritatea păcatele şi arătînd prin aceasta că este de 
aceeaşi cinste cu Părintele Său. Uită-te că chiar ae la început Domnul a 
arătat că are putere; a arătat-o: prin învăţătura Sa, cînd îi învăţa pe 
oameni; prin lepros, cînd i-a spus: „Vreau, curâţeşte-te!” 8 ; prin sutaş, 
cînd la spusele acestuia: „Zi numai cu cuvîntul şi se va tămădui sluga 
mea!” 9 , S-a minunat de el şi l-a lăudat înaintea tuturor; prin mare, cînd a 
potolit-o numai cu cuvîntul 10 ; prin demoni, cînd demonii L-au recunos¬ 
cut Judecător 11 şi cînd i-a scos cu multă putere din cei doi îndrăciţi 12 . 
Acum iarăşi, într-un chip şi mai deosebit, sileşte pe duşmanii Lui să 
mărturisească că este de aceeaşi cinste cu Tatăl şi să o spună chiar cu 
gura lor. Iisus cu smerenia Lui obişnuită - că erau adunaţi mulţi 
oameni, că astupaseră intrarea; de aceea l-au coborît pe slăbănog prin 
acoperiş - n-a alergat îndată la vindecarea trupului, care se vedea, ci ia 
de la cei de faţă prilejul vindecării; şi a vindecat mai întîi ceea ce nu se 
vedea, sufletul, iertîndu-i păcatele. Prin iertarea păcatelor a mîntuit 
sufletul slăbănogului, dar Luişi nu Şi-a adus multă slavă. 

Iudeii, chinuiţi de răutate, voind să-L învinuiască, au făcut, chiar 
fără voia lor, să strălucească minunea. Iar Domnul, iscusit fiind, S-a 
folosit de invidia lor spre a face vădită minunea. 

Iudeii făceau gălăgie şi spuneau: Acesta huleşte! Cine poate ierta 
păcatele decît numai Dumnezeu?” 13 . Ce le-a răspuns Iisus? A respins, oare, 
bănuiala lor? Nu, deşi, dacă n-ar fi fost de aceeaşi cinste cu Tatăl, ar 
fi trebuit să spună: „Pentru ce aveţi despre Mine o părere care nu Mi se 
potriveşte? Departe de Mine această putere!”. Dar Hristos n-a grăit aşa! 
Dimpotrivă, a întărit şi confirmat totul, şi cu cuvîntul şi cu minunea. Şi 
pentru că ar fi supărat pe iudei, dacă ar fi spus despre El că este Dumne¬ 
zeu, întăreşte aceasta prin alţii; şi lucru minunat, nu numai prin prieteni, ci 
şi prin duşmani. Aceasta-i bogăţia înţelepciunii Lui! Prin prieteni, cînd a 
spus: „Vreau, curăţeşte-te!” 14 şi cînd a spus: „Nici în Israel n-am aflat 


8. Matei 8, 3. 

9. Matei 8, 8. 

10. Matei 8, 2(i. 

11. Matei 8, 29. 

12. Matei 8, 32. 

13. Marcu 2, 7. 

14. Matei H, 3. 

atita credinţă”' 5 ; iar prin duşmani acum; după ce duşmanii Lui au spus 
că nimeni nu poate ierta păcatele decît numai Dumnezeu, Hristos a 
adăugat: „Dar ca să ştiţi că putere are Fiul Omului pe pămint să ierte păca¬ 
tele”, atunci a zis slăbănogului: „Scoală-te, ia-ţipatul şi te du la casa ta!” 16 . 
Nu numai acum, ci şi altă dată, cînd duşmanii Lui I-au spus: „Pentru 
lucru bun nu aruncăm noi cu pietre în Tine, ci pentru hulă, că Tu, om fiind, Te 
faci pe Tine Dumnezeu” 17 , Domnul n-a respins această părere, ci iarăşi a 
confirmat-o zicînd: „Dacă nu fac lucrurile Tatălui Meu, să nu credeţi în 
Mine; dar dacă le fac, de nu credeţi în Mine, credeţi în faptele Mele” 18 . 


Acum Domnul mai dă o altă dovadă, nu mică, că este Dumnezeu şi 
de aceeaşi cinste cu Tatăl. Iudeii spuneau că numai Dumnezeu are 
puterea de a dezlega păcatele; Hristos însă nu numai că dezleagă păca¬ 
tele, dar chiar, înainte de aceasta, arată că are şi o altă putere, pe care 
numai Dumnezeu o are, aceea de a da la lumină gîndurile ascunse ale 
oamenilor. Iudeii nu spuseseră ce gîndeau în ei înşişi; că zice 
evanghelistul: 

„Iată unii cărturari au zis în sine: „Acesta huleşte”. Iar Iisus, cunoscînd 
gindurile lor, a zis: „Pentru ce cugetaţi cele rele în inimile voastre?” 19 . 

Numai Dumnezeu poate cunoaşte gîndurile ascunse ale oamenilor. 
Ascultă ce spune profetul: „Tu singur cunoşti inimile” 20 ; şi iarăşi: „Cel ce 
cerci inimile şi rărunchii, Dumnezeule” 21 ; iar profetul Ieremia spune: 
„Inima este mai adîncă decît toate; şi este om şi cine-l va cunoaşte” 22 ; şi „Omul 
se va uita la faţă, dar Dumnezeu, la inimă” 23 . Sînt încă şi alte multe locuri 
în Scriptură din care se vede că numai Dumnezeu poate să cunoască 
gîndurile oamenilor. 

Aşadar Hristos, pentru a arăta că este Dumnezeu şi egal cu Tatăl, 
descoperă şi face cunoscute gîndurile cărturarilor: că ei se temeau de 
mulţime şi nu îndrăzneau să-şi dea pe faţă părerea lor. Hristos însă le-o 
descoperă şi o face cunoscută, dar Se arată îndurător faţă de răutatea 
lor, că le spune doar atît: „Pentru ce cugetaţi cele rele în inimile voastre?”. 

15. Matei 8, 10. 

Hi. Matei !), 6. 

17. loan 10, 33. 

18. loan 10, 37-38. 

10. Matei 9, 4-5. 

20. II Cron. (i, 30. 

21. Ps. 7, 10. 

22 Ier. 17, 0. 

23. / Hi, 7. 









Dacă cineva din cei de faţă ar fi fost îndreptăţit să se mînie, apoi cel 
bolnav ar fi trebuit să se mînie, pentru că a fost înşelat şi să spună: „Am 
venit la Tine să mă vindeci şi Tu îmi ierţi păcatele. De unde poţi şti 
că-mi pot fi iertate păcatele?” Dar slăbănogul nu rosteşte nişte cuvinte 
ca acestea, ci se lasă în puterea dumnezeiescului său tămăduitor. Cărtu¬ 
rarii, însă, duşmănoşi şi invidioşi, privesc cu ochi răi binefacerile pri¬ 
mite de alţii. Din pricina asta Hristos îi şi ţine de rău, dar cu toată blîn- 
deţea, spunîndu-le: „Dacă nu credeţi că am putere să iert păcatele şi 
socotiţi vorbele Mele o lăudăroşenie, iată vă mai dau încă o dovadă a 
Dumnezeirii Mele: vă dau pe faţă gîndurile voastre ascunse!” Şi după 
ce Ie-a descoperit gîndurile, le-a mai dat şi o altă dovadă. 

- Care dovadă? 

- Inzdrăveneşte trupul slăbănogului! 

Cînd mai înainte i-a spus slăbănogului că-i iartă păcatele, n-a arătat 
lămurit puterea Lui, că n-a spus: „îţi iert păcatele!”, ci „Iertate îţi sînt 
păcatele!” Dar pentru că duşmanii l-au silit, Hristos le arată şi mai lămu¬ 
rit puterea Sa, zicînd: 


„Dar ca să ştiţi că putere are Fiul Omului pe pămînt să ierte păcatele” 24 . 

Vezi, dar, că Hristos vrea ca oamenii să-L creadă că este egal cu 
Tatăl. N-a spus că Fiul Omului are nevoie de altcineva ca să ierte păca¬ 
tele sau că I-a dat altcineva puterea aceasta, ci că „are putere să ierte păca¬ 
tele”. „Nu vă spun aceasta din ambiţie, zice Hristos, ci ca să vă conving 
că nu hulesc cînd Mă fac egal cu Dumnezeu”. Totdeauna Hristos caută 
să dea dovezi clare şi de necontestat de Dumnezeirea Sa, ca atunci cînd 
a spus: „Mergi de te arată preotului” 25 , cînd a făcut pe soacra lui Petru să 
slujească 2 ' 1 şi cînd a îngăduit ca porcii să se arunce în mare 27 . Tot aşa şi 
acum; dovadă a iertării păcatelor este înzdrăvenirea trupului slăbăno¬ 
gului; iar dovadă a înzdrăvenirii, ducerea patului, ca să nu fie socotită 
nălucire însănătoşirea. 

Şi Domnul nu face asta mai înainte de a-i întreba pe cărturari: 

Ce este mai lesne a zice: «Iertate îţi sînt păcatele!» sau a zice: „Ia-ţi patul 
tău şi mergi la casa ta!”? 28 

Cu alte cuvinte Hristos le grăieşte aşa: „Ce vi se pare mai uşor: a 
înzdrăveni un trup slăbănogit sau a ierta păcatele sufletului? Negreşit e 
mai uşor să înzdrăveneşti un trup slăbănogit; că pe cît este mai bun sufletul 

decît trupul, pe atît este mai mare lucru a ierta păcatele decît a tămădui 
un trup; dar pentru că iertarea păcatelor este o lucrare ce nu se vede, iar 
vindecarea trupului una care se vede, adaug acum şi ceea ce este mai 
uşor, dar mai săritor în ochi, ca prin aceasta să aveţi dovada că am 
săvîrşit şi ceea ce este mai greu, dar nevăzut”. 

Hristos, prin faptele Sale, descoperă lumii ceea ce spusese mai 
înainte Ioan Botezătorul despre El, că ridică păcatele lumii 29 . 

III 

Ridicîndu-1, deci, din boală, l-a trimis acasă. Şi acum Hristos arată 
că nu e mîndru şi că vindecarea nu-i o nălucire; îi face martori ai vinde¬ 
cării pe martorii bolii slăbănogului. „Eu, spune Domnul slăbănogului, 
am vrut, prin vindecarea bolii tale, să vindec şi pe cei ce par sănătoşi cu 
trupul, dar bolnavi cu sufletul. Dar pentru că nu vor, du-te acasă şi 
îndreaptă pe cei din casa ta!”. 

Iată, prin această minune, Domnul arată că este Creator şi al sufle¬ 
tului şi al trupului. Vindecă şi boala sufletului şi boala trupului; iar prin 
vindecarea celui ce se vede, adică a trupului, face cunoscută şi vindeca¬ 
rea celui ce nu se vede, adică a sufletului. 

Totuşi mulţimile se tîrăsc încă pe jos; că spune evanghelistul: 

„ Văzxnd mulţimile s-au mirat §i au slăvit pe Dumnezeu, Care a dat oame¬ 
nilor o putere ca aceasta” 30 . 

Trupul Iui Hristos împiedica pe oameni să-L socotească Dumnezeu. 

Dar Domnul nu-i ceartă, ci, prin minunile Sale, caută să-i ridice şi să le 
înalţe gîndul. Deocamdată nu era puţin lucru că-L socoteau mai mare 
decît toţi oamenii şi că venea de la Dumnezeu. Dacă ar fi fost pe deplin 
încredinţaţi de asta, cu timpul ar fi cunoscut că este şi Fiu al lui Dumne¬ 
zeu; dar n-aveau această deplină încredinţare; de aceea nici nu se 
puteau apropia de credinţa că El este Dumnezeu. Spuneau doar iudeii: 
„Acest om nu este de la Dumnezeu! Cum este acesta de de la Dumnezeu?” 31 . 
Aceste cuvinte le repetau iudeii necontenit, acoperindu-şi cu ele pro¬ 
priile lor păcate. 

Aceasta 32 o fac şi acum mulţi, care, sub pretext că apără pe Dumne¬ 
zeu, îşi satisfac în realitate pornirile lor pătimaşe împotriva celor pe 
care-i urăsc, cînd ar trebui să facă totul cu blîndeţc. Dumnezeul tuturora 
ar putea să libereze trăsnetul peste cei ce-L hulesc, dar El răsare soarele 

29. Ioan 1, 29. 

80. Matei 9, 8. 

81. Ioan 9, 16. 

82. De aici începe partea morală: Nu trebuie să sfătuim cu minie , ci cu blindeţe pe cei ce au o 
părere greşită despre Dumnezeu. 

şi pogoară ploaie şi dă cu imbelşugare pe toate celelalte. Pe El trebuie 
să-L imităm şi noi! Pe cei ce hulesc pe Dumnezeu să-i rugăm, să-i sfă¬ 
tuim, să-i povăţuim cu bunătate, nu cu mînie, nici cu sălbătăcie. Nu tre¬ 
buie să te mînii dacă e hulit Dumnezeu. Hula nu-I pricinuieşte nici o 
vătămare lui Dumnezeu; ci, dimpotrivă, cel ce-L huleşte, acela se 
răneşte. Nu te mînia pe hulitor! Suspină pentru el, plînge-l! Fapta lui e 
vrednică de plîns. Pe un om rănit nimic nu-1 poate vindeca aşa de bine 
ca blîndeţea. Blîndeţea e mai puternică decît Forţa. Iată ce grăieşte Dum¬ 
nezeu, Cel hulit de noi, atît în Vechiul cît şi în Noul Testament; în Vechiul 
Testament: „PoporulMeu, ce ţi-am făcut?”' 33 ; iar în Noul Testament: „Saule, 
Saule, pentru ce Mă prigoneşti?” 34 Pavel ne porunceşte să povăţuim cu blîn- 
deţe pe cei ce ne stau împotrivă 35 ; iar Domnul a certat cu asprime pe ucenici 
cînd s-au apropiat de El şi I-au cerut să pogoare foc din cer, spunîndu-le: 
„Nu ştiţi ai cărui Duh sînteţi!” 36 Şi acum, cînd cărturarii L-au hulit, Domnul 
nu le-a spus: „O, spurcaţilor şi înşelătorilor! O, pizmaşilor şi duşmanii mîn- 
tuirii oamenilor!”, ci: „Pentru ce cugetaţi cele rele în inimile voastre?” 37 . 

Trebuie, dar, să stîrpim cu blîndeţe boala. Omul care se îndreaptă 
datorită fricii se întoarce iute iarăşi la răutatea lui. De aceea a poruncit 
Domnul să se lase şi neghina 38 , ca să se dea vreme de pocăinţă. Mulţi 
din aceştia s-aupocăit şi au ajuns oameni vrednici, deşi mai înainte erau 
păcătoşi şi răi. De pildă: Pavel, vameşul, tîlharul. Şi ei'erau neghine, dar 
au ajuns grîu curat. Cu seminţele este cu neputinţă să se întîmple asta; 
cu oamenii însă, care sînt înzestraţi cu voinţă, este lesne şi uşor; că sufle¬ 
tul omului nu-i înlănţuit de legile firii, ci este cinstit cu libertatea voinţei. 

Aşadar, cînd vezi un duşman al adevărului, vindecă-1, îngrijeşte-1, 
reîntoarce-1 la virtute. Dă-te tu pildă de viaţă curată; caută să nu poată fi 
osîndite cuvintele tale; apără-1, poartă-i de grijă; fă totul ca să-l îndrepţi 
imitînd pe marii doctori; aceia nu vindecă numai într-un singur chip, 
ci, cînd văd că o doctorie nu e de folos, se folosesc de o altă doctorie, 
apoi de alta; uneori taie rana, alteori o leagă. Şi tu eşti un doctor al sufle¬ 
telor; foloseşte tot felul de doctorii, după legile lui Hristos, ca să iei 

E lata: şi a mîntuirii tale şi a fol6sului altora. Făcînd totul spre slava lui 
lumnezeu, eşti şi tu slăvit, că a spus Domnul: „Pe cei ce Mă slăvesc îi voi 
slăvi, iar cei ce Mă defaimă vor fi defăimaţi” 39 . 

Să facem aşadar toate spre slava lui Dumnezeu, ca să avem parte de 
moştenirea cea fericită, pe care, facă Dumnezeu, să o dobîndim noi cu 
toţii, cu harul şi iubirea de oameni a Domnului nostru Iisus Hristos, 
Căruia slava şi puterea în vecii vecilor, Amin. 

33. Mih. <i, 3. 

34. Fapte 9, 4. 

3"). // Tim. 2, ‘25. 

3<>. /.ura !>, 54-55. 

37. Matei !), 1. 

38. Matei 13, 30. 

39 / Re)ă 2, 31. 






OMILIA XXX 


„Şi trecînd Iisus de acolo, a văzut pe un om, 
care se numea Matei, şezînd la vamă 
şi La zis: „Vino după Mine !” 1 

I 

După ce a făcut minunea, Hristos n-a mai rămas acolo, pentru ca 
prezenţa Lui să nu aprindă şi mai mult invidia duşmanilor Săi, ci le-a 
făcut plăcerea să plece, ca să le potolească patima. Aşa să facem şi noi! 
Să nu înfruntăm pe duşmanii noştri, ci să le potolim furia, cedînd şi 
micşorînd încordarea. 

- Dar pentru ce Domnul nu l-a chemat pe Matei odată cu Petru, cu 
Ioan şi cu ceilalţi apostoli? 

- Domnul Se apropia de oameni atunci cînd ştia că au să-L asculte. 
Astfel pe Matei l-a chemat cînd a ştiut că are să-L urmeze. Pentru asta şi 
pe Pavel l-a vînat după învierea Sa. Căci Cel ce cunoaşte inimile 2 şi ştie 
cele ascunse ale sufletului fiecăruia, ştia şi timpul cînd fiecare din aceş¬ 
tia vrea să-L asculte. De aceea nu l-a chemat pe Matei chiar de la înce¬ 
put, cînd era încă fnvîrtoşat la suflet, ci după ce făcuse nenumărate 
minuni şi după ce se răspîndise vestea despre El, deci cînd ştia că 
Matei a ajuns mai potrivit pentru chemare. 

Se cuvine să ne minunăm şi de filozofia evanghelistului Matei, că 
nu şi-a ascuns viaţa sa de mai înainte, ci şi-a spus şi numele, pe cînd cei¬ 
lalţi evanghelişti îl ascund sub un alt nume 1 . 

- Pentru ce a spus: „şezînd la vamă”? 

.- Pentru a arăta puterea Celui Care l-a chemat; că l-a smuls din mij¬ 
locul păcatelor, nu după ce sfîrşise şi se lăsase de acea neguţătorie rea. 
Aşa precum şi pe fericitul Pavel l-a adus la credinţă pe cînd era furios, 
înverşunat şi slobozea foc; însuşi Pavel face din chemarea sa o dovadă 
a puterii Celui Ce l-a chemat, scriind galatenilor: >y Aţi auzit de purtarea 
mea de altădată în iudaism, că prigoneam peste măsură Biserica lui Dumne¬ 
zeu” 4 . Şi pe pescari i-a chemat tot pe cînd erau în mijlocul treburi- 

1. Matei 9, 9. 

2. II Cron. (>, 30. 

,'i. L(vi al lui Alfeu, Marcu 2, M; Lovi, Luca 5, 27. 




lor; dar pescuitul nu-i o meserie hulită, ci o meserie cu care se îndelet¬ 
nicesc oameni de la ţară, oameni neînvăţaţi, oameni foarte simpli; pe 
cînd meseria de vameş este o meserie plină de ruşine, de obrăznicie, de 
cîştig, care nu are pricină binecuvîntată, o neguţătorie nedreaptă, un jaf 
sub masca legii. Totuşi Cel ce l-a chemat nu s-a ruşinat de meseria lui 
Matei. Dar pentru ce spun că nu S-a ruşinat de vameş, cînd nici de 
femeia păcătoasă nu numai că nu S-a ruşinat să o cheme, ci a şi lăsat-o 
să-I sărute picioarele Lui şi să I le ude cu lacrimile ei 5 . Că pentru asta a 
venit Hristos, nu ca să tămăduiască numai trupurile, ci să vindece şi 
răutatea sufletului. Aceasta a făcut-o cu slăbănogul 6 ; şi după ce a arătat 
lămurit că poate ierta păcatele, atunci S-a dus la Matei, ca să nu se tul¬ 
bure nimeni văzînd că primeşte în ceata ucenicilor Săi un vameş. 
Pentru ce te minunezi dacă Domnul face din vameş apostol? Are 
putere să ierte toate păcatele! Dar după cum ai văzut puterea Celui ce 
l-a chemat, tot aşa vezi şi supunerea celui chemat! Nu s-a împotrivii, nici, 
îndoindu-se, a spus: „Ce înseamnă asta? Oare nu mă chemi cu chemare 
mincinoasă pe mine, un astfel de om?” că smerenia aceasta n-ar fi 
fost la locul ei -, ci îndată a ascultat; nici n-a cerut să se ducă la ai săi ca 
să le dea de veste. A făcut la fel ca şi pescarii; aşa precum aceia şi-au 
lăsat mrejele, corabia şi pe tatăl lor 7 , tot aşa şi Matei şi-a lăsat vama şi 
cîştigul şi I-a urmat lui Hristos; a arătat că sufletul îi era pregătit pentru 
toate; s-a rupt dintr-o dată de toate cele lumeşti; iar prin supunerea sa 
desăvîrşită a mărturisit că Hristos l-a chemat la timp potrivit. 

Dar poate că cineva m-ar întreba: 

- Pentru ce Evangheliile nu ne-au spus şi de ceilalţi apostoli cum şi 

în ce chip au fost chemaţi, ci numai despre Petru, Iacov, Ioan şi Filip, 

iar de ceilalţi deloc? 

» 

- Pentru că aceşti apostoli se îndeletniceau cu nişte meserii de jos şi 
srperite. Căci nici nu este meserie mai rea ca meseria de vameş şi nici 
mai de jos ca aceea de pescar. Filip, la fel, era un om de foarte proastă 
origine; se vede asta după locul lui de naştere 8 . Evangheliile ne vorbesc de 
apostoli împreună cu meseriile lor, spre a ne arăta că trebuie să-i credem şi 
atunci cînd ne istorisesc despre ei lucruri mari şi strălucite. Cum mai pot 
fi puse la îndoială cele spuse de evanghelişti despre faptele strălucite ale 
ucenicilor, cînd ei nu voiesc să lase la o parte nimic din cele ce par de 
ocară, atit despre învăţător cît şi despre ucenici, ci înaintea celorlalţi tocmai 
pe acestea le istorisesc cu de-amănuntul, cînd mai ales trec sub tăcere multe 

semne şi minuni, dar istorisesc cu de-amănuntul răstignirea, care pare fi 
o ocară, şi dezvăluie cu glas mare meseriile josnice şi scăderile ucenici¬ 
lor şi strămoşii învăţătorului, celebri prin păcatele lor? Asta arată că ei 
şi-au dat multă silinţă să scrie în Evangheliile lor numai adevărul, că n-au 
scris nici pentru a face plăcere cuiva, nici pentru a-şi atrage laudele lumii. 

II 

Aşadar, după ce l-a chemat pe Matei, Domnul l-a cinstit cu cea mai 
mare cinste stînd îndată la masă cu el. Cinstea aceasta i-a dat vameşului 
bune nădejdi pentru viitor şi l-a făcut să aibă mai multă îndrăznire. Nu 
în vreme îndelungată, ci îndată i-a vindecat Hristos răutatea lui; şi n-a 
stat numai cu Matei la masă, ci şi cu mulţi alţii, deşi în ochii iudeilor 
părea o crimă că nu fuge de păcătoşi. Totuşi evangheliştii nu ascund 
nici asta, anume că fariseii au încercat să-I găsească vină lui Iisus pentru 
cele ce făcea. 

Vameşii au venit deci în casa lui Matei ca la unul de-al lor; şi Matei, 
mîndru că a intrat Hristos în casa lui, i-a poftit pe toţi la masă. Hristos 
folosea orice mijloc pentru mîntuirea sufletelor, nu numai cînd vorbea, 
nici numai cînd vindeca, nici numai cînd mustra pe duşmani, ci şi cînd 
stătea la masă, pe mulţi păcătoşi îi îndrepta. Prin asta ne învaţă că orice 
timp şi orice faptă pot să ne fie de folos pentru a mîntui. Deşi cele puse 
pe masă atunci de Matei erau fructul nedreptăţii şi lăcomiei, totuşi Hris¬ 
tos n-a refuzat să mănînce din ele, pentru că mare era cîştigul pe care 
avea să-l scoată de acolo; de aceea a şi intrat în casă şi a şi stat la masă cu 
oameni care făcuseră nişte păcate ca acelea. Aşa e doctorul; dacă se 
îngrcţoşează de puroiul bolnavilor nu-i scapă dc boală? 

Hristos însă Şi-a căpătat o proastă faimă şi pentru că a mîncat cu 
Matei şi pentru că a intrat în casa lui şi pentru că a stat la masă cu mulţi 
vameşi. Uită-te cum îl ocărăsc iudeii: „Iată om mîncâcios si băutor de vin, 
prieten al vameşilor şi al păcătoşilor!” 9 . Să audă aceste cuvinte toţi cîţi se 
sîrguiesc să se laude cu postul! Să se gîndească aceştia că Stăpînul 
nostru a fost numit mîncăcios şi băutor de vin şi nu a socotit o ruşine, ci 
a privit cu dispreţ toate aceste bîrfeli, pentru ca să-Şi ajungă scopul urmărit; 
şi l-a ajuns. Că vameşul s-a schimbat şi a ajuns mai bun. Şi ca să ştii că 
mare lucru a săvîrşit Domnul luînd masa cu un vameş, ascultă ce spune 
Zaheu, alt vameş, iarăşi. Cînd L-a auzit pe Hristos zicînd: „Astăzi în casa 
ta trebuie să rămîn!” 10 , întraripat de bucurie, Zaheu I-a spus: Jumătate 
din avuţiile mele le dau săracilor, şi dacă am năpăstuit pe cineva cu ceva, 


!). Matei 11, 1!). 








întorc împătrit Şi lisus i-a răspuns: ,Jistâzi s-a făcut mîntuirea casei aces¬ 
teia/” 12 . Astfel, în orice împrejurare ai fi poţi învăţa pe cei din jurul tău. 

- Dar atunci, aş putea fi întrebat, pentru ce Pavel porunceşte: ,J)acă 

vreunul numindu-se frate, va fi desfiînat sau lacom, cu unul ca acesta nici să 

nu mîncati” 13 . 

> 

- Mai ales nici nu-i lămurit, dacă Pavel dă această poruncă şi dască¬ 
lilor, nu numai fraţilor. Apoi aceia nu erau încă desăvîrşiţi, nici nu ajun¬ 
seseră fraţi. Pe lîngă acestea, Pavel porunceşte ca atunci să ne depărtăm 
de cei care au ajuns fraţi, cînd stăruiesc în păcatele lor. Vameşii, însă, 
care au luat. masa cu Domnul, se lăsaseră de păcatele lor şi-şi schimba¬ 
seră viaţa; dar nimic din acestea nu i-a ruşinat pe farisei, ci îi acuză pe 
Acenici spunîndu-le: 

Pentru ce cu vameşii şi cu păcătoşii mănîncă Dascălul vostru?” 14 . 

Cînd fariseilor li se părea că ucenicii păcătuiesc, îl întreabă pe 
Hristos, zicîndu-I: Jată ucenicii Tăi fac ce nu se cade să facă sîmbăta ,,75 ;iar 
acum îl hulesc pe Hristos în faţa ucenicilor. Hula lor pornea din inima 
unor oameni răi, care voiau să despartă pe ucenici de Dascălul lor. 

Ce le-a răspuns înţelepciunea cea nemărginită? 


„N-au trebuinţă cei sănătoşi de doctor, ci cei bolnavi” 16 . 

Iată că Hristos a întors cuvîntul lor împotriva lor! Fariseii socoteau 
o crimă amestecul lui Hristos cu vameşii; El însă, dimpotrivă, le spune 
că ar fi nevrednic de El şi de dragostea Lui de oameni să nu se amestece 
cu vameşii. A îndrepta pe nişte oameni ca aceştia nu numai că nu-i o 
crimă, ci dimpotrivă o datorie de căpetenie, o necesitate, o faptă care 
merită mii de laude. 

Apoi ca să nu pară că face de ruşine pe comeseni cu cuvintele: „cei 
bolnavi”, uită-te cum îi mîngîie iarăşi, mustrîndu-i pe farisei şi spunîndu-le: 

,f)eci mergînd, învăţaţi ce înseamnă: ,JVlilâ voiesc, şi nu jertfă” 17 . 

Le-a spus acestea ca să-i ţină de rău că nu cunosc Scripturile. De 
aceea se şi foloseşte de cuvinte mai aspre, nu pentru că se mîniase - 
Doamne fereşte! - ci pentru ca vameşii să nu se simtă stînjeniţi. Şi ar fi 
putut doar să le spună fariseilor: „ N-aţi văzut cum am dezlegat păcatele 
slăbănogului, cum i-am înzdrăvenit trupul?” Dar nu le grăieşte aşa, ci le 

11. Luca 19, 8. 

12. Luca 19, 9. 

13. / Cor. r>, 11. 

14. Matei 9, 11. 

15. Matei 12, 2. 

|(>. Matei !), 12. 

17. Matei 9, 13; Osca f>, 7. 

vorbeşte folosindu .Se mai întîi de exemple luate din viaţa cea de toate 
zilele, apoi de temeiuri scripturistice. După ce a spus: „N-au trebuinţă cei 
sănătoşi de doctor, ci cei bolnavi”- arătîndu-Se pe Sineşi indirect Doctor - 
aduce şi temeiul scripturistic, zicînd: „Mergînd învăţaţi ce înseamnă: 
„Milă voiesc, şi nu jertfă”. Tot aşa face şi Pavel; mai întîi îşi întemeiază 
cuvintele sale cu exemple luate din viaţa de toate zilele, spunînd: „Cine 
paşte turmă şi nu mănîncâ din laptele ei?” 18 , apoi aduce şi temeiuri scriptu¬ 
ristice, zicînd: „Că în legea lui Moise este scris: „Să nu legi gura boului care 
treieră” 19 ; şi iarăşi: „Aşa a poruncit Domnul celor care propovăduiesc Evan¬ 
ghelia, ca din Evanghelie să trăiască” 20 . Cînd, însă, Hristos vorbeşte uceni¬ 
cilor Săi, nu le grăieşte aşa, ci le aminteşte de minunile Lui, zicînd: „Nu 
vă aduceţi aminte de cele cincipîini la cele cinci mii şi cîte coşuri aţi luat?” 21 . 

III 

Fariseilor nu le grăieşte aşa, ci le aminteşte de slăbiciunea firii ome¬ 
neşti şi le arată că şi ei sînt slabi, că nu cunosc Scripturile, nu se îngrijesc 
de virtute şi pun preţ numai pe jertfe. Acestea le arată cu tărie Hristos, 
strîngînd în puţine cuvinte cele spuse de toţi profeţii, zicîndu-le: învă¬ 
ţaţi ce înseamnă: ,j\Iilă voiesc, şi nu jertfă”. Cu aceste cuvinte le arată că nu 
El e călcător de lege, ci ei, ca şi cum le-ar spune: „Pentru ce Mă învi¬ 
nuiţi? Că îndrept pe păcătoşi? Dar cu asta aţi învinuit şi pe Tatăl!” 
Aceasta a spus-o şi cu alt prilej, în acelaşi scop: Tatăl Meu pînă acum 
lucrează; şi Eu lucrez” 22 . Acum iarăşi: ,fîergînd, învăţaţi ce înseamnă: ,JMilă 
voiesc, şi nu jertfă”. „Ceea ce vrea Tatăl, spune Domnul, aceea vreau şi 
Eu”. Ai văzut că jertfa este de prisos iar mila de neapărată trebuinţă? Că 
n-a spus: „Milă voiesc şi jertfă”, ci: ,JMilă voiesc, şi nu jertfă”. Pe una o 
primeşte, pe cealaltă o aruncă. Hristos le-a dovedit nu numai că nu-i 
oprit ceea ce ţineau ei de rău, ci e chiar legiuit şi mai legiuit decît jertfa. 
A adus ca mărturie Vechiul Testament, ale cărui cuvinte şi legiuiri sini 
de acord cu cele spuse de El. 

După ce i-a combătut pe farisei şi cu exemple luate din viaţa de 
toate zilele şi cu temeiuri scripturistice, Domnul a adăugat iarăşi: 

„N-am venit să chem pe cei drepţi, ci pe cei păcătoşi la pocăinţă” 23 . 

Hristos a spus în ironie fariseilor cuvintele acestea, ca atunci cînd a 
zis: „Iată Adam s-a făcut ca unul din Noi” 24 ; şi iarăşi: „De voi flămînzi, 

18. I Cor. 9, 7. 

19. / Cor. 9, 9; Deut. 25, 4. 

20. I Cor. 9, 14. 

21. Matei 16, 9. 

22. loan 5, 17. 

24. Matei 9, 13. 









nu-ţi voi spune?” 2 \ Că nu-i nici un drept pe pămînt, a arătat-o Pavel, 
zicînd: „Pentru că toţi au păcătuit şi sint lipsiţi de slava lui Dumnezeu” 26 . 

Prin cuvintele Sale, Hristos a mîngîiat pe cei chemaţi de Matei la 
masă. „Departe de Mine gîndul, le spune Domnul, de a amari pe păcă¬ 
toşi, că pentru ei am venit pe pămînt!” Apoi, ca să nu se simtă jigniţi de 
cuvîntul: „păcătoşi”, Hristos n-a tăcut, ci a adăugat: „lapocăinţă”. „N-am 
venit pe pămînt, le spune Domnul, ca păcătoşii să rămînă mai departe 
păcătoşi, ci să se schimbe şi să ajungă mai buni”. 


După ce Domnul a închis gurile fariseilor cu texte din Scriptură şi 
cu exemple luate din viaţa de toate zilele, şi fariseii n-au mai putut zice 
nimic - că s-au vădit şi vinovaţi de crimele puse pe seama lui Hristos şi 
potrivnici legii şi Vechiului Testament -, L-au lăsat în pace pe Domnul, 
dar au trecut crimele asupra ucenicilor Lui. Evanghelistul Luca spune 
că fariseii au spus acestea 27 ; evanghelistul Matei însă, că ucenicii lui 
Ioan Botezătorul 28 . Se poate ca şi unii şi alţii să le fi spus. Fariseii, văzîn- 
du-se la strîmtoare, au luat, cum era şi firesc, în ajutorul lor pe ucenicii 
lui Ioan Botezătorul, aşa cum au făcut mai tîrziu cu irodianii . Ucenicii 
lui Ioan Botezătorul au fost totdeauna invidioşi pe Domnul şi vorbeau 
împotriva Lui; numai atunci s-au purtat cu smerenie, cînd Ioan era la 
închisoare, cînd au venit la Iisus şi I-au vestit despre Ioan 30 ; dar mai tîr¬ 
ziu s-au întors iarăşi la zavistia lor de mai înainte. 

Ce au spus ucenicii lui Ioan? 

„Pentru ce noi şi fariseii postim mult, iar ucenicii Tăi nu postesc?” 31 

Aceasta e boala pe care de demult a stîrpit-o Hristos, spunînd: 
„Cîndposteşti, unge-ţi capul tău şi spală-ţi faţa ta!” 32 ; că ştia mai dinainte 
Domnul la cîte păcate dă naştere. Dar Hristos nici pe ucenicii lui Ioan 
nu i-a ţinut de rău, nici nu le-a spus: „Îngîmfaţilor, netrebnicilor!”, ci 
le-a vorbit cu toată blîndeţea, spunînd: 

,J\ T u pot prietenii Mirelui să postească atîta vreme cit Mirele este cu ei” 33 . 

Cînd era vorba de alte persoane, de vameşi de pildă, Domnul 
mustra mai cu asprime pe cei care-i batjocoreau pe vameşi, ca să le 
mîngîie sufletul lor rănit; acum însă L-au batjocorit pe El şi pe ucenicii 
Lui; de aceea le-a răspuns cu toată blîndeţea. 

25. Ps. 49, 13. 

2(>. Rom. 3, 23. 

27. Luca 5, 33. 

28. Matei 9, 14. 

29. Matei 22, Hi. 

30. Matei I 1, 2-19. 

31. Matei 9, I I. 

' 32. Matei 0, I 7. 

Ă .3.3, Matei 9, 13. 

Ucenicii Iui Ioan Botezătorul au vrut să spună, cu alte cuvinte, aşa: 
„Bine, Tu, ca Doctor, poţi face asta; dar pentru ce ucenicii Tăi iau parte 
la astfel de mese, în loc să postească?” Şi ca să facă şi mai mare învinui¬ 
rea, se dau ca pildă pe ei mai întîi, apoi pe farisei, vrînd ca, prin compa¬ 
raţie, să mărească vina ucenicilor. „Şi noi şi fariseii, spun ei, postim mult”. 
Şi’într-adevăr posteau; unii fiind învăţaţi de Ioan Botezătorul, ceilalţi, 
de lege. Tot aşa spunea şi fariseul: „Postesc de două ori pe săptămînă” 4 . 

- Ce le-a răspuns Iisus? 

- ,JVu pot prietenii Mirelui să postească atîta vreme cit Mirele este cu ei”. 

Mai înainte Domnul Se numise Doctor, acum, Mire; descoperă 

prin aceste nume taine negrăite. 

Şi ar fi trebuit ca Domnul să le spună cu asprime: „Nu sînteţi voi 
stăpînii ucenicilor Mei, ca să le faceţi astfel de legi! Ce folos de post 
cînd sufletul ţi-i plin de răutate, cînd învinuiţi pe alţii, cînd osîndiţi, iar 
voi purtaţi bîme în ochi, cînd faceţi totul de ocnii lumii? în loc de toate 
acestea, ar fi trebuit să scoateţi din suflet dragostea de slava deşartă şi să 
faceţi pe toate celelalte: dragostea, blîndeţea, iubirea de fraţi!” Dar 
nimic din acestea nu le-a grăit Iisus, ci, cu toată blîndeţea, le-a spus: ,JSlu 
pol prietenii Mirelui să postească atîta vreme cît Mirele este cu ei", amintindu-le 
de cuvintele lui Ioan, prin care spunea: „Cel ce are mireasă este mire, iar 
prietenul mirelui, care stă şi-l ascultă, se bucură mult de glasul mirelui” 3 '. 
Cele spuse de Hristos au acest înţeles: „Timpul de acum este timp de 
bucurie şi de veselie! Nu veniţi, dar, cu lucruri triste! Postul nu-i un 
lucru trist prin natura lui, ci pentru cei care sînt încă slabi; dar pentru 
cei care vor să filozofeze este un lucru foarte plăcut şi dorit. După cum 
mai mare îţi este bucuria cînd trupul îţi este sănătos, tot aşa mai mare îţi 
este plăcerea cînd sufletul se află într-o stare bună”. Acesta e răspunsul 
Domnului la bănuielile ucenicilor lui Ioan. Tot aşa grăieşte şi Isaia 
despre post; îl numeşte smerenie a sufletului 36 ; şi Moise la fel. 


Hristos le-a închis gura acum nu numai cu aceste cuvinte, ci şi în alt 
chip spunînd: 

„Vor veni zile cînd se va lua Mirele de la ei şi atunci vor posti” 37 . 

Prin aceste cuvinte Domnul le-a arătat că au stat la masă, El şi uce¬ 
nicii Lui, nu pentru mîncare, ci pentru o altă rînduială, minunată; că tot 
acum a vorbit mai dinainte şi de patima Sa în răspunsul dat ucenicilor lui 
Ioan Botezătorul, învăţîndu-i pe ucenicii Săi şi deprinzîndu-i să se gîn- 

34. Luca 18, 12. 

35. Ioan 3, 29. 

3(>. Isaia 58, 3. 

57. Matei 9, 15. 

dească de pe acum la zilele, triste in aparenţa, care vor veni. Dacă ar fi 
spus lucrul acesta direct ucenicilor Săi, le-ar ii îngreunat inima şi i-ar fi 
întristat; doar ştim cit i-a tulburat ştirea aceasta cind le-a spus-o mai 
tirziu iH ; dar aşa, adresîndu-se altora, ştirea nu le-a lost atît de împovără¬ 
toare. Pe lîngă aceasta, Domnul a pus capat şi mîndriei ucenicilor lui 
Ioan Botezătorul, care, era firesc, se lăudau mult cu moartea dascălului lor. 
Despre înviere Domnul incă nu vorbeşte, că nici nu era timpul. Era firesc să 
moară Acela pe Care-L socoteau om; dar ca să învieze era peste fire. 

Apoi, ceea ce a făcut mai înainte cu fariseii, aceea face şi acum cu 
ucenicii lui Ioan. După cum fariseii încercaseră să-L arate ca vinovat de 
crime, pentru că mînca cu păcătoşii, tot aşa şi Hristos i-a convins de 
contrariul, că nu numai că nu-i o crimă fapta Lui, ci una care merită chiar 
laudă; şi după cum ucenicii lui Ioan voiseră să-I arate că nu ştie să-Şi 
instruiască ucenicii, tot aşa şi Hristos le dovedeşte că ei, cu cele ce spun, nu 
ştiu cum trebuie instruiţi ucenicii, ci îl învinuiesc fără temei, spunîndu-le: 



„Nimeni nu pune petic de pînzfl nouă la haină veche” 39 . 

Hristos întăreşte iarăşi spusele Sale cu pilde luate din viaţa de toate 
zilele. Spusele Sale au acest înţeles: „Ucenicii Mei n-au ajuns încă des¬ 
tul de puternici, ci au încă nevoie de mult pogorămînt; n-au fost încă 
reînnoiţi de Duhul Sfînt şi nu trebuie pusă povară de porunci peste 
nişte oameni care sînt încă într-o astfel de stare sufletească”. Hristos a spus 
acestea punînd legi şi canoane ucenicilor Săi, ca, atunci cind vor face uce¬ 
nici pe oamenii din întreaga lume, să se poarte cu ei cu multă blîndeţe. 

„Nici nu pun vin nou în burdufuri vechi” 40 . 

Ai văzut că pildele se aseamănă cu cele din Vechiul Testament? 
Haină, burdufuri. Ieremia numeşte pe poporul iudeu cingătoare 41 şi 
pomeneşte şi el de burdufuri şi de vin 42 . Şi pentru că Hristos vorbea de 
mîncare şi de masă, ia de la acestea şi pildele. 

Evanghelistul Luca spune ceva mai mult, că şi peticul cel nou se 
rupe dacă-1 pui peste unul vechi. Vezi că nu numai că n-ai nici un folos, 
ci şi mai multă pagubă. 

Hristos vorbea de lucruri prezente, dar vesteşte mai dinainte viito¬ 
rul; de pildă, că ucenicii Lui vor fi noi mai tîrziu; pînă atunci însă nu 
trebuie să li se dea porunci grele şi aspre. „Cel care caută, spune Hris¬ 
tos, să pună înainte de vreme pe ucenici la îndatoriri prea mari, nu-i va avea 
destoinici la timpul cuvenit, pentru că i-a făcut dintr-o dată nefolositori. 



.'IN. Ioan Hi, <1. 
.!!>. Matei !). Hi. 
40. Matei «I, 17. 

11. Ier. Iii, 7. 

12. Ier. Iii, 12. 

Asta nu se întîmplă nici din pricina vinului, nici din pricina burdufuri¬ 
lor, ci din pricina acelora care nu toarnă vinul la timp. 

Cu acest prilej ne-a arătat şi pricina cuvintelor Sale smerite, pe care 
le grăia adeseori ucenicilor Săi. Din pricina neputinţei lor de înţelegere, 
Domnul spunea multe mai prejos de vrednicia Lui. Acest lucru ni-1 
arată şi evanghelistul Ioan, că însuşi Domnul a spus: „Multe am a vă 
spune, dar nu le puteţi purta încă” 43 . Pentru ca ucenicii să nu creadă că 
numai acestea are a le spune, ci să ştie că are să le spună şi altele cu mult 
mai mari, le-a vorbit de slăbiciunea lor, făgăduindu-le că le va spune şi 
pe acelea cînd vor ajunge puternici. Acest lucru l-a spus şi acum: „Vor 
veni zile cînd li se va lua de la ei Mirele şi atunci vor posti”. 

Aşadar 44 , nici noi să nu cerem de la toţi totul de la început, ci atît cît 
pot să facă; şi curînd vom ajunge şi la celelalte. Dacă te zoreşti şi te gră¬ 
beşti, apoi tocmai pentru aceea nu te zori, pentru că te grăbeşti. Dacă ţi 
se par a fi cuvintele mele o enigmă, află-o aceasta din însăşi firea lucru¬ 
rilor, şi atunci vei vedea toată puterea lor. Nimeni din cei ce te învi¬ 
nuiesc pe nedrept să nu te tulbure, pentru că şi la masa dată de Matei 
vameşul fariseii erau învinuitorii, iar ucenicii, cei învinuiţi. 

V 

Totuşi nimic nu L-a convins pe Hristos să-şi schimbe părerea, nici 
n-a spus: „E o ruşine ca unii să postească, iar alţii să nu postească!” Ci, 
ca un minunat căpitan de corabie, care nu se uită la valurile frămîntate, 
ci la ştiinţa sa, tot aşa şi Hristos a făcut atunci. Nu era o ruşine ca uceni¬ 
cii Lui să nu postească, ci ca, din pricina postului, să fie răniţi de 
moarte, să fie sfîşiaţi, să fie sfărîmaţi. 

La acestea gîndindu-ne şi noi, să le folosim cu cei din casa noastră. 

Ai o femeie iubitoare de podoabe, îndrăgostită şi ahtiată după suli- 
manuri, trîndavă din pricina prea bunului trai, guralivă şi proastă; deşi 
nu-i cu putinţă ca o singură femeie să aibă toate aceste cusururi; totuşi 
să zugrăvim cu cuvîntul o astfel de femeie. 

Dar aş putea fi întrebat: 

- Pentru ce zugrăveşti o femeie şi nu un bărbat? Sînt şi bărbaţi mai 
răi decît această femeie! 

- Zugrăvesc deocamdată pe femeie, nu pentru că femeile ar depăşi în 
răutate pe bărbaţi, ci pentru că purtarea de grijă de femei a fost încredinţată 
bărbaţilor. Poţi găsi şi la bărbaţi multe pe care nu le găseşti la femei, 

43. Ioan 16, 12. 

44. De aici începe partea morala: Cel ce vrea să îndrepte pe cineva pe calea virtuţii trebuie să-l 
sfătuiască să săvârşească mai intii virtuţile cele mici. Tot aşa trebuie să facă şi cu femeile cele iubitoare de 
podoabe. 

de pildă uciderea, jefuirea mormintelor, lupta cu fiarele şi multe 
asemenea acestora. Să nu socotiţi, dar, că fac asta pentru că aş dis- 
preţui pe femei. Nu pentru asta, nu pentru asta, ci pentru că-i folosi¬ 
tor deocamdată să-i zugrăvesc chipul ei. 

Să ne închipuim, deci, o astfel de femeie, iar bărbatul ei să se 
străduiască să o îndrepte cu orice chip. 

- Cum o va îndrepta? 

- Să nu-i interzică totul dintr-o dată, ci mai întîi pe cele mai uşoare, 
pe cele la care nu ţine prea mult. Dacă, însă, o vei sili să săvîrşească 
totul de la început, ai pierdut totul. Nu-i lua, deci, de îndată bijuteriile 
de aur, ci lasă-i-le să le aibă şi să se împodobească cu ele; că acesta pare 
a fi un rău mai mare decît sulimenitul şi încondeiatul ochilor. Aşadar 
dezbar-o mai întîi de sulemenitul şi încondeiatul ochilor, dar nu cu 
frica şi ameninţarea, ci cu convingerea şi blîndeţea, cu criticile altora şi 
cu părerea şi socotinţa ta. Spune-i neîncetat: „Nu ţi-i deloc frumoasă 
faţa cînd ţi-o vopseşti atîta, ci-i chiar tare urîtă!” Şi convinge-o, mai cu 
seamă, că asta te mîhneşte. După ce i-ai spus părerea ta, vorbeşte-i şi de 
părerea altora şi spune-i că de obicei sulimanurile urîţesc chiar pe 
femeile frumoase, ca să-i stîrpeşti patima. Să nu-i spui încă nimic de iad, 
nici de împărăţia cerurilor; i-o spui de pomană; ci convinge-o că simţi 
mai multă plăcere să-ţi arate nefalsificată opera lui Dumnezeu. O 
femeie care-şi chinuieşte faţa, o întinde, o pudrează, nici oamenilor nu 
pare frumoasă şi plăcută la vedere. Scoate-i boala din suflet mai întîi cu 
argumente raţionale şi cu părerile celorlalţi oameni; după ce i-ai muiat 
sufletul cu aceste cuvinte, adaugă şi pe cele despre iad şi împărăţia ceru¬ 
rilor. Dacă-i vorbeşti o dată şi nu o îndupleci, nu obosi a-i repeta a doua 
oară, a treia oară şi de mai multe ori aceleaşi cuvinte; să n-o faci cu ură, 
ci cu faţa veselă; uneori întoarce-i spatele, alteori linguşeşte-o, mingii-o. 
Nu vezi pe pictori, de cîte ori dau cu pensula, de cîte ori şterg pînă ce 
fac un portret frumos? Să nu fii, dar, mai rău decît ei! Dacă cei care fac 
portretul unui trup îşi dau atîta silinţă, cu mult mai mult noi, care for¬ 
măm sufletul, trebuie să folosim toată măiestria! Dacă vei modela bine 
chipul sufletului femeii tale, nu vei mai vedea pocit chipul trupului ei, 
nici buzele însîngerate, nici gura la fel ca gura înroşită de sînge a unui 
urs, nici sprîncenele negre ca funinginea de pe oale, nici obrajii văruiţi 
ca pereţii mormintelor. Că toate acestea sînt funingine, cenuşă, praf, 
semne ale celei mai mari urîţenii. 

Dar nu ştiu cum, pe nesimţite, am ajuns la aceste cuvinte, iar eu, 
care sfătuiesc pe alţii să înveţe cu blîndeţe, am început să mă mînii. 
Aşadar să ne întoarcem şi să sfătuim mai cu blîndeţe. oă suportăm toate 
cusururile femeilor noastre, ca să săvîrşim ce voim. Nu vezi că supor¬ 
tăm plînsul copiilor cînd vrem să-i înţărcăm şi suferim orice numai ca 
să-i aezbărăm de laptele mamei? Tot aşa să facem şi cu femeile noastre. 
Să îndurăm toate celelalte cusururi, ca să reuşim să le dezbărăm de obi¬ 
ceiul sulimenitului şi a încondeierii ochilor. După ce i-ai îndreptat acest 
cusur, îndreaptă-te spre altul, spre podoabele de aur. Vorbeşte-i tot aşa, 
în acelaşi chip, şi despre acestea. Şi astfel, încetul cu încetul, formîndu-ţi 
soţia ta, vei fi un pictor minunat, un rob credincios, un plugar price¬ 
put. Pe lîngă acestea, adă-i aminte şi de femeile din vechime: de Sarra, 
de Rebeca; de femeile frumoase şi de cele urîte şi arată-i că toate au fost 
la fel de înţelepte. Lia, femeia patriarhului Iacov, nu era frumoasă, dar 
nu s-a gîndit să-şi sulimenească chipul; ci, chiar urîtă fiind şi nu destul 
de iubită de bărbatul ei, nu i-a trecut prin minte aşa ceva, nici nu şi-a 
stricat faţa; a lăsat-o aşa cum era, păstrîndu-şi neschimbate trăsăturile 
feţei; şi doar Lia a fost crescută de păgîni. Tu, însă, femeie credincioasă, 
care ai cap pe Hristos, tocmai tu strecori printre noi meşteşuguri dră¬ 
ceşti? Nu-ţi aduci aminte oare de apa sfîntului botez care ţi-a spălat faţa, 
de jertfa care îţi împodobeşte buzele, de sîngele care îţi înroşeşte 
limba? Dacă te-ai gîndi la toate acestea, oricît de iubitoare de podoabe 
şi de găteli ai fi, n-ai îndrăzni, nici n-ai suferi să-ţi pui pe faţă praful şi 
cenuşa. Află că eşti unită cu Hristos şi alungă urîţenia aceasta! Hristos 
nu Se bucură de vopselele acelea, ci caută o altă frumuseţe, de care este 
şi tare îndrăgostit, frumuseţea sufletului adică. Această frumuseţe ţi-a 
poruncit şi profetul s-o îngrijeşti, spunînd: „Şi va pofti împăratul frumuse¬ 
ţea ta” 45 . Să nu ne pocim, deci, fără rost. Nici una din operele lui Dum¬ 
nezeu nu-i nedesăvîrşită şi nici nu are nevoie de îndreptarea ta. Nimeni 
n-ar încerca să adauge ceva statuii unui împărat, după ce statuia a fost 
înălţată. încercarea-i primejdioasă şi atrage cea mai mare pedeapsă. 
Statuia e făcută de un om şi nu-i adaugi nimic; faţa ţi-i făcută de Dum¬ 
nezeu şi o îndrepţi? Nu te gîndeşti la focul iadului? Nu te gîndeşti la 
pustietatea sufletului? De dragul sulimenelilor îţi neglijezi sufletul, că 
toată grija ţi-o cheltuieşti cu trupul! Dar pentru ce vorbesc de suflet? 
Chiar trupului i se întîmplă contrarul decît ceea ce te străduieşti. 
Uită-te numai! Vrei să fii frumoasă? Aceasta te face urîtă! Vrei să 
placi bărbatului? Aceasta mai mult îl întristează! Şi nu numai pe el, 
ci ii face şi pe străini să te 'oîrfească. Vrei să pari tînără? 








Aceasta te îmbătrineştc iute. Vrei să fii împodobită? Aceasta te face de 
ruşine! O femeie care umblă după găteli şi suîimanuri face de ruşine nu 
numai femeile de acelaşi rang cu ea, ci şi pe servitoarele care o ştiu cum 
este, şi pe casnicii care o cunosc; dar mai înainte de toţi pe ea însăşi. 
Dar pentru ce trebuie să vorbesc de toate acestea? Am lăsat la o parte 
tocmai păcatul cel mai grozav, că superi pe Dumnezeu, că-ţi îngropi 
cinstea, aprinzi flacăra geloziei, te iei la întrecere cu femeile care bat 
străzile. 

Gîndiţi-vă la toate acestea, bateţi-vă joc de acest alai drăcesc şi de 
această meşteşugire diavolească! Depărtaţi de pe voi podoaba aceasta, 
dar mai bine spus, această lipsă de podoabă! îngrijiţi-vă dc cealaltă 
frumuseţe, de frumuseţea din sufletele voastre, care este plăcută §i îngerilor, 
poftită de Dumnezeu şi dulce soţilor voştri, ca să aveţi parte şi de slava 
aceasta pămîntească şi de aceea ce va să fie, pe care, facă Dumne¬ 
zeu ca noi toţi să o dobîndim, cu harul şi cu iubirea de oameni a Dom¬ 
nului nostru Iisus Hristos, Căruia slava şi puterea în vecii vecilor, 
Amin. 

«Pe cînd le grăia lor acestea, 
iată un dregător venind I s-a închinat Lui, zicînd: 
„Fiica mea a murit de curînd; 
ci venind pune mîna Ta pe ea şi va trăi”» 1 

I 

Minunea a urmat cuvintelor Sale, ca să închidă şi mai mult gura 
fariseilor. 

Cel care a venit la Iisus era mai marele sinagogii, iar durerea îi era 
cumplită. îi murise singurul copil, o fată de doisprezece ani, în floarea 
vîrstei. Pe aceasta Hristos a înviat-o îndată. 

Dacă evanghelistul Luca relatează că au venit unii la mai marele 
sinagogii, spunîndu-i: „Nu mai supăra pe învăţătorul, că fiica ta a murit” 2 , 
vom spune acestea: Cuvintele mai marelui sinagogii: „a murit de 
curind”, sînt cuvintele unui om care s-a gîndit la timpul cît a durat călă¬ 
toria sa, sau ale unui om care şi-a mărit nenorocirea; că au obiceiul cei 
care cer ceva să-şi mărească, prin cuvînt, propriile nenorociri şi să 
spună ceva mai mult decît cele ce sînt, ca să înduplece mai repede pe 
cei pe care-i roagă. 

Dar vezi-i nesimţirea mai marelui sinagogii! Două lucruri cere de 
la Hristos: şi să se ducă la el şi să pună mîna pe fata lui. Cuvintele aces¬ 
tea sînt un semn ca o lasase încă în vuita. Acelaşi lucru îl cerc profetului 
Elisei şi sirianul acela, Neeman: „Ziceam, spunea Neeman, că va ieşi şi-şi 
va pune mina lui” 3 . într-adevăr, cei care sînt învîrtoşaţi la inimă au 
nevoie să vadă cu ochii şi să pipăie cu mîinile. 

Evanghelistul Marcu spune că Domnul a luat cu El pe cei trei uce¬ 
nici'; evanghelistul Luca, la fel 5 ; iar evanghelistul Matei spune simplu 
că a luat pe ucenici' 1 . 

- Pentru care pricină nu l-a luat pe Matei, care intrase de curînd în 
rîndul ucenicilor? 


1. Matei 9, 18. 

2. Luca 8, 49. 

8. IV Regi 5, 1 1 
■I. Marcu .>, 37. 




- Pentru a-i mări şi mai mult dorinţa de a fi apostol şi pentru că era 
încă nedesăvîrşit. Domnul îi cinsteşte în chip deosebit pe Petru, Iacov şi 
Ioan, pentru a-i face şi pe ceilalţi apostoli să ajungă ca aceştia. Lui Matei 
îi era de ajuns deocamdată că a văzut minunea tămăduirii femeii cu 
scurgere de sînge, că a avut cinstea să stea la masă cu Domnul şi să intre 
în ceata apostolilor. 

Sculîndu-de Domnul de la masă, L-au urmat mulţi, pentru că 
doreau să vadă o mare minune, pentru că cel care venise la Hristos era 
un om cu o înaltă dregătorie şi pentru că cei mai mulţi, mai lipiţi de 
pămînt şi de lume, nu căutau atît folosul sufletului cît vindecarea trupu¬ 
lui. Şi curgeau în cîrduri oamenii după Dînsul: unii minaţi de propriile 
lor boli, alţii grăbiţi de dorinţa de a fi spectatorii vindecării altora; dar 
puţini erau deocamdată aceia care veneau după Iisus pentru cuvintele 
şi învăţătura Lui. 

Hristos n-a lăsat mulţimile să intre în casa mai marelui sinagogii, ci 
numai pe ucenici şi nici pe aceştia pe toţi, învăţîndu-ne, cu orice prilej, 
să fugim de laudele oamenilor. 

«Şi iată, spune Matei, o femeie cu scurgere de sînge de doisprezece ani s-a 
apropiat de El şi fiind la spatele Lui s-a atins de poala hainei Lui. Că zicea în 
sine: „Numai de mă voi atinge de haina Lui, mă voi vindeca!”» 1 . 

- Pentru ce nu s-a apropiat de Hristos cu îndrăznire? 

- Ii era ruşine de boala ei, socotindu-se necurată. Dacă femeia care 
are scurgerea ei lunară nu se socoteşte curată, cu atît mai mult ea, care 
era bolnavă de o boală ca aceea. Că legea Vechiului Testament socotea 
drept mare necurăţie scurgerea de sînge la femei. De aceea femeia se 
doseşte şi se ascunde. De altfel nici ea n-avea încă despre Hristos păre¬ 
rea cuvenită şi desăvîrşită, că nu i-ar fi trecut prin minte că se poate tăi¬ 
nui de El. Femeia aceasta este cea dintîi femeie care se apropie în 
public de Hristos. A auzit că vindecă şi femei şi că se duce la fetiţa care 
murise de curînd. N-a îndrăznit să-L cheme în casa ei, deşi era bogată; 
dar nici nu s-a apropiat de El în văzul tuturora; ci, pe ascuns, s-a atins cu 
credinţă de hainele Lui. Nici nu s-a îndoit, nici n-a zis în sine: „Voi 
scăpa oare de boală? Dacă nu mă voi vindeca?”, ci, cu încredere că se 
va vindeca, s-a apropiat de Domnul. «Că zicea întru sine: „Numai de mă 
voi atinge de haina Lui, mă voi vindeca”». Ştia din ce casă ieşise Domnul; 
din casa unui vameş; ştia şi cine sînt cei ce merg după El; nişte păcătoşi, 
nişte vameşi. Toate acestea i-au dat bune nădejdi. 

- Ce a făcut Hristos? 







- N-a lăsat-o tăinuită, ci a adus-o în mijloc şi a făcut-o cunoscută 
pentru multe pricini, deşi unii oameni fără de judecată spun că Hristos 
a făcut aceasta pentru că era iubitor de slavă. „Altfel, pentru ce n-a 

lăsat-o tăinuită?”, spun aceştia. 

Ce spui, o, spurcatule şi ticălosule? Cel Care a poruncit celor vin¬ 
decaţi-să tacă, Cel Care a trecut sub tăcere mii de minuni, Acela e iubi¬ 
tor de slavă? 

- Dar pentru ce o face cunoscută? 

- Mai întîi ca să-i curme frica femeii, ca să nu trăiască neliniştită, 
fiind mustrată de conştiinţă că a furat darul. în al doilea rînd, ca să-i 
îndrepte părerea ce o avea despre El, pentru că ea socotise că se poate 
tăinui de Hristos. în al treilea rînd, ca să arate tuturora credinţa ei, 
pentru a o urma şi alţii. Iar arătarea că Hristos ştie totul este o dovadă a 
Dumnezeirii Sale nu mai mică decît oprirea izvoarelor de sînge. în sfîr- 
şit, prin femeia aceasta îl îndreaptă pe mai marele sinagogii, care înce¬ 
puse să-şi piardă credinţa, iar prin aceasta să strice totul. Căci cei care 
veniseră la el i-au spus: „Nu mai supăra pe învăţătorul, că fiica ta a murit!”; 
iar cei din casă au rîs de Hristos cînd a spus că doarme 8 . Poate că aşa 
gîndea şi tatăl ei. 

II 


Tocmai pentru a îndepărta din sufletul tatălui această slăbiciune, 
Iisus o face cunoscută pe femeie. Că mai marele sinagogii era puţin cre¬ 
dincios, ascultă ce-i spune Hristos: „Nu te teme! Crede numai şi se va mîn- 
tui!” 9 Domnul intenţionat a aşteptat să moară fata şi atunci 5-a dus la 
ea, ca să se facă clară dovada învierii. De aceea Domnul merge mai 
încet, stă de vorbă mai mult cu femeia, ca să îngăduie să moară fata şi să 
vină cei care au vestit şi au spus: „Nu mai supăra pe învăţătorul!” Acest 
lucru l-a lăsat evanghelistul Luca să se înţeleagă, cînd a spus: «încă vor¬ 
bind El, au venit cei din casa mai marelui sinagogii şi i-au spus: >r A murit fiica 
ta! Nu mai supăra pe învăţătorul!”» 10 Hristos voia ca toţi să fie încredin¬ 
ţaţi de moartea fetei, ca să nu se pună la îndoială învierea. Domnul aşa 
face totdeauna. Aşa şi cu Lazăr; a aşteptat şi ziua întîia şi ziua a doua şi 
ziua a treia 11 . 

Pentru toate aceste pricini Hristos o face cunoscută pe femeia cu 
scurgere de sînge şi-i spune: 

„îndrăzneşte, fiică!” 12 



8. Luca 8, 52. 

9. Luca 8, 50. 

10. Luca 8, 49. 

11. loan 11, (>-7. 

12. Matei 9, 22. 

Aşa cum îi spusese şi slăbănogului: „Îndrăzneşte, fiule!” 11 . Şi, pentru 
că femeii îi era teamă, îi spune: „îndrăzneşte!” şi o numeşte: ,f iică”. 
Credinţa o făcuse fiică. Apoi urmează şi lauda: 

„Credinţa ta te-a mintuit!”' 4 

Evanghelistul Luca ne dă şi alte amănunte despre femeie. Spune că 
după ce femeia s-a apropiat şi s-a vindecat, Hristos n-a chemat-o îndată, 
ci mai întîi a zis: „Cine este cel ce s-a atins de Mine?” 15 ; apoi că Petru şi cei 
ce erau cu El I-au spus: „învâţătorule, mulţimile Te îmbulzesc şi Testrîmto- 
reazfi şi Tu zici: «Cine este cel ce s-a atins de Mine?»” 16 - Aceasta este cea 
mai mare dovadă că Hristos a avut trup adevărat şi că a călcat în 
picioare orice mîndrie; mulţimile nu-L urmau stînd departe de El, ci 
totdeauna se îmbulzeau în El. - Şi Luca spune mai departe că Domnul 
stăruia, zicînd: „S-a atins de Mine cineva, că am simţit puterea care a ieşit 
din Mine” 17 . Domnul a răspuns pe măsura înţelegerii celor ce-L ascul 
tau; dar a spus aceste cuvinte şi ca să o convingă pe femeie să mărturi¬ 
sească singură minunea. Domnul nici n-a vădit-o îndată, pentru ca, ară- 
tîndu-i că ştie lămurit totul, să o înduplece să spună de la sine totul, să o 
facă să strige în auzul tuturora minunea săvîrşită şi, ca nu cumva, spu- 
nînd El minunea, să dea naştere la bănuieli. 

Ai văzut că femeia a fost mai bună decît mai marele sinagogii? Nu 
L-a oprit în drum, nu L-a ţinut, ci L-a atins numai cu vîrful degetelor. A 
venit mai pe urmă şi a plecat mai înainte. Mai marele sinagogii a adus 
pe Doctor în casa lui; femeia s-a mulţumit numai să-L atingă. Era înlăn¬ 
ţuită de boală, dar prin credinţă era înaripată. Uită-te cum o mîngîie 
Domnul, spunîndu-i: „Credinţa ta te-a mintuit". Dacă Hristos ar fi vădit-o, 
ca să fie El lăudat de lume, apoi n-ar fi adăugat aceste cuvinte; dar le-a 
spus, ca, în acelaşi timp, să-l înveţe pe mai marele sinagogii să creadă, 
iar pe femeie s-o laude înaintea tuturora, dîndu-i prin aceste cuvinte tot 
atîta bucurie şi folos cît i-a dat vindeeîndu-i trupul. Domnul a făcut 
aceasta vrînd să slăvească pe femeie şi să îndrepte pe alţii, nu ca să se 
facă pe Dînsul strălucit. Se vede asta din tot ce s-a petrecut. Hristos era 
minunat şi fără această minune; minunile îl înconjurau ca fulgii de zăpadă; 
şi făcuse şi avea să facă minuni cu mult mai mari decît aceasta. Dacă Dom¬ 
nul n-ar fi făcut-o cunoscută, femeia ar fi plecat neştiută de nimeni şi lipsită 
de aceste mari laude. Pentru aceasta, punîndu-o înaintea tuturora, a lău¬ 
dat-o şi i-a izgonit frica - că spune evanghelistul Luca că s-a apropiat 



13. Matei !), 2. 

14. Matei !>, 2'2. 
13. Luai 8, '13. 
Ui. Luai 8, 43. 
17. I.uai 8, Hi. 








tremurînd' K a făcut-o să aibă îndrâznire şi, pe lingă sănătatea trupu¬ 
lui, i-a dat şi alte merinde, spunîndu-i: „Afergi în pace!” 19 . 

„Şi venind în casa dregătorului şi văzind cîntăreţii din fluier şi mulţimea tul¬ 
burată, a zis: «Depărtaţi-vâ, că fata n-a murit, ci doarme!». Şi rîdeau de El” 20 . 
Frumoase mărturii pentru mai marii sinagogilor, dacă la înmormîntare 
puneau cîntăreţi din fluiere şi din chimvale ca să le stîmească jalea! 

Ce a făcut Hristos? 

A scos din casă pe toţi ceilalţi şi a lăsat înăuntru numai pe părinţii 
fetei, ca să nu se poată spune că a înviat-o într-alt chip. Chiar înainte de 
a o învia Domnul dă curaj părinţilor, spunîndu-le: „Fata n-a murit, ci 
doarme!” Şi în alte împrejurări Domnul a făcut la fel. După cum la poto¬ 
lirea furtunii de pe mare a certat mai întîi pe ucenici, tot aşa şi acum 
scoate tulburarea din sufletul celor de faţă, dar totodată le arată că îi 
este uşor să învie pe cei morţi - aşa cum a făcut cu Lazăr, spunînd: 
„Lazăr, prietenul nostru a adormit” 21 - învăţîndu-i să nu se teamă de 
moarte, că moartea nu este moarte, ci somn. 

Pentru că avea şi El să moară, Domnul, prin moartea şi învierea altora, 
îi pregăteşte mai dinainte pe ucenicii Săi să aibă curaj şi să suporte cu uşu¬ 
rinţă moartea; pentru că venind El pe pămînt, moartea este somn. 

Şi rîdeau de El; El, însă, nuS-a supărat că n-a fost crezut de cei 
pentru care avea să facă, puţin mai tîrziu, minunea; n-a ţinut de rău nici 
rîsul, pentru ca şi acesta şi fluierele şi chimvalele şi toate celelalte să fie 
o dovadă a morţii fetei. 



Dar pentru că de cele mai multe ori oamenii, după ce s-au făcut 
minunile, nu mai cred în minuni, Domnul îi leagă cu propriile lor 
cuvinte, aşa cum a făcut şi cu Lazăr şi cu Moise. Lui Moise i-a spus: „Ce 
este ceea ce ai în mina ta?” 21 , pentru ca, atunci cînd va vedea toiagul pre¬ 
făcut în şarpe, să nu uite că mai înainte era toiag; ci, aducîndu-şi aminte 
de propriul lui răspuns, să nu mai poată tăgădui minunea. Şi cu Lazăr, 
Domnul a întrebat: „Unde l-aţi pus?” 23 , pentru ca aceia care I-au răs¬ 
puns: „ Vino şi vezi!” 24 şi: „Miroase, că este de patru zile” 25 , să nu mai poată 
tăgădui că a înviat pe mort. 

18. Luca 8, 47. 

li). Luca 8, 48. 

20. Matei !), 23-24. 

21. toan 11, 11. 

22. leş. 4, 2. 

23. loan 11, 34. 

24. han 11, 34. 

2. r >. loan 1 I, 3.0. 

Văzînd, aşadar, Hristos chimvalele şi mulţimile, i-a scos pe toţi 
afară 2 ' 1 şi a făcut minunea numai în faţa părinţilor copilei; nu i-a băgat 
alt suflel in Iriip, ci a adus înapoi pe cel care ieşise. ca si cum ar fi sculat-o 
din somn. A luat-o de mină . ca să încred--' ' că a 

înviat, iar prin vederea copilei înviate să deschidă mai dinainte drum 
credinţei în înviere. Tatăl fetei spusese: „Pune mina!”. Domnul face 
ceva mai mult: n-a pus mîna pe ea, ci, apucîndu-o de mînă, o urne, ară- 
tînd că pe El toate sînt gata să-L asculte. Şi nu o învie numai, ci şi 
porunceşte să i se dea de mîncare, ca să nu pară o nălucire învierea 
fetei. Nu-i dă El să mănînce, ci porunceşte celorlalţi 28 . Aşa precum a 
spus şi la învierea lui Lazăr: „Dezlegaţi-l şi lăsaţi-l să meargă” 2 , iar după 
aceea a stat la masă cu el 30 . Totdeauna are Domnul obiceiul să facă şi una şi 
alta, pentru a da, cu toată precizia, şi dovada morţii şi dovada învierii. 

Tu nu te uita numai la înviere, ci şi la aceea că Hristos a poruncit să 
nu spună nimănui nimica 31 , învăţîndu-te din toate acestea mai ales 
aceea să nu fii mîndru şi să nu umbli după slava deşartă. Află apoi şi 
faptul că Domnul i-a scos afară din casă pe cei ce boceau şi i-a declarat 
nevrednici de o vedere ca aceasta. Tu să nu ieşi afară cu cîntăreţii din 
fluier, ci să rămîi înlăuntru cu Petru, cu Ioan şi Iacov! Dacă atunci i-a 
scos afară pe cei ce cîntau şi boceau, cu atît mai mult acum. Că pe 
atunci nu se ştia încă lămurit că moartea este somn; dar acum este mai 
limpede decît soarele însuşi. 

Spui că nu ţi-a înviat acum Domnul pe fiica ta? Dar o va învia 
negreşit şi cu mai multă slavă! Fiica mai marelui sinagogii a înviat, dar a 
murit iarăşi; a ta, cînd va învia, va rămîne, că este nemuritoare. 

Nimeni 32 dar să nu bocească, nici să plîngă, nici să hulească această 
faptă mare a lui Hristos! Că a biruit moartea! Pentru ce jeleşti de prisos? 
Moartea a ajuns somn! Pentru ce te vaieţi şi plîngi? Ar fi de rîs chiar 
dacă păgînii ar face-o! Dar cînd credinciosul se schimonoseşte aşa, ce 
apărare mai poate avea? Ce iertare vor avea aceia care se prostesc aşa, 
cînd de atn.i vreme avem dovada clară a învierii? Tu, insa. ca şi cum 
ţi-ai da loală silinţa să-ţi măreşti păcatul, ne aduci la înmormînlare boci¬ 
toare păgîne, ca să aprinzi jalea şi să aţîţi focul! Nu-1 auzi pe Pavel spu- 
nînd: „Ce unire are Hristos cu Veliar? Sau ce parte are credinciosul cu necre¬ 
dinciosul?” 33 . 



26. Matei !), 26. 

27. Matei !), 26. _ 

2H. Murai 6, 43; Luci' R, 66. 

20. han I 1, 44. 

30. luan IZ, 2. 

Păgînii, care nu ştiu nimic de înviere, găsesc totuşi cuvinte de mîn- 
gîiere, spunînd: „Suferă cu curaj! Nu se mai poate îndrepta ce s-a făcut 
şi nici nu reuşeşti ceva cu lacrimile!” Dar tu, care auzi cuvinte mai pline 
de filozofie şi mai folositoare decît acestea, tu nu te ruşinezi cînd te 
poceşti mai rău decît păgînii? Noi nu spunem: „Suferă cu curaj, că nu se 
mai poate îndrepta ce s-a făcut!”, ci spunem: „Suferă cu curaj! Va învia 
negreşit! Copilul doarme, n-a murit! Se odihneşte, n-a pierit! îl aşteaptă 
învierea, viaţa veşnică, nemurirea, soarta îngerească!” Nu auzi ce spune 
psalmistul: „întoarce-te, suflete al meu, la odihna ta, că Domnul ţi-a făcut ţie 
bine” 34 . Dumnezeu numeşte moartea o binefacere şi tu te boceşti? Ce ai 
putea face mai mult dacă ai fi duşmanul şi vrăjmaşul celui mort? Dacă 
trebuie să plîngă cineva, apoi diavolul trebuie să plîngă! Acela să 
bocească, acela să se bată,cu pumnii în piept, că noi mergem spre bună¬ 
tăţi mai mari. Văicăreala aceasta este vrednică de răutatea lui, şi nu de 
tine, care ai să fii încununat şi ai să te odihneşti. Moartea e un port liniş¬ 
tit. IJită-lc dc uite rautati c plină viata aceasta! Gîndcste-te de cile ori ti-ai 
blestemat viaţa, si viaţa se înrăutăţeşte din c în ce mai mult. Chiar de 
la început ai moştenit nu mică osîndă! „în dureri vei naşte fii” 35 , spune 
Dumnezeu; şi: „în sudoarea feţei tale vei mînca pîinea ta” 36 ; şi: „în lume 
necaz veţi avea ” 31 . Dar despre viaţa de dincolo aşa ceva nu s-a spus, ci cu 
totul dimpotrivă: fugit durerea, întristarea şi suspinarea” 38 ; şi: „De la 

răsărit şi de la apus vor veni şi se vor odihni în sînurile lui Avraam şi ale 
lui Isaac şi ale lui Iacov” 39 ; căci cele de acolo sînt: cămară de nuntă 
duhovnicească, făclii strălucitoare şi mutare la cer. 

IV 

Pentru ce faci de ruşine pe cel plecat? Pentru ce faci pe alţii să tre¬ 
mure şi să le fie frică de moarte? Pentru ce faci pe mulţi să învinuiască 
pe Dumnezeu că trimite mari nenorociri? Dar, mai bine spus, pentru ce 
după înmormîntare chemi pe săraci la praznic? Pentru ce rogi pe preoţi 
să facă rugăciuni pentru cel mort? 

- Ca să se ducă răposatul la loc de odihnă, îmi răspunzi, ca să se 
milostivească de el dreptul Judecător! 

- Pentru aceasta plîngi şi te boceşti? Dar te lupţi şi te războieşti cu tine 
însuţi şi-ţi faci ţie însuţi furtuna tocmai cînd răposatul a intrat în port. 

- Dar ce să fac? Aşa edirea omenească! 

34. Ps. 114, 7. 

35. Fac. 3, 16. 

36. Fac. 3, 19. 

37. loan 16, 33. 

39. Matei 8, 1 1. 








- Nu-i de vină firea şi nici mersul lucrurilor, ci noi care răsturnăm 
totul, care ne am moleşit, care am trădat nobleţea noastră, care îi facem 
mai răi pe cei necredincioşi. Cum vom vorbi altuia de nemurire, cum îl 
vom convinge pe păgîn, cînd noi tremurăm şi ne temem de moarte mai 
mult decît păgînul? Mulţi păgîni, deşi nu ştiau nimic de înviere, la 
moartea copiilor lor şi-au pus cununi pe cap şi s-au îmbrăcat în haine 
albe ca să cucerească slavă şi laude de la lume. Tu, însă, nici pentru 
slava cea viitoare nu pui capăt tînguielilor muiereşti şi bocetelor. 

Spui că n-ai moştenitori, nici n-ai cui lăsa averile tale? Ce-ai vrea 
mai degrabă pentru copilul tău: să fie moştenitorul averilor tale sau 
moştenitorul cerurilor? Ce-ai dori? Să moştenească averi sortite pieirii, 
pe care, peste puţină vreme, are să le lase sau averile cele veşnice şi 
nepieritoare? Nu-1 mai ai tu moştenitor, dar în locul tău îl are Dumne¬ 
zeu! N-a ajuns împreună-moştenitor cu fraţii lui, dar a ajuns împreună- 
moştenitor cu Hristos. 

- Dar cui voi lăsa hainele, mă poţi întreba, cui casele, cui robii şi 
moşiile? 

- Tot fiului tău! Şi le va stăpîni cu mai multă siguranţă decît dacă ar 
trăi! Nu-i nici o piedică. Dacă barbarii ard odată cu morţii şi averile lor, 
cu mult mai mult este drept ca tu să trimiţi odată cu cel răposat avuţiile 
lui, nu ca să ajungă cenuşă, ca averile barbarilor morţi, ci ca să-l 
îmbrace cu mai miiltă slavă. Dacă a plecat cu păcate, ca să i se ierte 
păcatele; dacă a plecat drept, ca să-i fie adaos de plată şi răsplată. 

Doreşti poate să-ţi vezi fiul? Du aceeaşi viaţă ca şi el şi te vei bucura 
negreşit de sfînta lui faţă. 

Odată cu acestea mai gîndeşte-te la faptul că chiar dacă nu mă 
asculţi pe mine, timpul te va convinge negreşit; dar atunci nu mai ai 
nici o plată, pentru că mulţimea zilelor ţi-a uşurat durerea. Dar dacă 
vrei să fii filozof, două lucruri mari vei cîştiga: vei scăpa şi de durerile 

[ mcinuite de moartea fiului tău şi vei primi şi de la Dumnezeu mai stră- 
ucită cunună. Suportarea în linişte a nenorocirilor este o faptă cu mult 
mai mare decît pomenile şi toate celelalte. 

Gîndeşte-te apoi că şi Fiul lui Dumnezeu a murit; El pentru tine, pe 
cînd tu, pentru tine însuţi. A spus şi Domnul: „De este cu putinţă să treacă 
de la Mine paharul” 40 . Şi S-a întristat şi S-a chinuit, dar n-a fugit de 
moarte, ci a suferit-o cu mult curaj. Nici n-a suferit o moarte obişnuită, 
ci una plină de ruşine; iar înainte de moarte, bice; şi înainte de bice: 
ocară, batjocură, defăimare, învăţîndu-te să suferi totul cu curaj. Domnul a 
murit şi trupul 1-a fost înmormîntat; dar l-a luat iarăşi înapoi cu mai mare 
slavă, dîndu-ţi, şi prin asta, bune nădejdi. Dacă pentru tine învierea 


40. Matei 2<i. 35). 

nu e basm, nu boci! Dacă crezi în înviere, nu lăcrima! Iar dacă lăcri¬ 
mezi, cum vei putea convinge pe păgîn că tu crezi în înviere? 

V 

Ţi se pare totuşi încă greu de îndurat moartea fiului tău? Dar toc¬ 
mai de aceea nu trebuie să boceşti. El a scăpat de multe necazuri ca 
acestea. Nu-1 pizmui, nici nu-1 invidia! A-ţi dori moartea din pricina 
morţii timpurii a aceluia, a-1 boci că n-a trăit ca să sufere multe ca aces¬ 
tea, înseamnă că eşti mai degrabă invidios şi pizmaş. Nu te gîndi că nu-1 
mai vezi umblînd prin casă, ci gîndeşte-te că şi tu vei pleca la el nu 
după multă vreme. Nu te gîndi că nu se mai întoarce, ci gîndeşte-te că 
nici cele pe care le vezi nu rămîn aşa, ci se schimbă şi ele. Că şi cerul şi 
pămîntul şi marea şi toate se vor schimba, şi atunci vei primi pe fiul tău 
cu mai multă slavă. Dacă a murit păcătos, Dumnezeu a oprit şirul păca¬ 
telor; că nici nu l-ar fi luat, înainte de a se pocăi, dacă Dumnezeu ştia că 
are să se pocăiască. Dacă a murit drept, a ajuns în stăpînirea bunătăţilor 
cereşti. Deci se vede că lacrimile tale nu-s lacrimi de dragoste, ci de 
patimă fără judecată. Pentru că dacă l-ai iubi pe cel mort, ar trebui să te 
bucuri şi să te veseleşti că a scăpat de valurile din lumea aceasta. Spune-mi, 
ce cîştigăm dacă trăim? Ce e nou şi deosebit pe pămînt? Nu vedem, 
oare, că aceleaşi lucruri se perindă zilnic pe dinaintea ochilor noştri? Zi 
şi noapte, noapte şi zi; iarnă şi vară, vară şi iarnă, şi nimic mai mult; şi 
acestea totdeauna la fel; dar nenorocirile, totdeauna altele şi tot mai 
noi. Ai fi vrut ca fiul tău să guste în fiecare zi din ele, să rămînă aici, să 
se îmbolnăvească, să bocească, să se teamă, să tremure; pe unele nenorociri 
să le sufere, iar de altele să se teamă ca nu cumva să le sufere? Nici aceea nu 
poţi spune, că ar fi fost cu putinţă ca fiul tău, călătorind pe acest mare ocean, 
să fie scutit de tristeţe, de griji şi de celelalte asemenea acestora. 

în afară de acestea, gîndeşte-te şi la aceea că n-ai născut un copil 
nemuritor, şi că, dacă n-ar fi murit acum, ar fi suferit asta nu după multă 
vi cp"'. Nn te-ai săturat de a privi chipul lui? Te vei desfăta de el negre¬ 
şit dincolo! Dar doreşti să-l vezi şi aici? Ce te împiedică? Poţi să-l vezi şi 
aici, dacă duci o viaţă curată; pentru că nădejdea celor viitoare este mai 
limpede deeît vederea. Dacă fiul tău ar locui în palatele împărăteşti, 
n’a'i < inel n-ai căuta să-l vezi, odată ce auzi că-i fericit. Pentru ce, dar, îţi 
piui zi cumpătul, mamă, cînd vezi că fiul tău a plecat să locuiască în nişte 
palate 1 împărăteşti cu mult mai frumoase deeît cele de pe pămînt, cînd te 
desparţi de el numai pentru puţină vreme şi mai cu seamă cînd în locul 
fiului tău îl ai pe soţul tău? N-ai nici soţ? Dar ai mint.fiere! Ai „pe Tatăl 
orfanilor, pe Judecătorul văduvelor”” Ascultă-1 şi pe Pavel, care fericeşte 








această văduvie şi spune: „Iar cea cu adevărat văduvă şi rămasă singură şi-a pus 
nădejdea în Domnul"' 2 . O văduvă, ca aceasta este mai preţuită cînd arată 
mai multă răbdare. Nu plînge, dar, pentru ceea ce ai să fii încununată, 
pentru ceea ce ai să primeşti răsplată! N-ai făcut altceva decît că ai 
dat înapoi un bun ce ţi-a fost încredinţat. Nu te mai îngrijora deci; ai 
depus comoara ta într-o vistierie, în care furii nu pătrund. Iar dacă ştii 
ce-i viaţa aceasta şi ce-i viaţa viitoare şi că viaţa aceasta este umbră şi 
pînză de păianjen, şi că toate cele din viaţa viitoare sînt nemişcătoare şi 
nemuritoare, nu mai ai nevoie de alte cuvinte. Acum copilul tău a scă¬ 
pat de orice schimbare. Dacă rămînea aici poate că era un om cumse¬ 
cade, dar poate că nu. Nu vezi citi părinţi îşi dezmoştenesc copiii, cîţi 
părinţi sînt siliţi să ţină în casă copii mai răi decît cei dezmoşteniţi? 

Gîndindu-ne la toate acestea, să filozofăm. Aşa vom face plăcere şi 
celui răposat şi ne vom bucura şi noi de multe laude de la oameni, iar 
de la Dumnezeu vom primi răsplăţile cele mari ale răbdării şi vom 
dobîndi şi bunătăţile cele veşnice, pe care, facă Dumnezeu ca noi toţi să 
le dobîndim, cu harul şi cu iubirea de oameni a Domnului nostru Iisus 
Hristos, Căruia slava şi puterea, în vecii vecilor, Amin. 

42. I Tim. 5, 5. 

OMILIA XXXII 


Şi trecînd Iisus de acolo, au mers după El doi orbi, 
strigînd: „Miluieşte-ne pe noi, Fiul lui David!” 

Şi după ce a intrat El în casă, s-au apropiat de El orbii 

şi le-a zis lor Iisus: „Credeţi că pot să fac aceasta?” 

Ei i-au zis: „Da, Doamne!” Atunci S-a atins de ochii lor 
zicînd: „După credinţa voastră, fie vouă!” 

Şi li s-au desdhis lor ochii » 1 

I 

- Pentru ce Iisus trage după El pe aceşti orbi care strigau? 

- Ca să ne înveţe, şi cu acest prilej, să fugim de slava lumii . Şi, 
pentru că era aproape de casa Sa, i-a dus înăuntru, ca să-i vindece 
îndeosebi. Lucrul acesta se vede şi de acolo că le-a poruncit să nu spună 
nimănui nimic 2 . 

Nu mică este acuzaţia pe care aceşti orbi o aduc iudeilor; ochii le 
sînt betegi şi cred în Hristos numai din auzite; iudeii văd minunile, 
vederea le dă mărturie de cele săvîrşite, şi ei fac cu totul dimpotrivă! 
Uită-te şi la rîvna celor doi orbi! O arată şi strigătul şi rugămintea lor! 
Nu s-au apropiat de Iisus orişicum, ci strigau tare şi nu cereau nimic alt¬ 
ceva decît milă. îl numeau „Fiul lui David”, pentru că numele acesta li 
se părea nume de cinste. în multe locuri şi profeţii numeau aşa pe împă¬ 
raţii iudeilor, cînd voiau să-i cinstească şi să-i arate mari. 

După ce i-a dus în casă, Domnul îi întreabă a doua oară. De multe 
ori Iisus vindeca pe cei bolnavi numai cînd era rugat, ca să nu se 
creadă, că săvîrşeşte aceste minuni din dragoste de slavă; şi nu numai 
pentru aceasta, ci şi pentru ca să arate că şi bolnavii erau vrednici să fie 
vindecaţi, şi ca să nu spună cineva: „Dacă de milă îi vindecă, atunci tre¬ 
buia să-i vindece pe toţi!” Dar şi mila lui Hristos avea un temei; anume, 
credinţa celor vindecaţi. Apoi nu numai pentru aceasta le-a cerut orbi¬ 
lor credinţă, ci şi pentru alt motiv: L-au numit ,fiul lui David”; de aceea 
îi urcă spre lucruri mai înalte şiri învaţă ce trebuie să gîndească despre El, 
spunîndu-le: „Credeţi că pot să fac aceasta?” N-a spus: „Credeţi că pot să 

rog pe Tatăl Meu?”, „Că pot să Mă rog?”, ci: „Credeţi că pot Eu să fac 
aceasta?". 

- Ce-au răspuns orbii? 

- „Da, Doamne!” 

Nu L-au mai numit „Fiul lui David”, ci au mers mai sus şi I-au măr¬ 
turisit stăpînirea şi puterea. După acest răspuns şi-a pus şi El mina pe 
ochii lor, spunînd: „După credinţa voastră, fie vouă!” A grăit aşa ca să 
le întărească credinţa, ca să le arate că au şi ei partea lor de merit la 
săvîrşirea minunii şi ca să le dea mărturie că n-au fost linguşeală cuvin¬ 
tele lor. Nici n-a spus: „Să se deschidă ochii voştri!”, ci: „După credinţa 
voastră, fie vouă!” Cuvintele acestea le-a spus Domnul multora din cei ce 
s-au apropiat de El, căutînd cu ele să scoată la iveală credinţa lor înainte 
de vindecarea trupurilor lor, pentru a-i face pe aceia mai străluciţi, iar 
pe alţii mai rîvnitori. Aşa a făcut şi cu slăbănogul; înainte de a-i înzdră- 
veni trupul, i-a înălţat sufletul, zicîndu-i: „îndrăzneşte, fiule, iertate îţi sînt 
păcatele!” 3 ; aşa a făcut cînd a înviat pe fiica mai marelui sinagogii; a 
apucat-o de mină şi a poruncit să i se dea de mîncare, pentru ca ea să 
afle că El este Binefăcătorul 4 ; cu sutaşul a făcut la fel; datorită credinţei 
lui i s-a împlinit cererea 5 ; iar pe ucenicii Săi i-a izbăvit de furtuna de pe 
mare după ce mai întîi a alungat din sufletul lor puţinătatea credinţei 
lor 6 . Tot aşa şi acum, cu orbii. Domnul ştia, chiar înainte de strigătul 
lor, cele ascunse ale sufletului lor; dar ca să aducă şi pe alţii la acelaşi 
zel, îi face cunoscuţi şi celorlalţi, vestindu-le, prin vindecarea lor desă- 
vîrşită, credinţa lor ascunsă. 

Apoi, după ce i-a vindecat, le-a poruncit să nu spună nimănui. Şi 
nu le-a poruncit aşa de mîntuială, ci cu multă tărie, că spune evanghe¬ 
listul Matei: 

«Iisus le-a poruncit, cu toată puterea, spunînd: „ Vedeţi, nimeni să nu 
ştie!” Iar ei ieşind, L-au vestit în tot pămîntul acela» 7 8 . 

Orbii nu s-au putut stăpîni, ci s-au făcut predicatori şi evanghelişti. 
Li s-a poruncit să ascundă minunea, dar n-au ascultat. 

Dacă în alte împrejurări Domnul a spus: ,JCIergi şi povesteşte slava 
lui Dumnezeii” e , apoi nu este o contrazicere între o poruncă şi alta, ci sînt 
întru totul de acord. Domnul ne învaţă să nu ne lăudăm pe noi înşine, ci 
chiar să oprim pe cei ce vor să ne laude; dar dacă lauda şi slava se referă 
la Dumnezeu, nu numai că nu ne opreşte, dar ne şi porunceşte să o facem. 

3. Matei 9, 2. 

4. Matei 9, 25; Luca 8, 54-55. 

5. Matei 8, 13. 

(i. Matei 8, 2(>. 

7. Matei 9, 30 31. 

8. I.ura 8, 39. 

„Iar după ce au ieşit, iată l-au adus un om mut, îndrăcit” 9 . 

Boala omului acestuia nu era datorită firii, ci răutăţii diavolului. De 
aceea a trebuit să fie adus de alţii. Bolnavul nu putea să-L roage pe 
Domnul, că era mut, şi nici pe alţii, că demonul îi legase limba şi odată 
cu limba îi legase şi sufletul. De aceea Domnul nici nu-i cere credinţă, 
ci îl vindecă îndată. 

«Şi fiind scos demonul, a grăit mutul. Iar mulţimile s-au minunat, zicînd: 
„Niciodată nu s-a arătat aşa ceva în Israel” 10 . 

Aceasta mai cu seamă îi supăra pe farisei, că mulţimile îl puneau pe 
Hristos mai presus de toţi oamenii, nu numai de cei de pe vremea lor, ci 
de toţi oamenii care fuseseră vreodată. Şi-L puneau mai presus nu 
pentru că vindeca, ci pentru că vindeca uşor şi repede boli nenumărate 
şi de nevindecat. Aşa era poporul. 

II 

Fariseii, însă, cu totul dimpotrivă. Nu numai că bîrfeau faptele lui Hris¬ 
tos, dar nu se ruşinau nici cînd se contraziceau pe ei înşişi. Aşa e răutatea. 

Ce au spus fariseii? 

„Cu domnul demonilor scoate pe demoni !” 11 

Poate fi, oare, o prostie mai mare ca aceasta? De altfel însuşi Dom¬ 
nul a spus mai tîrziu că este cu neputinţă să scoţi pe demoni cu 
demoni* 2 ; că de obicei diavolul caută să-şi întărească stăpînirea, nu s-o 
dărîme. Dar Iisus nu numai că a scos pe draci, ci şi pe leproşi i-a curăţit 
şi pe morţi i-a înviat şi marea a potolit-o şi păcatele le-a dezlegat şi 
împărăţia a predicat-o şi a adus şi pe oameni la Tatăl. Acestea nu le-ar fi 
vrut diavolul nicicînd şi nici nu le-ar fi putut opri; că demonii duc pe 
oameni la idoli, îi depărtează de Dumnezeu, îi conving să nu creadă în 
viaţa viitoare. Diavolul nu face bine celor care îl ocărăsc, ba dimpotrivă, 
chiar cînd nu-i ocărit, vatămăpe cei care-i slujesc şi-l cinstesc; Hristos, însă, 
face dimpotrivă; după ce fariseii L-au ocărit şi L-au batjocorit, 

„Străbătea toate oraşele şi satele, învăţînd în sinagogile lor şi predicînd Evan¬ 
ghelia împărăţiei şi vindecînd toată boala şi toată neputinţa” 13 . 

Hristos nu numai că n-a pedepsit pe farisei că s-au purtat cu atîta 
nesimţire, dar nici chiar nu i-a ţinut de rău. Şi-a arătat şi blîndeţea, dar 
le-a respins şi bîrfeala; prin minunile Sale voia să le dea o dovadă şi mai 
mare ele bunătatea Sa, iar prin cuvintele Sale să le închidă gura. 

9. Matei 9, 32. 

10. Matei 9, 33. 

11. Matei 9, 34. 

12. Marcu 3, 23. 









Hristos străbatea, aşadar, oraşele, satele şi sinagogile iudeilor, ca să 
ne înveţe cum trebuie să răsplătim bîrfitorilor noştri; nu cu alte bîrfeli, 
ci cu mai mari binefaceri. Dacă faci bine semenilor tăi nu de ochii 
lumii, ci de dragul lui Dumnezeu, atunci să nu încetezi a face bine orice 
ţi-ar face oamenii, ca să-ţi fie mai mare răsplata; dar dacă după ce ai fost 
bîrfit încetezi de a face bine, arăţi că săvîrşeai o virtute ca aceea nu de 
dragul lui Dumnezeu, ci de dragul laudelor oamenilor. 

Hristos ne arată, deci, că se purta aşa numai datorită bunătăţii Sale; 
de aceea nu aştepta să vină bolnavii la El, ci El Se grăbea spre ei, adu- 
cîndu-le două mari bunătăţi: una, Evanghelia împărăţiei; alta, vindeca¬ 
rea tuturor bolilor. Nu trecea cu vederea nici un oraş, nu lăsa la o parte 
nici un sat, ci mergea în toate locurile. Şi nu Se mărginea la atîta, ci 
arăta şi o altă purtare de grijă: 


«Că vă&nd mulţimile, I S-a făcut milă de ele, că erau necăjite şi rătăcite ca oile 
ce n-au păstor. Atunci a zjs ucenicilor Săi: „Secerişul este mult iar lucrătorii puţini. 
Rugaţi, deci, pe Domnul secerişului ca să scoată lucrători la secerişul Său ”» 14 . 

Iată iarăşi cît de puţin iubitor de slavă deşartă este Hristos! Ca să nu 
atragă pe toţi oamenii la El, i-a trimis la propovăduire pe ucenicii Săi. 
Dar nu numai pentru aceasta, ci şi pentru a-i învăţa pe ucenici, ca într-o 
şcoală, prin exerciţiile din Palestina, să fie pregătiţi pentru luptele ce le 
vor da în toată lumea. De aceea i-a pus să facă exerciţii mai grele chiar 
decît luptele, dar pe măsura puterilor lor, ca să lupte mai tîrziu cu mai 
multă uşurinţă, învăţîndu-i ca pe nişte pui plăpînzi de pe acum să 
zboare. Deocamdată îi face doctori ai trupurilor şi le lasă pentru mai tîr¬ 
ziu îndreptarea sufletelor, faptă cu mult mai mare. 

Uită-te că Domnul le arată că trimiterea este uşoară şi necesară. 
Căci ce spune? „Secerişul este mult, iar lucrătorii puţini”. „Nu vă trimit, le 
spune Domnul, la semănat, ci ia secerat!” Acelaşi lucru l-a spus şi Evan¬ 
ghelia lui Ioan: ,^4lţii s-au ostenit, şi voi aţi intrat în osteneala lor” 15 . Le 
spunea acestea şi ca să-i facă modeşti, dar şi ca să le dea curaj, arătîndu-le că 
munca cea mai grea o tăcuseră alţii înaintea lor. 

Vezi că şi acum Domnul este condus tot de iubirea de oameni şi nu 
de vreo răsplată oarecare? Că spune evanghelistul: ,J S-a făcut milă de 
mulţimi, că erau necăjite şi rătăcite ca oile ce n-au păstor”. Aceasta este vina 
conducătorilor iudeilor! Erau păstori, dar faptele îi arătau lupi! Nu 
numai că nu îndreptau mulţimile, dar le şi vătămau propăşirea lor. 

Mulţimile se minunau de Domnul şi spuneau: „Niciodată nu s-a ară¬ 
tat aşa ceva în Israel!” 16 ; conducătorii iudeilor, însă, spuneau dimpotrivă: 




14. Matei 9, 3(1-38. 

15. Ioan 4, 38. 

1(1. Matei 9, 33. 

„Cu domnul demonilor scoate pe demoni!” 17 . 

- Dar pe cine-i numeşte aici lucrători? 

- Pe cei doisprezece ucenici! 

- Ce dar? Cînd a spus: „Iar lucrătorii puţini”, a mai adăugat şi pe 
alţii la aceştia? 

- Deloc! Ci pe ei i-a trimis! 

- Dar pentru ce a spus: „Rugaţipe Domnul secerişului să scoată lucră¬ 
tori la secerişul Său”, dacă nu le-a mai adăugat nici unul? 

- Pentru că i-a înmulţit, deşi erau doisprezece! Nu le-a mărit numă¬ 
rul, ci le-a dăruit putere. 


Apoi, după ce le-a spus cit de mare este darul, le-a zis: ,Jtugaţi pe 
Domnul secerişului”, prin aceste cuvinte, Hristos le-a arătat, fără să o 
spună deschis, că El are această putere. Spunînd: ,Jlugaţi pe Domnul 
secerişului” Iisus îi hirotoneşte îndată, nimic ei cerînd, nici rugîndu-L, şi 
le aduce aminte de cuvintele lui Ioan Botezătorul: de arie, de lopată, de 
paie, de grîu 18 . De aici se vede lămurit că El este Plugarul, El este Dom¬ 
nul secerişului, El este Stăpînul profeţilor. Dacă i-a trimis să secere, 
apoi, negreşit, nu i-a trimis în ogoare străine, ci în acelea pe care le-a 
semănat prin profeţi. Hristos le-a dat curaj ucenicilor Săi, nu numai 
prin aceea că a numit seceriş slujirea lor, ci şi prin aceea că i-a făcut 
puternici pentru această slujire. 

)} Şi chemînd pe cei doisprezece ucenici ai Lui, le-a dat lor putere peste duhurile 
necurate, ca să le scoată pe ele şi să tâmâduiască toată boala şi toată neputinţa ” 19 . 

Deşi nu li se dăduse încă Duhul Sfxnt; că spune Scriptura: Jncă nu 
era dat Duhul, pentru că Iisus încă nu se proslăvise” 20 . 

- Atunci, cum scoteau duhurile? 

- Prin porunca şi puterea lui Hristos! 

Uitâ-mi-te şi cît de potrivit era timpul trimiterii apostolilor! Nu i-a 
trimis chiar de la început, ci după ce s-au folosit din destul de şederea 
CU El, după ce au văzut pe mort înviat, marea certată, pe demoni alun¬ 
gaţi, pe slăbănog înzdrăvenit, păcatele dezlegate, pe lepros curăţit, 
după ce au primit îndestulătoare dovadă a puterii Lui, şi prin fapte şi 
prin cuvinte, atunci i-a trimis. Nu i-a trimis la primejdii - că deocam¬ 
dată în Palestina nu era nici o primejdie -, ci numai să înfrunte bîrfelile. 
Totuşi, le vorbeşte mai dinainte şi de primejdii, spre a-i pregăti din 
vreme şi a-i face să fie gata de luptă. 

17. Mitici .11 

18. Matei 3, 12. 

t<). Matei 10, 1. 

20. han 7, 30. 

Apoi, pentru că evanghelistul Matei ne vorbise pînă acum de două 
perechi de apostoli, de perechea lui Petru 21 şi de perechea lui Ioan 22 , şi 
după acelea ne-a vorbit de chemarea lui Matei 23 , iar de chemarea celor¬ 
lalţi apostoli şi de numele lor nu ne vorbise nimic, a socotit necesar să 
pună aici catalogul şi numărul lor şi să ne facă cunoscute şi numele lor, 
grăind aşa: 

„Numele celor doisprezece apostoli sînt acestea: Întîi Simon, care se 
numeşte Petru” 24 . 

Era şi un alt Simon, Cananitul. Erau şi doi Iuda: Iuda Iscariotul şi 
Iuda al lui Iacov; erau şi doi Iacov: Iacov al lui Alfeu şi Iacov al lui 
Zevedeu. Evanghelistul Marcu îi înşiră pe apostoli după vrednicia lor, 
că pe Andrei îl numără după cei doi corifei 25 . Evanghelistul Matei nu 
face aşa, ci îi înşiră fără deosebire; dar, mai bine spus, chiar pe Toma, 
care e cu mult mai prejos decît el, îl pune înaintea lui. 

Dar să vedem de la început catalogul lor. 

,Jntîi Simon, care se numeşte Petru, şi Andrei, fratele lui” 26 . 

Şi aceasta nu-i o mică laudă. Pe unul l-a numit după virtutea sa, iar 
pe celălalt după înrudirea sa. 

„Apoi Iacov al lui Zevedeu şi Ioan, fratele lui” 27 . 

Vezi că nu-i enumeră după vrednicia lor? După părerea mea, Ioan 
este mai mare nu numai decît ceilalţi apostoli, ci şi decît fratele lui. 

Apoi, după ce a spus: 

,frilip şi Vartolomeu” 28 , 

a adăugat: 

„Toma şi Matei vameşul” 29 . 

Evanghelistul Luca, însă, nu-i enumeră aşa, ci cu totul dimpotrivă; 
îl pune pe Matei înaintea lui Toma 30 . 

Apoi: 

Jacov al lui Alfeu” 31 

rt «'Că, după cum am mai spus, era şi Iacov al lui Zevedeu. 

Apoi, după ce a numit pe: 



21. Matei 4, 18. 

22. Matei 4, 21. 

23. Matei 9, 9. 

24. Matei 10, 2. 

25. Marcu 3, 16-18. 

26. Matei 10, 2. 

27. Matei 10, 2. 

28. Matei 10, 3. 

29. Matei 10, 3. 

30. Luca 6, 15. 

31. Matei 10, 3, 

,£evi, ce se zice Tadeu 32 şi pe Simon 33 , 
pe care-1 numeşte: „Cananitul”, vine la vînzător. Vorbeşte de el, nu ca 
de un duşman şi vrăjmaş, ci ca unul care scrie istoria. N-a spus: „Iuda 
cel spurcat şi prea spurcat”, ci l-a numit după oraşul din care se trăgea: 

Jnda Iscariotul”. Era şi un alt Iuda, Leveul, ce se zicea Tadeul, despre 
care evanghelistul Luca spune că era fiul lui Iacov, zicînd: „Iuda al lui 
Iacov” 34 . Deosebindu-1, dar, de acesta, evanghelistul Matei spune: 

Juda Iscariotul, cel care L-a şi vîndut” 35 . 

Nu se ruşinează să spună: „Cel care L-a vîndut”, că evanghelistul Matei 
n-a ascuns nimic din cele ce par de ocară. Chiar de primul dintre toţi apos¬ 
tolii, de corifeul apostolilor, spune că era om fără carte, un om simplu 36 . 

Dar să vedem unde i-a trimis Iisus şi la cine! 

,J*e aceşti doisprezece i-a trimis Iisus” 37 . 

- Ce fel de oameni sînt aceştia? 

- Pescari, vameşi! Patru erau pescari şi doi erau vameşi: Matei şi 
Iacov; iar unul a fost şi trădător. 

- Şi ce le spune lor? 

- Le porunceşte îndată, zicîndu-le: 

Jn caleapăgînilor să nu mergeţi şi în cetate de samarineni să nu intraţi; ci 
mai vfrtos mergeţi către oile cele pierdute ale casei lui Israil” 38 . 

„Să nu socotiţi, le spune Hristos, că-i urăsc pe iudei şi că-Mi întorc 
faţa de la ei, pentru că Mă ocărăsc şi Mă numesc îndrăcit. Pe ei am cău¬ 
tat să-i îndrept mai întîi şi la ei vă trimit învăţători şi doctori, oprindu-vă 
de a merge ta toţi ceilalţi. Nu numai că vă opresc să vestiţi altor nea¬ 
muri înaintea iudeilor, dar nici nu îngădui să călcaţi pe drumul care 
duce la alte neamuri şi să intraţi în vreun oraş de-al lor”. 


Samarinenii erau duşmani ai iudeilor şi ei ar fi fost mai uşor de con¬ 
vertit, pentru că erau cu mult mai înclinaţi pentru primirea credinţei, 
pe cînd iudeii erau mai greu de convertit. Şi totuşi Domnul îi trimite pe 
apostoli la o slujire mai anevoioasă, arătînd prin aceasta cît de mult 
purta grijă de iudei. Totodată, cu aceste cuvinte închide gurile iudeilor 
şi deschide drum predicii apostolilor, ca iudeii să nu-i învinuiască iarăşi că 

32 . Matei 10 , 3 . 

33 . Matei 10 , 4 . 

34 . Luca 6 , 16 . 

35 . Matei 10 , 4 . 

36 . Matei 4 , 18 . 

37 . Matei 10 , 5 . 

38 . Matei 10 , 5 - 6 . 









se duc la cei netăiaţi împrejur şi să pară că au o scuză îndreptăţită dacă 
fug de ei şi le întorc spatele. 

Hristos îi numeşte pe iudei „oipierdute”şi nu „oi fugite”; le găseşte 
totdeauna pricini de iertare, pentru a le cîştiga sufletele. 

,JM.ergînd, propovăduiţi zicînd: „S-a apropiat împărăţia cerurilor” 39 . 

Ai văzut măreţia slujirii? Ai văzut vrednicia apostolilor? Nu le 
porunceşte să vorbească de lucruri pămînteşti, ca acelea de care vor¬ 
beau Moise şi profeţii de mai înainte, ci de lucruri noi şi nemaiauzite 
pînă atunci. Aceia nu predicau despre astfel de lucruri, ci despre 
pămînt şi despre bunătăţile cele de pe pămînt; aceştia, însă, predică 
despre împărăţia cerurilor şi despre toate bunătăţile cele de acolo. Nu 
numai prin aceasta sînt mai mari apostolii decît Moise şi profeţii, ci şi 
prin supunerea lor; nu pregetă, nu se dau înapoi ca aceia din vechime; 
deşi au auzit că au de înfruntat primejdii şi războaie şi rele de nesuferit, 
totuşi primesc poruncile cu multă supunere, pentru că sînt predicatorii 
împărăţiei cerurilor. 

- Dar ce lucru mare este, m-ai putea întreba, că au ascultat cu uşu¬ 
rinţă, cînd n-aveau de predicat nimic trist şi împovărător? 

- Ce spui? Nu li s-a poruncit nimic împovărător? N-ai auzit că le-a 
vorbit de temniţe, de surghiun, de războaiele dintre fraţi, de ura tuturor 
oamenilor, pe care aveau să le sufere puţin mai tîrziu? 40 1-a trimis să 
fie altora pricinuitori şi propovăduitori a mii de bunătăţi, iar lor le-a 
spus şi le-a vestit mai dinainte că au să sufere chinuri nemaiauzite. 

Apoi, pentru a-i face vrednici de a fi crezuţi, le spune: 

,fe bolnavi vindecaţi, pe leproşi curăţiţi, demonii scoateţi; în dar aţi luat, 
tn dar daţi" 41 . 


Aţi văzut că Domnul are tot atît de mare grijă de bunele purtări ale 
ucenicilor Săi ca şi de facerea de minuni, arătînd că minunile nu sînt 
nimic fără de bune purtări? Le smereşte gîndul, spunîndu-le: Jn dar aţi 
luat, în dar daţi!” şi le curăţeşte sufletul de iubirea de argint. Apoi, ca să 
nu creadă că minunile sînt o faptă a lor şi să se mîndrească cu minunile 
săvîrşite, le spune: ,Jn dar aţi luat! nu dăruiţi nimic de la voi celor care 
vă primesc. Puterea aceasta, a facerii de minuni, n-aţi primit-o ca o 
plată a muncii voastre, nici nu v-aţi ostenit pentru ea. E harul Meu! 
Cum l-aţi primit, aşa daţi-1 şi altora! De altfel nici nu puteţi primi un 
preţ vrednic de minunile ce le săvîrşiţi”. 




39. Matei 10, 7. 

40. Matei 10, 17-22. 

41. Matei 10, 8. 

Apoi, smulgîndu-le din suflet de la început rădăcina păcatelor, le 
spune: 

„Să nu aveţi aur, nici argint, nici aramă în cingâtorile voastre, nici traistă 
pe cale, nici două haine, nici încălţăminte, nici toiag!” 42 . 

Domnul n-a spus: „Să nu luaţi cu voi!”, ci: „Chiar dacă în alt chip ai 
putea să iei, fugi de această boală rea!” 

‘Multe lucruri a săvîrşit Domnul cu această poruncă! Primul, a făcut 
ca ucenicii să nu cadă sub bănuială; al doilea, i-a scăpat de orice grijă, 
pentru ca tot timpul să-l închine propovăduirii; al treilea, le-a arătat 
puterea Lui. Aceasta le-a spus-o şi mai tîrziu: „Aţi avut oare nevoie de 
ceva, cînd v-am trimis goi şi fără încălţăminte?” 43 . Nu le-a spus chiar de 
la început: „Să nu aveţi”, ci după ce le-a spus: „Pe leproşi curăţiţi, demo¬ 
nii scoateţi!”, atunci le-a spus: „Să nu aveţi nimic; în dar aţi luat, în dar 
daţi!” Poruncă folositoare, poruncă potrivită cu apostolia lor şi cu 
putinţă de îndeplinit. 

Dar poate că cineva m-ar întreba: 

- Poruncile celelalte au o raţiune! Dar pentru ce a poruncit să nu 
aibă traistă pe cale, nici două haine, nici toiag, nici încălţăminte? 

- Pentru că voia să-i deprindă să ducă o viaţă desăvîrşită; că şi mai 
înainte, nici de ziua de mîine nu le-a îngăduit să se îngrijească 44 . în afară 
de aceasta, avea să-i trimită să fie dascăli ai întregii lumi. De aceea 
Domnul îi face, ca să spun aşa, din oameni îngeri, scăpîndu-i de orice 
grijă lumească, pentru a avea numai o singură grijă, aceea a învăţăturii; 
dar mai bine spus, şi de această grijă îi scapă, spunîndu-le: „Nu vă îngri¬ 
jiţi cum sau ce veţi vorbi!” 45 . Deci ceea ce părea a fi foarte greu şi apăsător, 
aceea mai cu seamă le spune că este uşor şi lesnicios. Că nimic nu te 
face atît de fericit ca scăparea de grijă şi nelinişte; mai cu seamă cînd 
este cu putinţă ca aceia scăpaţi de grijă să nu fie cu nimic păgubiţi, 
pentru că Dumnezeu este alături de ei şi El e în locul tuturora. 

Apoi, pentru ca apostolii să nu spună: „Cu ce ne vom procura 
hrana cea de toate zilele?”, nu le spune: „Aţi auzit că v-am spus mai 
înainte: „Uitaţi-vă la păsările cerului” 46 , că nu erau încă destul de puter¬ 
nici ca să săvîrşească o astfel de poruncă, ci a adăugat o poruncă infe¬ 
rioară acesteia, spunîndu-le: 

„Că vrednic este lucrătorul de hrana sa” 47 . 

42. Matei 10, 9-10. 

43. Luca 22, 35. 

44. Matei 6, 34. 

45. Matei 10, 19. i 

46. Matei 6, 26. 

47. Matei 10, 10. S 








Le arată că trebuie să fie hrăniţi de ucenicii lor, pentru ca nici ei să 
nu se poarte cu trufie cu ucenicii lor, că le dau totul şi nu primesc nimic 
în schimb, dar nici ucenicii să nu-i părăsească, pentru că sînt trecuţi cu 
vederea. 

V 

Apoi, pentru ca apostolii să nu spună: „Ne porunceşti să trăim din 
cerşit?” şi să se ruşineze de asta, Domnul le arată că hrănirea lor este o 
datorie a ucenicilor lor; de aceea îi numeşte pe apostoli lucrători, iar 
hrana, plată. „Să nu credeţi, le spune Domnul, că munca voastră este 
mică şi neînsemnată, pentru că munciţi numai cu cuvîntul; şi această 
muncă e plină de multe osteneli. Ceea ce vă dau învăţăceii nu vă dau în 
dar, ci o dau ca plată pentru ceea ce primesc, că vrednic este lucrătorul de 
hrana sa”. Hristos n-a spus aceste cuvinte ca să arate că atîta merită 
munca apostolilor - Doamne fereşte! ci ca să le pună şi lor lege, să nu 
ceară nimic mai mult şi ca să convingă şi pe cei care le dau hrană că 
fapta lor nu-i o pomană, ci o datorie. 

„în orice oraş sau sat veţi intra, cercetaţi cine este în el vrednic şi acolo 
rămîneţi pînâ plecaţi” 48 . 

„Nu înseamnă, le-a spus Domnul, că v-am deschis uşa tuturor cînd 
v-am spus: Vrednic este lucrătorul de hrana sa, ci să fiţi cu mare băgare 
de seamă unde intraţi. Aceasta vă va fi de folos şi pentru slava voastră şi 
pentru hrana voastră. Dacă daţi peste un om vrednic, acela vă va da 
negreşit hrană, mai ales că nu cereţi nimic mai mult decît cele de nea¬ 
părată trebuinţă”. 

Domnul nu le porunceşte să caute numai pe cei vrednici, şi nici să 
<6 mute din casă în casă, pentru ca nici pe cel ce-i primeşte să nu-1 
întristeze şi nici ei să nu-şi capete faimă de oameni mîncăcioşi şi uşura¬ 
tici. Asta a vrut să spună Domnul prin cuvintele: ,^icolo să rămîneţipînă 
plecaţi”. Aceeaşi poruncă o găsim şi în celelalte Evanghelii 49 . 

Ai văzut că Domnul, prin porunca aceasta, i-a făcut sfinţi pe uceni¬ 
cii Săi, iar pe gazdele lor gata de jertfă, arătîndu-le că ei sînt cei ce cîş- 
tigă mai mult: şi slavă şi folos. 

Apoi. în continuare, spune: 

Jntrînd în casă, salutaţi-o. Şi de este casa aceea vrednică, să vină pacea 
voastră peste ea; iar de nu este vrednică, pacea voastră să se întoarcă la voi” 50 . 


48. Matei 10, 11. 

49. Marcu (>, 10; /.ura 9, 4. 
f»0. Matei 10, 12 IM. 

Vezi ce amănunţite porunci le dă apostolilor? Şi pe bună dreptate! 
li făcuse doar atleţi ai credinţei, predicatori ai întregii lumi! 

Şi, după ce, prin această poruncă, i-a pregătit să fie măsuraţi şi plă¬ 
cuţi tuturora, le spune: 

„Şi oricine nu vă va primi, nici nu va asculta cuvintele voastre, ieşind din 
casa aceea sau din oraşul acela, scuturaţi praful de pe picioarele voastre. Amin, 
Zic vouă, mai uşor va fipămîntului Sodomei şi Gomorei, în ziua judecăţii, decît 
oraşului aceluia” 51 . 

„Pentru că sînteţi învăţătorii lor, le spune Domnul, nu aşteptaţi ca 
ei să vă salute mai întîi, ci luaţi-le-o înainte voi cu salutul!” Apoi le arată 
că salutul lor nu este un simplu salut, ci o binecuvîntare, pentru că zice: 
„Dacă este vrednică acea casă, va veni peste ea binecuvîntarea; dar 
dacă este de ocară, prima pedeapsă, că va pleca de la ea pacea; a doua, 
că va suferi pedeapsa Sodomei”. 

- Şi ce ne foloseşte nouă pedeapsa acelora?, întreabă apostolii. 

- Veţi avea casele celor vrednici. . 

- Dar ce vor să spună cuvintele: „Scuturaţi praful de pe picioarele 
voastre?” 

- Cuvintele acestea vor să arate sau că apostolii n-au luat 
nimic de la aceia, sau ca să dea mărturie de călătoria lungă pe care au 
făcut-o pentru ei. 

Tu, însă, uită-mi-te că Hristos n-a dat încă totul ucenicilor Săi. Nu 
le-a dăruit deocamdată cunoaşterea de mai înainte, ca să ştie cine este 
vrednic şi cine nu, ci le porunceşte să cerceteze şi să caute să-i 
cunoască. 

- Dar atunci pentru ce Hristos a găzduit la un vameş? 

- Pentru că vameşul a ajuns vrednic prin convertirea sa. 

Tu, însă, uită-mi-te şi la aceasta! După ce Hristos i-a lipsit pe uce¬ 
nici de toate, le-a dat totul; le-a îngăduit să rămînă în casele învăţăceilor 
lor, dar să nu aducă nimic cu ei cînd intră în casele lor. 1-a scăpat astfel 
pe apostoli 3e grija cea de toate zilele, iar pe învăţăcei i-a convins că 
apostolii intră în casele lor numai pentru mîntuirea lor; şi pentru că nu 
aduc cu ei nimic şi pentru că nu cer nimic mai mult decît cele de neapă¬ 
rată trebuinţă şi pentru că nu intră în casele tuturora. Domnul vrea ca 
apostolii Lui să fie străluciţi, nu numai datorită minunilor, ci, înainte de 
minuni, datorită virtuţii lor. Că nimic nu caracterizează atît filozofia ca 
simplitatea; şi, pe cît e cu putinţă, desăvîrşirea. Acest lucru îl ştiau şi fal¬ 
şii apostoli. De aceea şi Pavel spunea: „Pentru a se afla, ca şi noi, în ceea ce 
se laudă ” 51 . Dacă cei care sînt printre străini şi se duc la necunoscuţi nu tre- 

buie să ceară nimic mai mult decît hrana cea de toate zilele, cu atît mai 
mult cei care stau acasă. 


Aceste 5J cuvinte să le şi facem, na numai să le auzim. Că nu s-au 
spus numai despre apostoli, ci şi despre sfinţii de mai tîrziu. Să fim, aşa¬ 
dar, şi noi vrednici să-i primim în casa noastră. Că pacea vine şi pleacă 
iarăşi, după gîndul celor care îi primeşte; şi asta se întîmplă nu numai 
datorită îndrăznirii învăţătorilor, ci şi vredniciei celor care îi primesc. 
Să nu socotim că e mică paguba de a nu ne bucura de o pace ca aceasta. 
De demult a vestit-o profetul, şpunînd: „Cît de frumoase sînt picioarele 
celor care binevestesc pacea!” 54 . Iar Pavel, explicînd vrednicia păcii, a 
adăugat: „ale celor ce binevestesc cele bune” 55 . Şi Hristos dă mărturie despre 
măreţia păcii, spunînd: „Pace las vouă, pacea Mea dau vouă” 56 . 

Trebuie să facem, deci, totul ca să ne bucurăm de pace şi în casă şi 
în biserică. Că şi în biserică preotul dă pace; iar preotul ţine locul lui 
Hristos şi trebuie să-l primim cu toată dragostea în inima noastră, 
înainte de a ne împărtăşi. Dacă este dureros să nu te împărtăşeşti, apoi 
cu cît mai dureros este să alungi din inima ta pe cel care ţi spune; 
„Pace!” Pentru tine stă preotul în biserică, pentru tine stă cel ce predică, 
muncindu-se şi trudindu-se. Ce cuvînt de apărare vei avea cînd nu pri¬ 
meşti nici cuvintele preotului măcar? Biserica este casa de obşte a tutu¬ 
rora; iar noi, care ţinem locul apostolilor, intrăm după ce aţi intrat voi 
mai întîi. De aceea, după legea pusă de Hristos apostolilor, îndată ce 
intrăm în biserică, spunem tuturora, îndeobşte: „Pace!” Nimeni, dar, să 
nu fie trîndav, nimeni să nu se uite pe sus cînd intră în biserică preoţii şi 
predicatorii! Că nu le va fi mică pedeapsa pentru o purtare ca aceasta! 
Aş vrea mai degrabă să fiu dispreţuit de nenumărate ori atunci cînd 
intru în casa unuia din voi, decît şă nu fiu ascultat, aici în biserică, 
atunci cînd vorbesc. Dispreţul acesta este pentru mine mai dureros 
decît celălalt, pentru că şi casa aceasta este mai de preţ, Bogăţiile 
noastre cele mari aici se găsesc! Aici sînt toate nădejdile noastre! Ce nu 
este mare şi înfricoşător aici? Masa aceasta este cu mult mai de preţ şi 
mai dulce, iar candela mai de preţ decît orice candelă. Şi ştiu asta toţi 
cîţi au scăpat de boli, ungîndu-se, cu credinţă şi la vreme cuvenită, cu 
untdelemnul din candelă! Dulapul acesta este cu mult mai hun 
şi de mai mare trebuinţă decît dulapurile din casele voastre; nu 

,W. De aici începe partea morală: In biserică , preotul (ine locul apostolilor. Trebuie să căutăm să 
sdvirşim fapte de virtute mai mult decit să umblăm după minuni, că mai mare lucru este să ai o viaţă vir¬ 
tuoasă (tecii facerea de minuni. 

are în el haine, ci are încuiată în el milostenia, chiar dacă sînt puţini cei 
care au această virtute! Avem şi aici pat, mai bun decît cel din casă; că 
odihna dată de Dumnezeieştile Scripturi este mai plăcută decît orice 
pat. Dacă şi faptele noastre, cele ale unirii şi ale înţelegerii, ar fi bune, 
n-am mai avea altă casă decît casa de aici. Nu e greu lucrul acesta! O 
mărturisesc cele trei mii 57 şi cele cinci mii 58 ; aveau o singură casă, o sin¬ 
gură masă, un singur suflet; că spune Scriptura: „Inima şi sufletul mulţi¬ 
mii celor ce au crezut era una” 59 . Dar pentru că sîntem departe de virtutea 
acelora şi locuim fiecare în casele noastre, să fim una, cel puţin atunci 
cînd ne adunăm aici, în biserică. Dacă în celelalte fapte sîntem săraci şi 
sărmani, să fim în aceasta bogaţi! De aceea primiţi-mă cu dragoste cel 
puţin aici, cînd intru în biserică. Cînd spun: „Pace vouă” şi voi răspun 
tic ţi: „Şi duhului tău!", să nu o spuneţi numai cu glasul. ci şi cu sufletul: 
nu numai cu gura, ci şi cu inima. Dacă aici tu zici: „Pace şi duhului tău”, 
dar afară te războieşti cu mine, scuipîndu-mă şi bîrfindu-mă, acoperin- 
du-mă pe din dos cu ocări, ce fel de pace e asta? Eu, chiar dacă te ţin de 
rău de nenumărate ori, îţi spun: „Pace”, cu inimă curată, cu gînd curat 
şi nu pot spune de tine vreodată ceva rău; am inimă de tată. Dacă te cert 
uneori, o fac cu mare grijă; dar dacă tu mă muşti pe ascuns şi nu mă pri¬ 
meşti în casa Domnului, mă tem să nu-mi măreşti iarăşi tristeţea; nu 
pentru că m-ai ocărit, nici pentru că m-ai scos din sufletul tău, ci pentru 
că ai îndepărtat pacea şi ai atras asupră-ţi acea cumplită osîndă. Chiar 
dacă nu-mi voi scutura praful de pe picioarele mele, chiar dacă nu vă 
voi întoarce spatele, totuşi ameninţarea Domnului rămîne neclintită. 
Vă voi spune de nenumărate ori: „Pace” şi nu voi înceta de a o spune. 
Chiar dacă mă veţi umplea de ocări, chiar dacă nu mă veţi primi, nici 
atunci nu-mi voi scutura praful de pe picioarele mele. Nu pentru că nu 
ascult de Stăpînul, ci pentru că ard de dragul vostru. De altfel, nici n-am 
suferit ceva pentru voi, nici n-am venit la voi, după o lungă călătorie, 
nici n-am venit îmbrăcat ca un apostol şi nici sărac ca un apostol - din 
pricina asta eu sînt cel dintîi care mă ţin de rău! - şi nici n-am venit fără 
încălţăminte şi fără a doua haină. De aceea poate nici voi n-aţi făcut 
cele ce se cuvenea să faceţi. Dar asta nu vă e de ajuns pentru apărare! E 
drept, vina mea e mai mare, dar aceasta nu vă dă iertare. 



Pe vremea apostolilor, casele erau biserici; acum biserica a ajuns casă; 
pe atunci nimic lumesc nu se grăia în casă; acum nimic duhovnicesc 

. r )7. Fapte 2, II. 

nu se grăieşte în biserică; chiar aici, în biserică, aţi adus piaţa. Dumne¬ 
zeu vă grăieşte, dar voi, în loc să ascultaţi în tăcere cele spuse, aţi schim¬ 
bat lucrurile şi vorbiţi de cu totul altceva. Şi de-aţi vorbi de treburile 
voastre! Dar nu, vorbiţi şi auziţi cuvinte ce nu se cuvin! De asta plîng şi 
nu voi înceta a plînge. Nu stă în puterea mea să schimb casa aceasta, 
biserica aceasta, cu alta. Trebuie neapărat să rămîn aici pînă voi pleca 
din viaţa aceasta. Primiţi-mă dar, aşa cum a poruncit Pavel. Pavel nu 
poruncise corintenilor să-l primească la masa lor, ci în inima şi în sufle¬ 
tul lor W) . Asta o cer şi eu de la voi; dragostea, prietenia aceea caldă şi 
sinceră! Dar dacă nici aceasta nu o vreţi, atunci iubiţi-vă cel puţin pe 
voi înşivă, îndepărtînd din sufletul vostru trîndăvia. îndestulătoare 
mîngîiere voi avea cînd voi vedea că vă purtaţi bine şi aţi ajuns mai 
buni. Şi aşa, vă voi arăta şi eu mai multă dragoste, chiar dacă iubin- 
du-vă mai mult sînt iubit mai puţin. Multe sînt lucrurile care ne unesc! 
O singură masă ne stă tuturor înainte; un singur Tată ne-a născut; cu 
toţi am ieşit din acelaşi pîntece; aceeaşi băutură ni s-a dat tuturora; dar, 
mai bine spus. nu numai aceeaşi băutură, ci ni s-a dat să bem şi din'r-un 
singur potir. Că Tatăl, vinul să ne facă să ne iubim unii pe alţii, a 
meşteşugit şi aceea ca să bem toţi dintr-un singur potir, semn de foarte 
puternică dragoste a unora cu alţii. 

Eu nu sînt vrednic de apostoli! O mărturisesc şi n-aş tăgădui-o nici- 
cînd! Nu sînt vrednic nu numai de ei, dar nici de umbra lor! Totuşi 
faceţi cele ce trebuie făcute! Asta întru nimic nu vă va putea face de 
ruşine, ci chiar vă va folosi mai mult. Că atunci veţi primi şi mai mare 
răsplată cînd veţi arăta o dragoste atît de mare chiar faţă de cei pe care-i 
aocot’ţi nevrednici. Nu vă spun cuvintele mele; iar voi n-aveţi alt învă¬ 
ţător pe pămînt; şi eu vă dau ceea ce am primit; dîndu-vă nu cer nimic 
mai mult de la voi decît numai dragostea voastră. Iar dacă sînt nevred¬ 
nic şi de aceasta, voi fi totuşi îndată vrednic de ea, pentru că vă iubesc; 
că mi s-a poruncit să iubesc nu numai pe cei ce mă iubesc, ci şi pe duş¬ 
mani. Cine ar fi, dar, atît de crud, cine atît de sălbatic, încît, după ce a 
primit o lege ca aceasta, chiar de-ar fi plin de nenumărate păcate, ar 
mai putea să întoarcă spatele şi să urască pe cei care-1 iubesc? Ne-am 
împărtăşit din masa cea duhovnicească, să ne împărtăşim şi din dragos¬ 
tea cea duhovnicească! Dacă tîlharii de drumul mare îşi uită sălbăticia 
cînd stau la masă unii cu alţii, ce cuvînt de apărare mai putem avea noi, 
care ne împărtăşim mereu cu trupul Domnului, dar nici blîndeţea ace¬ 
lora n-o imităm? Pentru mulţi oameni îndestulătoare pricină de iubire a 
fost nu numai masa, ci şi oraşul în care locuiau. Noi, însă, care trăim 
despărţiţi unii de alţii, de ce iertare mai sîntem vrednici cînd avem şi 

acelaşi oraş şi aceeaşi casă şi aceeaşi masă şi aceeaşi cale şi aceeaşi uşă şi 
aceeaşi rădăcină şi aceeaşi viaţă şi acelaşi Păstor şi acelaşi împărat şi 
acelaşi învăţător şi acelaşi Judecător şi acelaşi Creator şi acelaşi Tată şi 
cînd toate ne sînt comune? 

Cereţi, oare, să fac minunile pe care le făceau apostolii cînd intrau 
în casele credincioşilor, să curăţ leproşii, să alung demonii, să înviez 
morţii? Dar cea mai mare dovadă a nobleţei şi dragostei voastre este 
tocmai aceea că aţi crezut în Dumnezeu fără aceste probe. Şi pentru 
această pricină şi pentru alta Dumnezeu a pus capăt minunilor. Dacă 
acum, cînd nu se mai fac minuni, oamenii înzestraţi cu alte însuşiri, de 
pildă cu înţelepciunea sau cu cuvioşia, se laudă atîta, se mîndresc şi se 
dezbină unii de alţii, ce prăpăstii nu s-ar face între oameni dacă ar mai 
săvîrşi şi minuni? Că spusele mele nu sînt un simplu gînd al meu o 
mărturisesc corintenii, care erau împărţiţi în mai multe partide, tocmai 
din această pricină 61 . Nu căuta, dar, minuni, ci sănătatea sufletului! Nu 
căuta să vezi un mort înviat; ai aflat doar că toată lumea va învia. Nu 
căuta să vezi orb tămăduit, ci uită-te că acum toţi oamenii văd mai bine 
şi mai cu folos. Caută şi tu să vezi la fel cu ei şi îndreaptă-ţi ochiul tău! 
Dacă toţi am trăi cum trebuie, păgînii ne-ar admira mai mult decît pe 
făcătorii de minuni. Minunile sînt luate de multe ori drept năluciri şi 
mai au şi altă faimă rea, deşi minunile făcute de sfinţi nu sînt ca acestea; 
viaţa curată, însă, nu poate fi niciodată defăimată aşa; că virtutea în¬ 
chide gurile tuturora. 


VIII 


Să ne îngrijim dar de virtute! Mare e bogăţia ei şi e mare minune. 
Virtutea dă adevărata libertate. Chiar în robie, virtutea te face să te 
socoteşti liber. Nu rupe lanţurile robiei, dar face mai vrednici de res¬ 
pect pe robi decît pe liberi, că le dă ceva mai mult decît le dă libertatea. 
Virtutea nu-1 face bogat pe cel sărac, dar face pe sărac mai fericit decît 
bogatul. Iar dacă vrei să faci chiar minuni, scapă-te de păcate şi ai reuşit 
totul! Păcatul este mare demon, iubite! Dacă scoţi din tine păcatul, ai 
săvîrşit o minune mai mare decît cei care au pus pe fugă nenumăraţi 
demoni. Ascultă ce spune Pavel! Pavel pune virtutea mai presus de 
minuni. „Rîvniţi, spune el, darurile cele mai bune. Şi vă arăt o cale cu mult 
mai înaltă ” 62 . Şi voind să le arate această cale, nu le-a vorbit de învierea 
de morţi, nici de curăţirea leproşilor şi nici de alte minuni ca acestea, ci 
în locul tuturora a pus dragostea 63 . Ascultă-L şi pe Hristos că spune: „Nu 

vă bucuraţi că demonii vi se pleacă, ci că numele vostru s-a scris în 
ceruri” 64 . Şi înainte de aceasta, iarăşi: , piuiţi îmi vor zice în ziua aceea: 
„Nu cu numele Tău am proorocit şi am scos demonii şi am făcut multe 
minuni?" Şi atunci le voi mărturisi: Nu vă ştiu pe voi!” 65 . Iar înainte de răs¬ 
tignire, chemînd pe ucenicii Săi, le-a spus: „întru aceasta vor cunoaşte toţi 
că sînteţi ucenicii Mei”, nu dacă veţi scoate demoni, ci „dacă veţi avea dra¬ 
goste între voi” 66 ; şi iarăşi: «întru aceasta vor cunoaşte că Tu M-ai trimis », nu 
dacă vor învia morţi, ci „dacă sînt una” 67 . Adeseori minunile au fost de 
folos altora, dar au vătămat pe cel care le-a săvîrşit, că l-au îngîmfat, l-au 
făcut să umble după slava deşartă sau l-au vătămat şi în alt chip. O vătă¬ 
mare ca aceasta n-o suferă cel virtuos, cel care face fapte bune; faptele 
bune sînt de folos şi lui şi altora mulţi. 

Pe acestea, dar, să le săvîrşim cu multă sîrguinţă. Dacă din om 
nemilos, ai ajuns milostiv, ţi-ai vindecat mîna uscată! Dacă în loc să te 
duci la teatru, te duci la biserică, ţi-ai vindecat piciorul, care şchiopăta! 
Dacă ochii tăi nu mai umblă după femei desfrînate şi nici după frumu¬ 
seţe străină, ţi-ai deschis ochii tăi cei orbi! Dacă în loc de cîntece dră¬ 
ceşti, înveţi cîntece duhovniceşti, ai început să vorbeşti, mut fiind! 
Acestea-s cele mai mari minuni! Acestea-s semne nemaiauzite! Dacă ne 
vom duce viaţa săvîrşind aceste minuni, vom ajunge prin ele şi noi 
oameni mari şi minunaţi, vom atrage şi pe toţi cei păcătoşi la virtute şi 
ne vom bucura şi de viaţa ce va să fie, pe care, facă Dumnezeu ca noi 
toţi să o dobîndim, cu harul şi iubirea de oameni a Domnului nostru 
Iisus Hristos, Căruia slava şi puterea, acum şi pururea şi în vecii veci¬ 
lor, Amin. 



64. Luca 10, 20. 

65. Matei 7, 22-23. 

„Iată Eu vă trimit pe voi ca oile în mijlocul lupilor. 
Fiţi dar înţelepţi ca şerpii şi blînzi ca porumbeii ” 1 


După ce Domnul i-a încredinţat pe ucenici că nu vor duce lipsă de 
hrana cea de toate zilele, după ce le-a deschis casele tuturora, după ce 
le-a spus că atunci cînd vor intra în casele oamenilor, să intre îmbrăcaţi 
cuviincios, poruncindu-le să nu intre ca nişte vagabonzi şi cerşetori, ci 
ca unii care sînt cu mult mai vrednici de respect decît gazdele lor - că 
asta a arătat-o prin cuvintele: „Vrednic este lucrătorul de plata lui” 2 şi asta 
a arătat-o şi prin porunca de a întreba cine este vrednic, ca să rămînă la 
acela 1 , şi prin porunca de a saluta pe cei care-i primesc, ca şi prin ame¬ 
ninţarea cu acele cumplite rele pe cei care nu-i primesc aşadar, după 
ce prin aceste porunci a scos din sufletul lor orice grijă, după ce i-a înar¬ 
mat cu puterea facerii de minuni şi i-a făcut tari ca fierul şi diamantul - 
că i-a scăpat de cele lumeşti şi i-a liberat de orice grijă trecătoare - le-a 
vorbit şi de relele ce aveau să vină peste ei; şi nu numai de acelea mici, 
care aveau să vină îndată, ci şi de celelalte de mai tîrziu, pregătindu-i de 
la început şi mai dinainte pentru lupta cu diavolul. 

Multe lucruri i-a învăţat Hristos pe ucenicii Săi cu aceste porunci! 
în primul rînd, să afle că are puterea să cunoască mai dinainte viitorul; 
în al doilea rînd, să nu le treacă prin minte că aceste suferinţe vin 
asupra lor din pricina slăbiciunii învăţătorului lor; în al treilea rînd, să 
nu se minuneze cînd suferinţele vor veni peste ei, pe neaşteptate şi pe 
negîndite; în al patrulea rînd, să nu se tulbure cînd vor auzi de aceste 
suferinţe chiar în timpul răstignirii Sale. Că s-au şi tulburat atunci, cînd, 
ţinîndu-i de rău, le-a spus: „Dar pentru că v-am spus acestea, întristarea a 
umplut inima voastră 4 . Şi nimeni din voi nu Mă mai întreabă: „Unde Te 
duci?” 5 ; şi doar nu le spusese că era vorba de El, de pildă că are să fie 
legat, biciuit şi omorît, ca să nu le tulbure şi cu asta mintea lor. Deocam¬ 
dată le-a vestit mai dinainte cele ce aveau să li se întîmple lor. 

1. Matei 10, 16. 

2. Matei 10, 10. 

O. Matei 10, 11. 

4. han Hi, 6. 

, r ). han 16, Ci. 







Apoi, ca ucenicii să afle că este nouă legea luptei şi străin chipul 
bătăliei, pentru că îi trimite cu mîinile goale, cu o singură haină, fără 
încălţăminte, fără băţ, fără cingătoare, fără pungă şi le porunceşte să fie 
hrăniţi de gazdele lor, Domnul nici aici nu-Şi opreşte cuvîntul, ci le 
arată puterea Lui nespusă, spunîndu-le: „Plecînd aşa, fiţi blajini ca oile, 
deşi aveţi să mergeţi la lupi; şi nu atît la lupi, ci chiar în mijlocul lupi¬ 
lor!” Şi le porunceşte să aibă nu numai blîndeţea oilor, ci şi neprihăni- 
rea porumbiţei: „Aşa, mai ales, îmi voi arăta puterea, le spune Domnul, 
cînd oile vor birui lupii, deşi sînt în mijlocul lupilor, cînd, muşcate de 
nenumărate ori, nu numai că nu vor fi mîncate, ci chiar pe lupi îi vor 
schimba!” Da, este cu mult mai minunat şi cu mult mai frumos să schimbi 
sufletul cuiva, să-i prefaci gîndirea / decît să-l ucizi. Şi aceasta au facut-o uce¬ 
nicii, deşi erau numai doisprezece, iar lumea întreagă plină de lupi. 

Să ne fie, dar, ruşine nouă, care facem cu totul dimpotrivă, care ca 
lupii ne năpustim asupra duşmanilor noştri! Dacă ne purtăm ca oile, 
învingem; învingem, biruim, chiar dacă ne-ar înconjura haite de lupi, 
dar dacă ne facem lupi, sîntem biruiţi, că se depărtează de la noi ajuto¬ 
rul Păstorului. Că Păstorul nu păstoreşte lupi, ci oi; iar Păstorul te pără¬ 
seşte şi pleacă de la tine că tu nu-i îngădui să-Şi arate puterea Sa. Dacă 
suferind răul, îţi arăţi blîndeţea şi birui, atribuie-I Păstorului întreaga 
biruinţă; dar dacă răspunzi cu lovituri şi pumni, îi întuneci biruinţa. 

Uită-mi-te cine au fost cei care au auzit aceste porunci aspre şi 
grele! Oameni fricoşi şi de rînd; oameni fără ştiinţă de carte şi neînvă- 
ţaţi; oameni necunoscuţi; oameni care nu cunoşteau deloc legile civile, 
oameni care nu luaseră niciodată cuvîntul în agora; pescari şi vameşi; 
oameni plini de nenumărate scăderi. Dacă suferinţele acelea erau în 
stare să tulbure chiar pe oamenii tari şi mari, cum de n-au fost în stare să 
doboare şi să înspăimînte pe nişte oameni lipsiţi de experienţă, pe nişte 
oameni cărora niciodată nu le-'a trecut prin minte că pot face aşa ceva 
vreodată? Şi nu i-a doborît! 

- Era şi firesc, ar putea să-mi spună cineva; că Domnul le-a dat 
putere să cureţe leproşi, să alunge draci. 

- Dar îţi voi spune şi eu, că tocmai puterea aceasta mai cu seamă 
era în stare să-i înspăimînte, că ei, care înviau morţi, tocmai ei, să sufere 
acele groaznice chinuri: tribunalele, închisorile, războiul tuturor şi ura 
obştească a lumii, tocmai ei, să îndure nişte chinuri ca acelea, ei, care 
făceau minuni. 

- Şi care le era mîngîierea în faţa acestor suferinţe? 

- Puterea Celui Care i-a trimis! Aceasta e pricina că, înainte de 
toate, Hristos le-a dat ucenicilor această mîngîiere, spunîndu-le: „Iată, 
Eu vă trimit pe voi! Vă. este de ajuns aceasta spre mîngîierea voastră! Vă 

este de ajuns aceasta ca sâ vă dea curaj şi să nu vă temeţi de nimic din 
cele ce vor veni asupra voastră!” 


II 

Ai văzut autoritate? Ai văzut stăpînire? Ai văzut putere nebiruită? 
Cele spuse de Hristos au acest înţeles: „Să nu vă tulburaţi, spune Dom¬ 
nul ucenicilor Săi, că, trimiţindu-vă în mijlocul lupilor, vă poruncesc să 
fiţi ca oii •» şi ca porumbeii! Puteam să fac cu totul dimpotrivă, să nu vă 
las să suferiţi ceva, nici să cădeţi ca oile pradă lupilor, ci puteam să vă 
fac mai înfricoşători decît leii! Dar aceasta vă e mai de folos; aceasta vă 
face şi pe voi mai străluciţi şi aceasta propovăduieşte şi puterea Mea!” 
Aşa i-a grăit şi lui Pavel: ,J)estul îţi este nărui Meu! Că puterea Mea în slăbi¬ 
ciune se desâvîrşeşte!” 6 „Eu, le spune Hristos ucenicilor Săi, Eu am făcut 
ca voi să fiţi aşa!” Aceasta a lăsat să se înţeleagă prin cuvintele: „Eu vă 
trimit ca oile”. Nu vă descurajaţi dar, le spune Domnul. Ştiu, ştiu bine că 
prin blîndeţe mai cu seamă veţi birui pe toţi!” 

Apoi, ca să aducă şi ucenicii ceva de la ei, să nu li se pară că totul se 
datoreşte harului şi să nu socotească ei că sînt încununaţi pe degeaba şi 
pe nemeritate, Domnul le spune: „Fiţi, dar, înţelepţi ca şerpii şi blînzi ca 
porumbeii”. 

- Dar ce poate înţelepciunea noastră în faţa unor primejdii atît de 
mari? ar fi putut întreba ei. Cum vom putea fi înţelepţi cînd sîntem asal¬ 
taţi de valuri atît de mari? Ce va mai putea face o oaie, oricît de blîndă 
ar fi, în mijlocul lupilor şi a atîtor lupi? Ce folos va avea porumbiţa de 
toată blîndeţea ei în faţa atîtor ulii care se reped asupra ei? 

- Cînd e vorba de animale, nici un folos, răspunde Domnul; dar 
cînd e vorba de voi, cele mai mari foloase! 

Dar să vedem ce fel de înţelepciune cere aici Domnul. 

„înţelepciunea şarpelui, ne spune Hristos. După cum şarpele sacri¬ 
fică totul şi nu se împotriveşte, chiar de-ar trebui să i se taie trupul, 
numai ca să-i rămînâ teafăr capul, tot aşa şi tu, de-ar trebui să dai ave¬ 
rile, trupul şi chiar sufletul, dă totul, afară de credinţă. Credinţa este cap 
şi rădăcină; dacă-ţi păstrezi credinţa, chiar de-ai pierde totul, pe toate le 
aobîndeşti iarăşi, cu mai multă strălucire”. 

Aceasta e pricina că Domnul nu ne-a poruncit să fim numai blînzi, 
dar nici numai înţelepţi, ci le-a unit pe acestea amîndouă, ca ele să 
ajungă virtute, să ai înţelepciunea şarpelui, ca să te fereşti să nu fii lovit 
în ceea ce ai mai scump; dar să ai şi Iblîndeţea porumbiţei, ca să nu te 

răzbuni pe cei ce te nedreptăţesc şi nici să pedepseşti pe cei ce uneltesc 
împotriva ta. Pentru că iarăşi nu-i de nici un folos înţelepciunea, dacă 
nu-i adaugi blîndeţea. 

- Dar poate fi o poruncă mai grea ca aceasta? Nu-i de ajuns, oare că 
suferim răul ce ni se face? 

- Nu, răspunde Domnul. Mai mult; nu-ţi îngădui nici să te revolţi! 
Aşa e porumbiţa! 

- Dar o astfel de poruncă este ca şi cum ai porunci unei trestii arun¬ 
cate în cuptor să nu fie arsă de foc, ci să stingă focul. 

- Să nu ne tulburăm! Ucenicii Domnului au împlinit porunca, au 
dus-o la bun sfîrşit şi au arătat prin faptele lor că au fost înţelepţi ca şer- 


Domnului! Domnul cunoaşte mai bine decît toţi firea lucrurilor; ştie că 
sălbăticia se stinge nu cu sălbăticie, ci cu blîndeţe. Iar dacă vrei să vezi 
că aceasta s-a petrecut în realitate, citeştte cartea Faptelor Apostolilor şi 
vei vedea că ori de cîte ori iudeii s-au ridicat şi şi-au ascuţit dinţii împo¬ 
triva ucenicilor, ucenicii, imitînd pe porumbei şi răspunzînd cu blînde¬ 
ţea cuvenită, au pus capăt mîniei iudeilor, le-au stins furia şi le-au oprit 
pornirea. Cînd iudeii le-au spus: „Nu cu poruncă v-am poruncit să nu mai 
vorbiţi în numele acesta?" 7 ucenicii, deşi puteau face nenumărate minuni, 
n-au grăit nici un cuvînt aspru, nici n-au tăcut, ci s-au apărat cu toată 
blîndeţea: Judecaţi, dacă este drept să ascultăm mai mult de voi decît de 
Dumnezeu!” 8 Ai văzut blîndeţea porumbiţei? Vezi şi înţelepciunea şar¬ 
pelui: „Noi nu putem să nu vorbim cele ce am văzut şi om auzit!” 9 

Ai văzut că trebuie să fim desăvîrşiţi în toate privinţele, ca să nu fim nici 
de primejdii doborîţi, dar nici de mînie biruiţi? De aceea şi spunea Domnul: 

,feriţi-vă de oameni! Vă vor da în soboare; şi în sinagogile lor vă vor 
biciui; şi veţi fi duşi pentru Mine înaintea domnilor şi a împăraţilor spre măr¬ 
turie lor şi neamurilor” 10 . 

Iarăşi îi pregăteşte pe ucenicii Săi să fie cu mintea trează, dîndu-le 
poruncă să sufere totdeauna răul şi să lase pe seama altora săvîrşirea 
răului; ca să cunoşti că în suferirea răului stă biruinţa şi suferinţa dă troleele 


Vai, cît de mare este puterea Celui Care a grăit, cît de mare filozo¬ 
fia celor care au ascultat! Se cuvine să te minunezi mult că ucenicii n-au 

7. Fapte 5, 28. 

8. Fapte 4, 19. 

9. Fapte 4, 20. 

10. Matei 10, 17-18. 

luat-o la fugă îndată ce au auzit acestea! Erau doar nişte oameni care se 
temeau şi de umbra lor, care n-au mers mai departe de lacul în jurul 
căruia pescuiau. Cum de nu s-au gîndit şi nu şi-au spus: „Unde vom găsi 
scăpare? Tribunalele sînt împotriva noastră, împăraţii împotriva 
noastră, domnitorii, sinagogile iudeilor, popoarele elenilor, conducăto 
rii şi supuşii!” Prin cele spuse, Domnul nu le-a vorbit mai dinainte 
numai de Palestina şi de suferinţele de acolo, ci i-a lăsat să înţeleagă şi 
luptele ele pe toată fala pămîntului, spunîndu-le: „ i 'cij fi duşi înaintea 
împăraţilor şi domnilor”, arătîndu-le că mai tîrziu are să-i trimită predi¬ 
catori şi la păgîni. 

„Ai pornit cu război pe toată lumea împotriva noastră, puteau 
spune ucenicii; ai înarmat împotriva noastră pe toţi locuitorii pămîntu¬ 
lui, popoare, tirani, împăraţi! Iar cuvintele pe care ni le-ai spus mai tîr- 
ziu sînt mult mai înfricoşătoare, că din pricina noastră oamenii vor 
ajunge ucigaşi de fraţi, de copii, de părinţi, că ne-ai spus: „Va da frate pe 
frate la moarte şi tată pe fiu şi se vor scula fiii asupra părinţilor şi-i vor 
ucide”" . Cum vor mai crede oamenii în cuvîntul nostru cînd vor vedea 
că din cauza noastră copiii sînt ucişi de părinţi, fraţii de fraţi şi toate sînt 
pline de sînge? Nu ne vor alunga, oare, de pretutindeni ca pe nişte 
demoni blestemaţi, ca pe nişte ticăloşi, ca pe nişte pustiitori ai întregii 
lumi, văzînd că pămîntul este plin de sîngele rudelor şi de nişte crime 
ca acestea? Bună va fi, oare, pacea pe care o vom da în casele în care 
intrăm, cînd le umplem de atîtea crime? Dacă am fi mai mulţi, şi nu 
doisprezece! Dacă n-am fi nişte oameni simpli şi fără de carte, ci nişte 
înţelepţi, nişte retori, nişte oameni destoinici la cuvînt! Dar, mai bine 
spus, dacă am fi împăraţi care au oştiri şi bogăţie de bani! Cum vom 
putea convinge pe cineva de adevărul învăţăturii noastre, cînd noi 
aprindem războaie civile, ba chiar războaie cu mult mai cumplite decît 
războaiele civile? Care om va da ascultare cuvintelor noastre, chiar 
dacă noi nu ne-am îngriji deloc de scăparea noastră?” 

Dar ucenicii nici n-au gîndit aşa, nici n-au grăit aşa şi nici nu I-au 
cerut Domnului socoteală de poruncile date lor, ci I s-au supus, L-au 
ascultat. Aceasta, nu datorită numai virtuţii lor, ci şi înţelepciunii învă¬ 
ţătorului. Uită-te că Domnul a împreunat cu fiecare suferinţă o mîn- 
gîiere. Despre cei care nu-i vor primi, a spus: ,JMai uşor va fi pămîntului 
Sodomei şi Gomorei în ziua judecăţii decît oraşului aceluia” 12 . Acum iarăşi, 
după ce a spus: „Veţifi duşi înaintea domnilor şi împăraţilor”, a adăugat: 
«Pentru Mine, spre mărturie lor şi neamurilor». Nu mică e mingiierea de a 
suferi chinuri pentru Hristos şi de a fi mărturie acelora! Că Dumnezeu 


11. Matei 10, 21. 

12. Mutei 10, 15. 








îşi îndeplineşte totdeauna planurile Sale, chiar dacă nici un om nu ia 
aminte. Cu aceste cuvinte îi mîngîie Domnul pe ucenicii Săi, nu din 
pricină că ucenicii doreau pedepsirea altora, ci pentru ca ucenicii să fie 
încredinţaţi că îl vor avea, în orice împrejurare, alături de ei pe Cel 
Care le-a spus şi ştia mai dinainte acestea; şi să fie încredinţaţi de ase¬ 
menea că nu vor suferi pentru că ar fi nişte răi şi nişte ciumaţi. Pe lîngă 
aceste mîngîieri, le mai dă şi altă mîngîiere, nu mică, spunînd: 

„Iar cînd vă vor da pe voi în mina lor, nu vă îngrijiţi cum sau ce veţi grăi; 
că vi se va da vouă în acel ceas ce veţi grăi. Că nu sînteţi voi cei ce grăiţi, ci 
Duhul Tatălui vostru este Care grăieşte în voi” 13 . 

Ca să nu spună apostolii: „Cum vom putea să-i convingem pe 
oameni, cînd ni se întîmplă nişte lucruri ca acestea?”, Domnul le 
porunceşte să aibă curaj cu privire la apărarea lor. Altădată le spusese: 
„Vă voi da gură şi înţelepciune” 14 ; acum le spune: „Duhul Tatălui este Care 
grăieşte în voi”, urcîndu-i la vrednicia de profeţi. De aceea, după ce le-a 
spus de puterea ce le-o va da, le-a grăit şi de relele ce vor veni, de 
ucideri şi de junghiuri: 

„Va da frate pe frate la moarte şi tată pe fiu şi se vor scula fiii asupra 
părinţilor şi-i vor ucide” 15 . 

Şi Domnul nu S-a oprit aici, ci a adăugat lucruri cu mult mai înfrico¬ 
şătoare, în stare să cutremure şi pietrele: 

„Şi veţi fi urîţi de toţi” 16 . 

Dar şi acum mîngîierea este alături, că spune Domnul: „Veţi suferi 
acestea 

„Pentru numele Meu” 17 . 

Şi pe lîngă acestea, iarăşi o altă mîngîiere: 

„Iar cel care va răbda pînă la sfirşit, acela se va mîntui” 18 . 

Cuvintele acestea erau în stare şi pentru alt motiv să insufle curaj 
ucenicilor: odată cu puterea prcdicării Evangheliei avea să înflăcăreze 
atît de mult pe oameni îneît să nesocotească glasul sîngelui, să tăgă¬ 
duiască înrudirea şi să pună mai presus de toate cuvîntul lui Dumnezeu, 
care izgonea cu putere totul. „Dacă nici tirania firii, le spune Domnul 
ucenicilor Săi, nu are puterea să înfrunte cuvîntul vostru, ci e biruită şi 
călcată în picioare, ce altceva va putea, oare, să vă biruiască? Dar 
pentru că aşa se vor petrece lucrurile, nu înseamnă că viaţa voastră va fi 

13. Matei 10, 20 

14. Luca 21, 1" 

15. Matei 10, 21 

16. Matei 10, 22. 

17. Matei 10, 22. 

18. Matei 10, 22. 

liniştită; nu va fi liniştită ci veţi avea duşmani şi vrăjmaşi obşteşti pe toţi 
cei ce locuiesc în întreaga lume. 


IV 

Unde-i acum Platon? 19 Unde-i Pitagora? 20 Unde-i mulţimea de filo¬ 
zofi stoici? 21 Platon s-a bucurat de multă cinste; dar a fost demascat şi 
vîndut ca sclav; n-a reuşit să înfăptuiască nici una din ideile sale, nici 
chiar cu ajutorul unui tiran; mai mult, şi-a trădat ucenicii şi şi-a sfîrşit 
ticălos viaţa; iar gunoaiele filozofiei cinice 22 , toate, ca umbra şi ca visul, 
au pierit! Şi n-au avut de luptat filozofii greci cu greutăţile cu care au 
luptat ucenicii Domnului! Păreau străluciţi pentru filozofia lor - atenie- 
nii au afişat chiar scrisorile lui Platon, pe care Dion 23 le trimisese lor -, 
au trăit în belşug şi tihnă toată viaţa şi aveau nu puţine bogăţii. Astfel 
Aristip 24 îşi cumpăra metrese scumpe; altul lasă prin testament mari 
moşteniri; iar altul păşea pe spatele ucenicilor săi, care făceau pod din 
spatele lor; despre Diogene din Sinope se spune că se schimonosea în 
piaţa publică 25 . Acestea sînt faptele cele mari ale filozofilor! Nimic ase¬ 
mănător nu găsim în viaţa ucenicilor Domnului, ci mare curăţenie 
sufletească şi trupească, desăvîrşită bună-cuviinţă, război cu toată 
lumea pentru adevăr şi credinţă, junghieri în fiecare zi, iar după aces¬ 
tea, trofeele cele strălucite. 

- Sînt, însă, printre păgîni şi generali, de pildă Temistocle 26 , 
Pericle? 27 mi-ar putea spune cineva. 

- Dar şi faptele lor sînt jocuri de copii faţă de faptele pescarilor. Ce 
ai putea spune despre ei? Că Temistocle a convins pe atenieni să se suie 
în corăbii cînd Xerxe se pornise cu război împotriva Greciei. Dar 
împotriva celor doisprezece nu se pornise Xerxe cu război, ci diavolul 

19. Vezi nota 9, de la Omilia I. 

20. Pitagora s-a născut în insula Samos pe la 585 î.d.Hr. şi a murit pe la 500 î.d.Hr., în Italia 
de Sud, unde şi-a desfăşurat activitatea sa de om politic, filozof şi matematician. Este întemeieto¬ 
rul filozofiei ce-i poartă numele. 

21. Adepţii filozofului Zenon din Citium (e. 336-C.264 î.d.Hr.), întemeietorul filozofiei 
stoice. 

22. Vezi nota 22, de la Omilia X. 

23. Dion de Siracuza, om de stat siracuzian, născut în 409, mort în 354 î.d.Hr., prieten cu 

filozoful Platon. 

24. Aristip de Cirena, născut pe la 430 Î.d.Hr., filozof grec, întemeietorul şcolii filozofice 
hedoniste. 

25. Vezi nota 23, de la Omilia X. 

26. Temistocle, general şi om de stat atenian, şeful partidului democrat. S-a născut în 
Atena, pe la 525 î.d.Hr. A cîştigat celebra victorie de la Salamina asupra flotei persane conduse 
de Xerxe. A murit în exil, în anul 460 î.d.Hr. 

27. Pericle, general, orator şi om de stat atenian, şeful partidului democrat. S-a născut pe la 
495 şi a murit în 429 î.d.Hr. A încurajat artele şi literele şi a împodobit Atena cu numeroase şi 
strălucite monumente, între care Partenonul. Secolul său, cel mai strălucit din istoria Greciei, a 
fost numit secolul lui Pericle. 



„1 

împreună cu toată lumea şi cu nenumăraţi demoni; şi nu numai o sin- 

E ară dată, ci tot timpul vieţii lor. Şi cei doisprezece au învins, au biruit! 

ucru minunat este că apostolii nu şi-au ucis duşmanii, ci i-au schimbat, 
i-au convertit. Aceasta, mai cu seamă trebuie totdeauna observat că cei 
doisprezece nu şi-au ucis duşmanii, nici nu i-au şters de pe faţa pămîn- 
tului, ci din demoni ce erau i-au făcut să se ia la întrecere cu îngerii; au 
liberat pe oameni de tirania cea rea a diavolului şi au alungat pe acei 
demoni blestemaţi, care tulburau totul, din pieţe şi din case; dar, mai 
bine spus, chiar şi din pustie. Martore sînt cetele de monahi pe care 
apostolii le-au sădit pretutindeni şi care curăţesc nu numai ţinuturile 
locuite, ci şi cele nelocuite. Şi ce-i mai minunat este că n-au săvîrşit 
acestea cu armele în mîini, ci îndurînd chinuri şi suferinţe. Duşmanii îi 
aveau în puterea lor, iar ei erau doisprezece oameni: simpli, înlănţuiţi, 
biciuiţi, purtaţi de colo-colo; dar nu li s-a putut închide gura; ci după 
cum nu-i cu putinţă să înlănţuieşti raza de soare, tot aşa şi limba ace¬ 
lora. Pricina? Nu erau ei cei care vorbeau, ci puterea Duhului! Aşa a 
învins şi Pavel pe Agripa 28 şi pe Neron, care a întrecut pe toţi oamenii 
în răutate. „Domnul, spune Pavel, mi-a stat în ajutor şi m-a izbăvit din gura 
leului” 2 ?. Tu, însă, minunează-te de ucenicii Domnului, că îndată ce au 
auzit pe Domnul spunîndu-le: „Nu vă îngrijiţi”, au crezut, au ascultat şi 
nimic din cele înfricoşătoare nu i-a spăimîntat. Iar dacă spui că Domnul 
le-a dat destulă mîngîiere prin cuvintele: ,JDuhul Tatălui nostru va fi Cel 
Ce grăieşte”, apoi, tocmai pentru aceasta mai cu seamă mă minunez de 
ei că nu s-au îndoit, nici n-au cerut Domnului să-i scape de chinuri şi de 
suferinţe. Şi aveau să le sufere nu doi sau trei ani ci toată viaţa lor. Că 
asta a vrut să spună Domnul, cînd le-a zis: „Iar cel care va răbda pînă la 
sfirşit, acela se va mîntui”. Domnul vrea ca faptele mari săvîrşite de apos¬ 
toli să nu fie numai opera Lui, ci şi a ucenicilor Săi, Uită-te că, chiar de 
la început, unele fapte se datoresc Domnului, altele, ucenicilor. Astfel 
facerea de minuni se datoreşte Domnului 30 , iar sărăcia de bună voie, 
ucenicilor 31 ; iarăşi, deschiderea tuturor caselor se datoreşte harului de 
sus 32 , iar faptul că ucenicii n-au cerut de la gazdele lor nimic mai mult 
decît cele de trebuinţă se datoreşte filozofiei ucenicilor, că „vrednic este 
lucrătorul de plata sa” 33 ; dăruirea păcii se datoreşte darului lui Dumne¬ 
zeu' 11 , iar căutarea celor vrednici şi neintrarca ucenicilor în orice casă 
se datoreşte înl'rînării lor 15 ; iarăşi, pedepsirea celor care nu-i pri- 



28. Fapte 25, 23-26, 32. 

29. II Tim. 4, 17. 

30. Matei 10, 8. 

31. Matei 10, 9-10. 

32. Matei 10, 11. 

33. Matei 10, 10. 

34. Matei 10, 12- 13. 

35. Matei 10, II. 

mese pe ucenici se datoreşte Domnului 36 , iar plecarea cu blîndeţe a uce¬ 
nicilor din casele celor care le-au închis uşile, fără a-i tine de rău si fără 
a-i ocări, se datoreşte bunătăţii ucenicilor 37 ; darea Duhului şi scăparea 
de griji se datoreşte Celui Ce i-a trimis 38 , iar blîndeţea oii şi a porumbiţei, ca 
si îndurarea cu curaj a suferinţelor se datoresc tăriei şi înţelepciunii ucenici¬ 
lor 39 ; suferirea urii oamenilor şi curajul ucenicilor se datoresc lor 40 , iar mîn- 
tuirea celor care suferă răul se datoreşte Celui Ce i-a trimis; pentru aceea a 
şi spus Domnul „Iar cel care va răbda pînâ la sfîrşit, acela se va mîntui” 41 . 


Mulţi oameni sînt tari, de obicei, la început, dar mai pe urmă se 
descurajează; de aceea Domnul a spus: „Sfîrşitul îl caut!” Ce folos de 
semănături frumoase la început, dar puţin mai tîrziu veştejite. De aceea 
cere Domnul de la ucenicii Săi necontenită răbdare. 

Dar ca să nu spună cineva: „Hristos a făcut totul; aşa că nu e deloc 
de mirare că apostolii au fost curajoşi; au fost curajoşi pentru că n-au 
suferit!”, tocmai de aceea Domnul le spune ucenicilor Săi: „E nevoie şi 
de răbdarea voastră! Vă voi scoate din cele dintîi primejdii, ca să vă 
păstrez pentru altele şi mai cumplite; iar după acelea vor urma iarăşi 
altele; şi nu se vor opri cei ce vă chinuiesc cît veţi avea în voi suflare”. 
Aceasta a vrut să spună Domnul cînd a zis: „Iar cel ce va răbda pînâ la 
sfîrşit, acela se va mîntui”. De aceea, deşi a spus: „Nu vă îngrijiţi ce veţi 
grăi”, totuşi în alt loc zice: „Fiţigata de răspuns oricui vă cere socoteală de 
nădejdea voastră” 42 . Cînd este vorba de o discuţie între prieteni, Domnul 
ne porunceşte ca şi noi să ne îngrijim; dar cînd este vorba de un tribu 
nai înfricoşător, de popoare înfuriate şi de frică de pretutindeni, atunci' 
Domnul ne da ajutorul Său ca sa avem curaj, să vorbim si sa nu ne 
tnspăimmlăm. nici să trădăm dreptatea. C'ă a fost cu lotul de mirare ca 
nişte oameni care şi-au petrecut toată viaţa lor sau pe malul lacului sau 
în faţa pieilor de făcut corturi sau la vamă să poată deschide gura cînd 
erau duşi legaţi, cu capetele plecate, înaintea tiranilor aşezaţi pe 
scaunul de judecată, a satrapilor de lîngă ei, a suliţaşilor, a ostaşilor 
cu săbiile scoase şi a tuturor celor ce erau acolo! Din pricina învăţă¬ 
turii pe care o propovăduiau, nu li se dădea voie nici să vorbească, 
nici să se apere, ci ca pe nişte pustiitori obşteşti ai lumii, aşa cău- 

tau să-i schilodească în bătăi. „Cei care au tulburat toată lumea au venit şi 
aici” 43 , spun Faptele Apostolilor; şi iarăşi: Aceştia lucrează împotriva rîn- 
duielilor cezarului, spunînd că Hristos Iisus este Dumnezeu” 44 . Tribunalele 
de pretutindeni erau stăpînite de nişte bănuieli ca acestea, iar ucenicii 
Domnului aveau nevoie de mare ajutor de sus, ca să dovedească aceste 
două lucruri: şi că este adevărată învăţătura pe care o propovăduiau şi 
că nu strică legile obşteşti; să nu cadă nici în bănuiala că răstoarnă 
legile statului, atunci cînd vorbeau de învăţătura lor, dar nici să strice 
exactitatea dogmelor atunci cînd arătau că nu răstoarnă ordinea 
socială. Toate acestea le vei vedea săvîrşite, cu priceperea cuvenită, şi 
de Petru şi de Pavel şi de toţi ceilalţi apostoli. Că pretutindeni în lume 
erau acuzaţi că sînt nişte răsculaţi, nişte oameni care vor să introducă în 
lume altă ordine, altă învăţătură; şi totuşi ei au îndepărtat şi această 
bănuială; i-au convins pe oameni să aibă o altă părere, fiind proclamaţi 
de toţi ca mîntuitori, purtători de grijă şi binefăcători. Pe toate acestea le-au 
săvârşit prin răbdarea lor cea mare. De aceea şi Pavel spunea: „în fiecare zi 
mor” 45 ; şi pînă la sfîrşitul vieţii lui a fost mereu în primejdie de moarte. 

Ce-am merita 46 , oare, noi, care avem nişte pilde ca acestea, care 
trăim în vremuri de pace şi totuşi ne moleşim şi cădem? Nu duce 
nimeni război împotriva noastră, şi sîntem junghiaţi; nu ne persecută 
nimeni, şi sîntem istoviţi. Ne bucurăm de pace. Domnul ne-a poruncit 
să ne mîntuim, dar nici aceasta n-o putem. Apostolii, cînd toată lumea 
ardea şi flăcările cuprinseseră întregul pămînt, au intrat în foc şi au 
smuls din mijlocul flăcărilor pe cei cuprinşi de foc; tu, însă, nici pe tine 
nu te poţi salva. Ce îndrăznire mai putem avea, ce iertare? Nu ne mai 
ameninţă nici bicele, nici temniţele, nici conducătorii, nici sinagogile 
iudaice, nici altceva din unele ca acestea, ci cu totul dimpotrivă, noi 
creştinii conducem şi stăpînim. împăraţii sînt binecredincioşi; multe 
dregătorii şi posturi de frunte sînt ocupate de creştini; creştinii se 
bucură de slavă şi de linişte; şi nici aşa nu biruim. Aceia - şi dascăli şi 
ucenici - erau azvîrliţi în fiecare zi în temniţe, trupul lor era plin de răni 
şi de cicatrice, dar se bucurau mai mult decît cei din paradis. Noi nici în 
vis nu suferim aşa ceva, dar sîntem mai moi decît ceara. 

- Dar aceia, mi s-ar putea spune, făceau minuni! 

- Pentru asta, dar, nu erau biciuiţi? Pentru asta nu erau prigoniţi? 
Şi acesta-i lucru ciudat că adeseori erau chinuiţi şi munciţi tocmai de 
cei cărora le făcuseră bine; şi nici aşa nu se tulburau, deşi li se răsplătea 

4H. Fapte 1 7, (). 

44. Fapte 17, 7. 

15. / Cor. 15, HI. 

I(>. !)<■ ,m i mu cpc puricii iniuulii; TrehuirsA rabdtun (irite ispilri, Inimi ni pilda rabdarca lui Iov , 

binele cu rău; dar tu, dacă faci cuiva vreun bine cit de mic, iar mai apoi 
acela îţi face vreun necaz, te superi, te tulburi şi-ţi pare rău de binele făcut. 

VI 

De s-ar întîmpla să se pornească război şi prigoană împotriva bise¬ 
ricilor — să dea Dumnezeu să nu se întîmple asta vreodată! — , gînde.jte-tc 
cîl de mare ar fi rîsul, cît de marc ocara! Şi pe bună dreptate! Cînd 
nimeni nu se exerciteazâ în casa sa, cum va fi strălucitor în timpul lup¬ 
telor? Care atlet, care n-a făcut exerciţii cu un maestru de lupte, va 
putea să învingă pe adversarul său la jocurile olimpice? N-ar trebui, 
oare, ca şi noi creştinii să facem în fiecare zi exerciţii de luptă, de bătaie 
cu pumnii şi de alergare 9 Nu vedeţi că aşa numiţii pentatleţi 47 , cînd n-au 
pe nimeni cu care să facă exerciţii, umplu un sac cu nisip, îl atîrnă şi 
aşa îşi exerciteazâ forţa lor? Nu vedeţi că atleţii mai tineri fac cu colegii 
de aceeaşi vîrstă exerciţii în vederea luptelor cu adversarii lor? Pe aceş¬ 
tia imită-i şi tu şi exeicitează-te în luptele filozofiei! 

Mulţi îţi aţîţă mînia, îţi deşteaptă poftele, îţi aprind flacăra! împo- 
triveşte-te patimilor, rabdă cu eroism durerile sufletului, ca să le poţi 
răbda şi pe cele ale trupului. Că şi fericitul Iov, de nu s-ar fi exercitat 
cum trebuie înainte de a fi venit peste el luptele, n-ar fi strălucit atîta în 
timpul luptelor; de nu s-ar fi exercitat să-şi izgonească din suflet orice 
mînie, ar fi rostit un cuvînt nesocotit atunci cînd i-au murit copiii. Aşa, 
însă, a ieşit biruitor în toate luptele; şi cînd a pierdut banii, şi cînd i-a 
dispărut atîta avuţie, şi cînd i-au pierit copiii, şi cînd a pierdut dragostea 
soţiei, şi cînd i-a fost biciuit trupul, şi cînd l-au ţinut de rău prietenii, şi 
cînd l-au ocărit slugile. Iar dacă vrei să vezi exerciţiile lui, ascultă-1 pe 
el, că spune cum dispreţuia banii: „Dacă m-aş fi bucurat cînd mi se înmul¬ 
ţeau averile! Dacă aş fi îngropat aurul în pămînt! Dacă mi-aşfipus nădejdea 
în pietrele preţioase!” 48 De aceea nici nu s-a tulburat cînd averile i-au fost 
răpite, pentru că nu le dorea nici cînd le avea. Ascultă cum se îngrijea 
de creşterea copiilor lui! Nu-i răsfăţa peste măsură, aşa cum facem noi, 
ci le cerea să aibă viaţă desăvîrşită. Dacă aducea jertfe pentru păcatele 
neştiute ale copiilor lui 49 , gîndeşte-te ce judecător aspru era al faptelor 
lor ştiute! Iar dacă vrei să auzi şi luptele lui pentru curăţenia trupească 
şi sufletească, ascultă-l pe el spunînd: „Lege pus-am ochilor mei, să nu mă 
uit la fecioară” 50 . De aceea nu l-a înfrînt soţia lui; o iubea şi mai înainte, 

47. Atlet care se exerciteazâ în cele cinci exerciţii atletice: alergare, luptă, pugilat, săritură 
ţi aruncurea cu discul, 

dar nu peste măsură, ci cum se cade să-ţi iubeşti soţia. De asta mă şi mir 
Cum i-a trecut diavolului prin minte să pomescă război împotriva lui 
Iov, cînd cunoştea exerciţiile lui? Cum de i-a trecut prin minte? 
Vicleană fiară e diavolul şi niciodată nu-şi pierde nădejdea! Vina 
noastră cea mai mare este că noi deznădăjduim de mîntuirea noastră, 
pe cînd diavolul nu pierde niciodată nădejdea pieirii noastre. Dar 
uită-te că Iov se gîndea, cu mult înainte, la chinurile şi suferinţele trupeşti, 
care ar fi putut să vină peste el. Nu avusese niciodată vreo suferinţă, că 
trăise în bogăţie, desfătare şi lux, dar se gîndea în fiecare zi la suferin¬ 
ţele celorlalţi oameni. Aceasta arătîndu-o, spunea: „Frica de care m-am 
temut a venit asupra mea şi de ceea ce m-am speriat, aceea mi s-a întîmplat” 51 ; 
şi iarăşi: „A m plîns de orice neputincios şi am suspinat cînd am văzut om in 
nevoie” 52 . De aceea nu l-a tulburat nici una din suferinţele acelea mari şi 
cumplite care au căzut asupra lui. Dar nu mi te uita la pierderea averi 
lor, nici la moartea copiilor, nici la bubele lui de nevindecat, nici la vor¬ 
bele rele ale soţiei sale, ci la celelalte suferinţe ale lui, cu mult mai cum¬ 
plite decît acestea! 

- Dar ce suferinţe mai mari decît acestea a îndurat Iov? aş putea fi 
întrebat. Din istoria vieţii sale nu cunoaştem altele! 

- Pentru că dormim, nu le cunoaştem! Cel care caută cu grijă şi cer¬ 
cetează bine mărgăritarul, va afla suferinţe cu mult mai mari decît aces¬ 
tea. Altele îi erau suferinţele, mai cumplite şi mai mari, în stare să-i zgu¬ 
duie şi mai mult sufletul lui Iov. în primul rînd că nu ştia nimic lămurit 
de împărăţia cerurilor şi de înviere; de aceea şi spunea cu lacrimi: „Că 
nu voi trăi în veac, ca să rabd!” 53 ; în al doilea rînd, că ştia că a făcut mult 
bine; în al treilea rînd, că ştia că n-a făcut nici un rău; şi în al patrulea 
rînd, că socotea că suferă acestea de la Dumnezeu - că dacă ar n ştiut că 
le suferă şi de la diavolul, şi asta l-ar fi scandalizat din destul -, în al cin¬ 
cilea rînd, că auzea pe prietenii lui învinuindu-1 de păcat: „N-ai fost 
biciuit pe cît ai păcătuit!’ , în al şaselea rînd, că vedea că cei ce trăiesc în 
păcat sînt fericiţi şi-şi bat joc de el; în al şaptelea rînd, că n-a văzut vreo¬ 
dată pe un altul suferind atîta. 


VII 


Iar dacă vrei să afli cît de mari au fost suferinţele lui Iov, gîndeşte-te 
la cele ce se petrec acum. Cu toate că acum aşteptăm împărăţia cerurilor, că 
nădăjduim învierea şi bunătăţile cele nespuse, că ne ştim vinovaţi cu 



51. Iov 3, 25. 

52. Iov 30, 25 

53. Iov 7, 16. 

54. Iov 11, 6. 

mii de păcate, că avem înaintea noastră pilde atît de mari, că sîntem 
părtaşi unei atît de înalte filozofii, totuşi dacă unii din noi pierdem o 
fărîmă de aur, şi aceea de cele mai multe ori furată, apoi socotim viaţa 
cu neputinţă de trăit; mai mult: nici femeia nu ne pisează la cap, nici 
copiii nu ne sînt ucişi, nici prietenii nu ne ocărăsc, nici slugile nu ne 
batjocoresc, ci sînt chiar mulţi cei care ne mîngîie: unii cu cuvîntul, alţii 
cu fapta; gîndeşte-te acum de cîte cununi nu este vrednic Iov, care 
vedea agonisita sa, cîştigată prin muncă cinstită, răpită fără rost şi fără 
pricină, care vedea că suferinţele vin valuri-valuri peste el, el rămînînd 
nemişcat în mijlocul tuturor acestor încercări şi înălţînd Stăpînului 
cuvenita mulţumire pentru toate? Chiar dacă nimeni din ceilalţi n-ar fi 
spus vreun cuvînt, numai cuvintele soţiei sale ar fi fost în stare să zgu¬ 
duie şi o stîncă. Uită-te la viclenia ei! Nu-i aduce aminte de bani, nu-i 
aduce aminte de cămile, de turmele de oi şi de cirezile de vite - 
cunoaşte doar filozofia bărbatului ei faţă de acestea! -, ci de ceea ce-i 
mai împovărător decît toate, de copii adică; apoi îi mai măreşte chinul 
şi jalea, adăugind şi durerea şi necazurile ei 55 . Dacă pe bărbaţii, care au 
avut o viaţă fericită şi n-au avut nici o supărare de multe ori femeile i-au 
înduplecat să le facă pe voie, gîndeşte-te ce suflet tînăr a avut Iov, res- 
pingînd-o, deşi tăbărîse asupra lui cu arme atît de puternice; a călcat în 
picioare două din cele mai tiranice simţăminte: pofta şi mila. Mulţi au 
putut să-şi biruie pofta, dar au fost biruiţi de milă. Viteazul Iosif şi-a stă- 
pînit cea mai tiranică patimă, respingînd pe egipteancă, femeia aceea 
barbară, care-i întinsese nenumărate curse, dar nu şi-a putut stăpîni 
lacrimile cînd a văzut pe fraţii lui, deşi i făcuseră rău; mila i-a răscolit 
tot sîngele; şi Iosif a aruncat jos masca şi s-a dat pe faţă. Dar cînd alături 
stă soţia, care rosteşte cuvinte pline de jale şi-i mai vin în ajutor şi fap¬ 
tele: rănile, bubele şi nenumăratele valuri de nenorociri, cum n-ai 
putea spune, pe bună dreptate, că sufletul lui Iov a fost mai tare decît 
diamantul, de vreme ce n-a fost doborît de o atît de mare furtună? 

îngăduiţi-mi să spun cu îndrăznire că acel fericit bărbat, dacă n-a 
fost mai mare chiar decît apostolii, apoi nicidecum n-a fost mai mic. 
Apostolii aveau o mîngîiere în suferinţele lor, că le îndurau pentru 
Hristos; şi leacul acesta era îndestulător să le înalţe sufletele în fiecare 
zi, că aveau în orice împrejurare pe Stăpînul, Care le spunea: „Pentru 
Mine!”şi: „Dinpricina Mea,, 56 şi: ,JDacăpe Mine, stăpînul casei, M-au numit 
Beel&bul” 57 ; Iov, însă, era lipsit de această mîngîiere; şi de mîngîierea 
minunilor şi de mîngîierea harului. Că Iov nici nu avea o atît de mare 


55. Iov 2, 9. 

56. Matei 5, 11. 









putere a Duhului. Şi grozăvia mare este că Iov a îndurat toate aceste 
suferinţe, după ce dusese o viaţă îmbelşugată şi desfătată, după ce se 
bucurase de atîta cinste; că n-a fost un pescar sau un vameş sau un om 
care a trăit cum a putut. Şi ceea ce părea împovărător pentru apostoli, 
aceea a suferit şi Iov: ura prietenilor, a casnicilor, a duşmanilor, a 
celor cărora le făcuse bine; dar el nu putea vedea ancora aceea sfîntă, 
portul acela neînvălurat, adică cele spuse de Domnul apostolilor: 
pentru Mine!” 

Mă minunez şi de cei trei tineri din Babilon, că au îndrăznit să 
înfrunte cuptorul, că s-au împotrivit tiranului. Dar ascultă ce spun ei: 
,JDumnezeilor tăi nu slujim, iar icoanei pe care ai ridicat-o nu ne închinăm !” 58 
Mare mîngîiere le era lor că ştiau bine că pentru Dumnezeu îndură 
toate acele suferinţe; dar Iov nu ştia că suferinţele lui erau o luptă. Dacă 
ar fi ştiut, nici n-ar fi simţit suferinţele. Gîndeşte-te că atunci cînd a auzit 
pe Dumnezeu spunîndu-i: „Crezi, oare, că Eu ţi-am răspuns pentru altă 
pricină, decîtpentru că te arăţi drept?” 59 , îndată,’ numai la auzul acestor 
cuvinte, a răsuflat uşurat, s-a smerit pe sineşi şi a socotit suferinţele lui o 
nimica, grăind aşa: >y Pentru ce să mai judec, cînd sînt sfătuit şi dăscălit de 
Domnul, auzjnd acestea, eu care nu sînt nimic?” 60 ; şi iarăşi: ,Jitai înainte, cu 
urechea Te-am auzit; iar acum ochiul meu Te-a văzut;pentru aceea m-am sme¬ 
rit şi m-am topit şi m-am socotit pămînt şi ţărînă ” 61 . 

Această vitejie, deci, această blîndeţe a celui care a trăit înainte de 
darea legii şi înainte de venirea harului să o rîvnim şi noi cei care trăim 
după ce s-a dat legea şi a venit harul, ca să putem să ne sălăşluim în 
cerurile cele veşnice, pe care facă Dumnezeu ca noi toţi să le dobîn- 
dim, cu harul şi iubirea de oameni a Domnului nostru Iisus Hristos, 
Căruia slava şi puterea, în vecii vecilor, Amin. 

58. Dan. 3, 18. 

59. Iov 40, 3. 

60. Iov 39, 34. 

61. Iov 42,5-6. 

„Iar cînd vă vor prigoni în cetatea aceasta, fugiţi în cealaltă. 
Că amin zic vouă, nu veţi sfîrşi cetăţile lui Israel 
pînă ce va veni Fiul Omului ” 1 


I 


După ce le-a vorbit de suferinţele acelea cumplite şi înfricoşătoare 
în stare să sfarme şi diamantul, pe care le vor avea de suferit după răs¬ 
tignirea, învierea şi înălţarea Lui, Domnul aduce iarăşi cuvîntul de 
fapte mai puţin dureroase, dîndu-le atleţilor Săi răgaz de răsuflare şi de 
liniştire. Nu le-a poruncit să înfrunte pe prigonitori, ci să fugă din faţa 
lor. Şi pentru că apostolii erau deocamdată la începutul predicării lor, 
Domnul le vorbeşte pe măsura puterii lor de înţelegere; nu le vorbeşte 
de prigoanele de mai tîrziu, ci de cele de dinainte de cruce şi de patimi. 
Aceasta a arătat-o prin cuvintele: „Că nu veţi sfîrşi cetăţile lui Israel pînă ce 
va veni Fiul Omului Dar ca ucenicii să nu spună: „Ce vom face dacă 
fugind dintr-o cetate, unde sîntem prigoniţi, şi ducîndu-ne în alta, sîn- 
tem prigoniţi şi acolo?”, Domnul alungă din sufletele lor această teamă, 
spunîndu-le: „Nu veţi ajunge să străbateţi Palestina şi Eu voi veni 
îndată lîngă voi”; Uită-te că şi acum Domnul nu îndepărtează suferin¬ 
ţele de la ucenicii Săi, dar stă alături de ei în primejdii; că n-a spus: „Vă 
voi scoate şi voi pune capăt persecuţiilor”. 

- Dar ce? 

- „Nu veţi sfîrşi cetăţile lui Israel pînă ce va veni Fiul Omului”. Că le era 
îndestulătoare mîngîiere numai vederea Lui. 

Tu, însă, uită-mi-te că Domnul nu îngăduie totul harului, în orice 
împrejurare, ci porunceşte ca şi ucenicii Lui sa-şi aducă şi ei partea lor. 
„Dacă vă temeţi, fugiţi!”, le spune El. Aceasta a arătat prin cuvintele: 
„Fugiţi!” şv. „Nu vă temeţi!” 2 Nu le-a poruncit ca ei să fie cei dintîi care să 
fugă, ci să plece atunci cînd sînt prigoniţi; şi nici durata propovăduiţii 
lor nu va fi mare, ci atît cît să străbată cetăţile Israelului. 

Apoi îi îndeamnă iarăşi spre o altă latură a filozofiei. în primul rînd 
le îndepărtase din suflet grija de hrană; în al doilea rînd, frica de pri- 


!. Matei 10, 23. 
2. Matei 10, 28. 

mejdii; iar acum, frica de defăimare. De grija de hrană i-a scăpat, spu- 
nîndu-le: „Vrednic este lucrătorul de plata sa şi arătîndu-le că mulţi oa¬ 
meni îi vor primi; de teama de primejdii i-a scăpat spunîndu-le: „Nu 
vă îngrijiţi cum sau ce veţi grăi” 3 4 şi: „Cel ce va răbda pînă în sfirşit, acela se va 
mîntui” 5 . 

Dar pentru că era firesc ca apostolii în afara necazurilor acestea să 
mai capete şi o faimă rea - lucru ce pare multora mai împovărător ca 
orice -, uită-te cu ce îi mîngîie şi acum Domnul: cu propria Sa persoană 
şi cu toate cuvintele spuse de lume despre El; iar mîngîierea aceasta cu 
nimic nu se poate egala. După cum mai înainte spusese: „Veţifi urîţi de 
toţi”şi adăugase: „Pentru numele Meu” 6 , tot aşa şi acum. Dar îi mîngîie şi 
în alt chip; adaugă şi o altă motivare pe lîngă aceasta. 

- Care? 

„Nu este ucenic mai presus de dascălul său, nici slugă mai presus de stâpî- 
nul său. Ajunge ucenicului să fie ca dascălul său, iar slugii, ca stăpînul său. 
Dacă pe Stăpînul casei L-au numit Beelzebul, cu cît mai mult pe casnicii Săi? 
Deci nu vă temeti de ei!” 7 

y 

Iată că Domnul Se descoperă pe Sine însuşi că este Stăpîn al tutu¬ 
rora, Dumnezeu şi Creator. 

- Ce? Nu există ucenic mai presus de dascălul său, nici slugă mai 
presus de stăpînul său? 

- Atîta vreme cît cineva este ucenic sau slugă, nu are aceeaşi cinste 
ca dascălul său, ca stăpînul său. Nu-mi vorbi mie nici de cazurile rare, ci 
judecă lucrurile după cazurile cele mai frecvente. 

Hristos n-a spus: „Cu cît mai mult pe slugile Lui”, ci: „pe casnicii 
Lui”, pentru a arăta cît de apropiat este El de ucenicii Lui; iar în alt loc 
spunea: „Nu vă mai numesc slugi! Voi sînteţi prietenii Mei” 8 . Şi n-a spus: 
„Dacă au ocărit şi au hulit pe stăpînul casei”, ci a arătat şi felul ocării: 
,JL-au numit Beelzebul”. 

Apoi le mai dă şi altă mîngîiere, nu mai mică decît aceasta, ci cea mai 
mare mîngîiere. Ucenicii nu puteau încă filozofa; de aceea le trebuia o altă 
mîngîiere, care putea mai cu seamă să le dea curaj; deci le dă şi această mîn¬ 
gîiere. Cuvintele mîngîierii par să aibă un caracter general, dar Domnul nu 
se referă la toate împrejurările din viaţă, ci numai la cazul acesta. 

- Dar care este această mîngîiere? 

3. Matei 10, 10. 

4. Matei 10, 19. 

5. Matei 10, 22. 

6. Matei 10, 22. 

7. Matei 10, 24-26. 

8. Ioan 15, 15. 

„Nimic nu este acoperit, care să nu se descopere; nici ascuns, care să nu se 
vădească” :> . 

Cu alte cuvinte, Domnul a vrut să spună aşa: „Vă este destul spre 
mîngîiere că şi Eu, Dascălul şi Stăpînul vostru, sînt încărcat cu aceleaşi 
ocări ca şi voi! Dar dacă sînteţi încă trişti cînd auziţi acestea, apoi gîndi- 
ţi-vă că nu după multă vreme veţi scăpa de această faimă proastă. 
Pentru ce sînteţi trişti? Că vă numesc şarlatani şi înşelători? Dar aştep¬ 
taţi puţin şi vă vor numi mîntuitori şi binefăcători ai întregii lumi. Tim¬ 
pul descoperă pe toate cele umbrite; va vădi defăimarea acelora şi va 
face cunoscută virtutea voastră. Cînd, prin faptele voastre vă veţi arăta 
mîntuitori şi binefăcători, săvîrşind toată virtutea, oamenii nu se vor 
uita la vorbele acelea, ci la adevărul lucrurilor. Aceia vor apărea defăi¬ 
mători, mincinoşi şi bîrfitori, iar voi mai strălucitori ca soarele; că tim¬ 
pul, slobozind glas mai puternic decît trîmbiţa, vă va descoperi şi vă va 
predica şi-i va face pe toţi oamenii martori ai virtuţii voastre. Să nu vă des¬ 
curajeze, deci, cele ce vă spun acum, ci nădejdea bunătăţilor viitoare să vă 
întărească! Că e cu neputinţă să rămînă ascunse faptele voastre. 

II 

Apoi, după ce Domnul a alungat din sufletul ucenicilor toată neli¬ 
niştea, teama şi grija şi i-a ridicat mai presus de defăimări, atunci, deci, 
la timp potrivit, le vorbeşte şi de îndrăznirea ce trebuie s-o aibă la pre- 
dicarea Evangheliei. 

„Ceea ce vă grăiesc la întuneric, spuneţi la lumină; şi ceea ce auziţi la 
ureche, propovăduiţi de pe case” 70 . 

Şi nu era doar întuneric cînd Domnul le spunea aceasta şi nici nu le 
vorbea la ureche! Dar vorbea figurat. A spus: „La întuneric” şi: ,±,a 
ureche”, pentru că vorbea numai ucenicilor Săi şi într-un mic colţ al 
Palestinei, punînd în opoziţie felul vorbirii de acum cu îndrăznirea vii¬ 
toare pe care Domnul avea să o dea ucenicilor Săi. „Nu veţi predica, le 
spune Domnul, cuvîntul Evangheliei într-un oraş sau două sau trei, ci în 
toată lumea, străbătînd pămînt şi mare, ţinuturi locuite şi nelocuite, 
grăind cu toată îndrăznirea şi tiranilor şi popoarelor şi filozofilor şi reto¬ 
rilor”. De aceea a spus: ,J)epe case”şi: jL<z lumină”, adică fără teamă şi 
cu toată libertatea. 

- Dar pentru ce Domnul n-a spus numai atît: „Propovăduiţi de pe 
case”şi: „Spuneţi la lumină”, ci a adăugat: „Ceea ce vă grăiesc la întuneric” 
şi: „Ceea ce auziţi la ureche”? 


f). Matei 10, 2(i. 
10. Matei 10, 27. 








- Pentru ca să le dea curai. După cum atunci cînd a spus: „Cel ce 
crede în Mine va face şi el lucrurile pe care Eu le fac, şi mai mari decît acestea 
va face””, tot aşa şi acum a spus aceste cuvinte ca să arate că va săvîrşi 
totul prin ei şi mai mult decît a făcut El însuşi, j( Eu, le spune Domnul 
ucenicilor Săi, am făcut începutul; dar vreau să săvîrşesc prin voi mai 
mult”. Cuvintele acestea nu-s numai ale Unuia Care porunceşte, ci ale 
Unuia care vesteşte mai dinainte viitorul, ale Unuia Care are deplină 
încredere în spusele Lui, ale Unuia Care arată că apostolii vor învinge 
toate piedicile, ale Unuia Care face să dispară pe nesimţite neliniştea 
pricinuită de clevetiri. „După cum această predicare a Evangheliei, 
spune Domnul, tăinuită deocamdată, se va răspîndi pretutindeni, tot 
aşa şi faima proastă, răspîndită de iudei despre voi, va pieri iute”. 

Apoi, după ce le-a dat curaj şi le-a înălţat sufletele, le vesteşte iarăşi 
mai dinainte şi primejdiile, înaripîndu-le cugetul şi ridicîndu-i mai pre¬ 
sus de toate. 

- Ce le spune? 

- „Să nu vă temeţi de cei ce ucid trupul, dar sufletul nu-l pot ucide” 12 . 

Ai văzut cum Domnul a ridicat pe apostolii Săi mai presus de toate, 

convingîndu-i să dispreţuiască nu numai grija cea de toate zilele şi cle¬ 
vetirile, nici numai primejdiile şi intrigile, ci şi ceea ce pare mai înfrico¬ 
şător decît toate, moartea; şi nu moartea aceasta firească, ci moartea sil¬ 
nică. Nu le-a spus: „Veţi fi ucişii”, ci le-a vestit-o cu măreţia cuvenită 
Lui, spunîndu-le: 

„Să nu vă temeţi de cei ce ucid trupul, dar sufletul nu-l pot ucide; ci teme- 
ţi-vă mai vîrtos de cel ce poate să piardă şi sufletul şi trupul în gheenă” 13 . 

Şi acum Domnul procedează ca de obicei: îndreaptă cuvîntul Său 
într-o direcţie contrară. „Ce? îi întreabă El. Vă temeţi de moarte şi de 
aceea pregetaţi să predicaţi? Dar tocmai pentru aceasta trebuie să pre¬ 
dicaţi, pentru că vă temeţi de moarte! Aceasta vă va scăpa de adevărata 
moarte. Chiar dacă au să vă omoare, nu vor putea omorî ceea ce e mai 
bun în voi, oricît s-ar strădui”. De aceea Domnul n-a spus: „Dar sufletul 
nu-l ucid”, ci: „Nu-lpot ucide”, chiar dacă ar voi nu vor reuşi. Dacă te 
temi de chin, teme-te de chinul care-i cu mult mai cumplit!” 

Uită-te că Domnul iarăşi nu le făgăduieşte că-i va scăpa de moarte; 
îi lasă să moară. Că este cu mult mai mare lucru să convingi pe cineva 
să dispreţuiască moartea, decît să-l scapi de moarte. Aşadar Domnul 
nu-i aruncă pe apostoli în primejdii, ci-i face să fie mai presus de pri- 

11. Ioan 14, 12. 

12. Matei 10, 28. 

18. Matei 10, 28. 

mejdii şi, în puţine cuvinte, întăreşte în sufletele lor învăţătura despre 
nemurirea sufletului. 

După ce a sădit, în două sau trei cuvinte această dogmă mîntuitoare 
in sufletul lor, îi mîngîie şi cu alte temeiuri raţionale. Ca să nu soco¬ 
tească apostolii că sînt lăsaţi în părăsire, cînd sînt omorîţi şi junghiaţi, 
Domnul aduce din nou vorba de purtarea de grijă a lui Dumnezeu, 
grăindu-le aşa: 

>r Nu se vînd, oare, două păsări la un ban. Şi nici una nu cade în laţ,ftiră ştirea 
J'atălui vostru cel din ceruri; dar şi toţi perii capului vostru sînt număraţi” 1 *. 

„Ce e meii de preţ ca o pasăre? spune Domnul; totuşi nici păsările 
nu pier fără ştirea lui dumnezeu”. Prin aceste cuvinte Domnul n-a spus 
că păsările cad prin lucrarea lui Dumnezeu - o astfel de faptă ar fi 
nevrednică de Dumnezeu - ci că nimic nu se întîmplă pe lume fără şti¬ 
rea lui Dumnezeu. „Deci, dacă Tatăl vostru Cel ceresc, spune Domnul, 
ştie tot ce se întîmplă pe lume, iar dacă pe voi vă iubeşte cu mai multă 
căldură de cum îşi iubeşte un tată copiii - şi aşa vă iubeşte încît vă sînt 
număraţi şi perii capului vostru - atunci nu trebuie să vă temeţi”. Cu 
aceasta n-a vrut să spună că Dumnezeu numără firele de păr din cap, ci 
că Dumnezeu cunoaşte desăvîrşit totul şi că are mare purtare de grijă de 
apostolii Săi. „Aşadar dacă Dumnezeu ştie tot ce se întîmplă, spune 
Domnul, şi poate şi vrea să vă mîntuiască, apoi să nu socotiţi că sînteţi 
părăsiţi atunci cînd suferiţi. Nici nu vrea să vă scape de chinuri; vrea să 
vă convingă să dispreţuiţi chinurile, pentru că dispreţul chinurilor şste 
mai cu seamă scăpare de chinuri”. 

,J)ar să nu vă temeţi! Voi sînteţi cu mult mai de preţ decît multe păsări” 15 . 

Vezi că pe apostoli îi şi cuprinsese frica? Domnul cunoştea tainele 
cugetelor lor; de aceea a adăugat: „Dar să nu vă temeţi!”. Chiar dacă duş¬ 
manii voştri vor birui, vor birui numai ceea ce este de mai puţin preţ în 
voi, adică trupul, care, dacă nu-1 ucid duşmanii voştri, piere negreşit, 
cînd firea o cere. 


III 

„Deci duşmanii voştri, le spune Domnul mai departe, n-au putere 
asupra trupului vostru, pentru că moartea trupului este o lege naturală. 
Dacă te temi de uciderea trupului, apoi cu mult mai mult trebuie să te 
temi de ceea ce-i mai rău, să te temi de cel ce poate să piardă şi trupul şi 
sufletul în gheenă”. Domnul nu le spune deschis acum că El este Cel Ce 
poate pierde şi trupul şi sufletul în gheenă; dar a arătat aceasta mai 
înainte, spunînd că El este Judecătorul. 


3 


14. Matei 10, 29-MO. 
|. r >. Matei 10, Ml. 

Acum, însă, se întîmplă contrarul. Noi nu ne temem de Cel Care 
poate să piardă sufletul, adică să-l chinuie în gheenă, ci ne cutremu¬ 
răm de cei care ucid trupul. Şi aceasta, cu toate că Domnul chinuie în 
gheenă odată cu sufletul şi trupul, pe cînd ceilalţi nu numai sufletul, dar 
nici trupul nu-1 pot chinui, ori la cîte chinuri l-ar supune, ci îl fac şi mai 
strălucitor. 

Ai văzut că Domnul a arătat că muncile sînt uşoare? Dar deocam¬ 
dată moartea zguduise puternic sufletul ucenicilor şi-i înfricoşase cum¬ 
plit, pentru că moartea nu ajunsese încă uşor de biruit şi pentru că nici 
ei, cei care aveau s-o dispreţuiască, nu primiseră harul Duhului. Aşadar, 
după ce Domnul a izgonit frica şi neliniştea ce le zguduia sufletul, le dă 
iarăşi curaj prin cuvintele pe care le adaugă, alungind frica cu frică; şi 
nu numai cu frica, ci şi cu nădejdea unor mari răsplăţi. Apoi îi ameninţă 
cu multă putere. îi îndeamnă şi prin una şi prin alta; şi prin nădejdea 
răsplătirilor şi prin ameninţare, ca să lupte cu îndrăznire pentru ade¬ 
văr. Şi le spune: 


„Aşadar tot cel care va mărturisi pentru Mine înaintea oamenilor, voi 
mărturisi şi eu pentru el înaintea Tatălui Meu, Care este în ceruri; iar de cel ce 
se va lepăda de Mine înaintea oamenilor, Mă voi lepăda şi Eu de el înaintea 
Tatălui Meu, Care este în ceruri” 16 . 

Domnul îndeamnă pe ucenicii Săi să propovăduiască cu îndrăznire 
Evanghelia, nu numai prin făgăduirea bunătăţilor, ci şi prin amenin¬ 
ţări; şi-şi termină îndemnurile Sale cu nişte cuvinte pline de tristeţe. 

Uită-te cît de precise sînt cuvintele Sale. N-a spus: „Pe Mine”, ci 
,Jntru Mine”, arătînd că acela care mărturiseşte nu mărturiseşte cu propria 
lui putere, ci ajutat de harul cel de sus. Despre cel ce se leapădă n-a spus: 
«întru Mine”, ci „De Mine”, pentru că se leapădă fiind lipsit de har. 

Aş putea fi, însă, întrebat: 

- Pentru ce atunci mai este învinuit dacă se leapădă fiind părăsit? 

- Pentru că părăsirea se datoreşte celui care a fost părăsit. 

- Dar pentru ce nu este de ajuns numai credinţa cu mintea, ci se 
mai cere şi mărturisirea cu gura? 

- Pentru a ne îndemna să avem îndrăznire, să avem mai multă dra¬ 


goste şi mai mult curaj şi pentru a ne ridica la o şi mai mare înălţime. 
De aceea Domnul adresează aceste cuvinte tuturor creştinilor. Nu le 
adresează numai ucenicilor Săi, pentru că vrea să-i facă oameni de 
ispravă nu numai pe ei, ci şi pe ucenicii lor. Cel care a cunoscut aceste 



cuvinte ale Domnului nu numai că va propovădui Evanghelia cu 
îndrăznire, dar va şi suferi totul cu uşurinţă şi cu dragă inimă. Credinţa 


1(>. Matei 10, 32-33. 

în aceste cuvinte ale Domnului a adus pe mulţi alături de apostoli. 
Pentru cel ce stăruie în rău pedeapsa e mai mare, iar pentru cel ce face 
binele răsplata e mai mare. Pentru că cel ce face binele are, cu timpul, 
prisos de fapte bune; iar păcătosul socoteşte că are vreun cîştig dacă 
amină pedeapsa; dar mai bine spus, nu face altceva decît să-şi mărească 
pedeapsa. 

„Ai adaos de fapte bune, spune Domnul, că M-ai mărturisit tu mai 
întîi aici pe pâmînt. Voi avea şi Eu adaos, cu-ţi voi da mai mult, nespus 
de mult, că te voi mărturisi acolo, în ceruri, înaintea Tatălui Meu!" 
Vezi că acolo sînt strînse şi faptele bune şi faptele rele? Pentru ce te gră¬ 
beşti şi te zoreşti? Pentru ce cauţi răsplata aici pe pămînt, cînd eşti mîn- 
tuit prin nădejde? De aceea, dacă faci o faptă bună şi nu primeşti răs¬ 
plata ei aici pe pămînt, nu te tulbura! Te aşteaptă, în veacul ce va să fie, 
cu adaus răsplata faptelor tale bune. Dacă faci vreo faptă rea şi nu eşti 
pedepsit aici, nu te trîndăvi! Te aşteaptă acolo pedeapsa dacă nu-ţi 
schimbi viaţa, dacă nu te faci mai bun”. 

Dacă nu mă crezi, încredintează-te din cele de acum de cele vii- 
toare. Dacă în timpul muceniciei sînt atît de străluciţi cei care-L mărtu¬ 
risesc pe Hristos, gîndeşte-te cum vor fi în timpul încoronării! Dacă aici 
pe pămînt duşmanii îi laudă, cum nu te va admira şi pe tine, cum nu te 
va lăuda cel mai iubitor Tată dintre toţi părinţii? Atunci, pe lumea cea¬ 
laltă, primim şi răsplată pentru faptele noastre bune şi pedeapsă pentru 
cele rele. Aşadar cei care se leapădă de Hristos vor fi păgubiţi şi aici şi 
dincolo. Aici, pentru că trăiesc cu o conştiinţă rea - chiar dacă nu mor 
îndată, de murit tot mor - dincolo, pentru că vor suferi cea mai cum¬ 
plită pedeapsă. Ceilalţi vor cîştiga şi aici şi dincolo; aici, îşi vînd cu bun 
preţ moartea lor, ajungînd prin aceasta mai strălucitori decît cei în 
viaţă; dincolo, se bucură de bunătăţi nespuse. Că Dumnezeu e gata nu 
numai în a pedepsi, ci şi în a răsplăti; şi spre răsplată mult mai gata 
decît spre pedeapsă. 

- Dar pentru ce Domnul vorbeşte o singură dată de răsplată şi de 
două ori de pedeapsă? 

- Pentru că ştie că mai cu seamă prin pedeapsă ajungem mai înţe¬ 
lepţi. De aceea, după ce a spus: „Temeţi-vâ de cel ce poate să piardă şi sufle¬ 
tul şi trupul în gheenă ”, zice iarăşi: „Mă voi lepăda şi Eu de el”. Tot aşa face 
şi Pavel; vorbeşte des de gheenă. 

IV 

Domnul a îndemnat, aşadar, în toate chipurile pe ucenicii Săi. Le-a 
deschis cerurile, le-a pus înainte tribunalul acela înfricoşător, le-a arătat 
marea mulţime a îngerilor, înaintea cărora vor fi încununaţi cu strigare; 

toate le uşurau mai dinainte propovăduirea credinţei. Deci, ca nu 
cumva din pricina fricii să fie împiedicată propovăduirea Evangheliei, 
Domnul porunceşte ucenicilor Săi să se pregătească chiar pentru a fi 
ucişi şi să afle că cei ce stăruie în rătăcirea lor vor fi pedepsiţi pentru 
această faptă a lor. 

Să dispreţuim 17 , aşadar, moartea, chiar dacă nu ne-a sosit timpul 
morţii, că ne vom muta la o viată cu mult mai bună. 

- Dar trupul se strică! 

- Tocmai pentru aceasta, mai cu seamă, trebuie să ne bucuram că 
trupul mort se strică, pentru că ceea ce e muritor piere, dar nu piere 
fiinţa trupului. Dacă ai vedea că o statuie este dată la topit, n-ai spune 
că statuia piere, ci că se face din ea o statuie mai bună. Gîndeşte tot aşa 
şi despre trup şi nu boci! Atunci ar trebui să boceşti, cînd trupul ar 
rămîne să fie supus chinurilor şi pedepsei. 

- Dar ar trebui, mi s-ar putea spune, să se facă aceasta fără să se 
strice trupurile; să rămînă întregi aşa cum sînt. 

- Şi ce ar cîştiga viii sau morţii? Pînă cînd sînteţi iubitori de tru- 

Î mri? Pînă cînd sînteţi lipsiţi de pămînt şi ramîneţi uimiţi în faţa umbre- 
or? La ce ne-ar folosi aceasta? Dar mai bine spus, cît nu rte-ar vătăma! 
Dacă nu s-ar strica trupurile, în primul rînd, majoritatea oamenilor ar fi 
stăpîniţi de cel mai mare păcat, mîndria. Dacă acum, cînd trupurile 
noastre ni se strică, cînd viermi izvorăsc din trupurile noastre moarte, 
mulţi oameni au avut ambiţia să se facă dumnezei, ce nu s-ar întâmpla 
dacă trupurile noastre ar rămîne aşa cum sînt? în al doilea rînd, n-ar 
mai crede nimeni că trupul este făcut din pămînt. Dacă acum, cînd sfâr¬ 
şitul trupului dă mărturie de originea sa, mulţi încă se mai îndoiesc de 
asta, ce nu s-ar presupune dacă oamenii n-ar vedea descompunerea tru¬ 
purilor? în al treilea rînd, ar fi nespus de mult iubite trupurile şi cea mai 
mare parte din oameni nu s-ar mai ocupa cu altceva decît de trupuri. 
Dacă chiar acum unii oameni îmbrăţişează mormintele şi sicriele, cu 
toate că trupurile au pierit, ce n-ar face dacă ar avea păstrat nevătămat 
trupul? în al patrulea rînd, n-ar mai fi dorite tare bunătăţile cele vii¬ 
toare. în al cincilea rînd, ar căpăta mai multă crezare cei care susţin că 
lumea este veşnică şi ar susţine că Dumnezeu nu este creatorul lumii. în 
al şaselea rînd, nu s-ar mai cunoaşte valoarea sufletului, nici însemnăta¬ 
tea existenţei lui în trup. în al şaptelea rînd, mulţi din cei care pierd pe 
cei scumpi ai lor ar părăsi oraşele, ar voi să locuiască lîngă morminte şi, 
ca şi cum ar fi ieşiţi din minţi, ar vorbi necontenit cu morţii lor. Dacă şi 


acum oamenii pictează chipurile celor morţi, că nu pot avea trupurile 


17. De aici începe partea morală: Trebuie neapărat să se strice trupurile noastre; dacă nu s-ar 
intimpla aceasta, s-ar petrece multe lucruri nepotrivite. 

lor - că nici nu e cu putinţă, pentru că trupurile morţilor, împotriva 
voinţei lor se descompun şi pier - şi stau lipiţi de tablourile celor morţi, 
ce nerozii n-ar mai născoci oamenii, dacă trupurile nu s-ar descom¬ 
pune? După părerea mea mulţi oameni ar înălţa temple unor astfel de 
trupuri, iar cei care pot să facă vrăji cu trupurile morţilor, ar îndupleca 
pe demoni să vorbească prin trupurile celor morţi, de vreme ce şi 
acum, cei care practică necromanţia îndrăznesc să facă multe lucruri 
mai ciudate decît acestea. Cîte slujiri idoleşti nu s-ar fi născut de aici, 
dacă şi acum unii oameni încă se străduiesc să facă aceasta cu praful şi 
cenuşa trupurilor moarte? Dar Dumnezeu, vrînd să stîrpească aceste 
nerozii şi să ne înveţe să ne depărtăm de toate cele pămînteşti, a făcut să 
dispară dinaintea ochilor noştri trupurile celor morţi. Omul îndrăgostit 
de trup, scos din minţi de chipul frumos al unei fete, dacă nu va vrea cu 
raţiunea să cunoască urîţenia la care ajunge trupul, o va cunoaşte cu pri¬ 
virea. Că multe fete, de aceeaşi vîrstă cu iubita lui, de multe ori mai fru¬ 
moase decît ea, după ce au murit, la o zi sau două, încep să miroasă, să 
se topească, să putrezească şi să facă viermi. Gîndeşte-te, dar, ce fel de 
frumuseţe iubeşti şi pentru ce frumuseţe ţi-ai ieşit din minţi! Dacă tru¬ 
purile nu s-ar strica, n-ai cunoaşte bine acestea; ci, după cum demonii 
se învîrtesc pe lîngă morminte, tot aşa şi mulţi îndrăgostiţi ar sta necon¬ 
tenit lîngă mormintele iubitelor lor, ar primi pe draci în sufletele lor şi 
ar muri iute de această cumplită nebunie. Aşa, însă, descompunerea 
trupului, în afară de toate celelalte mîngîieri, aduce sufletului şi această 
mîngîiere, că nu lasă să se mai vadă chipul celui mort şi cu asta dă uită¬ 
rii durerea. 


V 

Dacă trupurile nu s-ar descompune, n-ar mai fi nici morminte, ci ai 
vedea oraşele pline de morţi în loc de statui, că fiecare ar dori să-şi vadă 
morţii lui. Mare amestec s-ar naşte de aici. Nimeni nu s-ar mai îngriji de 
suflet, nimeni n-ar mai îngădui să i se vorbească de nemurirea sufletului 
şi s-ar mai ivi şi alte multe nerozii, mai mari decît acestea, de care nici 
nu-i bine să vorbim. 

Trupul putrezeşte îndată, tocmai ca să vezi, în toată splendoarea, 
frumuseţea sufletului. Dacă sufletul dă trupului atîta frumuseţe şi atîta 
viaţă, atunci sufletul e cu mult mai bun decît trupul; dacă sufletul men¬ 
ţine trupul, care-i atît de urît şi de hidos, atunci cu mult mai mult pe el 
însuşi. Nu trupul e frumos, ci alcătuirea şi înflorirea cu care sufletul colorea¬ 
ză trupul. Iubeşte, dar, sufletul, care face ca şi trupul să fie frumos! 

Dar de ce să vorbesc de trupul mort? îţi voi arăta că chiar atunci 
cînd trupul este viu, toată frumuseţea lui se datoreşte sufletului. Dacă 








sufletul se bucură, înfloresc trandafirii în obraji; dar dacă suferă, toată 
frumuseţea aceea piere şi obrajii se îmbracă în haină de doliu. Dacă 
sufletul se bucură mereu, înfloreşte şi trupul; dar dacă suferă mereu, 
ajunge mai slab şi mai plăpînd ca pînza de păianjen. Dacă sufletul se 
mînie, trupul ajunge dezgustător şi fără de ruşine; dar dacă se uită cu 
ochi liniştiţi, faţa e plină de farmec. Dacă sufletul pizmuieşte, paloarea 
şi gălbeneala îi inundă faţa; dar dacă iubeşte, chipul străluceşte de 
multă frumuseţe. Din pricina aceasta multe femei, deşi nu sînt frumoase 
la chip, au mult farmec, pentru că sufletul le dă acest farmec; altele dim¬ 
potrivă, nespus de fmmoase, pierd din frumuseţe tocmai pentru că 
sufletul lor e urît. Gîndeşte-te cum se înroşeşte un chip nevinovat! Cît 
de plăcut, cît de frumos se face, cînd, cuprins de ruşine, se împurpu¬ 
rează cu fel de fel de culori! Cînd, însă, este neruşinat, atunci faţa e mai 
urîtă ca faţa unei fiare. 

Nimic nu-i mai frumos, nimic nu-i mai plăcut ca frumuseţea sufle¬ 
tului! Dragostea trupească este însoţită de durere; cea sufletească, însă, 
e curată şi neînvălurată. Care este omul care să admire pe crainic şi nu 
pe împărat; Care este omul care se minunează de tîlcuitor şi nu de filo¬ 
zof? Ai văzut nişte ochi frumoşi? Caută să afli cum sînt ochii sufletului! 
Dacă aceia nu-s frumoşi, dispreţuieşte-i pe aceştia! Niciodată n-ai să te 
îndrăgosteşti de o femeie urîtă, care şi-a pus pe faţă o mască frumoasă, 
după cum n-ai să suferi ca o femeie frumoasă şi cu chip plăcut să-şi aco¬ 
pere cu mască frumuseţea ei, ci îi dai masca la o parte şi vrei să-i vezi 
frumuseţea ei în toată splendoarea ei. Aşa fă şi cu sufletul şi caută să-l 
cunoşti pe el mai întîi! Sufletul este acoperit de trup ca de o mască. Toc¬ 
mai din pricina aceasta trupul rămîne ceea ce este; sufletul, însă, chiar 
dacă este lipsit de frumuseţe, poate iute să ajungă frumos. Dacă ochiul 
sufletului este urît, aspru şi întunecat, poate să ajungă frumos, potolit, 
linişit, dulce, prietenos. 

Această frumuseţe, deci, s-o căutăm! Cu această frumuseţe să ne 
împodobim chipul, ca şi Dumnezeu să poftească frumuseţea noastră şi 
să ne dăruiască bunătăţile cele veşnice, cu harul şi iubirea de oameni a 
Domnului nostru Iisus Hristos, Căruia slava şi puterea în vecii vecilor, 
Amin. 









OMILIA XXXV 



„Să nu socotiţi că am venit să aduc pace pe pămînt; 
n-am venit să aduc pace, ci sabie ” 1 


I 

Domnul rosteşte iarăşi cuvinte grele şi pline de autoritate. Răs¬ 
punde mai dinainte la obiecţiile ce i s-ar fi putut face. 

Pentru ca nu cumva ucenicii Lui, auzind aceste cuvinte să spună: 
„Pentru aceasta ai venit pe lume, ca să ne ucizi pe noi şi pe cei ce vor 
asculta de cuvîntul nostru, pentru ca să umpli lumea de război?”, Dom¬ 
nul le-o ia înainte şi le spune: „N-am venit să aduc pace pe pămînt”. 

- Pentru ce atunci le-a poruncit ucenicilor să spună pace în fiecare 
casă în care vor intra 2 , pentru ce şi îngerii spuneau la naştere: „Slavă 
intru cei de sus lui Dumnezeu şi pe pămînt pace”*, pentru ce toţi profeţii au 
binevestit pacea? 

- Pentru că atunci mai cu seamă este pace, cînd se taie ce este bol¬ 
nav, cînd e îndepărtat ceea ce dă naştere la răzvrătire. Că aşa e cu 
putinţă să se unească cerul cu pămîntul! Şi doctorul tot aşa salvează res¬ 
tul trupului, cînd taie partea care nu se poate vindeca, iar generalul 
cînd seamănă discordie între conspiratori. Tot aşa şi la Tumul Babei; o 
bună neînţelegere a pus capăt unei păci rele şi a făcut pace 4 5 . La fel şi 
Pavel a împărţit în mai multe tabere pe cei ce se uniseră împotriva lui 3 . 
Iar înţelegerea dintre Ahaav şi Izabela, împotriva lui Nabute, a fost mai 
cumplită decît orice război 6 . Nu totdeauna înţelegerea este un lucm 
bun, pentru că şi hoţii se înţeleg între ei. Războiul, însă, nu este o 
urmare a voinţei lui Hristos, ci a voinţei oamenilor. Hristos voieşte ca 
toţi oamenii să se unească în credinţă; dar, pentru că se despart unii de 
alţii, ia naştere războiul. 

- Şi totuşi Domnul n-a grăit aşa! 

- Dar ce a spus? 

- „N-am venit să aduc pace”. 



1. Matei 10, 34. 

2. Matei 10, 12. 

3. Luca 2, 14. 

4. Fac. 11, 1-9. 

5. Fapte 23, 6-10. 

fi. HI Regi 21, 1-15. 

Prin aceste cuvinte Domnul îi mîngîie pe ucenicii Săi, spunîndu-le: 
„Să nu socotiţi că voi sînteţi pricina dezbinării dintre oameni; Eu sînt 
Cel Ce fac aceasta, pentru că sufletul oamenilor e aşa! Nu vă tulburaţi, 
dar, că lucrurile se întîmplă împotriva aşteptărilor voastre. Pentru 
aceasta am venit ca să aduc război. Aceasta-i voinţa Mea. Nu vă tulbu¬ 
raţi, dar, dacă pămîntul este plin de războaie şi de intrigi. Cînd va fi dat 
la o parte ceea ce-i mai rău, atunci cerul se va uni cu ceea ce-i mai bun. 

Domnul a spus aceste cuvinte ucenicilor Săi ca să-i întărească în 
faţa părerii proaste pe care o avea mulţimea despre ei. Şi n-a spus: „răz¬ 
boi”, ci ceea ce-i mai cumplit decît războiul: „Sabie”. 

Să nu te miri dacă Domnul întrebuinţează cuvinte grele şi supără¬ 
toare la auz! Intenţionat a deprins auzul ucenicilor Săi cu cuvinte aspre, 
pentru ca ei să nu se dea în lături atunci cînd vor da de greutăţi. A între¬ 
buinţat un astfel de limbaj pentru ca să nu spună cineva că i-a înduple¬ 
cat prin linguşeli, ascunzîndu-le greutăţile apostoliei. Aceasta e pricina 
că Domnul foloseşte cuvinte aspre, cuvinte tari, chiar cînd ar fi putut 
să-şi exprime gîndul altfel. E mai bine ca realitatea să fie mai blîndă 
decît cuvintele. 

Dar Domnul nu S-a mulţumit numai cu cele spuse, ci a explicat şi 
ce fel de război va fi acesta; arată că va fi cu mult mai cumplit decît răz¬ 
boiul civil, spunînd: 


„Că am venit să despart pe om de tatăl său şi pe fiică de mama ei şi pe noră 
de soacra ei” 7 . 

„Nu numai prietenii, nici numai cetăţenii se vor ridica unii împo¬ 
triva altora, spune Domnul, ci şi rudele şi firea se va dezbina în ea 
însăşi, că am venit să despart pe om de tatăl său şi pe fiică de mama ei şi pe 
noră de soacra ei. Războiul nu va fi între cunoscuţi, ci între cei care se 
iubesc mai mult, între cele mai apropiate rude”. 

Asta arată mai cu seamă puterea Domnului, că ucenicii au auzit 
aceste cuvinte şi totuşi le-au primit şi ei şi au convins şi pe alţii să le pri¬ 
mească. Cu toate că nu Hristos avea să dea naştere acestui război între 
rude, ci răutatea rudelor, totuşi Hristos spune că El o face. Aşa obiş¬ 
nuieşte Scriptura să se exprime. Şi în altă parte spune: ,JDumnezeu le-a 
dat lor ochi ca să nu vadă” 8 . Şi acum Dumnezeu foloseşte acelaşi fel de a 
vorbi, pentru ca, după cum am mai spus, ucenicii, gîndindu-se la aceste 
cuvinte ale Domnului, să nu se tulbure cînd vor fi ocăriţi şi insultaţi. 

Dacă unii socotesc împovărătoare cuvintele lui Hristos, să-şi aducă 
aminte de o veche întîmplare. S-a petrecut de mult, în istoria poporului 
evreu; ea arată înrudirea dintre Vechiul şi Noul Testament şi tot ea mai 



7. Matei 10, 33. 

H. Ixaia (>, !); !ez- 12, 2; Inan 12, 40. 

arată că aceeaşi persoană a rostit şi cuvintele de acum şi pe cele de 
atunci. Cînd iudeii făcuseră viţelul de aur u şi cînd se închinaseră lui 
Becll'egor", Dumnezeu numai atunci şi-a potolit mînia, cînd liccare a 
ucis pe semenul său 11 . 

Unde sînt acum cei ce spun că Dumnezeul Vechiului Testament 
este un Dumnezeu rău, iar Dumnezeul Noului Testament un Dumne¬ 
zeu bun? Iată, Dumnezeul Noului Testament a umplut toată lumea de 
sîngele rudelor! Cu toate acestea eu voi spune că şi aceasta este tot 
opera marii Sale iubiri de oameni. Şi ca să arate că El este Cel Care a 
încuviinţat uciderile petrecute în istoria poporului iudeu, Hristos amin¬ 
teşte o profeţie; chiar dacă nu sînt folosite aceleaşi cuvinte, totuşi înţele¬ 
sul este acelaşi. 

- Care este profeţia? 

- „Vrăjmaşii omului sînt casnicii lui” 12 . 

Şi în istoria poporului iudeu s-a întîmplat un lucru asemănător. 
Erau profeţi, dar erau şi profeţi mincinoşi; poporul se împărţea în 
tabere; casele se învrăjbeau; unii credeau în profeţi, alţii în profeţi min¬ 
cinoşi. De aceea profetul îi îndemna zicînd: „Nu vă încredeţi în prieteni, 
nici nu nădăjduiţi în domnitori; ci şi de cea cu care te culci în pat, păzeşte-te, să 
nu-i încredinţezi ceva” 13 ;ş i: Duşmanii bărbatului sînt bărbaţii din casa lui” 14 . 

Domnul a spus cuvintele acestea ca să-i pregătească pe cei care vor 
primi învăţătura Lui să fie mai presus de toate. Nu-i rău să mori, ci să 
mori rău. De aceea şi spunea: „Foc am venit să aduc pe pămînt” 15 . Cu 
aceste cuvinte voia să arate tăria şi căldura dragostei pe care o cerea. 
Pentru că Domnul ne-a iubit foarte mult, de aceea vrea ca şi noi să-L 
iubim la fel. Aceste cuvinte au întărit pe ucenici! Ele i-au făcut mai pre¬ 
sus de toate! „Dacă cei care vor asculta de cuvîntul vostru, le spune 
Hristos, vor dispreţui rudele, copiii, părinţii, gîndiţi-vâ ce fel de oameni 
trebuie să fiţi voi, dascălii lor! Greutăţile şi necazurile nu se vor opri la 
voi; se vor întinde şi la ceilalţi. Am venit să aduc lumii mari bunătăţi, 
dar cer şi mare ascultare şi mare dragoste”. 

„Cel care iubeşte pe tată sau pe mamă mai mult decît pe Mine nu este vred¬ 
nic de Mine. Şi cel care iubeşte pe jiu sau pe jiică mai mult decît pe Mine nu este 
vrednic de Mine. Şi cel care nu-şi ia crucea lui şi nu-Mi urmează Mie nu este 
vrednic de Mine” 16 . 

9. leş. 32, 4. 

10. Num. 25, 5. 

11. leş. 32, 27. 

12. Matei 10, 36. 

13. Mih. 7, 5. 

14. Mih. 7, 6. 

15. I.uca 12, 49. 

10. Matei 10, 37-38. 

Ai văzut dregătoria Dascălului? Ai văzut că arată că este Fiul ade¬ 
vărat al Tatălui? Ai văzut că porunceşte să lăsăm totul şi să-L iubim 
numai pe El? 

„Dar pentru ce vorbesc, spune Hristos, de prieteni şi de rude? 
Chiar sufletul tău dacă ţi-1 iubeşti mai mult decît pe Mine, eşti departe 
de a fi ucenicul Meu! 

- Ce? aş putea fi întrebat. Nu sînt cuvintele acestea potrivnice 
Vechiului Testament? 

- Nicidecum! Dimpotrivă, cu totul de acord! Că şi în Vechiul Tes¬ 
tament Domnul porunceşte ca închinătorii la idoli să fie nu numai urîţi, 
ci chiar ucişi cu pietre; iar în Deuteronom, admirîndu-i pe aceştia, 
spune: „Cel ce zice tatălui său şi mamei sale: „Nu te-am văzut” şi pe fraţii săi 
nu i-a cunoscut şi pe fiii lui nu i-a ştiut, acela a păzit cuvintele Tale” 17 . 

Să nu te miri, apoi, dacă Pavel dă multe porunci şi copiilor şi părin¬ 
ţilor şi că porunceşte copiilor să se supună părinţilor; dar le porunceşte 
să se supună în acelea care nu vatămă credinţa; în toate celelalte bine 
să le dea toată cinstea; dar dacă părinţii le-ar cere mai mult decît le 
datorează, nu trebuie să li se supună; De aceea spune Domnul la Luca: 
,J)acă cineva vine la Mine şi nu urăşte pe tatăl său şi pe mama sa şi pe femeia 
sa şi pe copiii săi şi pe fraţii săi, ba încă şi sufletul său, nu poate fi ucenic al 
Meu” 18 . Nu ne porunceşte să-i urîm fără pricină - asta ar fi o mare nele¬ 
giuire! - ci: „Cînd tatăl tău, mama ta, femeia ta, copiii tăi, spune Dom¬ 
nul, vor să-i iubeşti mai mult decît pe Mine, atunci, tocmai pentru 
aceasta, urăşte-i; că o dragoste ca aceasta pierde şi pe cel iubit şi pe cel 
ce iubeşte. 


II 


Hristos a spus acestea ca să-i facă mai curajoşi şi pe copii, dar mai 
blînzi şi pe părinţii care ar avea de gînd să împiedice pe copii să îmbră¬ 
ţişeze credinţa; Cînd părinţii vor vedea că Hristos are atîta putere şi 
tărie îneît să-i despartă pe copii de ei, părinţii vor ceda, pentru că văd că 
încearcă lucruri imposibile. De aceea Hristos îi lasă pe părinţi şi se 
adresează copiilor, învăţîndu-i pe părinţi să nu încerce nimic, pentru că 
sînt zadarnice încercările lor. 


Apoi pentru ca părinţii să nu se revolte şi nici să se supere, iată cum 
continuă Domnul cuvîntul Său. După ce a spus: „Cel ce nu urăşte pe 
tatăl său şi pe mama sa”, a adăugat: „şi sufletul său”. „Pentru ce-Mi vor¬ 
beşti, spune Domnul, de părinţi, de fraţi, de surori şi de soţie? Nimic 


nu-i mai aproape ca sufletul tău! Şi totuşi, dacă nu-ţi urăşti sufletul, 


17. Deut. 33, !). 

18. Luca 14, !2<i. 

lucrezi împotriva Celui Ce te iubeşte, împotriva Mea!” Hristos nu ne 
porunceşte să nu urîm sufletul, aşa de mîntuială, ci să-l dăm războaie¬ 
lor, luptelor, junghierilor, sîngiuirilor, că „cel ce nu-şi ia crucea sa şi nu 
vine după Mine, nu poate fi ucenic al Meu”. Ucenicii lui Hristos nu trebuie 
să înfrunte numai moartea aceasta firească, ci chiar moartea silnică; şi 
nu numai moartea silnică, ci şi moartea de ocară. 

Deocamdată Domnul nu le-a vorbit nimic ucenicilor Săi de pati¬ 
mile Sale; aştepta să fie instruiţi mai bine în aceste învăţături, ca să 
poată primi mai cu uşurinţă cuvîntul despre patimile Sale. 

Nu se cuvine, oare, să ne mirăm de ucenici, că nu le-a zburat sufle¬ 
tul din trup la auzul acestor cuvinte? Pretutindeni în faţa lor supărări, 
iar cele bune în nădejdi! Cum nu le-a zburat sufletul din trup? Nu, 
pentru că mare era puterea Celui Ce le grăia, şi mare şi dragostea celor 
ce-L ascultau! De aceea I s-au supus şi nu I s-au împotrivit, deşi auziseră 
pe Domnul vorbindu-le de greutăţi mai mari şi mai cumplite decît auzi¬ 
seră bărbaţii aceia mari: Moise şi Ieremia. 

„ Cel ce şi-a aflat sufletul său îl va pierde; iar cel ce şi-a pierdut sufletul său 
pentru Mine, îl va afla” 19 . 

Ai văzut cît de mare e paguba celor care-şi iubesc sufletul mai mult 
decît trebuie şi cît e de mare cîştigul celor ce şi-l urăsc? 

Şi pentru că poruncile Lui erau împovărătoare - că le dădu-se 
poruncă să se lupte cu părinţii, cu copiii, cu firea, cu rudeniile, cu lumea 
întreagă, ba chiar şi cu sufletul lor - Domnul le arată şi folosul porunci¬ 
lor; iar folosul este foarte mare. „Lupta aceasta, le spune Domnul, nu 
numai că nu vă va vătăma, ci vă va fi de mare folos; dacă nu luptaţi veţi 
fi vătămaţi!” Şi ceea ce a făcut Domnul totdeauna face şi acum; le dă 
curaj, slujindu-se tocmai de cuvintele lor. „Pentru ce nu vrei să-ţi dis- 
preţuieşti sufletul? întreabă Domnul. Pentru că-1 iubeşti? Dar tocmai 
pentru aceasta dispreţuieşte-l! Atunci vei avea cel mai mare folos, 
atunci vei arăta că-1 iubeşti cu adevărat!” 

Uită-te la nespusa înţelepciune a lui Hristos! Hristos nu le porun¬ 
ceşte ucenicilor Săi să-şi urască numai părinţii, nici numai copiii, ci 
chiar ceea ce le este mai scump, sufletul, ca să nu mai aibă nici o 
îndoială asupra poruncii de a-şi urî părinţii şi copiii şi ca să ştie că aşa le 
vor fi şi acelora de cel mai mare folos, de vreme ce, de dragul lui Hris¬ 
tos, urăsc ceea ce este mai necesar vieţii, sufletul. 

îndestulătoare erau şi acestea ca să-i convingă pe oameni să pri¬ 
mească în casele lor pe ucenici, pe cei ce aveau să le vindece sufletele! 
Care om n-ar fi primit, cu dragă inimă, în casa sa pe aceşti oameni cura- 








joşi şi viteji, care, ca nişte lei, străbăteau tot pămîntul, care dispreţuiau 
pe toate cele ale lor ca să mîntuie pe alţii? Totuşi Domnul le dă şi o altă 
răsplată celor ce primesc în casele lor pe ucenici; le arată că are mai multă 
grijă de gazde decît de cei găzduiţi. Şi le dă prima cinstire, spunînd: 

„Cel ce vă primeşte pe voi, pe Mine Mă primeşte; şi cel ce Mă primeşte pe 
Mine, primeşte pe Cel Ce M-a trimis pe Mine” 20 . 

Ce cinste poate egala cinstea de a primi în casa ta pe Tatăl şi pe 
Fiul? Dar pe lîngă această cinste le mai făgăduieşte şi o altă răsplată: 

„Cel ce primeşte prooroc în nume de prooroc, plată de prooroc va lua; iar 
cel ce primeşte pe drept în nume de drept, plată de drept va lua” 21 . 

Mai înainte Hristos ameninţase cu pedepse pe cei care nu-i pri¬ 
mesc pe ucenici 22 ; acum hotărăşte răsplată de bunătăţi celor care vor 
primi pe ucenici; Şi ca să cunoşti că Domnul se îngrijeşte mai mult de 
gazde decît de cei găzduiţi n-a spus aţît: „Cel ce primeşte prooroc, sau „Cel 
ce primeşte pe drept”, ci a adăugat: „în nume de prooroc” şi Jn nume de 
drept”. Cu alte cuvinte: Dacă nu-1 va primi pentru vreun ajutor lumesc, nici 
pentru vreo pricină trecătoare, ci pentru că este prooroc sau drept, va primi 
plată de prooroc sau plată de drept; va primi fie răsplata pe care trebuie să 
o ia un om care a găzduit pe un prooroc sau pe un drept, fie răsplata pe care 
are s-o primească de la Dumnezeu însuşi proorocul sau dreptul. Acelaşi 
lucm l-a spus şi Pavel -.Prisosinţa voastră să împlinească lipsa acelora, pentru 
ca şi prisosinţa acelora să împlinească lipsa voastră” 23 . 

Apoi, ca să nu spună nimeni că din pricina sărăciei n-a putut să pri¬ 
mească în casă pe ucenici, Domnul spune mai departe: 

„Şi cel ce va da de băut unuia din aceştia mici numai un pahar cu apă rece 
în nume de ucenic, amin grăiesc vouă, nu-şi va pierde plata sa” 24 . 

„Dă cel puţin un pahar cu apă rece! spune Domnul. Nu faci nici o 
cheltuială; dar şi pentru aceasta vei primi răsplată. Fac totul pentru voi 
cei care primiţi pe ucenicii Mei”. 

III 

Ai văzut cîte mijloace de convingere a întrebuinţat Hristos? Ai 
văzut că a deschis ucenicilor Săi casele din întreaga lume? Prin toate 
cele spuse, Domnul a arătat ucenicilor că gazdele lor sînt datornicii lor. 
în primul rînd, cînd le-a spus: „ Vrednic este lucrătorul de plata sa” 25 ; în al 

20. Matei 10, 40. 

21. Matei 10, 41. 

22. Matei 10, 14-15. 

20. II Cor. 8, 14. 

24. Matei 10, 42. 

doilea rînd, cînd i-a trimis fără să aibă ceva cu ei 2H ; în al treilea rînd, 
cînd i-a trimis să lupte şi să se războiască pentru cei care îi primesc în 
casele lor; în al patrulea rînd, cînd le-a dat puterea de a face minuni 27 ; 
in al cincilea rînd, cînd, prin gura lor, a adus în casele celor ce-i primesc 
pacea, pricina tuturor bunătăţilor 28 ; în al şaselea rînd, cînd i-a amenin¬ 
ţat pe cei care nu-i primesc cu pedepse mai grele decît pe sodomeni 29 ; 
în al şaptelea rînd, cînd a arătat că aceia care îi primesc pe ei, îl primesc 
pe El şi pe Tatăl 30 ; în al optulea rînd, cînd a făgăduit celor care îi pri¬ 
mesc răsplată de profet şi de drept; în al nouălea rînd, cînd le-a făgăduit 
mari răsplăţi chiar pentru un pahar cu apă. Fiecare din aceste răsplăţi 
era îndestulătoare, chiar prin ea însăşi, ca să înduplece pe orice om să des¬ 
chidă ucenicilor largi uşile casei lui. Spune-mi, care om n-ar primi, deschi- 
zînd largi uşile casei lui, pe un general întors din război şi din prima linie de 
luptă, încărcat de victorii, acoperit de nenumărate răni şi plin de sînge? 

- Dar 31 cine-i generalul acesta? aş putea fi întrebat. 

- Tocmai pentru a da răspuns acestei întrebări, Hristos a adăugat: 
„în nume de ucenic şi de profet şi de drept”, ca să cunoşti că răsplăteşte nu 
după vrednicia celui găzduit, ci după gîndul celui ce găzduieşte. 

Aici Domnul vorbeşte de găzduirea proorocilor, drepţilor şi uceni 
cilor; dar în altă parte porunceşte să fie găzduiţi chiar cei mai nevoiaşi 
oameni şi pedepseşte pe cei care nu-i primesc. ,Jntrucît n-aţi făcut unuia 
dinlr-aceşti prea mici, nici Mie nu Mi-ap făcui!" 3 '; şi dimpotrivă, cine 
primeşte pe aceştia, primeşte pe Hristos. 

Chiar dacă un om ca acesta n-a făcut nimic bun, totuşi e om, 
locuieşte acelaşi pămînt ca şi tine, vede acelaşi soare, are acelaşi suflet, 
are acelaşi Stăpîn, se împărtăşeşte din aceleaşi taine ca şi tine, este che¬ 
mat la acelaşi cer; dar are o mare îndreptăţire: sărăcia şi nevoia de 
hrana cea de toate zilele. Din casa ta pleacă încărcaţi cu multe daruri, 
cei care în vreme de iarnă te deşteaptă din somn, cu flaute şi surle, stin- 
gherindu-te în zadar şi fără rost; în casa ta primesc plată, pentru scama¬ 
toriile lor dresorii de rîndunele, măscăricii şi toţi bîrfitorii; dar dacă 
bate la uşa ta un om sărac, care-ţi cere o bucată de pîine, îl umpli de 
ocări şi de sudălmi şi-l învinuieşti că nu munceşte. îl insulţi, îl batjoco¬ 
reşti şi nu te gîndeşti că şi tu nu munceşti, şi totuşi Dumnezeu îţi dă din 
cele ale Lui. Nu-mi spune mie că munceşti şi tu, ci arată-mi că faci ceva 
din cele de neapărată trebuinţă. Dacă-mi spui că te ocupi cu negoţul, 

2(>. Matei 10, 9-10. 

27. Matei 10, 8. 

28. Matei 10, 12-13. 

2!). Matei 10, 14-15. 

30. Matei 10, 40. 

31. De aici începe partea morală: Despre milostenie şi despre mila de cei nevoiaşi. 

că ţii crîşme şi hoteluri, că-ţi administrezi averea şi ţi-o înmulţeşti, îţi 
voi răspunde şi eu că aceasta nu e muncă! Muncă e milostenia, rugăciu¬ 
nile, ajutorarea celor nedreptăţiţi şi toate cele ca acestea; dar de acestea 
nu ne ocupăm deloc. Totuşi Dumnezeu niciodată nu ne-a spus: „Pentru 
că nu munceşti, nu-ţi răsar soarele; pentru că nu faci nimic din cele de 
neapărată trebuinţă, sting lima, încui pîntecele pămîntului, sec lacurile, 
izvoarele, rîurile, fac să dispară aerul, încui cerurile ca să nu mai dea 
ploaie la vreme”. Dumnezeu ni le dă pe toate acestea cu îmbelşugare. 
Şi le dăruieşte să se desfăteze cu ele chiar şi unora care nu numai că nu 
muncesc, dar mai fac şi fapte rele. 

Aşadar, cînd vezi un sărac bâtînd la uşa ta şi-i spui: „Nu mai pot trăi 
din pricina voastră!”; „Eşti tînâr, sănătos, n-ai nici un beteşug şi vrei să 
trăieşti fără să munceşti!”; „Eşti poate sluga sau robul cuiva şi ai fugit, 
părăsindu-ţi stăpînul!”, ei bine, aceste cuvinte, pe care i le-ai spus, spu- 
ne-ţi-le ţie! Dar mai bine spus, lasă-1 pe acela să ţi le spună cu curaj! Şi ţi 
le va spune cu mai mult drept: „Nu mai pot trăi din pricina voastră!”; 
„Eşti sănătos, dar nu munceşti!”; „Nu faci nimic din cîte ţi-a poruncit 
Dumnezeu, ci ai fugit de la stăpînul tău, de sub ascultarea poruncii 
Lui!”; „Umbli de colo pînă colo, trăind în păcat, ca într-o ţară străină!”; 
„Te îmbeţi, chefuieşti, furi, răpeşti, strici casele altora şi tu mă învi¬ 
nuieşti că nu muncesc? Eu tc învinuiesc de iăpie urîtc, că vicleneşti, juri, 
minţi, răpeşti şi faci şi alte nenumărate păcate ca acestea!”. 



Nu spun acestea ca să legiuiesc lenea - Doamne fereşte! - ci pentru 
că vreau, din toată inima, ca toţi să muncească. Că lenea e dascălul oricărui 
păcat. Dar în acelaşi timp, vă rog să nu fiţi fără milă, nici cruzi. Şi Pavel 
de nenumărate ori a mustrat şi a spus: „Dacă cineva nu vrea să lucreze, nici să 
nu mănînce” 33 ; dar nu s-a mărginit la atîta, ci a adăugat: „Voi, însă, să nu 
obosiţi a face bine” 34 . Poruncile acestea nu sînt potrivnice una alteia. 

- Dar dacă ai poruncit, Pavele, ca acela care nu munceşte nici să nu 
mănînce, pentru ce atunci ne mai îndemni să dăm de mîncare celor ce 
nu muncesc? 

- Da, răspunde Pavel, am poruncit să întoarceţi spatele celor ce nu 
muncesc şi să nu vă amestecaţi cu ei; dar am mai sp\is:„Nu-i socotiţi vrăj¬ 
maşi, ci povăţuiţi-i 35 " Nu dau legi potrivnice, ci cu totul de acord unele 
cu altele. Dacă tu vei fi gata spre milă, atunci şi săracul va scăpa iute de 
trîndăveală, iar tu de cruzime . 

;t:s. n Tes. ;■», io. 

34. // Tes. 3, 13. 

:i. r >. // Trs. 3, 15. 

- Dar săracul, s-ar mai putea spune, minte şi născoceşte o mulţime 
de nevoi şi de necazuri! 

- Dar tocmai pentru aceasta merită să fie miluit, că a ajuns într-o 
nevoie atît de mare că nu se mai ruşinează de nimic. 

Noi, însă, nu numai că nu-1 miluim pe sărac, dar mai adăugăm şi 
cuvinte pline de cruzime, spunîndu-i: „Nu ţi-am dat o dată, de două 
ori?” Ce spui omule? Nu trebuie să mai mănînce pentru că a mâncat o dată? 
De ce nu pui şi stomacului tău această lege? De ce nu-i spui: „Te-am umplut 
ieri şi alaltăieri, nu-mi mai cere acum!” Dar stomacului nu-i spui aşa, 
ci-1 umpli pînă să crape, pe cînd săracului îi întorci spatele, deşi îţi cere 
atît cît să-şi astîmpere foamea. Ar trebui să-l miluieşti tocmai pentru că 
se nevoieşte să vină în fiecare zi la tine. Dacă nu te înduplecă altă pri¬ 
cină, asta ar trebui să te înduplece şi să-l miluieşti. Nevoia sărăciei îl 
sileşte s-o facă şi tu nu-1 miluieşti! Aude sudălmile şi batjocurile tale şi 
nu se ruşinează, pentru că nevoia e mai puternică. Cruzimea ta, însă, 
merge şi mai departe. Nu numai că nu-1 miluieşti, dar îl mai faci şi de 
rîs. Dumnezeu ţi-a poruncit să dai într-ascuns milostenie; tu, însă, îl 
spui la toată lumea pe nenorocitul care ţi-a bătut la uşă; îl ocărăşti, cînd 
ar trebui să-l miluieşti. Dacă nu vrei să-i dai, pentru ce îl mai cerţi şi-i 
striveşti nenorocitul şi ticălosul lui suflet? A venit la tine ca la un liman, 
căutîndu-ţi mîinile. Pentru ce porneşti valurile şi-i faci şi mai cumplită 
furtuna? Pentru ce osîndeşti pe cel lipsit de libertate? Crezi, oare, că ar 
mai fi venit la tine dacă ar fi ştiut că aude unele ca acestea? Iar dacă a 
venit, deşi ştia mai dinainte asta, apoi tocmai de aceea merită să fie 
miluit, iar tu să te cutremuri de cruzimea ta, că nici aşa, văzîndu-i 
nevoia lui constrângătoare, n-ai ajuns mai blînd; să te cutremuri că nu 
socoteşti teama lui de foame îndestulătoare apărare pentru lipsa lui de 
ruşine, ci-1 cerţi că-i un neruşinat, deşi tu de multe ori ai fost mai neruşi¬ 
nat ca el, chiar pentru lucruri mai grozave. Neruşinarea săracului are o 
scuză; noi n-avem nici una făcînd de multe ori fapte de ruşine şi vred¬ 
nice de pedeapsă. Ar trebui, gîndindu-ne la acelea, să ne smerim. Dar 
nu; în loc să ne smerim, tăbărîm pe aceşti nenorociţi; ei ne cer leacuri, 
iar noi le înmulţim rănile. Dacă nu vrei să-i dai, pentru ce-1 mai loveşti? 
Dacă nu vrei să-i dăruieşti, pentru ce-1 mai ocărăşti? 

- Altfel nu înţelege să plece! 

- Fă şi tu ce ţi-a poruncit înţeleptul acela: „Râpunde cu blîndeţe cele de 
pace!” 36 Săracul nu ajunge atît de neruşinat pentru că o vrea. Nu există, 
nu există om care să se facă de rîs fără temei. Oricît s-ar strădui unii, 
n-aş putea fi convins vreodată că un om care are toate ar prefera să ceară 
de pomană. Să nu-mi răstălmăcească nimeni cuvintele lui Pavel! Chiar 

.'Hi. lnţ. Sir. 4, 8. 








dacă Pavel spune: „Dacă cineva nu vrea să lucreze, nici să nu mănînce” 37 , le 
spune acelora; nouă nu ne spune aceasta, ci cu totul dimpotrivă: „Să nu 
obosiţi a face bine” 38 . Aşa facem şi noi în casa noastră! Cînd doi din fami¬ 
lia noastră sînt certaţi, îi luăm pe fiecare în parte şi dăm fiecăruia alte 
sfaturi, potrivnice unele altora. Aşa a făcut şi Dumnezeu şi tot aşa şi 
Moise. Lui Dumnezeu Moise i-a spus: ,J)acă le ierţi lor păcatul, iartă-l; 
iar de nu, şterge-mă pe mine din cartea Ta ” 39 ; iar iudeilor le-a poruncit să se 
junghie unii pe alţii şi pe toate rudele lor 40 . Deşi spusele fui Moise sînt 
contrare unele altora, totuşi amîndouă urmăresc acelaşi scop. Un alt 
exemplu. Dumnezeu i-a spus lui Moise în auzul iudeilor: ,J,asă-Mă, 
vreau să pierd poporul!” 41 - chiar dacă iudeii nu erau de faţă cînd Dumne¬ 
zeu a rostit aceste cuvinte, totuşi ei aveau să le audă mai tîrziu - iar faţă 
către faţă Dumnezeu l-a sfătuit pe Moise cu totul altceva; mai tîrziu 
Moise fiind silit a destăinui aceste cuvinte, spunînd aşa: „Oare eu i-am 
Zămislit pe ei, că-mi spui: Ia-i, cum ia doica pe prunc de la sinul ei! 42 . Lucrul 
acesta se întîmplă şi în familie. De multe ori tatăl, îndeosebi, ţine de rău 
pe pedagogul care-i ocărăşte fiul, spunîndu-i: „Nu fi aşa de aspru, aşa de 
nemilos!”; fiului său, însă, îi spune cu totul altceva: rabdă, chiar dacă te 
ocărăşte pe nedrept!”; din sfaturi potrivnice scoate ceva folositor. Tot 
aşa şi Pavel; oamenilor sănătoşi, care se apucau de cerşit, le spunea: 
,JDacă cineva nu vrea să muncească, nici să nu mănînce!”ca. să-i facă să mun¬ 
cească; iar celor care puteau să miluiască le spunea: Jar voi să nu obosiţi 
a face bine!”, ca să-i înduplece la milostenie. Tot aşa şi în Epistola către 
Romani, cînd sfătuieşte pe creştinii dintre păgîni să nu se mîndrească 
faţă de iudei, comparîndu-i cu un măslin sălbatic 43 , pare a spune una 
creştinilor dintre iudei şi alta creştinilor dintre păgîni. 

Să nu fim, dar, nemiloşi, ci să ascultăm de Pavel, care spune: „Nu 
obosiţi a face bine!” Să ascultăm pe Stăpîn, Care spune: „Celui ce cere 
dă-i!” 44 , şi: „Fiţi milostivi ca Tatăl vostru” 45 . Deşi Hristos a spus multe, 
totuşi despre nici o faptă bună n-a spus asta, ci numai despre miloste¬ 
nie. Că nimic nu ne face egali cu Dumnezeu ca milostenia. 

V 

S-ar putea, însă, să mi se spună: 

- Nu-i nimeni mai obraznic ca săracul! 

37. II Tes. 3, 10. 

38. II Tes. 3, 13. 

39. leş. 32, 32. 

40. leş. 32, 27. 

41. leş. 32, 10. 

42. Num. 11, 12. 

43. Rom. 11, 17. 

44. Matei 5 , 42. 









- De ce, mă rog? Că aleargă în urma ta, cerîndu-ţi de pomană în 
gura mare? Vrei să-ţi dovedesc că noi sîntem mai obraznici şi mai neru¬ 
şinaţi decît săracii? Aminteşte-ţi, ce faci acum în vreme de post, cînd de 
multe ori mănînci seara; de-1 vezi pe servitorul, care te serveşte la masă, 
că merge încet, ai stricat tot folosul postului, izbind din picioare, ocă¬ 
rind şi suduind pentru o mică întîrziere. Şi doar ştii prea bine că ai 
să-ţi potoleşti foamea, dacă nu imediat, negreşit peste cîteva clipe. Şi nu 
te numeşti neruşinat, că te-ai sălbăticit pentru nimica toată; dar pe săra¬ 
cul care se teme şi tremură pentru pricini mai mari - toată teama lui nu 
e că va aştepta puţin pînă să mănînce, ci că va pieri de foame - pe sărac 
îl numeşti îndrăzneţ, obraznic, neruşinat şi-i arunci în obraz cele mai 
insultătoare cuvinte. Nu-i asta, oare, cea mai mare neruşinare? Dar noi 
nu ne gîndim la neruşinările pe care le săvîrşim. De aceea îi socotim pe 
săraci o povară. Dacă, însă, am cerceta purtarea noastră şi am compara-o 
cu a lor, n-am socoti pe săraci o povară. Nu fi aspru judecător! Chiar 
dacă ai fi fără de păcat, nici aşa legea lui Dumnezeu nu-ţi îngăduie să fii 
judecător aspru al faptelor altora. Dacă fariseul pentru asta a pierit 46 , ce 
apărare mai putem avea? Dacă Dumnezeu nu îngăduie nici oamenilor 
cu fapte bune să judece cu asprime faptele altora, cu mult mai mult 
păcătoşilor. Să nu fim, dar, cruzi, nici neomenoşi; să nu fim fără inimă, 
nici mai răi decît fiarele! Cunosc mulţi oameni care au ajuns la atîta săl¬ 
băticie că, pentru puţină oboseală, trec cu vederea pe cei ce mor de 
foame şi se scuză cu astfel de cuvinte: „Nu-i servitorul meu aici!”; „Sîn¬ 
tem departe de casă”; „Nu cunosc nici un om cu bani”. Cîtă cruzime! 
Făgăduieşti mai mult, dar nu dai nici puţin! Ca tu să nu mergi puţin, 
acela piere de foame. Cîtă ocară! Cîtă mîndrie! N-ar trebui să-ţi fie 
greu, chiar dacă ar trebui să mergi zece stadii! Nu te gîndeşti că aşa ţi se 
măreşte răsplata? Cînd dai de pomană, primeşti răsplată numai pentru 
pomana dată; dar cînd mai şi mergi, primeşti răsplată şi pentru obo¬ 
seală. Pentru asta îl admirăm pe patriarhul Avraam, că, deşi avea 318 
slugi 47 , a alergat el singur la cireada de vaci şi a luat viţelul cel tînăr 48 . 
Dar printre noi sînt unii atît de plini de mîndrie că fac milostenii prin 
slugile lor, şi nu se ruşinează. 

- îmi porunceşti, dar, să fac milostenie cu mîna mea? Dar nu las 
impresia că mă mîndresc? 

- Asa, însă, nu dai de pomană cu mîna ta pentru o altă pricină de 
mîndrie! Ţi-i ruşine să fii văzut stînd de vorbă cu săracii! Dar să 
nu vorbim de asta! Dă numai de pomană, fie că vrei s-o faci cu mîna ta, 

4<>. Luca 18, 10-14. 

47. Fac. 14, 14. 

48. Fac. 18, 7. 









fie cu mîna altuia! Numai nu-1 mai ţine pe'sărac de rău, nu-1 mai răni, 
nu-1 mai ocări! Cel ce-ţi cere are nevoie de leacuri, nu de răni; de milă, 
nu de sabie! Spune-mi, dacă cineva, lovit cu o piatră şi cu rană la cap, 
lăsînd pe ceilalţi ar alerga, mînjit tot de sînge, la picioarele tale, spune-mi, 
l-ai lovi, oare, cu o altă piatră şi i-ai mai face încă o rană? Nu cred; ci 
ai căuta să-i vindeci rana. Pentru ce, dar, cu săracii te porţi altfel? Nu ştii 
cît poate face un cuvînt? Poate ridica un om şi-l poate doborî. Un înţe¬ 
lept spune: )t Mai bun este cuvîntul decît datul” 49 . Nu te gîndeşti că-ţi înfigi 
sabia în inima ta şi-ţi faci rană mai cumplită cînd săracul, care a bătut la 
uşa ta, pleacă ocărit, tăcut, suspinînd şi cu obrajii plini de lacrimi? 
Dumnezeu l-a trimis la tine. Gîndeşte-te către cine se îndreaptă ocara 
cînd tu îl ocărăşti pe sărac! Dumnezeu îl trimite la tine şi-ţi porunceşte 
să-i dai, dar tu nu numai că nu-i dai, ba îl mai şi ocărăşti! Dacă nu-ţi dai 
seama de grozăvia nebuniei tale, închipuieşte-ţi aceeaşi situaţie între 
oameni şi atunci vei cunoaşte bine cît de mare e păcatul tău. Dacă ai 
porunci slugii tale să se ducă la o altă slugă de-a ta ca să ia de la acela 
banii tăi şi sluga trimisă s-ar întoarce nu numai cu mîinile goale, ci şi 
insultată, spune-mi, ce n-ai face insultătorului? Ce pedeapsă nu i-ai da 
pentru că tu eşti cel insultat. Acelaşi lucru gîndeşte-1 şi despre Dumne¬ 
zeu. Dumnezeu îi trimite pe săraci la noi; şi dacă le dăm, le dăm cele ce 
sînt ale lui Dumnezeu; iar dacă pe lîngă faptul că nu le dăm, îi mai şi 
alungăm de la uşa noastră cu ocări, gîndeşte-te de cîte fulgere şi de cîte 
trăsnete nu este vrednică fapta noastră! 

Gîndindu-ne la toate acestea, să ne înfrînăm limba, să scoatem din 
sufletul nostru neomenia, să întindem mîna noastră spre milostenie, să 
mîngîiem pe cei săraci nu numai cu bani, ci şi cu cuvîntul, ca să scăpăm 
şi de pedeapsa cuvenită ocărilor şi să moştenim şi împărăţia cerurilor 
pentru cuvintele noastre bune şi milosteniile noastre, cu harul şi cu 
iubirea de oameni a Domnului nostru Iisus Hristos, Căruia slava şi 
puterea în vecii vecilor, Amin. 






OMILIA XXXVI 



„Şi după ce a sfîrşit Iisus de dat poruncile celor doisprezece 
ucenici, a trecut de acolo ca să înveţe şi să propovăduiască 

în cetăţile lor ” 1 


După ce Iisus i-a trimis pe ucenici^-a retras ca să le dea lor loc şi 
timp ca să facă ce le-a poruncit. Că atîta vreme cit Hristos era de faţă şi 
vindeca nimeni n-ar fi vrut să se apropie de ucenici. 

Jar Ioan, auzind, din închisoare de faptele lui Iisus, trimiţîndpe doi din uceni¬ 
cii săi, L-a întrebat, zicînd: „Tu eşti Cel Ce vine sau pe altul să aşteptăm?” 2 3 

Evanghelistul Luca ne spune că chiar aceşti doi ucenici ai lui Ioan 
i-au spus lui Ioan de minunile pe care le făcea Iisus şi că atunci i-a 
trimis’’. Textul acesta de la Luca nu dă naştere la îndoieli asupra adevă¬ 
rului spuselor evanghelistului Matei, ci prezintă numai altfel lucrurile; 
pune în lumină invidia ucenicilor lui Ioan; îl pizmuiau pe Hristos. Alt 
text prezintă foarte mare greutate de interpretare. 

- Care-i acesta? 

- Chiar întrebarea pusă de Ioan: „Tu eşti Cel ce vine sau pe altul să 
aşteptăm?” 

Cum? Cum, Ioan, care-L cunoştea pe Hristos înainte de a fi făcut 
minuni, care a aflat-o de la Duhul, care a auzit-o de la Tatăl, el, care L-a 
propovăduit tuturora, el trimite acum pe ucenicii săi să afle de la El 
de este El sau nu? 

Dacă nu ştii lămurit, Ioane, de este El Hristosul, cum mai poţi fi 
vrednic de credinţă cînd te pronunţi asupra unor lucruri pe care nu le 
cunoşti? Cel care dă mărturie de alţii trebuie mai întîi să fie el însuşi 
vrednic de credinţă. Nu spuneai tu: „Nu sînt vrednic să-I dezleg cureaua 
încălţămintei Lui” 4 . Nu spuneai tu: ,JEu nu-Lcunoşteam, dar Cel Care m-a 
trimis să botez cu apă, Acela mi-a spus: „Peste Care vei vedea Duhulpogorîn- 
du-Se şi rămînîndpeste El, Acela este Cel Ce botează cu Duhul Sfînt” 5 . N-ai 

1. Matei 11, 1. 

2. Matei 11, 2-3. 

3. Luca 7, ÎS-19. 

I Luca 3, Hi. 

. r >. han 1, 33. 

văzut tu Duhul în chip de porumbel?*' N-ai auzit tu vocea? 7 Nu-L opreai 
tu, zicîndu-I: „Eu am trebuinţă să fiu botezat de Tine?” 8 Nu spuneai chiar 
tu ucenicilor tăi: „Acela trebuie să crească, iar eu să mă micşorez?” 9 N-ai 
învăţat tu pe tot poporul că El îl va boteza cu Duh Sfînt şi cu foc 10 şi că 
El este Mielul lui Dumnezeu Care ridică păcatul lumii” fl . N-ai propo¬ 
văduit tu toate acestea înainte de a face Hristos semne şi minuni? Cum 
dar acum, după ce Domnul a ajuns cunoscut tuturora, după ce s-a dus 
pretutindeni vestea despre El, aupă ce a înviat morţi, a izgonit demoni 

Î i a făcut atîtea minuni, acum trimiţi să afli de la EÎ? Ce s-a întîmplat? 
nşelăciune erau toate acele cuvinte, minciună şi basm? 

Care om cu judecată ar putea spune aceasta? Nici intr-un caz, Ioan 
Botezătorul, care a săltat în pîntecele maicii sale 12 , propovăduindu-L pe 
Hristos înainte de a Se naşte, nici intr-un caz locuitorul pustiei, omul 
care a dus viaţă îngerească! Chiar dacă ar fi fost un om de rînd, un om 
neînsemnat, nici aşa nu s-ar fi îndoit după atîtea mărturii - şi ale lui şi 
ale altora! De aceea este lămurit că n-a trimis pe ucenicii săi pentru că 
se îndoia şi nici nu i-a pus să-L întrebe, pentru că nu ştia. Nici nu s-ar 
putea spune că ştia bine cine era Domnul, dar din pricina închisorii 
ajunsese mai fricos; că nici nu se aştepta să fie scos clin închisoare; iar 
dacă se aştepta, n-ar fi trădat adevărul, el, care era gata de moarte; iar 
dacă n-ar fi fost gata de moarte, nici n-ar fi arătat un atît de mare curaj 
în faţa unui întreg popor, care se gîndea totdeauna să verse sînge de 
profet, nici n-ar fi mustrat, cu atîta îndrăznire, pe Irod, acel tiran crud, 
în mijlocul oraşului şi al pieţii, în auzul tuturora, ca şi cum ar fi mustrat 
un băieţandru. Iar dacă din pricina închisorii a ajuns mai fricos, pentru 
ce nu i-a fost ruşine de ucenicii săi, în faţa cărora mărturisise atîtea 
despre Hristos, ci i-a trimis pe ei să-L întrebe, cînd ar fi trebuit să tri¬ 
mită pe alţii? Deşi ştia bine că ucenicii lui îl pizmuiau pe Hristos şi 
doreau să-I găsească un cusur. - Pentru ce nu s-a ruşinat de poporul 
iudeu, înaintea căruia a predicat atîtea despre Iisus? I-ar fi folosit, oare, 
aceasta la liberarea lui din închisoare? Nu, că n-a fost aruncat în închi¬ 
soare din pricina lui Hristos, nici pentru că I-a propovăduit puterea Lui, 
ci din pricină că a mustrat pe Irod pentru căsătoria lui nelegiuită. Dacă 
ar fi gîndit aşa, nu s-ar fi putut spune, oare despre el că s-a purtat ca un 
copil fără de minte, ca un om care nu ştie ce face? 

Ce a urmărit, dar, Ioan Botezătorul cînd a trimis pe ucenicii săi la 
Hristos? Din cele spuse este clar că Ioan Botezătorul nu se putea îndoi; 

6. Matei 3, 16. 

7. Matei 3, 17. 

8. Matei 3, 14. 

!). Ioan 3, 30. 

10. Luca 3, 16. 

11. Ioan 1, 29. 

12. l.uca 1, 41. 

dar nici chiar un om oarecare, nici unul foarte prost şi nebun. Trebuie, 
deci, să lămurim acest lucru. 

- Pentru ce, dar, Ioan i-a trimis pe ucenici să-L întrebe? 

- Ucenicii lui Ioan îl evitau pe Iisus; acest lucru este clar oricui; tot¬ 
deauna L-au pizmuit. Se vede chiar din cele ce spuneau dascălului lor: 
„Cel Ce era cu tine dincolo de Iordan, pentru Care tu ai mărturisit, iată 
botează şi toţi merg la El”' 3 ; şi iarăşi: „Neînţelegere a fost între ucenicii lui 
Ioan şi iudei pentru curăţire’” 4 ; şi iarăşi: )r Au venit la Iisus ucenicii lui Ioan şi 
l-au zis: „Pentru ce noi şi fariseii postim mult, iar ucenicii Tăi nu postesc?” 15 


Ucenicii lui Ioan nu ştiau încă cine era Hristos; îl socoteau un om 
obişnuit, iar pe Ioan mai mult decît om; de aceea se întristau cînd 
vedeau că Hristos capătă din ce în ce mai multă vază, iar dascălul lor, 
Ioan, după cum însuşi spusese, se micşora. Aceasta-i împiedica pe uce¬ 
nicii lui Ioan să se apropie de Iisus; invidia ridica zid în calea lor. Cîtă 
vreme era Ioan cu ei, îi sfătuia necontenit şi-i învăţa cine este Hristos; 
dar nici aşa nu i-a convins. Deci, pentru că avea să moară, îşi înmulţeşte 
străduinţele. Se temea să nu lase în mintea ucenicilor săi o idee greşită 
despre Hristos şi să rămînă despărţiţi de El. De la început Ioan Bote¬ 
zătorul se străduise să-i apropie pe ucenicii săi de Hristos; dar pentru că 
nu-i convinsese, în pragul morţii, îşi înnoieşte eforturile. Dacă le-ar fi 
spus: „Duceţi-vă la El, este mai mare decît mine!”, ucenicii săi nu l-ar fi 
ascultat - atît erau de lipiţi de dascălul lor! - ci ar fi socotit că grăieşte 
aşa smerindu-se; şi asta i-ar fi lipit mai mult de el; iar dacă ar fi tăcut, 
iarăşi n-ar fi reuşit nimic. Ce face, dar, Ioan? Aşteaptă să audă din gura 
ucenicilor lui că Iisus săvîrşeşte minuni; şi nici aşa nu-i îndeamnă şi nici 
nu-i trimite pe toţi, ci pe doi din ei, pe care-i ştia probabil mai ascultă¬ 
tori decît ceilalţi, pentru ca întrebarea să nu dea naştere la nici o 
bănuială şi pentru ca să cunoască prin fapte deosebirea dintre Iisus şi el. 
Şi le spune: „Duceţi-vă şi întrebaţi-L: „Tu eşti Cel Ce vine sau pe 
altul să aşteptăm?”. Hristos, cunoscînd gîndul lui Ioan, nu le-a spus: 
„Eu sînt!” Răspunsul acesta i-ar fi supărat, cu toate că acesta este 
răspunsul firesc, ci-i lasă să afle lucrul acesta prin fapte. Că spune 
Evanghelia, că atunci cînd ucenicii lui Ioan s-au apropiat de Iisus, 
atunci El a vindecat mulţi bolnavi. Căci ce rost ar fi avut Domnul să nu 
răspundă cînd a fost întrebat: „Tu eşti?”, ci să vindece îndată pe cei bol¬ 
navi, dacă n-ar fi urmărit ceea ce am spus? Că socotea mai vrednică de 

l.'i. Ioan 3, 2(>. 

I I. Ioan 25. 

I. r >. Matei (l, I I. 

credinţă şi mai neîndoielnică mărturia faptelor decît mărturia cuvinte¬ 
lor. Aşadar, cunoscînd gîndul cu care i-a trimis Ioan - că era Dumnezeu 
- a vindecat îndată pe orbi, pe şchiopi şi pe mulţi alţii; nu pentru ca să 
înveţe pe Ioan - mai era nevoie cînd Ioan era convins? - ci pe ucenicii 
lui Ioan, care se îndoiau. După ce a vindecat pe bolnavi, le-a spus: 

„Mergînd, spuneţi lui Ioan ceea ce auziţi şi vedeţi! Orbii văd, şchiopii 
umblă, leproşii se curătesc, surzii aud, morţii înviazfl, săracilor li se bineves- 
teşte”' 6 . 

Şi a adăugat: 

„Şi fericit este cel ce nu se va sminti întru Mine” 17 . 

Grăindu-le aşa, le-a arătat că ştie şi tainele inimilor lor. Dacă le-ar fi 
răspuns: „Eu sînt”, răspunsul acesta i-ar fi supărat, după cum am spus şi 
mai sus; ar fi gîndit în ei înşişi chiar dacă n-ar fî spus ceea ce-I spuneau 
iudeii: „Tu mărturiseşti despre Tine însuţi” 18 . De aceea Domnul nu le 
grăieşte aşa, ci-i lasă să cunoască totul din minunile Sale, făcînd şi mai 
clară şi mai presus de orice bănuială învăţătura Sa. Pentru aceea, pe 
nebăgate de seamă, îi şi mustră. Pentru că ucenicii lui Ioan se sminteau 
întru Iisus, Domnul pune în lumină necredinţa lor, dar o lasă numai pe 
seama conştiinţei lor, fără să facă pe cineva martor al acestei învinuiri, 
ci numai pe cei care o ştiau. Spunîndu-le: fericit este cel ce nu se va sminti 
întru Mine”, i-a atras şi mai mult. La ei a făcut aluzie cînd a spus 
aceste cuvinte. 

Asupra acestei probleme nu vă voi spune numai părerile mele, ci 
voi aduce şi spusele altor interpreţi ai Scripturii, pentru ca prin compa¬ 
rarea acestor păreri să fac mai clar adevărul. Este, dar, de neapărată tre¬ 
buinţă să vă spun şi părerile altora. 

- Ce spun aceia? 

- Spun că pricina pentru care Ioan a trimis la Iisus pe doi din uceni¬ 
cii săi nu este cea arătată de mine. Ioan, spun ei, nu-1 cunoştea pe Dom¬ 
nul, dar nici nu-i era cu totul necunoscut. Că El era Hristosul, ştia; dar 
că avea să moară pentru oameni, nu ştia; de aceea a întrebat: „Tu eşti 
Cel Ce vine?”, adică: „Tu eşti Cel Care ai să Te pogori în iad?” Dar o ast¬ 
fel de interpretare nu se poate susţine. Ioan Botezătorul ştia aceasta. A 
predicat-o înaintea celorlalte şi aceasta a mărturisit-o mai întîi, zicînd: 
„Iată Mielul lui Dumnezeu, Care ridică păcatul lumii” 19 . L-a numit „Miel”, 
propovăduind crucea; iar prin cuvintele: „Care ridică păcatul lumii” di 
arătat acelaşi lucru. Că nu altfel, ci prin cruce a ridicat păcatul lumii. Ace- 

16. Matei 11, 4-5. 

17. Matei 11, 6. 

18. Ioan 8, 13. 

19. Ioan 1, 29. 

laşi lucru l-a spus şi Pavel: ,Jar zapisul, care era împotriva noastră, l-a 
ridicat din mijloc, pironindu-lpe cruce” 20 ;iar Ioan Botezătorul, prin cuvin¬ 
tele: „Vă va boteza cu Duhul Sjînt” 21 , a profeţit cele de după înviere. 

- Da, ne răspund aceşti interpreţi, Ioan ştia că Hristos va învia, ştia 
că va da şi Duh Sfînt, dar că va fi şi răstignit nu ştia. 

- Dar cum avea să învieze Cel Care n-a pătimit, Cel Care n-a fost 
răstignit? Cum este Ioan mai mare decît toţi profeţii, dacă nu ştia nici ce 
ştiau profeţii? 


Că era mai mare decît toţi profeţii, însuşi Hristos a mărturisit-o 22 ; 
iar că profeţii ştiau de patimile Domnului, o ştie toată lumea. Profetul 
Isaia spune: „Ca o oaie lajunghiere S-a adus şi ca un miel fără de glas înain¬ 
tea celui ce-L tunde pe El” 23 ; iar înainte de această mărturie, a spus: „Şi va 
fi rădăcina lui lesei şi Cel Care se va scula să stăpînească neamurile; în El 
vor nădăjdui neamurile” 24 . Apoi, după ce a vorbit de patimile Sale, a vor¬ 
bit şi de slava Lui: „Şi va fi odihna Lui, cinste” 25 . Acest profet a proorocit 
nu numai că va fi răstignit, ci şi împreună cu alţii: „Şi cu cei fărădelege a 
fost socotit” 26 ; nu numai atît, ci că nici nu Se va apăra: ,/lcesta nu Şi-a 
deschis gura Sa” 27 şi că va fi osîndit pe nedrept: Jntru smerenia Lui jude¬ 
cata Lui s-a ridicat” 28 . Iar înainte de proorocul Isaia, David a spus şi 
a descris judecata Domnului: „Pentru ce s-au întărîtat neamurile şi popoa¬ 
rele au cugetat cele deşarte?Stătut-au de faţă împăraţiipămîntului şi boierii 
s-au adunat împreună împotriva Domnului şi împotriva Unsului Său” 29 . în 
altă parte vorbeşte şi de cruce, grăind aşa: „Gâurit-au mîinile Mele şi 
picioarele Mele” 30 . David grăieşte apoi, cu toată precizia şi de faptele 
îndrăznite de ostaşi: „împărţit-au hainele Mele loruşi şi pentru cămaşa Mea 
au aruncat sorţi” 31 ; iar în altă parte spune că i-au dat lui Hristos şi oţet: 
„Şi au dat spre mîncarea Mea fiere şi în setea Mea M-au adăpat cu oţet” 32 . 

20. Col. 2, 14. 

21. Luca 3, 16. 

22. Luca 7, 28. 

23. Isaia 53, 7. 

24. Isaia 11, 10. 

25. Isaia 11, 10. 

26. Isaia 53, 12. 

27. Isaia 53, 7. 

28. Isaia 53, 8. 

2!). Ps. 2, 1. 

30. Ps. 21, 18. 

31. Ps. 21, 20. 

32. Ps. 68, 25. 

Dacă profeţii, cu atîţia ani înainte, au vorbit şi de judecata şi de 
osîndirea Lui şi de cei care au fost răstigniţi împreună cu El şi de împăr¬ 
ţirea hainelor şi de sorţul aruncat asupra lor şi altele cu mult mai multe 
- că nici nu e de neapărată trebuinţă să le spun pe toate ca să nu lungesc 
cuvîntul - să nu fi ştiut Ioan Botezătorul toate acestea, el care a fost mai 
mare decît toţi profeţii? Cum se poate spune? Dacă ignora totul, pentru 
ce nu L-a întrebat pe Domnul aşa: „Tu eşti Cel Ce Te pogori în iad?”, ci 
numai: „Tu eşti Cel Ce vine?” 

Dar cu mult mai de rîs decît interpretarea aceasta este şi o altă 
interpretare. Aceşti din urmă interpreţi spun că Ioan a pus această 
întrebare, pentru ca după ce va muri să propovăduiască şi în iad pe 
Domnul. Acestor interpreţi este potrivit să le spunem cuvintele lui 
Pavel: fraţilor, nu fiţi copii cu mintea, ci cu răutatea fiţi prunci” 33 . Viaţa 
de acum este timpul vieţuirii noastre; după moarte, judecată şi osîndă; 
că spune Scriptura: Jn iad cine Te va lăuda pe Tine?” 3 * Cum s-au sfărîmat 
porţile cele de aramă, cum s-au frînt zâvoa’rele cele de fler? 35 Prin trupul 
lui Hristos! Atunci, pentru prima dată, s-a arătat nemuritor trupul, stri- 
cînd tirania morţii. De altfel aceasta arată că puterea morţii a fost dis¬ 
trusă, dar nu că au fost iertate păcatele celor care au murit înainte de 
venirea lui Hristos. Dacă n-ar fi aşa, dacă prin pogorîrea Lui în iad ar fi 
slobozit din gheenă pe toţi păcătoşii de dinainte de venirea Lui, pentru 
ce atunci spune Domnul: „Mai uşor va fipămîntului Sodomeişi Gomorei” 36 
Prin aceste cuvinte Domnul a spus că vor fi pedepsiţi şi locuitorii Sodo¬ 
mei şi Gomorei; vor fi pedepsiţi mai blînd, dar tot vor fi pedepsiţi. Deşi 
au primit şi pe pămînt cea mai grozavă pedeapsă, totuşi nu vor scăpa 
nici de pedeapsa de dincolo. Dacă sodomenii şi gomorenii nu vor 
scăpa de pedeapsa de pe lumea cealaltă, cu atît mai mult cei care, înainte de 
venirea lui Hristos, n-au suferit nici o pedeapsă pe lumea aceasta. 

- Ce? Nu li se face oare, nedreptate oamenilor care au trăit înainte 
de venirea lui Hristos? 

- Nicidecum! Era cu putinţă să se mîntuiască şi atunci, chiar dacă 
n-au mărturisit pe Hristos. Pe vremea aceea nu li se cerea asta, ci să nu 
slujească idolilor şi să cunoască pe adevăratul Dumnezeu. Vechiul Tes¬ 
tament spune: „Domnul Dumnezeul nostru unul estd’ 37 . De aceea sînt 
admiraţi macabeii, pentru că au îndurat acele suferinţe pentru păzirea 
legii; de aceea sînt admiraţi şi cei trei tineri din Babilon şi alţii mulţi dintre 
iudei, pentru că au dus o viaţă strălucită, plină de fapte bune şi pentru că 

33. / Cor. 14, 20. 

34. Ps. 6, 5. 

35. Ps. 106, 16. 

36. Luca 10, 12. 

37. Deut. 6, 4. 

au păzit măsura acestei cunoaşteri a lui Dumnezeu; nimic mai mult nu 
li se cerea. Atunci, după cum am spus, era de ajuns pentru mîntuire 
numai cunoaşterea lui Dumnezeu; acum, însă, nu, ci trebuie şi cunoaş¬ 
terea lui Hristos. De aceea spunea Domnul: „Dacă n-aş fi venit şi nu le-aş 
fi vorbit, păcat n-ar avea; dar aşa, n-au dezvinovăţire pentru păcatul lor” 38 . 
Tot aşa şi cu vieţuirea. Atunci, înainte de venirea lui Hristos, era pier¬ 
dut ce se ucidea; acum, însă, chiar cel care se mînie 39 ; atunci era pedep¬ 
sit adulterul şi trăitul cu o femeie străină; acum, însă, chiar uitatul cu 
ochi pofticioşi 40 . După cum se cere acum o cunoştinţă mai înaltă, tot aşa 
se cere şi o vieţuire superioară. Deci nu era nevoie în iad de un înainte- 
mergător. De altfel, dacă necredincioşii după moarte s-ar mîntui prin 
credinţă, nici un necredincios n-ar mai pieri; că atunci toţi s-ar pocăi şi 
s-ar închina. Şi că este adevărat lucrul acesta, ascultă-1 pe Pavel, care 
spune: „Toată limba va mărturisi şi tot genunchiul se va pleca, al celor cereşti 
şi al celor pămînteşti şi al celor de dedesubt” 31 ; şi: „Vrăjmaşul cel din urmă 
care se nimiceşte este moartea” 42 . Dar nu mai au nici un folos necredin¬ 
cioşii de pe urma acestei supuneri. Nu se supun de bună voia lor, ci, ca 
să spun aşa, lucrurile îi silesc. 


IV 

Să nu introducem, dar, astfel de învăţături băbeşti şi basme iudaice! 
Ascultă ce spune Pavel despre acestea! „Citi au păcătuit fără de lege, 
spune el , fără de lege vor pieri” 43 ; vorbeşte de cei care au trăit înainte de 
darea legii; „iar cîţi au păcătuit în lege, prin lege vor fi judecaţi” 44 ; vor¬ 
beşte de cei care au trăit după ce Moise a dat legea şi: „Pentru că se desco¬ 
perea mînia lui Dumnezeu din cer peste toatăpăgînătatea şi nedreptatea oame¬ 
nilor” 45 ; şi: ,Mînie şi urgie şi necaz şi strîmtorarepeste tot sufletul omului care 
lucrează răul, al iudeului mai întîi şi alpăgînului” 46 , deşi păgînii au suferit 
aici pe pămînt nenumărate rele, despre care ne vorbeşte şi istoria pro¬ 
fană şi Sfînta Scriptură. Cine ar putea povesti tragedia poporului babi¬ 
lonian şi a poporului egiptean? Dar că se vor desfăta de toate bunătăţile 
şi cei care înainte de venirea lui Hristos, necunoscîndu-L pe Hristos, 
s-au depărtat de slujirea la idoli, s-au închinat lui Dumnezeu şi au dus 
o viaţă curată, ascultă ce spune Pavel: ,J)ar slavă, cinste şi pace 

38. loan 15, 22. 

39. Matei 5, 22. 

40. Matei 5, 28. 

41. Filifi. 2, 10. 

42. I Cor. 15, 26. 

43. Rom. 2, 12. 

44. Rom. 2, 12. 

45. Rom. 1, 18. 

10. Rom. 2, 8 -9. 

oricui face binele, iudeului mai întîi şi păgînului” 47 . Vezi, dar, că au parte 
de mari răsplătiri cei ce fac binele şi tot aşa de multe pedepse şi munci 
cei care fac răul? 

Unde 48 sînt, deci, cei care nu cred în existenţa iadului? Dacă cei 
care au trăit înainte de venirea lui Hristos, care n-au auzit nici din nume 
de iad şi nici de înviere, vor fi pedepsiţi pe lumea cealaltă, după ce au 
fost pedepsiţi şi aici, apoi cu mult mai mult noi, care am fost născuţi şi 

crescuţi cu cuvintele filozofiei! 

» 

Aş putea fi, însă, întrebat: 

- Dar e drept să fie aruncaţi în iad cei care nici n-au auzit de iad? 
Vor spune:„Dacă ne ameninţai cu iadul, ne-am fi temut şi ne-am 
fi înţelepţit!” 

- Nu cred! Că şi noi, cei de astăzi, auzim în fiecare zi vorbindu-ni-se 
de iad şi totuşi nu ne sinchisim deloc. în afară de asta, trebuie să mai 
spun şi aceea că acela care nu se teme de pedepsele care îi stau în faţă, 
cu mult mai mult nu se va teme de pedepsele de pe lumea cealaltă. Că 
pe oamenii mai puţin ascuţiţi la minte şi mai legaţi de pămînt îi cumin¬ 
ţesc de obicei mai repede pedepsele imediate decît cele de mai tîrziu. 

- Deasupra noastră, însă, stă o frică mai mare, iadul, mi se poate 
spune. Cei dinainte de venirea lui Hristos n-o aveau, aşa că li se face 
nedreptate cînd sînt pedepsiţi. 

- Deloc! Mai întîi, în faţa lor nu stăteau aceleaşi lupte ca în faţa 
noastră. Ale noastre sînt cu mult mai mari. Iar cei ce se ostenesc mai 
mult au nevoie şi de ajutor mai mare. Şi nu mic ajutor ne este nouă creş¬ 
terea fricii. Dacă noi avem avantajul faţă de cei de dinainte de venirea 
Domnului, să ştim pedepsele de pe lumea cealaltă, ei au faţă de noi 
avantajul că erau pedepsiţi cumplit îndată. 

Dar mulţi mai fac încă o obiecţie: 

■> î 

- Unde mai este dreptatea lui Dumnezeu, spun aceştia, dacă păcă 
tuind eşti pedepsit şi pe lumea aceasta şi pe lumea cealaltă? 

- Vreţi să vă aduc aminte chiar de cuvintele voastre, ca să nu-mi 
faceţi greutăţi, ci ca voi înşivă să daţi răspuns întrebării voastre? Am 
auzit pe mulţi oameni de-ai noştri revoltîndu-se şi grăind aşa cînd află 
că unui ucigaş i s-a tăiat capul în temniţă: „Ticălosul şi blestematul 
acela a ucis treizeci de oameni şi chiar cu mult mai mulţi şi îndură 
numai o singură moarte! Unde este dreptatea?” Deci voi înşivă mărturi¬ 
siţi că nu-i de ajuns o singură moarte pentru pedepsirea lui. Cum se 
face, însă, că atunci cînd e vorba de pedepsele de pe lumea cealalată 
sînteţi de altă părere? Sînteţi de altă părere pentru că nu judecaţi pe 


47. Rom. 2, 10. 

48. De aici începe partea morală: Despre iad. 







alţii, ci pe voi înşivă. Atît de mare piedică e dragostea de sine pentru 
vederea dreptăţii! De aceea cînd judecăm pe alţii, îi cercetăm cit mai 
amănunţit cu putinţă; dar cînd ne judecăm pe noi înşine, închidem 
ochii. Dacă am cerceta şi faptele noastre aşa cum le cercetăm pe ale 
altora, da, atunci, am da o hotărîre dreaptă! Facem şi noi păcate vred¬ 
nice, nu de o moarte, de două sau de trei, ci de mii de morţi! Şi ca să nu 
vorbesc de alte păcate, să ne amintim numai cîţi din noi nu ne împărtă¬ 
şim cu nevrednicie cu sfintele taine. Unii ca aceştia sînt vinovaţi faţă de 
trupul şi sîngele lui Hristos 49 . Deci cînd vorbeşti de ucigaş, gîndeşte-te 
că şi tu eşti un ucigaş. Acela a ucis un om; tu, însă, eşti vinovat de ucide¬ 
rea Stăpînului Hristos; ucigaşul acela nu se împărtăşeşte cu Sfintele 
Taine; noi, însă, ne apropiem de sfînta masă! Ce sînt cei care muşcă şi 
mănîncă pe fraţi, care slobozesc din gura lor venin? Ce sînt cei care iau 
hrana săracilor? Dacă este ucigaş cel care nu dă săracilor din averile 
sale, cu mult mai mult cel care ia cele străine. Nu sînt, oare, laco¬ 
mii şi zgîrciţii mai răi decît mulţi tîlhari de drumul mare? Nu sînt răpi¬ 
torii mai răi decît mulţi ucigaşi, decît mulţi jefuitori de morminte? Cîţi 
nu sînt cei care, după ce răpesc dreptul şi averea altora, mai doresc şi 
sîngele lor. Spui: „Departe de noi asta! Doamne, fereşte!” Acum spui: 
„Doamne, fereşte!”, dar spune-o atunci cînd ai un duşman; atunci 
spune: „Doamne, fereşte!”; atunci adu-ţi aminte de cuvintele pe care ţi 
le-am spus; atunci caută ca viaţa ta să Fie plină de fapte bune, ca să nu 
vină şi peste noi urgia căzută pe sodomeni, ca să nu păţim şi noi ce-au 
păţit gomorenii, ca să nu îndurăm relele Tirului şi ale Sidonului 50 . Dar 
mai bine spus, ca să nu supărăm pe Hristos. Lucrul acesta e mai cumplit 
şi mai groaznic decît orice. Chiar dacă multora li se pare iadul înfrico¬ 
şător, eu nu voi înceta de a striga mereu, că a supăra pe Hristos este mai 
cumplit şi mai înfricoşător decît gheena. Şi vă rog ca şi voi să gîndiţi la 
fel. Aşa vom scăpa şi de iad şi ne vom bucura şi de slava lui Hristos, pe 
care, facă Dumnezeu, ca noi toţi să o dobîndim, cu harul şi cu iubirea 
de oameni a Domnului nostru Iisus Hristos, Căruia slava şi puterea în 
vecii vecilor, Amin. 


49. / Cor. 11, 27. 

50. Luca 10, 12-14. 

i Şi ducîndu-se ei, a început Iisus a grăi mulţimilor despre 
Ioan: „Ce aţi ieşit în pustie să vedeţi? Trestie clătinată 
de vînt? Dar ce aţi ieşit să vedeţi? Om îmbrăcat în haine 
moi? Iată cei ce poartă haine moi sînt în casele împăraţilor. 
Dar ce aţi ieşit să vedeţi? Prooroc? 

Da! Vă spun vouă şi mai mult decît prooroc!* 1 

I 

Hristos a dat ucenicilor lui Ioan Botezătorul răspunsul cuvenit, iar 
prin minunile săvîrşite îndată în faţa lor; au plecat încredinţaţi că El 
este Cel Ce vine; dar trebuie să îndrepte şi părerile greşite ale poporu¬ 
lui despre Ioan Botezătorul. Ucenicii lui Ioan n-ar fî gîndit niciodată 
ceva nedrept despre dascălul lor; dar marea mulţime, din întrebarea 
ucenicilor lui Ioan, ar fi bănuit multe lucruri nepotrivite, că nu cunoştea 
gîndul cu care Ioan Botezătorul i-a trimis pe ucenicii săi. Era firesc deci 
ca poporul să gîndească în sine şi să zică: „Cum, omul care a mărturisit 
atîtea despre Hristos şi-a schimbat acum convingerile şi se îndoieşte 
dacă El sau altul este Cel Ce vine? Oare nu spune aceasta pentru că 
vrea să pornească luptă împotriva lui Iisus? Oare n-a ajuns Ioan mai fri¬ 
cos din pricina închisorii? Oare n-au fost fără temei şi în zadar cele ce-a 
spus mai înainte? Aşadar, pentru că era cu putinţă ca poporul să 
bănuiască multe ca acestea, iată cum Hristos îndreaptă părerile lor gre¬ 
şite şi le curmă bănuiala. 

„Ducîndu-se ei, Iisus a început să grăiască mulţimilor”. 

- Pentru ce a început Iisus să vorbească după ce au plecat cei doi 
ucenici ai lui Ioan? 

- Ca să nu pară că linguşeşte pe Ioan Botezătorul. Îndreptînd păre¬ 
rile greşite ale poporului, Domnul nu le dă pe faţă bănuiala lor, ci le dă 
numai răspunsul cuvenit gîndurilor ce le tulburau sufletul, arătîndu-le 
că ştia tainele tuturora. Nici nu le spune, cum le spusese iudeilor: „Pentru ce 
cugetaţi cele rele?” 2 . Chiar dacă îşi puneau şi ei întrebări, apoi nu şi le pu¬ 
neau din răutate, ci din pricină că nu cunoşteau rostul celor vorbite. 

De aceea nici nu le vorbeşte mustrător, ci le îndreaptă numai părerea şi 
il apără pe Ioan Botezătorul; le arată că Ioan nu s-a depărtat de părerea 
sa de mai înainte şi nici nu s-a schimbat; că nu-i un om uşuratic şi nesta¬ 
tornic, ci statornic, neclintit; că nu-i un om care să trădeze ce i s-a încre¬ 
dinţat. Şi dovedeşte aceasta nu numai pe temeiul hotărîrii Sale, ci şi pe 
mărturia lor de mai înainte despre Ioan; şi nu numai prin cele ce au 
spus despre Ioan, ci şi prin cele ce au făcut, arătîndu-le că ei înşişi dau 
mărturie de statornicia lui Ioan. 

Pentru aceasta Iisus le spune: „Ce aţi ieşit să vedeţi în pustie?” Ca şi 
cum le-ar fi spus: „Pentru ce v-aţi adunat cu toţii în pustie, părăsind ora¬ 
şele şi casele? Ca să vedeţi un om plîngăreţ şi uşuratic? Dar nu se poate 
spune! Graba aceea cu care alerga toată lumea în pustie nu arată asta. 
Nu s-ar fi revărsat atunci în pustie şi la rîul Iordan, cu atîta rîvnă, atît de 
mult popor şi atît de multe oraşe dacă nu v-aţi fi aşteptat să vedeţi un 
om mare şi minunat, mai neclintit ca stînca! Că n-aţi ieşit să vedeţi o 
trestie clătinată de vînt; cu trestia se aseamănă oamenii uşuratici, oame¬ 
nii care se depărtează lesne de drumul cel drept, oamenii care vorbesc 
acum una, iar mai tîrziu alta, oamenii pe care nu poţi pune temei!” Şi 
intă că Hristos lasă la o parte orice altă viclenie a lor şi le vorbeşte 
numai de aceea pe care o ţineau ascunsă atunci, scoţîndu-le din minte 
bănuiala că Ioan Botezătorul ar fi un om uşuratic. 

„Dar ce aţi ieşit să vedeţi? Om îmbrăcat în haine moi? Iată cei ce poartă 
haine moi sînt în casele împăraţilor!” 

Cu alte cuvinte Hristos le-a grăit aşa: „Ioan Botezătorul, prin firea 
lui, nu era un om nestatornic; şi aceasta aţi arătat-o voi înşivă prin rîvna 
voastră. Nici nu poate spune cineva că la început a fost om statornic iar 
mai pe urmă a ajuns un uşuratic, pentru că a ajuns rob desfătării. Unii 
oameni prin fire sînt aşa, alţii ajung. De pildă, un om este prin fire ner¬ 
vos; altul capătă această boală în urma unei boli îndelungate. Iarăşi, 
unii sînt prin fire uşuratici şi nestatornici, iar alţii ajung aşa din pricină 
că s-au dedat desfătării şi au început să ducă o viaţă molatică. Dar Ioan 
Botezătorul n-a fost nici prin fire uşuratic. Nici voi n-aţi ieşit să vedeţi o 
trestie, nici el n-a pierdut însuşirea pe care o avea, pentru că n-a ajuns 
rob desfătării.Că n-a slujit desfătării o arată îmbrăcămintea lui, pustia şi 
temniţa. Dacă ar fi vrut să poarte haine moi, n-ar fi locuit în pustie, nici 
în închisoare, ci în palatele împărăteşti. Ar fi putut, numai dacă tăcea, 
să se bucure de foarte mare cinste. Dacă Irod îl respecta atîta pe Ioan, 
care îl mustrase şi pe care-1 legase, apoi cu mult mai mult l-ar fi linguşit 
dacă tăcea. Mai este oare drept să fie bănuit Ioan Botezătorul de uşură¬ 
tate şi de nestatornicie, cînd el, prin viaţa sa, a dat dovadă de statornicie 
şi de tărie de caracter?” 

După ce Domnul a caracterizat firea lui loan Botezătorul şi după 
locul unde a trăit şi după îmbrăcăminte şi după mulţimea de popor, 
care alerga la el, aduce şi mărturia proorocului Maleahi 3 . După ce a 
spus: „Ce aţi ieşit să vedeţi?Prooroc? Da, vă spun vouă şi mai mult decîtproo¬ 
roc”, zice: 

„Acesta este despre care s-a sens: „Iată trimit pe îngerul Meu înaintea feţei 
Tale, care va găti calea Ta înaintea Ta 

Domnul, după ce a adus nud înainte mărturia iudeilor, aduce şi 
mărturia profetului Maleahi. Dar mai bine spus, a adus, în primul rînd, 
mărturia pe care o dăduseră iudeii despre loan; pentru că atunci pro¬ 
duci cea mai puternică dovada, ciad aduci mărturia duşmanilor. In al 
doilea rînd, a adus ca mărturie viaţa lui loan Botezătorul; în al treilea 
rînd, propria Sa judecată; în al patrulea rînd, mărturia profetului. Prin 
aceste mărturii a închis gurile tuturora. 

Apoi, ca să nu se spună: „Pentru ce, dar, s-a schimbat loan acum 
dacă atunci era aşa?”, Domnul a mai adăugat şi faptele lui loan de mai 
tîrziu: hainele, temniţa şi, pe lîngă acestea, şi profeţia. în sfîrşit, pentru că a 
spus că loan este mai mare decît un prooroc, arată şi în ce este mai mare. 

- în ce este mai mare? 

- în aceea că este aproape de Cel Ce a venit, de Hristos. „Trimit, 
spune profetul, pe îngerul Meu înaintea feţei Tale”, adică, aproape de Tine. 
După cum cei care merg aproape de trăsura împăraţilor sînt mai strălu¬ 
ciţi decît ceilalţi, tot aşa şi pe loan Botezătorul îl vedem mergînd alături 
de venirea Domnului. Vezi că şi prin asta a arătat superioritatea lui 
loan? Dar nu s-a mărginit numai la atîta, ci dă şi hotărîrea Lui despre 
loan, spunînd: 

,gimin zic vouă: Nu s-a ridicat intre cei născuţi din femei mai mare decît 
loan Botezătorul” 5 . 

Cele spuse au acest înţeles: N-a născut o femeie unul mai mare 
decît loan Botezătorul. Singură hotărîrea lui Hristos e îndestulătoare; 
dar dacă vrei să afli aceasta şi din fapte, gîndeşte-te la masa lui, la vieţui¬ 
rea lui, la înălţimea sufletului lui. Ca şi cum ar fi fost în cer, aşa trăia; 
ajunsese mai presus de nevoile firii; mergea pe o cale necălcată de picior 
omenesc; îşi petrecea tot timpul în cîntări duhovniceşti şi în rugăciuni; nu 
vorbea cu nici un om, ci necontenit numai cu Dumnezeu; n-a văzut pe nici 
unul dintre oameni, nici n-a fost văzut de cineva; n-a fost hrănit cu lapte; n-a 

;î. Mal. H, 1. 

I. Matei II, 10. 

■V Matei II, II. 

avut pat, nici acoperiş; nu s-a dus la piaţă şi nu s-a bucurat de nimic din 
cele omeneşti. Şi totuşi era în acelaşi timp şi blînd şi sever. Cu ucenicii 
lui vorbea cu blîndeţe; cu poporul iudeu, cu curaj; cu împăratul, cu 
îndrăznire. De aceea şi Hristos spunea despre el: „Nu s-a ridicat între cei 
născuţi din femei mai mare decît Ioan Botezătorul”. Dar iarăşi, ca nu cumva 
covîrşitoarea laudă adusă lui Ioan să zămislească în mintea ascultători¬ 
lor Si cine ştie ce nerozie, să spună adică iudeii că Ioan este mai mare 
decît Hristos, priveşte cum îndreaptă Domnul şi acest gînd. După 
cuvintele lui Hristos, care zidiseră sufleteşte pe ucenicii lui Ioan cu pri¬ 
vire Ia Hristos, vătămaseră mulţimile, că făcură să-l socotească pe Ioan 
un om uşuratec şi schimbător, tot astfel cuvintele Domnului, care îndrepta¬ 
seră părerea greşită a mulţimilor despre Ioan, ar fi pricinuit o vătămare şi 
mai mare, că le-ar fi făcut să socotească pe Ioan mai mare decît Hristos; de 
aceea Domnul, pe nesimţite, îndreaptă această părere greşită, spunînd: 

„Iar cel mai mic în împărăţia cerurilor este mai mare decît El” 6 . 

Hristos era intr-adevăr mai mic decît Ioan în ce priveşte vîrsta şi 
părerea celor mai mulţi, care spuneau că e un mîncăcios şi un băutor de 
vin 7 ; şi: „Nu este acesta fiul teslarului?” 8 şi îl dispreţuiau ori de cîte ori 


găseau prilejul. 

- Ce dar, m-ar putea întreba cineva, Hristos Se compară cu Ioan, 
ca să se arate că este mai mare decît El? 

- Nicidecum! Nici Ioan, cînd spune: „Cel ce va veni după mine este 
mai puternic decît mine” 9 nu o spune ca să se compare cu Hristos; nici 
Pavel, cînd scrie, amintind de Moise, că „Hristos S-a învrednicit de mai 
multă slavă decît Moise” 10 , nu o scrie ca să-L compare pe Hristos cu 
Moise; chiar însuşi Domnul, cînd spune: „Iată mai mult decît Solomon 
este aici” 11 , nu o spune ca să se compare cu Solomon. Dar chiar dacă am 
admite că aceste cuvinte au fost spuse de Domnul pentru a scoate la 
iveală superioritatea Sa din compararea Lui cu Ioan, totuşi a făcut-o, 
prin pogorămînt din pricina slăbiciunii ascultătorilor Săi. Că era mare 
admiraţia oamenilor pentru Ioan Botezătorul; iar atunci îl făcuse mai 
strălucit şi temniţa şi îndrăznirea, cu care vorbise împăratului; şi acestea 
aveau mare preţ în ochii mulţimii. Vechiul Testament obişnuieşte să 
îndrepte sufletele celor rătăciţi comparînd pe cele ce nu se pot com¬ 
para. De pildă cînd spune: „Nu este asemenea Ţie între dumnezei , 
Doamne" 1 ! şi iarăşi: „Nu este Dumnezeu ca Dumnezeu! nostru" 11 . 

6. Matei 11, 11. 

7. Matei 11, 19. 

8. Matei 13, 55. 

9. Matei 3, 11. 

10. Evr. 3, 3. 

11. Matei 12, 42. 

12. A. 85, 7. 

13. A. 70, 13. 

Unii interpreţi susţin că Hristos a spus cuvinlele: „Cel mai mic în 
împărăţia cerurilor este mai mare decit el”, despre apostoli; alţii, despre 
îngeri. Cînd oamenii se depărtează de adevăr, de obicei, se rătăcesc. Ce 
rost ar fi avut să vorbească de îngeri sau de apostoli? De altfel, dacă ar fi 
vorbit de apostoli, ce l-ar fi împiedicat pe Hristos sâ-i numească pe 
nume? Vorbind, însă, despre El însuşi, pe bună dreptate îşi ascunde 
persoana Sa din pricina părerii ce o avea mulţimea despre El - care mai 
stăruia încă - şi pentru ca să nu pară că se laudă. Şi în alte împrejurări 
Domnul face la fel. 

- Ce se înţelege prin „împărăţia cerurilor”? 

- Se înţelege: In cele duhovniceşti şi în toate cele ce privesc cerul. 
Prin cuvintele; „Nu s-a ridicat între cei născuţi din femei mai mare decit 

Ioan”, Domnul arată cît de mare este deosebirea dintre El şi Ioan, înlă- 
turînd cu aceasta orice comparaţie între El şi Botezătorul Său. 


III 

Chiar dacă şi El era născut din femeie, dar nu ca Ioan, nu era 
simplu om, nici nu S-a născut la fel ca omul, ci printr-o naştere străină şi 
minunată. 


„Din zilele lui Ioan Botezătorul pină acum, împărăţia cerurilor se ia cu 
sila şi cei silnici o răpesc” 14 . 

Dar ce legătură pot avea aceste cuvinte cu cele spuse mai înainte? 

- Mare legătură şi de acord unele cu altele. Şi prin aceste cuvinte 
Hristos îi împinge şi-i sileşte pe iudei să creadă în El; totodată, însă, 
confirmă şi cele spuse mai înainte de Ioan despre El. „Dacă toate s-au 
împlinit pînă la Ioan, spune Domnul, atunci Eu sînt Cel ce vine”. 


„Toţi profeţii şi legea pînă la Ioan au proorocit” 15 . 

„N-ar fi încetat profeţii, spune Hristos, dacă n-aş fi venit Eu! Nu 
mai aşteptaţi, deci, ceva mai mult, nici pe altcineva. Că Eu sînt Cel ce 
vine se vede şi din faptul că au încetat profeţii, dar şi de acolo că în fie¬ 
care zi oamenii răpesc credinţa în Mine. Atît de clară este această cre¬ 
dinţă, îneît mulţi oameni o răpesc”. 

- Dar spune-mi cine o răpeşte? 

- Toţi cîţi se apropie de Mine cu rîvnă. 

Apoi Hristos le dă o altă dovadă, spunîndu-le: 


„Şi dacă voiţi să primiţi, acesta este Ilie cel ce va să vină’ 


J 


o 


14. Matei 11, 12. 

15. Matei 11, 13. 
I(>. Matei II, 14. 






Că. spune Scriptura; „ Voi trimite vouă pe Ilie Tesviteanul, care va întoar¬ 
ce inima tatălui spre fiu”' 7 . „Dacă vreţi să vă uitaţi cu luare aminte, spune 
Mristos, acesta este Ilie; că voi trimite pe îngerul Meu înaintea feţei Tale” 

Bine a spus Hristos; ,J)acă voiţi să primiţi”; arată că nu sileşte pe 
nimeni. „Nu vă silesc”, spune Domnul. A grăit aşa pentru că cere de la 
toţi o inimă sinceră şi pentru ca să arate că Ioan este Ilie şi Ilie Ioan. Că 
amîndoi au primit aceeaşi slujire, amîndoi au fost înainte-mergători. 
Din pricina aceasta nici n-a spus atît: „Acesta este Ilie”, ci: „Dacă vreţi 
să primiţi, acesta este”, adică: „Dacă luaţi aminte cu inimă curată la cele 
c e se petrec în jurul vostru”. Şi nici nu s-a mărginit la atîta, ci la cuvin¬ 
tele: „Acesta este Ilie, cel ce va să vină”, a adăugat: 

„Cel ce are urechi de auzit să audă” 18 , 

Pentru a arăta că este nevoie de înţelegere. Hristos a spus atîtea 
c uvinte greu de înţeles pentru a-i sili pe iudei la întrebări. Dacă nici aşa 
nu i-a deşteptat din toropeala lor, cu atît mai mult dacă le-ar fî grăit 
lămurit şi pe înţeles. Nici n-ar putea cineva spune că nu îndrăzneau 
să-L întrebe sau că era greu să te apropii de Hristos. Cum nuL-ar fi 
întrebat de lucruri de neapărată trebuinţă dacă ar fi dorit să le ştie, cînd 
11 întrebau de lucruri fără însemnătate, cînd îl ispiteau şi nu încetau de 
a-L plictisi, deşi le astupase gura de nenumărate ori? Cum n-ar fi cerut 
explicaţii asupra cuvintelor spuse de El, mai cu seamă că aveau nevoie 
de explicaţii, cînd 11 întrebau de cele scrise în lege, de pildă care este 
cea dintîi poruncă din lege 19 şi altele asemenea, de care nici nu era 
nevoie să întrebe? Nu L-ar fl întrebat, oare, iudeii, mai ales cînd Hristos 
ii îndemna la aceasta, cînd El le deschidea calea întrebării? Cînd a 
spus: „Cei silnici” o răpesc, Hristos le-a aţîţat curiozitatea; şi acelaşi 
lucru l-a făcut şi cînd a spus: „Cel ce are urechi de auzit, să audă”. 

„Cu cine voi asemăna neamul acesta? Este asemenea copiilor care şed în 
piaţă şi spun: „V-am cîntat din fluier şi n-aţi jucat; v-am cîntat de jale 
şi n-aţi plîns” 20 . 

Iarăşi se pare că aceste cuvinte n-au legătură cu cele de mai înainte; 
dar nu; ele sînt urmarea firească a acelora. Urmăresc acelaşi scop: arată 
că faptele şi predica lui Ioan sînt de acord cu învăţătura lui Hristos, 
chiar dacă cele făcute sînt potrivnice unele altora. 

Acelaşi lucru şi cu întrebarea pusă de Hristos. Vrea să arate că n-a lăsat 
nimic la o parte din ceea ce trebuia făcut pentru mîntuirea lor. Ace- 

17. Mal. 4, 5, 6. 

18. Matei 11, 15. 

1!). Mânu 12., 28. 









laşi lucru l-a spus şi profetul despre vie; „Ce trebuia să mai fac viei aces- 
teea şi n-am făcut?” 21 . 

«Cu cine voi asemăna neamul acesta? Asemenea copiilor care şed în piaţă 
şi spun: „V-am cîntat din fluier şi n-aţi jucat; v-am cîntat de jale şi n-aţi 
plîns”. Că a venit loan, nici mîncînd, nici bînd şi zic: ,f)emon are!” A venit 
Fiul Omului, mîncînd şi bînd, şi zic: „Iată om mîncăcios şi băutor de vin, prie¬ 
ten al vameşilor şi păcătoşilor”» 11 . 

Cu alte cuvinte spune aşa: „Fiecare din noi, şi Eu şi loan, am venit 
pe o altă cale, dar am urmărit acelaşi scop. Am făcut şi noi ca vînătorii; 
aceştia cînd văd că un animal este greu de prins şi că numai pe două căi 
va cădea animalul în capcanele lor, fiecare vînător, apucînd o altă cale, 
cu totul potrivnică celuilalt, hăituieşte fiara pentru ca negreşit să cadă în 
una din capcane”. 

Uită-te că tot neamul omenesc a rămas mut de admiraţie de minu- 
natul post al lui loan, de traiul lui aspru şi de viaţa lui de filozof. De 
aceea Dumnezeu a rînduit ca loan, din copilărie, să se hrănească aşa, 
pentru ca şi prin asta să fie vrednice de credinţă cuvintele spuse de loan 
despre Hristos. 

- Dar pentru ce Hristos, aş putea fi întrebat, n-a ales şi El această cale? 

- Dar şi El a venit mai cu seamă pe această cale, cînd a postit patru¬ 
zeci de zile, cînd străbătea Palestina învăţînd, cînd nu avea unde să-şi 
plece capul 23 . Hristos, într-un alt chip, a făcut acelaşi lucru şi a atins ace¬ 
laşi scop. A merge pe calea pe care a mers Hristos este tot una, dacă nu 
chiar cu mult mai mult cu a fi mărturisit de cel care a mers pe cale de 
post şi de aspră vieţuire. De altfel loan, în afară de viaţa şi de traiul lui 
altceva n-a mai arătat - că ,Joan, spune Scriptura, n-a făcut nici o 
minune” 24 - pe cînd Hristos avea şi mărturia semnelor şi a minunilor. 
Lăsîndu-1, dar, pe loan să strălucească prin post, Hristos a apucat pe o 
cale potrivnică, stînd la masă cu vameşii, mîncînd şi bînd. 


IV 


Să-i întrebăm, aşadar, pe iudei: este postul un lucru bun şi minu¬ 
nat? Dacă-i aşa, atunci trebuia să ascultaţi de loan, să-l primiţi şi să cre¬ 
deţi în cele spuse de el! Şi astfel cuvintele lui loan v-ar fi adus alături de 
Iisus. Este lucru greu şi împovărător? Dacă-i aşa, atunci trebuia să ascul¬ 
taţi de Iisus şi să credeţi în El, Care a mers pe altă cale decît loan! Şi pe 
o cale şi pe alta, tot în împărăţia cerurilor aveaţi să intraţi! 



21. Isaia 5, 4. 

22. Matei 11, 16-19. 

23. Matei 8, 20. 

24. loan 10, 41. 

Dar iudeii, ca o fiară rea cu firea, criticau şi o cale şi alta. Vina nu 
este, deci, a acelora care n-au fost crezuţi, ci a acelora care n-au crezut. 
Nimeni nu critică şi nici nu laudă în acelaşi timp lucruri potrivnice. De 
pildă cel care laudă pe omul vesel şi voios, nu va lăuda pe cel posomorit 
şi împovărător; şi dimpotrivă, cel care laudă pe omul posomorit nu va 
lăuda pe cel vesel. Este cu neputinţă să aprobe şi pe unul şi pe altul. De 
aceea şi Hristos spune: „V-arn cîntat din fluier şi n-aţi jucat!”, adică: „Am 
dus viaţă voioasă şi nu M-aţi ascultat!”; şi: „V-am cîntat de jale şi n-aţi 
plîns!”, adică: )t Ioan a dus o viaţă aspră şi grea şi n-aţi luat în seamă!” 
Hristos n-a spus: „Ioan a dus această viaţă, iar Eu aceasta”, ci pentru că 
şi viaţa dusă de Ioan şi viaţa dusă de Hristos urmăreau acelaşi scop, deşi 
lucrările erau potrivnice, de aceea Domnul spune că cele săvîrşite sînt 
comune. S-a mers pe căi contrare, din pricina unui acord poruncit, care 
ţintea spre acelaşi scop. 

Ce cuvînt de apărare mai puteţi avea, deci, iudeilor? De aceea 
Hristos a şi adăugat: 

„Şi s-a îndreptăţit înţelepciunea de la fiii ei” 25 . 

Adică: „Chiar dacă voi nu credeţi, pe Mine nu Mă puteţi învino¬ 
văţi”. Acelaşi lucru îl spune profetul David despre Tatăl: „Ca să Te 
îndreptăţeşti întru cuvintele Tale” 26 . Chiar dacă Dumnezeu nu reuşeşte 
nimic cu purtarea Sa de grijă faţă de noi, totuşi El plineşte pe toate cele 
ale Lui, pentru ca să nu lase celor ce vor să se poarte cu neruşinare nici 
o umbră de neştiinţă sau de îndoială. 

Să nu te miri că exemplele folosite de Hristos cu flautul, dansul, 
cîntatul de jale şi plînsul sînt mai prejos de măreţia Lui. Domnul vor¬ 
beşte pe măsura înţelegerii ascultătorilor Săi. Şi Iezechiel foloseşte o 
mulţime de exemple potrivite pentru ascultătorii săi, dar cu totul 
nevrednice de măreţia lui Dumnezeu 2 '. Dar şi acest lucru este mai cu 
seamă vrednic de purtarea Sa de grijă. 

Uită-te, însă, la iudei! Aruncă păreri contrare unele altora. Au spus 
despre Ioan Botezătorul că are demon 28 şi nu s-au oprit aici, ci spun şi 
despre Hristos acelaşi lucru 29 , deşi a mers pe altă cale decît Ioan. Aşa se 
contrazic iudeii totdeauna. Evanghelistul Luca, în afară de cele spuse 
de evanghelistul Matei, le aduce şi o altă acuzaţie mai mare, zicînd: 
„Vameşii au slăvit pe Dumnezeu, primind botezul lui Ioan” 30 . 


25. Matei II, 19. 

2(>. Ps. 50, 6. 

27. lez. capitolele 4 şi lfi. 

28. Matei 11, 18. 

29. Marca 9, 22. 

90. Luca 7, 29. 








Atunci, deci, Domnul mustră oraşele cînd „ înţelepciunea a fost 
îndreptăţită”, cînd a arătat că toate s-au împlinit. Dar pentru că iudeii 
n-au crezut, îi nefericeşte^ iar lucrul acesta este mai mare decît dacă i-ar 
fi înfricoşat cu pedepse. Ii învăţase doar şi prin cuvinte şi prin facerea 
de minuni; dar cînd a văzut că stăruie în necredinţa lor, îi mustră. 

«Atunci Iisus a început să mustre oraşele în care se făcuseră cele mai multe 
minuni ale Lui, că nu s-au pocăit, zicînd: „Vai ţie, Horazime! Vai ţie, Betsaida”» 31 

Apoi ca să cunoşti că locuitorii acestor oraşe nu erau aşa prin firea 
lor, dă şi numele oraşului din care erau cinci apostoli; Filip şi cele două 
perechi de fraţi ale corifeilor apostolilor erau de acolo. 

,f)acă s-ar fi făcut în Tir şi în Sidon minunile care s-au făcut în voi, 
s-ar fi pocăit cu sac şi cu cenuşă. Dar zic vouă, Tirului şi Sidonului mai uşor le 
va fi în ziua judecăţii decît vouă. Şi tu, Capernaume, care pînă la cer te-ai 
înălţat, pînă la iad te vei coborî. Că dacă s-ar fi făcut în Sodoma minunile care 
s-au făcut în tine, ar fi rămas pînă în ziua de astăzi. Dar zic vouă căpămîntu- 
lui Sodomei îi va fi mai uşor în ziua judecăţii decît ţie” 32 . 

Nu aminteşte fără rost de Sodoma, ci ca să le mărească învinuirea. 
Dovada cea mai mare a răutăţii lor nu este că sînt arătati mai răi decît 
păcătoşii de pe vremea lor, ci mai răi chiar decît păcătoşii care au fost 
vreodată. Şi în altă parte Hristos face o comparaţie asemănătoare; îi osîn- 
deşte pe iudei, comparîndu-i cu ninevitenii şi cu împărăteasa de la 
miazăzi 33 ; atunci îi comparase cu oameni virtuoşi, acum, însă, cu păcătoşii, 
ccca cc-i cu mult mai împovărător. Acest fel de a osîndi îl foloseşte si Iczechicl. 
De aceea şi spunea Ierusalimului: „Ai îndreptăţii pe surorile tale, prin toa¬ 
te păcatele tale” 34 . Hristos obişnuieşte să folosească, în toate împrejurările, 
pilde din Vechiul Testament. Dar Domnul nu-şi opreşte aici cuvîntul, ci 
măreşte şi mai mult frica iudeilor, spunîndu-le că vor suferi mai cumplit de¬ 
cît cei din Sodoma şi din Tir; îi sfătuieşte şi nefericindu-i şi înfricoşîndu-i. 

V 

Să auzim 35 şi noi aceste cuvinte ale lui Hristos. Că nu numai celor 
necredincioşi, ci şi nouă ne-a rînduit pedeapsă mai cumplită decît sodo- 
menilor, dacă nu vom primi în casă pe străinii care bat la uşa noastră, 
odată ce Domnul le-a poruncit să-şi scuture praful de pe picioarele lor 36 . 
Şi pe bună dreptate. Locuitorii acelor cetăţi, chiar dacă au săvîrşit fără- 



31. Matei 11, 20-21. 

32. Matei 11, 21-24. 

33. Matei 12, 41-42. 

34. Iez . 16, 51. 

35. De aici începe partea morală: Nu trebuie să ne ducem la teatrele cele rele; astfel de teatre ii fac 
pe oameni să săvirşească multe fapte nechibzuite. 

30. Matei 10, 14. 

delegi, le-au săvîrşit înainte de darea legii şi de venirea harului. Dar de ce 
iertare mai sîntem noi vrednici, care cu atîta rîvnă urîm pe străini, care 
închidem celor nevoiaşi uşile, iar înainte de uşi urechile? Dar mai bine 
spus, nu numai săracilor, ci chiar apostolilor! Şi închidem săracilor uşile, 
pentru că le închidem şi apostolilor. Cînd Pavel îţi citeşte din epistolele 
sale şi tu nu iei aminte, cînd predică Ioan şi tu nu asculţi, cum mai poţi 
primi pe sărac cînd nu primeşti pe apostol? Dar ca să fie necontenit 
deschise şi săracilor casele noastre şi apostolilor urechile, să curăţim 


murdăria din urechile sufletului nostru. După cum murdăria şi ceara 
din urechi astupă auzul trupului nostru, tot aşa astupă auzul sufletului 
nostru şi cîntecele cele desfrînate, discuţiile despre afaceri, despre dato¬ 
riile de bani, despre dobînzi şi împrumuturi, mai grozave decît orice 
murdărie. Dar mai bine spus, nu numai că-1 astupă, ci-1 şi murdăresc. 
Iar cei care povestesc aceste lucruri bagă murdărie în urechile sufletului 
nostru. Şi după cum barbarul acela ameninţa pe iudei, spunîndu-le: 
„Mîncaţi-vă baliga voastră!" 37 şi celelalte, tot aşa şi cei care ci'ntă cîntecc 
desfrînate fac să vă mîncaţi baliga voastră, nu cu cuvîntul, ci cu fapta. 
Dar mai bine spus, chiar cu mult mai grozav. Cîntecele lor neruşinate 
sînt şi mai de ruşine chiar decît aceasta. Grozăvia mai mare este că nu 
numai că nu socotiţi numai că nu sînteţi tulburaţi cînd auziţi aceste cîn- 
tece desfrînate, dar mai şi rîdeţi, cînd ar trebui să vă fie scîrbă de ele şi 
să fugiţi. Iar dacă spui că nu sînt dezgustătoare, urcă-te pe scenă şi fă şi 
tu ce aplauzi! Dar mai degrabă, plimbă-te numai pe stradă cu cel ce te-a 
făcut să rîzi. Dar lucrul acesta nu-1 faci. Atunci pentru ce-1 cinsteşti cu 
aplauzele tale? Chiar legile făcute de păgîni spun că astfel de oameni 
sînt lipsiţi de orice onoare. Tu, însă, împreună cu tot oraşul, îi primeşti 
în casa ta ca pe nişte trimişi împărăteşti, ca pe nişte generali; apoi inviţi 
pe toţi oamenii, ca toţi să primească baliga în urechile lor. Dacă auzi pe 
sluga ta rostind vreun cuvînt de ruşine, pui de-1 bicuieşti; iar dacă face 
lucrul acesta fiul tău, soţia ta sau un prieten oarecare, socoteşti fapta lor 
ocară; dar dacă oameni de două parale, oameni care merită biciuiţi, te 
cheamă să asculţi cuvinte de ruşine, nu numai că nu te revolţi, ba dim- 
potrivă te bucuri şi aplauzi. Poate fi, oare, o prostie mai mare decît 
aceasta? îmi spui că nu rosteşti tu aceste cuvinte de ruşine? Ce folos? 
Dar mai bine spus, de unde ştiu că nu le şi rosteşti? Dacă nu le-ai rosti 
n-ai rîde cînd le auzi şi nici n-ai alerga cu atîta grabă să auzi cuvinte de 
care ar trebui să-ţi crape obrazul de ruşine! Spune-mi, te bucuri cind 
auzi că se huleşte numele lui Dumnezeu? Nu-i aşa că te cutremuri şi-ţi 



astupi urechile? O cred! De i e? Pentru ca nici tu nu huleşti pe Dumne¬ 
zeu. Fă acelaşi lucru si cu cuvintele de ruşine! Si dacă vrei să-mi arăţi 

lămurit că nu te bucuri să rosteşti cuvinte de ruşine, atunci nici nu suferi 
să le auzi! Cînd vei putea ajunge om virtuos, cînd îţi hrăneşti auzul cu 
astfel de cuvinte? Cînd vei putea să înduri sudorile cele pentru castitate, 
cînd îţi scurgi încetul cu încetul viaţa în rîs, în cîntece desfrînate şi în 
cuvinte de ruşine? Abia de poate să se păstreze sfînt şi curat un suflet 
neîntinat de toate aceste murdării, dar unul hrănit cu astfel de cuvinte şi 
cîntece? Nu ştiţi, oare, că sîntem înclinaţi spre viciu? Cum vom putea 
fugi de cuptorul acela cînd facem din viciu o artă, o meserie? N-ai auzit 
ce spune Pavel? „Bucuraţi-vă în Domnul !” 38 . N-a spus: „în diavolul!” 

VI 

Cînd vei mai putea asculta de Pavel? Cînd vei mai putea simţi 
păcatele tale cînd eşti mereu ameţit de cele ce vezi pe scenă? Nu-i de 
mirare, nici lucru mare că ai venit la biserică. Dar mai bine spus, e de 
mirare. Aici ai venit fără chef şi de mîntuială; dincolo, însă, alergi cu 
grabă şi cu multă tragere de inimă. Se vede aceasta din cele ce aduni 
acasă cînd te întorci de la teatru. Fiecare din voi aduceţi acasă, strînsă la 
un loc, toată mocirla de cuvinte şi de cîntece de rîs, revărsată acolo 
asupra voastră. Dar mai bine spus, n-o aduceţi numai în casă, ci fiecare 
o bagă în sufletul lui. întorci spatele cuvintelor de care nu trebuie să te 
scîrbeşti, iar pe cele de care trebuie să te scîrbeşti nu le urăşti, ba chiar 
le iubeşti. Mulţi oameni cînd se întorc de la înmormîntare se spală; dar 
cînd vin de la teatru nu suspină, nici nu varsă izvoare de lacrimi; şi doar 
mortul nu-i necurat, pe cînd păcatul pune pe suflet atîta necurăţie că nu 
o poate curăţi toată apa izvoarelor, ci numai lacrimile şi mărturisirea. 
Dar nimeni nu simte necurăţenia asta. Pentru că nu ne înfricoşăm de 
ceea ce trebuie, ci ne temem de ceea ce nu trebuie. Pentru ce sînt aplau¬ 
zele? Pentru ce zgomotul, strigătele satanice, vînzolelile diavoleşti? 
Pentru că unul, tînăr fiind, cu părul lăsat pe spate, o face pe femeia şi 
caută cu privirea, cu gesturile, cu hainele cu care e îmbrăcat, cu tot ce 
face, să înfăţişeze chipul unei fete tinere. Pentru că altul, dimpotrivă, un 
bătrîn, îşi rade cu briciul părul capului, îşi încinge mijlocul şi, aruncînd 
înaintea părului ruşinea, stă gata să primească palme, şi-i pregătit să 
spună şi să facă orice. Pentru că femeile, cu capetele descoperite, lipsite 
de ruşine, stau înaintea spectatorilor şi vorbesc; îşi dau toată silinţa să 
fie cît mai neruşinate şi varsă în sufletele ascultătorilor toată obrăznicia 
şi neruşinarea lor; au o singură dorinţă: să smulgă din rădăcini casti¬ 
tatea, să facă de ruşine pe femei, să-i facă cheful diavolului. Pe scenă, 
cuvinte de ruşine şi gesturi şi mai pline de ruşine; la fel pieptănătura, 

mersul, îmbrăcămintea, vocea, mişcările mîinilor şi ale picioarelor, 
întorsăturile ochilor, surlele, flautele, piesele de teatru, subiectele lor; 
intr-un cuvînt, toate sînt pline de cel mai mare desfrîu. Spune-mi, cum 
îţi mai poţi veni în fire cînd diavolul îţi toarnă în suflet atîta desfrînare 
şi-ţi umple atîtea pahare de desfrîu? Acolo iau naştere adulterele, acolo 
se pune la cale stricarea caselor, acolo sînt femei care-şi vînd trupul, 
bărbaţi care se prostituează, tineri storşi de vlagă; toate sînt pline de 
fărădelege, toate pline de măscări, toate pline de ruşine. N-ar trebui 
să rîdă cei ce se duc la teatru, ci să suspine şi să plîngă cu amar. 

- Ce? Să închidem teatrul? Ne spui să dărîmăm totul? 

- Aşa însă, din pricina teatrului, se dărîmă totul. Spune-mi, din ce 
pricină se întind curse căsniciilor? Nu din pricina celor ce se petrec pe 
scenă? Din ce pricină se strică casele? Nu din pricina teatrului acestuia? 
Nu din pricina teatrului bărbaţii se poartă rău cu soţiile lor? Nu din pri¬ 
cina teatrului bărbaţii socotesc uşuratice pe toate femeile? Nu din pri¬ 
cina teatrului bărbaţii săvîrşesc adulter? Deci cel ce dărîmă totul este 
cel ce se duce la teatru! El aduce în viaţă această cumplită tiranie. 

- Nu-i aşa, mi se răspunde. Legile statului au hotărît funcţionarea 
teatrului. 

- Dar sînt, oare, de vină cei care fac legile că soţiile sînt părăsite, că 
tinerii sînt corupţi şi casele stricate? 

- Dar care bărbat a făcut adulter din pricina pieselor jucate la 

teatru? 

- Dar care bărbat n-a făcut adulter? Dacă ar fi să ţi-i spun pe nume, 
ţi-aş arăta mulţi bărbaţi care s-au despărţit de femeile lor, mulţi bărbaţi 
care au ajuns prizonierii acelor desfrînate, care au făcut pe unii bărbaţi 
să-şi părăsească căminele, iar pe alţii, nici să nu se mai gîndească la 
căsătorie? 

- Ce? Spune-mi: Să desfiinţăm toate legile? 

- Desfiinţînd teatrele, nu desfiinţaţi legile, ci toate călcările de lege. 
Din aceste teatre ies cei care pîngăresc oraşele. în aceste teatre se pun la 
cale răscoalele şi tulburările. Cei care trăiesc de pe urma teatrelor, cei 
care-şi vînd vocea ca să-şi umple pîntecele, care n-au altă treabă decît 
să strige şi să facă toate năzbîtiile, aceştia mai ales sînt cei care aţîţă mulţimi¬ 
le, cei care fac tulburări în oraşe. Cînd tinerii nu muncesc deloc şi cînd sînt 
hrăniţi cu nişte păcate atît de mari, ajung mai sălbatici decît fiarele sălbatice. 

VII 

Spune-mi, de unde au luat naştere scamatorii? Nu de la teatru, ca să 
distreze pe oamenii care nu se ocupă cu nimic, ca să fie aplaudaţi cu 
mare zgomot actorii, ca să pună faţă în faţă pe curtezane cu femeile cin- 





stite? Şi s-a ajuns la atîta vrăjitorie, că nu pregetă să se slujească de oase 
de mort. Nu teatrul e de vină cînd oamenii sînt siliţi să cheltuiască o 
groază de bani pentru dansul acela drăcesc de pe scenă? De unde des- 
frîul şi nenumăratele păcate? Vezi, dar, că tu distrugi viaţa cînd susţii 
teatrele, iar eu o menţin şi o întăresc atunci cînd le dărîm! 

- Să dărîmăm, dar, teatrele? aş putea fi întrebat. 

- O, dacă s-ar putea să fie dărîmate! Dar, mai bine spus, dacă vreţi, 
din partea mea teatrul este dărîmat şi desfiinţat. Totuşi nu vă poruncesc 
să dărîmaţi teatrele. Lăsaţi-le să existe, dar faceţi să fie goale! O faptă ca 
aceasta este de mai mare laudă decît dărîmarea lor. Dacă nu vreţi să 
imitaţi pe altcineva, atunci imitaţi-i pe barbari. Ei nu cunosc astfel de 
spectacole. Ce cuvînt de apărare mai putem avea cînd noi, cetăţenii 
cerului, împreună dănţuitori cu heruvimii şi părtaşi cu îngerii, sîntem în 
această privinţă mai răi decît barbarii? Şi aceasta cînd putem găsi alte 
mii de distracţii cu mult mai bune decît distracţiile de la teatru. Dacă 
vrei să te distrezi, du-te în grădini, pe malul rîului şi al lacurilor, plim- 
bă-te pe cîmpii, ascultă cîntecul greierilor, du-te deseori la mormintele 
mucenicilor,unde-i sănătate trupului şi folos sufletului, unde nu-i vătă¬ 
mare, nici căinţă după plăcere, ca la teatru. Ai soţie, ai copii! Ce plăcere 
o poate egala? Ai casă, ai prieteni! Acestea-s cele ce desfătează şi ne dau 
şi cîştig, pe lîngă curăţenie trupească şi sufletească. Spune-mi, ce este 
mai dulce decît copiii? Ce este mai dulce decît soţia pentru un bărbat 
care vrea să trăiască curat la trup şi la suflet? Se spune că barbarii au 
rostit cîndva un cuvînt plin de înţelepciune. Auzind de aceste teatre 
nelegiuite şi de distracţia aceasta plină de păcate, au spus: „Romanii au 
născocit aceste distracţii ca şi cum n-ar avea copii şi soţii”. Prin aceste 
cuvinte au vrut să arate că nimic nu-i mai dulce decît copiii şi soţia, 

dacă vrei să duci o viată curată. 

» 

- Dar dacă-ţi voi arăta, mi s-ar putea spune, că sînt oameni pe care 
nu-i vatămă cu nimic frecventarea teatrelor? 



- Dar mai ales şi asta e o pagubă, că-şi pierd timpul acolo pe 
degeaba şi fără rost şi că sînt sminteală pentru alţii. Chiar dacă pe tine 
nu te vatămă teatrul, faci pe altul să îndrăgească mai tare teatrul. Cum 
nu te vatămi şi tu cînd dai prilej să aibă loc aceste spectacole? Şi scama¬ 
torul şi tînărul desfrînat şi femeia desfrînată şi toate acele dansuri diavo¬ 
leşti, toate aduc pe capul tău vina celor petrecute pe scenă. Dacă n-ar fi 
cine să-i privească, n-ar fi nici cei ce au aceste meserii; aşa, pentru că 
sînt, iau şi ei parte la focul cel veşnic pentru cele petrecute pe scenă. 
Deci chiar dacă spectacolele de teatru n-ar vătăma cu nimic curăţenia 

ta trupească şi sufletească, ceea ce-i cu neputinţă, totuşi vei da amar¬ 
nică socoteală pentru pierderea celorlalţi; şi a acelora care s-au dus la 
teatru, pentru că te-au văzut pe tine că te duci, şi a actorilor, pentru că 
prin ducerea ta la teatru i-ai făcut să aibă această meserie. Dacă nu te 
duci la teatru ai mai mare cîştig şi în ce priveşte curăţenia ta trupească şi 
sufletească; dar chiar dacă eşti acum curat trupeşte şi sufleteşte vei fi şi 
mai curat dacă fugi de astfel de spectacole. 

Aşadar să nu mai discutăm în zadar, nici să născocim cuvinte de 
apărare fără de temei! O singură apărare e bună. Să fugim de cuptorul 
babilonean, să stăm departe de desfrînata egipteancă, chiar dacă ar tre¬ 
bui să scăpăm din mîinile ei cu trupul gol. Făcînd aşa, ne vom bucura 
de mari plăceri, conştiinţa nu ne va acuza, vom petrece toată viaţa 
curaţi la suflet şi trup şi vom dobîndi şi bunătăţile cele viitoare, cu harul 
şi iubirea de oameni a Domnului nostru Iisus Hristos, Căruia slava şi 
puterea, acum şi pururea* şi în vecii vecilor, Amin. 








OMILIA XXXVIII 


«în vremea aceea, răspunzînd Iisus a zis: 

„Te laud pe Tine, Părinte, Doamne al cerului 
şi al pâmîntului, că ai ascuns acestea de cei înţelepţi 
şi pricepuţi şi le-ai descoperit pruncilor! 

Da, Părinte, că aşa a fost bunăvoinţa înaintea Ta ” 1 

' I 

Vezi prin cîte mijloace caută Hristos să-i aducă pe iudei la credinţă? 
în primul rînd, prin laudele aduse lui Ioan 2 ; arătînd că Ioan este un om 
mare şi minunat, a declarat că toate cele făcute şi spuse de el, prin care 
Ioan îi atrăgea pe ascultătorii săi la cunoaşterea lui Iisus, sint vrednice de 
credinţă. în al doilea rînd, prin cuvintele: „împărăţia cerurilor se ia cu 
sila şi cei silnici o răpesc” 3 ; prin aceste cuvinte Hristos îi sileşte şi-i 
împinge spre învăţătura Lui. în al treilea rînd, prin a arăta că toate cele 
spuse de profeţi s-au împlinit 4 ; cu aceasta arată că El este Cel vestit mai 
înainte de profeţi. în al patrulea rînd, prin a arăta că s-au făcut toate cîte 
trebuiau făcute de El; acest lucru a vrut să-l spună prin pilda cu copiii 5 . în 
al cincilea rînd, prin mustrarea celor ce nu vor crede în El şi prin înfrico¬ 
şarea şi ameninţarea cu mari pedepse 6 . în al şaselea rînd, prin mulţumi¬ 
rea pentru cei ce au crezut. Că aici cuvintele: „Te laud” înseamnă: „îţi 
mulţumesc”. Domnul spune: „îţi mulţumesc că ai ascuns acestea de cei 
înţelepţi şi pricepuţi”. 

- Ce? m-ar întreba cineva. Se bucură, oare, Hristos de pierderea 
acelora? Se bucură că nu cunosc acestea? 

- Nicidecum! Dar calea cea mai bună a mîntuirii este aceea de a nu 
sili pe cei care nu primesc cuvintele lui Hristos, pe cei care le dispreţuiesc. 
Şi aceia au fost chemaţi la mîntuire, dar n-au ajuns mai buni; şi-au pier¬ 
dut curajul şi au dispreţuit pe Domnul. Hristos i-a aruncat afară; dar n-a 
făcut-o ca să-i piardă, ci ca să aprindă în ei dorinţa după ceea ce au pier- 

1. Matei 11, 25-26. 

2. Matei 11, 11. 

3. Matei 11, 12. 

4. Matei 11, 13-14. 

5. Matei 11, 16-17. 

6. Matei 11, 21-24. 

dut. Tot aşa şi cei care au crezut; auzind aceste cuvinte ale lui Hristos 
aveau să ajungă şi mai înflăcăraţi în credinţă. Se cuvine, dar, să te bucuri 
că au fost descoperite acestea celor care vor să le primească; dar nu se 
cuvine să te bucuri, ci să plîngi că acestea au fost ascunse celor care nu 
vor să le primească, celor care le dispreţuiesc. Asta o face şi Domnul; 
plînge cetatea care n-a vrut să creadă în El. Domnul deci nu se bucură 
de necredinţa lor, ci se bucură că au cunoscut pruncii ceea ce n-au cunos¬ 
cut înţelepţii. La fel ca atunci cînd Pavel spune: „Mulţumesc lui Dumne¬ 
zeu că ati fost robi păcatului, dar aţi ascultat din inimă la felul de învăţă¬ 
tură ce vi s-a predat” 7 . Nici Pavel deci nu se bucură că romanii au fost 
robii păcatului, ci că, fiind aşa, s-au bucurat de nişte daruri ca acestea. 

Prin „înţelepţi” Hristos înţelege aici pe cărturari şi farisei. Şi spune 
aceasta ca să-i facă mai rîvnitori pe ucenicii Săi şi ca să arate de ce mari 
daruri au fost învredniciţi pescarii şi ce daruri au pierdut cărturarii şi 
fariseii. Cînd spune „înţelepţi” nu vorbeşte de înţelepciunea cea adevă¬ 
rată, care merită laudă, ci de înţelepciunea aceea pe care păreau că o au 
cărturarii şi fariseii datorită dibăciei şi vicleniei lor. De aceea nici n-a 
spus: „Le-ai descoperit nebunilor”, ci „pruncilor”, adică oamenilor lipsiţi 
de viclenie, oamenilor cu inima curată. Şi Domnul arată că aceşti înţelepţi 
nu s-au bucurat de aceste daruri, nu numai pentru că nu meritau, ci şi 
pentru că aşa era drept. Hristos ne învaţă deci, prin toate mijloacele, să 
fugim de mîndrie şi să îmbrăţişăm smerenia. Şi Pavel spune acelaşi lucru 
cu mai multă tărie, scriind aşa: „Dacă i se pare cuiva dintre: voi că este 
înţelept în veacul acesta, să se facă nebun, ca să fie înţelept” 8 . Că aşa se 
arată harul lui Dumnezeu. 

- Dar pentru ce mulţumeşte Tatălui, deşi El a făcut aceasta? 

- După cum în alte împrejurări Domnul Se roagă lui Dumnezeu şi 
mijloceşte, arătîndu-ne marea Lui dragoste pentru noi, tot aşa face şi 
acum; şi aceasta este tot un semn al marii Sale iubiri de oameni. Totodată 
arată că aceşti „înţelepţi” n-au căzut numai din dragostea Lui, ci şi din 
dragostea Tatălui. Domnul face acum ceea ce spusese ucenicilor Săi mai 
înainte: „Nu aruncaţi cele sfinte cîinilor !” 9 

Prin aceste cuvinte Hristos arată apoi că aceasta este şi voinţa Lui şi 
a Tatălui: a Lui de a mulţumi şi a Se bucura de ceea ce s-a făcut; a Tatălui, 
arătînd că nici Tatăl n-a făcut lucrul acesta în urma rugăminţii Lui, ci din 
propria Lui iniţiativă. „Că aşa a fost bunăvoinţă înaintea Ta”, adică: 
„Aşa Ţi-a plăcut”. 

- Dar pentru ce a ascuns aceasta de înţelepţi? 


7. Rom. 6, 17. 

8. I Cor. 3, 18. 

9. Matei 7, 6. 









- Ascultă-1 pe Pavel, care spune: „Căutînd să-şi impună dreptatea 
lor nu s-au supus dreptăţii lui Dumnezeu” 10 . 

Gîndeşte-te ce s-a petrecut în sufletele ucenicilor cînd au auzit că ei 
au cunoscut ce n-au cunoscut înţelepţii! Au cunoscut, pentru că au rămas 
prunci; au cunoscut, pentru că Dumnezeu le-a descoperit. 

Evanghelistul Luca spune că Hristos S-a bucurat şi a rostit aceste 
cuvinte cînd cei şaptezeci s-au întors de la propovăduire şi i-au spus că 
demonii se pleacă în numele Lui 11 , ca să-i facă mai rîvnitori, dar şi sme¬ 
riţi. Pentru că era firesc ca apostolii să şe mîndrească cu izgonirea demo¬ 
nilor; dar Domnul îi smereşte întrucît ceea ce se făcuse era o urmare a 
revelaţiei, şi nu a sîrguinţei apostolilor. 


II 


Cărturarii şi înţelepţii, pentru că s-au socotit ei înşişi înţelepţi, au 
căzut tocmai din pricina mîndriei lor. Şi Domnul spune ucenicilor Săi: 
„Aşadar, dacă din pricina aceasta au fost ascunse acestea cărturarilor şi 
înţelepţilor, temeţi-vă şi voi şi rămîneţi prunci”. Aceasta v-a făcut să vă 
bucuraţi de revelaţie, după cum pe ceilalţi „înţelepciunea” lor i-a lipsit de 

revelaţie. 

) 

Cînd Hristos a zis: „Te laud, Părinte, că ai ascuns”, n-a spus că totul 
se datoreşte lui Dumnezeu; ci, după cum atunci cînd Pavel a spus că 
Dumnezeu i-a predat pe ei minţii lor neîncercate şi a orbit gîndurile lor 12 , 
Pavel n-a spus că Dumnezeu face aceasta, ci că oamenii îi dau lui Dumne¬ 
zeu prilejul, tot aşa şi acum, cînd Iisus a spus: „Ai ascuns”. 

Dar ca să nu crezi că Hristos spunînd: „Te laud pe Tine, Părinte, că 
ai ascuns şi ai descoperit acestea pruncilor”, este lipsit de această putere 
şi că mulţumeşte aşa pentru că nu poate să facă lucrul acesta, spune: 

„Toate Mi-au fost date de Tatăl Meu” 13 . 

Ucenicilor, care se bucurau că demonii li se supun, Hristos le spune: 
„Pentru ce vă miraţi că demonii vi se supun? Ale Mele sînt toate: Toate 
Mi-au fost date Mie de Tatăl”. Iar cînd auzi: „Mi-au fost date”, să nu 
bănuieşti nimic omenesc. Hristos foloseşte aceste cuvinte ca să nu crezi 
că sînt doi Dumnezei nenăscuţi. Că El a fost născut şi că este în acelaşi 
timp şi Stăpînul a toate o arată de multe ori şi în diferite împrejurări. 

Apoi spune şi ceva mai mult, ca să alunge din mintea ta orice gînd 
străin de adevăr. 



10. Rom. 10, 3. 

11. Luca 10, 17-21. 

12. Rom. 1, 28. 

13. Matei 11, 27. 


J 

„Nimeni nu cunoaşte pe Fiul decît Tatăl; nici pe Tatăl nu-L cunoaşte 
nimeni decît Fiul” 14 . 

Celor care nu cunosc li se pare că aceste cuvinte n-au nici o legătură 
cu cele de mai înainte, dar legătura lor e mare, pentru că după ce a spus: 
„Toate Mi-aufost date de Tatăl Meu”, Hristos a adăugat: „Ce e de mirare 
că sînt Stăpînul a toate cînd mai am o altă însuşire şi mai mare, aceea de a 
cunoaşte pe Tatăl şi de a fi de aceeaşi fiinţă cu El?” Şi aceasta o arată indi¬ 
rect, spunînd că numai El cunoaşte pe Tatăl. Asta vrea să o spună prin 
cuvintele: „Nimeni nu cunoaşte pe Tatăl decît Fiul”. 

Dar uită-te cînd spune Domnul aceste cuvinte ucenicilor Săi? După 
ce, prin minunile pe care le-au făcut, ucenicii au luat dovada puterii Lui, 
nu cînd L-au văzut făcînd minuni, ci cînd ei înşişi au putut face atîtea 
minuni în numele Lui. 

Apoi, pentru că le spusese: „Ai descoperit acestea pruncilor”, le 
arată că şi această descoperire este tot opera Lui, că le spune: 

„Nici pe Tatăl nu-L cunoaşte nimeni decît Fiul şi cel căruia va voi 
Fiul să-i descopere" 15 . 

Nu celui căruia i se va porunci, nici celui căruia i se va ordona, ci celui 
căruia va voi El. Dacă El descoperă pe Tatăl, apoi Se descoperă şi pe El 
însuşi. De descoperirea aceasta nu vorbeşte, pentru că era recunoscută; 
vorbeşte numai de cealaltă. Pretutindeni spune acelaşi lucru. De pildă, 
cînd zice: „Nimeni nu poate veni la Tatăl decît prin Mine” 16 . Prin aceste 
cuvinte Domnul mai arată şi altceva, că este de acord şi de acelaşi gînd cu 
Tatăl. „Atît de departe sînt de a Mă lupta şi a Mă război cu Tatăl, spune 
Domnul, încît nici nu este cu putinţă să vină cineva la Tatăl decît prin 
Mine”. Că pe iudei îi smintea mai cu seamă aceea că li se părea că Hristos 
este potrivnic lui Dumnezeu. De aceea Domnul caută pe toate căile, şi 
prin minuni şi prin aceste cuvinte, să le scoată din minte o astfel de idee. 

Cînd spune: „Nici pe Tatăl nu-L cunoaşte nimeni decît Fiul”, nu vrea 
să spună că nimeni nu L-a cunoscut pe Tatăl, ci că nimeni nu-L cunoaşte 
pe Tatăl cu cunoştinţa pe care o are El despre Tatăl. Aceasta se poate 
spune şi despre Fiul. Domnul n-a vorbit aici despre un oarecare Dumne¬ 
zeu necunoscut, cu neputinţă de a fi cunoscut de cineva, aşa cum susţine 
Marcion 17 , ci lasă să se înţeleagă că numai Fiul cunoaşte desăvîrşit pe 
Tatăl. Cît despre noi oamenii, nici pe Fiul nu-L cunoaştem cum trebuie; 
şi aceasta o arată Pavel, cînd spune: „Din parte cunoaştem şi din parte 
profeţim” 18 . 


14. Matei 11, 27. 

15. Matei 11, 27. 

16. Ioan 14, 6. 

17. Despre Marcion vezi Omilia VII, nota 22. 

în sfîrşit, după ce prin cuvintele Sale le-a aprins dorul de El, după ce 
Ie-a arătat puterea Lui,îi cheamă la El,spunîndu-le: 

„Veniţi la Mine toţi cei osteniţi şi împovăraţi şi Eu vă voi odihni pe voi” 19 . 

„Nu cutare şi cutare, ci toţi veniţi la Mine, toţi cei împovăraţi, toţi cei 
întristaţi, toţi cei cu păcate! Veniţi, nu ca să vă pedepsesc, ci ca să vă iert 
păcatele! Veniţi, nu pentru că am nevoie să Mă slăviţi, ci pentru că doresc 
mîntuirea voastră. Că Eu vă voi odihni pe voi!” N-a spus numai: „Vă voi 
mîntui”, ci ceea ce-i cu mult mai mult: „Vă voi da deplină odihnă!” 

„Luaţi jugul Meu pe voi şi învăţaţi de la Mine că sînt hlînd şi smerit 
cu inima şi veţi afla odihnă sufletelor voastre. Că jugul Meu este bun şi 
sarcina Mea uşoară” 20 . 

„Nu vă temeţi, spune Hristos, dnd auziţi de jug! Că este bun! Nu vă 
înfricoşaţi că v-am vorbit de sarcină! Că e uşoară!” 

- Dar atunci pentru ce Hristos a spus mai înainte: „Strimtă este uşa 
şi îngustă calea”? 1 

- E strimtă uşa şi îngustă calea cînd eşti trîndav, dnd îţi pierzi cura¬ 
jul! Dacă îndeplineşti poruncile lui Hristos, uşoară va fi şi sarcina! De 
aceea a şi numit-o acum sarcină! 

- Dar cum îndeplinesc poruncile Sale? 

- Dacă eşti smerit, blînd şi îngăduitor. Această virtute este mama 
întregii filozofii. De aceea dnd pe Munte a început să dea legile acelea 
dumnezeieşti, cu această virtute a început. Şi acum face iarăşi acelaşi 
lucru şi dă cea mai mare răsplată, spunînd: „Nu vei fi numai altuia de 
folos, d ţie înaintea tuturora; tu te vei odihni, că veţi afla odihnă suflete¬ 
lor voastre”. înainte de bunătăţile cele viitoare îţi dă aici pe pămînt răs¬ 
plată; şi-ţi dă şi premiul. Dîndu-Se pe El însuşi ca pildă, Hristos face să 
fie bine primite cuvintele Sale. 


III 

„Pentru ce te temi? te întreabă Hristos. Nu te înjoseşti dacă eşti sme¬ 
rit! Uită-te la Mine şi la toate cele ale Mele! învaţă de la Mine şi atunci vei 
cunoaşte bine ce mare bun este smerenia!” 

Vezi cum îi îndrumează spre smerenie în toate chipurile pe ucenicii' 
Săi? Prin cele ce însuşi a făcut: „învăţaţi de la Mine că sînt blînd”; prin 
cele pe care aveau să le cîştige ucenicii Săi: „Veţi afla odihnă sufletelor 
voastre”; prin cele pe care le dăruieşte: „Că vă voi odihni”; prin cele prin 
care a făcut uşoară această virtute: „Că jugul Meu e bun şi sarcina Mea 


19. Matei 11, 28. 

20. Matei 11, 29-30. 

21. Matei 7, 14. 

uşoară”. Tot aşa face şi Pavel, spunînd: „Că necazul nostru de acum, tre¬ 
cător şi uşor, ne aduce slavă veşnică, mai presus de măsură” 22 . 

- Cum 23 e uşoară sarcina, aş putea fi întrebat, cînd Hristos spune: 
„Dacă cineva nu urăşte pe tată şi pe mamă” 24 ; şi: „Cel care nu-şi ia cru¬ 
cea sa şi nu-Mi urmează Mie, nu este vrednic de Mine” 25 ; şi: „Cine nu se 
leapădă de toate avuţiile sale nu poate fi ucenic al Meu” 26 , cînd porun¬ 
ceşte să-mi dau chiar viaţa? 27 

- Să te înveţe Pavel, care a spus: „Cine ne va despărţi de dragostea 
lui Hristos? Necazul sau strîmtorarea sau prigoana sau foametea sau 
goliciunea sau primejdia sau sabia?” 28 ; şi: „Suferinţele vremii de acum 
nu sînt vrednice de slava viitoare ce are să ni se descopere” 29 . Să te 
înveţe apostolii, care, după ce fuseseră crunt biciuiţi, s-au întors de la 
sinedriul iudeilor, „bucurîndu-se că au fost învredniciţi să fie batjocoriţi 
pentru numele lui Hristos” 30 . Iar dacă încă te temi şi te cutremuri cînd 
auzi de jug şi de sarcină, află că frica ta nu se datoreşte jugului sau sarci¬ 
nii, ci trîndăviei tale! Că de eşti pregătit şi ai mare rîvnă, toate îţi vor fi 
uşoare şi lesnicioase. De aceea şi Hristos ne arată că şi noi trebuie să ne 
ostenim; nu ne-a vorbit numai de cele bune şi a tăcut, nici numai de cele 
împovărătoare, ci ne-a vorbit şi de unele şi de altele. A vorbit dejug şi l-a 
numit bun; a vorbit de sarcină şi a adăugat: uşoară, ca să nu fugi de ele, că 
ar fi grele şi anevoioase, dar nici să le dispreţuieşti, că ar fi foarte uşoare. 

Dacă şi după toate cîte ţi-am spus, tot ţi se pare grea şi anevoioasă 
virtutea, gîndeşte-te că mai greu, mai anevoios este păcatul. Pentru a ne 
arăta lucrul acesta, Hristos n-a spus mai întîi: „Luaţi jugul Meu”, ci mai 
întîi a spus: „Veniţi toţi cei osteniţi şi împovăraţi”, arătînd că şi păcatul 
are osteneală şi povară, este greu şi cu anevoie de purtat. Nici n-a spus 
numai: „Cei osteniţi”, ci şi: „cei împovăraţi”. Acelaşi lucru îl spunea şi 
profetul David, descriind natura păcatului: „Ca o sarcină grea s-au 
îngreuiat peste mine” 31 ; iar Zaharia, descriindu-1, zicea că păcatul e greu 
ca un talant 32 de plumb 33 . Viaţa cea de toate zilele arată acelaşi lucru. 
Nimic nu îngreuiază atît de mult sufletul, nimic nu betejeşte atît mintea. 


22. II Cor. 4, 17. 

23. De aici începe partea morală: Jugul dreptăţii este uşor şi duce la mîntuire, pe 
cînd jugul păcatului, pe lingă faptul că este greu, ne şi pierde. 

24. Luca 14, 26. 

25. Matei 10, 38. 

26. Luca 14, 33. 

27. Matei 10, 39. 

28. Rom. 8, 35. 

29. Rom. 8, 18. 

30. Fapte 5, 41. 

31. Ps. 37, 4. 

32. Zah. 5, 7. 

33. Cam 26 kg. 










nimic nu trage sufletul atît de mult jos ca o conştiinţă păcătoasă; după 
cum nimic nu-1 înaripează atîta, nimic nu-1 face să zboare sus, ca dobîndi- 
rea dreptăţii şi a virtuţii. Gîndeşte-te! Spune-mi, ce e mai împovărător 
decît a fi sărac lipit pămîntului. decît a întoarce obrazul cînd te pălmuieşte 
cineva, decît a nu răspunde cu bătaie la bătaie, decît a muri de moarte sil¬ 
nică? Şi totuşi, dacă filozofam, toate acestea sînt uşoare, lesnicioase şi 
dătătoare de plăcere. Dar nu faceţi zgomot! Să cercetăm cu de-amănun- 
tul pe fiecare din ele! Şi, dacă vreţi, să începem cu ceea ce pare împovără¬ 
tor în ochii celor mulţi: sărăcia. Mai întîi, spune-mi, ce e mai greu şi mai 
împovărător: a te îngriji numai de un singur stomac sau de a avea grijă de 
mii şi mii? A avea o singură haină şi a nu căuta nimic mai mult sau a avea 
dulapuri pline de haine, a te frămînta zi şi noapte pentru ele, a te teme, a 
tremura pentru paza lor, a suferi, a rămîne fără răsuflare pentru pierde¬ 
rea lor, ca nu cumva să le roadă moliile, ca nu cumva să le fure o slugă şi 
să fugă? Dar oricît aş spune eu, cuvîntul meu nu va putea înfăţişa lucrul 
acesta aşa de bine cum îl înfăţişează viaţa cea de toate zilele. De aceea aş 
dori să fie aici de faţă unul din acei oameni care au ajuns pe piscul acela al 
filozofiei, şi atunci ai vedea bine cîtă plăcere produce jugul şi sarcina lui 
Hristos; atunci ai vedea că nici unul din cei care au îndrăgit sărăcia n-ar 
primi să fie bogat, oricît de multe bogăţii i s-ar oferi. 

- Dar bogaţii, mi s-ar putea spune, n-ar primi niciodată să ajungă 
săraci şi să arunce de la ei grijile pe care le au. 

- Şi ce-i cu asta? Asta e dovada nebuniei lor şi a bolii lor cumplite, nu 
dovadă că bogăţia este un lucru foarte plăcut. 

IV 

Că bogăţia nu-i un lucru plăcut ar putea să ne-o mărturisească cei 
care se plîng în fiecare zi că nu-şi mai văd capul de griji, care socotesc 
viaţa cu neputinţă de trăit. Astfel de griji nu au cei care au îndrăgit sără¬ 
cia, ci rid, sar şi se laudă cu sărăcia lor mai mult decît cei cu diademă pe 
capetele lor. 

Tot astfel, dacă iei bine aminte, este mai uşor să întorci şi celălalt 
obraz celui ce te pălmuieşte decît să răspunzi cu palme. Răspunzi cu 
palme? începi războiul! întorci şi celălalt obraz? Ai pus capăt războiu¬ 
lui! în primul caz, aprinzi focul celuilalt; în al doilea caz, ai stins şi fla¬ 
căra din sufletul tău. Este clar oricui că e mai plăcut să nu te arzi decît 
să te arzi. Şi ceea ce-i adevărat pentru trup e cu mult mai adevărat 
pentru suflet. 

Ce e mai plăcut: a lupta sau a fi încununat? A te bate cu pumnii sau a 
primi premiul? A lupta cu valurile sau a ancora în port? Deci e mai plăcut 

a muri decît a trăi! Moartea ne scoate din mijlocul valurilor şi a pri¬ 
mejdiilor; viaţa, dimpotrivă, adaugă primejdii la primejdii, ne supune 
la mii şi mii de necazuri şi nevoi, din pricina cărora socoteşti viaţa cu 
neputinţă de trăit. Dacă nu dai crezare cuvintelor mele, ascultă pe cei 
care au văzut chipurile mucenicilor în timpul muncilor; că mucenicii 
erau veseli şi voioşi în timp ce erau biciuiţi şi scrijilaţi cu unghii de 
fier, că se bucurau şi se veseleau cînd erau întinşi în tigăi, sub care 
ardea foc, mai mult decît cei care erau culcaţi pe pat de trandafiri. De 
aceea şi Pavel, cînd avea să plece de pe lumea aceasta şi să-şi sfîr- 
şească viaţa prin moarte silnică, spunea: „Mă bucur şi împreună cu 
voi toţi mă bucur. Tot astfel şi voi bucuraţi-vă. şi împreună cu mine 
bucuraţi-vă!” 3 *. Ai văzut cu cîtă tărie cheamă Pavel pe toată lumea să 
ia parte la bucuria lui? Atît de mare bine socotea el plecarea din 
lumea aceasta! Atît de dorită, atît de fermecătoare, atît de vrednică de 
dorit socotea el moartea cea atît de înfricoşătoare. Dar şi pentru alte 
multe pricini este plăcut şi uşor jugul virtuţii. Să vedem acum, dacă 
vrei, şi care sînt greutăţile păcatului. 

Să aducem în faţa noastră pe lacomi, pe negustori, pe cei care fac 
negoţ cu poliţele cele pline de ruşine. Pot fi, oare, meserii mai împovără¬ 
toare decît acestea? Cîte supărări, cîte griji, cîte procese, cîte primejdii, 
cîte uneltiri, câte lupte nu se nasc în fiecare zi de pe urma acestor ocupa¬ 
ţii! Cîte nelinişti şi tulburări! După cum nu poţi vedea marea niciodată 
fără valuri, tot aşa nici sufletul unor astfel de oameni, fără grijă, fără tris¬ 
teţe, teamă şi tulburare, ci peste grijile de mai înainte vin altele, iar peste 
acestea năvălesc iarăşi altele şi nici nu se potolesc bine acestea şi 
altele se ridică. 

Vrei să vezi şi sufletele celor care insultă şi ale celor supărăcioşi? Ce 
'chin e mai mare decît chinul lor? Ce rană e mai dureroasă decît rănile 
dinăuntrul sufletului lor? Cuptorul din ei arde necontenit, iar flacăra nu 
se stinge niciodată. 

Vrei să vezi sufletele celor stăpîniţi de dragostea trupească, ale celor 
care se dau în vînt după plăcerile din viaţa aceasta? Ce robie poate fi mai 
cumplită decît asta? Duc viaţa lui Cain, trăind necontenit cu frică şi cu 
spaimă; tremură pentru viaţa celor pe care-i iubesc; dacă moare cel iubit, 
jelesc mai amarnic decît după cele mai apropiate rude. 

în sfîrşit, care viaţă e mai plină de tulburare, mai plină de nebunie 
decît viaţa celor îngîmfaţi? 

„învăţaţi de la Mine, spune Domnul, că sînt blînd şi smerit cu inima 
şi veţi afla odihnă sufletelor voastre”. Blîndeţea este mama tuturor 
bunătăţilor. Aşadar nu te teme, nici nu fugi de un jug care-ţi uşurează 
toate greutăţile din viaţă, ci pune-1, cu dragă inimă, pe grumazul tău şi 
atunci îi vei cunoaşte bine dulceaţa lui. Nu-ţi striveşte grumazul, ci stă pe 
grumazul tău numai pentru buna rînduială a vieţii tale: să te înduplece să 
păşeşti frumos, să te ducă pe calea cea împărătească, să te ferească de 
prăpăstiile din dreapta şi din stînga, să te facă să mergi cu uşurinţă pe 
calea cea strimtă. 

Aşadar, pentru că atît de mari sînt bunătăţile acestui jug, pentru că 
atît de mare e siguranţa, atît de mare bucuria, să luăm acest jug cu toată 
inima şi cu toată rîvna, ca să aflăm şi aici odihnă sufletelor noastre şi să 
avem parte şi de bunătăţile cele ce vor să fie, cu harul şi cu iubirea de 
oameni a Domnului nostru Iisus Hristos, Căruia slava şi puterea, acum şi 
pururea şi în vecii vecilor, Amin. 








OMILIA XXXIX 



„In vremea aceea a mers Iisus sîmbăta prin semănături; 
iar ucenicii Lui au flămînzit 
şi au început să smulgă spice şi să mănînce” 1 . 


I 


Evanghelistul Luca spune: „într-o sîmbătă, a doua după cea dinţii” 2 . 

- Ce înseamnă: „A doua după cea dinţii”? 

- Cînd erau două sărbători la rînd: şi sîmbăta Domnului şi o altă săr¬ 
bătoare care venea îndată după sîmbătă. Că iudeii numesc fiecare sărbă¬ 
toare: sîmbătă. 

- Pentru ce Domnul, Care ştia totul de mai înainte, i-a dus sîmbăta 
prin semănături? Voia cumva să desfiinţeze sîmbăta? 

- Voia, dar nu voia s-o facă la întîmplare. De aceea niciodată n-a căl¬ 
cat sîmbăta fără pricină, ci avînd pricini binecuvîntate, ca să poată des¬ 
fiinţa şi porunca, dar să nu supere nici pe iudei. 

Au fost şi mai înainte cazuri cînd Domnul a călcat sîmbăta din pro¬ 
prie iniţiativă, ca de pildă cînd a uns ochii orbului cu tină 3 şi cînd a spus: 
„Tatăl Meu pînă acum lucrează şi Eu lucrez” 4 . A făcut lucrul acesta slă¬ 
vind într-un caz pe Părintele Său, iar în celălalt ţinînd seamă de slăbiciu¬ 
nea iudeilor. 

în împrejurarea de faţă Domnul apără pe ucenicii Săi spunînd că foa¬ 
mea i-a silit să smulgă spice, deşi, pentru păcatele recunoscute de toată 
lumea ca păcate, o astfel de apărare nu-i valabilă. Ucigaşul nu poate să se 
apere spunînd că furia l-a silit să ucidă, nici cel care săvîrşeşte adulter nu 
poate să se apere spunînd că pofta l-a silit la păcat; dar, mai bine spus, 
nici o altă pricină nu pot spune. Aici însă spunînd că foamea i-a silit pe 
ucenici să smulgă spice, Domnul i-a scăpat de orice păcat. Tu însă minu- 
nează-mi-te de ucenici! Sînt atît de simpli! Nu se interesează deloc de 
cele trupeşti, ci socotesc o nimica mîncarea, masa. Luptă necontenit cu 
foamea, dar nu se despart de Iisus. Dacă nu i-ar fi silit cumplit foamea, 
nici n-ar fi smuls spice din semănături. 


1. Matei 12, 1 

2. Luca 6, 1. 

3. Ioan 9, 6. 

4. Ioan 5, 17. 






OMILII LA MATEI 


475 




Dar fariseii ce spun? 

«Jar fariseii văzînd I-au zis: „Iată ucenicii Tăi fac ce nu se cade a 
face sîmbăta”» 5 . 

Cu acest prilej fariseii nu sînt atît de înverşunaţi - deşi era firesc să 
fie nu se mînie tare, ci se mărginesc numai să-i învinuiască pe ucenici. 
Dar cînd Domnul a vindecat pe omul cu mîna uscată 6 , atît de mult s-au 
sălbăticit, că au pus la cale chiar uciderea şi moartea Domnului. Fariseii, 
când văd că nu se face o faptă mare şi deosebită, stau liniştiţi; dar cînd văd 
că Iisus vindecă şi mîntuie pe unii, se sălbăticesc, se tulbură şi ajung de 
nesuferit. Atît de mult duşmănesc mîntuirea oamenilor! 

Cum îi apără Iisus pe ucenicii Săi? 

„N-aţi citit, le spune fariseilor, ce a făcut David în templu, cînd a flă- 
mînzit el şi cei dimpreună cu el? Cum a intrat în casa lui Dumnezeu şi a 
mîncat pîinile punerii înainte, pe care nu se cădea să le mănînce nici el, 
nici cei dimpreună cu el, ci numai preoţii?” 7 

Cînd apără pe ucenici aduce ca mărturie pe David; cînd Se apără pe 
Sine, pe Tatăl. Şi uită-te cît de mustrător: „N-aţi citit ce a făcut David?” 
Că mare era slava profetului David! De aceea şi Petru, mai tîrziu, apărîn- 
du-se înaintea iudeilor, le-a spus aşa: „Se cade să vorbesc cu îndrăznire 
către voi despre patriarhul David, că a şi murit şi a şi fost îngropat” 8 . 

- Pentru ce Hristos nu-1 numeşte pe David împărat şi profet nici 
acum, nici mai tîrziu? 

- Poate pentru că Domnul îşi trăgea neamul din David. 

Dacă fariseii ar fi fost nişte oameni înţelegători, Iisus i-ar fi apărat pe 
ucenici spunîndu-le că din pricina foamei au smuls spice; dar pentru că 
erau ticăloşi, lipsiţi de omenie, le aminteşte întîmplarea cu David. 

Evanghelistul Marcu spune: „Pe vremea lui Aliatar arhiereul” 9 . Nu 
este nici o contrazicere între spusele lui Marcu şi cele istorisite în Vechiul 
Testament, unde numele arhiereului este Abimelec 10 , ci arată că arhie¬ 
reul acesta avea două nume. Evanghelistul Marcu mai adaugă că arhie¬ 
reul i-a dat lui David pîinile 11 . Aceasta este o mare apărare în sprijinul 
ucenicilor, arătînd că chiar marele preot a îngăduit lui David şi celor dim¬ 
preună cu el să mănînce pîinile punerii înainte. Şi nu numai că a îngăduit, 
dar i le-a şi dat cu mîinile lui. Nu-mi spune că David era profet! Nici ca 
profet nu avea dreptul să mănînce aceste pîini. Dreptul acesta îl aveau 



5. Matei 12, 2. 

6. Matei 12, 10-13. 

7. Matei 12, 3-4;' I Regi 21, 6. 

8. Fapte 2, 29. 

9. Marcu 2, 26. 

10 . 1 Regi 21, 6. 

11. Marcu 2, 26. 

numai preoţii 12 . De aceea a şi adăugat Domnul: „Ci numai preoţii”. Să fi 
fost David de mii de ori profet, nu era preot! Dar chiar dacă era profet, nu 
erau cei dimpreună cu el; că şi lor li s-a dat să mănînce. 

- Ce vrei să spui? aş putea fi întrebat. Apostolii sînt egali cu David? 

- Pentru ce-mi vorbeşti de dregătoria lor, cînd se pare a fi călcarea 
legii, deşi era o necesitate a firii? Dar chiar şi aşa, Iisus îi scapă şi mai mult 
pe ucenici de vină când arată că unul mai mare dedt ei a săvîrşit aceeaşi faptă. 

n 

S-ar putea să mă întrebe cineva: 

-Ce legătură are însă toată istoria lui David cu călcarea sîmbetei? 
El n-a călcat sîmbăta! 

- Prin întrebarea ce-mi pui îmi dai un argument şi mai puternic, care 
arată mai cu seamă înţelepciunea lui Hristos, că a lăsat deoparte călcarea 
sîmbetei şi a dat ca exemplu o altă călcare de lege mai mare dedt călcarea 
sîmbetei. Nu-i acelaşi lucru a călca sîmbăta cu a te atinge de acea sfinţită ma¬ 
să de care n-avea nimeni dreptul să se atingă. Sîmbăta s-a călcat de nenumă¬ 
rate ori; dar, mai bine spus, s-a călcat totdeauna şi pentru tăierea împrejur 13 
şi pentru alte multe fapte; poţi vedea că s-a călcat sîmbăta şi la cucerirea Ieri- 
honului 14 . Călcarea de lege săvîrşită de David însă s-a întîmplat numai 
atund. Ded biruinţa lui Iisus asupra fariseilor este şi mai străludtă. Pentru 
ce nimeni n-a învinuit pe David, deşi călcarea de lege a lui David a dat naşte¬ 
re la o şi mai mare crimă? Udderea celor 305 preoţi de către Saul 15 îşi are 
doar acolo începutul. Iisus însă n-o mai aminteşte; se mărgineşte numai la 
ceea ce îl împinsese pe David să calce legea: foamea. 

Iisus dezleagă, apoi, sîmbăta şi în alt chip. 

La început a dat ca exemplu pe David, pentru a înfrînge cerbicia farisei¬ 
lor prin înalta dregătorie a lui David. După ce le-a închis gura şi le-a spulbe¬ 
rat îngîmfarea, aduce cel mai puternic argument. 

- Care? 

„Nu ştiţi că în templu preoţii spurcă sîmbăta şi sînt nevinovaţi?” 16 

Domnul vrea să spună aşa: „Cînd ucenicii Mei au călcat sîmbăta foa¬ 
mea i-a silit s-o facă; cînd însă preoţii calcă sîmbăta chiar în templu, o 
calcă fără să-i silească ceva”. 

Domnul nu-i scapă pe ucenici aşa dintr-o dată de învinuirea adusă de 
farisei. Mai întîi îi scuză, apoi îi atacă pe farisei. Cel mai puternic argu- 

12. leş. 29, 33. 

13. Num. 28, 9. 

14. Isus Navi 6, 4. 

15. I Regi 22, 18. 

16. Matei 12, 5. 














ment l-a adus la urmă, cu toate că şi argumentul de mai înainte avea pro¬ 
pria lui putere. „Să nu-mi spuneţi, le spune Domnul fariseilor, că ucenicii 
nu pot fi scăpaţi de vină odată ce aduc ca pildă pe un altul care a făcut ace¬ 
laşi păcat şi nu i s-a socotit păcat! Cînd cel care a săvîrşit o faptă nu este 
învinuit, atunci fapta lui ajunge temei de apărare. Dar Domnul nu S-a 
mărginit la atîta, ci aduce cel mai puternic argument, spunînd că fapta 
ucenicilor Săi nici nu este păcat. Da, acesta este mai cu seamă semnul 
unei strălucite victorii, cînd dovedeşti că legea însăşi desfiinţează sîm- 
băta; şi o desfiinţează în două chipuri: şi în ce priveşte locul şi în ce 
priveşte sîmbăta. Dar, mai bine spus, este desfiinţată legea şi în alt chip: 
de preoţi; mai mult, călcarea sîmbetei nici nu este păcat: „Sînt nevino¬ 
vaţi” spune Hristos. Ai văzut cîte argumente a dat Domnul? Mai întîi, 
locul: „în templu”; în al doilea rînd, persoanele: „preoţii”; în al treilea 
rînd, timpul: „sîmbăta”; în al patrulea rînd, fapta însăşi: „spurcă”; n-a 
spus: „dezleagă sîmbăta”, ci a folosit un cuvînt cu mult mai greu: „spurcă 
sîmbăta”; în al cincilea rînd, nu numai că nu sînt pedepsiţi, ci sînt absol¬ 
viţi de orice vină: „sînt nevinovaţi”. Să nu socotiţi, le spune Iisus, că 
fapta asta a preoţilor este la fel cu cea săvîrşită de David! Fapta lui David 
s-a săvîrşit numai o dată, şi nu de preot, din pricina foamei; de aceea a şi 
fost iertat David şi cei dimpreună cu el; dar cealaltă faptă, a preoţilor, se 
săvîrşeşte şi în fiecare sîmbătă, şi de preoţi, şi în templu, şi potrivit legii. 
Din pricina aceasta preoţii sînt absolviţi de păcat, nu pe temeiul iertării, ci 
pe temeiul legii. „N-am spus că preoţii în templu spurcă sîmbăta, spune 
Iisus, pentru ca să-i învinovăţesc şi nici nu-i scap de vină pentru că 
merită să fie iertaţi, ci pentru că legea nu socoteşte fapta lor un păcat”. 
Se pare că Domnul ia apărarea preoţilor; de fapt însă îi scapă pe ucenici 
de orice vină. Cînd spune: „preoţii sînt nevinovaţi”, Hristos spune: „cu 
mult mai mult ucenicii!” 

- Dar ucenicii nu sînt preoţi! 

- Dar sînt mai mari decît preoţii! însuşi Stăpînul templului este de 
faţă. Adevărul, şi nu tipul. De aceea a şi spus: 

„Dar vă spun vouă, că mai mare decît templul este aici” 11 . 

Deşi fariseii au auzit nişte cuvinte ca acestea, totuşi n-au spus nimic; 
că nu-i interesa pe ei mîntuirea omului. 

Apoi, pentru că aceste cuvinte păreau grele pentru ascultători, Iisus 
schimbă îndată cuvîntul şi vorbeşte iarăşi despre iertare. Şi, cu oarecare 
dojană, le spune aşa: 



„Dacă aţi şti ce înseamnă: Milă voiesc, iar nu jertfă, n-aţi fi osîndit 
pe cei nevinovaţi” 18 . 


17 . Matei 12 , 6 . 

18 . Matei 12 , 7 . 


J 

Ai văzut că aduce iarăşi cuvântul despre iertare şi iarăşi arată că ucenicii 
sânt mai presus de iertare: „N-aţi fi osîndit pe cei nevinovaţi!”? Mai înainte 
a dat de exemplu pe preoţi, spunând acelaşi lucru: „sînt nevinovaţi”. 

Cuvintele acestea le spune de la El însuşi, dar, mai bine spus, şi pe 
acestea le ia din lege, că a citat o spusă profetică 19 . 

III 

în sfârşit, aduce şi un alt argument: 

„Că Fiul Omului este Domn al sîmbetei” 20 . 

în acest text Iisus vorbeşte despre El însuşi. Evanghelistul Marcu 
spune că a grăit aceste cuvinte despre om în general, pentru că a spus: 
„Sîmbăta a fost făcută pentru om, şi nu omul pentru sîmbătă” 21 . 

- Dar atunci pentru ce a fost pedepsit cel ce a adunat lemne 
sâmbăta? 22 

- Pentru că dacă ar fi fost dispreţuite legile chiar de la început, cu 
greu ar mai fi fost păzite mai târziu. Că multe şi mari foloase a adus sîm¬ 
băta la început; de pildă, i-a făcut pe iudei să fie blânzi şi iubitori de 
oameni faţă de cei ai îor; i-a învăţat că Dumnezeu este Creatorul şi purtă¬ 
torul de grijă, după cum zice Iezechiel 23 ; i-a învăţat să se depărteze înce¬ 
tul cu încetul de păcat şi i-a făcut să fie cu luare aminte la cele duhovni¬ 
ceşti. Dacă atunci cînd le-a dat legea despre păzirea sîmbetei, Dumnezeu 
ar fi spus: „Sîmbăta faceţi fapte bune, dar nu faceţi fapte rele!”, 
iudeii n-ar fi păzit porunca. Dumnezeu însă a interzis fără deosebire 
orice fel de faptă şi a spus: „Sîmbăta să nu faceţi nimic!” Şi nici aşa n-au 
ascultat. Cînd Domnul a dat poruncile pentru păzirea sîmbetei a lăsat să 
se înţeleagă că vrea atît numai, ca iudeii să se depărteze de păcat. Că 
spune Dumnezeu: „Nimic să nu faceţi sîmbăta în afară de cele ce trebuie 
făcute pentru suflet" 24 . în templu sîmbăta se lucra; şi se lucra cu zor şi de 
două ori mai mult decît în zilele de lucru. Astfel Domnul, prin umbră, îi 
face să întrezărească adevărul. 

Aş putea fi însă întrebat: 

- Cum? A înlăturat Hristos atît de mare cîştig? 

- Doamne fereşte! Dimpotrivă, a făcut chiar mai mare cîştigul. 
Venise timpul ca oamenii să fie învăţaţi toate prin nişte porunci supe¬ 
rioare poruncilor Vechiului Testament. Nu mai trebuia acum să fie legate 

19. Osea 6, 6. 

20. Matei 12, 8. 

21. Marcu 2, 27. 

22. Num. 15, 32-36. 

23. lez. 20, 12, 20. 

24. leş. 12, 16. 

mîinile celor scăpaţi de păcat, mîinile celor înaripaţi pentru săvîrşirea a 
tot felul de virtuţi; nu mai trebuia acum să înveţe că Dumnezeu a făcut 
tot ce e pe lume; nu mai trebuia acum să înveţe să fie blînzi cei chemaţi să 
imite chiar iubirea de oameni a lui Dumnezeu - „ Fiţi milostivi, spune 
Hristos, ca şi Tatăl vostru Cel ceresc” 25 ; nu mai trebuia acum să sărbăto¬ 
rească o singură zi cei care au primit poruncă să sărbătorească toată viaţa 
- „Să prăznuim, spune Pavel, nu cu aluatul cel vechi, nici cu aluatul rău¬ 
tăţii şi al vicleniei, ci cu azimile curăţiei şi ale adevărului” 26 ; nu mai 
trebuia acum să stea lîngă altar şi jertfelnic cei care au pe însuşi Stăpînul 
universului în sufletul lor, cei ce vorbesc prin toate cu El: şi prin rugă¬ 
ciune şi prin jertfă şi prin Scripturi şi prin milostenie şi prin aceea că îl au 
înăuntrul sufletului lor. Ce nevoie mai are de serbarea sîmbetei cel care 
sărbătoreşte necontenit, cel care locuieşte în cer? 

Să sărbătorim, dar, necontenit 27 şi să nu facem nici un păcat. Accasta-i 
sărbătoare! Să sporească faptele noastre duhovniceşti şi să ne 
depărtăm de cele pămînteşti. Să sărbătorim sărbătoarea duhovnicească, 
oprindu-ne mîinile de la lăcomie, slobozind trupul nostru de ostenelile 
cele zadarnice şi fără de folos îndurate odinioară de poporul evreu în 
Egipt. Că întru nimic nu ne deosebim noi, cei care strîngem aur, de evreii 
care în Egipt cărau şi frămîntau lutul, care făceau cărămizi, care strân¬ 
geau paie şi erau biciuiţi. Şi acum diavolul ne porunceşte să facem cără¬ 
mizi, ca atunci Faraon. Ce este altceva aurul decît lut? Ce este altceva 
argintul decît paie? Aurul, ca paiele, aprinde flacăra poftei; aurul, ca lutul, 
aşa îl murdăreşte pe cel ce-1 ţine în mînă. Din pricina aceasta Tatăl cel 
ceresc nu ne-a trimis pe Moise din pustie, ci pe Fiul din cer. Aşadar dacă 
după ce a venit El pe pămînt rămîi tot în Egipt, vei suferi ce-au suferit 
evreii în Egipt; dar dacă părăseşti Egiptul şi te urci la Israelul cel duhov¬ 
nicesc, vei vedea toate minunile. 


IV 

Nu este însă de ajuns atîta pentru mîntuire. Că nu trebuie numai să 
scăpăm de Egipt, ci să şi intrăm în pămîntul făgăduinţei. Pentru că şi 
iudeii, după cum spune Pavel, au trecut şi prin Marea Roşie 28 , au mîncat 
şi mană, au băut şi băutură duhovnicească şi totuşi au pierit cu toţii. Ca să 
nu păţim şi noi ca ei, să nu ne trândăvim, să nu şovăim, ci, cînd auzim 
iscoadele cele viclene că hulesc şi acum calea cea strâmtă şi îngustă 29 şi 



25. Luca 6, 36. 

26. I Cor. 5, 8. 

27. De aici începe partea morală: Să sărbătorim în chip adevărat Domnului, înde- 
părtîndu-ne de orice păcat şi săvîrşind dumnezeieştile virtuti. 

28. Evr. 11, 29. 

29. Matei 7, 14. 

grăiesc la fel ca şi iscoadele acelea trimise odinioară de Isus al lui Navi 30 , 
să nu ne luăm după marea mulţime, ci să mergem după Iisus şi după 
Halev, fiul lui Iefoni 31 . Să nu ne depărtăm de ei pînă ce n-am intrat în 
pămîntul făgăduinţei şi n-am pus piciorul în cer; nici să socoteşti ane¬ 
voioasă călătoria. „Că dacă, vrăjmaşi fiind, am fost împăcaţi cu Dumne¬ 
zeu, cu mult mai mult vom fi mîntuiţi cînd sîntem împăcaţi” 32 . 

- Dar calea aceasta, îmi spui tu, este strimtă şi îngustă! 

- Cealaltă cale însă, pe care ai mers mai înainte, nu era numai strimtă 
şi îngustă, ci şi de nestrăbătut, plină de fiare sălbatice. Şi după cum nu era 
cu putinţă să treacă iudeii prin Marea Roşie, dacă nu se făcea minunea 
aceea, tot aşa nu era cu putinţă să te sui la cer, dacă rămîneai în viaţa pe 
care o duceai mai înainte, dacă nu s-ar fi arătat între timp apa botezului. 
Dacă a ajuns cu putinţă ceea ce era cu neputinţă, cu atît mai mult ajunge 
uşor ceea ce e greu. 

- Dar acolo, pot fi iarăşi întrebat, minunea s-a săvîrşit numai prin 
harul lui Dumnezeu! 

- Tocmai pentru aceasta mai ales este drept să ai încredere şi curaj. 
Dacă Dumnezeu te-a ajutat atunci cînd era numai harul, cînd nu-ţi dădeai 
nici o osteneală, oare nu te va ajuta cu mult mai mult acum? Dacă te-a 
mîntuit atunci, cînd stăteai degeaba, nu va voi să te ajute cu mult mai mult 
acum, cînd lucrezi? 

îţi spuneam meu înainte că trebuie să ai curaj şi încredere că se vor 
face şi cele grele uşoare, din pricină că ai văzut că au ajuns cu putinţă cele 
cu neputinţă. Acum îţi voi spune şi aceea că, dacă sîntem cu mintea 
trează, nici poruncile lui Hristos nu vor fi grele. Că iată, moartea s-a căl¬ 
cat, diavolul a căzut, legea păcatului s-a stins, harul Duhului s-a dat, viaţa 
durează puţini ani, greutăţile vieţii s-au împuţinat. Şi ca să cunoşti acestea 
şi din lapte, uită-te cît de mulţi oameni au făcut fapte mai mari decît 
cele poruncite de Hristos; tu însă te temi şi de cele ce a poruncit. Ce 
cuvînt de apărare vei avea cînd pregeţi să îndeplineşti ceea ce ţi-a porun¬ 
cit, iar alţii sar dincolo de semn? Pe tine te sfătuim să dai milostenie din 
averile tale; altul însă s-a despărţit de toate averile lui; pe tine te rugăm 
să trăieşti în castitate cu soţia ta; altul însă nici n-a cunoscut femeie; pe 
tine te îndemnăm să nu fii invidios; altul însă din dragostea de om şi-a 
jertfit propria lui viaţă; pe tine te sfătuim să fii iertător, să nu fii aspru 
cu cei ce-ţi greşesc; altul însă a fost pălmuit şi a întors şi celălalt obraz 33 . 
Ce vom zice deci, spune-mi mie? Cum ne vom apăra cînd nu facem nici 

30. Num. 13, 28. 

31. Num. 13, 6. 

32. Rom. 5, 10. 

33. Matei 5, 39. 









poruncile lui Hristos, iar alţii ne întrec atît de mult? Şi nu ne-ar 
întrece, dacă poruncile lui Hristos n-ar fi fost uşoare. Spune-mi: Cine 
se topeşte: cel care pizmuieşte fericirea şi bunăstarea altora sau cel 
care se bucură şi se veseleşte împreună cu aceştia? Cine bănuieşte 
totul şi tremură necontenit: cel cast sau desfrînatul? Cine se bucură 
cu bune nădejdi: cel care răpeşte averile altora sau cel care miluieşte 
şi dă celui nevoiaş din cele ale lui? 

Gîndindu-ne dar la acestea, să nu ne trîndăvim de a merge pe căile 
virtuţii, ci să ne pregătim cu toată rîvna pentru aceste lupte frumoase: să 
ne ostenim puţină vreme, ca să luăm cununile cele veşnice şi neveştejite, 
pe care, facă Dumnezeu, ca noi toţi să le dobîndim, cu harul şi cu iubirea 
de oameni a Domnului nostru Iisus Hristos, Căruia slava şi puterea în 
vecii vecilor, Amin. 







OMILIA XL 


„Şi trecînd de acolo, 
a venit în sinagoga lor; 
şi iată un om avînd mîna uscată ” 1 

I 

Iarăşi Iisus vindecă sîmbăta, ca să apere cele făcute de ucenicii Săi. 

Ceilalţi evanghelişti spun că Iisus l-a pus pe om în mijloc şi a întrebat 
pe farisei dacă este îngăduit să faci bine sîmbăta 2 . Uită-te cît de milostiv e 
Domnul! L-a pus în mijloc ca vederea lui să-i plece pe farisei spre milă; 
ca, înfrînţi de înfăţişarea bolnavului, să le scoată din suflet răutatea; ca, 
ruşinaţi de om, să pună capăt sălbăticiei lor. Dar sălbaticii şi urîtorii de 
oameni vor mai degrabă să vatăme slava lui Hristos decît să vadă mîntuit 
un om. în două chipuri îşi arată răutatea lor: şi luptînd împotriva lui Hris¬ 
tos, dar şi împiedicîndu-L, cu mare înverşunare, să facă bine oamenilor. 

Ceilalţi evanghelişti spun că Iisus i-a întrebat pe farisei 3 ; evanghe¬ 
listul Matei însă spune că Iisus a fost întrebat de farisei: 

„Şi L-au întrebat, zicînd: „Dacă este îngăduit să vindece sîmbăta”, 
ca să-L învinuiască” 4 . 

Se poate că s-a întîmplat şi una şi alta. Fiind nişte ticăloşi şi ştiind că 
Iisus tot are să-l vindece, s-au grăbit să I-o ia înainte cu întrebarea, 
nădăjduind că prin asta au să-L împiedice. De aceea L-au şi întrebat: 
„Dacă este îngăduit să vindece sîmbăta”; nu ca să afle, ci „ca să-L învi¬ 
nuiască”. Le era de ajuns vindecarea, dacă voiau să-L învinuiască; dar 
voiau să-L prindă şi în cuvînt; de aceea căutau să aibă mai multe capete 
de acuzare. 

Dar Domnul cel iubitor de oameni o face şi pe aceasta şi le răspunde. 

Le arată bunătatea Sa, le îngăduie totul, punînd în lumină neomenia lor. 

îl pune pe om în mijloc; nu se teme de ei, ci se grăbeşte să le fie de 
folos, să-i plece spre milă. Dar cînd nici aşa nu i-a înduplecat, S-a întristat 
şi S-a mîniat pe ei, din pricina învîrtoşării inimii lor, şi le-a zis: 

1. Matei 12, 9-10. 

2. Marcu 3. 4; Luca 6, 8. 

3. Marcu 3, 4; Luca 6, 8. 

> 4. Matei 12, 10. 

„Care este omul dintre voi care, de ar avea o oaie şi ar cădea aceea 
sîmbăta în groapă, nu o va apuca şi o va scoate?Dar omul cu cit se deose¬ 
beşte de oaie? Pentru aceea este îngăduit a face bine sîmbăta” 5 . 

Iisus le închide gura cu această pildă, ca fariseii să nu-şi întindă 
şi mai departe neruşinarea lor şi ca să nu-L mai învinuiască iarăşi de 
călcarea legii. 

Uită-mi-te însă cît de felurite şi de potrivite dovezi aduce Domnul 
pentru desfiinţarea sîmbetei. Cînd a făcut tină şi a vindecat pe orbul din 
naştere într-o sîmbătă nici nu-Şi îndreptăţeşte fapta Sa 6 , deşi L-au învi¬ 
nuit fariseii şi atunci; era însă de ajuns chipul în care a creat ochii orbu¬ 
lui, ca să arate că El este Stăpînul legii. Cînd a vindecat pe slăbănogul de 
la Vitezda, cînd slăbănogul şi-a luat patul 7 şi cînd fariseii L-au învinuit, 
Domnul îşi justifică fapta şi ca om şi ca Dumnezeu; ca om, cînd spune: 
„Dacă omul primeşte tăiere împrejur sîmbăta, ca să nu se strice legea - şi 
n-a spus ca să se folosească omul -, pe Mine vă mîniaţi că am făcut sîm¬ 
băta pe un om întreg şi sănătos”? 8 ; ca Dumnezeu, cînd spune: „TatălMeu 
pînă acum lucrează şi Eu lucrez” 9 . Cînd fariseii i-au învinuit pe ucenici că 
nu păzesc sîmbăta, le-a spus: „N-aţi citit ce a făcut David cînd aflămîn- 
zit, el şi cei dimpreună cu el? Cum a intrat în casa lui Dumnezeu şi a mîn- 
cat pîinile punerii înainte?" 79 ; si lc-a adus ca martori şi pe preoţi 11 . Şi 
acum iarăşi îi întreabă: „Este îngăduit sîmbăta a face bine sau a face 
rău?” 12 ; şi „Care dintre voi, de-ar avea o oaie...?” 13 Domnul cunoştea 
dragostea lor de bani; ştia că sînt mai mult iubitori de bani decît iubitori 
de oameni. 

Celălalt evanghelist 14 spune că, întrebînd acestea, Domnul S-a uitat 
în ochii fariseilor, pentru ca şi prin căutătura Lui să-i atragă spre milă; 
totuşi nici aşa nu s-au făcut mai buni. Cu toate că acum îl vindecă pe om 
numai cu cuvîntul, iar în alte multe împrejurări, punîndu-Şi mîinile pe 
bolnavi, totuşi nimic din acestea nu i-a făcut buni. Omul cu mîna uscată 
s-a vindecat, dar fariseii, prin vindecarea aceluia, au ajuns mai răi. Hris- 
tos voia să-i vindece pe farisei înaintea omului cu mîna uscată şi a între¬ 
buinţat nenumărate chipuri de vindecare; şi faptele Sale de mai înainte, şi 

5. Matei 12, 11-12. 

6. Ioan 9, 1-41. 

7. Ioan 5, 1-18. 

8. Ioan 7, 23. 

9. Ioan 5, 17. 

10. Matei 12, 3-4. 

11. Matei 12, 4. 

12. Marcu 3, 4. 

13. Matei 12, 11. 

14. Marcu 3, 5. 







cuvintele; dar pentru că zăceau de o boală de nevindecat, Domnul Se 
îndreaptă spre bolnav şi 

„Atunci a zis omului: „întinde mina ta!” Şi a întins-o şi s-a făcut 
sănătoasă ca şi cealaltă” 15 . 

- Ce au făcut fariseii? 

- Au ieşit, spune evanghelistul, şi s-au sfătuit să-L omoare: 

„Iar fariseii ieşind, au făcut sfat împotriva Lui, ca să-L piardă” 16 . 
Nu le făcuse nici un râu şi încercau să-L omoare! 


II 


Atît de mare rău e invidia! Duce război nu numai împotriva străini¬ 
lor, ci şi împotriva prietenilor şi cunoscuţilor. 

Evanghelistul Marcu spune că fariseii au făcut sfat cu irodianii împo¬ 
triva lui Iisus 17 . 

- Ce a făcut Cel blînd şi paşnic? 

- Cînd a aflat aceasta, a plecat de acolo. 

„Iar Iisus, cunoscînd gîndurile lor, a plecat de acolo” 18 . 

Unde sînt, dar, cei care spun acum că ar trebui să se facă minuni? 
Hristos a arătat prin acestea că un suflet nesimţitor nici de minuni nu se 
lasă convins; a mai arătat că fariseii învinuiau pe degeaba pe ucenici. Dar 
trebuie observat mai cu seamă aceasta, că fariseii îşi ies din fire mai ales 
cînd se face bine oamenilor; cînd văd că cineva este scăpat de boală sau 
de păcat, atunci îl şi învinuiesc pe Hristos şi se şi sălbăticesc. Cînd Hristos 
voia să mîntuie pe femeia păcătoasă îl huleau; tot aşa şi cînd mînca la 
masă cu vameşii; acum iarăşi, pentru că vedeau că avea să facă sănă¬ 
toasă mîna omului. Tu însă uită-mi-te că Iisus nici nu părăseşte grija de 
bolnavi, dar nici nu ţine seama de invidia fariseilor. 

„Şi au mers după El mulţimi multe şi i-a vindecat pe toţi. Şi a porun¬ 
cit celor vindecaţi să nu-L facă nimănui cunoscut” 19 . 

Mulţimile mergeau totdeauna după El şi se minunau de El; fariseii 
însă nu se lăsau de răutatea lor. 

Apoi, ca să nu te tulburi de cele petrecute şi de ciudata furie a farisei¬ 
lor, evanghelistul aduce mărturie şi pe proorocul Isaia, care vestise de 
mai înainte acestea. Atît de mare este precizia profeţilor, că nici aceste 


15. Matei 12, 13. 

16. Matei 12, 14. 

17. Marcu 3, 6. 

18. Matei 12, 15. 

19. Matei 12, 15-16. 

fapte nu le-au trecut sub tăcere, că au profeţit şi drumurile Lui şi trecerile 
Lui de la un loc la altul şi scopul cu care făcea aceste călătorii; aceasta, ca 
să cunoşti că toate profeţiile s-au rostit de Duhul Sfînt. Dacă este cu 
neputinţă să cunoaştem tainele oamenilor, cu atît mai mult ar fi fost 
cu neputinţă să cunoaştem scopul lui Hristos, dacă nu ni l-ar fi des¬ 
coperit Duhul. 

-Dar ce spune profetul? 

-Evanghelistul a adăugat: 

^ Ca să se plinească ceea ce s-a zis de Isaia profetul, care zice: „Iată 
Fiul Meu pe Care L-am ales, iubitul Meu, întru Care a binevoit sufletul 
Meu. Voi pune Duhul Meu peste El şi judecată va vesti neamurilor. 
Nu se va sfădi, nici nu va striga, nici nu va auzi cineva pe uliţi glasul 
Lui. Trestie zdrobită nu va frînge şi feştila care pîlpîie nu va stinge 
pînă ce va scoate la biruinţă judecata Lui; şi în numele Lui vor 
nădăjdui neamurile) 20 . 

Profetul Isaia laudă bunătatea şi puterea nespusă a lui Hristos şi 
deschide neamurilor uşă mare şi vădită; vorbeşte mai dinainte de relele 
care vor veni peste iudei şi arată unirea Fiului cu Tatăl. Că zice: „Iată 
Fiul Meu, pe Care L-am ales, iubitul Meu, întru Care a binevoit sufletul 
Meu”. Iar dacă „L-a ales”, înseamnă că Hristos nu dezleagă legea veche, 
ca potrivnic al legii, nici ca duşman al Legiuitorului Vechiului Testament, 
ci ca fiind în deplină unire cu Tatăl. Proclamîndu-I bunătatea Lui, profe¬ 
tul spune: „Nu se va sfădi, nici nu va striga”. Iisus voia să-i vindece pe 
iudei, dar ei L-au respins. Hristos însă nici aşa nu li s-a împotrivit. Pro¬ 
fetul, pentru a-I arăta şi tăria Lui şi slăbiciunea lor, spune: „Trestie zdro¬ 
bită nu va frînge”. îi era uşor Domnului să-i sfărîme ca pe o trestie; 
dar ei nu erau nici trestie nevătămată, ci trestie zdrobită! „Şi feştilă 
care pîlpîie nu va stinge”. Prin aceste cuvinte profetul înfăţişează şi 
mînia aprinsă a fariseilor, dar şi puterea Lui în stare să le surpe mînia 
şi să le-o stingă cu toată uşurinţa. Cuvintele profetului arată marea 
blîndeţe a lui Iisus. 

-Dar ce? Totdeauna va fi aşa? aş putea fi întrebat. Ii va suferi pînă la 
sfîrşit Hristos să uneltească unele ca acestea şi să se înfurie? 

Nicidecum! Ci, după ce Hristos îşi va fi împlinit toată opera Sa, va 
face şi aceasta. Şi lucrul acesta l-a arătat profetul cînd a spus: „Pînă ce 
va scoate la biruinţă judecata Lui; şi în numele Lui vor nădăjdui neamu¬ 
rile”. Precum spune şi Pavel: „Fiind gata să pedepsim toată neascultarea 
cînd se va împlini ascultarea voastră” 21 . 


20 Matei 12, 17-21. 

- Ce înseamnă cuvintele: „Cînd va scoate la biruinţă judecata Lui”? 

- Cînd Fiul va împlini toată opera Lui, spune profetul, atunci va aduce 
peste ei şi răzbunarea, o răzbunare deplină. Vor suferi cumplit atunci cînd va 
sta înaintea lor strălucitor semnul Lui de biruinţă, atunci cînd va birui drep¬ 
tatea Lui şi nu le va mai rămîne nici o scuză neruşinată de împotrivire. 
Prin cuvîntul „judecată”, profetul vrea să spună: „dreptate”. 

Dar planul lui Dumnezeu nu se mărgineşte la atîta, la pedepsirea 
celor necredincioşi numai, ci şi la tragerea întregii omeniri la El. De aceea 
profetul a şi adăugat: „în numele Lui vor nădăjdui neamurile”. Apoi, ca 
să cunoşti că acest lucru se face după voinţa Tatălui, profetul, la începutul 
acestei profeţii, a întărit aceasta, odată cu cuvintele de mai înainte, spu- 
nînd: „Iubitul Meu, întru Care a binevoit sufletul Meu”. Este lămurit că 
Iubitul lucrează după voinţa Celui iubit, a Tatălui. 

„Atunci au adus la El pe un îndrăcit, orb şi mut şi l-a vindecat, îneît 
cel orb şi mut grăia şi vedea” 22 . 

III 

O, viclenie a diavolului! A astupat diavolul cele două căi prin care 
omul acela avea să creadă: şi vederea şi auzul! Dar Hristos pe amîndouă i 
le-a deschis. 

„Şi se mirau mulţimile zicînd: „Nu cumva Acesta este Fiul lui 
David?” Iar fariseii spuneau: „Acesta nu scoate pe demoni decît cu Beel- 
zebul, căpetenia demonilor ” 23 . 

Ce lucru mare spuseseră mulţimile! Totuşi fariseii nici aceasta nu o 
sufereau. Aşa după cum am spus mai înainte, pe ei îi pişcă totdeauna 
binefacerile făcute oamenilor de Hristos şi nimic nu-i întristează atît cît 
mîntuirea oamenilor. Şi doar Domnul Se îndepărtase ca să le dea prilej 
să pună capăt răutăţii lor. Dar iarăşi s-a aprins răutatea lor, pentru că 
iarăşi Domnul a făcut un bine. Se revoltaseră mai mult decît demonul! 
Acela a ieşit din trupul omului, a plecat, a luat-o la fugă, fără să ros¬ 
tească ceva; fariseii însă încercau cînd să-L ucidă, cînd să-L defaime! Dar 
pentru că nu izbuteau, Ii vătămau slava. 

Aşa 24 este invidia! Nu este păcat mai rău decît invidia. Desfrînatul 
chiar dacă simte oarecare plăcere, săvîrşeşte păcatul în scurtă vreme; 
invidiosul însă se chinuie şi se pedepseşte pe sine însuşi înaintea celui 
invidiat, iar păcatul lui nu încetează niciodată, ci lucrează necontenit. 
După cum porcul se bucură de mocirlă, iar diavolul de vătămarea 
noastră, tot aşa şi invidiosul se bucură de răul semenului său. Atunci se 
linişteşte şi răsuflă uşurat, cînd peste semenul său a venit un necaz sau o 


22. Matei 12, 22. 

23. Matei 12, 23-24. 

24. De aici începe partea morală: Despre invidie. Cuvînt foarte folositor. 








ruşine; socoteşte nenorocirile altora propriile sale bucurii, iar fericirea şi 
bunăstarea altora, propria sa nenorocire. Nu urmăreşte să aibă el bucu¬ 
rie, ci semenul său să aibă necazuri şi scârbe. Nu merită, oare, să loveşti 
cu pietre şi să stîlceşti în bătăi pe aceşti oameni ca pe cîinii turbaţi, ca pe 
diavolii afurisiţi şi ca pe iele? După cum unii gîndaci se hrănesc cu murdă¬ 
rie omenească, tot aşa şi invidioşii se hrănesc cu nenorocirile altora; sînt 
duşmanii şi vrăjmaşii oamenilor. Celorlalţi oameni le e milă cînd se jun- 
ghie un animal; dar tu, invidiosule, devii fiară, tremuri, te îngălbeneşti la 
faţă cînd vezi că unui om îi merge bine. Poate fi o nebunie mai cumplită 
decît aceasta? De aceea au putut desfrînatele şi vameşii să intre în împă¬ 
răţia cerurilor! Invidioşii erau înăuntru, dar au fost scoşi afară. Că spune 
Hristos: „Iar fiii împărăţiei vor fi scoşi afară!” 25 . Desfrînatele şi vameşii 
s-au izbăvit de păcatele lor şi au dobîndit ceea ce nicicînd nu se aşteptau; 
invidioşii însă au pierdut şi bunătăţile pe care le aveau. Şi pe bună drep¬ 
tate. Că invidia face din om diavol; face din om demon sălbatic. Invidia a 
săvîrşit cel dintîi omor; invidia n-a mai cunoscut glasul sîngelui 26 ; invi¬ 
dia a pîngărit pămîntul; mai tîrziu invidia, deschizînd gura pămîntului, a 
înghiţit şi a omorît pe Datan, Core şi Abiron şi pe tot poporul acela 27 . 

Ar putea însă cineva să-mi spună că e uşor să critici invidia; ar trebui 
mai degrabă să vedem cum putem scăpa de această boală. 

- Cum vom scăpa, dar, de acest păcat? Dacă ne vom gîndi că, după 
cum desfrânatului nu-i este îngăduit să intre în biserică, tot aşa nici invi¬ 
diosului; ba cu mult mai mult acestuia decît aceluia. Acum însă noi nici 
nu socotim invidia păcat. De aceea nici nu ne sinchisim. Dacă însă am 
ajunge să ne dăm seama bine că invidia e un mare păcat, ne-am dezbrăca 
uşor de el. Plîngi deci şi suspină! Boceşte şi roagă pe Dumnezeu! Fii 
încredinţat că eşti stăpînit de un greu păcat şi pocăieşte-te! Dacă gîndeşti 
aşa, scapi repede de boală. 

- Dar cine nu ştie că invidia este un păcat? 

- Toată lumea o ştie! Dar nu toţi au despre invidie aceeaşi părere 
proastă ca despre desfrînare şi adulter. Pe cine l-a mustrat conştiinţa 
cînd a invidiat? Cine a rugat pe Dumnezeu pentru acest păcat, ca Dum¬ 
nezeu să-i fie milostiv? Nimeni, niciodată! Dar dacă posteşte şi dă săra¬ 
cului cîţiva bănuţi şi e invidios, oricît de invidios ar fi, nu socoteşte că a 
făcut un mare păcat, deşi este stăpînit de cea mai grozavă patimă. Din ce 
pricină a ajuns Cain atît de rău? Din ce pricină Isav? Din ce pricină copiii 

25. Matei 8, 12. 

26. Fac. 4, 2-8. 

lui Laban? Din ce pricină fiii lui Iacov? Din ce pricină Core, Datan şi Abi- 
ron? Din ce pricină Maria, sora lui Moise? Din ce pricină Aaron? Din ce 
pricină însuşi diavolul? Din pricina invidiei! 

IV 

Pe lîngă acestea mai gîndeşte-te şi la aceea că tu, cu invidia ta, nu faci 
rău celui pc care-1 invidiezi, ci ţie îţi înfigi sabia în line însuţi. Cu ce l-a 
vătămat Cain pe Abel? Nu l-a trimis oare, fără să vrea, pe Abel mai 
repede în împărăţia cerurilor, iar asupra lui a adus nenumărate nenoro¬ 
ciri. Cu ce l-a vătămat Isav pe Iacov? Nu l-a îmbogăţit, oare, pe Iacov şi 
l-a făcut să se bucure de mii de bunătăţi, iar el a pierdut casa părintească 
şi a rătăcit în pămînt străin după ce l-a invidiat? Ce rău i-au făcut lui Iosif 
copiii lui Iacov cînd au împins invidia lor pînă la omor? N-au suferit ei, 
oare, de foame şi n-au ajuns în primejdie de moarte, iar Iosif a ajuns 
împăratul întregului Egipt? Cu cît invidiezi mai mult, cu atît îi faci mai 
mare bine celui invidiat. Dumnezeu rînduieşte aşa lucrurile. Cînd vede 
pe cel nevinovat nedreptăţit, îl înalţă şi mai mult, îl face şi mai strălucitor, 
iar pe tine te pedepseşte. Dacă Dumnezeu nu lasă nepedepsiţi pe cei care 
se bucură de nenorocirile duşmanilor - „Nu te bucura de căderea duşma¬ 
nilor tăi, zice Scriptura, ca nu cumva să te vadă Dumnezeu şi să nu-I 
placi Lui” 28 cu atît mai mult pe cei care invidiază pe cei care nu le-au 
făcut nici un rău. Să tăiem deci fiara cea cu multe capete. Că invidia are 
multe chipuri. Dacă cel care iubeşte pe cel care-1 iubeşte nu face nimic 
mai mult decît vameşul 29 , unde se va găsi cel care urăşte pe cel care nu i-a 
făcut nici un rău? Cum va scăpa de iad cînd este mai rău decît păgînii? De 
aceea mă doare cumplit inima, că noi, care am primit poruncă să imităm 
pe îngeri, dar, mai bine spus, pe Stăpînul îngerilor, imităm pe diavol! 
Multă este invidia chiar în biserică! Dar invidia ne stăpîneşte mai mult pe 
noi clericii decît pe credincioşi. Din pricina aceasta trebuie să ne vorbim 
noi clericii nouă înşine. Spune-mi, pentru ce invidiezi pe semenul tău? 
Pentru că-1 vezi încărcat de onoruri şi vorbit de bine? Dar nu te gîndeşti 
cît rău aduc onorurile celor care nu sînt cu luare aminte asupra lor? îi 
împing spre slava deşartă, spre mîndrie, spre îngîmfare, spre dispreţ; îi 
fac mai trîndavi; pe lîngă toate acestea onorurile se veştejesc repede. Şi 
ceea ce-i mai cumplit e că păcatele pe care le nasc onorurile rămîn 
veşnice, pe cînd plăcerea apare şi dispare. Spune-mi: pentru acestea îl 
invidiezi? 

- Dar clericul cu o funcţie înaltă, îmi poţi spune, face tot ce vrea: 
pedepseşte pe duşmani şi face bine celor ce-1 linguşesc; are mare putere. 


28. Prov. 24, 17-18. 

29. Matei 5, 46. 

- Cuvintele acestea pornesc din gura unor oameni îndrăgostiţi de 
cele din lume, din gura unor oameni lipiţi de pămînt. Pe omul duhovni¬ 
cesc însă nimic nu-1 poate mîhni.Ce rău poate să-i facă? îşi va pierde 
funcţia? Şi ce-i cu asta? Dacă a pierdut-o pe drept, este spre folosul său; 
că nimic nu supără pe Dumnezeu ca a fi preot fără să meriţi. Dacă a pier- 
dut-o pe nedrept, atunci osînda se îndreaptă spre cel ce l-a depus din 
treaptă, nu spre el; că acela care suferă o nedreptate şi o suportă cu băr¬ 
băţie dobîndeşte prin asta mai mare îndrăznire înaintea lui Dumnezeu. 
Să nu urmărim, dar, să avem funcţii înalte, să fim înconjuraţi de onoruri 
şi putere, ci să fim virtuoşi şi filozofi. Funcţiile înalte împing de multe ori 
la fapte care nu-s pe placul lui Dumnezeu. Trebuie să ai suflet tare, ca să 
îndeplineşti o funcţie înaltă aşa cum trebuie. Cel care nu are o astfel de 
funcţie filozofează vrînd-nevrînd; cel care are o funcţie înaltă însă 
păţeşte ceea ce ar păţi un bărbat care ar trăi la un loc cu o fată plăcută la 
chip şi frumoasă, dar care ar fi primit poruncă să nu se uite la ea, fără a fi 
pedepsit. Aşa e şi puterea. De aceea pe mulţi funcţia înaltă i-a făcut chiar 
fără voia lor să înjure, i-a scos din fire, le-a luat frîul limbii, le-a deschis 
uşa gurii; sufletul lor, purtat ca de vînt, scufundă corabia în cel mai mare 
adînc de păcate. Pe un om înconjurat de atît de mari primejdii îl admiri? 
Un astfel de om spui că merită imitat? Ce nebunie! In afară de cele ce 
ţi-am spus, mai gîndeşte-te cîţi duşmani, cîţi pîrîşi, cîţi linguşitori nu-1 
înconjoară! Spune-mi, merită un astfel de om să fie socotit fericit? Cine o 
poate spune? 


- Dar este lăudat de mulţime un om cu o astfel de funcţie! 

- Şi ce importanţă are? Nu poporul este dumnezeul în faţa căruia 
trebuie să dea socoteală! Cînd vorbeşti de popor, vorbeşti de alte pie¬ 
dici, greutăţi şi primejdii. Laudele poporului, cu cît îl fac mai strălucitor, 
cu atît îi măresc şi mai mult primejdiile, grijile şi tristeţile. Un om ca 
acesta nu poate deloc să răsufle sau să se odihnească; atît de cumplit stă- 
pîn are! Şi pentru ce vorbesc de odihnă şi de răsuflare? Chiar de-ar face 


mii de fapte bune, unul ca acesta cu greu va intra în împărăţia cerurilor. 
Că nimic nu pierde atîta pe un om cît slava de la oameni? îl face laş, rău, 


linguşitor, făţarnic. Pentru ce fariseii spuneau că Hristos are demon? Nu 
pentru că doreau slavă de la oameni? Pentru ce mulţimile aveau o părere 
dreaptă despre El? Nu pentru că nu erau stăpîniţi de această boală? 
Nimic, nimic nu ne face atît de nelegiuiţi şi de nebuni ca umbletul după 
slava de la oameni! Şi nimic nu ne face atît de preţuiţi şi de tari ca dispre¬ 
ţul pe care-1 aruncăm acestei slave! De aceea omul cu o funcţie înaltă tre¬ 
buie să aibă un suflet foarte tare, ca să poată ţine piept unui iureş atît de 


mare şi unui vînt atît de puternic. Cînd îi merge bine se pune pe el înain¬ 
tea tuturora; cînd i se schimbă soarta, vrea să se ascundă sub pămînt. 
Patima, dorinţa de slavă, îl copleşeşte; ea îi este şi iad şi rai. 

Spune-mi, merită invidiaţi astfel de oameni? Nu merită, oare, mai 
degrabă să-i plîngi şi să-i jeleşti? Este clar oricui. Pizmuind pe un om 
înconjurat de slava de la oameni, te asemeni cu unul care, uitîndu-se la un 
altul legat, biciuit şi sfîşiat de fiare nenumărate, i-ar pizmui rănile şi lovi¬ 
turile. Tot atîtea legături şi tot atîţia stăpîni are cîţi oameni are şi mulţi¬ 
mea. Şi ceea ce-i mai cumplit e că fiecare din aceşti oameni are o altă 
părere, că toţi îl judecă după cum îi taie capul, fără nici o cercetare şi 
aprobă părerea unuia şi a altuia. Nu-i, oare, mai cumplit acest lucru decît 
furia valurilor, decît furia furtunii? Pe un om care umblă după slava lumii 
îl încîntă uşor plăcerea slavei, dar tot atît de uşor îi şi pleacă la pămînt 
capul. Totdeauna e în mijlocul furtunii; niciodată pe vreme bună! înainte 
de a ieşi în public ca să-şi ţină discursul, tremură şi se zbate; după ce se 
întoarce acasă sau moare de tristeţe sau se bucură peste măsură; iar 
bucuria aceasta e mai cumplită decît tristeţea. Că bucuria este un rău tot 
atît de mare ca şi tristeţea se vede din urmările pe care le are bucuria 
asupra sufletului: îl face uşuratic, mîndru, dispreţuitor. Despre adevărul 
spuselor mele te poate încredinţa viaţa bărbaţilor din vechime. Cînd era 
bun David? Cînd se bucura sau cînd era strîmtorat? Cînd erau buni 
iudeii? Cînd suspinau şi chemau pe Dumnezeu sau cînd se bucurau în 
pustie şi se închinau viţelului? De aceea şi Solomon, cel care a ştiut mai 
bine decît toţi ce este bucuria, spune: „Mai bine este să te duci într-o casă 
în care se jeleşte, decît într-o casă în care se rîde” 30 . De aceea şi Hristos 
pe unii îi fericeşte, zicînd: „Fericiţi cei ce plîng” 31 , iar pe ceilalţi îi neferi¬ 
ceşte: „Vai vouă celor ce rîdeţi, că veţi plînge!” 32 Şi pe bună dreptate. 
Sufletul, cînd huzureşte, devine mai uşuratic, mai trîndav; cînd însă e 
întristat, se smereşte, se cuminţeşte, scapă de tot roiul de păcate, are gîn- 
duri mai înalte, ajunge mai puternic. 

Ştiind toate acestea, să fugim de slava ce ne-o dă lumea şi de bucuria 
născută din ea, ca să dobîndim slava cea adevărată şi veşnică, de 
care facă Dumnezeu ca noi toţi să avem parte, cu harul şi iubirea de 
oameni a Domnului nostru Iisus Hristos, Căruia slava şi puterea în vecii 
vecilor, Amin. 

30. Ecl. 7, 3. 

31. Matei 5, 4. 

32. Luca 6, 25. 

ilar Iisus, cunoscînd gîndurile lor, Ie-a zis: 

„Orice împărăţie dezbinată în sine se va pustii; 
şi orice cetate sau casă dezbinată în sine nu va dăinui. 
Şi dacă satana scoate pe stana, s-a dezbinat în sine. 
Deci cum va dăinui împărăţia lui ?» 1 

I 

Fariseii îi aduseseră şi învinuirea că scoate demonii cu Beelzebul 2 . 
Hristos însă nu i-a ţinut îndată de rău, ci le-a dat prilej ca din mai multe 
minuni să-I cunoască puterea, iar din învăţătura Sa să cunoască măreţia 
Lui. Dar pentru că fariseii stăruiau, spunînd mereu aceleaşi lucruri, Hris¬ 
tos îi mustră. Le arată Dumnezeirea Sa, în primul rînd dîndu-le pe faţă 
gîndurile lor ascunse, iar în al doilea rînd, izgonind cu uşurinţă demonii. 

învinuirea adusă de farisei lui Hristos era cu totul neruşinată. Dar, 
după cum spuneam mai înainte, invidia nu urmăreşte ce să spună, ci 
numai să spună. Cu toate acestea nici aşa Hristos nu i-a dispreţuit, ci Se 
apără cu blîndeţea proprie Lui, ca să ne înveţe să fim blînzi cu duşmanii 
noştri. Dacă duşmanii noştri ne acuză de lucruri de care habar n-avem, 
care n-au nici un temei, să nu ne înfuriem, să nu ne tulburăm, ci să le 
cerem socoteală cu toată blîndeţea. Lucrul acesta l-a făcut mai cu seamă 
Hristos, dîndu-le cea mai puternică dovadă că spusele lor erau minciuni. 
Un om care are demon nu se poartă cu atîta blîndeţe; un om care are 
demon nu cunoaşte gîndurile ascunse ale oamenilor. Fariseii nici nu 
îndrăzniseră să dea pe faţă învinuirea pe care o aduceau Domnului, ci o 
răsuceau în mintea lor şi din pricină că o bănuială ca aceasta era prea 
neruşinată, şi din pricină că se temeau de mulţime. Hristos însă le arată 
că le cunoaşte gîndurile; nu-i învinuieşte şi nici nu le dezvăluie răutatea 
în auzul tuturor, ci le dă răspunsul cuvenit, lăsînd pe seama conştiinţei 
fiecăruia mustrarea gîndurilor lor. Hristos urmărea un singur lucru 
numai: să fie de folos păcătoşilor, nu să dezvăluie păcatele lor înaintea 
lumii. Nimic nu-L împiedica, dacă ar fi voit, să-Şi lungească cuvîntul, să-i 
facă pe farisei de rîs şi, pe lîngă aceasta, să-i mai şi pedepsească foarte 

1. Matei 12, 25-26. 

2. Matei 12, 24. 

aspru. Totuşi le lasă pe toate acestea la o parte şi urmăreşte un singur 
lucru; să nu-i îndîrjească mai mult, ci sâ-i facă mai blînzi, mai capabili de 
îndreptare. 

Cum Se apără Hristos? Nu cu Sfînta Scriptură - nici n-ar fi dat aten¬ 
ţie cuvintelor Scripturii, ci dimpotrivă chiar le-ar fi răstălmăcit -, ci cu 
fapte din viaţa cea de toate zilele. „Orice împărăţie, spune El, dezbinată 
în sine, nu va dăinui; iar cetatea şi casa, dacă se împart, iute se prăbu¬ 
şesc”. într-adevăr nu aduc atîta pagubă şi stricăciune războaiele cit răz¬ 
boaiele civile. Aşa se întîmplă şi cu trupurile şi cu orice lucru. Hristos însă 
aduce deocamdată ca exemplu cazurile cele mai cunoscute. într-adevăr, 
ce este mai puternic pe pămînt decît împărăţia? Nimic! Şi cu toate acestea 
şi ea piere din pricina răscoalelor. 

- Dacă într-o împărăţie mulţimea intereselor este pricina dezbinări¬ 
lor, poţi spune asta despre o cetate, despre o casă? aş putea fi întrebat. 

- Fie că e vorba de o împărăţie, de o cetate sau de o casă, dezbinarea 
are acelaşi rezultat: pieirea. 

Cu alte cuvinte Hristos spune aşa: „Dacă Eu am demon şi cu el scot 
pe demoni, înseamnă că este dezbinare şi luptă între demoni, înseamnă 
că se scoală unii împotriva altora; iar dacă se scoală unii împotriva altora, 
puterea lor a pierit, s-a dus. „Că dacă satana scoate pe satana, s-a dezbi¬ 
nat în sine”; - n-a spus: „Scoate pe demoni”, ca să arate cît de mare înţe¬ 
legere este între ei - iar dacă s-a dezbinat a ajuns mai slab şi e pierdut; iar 
dacă e pierdut, cum mai poate scoate pe celălalt?” 

Ai văzut cît de ridicolă le e învinuirea, cît de mare prostia şi contra¬ 
dicţia lor? Nu se poate susţine că satana şi împărăţeşte şi scoate în acelaşi 
timp şi pe demoni şi că domneşte tocmai pentru pricina pentru care ar 
trebui să cadă. 

Acesta este primul răspuns dat de Hristos fariseilor. După acesta, al 
doilea. în acesta vorbeşte de ucenici. Totdeauna Hristos spulbera obiec¬ 
ţiile fariseilor nu numai într-un chip, ci în două şi trei chipuri. Vrea să le 
închidă gura lor neruşinată. Aşa a făcut şi cînd a desfiinţat sîmbăta; a dat 
ca exemplu pe David, pe preoţi şi mărturia care spune: „Milă voiesc, iar 
nu jertfă” 3 , precum şi pricina instituirii sîmbetei, că a spus: „Sîmbăta a 
fost făcută pentru om, şi nu omul pentru sîmbătă” 4 . Acelaşi lucru îl face şi 
acum. După primul răspuns, dă un al doilea răspuns, mai clar decît cel 
dintîi. Şi le spune: 

„Dacă Eu scot demoni cu Beelzebul, fiii voştri cu cine-i scot?” 5 



3. Osea 6, 6. 

4. Marcu 2, 27. 

5. Matei 12, 26. 

II 

Vezi-I şi aici bunătatea lui Hristos! Că n-a spus: „Ucenicii Mei”, nici 
„Apostolii Mei cu cine-i scot?”, ci: „fiii voştri cu cine-i scot?”, pentru ca, 
dacă fariseii ar voi să se întoarcă la aceeaşi nobleţe a apostolilor, să aibă, 
datorită acestor cuvinte ale lui Hristos, prilej de întoarcere; dar dacă vor 
rămîne încăpăţînaţi şi vor stărui în gîndurile lor să nu mai poată avea nici 
o scuză. Cuvintele lui Hristos au acest înţeles: „Fiii voştri, adică apostolii, 
cu cine scot pe demoni?”. Că apostolii scoseseră pe demoni pentru că 
luaseră puterea aceea de la Hristos. Dar pe apostoli fariseii nu i-au învi¬ 
nuit deloc, că ei nu luptau împotriva scoaterii demonilor, ci numai împo¬ 
triva lui Hristos. Hristos deci, voind să arate că spusele lor pornesc numai 
din invidie, le vorbeşte de apostoli. „Dacă Eu aşa scot pe demoni, le 
spune El, apoi cu mult mai mult apostolii, care au luat această putere 
de la Mine! Şi totuşi apostolilor Mei nu le-aţi adus această învinuire! 
Cum, dar, Mă învinuiţi pe Mine, autorul faptelor săvîrşite de ei, iar pe ei 
nu-i învinuiţi. Fapta aceasta a voastră nu vă va scăpa de osîndă, ci vă va 
face osînda şi mai cumplită”. De aceea Hristos a şi adăugat: 

„Pentru aceasta ei vor fi judecătorii voştri” 6 . 

„Pentru că apostolii sînt din neamul vostru, le spune Hristos, pentru 
că au scos şi ei demoni, pentru că au crezut în Mine şi M-au ascultat, este 
lămurit că vă vor osîndi pe voi care aţi lucrat şi aţi grăit împotriva Mea”. 

„Iar dacă Eu cu Duhul lui Dumnezeu scot demonii, atunci a ajuns la 
voi împărăţia lui Dumnezeu” 7 . 

- Ce înseamnă: „împărăţia”? 

- Venirea Mea, răspunde Domnul. 

Uită-te, că iarăşi îi atrage spre El; le vorbeşte frumos, caută să-i facă 
să-L cunoască şi le arată că ei luptă împotriva binelui lor şi împotriva 
mîntuirii lor. „Ar trebui să vă bucuraţi şi să săltaţi, le spune Domnul, că 
am venit să vă dăruiesc bunătăţile acelea mari şi nespuse, cîntate de mult 
de profeţi, că a venit timpul fericirii voastre! Dar voi faceţi cu totul dim¬ 
potrivă; nu numai că nu primiţi aceste bunătăţi, dar le mai şi defăimaţi şi 
născociţi vinovăţii neîntemeiate. 

Evanghelistul Matei spune: „Dacă Eu cu Duhul lui Dumnezeu, scot 
demonii”; iar evanghelistul Luca spune: „Dacă Eu cu degetul lui Dum¬ 
nezeu, scot demonii” 8 , prin aceste cuvinte Domnul vrea să arate că scoa¬ 
terea demonilor este lucrarea unei puteri foarte mari şi nu a unui har 
oarecare. Hristos deci conchide şi spune: „dacă lucrurile stau aşa, 


6. Matei 12, 27. 

7. Matei 12, 28. 

atunci Fiul lui Dumnezeu a venit”. N-o spune pe faţă, ci pe ocolite. Şi ca 
să nu le fie fariseilor greu cuvîntul acesta îl lasă să se înţeleagă spunînd: 
„Deci a ajuns la voi împărăţia lui Dumnezeu”. Ai văzut covîrşitoarea Lui 
înţelepciune! A arătat venirea Lui cea strălucitoare, tocmai prin învinui¬ 
rile pe care fariseii I le aduceau. Apoi, ca să-i atragă la El n-a spus numai 
atît: „A ajuns împărăţia”, ci: „A ajuns la voi”, ca şi cum le-ar fi spus: „Au 
ajuns la voi bunătăţile! Pentru ce sînteţi împotriva propriului vostru 
bine? Pentru ce duceţi război propriei voastre mîntuiri? Acesta este tim¬ 
pul despre care de demult au prezis profeţii; acesta este semnul venirii 
cîntate de ei; acestea se săvîrşesc prin putere dumnezeiască. Că se săvîr- 
şesc aceste fapte o ştiţi şi voi; şi că se săvîrşesc prin putere dumnezeiască, 
o strigă faptele. Nici nu este cu putinţă ca satana să fie mai puternic acum, 
ci neapărat slab. Iar cine este slab nu poate, ca şi cînd ar fi tare, să scoată 
pe demonul cel tare”. Hristos a grăit aşa ca să arate puterea dragostei şi 
slăbiciunea dezbinării şi certei. De aceea, cu timp şi fără timp, Hristos îi 
îndeamnă la dragoste pe ucenici Săi şi le spune că diavolul face totul ca să 
surpe dragostea. 

După ce a dat al doilea răspuns, îl dă şi pe al treilea, grăind aşa: 

„Cum poate cineva să intre în casa celui tare şi lucrurile lui să le 

jefuiască, dacă nu va lega întîi pe cel tare şi atunci să-i jefuiască 
lucrurile Iui?" 9 

Din cele spuse s-a văzut că satana nu poate scoate pe satana. Şi o ştie 
toată lumea că nu poate fi scos nici altfel, dacă nu-1 biruie mai întîi. Ce 
rezultă de aici? Ceea ce a spus şi mai înainte; dar acum o spune cu mai 
multă strălucire. Cu alte cuvinte Domnul spune aşa: „Departe de Mine de 
a Mă folosi de diavol ca de un aliat! îi duc război, îl pun în lanţuri! 
Dovada? I-am jefuit lucrurile lui!” Vezi că s-a dovedit contrariul de ce 
încercau să meşteşugească fariseii? Aceia voiau să arate că nu scoate dra¬ 
cii cu puterea Lui, ci cu puterea lui Beelzebul. Hristos însă le arată că 
scoate nu numai pe demoni, ci că-1 are legat, datorită marii Sale puteri, 
chiar pe şeful demonilor, pe Beelzebul; şi că pe acela l-a biruit înainte de 
demoni cu puterea Sa. Şi se vede lucrul acesta din cele petrecute. Dacă 
Beelzebul este şeful demonilor, iar demonii îi sînt supuşi, cum ar fi cu 
putinţă ca demonii să fie alungaţi atîta vreme cît satana, cît Beelzebul, 
nu-i nici învins, nici supus? 

Mie mi se pare că aceste cuvinte ale lui Hristos au în ele şi o profeţie, 
anume că nu numai demonii sînt „lucrurile” diavolului, ci şi oamenii care 
fac faptele diavolului. Domnul a rostit aceste cuvinte pentru a arăta că El 
nu scoate numai demoni, ci că alungă şi toată rătăcirea din lume, că 


9. Matei 12, 29. 

surpă toată vrăjitoria diavolului şi că face fără putere pe toate cele ale lui. 
Hristos n-a spus: „Va lua”, ci: „Va jefui”, arătînd că va face aceasta cu 
putere de Stăpîn. 


III 


Hristos nu-1 numeşte pe satana puternic pentru că ar fi prin fire 
puternic - să nu fie! ci pentru a arăta tirania lui de mai înainte, dobân¬ 
dită datorită trîndăviei noastre. 


„Cel care nu-i cu Mine împotriva Mea este; şi cel care nu adună cu 
Mine risipeşte” 10 . 

Iată şi al patrulea răspuns. 

„Ce vreau Eu? întreabă Hristos. Vreau să aduc pe oameni la Dumne¬ 
zeu, să-i învăţ virtutea, să le vestesc împărăţia cerurilor! Ce vor demonii 
şi diavolul? Cele potrivnice acestora. Deci cum este cu putinţă să lucreze 
împreună cu Mine cel care nu adună cu Mine, cel care nu-i cu Mine? Dar 
pentru ce spun să lucreze împreună cu Mine? Dimpotrivă, dorinţa lui 
este de a risipi cele ale Mele. Cum e cu putinţă, dar, ca satana, care nu 
numai că nu lucrează împreună cu Mine, ci şi risipeşte pe cele ale mele, să 
arate atîta unire cu Mine încît să scoată demonii cu Mine?” 

Se poate prea bine presupune că Hristos a spus aceste cuvinte nu 
numai despre diavol, ci şi despre Sine, că şi El este împotriva diavolului şi 
împrăştie pe cele ale diavolului. 

Dar m-ar putea întreba cineva: 

- Cum este „împotriva Mea cel care nu-i cu Mine”? 

- ”Prin aceea că nu adună cu Mine!”, răspunde Hristos. 

Iar dacă acest lucru este adevărat, apoi cu atît mai mult cel care-i 
împotriva lui Hristos. Dacă cel care nu lucrează împreună cu Hristos este 
duşman al lui Hristos, cu atît mai mult cel care duce război împotriva lui 
Hristos. 

Hristos a spus toate aceste cuvinte ca să arate că duşmănia Lui faţă 
de diavol este mare şi nespusă. Spune-mi, dacă ar trebui să duci război 
împotriva cuiva şi cineva n-ar vrea să-ţi dea ajutor, prin însuşi acest fapt 
n-ar fi el împotriva ta? 

Dacă în altă parte Hristos a spus apostolilor: „Cel ce nu este împo¬ 
triva voastră este pentru voi” 11 , apoi aceste cuvinte nu sînt potrivnice 
celor spuse mai înainte. într-un loc a arătat că acela este împotriva lor, în 
celălalt loc a arătat că este numai în parte cu ei, ca răspuns la cuvintele 
apostolilor: „în numele Tău scoate demoni” 12 . 



10. Matei 12, 30 

11. Luea 9, 50. 

12. Litea 9, 49. 

După părerea mea, Hristos în aceste cuvinte S-a gîndit şi la iudei, 
punîpdu-i împreună cu diavolul. Că şi iudeii erau împotriva lui Hristos şi 
împrăştiau ce aduna El. 

Că S-a gîndit şi la ei, a arătat-o grăind aşa: 

„Pentru aceasta zic vouă, că orice păcat şi defăimare se va ierta 
oamenilor” 13 . 

După ce Domnul a terminat cu apărarea, după ce a răspuns obiecţii¬ 
lor fariseilor şi după ce le-a dovedit că se obrăznicesc în zadar, îi înfrico¬ 
şează. Că pentru sfătuirea şi îndreptarea oamenilor nu-i nevoie numai de 
apărarea învăţăturilor şi de darul de a convinge pe ascultători, ci şi de 
ameninţare, aşa cum a făcut Hristos în toate împrejurările cînd a legiuit şi 
a sfătuit. 

Se pare însă că cele spuse de Hristos sînt tare neclare; dar dacă ne 
uităm cu luare aminte la ele, înţelegerea lor este uşoară. 

Să ascultăm, dar, bine aceste cuvinte. Hristos spune: 

„Orice păcat şi defăimare se va ierta oamenilor; dar defăimarea 
Duhului nu se va ierta lor. Şi celui care va zice cuvînt împotriva Fiului 
Omului i se va ierta lui; dar celui care va zice cuvînt împotriva Duhului 
Sfînt nu i se va ierta lui nici în veacul acesta, nici în cel ce va să fie” 14 . 

- Ce vrea să spună Domnul prin aceste cuvinte? 

- „Multe aţi spus împotriva Mea! zice El. Că sînt un înşelător, că sînt 
împotriva lui Dumnezeu. Vă iert acestea, dacă vă pocăiţi, şi nu vă pedep¬ 
sesc. Dar defăimarea Duhului nu se va ierta nici acelora care se 
pocăiesc”. 

- Cum e cu putinţă asta? Că a fost iertat şi acest păcat celor ce s-au 
pocăit. Mulţi din cei care au defăimat au crezut mai tîrziu şi toate păcatele 
li s-au iertat. Ce înţeles au, dar, cele spuse? Că dintre toate păcatele 
acesta singur nu se poate ierta? Pentru ce oare? 

- Pentru că despre Hristos iudeii nu ştiau cine este, dar despre Duhul 
aflaseră de multă vreme. Tot ce-au grăit profeţii au grăit prin Duhul 
Sfînt; toţi cei din Vechiul Testament aveau o idee foarte clară despre 
Duhul Sfînt. 

înţelesul cuvintelor lui Hristos este deci acesta: „Fie! spune El. Puteţi 
păcătui faţă de Mine, din pricina trupului cu care sînt îmbrăcat; dar nu 
puteţi spune şi de Duhul Sfînt: „Nu-L cunoaştem!”. De aceea defăimarea 
voastră nu vă va fi iertată şi veţi fi pedepsiţi şi aici şi dincolo”. - Mulţi au 
fost pedepsiţi numai aici; de pildă, desfrînatul din Corint 15 şi corintenii 


13. Matei 12, 31. 

14. Matei 12, 31-32. 

care s-au împărtăşit cu nevrednicie cu dumnezeieştile taine 16 . - „Dar voi, 
continuă Hristos, veţi fi pedepsiţi şi pe lumea aceasta şi pe cealaltă. Vă 
iert toată defăimarea adusă Mie înainte de răstignire! Vă iert chiar răstig¬ 
nirea! Numai pentru necredinţa voastră nu veţi fi pedepsiţi!” - Că nici cei 
care au crezut înainte de răstignire nu aveau o credinţă totdeauna 
deplină. înainte de patimi Hristos poruncea să nu-L facă nimănui cunos¬ 
cut; iar în timpul răstignirii a spus că le-a iertat lor păcatul acesta - ”Dar 
cele ce aţi spus despre Duhul Sfînt, acelea nu vor avea iertare!”. 

Că Domnul S-a gîndit la defăimările aduse Lui înainte de răstignire 
se vede din cuvintele pe care le-a adăugat: „Celui care va zice cuvînt 
împotriva Fiului Omului, se va ierta lui; dar celui care va zice cuvînt 
împotriva Sfîntului Duh, nu i se va ierta lui”. 

- Pentru ce? 

- „Pentru că Duhul Sfînt vă este cunoscut, spune Hristos, pentru că 
aţi păcătuit faţă de fapte evidente. Chiar dacă spuneţi că pe Mine nu Mă 
cunoaşteţi, dar nu puteţi spune că nu cunoaşteţi pe Sfîntul Duh, că scoa¬ 
terea demonilor şi tămăduirile sînt lucrarea Sfîntului Duh. Deci nu M-aţi 
ocărît numai pe Mine, ci şi pe Duhul cel Sfînt. De aceea osînda voastră 
este de neînlăturat şi aici şi dincolo. 

Unii oameni vor fi osîndiţi şi aici şi dincolo; alţii numai aici; unii 
numai dincolo, alţii nici aici, nici dincolo. Aici şi dincolo, ca iudeii - că au 
fost pedepsiţi şi aici, cînd au îndurat acele nemaiauzite suferinţe la căde¬ 
rea Ierusalimului; şi îndură şi dincolo cea mai cumplită pedeapsă -, ca 
locuitorii Sodomei şi mulţi alţii. Numai dincolo, ca bogatul care se pîrjolea 
în iad şi nu era stăpîn nici pe o picătură de apă; numai aici, ca desfrînatul 
din Corint; dar nici aici nici dincolo, ca apostolii, ca profeţii, ca fericitul 
Iov; că suferinţele lor nu erau osîndă, ci lupte şi încercări. 

IV 

Să ne sîrguim 17 , dar, să facem parte din aceştia din urmă! Dacă nu din 
aceştia, atunci cel puţin din cei care-şi spală aici păcatele. înfricoşător este 
scaunul acela de judecată, osînda de neînlăturat, iar chinul de nesuferit. 
Dacă vrei să nu fii pedepsit nici aici, judecă-te singur, cere-ţi singur socoteală 
de faptele tale! Ascultă ce spune Pavel: „Dacă ne-am judeca pe noi înşine, 
n-am mai fi judecaţi” 18 . Dacă faci asta şi mergi înainte pe acest drum, vei 
dobîndi şi cununa. 

- Dar cum să mă pedepsesc pe mine însumi? m-ai putea întreba. 

- Plîngi, suspină cu amar, smereşte-te, chinuieşte-te, adu-ţi aminte 
de păcatele tale, unul cîte unul. Nu mic mijloc de pedepsire a sufletului 

16. I Cor. 11, 18-32. 

17. De aici începe partea morală: Trebuie să facem fapte potrivnice păcatelor, de 
vrem să fim învredniciţi de împărăţia cerurilor. 

este acesta. Dacă ai ajuns la zdrobirea inimii, atunci ştii că prin aceasta 
mai cu.seamă se pedepseşte sufletul. Dacă ţi-ai adus aminte de păcatele 
tale,, atunci ştii cită durere se naşte de aici. De aceea Dumnezeu dă unei 
astfel de .pocăinţe că răsplată îndreptăţirea, spunînd: „Spune tu mai iutii 
păcatele tale, ca să te îndreptezi!” i:J Nu-i puţin lucru pentru îndreptarea 
ta adunarea în minte a tuturor păcatelor taie. întoarcerea lor şi pe o parte 
şi pe alta, după felul lori şi trecerea lor pe dinaintea ochilor tăi. Cel care 
face lucrai acesta ajunge Ia o atît de mare zdrobire de inimă, că socoteşte 
că mici nu merită să mai trăiască. Iar cel care a ajuns la această socoteală 
va fi mai moale ca ceara. Nu-mi vorbi mie numai de desfrînare, nici de 
adulter, nici de păcate recunoscute de toată lumea ca păcate, ci adună în 
mintea ta uneltirile tale ascunse, calomniile, grăirile de râu. deşertăciu¬ 
nile, pizmuiriie taie şi toate păcatele la fel cu acestea! Că şi pentru aceste 
păcate nu vei suferi mică pedeapsă. Cel care oeărăşte se duce în iad 20 ; 
beţivul nu’ are parie de împărăţia cerurilor 21 ; cel care nu iubeşte pe 
aproapele său supără atît de mult pe Dumnezeu, că nici mucenicia nu-i 
este de vreun folos 22 : cel care nu poartă grijă de ai săi s-a lepădat de 
credinţă 22 : cel care dispreţuieşte pe săraci este aruncat în foc 24 . Nu socoti, 
dar. mici aceste păcate, ci adună-le pe toate şi scrie-le ca într-o carte. 
Dacă îe scrii tu, Dumnezeu ţi Ie şterge, după cum dacă tu ne le scrii, Dum¬ 
nezeu ţi le şi scrie şi te şi pedepseşte. Este, dar, cu mult mai bine ca păca¬ 
tele noastre să fie scrise de noi şi să ne fie şterse sus, decît, dimpotrivă, ca 
noi să le uităm, iar Dumnezeu sâ ni le pună înaintea ochilor noştri în ziua 
cea înfricoşătoare. Aşadar, ca să nu se întîmple asta, să trecem pe dinain¬ 
tea conştiinţei noastre cu toată luarea aminte toate păcatele noastre şi 
vom vedea atunci că sîntem vinovaţi de multe păcate. Cine nu-i lipsit de 
lăcomie? Să nu-mi vorbeşti mie de o lăcomie măsurată, ci gîndeşte-te că 
şi pentru această mică lăcomie vom fi pedepsiţi. Şi pocăieşte-te! Cine nu 
oeărăşte? Dar şi ocara te aruncă în iad 25 . Cine n-a vorbit de rău în ascuns 
pe semenul său? Dar şi vorbitul de rău te lipseşte de împărăţia cerurilor. 
Cine nu s-a mîndrit? Dar şi omul mîndru este mai necurat decît toţi. Cine 
nu s-a uitat cu ochi pofticioşi? Dar şi acesta a săvîrşit adulter 26 . Cine nu 
s-a mîniat pe fratele său în zadar? Dar şi aeesta este vinovat 
sinedriului 27 . Cine n-a jurat? Dar şi jurămîntul este de la cel rău 28 . Cine 

19. Isaia 43, 26. 

20 ; Matei 5 , 22 . 

21. I Cor. 6, 10. 

22. I dor. 13, 13. 

23. I Tim : 5. 8. ! 

24. Luccl 16, 22-31. 

25. Matei 5, 22. 

26. Matei 5, 28. 

27. Matei 5, 22. 

28. Matei 5, 34-37. 

n-a jurat strîmb? Dar şi jurămîntul strîmb e mai mult decît de la cel rău. 
Cine n-a slujit lui mamona? Dar şi acesta a căzut din adevărata robie, cea 
întru Hristos 29 . Pot să numesc şi alte păcate mai multe ca acestea; dar sînt 
de ajuns şi acestea şi îndestulătoare să ducă la pocăinţă pe un om care nu 
are inima de piatră şi nu-i cu totul nesimţit. Dacă fiecare din aceste păcate 
aruncă în iad,: ce nu vor face adunate toate la un loc? 

- Atunci cum ne mai putem mîntui? mă poţi întreba. 

- Dacă vei întrebuinţa pentru fiecare păcat doctoria potrivnică păca¬ 
tului : milostenia, rugăciunile, căinţa, pocăinţa, smerenia, inima zdrobită, 
dispreţuirea averilor. Dumnezeu a pus nenumărate căi de mîntuire dacă 
vrem să luăm aminte. 

Să luăm, dar, aminte şi cu toate doctoriile acestea să ne curăţim 
rănile făcînd milostenii, lăsînd ura ce o purtăm celor ce ne-au supărat, 
mulţumind lui Dumnezeu pentru toate, postind după putere, rugîndu-ne 
cu iniină curată şi să nu ne facem prieteni cu bogăţia cea nedreaptă 30 . Aşa 
vom putea dobîndi şi iertarea păcatelor noastre şi vom dobîndi şi bunătă¬ 
ţile făgăduite, de care facă Dumnezeu ca noi toţi să ne învrednicim cu 
harul şi iubirea de oameni a Domnului nostru Iisus Hristos, Căruia slava 
şi puterea în vecii Vecilor, Amin. 

29. Matei 8, 24. 

30. Luea 16, 9. 





OMILIA XLII 


„Sau faceţi pomul bun şi rodul iui bun; 
sau faceţi pomul rău şi rodul Iui râu; 
că din rod se cunoaşte pomul” 1 . 

I 

Krislos îi ruşinează iarăşi pe farisei in alt chip; nu Se mărgineşte la 
mustrările de mai înainte. Şi nu face lucrul acesta ca să scape El de învi¬ 
nuire - erau de ajuns cele spuse mai înainte ci ca pe ei sâ-i îndrepte. 

Cu alte cuvinte. Domnul le spune aşa;,.Nici unul din voi n-a reproşat 
celor pe care i-am vindecat că n-ar fi fost vindecaţi şi nici n-a spus că e un 
lucru rău ca oamenii să fie scăpaţi de demoni”. Oricît de neruşinaţi ar fi 
fost fariseii, totuşi n-ar fi putut spune aceasta, pentru că ei nu criticau 
faptele săvârşite de Domnul, ci huleau pe Domnul, pe Cel Care le săvîr- 
şea. Lucrul acesta arată că învinuirea lor era şi împotriva dreptei raţiuni, 
şi împotriva ordinii fireşti a lucrurilor. Iar a urzi nişte învinuiri ca aces¬ 
tea, care sînt împotriva bunului simţ, înseamnă a fi de o neruşinare fără 
margini, în afară de faptul că mai faci şi rău. 

Dar uită-te că Hristos nu doreşte să se certe cu fariseii! Nu le-a spus: 
„Faceţi pomul bun. pentru că şi rodul este bun”, ci le închide cu desăvâr¬ 
şire gura şi le arată şi blîndeţea Lui şi neruşinarea lor, spu- 
nindu-lc; „Dacă vreţi sâ-Mi criticaţi faptele Mele, nu vă opresc. Numai 
eriticaţi-le cu dreaptă judecată şi fără să vă contraziceţi!” Aşa avea să fie 
dată pe faţă răutatea fariseilor şi mai lămurit, pentru că îndrăzniseră să 
crihee nişte fapte evidente. „Răutatea voastră este fără rost, le spune 
Hristos. iar spusele voastre se contrazic. Felul pomului se cunoaşte după 
rod, şi nu rodul după pom. Voi însă faceţi contrariul. Chiar dacă pomul 
face rodul, totuşi rodul ne spune de ce fel e pomul. Şi ar fi fost firesc ca 
voi sau să criticaţi şi faptele Mele şi pe Mine, Cel Ce le-am săvîrşit, sau să 
nu Mă criticaţi, dacă-Mi lăudaţi faptele. Aşa, însă, voi faceţi cu totul con¬ 
trariul. Neputînd critica faptele, fructul adică, criticaţi pomul, numin- 
du-Mă îndrăcit. Iar aceasta este curată nebunie”. Hristos spune şi acum 
ceea ce spusese mai înainte, că pomul bun nu poate să facă fructe rele şi 
nici pomul rău, fructe bune. Deci învinuirile fariseilor sînt cu totul con¬ 
trare logicii şi naturii. 


6 . 


1. Matei 12, 33. 





Apoi Domnul, pentru că n-a vorbit de El. ci de Duhul Sfînt, îi mustră 
cu asprime, zicindu-le: 

..Piti de vipere, cum puteţi grăi cele bune, răi fiind?” 2 3 

Prin aceste cuvinte Domnul îi şi ţine de râu pe farisei, dar şi demon¬ 
strează prin ei cele spuse pînâ acum. 

..Tată. le spune Hrislos. voi nu puteţi face roduri bune. pentru că sîn- 
teţi porni rai. Aşadar nu mă minunez ca grăiţi aşa. Aţi fost crescuţi rau, 
sînteţi copiii unor strămoşi rai şi aveţi sufletul râu". 

Uita-te ce acuzaţii precise le aduce! Sint fara scăpare. N-a spus: 
„Cum puteţi sa vorbiţi cele bune. cînd sînteţi pui de viperă?’’, ci le zice: 
„Cum puteţi grai cele bune, fiind răi?”. I-a numit pui de viperă pentru că 
se laudau cu strămoşii lor. Arâtîndu-le că de aici n-au nici un cîştig, le-a 
smuls înrudirea cu Avraam şi le da alţi strămoşi, pe măsura năravurilor 
lor. viperele! I-a lipsit de strălucirea numelui lui Avraam. 

„Că din prisosul inimii grăieşte gura” 1 . 

Aici Hristos arată iarăşi Dumnezeirea Sa, care cunoaşte cele 
ascunse: mai arată că oamenii vor fi pedepsiţi nu numai pentru cuvintele 
lor. ci şi pentru gîndurile lor rele şi că El. ca Dumnezeu, le cunoaşte. 
Totodată Domnul mai spune că e cu putinţă ca şi oamenii să cunoască 
in oarecare măsură gîndurile altor oameni: că e firesc ca atunci cînd rău¬ 
tatea nu mai poate fi stăpînită înăuntrul sufletului să izbucnească în afară 
prin cuvintele rostite cu gura. Deci cînd auzi pe un om spunînd cuvinte 
rele. nu socoti că numai atîta răutate are în el cît o arată cuvintele, ci gîn- 
deşte-te că izvorul e cu mult mai mare. Răutatea rostită cu cuvîntul e 
numai prisosul răutăţii dinăuntru. 

Ai văzut cit de aspru i-a mustrat pe farisei? Dacă cuvintele lor sînt 
atît de rele şi sînt născute din voinţa diavolului, gîndeşte-te cît de rea e 
rădăcina şi izvorul acestor cuvinte! E şi firesc să fie aşa; că limba, de 
multe ori, se ruşinează şi nu varsă toată răutatea; inima însă, neavînd 
nici un martor, zămisleşte fără teamă oricîte rele vrea; că de Dumnezeu 
nu se sinchiseşte. Aşadar, întrucît cuvintele sînt rostite înaintea tuturora 
şi cercetate de oameni, iar gîndurile inimii ascunse, de aceea răutatea 
limbii e mai mică, iar a inimii mai mare. Cînd mulţimea gîndurilor inte¬ 
rioare ajunge nespus de mare, atunci tainele inimii ies afară cu mult zgo¬ 
mot. După cum cei ce varsă la început se silesc să-şi ţină înlăuntru sucu¬ 
rile care le dau asalt, dar cînd sînt biruiţi scot pe gură multă murdărie, tot 
aşa şi oamenii care au în inimile lor gînduri rele şi vorbesc de rău pe 
semenii lor. 

2 . Matei 12 , 34 . 

3 . Matei 12 . 34 . 







„Omul cel bun din comoara cea bună scoate pe cele bune, iar omul 
rău din comoara cea rea scoate pe cele rele” 4 . 

II 

„Să nu socotiţi, spune Hristos, că lucrul acesta se întîmplă numai 
cînd e vorba de răutate, ci şi cînd e vorba de bunătate. Bunătatea 
dinăuntrul unui om e mai mare decît o arată cuvintele”. 

Cu aceste cuvinte Domnul a arătat că trebuie să-i socotim pe farisei 
mai răi decît îi arată cuvintele, iar pe El mai bun de cum H arată spusele 
Sale. Prin „comoară” Domnul vrea să arate mulţimea gîndurilor inimii. 

Apoi le măreşte iarăşi frica şi le spune: „Să nu socotiţi că totul se 
mărgineşte la asta şi la osînda oamenilor! Nu! Toţi cei care nutresc astfel 
de gînduri rele vor primi cea mai cumplită pedeapsă”. Şi n-a spus: 
„Voi”,că voia să dea învăţătura aceasta întregului neam omenesc; dar, în 
acelaşi timp, voia şi să-Şi îndulcesacă cuvintele Sale. 

„Dar vă zic vouă că pentru orice cuvînt deşert, pe care îl vor rosti 
oamenii, vor da seamă în ziua judecăţii” 5 . 

Prin „cuvînt deşert” se înţelege cuvîntul care nu corespunde fapte¬ 
lor: minciuna, calomnia. Unii tîlcuitori spun că prin „cuvînt deşert” se 
înţelege un cuvînt grăit fără rost, de pildă cuvintele care dau naştere la rîs 
nesăbuit sau cuvintele de ruşine, neruşinate şi nepotrivite. 

„Că din cuvintele tale te vei îndrepta şi din cuvintele tale te vei 
osîndi” 6 . 

Ai văzut că tribunalul nu e aspru? Că pedepsele sînt uşoare? Judecă¬ 
torul nu-ţi va hotărî osînda întemeiat pe cuvintele pe care altul le-a spus 
despre tine, ci pe cuvintele pe care tu însuţi le-ai grăit. Iar aceasta este cea 
mai desăvîrşită dreptate. Tu eşti stăpîn şi să le spui şi să nu le spui. 

Aşadar, nu trebuie să se neliniştească şi să tremure cei vorbiţi de 
rău, ci cei care vorbesc de rău. Nu sînt siliţi să se dezvinovăţească cei vor¬ 
biţi de rău de cuvintele rele pe care le-au auzit, ci cei care vorbesc de rău, 
pentru cuvintele pe care le-au vorbit. Pe aceştia îi ameninţă toată pri¬ 
mejdia. Trebuie să fie deci fără grijă cei vorbiţi de rău; nu vor fi traşi la 
răspundere pentru cuvintele rele spuse de alţii! Trebuie să se neliniş¬ 
tească şi să tremure cei câre vorbesc de rău, pentru că ei vor fi tîrîţi în 
faţa înfricoşătoarei judecăţi pentru cele ce au grăit. Aceasta e o cursă a 
diavolului; că păcatul acesta al vorbitului de rău nu are nici o plăcere, ci 


4 . Matei 12 , 35 . 

5 . Matei 12 , 36 . 

6 . Matei 12 , 37 . 










numai paguba. Omul caro vorbeşte de rău strînge în sufletul său comoară 
rea. Daca omul care are în el un germene de boală se îmbolnăveşte el mai 
inii:, cu mult mai mult cel care strînge în el însuşi răutatea, care e mai 
amară docil orice germene de boală, va suferi cele mai grele chinuri, 
pentru că îşi bagă în suflet o cumplită boală. Şi se vede aceasta din cele ce 
scoate pe gură. Dacă pe ceilalţi ii supără atîta vorbele lui, cu mult mai 
mult supăra sufletul care le zămisleşte. Cel care vorbeşte de rau pe altul 
se pierde pe ei însuşi mai întâi, după cum cel care calcă pe foc se frige, cel 
care se izbeşte de oţel se vatama, iar cei care loveşte într-un cui sânge¬ 
rează. Dar cei care ştie să sufere cu curaj nedreptatea este oţel, cui şi foc, 
pe cind cei care pune la cale şi săvîrşeşte nedreptatea este mai slab decît 
lutul. Aşadar nu e rău să fii nedreptăţit, ci e rău să nedreptăţeşti şi să nu 
ştii să înduri nedreptatea. Cîte nedreptăţi n-a îndurat David? Cîte 
nedreptăţi n-a făcut Saul? Şi cine a ajuns mai puternic şi mai fericit? Cine 
a ajuns mai de plins şi mai de jelit? Nu. oare, Saul, cel care a nedreptăţit? 
Uiţă-te! Saul i-a făgăduit iui David că dacă va răpune pe Goliat îl va face 
ginere şi-i va da cu dragă inimă pe fiica sa de soţie 7 8 . David a răpus pe 
Goliat, dar Saul nu s-a ţinut de cuvînt; nu numai că nu i-a dat pe fiica lui, 
dar căuta să-l şi omoare. Şi cine a ajuns mai strălucit? Nu era, oare, Saul 
strîns de gît de tristeţe şi de demonul cel viclean, iar David strălucea mai 
mult decît soarele prin victoriile sale şi prin dragostea lui dc Dumnezeu? 
Iarăşi, cînd femeile cîntau spre slava lui David 3 , n-a fost Saul sufocat de 
invidie, iar David, care a suferit totul în tăcere, a cucerit pe toţi şi i-a legat 
strîns de el? Dar cînd l-a avut în mină pe Saul şi nu i-a făcut nimic 9 , cine a 
fost iarăşi fericit şi cine a fost ticălos? Cine a fost mai slab şi cine a fost mai 
puternic? Nu David, care nu s-a răzbunat pe Saul nici cînd avea dreptul 
să se răzbune? Şi pe bună dreptate! De ce? Şi Saul avea de aliat şi ajutor 
ostaşi înarmaţi, pe cînd David, dreptatea mai puternică decît mii de 
ostaşi. De aceea lui David, deşi fusese prigonit pe nedrept de Saul, nici nu 
i-a trecut prin minte să-l omoare, cu toate că avea tot dreptul să o facă. 
Ştia din cele petrecute mai înainte că nu săvîrşirea răului te face mai 
puternic, ci suferirea răului. Ce poţi spune de Iacov? N-a fost, oare, 
nedreptăţit de Laban? N-a îndurat rele de la el? Dar cine a fost mai puter¬ 
nic? Laban, care avîndu-1 în mîini pe Iacov nu îndrăznea să-l atingă, ci se 
temea şi tremura, sau Iacov, care, fără arme, fără ostaşi, ajunsese pentru 
Laban mai de temut decît mii de împăraţi? 


7. I Regi capitolele 17 şi 8. 

8. I Regi 18, 7. 









III 


Dar ca să vă dau şi o altă dovadă mai puternică decît cele spuse, voi 
vorbi tot de David, dar despre faptele lui contrare celor amintite mai 
înainte. Cînd a suferit nedreptatea a fost puternic; cînd a săvîrşit nedrep¬ 
tatea a fost mai slab decît toţi. I-a făcut rău lui Urie şi s-a schimbat rîn- 
duiala. Slăbiciunea a trecut de partea celui care a făcut răul, iar pute¬ 
rea, de partea celui ce a suferit răul. Urie, mort fiind, a răvăşit casa lui 
David; David, împărat şi viu, n-a avut nici o putere, iar Urie, numai gene¬ 
ral şi ucis, a întors pe dos toată viaţa lui David 10 . 

Vreţi să vă fac în alt chip mai clare spusele mele? Să cercetăm şi pe 
cei care se răzbună chiar cînd au dreptate. Ştie toată lumea că aceia care 
fac rău sînt mai ticăloşi decît toţi ticăloşii, pentru că poartă război pro¬ 
priului lor suflet. 

- Dar cine s-a răzbunat pe bună dreptate şi a aprins nenumărate rele 
şi a adus asupra sa necazuri şi dureri? 

- Ioab, generalul lui David 11 . El a aprins şi războiul şi a suferit şi o mulţi¬ 
me de rele. Nu s-ar fi întîmplat nimic dacă Ioab ar fi ştiut să filozofeze. 

Să fugim, dar, de acest păcat! Să nu facem rău semenului nostru nici 
cu cuvîntul, nici cu fapta. Hristos n-a spus: „Dacă-1 vei vorbi de rău şi-l 
vei duce în faţa judecăţii”, ci atît: „Dacă-1 vei vorbi de rău chiar în tine 
însuţi, şi atunci vei primi cea mai cumplită pedeapsă”. Chiar dacă este 
adevărat ceea ce spui, chiar dacă le spui fiind convins de adevărul spuse¬ 
lor tale, şi atunci vei fi pedepsit! Dumnezeu te va pedepsi nu pentru cele 
săvîrşite de cel grăit de rău, ci pentru cele ce tu le-ai grăit despre el! Că 
„din cuvintele tale te vei osîndi”, a spus Hristos. N-ai auzit că şi fariseul, 
cînd a vorbit de rău pe vameş, a spus adevărul, a vorbit de păcate cunos¬ 
cute de toată lumea, n-a dat la iveală păcatele tăinuite ale vameşului şi 
totuşi a primit cea mai mare pedeapsă 12 ? Dacă nu trebuie să judecăm şi să 
osîndim păcatele altora, pe care le ştie toată lumea, cu mult mai mult 
păcatele de care nu sîntem siguri. Păcătosul are Judecătorul său. Nu răpi, 
dar, dreptul de judecată al Unuia-Născut! Lui îi este rezervat scaunul de 
judecată. Vrei să judeci şi tu? Ai şi tu un scaun de judecată, care îţi aduce 
mult cîştig şi nici o pagubă. Ia-ţi conştiinţa ta judecător! Adu înaintea ei 
toate păcatele tale. Cercetează 13 toate păcatele sufletului tău, cere-i amă¬ 
nunţită socoteală şi spune-i: „Pentru ce ai îndrăznit să faci cutare şi 
cutare păcat?” Iar dacă nu vrea să-ţi judece păcatele tale şi le judecă pe 
ale altora, grăieşte-i aşa: „Nu te judec pentru păcatele altora! Nu pentru 


10. II Regi 12, 11-14. 

11 II Regi 3, 21-39. 

12. De aici începe partea morală: Despre lăcomie şi nedreptate. Cel ce face nedrep¬ 
tate este mai păgubit decît cel nedreptăţit. 

13. leuca lâ, 10-14. 

acelea te-am chemat să te dezvinovăţeşti! Ce te priveşte pe tine dacă altul 
este păcătos? Te întreb pe tine: Pentru ce ai săvîrşit cutare şi cutare 
păcat? Apără-te pe tine, nu acuza pe altul! Uită-te la păcatele tale, nu la 
ale altora!” Chinuie-ţi cu astfel de întrebări necontenit sufletul! Iar dacă 
nu are nimic de spus, dacă îi este ruşine să le spună, snopeşte-1 în bătăi, 
ca pe o slujnică mîndră şi desfrînată. Aşază în fiecare zi înaintea ta acest 
scaun de judecată! Zugrăveşte în faţa minţii tale rîul cel de foc, viermele 
cel neadormit şi toate celelalte chinuri din iad! Nu-ţi lăsa sufletul să facă 
cîrdăşie cu diavolul! Nu-i îngădui sufletului tău să-ţi spună cu neruşinare: 
„Diavolul a venit la mine, el a uneltit împotriva mea, el m-a ispitit!”, ci 
grăieşte-i aşa: „Dacă tu nu vrei, toate uneltirile diavolului sînt de prisos!” 
Dacă-ţi spune iarăşi: „Sînt îmbrăcat cu trup, am pe mine carne, locuiesc 
în lume, trăiesc pe pămînt!”, răspunde-i: „Toate acestea sînt scuze şi pre¬ 
texte! Şi cutare are carne, este trăitor în lume şi locuitor pe pămînt şi 
totuşi face fapte vrednice de laudă! Şi tu, cînd faci o faptă bună, o faci tot 
îmbrăcat în trup!” Dacă se supără cînd îi vorbeşti aşa, nu-ţi lua mîna de 
pe el, că nu moare dacă-1 baţi, ci-1 izbăveşti de moarte. Dacă-ţi spune 
iarăşi: „Cutare m-a supărat!”, răspunde-i: „Tu însă poţi să nu te superi! 
De multe ori ţi-ai stăpînit mînia!” Dacă îţi spune iarăşi: „Frumuseţea 
cutărei femei mă face să-mi zboare mereu gîndul la ea!”, răspunde-i: 
„Poţi să te stăpîneşti!” Dă-i pilde pe cei care au biruit ispita, dă-i 
pildă pe cea dintîi femeie care n-a scăpat de pedeapsă, deşi a spus: „Şar¬ 
pele m-a amăgit” 14 . 


IV 


Cînd îţi cercetezi aşa păcatele tale, să nu fie nimeni de faţă, să nu te 
tulbure nimeni! După cum judecătorii cînd dau sentinţa stau după o per¬ 
dea, tot aşa şi tu, în loc de perdea, caută timp şi loc liniştit. Cînd te scoli de 
la masă după cc ai cinat şi tc duci să tc culci, judecă-ţi laptele talc. Accsta-i 
timpul cel mai potrivit. Iar loc este patul şi camera de culcare. Aceasta a 
poruncit-o şi profetul, cînd a spus: „Căiţi-vă de cele ce aţi grăit în inimile 
voastre în aşternuturile voastre!” 15 Pedepseşte-ţi cumplit sufletul pentru 
mici păcate, ca să nu săvîrşeşti păcate mari. Dacă faci lucrul acesta în fie¬ 
care zi, vei sta cu îndrăznire în faţa acelui înfricoşător scaun de judecată. 
Aşa a ajuns Pavel curat. Pentru aceea şi spunea: „Dacă ne-am judeca pe 
noi înşine, n-am mai fi judecaţi” 16 . Aşa curăţea Iov păcatele fiilor săi 17 . 
Dacă aducea jertfă pentru păcatele lor neştiute, cu atît mai mult le cerea 



14. Fac. 3, 13. 

15. Ps. 4, 4. 

16. / Cor. 11, 31. 

17. Iov 1, 5. 







socoteală pentru cele ştiute. Dar noi nu facem aşa, ci cu totul dimpotrivă. 
Abia ne-am băgat sub aşternut că şi începem să ne gîndim la cele lumeşti. 
Unii bagă în sufletul lor gînduri ruşinoase, alţii se gîndesc la banii daţi cu 
camătă, la afaceri şi la treburi vremelnice. Cînd avem o fată o păzim cu 
toată străşnicia; dar ceea ce ne este mai de preţ decît fata noastră, sufle¬ 
tul, pe acesta îl lăsăm să se desfrîneze, să se pîngărească şi-l împuiem cu 
mii şi mii de gînduri rele. Dacă dragostea de averi, dragostea de petre¬ 
ceri, dragostea de trupuri frumoase, dacă dragostea de răzbunare sau 
oricare altă dragoste păcătoasă vrea să intre în sufletul nostru. îi deschi¬ 
dem largi uşile sufletului, o atragem înăuntru, o chemăm şi-i dăm toată 
libertatea să se aşeze înăuntrul nostru. Ce poate fi mai groaznic ca a lăsa 
să fie pîngărit ceea ce este mai de preţ în noi. sufletul, de atîtea păcate şi 
pînă întru atîta să se desfăteze de ele pînă ce se satură? Dar păcatele n-au 
niciodată saţiu! De aceea păcatele te părăsesc numai atunci cînd te ia 
somnul. Dar, mai bine spus, nici atunci, că şi visele şi vedeniile din somn 
îţi aduc înainte aceleaşi păcate! Din pricina asta şi cînd se face ziuă săvîr- 
şim de multe ori tocmai faptele pe care le-am trăit în vis. Nu laşi să-ţi 
intre un pic de praf în ochi, dar nici nu te uiţi că în suflet intră atîtea şi 
tîrăşte după el povara unor atît de mari păcate! Cînd vom mai putea 
scoate din sufletul nostru această murdărie pe care o depunem în fiecare 
zi? Cînd vom tăia spinii? Cînd vom semăna seminţele cele bune? Nu ştii 
că a venit timpul secerişului? Şi noi nici n-am desfundat pămîntul! Ce 
vom spune dacă vine Lucrătorul şi ne întreabă ce am făcut? Ce-I vom 
răspunde? Că nu ne-a dat nimeni seminţe? Dar eu în fiecare zi am arun¬ 
cat seminţele! Că n-a tăiat nimeni spinii? Dar eu în fiecare zi am ascuţit caz¬ 
maua! Că nevoile vieţii ne-au copleşit? Dar pentru ce nu te-ai răstignit pe 
tine lumii! 18 . Dacă cel care a dat talantul înapoi a fost numit „slugă 
vicleană” 19 , nu pentru că nu l-a dat înapoi, ci pentru că n-a adus doi în loc 
de unul, apoi gîndeşte-te ce ne vor auzi urechile cînd noi am şi stricat talantul 
pe care l-am primit! Dacă acela a fost legat şi aruncat acolo unde este scrîşne- 
tul dinţilor 20 , ce vom păţi noi, care amînăm de la o zi la alta, care pregetăm, 
deşi mii şi mii de fapte ne îndeamnă spre virtute? Care fapt de pe lumea asta 
nu-i în stare să te îndemne spre virtute? Nu vezi cît de trecător e traiul pe pă- 
mînt? Nu vezi cît de puţin eşti sigur de ziua de mîine? Nu vezi cît te obo- 
se.şli pentru lucrurile de pe lumea aceasta? Nu vezi cîtă sudoare? Săvîr- 
şe.şli, oare, virtutea eu osteneala, iar păcătui, fără osteneală? Nu! Ei 

1». Gal. 6. 14. 

1!). Mulai 25. 2ii. 
20. Mulai 25, 20. 







bine, dacă şi pentru virtute şi pentru păcat trebuie să te osteneşti, pentru 
ce nu vrei să te osteneşti pentru virtute, care îţi aduce mare cîştig? Dar, 
mai bine spus, sînt virtuţi care nu cer nici o osteneală. Ce oboseală cere să 
nu vorbeşti de rău, să nu minţi, să nu te juri, să laşi ura ce o porţi semenu¬ 
lui tău? Nici o oboseală! Dimpotrivă, săvîrşirea acestor păcate cere obo¬ 
seală şi aduce peste tine multe griji. Ce cuvînt de apărare mai putem avea 
noi, ce iertare, cînd nu facem nici aceste fapte bune care nu ne costă nici 
un pic de oboseală? De aici se vede că noi din lene şi trîndăvie nu facem 
nici acele fapte bune care nu ne cer vreo osteneală. 

Gîndindu-ne, dar, la toate acestea, să fugim de păcat şi să îmbrăţi¬ 
şăm virtutea, ca să avem parte şi de bunătăţile cele de aici, şi de cele vii¬ 
toare, cu harul şi cu iubirea de oameni a Domnului nostru Iisus Hristos, 
Căruia slava şi puterea în vecii vecilor, Amin. 







OMILIA XLIII 


« Atunci I-au răspuns unii din cărturari şi farisei, zicînd: 
învătătorule, vrem să vedem de la Tine semn!” 

Iar El răspunzînd a zis: 

„Neam viclean şi desfrînat cere semn, şi semn nu i se va da 
decît semnul lui Iona proorocul * 1 

I 

Poate fi o prostie mai mare, poate fi o lipsă mai mare de credinţă 
decît prostia acestor cărturari şi farisei, care, după atîtea minuni, îi spun. 
ca şi cum n-ar fi făcut nici una: „Vrem să vedem de la Tine semn!”? 

- Pentru ce grăiau aşa? 

- Ca să-L atace iarăşi. Pentru că Hristos le astupase gura şi le legase 
limba lor neruşinată o dată, de două ori şi de mai multe ori, ei vin iarăşi la 
fapte. De aceea s-a minunat şi evanghelistul, că a spus: „Atunci I-au răs¬ 
puns unii din cărturari , cerîndu-I semn” 2 . 

- Cînd atunci? 

- Cînd se cuvenea ca fariseii şi cărturarii să se plece înaintea lui Hris¬ 
tos, să-L admire, să se minuneze şi să I se închine; tocmai atunci nu s-au 
depărtat de viclenia lor. De cîtă linguşeală şi ironie nu sînt pline cuvintele 
lor? Nădăjduiau că aşa îl atrag de partea lor! Dar ei cînd îl ocărăsc, cînd îl 
linguşesc, cînd îl numesc îndrăcit, cînd învăţător. Şi o faptă şi alta por¬ 
neşte tot din sufletul lor viclean, deşi spusele sînt potrivnice unele altora. 
De aceea şi Domnul îi mustră cu asprime. Cînd fariseii îi vorbeau cu 
asprime şi îl ocărau, Domnul le vorbea cu blîndeţo: cînd însă îl lingu¬ 
şeau, le grăieşte mustrător şi cu multă tărie, arătîndu -le ca este mai pre¬ 
sus şi de mînie, şi de linguşeală. Nici nu izbucneşte in mînie cînd cineva 
se poartă rău cu El, şi nici nu se înmoaie cînd îl linguşeşte cineva. 

Uită-mi-Le că şi atunci cînd Hristos îi ocărăşte, propriu-zis nu-i ocă- 
ruşte, ci le arată cît de răi şi de vicleni sînt. Căci ce le spune Domnul? 
..Neam viclean şi desfrînat cere semn”. Cu alte cuvinte Hristos le spune 
aşa: ..Ce e de mirare că vă purtaţi aşa cu Mine, pe Care deocamdată nu 
!Yln cunoaşt eţi, cînd v-aţi purtat aşa şi cu Tatăl Meu, despre Care ştiaţi atît 


1. Matei 12, 21! 21). 
i:. Murai !!. 11. 

de multe lucruri? L-aţi părăsit pe Tatăl Meu şi aţi alergat la demoni, atră- 
gînd la ei şi pe alţi desfrînaţi”. Profetul Iezechiel tot aşa îi ocăra continuu 3 . 
Domnul a spus aceste cuvinte ca să le arate fariseilor că este un acord 
desăvîrşit între El şi Tatăl. Voia să le arate că purtarea lor nu se deose¬ 
beşte de purtarea strămoşilor lor; voia să le descopere gîndurile lor 
ascunse şi să le arate că din făţărie şi ca duşmani cereau semn. I-a numit 
„neam viclean”, pentru că totdeauna au fost nerecunoscători faţă de 
binefăcătorii lor, pentru că ajungeau mai răi cînd li se făcea bine. Iar 
acesta e semn de cea mai mare viclenie şi răutate. I-a numit „neam 
desfrînat”, pentru a le arăta şi necredinţa lor de mai înainte şi cea de 
acum. Cu aceste cuvinte Hristos arată din nou egalitatea Sa cu Tatăl; că 
necredinţa în Hristos îi face desfrînaţi, aşa cum desfrînaţi erau numiţi 
cînd nu credeau în Tatăl. 

- Apoi ce le mai spune, după ce i-a ocărit? 

- „Şi semn nu i se va da, decît semnul lui Iona proorocul”. 

Iată că vorbeşte de pe acum despre învierea Sa şi face să fie crezută, 
slujindu-Se de un simbol. 

- Dar ce? Nu i s-a dat neamului acestuia semn? aş putea fi întrebat. 

- Nu i s-a dat semn la cererea fariseilor! Hristos nu făcea semne ca 
să-i aducă la El pe farisei - că îi ştia învîrtoşaţi la inimă -, ci ca să-i 
îndrepte pe ceilalţi. Sau acesta trebuie să fie răspunsul la întrebarea 
pusă, sau că nu vor primi un semn la fel ca acela. Că semn lor li s-a dat, 
cînd, prin pedepsirea lor, au cunoscut puterea lui Hristos. 

Prin aceste cuvinte Hristos îi ameninţă acoperit oarecum, ca şi cum 
le-ar spune: „V-am făcut mii şi mii de binefaceri; nici una din aceste bine¬ 
faceri nu v-a îndreptat spre Mine, nici n-aţi voit să vă închinaţi puterii 
Mele. Dar veţi cunoaşte prin suferinţele ce le veţi îndura puterea Mea, 
cînd veţi vedea Ierusalimul prăbuşit la pâmînt, cînd veţi vedea zidurile 
lui dărimate, cînd veţi vedea templul numai ruine, cînd vă veţi pierde 
patria şi libertatea de mai înainte, cînd veţi cutreiera iarăşi pe întreaga 
faţă a pămîntului ca nişte fugari, fără casă şi fără patrie”. Toate acestea 
s-au întîmplat după răstignire. „Acestea vă vor fi vouă în loc de mari 
semne”. Şi mare semn este că nenorocirile venite atunci peste iudei mai 
sînt încă şi astăzi pe capul lor! Nenumăraţi oameni au încercat, dar nici 
unul n-a reuşit să îndepărteze sentinţa pronunţată odată asupra lor. Dar 
Hristos nu le spune asta! Lasă ca timpul să facă clare cuvintele Sale. Deo¬ 
camdată le vorbeşte despre învierea Sa, pe care aveau s-o cunoască bine 
prin suferinţele pe care aveau să le îndure mai tîrziu. 

„Că precum lona, le spune Hristos, a fost în pîntecele chitului trei 
zile şi trei nopţi, tot aşa va fi şi Fiul Omului în inima pămîntului, trei 
zile şi trei nopţi” 4 

Nu le-a spus pe faţă că va învia. Ar fi rîs de El. A lăsat să se înţeleagă 
usta, pentru ca ei să creadă că Domnul ştia mai înainte de învierea Sa. Că 
fariseii ştiau într-adevăr că Domnul va învia se vede de acolo că au spus 
lui Pilat: „Amăgitorul Acela a spus încă pe cînd era viu: „După trei zile 
voi învia” 5 , cu toate că ucenicii nu cunoşteau aceasta; că ei, înainte de 
înviere, erau mai nepricepuţi decît fariseii; de aceea fariseii s-au şi osîndit 
pe ei înşişi. 

II 

Vezi cît de precis vorbeşte Domnul de învierea Sa, deşi face numai 
aluzie la ea? N-a spus: „în pămînt'’, ci: „în inima pămîntului”, ca să arate 
şi mormîntul şi ca nimeni să nu spună că moartea a fost aparentă. A îngă¬ 
duit să stea trei zile în mormînt, ca să dea adeverire că a murit. Moartea 
Lui nu este adeverită numai prin răstignirea pe cruce, nici numai prin 
faptul că toţi au văzut că Şi-a dat duhul, ci şi prin timpul zilelor cît a stat 
în mormînt. Despre înviere aveau să dea mărturie toate evenimentele de 
mai tîrziu; dar moartea Sa pe cruce ar fi fost pusă la îndoială dacă n-ar fi 
fost atunci multe semne şi minuni care să dea mărturie; iar dacă ar fi fost 
pusă la îndoială moartea pe cruce, s-ar fi pus la îndoială şi învierea. Din 
pricina aceasta Domnul numeşte moartea Sa: „semn”. Dacă n-ar fi fost 
răstignit, n-ar fi fost dat semnul. De aceea citează simbolul, pe lona, ca să 
fie crezut adevărul. Spune-mi, închipuire a fost şederea lui lona în pînte¬ 
cele chitului? N-o poţi spune! Prin urmare n-a fost închipuire nici şede¬ 
rea lui Hristos în inima pămîntului. Că nu e cu putinţă ca simbolul să fie 
adevăr, iar adevărul, închipuire. Pentru aceasta, pretutindeni vestim 
moartea Lui şi la taina sfintei euharistii şi la botez şi la toate celelalte. De 
aceea şi Pavel strigă cu mare glas: „Mie să nu-mi fie a mă lăuda decît în 
crucea Domnului nostru Iisus Hristos” 6 . Din acestea se vede că aceia care 
împărtăşesc părerile ereticului Marcion sînt fiii diavolului, că ei înlătură 
tot ceea ce Hristos a căutat să nu fie desfiinţat; iar diavolul s-a sîrguit fel şi 
chip să le desfiinţeze, adică crucea şi patimile Sale. Pentru aceasta a spus 
Domnul şi în alt loc: „Stricaţi templul acesta şi în trei zile îl voi ridica” 7 ; 
şi: „Vor fi zile cînd se va lua de la ei Mirele” 8 ; iar acum: „Nu i se va da 
semn decît semnul lui lona proorocul”. Prin aceste cuvinte Hristos arată 

4. Matei 12, 40. 

5. Matei 27. 3. 

că va pătimi pentru ei, dur că ei nu vor cîştiga nimic; aceasta a arătat-o şi 
mai tîrziu. Şi cu toate că Domnul ştia aceasta, totuşi a voit să moară! Atît 
de mare este purtarea Lui de grijă de oameni! Ca să nu socoteşti că iudeii 
se vor purta ca şi ninivitenii, că se vor pocăi; ca să nu socoteşti că după 
cum cetatea ninivitenilor a fost scăpată de distrugere şi după cum locui¬ 
torii ei s-au pocăit, tot aşa se vor pocăi şi iudeii după înviere, ascultă-L pe 
Domnul că le prevesteşte cu totul altă soartă. Că nu vor culege nici un 
rod, spre propriul lor bine, din moartea şi patimile Domnului, ci vor 
suferi chinuri nemaiauzite, a arătat-o Hristos prin pilda cu demonul ieşit 
din om 9 . Deocamdată le spune că nu din vina Lui vor îndura mai tîrziu 
mari nenorociri; le arată că pe bună dreptate le vor suferi. Prin pilda cu 
demonul ieşit din om, Hristos înfăţişează nenorocirile iudeilor şi pustii¬ 
rea ce va veni peste ei; dar deocamdată le arată că pe bună dreptate le 
vor suferi pe toate acestea. Aşa a făcut şi pe vremea Vechiului Testa¬ 
ment. Cînd avea să şteargă Sodoma de pe faţa pămîntului, i-a spus mai 
înainte lui Avraam că nu din vina lui se întîmplă aceasta; i-a arătat cît de 
rară e virtutea în Sodoma, încît nu s-au găsit, în nişte cetăţi atît de mari, 
nici zece oameni care să fi ales calea virtuţii 10 . Şi cu Lot la fel; a pogorît 
foc din cer după ce i-a arătat lipsa de ospitalitate a sodomenilor şi amo¬ 
rurile lor ruşinoase. La fel a făcut şi cînd a dat potopul pe pâmînt. Prin 
fapte i-a arătat lui Noe că nu din vina lui trimite potopul pe pămînt 11 ; la 
fel şi cu Iezechiel, cînd era în Babilon, l-a făcut să vadă nenorocirile Ieru¬ 
salimului 12 ; la fel şi cu Ieremia, cînd i-a spus: „Nu te ruga pentru poporul 
acesta!” 13 , îi arată că nu el este de vină: „Oare nu vezi ce fac aceştia?” 14 . Şi 
ceea ce a făcut totdeauna o face şi acum. 

- Ce spune Hristos? 

- „Bărbaţii n in ivite ni se vor scula şi vor osîndi neamul acesta, că 
s-au pocăit la predica lui Iona. Şi iată mai mult decîl Iona este aici 

„Iona, spune Hristos, era rob, Eu Stăpîn; el a ieşit din chit, Eu am 
înviat din moarte; Iona a predicat pieirea. Eu am venit binevestind 
împărăţia; ninivitenii au crezut fără vreo minune, Eu am făcut multe 
minuni; ninivitenii n-au auzit mai mult decît cuvintele lui Iona, Eu am 
predicat o filozofie care biruie orice filozofie; Iona a venit ca slujitor. Eu 
am venit fiind însuşi Stăpînul şi Domnul universului. N-am venit ame- 
ninţînd, nici cerînd socoteală, ci aducînd iertare; ninivitenii erau nişte 

9. Matei 12, 43-45. 

10. Fac. 18. 60-19, 28. 

11. Fac. cap. 6 şi 7. 

12. lez. cap. 5. 

13. Ier. 7. 15. 

14. Ier. 7, 16. 

15. Matei 12, 41. 

barbari, iudeii au ascultat cuvintele a nenumăraţi profeţi; despre Iona 
nimeni n-a profeţit; despre Mine, toţi; iar faptele adeveresc cuvintele; 
Iona a luat-o la fugă, voind să plece, ca să nu fie batjocorit de niniviteni; 
Eu am venit ştiind că am să fiu răstignit şi batjocorit; Iona n-a suferit să 
fie ocărit pentru cei mîntuiţi; Eu am suferit moartea, şi moartea cea mai 
ruşinoasă, iar mai tîrziu am trimis pe alţii; Iona era un străin, un om de 
alt neam, un necunoscut; Eu, înrudit cu ei după trup, cu aceiaşi strămoşi 
ca şi ei. Şi s-ar putea aduce şi alte multe puncte deosebitoare, dacă s-ar 
stărui mai mult. 

III 

Dar Domnul nu se mărgineşte la atîta, ci adaugă şi altă pildă zicînd: 

„împărăteasa de la miazăzi se va scula la judecată cu neamul acesta 
şi-l va osîndi, că a venit de la marginile pămîntului ca să audă înţelep¬ 
ciunea lui Solomon. Şi iată mai mult decît Solomon este aici” 16 . 

Pilda cu împărăteasa de la miazăzi este mai puternică decît pilda cu 
Iona. Iona s-a dus la niniviteni; împărăteasa de la miazăzi n-a aşteptat ca 
Solomon să vină la ea, ci ea s-a dus la el; era o femeie,o barbară, şi într-o 
situaţie cu totul alta decît ninivitenii; nu o ameninţa nimic, nu o înfricoşa 
moartea, ci dorea numai să audă cuvinte înţelepte. Şi iată aici este cineva 
mai mare decît Solomon! „Acolo, spune Domnul, a venit o femeie; aici 
am venit Eu; ea a venit de la marginile pămîntului; Eu străbat sate şi 
oraşe; Solomon i-a vorbit împărătesei despre pomi, despre copaci, 
vorbe care nu puteau să-i aducă mare folos celei ce se dusese la el; Eu 
vorbesc de lucruri tainice şi de taine prea înfricoşătoare”. 

Aşadar, după ce Hristos i-a osîndit pe cărturari şi pe farisei, dovedin- 
du-le în chip strălucit că au săvîrşit păcate de neiertat, că neascultarea lor 
se datoreşte nerecunoştinţei lor, şi nu slăbiciunii Dascălului; după ce a 
dovedit aceasta, printre altele şi prin exemplele cu niniviteniişi cu împă¬ 
răteasa de la miazăzi, le spune şi osînda ce va veni peste ei; în chip 
ascuns, dar le-o spune. Mare frică le insuflă pilda pe care le-o dă: 

„ Cînd duhul necurat iese din om umblă prin locuri fără de apă, cău- 
tînd odihnă; şi neaflînd, zice: „Mă voi întoarce în casa mea, de unde am 
ieşit; şi venind o află goală, măturată şi împodobită. Atunci se duce şi ia 
cu sine alte şapte duhuri mai rele decît el şi intrînd locuieşte acolo; şi 
ajung cele de pe urmă ale omului aceluia mai rele decît cele dinţii. Aşa va 
fi şi cu neamul acesta” 17 . 


16. Matei 12, 42. 

Prin aceste cuvinte, Hristos arată că vor suferi cele mai cumplite chi¬ 
nuri nu numai în veacul ce va să fie, ci şi aici pe pămînt. Pentru că le spu¬ 
sese: „Bărbaţii niniviteni se vor scula la judecată şi vor osîndi neamul 
acesta”; ca nu cumva să dispreţuiască osînda la gîndul că va veni peste ei 
atît de tîrziu pedeapsa şi din pricina asta să ajungă mai trîndavi, în pilda 
aceasta le spune că chiar pe lumea aceasta vor îndura grozave nenoro¬ 
ciri. Profetul Osea tot aşa îi ameninţa, spunîndu-le că vor fi ca „ profetul 
cel ieşit din minţi, ca omul purtător de duh rău” 18 , adică vor fi ca profeţii 
cei mincinoşi, ca cei nebuni, ca cei chinuiţi de duhurile cele necurate. 
Cînd Osea spune: „Profetul cel ieşit din minţi” se gîndeşte la profetul cel 
mincinos, de pildă ghicitorii. Asta o spune şi Hristos despre iudei, cînd le 
dă ca pildă pe omul cuprins de duhuri necurate; le spune că vor suferi 
cele mai cumplite chinuri. Ai văzut cum îi îndeamnă în toate chipurile să 
dea atenţie cuvintelor Sale? Ii îndeamnă prin osînda ce o vor primi pe 
pămînt, prin osînda de pe lumea cealaltă, prin oamenii cu nume bun, cum 
au fost ninivitenii şi împărăteasa de la miazăzi, prin oamenii păcătoşi, 
cum au fost cei din Tir şi din Sodoma. Profeţii făceau la fel. Le dădeau 
iudeilor ca pildă pe fiii lui Rehabin 19 , pe mireasa care nu uită podoaba şi 
cingătoarea dată de mirele ei 20 , pe boul care-şi cunoaşte stăpînul său şi pe 
măgarul care ştie ieslea 21 . Tot aşa şi Hristos, acum înfăţişează prin pilda 
aceasta nerecunoştinţa lor, dar totodată le spune şi pedeapsa ce-i aşteaptă, 
aşteaptă. 

- Ce vrea să spună Domnul prin această pildă? 

-„După cum îndrăciţii, spune Hristos, se îmbolnăvesc şi mai grozav 
dacă nu se îngrijesc după ce au scăpat de boală, tot aşa se va întîmpla şi cu 
voi. Eraţi stăpîniţi de demoni mai înainte, cînd vă închinaţi idolilor, cînd 
junghiaţi demonilor pe fiii voştri, cînd vă purtaţi ca nişte nebuni, totuşi nu 
v-am părăsit, ci am scos din voi, prin profeţi, demonul acela şi în sfîrşit 
am avenit Eu, voind să vă curăţesc şi mai mult. Dar pentru că nu vreţi să 
daţi ascultare cuvintelor Mele, ci aţi ajuns şi mai răi - că uciderea lui Hris¬ 
tos este o faptă cu mult mai grozavă şi cu mult mai cumplită decît ucide¬ 
rea profeţilor de aceea veţi îndura necazuri şi mai cumplite decît înain¬ 
taşii voştri, decît cele din Babilon şi din Egipt, decît cele de pe timpul lui 
Antioh I”. Şi într-adevăr nenorocirile venite peste ei pe timpul lui Vespa- 
sian şi Tit au fost cu piuit mai groaznice decît acestea. De aceea şi spunea 
Domnul: „ Va fi necaz mare, cum n-a fost niciodată şi nici nu va mai fi” 22 . 



18. Osea 9, 8. 

19. Ier. 35, 14-19. 

20. Ier. 2, 32. 

21. Isaia 1, 3. 

22. Matei 24, 21. 

Pilda spusă de Hristos nu arată numai asta, ci şi aceea că iudeii vor fi 
lipsiţi de orice virtute şi că prin lucrarea demonilor vor ajunge uşor pe 
mina lor, mai mult decît pe timpul profeţilor. Pe vremea aceea, chiar dacă 
păcătuiau, dar mai erau printre ei şi oameni virtuoşi şi mai era şi purtarea 
de grijă a lui Dumnezeu şi harul Duhului Sfînt, care avea grijă, îndrepta şi 
împlinea pe toate. „Acum, spune Hristos, vor fi cu totul lipsiţi şi de 
această purtare de grijă, aşa că virtutea va fi mai rară, nenorocirile mai 
mari, lucrarea demonilor mai tiranică”. Ştiţi doar că chiar pe timpul 
nostru, cînd Iulian 23 , cel ce a întrecut pe toţi în necredinţă şi a fost cuprins 
de furie drăcească împotriva noastră, iudeii au trecut de partea păgînilor 
şi făceau tot ce era pe placul lor! Dacă iudeii s-au mai cuminţit puţin, apoi 
s-au liniştit de frica împăraţilor. Că de n-ar fi frica asta, ar îndrăzni 
lucruri cu mult mai groaznice decît cele dinainte. Dar în toate celelalte 
răutăţi, iudeii de acum îi întrec pe înaintaşii lor: în şarlatanie, în vrăjitorie, 
în desfrînare. Nu se dau în lături nici de la alte fapte, deşi sînt stăpîniţi de 
un frîu atît de puternic, frica de împăraţi; de multe ori au pus la cale răs¬ 
coale, s-au răzvrătit împotriva împăraţilor şi au adus peste ei cele mai 
cumplite rele. 



Unde sînt cei care cer minuni? Să audă aceştia că e nevoie de inimă 
curată! Dacă n-ai inimă curată, minunile nu-ţi sînt de nici un folos. Iată 
ninivitenii au crezut fără minuni; iudeii însă au ajuns mai răi, după atîtea 
minuni; s-au făcut pe ei înşişi locaş pentru nenumăraţi demoni şi au atras 
asupra lor mii şi mii de nenorociri. Şi pe bună dreptate. Cînd ai scăpat 
de nenorociri şi nu te cuminţeşti, vei îndura nenorociri cu mult mai cum¬ 
plite decît cele de mai înainte. De aceea a spus Hristos: „demonul nu 
yăseşte odihnă”, ca să arate că demonii cu uneltirile lor pun negreşit mîna 
pe omul care nu se cuminţeşte. Şi ar trebui să se cuminţească pentru 
două pricini: prima, că a suferit mai înainte; a doua, pentru că a scăpat. 
Dar, mai bine spus, mai este şi o a treia pricină: ameninţarea că are să 
sufere ceva şi mai rău; dar nici una din aceste pricini nu i-a făcut pe iudei 
mai buni. 

Este timpul ca aceste cuvinte să nu fie spuse numai iudeilor, ci şi 
nouă 24 , care, după ce am fost luminaţi prin baia botezului, după ce am 
fost absolviţi de păcatele de mai înainte, continuăm să săvîrşim aceleaşi 
păcate; mai cumplită va fi pedeapsa pentru aceste păcate după ce am fost 
eliberaţi de ele. Pentru aceea a şi spus Hristos paraliticului: „Iată te-ai 

V IiiIl.iii Apoşi,Mul (AGI A6.V), împărat bizantin. 

!M. I )o aici începe partea morala: Nu trebuie să ne pierdem eurajul şi să ne neliniş¬ 
tim prirind In trimlaria altora; (/irului acesta este fără de folos. 

făcut, sănătos! De acum să nu mai greşeşti, ca să nu-ţi fie ţie ceva mai 
rău!" Şi i-a spus aceasta unui om care zăcuse treizeci şi opt de ani. 

- Dar ce chin poate fi mai mare decît acesta? aş putea fi întrebat. 

- Da, pot fi chinuri şi mai mari şi mai cumplite. Să nu ni se întîmple să 
suferim cît putem suferi! Pedepsele pe care ni le poate da Dumnezeu 
sînt nesfîrşite, după cum nesfîrşită este şi mila Lui şi tot aşa şi mînia Lui. 
învinuirea aceasta a adus-o Dumnezeu şi Ierusalimului prin profetul 
Iezechiel, cînd a spus: „Te-am văzut pătată de sînge şi te-am spălat şi 
te-am uns şi ţi s-a dus vestea de frumuseţea ta! Dar iarăşi ai făcut des- 
frînare cu vecinii tăi!” 26 . Din pricina asta Dumnezeu te ameninţă şi mai 
cumplit cînd păcătuieşti din nou. Şi totuşi nu te gîndi numai la pedeapsă! 
Gîndeşte-te şi la nesfîrşită răbdare a lui Dumnezeu! De cîte ori nu săvîr- 
şim aceleaşi păcate, şi Dumnezeu încă ne rabdă! Dar să nu prindem curaj, 
ci să ne temem! Faraon, dacă s-ar fi învăţat minte de la cea dintîi 
pedeapsă, n-ar mai fi suferit pe celelalte, nu s-ar fi înecat cu toată oastea 
lui în Marea Roşie. Grăiesc aşa pentru că ştiu mulţi oameni care vorbesc 
şi acum ca şi Faraon şi zic: „Nu vreau să ştiu de Dumnezeu!” şi-i pun pe 
cei de sub stăpînirea lor să calce lut şi să facă cărămizi. Cîţi oameni se 
îndură să uşureze munca oamenilor de sub stăpînirea lor, deşi Dumne¬ 
zeu le porunceşte să pună capăt împilării? Şi n-avem de trecut acum 
Marea Roşie, ci un ocean de foc; nu o mare ca Marea Roşie, nici numai 
atît de mare, ci cu mult mai mare şi mai sălbatică; un ocean cu valuri de 
foc, un foc neîntîlnit pe pămînt, un foc înfricoşător, un adînc fără de fund 
cu flăcări neînchipuit de cumplite. Poţi vedea cum focul aleargă pretu¬ 
tindeni ca o fiară sălbatică. Dacă focul acesta material de pe pămînt s-a 
năpustit ca o fiară din cuptorul Babilonului şi i-a ars pe cei ce şedeau 
afară, ce nu va face focul celălalt, nematerial, celor peste care se va 
năpusti? Ascultă ce spun profeţii despre ziua aceea: „Ziua Domnului este 
nelipsită de mînie şi plină de urgie” 27 . Nu va fi nimeni care să ne apere; 
nimeni care să ne scape; nicăieri chipul cel blînd şi liniştit al lui Hristos. 
Ci, după cum cei osîndiţi în mine, la muncă silnică, sînt daţi pe mîna unor 
oameni fără de inimă şi nu văd pe nici unul din cunoscuţii lor, ci numai pe 
cei care-i păzesc, tot aşa va fi şi atunci; dar, mai bine spus, nu aşa, ci chiar 
cu mult mai cumplit. Aici pe pămînt mai poţi să faci o cerere de graţiere 
împăratului, îl mai poţi ruga să-ţi ridice osînda; dar acolo nu. Cei ce au 
intrat acolo nu mai scapă, ci rămîn acolo, se pîrjolesc şi simt atîta durere 
cît nu se poate spune cu cuvîntul. Dacă nimeni nu poate să înfăţişeze prin 
cuvinte durerile cumplite ale celor arşi în foc, cu mult mai mult suferin- 

25. Ioan 5, 14. 

20. Irz. 16, 6, 9, 14, 26. 

27. teaia 12. 9. 






fele pricinuite de focul de acolo. Aici pe pămînt se termină totul într-o 
scurtă scurgere de timp; dincolo însă focul arde mereu şi nu se mistuie 
ce se arde. 

Ce vom face acolo? Că aceeaşi întrebare îmi pun şi mie. 

- Dacă tu, dascălul nostru, îţi pui aceeaşi întrebare, m-ar putea 
întreba cineva, atunci ce să mai zic de mine? Ce e de mirare ca eu să fiu 
muncit în iad? 

- Nu, vă rog, nimeni să nu umble după această mîngîiere. Asta nu-i o 
uşurare. Spune-mi; Nu era diavolul fără de trup? Nu era mai bun decît 
oamenii? Şi cu toate acestea a păcătuit. Va avea mîngîiere vreun om că 
este pedepsit împreună cu diavolul? Deloc! Ce s-a întîmplat cu toţi cei 
din Egipt? Nu vedeau pe conducătorii lor pedepsiţi şi fiecare casă îndo¬ 
liată? Oare i-a uşurat lucrul acesta şi i-a mîngîiat? Nu! Şi se vede aceasta 
din cele ce-au făcut mai tîrziu. Biciuiţi, ca de o flacără, au tăbărît pe împă¬ 
rat şi l-au silit să dea drumul evreilor. Ciudat e gîndul acesta de a socoti o 
mîngîiere că nu eşti numai tu pedepsit, ci de a-ţi spune: „Sînt şi eu pedep¬ 
sit ca toti ceilalţi!” 

Dar pentru ce trebuie să vorbesc de chinurile din iad? Gîndeşte-te la 
cei care suferă de podagră. Cînd îi chinuie cuţitele durerii, poţi să le arăţi 
mii de bolnavi cu suferinţe mai mari decît ale lor, nici nu te bagă în 
seamă! Durerea lor e atît de puternică încît nu îngăduie minţii să aibă o 
clipă de răgaz să se mai gîndească şi la alţii şi să se mîngîie. Să nu ne hră¬ 
nim, dar, cu aceste nădejdi zadarnice! Te poţi mîngîia cu nenorocirile 
altora cînd e vorba de suferinţele mici; dar cînd durerea e covîrşitoare, 
cînd toate cele dinăuntrul tău sînt pline de tulburare, cînd sufletul nu mai 
poate să-şi dea seama nici de el însuşi, de unde mai poţi culege mîngîiere? 

V 

Deci sînt de rîs şi de batjocură toate aceste cuvinte; sînt basme de 
adormit copiii. Mîngîierea de care-mi vorbeşti poţi s-o capeţi cînd ai o 
supărare, o supărare mică, atunci cînd auzim că şi cutare a păţit la fel. Dar 
sînt cazuri cînd nici supărarea nu ne-o mîngîie. Dacă deci suferinţele 
altora n-au nici în aceste nuci supărări vreo putere, cu mult mai mult nu 
vor avea vreo putere cînd e vorba de dureri şi chinuri nespuse, care atraţ? 
după ele scrîşnetul dinţilor. Ştiu că vă supăr şi vă întristez cu aceste 
cuvinte. Dar ce să fac? N-aş vrea să grăiesc aşa! Aş vrea ca şi eu şi voi toţi 
să îndrăgiţi virtutea. Dar pentru că cei mai mulţi dintre noi trăim în 
păcate, aş vrea să-mi dea cineva atîta putere ca să vă întristez cu adevărat 
şi să ating sufletul ascultătorilor mei. Atunci aş găsi şi eu linişte. Aşa însă 
mă lom ca nu cumva unii ascultători să dispreţuiască cuvintele mele, iar 
osînda să ajungă şi mai mare din pricina nepăsării cu care sînt ascultat. 






l >MII.II I.A MATKI 


Daca o sluga dispreţuieşte ameninţarea stăpînului său, negreşit sluga nu 
rămîne nepedepsită, pentru că dispreţul arătat stăpînului este o pricină 
de şi mai mare pedeapsă. 

De aceea vă rog să ne zdrobim inimile cînd auzim vorbindu-se de 
iad. într-adevăr nimic nu este mai plăcut decît de a vorbi de iad, pentru că 
nimic nu-i mai amar decît chinurile din iad. 

- Dar cum poate fi plăcut să aud vorbindu-mi-se de iad? m-ar putea 
întreba cineva. 

- Pentru că este neplăcut să ajungi în iad! Pentru că aceste cuvinte, 
supărătoare în aparenţă, îndepărtează iadul de la noi şi în locul lui ne dau 
o altă plăcere: ne schimbă sufletele, ne fac mai evlavioşi, ne înalţă mintea, 
ne înaripează gîndul, alungă atacul cel rău al poftelor, sînt doctorie. De 
aceea îngăduiţi-mi ca, vorbindu-vă de iad, să vă vorbesc şi de ruşinea din 
iad. Că după cum ninivitenii vor osîndi atunci pe iudei, tot aşa şi pe noi ne 
vor osîndi mulţi din cei care par acum cu mult mai prejos de noi. Să ne 
gîndim, dar, cît de mare va fi batjocura, cît de mare osînda. Să ne gîndim, 
cel puţin acum, să punem început şi uşă de pocăinţă. Mie-mi spun aceste 
cuvinte, pe mine mă îndemn mai întîi! Să nu se supere deci nimeni că 
l-aş osîndi. Să apucăm pe calea cea strimtă! 28 Pînă cînd petrecerile, pînă 
cînd chefurile? Nu ne-am săturat de trîndăveală, de rîs şi de amînări? 
Pentru ce s-o luăm mereu de la început? Mereu masă, ghiftuială, lux, 
bani, moşii, case! Şi care-i sfîrşitul? Moartea! Care-i sfîrşitul? Cenuşă, 
pulbere, sicrie, viermi! Să începem, aşadar, a altă viaţă! Să facem din 
pămînt cer! Să arătăm pâgînilor, aici pe pămînt, de cîte bunătăţi sînt lip¬ 
siţi ei! Cînd vor vedea că noi ducem o viaţă virtuoasă, vor avea în faţă chţ- 
pul împărăţiei cerurilor. Cînd vor vedea că sîntem blînzi, fără mînie, fără 
pofte urîte, neinvidioşi, nelacomi, cînd vor vedea că săvîrşim numai fapte 
bune, vor spune: „Dacă aici pe pămînt creştinii au ajuns îngeri, ce vor fi 
după ce vor pleca după lumea aceasta? Dacă aici pe pămînt, unde 
locuiesc ca nişte străini, sînt atît de strălucitori, cum vor fi cînd vor ajunge 
în patria lor?” Aşa şi păgînii se vor face mai buni, iar cuvîntul credinţei se 
va întinde nu mai puţin decît pe timpul apostolilor. Dacă apostolii au fost 
numai doisprezece şi au întors la credinţă oraşe şi ţări întregi, gîndeşte-te 
la ce înălţime va ajunge credinţa noastră, dacă toţi am fi dascăli prin viaţa 
noastră virtuoasă! Nu îl atrage pe un păgîn la credinţă atît de mult un 
mort înviat cît un om care filozofează, un om virtuos. De un mort înviat 
se minunează, dar de la un om ca acesta cîştigă. Minunea a fost şi a trecut; 
viaţa virtuoasă rămîne şi lucrează continuu în sufletul lui. Să avem, dar, 
grijă de noi înşine, ca să cîştigăm şi pe păgîni. 


28 . Matei 7 , 14 . 




Nu-ţi spun cuvinte grele de împlinit. Nu-ţi spun: „Nu te căsători!”. 
Nu-ţi spun: „Părăseşte oraşele! Nu te mai ocupa cu treburile publice!”. 
Dimpotrivă, îţi spun: „Stai în mijlocul oraşelor, ocupă-te cu treburile 
publice, dar fii virtuos!” Vreau ca cei care trăiesc în lume să fie mai vir¬ 
tuoşi decît cei care populează munţii. 

- Pentru ce? 

- Pentru că mai mult folos aduce un om virtuos care trăieşte în lume, 
decît unul care trăieşte în munţi. Că „nimeni nu aprinde făclie şi o pune 
sub obroc” 29 . Pentru aceasta vreau ca toate luminările să fie puse în sfeş¬ 
nice, ca să facă lumină multă. Să aprindem deci această lumină, ca să 
scăpăm de rătăcire pe cei care stau în întuneric. Nu spune: „Am femeie, 
am copii, trebuie să am grijă de casă! Nu pot să mai fac şi asta!” De n-ai 
avea nici una din aceste griji, dar dacă eşti un trîndav, nu eşti de nici o 
ispravă! De-ai avea toate aceste griji, dar dacă eşti om vrednic, vei fi şi 
virtuos! Un singur lucru se cere: să ai tragere de inimă! Nimic nu te va 
putea împiedica: nici vîrsta, nici sărăcia, nici bogăţia, nici împrejurările 
vieţii, nici altceva. Au împlinit poruncile Domnului bătrîni, tineri, oameni 
căsătoriţi, oameni cu copii, meseriaşi, ostaşi. Daniel era tînăr, Iosif era 
rob. Acvila, meşteşugar, Lidia, vînzătoare de purpură 30 ; era conducătoa¬ 
rea unui atelier; altul era paznic de temniţă, un altul era sutaş, de pildă 
Cornelie, altul era bolnav, ca Timotei, altul rob fugar, ca Onisim; dar nici 
unuia nimic din acestea nu le-a fost o piedică, ci toţi au strălucit prin vir- 
(ulc; si bărbaţi si femei si tineri si bătrîni si robi si liberi si ostaşi şi 
oameni din popor. 

Să nu punem înainte fel de fel de pretexte netrebnice, ci să căutăm să 
avem tragere de inimă! Oricine am fi, vom putea fi virtuoşi şi vom 
dobîndi şi bunătăţile viitoare, cu harul şi iubirea de oameni a Domnului 
nostru Iisus Hristos, cu Care Tatălui şi Sfîntului Duh slavă, putere şi 
cinste, acum şi pururea şi în vecii vecilor, Amin. 

29 . Matei 5 , 15 . 

30 . Fapte 16 , 14 . 





OMILIA XLIV 


<< Şi încă grăind El mulţimilor, 
iată mama Lui şi fraţii Lui stăteau afară, căutînd 
să vorbească cu El. Şi I-a spus Lui cineva: „Iată Mama Ta 
şi fraţii Tăi stau afară, căutînd să-Ti vorbească”. 

Iar El, răspunzînd, a zis celui ce-I spusese: 

„Cine este Mama Mea şi cine sînt fraţii Mei?” 

Şi întinzîndu-Şi mîna spre ucenicii Săi, a zis: 

„Iată Mama Mea şi fraţii Mei!”^' 

I 

în aceste cuvinte se arată cu multă strălucire ceea ce vă spuneam şi 
mai înainte că toate sînt de prisos dacă lipseşte virtutea. Vă spuneam că şi 
vîrsta şi firea şi locuirea în pustie şi toate cele asemenea acestora sînt fără 
de folos, dacă lipseşte voinţa cea bună. Astăzi învăţăm altceva şi mai 
mult, că nici purtarea în pîntece a lui Hristos, nici naşterea aceea minu¬ 
nată nu are vreun cîştig, dacă lipseşte virtutea. Aceasta se vede mai cu 
seamă din cuvintele evanghelistului: „încă grăind El mulţimilor I-a spus 
cineva: „Mama Ta şi fraţii Tăi Te caută”. Iar El îi răspunde: „Cine este 
Mama Mea şi cine sînt fraţii Mei?” Domnul n-a grăit aşa ca să facă de rîs 
pe Mama Lui sau ca să Se lepede de Aceea care L-a născut. Dacă I-ar fi 
fost ruşine de Ea, nici n-ar fi trecut prin pîntecele Ei, ci ca să arate că nici 
Mama Lui n-are nici un folos de pe urma acestei naşteri dacă nu face tot 
ce trebuie. Ceea ce încercase Mama Lui pornise dintr-o ambiţie deşartă. 
Voia să arate poporului că are putere, că are stăpînire asupra copilului Ei. 
Mama Lui nu-şi închipuia încă ceva mare despre El. De aceea a şi venit la 
El într-un timp nepotrivit. Uită-te şi la mîndria Ei şi la mîndria fraţilor 
Lui! Ar fi trebuit, dacă au venit, sau să asculte cu poporul sau, dacă nu 
voiau, să fi aşteptat pînă termina de vorbit şi după aceea să se fi apropiat 
de El. Dar ei nu. îl strigă de afară; şi fac asta în faţa tuturor oamenilor, 
arătîndu-şi ambiţia lor deşartă. Vor să arate că îi poruncesc cu multă 
putere. Aceasta o arată şi evanghelistul, învinovăţindu-i; că asta a lăsat 
evanghelistul să se înţeleagă atunci cînd a spus: „încă grăind El mulţimi- 

lor". Ca şi cum ar fi spus: „Nu puteau găsi un alt timp? Nu puteau să-I 
vorbească îndeosebi?” Dar ce voiau să-I spună? Dacă voiau să-L întrebe 
de dogmele adevărului, ar fi trebuit să o facă în auzul tuturor, să grăiască 
înaintea tuturor, ca să se folosească şi ceilalţi; iar dacă voiau să-L întrebe 
despre alte lucruri, care-i priveau numai pe ei, n-ar fi trebuit să fie atît de 
grăbiţi. Dacă Hristos n-a dat voie ucenicului Său să se ducă să-şi îngroape 
pe tatăl său 2 , pentru ca să nu-i întrerupă mergerea după Dînsul, cu atît 
mai mult n-ar fi trebuit întreruptă cuvîntarea Sa, pentru lucruri fără 
însemnătate. Lucrul acesta arată că au făcut asta numai din slavă deşartă. 
Acelaşi lucru îl arată şi evanghelistul Ioan cînd spune: „Nici fraţii Lui nu 
credeau în El” 3 . Evanghelistul Ioan ne dă şi cuvintele lor, pline de multă 
prostie, spunînd că fraţii Lui voiau să-L ia cu ei la Ierusalim, nu pentru 
altă pricină, ci ca să culeagă şi ei slavă de pe urma minunilor Lui. „Dacă 
faci acestea, I-au spus ei, arată-Te lumii; că nimeni nu face ceva în 
ascuns, ci caută să se facă cunoscut!” 4 Domnul i-a mustrat şi a osîndit gîn- 
dul lor pămîntesc 5 . Pentru că iudeii îl bîrfeau şi spuneau: „Nu este acesta 
Fiul teslarului, pe al Cărui tată şi Mamă noi îi cunoaştem? Fraţii Lui nu 
sînt, oare, printre noi?” 6 De aceea fraţii Lui, voind să şteargă din mintea 
oamenilor această origine joasă a neamului lor, îi cereau să facă minuni. 
Aceasta e pricina că Hristos îi refuză; voia să le vindece patima mîndriei 
şi a slavei deşarte. Dacă Hristos ar fi voit să5e lepede de Mama Lui, apoi 
i'-ar fi lepădat de Ea atunci cînd iudeii îl bîrfeau. Dar nu S-a lepădat de 
Ea, pentru că îl vedem că are atît de multă grijă de ea incit atunci cînd era 
pe cruce o lasă în seama celui mai iubit dintre ucenicii Săi, avînd foarte 
mare grijă de Ea. Acum însă, cu acest prilej, nu face asta, că are o altă 
grijă pentru Mama I ui şi pentru fraţii Lui. Pentru că ei vedeau în El un 
simplu om şi se mîndreau, Hristos caută să le scoată din cap mîndria. 
Nu-i ocărăşte; îi îndreaptă. Nu mi te uita numai la cuvintele lui Hristos, 
care au în ele un pic de mustrare, ci şi la nechibzuinţa şi îndrăzneala fraţi¬ 
lor Lui şi la Cine era Cel ce i-a mustrat! Nu era un simplu om, ci Fiul, 
Unul-Născut al lui Dumnezeu. Ce a urmărit Domnul prin mustrarea Sa? 
N-a vrut să-i facă de ocară, ci să-i scape de cea mai tiranică patimă, mîn¬ 
dria; să-i facă încetul cu încetul să aibă despre El ideea ce I se cuvine şi să 
convingă pe Mama Lui că El nu e numai Fiul Ei, ci şi Stăpînul Ei. Vei 
vedea că mustrarea Sa este pe măsura Dumnezeirii Sale, dar de folos şi 
Mamei Lui. în afară de acestea este o mustrare blîndă. Că n-a spus: 
„Du-te şi spune-i Mamei Mele: „Nu eşti Mama Mea”! Nu, ci a spus celui 

2. Matei 8, 21-22. 

3. Ioan 7, 5. 

4. Ioan 7, 4. 

5. Ioan 7, 6-8. 

6. Matei 13, 53 56; M arru 6, 3. 





caro spusese că Mama Lui stă afară: „Cine este Mama Mea?” Prin această 
întrebare Domnul a mai urmărit şi altceva. 

- Ce anume? 

- Să nu neglijeze nimeni virtutea, nici aceia, nici alţii, bazîndu-se pe 
înrudirea cu Hristos. Dacă n-ai nici un folos, nici dacă-I eşti mamă, de 
nu eşti virtuos, cu atît mai puţin se poate mîntui altcineva numai pentru că se 
înrudeşte cu Hristos. Există o singură înrudire cu Hristos: să-I faci voia Lui! 
Această înrudire este mai bună şi mai proprie decît înrudirea de sînge. 

II 

Ştiind, dar, acestea, să nu ne mîndrim cu copiii noştri buni, dacă nu 
avem şi noi virtutea lor, nici cu părinţii noştri vrednici, dacă nu avem şi 
noi purtarea lor. Se poate să nu fie tată cel care are copii şi să fie tată cel 
care n-are copii. De aceea Hristos, altădată, cînd o femeie I-a spus: „Feri¬ 
cit este pîntecele care te-a purtat şi pieptul la care ai supt” 7 , nu i-a spus: 
„Nu M-a purtat pîntecele!”, nici: „Nu am supt la piept!”, ci: „Cu adevărat, 
fericiţi sînt cei care fac voia Tatălui Meu!” 8 Vezi, dar, că Hristos, în toate 
împrejurările, nu tăgăduieşte înrudirea Sa de sînge, dar mai adaugă şi 
înrudirea prin virtute. Cînd înainte Mergătorul spunea: „Pui de vipere, 
să nu credeţi că puteţi spune că avem tată pe Avraam!” 9 , nu vrea să 
spună că nu se trăgeau din Avraam după trup, ci că nu le este de nici un 
folos că se trag din Avraam dacă nu se înrudesc şi la purtări cu Avraam. 
Acelaşi lucru l-a arătat şi Hristos prin cuvintele: „Dacă aţi fi fiii lui 
Avraam, aţi face faptele lui Avraam!” 10 Nu-i lipseşte de înrudirea lor 
după trup cu Avraam, dar îi învaţă să caute înrudirea cealaltă, mai mare 
şi mai proprie decît aceasta, înrudirea după virtute. Lucrul acesta l-a 
urmărit Hristos şi acum, dar o spune mai blînd, mai cu grijă. Vorbea 
Mamei Lui! N-a spus: „Nu este Mama Mea, nici aceia nu sînt fraţii Mei, 
pentru că nu fac voia Mea!”. Nu i-a ocărit, nici nu i-a osîndit, ci i-a făcut 
stăpîni pe voinţa lor; şi grăindu-le cu blîndeţe, a spus:. 

„Cel ce face voia Tatălui Meu, acela este fratele Meu, sora Mea şi 
mama mea” 11 . 

Deci de vor să fie aşa, să meargă pe această cale! Cînd femeia aceea a 
strigat, zicînd: „Fericit este pîntecele care Te-a purtat”, Hristos n-a spus: 
„Nu este Mama Mea’\ ci: „Dacă vrea să fie fericită, să facă voia Tatălui 
Meu. Unul ca acesta îmi este frate, soră şi mamă!” 

7. Luca 11, 27. 

8. Luca 11, 28. 

9. Matei 3, 7, 9. 

10. Ioan 8, 39. 

11. Matei 12, 50. 





SFINŢI II. loAN (JllltA J)K AIJH 


WA2 

Vai, ce cinste! Vai, ce virtute! La ce înălţime ameţitoare urcă Hristos 
pe cel care face voia Lui. Cîte femei n-au fericit pe Sfînta Fecioară şi 
pîntecele Ei! Cîte femei nu s-au rugat să ajungă astfel de mame! Ar 
fi dat orice! 

Dar ce le împiedică? Nimic! Iată Hristos ne-a deschis cale largă şi a 
dat putinţă nu numai femeilor, dar şi bărbaţilor să ajungă la această vred¬ 
nicie. Dar, mai bine spus, la una cu mult mai mare. Că facerea voii lui 
Hristos ne face cu mult mai mult mame ale lui Hristos decît durerile naş¬ 
te'răi. Deci dacă merită să fie fericită Maica Domnului, apoi cu mult mai 
mult trebuie să fie fericiţi cei ce ajung mame ale lui Hristos, prin facerea 
voii Lui, cu cit aceasta din urmă este şi mai proprie. 

Nu te mărgini numai să doreşti să fii mamă a lui Hristos, ci păşeşte cu 
multă rîvnă şi pe calea care te duce la împlinirea dorinţei. 

După ce Hristos a rostit aceste cuvinte, a ieşit din casă. Ai văzut că 
Domnul i-a şi mustrat pe fraţii şi pe Mama Lui, dar a şi făcut ce doreau? 
Acelaşi lucru l-a făcut şi la nunta din Cana Galileii 12 . Şi acolo o ţinuse de 
rău pe Mama Lui, că-I ceruse un lucru într-un timp nepotrivit; cu toate 
acestea îi face voia. Cînd o ţine de rău, îi îndreaptă părerile Ei greşite 
despre El, iar cînd îi face voia, îşi arată dragostea faţă de Mama Sa. 

Tot aşa şi acum, cînd L-a chemat să iasă afară din casă: i-a tămăduit 
şi boala slavei deşarte, dar i-a dat Mamei Sale şi cinstea cuvenită, ieşind 
afară din casă, deşi îi ceruse lucrul acesta într-un timp cu totul nepotrivit. 

„în ziua aceea, spune evanghelistul, ieşind Iisus din casă, şedea 
lingă mare” 13 . 

„Dacă vreţi să Mă vedeţi şi să Mă ascultaţi, le spune Iisus, iată ies şi 
vă vorbesc”. 

Pentru că făcuse multe minuni, Hristos vrea să le fie iarăşi de folos 
prin învăţăturile Sale. S-a aşezat lîngă mare, pescuind şi strîngînd în 
mrejele Sale pe cei de pe uscat. S-a aşezat lîngă mare nu fără de rost. 
Evanghelistul o spune tocmai pentru a arăta că Hristos S-a aşezat lîngă 
mare, voind să strîngă la un loc pe toţi ascultătorii Săi, ca să nu lase pe 
nimeni în spatele Său, ci să-i aibă pe toţi în faţa Sa. 

„Şi s-au adunat la El, spune evanghelistul, mulţimi multe, îneît El, 
intrînd în corabie, şedea în ea şi toată mulţimea stătea pe ţărm” 14 . 

Aşezîndu-Se în corabie le grăia în pilde. 

„Şi le-a grăit lor multe în pilde” 15 . 

Cînd a grăit mulţimilor pe Munte nu le-a grăit aşa; n-a ţesut cuvîntul 
Său cu atîtea pilde; atunci erau numai oameni simpli, oameni cu inima 
curată; dar acum erau şi cărturari şi farisei. 

Uită-mi-te care este cea dinţii pildă pe care o spune Hristos! Că 
evanghelistul Matei le-a dat pe toate pe rînd. 

- Care este, dar, pilda cea dinţii pe care o spune? 

- Aceea pe care trebuia s-o spună mai cu seamă întîi, aceea care îi 
făcea mai atenţi pe ascultători. Pentru că voia să le vorbească în chip 
ascuns, le deşteaptă mai întîi, printr-o pildă, atenţia. Din pricina aceasta 
un alt evanghelist spune că i-a ţinut de rău că nu înţeleg, spunîndu-le: 
„Cum nu înţelegeţi pilda aceasta?” 16 . 

Nu numai din pricina aceasta le grăia în pilde, ci şi pentru a-şi face 
mai puternic cuvîntul Său, pentru a fi ţinut mai bine minte şi pentru ca să 
facă intuitive învăţăturile Sale. Tot aşa făceau şi profeţii. 



Care este, dar. pilda? 

„Iată, a ieşit semănătorul să semene” 17 . 

- De unde a ieşit Cel ce e de faţă pretutindenea şi toate le plineşte? 
Sau: Cum a ieşit? 

- N-a ieşit din vreun loc oarecare! A ieşit în raport cu noi şi în icono- 
mia Sa faţă de noi, ajungînd mai aproape de noi prin întruparea Sa. 
Pentru că noi n-am putut ieşi, din pricină că păcatele ne astupau ca un zid 
ieşirea, a venit El la noi. 

- Pentru ce a ieşit? Să piardă pămîntul plin de spini? Să pedepsească 
pe lucrători? 

- Nicidecum, ci ca să lucreze pămîntul, să-l cultive, să semene cuvîn¬ 
tul credinţei. Prin sămînţă, Domnul înţelege învăţătura Sa; prin pămînt, 
sufletele oamenilor; prin semănător, pe Sine însuşi. 

- Ce s-a întîmplat cu sămînţa aceasta? 

- Trei părţi au pierit şi s-a mîntuit numai o parte. 

„Şi semănînd el, unele au căzut lingă cale şi au venit păsările şi le-au 
mîncat”. - N-a spus că el le-a aruncat, ci că seminţele au căzut - „Iar altele 
au căzut pe pietriş, unde n-aveau mult pămînt; şi îndată au răsărit, că nu 
aveau pămînt adine; dar cînd a răsărit soarele s-au pălit, şi pentru că nu 
aveau rădăcină, s-au uscat. Iar altele au căzut între spini; şi au crescut spinii 
şi le-au înăbuşit. Iar altele au căzut pe pămînt bun. Şi au dat roadă: una o 
sută, alta şaizeci, iar alta treizeci. Cel care are urechi de auzit să audă” 1 *. 

16. Marcu 4, 13. 

17. Matei 3, 3. 

Ui. Matei 3, 4 9. 

Numai a patra parte din seminţe s-a mîntuit; dar nici aceasta la fel, ci 
şi aici multă este deosebirea. Hristos a spus acestea, ca să arate că 
grăieşte tuturor oamenilor fără deosebire. După cum semănătorul nu 
face deosebire între pămîntul pe care-1 lucrează, ci aruncă fără alegere 
seminţele, tot aşa şi El nu face deosebire, ci vorbeşte tuturora: bogatului 
şi săracului, înţeleptului şi neînţeleptului, trîndavului şi harnicului, cura¬ 
josului şi fricosului. îşi îndeplineşte lucrul Său, deşi ştia mai dinainte care 
va fi rezultatul. Vorbeşte tuturora, fără deosebire, ca să poată spune: „Ce 
trebuia să fac şi n-am făcut?” 19 Şi profeţii vorbesc de poporul iudeu ca de 
o vie. „Vie s-a făcut iubitul meu”, spune Isaia 20 , iar David: „Din Egipt am 
mutat via” 21 . Domnul vorbeşte despre lumea întreagă ca de un pămînt de 
semănat. 

- Ce vrea să spună Domnul? 

- Vrea să spună că lumea va asculta repede, va primi cu multă uşu¬ 
rinţă cuvîntul şi va da îndată rod. 

Cînd auzi: „Ieşit-a semănătorul să semene”, să nu socoteşti a fi o 
repetare. Semănătorul iese adesea şi pentru alte treburi: sau să desţele¬ 
nească pămîntul, sau să taie ierburile, sau să smulgă spinii, sau să facă 
alta lucrare asemănătoare. Acesta însă a ieşit să semene. 

- Spune-mi, pentru ce s-a pierdut cea mai mare parte din sâmînţă? 

- Nu din pricina semănătorului, ci din pricina pămîntului, care a pri¬ 
mit sămînţa, adică a sufletului, care n-a ascultat de învăţătura Domnului. 

- Dar pentru ce Domnul n-a spus deschis: Trindavii au primit învă¬ 
ţătura, dar au pierdut-o; au primit-o şi bogaţii, dar au înăbuşit-o; au pri¬ 
mit-o şi uşuraticii, dar au lepădat-o? 

- N-a vrut să-i mustre cu asprime, ca să nu-i arunce în deznădejde, ci 
a lăsat mustrarea pe seama conştiinţei ascultătorilor. 

N-a păţit lucrul acesta numai sămînţa, ci şi mreaja. Şi mreaja a adu¬ 
nat din mare mulţi peşti nefolositori 22 . 

Hristos a spus pilda aceasta ca să întărească pe ucenici, să-i înveţe să 
nu se descurajeze cînd vor vedea că cei care pier sînt mai mulţi decît cei 
care primesc cuvîntul. Aşa s-a întîmplat şi Stăpînului lor. Hristos ştia negre¬ 
şit mai dinainte că acesta va fi rezultatul, dar nu s-a oprit din semănat. 

- Dar ce raţiune are, aş putea fi întrebat, să semene în spini, pe pie¬ 
triş, pe cale? 

- N-ar avea mei o raţiune, dacă ar fi vorba într-adevăr de seminţe şi 
de pămînt; dar are mare laudă pentru că în această pildă este vorba de 
suflete şi de învăţături. Ar merita să fie ţinut de rău semănătorul care ar 


19. Isaia 5, 4. 

20. Isaia 5, 1. 

21. Ps. 79, 9. 

22. Matei 12, 47 4H. 




semăna sămînţa lui în spini, pe pietriş sau pe cale. Că nu e cu putinţă ca 
pietrişul să se facă pămînt, nici calea să nu mai fie cale, nici spinii să nu 
mai fie spini; dar cu oamenii nu-i aşa. E cu putinţă ca pietrişul să se 
schimbe şi să se facă pămînt gras; e cu putinţă să nu fie călcată în picioare 
calea, nici să stea deschisă tuturor trecătorilor, ci să ajungă ţarină rodi¬ 
toare; e cu putinţă ca spinii să dispară, iar seminţele să crească în voie. 
De n-ar fi fost cu putinţă lucrul acesta, Hristos n-ar fi semănat. Dacă 
nu s-a petrecut cu toţi schimbarea, apoi nu-i de vină Semănătorul, ci cei 
care n-au voit să se schimbe. Semănătorul Şi-a făcut lucrul Său; dar 
aceia s-au lepădat de învăţăturile Lui; El, Care a arătat o atît de mare 
iubire de oameni, n-are nici o vină. 

Uită-mi-te însă şi la aceea că nu este o singură cale de pieire, ci felu¬ 
rite căi şi deosebite unele de altele. Unii din cei ce pier se aseamănă cu 
seminţele căzute pe cale; aceştia sînt oamenii neglijenţi, trîndavi, nepăsă¬ 
tori; alţii se aseamănă cu seminţele căzute pe pietriş; aceştia sînt oamenii 
slabi. Că spune Domnul: „Sămînţa semănată pe pietriş este cel care aude 
cuvîntul şi-l primeşte îndată cu bucurie; dar n-are rădăcină în sine, ci 
este pînă la o vreme. Făcîndu-se necaz şi prigonire pentru cuvînt, îndată 
se sminteşte 23 . La cel care aude cuvîntul adevărului şi nu-l înţelege vine 
vicleanul şi răpeşte din inima lui ce a fost semănat. Acesta este cel semă¬ 
nat pe cale” u . Nu este acelaşi lucru a lăsa să se veştejească învăţătura, 
fără să te ispitească cineva, fără să te silească cineva, cu a o lăsa să se ves¬ 
tejească din pricina ispitelor şi încercărilor. Cei care se aseamănă cu 
seminţele căzute în spini sînt mai de neiertat decît aceştia. 

IV 

Ca să nu păţim şi noi aşa, să ascundem în inima noastră, cu multă 
rîvnă, cele spuse, ca să le avem necontenit în minte. Atunci, chiar dacă 
vine diavolul să ni le răpească, noi sîntem stăpîni să nu ni le răpească; 
chiar dacă au să se usuce seminţele, apoi nu se usucă din pricina arşiţei, 
că Hristos n-a spus că s-au uscat din pricina arşiţei, ci din pricină că n-au 
avut rădăcină -; chiar dacă se înăbuşă seminţele, apoi nu se înăbuşă din 
pricina spinilor, ci ain pricina celor care au lăsat să crească spinii. Poţi, 
dacă vrei, să împiedici creşterea acestei buruieni rele şi să te foloseşti 
cum trebuie de bogăţii. De aceea Hristos n-a spus: „veacul”, ci: „grija 
veacului” 25 ; n-a spus nici: „bogăţia”, ci: „înşelăciunea bogăţiei” 26 . 

Să nu dăm, dar, vina pe lucruri, ci pe voinţa noastră stricată. Se 
poate să fii şi bogat şi să nu fii înşelat; să fii în veacul acesta şi să nu fii înâ- 

23. Matei 13, 20-21. 

24. Matei 13, 19. 

25. Matei 13, 22. 

buşit de griji. Bogăţia are două cusururi potrivnice unul altuia: unul, care 
încordează şi întunecă sufletul omului, grija; altul, care îl moleşeşte, des¬ 
fătarea. Bine a spus ' Iristos: „înşelăciunea bogăţiei”. Că toate cele ale 
>ogăţiei sînt înşelăciune! Sînt numai nume, nu realităţi. Plăcerea, slava, 
găteala şi toate acestea sînt o nălucire, nu adevăr. 

După ce Hristos a vorbit de felurite pierderi ale seminţei, vorbeşte şi 
de pămîntul cel bun. Nu ne lasă să ne deznădăjduim, ci ne dă nădejde de 
pocăinţă şi ne arată că este cu putinţă să ne prefacem din pietriş, din spini 
şi din cale în pămînt bun. 

- Dar dacă pămîntul a fost bun, ne-ar putea întreba cineva, dacă a 
fost acelaşi semănător şi aceleaşi seminţe, pentru ce o sămînţă a dat o 
sută, alta şaizeci, iar alta treizeci? 

- Iarăşi şi aici deosebirea de rod se datoreşte felului pămîntului. Dar 
chiar acolo unde pămîntul este bun, este totuşi mare deosebire în felul 
pămîntului. Vezi, dar, că nu-i de vină semănătorul, nici seminţele, ci 
pămîntul care a primit seminţele? Nu datorită firii, ci voinţei! Şi în 
această privinţă, cît e de mare dragostea lui Dumnezeu de oameni, că nu 
cere o măsură de virtute, ci pe cei din rîndul dintîi îi primeşte, pe cei din 
rîndul al doilea nu-i scoate afară, iar celor din rîndul al treilea le face loc. 
Hristos spune aceasta ca să nu socotească cei care au mers după El că le 
este de ajuns pentru mîntuire numai auzirea cuvintelor Lui. 

- Dar pentru ce Domnul n-a amintit şi de celelalte păcate, de pildă de 
pofta trupului, de slava deşartă? 

- Pentru că, vorbind de grija veacului acestuia şi de înşelăciunea 
bogăţiei, a vorbit de toate păcatele. Că şi slava deşartă şi toate celelalte 
păcate vin de pe urma grijii veacului acestuia şi a înşelăciunii bogăţiei, 
de pildă: plăcerea, lăcomia la mîncare şi băutură, invidia, umbletul după 
slava lumii şi toate cele ca acestea. 

In afară de spini, a mai adăugat şi calea şi pietrişul, vrînd să ne arate 
că nu e de ajuns numai despărţirea de bani şi de averi, ci trebuie să săvîr- 
şim şi celelalte virtuţi. Ce folos dacă te-ai despărţi de bani şi de averi, dar 
eşti lipsit de bărbăţie şi molîu? Ce folos dacă nu eşti lipsit de bărbăţie, dar 
eşti trîndav şi nepăsător la ascultarea cuvintelor lui Dumnezeu? Nici nu 
ne este de ajuns spre mîntuire o singură parte, ci trebuie să ascultăm 
mai întîi cu mare luare aminte cuvîntul lui Dumnezeu şi să-l avem tot¬ 
deauna în minte; apoi avem nevoie de bărbăţie; în sfîrşit, avem nevoie de 
dispreţul banilor şi de dezlipirea de toate cele lumeşti. Din pricina 
aceasta Hristos a pus ca o primă condiţie a mîntuirii auzirea cuvîntului, că 
de (‘a o nevoie mai întîi - „cum vor crede, dacă nu vor auzi?” 27 , după cum 

şi noi, dacă nu vom fi cu luare aminte la cele spuse, nici nu vom putea şti 
ce trebuie să facem apoi e nevoie de bârăbăţie şi de dispreţuirea tutu¬ 
ror celor de aici. 

Auzind 28 dar acestea, să facem zid de jur împrejurul nostru, fiind cu 
luare-aminte la cuvintele lui Dumnezeu, înfigînd adînc în sufletele 
noastre rădăcinile lor şi curăţindu-ne pe noi înşine de toate grijile cele 
lumeşti. Dacă le facem pe unele, iar pe altele le lăsăm, nu avem nici un 
folos. Nu pierim din pricina celor pe care le facem, ci din pricina celor pe 
care le-am neglijat. Ce importanţă are dacă nu pierim din pricina bogă¬ 
ţiei, dar pierim din pricina trîndăviei; dacă nu pierim din pricina trîndă- 
viei, dar pierim din pricina lipsei de bărbăţie? Că şi lucrătorul de pămînt 
plînge la fel sămînţa fie că o pierde într-un chip, fie că o pierde în altul. Să 
nu ne mîngîiem că nu pierim în toate chipurile, ci să plîngem că pierim 
într-un chip oarecare! Să ardem spinii! Că ei înăbuşă cuvîntul. Ştiu asta 
bogaţii care nu sînt buni nici pentru cer, nici pentru pămînt. Ajungînd 
robii şi prizonierii plăcerilor, nu se mai pot ocupa nici de treburile 
publice; iar dacă nu se pot ocupa de treburile publice, cu mult mai mult 
nu se pot ocupa de treburile cerului. Că bogăţia vatămă gîndurile pe două 
căi: şi prin traiul cel bun, şi prin griji. Numai una din acestea este în stare 
singură să scufunde corabia sufletului. Gîndeşte-te ce mare e viitoarea 
cînd amîndouă tăbărăsc asupra sufletului! 

- Să nu te minunezi dacă Hristos a numit spini îmbuibarea. Nu-ţi dai 
seama de asta pentru că eşti beat de patimă. Cei sănătoşi însă ştiu că 
îmbuibarea, traiul cel bun înţeapă mai cumplit decît spinii, că petrecerile 
mistuie sufletul mai mult decît grija şi pricinuiesc amare dureri şi sufle¬ 
tului şi trupului. Nu biciuieşte atît grija cît îmbuibarea. Gîndeşte-te cu cît 
mai cumplite decît spinii sînt insomniile, zvîcniturile tîmplelor, durerile 
de cap şi junghiurile de stomac ale unuia care se îmbuibează! După cum 
spinii sîngerează mîinile, ori din ce parte i-ai apuca, tot aşa şi îmbuibarea 
vatămă şi picioarele şi mîinile şi capul şi ochii şi, pe scurt, toate mădula¬ 
rele. îmbuibarea este stearpă şi fără de rod, ca şi spinul, dar pricinuieşlc 
mai cumplite dureri decît spinul şi vatămă părţile cele mai de seamă ale 
trupului: îl îmbâtrîneşte înainte de vreme, îi slăbeşte simţurile, îi întunecă 
judecata, îi betejeşte mintea sprintenă mai înainte, îi vlăguieşte trupul, îl 
face depozit plin de murdărie, adună în jurul lui roi de suferinţe, îi 
îngreuiază cu mult povara şi face încărcătura mai mare decît puterile lui. 
De aici căderile lui dese şi nenumărate şi naufragiile lui repetate. 
Spune-mi, pentru ge-ţi îngraşi trupul? Crezi că vrem să te aducem jertfă? 
Crezi că vrem să te servim la masă? Păsările le îngrăşăm bine, dar mai 


28. Do aici încopo partea morală: Nu este de ajuns o singură virtute pentru mîntuire, 
ei trehuir să căutăm să le săvînşim pe Unite ev toată rima. 






bine spus nici pe acelea nu le îngrăşâm prea mult, că dacă sînt prea grase 
vatămă sănătatea. Atît de mare rău e îmbuibarea, încît vatămă şi pe ani¬ 
male. într-adevăr, dacă îmbuibăm prea mult animalele, le facem să nu ne 
mai fie de folos nici nouă, nici lor. Din pricina grăsimii o parte din mîncă- 
ruri rămîn nemistuite şi stomacul le aruncă afară; şi dimpotrivă, anima¬ 
lele' pe care nu le îmbuibăm, dar pe care am putea spune că le ţinem la 
post, cărora le dăm mîncare cu măsură, pe care le punem la treabă şi le 
muncim, acele animale ne sînt de mare folos şi nouă şi lor şi pentru hrană 
şi pentru alte treburi. Sînt mai sănătoşi oamenii care se hrănesc cu ani¬ 
male slabe. Şi dimpotrivă, oamenii care se hrănesc cu animale îngrăşate 
se aseamănă cu ele, ajung greoi, predispuşi la boli şi-şi fac mai cumplit 
lanţul care-i încercuie. Nu este un duşman mai mare pentru trup decît 
îmbuibarea. Nimic altceva nu-1 vatămă atîta, nimic nu-1 sfîşie, nu-1 
doboară şi nu-1 strică mai mult. De aceea trebuie să ne mirăm mai ales de 
prostia acestor oameni, că n-au nici atîta milă de stomacurile lor cită milă 
au alţii de burdufurile de vin. Negustorii de vin nu pun prea mult vin în 
burdufuri de teamă să nu plesnească; lacomii însă nu au nici atîta grijă 
de nenorocitul lor stomac; ci după ce-1 îndoapă pînă să plesnească mai 
toarnă în el şi vin pînă ce dă afară pe urechi, pe nas şi pe gît. îndoită vătă¬ 
mare îşi pricinuiesc cu asta: îşi vatămă şi duhul, dar şi puterea care rîn- 
duieşte viaţa trupului. Nu ţi-a fost dat de asta gîtlejul ca să ţi-1 umpli pînă 
la gură cu vin stricat şi cu alte stricăciuni! Nu pentru asta, omule, ci ca să 
cînţi mai cu seamă lui Dumnezeu, să înalţi sfinte rugăciuni, să citeşti legile 
dumnezeieşti, să dai sfaturi folositoare semenilor tăi. Dar tu, ca şi cum l-ai fi 
primit pentru altceva, nu laşi gîtului nici o clipă de răgaz pentru o ast¬ 
fel de slujbă sfîntă, ci îl supui toată viaţa acestei robii amare a pîntecelui. 
Te asemeni cu un om care a primit o chitară cu corzile de aur, bine acor¬ 
date, dar emul acela, în loc să cînte cu ea melodii îneîntătoare, o acoperă 
cu murdărie omenească şi noroi. N-am numit mîncarea murdărie ome¬ 
nească, ci îmbuibarea, neînfrînarea la mîncare şi băutură. Nu mai este 
mîncare mîncatul peste măsură, ci numai vătămare. Numai stomacul a 
fost dat să primească mîncărurile; gura, gîtlejul, limba au un alt rost, cu 
mult mai mare. Dar, mai bine spus, nici stomacul n-a fost dat numai 
pentru primirea mîncărurilor, ci pentru primirea cu măsură a mîncăruri- 
lor. Stomacul însuşi ne spune, strigînd în fel şi fel de chipuri cînd îl încăr¬ 
căm peste măsură din pricina lăcomiei noastre. Dar nu numai că ne 
strigă, ci se şi răzbună pentru nedreptatea ce-i facem, pedepsindu-ne 
cumplit. în primul rînd ne pedepseşte picioarele, pentru că ele ne poartă 
şi ne duc la acele ospeţe rele; apoi ne leagă mîinile, care îi slujesc, pentru 
ca ele bagă în el atît de multe şi atîtea feluri de mîncăruri. Multora din pri¬ 
cina îmbuibării li s-au strîmbat gura, ochii şi capul. Şi după cum o slugă. 





căreia i s-a poruncit să facă ceva peste puterile sale, de deznădejde, ocă- 
răşte pe cel care i-a dat porunca, tot aşa şi stomacul, silit să primească 
mai mult decît poate ţine, îi ruinează şi îmbolnăveşte şi creierul odată cu 
celelalte mădulare. Bine a rînduit Dumnezeu ca să se nască o boală atît 
de grea din pricina necumpătării, pentru ca atunci cînd nu vrei să filozo¬ 
fezi să te înveţi să fii cumpătat fără de voie, de teama unei boli atît de 
cumplite. 

Ştiind toate acestea să fugim de îmbuibare, să căutăm să fim cum¬ 
pătaţi la mîncare şi la băutură, ca să ne bucurăm şi de sănătatea trupului 
şi, scăpînd sufletul de orice boală, să avem parte şi de bunătăţile ce vor să 
fie, cu harul şi cu iubirea de oameni a Domnului nostru Iisus Hristos, 
Căruia slava şi puterea în vecii vecilor, Amin. 







OMILIA XLV 


„Şi apropiindu-se ucenicii I-au zis: 

„Pentru ce le grăieşti în pilde?” Iar El, răspunzînd, 
le-a zis: „Că vouă vi s-a dat să cunoaşteţi tainele 
împărăţiei cerurilor, iar acelora nu li s-a dat ” 1 

I 

Se cuvine să admirăm pe ucenici că ştiau cînd trebuie să-L întrebe pe 
Hristos dacă doreau să afle ceva. Şi nu fac aceasta înaintea tuturora. 
Lucrul acesta l-a arătat Matei prin cuvintele: „Şi apropiindu-se”. Că cele 
ce spun eu nu sînt o simplă bănuială, o arată Marcu mai lămurit, cînd 
spune că ucenicii s-au apropiat de Domnul, îndeosebi 2 . Aşa ar fi trebuit 
să facă şi fraţii lui şi Mama Lui 3 ; n-ar fi trebuit să-L cheme afară şi să 
urate că sînt şi ei cineva. 

Uită-te apoi şi la dragostea de oameni a apostolilor; cît de mult se 
interesează de soarta altora; îi preocupă mai întîi soarta altora şi apoi 
soarta lor; că îl întreabă pe Hristos: „ Pentru ce le grăieşti lor în pilde?” 
N-au spus: „Pentru ce ne grăieşti nouă în pilde?” Şi în alte multe rînduri 
sînt tot atît de iubitori şi de purtători de grijă de toţi oamenii, ca atunci 
cînd spun: „Dă drumul mulţimilor!” 4 ; sau: „Ştii că s-au scandalizat?” 5 . 

Ce le răspunde Hristos? „Vouă vi s-a dat, le spune El, să cunoaşteţi 
tainele împărăţiei, iar acelora nu li s-a dat”. N-a spus aceasta ca să arate 
că apostolii Săi cunosc tainele împărăţiei cerurilor datorită predestinării 
sau sorţii sau întîmplării, ci că iudeii sînt vinovaţi de nenorocirile ce vin 
peste ei; şi a spus aceasta voind să arate că a cunoaşte tainele împărăţiei 
cerurilor este un dar, este un har dat de sus. Dar pentru că-i un dar, nu 
înseamnă că este suprimat liberul arbitru. Şi aceasta se vede din cuvin¬ 
tele pe care le spune Hristos mai departe. Uită-te cum! Ca nici iudeii să 
cadă în deznădejde şi nici apostolii să se trîndăvească auzind că acest dar 
le este dat de sus, Hristos arată că în noi este începutul acestui dar, că de 
noi depinde să-l avem sau nu. 


1. Matei 13, 10-11. 

3. Marcu 4, 10. 

3. Matei 12. 4(1 50. 

I. Matei 14, l(i. 

5 Matei 15, 13. 






„Căci celui ce are i se va da şi-i va prisosi, iar celui ce n-are i se va 
lua şi ceea ce i se pare că are” 6 . 

Cuvintele acestea sînt cu totul neclare, deşi în ele se vede dreptatea 
nespusă a lui Dumnezeu. Cu alte cuvinte Domnul spune aşa: „Cînd 
cineva are rîvnă şi tragere de inimă. Dumnezeu îi dă totul; cînd însă nu 
le are pe acestea şi nu aduce nici partea lui de muncă şi de osteneală, 
atunci nici Dumnezeu nu-i dă”. Că spune Domnul: „Se va lua de la el şi 
ceea ce i se pare că are”; nu Dumnezeu îi ia, ci Dumnezeu nu-1 învredni¬ 
ceşte de darurile Sale. Aşa facem şi noi. Cînd vedem pe cineva că ne 
ascultă cu trîndăvie, că nu-1 convingem să fie atent, deşi îl rugăm în repe¬ 
tate rînduri, tăcem; că dacă am continua să vorbim, îi mărim trîndăvia; pe 
altul însă, pe care-1 vedem că ne ascultă cu luare-aminte, îl luăm lîngă noi 
şi-l învăţăm o mulţime de lucruri. Şi bine a spus Domnul: „Şi ceea ce i se 
pare că are”. Că nici nu are nimic. 

Apoi a făcut mai clar ceea ce a spus, arătînd ce înseamnă: „Celui ce 
are i se va da, iar celui ce nu are i se va lua şi ceea ce i se pare că are”, că a 
adăugat: 

„Pentru aceasta le vorbesc în pilde, că văzînd nu văd” 7 . 

- Dar ar fi trebuit să le deschidă ochii, dacă nu văd, mi s-ar putea 
spune. 

- Dacă orbirea ar fi fost din fire, ar fi trebuit să le deschidă ochii; dar 
pentru că orbirea lor era de bună voie, pentru că o făceau pe orbii, de 
aceea Hristos n-a spus atît: „Nu văd”, ci a spus: „Văzînd nu văd”. Deci 
orbirea se datoreşte răutăţii lor. L-au văzut iudeii pe Hristos scoţînd 
demoni şi spuneau: „Cu Beelzebul, domnul demonilor, scoate pe 
demoni” 8 . L-au auzit că îi aduce la Dumnezeu, că este multă unire între El 
şi Dumnezeu şi totuşi au spus: „Acesta nu este de la Dumnezeu”. Aşadar 
pentru că susţineau cu totul dimpotrivă de ceea ce vedeau şi auzeau, de 
aceea Hristos le spune: „Le iau şi auzul; n-au nici un folos că aud, ci mai 
multă osîndă au”. 

Nu numai că iudeii nu credeau în El, ci îl şi mustrau, îl învinuiau şi 
unelteau împotriva Lui; Hristos însă nu le-o spune; nu vrea să le fie un 
aspru acuzator. La început nu le-a vorbit în pilde, ci cu multă claritate; 
dar pentru că ei s-au făcut mai răi, le vorbeşte în pilde. 

Apoi pentru ca să nu creadă că spusele Sale sînt o învinuire neîn¬ 
temeiată şi nici să spună: „Ne învinuieşte şi ne calomniază aşa, pentru 
că-i duşmanul nostru”, aduce mărturie pe profetul Isaia, care-i învi- 
nuise la fel: 

6. Matei 13, 12. 

7. Matei 13, 13. 

8. Matei 12, 24. 

„Că se împlineşte cu ei proorocia lui Isaia, care spune: „Cu auzul 
veţi auzi şi nu veţi înţelege şi văzînd veţi privi, dar nu veţi vedea” 0 . 

Vezi că şi profetul le aduce exact aceeaşi învinuire? Nici el n-a spus: 
„Nu vedeţi”, ci: „Veţi privi, dar nu veţi vedea”; nu le-a spus: „Nu veţi 
auzi”, ci: „Veţi auzi şi nu veţi înţelege”. Prin urmare ei s-au lipsit mai 
întîi de văz şi de auz; ei şi-au astupat urechile, ei şi-au închis ochii, ei şi-au 
învîrtoşat inima. 

Nu numai că nu auzeau, dar 


„Auzeau greu” 10 . 

Şi au făcut aceasta, spune profetul, 

„Ca nu cumva să se întoarcă, şi să-i vindec” 11 . 

Aceste cuvinte arată că răutatea lor este mare şi cu sîrguinţă depăr¬ 
tarea lor de Dumnezeu. 


II 


Hristos le grăieşte aşa ca să-i atragă şi să-i îmboldească; le arată că-i 
va vindeca de se vor întoarce. Ca şi cum ar fi spus: „Poporul acesta n-a 
vrut să Mă vadă! Dar Eu sînt îngăduitor cu el! Le voi da, îndată ce Mă 
vor ruga”. Le grăieşte aşa, ca să le arate în ce chip ar putea avea loc o 
împăcare. 

Tot astfel şi aici, Domnul spune: „Ca nu cumva să se întoarcă şi să-i 
vindec”. Arată că este cu putinţă să se întoarcă; că se pot mîntui de se vor 
pocăi; le arată că tot ce face El nu-i spre slava Sa, ci spre mîntuirea lor. 
Dacă Domnul n-ar fi voit să-i asculte şi să-i mîntuie, ar fi tăcut şi nu le-ar 
fi grăit în pilde. Şi le vorbeşte în pilde tocmai pentru a-i îmboldi spre 
întoarcere. Că „Dumnezeu nu vrea moartea păcătosului, ci să se întoarcă 
şi să ţie viu” 12 . 

Că păcatul iudeilor nu se datora firii lor, nici necesităţii şi nici unei 
silnicii din afară, ascultă ce le spune Domnul apostolilor Săi: 

„Iar ochii voştri sînt fericiţi că văd şi urechile voastre că aud” 13 . 

Nu vorbeşte negreşit nici de vederea cu ochii, nici de auzul cu ure¬ 
chile, ci de vederea şi auzul cu mintea. Şi apostolii erau tot iudei; născuţi 
şi crescuţi la fel cu toţi ceilalţi; cu toate acestea cu nimic nu i-a vătămat profe¬ 
ţia lui Isaia, pentru că aveau bine înfiptă în ei rădăcina faptelor bune, adică 
voinţa şi gîndul lor. Observă că şi cuvintele adresate lor: „Vouă vi 



9. Matei 13, 14. 

10. Matei 13, 15. 

11. Matei 13, 15. 
13. lez. Ui, 23. 
13. Matei 13. 10. 

s-a dat” nu aduc cu ele ideea de necesitate. Nici nu i-ar fi fericit dacă 
fapta lor nu s-ar fi datorat lor. 

Să nu-mi spui mie că Hristos le vorbea iudeilor întunecat; puteau şi 
ei să se apropie de El şi să-L întrebe ca ucenicii; dar n-au voit, că erau 
trîndavi şi leneşi. Dar pentru ce spun că nu voiau, cînd făceau contrariul? 
Nu numai că nu credeau în El, nu numai că nu-L ascultau, dar porneau şi 
război împotriva Lui şi priveau cu dezgust spusele lui Hristos. Aceasta o 
spune profetul, învinuindu-i prin cuvintele „greu au auzit”. Ucenicii însă 
nu erau ca ei; de aceea i-a şi fericit. 

Hristos îi întăreşte pe apostolii Săi şi în alt chip, spunîndu-le iarăşi: 

„Amin zic vouă, mulţi profeţi şi drepţi au dorit să vadă cele ce vedeţi 
şi n-au văzut şi să audă cele ce auziţi şi n-au auzit” 14 . 

„Au dorit să vadă, le spune Domnul, venirea Mea pe pămînt, minu¬ 
nile acestea, glasul Meu şi învăţătura Mea!”. în aceste cuvinte Domnul nu 
pune pe apostolii Săi mai presus numai de neamul acesta stricat al iudei¬ 
lor, ci chiar mai presus de profeţi, de iudeii care au săvîrşit numai fapte 
bune; le spune că sînt mai fericiţi decît profeţii. 

- Pentru ce? 

- Pentru că apostolii văd nu numai cele ce iudeii n-au văzut, ci chiar 
pe acelea pe care profeţii au dorit să le vadă; aceia le-au văzut numai prin 
credinţă; aceştia însă, cu ochii trupului, cu mult mai limpede. 

Ai văzut din nou că Hristos uneşte Vechiul Testament cu Noul Testa¬ 
ment, arătînd că profeţii Vechiului Testament nu numai că ştiau cele ce 
aveau să se petreacă în Noul Testament, ci şi că le doreau cu înfocare? Nu 
le-ar fi dorit dacă ar fi fost slujitorii unui alt Dumnezeu, ai unui Dumne¬ 
zeu potrivnic Dumnezeului Noului Testament. 

„Voi, deci, ascultaţi pilda semănătorului!” 15 

Şi le spune cele ce v-am spus mai înainte despre trîndăvie şi rîvnă, de¬ 
spre frică şi curaj, despre bogăţie şi sărăcia de bună voie. Le arată cîtă vă¬ 
tămare aduc unele şi cât folos celelalte. Apoi le vorbeşte de feluritele chipuri 
de virtute. Hristos, fiind iubitor de oameni, nu le-a deschis numai o singură 
cale şi nici nu le-a spus: „Dacă nu daţi rod însutit, vă arunc de la Mine!”, ci a 
arătat că se mîntuie şi cel ce face şaizeci; şi nu numai acesta, ci şi cel ce face 
treizeci. A făcut aceasta ca să facă uşoară mîntuirea. 

Nu poţi 16 trăi în feciorie? însoară-te şi fii cast căsătorit! Nu poţi trăi în 
bogăţie? Dă săracilor din averile tale! Nu suferi povara bogăţiei? împarte 



14. Matei 13, 17. 

15. Matei 13, 18. 

16. De aici începe partea morală: Dumnezeu ne-a dat porunci foarte drepte. în locul 
marilor bunătăţi pe care ni le dă trebuie să dăm celor nevoiaşi după putere chiar neîn¬ 
semnate bunătăţi. 


il 

cu Hristos averile tale! Nu vrei să-I dai Lui toate averile tale? Dă-I jumă¬ 
tate, dă-I a treia parte! Hristos este fratele tău şi împreună-moştenitor. 
Fă-L şi aici pe pămînt împreună-moştenitor. Tot ce-I dai Lui, ţie-ţi dai! 
Nu auzi ce spune profetul Isaia: „Nu trece cu vederea pe cei din seminţia 
ta”' 7 ? Dacă nu trebuie să treci cu vederea pe rudele tale, cu atît mai mult 
pe Stăpîn, Care, în afară că ţi-i Stăpîn, mai are cu tine şi dreptul de înru¬ 
dire şi încă alte drepturi cu mult mai mari. Te-a făcut chiar părtaş la cele 
ale Lui fără să ia ceva de la tine. El a fost Acela Care a pus început acestei 
nespuse binefaceri. N-ar fi, oare, cea mai mare nechibzuinţă să nu fii 
iubitor de oameni cînd ai primit atîtea daruri, să nu răspunzi cu răsplătiri 
pentru harul primit, să nu dai cît de cît în locul unor bunătăţi mai mari? 
Hristos te-a făcut moştenitor al cerurilor; tu însă nu-I dai în schimb nici 
bunătăţile de pe pămînt. Hristos S-a împăcat cu tine, deşi n-ai făcut nici o 
faptă bună, ba încă îi mai erai şi duşman; tu însă nu-L răsplăteşti deşi ţi-i 
prieten şi binefăcător, deşi ar trebui să-I mulţumeşti chiar numai că-ţi 
îngăduie să-I dai ceva, fără să mai socotim împărăţia cerurilor şi toate 
celelalte bunătăţi. Cînd slugile invită la o masă dată de ei pe stăpînii lor, 
nu socotesc că fac o favoare stăpînilor lor, ci că o primesc. între noi şi 
Hristos însă lucrurile stau cu totul altfel. N-a chemat la masă mai întîi 
sluga pe stăpîn, ci stăpînul a chemat mai întîi la masa lui sluga. Tu însă 
nu-L chemi la masă nici după ce te-a chemat El! El, cel dintîi, te-a adus 
sub acoperişul Lui; tu însă nu-L aduci sub acoperişul tău nici după ce te-a 
adus El. Gol fiind, te-a îmbrăcat; tu însă nici după aceasta nu-L găzduieşti 
cînd e străin. El, cel dintîi, te-a adăpat din potirul Lui; tu însă nu-I dai în 
schimb nici puţină apă rece! Te-a adăpat cu Duhul Sfînt; tu însă nu-I 
mîngîi nici setea trupului! Te-a adăpat cu Duhul cînd erai vrednic de 
osîndă; tu însă îl treci cu vederea cînd este însetat, cu toate că milostenia 
ta o faci din cele ale Lui! 


III 

Nu-mi socoteşti mare lucru în mîinile tale potirul din care Hristos 
are să bea şi are să-l ducă la gură? Nu vezi că numai preotului îi este îngă¬ 
duit să ducă la gura altora potirul cu sîngele Domnului? „Dar Eu, spune 
Domnui, nu ţin seama de asta! îmi întinzi tu, preote, potirul, îl primesc! 
Mi-1 întinzi tu, mireanule, nu te refuz! Nu întreb cine Mi-1 întinde. Nu 
cer sînge, ci apă rece!” Gîndeşte-te cui dai de băut şi cutremură-te. Gîn- 
deşto-te că tu ajungi preot al lui Hristos dînd cu mîna ta nu trup, ci pîine; 
nu sînge, ci un pahar cu apă rece. Hristos te-a îmbrăcat cu haina mîntui- 
rii; şi te-a îmbrăcat El cu mîinile Lui! Îmbraeă-L şi tu pe El cu mîinile slu- 







gii tale. Te-a făcut slăvit în ceruri, scapă-L şi tu de frig, de goliciune, de 
ruşine. Te-a făcut să locuieşti cu îngerii, dă-I şi tu atît loc de găzduire în 
casa ta cît loc dai slugii tale! „Nu Mă îngreţoşez, îţi spune Hristos, de o 
astfel de găzduire, deşi Eu ţi-am deschis tot cerul. Te-am scos din cea mai 
cumplită temniţă; nu-ţi cer asta, nici nu-ţi spun: „Scoate-Mă şi tu!”, dar 
Mi-i destulă mîngîiere numai dacă vii să Mă vezi cînd sînt întemniţat. 
Te-am înviat cînd erai mort; nu-ţi cer asta, dar îţi spun: „Cercetează-Mă 
cînd sînt bolnav!” 

De cîte iaduri nu sîntem vrednici cînd Hristos ne dă daruri atît de 
mari şi ne cere lucruri atît de uşoare, dar noi nici pe acestea nu I le dăm? 
Pe bună dreptate deci mergem în focul pregătit diavolului şi îngerilor 
lui 18 , că sîntem mai nesimţitori decît pietrele. Spune-mi cît de mare ne 
poate fi nesimţirea noastră, cînd, după ce am primit atîtea daruri, cînd 
ştim că vom primi atîtea daruri, mai sîntem robii averilor de care tot ne 
vom despărţi după puţină vreme fără voia noastră? Alţii şi-au dat viaţa şi 
şi-au vărsat sîngele; dar tu nici pe cele de prisos nu le dai pentru ceruri, 
pentru cununi atît de mari. Ce iertare meriţi, ce cuvînt de apărare, cînd 
arunci cu plăcere sămînţa în pămînt, cînd dai cu dobîndă oamenilor banii 
tăi fără să te sinchiseşti de ceva, dar eşti crud şi neomenos atunci cînd e 
vorba ca prin cei nevoiaşi să hrăneşti pe Stăpîn? 

Gîndindu-ne deci la toate acestea, şi socotind cele ce am primit, cele 
ce vom primi şi cele ce ni se cer, să arătăm toată rîvna în cele duhovni¬ 
ceşti. Să ajungem odată blînzi şi iubitori de oameni, ca să nu atragem 
asupra noastră osînda cea cumplită. Ce nu ne poate osîndi? Totul! Că 
ne bucurăm de atît de mari şi atît de felurite daruri! Că nu ni se cere mare 
lucru! Că ni se cere să dăm acele lucruri pe care le vom lăsa aici pe pămînt 
fără voia noastră! Că sîntem foarte ambiţioşi cînd e vorba de treburile 
acestei lumi! Fiecare din acestea, chiar numai una, este în stare să ne 
osîndească; dar cînd se îngrămdesc toate la un loc, ce nădejde de mîn- 
tuire mai putem avea? Ca să scăpăm, dar, de toată această osîndă, să fim 
darnici cu cei săraci. Aşa ne vom bucura şi de bunătăţile de aici şi de toate 
cele de dincolo, pe care facă Dumnezeu ca noi toţi să le dobîndim cu harul 
şi cu iubirea de oameni a Domnului nostru Iisus Hristos, Căruia slava şi 
puterea în vecii vecilor, Amin. 


J 


18. Matei 25, 41. 






OMILIA XLVI 


„Altă pildă a pus înaintea lor, zicînd: 
„Asemănatu-s-a împărăţia cerului omului care a semănat 
sămînţă bună în ţarina sa. Dar, pe cînd dormeau oamenii, 
a venit vrăjmaşul lui şi a semănat neghină printre grîu 
şi s-a dus. Iar cînd a crescut paiul şi a făcut rod atunci s-a 
arătat şi neghina. Şi venind slugile stăpînului casei i-au zis: 
„Doamne, au n-ai semănat sămînţă bună în ţarina ta? 

De unde, dar, are neghină?” Iar el le-a zis: 

„Un om vrăjmaş a făcut aceasta!” Iar slugile i-au zis: 

„Vrei deci să mergem să o plivim?” Iar el le-a zis: 
„Nu, ca nu cumva plivind neghina, să smulgeţi şi grîul 
împreună cu ea. Lăsaţi să crească amîndouă împreună 

pînă la seceriş ” 1 



I 

- Ce deosebire este între pilda aceasta şi cea de mai înainte? 

- în pilda de mai înainte Domnul vorbeşte de oamenii care nu sînt cu 
luare-aminte Ia cuvintele şi învăţăturile Lui, care se depărtează de El şi 
lasă în părăsire sămînţă; în pilda aceasta vorbeşte de eretici. 

După ce Hristos le-a explicat ucenicilor Săi pentru ce le grăieşte în 
pilde, le vorbeşte mai dinainte şi de erezii, ca ucenicii să nu se tulbure. 

în pilda semănătorului a vorbit de cei care n-au primit cuvîntul Său; 
în pilda aceasta spune că l-au primit şi unii care au stricat învăţătura Sa. 
Că şi acesta este un vicleşug al diavolului de a strecura în învăţătura ade¬ 
vărată învăţături greşite, colorîndu-o ca să semene mult cu adevărul, 
spre a înşela cu uşurinţă pe cei lesne de înşelat. De aceea Hristos nu o 
numeşte sămînţă, ci neghină, că seamănă la înfăţişare cu grîul. 

Apoi vorbeşte şi de felul vicleşugului, spunînd: „Pe cînd dormeau 
oamenii”. Nu mică primejdie atîrnă deasupra conducătorilor credincioşi¬ 
lor; şi mai cu seamă deasupra celor cărora li s-a încredinţat paza semă¬ 
năturilor; dar nu numai deasupra conducătorilor, ci şi deasupra credin¬ 
cioşilor. 


J 

Pilda aceasta mai arată că erezia este posterioară adevărului, lucru 
confirmat şi de desfăşurarea faptelor. Întîi au fost profeţii, apoi profeţii 
mincinoşi; întîi apostolii, apoi apostolii mincinoşi; întîi Hristos, apoi 
antihrist. Dacă diavolul n-ar vedea ce să imite sau pe cineva împotriva 
căruia să uneltească, nici n-ar întreprinde nimic şi nici n-ar şti ce să facă. 
Aşa însă, pentru că a văzut că o sămînţă a dat o sută, alta şaizeci, iar alta 
treizeci, vine pe altă cale. Şi pentru că n-a putut nici să smulgă seminţele 
care prinseseră rădăcină, nici să le înăbuşe şi nici să le ardă, unelteşte o 
altă înşelăciune: aruncă între seminţele bune seminţele lui. 

- Dar prin ce se deosebesc cei care dorm, m-ai putea întreba, de cei 
ce se aseamănă cu seminţele căzute pe cale? 

- Se deosebesc prin aceea că pe cei care se aseamănă cu sămînţa 
căzută pe cale i-a răpit diavolul repede; nici nu i-a lăsat să prindă rădă¬ 
cină; cu ceilalţi diavolul are nevoie de mai multă viclenie. 

Hristos a spus acestea ca să ne înveţe să priveghem neîncetat. „Chiar 
dacă ai scăpat de vătămările de mai înainte, ne spune Domnul, mai este şi 
o altă vătămare. După cum dincolo pieirea îţi venea de la cale, de la pie¬ 
triş şi de la spini, tot aşa şi aici pieirea îţi vine de la somn; deci trebuie să 
stai de pază totdeauna. De aceea şi spune Domnul: „Cel care va răbda 
pînă la sfîrşit, acela se va mîntui” 2 . 

Un lucru ca acesta s-a întîmplat chiar la începăturile Bisericii. Mulţi 
întîi-stătători ai Bisericii aducînd în Biserici oameni vicleni - eretici 
ascunşi - au lăsat cale deschisă unei astfel de uneltiri. Diavolul nici n-a 
mai avut nevoie să se ostenească, odată ce a răsădit pe aceia în mijlocul 
Bisericilor. 

- Dar cum e cu putinţă să nu dormi? m-ar întreba cineva. 

- Dacă ar fi vorba de somnul acesta al trupului, ar fi cu neputinţă. 

Dar nu-i vorba de somnul acesta, ci de somnul voinţei. Şi se poate să nu 

dormi niciodată cu voinţa. De aceea şi Pavel spunea: „Privegheaţi, staţi 

în credinţă” 3 . 

» 

Hristos arată apoi că acest somn al voinţei nu-i numai nefolositor, ci şi 
vătămător. Diavolul atunci îşi seamănă sămînţa sa după ce pămîntul a fost 
lucrat, că nu mai are nevoie de nici o muncă. Tot aşa fac şi ereticii care îşi răs- 
pîndesc otrava lor; şi o fac nu pentru altă pricină, ci de dragul slavei deşarte. 
Şi Hristos descrie cu de-amănuntul toată înşelăciunea aceasta nu numai prin 
cuvintele de pînă acum, ci şi prin cele ce urmează. Că iată ce spune Domnul: 
„Cînd a crescut paiul şi a făcut rod, atunci s-a arătat şi neghina”. Aşa fac şi 
ereticii. La început îşi ascund erezia; dar după ce lumea capătă încredere în 
ei, după ce crede în cuvîntul lor, atunci încep să-şi verse ortrava. 




2. Matei 10, 22. 

3. I Cor. 16, 13. 






- Dar pentru ce Domnul aduce în scenă pe slugile care i-au spus stă- 
pînului casei ce se întâmplase în ţarina sa? 

- Ca să aibă prilej să spună să nu-i omoare pe eretici. 

Pe omul care a semănat neghină îl numeşte vrăjmaş din pricina vătă¬ 
mării pe care o aduce oamenilor. Diavolul ne vatămă pe noi; dar originea 
acestei vătămări nu se datoreşte urii pe care diavolul ne-o poartă nouă, ci 
urii pe care o poartă lui Dumnezeu. De aici se vede, dar, că Dumnezeu ne 
iubeşte pe noi mai mult decît ne iubim noi pe noi înşine. 

Uită-te şi la o altă viclenie a diavolului! N-a semănat neghina sa 
înainte de semănarea griului, pentru că atunci nu putea să piardă pe 
nimenea, ci cînd toată ţarina era semănată, ca să irosească toată munca 
lucrătorului. Diavolul le face pe toate aşa pentru că urăşte pe lucrător. 

Uită-te acum şi la dragostea slugilor. Se grăbesc să smulgă neghina, 
chiar dacă nu o vor face cu băgare de seamă. Rîvna asta a lor arată grija 
lor de sămînţă şi urmăresc un singur lucru: nu ca să fie pedepsit cel care a 
semănat neghina, ci ca să nu se piardă sămînţa semănată. Că nu pedepsi¬ 
rea aceluia era treaba care trebuia făcută mai întîi. De aceea slugile urmă¬ 
resc să îndepărteze răul din ţarină. Dar nici aceasta n-o urmăresc fără 
socoteală; că nu-şi îngăduie să se apuce de lucru de capul lor, ci aşteaptă 
hotărîrea stăpînului, întrebîndu-1: „Vrei?” 

- Ce le răspunde stăpînul? 

- îi împiedică, spunînd: „Nu, ca nu cumva să smulgeţi şi griul odată 
cu neghina”. Hristos a grăit aşa pentru a împiedica războaiele, vărsările 
de sînge, omorurile. Ereticul nu trebuie omorît; o faptă ca aceasta ar 
aduce război neîmpăcat în lume. 

II 

Pentru două pricini opreşte Hristos slugile Sale de a plivi griul: una, 
să nu fie vătămat griul; alta, să fie osîndiţi cei cuprinşi de această boală de 
nevindecat. „Deci, spune Hristos, dacă vrei să fie şi ei pedepsiţi, fără să 
fie vătămat griul, aşteaptă timpul potrivit de pedeapsă”. 

- Ce înţeles au cuvintele: „Ca nu cumva să smulgeţi şi griul odată cu 
neghina!”? 

- Prin aceste cuvinte Domnul a spus sau: „Dacă veţi ridica armele şi 
veţi ucide pe eretici, veţi fi siliţi să ucideţi odată cu ei şi mulţi sfinţi!”; sau: 
„Se poate ca multe din aceste neghine să se schimbe şi să ajungă grîu. 
Deci, dacă smulgeţi neghina înainte de vreme pierdeţi şi neghina care va 
ajunge grîu, că omorîţi şi pe cei care poate se vor schimba şi vor ajunge 
buni”. Deci Hristos nu ne opreşte să închidem gura ereticilor, să le oprim 
îndrăzneala lor, să risipim adunările şi asociaţiile lor, ci ne opreşte să-i 
ucidem, să-i junghiem. Tu însă uită-te la blîndeţea lui Hristos! Nu se 

mărgineşte numai să hotărască, nici să oprească, ci dă şi motivele hotărî- 



rii Sale şi ale opreliştii. 

- Dar ce se va întîmpla dacă neghina rămîne pînă la treieriş? aş putea 
fi întrebat. 


„Atunci voi zice secerătorilor: „Pliviţi mai întîi neghina şi legaţi-o 
în snopi, ca s-o ardem” 4 . 

Hristos le aduce iarăşi aminte ucenicilor de cuvintele lui Ioan Bote¬ 
zătorul, care îl arătase pe El Judecător şi le spune: „Atîta vreme cît 
neghina stă alături de grîu trebuie cruţată; se poate ca şi ea să ajungă grîu. 
Dar dacă rămîne neghină, va primi cumplită pedeapsă, că voi spune 
secerătorilor: „Pliviţi mai întîi neghina!” 

- Pentru ce mai întîi neghina? 

- Ca să nu se teamă ucenicii că odată cu neghina este adunat şi grîul. 

„Şi legaţi neghina în snopi ca să o ardeţi, iar grîul adunaţi-l în jit- 

niţe” 5 . 

Altă pildă le-a pus lor înainte zicînd: 

„Asemenea este împărăţia cerurilor grăuntelui de muştar” 6 . 

Pentru că în pilda semănătorului Hristos spusese că trei părţi de 
sămînţă s-au pierdut şi a scăpat numai o parte, iar în pilda următoare, că 
şi pe această sămînţă scăpată de pieire o pîndesc multe şi mari primejdii, 
ca să nu spună ucenicii: „Cine şi cîţi vor fi cei credincioşi?”, Hristos, prin 
pilda grăuntelui de muştar, îndepărtează din sufletul lor această frică, ca 
să le întărească credinţa şi să le arate că predica Evangheliei se va întinde 
peste tot. Din pricina aceasta a dat ca pildă grăuntele de muştar, foarte 
potrivită cu ideea ce voia să o înfăţişeze. 

„Grăuntele de muştar, spune Domnul mai departe, este mai mic 
decît toate seminţele; dar cînd creşte este mai mare decît ierburile şi se 
face pom încît vin păsările cerului şi se sălăşluiesc în ramurile lui” 7 . 

Prin această pildă Hristos a vrut să dea o dovadă de măreţie. „Aşa va 
fi, spune El, şi cu predicarea Evangheliei!” într-adevăr, ucenicii au fost 
mai slabi decît toţi oamenii, mai mici decît toţi; totuşi predica lor s-a 
întins pe toată faţa pămîntului, pentru că mare era puterea din ei. 

Acestei pilde Domnul îi mai adaugă şi o altă pildă: pilda cu aluatul. 

„împărăţia cerurilor este asemenea aluatului, pe care luîndu-l o 
femeie l-a ascuns în trei măsuri de făină, pînă ce s-a dospit toată” 8 . 



4. Matei 13, 10. 

5. Matei 13, 30. 

6. Matei 13, 31. 

7. Matei 13, 32. 

8. Matei 13, 33. 

„După cum puţinul aluat, spune Hristos ucenicilor Săi, a făcut ca şi 
făina cea multă să se prefacă în aluat, tot aşa şi voi veţi transforma 
întreaga lume”. Şi uită-te la înţelepciunea lui Hristos! Ia pilde din natură 
pentru a arăta că după cum este cu neputinţă ca aceste pilde să nu-şi 
urmeze cursul lor natural, tot aşa şi ideile pe care le înfăţişează ele. „Să 
nu-Mi spună nimeni dintre voi, spune Domnul ucenicilor Săi, ce vom 
putea noi, doisprezece oameni, în faţa unei mulţimi atît de mari? Tocmai 
amestecul vostru în această mulţime şi nedepărtarea voastră de ea vor 
face să strălucească puterea voastră. Ca şi aluatul; atunci dospeşte fră- 
mîntătura, cînd este alături de făină; şi nu atît alături, ci cînd se amestecă 
cu făina - că Domnul n-a spus: „l-a pus”, ci: „l-a ascuns” tot aşa şi voi 
cînd vă veţi lipi şi vă veţi uni cu cei ce vă poartă război, atunci îi veţi birui. 
Şi după cum aluatul se afundă în făină, dar nu se pierde, ci încetul cu înce¬ 
tul face ca toată făina să aibă aceeaşi putere ca şi el, tot aşa va fi şi cu pre¬ 
dica voastră. Să nu vă temeţi că v-am spus că vor veni peste voi o mul¬ 
ţime de necazuri şi supărări. Aşa veţi străluci şi-i veţi birui pe toţi”. 

Prin trei măsuri de făină Hristos a vrut să arate că e vorba de mult. 
Că se ştie că numărul acesta se întrebuinţează pentru a desemna mulţi¬ 
mea, multul. 

Să nu te minunezi că Domnul a amintit de grăuntele de muştar şi de 
aluat cînd a vorbit de împărăţia cerurilor! Vorbea cu nişte oameni fără 
ştiinţă de carte, cu nişte oameni de rînd, cu nişte oameni care aveau 
nevoie de astfel de pilde pentru a fi cîştigaţi. Atît erau de nepricepuţi, 
încît chiar după toate acestea aveau nevoie de multă tîlcuire. 

Unde sînt, dar, păgînii? Să cunoască puterea lui Hristos, privind la 
adevărul lucrurilor! Să I se închine Lui pentru două pricini: şi pentru că a 
spus mai dinainte că Evanghelia se va răspîndi pe tot pămîntul, şi pentru 
că s-au împlinit cuvintele Lui. Că Hristos este Cel Ce a pus puterea în 
aluat. De aceea a şi amestecat pe cei ce cred în El cu mulţimea oamenilor 
ca să dăm şi celorlalţi priceperea noastră. Nimeni să nu pună vină pe pu¬ 
ţinătatea celor credincioşi! Mare este puterea predicii! Frămîntătura dospită 
ajunge pe viitor aluat. Şi după cum scînteia cînd cade pe lemne le aprinde şi 
pe acestea şi mai aprinde şi altele, tot aşa cu predicarea Evangheliei. 

- Dar Hristos n-a vorbit de foc, ci de aluat. Pentru ce oare? 

- Pentru că focul singur nu poate face nimic dacă nu are şi lemne; pe 
cînd aluatul săvîrşeşte totul prin el însuşi. 

Dacă doisprezece 9 oameni au plămădit toată lumea, gîndeşte-te cît 
de păcătoşi şi de răi sîntem noi, cînd nu putem aduce la credinţă pe cei ce 

9. I)o aici începe partea morală: Despre apostoli şi despre toţi sfinţii. Ei au strălucit 
unii mull prin viaţa şi virtutea lor şi prin harisme. Cea mai bună virtute este dragostea şi 
milostenia; ele biruie fecioria. 







au rămas, deşi sîntem atît de mulţi, deşi sîntem destul aluat pentru a plă¬ 
mădi mii de lumi. 




III 


Mi s-ar putea însă spune: 

- Aceia au fost apostoli! 

- Şi ce-i cu asta? N-au trăit şi ei cum trăieşti şi tu? N-au crescut şi ei în 
oraşe? Nu s-au bucurat de aceleaşi lucruri? N-au avut şi ei cîte o meserie? 
Erau, oare, îngeri? S-au pogorît din cer? 

- Nu, dar au făcut minuni! 

- Nu minunile i-au făcut pe ei minunaţi! Pînă cînd vom întrebuinţa 
minunile făcute de apostoli ca scuză pentru trîndăvia noastră? Uită-te la 
ceata sfinţilor. Nu strălucesc datorită minunilor. Mulţi au izgonit demoni, 
dar pentru că au săvîrşit fărădelegi, n-au ajuns minunaţi, ci chiar au fost 
pedepsiţi. 

- Atunci, ce i-a făcut mari pe apostoli? 

- Dispreţul averilor, dispreţul slavei, despărţirea de toate grijile şi 
afacerile lumeşti. Dacă n-ar fi făcut asta, ci ar fi fost robii patimilor, chiar 
dacă ar fi înviat mii de morţi, n-ar fi avut nici un folos, ci ar fi fost socotiţi 
nişte şarlatani. Aşa că viaţa omului îl face pe om strălucit. Ea atrage ha¬ 
rul Duhului. Ce minune a făcut Ioan Botezătorul, cel care a adus la 
pocăinţă atîtea oraşe? Că n-a făcut nici o minune, ascultă-1 pe evanghe¬ 
list: „Ioan n-a făcut nici o minune” 10 . Prin ce a ajuns Ilie minunat? Nu 
prin îndrăznirea lui faţă de împărat? Nu prin rîvna lui faţă de Dumnezeu? 
Nu prin sărăcia lui de bunăvoie? Nu datorită cojocului, peşterii şi munţi¬ 
lor? Minunile le-a făcut după toate acestea! L-a văzut, oare, diavolul pe 
Iov făcînd minuni şi s-a minunat? Nici o minune. Dar Iov avea o viaţă 
strălucită şi o răbdare mai tare ca oţelul. Ce minune a făcut David, pe cînd 
era încă tînăr, ca să spună Dumnezeu despre el: „Am găsit pe David, fiul 
lui lesei, bărbat după inima Mea” 11 ? Ce mort au înviat Avraam, Isaac sau 
Iacov? Ce lepros au curăţit? Nu ştii că minunile ne vatămă de multe ori 
dacă nu sîntem treji la minte? Din pricina asta mulţi corinteni s-au dezbi¬ 
nat între ei 12 ; din pricina asta mulţi romani s-au mîndrit 13 ; din pricina 
asta Simon Magul a fost scos din rîndul creştinilor 14 ; din pricina asta n-a 
fost primit în rîndul ucenicilor cărturarul care dorea să meargă după El şi 
a auzit din gura Domnului: „Vulpile au vizuini, iar păsările cerului 



10. Ioan 10, 4. 

11. I Regi 13, 14; Fapte 13, 22. 

12. I Cor. 1, 10-12. 

13. Rom. 2, 1-5. 

14. Fapte 11, S) 23. 

cuiburi” 1 -'. Fiecare din aceştia au căzut şi au pierit pentru că doreau să-şi 
agonisească de pe urma minunilor unul averi, iar altul slavă. Sîrguinţa de 
a duce o viaţă curată, dragostea de virtute nu numai că nu dau naştere la 
o dorinţă ca aceasta, ci chiar o stîrpesc dacă este. Ce le-a spus Hristos 
ucenicilor Săi cînd le-a dat porunci? Le-a spus: „Faceţi minuni ca să vadă 
oamenii!”? Deloc! Dar ce? „Aşa să lumineze lumina voastră înaintea 
oamenilor, ca să vadă faptele voastre cele bune şi să slăvească pe Tatăl 
vostru Cel din ceruri” 16 . Lui Petru nu i-a spus: „Dacă Mă iubeşti, fă 
minuni!”, ci: „Paşte oile Mele” 17 . Totdeauna Hristos îl preferă pe Petru 
împreună cu Iacov şi cu Ioan înaintea tuturor celorlalţi ucenici. Spune-mi, 
pentru ce îi preferă pe aceştia? Din pricina minunilor făcute de ei? 
Nu! Pentru că toţi apostolii la fel au curăţit leproşi, au înviat morţi şi 
tuturor la fel le-a dat aceeaşi putere. Din ce pricină, dar, aceşti trei apos¬ 
toli erau mai presus de ceilalţi? Din pricina virtuţii sufletului lor! Vezi, 
dar, că totdeauna este nevoie de viaţă curată şi de arătarea ei prin fapte. 
„Din roadele lor îi veţi cunoaşte pe ei” 18 , spune Domnul. 



în ce constă viaţa noastră? Oare în facerea de minuni sau într-o vie¬ 
ţuire virtuoasă? Negreşit că într-o vieţuire virtuoasă. Minunile aici îşi au 
originea şi la aceasta duc. Omul cu viaţă virtuoasă atrage asupra lui harul 
facerii de minuni; iar cel care primeşte acest har, pentru aceea îl primeşte 
ca să îndrepte viaţa altora. Că şi Hristos pentru aceasta a făcut minunile 
acelea, ca prin ele să fie vrednic de credinţă, ca să-i atragă la El pe oameni 
şi să-i facă să ducă o viaţă virtuoasă. De aceea şi Hristos vorbeşte mai 
mult de viaţa virtuoasă. Şi nu Se mărgineşte numai la minuni, ci ameninţă cu 
iadul, făgăduieşte împărăţia cerurilor, pune acele legi minunate şi face totul 
pentru viaţa virtuoasă, ca să facă pe oameni îngeri. Dar pentru ce spun că 
Hristos face totul în acest scop? Spune-mi, dacă ţi s-ar da să alegi între a 
învia morţi în numele Lui şi a muri pentru numele Lui, ce ai alege? Nu-i 
aşa că ai alege moartea pentru numele Lui? Pentru ce? Pentru că învierea 
morţilor e minune, pe cînd moartea pentru Hristos, faptă. Dacă ţi s-ar da 
să alegi între puterea de a preface paiele în aur şi puterea de a dispreţui 
averile, cum dispreţuieşti paiele, n-ai alege, oare, puterea de a dispreţui 
averile? Şi pe bună dreptate, că pe oameni puterea aceasta îi uimeşte mai 
mult. Dacă oamenii ar vedea că se pot preface paiele în aur, ar dori şi 
ei, ca Simon Magul, să aibă această putere şi ar creşte în ei şi mai 

15. Matei 8, 20. 

Hi. Matei 5, 16. 

17. Ioan 21, 15. 

18 Matei 7. 16. 

mult dragostea de averi; dar dacă ar vedea că toţi nesocotesc şi dispre¬ 
ţuiesc aurul ca pe paie, ar scăpa de această boală. 

Vezi, dar, că viaţa virtuoasă ne este de mai mult folos? Şi eu nu 
numesc viaţă virtuoasă postul, nici îmbrăcatul cu sac şi nici culcatul 
pe cenuşă, ci dispreţul averilor - aşa cum trebuie dispreţuite - milos¬ 
tenia, împărţirea pîinii tale cu cel sărac, înfrînarea mîniei, alungarea 
slavei deşarte, stîrpirea invidiei. Aşa ne-a învăţat şi Hristos: „învăţaţi 
de la Mine, ne spune El, că sînt blînd şi smerit cu inima” 19 . N-a spus: 
„Că am postit”, deşi putea spune, că a postit El patruzeci de zile 20 , dar 
n-o spune, ci spune: „Că sînt blînd şi smerit cu inima”. Şi iarăşi, cînd 
i-a trimis pe apostolii Săi la propovăduire nu le-a spus: „Postiţi!”, ci: 
„Mîncaţi tot ce vi se pune dinainte!” 21 Cînd însă a fost vorba de bani, 
le-a cerut multă purtare de grijă, spunînd: „Să nu aveţi aur sau 
argint, nici aramă în cingătorile voastre” 22 . Nu spun acestea, defăi- 
mînd postul, - Doamne, fereşte! -, ci lăudîndu-1 foarte. Dar sufăr cînd 
vă văd că neglijaţi toate celelalte virtuţi şi socotiţi că postul vă este de 
ajuns pentru mîntuire; şi doar postul este cea mai mică parte din 
corul virtuţilor. Cea mai mare virtute este dragostea, bunătatea, 
milostenia. Aceste virtuţi depăşesc chiar virtutea fecioriei. Deci, dacă 
vrei să fii egal cu apostolii, nimic nu te împiedică! E de ajuns numai să 
săvîrşeşti virtutea dragostei şi nu eşti întru nimic mai mic decît apos¬ 
tolii. Nimeni, dar, să nu umble după minuni! Demonul suferă cînd 
este izgonit din trup, dar cu mult mai mult suferă cînd vede sufletul 
scăpat de păcat. Că păcatul este marea lui putere. Pentru aceasta a 
murit Hristos, ca să-i sfărîme această putere. Păcatul a adus pe 
pămînt moartea. Din pricina păcatului toate se întorc pe dos. Ai stîr- 
pit păcatul? Ai tăiat tăria diavolului, i-ai strivit capul, i-ai zdrobit toată 
puterea lui, i-ai împrăştiat oastea lui şi ai făcut o minune mai mare 
decît toate minunile. Cuvintele acestea nu sînt ale mele, ci ale fericitu¬ 
lui Pavel. După ce Pavel a spus: „Rîvniţi harurile cele mai bune şi vă 
arăt o cale încă şi mai înaltă” 23 , n-a vorbit de facerea de minuni, ci de 
dragoste, rădăcina tuturor virtuţilor. Aşadar dacă săvîrşim această 
virtute şi toată filozofia pe care ea o cuprinde, nu vom avea nevoie 
deloc de minuni. După cum dacă ne lipseşte dragostea, nu cîştigăm 
nimic cu facerea de minuni. 


19. Matei 11, 29. 

20. Matei 4, 2. 

21. Luca 10, 8. 

22. Matei 10. 9. 
29. I Cor. 12, 91. 






Gîndindu-ne, dar, la toate acestea, pe temeiul cărora apostolii au 
ajuns mari, să le rîvnim viaţa. Prin ce au ajuns apostolii mari? Ascultă-1 
pe Petru, care spune: „Iată noi am lăsat toate şi Ţi-am urmat Ţie! Ce va 
fi, oare, nouă?” 24 . Ascultă-L şi pe Hristos, Care spune: „Veţi şedea pe 
douăsprezece tronuri” 25 ; şi: „Oricine a lăsat casă sau fraţi sau tată sau 
mamă va primi însutit în veacul acesta şi viaţă veşnică va moşteni” 26 . 

Dezlipindu-ne, dar, de toate cele lumeşti, să ne afierosim lui Hristos 
ca, după cuvîntul Lui, să ajungem egali cu apostolii şi să ne bucurăm de 
viaţa veşnică, pe care, facă Dumnezeu ca noi toţi să o dobîndim cu harul 
şi cu iubirea de oameni a Domnului nostru Iisus Hristos, Căruia slava şi 
puterea în vecii vecilor, Amin. 

24. Matei 19, 27. 

25. Matei 19, 28. 

26. Matei 19, 29. 







OMILIA XLVII 


„Acestea le-a grăit Iisus mulţimilor în pilde 
şi fără de pildă nu le grăia nimic, 
ca să se plinească ceea ce s-a zis prin proorocul care zice: 
«Voi deschide în pilde gura Mea; 
voi spune cu voce tare cele ascunse 
de la întemeierea lumii »” 1 

I 

Evanghelistul Marcu spune: „După cum puteau să înţeleagă, le grăia 
lor cuvîntul în pilde” 2 . 

Apoi, pentru a arăta că grăitul în pilde nu este o noutate, citează pe 
profetul David 3 , care a prezis acest fel de învăţătură a lui Hristos. 

După ce evanghelistul ne-a arătat care era gîndul lui Hristos, anume 
că le grăia în pilde, nu pentru ca ascultătorii Săi să nu priceapă nimic, ci ca 
să-i facă să-L întrebe, evanghelistul a adăugat: „Şi fără de pilde nu le 
grăia nimic”, cu toate că Hristos a grăit multe fără pilde. Şi totuşi atunci 
nimeni nu I-a pus vreo întrebare. Pe profeţi iudeii de altădată adeseori îi 
întrebau, de pildă pe Iezechiel şi pe mulţi alţii; iudeii de acum însă n-au 
făcut lucrul acesta, deşi spusele Domnului erau în stare să le tulbure 
sufletul şi să-i îndemne să-L întrebe. Şi doar pildele îi ameninţau cu cea 
mai mare pedeapsă; totuşi pe iudei nici lucrul acesta nu i-a mişcat; de 
aceea Hristos i-a lăsat şi a plecat. 

„Atunci Iisus, lăsînd mulţimile, a plecat la casa Lui” 4 

A plecat la casa Lui şi nici un cărturar n-a mers după Dînsul. De aici 
se vede că nu pentru altă pricină se ţineau cărturarii după El, ci ca 
să-L prindă în cuvînt. Văzînd deci Hristos că nu înţeleg cuvintele Sale, 
i-a lăsat. 

„Şi s-au apropiat ucenicii Lui, întrebîndu-L despre pilda neghinelor” 5 . 

Acum s-au apropiat de El să-L întrebe, deşi sînt cazuri cînd voiau să 
ştie ceva dar se temeau să-L întrebe. 

1. Matei 13, 34-35. 

2. Marcu 4, 33. 

3. Ps. 77, 2. 

4. Matei 13, 36. 

- De unde le-a venit acum ucenicilor îndrăznirea? 

- Auziseră pe Hristos spunîndu-le: „Vouă vi s-a dat să cunoaşteţi 
tainele împărăţiei cerurilor” 6 şi au prins curaj. De aceea îl şi întreabă în¬ 
deosebi; nu de teama de a da naştere la invidie în sufletul multora, ci pentru a 
păzi legea Stăpînului, Care le spusese; „Iar acestora nu li s-a dat!” 1 . 

- Dar pentru ce ucenicii lasă la o parte pilda cu aluatul şi pilda cu 
grăuntele de muştar şi-L întreabă numai despre pilda neghinelor? 

- Le-au lăsat pe celelalte la o parte pentru că erau mai clare; voiau 
însă să cunoască tîlcul acesteia şi pentru că era înrudită cu pilda semănă¬ 
torului, dar şi pentru că pilda aceasta cuprindea mai multe învăţături. Nu 
se poate spune, apoi, că ucenicii doreau să afle dacă nu cumva Domnul le 
spune acelaşi lucru a doua oară. Văzuseră doar cîtă ameninţare cuprin¬ 
dea pilda neghinelor. De aceea nici Domnul nu-i ţine de rău, ci le împli¬ 
neşte dorinţa. 

Şi ceea ce spuneam totdeauna, spun şi acum că pildele nu trebuie 
interpretate cuvînt cu cuvînt, pentru că s-ar ajunge la interpretări 
absurde. Şi lucrul acesta ni-1 arată Domnul acum; că aşa şi interpretează 
pilda. Nu mai vorbeşte de slugile care s-au dus la stăpînul casei, ci le lasă 
la o parte şi interpretează numai părţile principale ale pildei, în vederea 
cărora a fost rostită, arătînd totodată că El este Judecătorul şi Stăpînul 
universului. 

„Iar El răspunzînd, le-a zis: Cel ce a semănat sămînţa cea bună este 
Fiul Omului; ţarina este lumea; sămînţa cea bună sîntfiii împărăţiei, iar 
neghinele, fiii celui rău; vrăjmaşul care le-a semănat este diavolul; sece¬ 
rişul este sfîrşitul veacului, iar secerătorii sînt îngerii. Deci cum se pli¬ 
veşte neghina şi se arde în foc, aşa va fi la sfîrşitul veacului acestuia. Va 
trimite Fiul Omului pe îngerii Lui şi vor aduna din împărăţia Lui toate 
smintelile şi pe cei ce fac fărădelege şi-i vor arunca în cuptorul cel de foc. 
Acolo va fi plîngerea şi scrîşnirea dinţilor. Atunci drepţii vor străluci ca 
soarele în împărăţia Tatălui lor” 8 . 

De vreme ce Domnul Hristos este semănătorul, de vreme ce-Şi sea¬ 
mănă ţarina Lui şi culege din împărăţia Lui, este clar că lumea aceasta 
este a Lui. 

Uită-te însă la nespusa Sa iubire de oameni! Este înclinat spre face¬ 
rea de bine şi nepornit spre pedeapsă! Cînd seamănă, seamănă El cu 
mîna Lui; dar cînd pedepseşte, o face prin alţii, adică prin îngeri. 

„Atunci drepţii vor străluci ca soarele în împărăţia Tatălui lor”. Prin 
aceste cuvinte Hristos nu vrea să spună că drepţii vor străluci numai 

fi. Matei 13, 11. 

5 7. Matei 13, 11. 

i !!. Matei 13, 37 43. 







atîta, ci s-a folosit de această pildă cunoscută nouă pentru că nu ştim alt¬ 
ceva mai strălucitor decît soarele. 

- în alte locuri Hristos spune că secerişul este aproape, ca atunci cînd 
vorbeşte despre samarineni: „Ridicaţi ochii voştri şi priviţi holdele că 
sînt albe spre seceriş” 9 ; sau: „Secerişul este mult, iar lucrători puţini” 10 . 
Pentru ce, dar, în aceste locuri spune că secerişul este aproape, iar în 
pilda neghinelor că secerişul va fi la sfîrşitul veacului? 

- Pentru că alt înţeles are cuvîntul într-un loc, şi alt înţeles are în alt loc. 

- Dar pentru ce spune în altă parte că „altul este cel ce seamănă şi 
altul cel ce seceră” 11 , iar în pilda neghinelor spune că El este Cel ce sea¬ 
mănă? 

- Pentru că acolo Hristos n-a vorbit despre El, ci a pus în faţa profeţi¬ 
lor pe apostoli fie că le grăia iudeilor, fie că le grăia samarinenilor. Că şi 
prin profeţi tot El a semănat. Sînt însă locuri cînd numeşte acelaşi lucru 
şi seceriş şi semănat, întrebuinţînd cuvîntul şi într-un sens şi în altul. 

II 


Cînd vorbeşte de ascultarea şi supunerea ascultătorilor Săi, Domnul 
numeşte seceriş supunerea şi ascultarea lor, că acestea duc lucrul la bun 
sfîrşit; dar cînd caută rodul ascultării, atunci fapta aceasta o numeşte 
sămînţă, iar sfîrşitul lumii îl numeşte seceriş. 

- Dar pentru ce în altă parte se spune că drepţii vor fi răpiţi întîi? 12 

- Pentru că drepţii vor fi răpiţi întîi; dar cînd va veni Hristos, cei răi 
sînt daţi muncilor şi atunci cei drepţi intră în împărăţia cerurilor. Cei 
drepţi trebuie să fie în cer; dar aici pe pămînt va veni Hristos şi va judeca 
pe toţi oamenii; şi după ce va pronunţa asupra celor răi sentinţa, se va 
scula, ca un împărat înconjurat de prietenii Săi, şi-i va duce pe drepţi spre 
moştenirea lor cea fericită. Ai văzut, dar, că osînda celor răi este îndoită? 
Una, că ard în foc; a doua, că au căzut din slava cerească. 

- Dar pentru care pricină Hristos le grăieşte apostolilor Săi mai 
departe tot în pilde, deşi cărturarii şi fariseii nu mai erau de faţă? 

- Le grăieşte în pilde pentru că în urma învăţăturilor lui Hristos au 
ajuns mai pricepuţi, aşa că puteau înţelege pildele Sale. într-adevăr, 
după ce le-a spus toate pildele, i-a întrebat: „Aţi înţeles toate acestea? Iar 
ei I-au spus: „Da, Doamne!” 13 . Astfel pildele, pe lîngă celelalte învăţături, 
au săvîrşit şi acest mare lucru: i-au făcut pe apostoli şi mai ascuţiţi la minte. 

9. Ioan 4, 35. 

10. Luca 10, 2. 

11. Ioan 4, 37. 

12. 1 Tes. 4, 17. 

13. Matei 13, 51 

Ce le-a mai spus Domnul? 

„Asemenea este împărăţia cerurilor cu o comoară ascunsă în ţarină, 
pe care găsindu-o un om a ascuns-o; şi de bucuria ei vinde tot ce are şi 
cumpără ţarina aceea. Iarăşi asemenea este împărăţia cerurilor cu un 
negustor care caută mărgăritare frumoase; şi găsind un mărgăritar de 
mare preţ, mergînd a vîndut tot ce avea şi l-a cumpărat” 14 . 

După cum pildele grăuntelui de muştar şi aluatului se deosebesc 
foarte puţin între ele, tot aşa şi aceste două pilde: a comorii ascunse în 
ţarină şi a mărgăritarului. Amîndouă arată că trebuie să lăsăm totul la o 
parte pentru ascultarea cuvîntului lui Dumnezeu. Pildele celelalte, a 
aluatului şi a grăuntelui de muştar, vorbesc de puterea predicării cuvîn¬ 
tului lui Dumnezeu, că el va cuprinde toată lumea; pildele acestea, a 
comorii ascunse în ţarină şi a mărgăritarului, ca pe un lucru scump şi de 
mare preţ, înfăţişează cuvîntul lui Dumnezeu. Cuvîntul lui Dumnezeu se 
întinde ca grăuntele de muştar şi cuprinde totul ca aluatul; dar este şi de 
mare preţ, ca mărgăritarul, şi are nenumărate bogăţii ca o comoară. 

Pildele acestea nu ne învaţă numai că trebuie să ne depărtăm cu totul 
de cele lumeşti şi să îmbrăţişăm cuvîntul lui Dumnezeu, ci şi să facem 
lucrul acesta cu bucurie. Cel care s-a despărţit de tot ce are trebuie să ştie 
că pierderea aceasta este un cîştig, şi nu o pagubă. 

Vezi că este ascuns în lume cuvîntul lui Dumnezeu? Vezi că în cuvîn¬ 
tul lui Dumnezeu sînt toate bunătăţile? Dacă nu vinzi totul nu cumperi! 
Dacă n-ai un suflet ca acesta, veghetor şi cercetător, nu găseşti! 

Aşadar două lucruri trebuie să îndeplinim: să ne depărtăm de cele 
lumeşti şi să priveghem. Că spune Domnul că trebuie să fim asemenea 
unui negustor „care caută mărgăritare frumoase şi găsind unul de mare 
preţ, a vîndut totul şi l-a cumpărat”. Adevărul este unic, şi nu împărţit în 
mai multe părţi. Şi după cum numai cel care are mărgăritarul ştie că este 
bogat, iar ceilalţi nu ştiu de multe ori ce are el în mînă - că mărgăritarul 
este mic -, tot aşa şi cu cuvîntul lui Dumnezeu: cei care îl au ştiu că sînt 
bogaţi; necredincioşii însă, necunoscînd această comoară, nu ştiu de 
bogăţia noastră. 

Apoi, ca să nu ne încredem prea mult în predicarea cuvîntului lui 
Dumnezeu, nici să socotim că ne este de ajuns pentru mîntuire numai 
credinţa, Hristos a spus şi altă pildă înfricoşătoare. 

- Care? 

- Pilda năvodului! 

„Asemenea este împărăţia cerurilor cu un năvod aruncat în mare, 
care a adunat tot felul de peşti; pe care, cînd s-a umplut, pescarii, scoţîn- 

14. Maici 13, 44 40. 




J 




du-l la ţărm şi şezînd, au ales peştii cei buni în vase, iar pe cei răi i-au 
aruncat afară” 15 . 

- Dar ce deosebire este între pilda aceasta şi pilda neghinelor? Că şi 
acolo unii se mîntuie, iar alţii pier! 

- Cei din pilda neghinelor pier din pricină că au îmbrăţişat nişte 
învăţături străine; cei din pilda de mai înaintea acesteia, din pilda semă¬ 
nătorului, pier din pricină că n-au dat atenţie cuvintelor lui Dumnezeu; 
iar aceştia, cei din pilda năvodului, pier din pricina vieţii lor stricate şi sînt 
mai ticăloşi decît toţi, că au cunoscut cuvîntul lui Dumnezeu, au fost pes¬ 
cuiţi, dar nici aşa nu s-au putut mîntui. 

- în altă parte Hristos spune că însuşi Păstorul desparte pe cei răi de 
cei buni 16 ; aici spune că îngerii o fac, ca şi în pilda neghinelor. Cum se 
explică aceasta? 

- Deosebirea se explică prin aceea că odată le vorbeşte mai simplu, 
iar altădată mai înalt. 

Hristos interpretează pilda năvodului fără să fie întrebat, de buna Sa 
voie; a explicat numai o parte din ea mărind frica. Ca nu cumva auzind că 
a aruncat afară peştii cei răi să socotească aruncarea lor lipsită de primej¬ 
die, Hristos, prin interpretarea Sa, a arătat pedepsirea lor, spunînd: 

„Şi-i vor arunca în cuptor; acolo va fi plîngerea şi scrîşnirea 
dinţilor” 11 . 

Durerea aceasta nu se poate zugrăvi prin cuvînt. 

Ai văzut cîte căi de pieire sînt? Una, datorită pietrişului; alta, datorită 
spinilor; alta, datorită căii; alta, datorită neghinelor; alta, datorită năvo¬ 
dului. Nu fără pricină a spus Domnul că „largă este calea care duce la 
pieire şi mulţi sînt cei care merg pe ea” 18 . 

După ce le-a spus ucenicilor Săi aceste pilde, după ce şi-a sfîrşit spu¬ 
sele Sale cu un cuvînt înfricoşător, arătîndu-le mai multe decît pildele, 
le-a zis, dar, mai bine spus, a stat de vorbă cu ei: 

„Aţi înţeles toate acestea?” Iar ei I-au spus: „Da, Doamne!” 19 

Apoi, pentru că au înţeles, îi laudă iarăşi, zicînd: 

„Pentru aceasta, orice cărturar care cunoaşte cele despre împărăţia 
cerurilor se aseamănă cu omul stăpîn de casă, care scoate din vistieria sa 
noi şi vechi” 20 . 

De aceea şi în altă parte spune: „Voz trimite la voi înţelepţi şi 
cărturari” 21 . 

15. Matei 13, 47-48. 

16. Matei 25, 32. 

17. Matei 13, 50. 

18. Matei 7,13. 

19. Matei 13, 51. 

20. Matei 13, 52. 

III 

Ai văzut că nu înlătură Vechiul Testament, ci îl laudă şi-l slăveşte, 
numindu-1 vistierie? 

Deci toţi cîţi nu cunosc Scripturile nu sînt stăpîni de casă; nu le au 
nici ei şi nici nu le primesc de la alţii, ci se uită cu nepăsare la ei înşişi cum 
pier de foame. Nu numai aceştia, dar şi ereticii nu se pot bucura de 
această fericire a Domnului. Că nu scot noi şi vechi; nici pe cele vechi nu 
le au; de aceea nu le au nici pe cele noi; după cum şi cei care nu le au pe 
cele noi nu le au nici pe cele vechi, ci sînt lipsiţi şi de unele şi de altele; că 
acestea două, cele vechi şi cele noi, - Vechiul Testament şi Noul Testa¬ 
ment -, sînt strîns unite unele cu altele, sînt împletite unele cu altele. 

Să auzim 22 dar, toţi cei care neglijăm citirea Sfintelor Scripturi, cîtă 
pagubă suferim, cîtă sărăcie! Cînd vom putea vieţui creştineşte, cînd nici 
nu cunoaştem legile după care trebuie să vieţuim? Bogaţii şi cei care se 
dau în vînt după bani şi după averi îşi scutură mereu hainele lor ca să nu 
fie mîncate de molii. Tu însă, deşi vezi că uitarea îţi roade sufletul mai 
grozav decît o molie, nu deschizi cărţile sfinte, nu pui capăt prăpădului, 
nu-ţi împodobeşti sufletul, nu te uiţi mereu la icoana virtuţii, nu cauţi să 
afli care sînt mădularele virtuţii, care e capul ei! Că virtutea are şi cap şi 
mădulare mai frumoase decît trupul cel mai frumos şi mai bine făcut. 

- Care-i capul virtuţii? m-ai întreba. 

- Smerenia. Din pricina asta Hristos cu ea şi-a început predica de pe 
munte, spunînd: „Fericiţi cei săraci cu duhul” 23 . Capul acesta nu-i împo¬ 
dobit cu păr, nici cu bucle, ci are o frumuseţe ca aceea care atrage privirile 
lui Dumnezeu. „La cine voi privi, spune Domnul, dacă nu la cel hlînd şi 
smerit care tremură de cuvintele Mele?” 24 ; şi: „Ochii Mei peste blînzii 
pămîntului” 25 ; şi: „Aproape este Domnul de cei smeriţi cu inima” 26 . 
Capul acesta aduce lui Dumnezeu, în loc de păr şi bucle, jertfe bine plă¬ 
cute. Este altar de aur şi jertfelnic duhovnicesc. Că „jertfa lui Dumnezeu, 
duh umilit” 27 . Smerenia este mama înţelepciunii. Dacă ai smerenia le vei 
avea şi pe toate celelalte. Ai văzut capul? Un cap atît de frumos n-ai văzut 
niciodată! Vrei să-i vezi şi faţa? Dar, mai bine spus, vrei s-o cunoşti? 
Deocamdată cunoaşte-i culoarea! E roşie, înfloritoare şi plină de farmec! 
Află din ce pricină e aşa! 

- Din ce pricină? 


22. De aici începe partea morală: Acuzare celor care nu citesc Sfintele Scripturi. 
Care sînt virtuţile mădularelor; în care vorbeşte şi despre Matei şi despre iubitorul de 
argint. Ce fel este cel sărac de bună voie. 


23. 

Matei 5 

, 3 

24. 

Isaia 66, 2 

25. 

- Din pricină că roşeşte şi se ruşinează! De aceea un înţelept a şi 
spus: „înaintea celui ruşinos va merge farmecul” 28 . Frumuseţea chipului 
smereniei răspîndeşte şi asupra celorlalte mădulare multă frumuseţe. 
De-ai amesteca mii de culori, nu vei reuşi să faci o frumuseţe ca aceasta. 
Dacă vrei să-i vezi şi ochii, vezi-i că sînt încondeiaţi minunat cu bună- 
cuviinţă şi cu cuminţenie; sînt atît de frumoşi şi de pătrunzători pentru că 
îl văd chiar pe Domnul. „Fericiţi cei curaţi cu inima, că aceia vor vedea 
pe Dumnezeu” 29 . Gura smereniei este înţelepciune şi pricepere, cunoaşte 
cîntările cele duhovniceşti; inima ei este iscusită în cercetarea Scripturi¬ 
lor, în păzirea adevăratelor învăţături, în milostenie, în bunătate. După 
cum nu-i cu putinţă să trăieşti fără inimă, tot aşa nici nu-i cu putinţă să te 
mîntui cîndva fără această inimă duhovnicească. Din ea se nasc toate cele 
bune. Smerenia are şi mîini şi picioare: faptele cele bune; are şi suflet: 
dreapta credinţă; are şi piept de aur şi mai tare decît diamantul: bărbă¬ 
ţia; îi e uşor să sfărîme orice, dar pieptul ei nimic nu-l poate sfărîma; în 
sfîrşit, duhul smereniei, care este în cap şi în inimă, este dragostea. 

IV 

Vrei să-ţi arăt chiar prin fapte icoana unui om ca acesta? Gîndeşte-te 
la evanghelistul care a scris această evanghelie, la Matei. Nu avem în scris 
toată viaţa lui, totuşi chiar din puţinele lucruri pe care le ştim despre el, îi 
vedem strălucitul lui chip. Că era smerit şi cu inima zdrobită! Auzi-1 că se 
numeşte vameş chiar în Evanghelia scrisă de el 30 . Că era milostiv! Vezi-1 
că s-a despărţit de toate averile sale şi a mers după Iisus. Că era binecre- 
dincios se vede din învăţăturile sale. Şi priceperea lui o poţi vedea uşor, 
că a scris Evanghelia; dragostea lui, că a purtat grijă de întreaga lume; 
facerile sale de bine, de la tronul pe care are să stea 31 ; iar bărbăţia lui, de 
acolo că a ieşit bucurîndu-se de la sinedriu 32 . 

Să rîvnim şi noi virtutea aceasta, dar, mai mult decît toate, smerenia 
şi milostenia, fără de care nu ne putem mîntui. Şi aceasta o arată cele zece 
fecioare 33 şi fariseul 34 . Fără feciorie te poţi mîntui; dar fără milostenie, cu 
neputinţă. Milostenia este de neapărată trebuinţă şi le ţine pe toate. Nu 
fără motiv am numit eu milostenia inima virtuţii. Dar inima aceasta înce¬ 
tează iute de-a mai bate, dacă nu dă tuturor duhul ei. întocmai ca o fîn- 
tînă: dacă ţine în ea apa izvoarelor sale, se strică; tot aşa şi cu bogaţii, cînd 

28. Inţ. Sir. 32, 11. 

29. Matei 5, 8. 

30. Matei 9, 9. 

31. Matei 19, 28. 

32. Fapte 5, 40-41. 

33. Matei 25, 1-13. 








ţin averile lor numai pentru ei înşişi. De aceea şi obişnuim să spunem de 
bogaţi: „Cutare e putred de bogat”, dar nu spunem: „Mult îi este belşu¬ 
gul” sau: „Mare îi este comoara”. Putrezi nu sînt numai cei care au bogă¬ 
ţii, ci chiar bogăţia însăşi. Hainele se strică, aurul se roade, griul se 
mănîncă de viermi, iar sufletul, din pricina grijilor, este ros şi mai putred 
decît toate cele ale lui. Dacă ai vrea să-ţi pun în faţă sufletul unui iubitor 
de argint, l-ai vedea găurit peste tot de griji, putred de păcate şi ros de 
viermi ca o haină mîncată de molii, fără nici o bucăţică întreagă. Nu-i aşa 
însă sufletul celui sărac, al săracului care de buna sa voie voieşte să fie 
sărac. Sufletul îi străluceşte ca aurul, sclipeşte ca mărgăritarul, înfloreşte 
ca trandafirul. Nu-1 roade molia, nu-1 fură hoţii, nu-1 tulbură grija lumii, 
ci—i ca îngerii; aşa trăieşte pe pămînt. Vrei să vezi frumuseţea acestui 
suflet? Vrei să cunoşti bogăţia sărăciei? Nu porunceşte oamenilor, ci 
demonilor; nu stă alături de împărat, ci alături de Dumnezeu; nu este 
ostaş împreună cu oamenii, ci împreună cu îngerii; nu are două, trei, 
douăzeci de scrinuri, ci atîta bogăţie că socoteşte toată lumea o nimica; nu 
are vistierie, dar are cerul; nu are nevoie de robi; dar, mai bine spus, are 
roabe patimile; are roabe gîndurile care robesc pe împăraţi; are rob gîn- 
dul care porunceşte celui îmbrăcat în purpură; gîndul care-1 înspăimîntă 
pe împărat, gîndul pe care împăratul nu îndrăzneşte să-l privească în 
faţă. Rîde de tronul împărătesc, de aur şi de toate cele ca acestea ca de 
nişte jocuri de copii; le socoteşte pe toate acestea tot atît de vrednice de 
dispreţ ca pe cercurile de joacă, cuburile şi bilele. Are o podoabă pe care 
nu pot s-o vadă cei care se joacă cu nişte jucării ca acestea. 

Ce poate fi deci mai bun decît acest sărac? Cerul este pardoseala 
locuinţei lui; iar dacă pardoseala casei lui este aşa, gîndeşte-te cum îi este 
tavanul! 

- Dar n-are cai şi trăsuri! mi s-ar putea spune. 

- Ce nevoie are de acestea cel care are să meargă pe nori şi are să fie 
cu Hristos? 

Gîndindu-ne, dar, la toate acestea, şi bărbaţii şi femeile, să căutăm 
bogăţia aceea, bogăţia cea neîmpuţinată, ca să avem parte şi de împărăţia 
cerurilor, cu harul şi iubirea de oameni a Domnului nostru Iisus Hristos, 
Căruia slava şi stâpînirea în vecii vecilor, Amin. 





OMILIA XLVIII 


„Şi după ce a sfîrşit Iisus pildele acestea, 
a trecut de acolo ” 1 

I 

- Pentru ce evanghelistul a spus: „acestea”? 

- Pentru că Domnul avea să mai spună şi alte pilde. 

- Pentru ce a trecut de acolo? 

- Pentru că voia să semene cuvîntul pretutindeni. 

„Şi venind în patria Lui, îi învăţa în sinagoga lor” 2 . 

- Care loc îl numeşte acum patria Lui? 

- După părerea mea, Nazaretul, că „n-a făcut acolo multe minuni” 3 ; 
în Capernaum a făcut minuni, de aceea şi spunea: „Şi tu, Capemaume, 
care pînă la cer te-ai înălţat, pînă la iad te vei coborî; că dacă s-ar fi făcut 
în Sodoma minunile care s-au făcut în tine, ar fi rămas pînă în ziua de 
astăzi” 4 . 

Venind deci în Nazaret, nu mai face minuni, ca locuitorilor Nazare- 
tului să nu li se aprindă şi mai mult invidia, ca să nu fie osîndiţi mai cum¬ 
plit pentru că li se măreşte necredinţa. în loc să facă minuni, îi învaţă; 
minune tot atît de mare ca şi minunea însăşi. Şi cei mai proşti oameni ar fi 
trebuit să se minuneze şi să rămînă uimiţi de puterea cuvintelor Lui; 
nazarinenii, dimpotrivă; îl batjocoreau din pricina originii de jos a presu¬ 
pusului Lui tată, deşi nazarinenii aveau în trecutul lor o mulţime de 
exemple de acestea, cînd din părinţi neînsemnaţi au ieşit copii vestiţi. 
Da vid era fiul lui lesei, un plugar de rînd; profetul Amos era fiul unui păs¬ 
tor de capre şi el însuşi tot păstor de capre. Moise legiuitorul cît de 
departe era de tatăl lui! Ar fi trebuit ca nazarinenii să I se închine Lui şi să 
fie uimiţi de învăţătura Lui şi de aceasta mai ales că rostea nişte cuvinte 
ca acelea, deşi se trăgea din nişte oameni de jos. Era lămurit pentru ori¬ 
cine că o astfel de învăţătură nu se datora sîrguinţei omeneşti, ci harului 
dumnezeiesc; dar ei îl dispreţuiau tocmai pentru pricinile pentru care ar 
fi trebuit sâ-L admire. 


1 . Matei 13 , 53 . 

2 . Matei 13 , 54 . 

3 . Matei 13 , 58 . 

4 . Matei 11 , 23 . 

Hristos se ducea adeseori în sinagogile lor, ca nu cumva, din pricina 
şederii lui necontenite în pustie, să-l învinuiască iudeii şi mai mult că este 
un singuratic şi un duşman al societăţii. 

Deci nazarinenii uimiţi şi nedumeriţi spuneau: 

„De unde are El înţelepciunea aceasta şi puterile?” 5 

Numeau „ puteri” sau minunile Sale, sau chiar înţelepciunea Lui. 

„Nu este acesta fiul teslarului?” 6 . 

Mai mare e minunea şi mai mare le e uimirea! 

„Nu se numeşte mama Lui Maria? Şi fraţii Lui, Iacob, Iosi, Simion şi 
Iuda? Surorile Lui nu sînt toate la noi? De unde are El acestea? Şi se 
sminteau de El” 7 . 

Vezi că în Nazaret a avut loc discuţia aceasta? „Nu sînt, oare, cutare şi 
cutare fraţii Lui?”, spuneau nazarinenii. 

Şi ce-i cu asta, nazarinenilor? Tocmai aceasta ar fi trebuit să vă 
aducă la credinţă! Dar de multe ori invidia frînge gîtul celui invidios. 
Lucrurile mari şi minunate care erau în stare să-i atragă la Hristos, toc¬ 
mai acelea i-au smintit pe nazarineni. 

Ce le răspunde Hristos? 

«Iar Usils le-a zis: „Nu este profet dispreţuit decît în patria sa şi în 
casa sa”. Şi n-a făcut multe minuni, spune evanghelistul, din pricina 
necredinţei lor”» 8 . 

- Ar fi trebuit să facă şi acolo multe minuni! ar putea spune cineva. 
Pentru ce n-a făcut, dacă prin ele reuşea să fie admirat? 

- Hristos nu umbla după laudele lumii, ci urmărea folosul oamenilor. 
Neputîndu-le fi de folos nazarinenilor, s-a trecut cu vederea pe El însuşi 
ca să nu le mărească şi mai mult osînda. Totuşi uită-te după cîtă vreme a 
venit la ei şi cîte minuni făcuse pînă atunci! Dar nici aşa nazarinenii nu 
L-au putut suferi, ci iarăşi ardeau de invidie. 

- Dar pentru ce atunci a mai făcut acolo chiar puţine minuni? 

- Ca să nu spună nazarinenii: „Doctore, vindecă-te pe tine însuţi!” 9 ; 
ca să nu spună: „Ne este duşman şi vrăjmaş! Dispreţuieşte pe concetăţe¬ 
nii Săi”; ca să nu spună: „Dacă ar fi făcut minuni, am fi crezut şi noi în 
El!” De aceea deci a făcut minuni şi în Nazaret, dar puţine. A făcut minuni 
ca să-Şi împlinească misiunea Sa; a făcut însă puţine minuni, ca să nu-i 
osîndească mai mult. 

Gîndeşte-te cît de mare era puterea cuvintelor Sale, că nazarinenii 
se minunau de El, deşi erau cuprinşi de invidie. Şi după cum atunci cînd 

5. Matei 13, 54. 

6. Matei 13, 55. 

7. Matei 13, 55. 

fi. Matei 1.3, 57 58. 







vindeca pe cei îndrăciţi, iudeii nu-I tăgăduiau vindecările, ci născoceau 
pricini neîntemeiate, spunîndu-I: „Cu Beelzebul scoate demonii” 10 , tot 
aşa şi nazarinenii; nu găsesc vină învăţăturii Lui, ci recurg la josnicia nea¬ 
mului Său. Tu uită-te la blîndeţea învăţătorului! Nu-i ocărăşte, ci cu 
multă blîndeţe le spune: „Nu este profet dispreţuit decît în patria sa”. 
Şi nici aici nu s-a oprit, ci a adăugat: „Şi în casa sa”. După părerea mea 
Domnul a adăugat aceste cuvinte pentru a-i arăta şi pe fraţii Lui. 

II 

în Evanghelia după Luca Hristos îşi şi exemplifică spusele Sale 
zicînd că nici Ilie nu s-a dus la ai săi, ci la o văduvă de alt neam; Elisei la 
fel; n-a vindecat de lepră pe altcineva decît pe un străin, pe Neeman 11 . 
Astfel israeliţii nici n-au primit vreun bine, dar nici n-au făcut, ci străinii. 
Hristos a dat aceste exemple pentru a le arăta obiceiul lor rău şi a arăta că 
nu-i o noutate ceea ce suferă El de la iudei. 

„în vremea aceea a auzit Irod Tetrarhul vestea despre Iisus” 12 . 

Tatăl acestuia, împăratul Irod, cel care omorîse copiii 13 , murise. 
Evanghelistul Matei n-a însemnat fără rost timpul, ci ca să cunoşti mîn- 
dria şi nepăsarea tiranului. N-a aflat de Hristos de la început, ci după 
multă trecere de vreme. Aşa sînt puternicii zilei, cei înconjuraţi de fast şi 
strălucire. Află tîrziu acestea, pentru că le dau puţină importanţă. 

Tu însă uită-mi-te ce putere are virtutea! Irod se teme de Ioan Bote¬ 
zătorul, care era mort; şi cuprins de teamă, a început să filozofeze despre 
înviere. 

a zis slujitorilor săi: „Acesta este Ioan, pe care eu l-am omorît. El 
a înviat din morţi şi de aceea se fac minuni prin el» 14 . 

Ai văzut cît de mare îi este frica? Nici atunci n-a îndrăznit să spună 
asta străinilor, ci a spus slujitorilor săi teama lui. Totuşi părerea lui Irod 
era o părere de ostaş, părere absurdă. Mulţi au înviat din morţi, dar nici 
unul n-a făcut minuni. După părerea mea, cuvintele lui Irod exprimă şi 
lăudăroşenie şi frică. Aşa sînt cei fără judecată; de multe ori sînt stăpîniţi 

de simţăminte contrarii. 

> 

Evanghelistul Luca spune că mulţimile spuneau: „Acesta este Ilie 
sau Ieremia sau unul din profeţii cei de demult” 15 . Irod însă, ca să spună 
ceva mai cu cap decît ceilalţi oameni, a spus că a înviat Ioan Botezătorul. 

10. Luca 11, 15. 

11. Luca 4, 25-27. 

12. Matei 14, 1. 

13. Matei 2, 16-18. 

14. Matei 14, 2. 






556 


SFtNTUL ÎOAN GURA DE AUR 


Se poate chiar ca la început unii să-i fi spus lui Irod că Iisus este Ioan 
- mulţi spuneau asta iar el să fi tăgăduit şi să spună: „Nu, nu poate să 
fie Ioan! Pe Ioan eu l-am omorît”, pentru a se lăuda şi a se făli. Aceasta o 
spun şi evangheliştii Marcu şi Luca că Irod spunea: „Eu i-am tăiat capul 
lui Ioan” 16 . Dar cînd s-a întins zvonul că Iisus este Ioan înviat din morţi, 
utunci şi Irod a spus la fel ca toată lumea. 

Evanghelistul Matei ne spune apoi şi istoria lui Ioan Botezătorul. 

- Dar pentru ce n-a istorisit-o mai înainte? 

- Pentru că toată grija evangheliştilor a fost de a vorbi de viaţa şi 
învăţătura lui Hristos. N-au vorbit de o întîmplare străină decît numai 
dacă avea legătură cu Hristos. Aşadar, nici acum n-ar fi pomenit de isto¬ 
ria aceasta, dacă n-ar fi avut legătură cu Hristos şi dacă Irod n-ar fi spus 
că Iisus este Ioan înviat din morţi. 

Evanghelistul Marcu spune că Irod îl preţuia pe Ioan Botezătorul 17 , 
cu toate că fusese mustrat de el. Atît de multă putere are virtutea! 

Evanghelistul Matei istoriseşte mai departe aşa: 

„Că Irod, primind pe Ioan, l-a legat şi l-a pus în temniţă pentru Iro- 
diada, femeia lui Filip, fratele său. Că îi zicea Ioan: „Nu ţi se cade s-o ai!” 
Şi vrînd să-l omoare, s-a temut de mulţime, că îl avea drept prooroc” 18 . 

- Dar pentru ce Ioan nu i-a vorbit femeii, ci bărbatului? 

- Pentru că Irod era principalul vinovat. 

Ascultă cum îi îndulceşte evanghelistul vina lui Irod! îţi face impresia 
că povesteşte mai mult o întîmplare decît că aduce o acuzaţie. 

„Prăznuindu-şi Irod ziua naşterii, fiica Irodiadei a jucat în faţa oas¬ 
peţilor şi a plăcut lui Irod” 19 . 

O, ospăţ drăcesc! O, adunare satanică! O, joc nelegiuit şi plată a unui 
joc şi mai nelegiuit! S-a săvîrşit cea mai blestemată ucidere din toate uci¬ 
derile! Cel ce merita să fie încununat şi să i se strige numele în gura mare 
este ucis! Biruinţa demonilor stă la masă, iar chipul biruinţei este vrednic 
de fapta săvîrşită! 

„Fata Irodiadei a jucat înaintea lui şi a plăcut lui Irod. De aceea cu 
jurămînt s-a jurat să-i dea orice va cere. Iar ea, îndemnată fiind de 
mama ei, a zis: „Dă-mi aici pe tipsie capul lui Ioan Botezătorul!” 20 

îndoită crimă! Şi că a jucat şi că a plăcut! Şi a plăcut atît de mult, că 
plata jocului a fost crima! 

16. Marcu 6, 16; Luca 9, 9. 

17. Marcu 6, 20. 

18. Matei 14, 3-5. 






Ai văzut cît de crud a fost Irod, cît de lipsit de inimă, cît de nejudecat? 
S-a legat cu un jurămînt şi apoi o lasă pe fată să-i ceară ce vrea! Cînd a 
văzut la ce grozăvie a dat naştere jurămîntul său, s-a întristat Irod, ne 
spune evanghelistul, deşi la început el l-a aruncat în temniţă. De ce se mai 
întristează? Aşa e virtutea! Şi răii o admiră şi o laudă! Dar, o, Irodiado, 
femeie nebună! Şi tu ar fi trebuit să-l admiri pe Ioan; şi tu ar fi trebuit să i 
te închini lui, că el căuta să te scape de păcat! Dar nu! Irodiada pune la 
cale crima, întinde cursa şi cere favor drăcesc. 

„Şi s-a temut Irod pentru jurămînt şi pentru oaspeţi” 21 . 

Pentru ce, Iroade, nu te-ai temut de ceea ce-i mai cumplit? Dacă te-ai 
temut că ai martori pentru călcarea ta de jurămînt, cu mult mai mult tre¬ 
buia să te temi că ai martori atît de mulţi pentru o crimă atît de nelegiuită. 

III 

Dar pentru că socot că mulţi nu cunosc pricina acuzaţiei aduse de 
Ioan lui Irod, acuzaţie care a dat naştere crimei, e de neapărată trebuinţă 
să v-o spun, ca să cunoaşteţi înţelepciunea lui Moise legiuitorul. 

Care este deci legea veche pe care a călcat-o Irod şi pe care a încer¬ 
cat s-o apere Ioan? Femeia unui bărbat care murea fără copii trebuia să 
fie dată fratelui lui 22 . Pentru că moartea era socotită un rău de nemîngîiat 
şi pentru că în legea veche se făcea totul în vederea vieţii acesteia pămân¬ 
teşti, legea poruncea ca fratele cel viu să se căsătorească cu soţia fratelui 
răposat, iar copilul născut din această căsătorie să poarte numele celui 
răposat, ca să nu se stingă casa lui. Dacă se întîmpla ca răposatul să nu 
lase copii - cea mai mare mîngîiere în faţa morţii -, atunci jalea era fără 
margini. Pentru aceasta legiuitorul a izvodit o mîngîiere pentru cei lipsiţi 
din fire de copii şi a poruncit ca acela născut să fie socotit copilul răposa¬ 
tului. Cînd de pe urma unui bărbat răposat rămînea un copil, o astfel de 
căsătorie nu era îngăduită. 

- Şi de ce? aş putea fi întrebat. Dacă un altul străin se putea căsători 
cu văduva, apoi cu atît mai mult fratele răposatului! 

- Nicidecum! Legea voia ca înrudirea dintre oameni să se întindă cît 
mai mult şi să existe multe prilejuri pentru întinderea acestei înrudiri 
între oameni. 

- Dar atunci pentru ce nu avea voie să se mărite cu un străin soţia 
celui răposat fără copii? 

- Pentru că din o astfel de căsătorie copilul ce s-ar fi născut n-ar mai 
fi fost socotit al celui răposat. Aşa însă, pentru că era odrasla fratelui 


21. Matei 14, 9. 

celui răposat, putea fi socotit copilul acestuia. De altfel un străin nu avea 
nici un‘interes să continue familia celui răposat. Fratele însă dobîndea 
acest drept din pricina înrudirii. 

Irod se căsătorise cu femeia fratelui lui, de la care ea avea un copil. 
Pentru asta îl ţinea de rău Ioan Botezătorul. Şi-l ţinea de rău cu măsură. 
E şi îndrăzneţ, dar şi blînd în acelaşi timp. 

Tu însă uită-mi-te că toată adunarea aceea de la masa lui Irod era o 
adunare drăcească. în primul rînd, era alcătuită din beţie şi desfrîu. Nimic 
sănătos nu putea fi în ea! în al doilea rînd, oaspeţii erau nişte stricaţi, iar 
gazda, mai stricată decît toţi. în al treilea rînd, petrecerea lor era fără 
judecată. în al patrulea rînd, fata, din pricina căreia căsătoria lui Irod cu 
Irodiada era o călcare de lege, pe care maică-sa ar fi trebuit să o ascundă, 
că era o insultă pentru ea, intră în sala de ospăţ, se dă în spectacol şi 
fecioara întrece pe desfrînate! Chiar timpul cînd a făcut Irod ospăţul învi¬ 
nuieşte nu puţin fărădelegea aceasta. Cînd ar fi trebuit să mulţumească 
lui Dumnezeu că în ziua aceea l-a adus la lumină, Irod tocmai atunci 
îndrăzneşte acele fărădelegi; în ziua în care trebuia să dezlege pe cel 
legat, atunci adaugă lanţurilor uciderea. 

Ascultaţi, fecioare, dar, mai bine spus, ascultaţi şi voi femei măritate, 
care la nunţile altora vă schimonosiţi aşa, sărind, zbenguindu-vă, făcînd 
de rîs pe femei! Ascultaţi şi voi, bărbaţilor, care umblaţi după ospeţe 
bogate şi pline de beţie! Temeţi-vă de prăpădul diavolului! Cu atîta 
putere l-a prins diavolul atunci pe acel ticălos împărat, încît s-a jurat să-i 
dea chiar jumătate de împărăţie. Că aceasta o spune evanghelistul 
Marcu: «I s-a jurat ei: „Orice vei cere de la mine, îţi voi da ţie pînă la 
jumătate din împărăţia mea” 23 . Aşa de mult a ţinut la tronul său şi atît de 
robit de patimă a ajuns dintr-o dată, încît de dragul unui dans a renunţat 
chiar la domnie! Ce e de mirare că s-a petrecut lucrul acesta atunci, cînd 
chiar acum, după atît de mare filozofie, din pricina dansului mulţi tineri 
ajung nişte desfrînaţi şi-şi pierd sufletele fără măcar să fie constrînşi de 
jurămînt! Ajung robi din pricina plăcerii! Sînt purtaţi ca o cireadă de vite 
oriunde îi tîrăşte lupul! Aşa a păţit atunci şi acel nebun împărat, că a făcut 
două mari nebunii: prima, că a făcut stăpînă pe gîndurile şi voinţa lui pe 
fata aceea atît de nebună şi beată de patimă, care nu se dădea înapoi de la 
nimic; a doua, că s-a legat cu jurămînt. Da, Irod a fost atît de nelegiuit; dar 
mai nelegiuită decît toţi a fost Irodiada; şi decît fiică-sa, şi decît tiranul. Că 
ea a fost arhitectul tuturor acestor nenorociri; ea a urzit toată această 
dramă; ea, care trebuia să-i fie recunoscătoare profetului. Fiica ei, con¬ 
vinsă de ea, s-a schimonosit, a dansat şi a cerut uciderea; iar Irod a fost 

prins de ea în mreje. Vezi că pe bună dreptate spunea Hristos: „Cel 
care-şi iubeşte pe tatăl lui sau pe mama lui mai mult decît pe Mine nu 
este vrednic de Mine” 24 . Dacă fata ar fi păzit porunca aceasta, n-ar fi căl¬ 
cat în picioare atîtea legi şi n-ar fi săvîrşit crima aceea. Ce poate fi mai rău 
decît o sălbăticie ca aceasta? Să ceri ca răsplată uciderea unui om, ucide¬ 
re nelegiuită, ucidere în timpul ospăţului, ucidere în văzul tuturora şi fără 
de ruşine! Nu i-a grăit, apropiindu-se îndeosebi de Irod, ci în auzul tutu¬ 
rora; şi-a aruncat masca, cu capul gol; şi, luînd ca avocat pe diavol, aşa a 
spus ce-a spus! Iar diavolul a făcut ca dansul fetei să placă lui Irod şi 
să-i cadă astfel Irod în mîna sa. Unde-i dans, acolo-i şi diavolul! Nu 
pentru asta ne-a dat Dumnezeu picioare, ci ca să mergem cu bună rîn- 
duială; nu ca să ne schimonosim, nu ca să sărim ca şi cămilele - că şi cămi¬ 
lele sînt neplăcute cînd dansează, cu atît mai puţin femeile -, ci ca să dăn- 
ţuim împreună cu îngerii. Dacă trupul capătă o înfăţişare plină de urîţe¬ 
nie, cînd se schimonoseşte aşa, apoi cu mult mai mult sufletul! Dracii 
dănţuiesc aşa! Slugile dracilor se pocesc aşa! 

IV 

Uită-te şi la cererea fetei! „Dă-mi aici pe tipsie capul lui Ioan Boteză¬ 
torul!”. Vezi cît e de lipsită de ruşine? A intrat toată pe mîna diavolului! 
Aminteşte de vrednicia lui Ioan, numindu-1 Botezător; şi nici asta n-o 
face să se ruşineze! Ci, ca şi cum ar vorbi de o mîncare oarecare, aşa cere 
să i se aducă pe tipsie acel fericit cap! Şi nu spune nici pentru care pricină; 
că nici n-avea ce spune! Ci cere simplu să fie cinstită cu nenorocirea 
altuia! N-a spus: „Aduceţi-1 încoace şi junghiaţi-1 aici!” N-ar fi putut 
îndura îndrăznirea celui care avea să moară. Se temea să audă glasul 
înfricoşător al celui junghiat; că nici n-ar fi tăcut cel care avea să fie ucis. 
De aceea a şi spus fata: „Dă-mi aici pe tipsie! Doresc să văd amuţită 
limba aceea!”. Nu se grăbea numai să scape de mustrările aceluia, dar se 
grăbea să ocărască şi să-şi bată joc de cel omorît. 

Dumnezeu însă a îngăduit şi nici n-a dezlănţuit trăsnet din cer ca să 
ardă chipul acelei neruşinate, nici n-a poruncit să se despice pămîntul şi 
să înghită tot ospăţul acela nelegiuit. N-a făcut asta şi ca să încununeze cu 
şi mai mari cununi pe drept, şi ca să lase mare mîngîiere celor care vor 
suferi mai tîrziu pe nedrept. 

Să auzim 25 , aşadar, acestea toţi cîţi facem fapte de virtute, dar sufe¬ 
rim necazuri de la oamenii răi! Că şi atunci Dumnezeu a îngăduit să fie 
junghiat cel care a trăit în pustie, cel încins cu cingătoare de piele, cel 

24. Matei 10, 37. 

25. De aici începe partea morală: Despre cinstitul cap al sfîntului Ioan Botezătorul. 
Despre îndrăzneala feineiască şi despre femeile desfrînate şi despre dansul drăcesc. 








îmbrăcat cu haină de pâr; profetul, cel mai mare profet dintre toţi profe¬ 
ţii, decît care altul mai mare n-a fost între cei născuţi din femei 26 , a îngă¬ 
duit Dumnezeu să fie junghiat de o fată desfrînată şi stricată omul care 
apăra legile dumnezeieşti. Gîndindu-ne, dar, la acestea, să îndurăm cu 
curaj oricît am suferi. Că şi atunci ucigaşa şi nelegiuita aceea a dorit să se 
răzbune atît cît a putut pe cel ce o supărase. Şi-a săturat mînia; şi Dum¬ 
nezeu îngăduia. Şi doar Ioan nu-i spusese ei nimic, n-o acuzase pe ea, ci 
pe bărbatul ei îl învinuia; dar conştiinţa ei era acuzator cumplit. De aceea, 
mîniată şi furioasă, porneşte cu furie spre păcate şi mai mari; şi murdă¬ 
reşte deopotrivă pe toţi: pe ea, pe fata ei, pe soţul răposat, pe soţul adul¬ 
ter cu care trăia. Se luptă să facă păcate şi mai mari decît cele dinainte! 
„Dacă nu suferi că bărbatul meu este un adulter, pare a-i spune ea lui 
Ioan Botezătorul, ei bine eu îl voi face şi ucigaş; îl voi face să te ucidă pe 
tine, acuzatorul lui!”. 

Ascultaţi toţi cîţi faceţi mai mult decît trebuie gustul femeilor! Ascul¬ 
taţi toţi cîţi faceţi jurăminte pe neştiute, cîţi faceţi pe alţii stăpîni pe gîndu- 
rile şi voinţa voastră spre pierderea voastră şi vă săpaţi voi înşivă 
groapa! Că şi Irod aşa a pierit! Se aştepta ca fata să-i ceară un dar vrednic 
de ospăţul ce-1 dădea. Era doar o copilă, era la ospăţ, la o serbare, şi se 
aştepta să-i ceară un dar frumos şi plăcut, nu capul Botezătorului! 
Dar s-a înşelat! Cu toate acestea nimic nu-1 dezvinovăţeşte pe Irod. Chiar 
dacă fata aceea ar fi avut sufletul unor barbari care se luptă cu fiarele săl¬ 
batice, Irod n-ar fi trebuit să-şi piardă minţile, nici să se pună în slujba 
unei porunci atît de tiranice! Mai întîi, cine nu s-ar fi cutremurat la vede¬ 
rea acelui sfînt cap, adus la ospăţ, din care picura sînge? Şi totuşi nu s-a 
cutremurat nici nelegiuitul Irod, nici femeia lui, mai blestemată decît el. 
Aşa sînt femeile desfrînate! Sînt mai îndrăzneţe şi mai crude decît orice 
om. Dacă noi, care auzim aceste cuvinte, ne cutremurăm, cît trebuie să 
fi cutremurat atunci priveliştea aceea? Care erau simţămintele oaspeţilor 
cînd au văzut în mijlocul ospăţului capul acela de curînd tăiat, din care 
picura sînge? Dar pe setoasa de sînge Irodiada, pe femeia mai sălbatică 
decît ielele, pe ea n-a mişcat-o deloc vederea aceasta, ci a desfătat-o! Ar fi 
trebuit, dacă nu de altă pricină cel puţin din pricina vederii acelui cap tăiat, ar 
fi trebuit să-i amorţească sufletul. Dar aşa ceva n-a păţit ucigaşa şi setoasa de 
sîngele profeţilor! Aşa e desfrînarea! Nu face numai desfrînaţi, ci şi ucigaşi! 
Femeile care doresc să facă adulter sînt gata să şi ucidă pe soţii lor; sînt gata 
să facă nu numai o crimă, nici două, ci nenumărate. Mulţi sînt martorii unor 
astfel de drame! Lucrul acesta l-a făcut atunci şi Irodiada, nădăjduind că prin 


uciderea lui Ioan păcatul său are să-i fie uitat şi acoperit. Dar a ieşit cu totul 
altceva, că Ioan a strigat mai tare după ce a fost ucis. 

Răutatea însă se uită numai la prezent, ca şi cei cuprinşi de friguri, 
care cer apă rece atunci cînd nu trebuie. Dacă Irodiada n-ar fi ucis pe acu¬ 
zatorul ei, păcatul ei n-ar fi ajuns atît de cunoscut. Cînd Irod l-a aruncat în 
închisoare pe Ioan, ucenicii lui n-au spus nimic; dar cînd l-a omorît, au 
fost siliţi să spună pricina uciderii. Voiau să ascundă adulterul Irodiadei; 
nu voiau să trîmbiţeze păcatele semenilor lor; dar cînd uciderea lui Ioan 
i-a silit, atunci dezvăluie lumii tot păcatul Irodiadei. Ucenicii lui Ioan sînt 
siliţi deci să spună pricina uciderii lui Ioan, ca să nu se spună pe nedrept 
că şi dascălul lor a fost ucis pentru aceeaşi pricină ca şi Teuda şi Iuda 27 . 
Deci cu cît ai vrea să ascunzi în acest chip păcatul, cu atît mai mult îl dez¬ 
goleşti. Păcatul nu se ascunde prin adaos de păcate, ci prin pocăinţă şi 
mărturisire. 

Uită-te şi la chipul în care istoriseşte evanghelistul Matei întîmpla- 
rea! Nu apasă pe nimeni; pe cît îi stă în putinţă chiar le ia apărarea. 
Despre Irod spune: Pentru jurămînt şi pentru oaspeţi; şi că s-a întristat. 
Despre fată: că a fost îndemnată de mama ei şi că i-a adus mamei ei capul, 
ca şi cum evanghelistul ar spune: „A împlinit porunca mamei sale”. Toţi 
drepţii suferă, nu pentru cei care suferă nedreptăţi, ci pentru cei care fac 
nedreptăţi, pentru că aceştia sînt cei care suferă nedreptăţile. Nici Ioan 
Botezătorul n-a suferit vreo nedreptate, ci cei care l-au ucis. 

Să imităm şi noi pe drepţi şi să nu trîmbiţăm păcatele semenilor 
noştri; ci. pe cît putem, să le ţinem sub umbră. Să avem suflet de filozof. 
Evanghelistul Matei a vorbit şi el de Irodiada, femeie desfrînată şi uci- 
gaşă; dar. cît i-a stat în putinţă, n-a apăsat-o, nici n-a spus: „A fost 
îndemnată de ucigaşă, de blestemată”, ci: „A fost îndemnată de mama 
ei”. A întrebuinţat cel mai frumos nume din toate numele. 

Tu însă ocărăşti, vorbeşti de rHu pe semenul tău şi n-ai suferi vreo¬ 
dată să vorbeşti de semenul tău, care te-a supărat, aşa cum a vorbit evan¬ 
ghelistul Matei de desfrînată, ci cu multă sălbăticie, cu ocări, numindu-1 
viclean, făcător de rele, şiret, prost şi în alte multe chipuri, mai grele ca 
acestea. Ne sălbăticim chiar şi mai mult; şi, ca şi cum am vorbi de oameni 
de altă speţă decît noi, îi bîrfim, îi ocărim, îi suduim. Sfinţii n-au făcut aşa, 
ci îi plîng pe păcătoşi mai mult decît să-i blesteme. Să facem şi noi tot aşa! 
Să plîngem pe Irodiada şi pe toţi care sînt la fel cu ea. 

Se dau şi acum multe ospeţe asemănătoare ospăţului lui Irod. Chiar 
dacă nu-i ucis Ioan Botezătorul, dar sînt ucise mădularele lui Hristos şi cu 
mult mai cumplit. Dansatoarele de astăzi nu cer pe tipsie capul, ci sufle¬ 
tele comesenilor. Cînd îi fac sclavi, cînd le înfierbîntă sufletele cu amoruri 

nelegiuite, cînd îi înconjură cu femei desfrînate, nu le taie capetele, ci le 
junghie sufletele, făcînd din ei adulteri, stricaţi şi desfrînaţi. Să nu-mi 
spui mie că nu ţi se vatămă cu nimic sufletul dacă bei vin, dacă te îmbeţi, 
dacă te Uiţi la o femeie care dansează şi cîntă cîntece de ruşine! Să nu-mi 
spui că, biruit de plăcere, nu cazi în desfrînare! Şi tu săvîrşeşti păcatul 
acela înfricoşător, pentru că faci mădularele lui Hristos mădulare ale unei 
desfrînate 28 . Chiar dacă nu-i de faţă fata Irodiadei, dar este de faţă diavo¬ 
lul, care a dansat atunci prin ea; şi diavolul dănţuieşte acum prin desfrî- 
natele acestea şi pleacă ducînd cu el roabe sufletele tuturor oaspeţilor. 

Iar dacă puteţi să nu vă îmbătaţi, totuşi sînteţi părtaşi la un păcat şi 
mai cumplit. Nişte ospeţe ca acestea sînt totdeauna fructul hoţiilor şi jafu¬ 
rilor. Nu te uita la carnea de pe masă, nici la dulciuri, ci gîndeşte-te prin ce 
mijloace au fost adunate. Şi vei găsi că sînt adunate prin asuprire, prin 
silnicie, prin zgîrcenie, prin jaf. 

- Dar ospeţele la care iau parte eu, mi-ai putea spune, nu sînt de felul 
acestora! 

- Să nu fie! Nici eu n-o vreau! Dar chiar dacă ospeţele la care luaţi 
parte se fac cu bani munciţi şi cinstiţi, totuşi nici aşa ospeţele luxoase nu 
sînt lipsite de păcate. Ascultă-l pe profetul Amos cum ţine de rău chiar 
aceste ospeţe, zicînd aşa: , ; Vai de cei care beau vin strecurat şi se parfu¬ 
mează cu cele mai de frunte parfumuri!” 29 Vezi, dar, că şi luxul este învi¬ 
nuit? Profetul învinuieşte aici nu numai lăcomia, ci şi viaţa luxoasă. 


VI 

Tu mănînci peste măsură, iar Hristos nu are nici cele de trebuinţă cu 
care să-şi ogoiască foamea! Tu mănînci felurite dulciuri, iar El nici pîine 
uscată! Tu bei vin de Tasos 30 , iar Lui, Care însetează, nu I-ai dat nici un 
pahar cu apă rece! Tu te culci pe saltele moi şi înflorate, iar El 
îngheaţă de frig! 

De aceea, chiar dacă ospeţele n-au la temelia lor jaful şi lăcomia, 
sînt tot aşa de blestemate, pentru că la astfel de ospeţe mănînci şi bei 
peste trebuinţă, iar lui Hristos nu-I dai nici cît îi trebuie, deşi tu te 
desfătezi cu cele ale Lui. Dacă ai fi epitropul unui copil şi i-ai lua toate 
averile lui, iar pe el l-ai lăsa în cea mai cruntă sărăcie, nu-i aşa că 
toată lumea te-ar acuza şi ai fi pedepsit de legi? Şi nu socoteşti, oare, 
că n-ai să fii tras la răspundere şi pedepsit cînd cheltuieşti în zadar 
averile pe care le-ai luat de la Hristos? Nu spun aceste cuvinte celor 


28. I Cor. 6, 15. 

29. Amos 6, 6. 

30. Insulă greacă, la nord de Marea Egee, renumită printre altele prm vinul sau de 
mare calitate. 





care aduc la mesele lor femei desfrînate. Cu aceştia nici nu stau de vorbă, 
după cum nu stau de vorbă nici cu cîinii. Nu spun aceste cuvinte nici jefui¬ 
torilor, lacomilor şi celor care ghiftuiesc pe alţii; n-am nici o părtăşie cu 
ei, după cum n-am nici o părtăşie nici cu porcii, nici cu lupii, ci le spun 
celor care se bucură singuri de averea lor, dar nu dau altora, celor care-şi 
mănîncă singuri averea moştenită de la părinţi. Să se ştie că nici aceştia 
nu sînt scutiţi de vină. Spune-mi cum ai să scapi de vină, cum ai să fii fără 
de păcat cînd parazitul tău se ghiftuie, cînd cîinele stă lingă masa ta, iar 
Hristos nu Se vede învrednicit nici cu atîta; cînd unul primeşte de la tine 
atîtea bunătăţi, pentru că te face să rîzi, iar Hristos nu primeşte nici o firi¬ 
mitură, deşi îţi deschide împărăţia cerurilor; cînd unul pleacă încărcat de 
bunătăţi, pentru că ţi-a spus o glumă, iar Hristos, Care ne-a dat nişte 
învăţături ca acestea, fără de care nu ne-am deosebi nici de cîini, nu-I 
învrednicit de aceleaşi bunătăţi ca celălalt? Te cutremuri cînd auzi cuvin¬ 
tele mele? Dar cutremură-te şi de faptele tale! Dă afară din casa ta para¬ 
ziţii şi cheamă pe Hristos ca să stea la masă cu tine! Dacă Hristos Se va 
împărtăşi din mîncărurile şi din masa ta, te va judeca cu blîndeţe în ziua 
cea înfricoşătoare. Hristos ştie să respecte masa. Dacă ştiu lucrul acesta 
tîlharii, cu mult mai mult Stăpînul. Gîndeşte-te că pe femeia cea păcă¬ 
toasă a mîntuit-o Domnul stînd la masă, iar pe Simon l-a ţinut de rău, 
zicîndu-i: „Sărutare nu Mi-ai dat!” 31 Dacă Hristos te hrăneşte, cu toate că 
tu nu faci lucrul acesta, cu mult mai mult te va răsplăti dacă îl faci! Nu te 
uita că săracul vine la tine murdar şi în zdrenţe, ci gîndeşte-te că prin el 
Hristos îţi trece pragul casei şi încetează cu cruzimea ta, cu cuvintele neo¬ 
menoase cu care împroşti pe săracii ce bat la uşa ta, numindu-i şarlatani, 
trîndavi şi cu alte cuvinte mai grele ca acestea. Cînd le arunci în obraz 
aceste cuvinte gîndeşte-te ce fac măscăricii pe care i-ai invitat la masă! Ce 
folos îţi aduc casei tale? îţi fac plăcut ospăţul? Cum pot să ţi-1 facă plăcut, 
cînd se lasă pălmuiţi de alţii şi spun măscări? Nu-i o ruşine mai mare decît 
atunci cînd loveşti pe cel făcut după chipul lui Dumnezeu, cînd te distrezi 
din insulta ce i-o aduci, cînd faci din casa ta teatru, cînd umpli ospăţul cu 
comedianţi, cînd tu, om de neam bun şi liber, faci ceea ce fac sclavii pe 
scenă. Că şi pe scenă e rîs, şi pe scenă se dau palme! Spune-mi, numeşti 
tu distracţie ceea ce merită şiroaie de lacrimi, plînset şi suspine? Ar trebui 
să îndrumezi pe oaspeţii tăi spre o viaţă serioasă, ar trebui să-i sfătuieşti 
să facă ceea ce se cuvine; dar tu îi îndemni să înjure şi să spună cuvinte 
nepotrivite. Şi numeşti aceasta distracţie! Socoteşti temei de plăcere 
ceea ce-i temei de munca iadului? Cînd paraziţii aceştia nu mai ştiu să 
spună nici un cuvînt de spirit, nici o glumă, atunci totul se termină cu 

jurăminte şi jurăminte false. Sînt, oare, vrednici aceştia să te facă să rîzi 
sau să plîngi şi să suspini? Care om cu judecată ar putea-o spune? 


Nu spun lucrurile acestea ca să vă împiedic să vă distraţi. Distraţi-vă, 
dar nu cu un astfel de preţ! Hrana voastră să fie temei de iubire de 
oameni, de milostenie, nu de cruzimi! Hrăneşte-ţi oaspetele, pentru că-i 
sărac! Hrăneşte-1, pentru că Se hrăneşte Hristos! Nu-1 hrăni pentru că 
spune cuvinte drăceşti, pentru că se înjoseşte! Nu te uita că faţa îi rîde, ci 
cercetează-i sufletul şi atunci vei vedea că-şi blesteamă de mii de ori 
viaţa, că oftează şi suspină! Dacă nu-ţi arată viaţa lui cea grea şi nenoro¬ 
cită, apoi o face pentru tine, ca să te distreze! 

Să fie, dar, oaspeţi ai tăi oamenii săraci şi liberi, nu cei care se jură pe 
nedrept, nu comedianţii! Iar dacă vrei să ai răsplată pentru mîncarea ce 
le-o dai, porunceşte-le să mustre şi să îndrepte dacă văd că se face ceva 
nepotrivit în casa ta; porunceşte-le să-ţi ajute la purtarea de grijă a casei, 
la supravegherea slugilor. Ai copii? Fă-i şi pe ei tatăl copiilor tăi, să 
împartă cu tine purtarea de grijă de copii! Să-ţi aducă v cîştiguri bine plă¬ 
cute lui Dumnezeu! Pune-i pe ei la o neguţătorie duhovnicească! Dacă 
vezi pe unii că au nevoie de sprijin, porunceşte-le să te ajute, porun¬ 
ceşte-le să te slujească. Prin ei culege pe străini de pe drumuri, prin ei 
îmbracă pe cei goi, prin ei trimite ajutoare celor întemniţaţi, prin ei scoate 
pe alţii din nevoi! Aceasta să-ţi fie răsplata hranei pe care le-o dai; de 
folos şi ţie şi lor şi fără de osîndă. Prin ei şi prietenia dintre tine şi ei se 
strînge mai mult. Altfel, chiar dacă par că te iubesc, totuşi se ruşinează de 
tine că sînt hrăniţi de pomană. Dacă însă îţi fac astfel de servicii se simt 
rnai la largul lor la masa ta, iar tu le dai de mîncare cu mai multă plăcere, 
la gîndul că cheltuiala nu îţi este zadarnică; ei îţi calcă pragul casei tale cu 
curaj şi în toată voia, iar casa ta va ajunge biserică în loc de teatru; diavo¬ 
lul va fi alungat şi va intra în casa ta Hristos, va intra corul îngerilor. Că 
unde e Hristos, acolo sînt şi îngerii; iar unde sînt Hristos şi îngerii, acolo-i 
şi cerul, acolo-i lumină mai strălucitoare decît lumina soarelui acestuia 
pămîntesc. Iar dacă vrei să culegi şi o altă mîngîiere de pe urma acestora, 
pe care-i chemi la masa ta, porunceşte-le ca, atunci cînd au răgaz, să ia 
Biblia în mîini şi să citească legea dumnezeiască. Astfel de ospeţe îţi vor fi 
mai plăcute decît celelalte; te fac şi pe tine şi pe oaspeţii tăi mai vrednici; 
celelalte ospeţe acoperă de ruşine şi pe gazdă şi pe invitaţi; pe tine, gazda, 
pentru că insulţi şi te îmbeţi, iar pe invitaţi, că ajung nişte ticăloşi şi nişte 
ghiftuiţi. 

Dacă dai de mîncare unui sărac ca să-l insulţi, apoi fapta ta e mai 
cumplită decît dacă l-ai omori; dar dacă-i dai de mîncare ca să-i vii în aju- 

tor şi să-i fii de folos, atunci fapta ta este mai bună decît dacă ai scăpa de 
la moarte un osîndit. Făcînd altfel însă îl înjoseşti mai mult decît pe slu¬ 
gile tale; că slugile tale au mai mult curaj şi mai multă libertate decît el în 
gînd şi mişcări. Dacă te vei purta aşa îl vei face egal cu îngerii. Libe- 
rează-te, dar, şi pe tine şi pe el! Nu-mi mai spune de săracul, care-ţi cere 
de mîncare, că trăieşte pe spinarea ta, nu-1 mai numi parazit! Numeşte-1 
oaspetele tău! Nu-i mai spune linguşitor, numeşte-1 prieten! Pentru 
aceasta a lăsat Dumnezeu prietenia, nu spre răul celor iubiţi şi al celor ce 
iubesc, ci spre binele şi folosul lor. Prieteniile de la ospeţele la care se bea 
şi se mănîncă peste măsură sînt mai groaznice decît duşmăniile; că de pe 
urma duşmanilor, dacă voim, putem chiar să cîştigăm, să ne folosim; dar 
de pe urma prietenilor de la chefuri şi beţii nu putem avea decît pagubă. 
Nu ţine, dar, lingă tine prieteni care sînt dascălii pagubei tale! Nu ţine 
lingă tine prieteni care îndrăgesc mai mult masa ta decît prietenia ta! Că 
toţi aceştia termină şi cu prietenia odată ce au terminat masa şi petrece¬ 
rea; ceilalţi însă, prietenii de dragul virtuţii, rămîn veşnic lingă tine, 
îndură alături de tine toate durerile şi toate necazurile tale. Prietenii de 
masă şi de beţii, neamul paraziţilor, de multe ori se răzbună pe tine şi-ţi 
fac nume prost. Cunosc mulţi oameni vrednici care au căpătat o faimă 
proastă, făcută tocmai de prietenii lor de chefuri şi beţii; au spus despre 
dînşii că sînt nişte şarlatani, nişte desfrînaţi care strică casele altora, nişte 
corupători de copii. Şi lumea le dă crezare, crede că trăiesc cu copiii, 
odată ce nu se ocupă cu nimic şi-şi irosesc viaţa fără rost. 

Să căutăm, dar, să scăpăm de această faimă proastă; dar, înainte de 
toate, să căutăm să scăpăm de iad! Să facem cele plăcute lui Dumne¬ 
zeu! Să punem odată capăt acestui obicei diavolesc, pentru ca atunci cînd 
mîncăm şi bem să facem toate spre slava lui Dumnezeu 32 , ca să ne bucu¬ 
răm şi de slava Lui, pe care, facă Dumnezeu ca noi toţi să o dobîndim, cu 
harul şi cu iubirea de oameni a Domnului nostru Iisus Hristos, Căruia 
slava şi puterea, acum şi pururea şi în vecii vecilor, Amin. 


32. I Cor. 10, 31. 

„Şi auzind Iisus a plecat de acolo cu corabia în loc pustiu 
îndeosebi; şi auzind mulţimile s-au dus după El pe jos 

din toate cetăţile ” 1 

I 

Iată că Hristos pleacă adesea: şi cînd a fost prins Ioan Botezătorul şi 
cînd a fost ucis Ioan şi cînd iudeii au auzit că face din ce în ce mai mulţi 
ucenici. Vrea ca multe din faptele Sale să le facă aşa cum le-ar face orice 
om; nu sosise încă timpul ca să-Şi dea pe faţă Dumnezeirea Sa. Din 
pricina aceasta şi spunea ucenicilor Săi să nu spună nimănui că El 
este Hristosul; voia ca după învierea Sa să facă cunoscută deplin Dumne¬ 
zeirea Sa. De aceea nici n-a fost foarte aspru cu iudeii care nu credeau în 
El, ba îi şi iartă. 

Cînd a plecat de acolo, nu S-a dus într-un oraş, ci în pustie şi cu cora¬ 
bia, ca să nu-L urmeze nimeni. 

Uită-mi-te însă că ucenicii lui Ioan s-au apropiat mai mult de Iisus! Ei 
au fost aceia care I-au vestit uciderea lui Ioan; au lăsat totul şi s-au dus la 
El. La apropierea lor de Iisus a ajutat mult, în afară de nenorocirea 
aceasta, şi răpunsul dat mai înainte de Domnul întrebării lor: „Tu eşti Cel 
Ce vine sau pe altul să aşteptăm?” 2 . 

- Dar pentru care pricină n-a plecat Iisus înainte de a I se vesti ucide¬ 
rea lui Ioan, că ştia doar cele petrecute, înainte de a fi anunţat? 

- Domnul vrea să arate prin toate adevărul întrupării Sale. Vrea să 
convingă de lucrul acesta nu numai cu vederea, ci şi cu fapta, pentru că 
ştia viclenia diavolului şi că toate le face diavolul ca să spulbere această 
învăţătură. Pentru aceasta, dar, a plecat Iisus. Mulţimile însă nici aşa nu 
se despart de El, ci îl urmează ţintuite. Tragedia lui Ioan nu le-a înfrico¬ 
şat. Atît de mare le era dorul de Iisus, atît de mare le era dragostea de El. 
O astfel de dragoste şi un astfel de dor biruie totul, înfruntă orice primej¬ 
die. Din pricina aceasta au luat îndată şi răsplata. 


1. MaU>i 14, 13. 




„Ieşind Iisus a văzut mulţime multă şi I s-a făcut milă de ei şi a vin¬ 
decat pe bolnavii lor” 3 . 

Mare era şi stăruinţa mulţimii, dar faptele făcute de Domnul depă¬ 
şeau răsplata oricărei stăruinţe. De aceea şi evanghelistul spune că mila 
Domnului pentru mulţime era pricina vindecărilor săvîrşite atunci. Milă 
adîncă şi covârşitoare. Pe toţi i-a vindecat. Acum nu le mai cere credinţă. 
Mergerea lor după Iisus, părăsirea oraşelor, căutarea Lui cu toată sîr- 
guinţa, rămînerea lor pe lingă Hristos, deşi-i chinuia foamea, toate arată 
credinţa lor. 

9 

Hristos însă avea să-i hrănească. Dar n-o face din proprie ini¬ 
ţiativă, ci aşteaptă să fie rugat. După cum am spus şi mai înainte, 
Hristos păzeşte totdeauna această rînduială, de a nu face o minune 
înainte de a fi rugat. 

- Dar pentru ce nu s-a apropiat nimeni din mulţime ca să-I spună 
Domnului că mulţimea e înfometată? 

f 

- Aveau un deosebit respect pentru El, iar dragostea lor de a fi ală¬ 
turi de Hristos îi făcuse să uite şi de mîncare. Dar nici ucenicii nu s-au 
apropiat de El să-I spună: „Dă-le de mîncare!” Erau încă nedesăvîrşiţi. 

- Dar cum s-au petrecut lucrurile? 

„Iar făcîndu-se seară, spune Evanghelistul, s-au apropiat ucenicii 
Lui, zicînd: „Locul este pustiu şi vremea iată a trecut! Slobozeşte mulţi¬ 
mile, ca să se ducă să-şi cumpere de mîncare!” 4 . 

Dacă ucenicii chiar după săvîrşirea minunii înmulţirii pîinilor uita¬ 
seră de minune - că după ce strînseseră coşurile cu firimituri 5 , au socotit 
mai tîrziu că Hristos le-a vorbit de pîini cînd a numit aluat învăţătura 
fariseilor 6 -, cu mult mai mult acum, cînd nu văzuseră minunea, nu se 
aşteptau ca Hristos să facă o minune ca aceasta; şi doar vindecase Hristos 
mai înainte mulţi bolnavi; totuşi nu se aşteptau la minunea înmulţirii pîi¬ 
nilor. Atît erau de nedesăvîrşiţi deocamdată! 

Tu însă uită-mi-te la înţelepciunea învăţătorului! Cu cîtă înţelep¬ 
ciune îi aduce la credinţă. Nu le-a spus îndată: „Le voi da Eu de mîn¬ 
care!”; nici n-ar fi fost crezut. 

- Dar ce le spune? 

„Iar Iisus le-a zis: „N-au trebuinţă să plece! Daţi-le voi să 
mănînce!” 7 . 

3. Matei 14, 14. 

4. Matei 14, 15. 

5. Matei 14, 20. 

6. Matei 16, 5-7. 

7. Matei 14, 16. 

N-a spus: „Le dau Eu lor!”, ci: „Daţi-le voi!”. Ucenicii vedeau încă în 
Hristos un om. După ce făcuse atîtea minuni înaintea lor, ucenicii încă nu 
se dumiriseră, încă vorbeau cu El ca şi cu un om, zicîndu-I: 

„Nu avem decît cinci pîini şi doi peşti” 8 . 

Evanghelistul Marcu spune că n-au înţeles ce le spusese Hristos, că 
inima lor era împietrită 9 . Şi pentru că gîndurile ucenicilor Săi erau încă gînduri 
pămînteşr', Hristos dă pe faţă gîndurile Sale şi zice: 

„Aduceţi-Mi-le aici!” 10 

Chiar dacă locul e pustiu, dar e de faţă Cel Ce hrăneşte lumea! Chiar 
dacă „vremea a trecut” 11 , dar vorbeşte cu voi Cel Ce nu-i supus vrerii! 

Evanghelistul Ioan spune că pîinile erau de orz 12 şi nu la întîmplare a 
spus aceasta, ci ca să ne înveţe să călcăm în picioare mîndria ce ne-o dă 
luxul. Că masa profeţilor era ca aceasta. 

„Luînd deci cele cinci pîini şi cei doi peşti şi poruncind mulţimilor 
să se aşeze pe iarbă, căutînd la cer le-a binecuvîntat; şi jrîngîndu-le, le-a 
dat ucenicilor Lui, iar ucenicii mulţimilor; şi au mîncat toţi şi s-au sătu¬ 
rat; şi au luat rămăşiţele de firimituri douăsprezece coşuri pline. Iar cei 
ce mîncaseră erau bărbaţi ca la cinci mii, afară de femei şi de copii” 13 . 


Aş putea fi întrebat: 

- Pentru ce a căutat la cer şi a binecuvîntat? 

- Trebuia să încredinţeze pe oameni că este de la Tatăl şi egal cu 
Tatăl. Dar cuvintele prin care demonstrează acest adevăr par a se con¬ 
trazice unele cu altele. Egalitatea Lui cu Tatăl o arată prin aceea că face 
totul cu putere; iar existenţa Lui de la Tatăl n-ar fî putut-o dovedi altfel 
dacă n-ar fi făcut totul cu smerenie, dacă n-ar fi raportat totul la Tatăl şi 
dacă nu L-ar fi chemat atunci cînd săvîrşea minunile. Din pricina aceasta 
nu face toate minunile numai cu propria Sa putere, dar nici nu le face pe 
toate numai cu ajutorul Tatălui, pentru ca să ne încredinţeze şi de una şi 
de alta. Uneori face minuni cu propria Sa putere, alteori rugîndu-Se de 
Tatăl. Apoi, ca să nu pară că este o contrazicere în purtarea Sa, cînd e 
vorba de minuni de mică importanţă ridică ochii la cer; dar cînd e vorba 

8. Matei 14, 17. 

9. Marcu 8, 17-21. 

10. Matei 14, 18. 

11. Matei 14, 15. 

12. Ioan 6, 9. 

13. Matei 14, 19-21. 

de minuni mari le face pe toate cu propria Sa putere, ca să cunoşti că 
atunci cînd face minuni de mică importanţă se uită la ceruri pentru ca să 
cinstească pe Tatăl, şi nu pentru că are nevoie să primească putere de la 
altcineva. Astfel cînd a iertat păcatele, cînd a deschis raiul şi a băgat pe tîl- 
har în rai, cînd a desfiinţat legea veche cu multă putere, cînd a înviat 
nenumăraţi morţi, cînd a potolit furtuna mării, cînd a dat la iveală tainele 
inimilor oamenilor, când a creat ochi, fapte pe care numai Dumnezeu le 
poate face şi nimeni altul, nu-L vedem rugîndu-Se; dar cînd a înmulţit 
pîinile, minune cu mult mai mică decît toate celelalte, atunci îşi ridică 
ochii la cer. Pentru ce? Pentru ca să ne arate, după cum am spus mai sus, 
Dumnezeirea şi omenirea Sa, dar în acelaşi timp să ne şi înveţe să nu ne 
aşezăm la masă pînă nu mulţumim Celui Ce ne-a dat hrana. 

- Dar pentru ce nu face pîine din nimic? 

- Ca să închidă gura marcioniţilor şi maniheilor, care spun că lumea 
nu-i creaţia lui Dumnezeu, ca să ne înveţe chiar prin fapte că toate cele 
văzute sînt lucrurile Lui şi creaturile Lui şi ca să ne arate că El este Cel 
Care face ca pămîntul să rodească, Cel Care a spus la începutul lumii: „Să 
răsară pămîntul iarbă verde” 14 ; şi: „Să scoată apele vietăţi cu suflete 
vii” 15 . Aceasta nu-i o minune mai mică decît înmulţirea pîinilor, chiar 
dacă vietăţile din apă n-au fost create din nefiinţă, ci din apă. Nu este o 
minune mai mică a scoate din pămînt roade, iar din apă vietăţi, ca a face 
din cinci pîini un număr atît de mare de pîini, iar din doi peşti, o mulţime 
de peşti. Acesta era un semn că Hristos stăpîneşte şi pămîntul şi marea. 

Domnul Hristos făcea totdeauna minuni cu cei bolnavi; acum săvîr- 
şeşte o minune prin care face bine la toţi, pentru ca şi cei mulţi să nu fie 
numai privitorii minunilor săvîrşite asupra altora, ci să se bucure şi ei de 
darul Lui. 



Şi ceea ce părea altădată iudeilor lucru minunat în pustie - că ziceau: 
„Poate, oare, să ne dea pîine şi să gătească masă în pustie?” 16 aceea a 
arătat Iisus cu fapta. Pentru aceasta i-a dus într-un loc pustiu, ca să nu 
aibă nimeni nici o îndoială despre minune, ca nimeni să nu creadă că a 
adus ceva la masă din vreun sat învecinat. De aceea şi evanghelistul 
aminteşte şi timpul, nu numai locul. 

Şi altceva mai învăţăm de aici; aflăm de filozofia ucenicilor faţă de 
cele de neapărată trebuinţă vieţii; ne face să cunoaştem cît de puţin 
ţineau ei la hrană. Erau doisprezece oameni şi aveau pentru hrana lor 
numai cinci pîini şi doi peşti! Atît de puţin preţ puneau ei pe cele trupeşti! 
Erau lipiţi numai de cele duhovniceşti! Şi nici pe acestea puţine nu le-au 



14. Fac. 1, 11. 

15. Fac. 1, 20. 

16. Ps. 77, 22. 

oprit pentru ei, ci le-au dat cînd li s-au cerut. De aici trebuie să învăţăm că 
chiar dacă avem puţin, şi acest puţin al nostru să-l dăm celor săraci. Cînd 
li s-a poruncit să aducă cele cinci pîini, ucenicii n-au spus: „De unde vom 
mai avea hrană? Cu ce ne vom potoli foamea noastră?”, ci au ascultat 
îndată. 

în afară de pricinile arătate mai sus, după părerea mea, Domnul 
înmulţeşte pîinile din nişte pîini existente pentru ca să întărească şi mai 
mult credinţa apostolilor Săi; că erau încă şovăielnici în credinţă. De 
aceea a şi căutat la cer. Pentru celelalte minuni ucenicii aveau multe 
pilde; dar o minune ca aceasta nu mai văzuseră. 

Aşadar, Domnul a frînt pîinile şi le-a dat mulţimilor prin ucenicii Săi, 
l'âcîndu-le ucenicilor o deosebită cinste. A făcut-o nu numai ca să-i cin¬ 
stească, ci ca nici să nu aibă vreo îndoială cînd se va face minunea şi nici 
să nu o uite cu trecerea timpului; că mîinile lor au fost martore. Tot 
pentru aceea Hristos lasă mulţimile să flămînzeascâ mai întîi şi aşteaptă 
să vină mai întîi apostolii la El şi să-L întrebe; şi prin ei aşază mulţimile; şi 
tot prin ei le împarte pîinile şi peştii, voind ca fiecare apostol să fie martor 
al minunii prin cele ce-a spus şi prin cele ce-a făcut. De aceea a şi luat pîi¬ 
nile de la apostoli, pentru ca să aibă multe mărturii ale minunii înmulţirii 
pîinilor şi să li se întipărească bine în minte minunea. Dacă ar fi uitat 
minunea cu toate aceste fapte premergătoare, ce nu s-ar fi întîmplat dacă 
Domnul n-ar fi făcut nici una din ele? 

Hristos porunceşte ca mulţimile să se aşeze pe iarbă pentru a le 
învăţa să filozofeze. Că nu voia să hrănească numai trupurile, ci să 
instruiască şi sufletele. 


III 

Şi prin locul în care a hrănit mulţimile, şi prin aceea că nu le-a dat 
decît pîine şi peşte şi prin aceea că le-a dat tuturora aceleaşi bucate şi le-a 
făcut comune şi prin aceea că n-a dat unuia mai mult, iar altuia mai puţin, 
Hristos îi învaţă smerenia, înfrînarea şi dragostea; îi învăţa să se soco¬ 
tească la fel unii faţă de alţii şi toate bunurile pămîntului să fie comune. 

„Şi frîngîndu-le, le-a dat ucenicilor Săi, iar ucenicii mulţimilor”. 
Frîngînd cele cinci pîini le-a dat ucenicilor; iar cele cinci pîini au izvorîtîn 
mîinile ucenicilor. Minunea însă nu s-a oprit aici, ci a făcut să mai şi pri¬ 
sosească; să primească nu pîini întregi, ci firimituri, ca să arate că acestea 
erau resturile acelor pîini şi ca să afle de minune şi cei care n-au fost de 
faţă. De aceea a şi lăsat mulţimile să flămînzească, ca să nu socotească 
nimeni o nălucire minunea. De aceea a făcut să prisosească douăsprezece 
1 coşuri, ca să poarte şi Iuda un coş. Ar fi putut Hristos să potolească şi în 

alt chip foamea mulţimilor, dar atunci ucenicii n-ar mai fi cunoscut pute¬ 
rea învăţătorului lor, pentru că şi pe timpul lui Ilie s-a făcut o minune 
la fel 17 . Atît de mult s-au minunat iudeii de această minune, încît au vrut 
să-L facă pe Hristos şi împărat, deşi nu făcuseră asta la celelalte minuni 18 . 

Ce cuvînt ar putea înfăţişa cum s-au înmulţit pîinile, cum s-au revăr¬ 
sat în pustie, cum au ajuns la atîta mulţime de oameni, că erau cinci mii de 
bărbaţi fără de femei şi de copii; şi aceasta-i cea mai mare laudă a popo¬ 
rului că stăteau lîngă Hristos şi femei şi bărbaţi; cum s-au făcut firimitu¬ 
rile; că şi minunea aceasta nu-i mai mică decît înmulţirea pîinilor; şi s-au 
făcut atîtea firimituri încît coşurile de firimituri să fie egale cu numărul 
ucenicilor; nici mai multe, nici mai puţine. 

Luînd deci firimiturile, Hristos nu le-a dat mulţimilor, ci ucenicilor, 
că mulţimile erau mai nedesăvîrşite în credinţă decît apostolii. 

După ce a făcut minunea, 

„îndată a silit pe ucenici să intre în corabie şi să meargă înaintea Sa 
de cealaltă parte, pînă ce va slobozi mulţimile” 19 . 

Dacă, atunci cînd Hristos era cu ei, ucenicii puteau socoti nălucire şi 
nu realitate minunea săvîrşită de El, apoi nu o mai puteau socoti aşa cînd 
Hristos nu era de faţă. Pentru aceasta Hristos îngăduie ca minunile să fie 
supuse unei amănunţite cercetări: a poruncit ucenicilor să ia coşurile cu 
firimituri - dovada minunii săvîrşite - şi să se despartă de El. De altfel 
când face vreo minune mare, Hristos caută să se scape şi de mulţime şi de 
ucenici, învăţîndu-ne să nu urmărim a fi slăviţi de mulţime şi a tîrî mul¬ 
ţime de oameni după noi. Prin cuvîntul „a silit” evanghelistul arată că 
ucencii nu voiau nicidecum să se despartă de învăţătorul lor. Şi i-a trimis, 
aşa-zicînd, ca să slobozească mulţimile; de fapt însă voia să se suie în 
munte. A făcut iarăşi aceasta ca să ne înveţe ca nici să nu ne amestecăm 
mereu cu mulţimea, dar să nu fugim totdeauna de ea, ci să facem cu folos 
pe amîndouă, schimbîndu-le una cu alta atît cît trebuie. 

Să învăţăm 20 , aşadar, şi noi să stăm lîngă Iisus; dar nu pentru daruri 
materiale, ca să nu fim şi noi ţinuţi de rău ca iudeii, cărora le-a zis: „Mă 
căutati, nu pentru că ati văzut minuni, ci pentru că aţi mîncat dinpîini şi 
v-aţi săturat” 21 . De aceea Hristos nu face des această minune, ci numai 

17. III Regi 17, 9-16. 

18. Ioan 6, 15. 

19. Matei 14, 22. 

20. De aici începe partea morală: Şi averile sînt o meserie mai folositoare decît toate 
celelalte meserii, al cărei Dascăl este Hristos; meseriile cele nefolositoare nici nu pot 
fi numite meserii. învinuire adusă tinerilor care poartă încălţăminte înfrumuseţată cu 
podoabe. 

21. Ioan 6, 26. 

de două ori, ca să-i înveţe pe iudei să nu slujească pîntecelui, ci să stea 
necontenit lipiţi de cele duhovniceşti. 

Să ne lipim, dar, şi noi de acestea şi să căutăm pîinea cea cerească; şi 
primind-o, să îndepărtăm de la noi toată grija cea lumească. Dacă mulţi¬ 
mile acelea şi-au lăsat şi case şi oraşe şi neamuri, totul, şi stăteau în pustie 
şi nu plecau, deşi erau siliţi de foame, cu mult mai mult noi trebuie să ară¬ 
tăm mai multă filozofie când ne apropiem de o masă ca aceasta; trebuie să 
iubim cele duhovniceşti şi după acestea să căutăm pe cele materiale. Pe 
iudei i-a ţinut de rău, nu pentru că-L căutau pentru pîine, ci pentru că-L 
căutau numai pentru pîine, şi pe aceasta înainte de toate. Dacă dispre¬ 
ţuim darurile mari dar ne lipim de cele mici, pe care Cel ce ni le dă vrea 
să le dispreţuim, atunci pierdem şi pe cele mari, după cum dacă le iubim 
pe acelea, atunci ni le dă şi pe acestea; că darurile cele mici sînt un adaos 
la cele mari. Darurile cele materiale, oricît de mari ar fi ele, sînt mici în 
comparaţie cu cele duhovniceşti. 

Să nu umblăm, dar, după darurile cele materiale, ci să le socotim 
indiferente; şi stăpînirea lor şi pierderea lor; că şi Iov nu-şi lipea inima 
de avuţii cînd le avea şi nici nu le căuta cînd le-a pierdut! Bunurile mate¬ 
riale pentru aceasta se numesc bunuri, pentru ca să facem bine cu ele, 
nu pentru ca să le îngropăm în pămînt. Fiecare meseriaş îşi cunoaşte 
meseria sa; bogatul însă nu cunoaşte nici o meserie; nu ştie nici să'bată 
cu ciocanul, nici să cârmuiască o corabie, nici să ţeasă, nici să zidească, nici 
vreo altă meserie asemănătoare! Să înveţe, aşadar, şi bogatul o meserie! 
Să întrebuinţeze cum trebuie averile sale: să miluiască pe cei nevoiaşi! 
Şi va cunoaşte atunci o meserie mai bună decât toate celelalte meserii. 

IV 

Da, milostenia este superioară tuturor meseriilor. Atelierul acestei 
meserii este făurit în ceruri; uneltele ei nu sînt făcute din fier şi din 
aramă, ci din bunătate şi din voinţă. Hristos este Dascălul acestei meserii, 
El şi Părintele Lui. „Fiţi, spune Domnul, milostivi ca Tatăl vostru Care 
este în ceruri!” 22 Şi minunat lucru este că această meserie e mai bună 
decît toate celelalte meserii; n-are nevoie nici de oboseală, nici de timp ca 
s-o săvârşeşti. E de ajuns să vrei, şi ai făcut totul. 

Să vedem acum care este scopul acestei meserii? 

- Care e deci scopul ei? 

- Cerul, bunătăţile cele cereşti, slava cerească cea nespusă, cămările 
cele duhovniceşti, făcliile cele strălucitoare, petrecerea cu Mirele şi cele¬ 
lalte, pe care nici cuvîntul şi nici mintea nu le pot înfăţişa. Deci meseria 

aceasta se deosebeşte mult şi în această privinţă de toate celelalte mese¬ 
rii. Cele mai multe meserii sînt de folos vieţii acesteia pământeşti, pe cînd 
meseria aceasta, milostenia, este de folos şi vieţii acesteia pămînteşti, dar 
şi vieţii celei viitoare. Dacă se deosebeşte atît de mult de meseriile tre¬ 
buincioase nouă în viaţa aceasta, de pildă de medicină, de arhitectură şi 
de altele asemenea, apoi cu mult mai mult se deosebeşte de celelalte 
meserii, pe care, dacă le-am cerceta bine, nici meserii nu le-am putea 
numi. Din pricina aceasta, în ce mă priveşte, pe meseriile de prisos nici 
meserii nu le-aş putea numi. La ce ne este de folos meseria de a face mîn- 
căruri alese şi complicate? La nimic! Ba dimpotrivă este şi foarte nefolo¬ 
sitoare şi vătămătoare: ne vatămă şi trupul şi sufletul, pentru că bagă cu 
multă dărnicie în casa noastră desfătarea, mama tuturor bolilor şi a tutu¬ 
ror viciilor. Nu numai asta nu-i meserie; aş putea spune că nu sînt mese¬ 
rii nici pictura şi nici brodatul, că ne fac să cheltuim banii de prisos. Mese¬ 
riile trebuie să ne procure şi să ne dea cele necesare traiului nostru, cele 
care întreţin viaţa noastră. Pentru aceasta ne-a dat Dumnezeu înţelep¬ 
ciune, ca să descoperim mijloacele prin care să putem ajuta viaţa noastră. 
Spune-mi, la ce ne foloseşte să zugrăvim şi să pictăm figuri de animale pe 
pereţii caselor sau pe haine? De aceea ar trebui îndepărtate multe lucruri 
din meseria cizmarilor şi a ţesătorilor, că aceşti meşteşugari au făcut din 
produsele meseriei lor produse de lux, au pierdut din vedere necesarul şi 
au transformat meseriile lor într-un artificiu de meserie. Acelaşi lucru se 
întîmplă şi cu arhitectura. Atîta vreme cît arhitectura zideşte case şi nu 
teatre, atîta vreme cît face lucruri necesare vieţii şi nu lucruri de prisos, o 
numesc meserie. Tot aşa şi cu ţesătoria; o numesc meserie atîta vreme cît 
ţese haine şi îmbrăcăminte, dar nu cînd imită pînza de păianjen, nu cînd 
stîrneşte rîsul şi duce la moliciune. Tot aşa şi cu meseria de cizmar; atîta 
vreme cît face încălţăminte nu o voi lipsi de numele de meserie; dar dacă 
face pentru bărbaţi încălţăminte ce se potriveşte numai pentru femei, 
dacă face pe bărbat ca prin încălţămintea sa să ajungă un afemeiat şi un 
stricat, atunci meseria asta o voi rîndui-o între meseriile vătămătoare şi 
de prisos şi nu o voi numi deloc meserie. Ştiu că în multe privinţe par un 
chiţibuşar cînd mă ocup de aceste lucruri; lucrul acesta însă nu mă va 
face să nu vorbesc mai departe. Pricina tuturor păcatelor este că aceste 
păcate par mici şi de aceea le neglijăm. 

Dar mi s-ar putea spune: 

- Dar ce păcat este să porţi o încălţăminte frumoasă, strălucitoare, 
care vine bine pe picior? Poate fi numit acesta un păcat? 

- Vreţi să-i răspund aşa cum trebuie celui care vorbeşte aşa? Vreţi 
sâ-i arăt toată hidoşenia gîndirii lui? Nu vă veţi supăra? Dar, mai bine 
spus, chiar dacă vă veţi supăra, nu-mi pasă. Voi sînteţi vinovaţi că vor- 

bcsc ca un nebun, voi toţi care nu socotiţi lucrul acesta păcat, voi care mă 
siliţi să mă năpustesc asupra luxului vostru. 


Haide, dar, să cercetăm şi să vedem ce mare este răul acesta! Cită 
ocară, cită batjocură nu meritaţi cînd vă brodaţi încălţămintea cu fire de 
mătase, cu care nu-i frumos să vă brodaţi nici hainele? Dacă dispreţuiţi 
spusele mele, ascultaţi glasul lui Pavel, care opreşte acestea cu multă 
asprime şi atunci veţi simţi batjocura. 

- Ce spune Pavel? 

- „Femeile să nu se împodobească cu împletituri de păr sau cu aur 
sau cu mărgăritare sau cu haine scumpe” 23 . De ce iertare mai poţi fi, 
oare, vrednic cînd Pavel nu îngăduie soţiei tale să poarte haine scumpe şi 
luxoase, iar tu întinzi luxul acesta şi la încălţăminte şi faci să se oste¬ 
nească atîţia oameni ca tu să porţi luxul acesta plin de batjocură şi de 
ocară? Pentru aceste fire de mătase, pe care tu le iei şi le coşi pe încălţă¬ 
mintea ta, cu care împodobeşti pielea încălţămintei tale, se construiesc 
corăbii, se tocmesc vîslaşi, timonieri şi căpitani de corabie, se întind pîn- 
zele şi se porneşte în largul mării; oamenii îşi părăsesc soţiile, copiii şi 
patria; negustorul îşi încredinţează viaţa valurilor mării, se duce în ţări 
străine locuite de barbari, îndură o mulţime de primejdii. Poate fi, oare, o 
nebunie mai mare ca aceasta? în timpurile vechi nu era aşa! Bărbaţii se 
încălţau aşa cum se cade să se încalţe un bărbat! Dacă vom merge tot aşa 
mă tem că tinerii noştri cu timpul vor purta încălţăminte femeiasc-ă şi nu 
se vor ruşina! Şi mai grozav este că părinţii văd lucrul acesta şi nu se 
revoltă, ci-1 socotesc indiferent. Vreţi să vă spun însă ceva şi mai gro¬ 
zav? Se cheltuiesc atîţia bani cînd printre noi sînt atîţia săraci! Vreţi să vă 
aduc în faţa voastră pe Hristos, mort de foame, gol, osîndit de toţi,’ înlăn¬ 
ţuit? Nu meritaţi, oare, să vă trăznească Dumnezeu cînd nici nu-1 băgaţi 
în seamă pe cel sărac, lipsit şi de hrana cea de toate zilele, iar voi vă împo¬ 
dobiţi cu atîta rîvnă încălţămintea? Hristos, cînd a dat porunci ucenicilor 
Săi, nu le-a îngăduit să aibă nici încălţăminte 24 ; noi însă nu numai că nu 
vrem să umblăm cu picioarele goale, dar nici nu ne încălţăm cum trebuie 
să ne încălţăm. Poate fi, oare, o sluţenie mai mare ca aceasta? Poate fi o 
batjocură mai mare? Ca să împodobeşti pielea încălţămintei tale trebuie 
să ai suflet de femeie, să fii crud şi neomenos, să fii doritor de lux şi de 
lucruri fără de valoare. Cînd va mai putea să ia aminte la cele de neapă¬ 
rată trebuinţă un om care se ocupă cu aceste lucruri de prisos? Cînd va 
mai putea un tînăr ca acesta să se mai îngrijească de suflet sau să se gîn- 


23. I Tivi. 2, 9.- 

24. Maici 10, 10. 





dească că are suflet? Un om de nimic va fi omul care se vede silit să 
admire nişte lucruri ca acestea. Un om crud va fi omul care pentru acestea va 
trece cu vederea pe săraci. Un om lipsit de virtute va fi omul care-şi chel¬ 
tuieşte cu acestea toată rîvna sa. Cînd va mai putea să se uite la cer 
omul care se interesează de calitatea firelor de mătase, de strălucirea 
culorilor şi de florile brodate în pielea încălţămintei? Cînd va mai putea 
admira frumuseţea cerului omul care rămîne uimit de frumuseţea pielii 
încălţămintei sale şi se uită numai la picioare? Dumnezeu a întins cerul, a 
aprins soarele, ca să-ţi atragă spre înălţime privirile; tu, însă, la îndemnul 
diavolului, te sileşti să priveşti în jos şi la pămînt, cum fac porcii. Diavolul 
cel viclean a născocit schimonoseala aceasta ca să-ţi abată privirile de la 
frumuseţea cerului. Pentru aceasta te-a adus aici; iar Dumnezeu, Care-ţi 
arată cerul, este învins în sufletul tău de diavol, care ţi-arată pielea încăl¬ 
ţămintei tale! Dar, mai bine spus, nu-ţi arată nici pielea - că şi pielea este 
opera lui Dumnezeu ci păcatul şi meseria pusă în slujba păcatului. Şi 
astfel tînărul, îndrăgostit de încălţămintea brodată cu fire de mătase, 
merge uitîndu-se în jos la pămînt, deşi a primit porunca să filozofeze 
despre cer! Se mîndreşte cu încălţămintea sa mai mult decît dacă ar fi 
făcut cine ştie ce faptă de vitejie; cînd iese în oraş merge în vîrful picioa¬ 
relor; este cuprins de griji şi de neplăceri zadarnice ca nu cumva să i se 
murdărească încălţămintea: iarna de noroi, iar vara de praf. Ce faci, 
omule? Ai aruncat, cu nebunia aceasta, tot sufletul tău în noroi. Vezi că 
este tîrît pe jos şi nu te uiţi la el, dar ai atîta grijă de încălţămintea ta. 
Cunoaşte odată rostul .încălţămintei! Ruşinează-te de părerea ce ţi-ai 
făcut-o de rostul ei. Pentru aceasta a fost făcută încălţămintea, ca să calci 
cu dînsa glodul, noroiul şi toată murdăria de pe jos! Dacă nu vrei să ţi se 
murdărească ghetele, atîrnă-ţi-le de gît sau pune-ţi-le pe cap! 

Rîdeţi cînd mă auziţi grăind aşa! Mie însă, îmi vine să plîng de nebu¬ 
nia tinerilor acestora şi de dragostea lor de lux. Ce e mai plăcut? Să-şi 
murdărească pielea trupului lor cu noroi decît pielea încălţămintei lor? Şi 
ajung tinerii aceştia josnici şi zgîrciţi; dar zgîrciţi în felul lor. Obişnuiţi să 
se înnebunească şi să se dea în vînt după lux, au nevoie de mari venituri 
şi de multe cheltuieli pentru hainele şi luxul lor. Dacă tînărul are un tată 
darnic, ajunge şi mai robit de lux, că îi creşte această dorinţă nebună; iar 
dacă are un tată zgîrcit, e nevoit să săvîrşească alte ticăloşii pentru a 
aduna aur pentru nişte cheltuieli ca acestea. Din pricina aceasta mulţi 
tineri şi-au vîndut tinereţea lor, au ajuns paraziţii oamenilor bogaţi, au 
făcut şi alte servicii ruşinoase, cumpărînd, prin aceste servicii, împlinirea 
unei astfel de pofte. Se vede, dar, din aceasta că un tînăr ca acesta va fi 
zgîrcit, josnic şi leneş şi va l'i silit să facă şi multe alte păcate; va fi şi crud şi 

iubitor de slavă; şi nimeni nu mă va contrazice; crud, pentru că de dorul 
împodobirii pare că nici nu vede pe sărac, că îşi împodobeşte cu aur ghe¬ 
tele, dar trece cu vederea pe săracul leşinat de foame; iubitor de slavă, 
pentru că este învăţat să fie lăudat de oameni chiar pentru toate fleacu¬ 
rile. Cred că un general nu se laudă atîta cu luptele şi victoriile sale cît se 
laudă tinerii aceştia desfrânaţi cu podoabele de pe încălţămintea lor, cu 
hainele lor lungi, care se tîrîie pe pămînt, cu părul capului lor, deşi toată 
podoaba lor este opera altor meşteri. Dacă nu se stăpînesc să se laude cu 
munca altora, cum pot să se stăpînească a se lăuda cu ceea ce fac? 

Să vă spun, oare, şi altele mai grozave decît acestea sau vă sînt de 
ajuns şi acestea? Cred că sînt de ajuns. Trebuie, dar, să-mi opresc aici 
cuvîntul. Că acestea le-am adresat celor care au totdeauna obiceiul să 
spună că faptele osîndite de mine nu sînt cine ştie ce păcate! Ştiu că mulţi 
tineri nici nu vor lua aminte la cuvintele mele, fiind îmbătaţi de patimă. 
Dar aceasta nu m-a făcut să tac. Părinţii cu judecată şi sănătoşi la suflet 
vor putea, împotriva voinţei copiilor lor, să-i facă să se îmbrace şi să se 
încalţe aşa cum se cuvine. Să nu spună tatăl: „Nu-i nimic aceasta!” sau: 
„Nu-i nimic aceea!” O astfel de judecată, da, o astfel de judecată a stricat 
totul. Ar trebui instruiţi copiii noştri şi în această privinţă! Să-i facem să 
fie, chiar în lucrurile mici, plini de cuviinţă, mari la suflet, să nu se uite la 
forma lucrurilor, ci la fondul lor; aşa vor fi vrednici şi în lucrurile mari. Ce 
este mai neînsemnat decît învăţarea literelor alfabetului? Şi totuşi cu aju¬ 
torul lor ajung oratori, învăţaţi, filozofi! Dacă nu vor cunoaşte literele, nu 
vor cunoaşte nici retorica, nici ştiinţa şi nici filozofia! 

Cuvintele acestea nu le adresez numai tinerilor, ci şi femeilor şi fete¬ 
lor. Şi ele sînt supuse, ca şi tinerii, aceloraşi păcate; ba cu mult mai mult 
fetelor, cu cît unei fecioare îi stă bine buna-cuviinţă. Aşadar socotiţi cele 
spuse către tineri ca spuse şi către voi, ca să nu repet din nou aceleaşi 
lucruri. 

Este timpul deci să termin cuvîntul cu o rugăciune. Rugaţi-vă, dar, 
toţi împreună cu mine, ca mai cu seamă tinerii Bisericii să trăiască în 
bună-cuviinţă şi să ajungă la bătrîneţi cinstite. Că nu este bine ca aceia 
care nu trăiesc aşa să ajungă la bătrîneţe; dar pentru cei care trăiesc în 
tinereţe ca nişte bătrîni, pentru aceia mă rog să ajungă la ?.dînci bătrîneţi, 
să fie părinţii unor copii vrednici, să bucure pe cei ce i-au născut, dar mai 
înainte de toţi pe Dumnezeu, Creatorul lor; să alunge departe de ei orice 
joală sufletească, nu numai aceea cu privire la încălţăminte, nici numai 
aceea cu privire la haine, ci orice boală sufletească, orice păcat. Un tînăr, 
de a cărui educaţie nu te ocupi este ca un pămînt înţelenit pe care cresc 
mulţi spini. Să aruncăm, dar, asupra tinerilor focul Duhului Sfînt, să 
ardem dorinţele lor rele, să întoarcem brazdele ogorului sufletului lor şi 

să-i facem gata de a primi sămînţa. Să arătăm lumii pe tinerii noştri mai 
cuminţi şi mai înţelepţi decît bătrînii păgînilor. Atunci e lucru de mirare, 
când cuminţenia străluceşte în viaţa tînărului! Dacă eşti cuminte la bătrâ¬ 
neţe, n-ai mare merit; vîrsta te ajută să fii cuminte! Minunat lucru este să 
fii liniştit în mijlocul valurilor, să nu te arzi cînd eşti în cuptor, să nu fii 
desfrânat cînd eşti tînăr. 

Gîndindu-ne, dar, la toate acestea, să imităm pe fericitul Iosif, 
care a strălucit prin toate faptele lui, ca să avem parte şi noi de ace¬ 
leaşi cununi ca şi el, pe care, facă Dumnezeu ca noi toţi să le dobîn- 
dim cu harul şi cu iubirea de oameni a Domnului nostru Iisus Hristos, 
cu Care Tatălui slavă împreună cu Sfîntul Duh, acum şi pururea şi în 
vecii vecilor, Amin. 

„Slobozind mulţimile, S-a suit în munte 
ca să Se roage îndeosebi. Şi fâcîndu-se seară 
era singur acolo. Iar corabia era în mijlocul mării, 
învăluindu-se de valuri, că era vîntul împotrivă ” 1 

I 

Pentru care pricină S-a suit în munte? Ca să ne înveţe că bun lucru 
este pustia şi singurătatea cînd trebuie să stăm de vorbă cu Dumnezeu. 
Hristos Se retrage des în pustie şi-Şi petrece de multe ori întreaga noapte 
în rugăciune, ca să ne înveţe să căutăm timp potrivit şi loc potrivit în 
care să ne facem netulburaţi rugăciunea. Pustia este mama liniştii, 
port liniştit, care ne scapă de toate tulburările. Pentru aceea Se suia 
Hristos în munte. 

Ucenicii însă sînt iarăşi în primejdie pe mare; şi i-a prins o furtună 
tot aşa de cumplită ca şi cea de mai înainte 2 . Dar atunci îl aveau pe Hris¬ 
tos în corabie; acum însă sînt singuri. Iisus îi duce şi-i ridică încetul cu 
încetul spre lucruri mai înalte şi-i învaţă să îndure totul cu curaj. De aceea 
cînd i-a prins întîia oară furtuna pe mare Hristos era de faţă, dar dormea, 
ca să-i poată ajuta şi linişti îndată. Acum însă, pentru a-i supune la o răb¬ 
dare şi mai mare, nu mai rămîne cu ei în corabie, ci pleacă şi îngăduie ca 
furtuna să se dezlănţuie pe cînd ucenicii erau în mijlocul mării, pentru ca 
să nu mai aibă din nici o parte vreo nădejde de mîntuire; îi lasă să fie 
noaptea bîntuiţi de furtună, pentru a le trezi, după părerea mea, inima lor 
amorţită. Era noapte. Iar noaptea împreună cu furtuna le mărea şi mai 
mult frica. în afară de zdruncinarea sufletului lor, Hristos i-a făcut să-L 
dorească şi mai mult şi să se gîndească necontenit la El. Aceasta este pri¬ 
cina că Domnul n-a venit la ei îndată ce a izbucnit furtuna. 

„Şi în a patra strajă a nopţii a venit la ei, mergînd pe mare ” 3 

A venit la ei ca să-i înveţe să nu caute să scape îndată de necazurile 
ce-i apasă, ci să le suporte cu curaj. Cînd ucenicii nădăjduiau să scape de 

1. Matei 14, 23-24. 

2. Matei 8, 23-27. 

3. Matei 14, 25. 

frică, tocmai atunci li se măreşte frica, pentru că: „Văzîndu-L ucenicii 
umblînd pe mare s-au spăimîntat, zicînd că este o nălucă şi de frică au 
strigat” 4 5 . 

Aşa face totdeauna Hristos. Cînd vrea să scape pe cineva de necazuri 
aduce pe capul lui altele şi mai cumplite şi mai înfricoşătoare. Aşa 
cum s-a întîmplat şi acum. După furtună i-a înspăimîntat şi vederea Lui 
nu mai puţin decît furtuna. De aceea Hristos n-a gonit nici întunericul şi 
nici nu S-a arătat îndată ucenicilor Săi ca să-i întărească, după cum spu¬ 
neam, ci i-a trecut din spaimă în spaimă, învăţîndu-i să fie răbdători. Tot 
aşa a făcut şi cu Iov. Cînd avea să pună capăt fricii şi încercării, atunci, la 
sfîrşit, a îngăduit să vină peste el un necaz şi mai mare; nu mă gîndesc la 
moartea copiilor, nici la vorbele soţiei, ci la ocările slugilor şi ale prieteni¬ 
lor lui. La fel şi cu Iacov; cînd avea să scape de chinurile îndurate pe 
pămînt străin, atunci a îngăduit să se dezlănţuie şi să se nască în sufletul 
lui o spaimă şi mai mare: socrul lui pusese mîna pe el şi-l ameninţa cu 
moartea; scapă de socrul lui, dar cade în mîinile fratelui său şi deasupra ca¬ 
pului său atîmă primejdie de moarte. Pentru că nu este cu putinţă ca drepţii 
să fie supuşi vreme îndelungată la crunte încercări, Domnul, voind să-i facă 
să aibă mai mare folos, le înăspreşte încercările tocmai cînd au a scăpa de 
chinuri şi necazuri. Lucrul acesta l-a făcut şi cu Avraam; cea din urmă 
încercare la care l-a supus a fost jertfirea fiului său. Suferinţele cele mai 
groaznice se îndură cu uşurinţă cînd ştii că sfîrşitul suferinţelor tale bate 
la uşă, că este aproape scăparea. Aşa a făcut şi acum Hristos, pe fur¬ 
tuna aceea groaznică, cu ucenicii Săi. Nu S-a descoperit pe Sine pînă ce 
apostolii n-au strigat. Cu cît mai mult li s-a mărit spaima, cu atît mai mult 
s-au bucurat de venirea Lui. 

Apoi, pentru că au strigat, „ îndată le-a grăit lor Iisus, zicînd: 
«îndrăzniţi, Eu sînt, nu vă temeti »” s . 

Aceste cuvinte le-au alungat frica şi i-au făcut să prindă curaj. Dar 
pentru că ucenicii nu L-au cunoscut la chip şi din pricina mergerii minu¬ 
nate pe mare şi din pricina nopţii, Hristos li Se face cunoscut cu glasul. 

Dar ce a făcut Petru, apostolul cel plin de căldură în toate împrejură¬ 
rile, apostolul care o ia totdeauna înaintea celorlalţi? I-a spus lui Hristos: 

„Doamne, dacă eşti Tu, porunceşte să vin la Tine pe apă !” 6 

N-a spus: „Roagă-Te! înalţă rugăciuni!”, ci: „Porunceşte!” Ai văzut 
rit de puternică e căldura dragostei lui, rit de mare îi este credinţa? Şi 
totuşi aceasta îl primejduieşte de multe ori, pentru că cere totdeauna 


4. Matei 14, 26. 

5. Matei 14, 27. 

6. Matei 14, 28. 

ceva peste măsură de mare. Că şi acum a cerut un lucru foarte 
mare; din dragoste numai, nu din fală. Că nici n-a spus: „Porunceşte să 
merg pe apă!” 

- Dar ce? 

- „Porunceşte să vin la Tine!” Nimeni nu iubea atîta pe Iisus. Aşa a 
făcut şi după înviere 7 . Şi acum n-a avut răbdarea să meargă odată cu cei¬ 
lalţi cu corabia pînă la El, ci a pornit-o singur înainte; iar lucrul acesta 
arată nu numai dragostea, ci şi credinţa lui. N-a crezut că numai Hristos 
poate merge pe mare, ci că poate şi pe alţii să-i aducă la El pe mare. Şi 
Petru doreşte îndată să fie alături de El. 

„Iar El i-a zis: „Vino!” Şi coborîndu-se Petru din corabie, a mers pe 
apă şi a venit la Iisus. Dar văzînd vîntul tare, s-a înfricoşat şi începînd să 
se scufunde, a strigat, zicînd: „Doamne, scapă-mă!” Şi îndată Iisus, 
întinzînd mina, l-a apiLcat şi i-a zis: „Puţin credinciosule, pentru ce te-ai 
îndoit ?” 8 

Minunea aceasta, a mergerii lui Iisus pe apă, e mai mare decît minu¬ 
nea de mai înainte, a potolirii furtunii. De aceea a şi făcut-o mai pe urmă. 
După ce a arătat mai înainte că are putere asupra mării, a săvîrşit şi 
această minune mai mare. Atunci certase numai vînturile; acum merge El 
însuşi pe apele mării şi dă şi altuia puterea de a face lucrul acesta. Dacă 
Hristos i-ar fi poruncit El lui Petru să meargă pe apă, Petru n-ar fi primit, 
pentru că nu avea atît de mare credinţă. 

n 

- Dar atunci pentru ce Hristos i-a încuviinţat cererea lui? 

- Iată de ce! Dacă Domnul i-ar fi răspuns lui Petru: „Nu poţi!”, Petru, 
înflăcărat cum era, L-ar fi contrazis. De aceea îl lasă să se convingă prin 
fapte, ca pe viitor să se înţelepţească. Dar nici aşa Petru nu se poate stă- 
pîni. Se coboară în mare şi este învăluit de valuri; că s-a temut; lucrul 
acesta furtuna a făcut-o; vîntul i-a băgat frica în suflet. 

Evanghelistul Ioan spune că „ucenicii voiau să-L ia în corabie; şi 
îndată corabia a sosit la pămîntul la care mergeau” 9 . Deci chiar cînd uce¬ 
nicii se apropiau de ţărm, Hristos S-a suit în corabie. 

Coborîndu-se deci Petru din corabie, a pornit-o spre Iisus; şi nu se 
bucura atîta Petru că merge pe apă cît se bucura că merge la Iisus. A 
biruit primejdia cea mare, marea, dar a fost biruit de una mai mică, vîn¬ 
tul! Aşa e omul! De multe ori reuşeşte în fapte mari, dar e înfrînt în cele 


7. Ioan 20, 2-4. 

8. Matei 14, 29-31. 

mici. Aşa a păţit proorocul Ilie cu Izabela, Moise cu egipteanul, David cu 
Bersabee. La fel şi Petru. Frica de furtună era încă puternică în sufletul 
lui, totuşi a îndrăznit să păşească pe apă; dar în faţa bătăii vîntului n-a 
mai putut să se ţină, cu toate că era aproape de Hristos. Deci la nimic nu-ţi 
foloseşte să fii aproape de Hristos dacă nu eşti aproape cu credinţa! 

Cufundarea lui Petru a arătat deosebirea dintre Dascăl şi ucenic, dar 
i-a mîngîiat pe ceilalţi ucenici. Dacă se supăraseră pe cei doi fraţi care-I 
ceruseră lui Iisus să-i pună de-a dreapta şi de-a stînga 10 , apoi cu mult mai 
mult acum. Că nu primiseră Duhul Sfînt. Dar după pogorîrea Duhului Sfînt 
nu mai sînt aşa! în toate împrejurările îi dau întîietate lui Petru: pe el îl pun să 
vorbească înaintea mulţimilor, deşi era mai neinstruit decât ceilalţi. 

- Dar pentru ce Domnul n-a poruncit să înceteze vântul, ci, întinzînd 
mîna, l-a apucat? 

- Pentru că era nevoie de credinţa lui Petru. Cînd noi nu facem ce 
trebuie să facem, nici Dumnezeu nu stă alături de noi. Pentru a-i arăta lui 
Petru că nu furia vîntului l-a făcut să se scufunde, ci puţinătatea credinţei 
lui, Hristos îi spune: „Puţin credinciosule, pentru ce te-ai îndoit?” Deci, 
dacă Petru n-ar fi fost slab în credinţă, ar fi înfruntat cu uşurinţă vîntul. 
De aceea Hristos îngăduie ca vîntul să sufle mai departe şi după ce l-a luat 
de mînă, pentru a-i arăta că atunci cînd credinţa îi era puternică, vîntul 
nu-1 putea vătăma cu nimic. Hristos a făcut cu Petru aşa cum face o 
pasăre cu puiul ei, sprijinindu-1 cu aripile şi aducîndu-1 din nou în cuib, 
cînd puiul iese din cuib înainte de vreme şi cade. 

„Şi cînd au intrat ei în corabie, atunci a stat vîntul” 11 . 

Cînd a potolit furtuna pe mare oamenii din corabie au spus: „Cine 
este omul acesta, că şi vînturile şi marea ascultă de El ?” 12 Acum însă nu 
mai grăiesc aşa. 

„Iar cei din corabie venind I s-au închinat Lui, zicînd: „Cu adevă¬ 
rat Fiul lui Dumnezeu eşti !” 13 

Vezi, dar, că Hristos îi duce încetul cu încetul pe toţi spre gînduri din 
ce în ce mai înalte? A întărit credinţa lor şi prin mergerea Lui pe mare şi 
prin porunca dată lui Petru de a merge şi el pe mare şi prin scăparea lui 
de înec. Atunci certase marea; acum n-o mai ceartă, dar îşi arată puterea 
Lui altfel, într-un chip cu mult mai mare. De aceea au şi spus cei din cora¬ 
bie: „Cu adevărat Fiul lui Dumnezeu eşti!” 

- Ce a făcut Hristos? I-a ţinut de rău pe cei care au grăit aşa? 

10. Matei 20, 20-24. 

11. Matei 14, 32. 

12. Matei 8, 27. 

13. Matei 14, 33. 

- Cu totul dimpotrivă, chiar a întărit cuvintele lor şi a tămăduit pe cei 
ce se apropiau de El cu mai multă putere, şi nu ca mai înainte. 

„Şi trecînd, a venit în pămîntul Ghenizaretului. Şi cunoscîndu-L 
oamenii locului aceluia au trimis în tot ţinutul acela şi l-au adus Lui pe 
toţi bolnavii şi-L rugau să se atingă de poalele veşmintelor Lui; şi cîţi se 
atingeau se tămăduiau” 14 . 

Bolnavii nu se mai apropiau acum de Hristos ca mai înainte; nu-L 
mai chemau în casa lor, nu-I mai cereau să pună mîna pe ei, să porun¬ 
cească cu cuvîntul; îşi căpătau acum tămăduirea într-un chip cu mult mai 
înalt, cu mult mai filozofic şi cu mai multă credinţă. Femeia cu curgere 
de sînge i-a învăţat pe toţi să filozofeze. 

Evanghelistul, ca să arate că Domnul a venit după multă vreme iarăşi 
în acele locuri, zice: „Şi cunoscîndu-L oamenii locului aceluia, au trimis 
în ţinutul acela şi I-au adus Lui pe cei bolnavi”. Timpul cît Hristos a lipsit 
dintre ei, nu numai că nu le-a slăbit credinţa, ba, dimpotrivă, le-a mărit-o 
şi le-a păstrat-o în floare. 

Să ne atingem 15 şi noi de poalele hainei Lui! Dar, mai bine spus, dacă 
vrem putem să-L avem pe Hristos în întregime. Şi acum trupul Lui stă în 
faţa noastră; nu numai haina Lui, ci şi trupul Lui. Nu numai ca să ne atin¬ 
gem de El, ci să-L şi mîncăm şi să ne şi săturăm. Să ne apropiem deci de 
El, cu credinţă, fiecare cu boala lui! Dacă ei care s-au atins de poalele hai¬ 
nei Lui au atras o atît de mare putere, cu mult mai mult noi, care-L ţinem 
în întregime! A ne apropia cu credinţă nu înseamnă numai a primi sfin¬ 
tele taine ce stau înaintea noastră, ci şi a le şi atinge cu inimă curată şi a fi 
însufleţiţi de aceleaşi gînduri şi simţăminte ca şi cum ne-am apropia de 
însuşi Hristos. Ce dacă nu-I auzi glasul? Dar îl vezi aşezat pe Sfînta 
Masă! Dar, mai bine spus, îi auzi şi glasul! îţi grăieşte prin evanghelişti. 

III 

Credeţi, dar, că şi acum este Cina cea de Taină la care Domnul a mîn- 
cat. întru nimic nu se deosebeşte aceea de aceasta. Pe aceasta n-o săvîrşeşte 
un om, iar pe cealaltă Hristos, ci El o săvîrşeşte şi pe aceasta şi pe aceea. 
Cînd îl vezi pe preot că-ţi dă trupul şi sîngele Lui, nu socoti că preotul 
face asta, ci că mîna lui Hristos se întinde spre tine. După cum atunci cînd 
te botezi, nu te botează preotul, ci Dumnezeu este Cel Care-ţi ţine capul 

14. Matei 14, 34-36. 

15. De aici începe partea morală: Trebuie să ne apropiem de preot ca de Hristos, că 
El săvîrşeşte şi acum Taina Sfintei împărtăşanii. Mai mare este milostenia decît jertfa. 
Trebuie să se săvîrşească întîi milostenia şi numai după aceea să afierosim bisericii vase 
sfinte de mare preţ. 

cu putere nevăzută; şi nici înger, nici arhanghel, nici altcineva nu îndrăz¬ 
neşte să se apropie şi să te atingă, tot aşa şi acum. Cînd Dumnezeu ne 
naşte prin baia botezului, darul este numai al Lui. Nu vezi că aici pe 
pămînt cei care înfiază pe cineva nu îngăduie ca slugile lor să facă acte de 
înfiere, ci ei înşişi se duc la tribunal? Tot aşa şi Dumnezeu n-a îngăduit ca 
îngerii să ne facă acest dar, ci El însuşi este de faţă, poruncind şi zicînd: 
„Şi tată al vostru să nu numiţi pe pămînt” 16 . Hristos n-a spus aceste 
cuvinte ca să dispreţuieşti pe părinţi, ci ca, înaintea tuturor acestora, să 
preferi pe Creatorul tău, pe Cel Ce te-a înscris printre copiii Lui. Căci Cel 
Ce a dat ceea ce-i mai mult, adică pe El însuşi, cu mult mai mult nu va 
refuza să-ţi dea şi trupul Său. 

Să auzim, dar, şi preoţi şi credincioşi, de ce am fost învredniciţi! Să 
auzim şi să ne cutremurăm! Ne-a dat să ne săturăm cu sfîntul Lui trup! S-a 
dat pe El însuşi jertfă! Ce cuvînt de apărare mai avem cînd fiind hrăniţi 
aşa păcătuim atîta! Cînd mîncînd Mielul, sîntem lupi! Cînd fiind hrăniţi cu 
Oaia, răpim ca leii! Taina aceasta a sfintei împărtăşanii ne porunceşte să 
fim totdeauna curaţi nu numai de jaf şi de răpire, dar chiar de cea mai 
mică duşmănie. Că taină a păcii este taina aceasta. Taina aceasta nu ne 
lasă să ne lipim inima de bani. Dacă Dumnezeu nu S-a cruţat pe El însuşi 
pentru noi, ce n-am merita dacă am cruţa banii, dar nu ne-am cruţa sufle¬ 
tul, pentru care Hristos nu S-a cruţat pe Sine? Dumnezeu a dat iudeilor 
în fiecare an un număr de sărbători ca să-şi aducă aminte de binefacerile 
primite de la Dumnezeu. Ţie însă, prin aceste sfinte taine, să-ţi aducă 
aminte în fiecare zi de binefacerile lui Dumnezeu. Nu te ruşina deci de 
cruce! Ea este cinstea noastră! Ea este taina noastră! Cu acest dar să ne 
împodobim, cu el să ne gătim! De aş spune că Dumnezeu a întins cerul, că 
a făcut marea şi uscatul, că a trimis profeţi şi îngeri, nu voi spune nimic 
egal crucii. Crucea este capul tuturor bunătăţilor, că Dumnezeu n-a cru¬ 
ţat pe Fiul Său pentru mîntuirea slugilor Sale, înstrăinate de El. Nici un 
Iuda să nu se apropie de această masă, nici un Simon Magul! Că şi unul şi 
altul au pierit din pricina iubirii de argint! Să fugim de această prăpastie; 
nici să socotim că ne este de ajuns spre mîntuire dacă facem dar acestei 
sfinte mese un potir de aur bătut în pietre scumpe dezbrăcînd pe văduvă 
şi orfani. Dacă vrei să cinsteşti jertfa, adu-I sufletul pentru care Hristos 
S-a jertfit. Sufletul fă-ţi-1 de aur. Care ţi-i cîştigul dacă sufletul ţi-i mai 
rău decît plumbul şi lutul, iar potirul dăruit, de aur? Nici unul! Să nu cău¬ 
tăm, dar, să dăruim bisericii vase sfinte de aur, ci să căutăm ca ele să fie şi 
din muncă cinstită. Munca aceasta cinstită, în care nu intră nici jaful, nici 
furtul, este mai de preţ decît aurul din potirul dăruit! Biserica nu-i un loc 
unde se adună vase de aur şi de argint, ci un loc de adunare a îngerilor; 


16. Matei 23,9. 

De aceea trebuie să aducem la biserică sufletele noastre. Dumnezeu Se 
apropie de darurile noastre de aur numai dacă şi sufletul nostru este de 
aur. Nu era de argint masa aceea de la Cina cea de Taină, nici nu era de 
aur potirul din care a dat Hristos ucenicilor sîngele Său! Dar toate erau de 
preţ, toate înfricoşătoare, pentru că erau pline de Sfîntul Duh! Vrei să 
cinsteşti trupul lui Hristos? Nu-L trece cu vederea cînd este dezbrăcat! 
Nu-L cinsti aici în biserică cu haine de mătase, iar afară îl laşi să degere 
de frig, că n-are cu ce se îmbrăca! Cel care a spus: „Acesta este trupul 
Meu” 17 , şi prin cuvînt a întărit lucrul, Acelaşi a spus şi: „Flămînd M-aţi 
văzut şi nu M-aţi hrănit” 13 şi: „Întrucît n-aţi făcut unuia dintre aceşti 
prea mici, nici Mie nu Mi-aţi făcut” 19 . Trupul lui Hristos de pe altar n-are 
nevoie de acoperăminte preţioase, ci de suflet curat; dar cel gol, cel flă¬ 
mînd are nevoie de multă îngrijire. Să învăţăm, dar, să filozofăm şi să cin¬ 
stim pe Hristos, aşa cum El vrea. Cea mai plăcută cinste pentru Cel pe 
Care îl cinstim este să-L cinstim aşa cum vrea El, nu cum socotim noi. Şi 
Petru socotea că-L cinsteşte, oprindu-L să-i spele picioarele 20 . Dar ceea 
ce voia să facă nu era cinste, ci cu totul dimpotrivă. Tot aşa şi tu, cinsteş- 
te-L pe Hristos cu cinstea pe care El ţi-a poruncit-o, cheltuind cu săracii 
avuţia ta. Dumnezeu n-are nevoie de vase de aur, ci de suflete de aur. 

IV 

Şi acestea le spun nu ca să vă opresc de a face daruri bogate bisericii! 
Cer însă ca, odată cu aceste daruri, ba chiar înainte de acestea, să faceţi 
milostenie! Dumnezeu primeşte şi darurile voastre, dar cu mult mai mult 
milostenia voastră. într-un caz se foloseşte numai cel ce face darul, în 
celălalt, şi cel care-1 primeşte; într-un caz, darul pare a fi prilej de ambi¬ 
ţie, în celălalt, întreg darul este milostenie şi iubire de oameni. Care e 
folosul cînd sfînta masă e plină de potire de aur, iar Hristos piere de 
foame? Satură-L pe El mai întîi, că-i flămînd, şi după aceea împodobeş- 
te-I din belşug şi masa Lui! Faci potir de aur, dar nu dai un pahar cu apă 
rece! Şi care-i folosul? îmbraci sfînta masă cu stofe brodate cu aur, iar lui 
Hristos nu-I dai nici acoperămîntul de care are nevoie! Care-i cîştigul 
faptei tale? Spune-mi, dacă ai vedea pe cineva lipsit de hrana cea de toate 
zilele şi l-ai lăsa să piară de foame, dar i-ai îmbrăca cu argint masa lui, ţi-ar 
mulţumi oare? Nu s-ar supăra mai degrabă pe tine? La fel, dacă ai vedea 
pe cineva că umblă în zdrenţe şi că îngheaţă de frig şi nu i-ai da o haină să se 
îmbrace, dar i-ai înălţa statuie de aur, spunînd că fad asta în cinstea lui, nu 

17. Matei 26, 26. 

18. Matei 25, 45. 

19. Matei 25, 42. 

ţi-ar spune, oare, că-ţi baţi joc de el, n-ar socoti o ocară fapta ta, şi încă 
cea mai mare ocară? Acelaşi lucru gîndeşte-1 şi de Hristos, cînd colindă 
străzile şi drumurile străin şi pribeag căutîndu-Şi adăpost. Nu vrei să-L 
primeşti, dar împodobeşti pardoseala bisericilor Lui,împodobeşti zidu¬ 
rile lor şi capetele coloanelor lor! Atîrni candele cu zale de argint în bise¬ 
rica Lui, dar pe El, înlănţuit în temniţă, nici nu vrei să-L vezi! 

Şi spun acestea nu ca să te împiedic să fii darnic cu biserica lui Hris¬ 
tos, ci te îndemn să fad daruri bisericii odată cu milosteniile, dar, mai 
bine spus, acestea înaintea acelora. Nimeni nu te-a ţinut vreodată de rău 
dacă n-ai făcut daruri bisericii; dar te-a ameninţat Hristos şi cu iadul şi cu 
focul cel nestins şi cu osînda la un loc cu demonii dacă nu faci milostenii. 
Să nu împodobim, dar, biserica şi să trecem cu vederea pe fratele nostru 
care-i strîmtorat şi necăjit. Biserica aceasta e mai de preţ decît cealaltă 
biserică. Odoarele scumpe pe care le dăruieşti bisericii pot fi luate şi de 
împăraţi necredincioşi şi de tirani şi de tîlhari. Dar tot ce faci pentru fra¬ 
tele tău flămînd, străin şi gol, nici diavolul nu poate jefui; se află într-o 
vistierie care nu poate fi jefuită. 

Poate că cineva mă va întreba: 

- Dar atunci pentru ce Hristos a spus: „Pe săraci pururea îi aveţi cu 
voi, dar pe Mine nu Mă aveţi pururea” f 1 

- Dar tocmai pentru aceasta trebuie să-L miluim, că nu-L avem pe El 
pururea flămînd, ci numai în viaţa aceasta. Iar dacă vrei să cunoşti tot 
înţelesul spuselor Domnului, află că aceste cuvinte n-au fost spuse 
pentru ucenici, chiar dacă pare aşa, ci pentru slăbiciunea femeii care I-a 
uns picioarele cu mir 22 . Pentru că ea era încă nedesăvîrşită, iar ucenicii 
puneau la îndoială fapta ei; Domnul a spus aceste cuvinte ca să o încura¬ 
jeze. Că a grăit aşa, ca s-o mîngîie, a adăugat: „Pentru ce faceţi supărare 
femeii?” 23 Iar că noi îl avem pe Hristos pururea cu noi, o spune El însuşi: 
„Şi iată Eu sînt cu voi în toate zilele pînă la sfîrşitul veacului” 24 . Din 
toate acestea se vede că Domnul nu pentru altă pricină a spus aceste 
cuvinte, ci pentru ca nu cumva mustrarea pe care au făcut-o ucenicii 
femeii să nu veştejească credinţa ei atunci odrăslită. Şi să nu aducem, dar, ca 
argument împotriva milosteniei cuvintele Domnului spuse pentru oare¬ 
care iconomie, ci să citim toate legile puse de El despre milostenie, atît în 
Noul cît şi în Vechiul Testament, ca să depunem multă rîvnă pentru 
milostenie. Gă milostenia ne curăţeşte păcatele: „Daţi milostenie, spune 

21. Matei 26, 11. 

22. Matei 26, 6-13. 

23. Matei 26, 10. 

24. Matei 28, 20. 

Domnul, şi toate vă vor fi curate” 25 . Milostenia e mai mare decît 
jertfa: „Milă voiesc, iar nu jertfă” 26 . Milostenia deschide cerurile: „Rugă¬ 
ciunile tale şi milosteniile tale s-au suit spre pomenire înaintea lui Dum¬ 
nezeu” 27 . Milostenia este mai necesară decît fecioria. Fecioarele care 
n-au făcut milostenie au fost aruncate afară din cămara de nuntă şi au 
intrat numai cele ce făcuseră milostenie 28 . 

Pe acestea toate ştiindu-le, să semănăm cu dărnicie, ca să secerăm 
rod şi mai îmbelşugat şi să avem parte de bunătăţile cele viitoare cu harul 
şi cu iubirea de oameni a Domnului nostru Iisus Hristos, Căruia slava în 
veci, Amin. 

25. Lvuca 11, 41. 

26. Osea 6, 6; Matei 9, 13. 

27. Fapte 10, 4. 

28. Matei 25, 1-13. 

„Atunci au venit la Iisus 
cărturarii şi fariseii din Ierusalim, zicînd: 
„Pentru ce ucenicii Tăi calcă datina bătrînilor? 
Că nu-şi spală mîinile cînd mănîncă pîine ” 1 

I 


„Atunci”. 

-Cînd? 

- Cînd Iisus a făcut nenumărate minuni, cînd a vindecat pe bolnavi 
prin atingerea de marginea veşmintelor Lui. Pentru aceasta şi evanghe¬ 
listul înseamnă timpul cînd au venit la El cărturarii şi fariseii din Ierusa¬ 
lim, ca să arate nespusa lor răutate, căci nu se dădeau înapoi de la nimic. 

- Ce înseamnă: „Cărturarii şi fariseii din Ierusalim”? 

- Cărturarii şi fariseii erau împrăştiaţi pretutindenea şi împărţiţi în 
douăsprezece părţi. Cei din Ierusalim însă erau mai răi decît ceilalţi, 
pentru că se bucurau şi de mai multă cinste şi erau şi mai îngîmfaţi. Uită- 
mi-te cum îşi dau pe faţă răutatea lor! Că nici nu spun: „Pentru ce ucenicii 
Tăi calcă legea lui Moise?”, ci: „Pentru ce calcă datina bătrînilor?” De aici 
se vede că preoţii introduseseră o mulţime de inovaţii, deşi Moise le 
poruncise, înfricoşîndu-i şi ameninţîndu-i, să nu adauge, nici să scoată 
ceva din lege: „Să nu adăugaţi, spune el, la cuvîntul pe care vi-l porun¬ 
cesc vouă astăzi şi să nu scoateţi din el” 2 . Şi totuşi făceau inovaţii! Era de 
pildă această inovaţie: că nu trebuie să mănînci cu mîinile nesplălate, că 
trebuie să spele paharele şi vasele de aramă şi că trebuie să se spele pe ei 
înşişi. Cînd trebuia deci să scape de aceste practici, pentru că venise tim¬ 
pul, atunci ei s-au legat mai mult de mai multe practici de teamă să nu 
le răpească cineva puterea, voind să fie mai aspri chiar decît legiuitorii. 
Fărădelegea ajunsese atît de mare că erau păzite poruncile lor, dar erau 
călcate poruncile lui Dumnezeu; şi aveau aceste practici atîta putere încît 
călcarea lor era pricină de acuzaţie. De aceea crima cărturarilor şi a fari¬ 
seilor era dublă: şi pentru că introduceau inovaţii, şi pentru că pedepseau 
cu străşnicie pe cei care le călcau; de Dumnezeu nici nu le păsa. 

j> 1. Matei 15, 1-2. 

U 2. Deut. 4, 2. 

Lăsînd deci la o parte celelalte practici: oalele şi vasele de aramă - 
că ar fi fost de batjocură cărturarii şi fariseii din Ierusalim vorbeau 
numai de spălarea mîinilor înainte de masă, practică ce li se părea de mai 
mare însemnătate decît toate celelalte; aveau astfel de gînd, după păre¬ 
rea mea, să-L facă pe Domnul să Se mînie. De aceea au şi amintit de 
bâtrîni, pentru ca Hristos, dispreţuind aşezămîntul bătrînilor, să le dea 
putinţa de a-L ataca. 

Dar se cuvine să cercetăm mai întîi pentru care pricină şi ucenicii 
mîncau cu mîinile nespălate. 

- Pentru ce, dar, mîncau aşa? 

- Nu făceau înadins lucrul acesta, ci pentru că dispreţuiau tot ceea ce 
era de prisos şi dădeau atenţie numai la ceea ce era neapărat trebuincios. 
Nu era pentru ei lege nici spălatul mîinilor înainte de masă, nici nespăla¬ 
tul, ci făceau şi una şi aii a cum se întîmpla. Cînd apostolii nu ţineau seama 
nici chiar de hrana cea de neapărată trebuinţă vieţii, cum aveau să mai 
ţină seama de nişte fleacuri? Se întîmpla adesea să mănînce pe neprevă¬ 
zute, ca de pildă cînd au mîncat în pustie sau cînd au rupt spice; aceste 
fapte însă cărturarii şi fariseii le-au socotit crime, ei care treceau cu vede¬ 
rea totdeauna poruncile mari, dar făceau mare caz de cele de prisos. 

- Ce le-a răspuns Hristos? 

- Nu le-a răspuns la învinuirea adusă, nici nu S-a apărat, ci îndată îi 
învinuieşte, năruindu-le îndrăzneala şi arătîndu-le că omul cu mari 
păcate nu trebuie să vorbească de păcatele cele mici ale altora. „Voi tre¬ 
buie să fiţi învinuiţi, le spune Hristos, nu să învinuiţi!” 

Observă că, atunci cînd Hristos voieşte să desfiinţeze o poruncă din 
lege, o face sub formă de întrebare. Aşa a făcut şi acum. N-a vorbit îndată 
de porunca ce a fost călcată, dar nici n-a spus: „Nu-i nimic!” - că i-ar fi 
făcut şi mai obraznici -, ci le taie mai întîi obrăznicia, acuzîndu-i de un 
păcat cu mult mai mare şi întorcînd învinuirea împotriva lor; şi nici n-a 
spus: „Bine au făcut ucenicii Mei călcînd această poruncă!”, ca să nu-L 
poată acuza; dar nici n-a spus că ucenicii au făcut rău, ca să nu întărească 
datina lor; şi iarăşi, nici nu învinuieşte pe bătrîni că sînt nişte călcători de 
lege şi nişte pîngăriţi, pentru că atunci I-ar fi întors spatele ca unui hulitor 
şi ocărîtor, ci, lăsînd toate acestea, apucă o altă cale. în aparenţă ţine de 
rău pe cei de faţă, dar de fapt atacă pe cei care au legiuit acestea. Nu 
pomeneşte deloc de bătrîni, dar în învinuirea adusă cărturarilor şi fari¬ 
seilor îi cuprinde şi pe ei şi arată că păcatul lor este dublu: întîi, că nu 
ascultă de Dumnezeu, şi al doilea, că fac aceasta de dragul oamenilor; ca 
şi cum le-ar spune: „Asta, da, asta v-a pierdut, că ascultaţi în toate de 
bătrîni!” Dar nu le grăieşte aşa, ci le spune: 









"iti 



voastră? Că Dumnezeu a poruncit: «Cinsteşte pe tatăl tău şi pe mama 
ta!» şi: «Cel care grăieşte de rău pe tatăl lui şi pe mama lui cu moarte să 
se sfîrşească». Dar voi spuneţi: Cel care va zice tatălui său sau mamei 
sale: «Darul meu, care ţi-ar putea ji de folos, este dat lui Dumnezeu > 
acela să nu cinstească pe tatăl şi pe mama sa! Deci aţi desfiinţat 
porunca lui Dumnezeu pentru datina voastră” 3 . 

II 

N-a spus: „datina bătrînilor”, ci „datina voastră”; şi: „Voi spuneţi”; 
şi n-a spus: „Bătrînii spun”, ca să fie suportat mai cu uşurinţă cuvîntul 
Său. Pentru că fariseii şi cărturarii voiseră să arate că ucenicii sînt nişte 
călcători de lege, Hristos le arată că ei calcă legea şi că ucenicii Lui sînt 
slobozi de păcat. Ceea ce-i poruncit de oameni - şi mai ales de nişte 
oameni nelegiuiţi - nu-i lege; de aceea şi Hristos o numeşte „datină”. Şi 
pentru că porunca de a te spăla pe mîini înainte de a mînca nu era o 
poruncă potrivnică legii, Hristos citează o altă datină, potrivnică legii. Cu 
alte cuvinte, le spune aşa: „Aţi învăţat pe tineri ca, sub masca evlaviei, să 
dispreţuiască pe părinţi”. 

- Cum şi în ce chip? 

- Dacă un părinte spunea copilului său: „Dă-mi oaia aceasta pe care 
o ai sau viţelul sau altceva la fel”, copilul îi răspundea: „Ceea ce vrei să ai 
de la mine este dăruit lui Dumnezeu şi nu-1 poţi primi!” De aici se naşte 
un îndoit rău. Sub pretextul că-i juruit lui Dumnezeu nu-1 dădeau nici lui 
Dumnezeu, şi nu ajutau nici pe părinţi. Ocărau pe părinţi în numele lui 
Dumnezeu şi pe Dumnezeu în numele părinţilor. Hristos însă nu le-a 
spus de la început lucrul acesta, ci mai întîi le citeşte legea prin care arată 
că legea voieşte tare mult ca părinţii să fie cinstiţi: „Cinsteşte pe tatăl tău 
şi pe mama ta, ca să trăieşti mulţi ani pe pămînt” 4 ; şi iarăşi: „Cel care va 
grăi de rău pe tatăl său sau pe mama sa, cu moarte să moară!” 5 . Hristos 
lăsînd la o parte textul cu răsplata dată copiilor care cinstesc pe părinţi 6 , 
citează textul cel mai înfricoşător, adică pedeapsa care-i ameninţă pe cei 
care nu cinstesc pe părinţii lor, voind să-i înfricoşeze şi să-i întoarcă pe 
calea cea bună pe cei care au minte; şi le arată că sînt vrednici de moarte. 
Cu alte cuvinte Hristos le spune aşa: „Dacă-i pedepsit cu moartea cel care 
necinsteşte numai cu cuvîntul pe părinţii săi, cu atît mai mult voi care-i 
necinstiţi cu fapta. Şi nu numai că-i necinstiţi, dar învăţaţi şi pe alţii să-i 



3. Matei 15, 3-6. 

4. leş. 20, 12. 

5. leş. 21, 16. 

6. leş. 20, 12. 

necinstească. Cum îndrăzniţi, dar, să învinuiţi pe ucenici, voi, care nici nu 
trebuie să trăiţi? Ce e de mirare că Mă ocăriţi aşa pe Mine, pe Care deo¬ 
camdată nu Mă cunoaşteţi, cînd faceţi acelaşi lucru şi Tatălui?” în toate 
împrejurările Domnul le spune şi le arată că aici îşi are începutul nebu¬ 
neasca lor mîndrie. 

Unii interpretează altfel cuvintele: „Darul meu, care ţi-ar putea fi de 
folos, este dat lui Dumnezeu” şi spun că înseamnă: „Nu-ţi datorez cinste! 
Iar dacă te cinstesc, îţi fac un har!” Hristos însă n-a pomenit de o ocară 
ca aceasta. Evanghelistul Marcu face mai clar textul acesta spunînd: 
„Este corban lucrul meu care ţi-ar putea fi de folos” 7 , iar cuvîntul „cor- 
ban” nu înseamnă dar sau pomană, ci se întrebuinţează special and e 
vorba de ceva afîerosit lui Dumnezeu. 

Aşadar după ce le-a arătat că ei, care calcă legea, nu pot avea dreptul 
să învinuiască pe cei care calcă o datină a bătrînilor, le spune că şi profe¬ 
tul Isaia grăieşte la fel. După ce le-a dovedit vinovăţia lor merge mai 
departe şi procedează ca de obicei, citînd cuvintele Scripturii şi arătînd cu 
aceasta că este perfectă armonie între el şi Dumnezeu. 

- Dar ce spune profetul? 

„Poporul acesta Mă cinsteşte cu buzele, dar inima lui este departe de 
Mine. în zadar Mă cinsteşte, învăţînd învăţături ce sînt porunci ale 
oamenilor” 8 . 

Ai văzut cîtă armonie este între profeţie şi cuvintele Domnului? Ai 
văzut că profetul arată cu mult înainte răutatea lor? învinuirea adusă de 
Hristos acum le-o adusese Isaia cu mult înainte. De demult spusese Isaia 
că iudeii îl dispreţuiesc pe Dumnezeu. „în zadar Mă cinstesc!” spunea 
Isaia; dar de poruncile lor fac mare caz: „Învăţînd învăţături ce sînt 
porunci ale oamenilor”. Aşa că ucenicii Domnului aveau toată dreptatea 
cînd nu ţineau aceste porunci. 

După ce Hristos le-a dat cărturarilor şi fariseilor lovitura mortală şi prin 
fapte şi prin propriile lor cuvinte, după ce le-a mărit vina şi prin cuvintele 
profetului, nu Se mai adresează lor, că sînt de neîndreptat, ci îşi îndreaptă 
cuvîntul către popor, ca să dea o învăţătură înaltă, mare şi plină de multă filo¬ 
zofie. învinuirea adusă de cărturari şi farisei ucenicilor îi dă Domnului prile¬ 
jul să dea o poruncă mai mare, anume aceea a desfiinţării prescripţiunilor cu 
privire la mîncăruri. Dar uită-te dnd dă această poruncă! După ce a curăţit 
pe lepros, după ce a desfiinţat păzirea sîmbetei, după ce a arătat că este îm¬ 
păratul pămîntului şi mării, după ce a dat legile Sale, după ce a iertat 
păcatele, după ce a înviat morţi, după ce le-a dat iudeilor multe dovezi 
despre Dumnezeirea Sa; atunci le vorbeşte şi despre mîncăruri. 


7. Marcu 7, 11. 

8. Matei 15, 8-9. 

întreg iudaismul se menţine prin poruncile cu privire la mîncăruri; 
desfiinţează poruncile acestea şi-ai desfiinţat iudaismul! Cu aceasta Hris- 
tos a arătat că trebuie desfiinţată şi tăierea împrejur. Dar deocamdată nu 
dă această poruncă, că era mai veche decît toate celelalte porunci şi se 
bucura de mai multă trecere; aceasta o va legiui prin ucenicii Săi. Atît de 
mare era această poruncă a tăierii împrejur încât chiar ucenicii, după tre¬ 
cere de atîta vreme, cînd au vrut să o desfiinţeze, mai întîi o întrebuin¬ 
ţează şi apoi o desfiinţează. 

Dar iată cum dă Hristos legea pentru desfiinţarea prescripţiunilor cu 
privire la mîncăruri. 

„Chemînd mulţimile, le-a zis: «.Auziţi şi înţelegeţi»-” 9 10 . 

Domnul nu dă această poruncă fără nici o pregătire, ci face ca să fie 
bine primit cuvîntul Său mai întîi prin cinstea şi atenţia pe care o dă mul¬ 
ţimii - că aceasta a vrut să spună evanghelistul prin cuvintele: „Chemînd 
mulţimile” - şi apoi prin timpul pe care îl alege. Hristos începe să dea 
această lege atunci cînd mulţimile puteau primi mai cu uşurinţă spusele 
Sale, adică după ce dăduse pe faţă răutatea cărturarilor şi fariseilor, după 
ce-i biruise, după ce arătase că şi profetul Isaia i-a învinuit. Şi iarăşi, nu-i 
cheamă pe ascultătorii Săi fără pregătire, ci-i face mai cu luare-aminte, 
spunîndu-le: „înţelegeţi”, adică: „Fiţi atenţi! Fiţi cu mintea trează, că 
merită atenţie legea pe care v-o dau! Dacă aţi ascultat pe cărturari şi fari¬ 
sei, care, de dragul datinei lor, au desfiinţat legea cînd nu trebuia, cu mult 
mai mult trebuie să Mă ascultaţi pe Mine, Care vă duc la timp potrivit 
spre o mai înaltă filozofie”. Hristos n-a spus: „Nu-i nimic păzirea porun¬ 
cilor cu privire la mîncăruri”; nici n-a spus: „Greşit v-a dat Moise aceste 
porunci”; şi nici: „Poruncile acestea vi le-a dat Moise pentru că a vrut să 
ţină seamă de slăbiciunile voastre”, ci a grăit sub formă de sfat şi de 
îndemn, dînd ca mărturie cele ce se petrec în fiecare zi, zicînd: 

„Nu ce intră în gură spurcă pe om, ci ceea ce iese din gură” 20 . 

Hristos ia exemple din natură şi cînd legiuieşte şi cînd pronunţă 
hotărîri. La auzul acestor exemple cărturarii şi fariseii nu-Lputeau con¬ 
trazice şi nici nu-I puteau spune: „Ce spui? Dumnezeu a poruncit să 
păzim anumite reguli cu privire la mîncăruri şi Tu ne dai o altă lege?”, ci 
au plecat pentru că le închisese desăvîrşit gura, nu numai prin aceea 
că i-a învins, dar şi prin aceea că a dat pe faţă viclenia lor, că a dezgolit şi 
faptele lor ascunse şi tainele sufletelor lor. 


9. Matei 15, 10. 

10. Matei 15, 11. 

Dar uitâ-mi-te că Hristos nu are încă suficient curaj să vorbească 
deschis împotriva prescripţiunilor legii cu privire la mîncăruri. De aceea 
nici n-a spus: „Nu mîncărurile spurcă pe om”, ci: „Nu ce intră în gură 
spurcă pe om”. Şi se poate presupune ca aceste cuvinte să fie spuse şi 
despre mîinile nespălate. într-adevăr, Hristos a vorbit despre mîncăruri 
dar s-a gîndit şi la spălarea mîinilor. 

Atît de înrădăcinată era în sufletele iudeilor păzirea regulilor cu pri¬ 
vire la mîncăruri, încît Petru, chiar după înviere, a spus: „Nu, Doamne, 
pentru că niciodată n-am mîncat ceva spurcat şi necurat” 11 . Chiar dacă a 
spus aceste cuvinte pentru alţii, ca să aibă o apărare faţă de cei care l-ar 
învinui că s-a dus la cei netăiaţi împrejur şi ca să poată arăta că s-a împo¬ 
trivit, dar n-a reuşit, totuşi cuvintele sale arată că aceste reguli cu privire 
la mîncăruri aveau multă autoritate. Din pricina aceasta şi Hristos n-a 
vorbit de la început deschis despre mîncăruri, ci a spus: „Cele care intră 
în gură”. Iară mai pe urmă pare că vorbeşte mai lămurit; dar la sfîrşit 
învăluie din nou gîndul Său spunînd: „Iar a mînca cu mîini nespălate nu 
spurcă pe om” 12 . Face lucrul acesta ca să pară că despre mîncatul cu mîi¬ 
nile nespălate a început să vorbească şi că numai despre aceasta a vorbit. 
De aceea n-a spus: „Mîncărurile nu spurcă pe om”, ci a vorbit despre 
spălatul mîinilor, pentru ca fariseii să nu-I poată întoarce cuvîntul. 

La auzul acestor cuvinte fariseii s-au scandalizat; mulţimile însă nu. 

„Apropiindu-se ucenicii Lui I-au zis: «Ştii că fariseii, auzind acest 
cuvînt, s-au scandalizat 13 

Şi doar Domnul nu le grăise fariseilor! 

- Ce-a făcut Hristos? 

- N-a căutat să potolească scandalizarea lor, ci i-a mustrat, spunînd: 

„Orice răsad pe care nu l-a sădit Tatăl Meu cel ceresc va ţi smuls din 

rădăcină” 14 . 

Hristos ştia să şi dispreţuiască scandalizarea, dar şi să n-o dispre¬ 
ţuiască. Altă dată spunea: „Dar ca să nu-i scandalizăm, aruncă undiţa în 
mare” 15 ; oare acum zice: 

„Lăsaţi-i! Sînt călăuze oarbe orbilor. Dacă orb pe orb va călăuzi, 
amîndoi vor cădea în groapă” 16 ? 

Ucenicii I-au spus lui Hristos că fariseii s-au scandalizat, nu numai 
pentru că s-au întristat din pricina fariseilor, ci şi pentru că ei fuseseră 

11. Fapte 10, 14. 

12. Matei 15, 20. 

13. Matei 15, 12. 

14. Matei 15, 13. 

15. Matei 17, 27. 

16. Matei 15, 14. 

puţin tulburaţi de spusele lui Hristos. Şi pentru că nu îndrăzneau s-o 
spună în numele lor, o spun despre alţii, voind să se lămurească. Că aşa 
stau lucrurile, ascultă ce-I spune lui Hristos Petru, ucenicul cel plin de 
căldură, cel care o ia totdeauna înaintea tuturora: 

„Spune-ne nouă pilda aceasta !” 17 

Petru îşi acoperă tulburarea din sufletul lui; nu îndrăzneşte să spună 
deschis: „Sînt scandalizat, Doamne!”, şi îl roagă să-l scape de această 
tulburare, tălmăcindu-i cele spuse. De aceea a şi fost mustrat. 

Dar pentru ce a spus Hristos: „ Orice răsad pe care nu l-a sădit Tatăl 
Meu Cel ceresc va fi smuls din rădăcină”? 

Ereticii manihei spun că aceste cuvinte au fost spuse despre legea 
Vechiului Testament. Dar cuvintele spuse mai înainte de Hristos le închide 
gura. Dacă le-ar fi spus despre legea veche, atunci pentru ce ia mai 
înainte apărarea legii vechi, pentru ce se luptă pentru ea, zicînd: „Pentru 
ce aţi călcat porunca lui Dumnezeu pentru datina voastră?”, pentru ce 
citează pe profetul Isaia? Nu! Cuvintele acestea n-au fost spuse despre 
legea veche, ci despre farisei şi despre datinile lor. Cînd Dumnezeu a 
spus: „Cinsteşte pe tatăl tău şi pe mama ta”, cum nu este răsad al lui 
Dumnezeu ceea ce este spus de Dumnezeu? 

IV 

Cuvintele imediat următoare arată, la fel, că a vorbit despre farisei şi 
despre datinile lor; că a adăugat: „Sînt călăuze oarbe orbilor”! Dacă ar fi 
vorbit despre legea veche, ar fi spus: „Este călăuză oarbă orbilor!”; dar 
n-a spus aşa, ci: „Sînt călăuze oarbe orbilor”, scutind legea de orice învi¬ 
nuire şi aruncînd întreaga vină pe farisei. Apoi, ca să despartă mulţimea 
oamenilor de farisei, că din pricina lor mulţimea oamenilor va cădea în 
groapă, a spus: „Dacă orb pe orb va călăuzi, amîndoi vor cădea în 
groapă”. Mare nenorocire e să fii orb! Dar să fii orb, să n-ai nici tu călăuză 
şi s-o faci şi pe călăuza, este îndoită şi întreită crimă. Dacă e primejdios ca 
un orb să n-aibă călăuză, apoi cu mult mai mare e primejdia dacă un orb 
vrea să fie călăuză altui orb. 

Ce-a făcut Petru? N-a spus: „Ce înţeles au cuvintele pe care le 
spui?”, ci a întrebat ca şi cum ar fi fost cu totul nedumerit. N-a spus: 
„Pentru ce ai vorbit împotriva legii?” Se temea ca Hristos să nu creadă că şi 
el s-a scandalizat. De aceea a spus că n-a înţeles ce-a spus Hristos. Este clar 
că s-a scandalizat, nu că n-a înţeles. Cuvintele lui Hristos erau destul de 
clare; de aceea l-a şi mustrat, zicând: „încă şi voi sînteţi nepricepuţi ?” 18 


17. Matei 15, 15. 

18. Matei 15, 16. 

Mulţimile poate că n-au înţeles cele spuse de Domnul; dar ucenicii 
erau cei ce s-au scandalizat. De aceea la început, ucenicii, voind să se 
lămurească ei înşişi, L-au întrebat oarecum în numele fariseilor; dar cînd 
au auzit marea ameninţare cu care i-a ameninţat, cînd L-au auzit spu- 
nînd: „Orice răsad pe care nu l-a sădit Tatăl Meu cel ceresc va fi smuls 
din rădăcină” şi: „Sînt călăuze oarbe orbilor”, s-au potolit. Petru, însă, 
veşnic aprins, nici aşa nu s-a putut stăpîni să tacă, ci a spus: „Spune-ne 
nouă pilda aceasta!” 

- Ce i-a răspuns Hristos? 

- I-a răspuns cu foarte multă asprime: „încă şi voi sînteţi neprice¬ 
puţi? încă nu înţelegeţi?” A grăit aşa şi i-a mustrat ca să le scoată din cap 
prejudecata; dar nu s-a mărginit la atîta, ci mai adaugă şi alte cuvinte, 
spunînd: „Nu înţelegeţi că ceea ce intră în gură merge în pîntece şi se 
aruncă afară; iar cele ce ies din gură, ies din inimă şi acelea spurcă pe 
om; că din inimă ies gînduri rele, ucideri, adultere, desfrînări, furtişa¬ 
guri, blasfemii, mărturii mincinoase; acestea sînt cele ce spurcă pe om; 
iar a mînca cu mîinile nespălate nu spurcă pe om” 19 . 

Ai văzut cum i-a mustrat şi i-a ţinut de rău? Apoi, pentru a-i lămuri, 
se serveşte de exemple din natură. 

Cuvintele: „Merge în pîntece şi se aruncă afară” sînt spuse pe 
măsura puterii de înţelegere a iudeilor. Le-a spus că mîncărurile nu 
rămîn în pîntece, ci se aruncă afară; dar chiar dacă ar rămîne în pîntece, 
ele n-ar spurca pe om. Iudeii însă nu erau încă în stare să înţeleagă asta. 
De aceea şi legiuitorul Vechiului Testament îngăduie ca omul să fie curat 
atîta vreme cît mîncărurile sînt în pîntece. Dar cînd sînt date afară, nu mai 
este curat omul; şi porunceşte ca seara să se spele, ca să fie curat, măsu- 
rînd timpul digestiei şi al aruncării afară. „Dar cele ale inimii, spune Hris¬ 
tos, rămîn înăuntru şi spurcă pe om, şi cînd sînt înăuntru şi cînd ies 
afară”. Hristos pune mai întîi gîndurile rele; aşa era felul iudeilor. 
Dovada spuselor n-o mai face întemeiat pe natura lucrurilor, ci pe ceea 
ce produce pîntecele şi inima şi pe aceea că unele rămîn, iar altele nu. 
Cele care intră din afară ies iarăşi în afară; dar cele care se nasc înăuntru, 
acelea spurcă atunci cînd ies afară şi mai cu seamă atunci cînd ies afară. Dar, 
după cum am spus mai înainte, iudeii nu erau încă în stare să asculte aceste 
lucruri cu cuvenita filozofie. Evanghelistul Marcu spune că Domnul a grăit 
toate aceste cuvinte pentru a arăta că toate mîncărurile sînt curate 20 . Totuşi 
Domnul nu declară, nici nu spune: „Mîncatul cutăror mîncăruri nu spurcă pe 
om, că ascultătorii Săi nici n-ar fi suferit să li se vorbească atît de deschis; de 
aceea a adăugat: „Iar a mînca cu mîinile nespălate nu spurcă pe om”. 


19. Matei 15, 17-20. 

20. Marcu 7, 19. 







Să cunoaştem 21 , dar, care sînt cele ce spurcă pe om! Să le cunoaştem 
şi să fugim de ele! Văd că mulţi au un astfel de obicei în biserică; se sîr- 
guiesc să vină la biserică cu haine curate, cu mîinile spălate; dar ca să se 
înfăţişeze cu sufletul curat înaintea lui Dumnezeu nu suflă nimeni vreun 
cuvînt! Şi spun lucrul acesta nu ca să vă opresc să vă spălaţi mîinile sau 
gura, d că vreau să vă spălaţi aşa cum se cuvine, nu numai cu apă, d, în 
loc de apă, cu virtuţi. Gura se murdăreşte cu defăimări, blasfemii, ocări, 
cuvinte pline de mînie, cuvinte de ruşine, rîs şi glume. Dacă te ştii că nu 
rosteşti nid una din acestea, nici nu eşti murdărit cu această murdărie, 
îndrăzneşte de vino la biserică; dar dacă te-ai întinat de nenumărate ori 
cu aceste pete, pentru ce te osteneşti degeaba clătindu-ţi limba cu apă, 
dar purtînd pe ea această murdărie vătămătoare şi udgătoare? 


V 


Spune-mi, dacă ai avea în mîini murdărie omenească şi noroi, ai 
îndrăzni, oare, să te rogi? Nicidecum! Şi totuşi nici una nu-i vătămătoare, 
pe cînd acelea sînt pierzătoare. Pentru ce, dar, în cele indiferente eşti 
evlavios, iar în cele oprite, fără nid o grijă? 

- Ce vrei să spui? aş putea fi întrebat. Nu trebuie să mă rog? 

- Trebuie, dar nu murdar, nici cu un astfel de noroi pe tine. 

- Dar dacă mă murdăresc, ce să fac? 

- Curăţeşte-te! 

- Cum, în ce chip? 

- PIînge, suspină, dă milostenii, cere-ţi iertare de la cel pe care l-ai 
supărat, împacă-te cu el, curăţeşte-ţi limba, ca să nu mînii mai mult pe 
Dumnezeu. Dacă dneva, atunci cînd te roagă, ţi-ar îmbrăţişa picioarele 
cu mîinile pline de murdărie omenească, nu numai că nu l-ai asculta, dar 
l-ai izbi cu piciorul. Cum îndrăzneşti, dar, să te apropii aşa de Dumne¬ 
zeu? Mîna este limba celor care se roagă şi cu ea îmbrăţişăm genunchii liii 
Dumnezeu. Nu ţi-o mînji ded ca să nu-ţi spună şi ţie Dumnezeu: „Chiar 
dacă veţi înmulţi rugăciunea voastră, tot nu vă voi asculta” 22 ; că: „în 
mîna limbii este viaţă şi moarte” 23 ; şi: „Din cuvintele tale te vei îndrepta 
şi din cuvintele tale te vei osîndi” 24 . Păziţi-vă, dar, limba mai mult dedt 
lumina ochilor! Limba este cal împărătesc; dacă-i pui frîu şi o înveţi să 
meargă frumos, împăratul se va odihni pe ea şi va sta pe ea; dar dacă o 
laşi să umble fără frîu şi să zburde, ajunge căruţa diavolului şi a demoni- 



21. De aici începe partea morală: Nu foloseşte la nimic dacă, apropiindu-ne de Hris- 
tos, ne curăţim mîinile şi hainele, dar nu avem curate gura şi limba de orice cuvînt mur¬ 
dar. Şi despre a ne ruga cu bună-cuviinţă, şi nu cu gura plină de blesteme. 

22. Isaia 1, 15. 

23. Prov. 18, 21. 

24. Matei 12, 37. 


J 

lor! Nu îndrăzneşti să te rogi lui Dumnezeu după ce ai avut legături cu 
soţia ta, deşi lucrul acesta nu-i un păcat; dar înalţi mîinile către Dumne¬ 
zeu după ce ai ocărit şi insultat - păcate care te aruncă în iad înainte de 
a te curăţi cum trebuie! Spune-mi, cum nu te cutremuri? N-ai auzit pe 
Pavel spunînd: „Cinstită e nunta şi patul neîntinat” 25 ? Dacă nu îndrăz¬ 
neşti să te rogi după ce te scoli dintr-un pat neîntinat, cum îndrăzneşti să 
chemi numele cel înfricoşat şi cutremurător al lui Dumnezeu cînd te scoli 
dintr-un pat drăcesc? Că pat drăcesc este limba care împroaşcă ocări şi 
sudălmi. Ca şi adulterul, mînia ne face multă plăcere, dar răspîndeşte 
în noi seminţe pierzătoare; dă naştere la ură drăcească şi face cu totul alt¬ 
ceva decît face căsătoria. Căsătoria face pe cei doi un singur trup; mînia, 
însă împarte pe cei uniţi în multe părţi, sfîşie şi taie sufletul. Aşadar, ca să 
te apropii cu îndrăznire de Dumnezeu, nu lăsa mînia să pătrundă în tine 
cînd are de gînd să te cuprindă, ci alung-o ca pe un cîine turbat. Aşa a 
poruncit şi Pavel: „Ridicînd mîini sfinte, fără mînie şi fără socoteli” 26 . 
Nu-ţi face de ruşine limba! Cum va mai putea să se roage pentru tine dnd 
îşi pierde îndrăznirea? împodobeşte-o cu blîndeţe şi cu smerenie! Fă-o 
vrednică de Dumnezeu, Căruia I se roagă! Umple-o de binecuvîntare şi 
de milostenie. Se poate face milostenie şi cu limba. „Mai bun este cuvân¬ 
tul decît datul” 27 , spune Scriptura; şi: „Răspunde săracului cu blîndeţe 
cele de pace” 28 . Iar restul timpului împodobeşte-1 cu cuvintele legilor 
dumnezeieşti. „Tot cuvîntul tău să fie în legea Celui Prea înalt” 29 . împo¬ 
dobiţi aşa, să ne apropiem de împărat, să cădem la picioarele Lui nu 
numai cu trupul, ci şi cu mintea. Să ne gîndim de Cine ne apropiem, 
pentru ce ne apropiem şi ce voim să dobîndim. Ne apropiem de Dumne¬ 
zeu, pe Care văzîndu-L serafimii îşi feresc privirile neputînd suferi stră¬ 
lucirea; ne apropiem de Dumnezeu, de Care pămîntul se cutremură 
văzîndu-L; ne apropiem de Dumnezeu, Care locuieşte în lumina cea ne¬ 
apropiată; ne apropiem de Dumnezeu, ca să scăpăm de iad, ca să ni se 
ierte păcatele, ca să ne izbăvim de muncile acelea grozave, ca să dobîn¬ 
dim cerurile şi bunătăţile cele din ceruri! 


VI 

Să cădem, dar, înaintea Lui şi cu trupul şi cu sufletul, ca El să ne 
ridice pe noi cei de jos. Să-I grăim cu blîndeţe şi cu toată bunătatea. 

- Dar cine-i atît de ticălos şi de nemernic, mi s-ar putea spune, încît 
nici la rugăciune să nu fie blînd? 



25. Evr. 13, 4. 

26. I Tim. 2, 8. 

27. Inţ Sir. 18, 16. 

28. Jnt. Sir. 4, 8. 

29. Ini. Sir. 9, 20. 

- Cine? Cel care se roagă blestemînd, cel plin de mînie împotriva 
semenilor săi, cel care strigă împotriva duşmanilor săi. Dacă vrei să învi¬ 
nuieşti, învinuieşte-te pe tine însuţi! Dacă vrei să-ţi ascuţi limba ca să 
muşti, ascute-o împotriva păcatelor tale! Să nu-I spui lui Dumnezeu ce 
rău ţi-a făcut altul, ci ce rău ţi-ai făcut tu! Acesta este propriu-zis rău. 
Nimeni nu-ţi va putea face vreun rău dacă nu-ţi fad tu rău! Ded, dacă 
vrei să te porneşti împotriva celor care-ţi fac rău, porneşte mai întîi 
împotriva ta! Nimeni nu te opreşte! Dar cum ai pornit împotriva altuia, ai 
şi pornit să-ţi fad ţie un rău şi mai mare! Deci, despre ce alt rău făcut ţie 
de alţii ai mai putea spune lui Dumnezeu? 

- Cutare m-a ocărit, m-a jefuit, m-a înconjurat cu primejdii! 

- Acestea însă nu-ţi pot face nid un rău! Dimpotrivă, dacă sîntem 
treji la minte putem avea foarte mari foloase de pe urma lor. Cel care 
săvîrşeşte aceste fapte, acela este cel ce-şi face luişi rău, nu cel care suferă 
răul ce i se face. Aceasta este mai cu seamă pricina tuturor relelor, că nu 
ştim dne este cel căruia i se face răul şi cine este cel ce face răul. Dacă am 
şti bine lucrul acesta nu ne-am mai face rău nouă înşine, nu ne-am mai 
ruga împotriva altuia, ştiind că este cu neputinţă ca altul să ne facă vreun 
rău. Nu este rău a fi jefuit, ci a jefui. Ded, dacă ai jefuit, acuză-te! Dacă ai 
fost jefuit, roagă-te pentru cel ce te-a jefuit, pentru că ţi-a adus foarte 
mari foloase! Chiar dacă n-a fost aceasta intenţia jefuitorului, tu însă, 
dacă suferi cu curaj răul, vei avea mult de dştigat. Pe jefuitor şi oamenii şi 
legile lui Dumnezeu îl numesc un ticălos şi un nemernic; pe tine însă, cel 
jefuit, te încununează şi te laudă. Dacă un bolnav cu mare temperatură ar 
răpi de la cineva un vas cu apă şi şi-ar potoli cu ea pofta lui vătămătoare, 
cui am putea spune că a făcut rău? Celui căruia i s-a răpit vasul cu apă sau 
celui care l-a răpit? Negreşit celui care a răpit vasul, că şi-a mărit febra şi 
şi-a înrăutăţit boala. Tot aşa gîndeşte şi de iubitorul de avuţii şi de iubito¬ 
rul de argint. Că acesta este cuprins de nişte friguri cu mult mai cumplite 
decît acela; jefuind, îşi aprinde şi mai mult flacăra. Şi iarăşi: dacă un 
nebun smulge din mîna cuiva sabia şi se omoară, dne-i cel care suferă 
răul? Cel care a smuls sabia sau cel căruia i s-a smuls sabia? Negreşit cel 
care a smuls sabia. Tot aşa să cugetăm şi de răpirea averilor. Ceea ce-i 
sabia în mîna unui nebun, aceea-i avuţia în mîna iubitorului de avuţii. 
Dar, mai bine spus, chiar mai rău. Nebunul, luînd sabia şi străpungîndu- 
se cu ea scapă de nebunie şi altă rană nu-şi mai poate face; dar iubitorul 
de avuţii îşi face în fiecare zi mii de răni mai rele decît acela; nu scapă de 
nebunia lui, ci îşi măreşte şi mai mult nebunia; şi cu cît face altora mai 
multe răni, cu atît mai mult îşi dă prilej să-şi facă şi lui alte răni. 

Gîndindu-ne, dar, la acestea, să fugim de această sabie, să fugim de 
nebunie! Să ne cuminţim, oricît de tîrziu ar fi! Trebuie să numim şi 

această virtute cuminţenie nu mai puţin decât cealaltă cuminţenie, vor¬ 
besc de castitate, recunoscută ca atare de toţi. în castitate, lupta se dă 
numai îippotriva tiraniei poftei trupului; aici trebuie biruite multe şi felu¬ 
rite pofte. Nu este, nu este o mai mare nebunie decît nebunia celui robit 
de avuţii. Pare că stăpîneşte, dar e stăpînit; pare că este domn, dar e rob; 
are lanţuri împrejurul lui şi se bucură; face mai sălbatică fiara şi se vese¬ 
leşte; ajunge rob şi se bucură şi saltă; vede cum dinele cel turbat se 
repede la sufletul lui - şi ar trebui să-l lege şi să-l lase să piară de foame -, 
dar el îi dă mîncare din belşug, ca să se repeadă şi mai mult la el şi să 
ajungă şi mai furios. 

Gîndindu-ne, dar, la toate acestea să dezlegăm lanţurile, să uddem 
fiara, să alungăm boala, să scoatem din sufletul nostru nebunia aceasta, 
ca să ne bucurăm de linişte, de sănătate înfloritoare; şi, călătorind cu 
multă plăcere spre limanul cel neînviforat, să avem parte şi de bunătăţile 
cele veşnice, pe care facă Dumnezeu ca noi toţi să le dobîndim cu harul şi 
cu iubirea de oameni a Domnului nostru Iisus Hristos, Căruia slava şi 
puterea acum şi pururea şi în vecii vecilor, Amin. 








OMILIA LH 


„Şi ieşind Iisus de acolo, S-a dus în părţile Tirului 
şi ale Sidonului Şi iată o femeie cananeancă, ieşind 
din hotarele acelea, a strigat către El, zicînd: 
„Miluieşte-mă, Doamne, Fiul lui David, 
fiica mea rău se îndrăceşte ” 1 

I 

Evanghelistul Marcu spune că Iisus a intrat într-o casă, dar n-a putut 
să rămînă tăinuit 2 . 

- Dar pentru ce S-a dus Iisus în părţile acelea? 

- După ce Hristos a desfiinţat porunca Vechiului Testament cu pri¬ 
vire la mîncăruri, mergînd pe aceeaşi cale, a deschis şi neamurilor uşa. 
Aşa şi Petru a fost trimis la Comeliu sutaşul, după ce mai întîi primise 
porunca de a desfiinţa legea cu privire la mîncăruri 3 4 . 

Dar poate că cineva m-ar întreba: 

- Pentru ce Hristos S-a dus la păgîni, cînd El a spus ucenicilor Săi: 
„în calea păgînilor să nu mergeţi”7* 

- Mai întîi, aceasta îţi răspund, că Hristos nu era obligat să îndepli¬ 
nească ceea ce poruncise ucenicilor Săi; în al doilea rînd, că nu S-a dus în 
părţile acelea ca să predice, lucru pe care şi Marcu îl lasă să se înţeleagă, 
cînd spune că S-a ascuns, dar nu S-a putut tăinui. După cum nu era în 
ordinea firească a lucrurilor ca Domnul să nu Se ducă să propovăduiască 
mai întîi păgînilor, tot aşa nu era vrednic de iubirea Sa de oameni, ca să 
alunge pe cei care se apropiau de El. Dacă trebuia să Se ducă după cei 
care fugeau de El, cu atît mai mult nu trebuia să fugă de cei care se ţineau 
după El. 

Uită-te cit de mult merită această femeie cananeancă să i se facă bine! 
N-a îndrăznit să se ducă la Ierusalim, că se temea şi se socotea nevrednică. 
Dacă n-ar fi fost această socotinţă, s-ar fi dus şi la Ierusalim; aceasta se ve¬ 
de şi din tăria rugăminţii ei şi din aceea că a ieşit din hotarele ei. 

1. Matei 15, 21-22. 

2. Marcu 7, 24. 

3. Fapte 10, 9-16. 

4. Matei 10, 5. 


9 

Unii interpretează alegoric acest text şi spun: Cînd a ieşit Hristos din 
Iudeea, atunci a îndrăznit şi Biserica - simbolizată prin această femeie - 
să se apropie de Hristos, ieşind din hotarele ei. „Uită, spune profetul, 
poporul tău şi casa părintelui tău” 5 . Hristos a ieşit din hotarele Lui, iar 
femeia din hotarele ei; şi aşa au putut să se întîlnească. Că spune evan¬ 
ghelistul: „Iată o femeie cananeancă, ieşind din hotarele ei”. 

Evanghelistul o învinuieşte pe femeie, ca să pună în lumină minunea 
şi ca să o Înde mai mult. Cînd auzi de cananeancă, gîndeşte-te la popoa¬ 
rele acelea pline de fărădelegi, care au răsturnat din temelii legile firii. 
Aducîndu-ţi aminte de ele, gîndeşte-te şi la puterea venirii lui Hristos. 
Cananeenii au fost scoşi din mijlocul iudeilor ca să nu strice pe iudei; dar 
ei s-au arătat mai înţelepţi decît iudeii, că au ieşit din hotarele lor şi s-au 
apropiat de Hristos, pe cînd iudeii L-au alungat, deşi venise la ei. 

Apropiindu-se, dar, femeia de Hristos n-a rostit alte cuvinte decît: 
„Miluieşte-mă!”; şi la strigătul ei s-a strîns în jur o mulţime de lume. Şi 
era o privelişte de-ţi storcea lacrimi; să vezi o femeie strigînd cu atîta sfî- 
şiere de inimă, să vezi o mamă rugîndu-se pentru fiica ei, şi fiica ei atît 
de greu bolnavă! Mama nici n-a îndrăznit să aducă pe îndrăcită înaintea 
învăţătorului, ci a lăsat-o acasă zăcînd, şi ea însăşi a venit să se roage. îi 
spune numai boala, fără să mai adauge ceva! Nu-L trage pe doctor la casa 
ei, ca omul acela împărătesc, care-I spusese: „Vino şi pune mina Ta!” 6 ; 
şi: „Coboară înainte de a muri copilul meu!” 7 Nu, ci povestindu-I neno¬ 
rocirea sa şi grozăvia bolii, cere mila Stăpînului dînd drumul la mari stri¬ 
găte. Nu spune: „Miluieşte pe fiica mea!”, ci: „Miluieşte-mă! Ai milă, 
Doamne, de mine! Fata mea nu-şi dă seama de grozăvia bolii! Eu sînt cea 
care sufăr mii şi mii de dureri, că îmi dau seama de grozăvia bolii; şi 
ştiind-o mă cuprind nebuniile!” 

„Iar El nu i-a răspuns nici un cuvînt” 8 

Cît de neobişnuită şi de ciudată e purtarea Domnului! Pe iudeii cei 
nerecunoscători îi miluieşte necontenit, pe cei care-L hulesc îi roagă, pe 
cei care-L ispitesc nu-i părăseşte, iar pe această femeie, care aleargă la 
El, care se roagă de El, care I se închină, care arată atîta credinţă, deşi nu 
fusese crescută nici în lege, nici în profeţi, pe aceasta n-o învredniceşte 
nici cu un răspuns! Pe care om nu l-ar fi scandalizat cînd ar fi văzut că 
Hristos Se poartă cu o femeie cu totul altfel decît I se dusese vestea? Se 
zvonise, doar, că străbătea satele şi vindeca pe bolnavi! Pe cananeancă 
însă o respinge, deşi ea venise la Dînsul! Pe care om nu l-ar fi înduioşat 

5. Ps. 44, 12. 

6. Matei 9, 18. 

7. loan 4. 49. 

8. Matei 15, 23. 

boala fetei, rugămintea mamei făcută pentru fiica ei atît de greu bolnavă? 
Nu s-a apropiat de Domnul ca una ce, era vrednică sau ca una care cerea 
ce i se cuvenea, ci se ruga să fie miluită, îşi istorisea numai nenorocirea ei; 
şi nici aşa Hristos n-a învrednicit-o cu un răspuns! 

Poate că mulţi din cei ce au auzit-o s-au scandalizat! Cananeanca 

9 

însă nu s-a scandalizat. Dar pentru ce vorbesc de cei care au auzit-o? 
Cred că chiar ucenicii au suferit pentru nenorocirea femeii, că s-au tulbu¬ 
rat şi s-au întristat. Dar cu toate că s-au tulburat, totuşi n-au îndrăz¬ 
nit să-I spună: „Miluieşte-o”, ci 

„Apropiindu-se ucenicii Lui îl rugau, zicînd: „Slobozeşte-o că strigă 
în urma noastră ” 8 bls 

De multe ori şi noi spunem contrariul ca să convingem pe cineva. 
Hristos însă le-a răspuns: 

„Nu sînt trimis decît către oile cele pierdute ale casei lui Israel” 9 . 

II 

Ce-a făcut femeia cînd a auzit aceste cuvinte? A tăcut şi a plecat? A 
renunţat de a mai stărui cu atîta rîvnă? Deloc! Ci a stăruit mai mult! Noi 
nu facem aşa, ci, cînd nu dobîndim ce cerem, încetăm de a ne ruga, cînd ar 
trebui tocmai pentru aceasta să stăruim mai mult! Şi totuşi pe care om nu 
l-ar fi descurajat cuvintele rostite atunci de Hristos? Ar fi fost de ajuns să 
ducă la deznădejde pe cananeancă numai tăcerea Domnului, cu atît mai 
mult un astfel de răspuns! A dus-o la o deznădejde nespus de mare şi 
faptul că a văzut că o dată cu ea sînt refuzaţi şi mijlocitorii ei, dar şi aceea 
că a auzit că nu i se poate împlini cererea. Totuşi femeia n-a deznădăj¬ 
duit; şi cînd a văzut că mijlocitorii ei n-au nici o putere, s-a folosit de o 
neruşinare vrednică de laudă. Mai înainte nici nu îndrăznea să vină în 
faţa lui Iisus, că ucenicii spuseseră despre ea: „Strigă în urma noastră!” 
Şi tocmai cînd ar fi trebuit să plece, deznădăjduită, tocmai atunci femeia 
vine mai aproape şi I se închină zicînd: 

„Doamne, ajută-mi !” 10 

- Ce înseamnă asta, femeie? Ai mai multă îndrăznire decît apostolii? 
Ai, oare, mai multă putere? 

- N-am deloc nici îndrăznire, nici putere, ci chiar sînt plină de ruşine! 
Dar îndrăznirea aceasta neruşinată I-o pun în faţă în loc de rugăciune. 
Poate va avea milă de îndrăznirea mea! 


8 bis. Matei 15, 23. 
9. Matei 15, 24. 

10. Matei 15, 25. 

- Pentru ce fad asta? N-ai auzit că a spus: „Nu sînt trimis decît 
pentru oile cele pierdute ale casei lui Israel?” 

- Am auzit, răspunde femeia. Dar El este Domn. De aceea nu i-am 
spus: „Roagă-Te pentru mine! Cere pentru mine ajutor de la Dumne¬ 
zeu!, d: „Ajvtă-mă!” 

- Ce-a făcut Hristos? 

- Nu S-a mulţumit cu ce a spus, ci îşi prelungeşte mai departe refu¬ 
zul, spunînd: 

„Nu este bine să iei pîinea copiilor şi să o dai căţeilor!” 11 

Cînd a învrednicit-o cu un răspuns, atunci a rănit-o mai mult dedt cu 
tăcerea. Acum Domnul nu mai aruncă vina pe altcineva, nid nu mai 
spune: „Nu sînt trimis”, ci cu dt femeia îşi întărea rugăciunea, cu atît şi 
Hristos îşi întăreşte refuzul. Pe iudei nu-i mai numeşte oi, d copii, iar pe 
ea căţeluş. 

- Ce face femeia? 

- îşi tocmeşte apărarea, slujindu-se tocmai de cuvintele Domnului. 
„Chiar dacă sînt un căţeluş, spune cananeanca, nu sînt o străină!” 

Pe bună dreptate spunea Hristos: „Spre judecată am venit!” 12 Cana¬ 
neanca filozofează; rabdă şi crede, deşi e ocărîtă; iudeii, deşi sînt tămă¬ 
duiţi şi rinstiţi, îl răsplătesc cu cele potrivnice. 

„Ştiu şi eu, Doamne, spune femeia, ştiu că hrana este trebuincioasă 
copiilor; dar nici eu nu sînt oprită, deşi sînt un căţeluş. Dacă nu mi-i îngă¬ 
duit să mănînc, atunci nu mi-i îngăduit să mănînc nid firimiturile. Dar 
dacă trebuie să mănînc şi eu dt de puţin, atunci nid nu pot fi oprită chiar 
dacă sînt un căţeluş. Da, sînt un căţeluş! Dar tocmai aceasta mă face să 
am parte şi eu de mîncare!”. 

Pentru aceasta o tot amîna Hristos! Ştia că are să grăiască aşa! 
Pentru aceasta i-a refuzat darul, ca să-şi arate filozofia ei. Dacă n-ar fi 
voit s-o ajute, n-ar fi ajutat-o nici mai tîrziu şi nid n-ar fi refuzat-o iarăşi. 
Hristos a făcut acum ceea ce făcuse mai înainte cu sutaşul dnd i-a spus: 
„Venind îl voi vindeca” 13 , ca să aflăm credinţa sutaşului şi să-l auzim 
spunînd: „Nu sînt vrednic să intri sub acoperămîntul meu” 14 ; ceea ce 
făcuse cu femeia cu scurgere de sînge dnd i-a spus: „Am simţit puterea 
ce a ieşit din Mine” 15 , ca să-i facă cunoscută credinţa ei; ceea ce făcuse cu 
samarineanca 16 , pentru a arăta că nu se depărtează de El, deşi o mustră. 

11. Matei 15, 27. 

12. Ioan 9, 39. 

13. Matei 8, 7. 

14. Matei 8, 8. 

15. Luca 8, 46. 









Tot aşa şi acum. Hristos nu voia să rămînă ascunsă virtutea femeii. Deci 
Hristos n-a spus cuvintele acelea ca s-o ocărască, ti ca s-o atragă şi să 
descopere comoara ascunsă în ea. 

Tu vezi-mi şi smerenia cananeencii, pe lîngă credinţa ei! Hristos i-a 
numit pe iudei „copii”; cananeanca nu s-a mulţumit cu atîta, ci i-a numit 
„domni”. Atît de puţin s-a supărat de laudele aduse altora, că a spus: 

„Că şi căţeii mănîncă din firimiturile ce cad de la masa domnilor 
lor” 17 . 

Ai văzut înţelepciunea femeii, că nici n-a îndrăznit să-L contrazică, 
nici n-au durut-o laudele aduse altora şi nici n-a revoltat-o ocara? Ai 
văzut ce suflet tare? Hristos îi spune: „Nu este bine”, iar ea răspunde: 
„Da, Doamne!” Hristos îi numeşte pe iudei „copii”, iar ea „domni”; Hris¬ 
tos a numit-o căţeluş, iar ea şi-a adăugat şi ce fac căţeluşii. Ai văzut sme¬ 
renia ei? Ascultă acum şi lăudăroşenia iudeilor! „Sîntem sămînţa lui 
Avraam şi n-am fost robi nimănui niciodată” 18 ; şi: „Din Dumnezeu sîn¬ 
tem născuţi”. Cananeanca nu grăieşte aşa, ci se numeşte pe ea însăşi 
căţeluş, iar pe aceia domni. De aceea a şi ajuns printre fii. 

- Ce face Hristos? 

- îi răspunde: 

„O, femeie, mare este credinţa ta !” 19 

Aceasta a fost pricina că Hristos a tot amînat-o, ca să-i dea prilejul să 
rostească aceste cuvinte, ca să încununeze pe femeie. 

„Fie ţie precum voieşti !” 20 

Cu alte cuvinte Hristos îi spune aşa: „Credinţa ta, femeie, poate 
săvîrşi lucruri mai mari decît acestea! Dar fie ţie precum voieşti!”. Cuvin¬ 
tele acestea ale lui Hristos sînt înrudite cu cuvintele acelea prin care a 
spus: „Să se facă cerul şi s-a făcut” 21 . 

„Şi s-a tămăduit fiica ei din ceasul acela” 22 . 

Ai văzut că şi cananeanca a contribuit nu puţin la vindecarea fiicei 
sale? De aceea nici Hristos n-a spus: „Să se vindece fiica ta”! ti: „Mare 
este credinţa ta! Fie ţie precum voieşti!”, ca să afli că aceste cuvinte nu 
s-au spus la întîmplare, nici nu sînt o linguşeală, ti că mare era puterea 
credinţei ei. Hristos i-a dat încredinţarea şi proba învederată a spuselor 
Lui prin desfăşurarea lucrurilor; că fiica ei s-a tămăduit îndată. 

17. Matei 15, 27. 

18. Ioan 8, 33. 

19. Matei 15, 28. 

20. Matei 15, 28. 

21. Fac. 1, 1. 

22. Matei 15, 28. 

III 

Uită-mi-te însă că apostolii au fost biruiţi, n-au reuşit nimic, iar 
femeia a reuşit! Atît de puternică este rugăciunea stăruitoare! Hristos 
vrea ca pentru nevoile noastre să ne rugăm mai degrabă noi înşine decît 
alţii pentru noi. Da, apostolii aveau mare îndrăznire, dar cananeanca a 
arătat mare stăruinţă. Prin cele făcute, Hristos a justificat faţă de ucenicii 
Săi pricina amînării şi a arătat că pe bună dreptate n-a îndeplinit 
rugămintea lor. 

„Şi plecînd Iisus de acolo, a venit lingă Marea Galileii; şi suindu-Se 
în munte a şezut acolo. Şi au venit la El mulţimi multe, avînd cu ei 
şchiopi, orbi, ciungi, muţi. Şi i-au aruncat pe ei la picioarele Lui; şi i-a 
vindecat pe ei, incit mulţimile se mirau văzîndpe muţi grăind, pe ciungi 
sănătoşi, pe şchiopi umblînd şi pe orbi văzînd şi slăveau pe Dumnezeul 
lui Israel” 23 . 

Uneori Hristos merge El la bolnavi; alteori stă şi aşteaptă pe bolnavi 
şi lasă ca şchiopii să se urce pe munte. Acum bolnavii nu se mai ating de 
hainele Lui; îşi făcuseră o idee mai mare despre El şi de aceea se aruncă 
la picioarele Lui. Bolnavii îşi arată în două chipuri credinţa: şi prin aceea 
că se urcă în munte, cu toate că sînt şchiopi, şi prin aceea că nu mai au 
nevoie de altceva decît numai să se arunce la picioarele Lui. Şi era 
minune mare şi nemaiîntîlnită să vezi pe cei purtaţi pe tărgi umblînd pe 
picioarele lor şi pe cei orbi că nu mai au nevoie de călăuze! Pe toţi i-a 
uimit şi mulţimea celor vindecaţi şi uşurinţa vindecării. 

Ai văzut că pe fiica cananeencii a vindecat-o cu atîta zăbavă, pe cînd 
pe aceştia îndată? Nu pentru că aceştia erau mai buni decît cananeanca, 
ci pentru că femeia aceea era mai credincioasă decît aceştia. Pe femeie o 
amînă, zăboveşte, că să scoată la lumină tăria credinţei ei; pe aceştia însă 
îi vindecă îndată, ca să închidă gura necredincioşilor iudei şi ca să le 
curme orice cuvînt de apărare. Cu cît cineva primeşte mai multe binefa¬ 
ceri, cu atît merită mai mult pedepsit dacă se poartă cu nerecunoştinţă, 
că nu s-a făcut mai bun, deşi a fost cinstit. De aceea şi bogaţii, pentru că 
sînt răi sînt pedepsiţi mai mult decît cei săraci, pentru că sînt mai răi, că 
n-au ajuns blînzi şi miloşi, deşi au avut totul din belşug. Să nu-mi spui că 
bogaţii au făcut milostenie! Nu vor scăpa de pedeapsă dacă nu vor face 
milostenie pe măsura avuţiei lor. Milostenia nu trebuie judecată cu 
măsura datului, ci cu slobozenia inimii. Dacă sînt pedepsiţi chiar cei care 
n-au făcut milostenie pe măsura avuţiei lor, apoi cu mult mai mult vor fi 
pedepsiţi cei care se dau în vînt după cele de prisos, cei care-şi clădesc 


23. Matei 15, 29-31. 

case cu trei şi patru etaje dar dispreţuiesc pe cei flămînzi, cei care se îngri¬ 
jesc de adunatul banilor, dar nu se îngrijesc deloc de milostenie. 

Dar 24 , pentru că a venit vorba de milostenie, haide să reluăm astăzi 
cuvîntul acela despre milostenie început acum trei zile, pe care l-am lăsat 
neterminat. Vă amintiţi că atunci cînd am vorbit despre luxul încălţămin- 
telor, despre truda aceea zadarnică şi despre ticăloşenia tinerilor, porni¬ 
sem de la milostenie şi am ajuns să vorbesc de păcatele legate de lux. Ce 
vă spuneam atunci? Vă spuneam că milostenia este o meserie care-şi are 
atelierul în cer, iar Dascălul acestei meserii nu-i un om, ci Dumnezeu. 
Apoi, căutînd să arăt ce însuşiri trebuie să îndeplinească o meserie ca să 
poată fi numită meserie, am ajuns să vorbesc de acele meserii care nu-s 
deloc meserii, ci trudă zadarnică; sînt meserii rele, între care am amintit 
şi meseria aceasta a facerii încălţămintelor de lux. Vă aduceţi aminte? Ei 
bine, să reluăm azi cele spuse atunci şi să arătăm că milostenia este o 
meserie, şi cea mai bună din toate meseriile. Dacă rostul unei meserii 
este de a folosi la ceva şi dacă nimic nu-i mai folositor decît milostenia, 
atunci e vădit că milostenia este o meserie şi cea mai bună din toate 
meseriile. Milostenia nu ne face încălţăminte, nu ne ţese haine, nu ne 
zideşte case de lut, ci ne prilejuieşte viaţă veşnică, ne smulge din mîinile 
morţii, ne face străluciţi şi în viaţa aceasta şi în cealaltă, ne zideşte case în 
ceruri, acele locuinţe veşnice. Milostenia nu lasă să ni se stingă 
candelele 25 , nici nu ne lasă să ne arătăm la nuntă cu haine murdare 26 , ci le 
spală şi le face mai curate ca zăpada. „De vor fi păcatele voastre roşii ca 
purpura, ca zăpada le voi înălbi” 27 . Milostenia nu ne lasă să cădem acolo 
unde a căzut bogatul cel nemilostiv, nici să auzim acele înfricoşătoare 
cuvinte 28 , ci ne călăuzeşte în sînul lui Avraam. 

Fiecare din meseriile de pe lumea aceasta are un scop. De pildă plu- 
găria are scopul de a ne hrăni; ţesătoria, de a ne îmbrăca; dar, mai bine 
spus, nici aceasta, că nici o meserie nu-şi poate îndeplini scopul său. 

IV 

Şi dacă vreţi, să cercetăm întîi plugăria. N-ar exista meseria de plu¬ 
gar dacă n-ar exista meseria de fierar, ca să împrumute de la ea tîrnăco- 
pul, fierul de plug, secera, securea şi altele multe; dacă n-ar exista mese¬ 
ria de tîmplar, ca să facă carul de plug, să facă jugul, să facă carul pentru 

24. De aici începe partea morală. Despre milostenie. Milostenia este mai mare decît 
toate meseriile; fără milostenie toate se duc şi se pierd. 

25. Matei 25, 1-12. 

26. Matei 22, 11-13. 

27. Isaia 1, 18. 

28. Luca 16, 19-31. 

treieratul spicelor; dacă n-ar exista meseria de curelar, ca să facă curele; 
dacă n-ar exista meseria de zidar, ca să zidească grajd pentru boii care 
ară şi case pentru muncitorii cîmpului; dacă n-ar exista meseria de tăie¬ 
tor de lemne, ca să taie lemnele; şi, în sfîrşit, dacă n-ar exista meseria de 
brutar. Tot aşa şi cu meseria de ţesător; când vrea să facă ceva cheamă şi 
multe alte meserii lîngă ea, ca s-o ajute în ce are de lucru; dacă cele¬ 
lalte meserii nu-i vin în ajutor şi nu-i întind mîna, stă şi nu face nimic. Fie¬ 
care meserie deci are nevoie de o altă meserie. Milostenia însă n-are 


nevoie de nimic, ci numai de voinţă. Dacă-mi spui că are nevoie de bani, 
de case, de haine, de încălţăminte, îţi spun şi eu: citeşte cuvintele lui Hris- 
tos pe care le-a spus despre văduvă 29 şi pune capăt neliniştii tale! Eşti 
foarte sărac? Dacă arunci doi bani ca şi văduva*aceea, ai săvîrşit totul! 
Dacă dai celui flămînd o bucată de pîine neagră, singura pe care o ai, ai 
împlinit scopul acestei meserii. Să îmbrăţişăm, dar, această ştiinţă şi s-o 
punem în practică ! E mai bine să ştim această meserie decît să fim împă¬ 
raţi, decît să purtăm pe cap coroană. Meseria aceasta nu are numai însu¬ 
şirea de a nu avea nevoie de alte meserii, ci mai are şi o altă calitate: 
săvîrşeşte multe şi felurite lucruri: zideşte case, care rămîn veşnic în 
ceruri; îi învaţă pe cei care o săvîrşesc cum să scape de moartea cea 
nemuritoare; dăruieşte comori, care nu se termină niciodată, pe care nu 
le atinge nici o pagubă, nici furii, nici moliile, nici rugina, nici timpul. Dacă 
cineva te-ar învăţa numai atîta, ca să-ţi fereşti griul de pagubă, ce n-ai da 
ca să-ţi poţi păstra griul nevătămat ani îndelungaţi? Dar iată că meseria 
aceasta, milostenia, nu te învaţă numai despre păstrarea griului, ci şi 
despre păstrarea tuturor avuţiilor tale. Te învaţă cum pot rămîne neluate 
şi averile tale şi sufletul tău şi trupul tău. Dar pentru ce e nevoie să-ţi 
spun cu de-amănuntul toate faptele mari ale acestei meserii? Ea te învaţă 
cum să fii asemenea cu Dumnezeu, capul tuturor bunătăţilor. Vezi, dar, 
că meseria aceasta nu săvîrşeşte numai un singur lucru, ci multe? Fără să 
aibă nevoie de ajutorul altei meserii, ne zideşte case, ne ţese haine, ne 
adună comori nejefuite, ne face biruitori asupra morţii, ne face stăpîni pe 
diavoli, ne face asemenea lui Dumnezeu! Care meserie poate fi mai folo¬ 
sitoare ca această meserie? Celelalte meserii, în afară de cele spuse, se 
mărginesc la viaţa de aici; când se îmbolnăvesc meseriaşii, meseriile înce¬ 
tează de a mai fi; lucrurile pe care le fac meseriile nu pot dura multă 
vreme; apoi au nevoie de osteneală, de mult timp şi de altele nenumă¬ 
rate; milostenia însă se arată mai ales atunci cînd lumea aceasta a trecut; 
cînd murim, atunci mai ales străluceşte şi arată lucrurile făcute de ea; n-are 


nevoie nici de timp, nici de oboseală, nici de vreo altă muncă grea, ci 
lucrează şi cînd eşti bolnav şi cînd ai îmbătrînit şi merge cu tine şi în viaţa 


29. Luca 21, 2-4. 

ce va să fie şi niciodată nu te părăseşte. Meseria aceasta te face mai puter¬ 
nic decît sofiştii şi retorii; cei care strălucesc în aceste meserii au o mul¬ 
ţime de oameni care îi invidiază; dar cei care strălucesc în meseria 
aceasta au o mulţinje de oameni care se roagă pentru ei. Sofiştii şi retorii 
stau înaintea scaunului de judecată omenesc şi iau apărarea celor 
nedreptăţiţi, iar adeseori apără chiar pe făcătorii de rele; meseria aceasta 
însă stă înaintea scaunului de judecată al lui Hristos; şi nu face numai 
meseria de apărător, ci înduplecă chiar pe Judecător să fie de partea celui 
judecat şi să-l achite. Să fi făcut mii de păcate, te încununează şi te laudă. 
Că spune Hristos: „Daţi milostenie şi toate vor fi curate” 30 . Dar pentru ce 
vorbesc eu de cele de pe lumea cealaltă? Acum, pe lumea aceasta, dacă 
am întreba pe oameni ce preferă să fie pe pămînt: mulţi sofişti şi retori 
sau mulţi oameni milostivi şi filantropi, am vedea că toţi ar prefera să fie 
mulţi oameni milostivi şi filantropi. Şi pe bună dreptate. Desfiinţează 
oratoria de pe pămînt, şi viaţa nu se va vătăma cu nimic. Viaţa a existat 
multă vreme înainte de a fi oratoria; dar daCă desfiinţezi milostenia, toate 
se duc şi pier. Şi după cum n-ar mai fi cu putinţă să meargă corăbiile pe 
mare dacă s-ar dărîma porturile şi locurile de ancorat, tot aşa nici viaţa 
aceasta n-ar mai fi cu putinţă să se menţină dacă ai desfiinţa milostenia, 
iertarea, iubirea de oameni. 


V 


Din pricina aceasta Dumnezeu n-a lăsat milostenia numai pe seama 
raţiunii, ci multe părţi ale ei le-a pus sub tirania legilor naturii. Potrivit 
acestor legi, părinţii miluiesc pe copii, copiii, pe părinţi. Legile acestea 
stăpînesc nu numai pe oameni, ci şi pe animalele necuvîntătoare. Potrivit 
acestor legi se fac legăturile între fraţi, între rude, între necunoscuţi, în 
sfîrşit legăturile de la om la om. Sîntem înclinaţi din fire spre milostenie. 
Aceasta ne face să ne revoltăm cînd oamenilor li se face nedreptate, să ni 
se zbată inima cînd vedem că cineva este ucis; şi plîngem cînd vedem pe 
cineva îndurerat. Pentru că Dumnezeu vrea tare mult să se facă lucrul 
acesta, a poruncit naturii să contribuie şi ea mult la săvîrşirea milosteniei. 
Prin aceasta Dumnezeu ne arată că ţine nespus de mult la milostenie. 

Gîndindu-ne, dar, la toate acestea să ne ducem noi înşine la şcoala 
milosteniei şi să ducem şi pe copiii şi cunoscuţii noştri. înainte de alte 
lucruri omul să înveţe să miluiască. Pentru că a milui înseamnă a fi om! 
„Mare şi cinstit lucru este omul milostiv ” 31 . Dacă nu eşti milostiv, ai înce¬ 
tat de a fi om! Milostenia ne face înţelepţi. Pentru ce te minunezi cînd 



30. Luca 11, 41. 

31. Prov. 20, 6. 

spun că a milui îmseamnă a fi om? Spun încă ceva mai mult: A milui 
înseamnă a fi Dumnezeu. „Fiţi milostivi , spune Hristos, ca şi Tatăl 
vostru” 32 . Să învăţăm, dar, să fim milostivi pentru toate aceste pricini, 
dar mai cu seamă pentru că şi noi avem nevoie de multă milă. Să nu soco¬ 
tim că trăim, atîta vreme cît nu facem milostenie. Iar cînd spun milostenie 
mă gîndesc la milostenia aceea făcută din averi nepătate de jaf şi nedrep¬ 
tate. Dacă cel care se îngrijeşte numai de el din averile lui şi nu dă altuia 
nimic, nu-i milostiv, cum poate fi milostiv acela care ia averile şi dreptu¬ 
rile altora, chiar dacă ar face cu ele mii de milostenii? Dacă e o neomenie 
să te foloseşti numai tu din averile tale, apoi cu mult mai mare neomenie 
este să le iei pe ale altora. Dacă Dumnezeu pedepseşte chiar pe cei care 
nu şi-au agonisit averile prin jaf şi nedreptate, pentru că n-au făcut 
milostenie, apoi cu mult mai mult pe cei care au luat averile altora. 
Să nu-mi spui că a nedreptăţit pe unul, dar a miluit pe altul! Asta e groză¬ 
via. Ar trebui ca nedreptăţitul să fie şi cel miluit. Aşa însă răneşti pe unii 
şi-i vindeci pe alţii pe care nu i-ai rănit, cînd ar trebui sa vindeci pe cei pe 
care i-ai rănit; dar, mai bine spus, nici n-ar fi trebuit să răneşti. Filantrop 
nu-i acela care răneşte întîi, şi apoi vindecă, ci cel care vindecă pe cei 
răniţi. Vindecă, dar, mai întîi rănile făcute de tine şi apoi pe cele făcute de 
alţii! Dar, mai bine spus, nici nu răni, nici nu doborî pe nimeni la pămînt - 
asta este treaba jucătorilor de la întrecerile atletice -, ci ridică pe cei 
doborîţi la pămînt. Nu este cu putinţă să vindeci răul săvîrşit de jaf şi 
nedreptate cu aceeaşi măsură de milostenie. Dacă ai răpit unuia un obol, 
nu trebuie să faci milostenie cu un obol ca să stîrpeşti rana jafului, ci cu un 
talant. De aceea hoţul trebuie să dea împătrit de cît a luat; răpitorul însă 
e mai rău decît hoţul. Dacă hoţul trebuie să dea împătrit decît a luat, apoi 
răpitorul trebuie să dea înzecit şi chiar cu mult mai mult. Ce bine ar fi 
dacă chiar aşa ar putea căpăta iertare pentru nedreptatea săvîrşită; dar 
nici atunci nu va primi plată pentru milostenia sa. De aceea Zaheu spu¬ 
nea: „De am năpăstuit pe cineva, întorc împătrit şi voi da săracilor 
jumătate din averile mele” 33 . Dacă în timpul legii vechi trebuia să întorci 
împătrit, apoi cu mult mai mult pe timpul harului; dacă hoţul trebuie să 
întoarcă, apoi cu mult mai mult răpitorul. Răpitorul în afară de pagubă 
mai aduce şi ocară celui jefuit. Deci dacă ai întoarce de o sută de ori cît ai 
răpit, tot n-ai întors tot. Vezi, dar, că nu în zadar spuneam: Dacă ai răpit 
unuia un obol şi-i întorci un talant, abia dacă poţi tămădui rana făcută. Dacă 
aşa abia poţi tămădui rana, cum te vei apăra înaintea lui Dumnezeu când 
strici rinduiala, cînd răpeşti averi întregi şi dai puţin, şi nici acelora pe care 
i-ai jefuit, ci altora în locul acelora? Ce iertare mai poţi avea? Ce nădejde de 

32. Luca 6, 36. 

33. Luca 19, 8. 

mîntuire? Vrei să ştii cît de mare rău faci cînd miluieşti aşa? Ascultă ce 
spune Scriptura: „Cel care aduce jertfă din averea săracilor este ca acela 
ce omoară pe fiu înaintea tatălui lui” 34 . 

Să plecăm, dar, de la biserică scriind în mintea noastră această ame¬ 
ninţare; s-o scriem pe ziduri, pe mîini; s-o scriem în conştiinţa noastră; 
s-o scriem pretutindenea, pentru ca teama să ne crească în aşa măsură în 
sufletul nostru încît să ne împiedice mîinile de a înfige în fiecare zi cuţi¬ 
tul în semenii noştri. Că răpirea bunurilor şi drepturilor altora este mai 
grozavă decît uciderea, pentru că răpirea ia viaţa celui sărac încetul cu 
încetul. 

Ca să ne curăţim deci de miasma aceasta, să ne gîndim şi noi la toate 
acestea şi să le spunem şi altora. Aşa vom avea mai multă tragere de 
inimă spre milostenie, vom primi pentru milostenia noastră răsplăţile 
cuvenite şi ne vom bucura şi de bunătăţile cele veşnice, cu harul şi cu 
iubirea de oameni a Domnului nostru Iisus Hristos, Căruia slava şi pute¬ 
rea împreună cu Tatăl şi cu Sfîntul Duh, acum şi pururea şi în vecii veci¬ 
lor, Amin. 







OMILIA LIII 


„Iar Iisus, chemînd pe ucenicii Săi, a zis: 
,,Mi-e milă de mulţime, că iată sînt trei zile 
de cînd aşteaptă lingă’Mine şi n-au ce să mănînce; 
şi a-i slobozi flămînzi nu voiesc, 
ca nu cumva să se istovească pe cale ” 1 


I 


Şi mai înainte, cînd avea să facă minunea înmulţirii pîinilor, Dom¬ 
nul a vindecat mai întîi pe cei bolnavi cu trupul; şi acum face acelaşi 
lucru; de la vindecarea celor orbi şi şchiopi trece la înmulţirea pîinilor. 

- Dar pentru ce atunci ucenicii I-au spus: „Slobozeşte mulţimile” 2 , 
iar acum nu-i mai spun, deşi trecuseră trei zile de cînd stăteau în pustie? 

- Sau pentru că ucenicii ajunseseră mai buni sau pentru că au văzut 
că mulţimile nu simţeau prea tare foamea; ele slăveau pe Dumnezeu 
pentru cele petrecute sub ochii lor. 

Uită-te însă că şi acum Domnul nu vine la minune aşa dintr-o dată, 
ci îi cheamă pe ucenici să ia parte la săvîrşirea minunii. Mulţimile, care 
veniseră pentru vindecarea bolilor lor, nu îndrăzneau să-I ceară pîine; 
dar El, Cel iubitor de oameni şi purtător de grijă, le dă fără ca ei să 
ceară şi spune ucenicilor Săi: ,JAi-e milă; şi a-i slobozi flămînzi nu voiesc”. 
Şi ca ucenicii să nu-I spună că oamenii au venit cu mîncare la ei, Dom¬ 
nul le spune: „Că iată sînt trei zile de cînd aşteaptă lîngă Mine, aşa că chiar 
dacă au venit cu mîncare la ei, au terminat-o”. Din pricina aceasta şi 
Domnul n-a făcut minunea în prima sau a doua zi de şedere în pustie, ci 
cînd mulţimile au terminat toate merindele, pentru ca, venind foamea 
peste ei, să primească cu mai multă bucurie darul Domnului. De aceea 
a şi spus: „Să nu se istovească pe cale”, arătînd şi că erau departe de locuin¬ 
ţele omeneşti şi că nu mai aveau nimic de mîncare. 

- Dar dacă nu vrei să-i slobozeşti flămînzi, pentru ce, Doamne, nu 
faci minunea? 

- Ca prin întrebare şi răspuns, spune Domnul, să-i fac mai atenţi pe 
ucenici, să-i facă să-şi arate credinţa lor, apropiindu-se de Mine şi spu- 
nîndu-Mi: „Fă-le pîine!”. 


1 . Matei 15 , 32 . 

2 . Matei 14 , 15 . 

Dar nici aşa ucenicii n-au înţeles pricina cuvintelor lui Hristos; de 
aceea mai pe urmă le zice, după cum spune evanghelistul Marcu: „Atît 
de împietrite sînt inimile voastre? Aveţi ochi şi nu vedeţi? Urechi aveţi şi nu 
auziţi?" 3 . Dacă n-ar fi fost acesta gîndul lui Hristos, atunci pentru ce 
le grăieşte aşa de aspru ucenicilor, pentru ce arată că mulţimile merită 
să li se facă bine, pentru ce mai adaugă şi mila ce-o simte pentru popor? 
Evanghelistul Matei spune că după aceasta i-a şi certat, spunîndu-le: 
„Puţin credincioşilor, încă nu înţelegeţi, nici nu vă aduceţi aminte de cele cinci 
pîini la cele cinci mii şi cîte coşuri aţi luat? Nici de cele şapte pîini la cele patru 
mii şi cîte coşuri aţi luat ?” 4 După cum se vede, evangheliştii sînt de acord 
unii cu alţii. 

- Dar ce fac ucenicii? 

- încă se tîrăsc pe jos, deşi făcuseră multe ca să-şi poată aminti de 
minunea aceea: întrebaseră pe Hristos, primiseră răspunsul Lui, sluji¬ 
seră la săvîrşirea minunii şi luaseră fiecare cîte un coş de firimituri; dar 
ei erau încă nedesăvîrşiţi. De aceea îi şi spun lui Hristos: 

,J)e unde să avem noi în pustie atîtea pîini ?” 5 

Şi mai înainte şi acum apostolii îi aduc aminte lui Hristos că sînt în 
pustie; grăiesc aşa pentru că le era încă slabă credinţa; dar fac prin 
aceasta ca minunea să nu fie pusă la îndoială. Ca să nu poată nimeni 
spune, aşa cum spuneam şi mai înainte, că au luat pîine din vreun sat 
apropiat, dă mărturie de locul unde se aflau, pentru a fi crezută minu¬ 
nea. Aceasta e pricina că şi minunea aceasta, ca şi cea de mai înainte, 
Hristos o face în pustie, foarte departe de vreun sat. Din toate acestea 
însă ucenicii n-au înţeles nimic; de aceea au şi spus: „De unde să avem 
noi în pustie atîtea pîini?” Ucenicii socoteau că Domnul le spusese 
aceste cuvinte pentru că avea de gînd să le poruncească lor să hră¬ 
nească mulţimile. O judecată cu totul greşită. Cînd a făcut cea dintîi 
minune, le spusese: „Daţi-le voi să mânînce!” 6 , ca să le dea prilej să-L 
roage. Dar acum nu le-a mai spus nici aceasta: „Daţi-le voi să mânînce!” 

- Dar ce? 

- Le-a spus: )y Mi-e milă de mulţime şi a-i slobozi flămînzi nu 
voiesc!”, ca să-i aducă pe ucenicii Săi mai aproape de gîndul Lui, ca să-i 
îmboldească mai mult şi să-i facă să înţeleagă că ei trebuie să-I ceară să 
dea de mîncare mulţimilor. într-adevăr cuvintele Lui arătau că poate să 
nu-i slobozească flămînzi, arătau că are această putere. Acest lucru îl 
arată cuvintele: „Nu vreau”. 


3 . Marcu 8 , 17 - 18 . 

4 . Matei 16 , 8 - 9 . 

5. Matei 15 , 33 . 

Dar pentru că ucenicii au pomenit de mulţime, de loc şi de pustie, 
că ziceau: ,JDe unde să avem noi în pustie atîtea pîini, ca să se sature atîta 
mulţime?” 7 , neînţelegînd cuvintele lui Hristos, Domnul începe să facă 
minunea şi le spune: 

„Cîte pîini aveţi?” Iar ei au spus: „Şapte şi puţini peşti” 8 . 

Acum nu-I mai spun: ,J)ar ce ajung acestea la atîta mulţime ?” 9 , aşa 
cum spuseseră mai înainte. 

Astfel, chiar dacă ucenicii n-au înţeles totul, totuşi, încetul cu 
încetul ajung mai pricepuţi. Dar şi Hristos prin aceste cuvinte le tre¬ 
zeşte mintea lor; îi întreabă la fel ca şi la prima înmulţire a pîinilor, 
pentru ca prin felul întrebării să le aducă aminte de cele ce se petrecu¬ 
seră atunci. 

Tu însă după cum ai văzut din acestea nedesăvîrşirea lor, tot aşa 
cunoaşte şi filozofia sufletului lor, admiră-le dragostea lor de adevăr, că 
ei scriind toate acestea nu şi-au ascuns cusururile lor, deşi erau mari! Că 
nici nu era o vină mică să uite atît de iute o minune făcută mai înainte! 
De aceea au şi fost ţinuţi de rău. 


II 

în afară de asta, gîndeşte-te şi la o altă filozofie a lor! Cît de mult 
dispreţuiau trebuinţele pîntecelui! Cît învăţaseră să nu mai pună mare 
preţ pe mîncare! Erau în pustie, stăteau de trei zile acolo şi aveau numai 
şapte pîini! 

Ca şi mai înainte, Hristos aşază mulţimile jos pe pămînt şi în mîi- 
nile ucenicilor Săi face să izvorască pîinile. 

„A poruncit mulţimilor să şadă jos pe pămînt; şi luînd cele şapte 
pîini şi peştii, mulţumind, a firînt şi a dat ucenicilor, iar ucenicii mulţimii” 10 . 

Dar sfîrşitul minunii nu mai e la fel: 

yt Au mîncat toţi şi s-au săturat. Şi au luat rămăşiţele de firimituri şapte 
coşuri pline. Iar cei ce mîncaseră erau patru mii de bărbaţi, afară de 
femei şi copii” 11 . 

- Dar pentru ce la prima minune, cînd erau cinci mii au prisosit 
douăsprezece coşuri de firimituri, iar acum patru mii şi au rămas şapte 
coşuri? Pentru ce, care e cauza că au fost mai puţine rămăşiţele, deşi cei 
ce mîncaseră au fost patru mii de bărbaţi, afară de femei şi de copii? 

7 . Matei 15 , 33 . 

8 . Matei 15 , 34 . 

!). loan 6 , 9 . 

10 . Matei 15 , 35 - 36 . 

11 . Matei 15 , 37 - 38 . 












- Se poate spune sau că au fost mai mari acum coşurile sau, dacă 
aceasta nu-i explicaţia cea dreaptă, că Domnul voia ca nu cumva ase¬ 
mănarea minunilor să-i facă pe ucenici să o uite ; prin deosebirea dintre 
minuni le deşteaptă amintirea, ca să-şi aducă aminte, datorită diferenţei 
dintre coşuri, şi de o minune şi de alta. De aceea atunci a făcut ca numă¬ 
rul coşurilor să fie egal cu numărul ucenicilor, iar acum coşurile să fie 
egale cu numărul plinilor; prin aceasta Domnul îşi arată puterea Sa 
nespusă, arată că îi este cu putinţă să facă astfel de minuni şi într-un 
chip şi în altul. Nici nu era apoi semn de mică putere că a păstrat numă¬ 
rul şi atunci şi acum; atunci cînd erau cinci mii de bărbaţi, iar acum 
patru mii şi că n-a lăsat să fie rămăşiţe de firimituri nici mai multe nici 
mai puţine decît cîte coşuri erau şi prima dată şi a doua oară, deşi 
numărul celor care mîncaseră era deosebit. Sfîrşitul minunii este la fel 
cu sfîrşitul celei dintîi minuni. Şi atunci, ca şi acum, a lăsat mulţimile, 
iar El a plecat cu corabia. Evanghelistul Ioan spune aceasta 12 . Nici o 
altă minune, ca minunea înmulţirii pîinilor, n-a făcut mulţimile să 
meargă după El; dar nu numai să meargă după El, ci voiau să-L facă 
împărat; Hristos, ca să scape de bănuiala că ar urmări o astfel de tiranie, 
după ce a făcut minunea pleacă; şi nu pleacă pe jos, ca să nu vină mulţi¬ 
mile după El, ci Se suie într-o corabie. 

„Şi slobozind, mulţimile, S-a suit în corabie şi a venit în ţinutul Mag- 
dala. Şi apropiindu-se fariseii şi saducheii îl întrebau să le arate semn din cer. 
Iar El le-a zis: „Cînd se face seară spuneţi: «Va fi senin, că se înroşeşte cerul!» 
Şi dimineaţa ziceţi: «Astăzi va fi furtună, că cerul este roşu - posomorit». Faţa 
cerului ştiţi să o deosebiţi, iar semnele vremilor nu puteţi? Neam viclean şi 
adulter cere semn, şi semn nu i se va da, decît semnul lui lona profetul. Şi lâsîn- 
du-i, S-a dus” 13 . 

Evanghelistul Marcu spune că apropiindu-se fariseii şi vorbind cu 
El, Hristos suspinînd cu duhul, a zis: „Pentru ce neamul acesta cere semn?” l4 , 
deşi întrebarea lor era vrednică de mînie şi de revoltă. Totuşi Domnul 
cel iubitor de oameni şi purtător de grijă nu Se mînie, ci îi este milă de 
ei şi-i nefericeşte că sînt bolnavi de o boală de nevindecat, că tot îl 
mai ispitesc, deşi le dăduse atîtea dovezi de puterea Lui. Că nici nu-L 
întrebau ca să creadă în El, ci ca să-L atace. Dacă s-ar fi apropiat de El ca să 
creadă, atunci le-ar fi dat semn. Cel ce a spus femeii cananeence „Nu este 
bine” 15 , dar mai pe urmă i-a dat semn 16 , cu mult mai mult le-ar fi dat lor 
semn. Dar pentru că fariseii nu întrebau ca să creadă, de aceea Hristos îi 


12 . Ioan 6 , 15 - 17 . 

13 . Matei 15 , 39 - 16 , 4 . 

14 . Marcu 8 , 11 - 12 . 

15 . Matei 15 , 26 . 

16 . Matei 15 , 28 . 

numeşte în altă parte făţarnici, că una spuneau şi alta gîndeau. Dacă ar 
fi crezut, nici n-ar fi cerut semn. Se vede şi în alt chip că nu credeau: 
cînd erau ţinuţi de rău şi biruiţi nu rămîneau lîngă El, nici nu spuneau: 
„Nu ştim şi căutăm să aflăm”. 

- Dar ce semn cereau ei din cer? 

- Sau să facă să stea soarele sau să oprească luna sau să coboare ful¬ 
gere sau să schimbe vremea sau altceva asemănător. 

- Ce le răspunde Hristos la toate acestea? 

- „Faţa cerului ştiţi să o deosebiţi, iar semnele vremilor, nu puteţi”? 

Uitaţi-vă la bunătatea şi blîndeţea lui Hristos! Nu i-a refuzat ca mai 

înainte, nici nu le-a spus: „Nu se va da lui” 17 , ci le spune şi pricina pentru 
care nu le dă semn, cu toate că ei nu L-au întrebat cu gîndul de a 
cunoaşte. 

- Care e, dar, pricina? 

- „După cum pe cer, le spune Hristos, altul este semnul furtunii şi 
altul semnul vremii bune şi nu te poţi aştepta la vreme bună cînd vezi 
semn de furtună şi nici la furtună cînd vezi semn de vreme bună, tot aşa 
trebuie să gîndiţi şi despre Mine! Altul este timpul acesta al venirii 
Mele de acum şi altul acela al venirii Mele viitoare. Acum e nevoie de 
aceste semne pe pămînt; dar semnele acelea din cer se păstrează pentru 
vremea aceea de la sfîrşitul veacului. Acum am venit ca Doctor; atunci, 
voi veni cajudecător; acum, să caut pe cel rătăcit; atunci, să cer socoteală. 
Pentru aceea am venit acum pe ascuns; atunci însă, cu multă strigare; voi 
strînge cerurile 18 , voi ascunde soarele, nu voi mai lăsa luna să-şi dea lumina 
ei 19 ; atunci puterile cerului se vor clătina 20 ; şi arătarea venirii Mele va fi tot 
atît de fulgerătoare ca fulgerul şi văzută de toţi. Dar acum nu este timpul 
acestor semne; că am venit să mor şi să sufăr cumplite patimi. N-aţi auzit pe 
profetul care spune: „Nu se va certa, nu va striga, nici nu Ise va auzi afară 
glasul Lui”? 21 ; şi iarăşi alt profet: „Se va pogorî ca ploaia pe lină” 22 . 


„Dacă aţi spune, continuă Domnul, că trebuia să fac semnele şi 
minunile făcute pe timpul lui Faraon, vă spun că atunci trebuia să scap 
poporul iudeu de un duşman şi trebuia să se facă acele minuni; dar 
acum nu-i nevoie de aceste minuni, pentru că am venit la voi ca la nişte 
prieteni. Dar în afară de aceasta, pentru ce să fac semne şi minuni mari cînd 


17. Matei 12, 39. 

18. Evr. 1, 12. 

19. Matei 24, 29. 

20. Matei 24, 29. 

21. haia 42, 2. 

22. h. 71, (i. 

voi nu credeţi nici în cele mici. Le numesc mici în privinţa înfăţişării 
lor; în privinţa puterii însă acestea sînt cu mult mai mari decît minunile 
săvîrşite de Moise. Care minune a lui Moise se poate egala cu dezlega¬ 
rea de păcate, cu învierea morţilor, cu izgonirea dracilor, cu crearea 
trupurilor şi cu îndreptarea tuturor celorlalte mădulare?”. 

Tu însă uită-te la învîrtoşenia inimii lor! Cum au auzit spunîndu-li-se: 
„Nu li se va da lor semn decît semnul lui Iona profetul”, n-au mai întrebat 
nimic. Şi-ar fi trebuit să-l întrebe şi să afle ce vrea să spună cu aceste 
cuvinte, că ştiau cine-i profetul, ştiau cele întîmplate cu el şi auziseră a 
doua oară aceste cuvinte din gura Domnului. Dar nu; fariseii, aşa cum 
spuneam mai înainte, nu făceau acestea din dorinţa de a cunoaşte. De 
aceea şi Hristos i-a lăsat şi a plecat. 

„Şi mergînd ucenicii Lui de cealaltă parte, spune mai departe evan¬ 
ghelistul, uitaseră să ia pîine” 23 . 

Iar Iisus le-a zis lor: 

„Căutaţi şi vă păziţi de aluatul fariseilor şi al saducheilor” 24 . 

- De ce nu le-a spus desluşit: „Feriţi-vă de învăţătura lor”? 

- Voia să le aducă aminte de cele petrecute mai înainte. Ştia că şi 
uitaseră! Să-i certe la întîmplare pentru uitarea lor, nu avea rost; a-i 
certa, însă, luîndu-i pricină chiar pe ei, făcea ca această certare să fie 
bine primită. 

- De ce nu i-a certat atunci cînd au spus: „De unde să avem noi în 
pustie atîtea pîini?” 25 . 

- Pentru că păreau cuvintele lor spuse la timp şi pentru că nu voia 
să dea impresia că voieşte cu orice preţ să facă minunea. De altfel nu 
voia să-i certe pe ucenici în faţa mulţimii şi nici să se laude înaintea lor. 
Acum însă mustrarea era mai îndreptăţită pentru că ucenicii luaseră parte 
la cele două minuni ale înmulţirii pîinilor. De aceea acum, după ce făcuse şi 
a doua minime, i-a ţinut de rău şi le-a dat pe faţă şi gîndurile lor ascunse. 

- Dar ce cugetau în ei înşişi? 

„Că n-am luat pîini” 26 , îşi ziceau ei. 

Erau încă lipiţi apostolii de legile de curăţenie iudaice şi de pres- 
cripţiunile cu privire la mîncăruri. Pentru toate aceste pricini Hristos îi 
ceartă şi mai aspru, spunîndu-le: 

„Ce cugetaţi în voi înşivă, puţin credincioşilor, că n-aţi luat pîine? 
încă nu înţelegeţi, nici nu pricepeţi? S-a învîrtoşat inima voastră? Aveţi 
ochi şi nu vedeţi? Aveţi urechi şi nu auziţi? Nu vă aduceţi aminte de cele 

23. Matei 16, 5. 

24. Matei 16, 6. 

25. Matei 1.5, 33. 

26. Matei 16, 7. 

cinci pîini la cele cinci mii şi cîte coşuri aţi luat? Nici de cele şapte pîini la 
cele patru mii şi cîte coşuri aţi luat?” 27 . 

Ai văzut cît de mare e indignarea Domnului? Niciodată nu-L 
vedem că-i ceartă cu atîta asprime. 

- Pentru ce face asta? 

- Ca să le scoată din nou din minte gîndul de a mai păzi legile 
iudaice cu privire la mîncăruri. De aceea atunci cînd le vorbise întîia 
oară despre lucrul acesta, le spusese numai atît: „Nu înţelegeţi, nici nu 
pricepeţi ?” 28 ; acum, însă, cu multă asprime le spune: „Puţin credincioşi¬ 
lor”. Nu totdeauna e bună blîndeţea! După cum le dădea curaj, tot aşa îi 
şi ceartă, rînduind mîntuirea lor prin această învîrstare. Dar uită-te că 
Domnul este blînd chiar atunci cînd ceartă cu asprime. Aproape că-Şi 
cere iertare de la ei pentru cuvintele aspre cu care i-a certat, spunîndu-le: 

„Nu vă aduceţi aminte de cele cinci pîini şi cîte coşuri aţi luat? Şi de cele 
şapte pîini şi cîte coşuri aţi luat?”. Arată şi numărul celor care au mîncat şi 
numărul coşurilor de firimituri, ca să le aducă deodată aminte şi de cele 
trecute şi să-i facă mai atenţi şi pentru cele viitoare. 

Şi ca să afli cîtă putere a avut certarea şi că a deşteptat mintea lor 
cea adormită, ascultă ce spune evanghelistul. Iisus nu le mai spusese 
nimic, ci îi certase şi a adăugat atîta doar: 

„Cum nu înţelegeţi că nu de pîini v-am spus să vă păziţi, ci de alua¬ 
tul fariseilor şi saducheilor ”? 29 , că evanghelistul a şi continuat spunînd: 

Atunci au înţeles că nu le-a spus să se păzească de aluatul pîinii, ci de 
învăţătura fariseilor şi saducheilor” 30 , cu toate că acum Domnul nu le mai 
tălmăcise spusele Sale. 

Iată cîte lucruri bune a lucrat mustrarea! I-a desprins de păzirea 
legilor iudaice cu privire la mîncăruri, i-a făcut mai atenţi din nepăsă¬ 
tori ce erau, i-a scăpat de puţinătatea de credinţă, ca să nu se mai teamă, 
nici să mai tremure, dacă vreodată vor vedea că au doar cîteva pîini, 
nici să le mai fie frică de foame, ci să le dispreţuiască pe toate acestea. 

Aşadar 31 , nici noi să nu linguşim pe cei mai mici decît noi, dar nici 
să căutăm să fim linguşiţi de cei mai mari. Sufletul omenesc are nevoie de 
amîndouă aceste leacuri: de asprime şi de bunătate. Pentru aceea Dumne¬ 
zeu conduce lumea aşa; uneori o ceartă, alteori o cruţă şi nu lasă să fie sin¬ 
gure pe pămînt nici numai cele bune, nici numai cele rele. După cum 

27. Matei 16, 8-10. 

28. Matei 15, 16-17. 

29. Matei 16, 11. 

30. Matei 16, 12. 

31. De aici începe partea morală: Viaţa e împletită din clipe plăcute şi triste şi nu poate fi om 
• are să fie fără dureri şi bucurii. Nimic nu nepoate mingiia la plecarea noastră din această viaţă ca o con - 
jliitiţă hună. 

1. nP 

uneori e noapte, alteori e zi; uneori e vară, alteori e iarnă, tot aşa şi în 
viaţa omenească uneori e durere, alteori e bucurie; uneori e boală, 
alteori e sănătate. Să nu ne minunăm, dar, cînd sîntem bolnavi, pentru 
că ar trebui să ne minunăm şi cînd sîntem sănătoşi; să nu ne tulburăm 
cînd suferim, pentru că ar trebui să ne tulburăm şi cînd ne bucurăm. 
Toate, şi unele şi altele, se întîmplă în chip firesc şi obişnuit. 

IV 

Pentru ce te minunezi că ţi se întîmplă ţie acestea? Poţi vedea că şi 
sfinţii au avut şi dureri şi bucurii. Şi ca să afli aceasta voi aduce în faţa 
voastră pe sfîntul despre care cred că a avut viaţa cea mai plină de 
bucurii, pe sfîntul despre care crezi că a fost lipsit de griji. Vreţi să cer¬ 
cetăm viaţa lui Avraam? Ce poruncă a primit el îndată? „Ieşi dinpămîn- 
tul tău şi din rudenia ta !” 32 Ai văzut ce poruncă dureroasă a primit? Dar 
iată urmează o altă poruncă plină de bucurie: „Si vino înpămîntulpe care 
ţi-l voi arăta şi te voi face pe tine neam mare” 33 . 

- Ce vrei să spui, m-ar putea întreba cineva, au încetat durerile şi neca¬ 
zurile lui după ce a ajuns în pămîntul dat lui, după ce a intrat în port? 

- Nicidecum! Vin iarăşi peste el alte necazuri şi mai cumplite decît 
cele de mai înainte: foametea, strămutarea în altă ţară, răpirea soţiei lui; 
dar după aceste necazuri urmează alte bucurii: pedepsirea lui Faraon, 
liberarea soţiei sale, cinstea, daruri bogate, întoarcerea în patrie, 
întreaga lui viaţă a fost un lanţ împletit din bucurii şi din dureri. 

Acelaşi lucru s-a petrecut şi în viaţa apostolilor. De aceea şi Pavel 
spunea: „Cel Ce ne mîngîie pe noi în tot necazul nostru, ca să putem mîn- 
gîia şi noi pe cei ce sînt în tot necazul” 34 . 

- Dar ce legătură au toate acestea cu mine, mi s-ar putea spune, 
care sînt totdeauna prins de dureri şi de necazuri? 

- Nu fi nerecunoscător, nici nemulţumitor! Este cu neputinţă ca 
cineva să fie totdeauna copleşit numai de dureri şi de necazuri! Nici 
firea n-ar putea rezista! Dar pentru că voim să fim totdeauna fericiţi, de 
aceea ni se pare că sîntem totdeauna necăjiţi. Şi nu numai pentru 
aceasta, ci şi pentru că uităm repede zilele de fericire şi de bucurie pe 
care le-am avut şi ne aducem aminte numai de cele triste. De aceea spu¬ 
nem că avem numai necazuri şi supărări. Nici nu-i cu putinţă ca un om 
să fie veşnic numai trist şi amărît. 

Şi, dacă vreţi, să cercetăm şi viaţa unui om care o duce numai în plă¬ 
ceri, în lux şi în chefuri şi viaţa unui om împovărat de necazuri, chinuit şi 

necăjit. Şi vom vedea că şi cel dinţii are necazuri şi cel din urmă bucu¬ 
rii. Nu murmuraţi! Voi aduce în faţa voastră un sclav şi un împărat. Voi 
aduce în faţa voastră de asemeni un om care munceşte toată ziua cu pal¬ 
mele şi un altul care o duce numai în desfătări. Dar să-ţi vorbesc mai 
întîi de necazurile şi supărările celui care o duce numai în desfătări. 
Gîndeşte-te ce furtună trebuie să fie în sufletul lui cînd doreşte o slavă 
pe care n-o poate ajunge, cînd este dispreţuit de slugi, cînd este ocărit 
de inferiori, cînd îl învinovăţeşte o mulţime de lume, cînd îl critică şi îl 
hulesc toţi pentru luxul şi chefurile lui. Despre celelalte cîte i se 
întîmplă de obicei unuia care trăieşte în o astfel de bogăţie nici nu se 
poate vorbi: duşmăniile, ofensele, acuzaţiile, pagubele, uneltirile invi¬ 
dioşilor, care, pentru că nu pot pune mîna pe averea lui, îl hărţuiesc, îl 
atacă în fel şi fel de chipuri şi ridică împotriva lui nenumărate furtuni. 
Vrei să-ţi vorbesc şi de bucuriile unui muncitor cu palmele? Este scăpat 
de toate aceste necazuri. Dacă-1 ocărăşte cineva, nu suferă; nu se crede 
superior nimănui; nu tremură pentru bani şi averi; mănîncă cu poftă, 
doarme cu multă mulţumire. Nu simt atîta plăcere cei care beau vin 
de Tasos cît acesta care se duce la izvor şi se desfătează cu apele lui. 
Bogatul nu are astfel de bucurii. Iar dacă nu-ţi sînt de ajuns cele spuse, 
haide să punem faţă în faţă viaţa unui împărat şi a unui sclav, ca să fie 
victoria şi mai strălucită. Pe sclav îl vei vedea deseori vesel; îl vei vedea 
jucîndu-se şi sărind; pe împărat, pe cel cu coroană şi în purpură, îl vei 
vedea trist, cu mii şi mii de griji, totdeauna mort de frică. 

Nu este cu putinţă, nu este cu putinţă să existe o viaţă omenească 
lipsită de durere, dar nici lipsită de bucurie. Nici firea noastră n-ar 
putea rezista, aşa cum spuneam mai înainte. Iar dacă unul se bucură 
mai mult, iar altul suferă mai mult, asta se datoreşte celui ce suferă, 
pentru că e mic la suflet, şi nu firii lucrurilor. Dacă am vrea să ne bucu¬ 
răm necontenit, avem o mulţime de prilejuri. Dacă îmbrăţişăm virtu¬ 
tea, nimic nu va putea să ne întristeze. Virtutea dă nădejdi de nezdrun¬ 
cinat celor ce o practică, îi face plăcuţi lui Dumnezeu, cu nume bun 
înaintea oamenilor şi-i umple de bucurie nespusă. Chiar dacă virtutea 
cere osteneală pentru săvîrşirea ei, totuşi umple conştiinţa de multă 
bucurie, face atîta plăcere sufletului cîtă nici un cuvînt n-o poate înfă¬ 
ţişa. Ce ţi se pare plăcut în viaţa aceasta de pe pămînt? Mesele bogate şi 
luxoase, sănătatea trupului, slava, bogăţia? Dar dacă pui faţă în faţă 
toate plăcerile acestea cu bucuria conştiinţei, toate sînt mai amare decît 
orice în comparaţie cu ea. Nimic nu-i mai plăcut decît o conştiinţă bună 
şi o nădejde tare. 









OM1UI IA MATEI 



Iar dacă vreţi să cunoaşteţi mai bine adevărul spuselor mele, să ne 
ducem la un om pe patul de moarte sau la un bătrîn. Să le aducem 
aminte de mesele bogate şi luxoase la care s-au desfătat, de slava şi de 
cinstea de care s-au bucurat în viaţă şi de faptele bune pe care le-au 
săvîrşit şi să-i întrebăm de care se bucură mai mult; şi vom vedea că le e 
ruşine, roşesc de acelea, iar de acestea se bucură şi saltă de veselie. Tot 
aşa şi Ezechia, cînd s-a îmbolnăvit şi era pe moarte, n-a făcut pomenire 
de mesele bogate, de slavă, de împărăţie, ci de dreptate, că spunea: 
)r Adu-Jî aminte, Doamne, că am umblat înaintea Ta în cale dreaptă” 35 . Vezi-1 
şi pe Pavel că tot din pricina faptelor bune saltă şi spune: ,JLupta cea 
bună m-am luptat, călătoria am săvîrşit, credinţa am păzit” 36 . 

- Dar ce putea spune Pavel? aş putea fi întrebat. 

- Multe şi mai multe decît acestea! Cinstea cu care a fost cinstit de 
credincioşi; cetele de credincioşi care-1 însoţeau; multa îngrijire şi res¬ 
pectul ce i s-au dat. Oare nu-1 auzi pe el însuşi spunînd: „Cape un înger 
al lui Dumnezeu m-aţi primit, cape Hristos lisus” 3 ; şi: ,JDacă era cu putin¬ 
ţă v-aţi fi scos ochii şi mi i-aţi fi dat” 38 ; şi: „Pentru sufletul meu şi-au pus 
grumazul” 39 . Pavel însă nu vorbeşte de acestea, ci de ostenelile lui, de 
primejdiile lui, de cununile lui dobîndite pentru aceste osteneli şi pri¬ 
mejdii. Şi pe bună dreptate. Toate rămîn pe pămînt şi numai faptele 
noastre bune călătoresc împreună cu noi. Pentru acelea vom da soco¬ 
teală; pentru acelea vom primi plată. Nu ştiţi cum păcatele chinuie 
sufletul în ultima zi a vieţii, cum frămîntă inima? Atunci deci, cînd se 
întîmplă asta, venind amintirea faptelor bune, mîngîie sufletul tulburat, 
ca seninul în mijlocul furtunii. Dacă sîntem cu mintea trează, frica de 
păcat va fi lîngă noi tot timpul vieţii noastre; dar dacă trăim nepăsători, 
va veni negreşit peste noi frica aceasta, cînd vom fi scoşi din lumea aceasta. 
Că şi întemniţatul suferă mai mult cînd este scos din închisoare şi dus înain¬ 
tea judecăţii; atunci mai cu seamă tremură, cînd este aproape de scaunul de 
judecată, cînd trebuie să dea socoteală de faptele sale. Aceasta e pricina că 
poţi auzi pe mulţi spunînd că oamenii pe patul de moarte sînt cuprinşi de fii¬ 
că şi au vedenii groaznice, a căror vedere n-o pot suferi; că se frămîntă cu 
multă furie în patul în care zac şi se uită cu ochi îngroziţi la cei de faţă, deoa¬ 
rece sufletul lor, îngrămădindu-se înăuntru, amînă despărţirea de trup, 
neputînd suferi vederea îngerilor care se apropie. Dacă ne speriem 

35. IV Regi 20, 3. 

36. II Tim. 4, 7. 

37. Gal. 4, 14. 

38. Gal. 4, 15. 

39. Rom. 16, 4. 

la vederea unor oameni înfricoşători, ce spaimă nu ne va cuprinde la 
vederea îngerilor ameninţători şi a puterilor cereşti neîndurătoare, care 
se apropie în clipa cînd sufletul este scos din trupul nostru, cînd este dus 
departe şi plînge cu amar, dar în zadar şi de pomană? Că şi bogatul 
nemilostiv, după ce a plecat de pe lumea aceasta, a plîns mult, dar 
plînsul nu i-a folosit la nimic. 

Să frămîntăm toate aceste gînduri şi să le avem mereu în minte, ca 
să nu păţim şi noi la fel; să ne fie necontenit vie în suflet frica de păcat, 
ca să scăpăm de pedeapsa pentru faptele rele şi să dobîndim bunătăţile 
cele veşnice, de care, facă Dumnezeu ca noi toţi să avem parte, cu harul 
şi cu iubirea de oameni a Domnului nostru Iisus Hristos, cu Care 
Tatălui slavă, împreună cu Sfîntul Duh, acum şi pururea şi în vecii veci¬ 
lor, Amin. 










OMILIA LIV 


„Venind Iisus în părţile Cezareii lui Filip, 
a întrebat pe ucenicii Lui, zicînd: 

,Cine zic oamenii că sînt Eu, Fiul Omului ?” 1 


Pentru care pricină evanghelistul numeşte pe întemeietorul 
oraşului? 

Pentru că mai este şi o altă Cezaree, a lui Straton. Hristos n-a pus 
această întrebare ucenicilor Săi în Cezareea lui Straton, ci în Cezareea 
lui Filip; i-a dus departe de iudei, pentru ca, scăpaţi de orice teamă şi 
nelinişte, să poată spune cu îndrăznire tot ce gîndesc. 

- Dar pentru ce nu i-a întrebat mai întîi ce părere au ei despre El, ci 
ce părere au oamenii despre El? 

- Pentru ca spunînd ei părerea oamenilor şi apoi fiind întrebaţi din 
nou: „Dar voi cine ziceţi că sînt?” 2 , din felul întrebării să-i urce pe uceni¬ 
cii Săi la o idee mai mare despre El, să nu rămînă la ideile de jos ale 
oamenilor. De aceea nici nu le pune această întrebare la începutul pre- 
dicării Sale, ci după ce făcuse multe minuni, după ce le spusese multe 
învăţături înalte, după ce le dăduse multe dovezi despre Dumnezeirea 
Lui şi despre acordul dintre El şi Tatăl; atunci le pune această întrebare. 
Nu i-a întrebat: „Cine zic cărturarii şi fariseii că sînt Eu?”, deşi veniseră 
de multe ori la El şi stătuseră cu El de vorbă, ci: „Cine zic oamenii că sînt 
Eu?”. Voia să cunoască părerea adevărată a poporului. Chiar dacă 

Î >ărerea poporului era cu mult mai prejos decît cea cuvenită, totuşi era 
ipsită de viclenie; părerea cărturarilor şi fariseilor însă era plină de rău¬ 
tate. Şi pentru că ţinea cu tărie să fie mărturisită înomenirea Sa, a spus: 
„Fiul Omului”; numind cu aceste cuvinte Dumnezeirea Sa, lucru pe 
care îl face şi în alte părţi; că a spus: „Nimeni nu S-a suit la cer, decît Fiul 
Omului, Care este în cer” 3 ; şi iarăşi: „Cînd veţi vedea pe Fiul Omului suindu- 

Oii /< iM/Zn /i/ian 4- si ?? ' 


Se unde era mai înainte . 

Apoi după ce ucenicii I-au spus: 

1. Matei 16, 13. 

2. Matei 16, 15. 

3. Ioan 3, 13. 

4. Ioan 6, 62. 

„Unii Ioan Botezătorul, alţii Ilie, alţii Ieremia, iar alţii unul din 
profeţi” 5 , 

şi I-au făcut cunoscută părerea greşită a poporului, Hristos a adăugat: 

,J)ar voi cine ziceţi că sînt?” 6 

Prin această a doua întrebare, îi provoacă să-şi facă despre El o idee 
mai mare, arătîndu-le că părerea poporului era cu totul departe de 
vrednicia Lui. De aceea cere de la ei o altă părere; le pune o a doua 
întrebare ca să nu ajungă să aibă aceeaşi părere ca şi ceilalţi oameni 
care, deşi-L văzuseră făcînd minuni mai presus de puterile unui om, îl 
socoteau om, dar înviat din morţi, după cum spunea şi Irod 7 . Hristos 
deci, pentru a-i depărta de această părere, îi întreabă: ,J)ar voi cine ziceţi 
că sînt?”, adică: „Voi, care aţi fost totdeauna cu Mine, care M-aţi văzut 
săvîrşind minuni, care aţi făcut prin Mine multe minuni!” 

Ce face gura apostolilor, Petru cel totdeauna înflăcărat, corifeul 
cetei apostolilor? Au fost întrebaţi toţi, dar numai el răspunde. Cînd i-a 
întrebat ce părere are poporul despre El, au răspuns toţi apostolii la 
întrebare; dar cînd i-a întrebat pe ei, Petru sare, o ia înainte şi spune: 

„Tu eşti Hristosul, Fiul lui Dumnezeu celui viu” 8 . 

Ce i-a răspuns Hristos? 

,JFericit eşti, Simone, fiul lui Iona, că nu trup şi sînge ti-a descoperit tie 
aceasta!” 9 10 . 

Dacă Petru n-ar fi mărturisit că este născut din însuşi Tatăl, mărtu¬ 
risirea lui n-ar fi fost opera descoperirii; dacă ar fi socotit că este unul 
din mulţii oameni, spusele sale n-ar fi fost vrednice de fericire. Cînd 
mai înainte, pe timpul furtunii pe mare, cei din corabie spuseseră: „Cu 
adevărat eşti Fiul lui Dumnezeu ” , Hristos nu i-a fericit, deşi grăiseră ade¬ 
vărat, că nu mărturisiseră Fiimea lui Hristos ca Petru, ci socoteau că 
este cu adevărat Fiu, unul din cei mulţi, deosebit de majoritatea oame¬ 
nilor, dar nu prin fiinţă. 

II 

Şi Natanail spusese: ,JRabi, Tu eşti Fiul lui Dumnezeu, Tu eşti împă¬ 
ratul lui Israel” 11 , dar Hristos nu numai că nu l-a fericit, ci l-a ţinut şi de 
rău, ca şi cum ar fi spus ceva cu mult mai prejos de adevăr; că Hristos a 

5. Matei 16, 14. 

6. Matei 16, 15. 

7. Matei 14, 1-2. 

8. Matei 16, 16. 

!). Matei 16, 17. 

10. Matei 14, 33. 

adăugat: „Pentru că ţi-am spus că te-am văzut sub smochin, crezi; mai mari 
decit acestea vei vedea!” 12 . 

-Dar atunci pentru ce îl fericeşte pe Petru? 

- Pentru că a mărturisit că este adevăratul Fiu al lui Dumnezeu. De 
aceea Hristos n-a spus despre ceilalţi apostoli ce-a spus despre Petru. 
Lui îi arată şi cine i-a făcut această descoperire. Şi ca să nu creadă oame¬ 
nii că spusele lui Petru sînt spuse din prietenie şi linguşeală şi spre a-I 
face plăcere, pentru că ll iubea foarte mult pe Hristos, Domnul spune 
în faţa tuturor cine i-a insuflat această mărturisire. Hristos îi spune 
aceasta ca să cunoşti că Petru a grăit, dar Tatăl i-a poruncit ce să 
grăiască; ca să nu crezi că cele spuse de Petru sînt o părere omenească, 
ci sînt o dogmă dumnezeiască. 

- Dar pentru ce Hristos nu declară şi nici nu spune: „Eu sînt Hristo- 
sul”, ci Se foloseşte de întrebare făcîndu-i pe ucenici să mărturisească? 

- Pentru că modul acesta îi era atunci mai potrivit şi de nevoie; 
pentru că aşa îi putea face mai bine pe ucenici să creadă în cele ce a 
spus Petru. 

Ai văzut cum descoperă Tatăl pe Fiul? Ai cum văzut cum desco¬ 
peră Fiul pe Tatăl? Că „Nimeni nu cunoaşte pe Tatăl decit Fiul şi căruia va 
voi Fiul să-i descopere ” 13 . Deci nu poţi cunoaşte de la altul pe Fiul decît de la 
Tatăl, nici nu poţi cunoaşte de la altul pe Tatăl decît de la Fiul. Şi din aceasta 
se vede deci că Fiul este de aceeaşi cinste şi deofiinţă cu Tatăl. 

Ce-i mai spune Hristos lui Petru? 

„Tu eşti Simon, jiul lui Iona” 14 . 

„Tu te vei chema Chifa 15 . Şi pentru că ai predicat pe Tatăl Meu, 
numesc şi Eu pe cel ce te-a născut!” Ca şi cum i-ar fi spus: „După cum tu 
eşti fiul lui Iona, aşa şi Eu sînt Fiul Tatălui Meu”. 

De altfel era şi de prisos ca lisus să mai spună: „Tu eşti jiul lui Iona”. 
Dar pentru că Petru spusese că este „Fiul lui Dumnezeu”, Hristos spune 
şi El: „Eşti fiul lui Iona”, ca să arate că El este Fiu al lui Dumnezeu, aşa 
cum este şi Petru fiu al lui Iona, de aceeaşi fiinţă cu cel ce l-a născut. 
Pentru aceasta Hristos a şi adăugat: 

„Şi Eu îţi spun: „Tu eşti Petru şi pe această piatră voi zidi Bise¬ 
rica Mea” 16 . 

Adică, pe credinţa în mărturisirea lui Petru. Prin aceste cuvinte Hristos 
arată că mulţi au să creadă; îi înalţă gîndirea lui Petru şi-l face păstor. 

12. Ioan 1, 50. 

13. Matei 11, 27. 

14. Matei 16, 17. 

15. Ioan 1, 42. 

16. Matei 16, ÎS. 

„Şi porţile iadului nu o vor birui” 17 . 

„Dacă nu vor putea birui Biserica, apoi cu atît mai mult pe Mine! Să nu 
te tulburi, deci, cînd ai să Mă auzi spunînd: „Voi fi vîndut şi voi fi răstignit”. 

îi mai vorbeşte apoi lui Petru şi de o altă cinste: 

„Şi-ţi voi da ţie cheile cerurilor” 18 . 

- Ce înţeles au cuvintele: „Şi-ţi voi da ţie”? 

- „După cum Tatăl, îi spune Hristos, ţi-a dat să Mă cunoşti, tot aşa 
şi Eu îţi voi da!” N-a spus: „Voi ruga pe Tatăl”, deşi mare era puterea pe 
care i-o dădea şi nespusă măreţia darului, ci: JEu îţi voi da”. 

- Ce-mi vei da? Spune-mi! 

„Cheile cerurilor! Că toate cîte vei lega pe pămînt vor fi legate şi în ceruri; 
şi toate t cîte vei dezlega pe pămînt vor fi dezlegate şi în ceruri” 19 . 

- Dar pentru ce altă dată Domnul spusese că nu este a Lui a da 
de a şedea de-a dreapta şi de-a stînga 20 , iar acum îi spune lui Petru: 
)r Eu îţi voi da”. 

- Ai văzut că Hristos îl ridică pe Petru la o înaltă concepţie despre 
El, că i se descoperă pe sine însuşi şi-i arată că este Fiu al lui Dumnezeu 
prin aceste două făgăduinţe? îi făgăduieşte că-i va da lui Petru ceea ce 
este propriu numai lui Dumnezeu, de a dezlega păcatele, de a face de 
nebiruit Biserica în faţa unei năvale atît de mari de valuri, de a face pe 
un pescar mai puternic decît o stîncă, deşi îi va purta război întreaga 
lume; tot aşa şi Tatăl, vorbind către Ieremia, spune că-1 va pune stîlp de 
aramă şi zid 21 ; pe Ieremia l-a pus stîlp unui singur neam; pe Petru însă 
stîlp al întregii lumi. 

Tare mi-ar place să întreb pe cei care vor să micşoreze vrednicia 
Fiului: Care daruri sînt mai mari: cele pe care i le-a dat Tatăl lui Petru 
sau cele pe care i le-a dat Fiul? Tatăl i-a dăruit lui Petru descoperirea 
Fiului; Fiul însă i-a dăruit puterea de a semăna pretutindeni în lume 
descoperirea Tatălui şi descoperirea Fiului; i-a încredinţat lui, unui om 
muritor, stăpînire peste toate cele din ceruri, dîndu-i cheile Cel Ce a 
întins Biserica peste toată faţa pămîntului şi a spus că Biserica este mai 
puternică decît cerul: „Cerul şipămîntul vor trece, a spus El, dar cuvintele 
Mele nu vor trece” 22 . Cum, dar, poate fi mai mic Fiul, Care a dat astfel de 
daruri, Care a săvîrşit astfel de lucruri? Cînd spun asta nu împart faptele 
Tatălui şi ale Fiului, că „Toate prin El s-au făcut şi fără de El nimic nu s-a 

17. Matei 16, 18. 

18. Matei 16, 19. 

19. Matei 16, 19. 

20. Matei 20, 23. 

21. Ier. 1, 18. 

22. Matei 24, 35. 

făcut" 23 , ci ca să fac să, amuţească, limba neruşinată a acelora care 
îndrăznesc unele ca acestea. 



III 

In toate cuvintele rostite de Domnul, vezi-I puterea Luil^Ew îţi zic: 
Tu eşti Petru”; „Eu voi zidi Biserica”; ,JEu îţi voi da cheile cerurilor”. 

„Şi atunci, după ce a spus acestea, a poruncit ucenicilor să nu spună 
nimănui că El este Hristos . 

- Dar pentru ce a dat ucenicilor porunca aceasta? 

- Ca ucenicii să întipărească în sufletele ascultătorilor curata şi ne¬ 
strămutata credinţă ce se cuvine să o aibă despre El numai după ce vor 
fi îndepărtate toate pricinile de sminteală, după ce va fi răstignit, după 
ce vor fi săvîrşite toate celelalte patimi ale Lui, după ce nu va mai fi 
nimic care să tulbure credinţa oamenilor în El. Pînă atunci încă nu stră¬ 
lucise în toată frumuseţea puterea Lui. De aceea voia ca apostolii să 
spună tuturora că este FÎristos, Fiul lui Dumnezeu, atunci cînd şi adevă¬ 
rul lămurit al lucrurilor şi puterea faptelor vor confirma spusele aposto¬ 
lilor. Că nu este acelaşi lucru a-L vedea pe Hristos cînd iâcînd minuni 
în Palestina, cînd fiind ocărit şi alungat - mai cu seamă că după minu¬ 
nile săvîrşite avea să urmeze şi răstignirea - cu a vedea că toată lumea 
se închină Lui şi crede în El şi că nu mai pătimeşte nimic din cele ce a 
pătimit. Aceasta a fost pricina că Domnul a poruncit apostolilor să nu 
spună nimic. Dacă smulgi din sufletul oamenilor o credinţă ce fusese 
odată înrădăcinată şi vrei s-o sădeşti din nou, cu greu mai prinde rădă¬ 
cină; dar dacă rămîne nemişcată, dacă nu se atinge nimeni de ea odată 
ce a fost plantată răsare cu uşurinţă şi creşte tot mai frumos. Dacă apos¬ 
tolii, care s-au bucurat de vederea multor minuni, care au luat parte la 
atîtea taine nespuse, s-au smintit numai cînd au auzit de patimile şi de 
răstignirea Lui - dar, mai bine spus, nu s-au smintit numai apostolii, ci 
şi Petru, corifeul lor -, gîndeşte-te ce-ar fi zis marea mulţime dacă, ştiin- 
du-L Fiul lui Dumnezeu, L-ar fi văzut răstignit, scuipat, ei, care n-aveau 
idee de toate aceste taine nespuse ale credinţei noastre şi nici nu se 
bucuraseră de harurile Sfîntului Duh? Dacă ucenicilor le spusese: „încă 
multe am a vă spune, dar nu le puteţi purta acum” 25 , apoi cu atît mai 
mult şi-ar fi pierdut curajul ceilalţi oameni, dacă le-ar fi descoperit lor, 
înainte de vremea cuvenită, cea mai mare taină din toate tainele credin¬ 
ţei noastre. Aceasta-i pricina pentru care Hristos îi opreşte pe 
apostoli să spună că El este Hristosul, Fiul lui Dumnezeu. Şi ca să 
afli cît de bine a fost ca lumea să cunoască mai tîrziu deplina învăţă- 



23. Ioan 1, 3. 

24. Matei 16, 20. 

25. Ioan 16, 12. 

lură, după ce au fost îndepărtate toate pricinile de sminteală, allă-o 
chiar de la corifeul apostolilor. însuşi Petru, după atîtea minuni, s-a ară¬ 
tat aşa de slab, incit chiar L-a tăgăduit şi s-a temut de o fată proastă; dar, 
după răstignire, după ce a avut dovezile sigure ale învierii, cînd nu mai 
era nimic care să-l smintească şi să-l tulbure, era atît de neclintit în învă¬ 
ţătura Duhului, incit sărea mai tare ca un leu asupra poporului iudeu, 
deşi îl ameninţau mii de primejdii şi-l pîndea moartea la fiecare pas. Pe 
bună dreptate deci Hristos a poruncit să nu le spună aceasta mulţimilor 
înainte de răstignire, că nici El n-a îndrăznit înainte de cruce să spună 
totul celor care aveau să pornească la propovăduire: „încă multe am a vă 
spune, dar nu le puteţi purta acum” 26 . Apostolii, apoi, nu înţeleseseră 
multe din cuvintele lui Hristos, anume acelea pe care, înainte de 
răstignire, nu le lămurise. Dar după ce a înviat, atunci au înţeles toate 
cele spuse. 

„De atunci a început Iisus a spune ucenicilor Săi că trebuie săpătimească’™. 
- Cînd: „De atunci”? 

- De cînd a fixat în sufletul lor dogma că este Fiul lui Dumnezeu, 
de cînd a deschis uşa păgînilor. Dar apostolii nici acum n-au înţeles 
spusele Domnului; „că era ascuns cuvîntul acesta pentru ei” 28 , spune evan¬ 
ghelistul Luca; erau ca în întuneric, pentru că nu ştiau că Hristos tre¬ 
buie să învieze. Din pricina aceasta şi Hristos stăruie asupra cuvintelor 
grele de înţeles, vorbeşte mai pe larg, ca să le deschidă mintea şi să pri¬ 
ceapă ce înţeles au cuvintele Sale; dar „n-au înţeles; ci era cuvîntul ascuns 
pentru dînşii”; apostolii se temeau să-L întrebe; nu dacă are să moară, ci 
cum, în ce chip şi ce este în sfîrşit această taină a învierii. Nici nu ştiau 
ceea ce este însăşi învierea din morţi şi socoteau că este cu mult mai 
bine a nu muri. De aceea, în timp ce ceilalţi erau tulburaţi şi nedume¬ 
riţi, tot Petru, cel înfocat, singur îndrăzneşte să vorbească cu El de aces¬ 
tea. Dar nici el nu are curajul să-L întrebe în faţa tuturor, ci îl ia îndeo¬ 
sebi, adică despărţindu-se de ceilalţi ucenici şi zice: 

„Milostiv fii Ţie, Doamne! Să nu-ţi fie Ţie aceasta” 29 . 

- Ce s-a întîmplat? Omul, care a avut parte de descoperirea Tată¬ 
lui, omul căruia i s-a spus fericit, tocmai el să cadă atît de repede, toc¬ 
mai el să greşească, incit să se teamă pentru patimile Domnului? 

- Şi ce e de mirare că Petru a gîndit aşa, de vreme ce n-a primit o 
descoperire în această privinţă? Tocmai aceste cuvinte ale lui Petru să-ţi 

26. loan 16, 12. 

27. Matei Hi, 21. 

28. Luca 1K, 34. 

211. Matei Hi, 22. 









arate că nici cuvintele acelea: „ Ta eşti Hristosul, Fiul lui Dumnezeu celui 
viu” nu le-a rostit de la el! Uită-te la Petru cum se tulbură, cum se 
frămîntă la auzul acestor cuvinte care nu-i fuseseră descoperite! Deşi le 
auzise de nenumărate ori, totuşi nu ştie ce înţeles au spusele lui Hristos. 
Că este Fiul lui Dumnezeu, ştie; dar ce este taina crucii şi a învierii, nu-i 
este încă lămurită. „Era cuvîntul acesta ascuns pentru ei”, spune evan¬ 
ghelistul Luca. Vezi că a avut dreptate Hristos cînd a poruncit să nu 
spună altora? Dacă această taină i-a tulburat atîta pe cei care trebuiau 
s-o ştie, ce n-ar fi păţit ceilalţi? Hristos, pentru a arăta că nu merge la 
patimă împotriva voinţei Lui, l-a certat pe Petru şi l-a numit satana 30 . 

IV 


Să audă asta toţi cîţi se ruşinează de patima crucii lui Hristos! Dacă 
Petru, corifeul apostolilor, făcînd asta înainte de a cunoaşte toate tainele 
lui Hristos, a fost numit satană, ce iertare mai pot avea cei care 
tăgăduiesc taina întrupării Fiului lui Dumnezeu după ce au atîtea 
dovezi? Cînd omul care a fost fericit de Hristos, cînd omul care a făcut 
o mărturisire ca aceea a auzit astfel de cuvinte, gîndeşte-te ce vor păţi 
cei care se leapădă după înviere de taina crucii. Hristos n-a spus: „Satana 
a grăit prin gura ta”, ci: 

,J^Iergi înapoia Mea, satanol” 31 

Că dorinţă a vrăjmaşului era să nu pătimească Hristos! De aceea l-a 
certat pe Petru cu atîta asprime, pentru că ştia că şi Petru şi ceilalţi apos¬ 
toli se temeau de patimile Domnului şi nu le primeau cu uşurinţă. De 
aceea îi şi dă pe faţă gîndurile inimii lui Petru, spunînd: 

„Nu cugeti cele ale lui Dumnezeu, ci cele ale oamenilor” 32 . 

- Ce înţeles au cuvintele: „Nu cugeti cele ale lui Dumnezeu, ci cele 
ale oamenilor”? 

Petru, judecind lucrurile cu gînd omenesc şi pămîntesc, socotea 
patimile şi răstignirea Domnului ca ceva ruşinos şi necuviincios. Aşa¬ 
dar Hristos mustrîndu-1, îi zice: „Nu-i necuviincios ca Eu să sufăr pati¬ 
mile; dar tu le judeci după gîndurile tale trupeşti; dacă ai asculta, după 
Dumnezeu, cuvintele Mele, desfăcut de orice gînd trupesc, ai şti că Mie 
mai cu seamă Mi se cuvine acest lucru. Socoteşti că este nedemn de 
Mine să pătimesc? Eu însă îţi spun că este un gînd al diavolului ca Eu să 
nu pătimesc!” Hristos îi potoleşte neliniştea şi teama lui Petru cu gînduri cu 
totul contrare gîndurilor lui. Aşa s-au petrecut lucrurile şi la botez cu Ioan. 


30. Matei 1(>, 23. 

31. Matei l(>, 23. 

32. Matei lfi, 23. 

loan Botezătorul socotea că nu este vrednic să-L boteze pe Hristos; 
Hristos, însă l-a convins să-L boteze, spunîndu-i: yy Aşa se cuvine nouă” 33 . 
Aşa a fost chiar cu Petru mai tîrziu; cînd Petru îl oprea să-I spele picioa¬ 
rele, Hristos i-a spus: „N-ai parte cu Mine, dacă nu-ţi spăl picioarele!” 34 . La 
fel şi acum, l-a convins pe Petru cu gînduri contrare gîndurilor lui; şi 
prin asprimea certării i-a potolit teama pentru patimile lui Hristos. 

Nimeni 35 , dar, să nu se ruşineze de cruce, simbolul sfînt al mîntuirii 
noastre, capul bunătăţilor, pentru care trăim şi pentru care sîntem! Ca 
pe o cunună aşa să purtăm crucea lui Hristos! Prin cruce se săvîrşesc 
toate cele ale noastre. Dacă trebuie să te naşti din nou, crucea este ală¬ 
turi! Dacă trebuie să te hrăneşti cu hrana aceea tainică, dacă trebuie să 
te hirotoneşti, dacă trebuie să faci orice, pretutindeni este alături de noi 
crucea, semnul biruinţei! De aceea o scriem cu multă rîvnă şi pe case şi 
pe ziduri şi pe ferestre şi pe frunte şi în cugetul nostru. Crucea este sem¬ 
nul mîntuirii noastre, al libertăţii noastre obşteşti, al blîndeţii Stăpînului 
nostru, că „S-a adus ca o oaie spre junghiere” 36 . Cînd îţi faci semnul crucii, 
gîndeşte-te atunci la tot ce s-a petrecut pe cruce şi stinge mînia şi toate 
celelalte patimi. Cînd îţi faci semnul crucii umple-ţi fruntea cu 
multă îndiăznire,fa-ţi liber sufletul. Ştii, doar, care sînt acelea care ţi dau 
libertatea! Pentru aceasta şi Pavel, îndemnîndu-se la asta, adică la libertatea 
ce nu se cuvine nouă, aşa ne-a îndemnat; amintind de cruce şi de sîngele 
Stăpînului a spus: )r Aţi fost cumpăraţi cu preţ! Nu fiţi robi oamenilor!” 37 . 
„Gîndeşte-te, ne spune Pavel, la preţul dat de Domnul pentru tine şi nu fi 
rob nici unui om!” Pavel numeşte crucea preţ. Nici nu trebuie să o facem 
aşa de mîntuială cu degetele, ci mai întîi să o facem cu inima cu multă 
credinţă. Dacă-ţi faci aşa cruce pe faţă, nu va putea sta alături de tine 
nici unul din demonii cei necuraţi, că vede sabia care i-a dat lovitura, 
vede sabia cu care a fost lovit de moarte. Dacă noi ne cutremurăm cînd 
vedem locurile în care sînt executaţi condamnaţii la moarte, gîndeşte-te 
ce trebuie să sufere diavolul cînd vede arma prin care Hristos i-a dobo- 
rît toată puterea lui şi a tăiat capul balaurului. 

Să nu te ruşinezi, dar, de un atît de mare bine, ca să nu se ruşineze 
Hristos de tine cînd va veni cu slava Lui, cînd înaintea Lui se va vedea 
crucea strălucind mai mult decît razele soarelui. Şi va veni atunci cru¬ 
cea slobozind glas cu chipul ei, vorbind întregii lumi pentru Stăpîn, arătînd 
că n-a lăsat nimic din ceea ce trebuia făcut pentru mîntuirea oamenilor. 


33. Matei 3, 15. 

34. loan 13, 8. 

3. r >. De aici începe partea morală: Despre ruşinea de a mărturisi cinstita cruce; Despre premiile 
date de impăratul pămintesc şi împăratul ceresc. Ce fel sînt premiile pentru cei ce fac milostenie. 

3(>. Fapte K, 32; hain 53, 7. 








Crucea, semnul acesta, şi pe timpul înaintaşilor noştri şi acum, a deschis 
uşile cele încuiate, crucea a făcut fără de putere otrăvurile; crucea a 
luat puterea cucutei; crucea a vindecat muşcăturile cele veninoase ale 
fiarelor; dacă crucea a deschis porţile iadului, dacă a dat la o parte bol¬ 
ţile cerului, dacă a redeschis intrarea în rai şi a tăiat puterea diavolului, 
ce e de mirare că are putere asupra otrăvurilor, asupra fiarelor sălba¬ 
tice, asupra celorlalte de acest fel. 


V 


întipăreşte-ti deci în inima ta crucea, strînge în braţe crucea, sem¬ 
nul mîntuirii sufletelor noastre! Crucea aceasta a mîntuit lumea, a întors 
lumea la Dumnezeu, a alungat rătăcirea, a adus din nou pe lume adevă¬ 
rul, a prefăcut pămîntul în cer şi a făcut pe oameni îngeri. Din pricina 
crucii demonii nu mai sînt înfricoşători, ci uşor de dispreţuit. Nici 
moartea nu mai este moarte, ci somn. Din pricina crucii toate puterile 
care ne purtau război au fost aruncate la pămînt şi călcate în picioare. 
Dacă cineva te va întreba: „Te închini Celui răstignit?”, răspunde-i cu 
glas plin de bucurie şi cu faţa veselă: „Da, mă închin şi nu voi înceta 
vreodată de a mă închina!” Dacă rîde de tine, plînge-1, pentru că e 
nebun! Mulţumeşte Stăpînului că ne-a dat nişte bunătăţi ca acestea pe 
care nimeni nu poate să le cunoască fără descoperire de sus. Acela rîde 
pentru că „omul trupesc nu primeşte pe cele ale Domnului” 38 . Aşa fac şi 
copiii cînd văd ceva mare şi minunat; de i-ai vorbi unui copil de taine, 
va rîde. Păgînii se aseamănă cu aceşti copii; dar, mai bine spus, sînt 
chiar mai nedesăvîrşiţi decît copiii; de aceea sînt şi mai ticăloşi; că nu 
fac şi nu gîndesc în fragedă vîrstă ceea ce fac şi gîndesc copiii,ci în 
puterea vîrstei; de aceea nici nu merită iertare. Noi însă cu voce mare 
strigînd tare şi puternic, să înălţăm glasul şi să spunem, şi cînd sînt de 
faţă toţi păgînii cu mai multă îndrăznire: „Lauda noastră este crucea; ea 


este capul tuturor bunătăţilor, ea este îndrăznirea şi toată biruinţa 
noastră!” Aş dori să pot spune cu Pavel: „Prin cruce lumea este răstignită 
pentru mine şi eu pentru lume” 39 ; dar nu pot, că sînt stăpînit de fel de fel 
de patimi! De aceea vă îndemn şi pe voi, şi înainte de voi pe mine, să 
fim răstigniţi pentru lume, să nu avem nimic comun cu pămîntul, ci să 
dorim patria cea de sus, slava şi bunătăţile de acolo. Sîntem ostaşi ai 
împăratului ceresc şi ne-am îmbrăcat cu noi armele cele duhovniceşti! 
Pentru ce trăim ca nişte oameni care-şi duc viaţa prin crîşme, ca 
nişte oameni fără de căpătîi; dar, mai bine spus, pentru ce ducem viaţă 
de viermi? Acolo unde-i împăratul, acolo trebuie să fie şi ostaşul 
lui. Şi am ajuns ostaşi, nu din cei care stau departe de împărat, ci 

din cei care stau în apropierea Lui. împăratul de pe pămînt nu poate 
suferi ca toţi ostaşii să fie în palatele împărăteşti, nici alături de el; 
Împăratul cerurilor însă vrea ca toţi ostaşii Lui să fie aproape de tronul 
cel împărătesc. 

- Dar cum e cu putinţă să stăm lîngă tronul acesta fiind aici pe 
pămînt? 

- Şi Pavel era pe pămînt, dar era acolo unde sînt serafimii, unde 
sint heruvimii; era mai aproape de Hristos decît ostaşii din garda împă¬ 
ratului pămîntesc. Aceştia îşi mai plimbă ochii de colo-colo, pe Pavel 
insă nu-1 impresiona, nimic nu-1 atrăgea, ci toată gîndirea îi era îndrep¬ 
tată spre împărat. Deci, dacă voim, ne este cu putinţă asta şi nouă. Dacă 
împăratul nostru Hristos ar fi depărtat de noi prin spaţiu, ai avea drep¬ 
tate să te întrebi cum poţi fi lîngă El; dar cum El este de faţă în orice loc, 
atunci este alături de orice om care îl doreşte, de orice om cu viaţă 
curată. De aceea şi profetul spune: „Nu mă voi teme de rele, că Tu cu mine 
eşti!” 40 Şi însuşi Dumnezeu spune: ,JDumnezeu de aproape sînt Eu, şi nu 
Dumnezeu de departe” 41 . După cum păcatele ne depărtează de El, tot aşa 
faptele bune ne apropie de El. Tot Dumnezeu spune: „încă grăind tu, Eu 
voi zice: „Iată aici sînt!” 42 Care părinte răspunde aşa de repede copiilor 
săi? Care mamă este atît de cu grijă şi necontenit trează ca să nu plîngă 
nicicînd copilul ei? Nu-i nici unul; nici tatăl, nici mama; Dumnezeu 
însă stă totdeauna şi aşteaptă doar - doar îl va chema una din slugile 
Sale; şi niciodată nu-Şi întoarce urechea dacă îl cheamă cum trebuie. 
De aceea ne spune: „încă grăind tu, nu aştept să termini şi îndată te 
ascult”. Să-L chemăm, dar, pe Hristos, aşa cum vrea El să fie chemat. 

- Dar cum vrea să fie chemat? 

- îţi spune El: ,JDezjeagă toată legătura nedreptăţii; dezleagă legăturile 
cele cu silă făcute; rupe toată scrisoarea cea cu nedreptate; frînge celui flămînd 
pîinea ta şi pe săracii cei fără de casă adu-i în casa ta; de vezi pe cel gol, îmbra¬ 
că-1 şi nu trece cu vederea pe cei din sămînţa ta; atunci va izbucni de dimineaţă 
lumina ta şi sănătatea ta curînd va răsări şi va merge înaintea ta dreptatea ta 
şi slava lui Dumnezeu te va înconjura. Atunci Mă vei striga şi te voi auzi■ încă 
grăind tu, Eu voi zice: Iată, aici sînt!” 43 . 

- Dar cine poate face toate acestea? 

- Spune-mi cine nu poate? Ce este greu în cele spuse? Ce este ane- 
v oios? Ce nu-i uşor? Nu sînt numai cu putinţă, ci şi uşoare, pentru că 
mulţi au depăşit măsura celor spuse. N-au rupt numai contractele 
nedrepte, dar s-au lipsit de toate averile lor; n-au primit numai în 

casa lor şi la masa lor pe cei săraci, dar chiar prin sudoarea trupului lor 
au muncit ca să-i hrănească; n-au trecut numai cu vederea pe cei din 
sămînţa lor, dar au făcut bine şi la vrăjmaşi. 


VI 

Dar, pe scurt, ce este greu în cele spuse? Dumnezeu nu ţi-a spus: 
„Treci munţii, străbate oceanele, sapă atîtea şi atîtea hectare de pămînt, 
stai nemîncat, îmbracă-te în sac”, ci: „Dă din averile tale celor 
săraci, dă-le pîine, rupe contractele făcute cu nedreptate!”. Spune-mi, 
este ceva mai uşor decît acestea? Iar dacă socoteşti că sînt grele, uită- 
mi-le şi la răsplată, şi-ţi vor fî toate uşoare! După cum în hipodroame 
împăraţii pun înaintea luptătorilor atletici coroane, premii şi haine, tot 
aşa şi Hristos pune în mijlocul stadionului răsplăţile, întinzîndu-ni-le 
prin cuvintele profetului ca prin multe mîini. împăraţii apoi, fie ei de 
mii de ori împăraţi, pentru că sînt oameni, pentru că au bogăţii care se 
sfîrşesc şi pentru că dărnicia lor se termină, se ambiţionează să arate 
că puţinele lor daruri sînt multe; de aceea fiecare dar, pe care îl dau 
învingătorilor în luptele atletice, îl dau prin unul din slujitorii lor şi aşa 
îl aduc în mijlocul hipodromului. împăratul nostru insa face cu totul 
dimpotrivă; aduce darurile şi răsplăţile Sale dintr-o dată, pentru că este 
foarte bogat şi pentru că nu face nimic de fală; le aduce dintr-o dată, că, 
dacă ar fi să le întindă, ar fi nesfîrşit de multe şi ar avea nevoie de multe 

mîini ca să le tină în braţe. 

* » 

Dar ca să afli asta, să cercetăm cu de-amănuntul fiecare din răsplă¬ 
ţile date nouă prin gura profetului Isaia! 

„Atunci va izbucni de dimineaţă lumina ta”. Oare nu ţi se pare că 
este vorba de un singur dar aici? Şi totuşi nu-i vorba de un singur dar. 
Cuvintele acestea cuprind în ele multe daruri: şi premii şi cununi şi alte 
răsplăţi. Şi dacă vreţi am să arăt cu de-amănuntul toată bogăţia aceasta, 
atît cit îmi este cu putinţă s-o arăt. Numai să nu vă obosească! în primul 
rînd, să aflăm ce înseamnă: „Va izbucni”. N-a spus: „Se va arăta”; ci: 
„Va izbucni”, voind să ne arate iuţeala şi bogăţia; voind să ne arate că 
doreşte cu putere mîntuirea noastră, că doreşte să ne dea aceste bunătăţi, că 
se grăbeşte şi că nimic nu-I va putea opri avîntul Lui nespus. Prin toate aces¬ 
tea ne arată mulţimea darurilor Lui şi nemărginita Lui bogăţie. 

- Ce înseamnă: „De dimineaţă”? 

- Adică nu după ce ai ajuns în ispite, nici după ce au venit peste 
line relele, ci o ia înaintea ispitelor şi relelor. După cum despre fructe 
spunem că un fruct e „de timpuriu” cînd se coace înainte de vreme, tot 
aşa şi aici prin „de dimineaţă” a grăit aşa ca să arate iarăşi iuţeala răsplăti 

i ii, precum şi spunea: „incă grăind tu. Eu voi zice: Iată aici sînt!” 

- Dar de care „ lumină” e vorba? Ce este această „lumină”? 

- Nu aceasta de pe pămînt, ci una cu mult mai bună, lumina care 
ne arată cerul, îngerii, arhanghelii, heruvimii, serafimii, tronurile, dom¬ 
niile, începătoriile, stăpîniile, toată oastea cerului, curţile cele împără¬ 
teşti, corturile cele cereşti. Dacă vei fi învrednicit de lumina aceea, vei 
vedea toate acestea şi vei scăpa de iad, de viermele cel neadormit, de 
scrişnirea dinţilor, de legăturile cele nedezlegate, de strîmtorare, de 
necaz, de întunericul cel de nepătruns, de tăierea în două, de rîul cel de 
foc, de blestem, de ţinuturile durerii şi te vei duce acolo de unde au 
fugit durerea şi întristarea; acolo unde-i multă bucurie, pace, dragoste, 
desfătare şi veselie; acolo unde-i viaţă veşnică, slavă nespusă, frumuseţe 
negrăită; acolo unde sînt corturile cele veşnice, slava cea tainică a 
împăratului, bunătăţile acelea „pe care ochiul nu le-a văzut şi urechea nu le- 
a auzit şi la inima omului nu s-au suit?” 44 ; acolo unde este Mirele cel 
duhovnicesc, cămările de nuntă ale cerului, fecioarele care ţin în mîini 
candelele cele strălucitoare şi cei ce au haină de nuntă; acolo unde sînt 
averile cele multe ale Stăpînului şi vistieriile cele împărăteşti. 

Ai văzut cît de mari sînt răsplăţile, ai văzut cît ne-a arătat printr-un 
singur cuvînt, ai văzut că ne-a pus înainte toate bogăţiile Sale? Şi aşa, 
dacă vom cerceta fiecare cuvînt din spusele profetului, vom găsi bogă¬ 
ţie mare şi ocean nemărginit. 

Spune-mi, acum vom mai amîna încă, vom mai pregeta să miluim 
pe cei nevoiaşi? Nu, vă rog, chiar de-ar trebui să dăm toată averea, 
chiar de-ar trebui să fim aruncaţi în foc, să fim tăiaţi de sabie, să înfrun¬ 
tăm cuţitele, chiar de-ar trebui să păţim orice altceva, pe toate să le sufe¬ 
rim cu uşurinţă, ca să avem parte de haina împărăţiei cerurilor şi de 
slava aceea tainică, pe care facă Dumnezeu ca noi toţi să o dobîndim, 
cu harul şi iubirea de oameni a Domnului nostru Iisus Hristos, Căruia 
slava şi stăpînirea în vecii vecilor, Amin. 






OMILIA LV 


,,Atunci Iisus a spus ucenicilor Săi: 
«Dacă cineva voieşte să vină după Mine, 
să se lepede de sine, să-şi ia crucea lui 
şi să-Mi urmeze Mie »” 1 


- Cînd „Atunci”? 

- Cînd Petru a spus: „Milostiv fii Ţie! Să nu-Ţi fie Ţie aceasta” 2 şi 
cînd a auzit: ,M er gi înapoia Mea, satano!” 3 . 

Domnul nu S-a mulţumit numai să-l mustre pe Petru, ci, voind să 
arate cu prisosinţă nechibzuinţa cuvintelor sale şi cîştigul patimii Lui, a 
spus: „Tu, Petre, îmi spui: «Milostiv fii Ţie! Să nu-Ţi fie Ţie aceasta!» 
Eu însă îţi spun: Nu numai că îţi este vătămător şi pierzător să împiedici 
şi să opreşti patimile Mele, dar nici tu nu vei putea să te mîntui dacă nu 
eşti pregătit totdeauna de moarte”. Hristos îi învaţă pe ucenici cîştigul 
mare al patimilor Sale, nu numai prin cuvintele spuse mai înainte, ci şi 
prin cele de mai tîrziu, ca nu cumva să socotească ei că patimile Sale 
sînt nevrednice de El. în Evanghelia după Ioan, spune: ,f)acâ bobul de 
grîu, care cade în pămînt, nu moare, rămîne singur; dar dacă moare, multă 
roadă aduce” 4 . Prin aceste cuvinte vrea să arate cu mai multă putere de 
expresie acelaşi lucru; nu spune numai despre El că trebuie să moară, ci 
şi despre apostoli. „Atît de mare cîştig are lucrul acesta, le spune Hris¬ 
tos ucenicilor Săi, încît şi pentru voi este cumplit lucru dacă nu vreţi să 
muriţi şi bun lucru, dacă sînteţi gata de moarte”. Toate acestea însă le 
va spune mai tîrziu; deocamdată îi pregăteşte de moarte numai într-o 
singură privinţă. Uită-te cît de neconstrîngător este cuvîntul Lui! N-a 
spus: „De vreţi sau de nu vreţi, trebuie să pătimiţi asta!” 

- Dar ce a spus? 

- „Dacă vrea cineva să vină după Mine”. Nu silesc, nu constrîng, ci 
las pe fiecare să fie stăpîn pe voinţa sa. De aceea şi spun: „Dacă vrea 
cineva”. Chem la bine, nu la rău şi la greu; nu la pedeapsă sau osîndă, ca 

sa constring. însăşi natura lucrului spre care vă chem este în stare să vă 
atragă”. Grăindu-le acestea, Hristos îi atrăgea la El şi mai mult. Cel care 
întrebuinţează sila de multe ori îndepărtează; dar cel care-1 lasă pe 
ascultător să fie el stăpîn pe el însuşi, îl atrage mai mult. Cuvîntul bun e 
mai puternic decît constrîngerea. De aceea şi Hristos spunea: „Daca 
vrea cineva’'. „Mari sînt bunătăţile pe care vi le dau, le spune Hristos. 
Sint atit de mari încît voi, de buna voastră voie, veţi alerga spre ele!” 
Dacă cineva ţi-ar da aur, dacă ţi-ar oferi comori, n-ar avea nevoie să 
întrebuinţeze sila ca să te cheme. Dacă pentru ca să te cheme la aur şi la 
comori nu-i nevoie de silă, apoi cu mult mai mult atunci cînd Hristos te 
cheamă la bunătăţile cele din ceruri. Dacă natura lucrului nu te sileşte 
să alergi după el, atunci nici nu eşti vrednic să-l primeşti; iar dacă l-ai 
primit, atunci nici nu-ţi dai seama bine ce-ai primit. De aceea nu ne 
sileşte Hristos, ci ne îndeamnă, avînd grijă de noi. 

Deoarece cuvintele lui Hristos despre patimile Sale păreau că prici- 
uuiseră multă frămîntare şi tulburare în sufletele apostolilor, Hristos le 
spune: „Nu-i nevoie să vă frămîntaţi şi să vă tulburaţi! Dacă socotiţi că 
spusele Mele nu sînt pricinuitoare de nenumărate bunătăţi, dacă soco 
fiţi că nu veţi avea parte de bine de veţi suferi şi voi, nu vă silesc, nici nu 
vă constrîng; ci, dacă cineva vrea să Mă urmeze, pe acela îl chem. Să nu 
socotiţi că a Mă urma înseamnă a face numai ceea ce faceţi voi acum! 
Nu! Trebuie să vă osteniţi mult, să înfruntaţi primejdii dacă voiţi să 
mergeţi după Mine! Nu, Petre! Să nu te aştepţi să meriţi cununi numai 
pentru că ai mărturisit că sînt Fiul lui Dumnezeu şi să socoteşti că îţi 
i ste de ajuns aceasta pentru mîntuire! Să nu socoteşti că poţi să te odih¬ 
neşti, ca şi cum ai fi făcut totul! Pot, pentru că sînt Fiul lui Dumnezeu, să 
lac să nu vină peste tine nici necaz şi nici suferinţă; dar pentru tine nu 
vreau; vreau ca şi tu să iei parte cu ceva şi să ajungi mai încercat”. Un 
organizator de jocuri atletice publice, dacă ar avea un prieten printre 
atleţi, n-ar voi să-l încununeze numai pentru că este prieten cu el, ci şi 
pentru ostenelile sale, pentru vrednicia lui; şi aceasta mai cu seamă 
pentru că îl iubeşte. Tot aşa şi Hristos; pe aceia pe care-i iubeşte, pe 
aceia mai ales vrea să-i vadă biruitori şi prin propriile lor puteri, nu 
mimai prin ajutorul Fui. 

Vezi cit de uşor de suportat îşi face Hristos cuvîntul Fui! Nu-i 
împresoară pe ucenicii Săi numai cu necazuri şi suferinţe, ci dă întregii 
unii o dogmă de obşte, spunînd: Dacă vrea cineva !”Fie femeie, fie băr 
oul, lie conducător, fie supus, sa meargă pe această cale! 

Cele spuse de 1 fiistus pa: a « i, prinde o singură idee, dar ele cuprind 

Dar să vedem mai întîi ce înseamnă: a te lepăda de tine. Mai întîi 
însă să vedem ce înseamnă a te lepăda de altul, şi atunci vom şti ce 
înseamnă a te lepăda de tine. 

- Ce înseamnă, dar, a te lepăda de altul? 

- Cel care se leapădă de altul se înstrăinează complet de acela; nu-1 
ajută, nu-1 sprijină, n-are milă, nu suferă de-1 vede biciuit, legat, întem¬ 
niţat, chinuit pe cel de care s-a lepădat, de i-ar fi frate, prieten sau orice. 
Aşa de străini vrea Domnul să fim faţă de trupul nostru; să nu ne fie 
milă de el de este biciuit, surghiunit, ars sau în alt fel chinuit! Dacă ne 
purtăm aşa cu el, atunci avem milă de el. Că şi părinţii atunci au milă de 
copiii lor cînd poruncesc dascălilor, cărora îi încredinţează, să n-aibă 
milă de ei. Tot aşa şi Hristos n-a spus numai: „Să n-ai milă de tine 
însuţi!”, ci ceva mai mult: „Să te lepezi de tine însuţi!”, adică: „Să n-ai 
nimic comun cu tine însuţi, ci să te dai primejdiilor, muncilor; aşa suflet 
să ai, ca şi cum n-ai suferi tu acestea, ci altul!”. Şi n-a spus: „Să se tăgă¬ 
duiască”,' ci: „Să se lepede”. Iar a te lepăda e mai mult decît a te tăgădui. 

II 

„Şi să-şi ia crucea lui”. Luarea crucii este o urmare a lepădării de 
sine. Şi ca să nu socoteşti că a te lepăda de tine înseamnă numai a suferi 
cuvintele rele, ocările şi insultele, Hristos spune pînă unde trebuie să 
meargă lepădarea de sine; adică pînă la moarte, chiar moartea ruşi¬ 
noasă. De aceea n-a spus: „Să se lepede de sine pînă la moarte”, ci: „Să-şi 
ia crucea lui”, arătînd moartea cea ruşinoasă; şi că nu trebuie făcută 
aceasta o dată, nici de două ori, ci toată viaţa. „Să ai necontenit, spune 
Hristos, înaintea ochilor moartea aceasta şi să fii pregătit, în fiecare zi, 
de junghiere! Mulţi au dispreţuit averile, desfătarea, slava, dar n-au 
putut dispreţui moartea, ci s-au temut de primejdii. De aceea Eu vreau 
ca luptătorui Meu să lupte pînă la sînge, să stea în arenă pînă la jun 
ghiere. De-ar trebui să sufere moartea, o moarte ruşinoasă, o moarte 
blestemată, o moarte cu proastă faimă, pe toate să le sufere cu curaj şi, 
mai mult, să se bucure de această moarte”. 

„Şi să-mi urmezi Mie!” Pentru că se poate să suferi chinuri şi să nu-1 
urmezi lui Hristos, cînd nu le suferi pentru El - că şi tîlharii, jefuitorii de 
morminte, înşelătorii suferă o mulţime de chinuri -, de aceea, ca să nu 
socoteşti că sînt de ajuns numai suferinţele, Hristos a adăugat şi pricina 
pentru care să înduri suferinţele. 

- Care este pricina aceasta? 

- Să urmezi lui Hristos făcînd şi suferind acestea; să suferi toate 
pentru Hristos şi să ai şi celelalte virtuţi; că şi aceasta vor să spună 
cuvintele: „Să-mi urmezi* Mie”; nu trebuie sa araţi bărbaţii.* numai iii sule 

rinţe, ci să arăţi şi castitate şi blîndeţe şi toată filozofia. Asta înseamnă 
a-L urma cum trebuie; înseamnă a săvîrşi şi celelalte virtuţi şi a suferi 
toate pentru Hristos. Sînt oameni care urmează diavolului şi suferă chi¬ 
nuri şi-şi dau pentru el sufletele lor; noi însă suferim pentru Hristos; 
dar, mai bine spus, pentru noi înşine; aceia, ca să se vatăme pe ei, şi aici 
şi dincolo; noi însă, ca să cîştigăm şi viaţa aceasta şi pe cealaltă. Nu-i, 
oare, cea mai mare ticăloşie ca noi să nu arătăm acelaşi curaj ca şi cei 
care suferă chinuri spre pieirea lor, cînd avem să culegem atîtea 
cununi? Şi doar în ajutorul nostru stă Hristos, pe cînd în ajutorul ace¬ 
lora nimeni! 

Porunca aceasta a mai daţ-o Hristos apostolilor Săi 5 cînd i-a trimis 
la propovăduire, zicîndu-le: „în caleapăgînilor să nu mergeţi” 6 ; şi: „Vă tri¬ 
mit ca oile în mijlocul lupilor” 7 ; şi: „La dregători şi împăraţi veţi fi duşi” 8 * ; 
acum însă este mai tare şi mai aspru. Atunci le vorbise numai de 
moarte; acum însă le vorbeşte şi de cruce, şi de o cruce continuă. Că 
spune: „Să-şi ia crucea lui”, adică să o ia şi să o poarte mereu. Aşa obiş¬ 
nuieşte să facă totdeauna Hristos. Poruncile cele mari nu le dă la început, ci 
treptat, încetul cu încetul, ca să nu descurajeze pe ascultătorii Săi. 

Apoi, pentru că spusele Sale păreau greu de îndeplinit, vezi cum 
uşurează greutatea lor prin cuvintele ce le spune în urmă. Dă răsplăţi 
care depăşesc cu mult mai mult sudorile; şi nu numai răsplăţi, ci şi 
pedepse celor ce săvîrşesc răul. Şi stăruie mai mult asupra pedepselor 
decît asupra răsplăţilor, pentru că de obicei pe oameni îi înţelepţeşte nu 
atît darea bunătăţilor, cît ameninţarea cu pedepse. Uită-te că şi acum 
începe cu pedepsele şi tot cu pedepsele sfîrşeşte! 

„Cel care vrea să-şi mîntuie sufletul îl va pierde; iar cel care-şi va pierde sufletul 
pentru Mine îl va afla. Căci ce va folosi omul dacă va dobîndi lumea toată, dar îşi va 
pierde sufletul său? Sau ce va da omul în schimb pentru sufletul său?”* 

Ceea ce spune Hristos are acest înţeles: „Nu vă dau această 
poruncă pentru că nu vreau să vă cruţ, ci pentru că vreau foarte mult să 
vă cruţ”. Tatăl care cruţă pe copilul lui îl pierde; dar dacă nu-1 cruţă îl scapă. 
Lucrul acesta îl spunea şi un bărbat înţelept: „Dacă-l vei bate cu nuiaua pe 
fiul tău nu va muri; vei izbăvi sufletul lui de moarte” 10 ; şi iarăşi: „Cel ce este 
moale cu fiul lui va lega rănile lui” 11 . Aşa se întîmplăşi cu ostaşii. Dacă gene¬ 
ralul îşi cruţă ostaşii şi-i lasă să stea mereu în cetate, îi pierde şi pe ei 

5. Matei 10, 38. 

(i. Matei 10, 5. 

7. Matei 10, 16. 

K. Matei 10, 18. 

». Matei 16, 25-26. 

10. Prav. 23, 13. 

I I. /nţ. Sir. 30, 7. 








şi pe cei din cetate. „Ca să nu vi se întîmple şi vouă lucrul acesta, spune 
Hristos, trebuie să fiţi pregătiţi necontenit de moarte. Că şi acum are să 
izbucnească un cumplit război. Nu sta, dar, înăuntru, ci ieşi afară şi 
luptă; atunci trăieşti, cînd cazi pe cîmpul de bătaie!” Dacă în războaiele 
acestea de pe pămînt ostaşul, care este pregătit totdeauna să fie ucis, 
caută să fie mai viteaz şi mai de neînvins, caută să fie înfricoşător pentru 
duşmani, deşi, dacă moare împăratul lui, pentru care a pus mina pe 
armă, nu are putere să-l învie, cu mult mai mult în războaiele acestea 
duhovniceşti, unde sînt atîtea nădejdi de înviere, cel care-şi va da sufle¬ 
tul său spre moarte îl va găsi. în primul rînd, pentru că nu va fi biruit iute; în 
al doilea rînd, pentru că dacă moare va fi călăuzit spre o viaţă mai bună. 


III 



Apoi Hristos a spus: „Cel care vrea să-şi mîntuie sufletul îl va pierde, iar 
cel care-şi va pierde sufletul îl va afla”. Şi intr-un caz e vorba de mîntuire şi 
de pierdere şi în celălalt caz e vorba tot de mîntuire şi de pierdere. A 
grăit aşa ca să nu socoteşti că e vorba de aceeaşi pierdere şi de aceeaşi 
mîntuire în primul caz ca în al doilea caz, ci ca să cunoşti bine că este 
tot atît de mare deosebire între o mîntuire şi alta cită deosebire este 
între pierdere şi mîntuire. Hristos argumentează prin contrarii. Şi conti¬ 
nuă: „Ce va folosi omul dacă va dobîndi lumea toată, dar îşi va pierde sufletul 
său?” Ax văzut că o mîntuire dobîndită cum nu trebuie este o pierdere 
mai rea decît orice pierdere, pentru că nu se mai poate răscumpăra cu 
nici un chip? „Să nu-Mi spui, ne grăieşte Domnul, că cel care fuge de 
astfel de primejdii şi-a mîntuit sufletul său!” Nu şi l-a mîntuit! Hristos 
pune pe fiecare faţă în faţă cu sufletul lui. Ce folos va avea de-ar 
dobîndi toată lumea, dar şi-ar pierde sufletul? Spune-mi, ce ai cîştiga 
din faptul că eşti stăpîn, dar ai vedea pe slugile tale desfătîndu-se, iar tu 
suferind cumplit? Nimic! Acelaşi lucru gîndeşte-1 şi de sufletul tău! 
Cînd trupul se desfătează şi se îmbogăţeşte, sufletul îşi aşteaptă pieirea. 

„Ce va da omul în schimb pentru sufletul său ?”.Hristos stăruie iarăşi 
asupra aceluiaşi lucru. „Ai, oare, alt suflet, îţi spune Domnul, ca să-l dai 
în schimbul sufletului tău?” Nu ai! Dacă pierzi bani, paguba o poţi 
repara tot cu bani; aşa e şi dacă pierzi case, robi sau orice altceva din 
averile tale; dar dacă-ţi pierzi sufletul, nu mai poţi da în schimbul lui alt 
suflet. De-ai avea lumea toată, de-ai fi împăratul lumii, n-ai putea să cum¬ 
peri un singur suflet, chiar de-ai da pentru el toate bogăţiile lumii, cu lumea 
la un loc! Şi ce e de mirare dacă se întîmplă aceasta cu sufletul, cînd şi cu tru¬ 
pul se întîmplă la fel? De-ai purta nenumărate coroane pe cap, dar dacă îţi 
este bolnav trupul de o boală de nevindecat, nu-ţi vei putea însănătoşi tru¬ 
pul de-ai da toată împărăţia ta, de-ai adăuga nenumărate trupuri, oraşe şi 

bani! Acelaşi lucru gîndeşte-I şi despre suflet; dar, mai bine spus, chiar 
cu mult mai mult despre suflet. Lasă, dar, totul la o parte şi cheltuieşte-ţi 
toată rîvna numai pentru suflet! 


Nu te îngriji de lucruri străine! îngrijeşte-te de tine şi de cele ale 
tale! Noi cei de astăzi ne asemănăm, în ceea ce facem, cu muncitorii din 
mine. De pe urma muncii lor n-au nici folos şi nici nu se îmbogăţesc, ci 
se vatămă mult, că-şi pun viaţa în primejdie pentru alţii, se primej- 
duiesc în zadar şi nu cîştigă nimic de pe urma sudorii şi morţii lor. Şi 
astăzi sînt mulţi care imită pe aceştia, care robesc în mine pentru îmbo¬ 
găţirea altora; dar, mai bine spus, sînt chiar mai nenorociţi decît aceş¬ 
tia, cu atît mai mult cu cît pe noi ne aşteaptă şi iadul după aceste munci. 
Sudorilor muncitorilor din mine le pune capăt moartea; pentru noi însă 
moartea este început de nenumărate munci. Iar dacă ai spune că îmbo- 
gâţindu-te te desfătezi de ostenelile tale, arată-mi că îţi este fericit sufle¬ 
tul şi atunci te voi crede! Că sufletul este bunul cel mai de seamă pe 
care îl avem. Dacă trupul se îngraşă, iar sufletul se ofileşte nu îţi este de 
vreun folos buna stare a trupului, după cum cînd slujnica e veselă, 
bunăstarea slujnicei nu-i de nici un folos stăpînei ei pe moarte şi nici 
frumuseţea îmbrăcămintei, de vreun folos pentru un trup bolnav. Dar 
Hristos îţi va spune iarăşi: „Ce va da omul în schimb pentru sufletul lui?” 
Mereu şi mereu îţi porunceşte să te ocupi numai de suflet şi numai de el 
să te îngrijeşti. 

După ce i-a înfricoşat pe ucenici cu aceste cuvinte, Hristos îi mîn- 
gîie cu bunătăţile Lui. 

„Că are să vină Fiul Omului întru slava Tatălui Său cu sfinţii Săi îngeri 
şi atunci va răsplăti fiecăruia după faptele lui” 12 . 

Ai văzut că slava Tatălui şi a Fiului este una? Iar dacă slava este 
una, atunci e clar că şi fiinţa Lor e una. Dacă în cele de o singură fiinţă 
este cu putinţă să fie deosebire de slavă, că spune Pavel: ,^ilta e slava 
soarelui şi alta slava lunii şi alta slava stelelor, că stea de stea se deosebeşte in 
slavă” deşi toate sînt de o singură fiinţă, cum ar putea să se creadă că 
sînt de fiinţe diferite aceia care au o singură slavă? Hristos n-a spus că 
va veni cu o slavă asemănătoare slavei Tatălui, ca să nu presupui iarăşi 
deosebire între Tatăl şi Fiul, ci a arătat precis că va veni „întru slava 
Tatălui Său”, ca să credem că au una şi aceeaşi fiinţă. 

„Pentru ce te temi, dar, Petre, îi spune Hristos, cînd auzi de moarte? 
Atunci Mă vei vedea întru slava Tatălui. Iar dacă Eu sînt în slavă, veţi fi şi 

12. Matei l(i, 27. 

I I. / Cor. l. r >, I I. 








voi. Cele ale voastre nu se mărginesc la viaţa aceasta de pe pămînt, ci 
vă aşteaptă o altă soartă mai bună!” 

Cînd Hristos a vorbit de bunătăţi, nu s-a oprit la ele, ci a amestecat 
cu ele şi pedepsele cele înfricoşătoare: a vorbit de scaunul acela de 
judecată, de răspunderile de care nu vom putea scăpa, de hotărîrea cea 
dreaptă a lui Dumnezeu, de judecata cea neînşelată. Cu toate acestea n-a 
lăsat să fie împovărător cuvîntul Său, ci a strecurat în el şi bune nădejdi. 
Că n-a spus: „Atunci va pedepsi pe cei păcătoşi”, ci: „Va răsplăti fiecă¬ 
ruia după faptele lui”. A spus aceste cuvinte nu numai ca să amintească 
păcătoşilor de pedeapsă, ci să amintească şi celor buni de premii şi cununi. 

Hristos 14 a spus aceste cuvinte ca să dea curaj bărbaţilor virtuoşi; eu 
însă totdeauna mă cutremur cînd aud aceste cuvinte, pentru că nu sînt prin¬ 
tre cei încununaţi. Socot că şi alţii împărtăşesc împreună cu mine teama şi 
neliniştea. Pe care om, care-şi cercetează conştiinţa, nu-1 pot înspăimînta 
cuvintele acestea, nu-1 pot face să se cutremure şi să-l convingă că avem ne¬ 
voie de sac şi de un post mai aspru decît ninivitenii? Că nu e vorba acum de 
distrugerea oraşului şi de pieirea tuturora, ci de pedeapsa cea veşnică şi de 
focul cel nestins. 


V 

De aceea îi laud şi îi admir pe monahii care locuiesc în pustie, în afară 
de alte pricini şi pentru aceste cuvinte. Aceia, după masa de la amiază, dar, 
mai bine spus, după masa de seară - ei nu ştiu nicicînd de masa de la amia¬ 
ză, că ştiu că timpul de acum este timp de jale şi de post -, deci după masa 
de seară înalţă lui Dumnezeu imne de mulţumire şi-şi amintesc şi ae aceste 
cuvinte ale lui Hristos. Şi dacă vreţi să auziţi aceste imne ca să le rostiţi şi voi 
mereu, vă voi spune rugăciunea aceea sfîntă. Cuvintele acestei rugăciuni 
sînt aşa: 

„Binecuvîntat eşti, Dumnezeule, Cel Ce mă hrăneşti din tinereţile me¬ 
le, Cel Ce dai hrană la tot trupul. Umple de bucurie şi de veselie inimile 
noastre, ca avînd totdeauna toată îndestularea, să prisosim spre tot lucrul 
bun, întru Hristos Iisus, Domnul nostru, cu Care Ţie slavă, cinste şi putere, 
împreună cu Sfîntul Duh, în vecii vecilor, Amin. Slavă Ţie, Doamne; slavă 
Ţie, Sfinte; slavă Ţie, împărate, că ne-ai dat nouă mîncare spre bucurie. 
Umple-ne pe noi de Duhul Sfînt, ca să fim găsiţi bineplăcînd înaintea Ta, şi 
nu ruşinaţi, cînd vei răsplăti fiecăruia după faptele lui”. 

Merită laudă tot imnul acesta, dar mai ales cuvintele de la sfîrşit. Fiindcă 
de obicei masa şi mîncarea lenevesc şi îngreuiază, monahii pun cuvintele 
acestea ca un frîu sufletului, aducîndu-i aminte în timpul odihnei 


I -1. l)e aici începe partea morală: Despre, monahi, că sint vrednici de laudă, dacă socotesc timpul 
de acum timp de jale. 






de timpul judecăţii. Au aflat ce a păţit poporul lui Israel din pricina 
unei mese luxoase şi îmbelşugate. „A mîncat, spune Scriptura, şi s-a 
îngrăşat şi a azjoîrlit din picioare cel iubit” 15 . De aceea şi Moise spunea: 
„Cînd măninci, cînd bei şi te saturi adu-ti aminte de Domnul Dumnezpu tău” 16 . 
Că poporul lui Israel, după ce a mîncat, a îndrăznit acele fapte nele¬ 
giuite. Caută, dar, şi tu să nu păţeşti la fel. Nu jertfeşti acum oi şi viţei 
idolilor de piatră şi de aur, dar caută să nu jertfeşti sufletul tău mîniei, să 
nu jertfeşti mîntuirea ta desfrînării şi nici celorlalte patimi! De aceea şi 
monahii, temîndu-se de aceste prăpăstii de păcate, după masă, dar, mai 
bine spus, după post, că post este masa lor, fac pomenire de înfricoşă- 
toarea judecată şi de ziua cea din urmă. Dacă monahii aceia, care îşi 
pun în bună rînduială trupul şi sufletul lor prin posturi, prin culcatul pe 
pămînt gol, prin privegheri, prin îmbrăcatul cu sac şi prin alte nevoinţe 
călugăreşti, au nevoie încă să-şi aducă aminte de ziua cînd Domnul va 
răsplăti fiecăruia după faptele sale, cînd vom putea spune, oare, noi că 
trăim cum trebuie cînd întindem mese care aduc asupra noastră mii şi 
mii de naufragii, cînd nu ne rugăm deloc nici la începutul, nici la sfîrşi- 
tul mesei? 

De aceea, ca să scăpăm de aceste naufragii, voi explica rugăciunea 
de care am vorbit, pentru ca, văzînd cîştigul ei, s-o spunem totdeauna la 
masă, ca să potolim săltările pîntecelui şi să aducem în casele noastre 
felul de vieţuire şi legile îngerilor acelora care locuiesc pustia. Ar tre¬ 
bui să vă duceţi acolo, printre monahi, ca să culegeţi de la ei aceste 
roade; dar, pentru că nu voiţi, ascultaţi cel puţin din gura mea melodia 
aceasta duhovnicească şi fiecare după ce mănîncă să spună aceste 
cuvinte, începînd aşa: 

„Binecuvântat eşti, Dumnezeule”. Cu acest început de rugăciune 
monahii împlinesc îndată legea apostolică, ce porunceşte: „Orice facem 
cu cuvîntul şi cu fapta să o facem în numele Domnului nostru Iisus Hris- 
tos, mulţumind lui Dumnezeu şi Tatălui prin El” 17 . Mulţumirea pe care o 
aduc monahii aceia lui Dumnezeu nu este numai pentru acea singură 
zi, ci pentru toată viaţa, că spun: „Cel Ce mă hrăneşte din tinereţile 
mele”. învăţătură plină de filozofie. Odată ce Dumnezeu ne hrăneşte, 
nu trebuie să ne îngrijim de hrană. Dacă împăratul cel de pe pămînt ţi- 
ar făgădui că-ţi dă din vistieriile sale hrana cea de toate zilele, n-ai mai 
avea nici o grijă; cu mult mai mult ar trebui să fii fără de grijă cînd îţi dă 
Dumnezeu, Caxe-ti varsă de toate ca dintr-o fîntînă. Monahii aceia rostesc 
aceste cuvinte ca să se convingă şi ei şi să convingă şi pe ucenicii lor să 

lepede orice grijă lumească. Apoi, ca să nu socoteşti că înalţă mulţumi¬ 
rea aceasta numai pentru ei, adaugă zicînd: „Cel Ce dai hrană la tot tru¬ 
pul”, mulţumind pentru întreaga lume. Ca şi cum ar fi părinţii întregii 
lumi, aşa înalţă laudă lui Dumnezeu pentru toţi oamenii şi se întăresc 
prin aceasta spre o dragoste curată de fraţi. Nici nu pot să urască pe 
aceia pentru care mulţumesc lui Dumnezeu că sînt hrăniţi. Ai văzut că 
şi în cuvintele de mai înainte şi în cuvintele de acum, prin mulţumirea 
adusă lui Dumnezeu, sporesc dragostea şi aruncă orice grijă lumească? 
Dacă Dumnezeu dă hrană la tot trupul, apoi cu mult mai mult celor 
care şi-au închinat Lui viaţa; dacă dă hrană celor legaţi cu grijile 
lumeşti, apoi cu mult mai mult celor ce au lepădat aceste griji. Hristos 
dînd aceeaşi învăţătură spunea: „Sînteţi mai de preţ decît păsările!” 18 . Spu¬ 
nea acestea ca să ne înveţe să nu ne încredem în bogăţie, în pămînt şi în 
seminţe. Că nu ne hrănesc acestea, ci cuvîntul lui Dumnezeu. 

Cu aceste cuvinte cile rugăciunii monahii aceia închid gura mani- 
heilor, valentinienilor 19 şi tuturor celor care bolesc de ereziile lor. Că 
nu poate să fie rău Dumnezeul Acela Care dă tuturora bunătăţile Lui şi 
chiar celor ce-L hulesc pe El. 

Urmează apoi cererea: „Umple de bucurie şi de veselie inimile 
noastre”. 

- Dar de care bucurie e vorba? Nu cumva de bucuria cea pămîn- 
tească? 

- Doamne fereşte! Dacă monahii aceia ar voi-o pe aceasta, n-ar 
popula culmile munţilor şi pustia, nu s-ar îmbrăca în sac; ei vorbesc de 
bucuria aceea care n-are nimic comun cu viaţa aceasta, de bucuria înge¬ 
rilor, de bucuria cea de sus. Şi n-o cer aşa de mîntuială, ci cu multă stă¬ 
ruinţă. Nu spun: „Dă”, ci: „Umple!”. Şi apoi nu spun: „Pe noi”, ci: „Ini¬ 
mile noastre!”. Bucuria aceasta este bucuria inimii, că „roada Duhului 
este dragostea, bucuria, pacea” 20 . Pentru că păcatul aduce întristare, de 
aceea cer ca prin bucurie să se sădească în sufletele lor dreptatea; altfel 
nici nu poate fi bucurie. 

„Ca avînd totdeauna toată îndestularea, să prisosim spre tot lucrul 
bun”. Iată că împlinesc cuvintele acelea evanghelice care spun: „Plinea 
noastră cea de toate zilele dă-ne-o nouă astăzi” 21 . Şi aceasta o cer tot pentru 
cele duhovniceşti: „ca să prisosim spre tot lucrul bun”, spun ei. 

18. Luca 12, 7. 

19. Valentinienii, adepţii gnosticului Valentin. Valentin, eretic gnostic din secolul al doi¬ 
lea, s-a născut probabil în Alexandria. A răspîndit învăţătura sa în Egipt şi în Asia, iar între anii 
13(> şi 1()5, în Roma. Descoperit aici ca eretic, a fost izgonit din Biserică şi a fugit în Cipru. 

20. Gal. 5, 22. 

21. Matei (i, 11. 

N-au spus: „Ca să facem numai ceea ce ni s-a poruncit”, ci: „Ca să 
facem mai mult decît ni s-a poruncit”. Acest înţeles îl au cuvintele: „Ca 
să prisosim”. îi cere lui Dumnezeu să-i îndestuleze în cele de neapărată 
trebuinţă; dar ei nu vor să I se supună Lui numai cu îndestulare, ci cu 
multă prisosinţă şi în toate. Aceasta e faptă de robi recunoscători şi de 
bărbaţi filozofi, care fac totdeauna şi în toate cu prisosinţă. Apoi, pentru 
ca să-şi aducă loruşi aminte de propria lor neputinţă, că nu pot face nici 
o faptă bună fără ajutorul cel de sus, după ce au spus: „Ca să prisosim 
spre tot lucrul bun”, adaugă: „întru Hristos Domnul nostru, cu Care 
Ţie slavă, cinste şi putere, în veci, Amin”. începuseră rugăciunea cu o 
doxologie şi o termină tot cu o doxologie. 


Apoi par că încep o altă rugăciune; dar nu, căci continuă aceeaşi 
rugăciune. Aşa face şi Pavel la începutul Epistolei către Galateni; ter¬ 
mină cu doxologie, spunînd: „După voinţa lui Dumnezeu şi Tatăl, Căruia 
slava în veci, Amin” 21 , dar continuă să vorbească de subiectul despre care 
scria. Iar în altă epistolă, după ce a spus: „Au cinstit şi au slujit făpturii în 
locul Făcătorului, Care este binecuvîntat în veci, Amin” 23 , nu-şi termină 
cuvîntul, ci continuă. Să nu învinuim, dar, nici noi pe aceşti îngeri că 
fac ceva nepotrivit cînd, după ce termină cu o doxologie, continuă sfin¬ 
tele lor cîntări. Urmează unor legi apostolice: încep cu doxologie şi sfîr- 
şesc cu doxologie. Iar după acest sfîrşit continuă, făcînd iarăşi început. 
De aceea spun: „Slavă Ţie, Doamne; Slavă Ţie, Sfinte; Slavă Ţie, împă¬ 
rate, că ne-ai dat nouă mîncare spre bucurie”. Nu trebuie să mulţumim 
lui Dumnezeu pentru binefacerile Lui cele mari, ci şi pentru cele mici. 
Monahii mulţumesc deci lui Dumnezeu şi pentru hrană făcînd de 
ruşine erezia maniheilor şi pe toţi care spun că viaţa aceasta pămîn- 
tească e rea. Şi pentru ca nu cumva, din pricina înaltei lor filozofii şi a 
dispreţului stomacului, să bănuieşti despre ei că socotesc spurcate mîn- 
cărurile, de pildă acelea de la care se abţin, prin rugăciunea aceasta te 
învaţă că ei se abţin de la foarte multe nu pentru că socotesc spurcate 
făpturile lui Dumnezeu, ci pentru că pun în practică filozofia lor. 

Şi iată că după ce au mulţumit pentru cele primite, cer daruri şi mai 
mari; nu rămîn la cele lumeşti, ci se urcă mai presus de ceruri şi spun: 
„Umple-ne pe noi de Duhul Sfînt”. Căci nici nu este cu putinţă să 
trăieşti cum trebuie dacă nu eşti plin de harul Sfîntului Duh, după cum 
nu este cu putinţă să faci o faptă bună sau mare dacă nu te bucuri de aju¬ 
torul lui Hristos. 



22. Gal. I, 4-. r >. 
Ai. Rom. 1, 2. r ). 








După cum atunci cînd au spus: „Ca să prisosim spre tot lucrul 
bun”, au adăugat: „întru Hristos Iisus”, tot aşa şi acum spun: „Umple- 
ne pe noi de Duhul Sfînt, ca să fim găsiţi bineplăcînd înaintea Ta”. Ai 
văzut că pentru cele lumeşti nu se roagă, ci numai mulţumesc; dar 
pentru cele duhovniceşti şi mulţumesc şi se roagă? Hristos spusese: 
„Căutaţi împărăţia cerurilor, şi toate acestea se vor adăuga vouă 24 . Uită-mi-te 
şi la o altă filozofie a acestor monahi! Că spun: „Ca să fim găsiţi bine¬ 
plăcînd înaintea Ta, şi nu ruşinaţi”. „Nu ne pasă că sîntem luaţi în rîs, că 
mulţimea ne batjocoreşte; nu ne vom întoarce de pe calea ce-am apu¬ 
cat, orice ar spune oamenii despre noi, batjocorindu-ne şi ocărîndu-ne; 
toată lupta noastră este să nu fim ruşinaţi atunci, în ziua cea mare a 
judecăţii!” Cînd monahii spun acestea, aduc înaintea ochilor lor şi rîul 
cel de foc, dar şi răsplăţile şi premiile. Nu spun: „Ca să nu fim pedep¬ 
siţi”, ci: „Ca să nu fim ruşinaţi”. „Pentru noi, spun monahii, a supăra pe 
Stăpîn e mai groaznic decît a fi aruncaţi în iad”. Dar pentru că pe majo¬ 
ritatea oamenilor nu-i înfricoşează aceasta, fiind legaţi de pămînt, 
monahii au adăugat în rugăciunea lor: „Cînd vei răsplăti fiecăruia după 
faptele lui”. 

Ai văzut de cît de mare folos ne-au fost aceşti oameni străini de 
lume şi călători pe pămînt, aceşti locuitori ai pustiei, dar, mai bine spus, 
aceşti locuitori ai cerului? Noi, străini ai cerului şi locuitori ai pămîntu- 
lui; ei, dimpotrivă. 

După rugăciunea aceasta, monahii, cu inima zdrobită şi cu ochii 
plini de multe lacrimi, se duc la culcare, dormind atît cît să se odih¬ 
nească puţin. Şi iarăşi fac din noapte zi, petrecînd noaptea în rugăciuni 
de mulţumire şi cîntări de psalmi. Nu numai bărbaţii, ci şi femeile pun 
în practică această filozofie, învingînd slăbiciunea firii cu prisosul voin¬ 
ţei lor. Să ne ruşinăm, dar, noi bărbaţii, de tăria acestor femei şi să înce¬ 
tăm de a ne mai da în vînt după lucrurile din lumea aceasta, după 
umbră, după visuri, după fum. Cea mai mare parte a vieţii noastre o 
ducem în nesimţire; copilăria ne este plină de ignoranţă; bătrîneţea 
iarăşi ne veştejeşte simţirea; vîrsta de la mijloc, puţină cîtă este, este sin¬ 
gura care mai poate să ne bucure în chip conştient de bucuria de a trăi; 
dar, mai bine spus, nici aceasta nu ne bucură curat de viaţă, că e pîngă- 
rită de nenumărate griji şi de osteneli. De aceea, vă rog să căutăm bună¬ 
tăţile cele veşnice şi nemuritoare, să căutăm viaţa care nu îmbătrîneşte 
niciodată. Poţi trăi şi în oraş şi să duci viaţa pe care o duc monahii în 

pustie, să pui în practică filozofia lor; poţi avea şi soţie, poţi locui în 
casă şi în lume şi să te rogi, să povesteşti, să fii cu inima zdrobită. Cei de 
la început, care au fost învăţaţi de apostoli învăţătura creştină, locuiau 
în oraşe, dar aveau aceeaşi evlavie ca şi cei care locuiesc pustia; alţii au 
avut ateliere, ca Priscila şi Acvila; toţi profeţii au avut femei şi case, ca 
Isaia, ca Iezechiel, ca Moise; şi aceasta cu nimic nu le-a vătămat virtu¬ 
tea. Să-i imităm şi noi pe aceştia, să mulţumim necontenit lui Dumne¬ 
zeu, să-I înălţăm necontenit cîntări, să trăim în curăţenie sufletească şi 
trupească şi să ne îngrijim şi de celelalte virtuţi; să aducem în oraşe filo¬ 
zofia pustiei, ca să fim bineplăcuţi înaintea lui Dumnezeu şi preţuiţi de 
oameni şi să avem parte şi de bunătăţile cele viitoare, cu harul şi cu 
iubirea de oameni a Domnului nostru Iisus Hristos, prin Care şi cu 
Care Tatălui slavă, cinste şi putere, împreună cu Sfîntul şi de viaţă făcă¬ 
torul Duh, acum şi pururea şi în vecii vecilor, Amin. 

„Amin, amin zic vouă, sînt unii din cei ce stau aici 
care nu vor gusta moartea 
pînă ce nu vor vedea pe Fiul Omului 
venind întru împărăţia Sa ” 1 

I 

Hristos vorbise mult despre primejdiile, moartea, patimile Sale şi 
despre uciderea ucenicilor Săi; le dăduse acele porunci aspre; greutăţile 
şi primejdiile erau în viaţa aceasta, înaintea ochilor, iar bunătăţile, în 
nădejdi şi în aşteptare; le spusese de pildă că aceia care-şi vor pierde 
sufletul şi-l vor cîştiga 2 ; că are să vină cu slava Tatălui Său, că are să 
răsplătească 3 . Vrînd însă să-i încredinţeze pe ucenici şi cu văzul şi să le 
arate cum este slava aceea cu care are să vină - atît cît erau în stare s-o 
cunoască -, le-o arată şi le-o descoperă aici pe pămînt, ca ucenicii să nu 
se întristeze nici de moartea lor şi nici de moartea Stăpînului lor; şi mai 
ales Petru, pe care-1 îndureraseră mult spusele Domnului. Şi iată ce face 
Hristos! După ce le-a vorbit de iad şi de împărăţia cerurilor - că prin 
cuvintele: „Cel ce şi-a aflat sufletul său îl va pierde; şi cel ce şi-l va pierde 
pentru Mine, îl va afla” 4 şi prin cuvintele: „Va răsplăti fiecăruia după fap¬ 
tele lui” 5 , a arătat şi iadul şi raiul -, aşadar, după ce a vorbit de amîn- 
două, Hristos le pune înaintea ochilor slava din împărăţia cerurilor. 
Dar iadul nu li-1 arată încă. 

- Pentru ce? 

- Iată de ce! Dacă ar fi avut în faţa Lui alţi oameni, care erau mai 
legaţi de pămînt, ar fi fost de neapărată trebuinţă şi aceasta, dar pentru 
că ucenicii erau oameni aleşi şi cu judecată, Hristos îi îndeamnă cu 
bunătăţile cereşti. Şi nu numai pentru această pricină le arată slava din 
împărăţia cea cerească, ci şi pentru că o astfel de instruire era mai potri¬ 
vită cu El. Cu aceasta nu vreau să spun că Domnul nu vorbeşte de chi¬ 
nurile iadului; sînt cazuri cînd aproape le pune sub ochi, de pildă 


1. Matei 16, 28. 

2. Matei 16, 25. 

8. Matei 16, 27. 

4. Matei 10, 89. 

5. Matei 16, 27. 

atunci cînd vorbeşte de bogatul nemilostiv şi săracul Lazăr' 1 , de robul 
care a cerut tovarăşului său suta de dinari 7 , de cel ce a intrat la nuntă 
fără haină de nuntă 8 şi de altele mai multe. 


„Şi după şase zile a luat pe Petru, pe Iacov şi pe loan” y . 

Alt evanghelist spune după opt zile 10 . Nu este o contrazicere între 
unul şi altul, ci un acord perfect. Unul a socotit şi ziua în care a rostit 
Domnul cuvintele: „Amin, amin, zic vouă, sînt unii din cei ce stau aici”, 
precum şi ziua în care i-a suit în munte; celălalt socoteşte numai zilele 
de la mijloc. 

Tu însă uită-mi-te ce suflet de filozof are Matei! Nu tăinuieşte că 
Domnul i-a cinstit pe ceilalţi apostoli mai mult decît pe el. Acest lucru îl 
face de multe ori şi evanghelistul loan, lăudînd, cu mult adevăr, în chip 
deosebit pe Petru. Ceata aceasta de sfinţi era lipsită de invidie şi de 
slavă deşartă. 

Luînd, dar, pe corifeii apostolilor, „I-a suit într-un munte înalt, 
îndeosebi, şi S-a schimbat la faţă înaintea lor; şi a strălucit faţa Lui ca soarele, 
iar hainele Lui s-au făcut albe ca lumina. Şi s-au arătat lor Moise şi Ilie, vor¬ 
bind cu El” 11 . 


- Pentru ce a luat numai pe aceşti apostoli? 

- Pentru că aceştia depăşeau pe ceilalţi apostoli; Petru, prin aceea 
că-L iubea foarte mult pe Hristos; loan, prin aceea că era foarte iubit de 
Hristos; iar Iacov, prin răspunsul pe care l-a dat Domnului împreună cu 
fratele lui zicînd: „Putem să bem paharul” 12 , dar nu numai prin acest răs¬ 
puns, ci şi prin faptele sale; printre altele şi prin acelea că a împlinit 
ceea ce a spus; atît de greu şi împovărător ajunsese înaintea iudeilor, 
încît Irod a socotit că le face cel mai mare dar dacă îl omoară pe Iacov 18 . 

- Dar pentru ce nu i-a suit pe munte îndată după ce spusese acele 
cuvinte? 

- Pentru ca ceilalţi apostoli să nu încerce un sentiment josnic ome¬ 
nesc. De aceea Hristos nici n-a spus numele acelora care aveau să se 
suie pe munte. Că ar fi dorit mult şi ceilalţi ucenici să meargă şi ei cu El, 
de vreme ce aveau să vadă chipul slavei celei cereşti; şi ar fi fost îndure¬ 
raţi văzîndu-se trecuţi cu vederea; chiar dacă slava, pe care avea să le-o 
arate, era oarecum materială, totuşi era un lucru mult dorit. 


(>. Luca 1 ti, 19-31. 
7. Matei 18, 23-34 
H. Matei 22, 8-13. 

9. Matei 17, 1. 

10. Luca 9, 28. 

I 1. Matei 1 7, 1-3. 

12. Matei 20, 22. 

13. Lafile 12, 1 2 

- Dar pentru ce atunci Domnul le-a spus mai dinainte că unii din 
cei ce stau cu El nu vor muri pînă ce nu vor vedea slava Sa? 

- Pentru ca aceia care vor fi martori să înţeleagă mai uşor cele 
despre care le vorbise mai înainte şi pentru ca, fiind cuprinşi de o mai 
puternică dorinţă, datorită numărului zilelor, să se suie în munte cu 
minte trează şi cu luare-aminte. 

- Dar iarăşi, pentru ce aduce pe Moise şi pe Ilie? 

- Se pot spune multe pricini! Prima este aceasta: pentru că unii spu¬ 
neau că El este Ilie, alţii că este Ieremia, iar alţii, uriul din profeţii cei din 
vechime 14 , Hristos aduce pe corifeii profeţilor, ca ucenicii să vadă şi 
prin aceasta deosebirea dintre robi şi Stăpîn şi că pe bună dreptate a 
fost lăudat Petru cînd L-a mărturisit Fiu al lui Dumnezeu 10 . în afară de 
asta se mai poate spune şi o altă pricină: iudeii îl învinuiau continuu pe 
Hristos că este călcător de lege şi-L socoteau hulitor, pentru că îşi atri¬ 
buie o slavă ce nu I se cuvenea, anume slava Tatălui, şi spuneau: „Acesta 
nu este de la Dumnezeu, pentru că nu păzeşte sîmbăta” 16 şi iarăşi: „Pentru 
lucru bun nu Te lovim cu pietre, ci pentru hulă; că om fiind, Te faci pe Tine 
Dumnezeu” n ; de aceea Hristos, ca să arate că amîndouă aceste învinuiri 
sînt pornite din invidie, ca să arate că nu poate fi învinuit nici de una, 
nici de alta, că nici nu calcă legea şi nici nu-Şi atribuie o slavă ce nu I se 
cuvine cînd spune că este egal cu Tatăl, aduce alături de Sine pe aceşti 
doi oameni ai Vechiului Testament, care au strălucit şi în una şi în alta. 
într-adevăr, Moise, a dat legea; iar iudeii puteau să gîndească aşa: 
Moise nu s-ar fi uitat la Hristos cu bucurie dacă ar fi fost un călcător de 
lege, cum socoteau ei, nici nu I-ar fi slujit dacă ar fi fost un stricător de 
lege şi un duşman al lui Moise, dătătorul de lege. Ilie, la rîndul lui, era 
un mare apărător al slavei lui Dumnezeu; iar Ilie n-ar fi stat alături de El 
şi n-ar fi ascultat de El dacă Hristos ar fi fost potrivnic lui Dumnezeu, 
dacă S-ar fi numit pe Sine Dumnezeu, fără ca să fie ceea ce spune că 
este, dacă S-ar fi făcut pe Sine egal Tatălui fără să aibă dreptul să facă 
lucrul acesta. 



Se mai poate spune şi o altă pricină pe lîngă cele spuse. 

- Care? 

- Ca să afle ucenicii că are stăpînire asupra morţii şi vieţii, că stăpî- 
neşte şi pe cele de sus şi pe cele de jos. De aceea aduce pe muntele 
Taborului şi pe Moise, care murise, şi pe Ilie, care nu murise. 

14. Matei 16, 14. 

15. Matei 16, 16-17. 

16. Inan 0, 16. 

17. toan 10, IM. 

Iar a cincea pricină - că aceasta e a cincea, pe lingă cele de mai 
înainte - ne-o descoperă însuşi evanghelistul. 

- Care-i aceasta? 

- Ca să le arate slava crucii, să mîngîie pe Petru şi pe ceilalţi ucenici 
care se înfricoşaseră de patimile Domnului şi să le dea curaj. Moise şi 
llie, fiind alături de Hristos, nu tăceau, ci „vorbeau, spune evanghelistul 
Luca, de slava care avea să se împlinească în Ierusalim , adică patimile şi 
crucea. Că slavă este numele ce se dă totdeauna patimilor şi crucii. 
Hristos nu i-a încurajat pe ucenicii Săi numai prin cuvintele spuse de 
Moise şi llie, ci şi prin virtutea acestor bărbaţi; şi această virtute mai cu 
seamă le-o cerea ucenicilor Săi. Intr-adevăr, după ce a spus: „Cel care 
vrea să vină după Mine să-şi ia crucea lui şi să-Mi urmeze Mie” 19 , a adus 
înaintea ucenicilor pe aceşti bărbaţi care şi-au pus viaţa în primejdie de 
nenumărate ori pentru poruncile lui Dumnezeu şi pentru poporul 
încredinţat lor. Fiecare din ei, pierzîndu-şi sufletul şi l-a aflat; fiecare 
din ei a stat cu îndrăznire în faţa tiranilor: Moise înaintea lui Faraon, 
llie, înaintea lui Ahav; şi au stat pentru nişte oameni nerecunoscători şi 
neascultători; şi au fost tîrîţi în primejdie de moarte chiar de cei mîn- 
tuiţi de ei; fiecare din ei a voit să scape poporul de închinarea la idoli; 
fiecare din ei era om obişnuit: Moise era zăbavnic la limbă şi slab la 
glas 20 ; llie, un ţăran; fiecare era foarte sărac: Moise nu avea nimic, iar 
llie nu avea ceva mai mult decît cojocul. Şi toate acestea pe timpul Ve¬ 
chiului Testament, cînd nu fusese dat harul cel atît de mare al facerii de 
minuni. Moise, e drept, a despărţit Marea Roşie 21 , dar Petru a mers pe 
apă 22 , era în stare să mute munţii, tămăduia bolile trupului, alunga 
demonii sălbatici; făcea cu umbra trupului lui acele minuni nespus de 
mari 21 ; a adus toată lumea la credinţă. llie, e drept, a înviat un mort 24 , 
dar apostolii au înviat nenumăraţi morţi şi nu primiseră încă Sfîntul 
Duh. Aşadar şi pentru aceasta îi aduce Hristos pe munte pe Moise şi pe 
llie. Voia ca ucenicii Lui să fie următori acestor bărbaţi şi în conduce¬ 
rea poporului, şi în stăruinţă, şi în tărie; să fie blînzi ca Moise, rîvnitori 
ca llie şi tot atît de purtători de grijă ca şi ei; llie a îndurat foa¬ 
metea trei ani de zile pentru poporul iudeu 25 , iar Moise a spus: 
„De le ierţi lor păcatul, iartă-l! Iar de nu, şterge-mă şi pe mine din car¬ 
tea pe care ai scris-o” 26 . De toate acestea le-a amintit Hristos 

18. Luca 9, 3]. 

19. Matei 16, 24. 

20. leş. 4, 10. 

21. leş. 14, 16-31. 

22. Matei 14, 29. 

23. ! apte , r >, l. r >. 

24. III Regi 17, 17-24. 

25 III Regi 17, 1; 18, 1 

?<> Ies 12, 12 

ucenicilor Săi punîndu-le în faţă pe Moise şi pe Ilie. I-a adus în slavă, 
pentru ca apostolii să nu se ridice numai pînă la înălţimea lor, ci să-i 
întreacă prin faptele şi luptele lor. Cînd apostolii I-au spus: „Să spunem 
să se pogoare foc din cer” 27 şi au făcut pomenire de Ilie, care pogorîse foc 
din cer, Domnul le-a răspuns: „Nu ştiţi ai cărui Duh sînteţi” 28 . Le-a răs- 

E uns aşa ca să-i înveţe să nu se răzbune, că harul lor este mai mare decît 
arul lui Ilie. Să nu socotească nimeni că eu îl osîndesc pe Ilie ca pe un 
om nedesăvîrşit! Nu spun asta; dimpotrivă, era un om desăvîrşit; dar în 
vremea lui, cînd mintea oamenilor era mai copilăroasă, era nevoie de 
această pedagogie. Moise de asemeni era şi el în această privinţă desă¬ 
vîrşit; cu toate acestea Hristos cere de la ucenicii Săi mai mult decît de 
la Moise: „Dacă nu va prisosi dreptatea voastră mai mult decît a cărturari¬ 
lor şi a fariseilor, nu veţi intra întru împărăţia cerurilor!” 29 . Aposto¬ 
lii n-aveau să meargă în Egipt, ci în toată lumea; mai cumplită decît Egip¬ 
tul; n-aveau să stea de vorbă cu Faraon, ci să se lupte cu diavolul, cu însuşi 
tiranul răutăţii. Scopul luptei lor era de a lega pe diavol şi de a-i răpi 
toate armele lui; şi au făcut asta, nu despărţind marea, ci despărţind cu 
toiagul lui lesei adînc de necredinţă, cu valuri cu mult mai cumplite 
decît valurile Mării Roşii. Iată, dar, cu cîte îi înspăimînta Hristos pe 
apostoli, care erau oameni: cu moartea, sărăcia, necinstea, cu mii şi mii 
de suferinţe. Se cutremurau în faţa acestora mai mult decît se cutremu¬ 
raseră iudeii altădată în faţa Mării Roşii. Şi cu toate acestea Hristos i-a 
convins să înfrunte toate primejdiile şi să treacă peste ele cu aceeaşi 
siguranţă ca şi pe uscat. 

Pentru a-i îndemna deci spre toate aceste lupte, Hristos a adus 

alături de El, pe Muntele Taborului, pe cei care au strălucit în Vechiul 
Testament. 

- Ce spune Petru cel înflăcărat? 

- „Bine este nouă să fim aici!” 30 

Petru auzise că Hristos trebuie să meargă la Ierusalim şi să păti¬ 
mească; temîndu-se şi tremurînd încă pentru Hristos, chiar după ce 
fusese certat, se apropie de El; dar nu mai îndrăzneşte să-I spună ca mai 
înainte: Milostiv fii Ţie!” 31 , ci, tot din pricina aceleiaşi frici, îi spune 
acelaşi lucru, dar cu alte cuvinte. Văzuse muntele, singurătatea, pustia. 
Socotea că locul acesta îl va feri de orice primejdie; dar nu numai locul, ci 
şi neducerea Lui la Ierusalim. Petru dorea, deci, ca Hristos să stea acolo 
necontenit. De aceea a şi vorbit de colibe. „Dacă s-ar face aceste colibe, îşi 

27. Luca 9, 54. 

28. Luca 9, 55. 

29. Matei 5, 20. 

HO. Matei 17, 4. 

HI. Matei 10, 22. 





7Â 


si In i i ii. ioan <ujra dk aur 



spunea Petru, nu ne vom mai sui în Ierusalim; iar dacă nu ne suim în 
Ierusalim, nu va muri. Că spune Domnul că acolo au să tăbărască 
asupra Lui cărturarii” Dar Petru n-a îndrăznit să grăiască aşa. De aceea, 
ca să-şi ajungă scopul, se exprimă altfel, grăieşte liniştit, fără teama de a 
mai fi certat, spunînd: „Bine este nouă să fim aici, unde sînt şi Moise şi 
Ilie; Ilie, care a coborît foc pe munte, şi Moise, care a intrat în nor şi a 
vorbit cu Dumnezeu! Nimeni nu va sti unde sîntem!”. 


Ai văzut cît de înflăcărată era dragostea lui Petru pentru Hristos? 
Nu te uita că rugăciunea lui era nesocotită! Uită-te cît de înflăcărat era, 
cît de mult ardea de dragoste pentru Hristos! 

Că nu spunea aceste cuvinte tremurînd pentru viaţa lui, ascultă ce 
a spus Petru cînd Hristos a vestit mai dinainte patimile şi moartea Sa: 
„Sufletul meu mi-l voi pune pentru Tine” 32 ; şi: „Chiar de ar trebui să mor 
cu Tine, nu mă voi lepăda de Tine”! 33 Vezi-1, apoi, că s-a aruncat chiar în 
mijlocul primejdiilor. Cînd era atîta popor înjur, nu numai că n-a fugit, 
ci a scos sabia şi a tăiat urechea slugii arhiereului 34 . Deci nu gîndea la el, 
ci tremura pentru Dascălul său. 

Dar pentru că Domnul grăise cu tărie să pătimească şi să moară, 
Petru nu mai grăieşte ca mai înainte, ci, gîndindu-se să nu mai fie certat 
din nou, zice: 

„Dacă vrei să facem aici trei colibe: Ţie una, lui Moise una şi 
lui Ilie una” 35 . 

Ce spui, Petre? Oare nu cu puţin mai înainte ai arătat cît de 
mare este deosebirea între El şi robi? Pentru ce-L mai numeri iarăşi 
împreună cu robii? 

Ai văzut cît de nedesăvîrşiţi în credinţă erau apostolii înainte de 
răstignirea Domnului? Chiar dacă Tatăl îi descoperise lui Petru că Hris¬ 
tos este Fiul lui Dumnezeu, totuşi descoperirea aceasta nu este mereu 
vie în sufletul lui; spaima îl tulbură şi uită cine este Hristos. Nu vorbesc 
numai de spaima pricinuită de patimile şi răstignirea Domnului, ci şi de 
spaima pricinuită de cele văzute pe Muntele Taborului. Ceilalţi evan- 
ghelişti arată lucrul acesta; ei spun că tulburarea lui Petru se datoreşte 
spaimei sale şi de aceea a rostit acele cuvinte. Evanghelistul Marcu 
spune: „Că nu ştia ce să spună; că erau înfricoşaţi” 36 ; iar evanghelistul 
Luca, după ce a spus: „Să facem trei colibe”, a adăugat: „neştiind ce 

spune ” 17 . Apoi, ca să arate că şi Petru şi ceilalţi apostoli erau cuprinşi de 
mare frică, a spus: „Erau îngreuiaţi de somn; şi deşteptîndu-se au văzut slava 
Lui” 3S . Evanghelistul numeşte „somn” ameţeala mare pricinuită de 
vederea aceea. După cum ni se întunecă privirile din pricina unei 
lumini prea mari, tot aşa au păţit şi ei atunci. Nu era noapte, ci zi; iar 
strălucirea covîrşitor de mare a slavei le îngreuiase ochii lor slabi. 

Ce s-a întîmplat mai departe? N-a vorbit Hristos, nici Moise, nici 
Ilie. Dar cel mai mare decît toţi, al Cămi cuvînt este adevărul, Tatăl, 
sloboade glas din nor. 

- Pentru ce din nor? 

- Aşa Se arată totdeauna Dumnezeu! „Nor şi negură împrejurul Lui” 39 ; 
şi: „Şade pe nor uşor” 40 ; şi iarăşi: „Cel ce a pus nori suirea Lui ” 41 ,ş i: „Nor 
L-a luat de la ochii lor” 42 ; şi: „Ca Fiu al Omului, venind pe nori” 43 . Glasul a 
venit din nor ca să creadă apostolii că glasul vine de la Dumnezeu. Şi 
norul era luminos. 

„Şi încă grăind el, iată nor luminos i-a umbrit. Şi iată glas din nor, 
zicînd: Acesta este Fiul Meu cel iubit, întru Care am binevoit! De Acesta 
să ascultaţi!” 44 . 

Cînd Dumnezeu ameninţă, norul este întunecos, ca pe Muntele 
Sinai. Că spune Scriptura: ,^A intrat Moise in nor şi în negură; şi ca abu¬ 
rul, aşa se purta fumul” 45 . Profetul David, vorbind de ameninţarea lui 
Dumnezeu, spune: „întunecoasă apă în norii văzduhului” 46 . Acum însă 
norul este luminos, pentru că voia să înveţe, nu să înspăimînte. Petru 
spunea: „Să facem trei colibe”; Tatăl însă a arătat o colibă nefăcută de 
mînă omenească. De aceea pe Muntele Sinai, fum şi abur de cuptor; 
aici, lumină nespusă şi glas. Apoi, ca să arate că n-a vorbit de unul din 
cei trei, ci numai de Hristos, cînd s-a auzit glasul, cei doi, Moise şi Ilie, 
s-au făcut nevăzuţi. Dacă Tatăl ar fi vorbit de unul din cei trei, cei doi 
n-ar fi plecat, ca să rămînă Domnul singur. 

-Dar pentru ce norul nu L-a acoperit numai pe Hristos, ci pe 
toţi trei? 

- Dacă L-ar fi acoperit numai pe Hristos, s-ar fi crezut că El a vor¬ 
bit. De aceea şi evanghelistul, întărind asta, spune că glasul era din nor, 
adică de la Dumnezeu. 

- Ce a spus glasul? 

- Acesta este Fiul Meu cel iubit!”. 

Dacă este iubit, nu te teme, Petre! Ar fi trebuit, Petre, să fi cunoscut 
de mult puterea Lui şi să te fi încredinţat de învierea Lui. Dar pentru că 
nu ştii, vocea Tatălui să te încredinţeze! Dacă Dumnezeu este puternic, 
după cum şi este, atunci e clar că şi Fiul e la fel. Nu te teme, dar, Petre, 
de patimile Fiului! Dacă nu înţelegi încă, atunci gîndeşte-te la aceea că 
este şi Fiu şi este şi iubit. Acesta este Fiul Meu cel iubit”, a spus Tatăl. Iar 
dacă este iubit, nu te teme! Nimeni nu părăseşte pe cel pe care-1 iubeşte. 
Aşadar nu te tulbura. De L-ai iubi pe Hristos de mii de ori, nu-L iubeşti 
cum II iubeşte Tatăl Său, „întru Care a binevoit”. îl iubeşte nu numai 
pentru că L-a născut, ci şi pentru că este în totul egal cu El şi de acelaşi 
gînd cu El. Deci dragostea este îndoită, dar, mai bine spus, chiar întreită: 
pentru că este Fiu, pentru că este iubit, pentru că în El a binevoit. 

- Ce înţeles au cuvintele: Jntru Care am binevoit”? 

- Ca şi cum ar spune: „întru Care Mă odihnesc; întru Care îmi 
găsesc plăcerea”. Pentru că este în totul egal cu Tatăl, pentru că este o 
voinţă şi în El şi în Tatăl, pentru că, rămînînd Fiu, este una în totul cu 
Cel ce L-a născut. 

,J)e Acesta să ascultaţi!” 

Deci, nu te împotrivi, Petre, cînd El vrea să fie răstignit! 

„Şi auzind, au căzut cu faţa la pămînt şi s-au spăimîntat foarte. Şi apro- 
piindu-Se Iisus, S-a atins de ei şi le-a zis: «Sculaţi-vă şi nu vă temeţi!» Şi ridi- 
cîndu-şi ochii lor, n-au văzut pe nimeni, decît numai pe Iisus”’ 47 . 



Pentru ce s-au spăimîntat ucenicii cînd au auzit cuvintele Tatălui? 
Şi mai înainte s-a auzit un glas ca acesta, la Iordan 48 şi era multă lume 
de faţă, dar nimeni nu s-a spăimîntat; şi iarăşi, mai tîrziu, cînd glas a 
venit din cer, unii spuneau că a tunat 49 ; dar, nici atunci, nimeni nu s-a 
spăimîntat. Pentru ce deci pe Muntele Taborului ucenicii au căzut cu 
feţele la pămînt? 

- Pentru că era pustietate, înălţime, linişte adîncă, schimbare la faţă 
plină de frică, lumină neamestecată şi nor întins; toate acestea i-au 
umplut de mare spaimă; spaima îi strîngea din toate părţile; temîndu-se 
au căzut cu feţele la pămînt şi s-au închinat. Dar pentru ca nu cumva 
spaima prelungită prea mult să-i facă să uite tot ce s-a petrecut pe 
munte, Hristos pune îndată capăt spaimei lor; Se arată singur şi le 
porunceşte să nu spună nimănui nimic pînă după învierea Sa din morţi. 

17. Matei 17, (i-H. 

„Coborindu-Se din munte, le-a poruncit să nu spună nimănui vedenia 
pînă cînd va învia din morţi” 50 . 

Cu cît erau mai mari faptele pe care ucenicii le spuneau despre 
Hristos, cu atît erau primite mai greu de mulţime. Dacă ucenicii ar fi 
vorbit de răstignirea Lui, sminteala ar fi fost şi mai mare; de aceea Hris¬ 
tos le porunceşte să tacă; şi nu fără temei, ci amintindu-le din nou de 
patimile Sale; aproape că le spune şi pricina pentru care le-a poruncit 
să tacă. Nu le-a poruncit să nu spună nimănui niciodată, ci pînă cînd va 
învia din morţi. Trece sub tăcere ceea ce era înfricoşător şi face pome¬ 
nire numai de ceea ce era frumos, de înviere. 

- Dar ce? După înviere ucenicii nu aveau să se mai smintească? 

- Deloc! Numai în timpul de dinainte de răstignire mai puteau să-şi 
pună întrebări. După răstignire ucenicii primiseră Duhul Sfînt, aveau în 
sprijinul lor glasul minunilor săvîrşite de ei; şi toate cîte spuneau erau 
primite cu uşurinţă, pentru că proclamau puterea lui Hristos mai tare 
decît o trîmbiţă; nici o sminteală nu mai putea pune piedică celor ce se 
săvîrşeau. 

Nimeni deci n-a fost mai fericit decît apostolii, mai ales decît cei 
trei apostoli care au fost învredniciţi să stea sub acelaşi nor cu Stăpînul. 
Dar dacă vrem, vom vedea şi noi pe Hristos. Nu aşa cum L-au văzut 
aceia atunci în munte, ci cu mult mai strălucitor. în ziua cea din urmă, 
nu va veni aşa; atunci pe Tabor, pentru a-i cruţa pe ucenici, a dat dru¬ 
mul numai la atîta strălucire cît puteau ei suferi; în ziua cea din urmă 
însă va veni cu însăşi slava Tatălui; şi nu numai cu Moise şi Ilie, ci cu 
oştire nenumărată de îngeri, cu arhangheli, cu heruvimi, cu popoarele 
acelea nenumărate de puteri cereşti; nu va avea un nor deasupra capu¬ 
lui Lui, ci cu cerul înfăşurat. După cum atunci cînd se face judecată 
înaintea poporului se dau la o parte perdelele, iar judecătorii sînt văzuţi 
de toţi cei de faţă, tot aşa şi atunci, în ziua cea mare a judecăţii lumii, 
toţi îl vor vedea pe Hristos stînd pe scaunul de judecată; toţi oamenii 
vor sta înaintea Lui; şi El, cu gura Lui, va grăi oamenilor. Unora le va 
spune: „Veniţi, binecuvîntaţii Părintelui Meu, că am flâmînzit şi Mi-aţi dat 
să mănînc” 51 ; altora le va zice: „Bine, slugă bună şi credincioasă, peste puţin 
ai fost credincioasă, peste multe te voi pune” 52 ; altora le va spune cu totul alt¬ 
ceva; unora: ,JDuceţi-vă în focul cel veşnic, care este pregătit diavolului şi îngerilor 
lui” 53 ; iar altora: „Slugă vicleană şi leneşă” 5i ; pe unii îi va tăia în două 55 şi-i va 

da chinuitorilor ", iar altora le va porunci să fie legaţi de mîini şi de 
picioare şi aruncaţi în întunericul cel mai din afară 5 ^. După secure 58 
vine cuptorul 50 ; iar cei aruncaţi din năvod" 0 acolo vor cădea. „Atund 
drepţii vor străluci ca soarele” 61 , dar, mai bine spus, mai mult decît soa¬ 
rele. A spus atîta, nu pentru că atîta va fi lumina lor, ci pentru că nu 
cunoaştem o lumină mai strălucitoare decît a acestui astru; a vrut să 
înfăţişeze strălucirea viitoare a sfinţilor cu ajutorul unei străluciri cunos¬ 
cute nouă. Pentru că şi pe munte, cînd evanghelistul a spus că „a strălu¬ 
cit ca soarele”, pentru aceeaşi pricină a grăit aşa. Că lumina de pe Tabor 
era mai mare decît lumina soarelui, au arătat-o ucenicii care au căzut cu 
feţele la pămînt. Dacă n-ar fi fost o lumină neamestecată, ci una la fel cu 
a soarelui, n-ar fi căzut la pămînt, ci ar fi putut-o suferi cu uşurinţă. 

Drepţii 62 , dar, vor străluci atunci ca soarele; şi mai mult decît soa¬ 
rele, iar păcătoşii vor suferi cele mai groaznice chinuri. Atunci nu va 
mai fi nevoie nici de documente, nici de dovezi, nici de martori. Cel 
Care va judeca va fi totul: şi martor şi dovadă şi Judecător. El le ştie 
bine pe toate, că „toate sînt goale şi descoperite înaintea ochilor Lui” 63 . Nu se 
va vedea atunci nici bogat, nici sărac, nici puternic, nici slab, nici înţe¬ 
lept, nici neînţelept, nici rob, nici liber, ci toate aceste măşti vor dispă¬ 
rea şi se vor cerceta numai faptele fiecăruia. Dacă la tribunalele acestea 
de pe pămînt, cînd este judecat cineva pentru împilare sau crimă, ori¬ 
cine ar fi, fie el prefect, consul, orice, i se iau toate demnităţile şi vinova¬ 
tul primeşte cea mai grea pedeapsă, cu mult mai mult va fi aceasta atunci. 


V 

Ca să nu se întîmple aşa, să lepădăm hainele cele murdare, să luăm 
armele luminii şi slava lui Dumnezeu ne va acoperi. Care poruncă a Dom¬ 
nului este grea? Care nu-i uşoară? Ascultă ce spune profetul şi atunci vei 
cunoaşte uşurinţa poruncilor! ,jSHci dacă ţi-ai arcui ca un cerc grumazul tău şi 
dacă ai aşterne sub tine sac şi cenuşă, nici aşa nu vei chema post primit; ci dezleagă 
toată legătura nedreptăţii, dezleagă legăturile cele cu sila făcute” 6 *. 

Uită-te la înţelepciunea profetului! Dă mai întîi porunci grele, pe care 
apoi le înlătură şi cere să te mîntui îndeplinind poruncile uşoare; cu 
aceasta arată că Dumnezeu n-are nevoie de osteneli, ci de ascultare. Apoi 

arată că virtutea este uşoară, iar păcatul greu; şi ilustrează aceasta chiar 
cu numele date virtuţilor şi păcatelor. Profetul numeşte păcatul lanţ şi 
legătură, iar virtutea liberare şi scăpare de lanţuri şi legături. „Dezleagă, 
spune profetul, toată legătura nedreptăţii” 65 ; numeşte aşa poliţele şi chi¬ 
tanţele. „Lasă în libertate pe cei zdrobiţi” 66 , adică pe cei ce suferă. Aşa e 
datornicul: cînd vede pe cel ce l-a împrumutat, i se zbate inima şi se 
teme de el mai rău ca de o fiară sălbatică. „Ia în casa ta pe săracii fără de 
adăpost. Dacă vezi pe cel gol, îmbracă-l. Nu trece cu vederea pe cei din nea¬ 
mul tău” 67 . 



într-o cuvîntare de mai înainte, vorbindu-vă de răsplăţile primite 
de cei ce îndeplinesc aceste porunci, vă arătam bogăţia acestor răsplăţi. 
Acum să vedem dacă aceste porunci sînt grele, dacă sînt mai presus de 
puterile omeneşti. Aşa ceva nu vom găsi, ci cu totul dimpotrivă; că fap¬ 
tele bune au multă uşurinţă, iar cele rele sînt cu multă sudoare. Este, 
oare, o greutate mai mare ca aceea de a da bani cu împrumut, de a te 
îngrji de dobînzi şi de poliţe, de a cere garanţii, de a te teme şi a tremura 
pentru amanete, pentru capete, pentru procente şi pentru giranţi? Aşa 
sînt afacerile! Iar siguranţa aceasta aparentă şi născocită a poliţelor şi a 
giranţilor este mai şubredă decît orice şi plină de bănuieli. A face milos¬ 
tenie însă e mai uşor şi fără bătaie de cap. 

Să nu neguţătorim, dar, nenorocirile altora, nici să facem trafic cu 
iubirea de oameni. Ştiu că mulţi aud cu neplăcere cuvintele acestea. 
Dar care ar fi folosul tăcerii? Dacă aş tăcea şi nu v-aş supăra deloc cu 
spusele mele, ar fi cu neputinţă să vă scap de pedeapsă cu tăcerea, ba, 
dimpotrivă, tocmai tăcerea ar mări pedeapsa; şi nu numai vouă, ci şi 
mie mi-ar pricinui pedeapsă o tăcere ca aceasta. Ce folos de vorbe plă¬ 
cute, dacă nu ajută la treburi, ba te mai şi vatămă? Ce cîştig să te bucur 
cu cuvîntul, dar de fapt să te supăr? Ce cîştig ai să-ţi încînt auzul, dar să-ţi 
chinuiesc sufletul? De aceea e de neapărată trebuinţă să vă supăr aici 
pe pămînt, ca să nu fim osîndiţi dincolo. 

S-a abătut, iubite frate, asupra Bisericii o cumplită boală, o boală 
care are nevoie de multă îngrijire. Cei care au primit porunca să nu-şi 
adune comori nici din munca lor dreaptă şi cinstită, ci să deschidă case¬ 
le lor celor nevoiaşi, aceia cîştigă bani şi averi de pe urma sărăcirii altora, 
născocind un jaf frumos la chip şi o lăcomie ce-şi găseşte scuze. Nu-mi 
spune că legile îngăduie procentele. Şi vameşul împlineşte legea, dar e 
pedepsit. Şi noi vom păţi la fel dacă nu încetăm a împila pe cei săraci, 
dacă nu încetăm a face cu neruşinare negoţ cu nevoile şi nenorocirile 

altora. De aceea ai bani, ca să pui capăt sărăciei, nu ca să neguţătoreşti 
sărăcia. Tu însă, sub masca ajutorării celui nevoiaş, îi faci şi mai mare 
nenorocirea şi vinzi cu bani iubirea de oameni. Vinde-o, nu te opresc; 
dar vinde-o pentru împărăţia cerurilor. Să nu iei în schimbul unei fapte 
atît de mari un preţ mic, o dobîndă neînsemnată, ci viaţa cea nemuri¬ 
toare. Pentru ce te porţi ca un om sărac şi nevoiaş, ca un chiţibuşar, vîn- 
zînd lucruri de mare preţ pe nimica, pentru bani care azi sînt şi mîine 
nu sînt, cînd ar trebui să le dai pe împărăţia cerurilor care rămîne veş¬ 
nic? Pentru ce laşi pe Dumnezeu şi vrei să cîştigi cîştiguri omeneşti? 
Pentru ce laşi deoparte pe Cel Care poate să te îmbogăţească şi superi 
pe cel care n-are nici leţcaie? Pentru ce laşi pe Cel Care poate să-ţi dea 
şi închei contracte cu un nerecunoscător? Acela doreşte să-ţi dea înapoi 
ce Tai dat; acesta se supără cînd îţi întoarce banii; acesta abia îţi dă pro¬ 
centul; Acela îţi dă însutit şi viaţă veşnică; acesta, cu ocări şi cu 
sudalme; Acela, cu laude şi cu strigăte de bravo; acesta te pizmuieşte; 
Acela îţi împleteşte cununi; acesta abia de-ţi întoarce aici pe pămînt ce 
i-ai dat; Acela, şi aici şi dincolo. Nu este, oare, culmea prostiei să nu ştii 
nici să cîştigi? Cîţi n-au pierdut şi capitalul pentru procente? Cîţi n-au 
căzut în primejdii pentru procente? Cîţi n-au căzut în neagră sărăcie şi 
n-au adus şi pe alţii pentru negrăita lor lăcomie? 


VI 


Să nu-mi spui că cel care se împrumută se bucură şi că-ţi mulţu¬ 
meşte pentru împrumut. Face lucrul acesta din pricina cruzimii tale. Şi 
Avraam, cînd şi-a dat soţia în mîinile barbarilor® 8 , a făcut asta ca să-i fie 
bine primită isteţimea lui; dar nu de bună voie, ci de frica lui Faraon; 
tot aşa şi săracul este silit din pricina cruzimii tale să-ţi mulţumească 
pentru împrumut, pentru că tu socoteşti că nu merită să-l împrumuţi. 

Dar mi se pare că tu, chiar cînd scapi pe cineva dintr-o primejdie, 
pretinzi răsplată pentru că l-ai scăpat. 

- Vai de mine, să mă ferească Dumnezeu de asta! mi s-ar răspunde. 

- Ce spui, omule? Nu vrei să ceri bani cînd scapi pe cineva dintr-o 
primejdie mai mare, dar eşti atît de neomenos cînd e vorba de o primej¬ 
die mai mică! Nu vezi cîtă pedeapsă stă deasupra cametei? Nu auzi că şi 
în Vechiul Testament este oprită camăta? 69 

Dar care e scuza celor mai mulţi cămătari? 

- Dacă iau dobînzi pentru banii împrumutaţi, o fac pentru ca să 
ajut pe cel sărac, mi se spune. 


> <iK. Fac. IZ, 10-20. 

- Nu păcătui, omule! Dumnezeu nu vrea astfel de jertfă. Nu înşela 
legea lui Dumnezeu. Mai bine să nu-i dai săracului deloc decît să-i dai 
dintr-un astfel de cîştig. Din pricina dobînzilor nedrepte faci să fie nele¬ 
giuiţi chiar banii adunaţi prin muncă dreaptă şi cinstită. Este la fel ca şi 
cum ai forţa un pîntece bun să nască scorpii. 

Dar pentru ce vorbesc eu de legea lui Dumnezeu? Nu numiţi chiar 
voi înşivă o murdărie datul banilor cu împrumut? Dacă voi, care cîşti- 
gaţi de pe urma împrumutului, îl osîndiţi aşa, gîndiţi-vă ce osîndă va 
rosti Dumnezeu asupra voastră! 

Dacă vrei să vezi ce spun şi legile civile despre datul banilor cu 
împrumut, află că ele socotesc fapta aceasta cea mai mare ruşine. Legile 
civile nu îngăduie oamenilor cu mari dregătorii, celor care fac parte din 
marele sfat, numit senat, să se facă de ruşine cu astfel de cîştiguri; legea 
le interzice nişte cîştiguri ca acestea. Nu se cuvine, oare, să ne cutremu¬ 
răm cînd nu dăm atîta preţuire vieţuirii cereşti cîtă preţuire dau legiui¬ 
torii romani senatului, cînd socotim de mai puţin preţ cerul decît 
pămîntul, cînd nu ne ruşinăm de o faptă atît de necugetată? Căci ce 
poate fi, oare, mai necugetat decît a te sili să semeni fără să ai pămînt, 
ploaie şi plug? De aceea cei ce au născocit această plugărie rea seceră 
neghină care se aruncă în foc. 

Nu sînt, oare, o mulţime de neguţătorii drepte şi cinstite: lucrarea 
pămîntului, creşterea oilor, a vitelor, a păsărilor, munca cu braţele, chi- 
vemisirea averilor? Pentru ce, dar, te porţi ca un nebun şi ca un om fără 
de minte, cultivînd zadarnic spini? 

Vrei să-mi spui că vin peste rodurile pămîntului o mulţime de 
nenorociri: grindina, tăciunele, ploaia prea multă? Dar nu atîtea cîte 
vin peste banii daţi cu împrumut. Oricît de multe ar fi nenorocirile 
acestea, paguba nu atinge decît venitul pămîntului. Capitalul - adică 
pămîntul - rămîne întreg. Dincolo însă adeseori mulţi din cei care dau 
bani cu împrumut au pierdut nu numai dobînzile, ci şi capitalul. Iar 
înainte de pagubă sînt şi necontenit trişti. Niciodată nu se bucură de 
averile lui cel care dă bani cu dobîndă, nici nu se veseleşte de ele, ci 
cînd primeşte dobînda nu se bucură că are un venit, ci se întristează că 
dobînzile nu depăşesc capitalul. Şi înainte ca această odraslă rea, 
dobînda, să se nască desăvîrşit, cămătarul o sileşte să nască şi ea, prefă- 
cînd dobînzile în capital. Şi forţează pe aceşti pui de viperă nevîrstnici, 
să nască şi ei înainte de vreme. Aşa sînt dobînzile; mistuie şi sfîşie sufle¬ 
tele nenorociţilor cămătari mai mult decît viperele. 

Aceasta este legătura nedreptăţii! Acestea sînt legăturile cele cu silă 
făcute! Cămătarul spune: „Dau bani cu împrumut, nu ca să iei, ci ca să 
dai mai mult decît ţi-am dat”. Dar Dumnezeu ne porunceşte să nu luăm îna- 

pui nici banii pe care i-am dat: „Daţi, ne spune Dumnezeu, celor de la 
care nu aşteptaţi să mai luaţi” 70 . Tu însă ceri mai mult decît ai dat şi 
sileşti pe cel pe care l-ai împrumutat să se socotească dator, să-ţi pună în 
palmă şi ce nu i-ai dat. Şi crezi că prin asta îţi măreşti averea! Nu. în loc 
să ţi-o măreşti îţi aprinzi focul cel nestins. 

Aşadar, ca să nu se întîmple una ca aceasta, să tăiem pîntecele cel 
rău care zămisleşte dobînzile, să stîrpim odraslele cele neleguite, să 
secăm pîntecele acesta pustiitor şi să urmărim numai cîştigurile cele 
mari şi adevărate. 

- Dar care sînt acestea? 

- Ascultă-1 pe Pavel, care spune: ,filare cîştig este evlavia unită cu 
îndestularea cu ceea ce ai” 71 . 

Să ne îmbogăţim, dar, numai cu această bogăţie, ca să ne bucurăm 
şi aici pe pămînt de tihnă şi să avem parte şi de bunătăţile cele viitoare, 
cu harul şi iubirea de oameni a Domnului nostru Iisus Hristos, Căruia 
slava şi puterea împreună cu Tatăl şi cu Sfîntul Duh, acum şi pururea şi 
în vecii vecilor, Amin. 

70. Luca 6, 35. 

71. / Tim. 6, 6. 







OMILIA LVII 


„Şi L-au întrebat pe El ucenicii Lui, zicîndu-I: 
«Pentru ce spun cărturarii 
că trebuie să vină Ilie mai întîi ?»” 1 

I 

Ucenicii nu ştiau lucrul acesta din Scripturi, ci cărturarii îl spuneau şi 
răspîndiseră în poporul simplu cuvîntul acesta despre Ilie ca şi despre 
Hristos. De aceea şi samarineanca zicea: „Ştim că va veni Mesia; cînd va 
veni Acela ne va spune nouă toate” 2 ; iar iudeii îl întrebau pe Ioan Boteză¬ 
torul: „Eşti Ilie sau proorocul?” 3 

Deci, după cum am spus, era împămîntenit printre iudei cuvîntul 
despre Hristos şi despre Ilie, dar nu era tălmăcit de cărturari cum trebuia. 

Scripturile vorbesc de două veniri ale lui Hristos; aceasta care a 
avut loc şi cea viitoare. Arătîndu-le pe acestea, Pavel spunea: „S-a arătat 
harul cel mîntuitor al lui Dumnezeu, învâţîndu-ne ca, lepădînd necredinţa şi 
poftele cele lumeşti, să vieţuim cu cuminţenie, cu dreptate şi cu cucernicie” 4 . 
Aceasta este o venire a lui Hristos. Ascultă că o arată şi pe cealaltă! 
După ce a spus cele de mai sus, a adăugat: „Aşteptind fericita nădejde şi 
arătarea marelui Dumnezeu şi Mîntuitorului nostru Iisus Hristos” 5 . Şi profe¬ 
ţii vorbesc de două veniri ale lui Hristos. Înainte-Mergător al celei de a 
doua veniri va fi Ilie; al celei dintîi a fost Ioan Botezătorul, pe care 
Hristos îl numea şi Ilie, nu pentru că era Ilie, ci pentru că împlinea sluji¬ 
rea aceluia. După cum Ilie va fi înainte-mergătorul celei de a doua 
veniri a lui Hristos, tot aşa şi Ioan a fost Înainte-Mergătorul celei dintîi. 
Cărturarii însă amestecau cele două veniri şi rătăceau poporul; vorbeau 
poporului numai de venirea cea de a doua a lui Hristos şi spuneau: 
„Dacă acesta ar fi Hristos, atunci ar trebui ca Ilie să vină mai întîi”. 
Pentru aceasta ucenicii au întrebat: „Pentru ce spun cărturarii că trebuie să 
vină Ilie mai întîi?”în acest scop şi fariseii au trimis la Ioan să-l întrebe: 
„Dacă tu eşti Ilie?”. Nu pomenesc deloc de venirea Lui cea dintîi. 



1. Matei 17, 10. 

2. Ioan 4, 25. 

,H. Ioan 1, 21. 

4. 7*7 2, 11 12 

5. I'it 2, i:t. 

Care este, dar, dezlegarea pe care a dat-o Hristos? 

Hristos spune: „Ilie va veni înainte de a doua Mea venire; dar Ilie a 
venit şi acum - numindu-1 aşa pe Ioan Botezătorul acesta a venit ca 
Ilie. Dar dacă vrei să întrebi de Ilie Tesviteanul, va veni şi acesta”. 
Pentru aceasta a şi spus Hristos ucenicilor Săi: 


„Ilie va veni şi va aşeza la loc pe toate” 6 

- Pe care „toate”? 

- Acelea despre care vorbea profetul Maleahi: „Voi trimite la voi pe 
Ilie Tesviteanul, care va întoarce inima tatălui spre fiu, ca să nu vin şi să bat cu 
desăvîrşirepămîntul” 7 . Ai văzut preciziunea cuvintelor profetice? Hristos 
a numit pe Ioan Botezătorul Ilie, pentru că amîndoi au aceeaşi slujire; şi 
ca să nu socoteşti că profetul numeşte pe Ioan Botezătorul Ilie, profetul 
a adăugat şi patria lui Ilie, numindu-1 „Tesviteanul”; dar Ioan Botezăto¬ 
rul nu era tesvitean. Pe lîngă aceasta, profetul îi mai dă încă un semn 
deosebitor: „Ca să nu vin şi să bat cu desăvîrşire pămîntul”. Prin aceste 
cuvinte arată venirea a doua a lui Hristos, venirea cea înfricoşătoare. In 
cea dintîi venire, Hristos n-a venit să bată pămîntul. Că „n-am venit, 
spune Hristos, să judec lumea, ci să mîntuiesc lumea” 8 . Profetul a grăit deci 
aşa pentru a arăta că Tesviteanul are să vină înaintea acelei veniri, cînd 
va avea loc judecata lumii. Şi ne spune profetul şi pricina venirii lui Ilie. 

- Care este pricina? 

- Ca, prin venirea sa, să înduplece pe iudei să creadă în Hristos, ca 
să nu piară cu desăvîrşire toţi cînd va veni Hristos. De aceea şi Domnul 
le aduce aminte de cuvintele profetului, spunînd: „Şi va aşeza la loc pe 
toate”, adică va îndrepta necredinţa iudeilor care vor trăi pe vremea 
aceea. De aceea şi cuvintele profetului sînt foarte precise; n-a spus: „Va 
întoarce inima fiului spre tată”, ci: „Va întoarce inima tatălui spre fiu”; 
pentru că iudeii au fost părinţii apostolilor, profetul spune că Ilie va 
întoarce inimile părinţilor, adică cugetul poporului iudeu, la învăţătu¬ 
rile fiilor, adică ale apostolilor. 


„Dar vă spun vouă că Ilie a şi venit şi nu l-au cunoscut, ci i-au făcut 
cîte au voit. Aşa are să pătimească şi Fiul Omului de la ei. Atunci au înţe¬ 
les că despre Ioan le-a vorbit” 9 . 

Apostolii au înţeles, deşi nu spuseseră lucrul acesta nici cărturarii, 
nici Scripturile; şi au înţeles repede, pentru că au ajuns mai ascuţiţi la 
minte şi mai atenţi la cele spuse. 



(>. Matei 17, 11. 

7. Mal. H, 24. 

K. Ioan 12, 47. 

!>. Matei 17, 12 l.'i. 









- De unde au cunoscut ucenicii aceasta? 

- Hristos le spusese doar mai înainte: , r Acesta este Ilie, care are să 
vină” 10 . Aici însă le spune şi că: 

,,A venit” ş i că „Ilie va veni şi va aşeza la loc pe toate”. 

Să nu te tulburi şi nici să socoteşti că e o încurcătură de cuvinte 
cînd Hristos spune o dată că Ilie are să vină, iar altă dată, că a şi venit. 
Toate spusele sînt adevărate. Cînd spune că „Ilie va veni”ş i că „va aşeza 
la loc pe toate”, vorbeşte de Ilie Tesviteanul şi de întoarcerea la credinţă 
a iudeilor, care se va petrece atunci; iar cînd spune că „acesta este cel care 
are să vină”, numeşte pe Ioan Botezătorul Ilie, după felul slujirii sale. Şi 
profeţii numeau cu numele de David pe împăraţii de seamă, iar pe iudei îi 
numeau căpetenii de sodomeni şi fii de etiopieni din pricina purtărilor lor. 

Deci, după cum Ilie va fi înainte-mergătorul celei de a doua veniri 
a Domnului, tot aşa Ioan a fost înainte-mergătorul celei tiintîi veniri. 

II 

Dar nu numai pentru această pricină Hristos îl numeşte pretutin¬ 
deni Ilie pe Ioan Botezătorul, ci şi pentru ca să arate că este un deplin 
acord între El şi Vechiul Testament şi că venirea lui Ioan Botezătorul 
este potrivit profeţiei. De aceea a şi adăugat iarăşi: ,^A venit şi nu l-au 
cunoscut, ci i-au făcut toate cîte au voit”. 

- Ce înseamnă „Toate cîte au voit”? 

înseamnă: L-au aruncat în temniţă, l-au ocărit, l-au omorît, i-au 
adus capul pe tipsie. 

yr Aşa are să pătimească şi Fiul Omului de la ei”. Vezi că Hristos găseşte 
iarăşi prilej potrivit să amintească ucenicilor de patimile Sale, pentru 
ca, prin patimile lui Ioan, să le aducă multă mîngîiere. Şi nu numai 
prin aceasta, ci şi prin aceea că face îndată mari minuni. Ori de cîte ori 
vorbeşte de patimile Sale, Hristos face îndată minuni; şi după ce vor¬ 
beşte de patimile Sale, şi înainte de a vorbi. Se poate vedea aceasta pre¬ 
tutindeni. „Atunci, spune evanghelistul, a început să le arate că trebuie să se 
ducă la Ierusalim şi să moară şi să pătimească multe” 11 . 

- Cînd Atunci”? 

- Cînd Petru a mărturisit că este Hristosul şi Fiul lui Dumnezeu 12 . 

Iarăşi în Muntele Taborului, cînd a arătat ucenicilor vederea aceea 

minunată şi cînd profeţii vorbeau despre slava Lui, Hristos le-a vorbit 
de patimile Sale 13 . Acum, după ce vorbeşte de patimile lui Ioan, a adăugat: 

10. Matei 11, 14. 

11. Matei 1 fi, 21. 

12. Matei 1 <>, Ui. 









„Aşa şi Fiul Omului va pătimi de la ei”. Puţin mai tîrziu, cînd a scos 
demonul pe care ucenicii n-au putut să-l scoată 14 , face iarăşi acelaşi 
lucru. Că şi atunci, „intorcindu-se ei în Galileea, Iisus le-a spus că Fiul Omu¬ 
lui are să fie dat în mîinile oamenilor păcătoşi; şi-L vor omorî şi a treia zi va 
învia” 15 . Hristos face aceste minuni ca prin măreţia minunilor să 
potolească tristeţea covîrşitoare a apostolilor, să-i mîngîie în orice 
chip. Tot aşa şi acum, prin amintirea morţii lui Ioan, le dădea mu^tă 
mîngîiere. 

Dar poate că cineva m-ar întreba: 

- Pentru ce Hristos nu l-a trimis şi acum pe Ilie, înviindu-1, dacă 
prin venirea lui avea să dea atîtea mărturii bune? 

- Acestei întrebări voi răspunde: Şi acum, la cea dintîi venire a Lui, 
iudeii n-au crezut în El, deşi socoteau că Hristos este Ilie; că apostolii 
I-au spus: „Unii zic că eşti Ilie, alţii Ieremia” 16 . De altfel, între Ioan Bote¬ 
zătorul şi Ilie nu este altă deosebire decît de timp. 

- Dacă iudeii n-au crezut acum, cum vor crede atunci, la a doua 
venire? aş putea fi întrebat. 

- Vor crede, pentru că Ilie „va aşeza la loc pe toate”. Vor crede nu 
numai pentru că va fi cunoscut, ci şi pentru că pînă în ziua aceea slava 
lui Hristos se va întinde din ce în ce mai mult şi va fi şi pentru lume mai 
strălucitoare decît lumina soarelui. Cînd deci după atîta preţuire şi 
aşteptare va veni Ilie, propovăduind aceleaşi învăţături ca şi Ioan Bote¬ 
zătorul şi vestind şi el pe Hristos, iudeii vor primi mai uşor spusele lui. 
De altfel Hristos pare că îi scuză pe iudei, cînd spune că „nu l-au 
cunoscut”. 

Domnul nu mîngîie pe ucenicii lui numai prin aceste cuvinte, ci şi 
prin aceea că le arată că toate patimile ce le va suferi de la iudei le va 
suferi pe nedrept; îi mai mîngîie apoi şi prin aceea că însoţeşte aceste 
prevestiri triste cu două minuni: minunea schimbării la faţă de pe Mun¬ 
tele Taborului şi minunea pe care o săvîrşeşte îndată. 

Cînd apostolii au auzit cele spuse de Hristos, nu L-au mai întrebat 
cînd are să vină Ilie, fie că erau zdrobiţi de tristeţe la auzul patimii 
Domnului, fie că s-au temut. De multe ori, apostolii tac atunci cînd văd 
că Hristos nu vrea să le spună ceva lămurit. De pildă cînd erau în Gali¬ 
leea şi cînd Ie-a spus: „Fiul Omului are să fie dat şi-L vor omori” 17 , evanghe- 
listul Marcu a adăugat: ,JLi nu înţelegeau cuvîntul şi se temeau să-L 
întrebe”' 11 , iar evanghelistul Luca spune că „era cuvîntul ascuns pentru ei ca 
să nu-l priceapă şi se temeau să-L întrebe de cuvîntul acesta. 

14. Matei 17, 14-IH. 

1.1. Matei 17, TI T.\. 

1() Matei Hi, 14. 

17. Marcu 9, 31. 







„ Venind ei spre mulţime, s-a apropiat de El un om, îngenunchind înaintea 
Lui şi zicînd: «Doamne, miluieşte pe fiul meu, că este lunatic şi rău pătimeşte; 

dt multe ori cade în foc şi de multe ori în apă. Şi l-am dus la ucenicii Tăi 
şi n-au putut să-l vindece ” 20 . 

Scriptura ni-1 arată pe acest om foarte slab în credinţă. Din multe 
fapte se vede aceasta: din cele spuse de Hristos: „Toate sînt cu putinţă 
celui ce crede” 21 ; din cele spuse chiar de cel care a venit la Hristos: >y Ajută 
necredinţei mele!” 22 ; din porunca dată de Hristos demonului ca să nu mai 
intre în fiul lui 23 ; şi în sfîrşit din cele spuse de om lui Hristos: ,J)acă poţi!” 24 

Aş putea fi însă întrebat: 

- Dar dacă necredinţa aceluia a fost de vină că ucenicii n-au scos 
demonul din fiul lui, pentru ce Hristos îi mai învinuieşte? 25 

- Ca să le arate că pot vindeca întotdeauna, chiar fără credinţa 
celor ce se apropie de ei. După cum de multe ori a fost de ajuns credinţa 
celui ce cerea pentru a dobîndi cererea chiar de la sfinţi mai mici, tot 
aşa de multe ori a fost de ajuns numai puterea sfinţilor pentru săvîrşirea 
unei minuni, chiar dacă nu credeau cei care veneau la ei. Amîndouă 
aceste cazuri se văd în Sfintele Scripturi. Comeliu şi cei din casa lui au 
atras harul Duhului numai prin credinţa lor 26 . Pe vremea lui Elisei însă 
un mort a înviat fără să creadă cineva. Cei care au aruncat mortul în 
groapa lui Elisei, l-au aruncat fără nici o socoteală şi la întîmplare, nu 
din credinţă, ci de teamă; temîndu-se de tîlhari, au aruncat mortul în 
groapă şi au fugit; iar mortul a înviat numai prin puterea sfîntului trup 
al lui Elisei 2 '. De aici se vede că şi unii din ucenici erau slabi în credinţă, 
dar nu toţi. Stîlpii nu erau acolo. 


III 


Priveşte acum şi în alt chip nesocotinţa omului acestuia! Vine la 
Iisus şi, de faţă cu toţi oamenii, vorbeşte împotriva ucenicilor Lui, spu- 
nînd: „L-am adus la ucenicii Tăi şi n-au putut să-l vindece”. Hristos însă, în 
faţa întregii mulţimi, scapă pe ucenici de învinuirea adusă şi arată că 
vina cea mare o are el, tatăl copilului, spunînd: 

„0, neam necredincios şi îndărătnic! Pînâ cînd voi fi cu voi!” 28 



20. Matei 17, 14-16. 

21. Marcu 9, 23. 

22. Marcu 9, 24. 

23. Marcu 9, 25. 

24. Marcu 9, 22. 

25. Matei 17, 20. 

26. Fapte 10, 1-48. 

27. IV Regi 13, 21. 

28. Matei 17, 17. 

Nu adresează aceste cuvinte numai tatălui copilului, ca să nu-1 ruşi¬ 
neze, ci tuturor iudeilor. Dacă Hristos n-ar fi luat apărarea ucenicilor 
Săi, poate că mulţi din cei de faţă s-ar fi smintit şi ar fi gîndit despre uce¬ 
nici ce nu trebuia. 

Prin cuvintele: „Pînă cînd voi fi cu voi!”. Domnul arată cît de plăcută 
ii este moartea; arată că o doreşte, că vrea să plece cît mai repede şi că 
pentru El nu răstignirea e grea, ci rămînerea împreună cu iudeii. 

Hristos însă nu S-a mărginit să-l ţină numai de rău. 

- Dar ce spune? 

- >r Aduceţi-Mi-l aici!” 29 

Hristos îl întreabă pe tatăl copilului de cită vreme se chinuie fiul 
lui 10 . Pune această întrebare şi pentru a apăra pe ucenici de învinuire, 
dar şi pentru a sădi în sufletul tatălui bune nădejdi, ca să creadă că fiul 
lui va fi izbăvit de boala sa. Apoi îl lasă pe copil să se zvîrcolească. N-o 
face spre laudă - că se adunase mulţimea şi a ţinut-o de rău ci o face 
pentru tatăl copilului; pentru ca tatăl, cînd va vedea pe demon că se tul¬ 
bură de cuvintele Domnului, să fie adus măcar aşa să creadă în minu¬ 
nea pe care o va face. 

Cînd tatăl îi spune: ,J)inpruncie” 31 şi: „Dacăpoţi, ajutâ-mă!” 32 , Hris¬ 
tos îi răspunde: „Toate sînt cu putinţă celui ce crede!” 33 , şi întoarce împo¬ 
triva tatălui învinuirea pe care acesta o adusese ucenicilor. Cînd lepro- 
sul a spus: „Dacă vrei, poţi să mă curăţeşti” 34 , leprosul a dat mărturie de 
puterea lui Hristos, iar Domnul l-a lăudat şi a întărit spusele lui, zicînd: 
„ Vreau! Curăţeşte-te!” 35 Cînd însă tatăl copilului a rostit cuvinte nevred¬ 
nice de puterea lui Hristos, spunînd: „Dacă poţi, ajutâ-mă!”, Domnul îl 
îndreaptă pentru că nu grăise aşa cum trebuia. 

- Şi ce-i spune Domnul? 

- „Dacă poţi să crezi, toate sînt cu putinţă celui ce crede!” 36 Cu alte 
cuvinte Hristos îi spune aşa: „Atît de mare este puterea Mea, că pot să 
dau şi altora puterea de a face minuni. Deci, dacă crezi cum trebuie, şi 
tu poţi vindeca şi pe fiul tău şi pe alţii mulţi”. Şi după ce a spus aceste 
cuvinte, a vindecat pe îndrăcit. 

Tu însă să vezi aici nu numai purtarea de grijă şi facerea de bine a 
lui Hristos, ci şi aceea că din clipa aceea n-a mai îngăduit demonului să 
locuiască în el, că dacă tînărul nu s-ar fi bucurat şi atunci de multa purtare 

2<). Matei 17, 17. 33. Marcu 9, 23. 

30. Marcu !(, 21. 34. Matei 8, 2. 

.31. Marcu !), 21. 35. Matei 8, 3. 

32. Murai 1», 22. 36. Marcu 9, 23. 







de grijă a lui Dumnezeu, demonul l-ar fi ucis de mult. Că spunea tatăl 
lui că îl arunca în apă şi în foc. Iar demonul care a îndrăznit aceasta l-ar 
fi ucis negreşit, dacă Dumnezeu n-ar fi pus frîu puternic marii lui furii, 
aşa cum i-a apărat şi pe îndrăciţii aceia care umblau goi, care alergau 
prin pustietăţi şi se tăiau în pietre 37 . 

Să nu te tulburi că tînărul acesta este numit lunatic, şi nu îndrăcit. 
Aşa îl numea tatăl lui. 

- Pentru ce atunci şi evanghelistul Matei spune că Hristos a vinde¬ 
cat mulţi lunatici? 

- II numeşte aşa, slujindu-se de felul de a vorbi al mulţimii. Că dia¬ 
volul, ca să hulească luna, tăbărăşte peste cei stăpîniţi de el şi-i face să 
meargă după mersul lunii. Nu trebuie însă să se creadă că luna lucrează 
asupra lor - Doamne păzeşte! -, ci că diavolul falsifică adevărul pentru 
a huli luna. De aceea, această părere greşită a prins în popor; unii 
oameni simpli, înşelaţi fiind, numesc pe unii ca aceştia demoni; dar 
nici aceasta nu-i adevărat. 


>r Atunci apropiindu-se ucenicii Lui îndeosebi, L-au întrebat pentru ce ei 
n-au putut să scoată demonul” 38 . 

Mi se pare că apostolii L-au întrebat pentru că erau neliniştiţi şi se 
temeau să nu fi pierdut harul ce li se dăduse. Că primiseră putere împo¬ 
triva demonilor necuraţi 39 . De aceea îl şi întreabă, apropiindu-se de El 
îndeosebi; nu-L întreabă îndeosebi pentru că le-ar fi fost ruşine - că 
fapta se petrecuse, iar neputinţa lor, vădită, aşa că era de prisos să le 
mai fie ruşine să-şi mărturisească neputinţa lor şi cu cuvîntul -, ci 
pentru că voiau să-L întrebe despre un lucru mare şi tainic. 

- Ce le-a răspuns Hristos? 

- „Din pricina necredinţei voastre, le-a spus El. Dacă veţi avea credinţă cit 
un grăunte de muştar şi veţi zice muntelui acestuia: «Mută-tel», se va muta şi 
nimic nu vă va fi cu neputinţă” 40 . 

Dacă ai întreba: „Ce munte au mutat apostolii?”, îţi voi spune că ei 
au făcut minuni cu mult mai mari, înviind nenumăraţi morţi. De altfel 
nici nu este acelaşi lucru a muta un munte cu a urni moartea din trup. 
Se spune că mai tîrziu unii sfinţi, cu mult mai mici decît apostolii, au 
mutat şi munţi cînd a fost nevoie. Aşadar e lămurit că, dacă ar fi fost nevoie, 
ar fi mutat şi apostolii munţi. Nu-i învinui, dar, dacă n-a fost nevoie atunci să 
mute munţii! De altfel şi Hristos n-a spus: „Negreşit veţi muta munţi”, ci că 
„veţi putea face şi asta”. Iar dacă n-au mutat munţi, nu i-au mutat, nu 



37. Marcu 5, 5; Matei 8, 28. 


38. Matei 17, 19. 

39. Matei 10, 8. 

40. Matei 17, 20. 

pentru că n-au putut - cum să nu fi putut, cînd au făcut minuni mai 
mari? ci pentru că n-au voit, nefiind nevoie. Se poate însă ca apostolii 
să fi mutat şi munţi, dar să nu se fi scris. Că nu s-au scris toate minunile 
pe care le au săvîrşit. 

Dar pe vremea aceea, cînd li s a adus lunaticul, apostolii erau cu 
mult mai nedesăvîrsiti. 

- Ce vrei să spui? Nici această credinţă n o aveau atunci? 

- N-o aveau! Nici ei nu erau totdeauna la fel de credincioşi. De 
pildă Petru, o dată este numit fericit de Domnul'", altă dată este ţinut de 
rău 1 ^. Şi ceilalţi apostoli au fost ţinuţi de rău că sînt nişte nepricepuţi, 
cînd n-au înţeles pilda cu aluatul 41 . S-a întîmplat, dar, ca şi atunci, cu 
acelaşi prilej, apostolii să fî fost slabi în credinţă. Că înainte de răstig¬ 
nire nu erau desăvîrsiti. 

•> > 

Hristos vorbeşte aici de credinţa în minuni şi aminteşte de 
grăuntele de muştar, ca să arate cît de mare este puterea credinţei. 
Grăuntele de muştar pare mic, mic de tot, dar are o putere mai 

mare decît toate seminţele. 

» 

Hristos dă deci ca pildă grăuntele de muştar pentru a arăta că chiar 
puţină credinţă adevărată poate foarte mult. Şi nu s-a mărginit numai la 
atîta, ci a şi adăugat că şi munţii îi poate muta credinţa. Merge chiar mai 
departe, că spune: „Nimic nu vă va fi cu neputinţă”. 


Te rog să admiri cu acest prilej filozofia ucenicilor şi puterea Duhului. 
Filozofia ucenicilor, câ nu şi-au ascuns slăbiciunea; puterea Duhului, 

că pe cei care nu aveau credinţă nici cît un grăunte de muştar, Sfîntul 
Duh i-a urcat încetul cu încetul atit de sus, încît a izvorît din ei credinţă 
bogată ca rîurile şi izvoarele. 

„Acest neam de demoni nu iese decil cu rugăciune şi cu post” 44 . 
Hristos vorbeşte aici de toate neamurile de demoni, nu numai de 
demonii care stăpînesc pe lunatici. 

Şi iată că le pune de mai înainte temeiul învăţăturii despre post. 
Să numi spui mie de cazurile rare t ind unii au scos demonii şi fără 
post! Chiar dacă poli spune un caz sau două de oameni care să fi scos 
lara post pe demoni, îţi spun că este cu neputinţă ca un om, care trăieşte 
m desfătări, să izbăvească pe tineta cart; suferă de o astfel de boală. 

II Mula Ui, 17 
iz. Mm,i i<>, .71. 
l i. Mula I(i. l> I.» 

Pentru vindecarea unui om, care are o boală ca aceasta, este mai cu 
seamă nevoie de post. 

- Dar dacă ai credinţă, pentru ce trebuie să mai şi posteşti? m-ar 
putea întreba cineva. 

- Pentru că împreună cu credinţa postul ne dă mai mare putere. 
Postul sădeşte în sufletul omului filozofie, face din om înger, doboară 
puterile cele netrupeşti; dar nu postul singur, ci e nevoie şi de rugă¬ 
ciune; şi în primul rînd de rugăciune. 

Să-ţi arăt 45 la cîte bunătăţi dă naştere rugăciunea unită cu postul! 
Omul care se roagă cum trebuie şi posteşte nu are nevoie de multe 
lucruri; iar omul care nu are nevoie de multe lucruri nu poate îndrăgi 
banii şi averile, ci este înclinat spre milostenie. Cel care posteşte este 
uşor şi înaripat; se roagă cu mintea trează, postul stinge poftele cele 
rele, pogoară mila lui Dumnezeu, smereşte sufletul îngîmfat. De aceea 
şi apostolii posteau aproape totdeauna. Cel care se roagă şi posteşte are 
două aripi şi este mai uşor decît vîntul. Cînd se roagă nu cască, nu se în¬ 
tinde, nu amorţeşte, cum păţesc cei mai mulţi, ci este mai iute ca focul şi 
este mai presus de pămînt. De aceea mai cu seamă unul ca acesta este 
duşman şi vrăjmaş demonilor. Nimic nu este mai puternic ca un om 
care se roagă cum trebuie. Dacă o femeie a avut puterea să înduplece 
pe un judecător crud, care nici de Dumnezeu nu se temea şi nici de 
oameni nu se ruşina 46 , cu mult mai mult va atrage asupra sa mila lui 
Dumnezeu cel care se roagă neîncetat Lui, care-şi înfrînează pîntecele 
şi alungă de la el desfătarea şi îmbuibarea. 

Dacă îţi este trupul neputincios şi nu poţi posti neîncetat, nu îţi este 
neputincios ca să te rogi, nici fără putere ca să dispreţuieşti poftele pîn- 
tecelui. Chiar dacă nu poţi să posteşti, totuşi poţi să nu te îmbuibezi. 
Nu-i puţin lucru şi acesta, nici departe de post, ci în stare să pună capăt 
furiei diavolului. Că nimic nu este atît de plăcut diavolului, ca desfăta¬ 
rea şi beţia, pentru că ele sînt izvorul şi mama tuturor păcatelor. Cu 
beţia şi îmbuibarea i-a făcut odinioară diavolul pe iudei să se închine la 
idoli 47 . Cu ele a aprins în sodomeni pofte nelegiuite 48 , că spune profe¬ 
tul: „Aceasta este fărădelegea sodomenilor, se râsfăţau întru mîndrie, în îmbui¬ 
bare cu pîine şi în desfătări” 49 . Cu ele a pierdut diavolul pe nenumăraţi alţii 
şi i-a aruncat în iad. Ce rău nu săvîrşesc beţia şi desfătarea? Face din oameni 
porci şi mai răi decît porcii. Porcul se tăvăleşte în noroi şi se hrăneşte cu 
murdărie, dar omul care bea şi se îmbuibează mănîncă la o masă mai dez- 

45. De aici începe partea morală: Despre post şi rugăciune şi împotriva celor ce trăiesc in desfă¬ 
tări şi se imbată. 

46. Luca 18, 2-8. 

47. leş. 32, 1-6. 

48. Fac. 1‘), 4-8. 

4i). lez 16, 49. 




gustătoare decît masa porcului; că la o astfel de masă pune la cale 
împreunări neîngăduite şi iubiri nelegiuite. Unul ca acesta nu se deose¬ 
beşte de un îndrăcit: este tot atît de neruşinat, tot atît de furios. De 
îndrăcit ne este milă, pe acesta îl urîm, îi întoarcem spatele. 

- Pentru ce? 

- Pentru că de buna lui voie aduce asupra sa nebunia asta şi face 
canaluri de hazna din gură, din ochi, din nas, într-un cuvînt, din toate 
mădularele sale. Dacă ai putea să te uiţi acum şi înăuntrul lui, ai vedea 
că sufletul lui e îngheţat şi amorţit ca în vreme de iarnă şi de ger, iar din 
pricina furtunii prea mari cîrma sufletului nu-i mai poate fi de vreun 
folos. Mă ruşinez să spun cîte rele suferă - bărbaţi şi femei - din pricina 
beţiei şi a îmbuibării; o las pe seama conştiinţei acelora care cunosc, pe 
propria lor piele, relele acestea. Ce poate fi mai ruşinos decît o femeie 
neată sau numai ameţită? Cu cît vasul e mai slab, cu atît şi naufragiul e 
mai mare, fie că e femeie liberă, fie că e roabă. Femeia liberă se face de 
rîs în faţa cetelor ei de roabe; roaba iarăşi la fel, între roabe. Şi fac - şi 
una şi alta - să fie hulite de oamenii fără de minte darurile lui Dumne¬ 
zeu. Cînd se întîmplă astfel de beţii, aud pe mulţi spunînd: „Să nu mai 
fie vin”. Ce nesocotinţă! Ce nebunie! învinuieşti darurile lui Dumne¬ 
zeu pentru că păcătuiesc alţii? Aceasta însă e curată nebunie! Nu-i vinul 
de vină, ci neînfrînarea celor care se folosesc rău de vin. Spune, dar, „Să 
nu fie beţie! Să nu fie îmbuibare!”; dar dacă spui: „Să nu fie vin!”, vei 
spune, păşind înainte puţin cîte puţin: „Să nu fie cuţit!”, din pricina uci¬ 
gaşilor; „Să nu fie noapte!”, din pricina hoţilor; „Să nu fie lumină!”, din 
pricina clevetirilor; „Să nu fie femeie!”, din pricina desfrînărilor; şi, ca 
să spun pe scurt, ai desfiinţat tot ce e pe lume. 

V 


Dar să nu faci aşa! Gîndul acesta vine de la diavol. Nu huli vinul, ci 
beţia! Ia pe beţiv, cînd este treaz; zugrăveşte-i toată hidoşenia beţiei şi 
spune-i: „Vinul a fost dat ca să ne veselim, nu ca să ne facem de ocară; 
ca să rîdem, nu ca să fim de rîs; ca să ne însănătoşim, nu ca să ne îmbol¬ 
năvim; ca să îndreptăm slăbiciunea trupului, nu ca să surpăm tăria 
sufletului. Dumnezeu te-a cinstit cînd a dat pe pămînt acest dar, vinul. 
Pentru ce te faci de ocară cu necumpătarea ta? Ascultă ce spune Pavel: 
„Foloscştc-te de puţin vin, pentru stomacul tău şi pentru desele tale suferinţe” 50 . 
Dacă Timotei, sfîntul acela, care era bolnav şi suferea de nenumărate boli, 
n -a băut vin pînă ce nu i-a îngăduit Pavel, dascălul lui, ce iertare mai putem 
avea noi care, sănătoşi fiind, ne îmbătăm? Aceluia Pavel îi spunea: „Folo- 

seşte-te de puţin vin pentru stomacul tău”; iar acelora dintre voi, care vă 
îmbătaţi, vă spune: „Folosiţi-vă de puţin vin pentru desfrînările voastre, 
pentru desele voastre cuvinte de ruşine, pentru celelalte pofte rele, pe 
care de obicei le naşte beţia!” 

Iar dacă nu vreţi să vă abţineţi de la vin pentru pricinile acestea, 
abţineţi-vă cel puţin pentru ruşinea şi necazurile ce le aduce cu sine 
beţia! Vinul a fost dat ca să ne veselim. „Vinul, spune Scriptura, veseleşte 
inima omului” 51 ; dar voi pîngăriţi şi această însuşire a vinului. Ce veselie 
poate să-ţi mai facă vinul, cînd nu mai eşti în toată firea, cînd te doare 
tot trupul, cînd vezi că toate se învîrt în jurul tău, cînd te ia ameţeala şi 
cînd te legi la cap ca bolnavii de friguri, care-şi frecţionează capetele cu 
untdelemn? 

Aceste cuvinte nu le adresez tuturora; dar, mai bine spus, le adre¬ 
sez tuturora; nu pentru că toţi vă îmbătaţi — Doamne fereşte! —, ci 
pentru că cei care nu se îmbată n-au grijă de cei ce se îmbată. De aceea 
mă adresez mai degrabă vouă, celor sănătoşi; pentru că şi doctorul lasă 
pe bolnavi şi vorbeşte cu cei care stau lingă bolnavi. Către voi, dar, 
îndrept cuvîntul meu, rugîndu-vă să nu fiţi stăpîniţi vreodată de această 
patimă şi să scăpaţi de ea pe cei stăpîniţi de ea, ca să nu pară mai răi 
decît animalele; Animalele nu beau mai mult decît au nevoie; beţivii 
însă sînt mai lipsiţi de judecată decît animalele, că depăşesc hotarele 
cumpătării. Cît de superior le este măgarul? Cît de superior le este cli¬ 
nele? Fiecare din aceste animale şi din toate celelalte animale, fie de 
mănîncă, fie de bea, cunoaşte hotarul saţiului şi nu trece dincolo de tre¬ 
buinţă! Chiar de-ar fi nenumăraţi cei care le-ar sili, nu vor vrea să 
mănînce şi să bea mai mult decît le trebuie. Deci şi în această privinţă, 
voi, beţivilor, sînteţi mai răi chiar decît animalele cele necuvîntătoare; 
nu numai oamenii treji vă socotesc aşa, ci chiar voi înşivă. Că voi înşivă 
vă socotiţi mai răi decît cîinii şi măgarii se va vedea din cele ce voi 
spune. Pe animalele acestea nu le sileşti să mănînce peste măsură; iar 
dacă cineva te-ar întreba: „Pentru ce?”, i-ai răspunde: „Ca să nu se 
îmbolnăvească!” De tine însă n-ai niciodată această purtare de grijă! 
Vezi că te socoteşti a fi de mai puţin preţ decît animalele acelea? N-ai 
nici o grijă de tine, deşi eşti necontenit în mijlocul furtunii. Nu te simţi 
rău din pricina beţiei numai în ziua în care te-ai îmbătat, ci şi a doua zi. 
Şi după cum unui om, care scapă de friguri, îi mai rămîne în trup 
slăbiciunea pricinuită de friguri, tot aşa şi ţie, după ce ţi-a trecut beţia, 
se mai învîrte în sufletul şi trupul tău mahmureala pricinuită de beţie. 
Nenorocitul tău trup stă înţepenit, ca o corabie după naufragiu; iar 
sufletul tău, mai nenorocit decît trupul, dezlănţuie furtuna, deşi se 

potolise. Şi tocmai cînd se părea că se cuminţeşte, atunci i se aprinde 
pofta, atunci mai cu seamă îl apucă dorul de beţie şi-i trec pe dinaintea 
ochilor vin, butoaie cu vin, sticle şi pahare pline. Şi după cum o cora¬ 
bie, naufragiată de furtună, după ce a trecut furtuna rămîne cu paguba 
pricinuită de furtună, tot aşa şi cu beţivul. Şi după cum corăbierii, în 
timpul furtunii, aruncă în mare mărfurile din corabie, aşa şi beţivul 
aruncă de la el toate faptele lui bune. De-ar fi cu trupul şi cu sufletul 
curat, de-ar fi ruşinos, priceput, blînd, smerit, beţia le aruncă pe toate 
acestea în oceanul fărădelegii. Dar după ce a fost aruncat totul afară, nu 
mai este nici o asemănare între corabie şi beţiv. Corabia se uşurează 
după ce a aruncat încărcătura, dar beţivul se îngreuiază şi mai mult. în 
locul bogăţiei aceleia primeşte nisip, apă sărată şi toate gunoaiele 
beţiei, care îneacă îndată corabia cu călător şi cu cîrmaci cu tot. 

Ca să nu păţim şi noi aşa, să ne izbăvim de această furtună. Nu poţi 
vedea împărăţia cerurilor dacă eşti beţiv. „Nu vă înşelaţi, spune Pavel, 
nici beţivii, nici hulitorii nu vor moşteni împărăţia lui Dumnezeu” 52 . Dar 
pentru ce vorbesc eu de împărăţia cerurilor? Dacă eşti beţiv nu poţi 
vedea nici lucrurile de pe lumea asta. Beţia face din zi noapte şi din 
lumină întuneric. Beţivii au ochii deschişi, dar nu văd nici ceea ce le stă 
înaintea picioarelor. Grozăvia nu-i numai atîta, ci, pe lîngă asta, beţivii 
mai îndură o altă pedeapsă şi mai cumplită: sînt trişti fără pricină, 
furioşi, bolnavi, luaţi necontenit în rîs şi ocăriţi. Ce iertare mai pot avea 
aceşti oameni, care îşi pricinuiesc singuri atîtea nenorociri? Nici una! 

Să fugim, dar, de această boală, ca să dobîndim şi bunătăţile de aici 
şi pe cele viitoare, cu harul şi cu iubirea de oameni a Domnului nostru 
îisus Hristos, Căruia slava şi puterea, împreună cu Tatăl şi cu Sfîntul 
Duh, în vecii vecilor, Amin. 

52. I Cor. 6, 10. 

„După ce s-au întors în Galileea, le-a zis lor Iisus: 

„Fiul Omului are să fie dat în mîinile oamenilor; 
şi-L vor omorî şi a treia zi va învia”. 

Şi s-au întristat ei foarte ” 1 

I 

S-au întors în Galileea ca să nu zică ucenicii: „Pentru ce stăm 
mereu aici?” Apoi le-a vorbit lor iarăşi de patimile Sale. Ucenicii, cînd 
au auzit asta, nici nu mai voiau să vadă Ierusalimul. Şi iată, cu toate că 
Petru a fost ţinut de rău că s-a împotrivit patimilor Sale 2 , că Moise şi Ilie 
au vorbit despre patimile Lui şi au numit patimile Lui slavă 3 , că Tatăl a 
slobozit glas de sus 4 , că s-au făcut atîtea minuni şi că învierea era la uşă 
- şi Domnul le spusese doar că n-are să rămînă multă vreme mort, ci a 
treia zi va învia totuşi ucenicii nici aşa n-au putut îndura spusele 
Domnului despre patimile Sale, ci „s-au întristat”; şi nu puţin, ci 
,J6arte”. S-a întîmplat lucrul acesta pentru că ucenicii nu înţelegeau 
încă puterea cuvintelor Domnului. Evangheliştii Marcu şi Luca lasă să 
se înţeleagă aceasta. Unul spune: „Nu înţelegeau cuvîntulşi se temeau să-L 
întrebe” 5 ; celălalt: „Jar cuvîntul acesta era ascuns faţă de ei ca să nu-l 
priceapă şi se temeau să-L întrebe de cuvîntul acesta” 6 . 

- Dar dacă nu-L pricepeau, cum s-au întristat? 

- Pricepeau ei, dar nu totul. Ştiau că va muri, că îl auziseră vorbin- 
du-le mereu de asta; dar ce era moartea aceasta, că va lua sfîrşit repede 
şi că va săvîrşi nenumărate bunătăţi, aceasta n-o ştiau încă lămurit. Nu 
ştiau nici ce este însăşi învierea; n-o pricepeau. Se întristau pentru că 
erau tare legaţi de Dascălul lor. 

„Şi venind ei în Capemaum s-au apropiat de Petru cei care iau dajdie 
şi i-au spus: „învăţătorul vostru nu dă dajdie ?” 7 

1. Matei 17, 22-23. 

2. Matei 16, 23. 

3. Luca 9, 31. 

4. Matei 17, 5. 

5. Marcu 9, 32. 

6. Luca 9, 45. 

7. Matei 17, 24. 

— Ce era această dajdie? 

- Cînd Dumnezeu a omorit pe întîii născuţi ai egiptenilor, a luat 
seminţia lui Levi în locul acestora 8 ; dar pentru că numărul celor din 
seminţia lui Levi era mai mic decît numărul celor ucişi din întîii născuţi 
ai iudeilor, Dumnezeu a poruncit să se plătească cîte un siclu 9 în locul 
celor care lipseau la număr 10 . Şi de atunci s-a împămîntenit obiceiul ca 
cei întîi născuţi să plătească această dajdie. Pentru că Hristos era cel 
intîi născut, iar Petru se părea a fi primul dintre ucenici, cei ce strîngeau 
această dajdie au venit la el. După părerea mea, fiecare trebuia să plă¬ 
tească această dajdie în oraşul său. De aceea au venit să-I ceară dajdie 
în patria Lui, pentru că patrie a lui Hristos era socotit Capernaumul. 
N-au îndrăznit să se apropie de Hristos, ci de Petru. Şi nu s-au apropiat 
de el cu asprime, ci cu multă blîndeţe. Nu l-au învinuit, ci l-au întrebat, 
zicîndu-i: „învăţătorul vostru nu dă dajdie?” N-aveau încă despre Hristos 
părerea ce se cuvenea s-o aibă despre El, ci vorbeau de El ca despre un 
om; totuşi îl respectau şi-L cinsteau pentru minunile pe care le făcuse. 

- Ce le-a răspuns Petru? 

- Da, a răspuns el. 

Cu acest cuvînt Petru le-a spus că şi învăţătorul său dă dajdie. Lui 
Hristos însă Petru nu I-a spus nimic, poate pentru că se ruşina să vor¬ 
bească cu El despre aceste lucruri. De aceea blîndul Iisus, Care le 
cunoştea pe toate bine, luîndu-i-o înainte, îi zice: 

„Ce ţi se pare, Simone? împăraţii pămîntului de la cine iau dajdie sau 
bir? De la fiii lor sau de la cei străini?” La răspunsul lui Petru: „De la 
cei străini”, Domnul a zis: „Deci fiii sînt scutiţi” 11 . 

Hristos i-o ia înainte ca să nu socotească Petru că grăieşte aşa 
pentru că a auzit ce a vorbit cu cei ce strîngeau dajdie. îi arată că ştie de 
ce este vorba şi-i dă curaj, pentru că Petru pregetase mai înainte să-I 
vorbească de plata dajdiei. 

Cu alte cuvinte, Hristos îi spune lui Petru aşa: „Eu sînt scutit de bir. 
Dacă împăraţii pămîntului nu iau bir de la fiii lor, ci de la cei străini, cu 
mult mai mult Eu trebuie să fiu scutit de plata dajdiei, că nu sînt Fiul 
unui împărat pămîntesc, ci al împăratului cerurilor şi împărat”. 

Vezi cum desparte pe cei care sînt fii de cei care nu sînt fii? Dacă 
n-ar fi Fiu ar fi dat în zadar exemplul cu împăraţii. 

- Da, mi s-ar putea spune de eretici, Hristos este Fiu, dar nu Fiu 
adevărat. 

8. Num. 3, 45. 

!). Monedă de argint la evrei, în valoare de patru drahme antice, adică aproape patru 
lianei aur. 

10. Num. 3, 4(>-48. 

- Deci nu este Fiu; iar dacă nu-i Fiu, nu-i nici Fiu adevărat, nici Fiu 
al Tatălui, ci străin Tatălui. Iar dacă îi este străin, nici exemplul nu are 
putere. 

Hristos n-a vorbit de fii în general, ci de fiii cei adevăraţi şi proprii 
care iau parte cu părinţii la dregătoria împărătească. De aceea a pus pe 
cei străini deosebiţi, numind străini pe cei care nu sînt născuţi din 
aceiaşi părinţi, iar fii, pe cei născuţi din aceiaşi părinţi. 

Uită-mi-te şi la aceea că şi cu acest prilej Hristos confirmă cunoş¬ 
tinţa care i-a fost descoperită lui Petru 12 . Şi nu S-a oprit aici, ci arată şi 
prin pogărămînt acelaşi lucru, semn al unei mari înţelepciuni. 

După ce Hristos a grăit acestea, a zis: 


„Dar ca să nu-i smintim, du-te, aruncă undiţa în mare §i peştele pe care-l 
vei prinde întîi ia-l şi vei găsi în el un statir 13 . Luindu-l pe acela , dă-l lor 
pentru Mine şi tine” u . 

Vezi că Hristos nici nu spune că nu plăteşte dajdie, dar nici nu 
porunceşte de-a dreptul s-o plătească; ci mai întîi a arătat că nu trebuie 
să plătească această dajdie, apoi spune s-o plătească. O plăteşte ca să nu 
smintească nici pe cei care încasau dajdia şi nici pe ucenicii Săi. N-o plăteşte 
pentru că era obligat, ci pentru ca să îndrepte slăbiciunea acelora. 


II 

în alte împrejurări Domnul n-a ţinut seamă că sminteşte pe cei din 
jurul Lui, de pildă atunci cînd a vorbit despre mîncăruri 15 . Prin aceasta 
ne învaţă să cunoaştem care sînt împrejurările cînd trebuie să ţinem 
seamă de cei care se smintesc şi care sînt împrejurările cînd nici nu tre¬ 
buie să-i luăm în seamă. 

Hristos arată iarăşi cine este El prin felul în care plăteşte dajdia. 

- Dar pentru ce n-a poruncit să plătească dajdia din banii puşi 
de-o parte? 

- Pentru ca să arate, cum am spus mai înainte, şi cu aceasta că este 
Dumnezeul universului şi că are putere şi peste mare. A arătat-o şi cînd 
a certat marea 16 , şi cînd a poruncit lui Petru să meargă pe valurile 
mării 17 ; dar o arată şi acum într-un alt chip, umplînd de multă uimire şi 
cu acest nou chip. Că nu era puţin lucru să spună mai dinainte că din acele 
adîncuri ale mării va plăti dajdia chiar cu cel dintîi peşte care va cădea în 

undiţă; nu era puţin lucru ca, la porunca Lui, Petru să arunce undiţa în 
acel adine şi să scoată peştele care purta în gură statirul, ci puterea dum¬ 
nezeiască şi negrăită era în stare să facă aşa ca marea să aducă daruri şi 
să I se supună totdeauna: să tacă atunci cînd este furioasă, să primească 
pe faţa apelor ei pe Petru, cînd este sălbatică, iar acum iarăşi să dea 
pentru Domnul dajdia cerută de încasatorii de biruri. 

„Dă-le lor statirul, spune Hristos lui Petru, pentru Mine şi tine”. Ai 
văzut covîrşitoarea cinste dată lui Petru? Vezi acum şi cugetul de filozof 
al lui Petru! Se pare că Marcu, ucenicul lui, n-a scris în Evanghelia sa 
această întîmplare pentru a arăta marea cinste dată de Hristos lui Petru, 
dar a scris de lepădarea lui 18 şi a trecut sub tăcere faptele care-1 
făceau strălucit; poate pentru că dascălul său l-a oprit să scrie despre el 
lucruri mari. 

Hristos a spus: „Pentru Mine şi tine”, pentru că şi Petru era 
întîi născut. 

După cum ai rămas uimit de puterea lui Hristos, tot aşa minunează-te şi 
de credinţa ucenicului, că a ascultat de Hristos într-o faptă atît de 
îndoielnică; în chip firesc era foarte îndoielnic să găseşti un ban în gura 
unui peşte. De aceea Hristos, pentru a-i răsplăti credinţa, l-a pus alături 
de El la plata dajdiei. 

„în acel ceas s-au apropiat de El ucenicii Lui, zicîndu-I: „Cine este, oare, 
mai mare in împărăţia cerurilor?” 19 

Ucenicii începuseră să fie geloşi pe Petru. De aceea şi evanghelistul 
notează lucrul acesta prin cuvintele: „în acel ceas”, adică atunci cînd 
Hristos l-a preţuit pe Petru mai mult decît pe ceilalţi ucenici. Dintre cei 
doi fraţi, Iacov şi Ioan, unul era întîi născut, dar lor nu le-a făcut această 
cinste. Şi pentru că apostolilor le era ruşine să mărturisească josnicul lor 
sentiment, nu spun pe faţă: „Pentru ce îl preţuieşti pe Petru mai mult 
decît pe noi?”, nici nu-I zic: „Este el, oare, mai mare decît noi?” - le era 
ruşine -, ci-L întreabă fără să numească pe cineva: „Cine este, oare, mai 
mare?” Ucenicii n-au fost pizmaşi cînd au văzut că Hristos a luat pe cei 
trei pe munte; dar i-a durut cînd învăţătorul lor a dat numai unuia pre¬ 
ţuirea asta. Şi nu i-a supărat numai asta! Se strînseseră mai multe lucruri 
care le-au aprins nemulţumirea. Mai înainte Domnul îi spusese lui 
Petru: „îţi voi da cheile împărăţiei cerurilor” 20 şi: „Fericit eşti, Simone,fiul 
lui Iona!” 2 ' Iar acum: „Dă-l lor pentru Mine şi tine”. îi nemulţumea apoi şi 
indrăznirea mare pe care o vedeau la Petru. 


IH. Marcu 14, <i(i-72. 

Iar dacă evanghelistul Marcu spune că nu L-au întrebat ucenicii pe 
Domnul, ci că vorbiseră între ei pe cale cine dintre ei este mai mare 22 , 
aceasta nu contrazice deloc spusele evanghelistului Matei. Se poate ca 
ucenicii să fi făcut şi una şi alta; se poate ca şi mai înainte, în alt timp, 
ucenicii să fi fost geloşi pe Petru şi o dată şi de două ori; dar acum au şi 
vorbit între ei şi L-au şi întrebat pe Hristos. 

Tu însă să nu-mi vezi numai vina lor, ci gîndeşte-te şi la altceva! în 
primul rînd că nu cereau nimic din cele de aici; în al doilea rînd că mai 
tîrziu au alungat din sufletul lor şi această micime şi că dădeau unul 
altuia întîietatea. Noi însă nu putem să-i ajungem pe ucenici nici în scăderile 
lor, nu căutăm să aflăm cine e mai mare în împărăţia cerurilor, ci cine e mai 
mare în împărăţia pămîntului, cine e mai bogat, cine e mai puternic. 

- Ce a făcut Hristos? 

- Le descoperă conştiinţa lor. Răspunde micimii lor sufleteşti, nu 
cuvintelor lor. 

„Şi chemînd un copil a spus: «Dacă nu vă veţi întoarce şi nu veţi fi ca 
acest copil nu veţi intra în împărăţia cerurilor»” 23 . 

„Voi întrebaţi, le spune Hristos, cine e mai mare şi vă certaţi pentru 
întîietate. Eu însă vă spun că cine nu-i mai smerit decît toţi nu este vred¬ 
nic să intre în împărăţia cerurilor”. 

Şi le dă şi o pildă minunată; dar nu le dă numai pilda, ci şi aşază un 
copil în mijlocul lor, ruşinîndu-i prin vederea copilului şi făcîndu-i să 
fie tot aşa de smeriţi şi nevinovaţi ca şi un copil. Copilul este străin de 
invidie, de slava deşartă, de dragostea de întîietate şi are cea mai mare 
virtute, nevinovăţia, curăţia, smerenia. Nu e nevoie numai de bărbăţie 
şi de pricepere, ci şi de această virtute, de smerenie şi de nevinovăţie. 
De-am avea cele mai mari virtuţi, dacă ne lipsesc virtuţile acestea, mîn- 
tuirea noastră şchioapătă. Un copil dacă e ocărit şi lovit nu se supără, 
nici nu prinde pică; iar dacă e preţuit şi slăvit, nu se îngîmfă. 



Ai văzut cum ne îndeamnă iarăşi Hristos să săvîrşim faptele pe care 
însăşi firea noastră ni le porunceşte? Arătînd că putem să le săvîrşim cu 
libera noastră voinţă, Hristos stinge furia cea rea a ereticilor manihei. 
Dacă natura este rea, după cum susţin maniheii, atunci pentru ce Hristos 
scoate din natură pilde pentru filozofia Sa? După părerea mea Hristos a pus 
în mijloc un copil, un copil foarte mic, lipsit de toate patimile cele rele. 
Un astfel de copil nu-i mîndru, nu umblă după slavă, nu-i invidios, nu-i 

22. Mânu !), 34. 

certăreţ; este lipsit de toate patimile de acest fel şi are multe virtuţi: 
nevinovăţia, smerenia; nu-1 interesează cîştigurile băneşti, nu-i lăudă¬ 
ros. Este stăpînul unei îndoite filozofii: are aceste virtuţi şi nu se laudă 
cu ele. De aceea Domnul l-a dat ca pildă şi l-a aşezat în mijloc. 

Dar nu Şi-a oprit cuvîntul Său la atîta, ci duce mai departe sfatul 
acesta, zicînd: 

„Cine va primi pe un copil ca acesta în numele Meu, pe Mine Mă primeşte” 24 . 
Nu veţi primi, le spune Hristos, numai mare răsplată dacă veţi fi ca 
nişte copii, ci şi dacă veţi cinsti, pentru Mine, pe alţii care se aseamănă 
cu copiii; vă dau ca răsplată împărăţia cerurilor pentru cinstea dată 
acestora. Dar, mai bine spus, le dă o răsplată cu mult mai mare, că Hris¬ 
tos spune: „Pe Mine Mă primeşte. Atît de tare îmi este de dragă smerenia 
şi nevinovăţia!” 

Hristos numeşte aici „copil”pe oamenii curaţi la inimă şi smeriţi, pe 
cei neluaţi în seamă şi dispreţuiţi de mulţime. 

Apoi, pentru ca să ne facă mai uşor de primit învăţătura Sa, o întă¬ 
reşte nu numai prin cinstea dată celui care o urmează, ci şi prin 
pedeapsa primită de cel ce o calcă. 

„Iar cel care va sminti pe unul din aceştia mici, mai de folos i-ar fi să-şi 
atirne o piatră de moară de gît şi să se înece în adîncul mării” 25 . 

„După cum cei care îi cinstesc pe aceştia pentru Mine, spune Hris¬ 
tos, au cerul, dar, mai bine spus, o cinste chiar mai mare decît împărăţia 
cerurilor, tot aşa şi cei care îi necinstesc şi-i ocărăsc - că asta înseamnă a 
sminti - vor primi cea mai cumplită pedeapsă”. Să nu te minunezi dacă 
Hristos numeşte smintirea ocară; că mulţi oameni slabi la suflet s-au 
smintit nu puţin pentru că au fost dispreţuiţi şi ocăriţi. Hristos deci, 
mărind şi crescînd vina, arată vătămarea pricinuită de smintire. Şi 
pentru a arăta pedeapsa ce-1 aşteaptă pe cel care sminteşte, Hristos nu 
mai foloseşte aceleaşi cuvinte, ci arată grozăvia pedepsei slujindu-se de 
pilde cunoscute nouă. Cînd vrea să convingă mai ales pe cei mai greoi 
fa minte dă exemple din lumea înconjurătoare. De aceea şi acum, vrînd 
să arate că vor suferi cumplită pedeapsă cei care dispreţuiesc pe aceştia 
mici care cred în El, a dat ca exemplu o pedeapsă trupească - piatra de 
moară şi înecul - ca să le frîngă mîndria, deşi ar fi fost firesc să continue spu 
sele Lui de mai înainte aşa: „Cel care nu primeşte pe unul din aceştia mici, 
pe Mine nu Mă primeşte”, că şi pedeapsa aceasta este mai amară decît orice 
pedeapsă. Dar pentru că oamenii sînt foarte nesimţitori şi greoi la minte, iar 
cuvintele acestea, deşi înfricoşătoare, nu i-ar fi mişcat atîta, Hristos dă 

ca pildă piatra de moară şi înecul. N-a spus: „Va fî atîmată o piatră de 
moară de grumazul lui”, ci: „Mai de folos i-ar fi să-şi atirne o piatră de 
moară”, arătînd că îl aşteaptă o altă pedeapsă mai grozavă decît asta. 
Dacă pedeapsa aceasta prin înec e de nesuferit, apoi cu mult mai mult 
cealaltă. Ai văzut cum Domnul a făcut în două chipuri înfricoşătoare 
ameninţarea Sa? Mai întîi o face lesne de priceput, comparîndu-o cu un 
exemplu cunoscut nouă; apoi face ca prin grozăvia acestei pedepse să 
ne gîndim la cealaltă pedeapsă, cea de dincolo, cu mult mai mare decît 
pedeapsa aceasta trupească. Ai văzut cum a smuls din rădăcini mîndria? Ai 
văzut cum a vindecat buboiul slavei deşarte? Ai văzut cum ne-a învăţat să 
nu îndrăgim deloc locurile dintîi? Ai văzut cum a convins pe cei ce doresc 
locurile cele dintîi să caute, în orice împrejurare, locul cel din urmă? 

Nimic* 1 nu-i mai rău decît mîndria! Mîndria scoate pe om din 
minţi şi face să i se ducă vestea de prost; dar, mai bine spus, mîndria îl 
prosteşte de tot. După cum nu-i nevoie să cauţi un alt exemplu de pros¬ 
tie atunci cînd vezi că unul de trei coţi se sileşte să fie mai înalt decît 
munţii sau chiar crede că e mai înalt şi se întinde să depăşească culmile 
munţilor, tot aşa nu căuta o altă dovadă de nebunie atunci cînd vezi un 
om mîndru, care se socoteşte a fi mai bun decît toţi, care socoate o 
insultă să trăiască la un loc cu toată lumea. Acesta este cu mult mai de 
rîs decît un prost din naştere cu cît el, de bună voie, îşi face această 
boală. Şi nu numai din pricina aceasta e un ticălos, ci şi pentru că, fără 
să-şi dea seama, cade în însăşi prăpastia păcatului. 

Cînd un om ca acesta îşi va cunoaşte păcatul cum trebuie? Cînd îşi 
va da seama că păcătuieşte? Diavolul pune mîna pe el ca pe un rob rău 
şi înlănţuit şi pleacă cu el; îl duce şi-l poartă lovindu-1 peste tot trupul şi 
acoperindu-1 cu mii de ocări. Şi-l prosteşte atît de mult că-1 face să se 
creadă mare şi faţă de copii şi de soţie şi chiar faţă de proprii lui stră¬ 
moşi. Pe alţii, dimpotrivă, diavolul îi face să se laude cu strălucirea stră¬ 
moşilor lor. Poate fi, oare, o mai mare prostie decît aceea să te mîn- 
dreşti cu lucruri cu totul potrivnice unele altora? Unii se mîndresc 
pentru că părinţii, bunicii şi străbunicii lor au fost nişte oameni de rînd; 
alţii, pentru că au fost străluciţi şi vestiţi. Cum ai putea smeri mîndria şi 
a unora şi a altora? Spunîndu-le unora: „Urcă-te tu, care te făleşti cu 
strămoşii tăi, urcă-te mai sus de bunici şi de străbunici şi ai să găseşti 
printre străbunii tăi o mulţime de bucătari, de vizitii, de negustori!”; 
altora, celor care se mîndresc că se trag din nişte strămoşi de rînd, spu- 
ne-le dimpotrivă: „Şi tu, dacă ai merge mai sus pe scara străbunilor tăi, 
vei afla mulţi strămoşi cu mult mai străluciţi decît tine!” 

2<i. Do aici începe partea morală: Despre mindrie şi despre a nu ne lăuda cu strămoşii. Numai 
(in ia c nohil rare are sufletul curat. în această parte şi despre a nu te bucura impreună cu cei cărora le merg 
toate din plin 






IV 

Haide să dovedim şi din Scriptură că viaţa omenească are acest 
drum. Solomon a fost fiul unui împărat, al unui împărat strălucit; dar 
David, tatăl lui Solomon, se trăgea din nişte oameni ae rînd şi neînsem¬ 
naţi; iar bunicul dinspre mamă la fel; că nici nu şi-ar fi măritat fiica cu 
un simplu soldat. Dar dacă mergi mai sus pe scara neamului lui Solo¬ 
mon, dincolo de aceşti strămoşi de rînd, vei găsi un neam strălucit şi 
nobil. Aşa e cazul şi cu Saul; şi tot aşa se petrec lucrurile cu mulţi alţii. 
Să nu ne lăudăm dar cu strămoşii! 

Ce este neamul? Spune-mi! Nimic, ci numai un nume lipsit de con¬ 
ţinut. Şi aceasta o vei şti în ziua aceea; dar pentru că n-a sosit ziua 
aceea, haide să vă conving, din cele ce se petrec pe lumea aceasta, că nu 
trebuie să ne mîndrim cu strămoşii. Dacă izbucneşte un război sau vine 
foametea sau altceva de acest fel, pier toate fumurile nobleţei. Dacă 
vine boala sau ciuma, ele nu ştiu să facă deosebire între bogat şi sărac, 
între cel slăvit şi cel fără de slavă, între nobil şi omul de rînd; nici moar¬ 
tea, nici celelalte schimbări ale soartei, ci toate lovesc deopotrivă pe 
toţi. Şi dacă trebuie să spun ceva ciudat, ele lovesc mai mult pe cei 
bogaţi. Cu cit sînt mai nepregătiţi pentru astfel de încercări, cu atît pier 
mai repede cînd sînt cuprinşi de ele. La bogaţi frica e şi mai mare. 
Bogaţii se tem şi de cei ce au puterea în mină, dar se tem şi de popor nu 
mai puţin ca de cei ce au puterea în mină; ba chiar cu mult mai mult. 
Multe case de bogaţi au fost culcate la pămînt de mînia mulţimii şi de 
ameninţarea conducătorilor. Săracul este scăpat de aceste două valuri. 

Nu-mi vorbi, dar, de nobleţea neamului tău! Dacă vrei să-mi arăţi 
că eşti nobil, arată-mi libertatea sufletului tău, aceea pe care a avut-o 
fericitul Ioan Botezătorul care, deşi sărac, a spus lui Irod: „Nu ţi se cade 
să ai pe femeia lui Filip, fratele tău!” 27 , aceea pe care a avut-o Ilie, care a 
spus lui Ahav: „Nu stric eu pe Israel, ci tu şi casa tatălui tău!” 28 ; aceea pe 
care au avut-o profeţii; aceea pe care au avut-o toţi apostolii. 

Dar sufletele celor robiţi de bogăţie nu sînt aşa, ci, ca şi cum ar fi 
sub ochii a mii de supraveghetori şi călăi, nu îndrăznesc să ridice privi¬ 
rile pentru a apăra virtutea şi dreptatea. Dragostea de bani, dragostea 
de slavă, dragostea de lucrurile din lumea aceasta îi înspăimîntă şi-i 
face slugarnici şi linguşitori. Nimic nu distruge aşa de mult libertatea ca 
amestecul în afacerile lumeşti şi ca dorinţa de a fi înconjurat de lucruri ce 
par strălucitoare. Un om ca acesta nu are numai un stăpîn, doi sau trei, ci ne¬ 
număraţi stăpîni. Şi dacă vreţi să enumăr pe aceşti stăpîni, atunci să aduc 


înaintea voastră pe un om care se bucură de mari onoruri în palatul 

împărătesc, pe un om care are averi nenumărate, putere mare, patrie 
vestită, strămoşi renumiţi, care este admirat de toţi. Să vedem acum 
dacă nu cumva acest om mare nu este mai slugarnic decît toţi; să 
punem în faţa lui nu un simplu rob, ci robul unui rob - că mulţi robi au 
şi ei robi la rîndul lor. Acest rob al robului are un singur stăpîn. Ce 
importanţă are dacă nu e liber? Important este că are un singur stăpîn şi 
că spre el se uita ca să-i intre în voie. Chiar dacă pare că stă şi sub stăpî- 
nirea stăpînului aceluia, totuşi el se supune numai unui singur stăpîn; 
dacă se poartă bine cu acesta, trăieşte toată viaţa tihnit. Celălalt, cel din 
palatul împărătesc, nu are numai unul sau doi stăpîni, ci stăpîni mulţi şi 
foarte aspri. în primul rînd, toată grija lui este faţă de împărat. Nu-i ace¬ 
laşi lucru să ai stăpîn pe un oarecare şi să ai stăpîn pe împărat, căruia 
mulţi îi şoptesc la urechi fel de fel de vorbe, care pleacă urechea cînd la 
unii, cînd la alţii. Chiar dacă acesta n-are nimic pe conştiinţă, 
bănuieşte pe toţi: şi pe cei de acelaşi rang cu el şi pe subalternii lui; şi pe 
prieteni şi pe duşmani. 

Dar, mi s-ar putea spune: 

- Şi robul de care mi-ai vorbit se teme de stăpînul său! 

- Este, oare, la fel a te teme numai de un stăpîn cu a te teme de mai 
mulţi? Dar, mai bine spus, dacă ai cerceta cu de-amănuntul lucrurile, ai 
afla că robul de care am vorbit nu se teme nici de singurul lui stăpîn. 

- Cum şi de ce? 

- Pentru că acela nu are pe nimeni care să dorească să-l scoată din 
robia sa şi să intre el; de aceea nu este nimeni care să uneltească împo¬ 
triva lui; dincoace, în palatul împărătesc, toţi n-au altă grijă decît să 
doboare pe cel care este în graţiile împăratului, pe cel ce este mai iubit 
de împărat. De aceea acesta este nevoit să linguşească: pe cei mai mari 
decît el, pe cei de o seamă cu el, pe prieteni. Unde domneşte invidia şi 
dragostea de slavă nu există prietenie sinceră. După cum nu-i cu 
putinţă să se iubească sincer şi adevărat cei de aceeaşi meserie, tot aşa 
nu pot să se iubească cei de acelaşi rang şi cei ce urmăresc în viaţă aceleaşi 
scopuri. De aceea este cumplită luptă în palatele împărăteşti. Ai văzut ce roi 
de stăpîni are unul ca acesta şi ce stăpîni aspri? Vrei să-ţi arăt şi altceva mai 
cumplit? Toţi cei cu slujbe inferioare se silesc să-l întreacă; iar cei cu slujbe 
mai mari decît el îl împiedică să-i ajungă şi să le-o ia înainte. 

V 

Dar ce ciudăţenie! Făgăduisem să vă arăt pe stăpînii omului care se 
bucură de mari onoruri la palatul împărătesc! Dar în cursul vorbirii şi 
în focul luptei am făcut mai mult decît făgăduisem; în loc să vă arăt stă- 
pînii lui, v am arătat duşmanii lui; dar, mai bine spus, aceiaşi oameni sînt şi 




duşmani şi stăpîni. Sînt slujiţi ca nişte stăpîni, dar sînt temuţi ca nişte 
duşmani şi se unelteşte ca împotriva unor vrăjmaşi. Poate fi, oare, o 
nenorocire mai mare decît aceasta, ca aceiaşi oameni să-ţi fie stăpîni şi 
duşmani? Robului, chiar dacă i se porunceşte, se bucură totuşi de purta¬ 
rea de grijă şi de buna voinţă a celor care îi poruncesc; dar celorlalţi li 
se şi porunceşte, li se duce şi război şi se mănîncă şi unii pe alţii. Luptele 
dintre dînşii sînt mai cumplite decît cele de pe cîmpul de bătaie, pentru 
că se însuliţează pe ascuns; sub masca prieteniei săvîrşesc fapte de vrăj¬ 
maşi; adeseori izbîndesc călcînd pe cadravrele altora. 

Printre creştini însă lucrurile nu stau aşa. Dacă cineva suferă, mulţi 
sint cei ce suferă împreună cu el; dacă un altul are vreo izbîndă, mulţi 
sînt cei ce se bucură împreună cu el. Nu spune, oare, apostolul: „Dacă 
pătimeşte un mădular, pătimesc toate mădularele împreună cu el; dacă se slă¬ 
veşte un mădular, se bucură toate mădularele împreună cu el”? 29 . Uneori 
spune: „Care-mi este nădejdea sau bucuria mea, dacă nu chiar voi?” 30 ; 
alteori: „Că acum trăim, dacă voi staţi tari în Domnul” 31 ; uneori: „Cu multă 
supărare şi strîngere de inimă v-am scris” 32 ; iar alteori: „Cine este slab şi eu să 
nu fiu slab? Cine se sminteşte şi eu să nu ard?” 33 . 

Pentru ce, dar, mai îndurăm încă furtuna şi valurile grijilor lumeşti 
şi nu alergăm la limanul cel neînviforat? Pentru ce nu părăsim bunurile 
acelea care numai cu numele sînt bunuri şi nu păşim spre bunurile cele 
adevărate? Slava, puterea, bogăţia şi succesul şi toate cele asemenea 
sînt nume, şi nu realităţi. 

Şi, dacă vrei, să cercetăm mai întîi slava, foarte dorită şi iubită de 
cei îndrăgostiţi de cele din lume. Nu spun că slava ţine puţină vreme, 
nici că se stinge repede. Arată-mi-o cînd e în floare! Nu şterge de pe faţa 
acestei desfrînate sulimanurile şi încondeierile ochilor, ci ad-o înaintea 
noastră şi arată-ne-o aşa înfrumuseţată cum este, ca tocmai cînd e aşa de 
frumoasă să-i vădesc urîţenia ei! Vorbeşte-mi de toată frumuseţea ei, de 
mulţimea tuturor acelora care însoţesc pe marele om încărcat de slavă, 
de strigătul crainicului, de supunerea popoarelor, de tăcerea mulţimi¬ 
lor, de aplauzele tuturor celor întîlniţi pe cale, de dorinţa tuturora de a-1 ve¬ 
dea pe cel încărcat cu slavă! Nu sînt, oare, acestea cele ce dau strălucire? 

Haide acum să vedem dacă nu cumva toate acestea sînt de prisos şi 
nu sînt numai o închipuire zadarnică! Ajunge, oare, un om înconjurat de 
slavă mai bun la trup sau la suflet? Că trupul şi sufletul alcătuiesc omul! îl 
fac (‘le, oare, mai înalt sau mai puternic sau mai sănătos sau mai iute sau 

cu simţurile mai ascuţite şi mai bune? Nimeni n-o poate spune! Să mer¬ 
gem acum la suflet. Poate că vom găsi că slava adaugă vreun cîştig sufletu¬ 
lui. Va fi, oare, unul ca acesta, datorită slavei, mai înţelept, mai blînd, mai 
priceput? Deloc, ci cu totul dimpotrivă, mai rău. Şi ceea ce se petrece cu 
sufletul se petrece şi cu trupul, că trupul nu primeşte ceva peste însuşirile 
sale fireşti; cu sufletul nu este însă numai aceasta grozăvia, că nu primeşte 
ceva bun, ci că primeşte, datorită slavei, multă răutate. Sufletul ajunge 
mîndru, doritor de slavă deşartă; îl împinge la mînie şi la o mulţime de 
cusururi de felul acestora. 

Poate însă că cineva mi-ar spune: 

- Dar se bucură, se veseleşte, se laudă cu acestea! 

- Mi-ai vorbit tocmai de culmea răutăţilor! Mi-ai vorbit tocmai de 
ce este de nevindecat în această boală. Cel care se bucură de toate aces¬ 
tea nici nu vrea să scape de aceste păcate, că plăcerea înalţă zid în calea 
vindecării lui. Deci asta-i mai cu seamă grozăvia, că nu suferă, ci chiar 
se bucură cînd bolile i se măresc. Nu totdeauna e bună bucuria. Se bucură 
şi hoţii cînd fură; se bucură şi desfrînatul cînd strică casa altuia; se bucură 
şi lacomul cînd răpeşte avutul altuia; se bucură şi ucigaşul cînd ucide. Nu 
trebuie să ne uităm dacă se bucură, ci dacă se bucură de un lucru bun şi 
folositor. Să cercetăm dar cu atenţie de nu găsim cumva în bucuria omului 
slăvit bucuria desfrînatului, bucuria hoţului. 

Spune-mi, pentru ce se bucură? Pentru că e slăvit de mulţime, pentru 
că poate să se laude, pentru că îl caută ochii tuturora? Poate fi, oare, ceva 
mai rău decît bucuria asta, decît dragostea asta nebună? Dacă nu e un rău, 
atunci nu vă mai bateţi joc de cei care umblă după slava deşartă şi nu-i mai 
acoperiţi cu mii de batjocuri! încetaţi de a mai blestema pe cei mîndri, pe 
cei îngîmfaţi! Dar asta n-aveţi s-o faceţi. Merită deci nişte oameni ca aceş¬ 
tia mii şi mii de acuzaţii, de-ar fi ei înconjuraţi de mare suită! Şi spun 
aceasta despre oameni cu putere, care mai pot fi suportaţi, pentru că cei 
mai mulţi dintre ei sînt mai plini de păcate decît hoţii de drumul mare, 
decît ucigaşii, decît desfrînaţii, decît jefuitorii de morminte, pentru că 
întrebuinţează râu puterea pe care o au. Fură mai cu neruşinare decît hoţii 
de drumul mare, ucid cu mai multă cruzime decît ucigaşii, fac mai mari 
desfrînări decît desfrînaţii; nu sparg zidul unui mormînt, ci averi şi case 
nenumărate, pentru că puterea le dă această uşurinţă. Sînt robii unei cum¬ 
plite robii; se supun cu linişte patimilor; bat fără milă pe semenii lor, dar 
tremură de frica tuturor celor ce le cunosc faptele. Liber, cu putere şi mai 
împărat decît împăraţii este numai cel scăpat de patimi. 

Cunoscînd, dar, toate acestea să căutăm adevărata libertate şi să ne 
scăpăm de robia cea amară. Să nu socotim o fericire nici slava puterii, 
nici tirania bogăţiei, nici altceva de felul acestora, ci numai virtutea. Aşa ne 
vom bucura şi aici de tihnă şi vom dobîndi şi bunătăţile viitoare, cu harul 
şi iubirea de oameni a Domnului nostru Iisus Hristos, Cămia slava şi pute¬ 
rea, împreună cu Tatăl şi cu Sfîntul Duh, în vecii vecilor, Amin. 








OMILIA LIX 


„Vai lumii din pricina smintelilor! 

Că smintelile trebuie să vină, dar vai de omul acela 
prin care vin smintelile !” 1 


I 


Dacă trebuie să vină sminteli, ar putea spune unul din cei potrivnici, 
pentru ce Hristos vaită lumea, cinci ar trebui s-o apere şi să-i întindă mina? 
Aşa face un doctor şi un apărător? A văita lumea este însă treaba unui om 
de rînd. 

Ce putem răspunde unei limbi atît de neruşinate? 

Pentru ce ceri, omule, de la Dumnezeu să aibă mai multă purtare de 
grijă de lume decît are? Dumnezeu fiind, S-a făcut pentru tine om, a luat 
chip de rob, a suferit cele mai grele ocări şi chinuri şi n-a lăsat nimic din 
ceea ce atîma de El. Dar pentm că noi nerecunoscătorii n-am scos tot folo¬ 
sul de pe urma acestei mari purtări de grijă, ne vaită că după atît de mare în¬ 
grijire am rămas tot bolnavi. E la fel ca şi cum ai văita pe un bolnav care, 
deşi a avut destulă îngrijire, nu s-a supus prescripţiilor medicale şi ai spune, 
jelindu-1: „Vai de cutare om că şi-a înrăutăţit boala din pricina nepăsării şi 
trîndăviei lui!” 

Pentm bolnav nu-i de nici un folos văitatul; pentm sufletul omenesc 
însă cunoaşterea de mai înainte a ceea va fi cu el şi văitatul sînt mijloace 
de tămăduire. Adeseori mulţi oameni nu s-au folosit cu nimic de pe urma 
sfaturilor, dar s-au ridicat din păcatele lor de pe urma văitatului. Din pri¬ 
cina aceasta mai cu seamă Hristos a întrebuinţat aici cuvîntul „ Vai!”, ca 
să-i ridice pe cei căzuţi, să-i facă gata de luptă, să-i facă veghetori. în 
afară de aceasta, Hristos îşi arată faţă de păcătoşi bunăvoinţa şi blînde- 
ţea Lui,că îi vaită chiar pe cei care se împotrivesc Lui; nu numai că nu 
Se supără pe ei, ci şi caută să-i îndrepte şi prin aceea că îi vaită, şi prin 
aceea că le spune mai dinainte ce se întîmplă cu ei; numai şi numai ca 
să-i aducă la o stare mai bună. 

- Dar cum e cu putinţă lucml acesta? aş putea fi întrebat. Dacă e de 
neapărată trebuinţă să vină sminteli, cum se poate să scăpăm de ele? 


- Că e de neapărată trebuinţă să vină sminteli, da; dar nu e de nea¬ 
părată trebuinţă să piară cei peste care vin smintelile. E la fel ca şi cum un 

doctor ar spune - că nimic nu mă împiedică să mă folosesc iarăşi de 
aceleaşi exemple „E de neapărată trebuinţă să vină cutare boală; dar 
nu e de neapărată trebuinţă să se îmbolnăvească cel care ia toate 
măsurile de pază”. 

Hristos a grăit aşa, după cum spuneam şi mai înainte, ca să tre¬ 
zească şi conştiinţa ucenicilor Săi odată cu a celorlalţi. Ca să nu dormi¬ 
teze, ca şi cum aveau să fie trimişi să ducă o viaţă tihnită şi netulburată; 
le arată că au să se ridice împotriva lor războaie din afară şi dinăuntru. 
Aşa cum a arătat Pavel, spunînd: ,J)in afară lupte, dinăuntru temeri” 2 ; şi: 
,fn primejdii între fraţii cei mincinoşi” 3 ; şi celor din Milet grăindu-le, le-a 
spus: „Şi se vor ridica unii dintre voi grăind lucruri sucite” 4 . Apoi însuşi 
Hristos spunea: „Vrăjmaşii omului sînt casnicii lui” 5 . 

Cînd Hristos spune că este de neapărată trebuinţă să vină sminteli 
nu distruge libertatea voinţei, nici nu supune viaţa omului necesităţii 
lucrurilor, ci spune mai dinainte ceea ce negreşit va fi. Acelaşi lucru l-a 
spus şi evanghelistul Luca cu alte cuvinte: ,JLste cu neputinţă să nu vină 
smintelile” 6 . 

- Dar ce înseamnă „sminteli”? 

- Sminteli sînt cele ce te împiedică să mergi pe drumul cel drept. 
Aşa numesc oamenii de teatru pe cei care sînt destoinici să facă pe alţii 
să cadă. 

Nu prezicerea aceasta a lui Hristos aduce sminteli - Doamne 
fereşte! -, nici pentru că a spus asta de mai înainte se întîmplă sminteli, 
ci pentru că aveau să fie negreşit sminteli, de aceea Hristos a spus-o mai 
dinainte. Dacă cei care aduc sminteli n-ar voi să fie răi, sminteli n-ar 
veni; iar dacă aceste sminteli n-ar veni, nici Hristos nu le-ar fi spus mai 
dinainte. Dar vin pe lume sminteli pentru că oamenii fac fapte rele şi 
săvîrşesc păcate grele; iar Domnul nu face altceva decît să spună mai 
dinainte ceea ce are să se întîmple. 

- Dar dacă cei răi s-ar îndrepta, mi s-ar putea spune iarăşi, şi n-ar 
mai fi pe lume nici unul care să aducă sminteli, n-ar fi, oare, dovedit 
cuvîntul lui Hristos ca minciună? 

- Deloc, că nici Hristos n-ar fi rostit aceste cuvinte. Dacă aveau să 
se îndrepte toţi oamenii, Hristos n-ar fi spus: „Este de neapărată trebuinţă 
să vină smintelile”; dar pentru că ştia mai dinainte că oamenii, de buna lor 
voie, vor rămîne neîndreptaţi, de aceea a spus că negreşit sminteli vor veni. 

- Dar pentm ce nu i-a pierdut? mai pot fi întrebat din nou. 

- Pentru ce ar fi trebuit să-i piardă? Pentru cei pe care ei îi smin¬ 
tesc? Dar cei care se smintesc nu pier din pricina acelora, ci din pricina 
trîndăviei şi nepăsării lor. Dovadă, oamenii virtuoşi; nu numai că nu se 
vatămă cu nimic din pricina lor, ci şi cîştigă foarte mult. De pildă Iosif, 
Iov, toţi drepţii şi apostolii; iar dacă mulţi pier, apoi asta se întîmplă 
pentru că ei dorm. Dacă n-ar fi aşa, ci pieirea s-ar datora smintelilor, ar 
trebui ca toţi să piară; iar dacă sînt oameni care scapă de sminteli, cel 
care nu scapă, să pună pe socoteala lui pieirea. Că smintelile, după cum 
am spus mai înainte, deşteaptă pe oameni, îi fac mai pricepuţi, le ascut 
sufletul; ridică iute nu numai pe cel care se păzeşte, ci şi pe cel căzut; îl 
fac mai tare, nu mai poate fi biruit cu uşurinţă. Deci, dacă sîntem cu 
mintea trează, nu mic cîştig vom avea de pe urma smintelilor: ne fac să 
fim necontenit treji; dar dacă dormim cînd duşmanii sînt lîngă noi şi 
cînd tăbărăsc ispitele asupra noastră, cine sîntem noi ca să trăim în 
tihnă? Şi dacă vrei, gîndeşte-te la cel dintîi om! Dacă el, care n-a trăit 
decît cîtăva vreme în rai - poate că nici o zi întreagă -, care s-a bucurat 
de desfătarea raiului, a căzut într-un păcat atît de mare, că i-a trecut prin 
minte să ajungă egal cu Dumnezeu, că a socotit binefăcător pe înşelă¬ 
tor, că n-a putut păzi o singură poruncă, ce n-ar fi făcut dacă trăia toată 
viaţa fără nici o grijă? 



Dar cînd spun acestea, mi se obiectează altele, întrebînd: 

- Dar pentru ce l-a făcut Dumnezeu pe om aşa? 

- Nu Dumnezeu l-a făcut pe om aşa! Doamne fereşte! Nici nu l-ar fi 
pedepsit dacă l-ar fi făcut aşa. Dacă noi nu ţinem de rău pe slugile 
noastre pentru faptele de care noi sîntem de vină, cu mult mai mult 
Dumnezeul universului. 

- Dar din ce pricină a ajuns omul aşa? 

- Din pricina lui şi a trîndăviei lui. 

- Ce înseamnă „din pricina lui”? 

- întreabă-te pe tine însuţi! Dacă cei răi nu sînt răi din pricina lor, 
nu pedepsi sluga, nu-ţi certa nevasta cînd greşeşte, nu-ţi bate copilul, nu 
mustra prietenul şi nici nu urî pe duşmanul care îţi face rău. Dacă toţi 

aceştia nu greşesc de buna lor voie, din pricina lor, atunci nu trebuie să-i 
pedepseşti, ci să-i miluieşti. 

- Dar eu nu pot filozofa, îmi spui tu. 

- Poţi filozofa odată ce îţi dai seama că nu sînt ei de vină pentru 
laptele lor, ci alte pricini i-au silit să le facă. Cînd îţi este bolnav slujitorul şi 
nu poate să-ţi îndeplinească poruncile, nu numai că nu-1 cerţi, ci chiar îl 
ierţi. Deci tu însuţi mărturiseşti că de o faptă este vinovat el, iar de alta nu. 

I -a lei şi cu cel dinţii om. Dacă ai şti că omul a fost rău din naştere, nu numai 








că nu l-ai certa, ci chiar l-ai ierta. Dacă îţi ierţi sluga că nu ţi-a îndeplinit 
porunca din pricina bolii, apoi cu atît mai mult trebuie să-l ierţi pe cel 
dintîi om că n-a ascultat de Dumnezeu, din pricină că dintru început a 
fost creat aşa. 

Dar şi în alt chip se poate uşor închide gura celor ce grăiesc împo¬ 
trivă. Adevărul este bogat în argumente. Pentru ce nu ţi-ai certat nicio¬ 
dată slujitorul că nu-i frumos la chip, că nu-i înalt la trup, că n-are aripi? 

- Pentru că acestea ţin de fire! 

- Deci nu poţi ţine de rău pe cel care nu le are. Nimeni nu mă va 
contrazice. Dar cînd cerţi pe cineva arăţi prin asta că fapta pentru care 
îl cerţi nu se datoreşte firii, ci voinţei. Dacă mărturisim că sînt greşeli 
legate de firea omenească, acelea pe care nu le osîndim, atunci este evi¬ 
dent că sînt şi greşeli săvîrşite cu voinţa, acelea pe care le osîndim. Nu-mi 
umblă cu argumente sucite, nici cu sofisme şi cu cuvinte încurcate, 

mai şubrede ca pînza de păianjen, ci răspunde-mi la întrebarea mea: 

- Dumnezeu a făcut pe toţi oameni? 

- Negreşit! 

- Cum se face atunci că nu sînt egali toţi în ce priveşte virtutea şi 
viciul? Pentru ce unii sînt buni şi blînzi, pentru ce alţii sînt răi şi vicleni? 
Dacă aceasta nu se datoreşte voinţei, ci firii, pentru ce unii sînt intr-un 
fel, iar alţii intr-alt fel? Dacă toţi cei răi ar fi răi datorită firii, atunci ar 
trebui să nu existe nici un om bun; şi, dimpotrivă, dacă toţi cei buni ar fi 
buni datorită firii, atunci ar trebui să nu existe nici un om rău. Toţi 
oamenii au o singură fire; deci ar trebui ca toţi să fie la fel: sau buni sau 
răi. Dacă am susţine că atît cei buni cit şi cei răi sînt prin fire sau buni 
sau răi - ceea ce nu-i adevărat, după cum am demonstrat ar trebui ca 
oamenii să fie neschimbători, că firea este neschimbătoare. Dar iată toţi 
sîntem muritori şi supuşi patimilor şi nimeni nu-i nepătimitor, oricît s-ar 
strădui omul. în schimb vedem că mulţi oameni ajung din buni răi şi 
din răi buni; unii din nepăsare, alţii prin stăruinţă. Aceasta arată că 
binele şi răul moral nu ţin de fire. Firea nu se schimbă, nici nu capătă 
adăugiri prin stăruinţă. După cum nu avem nevoie să ne obosim ca să 
vedem şi să auzim, tot aşa n-am avea nevoie nici de sudori pentru săvîr- 
şirea virtuţii, dacă virtutea ar fi strîns unită cu firea. De altfel pentru ce 
să fi făcut Dumnezeu şi oameni răi, cînd putea să-i facă pe toţi buni? 

- De unde vine atunci răul? aş putea fi întrebat. 

- întreabă-te pe tine însuţi! Datoria mea este de a-ţi arăta că răul nu 
vine nici de la natură, nici de la Dumnezeu. 

- Atunci se naşte de la sine? 

- Nu! 

- Atunci e nenăscut? 




- Nu păcătui, omule! Fugi de nebunia aceasta de a cinsti cu aceeaşi 
cinste - şi cu cinstea cea mai înaltă - şi pe Dumnezeu şi răul. Dacă răul 
este nenăscut, atunci va fi şi puternic şi deci nu va putea fi nici nimicit, 
nici adus la nefiinţă. 

III 

Cum ar putea exista pe lume atîţi oameni buni, dacă răul ar avea 
atita putere? Cum ar putea fi cei născuţi mai puternici decît ceea ce este 
nenăscut? 

- Dar Dumnezeu va nimici răul! ni s-ar putea spune. 

- Cînd? Cum va putea nimici pe cel de aceeaşi cinste cu El, pe cel 
de aceeaşi putere cu El, pe cel de aceeaşi vîrstă cu El, aşa după cum sus¬ 
ţii că este răul. O, răutate a diavolului! Ce rău mare a născocit! Cu ce 
defăimare mare a înduplecat pe om să ponegrească pe Dumnezeu! Cu 
ce mască de cucernicie a născocit altă învăţătură defăimătoare! Voind 
să arate că răul nu vine de la Dumnezeu, a adus o altă învăţătură rea, 
susţinînd că răul este necreat, este veşnic. 

- Atunci de unde vine răul? mă întrebaţi. 

- Din a voi şi din a nu voi. 

- Dar acest a voi şi a nu voi de unde vine? 

- De la noi. Cînd îmi pui aceste întrebări faci la fel ca şi cum m-ai 
întreba de unde vine a vedea şi a nu vedea, iar eu răspunzîndu-ţi: de la 
aceea a închide şi a nu închide ochii, m-ai întreba iarăşi: Dar a închide 
şi a nu închide ochii de unde? apoi, auzindu-mi răspunsul, că lucrul 
acesta depinde de noi şi de voinţa noastră, m-ai întreba iarăşi de altă 
pricină. Că răul nu este nimic altceva decît neascultarea de Dumnezeu. 

- Dar de unde a descoperit omul neascultarea de Dumnezeu? mă 
întrebi. 

- Spune-mi, îi era greu s-o descopere? 

- Nici eu nu spun că-i era greu; dar de unde a voit să nu asculte de 
Dumnezeu? 

- Din pricina trîndăviei lui. Era stăpîn să se îndrepte şi spre bine şi 
spre rău, să asculte şi să nu asculte de Dumnezeu; dar a înclinat mai 
mult spre rău, spre neascultarea de Dumnezeu. 

Iar dacă încă mai eşti nedumerit şi te apucă ameţelile cînd auzi 
acestea, nu-ţi voi spune cuvinte grele de priceput şi încurcate, ci simple 
şi desluşite. 

Nu-i aşa că ai fost uneori rău iar alteori bun? Da! Ceea ce vreau să 
spun este aceasta: Ţi-ai înfrînat vreodată poftele şi apoi ai fost iarăşi 
biruit de pofte? Te-ai îmbătat şi apoi te-ai înfrînat de la beţie? Te-ai 
miniat vreodată şi apoi nu te-ai mîniat? Ai trecut vreodată cu vederea pe 








cel sărac şi apoi iarăşi nu l-ai trecut? Ai făcut vreodată desfrînare şi te-ai 
cuminţit iarăşi? Spune-mi, de unde toate acestea? De unde? Chiar dacă 
nu-mi spui tu, ţi-o spun eu! Pentru că într-un caz ţi-ai dat toată silinţa, 
iar în celălalt caz ţi s-a slăbit rîvna şi te-ai trîndăvit. 

Oamenilor care au renunţat de a mai face vreo sforţare şi sînt 
cufundaţi în păcate pînă peste cap, oamenilor nesimţiţi şi nebuni, care 
nu vor să asculte sfaturile pentm îndreptarea lor, nici nu vreau să le vor¬ 
besc de această filozofie; dar voi vorbi cu plăcere oamenilor care 
uneori sînt buni, iar alteori răi. 

Ai răpit vreodată cele ce nu ţi se cuveneau, iar după aceea, zdrobit 
de milă, ai dat celui sărman şi averile tale? De unde ţi-a venit această 
schimbare? Nu e clar că de la voinţă, de la voia ta cea liberă? E clar; şi 
nu va fi nimeni care să nu spună aceasta. 

De aceea vă rog să vă daţi toată silinţa şi să fiţi virtuoşi şi nu veţi 
mai avea nevoie de aceste întrebări. Dacă voim, răul este numai un 
nume. Nu cerceta, dar, de unde vine răul, nici nu te mai îndoi, ci, ştiind 
că răul vine numai din trîndăvie, fugi de rău. 

Dacă-ţi va spune cineva că răul nu depinde de noi, grăieşte-i aşa 
cînd îl vezi că se mînie pe sluga sa, că se supără pe femeia sa, că ţine de 
rău pe copilul său, că învinuieşte pe cei care fac rău: „Pentm ce spui că 
răul nu depinde de noi? Dacă nu depinde de noi, pentm ce mustri?” 
Spune-i iarăşi: „Depinde de tine să ocărăşti şi M insulţi? Dacă nu 
depinde de tine, atunci nimeni nu poate să se supere pe tine că l-ai ocă¬ 
rit şi insultat; dar dacă depinde de tine să ocărăşti şi să insulţi, atunci 
răul depinde de tine şi de trîndăvia şi nepăsarea ta”. Să te mai întreb: 
„Crezi că sînt oameni buni? Dacă nu-i nici un om bun, de unde ai 
cuvîntul „bun”, de unde laudele pentm cei buni?” Iar dacă sînt oameni 
buni, e clar că aceştia vor osîndi pe cei răi; iar dacă nici un om nu-i rău, 
nici din voia sa, nici din fire, atunci cei buni fac o nedreptate cînd osîn- 
desc pe cei răi şi prin fapta aceasta a lor ajung şi ei răi. Căci ce este mai 
rău ca a învinui pe un nevinovat? Iar dacă aceştia rămîn buni în faţa 
noastră - că tocmai acesta este semnul bunătăţii lor atunci chiar cei 
mai nepricepuţi oameni pot înţelege că nimeni nu-i rău prin vreo con- 
strîngere din afară. 

Iar dacă după toate cele ce ţi-am spus încă mai întrebi: „De unde 
vine răul?”, îţi voi spune: din trîndăvie, din însoţirile cu cei răi, din dis¬ 
preţuirea virtuţii. De aici vine şi răul şi întrebarea ce şi-o pun unii: „De 
unde vine răul?” Nici un om care săvîrşeşte fapte bune, care alege o 
viaţă cinstită şi curată nu-şi pune această întrebare. Şi-o pun cei care săvîr- 
şesc păcate; ei împletesc pînză de păianjen, voind ca prin aceste învăţături 
greşite să izvodească o mîngîiere neroadă purtării lor stricate. Noi însă să 
rupem această pînză de păianjen nu numai cu cuvintele, ci şi cu fap- 

tele. Că nimeni nu-i constrîns să săvîrşească răul. Dacă omul ar face 
răul din constrîngere, Hristos n-ar fi spus: „Vai de omul prin care vine 
sminteala”. Pe aceia îi vaită, pe aceia care sînt răi din propria lor voie. Să 
nu te minunezi că Hristos spune: „prin care”. Cu aceste cuvinte Hristos 
nu vrea să spună că altul pricinuieşte prin el sminteala, ci că el săvîr- 
şeşte totul. Scriptura obişnuieşte să întrebuinţeze expresia: „prin care” în 
loc de: „de la”, ca de pildă cînd spune: ,fim dobîndit om prin Dumnezeu 
exprimînd nu a doua cauză, ci prima. Şi iarăşi: „Nu este, oare, prin Dum- 
nezjeu lămurirea lor?” 7 8 ; şi: „Credincios este Dumnezeu prin Care aţi fost che¬ 
maţi la împărtăşirea cu Fiul Lui” 9 . 


IV 

Şi ca să afli că nimeni nu săvîrşeşte răul din constrîngere, ascultă ce 
spune Hristos mai departe. După ce vaită, spune: 

„Dacă mina ta sau piciorul tău te sminteşte, taie-le şi aruncă-le de la 
tine. Că mai bine îţi este să intri în viaţă şchiop sau ciung, decîtsă ai amîndouă 
mîinile sau picioarele şi să fii aruncat în foc. Şi dacă ochiul tău cel drept te 
sminteşte, scoate-l. Că mai bine îţi este să intri în viaţă cu un singur ochi, decît 
să ai doi ochi şi să fii aruncat în gheena focului” 10 . 

Hristos nu vorbeşte aici de mădularele trupului - Doamne fereşte! 
-, ci de prieteni, de cunoscuţi, de cei pe care-i socotim nişte mădulare 
de neapărată trebuinţă. Aceasta a spus-o şi mai înainte 11 şi o spune şi 
acum. Că nimic nu este atît de vătămător ca prieteniile rele. Ce nu 
poate constrîngerea, poate de multe ori prietenia, fie spre paguba, fie 
spre folosul nostru. De aceea Domnul ne porunceşte, cu toată asprimea, 
să îndepărtăm de lingă noi pe cei ce ne vatămă, lăsînd să se înţeleagă că 
aceştia sînt cei care ne smintesc. 

Ai văzut cum a oprit vătămarea pricinuită de sminteli? Mai întîi 
prin aceea că a spus mai dinainte că vor fi negreşit sminteli, ca nimeni 
să nu se trîndăvească, ci să le aştepte cu mintea trează; apoi prin aceea că a 
arătat că smintelile sînt un mare rău - că Hristos n-a spus numai atîta: „ Vai 
lumii din pricina smintelilor!”, ci a arătat şi marea vătămare pricinuită de 
ele; în sfîrşit prin aceea că vaită iarăşi mai mult pe cel care aduce smintelile. 
Cuvintele: ,J)ar vai de omul acela ” arată cit de mare este pedeapsa acelui om. 
Dar nu numai atîta, ci prin o pildă măreşte mai mult teama. Apoi nu Se mul¬ 
ţumeşte cu acestea, ci arată şi calea prin care putem evita smintelile. 



7. Fac. 4, I. 

K. Fac. 40, S. 

I). 1 Cor. 1, !). 

10. Matei 18, 8-9. 

11. Matei , r >, ‘29-30. 

- Care este această cale? 

- „Curmă, spune Hristos, prietenia cu cei răi, chiar dacă ţi-ar fi cei 
mai buni prieteni!” Şi dă şi un argument ce nu poate fi combătut: „Dacă 
ti-i păstrezi ca prieteni, nici pe ei nu-i cîştigi şi te pierzi şi pe tine; dar de 
curmi prietenia cu ei, îţi cîştigi mîntuirea”. Prin urmare, dacă cineva te 
vatămă cu prietenia lui, rupe orice legătură cu el. Dacă ne tăiem de 
multe ori unele din mădularele noastre, cînd nu mai pot fi vindecate şi 
mai îmbolnăvesc şi pe celelalte, apoi cu mult mai mult trebuie să facem 
aceasta cu prietenii. Dacă răul ar fi înnăscut firii, atunci ar fi de prisos 
sfatul şi îndemnul, de prisos şi paza de prieteniile rele; dar dacă nu-i de 
prisos - după cum nici nu este -, este lămurit că răul depinde de voinţa 
noastră. 

„Căutaţi să nu dispreţuiţi pe vreunul din aceştia mici, că zic vouă că 
îngerii lor văd pururea faţa Tatălui Meu, Care este în ceruri” 12 . 

Prin cei mici Hristos nu numeşte pe cei mici la trup, ci pe cei soco¬ 
tiţi mici de oameni, pe cei săraci, pe cei pe care îi dispreţuieşte toată 
lumea, pe cei necunoscuţi - cum poate fi socotit mic cel care-i mai de 
preţ decît toată lumea, cum poate fi socotit mic cel care-i prietenul lui 
Dumnezeu -, pe cei socotiţi aşa după părerea majorităţii oamenilor. Şi 
Hristos nu ne spune să ne ferim să dispreţuim numai pe mulţi din aceş¬ 
tia mici, ci să ne ferim să dispreţuim chiar pe unul singur. Iată că şi prin 
această poruncă ridică zid în calea vătămării prilejuite de sminteli. 
După cum fuga de cei răi ne aduce un foarte mare cîştig, tot aşa şi cinsti¬ 
rea celor buni. Cel care ia aminte la această poruncă dobîndeşte un 
îndoit cîştig: unul, prilejuit de curmarea prieteniilor cu cei care-1 smin¬ 
tesc, al doilea, prilejuit de slujirea şi cinstirea acestor sfinţi. Hristos ne 
spune apoi şi o altă pricină pentru care trebuie să-i respectăm pe aceştia 
mici: „Că îngerii lor văd pururea faţa Tatălui Meu, Care este în ceruri”. 
Aceste cuvinte arată lămurit că sfinţii au îngeri şi că fiecare om are înge¬ 
rul său. Apostolul Pavel spune despre femeie: „Femeia este datoare să aibă 
acoperămînt pe capul ei pentru îngeri” 13 ; iar Moise spune: „A pus hotarele 
neamurilor după numărul îngerilor lui Dumnezeu Hristos nu vorbeşte 
în textul acesta de nişte îngeri oarecare, ci de nişte îngeri deosebit de 
însemnaţi; spunînd că „văd pururea faţa Tatălui Meu”, nu spune altceva 
decît că îngerii celor mici au foarte mare îndrăznire înaintea lui Dum¬ 
nezeu şi multă cinste. 

„Că a venit Fiul Omului să mîntuiască pe cel pierdut” 15 . 

1 2. Matei 18, 10. 

I. 'l. / Cor. 11, 10. 

II . Dtul. :»' 2 , 8 . 

IV Motri 18, II 

Aduce iarăşi un argument mai puternic decît cel de mai înainte. 
Adaugă apoi şi o pildă, prin care arată că şi Tatăl vrea să mîntuiască pe 
cei pierduţi: 


„Ce vi se pare vouă? spune Hristos. Dacă ar avea un om o sută de oi 
şi s-ar rătăci una din ele, nu lasă pe cele nouăzeci şi nouă şi ducîndu-se în 
munţi caută pe cea rătăcită? Şi dacă i se va întîmpla s-o găsească se bucură de 
ea mai mult decît de cele nouăzeci şi nouă care nu s-au rătăcit. Tot aşa nu este 
vrerea inaintea Tatălui vostru ca să piară vreunul din aceştia mici” 16 . 

Vezi prin cîte mijloace ne îndeamnă Hristos să avem grijă de fraţii 
noştri cei mici? Să nu spui, dar, cutare-i fierar, cutare-i cizmar, cutare-i 
plugar, cutare-i prost şi să-l dispreţuieşti! Ca să nu faci asta, uită-te prin 
cile mijloace caută Hristos să te facă smerit şi să ai grijă de ei. A pus în 
mijloc un copil şi a spus: „Fiţi ca şi copiii!” 17 ; şi: „Cel care va primi pe un 
prunc ca acesta, pe Mine Mă primeşte” 18 ; şi: „Cel care va sminti” 19 va suferi 
cele mai cumplite chinuri. Şi nu S-a mulţumit numai cu pilda pietrei de 
moară 20 , ci a mai adăugat şi „ Vai” 21 , şi a poruncit să o curmăm cu priete¬ 
nii care ne smintesc, chiar dacă ne-ar fi tot atît de dragi ca şi mîinile 
şi ochii 22 . Ne îndeamnă să respectăm pe aceşti fraţi mici pentru respec¬ 
tul pe care-1 datorăm îngerilor, cărora aceştia au fost încredinţaţi, 
pentru respectul pe care-1 datorăm voii lui Hristos şi patimilor Sale - 
deoarece a arătat crucea cînd a spus: „ A venit Fiul Omului să mîntuiască 
pe cel pierdut”, după cum şi Pavel spune despre frate: „Pentru care a murit 
Hristos” 23 -, pentru respectul ce-1 datorăm Tatălui, că nici El nu vrea să 
piară unul din cei mici; şi, în sfîrşit, pentru obiceiul obştesc al oameni¬ 
lor, că păstorul lasă oile care sînt la loc sigur şi caută pe cea pierdută; iar 
cînd o găseşte pe cea pierdută se bucură tare de găsirea şi de mîntuirea ei. 


V 

Aşadar, dacă Dumnezeu Se bucură atît de mîntuirea unuia din aceştia 
mici, pentru ce să-i dispreţuieşti pe cei ce sînt atît de dragi lui Dumnezeu, 
cînd ar trebui să-ţi dai chiar viaţa pentru unul din ei? îmi spui că e un nepu¬ 
tincios şi un om rînd? Dar tocmai pentru aceasta trebuie să faci 

Hi. Matei 18, 12- 14. 

17. Matei 18, 2-3. 

18. Matei 18, fi. 

I!). Matei 18, (i. 

20. Matei 18, (i. 

21. Matei 18, 7. 

22. Matei 18, 8-<). 

totul ca să-l mîntui. Că şi Hristos a lăsat cele nouăzeci şi nouă de oi; n-a 
avut putere mîntuirea atîtor oi să acopere pierderea uneia singure. 
Evanghelistul Luca spune că a luat-o pe umeri 24 şi că a spus: ,filai mare 
bucurie se face pentru un păcătos care se pocăieşte, decît pentru nouăzeci şi 
nouă de drepţi . A arătat marea Lui grijă de cel pierdut şi prin aceea că 
pentru el a lăsat pe cei mîntuiţi şi prin aceea că Se bucură mai mult de 
mîntuirea lui. 

Să nu dispreţuim, dar, sufletele unor astfel de oameni! Pentru sufle¬ 
tele lor a spus Hristos toate cuvintele acestea. A doborît cerbicia celor 
mîndri şi prin ameninţarea că nu poate intra în împărăţia cerurilor cel 
care nu este ca un copil şi prin amintirea pietrei de moară. Nu este mai 
mare duşman al dragostei ca mîndria. Prin cuvintele: „Trebuie să vină 
smintelile” 26 , ne-a făcut să fim cu mintea trează; iar prin adaosul: „Vai de 
cel prin care vine sminteala” 27 , ne-a atras atenţia să ne străduim ca să nu 
vină prin noi sminteala. Prin porunca de a rupe orice fel de legături cu 
cei ce aduc sminteli, a făcut uşoară mîntuirea; iar prin porunca de a nu 
dispreţui pe cei mici - şi nu-i o simplă poruncă, ci una aspră, că zice: 
„Căutaţi să nu dispreţuiţi pe vreunul din aceştia mici” 28 - şi prin cuvintele: 
„îngerii lor văd faţa Tatălui Meu” 29 , că: „Pentru asta am venit Eu” 30 şi că: 
„Tatăl Meu vrea asta” 31 , a făcut mai rîvnitori pe cei care trebuie să aibă 
grijă de cei mici. 

Vezi ce zid puternic a tras Domnul în jurul lor şi cită grijă are de cei 
dispreţuiţi şi de cei pierduţi, că ameninţă cu cele mai cumplite chinuri 
pe cei care îi smintesc şi făgăduieşte mari bunătăţi celor care îi îngrijesc 
şi le slujesc, dîndu-Se ca pildă şi pe El şi pe Tatăl? 

Pe Hristos 32 să-L imităm şi noi şi să nu pregetăm a veni în ajutorul 
fraţilor noştri umiliţi şi nenorociţi. Să-ţi fie toate uşoare cînd e vorba de 
mîntuirea fratelui tău, fie că trebuie să-i slujeşti, fie că este mic, fie că 
este om de jos, fie că treaba .aceasta e obositoare, fie că trebuie să stră¬ 
baţi munţi şi prăpăstii. Atît de drag îi este lui Dumnezeu sufletul fratelui 
tău, că nu Şi-a cruţat nici propriul Său Fiu 33 . De aceea, vă rog, de cum se 
luminează de ziuă să ieşim iute din casă şi să avem acest singur scop; şi, 
înainte de toate, această grijă: să scăpăm pe cel ce se primejduieşte; şi nu 

24. Luca 15, 5. 

25. Luca 15, 7. 

26. Matei 18, 7. 

27. Matei 18, 7. 

28. Matei 18, 10. 

29. Matei 18, 10. 

30. Matei 18, 11. 

31. Matei 18, 14. 

32. De aici incepe partea morală: Trebuie să intindem mină de ajutor celor ce se găsesc jos; mai 
ales celor din casa noastră; că nu ne, e de ajuns pentru mintuire numai virtutea noastră. In acest cuvint p 
despre purtarea de grija de suflet. 

33. huni 3, Hi; Rom. 8, 32. 

mă gin dese numai la primejdia care ameninţă trupul - că lucrul acesta 
nici nu-i primejdie ci la primejdia care ameninţă sufletul, primejdie 
adusă de diavol peste oameni. Negustorul străbate mările ca să-şi 
mărească avuţia; meseriaşul face totul ca să-şi adauge altă avere la 
aceea pe care o are. Şi noi, dar, să nu ne mulţumim să ne mîntuim 
numai sufletul nostru, ca să nu ne punem în primejdie mîntuirea 
noastră. Ostaşul care în război şi pe cîmpul de bătălie se gîndeşte să se 
salveze prin fugă numai pe el, pierde şi pe alţii împreună cu el; cel 
viteaz însă, care foloseşte armele sale şi pentru apărarea celorlalţi, se 
salvează şi pe el împreună cu ceilalţi. Şi noi avem de dus un război, şi 
un război mai crîncen decît toate războaiele; de aceea trebuie să ne lup¬ 
tăm şi să ne batem, aşa cum ne-a poruncit împăratul nostru; să fim gata 
să înfruntăm junghierile, rănile, uciderile; să nu avem decît un singur 
gînd: mîntuirea tuturora; să încurajăm pe cei ce s-au oprit, să ridicăm 
pe cei căzuţi. 

în această luptă mulţi fraţi de-ai noştri zac la pămînt, acoperiţi de 
răni, plini de sînge şi nu-i nimeni care să-i îngrijească: nici mirean, nici 
preot, nimeni; n-au alături de ei nici ajutător, nici prieten, nici frate; că 
loţi ne gîndim numai la noi înşine. De aceea ne înecăm cu toţii. Numai 
atunci sîntem tari, atunci sîntem biruitori, cînd nu urmărim interesul 
nostru; acum însă sîntem slabi şi ne biruie cu uşurinţă şi oamenii şi dia¬ 
volul, pentru că urmărim numai interesul nostru, pentru că nu ne apă¬ 
răm unii pe alţii, nici nu ne întărim cu dragostea cea după Dumnezeu, 
ci căutăm alte pricini de prietenie: unii neamurile, alţii obişnuinţa, alţii 
tovarăşii de slujbă, alţii vecinii; orice altă pricină, afară de credinţa în 
Dumnezeu; şi ar trebui ca numai credinţa în Dumnezeu să lege pe prie¬ 
teni. Lucrurile însă se petrec cu totul dimpotrivă; sîntem prieteni cu 
iudeii şi cu păgînii, şi nu sîntem prieteni cu fiii Bisericii. 


- Da, mi se răpunde, pentru că fiii Bisericii sînt nişte răi, pe cînd 
aceia sînt buni şi blînzi. 

- Ce spui? Numeşti rău pe fratele tău, tu care ai primit poruncă să 
nu-i spui nici „netrebnicule”™? Nu îţi este ruşine, nu roşeşti să faci de 
ocară pe fratele tău, mădularul tău, care are aceeaşi mamă ca şi tine, 
i are se împărtăşeşte de la aceeaşi masă? Dacă fratele tău după trup a 
săvîrşit o mulţime de fărădelegi, te sileşti să-l acoperi şi socoteşti că eşti 
şi tu ruşinat cînd el este făcut de ruşine, pentru ce atunci pe fratele cel 
duhovnicesc, pe care ar trebui să-l scapi de defăimare, tu însuţi îl împroşti 
cu defăimări? Spui că este un rău, că nu 1 poţi suferi? Dar tocmai pentru 
aceasta fii prieten cu el, ca să nu mai fie aşa, ca să-l schimbi, ca să-l aduci 

pe calea virtuţii. Spui că nu te ascultă, că nu-ţi suferă sfatul? De unde 
ştii? Ai încercat să-l sfătuieşti şi să-l îndrepţi? 

- L-am sfătuit de multe ori! îmi spui. 

- De cîte ori? 

- De multe ori! O dată şi de două ori! 

- Vai de mine! Asta înseamnă de multe ori? N-ar fi trebuit să obo¬ 
seşti, nici să deznădăjduieşti, chiar de-ai făcut asta tot timpul. Nu vezi 
că Dumnezeu ne sfătuieşte necontenit prin profeţi, prin apostoli, prin 
evanghelişti? Ce? Am săvîrşit tot ce ne-a sfătuit? l^e-am lăsat convinşi? 
Deloc! A încetat, oare, Dumnezeu de a ne sfătui? A tăcut, oare? Nu ne 
spune în fiecare zi: „Nu puteţi sluji lui Dumnezeu şi lui mamona!” 35 , şi 
totuşi multora le creşte mulţimea averilor şi tirania? Nu ne strigă în fie¬ 
care zi: „Iertaţi şi vi se va ierta!” 36 , şi totuşi noi ne sălbăticim tot mai 
mult? Nu ne sfătuieşte necontenit să ne înfrînăm poftele, să fim mai 
presus de plăcerile cele ruşinoase, şi totuşi mulţi se tăvălesc în acest 
păcat mai rău decît porcii? Dar Dumnezeu nu încetează de a ne grăi. 
Pentru ce nu gîndim şi noi acestea, în noi înşine, pentru ce nu spunem: 
Dumnezeu ne vorbeşte şi nu Se opreşte de a ne vorbi, cu toate că nu-L 
ascultăm deloc? De aceea şi Dumnezeu spunea: „Puţini sînt cei ce se mîn- 
tuiesc” 37 . Dacă nu ne este de ajuns pentru mîntuire numai virtutea 
noastră, ci trebuie să facem şi pe alţii virtuoşi, ce vom păţi cînd nu ne 
mîntuim nici pe noi şi nici pe alţii? De unde mai putem avea nădejde 
de mîntuire? Dar pentru ce aduc acuzaţia că nu ne îngrijim de mîntui- 
rea celorlalţi, cînd noi nu spunem nici un cuvînt de mîntuire celor din 
casa noastră, soţiei, copiilor, slugilor, ci ne îngrijim de altele în locul 
acelora; ne îngrijim să avem cit mai multe slugi, să ne slujească repede, 
să lăsăm copiilor noştri moştenire mare, să aibă soţia noastră aurării, 
haine scumpe, podoabe! Nu ne îngrijim deloc de sufletul şi de mîntui- 
rea noastră, ci de averile şi de moşiile noastre. Nu ne îngrijim de soţia 
noastră, ci de gătelile şi podoabele ei. Nu ne îngrijim de copiii noştri, ci 
de averile ce le vom lăsa moştenire. Facem ca unul care, în loc să-şi 
repare casa dărăpănată şi cu zidurile crăpate, se apucă de zideşte în 
jurul ei ziduri mari şi frumoase; sau ca unul care, în loc să-şi îngrijească 
trupul bolnav, îl îmbracă în haine de aur; sau ca unul care lasă pe stă- 
pîna casei să zacă bolnavă în pat şi să se văicărească, iar el se îngrijeşte de 
slujnice, de războaiele de ţesut, de vasele şi mobilele din casă şi de alte lu¬ 
cruri. Tot aşa facem şi noi. Ne îngrijim de case şi de slugi şi lăsăm sufletul 
pradă patimilor, pradă bolilor, ticăloşiilor, mîniilor, ocărilor, poftelor nesă¬ 
buite, slavei deşarte, răzvrătirilor. II lăsăm să se tîrască pe pămînt şi 

să fie sfîşiat de atîtea fiare! Dacă se întîmplă să scape un urs din cuşcă, 
incuiem casele, ne căutăm scăpare în locuri strimte, ca să nu cădem în 
ghiarele fiarei. Cînd însă ne sfîşie sufletul nostru nu o fiară, ci multe gîn- 
duri rele, nici nu luăm seama. In oraş avem mare grijă ca animalele săl¬ 
batice să fie închise în cuşti şi în locuri pustii; nu le ţinem alături de 
senat, de tribunal, de palatul împărătesc, ci departe şi legate; în sufletul 
nostru însă, unde-i senatul, unde-i palatul împărătesc, unde-i tribunalul, 
animalele sălbatice se plimbă în voie; urlă şi fac zgomot chiar în jurul 
minţii şi tronului împărătesc. De aceea s-au răsturnat toate cu susul în 
jos; toate sînt pline de tulburare, şi cele dinăuntru şi cele din afară; nu 
ne deosebim de un oraş tulburat de năvălirea barbarilor. Se întîmplă la 
fel ca şi cu un cuib de păsărele în care a intrat un şarpe; păsărelele scot 
ţipete ascuţite şi zboară pretutindeni, pline de frică şi tulburate, neştiind 
cum să pună capăt spaimei lor. 


VII 


De aceea, vă rog să ucidem şarpele, să închidem fiarele, să le 
gituim, să le ucidem. Să dăm aceste gînduri rele ascuţişului săbiei 
Duhului 18 , ca să nu ne ameninţe şi pe noi profetul, cum a ameninţat 
Iudeea, că „onocentauri 39 , arici şi şerpi vor dănţui în ea” 40 . Sînt, da, sînt şi 
oameni mai răi decît onocentaurii; trăiesc şi azvîrl din picioare ca şi 
cum ar fi în pustie. Aşa sîntem cea mai mare parte din tinereţea noastră: 
plini de pofte sălbatice, sărim ca şi onocentaurii, azvîrlim din picioare, 
umblăm încoace şi încolo fără frîu, nu cunoaştem nici o îndatorire. De 
vină sînt părinţii, care silesc pe crescătorii de cai să crească cu multă 
grijă caii şi nu îngăduie să rămînă multă vreme nedomesticit mînzul, ci 
să-i pună de timpuriu frîu şi zăbale, dar lasă pe copiii lor să umble 
vreme îndelungată de ici-colo fără frîu, să-şi piardă curăţenia lor tru¬ 
pească. şi sufletească, să se facă de ruşine, umblînd cu femei desfrînate, 
jucînd zaruri şi frecventînd teatrele cele nelegiuite, cînd ar trebui ca 
inainte de a cunoaşte tînărul desfrîul să-l căsătorească cu o fată cuminte 
şi înţeleaptă; ea va scoate pe bărbatul ei de pe căile pline de păcate şi va 
li pentru el ceea ce e frîul pentru mînz. Nu au altă pricină desfrînările şi 
adulterele decît aceea că tinerii sînt lăsaţi de capul lor. Dacă tînărul are 
insă o soţie pricepută, se va îngriji şi de casă şi de slava sa şi de bunul său nu¬ 
me. îmi spui că-i tînăr? Da, o ştiu şi eu. Dar dacălsaac s-a însurat la vîrsta de 
patruzeci de ani şi a trăit în feciorie pînă atunci, cu mult mai mult acum, pe 
vremea harului, ar trebui ca tinerii să practice această filozofie. 

- Dar ce sîntem noi de vină? 

- Da, sînteţi de vină, că nici nu vreţi să vă îngrijiţi de curăţenia lor 
trupească şi sufletească, ci îi lăsaţi să se facă de ruşine, să se întineze, să 
ajungă nişte blestemaţi, neştiind care e cîştigul căsătoriei; că ea păs¬ 
trează trupul curat; dacă n-ar avea această parte bună căsătoria n-ar fi 
de nici un folos. Voi însă faceţi cu totul dimpotrivă; cînd copiii s-au 
umplut de toate murdăriile, atunci îi căsătoriţi, în zadar şi fără de folos. 

- Copilul, spun părinţii, trebuie să aştepte pînă ce-şi face o situaţie, 
pînă ce ajunge strălucit în treburile publice. 

- Da, de lucrul acesta vorbeşte toată lumea! De sufletul lui însă nu 
spuneţi nici un cuvînt, ci îl dispreţuiţi şi-l aruncaţi. De aceea s-au ames¬ 
tecat toate; sînt toate pline de neorînduială şi de tulburare, că socotim 
sufletul un lucru de prisos, că nu ne îngrijim de cele de neapărată tre¬ 
buinţă, dar avem mare grijă de cele neînsemnate. Nu-ţi dai, oare, seama 
că nimic nu-1 va bucura atîta pe copil ca păstrarea lui curat de necurăţe¬ 
nia desfrînării? Nimic nu este egal cu sufletul! Că spune Hristos: „Ce-ar 
folosi omul de-ar dobîndi lumea toată, dar şi-ar pierde sufletul său”? 41 Dra¬ 
gostea de bani a stricat şi a surpat totul; a îndepărtat frica de Dumne¬ 
zeu; a pus stăpînire pe sufletele oamenilor, cum pune stăpînire un tiran 
pe o cetate. Aceasta e pricina că nu ne îngrijim nici de mîntuirea copii¬ 
lor noştri şi nici de mîntuirea noastră. Avem numai un singur scop în 
viaţă: să ajungem cît mai bogaţi, să lăsăm copiilor avere; aceia, iarăşi 
altora, iar aceia, celor de după ei, ajungînd nişte oameni care trec ave¬ 
rile şi moşiile din mînă în mînă, dar nu stăpîni. Din pricina aceasta este 
atîta prostie pe lume; din pricina aceasta socotim mai de puţin preţ pe 
copiii noştri decît pe robi. Pe robi îi ţinem de rău cînd greşesc, dacă nu 
de dragul lor, de dragul nostru; copiii noştri însă nu se bucură nici de 
această purtare de grijă, ci sînt mai de puţin preţ decît robii! Dar pentru 
ce vorbesc de robi? îi socotim de mai puţin preţ chiar decît vitele! Mai 
multă grijă avem de măgari şi de cai decît de copii! Dacă ai un catîr, 
mare îţi este grija să găseşti un vizitiu bun şi priceput; să nu fie crud, hoţ 
sau beţiv şi să-şi cunoască meseria. Dar cînd e vorba să căutăm un 
pedagog pentru sufletul copilului nostru, îl luăm la întîmplare pe cel 
dintîi venit. Şi doar nu este o artă mai mare ca aceasta. Care artă poate 
fi egală cu arta de a educa sufletul copilului, de a-i forma mintea tînăru- 
lui? Cel care practică această artă trebuie să fie mai priceput şi mai 
talentat decît un pictor şi decît un sculptor. Noi însă de arta aceasta nu 
ne interesam deloc, ci urmărim numai un singur scop: să le fie instruită 

limba ca să ajungă buni oratori. Şi aceasta o facem tot de dragul bani¬ 
lor. Nu le instruim limba ca să poată vorbi, ci ca să poată cîştiga bani, să 
inveţe cum să vorbească. Dacă ar fi cu putinţă să se îmbogăţească şi fără 
asta, nimeni nu s-ar mai interesa nici de arta de a vorbi. 

Ai văzut cit de mare e tirania banilor? Ai văzut cum a pus stăpînire 
pe toate? Banii leagă pe om cum legi un rob fugar sau o fiară sălbatică 
şi-l tîrăsc unde vor. 

Dar ce folos am de pe urma acestor învinuiri? Eu atac tirania bani¬ 
lor cu cuvintele, iar ea ne stăpîneşte cu faptele. Dar nici eu nu voi înceta 
de a o ataca cu cuvîntul. Dacă voi aduce un folos cit de mic, am cîştigat 
şi eu şi voi; iar dacă voi veţi stărui în faptele voastre, eu mi-am făcut 
datoria. Facă însă Dumnezeu sa va scape şi pe voi de aceasta boala şi sâ-mi 
dea şi mie prilejul sâ mâ laud cu voi! Câ Lui se cuvine slava şi puterea 
în vecii vecilor. Amin. 









OMILIA LX 


„Dacă-ţi va greşi fratele tău, mergi, 
mustră-1 între tine şi el singur; 
dacă te va asculta, ai cîştigat pe fratele tău” 1 

I 

Pentru că vorbise foarte aspru împotriva celor ce smintesc pe 
alţii şi-i înfricoşase în multe chipuri, iată cum Hristos îi smereşte şi pe 
cei ce-au fost smintiţi, ca să nu ajungă din pricina asta iarăşi nepăsători 
şi ca nu cumva, socotind că toată vina a fost aruncată pe cei ce i-au 
smintit, să cadă în alt păcat, să ajungă mîndri, să ducă viaţă fără grijă şi 
să dorească să fie slujiţi în toate. De aceea Hristos porunceşte ca mustra¬ 
rea pentru greşeli să se facă numai între cei doi, pentru ca să nu ajungă, 
prin mărturia mai multor oameni, mai apăsătoare învinuirea, iar cel 
vinovat să se încăpăţîneze şi să fie greu de îndreptat. De aceea a spus: 
,Mustră-l între tine şi el singur; şi dacă te va asculta, ai cîştigat pe fratele tău 

- Ce înseamnă: )y Dacă te va asculta”? 

- Dacă îşi va recunoaşte vinovăţia; dacă va fi convins că a greşit, 
„ai cîştigat pe fratele tău”. Hristos n-a spus: „Ai destulă satisfacţie”, ci: „ai 
cîştigat pe fratele tău”, arătînd că duşmănia păgubeşte şi pe unul şi pe 
altul. N-a spus: „A cîştigat numai acela”, ci: „Tu Tai cîştigat”. Prin aceste 
cuvinte a arătat că înainte de a se împăca păgubea şi unul şi altul; unul 
păgubea pe fratele său, celălalt îşi păgubea mîntuirea sa. 

Aceeaşi poruncă a dat-o şi în cuvîntarea de pe Munte. Atunci a dus 
pe cel care a supărat la cel pe care l-a supărat, spunînd: „Dacă îţi vei 
aduce darul tău la altar şi acolo îţi vei aduce aminte că fratele tău are ceva 
împotriva ta, du-te şi împacă-te cu fratele tău” 2 ; a mai pomncit ca acela 
care a suferit o nedreptate să ierte pe semenul său, zicînd: „Şi ne iartă 
nouă greşelile noastre, precum şi noi iertăm greşiţilor noştri” 3 . Acum ne mai 
arată şi o altă cale. Nu mai porunceşte ca acela care a supărat să se ducă 
la cel pe care l-a supărat, ci cel care a fost supărat să se ducă la cel 
care l-a supărat. îl pune pe acesta să se ducă la celălalt, pentru că ace¬ 
luia care a făcut greşeala îi e mai greu să se ducă să-şi ceară iertare, îi e 

ruşine, roşeşte. Şi nu-i porunceşte să se ducă aşa de ochii lumii, ci ca să 
îndrepte ce s-a făcut. Nu spune: „învinuieşte-l!”, nici: „Ceartă-1 cu 
asprime!”, nici: „Cere-i socoteală, pedepseşte-1”, ci: „Mustră-l”. Acela e 
cuprins de mînie şi de ruşine cum e cuprins de un somn adine un om 
care s-a îmbătat; trebuie ca tu, care eşti sănătos, să te duci la cel bolnav, 
să te judeci cu el fără martori, pentru ca leacul să fie primit cu uşurinţă. 
Cînd Domnul spune: „ Mustră-l”, nu spune altceva decît: „Adu-i aminte 
de greşeala lui; spune-i ce ai pătimit din pricina lui”. Cuvintele acestea, 
dacă sînt spuse cum trebuie, alcătuiesc o parte a apărării lui şi-l duc 
foarte repede la împăcare. 

- Ce să fac dacă nu mă ascultă şi este încăpăţînat? 

- „Ia cu tine încă unul sau doi, ca prin gura a doi martori să stea tot 
cuvîntul” 4 . 

Cu cît este el mai obraznic şi mai încăpăţînat, cu atît trebuie să ne 
dăm mai multă silinţă să-l vindecăm, nu să-l mîniem şi să-l înfuriem. Şi 
doctorul nu se opreşte, nici nu se necăjeşte, cînd vede că o boală se vin¬ 
decă greu, ci atunci mai cu seamă îşi dă toată silinţa. Acelaşi lucru ne 
porunceşte şi Hristos să facem: „Pentru că ai fost slab singur, mai ia încă 
doi, ca să fii mai puternic; sînt de ajuns cei doi ca să-l îndrepte pe cel ce 
a greşit”. 

Vezi, dar, că Domnul nu caută numai folosul celui care a fost supă¬ 
rat, ci şi al celui care a supărat? La drept vorbind, cel stăpînit de mînie 
este cel ce suferă. El boleşte, el este neputincios. De aceea de multe ori 
Hristos porunceşte să se ducă cel care a fost supărat la cel care l-a supă¬ 
rat, cînd singur, cînd împreună cu alţii. Dacă stăruie în greşeala sa, să ia 
cu el şi Biserica: 

„Spune-l Bisericii” 5 . 

Dacă Hristos ar fi urmărit numai folosul celui care a fost supă¬ 
rat, n-ar fi poruncit să iertăm de şaptezeci de ori cîte şapte pe cel ce se 
pocăieşte 6 , n-ar fi poruncit să căutăm să îndreptăm de atîtea ori greşeala 
fratelui nostru, ci ar fi poruncit să-l lăsăm, dacă de la prima vorbire cu el 
rămîne neîndreptat; aşa însă ne porunceşte să încercăm o dată, de două 
ori şi de trei ori, ca să-l vindecăm: întîia oară singuri; a doua oară cu doi 
martori, iar a treia oară cu mai mulţi. Cînd e vorba de cei care sînt în 
afară de Biserică, nu ne spune asta, ci: „Dacă te loveşte cineva peste obrazul 
drept, întoarce-i şi pe celălalt” 7 ; dar cînd e vorba de cei care aparţin Bise¬ 
ricii nu dă această poruncă. Acelaşi lucru îl spune şi Pavel, zicînd: 

„Ce am eu să judec pe cei din afară?” 11 ; dar porunceşte să mustri pe fraţi, 
să te îndepărtezi de ei şi să o curmi cu ei dacă nu te ascultă, ca să se ruşi¬ 
neze 1 ’. Tot aşa face şi Hristos cînd dă aceste legi despre purtarea fraţilor 
între ei. li dă celui care a supărat pe fratele său trei dascăli şi judecători, 
care să-i arate desluşit ce a făcut el în timpul beţiei sale, al furiei sale. El 
este cel care a rostit şi a săvîrşit toate nesocotinţele şi greşelile acelea, 
dar el are nevoie de dascăli, ca un om beat. Că mima şi păcatul scot pe 
om din minţi mai grozav decît beţia şi-i înnebunesc şi mai mult 
sufletul. Care om a fost mai priceput decît David? Totuşi, cînd a păcă¬ 
tuit nu şi-a mai dat seama ce face; pofta a pus stăpînire pe toate gîndu- 
rile sale şi i-a umplut ca un fum sufletul. De aceea a avut nevoie de 
lumina profetului Natan, de cuvintele lui, care să-i aducă aminte de 
cele săvîrşite 10 . Pentru aceasta şi acum Hristos aduce pe aceşti dascăli la 
cel ce a păcătuit, ca să-i vorbească de cele ce a făcut. 


Aş putea fi însă întrebat: 

- Dar pentru ce porunceşte Hristos ca acela care a fost supărat să 
mustre pe cel care l-a supărat, şi nu altul? 

- Pentru că cel vinovat îl suferă mai uşor pe cel nedreptăţit, pe cel 
supărat, pe cel amărît. N-ar suferi cu aceeaşi inimă mustrarea altuia 
cum suferă mustrarea aceluia, mai cu seamă că îl mustră între patru 
ochi. Nu-1 va pleca, oare, mai uşor spre împăcare decît oricare alt om, 
cînd cel care trebuia să-l pedepsească pentru ocara adusă tocmai el îi 
arată că se îngrijeşte de mîntuirea lui? Vezi, dar, că Hristos a dat 
porunca aceasta nu ca să pedepsim pe cel care ne ocărăşte şi ne gre¬ 
şeşte, ci ca să-l îndreptăm? De aceea nici nu ne porunceşte să luăm 
îndată cu noi doi martori, ci numai cînd acela se încăpăţînează. Şi nici 
atunci nu ne îngăduie să luăm mulţi oameni, ci să aducem, alături de noi, 
numai doi oameni sau chiar numai unul; dar dacă nu ţine seamă nici de ei, 
atunci ne porunceşte să-l spunem Bisericii. 

Cîtă grijă are Hristos de a nu da la iveală păcatele semenilor noştri! 
Ar fi putut porunci să-l spunem dintru început Bisericii pe cel ce ne-a 
greşit. Dar n-a poruncit aceasta, tocmai pentru ca să nu vădim greşelile 
fraţilor noştri, ci legiuieşte să o facem după întîia şi a doua sfătuire. 

- Ce înseamnă: „Caprin gura a doi sau trei martori să stea tot cuvîntul”? 

- Ai destulă mărturie, îţi spune Hristos, că ai făcut tot ce trebuia, că 
n-ai lăsat nimic din cele ce depindeau de tine. 




8. / Cor. , r >, VI. 

<). I Cor. , r >, 1 1 B. 
10. II Urni 12, I 11 

„Iar dacă nu-i va asculta pe ei, spune-l Bisericii” 11 , adică întîi-stătă- 
torilor Bisericii. „Iar de nu va asculta nici de Biserică, să-ţi fie ţie ca un 
păgin si vameş” 12 . 

Deci unul ca acesta suferă de o boală de nevindecat. Uită-mi-te că 
in toate împrejurările Hristos dă pe vameş ca pildă de cea mai mare 
păcătoşenie. Mai înainte spusese: „Nu şi vameşii fac la fel?” 13 ; iar mai tîr- 
ziu spune iarăşi: „Vameşii şi desfrînatele intră înaintea voastră în împără¬ 
ţia cerurilor ” 7 , adică oameni tare osîndiţi şi aspru judecaţi. Să audă 
aceste cuvinte cei care se reped la cîştiguri nedrepte, cei care iau 
dobîndă la dobînzi. 

- Dar pentru ce l-a rînduit la un loc cu vameşii? 

- Ca să mîngîie pe cel nedreptăţit şi să înfricoşeze pe celălalt. 

- Aceasta e singura lui pedeapsă? 

- Nu! Ascultă ce spune Hristos mai departe! 

„Oricîte veţi lega pe pămînt vor fi legate în ceruri” 15 . 

Hristos n-a spus îţitîi-stătătorului Bisericii: „Leagă pe unul ca 
acesta!”, ci: „Oricîte vei lega”, îngăduind totul celui nedreptăţit; legă¬ 
tura rămîne nedezlegată, iar vinovatul va suferi cea mai grea pedeapsă. 
Nu-i de vină cel care l-a spus Bisericii, ci cel care nu s-a lăsat convins de 
Biserică. Ai văzut că l-a legat cu două lanţuri: şi cu pedeapsa de pe 
lumea aceasta şi cu chinul de pe lumea cealaltă? L-a ameninţat cu 
aceste pedepse pentru ca să nu i se întîmple asta, ci, temîndu-se şi de 
alungarea din Biserică şi de primejdia legăturii cu care are să fie legat în 
ceruri, să ajungă mai blînd. Acela, cunoscînd acestea, îşi va potoli 
mînia, dacă nu de la început, cel puţin în faţa atîtor judecători, care-i 
stau în faţă. De aceea a şi pus Hristos primul, al doilea şi al treilea scaun 
de judecată; nu l-a alungat dintr-o dată; dacă nu ascultă de întîiul scaun 
de judecată, să vină la al doilea; dacă-1 dispreţuieşte şi pe acesta, să se 
teamă de al treilea; iar dacă nu ţine seamă nici de acesta, să se spăi- 
mînte de pedeapsa viitoare şi de hotărîrea şi judecata lui Dumnezeu. 

Jarăşi zic vouă; Dacă doi dintre voi se vor învoi pe pămînt pentru orice lucru 
ce-l vor cere, li se va da lor de la Tatăl Meu, Care este în ceruri. Că unde sînt doi sau 
trei adunaţi în numele Meu, acolo sînt şi Eu în mijlocul lor” 16 

Vezi că pune şi în alt chip capăt vrajbei, că spulberă micimea sufle¬ 
tească şi că împacă pe cei certaţi nu numai prin ameninţarea cu 
pedeapsa, ci şi prin bunătăţile pe care le rodeşte dragostea? 

11. Matei 18, 17. 

12. Matei 18, 17. 

18. Matei 4(>. 

I 1. Matei 21, 31. 

l. r >. Matei 18, 18. 

1<>. Matei 18, 1 <>--20. 

După ce a arătat pedepsele ce-i aşteaptă pe cei certaţi, arată acum 
răsplăţi le cele mari pe care le primesc cei ce trăiesc în pace. Cei ce se 
inţeleg înduplecă pe Tatăl să le dea ceea ce cer şi au în mijlocul lor pe 
Hristos. 

- Oare nu sînt nicăieri doi oameni care se înţeleg? 

- în multe locuri şi poate pretutindeni. 

- Pentru ce atunci nu dobîndesc tot ce cer? 

- Pentru că multe sînt pricinile care fac să nu dobîndească ce cer; 
sau cer de multe ori cele ce nu le sînt de folos. Şi pentru ce te minunezi 
că se întîmplă aceasta unora, cînd şi Pavel a păţit la fel cînd a auzit: 
„Destul îţi este harul Meu! Că puterea Mea în slăbiciune se desăvîrşeşte” 17 ; sau 
sînt nevrednici cei ce cer şi nu aduc lui Dumnezeu şi din partea lor ceea 
ce sînt datori să aducă; pentru că Hristos vrea ca aceia care cer să fie ca 
apostolii; de aceea a şi spus: „dintre voi”, adică virtuoşi, cu o viaţă înge¬ 
rească; sau se roagă împotriva duşmanilor lor, cerînd lui Dumnezeu să-i 
răzbune şi să-i pedepsească pe duşmani; iar aceasta nu-i îngăduit, că 
spune Domnul: ,Jiugaţi-vă pentru duşmanii voştri” 18 ; sau cer milă de la 
Dumnezeu, deşi păcătuiesc şi nu se pocăiesc; şi e cu neputinţă ca aceş¬ 
tia să primească, nu numai dacă se roagă ei, dar chiar dacă s-ar ruga 
pentru ei alţii care au mare îndrăznire înaintea lui Dumnezeu; de pildă 
s-a rugat şi îeremia pentru iudei, dar a auzit: „Nu te ruga pentru poporul 
acesta, că nu te voi asculta” 19 . Dacă ai toate acestea, adică dacă ceri cele 
de folos, dacă aduci lui Dumnezeu şi tu din partea ta ceea ce eşti dator 
să aduci, dacă ai o viaţă apostolică, dacă ai dragoste de aproapele şi 
trăieşti cu el în bună înţelegere, roagă-te şi vei dobîndi ce ceri, că'iubi- 
tor de oameni e Stăpînul. 



Apoi, după ce a spus: „De la Tatăl Meu” - ca să arate că El este Cel 
Ce dă şi nu numai Tatăl Său - a adăugat: „Că unde sînt doi sau trei adu¬ 
naţi in numele Meu, acolo sînt şi Eu în mijlocul lor”. 

- Ce? Nu sînt adunaţi doi sau trei în numele Lui? 

» 

- Sînt, dar rar. Aici Hristos nu vorbeşte simplu de adunare, nici nu 
cere numai lucrul acesta, ci mai cu seamă ceea ce am spus mai înainte, 
anume şi cealaltă virtute odată cu aceasta; iar virtutea aceasta o cere cu 
multă stăruinţă. Cu alte cuvinte, Hristos spune aşa: „Dacă cineva Mă 
are pe Mine pricină premergătoare a dragostei lui faţă de aproapele, 
voi fi cu el dacă săvîrşeşte şi celelalte virtuţi”. 

17. // Cor. 12, !). 

18. Matei 41. 

I!). fer. II, 14. 





Acum 20 însă vedem că majoritatea oamenilor au cu totul alte 
temeiuri de dragoste şi prietenie. Unul iubeşte pentru că e iubit; altul, 
pentru că este cinstit; altul, pentru că cutare i-a fost de folos la o nevoie 
sau la o afacere oarecare; altul, pentru altă pricină asemănătoare. Cu 
greu vei găsi pe cineva care, pentru dragostea de Hristos, să iubească pe 
aproapele său cu adevărat şi aşa cum trebuie să-l iubească. Pe cei mai 
mulţi dintre oameni îi leagă unii de alţii afacerile şi treburile lumeşti. 
Pavel n-a iubit aşa, ci pentru Hristos. Din pricina aceasta la Pavel, chiar 
cînd nu era iubit aşa cum iubea el, dragostea lui nu se stingea, 
pentru că-i pusese rădăcină puternică dragostea de Hristos. Acum însă 
lucrurile sînt cu totul altfel. Dacă vom cerceta cu atentie vom vedea că 
la majoritatea oamenilor altele sînt pricinile care îi fac să se iubească 
între ei decît dragostea de Hristos. Şi dacă mi-ar da cineva putinţa să fac 
această cercetare aici, într-o atît de mare mulţime de oameni, as arăta 
că pricini curat lumeşti leagă pe oameni unii de alţii. Şi se vede aceasta 
din pricinile care fac din prieteni duşmani. Pentru că oamenii se unesc 
între ei pe temeiul acestor pricini trecătoare, de aceea nici prieteniile 
dintre ei nu sînt nici călduroase, nici nu dăinuiesc. Se întrerupe dragos¬ 
tea de se iscă între ei insulte, pagube de bani, invidie, dragoste de slavă 
deşartă şi altele la fel cu acestea. Se întrerupe dragostea, că nu are rădă¬ 
cină duhovnicească. Dacă ar fi avut o astfel de rădăcină, nici o pricină 
lumească n-ar fi stricat dragostea duhovnicească. Dragostea de aproa¬ 
pele întemeiată pe dragostea de Hristos este trainică, nestricată, nebi¬ 
ruită, nesfărîmată. N-o pot sfărîma nici calomniile, nici primejdiile, nici 
moartea, nici altceva asemănător. Orice ar pătimi un om care iubeşte 
aşa pe aproapele său nu va înceta niciodată a-1 iubi, pentru că se uită la 
pricina dragostei sale, la Hristos. Dar cel care iubeşte pentru că e iubit 
şi el la rîndul său, o termină repede cu dragostea dacă prietenul său îl 
supără cu ceva; dimpotrivă, cel legat de semenul său cu lanţul dragostei 
de Hristos niciodată nu va pune capăt prieteniei. De aceea şi Pavel spu¬ 
nea: „Dragostea niciodată nu cade " . 

Ce poţi să spui? Că te ocărăşte cel pe care l-ai cinstit? Că a vrut să te 
junghie cel căruia i-ai făcut bine? Dar dacă-1 iubeşti de dragul lui Hris¬ 
tos, atunci această dragoste te face să-l iubeşti şi mai mult. Pricinile care 
duc în celelalte feluri de dragoste la răcirea dragostei,tocmai acelea duc aici 
la sporirea ei. Mai întîi, că un om care-ţi răspunde la dragoste cu ură este 
pentru tine pricină de răsplată; în al doilea rînd, că omul acesta care-ţi răs¬ 
punde la dragoste cu ură are nevoie de mai mult ajutor, de mai mare 


20. I)c aici începe partea morală: Despre dragoste. Sintem uniţi unii cu alţii mai mult pentru 
pricini lumeşti decit pentru dragostea de Hristos; de aceea şi dragostea dintre noi se spulberă repede, pe 
mul dragostea rare are temei pe Hristos rămine veşnică. 

21. / Cor. Kt, 8. 

îngrijire. I)e aceea pe omul care iubeşte pe oameni de dragul lui Hristos 
nu-1 interesează din ce familie e cutare, din ce ţară, dacă e bogat, dacă îi 
răspunde la dragoste cu dragoste sau altceva asemănător, ci fie că-1 
urăşte, fie că-1 ocărăşte, fie că-1 ucide, el continuă să-l iubească, pentru 
că are îndestulătoare pricină de iubire pe Hristos; de aceea şi stă neclin¬ 
tit, tare şi nemişcat în dragostea sa, că se uită la Hristos. Că şi Hristos tot 
aşa a iubit pe duşmani, pe cei nerecunoscători, pe ocărîtori, pe hulitori, 
pe cei ce-L urau, pe cei ce nici nu voiau să-L vadă, pe cei care preferau 
lemnele şi pietrele în locul Lui. I-a iubit cu cea mai înaltă dragoste, faţă 
de care alta la fel nu poţi găsi. ,JMai mare dragoste ca aceasta nu are nimeni, 
spune Hristos, ca să-şi pună cineva sufletul lui pentru prietenul lui” 12 . Uită- 
te cum continuă să-i iubească pe cei care L-au răstignit, pe cei care 
L-au batjocorit! Vorbeşte şi Tatălui despre ei, spunînd: „Iartă-le lor, că 
nu ştiu ce fac!” 23 , iar după înviere a trimis şi pe ucenicii Lui la ei. 

Să căutăm, dar, şi noi această dragoste, să năzuim spre ea, ca să 
ajungem imitatorii lui Hristos şi să avem parte şi de bunătăţile cele de 
aici şi de cele viitoare, cu harul şi cu iubirea de oameni a Domnului 
nostru Iisus Hristos, Căruia slava şi puterea, în vecii vecilor, Amin. 


22. loan 15, 13. 

23. Luca 23, 34. 


J 

„Atunci apropiindu-se de El Petru a zis: 
«Doamne, de cîte ori îmi va greşi fratele meu şi-l voi ierta? 
Pînă la şapte ori?» Zisu-i-a lui Iisus: 

«Nu-ţi zic de şapte ori, 
ci de şaptezeci de ori cîte şapte ” 1 

I 

Petru a socotit că-I spune lui Hristos mare lucru; de aceea a adăugat 
cu încredere: „Pînă la şapte ori”? Ou alte cuvinte Petru îl întreabă pe 
Iisus: „De cîte ori să fac ceea ce ai poruncit să fac? Dacă fratele meu îmi 
greşeşte mereu, dar se căieşte cînd îl mustru, de cîte ori porunceşti să-l 
tot iert? Cu cel ce nu se căieşte de greşeala făcută şi nici nu se recu¬ 
noaşte vinovat, mi-ai spus s-o curm cu el, zicînd: „Să-ţifie ţie ca unpăgîn 
şi vameş . Cu acesta însă nu mi-ai dat o astfel de poruncă, ci mi-ai 
poruncit să mi-1 apropii. De cîte ori, dar, trebuie să-l iert dacă se 
pocăieşte, după ce îl mustru? E destul de şapte ori ?” 

- Ce-i răspunde lui Petru Hristos, bunul şi iubitorul de oameni 
Dumnezeu? 

- „Nu-ţi spun de şapte ori, ci de şaptezeci de ori cîte şapte!” 

Aceste cuvinte ale lui Hristos nu arată un număr precis, ci un 

număr nesfîrşit; e vorba să iertăm pururea şi necontenit. După cum 
cuvîntul „de o mie de ori” arată de „nenumărate ori”, tot aşa şi aici. 
Cînd Scriptura spune: „Cea stearpă a născut şapte” 3 , spune că a născut 
mulţi copii. Deci Hristos n-a mărginit iertarea la numărul acesta, ci a 
arătat că trebuie să iertăm pururea şi necontenit. Asta a arătat-o şi prin pilda 
pe care a spus-o îndată. Ca să nu se pară că dă o poruncă grea şi împovără¬ 
toare, cînd a spus: „De şaptezeci de ori cîte şapte”, a dat pilda cu datornicul 
nemilostiv 4 . Prin această pildă Hristos a urmărit mai multe lucruri: întîi, a 
deschis cale poruncii Sale de a ierta necontenit; apoi, a smerit pe cel care se 
mîndreşte că iartă; în sfîrşit a arătat că nu e greu să ierţi, ci foarte uşor. De 
aceea a dat ca pildă iubirea Sa de oameni, pentru ca punînd faţă în faţă 

1. Matei l X, 21-22. 

2. Matei 18, 17. 

3. / Regi 2, . r >. 

1 Matei 18, 28 31 

iubirea ta de oameni cu iubirea Lui, să cunoşti că chiar dacă ai ierta de 
şaptezeci de ori ci te şapte, chiar dacă ai ierta necontenit pe toţi cei ce-ţi 
greşesc, iubirea ta de oameni faţă de bunătatea lui Dumnezeu cea 
nemărginită - de care ai să ai atîta nevoie cînd ai să fii judecat şi ai să 
dai seamă de faptele tale - e ca o picătură de apă faţă de un ocean 
nemărginit; dar, mai bine spus, chiar cu mult mai mult. De aceea a şi 
adăugat zicînd: 

„Asemănaţii-s-a împărăţia cerurilor cu un împărat care a vrut să se soco¬ 
tească cu slugile sale. Şi începînd să se socotească cu ele, i s-a adus un datornic 
cu zece mii de talanii. Neavînd el cu ce să plătească, a poruncit sâ-l vîndă pe el, 
pe femeia lui, pe copiii lui şi toate cîte avea” 5 . 

Acest datornic însă, după ce s-a bucurat de iubirea de oameni a stă- 
pînului său, s-a dus şi a sugrumat pe tovarăşul lui care-i datora o sută de 
dinari. Stăpînul mîniat a poruncit să-l bage iarăşi la închisoare pînă ce 
va plăti tot. 

Ai văzut cît de mare este deosebirea dintre păcatele ce le facem faţă 
de oameni şi cele pe care le facem faţă de Dumnezeu? Este atîta deose¬ 
bire cîtă este între zece mii de talanţi şi o sută de dinari; dar, mai bine 
spus, chiar cu mult mai mult. Lucrul acesta se datoreşte şi deosebirii 
dintre persoane şi lanţului păcatelor noastre. Cînd ne vecie un om ne 
oprim de la păcat şi pregetăm a păcătui; dar cînd ne vede Dumnezeu în 
fiecare zi, nu ne oprim de la păcate, ci le săvîrşim fără teamă pe toate, şi 
cu fapta şi cu cuvîntul. Păcatele noastre ajung mai grele, nu numai 
pentru asta, ci şi pentru binefacerile pe care le primim de la Dumnezeu, 
ca şi pentru cinstea cu care ne cinsteşte El. 

Dacă vreţi să aflaţi că păcatele noastre faţă de Dumnezeu sînt ca 
zece mii de talanţi, dar, mai bine spus, chiar cu mult mai mult, voi 
încerca să v-o arăt pe scurt. Mă tem însă să nu le dau şi mai mult prilej 
de păcătuire celor care sînt înclinaţi spre păcat şi celor cărora le place 
să păcătuiască mereu, sau să arunc în deznădejde pe cei cu frică de 
Dumnezeu şi să-i fac să întrebe ca şi ucenicii: „Dar atunci cine poate să se 
mîntuiască?” 6 . Cu toate acestea tot voi grăi, ca să întăresc şi mai mult în 
credinţă pe cei credincioşi si să-i fac si mai buni. Cei care nu simt nici o 
durere cînd păcătuiesc, pentru că păcatele au pus stăpînire cu totul pe 
sufletul lor, nu se vor depărta de păcate şi de răutate; iar dacă din pri¬ 
cina cuvintelor mele vor lua curaj să păcătuiască şi mai mult, nu sînt de 
vină spusele mele, ci nesimţirea lor; că spusele mele vor putea smeri şi 
duce pe calea pocăinţei dacă vor lua aminte la ele. Dimpotrivă, cei cu 
frică de Dumnezeu, cînd vor vedea mărimea păcatelor lor, vor 
cunoaşte şi puterea căinţei şi se vor alipi şi mai mult de ea. De aceea tre¬ 
buie neapărat să vă vorbesc. 

F>. Mala IH, 2.'< 2.V 

fi Murai l<>, 'Mi 

Duci voi grăi şi voi pune înaintea voastră păcatele cîte le săvîrşim 
faţă de Dumnezeu şi cîte le săvîrşim faţă de oameni. Nu voi pune înain¬ 
tea voastră păcatele pe care şi le ştie fiecare,ci pe cele generale; pe cele 
pe care le ştie fiecare să le adauge conştiinţa fiecăruia. Voi face aceasta 
vorbind mai întîi de binefacerile făcute nouă de Dumnezeu. 

- Care sînt aceste binefaceri? 

- Ne-a creat din nimic; a făcut pentru noi toate cele pe care le 
vedem: cerul, marea, pămîntul, aerul, pe toate cele din ele: animalele, 
plantele, seminţele. Trebuie să vorbesc pe scurt, din pricina noianului 
nemărginit de opere făcute de Dumnezeu. Dintre toate fiinţele de pe 
pămînt numai nouă oamenilor ne-a dat un astfel de suflet. Pentru om a 
sădit raiul, i-a dat un ajutor, l-a pus stăpîn peste toate fiinţele necuvîntă- 
toare, cu slavă şi cu cinste l-a încununat. După acestea, cu toate că a fost 
n('recunoscător faţă de Binefăcătorul său, a fost totuşi învrednicit de 
daruri si mai mari. 


Nu te uita numai la aceea că l-a scos afară din rai, ci uită-te şi la cîş- 
tigul pe care l-a avut din izgonirea din rai. După ce l-a izgonit din rai, 
după ce i-a dat acele nenumărate bunătăţi şi după ce i-a făcut felurite 
binefaceri, a trimis şi pe Fiul Său la cei cărora le-a făcut bine şi totuşi II 
urăsc: ne-a deschis cerul, ne-a deschis largi porţile raiului şi ne-a făcut 
Iii pe noi cei nerecunoscători, pe noi duşmanii Lui. De aceea bun prilej 
este şi acum să zicem: „0, adîncul bogăţiei şi al înţelepciunii şi al ştiinţei lui 
Dumnezeu”! 7 Ne-a dat şi botezul iertării păcatelor, izbăvirea de pedeapsă, 
moştenirea împărăţiei cerurilor; a făgăduit mii de bunătăţi celor care fac bi¬ 
nele; ne-a întins mîna, a revărsat Duhul Sfînt în inimile noastre. 

Dar ce s-a întîmplat? Cum ar fi trebuit să ne purtăm după ce ne-a 
dat atît de multe şi de mari bunătăţi? Oare, dacă am fi murit în fiecare zi 
pentru Cel Ce ne iubeşte atîta, am fi putut plăti noi după vrednicie aceste bi¬ 
nefaceri, sau mai bine spus am fi putut plăti noi cea mai mică parte din dato¬ 
rie? Nicidecum! Că şi plata aceasta s-ar fi întors tot spre folosul nostru. 

Cum ne purtăm, dar, noi care sîntem datori să murim în fiecare zi 
pentru El? Cum? îi călcăm în fiecare zi legile Lui! 

Să nu vă revoltaţi dacă am să-mi ascut limba împotriva păcătoşilor. 
Nu vă voi învinui numai pe voi, ci şi pe mine. 

Cu cine vreţi să încep? Cu robii? Cu oamenii liberi? Cu militarii? Cu 
oamenii din popor? Cu dregătorii? Cu cetăţenii de rînd? Cu femeile? Cu 
bărbaţii? Cu bătrinii? Cu tinerii? Cu ce vîrstă? Cu ce slujbă? Cu ce meserie? 

V Ham I l, Vi. 

Vicii s;i mc(‘|) cu militarii:’ Ce păcate nu lac aceştia în fiecare zi;’ 
Ocărăsc, insultă, se inlurie, lac negoţ cu nenorocirile altora, se asea¬ 
mănă lupilor; niciodată nu sînt cu mîinile curate de păcate, după cum 
marea nu i niciodată fără valuri. Care patimi nu-i supără? Care boală 
nu le asediază sufletul? Pizmuiesc pe cei de acelaşi grad cu ei, invidiază 
şi umblă după slava deşartă; sînt lacomi şi hrăpăreţi cu cei mai mici 
(lent ei; sînt duşmani şi sperjuri cu cei cu care sînt în proces, cu cei care 
aleargă la ei ca la un port. Cît jaf, cîtă lăcomie, cîte calomnii, cîte şarla¬ 
tanii, cîte linguşeli slugarnice! Haide acum să punem faţă în faţă aceste 
lapte cu legea Iui Hristos! „Cel ce va zice fratelui său: „Nebuniile!” vinovat 
va fi de gheena focului” 8 ; „Cel care se uită la o femeie ca să o poftească a şi făcut 
desjrînare cu ea” 9 ; „Dacă nu se va smeri cineva pe sine ca un copil, nu va 
mira in impărăţia cerurilor” '°. Militarii însă îşi fac o meserie din a se 
purta cu îngîmfare cu cei de sub ei şi cu cei daţi pe mina lor; iar aceştia 
tremură şi se tem de ei mai grozav ca de nişte fiare sălbatice. Nu fac 
nimic pentru Hristos, ci totul pentru pîntece, pentru bani, pentru slavă 
deşartă. Este, oare, cu putinţă să numeri cu cuvîntul păcatele săvîrşite 
cu fapta de ei? Cine poate povesti glumele lor, rîsetele lor, discuţiile lor 
fără rost, cuvintele lor de ruşine? Despre lăcomia lor nici nu se poate 
vorbi! După cum monahii care locuiesc în munţi nu ştiu ce-i lăcomia, 
tot aşa şi militarii, dar intr-un înţeles contrar. Monahii nu ştiu ce-i lăco¬ 
mia pentru că boala asta este departe de ei; militarii însă sînt atît de 
ameţiţi de ea, incit nici nu simt ce mare păcat e lăcomia. Păcatul acesta 
a alungat atît de departe virtutea şi-i tiranizează atît de mult, incit nici 
nu mai socotesc lăcomia păcat greu. 

Vreţi să lăsăm pe militari de-o parte şi să venim la alţi oameni mai 
cu frică de Dumnezeu! Hai să cercetăm viaţa muncitorilor şi a meseria¬ 
şilor. Aceştia par că trăiesc din muncă cinstită şi din sudoarea lor. Dar şi 
aceştia, cînd nu iau aminte la ei înşişi, săvîrşesc multe păcate în munca 
lor. Că la osteneala muncii lor adaugă nedreptăţi la cumpărări şi la vîn- 
zări; adeseori în lăcomia lor, se jură, jură strîmb, spun minciuni; sînt 
prinşi cu totul de afaceri lumeşti şi trăiesc lipiţi de cele de pe pămînt. Ca 
să cîştige bani, fac orice. Ca să dea din banii lor şi celor nevoiaşi, nu-şi 
dau multă osteneală, că totdeauna voiesc să-şi mărească averea. Cine 
poate povesti ocările, insultele, împrumuturile, dobînzile, contractele 
pline de şarlatanii, afacerile cele ruşinoase ale acestor oameni? 


K. Matei , r >, '22. 
!). Matei , r >, 2X. 
10 Matei IH. I 

Vreţi însă să-i lăsăm şi pe aceştia şi să venim la alţii, care par mai 
drepţi decît ei? 

- Care-s aceştia? 

- Proprietarii de pămînt, cei care se îmbogăţesc de pe urma pămîn- 
tului. Poate fi, oare, o meserie mai nedreaptă decît aceasta? Dacă ai cer¬ 
ceta cum se folosesc de nenorociţii şi de sărmanii muncitori de pămînt 
de pe moşiile lor, ai vedea că moşierii sînt mai cruzi chiar decît barba¬ 
rii. Pun pe spatele acestor oameni, topiţi de foame şi munciţi toată viaţa 
lor, sarcini necontenite şi împovărătoare; îi pun la munci istovitoare; se 
folosesc de trupurile lor ca de măgari şi de catîri, dar, mai bine spus, ca 
de pietre; nu-i lasă nici măcar să răsufle puţin; fie că e treabă pe ogoare, 
fie că nu, la fel îi chinuie şi nu le dau răgaz. Ce poate fi mai jalnic ca sta¬ 
rea acestor oameni care, după ce s-au chinuit toată iarna, supţi de frig, 
de ploaie şi nedormiţi, ies din iarnă cu mîinile goale, ba încă şi cu dato¬ 
rii; se tem şi tremură, mai mult ca de foame şi de moarte, de bătăile 
vechililor, de chinuri, de cercetări, de întemniţări, de lucrări de care nu pot 
scăpa. Cine poate spune afacerile ce le fac moşierii pe spatele acestor 
nenorociţi? Cine poate spune cîţi bani cîştigă de pe urma muncii lor? 
Din munca şi din sudoarea lor moşierii umplu teascurile şi butoaiele, 
dar nu le dau voie să ia acasă cît de puţin. Varsă tot rodul pămîntului în 
butoaiele lor cele nelegiuite şi le aruncă muncitorilor pentru munca lor 
cîţiva bănuţi. Moşierii născocesc noi feluri de dobînzi, de care nu 
pomenesc nici legile păgînilor. întocmesc poliţe de împrumut pline de 
blestem. Silesc pe cei ce se împrumută de la ei să le dea o dobîndă de 
cincizeci la sută, nu unu la sută. Şi cer o dobîndă atît de mare de la unul 
care are de hrănit femeie şi copii, de la unul care este om ca şi el, de la 
unul care-i umple cu munca lui hambarele şi pivniţele. Moşierii însă nu 
se gîndesc la aceasta. De aceea bun prilej este acum să rostesc cuvintele 
profetului: „Spâimîntează-te,cerule, cu tremură-te, pămin tule” 11 . La cîtă săl¬ 
băticie s-a pogorît neamul omenesc! 

Nu spun asta ca să critic cumva meseriile, agricultura, armata, ogoare¬ 
le, ci pe noi înşine! Pentru că şi Cornelie sutaşul era militar, Pavel era mese¬ 
riaş, făcător de corturi, şi după ce predica se îndeletnicea cu meseria sa; Da- 
vid era împărat, iar Iov avea moşii întinse şi multe venituri. Dar pentru nici 
unul din ei ocupaţiile lor nu le-au fost o piedică în calea virtuţii. 

Gîndindu-ne, dar, la toate acestea şi avînd în minte şi cele zece mii 


de talanţi ce-I datorăm lui Dumnezeu, să ne silească gîndurile acestea să ier¬ 
tăm aproapelui nostru datoria mică şi neînsemnată ce-o are către noi! E 


I I In. 2, \2. 

vorbii, doar, sa dam socoteală numai de poruncile ce ne-au fost încre¬ 
dinţate sa le păzim; numai datoria asta o avem de plată, că toată datoria 
ce o avem noi faţă de Dumnezeu n-o putem plăti oricît ne-am strădui. 
De ac eea Dumnezeu ne-a dat o cale uşoară şi lesnicioasă pentru plata 
datoriei, in stare să şteargă toate datoriile noastre, iar această cale este 
aceea a iertării greşelilor celor ce ne greşesc, a neţinerii de minte 
a răului ce ni l-au făcut alţii. 

Dar ca să cunoaştem bine această cale să auzim continuarea pildei 
spuse de Domnul. 



„/ s-a adus lui un datornic cu zece mii de talanţi. Neavînd el să plă¬ 
tească, a poruncit să-l vîndă pe el şi pe femeia lui şi pe copiii lui” 12 . 

- Pentru ce a poruncit să-l vîndă pe el, pe femeia lui şi pe copiii lui? 

- Nu din cruzime, nici din neomenie - că paguba s-ar fi răsfrînt şi 
asupra ei, că era roabă şi soţia aceluia -, ci dintr-o nespusă purtare de 
grijă. Stăpînul voia să-l înspăimînte cu ameninţarea aceea, să-l facă să se 
roage, nu să-l vîndă. Dacă ar fi vrut să-l vîndă, nu i-ar fi ascultat rugă¬ 
mintea, nici nu i-ar fi iertat datoria. 

- Dar pentru ce n-a făcut asta înainte de a-i face socoteala, pentru 
ce nu i-a iertat înainte datoria? 

- Pentru că a vrut să-l facă să-şi dea seama de ce mare datorie îl 
izbăveşte, ca să-l facă şi prin asta mai milostiv cu tovarăşii săi. Dacă şi 
după ce a aflat cît de mare este datoria sa, dacă şi după ce a cunoscut 
mărimea iertării de care s-a învrednicit, el tot l-a mai luat de gît pe tova¬ 
răşul său ca să-i plătească datoria, pînă la ce cruzime nu s-ar fi urcat 
dacă n-ar fi fost dăscălit mai înainte cu atît de mari pilde de blîndeţe şi 
de omenie! 

- Ce-a spus însă datornicul acesta stăpînului său? 

- „îngâduieşte-mă şi-ţi voi plăti tot!” Iar stăpînul lui, milostivindu-se, l-a 
slobozit şi i-a iertat datoria” 13 . 


Ai văzut iarăşi cît de covîrşitoare este iubirea de oameni a stăpînu¬ 
lui? Sluga a cerut numai o amînare a datoriei, iar stăpînul i-a dat mai 
mult decît a cerut: i-a lăsat toată datoria şi l-a iertat. De la început avea 
de gînd să-l ierte; dar nu voia să fie al lui darul, ci şi al rugăciunii ace¬ 
luia, ca să nu plece neîncununat. Chiar dacă a căzut sluga aceea la 
pămînt şi s-a rugat, totuşi iertarea se datoreşte în întregime bunătăţii 
stăpînului. Pricina iertării a arătat-o prin cuvintele: „Că milostivindu-se, 
t a iertat datoria”. Dar stăpînul voia să vină şi datornicul cu ceva, ca să 
nu i lie ruşinea prea mare; voia să înveţe, prin propriile sale suferinţe, 
să lie iertător cu tovarăşul său. 



IZ. Muici IK, ZI 
I I Muici IK, Zii 

fijnă acum datornicul acesta a fost un om bun şi cumsecade. A măr- 
tm isii că este dator, a făgăduit că are să plătească datoria, a căzut la 
picioarele stăpînului său, l-a rugat, şi-a recunoscut păcatele, a cunoscut 
mărimea datoriei sale. Dar faptele lui de mai tîrziu nu sînt vrednice de 
cele de mai înainte. După ce a ieşit de la stăpînul său, nu după multă 
v reme, ci îndată, pe cînd îi suna încă în ureche binefacerea, a întrebuin¬ 
ţat în rău darul şi libertatea dată de stăpîn. 

„Găsindpe unul din tovarăşii lui , care ii era dator o sută de dinari, îl 
sugrumă, zicînd: «Plăteşte-mi ce-mi eşti dator!»”' 4 

Ai văzut iubirea de oameni a stăpînului! Ai văzut şi cruzimea slugii! 
Ascultaţi, cei care faceţi acestea pentru bani! Dacă nu trebuie să vă pur¬ 
taţi aşa cînd vă greşeşte cineva, cu mult mai mult cînd vă datorează bani. 

- Ce i-a spus tovarăşul lui? 

- „îngăduieşte-mi şi-ţi voi plăti tot!” 15 

El însă nu s-a ruşinat nici de cuvintele care l-au scăpat pe el de 
datorie - că şi el rostise aceleaşi cuvinte şi i s-a iertat datoria cea de zece 
mii de talanţi nici n-a cunoscut limanul care l-a scăpat de la înec şi 
nici chipul în care 1-^ rugat tovarăşul lui nu i-a mai adus aminte de iubi¬ 
rea de oameni a stăpînului său, ci pe toate acestea alungîndu-le din 
minte din pricina lăcomiei, a cruzimii şi a urii, a ajuns mai sălbatic ca o 
ilară şi a început să-l strîngâ pe tovarăşul lui de gît. Ce faci, omule? 
Nu-ţi dai seama că făcînd aşa te acuzi pe tine însuţi, îţi înfigi sabia în 
pieptul tău şi anulezi hotărîrea şi darul stăpînului tău? Dar nu s-a gîndit 
la nimic din acestea, nu şi-a adus aminte de binefacerile primite şi nici 
nu i s-a muiat inima, deşi rugăciunea tovarăşului său nu era pentru o 
datorie la fel de mare cu datoria pentru care se rugase el. Se rugase 
pentru zece mii de talanţi; tovarăşul lui, pentru o sută de dinari. Unul îl 
rugase pe stăpîn, celălalt pe unul de seama lui; unul dobîndise iertarea 
intregii datorii, celălalt îi cerea numai o amînare. Şi nici atît n-a vrut, ci 
„l-a băgat la închisoare. Iar tovarăşii lui văzînd, au spus stăpînului lor” 16 . 

Nici oamenilor nu le-a plăcut, dar lui Dumnezeu! Li s-a făcut milă 
celor ce nu datorau nimic. 

- Ce a făcut stăpînul? 

- A spus: 

„Slugă vicleană, ţoala datoria aceea (i-am iertat-o pentru că m-ai rugat Nu 
trebuia să-(i fie milă şi lie de tovarăşul tău, după cum am avut şi eu milă de tine?" 17 . 



I 1. Mutei 18, 28. 

I V Mutei 18, 2!t 

10 Mutei 18, 20 21. 

17. Mutei 18, 27 22. 

V( ‘/.i iarăşi bunătatea stăpinului! Stă la judecată cu sluga sa şi totuşi 
se scuză că trebuie să ia înapoi darul ce i l-a făcut. Dar, mai bine spus. 


nu l a luat el înapoi, ci cel ce a primit darul i-a dat prilej să-i ia îna¬ 
poi darul. De aceea şi spune: „1 oată datoria aceea ti-am iertat-o pentru 
că m-ai rugat. Nu trebuia să-ţi fie milă şi ţie de tovarăşul Chiar dacă ţi 
se părea greu să ierţi o sută de dinari, totuşi ar fi trebuit să te uiţi şi 
la cîştigul ce l-ai avut şi la acela pe care l-ai mai fi avut mai tîrziu. Chiar 
dacă este împovărătoare porunca, totuşi trebuia să te gîndeşti la răsplată. 
Nu trebuia să te gîndeşti că acela te-a supărat, că nu ţi-a plătit datoria, ci că 
tu ai supărat tare pe Dumnezeu, pe Care-L împăcaseşi numai cu o rugămin¬ 
te. Dacă-ţi este atît de greu să fii prieten cu cel ce te-a supărat, apoi cu mult 
mai greu este să cazi în iad; iar dacă ai pune faţă în faţă una cu alta, ai vedea 
că e mult mai uşor să te împaci cu cel ce te-a supărat decît să cazi în iad. 

Cînd sluga aceasta datora stăpînului său zece mii de talanţi, stăpî- 
nul nu l-a numit „viclean”, nici nu l-a ocărit,ci l-a miluit; dar cînd s-a 
purtat cu tovarăşul său ca un ticălos, atunci îi spune: „Slugă vicleană”. 

Să auzim noi cei lacomi cuvintele acestea. Că nouă ne sînt adre¬ 
sate. Să auzim aceste cuvinte noi cei nemiloşi şi cruzi. Că nu sîntem 
cruzi cu alţii, ci cu noi înşine. Cînd vrei să faci rău cuiva, gîndeşte-te că 
ţie îţi faci rău, nu aceluia; îţi legi păcatele tale, nu pe ale aproapelui. 
Orice rău ai face unui om îl faci ca un om şi numai pe lumea aceasta; 
Dumnezeu însă, nu aşa, ci te va pedepsi mai cumplit cu pedeapsa cea 
de pe lumea cealaltă. 

„Şi l-a dat chinuitorilor pînă ce va plăti toată datoria” 18 . 

Cu alte cuvinte, l-a dat pentru totdeauna pe mîna chinuitorilor, că 
niciodată nu va putea plăti toată datoria. Pentru că binefacerea stăpînu¬ 
lui nu te-a făcut mai bun, rămîne ca pedeapsa să te îndrepte. Lui Dum¬ 
nezeu nu-1 pare rău de darurile şi harurile ce le face oamenilor; dar rău¬ 
tatea acestui datornic a fost atît de mare că a desfiinţat şi această lege. 
Ce poate fi mai cumplit decît răutatea, cînd ea duce la desfiinţarea unui 
dar dumnezeiesc atît de mare şi atît de bogat? 

Stăpînul nu l-a dat pe mîna chinuitorilor aşa simplu, ci cu mînie. 
Cînd poruncise să-l vîndă nu se vedea mînie în cuvintele sale; de altfel 
nici nu l-a vîndut; ameninţarea era doar un prilej foarte nimerit ca stă¬ 
pînul să-şi arate iubirea sa de oameni. Acum însă hotărîrea sa este plină 
de mînie: porunceşte să-l pedepsească şi să-l chinuiască. 

Ce mai spune pilda? 

„Aşa va face şi vouă Tatăl Meu, dacă nu veţi ierta fiecare fratelui său din 
inimă greşelile lor” 1 ' 1 . 

IK. Mutn |H, ,11. 

Nu spune: „Tatăl vostru”, ci: „TatălMeu”. Că nu se cuvine ca Duru 
i uv.ru să fie numit Tată aJ unui om atît de rău si de crud. 



Două 20 lucruri caută Hristos să ne înveţe prin această pildă: unul, 
ca noi să ne recunoaştem greşelile noastre; al doilea, să iertăm celor ce 
ne greşesc. Ne cere să ne recunoaştem greşelile noastre în vederea ier¬ 
tării greşiţilor noştri, ca să ne fie mai uşoară iertarea; pentru că cel care 
recunoaşte că greşeşte este mai iertător cu aproapele său. Să nu iertăm 
i nsă numai cu gura, ci din inimă, ca nu cumva, răzbunîndu-ne pe cei ce 
ne au greşit, să împlîntăm sabia în noi înşine. Te-a supărat, oare, atît de 
mult cel ce ţi-a greşit cită supărare îţi pricinuieşti ţie însuţi cînd ţii 
mereu viu în minte răul ce ţi 1-a făcut acela şi mai atragi asupra ta şi 
pedeapsa lui Dumnezeu? Dar dacă eşti treaz şi filozofezi, răul se va 
întoarce pe capul aceluia şi el va suferi. Dacă te superi şi te necăjeşti, 
atunci tu te vatămi singur, nu celălalt. Nu spune dar: „M-a ocărit, m-a 
calomniat, mi-a făcut numai rău!” Cu cit vei spune că ţi-a făcut mai 
mult rău, cu atît arăţi mai mult că el este binefăcătorul tău. îţi dă prilejul 
să ţi speli păcatele. Deci cu cit îţi face mai mult rău, cu atît acela ajunge 
mai mare pricină de iertare a păcatelor tale. Dacă vrem, nimeni nu ne 
poate face vreun rău, ci chiar duşmanii ne pot fi de foarte mare folos. 
1 )ar pentru ce vorbesc eu de oameni? Este, oare, cineva mai rău decît 
diavolul? Ei bine şi diavolul poate să ne fie mare pricină de laude şi de 
cununi. O arată Iov. Deci pentru ce te mai temi de omul care te duşmă¬ 
neşte, cînd chiar diavolul îţi este pricină de încununare? Vrei să-ţi spun 
cito cîştigi de înduri cu faţă senină relele ce ţi le fac duşmanii? Cel dinţii 
şi cel mai mare cîştig este scăparea de păcate. Al doilea cîştig, tăria 
sufetească şi răbdarea. Al treilea cîştig, blîndeţea şi iubirea de oameni. 
Da, omul care ştie să nu se mînie pe cei care-1 supără va fi cu mult mai 
blind cu prietenii. Al patrulea cîştig, că nu se mînie niciodată; iar 
aceasta nu are egal. Că omul care nu se mînie scapă şi de tristeţea prici¬ 
nuită de mînie şi nici nu-şi cheltuieşte viaţa în supărări şi dureri zădar - 
nice; omul care nu ştie ce-i ura nu ştie nici ce-i supărarea, ci se bucură 
de mulţumire sufletească şi nenumărate bunătăţi. 

Deci, dacă urîm pe alţii ne pedepsim pe noi înşine, după cum dacă iu¬ 
bim pe alţii ne facem nouă înşine bine. în afară de aceasta eşti respectat de 
toţi, chiar de duşmani, fie ei chiar demoni; dar, mai bine spus, dacă nu 
urăşti, nici nu vei avea duşmani. Iar cel mai mare şi cel dinţii bine este că do- 
biudcşli iubirea de oameni a lui Dumnezeu. Dacă ai făcut păcate, vei 


’/(). I)e .ih i începe partea morală: Sa nu purtam ura celor care ne ocărăsc, celor care ne calom¬ 
nia a }/ ne jac rău, u st) infiltram cu curaj; ha, mai mult, sa ne rugăm pentru ei. 

dobîndi iertare;; dacă ai tăcut fapte bune, vei căpăta mai multă îndrăz¬ 
nim înaintea lui Dumnezeu. 

Să căutăm, dar, să nu urîm pe nimeni, ca şi Dumnezeu să ne 
iubească pe noi, să-Se milostivească şi să ne miluiască, chiar dacă păca¬ 
tele noastre ar fi de zece mii de talanti. 

îmi spui că cineva ţi-a făcut rău? Miluieşte-1, nu-1 urî! Plîngi şi jeleş¬ 
te I, nu i întoarce spatele! Că n-ai supărat tu pe Dumnezeu, ci el! Pe tine 
Dumnezeu te laudă dacă suferi fără gînd de răzbunare răul ce ţi s-a 
făcut. Gîndeşte-te că Hristos, cînd avea să fie răstignit pe cruce, Se 
bucura pentru El, dar plîngea pentru răstignitorii Săi. Tot aşa tre¬ 
buie să facem şi noi. Cu cît ni se face mai mult rău, cu atît mai mult 
trebuie să plîngem pe cei care ne fac rău. De aici, pentru noi,mari bună¬ 
tăţi, pentru aceia, chinuri şi pedepse. 

Ai fost ocărit şi lovit în faţa oamenilor? Acela s-a făcut de ru¬ 
şine şi s-a necinstit în faţa oameniloi; a deschis împotriva lui gura a 
nenumăraţi acuzatori, iar ţie ţi-a împletit mai multe cununi şi a adunat 
în jurul tău mulţi lăudători ai îndelungii tale răbdări. 

Te-a bîrfît la alţii? Ce-i asta, cînd ştii că Dumnezeu este Acela Care 
are să-ţi ceară socoteală de faptele tale, şi nu oamenii la care ai fost bîrfit. 
Bîrfitorul tău şi-a adăugat lui şi pricină de pedeapsă, ca să dea socoteală nu 
numai de păcatele lui, ci şi de cele ce le-a spus despre tine. Pe tine te-a bîrfit 
în faţa oamenilor, el însă a fost bîrfit în faţa lui Dumnezeu. 

Dacă nu-ţi sînt de ajuns cele ce ţi-am spus, gîndeşte-te că şi Stăpînul 
tău a fost bîrfit şi de satana şi de oameni; şi a fost bîrfit faţă de cei pe 
care-i iubea cel mai mult. Iar Fiul Lui Cel Unul-Născut aceleaşi le-a 
pătimit. De aceea şi spunea: Dacă pe stăpînul casei l-a numit Beelzebul, 
cu multmai mult pe casnicii lui ?" 21 . Şi nu numai că vicleanul diavol L-a bîr¬ 
fit, dar a şi fost crezută bîrfirea lui; şi nu L-a bîrfit cu bîrfeli obişnuite, ci 
cu ocări şi cu păcate foarte mari: L-a făcut îndrăcit 22 , a spus că este 
înşelător 23 şi împotriva lui Dumnezeu. 

Ţi s-au răsplătit cu rău binefacerile? Plîngi şi jeleşte mai ales pe cel 
ce ţi-a făcut rău, iar de tine bucură-te că ai ajuns asemenea lui Dumne¬ 
zeu, Care răsare soarele peste răi şi peste buni 24 . Iar dacă imitarea lui 
Dumnezeu te depăşeşte - deşi nu-i greu pentru mintea trează -, dacă 
totuşi ţi se pare asta peste puterile tale, haide să te duc la nişte oameni, 



21. Matei 10, 25. 

22. han 7, 20. 
25. Mata 27, (>.'!. 
21. Matei 5, 15. 





cu şi tine, la Iosif, care a suferit o mulţime de rele de la fraţii lui şi totuşi 
le a făcut bine", la Moise, care s-a rugat pentru cei care uneltiseră de 
atîtea ori împotriva lui 2 ' 1 , la Pavel, care se ruga să fie anatema pentru 
iudei 27 , deşi nu putea să numere suferinţele îndurate de la ei, la Ştefan, 
care fiind bătut cu pietre, s-a rugat să li se ierte lor păcatul acela 28 . 

Gîndindu-ne la toate acestea, să scoatem din sufletul nostru toată 
mînia, ca şi Dumnezeu să ne ierte şi nouă toate păcatele, cu harul şi 
iubirea de oameni a Domnului nostru Iisus Hristos, cu Care Tatălui şi 
Simţului Duh slavă, putere şi cinste acum şi pururea şi în vecii vecilor, 
Amin. 

25. Fac. 45, 1-15. 

26. leş. 32, 32. 

27. Rom. 9, 3. 

28. Fapte 7, 60. 

„Şi a fost cînd a sfirşit Iisus cuvintele acestea, 
a trecut din Galileea şi a venit in hotarele Iudeii, 
dincolo de Iordan ” 1 

I 

Adesea Hristos a părăsit Iudeea din pricina invidiei fariseilor. 
Acum vine iarăşi în Iudeea, pentru că patimile erau aproape. Nu-Se suie 
deocamdată la Ierusalim, ci rămîne în hotarele Iudeii. 

Cînd a venit în Iudeea, 

„Au mers după El mulţimi multe şi i-a vindecat pe ei” 2 . 

Hristos nu învăţa continuu cu cuvîntul, dar nici nu făcea necontenit 
minuni, ci făcea cînd una, cînd alta spre a-i mîntui în felurite chipuri pe 
cei ce stăteau lîngă El şi II urmau. Pe temeiul minunilor arăta vrednice 
de credinţă învăţăturile Sale, iar pe temeiul învăţăturii cuvintelor Sale 
mărea folosul minunilor. Lucra aşa pentru a-i călăuzi la cunoaşterea lui 
Dumnezeu. 

Uită-mi-te şi la aceea că evangheliştii amintesc de popoare întregi 
printr-un singur cuvînt şi nu spun numele fiecăruia din cei vindecaţi. 
Evangheliştii nu spun că a vindecat pe cutare şi pe cutare, ci că a vinde¬ 
cat mulţi, învătîndu-ne să nu ne mîndrim. 

Hristos a vindecat făcînd bine celor vindecaţi; iar prin ei, altora 
mulţi. Vindecarea acestora a fost pentru alţii temei de cunoaştere a lui 
Dumnezeu, dar nu pentru farisei; ei tocmai din pricina asta se sălbăti¬ 
ceau mai mult şi veneau la El ca să-L ispitească. Şi pentru că nu puteau 
ataca minunile, îi puneau întrebări. 

„Apropiindu-se de El şi ispitindu-L, ziceau: „Este îngăduit omului să-şi 
lase femeia pentru orice pricină?” 3 

Ce nebunie! Socoteau că îi vor închide gura cu această întrebare, 
deşi primiseră dovezi de puterea Sa. Cînd au vorbit cu El multe despre 

sîmbătă 1 , cînd I-au spus că huleşte 5 , cînd au spus că are demon 6 , cînd au 
certat pe ucenici că merg prin semănături 7 , cînd L-au întrebat pentru ce 
ucenicii mănîncă cu mîinile nespălate 8 , Hristos, închizîndu-le gura şi 
legîndu-le limba lor neruşinată, i-a slobozit, dar nici aşa nu s-au potolit. 
Aşa e răutatea, aşa e invidia: neruşinată şi obraznică. De i-ai închide 
gura de mii de ori, de mii de ori dă iarăşi asalt. 

Uită-mi-te la viclenia lor şi din felul întrebării. Nu I-au spus: „Ai 
poruncit ca femeia să nu fie lăsată”, că Domnul dăduse o astfel de lege 9 . 
N-au pomenit de cuvintele Lui, dar au pornit de la ele, gîndind că fac 
laţul mai mare; şi voind să-L facă să se contrazică, nu spun: „Pentru ce 
ai dat cutare şi cutare lege?”, ci, ca şi cum n-ar fî vorbit deloc despre 
aceasta, şi ca şi cum Domnul n-ar fi dat nici o lege, îl întreabă: ,f)acă 
este îngăduit”, nădăjduind că Hristos uitase ce spusese. Şi dacă le-ar fi 
răspuns că este îngăduit să o lase, erau gata să-l pună în faţă cele 
spuse de El şi să-L întrebe: „Cum? N-ai spus mai dinainte contra¬ 
riul?” Iar dacă le-ar fi răspuns ceea ce spusese mai înainte, să-I pună în 
faţă legea dată de Moise. 

- Ce le-a răspuns Hristos? 

- N-a spus: „Pentru ce Mă ispitiţi,făţarnicilor?”, deşi mai tîrziu le-o 
spune 10 . Nu, acum nu le grăieşte aşa. 

- Pentru ce oare? 


- Pentru ca să-Si arate odată cu puterea şi blîndeţea. Nu tace tot¬ 
deauna, ca să nu socotească duşmanii Săi că nu le cunoaşte viclenia; dar 
nici nu-i mustră totdeauna, ca să ne înveţe să suferim toate cu blîndete. 
Dar ce răspuns le dă? 


„N-aţi ciiii oare, că Cel Care i-a făcut dintru început, bărbat şi femeie 
i-a făcut? Si a </ „Pentru aceea va lăsa omul pe tatăl său şi pe mama sa şi se 
va lipi de femeia sa şi vor fi cei doi un trup. Deci nu mai sînt doi, ci un trup. 
Aşadar, ceea ce a unit Dumnezeu omul să nu despartă” 11 . 

Uită-te la înţelepciunea învăţătorului! Cînd a fost întrebat: „Dacă 
este îngăduit”, n-a răspuns îndată: „Nu-i îngăduit”, ca ei să nu se tulbure 
şi să facă gălăgie, ci, înainte de a arăta care-i hotărîrea Sa, o face cunoscută 
prin felul răspunsului Său, arătind că aceasta este şi porunca Tatălui 

Său şi că a dat porunca Sa cu privire Ia căsătorie fără să fie împotriva lui 
Moise, ci cu totul de acord cu el. Uită-te că Domnul întăreşte spusele 
Sale nu numai pe crearea omului, ci şi pe porunca lui Dumnezeu. N-a 
spus că Dumnezeu a creat numai un singur bărbat şi o singură femeie, 
ci şi că a poruncit ca un singur bărbat să se unească cu o singură femeie. 
Dacă Dumnezeu ar fi voit ca bărbatul să o lase şi să ia alta, ar fi făcut un 
singur bărbat şi mai multe femei. Dar aşa şi prin felul creării lor şi prin 


felul legii date, a arătat că un bărbat trebuie să trăiască necontenit cu o 
singură femeie şi să nu se despartă niciodată de ea. Şi iată cum spune: 
„Cel Care i-a făcut dintru început, bărbat şi femeie i-a făcut”, adică au fost 
făcuţi dintr-o singură rădăcină şi au ajuns un singur trup. „Şi vor fi cei doi 
un singur trup”. Apoi, ca să înfricoşeze pe cei care învinuiesc legea 
veche şi ca să o şi întărească totodată, n-a spus: „Nu trebuie, dar, să vă 
lăsaţi femeile! Nu trebuie să vă despărţiţi!”, ci: „Ceea ce a unit Dumnezeu, 
omul să nu despartă”, „Dacă tu, le zice Hristos, îmi spui de Moise, Eu îţi 
spun de stăpînul lui Moise. în afară de aceasta, Mă sprijin şi pe timpul 
cînd s-a legiuit căsătoria. Dumnezeu dintru început i-a făcut pe ei băr¬ 
bat şi femeie 12 ; şi legea aceasta, chiar dacă pare dată acum de Mine, este 
mai veche decît legea lui Moise şi-i foarte chibzuită, că n-o aduce 


numai pe femeie alături de bărbat, ci-i porunceşte să lase pe tatăl şi pe 
mama ei; şi nici nu legiuieşte ca bărbatul să vină la femeia sa, ci să se 
lipească de ea; iar prin acest cuvînt arată că unirea este de nedesfăcut. 
Apoi nici nu se mărgineşte numai la atîta, ci cere ca unirea lor să fie şi 
mai strînsă, că spune: „Vor fi cei doi un trup”. 


II 


Apoi, după ce a citat legea aceasta veche, dată şi cu fapta şi cu 
cuvîntul, după ce a arătat că este vrednică de credinţă pentru că Dum¬ 
nezeu a dat-o, Hristos, cu autoritate, o tălmăceşte şi El şi legiuieşte, 
zicînd: „Deci nu mai sînt doi, ci un trup”. După cum este o crimă să tai 
trupul omenesc, tot aşa este o nelegiuire să desparţi femeia de bărbat. Şi 
Hristos nu S-a oprit la atîta, ci a adăugat şi pe Dumnezeu, zicînd: „Ceea 
ce a unit Dumnezeu, omul să nu despartă”. 

Hristos arată deci că divorţul este şi împotriva firii şi împotriva 
legii; împotriva firii, pentru că se taie trupul; împotriva legii, pentru că 
cei ce vor să divorţeze fac lucrul acesta împotriva lui Dumnezeu Care 
i-a unit şi a poruncit să nu se despartă. 

Ce ar fi trebuit să facă fariseii la auzul acestui răspuns? N-ar fi tre¬ 


buit, oare, să se liniştească şi să laude răspunsul lui Hristos? N-ar fi tre- 


VI. Far. 1, 27 








buit, oare, să admire înţelepciunea Lui şi să rămînă uimiţi de acordul 
dintre El şi Tatăl? Dar nu! Fariseii n-au făcut nimic din toate acestea, ci 
îl întreabă, luînd, aşa-zicînd, apărarea legii date de Moise: 

„Pentru ce atunci Moise a poruncit să i se dea carte de despărţenie şi să o 
lase?” 13 

Deşi n-ar fi trebuit ca fariseii să-I facă această obiecţie, ci Domnul 
să le-o facă lor, totuşi Hristos nu-i atacă, nici nu le spune: „Ce sînt Eu de 
vină dacă Moise a dat porunca aceasta?”, ci le zădărniceşte întrebarea. 
Dacă Hristos ar fi fost duşman al Vechiului Testament, n-ar fi luat apă¬ 
rarea lui Moise, n-ar fi întărit ceea ce s-a făcut la început, n-ar fi căutat 
să arate că e de acord cu cei vechi. 

- Moise, m-ar putea întreba cineva, mai dăduse încă şi alte multe 
porunci: despre mîncăruri, despre sîmbătă. Pentru ce fariseii nu L-au 
atacat niciodată aşa ca acum? 

- Voiau să ridice împotriva Lui mulţime de bărbaţi; că iudeilor le 
era indiferent divorţul şi toţi îl practicau. Din pricina aceasta fariseii, 
din toate poruncile date de Hristos pe Munte, au amintit acum numai 
de porunca aceasta. 

Dar Hristos, înţelepciunea cea negrăită, ia apărarea lui Moise, 
spunîndu-le: 

„Moise, din pricina învîrtoşării inimilor voastre, a legiuit aşa” 14 . 

Pentru că Hristos dăduse legea, de a'ceea n-a lăsat ca Moise să fie 
învinuit, ci îl scapă de vină şi întoarce toată vina pe capul lor. Aşa face 
Hristos totdeauna. Cînd fariseii le-au găsit vină ucenicilor că smulg 
spice sîmbăta, Hristos le arată că şi ei sînt de vină 15 ; cînd fariseii i-au 
învinuit pe ucenici de călcare de lege pentru că au mîncat cu mîinile 
nespălate, Hristos le arată că ei sînt călcători de lege 16 ; la fel cu 
sîmbăta 1 ' şi în alte multe cazuri; şi tot aşa şi acum. 

Apoi, pentru că spusele Sale erau prea apăsătoare şi le aduceau 
mare învinuire, Hristos vorbeşte din nou de legea cea veche, spunînd 
ceea ce spusese mai înainte: 

„Dar la început n-a fost aşa” 18 . 

Cu alte cuvinte Hristos le spune aşa: „Dumnezeu la început a dat 
cu fapta cu totul altă lege”. Şi ca fariseii să nu spună: „De unde se vede că 

13. Matei 19. 7. 

14. Matei 19, 8. 

15. Matei 12, 1-7. 

l(i. Matei 15, 2-20. 

17. Matei 12, 10-12. 

18. Matei 19, 8. 

din pricina învîrtoşării inimilor noastre Moise a dat porunca aceasta?”, 
Hristos le închide iarăşi gura cu ceea ce făcuse Dumnezeu la început. 

Dacă porunca lui Moise ar fi fost o poruncă mare şi folositoare, 
Dumnezeu n-ar fi dat porunca aceea la începutul lumii, n-ar fi făcut pe 
cei dinţii oameni aşa - un bărbat şi o singură femeie - şi nici n-ar 
fi grăit aşa. 

„Dar vă spun vouă: „Oricine va lăsa pe femeia sa, afară de cuvînt de 
desfrînare şi va lua alta, sâvîrşeşte desfrînare” 19 . 

Hristos dă lege, după ce cu autoritate le închisese gura fariseilor, aşa 
cum făcuse cînd a fost vorba de mîncăruri şi cînd a fost vorba de sîm- 
bătă. Cu privire la mîncăruri, după ce i-a făcut pe farisei să tacă, Hristos 
a spus mulţimii: „Nu ce intră în gură spurcă pe om” 20 . Cu privire la sîm- 
bătă le-a zis, închizîndu-le gura: „Deci se cade să faci bine sîmbăta” 21 . Tot 
aşa face şi acum. Şi ceea ce s-a întîmplat atunci se întîmplă şi acum. 
După cum atunci iudeii au rămas cu gurile închise, iar ucenicii s-au tul¬ 
burat şi s-au apropiat de Hristos împreună cu Petru şi I-au zis: „Spune-ne 
nouă pilda aceasta” 22 , tot aşa şi acum, tulburîndu-se au spus: 

„Dacă aşa este pricina omului cu femeia, e de folos să nu se însoare” 23 . 

Şi doar acum înţeleseră mai bine decît înainte ce le spusese. De 
aceea atunci tăcuseră; acum însă II întreabă, cu toate că legea dată de 
Hristos a fost făcută mai desluşită prin întrebările fariseilor şi răspunsu¬ 
rile Domnului. Ucenicii nu îndrăznesc să-L contrazică pe faţă; Ii aduc 
la cunoştinţă ceea ce li se părea greu şi împovărător în această poruncă, 
spunînd: „Dacă aşa este pricina omului cu femeia, e de folos să nu se însoare”. 
Că li se părea şi lor o mare povară să fii dator să trăieşti cu o femeie 
plină de răutate şi să ţii în casă necontenit o fiară sălbatică. 


Şi ca să afli că i-au tulburat pe ucenici foarte mult cuvintele lui 
Hristos, evanghelistul Marcu spune că ucenicii I-au pus această 
întrebare îndeosebi 24 . 

- Ce înseamnă cuvintele: „Dacă aşa este pricina omului cu femeia”? 

- înseamnă sau: dacă pentru aceasta s-au unit, ca să fie una; sau: 
dacă bărbatul îşi atrage prin divorţ învinuire şi dacă lăsîndu-o păcă- 

tuieşte, atunci este mai uşor pentru el să lupte împotriva firii şi împo¬ 
triva lui decît împotriva unei femei rele. 

- Ce le răspunde Hristos? 

- N-a spus: „Da, este mai uşor! Faceţi asta!”, ca să nu socotească 
ucenicii că fecioria este o lege, ci a adăugat: 

„Nu toţi înţeleg cuvîntul acesta, ci cei cărora s-a dat” 25 . 

Hristos laudă fecioria şi arată că este un mare lucru. Cu aceste 
cuvinte îi atrage şi-i îndeamnă pe ucenici să trăiască în feciorie. 

- Este, oare, vreo contrazicere între ceea ce a spus Hristos şi ceea ce 
au spus ucenicii? Hristos a spus că fecioria e un lucru mare; ucenicii 
spun că-i mai uşor să trăieşti în feciorie decît să fii căsătorit. 

- Nu! Fecioria este şi grea, dar şi mai uşoară decît căsătoria. Hristos 
a mărturisit că este un lucru mare, ca să-i facă pe ucenicii Săi mai rîvni- 
tori; ucenicii arată, prin cuvintele lor, că e mai uşoară decît căsătoria, ca 
prin aceasta să îmbrăţişeze şi mai mult fecioria şi înfrînarea. Pentru că 
părea greu să le vorbească despre feciorie, Hristos îi face pe ucenicii Săi 
să o dorească, din pricină că legea îi constrîngea să nu se despartă de femei. 

Apoi le arată că este uşoară fecioria spunînd: 

„Sînt eunuci, care din pîntecele maicii lor s-au născut aşa; şi sînt eunuci, 
care au fost făcuţi eunuci de oameni; şi sînt eunuci, care s-au făcut pe ei înşişi 
eunuci pentru împărăţia cerurilor” 26 . 

Prin cuvintele acestea, Hristos îi face să aleagă fecioria fără să-şi 
dea seama. Le arată că este cu putinţă virtutea aceasta, ca şi cum le-ar fi 
spus: „Gîndeşte-te ce-ai fi făcut dacă ai fî fost eunuc din fire sau dacă 
alţii te-ar fi făcut eunuc? Ai fi fost lipsit şi de plăcere şi n-ai fi avut nici 
plată! Dar aşa mulţumeşte lui Dumnezeu că suferi cu plată şi cu cununi 
ceea ce suferă aceia fără cununi! Dar, mai bine spus, nu suferi nici asta; 
îţi este cu mult mai uşor, pentru că viaţa ta este călăuzită de nădejde şi 
de conştiinţa faptei bune ce o săvîrşeşti şi pentru că nici pofta nu e atît 
de puternică. Tăierea mădularului nu poate potoli aşa de uşor astfel de 
valuri şi nici nu poate face linişte, cît o poate frîul gîndului, dar, mai 
bine spus, chiar nu numai gîndul” 

Hristos a vorbit de eunuci ca să-i îndemne pe ucenici să trăiască în 
feciorie. Dacă Hristos n-ar fi avut de gînd să spună lucrul acesta, ce rost 
ar mai fi avut să vorbească de ceilalţi eunuci? Cînd spune: „S-au făcut pe 
ei înşişi eunuci”, nu vorbeşte de tăierea mădularelor - Doamne fereşte! 
-, ci de tăierea gîndurilor celor rele. Că blestemat este cel ce-şi 
taie mădularul, după cum spune Pavel: „0, de s-ar tăia de tot cei ce vă 

2F>. Matei l!), 11. 

răzvrătesc!” 27 Şi pe bună dreptate! Unul ca acesta este un ucigaş; dă pri¬ 
lej să fie hulită creaţia lui Dumnezeu, deschide gurile maniheilor şi 
sâvîrşeşte aceeaşi fărădelege ca şi păgînii care se ciuntesc. Tăierea 
mădularelor a fost dintru început fapta unei lucrări diavoleşti şi a unei 
uneltiri drăceşti, ca să defaime opera lui Dumnezeu şi să pocească pe 
om; ca să pună totul pe seama naturii mădularelor şi nu a voinţei libere; 
din pricina aceasta mulţi păcătuiesc fără teamă, pentru că se socotesc 
fără vină; aceştia îşi pricinuiesc o îndoită vătămare: una, că-şi ciuntesc 
mădularele; a doua, că împiedică voinţa de a săvîrşi fapte bune. Diavo¬ 
lul le-a legiuit pe acestea! Dar în afară de lucrul acesta, diavolul a mai 
adus pe lume şi o altă învăţătură rea! A deschis drum învăţăturii despre 
soartă şi destin, ca să pîngărească libertatea dată nouă de Dumnezeu, ca 
să ne convingă că natura este rea; iar cu asta a mai semănat şi alte învă¬ 
ţături rele, deşi nu pe faţă. Aşa sînt otrăvile diavolului! De aceea, vă rog 
să fugiţi de o nelegiuire ca aceasta, de tăierea mădularelor. în afară de 
asta trebuie să vă mai spun că tăierea mădularelor nu stinge pofta, ci o 
aprinde mai mult. în altă parte îşi are izvoarele sămînţa care este în noi, 
din altă pricină îşi înalţă pofta valurile sale. Unii spun că pofta trupului 
se naşte din creier; alţii spun că din coapse. Eu însă aş spune că nu se 
naşte din altă parte decît aintr-o voinţă desfrînată şi dintr-o minte nesu¬ 
pravegheată. Dacă sufletul ne este curat, nu ne vatămă deloc mişcările 
trupului. 

După ce Hristos a vorbit despre eunuci, care fără rost şi în zadar se 
fac eunuci dacă nu-şi alungă şi din minte gîndurile cele păcătoase, după 
ce a vorbit despre cei care trăiesc în feciorie pentru împărăţia cerurilor, 
a adăugat: 

„Cine poate înţelege, să înţeleagă!” 28 

Datorită bunătăţii Lui nespuse, Hristos nu face din feciorie lege de 
vieţuire; dar îi face pe ucenici să îmbrăţişeze fecioria cu mai multă 
rîvnă, arătîndu-le ce mare faptă de virtute este fecioria. Şi aceste ultime 
cuvinte le-a spus după ce a arătat că este cu putinţă fecioria, ca să le 
aprindă şi mai mult dorinţa de a voi acest fel de vieţuire. 

IV 

Aş putea fi însă întrebat: 

- Dacă vieţuirea în feciorie este o faptă de voinţă, pentru ce Hristos 
a spus la început: „Nu toţi înţeleg cuvîntul acesta, ci cei cărora s-a dat”? 

- Ca să afli că mare este lupta aceasta, nu ca să bănuieşti cumva că 
fecioria este un destin constrîngător, s-a dat acelora care voiesc. A grăit 
aşa ca să arate că acela care intră în această luptă are nevoie de mult aju- 

27. Gal. f., 12. 

28. Matei l«), 12. 







722 __ SI'lNTin. IOAN HURA DE AUR 

tor de sus; dar de acest ajutor se bucură numai cel care voieşte să 
trăiască în feciorie. Hristos Se foloseşte de obicei de aceste cuvinte cînd 
este vorba de o faptă deosebit de mare, de pildă cînd zice: „Vouă vi s-a 
dat să cunoaşteţi tainele* 29 . Şi că e adevărat că fecioria este o mare faptă 
de voinţă se vede din cuvintele spuse de Domnul cu acest prilej. Dacă 
fecioria ar fi numai un dar de sus şi dacă cei care trăiesc în feciorie n-ar 
contribui cu nimic, atunci de prisos le-a mai făgăduit Hristos împărăţia 
cerurilor şi de prisos i-a mai deosebit de ceilalţi eunuci. 

Uită-te cum din răutatea unora au cîştigat alţii! Iudeii au plecat fără 
să înveţe ceva - că nici nu L-au întrebat ca să înveţe dar ucenicii şi de 
aici au cîştigat. 

iy Atunci Is-au adus copii ca să-Şipună mîinilepe ei şi să Se roage; iar uce¬ 
nicii i-au certat; dar El le-a zis: «Lăsaţi copiii să vină la Mine, că a unora ca 
aceştia este împărăţia cerurilor». Şi punîndu-Şi peste ei mîinile, a plecat de 
acolo” 30 . 

- Pentru ce ucenicii au certat copiii? 

- Pentru vrednicia învăţătorului. 

- Ce a făcut Hristos? 

- Hristos, ca să-i înveţe pe ucenici să fie smeriţi şi să calce în 
picioare mîndria lumească, ia în braţe pe copii, îi îmbrăţişează şi făgă¬ 
duieşte unora ca aceştia împărăţia cerurilor. Făgăduinţa aceasta o 
făcuse şi^ mai înainte 31 . 

Şi noi, dar, dacă voim să moştenim împărăţia cerurilor, să căutăm 
cu toată rîvna a dobîndi această virtute. Că aceasta este definiţia filozo¬ 
fiei: să fii cu pricepere curat la suflet. Aceasta este viaţa îngerească. Da, 
sufletul copilului este lipsit de orice patimă. Nu se răzbună pe cei care 
l-au supărat, ci se duce ca la nişte prieteni, ca şi cum nu s-ar fi întîmplat 
nimic. Oricît l-ar bate maică-sa, pe ea o caută, pe ea o preferă tuturora. 
De i-ai arăta o împărăteasă cu coroană pe cap, nu o va prefera mamei 
sale îmbrăcată în zdrenţe, ci doreşte s-o vadă mai degrabă pe maică-sa, 
aşa îmbrăcată cum e, decît pe împărăteasa gătită cu podoabe. Copilul 
nu judecă ce-i al său şi ce-i străin pe temeiul sărăciei şi bogăţiei, ci pe te¬ 
meiul prieteniei. Nu caută mai mult decît îi este de neapărată trebuinţă; 
cînd s-a săturat de supt, lasă la o parte sînul mamei. Copilul nu se întristează 
de cele ce ne întristăm noi, de pildă de paguba de bani şi de altele ca aces¬ 
tea; şi iarăşi, nu se bucură de cele ce ne bucurăm noi, de aceste lucruri pieri- 
toare, nici nu-1 uimeşte frumuseţea trupurilor. De aceea spunea Hristos: 
„Că a unora ca aceştia este împărăţia cerurilor”, ca să săvîrşim cu voinţa 

2!). Matei 13, 11. 

;t(). Matei 1!), 13- 1.5. 

31. Matei IH, 2 3. 

acelea pe care copiii le fac prin fire. Pentru că fariseii din nici o altă 
pricină nu făceau ceea ce făceau decît numai din răutate şi mîndrie, 
de aceea Hristos porunceşte necontenit ucenicilor să fie cu inima 
curată; face aluzie la farisei, dar îi învaţă pe ucenici. Pentru că 
nimic nu îngîmfă pe om atît de mult ca slujbele înalte şi ca scaunele 
cele de frunte şi pentru că apostolii aveau să se bucure de multă 
cinste în toată lumea, de aceea Hristos le pregăteşte mai dinainte 
sufletul; nu-i lasă să fie stăpîniţi de josnice simţăminte omeneşti, nu 
le îngăduie să ceară onoruri de la oameni, nici să facă pe grozavii în 
faţa lor. Chiar dacă par a fi lucruri mici acestea, totuşi sînt pricină 
de mari rele. Fariseii, pentru că erau aşa instruiţi, au căzut în adîn- 
cul păcatelor; de aceea umblau după salutări, după cele dintîi 
scaune în adunări, după locuri de cinste; de la acestea au alunecat 
la dragostea nebună de slavă, apoi de aici la necredinţă. Din pricina 
aceasta fariseii au plecat atrăgîndu-şi asupra lor blestemul, pentru 
că L-au ispitit pe Domnul, iar copiii au plecat binecuvîntaţi, pentru 
că erau lipsiţi de toate aceste păcate. 

Să fim 32 şi noi cum sînt copiii; să fim prunci faţă de păcat. Altfel 
nu este cu putinţă, nu este cu putinţă să vedem cerul. Cel viclean şi 
cel rău vor cădea negreşit în iad. Dar înainte de iad, vor suferi aici 
pe pămînt cele mai cumplite rele. Solomon zice: „Dacă eşti rău, 
numai tu singur ai parte de iele; dar dacă eşti bun, şi tu şi aproapele tău” 33 . 
Uită-te că lucrul acesta s-a întîmplal şi pe timpul celor din vechime. 
Nimeni n-a fost mai rău ca Saul şi nimeni n-a fost mai curat la 
inimă şi mai bun ca David. Cine a fost mai puternic? Nu l-a avut 
David pe Saul de două ori în mîinile sale şi l-a cruţat, deşi putea să-l 
omoare? 34 Nu-1 avea prins ca într-o plasă, ca într-o închisoare, şi i-a 
cruţat viaţa? L-a lăsat viu ca să plece, cu toate că alţii îl îndemnau 
să-l omoare, cu toate că chiar el avea împotriva lui Saul nenumărate 
pricini de învinuire. Saul îl urmărea cu toată oştirea lui, pe cînd 
David, deznădăjduit, nu avea lîngă el decît cîţiva fugari; era împre¬ 
surat şi fugea din loc în loc; totuşi fugarul a biruit pe împărat, 
pentru că unul lupta cu dreptate, iar celălalt cu răutate. Poate fi, 
oare, cineva mai rău şi mai viclean decît Saul, care a încercat să 
ucidă pe generalul armatei sale, pe cel care a purtat, victorios şi 
triumfător, toate războaiele, pe cel care a suferit ostenelile, dar i-a 
adus lui Saul cununile? 


■ 32. De aici începe partea morală: Despre blindeţea lui David şi răutatea lui Saul. 

pentru a ne insuşi blindeţea şi a ne depărta de răutate. 

33. ISov. !), 12. 



34. / %i 24, 2 M; 2(i, 2 1.3. 

Aşa e invidia! Unelteşte totdeauna împotriva propriului ei bine; 
roade pe cel invidios şi-l aruncă în nenumărate necazuri. Cîtă vreme 
David a stat lîngă Saul, nenorocitul acesta n-a dat drumul acelui strigăt 
jalnic, nu s-a plîns, nici n-a zis: „Necăjit sînt foarte că cei de alt neam duc 
război împotriva mea şi Domnul S-a depărtat de mine” 35 . Cîtă vreme nu 
s-a despărţit de David, n-avea grijă de războaie, era în siguranţă şi slă¬ 
vit; că slava generalului trecea asupra împăratului. David nu era un 
tiran, nici nu se gîndea să-i ia tronul, ci făcea totul pentru Saul şi-i era 
foarte devotat. Se vede aceasta din cele întîmplate mai tîrziu. Un om, 
care n-ar cerceta bine sufletul lui David, ar socoti că David s-a purtat 
aşa pe cînd era sub ordinele lui Saul, pentru că se supunea legii ascultă¬ 
rii. Dar ce l-a ţinut, ce l-a înduplecat pe David să nu pornească cu răz¬ 
boi împotriva lui Saul, cînd fusese alungat din împărăţia aceluia? Dar, 
mai bine spus, ce nu era care să nu-1 aţîţe la ucidere? Nu-1 prigonise 
Saul o dată, de două ori, de mai multe ori? Nu suferise atîta David? 
Avea ceva să i se reproşeze? Nu fusese viaţa lui David mereu în primej¬ 
die, iar tronul şi viaţa lui Saul în siguranţă? N-a trebuit David să rătă¬ 
cească şi să fugă necontenit, să tremure de frica morţii, atîta vreme cît 
trăia şi era împărat Saul? Dar nici una din aceste pricini nu l-a silit să-şi 
mînjească sabia cu sîngele lui Saul; ci, cînd l-a văzut dormind, prins, 
singur, cînd putea să-i atingă capul, cînd mulţi din cei care erau cu el îl 
îndemnau să-l omoare pe Saul, cînd îi spuneau că prilejul acesta i s-a 
dat de Dumnezeu, David a ţinut de rău pe cei care îl îndemnau, şi-a 
oprit mîna de la ucidere şi l-a lăsat sănătos şi nevătămat. Şi ca şi cum ar 
fi fost paznicul şi garda personală a lui Saul, nu duşmanul lui, aşa a mus¬ 
trat de trădare pe ostaşii împăratului. Ce poate egala acest suflet? Ce 
poate egala blîndeţea aceea? Aceasta se poate vedea din cele ce am 
spus, dar mult mai bine se poate vedea din cele ce se petrec acum. Cînd 
ne uităm la răutatea noastră, atunci ne dăm şi mai bine seama de virtu¬ 
tea sfinţilor acelora. 

» 

De aceea mergeţi, vă rog, pe urmele lor. Ţi-i dragă slava şi de dra¬ 
gul ei unelteşti împotriva aproapelui tău? Dispreţuieşte-o, pune capăt 
uneltirilor, şi te vei bucura de mai multă slavă! După cum afacerile sînt 
potrivnice zgîrceniei, tot aşa şi dragostea de slavă este potrivnică dobîn- 
dirii slavei. Dar dacă vreţi, să cercetăm lucrul acesta cu de-amănuntul. 
Şi pentru că nimeni nu se teme de iad, iar de împărăţia cerurilor nu facem 
multă vorbă, să vă sfătuiesc slujindu-mă de cele ce se petrec pe pămînt. 

Spune-mi, care sînt oamenii care se fac de rîs? Nu sînt, oare, aceia care 
fac totul pentru a fi slăviţi de mulţime? Care sînt acum oamenii vred- 







nici de laudă? Nu sînt, oare, aceia care dispreţuiesc laudele mulţimii? 
Deci dacă dragostea de slava deşartă este un lucru de ruşine, iar dacă 
îndrăgostitul de slavă nu-şi poate tăinui dragostea, atunci urmează că el 
va ajunge de rîs, iar dragostea sa de slavă a ajuns pricina dezonoarei 
sale. Nu numai aceasta îl face de ruşine, ci şi aceea că este silit să facă o 
mulţime de lucruri ruşinoase, pline de cea mai josnică slugărnicie. Şi 
după cum în afaceri oamenii de obicei pierd dacă au boala dragostei de 
cîştig - sînt de multe ori înşelaţi, iar cîştigurile mici le aduc pagube 
mari, după cum spune şi proverbul -, tot aşa şi pentru desfrînat, patima 
lui este o piedică în simţirea plăcerii. Pe oamenii dedaţi cu totul plăceri¬ 
lor, pe afemeiaţi, femeile îi plimbă de colo pînă colo ca pe nişte robi. 
Nu se poartă cu ei cum s-ar purta cu nişte bărbaţi, ci îi pălmuiesc, îi 
scuipă, îi duc oriunde vor, îşi rîd de ei, dîndu-le tot felul de porunci. La 
fel cu aceştia este şi îngîmfatul, omul înnebunit după slavă, omul care se 
crede mare. Nu-i altul mai decăzut şi mai fără de onoare decît el. 
Oamenilor le place să se lupte, dar împotriva nimănui nu luptă cu atîta 
plăcere ca împotriva îngîmfatului, ca împotriva omului care se uită la 
toţi pe deasupra, ca împotriva celui robit de slavă. Acesta, pentru a-şi 
păstra lustrul mîndriei se poartă faţă de cei mai mulţi oameni ca un 
rob: linguşeşte, slugămiceşte, robeşte într-o robie mai cumplită decît 
robia unui sclav cumpărat cu bani. 

Cunoscînd, dar, toate acestea, să îndepărtăm din sufletul nostru 
aceste patimi, ca să nu fim pedepsiţi şi aici şi să fim munciţi fără de sfîr- 
şit şi dincolo. Să ne îndrăgostim de virtute. Aşa vom culege chiar 
înainte de a intra în împărăţia cerurilor bunuri foarte mari aici pe 
pămînt, iar cînd vom pleca acolo vom avea parte de bunătăţile cele veş¬ 
nice, pe care facă Dumnezeu ca noi toţi să le dobîndim cu harul şi cu 
iubirea de oameni a Domnului nostru Iisus Hristos, Căruia slava şi 
puterea în vecii vecilor, Amin. 






OMILIA LXIII 


„Şi iată, venind un tînăr la El, I-a zis: 
„Invăţătorule bune, ce să fac pentru 
ca să moştenesc viaţa de veci?” 1 




Unii îl defaimă pe tînărul acesta, spunînd că era viclean şi rău, că a 
venit la Iisus spre a-L ispiti: eu însă nu voi sta la îndoială să spun că era 
un iubitor de argint, un om biruit de averi, pentru că şi Hristos tot 
această mustrare i-a făcut. Nu-1 socotesc deloc viclean. Şi e primejdios 
să îndrăzneşti să te pronunţi asupra unor lucruri pe care nu le cunoşti, 
mai cu seamă atunci cînd ai de gînd să învinuieşti. De altfel şi evanghe¬ 
listul Marcu înlătură bănuiala că tînărul acesta ar fi un ispititor. El 
spune: „A alergat la El şi îngenunchind înaintea Lui, îl ruga” 2 ; Şi: „Căutînd 
la el Iisus, l-a iubit” 3 . 

Tirania banilor este mare; dovadă, tînărul acesta. De-am săvîrşi 
toate virtuale, dragostea de bani le prihăneşte pe toate. Pe bună drep¬ 
tate a spus Pavel că este rădăcina tuturor relelor: „Iubirea de argint este 
rădăcina tuturor relelor” 4 . 

- Dar pentru ce Hristos i-a răspuns, zi cînd: 

„Nimeni nu este bun” 5 . 

- Pentru că tînărul a venit la El ca la un simplu om, ca la unul din 
cei mulţi, ca la un învăţător iudeu. De aceea şi Hristos îi vorbeşte ca 
om. Totdeauna Hristos vorbeşte cu cei care vin la El potrivit socotinţei 
ce o au ei despre El. De pildă: „Noi ne închinăm la ceea ce ştim” 6 ; şi\ „Dacă 
mărturisesc Eu de Mine însumi, mărturia Mea nu este adevărată” 7 . Acum 
cînd zice: „Nimeni nu este bun”, nu grăieşte aşa pentru a arăta că nu este 
bun - Doamne fereşte! -, că n-a spus: „Nu sînt bun”, ci: „Nimeni nu este 
bun”, adică nici un om. Şi iarăşi, cînd spune aceasta nu o spune pentru a 

1. Matei 19, 16. 

2. Marcu 10, 17. 

H. Marcu 10, 21. 

4. I Tim. 6, 10. 

5. Matei 19, 17. 

6. Ioan 4, 22. 

7. han />, HI. 

lipsi pe oameni de bunătate, ci pentru a pune bunătatea oamenilor în 
comparaţie cu bunătatea lui Dumnezeu. De aceea a şi adăugat: 

,J)ecît unul Dumnezeu” 8 . 

Şi n-a spus: „Decît Tatăl Meu”, ca să afli că nu S-a descoperit tînă- 
rului pe El însuşi. Tot aşa şi mai înainte a numit pe oameni răi, zicînd: 
,JDacă voi, fiind răi, ştiţi să daţi daruri bune fiilor voştri” 9 ; i-a numit răi, fără 
să numească întreaga fire omenească rea - că „voi” nu înseamnă: „voi 
oamenii” -, ci i-a numit aşa, comparînd bunătatea oamenilor cu bună¬ 
tatea lui Dumnezeu; de aceea a şi adăugat: „Cu cit mai vîrtosTatăl vostru 
va da cele bune celor care cer de la El . 


- Dar ce L-a făcut pe Hristos, m-ar întreba cineva, sau la ce I-a folo¬ 
sit ca să-i răspundă tînărului aşa? 

- Hristos voia să-l ridice încetul cu încetul la cunoaşterea de Dum¬ 
nezeu şi să-l înveţe să nu mai fie linguşitor; voia să-l desprindă de cele 
de pe pămînt şi să-l apropie de Dumnezeu; voia să-l convingă să caute 
cele viitoare, să ştie ce este adevăratul Bine, rădăcina şi izvorul tuturor 
bunătăţilor; şi numai pe acest Bine, pe Dumnezeu, să-L cinstească. Şi 
altă dată, cînd Hristos a spus: „Să nu numiţi pe nimeni învăţător pe 
pămînt” 11 , a spus-o pentru a arăta deosebirea dintre El şi alţi învăţători 
şi pentru ca lumea să ştie că El este principiul tuturor lucrurilor. 

Mare rîvnă avea tînărul acesta de 1-a pus Domnului o astfel de 
întrebare! A venit la Hristos să-L întrebe de viaţa veşnică, în timp ce 
alţii veneau minaţi de alte pricini: unii să-L ispitească, alţii ca să-i vin¬ 
dece, sau pe ei sau pe alţii. Pămîntul, adică sufletul tînăruiui, era bun şi 
gras, dar mulţimea spinilor înăbuşea sămînţa. Uită-te că era chiar pre¬ 
gătit pentru ascultarea poruncilor; îl întrebase doar: „Ce să fac ca să moş¬ 
tenesc viaţa de veci?”Era, deci gata să facă tot ce-i va spune Hristos. Dacă 
ar fi venit la Hristos ca să-L ispitească, evanghelistul ne-ar fi spus-o, 
cum a făcut cu alţii, de pildă cu legiuitorul 12 . Iar dacă evanghelistul ar fi 
tăcut, n-ar fi îngăduit Hristos ca tînărul să rămînă tăinuit, ci sau l-ar fi 
mustrat pe faţă sau ar fi dat să înţeleagă că e un ispititor, ca să nu creadă 
că L-a înşelat, că s-a putut ascunde de El şi prin aceasta să se vatăme. 
Dacă ar fi venit să-L ispitească, n-ar fi plecat întristat de ce auzise. Fari¬ 
seii niciodată n-au plecat întristaţi, ci se sălbăticeau cînd li se închidea 
gura. Tînărul acesta nu; ci a plecat trist; semn puternic că n-a venit la 
Hristos cu gînd rău, ci cu gînd slab; semn puternic că dorea viaţa veş¬ 
nică, dar era stăpînit de o altă patimă, o patimă foarte cumplită. Cînd 
Hristos i-a spus: 


ii 




8. Matei 19, 17. 

9. Matei 7, 11. 

10. Matei 7, 11. 

11. Matei 23, 10. 

12. Matei 22, 35-39. 

„Dacă voieşti să intri în viaţă, păzeşte poruncile, el L-a întrebat: „Care?"' 3 . 
Nu L-a ispitit - Doamne fereşte! ci credea că sînt alte porunci în 
afară de cele din lege, care puteau să-l ajute să intre în viaţă; iar aceasta 
arată că dorea cu tărie să îndeplinească şi aceste porunci. Apoi, cînd 
11 ristos i-a spus poruncile legii, el i-a răspuns: 

„Pe toate acestea le-am păzit din tinereţe" 14 . 

Şi nu s-a oprit aici, ci-L mai întreabă iarăşi: 

„Ce îmi mai lipseşte încă?” 15 . 

Şi întrebarea aceasta era un semn al puternicei lui dorinţe de a moş¬ 
teni viaţa de veci. Nu era puţin lucru să creadă că-i mai lipseşte ceva, că 
nu-i sînt de ajuns cele spuse, ca să dobîndească ce dorea! 

- Ce-i spune Hristos? 

- Pentru că avea să dea o mare poruncă, adaugă şi răsplata, spunînd: 

,J)acă vrei să fii desăvîrşit, mergi, vinde-ţi averile şi le dă săracilor şi vei 
avea comoară în cer; şi vino şi urmează Mie!” 16 . 

II 

Ai văzut cîte premii, cîte cununi dă celor care merg pe drumul 
acesta de luptă? Dacă tînărul L-ar fî ispitit, Hristos nu i-ar fi grăit aşa. îi 
grăieşte aşa, ~a să-l atragă la El; îi arată că îl aşteaptă mare răsplată; lasă 
totul la libera lui alegere şi pune în umbră prin tot ce spune aparenta 
greutate a sfatului Său. De aceea, înainte de a-i vorbi de luptă şi obo¬ 
seală, îi arată premiul, zicînd: ,J)acă vrei să fii desăvîrşit”; apoi îi spune: 

„ Vinde-ţi averile şi le dă săracilor”; şi îndată îi vorbeşte iarăşi de răsplăţi: 

„ Vei avea comoară în cer; şi vino şi urmează Mie”. Iar urmarea lui Hristos 
are mare răsplată: „Şi vei avea comoară în cer”. Pentru că era vorba de 
averi, Hristos l-a sfătuit să se lipsească de toate; dar îi arată că nu i se vor 
lua averile, ci se vor mai adăuga altele la acelea pe care le are şi că are 
să primească mai mult decît i-a poruncit să dea; dar nu numai mai mult, 
ci cu atît mai mult cu cît cerul e mai mare decît pămîntul şi încă şi mai 
mult. A spus „comoară”, ca să arate, atît cît se poate omeneşte arăta, cît 
de bogată este răsplătirea; că nu se pierde, că nu poate fi furată. Nu-i de 
ajuns să dispreţuieşti banii şi averile, ci trebuie să hrăneşti cu ele pe 
săraci şi înainte de toate să urmezi lui Hristos, adică să faci toate cele 
poruncite de El, să fii gata de junghiere, de moarte în fiecare zi. ,JDacă 

Kt. Matei 19, 17-18. 

M. Matei 19, 20. 

I. r >. Matei 19, 20. 

16. Matei 19, 21. 








cineva voieşte să vină după Mine, să se lepede de sine, să-şi ia crucea lui şi să-Mi 
urmez? Mie”’ 7 . Porunca aceasta de a-ţi vărsa sîngele e cu mult mai mare 
decît porunca de a te lipsi de averi; şi nu puţin ajută la aceasta despărţi¬ 
rea de averi. 

,/luzind, tînărul a plecat întristat” 18 . 

Evanghelistul, ca şi cum ar fî vrut să arate că a pătimit ceva 
firesc, a zis: 

„Că avea avuţii multe”’ 9 . 

Nu sînt stăpîniţi de patima aceasta cei care au puţine averi la fel ca 
aceia care sînt înconjuraţi de multe avuţii! Dragostea de avuţii este mai 
tiranică la aceştia din urmă. Am spus mereu şi nu voi înceta de a o 
spune că înmulţirea averilor aprinde mai mult flacăra, îi face mai săraci 
pe cei bogaţi; că bogăţia le înmulţeşte dorinţa şi-i face să ducă lipsă de 
multe. Uită-te şi aici cît de puternică era dragostea de averi la tînărul 
acesta! Se apropiase de Domnul cu bucurie şi cu dorinţa de a ajunge 
mai bun; dar cînd Hristos i-a poruncit să se despartă de averi, dragostea 
de averi l-a apăsat şi l-a îngreuiat atîta, că nu l-a mai lăsat să mai 
grăiască ceva, ci l-a făcut să plece tăcut, trist şi amărît. 

Ce a spus Hristos? 

„Cît de greu vor intra bogaţii în împărăţia cerurilor!” 20 . 

Hristos nu defaimă averile, ci pe cei stăpîniţi de averi. Dacă un 
bogat intră cu greu în împărăţia cerurilor, cu mult mai greu lacomul. 
Dacă eşti împiedicat să intri în împărăţia cerurilor cînd nu dai averile 
tale, gîndeşte-te ce foc strîngi pe capul tău cînd iei averile altora! 

- Dar pentru ce Hristos a spus ucenicilor că bogatul va intra cu 
greu în împărăţia cerurilor, cînd ucenicii erau săraci şi n-aveau nimic? 

- Ca să-i înveţe să nu se ruşineze de sărăcie; îşi îndreptăţeşte oare¬ 
cum porunca ce le-o dăduse de a nu avea nici un fel de avere 21 . 

Cînd a spus că e greu, a spus mai mult chiar, a spus că e şi cu nepu¬ 
tinţă; şi nu simplu cu neputinţă, ci a spus cu tărie că e cu neputinţă, ară- 
tînd lucrul acesta cu pilda cămilei şi a acului. 


,JMai lesne este să intre cămila prin urechile acului, decît bogatul în împă¬ 
răţia cerurilor” 22 . 


17. Matei 16, 24. 

18. Matei 19, 22. 

19. Matei 19, 22. 

20. Matei 19, 23. 

21. Matei 10, 9-10. 

22. Matei 19, 24. 

Prin această pildă Hristos a arătat că nu mică este răsplata pentru 
cei care sînt bogaţi şi pot să filozofeze. De aceea a şi spus că aceasta e 
lucrarea lui Dumnezeu, ca să arate că cel care vrea să îndeplinească 
porunca are nevoie de mult har. 

Tulburîndu-se ucenicii la auzul acestor cuvinte, Hristos a spus: 

ceasta este cu neputinţă la oameni, dar la Dumnezeu toate-s cu putinţă” 23 

- Dar pentru ce s-au tulburat ucenicii cînd ei erau săraci, ba chiar 
foarte săraci? Pentru ce dar s-au tulburat? 

- S-au tulburat, pentru că se întristau de mîntuirea celorlalţi 
oameni, pentru că aveau mare dragoste de toţi oamenii, pentru că îşi şi 
căpătaseră inimă de învăţători. Cuvintele lui Hristos i-au făcut să tre¬ 
mure şi să se teamă atît pentru întreaga lume, încît au avut nevoie de 
multă mîngîiere. De aceea Hristos S-a uitat mai întîi la ei şi apoi le-a zis: 
„Cele cu neputinţă la oameni sînt cu putinţă la Dumnezeu A mîngîiat sufle¬ 
tul lor cutremurat de spaimă cu privirea Lui blîndă şi dulce. După ce 
le-a potolit neliniştea - că aceasta a arătat-o evanghelistul prin cuvîntul: 
„privind la ei” -,îi încurajează cu cuvîntul, le vorbeşte de puterea lui 
Dumnezeu şi aşa îi face să aibă încredere. 

Iar dacă vrei să afli în ce chip ajunge cu putinţă ceea ce-i cu nepu¬ 
tinţă, ascultă. Hristos n-a spus: „Cele cu neputinţă la oameni sînt cu putinţă 
la Dumnezeu”c& să te descurajeze şi să te facă să te depărtezi de virtutea 
aceasta ca fiind cu neputinţă de îndeplinit, ci ca să te gîndeşti la măreţia 
acestei fapte, ca să sari cu uşurinţă la îndeplinirea ei, ca să rogi pe Dum¬ 
nezeu să-ţi ajute în aceste lupte frumoase şi să dobîndeşti viaţa veşnică. 

III 

- Dar cum pot ajunge cu putinţă cele cu neputinţă? 

-Dacă te lepezi de averi, dacă te desparţi de bani, dacă smulgi din 
sufletul tău pofta cea rea. Că săvîrşirea unei astfel de fapte nu se dato- 
reşte numai lui Dumnezeu; Hristos a grăit aşa ca să arate măreţia aces¬ 
tei fapte. Ascultă ce spune îndată. Cînd Petru I-a spus: „Iată noi am lăsat 
toate şi Ţi-am urmat Ţie” şi L-a întrebat: „Ce, oare, va fi nouă?” 24 , Hris¬ 
tos, după ce a arătat care e răsplata lor 25 , a adăugat: „Şi oricine a lăsat 
case sau ţarine sau fraţi sau surori sau tată sau mamă va lua însutit şi viaţă 
veşnică va moşteni” 26 . Aşa ajung cu putinţă cele cu neputinţă ! 

28. Matei 19, 26. 

24. Matei 19, 27. 

25. Matei 19, 28. 

26. Matei 19, 29. 








- Dar cum poate bogatul lăsa toate averile sale? mă întrebi. Cum 
mai poate ieşi la suprafaţă cel care a fost cufundat într-o poftă atît de 
mare de averi? 

- Dacă va începe să se despartă de cele ce are, dacă va renunţa la 
tot ce e de prisos. Făcînd aşa, va putea merge şi mai departe şi va alerga 
mai uşor pe această cale. 

Nu căuta 27 , dar, să faci totul dintr-o dată; ci, dacă ţi se pare greu să 
te lepezi dintr-o dată de averi, păşeşte pe scara aceasta, care te duce la 
cer, încetul cu încetul, treaptă cu treaptă. După cum celor bolnavi de 
friguri, cărora li se varsă fierea în ei, nu numai că nu li se stinge setea 
dacă mănîncă şi beau, ci li se aprinde şi mai mult arşiţa, tot aşa şi cu 
iubitorii de averi; aceştia aprind şi mai mult pofta aceasta rea - mai 
amară chiar decît fierea - dacă o hrănesc cu averi. Atunci o sting, cînd 
scot din sufletul lor pofta de cîştig, după cum mîncarea puţină şi golirea 
stomacului scapă pe om de boala de fiere. 

- Dar cum ajungi să-ţi scoţi din suflet pofta de cîştig? 

- Dacă te gîndeşti că nu-ţi va înceta pofta de cîştig atîta vreme cît 
eşti bogat, atîta vreme cît te topeşti de dorinţa de a avea mai mult. 
Odată scăpat de averi, vei pune capăt şi acestei boli. Nu umbla, dar, 
după cît mai multe averi, ca să nu umbli după lucruri ce nu le poţi 
atinge, ca să nu te îmbolnăveşti de o boală fără leac, ca să nu ajungi un 
om vrednic de milă, înnebunit după averi. 

Răspunde-mi la întrebarea aceasta: Cine se chinuie şi suferă: Cel 
care doreşte mîncăruri şi băuturi scumpe şi nu-şi poate satisface pofta 
cum vrea sau cel care nu are această poftă? Negreşit, cel care pofteşte, 
dar nu poate să aibă parte de ce pofteşte. Atît este de dureros să nu-ţi 
poţi satisface pofta cînd pofteşti ceva şi să nu bei cînd îţi este sete, că 
Hristos, vrînd să ne descrie chinul din iad, ni l-a zugrăvit sub chipul 
unui om care nu-şi poate satisface dorinţa; ne-a dat ca pildă pe bogatul 
care se pîrjolea de sete; dorea o picătură de apă şi n-o putea avea; aşa se 
chinuia 28 . Deci omul care dispreţuieşte banii şi averile pune capăt pof¬ 
tei; iar cel care vrea să se îmbogăţească şi umblă după cît mai multe 
bogăţii îşi aprinde şi mai mult pofta şi n-o stinge niciodată; de-ar cîştiga 
mii de talanţi, pofteşte alţii tot pe atît de mulţi; de-i cîştigă şi pe aceştia, pof¬ 
teşte alţii de două ori pe atîţia; şi, mergînd tot aşa înainte, doreşte ca totul să i 
se prefacă în aur: şi munţii şi pămîntul şi marea. Este înnebunit de o nebunie 
nouă şi înfricoşată, care nu poate fi niciodată stinsă. Şi ca să cunoşti că 

27. De aici începe partea morală: Despre iubirea de argint. Cei cuprinşi de această patimă sint 
atît de înnebuniţi că vor să fie aur şi marea şi pămîntul. 








SKlNTIJI. lOAN OURÂ I)E AUR 


râul acesta nu-1 opreşte adăugîndu-i mereu noi averi, ci luîndu-i ave¬ 
rile, ia aminte la cele ce-ţi spun: Dacă ţi-ar veni vreodată pofta nebu¬ 
nească să zbori şi să mergi prin văzduh, spune-mi cum ţi-ai potoli pofta 
aceasta nebună? Ţi-ai face, oare, aripi, ţi-ai construi, oare, alte mijloace 
de zburat sau ţi-ai convinge mintea că doreşti lucruri imposibile şi că nu 
trebuie să încerci aşa ceva? Negreşit că ţi-ai convinge mintea. 

-Dar e cu neputinţă să zbori, mi-ai răspunde. 

- Dar e mai cu neputinţă să afli hotar poftei acesteia. Este mai uşor 
ca oamenii să ajungă să zboare, decît să pună capăt poftei de averi prin 
adăugirea de averi. Cînd cele poftite sînt cu putinţă se poate pune capăt 
poftei prin satisfacerea poftei; dar cînd cele poftite sînt cu neputinţă, un 
singur lucru trebuie să urmărim: să îndepărtăm de la noi pofta; altfel 
nu-i cu putinţă să-ţi linişteşti sufletul. 

Aşadar, ca să nu ne chinuim zadarnic sufletul, să părăsim dragostea 
de averi, care ne supără necontenit şi niciodată nu poate să tacă, şi să ne 
îndreptăm spre o altă dragoste, care ne face fericiţi şi are multă uşu¬ 
rinţă. Să dorim comorile cele de sus! Nici oboseala nu-i atît de mare, iar 
cîştigul, nespus. E cu neputinţă să nu izbuteşti cînd priveghezi cît de cît, cînd 
eşti cu mintea trează, cînd dispreţuieşti averile, după cum neapărat trebuie 
să pierzi comorile cele de sus cînd eşti robit de averi şi înlănţuit de ele. 



Gîndindu-te, dar, la toate acestea, alungă din sufletul tău pofta 
aceasta rea după averi şi bani. Nici asta n-o poţi spune: că dacă eşti lip¬ 
sit de comorile cele viitoare, eşti fericit cu comorile acestea pămînteşti. 
Dar chiar dacă ar fi aşa, asta ar fi cea mai mare pedeapsă şi chin. Dar 
nu-i cu putinţă asta. Pofta de bani şi de averi, înainte de a te arunca în 
iad, te aruncă aici, pe pămînt, în nişte chinuri groaznice. Pofta aceasta a 
dărîmat multe case, a dezlănţuit cumplite războaie, a silit pe mulţi să-şi 
pună capăt zilelor; dar înainte de aceste primejdii prihăneşte nobleţea 
sufletului; îl face pe om laş, lipsit de curaj, obraznic, mincinos, cleveti¬ 
tor, răpitor, lacom şi adeseori îl împinge să săvîrşească cele mai mari 
păcate. 

Poate însă că te încîntă să vezi strălucirea argintului, mulţimea slu¬ 
gilor, frumuseţea caselor, cinstea şi respectul cînd ieşi în oraş! 

- Cum se poate vindeca rana aceasta grea? 

- Dacă te gîndeşti ce fac din sufletul tău bogăţiile; dacă te gîndeşti 
cît îl întunecă, cît îl pustiesc, cît îl fac de neruşinat, cît îl urîtesc. Dacă te 
gîndeşti cîte rele ai săvîrşit ca să aduni atîtea averi; dacă te gîndeşti cu 
cîte oboseli şi cu cîte primejdii îţi păstrezi bogăţiile. Dar, mai bine spus, nici 
nu le poţi păstra pînă la sfîrşit, ci tocmai cînd ai înlăturat toate primejdiile, 








atunci vine moartea şi de multe ori aruncă toate bogăţiile tale în 
mîinile duşmanilor tăi, iar pe tine te duce cu mîinile goale, fără să' 

f >oţi lua ceva din toate averile tale, ci numai rănile şi buboaiele ce 
e-ai căpătat din pricina lor. Aşa pleacă sufletul tău de pe lumea 
aceasta! 

Cînd vezi, dar, pe cineva strălucind pe dinafară din pricina hai¬ 
nelor şi din pricina suitei lui numeroase, cercetează-i cu de-a- 
mănuntul conştiinţa lui şi vei găsi înăuntru numai pînză de păian¬ 
jen, vei vedea mult praf. Gîndeşte-te la Pavel şi la Petru! Gîndeşte-te 
laloan Botezătorul şi la Ilie! Dar, mai bine spus, gîndeşte-te la 
însuşi Fiul lui Dumnezeu, Care nu avea unde să-Şi plece capul 29 . 
Imită-L pe El şi pe robii Lui! Gîndeşte-te cît de mare şi de nespusă 
este bogăţia lor! Iar dacă după ce ai privit puţin bogăţiile lor ţi se 
întunecă iarăşi mintea şi vederea din pricina bogăţiilor de pe 
pămînt, ca şi cum te-ar fx lovit într-un naufragiu nişte valuri puter¬ 
nice, ascultă hotărîrea lui Hristos, Care-ţi spune că este cu nepu¬ 
tinţă să intre bogatul în împărăţia cerurilor. Pune în faţa acestei 
hotărîri a lui Hristos munţii, pămîntul şi marea şi prefă-le pe toate, 
dacă vrei, cu mintea în aur. Vei vedea că toată această bogăţie de 
aur nu egalează pierderea împărăţiei cerurilor. îmi vorbeşti de atî- 
tea şi atîtea hectare de pămînt, de zece, de douăzeci sau chiar mai 
multe case, de tot atîtea băi, de mii de robi sau de două ori pe 
atîţia, de trăsuri ferecate în aur şi argint! Eu îţi spun numai atîta: 
Dacă fiecare dintre voi, bogaţilor, şi-ar părăsi sărăcia lui - că bogă¬ 
ţia voastră e sărăcie fată de aceea de care vreau să vă vorbesc - şi ar 
ajunge proprietarul întregii lumi; dacă fiecare din voi ar avea sub 
stăpînirea lui atîţia oameni cîţi sînt acum peste tot pe pămînt şi pe 
mare; dacă fiecare din voi ar stăpîni toate: lumea, pămîntul, marea, 
casele, oraşele şi neamurile; dacă pretutindeni toate izvoarele i-ar 
izvorî aur în loc de apă, ei bine, eu voi spune că un om atît de 
bogat nu face trei parale dacă pierde împărăţia cerurilor! Dacă se 
chinuiesc cumplit cei care iubesc aceste bogăţii trecătoare, atunci 
cînd nu le dobîndesc, ce n-ar mîngîia, oare, dacă şi-ar da seama cît 
de mari sînt bogăţiile cele negrăite de pe lumea cealaltă? Nimic! 
Nu-mi vorbi mie de bogăţia averilor, ci gîndeşte-te la paguba mare 
ce o suferă îndrăgostiţii de averi din pricina averilor lor! Pierd cerul 
de dragul bogăţiei lor; păţesc la fel ca unul care pierzînd onorurile 
cele mari din palatele împărăteşti, are numai o grămadă de băligar 
şi se fuduleşte cu ea. Că întru nimic nu se deosebeşte mulţimea 

2!). Matei 8, 20. 






bogătaşilor de o grămadă de băligar. Dar, mai bine spus, băligarul e 
mai bun decît averile; e de folos şi pentru îngrăşarea pămîntului şi 
pentru încălzitul băilor şi pentru multe alte treburi de acest fel; dar 
aurul îngropat la nimic din acestea nu este de folos. Şi de-ar fi numai 
nefolositor! Dar aşa, dacă nu este întrebuinţat cum trebuie, aurul 
aprinde multe cuptoare în sufletul stăpînului lui, dă naştere la nenumă¬ 
rate rele. Din pricina asta scriitorii păgîni au numit iubirea de argint 
acropolă a răutăţilor, iar fericitul Pavel a numit-o, cu mult mai bine şi 
mai nimerit, rădăcină a tuturor relelor 30 . 

Gîndindu-ne la toate acestea, să învăţăm să rîvnim cele ce merită a 
fi rîvnite. Să nu rîvnim case strălucite şi nici moşii întinse, ci pe bărbaţii 
care au multă îndrăznire înaintea lui Dumnezeu, pe cei care se îmbogă¬ 
ţesc în ceruri, pe stăpînii acelor comori, pe cei cu adevărat bogaţi, pe 
cei săraci de dragul lui Hristos, ca să dobîndim bunătăţile cele veşnice, 
cu harul şi cu iubirea de oameni a Domnului nostru Iisus Hristos, cu 
Care Tatălui împreună cu Sfîntul Duh, slavă, putere, cinste, acum şi 
pururea şi în vecii vecilor, Amin. 


30. / Tim. 7, 10. 







OMILIA LXIV 


„Atunci răspunzînd Petru I-a zis: 

«Iată noi am lăsat toate şi Ţi-am urmat Ţie! 

Ce va fi nouă ?»” 1 

I 

Pe care „toate”\e-a.\ lăsat, o, fericite Petre? Undiţa, plasa, pescuitul? 
Pe acestea le numeşti tu „toate”? 

- Da, îmi răspunde Petru. Dar nu spun asta din lăudăroşenie, ci 
pentru că vorbesc prin această întrebare în numele tuturor săracilor. 

Da, Hristos spusese: ,fDacă vrei să fii desăvîrşit, vinde-ţi averile tale şi 
dă-le săracilor şi vei avea comoară în ceruri” 2 . Deci, ca să nu spună un 
sărac: „Ce? Dacă sînt sărac, nu pot fi desăvîrşit?” Petru îl întreabă pe 
Hristos, ca să afli tu, săracule, că sărăcia nu te împiedică să fii desăvîrşit. 
Petru îl întreabă pe Hristos, ca să nu te îndoieşti dacă răspunsul la între¬ 
barea ta ţi-ar fi venit de la Petru-că Petru era încă nedesăvîrşit şi 
n-avea încă Duhul Sfînt -, ci ca să ai deplină încredere, pentru că pri¬ 
meşti răspuns de la învăţătorul lui Petru. Aşa cum facem noi, cînd vor¬ 
bim adeseori de anumite fapte în numele unor persoane cu totul străine 
nouă, tot aşa a făcut şi apostolul; a pus această întrebare lui Hristos în 
numele întregii omeniri. Că Petru ştia bine cele ce-1 priveau pe el se 
vede din cuvintele spuse de Hristos mai înainte despre el 3 . Primise aici 
pe pămînt cheile împărăţiei cerurilor şi avea cu mult mai multă încre¬ 
dere de cele de dincolo. 

Uită-te cît de precis îi răspunde Petru lui Hristos! Aşa cum ceruse 

Hristos. Hristos ceruse de la tînărul bogat două lucruri: să dea săracilor 

averile şi să-L urmeze. De aceea şi Petru spune că a făcut aceste două 

lucruri: a lăsat toate şi I-a urmat: „Iată noi am lăsat toate şi Ţi-am urmat 

Tie!” Lăsarea averilor s-a făcut în vederea urmării lui Hristos; iar urma- 
» 

rea lui Hristos a ajuns mai uşoară odată ce a lăsat averile. 

Şi pentru că ucenicii au lăsat toate, Hristos îi bucură şi le dă curaj, 
spunîndu-le: 


1. Matei 19, 27. 

2. Matei 19, 21. 

a. Matei Ui, 17 19. 

„Amin zic vouă, că voi cei ce Mi-aţi urmat Mie, la naşterea din nou 
a lumii, cînd va şedea Fiul Omului pe tronul slavei Lui, veţi şedea şi voi 
pe douăsprezece tronuri judecind cele douăsprezece seminţii ale lui Israel” 4 . 

- Ce vrea să spună Hristos? Va sta pe un tron şi Iuda Iscarioteanul? 

- Deloc! 

- Atunci pentru ce spune: „Veţi şedea pe cele douăsprezece tronuri”? 
Cum se va îndeplini această făgăduinţă? 

- Ascultă cum şi în ce sens! Dumnezeu a dat prin profetul Ieremia 
iudeilor o lege, care grăieşte aşa: „în sfirşit voi vorbi împotriva unui neam 
şi a unei împărăţii, ca să le nimicesc şi să le pierd. Şi dacă se va întoarce neamul 
acela de la răutăţile lor, Mă voi căi şi Eu de răutăţile ce am socotit să le fac lor. 
Şi, în sfirşit, voi vorbi despre un neam şi despre o împărăţie, ca să le zidesc din 
nou şi să le răsădesc. Şi dacă vor face ceea ce este rău înaintea Mea, ca să nu 
audă glasul Meu, Mă voi căi şi Eu de bunătăţile ce am grăit să le fac lor” 5 . 
„Voi păzi, spune Hristos, aceeaşi lege şi cu privire la cei buni, chiar 
dacă am spus că am să-i zidesc din nou, totuşi nu o voi face, dacă se 
arată nevrednici de făgăduinţă”. Acelaşi lucru s-a petrecut şi cu cel din¬ 
ţii om. Dumnezeu a spus: „Groază şi frică de voi vor avea fiarele” 6 ; şi n-a 
fost aşa, pentru că omul de la început s-a arătat nevrednic. Tot aşa şi cu 
Iuda Iscarioteanul. Ca să nu ajungă unii învîrtoşaţi la inimă, pierzîn- 
du-şi nădejdea din pricina pedepselor hotărîte, dar nici să nu ajungă 
nişte trîndavi din pricina făgăduinţelor făcute celor buni, Dumnezeu îi 
vindecă şi pe unii şi pe alţii prin cele spuse mai înainte, ca şi cum ar fi 
spus: „Dacă te ameninţ, să nu te deznăduieşti, poţi să te pocăieşti şi să 
anulezi hotărîrea Mea ca ninivitenii. Dacă-ţi făgăduiesc ceva bun, să nu 
te trîndăveşti din pricina făgăduinţei; dacă eşti nevrednic, nu-ţi folo¬ 
seşte la nimic făgăduinţa Mea, ci vei fi pedepsit şi mai mult; că Eu făgă¬ 
duiesc numai celui cu adevărat vrednic”. Aceasta e şi pricina că şi 
atunci cînd a grăit ucenicilor nu le-a lagăduit Iară o oarecare socoteală. N-a 
spus numai: „Voi”, ci a adăugat: „Cei ce Mi-aţi urmat Mie”, ca să scoată 
pe Iuda din rîndul ucenicilor Săi şi să atragă lîngă El pe cei de mai tîr- 
ziu. Hristos nu vorbise numai către ucenici, nici către Iuda, care a ajuns 
nevrednic mai tîrziu. Ucenicilor Săi le făgăduise cele viitoare, spu- 
nîndu-le: „Veţi şedea pe douăsprezece tronuri” - ajunseseră mai înalţi cu 
mintea şi nu mai umblau după cele de pe pămînt -, celorlalţi le făgă¬ 
duieşte şi cele de pe pămînt, zicînd: 

4. Matei 19, 28. 

. r ). Ier. 18, 7-10. 

li. bac. !), 2. 











OMII.II l.A MA'I'KI 


TAI 




„Oricine a lăsat fraţi sau surori sau tată sau mamă sau femeie sau copii 
sau ţarine sau case pentru numele Meu va lua însutit în veacul acesta şi va moş¬ 
teni viaţă veşnică” 7 . 

Ca să nu socotească unii auzind cuvîntul „Foi”că Domnul a vorbit 
aici numai de ucenici, că adică numai ei au să se desfăteze în veacul vii¬ 
tor de cele mai mari şi mai de frunte daruri, Hristos a întins făgăduinţa 
Sa la oamenii de pe tot pămîntul şi îi încredinţează de cele viitoare pe 
temeiul celor din lumea aceasta. La început, cînd ucenicii erau mai 
nedesăvîrşiţi, le grăia numai pe temeiul celor din lumea aceasta; cînd i-a 
luat de pe malul mării, cînd i-a desprins de la meseria lor, cînd le-a poruncit 
să lase corabia nu le-a vorbit de ceruri, de tronuri, ci de lucrurile de pe 
lumea aceasta, spunîndu-le: „ Vă voi face pe voi pescari de oameni” 8 ; dar cînd 
au ajuns să gîndească mai înalt, le-a vorbit şi de cele de dincolo. 


II 

- Ce înseamnă: Judecind cele douăsprezece seminţii ale lui Israel”? 

- înseamnă: „Osîndind pe cele douăsprezece seminţii ale lui 
Israel”. Ucenicii n-au să stea ca judecătorii; ci, după cum Hristos a spus 
că împărăteasa de la miazăzi va osîndi neamul acesta, iar ninivitenii îi 
vor osîndi pe iudei, tot aşa şi ucenicii. De aceea n-a spus: „Neamurile şi 
lumea”, ci: „Seminţiile lui Israel”. Atît iudeii cît şi apostolii fuseseră năs¬ 
cuţi şi crescuţi în aceleaşi legi, în aceleaşi obiceiuri, în acelaşi fel de vie- 

S ire; de aceea, atunci cînd iudeii vor spune că „n-am putut crede în 
ristos, pentm că legea ne-a oprit să primim poruncile Lui”, Hristos îi 
va aduce în faţa lor pe apostolii Săi, care primiseră aceeaşi lege şi crezu¬ 
seră în El; şi ei îi vor osîndi pe iudei. Acelaşi lucru îl spusese Hristos 
despre apostoli şi mai înainte: „Pentru aceasta ei vor fi judecătorii voştri” 9 . 
Poate că cineva m-ar întreba: 

- Şi ce mare lucru le-a făgăduit, dacă vor avea şi ei acelaşi drept ca 
şi ninivitenii şi împărăteasa de la miazăzi? 

- Apostolii n-au numai acest drept. Domnul le făgăduise multe şi 
mai înainte şi le-a făgăduit multe şi mai tîrziu. De altfel chiar acum, 
cînd le făgăduieşte că vor judeca cele douăsprezece seminţii ale lui 
Israel, făgăduinţa dată lor are ceva mai mult decît făgăduinţa făcută 
ninivitenilor şi împărătesei de la miazăzi. Despre niniviteni şi împără¬ 
teasa de la miazăzi a spus numai atît: , y Bărbaţii niniviteni se vor scula şi vor 
osîndi neamul acesta” 90 ; şi: „împărăteasa de la miazăzi îi va osîndi” 1 ’; 
despre apostoli nu spune numai atît. 



7. Matei 19, 29. 

8. Matei 4, 19. 

9. Matei 12, 27. 

10. Matei 12, 41. 

11. Matei 12, 42. 

- Dar ce? 

- „Cînd va şedea Fiul Omului pe tronul slavei Lui, atunci şi voi veţi 
şedea pe douăsprezece tronuri”, arătînd că ucenicii vor împărăţi cu El şi 
vor lua parte la slava aceea. „Dacă răbdăm, spune Pavel, vom şi împărăţi 
împreună” 12 . Tronurile nu înseamnă scaun de judecată; numai Hristos 
stă pe scaun de judecată şi judecă. Prin „tronuri” a lăsat să înţeleagă 
slava şi cinstea nespusă de care se vor bucura apostolii. 

Deci apostolilor le-a făgăduit acestea, iar tuturor celorlalţi viaţă 
veşnică şi pe pămînt însutit. Dacă tuturor celorlalţi le dă viaţă veşnică şi 
însutit, cu mult mai mult apostolilor le va da şi acestea de aici şi cele din 
veacul viitor. Şi făgăduinţa lui Hristos s-a împlinit. Apostolii au lăsat 
undiţele şi plasele, dar au avut în stăpînirea lor averile tuturora, preţu¬ 
rile caselor şi ale ogoarelor 13 şi înseşi trupurile credincioşilor. Credin¬ 
cioşii şi-ar fi dat chiar şi viaţa de multe ori pentru ei, după cum mărturi¬ 
seşte Pavel despre mulţi, cînd zice: ,JDacâ era cu putinţă, v-aţi fi scos ochii 
şi mi i-aţi fi dat” 14 . 

Cînd Hristos a spus: „Oricine a lăsat pe femeia sa”, n-a rostit aceste 
cuvinte ca să strice căsătoriile, ci, după cum atunci cînd a vorbit despre 
suflet, zicînd: „Cel ce şi-a pierdut sufletul pentru Mine îl va afla” 15 , n-a 
grăit aşa ca să ne omorîm, nici ca să ne despărţim sufletul de trup, ci ca 
să punem credinţa mai presus de orice, tot aşa şi acum, cînd ne spune să 
lăsăm soţie şi fraţi. Mi se pare că în acest text Hristos face aluzie şi la 

f >ersecuţii. „Vor fi mulţi părinţi, spune Hristos, care vor trage pe copiii 
or la necredinţă; vor fi femei care vor sili pe bărbaţii lor să se lepede de 
credinţă; cînd vă vor porunci una ca asta să nu vă mai fie nici părinţi, 
nici copii”. Tot aşa spune şi Pavel: „Iar dacă se desparte cel necredincios, 
despartă-se!” 16 

Aşadar, după ce a înălţat gîndurile ucenicilor Săi şi i-a convins să 
aibă încredere şi în ei şi în lumea întreagă, a adăugat: 

„Mulţi dinţii vor fi pe urmă, şi cei de pe urmă întîi” 17 . 

Cuvintele acestea, deşi au fost spuse de Hristos în general despre 
mulţi alţi oameni, totuşi au fost spuse şi despre cei ce erau de faţă şi 
despre fariseii cei necredincioşi. Acelaşi lucru îl spusese şi mai înainte: 
„Mulţi vor veni de la răsărit şi de la apus şi se vor odihni cu Avraam şi cu 
Isaac şi cu Iacov; iar fiii împărăţiei vor fi izgoniţi afară” 18 . 

12. II Tim. 2, 12. 

13. Fapte 4, 34-35. 

14. Gal. 4, 15. 

15. Matei 10, 39. 

!(>. 1 Cor. 7, 15. 

17. Matei 19, 30. 

IR. Matei «, I 1 12. 

Apoi le spune şi o pildă, ca să dea mult curaj şi rîvnă credincioşilor 
de mai tîrziu: 


„Asemenea este împărăţia cerurilor omului stăpîn de casă, care a ie§it dis- 
de-dimineaţă să tocmească lucrători la via sa. Şi învoindu-se cu ei cu un dinar 
pe zi, i-a trimis în via sa. Şi în ceasul al treilea a văzut pe alţii stîndfără lucru; 
şi a zis şi acelora: „Duceţi-vă şi voi în via mea, şi ce va fi cu dreptul vă voi da 
vouă”. Şi în ceasul al şaselea şi al nouălea a făcut asemenea; iar în al unspreze¬ 
celea ceas a văzut pe alţii stînd fără lucru şi le-a zis lor: „De ce aţi stat aici 
toată ziua fără lucru?” Iar ei i-au spus: „Nu ne-a tocmit nimeni”. Zis-a lor: 
„Mergeţi şi voi în via mea şi ce va fi cu dreptul veţi lua”. Iar cînd s-a făcut 
seară, a spus stăpînul viei îngrijitorului său: „Cheamă pe lucrători şi dă-le 
plata, începînd de la cei din urmăpînă la cei dinţii”. Şi venind cei din ceasul al 
unsprezecelea au luat cîte un dinar. Cei dinţii au socotit că vor lua mai mult, 
dar au luat şi ei tot cîte un dinar. Şi după ce l-au luat, cîrteau împotriva stăpî- 
nului casei, zicînd: Aceştia de pe urmă un ceas au lucrat şi i-ai făcut la fel cu 
noi, care am dus greutatea zilei şi arşiţa”. Iar el răspunzând a zis unuia dintre 
ei: „Prietene, nu te nedreptăţesc! Oare nu cu un dinar te-ai învoit cu mine? Ia 
ce-i al tău şi du-te! Vreau să-i dau şi acestuia din urmă ca şi ţie. Oare nu mi se 
cade să fac ce vreau cu ale mele? Sau ochiul tău este rău, pentru că eu sînt 
bun?”. Aşa vor fi cei de pe urmă întîi şi cei dinţii pe urmă. Că mulţi sînt che¬ 
maţi, dar puţini aleşi” 19 . 


III 


Ce vrea să ne spună pilda aceasta? Cele spuse la început nu sînt de 
acord cu cele de la sfîrşit, ci arată cu totul altceva. în această pildă Hris- 
tos ne spune că toţi lucrătorii se bucură de aceeaşi plată; nu ne spune că 
pe unii îi izgoneşte, iar pe alţii îi primeşte. Cu toate acestea înainte de a 
spune pilda aceasta şi la sfîrşitul pildei spune că „Cei dinţii vor fi pe urmă 
şi cei din urmă întîi” 20 ; cu alte cuvinte, chiar cei dinţii din cei dinţii nu 
mai rămîn cei dinţii, ci ajung în urma acelora. Şi Hristos, ca să arate că 
lucrul acesta a vrut să-l spună, a adăugat: „Că mulţi sînt chemaţi, dar 
puţini aleşi”. Deci o îndoită muşcătură pentru unii, iar pentru alţii, mîn- 
gîiere şi îndemn. Pilda însă nu spune asta, ci atît: că cei din urmă vor fî 
egali cu cei vrednici, cu cei care s-au ostenit mult. „I-ai făcut şi pe ei la fel 
cu noi, spun ei, care am dus greutatea zilei şi arşiţa”. 

Ce vrea, dar, să spună pilda aceasta? 



1!). Matei '20, 1-Hi. 

20. Matei 1!), HO; 20, 1 fi. 

Mai întîi trebuie să lămurim pilda şi apoi vom dezlega şi greutăţile 
celelalte. Via înseamnă poruncile şi legile lui Dumnezeu; timpul de 
muncă, viaţa de pe pămînt; lucrătorii, feluriţii oameni chemaţi să înde¬ 
plinească poruncile; dis-de-dimineaţă, ceasul al treilea, al şaselea, al 
nouălea şi al unsprezecelea, cei care au venit la diferite vîrste şi au înde¬ 
plinit poruncile lui Dumnezeu de cînd au venit. 

întrebarea care se pune este aceea: dacă cei dintîi care au îndepli¬ 
nit frumos poruncile, care au plăcut lui Dumnezeu, care au strălucit 
toată ziua datorită muncii lor sînt stăpîniţi de cel mai josnic viciu, de 
pizmă, de invidie. Cei dintîi, cînd au văzut că cei din al unsprezecelea 
ceas au luat tot cîte un dinar au spus: ,yAceştia din urmă au lucrat un ceas şi 
i-ai făcut la fel cu noi, care am dus greutatea zilei şi arşiţa”. Cu toate că n-au 
fost păgubiţi cu nimic, nici nu li s-a micşorat plata, totuşi s-au supărat şi 
s-au mîniat că stăpînul viei a făcut bine celorlalţi. Iar un om care face 
asta este un pizmăreţ şi un invidios. Şi ceea ce-i încă mai uimitor, stăpî¬ 
nul casei mai ia şi apărarea celor din ceasul al unsprezecelea şi se justi¬ 
fică înaintea celui care a grăit aşa, îl face rău şi pizmăreţ, zicîndu-i: 
„Oare nu cu un dinar te-ai învoit cu mine? Ia ce-i al tău şi du-te! Vreau să-i 
dau şi acestuia din urmă ca şi ţie. Sau ochiul tău este rău, pentru că eu sînt 
bun?” Acelaşi lucru se poate vedea şi în ale pilde. Cu aceeaşi durere a 
grăit şi fiul cel mare, cel vrednic, cînd a văzut că fratele său cel desfrînat 
s-a bucurat de multă cinste, ba chiar mai mult decît el 21 . După cum 
lucrătorii cei din ceasul al unsprezecelea s-au bucurat de mai multă 
cinste pentru că au fost plătiţi primii, tot aşa şi fiul cel desfrînat a fost 
cinstit mai mult, pentru că a primit bogate daruri. Chiar fiul cel vrednic 
o mărturiseşte. 

- Ce trebuie să spunem de toate acestea? 

- Iată ce! în împărăţia cerurilor nimeni nu-şi apără drepturile, 
nimeni nu învinuieşte - Doamne fereşte! -, acolo, pe tărîmul acela, nu-i 
nici invidie, nici pizmă. Dacă aici pe pămînt cei sfinţi îşi dau şi sufletele 
lor pentru cei păcătoşi, cu mult mai mult dincolo, pe lumea cealaltă, se 
veselesc cînd îi văd pe alţii bucurîndu-se de aceleaşi bunătăţi; socotesc 
bucuria acelora propria lor bucurie. 

- Dar pentru ce Hristos a alcătuit aşa cuvîntul Său? 

- Aici e vorba de o pildă. Iar pildele nu trebuie explicate cuvînt cu 
cuvînt, ci trebuie să căutăm scopul pentru care au fost făcute, iar scopul 
să-l culegem şi să nu căutăm nimic mai mult. 

- Pentru ce, dar, a alcătuit aşa pilda aceasta? Ce-a vrut să arate? 

- Hristos prin pilda aceasta a vrut să-i facă mai rîvnitori pe cei care 
la adînci bătrîneţi îşi scimbă viaţa şi ajung mai buni. A vrut să nu-i lase să 








creadă că vor avea o plată mai mică. De aceea îi arată pe alţii supăraţi 
pentru fericirea acestora, dar nu face aceasta ca să-i arate cu adevărat 
supăraţi şi mîniaţi - Doamne fereşte! ci ca să arate că cei din urmă 
s-au bucurat de o cinste atît de mare, că au putut naşte în alţii invidie. Şi 
noi de multe ori facem aşa, spunînd: Cutare m-a ţinut de rău că te-am 
învrednicit cu o cinste atît de mare; nu grăim aşa că am fi fost într-ade- 
văr ţinuţi de rău sau că am voit să defăimăm pe cel pe care l-am cinstit, 
ci pentru a-i arăta măreţia darului de care s-a bucurat. 

- Dar pentru ce n-au fost tocmiţi toţi în acelaşi timp? 

- Cît a depins de stăpînul casei, i-a tocmit pe toţi în acelaşi timp; 
dar dacă n-au ascultat toţi în acelaşi timp, deosebirea se datoreşte voin¬ 
ţei celor chemaţi. De aceea sînt chemaţi unii dis-de-dimineaţă, alţii în 
ceasul al treilea, alţii în al şaselea, alţii în al nouălea, alţii în al unspreze¬ 
celea ceas, atunci cînd aveau să asculte. Lucrul acesta l-a arătat şi 
Pavel cînd a spus: „Cînd a binevoit Dumnezeu, Care m-a ales din pîntecele 
maicii mele” 22 . 

- Cînd a binevoit Dumnezeu? 

- Cînd Pavel avea să asculte! Dumnezeu voia chiar de la început; 
dar pentru că Pavel n-ar fi ascultat, Dumnezeuh voit atunci cînd avea şi 
el să asculte. Tot aşa l-a chemat şi pe tîlhar, deşi putea să-l cheme şi mai 
înainte; dar acela n-ar fi ascultat. Dacă Pavel n-ar fi ascultat de la înce¬ 
put, cu mult mai mult tîlharul. Nu are vreo importanţă că lucrătorii cei 
din ceasul al unsprezecelea au spus: „Nimeni nu ne-a tocmit”, pentru 
că, după cum am spus, cînd e vorba de pilde, pildele nu trebuie expli¬ 
cate cuvînt cu cuvînt. De altfel nu stăpînul casei rosteşte aceste cuvinte, 
ci lucrătorii; stăpînul casei nu-i mustră ca să nu-i ruşineze; el vrea să-i 
tocmească. Cît a depins de el, stăpînul casei i-a chemat pe toţi de la 
început; o arată şi pilda, cînd spune că s-a dus dis-de-dimineaţă ca să 
tocmească lucrători. 


IV 


Aşadar totul ne arată că pilda aceasta a fost spusă şi pentru cei care 
s-au îngrijit de virtute de la începutul vieţii, şi pentru cei care s-au îngri¬ 
jit de ea mai tîrziu, la bătrîneţe. Pentru cei dintîi, ca să nu se mîndrească 
şi nici să ocărască pe cei care au păşit pe calea virtuţii în ceasul al uns¬ 
prezecelea. Pentru cei din urmă, ca să afli că pot să-şi îndrepte toată 
viaţa lor în scurtă vreme. Hristos spusese mai înainte că e nevoie de rîvnă, 
de multă tărie şi de zel tineresc pentru a te lepăda de averi şi a dispreţui toate 
lucrurile, de aceea Domnul, ca să aprindă şi în cei din ceasul al unsprezece¬ 
lea flacăra dragostei, ca să le întărească voinţa, le arată că pot şi ei, care 

22. Gal. I, l. r . 








au venit în urmă, să ia plata unei zile întregi. Dar nu le grăieşte aşa ca 
să-i facă să se mîndrească şi ei la rîndul lor, ci le arată că totul se dato- 
reşte iubirii Sale de oameni. Datorită acestei iubiri de oameni nu vor 
pieri; datorită ei se vor bucura de bunătăţile cele negrăite ale raiului. 

Asta mai cu seamă a vrut să spună Hristos prin pilda aceasta. 

Nu te minuna că Domnul îşi încheie pilda cu cuvintele: „Aşa vor fi 
cei de pe urmă întîi şi cei dinţii pe urmă, că mulţi sînt chemaţi, dar puţini 
aleşi!”. Cuvintele acestea nu sînt o concluzie a pildei, ci Hristos vrea să 
spună că, după cum s-a întîmplat una, tot aşa se va întîmpla şi cealaltă, 
în pildă n-au ajuns cei de pe urmă întîi, ci toţi, mai presus de nădejdi şi 
împotriva aşteptărilor, au primit aceeaşi plată. Şi după cum s-a întîm¬ 
plat, mai presus de nădejdi şi împotriva aşteptărilor, ca aceia de mai tîr- 
ziu să ajungă egali cu cei de la început, tot aşa se va întîmpla un lucru şi 
mai mare şi mai minunat decît acesta, anume ca aceia din urmă să 
ajungă înaintea celor dintîi şi după ei să vină cei dintîi. Prin urmare alta 
vrea să spună pilda şi alta vor să spună cuvintele de la sfîrşitul pildei. 

După părerea mea, Hristos a spus aceste cuvinte făcînd aluzie la 
iudei şi la credincioşii care la început au strălucit prin viaţa şi credinţa 
lor, dar, mai pe urmă, neglijînd virtutea, au căzut jos de tot, şi iarăşi şi la 
aceia care s-au ridicat din viaţa lor ticăloasă şi i-au întrecut pe mulţi. 
Astfel de schimbări vedem că se întîmplă şi în credinţă şi în viaţă. 

Dea ■ :^a 23 , vă rog să ne dăm toată silinţa să rămînem în dreapta 
credinţă şi să avem o viaţă plină de fapte bune. Dacă nu adăugăm şi o 
viaţă egală credinţei, vom suferi cele mai grele pedepse. Lucrul 
acesta l-a arătat fericitul Pavel cu pilde din vremurile de demult, cînd a 
spus: „Toţi au mîncat aceeaşi mîncare duhovnicească şi toţi au băut aceeaşi 
băutură duhovnicească” 24 ; şi a adăugat că nu s-au mîntuit: yr Au pierit în 
pustie” 25 . Acelaşi lucru l-a arătat şi Hristos în Evanghelii, cînd a spus că 
unii au fost aruncaţi în iad, deşi scoseseră demoni şi profeţiseră 21 ’. Toate 
pildele Domnului: pilda fecioarelor, pilda năvodului, pilda seminţei 
căzute între spini, pilda pomului care n-a făcut roade cer virtutea ară¬ 
tată prin fapte. Despre dogme Hristos vorbeşte de puţine ori; că nici nu 
au nevoie de multă osteneală; despre purtarea omului însă vorbeşte de 
multe ori; dar, mai bine spus, totdeauna; că trebuie să lupţi necontenit 
pentru a duce o viaţă virtuoasă; de aceea este nevoie şi de osteneală. 



23. De aici începe partea morală: Dacă ne lipseşte o singură virtute, vor veni peste noi multe rele 
fi vom fi lipsiţi fi de impărăţia cerurilor. Despre milostenie. Despre a nu osîndi, nici a imita pe cei ce fac 
fărădelege, ci pe cei care săvîrşesc fapte hune. 

24. / Cor. 10, 3-4. 

2.4. / Cor. 10, 3. 

21). Matei 7, 22 23. 









Dar pentru ce spun că trebuie împlinită toată virtutea? Dacă negli¬ 
jăm o parte din virtute, aducem mari rele asupra noastră. De pildă, 
dacă nu faci milostenie, eşti aruncat în iad; şi doar milostenia nu-i toată 
virtutea, ci numai o parte a ei! Fecioarele cele nebune, de aceea au fost 
osîndite, că n-au făcut milostenie 27 ; bogatul, tot de aceea s-a pîijolit în 
iad 28 . Cei care nu hrănesc pe cel flămînd, de asta sînt osîndiţi împreună 
cu diavolul 29 . Iarăşi, a nu ocări pe semenul tău e o parte foarte mică a 
virtuţii; cu toate acestea, şi aceasta scoate din împărăţia cerului pe cei ce 
nu o săvîrşesc, că „Cel care va zice fratelui său: «Nebunule» vinovat va fi 
gheenei focului” 30 . Iarăşi, castitatea este şi ea numai o parte a virtuţii; cu 
toate acestea fără ea nimeni nu va vedea pe Dumnezeu, că spune Pavel: 
„Căutaţi pacea şi sfinţenia, fără de care nimeni nu va vedea pe Dumnezeu” 31 . 
Smerenia, la fel, este o parte a virtuţii; cu toate acestea, dacă săvîrşeşti 
toate celelalte fapte bune, dar n-o săvîrşeşti pe aceasta eşti necurat 
înaintea lui Dumnezeu; dovadă fariseul care, deşi s-a dus la templu cu 
nenumărate fapte bune, le-a pierdut pe toate, că i-a lipsit smerenia 32 . 

Vreau însă să vă spun ceva mai mult; nu ni se încuie cerul numai 
dacă nu facem o singură virtute din toate virtuţile, ci păţim acelaşi lucru 
dacă le facem pe toate, dar nu le facem cum trebuie şi cu prisosinţă. 
„Dacă nu va prisosi dreptatea voastră, spune Hristos, mai mult decît a cărtu¬ 
rarilor şi fariseilor y nu veţi intra în împărăţia cerurilor” 33 . Deci chiar dacă 
faci milostenie, dar dacă nu faci mai multă decît cărturarii şi fariseii, nu 
vei intra în împărăţia cemrilor. 

- Cîtă milostenie dădeau ei? m-ar întreba cineva. 

- Tocmai aceasta vreau s-o spun acum, pentru ca cei ce nu dau 
milostenie să dea, iar cei ce dau să nu se mîndrească, ci să dea mai mult. 
Cîtă milostenie dădeau ei, dar? Dădeau zece la sută din tot ce aveau; 
iarăşi încă o dată zece la sută şi după asta încă o dată, a treia oară. Deci 
dădeau milostenie cam a treia parte din averea lor. Căci cele de trei ori 
cîte zece la sută atîta fac. în afară de asta mai dădeau şi pîrgă de fructe, 
primii născuţi şi altele mai multe, de pildă: pentru păcate, pentru cură¬ 
ţire, în sărbători, la anul jubiliar, la stingerea datoriilor, la liberarea 
robilor, la împrumuturile fără dobînzi. Deci dacă nu face mare lucru cel 
care dă milostenie a treia parte din averea sa, dar, mai bine spus, jumătate - 
că adunate toate acestea cu celelalte fac jumătate -, deci dacă nu face mare 



27. Matei 25, 1-12. 

28. Luca 16, 19-26. 

29. Matei 25, 41-42. 
80. Matei 5, 22. 

31. Evr. 12, 14. 

32. l.ura 18, 10 14. 

33. Matei 5, 20. 

lucru cel care dă milostenie jumătate din averile sale, de ce nu va fi 
vrednic cel care nu dă nici a zecea parte? Pe bună dreptate, dar, a spus: 
„Puţini sînt cei ce se mîntuie” 34 . 

V 

Să nu neglijăm, dar, de a avea grijă de viaţa noastră. Dacă neîngri- 
jindu-ne numai de o parte a virtuţii atragem asupră-ne atîta pierdere, 
cum vom scăpa de iad cînd ne facem vinovaţi de atîtea păcate? Ce 
pedeapsă nu vom primi? 

Poate că cineva mă va întreba: 

- Dar ce nădejde de mîntuire mai avem, dacă fiecare din păcatele 
amintite mai sus ne aruncă în iad? 

- Şi eu îţi spun aşa: Dacă luăm aminte de noi înşine, putem să ne 
mîntuim căutînd leacurile milosteniei, ca să ne vindecăm rănile. Nu 
însănătoşează untdelemnul atît de mult trupul cît însănătoşează milos¬ 
tenia sufletul; milostenia face sufletul de nebiruit, iar diavolul nu-1 
poate doborî; ori de unde l-ar apuca îi scapă din mîini, că untdelemnul 
acesta nu-i îngăduie diavolului să ne apuce de spate. Să ne ungem, dar, 
necontenit cu acest untdelemn. Este temei de sănătate, dătător de 
lumină, pricină de bucurie. 

- Dar cutare, îmi spui tu, are atîţia şi atîţia talanţi de aur şi nu face 
deloc milostenie. 

- Şi .; te priveşte? Vei fi şi mai admirat dacă, în sărăcia ta, eşti mai 
darnic decît el. Lucrul acesta l-a făcut pe Pavel să admire pe macedo¬ 
neni; nu că au dat milostenie, ci că au dat deşi erau săraci 35 . 

Nu te uita, dar, la cei care nu fac milostenie, ci la învăţătorul obş¬ 
tesc al universului, Care nu avea unde să-Şi plece capul 36 . 

- Dar pentru ce cutare şi cutare, mă întrebi iarăşi, nu fac milostenie? 

- Nu judeca pe altul, ci scapă-te pe tine de învinuire! Pentru că e 
mai mare osînda cînd mustri pe alţii, şi tu nu faci, cînd judeci pe alţii de 
un păcat, şi tu eşti vinovat de acelaşi păcat. Dacă nu ne este îngăduit să 
judecăm pe alţii nici cînd facem fapte bune, cu atît mai mult cînd păcă¬ 
tuim. Să nu judecăm, dar, pe alţii, nici să nu ne trîndăvim uitîndu-ne la 
alţii, ci să ne uităm la Iisus şi de la El să luăm pildă. Eu, oare, ţi-am făcut 
bine, eu, oare, te-am răscumpărat, ca să te uiţi la mine? Altul este Cel Ce ţi-a 
dat ţie toate acestea! Pentru ce, dar, laşi pe Stâpîn şi te uiţi la cel de o seamă 
cu tine? Nu L-ai auzit pe El spunînd: „învăţaţi de la Mine că sînt blînd şi sme¬ 
rit cu inima” 37 ; şi iarăşi: „Cel care vrea să fie cel dinţii între voi să fie slu- 

34. I.uca 13, 23. 

3, r >. // Cor. 9, 2. 

3f>. Matei 3, 20. 

37. Matei I 1, 2!). 










jitorul tuturora" IH ; şi iarăşi: „Precum şi Fiul Omului n-a venit să 1 se slu¬ 
jească, ci să slujească” 39 ?Pe lingă acestea, iarăşi, ca să nu ajungi şi tu trîn- 
dav din pricina trindăviei semenilor tăi, Domnul te îndepărtează de 
aceştia, spunînd: „Pildă M-am dat vouă pe Mine însumi, ca precum v-am 
făcut Eu să faceţi şi voi” 40 . 

Nu este nimeni din oamenii de pe pămînt care să-ţi poată fi das¬ 
căl al virtuţii, nici în stare să te călăuzească la virtute? Atunci mai 
mare îţi este lauda, mai mare îţi este slava, că tu, fără dascăl, ai ajuns de 
admirat. Şi-i cu putinţă lucrul acesta şi foarte uşor, dacă vrem; arată cei 
din vechime, care au săvîrşit virtutea, de pildă Noe, Avraam, Melchisedec, 
Iov şi toţi oamenii la fel cu ei. Spre aceştia trebuie neapărat să 
vă uitaţi în fiecare zi, dar nu spre aceia pe care niciodată nu înce¬ 
taţi a-i imita şi a-i da ca pildă, cînd vă adunaţi unii cu alţii; că 
pretutindeni nu aud rostindu-se alte cuvinte decît acestea: „Cutare 
şi-a cumpărat atîtea şi atîtea hectare de pămînt; cutare s-a îmbogă¬ 
ţit; cutare îşi face case”. Pentru ce rămîi, omule, cu gura căscată de 
uimire la cele din afară? Pentru ce te uiţi la alţii? Dacă vrei să te uiţi 
la alţii, atunci uită-te la cei care au săvîrşit virtutea, uită-te la cei 
vrednici, uită-te la cei care au îndeplinit legea cu de-amănuntul, nu 
la cei care o calcă şi o necinstesc. Dacă te vei uita la aceştia, vei 
culege de la ei o mulţime de păcate; vei ajunge trîndav, vei ajunge 
îngîmfat, vei osîndi pe alţii. Dar dacă te vei uita la cei ce-au săvîrşit 
virtutea, vei strînge lîngă tine nenumărate fapte bune; vei ajunge 
smerit, silitor, cu inima zdrobită. Ia aminte la ce a păţit fariseul cînd 
a lăsat faptele lui bune şi s-a uitat la cel cu păcate 41 . Ascultă şi 
teme-te! Uită-te cît de minunat a ajuns David, cînd s-a uitat la stră¬ 
moşii lui cei virtuoşi. „Străin sînt eu, spunea el, şi pribegesc ca toţi 
părinţii mei” 42 . David şi toţi cei ca el au lăsat pe cei păcătoşi şi s-au 
uitat la cei virtuoşi. Fă şi tu aşa! Nu te face judecătorul greşelilor 
altora, nici cercetătorul păcatelor celorlalţi! Nu ţi s-a poruncit să 
judeci pe alţii, ci pe tine. „Că dacă ne-am judeca pe noi înşine, spune 
Pavel, n-am mai fi judecaţi; dar fiind judecaţi de Domnul sîntem 
pedepsiţi” 43 . Tu însă ai răsturnat ordinea aceasta. Nu-ţi ceri soco¬ 
teală de păcatele mari sau mici, dar iscodeşti cu de-amănuntul păca- 


38. Matei 20, 26. 

39. Matei 20, 28. 

40. Ioan 13, 15. 

41. Luca 18, 10-14. 

42. Ps. 38, 1 7. 

43. / Cor. II, 31 32. 

lele altora. Să nu mai facem lucrul acesta. Să lăsăm la o parte neo¬ 
rânduiala asta; să facem înăuntrul conştiinţei noastre scaun de jude¬ 
cată pentru toate păcatele săvîrşite de noi. Să fim noi înşine şi acu¬ 
zatorii şi judecătorii şi călăii păcatelor noastre. Iar dacă vrei să isco¬ 
deşti şi faptele altora, iscodeşte faptele lor bune, nu păcatele lor. 
Pentru ca amintirea păcatelor noastre, rîvnirea faptelor bune ale 
altora, chipul acelui scaun înfricoşător de judecată pişcîndu-ne ca şi 
cu un ac în fiecare zi conştiinţa, să ajungem smeriţi şi mai rîvnitori 
ca să dobîndim bunătăţile cele viitoare, cu harul şi cu iubirea de 
oameni a Domnului nostru Iisus Hristos, cu Care Tatălui, împreună 
cu Sfîntul Duh, slavă, putere şi cinste, acum şi pururea şi în vecii 
vecilor, Amin. 








OMILIA LXV 


„Şi suindu-Se Iisus la Ierusalim, 
a luat pe cei doisprezece ucenici îndeosebi 
şi pe cale le-a zis lor: «Iată ne suim în Ierusalim, 
şi Fiul Omului va fi dat arhiereilor şi cărturarilor; 
şi-L vor osîndi la moarte; şi-L vor da neamurilor 
ca să-L batjocorească şi să-L bată şi să-L răstignească; 
şi a treia zi va învia ” 1 

I 

Venind din Galileea, Hristos nu Se suie îndată în Ierusalim, ci mai 
întîi face minuni, închide gura fariseilor şi le vorbeşte ucenicilor Săi de 
sărăcia de bună voie: „De vrei să fii desăvîrşit, vinde-ţi averile” 2 ; de fecio¬ 
rie: „Cine poate înţelege să înţeleagă” 3 ; de smerenie: „Dacă nu vă veţi 
întoarce şi nu veţi fi ca şi copiii, nu veţi intra în împărăţia cerurilor” 4 ; de răs¬ 
plata de pe pămînt: „Oricine a lăsat case sau fraţi sau surori va primi însutit 
în veacul acesta” 5 ; de răsplăţile de dincolo: „Şi viaţă veşnică va dobîndi” 6 . 
Deci după toate acestea S-a apropiat de Ierusalim. Şi, pe cînd Se suia, 
le-a vorbit ucenicilor iarăşi de patimile Sale. Pentru că ucenicii, după 
cum era şi firesc, nu voiau să se întîmple lucrul acesta şi doreau să-l uite, 
Hristos îl aminteşte des, ca să deprindă sufletul lor cu patimile Sale prin 
necontenita pomenire de ele şi să pună capăt tristeţii lor. Era de neapă¬ 
rată trebuinţă să le vorbească îndeosebi, că nu era bine să grăiască în faţa 
mulţimilor de patimile Sale şi nici să le vorbească desluşit; de altfel nici n-ar 
fi cîştigat ceva din aceasta. Dacă ucenicii s-au tulburat cînd au auzit de pati¬ 
mile Sale, apoi cu mult mai mult mulţimile. 

- Cum? Hristos n-a vorbit mulţimilor de patimile Sale? 

- A vorbit şi mulţimilor, dar nu atît de desluşit. Le-a spus: „Stricaţi tem¬ 
plul acesta şi în trei zile îl voi ridica” 7 ; şi: „Şi neamul acesta cere 


1. Matei 20, 17-19. 

2. Matei 19, 21. 

3. Matei 19, 12. 

4. Matei 18, 3. 

5. Matei 19, 29. 

fi. Matei 19, 29. 





semnai semn nu i se va da lui decît semnul lui Iona” 8 ; şi iarăşi: „încăpuţină 
vreme sînt cu voi şi Mă veţi căuta şi nu Mă veţi găsi ” 9 . Ucenicilor Săi însă nu 
le-a vorbit aşa, ci le-a vorbit tot atît de desluşit de patimile Sale, precum 
le vorbise şi de celelalte. 

- Dar pentru ce atunci le-a mai vorbit mulţimilor de patimile Sale, 
dacă mulţimile nu înţelegeau puterea cuvintelor Lui? 

- Ca mulţimile să-şi dea seama mai tîrziu că ştia mai dinainte de 
patimile Sale; să-şi dea seama că a mers de bună voie la patimi, nu fără 
să ştie, nici silit. Ucenicilor însă nu numai pentru această pricină le-a 
vorbit mai dinainte, ci, după cum am mai spus, ca prin aşteptare să-i 
deprindă cu patimile Sale, să le îndure mai uşor, ca nu cumva venind 
ele pe neaşteptate să-i zdruncine foarte tare. De aceea la început le-a 
vorbit numai de moartea Sa; dar după ce ei au mai cugetat la moartea 
Sa, după ce s-au deprins cu acest gînd, le-a adăugat şi celelalte patimi, 
de pildă că-L vor da neamurilor, că-L vor batjocori, că-L vor bate; dar 
şi pentru aceasta: să aştepte şi învierea, atunci cînd vor vedea că pati¬ 
mile s-au petrecut aşa cum le spusese. Trebuia negreşit să fie crezut şi 
cînd le vorbea de lucruri pline de bucurie, odată ce nu le-a ascuns nici 
pe cele triste şi în aparenţă insultătoare. 

Uită-mi-te cît de înţelept alege timpul pentru a le vorbi de patimi! 
Nu le-a vorbit de la început, ca să nu-i tulbure; nu le-a vorbit nici în vre¬ 
mea patimilor, ca să nu-i zdruncine, ci atunci aduce vorba de ele cînd 
ucenicii au cunoscut din destul puterea Lui, cînd le-a dat mari făgă¬ 
duinţe despre viaţa veşnică. Le vorbeşte o dată, de două ori, de mai 
multe ori, întreţesînd cuvintele despre patimile Sale cu minunile şi 
învăţăturile Sale. Alt evanghelist spune că Domnul le-a adus ca martori 
şi pe profeţi 10 ; un altul spune că apostolii n-au înţeles cele spuse 11 , ci 
cuvîntul acesta le era ascuns şi că mergeau după El plini de spaimă 12 . 

- Prin urmare, mi s-ar putea spune, dacă n-au înţeles ce le spunea, 
degeaba le-a mai spus; că dacă n-au înţeles cele ce au auzit, apoi nici nu 
puteau să aştepte patimile Sale; iar dacă nu le aşteptau, nici nu puteau 
să nădăjduiască. 

- Eu însă îţi voi spune un lucru şi mai plin de uimire. Dacă n-au 
înţeles, pentru ce s-au întristat? Că un alt evanghelist spune că s-au 
întristat”. Aşadar, dacă ucenicii n-au înţeles, pentru ce s-au întristat? 
Pentru ce Petru a spus: „Milostiv fii Ţie, Doamne, să nu-Ţi fie Ţie 


8. Matei 12, 39. 


9. 

10 . 
11 . 
12 . 
13 . 


Ioan 7, 33-34. 
Luca 9, 31. 
Marcu 9, 32. 
Marcu 9, 32. 
Ioan 10, 0. 

aceasta!" 1 ' 1 . Ce trebuie să spunem? Că avea să moară, o ştiau, chiar dacă 
nu înţelegeau bine taina mîntuirii, chiar dacă nu înţelegeau bine nici 
învierea şi nici ceea ce avea să săvîrşească Hristos. Lucrul acesta le era 
ascuns. De aceea erau şi trişti. Văzuseră oameni morţi, înviaţi de alţi 
oameni; dar nu mai văzuseră niciodată ca un om să se învieze pe sine 
însuşi; şi aşa să învieze ca să nu mai moară. Asta n-o înţelegeau, deşi 
le-o spusese de nenumărate ori; dar nu înţelegeau bine nici ce rost are 
moartea Lui şi cum va veni. De aceea mergeau după El plini de spaimă. 
Dar nu numai pentru asta, ci, după părerea mea, ei se spăimîntau toc¬ 
mai pentru că El le vorbea de patimile Sale. 

II 

Cu toate că-L auzeau vorbindu-le necontenit de învierea Sa, totuşi 
nimic din cele spuse nu le dădea curaj. Ceea ce mai cu seamă îi tulbura, 
în afară de moartea Lui, era şi aceea că-L auzeau spunîndu-le că an 
să-L batjocorească, să-L bată şi cîte altele ca acestea. Cînd se gîndeau la 
minunile ce le-a făcut, la îndrăciţii pe care i-a vindecat, la morţii pe care 
i-a înviat şi la toate celelalte faceri de minuni şi apoi auzeau acestea, se 
spăimîntau; cum poate să sufere acestea Cel Ce a făcut minuni atît de 
mari? Aceasta îi fecea să fie şi nedumeriţi; cînd credeau, cînd nu cre¬ 
deau; nu puteau înţelege spusele Lui. 

Că n-au înţeles bine spusele Sale se vede şi de acolo că îndată ce a 
terminat Hristos de grăit aceste cuvinte, s-au apropiat de El fiii lui Zeve- 
deu, ca să-I vorbească despre întîietate. 

, 1 Vrem, au spus ei, ca unul să şadă de-a dreapta Ta şi altul de-a stingă Ta" 15 . 

- Dar pentru ce evanghelistul Matei spune că mama lor I-a făcut 
această cerere? 16 

- E cu putinţă şi una şi alta. Poate că au luat cu ei şi pe mama lor, ca 
rugămintea lor să aibă mai multă greutate şi prin aceasta să înduplece 
pe Hristos. Dar că într-adevăr, precum am spus, cererea pornea mai 
mult din partea lor, şi că ei de ruşine au pus-o pe mama lor în frunte, 
uită-te că Hristos lor le adresează cuvîntul. 

Dar mai bine să vedem mai întîi ce au cerut, cu ce gînd şi de unde 
le-a venit acest gînd. 

- De unde, dar, le-a venit gîndul acesta? 

- Vedeau că Hristos îi preţuieşte pe ei mai mult decît pe ceilalţi 
ucenici şi se aşteptau că datorită acestui lucru Hristos le va împlini şi 
cererea aceasta. 

14. Matei 16, 22. 

15. Marcu 10, 37. 

Hi. Matei 20, 20 21. 

- Dar pentru ce au cerut ei lucrul acesta lui Hristos? — 

- Ascultă pe un alt evanghelist, care ne arată lămurit de ce au făcut 
această cerere. Au cerut aceasta „pentru că erau aproape de Ierusalim şi 
li se părea că îndată are să se arate împărăţia lui Dumnezeu” 17 . Credeau 
că împărăţia lui Dumnezeu bate la uşă; credeau că este vorba de o 
împărăţie pămîntească; credeau că dacă au să dobîndească cele ce cereau, 
n-au să mai aibă nici o supărare. Dar nu numai pentru aceasta o cereau, 
ci şi pentru că socoteau că aşa vor scăpa de necazuri. De aceea şi Hris¬ 
tos le alungă mai întîi din minte aceste gin duri, spunîndu-le că trebuie 
să se aştepte la ucideri, la primejdii şi la cele mai cumplite greutăţi. 

„Puteţi să beţi paharul pe care-l voi bea Eu?” 18 . 

Nimeni să nu se tulbure, că apostolii erau aşa de nedesăvîrşiţi. Nu 
avusese încă loc răstignirea; nu li se dăduse încă harul Sfîntului Duh. 
Dacă vrei însă să cunoşti virtutea apostolilor, uită-te la ei mai tîrziu, şi-i 
vei vedea mai presus de orice patimă. De aceea Hristos le descoperă 
cusururile, ca să cunoască mai tîrziu ce au ajuns datorită harului. Se 
vede, dar, de aici că fiii lui Zevedeu n-au cerut ceva duhovnicesc, nici 
n-aveau idee de împărăţia cerurilor. 

Dar să vedem cum se apropie de Hristos şi ce spun: 

„Vrem, spun ei, ca să ne faci ceea ce-Ti vom cere” 13 . Hristos i-a între¬ 
bat: „Ce voiţi?” 20 Cunoştea doar ce vor; dar i-a întrebat, ca să-i silească 
să răspundă, să le descopere rana şi aşa să le dea leacul. Iar cei doi uce¬ 
nici, pentru că erau minaţi de o patimă josnică omenească, îl întreabă 
pe Hristos îndeosebi, ca să nu afle ceilalţi ucenici. Că spune evanghelis¬ 
tul: „au venit la El” 21 fără să ştie ceilalţi; şi aşa I-au spus ce-au voit. După 
părerea mea, voiau să li se dea să stea pe tronurile cele de frunte, pentru 
că îl auziseră pe Hristos spunînd: „veţi şedea pe douăsprezece tronuri” 22 . 
Ştiau că sînt preţuiţi de Hristos mai mult decît ceilalţi ucenici, dar se 
temeau de Petru şi pentru aceea îi spun: „Zi ca să şedem unul de-a dreapta 
Ta şi altul de-a stingă Ta” 23 . îl silesc, spunîndu-I: „Zi”. 

- Ce le-a răspuns Hristos? 

- Pentru a le arăta că nu cer ceva duhovnicesc - că dacă şi-ar fi dat 
seama ce cer, nici n-ar fi îndrăznit să ceară -, le-a spus: 

„Nu ştiţi ce cereţi!” 24 

17. Luca 19, 11. 

18. Matei 20, 22. 

19. Marcu 10, 35. 

20. Marcu 10, 36. 

21. Marcu 10, 35. 

22. Matei 19, 28. 

23. Marcu 10, 37. 

24. Matei 20, 22. 







Nu vă daţi seama ce lucru mare şi minunat cereţi! Depăşeşte chiar 
puterile cele de sus! 

Apoi i-a întrebat: 

„Puteţi să beţi paharul pe care-l voi bea Eu şi să vă botezaţi cu bote¬ 
zul cu care Mă botez Eu ?”. 

Ai văzut cum i-a abătut de la gîndul lor, vorbindu-le de lucruri cu 
totul contrare? „Voi, le-a spus Hristos, îmi vorbiţi de onoruri şi cununi; 
Eu însă vă vorbesc de lupte şi sudori. Timpul de acuma nu-i timpul răs¬ 
plăţilor şi nici nu se arată acum slava aceea a Mea. Vremea de faţă este 
vreme de ucideri, de lupte, de primejdii!”. Ai văzut cum i-a sfătuit şi 
cum i-a abătut de la gîndul lor prin felul cum i-a întrebat? Nu i-a între¬ 
bat: „Puteţi să mergeţi pînă acolo incit să fiţi ucişi? Puteţi să vă vărsaţi 
sîngele vostru?” 

- Dar cum i-a întrebat? 

- „Puteţi bea paharul?”. Apoi, ca să-i încurajeze, le spune: „pe 
care-l voi bea Eu”. Vrea să-i facă mai rîvnitori prin aceea că vor bea şi ei 
acelaşi pahar ca şi Hristos. Numeşte botez patimile şi moartea Sa, pentru 
a arăta că patimile şi moartea Sa vor fi mare curăţire pentru întreaga lume. 

„Ei i-au zis Lui: „Putem” 26 . 

Atît de mult doreau ce cereau, că au făgăduit îndată. Nici acum nu 
ştiau ce spun, ci se aşteptau să audă ce cereau. 

- Şi ce le-a spus Hristos? 

paharul Meu îl veţi bea şi cu botezul cu care Eu Mă botez vă veţi boteză” 27 . 
Mari lucruri le-a proorocit; adică: „Veţi fi învredniciţi de mucenicie; 
veţi suferi ce voi suferi şi Eu; vă veţi sfîrşi viaţa de moarte silnică; veţi 
avea părtăşie cu Mine la toate acestea, 

„Dar a şedea de-a dreapta Mea şi de-a stingă Mea nu este al Meu a da, ci se 
va da celor pentru care s-a pregătit de Tatăl Meu” 28 . 


III 


După ce le-a înălţat sufletele, după ce i-a făcut să gîndească mai 
înalt şi după ce i-a făcut să nu mai fie biruiţi de supărare, le arată că 
cererea lor nu e dreaptă. 

- Dar ce vrea să spună Hristos prin aceste cuvinte? 


25. Matei 20, 22. 
2(S. Matei 20, 22. 

27. Matei 20, 23. 

28. Matei 20, 23. 

- Mulţi au spus că trebuie lămurite două probleme: una, dacă este 
gătit cuiva să şadă de-a dreapta Lui; a doua, dacă Domnul tuturora are 
putere să dea această cinste ce s-a gătit. Ce vor să spună dar cuvintele 
acestea? Dacă lămurim prima problemă, o lămurim şi pe a doua. 

- Este deci gătit cuiva să stea de-a dreapta Lui? 

- Nimeni nu va şedea nici de-a dreapta Lui, nici de-a stingă Lui. 
Nimeni nu se poate apropia de tronul acela; nu vorbesc numai de 
oameni, de sfinţi şi de apostoli, ci şi de îngeri, de arhangheli şi de toate 
puterile cele de sus. Şederea de-a dreapta este numai a Unuia-Născut; o 
spune Pavel, prin cuvintele: „Căruia dintre îngeri a zis vreodată: „Şezi 
de-a dreapta Mea ?” 29 „De îngeri zice: „Cel ce face pe îngerii Săi duhuri” 30 . 
„Iar către Fiul: „Tronul Tău, Dumnezeule!” 31 . 

- Dar atunci pentru ce Hristos a spus: „A şedea de-a dreapta şi de-a 
stingă nu este al Meu a da”, ca şi cum ar fi unii care stau? 

- Domnul nu spune aceste cuvinte ca şi cum ar fi unii care stau, - 
Doamne fereşte! ci răspunde la gîndul celor care L-au întrebat, cobo- 
rîndu-Se la judecata lor. Cei doi ucenici nu cunoşteau nici măreţia tro¬ 
nului aceluia şi nici şederea de-a dreapta Tatălui, odată ce nu înţele¬ 
geau lucruri cu mult mai uşoare decît acestea, pe care le auzeau în fie¬ 
care zi; ei căutau atît, numai să fie primii, să stea înaintea celorlalţi, să 
nu fie nimeni înaintea lor lîngă Hristos. După cum spuneam mai 
înainte, ei căutau locurile de frunte pentru că n-au înţeles ce-a vrut să 
spună Hristos cînd le-a zis: „Veţi şedea pe douăsprezece tronuri”. Cu alte 
cuvinte, Hristos le spune aşa: „Veţi muri pentru Mine, veţi fi ucişi din 
pricina propovăduiţii Evangheliei şi veţi fi părtaşi cu Mine la suferinţe; 
dar nu-i de ajuns numai atîta ca să vă bucuraţi de cele dîntîi locuri şi să 
staţi în primul rînd; se poate să vină altul, care în afară de mucenicie să 
aibă toate celelalte virtuţi într-un grad cu mult mai mare decît voi; şi 
pentru că acum vă iubesc pe voi şi vă prefer altora, n-am să-l dau la o 
parte pe cel care a ajuns vestit prin faptele sale ca să vă dau vouă locurile ce¬ 
le de frunte”. Domnul însă nu le-a grăit aşa ca să nu-i întristeze, ci în chip 
ascuns a lăsat să se înţeleagă acelaşi lucru, cînd a spus: paharul Meu veţi bea 
şi cu botezul cu care Eu Mă botez vă veţi botezfl; dar a şedea de-a dreapta Mea şi 
de-a stingă nu este al Meu a-l da, ci se va da celor pentru care s-a pregătit”. 

- Cui s-a gătit? 

- Celor care pot să ajungă străluciţi prin fapte. De aceea n-a spus: 
„Nu este al Meu a da, ci al Tatălui Meu”, ca să nu spună cineva că Hris¬ 
tos este neputincios şi n-are putere să dea. 




J 


2'.). Evr. 1, 13. 

30. Evr. I, 7. 

31. Evr. 1, H. 

- Dar ce a spus? 

- „Nu este al Meu, ci se va da celor pentru care s-a pregătit”. 

Ca să fac însă mai lămurit cuvîntul acesta, vă voi da un exemplu. Să 
ne închipuim un arbitru de lupte atletice şi că în arenă iau parte la lupte 
mulţi atleţi renumiţi; doi dintre aceştia însă, buni prieteni cu arbitrul, se 
duc la el şi-i spun: „Fă ca să fim noi încununaţi şi proclamaţi învingă¬ 
tori”, întemeiaţi pe prietenia lor cu arbitrul şi pe bunăvoinţa lui. Arbi¬ 
trul, însă le răspunde: „Nu este al meu a da, ci celor ce s-a gătit pe 
temeiul ostenelilor şi sudorilor lor”. îl vom osîndi, oare, pe acest 
arbitru, spunînd că-i un neputincios? Deloc, ci-i vom lăuda dreptatea, 
că nu caută la faţa oamenilor. Aşadar, după cum nu putem spune 
despre arbitru că nu dă cununa pentru că nu are putere, ci pentru că nu 
vrea să calce legea luptelor atletice, nici să strice ordinea dreptăţii, tot 
aşa pot spune şi eu despre Hristos. Pentru aceasta Hristos îi îndeamnă 
în toate chipurile pe ucenicii Săi să aibă nădejdea mîntuirii lor şi a 
izbînzii lor întîi în harul lui Dumnezeu, apoi în faptele lor bune. De 
aceea a spus: „Celor ce s-a gătit”. Hristos le spune: „Dar dacă alţii vor fi 
mai buni decît voi? Dar dacă alţii vor face fapte mai mari? Vreţi cumva 
să primiţi cele dintîi locuri pentru că aţi fost ucenicii Mei, chiar dacă nu 
vă veţi arăta vrednici de această alegere?” Că Hristos este stăpîn peste 
toate se vede de acolo că are toată judecata. Aşa îi spune lui Petru: Jţi 
voi da ţie cheile împărăţiei cerurilor” 32 ; iar Pavel, arătînd aceasta, spunea: ,J\di 
s-a gătit de acum cununa dreptăţii, pe care mi-o va da Domnul, dreptuljudecător, în 
ziua aceea; dar nu numai mie, ci şi tuturor care au iubit arătarea Lui” 33 . Arătarea 
lui Hristos a fost; şi că nimeni nu va sta înaintea lui Pavel, o ştie oricine. 

Să nu te minunezi dacă Hristos n-a grăit fiilor lui Zevedeu mai clar. I-a 
refuzat fără să-i supere; a voit să-i facă să nu se mai gîndească în zadar şi fără 
rost la locurile cele dintîi - că le venise acest gînd dintr-o pornire josnică 
omenească - şi să nu-i întristeze; şi I-au reuşit acestea două prin neclaritatea 
cuvintelor sale. 

,,Atunci s-au mîniat cei zece pe cei doi” 34 . 

- Cînd „atunci”? 

- Cînd i-a ţinut de rău pe cei doi fraţi. Atîta vreme cît Hristos 
hotăra, ucenicii nu se mîniau, ci tăceau văzînd că cei doi fraţi sînt prefe¬ 
raţi şi îi iubeau pentru că respectau şi cinsteau pe învăţător; chiar dacă 
sufereau în inima lor, totuşi nu îndrăzneau să-şi dea pe faţă suferinţa. Au fost 
geloşi şi pe Petm, cînd Domnul a plătit dajdie şi pentru el 35 , dar nu s-au 

32. Matei 16, 19. 

33. II Tim. 4, 8 . 

34. Matei 20, 24. 

35. Matei 17, 27. 

mîniat, ci l-au întrebat numai: „Cine este, oare, mai mare?” 36 . Acum însă 
ucenicii se mînie, pentru că cei doi cer să fie primii. Şi nici acum nu s-au 
mîniat îndată, atunci cînd au cerut, ci cînd i-a ţinut Hristos de rău şi 
cînd a spus că n-au să fie ei primii dacă nu se vor arăta vrednici de 
întîietate. 


Ai văzut cît de nedesăvîrşiţi erau ucenicii? Fiii lui Zevedeu voiau să 
fie mai mari decît cei zece, iar aceştia îi pizmuiesc pe cei doi! Dar, după 
cum am spus, arată-mi-i mai tîrziu şi-i vei vedea scăpaţi de toate aceste 
patimi. Auzi-1 chiar pe Ioan, care acum a venit la Iisus să-i ceară să şadă 
de-a dreapta Lui, cum în Faptele Apostolilor dă totdeauna lui Petru 
întîietatea şi cînd vorbeşte poporului şi cînd face minuni; în Evanghelia 
sa nu ascunde faptele mari ale lui Petru, ci vorbeşte de mărturisirea pe 
care Petru a făcut-o în timp ce toţi ceilalţi apostoli tăceau 37 ; spune că 
Petru a intrat întîi în mormîntul Domnului 38 ; îl pune pe apostolul Petru 
înaintea Lui. Cînd au stat amîndoi alături de Cel răstignit, Ioan, pentru 
a nu se lăuda pe el însuşi, spune atît despre el: ,Ji.ra cunoscut ucenicul 
acela marelui preot” 39 . Iacov, la rîndul său, n-a trăit multă vreme, dar de 
la început a fost atît de înflăcărat, că lăsînd toate cele omeneşti s-a înălţat 
la o înălţime negrăită, încît a fost îndată ucis 40 . Astfel, după înviere apostolii 
au ajuns vîrfuri de credinţă şi de fapte bune. Atunci însă s-au supărat. 

- Ce-a spus Hristos ucenicilor? 

„Chemîndu-i le-a zis: „Ocîrmuitorii neamurilor domnesc peste ele” 41 . 

Pentru că apostolii erau tulburaţi şi zguduiţi, Domnul îi îmbunează, 
chemîndu-i şi luîndu-i alături de El înainte de a le vorbi. Căci cei doi, 
despărţindu-se de ceata celor zece, stătuseră mai aproape de El, pentru 
că Ii vorbiseră îndeosebi. De aceea Hristos îi cheamă şi pe ceilalţi uce¬ 
nici ca să le spună şi lor despre ce fusese vorba şi să potolească astfel şi 
boala unora şi a altora. Acum nu-i mai smereşte la fel ca mai înainte, 
cînd L-au întrebat: „Cine e mai mare” 42 ; atunci a adus în mijloc un copil 
şi le-a poruncit să fie nevinovaţi şi smeriţi ca şi copiii 43 , acum, cu un 
exemplu potrivnic celui de mai înainte, îi mustră mai tare, spunîndu-le: 

36. Matei 18, 1. 

37. Ioan 6, 67-69. 

38. Ioan 20, 6. 

39. Ioan 18, 16. 

40. Fapte 12, 2. 

41. Matei 20, 26. 

42. Matei 18, 1. 

43. Matei 18, 2-4. 

„Ocirmuitorii neamurilor domnesc peste ele şi cei mari le stăpînesc. între 
voi nu va fi aşa; ci acela care dintre voi vrea să fie mare, acela să fie slujitorul 
tuturora; iar cel care vrea să fie întîiul să fie cel din urmă dintre toţi” 44 . 

Le arată că numai neamurilor le e drag să umble după întîetăţi. 
Patima aceasta e tiranică şi supără chiar pe marii bărbaţi. De aceea are 
nevoie şi de o tăietură mai adîncă; asta e pricina că Hristos îi şi mustră 
mai tare şi le ruşinează sufletul lor îngîmfat, comparîndu-i cu neamu¬ 
rile. Cu aceste cuvinte Hristos le taie gelozia celor zece, iar celor doi 
mîndria, ca şi cum le-ar zice: „Nu vă mâniaţi ca şi cum aţi fi fost insul¬ 
taţi! Cei care umblă după întîietăţi se vatămă şi se fac de ruşine pe ei 
înşişi; sînt printre cei din urmă. Viaţa noastră nu trebuie să fie la fel cu a 
neamurilor. Ocirmuitorii neamurilor domnesc peste ei; pentru Mine, 
cel din urmă este întîiul. Vorbele Mele nu-s spuse pentru a fi spuse; 
aveţi dovada lor în ceea ce fac şi ceea ce sufăr. Eu am făcut chiar mai 
mult. Sînt împăratul puterilor celor de sus şi am voit să Mă fac om, am 
primit să fiu dispreţuit şi ocărit. Şi nu M-am mărginit numai la atîta, ci 
am venit şi la moarte”. 

De aceea a spus: 


,J)upă cum Fiul Omului n-a venit ca săi se slujească, ci ca să slujească şi 
să-Şi dea sufletul Lui răscumpărare pentru mulţi” 45 . 

„Nu m-am oprit la atîta, a spus Hristos, ci Mi-am dat şi sufletul răs¬ 
cumpărare. Şi pentru cine? Pentru duşmani. Tu, dacă te smereşti, te 
smereşti pentru tine însuţi; Eu însă Mă smeresc pentru tine!”. 

Nu te teme 46 , dar, iubite, că-ţi pierzi onoarea dacă te smereşti! Ori- 
cît te-ai smeri, nu te poţi coborî atîta cît S-a coborît Stăpînul Tău. Totuşi 
coborîrea aceasta a Lui a ajuns înălţarea tuturora şi a făcut să strălu¬ 
cească slava Lui. înainte de a Se face om, era cunoscut numai de îngeri; 
dar cînd S-a făcut om şi a fost răstignit, nu numai că nu I s-a micşorat 
slava aceea, ci a mai primit şi alta, aceea că L-a cunoscut întreaga lume. 
Nu te teme, dar, că ţi-ai pierde onoarea dacă te smereşti. Prin smerenie 
slava ta străluceşte şi mai mult; prin smerenie ajunge şi mai mare. Sme¬ 
renia este uşa împărăţiei cerurilor. Să nu mergem, dar, pe o cale potriv¬ 
nică. Să nu ne ducem război nouă înşine! Dacă vrem să părem mari, nu 
vom fi mari, ci mai dezonoraţi ca toti. 

Ai văzut cum Hristos îi îndeamnă totdeauna pe ucenici să apuce o 
cale potrivnică aceleia pe care voiau să apuce ei şi ascultîndu-L le dă ceea ce 
doreau? Aşa a făcut cu iubitorii de avuţii şi cu iubitorii de slavă deşartă. 
„Pentru ce vrei să faci milostenie înaintea oamenilor? te întreabă Hristos. 



44. Matei 20, 25-27. 

45. Matei 20, 28. 

40. De aici începe partea moralii: Despre smerenie şi împotriva celor mindri. 

Ca să. fii slăvit? Nu mai fă aşa şi te vei bucura negreşit de slavă. Pentru 
ce aduni ban lingă ban? Ca să te îmbogăţeşti? Nu mai aduna şi te vei 
îmbogăţi!” Tot aşa şi acum, cu întîietatea: „Pentru ce îţi este dragă 
întîietatea? Ca să fii în fruntea celorlalţi? Alege însă cel din urmă loc şi 
atunci te vei bucura de întîietate. Deci, dacă vrei să fii mare, nu căuta să 
fii mare şi atunci vei fi mare. A face altfel înseamnă a fi mic”. 

V 


Ai văzut cum Hristos i-a vindecat pe apostoli de această boală. Le-a 
arătat că dacă apucă pe calea ce apucaseră ei, nu reuşesc să fie primii; 
iar dacă apucă pe calea arătată de El, reuşesc. Le grăieşte aşa, ca pe una 
s-o evite, iar pe cealaltă s-o urmeze. De aceea a amintit şi de neamuri, 
ca să arate şi prin aceasta că umblatul după întîietăţi este ruşinos şi urît. 
Cel care se înaltă se va smeri, iar cel care se smereşte se va înălţa. 

im ea cea bună şi adevărată, care nu stă numai în 
nume. înălţimea pe care o dă lumea este cu silnicie şi plină de frică; 
înălţimea pe care o dă smerenia te face asemenea cu Dumnezeu. Un 
astfel de om rămîne înalt, chiar dacă nu-i admirat de nimeni; celălalt, 
chiar dacă-i onorat de toti, este mai mic decît toti. Cinstea ce se dă este 
dată cu silnicie, de aceea se şi spulberă repede; cinstea cealaltă se dă de 
bună voie, de aceea e şi trainică. Pe sfinţi, de aceea îi admirăm, pentru 
că se smereau mai mult decît toţi, deşi erau mai mari decît toţi. 
Aceasta-i face să rămînă mari pînă în ziua de azi; nici moartea nu poate 
pune capăt înălţimii lor. Dar, dacă vreţi, să cercetăm aceasta cu ajutorul 
raţiunii. înalt se numeşte acela care este înalt sau prin statura trupului 
sau prin locul în care stă; un alt om, care nu îndeplineşte aceste condi¬ 
ţii, se numeşte mic. Să vedem acum care om este înalt: cel mîndru sau 
cel smerit, ca să vezi că nimic nu-i mai înalt decît smerenia şi nimic mai 
josnic decît mîndria. Cel mîndru vrea să fie mai mare decît toţi oame¬ 
nii; spune că nimeni nu-i egal cu el; şi oricîtă cinste i s-ar da, doreşte şi 
mai multă; şi stăruie şi socoteşte că nu are nici una; dispreţuieşte pe 
oameni, dar doreşte să fie cinstit de ei. Poate fi, oare, o lipsă mai mare 
de judecată? Un om mîndru e o adevărată enigmă: vrea să fie slăvit de 
aceia pe care-i socoteşte o nimica. Ai văzut că acela care vrea să fie înalt 
a căzut jos şi stă la pămînt? Cel mîndru socoteşte că toţi oamenii sînt o 
nimica pe lingă el; el însuşi o declară. Aşa e mîndria. Pentru ce alergi 
atunci, mîndrule, la cel ce e o nimica? Pentru ce ceri de la ei cinste? 
Pentru ce doreşti să fii înconjurat de atîta mulţime de oameni? Iată 
omul mic, care stă pe un loc mic! 

Haide să cercetăm acum pe omul cu adevărat înalt! Omul acesta ştie 
cit preţuieşte un om; ştie că omul este un lucru mare; îşi dă seama că el este 
col mai mic dintre toţi oamenii şi din pricina aceasta socoteşte mare 

orice cinste i se dă. Un om ca acesta este consecvent cu sine însuşi; este 
mare; nu-şi schimbă părerea. Socoteşte mari pe oameni şi mari şi ono¬ 
rurile ce i le dau oamenii, chiar dacă aceste onoruri sînt mici, pentru că 
socoteşte pe oameni mari. Îngîmfatul însă socoteşte o nimica pe cei ce-1 
onorează, dar spune că sînt mari onorurile ce i le dau ei. Iarăşi, cel sme¬ 
rit nu-i stăpînit de nici o patimă. Pe el nu-1 poate supăra mînia, nici dra¬ 
gostea de slavă, nici gelozia, nici invidia. Poate fi ceva mai înalt decît 
un suflet lipsit de toate aceste păcate? Îngîmfatul însă este stăpînit de 
toate aceste păcate; se tăvăleşte în ele ca un vierme în bălegar. Invidia, 
gelozia şi mînia îi supără veşnic sufletul. Te întreb acum: cine e înalt? 
Cel care-i mai presus de patimi sau robul lor? Cel care tremură şi se 
teme de ele sau cel nebiruit şi nestăpînit de ele? Care pasăre spunem că 
zboară mai sus? Aceea care zboară mai presus de mîinile şi laţurile 
vînătorului sau aceea pe care vînătorul poate să o prindă fără laţ, din 
pricină că zboară pe jos şi niciodată nu poate să se înalţe? Ca această 
pasăre este şi îngîmfatul; orice laţ îl prinde cu uşurinţă, pentru că se 
tîrăşte pe jos. 

VI 

Dar dacă vrei să vezi că mîndria înjoseşte, gîndeşte-te şi la căderea 
din cer a diavolului. Poate fgoare, cineva mai jos decît diavolul, pentru 
că s-a mîndrit? Poate fî oare, cineva mai înalt decît un om care voieşte 
să se smerească pe el însuşi? Diavolul se tîrîie pe jos şi stă sub picioarele 
noastre - „Veţi călca, spune Hristos, peste şerpi şi peste scorpii” 47 . Omul 
smerit însă stă sus cu îngerii. Dar dacă vrei să vezi soarta celor mîndri şi 
în viaţa oamenilor, gîndeşte-te la barbarul acela, la Nabucodonosor, 
care avea atîta armată, dar nu ştia ce ştie toată lumea, de pildă că piatra 
este piatră şi idolii sînt idoli; de aceea a ajuns mai jos decît toţi. Cei 
evlavioşi şi credincioşi însă merg chiar mai presus de soare. Poate fi, 
oare, cineva mai înalt decît ei? Depăşesc bolţile cerului, trec pe lîngă 
îngeri şi se opresc chiar la tronul împărătesc. 

Dar ca să-ţi dai seama şi altfel de josnicia celor mîndri, te întreb: 
Cine se înjoseşte? Cel ajutat de Dumnezeu sau cel căruia Dumnezeu îi 
stă împotrivă? Negreşit cel căruia Dumnezeu îi stă împotrivă. Ascultă, 
dar, ce spune Scriptura de fiecare din ei: „Dumnezeu stă împotriva celor 
mîndri, iar celor smeriţi le dă har” 48 . Te voi întreba iarăşi altceva: Cine 
este mai înalt: Cel care slujeşte lui Dumnezeu şi-I aduce jertfă sau cel 
care stă departe şi nu are nici o îndrăznire către Dumnezeu? 

- Dar ce jertfă aduce cel smerit? mă întrebi. 

- Ascultă ce spune David: Jertfa lui Dumnezeu, duhul umilit; inima 
înfrîntă şi smerită Dumnezeu nu o va urgisi” 49 . Ai văzut curăţenia celui 
smerit? Vezi acum şi necurăţenia celuilalt: „Necurat este înaintea lui 
Dumnezeu tot cel îngîmfat” 50 . în afară de asta, în cel smerit se odihneşte 
Dumnezeu. „Spre cine voi căuta, spune Dumnezeu, dacă nu spre cel smerit şi 
blînd, care tremură de cuvintele mele?” 51 Îngîmfatul însă se tîrăşte la 
pămînt împreună cu diavolul şi va suferi aceleaşi chinuri ca şi el. De 
aceea şi Pavel spunea: „Ca nu cumva îngimfindu-se să cadă în osînda diavo¬ 
lului” 52 . Îngîmfatului i se întîmplă tocmai ce nu vrea. Vrea să se laude ca 
să fie onorat; dar este cel mai dispreţuit om. Dintre toţi oamenii, cei 
mîndri mai ales se fac de batjocură; toţi îl urăsc şi-l duşmănesc, sînt 
biruiţi cu uşurinţă de duşmani, cad uşor pradă mîniei, sînt necuraţi 
înaintea lui Dumnezeu. Poate fi, oare, cineva mai rău decît acesta? 
Îngîmfatul este culmea relelor. Poate fi, oare, cineva mai plăcut decît 
cei smeriţi? Cine sînt mai fericiţi ca ei, de vreme ce sînt doriţi şi iubiţi 
de Dumnezeu? Pe cei smeriţi oamenii îi slăvesc; toţi îi cinstesc ca 
pe părinţi, îi îmbrăţişează ca pe fraţi, îi iubesc ca pe propriile lor 
mădulare. 

Să fim, dar, smeriţi, ca să ajungem înalţi. Mîndria smereşte cu 
multă covîrşire. Mîndria l-a smerit pe Faraon. Faraon a spus: „Nu ştiu 
pe Domnul!” 53 şi a ajuns mai rău decît muştele, broaştele, lăcustele; apoi 
a pierit în mare cu toate armele şi caii lui 54 . Cu totul altfel a fost 
Avraam. Avraam a spus: „Eu sînt pămînt şi cenuşă” 55 şi a biruit nenu¬ 
măraţi barbari; iar cînd a căzut în mîinile egiptenilor s-a întors în ţara 
lui mai strălucit, ducînd şi trofee cu el. A fost totdeauna înalt, pentru că 
virtutea aceasta a smereniei era lipită de sufletul lui. De aceea Avraam 
este pe buzele tuturora, de aceea este încununat şi lăudat, pe cînd 
Faraon a ajuns pămînt şi cenuşă, ba chiar mai rău. Nimic nu urăşte 
Dumnezeu atît de mult ca mîndria. De aceea de la început Dumnezeu a 
făcut totul, ca să dezrădăcineze din sufletul omului acest păcat. De 
aceea am ajuns muritori, înconjuraţi de scîrbe şi de dureri. De aceea 
sîntem în osteneli, în sudori. De aceea muncim necontenit şi mun¬ 
cim din greu şi cu chin. Din pricina mîndriei a păcătuit cel dintîi 

49. Ps. 50, 18. 

50. Prov. 16, 6. 

51. Isaia 66, 2. 

52. / Tim. 3, 6. 

53. leş. 5, 2. 

54. leş. 14, 27-28. 

55. Fac. 18, 27. 








om, nădăjduind să ajungă egal cu Dumnezeu, de aceea n-a mai avut 
ceea ce avea. Aşa e mîndria. Nu numai că nu adaugă nimic 
bun vieţii noastre, dar ne ia şi ceea ce avem. Smerenia, dim¬ 
potrivă: nu numai că nu ne ia şi ceea ce avem, dar ne adaugă şi ceea 
ce nu avem. 

Pe aceasta, dar, să o căutăm, pe aceasta să o urmărim, ca să ne 
bucurăm şi de cinstea de pe lumea aceasta şi să avem parte şi de 
slava ce va să fie, cu harul şi cu iubirea de oameni a Domnului 
nostru Iisus Hristos, cu Care Tatălui împreună cu Sfîntul Duh, slavă 
şi putere, acum şi pururea şi în vecii vecilor, Amin. 







OMILIA LXVI 


„Şi ieşind ei din Ierihon, au mers după El mulţimi multe. 
Şi iată doi orbi, şezînd lîngă cale, 
auzind că trece Iisus, au strigat, zicînd: 
«Miluieşte-ne pe noi, Doamne, Fiul lui David !»” 1 

I 

Observă de unde a plecat Iisus spre Ierusalim şi unde a stat înainte 
de a ajunge în Ierusalim. Mi se pare că trebuie cercetat şi lucrul acesta: 
Pentru ce şi mai înainte nu s-a dus direct din Iudeea în Galileea, ci a tre¬ 
cut prin Samaria? Dar aceasta o vom lăsa pe seama oamenilor care 
iubesc ştiinţa. Dacă ar vrea cineva să cerceteze cu de-amănuntul, va 
vedea că evanghelistul Ioan dă unele lămuriri şi arată şi pricina 2 . 

Noi însă să ne ocupăm de textul pe care l-am citit şi să-i auzim pe 
aceşti orbi, care vedeau mai bine decît mulţi oameni cu ochi sănătoşi. 
N-aveau nici călăuză, nu puteau nici să vadă pe Domnul, Care Se apro¬ 
pia şi totuşi îşi dădeau toate silinţele să se ducă la El. Au început să 
strige în gura mare. Cu cît li se închidea gura mai tare, cu atît strigau 
mai puternic. Aşa-i sufletul sîrguincios şi stăruitor! Tocmai piedicile îl 
fac mai stăruitor. Hristos a lăsat pe ceilalţi să le spună să tacă, pentru a 
vădi şi mai mult sîrguinţa lor şi ca să cunoşti că pe merit au căpătat vin¬ 
decarea. De aceea Hristos nici nu i-a întrebat: „Credeţi!”, cum făcuse 
cu mulţi alţii. Strigătul şi venirea lor la Hristos au fost îndestulătoare ca 
să facă vădită credinţa lor. 

învaţă de aici, iubite, că chiar de-am fi cei mai de jos şi mai neluaţi 
în seamă oameni, dacă ne apropiem cu rîvnă de Dumnezeu, vom putea 
prin noi înşine dobîndi ce cerem. Uită-te că şi aceşti doi orbi n-aveau 
mijlocitori pe nici unul din apostoli, ba dimpotrivă mulţi oameni le 
spuneau să tacă din gură şi totuşi au putut trece toate piedicile, au putut 
să vină la Iisus. Evanghelistul nu ne dă mărturie despre ei că viaţa lor 
îmbunătăţită le putea da îndrăznire, dar rîvna lor ţinea locul tuturor vir¬ 
tuţilor. Să-i imităm şi noi pe aceştia. Dacă Dumnezeu zăboveşte să ne 
dea ce cerem, chiar dacă mulţi ne îndeamnă să nu ne mai rugăm, noi să 
nu contenim deloc rugăciunea. Cu asta mai cu seamă atragem asupra 


1. Matei 20, 29-30. 





noastră îndurarea lui Dumnezeu. Uită-te la aceşti orbi! Nu le-a oprit rîvna 
nici sărăcia lor, nici betejiciunea trupului lor, nici mustrările oamenilor, nici 
că Hristos nu-i auzea. Nimic. Aşa-i un suflet înflăcărat şi chinuit. 

- Ce a făcut Hristos? 

„I-a strigat şi le-a zis: «Ce vreţi să vă fac?» Ei I-au zis: «Doamne, să 
se deschidă ochii noştri!»” 3 

- Dar pentru ce îi mai întreabă Hristos? 

- Ca să nu crezi că una voiau ei să ceară şi alta le-a dat Iisus. Avea 
totdeauna Hristos obiceiul ca mai întîi să facă cunoscut şi să descopere 
tuturora virtutea celor ce cereau vindecarea şi apoi îi vindeca; pe de o 
parte ca să-i facă şi pe ceilalţi la fel de rîvnitori, iar pe de altă parte ca să 
arate că sînt vrednici de dar. Aşa a făcut cu femeia cananeancă 4 ; aşa a 
făcut cu sutaşul 5 ; aşa a făcut cu femeia cu scurgere de sînge 6 ; dar, mâi 
bine spus, femeia aceea minunată a luat-o înaintea întrebării Stăpînu- 
lui; totuşi, nici aşa, Hristos n-a trecut-o cu vederea, ci chiar după vinde¬ 
care o face cunoscută. îi plăcea lui Hristos foarte mult să vestească lumii 
faptele bune ale celor ce veneau la El şi-L rugau; ba chiar le arăta mai bune 
decît erau ele în realitate. Tot aşa face şi acum cu aceşti doi orbi. 

Apoi, după ce orbii au spus ce voiau, Hristos, milostivindu-Se^S-a 
atins de ei. Mila lui Hristos este pricina vindecării lor; din milă de lume 
a şi venit în lume. Cu toate că Hristos era numai milă şi har, totuşi cerea 
ca oamenii să merite mila şi harul Lui. Că orbii meritau mila şi harul lui 
Hristos se vede din strigătele lor; se mai vede şi de acolo că n-au plecat 
după ce au căpătat vindecarea, aşa cum fac mulţi, fiind nerecunoscători 
după ce li se face bine. Orbii n-au fost aşa, ci înainte de a primi darul sînt stă¬ 
ruitori, iar după ce au primit darul, recunoscători: au mers după El 7 . 

„Şi cîndS-a apropiat de Ierusalim şi a venit înBetfaghe, spre Muntele Măslini¬ 
lor, a trimis doi din ucenicii Lui, zicînd: «Mergeţi în satul care este înaintea voastră 
şi veţi găsi o asină legată şi un mînz cu ea. Dezjegîndu-o aduceţi-o la Mine. Şi de vă 
va spune vouă cineva ceva, veţi zice că Domnul are nevoie de acestea şi îndată le va 
trimite». Iar aceasta s-afăcut ca să se împlinească ceea ce s-a zis prin profetul Zaha- 
ria: «Ziceţi fiicei Sionului: «Iată împăratul tău vine la tine blîndşi şezindpe asină 
şi mînz, Jiul celei de sub jug»” 8 . 

Mai fusese Hristos la Ierusalim şi mai înainte, dar niciodată cu atîta 
strălucire. 



3. Matei 20, 32-33. 

4. Matei 15, 22-28. 

5. Matei 8, 5-13. 

6. Matei 9, 20-22. 

7. Matei 20, 24. 

8. Matei 21, 1-5. 

- Care e pricina? 

- Venirile celelalte la Ierusalim erau începuturi ale mîntuirii nea¬ 
mului omenesc; nici nu era prea cunoscut şi nici timpul patimilor nu 
era aproape. De aceea Se amesteca în mulţime şi mai mult Se ascundea. 
Dacă. ar fi intrat mai înainte cu strălucire în Ierusalim, i-ar fi mîniat mai 
mult pe iudei, în loc să fi stîrnit admiraţia lor. Dar cînd iudeii au cunos¬ 
cut îndeajuns puterea Lui, cînd răstignirea batea la uşă, atunci Hristos 
străluceşte mai mult şi face mai strălucite toate acelea care puteau mînia 
pe iudei. Putea să intre Domnul şi la început aşa în Ierusalim; dar nu 
era nici folositor, nici trebuincios. 

Uită-mi-te cîte minuni se săvîrşesc şi cîte profeţii se împlinesc cu 
prilejul acestei intrări în Ierusalim! A spus: „Veţi găsi o asină”. A prezis 
că nimeni nu-i va împiedica, că vor tăcea cînd vor auzi. Aceasta este o 
grea osîndă pentru iudei, că oameni care nu L-au cunoscut niciodată pe 
Hristos, nici nu L-au văzut, se înduplecă să-I dea averea lor fără să se 
împotrivească şi să I-o dea prin ucenici, iar iudeii, deşi au fost alături de 
Hristos pe cînd făcea minuni, nu s-au lăsat înduplecaţi. 

II 

Să nu socoteşti puţin lucru ceea ce s-a făcut! Cine i-a înduplecat pe 
oamenii aceia să nu se împotrivească atunci cînd li s-au luat vitele lor, 
cu toate că erau poate nişte oameni săraci, nişte plugari? Dar pentru ce 
spun, să nu se împotrivească? Să nu întrebe! Sau dacă au întrebat, să 
tacă şi să dea. Că şi una şi alta sînt fapte la fel de minunate. Minunat 
lucru e că n-au întrebat nimic cînd li s-au luat vitele; la fel de minunat e 
că, spunîndu-li-se şi auzind că Domnul are trebuinţă de ele, le-au dat şi 
nu s-au împotrivit, cu toate că nu L-au văzut pe El, ci pe ucenicii Săi. Cu 
aceste fapte Hristos le arată ucenicilor că ar putea să-i împiedice pe 
iudei chiar împotriva voinţei lor de a-L da morţii, ar putea să-i facă fără 
de glas, dar că nu vrea. Odată cu acestea Hristos îi mai învaţă pe uce¬ 
nici şi alte lucruri: să-I dea de bună voie orice le-ar cere, chiar de le-ar 
porunci să-I dea sufletul lor; şi pe acesta să 1-1 dea şi să nu se împotri¬ 
vească. Dacă nişte oameni necunoscuţi I-au dat averile lor, cu mult mai 
mult ei trebuie să se despartă de toate. 

în afară de cele spuse, Hristos a îndeplinit o îndoită profeţie: una 
prin fapte, alta prin cuvinte. Profeţia prin fapte a fost şederea Lui pe 
asină; profeţia prin cuvinte a fost aceea a profetului Zaharia, care a spus 
că împăratul va şedea pe asină. Hristos a şezut pe asină şi a împli¬ 
nit profeţia, punînd început iarăşi altei profeţii şi vestind mai dinainte 
cele viitoare. 

- Cum şi în ce chip? 









- A vestit mai dinainte chemarea neamurilor celor necurate; că El 
Se va odihni în aceste neamuri, că neamurile vor veni la El şi vor merge 
după El. Profeţia a urmat profeţiei. 

După părerea mea, Hristos n-a şezut pe asină numai în acest scop, 
ci ca să ne dea şi măsură de filozofie. Prin aceste fapte ale Sale, Hristos 
n-a împlinit numai profeţiile, nici n-a sădit numai dogmele adevărului, ci 
ne-a îndreptat şi viaţa, dîndu-ne reguli pentru cele de neapărată tre¬ 
buinţă, ca prin toate să desăvîrşească viaţa noastră. De aceea cînd a fost 
să Se nască, n-a căutat casă strălucită, nici mamă bogată şi de neam 
bun, ci săracă, logodită cu un dulgher; S-a născut într-o colibă şi a fost 
aşezat într-o iesle; nu Şi-a ales ca ucenici retori şi înţelepţi, nici bogaţi şi 
nobili, ci săraci, născuţi din familii sărace şi neînsemnate; cînd întindea 
masa, uneori punea pe masă pîini de orz, alteori, la vremea mesei, tri¬ 
mitea pe ucenici să cumpere de-ale mîncării din piaţă 9 ; cînd îşi făcea 
patul, Şi-L făcea din fin; cînd Se îmbrăca, Se îmbrăca cu haine ieftine, 
întru nimic deosebite de ale majorităţii oamenilor; casă nu avea. Dacă 
trebuia ; de la un loc la altul mergea cu piciorul; şi călătorea atît de mult 
pe jos că şi obosea 10 . Cînd stătea jos n-avea nevoie de scaun, nici de per¬ 
niţe la picioare, ci stătea pe pămîntul gol, fie pe munte, fie lîngă o fîn- 
tînă; iar la fîntînă n-a stat pentru altă pricină, ci numai ca să vorbească 
cu samarineanca 11 . Pune apoi maluri supărării; cînd trebuia să 
plîngă, lăcrima potolit 12 ; pune, după cum am spus, reguli şi hotare pînă 
unde trebuie să mergi, şi nu mai departe. Pentru aceea şi acum, pentru 
că se întîmpla ca unii oameni mai slabi să aibă nevoie de animale, şi 
aici a pus o măsură, arătînd că nu trebuie să fie purtaţi de cai, nici de 
catîri înhămaţi, ci să se folosească de asin; să nu se meargă mai departe, 
ci totdeauna să se mărginească la ceea ce au nevoie. 

Să vedem acum profeţia. Şi aceea prin cuvinte, şi aceea prin fapte. 
Care este profeţia? „Iată împăratul tău vine la tine, blînd şi călare pe asină 
şi mînz tînăr”’ 3 . împăratul acesta nu vine în trăsuri precum ceilalţi împă¬ 
raţi; nu cere biruri, nu bagă frica în lume şi nu are în jurul Său gardă, ci 
e plin de blîndeţe. întreabă, iubite, pe iudei: Care împărat a venit la 
Ierusalim călare pe asin? N-are să poată să spună de un altul, ci numai 
de Acesta. Hristos a venit, după cum am spus, călare pe mînz 
tînăr, vestind mai dinainte cele viitoare. Prin mînzul asinei este arătată 
aici Biserica şi poporul cel nou, care era altădată necurat, dar a ajuns 
curat după ce a şezut Iisus pe el. Uită-te cum este împlinită întocmai 


9. loan 4, 8. 

10. loan 4, 6. 

11. loan 4, 7. 

12. loan I I, H. r >. 

icoana profeţiei! Ucenicii au dezlegat şi asina şi mînzul ei. Prin apostoli 
au fost chemaţi şi iudeii şi am fost chemaţi şi noi; prin apostoli am fost 
aduşi alături de Hristos. Şi pentru că fericirea noastră i-a făcut zeloşi pe 
iudei, de aceea asina vine în urma mînzului ei. în adevăr, după ce va 
şedea Hristos pe neamuri, vor veni şi ei plini de zel la Hristos. Aceasta a 
arătat-o Pavel zicînd: „Că împietrire s-a făcut în parte în Israel pînă ce 
va intra plinătatea neamurilor; şi aşa se va mîntui tot Israelul” 14 . Că şederea 
lui Iisus pe mînz tînăr a fost o profeţie se vede din cele spuse. Dacă n-ar 
fi fost o profeţie, profetul nu s-ar fi îngrijit să spună cu atîta preciziune 
vîrsta asinului. Dar prin profeţia sa profetul nu arată numai aceasta, ci şi 
aceea că apostolii vor aduce cu uşurinţă pe neamuri la Hristos. După cum 
nimeni nu s-a împotrivit cînd apostolii au luat asina şi mînzul, tot aşa 
nici cînd au adus neamurile la Hristos, nimeni din cei care-i stăpîneau 
n-a putut să-i împiedice. Hristos n-a stat pe părul mînzului, ci pe hai¬ 
nele apostolilor. După ce au luat mînzul, apostolii au dat totul, după 
cum spunea şi Pavel: „Eu voi cheltui cu plăcere şi mă voi cheltui şi pe mine 
pentru sufletele voastre” 15 . Uită-te lablîndeţea mînzului! Era nedomesticit 
şi neînvăţat cu frîul; dar n-a sărit, ci a mers în bună rînduială. Şi aceasta 
era o profeţie pentru viitor; a arătat supunerea neamurilor şi grabnica 
lor schimbare în bună rînduială. Pe toate le-a lucrat cuvîntul, pe care l-a 
spus Hristos: „Dezlegînd-o, aduceţi-o la Mine”. Aşa că cele fără rînduială 
au ajuns cu bună rînduială, cele necurate, curate. 



Uită-te însă acum la josnicia iudeilor. Făcuse Hristos atîtea minuni 
înaintea lor şi niciodată nu s-au minunat de El atîta. Dar cînd au văzut 
că lumea aleargă înaintea Lui, atunci s-au minunat. 

„Şi s-a cutremurat toată cetatea zicînd: „Cine este Acesta?”Iar mulţimile 
Ziceau: „Acesta este Iisus profetul Cel din Nazaretul Galileii” 16 . 

Chiar cînd păreau că spun ceva mare despre Hristos, şi atunci gîn- 
dul iudeilor era tot pămîntesc şi josnic. Hristos însă n-a intrat călare în 
Ierusalim pentru ca iubea pompa, ci, dupâ cum am spus, ca sâ împlinească 
profeţia, să ne înveţe filozofia şi totodată sâ mîngîie pe ucenicii 
Săi, îndureraţi de moartea Sa, arătîndu-le că suferă totul de bună voie. 
Minunează-te de precizia cuvintelor profeţilor! Le-au prezis mai 
dinainte pe toate; pe unele le-a proorocit David, pe altele Zaharia. 

14. Rom. 11, 25-2(>. 

l. r >. // Cor. 12, 15. 

|(>. Matei 21, 10-11. 








Să facem şi noi 17 ce au făcut mulţimile cînd a intrat Iisus în Ierusa¬ 
lim; să-L lăudăm, să dăm hainele noastre celor care îl poartă pe Hris- 
tos, săracilor adică! Ce merităm noi, oare, cînd unii şi-au pus hainele pe 
asina pe care şedea Hristos, alţii au aşternut hainele la picioarele Lui, 
iar noi nu sîntem nici atît de darnici cînd îl vedem gol! Şi doar nu ni s-a 
poruncit să ne lăsăm dezbrăcaţi, ci să dăm din banii ce-i avem puşi deo¬ 
parte. Aceia îl însoţeau, mergînd înaintea şi în urma Lui, iar noi, cînd 
Se apropie de noi nu-L primim, îl alungăm şi-L ocărim! Cîtă osîndă nu 
merită o astfel de faptă! Cîtă pedeapsă! Vine la tine Stăpînuî şi te roagă, 
dar tu nici nu vrei să-I asculţi rugămintea, ci îl ţii de rău, îl cerţi, cu 
toate că ai auzit cuvintele Lui. Dacă eşti atît de supărăcios, atît de zgîrcit 
şi atît de tîrzielnic atunci cînd dai o bucăţică de pîine şi cîţiva bănuţi, ce 
ai face dacă ar trebui să dai toată avuţia ta? Nu vezi cît de darnici sînt 
cei ce întreţin teatrele, cîti bani cheltuiesc cu curtezanele? Tu nu dai lui 
Hristos nici jumătate din ce dau aceia, ba adeseori nici cea mai mică 
parte. Diavolul îţi porunceşte să dai oamenilor care nu merită; şi dînd, 
aduci peste tine iadul; Hristos îţi porunceşte să dai celor săraci şi-ţi făgă¬ 
duieşte împărăţia cerurilor şi nu numai că nu dai, dar mai şi ocărăşti. 
Vrei mai degrabă să asculţi de diavol, ca să fii pedepsit, decît să asculţi 
de Hristos şi să te mîntui. înoate fi, oare, o nebunie mai mare ca aceasta? 
Unul vă dă iadul, Celălalt împărăţia cerurilor! Şi-L lăsaţi pe Acesta şi 
alergaţi la celălalt. Pe unul 11 alungaţi cînd se apropie, pe altul îl che¬ 
maţi, deşi e departe. E la fel ca şi cum n-ai asculta de un împărat îmbră¬ 
cat în purpură şi cu coroana pe cap, dar ai asculta de un tîlhar care-şi 
vîntură sabia şi te ameninţă cu moartea. 

Gîndindu-ne la toate acestea, iubiţilor, să deschidem odată ochii şi 
să ne venim în fire. Mâ ruşinez să va mai vorbesc despre milostenie! 
V-am vorbit de multe ori, dar n-am dobîndit mare lucru de pe urma sfatu¬ 
rilor ce vi le-am dat. Ati făcut ceva, dar nu atît cît am voit. Vă văd că 
semănaţi, dar nu cu mîna plină. De aceea mă şi tem ca nu cumva să 
seceraţi cu zgîrcenie. Ca să vă convingeţi că semănăm cu zgîrcenie, să 
cercetăm, dacă vreţi, care sînt mai mulţi în oraş: săracii, sau bogaţii, şi 
care nu sînt nici săraci, nici bogaţi, ci ocupă locul din mijloc. Zece la 
sută din populaţia oraşului e formată din bogaţi, iar zece la sută din 
săraci, care n-au nici un fel de avere; restul populaţiei e formată din 
oameni de mijloc. Să împărţim acum numărul locuitorilor oraşului 
la numărul săracilor şi veţi vedea ce ruşine este pentru oraşul 
nostru. Cei foarte bogaţi sînt puţini, cei cu averi mijlocii sînt mulţi; 
săracii sînt cu mult mai puţini decît aceştia. Cu toate acestea, deşi 
sînt atît de mulţi oameni în oraş care pot să hrănească pe cei flă- 
mînzi, totuşi mulţi se culcă fără să fi mîncat ceva. Şi se culcă flă- 

17. De aici începe partea morală: Despre milostenie. Trebuie să facem milostenie inainte de a 
plăti impozitele, pentru că Dumnezeu ne-a dăruit multe şi ne va mai dărui. 

mînzi, nu pentru că cei care au nu pot să-i îndestuleze cu uşurin ţă, ci 
pentru că mare e cruzimea şi neomenia lor. Dacă cei bogaţi şi cei cu 
averi mijlocii ar împărţi între ei pe cei ce au nevoie de pîine şi îmbrăcă¬ 
minte, abia dacă ar reveni un sărac la cincizeci sau la o sută de locuitori. 
Cu toate acestea, deşi sînt atît de mulţi cei care pot hrăni pe cei 
nevoiaşi, totuşi săracii îşi plîng în fiecare zi sărăcia lor. Şi ca să cunoşti 
neomenia lor, gîndeşte-te cîte văduve şi cîte.fecioare ajută în fiecare zi 
Biserica! Şi Biserica are numai venitul unuia dintre cei mai mari bogă¬ 
taşi din oraşul nostru. Iar numărul celor ajutaţi de Biserică se urcă la trei 
mii. In afară de aceste trei mii de suflete, Biserica mai ajută zilnic pe cei 
din închisori, pe bolnavii din spitale, pe sănătoşi, pe străini, pe schilozi, 
pe cei care stau la uşa bisericii pentru hrană şi îmbrăcăminte, pe scurt 
pe toţi care cer ajutor în fiecare zi. Cu toate acestea averea Bisericii nu 
se împuţinează. Deci dacă numai zece bogaţi ar vrea să ajute pe săraci, 
aşa cum ajută Biserica, n-ar mai fi nici un sărac în oraşul nostru. 



IV 

Mi s-ar putea obiecta: 

— Dar atunci ce moştenire mai las copiilor mei? 

— Le rămîne capitalul; iar venitul averilor tale, depus pentru ei în 
ceruri, va fi şi mai mare. Nu vreţi să daţi săracilor tot venitul averilor 
voastre? Atunci ajutaţi-i cu jumătate din venit, cu o treime, cu o 
pătrime, cu o zecime! Cu harul lui Dumnezeu, oraşul nostru ar putea 
hrăni săracii din zece oraşe. Dacă vreţi, să facem o socoteală. Dar, mai 
bine spus, nici nu-i nevoie de socoteală. Atît e de uşor lucrul acesta că 
se vede de la sine. Uitaţi-vă cît de mult varsă adeseori o singură familie 
pentru cheltuielile publice! Nu pregetă să verse aceşti bani şi nici nu 
simte deloc cheltuiala! Dacă fiecare bogat ar voi să dea săracilor cît dau 
pentru aceste cheltuieli, într-o clipită de vreme ar cuceri cerul. Ce ier¬ 
tare mai putem avea, ce umbră de răspuns mai putem da lui Dumne¬ 
zeu, cînd din averile pe care avem să le părăsim negreşit cînd vom fi 
duşi de pe lumea aceasta, nu dăm săracilor cu atîta dărnicie cu cîtă dăr¬ 
nicie dau alţii celor ce joacă pe scenă, mai cu seamă că avem să cîştigăm 
atîta de pe urma acestei dărnicii? Chiar dacă am trăi veşnic pe pămînt, n-ar 
trebui să ne zgîrcim cînd e vorba de această frumoasă cheltuială. Dar cînd 
ştim că după puţină vreme vom fi duşi de pe lumea aceasta, cînd ştim că 
avem să fim scoşi goi din lumea aceasta, fără să luăm ceva cu noi, ce apărare 
mai putem avea, cînd n-am dat celor flămînzi şi celor sugrumaţi de sărăcie 
nimic din veniturile noastre? Nu te silesc să-ţi împuţinezi averile! Nu pentru 
că nu vreau, ci pentru că te văd că pregeţi mult. Nu spun, dar, să-ţi micşorezi 
averea! Nu! îţi spun să ajuţi pe săraci din veniturile averilor tale! Să nu 

cauţi să strîngi alte averi cu aceste venituri! Să-ţi fie de ajuns banii din 
venituri care curg ca din izvor! Fă-i părtaşi la ele pe cei săraci şi fii un 
bun econom al darurilor date fie de Dumnezeu. 

- Dar plătesc impozite! mi-ar spune cineva. 

- De aceea, dar, nu dai săracilor, pentru că nu vine nimeni la por¬ 
ţile tale să-ţi ceară cum vine strîngătorul de bani? Acestuia însă, care ia 
cu sila şi te torturează, nu îndrăzneşti să i te împotriveşti, fie că-ţi rodesc 
ogoarele, fie că nu; dar lui Hristos, Care-ţi cere cu atîta blîndeţe, şi 
numai atunci cînd îţi rodesc ogoarele, nu-I răspunzi nici cu cuvîntul. 
Cine te va scoate din muncile cele nesuferite ale iadului? Nimeni! Dacă 
eşti atît de grabnic la plata impozitelor, pentru că ştii ce cumplită 
pedeapsă vine peste cei care nu şi le plătesc, gîndeşte-te că-s mai cum¬ 
plite pedepsele celor care nu dau celor săraci. Nu-i vorba să te lege, să 
te bage la închisoare, ci să te arunce în focul cel veşnic. Pentru toate 
aceste pricini, dar, să plătim în primul rînd acest impozit, impozitul 
către cei săraci. Uşurinţa e mare, răsplata mai bogată, cîştigul mai fru¬ 
mos; dar şi pedeapsa e mai aspră, dacă ne purtăm ca nişte nerecunoscă¬ 
tori. Vin peste noi chinurile iadului, care n-au sfîrşit. 

Dacă-mi vorbeşti de armata pe care trebuie să o întreţii, pentru că 
te apără de barbarii care-ţi poartă război, îţi spun că şi aici e vorba de o 
armată, armata săracilor, şi de un război, războiul ce-1 duc săracii 
pentru tine. Cînd ei primesc milostenie din mîinile tale, se roagă lui 
Dumnezeu şi-L fac pe Dumnezeu milostiv cu tine; iar cînd îl fac milos¬ 
tiv pe Dumnezeu, în loc de barbari resping uneltirile demonilor. Nu-1 
lasă pe cel rău să se înverşuneze împotriva ta, nici să te asalteze mereu, 
ci îi frîng puterea. 


V 



Văzînd, dar, pe aceşti ostaşi că luptă pentru tine în fiecare zi împo¬ 
triva diavolului prin rugăciunile lor către Dumnezeu, plăteşte-ţi şi tu 
acest frumos impozit, hrana celor săraci. Blîndul nostru împărat n-a pus 
nişte oameni anumiţi ca să strîngă acest impozit pentru săraci, ci vrea ca 
tu să-l dai de bunăvoie. De-1 dai puţin cîte puţin, ţi-1 primeşte; de eşti 
lipsit şi nu-1 poţi plăti vreme îndelungată, nu sileşte pe cel ce n-are! Să 
nu-I dispreţuieşti, dar, îndelunga Lui răbdare, ci să adunăm, nu mînie, 
ci mîntuire; nu moarte, ci viaţă; nu chin şi pedeapsă, ci cinste şi cununi. 
Nu-i nevoie să plăteşti ca să ţi se ducă impozitul acesta de pe pămînt la 
cer. Nu-i nevoie să te oboseşti ca să-ţi schimbi banii. Dacă depui în mîi¬ 
nile săracilor impozitul acesta, însuşi Stăpînul ţi-1 duce în cer. Stăpînul 
se îngrijeşte să faci o afacere frumoasă. Nu-i nevoie să cauţi om ca să-ţi ducă 
impozitul tău. Depune 1 numai şi el pleacă îndată. Nu ca să hrănească 

ostaşi, ci ca să-ţi rămînă ţie cu frumos cîştig. Impozitul ce-1 plăteşti strîn- 
gătorilor de biruri nu-1 mai capeţi înapoi, dar impozitul ce-1 plăteşti 
cerului îl primeşti înapoi însoţit de multă cinste, cu mult cîştig, cu cîşti- 
guri duhovniceşti. Impozitul ce-1 plăteşti strîngătorilor de biruri este o 
obligaţie; impozitul ce-1 dai cerului este un împrumut; împrumuţi pe 
Dumnezeu. Dumnezeu îţi iscăleşte o poliţă, spunîndu-ţi: „Cel ce 
miluieştepe sărac, împrumută pe Dumnezeu ”* 8 . Dumnezeu îţi dă arvună şi 
garanţie, cu toate câ este Dumnezeu. 

- Ce arvună? 

- Cele din viaţa aceasta, cele materiale, cele duhovniceşti, începă¬ 
tura celor viitoare. 


Pentru ce, dar, amîni, pentru ce pregeţi să împrumuţi pe Dumne¬ 
zeu, cînd ai luat de la El atîtea daruri şi cînd mai aştepţi atîtea? Iată ce 
ai primit! Dumnezeu ţi-a plăsmuit trupul, a pus în tine suflet, te-a cinstit 
cu raţiune şi cu grai numai pe tine din toate vieţuitoarele de pe pămînt; 
ţi-a dat să te foloseşti de toate cele ce vezi; ţi-a dăruit cunoaşterea Lui; a 
dat pe Fiul Lui pentru tine, ţi-a dăruit botezul, plin de atîtea bunătăţi; 
ţi-a dat sfînta împărtăşanie; ţi-a făgăduit împărăţia cerurilor şi bunătă¬ 
ţile cele negrăite. Cînd ai luat, dar, atîtea daruri şi mai ai atîtea de pri¬ 
mit - voi spune iarăşi ce-am mai spus -, mai eşti încă zgîrcit cu banii, 
care azi sînt,şi mîine nu mai sînt? Ce iertare vei avea? Te gîndeşti 
negreşit la copii şi de dragul lor şovăi? învaţă-i şi pe ei să urmărească 
nişte cîştiguri ca acestea. Dacă ai avea bani daţi cu împrumut şi aducă¬ 
tori de dobînzi, iar cel pe care l-ai împrumutat ar fi bun platnic, ai pre¬ 
fera de mii de ori să laşi copilului tău în loc de bani poliţa de împrumut, 
ca să-i aducă multe venituri şi să nu mai fie silit să umble şi să caute alţi 
oameni pe care să-i împrumute. Dă, dar, copiilor tăi poliţa pe care ţi-a iscă¬ 
lit-o Dumnezeu şi lasă-le lor pe Dumnezeu datornic. Tu nu-ţi vinzi moşiile, 
ca să dai copiilor moştenire bani, ci le păstrezi, ca moşiile să le aducă veni¬ 
turi şi ca să-şi mărească cu ele şi mai mult averea. Pentru ce te temi, dar, să le 
laşi ca moştenire poliţa aceasta, mai bogată în venit ca o moşie şi aducătoare 
de atîtea cîştiguri? Poate fi, oare, o mai mare prostie şi o mai mare nebunie? 
Şi ştii doar bine că poliţa aceasta o laşi şi copiilor tăi şi o iei şi cu tine cînd vei 
pleca de pe lumea aceasta. Aşa sînt cele duhovniceşti! Bogate şi darnice. 

Să căutăm, dar, să nu sărăcim! Să nu fim nemilostivi şi cruzi cu noi 
înşine, ci să facem aceată bună neguţătorie, ca veniturile ei să le luăm şi 
cu noi la plecarea de pe lumea aceasta, şi să le lăsăm şi copiilor noştri 
pentru a avea parte şi de bunătăţile cele viitoare, cu harul şi cu iubirea 


de oameni a Domnului nostru Iisus Hristos, cu Care Tatăl împreună cu 
Sfîntul Duh, slavă, putere şi cinste, acum şi pururea şi în vecii vecilor, Amin. 


18. Ihov. 1!), 17. 

„Şi intrînd Iisus în templu, a scos afară 
pe cei ce vindeau şi cumpărau în templu; 
şi a răsturnat mesele schimbătorilor de bani 
şi scaunele celor ce vindeau porumbei; 
şi le-a zis lor: „Este scris: «Casa Mea casă de rugăciune 
se va chema», iar voi aţi făcut-o peşteră de tîlhari ” 1 

I 

Despre alungarea vînzătorilor din templu vorbeşte şi evanghelistul 
Ioan; dar el, la începutul Evangheliei 2 ; Matei, la sfîrşit. De aceea e cu 
putinţă ca aceasta să se fi întîmplat de două ori şi în diferite timpuri. Şi 
se vede lucrul acesta şi din timpul cînd a alungat pe vînzători şi din răs¬ 
punsul ce l-a dat. Ioan ne spune că Iisus a alungat pe vînzători din 
templu chiar de Paşti, Matei, cu mult înainte de Paşti. Atunci iudeii L-au 
întrebat: „Ce semn ne arăţi?” 3 ; acum iudeii tac, deşi-i mustrase; că 
acum toţi se minunau de Hristos. Aceasta este vina mai mare a iudeilor, 
că deşi Hristos alungase de două ori pe vînzători din templu, ei conti¬ 
nuau să facă acolo comerţ şi să-I spună că este împotriva lui Dumnezeu, 
cînd ar fi trebuit ca dintr-o faptă ca aceasta a lui Hristos să-şi dea seama 
cît de mult îl cinsteşte El pe Tatăl şi să-I cunoască puterea Lui. Făcuse 
doar atîtea minuni şi văzuseră că faptele Lui sînt de acord cu cuvintele 
Sale. Dar iudeii nu s-au lăsat convinşi, ci s-au mîniat; şi doar îl auziseră 
pe profetul Ioan Botezătorul strigîndu-le cine e Hristos, iar pe copii, cu 
toată vîrsta lor, strigîndu-I: „Osana” 4 . De aceea şi El îl ia pe profetul Isaia 
ca acuzator al lor, spunînd: „Casa Mea, casă de rugăciune se va chema” 5 . Nu nu¬ 
mai prin aceasta îşi arată puterea Lui, ci şi prin vindecarea feluritelor boli. 

„Şi au venit la El şchiopi şi orbi şi i-a vindecat” 6 . 

îşi arată puterea şi stăpînirea Sa; dar arhiereii şi cărturarii nici aşa 
nu se conving, ci, sugrumaţi de mînie, şi din pricina minunilor săvîrşite 
şi din pricina copiilor, pe care-i auzeau cîntîndu-I: „Osana”, îi spun: 



1. Matei 21, 12-13. 

2. Ioan 2, 14-16. 

3. Ioan 2, 17. 

4. Matei 21, 15. 

5. Isaia 56, 7. 

6. Matei 21, 11. 











„Nu auzi ce zic aceştia?” 7 

Şi ar fi trebuit ca Hristos să-i întrebe pe ei: „Nu auziţi ce zic aceş¬ 
tia?”, că îi cîntau ca lui Dumnezeu. 

- Ce le-a răspuns Hristos? 

- Pentru că arhiereii şi cărturarii vorbeau împotriva unor fapte 
vădite, îi mustră cu asprime, zicîndu-le: 

„Niciodată n-aţi citit: „Din gura pruncilor şi a celor ce sug voi pregăti 
laudă” 8 . 


Bine a spus: „Din gura”; căci cele spuse nu ieşeau din mintea lor, ci 
puterea lui Hristos a condus nevîrstnicia limbii lor. Copiii aceştia erau 
o preînchipuire a neamurilor, care gîngureau, dar care dintr-o dată au 
cîntat cu mintea şi cu credinţa măreţiile lui Dumnezeu. Osanalele 
copiilor i-au mîngîiat mult pe apostoli; copiii le-au luat-o înainte şi le-au 
alungat din suflet toată neliniştea; i-au învăţat să nu se mai întrebe cum 
ei, nişte oameni simpli şi neînvâţaţi, vor putea vesti Evanghelia; i-au 
învăţat că Acela Care a făcut pe aceşti copii să-L laude le va da şi lor 
cuvînt. Minunea aceasta a arătat nu numai atîta, ci şi că Hristos este 
Creatorul naturii. Copiii, deşi erau nevîrstnici, rosteau cuvinte pline de 
înţeles şi cîntau imnele puterilor celor de sus; bărbaţii însă, oameni 
vîrstnici, erau plini de nebunie şi de furie. Aşa e răutatea. 

Pentru că multe îi mîniaseră pe arhierei şi cărturari - şi strigătele 
mulţimii şi alungarea vînzătorilor şi minunile şi osanalele pruncilor - 
Hristos îi părăseşte din nou ca să le micşoreze tăria furiei lor; nu mai 
voieşte să le dea învăţături, ca nu, fierbînd de invidie, să-i înfurie şi mai 
mult cuvintele Sale. 

>y A doua zi, dimineaţă, întorcîndu-Se în oraş, a flămînzit” 9 10 . 

- Cum a flămînzit dimineaţa? 

- Trupul lui Hristos îşi arăta nevoile sale, atunci cînd Hristos îi 
îngăduia. 

„Şi văzând un smochin lingă cale, a venit la el şi n-a găsit nimic în el decît 
numai frunze” 70 . 

Un alt evanghelist spune: „Că încă nu era vremea smochinelor ”” Dacă 
nu era vremea smochinelor, pentru ce evanghelistul acesta mai spune 
că „a mers să vadă de va găsi ceva în el”? De aici se vede că aceasta era 
numai o bănuială a ucenicilor; că ucenicii nu erau încă desăvîrşiţi. De 
altfel evangheliştii scriu totdeauna în Evangheliile lor şi ce bănuiau uce- 


7. Matei 21, 1(1. 

8. Matei 21, 1(1; Ps. 8, 3. 

!). Matei 21, 18. 

10. Matei 21, 10. 

1 I. Murai 11, 13. 

nicii. După cum bănuiala lor era că Hristos S-a dus la smochin ca să 
vadă de va găsi ceva în el, tot aşa, tot o bănuială a lor era că l-a bleste¬ 
mat, pentru că smochinul n-a avut rod. 

- Dar atunci pentru ce l-a blestemat? 

- Pentru ucenici; ca să le dea curaj, să-i întărească. Pînă atunci 
Hristos făcuse numai bine; nu pedepsise pe nimeni; trebuia, dar să dea 
dovada că are şi puterea de a pedepsi, ca să afle şi ucenicii şi iudeii că 
poate usca pe răstignitorii Lui, dar de buna Sa voie îi iartă şi nu-i usucă. 
N-a vrut să-Şi arate puterea Sa pedepsitoare asupra oamenilor, ci a dat 
dovadă de această putere, blestemînd un pom. Cînd se întîmplă una ca 
aceasta cu un pom, cu un animal necuvîntător sau cu un loc, nu iscodi, 
nu spune: „Era drept să se usuce smochinul, dacă nu era vremea smoc¬ 
hinelor?” A grăi aşa este cea mai mare ocară; ci uită-te la minune; 
minunează-te şi slăveşte pe Cel Ce a făcut minunea. La fel mulţi, exer- 
citîndu-şi simţul lor de dreptate, s-au întrebat dacă a fost drept ca Hris¬ 
tos să înece atîţia porci în mare în ţinutul gherghesenilor 12 . Dar 
nici aici nu trebuie să-ţi pui astfel de întrebări, că şi porcii sînt animale 
neraţionale şi necuvîntătoare, după cum şi smochinul este neînsufleţit. 

- Dar atunci pentru ce a dat o astfel de înfăţişare acestui fapt şi 
pentru ce acest temei pentru blestem? 

- Am spus-o şi mai înainte: Hristos nu S-a dus la smochin ca să 
găsească rod în el; asta era numai bănuiala ucenicilor. Iar dacă nu era 
încă timpul fructelor, în zadar susţin unii că smochinul uscat închipuie 
legea veche. Credinţa este fructul legii; şi atunci era timpul acestui fruct 
şi l-a dat. Că a spus Hristos: ,Jată holdele sînt albe spre seceriş” 13 ; şi: 
„V-am trimis pe voi să seceraţi unde nu v-aţi ostenit” 14 . 


II 


Uscarea smochinului nu are deci această însemnare, ci, după cum 
am spus, arată puterea pedepsitoare a lui Hristos. De altfel cuvintele: 
„Că nu era vremea smochinelor”ne arată că nu S-a dus la smochin pentru 
că-i era foame, ci pentru ucenicii Săi. Ucenicii s-au mirat foarte tare că 
s-a uscat smochinul, deşi Hristos făcuse pînă atunci minuni şi mai mari. 
Dar, după cum am spus, o astfel de minune era o noutate pentru ei; 
acum, pentru prima oară Şi-a arătat Hristos puterea Lui pedepsitoare. 
De aceea nici n-a făcut minunea aceasta cu un alt pom, ci cu un smochin, 
cel mai umed dintre toţi pomii, ca şi prin aceasta să se arate şi mai mare 




12. Matei «, 28-32. 

13. loan 4, 33. 

14. loan 4, 38. 

minunea. Şi ca să afli că minunea aceasta a făcut-o Hristos pentru ei, ca 
să-i îndemne să fie curajoşi, ascultă ce le spune mai departe! 

- Ce le spune? 

- „Şi voi veţi face lucruri mai mari dacă veţi avea credinţă şi nu vă veţi 
îndoi” 15 . 

Vedeţi, dar, că totul s-a făcut pentru ei, ca să nu se teamă şi să nu se 
înfricoşeze de uneltiri şi de necazuri. De aceea, pentru a-i lipi de rugă¬ 
ciune şi de credinţă, le mai spune încă o dată: „Dacă veţi avea încredere 
în credinţă şi în rugăciune, nu veţi face numai această minune, ci veţi muta şi 
munţii şi veţi face şi alte minuni mai mari” 16 . Dar mîndrii şi îngîmfaţii 
iudei, viind să-I întrerupă învăţătura, au venit la El şi L-au întrebat: 

„Cu ce putere faci acestea?” 17 

Pentru că nu-L puteau învinui că face minuni, arhiereii şi bătrînii 
poporului îl ţin de rău pentru că a alungat pe vînzătorii din templu. 
Evanghelistul Ioan ne spune că atunci cînd a alungat pe vînzători din 
templu, îi pun tot această întrebare; nu cu aceleaşi cuvinte, dar cu ace¬ 
laşi gînd. Atunci îl întreabă: „Ce semn ne arăţi că faci acestea?” 18 , iar Hris¬ 
tos le răspunde zicînd: „Stricaţi templul acesta şi Eu în trei zile îl voi 
ridica ” 19 ; acum însă Hristos îi pune în încurcătură. De aici se vede că atunci 
era la începutul minunilor, acum la sfîrşitul lor. 

Cu alte cuvinte, arhiereii îl întreabă aşa: „Ai primit scaun de învă¬ 
ţător de alungi pe vînzători din templu? Ai fost hirotonit preot, că-Ţi iei 
această putere?” Şi doar Hristos nu făcuse o obrăznicie, ci Se îngrijise 
de buna rînduială a templului; dar arhiereii şi bătrînii poporului, 
pentru că nu-I puteau spune nimic altceva, îi aduc această acuzaţie. 
Cînd i-a alungat pe vînzători din templu, n-au îndrăznit să-I spună ceva 
din pricina minunilor ; îl ţin de rău mai tîrziu cînd L-au văzut din nou în 
templu. 

- Ce le răspunde Hristos? 

- Nu le răspunde direct la întrebarea lor; le arată că dacă ar voi să 
vadă puterea Lui, ar putea-o face; dar n-o face, ci le răspunde prin o 
întrebare, spunînd: 

„Botezul lui Ioan de unde este? Din cer sau de la oameni?’ 20 

- Dar ce legătură este între întrebarea arhiereilor şi întrebarea lui 
Hristos? 


15. Matei 21, 21. 
Ui. Matei 21, 21. 

17. Matei 21, 23. 

18. Ioan 2, 18. 
1!). Ioan 2, 19. 
20. Matei 21, 25. 

- Foarte mare legătură! Dacă ei ar fi răspuns „Din cer”, Hristos i-ar 
fi întrebat: „Atunci pentru ce n-aţi crezut în el?” 21 . Dacă arhiereii şi 
bâtrînii poporului ar fi crezut în Ioan Botezătorul, nu L-ar mai fi între¬ 
bat pe Iisus cu ce putere alungă pe vînzători din templu; ar fi ştiut de la 
Ioan cine este Iisus, că Ioan le spusese: „Nu sînt vrednic să-I dezleg cureaua 
încălţămintei Lui” 22 ; şi: „Iată Mielul lui Dumnezeu, Care ridică păcatul 
lumii" 23 ; şi: „Acesta este Fiul lui Dumnezeu” 24 ; şi: „Cel Ce vine de sus dea¬ 
supra tuturor este” 25 ; şi: „Lopata este în mina Lui şi va curăţi aria Lui” 26 . 
Deci, dacă ar fi crezut în Ioan, nimic nu i-ar fi împiedicat să ştie cu 
ce putere a făcut acestea. Dar pentru că ei I-au răspuns cu viclenie: 

„Nu ştim” 27 , 

Hristos n-a spus: „Nici Eu nu ştiu”. 

- Dar ce? 

„Nici Eu nu vă spun” 28 . 

Dacă arhiereii şi bătrînii poporului n-ar fi ştiut, Hristos i-ar fi învă¬ 
ţat; dar pentru că întrebarea lor a fost pusă cu viclenie, pe bună drep¬ 
tate Hristos nu le răspunde. 

- Dar pentru ce n-au spus că botezul lui Ioan este de la oameni? 

- Pentru că „se temeau de popor” 29 . 

Ai văzut ce inimi sucite? Dispreţuiesc mereu pe Dumnezeu şi fac 
totul de ochii lumii. De Ioan Botezătorul se temeau, nu pentru că îl res¬ 
pectau, ci de ochii lumii; tot de ochii lumii nu voiau să creadă în Hris¬ 
tos. Asta e pricina tuturor relelor săvîrşite de ei! 

Apoi Domnul le-a grăit: 

„Ce vi se pare? Un om avea doi feciori; şi a zis celui dinţii: „Du-te astăzi şi 
lucrează în via mea!” Iar el răspunzând a zis: „Nu vreau” dar mai pe urmă, 
căindu-se, s-a dus. Şi mergînd la al doilea i-a spus la fel; iar acela răspunzînd, 
a zis: ,J£u, Doamne, voi merge” şi n-a mers. Care din aceşti doi a făcut voia 
tatălui?” Iar ei au zis: „Cel dinţii” 30 . 

îi mustră iarăşi prin pilde! Arată în chip ascuns nerecunoştinţa 
iudeilor şi ascultarea neamurilor, foarte mult osîndite de ei. Cei doi feciori 
sînt aceste două popoare: iudeii şi neamurile; şi aşa s-a întîmplat şi cu nea- 

21. Matei 21, 25. 

22. Luca 3, 16. 

23. Ioan 1, 29. 

24. Ioan 1, 34. 

25. Ioan 3, 31. 

26. Matei 3, 12. 

27. Matei 21, 27. 

2H. Matei 21, 27. 

29. Matei 21, 26. 

30. Matei 21, 28 31. 

murile şi cu iudeii. Neamurile, deşi n-au făgăduit să asculte, deşi n-au 
auzit legea, au arătat, cu fapta, că ascultă-, iudeii, deşi au spus: „Toate cîte 
va spune Dumnezeu vom face şi vom asculta” 31 , cu fapta n-au ascultat. Dar 
ca nu cumva iudeii să creadă că legea le va fi de folos, Hristos le arată 
că însăşi legea îi va osîndi. Acelaşi lucru îl spune şi Pavel: „Nu auzitorii 
legii sint drepţi înaintea lui Dumnezeu, ci făcătorii legii se vor îndreptăţi” 32 . Şi 
pentru ca să-i facă pe iudei să se osîndească singuri, îi pune pe ei să ros¬ 
tească hotărîrea de osîndire, aşa cum a făcut în pilda următoare, cu 
lucrătorii cei răi trimişi să lucreze în vie 33 . 



Ca să-Şi ajungă scopul, Hristos pune vina pe altă persoană. Şi pentru că 
arhiereii şi bătrînii poporului n-ar fi voit să-şi mărturisească deschis vina lor, 
Hristos, prin pilda celor doi feciori, îi duce acolo unde voia. Iar cînd ei au 
rostit hotărîrea lor de osîndire, neînţelegînd cele spuse, Hristos le descoperă 
atunci înţelesul ascuns al pildei Sale, spunîndu-le: 

„Vameşii şi desfrînatele merg înaintea voastră în împărăţia cerurilor. Că a 
venit la voi Ioan pe calea dreptăţii şi n-aţi crezut în el, ci vameşii şi desfrînatele au 
crezut în el; dar voi văzjind, nu v-aţi căit nici după aceea, ca să credeţi în el” 34 . 

Dacă le-ar fi spus numai atît: „Desfrînatele merg înaintea voastră în 
împărăţia cerurilor”, li s-ar fi părut împovărător cuvîntul; dar aşa, după 
ce şi-au i ^stit ei înşişi sentinţa, nu li s-a mai părut greu. De aceea Hristos 
adaugă şi pricina pentru care au luat-o înaintea lor desftînatele şi vameşii. 

- Care-i pricina? 

- „Ioan a venit la voi, le-a spus Hristos, nu la desfrînate şi vameşi; şi 
nu numai atît, ci a mers pe calea dreptăţii”. Nu puteţi să-i aduceţi nici 
vina că a fost un om trîndav şi fără de folos; dimpotrivă, a fost un om cu 
viaţă nepătată, cu multă purtare de grijă, iar voi n-aţi ţinut seamă de el! 
Pe lîngă această vină, şi o alta, că vameşii au ascultat de Ioan; şi după 
asta, iarăşi alta, că nici după ce au crezut vameşii voi n-aţi crezut! Ar fi 
trebuit ca voi să credeţi înaintea lor; dar aşa, pentru că n-aţi cre¬ 
zut nici după ce-au crezut ei, nu mai aveţi nici o iertare. Nespusă este 
lauda acelora şi tot nespusă osînda voastră! La voi a venit şi nu l-aţi primit; 
n-a venit la aceia şi l-au primit. Nici pe vameşi nu i-aţi avut dascăli! Iată prin 
cîte cuvinte le împleteşte laudă vameşilor şi osîndă arhiereilor! „La voi a ve¬ 
nit, nu la vameşi!” Voi n-aţi crezut în el. Pe vameşi necredinţa voastră 

31. leş. 19, 8. 

82. Rom. 2, 13. 

33. Matei 21, 33-41. 

34. Matei 21, 31-32. 

nu i-a smintit! Ei au crezut; iar credinţa lor nu va fost de folos! Cuvin¬ 
tele „Merg înaintea voastră” n-au fost spuse ca să arate că arhiereii şi 
bătrînii poporului vor merge în împărăţia cerurilor după vameşi, ci ca 
să aibă nădejde că vor merge şi ei, dacă vor voi. Nimic nu-i aţîţă pe 
oamenii îndrăgostiţi de cele lumeşti ca ambiţia. De aceea Hristos spune 
mereu: „ Cei dinţii pe urmă şi cei de pe urmă întîi” 35 ; de aceea le-a vorbit 
de desfrînate şi de vameşi, ca să-i ambiţioneze. Că aceste două păcate 
sînt păcate mari, născute amîndouă din dragoste păcătoasă: unul din 
dragostea de trup, altul din dragostea de bani. Le arată apoi că a crede 
în Ioan Botezătorul înseamnă a asculta de legea lui Dumnezeu. Desfrî- 
natele au intrat în împărăţia cerurilor, nu numai datorită harului, ci şi 
dreptăţii. N-au intrat rămînînd desfrînate, ci ascultînd, crezînd, curăţin- 
du-se, schimbîndu-se; aşa au intrat. Ai văzut cît de uşor de primit a 
făcut cuvîntul Său, deşi a fost mai tăios, prin pilda celor doi feciori 
şi a desfrînatelor? Nu i-a întrebat pe arhiereii şi bătrînii poporului 
direct: „Pentru ce n-aţi crezut în Ioan?”, ci, ceea ce era cu mult mai 
usturător, după ce le-a pus înainte pe vameşi şi pe desfrînate, atunci îi 
învinuieşte. Ii convinge că purtarea lor este de neiertat şi le arată că 
toate faptele lor sînt făcute de frica oamenilor şi pentru slava deşartă. Pe 
Hristos nu-L mărturiseau de frică, pentru ca să nu fie daţi afară din sina¬ 
gogă; iar pe Ioan Botezătorul nu îndrăzneau să-l vorbească de rău, nu 
din evlavie, ci tot de frică. De toate acestea Domnul i-a ţinut de rău prin 
cuvintele pe care le-a spus; iar la urmă, le-a făcut o rană şi mai usturătoare, 
spunîndu-le: ,JJar voi vă&nd, nu v-aţi căit nici după aceea, ca să credeţi în el”. 
Rău lucru 30 este să nu alegi de la început binele; dar mai mare e răul 
cînd nici nu vrei să te schimbi. Aceasta mai cu seamă îi face răi pe 
mulţi oameni. Eu văd că şi acum sînt unii care suferă de această nesim¬ 
ţire vrednică de osîndă. Nimeni să nu mai fie aşa, ci chiar de-ar fi căzut 
în cel mai mare păcat, să nu deznădăjduiască de schimbarea lui în bine. 
îi este uşor să se ridice chiar din adîncurile răutăţii. 

N-aţi auzit, oare, de desfrînata aceea, care a lăsat în urmă pe toţi în 
desfrînări, dar a întrecut pe toţi în evlavie? Nu mă gîndesc la femeia 
păcătoasă din Evanghelie, ci la una din zilele noastre, de loc din cel mai 
păcătos oraş al Feniciei 37 . Femeia aceasta desfrînată a trăit pe vremuri 
în oraşul nostru; era cea mai bună artistă; numele ei era pe buzele tuturora, 
nu numai în oraşul nostru, ci pînă departe în Cilicia şi Capadochia. Pe mulţi 
i-a lăsat fără averi, pe mulţi orfani i-a prins în mrejele ei. Mulţi au acu- 

35. Matei 1!), 30; 20, 10; Mânu 10, 31; Luca 13, 30. 

3(i. De aic i incepe partea morală: Despre pocăinţă. Cei păcătoşi să nu-şi piardă nădejdea, iar cei 
ic stau să nu dormiteze. 

37. Simtă lVla^liia, a cărei pomenire se pră/.nuieşte la 8 octombrie. 








zat-o şi de vrăjitorie, că îşi întindea laţurile ei nu numai cu ajutorul fru¬ 
museţii trupului ei, ci şi cu farmecele. Curtezana aceasta a prins în mre¬ 
jele ei şi pe fratele împărătesei. Tirania ei era cumplită. Dar, dintr-o 
dată, nu ştiu cum, da, mai bine spus, ştiu bine, a voit, s-a schimbat şi a 
atras peste ea harul lui Dumnezeu; a dispreţuit tot ce era în jurul ei, a 
aruncat toate farmecele cele diavoleşti şi a alergat la cer. Cu toate că nu 
era o păcătoasă mai mare şi mai neruşinată decît ea pe cînd juca pe 
scenă, totuşi mai tîrziu a lăsat în urmă pe multe femei prin covîrşitoarea 
ei înfrînare; s-a îmbrăcat în sac şi aşa a sihăstrit toată viaţa. Din pricina 
ei s-a tulburat şi prefectul oraşului; a trimis ostaşi înarmaţi, dar n-au 
putut s-o aducă înapoi pe scenă, nici s-o scoată de la călugăriţele care o 

f mmiseră. Femeia aceasta a fost învrednicită de tainele cele negrăite ale 
ui Hristos şi a arătat rîvnă vrednică de harul primit. Şi aşa şi-a sfîrşit 
viaţa, după ce şi-a spălat prin har toate păcatele şi după ce după botez a 
dus o viaţă plină de filozofie. Pe amanţii ei de altădată, care veniseră s-o 
vadă, nu i-a învrednicit nici cu o privire, închizîndu-se în mînăstire şi 
trăind mulţi ani ca într-o închisoare. 

Aşa vor fi cei de pe urmă întîi şi cei dinţii, pe urmă. Atît de înflăcă¬ 
rat trebuie să ne fie sufletul nostru totdeauna! Atunci nimic nu ne va 
împiedica să ajungem mari şi minunaţi. 


IV 


Nici un păcătos, dar, să nu se deznădăjduiască! Nici un om cu fapte 
bune să nu dormiteze! Acesta să nu se încreadă, că de multe ori femeia 
păcătoasă i-o ia înainte. Cel păcătos să nu se deznădăjduiască, pentru că 

f ioate să lase în urmă chiar pe cei dinţii. Ascultă ce spune Dumnezeu 
erusalimului: „Şi am zis după ce ea a făcut toate aceste desfrînări: „întoarce¬ 
ţi la Mine şi nu s-a întors” 36 . Cînd ne întoarcem la dragostea cea mare de 
Dumnezeu, Dumnezeu nu-Şi mai aduce aminte de faptele noastre cele 
de mai înainte. Dumnezeu nu-i ca omul; nu ne ocărăşte pentru cele din 
trecut şi nici nu ne spune dacă ne pocăim: „De ce ai stat atîta vreme 
departe de Mine?” ci ne iubeşte cînd ne ducem la El; numai să ne apro¬ 
piem cum trebuie. Să ne lipim strîns de El şi să ne ţintuim inimile 
noastre cu frica de Dumnezeu. Nişte lucruri ca acestea s-au petrecut nu 
numai pe vremea Noului Testament, ci şi pe vremea Vechiului Testa¬ 
ment. Cine a fost mai rău ca Manase? Dar a putut să-L plece pe Dum¬ 
nezeu spre milă 39 . Cine a fost mai fericit ca Solomon? Dar a căzut cînd a 
dormitat 41 ’. Dar, mai bine spus, se poate vedea şi una şi alta la acelaşi om, 




48. Ier. a, 7. 

a!». IV Keffi 21,9-18. 

la tatăl lui Solomon, la David, care a fost şi bun şi rău. Cine a fost mai 
fericit ca Iuda? Dar a ajuns vînzâtor 41 . Cine a fost mai păcătos ca Matei? 
Dar a ajuns evanghelist 42 . Cine a fost mai rău ca Pavel ? 43 Dar a ajuns 
apostol 44 . Cine a fost mai zelos decît Simon Magul ? 45 Dar a ajuns mai 
ticălos decît toţi 41 ’. Poţi vedea astfel de schimbări, oricîte vrei, şi în tre¬ 
cut şi acum, în fiecare zi. De aceea spun: Nici cel de pe scenă să nu dez- 
nădăjduiască, nici cel din Biserică să nu se încreadă! Acestuia Dumne¬ 
zeu îi spune: „Celui ce i se pare că stă, să ia aminte să nu cadă” 47 ; celuilalt: 
„Oare cel ce cade nu se scoală ?” 48 şi: ,Jntăriţi-vă, mîini slabe şi genunchi slă- 
bănogiţi !” 49 . Iarăşi acestuia îi spune: „Privegheată!” 50 ; celuilalt: deşteap¬ 
tă-te, cel ce dormi,şi te scoală din morţi !” 51 . Aceştia trebuie să păstreze ce au, 


ceilalţi, să ajungă ce nu sînt. Aceştia să-şi păstreze sănătatea, ceilalţi să 
scape de boală, că bolesc. Mulţi din cei bolnavi se fac sănătoşi şi mulţi 
din cei sănătoşi se îmbolnăvesc pentru că se trîndăvesc. Acestora le 
spune: „Iată te-aifăcut sănătos; să nu mai greşeşti, ca să nu-ţifie ţie ceva mai 
rău!” 52 ; acelora: „Vrei să te faci sănătos ? 53 Scoală-te, ia-ţi patul tău şi mergi 
la casa ta!” 54 . Da, cumplită, cumplită paralizie este păcatul! Dar, mai 
bine spus, nu-i numai paralizie, ci şi altceva mai cumplit. Păcătosul nu 
numai că nu lucrează pe cele bune, dar săvîrşeşte şi pe cele rele. Dar 
chiar dacă ai fi aşa, de-ai vrea să te ridici puţin, se risipesc toate păcatele 
tale. De-ai fi de treizeci de ani bolnav, dar dacă te sileşti să te faci sănă¬ 
tos, nimeni nu te împiedică. Hristos este şi acum lîngă tine şi-ţi spune: 
Ja-ţi patul tău!” Numai să vrei să te scoli. Nu deznădăjduit N-ai om? Dar ai pe 
Dumnezeu! N-ai pe cineva să te arunce în scăldătoare P 55 Dar ai pe Acela Care te 
face să nu mai ai nevoie de scăldătoare. N-ai pe cineva să te arunce? 
Dar ai pe Cel Ce-ţi porunceşte să-ţi iei patul. Acum nu mai poţi spune: 
,f*ină merg eu, altul se pogoară înaintea mea ” 56 . Dacă vrei să cobori la izvor, ni¬ 
meni nu te împiedică. Harul nu se termină, nu se cheltuieşte, este un izvor 
care curge necontenit. Din plinătatea lui toţi ne vindecăm şi la suflet şi la 
trup 57 . Să ne apropiem, dar, şi acum. Rahav era o desfrînată şi s-a mîn- 

mîntuit! Tîlharul era un ucigaş şi a ajuns cetăţean al raiului ’ 8 ! Iuda a fost 
cu învăţătorul şi a pierit! Tîlharul a fost pe cruce şi a ajuns ucenic! Aces- 
tea-s minunile lui Dumnezeu. Aşa au ajuns vestiţi magii! Aşa a ajuns 
evanghelist vameşul! Aşa a ajuns apostol hulitorul! 

V 

La acestea uită-te şi niciodată nu deznădăjdui, ci ai totdeauna 
încredere şi ridică-te! Apucă numai pe drumul care duce acolo şi o vei 
lua repede înaintea altora! Nu-ţi încuia poarta, nici nu-ţi ridica zid la 
intrare! Timpul de aici este scurt şi osteneala puţină. Dar chiar de-ar fi 
osteneala mare, nici aşa n-ar trebui să deznădăjduieşti. De nu te oste¬ 
neşti cu această prea frumoasă osteneală, făcînd pocăinţă şi săvîrşind 
virtutea, te osteneşti şi te chinuieşti negreşit cu cele lumeşti. Iar dacă şi 
aici şi dincolo e osteneală, pentru ce nu alegem osteneala aceea care are 
mult rod şi mare răsplată? Mai ales că nu-i aceeaşi osteneală într-o parte 
şi în alta. în ostenelile cele lumeşti primejdiile sînt continui, pagubele 
neîntrerupte, nădejdea firavă, slugărnicia mare, cheltuială de bani, de 
trupuri, de suflet! Dar cînd te aştepţi să culegi roadele, dacă le culegi, 
ele sînt cu mult mai prejos de nădejdi! Sudoarea pentru lucrurile cele 
lumeşti nici nu rodeşte totdeauna. Dar chiar dacă fructele ostenelilor nu 
cad înainte de vreme, ci aduc roadă bogată, fructele acestea nu trăiesc 
multă vreme. De altfel ostenelile acestea lumeşti atunci rodesc, cînd 
îmbătrîneşti, cînd nu poţi să te mai desfătezi cum vrei cu roadele lor. 
Osteneală, cînd îţi este trupul în putere; roade şi desfătare, la bătrîneţe, 
cînd îţi este trupul istovit, cînd timpul a veştejit simţirea. Dar chiar 
dacă nu ţi-a veştejit-o, gîndul că în curînd vei muri nu-ţi dă pace să te 
bucuri de roada ostenelilor tale. Dincolo, în osteneala pentru virtute, 
nu-i aşa. Te osteneşti într-un trup stricăcios şi muritor, dar cununa o pri¬ 
meşti într-un trup nestricăcios, nemuritor, care nu are sfîrşit. Osteneala 
este întîi şi scurtă; răsplata însă mai pe urmă şi nesfîrşită, ca să ne desfă- 
tăm în tihnă şi fără teamă. Nu avem să ne mai temem de schimbări, de 
pierderi ca la ostenelile cele pămînteşti. Ce fel de bunătăţi sînt acelea 
care nu sînt sigure, care trăiesc puţin, care sînt lut, care dispar înainte 
de a apărea şi care se dobîndesc cu multe osteneli? Ce bunătăţi însă se 
pot egala cu bunătăţile celelalte, cu bunătăţile cele veşnice, cele 
neîmbătrînitoare, cele ce nu sînt însoţite de durere, cele ce-ti dau 
cununi chiar în timpul luptelor, chiar în timpul ostenelilor? Omul care 
dispreţuieşte banii şi averile a şi luat aici pe pămînt răsplata. 









fiind scăpat de griji, de gelozie, de calomnii, de uneltiri, de invidie. 
Omul care trăieşte în curăţenie trupească şi sufletească, omul care 
trăieşte cu bună-cuviinţă este încununat şi se desfătează înainte de a 
pleca de pe lumea aceasta, scăpînd de necuviinţe, de ruşine, de primej¬ 
dii, de învinuiri şi de cele la fel cu acestea. Aşa cum toate celelalte fapte 
de virtute ne dau chiar aici pe pămînt răsplată. 

Aşadar, ca să avem parte şi de bunătăţile cele de pe pămînt şi de 
bunătăţile cele viitoare, să fugim de păcat şi să îmbrăţişăm virtutea. 
Făcînd aşa, ne vom desfăta şi aici şi vom dobîndi şi cununile cele vii¬ 
toare pe care facă Dumnezeu ca noi toţi să le dobîndim cu harul şi cu 
iubirea de oameni a Domnului nostru Iisus Hristos, Căruia slava şi 
puterea, în vecii vecilor, Amin. 









OMILIA LXVIII 


„Ascultaţi altă pildă. Era un om stăpîn pe casă, care a 
sădit vie şi a împrejmuit-o cu gard; şi a săpat teasc şi a 
zidit turn; şi a dat-o lucrătorilor şi s-a dus departe. Dar 
cînd s-a apropiat vremea roadelor, a trimis slujitorii săi 
la lucrători ca să ia roadele. Dar lucrătorii luînd pe sluji¬ 
tori, pe unii i-au bătut, pe alţii i-au omorît, iar pe alţii 
i-au ucis cu pietre. Iarăşi a trimis alţi slujitori, mai mulţi 
decît cei dinţii, şi le-au făcut la fel. Mai pe urmă a trimis 
la ei pe fiul lui, zicînd: „Poate se vor ruşina de fiul meu”. 
Dar lucrătorii, văzînd pe fiul, au zis între ei: „Acesta 
este moştenitorul! Veniţi să-l ucidem şi să-i luăm moşte¬ 
nirea lui”. Şi, scoţîndu-1 afară din vie, l-au omorît. Deci 
cînd va veni stăpînul viei, ce va face lucrătorilor ace¬ 
lora?” Zis-au Lui: „Pe cei răi cu rău îi va pierde şi via o 
va da altor lucrători, care vor da roadele la vremea 
lor”. Zis-a lor Iisus: „Niciodată n-aţi citit în Scripturi: 
„Piatra pe care n-au băgat-o în seamă ziditorii, aceea a 
ajuns în capul unghiului?” 1 . 

I 

Multe lucruri arată Hristos în această pildă! Că Dumnezeu a purtat 
de grijă iudeilor de la început; că ei dintru început au fost nişte ucigaşi; 
că Dumnezeu n-a lăsat nimic din cele ce trebuiau pentru purtarea lor de 
grijă; că nu S-a întors dinspre ei nici după ce au ucis pe profeţi, ci a tri¬ 
mis chiar pe Fiul Lui; că unul şi acelaşi este Dumnezeul Noului şi Ve¬ 
chiului Testament; că moartea Lui are să săvîrşească mari lucruri; că 
iudeii au să sufere cea mai cumplită pedeapsă pentru răstignirea Lui şi pen¬ 
tru îndrăzneala lor, că au să fie chemate neamurile şi că iudeii au să cadă. 

Domnul a spus această pildă îndată după pilda cu cei doi feciori 2 , ca şi 
prin această pildă să arate cît de mare e crima iudeilor, ca să arate că e cu 
lotul de neiertat. 


1. Matei 2 1, 33-42. 

2. Matei 2 1, 2H 30. 





- Pentru ce? 

- Pentru că au fost întrecuţi de desfrînate şi de vameşi - şi cu mult 
deşi au avut parte de o atît de mare purtare de grijă. 

Uită-te cit de mare e purtarea de grijă a lui Dumnezeu şi cit de 
negrăită lenea lor! Dumnezeu a făcut ce trebuiau să facă lucrătorii: a 
împrejmuit via cu gard, a sădit-o şi toate celelalte. Puţin lucru a lăsat în 
seama lor: să aibă grijă de cele din vie, să păzească ce le-a dat. N-a fost 
uitat nimic, ci toate erau într-o desăvîrşită ordine. Deşi iudeii s-au bucu¬ 
rat de atîtea daruri din partea lui Dumnezeu, n-au cîştigat nimic de pe 
urma lor: i-a scos din Egipt, le-a dat legea, le-a ridicat Ierusalimul, le-a 
zidit templul, le-a făcut jertfelnicul. „ŞY a plecat departe”, adică a fost 
îndelung răbdător; nu i-a pedepsit totdeauna îndată pentru păcatele 
lor. Numeşte „plecare departe” îndelunga Sa răbdare. „A trimis slugile 
Sale”, adică pe profeţi, „să ia rodul”, adică ascultarea arătată prin fapte. 
Dar iudeii şi acum şi-au arătat răutatea lor; nu numai că n-au dat rod 
după ce s-au bucurat de o atît de mare purtare de grijă - şi acesta-i semn 
de lenevie -, dar s-au purtat şi rău cu cei care au venit să ia rodul. 
Oamenii care nu pot să dea şi sînt datori nu trebuie să se mînie, nici să 
se supere, ci să se roage. Iudeii nu numai că s-au mîniat, dar şi-au mînjit 
şi mîinile cu sînge. Au dat altora pedepsele pe care trebuia să le pri¬ 
mească ei. Dumnezeu a trimis apoi al doilea rînd de slugi şi al treilea 
rînd ca să arate şi răutatea lor şi bunătatea Lui. 

- Dar pentru ce n-a trimis îndată pe Fiul Lui? 

- Pentru ca ei să-şi recunoască păcatul săvîrşit faţă de cei trimişi 
mai înainte, să-şi potolească mînia şi să se ruşineze de venirea Lui. Mai 
sînt şi alte pricini. Dar deocamdată să mergem mai departe. 

- Ce înseamnă cuvintele „Poate se vor ruşina?” 

- Nu înseamnă că Dumnezeu nu ştia ce au să-I facă Fiului Său - 
Doamne fereşte! - Nu! Prin aceste cuvinte a vrut să arate cit de mare e 
păcatul lor, că n-an nici o iertare. Deşi ştia că au să-L omoare, totuşi a 
trimis pe Fiul Său. Prin cuvintele: „Se vor ruşina”axată ce-ar fi trebuit să 
facă, că ar fi trebuit să se ruşineze de El. Şi în alt loc din Scriptură Dum¬ 
nezeu spune: „Dacă, oare, vor auzi” 3 ; nu grăieşte aşa pentru că nu ştia ce 
are să se întîmple, ci ca să nu spună unii din cei păcătoşi că spusele de 
mai înainte ale lui Dumnezeu i-au minat cu sila la neascultare. In acest 
scop Se foloseşte Dumnezeu de cuvintele: ,^Dacă oare” şi „poate”. S-au 
purtat ca nişte nerecunoscători faţă de slujitori, dar ar fi trebuit să res¬ 
pecte vrednicia Fiului. 

- Ce-ar fi trebuit să facă ei? 

- Ar fi trebuit să alerge, ar fi trebuit să-şi ceară iertare pentru cri¬ 
mele săvîrşite! Dar nu, ei fac o crimă mai mare decît cea dinainte, ală¬ 
tură crimă de crimă; şi totdeauna crimele din urmă întunecă pe cele 
dinainte. Aceasta o arată şi Hristos, spunînd: „Umpleţi măsura părinţilor 
voştri” 4 5 . De demult profeţii le-au adus aceeaşi învinuire, zicînd: „Mîinile 
voastre sîntpline de sînge şi: „Sîngiuiri cu sîngiuiri se amestecă” 6 ; şi: „Cei 
ce zidiţi Sionul cu sîngiuiri” 7 * . Dar nu s-au înţelepţit, deşi au primit această 
mare porunca: „Sa nu ucizi’*, deşi li s-a poruncit de nenumărate ori să 
se depărteze de acest păcat, deşi au fost îndrumaţi prin multe şi felurite 
mijloace la păzirea acestei porunci, ei nu şi-au lăsat obiceiul lor cel rău! 

- Ce au spus slujitorii cînd L-au văzut pe Fiul? 

- „Haide să-L ucidem!” 

Pentru ce? Ce vină mare sau mică I-aţi găsit? Pentru că v-a cinstit? 
Pentru că, Dumnezeu fiind, S-a făcut om pentru voi? Pentru că a făcut 
acele nenumărate minuni? Pentru că v-a iertat păcatele? Pentru că v-a 
chemat la împărăţia cerurilor? 

Uită-te cît de mare este prostia lor pe lingă necredinţa lor! Uită-te 
la pricina uciderii! E plină de nebunie, că spun: „Să-L ucidem şi va fi a 
noastră moştenirea”! 

- Şi unde se sfătuiesc să-L omoare? 

- Afară din vie! 


II 

Ai văzut cum profeţeşte şi locul unde au să-L ucidă? „Şi scoţîndu-L 
afară L-au omorît”. 

Evanghelistul Luca spune că atunci cînd Hristos a rostit pedeapsa 
lucrătorilor acelora, iudeii au spus: „Să nu fie !” 9 şi că Hristos a adăugat 
mărturia din Scriptură: „Privind la ei a zis: „Ce însemnează, dar, ceea ce s-a 
scris: „Piatra pe care n-au luat-o în seamă ziditorii, aceea s-a pus în capul 
unghiului?” 10 . 

Matei, dimpotrivă spune că iudeii au pronunţat pedeapsa lucrători¬ 
lor acelora. Nu-i o contrazicere între Luca şi Matei, că s-a întîmplat şi 
una şi alta. Iudeii au rostit şi sentinţa împotriva lor, dar dîndu-şi seama 
îndată de ce-au spus, au zis: „Să nu fie!”. Hristos a pus înaintea lor cuvin¬ 
tele profetului David 11 , ca să-i convingă că vor fi negreşit pedepsiţi. Totuşi, 

4. Matei 23, 32. 

5. Isaia 1, 15. 

6. Osea 4, 2. 

7. Mih. 3, 10. 

H. Iei ^0, 13. 

!). Luca 20, 16. 

10. Luca 20, 17. 

11. Matei 21, 42; Ps. 117, 21-22. 







nici aşa Domnul nu le-a descoperit lămurit iudeilor că via va fi dată 
neamurilor, ca să nu le dea prilej de atac, ci lasă numai să se înţeleagă, 
cînd zice: „ Via o va da altora De aceea şi Domnul le-a spus asta prin pildă, 
ca înşişi iudeii să pronunţe sentinţa împotriva lor. Tot aşa s-a întîmplat şi cu 
David, cînd şi-a dat sieşi pedeapsa, în urma pildei spuse de Natan 12 . 

Uită-mi-te şi acum cit de dreaptă este sentinţa. O pronunţă chiar cei ca¬ 
re au să fie pedepsiţi. 

Apoi, pentru ca iudeii să afle că pedeapsa aceasta nu e cerută numai de 
simţul de dreptate, ci că a prezis-o de mult şi că harul Sfîntului Duh şi 
Dumnezeu au hotărît-o, Hristos a adăugat profeţia lui David şi-i mustră spu- 
nîndu-le: 

„Niciodată n-aţi citit că piatra pe care n-au băgat-o în seamă ziditorii, 
aceasta a ajuns în capul unghiului? De la Dumnezeu s-a făcut aceasta şi este 
minunat în ochii noştri” 13 . 

Prin toate acestea Hristos le-a arătat iudeilor că ei, pentru necre¬ 
dinţa lor, au să fie scoşi şi au să fie chemate neamurile. Aceasta le-a 
spus-o învăluit prin vindecarea fiicei cananeencei, prin mînzui asinei, 
prin vindecarea slugii sutaşului şi prin alte multe pilde. Aceasta o arată 
şi acum. De aceea a şi adăugat: „De la Domnul s-a făcut aceasta şi este 
minunată în ochii noştri”. Le-a spus mai dinainte că vor forma un singur 
popor neamurile care vor crede şi iudeii cîţi vor crede, cu toată deose¬ 
birea mare de pînă atunci dintre neamuri şi iudei. Apoi, ca să afle iudeii 
că cele ce se vor face nu sînt împotriva lui Dumnezeu, ci cu totul pe pla¬ 
cul Lui, că vor fi minunate şi pline de uimire pentru cei ce le vor vedea, 
a adăugat: ,J)e la Domnul s-a făcut aceasta”. 

Hristos Se numeşte pe El „piatră”, iar pe învăţătorii iudeilor, ziditori”; 
aşa a spus şi Iezechiel: „Cei ce zidesc zidul şi-l spoiesc fără să fie bine făcut” 14 . 

- Dar cum nu L-au băgat în seamă? 

- Nu L-au băgat în seamă pentru că au spus despre Hristos: ,„Acesta 
nu este de la Dumnezeu 15 ; şi: , „Acesta amăgeşte poporul” 1 *; şi: „Tu eşti samari- 
nean şi ai demon” 17 . 

Apoi, ca să ştie iudeii că paguba nu se mărgineşte numai la scoate¬ 
rea din vie, a adăugat şi pedepsele, zicînd: 

„Cel ce va cădea peste piatra aceasta se va sfărîma, şi peste cine va cădea ea 
îl va zdrobi” 111 . 

12. II Regi 12, 1-7. 

13. Ps. 117, 21-22. • 

14. Iez. 13, 10. 

15. loan 0, 10. 

10. loan 7, 12. 

17. loan 8, 48. 

18. Matei 21, 11. 







E vorba aici de două pieiri: una, aceea că iudeii s-au poticnit şi s-au 
smintit; acest înţeles îl au cuvintele: „Cel ce va cădea pe piatra aceasta”; 
alta, aceea a căderii lor în robie, a prăpădului de obşte şi a nenorocirilor 
ce au să vină peste ei, pe care le-a arătat Hristos mai dinainte desluşit, 
zicînd: „II va zdrobi”. Prin aceste cuvinte a făcut aluzie şi la învierea Lui. 

Profetul Isaia spune că Domnul învinuieşte via; în parabola 
aceasta, Domnul învinuieşte şi pe conducătorii poporului. în Isaia 
Domnul spune: „Ce trebuia să fac viei Mele şi nu i-am făcut ?” 19 . în altă 
parte spune iarăşi: „Ce greşeală au găsit părinţii voştri întru Mine?” 20 ; şi 
iarăşi: „PoporulMeu, ce ţi-amfăcut?Sau cu ce te-am supărat ?” 21 Prin aceste 
cuvinte Domnul arată nerecunoştinţa iudeilor; le arată că au răsplătit 
lui Dumnezeu cu rău, deşi s-au bucurat de toate binefacerile; în pilda 
lucrătorilor viei arată tot acelaşi lucru, dar cu mai multă tărie. Acum 
Domnul nu mai spune: „Ce trebuia să fac viei Mele şi nu i-am făcut?”, ci îi 
pune pe iudei să declare ei că nu le-a lipsit nimic, îi pune pe ei să se 
osîndească singuri. Cînd iudeii i-au răspuns lui Hristos: „Pe cei răi cu rău 
îi va pierde şi via o va da altor lucrători”, nu spun altceva decît aceasta, 
rostind împotriva lor o sentinţă definitivă. Ştefan le-a adus aceeaşi învi¬ 
nuire, care mai cu seamă i-a durut, că s-au bucurat pururea de multa 
purtare de grijă a lui Dumnezeu, dar ei au răsplătit cu rău pe Binefăcă¬ 
torul lor 22 . Foarte puternică dovadă că nu e vinovat de osînda venită 
peste ei Cel ce i-a pedepsit, ci sînt de vină cei care au fost pedepsiţi. 
Acelaşi lucru îl arată şi Hristos acum şi prin pildă şi prin profeţie. 
Nu S-a mărginit să le spună numai pilda, ci a adăugat şi două profeţii, 
pe a lui David şi pe a Sa. 

Ce-ar fi trebuit să facă iudeii cînd au auzit aceasta? N-ar fi trebuit, 
oare, să I se închine? N-ar fi trebuit, oare, să se minuneze de purtarea de 
grijă a lui Dumnezeu, atît cea din vechime cît şi cea de mai tîrziu? Dacă 
n-au ajuns cu nimic mai buni din acestea, n-ar fi trebuit, oare, să fie mai 
înţelepţi cel puţin de frica pedepsei? Dar iudeii n-au ajuns mai buni. 

Ce s-a întîmplat mai departe? 

,fiuzindu-L, au înţeles că despre ei grăieşte. Şi căutînd să-L prindă s-au 
temut de popor, că îl aveau ca profet” 23 . 

Şi-au dat seama arhiereii şi fariseii că de ei vorbeşte. 

Uneori cînd voiau să-L prindă, Hristos pleca din mijlocul lor, fără să fie 
văzut; alteori, cînd Se arăta între ei, ţinea piept dorinţei lor arzătoare 

19. Isaia 5, 4. 

20. Mih. (i, 3. 

2 I. Mih. (i, 3. 

22. Fapte 7, 50-53. 

23. Matei 21, 4. r >-4(>. 








de a-L prinde. De aceea mulţimile minunîndu-se, ziceau: „Nu este, oare, 
Acesta Iisus? Iată vorbeşte pe faţă şi nimic nu-i spun” 24 . 

Acum, pentru că arhiereilor şi fariseilor le era frică de popor, Dom¬ 
nul Se mulţumeşte cu atîta, nu mai face o minune, ca mai înainte, ca să 
plece din mijlocul lor fără să fie văzut. Nu voia să facă pe toate mai pre¬ 
sus de fire, ca să-i încredinţeze pe oameni de întruparea Sa. Arhiereii şi 
fariseii însă nu s-au înţelepţit nici de la mulţime, nici de la cele spuse. 
Nu s-au temut nici de mărturia profeţilor, nici de sentinţa ce şi-au dat-o, 
nici de părerea mulţimii. Atît de mult i-a orbit dragostea de putere, 
dragostea de slava deşartă şi căutarea celor vremelnice. 


Nimic nu ne pierde, nu ne aruncă aşa de uşor în prăpastie şi nu ne 
face să pierdem aşa de repede bunătăţile cele viitoare ca lipirea sufletu¬ 
lui nostru de lucrurile cele pieritoare; şi nimic nu ne face să ne bucurăm 
şi de unele şi de altele ca alegerea bunătăţilor celor viitoare înaintea 
tuturor celor pămînteşti. Hristos a spus: „Căutaţi împărăţia lui Dumnezeu 
şi toate acestea se vor adăuga vouă” 2 . Dar chiar dacă nu ni s-ar adăuga 
acestea, n-ar trebui să dorim aşa bunurile cele trecătoare. Alegîndu-le, 
dar, pe cele nepieritoare, ni se adaugă şi cele pieritoare. Şi nici aşa unii 
nu se lasă convinşi, ci se aseamănă cu nişte pietre nesimţitoare; urmă¬ 
resc umbre de plăcere. 

Ce este 26 plăcut pe lumea aceasta? Ce este încîntător? Vreau să vă 
vorbesc astăzi cu mai multă îndrăznire. Ingăduiţi-mă ca să aflaţi că 
viaţa aceea, în aparenţă grea şi împovărătoare, viaţa monahilor, viaţa 
celor ce s-au răstignit pentru lume 27 este cu mult mai dulce, cu mult mai 
de dorit decît cea din lume, aparent plăcută şi încîntătoare. Martori îmi 
sînteţi voi înşivă, meseriaşi, militari şi toţi cîţi trăiţi fără să munciţi, toţi 
cîţi trăiţi în zadar, care vă petreceţi ziua şi noaptea la teatre, voi care 
adeseori vă doriţi moartea cînd vin peste voi necazuri mari şi supărări şi 
fericiţi pe cei din munţi, pe cei din peşteri, pe cei ce nu s-au căsătorit, pe 
cei ce duc o viaţă depărtată de afacerile lumeşti! Chiar dacă ocupaţiile aces¬ 
tea ale voastre par că dau drumul la nenumărate izvoare de plăceri şi de bu¬ 
curii, totuşi odată cu ele dau naştere la tot atîtea săgeţi mai amare decît plă¬ 
cerile şi bucuriile. Dacă te-ai îndrăgostit de o dansatoare suferi un chin mai 
cumplit decît dacă ai face nenumărate expediţii militare şi nenumărate 

24. loan 7, 25-26. 

25. Matei fi, 33. 

26. De aici începe partea morală: Despre monahi. Viaţa lor pare împovărătoare , dar e mai dulce 
decit viaţa care pare plăcută şi lesnicioasă. 

călătorii îndepărtate. Ajungi într-o stare mai nenorocită decît un oraş 
asediat. Dar să nu mai vorbim acum de starea sufletească a acestora; să 
o lăsăm pe seama conştiinţei celor robiţi de astfel de patimi. Să vorbim 
de viaţa majorităţii oamenilor. Şi vom găsi că atît de mare e deosebirea 
dintre viaţa acestor oameni şi viaţa celor din munţi şi din pustiuri cît de 
mare e deosebirea dintre un port şi marea bîntuită necontenit de vîn- 
turi. Semnele prevestitoare ale traiului liniştit şi tihnit al monahilor le 
vezi chiar din locurile în care şi-au găsit sălaş. Au fugit de tîrguri, de 
oraşe, de zgomotul din ele şi s-au dus să trăiască în munţi. Traiul lor n-are 
nimic comun cu cele din lume; nu suferă nimic din cele omeneşti: 
scîrbe lumeşti, dureri, griji, primejdii, uneltiri, gelozie, invidie, dragoste 
trupească; nimic din cele de acest fel. Acolo, în munţi, cugetă de pe 
acum despre împărăţia cerurilor. Vorbesc cu dumbrăvile, cu munţii, cu 
izvoarele; dar înainte de toate acestea, cu Dumnezeu, înconjuraţi de 
tăcere şi linişte adîncă. în chiliile lor zgomot nu se aude. Sufletul lor, 
uşor şi curat, cu mult mai curat decît aerul cel mai proaspăt, nu-i bîntuit 
de nici o patimă, de nici o boală. Lucrarea lor, lucrarea aceea pe care o 
făcea Adam la început şi înainte de păcat, cînd era îmbrăcat cu slavă, 
cînd vorbea cu îndrăznire cu Dumnezeu, cînd locuia ţinutul acela plin 
de multă fericire. Întrucît sînt mai prejos monahii de Adam cel de 
dinainte de călcarea poruncii, cînd a fost pus să lucreze în paradis? 
Adam n-avea nici o grijă lumească. Nici aceştia. Adam vorbea cu Dum¬ 
nezeu cu conştiinţă curată. Tot aşa şi aceştia. Dar, mai bine spus, chiar 
cu mai multă îndrăznire decît Adam, cu cît se bucură şi de mai mare 
har prin dăruirea Duhului. Ar trebui să vedeţi cu propriii voştri ochi 
traiul acestor oameni. Dar pentru că nu vreţi, că vă place să trăiţi în 
oraş, în mijlocul zgomotelor, vă voi înfăţişa măcar cu cuvîntul o parte 
din traiul acelor oameni. Nici nu-i cu putinţă să vă vorbesc de întregul lor 
trai. Aceste stele ale lumii, cînd răsare soarele, dar, mai bine spus, cu mult 
înainte de răsăritul soarelui, se scoală din pat sănătoşi, cu mintea limpede şi 
treji - că nu-i necăjeşte supărarea, grija, durerea de cap, oboseala, roiul de 
afaceri; nimic din acestea, ci trăiesc ca îngerii în cer -, se scoală, aşadar, în¬ 
dată din pat, veseli şi voioşi; alcătuiesc un singur corp, şi cu cugetul plin de 
bucurie cîntă cu toţii ca şi cum ar avea un singur glas, cîntă imne Dumne¬ 
zeului universului, lăudîndu-L atît pentru binefacerile făcute lor cît şi pentru 
binefacerile făcute întregii lumi. Incît, dacă vreţi, lăsîndu-1 pe Adam, să 
întrebăm: în ce se deosebeşte de îngeri corul acesta care cîntă pe 
pâmînt şi spune: „Slavă întru cei de sus lui Dumnezeu şipepămîntpace, între 
oameni bunăvoire” 28 . îmbrăcămintea lor este vrednică de bărbăţia lor. Nu 
se îmbracă cu haine care să se tîrîie după ei, cu haine moi, cu haine 

2H. Luca 2, 14. 

decoltate, ci îmbrăcămintea lor este îmbrăcămintea acelor fericiţi îngeri: 
a lui Ilie, a lui Elisei, a lui Ioan Botezătorul, a apostolilor; se îmbracă cu 
haine făcute de ei, unele din păr de capră, altele din păr de cămilă; unii 
din ei se mulţumesc numai cu piei, şi acestea lucrate de multă vreme. 
Apoi, cînd spun acele cîntări, pleeîndu-şi genunchii, îl roagă pe Dumne¬ 
zeu cel lăudat de ei pentru lucruri care nici nu le trec unora repede prin 
minte. Nu cer nimic pămîntesc, nici nu fac cuvînt de aşa ceva; cer să stea 
cu îndrăznire înaintea divanului celui înfricoşător de judecată, cînd va 
veni Unul-Născut, Fiul lui Dumnezeu, să judece viii şi morţii; să nu audă 
nici unul din ei glasul acela înfricoşător, care spune „Nu vă cunosc pe 
voi” 29 ; să-şi termine viaţa aceasta obositoare cu conştiinţa curată şi cu 
multe fapte bune; să aibă vînturi bune în călătoria lor pe oceanul aces¬ 
tei vieţi. Rugăciunea lor este condusă de părintele şi înaintestătătorul 
lor. Apoi, după ce au terminat acele sfinte şi neîntrerupte rugăciuni, 
cînd răsare soarele se scoală în picioare, se duce fiecare la lucrul său, 
adunînd din munca lor mult cîştig pentru ajutorarea celor nevoiaşi. 


Unde sînt acum cei care-şi cheltuiesc toată viaţa în dansuri diavo¬ 
leşti, în cîntece desfrînate, cei care stau toată ziua la teatru? Mă ruşinez 
numai cînd mi-aduc aminte de aceia. Dar pentru slăbiciunea voastră 
trebuie să fac şi aceasta. Că şi Pavel zice: „După cum aţi făcut mădularele 
voastre roabe necurăţiei, tot aşa acum faceţi mădularele voastre roabe dreptăţii 
spre sfinţenie” 30 . Şi noi, dar, haide să punem faţă în faţă ceata femeilor 
desfrînate de pe scenă şi a tinerilor stricaţi cu ceata acestor fericiţi băr¬ 
baţi, ca să le vedem plăcerea lor, din pricina căreia mulţi tineri, trîndavi 
şi nepăsători, cad în mrejele acelor curtezane. Şi vom vedea că deosebi¬ 
rea dintre unii şi alţii este tot atît de mare cît de mare este deosebirea 
între cîntarea aceea nespus de dulce a îngerilor şi urletul clinilor şi gro 
hăitui porcilor pe maidane. Prin gura unora grăieşte Hristos; prin limba 
celorlalţi grăieşte diavolul. Vrei să-mi spui că flautele acompaniază pe 
cei de pe scenă, chiar dacă vocea lor e stinsă, înfăţişarea neplăcută, 
obrajii umflaţi şi nervii tociţi? La monahi însă răsună harul Duhului 
Sfînt, folosind gurile acelor sfinţi în loc de fluier, de ţiteră şi flaut. Dar, 
orice aş spune, nu-i cu putinţă să înfăţişez unor oameni lipiţi de lut şi de 
lucrurile făcute din lut plăcerile şi bucuriile monahilor. De aceea aş voi 
chiar să iau pe unul din cei ce se dau în vînt după lucrurile acestea, să-l duc 
acolo şi să-i arăt ceata acestor sfinţi şi n-ar mai avea nevoie de cuvintele me¬ 
le. Dar chiar dacă vorbesc unor oameni de lut, totuşi voi încerca şi cu cuvân¬ 
tul să-i smulg, cît de cît, din noroi şi din mocirlă. La teatru spec- 


29. Matei 25, 12. 
90. Rom. (i, 13. 

tatorul se aprinde îndată de dragostea trupească. Ca şi cum n-ar fi de 
ajuns chipul desfrînatei ca să-i aprindă sufletul, îl mai aţîţă şi vocea ei. 
Printre monahi, chiar dacă sufletul ar avea astfel de porniri, sînt date 
toate îndată la o parte. La teatru nu numai vocea desfrînatei, nici numai 
chipul ei, ci şi hainele, mai mult decît acestea, îi tulbură pe spectatori. 
Dacă se duce la teatru un om sărac, unul din aceia lipiţi de lucrurile din 
lumea aceasta, din aceia pe care nu-i interesează mîntuirea sufletului 
lor, adeseori din pricina celor ce vede acolo se descurajează şi zice în el 
însuşi: „Desfrînata aceasta şi desfrînatul acesta, fii de bucătari şi de ciz¬ 
mari, ba adeseori chiar fii de slujnice, trăiesc în atîta desfătare; iar eu, 
om liber, din părinţi liberi, care trăiesc din muncă cinstită, nici în vis nu 
pot duce o astfel de viaţă”. Şi pleacă de la teatru copleşit de tristeţe. 
Printre monahi aşa ceva nu se întîmplă, ci tocmai dimpotrivă. Cînd 
acelaşi om va vedea că feciori de oameni bogaţi, coborîtori din stră¬ 
moşi vestiţi, se îmbracă cu haine cu care nu s-ar îmbrăca nici cei mai 
săraci dintre săraci, cînd îi va vedea că se bucură de îmbrăcămintea lor, 
gîndiţi-vă cît de mîngîiat va pleca, ce mîngîiere va avea pentru sărăcia 
lor! Iar dacă e bogat, pleacă înţelepţit, ajunge mai bun. In teatru însă, 
cînd cel sărac vede pe desfrînată încărcată de aur, se plînge şi jeleşte 
cînd ştie că femeia lui nu poate avea astfel de podoabe; iar cei bogaţi îşi 
dispreţuiesc şi-şi nesocotesc soţiile după ce au văzut pe această desfrî¬ 
nată. Cînd şi statura desfrînatei şi căutătura şi vocea şi mersul ei, cînd 
toate acestea aţîţă poftele spectatorilor, spectatorii pleacă de la teatru 
înfocaţi şi se întorc acasă cu sufletul robit. De aici ocările şi necinstea; 
de aici învrăjbirea dintre soţi, certurile şi uneori chiar moartea; de aici 
viaţa celoj: robiţi de desfrînatele de pe scenă, nu mai e viaţă; nu le mai 
plac soţiile, nu-şi mai iubesc copiii, căsniciile lor se întorc pe dos şi li se 
pare că-i supără chiar lumina soarelui. Cine pleacă însă dintre cetele 
monahilor nu duce cu sine astfel de porniri dezgustătoare. Soţia pri¬ 
meşte acasă pe bărbatul ei potolit, blînd, scăpat de toate plăcerile cele 
nebuneşti; vede că se înţelege cu el mai bine decît înainte. 

Aşa sînt relele pe care le naşte ceata celor de pe scenă; aşa sînt 
bunătăţile pe care le naşte ceata celor din munţi şi din peşteri. Una 
face din oi lupi, cealaltă, din lupi miei. 

Dar n-am spus încă nimic din plăcerile şi din bucuriile monahilor. 
Poate fi, oare, o plăcere mai mare ca aceea de a nu ţi se tulbura sufletul, 
de a nu te îndurera, de a nu te întrista, de a nu suspina? Să mergem 
însă mai departe şi să vedem ce plăcere pricinuieşte teatrul cu cîntecele 
şi spectacolele sale şi ce plăcere pricinuiesc cîntecele şi chipurile monahilor. 
Şi vom vedea că în teatru plăcerea ţine pînă seara, atît cît spectatorul stă 
în teatru; iar după ce s-a terminat spectacolul, plăcerea ce-o gustase îl 

chinuie mai cumplit decît înţepăturile de ace. Dincolo, printre monahi, 
plăcerea este mereu în floare şi neschimbată în sufletele celor ce-i pri- 
mese. înfăţişarea monahilor e înfăţişare de bărbaţi; locul în care 
locuiesc e plăcut; felul lor de trai, dulce; viaţa curată; cîntările frumoase 
şi duhovniceşti, pline de farmec. Toate acestea sînt pururea printre ei. 
Cei ce locuiesc aceste porturi fug de zgomotele mulţimii ca de furtună. 
Monahii nu cîntă numai şi se roagă, ci şi citesc. Privelişte îneîntătoare 
pentru cei ce-i văd. După ce se termină slujba, unul ia în mîini pe Isaia 
şi stă de vorbă cu el; altul vorbeşte cu apostolii; altul citeşte cărţile alcă¬ 
tuite de alţii, filozofează despre Dumnezeu, despre univers, despre cele 
văzute, despre cele nevăzute, despre cele materiale, despre cele spiri¬ 
tuale, despre nimicnicia vieţii acesteia, despre măreţia vieţii viitoare. 


Se hrănesc cu o hrană minunată; nu pun pe masa lor came de vită, 
fiartă sau friptă, ci cuvintele lui Dumnezeu mai dulci decît mierea şi 
fagurele 31 , miere minunată şi cu mult mai bună decît mierea cea veche 
cu care se hrănea în pustie Ioan Botezătorul. Mierea aceasta n-o adună 
din flori nişte albine sălbatice, nici n-o depun în stupi după ce o fac 
bună la gust cu rouă, ci o pregăteşte harul Sfîntului Dun, care în loc să o 
mai depună în căsuţe de ceară, în faguri şi în stupi, o depune în sufletele 
sfinţilor, ca, acela care voieşte, să o poată mînca necontenit şi în toată 
voia. Monahii, imitînd şi ei aceste albine, zboară în jurul fagurilor cărţi¬ 
lor sfinte şi culeg din ele multă plăcere. Iar dacă vrei să cunoşti dulceaţa 
mîncării lor, apropie-te de ei şi vei vedea ce lucruri plăcute şi bune la 
gust, ce lucruri de mireasmă duhovnicească ies din gurile lor. Gurile lor 
nu pot scoate un cuvînt de ruşine, de batjocură, un cuvînt aspru; ci toate 
cuvintele lor sînt vrednice de cer. N-ai greşi dacă ai compara gurile 
majorităţii oamenilor care fac afaceri în piaţă, care se dau în vînt după 
cele lumeşti cu canalele unei haznale, iar gurile monahilor acestora cu 
izvoare din care curge miere, din care izvorăşte apă curată. Iar dacă 
cuiva nu i-ar plăcea că am comparat gura majorităţii oamenilor cu 
canalele unei haznale, să ştie acela că i-am cmţat mult cînd am grăit 
aşa. Scriptura nu foloseşte această măsură, ci comparaţii cu mult mai 
tari, că spune: „Veniit de aspidă sub buzele lor şi groapă deschisă gitlejul lor” 32 . 
Gurile monahilor nu sînt ca acestea, ci pline de bună mireasmă. 

Aşa sînt plăcerile şi bucuriile pe care le au monahii pe pămînt! Dar 
bucuriile cele de dincolo care cuvînt le va putea înfăţişa? Ce minte va 
putea înţelege moştenirea cea îngerească, fericirea cea negrăită, bună¬ 
tăţile cele nespuse? 

:t i. /v i k, ii. 

:v/. Urnii. i. 1 : 1 . 

Poate că pe mulţi v-au înflăcărat acum cuvintele mele şi v-au făcut 
să doriţi această frumoasă vieţuire! Ce folos că aveţi acest foc numai 
cînd sînteţi aici, dar vi se stinge flacăra şi vi se veştejeşte dorul acesta 
îndată ce ieşiţi de aici! 

- Ce să fac să nu se întîmple asta? 

- Cînd dragostea ţi-i fierbinte, du-te la îngerii aceia, înfxerbînt-o şi 
mai mult. Nu te va putea înflăcăra atît de mult cuvîntul meu cît vederea 
celor de acolo. Să nu-mi spui: „Să vorbesc cu femeia mea, să-mi rîn- 
duiesc mai întîi treburile!” Amînarea aceasta e început de trîndăvie. 
Ascultă! Unul a vrut să-şi pună în rînduială treburile casei sale şi profe¬ 
tul Ilie nu l-a lăsat 33 . Dar pentru ce vorbesc eu de rînduirea treburilor 
gospodăreşti? Un ucenic a vrut să îngroape pe tatăl său şi Hristos nu i-a 
îngăduit 34 . Şi totuşi ce treabă ţi se pare mai de neapărată trebuinţă decît 
îngroparea tatălui ? Dar nici pe aceasta n-a îngăduit-o. 

- Pentru ce oare? 

- Pentru că diavolul ne asaltează puternic, căutînd să se strecoare 
înăuntrul nostru. Dacă reuşeşte să stăm puţină vreme trîndavi şi să amî- 
nâm, apoi ne face şi mai mare trîndăvia. De aceea cineva ne îndeamnă: 
,JNu amina de pe o zi pe alta” 35 . Dacă nu amîni, vei săvîrşi fapte bune din 
ce în ce mai multe şi-ţi vei pune în bună rînduială şi treburile gospodă¬ 
riei tale. Hristos a spus: „Căutaţi împărăţia lui Dumnezeu şi toate acestea se 
vor adăuga vouă” 36 . Dacă sîntem fără de grijă cînd vedem că alţii îşi 
neglijează treburile lor şi se ocupă de ale noastre, cu mult mai fără de 
grijă vom fi cînd Dumnezeu Se îngrijeşte de treburile noastre şi poartă 
grijă de ele. Nu te îngriji, dar, de treburile tale, ci lasă-le în grija lui 
Dumnezeu! Dacă te îngrijeşti tu de ele, te îngrijeşti ca om; dar dacă 
Dumnezeu poartă grijă de ele, poartă grijă de ele ca Dumnezeu. Nu te 
îngriji de ele, neglijînd treburile de mai mare însemnătate, pentru că 
atunci nici Dumnezeu nu va purta multă grijă de treburile tale. Ca să 
aibă multă grijă de ele lasă-I-le pe toate în seama Lui! Dacă neglijezi 
însă pe cele duhovniceşti şi te îndeletniceşti cu treburile tale, Dumne¬ 
zeu nu va purta multă grijă de treburile tale. Deci, dacă vrei să-ţi 
meargă bine treburile tale şi să scapi de orice grijă, îndeletniceşte-te cu 
cele duhovniceşti, dispreţuieşte pe cele lumeşti! 

Făcînd aşa, vei avea şi pămîntul odată cu cerurile şi vei dobîndi şi 
bunătăţile cele viitoare, cu harul şi cu iubirea de oameni a Domnului 
nostru Iisus Hristos, Căruia slava şi puterea, în vecii vecilor, Amin. 


33. III Regi 19, 20. 

34. Matei 8, 21-22. 

35. tnţ. Sir. 5, 8. 








OMILIA LXIX 

„Şi răspunzînd Iisus a grăit iarăşi în pilde: „Asemănatu- 
s-a împărăţia cerurilor unui împărat, care a făcut nuntă 
fiului său. $i a trimis slugile sale ca să cheme pe cei pof¬ 
tiţi la nuntă şi n-au voit să vină. Iarăşi a trimis pe alte 
slugi, zicînd: „Spuneţi celor chemaţi: Am gătit ospăţul 
meu; juncii mei şi cele îngrăşate ale mele s-au junghiat 
şi toate sînt gata! Veniţi la nuntă!” Dar ei, neţinînd 
seamă, s-au dus unul la ţarina sa, altul la neguţătoria lui; 
iar ceilalţi, prinzînd pe slugile lui, le-au ocărit şi le-au 
omorît. Şi auzind împăratul s-a mîniat şi trimiţînd oştile 
sale a pierdut pe ucigaşii aceia şi cetatea lor a ars-o. 
Atunci a zis slugilor sale: „Iată nunta este gata, dar cei 
poftiţi n-au fost vrednici. Deci mergeţi la răspîntiile 
drumurilor şi pe cîţi veţi afla, chemaţi-i la nuntă”. Şi 
ieşind slugile acelea la răspîntii, au adunat pe toţi câţi au 
aflat, şi buni şi răi, şi s-a umplut casa de oaspeţi. Iar 
împăratul intrînd să vadă pe oaspeţi, a văzut acolo un 
om care nu era îmbrăcat în haină de nuntă. Şi i-a zis: 
,prietene, cum ai intrat aici neavînd haină de nuntă?” 
Iar el tăcea. Atunci împăratul a zis slugilor: „Legîndu-i 
mîinile şi picioarele, luaţi-1 şi aruncaţi-1 în întunericul 
cel mai din afară. Acolo va fi plîngerea şi scrîşnirea din¬ 
ţilor. Că mulţi sînt chemaţi, dar puţini aleşi” 1 


I 

Ai văzut cită deosebire este între fiu şi slugi şi în pilda de mai 
înainte şi în pilda aceasta? Ai văzut cît de mult se aseamănă aceste două 
pilde, dar şi cît de mult se deosebesc? Şi pilda aceasta ca şi cealaltă arată 
îndelunga răbdare a lui Dumnezeu, marea Lui purtare de grijă şi nere¬ 
cunoştinţa iudeilor. Dar are ceva mai mult decît cealaltă. Vesteşte mai 
dinainte şi căderea iudeilor şi chemarea neamurilor; în afară de aceasta 
mai arată cită nevoie este de o viaţă virtuoasă şi cît de mare e pedeapsa 
celor ce n-au grijă de purtarea lor. 

Şi este bine că pilda aceasta vine după cealaltă. Pentru că în pilda 
de mai înainte Hristos a spus: „Şi se va da neamului care va face roadele 

ei" 2 , în pilda aceasta arată şi cărui neam se va da via; şi nu numai 
aceasta, ci arată iarăşi şi negrăita purtare de grijă de iudei. în cealaltă 
pildă se părea că numai înainte de răstignire îi cheamă pe iudei; în 

E ilda aceasta Se sileşte să-i cheme chiar după ce iudeii L-au ucis pe 
lomnul. Cînd trebuia să le dea pedeapsa aceea prea cumplită, atunci îi 
cheamă la nuntă şi-i cinsteşte cu cea mai înaltă cinste. în pilda cealaltă 
n a chemat întîi neamurile, ci pe iudei, în pilda aceasta la fel. Dar după 
cum în pilda cealaltă atunci a dat altora via cînd iudeii n-au vrut să-L 
primească, ci chiar L-au ucis cînd a venit la ei, tot aşa şi în pilda aceasta, 
atunci a chemat pe alţii la nuntă cînd iudeii n-au vrut să vină. Poate fi, 
oare, o nerecunoştinţa mai mare ca a lor? Să fie chemaţi la nuntă şi să 
nu vină! Cine n-ar vrea să vină la nuntă, la nunta unui împărat,a unui 
împărat care face nuntă fiului său? 

Poate că cineva m-ar întreba: 

- Pentru ce Hristos a vorbit aici de nuntă? 

- Ca să cunoşti cîtă grijă are Dumnezeu de noi, cît de mult ne 
doreşte; ca să cunoşti cîtă strălucire au cele din împărăţia Sa; că acolo 
nimic nu-i trist, nimic dureros, ci toate sînt pline de bucurie duhovni¬ 
cească. De aceea şi Ioan Botezătorul îl numeşte pe Hristos Mire 3 ; de 
aceea şi Pavel spune: „Că v-am logodit unui singur bărbat” 4 ; şi iarăşi: 
„Taina aceasta mare este; iar eu zic în Hristos si în Biserică” 5 . 

- Dar pentru ce spune că mireasa nu-i logodită cu Tatăl, ci cu Fiul? 
- Pentru că mireasa care-i logodită cu Fiul este logodită şi cu Tatăl. 
Scriptura nu face deosebire; grăieşte cînd într-un fel cînd în altul, 
pentru că Tatăl şi Fiul sînt de aceeaşi finţă. 

în pilda aceasta Hristos a vorbit şi de învierea Sa. Pentru că mai 
înainte vorbise de moartea Sa, arată că după moartea Sa este nunta şi 
atunci este Mire. 

Dar nici aşa iudeii n-au ajuns mai buni, nici mai blînzi. Poate fi, 
oare, o răutate mai mare? 

Aceasta este a treia acuzaţie adusă iudeilor. Prima acuzaţie, că au 
omorît pe profeţi; a doua, că au omorît pe Fiul; a treia, că n-au venit la 
nuntă cu toate că au fost poftiţi la nuntă chiar de Cel ucis, de Cel pe 
Care ei îl uciseseră, ci au născocit o mulţime de scuze: că şi-au cumpă¬ 
rat pereche de boi, că şi-au luat ţarine, că s-au însurat. Deşi scuzele lor 
par întemeiate, totuşi noi învăţăm de aici un lucru: Oricît de grabnice şi 
de necesare ar fi treburile noastre, să nu le punem niciodată mai presus 
de cele duhovniceşti. 

2. Matei '21, 43. 

3. Ioan 3, 29. 

4. // Cor. 11, 2. 

■ r >. Efes. . r >, 32. 







împăratul nu i-a poftit la nuntă în ziua nunţii, ci cu mult înainte de 
nuntă. Că se spune în pildă: „Spuneţi celor chemaţi!”; şi iarăşi: „Chemaţi 
pe cei poftiţi”. Aceasta le măreşte şi mai mult vina. 

- Dar cînd şi prin cine au fost chemaţi? 

- Prin toţi profeţii, apoi prin Ioan Botezătorul - Ioan îi trimitea pe 
toţi iudeii la Hristos, spunîndu-le: „Acela trebuie să crească, iar eu să mă 
micşorez” 6 , - şi prin Fiul: „Veniţi la Mine toţi cei osteniţi şi împovăraţi şi Eu 
vă voi odihni” 7 ; şi: ,J)e însetează cineva, să vină la Mine şi să bea” 8 . 1-a che¬ 
mat nu numai cu cuvîntul, ci şi cu fapta; iar după înălţarea Sa la cer, prin 
Petru şi prin ceilalţi apostoli. Pavel spune: „Cel ce a lucrat prin Petru la che¬ 
marea celor tăiaţi împrejur, Acela a lucrat şi prin mine la chemarea neamuri¬ 
lor” 9 . Pentru că iudeii, cînd L-au văzut pe Fiul, s-au mîniat şi L-au omo- 
rît 10 , de aceea Dumnezeu îi cheamă din nou prin slugile Sale. Şi la ce-i 
cheamă, oare? La osteneli, la oboseli, la sudori? Nu! La veselie! Le spu¬ 
sese: ,Juncii mei şi cele îngrăşate ale mele s-au junghiat”. Uită-te cît de 
bogat este ospăţul! Cît de mare e dărnicia! Şi nici aceasta nu i-a făcut să 
se ruşineze, ci, cu cît era mai îndelung răbdător, cu atît se împietreau 
mai mult la inimă! N-au venit, nu pentru că erau ocupaţi, ci pentru că 
s-au trîndăvit. 

- Dar atunci pentru ce unii din cei poftiţi la nuntă spun că s-au căsătorit, 
iar alţii că şi-au cumpărat perechi de boi? Acestea-s doar treburi! 

- Nu-s deloc treburi. Cînd ne cheamă treburile cele duhovniceşti 
nici o treabă nu este de neapărată trebuinţă. 

După părerea mea cei poftiţi la nuntă s-au folosit de aceste scuze 
să-şi acopere lenevia lor. Grozăvia nu-i numai aceea că n-au venit la 
nuntă, ci alta, cu mult mai grozavă şi mai nebunească, că au bătut, au 
ocărit şi au omorît slugile. Cei poftiţi la nuntă sînt mai răi decît lucrăto¬ 
rii viei. Slugile din pilda de mai înainte veniseră să ceară venitul şi roa¬ 
dele viei şi au fost ucise; slugile din pilda aceasta au venit să-i cheme la 
nunta Celui ucis de ei şi au fost ucise şi ele. Poate fi, oare, o nebunie mai 
mare? Mustrarea aceasta le-o face şi Pavel, zicînd: „Care şi pe Domnul 
L-au ucis şi pe profeţii lor şi ne-au prigonit şi pe noi” 11 . 

Apoi, ca nu cumva cei poftiţi la nuntă să spună: „Nu venim la 
nunta Ta, pentru că Tu eşti împotriva lui Dumnezeu”, ascultă cum îi 
poftesc vornicii: „Tatăl face nuntă! El vă pofteşte!” 

- Ce s-a întîmplat după aceasta? 


6. Ioan 3, 30. 

7. Matei 11, 28. 

8. Ioan 7, 37. 

9. Gal. 2, 8. 

10. Matei 21,38-39. 

11/ Tex. 2, l. r .. 

- Pentru că n-au vrut să vină, ba dimpotrivă au mai şi ucis pe cei tri¬ 
mişi la ei, împăratul le-a ars oraşele, a trimis oşti şi i-a ucis. 

Hristos a spus acestea ca să vestească mai dinainte cele ce aveau să 
se întîmple sub Vespasian 12 şi Tit 13 , pentru că, necrezînd în El, au 
mîniat pe Tatăl; Tatăl îi pedepseşte. Distrugerea Ierusalimului n-a avut 
loc îndată după omorîrea lui Hristos, ci după patruzeci de ani, ca să 
arate îndelunga Lui răbdare; după ce au ucis pe Ştefan, după ce au 
omorît pe Iacov, după ce şi-au bătut joc de apostoli. Ai văzut cum s-au 
adeverit cuvintele lui Hristos? Ai văzut cît ae degrabă? S-au împlinit 
încă pe cînd trăia Ioan Evanghelistul, pe cînd trăiau mulţi din cei care 
au fost împreună cu Hristos. Au fost martori ai celor întîmplate cei care 
L-au auzit pe Hristos rostind aceste cuvinte. 

Dar uită-te la nespusa purtare de grijă a lui Dumnezeu faţă de 
iudei! A sădit vie, a înzestrat-o cu tot ce-i trebuia, a desăvîrşit-o. Cînd 
i-au ucis slugile, a trimis alte slugi; cînd le-au ucis şi pe acelea, a trimis 
pe Fiul Său; după ce şi Fiul a fost ucis, Tatăl îi cheamă la nuntă; dar 
n-au voit să vină; apoi a trimis alte slugi; dar ei le-au ucis şi pe acelea. Şi 
numai atunci îi ucide şi pe ei, cînd nu li se mai putea vindeca boala. Că 
boala lor era de nevindecat se vede de acolo că ei n-au crezut, în timp 
ce desfrînatele şi vameşii au crezut. Deci iudeii sînt osîndiţi nu numai 
pentru că au săvîrşit acele nelegiuiri, ci şi pentru că alţii au putut săvîrşi 
fapte bune. 

Iar dacă cineva ar spune că neamurile au fost chemate îndată după 
înviere, nu după ce au fost biciuiţi apostolii, după ce au suferit multe de 
la iudei - că după înviere le-a spus lor Hristos: „Mergeţi, învăţaţi toate 
neamurile” 14 -, voi răspunde că şi înainte de răstignire şi după răstignire 

g e iudei i-a chemat întîi. înainte de răstignire Hristos spune ucenicilor 
ăi: „Mergeţi la oile cele pierdute ale casei lui Israil” 15 ; după răstignire iarăşi 
nu i-a oprit pe apostoli să-i cheme pe iudei, ci chiar le-a poruncit,deşi le 
spusese: ,jnvăţaţi toate neamurile” , pentru că atunci cîndS-a înălţat la 
cer le-a spus ca pe iudei să-i cheme întîi: „Veţi lua putere, venind Sfintul 
Duh peste voi,şi-Mi veţi fi Mie martori în Ierusalim şi în toată Iudeea pînă la 
marginile pămîntului” 11 ;iar Pavel spune: „Cel Ce a lucrat prin Petru la che¬ 
marea celor tăiaţi împrejur, Acela a lucrat şi prin mine la chemarea neamuri¬ 
lor” 18 . De aceea apostolii s-au îndreptat mai întîi spre iudei, stînd multă vre¬ 
me în Ierusalim; apoi, fiind alungaţi, s-au împrăştiat printre neamuri. 

12. Vespasian, împărat roman (69-79). 

13. Tit, împărat roman, fiul lui Vespasian ("î 81). 

14. Matei 28, 19. 

15. Matei 10, 6. 

16. Matei 28, 19. 

17. Fapte 1, 8. 

18. Cal. 2, 8. 

Tu uită-te şi aici la bunătatea lui Dumnezeu! A spus: „Pe citi îi veţi 
afla, chemaţi-i la nuntă!”. Mai înainte, după cum am spus, apostolii, 
trăind mai mult în Iudeea, au propovăduit şi iudeilor şi neamurilor. Dar 
pentru că iudeii continuau să uneltească împotriva apostolilor, ascultă-1 
pe Pavel cum interpretează pilda aceasta! Pavel grăieşte aşa: „ Vouă tre¬ 
buia să se grăiască întîi cuvîntul lui Dumnezeu; dar pentru că v-aţi judecat 
nevrednici pe voi înşivă, iată ne întoarcem la neamuri” 19 . De aceea a spus şi 
Hristos: „Nunta este gata, dar cei poftiţi n-au fost vrednici”. Ştia şi mai 
dinainte că iudeii nu vor fi vrednici; dar a trimis să-i cheme, ca să nu le 
rămînă nici o scuză neruşinată de împotrivire; deşi ştia ce au să facă 
iudeii, totuşi a trimis şi a venit la ei mai întîi, ca lor să le închidă gura, 
iar pe noi să ne înveţe să plinim toate, chiar dacă n-ar avea nimeni de 
cîştigat de pe urma muncii noastre. 

Dar pentru că iudeii n-au fost vrednici, de aceea Hristos a spus: 
>y Duceţi-vâ la răspîntiile drumurilor şi pe citi veţi afla, chemaţi-i; pe oricine 
aţi întîlni, pe cei lepădaţi”. Că doar spusese în nenumărate rînduri: 
,f)esfrînatele şi vameşii vor moşteni împărăţia cerurilor” 20 ; şi: „Cei dinţii vor 
fi pe urmă şi cei de pe urmă, întîi” 21 . A arătat că pe bună dreptate se face 
aceasta. Ceea ce-i ustura mai mult decît toate pe iudei şi ceea ce-i rodea 
mai cumplit decît distrugerea Ierusalimului era că vedeau neamurile 
intrînd în drepturile lor şi în drepturi mai mari decît ale lor. 

Apoi, ca să nu creadă neamurile că se pot mîntui numai prin cre¬ 
dinţă, Hristos le vorbeşte şi de osînda faptelor rele; celor care n-au cre¬ 
zut încă le spune să se apropie cu credinţă, iar celor care au crezut le 
spune să se îngrijească de viaţa şi de faptele lor. Viaţa şi fapta sînt haină 
de nuntă; chemarea este har al lui Dumnezeu. 

- Dar pentru ce-i mai cercetează cu atenţie pe cei poftiţi la nuntă? 

- Pentru că chemarea şi curăţirea sînt un har al lui Dumnezeu; dar 
a rămîne chemat şi curat îmbrăcat atîmă de rîvna celor care au fost che¬ 
maţi. Chemarea nu se datoreşte vredniciei omului, ci harului. Ar trebui, 
dar, să răsplătim lui Dumnezeu pentru harul ce ni l-a dat şi să nu arătăm 
atîta răutate, după ce ne-a cinstit. 

- Dar eu, mi s-ar putea spune, nu m-am bucurat de atîtea bunătăţi 
ca iudeii. 

- Te-ai bucurat de bunătăţi mult mai mari. Ai primit, dintr-o dată, fără 
să fii vrednic, bunătăţile pe care poporul iudeu le-a primit în decursul 



19. Fapte 13, 46. 
'20. Matei 21, 31. 
21. Matei 1!), 30. 

întregii lui istorii. De aceea şi Pavel spune: „Neamurile să slăvească pe 
Dumnezeu pentru milă” 22 . Ai luat ce li se cuvenea lor. De aceea şi 
pedeapsa e mai mare pentru ei, că n-au împlinit poruncile lui Dumne¬ 
zeu. După cum cei ^poftiţi la nuntă au ocărit pe împărat pentru că n-au 
venit, tot aşa şi tu li ocărăşti dacă, după ce ai fost chemat, te aşezi la 
ospăţul Lui de nuntă cu o viaţă stricată. A te duce la nuntă cu haine mur¬ 
dare, aceasta înseamnă: a pleca de pe lumea aceasta avînd o viaţă necu¬ 
rată. De aceea şi tăcea cel ce intrase la nuntă fără haină de nuntă. Vezi 
că deşi păcatul lui sărea în ochi, totuşi Dumnezeu nu-1 pedepseşte 
înainte de a-şi fi rostit însuşi păcătosul pedeapsa? Că s-a osîndit singur 
prin aceea că n-a avut ce să răspundă; şi astfel este dat chinurilor celor 
groaznice. Cînd auzi că a poruncit să-l arunce în întunericul cel mai din 
afară, nu socoti că numai aceasta îi este pedeapsa, că l-a trimis doar 
acolo în locul acela întunecos, ci şi acolo unde-i plîngerea şi scrîşnirea 
dinţilor. Iar prin plîngerea şi scrîşnirea dinţilor arată că chinurile acelea 
sînt cu neputinţă de îndurat. 

Auziţi 51 voi toţi cîţi vă împărtăşiţi cu sfintele taine, cîţi aţi venit la 
ospăţul cel de nuntă şi aveţi sufletul îmbrăcat cu fapte murdare! Auziţi 
de unde aţi fost chemaţi? De la răspîntiile drumurilor! Ce sînteţi? Nişte 
ologi, nişte betegi la suflet, ceea ce-i cu mult mai cumplit decît beteji- 
ciunea trupului. Ruşinează-te de bunătatea Celui Ce te-a chemat! 
Nimeni să nu rămînă aici cu haine murdare, ci să-şi cureţe haina sufle¬ 
tului. Auziţi, femei! Auziţi, bărbaţi! Nu avem nevoie de hainele acestea 
ţesute cu aur, care ne împodobesc trupul, ci de hainele acelea ce ne 
împodobesc sufletul. Atîta vreme cît ne împodobim trupul e greu să ne 
împodobim sufletul. Nu e cu putinţă ca în acelaşi timp să ne împodo¬ 
bim şi sufletul şi trupul. Nu e cu putinţă ca în acelaşi timp să slujim şi lui 
mamona şi să ascultăm şi de Hristos aşa cum trebuie! Să aruncăm deci 
de pe noi această cumplită tiranie. N-ai îndura cu linişte să vezi pe unul 
că îţi împodobeşte casa atîmîndu-i perdele de aur, dar pe tine te lasă să 
stai gol în zdrenţe. Şi iată, acum aceasta o faci tu cu tine însuţi. îţi împodo¬ 
beşti casa sufletului tău, adică trupul, cu fel de fel de stofe, iar sufletul îl laşi 
să stea îmbrăcat în zdrenţe. Nu ştii că trebuie să împodobeşti mai mult pe 
împărat decît pe ostaş? Pentru împodobirea ostaşului se fac stofe de in; pen¬ 
tru împărat, purpură şi coroană. Tot aşa şi tu. îmbracă-ţi trupul cu o îmbră¬ 
căminte mai proasta, dar sufletul îmbracă-ţi-1 cu purpură. Pune-i coroană 
şi aşazâ-1 inlr-o trăsură înalta şi strălucitoare. Acum însă tu faci cu totul 
dimpotrivă. îm podobeşti ostaşul, trupul, cu fel de fel de podoabe, dar pe 

'l'l. Rom. l. r >, !). 

Z.i. I)(' aici începe partea morală: Despre judecată, despre a ne îngriji de minte ţi de suflet ţi a 
dispreţul cele trupeşti. F cu neputinţă să-ţi împodobeşti ţi trupul ţi in acelaşi timp să-ţi împodobeşti ţi 
sufletul ţi mintea. 





împărat, sufletul, îl laşi să se tîrîie legat în urma patimilor celor păcă¬ 
toase. Nu te gîndeşti, oare, că ai fost chemat la nuntă, şi la nunta lui 
Dumnezeu? Nu te gîndeşti, oare, că în aceste săli de ospăţ sufletul poftit 
la nuntă trebuie să intre îmbrăcat cu haine brodate cu aur? 


Vrei să-ti arăt oameni îmbrăcaţi asa, oameni care au haină de 
nuntă? Amintiţi-vă de sfinţii aceia despre care v-am vorbit înainte, care 
se îmbracă cu haine de păr, care locuiesc pustia. Aceştia sînt mai ales 
aceia care au haină de nuntă. Se va vedea aceasta din cele ce voi spune: 
Oricît de multă porfiră le-ai da lor, nu o vor primi. După cum un împă¬ 
rat s-ar îngreţoşa de hainele peticite ale unui sărac, dacă i s-ar porunci 
să le îmbrace, tot aşa şi monahii aceia se îngreţoşează de purpură. Scîr- 
birea nu le vine din altă parte, ci de acolo că-şi cunosc frumuseţea 
îmbrăcămintei lor. De aceea dispreţuiesc ca pe o pînză de păianjen 
mantia de purpură. îmbrăcămintea lor de sac i-a învăţat aceasta. Deşi 
se îmbracă în sac, sînt cu mult mai presus, cu mult mai strălucitori decît 
împăraţii. De-ai putea deschide porţile minţii lor, de-ai putea să le vezi 
sunetul şi toată podoaba dinăuntru, ai cădea cu faţa la pămînt, că ţi-ar 
lua ochii strălucirea frumuseţii lor interioare, lumina hainelor lor şi stră¬ 
fulgerarea conştiinţei lor. Aş putea vorbi şi de alţi bărbaţi mari şi minu¬ 
naţi din vechime; dar pentru că pe oamenii care nu se pot înălţa la cele 
spirituale îi conving mai repede exemplele din faţa ochilor lor, de 
aceea vă trimit la locuinţele acestor monahi. Pe feţele lor nu veţi zări 
tristeţea, pentru că, zidindu-şi colibele lor în ceruri, sălăşluiesc departe 
de necazurile şi scîrbele din lume; duc război împotriva diavolului şi, 
ca şi cum ar dansa, aşa se războiesc cu el. De aceea, pentru că duc răz¬ 
boi, şi-au făcut colibe şi au fugit de oraşe, de pieţe, de case. Ostaşul de 
pe cîmpul de luptă nu poate să locuiască în casă, ci îşi face un sălaş vre¬ 
melnic şi aşa locuieşte, pentru că are să plece îndată de acolo. Aşa 
locuiesc toţi monahii aceia; cu totul altfel decît noi; că noi nu trăim ca şi 
cum am trăi într-o tabără de luptă, ci ca şi cum am trăi într-un oraş paş¬ 
nic. Cine pune, oare, într-o tabără de luptă temelii? Cine zideşte, oare, 
casă pe care are s-o părăsească puţin mai tîrziu? Nimeni! Dimpotrivă, 
dacă ar încerca cineva să facă aşa ceva ar fi ucis ca trădător. Cine cum¬ 
pără într-o tabără de luptă hectare de pămînt? Cine încheie afaceri? 
Nimeni! Şi pe bună dreptate. „Ai venit ca să lupţi, i se poate spune, nu 
să faci negoţ! Pentru ce te osteneşti într-un loc pe care-1 vei părăsi peste 
cîtăva vreme? Fă aceasta cînd ne vom întoarce în ţară!” Aceste cuvinte 
ti le spun şi eu acum: Fă aceasta cînd ne vom duce în cetatea cea de sus. 
bar, mai bine spus, acolo nu trebuie să te osteneşti; împăratul cel 
ceresc va face totul pentru tine. Aici pe pămînt e de ajuns să ai 






numai o groapă şi să o întăreşti; de locuinţă nici nu-i nevoie. Ai auzit ce 
viaţă duc sciţii! Trăiesc tot timpul în căruţă. Ai auzit ce viaţă duc popoa¬ 
rele nomade! Aşa ar trebui să trăiască creştinii. Să trăiască întocmai ca 
nişte călători pe pămînt, războindu-se cu diavolul, dezlegînd pe cei 
ţinuţi robi de el; să se scape de toate grijile lumeşti. Pentru ce-ţi faci 
casă, omule? Ca să te legi şi cu mai multe lanţuri? Pentru ce ascunzi 
aurul în pămînt? Ca să chemi pe vrăjmaş împotriva ta? Pentru ce te 
împrejmuieşti cu ziduri? Ca să-ţi faci închisoare? Dar, dacă ţi se par a fi 
grele acestea, să mergem la colibele sfinţilor acelora, ca să vedem cu 
fapta cît sînt de uşoare toate. Ei îşi fac colibe. Dacă trebuie să le pără¬ 
sească, le părăsesc cum părăsesc ostaşii taberele cînd se termină răz¬ 
boiul. Aşa trăiesc sfinţii aceştia! Dar, mai bine spus, tabăra lor e cu mult 
mai plăcută. Că e mai plăcut să vezi o pustie plină de colibele monahi¬ 
lor, decît să vezi o tabără în care ostaşii întind corturi, înfig suliţe, atîmă 
de vîrful suliţelor fîşii de pînză de culoare galbenă, decît să vezi mul¬ 
ţime de oameni cu coifuri de aramă pe cap, cu piepturile strălucind de 
scuturi, înfăşuraţi numai în fier, decît să vezi un cort împărătesc făcut în 
grabă, o cîmpie întreagă acoperită de lume care mănîncă şi cîntă. Nu e 
atît de plăcută priveliştea aceasta ca cealaltă, de care-ţi vorbesc acum. 
Dacă ne-am duce în pustie ca să vedem corturile acestor ostaşi ai lui 
Hristos, nu vom vedea corturi întinse, nici vîrfuri de suliţe, nici cort 
împărătesc făcut din stofe de aur, ci vom vedea că pustia în care 
locuiesc aceşti ostaşi ai lui Hristos este tot atît de minunată şi frumoasă 
ca şi un pămînt pe care ai întinde frumuseţea multor ceruri. Că locuin¬ 
ţele lor nu sînt mai prejos de ceruri; îngerii şi Stăpînul îngerilor se 
pogoară la ei. Dacă au venit la Avraam, la un om care avea soţie şi hră¬ 
nea copii, pentru că era primitor de străini, cu atît mai mult vin aici şi 
dănţuiesc cu ei dansul cel cu cuviinţă, pentru că găsesc la ei cu mult mai 
multă virtute, pentru că găsesc oameni care s-au lepădat de trup, care 
dispreţuiesc trupul, deşi sînt în trup. La masa lor lăcomia nu-şi găseşte 
loc; masa lor e plină de filozofie; nu curg pîraie de sînge, nu se taie 
came, nu se aude de dureri de cap de pe urma băuturii, nu se văd mîn- 
căruri drese; nu simţi mirosuri de came friptă, nici fum înecăcios; nu se 
văd alergături, zgomote, tulburări şi strigăte supărătoare; pe masa lor, 
pîine şi apă; apa, din izvor curat; pîinea, din munca mîinilor lor; iar 
dacă vor să mănînce ceva deosebit, mănîncă fructe; mai mare e plăce¬ 
rea la mesele lor decît la mesele împăraţilor; la mesele lor nu te temi şi 
nu îţi este frică de nimeni; nu te ţine de rău boierul, nu te mînie soţia, nu 
te supără copilul, nu se rîde în gura mare, nu te îngîmfă mulţimea linguşito¬ 
rilor; masa aceea e lipsită de o astfel de tulburare; e masă de îngeri; sub ei au 
numai iarbă, aşa cum a avut Hristos în pustie cînd a hrănit mulţimile. Mulţi 
nu-şi fac nici acoperiş, ci în loc de acoperiş au cerul; în loc de lumina 





opaiţului au luna; n-au nevoie nici de ulei, nici de opaiţ, că luna le dă de 
sus o lumină vrednică de ei. 

IV 

Cînd îngerii din cer privesc la masa lor, îngerilor le place şi se vese¬ 
lesc. Dacă îngerii se bucură de un păcătos care se pocăieşte 24 , cum nu se 
vor bucura de atîţia drepţi care trăiesc ca ei? La ei nu-i nici stăpîn, nici 
rob; toţi sînt robi, toţi sînt stăpîni. Să nu socoteşti o enigmă cuvintele 
mele; sînt robi unii altora, stăpîni unii altora. Cu lăsarea serii nu se lasă 
şi în sufletul lor tristeţea, aşa cum li se întîmplă multor oameni care se 
gîndesc la grijile pricinuite de necazurile zilnice. După cină nu-i 
cuprinde teama de tîlhari, nu încuie uşile, nu trag zăvoarele, nici nu se 
tem de altele de care se tem oamenii: să stingă cu grijă luminile şi focu¬ 
rile, ca nu cumva o scînteie să le aprindă casa. Convorbirile lor sînt la 
fel de liniştite şi de potolite. Nu vorbesc ca noi de lucruri care nu-i pri¬ 
vesc. Nu spun: „Cutare a ajuns mare dregător; cutare şi-a pierdut 
slujba; cutare a murit; cutare a dobîndit o moştenire” şi altele de acest 
fel. Nu! Ei vorbesc totdeauna de cele viitoare şi filozofează. Şi, ca şi 
cum ar locui în altă lume, ca şi cum s-ar fi mutat în cer, ca şi cum ar trăi 
acolo, aşa vorbesc despre toate cele de acolo, despre sînurile lui 
Avraam, despre cununile sfinţilor, despre vieţuirea împreună cu Hris- 
tos; despre cele din lumea aceasta nici pomenire, nici cuvînt; ci, după 
cum pe noi nu ne interesează ce fac furnicile în muşuroaiele lor, tot aşa 
nici pe ei nu-i interesează ce facem noi, ci-i interesează împăratul cel de 
sus, războiul ce-1 au de dus, uneltirile diavolului, faptele mari pe care 
sfinţii le-au săvîrşit. în ce ne deosebim noi de furnici cînd ne comparăm 
cu ei? După cum acelea se îngrijesc de trupurile lor, tot aşa şi noi. Şi 
de-am face numai atîta! Dar noi facem lucruri cu mult mai rele, că nu 
ne îngrijim numai de cele de neapărată trebuinţă, ca furnicile, ci şi de 
cele de prisos. Că furnicile trăiesc din cîştigul cinstit al muncii lor; noi, 
din răpiri; şi nici cu furnicile nu ne asemănăm, ci cu leii şi leoparzii; 
dar, mai bine spus, sîntem mai răi decît aceste fiare. Fiarelor acestora 
natura le-a dat să se hrănească aşa; pe cînd pe noi, oamenii, Dumnezeu 
ne-a cinstit cu raţiune şi egali, dar am ajuns mai răi decît fiarele. Sîntem 
deci mai răi decît animalele necuvîntătoare; monahii aceia sînt însă 
egali cu îngerii, străini de toate cele de aici şi trecători pe acest pămînt. 
Se deosebesc cu totul de noi şi în îmbrăcăminte şi în hrană şi în casă şi în în¬ 
călţăminte şi în grai. Dacă i-ar auzi cineva pe ei vorbind şi ne-ar auzi şi pe 
noi, şi-ar da bine seama că ei sînt cetăţeni ai cerului, iar noi, nici măcar vred¬ 
nici de pămînt. De aceea, cînd un mare dregător se duce la ei, atunci 









mai cu seamă iese la iveală toată deşertăciunea lumii. Dregătorul acela, 
care se crede grozav de mare cu slujba lui, acolo între monahi stă şi el 
pe un pat de iarbă sau pe o pernă ponosită alături de un monah care 
munceşte cu palmele pămîntul, alături de un om care nu cunoaşte 
nimic din cele din lume. Acolo nimeni nu-1 linguşeşte, nimeni nu-1 
laudă. I se întîmplă acelaşi lucru şi lui ca şi unuia care s-ar duce la un 
giuvaergiu sau într-o grădină de trandafiri; şi după cum acesta primeşte 
ceva din strălucirea aurului şi a trandafirilor, tot aşa şi dregătorul 
rămîne cu ceva de pe urma strălucirii vieţii monahilor acelora: scapă de 
îngîmfarea lui de mai înainte. Şi după cum un om mic de statură, dacă 
se suie pe un loc înalt, pare şi el mai înalt, tot aşa şi oamenii care vin să 
vadă sufletele înalte ale acestor vieţuitori, par şi ei înalţi atîta vreme cit 
rămîn acolo; dar cînd pleacă dintre ei ajung iarăşi mici, că s-au pogorît 
de pe înălţimea aceea. Printre monahi nu-i nimic nici împăratul, nici 
prefectul; ci, după cum rîdem cînd vedem pe copii că o fac pe împă¬ 
raţii sau prefecţii, tot aşa şi monahii dispreţuiesc îngîmfarea celor 
care sperie pe cei din lume. Şi se vede lucrul acesta din aceasta: 
dacă li s-ar da monahilor acestora în deplină siguranţă tronul împă¬ 
rătesc, nu l-ar primi; l-ar primi însă dacă n-ar năzui după ceva mai 
măreţ decît un tron împărătesc, dacă n-ar socoti trecător tronul 
împărătesc. 

Ce dar? Nu vom trece odată de la viaţa aceasta a noastră nefericită 
la viaţa fericită a acestor monahi? Nu ne vom duce la aceşti îngeri? Nu 
vom lua şi noi haine curate, ca să prăznuim la nunta Fiului de împărat? 
Pentru ce stăm şi cerşim? Pentru ce stăm într-o stare mai rea decît cerşe¬ 
torii de la răscrucile drumurilor? Dar, mai bine spus, într-o stare mai 
rea şi decît cerşetorii şi decît cei mai ticăloşi decît ei. Da, cei ce se îmbo¬ 
găţesc din munca şi averile altora sînt într-o stare mai rea decît cerşeto¬ 
rii. Că e mai bine să cerşeşti decît să jefuieşti. Cerşitul se iartă; jefuitul se 
osîndeşte. Cerşitul nu supără pe Dumnezeu; jefuitul supără şi pe 
oameni şi pe Dumnezeu. De pe urma jafului suferi numai osteneli şi de 
multe ori alţii se bucură de ostenelile tale. 

Cunoscînd, dar, toate acestea, să îndepărtăm din sufletul nostru 
toată lăcomia; să ne lăcomim după bunurile cele de sus răpind, cu toată 
rivna, împărăţia cerurilor 25 . Nu poate, nu poate să intre în împărăţia 
cerurilor cel care se trîndăveşte. Facă Dumnezeu ca noi toţi să ajungem 
rîvnitori şi cu mintea trează, ca să dobîndim împărăţia cerurilor, cu 
harul şi cu iubirea de oameni a Domnului nostru îisus Hristos, Căruia 
slava şi puterea în vecii vecilor, Amin. 

2. r >. Matei 11, 12. 









OMILIA LXX 



„Atunci mergînd fariseii au făcut sfat 
ca să-L prindă în cuvînt ” 1 



- Cînd >r Atund”? 

-Atunci cînd mai cu seamă ar fi trebuit să se căiască, atunci cînd ar 
fi trebuit să se minuneze de bunătatea Lui, cînd ar fi trebuit să se teamă 
de viitor, cînd ar fi trebuit ca acelea trecute să-i încredinţeze de cele vii¬ 
toare. Faptele întăreau spusele lui Hristos. Vameşii şi desfrînatele au 
crezut; profeţii şi drepţii au fost omorîţi; şi pe temeiul acestor fapte ar fi 
trebuit să nu I se mai împotrivească Domnului în cuvînt cînd le vorbea 
de pieirea lor, ci să creadă şi să se înţelepţească. Totuşi nici aşa nu pun 
capăt răutăţii lor, ci zămislesc alte răutăţi şi merg înainte. Şi pentru că nu pu¬ 
teau pune mîna pe El, că se temeau de popor, fariseii au luat altă cale: să-L 
arunce în primejdie şi să-L facă vinovat de crimă împotriva statului. 

}y Au trimis la Elpe ucenicii lor împreună cu irodianii, zicîndu-I: ,Jnvăţătorule, 
ştim că eşti omul adevărului şi calea lui Dumnezeu in adevăr înveţi şi nu-Ţi este 
teamă de nimeni, că nu cauţi la faţa oamenilor. Deci spune-ne nouă, ce Ţi se pare? 
Se cade a da dajdie cezflrului sau nu?” 2 

Iudeii plăteau tribut, că erau sub stăpînirea romanilor. Şi pentru că 
fariseii văzuseră că Teuda şi Iuda fuseseră condamnaţi nu cu mult 
înainte la moarte pentru că puseseră la cale o răscoală împotriva ordinii 
statului 3 , voiau ca prin cuvintele acestea ale lor să-I pună în spate 
aceeaşi vină. De aceea au trimis la Iisus şi pe ucenicii lor şi pe irodiani, 
ca să-I sape, după cum gîndeau ei, o îndoită prăpastie, şi de o parte şi de 
alta; să-I întindă laţurile din toate părţile ca să-L prindă orice răspuns ar 
da. Dacă răspundea pe placul irodianilor, să-L învinuiască fariseii; dacă 
răspundea pe placul fariseilor, să-L acuze irodianii. Hristos plătise daj¬ 
die 4 , dar ei n-o ştiau. Fariseii se aşteptau să-L prindă fie într-un chip, fie 
în altul. Dar mai mult doreau să spună ceva împotriva irodianilor. De aceea 
i-a şi trimis pe ucenicii lor, ca pomindu-L împotriva irodianilor în pre- 

1. Matei 22, 15. 

2. Matei 22, 15-17. 

3. Fapte 5, 35-37. 

4. Matei 17, 24-27. 

zenţa lor să-L dea pe mîna lui Irod ca pe unul ce vrea să-i ia puterea. 
Aceasta a lăsat-o şi evanghelistul Luca să se înţeleagă, cînd a spus că 
L-au întrebat în fata mulţimilor 5 , ca să aibă mai mulţi martori. Dar a 
ieşit cu totul altceva. Şi-au arătat prostia lor înaintea mai multor 
oameni. Uită-te la linguşeala şi viclenia lor ascunsă! „Ştim, spun ei, că 
omul adevărului eşti!” Pentru ce atunci, fariseilor, spuneaţi că este un 
înşelător 6 , că amăgeşte poporul 7 , că are demon 8 , că nu este de la Dum¬ 
nezeu 9 ? Pentru ce cu puţin înainte v-aţi sfătuit să-l ucideţi 10 ? Dar fariseii 
fac tot ce le porunceşte viclenia lor. Puţin mai înainte, cînd L-au între¬ 
bat cu obrăznicie: „Cu ce putere faci acestea?” 11 , n-au căpătat răspuns; de 
aceea nădăjduiesc ca acum cu linguşeala să-L înmoaie şi să-L facă să 
spună ceva împotriva legilor statului, ceva împotriva ordinii de stat. 
Fariseii I-au mărturisit adevărul cînd I-au spus: „Ştim că omul adevărului 
eşti”; au spus ceea ce era; dar n-au grăit cu gînd curat, nici de bună voie. 
îi mai spun: „Nu-Ţi este teamă de nimeni”. Ai văzut cum se descoperă că 
au de gînd să-L facă să rostească nişte cuvinte care-1 pot supăra pe Irod, 
dar să-I bage şi vina că doreşte să pună mîna pe putere, că Se răscoală 
împotriva legilor statului, ca să-L osîndească pe Hristos ca pe un răzvră¬ 
tit şi ca pe unul care a vrut să pună mîna pe putere? Cuvintele: „Nu-Ţi 
este teamă de nimeni” şi: „Nu cauţi la faţa omului”, le-au spus fariseii gîn- 
dindu-se la Irod şi la cezar. 

„Deci spune-ne nouă, ce Ţi separe?” Acum îl cinstiţi ji-L socotiţi învă¬ 
ţător, dar atunci cînd vă vorbea de mîntuirea voastră II dispreţuiaţi şi-L 
ocăraţi de multe ori! De aceea fariseii sînt de acord cu irodianii. Uită-te 
cît sînt de vicleni! Nu-I spun: „Spune-ne nouă: Este bine, este de folos, 
este legal?” Nu, ci: „Ce Ţi separe?”; urmăreau deci un singur lucru: să-L 
trădeze, să-L declare duşman cezarului. Evanghelistul Marcu arătînd 
lucrul acesta pune în lumină mai bine cutezanţa şi gîndul lor ucigaş, 
spunînd că L-au întrebat: „Să dăm dajdie cedrului sau să nu dăm?” 12 Fier- 
beau de mînie, zămisleau viclenie, dar se făţăreau că-L cinstesc. 

- Ce le-a răspuns Hristos? 

- „Pentru ce Mă ispitiţi, făţarnicilor?” 13 

Ai văzut cît de aspru le vorbeşte? Cu cuvîntul le face mai adîncă tăietu¬ 
ra, cînd vede că răutatea lor e vădită şi desăvîrşită. Mai întîi îi zăpă- 

5 . Luca 20 , 27 . 

6 . Matei 27 , 63 . 

7 . loan 7 , 12 . 

8 . Ioan 10 , 20 . 

!). Ioan 9 , 16 . 

10 . Matei 21 , 46 . 

1 1 . Matei 21 , 23 . 

12 . Marcu 12 , 14 . 








ceşte, apoi le închide gura, descoperindu-le tainele sufletului lor şi 
făcînd cunoscut tuturora cu ce gînduri au venit la El. Hristos a făcut 
lucrul acesta ca să pună capăt răutăţii lor, să nu mai încerce să-L atace 
din nou. îi ţine de rău, deşi fariseii îi arătaseră multă cinstire prin cuvin¬ 
tele lor. îl numiseră învăţător, mărturisiseră că e adevărul şi că nu caută 
la faţa omului; dar El, Dumnezeu fiind, nu S-a lăsat înşelat de nici unul 
din aceste cuvinte linguşitoare. Asta ar fi trebuit să-i facă pe farisei să 
vadă că mustrarea pe care le-o face Hristos nu se întemeiază pe o simplă 
presupunere, ci este un semn că El cunoaşte tainele sufletului lor. 

II 


Dar Domnul nu S-a mărginit numai la mustrare, deşi era de ajuns 
numai darea pe faţă a gîndului lor ca să-i facă să se ruşineze de răutatea 
lor; nu S-a oprit la atîta, ci le-a închis gurile şi în alt chip, spunîndu-le:” 

„Arătaţi-Mi banul dajdiei!” 14 

Şi după ce l-au arătat, aşa cum făcea totdeauna, a pronunţat sen¬ 
tinţa prin gura lor şi-i face pe ei înşişi să declare că se cade să plătească 
dajdie. Strălucită şi mare victorie! Cînd Hristos le pune întrebarea, nu-i în¬ 
treabă pentru că El n-ar fi ştiut ce urmăreau aceia, ci întreabă pentru că voia 
să-i facă pe ei responsabili de propriile lor răspunsuri. Cînd i-a întrebat: 

>y Al cui este chipul de pe ea?” 15 
şi ei I-au răspuns: 

„Al cezarului!” 16 , 

Domnul le-a spus: 

,J)aţi cezarului cele ce sînt ale cezarului” 17 . 

Nu e vorba deci de un simplu dat, ci de o restituire. Lucrul acesta îl 
arată şi chipul şi scrierea de pe ban. 

Apoi, ca să nu spună fariseii: „Ne porunceşte să ne supunem oame¬ 
nilor”, Hristos a adăugat: 

„Şi lui Dumnezeu, cele ale lui Dumnezeu” 18 . 

Se cade, dar, să dăm oamenilor cele ale oamenilor şi să dăm lui 
Dumnezeu cele ce datorăm lui Dumnezeu. De aceea şi Pavel zice: 
„Daţi tuturor cele datorate: celui cu darea, dare; celui cu vama, vamă; celui cu 
frica, frică” 19 . Cînd auzi pe Hristos spunînd: „Dă cele ale cezaru- 



14. Matei 22, 19. 

15. Matei 22, 20. 
1(>. Matei 22, 21. 
17. Matei 22, 21. 
IK. Matei 22, 21. 

9. Rom. 1.1, 7. 

lui cezarului”, află că îţi spune să dai cezarului numai acelea care nu 
vatămă cu nimic credinţa; altfel n-ar mai fi o dajdie şi o vamă dată ceza¬ 
rului, ci diavolului. 

Cînd fariseii şi irodianii au auzit acest răspuns li s-a închis gura şi 
s-au minunat de înţelepciunea Lui. Ar fi trebuit să creadă, ar fi trebuit să 
se spăimînte; le dăduse doar dovada Dumnezeirii Lui: le descoperise 
tainele sufletului lor şi le închisese cu blîndeţe gurile. Dar ce-au făcut 
ei? Au crezut? Nicidecum, ci, 

„Lăsîndu-L, au plecat” 20 . 

După ei au venit saducheii. Ce nebunie! Fariseilor li se închisese 
gura şi ei se apropie de Domnul! Ar fi trebuit să fie mai prevăzători. Dar 
aşa-i obrăznicia! E neruşinată, cutezătoare, încearcă imposibilul! De 
aceea şi evanghelistul, uimit de nebunia lor, o vădeşte, zicînd: 

„în ziua aceea au venit la El saducheii” 21 . 

- In care zi? 

- în care a vădit viclenia fariseilor şi i-a ruşinat. 

- Cine sînt saducheii? 

- Altă sectă la iudei în afară de aceea a fariseilor şi cu mult infe¬ 
rioară acesteia. Saducheii susţineau că nu există nici înviere, nici suflet. 
Erau oameni necredincioşi, îndrăgostiţi de cele materiale. Erau multe 
secte la iudei. De aceea şi Pavel spune: „Sînt fariseu, din secta cea mai 
riguroasă a legii noastre” 22 . 

Saducheii nu-L întreabă direct despre înviere, ci plăsmuiesc o pri¬ 
cină şi născocesc un fapt, care, după părerea mea, nu s-a petrecut nicio¬ 
dată. Au de gînd să-L pună în încurcătură pe Hristos şi voiesc să strice 
credinţa şi în înviere şi în modul învierii. S-au apropiat tot cu blîndeţe 
de Domnul şi I-au spus: 

„învăţătorule, Moise a zis: Dacă va muri cineva, neavînd copii, să ia fra¬ 
tele lui pe femeia lui şi să lase urmaşi fratelui lui. La noi au fost şapte fraţi; şi 
cel dinţii, însurîndu-se, a murit şi neavînd urmaşi a lăsat pe femeia lui fratelui 
său. Asemenea şi al doilea şi al treilea pînă la al şaptelea. Iar mai pe urmă a 
murit şi femeia. Deci, la înviere, a căruia dintre cei şapte va fi femeia?” 23 

Uită-te la răspunsul de adevărat învăţător dat de Domnul saduchei- 
lor! Chiar dacă au venit la El cu gînd viclean, totuşi L-au întrebat şi 
pentru că nu ştiau ei înşişi ce răspuns să dea. De aceea nici Hristos nu le 


20. Matei 22, 22. 

21. Matei 22, 23. 

22. Fapte 20, 5. 

23. Matei TI, 24-2K. 








spune: „Făţarnicilor!”. Apoi pentru ca Hristos să nu-i întrebe pentru ce 
şapte fraţi au ţinut aceeaşi femeie, saducheii citează pe Moise, deşi, 
după cum am spus, eu socot că aceasta este o născocire a lor. Pentru că 
cel de-al treilea frate n-ar fi luat-o, cînd a văzut că cei doi fraţi dinaintea 
lui au murit; dacă ar fi luat-o al treilea, n-ar fi luat-o al patrulea, nici al 
cincilea; dacă ar fi luat-o toţi aceştia, apoi nici intr-un caz n-ar fi luat-o 
cel de-al şaselea sau cel de-al şaptelea frate, că ar fi socotit-o pe femeie 
piază rea, că iudeii sînt superstiţioşi; dacă acum mulţi au această boală, 
cu mult mai mult pe vremea aceea. Dar, în afară de asta, iudeii fugeau 
de astfel de căsătorii, deşi-i silea legea; astfel Rut, moabiteanca, rămasă 
văduvă, abia s-a căsătorit cu o rubedenie tare îndepărtată 24 , iar Tamara, 
tot din pricina aceasta, a fost silită să trăiască cu socrul ei 25 . 

- Dar pentru ce saducheii n-au născocit numai doi sau trei fraţi, ci 
şapte? 

- Ca să-şi bată joc, după socotinţa lor, şi mai mult de înviere. De 
aceea şi spun: „Toţi au avut-o” 26 , ca să-L încurce. 

- Ce le-a răspuns Hristos? 

- Le-a răspuns la amîndouă întrebările lor; dar nu cuvintelor lor, ci 
gîndurilor lor, descoperind totdeauna gîndurile lor ascunse; uneori lasă 
mustrarea pe seama conştiinţei celor ce-L întreabă, alteori îi mustră în 
auzul tuturora. 

Uită-te cum Hristos le răspunde la amîndouă întrebările lor! Le 
arată întîi că este înviere, apoi că învierea nu-i aşa cum şi-o închipuie ei. 

Că le spune: 

„Vă rătăciţi, neştiind Scripturile, nici puterea lui Dumnezeu” 27 . 

Pentru că saducheii se dăduseră cunoscători ai Scripturii, citind pe 
Moise şi legea, Hristos le-a arătat că tocmai întrebarea pusă de ei îi 
vădeşte necunoscători ai Scripturii. De aceea au şi venit să-L ispitească, 

f jentru că nu ştiu Scripturile şi pentru că nu cunosc cum trebuie puterea 
ui Dumnezeu. „Ce e de mirare, le spune Domnul, că Mă ispitiţi pe 
Mine Care vă sînt încă necunoscut, cînd nu cunoaşteţi nici puterea lui 
Dumnezeu, despre care aţi primit atîtea dovezi şi pe temeiul raţiunii şi 
al Scripturii? Raţiunea singură ar fi fost în stare să vă facă să cunoaşteţi 
că toate sînt cu putinţă la Dumnezeu? 


III 


Hristos le răspunde la întrebare. Şi pentru că pricina necredinţei 
saducheilor în înviere era credinţa lor că pieirea este soarta tuturor 


24. Rut 4, 1-10. 

25. Fac. 08, 11-18. 
2(i. Matei 22, 28. 
27. Matei 22, 20. 

lucrurilor din lume, de aceea Hristos le-a îndreptat mai întîi părerea lor 
greşită despre soarta lucrurilor din lume - că asta era pricina necredin¬ 
ţei lor în înviere apoi le arată cum va fi învierea: 

„Că la înviere, le spune Hristos, nici nu se însoară, nici nu se mărită, ci 
sînt ca îngerii lui Dumnezeu din cer” 28 . 

Evanghelistul Luca spune: „Ca fiii lui Dumnezeu” 29 . Aşadar dacă nu 
se însoară, întrebarea este de prisos. Nu pentru că nu se însoară, de 
aceea sînt îngeri, ci pentru că sînt ca îngerii, de aceea nu se însoară. 

Prin acest răspuns Hristos a înlăturat şi celelate păreri greşite 
despre înviere, după cum şi Pavel, printr-un cuvînt, a lăsat să se înţe¬ 
leagă totul: „Căci chipul lumii acesteia trece” 30 . 

Hristos a arătat deci cum va fi învierea; dar totodată a arătat că este 
înviere. Cu toate că a fost dovedită şi existenţa învierii odată cu arătarea 
chipului cum va fi învierea, totuşi Hristos adaugă cu prisosinţă şi alte 
dovezi; nu se mărgineşte să le răspundă numai cuvintelor lor, ci le răs¬ 
punde şi gîndurilor lor. Astfel, cînd nu sînt prea vicleni, ci îl întreabă 
din neştiinţă, Hristos îi învaţă cu dragă inimă; dar cînd îl întreabă 
numai din răutate, nici nu le răspunde la întrebare. Şi le-a închis gura 
saducheilor tot cu Moise, pentru că şi ei pe Moise îl aduseseră ca temei, 
şi le-a zis: 

„Iar despre învierea morţilor n-aţi citit că: ,JLu sînt Dumnezeul lui 
Avraam şi Dumnezeul lui Isaac şi Dumnezeul lui Iacov? Nu este Dumnezeul 
morţilor, ci al viilor” 31 . 

„Nu este Dumnezeu al celor ce nu există, le spune Hristos, al celor 
ce odată au murit şi nu vor mai învia”. N-a spus: ,JIram”, ci: „Sînt” al 
celor ce există, al celor ce trăiesc. După cum Adam a murit prin hotărî- 
rea lui Dumnezeu în ziua în care a mîncat din pom, chiar dacă a mai 
trăit după aceea, tot aşa şi aceşti patriarhi trăiesc prin făgăduinţa învie¬ 
rii, chiar dacă au murit. 

- Dar atunci pentru ce se spune în altă parte: „Ca să domnească şi 
peste morţi şi peste vii” 32 ? 

- Nu este nici o contrazicere între un text şi altul. Prin „morţi” se. 
înţeleg aici cei care au să fie vii. De altfel altceva se spune în cuvintele: 
„Eu sînt Dumnezeul lui Avraam” şi altceva în „Ca să domnească şi peste 
morţi şi peste vii”. Domnul cunoaşte şi un alt fel de moarte, despre care a 
spus: „Lăsaţi morţii să-şi îngroape morţii lor” 33 . 

28. Matei 22, 30. 

29. Luca 20, 36. 

30. / Cor. 7, 31. 

31. Matei 22, 31-32. 

32. Rom. 14, 9. 

33. Matei 8, 22. 








„Şi auzind mulţimile se mirau de învăţătura Lui” 34 . 

Saducheii n-au cules vreun folos din cuvintele lui Hristos; ci, fiind 
biruiţi, au plecat; dar mulţimile cele curate la inimă au cules folos. 

Aşadar ’ pentru că aşa este învierea, haide să facem totul ca să 
avem parte de locurile cele dintîi de acolo! Iar dacă vreţi să vă arăt că 
chiar înainte de înviere există oameni care trăiesc şi se bucură de roa¬ 
dele învierii, chiar aici pe pămînt, să mergem iarăşi în pustie. Vă voi 
vorbi iarăşi de viaţa aceloraşi monahi, pentru că văd că mă ascultaţi cu 
multă plăcere. Să vedem, clar, şi astăzi taberele cele duhovniceşti. Să 
vedem viaţă fericită, lipsită de teamă. 

Monahii aceştia nu locuiesc în corturi, cu suliţe ca ostaşii - că aici 
pusesem capăt cuvîntului meu -, nici cu scuturi şi platoşe; n-au nici una 
din aceste arme şi totuşi săvîrşesc fapte pe care ostaşii nu le pot săvîrşi 
nici cu armele. Iar dacă vrei, poţi să-i vezi! Vino, dă-mi mîna, să mer¬ 
gem amîndoi pe cîmpul de bătălie şi să vedem bătălia lor. Monahii 
aceştia luptă în fiecare zi; ucid pe potrivnici, înving toate poftele care 
ne supără pe noi. Şi vei vedea toate poftele acestea culcate la pămînt, 
nemaiputînd să facă vreo mişcare. Vei vedea într-adevăr înfăptuit 
cuvîntul acela apostolic: „Cei ce sînt ai lui Hristos şi-au răstignit trupul 
împreună cu patimile şi cu poftele” 36 . Ai văzut mulţimea de morţi zăcînd 
grămadă, ucişi cu sabia Duhului? De aceea nu se aude acolo de beţie, 
nici de lăcomie la mîncare. O arată masa lor, semnele de biruinţă care 
stau pe ea. Beţia şi lăcomia la mîncare, această fiară cu multe feţe şi cu 
multe capete, zace moartă, biruită de băutura de apă. Ca şi Scila 37 şi 
Hidra 38 din mitologie, beţia are multe capete. Din unul se naşte desfrî- 
narea, din altul, mînia, din celălalt, lenea, din celălalt, dragostea păcă¬ 
toasă; dar toate sînt doborîte la pămînt. Taberele celelalte, ale ostaşilor, 
sînt biruite toate de aceste patimi, chiar de-ar fi biruit ele zeci de mii de 
duşmani; în faţa acestor falange de patimi nu pot rezista nici armele, 
nici suliţele, nici orice altă armă. Şi-i vei găsi pe ostaşi, pe aceşti uriaşi, 
pe aceşti eroi care au săvîrşit atîtea fapte de bărbăţie pe cîmpul de 
bătaie, legaţi, fără lanţuri, de somn şi de beţie, zăcînd la pămînt fără să 
fie ucişi şi fără să aibă răni, ca pe nişte răniţi, dar, mai bine spus, chiar mai 
rău; că răniţii mai dau un semn de viaţă; dar aceştia nici atîta, ci îndată cad. 

Ai văzut că tabăra monahilor este mai puternică şi mai minunată? 
Pe duşmanii aceia, care îi biruie pe ostaşi, monahii îi ucid numai cu 


34. Matei 22, 33. 

35. De aici începe partea morală: Despre monahi. Monahii sînt mai încercaţi decît cei înarmaţi 
cu suliţe. Despre cei ce petrec şi se desfătează şi despre cei ce nu petrec şi nici nu se desfătează; şi de unde îşi 
adună şi unii şi alţii cele ce pun pe mesele lor. 

3(>. Gal. 5, 24. 

37. Vezi nota 45, Omilia IV, K. 

33. Şarpe monstruos eu nouă capete. 

voinţa. Fac atît de neputincioasă beţia, maica aceasta a tuturor răutăţi¬ 
lor, că nici nu-i mai necăjeşte. Cînd beţia, generalul patimilor, zace la 
pămînt, cînd capul îi este tăiat, trupul stă liniştit. Şi victoria aceasta o 
săvîrşeşte fiecare din monahii care locuiesc pustia. în războiul dus de 
monahi nu-i ca în războaiele celelalte, unde duşmanul, care a fost rănit 
şi a căzut, nu mai poate ataca pe nimeni. în războiul purtat de monahi 
fiecare trebuie să doboare fiara, pentru că cel care n-a lovit-o şi n-a 
doborît-o la pămînt este supărat de fiară mai departe. 

IV 

Ai văzut victorie strălucită? Oştirile întregului pămînt nu pot să fie 
toate biruitoare: monahii însă sînt toti biruitori; toti duşmanii lor stau 
întinşi de-a valma răniţi la pămînt: cuvintele şi gîndurile cele nebu¬ 
neşti, mîndria cea dezgustătoare şi toate pe cîte beţia le înarmează. 
Monahii imită pe Stăpînul lor, de Care Scriptura, minunîndu-se, zice: 
„Din pîrîu pe cale va bea, de aceea va înălţa capul” 39 . 

Vreţi să vedeţi şi o altă mulţime de morţi? Să vedem poftele pe care 
le odrăsleşte traiul bun, poftele pe care le nasc bucătarii, cofetarii şi cei 
ce dau ospeţe. Mă ruşinez să vorbesc de toate; totuşi voi vorbi de păsă¬ 
rile aduse din Faza 40 , de mîncărurile amestecate cu sos mult, de mîncă- 
rurile calde, de mîncărurile reci, de regulile de pregătit mîncărurile. Şi, 
ca şi cum ar avea de guvernat un oraş sau de comandat o armată, tot aşa 
şi aceştia legiuiesc şi rînduiesc ce mîncăruri să se servească întîi şi ce 
mîncăruri pe urmă. Unii servesc întîi păsări la grătar umplute cu peşte; 
alţii încep cu alte mîncăruri aceste ospeţe nelegiuite. Şi e întrecere mare 
şi în ce priveşte calitatea şi în ce priveşte ordinea mîncărurilor şi în ce 
priveşte mulţimea lor. Se laudă cu lucruri de care ar trebui să se 
ascundă sub pămînt; unii, că au stat la masă o jumătate de zi, alţii, o zi 
întreagă, iar alţii că au mai adăugat şi noaptea. Cunoaşte-ţi, nenoroci- 
tule, măsura stomacului! Ruşinează-te de lăcomia ta fără de măsură. 

Aşa ceva nu vezi la îngerii aceia. Şi aceste pofte sînt moarte. Mîncă¬ 
rurile sînt pentru nevoia trupului, nu pentru îmbuibare şi desfătare. Nu 
sînt acolo vînători de păsări, nici pescari, ci pîine şi apă. Sînt alungate 
de acolo tulburările, zăpăceala şi zgomotul, totul, şi din chilie şi din 
trup; liniştea e mare, ca într-un port. La cei ce se îmbuibează şi petrec 
viforul e cumplit. Spintecă, te rog, cu mintea, stomacul unui om care se 
îmbuibează cu atîtea mîncăruri şi băuturi! Vei vedea că e o ladă de gunoi, o 
hazna necurată, un mormînt vămit. îmi este ruşine să spun ce se întîmplă cu 


:t«). Ps. KM», 8. 

■10. Oraş în Armenia. 

el mai departe: ghiorăiturile cele dezgustătoare, vărsăturile, ieşirile pe 
jos şi pe sus. Dar du-te şi la monahi! Ai să vezi acolo moarte toate aceste 
pofte, după cum moartă e şi dragostea cea trupească pe care o naşte 
îmbuibarea. Ai să vezi că toate aceste pofte sînt aruncate la pămînt, cu 
caii şi cu purtătorii de poveri - căci cuvintele: purtător de poveri, armă 
şi cal sînt denumiri ruşinoase ale unor fapte ruşinoase -, ai să vezi că 
stau liniştite şi armele şi calul şi călăreţul. La cei ce se îmbuibează însă, 
cu totul dimpotrivă; stau aruncate la pămînt sufletele lor moarte. La 
sfinţii aceia biruinţa e strălucită nu numai la masă, ci şi la toate cele¬ 
lalte: la bani, la slavă, la invidie şi la toate bolile cele sufleteşti. 

Nu ţi se pare, oare, că tabăra monahilor e mai puternică decît 
tabăra ostaşilor? Nu ţi se pare oare masa lor mai bună? Cine va fi împo¬ 
trivă? Nimeni! Nici chiar cei subjugaţi de pofte şi plăceri, oricît de sub¬ 
jugaţi ar fî! O masă te înalţă la cer; cealaltă te trage la iad; pe una o 
porunceşte diavolul, pe cealaltă, Hristos; una are ca lege îmbuibarea şi 
desfrîul, cealaltă filozofia şi castitatea; la una vine Hristos, Ia cealaltă 
diavolul. Unde-i beţie, acolo-i diavolul; unde-s cuvinte de ruşine, 
unde-i îmbuibare, acolo dănţuiesc demonii. O masă ca aceasta a avut 
bogatul acela 41 . De aceea n-a fost stăpîn nici pe o picătură de apă. 


Monahii aceştia n-au o masă ca aceasta, ci cugetă şi trăiesc chiar de 

C e pămînt viaţa îngerilor. Nu se însoară, nu dorm mult, nu se îmbui- 
ează; puţin le mai lipseşte ca să fie fără de trup. Nimeni nu poate 
învinge aşa de uşor pe duşmanii săi ca monahul; îi învinge chiar cînd 
stă la masă. De aceea profetul spune: „Gătit-ai înaintea mea masă, împo¬ 
triva celor ce mă necăjesc” 42 . N-ai greşi dacă ai spune şi despre masa lor 
aceste cuvinte. Că nimic nu stînjeneşte atîta sufletul ca pofta cea păcă¬ 
toasă, ca îmbuibarea, ca beţia, ca păcatele ce se nasc din ele. Ştiu bine 
aceasta cei care au încercat pe propria lor piele aceste păcate. Dar vei 
şti şi mai bine deosebirea dintre o masă şi alta dacă ai afla de unde 
adună banii o masă şi de unde, alta. 

- De unde sînt adunaţi banii celor care au mesele pline de tot felul 
de mîncăruri şi băuturi? 

- De pe urma a nenumărate lacrimi! De la văduve lăsate pe dru¬ 
muri, de la orfani jefuiţi! Masa cealaltă, a monahilor, îşi adună banii de 
pe urma muncii lor cinstite. Masa lor se aseamănă cu o femeie fru¬ 
moasă şi mîndră la chip, care n-are nevoie de sulimanuri, că îşi are fru- 


41. l.uca l(i, 19-.II. 
12. l's. 22, <i. 

museţea ei firească. Masa celorlalţi se aseamănă cu o desfrînată neruşi¬ 
nată şi urîtă la chip, care, deşi îşi dă cu multe sulimanuri pe obraji, nu 
reuşeşte să-şi ascundă urîţenia, ci i se vădeşte urîţenia cu cît te apropii 
mai mult de ea. Şi masa lor e tot aşa: atunci îşi arată mai mult hidoşenia 
cînd stai mai aproape de ea. Nu te uita la oaspeţi cînd se duc la ospăţ, ci 
cînd se întorc! Atunci vei vedea hidoşenia mesei! Masa monahilor, 
pentru că este curată şi cinstită, nu lasă pe comeseni să grăiască cuvinte 
de ruşine; masa celorlalţi, pentru că e desfrînată şi necinstită, nu lasă să 
se audă un cuvînt cumsecade; una caută folosul celui ce stă la masă; 
cealaltă, pierderea lui; una nu te lasă să mînii pe Dumnezeu; cealaltă nu 
te lasă să nu-L mînii. 

Să ne ducem, aşadar, la monahi! De acolo vom afla cu cîte legături 
sîntem legaţi; de acolo vom învăţa să întindem masă plină de nenumă¬ 
rate bunătăţi, masă prea plăcută, masă fără multe cheltuieli, masă lip¬ 
sită de griji, de invidie, de gelozie, de orice boală; masă plină de bune 
nădejdi, masă cu multe biruinţe. Acolo sufletul nu ţi se tulbură; acolo 
nu-i supărare; acolo nu-i mînie; peste tot, linişte, peste tot, pace. Nu-mi 
vorbi mie de tăcerea slugilor din casele bogaţilor, ci de strigătul ospeţe¬ 
lor. Nu mă gîndesc la strigătul unuia către altul - şi acesta-i de rîs -, ci la 
strigătul dinăuntrul fiecărui oaspete, cel din sufletul lui, care aduce 

{ >este el cumplită robie; mă gîndesc la tulburările gîndurilor, la viforul, 
a întunecimea şi la furtuna din sufletul lor, din pricina cărora toate se 
amestecă în mintea lor, totul se zăpăceşte, ca într-o luptă dată în întune¬ 
cimea nopţii. în corturile monahilor nimic din toate acestea, ci multă 
linişte, multă pace. Mesei celeilalte îi urmează un somn asemănător cu 
moartea; mesei acesteia, trezvie, priveghere; aceleia, iadul; acesteia, 
împărăţia cerurilor şi cununile cele nemuritoare. 

Să căutăm, dar, să avem şi noi în casele noastre o astfel de masă, ca 
să ne bucurăm şi de roadele ei, pe care, facă Dumnezeu ca noi toţi să 
avem parte, cu harul şi cu iubirea de oameni a Domnului nostru Iisus 
Hristos, Căruia slava şi puterea în vecii vecilor, Amin. 









OMILIA LXXI 


„Iar fariseii, auzind că a închis gura saducheilor, 
s-au adunat împreună şi L-a întrebat unul din ei, 
învăţător de lege, ispitindu-L şi zicînd: 
„învăţătorule, care poruncă este mai mare în lege ?” 1 

I 

Evanghelistul arată iarăşi pricina pentru care fariseii ar fi trebuit să 
tacă; şi cu asta dă pe faţă şi obrăznicia lor. 

- Cum şi în ce chip? 

- Prin aceea că ei îl atacă din nou pe Hristos, deşi auziseră că închi¬ 
sese gura saducheilor. Ar fi trebuit ca aceasta să-i potolească; dar nu; se 
silesc să-L atace mai grozav decît înainte. Acum pun pe un legiuitor 
să-L întrebe; nu pentru că voiau să afle, ci pentru că voiau să-L ispi¬ 
tească. Şi-L întreabă: „Care este cea dinţii poruncă?” Şi pentru că cea din¬ 
ţii poruncă este aceasta: „Să iubeşti pe Domnul Dumnezeul tău”, ei îi pun 
această întrebare cu nădejdea că-L vor prinde, că adică Hristos are să 
îndrepte această poruncă ca să arate că şi El este Dumnezeu. 

- Ce le-a răspuns Hristos? 

- Le-a arătat că au ajuns aici pentru că n-au nici un pic de dragoste, 
pentru că sînt mistuiţi de invidie, pentru că-i roade pizma. Şi le-a spus: 

„Să iubeşti pe Domnul Dumnezeul tău. Aceasta este cea dinţii şi cea mai 
mare poruncă; iar a doua, asemenea acesteia: Să iubeşti pe aproapele tău ca pe 
tine însuţi” 2 . 

- Pentru ce a spus: >y Asemenea acesteia”? 

- Pentru că porunca aceasta, a doua, deschide drum celei dintîi şi 
este şi ea la rîndul ei întărită de aceasta: „Oricine face fapte rele urăşte 
lumina şi nu vine la lumină” 3 ; şi iarăşi: „Zis-a cel nebun în inima sa: „Nu 
este Dumnezeu” 4 . 

- Şi ce urmează de aici? 

1. Matei 22, 34-36. 

2. Matei 22, 37-39. 

j> 3. loan 3, 20. 

Ia 4. Ps. 13, 1; 32, 1. 






- O spune profetul în continuare: „S-au stricat şi urîţi s-au făcut întru 
îndeletnicirile lor” 5 ; şi iarăşi: „Rădăcina tuturor relelor este iubirea de argint, 
pe care poftindu-o unii, s-au rătăcit de la credinţă” 6 ; şi: „Cel care Mă iubeşte 
va păzi poruncile Mele” 7 . Iar poruncile Lui şi capul poruncilor Lui sînt 
acestea: „Să iubeşti pe Domnul Dumnezeul tău şi pe aproapele tău cape tine 

insuti”. 

» 

Deci dacă a iubi pe Dumnezeu înseamnă a iubi pe aproapele - 
„Dacă Mă iubeşti. Petre, spuneHristos, păstoreşte oileMele” 8 -, iar dacă a 
iubi pe aproapele înseamnă a împlini poruncile, atunci pe bună drep¬ 
tate a spus Hristos: 

„în aceste două porunci se cuprind toată legea şi profeţii” 9 . 

Domnul face acum ceea ce făcuse mai înainte cu saducheii. Aceia 
îl întrebaseră despre modul învierii; i-a învăţat despre înviere, dar i-a 
învăţat mai mult decît ceruseră ei. Şi acum a fost întrebat de cea dinţii 
poruncă; El însă vorbeşte şi de a doua, foarte apropiată de cea dinţii; că 
a doua este asemenea celei dinţii - lăsîndu-le să înţeleagă că din răutate 
L-au întrebat. Că „dragostea nu pizjmuieşte” 10 . Cu aceasta le dovedeşte că 
El ascultă şi de lege şi de profeţi. 

- Dar pentru ce evanghelistul Matei spune că legiuitorul L-a între¬ 
bat ca să-L ispitească, iar evanghelistul Marcu, dimpotrivă: „Văzînd 
lisus, spune el, că a răspuns înţelept, i-a zis lui: „Nu eşti departe de împărăţia 
lui Dumnezeu ” 11 . 

- Nu este nici o contrazicere între un evanghelist şi altul, ci chiar 
deplin acord. La început, legiuitorul L-a întrebat pe Hristos pentru a-L 
ispiti; dar, folosindu-se de pe urma răspunsului, a fost lăudat. Hristos nu 
l-a lăudat la început, ci cînd legiuitorul a spus că dragostea de aproapele 
este mai mare decît arderile de tot 12 ; atunci i-a zis: „Nu eşti departe de 
împărăţia lui Dumnezeu” 13 . Legiuitorul trecuse cu vederea toate porun¬ 
cile cele mici şi a vorbit de dragoste, care este capul virtuţilor. Toate 
celelalte porunci - şi sîmbăta şi celelalte - sînt date în vederea acestei 
porunci. Hristos însă nici nu l-a lăudat desăvîrşit, că îi lipsea încă ceva. 
Spunînd: „Nu eşti departe”, i-a arătat că e încă departe, ca să-l facă să 
caute ce-i mai lipsea. 

5. Ps. 52, 2. 

6. Tim. 6, 10. 

7. loan 14, 15. 

8. loan 21, 16. 

9. Matei 22, 40. 

10. I Cor. 13, 4. 

I 1. Marcu 12, 34. 

12. Marcu 12, 33. 

13. Marcu 12, 34. 








Să nu te minunezi că l-a lăudat, cînd legiuitorul I-a spus: „Unul este 
Dumnezeu şi nu este altul afară de El”, ci cunoaşte şi aici că Domnul răs¬ 
punde după sufletul celor care vorbeau cu El. 

Oricît de multe lucruri ar spune ei despre Hristos, nevrednice de 
slava Lui, totuşi nu vor îndrăzni să spună că El nu este Dumnezeu. 

- Dar atunci pentru ce îl mai laudă, cînd legiuitorul spune că nu 
este alt Dumnezeu în afară de Tatăl? 

- Cînd Hristos îi laudă răspunsul lui, nu vrea să spună că El nu-i 
Dumnezeu - Doamne, fereşte! Dar pentru că nu era timpul potrivit să 
descopere Dumnezeirea Sa, îl lasă să rămînă în învăţătura lui de mai 
înainte; îl laudă însă că ştie bine învăţăturile cele vechi, ca să-l facă des¬ 
toinic să primească la vreme potrivită şi învăţătura Noului Testament. 
De altfel cuvintele: „Unul este Dumnezeu şi în afară de El nu este Dumne¬ 
zeu” nu sînt spuse nici în Vechiul Testament, nici în altă parte pentru 
lepădarea Fiului, ci în opoziţie cu idolii. Deci, Domnul, lăudînd pe 
legiuitorul acesta, care a grăit aşa, îl laudă în sensul explicaţiilor de mai 
înainte. 

Apoi, după ce a răspuns, îi întreabă şi El la rîndul Său pe farisei: 

„Ce vi se pare de Hristos? Al cui Fiu este? Ei au spus: jy Al lui David” 14 . 

Uită-te, te rog, cînd pune Hristos fariseilor întrebarea: )y Al cui Fiu 
este Hristos”? După ce făcuse atîtea minuni, după ce săvîrşise atîtea 
semne, după ce I se puseseră atîtea întrebări, după ce arătase şi cît de 
mare este acordul dintre El şi Tatăl - acord şi în cuvinte şi în fapte -, 
după ce lăudase pe învăţătorul de lege, care spusese: „Unul este Dumne¬ 
zeu”, ca să nu poată spune fariseii: „A făcut minuni, dar este împotriva 
legii, este potrivnic lui Dumnezeu”. De aceea le pune atît de tîrziu între¬ 
barea aceasta, ca să-i îndrumeze pe nesimţite şi să dea şi ei mărturie că 
El este Dumnezeu. Pe ucenicii Săi i-a întrebat mai întîi ce spun oamenii 
despre El şi apoi pe farisei. Pe aceştia nu i-a întrebat cum i-a întrebat pe 
ucenici; ar fi spus că este un înşelător, un viclean, pentru că ei grăiesc 
orice fără teamă. De aceea le cere hotărîrea lor. 


II 


Pentru că avea să meargă la patimă, Hristos citează profeţia care îl 
propovăduise limpede ca Domn. N-o citează aşa dintr-o dată, nici n-o 
spune din proprie iniţiativă, ci mînat de o pricină binecuvântată. 
Domnul i-a întrebat al cui Fiu este Hristos; dar pentru că n-au spus 



adevărul despre El - că au spus că El este simplu om -, Hristos le 
îndreaptă părerea lor greşită şi citează pe David, care propovăduise 


14. Matei 22, 42. 

Dumnezeirea Lui. Fariseii socoteau că Hristos este un simplu om; de 
aceea au şi răspuns: „Al lui David”. Hristos însă, îndreptîndu-le părerea 
lor, citează pe profet, care mărturiseşte că este Domn, că este cu adevă¬ 
rat Fiu şi de aceeaşi cinste cu Tatăl. Şi nu S-a oprit aici; ci, ca să-i înfri¬ 
coşeze, adaugă şi următoarele, zicînd: 

„Pînă ce voi pune pe vrăjmaşii Tăi aşternut picioarelor Tale” 15 . 

Pentru ca măcar aşa să-i aducă la Sine. Şi ca să nu spună fariseii că 
David L-a numit ,J)omn ”linguşindu-L şi că spusa aceasta este numai o 
spusă omenească, iată ce întrebare le pune Hristos fariseilor: 

,J)ar cum David cu duhul îl numeşte Domn?” 16 

Vezi că îi face să primească pe nesimţite adevărul despre El şi 
despre slava Sa? Mai întîi a spus: „Ce vi separe vouă?Al cui Fiu este?”, ca 
prin întrebare să-i facă să dea răspunsul cel drept; dar pentru că fariseii 
au răspuns: >r Al lui David”, Hristos n-a spus: „Dar iată ce grăieşte 
David”, ci tot sub formă de întrebare zice: ,JDar cum David cu duhul îl 
numeşte Domn ?”, tot ca să nu-i supere spusele Sale. De aceea nici n-a 
spus: „Ce vi se pare vouă despre Mine?”, ci: „Despre Hristos”. Tot aşa şi 
apostolii aduc vorba despre Hristos tot pe nesimţite, cînd spun: „Se 
cuvine să vorbim cu îndrăznire despre patriarhul David că a şi murit şi a şi fost 
îngropat” 17 . Şi Hristos la fel, tot pentru aceeaşi pricină, dă învăţătura 
aceasta sub formă de întrebare şi sub formă de silogism, spunînd: 

,JDar cum David cu duhul îl numeşte Domn? zicînd: „Zis-a Domnul 
către Domnul Meu: „Şezi de-a dreapta Mea pînă ce voi pune pe vrăjma¬ 
şii Tăi aşternut picioarelor Tale”. Deci dacă David îl numeşte Domn, cum este 
Fiu al lui?” 18 

Prin aceste cuvinte Hristos nu vrea să spună că nu-i Fiul lui David - 
Doamne fereşte! -, că n-ar fi ţinut de rău pe Petru pentru asta, ci ca să 
îndrepte părerea greşită a fariseilor despre El. Deci cînd Hristos spune: 
„Cum este Fiu al lui?”, spune aceasta: „Este Fiul lui David, dar nu aşa 
cum ziceţi voi!” Fariseii spuneau că Hristos este numai Fiul lui David, 
nu şi Domn. Şi lucrul acesta îl spune Hristos după ce a adus mărturia 
profetului David, dar şi atunci tot pe nesimţite: „Deci dacă David îl 
numeşte Domn, cum este Fiu al lui?” 

Fariseii însă nu I-au dat nici un răspuns, deşi au auzit aceste 
cuvinte. Nici nu voiau să înveţe ceea ce trebuia. De aceea şi Hristos 
adaugă zicînd că Hristos este Domn lui David. Dar, mai bine spus, nici 
aceste cuvinte nu le-a grăit în chip absolut, ci a luat în sprijinul Său şi pe 

15. Matei 22, 44. 

l(i. Matei 22, 43. 

I 7. Fapte 2, 29. 

IH. Matei 22, 43 45. 








profetul David, pentru că fariseii nu credeau în cuvintele Lui şi pentru a 
nu fi bîrfit de ei. Lucrul acesta mai cu seamă trebuie să-l avem în 
vedere: să nu ne smintim cînd Domnul spune despre El ceva umilitor şi 
josnic. Pricina, în afară de altele multe, este aceea că El Se coboară pînă 
la judecata şi sufletul celor cu care vorbeşte. De aceea şi acum învaţă 
sud formă de întrebare şi răspuns. Dar şi sub forma aceasta lasă să I se 
întrevadă Dumnezeirea Sa. Nu-i acelaşi lucru a auzi că este Domn al 
iudeilor cu a auzi că este Domn al lui David. 

Uită-mi-te şi ce prilej potrivit a găsit Domnul ca să vorbească de 
Dumnezeirea Sa. Cînd legiuitorul I-a spus că „Unul este Domnul”, atunci 
a vorbit şi despre El că este Domn şi pe temeiul profeţiei lui David, nu 
numai pe temeiul faptelor Lui. Le-a arătat, apoi, că Tatăl îl va răzbuna: 
„Pînă ce voi pune pe vrăjmaşii Tăi aşternut picioarelor Tale”. Şi aceste 
cuvinte arată acordul dintre El şi Tatăl şi egalitatea de cinste. 

Acest sfîrşit pune Hristos discuţiei Sale cu fariseii. Sfîrşit sublim şi 
măreţ, în stare să le coasă gurile. Din pricina acestui sfîrşit fariseii au 
tăcut; nu de bună voie, ci pentru că n-au mai avut ce spune. Şi astfel au 
primit o lovitură de moarte, ca să nu mai îndrăznească să mai vină la El 
cu astfel de întrebări. 

Că spune evanghelistul: 

„Nimeni n-a mai îndrăznit din acea zi să-L mai întrebe” 19 . 

Nu puţin au folosit mulţimile de pe urma acestor discuţii cu fariseii. 
De aceea de acum înainte Hristos îşi îndreaptă către mulţimi cuvîntul. 
Izgonise lupii, sfarîmase uneltirile lor. 

Fariseii n-au cîştigat nimic, pentru că erau stăpîniţi de slavă 
deşartă, pentru că erau cuprinşi cu totul de această patimă cumplită. 

Cumplită 20 este patima aceasta şi are multe capete. Din pricina sla¬ 
vei deşarte unii oameni iubesc cu înfocare slujbele înalte, alţii banii şi 
averile, alţii puterea. Şi, tot mergînd aşa înainte, slava deşartă îi face pe 
unii ca, tot de dragul ei, să dea milostenii, să postească, să se roage, să 
predice. Multe sînt capetele acestei fiare. Nu e deloc de mirare ca 
oamenii să umble după slava deşartă cînd sînt bogaţi, cînd sînt puter¬ 
nici; dar să postească, să se roage de dragul slavei deşarte, asta e ciudat, 
asta merită multe lacrimi. Să nu mă mărginesc însă numai la mustrări. 
Haide să spun în ce chip putem scăpa de slava deşartă. Pe cine să-i 
învăţ mai întîi? Pe cei care caută să fie lăudaţi şi slăviţi de lume pentru 
bogăţia lor sau pentru hainele lor frumoase şi scumpe sau pentru sluj¬ 
bele lor înalte sau pentru predica şi învăţătura lor sau pentru arta şi 

19. Matei 22, 4(>. 

20. I)<- aici începe partea morală: Despre cei care umblă după slava deşartă şi mai ales despre cei 
care fac milostenie pentru a /i văzuţi 

meseria lor sau pentru vigoarea trupului lor sau pentru frumuseţea lor 
sau pentru bijuteriile şi podoabele lor sau pentru cruzimea lor sau 
pentru iubirea lor de oameni sau pentru milostenia lor sau pentru răuta¬ 
tea lor sau pentru sfîrşitul vieţii lor sau pentru soarta după sfîrşitul vieţii 
lor? Că, după cum am spus, patima aceasta are multe gheare şi şi le întinde 
chiar dincolo de viaţa noastră. Se spune: „Cutare a murit”; iar ca să fie ad¬ 
mirat şi lăudat se spune că a rînduit ce să se facă după moartea lui; de aceea 
cutare e sărac şi cutare e bogat. Grozăvia e aceea că oamenii găsesc în 
stări cu totul contrarii pricini pentru a umbla după laudele lumii. 

III 

Pe cine, dar, să-l învăţ mai întîi? Pe cine să-l rînduiesc mai întîi în 
ordine de bătaie împotriva acestei patimi? O singură cuvîntare nu-i de 
ajuns să-i cuprindă pe toţi. Vreţi să începem cu cei care umblă după 
slava deşartă cînd fac milostenie? După părerea mea, da, pentru că eu 
iubesc tare mult milostenia şi sufăr cînd o văd prihănită, cînd văd că 
slava deşartă unelteşte împotriva ei, aşa cum o doică o face pe codoaşa 
pe lîngă fata unui împărat; cum o creşte spre ruşinea şi paguba ei şi o 
strică; cum îi porunceşte să dispreţuiască pe tatăl ei, dar să se împodo¬ 
bească spre plăcerea unor bărbaţi murdari şi de multe ori de dispreţuit; 
cum pune pe ea podoabe de ruşine şi lipsite de cinste, aşa cum vor străi¬ 
nii, nu cum vrea tatăl ei. Haide, dar, să mă adresez acestora. Să ne în¬ 
chipuim o milostenie făcută cu multă dărnicie, dar cu scopul de a fi 
văzută şi ştiută de oameni. în primul loc, slava deşartă o scoate din 
cămara cea părintească. Tatăl poruncise să nu fie văzută nici de mîna 
stingă 21 ; dar slava deşartă o arată robilor, oricui se întîmplă, chiar celor 
care nici n-o cunosc. Ai văzut că o face desfrînată şi prostituată şi o 
împinge să facă dragoste cu oameni ticăloşi şi să se poarte cum vor 
aceia? Vrei să vezi că milostenia făcută pentru slava deşartă nu face 
numai desfrînat pe un astfel de suflet, ci şi nebun? Uită-te cu luare 
aminte la el! Poate fi, oare, o nebunie mai mare ca aceea ca milostenia 
să lase cerul şi să fugă după sclavi fugari, după stricători de case, să 
alerge pe străzi şi uliţe după oameni care o urăsc, după nişte oameni 
hidoşi şi urîţi la chip, care nu vor nici s-o vadă, care o urăsc tocmai 
pentru că moare de dorul lor? Că pe nimeni nu urăsc oamenii atît de 
mult ca pe cei care au nevoie de slăvirea lor. îi învinuiesc în fel şi fel de 
chipuri şi se petrece cu ei ce s-ar petrece cu o fiică de împărat, fecioară, 
pe care ai coborî-o de pe tronul ei împărătesc şi i-ai porunci să trăiască 
cu nişte gladiatori care şi-ar bate joc de ea. Că oamenii atunci mai mult 
îţi întorc spatele cu cît umbli mai mult după ei. Dacă ceri însă de la Dumne- 

zeu slavă, cu atît mai mult te atrage, te laudă şi-ţi dă mare răsplată. Dacă 
vrei să vezi şi în alt chip paguba ce-o ai cînd dai milostenie de dragul 
slavei deşarte, de ochii lumii şi spre fală, gîndeşte-te la marea durere şi 
necontenita tristeţe ce-ţi va pătrunde în suflet cînd vor suna în urechile 
tale cuvintele lui Hristos, spunîndu-ţi că ţi-ai pierdut toată răsplata 22 . în 
toate împrejurările slava deşartă este un rău, dar mai cu seamă în iubi¬ 
rea de oameni; e o mare cruzime, pentru că trîmbiţezi nenorocirile 
altora şi insulţi aproape pe cei săraci. Dacă insulţi pe cel căruia i-ai făcut 
bine, dacă-i vorbeşti de binefacerile ce i le-ai făcut, gîndeşte-te ce faci 
cînd le spui în faţa altora mulţi. 

- Cum să scăpăm de această patimă? 

- Dacă învăţăm să facem milostenie, dacă ştim cine sînt cei de la 
care căutăm slava. 

Spune-mi, cine este dascălul milosteniei? Negreşit Dumnezeu, 
Care ne-a învăţat milostenia, Care o cunoaşte mai bine decît toţi, Care 
miluieşte la nesfîrşit. Te întreb acum! Dacă ai învăţa luptele atletice, la 
cine te-ai uita sau cui ai vrea să-i arăţi exerciţiile taie? Celui care vinde 
zarzavaturi, pescarului sau instructorului tău? Ceilalţi sînt mulţi, dar 
instructorul este unul. Ce-ţi pasă de rîd alţii, dacă instructorul tău te 
admiră? Nu rîzi şi tu de ei împreună cu el? Sau ce? Dacă înveţi luptele 
atletice nu te uiţi, oare, la cel care ştie să te înveţe să lupţi? Dacă înveţi 
arta oratorică, nu-i aşa că doreşti laudele dascălului de retorică şi dis- 
preţuieşti laudele celorlalţi? Nu-i, oare, o prostie ca în celelalte meserii 
să te uiţi numai la dascăl, iar cînd e vorba de milostenie să faci cu totul 
dimpotrivă? Şi doar paguba nu-i aceeaşi. Acolo, dacă lupţi pentru păre¬ 
rea mulţimii şi nu pentru a dascălului, paguba priveşte numai lupta; aici 
însă paguba priveşte viaţa veşnică. Ai ajuns prin milostenie asemenea 
lui Dumnezeu? Fii asemenea Lui şi prin a nu-ţi arăta milostenia. Hristos 
spunea celor pe care-i vindeca să nu spună nimănui. îmi spui că vrei să 
fii numit de oameni milostiv? Pentru care cîştig? Pentru nici unul, dar 
pentru nesfîrşită pagubă. Aceia pe care-i chemi să fie martori miloste¬ 
niei tale ajung tîlhari ai comorilor celor din ceruri. Dar, mai bine spus, 
nu ei, ci noi înşine ne furăm comorile noastre şi împrăştiem cele depuse 
sus. Ce nenorocire nemaiîntîlnită! Ce patimă nemaiauzită! Cînd n-o 
roade molia, nici n-o sapă tîlharul, o împrăştie slava deşartă. Aceasta-i 
molia comorilor tale de sus; acesta-i tîlharul bogăţiilor tale din ceruri. 
Slava deşartă ne cară bogăţia cea nejefuită; ea pîngăreşte şi strică totul. 
Diavolul a văzut că în ţinutul acela de sus nu pot pătrunde tîlharii şi 
moliile, nici alte primejdii; de aceea diavolul a pus slava deşartă să ne 
care de acolo toată bogăţia. 

IV 

Doreşti slavă? Nu îţi este de ajuns slava ce ţi-o dă cel ce a primit miloste¬ 
nia, adică slava pe care ţi-o dă Bunul Dumnezeu, ci doreşti şi slava de la 
oameni? Vezi să nu păţeşti cu totul dimpotrivă. Să fii osîndit nu pentru că n-ai 
făcut milostenie, ci pentru că ţi-ai trîmbiţat milostenia, pentru că te-ai fălit cu 
ea, pentru că ai făcut pricină de laudă din nenorocirile altora. Milostenia e o 
taină. închide, dar, uşile, ca să nu vadă cineva ce nu-i îngăduit să arăţi! Aces- 
tea-s mai cu seamă tainele noastre: milostenia şi dragostea de oameni a lui 
Dumnezeu. Dumnezeu ne-a miluit după mare mila Sa, deşi noi nu-L ascultăm. 
La slujba noastră din biserică cea dinţii cerere către Dumnezeu este o cerere 
după mila lui Dumnezeu, rugîndu-ne să miluiască Dumnezeu pe cei stăpîniţi 
de duhurile necurate; a doua cerere, tot o cerere după mila lui Dumnezeu: ne 
rugăm să miluiască Dumnezeu pe cei ce fac pocăinţă; a treia cerere iarăşi este 
pentru noi înşine; iar această cerere o rostesc copiii cei neprihăniţi ai poporu¬ 
lui, care se roagă lui Dumnezeu pentru milă. Pentru cei ce au săvîrşit păcate 
multe şi care au nevoie de mustrare ne rugăm lui Dumnezeu noi preoţii după 
ce noi înşine ne-am osîndit păcatele noastre. Pentru noi însă se roagă copiii, 
pentru că împărăţia cerurilor este a acelora care sînt nevinovaţi ca ei. Aceasta 
arată că mai cu seamă aceia care sînt nevinovaţi şi smeriţi ca şi copiii, aceia pot 
să se roage lui Dumnezeu pentru cei păcătoşi. Cîtă milă, cîtă iubire de oameni 
aduce de la Dumnezeu această taină a milosteniei o ştiu cei care fac milostenie 
aşa cum o cere Dumnezeu. Şi tu, dar, cînd miluieşti după puterile tale pe 
vreun om, închide uşile casei tale! Să ştie că miluieşti numai cel pe care-1 
miluieşti; şi, dacă se poate, nici acesta. Dar dacă laşi uşile deschise, trîmbiţezi 
taina. Gîndeşte-te că te osîndeşte chiar acela căruia îi ceri să te slăvească; de îţi 
este prieten, te osîndeşte în cugetul lui; de îţi este duşman, îşi bate joc de tine 
faţă de alţi oameni. Capeţi cu totul altceva de ce doreai. Doreşti să-ţi spună: 
„Ce milostiv e!”, dar el nu-ţi va spune asta, ci: „Cît de dragă îi este slava 
deşartă! Cum caută să placă oamenilor!” şi încă alte ocări cu mult mai grele ca 
acestea. Dar dacă ascunzi taina va spune despre tine cu totul alte cuvinte: „Cît 
de mult iubeşte pe oameni! Cît e de milostiv!” Fii încredinţat că Dumnezeu nu 
lasă ca milostenia ta să rămînă ascunsă; dacă tu o ascunzi, o face cunoscută 
Dumnezeu; atunci mai mare e minunea, mai mare e cîştigul. 

Milostenia deci făcută de ochii lumii nu ne aduce slavă. Cu cît ne sîrguim 
şi ne silim să dobîndim mai multă slavă, cu atît sîntem mai lipsiţi de slavă. Nu 
numai că nu dobîndim slavă de om milostiv, ci nume rău; şi pe lîngă aceasta 
suferim şi mare pagubă. 

Pentru toate aceste pricini, să nu umblăm după slava lumii; să dorim 
numai slava lui Dumnezeu. Aşa vom dobîndi şi slava aceasta de aici şi ne 
vom bucura şi de bunătăţile cele veşnice, cu harul şi cu iubirea de oameni a 
Domnului nostru Iisus Hristos, Căruia slava şi puterea în vecii vecilor, Amin. 







OMILIA LXXII 


„Atunci Iisus a grăit mulţimilor şi ucenicilor Lui, zicînd: 
„Pe scaunul lui Moise au şezut cărturarii şi fariseii. 
Deci toate cîte vă vor zice să faceţi, faceţi; 
dar după faptele lor să nu faceţi ” 1 


I 





- Cînd „atunci”? 

- După ce a spus cuvintele de mai înainte; după ce a închis gura 
fariseilor; după ce n-au mai îndrăznit să-L ispitească; după ce a arătat că 
răutatea lor e de nevindecat. 

Şi pentru că vorbise de Domn şi de Domn, revine iarăşi asupra legii. 

Poate însă că cineva mi-ar spune: 

- Dar legea n-a spus aşa, ci: „Domnul Dumnezeul tău este un sineur 
Domn” 2 . 

- Da! Dar Scriptura numeşte lege întreg Vechiul Testament. Hris- 
tos grăieşte aşa pentru a arăta că este un perfect acord între El şi Tatăl. 
Dacă I-ar fi potrivnic, ar grăi lucruri potrivnice legii; dar aşa, cere să se 
respecte atît de mult legea, încît porunceşte să se păzească legea chiar 
dacă învăţătorii de lege sînt nişte stricaţi. Tot acum vorbeşte şi despre 
viaţă şi despre purtarea în viaţă, pentru că viaţa stricată şi dragostea de 
slavă au fost mai ales pricina necredinţei fariseilor. Aşadar, pentru a 
îndruma pe calea cea dreaptă pe ascultătorii Săi, le porunceşte cu tărie 
să nu dispreţuiască pe învăţători şi nici să nu se ridice împotriva preoţi¬ 
lor; că aceasta mai cu seamă contribuie în primul rînd la mîntuire. Hri’s- 
tos însă nu dă numai o astfel de poruncă, ci o şi îndeplineşte. învăţătorii 
şi preoţii iudeilor erau într-adevăr nişte stricaţi; dar Hristos nu-i dă jos 
de pe scaunele lor de cinste. Cu aceasta le face şi mai mare osînda, iar 
ucenicilor nu le dă pricină de neascultare. Şi ca să nu poată spune 
nimeni: „Am fost un trîndav, pentru ca dascălul meu a fost stricat”, 
Hristos le ia şi această scuză. Deci Hristos îi lasă pe cărturari şi pe farisei 
în posturile lor înalte, deşi erau nişte răi. Cu toate că le adusese atîtea 
învinuiri, totuşi spune: „Toate cîte vă vor zice să faceţi, faceţi; că nu sînt ale 
lor cuvintele ce le spun, ci ale lui Dumnezeu, pe care Dumnezeu le-a 

1. Matei 23, 1-3. 

2. Deut. (i, 4. 

legiuit prin Moise”. Uită-te cît de mult îl respectă Hristos pe Moise! Şi, 
pentru a arăta din nou acordul Său cu Vechiul Testament, spune că cin¬ 
stea pe care o au învăţătorii şi preoţii o datorează lui Moise, că „şedpe 
scaunul lui Moise”. Şi pentru că n-a putut să-i facă vrednici de credinţă pe 
temeiul vieţii lor, îi face vrednici de credinţă pe temeiul faptelor care le 
mai îngăduie asta, adică al scaunului pe care stau şi al succesiunii. 

Cînd II auzi pe Hristos spunînd: „toate” să nu înţelegi prin acest 
cuvînt toată legiuirea Vechiului Testament, de pildă poruncile cu pri¬ 
vire la mîncăruri, cele cu privire la jertfe şi toate acele porunci aseme¬ 
nea acestora. Cum putea să vorbească Hristos de respectarea acestor 
porunci cînd El le desfiinţase mai înainte? Prin cuvîntul „toate”, Hristos 
înţelege acele porunci ale Vechiului Testament care ne dau reguli de 
purtare, care ne fac mai buni, care sînt de acord cu poruncile Noului 
Testament, care nu ne lasă să mai fim sub jugul legii. 

- Dar pentru ce Hristos n-a legiuit acestea pe temeiul legii harului, 
ci pe temeiul legii lui Moise? 

- Pentru că nu era încă timpul ca înainte de răstignire să vorbească 
desluşit despre ele. După părerea mea însă, în afară de aceasta, Hristos 
a spus acele cuvinte şi pentru a rîndui mai dinainte şi altceva. Hristos 
avea să învinuiască pe cărturari şi pe farisei; şi ca nu cumva oamenii 
simpli să creadă că face asta pentru că umblă după scaunul lor sau 
pentru că îi urăşte, de aceea îndepărtează mai întîi o astfel de bănuială 
şi apoi începe să-i învinuiască. 

- Dar pentru ce îi mustră pe cărturari şi farisei? Pentru ce vorbeşte 
îndelung împotriva lor? 

- Ca să ferească mulţimile de a cădea în păcatele fariseilor şi cărtu¬ 
rarilor. Că nu-i acelaşi lucru a opri de la rău cu a arăta pe cei ce păcă¬ 
tuiesc, după cum nu-i acelaşi lucru a îndemna spre fapte bune cu a 
aduce în mijloc pe cei ce săvîrşesc binele. De aceea şi spunea mai 
dinainte: ,J)ar după faptele lor să nu faceţi”. Se slujeşte de acest mijloc de 
îndreptare ca oamenii să nu creadă că trebuie să şi facă ce fac ei, odată 
ce trebuie să-i asculte; şi astfel aparenta lor cinste ajunge învinuire. 
Poate fi, oare, un mai mare ticălos decît un dascăl care îşi mîntuie uce¬ 
nicii cînd aceştia se feresc să facă ce face el? Prin urmare, cinstea, care 
părea a fi pentru ei o cinste, este de fapt cea mai mare acuzaţie, că prin 
viaţa lor strică pe cei care îi imită. De aceea şi Hristos îi acuză pe cărtu¬ 
rari şi farisei. Dar nu numai pentru atîta, ci şi pentru a arăta că necre¬ 
dinţa lor de mai înainte şi răstignirea pe care au săvîrşit-o mai tîrziu nu se da¬ 
torează Celui răstignit, Celui Care n-a fost crezut, ci nerecunoştinţei lor. 

Priveşte de unde îşi începe Hristos învinuirile şi de unde le înmul¬ 
ţeşte! Că spune: 











„Că zic, dar nu fac” 3 . 

Orice om care calcă legea merită să fie pedepsit, dar mai ales cel 
care-i pus să înveţe pe alţii este drept să fie pedepsit îndoit şi întreit; o 
dată, pentru că el calcă legea; a doua oară, pentru că, fiind dator să 
îndrepte pe ceilalţi, şchioapătâ; de aceea este vrednic de o pedeapsă şi 
mai mare din pricina slujbei sale de cinste; a treia oară, pentru că îi 
strică pe ceilalţi şi mai mult prin aceea că, fiind învăţător, săvîrşeşte ast¬ 
fel de călcări de lege. 

Apoi Hristos le aduce şi altă învinuire: că sînt o povară pentru 
supuşii lor: 

„Că leagă sarcini grele şi cu anevoie de purtat şi le pun pe umerii oameni¬ 
lor, iar ei nici cu degetul nu vor să le mişte” 4 . 

Le spune că săvîrşesc un îndoit păcat: sînt neiertători cu cei de sub 
conducerea lor, cerîndu-le să ducă o viaţă aspră, iar lor îşi îngăduie 
toate libertăţile. Un adevărat conducător de oameni trebuie să fie cu 
totul dimpotrivă: să fie neiertător cu el însuşi şi aspru judecător al fapte¬ 
lor lui, iar cu cei de sub conducerea lui, iertător şi blînd. Dar cărturarii 
şi fariseii făceau dimpotrivă. 

II 


Aşa sînt toţi cei care filozofează cu cuvîntul: sînt neiertători şi 
necruţători, pentru că nu ştiu cîtă greutate cere săvîrşirea faptelor bune. 
Nu e mic păcatul acesta şi nici nu le măreşte puţin vina de mai înainte. 
Tu uită-mi-te cum le măreşte Domnul şi această vină. Că n-a spus: „Nu 
pot”, ci: „Nu vor”; n-a spus: „Să le poarte”, ci: „Nici cu degetul să le mişte”, 
adică nici să se apropie de ele, nici să le atingă. 

- Dar care sînt faptele pe care le săvîrşesc fariseii şi cărturarii cu 
dragă inimă şi cu plăcere? 

- Cele oprite! 


„Că toate faptele lor le fac, spune Domnul, ca să fie văzuţi de oameni” 5 . 

Hristos a spus aceste cuvinte ca să arate cît de ahtiaţi sînt după 
slava deşartă; şi slava deşartă i-a pierdut. Mai înainte i-a învinuit că sînt 
cruzi şi trîndavi; acum îi învinuieşte că sînt înnebuniţi după slavă. 
Aceasta i-a depărtat de Dumnezeu; aceasta i-a făcut să lupte într-o altă 
arenă; aceasta i-a pierdut. Un atlet care caută să placă spectatorilor face 
în faţa spectatorilor acele exerciţii care sînt pe gustul lor. Dacă face 
exerciţii în faţa unor spectatori curajoşi, caută să execute acele exerciţii 



J 


3. Matei 23, 3. 

4. Matei 23, 4. 

5. Matei 23, . r >. 

care au nevoie de curaj; dar dacă face exerciţii în faţa unor spectatori 
nepăsători şi trîndavi, ajunge şi el un trîndav. De pildă: are spectatori 
cărora le place să rîdă? Ajunge şi el un măscărici, ca să distreze pe specta¬ 
tori! Are spectatori serioşi şi cu judecată de filozofi? Caută şi el să fie la 
fel, pentru că de aceleaşi simţăminte sînt însufleţiţi şi cei care îl aplaudă. 

Uită-te că şi acum Domnul îi învinuieşte iarăşi cu tărie, pentru că 
fariseii şi cărturarii nu făceau unele fapte cu un scop şi altele cu alt scop, 
ci toate pentru slavă deşartă. învinuindu-i că umblă după slavă deşartă, 
le arată că nu caută slava deşartă săvîrşind fapte mari şi de neapărată 
trebuinţă - de altfel nici nu aveau, ci erau lipsiţi de fapte mari -, ci fapte 
mici şi neînsemnate, dovezi şi ele ale răutăţii şi păcătoşeniei lor, cum 
sînt filacteriile şi ciucurii de la haine. 

„Că îşi lăţesc filacteriile lor şi-şi măresc ciucurii hainelor lor” 6 . 

- Ce sînt filacteriile şi ciucurii? 

- Pentru că iudeii uitau adesea binefacerile lui Dumnezeu, de aceea 
Dumnezeu a poruncit să scrie pe cărţulii mici minunile Sale şi să şi le 
atîme de mîinile lor. De aceea şi spunea Dumnezeu în Deuteronom: „Şi 
le leagă pe ele să fie semn pe mina ta şi să fie neclătite înaintea ochilor tăi” 7 . Aceste 
cărţulii se numeau filacterii. Aşa cum fac şi acum multe femei care au 
atîmată de gît Evanghelia. Apoi, ca să le aducă iarăşi aminte de porun¬ 
cile Lui, Dumnezeu a făcut cu ei ceea ce fac adeseori mulţi oameni care 
îşi leagă degetul cu un petic sau cu un fir de lină ca să nu uite ceva. Tot 
aşa şi Dumnezeu a poruncit iudeilor, ca unor copii, să-şi coasă de haine, 
la marginea de la picioare, o fîşie de pînză de culoare violetă, pentru ca 
uitîndu-se la ea să-şi aducă aminte de poruncile Lui 8 . Aceste fîşii de 
pînză se numeau ciucuri. La aceste lucruri erau cu mare luare aminte 
cărturarii şi fariseii! îşi lăţeau bucăţile de stofă în care aveau cărţulii¬ 
le acelea şi-şi măreau ciucurii de la haine! Dar aceasta este o nebu¬ 
nească dorinţă de slavă deşartă. Pentru ce umbli, fariseule, după laudă 
şi cinste? Pentru ce-ţi lăţeşti filacteriile? Faci, oare, cu asta vreo ispravă? 
îţi foloseşte la ceva? Cîştigi ceva de pe urma lor? Dumnezeu nu-ţi cere 
să-ţi măreşti ciucurii, să-ţi lăţeşti filacteriile, ci să-ţi aduci aminte de cele 
ce-a făcut pentru tine. Dacă nu trebuie să umblăm după laudă şi cinste 
cînd facem milostenie şi cînd postim, deşi acestea sînt fapte bune săvîr- 
şite cu truda noastră, pentru ce te lauzi, iudeule, cu nişte fapte care te 
acuză mai ales de trîndăvie? 

Dar cărturarii şi fariseii nu sufereau numai de aceste boli, ci şi de 
altele. Că spune Hristos: 

fi. Matei 23, 5. 

7. Deut. 6, 8. 

K. Num. 15, 38-40. 








„Le place să stea în capul mesei la ospeţe şi in scaunele cele dinţii in sina¬ 
gogi, să fie salutaţi in pieţe şi să fie numiţi de oameni învăţători” 9 . 

Pe acestea chiar de le socoteşti mici, totuşi pricinuiesc mari rele. 
Ele au pierdut oraşe şi biserici. Şi acum îmi vine să plîng cînd aud de 
scaunele dintîi şi de salutări, cînd mă gîndesc la cîte rele au dat ele naştere în 
bisericile lui Dumnezeu! Nu e nevoie să vă vorbesc acum de ele! Dar, 
mai bine spus, cei mai în vîrstă nici n-au nevoie să le afle de la mine. 

Uită-mi-te în ce locuri a pus stăpînire slava deşartă pe sufletul căr¬ 
turarilor şi fariseilor! Acolo unde li s-a poruncit să nu umble după slava 
deşartă, în sinagogi, acolo unde se duceau să-i înveţe pe alţii! Să 
umblăm după locurile din frunte la ospeţe nu pare a fi atît de rău; deşi 
chiar acolo învăţătorul trebuie să fie pildă, nu numai în biserică, ci pre¬ 
tutindeni. Şi după cum omul, oriunde s-ar arăta, trebuie să se vadă că se 
deosebeşte de animale, tot aşa şi învăţătorul trebuie să arate că este 
învăţător şi cînd grăieşte şi cînd tace şi cînd stă la masă şi cînd face orice 
altceva; trebuie să se vadă că este învăţător şi din mers şi din privire şi 
din ţinută, într-un cuvînt din totul. Cărturarii şi fariseii însă erau de bat¬ 
jocură pretutindeni; pretutindeni se făceau de rîs, gîndindu-se să săvîr- 
şească acele fapte de care trebuiau să fugă. Hristos spune că: „leplace”; 
dacă „a-ţi plăcea” e un păcat, cît de mare e „a face”, cît de mare păcat e 
umbletul după locurile din frunte şi străduinţa de a le dobîndi? 


III 


Hristos S-a mărginit pînă acum să ţină de rău pe cărturari şi farisei 
numai pentru păcatele lor mici şi neînsemnate, de care ucenicii Lui nu 
aveau nevoie să fie îndreptaţi. Dar cînd a fost vorba de pricina păcate¬ 
lor, de dragostea de putere, de răpirea scaunului de învăţător, atunci 
Hristos aduce păcatul acesta în mijloc şi caută să-l dezrădăcineze din 
sufletul ucenicilor Săi, poruncindu-le cu tărie. Ce le spune? 

„Dar voi să nu vă numiţi învăţători” 10 . 

Apoi adaugă şi pricina: 

„Că unul este învăţătorul vostru; iar voi toţi sînteţi fraţi” 11 . 

Nimeni n-are ceva mai mult decît altul, că nimeni nu-i ceva prin el 
însuşi. De aceea şi Pavel spune: „Cine este Pavel? Cine este Apolon? Cine 
este Chifa? Nu sînt oare slujitori?” n N-a spus: „învăţători”. 

Şi iarăşi: 



9. Matei 23, 6-7. 
10. Matei 23, 8. 

1 1. Matei 23, 8. 

12. / Cor. 3, , r >. 

„Să nu numiţi pe nimeni tată” 13 . 

N-a spus aceasta ca să nu numească „tată” pe tatăl lor, ci ca să ştie 
pe cine trebuie să-L numească în chip propriu „Tată”. După cum învă¬ 
ţătorul nu-i propriu vorbind învăţător, tot aşa nici tatăl. Că Dumnezeu 
este pricina tuturora: şi a învăţătorilor şi a taţilor. 

Şi iarăşi adaugă: 


„Nici învăţători să nu vă numiţi, că unul este învăţătorul vostru, Hristos” 14 . 

N-a spus: „Eu”. După cum mai înainte a spus: „Ce vi separe de Hris¬ 
tos?” 15 şi n-a spus: „Despre Mine”, tot aşa şi acum. 

Tare aş dori să întreb acum: Ce au de spus cei care susţin că numai 
Tatălui I se potrivesc cuvintele: „Unul” şi „Unul”, şi îl refuză Celui 
Unuia-Născut? Este Tatăl învăţător? Toţi o vor spune şi nimeni nu se va 
împotrivi! 

- Dar pentru ce atunci, mi se va obiecta, Hristos a spus că unul este 
învăţătorul vostru, Hristos? 

După cum cînd Hristos a spus că „unul este învăţătorul” nu spune că 
Tatăl nu este învăţător, tot aşa şi Tatăl cînd spune că „unul este 
învăţătorul” nu spune că Fiul nu este învăţător. Cuvintele „unul” şi 
„unul” sînt spuse pentru a deosebi pe Tatăl şi pe Fiul de oameni şi de 
întreaga creaţie. 

Aşadar, după ce Hristos a îndepărtat boala slavei deşarte şi a vin¬ 
decat-o, îi învaţă pe ucenici cum să fugă de ea prin smerenie. De aceea 
a şi adăugat: 


,Jar cel ce este mai mare între voi să fie slujitorul vostru. Căci cel care se va 
înălţa pe sine se va smeri, şi cel care se va smeri pe sine se va înălţa” 16 . 

Nimic nu egalează smerenia! De aceea Hristos le şi aduce adeseori 
aminte ucenicilor de această virtute; şi cînd a adus în mijlocul lor pe 
copii 17 şi acum; iar cînd pe Munte a început să vorbească despre feri¬ 
cire, cu smerenia a început 18 ; iar acum smulge din rădăcini mîndria, 
zicînd: „Cel ce se va smeri pe sine se va înălţa”. Ai văzut cum îi duce pe uce¬ 
nici într-o direcţie cu totul contrară mîndriei? Nu numai că-i opreşte de 
a dori locurile cele din frunte, ci le porunceşte să umble după cele din 
urmă. „Aşa îţi vei putea îndeplini dorinţa!, spune Domnul. De aceea cel 
care doreşte cele dintîi locuri trebuie să umble după cel din urmă loc; 
căci cel care se va smeri pe sine, se va înălţa”. 



13. Matei 23, 9. 

14. Matei 23, 10. 

15. Matei 22, 42. 

16. Matei 23, 11-12. 

17. Matei 18, 2-6. 

18. Matei 5, 3. 

- Dar unde găsim noi această smerenie? 

- Vreţi 19 să mergem iarăşi în cetatea virtuţii, la corturile sfinţilor 
monahi, adică în munţi şi în vîlcele? Acolo vom vedea această înălţime 
a smereniei. Acolo vom vedea cum se smeresc, şi în ce priveşte îmbră¬ 
cămintea şi în ce priveşte locuinţa şi în ce priveşte slugile, oameni care 
străluceau în lume prin slujbele lor înalte, oameni care sclipeau prin 
luxul şi bogăţia lor. Prin tot ce fac şi-i înconjoară scriu smerenia lor, ca 
şi cum ar scri-o cu literele. Şi cele ce hrănesc mîndria: îmbrăcămintea 
frumoasă, locuinţele luxoase şi strălucitoare, mulţimea slugilor care de 
multe ori fac pe om de se mîndreşte chiar fără voia lui, toate acelea sînt 
acolo stîrpite. Ei singuri îşi aprind focul, ei îşi taie lemne, ei îşi fac de 
mîncare, ei slujesc pe cei care vin la ei. Acolo nu auzi om care să ocă- 
rască, nu vezi om ocărit, nu-i om căruia să i se poruncească, nici om 
care să poruncească, ci toţi sînt slugi şi fiecare spală picioarele străini¬ 
lor; şi în asta se iau la întrecere unii cu alţii; şi fac asta fără să cerceteze 
cine e străinul venit la ei, nici dacă e rob, nici dacă e liber, ci tuturor le 
spală picioarele. Acolo nimeni nu-i mare, nimeni nu-i mic. 

- Dar atunci ce-i acolo? Amestec? 

- Doamne fereşte! Ci cea mai bună rînduiaiă. Chiar de-ar fi cineva 
mic, cel mare nu se uită la asta, ci cel mare se socoteşte a fi mai mic 
decît cel mic şi prin aceasta ajunge mai mare. Toţi mănîncă aceeaşi 
mîncare: şi cei ce slujesc şi cei ce sînt slujiţi; toţi se îmbracă cu acelaşi 
fel de haină; toţi locuiesc în acelaşi fel de locuinţe, toţi duc aceeaşi 
viaţă. Acolo este mare acela care sare să facă cea mai de jos slujbă; nu se 
aud acolo cuvintele: „al meu” şi „al tău”; cuvintele acestea, pricină a 
nenumărate lupte, sînt izgonite dintre ei. 

IV 

Pentru ce te minunezi că viaţa, masa şi îmbrăcămintea lor este una, 
cînd şi sufletul este unul în toţi, nu numai în ce priveşte fiinţa sufletului 
- că aceasta e una în toţi -, ci şi în ce priveşte dragostea? Cum ar fi, dar, 
cu putinţă ca sufletul să se mîndrească faţă de el însuşi? Acolo nu-i nici 
sărăcie, nici bogăţie; nu-i nici slavă, nici necinste! Cum ar fi, dar, cu 
putinţă să se strecoare printre ei mîndria şi îngîmfarea? Sînt şi mici şi 
mari în ce priveşte virtutea. Dar, după cum am spus, nimeni nu se uită 
la asta. Cel mic nu suferă că are să fie dispreţuit, că nici nu este cine să-l 
dispreţuiască. Iar dacă-1 dispreţuieşte cineva, apoi acela a învăţat acolo 
mai cu seamă să fie dispreţuit, să fie batjocorit, să fie socotit o nimica, şi 

19. De aici începe partea morală: Despre monahi. Monahii mai cu seamă practică smerenia. Tre¬ 
buie ca noi să ne ducem des la locuinţele acestor sfinţi, ca să ne curăţim multele noastre pete sufleteşti. 









prin cuvinte şi prin fapte. Monahii aceştia trăiesc numai printre săraci şi 
schilozi, iar mesele lor sînt pline cu astfel de oaspeţi. De aceea şi sînt 
vrednici de ceruri. Unul tămăduieşte rănile celor bolnavi, altul călău¬ 
zeşte pe cel orb, iar altul sprijină pe cel schilod. Acolo nu vezi droaia de 
linguşitori, nici de paraziţi; dar, mai bine spus, monahii aceştia nici nu 
ştiu ce-i linguşeala. Ce i-ar putea face, dar, să se mîndrească? Toţi sînt 
egali; de aceea le e şi foarte uşor să alunge mîndria din sufletul lor. Ega¬ 
litatea aceasta dintre ei îi învaţă şi pe cei ce se duc la ei să fie smeriţi mai 
mult decît dacă i-ar sili cineva să se smerească. După cum cel lovit şi cel 
ce se lasă a fi lovit îl instruieşte pe cel rău şi obraznic care loveşte, tot 
aşa şi cel care nu umblă după slavă, ci o dispreţuieşte, îl instruieşte pe 
cel ambiţios. Iar aceasta o fac cu îndestulare monahii aceştia. Pe cît de 
mare e printre noi lupta după dobîndirea locurilor din frunte, pe atît de 
mare e printre ei lupta de a nu le dobîndi, de a fugi de ele; îşi dau multă 
silinţă să cinstească pe alţii cu prisosinţă, şi nu să fie cinstiţi de alţii. 

De altfel, chiar îndeletnicirile lor îi fac să fie smeriţi şi nu le îngă¬ 
duie să se mîndrească. Spune-mi, se va îngîmfa, oare, vreodată un om 
care sapă pămîntul, care udă grădinile, care sădeşte legume şi pomi, 
care împleteşte coşuri de nuiele, care ţese pînză de sac sau care face o 
altă muncă la fel cu aceasta? Nu! Va suferi, oare, de această boală un 
om care trăieşte în sărăcie, care se luptă cu foamea? Nu! De aceea le e 
foarte uşor monahilor să fie smeriţi. După cum în lume este greu să fii 
smerit şi modest din pricina mulţimii celor care te laudă şi te admiră, 
tot aşa acolo e foarte uşor. Monahul are de jur împrejurul lui numai pus¬ 
tie; se uită cum zboară păsările, cum se clatină copacii, cum adie vîntul, 
cum murmură pîraiele cînd cad din piatră în piatră. De unde, dar, să se 
mîndrească el, cînd trăieşte într-o atît de mare singurătate? Traiul 
nostru însă, în mijlocul lumii, nu ne va fi o scuză a mîndriei noastre. Şi 
Avraam a trăit printre cananeeni şi spunea: „Eu sîntpămînt şi cenuşă” 20 ; 
şi David a trăit în mijlocul oştirilor sale şi spunea: ,JEu sînt vierme, şi nu 
om” 2 ’; la fel şi Apostolul a trăit în mijlocul întregii lumi şi spunea: „Nu 
sînt vrednic să mă numesc apostol” 22 . Ce mîngîiere vom avea noi, dar, ce 
cuvînt de apărare, cînd nu ne smerim, deşi avem atîtea exemple? După 
cum aceia sînt vrednici de nenumărate cununi pentru că au fost cei din¬ 
ţii care au mers pe calea virtuţii, tot aşa şi noi sîntem vrednici de nenu¬ 
mărate pedepse pentru că nu sîntem însufleţiţi de aceeaşi rîvnă, deşi 
avem pildele celor dinaintea noastră, despre care ne vorbesc Scriptu¬ 
rile, deşi avem pildele acestea vii, pe care le admirăm pentru faptele 

20. Fac. 18, 27. 

21. Ps. 21, (i. 

22. / Cor. 15, <). 









lor. Ce poţi să spui, dacă nu te îndrepţi? Că nu ştii să citeşti, că n-ai citit 
Scripturile ca să afli de virtuţile bărbaţilor din vechime? Dar tocmai 
pentru aceasta tu eşti de vină; că biserica e deschisă totdeauna, dar tu 
nu intri în ea ca să te împărtăşeşti din izvoarele cele curate ale Sfintelor 
Scripturi. Dar dacă nu cunoşti din Scripturi pildele de virtute ale bărba¬ 
ţilor celor duşi dintre noi, ar trebui să vezi pildele acestea vii de virtute, 
care trăiesc în vremea noastră. Nu-i nimeni să te ducă la ei? Vino la 
mine şi-ţi voi arăta eu locuinţele sfinţilor acestora! Vino şi învaţă ceva 
folositor de la ei! Sînt făclii ce luminează faţa întregului pămînt; sînt 
ziduri de apărare pentru oraşe. De aceea s-au dus în pustie, ca să te 
înveţe şi pe tine să dispreţuieşti zgomotul din lume. Ei, pentru că sînt 
puternici, pot avea linişte chiar în mijlocul furtunii; tu însă, care eşti 
izbit din toate părţile de valuri repetate, ai nevoie de linişte, ai nevoie să 
răsufli puţin. Du-te, dar, cît mai des la ei, pentru ca, prin rugăciunile şi 
sfaturile lor, să-ţi cureţi petele sufletului, ca să duci şi aici pe pămînt o 
viaţă plină de fapte bune şi să ai parte şi de bunătăţile cele viitoare, cu 
harul şi cu iubirea de oameni a Domnului nostru Iisus Hristos, prin 
Care şi cu Care Tatălui, slavă, putere şi cinste, împreună cu Sfîntul 
Duh, acum şi pururea şi în vecii vecilor, Amin. 







OMILIA LXXIII 


^ „Vai vouă, cărturari şi farisei făţarnici, 
că mîncaţi casele văduvelor şi de ochii lumii faceţi 
rugăciuni lungi; pentru aceasta mai mare osîndă veţi fua ” 1 

I 

Prin aceste cuvinte Hristos îi ţine de rău pe cărturari şi farisei 
pentru lăcomia lor. Şi grozăvia este că nu-şi umpleau stomacurile de pe 
urma bogaţilor, ci de pe urma văduvelor; storceau şi cel din urmă ban 
al unor femei care trebuiau ajutate. Hristos n-a spus atît: că le 
„mănîncă”, ci că le „mistuie”. Este apoi mai cumplit şi felul în care le 
mănîncă averea spunînd: „de ochii lumii faceţi rugăciuni lungi”. Orice 
om care face rău este vrednic de pedeapsă; dar de mai mare pedeapsă 
este vrednic omul care face rău sub masca evlaviei, cel care se foloseşte 
de credinţă pentru a-şi acoperi răutatea. 

- Dar pentru ce nu i-a îndepărtat Hristos din slujba lor? 

- Pentru că nu-I îngăduia încă timpul. De aceea îi lasă deocamdată 
în slujba lor. Dar, prin cuvintele pe care le spune, deşteaptă poporul ca 
să nu se lase înşelat de ei, să nu se ia după dînşii din pricina dregătoriei lor. 

Cînd Hristos a spus: „Cîte vă vor zice vouă să faceţi, faceţi ” 2 , a arătat 
cît de plină de păcate e viaţa cărturarilor şi fariseilor. A grăit aşa ca nu 
cumva oamenii mai simpli să creadă că trebuie să facă ce fac cărturarii 
şi fariseii. 

„ Vai vouă, că închideţi împărăţia cerurilor înaintea oamenilor! Că voi nu 
intraţi şi nici pe cei ce vor să intre nu-i lăsaţi să intre” 3 . 

Dacă te încarci de păcate cînd nu eşti de folos celor din jurul 
tău, ce iertare mai poţi avea cînd faci rău altora şi cînd împiedici 
pe alţii să facă bine? 

- Ce înseamnă: „pe cei ce vor să intre”? 

- Adică pe cei ce ar putea să intre în împărăţia cerurilor. Cînd trebuia 
să dea altora porunci, cărturarii şi fariseii făceau cu neputinţă de purtat 

1. Matei 23, 14. 

2. Matei 23, 3. 






poverile acestor porunci; dar cînd trebuia să facă ei ceva din cele ce 
aveau datoria să facă, făceau cu totul dimpotrivă: nu numai că nu 
făceau nimic, ci, ceea ce-i cu mult mai rău, stricau şi pe alţii. Aceştia sînt 
aşa numiţii ciumaţi, oamenii care fac totul spre pierderea altora, care 
fac altceva decît ce trebuie să facă învăţătorii. Că misiunea dascălului 
este de a mîntui pe cel pierdut; a ciumatului, de a pierde pe cel ce vrea 
să se mîntuie. 

Apoi le aduce şi altă învinuire: 

„Că înconjuraţi marea şi uscatul ca să faceţi un prozelit; iar cînd se face, îl 
faceţi fiu al gheenei de două ori mai mult decît voi” 4 . 

Cu alte cuvinte Hristos le spune aşa: „Nu aveţi grijă de acest proze¬ 
lit nici cînd l-aţi dobîndit de curînd şi cu nenumărate oboseli. Şi cu 
toate că avem mai mare grijă de cei pe care i-am dobîndit de curînd, 
totuşi nici aceasta pe voi nu vă face mai buni”. Prin aceste cuvinte Hris¬ 
tos le aduce două învinuiri: una, că nu sînt de nici un folos pentru mîn- 
tuirea oamenilor şi că au nevoie de multă sudoare pînă să cîştige un om; 
a doua, că nu sînt în stare să păstreze pe cel dobîndit. Dar, mai bine 
spus, nu numai că nu sînt în stare, ci sînt şi nişte trădători, că, prin viaţa 
lor păcătoasă, îl strică pe cel dobîndit şi-l fac mai rău decît era. Că uce¬ 
nicul ajunge şi mai rău cînd vede că are un astfel de dascăl; că nu se 
opreşte la răutatea dascălului lui. Cînd dascălul este virtuos, ucenicul îl 
imită; dar cînd e rău, îl întrece din pricina uşurinţei spre rău. 

„îl faceţi, spune Hristos, fiu al gheenei”, adică un adevărat iad. Şi a 
mai spus: ,J)e două ori mai mult decît voi”, ca să-i înfricoşeze şi pe uceni¬ 
cii lor, dar să-i mustre şi mai aspru pe cărturari şi farisei, pentru că sînt 
dascăli ai răutăţii. Şi nu se mărginesc numai la atîta, ci se străduiesc să 
sădească în sufletul ucenicilor lor şi mai multă răutate; că-i fac cu mult 
mai răi de cum sînt ei. Iar o faptă ca aceasta n-o poate face decît un 
suflet cp totul stricat. 

Apoi Domnul îşi bate joc de prostia cărturarilor şi fariseilor, pentru 
că ei poruncesc să fie nesocotite cele mai mari porunci. 

- Cum asta? Doar mai înainte Hristos spusese cu totul altceva, că 
„leagă sarcini grele şi cu anevoie de purtat” 5 ? 

- Dar făceau şi aceasta. Făceau totul ca să strice pe cei de sub conduce¬ 
rea lor; erau neîndurători cu poruncile mici şi îngăduitori cu cele mari. 

„Că daţi zeciuială din izmă şi din mărar şi aţi lăsat pe cele mai grele ale 
legii: judecata şi mila şi credinţa. Pe acestea se cădea să le faceţi, iar pe acelea să 
nu le lăsaţi” 6 . 

y 

4. Matei 23, 15. 

5. Matei 23, 4. 

(i. Matei 23, 23. 

Aici pe bună dreptate le grăieşte Hristos: că unde este zeciuială 
acolo este şi milostenie. 

- Dar ce rău făceau dacă dădeau milostenie? 

- Nu făceau nici un rău. Dar cărturarii şi fariseii nu dădeau miloste¬ 
nie ca să păzească legea. Nici Domnul nu spune să nu dea zeciuială. De 
aceea acum le spune: „Pe acestea se cădea să le faceţi, iar pe acelea să nu le 
lăsaţi”. Dar cînd a vorbit de cele ce spurcă pe om şi de cele ce nu spurcă 
pe om n-a mai grăit aşa, ci face deosebirea între ce-i curat şi ce-i necurat 
şi arată că în chip necesar curăţeniei celei dinăuntru îi urmează curăţe¬ 
nia din afară 7 . Contrariul e cu neputinţă. Cînd prescripţiunile legii 
poruncesc milostenia, Hristos trece peste ele fără să vorbească despre 
ele; şi pentru că poruncesc milostenie, dar şi pentru că nu era venit tim¬ 
pul să se desfiinţeze de-a dreptul şi lămurit prescripţiunile legale; dar 
cînd vorbeşte de păzirea curăţeniilor trupeşti, le desfiinţează cu toată 
claritatea. De aceea despre poruncile care au în vedere milostenia 
spune: ,JPe acestea se cădea să le faceţi, iar pe acelea să nu le lăsaţi”. Dar 
despre poruncile cu privire la curăţirile trupeşti nu mai grăieşte aşa. 

- Dar cum? 

„Că voi curăţiţi partea din afară a paharului şi a blidului, dar înăuntru 
sînt pline de răpire şi de nedreptate. Curăţă partea dinăuntru a paharului, ca 
să fie curată şi cea dinafară” 8 . 

A luat ca pildă nişte lucruri cunoscute şi familiare oricărui om: 
paharul şi blidul. 



Apoi, pentru a arăta că nu avem nici o pagubă de nesocotim curăţi¬ 
rile cele trupeşti, dar sîntem foarte aspru pedepsiţi de nu ne îngrijim de 
curăţenia sufletului, adică de virtute, a numit curăţirile cele trupeşti 
„ţînţar” - că ţînţarii sînt mici şi de nimic iar curăţenia sufletului 
„cămilă”, că este de cea mai mare însemnătate. De aceea şi spune: 

„Voi care strecuraţi ţînţarul şi înghiţiţi cămila” 9 . 

Curăţirile cele trupeşti au fost legiuite în vederea curăţeniei sufle¬ 
teşti, în vederea milei şi a judecăţii. Deci n-avem nici un folos cînd sînt 
îndeplinite numai poruncile cu privire la curăţirile trupeşti. Cînd porun¬ 
cile cele mici au fost date în vederea poruncilor celor mari, nu foloseşti ni¬ 
mic dacă le nesocoteşti pe cele mari şi le păzeşti numai pe cele mici. Că nu 
stau poruncile cele mari în urma celor mici, ci negreşit cele mici în 

7. Matei 15, 1-20. 

H. Matei 20, 25-26. 

!). Matei 20, 24. 








urma celor mari. Hristos a spus aceste lucruri ca să arate că chiar 
înainte de venirea harului nu aceste curăţiri trupeşti erau îndatoririle de 
căpetenie, nici nu erau cele ce trebuiau neapărat îndeplinite, ci altele 
erau cele ce se cereau. Dacă aşa stăteau lucrurile înainte de venirea 
harului, apoi cu atît mai mult sînt cu totul nefolositoare aceste curăţiri 
trupeşti acum cînd ni s-au dat porunci atît de înalte. Acum nimeni nu 
trebuie să le mai îndeplinească. Răul rămîne rău în orice împrejurare, 
dar mai cu seamă atunci este rău cînd socoteşti că nici n-ai nevoie de 
îndreptare; şi este încă şi mai cumplit răul cînd, rău fiind, socoti că mai 
poţi îndrepta şi pe alţii. Lucrul acesta vrea să-l arate Hristos cînd îi 
numeşte pe cărturari şi pe farisei călăuze oarbe 10 . Dacă este cea mai 
mare nenorocire şi ticăloşie ca un orb să creadă că nu are nevoie de 
călăuză, gîndeşte-te în ce prăpastie îi duce pe alţii cînd el vrea să le fie 
călăuză! Hristos spunea aceste cuvinte ca să arate cît de ahtiaţi după 
slavă sînt cărturarii şi fariseii, ca să arate cît de puternică e furia bolii 
lor. Pricina tuturor păcatelor lor era dorinţa lor de a face totul de ochii 
lumii. Aceasta i-a îndepărtat şi de credinţă; aceasta i-a făcut să nesoco¬ 
tească adevărata virtute şi să se îndeletnicească numai cu curăţirile cele 
trupeşti, nesocotind curăţia sufletului. De aceea Hristos, călăuzindu-i 
pe cărturari şi pe farisei la adevărata virtute şi la curăţia sufletului, le 
aminteşte de milă, de judecată şi de credinţă. Acestea ţin viaţa noastră, 
acestea ne curăţesc sufletul: dreptatea, milostenia, iubirea de oameni şi 
adevărul. Dreptatea şi iubirea de oameni ne fac să fim iertători; nu ne 
lasă săme purtăm cu asprime şi fără îndurare cu cei ce păcătuiesc - iar 
cu aceasta avem un îndoit cîştig: ajungem şi milostivi şi dobîndim şi noi 
multă milă de la Dumnezeul universului -, ne fac să suferim împreună 
cu cei ce sînt în nenorociri şi să le luăm apărarea; dreptatea la rîndul ei 
nu ne lasă să fim înşelători şi vicleni. 

Nici cînd a spus: „Pe acestea se cădea să le faceţi, iar pe acelea să nu le 
lăsaţi”, Hristos nu le-a spus ca să arate că trebuie să îndeplinim pre¬ 
scripţiile legii - Doamne, fereşte! -, aceasta am dovedit-o mai înainte; 
nici cînd a vorbit despre blid şi despre pahar, spunînd: „Curăţă partea 
dinăuntru a paharului şi a blidului, ca să ne curată şi partea din afară”, n-a 
poruncit să ţinem seamă de chiţibuşurile legii vechi, ci dimpotrivă face 
totul ca să arate că ele sînt de prisos. N-a spus: „Curăţiţi partea din 
afară”, ci: „Partea dinăuntru”; şi negreşit va fi curată şi partea din afară. 
De altfel, aici Hristos nu vorbeşte de pahar şi de blid, ci de suflet şi trup, 
numind trupul partea din afară, iar sufletul, partea dinăuntru. Dacă e 
nevoie să fie curată partea dinăuntru a blidului, cu atît mai mult sufletul 
tău! „Voi însă, le spune Hristos cărturarilor şi fariseilor, faceţi dimpo¬ 
trivă! Păziţi poruncile mici, pe cele din afară, şi le nesocotiţi pe cele mari, 

pe cele dinăuntru. De aceea paguba voastră este foarte mare, că, soco¬ 
tind că aţi săvîrşit totul, nesocotiţi pe celelalte; iar nesocotindu-le, nici 
nu vă mai daţi osteneala, nici nu încercaţi să le săvârşiţi”. 

Apoi îi ţine iarăşi de rău pentru umblatul lor după slavă deşartă, 
numindu-i „morminte văruite şi spunîndu-le: făţarnicilor”. Că slava 
deşartă este pricina tuturor relelor şi pricina pieirii lor. Nu i-a numit 
numai morminte văruite, ci a spus că sînt plini de necurăţie şi făţărie. 
Spunea acestea ca să arate pricina pentru care n-au crezut; n-au crezut 
pentru că sînt plini de făţărnicie şi nelegiuire. Mustrarea aceasta nu le-a 
făcut-o numai Hristos, ci şi profeţii în repetate rînduri, mustrîndu-i că, 
fiind conducătorii lor, răpesc averile altora şi nu judecă cu dreptate. 
Mereu vei găsi pe profeţi că le spun să lase la o parte jertfele şi să urmă¬ 
rească dreptatea. Prin urmare nu sînt o noutate pentru ei nici poruncile 
lui Hristos, nici mustrarea Lui, dar nici imaginea mormîntului. Profetul 
a întrebuinţat-o; dar nu i-a numit simplu: „mormînt”, ci: ,groapă des¬ 
chisă, gîtlejul lor” 12 . 

Şi astăzi 13 sînt mulţi oameni la fel cu cărturarii şi fariseii. Se împo¬ 
dobesc pe din afară, dar pe dinăuntru sînt plini de toată nelegiuirea. Şi 
astăzi mare e grija şi multe sînt chipurile curăţirii pe din afară; dar 
pentru curăţirea sufletului, nici o grijă. Dacă ai zgîndări puţin de tot 
conştiinţa unui om, ai da peste grămezi de viermi, peste venin şi peste 
duhoare nespusă, adică poftele cele desfrînate şi rele care sînt mai 
necurate decît viermii. 


III 

Că fariseii şi cărturarii sînt aşa nu-i atît de grozav, deşi e grozav, dar 
ca noi, care am fost învredniciţi să fim temple ale lui Dumnezeu, noi să 
ajungem dintr-o dată morminte pline de atîta duhoare, da, asta este cul¬ 
mea ticăloşeniei. Cît de mare ne e, oare, ticăloşia cînd ajunge mormînt 
locul unde locuieşte Hristos, unde a lucrat Duhul Sfînt, unde s-au săvîr¬ 
şit atîtea taine? Cîte bocete şi plînsete nu trebuie scoase cînd mădula¬ 
rele lui Hristos ajung morminte pline de necurăţie? Gîndeşte-te, omule, 
că te-ai născut a doua oară, gîndeşte-te la darurile de care ai fost învred¬ 
nicit; gîndeşte-te la haina ce-ai primit, că ai fost făcut templu de nesfărî- 
mat, că ai fost făcut templu frumos împodobit. N-ai fost împodobit cu aur, 
nici cu mărgăritare, ci cu Duhul Sfînt, mai de preţ decît aurul şi mărgăritare¬ 
le. Gîndeşte-te că nimeni nu zideşte mormînt în oraş; aşadar nici tu nu poţi 

11. Matei 23, 27. 

12. Ps. 5, 9. 

13. De aici începe partea morală: Despre cei care se împodobesc; unii ca aceştia se aseamănă cu 
mormintele. Mustrare celor care se uită după femeile frumoase şi mai cu seamă în biserică. Aici şi despre 
cum să ne căsătorim. 








fi mormînt în cetatea cea de sus. Dacă nu-i îngăduit să zideşti mormînt 
în oraş, aici pe pămînt, cu atît mai mult acolo. Dar, mai bine spus, chiar 
aici pe pămînt eşti de rîsul tuturora dacă plimbi un suflet mort; dar nu 
numai că eşti de rîs, dar mai fug şi toţi de tine. Spune-mi, nu s-ar da toţi 
la o parte, n-ar fugi toţi de tine dacă ai plimba de colo pînă colo un 
cadavru? Gîndeşte aşa şi de sufletul tău! E mult mai groaznic să plimbi 
prin lume un suflet omorît de păcate, un suflet stricat, decît un cadavru. 
Cine va avea, dar, milă de un astfel de suflet? Nimeni! Cînd tu nu ai 
milă de sufletul tău, cum va avea milă de el un alt om cînd tu te porţi 
atît de crud cu propriul tău suflet, ca un duşman, ca un vrăjmaş? Ce n-ai 
face, oare, unui om care ar îndrăzni să îngroape un mort acolo unde 
dormi şi mănînci tu? Tu însă îngropi sufletul tău mort nu acolo unde 
mănînci, nici acolo unde dormi, ci în biserică, între mădularele lui 
Hristos, şi nu te temi că are să cadă de sus mii de trăsnete şi fulgere 
pesta capul tău? Cum îndrăzneşti, dar, să păşeşti în biserica lui Dumne¬ 
zeu, în templul cel sfînt, cînd iese din tine o duhoare atîta de grea? Ai 
primi cea mai cumplită pedeapsă dacă ai duce un mort în palatul împă¬ 
rătesc şi l-ai îngropa acolo. Gîndeşte-te ce cumplită, ce mare pedeapsă 
vei primi pentru că intri în biserică şi umpli casa cea sfîntă a lui Dumne¬ 
zeu cu atîta duhoare! Adu-ţi aminte de femeia cea păcătoasă, care a uns 
cu mir picioarele lui Hristos şi a umplut toată casa cu bun miros 14 . Tu 
însă faci cu totul altceva în casa lui Dumnezeu. Spui că nu simţi duhoa¬ 
rea ce iese din tine? Dar asta mai ales e grozăvia bolii; de aceea nici nu 
te poţi vindeca; eşti mai bolnav decît cei care au răni pe trupurile lor, 
de care nu te poţi apropia din pricina mirosului greu ce iese din rănile 
lor. Cei bolnavi de astfel de boli simt mirosul rănilor lor; boala lor nu 


merită osîndă, ci milă; boala ta însă, ură şi osîndă. 

Aşadar pentru că boala ta e mai grozavă din această pricină, adică 
pentru că nici nu-ţi dai seama cum trebuie că eşti bolnav, haide, ascultă 
ce-am să-ţi spun, ca să cunoşti bine cît de mult te vatămă boala. 

Mai întîi ascultă ce spui cînd înalţi cîntare de rugăciune către Dum¬ 
nezeu! Spui aşa: „Să se îndrepteze rugăciunea mea ca tămîia înaintea Ta” 15 . 
Cînd din tine şi din faptele tale nu iese tămîie, ci fum şi miros urît, ce 
osîndă nu meriţi? 

- Dar care e fumul acesta cu miros urît? 

- Iată care! Mulţi oameni vin la biserică ca să se uite după femei 
frumoase; alţii, ca să vadă care copii sînt mai frumoşi şi mai bine făcuţi 


la trup. Nu e de mirare, oare, că nu-i trăsneşte Dumnezeu, că nu se scu¬ 
fundă pămîntul sub ei? Da, faptele acestea sînt vrednice de iad şi de 




14. Luai 7, 37 38. 

i. r >. /v no, 2. 







trăsnete; dar Dumnezeu, fiind îndelung răbdător şi mult milostiv, îşi 
opreşte deocamdată mînia şi te cheamă să te pocăieşti şi să te îndrepţi. 

Ce faci, omule? Te uiţi în biserică după femei frumoase şi nu te 
cutremuri cînd aduci o ocară atît de mare casei lui Dumnezeu? Crezi că 
biserica este casă de desfrîu şi de mai puţin preţ decît piaţa? In piaţă te 
temi şi îţi este ruşine să te uiţi după femei, dar în biserica lui Dumnezeu, 
unde Dumnezeu îţi vorbeşte şi te ameninţă pentru aceste fapte, faci des- 
frînare şi săvîrşeşti adulter chiar în timpul cînd auzi să nu faci acestea? 
Şi nu te cutremuri, nu te spăimîntezi? Teatrele cele desfrînate vă învaţă 
să vă desfrînaţi; teatrele, această ciumă cu anevoie de stîrpit, aceste far¬ 
mece pline de otravă, aceste curse cumplite pentru cei nepăsători, 
această pieire însoţită de plăcere pentru cei neînfrînaţi. De aceea şi pro¬ 
fetul mustrînd, zicea: „Nu sînt buni nici ochii tăi, nici inima ta” 16 . Ar fi mai 
bine ca astfel de oameni sa fie orbi, ar fi mai bine să fie bolnavi decît sâ-şi 
folosească la aceasta ochii. Ar trebui să aveţi în sufletul vostru un zid 
care să vă despartă de femei; dar pentru că nu vreţi să ridicaţi în sufle¬ 
tele voastre un astfel de zid, sfinţii părinţi au socotit că trebuie să vă des¬ 
partă de ele prin scînduri. Dar, după cum aud pe cei bătrîni spunînd, în 
vechime nu erau aceste despărţituri între bărbaţi şi femei, că „în Hristos 
Iisus nu este nici parte bărbătească, nici parte femeiască ” 17 . Pe vremea apos¬ 
tolilor bărbaţii stăteau în biserică la un loc cu femeile; şi bărbaţii erau 
bărbaţi, iar femeile, femei; acum e cu totul dimpotrivă: femeile au apu¬ 
cături de curtezane, iar bărbaţii nu sînt întru nimic mai buni decît armă¬ 
sarii furioşi. N-aţi auzit din Faptele Apostolilor că în camera cea de 
sus erau amestecaţi bărbaţi si femei si că adunarea aceasta era vrednică 
de cer ? 18 Şi pe bună dreptate, că atunci femeile erau pline de înţelep- 
ciune, iar bărbaţii, de cuviinţă şi cuminţenie. Ascultaţi ce spune vînză- 
toarea de porfiră: „Dacă m-aţi socotit credincioasă Domnului, intraţi şi 
rămîneţi la mine!” 19 . Să auziţi pe femeile acelea care mergeau împreună 
cu apostolii, care aveau suflet de bărbat, de Priscila 20 şi de Persida 21 şi 
de celelalte. Femeile de astăzi se deosebesc tot atît de mult de aceste 
femei pe cît se deosebesc bărbaţii de azi de bărbaţii de atunci. 


Pe vremea aceea femeile nu căpătau nume rău nici cînd mergeau 
în călătorie; acum însă, deşi sînt crescute şi stau în camerele lor, abia de 



16. Ier. 22, 17. 

17. Gal. 38. 

18. Fapte 1, 13-14. 
li). Fapte Hi, 15. 

20. Fapte 18, 2-18. 

21. Rom. Hi, 12. 

pot scăpa de această bănuială. Aceasta, din pricină că se împodobesc, 
că trăiesc în lux şi desfătare. Pe vremea aceea femeile aveau o singură 
grijă: să răspîndească cuvîntul Evangheliei; acum însă, să fie îmbrăcate 
luxos, să pară frumoase şi plăcute la chip. Asta e slava lor, asta e mîntui- 
rea lor! Cît despre faptele cele înalte şi mari de virtute nici în vis nu se 
gîndesc la ele. Care femeie şi-a dat silinţa să facă mai bun pe bărbatul 
ei? Care bărbat s-a îngrijit să îndrepte pe femeia lui? Nimeni! Dimpo¬ 
trivă, toată grija femeii este umbletul după aurării şi giuvaiericale, după 
haine luxoase, după celelalte împodobiri ale trupului, după mărirea 
averii; iar grija bărbatului tot aceasta şi altele mai multe; toate, griji 
lumeşti. Care om care vrea să se însoare mai întreabă ce purtări şi ce 
creştere are fata pe care vrea s-o ia de soţie? Nimeni! Ci întreabă îndată 
de bani, de moşie, de cîtă avere are fata şi ce fel de avere, ca şi cum ar 
avea de cumpărat ceva sau de făcut un contract obişnuit. De aceea şi 
numesc căsătoria contract. Aud pe mulţi spunînd: „S-a încheiat un con¬ 
tract între cutare şi cutare”, adică s-au căsătorit. Ocărăsc darurile lui 
Dumnezeu; şi aşa se însoară şi se mărită ca şi cum ar cumpăra şi ar 
vinde; iar contractele de încheierea căsătoriilor se fac cu mai multă 
grijă decît contractele de vînzare-cumpărare. 

Aflaţi însă cum se căsătoreau cei vechi şi faceţi ca ei! 

- Dar cum se căsătoreau aceia? 

- Se interesau ce purtări are fata, ce apucături, ce însuşiri sufleteşti. 
De aceea n-aveau nevoie de contracte, nici de garanţia hîrtiei şi cerne¬ 
lii. în locul tuturor acestora le era de ajuns purtarea miresei. Vă rog, 
dar, şi pe voi, nu umblaţi după bani şi după avere, ci după purtări, după 
bunătatea inimii. Caută fată evlavioasă, fată cuminte! Aceste însuşiri 
sînt mai bune decît nenumărate comori. De cauţi pe cele ale lui Dum¬ 
nezeu, le vei avea şi pe cele din lumea aceasta; dar dacă le nesocoteşti 
pe acelea şi umbli după acestea, nici de acestea n-ai parte. 

- Dar cutare, mi se spune, a ajuns bogat de pe urma femeii! 

- Nu îţi este ruşine să-mi dai astfel de exemple? Am auzit pe mulţi 
spunînd: „Mai bine să ajung săracul săracilor, decît să ajung bogat de 
pe urma femeii!” Da! Ce poate fi mai neplăcut decît o astfel de bogăţie? 
Ce poate fi mai amar decît această bună stare? Ce poate fi mai ruşinos 
decît de a ajunge vestit pe această cale şi a se spune de toţi: „Cutare a 
ajuns bogat de pe urma femeii!” Nu mai vorbesc de neplăcerile dinăun¬ 
trul casei, care, vrînd-nevrînd, vin peste cel care s-a căsătorit aşa. Nu 
mai vorbesc de înfumurarea femeii, de slugărnicia bărbatului, de certu¬ 
rile dintre soţ şi soţie, de ocările slugilor. Slugile îi spun în obraz: 
„Sărac, coate goale, om de nimic, născut din oameni de nimic! Ce a 
avut eînd a venit aici? Nimic! Nu-i, oare, a stupinei noastre toată ave 








rea?” Dar nu-ţi pasă de aceste cuvinte! Nu-ţi pasă că nu eşti om liber. Şi 
paraziţii aud cuvinte mai grele decît acestea şi nu se supără. Tot aşa şi 
aceşti bărbaţi; ba, dimpotrivă, se mai şi fălesc cu ruşinea lor. Cînd le 
spui ce se spune despre ei, îţi răspund: „S-o duc eu bine, să-mi fie viaţa 
dulce şi plăcută şi poate să mă şi înăbuşe femeia!” O, diavole! Ce pro¬ 
verbe ai răspîndit printre oameni? Sînt în stare să distrugă toată viaţa 
unor astfel de oameni. Uită-te la aceste cuvinte drăceşti şi pierzătoare! 
Sint pline de pierzanie. Aceste cuvinte nu spun altceva decît acestea: 
„Să nu-ţi pese de cineva, să nu-ţi pese de dreptate! La pămînt cu drepta¬ 
tea şi cu cinstea! Un singur lucru caută: plăcerea! Te înăbuşă o astfel de 
căsătorie? Nu-i nimic, îndrăgeşte-o! Te scuipă toţi cei care te întîlnesc? 
îţi aruncă cu noroi în obraz, te alungă ca pe un cîine? Nu-i nimic! 
îndură totul!” Un porc, dacă ar avea grai omenesc, ar grăi oare, altfel? 
Ar grăi, oare, altfel cîinii cei necuraţi? Dar poate că nici porcii, nici cîi- 
nii n-ar rosti cuvintele pe care diavoîul îi pune pe oameni să le rostească 
în nebunia lor. De aceea vă rog, daţi-vă seama de grozăvia acestor 
cuvinte! Fugiţi de astfel de proverbe! Culegeţi proverbele cele din 
Scriptură, cu totul potrivnice acestora. 

- Care sînt acestea? 

- „Nu merge după pofta sufletului tău şi pune ftrîu poftelor tale” 22 . Iar 
despre femeia desfrînată Scriptura spune cu totul altceva decît prover¬ 
bele cele drăceşti: „Nu te uita la femeia rea! Că miere picură din buzele 
femeii desfrînate, care îndulcesc o clipă gîtlejul tău, dar mai pe urmă le vei găsi 
mai amare decît fierea şi mai tăioase decît sabia cea cu două tăişuri” 23 . Aceste 
proverbe să le auzim, nu pe acelea. Datorită acelor proverbe ajung 
oamenii robi; datorită lor se nasc cuvinte slugarnice; datorită lor oame¬ 
nii ajung animale necuvîntătoare, pentru că oamenii vor să urmărească 
peste tot numai plăcerea. Da, datorită lor, datorită acestor proverbe 
drăceşti, care sînt, şi fără de cuvintele mele, prin ele însele de rîs şi de 
batjocură. într-adevăr, ce cîştig mai ai de pe urma plăcerii odată ce 
te-ai înăbuşit? 

încetaţi, dar, de a vă mai face de rîs! încetaţi de a mai aprinde pe 
capul vostru iadul şi focul cel nestins! Să privim, deşi tîrziu, aşa cum tre¬ 
buie la cele viitoare, îndepărtînd ceea ce ne vatămă lumina ochilor, ca 
să petrecem viaţa de aici cu bună-cuviinţă, cu sfinţenie şi cu evlavie şi 
să avem parte şi de bunătăţile cele viitoare, cu harul şi cu iubirea de 
oameni a Domnului nostru Iisus Hristos, Căruia slava în vecii vecilor, 
Amin. 


22. hi. Sir. 18, 30. 

23. /Va». 5, 3-4. 










OMILIA LXXIV 


„Vai vouă, că zidiţi mormintele profeţilor 
şi împodobiţi mormintele lor şi ziceţi: 

„Dacă am fi fost în zilele părinţilor noştri, 
n-am fi fost părtaşi cu ei la sîngele profeţilor ” 1 

I 

Hristos nu spune: „Vai!” pentru că fariseii şi cărturarii zidesc 
mormintele profeţilor, nici pentru că osîndesc pe părinţii lor, ci pentru că 
şi prin cele ce fac şi prin cele ce spun sâvîrşesc o faptă şi mai rea, 
deoarece se prefac numai câ-şi osîndesc părinţii. Că osîndirea rostită de 
ei era numai o fâţărie o spune evanghelistul Luca: „Cale şi încuviinţaţi 
fapta şi le zidiţi şi mormintele” 2 . „Vai vouă”, le spune Hristos, că zidiţi 
mormintele profeţilor, iar părinţii voştri i-au ucis. Deci mărturisiţi şi 
încuviinţaţi faptele părinţilor voştri; că ei i-au ucis, iar voi le zidiţi 
mormintele” 3 . Prin aceste cuvinte Hristos le osîndeşte gîndul cu care 
zideau ei mormintele profeţilor că nu le zideau ca să cinstească pe cei 
ucişi, ci ca să se laude cu aceste ucideri. Se temeau ca nu cumva prin 
dispariţia cu vremea a mormintelor să se piardă şi dovada şi amintirea 
unei fapte atît de îndrăzneţe. Cu aceste gînduri zideau mormintele 
profeţilor; înălţau morminte strălucitoare, ca şi cum ar fi înălţat semne 
de biruinţă. Se împodobeau deci şi se făleau cu nelegiuirile părinţilor lor. 
Hristos le spune: „Nelegiuirile puse la cale de voi astăzi arată că şi voi 
săvîrşiţi aceeaşi faptă ca şi părinţii voştri. Chiar dacă spuneţi contrariul, 
chiar dacă-i osîndiţi, chiar dacă ziceţi, de pildă: „N-am fi fost părtaşi cu 
ei dacă am fi trăit în zilele lor” totuşi vorbele voastre vădesc gîndul 
vostru! "Hristos a spus acestea în chip învăluit ca într-o ghicitoare, dar 
totuşi le-a spus. 

După ce a spus: „Şi ziceţi: „Dacă am fi fost în zilele părinţilor noştri, 
n-am fi fost părtaşi cu ei la sîngele profeţilor”, a adăugat: 

„Aşadar mărturisiţi voi înşivă că sînteţi fiii celor ce au ucis pe profeţi’*. 

Dar are cineva vreo vină, mi s-ar putea spune, că este fiul unui 
ucigaş, cînd nu este părtaş la gîndul tatălui său? 

1. Matei ‘23, 29-30. 

2. Luca 11, 48. 

> 3. Luca 11, 47-48. 

â 4. Matei 23, 31. 

- Nu, n-are nici o vină. Dar Hristos le adresează aceste cuvinte 
tocmai pentru a arăta înrudirea dintre ei şi părinţii lor în ce priveşte 
răutatea. Asta o arată şi prin cele ce spune mai departe, că a adăugat: 

„Şerpi, pui de vipere !” 5 

„După cum puii de vipere, spune Hristos, seamănă cu părinţii lor 
din pricina otrăvii ucigătoare din ei, tot aşa şi voi semănaţi cu părinţii 
voştri din pricina gîndului vostru ucigaş”. 

Apoi după ce a dezvăluit gîndul cărturarilor şi al fariseilor, gînd 
necunoscut mulţimilor, Domnul îşi întemeiază spusele Sale pe faptele 
ce aveau să le săvîrşească şi pe care le vor cunoaşte mai tîrziu cu toţii. 

într-adevâr, dupâ ce a spus: „Aşadar mărturisiţi voi înşivă că sînteţi fiii 
celor ce au ucis pe profeţi”, pentru a le arăta că vorbeşte de înrudirea de 
răutate cu părinţii lor şi că minţeau cînd spuneau: „N-am fi fost părtaşi cu 
ei”, Domnul a adăugat: 

„Umpleţi, dar, şi voi măsura părinţilor voştri” 6 . 

Negreşit nu le porunceşte să facă asta, ci le arată mai dinainte ce are 
să se întîmple, adică uciderea Lui. De aceea după ce i-a mustrat şi le-a 
arătat că mint cînd spun pentru a se apăra că „n-am fi fost părtaşi cu ei” 
- într-adevăr, cînd n-au cruţat pe Stăpîn, cum ar fi cruţat pe slugile Stă- 
pînului? -, Domnul Se foloseşte de nişte cuvinte şi mai pline de dispreţ, 
numindu-i şerpi şi pui de vipere şi le spune: 

„Cum veţi scăpa de osînda gheenei” 7 , cînd îndrăzniţi să faceţi aceste 
fapte, cînd le tăgăduiţi, cînd vă ascundeţi gîndul? Apoi îi mustră şi în alt 
chip, spunîndu-le: 

„Voi trimite la voi profeţi, înţelepţi şi cărturari; şi pe unii dintre ei îi veţi 
ucide şi-i veţi răstigni şi-i veţi biciui în sinagogile voastre” 8 . 

Ca să nu spună cărturarii şi fariseii: „Da, am răstignit pe Stăpîn, dar 
vom cruţa pe slugile Sale, dacă vom trăi pe vremea aceea”, Domnul le 
spune: „Iată vă trimit şi pe slugile Mele, profeţi şi ei; dar nici pe aceştia 
nu-i veţi cruţa”. A grăit aşa ca să le arate că nu e deloc ciudat să fie ucis 
de fiii acelora care au ucis pe prooroci, că şi ei sînt nişte ucigaşi şi nişte 
vicleni; viclenia le umple sufletele lor şi-i întrec pe părinţii lor în nele¬ 
giuiri. In afară de cele spuse le mai arată că sînt şi tare iubitori de slavă 
deşartă. Cînd cărturarii şi fariseii spun: „Dacă am fi fost în zilele părinţilor 
noştri, n-am fi fost părtaşi cu ei”, apoi o spun ca să se laude; filozofează 
numai cu cuvîntul, dar cu fapta fac cu totul altceva. 


, r >. Matei 23, 33. 
(>. Matei 23, 32. 
7. Matei 23, 33. 

„Şerpi, pui de vipere”, cu alte cuvinte, copii răi din nişte părinţi răi şi 
mai răi decît cei ce i-au născut. Le arată că ei îndrăznesc să facă nele¬ 
giuiri mai mari decît părinţii lor şi prin aceea că le săvîrşesc după nele¬ 
giuirile săvîrşite de părinţii lor, dar şi prin aceea că sînt cu mult mai 
cumplite decît nelegiuirile acelora, cu toate că spun că niciodată n-ar fi 
făcut astfel de fapte. Ei merg pînă la sfîrşit şi pun cunună răutăţilor. 
Părinţii lor au ucis slugile care veniseră în vie; ei L-au ucis pe Fiul şi pe 
cei care i-au chemat la nuntă 9 . 

Domnul a spus toate aceste cuvinte cărturarilor şi fariseilor ca să le 
taie orice înrudire cu Avraam şi ca să le arate că înrudirea aceasta nu le 
aduce nici un cîştig dacă nu săvîrşesc faptele lui Avraam. De aceea a şi 
adăugat: „Cum veţi scăpa de osînda gheenii, cînd faceţi fapte la fel cu cei 
care au ucis pe profeţi?”. Cu aceste cuvinte le aduce aminte şi de învi¬ 
nuirile lui Ioan Botezătorul; că şi Ioan tot aşa i-a numit; şi el le-a amintit 
de judecata ce va să fie. 

Dar pentru că pe ei nu-i înfricoşa deloc judecata şi iadul şi din pricină că 
nu credeau, dar şi din pricină că iadul şi judecata aveau să fie mai tîrziu, 
Hristos îi înfricoşează cu pedepse pe lumea aceasta şi le spune: 

„De aceea iată Eu trimit la voi profeţi şi cărturari şi pe unii din ei îi veţi 
ucide, îi veţi răstigni şi-i veţi biciui, ca să vină peste voi totsîngele drept vărsat 
pe pâmînt, de la sîngele lui Abel cel drept pînă la sîngele lui Zaharia, fiul lui 
Barahia, pe care l-aţi ucis între templu şi altar. Amin zic vouă că vor veni aces¬ 
tea toate peste neamul acesta ” 10 . 



Iată cu cîte argumente caută Hristos să-i ferească de pedeapsa ce-i 
ameninţă! Le-a spus: „Osîndiţi faptele părinţilor voştri, pentru că spu¬ 
neţi: „N-am fi fost părtaşi cu ei”; iar cuvintele acestea ar fi fost îndestulă¬ 
toare să-i pună pe drumul cel drept. Apoi le-a spus: „Deşi-i osîndiţi, 
totuşi şi voi faceţi fapte mai rele decît ei”. Şi aceste cuvinte ar fi fost 
îndestulătoare să-i facă de ruşine. în sfîrşit le-a spus: „Faptele voastre nu 
vor rămîne nepedepsite”. Şi-i înfricoşează nespus amintindu-le de iad. 
Dar pentru că pedeapsa din iad avea să fie pe lumea cealaltă, i-a ame¬ 
ninţat şi pe lumea aceasta cu pedepse, zicînd: „Că vor veni toate acestea 
peste neamul acesta ”. A adăugat şi grozăvia pedepsei, spunîndu-le că vor su¬ 
feri nişte pedepse cum n-au mai fost pe lume. Dar nu s-au făcut mai buni. 

Iar dacă cineva m-ar întreba: „Pentru ce vor suferi nişte pedepse 
cum n-au mai fost pe lume?”, îi voi răspunde că au şi săvîrşit nelegiuiri 
cum n-a săvîrşit nimeni altul pe lume, că nu s-au înţelepţit din cele 

!). Matei 21, il.'i 44; 22, 2-14. 

10. Matei 20, M .10. 

petrecute în trecut. Sau n-ai auzit pe Lameh spunînd: ,f)acăpentru Cain 
răzbunarea va fi de şapte ori, apoi pentru Lameh răzbunarea va fi de şaptezeci 
de ori cîte şapte” 1 ' ? Cu alte cuvinte, Lameh spune aşa: „Eu merit mai 
mari pedepse decît Cain”. 

- Pentru ce? 

- Deşi Lameh n-a omorît pe fratele său, totuşi a fost pedepsit mai 
cumplit pentru că nu l-a înţelepţit pilda lui Cain. Acelaşi lucru îl spune 
Dumnezeu şi în altă parte: „Eu sînt Cel Ce pedepsesc pe copii pentru păcatele 
părinţilor, care Mă urăsc pe Mine, pînâ la al treilea şi al patrulea neam” 12 . 
Dumnezeu nu vrea să spună aici că au să fie pedepsiţi alţii pentru păca¬ 
tele altora, ci că vor suferi pe bună dreptate aceeaşi pedeapsă ca şi 
înaintaşii lor, pentru că nu s-au făcut mai buni, deşi au avut înaintea 
lor pilde de păcătoşi pedepsiţi. 

Uită-te că la timp potrivit a pomenit Hristos de Abel, arătînd că şi 
uciderea lui Abel se datoreşte tot invidiei. „Ce mai puteţi spune, cărtu¬ 
rarilor şi fariseilor? le grăieşte Hristos. N-aţi ştiut, oare, ce-a păţit Cain? 
A privit, oare, Dumnezeu cu linişte la cele ce s-au petrecut? Nu l-a 
pedepsit, oare, pe Cain cu cea mai cumplită pedeapsă? N-aţi auzit cîte 
au păţit părinţii voştri care au ucis pe profeţi? N-au fost daţi la nenumă¬ 
rate chinuri şi munci? Pentru ce, dar, nu v-aţi făcut mai buni? Dar 
pentru ce vorbesc eu de chinurile părinţilor voştri şi de cele ce-aţi păţit? 
Tu, care osîndeşti pe părinţii tăi, pentru ce faci fapte mai rele decît ei? Voi 
înşivă aţi hotărit: „Pe cei răi cu rău îi va pierde!” , J Ce iertare veţi mai avea 
deci cînd săvîrşiţi astfel de fapte, după ce aţi pronunţat o astfel de sentinţă? 

- Dar cine este Zaharia de care vorbeşte Domnul? 

- Unii spun că este tatăl lui Ioan Botezătorul; alţii spun că este un 
profet; alţii spun că este un preot care avea două nume, pe care Scrip¬ 
tura îl numea şi Iodae. Tu însă uită-te la aceea că nelegiuirea lor era 
indoită. Nu numai că omorau pe sfinţi, dar îi omorau şi în loc sfînt. 

Cu aceste cuvinte Hristos a înfricoşat şi pe cărturari şi pe farisei, 
dar a mîngîiat şi pe ucenicii Săi, arătîndu-le că şi drepţii de mai înainte 
de dînşii au suferit la fel. Pe cărturari şi farisei îi înfricoşa, prezicîndu-le 
că după cum părinţii lor au fost pedepsiţi, tot aşa şi ei vor suferi cele mai 
groaznice pedepse. De aceea îi numeşte pe trimişii Săi „profeţi, înţelepţi 
şi cărturari”, luîndu-le cu asta cărturarilor şi fariseilor orice cuvînt de 
apărare. „Nu puteţi spune, le zice Domnul, că „ne am smintit, pentru că 
ne-ai trimis la noi apostoli dintre păgîni”. Nu! V-aţi purtat aşa pentru că 
sînteţi nişte ucigaşi, pentru că vi-i sete de sînge!” De aceea le-a şi spus mai 


11. Fac. 4, 24. 

12. leş. 20, 5. 

14. Matei 21, 41. 







dinainte: „Pentru asta trimit profeţi şi cărturari Aceeaşi învinuire le-au 
adus-o toţi profeţii, zicînd: „Sîngiuri cu sîngiuri amestecă”' 4 şi că sînt băr¬ 
baţii sîngiurilor. De aceea Dumnezeu a poruncit în Vechiul Testament 
să I se aducă sînge ca jertfă; a vrut să arate că dacă sîngele de animale 
este atît de preţios, apoi cu mult mai mult sîngele omului. Acest lucru îl 
spune şi lui Noe: „Voi răzbuna tot sîngele vărsat” 15 . Şi poţi găsi nenumă¬ 
rate locuri asemănătoare în care Dumnezeu le porunceşte să nu ucidă; 
aceasta e şi pricina că le-a poruncit să nu mănînce animale sugrumate. 
O, iubire de oameni a lui Dumnezeu! Deşi Dumnezeu ştia de mai 
înainte că au să rămînă tot neîndreptaţi, totuşi El face cele ale Lui. „Ii 
trimit, spune Dumnezeu, deşi ştiu că au să fie ucişi!” Deci Hristos le 
dovedeşte şi cu aceste cuvinte că degeaba au spus: „N-am fi fost părtaşi 
cu părinţii noştri”. Că şi ei, cărturarii şi fariseii, au ucis pe profeţi chiar în 
sinagogi şi n-au respectat nici locul, nici vrednicia persoanelor şi nici 
n-au ucis nişte oameni oarecare, ci profeţi şi înţelepţi, ca să nu-i mai 
mustre. Prin profeţi şi înţelepţi Hristos înţelege pe apostoli şi pe urmaşii 
acestora; că mulţi din ei profeţeau. 

Apoi, voind să le mărească frica, spune: „Amin, amin zic vouă, că vor 
veni acestea toate peste neamul acesta”. Cu alte cuvinte spune aşa: , 2 Voi 
întoarce totul peste capetele voastre şi Mă voi răzbuna cumplit”. într- 
adevăr, un om care a văzut mulţi păcătoşi şi nu s-a cuminţit, ci săvîr- 
şeşte şi el iarăşi aceleaşi păcate, şi nu numai pe acelea, ci şi altele cu 
mult mai mari, este drept să fie pedepsit mai greu decît aceia. După 
cum dacă omul acela ar fi voit să se facă mai bun, prin pildele celor de 
dinaintea lui, ar fi avut mult de cîştigat, tot aşa, pentru că a rămas neîn¬ 
dreptat, merită o pedeapsă mai mare, că n-a cules nici un rod, deşi s-a 
bucurat de mai multă învăţătură prin pilda celor care mai înainte au 
păcătuit şi au fost pedepsiţi. 


III 

Hristos îşi îndreaptă, apoi, cuvîntul către Ierusalim, voind cu 
aceasta să înveţe tot pe ascultătorii Săi şi spune: 

„Ierusalime, Ierusalime!” 16 

- Ce vrea să spună Domnul prin această repetare a numelui 
Ierusalimului? 

- Vrea să arate că-I este milă de Ierusalim; că-1 nefericeşte şi 
că-1 iubeşte mult. Ca faţă de o iubită, iubită cu nesaţ, dar care are să 
fie pedepsită pentru că a întors spatele iubitului, aşa se justifică şi Hris- 



J 


14. O.sea 4, 2. 

I. r >. Fac. 9, (i. 

1 (>. Matei 29, 47. 

tos în faţa Ierusalimului, vrînd să-l pedepsească. Aşa face Domnul şi în 
profeţie, cînd spune: !y Am zis: ,Jntoarce-te la Mine şi nu s-a întors” 17 . 

Apoi, după ce a chemat cetatea Ierusalimului, îi vorbeşte şi de cri¬ 
mele ei. 

„Care omori pe profeţi şi ucizi cu pietre pe cei trimişi la tine; de cîte ori am 
voit să adun pe fiii tăi şi n-ai voit” 18 . 

Prin aceste cuvinte Hristos se justifică înaintea Ierusalimului şi-i 
spune: „Cu toate că te-ai purtat aşa, totuşi Eu nu Mi-am întors faţa de la 
tine, n-am încetat a te iubi; chiar aşa, am vrut să te atrag spre Mine; nu o 
dată şi de două ori, ci de nenumărate ori. De cîte ori am voit să adun pe fiii 
tăi, cum adună cloşca puii săi, şi n-ai voit”. A grăit aşa ca să arate că tot¬ 
deauna din pricina păcatelor lor s-au risipit fiii Ierusalimului. Dragos¬ 
tea Sa de Ierusalim o înfăţişează Domnul prin imaginea cloştii. Că 
înflăcărată e dragostea cloştii pentru puii ei! Imaginea aceasta a aripilor 
este foarte des întrebuinţată de profeţi. O găsim şi în Cîntarea lui 
Moise 19 şi în Psalmi 20 . Prin aripi se arată acoperămîntul lui Dumnezeu 
şi marea Lui purtare de grijă. „Dar n-aţi vrut!”, le spune Domnul ierusa- 
limlenilor. 

„Iată se lasă casa voastră pustie! 21 , 

adică lipsită de ajutorul Meu”. Deci Hristos a fost acela Care şi mai 
înainte era în fruntea ierusalimlenilor; El i-a ţinut, El le-a purtat de 
grijă; deci Hristos a fost Acela Care i-a pedepsit totdeauna. Acum le 
pune înaintea ochilor o pedeapsă de care s-au temut totdeauna nespus 
de mult; iar pedeapsa aceasta este pieirea totală a statului iudaic. 

„Că zic vouă: De acum nu Mă veţi mai vedeapînă cînd veţi spune: ,fiine- 
cuvîntat este Cel Ce vine întru numele Domnului” 22 

Şi aceste cuvinte sînt cuvintele unui îndrăgostit care iubeşte tare, 
care caută sâ-i mişte nu numai cu cele petrecute în trecut şi să-i atragă, 
ci şi cu cele ce vor fi în viitor. Că aici Hristos vorbeşte de ziua viitoare a 
celei de a doua veniri. 

- Ce dar? Nu L-au mai văzut iudeii pe Hristos după ce a rostit 
aceste cuvinte? 

- N-a spus asta! Cînd Domnul a spus: „De acum”n- 2 i arătat momen¬ 
tul în care a vorbit, ci tot timpul pînă la răstignire. 

Pentru că fariseii şi cărturarii îl acuzau totdeauna că este împotriva 
lui Dumnezeu şi vrăjmaş lui Dumnezeu, Hristos îi îndeamnă să-L 

17. Ier. 3, 7. 

18. Matei 23, 37. 
li). Deut. 32, 11. 

20. Ps. 1(>, 8; 54, (i; 60, 4; 62, 8; 90, 4. 

2 I. Matei 23, 38. 

22. Matei 23, 39. 

iubească; le arată că este de acord cu Tatăl şi că El este Cel Care a grăit 
prin prooroci. De aceea Se foloseşte de aceleaşi cuvinte ca şi profeţii. 

Prin aceste cuvinte Hristos a făcut aluzie şi la învierea Lui şi la a 
doua Sa venire. Le arată chiar celor care nu cred deloc în El că atunci, 
la a doua Sa venire, se vor închina Lui negreşit. 

- Şi cum le-a arătat? 

- Făcîndu-le o mulţime de profeţii: că va trimite profeţi; că-i vor 
omorî; că-i vor ucide în sinagogi; că iudeii vor suferi cele mai groaznice 
pedepse; că va rămîne casa lor pustie; că vor îndura necazuri şi nenoro¬ 
ciri cum n-au mai fost niciodată mai înainte. Toate aceste profeţii erau 
în stare să-i convingă de a doua Lui venire chiar pe cei mai încăpăţînaţi 
şi pe cei mai chiţibuşari oameni. Să-i întrebăm pe aceştia: A trimis Hris¬ 
tos profeţi şi înţelepţi? Au fost aceştia ucişi în sinagogi? A rămas casa 
lor pustie? Au venit toate acele pedepse peste neamul acela? Negreşit! 
Nimeni nu se va împotrivi. Aşadar, după cum toate acestea s-au împli¬ 
nit, tot aşa se vor împlini şi celelalte profeţii ale Lui; şi atunci, la a doua 
Sa venire, se vor închina negreşit înaintea Lui. Dar atunci orice cuvînt 
de apărare le va fi fără de folos, după cum fără de folos le-a fost căinţa 
pentru pieirea statului lor. 

De aceea 23 să facem fapte bune atît timp cît mai avem vreme. Că 
după cum iudeii n-au avut nici un folos că au ştiut mai dinainte de piei¬ 
rea statului lor, tot aşa şi noi nu vom avea nici un folos dacă ne căim de 
răutăţile noastre după ce plecăm de pe lumea aceasta. Nu mai este 
nevoie de căpitan cînd corabia s-a scufundat din pricina trîndăviei lui şi 
nici de doctor cînd a murit bolnavul; dimpotrivă, înainte de sfîrşit e 
nevoie de ei; atunci şi căpitanul corăbiei şi doctorul trebuie să facă 
totul, trebuie să-şi dea toată osteneala ca nici corabia, nici bolnavul să 
nu se primejduiască şi nici ei să nu se facă de ruşine. După ce au pierit şi 
corabia şi bolnavul, totul e fără de folos. Aşadar şi noi atîta vreme cît 
sîntem bolnavi, cît sîntem cu păcate, să chemăm doctorii, să cheltuim 
bani ca, ridicîndu-ne din păcate, să plecăm sănătoşi de pe lumea 
aceasta. Să arătăm faţă de noi înşine, atunci cînd sufletul ne este bolnav, 
aceeaşi purtare de grijă ce-o arătăm faţă de slugile noastre cînd le este 
trupul bolnav. Deşi noi sîntem mai aproape de noi înşine decît de slugi, 
iar sufletele noastre ne sînt mai de trebuinţă decît trupurile slugilor, 
totuşi ar fi de dorit să avem faţă de noi înşine tot atîta grijă cît avem de 
slugi. Dacă nu facem aceasta acum, apoi, după ce vom pleca de pe 
lumea aceasta, nu ne mai poate fi de vreun folos orice cuvînt de 
apărare. 


23. Of aici începe partea morală: Cînd ni se îmbolnăveşte sufletul trebuie să mergem la doctorii 
sufleteşti ca să fim povăţuiţi de ti. Tot aici şi despre vameşi. 

IV 

- Dar cine-i atît de ticălos, mi-ar putea spune cineva, incit să nu se 
îngrijească de el nici cit se îngrijeşte de slugile lui? 

- Da, aceasta-i de mirare: că ne preţuim atît de puţin, incit ne dis¬ 
preţuim pe noi înşine mai mult decît pe slugi. Cînd slugile noastre sînt 
cuprinse de friguri, chemăm doctori, le dăm o cameră deosebită şi-i 
silim să ia doctoriile prescrise de doctori. Dacă nu voiesc să ia docto¬ 
riile, ne supărăm, punem alături de ei paznici care să nu le îngăduie să 
facă ce poftesc. Dacă doctorii spun că doctoriile pe care le pregătesc ei 
sînt scumpe, consimţim să le cumpărăm; şi facem tot ce cer doctorii; şi-i 
plătim pentru aceste reţete medicale. Cînd însă ne este bolnav sufletul - 
dar, mai bine spus, nu este vreun timp cînd să nu ne fie bolnav -, nici 
nu chemăm doctor, nici nu cheltuim bani, ci ne purtăm cu atîta nepă¬ 
sare faţă de suflet ca şi cum ar fi bolnav călăul, duşmanul sau vrăjmaşul 
nostru. Nu spun lucrul acesta ca să vă ţin de rău pentru grija ce-o aveţi 
de slugile voastre, ci ca să vă cer să aveţi şi de sufletul vostru tot atîta 
grijă. 

- Şi cum să facem? aş putea fi întrebat. 

- Arată lui Pavel sufletul tău bolnav! Adu în casa ta pe Matei! Aşa- 
ză-te lîngă Ioan! Ascultă de la ei ce trebuie să facă un bolnav ca tine! Ei 
îţi vor spune negreşit şi nu vor ţine tăinuite sfaturile lor. Ei n-au murit, 
ci trăiesc şi grăiesc. 

Nu-şi dă seama sufletul tău că e cuprins de friguri? Sileşte-1 tu! Deş- 
teaptă-i cugetul! Adu înaintea lui pe profeţi! Acestor doctori nu trebuie 
să le dai bani; nici nu cer plată pentru osteneala lor, nici pentru docto¬ 
riile ce le pregătesc. Te silesc însă să faci o cheltuială. Să dai milostenie! 
în celelalte privinţe îţi dau ei ţie bani; de pildă, cînd îţi poruncesc să 
trăieşti în castitate, te scapă de o mulţime de cheltuieli zadarnice şi 
prosteşti; cînd îţi poruncesc să te laşi de beţie, te fac mai bogat. Ai văzut 
arta acestor doctori? Te fac sănătos şi-ţi mai dau şi bani. 

Aşază-te, dar, lîngă ei şi află de la ei ce boală ai. De pildă: Ţi-s dragi 
banii şi averile şi le doreşti cum doresc apa rece cei bolnavi de friguri? 
Ascultă ce sfat îţi dau ei! După cum doctorul îţi spune: „Dacă nu-ţi 
stâpîneşti pofta, vei pieri şi va veni peste tine cutare şi cutare neno¬ 
rocire, tot aşa şi Pavel îţi spune: „Cei ce voiesc să se îmbogăţească cad în 
ispita şi în cursa diavolului şi în pofte nesocotite şi vătămătoare, care cufundă 
pe oameni în ruină şi pierzjxre” 24 . Eşti nerăbdător? Ascultă ce spune 
Pavel: „încă puţin şi Cel Ce vine va veni şi nu va zăbovi” 25 ; „Domnul este 

aproape , de nimic să nu vă îngrijoraţi” 26 ; şi iarăşi: „Chipul lumii acesteia 
trece” 27 . Ca un doctor, nu porunceşte numai, ci şi mîngîie. Şi după cum 
doctorii izvodesc altceva în locul apei reci poftite de bolnavi, tot aşa şi 
Pavel îndreaptă pofta ta în altă parte. Te întreabă: „Vrei să te îmbogă¬ 
ţeşti? îmbogăţeşte-te în fapte bune! Doreşti să strîngi comori? Nimeni 
nu te împiedică! Numai strînge-le în ceruri!” Şi după cum doctorul îţi 
spune că apa rece e vătămătoare dinţilor, nervilor şi oaselor, tot aşa şi 
Pavel îţi spune mai pe scurt, - că îi place să grăiască pe scurt -, dar cu 
mult mai desluşit şi mai puternic: „Rădăcina tuturor relelor este iubirea de 
argint” 28 . De ce anume trebuie să te foloseşti? Ţi-o spune Pavel şi pe 
aceasta! De îndestularea cu ceea ce ai în locul lăcomiei şi jafului. ,JLste şi 
un mare cîştig, îţi spune Pavel, îndestularea cu ce ai unită cu evlavia” 29 . Iar 
dacă acest sfat nu-ţi place şi doreşti mai multe bogăţii şi încă nu înţelegi 
să arunci pe toate cele de prisos, îţi spune şi ţie, care eşti aşa de bolnav, 
cum trebuie să te foloseşti de aceste bogăţii: „Cei care se bucură de avuţii 
să fie ca şi cum nu s-ar bucura; cei care au, ca şi cum n-ar avea; şi cei ce se folo¬ 
sesc de lumea asta, ca şi cum nu s-ar folosi” 30 . Ai văzut ce doctorii îţi pres¬ 
crie? 

Vrei să-ţi aduc pe lingă Pavel şi pe alt doctor? Sînt de părere că da, 
pentru că aceştia nu sînt ca doctorii de trupuri, care adesea se iau la 
întrecere între ei spre pieirea bolnavului. Nu sînt aşa; că urmăresc însă¬ 
nătoşirea bolnavilor, nu ambiţia lor. Să nu te temi, aşadar, de mulţimea 
doctorilor. în toti vorbeşte unul: învăţătorul Hristos! 



Iată, intră iarăşi un alt doctor la tine şi-ţi grăieşte lucruri grele 
despre această boală. Dar mai bine spus îţi grăieşte prin el învăţătorul. 
„Nu puteţi sluji şi lui Dumnezeu şi lui mamona!” 31 

- Da, mi se poate spune. Dar cum vor fi acestea? Cum putem pune 
capăt poftei? Trebuie să ne-o spună şi pe aceasta! Cum o vom şti? 

- Ascultă-L pe învăţător şi El ţi-o spune: „Nu vă adunaţi comori pe 
pămînt, unde moliile şi rugina le strică şi unde furii le sapă şi le fură” 32 . Ai 
văzut că prin locul unde stau aceste comori şi prin cei care le vatămă îţi 
mută pofta aceasta de aici de pe pămînt şi ţi-o ţintuieşte în cer, unde nici o 
comoară nu poate fi jefuită? Hristos îţi spune: „Dacă-ţi muţi avuţia acolo, 

26 . Filip. 4 , 5 - 6 . 

27 . I Cor. 7 , 31 - 

28 . I Tim. 6 , 10 . 

29 . 1 Tim. 6 , 6 . 

30 . / Cor. 7 , 30 , 31 . 

31. Matei 6, 21 . 

32 . Matei 6 , 19 . 

unde nici molia, nici rugina nu o strică, unde nici furii nu o sapă şi 
n-o fură, vei alunga această boală şi vei aduna sufletului tău mare 
bogăţie. 

După ce ţi-a grăit aşa, îţi mai dă şi pilde, ca să te înţelepţeşti. Şi 
după cum un doctor înfricoşează pe bolnav şi-i spune: „Cutare bol¬ 
nav a murit pentru că a băut apă rece”, tot aşa şi Doctorul nostru îţi 
dă ca pildă un bogat care e bolnav, dar doreşte să trăiască şi să fie 
sănătos; nu poate însă dobîndi nici una nici alta din pricină că e stă- 
pînit de lăcomie şi pleacă pe lumea cealaltă cu mîna goală 33 . După 
aceasta îţi dă iarăşi o altă pildă, pe un bogat care se pîrjolea de sete 
şi nu putea avea nici o picătură de apă 34 . Apoi Hristos, pentru a-ţi 
arăta că poruncile Lui sînt uşoare, îţi spune: „Uitaţi-vâ la păsările ceru¬ 
lui” 35 . Dar, îngăduitor fiind, învăţătorul nostru nici pe bogaţi nu-i lasă 
să se deznădăjduiască. Le spune: „Cele ce nu sînt cu putinţă la oameni sînt 
cu putinţă la Dumnezeu” 36 . Chiar dacă eşti bogat, Doctorul poate să te 
vindece. Nu nimiceşte bogăţia, ci înrobirea ta de avuţii, patima zgîr- 
ceniei. 

- Dar cum se poate mîntui cel bogat? 

- Dacă face comune averile sale cu cei săraci, ca Iov de pildă; 
dacă-şi alungă din suflet dorinţa de mai mult, dacă cheltuielile nu-i 
depăşesc necesarul. 

Pe lîngă aceste pilde îţi mai dă şi pilda vameşului, care era stă- 
pînit cumplit de frigurile zgîrceniei şi lăcomiei, dar s-a scăpat iute 
de ele. Cine-i mai lacom ca vameşul? Şi cu toate acestea a ajuns sărac 
de bunăvoie, pentru că a ascultat de poruncile Doctorului. Hristos avea 
ucenici la fel cu noi, bolnavi de aceleaşi boli pe care le avem şi noi, dar 
i-a însănătoşit repede. Ni-i dă pe toţi ca pildă, ca să nu ne deznădăj- 
duim. Iată vameşul acesta, care a scris această Evanghelie! 37 Iarăşi un 
altul, şef de vameşi, care a făgăduit să dea împătrit decît a răpit şi jumă¬ 
tate din tot ce avea, ca să-L primească pe Iisus în casa lui 38 . 

îţi sfîrîie inima însă şi pofteşti cu patimă bani şi averi? „în locul 
avuţiilor tale ai avuţia întregului pămînt”, îţi spune Hristos. „îţi dau, îţi 
spune El mai departe, mai mult decît pofteşti, că îţi deschid casele tutu¬ 
ror bogătaşilor din lumea întreagă, căci cel care a lăsat pe tatăl său sau pe ma¬ 
ma sa sau ţarine sau case va lua însutit” 39 . Deci nu numai că te bucuri de mai 

33. Luca 12, 16-20. 

34. Luca 16, 19-31. 

3.5. Matei 6, 26. 

36. Luca 18, 27. 

37. Matei 9, 9. 

38. Luca 19, 1-9. 

39. Matei 19, 29. 








multe avuţii, ci îţi vei potoli desăvîrşit setea aceasta cumplită după avu¬ 
ţii şi vei îndura totul cu uşurinţă; nu numai că nu vei dori să ai mai mult, 
ci dimpotrivă de multe ori nu vei dori nici cele de neapărată trebuinţă. 
De pildă, Pavel răbda de foame şi se lăuda mai mult cînd stătea nemîn- 
cat decît cînd mînca 40 . Un atlet, care luptă să fie încununat, nu vrea să 
stea degeaba şi să trîndăvească; un negustor, care cîştigă de pe urma 
negoţului pe mare, nu doreşte să stea fără de lucru. Aşadar şi noi, de 
vom gusta cum trebuie din roadele cele duhovniceşti, nu vom mai 
socoti că sînt ceva lucrurile de pe lumea aceasta, pentru că vom fi stăpî- 
niţi, da, de o prea bună beţie, de dorinţa bunătăţilor celor viitoare. Să 
gustăm, dar, din rodurile cele duhovniceşti, ca să scăpăm şi de zgomo¬ 
tul celor din lumea aceasta şi să avem parte şi de bunătăţile cele vii¬ 
toare, cu harul şi cu iubirea de oameni a Domnului nostru Iisus Hristos, 
Căruia slava şi puterea, acum şi pururea şi în vecii vecilor, Amin. 







OMILIA LXXV 


„Şi ieşind Iisus din templu S-a dus; 
şi s-au apropiat de El ucenicii Lui, ca să-I arate 
clădirile templului; iar El răspunzînd le-a zis lor: 
„Vedeţi toate acestea? Amin, amin, zic vouă! Nu va rămîne 
aici piatră pe piatră care să nu se risipească ” 1 

I 

Mai înainte Domnul spusese: „Se lasă casa voastră pustie” 2 şi prezi¬ 
sese că vor veni o mulţime de nenorociri peste iudei; ucenicii, după ce 
au auzit acestea, oarecum miraţi, s-au apropiat de Hristos şi I-au arătat 
frumuseţea templului; erau nedumeriţi cum au să piară atîtea frumuseţi, 
atîta bogăţie şi atîta varietate arhitectonică. Acum Hristos nu le mai 
vorbeşte de pustiirea templului, ci prezice completa lui dărîmare. Le 
spune. „ Vedeţi toate acestea?l_,e admiraţi şi vă miraţi de ele? Nu va rămîne 
piatră pe piatră!” 

Poate că cineva m-ar întreba: 

- Dar cum au rămas atunci ruinele templului? 

7 Şi ce ~i cu asta? Ruinele templului nu zădărnicesc hotărîrea Dom¬ 
nului. Hristos a spus acestea pentru a arăta pustiirea desăvîrşită sau a 
templului sau a locului în care se afla templul. Sînt însă părţi din templu 
care au fost distruse pînă în temelii. în afară de acestea, putem să spu¬ 
nem că pe temeiul celor ce s-au întîmplat chiar cei mai cîrcotaşi oameni 
trebuie să se convingă că vor pieri desăvîrşit şi resturile de templu care 
au mai rămas. 

»Şi> Şe&nd El pe Muntele Măslinilor, s-au apropiat ucenicii îndeosebi, 
Zicînd: „Spune-ne nouă cînd vor fi acestea? Şi care este semnul venirii Tale si al 
sfirşitului veacului?” 3 

Ucenicii s-au apropiat de El îndeosebi, pentru că aveau să-L întrebe 
despre aceste lucruri; doreau cu înfocare să afle ziua venirii Lui că pofteau 
tare să vadă slava aceea care era pricină a nenumărate bunătăţi. 

1. Matei 24, \-2. 

2. Matei 23, 38. 





Două lucruri îl întreabă: întîi, „Cînd vor fi acestea?”, cu alte cuvinte, 
cînd va fi distrus templul; şi apoi: „Care este semnul venirii Tale?”. Evan¬ 
ghelistul Luca spune că I-au pus numai o singură întrebare: despre dis¬ 
trugerea Ierusalimului 4 , pentru că socoteau că atunci va fi şi venirea 
Lui. Evanghelistul Marcu însă spune că nu L-au întrebat toţi despre sfîr- 
şitul Ierusalimului, ci numai Petru şi Ioan, pentru că ei aveau mai multă 
îndrăznire 5 . 

- Ce le-a răspuns Iisus? 

„ Vedeţi să nu vă amăgească cineva! Că mulţi vor veni în numele Meu, 
zicînd: ,JZu sînt Hristos” şi pe mulţi îi vor amăgi. Veţi auzi de războaie şi de 
veşti de războaie. Vedeţi să nu vă spăimîntaţi; că trebuie să fie toate acestea; dar 
încă nu-i sfîrşitul” 6 . 

Ucenicii cînd au auzit de pedeapsa ce avea să vină asupra Ierusali¬ 
mului o socoteau ca o pedeapsă care nu-i privea; socoteau că ei au să fie 
în afară de orice tulburare; visau numai bunătăţi şi se aşteptau să-i 
întîmpine cit de curînd aceste bunătăţi. De aceea Hristos le prezice 
iarăşi greutăţi şi necazuri; îi face să fie gata de luptă; le porunceşte să-şi 
îndoiască privegherea, ca nici să nu fie amăgiţi de înşelăciunea celor 
care caută să-i înşele şi nici să nu fie striviţi de greutatea nenorocirilor 
ce vor veni. „îndoit va fi războiul, le spune Domnul; veţi avea de luptat 
şi cu înşelătorii şi cu duşmanii. Dar războiul cu înşelătorii este cu mult 
mai cumplit pentru că atacă într-o vreme cînd stările de lucruri sînt tul¬ 
buri şi amestecate şi cînd oamenii sînt înfricoşaţi şi îngrijoraţi”. într-adevăr 
mare a fost atunci tulburarea! Imperiul roman era în floarea puterii lui; 
oraşele erau cucerite unele după altele; oştirile şi armele erau în miş¬ 
care; se credea cu uşurinţă orice. Hristos însă le-a vorbit numai de răz¬ 
boaiele din Ierusalim, nu de războaiele din afara Palestinei, de pe întin¬ 
sul pămîntului. Ce i-ar fi interesat pe ucenici războaiele din alte părţi? 
De altfel Hristos nici n-ar fi spus o noutate dacă ar fi vorbit de nenoroci¬ 
rile din lumea largă, cînd ştiut este că astfel de nenorociri se întîmplă 
totdeauna. Războaie, răscoale şi lupte au fost şi mai înainte; dar Hristos 
le vorbeşte de războaiele iudaice, care vor veni nu peste multă vreme. 
Puterea romană era de altfel o grijă pentru iudei. Hristos deci le prezice 
şi aceste războaie, pentru că şi acestea erau în stare să-i tulbure pe ucenici. 
Le arată apoi că şi El îi va ataca pe iudei şi va pomi cu război împotriva lor; 
nu le vorbeşte numai de lupte, ci şi de plăgi trimise de Dumnezeu, foamete, 
ciumă, cutremure, arătîndu-le că El a îngăduit ca războaiele acestea să vină 
peste ei; mai mult, că aceste războaie nu sînt ca războaiele obişnuite de 

4. Luca 21,7. 

5. Marcu 14, 4. 

(i. Matei 'L\. 4 (>. 

mai înainte dintre oameni, ci războaie pornite din urgie dumnezeiască. 
De aceea nu S-a mărginit să spună că vor veni războaie, nici că vor 
izbucni dintr-o dată, ci că vor fi însoţite de semne. Dar ca să nu spună 
iudeii că sînt de vină creştinii de toate aceste nenorociri, Hristos a 
spus-o mai dinainte şi a prezis şi pricina nenorocirilor lor: „Amin zic 
vouă, că vor veni toate acestea peste neamul acesta”, ca să le aducă aminte de 
crima pe care o vor săvîrşi iudeii. Apoi, pentru ca să nu socotească uce¬ 
nicii Lui, la auzul acestui roi de nenorociri, că are să fie zdrobită predi- 
carea Evangheliei, a adăugat: „ Vedeţi să nu vă spăimîntaţi, că trebuie să fie 
toate acestea”, adică „toate cîte le-am prezis. Atacul încercărilor n-are să 
pună capăt spuselor Mele, ci va fi tulburare şi zăpăceală mare. Dar pre¬ 
zicerile Mele nu vor fi clătinate cu nimic”. 

Apoi, pentru că spusese iudeilor: „Nu Mă veţi mai vedeapînă cînd nu 
veţi zice: ,fiinecuvintat Cel Ce vine întru numele Domnului” 7 , şi pentru că 
ucenicii socoteau că odată cu distrugerea Ierusalimului va fi şi sfîrşitul 
lumii, Iisus le îndreaptă această idee greşită şi le spune: ,J)ar încă nu-i 
sfirşitul”. Că bănuiala ucenicilor era asta, pe care am spus-o eu, o afli 
chiar din întrebarea lor. Căci ce-au întrebat? „Cînd vor fi acestea?”, cu 
alte cuvinte: „Cînd va fi dărîmat Ierusalimul?” şi: „Care este semnul veni¬ 
rii Tale şi al sfirşitului veacului ?”Hristos însă n-a răspuns îndată la între¬ 
barea aceasta, ci mai întîi le-a vorbit de cele ce erau mai grabnice şi pe 
care trebuia să le afle mai întîi. Că n-a vorbit îndată nici de Ierusalim, 
nici de venirea Lui cea de a doua, ci de nenorocirile care aşteptau la 
uşă. De aceea îi şi face gata de luptă, spunîndu-le: „Vedeţi să nu vă amă¬ 
gească cineva; că mulţi vor veni în numele Meu zicînd: JLu sînt Hristos”. Deci 
după ce le-a trezit atenţia ca să asculte cuvintele Lui - că le spusese: 
„ Vedeţi să nu vă amăgească cineva ” -, după ce i-a făcut gata de luptă, după 
ce i-a făcut să fie veghetori şi după ce le-a vorbit mai întîi de hristoşii 
mincinoşi, atunci le vorbeşte şi de nenorocirile Ierusalimului; şi, ca tot¬ 
deauna, pe temeiul faptelor trecute îi încredinţează de cele ce se vor 
întîmpla în viitor chiar pe cei mai grei de cap şi mai cîrcotaşi. 

II 

Precum am spus mai înainte, prin războaie şi veşti de războaie 
Hristos înţelege tulburările ce vor veni peste iudei. Apoi, pentru că uce¬ 
nicii credeau că după acel război va veni sfîrşitul lumii, iată cum îi 
întoarce de pe calea cea greşită, spunîndu-le: ,J)ar încă nu-i sfirşitul”, 
„că se va scula neam peste neam şi împărăţie peste împărăţie” 8 . 


1. Matei 23, 39. 









Vorbeşte despre începuturile nenorocirilor iudeilor. 

„Dar toate acestea sînt începutul durerilor” 9 . 

Adică al celor ce li se vor întîmpla. 

„Atunci vă vor da pe voi la chinuri şi vă vor ucide” 10 . 

La timp potrivit a vorbit şi de necazurile ce vor veni peste ucenici, 

f >entru că necazurile sînt mai uşoare cînd sînt împărtăşite de toată 
urnea. Dar nu numai prin aceasta le uşurează necazurile, ci şi prin 
adaosul: „Pentru numele Meu”, că a spus: 

„ Veţi fi urîţi de toţi pentru numele Meu. Atunci se vor sminti mulţi şi se 
vor vinde unii pe alţii; şi se vor scula mulţi hristoşi mincinoşi şi profeţi minci¬ 
noşi şi vor amăgi pe mulţi. Şi din pricina înmulţirii fărădelegii se va răci dra¬ 
gostea multora; dar cel care va răbda pînă la sfirşit, acela se va mîntui” 11 . 

Atunci e mai mare nenorocirea cînd este şi război între cei de ace¬ 
laşi neam; că atunci mulţi ajung fraţi mincinoşi. Ai văzut că războiul 
este întreit din partea înşelătorilor, din partea duşmanilor şi din partea 
fraţilor mincinoşi? Iată că şi Pavel se plînge de aceleaşi lucruri, spu- 
nînd: ,J)in afară lupte, dinăuntru temeri” 12 ; şi: „Primejdii între fraţii cei 
mincinoşi” 13 ; şi iarăşi: „Că unii ca aceştia sînt apostoli mincinoşi, lucrători 
vicleni, care iau chip de apostoli ai lui Hristos” 14 . Apoi iarăşi, ceea ce-i mai 
groaznic decît toate, e că în nenorocirile acestea nu vor avea nici mîn- 
gîierea dragostei. Apoi, pentru a le arăta că pe omul curajos şi răbdător 
nimic din acestea nu-1 va vătăma, le spune: „Nu vă temeţi, nici nu vă 
tulburaţi! Dacă veţi arăta răbdarea cuvenită nu veţi fi biruiţi de nenoro- 
ciri! Iar dovada lămurită este că Evanghelia va fi propovăduită pe 
întreaga faţă a pămîntului. Aşa că voi veţi fi mai presus de necazuri şi 
nenorociri”. Dar ca să nu-L întrebe ucenicii: „Cum vom trăi, cum vom 
scăpa din toate aceste necazuri şi nenorociri?”, Domnul le-a spus mai 
mult decît întrebaseră ei: „Veţi şi trăi şi veţi şi propovădui pretutin¬ 
deni”. De aceea a şi adăugat: 

„Şi se va propovădui Evanghelia aceasta în toată lumea spre mărturie 
tuturor neamurilor. Şi atunci va veni sfirşitul” 15 . 

Adică sfirşitul Ierusalimului. Că a vorbit de sfirşitul Ierusalimului. 
Şi că Evanghelia a fost propovăduită înainte de căderea Ierusalimului, 

9 . Matei 24 , 8 . 

10 . Matei 24 , 9 . 

11 . Matei 24 , 9 - 13 . 

12 . II Cor. 7 , 5 . 

13 . II Cor. 11 , 26 . 

14 . II Cor. 11 , 13 . 

15 . Matei 24 , 14 . 

ascultă ce spune Pavel: „în tot pămîntul a ieşit vestirea lor” 16 ; şi iarăşi: 

vanghelia fiind propovăduită la toată făptura cea de sub cer” 17 . Şi-l vezi pe 
Pavel alergînd din Ierusalim pînă în Spania 18 . Dacă un singur apostol a 
străbătut atîta parte a lumii, gîndeşte-te cit pămînt au străbătut ceilalţi 
apostoli! Că tot Pavel, scriind altora, spunea iarăşi de propovăduirea 
Evangheliei că „aduce roadă şi creşte în toată zidirea cea de sub cer” 19 . 

- Ce înseamnă: „Spre mărturie tuturor neamurilor?” 

- înseamnă: Evanghelia a fost propovăduită pretutindeni, dar n-a 
fost crezută pretutindeni. De aceea Hristos a spus: „Spre mărturie celor 
ce n-au crezut”, adică spre mustrare şi învinuire; „Spre mărturie”, adică 
cei care au crezut vor da mărturie împotriva celor care n-au crezut şi-i 
vor osîndi. De aceea Ierusalimul a fost dărîmat după ce a fost propovă¬ 
duită Evanghelia în toată lumea, tocmai pentru ca nerecunoscătorii 
iudei să nu mai aibă nici o umbră de apărare. Căci ce iertare mai pot 
avea cei care au văzut puterea Lui strălucind pretutindeni şi cuprinzînd 
în scurtă vreme întreaga lume, dar ei stăruiesc încă în încăpăţînarea 
lor? Că a fost propovăduită atunci Evanghelia pretutindeni, ascultă ce 
zice Pavel: ,JEvanghelia fiind propovăduită la toată făptura cea de sub cer” 20 . 
Acesta este şi cel mai mare semn al puterii lui Hristos, că în douăzeci 
sau treizeci de ani cuvîntul Evangheliei a ajuns pînă la marginile lumii. 
„După aceasta va veni sfîrşitul Ierusalimului”, spune Hristos. Că lucrul 
acesta a vrut să-l spună, o arată cuvintele Sale următoare. Şi ca să-i 
încredinţeze de pieirea Ierusalimului, citează profeţia lui Daniel, 
zicînd: 

„Cînd veţi vedea urîciunea pustiirii, ce s-a zis prin proorocul Daniel 21 , 
stînd în locul cel sfînt. Cine citeşte să înţeleagă” 2 . 

I-a trimis la Daniel. Hristos numeşte „urîdune” statuia celui care a 
cucerit atunci cetatea Ierusalimului, pe care cel ce a pustiit cetatea şi 
templul a pus-o înăuntrul templului. De aceea a şi numit-o „a pustiirii”. 

Apoi, ca ucenicii să afle că toate acestea se vor întîmpla chiar în 
timpul vieţii unora din ei, a spus: „Cînd veţi vedea urîciunea pustiirii”. 


Din cele întîmplate poţi admira puterea lui Hristos şi curajul apos¬ 
tolilor Lui, că au propovăduit Evanghelia în nişte vremuri ca acelea, în 



16 . Rom. 10 , 18 . 

17 . Col. 1 , 23 . 

18 . Rom. 15 , 24 , 28 . 

19 . Col. 1 , 6 , 23 . 

20 . Col. 1 , 23 . 

21 . Dan. 9 , 27 . 

22 . Matei 24 , 15 . 

care se ducea război împotriva poporului iudeu, în care iudeii erau 
socotiţi nişte răzvrătiţi, în care cezarul a poruncit ca toţi iudeii să fie pri¬ 
goniţi. S-a întîmplat atunci cu apostolii ce s-ar petrece cu nişte oameni 
care n-au condus niciodată o corabie şi nici n-au văzut marea, dar 
cărora li s-a poruncit să se aşeze la cîrma unei corăbii, să o conducă şi să 
poarte război pe mare, cînd marea îşi înalţă de pretutindeni valurile, 
cînd se întunecă tot văzduhul, cînd corăbiile se îneacă una după alta, 
cînd sus pe punte toţi se răzvrătesc, iar jos din mare năvălesc fiarele 
mării, care împreună cu valurile înghit pe călători; cînd trăsnete se slo¬ 
bod din înaltul cerului, cînd piraţii năvălesc, cînd corăbierii îşi întind 
unii altora curse; şi s-ar porunci unor astfel de oameni ca pe o vreme ca 
aceea să scufunde şi să biruie un stol nenumărat de corăbii încărcate cu 
oştire, care vin împotriva corăbiei lor. Da, apostolii erau urîţi de nea¬ 
muri ca iudeii; erau omorîţi cu pietre de iudei ca vrăjmaşi ai religiei lor. 
Loc de linişte nu era pentru ei. Pretutindeni numai prăpăstii, stînci pri¬ 
mejdioase, piedici în oraşe, în sate, în case. Orice om ducea război 
împotriva lor; şi voievodul şi generalul şi omul de rînd; toate neamu¬ 
rile, toate popoarele. Şi era atîta tulburare cît nu se poate zugrăvi cu 
cuvîntul. Poporul iudeu era foarte urît în imperiul roman pentru că pri¬ 
cinuise imperiului o mulţime de necazuri; propovăduirea Evangheliei 
însă n-a fost întru nimic vătămată de aceasta; Ierusalimul fusese cucerit 
şi ars, iar locuitorii supuşi la nenumărate munci; apostolii însă, care 
erau în Ierusalim, au introdus în imperiul roman legi noi şi aceste legi 
au biruit legile romane. Ce lucruri noi şi nemaiauzite! Romanii au 
biruit atunci nenumărate zeci de mii de iudei, dar n-au putut birui 
doisprezece oameni, care au luptat cu ei, goi şi fârâ arme. Ce cuvînt ar putea 
înfăţişa minunea aceasta? 

Un învăţător trebuie să aibă două însuşiri: una, să fie vrednic de 
credinţă; alta, să fie iubit de ucenicii lui; în afară de aceste însuşiri şi pe 
lîngă acestea se mai cere ca învăţăturile lui să fie bine primite şi să fie 
predate într-un timp lipsit de tulburare şi răzvrătire. Pe vremea aposto¬ 
lilor însă, cînd au propovăduit Evanghelia, toate acestea erau împo¬ 
trivă. Nici apostolii nu păreau să fie vrednici de credinţă, că îndepărtau 
pe oameni de la cele ce păreau a fi bună credinţă; nu erau nici iubiţi, ci 
dimpotrivă urîţi, că făceau pe oameni să se lepede de cele ce iubeau: de 
obiceiuri, de datinile strămoşeşti, de legi. Apoi poruncile lor erau grele, 
iar faptele de la care îi abăteau pe oameni, pline de plăcere. O mulţime 
de primejdii, nenumărate primejdii de moarte îndurau şi apostolii şi cei 
care credeau în cuvîntul lor; iar în afară de asta timpul era plin de greutăţi, 
de războaie, de răscoale, de tulburări. Numai acestea şi ar fi fost în stare să 
zădărnicească totul, fără să mai fi fost şi greutăţile de care am vorbit mai sus. 
Potrivită vreme este acum să spunem: „Cine va grâi puterile Domnului? 

Cine va face auzite toate laudele Lui?” 23 Dacă iudeii, cu toate minunile 
făcute, nu l-au-ascultat pe Moise să părăsească o ţară în care erau supuşi 
la frămîntarea lutului şi facerea cărămizilor şi erau chinuiţi şi omorîţi în 
fiecare zi, ce i-a convins pe cei care au crezut în cuvintele apostolilor să 
se lepede de o viaţă lipsită de griji şi să îmbrăţişeze o altă viaţă plină de 
primejdii, de sîngiuri, de moarte, şi aceasta cînd cei ce predicau 
această viaţă erau iudei, străini de neamul lor şi cumplit duşmăniţi din 
toate părţile? Să nu aduci în mijlocul popoarelor, nici în mijlocul oraşe¬ 
lor, nici în mijlocul oamenilor, ci într-o casă mică pe un om urît de toţi 
cei din casă şi să încerci cu ajutorul acestuia să abaţi pe tată, pe soţie şi 
pe copii de la tot ce iubesc ei, oare nu l-ai vedea snşiat înainte de a 
deschide gura? Oare nu-1 vor omori cu pietre înainte de a călca pragul casei, 
dacă intrarea în casă a unui astfel de om dă naştere la ceartă şi bătaie 
între bărbat şi femeie? Iar dacă acest om mai este şi uşor de dispreţuit, 
dacă mai dă şi porunci grele, dacă mai şi porunceşte celor ce trăiesc în 
huzur şi desfrînări să filozofeze, să trăiască adică cumpătat, dacă în 
afară de acestea mai are de luptat şi cu o mulţime de duşmani care îl 
covîrşesc, nu-i aşa că toţi vor căuta să-l ucidă? Ei bine, ceea ce este cu 
neputinţă să se întîmple într-o singură casă, aceea Hristos a săvîrşit în 
întreaga lume, aducînd pe apostoli, pe doctorii lumii, printre prăpăstii, 
printre rîpi, printre stînci primejdioase, în timp ce războiul cuprinsese 
şi pămîntul şi marea. 

Iar dacă vrei să afli mai bine dfcte acestea, adică foametea, ciuma, 
cutremurele şi toate celelalte nenorociri, citeşte istoria în care Iosif 24 a 
scris despre acestea şi vei cunoaşte totul cu de-amănuntul. De aceea şi 
Hristos spunea: „Nu vă spăimîntaţi, că trebuie să se întîmple toate acestea”; 
şi: „Cel ce va răbda pînă la sfîrşit, acela se va mîntui”; şi: „Se va propovădui 
Evanghelia aceasta în toată lumea”. De frica nenorocirilor prezise apostolii 
erau abătuţi şi descurajaţi; de aceea Domnul îi întăreşte, spunîndu-le că, 
chiar dacă ar veni peste ei mii de nenorociri, Evanghelia trebuie să fie pro¬ 
povăduită pretutindeni în lume şi numai după aceea va veni sfîrşitul. 

IV 

Ai văzut cum stăteau atunci lucrurile şi cît de felurit era războiul? Şi asta 
la început, cînd fiecare faptă mare avea nevoie de multă linişte! Cum stă¬ 
teau, dar, pe atunci lucrurile? Nimic nu ne împiedică să le rezumăm. 
Cel dintîi război era războiul înşelătorilor: „Vor veni, spune Domnul, 
hristoşi mincinoşi şi profeţi mincinoşi”; al doilea război, războiul roma- 

23. Ps. 105, 2. 

24. Iosif Flaviu, istoric iudeu, născut în Ierusalim pe la 37. mort în anul 100. în tim¬ 
pul asediului lui Vespasian era în Ierusalim, aşa că a fost martor al împlinirii profeţiei Mîntuito- 
tulni. Iosif Flaviu a scris: Războiul iudaic. Antichităţile iudaice. Autobiografia. 









nilor: „Veţi auzi de războaie”, spune Domnul; al treilea război, războiul 
care aduce foamete; al patrulea război, cel ce aduce ciumă şi cutre¬ 
mure; al cincilea război: „Vă vor da pe voi la chinuri”; al şaselea război: 
„Veţi fi urîţi de toţi”; al şaptelea război: „Se vor vinde unii pe alţii fi se vor 
urî unii pe alţii”; aici arată războiul între cei din acelaşi popor; apoi, 
hristoşi mincinoşi şi fraţi mincinoşi; apoi „se va răci dragostea”, care este 
pricina tuturor relelor. Ai văzut cîte feluri de războaie noi şi nemaiau¬ 
zite? Ei bine, în ciuda acestora şi a altora cu mult mai mari decît acestea 
- că pe lîngă războiul între cei din acelaşi popor s-a adăugat şi războiul 
între rude -, Evanghelia a biruit întreaga lume, pentru că spune Dom¬ 
nul: „Se va propovădui Evanghelia în toată lumea”. 

Unde 25 sînt, dar, cei care pun în faţa dogmelor Bisericii tirania cea¬ 
sului în care se nasc oamenii şi periodicitatea timpurilor? Cine a men¬ 
ţionat vreodată că s-a arătat un alt Hristos, că s-a mai petrecut un lucru 
ca acesta datorită periodicităţii timpurilor? Pot să spună mulţi că s-au 
scurs sute de mii de ani de la facerea lumii, dar aceasta n-o pot născoci! 
Despre ce altă periodicitate ne mai pot vorbi? N-a mai fost nici o altă 
Sodomă, nici o altă Gomoră, nici un alt potop. Pînă cînd vă jucaţi vor¬ 
bind de periodicitatea timpurilor şi de ceasul în care se nasc oamenii? 

- Dar cum se face, aş putea fi întrebat, că se împlinesc multe din 
cele spuse de aceşti oameni? 

- Pentru că tu te-ai lipsit de ajutorul lui Dumnezeu, pentru că tu 
te-ai lepădat de El, pentru că tu te-ai aşezat în afara purtării Lui de grijă, 
pentru aceea diavolul îţi întoarce treburile tale şi ti le mută după cum 
vrea el. Dar nu poate face asta cu sfinţii, dar, mai bine spus, nici cu noi 
păcătoşii, care dispreţuim mult purtarea de grijă a lui Dumnezeu. Chiar 
dacă viaţa noastră e aşa cum este, totuşi sîntem mai presus de uneltirile 
demonilor, pentru că, prin harul lui Dumnezeu, ne ţinem cu multă tărie 
de dogmele adevărului. 

Dar, în general vorbind, ce este credinţa în atotputernicia ceasului 
în care se naşte omul? Nimic altceva decît o nedreptate ce se face firii, o 
confuzie, o idee care te face să crezi că totul se face la întîmplare, dar, 
mai bine spus, nu numai la întîmplare, ci şi împotriva raţiunii. 

Poate că cineva m-ar întreba: 

- Dacă nu este ceasul în care se naşte omul, pentru ce cutare se 
îmbogăţeşte şi pentru ce cutare e sărac? 

- Nu ştiu. Deocamdată îţi voi răspunde aşa, ca să te învăţ să nu iscodeşti 
totul şi ca să te învăţ că lucrurile de pe lumea aceasta nu se petrec la 

25. De aici începe partea morală: Să nu cercetezi de unde vine bogăţia şi sărăcia. Despre, cei ce 
spun că in viaţa omului este hnlăritor ceasul naşterii şi că toate se petrec la intimplare. 

întîmplare. Iar pentru că nu ştii pricinile unor lucruri, nu trebuie să 
inventezi pricini care nu sînt pricini. Mai bine e să nu ştii bine decît să 
ştii rău. Omul care nu ştie pricina unui lucru va ajunge îndată să 
găsească adevărata pricină; dar cel care născoceşte o pricină falsă, 
pentru că nu o ştie pe cea adevărată, nu va putea ajunge cu uşurinţă la 
cea adevărată, ci va avea nevoie şi de mai multă muncă şi de mai multă 
sudoare ca să spulbere pricina falsă de mai înainte. Pe o plăcuţă, dacă e 
curată, poţi scrie cu uşurinţă orice vrei; dar dacă e scrisă, nu e atît de 
uşor; trebuie mai întîi să ştergi ce a fost scris rău. Tot aşa şi cu doctorii; 
un doctor care nu dă nici o doctorie este cu mult mai bun decît unul 
care dă doctorii vătămătoare; un arhitect care clădeşte case şubrede 
este mai rău decît unul care nu clădeşte deloc; la fel şi cu pămîntul: 
este cu mult mai bun pămîntul care nu are nici un rod decît cel care 
are spini. Să nu alergăm să cunoaştem totul, ci să îndurăm că nu ştim 
unele lucruri, decît să le ştim greşit, pentru ca nu cumva atunci cînd 
vom găsi dascăl să-i facem îndoită osteneală; dar, mai bine spus, ade¬ 
seori mulţi au rămas neîndreptaţi numai pentru că la început au dobîn- 
dit învăţături greşite. Nu este aceeaşi osteneală să semeni după ce mai 
întîi trebuie să smulgi ierburile cele rele ce au prins rădăcină, cu a 
semăna un ogor curat. Dincolo trebuie să întorci brazda mai întîi şi apoi 
să semeni alte seminţe; dincoace, auzul este gata pregătit. 

Deci, din ce pricină se îmbogăţeşte cineva? Vă voi spune; unii, 

f )entru că Dumnezeu le dă bogăţie au dobîndit bogăţia cu îngăduinţa 
ui Dumnezeu; iar alţii, pentru că Dumnezeu le îngăduie să strîngă 
bogăţii. Aceasta e cea mai scurtă şi cea mai simplă explicaţie. 

- Cum? ai putea să mă întrebi. Dumnezeu face ca să se îmbogă¬ 
ţească desfrînatul, cel ce săvîrşeşte adulter, stricatul, omul care între¬ 
buinţează rău averile sale? 

- Nu face asta Dumnezeu, dar le îngăduie să se îmbogăţească. 
Mare e deosebirea, nespus de mare, între a face şi a îngădui. 

- Dar, în definitiv, pentru ce îngăduie Dumnezeu asta? 

- Nu e încă vremea judecăţii, ca să ia fiecare plata faptelor sale. 
Poate fi, oare, un om mai rău decît bogatul acela care nu-i dădea lui 
Lazăr nici firimiturile care cădeau de la masa lui? 26 Şi a ajuns mai neno¬ 
rocit decît toţi, că nici pe o picătură de apă nu era stăpîn; şi asta mai ales 
pentru că a fost crud cînd era bogat. Dacă sînt doi oameni la fel de răi, 
care aici pe pămînt nu au aceeaşi stare materială, unul e bogat şi altul e 
sărac, apoi dincolo pe lumea cealaltă nu vor fi pedepsiţi la fel, ci boga¬ 
tul mai cumplit. 









V 

Vezi, dar, că bogatul este pedepsit mai cumplit, pentru că a primit 
pe lumea asta averi! Şi tu deci cînd îl vezi pe cel bogat că îi merge bine, 
deşi-i un ticălos şi un nelegiuit, suspină şi lăcrimează că bogăţia aceasta 
îi este adaos de pedeapsă. După cum cei care fac o mulţime de păcate, 
dar nu vor să se pocăiască, îşi adună loruşi multă urgie, tot aşa şi cei ce 
s-au bucurat de bună stare şi n-au fost pedepsiţi aici pe pămînt vor 
suferi dincolo mai mare osîndă. Şi dacă vrei, îţi voi dovedi lucrul acesta 


nu numai cu pilde din viaţa viitoare, ci şi cu pilde din viaţa aceasta. 
Cînd fericitul David a săvîrşit acel păcat cu Batseba şi a fost mustrat de 
profet, a fost învinuit mai mult tocmai pentru că a săvîrşit acel păcat 
cînd se bucura de toate bunătăţile. Ascultă cum îl mustră Dumnezeu 
mai ales pentru asta: „Nu te-am uns Eu pe tine împărat? Nu te-am scăpat Eu 
din mina lui Saul şi ţi-am dat toate cele ale domnului tău şi toată casa lui 
Israel şi Iuda? Şi dacă acestea îţi erau puţine, ţi-aş mai fi adăugat încă pe atî- 
tea. Pentru ce ai făcut ceea ce este rău înaintea Mea?" 11 

Nu primesc aceleaşi pedepse toţi păcătoşii, ci pedepsele sînt multe 
şi felurite; se ţine seamă şi de timpul cînd au fost săvîrşite şi de persoane 
şi de funcţii şi de priceperea fiecăruia şi de altele multe. Şi ca să fac mai 
desluşite cele ce vreau să spun, am să iau un păcat, de pildă desfrînarea, 
şi ai să vezi cîte feluri de pedepse voi găsi pentru acest păcat. Nu 
pedepse născocite de mine, ci din dumnezeieştile Scripturi. 

A făcut cineva desfrînare înainte de darea legii? Altfel este pedep¬ 
sit. Şi aceasta o arată Pavel: „Cîţi au păcătuit fără lege, fără lege vor şi 


pieri” 28 . A făcut cineva desfrînare după ce s-a dat legea? Va fi pedepsit 


mai greu. „Cîţi au păcătuit în lege, spune Pavel, prin lege vor fi judecaţi” 29 . 
A făcut cineva desfrînare, preot fiind? Din pricina vredniciei lui preo¬ 
ţeşti primeşte adaos foarte mare la pedeapsă. De aceea fetele celorlalţi 
oameni erau ucise de făceau desfrînare, pe cînd fetele preoţilor erau 
arse de vii 30 . Prin porunca aceasta legiuitorul arată, cu putere, cit de 
mare pedeapsă aşteaptă pe un preot care săvîrşeşte acest păcat. Dacă 
fata preotului este pedepsită mai greu, pentru că-i fiică de preot, apoi cu 
mult mai mult preotul. A fost silită o femeie să facă desfrînare? Nu-i 
pedepsită! A făcut desfrînare o femeie bogată şi o sărmană? Pedeapsa 
este felurită. Se vede asta din cele ce am spus mai dinainte, din cele ce 
am spus despre David. A făcut cineva desfrînare după venirea lui Hristos? 



27. II Regi 12, 7-9. 

28. Rom. 2, 12. 

29. Rom. 2, 12. 

80. I.ev. 21, 9. 

De moare nebotezat va fi pedepsit mai mult decît toţi cei care au păcă¬ 
tuit înainte de venirea lui Hristos. A făcut cineva desfrînare după ce a 
fost botezat? Nu mai are nici o mîngîiere din pricina păcatului. Şi asta a 
arătat-o Pavel, zicînd: ,J)e călca legea luiMoise era omorît fără milă pe măr¬ 
turia a doi sau trei. Gîndiţi-vă cu cit mai aspră va fi pedeapsa cuvenită celui 
care a călcat in picioare pe Fiul lui Dumnezeu §i a nesocotit sîngele Testamen¬ 
tului şi a batjocorit harul lui Dumnezeu?” 31 . A făcut desfrînare un preot? 
Păcatul lui este culmea tuturor păcatelor. 

Ai văzut cît de diferite sînt pedepsele pentru acelaşi păcat? Alta era 
pedeapsa desfrînării înainte de darea legii, alta după darea legii şi alta a 
preotului legii vechi; acum alta este pedeapsa femeii bogate, alta a 
femeii sărmane, alta a catehumenei, alta a femeii botezate, alta a preo¬ 
tului legii noi. Iar pedeapsa dată păcatului este felurită, după ştiinţa 
celui care săvîrşeşte păcatul: „Cel ce ştie voia domnului lui şi nu o face va fi 
bătut mult” 32 . Cînd păcatul este săvîrşit în urma altor exemple, 
pedeapsa e mai grea. De aceea şi spune Domnul: „Dar voi vâzînd nu v-aţi 
pocăit nici după aceea” 33 , deşi aţi avut parte de o mare purtare de 
grijă”. De aceea şi Hristos a şi mustrat Ierusalimul, zicînd: „De cîte ori 
am vrut să adun pe fiii voştri şi nu aţi vrut” 34 . Alta este pedeapsa pentru cel 
care săvîrşeşte păcatul trăind în desfătări. O arată pilda bogatului nemi¬ 
lostiv şi a lui Lazăr 35 . Măreşte apoi pedeapsa păcatului şi locul în care 
este săvîrşit păcatul; aceasta a vrut să arate Domnul cînd a spus: „între 
templu şi altar” 36 . Păcatul se pedepseşte apoi şi după felul păcatelor: „Nu 
e de mirare dacă este prins cineva furînd” 37 ; şi iarăşi: „Ai ucis pe fiii tăi şi pe 
fiicele tale; aceasta este mai mult decît toate desfrînările tale şi urîciunile 
tale” 38 . Păcatul se mai pedepseşte şi după persoana faţă de care se săvîr¬ 
şeşte păcatul: ,J)acă va păcătui faţă de un om, se vor ruga pentru el; dar dacă 
va păcătui faţă de Dumnezjeu, cine se va ruga pentru el?” 39 Păcatul este 
pedepsit mai rău şi cînd cineva întrece în trîndăvie pe cei ce sînt cu 
mult mai răi decît ei, aşa cum mustra Dumnezeu prin profetul Iezechiel, 
zicînd: „Nici după dreptăţile neamurilor n-aţi făcut” 40 . La fel şi cînd 
nu se înţelepţeşte cineva nici prin exemplele altora: >r A văzut pe sora 



31. Evr. 10, 28-29. 

32. buca 12, 47. 

33. Matei 21, 32. 

34. Matei 23, 37. 

35. buca 16, 19-31. 

36. Matei 23, 35. 

37. Prov. 6, 30. 

38. Iei. 16, 20-22. 

39. I Regi 2, 26. 

40. lei. 5, 7. 

ei şi s-a socotit dreaptă ”*'.Tot aşa cînd cineva are parte de mai multă pur¬ 
tare de grijă: „Dacă s-ar fi făcut în Tir şi în Sidon minunile acestea, de mult 
s-ar fi pocăit; dar mai uşor va fi Tirului şi Sidonului decît oraşului aceluia” 42 . 
Ai văzut cită precizie în darea pedepselor? Ai văzut că nu sînt pedepsite 
la fel aceleaşi păcate? Pedeapsa noastră însă ni se măreşte şi mai mult 
cînd ne bucurăm de îndelunga răbdare a lui Dumnezeu, dar nu ne folo¬ 
sim de ea. Asta o arată Pavel, cînd spune: ,JDar după împietrirea ta şi 
după inima ta cea nepocăită îţi aduni mînie” 43 . 

Ştiind, dar, toate acestea să nu ne scandalizăm, să nu ne tulburăm 
de nimic din cele ce se petrec pe lume şi nici să nu ne frămîntăm gîndu- 
rile, ci să lăsăm totul pe seama tainicei purtări de grijă a lui Dumnezeu; 
să facem fapte bune şi să fugim de păcat, ca să avem parte şi de bunătă¬ 
ţile cele viitoare, cu harul şi iubirea de oameni a Domnului nostru Iisus 
Hristos, prin Care şi cu Care Tatălui slavă, împreună cu Sfîntul Duh, 
acum şi pururea şi în vecii vecilor, Amin. 

41. Iez, 16, 51-52. 

42. Matei 11, 21-22. 

43. Rom. 2, 5. 

„Atunci cei din Iudeea să fugă in munţi, 
iar cel de pe casă să nu se coboare ca să ia cele din casa lui; 

' cel din ţarină să nu se întoarcă Înapoi 

ca să-şi ia hainele lui " 1 2 

I 

După ce a vorbit de nenorocirile ce vor veni peste Ierusalim, de 
luptele pe care aveau să le ducă apostolii şi după ce le-a spus că vor 
rămîne nebiruiţi şi că vor străbate toată lumea, Hristos le vorbeşte din 
nou de nenorocirile iudaice, arătînd că atunci cînd apostolii vor fi stră¬ 
luciţi, învăţînd toată lumea, iudeii vor fi în necazuri şi supărări. 

Uită-te cum înfăţişează războiul iudaic! Zugrăveşte grozăvia lui prin 
fapte în aparenţă mici. „Atunci, spune El, cei din Iudeea să fugă în munţi”. 

- Cînd ,yAtunci”? 

- Cînd se vor întîmpla acestea, cînd „urîciunea pustiirii va sta în 
locul cel sfint” z . Mie mi se pare că aici vorbeşte de oştirile romane. 
„Fugiţi, dar, atunci, le spune Domnul. Atunci nu mai este nici o 
nădejde de scăpare”. 

Pentru că se întîmplase de multe ori ca iudeii să scape din războaie 
grele, de pildă pe timpul lui Senahirim 3 şi pe timpul lui Antioh 4 - că 
atunci au intrat oştiri străine în Ierusalim şi templul a fost ocupat, dar 
Macabeii au pus pe fugă pe duşmani şi au prefăcut înfrîngerea în victo¬ 
rie deci ca ucenicii să nu creadă că şi în acest război lucrurile vor lua 
tot o astfel de întorsătură, Hristos îi opreşte să nutrească aceste nădejdi. 
„Ar fi de dorit, le spune El, ca să scăpaţi numai cu trupul gol!” De aceea 
nu-i lasă pe cei de pe acoperiş să intre în casă să-şi ia hainele; arată prin 
asta că nimeni nu poate scăpa de aceste nenorociri, pentru că nenoroci¬ 
rile sînt fără de ieşire, pentru că va pieri neapărat cel surprins de ele. 
Aceasta e pricina că vorbeşte şi de cel din ţarină, zicînd: „Nici el să nu se 
întoarcă să-şi ia hainele lui”. Dacă trebuie să fugă cei ce sînt în Ierusalim, cu 
atît mai mult nu trebuie să-şi caute scăparea în Ierusalim cei ce sînt pe cîmp. 


J 


1. Matei 24, 16-18. 

2. Matei 24, 15. 

8. IV Regi 18, 13-19, 36. 

„Vai de cele ce vor avea in pîntece şi vor alăpta!” 5 

Vai de cele ce vor avea în pîntece, pentru că sînt mai greoaie, 
pentru că nu pot fugi cu uşurinţă, împovărate fiind de povara sarcinii. 
Vai de cele ce vor alăpta, pentru că, legate fiind de lanţul dragostei de 
copii, n-au să poată să se salveze împreună cu cei pe care-i alăptează. 
Poţi uşor să-ţi laşi averile şi să fugi; poţi uşor să-ţi pui în siguranţă ave¬ 
rile şi hainele; dar cum poţi să înăbuşi glasul sîngelui, cum poate fi 
uşoară cea însărcinată, cum poate femeia care alăptează să-şi pără¬ 
sească pruncul ei? 

Apoi Hristos, tot pentru a arăta grozăvia nenorocirii, spune: 

„Rugaţi-vă ca să nu fie fuga voastră iarna, nici sîmbăta. Că va fi atunci 
necaz mare, cum n-a mai fost de la începutul lumii pînă acum, nici nu va maifi” 6 . 

Vezi că Hristos adresează aceste cuvinte iudeilor şi că vorbeşte de 
nenorocirile acelea ce vor veni peste ei? Le adresează iudeilor, pentru 
că apostolii nu păzeau sîmbăta şi nici nu vor fi în Ierusalim cînd Vespa- 
sian va dezlănţui aceste nenorociri. Cei mai mulţi dintre ei plecaseră 
înainte de pe lumea aceasta, iar dacă mai rămăsese în viaţă careva era 
atunci în alte părţi ale lumii. 

- Dar pentru ce să nu fie fuga lor nici iama, nici sîmbăta? 

- Să nu fie iama, din pricina greutăţii timpului; sîmbăta, din pri¬ 
cina puterii legii. Pentru că era nevoie de fugă - şi de o fugă la repezeală 
- şi pentru că iudeii nu puteau fugi sîmbăta din pricina legii şi nici 
iama, din pricina greutăţii timpului, de aceea Hristos a spus: „Rugaţi-vă, 
că va fi atunci necaz mare, cum n-a mai fost, nici va mai fi”. 

Să nu socotească cineva că aceste cuvinte sînt o exagerare! Să afle 
adevărul spuselor lui Hristos din scrierile lui Iosif Flaviu! Că nimeni nu 
poate spune despre Iosif Flaviu că, fiind creştin, a exagerat înadins tra¬ 
gedia iudeilor, pentru a întări spusele lui Hristos. Nu! Iosif Flaviu a fost 
iudeu - şi un iudeu habotnic - rîvnitor al legii, unul dintre iudeii de 
după venirea lui Hristos. 

- Ce spune Iosif? 

- Spune că nenorocirile acelea au întrecut nenorocirile oricărei tra¬ 
gedii; că a fost un război cum nu s-a mai abătut niciodată unul ca acesta 
peste poporul iudeu. Atît de mare era foametea, că mamele îşi mîncau 
proprii copii şi că se luptau unele cu altele ca să-şi mănînce copiii. Mai 
spune că mulţi morţi au fost spintecaţi ca să li se mănînce măruntaiele 7 . 

5. Matei 24, 19. 

6. Matei 24, 20-21. 

7. Iosif Flaviu, Războiul iudeilor , Cartea V, cap. X, 2-3; Cartea VI, cap. III, 3-4, cf. Oeuvres 
compl&tes de Flavius Josephe, Tradimes en Irom,ais sous la direction de Theodor Reinach, Tonte 
sixieme, Guerre desJuifs, I.ivres IV - VII, traduction de Rene Harmand, reviste et annot£e par S. 
Reinach el J. Weill, l’aris, 1932, p. 140 142; p. IK4 IH. r >. 

Cu plăcere i-aş întreba pe iudei: Pentru ce a venit peste ei mînia 
aceasta aşa de cumplită a lui Dumnezeu, mai cumplită aecît toate cele 
ce au fost mai înainte, nu numai în Iudeea, ci în întreaga lume? Nu e 
lămurit că hotărîrea aceasta dumnezeiască este din pricina răstignirii 
lui Hristos? Toţi o vor spune; iar odată cu toţi şi mai presus de toţi ade¬ 
vărul lucrurilor. Gîndeşte-te cit de cumplite au fost acele nenorociri, 
cînd ele nu pot sta faţă în faţă nici cu cele din trecut, nici cu cele din vii¬ 
tor, cînd nici în întreaga lume, nici în alt timp, din trecut sau din viitor, 
nu se va putea spune că au mai fost astfel de nenorociri. Şi pe bună 
dreptate, că nici n-a mai îndrăznit vreun om, nici înainte de iudei, nici 
după ei, să mai săvîrşească o faptă atît de nelegiuită şi atît de înfricoşătoare. 
De aceea a şi spus Domnul: „Va fi necaz cum n-a mai fost, nici nu va mai fi”. 

„Şi de nu s-ar fi scurtat zilele acelea, n-ar mai fi scăpat nici un trup; 
dar pentru cei aleşi se vor scurta zilele acelea” 8 . 

Prin aceste cuvinte Domnul arată că iudeii erau vrednici de o 
pedeapsă mai grea decît cea spusă. Prin „zile ”înţelege zilele războiului 
şi ale asediului Ierusalimului. Cu alte cuvinte, Domnul spune aşa: 
„Dacă războiul romanilor împotriva oraşului ar fi ţinut mai mult, ar fi 
pierit toţi iudeii” - prin: „nici un trup” Hristos vrea să spună nici un 
iudeu - „şi cei din Iudeea şi cei din afară de Iudeea”. Intr-adevăr roma¬ 
nii n-au pornit război numai împotriva iudeilor din Iudeea, ci împo¬ 
triva iudeilor răspîndiţi în întreaga lume; pe toţi îi prigoneau şi-i alun¬ 
gau din pricina urii ce le-o purtau. 

II 

- Pe cine numeşte Domnul aici „aleşi”? 

Pe creştinii care trăiau printre iudei în timpul asediului. Ca să nu 
spună iudeii că acele nenorociri s-au întîmplat din pricina predicării 
Evangheliei şi a închinării la Hristos, Domnul arată că nu numai că nu 
sînt creştinii pricina acelor nenorociri, ci, dimpotrivă, dacă n-ar fi fost 
creştinii ar fi pierit toţi pînă la unul. Dacă Dumnezeu ar fi îngăduit să se 
prelungească războiul, n-ar mai fi rămas nici urmă de iudeu. Dar ca să 
nu piară împreună cu iudeii cei necredincioşi şi iudeii care se făcuseră 
creştini, Hristos a stins repede lupta şi a pus capăt războiului. Pentru 
aceea a spus: „Dar pentru cei aleşi se vor scurta zilele acelea”. Domnul a 
grăit aşa ca să mîngîie pe creştinii care trăiau printre iudeii asediaţi, ca 
să le uşureze sufletul şi să nu se teamă că vor pieri şi ei împreună cu 
iudeii. Dacă aici pe pămînt Dumnezeu are atîta purtare de grijă de 
aleşii Săi, că pentru ei mîngîie şi pe alţii, şi că pentru creştini mai 
rămîn resturi din iudeii necredincioşi, gîndeşte-te cîtă cinste vor avea 
aleşii Săi pe vremea cununilor? Hristos îi mîngîie să nu fie îndu- 








reraţi din pricina acestor nenorociri. Da, şi iudeii vor suferi la fel cu ei, 
dar cu nici un folos, ci spre răul sufletului lor. Hristos nu numai că-i 
mîngîie pe ucenici, ci îi şi îndepărtează pe nebăgate de seamă şi pe 
nesimţite de obiceiurile iudaice. într-adevăr, dacă nu va mai fi vreo 
schimbare şi nici templul nu va mai fi înălţat şi nu va mai rămîne în 
picioare, atunci este evident că va înceta şi legea. Hristos n-a spus lămu¬ 
rit aceasta, dar prin pieirea desăvîrşită a templului a lăsat să se 
înţeleagă asta. N-a spus-o lămurit ca să nu-i înspăimînte înainte de 
vreme; de aceea nici n-a vorbit la început de aceste nenorociri, ci, văi- 
tînd mai întîi Ierusalimul, i-a făcut pe ucenici să-I arate clădirile tem¬ 
plului şi să-L întrebe, pentru ca El, răspunzîndu-le, aşa-zicînd la între¬ 
bare, să le prezinte toate cele ce se vor întîmpla în viitor. Tu însă uită- 
mi-te la rînduiala făcută de Duhul Sfînt, că de toate acestea n-a scris 
nimic evanghelistul Ioan, ca să nu se creadă că le-a scris cunoscînd isto¬ 
ria celor petrecute - că Ioan a trăit multă vreme după cucerirea Ierusali¬ 
mului -, ci au scris evangheliştii care au murit înainte de căderea Ieru¬ 
salimului şi n-au văzut grozăviile războiului iudaic, ca din toate părţile 
să strălucească tăria profeţiei lui Hristos. 


„Atunci de vă va zice cineva: „Iată aici este Hristos sau acolo”, să nu 
credeţi. Că se vor scula hristoşi mincinoşi şi profeţi mincinoşi şi vor face semne şi 
minuni, ca să rătăcească de va fi cu putinţă şi pe cei aleşi. Iată v-am spus vouă 
de mai înainte. Deci dacă vă vor zice: „Iată este în pustie”, să nu ieşiţi! Jată 
este în cămări!”, să nu credeţi. Că precum fulgerul iese de la răsărit şi se arată 
pînă la apus, tot aşa va fi şi venirea Fiului Omului. Că unde va fi stîrvul, acolo 
se vor aduna şi vulturii” 9 . 

După ce a terminat de vorbit de Ierusalim, Hristos trece la venirea 
Lui cea viitoare şi vorbeşte de semnele premergătoare ale acesteia, folo¬ 
sitoare nu numai ucenicilor Săi, ci şi nouă şi tuturor ce vor fi după noi. 

- Cînd „atunci”? 

- Aici, după cum am spus de multe ori, cuvîntul „atunci” nu arată 


continuarea timpului celor spuse mai înainte. Cînd voia să spună că un 
fapt vine îndată după alt fapt, Hristos adaugă: Jndată după necazul ace¬ 
lor zile”; aici însă nu grăieşte aşa, ci spune: „atunci”; nu arată cele ce se 
vor întîmpla după căderea Ierusalimului, ci cele ce se vor întîmpla în 
timpul în care aveau să se întîmple cele despre care avea să vorbească. 
Tot aşa şi cînd evanghelistul spune: Jn zilele acelea a venit Ioan Botezăto¬ 
rul”’ 0 nu vorbeşte de timpul imediat următor, ci de timpul de mai tîrziu, 
după mulţi ani, în care s-au întîmplat acelea despre care avea să vor¬ 
bească. într-adevăr după ce a vorbit de naşterea lui Hristos, de venirea 


m 


!). Matei 24, 23 28. 
10. Muici 3, 1. 

magilor şi de moartea lui Irod, evanghelistul spune îndată: ,Jn zilele ace¬ 
lea a venit Ioan Botezătorul”, deşi trecuseră treizeci de ani. Scriptura are 
obiceiul să folosească acest mod de istorisire. Tot aşa şi aici, Hristos, 
trecînd peste tot timpul de la căderea Ierusalimului pînă la începuturile 
sfîrşitului lumii, vorbeşte de timpul care e cu puţin înainte de sfîrşitul 
lumii. ,^Atunci de vă va zice cineva: „lată Hristos este aici sau acolo”, să nu cre¬ 
deţi”. Deocamdată Hristos îi face atenţi pe ucenicii Săi asupra locului, 
vorbindu-le de caracteristicile venirii Lui şi de semnele hristoşilor min¬ 
cinoşi. Le spune că venirea Sa de atunci nu va fi aşa cum s-a arătat la 
întîia Sa venire în Betleem, nu va fi într-un colţ mic al lumii, ca să nu-L 
ştie nimeni la început, ci va fi vădită şi cu toată strălucirea, încît nu va 
mai fi nevoie să o mai vestească cineva. Nu e mic semnul acesta de a nu 
veni pe neştiute. Observă că acum nu mai vorbeşte de război - că acum 
cuvîntul Său se ocupă de venirea Lui -, ci despre cei care vor încerca să 
amăgească pe oameni. Unii îi vor înşela pe mulţi pe vremea apostolilor 
- „că vor veni şi vor înşela pe mulţi” -, alţii îi vor înşela înainte de a doua 
Lui venire; aceştia din urmă vor fi mai răi decît cei dintîi, că „vor face 
semne şi minuni, ca să rătăcească de va fi cu putinţă şi pe cei aleşi”. Aici Hris¬ 
tos vorbeşte de antihrist şi arată că unii chiar îi vor sluji lui. De antihrist 
vorbeşte şi Pavel la fel. După ce l-a numit „omulpăcatului”şi ,JFiulpier¬ 
zării , a adăugat: cărui venire este după lucrarea satanei, cu toată pute¬ 

rea şi cu semne şi cu minuni mincinoase şi cu toată amăgirea nedreptăţii la cei 
ce pier” 12 . Şi uită-te cum le spune Hristos să se ferească! „Să nu ieşiţi în 
pustie, să nu intraţi în cămări”! N-a spus: „Plecaţi după el, dar să nu-1 
credeţi”, ci: „Să nu ieşiţi şi nici să nu plecaţi după el! Că mare va fi 
atunci înşelăciunea, pentru că se vor face şi minuni spre a înşela pe 
oameni”. 

III 

Aşadar, după ce Hristos a spus cum va veni antihrist, şi că va veni 
într-un loc anumit, spune cum va veni şi El. 

- Cum va veni El? 

- ,JDupă cum fulgerul iese de la răsărit şi se arată pînă la apus, aşa va fi şi 
venirea Fiului Omului. Că unde va fi stîrvul, acolo şi vulturii”. 

- Cum se arată fulgerul? 

- Fulgerul n-are nevoie de vestitor, n-are nevoie de predicator, ci se 
arată într-o clipită de ochi şi celor ce stau în case şi celor din cămări, pe 
faţa întregului pâmînt. Aşa va fi şi venirea lui Hristos: se va arăta dintr-o 
dată pretutindeni prin strălucirea slavei Sale. 








Vorbeşte apoi şi de un alt semn: „Unde va fi stîrvul, acolo şi vultu¬ 
rii”. Prin aceste cuvinte arată mulţimea îngerilor, a mucenicilor, a tutu¬ 
ror sfinţilor. 

> 

Apoi vorbeşte de minuni înfricoşătoare. 

- Care sînt aceste minuni? 

„îndată după necazul acelor zile, spune el, soarele se va întuneca”' 3 . 

- Despre necazul căror zile vorbeşte? 

- Despre necazul zilelor din timpul lui antihrist şi a profeţilor min¬ 
cinoşi. Va fi atunci necaz mare, pentru că vor fi mulţi înşelători. Dar 
zilele acestea nu vor ţine multă vreme. Dacă războiul iudaic s-a scurtat 
pentru cei aleşi, cu mult mai mult încercarea aceasta se va scurta tot 
pentru cei aleşi. De aceea n-a spus: „După necazul”, ci: „îndată după neca¬ 
zul acelor zile soarele se va întuneca”; că toate se vor petrece cam în acelaşi 
timp. Profeţii mincinoşi şi hristoşii mincinoşi vor veni şi vor tulbura 
lumea; dar îndată va veni şi Hristos şi nu mică tulburare va cuprinde 
atunci lumea. 

- Dar cum va veni? 

- însăşi natura se va schimba: „Soarele se va întuneca”; nu va dispă¬ 
rea, dar lumina lui va fi biruită de lumina venirii Lui. 

„Stelele vor cădea” 14 . 

Căci ce nevoie va mai fi de ele, cînd nu va mai fi noapte? 

„Şi puterile cerurilor se vor clătina” 15 . 

Şi pe bună dreptate, cînd văd că se face o atît de mare schimbare! 
Dacă puterile cerurilor s-au cutremurat şi s-au minunat atîta cînd s-au 
făcut stelele - că atunci cînd „s-au făcut stelele, spune Dumnezeu, M-au 
lăudat cu glas mare toţi îngerii” 16 -, cu mult mai mult văzînd că toată 
natura se schimbă, că oamenii dau socoteală, că toată lumea stă înain¬ 
tea înfricoşătorului scaun de judecată, că toţi oamenii de la Adam şi 
pînă la venirea Lui dau răspuns de cele ce au făcut. Cum, dar, să nu se 
cutremure, cum să nu se clatine? 

,Atunci se va arăta semnul Fiului Omului pe cer’ 

Adică crucea, care va fi mai strălucitoare decît soarele; soarele se 
va întuneca şi se va ascunde, iar crucea se va vedea; şi nu s-ar 
vedea dacă n-ar fi cu mult mai strălucitoare decît razele soarelui! 

- Dar pentru ce se arată semnul acesta? 


13. Matei 24, 29. 

14. Matei 24, 29. 

15. Matei 24, 29. 
I (i. Iov 38, 7. 

17. Matei 21, .10. 

- Ca să închidă cu covîrşire gura cea neruşinată a iudeilor, Hristos 
vine cu crucea la judecată, pentru că ea îi este cea mai mare îndreptă¬ 
ţire; îşi arată nu numai rănile, ci şi moartea Lui cea de ocară. 

Atunci vor plînge seminţiile” 18 . 

Cînd vor vedea crucea nu va mai fi nevoie de învinuire. Vor plînge 
seminţiile iudaice pentru că moartea Lui nu le-a folosit la nimic, pentru 
că au răstignit pe Acela Cămia trebuiau să I se închine. 

Ai văzut cit de înfricoşător a descris Hristos venirea Lui? Ai văzut 
cum a trezit cugetele ucenicilor Săi? De aceea vorbeşte mai întîi de păr¬ 
ţile dureroase ale venirii Lui, apoi de cele frumoase, pentru ca şi prin 
aceasta să-i mîngîie pe ucenici şi să-i liniştească. Le aminteşte din nou 
de patimile şi învierea Lui şi, cu strălucit chip, le aduce aminte de cru¬ 
cea Lui, ca să nu se ruşineze, nici să se îndurereze, pentru că El va veni 
atunci avînd înaintea Lui, în loc de alt semn, crucea. Alt profet spune că 
„vor vedea pe Cel pe Care L-au împuns 19 . Vor plînge fiindcă vor vedea că 
El este Acela. 

Dar pentru că a pomenit de cruce a adăugat: 

„Vor vedea pe Fiul Omului venind”, nu pe cruce, ci „pe norii cerului, 
cu putere şi slavă multă” 20 . 

„Să nu socoteşti, spune Domnul, cînd auzi de cruce, că iarăşi e vorba 
de ceva dureros şi trist!” Nu! Domnul va veni cu putere şi slavă multă. 
Aduce crucea, ca păcatul iudeilor să se osîndească prin el însuşi. O 
aduce întocmai ca un om care fiind lovit cu o piatră arată piatra 
sau haina însîngerată. 

Va veni pe nori, aşa cum S-a înălţat; şi seminţiile văzînd aceasta 
vor plînge. Nenorocirea lor însă nu se va mărgini numai la plînsete, ci 
plînsul va fi ca să-şi pronunţe ele însele sentinţa, ca să se osîndească sin¬ 
gure. Atunci iarăşi 

„ Va trimite pe îngerii Lui cu sunet mare de trîmbiţă şi vor aduna pe cei 
aleşi de la cele patru vînturi, de la marginile cerurilor pînă la marginile lor” 21 . 

Cînd auzi aceste cuvinte gîndeşte-te la chinul celor ce nu vor fi adu¬ 
naţi cu cei aleşi. Că aceia nu vor primi numai osînda de pe lumea de 
aici, ci şi pe aceasta. Şi după cum Hristos spunea mai înainte că vor 
zice: „Binecuvîntat Cel Ce vine întru numele Domnului” 22 , tot aşa şi acum 
spune: „Că vor plînge”. Hristos le vorbise ucenicilor de războaiele cele 

18. Matei 24, 30. 

10. Zah. 12, 10. 

20. Matei 24, 30. 

2 1. Matei 24, 31. 

22. Matei 23, 30. 








groaznice, pentru ca să ştie că pe răstignitorii Lui, în afară de nenorocirile de 
pe pămint, îi aşteaptă şi chinurile de dincolo. Ni-i arată plînşi, despărţiţi de 
cei aleşi şi daţi gheenei. Prin aceste cuvinte Hristos le dă iarăşi curaj ucenici¬ 
lor Săi, arătîndu-le de cîte rele vor scăpa şi de cîte bunătăţi se vor bucura. 

IV 

Poate că m-ar întreba cineva: 

- Dacă Hristos vine cu atîta slavă şi strălucire, pentru ce-i cheamă 
prin îngeri pe cei aleşi? 

- Ca şi prin aceasta să-i cinstească. Pavel spune că vor fi răpiţi în 
nori 24 , dar a grăit şi de chemarea prin îngeri cînd a vorbit despre 
înviere: „Că însuşi Domnul, spune el, Se vapogorî din cer la poruncă, la gla¬ 
sul arhanghelului” 24 . Deci îngerii vor strînge pe cei înviaţi, iar norii vor 
răpi pe cei strînşi; şi toate acestea, într-o clipită de vreme. Hristos nu-i 
va chema pe cei aleşi, rămînînd sus în ceruri, ci vine în glas de trîmbiţă. 

- Pentru ce sînt trîmbiţele şi glasul? 

- Pentru deşteptare, pentru bucurie, pentru înfăţişarea uimirii de 
cele întîmplate, pentru durerea celor lăsaţi. 

Vai de noi 23 în ziua aceea înfricoşătoare! Ar trebui să ne bucurăm 
cînd auzim de ea. Dar nu! La auzul ei ne îndurerăm, sîntem trişti şi abă¬ 
tuţi. Sau numai eu sufăr lucrul acesta, iar voi vă bucuraţi cînd auziţi de 
ea? In ce mă priveşte, îmi intră frica în oase cînd vorbesc de cele de 
atunci. Plîng cu amar şi suspin din adîncul inimii. Plîng şi suspin că 
pentru mine nu va fi gătită slava celor aleşi, ci cuvintele care au fost 
spuse mai tîrziu de Domnul către fecioarele cele nebune 26 şi către robul 
cel viclean care şi-a îngropat talantul pe care l-a primit 27 . De aceea 
plîng, că vom cădea din o atît de mare slavă, din o atît de mare nădejde 
de bunătăţi, şi aceasta pentru totdeauna, pentru vecie, pentru că n-am 
voit să ne dăm cît de cît silinţa. Chiar dacă ar fi fost osteneala mare, iar 
legea lui Hristos grea, şi aşa ar fi trebuit să facem totul; chiar dacă mulţi 
trîndavi ar părea să aibă o scuză, zadarnică e drept, dar ar părea s-o 
aibă, anume că poruncile sînt grele, că oboseala e mare, că timpul e 
lung, că povara e cu neputinţă de purtat, totuşi scuza asta nu le poate 
sluji de apărare. Atunci are să ne usture mai mult decît gheena faptul că 
am pierdut cerul şi bunătăţile cele negrăite din pricină că n-am vrut să 
asudăm aici puţină vreme. Da, aici şi vremea este scurtă şi oboseala 
puţină; şi totuşi ne speriem şi ne descurajăm. Pe pămînt te osteneşti, dar 



2H. / Tes. 4, 17. 

24. I Tes. 4, Hi. 

25. De aici începe partea morală: Despre acea înfricoşătoare zi- Mulţi, din pricină că nu s-au 
ostenit fi n-au asudat puţin, vor fi lipsiţi de slava fi de bunătăţile lui Dumnezeu. 

2(>. Matei 25, 12. 

27. Matei 25, 2(> .')() 

în ceruri e cununa; eşti chinuit de oameni, dar eşti cinstit de Dumne¬ 
zeu; alergi două zile, dar răsplata e pentru veacuri nefîrşite; lupta o dai 
în trup stricăcios, iar cinstirile, în trup nestricăcios. Dar, în afară de 
aceasta, trebuie să ne mai gîndim şi la aceea că dacă nu vrem să suferim 
dureri de dragul lui Hristos, totuşi dureri suferim neapărat şi din altă 
parte. Nici n-ai să fii nemuritor, dacă nu mori pentru Hristos! Nici n-ai 
să pleci de pe lumea aceasta cu bani, dacă nu-i arunci pentru Hristos! 
Pe acestea le cere Hristos de la tine; şi pe acestea le vei da, chiar dacă 
nu ţi le-ar cere El, pentru că eşti muritor. Pe acestea vrea Hristos să le 
faci de buna ta voie. Numai atît îţi cere Hristos: să faci pentru El acelea 
care datorită lor se duc şi pier. Ai văzut cît de uşoară e lupta? Hristos îţi 
spune: „Primeşte să suferi pentru Mine acelea pe care vrînd-nevrînd 
trebuie să le suferi! Adaugă faptei tale numai asta şi am din partea ta 
îndestulătoare ascultare! Aurul pe care vrei să-l împrumuţi altuia, 
împrumută-Mi-1 Mie şi cu mai mult cîştig şi spre mai multă siguranţă. 
Trupul, pe care vrei să-l dai să lupte în armata altuia, dă-1 să lupte 
pentru Mine şi te voi răsplăti din belşug cu răsplăţi mai presus de oste¬ 
nelile tale!” în toate afacerile tale preferi pe cel care-ţi dă mai mult şi 
cînd dai bani cu împrumut şi cînd cumperi şi cînd intri în oştire; dar 
numai pe Hristos, Care-ţi dă mai mult decît toţi şi infinit mai mult, pe 
El nu-L preferi. Ce înseamnă războiul acesta atît de mare împotriva lui 
Hristos? Ce înseamnă atîta ură împotriva Lui? De unde vei avea ier¬ 
tare, de unde cuvînt de apărare, cînd nu vrei să preferi pe Dumnezeu 
oamenilor nici în lucrurile în care preferi pe oameni oamenilor? 
„Pentru ce dai pămîntului comoara ta? Dă-o în mîinile Mele”, îţi spune 
Hristos. Nu ţi se pare, oare, a fi mai vrednic de credinţă Stăpînul 
pămîntului decît pămîntul? Pămîntul îţi dă înapoi cît ai pus în el, dar de 
multe ori nici atît; Dumnezeu însă îţi şi răsplăteşte că-I dai Lui în păs¬ 
trare comoara ta. Că ne iubeşte tare mult! De aceea, de vrei să dai bani 
cu dobîndă, El e gata să primească banii tăi! De vrei să semeni. El îţi primeş¬ 
te sămînţa! De vrei să zideşti, El te cheamă la El şi-ţi spune: „Zideşte între 
cele ale Mele!”. Pentm ce alergi, dar, la cei săraci, la oameni care cerşesc de 
la alţii? Aleargă la Dumnezeu, Care-ţi dă lucruri mari pentru lucruri mici. 

Cu toate acestea nici cînd auzim acestea nu vrem să alergăm la 
Dumnezeu, ci într-acolo ne grăbim, unde sînt lupte, unde sînt războaie, 
unde sînt bătăi, judecăţi şi calomnii. 

V 

Oare nu pe dreptate îşi întoarce Dumnezeu faţa de la noi şi ne 
pedepseşte, cînd El ni Se dă nouă cu totul, iar noi îl îmbrîncim? Negre¬ 
şit! Dumnezeu îţi spune: „De vrei să te împodobeşti, împodobeşte-te cu 









podoaba Mea! De vrei să te înarmezi, înarmează-te cu armele Mele! De 
vrei să te îmbraci, îmbracă-te cu haina Mea! De vrei să te hrăneşti, hră- 
neşte-te la masa Mea! De vrei să călătoreşti, călătoreşte pe calea Mea! 
De vrei să moşteneşti, moşteneşte moştenirea Mea! De vrei să te duci în 
patrie, intră în cetatea al cărei meşter şi ziditor Eu sînt! 28 De vrei să-ţi 
zideşti casă, zideşte-ţi casă în corturile Mele! Eu nu-ţi cer plată pentru 
cele ce-ţi dau, ci-ţi mai datorez şi răsplată de vrei să te foloseşti de toate 
cele ale Mele! Ce dărnicie o poate egala pe aceasta? „Eu îţi sînt tată, îţi 
spune Hristos, Eu îţi sînt frate, Eu îţi sînt Mire, Eu îţi sînt casă, Eu îţi sînt 
hrană, Eu îţi sînt haină, Eu îţi sînt rădăcină, Eu îţi sînt temelie, sînt tot 
ce vrei! Ca să n-ai nevoie de nimic. Eu îţi voi şi sluji! Că am venit să slu¬ 
jesc, nu să Mi se slujească 29 . Eu îţi sînt şi prieten şi mădular şi cap şi frate 
şi soră şi mamă! Eu sînt totul! Un singur lucru îţi cer numai: să-Mi fii 
apropiat Mie! Eu sînt sărac pentru tine, cerşetor pentru tine, pe cruce 
pentru tine, în mormînt pentru tine. Sus, pentru tine mijlocesc; jos, 
pentru tine solitor am venit de la Tatăl. Tu eşti totul pentru mine; şi 
frate şi împreună moştenitor şi prieten şi mădular!” Ce vrei mai mult? 
Pentru ce întorci spatele Celui Ce te iubeşte? Pentru ce te osteneşti 
pentru lume? Pentru ce torni apă într-un vas găurit? Că aceasta faci 
cînd te osteneşti pentru viaţa aceasta pămîntească. Pentru ce-ţi bagi 
mîna în foc? Pentru ce dai cu pumnii în aer? Pentru ce alergi în zadar? 
Nu are, oare, orice meserie un scop? Negreşit! Arată-mi şi,tu scopul 
strădaniei tale lumeşti! Dar nu poţi! Că „Deşertăciunea deşertăciunilor, 
toate sînt deşertăciuni!” 30 Să mergem la morminte! Arată-mi pe tatăl tău! 
Arată-mi pe soţia ta! Unde-i cel ce se îmbrăca cu haine de aur? Unde-i 
cel ce se plimba cu trăsura? Unde-i cel ce era înconjurat de ostaşi, cel ce 
purta centură, cel strigat de crainici? Unde-i cel ce pe unii îi ucidea, iar 
pe alţii îi arunca la închisoare? Unde-i cel ce ucidea pe cine voia şi slo¬ 
bozea pe cine voia? Nu văd decît oase, viermi, păianjeni. Toate acelea 
pămînt, toate acelea basm, toate umbră şi vis, o simplă povestire, o 
zugrăveală; dar, mai bine spus, nici zugrăveală. De-ar fi zugrăveală, am 
vedea-o într-un tablou. Dar nici tablou nu-i. Şi dacă nenorocirea s-ar 
mărgini la atîta! Dar nu! Onorurile, desfătarea, luxul, strălucirea sînt 
umbră şi cuvinte; odraslele lor însă nu mai sînt nici umbră, nici cuvinte, 
ci rămîn şi trec cu noi dincolo şi vor fi cunoscute de toţi: răpirile, lăco¬ 
miile, desfrînările, adulterele, nenumăratele păcate; nu sînt zugrăvite 
într-un tablou, nici pe cenuşă, ci scrise sus; şi cuvintele şi faptele! Cu 
ce ochi ne vom uita la Hristos? Dacă nu cutezăm să ne uităm în ochii 



28. Evr. 11. 10. 
20. Matei 20, 28. 
:«). Erl. 1,2. 


J 






7Â 


SKtNTUl. 1(>AN GURA 1)K AUR 


tatălui nostru, cînd ştim că i-am greşit, cum vom putea să ne uităm 
atunci în ochii lui Hristos, Care-i mai nespus de blînd decît un părinte? 
Cum vom cuteza? Şi doar ne vom înfăţişa înaintea scaunului de jude¬ 
cată al lui Hristos şi vor fi cercetate cu de-amănuntul toate faptele 
noastre! Iar dacă cineva nu crede în judecata viitoare, să se uite la cele 
ce se petrec pe pămînt, la cei din închisori, la cei din ocne, la cei ce 
dorm pe băligar, la cei îndrăciţi, la cei nebuni, la cei ce se luptă cu boli 
de nevindecat, la cei ce se zbat necontenit în sărăcie, la cei ce trăiesc flă- 
mînzi, la cei zdrobiţi de dureri fără margini, la cei robiţi. N-ar suferi 
aceştia acestea acum, de nu i-ar aştepta osîndă şi chin şi pe ei şi pe toţi 
ceilalţi care ar săvîrşi aceleaşi păcate. Iar dacă unii n-au suferit aici pe 
pămînt nici o pedeapsă, apoi aceasta să-ţi fie semn că trebuie să fie ceva 
după plecarea lor de aici. Că Dumnezeu, Acelaşi Dumnezeu pentru 
toţi, n-ar putea pe unii să-i pedepsească, iar pe alţii, care au săvîrşit ace¬ 
leaşi păcate sau chiar mai grele, să-i lase nepedepsiţi, dacă nu i-ar 
pedepsi pe lumea cealaltă. 

Aşadar şi noi să ne smerim pe noi înşine cu aceste gînduri şi pilde, 
iar cei care pun la îndoială judecata viitoare să creadă şi să se facă mai 
buni, pentru ca, trăind aici pe pămînt intr-un chip vrednic de împărăţia 
cerurilor să avem parte şi de bunătăţile cele viitoare, cu harul şi iubirea 
de oameni a Domnului nostru Iisus Hristos, Căruia slava în vecii veci¬ 
lor, Amin. 








OMILIA LXXVII 



„Iar de la smochin învăţaţi pildă: 

Cînd mlădiţa lui este fragedă şi dă frunze, cunoaşteţi 
că aproape este vara. Tot aşa şi voi, cînd veţi vedea 
acestea toate, cunoaşteţi că aproape este lîngă uşi ” 1 


Pentru că Hristos spusese: „îndată după necazul acelor zile” 2 , iar uce¬ 
nicii căutau să ştie cit timp după necazul acelor zile şi mai ales doreau 
să ştie ziua, de aceea le dă puda smochinului, arătîndu-le că nu este 
mult, ci îndată va fi şi venirea Lui. Le-a arătat aceasta nu numai prin 
pilda smochinului, ci şi prin cuvintele spuse după aceea: „Cunoaşteţi că 
aproape este, lîngă uşi”. 

Prin aceste cuvinte Hristos mai profeţeşte şi altceva: profeţeşte 
pentru drepţi vara cea duhovnicească şi liniştită, care va fi în ziua 
aceea, după iama veacului acestuia; pentru păcătoşi, dimpotrivă, iarnă 
după vară. Aceasta a arătat-o cînd a spus puţin mai jos că ziua aceea va 
veni peste ei în timp ce ei vor mînca şi vor chefui 3 . Dar S-a slujit de 
pilda smochinului nu numai ca să arate cît mai este de la acele zile pînă 
Ia venirea Lui - că ar fi putut s-o spună şi în alt chip -, ci ca să şi încre¬ 
dinţeze prin această pildă că negreşit cuvintele Sale se vor împlini. 
După cum trebuie să vină neapărat vara, cînd mlădiţa smochinului este 
fragedă şi înfrunzeşte, tot aşa şi venirea Lui. Hristos dă totdeauna ca 
pildă un fapt din natură cînd vrea să spună că ceva trebuie să se 
întîmple neapărat. Şi fericitul Pavel face adeseori la fel ca Hristos. De 
aceea, după cum cînd Domnul vorbeşte despre înviere, spune: „Bobul 
de grîu căzind înpămînt, de nu va muri, rămîne singur; iar de va muri, multă 
roadă aduce” 4 , tot aşa şi fericitul Pavel, fiind învăţat de Domnul, s-a folo¬ 
sit de aceeaşi pildă cînd a vorbit corintenilor despre înviere: „Nebun ce 
eşti! spune el, Ceea ce semeni tu nu capătă viaţă dacă nu moare” 5 . 

Apoi, pentru ca apostolii să nu mai revină asupra aceluiaşi lucm şi 
să-L întrebe: „Cînd?”, Domnul le aduce aminte de cele spuse mai 
înainte, zicînd: 

1. Matei 24, 32-33. 

2. Matei 24, 29. 

3. Matei 24, 37-39. 

4. loan 12, 24. 

F>. / Cor. l. r ), 3(>. 

„Amin grăiesc vouă, nu va trece neamul acesta pînă ce nu vor fi 
toate acestea ” 6 . 

- Care „toate acestea”? Spune-mi! 

- Cucerirea Ierusalimului, războaiele, foametea, ciuma, cutremu¬ 
rele, hristoşii mincinoşi, profeţii mincinoşi, însămînţarea Evangheliei 
pretutindeni, răzvrătirile, tulburările şi toate celelalte cîte am spus că se 
vor întîmpla pînă la venirea Lui. 

- Dar atunci pentru ce a spus: „neamul acesta”? 

- Hristos n-a vorbit despre generaţia de oameni de pe vremea Lui, 
ci despre neamul credincioşilor. într-adevăr Scriptura întrebuinţează 
cuvîntul „neam”nu numai pentru a arăta pe oamenii care trăiesc în ace¬ 
laşi timp, ci şi pe cei care au aceeaşi religie şi acelaşi fel de vieţuire, de 
pildă cînd spune: ,^Acesta este neamul celor ce caută pe Domnul” 7 . Ceea ce 
spusese mai înainte că: „Trebuie să fie toate” 8 şi că: „Se va propovădui 
Evanghelia” 9 , acelaşi lucru îl arată şi aici cînd spune că toate acestea se 
vor întîmpla negreşit şi că va dăinui neamul credincioşilor, nefîind 
nimicit de nenorocirile amintite. Ierusalimul va fi dărîmat, cea mai 
mare parte dintre iudei va pieri, dar neamul credincioşilor nu va fi 
biruit nici de foamete, nici de ciumă, nici de cutremur, nici de zgudui¬ 
rile războaielor, nici de hristoşii mincinoşi, nici de profeţi mincinoşi, 
nici de înşelători, nici de trădători, nici de cei ce smintesc, nici de fraţii 
cei mincinoşi, nici de vreo altă încercare de acest fel. 

Apoi, pentru a le întări şi mai mult credinţa, le spune: 

„Cerul şi pămîntul vor trece, dar cuvintele Mele nu vor trece” 10 . 

Cu alte cuvinte, Hristos spune aşa: „Mai uşor vor pieri aceste zidiri, 
tari şi nezdruncinate, decît să piară ceva din cuvintele Mele”. Cel care 
se împotriveşte acestora să cerceteze cele spuse de Hristos şi, de le va 
găsi adevărate - şi le va găsi negreşit -, să se încredinţeze din cele tre¬ 
cute şi de cele viitoare, să le cerceteze pe toate cu de-amănuntul şi va 
vedea că sfîrşitul faptelor mărturiseşte adevărul profeţiei Sale. A dat ca 
pildă stihiile firii: cerul şi pămîntul; şi a arătat, în acelaşi timp, că Bise¬ 
rica este mai de preţ decît cerul şi pămîntul, dar totodată S-a arătat şi pe 
Sine că este Creator al universului. Pentru că a vorbit de sfîrşitul lumii, 
lucru pus la îndoială de mulţi, Hristos a dat ca pildă cerul şi pămîntul 
spre a-Şi face cunoscută nespusa Lui putere şi spre a arăta cu multă 
autoritate că este Stăpînul universului; iar prin aceasta să facă vrednice 
de crezare spusele Sale chiar celor ce le pun foarte tare la îndoială. 



(i. Matei 24, 34. 
7. /V 23, <>. 

H. Matei 24, (i. 
!). Matei 24, 14. 
10. Matei 24, 35. 








„Iar de ziua aceea şi de ceasul acela nimeni nu ştie; nici îngerii din ceruri, 
nici Fiul, ci numai Tatăl”". 

Cînd a spus ucenicilor că „nici îngerii”, le-a închis gura, ca să nu mai 
caute să afle ceea ce nu ştiu nici îngerii; cînd a spus că „nici Fiul” îi 
opreşte nu numai să ştie, dar să şi cerceteze. Că aceasta a fost intenţia 
Domnului rostind aceste cuvinte se vede şi de acolo că le-a închis gura 
cu mai multă asprime după înviere, cînd i-a văzut că sînt şi mai curioşi. 
Acum le-a mai vorbit de multe şi nenumărate semne ale venirii Lui; 
după înviere însă le spune scurt: „Nu este al vostru a şti anii sau 
vremurile”' 2 . Apoi, ca apostolii să nu spună: „Sîntem nedumeriţi, sîntem 
dispreţuiţi, odată ce nu sîntem vrednici să ştim nici lucrul acesta”, 
Domnul continuă: „Pe care Tatăl le-a pus în a Sa Stăpînire”' 3 . Domnul 
ţinea mult să-i cinstească pe ucenici şi să nu le ascundă nimic; de aceea 
atribuie această cunoştinţă Tatălui Său, ca să le arate apostolilor că 
înfricoşător este lucrul acesta şi să nu-L mai întrebe. Dacă n-ar fi aceasta 
explicaţia, dacă Fiul într-adevăr n-ar şti ziua aceea, cînd o va şti? O va 
şti, oare, odată cu noi? Cine poate spune lucrul acesta? Fiul îl ştie bine 
pe Tatăl şi tot aşa de bine cum şi Tatăl îl ştie pe Fiul. Se poate, oare, să 
nu ştie ziua aceea? Mai mult! Duhul cercetează şi adîncurile lui Dum¬ 
nezeu 14 ; se poate, oare, ca Fiul să nu ştie nici timpul judecăţii? Se poate, 
oare, ca Fiul să ştie cum trebuie săjudece, se poate să ştie tainele fiecărui om 
şi să nu ştie ceea ce-i cu mult mai neînsemnat decît aceasta? Se poate, oare, 
să nu ştie ziua, odată ce „toate prin El s-au făcut şi fără de El nimic nu s-a fă¬ 
cut” 15 ? Cel Ce a făcut neamurile, a făcut negreşit şi anii; iar dacă a făcut anii, 
a făcut şi ziua aceea. Cum poate, dar, să nu ştie ziua pe care a făcut-o? 


II 

Voi, ereticilor, spuneţi că ştiţi şi fiinţa Fiului; şi Fiul să nu ştie, oare, 
nici ziua venirii Lui; să n-o ştie Fiul, Care este necontenit în sînul Tată¬ 
lui? 16 . Şi este un lucru cu mult mai mare - şi nespus mai mare - să ştii 
fiinţa Fiului decît să ştii zilele! Cum? Vă atribuiţi vouă mai multă price¬ 
pere, iar Fiului nu-I îngăduiţi cît de cît, Fiului, „în Care sînt ascunse toate 
comorile înţelepciunii şi ale cunoştinţei” 17 ?Dar nici voi nu ştiţi ce este fiinţa 
lui Dumnezeu oricît v-aţi zbate şi nici Fiul nu ignorează ziua aceea, ci o 
ştie foarte bine. De aceea, după ce Hristos a spus ucenicilor totul, 

11. Matei 24, 36. 

12. Fapte 1, 7. 

13. Fapte 1, 7. 

14. / Cor. 2, 10 

1/5. toan I, 3. 

Hi. fonti I, 18. 

17. Col y, :t. 

după ce a spus vremurile şi împrejurările şi i-a dus chiar pînă la uşi - că 
le-a spus: aproape este, lingă uşi”-, a trecut sub tăcere ziua. „De cauţi 
ziua şi ceasul acela, îţi spune Domnul, n-ai s-o auzi de la Mine! Dar de 
întrebi de timpuri şi de semnele înainte mergătoare acelei zile, nu-ţi voi 
ascunde nimic şi ţi le voi spune pe toate cu de-amănuntul. Că Eu 
cunosc ziua aceea ţi-am arătat prin multe; ţi-am spus cîtă vreme va 
trece, ţi-am spus toate cele ce se vor întîmpla şi cît va trece de la acele 
întîmplări pînă în ziua aceea - că asta a arătat pilda cu smochinul - şi 
te-am adus chiar pînă în pridvorul acelei zile. Dacă nu-ţi deschid şi uşa, 
apoi o fac asta spre folosul tău”. 

Dar ca să vezi şi altfel că nu din pricina neştiinţei a trecut Hristos 
sub tăcere ziua, uită-te că, după cele spuse, a mai adăugat şi un alt semn. 

„Precum în zilele lui Noe mîncau şi beau, se însurau şi se măritau pînă în 
Ziua cînd a venit potopul şi i-a luat pe toţi, tot aşa va fi şi venirea Fiu¬ 
lui Omului” 18 . 

A spus acestea, ca să arate că va veni dintr-o dată, pe neaşteptate, 
cînd majoritatea oamenilor vor petrece şi vor benchetui. Şi Pavel spune 
lucrul acesta, grăind aşa: „Cînd vor zice pace şi linişte, atunci fără de veste va 
veni peste ei pieirea” 19 ; şi ca să arate că vine pe neaşteptate, a spus: „ca şi 
durerea celei ce are în pîntece” 20 . 

- Dar atunci, cum de a spus Hristos: „După necazul acelor zile” 21 ? 
Dacă atunci va fi petrecere, pace şi linişte, după cum zice Pavel, pentru 
ce Hristos a spus: „După necazul acelor zile”? Cum e necaz, cînd e petre¬ 
cere şi veselie? 

- Petrecere, veselie şi pace pentru cei ce trăiesc ca nişte nesimţiţi. 
De aceea Pavel n-a spus: „Cînd va fi pace”, ci: „Cînd vor zice pace şi 
linişte”, arătînd nesimţirea lor, ca şi a acelora de pe vremea lui Noe, 
care se desfătau în nişte păcate ca acestea. Dar nu drepţii, ci cei care 
trăiau în necaz şi supărări. In aceste cuvinte Domnul arată că atunci 
cînd va veni antihrist oamenii cei fără de lege se vor deda la cele mai 
ruşinoase plăceri şi nu vor mai nădăjdui în mîntuirea lor. Atunci îmbui¬ 
bări, ospeţe şi beţii. De aceea Domnul a şi dat o pildă care se potriveşte 
cu realitatea: „Ca atunci, spune El, cînd Noe făcea corabia şi cînd 
oamenii n-au crezut”. Atunci corabia stătea în mijlocul lor şi le vestea 
mai dinainte nenorocirile ce vor veni, dar ei se uitau la ea, petreceau şi 
se veseleau ca şi cum nu avea să vină nici o nenorocire. Tot aşa şi atunci 
cînd se va arăta antihrist; după antihrist, sfîrşitul lumii şi chinurile cele 


18. Matei 24, 37-38. 

1!). / Tea. 5, 3. 

20. / Ies. 5, 3. 

21. Matei 24, 2!). 

f. „1? 

de la sfirşitul lumii şi pedepsele cele cu neputinţă de suferit; dar cei stă- 
pîniţi de beţia răutăţii nici nu-şi vor da seama de grozăvia celor ce vor 
veni peste ei. De aceea şi Pavel a spus: „ca durerea celei ce are înpîntece”. 
Aşa vor veni peste ei nenorocirile acelea groaznice şi de neîndurat. 

- Dar pentru ce Domnul n-a dat ca pildă nenorocirile venite 
asupra Sodomei? 

- A vrut să dea pildă de o nenorocire ce a cuprins întreaga lume; o 
nenorocire care n-a fost crezută, deşi a fost prezisă. De aceea, pentru că 
majoritatea oamenilor nu cred în cele viitoare, Hristos îi încredinţează 
de acestea prin cele întîmplate în trecut, ca să le zguduie sufletul. In 
afară de cele spuse, Hristos ne mai spune totodată că El a făcut şi pe 
cele de pe timpul lui Noe. 

Apoi dă iarăşi un alt semn, prin care arată cu prisosinţă că nu-I este 
necunoscută ziua venirii Lui. 

- Care-i acest semn? 

- „Atunci din doi care vor fi în ţarină, unul se va lua şi altul se va lăsa. 
Din două care vor măcina la moară, una se va lua şi alta se va lăsa. Deci prive¬ 
gheaţi că nu ştiţi în care ceas vine Domnul vostru” 22 . 

Toate acestea sînt dovezi că El ştie ziua aceea şi că vrea să-i împie¬ 
dice pe ucenici de a-L mai întreba. De aceea a grăit şi de zilele lui Noe, 
de aceea a şi spus: „ doi de vor fi intr-un pat” 23 , pentru a arăta că va veni 
aşa pe neaşteptate, aşa, cînd toţi vor fi fără de grijă; cuvintele „două care 
macină” spune tocmai că n-au nici o grijă. In afară de aceasta Domnul 
mai arată că sînt luaţi şi lăsaţi şi robii şi stăpînii şi cei care trăiesc fără să 
muncească şi cei ce muncesc şi cei cu ranguri mari şi cei fără ranguri, 
aşa cum spune în Vechiul Testament: „De la cel ce şade pe tron pînă la 
roaba cea de la moară” 24 . Pentru că mai înainte spusese că bogaţii se mîn- 
tuie cu anevoie 25 , acum arată că nu pier negreşit toţi bogaţii şi nici nu se 
mîntuie toţi săracii, ci şi din aceia şi din aceştia unii se mîntuie, iar alţii pier. 
Mie mi se pare că Hristos a vrut să arate că venirea Lui va fi noaptea. Ace¬ 
laşi lucru îl spune şi evanghelistul Luca 26 . Vezi că le ştie foarte bine pe toate? 

Apoi iarăşi, pentru ca ucenicii să nu-L mai întrebe, a adăugat: 
„Privegheaţi, deci, că nu ştiţi în care ceas vine Domnul vostru”. N-a spus: 
„Nu ştiu”, ci: „Nu ştiţi”. Cînd era aproape să le spună ceasul venirii 
Sale, Hristos Se opreşte şi iarăşi îi depărtează de întrebare, pentru 
că vrea să-i facă să fie necontenit pregătiţi. Le spune: „Prive- 

gheaţi!”, arătîndu-le că nu le spune ziua şi ceasul venirii Sale, tocmai 
pentru a priveghea. 

„Aceea să cunoaşteţi, că dacă ar şti stâpînul casei la ce strajă din noapte 
vine furul ar priveghea şi n-ar lăsa să-i spargă casa. De aceea şi voi fiţi gata că 
în ceasul în care nu gîndiţi Fiul Omului va veni” 27 . 

De aceea le spune să privegheze, ca să fie totdeauna gata; de aceea 
le spune: „Atunci va veni, cînd nu vă aşteptaţi”; voieşte să fie totdeauna 
gata de luptă, să fie totdeauna virtuoşi. Cu alte cuvinte spune aşa: „Dacă cei 
mai mulţi oameni ar şti cînd mor, negreşit că s-ar strădui în ceasul acela”. 

III 

Dar pentru ca oamenii să nu se străduiască numai pentru ziua 
aceea, Domnul nu spune nici ziua cea de obşte a sfîrşitului lumii, nici 
ziua morţii fiecăruia, pentru că vrea ca oamenii să o aştepte totdeauna, 
pentru ca totdeauna să se străduiască. Aceasta e pricina că e necunoscut 
sfîrşitul vieţii fiecăruia din noi. 

în acest text Hristos Se descoperă pe Sine însuşi că este Domn; 
nicăieri nu o spusese atît de clar. 

Prin pilda cu stăpînul casei mie mi se pare că Domnul a vrut să-i 
îndemne spre virtute pe cei trîndavi; că ei n-au nici atîta grijă de sufletul 
lor cîtă erijă au de banii şi averile lor cei care se aşteaptă să-i atace hoţii. 
Aceştia; cînd se aşteaptă să fie atacaţi, priveghează şi nu lasă să li se fure 
ceva din casă. „Voi însă, spune Domnul, deşi ştiţi că va veni ziua aceea 
- şi negreşit va veni -, nu privegheaţi nu sînteţi pregătiţi ca să nu fiţi 
duşi pe nepregătite de aici. De aceea, ziua aceea vine spre pierzarea 
celor ce dorm. După cum stăpînul casei, de ar şti cînd vine furul, ar 
scăpa de el, tot aşa şi voi, dacă aţi fi pregătiţi, aţi scăpa de pieire”. 

Aşadar, pentru că le-a amintit de judecată, îşi îndreaptă cuvîntul 
Său şi spre dascăli, vorbindu-le de osîndă şi răsplată. Mai întîi vorbeşte 
de cei ce săvîrşesc fapte bune şi termină cu cei ce fac păcate, pentru a-Şi 
încheia cuvîntul cu o înfricoşare. 

Mai întîi spune acestea: 

„Cine este, oare, sluga credincioasă şi înţeleaptă pe care a pus-o domnul 
său peste slugile sale, ca să le dea hrană la vreme? Fericită este sluga aceea pe 
care venind domnul o va găsi făcind aşa. Amin zic vouă că peste toate averile 
sale o va pune” 28 . 

Spune-mi, te rog, sînt, oare, cuvintele acestea ale unui om care nu 
ştie? Dacă spui că nu ştie ziua parusiei Lui, pentru că a spus: „Nici Fiul nu 

o ştie”, ce ai să spui cînd acum a spus: „Cine este oare?”. Sau spui că şi 
aceste cuvinte le-a spus tot pentru că nu ştia? Departe cu astfel de gîn- 
duri! Nici un ieşit din minţi n-ar susţine asta; deşi dincolo ar putea 
spune pricina, dar aici nici atît. Cînd îl întreabă Hristos pe Petru: „Petre, 
Mă iubeşti?” 29 , îl întreabă, oare, pentru că nu ştia? Sau cînd întreabă: 
„Unde l-aţi pus ?” 30 , întreabă pentru că nu ştia? Vei găsi în Scriptură că şi 
Tatăl grăieşte aşa; că şi El zice: „Adam, unde eşti ?” 31 ; şi: „Strigarea Sodo- 
mei şi Gomorei s-a înmulţit spre Mine; coborîndu-Mă voi vedea de fac după 
strigarea care vine la Mine; iar de nu, să ştiu” 32 ; iar în altă parte zice: „Dacă 
ar auzi, dacă ar înţelege !” 33 ; în sfîrşit, în Evanghelie spune: „Poate se vor 
ruşina de Fiul Meu” 34 . Sînt, oare, toate aceste cuvinte, cuvinte de 
neştiinţa? Tatăl nu le-a spus pentru ca nu ştia, ci pentru a rîndui cele ce 
erau cu cuviinţă. Cu Adam, ca să-l facă să-şi spună păcatul; cu sodome- 
nii, ca să ne înveţe să nu osîndim niciodată înainte de a cerceta lucru- 
rile; cu profetul, ca să nu creadă oamenii fără judecată că o prezicere 
duce neapărat la săvîrşirea păcatului prezis; cu pilda din Evanghelie, ca 
să arate că ar fi trebuit să facă asta, să se ruşineze de Fiul. Aici, în cazul 
nostru, a spus-o şi ca ucenicii să nu mai iscodească, să nu mai caute să afle, 
dar şi ca să arate că o astfel de cunoştinţă e o cunoştinţă rară şi de mult preţ. 

Şi vezi cîtă neştiinţă exprimă cuvîntul Său, dacă nu ştie pe sluga pe care 
a pus-o! Că o fericeşte! „Fericită este sluga aceea!”, zice El; dar nu spune 
care este sluga aceea; că zice: „Cine este, oare, sluga pe care o va pune dom¬ 
nul său?”; şi: „Fericită este sluga aceea pe care o va afla făcînd aşa”. 

Cuvintele acestea însă nu s-au spus numai despre avere şi bani, ci şi 
despre cuvîntul de învăţătură, despre facerea de minuni, despre 
harisme şi despre toată iconomia care a fost încredinţată fiecăruia 
dintre apostoli. Pilda aceasta se potriveşte şi conducătorilor lumeşti. Că 
fiecare trebuie să folosească darurile ce le are, fie că are înţelepciune, 
fie că are dregătorie, bogăţie sau orice, spre folosul obştesc, nu spre 
vătămarea oamenilor şi nici spre pierderea sa proprie. De aceea Hristos 
le cere aceste două însuşiri: înţelepciune şi credinţă. Că şi păcatul din 
prostie se săvîrşeşte. Domnul numeşte pe sluga aceasta „credincioasă”, că 
nici n-a dosit, nici n-a cheltuit în zadar şi fără rost averea stăpînului său; o 
numeşte „înţeleaptă ”, că a ştiut să chivernisească cum trebuie cele încredin¬ 
ţate lui. Şi noi avem nevoie de aceste două însuşiri: să nu dosim bunurile 
Stăpînului nostru, ci să le chivernisim cum trebuie. Dacă ne lipseşte una, 

cealaltă şchioapătă. Dacă eşti credincios şi nu furi, dar iroseşti şi pierzi 
lucrurile încredinţate şi le cheltuieşti pe ce nu trebuie, săvîrşeşti mare 
păcat. Dacă ştii să chiverniseşti bine lucrurile, dar le doseşti, iarăşi nu 
săvîrşeşti un mic păcat. Să audă aceste cuvinte şi cei cu averi. Că Hris- 
tos n-a adresat cuvinte numai dascălilor, celor ce învaţă cuvîntul lui 
Dumnezeu, ci şi bogaţilor. Şi unora şi altora li s-a încredinţat bogăţie. O 
bogăţie mai mare, mai necesară, dascălilor; una mai mică, vouă, bogaţi¬ 
lor. Cînd dascălii împrăştie bogăţii mai mari, iar voi nu vreţi să arătaţi 
nici cu bogăţia de mai mică însemnătate mărinimie sufletească, dar, 
mai bine spus, nu mărinimie sufletească, ci recunoştinţă - că daţi averi 
străine -, ce apărare mai puteţi avea? 

Dar deocamdată, înainte de a auzi pedeapsa dată celor ce fac cele 
potrivnice, să auzim cinstea dată slugii celei credincioase şi înţelepte: 
,rAmin zic vouă, peste toate averile sale o va pune!” Ce cinste poate fi tot atît 
de mare ca cinstea aceasta? Ce cuvînt va putea înfăţişa vrednicia, ferici¬ 
rea, cînd împăratul cerurilor, Cel Ce are totul, o va pune peste toate 
averile Sale? De aceea o şi numeşte înţeleaptă, pentru că a ştiut să nu 
sacrifice pe cele mari în locul celor mici, ci, înţelepţindu-se aici pe 
pămînt, a dobîndit cerurile. 


IV 

Apoi, aşa cum face întotdeauna, Hristos îndreaptă pe ascultătorul 
Său nu pe temeiul cinstei ce o găteşte celor buni, ci al pedepsei care-i 
aşteaptă pe cei răi. De aceea a şi adăugat: 

„Iar dacă va zice sluga cea rea în inima sa: „Întîrzie domnul meu să 
vină!”şi va începe să bate pe celelalte slugi şi să mănînce şi să bea cu 
beţivii, veni-va domnul slugii aceleia în ziua în care nu se aşteaptă şi în 
ceasul în care nu ştie şi o va tăia pe ea în două şi partea ei cu făţarnicii o 
va pune. Acolo va fi plîngerea şi scrîşnirea dinţilor” 35 . 

Iar dacă cineva ar spune: „Ai văzut ce gînd îi poate trece slugii prin 
minte, dacă nu e cunoscută ziua aceea, că spune: „Întîrzie domnul meu!”, 
eu îi voi răspunde că un astfel de gînd îi trece slugii prin minte, nu 
pentru că nu ştie ziua, ci pentru că e rea. De ce nu i-a trecut gîndul 
acesta prin minte slugii celei înţelepte şi credincioase? Ce spui, slugă 
ticăloasă? Chiar dacă întîrzie acum domnul tău, totuşi trebuie să te 
aştepţi că are să vină odată şi odată! Pentru ce nu te îngrijeşti? 

De aici cunoaştem că Domnul nu întîrzie; sluga cea rea a gîndit as¬ 
ta, nu Domnul. De aceea o şi mustră. Că Domnul nu întîrzie, ascultă-1 pe 

Pavel, care spune: „Domnul este aproape! Nimic să nu vă îngrijoreze!" 1,1 i: 
„Cel ce va să vină va veni şi nu va întîrzia” 17 . 

Tu însă ascultă şi celelalte cuvinte ale lui Hristos şi află din ele că 
Domnul aminteşte necontenit că e necunoscută ziua aceea, ca să arate 
slugilor Sale că neştiinţa aceasta este spre folosul lor, că neştiinţa 
aceasta este în stare să-i deştepte şi să-i scoată din trîndăvie. N-are nici o 
însemnătate dacă unele slugi n-au cîştigat nimic de aici; nici din cele¬ 
lalte ajutoare ale lui Dumnezeu mulţi n-au tras nici un folos; cu toate 
acestea Dumnezeu nu încetează de a-Şi face lucrul Său. 

- Dar ce spune prin cuvintele următoare: „Va veni în zina în care nu 
se aşteaptă şi în ceasul în care nu ştie”? 

- Spune că o va pedepsi cumplit. 

Vezi că Hristos pretutindeni vorbeşte de acelaşi lucru, de neştiinţa 
zilei şi a ceasului aceluia? Ne arată că ne este de folos această neştiinţă, 
că ne face să fim totdeauna pregătiţi. Aceasta caută Domnul, ca noi să 
priveghem totdeauna. Şi pentru că totdeauna păcătuim cînd trăim în 
huzur, iar în necazuri ne cuminţim, de aceea Hristos, cu orice prilej, 
spune că atunci vin relele peste noi cînd sîntem tihniţi şi fără de griji. Şi 
după cum a arătat asta mai înainte prin pilda celor de pe timpul lui 
Noe, tot aşa spune şi acum: Cînd sluga aceea se îmbată, cînd bate, 
atunci vine şi pedeapsa cumplită. 

Să 38 nu ne uităm însă numai la pedeapsa gătită aceluia, ci să căutăm 
să nu facem şi noi, fără să ne dăm seama, aceleaşi fapte. Slugii aceleia i 
se aseamănă toti cei care au bani si averi si nu le dau celor nevoiaşi. Şi 
tu eşti iconom al averilor tale şi nu mai puţin decît cel ce chiverniseşte 
averile Bisericii. După cum acesta nu are puterea să împrăştie fără rost 
şi la întîmplare cele date de voi pentru săraci, pentru că au fost date 
pentru hrana săracilor, tot aşa nici tu nu poţi împrăştia fără rost şi la 
întîmplare averile tale. Chiar dacă averea o ai moştenire de la părinţi - 
şi aşa ai tot ce ai -, totuşi şi aşa toate ale tale sînt ale lui Dumnezeu. Apoi 
dacă tu pretinzi ca banii pe care i-ai dat Bisericii să fie chivernisiţi cu 
scumpătate, crezi, oare, că Dumnezeu nu-ţi va cere socoteală cu mai 
multă asprime de averea încredinţată ţie, crezi, oare, că va suferi să-I 
cheltuieşti averea fără rost şi la întîmplare? Nu se poate asta, nu se 
poate! De aceea ţi-a dat averea, ca să le dai celor săraci hrană la timp. 

- Ce înseamnă la timp? 

- înseamnă atunci cînd au nevoie, atunci cînd sînt flămînzi. După 
cum tu pui un om ca să administreze averile tale, tot aşa şi Dumnezeu 
te-a pus pe tine administrator şi vrea ca să cheltuieşti averile cum tre¬ 
buie. De aceea ţi-a şi lăsat averile - deşi putea să ţi le ia -, tocmai pentru 
ca să ai prilej să faci fapte bune, pentru ca, punînd averile spre trebuinţa 
altora, să facă şi mai călduroasă dragostea dintre oameni. Tu însă ai primit 
de la Dumnezeu averea şi nu numai că n-o dai celor nevoiaşi, ba îi mai şi 
baţi. Dacă a nu da este un păcat, apoi bătaia ce iertare mai poate avea? 


După părerea mea, Hristos face aluzie aici la oamenii care se 
poartă rău cu semenii lor, la oamenii lacomi şi hrăpăreţi, arătîndu-le ce 
mare vină au cînd îi bat pe cei cărora li s-a poruncit să-i hrănească. 
După părerea mea face aluzie şi la cei care o duc în chefuri. Mare 
osîndă atîmă deasupra chefliilor! „Mănîncă şi bea cu beţivii”, a spus Hris¬ 
tos pentru a arăta îmbuibarea. Nu pentru aceasta ai primit, omule, 
avere, ca s-o risipeşti în chefuri şi petreceri, ci ca s-o cheltuieşti în milos¬ 
tenii! Crezi, oare, câ averile ce le ia sînt ale tale? Nu! Ţi-au fost încredin¬ 
ţate ţie de Dumnezeu averile săracilor, fie că le ai prin muncă dreaptă şi 
cinstită, fie că le ai moştenire de la părinţi. Crezi, oare, că Dumnezeu 
nu ţi le-ar fi putut lua? Dar n-o face, pentru că vrea ca tu să fii stăpîn 
cînd eşti darnic cu cei nevoiaşi. 

Te rog să te uiţi şi ai să vezi că, în toate pildele Sale, Hristos osîn- 
deşte pe cei care nu întrebuinţează averile lor pentru ajutorarea celor 
săraci. Nici fecioarele cele nebune n-au fost osîndite pentru că au răpit 
averi străine, ci pentru că n-au dat săracilor averile lor 39 ; nici cel ce a 
ascuns talantul în pămînt n-a fost osîndit pentru că a fost un lacom, ci 
pentru că nu şi-a înmulţit talantul dat 40 ; nici cei care au trecut cu vede¬ 
rea pe cei flămînzi nu sînt osîndiţi pentru că au răpit averile străine, ci 
pentru că n-au împărţit la săraci averile lor 41 , ca şi sluga aceasta. 

Să auzim toţi cîţi ne îmbuibăm, toţi cîţi cheltuim în ospeţe costisi¬ 
toare bogăţia, care nu-i a noastră, ci a celor nevoiaşi şi săraci. Să nu-ţi 
închipui că averile sînt ale tale, din pricină că Dumnezeu, din larga Lui 
iubire de oameni, ţi-a poruncit să le dai ca din ale tale. Ţi le-a dat ca să 
poţi ajunge şi tu virtuos. Nu socoti, dar, că sînt ale tale averile pe care la 
ai! Nu! Cînd îi dai săracului, îi dai averile lui. N-ai spune căîmprumutîndpe 
cineva cu bani, ca să facă vreo negustorie, că banii pe care i-ai dat cu împru¬ 


mut sînt ai lui. Tot aşa şi cu averile tale. Ţi le-a dat Dumnezeu ca să negu- 

ţătoreşti cerul. Nu face, dar, pricină de nerecunoştinţa covîrşitoarea 
iubire de oameni a lui Dumnezeu. Gîndeşte-te ce fericire este că putem 
găsi după botez o cale care sâ ne dezlege de păcate! Dacă Dumnezeu n-ar 
fi spus: „Dafi milostenie!”* 2 , cîţi n-ar fi spus: „O, de-ar fi cu putinţă să 
dăm averile noastre ca să scăpăm de muncile cele viitoare!” Dar pentru 
că-i cu putinţă asta, oamenii au ajuns din nou nepăsători. 

- Dau însă milostenie! mi se spune. 

- Şi ce-i cu asta? Niciodată n-ai dat cît a dat văduva aceea care a 
pus în cutia bisericii doi bănuţi 43 , dar, mai bine spus, n-ai dat nici jumă¬ 
tate, nici cea mai mică parte din cît a dat ea; căci cea mai mare parte din 
averile tale o arunci pe cheltuieli netrebnice, în ospeţe, în beţii, în des- 
frîuri; uneori inviţi tu oaspeţi, alteori eşti tu invitat; uneori cheltuieşti 
tu, alteori sileşti pe alţii să cheltuiască, ca să-ţi fie îndoită şi osînda; şi 
pentru cele ce însuţi faci şi pentru cele ce îndemni pe alţii să facă. 
Uită-te că şi această învinuire i se aduce slugii! ,JAănîncă şi bea cu beţi¬ 
vii”, spune Domnul. Nu pedepseşte numai pe beţivi, ci şi pe cei care 
sînt cu ei; şi pe bună dreptate, că odată cu stricarea lor, mai fac şi pe 
semenii lor să-şi piardă mîntuirea. Or, nimic nu mînie atîta pe Dumne¬ 
zeu cît dispreţul ce-1 arăţi îndatoririlor ce le ai faţă de semenii tăi. De 
aceea Dumnezeu, arătîndu-Şi mînia, a poruncit să fie tăiată în două 
sluga aceea; de aceea a şi spus că dragostea este semnul după care se 
cunosc ucenicii Lui 44 ; pentru că neapărat cel ce iubeşte poartă grijă de 
buna stare şi de mîntuirea celui pe care îl iubeşte. 

Să mergem, dar, pe această cale, pe calea milosteniei, că aceasta 
mai cu seamă este calea care ne urcă la cer; este calea care ne face imi¬ 
tatori ai lui Hristos, este calea care ne face să fim, pe cît ne este cu 
putinţă, asemenea lui Dumnezeu. Uită-te acum cît de necesare sînt vir¬ 
tuţile care îşi au sălaşul pe această cale. Şi dacă vreţi, să le cercetăm şi să 
le judecăm aşa cum le-a gîndit Dumnezeu. Să ne închipuim două căi 
pentru o bună vieţuire: pe una din ele să meargă cel care se îngrijeşte 
numai de cele ale lui, pe cealaltă să meargă cel care se îngrijeşte şi de 
cele ale aproapelui său. Să vedem care din aceste căi merită mai multe 
laude, care cale ne duce spre vîrful virtuţii. Cel care merge pe cea dintîi 
cale, cel care caută adică numai pe cele ale lui, este tare învinuit de 
Pavel - iar cînd spun Pavel, spun Hristos -, celălalt, cel care merge pe 
calea cea de-a doua, este lăudat şi încununat. 

- De unde se vede asta? 



42. Luca 12, 33. 

43. l.ura 21, 2. 

I I. Intin 13, 3. r >. 

- Ascultă ce spune Pavel de unul şi ce spune de celălat. „Nimeni să 
nu caute ale sale, spune el, ci fiecare pe cele ale aproapelui” 45 . Vezi, că pe 
unul îl dezaprobă, iar pe celălalt îl dă ca pildă? Şi iarăşi: „Fiecare din voi 
să caute să placă aproapelui său în bine spre zidire” 46 . Apoi, pe lîngă 
îndemn, şi laudă nespusă: „Că şi Hristos nu Şi-a căutat plăcerea Sa” 47 . 
îndestulătoare sînt cuvintele acestea ca să arate de partea cui e biruinţa. 
Dar ca biruinţa să fie vădită, să vedem care faptă bună se mărgineşte 
numai la noi şi care faptă bună trece de la noi la alţii. Postul, culcatul pe 
pămînt, trăitul în feciorie, castitatea aduc cîştig numai celor ce le săvîr- 
şesc; milostenia însă, învăţarea altora, dragostea trec de la noi la aproapele. 
Şi despre asta auzi-1 tot pe Pavel, care spune: „De aş împărţi averile mele, de 
aş da trupul meu să-l ardă, dar dragoste nu am, nimic nu-mi foloseşte” 48 . 

VI 

Vezi că dragostea este prin ea însăşi cu strălucire lăudată şi încunu¬ 
nată? Dar dacă vreţi, să o punem faţă în faţă cu un al treilea caz. De 
pildă, un om să postească, să trăiască în castitate, să sufere mucenicia, 
să-i fie ars trupul; iar un altul pentru ajutorarea aproapelui să amîne 
mucenicia, dar nu numai să o amîne, ci chiar să fugă de mucenicie. 
Care din aceştia doi va fi mai slăvit după plecarea de aici? Ca să răs- 

f mnd la această întrebare n-am nevoie de multe cuvinte, nici de înde- 
ungată demonstraţie. Fericitul Pavel hotărăşte şi spune: >r A mă desface şi 
a fi împreună cu Hristos este mai bine; dar a rămîne în trup, este mai de tre¬ 
buinţă pentru voi” 49 . Vezi, dar, că Pavel a pus ajutorarea aproapelui mai 
presus de plecarea la Hristos? Că a face voia lui Hristos înseamnă mai 
cu seamă a fi împreună cu Hristos; iar voia lui Hristos nu este alta decît 
a te îngriji de folosul aproapelui. Vrei să-ţi dau şi al patrulea caz? Hris¬ 
tos îl întreabă pe Petru: „Petre, Mă iubeşti tu oare?”; apoi îi spune:'' „Paşte 
oile Mele” 50 . De trei ori i-a pus această întrebare şi de trei ori i-a spus că 
aceasta este dovada dragostei 51 . Hristos n-a spus aceste cuvinte numai 
preoţilor, ci fiecăruia dintre noi, cărora ni s-a dat în grijă chiar o mică 
turmă. Să nu dispreţuieşti turma pentru că e mică. Că „TatălMeu, spune 
Hristos, a binevoit întru ei” 52 . Fiecare dintre noi are o oaie; să o ducă fiecare 
la păşunile ce-i priesc. Bărbatul, cînd se scoală din pat, să nu caute altceva 
decît să facă şi să spună ceea ce poate face mai credincioasă toată casa lui. 

45. I Cor. 10, 24. 

4(i. Rom. 15, 2. 

47. Rom. 15, 3. 

48. I Cor. 13, 3. 

4!). Filip. 1, 23-24. 

50. han 21, 15. 

51. han 21, Hi- 17. 

52. I uta 12, 32. 







Femeia iarăşi să Fie gospodină; dar înainte de această grijă să aibă o altă 
grijă mai de neapărată trebuinţă, anume ca întreaga ei casă să săvîr- 
şească cele cereşti. Dacă în treburile cele lumeşti ne străduim să punem 
îndatoririle noastre obşteşti înaintea grijii ce o avem de casă, ca nu 
cumva din pricina neglijării acestora să fim bătuţi, tîrîţi în piaţă şi umi¬ 
liţi în fel şi fel de chipuri, cu mult mai mult trebuie să facem aceasta 
cînd e vorba de cele duhovniceşti, să punem mai presus de toate cele¬ 
lalte îndatoririle ce le avem către Dumnezeu, împăratul tuturora, ca să 
nu ajungem acolo unde-i scrîşnetul dinţilor. Să căutăm să săvîrşim acele 
virtuţi care odată cu mîntuirea noastră pot aduce mari foloase şi seme¬ 
nilor noştri. O putere ca aceasta are milostenia, o putere ca aceasta are 
rugăciunea. Dar, mai bine spus, chiar rugăciunea ajunge prin miloste¬ 
nie puternică şi înaripată. Că spune Scriptura: „Rugăciunile tale şi milos¬ 
teniile tale s-au suit spre pomenire înaintea lui Dumnezeu” 53 . Nu numai 
rugăciunea îşi are în milostenie tăria ei, ci şi postul. Dacă posteşti fără să 
faci milostenie, postul nu mai e socotit post; cel care posteşte, fără să 
facă milostenie, e mai rău decît unul care se îmbuibează, decît un beţiv; 
şi cu atît mai rău cu cit nemilostenia e mai mare păcat decît huzurul şi 
petrecerile. Dar pentru ce vorbesc de post? Chiar dacă trăieşti în casti¬ 
tate, chiar dacă trăieşti în feciorie, rămîi în afara cămării de nuntă dacă 
nu faci milostenie. Şi totuşi, ce virtute poate egala fecioria care, din pri¬ 
cina superiorităţii ei, nici în Noul Testament nu are poruncă de lege şi 
totuşi este izgonită din cămara de nuntă dacă nu-i însoţită de miloste¬ 
nie. Dacă cei care trăiesc în feciorie sînt aruncaţi afară pentru că n-au 
făcut milostenie cu dărnicia cuvenită, cine va putea dobîndi iertare fără 
milostenie? Nimeni; ci va pieri neapărat cel ce nu are această virtute. 
Dacă în treburile cele pămînteşti nimeni nu trăieşte pentru el însuşi, ci 
şi meşteşugarul şi ostaşul şi plugarul şi negustorul cu toţii lucrează 
pentru binele obştesc şi pentru folosul aproapelui, cu mult mai mult tre¬ 
buie să facem asta în treburile cele duhovniceşti. Că aceasta înseamnă 
mai cu seamă a trăi: dacă trăieşti numai pentru tine, fără să-ţi pese de 
toţi ceilalţi, trăieşti de prisos, nu mai eşti nici om şi nici nu faci parte din 
neamul omenesc. 

Dar mi s-ar putea spune: 

- Ce? Să neglijez interesele mele şi să mă ocup de ale altora? 

- Nu înseamnă că-ţi neglijezi interesele tale cînd te ocupi de ale 
altora. Omul care se ocupă de nevoile altora nu supără pe nimeni, ci pe 
toţi îi miluieşte, pe toţi îi ajută după puterile lui; pe nimeni nu jefuieşte, pe 

nimeni nu nedreptăţeşte; nu fură, nu dă mărturie mincinoasă; se depăr¬ 
tează de orice păcat, îmbrăţişează orice faptă bună; se roagă pentru 
duşmani, face bine celor ce-1 duşmănesc; nici nu va ocări pe cineva, 
nici nu-1 va vorbi de rău, chiar de ar auzi că l-a vorbit acela de rău de 
mii şi mii de ori, ci va spune cuvintele apostolice: „Cine este slab şi eu să 
nu fiu slab? Cine se sminteşte şi eu să nu ard?” 54 . Dar dacă urmărim numai 
interesele noastre, atunci negreşit nu vom urmări deloc binele semeni¬ 
lor noştri. 

Convinşi fiind din toate acestea că nu e cu putinţă să ne mîntuim 
de nu urmărim folosul obştesc al semenilor noştri şi uitîndu-ne şi la 
sluga aceea care a fost tăiată în două şi la cel ce a ascuns talantul în 
pămînt, să apucăm această cale de care v-am vorbit, ca să avem parte şi 
de viaţa cea veşnică, pe care facă Dumnezeu ca noi toţi s-o dobîndim, 
cu harul şi iubirea de oameni a Domnului nostru Iisus Hristos, Căruia 
slava în vecii vecilor, Amin. 

54 . II Cor. 11 , 29 . 








OMILIA LXXVIII 


„Atunci se va asemăna împărăţia cerurilor cu zece 
fecioare care luîndu-şi candelele lor au ieşit întru întâmpina¬ 
rea mirelui. Dar cinci din ele erau înţelepte, iar cinci 
nebune, care n-au luat untdelemn, iar cele înţelepte au luat 
untdelemn în vasele lor cu candelele lor! Şi zăbovind 
mirele, au aţipit toate şi au adormit. Iar la miezul nopţii s-a 
făcut strigare: „Iată, mirele vine, ieşiţi întru întâmpinarea 
lui”. Atunci s-au sculat toate fecioarele acelea şi şi-au 
împodobit candelele. Iar cele nebune au zis celor înţe¬ 
lepte: „Daţi-ne şi nouă din untdelemnul vostru, că se 
sting candelele noastre”. Şi au răspuns cele înţelepte 
zicînd: „Nu, ca nu cumva să nu ne ajungă nouă, nici vouă, 
ci mai bine mergeţi la cei ce vînd şi vă cumpăraţi”. Deci 
mergînd ele să cumpere, a venit mirele, şi cele’ce erau 
gata au intrat cu el la nuntă şi s-a închis uşa. Iar mai pe 
urmă au venit şi celelalte fecioare zicînd: „Doamne, 
Doamne, deschide-ne nouă!” Iar el, răspunzînd, a zis: 
„Nu vă cunosc pe voi!”. Drept aceea privegheaţi, că nu 
ştiţi ziua, nici ceasul în care Fiul Omului va veni. Că pre¬ 
cum un om, plecînd departe, a chemat slugile sale şi le-a 
dat avuţia sa. Unuia i-a dat cinci talanţi, iar altuia doi, 
iar altuia unul, fiecăruia după puterea lui, şi s-a dus. Mer¬ 
gînd îndată, cel ce luase cinci talanţi a lucrat cu ei şi a 
făcut alţi cinci talanţi. Asemenea şi cel cu doi, a cîştigat 
încă doi. Iar cel ce luase unul, ducîndu-se a săpat în 
pămînt şi a ascuns argintul stăpînului său. Iar după multă 
vreme a venit domnul slugilor acelora şi a făcut soco¬ 
teală cu ele. Şi venind cel ce a luat cinci talanţi, a adus 
alţi cinci talanţi, zicînd: doamne, cinci talanţi mi-ai dat; 
iată alţi cinci talanţi am cîştigat cu ei”. Zis-a lui stăpînul 
său: „Bine, slugă bună şi credincioasă, peste puţine ai fost 

credincioasă, peste multe te voi pune. Intră întru bucuria 
domnului tău!”. Venind şi cel ce luase doi talanţi a zis: 
,J)oamne, doi talanţi mi-ai dat, alţi doi am cîştigat cu ei!” 
Zis-a lui stăpînul său: „Bine, slugă bună şi credincioasă, 
peste puţine ai fost credincioasă, peste multe te voi pune. 
Intră întru bucuria domnului tău”. Şi venind şi cel ce luase 
un talant a zis: ,^)oamne, am ştiut că eşti om aspru, care 
seceri unde n-ai semănat şi aduni unde n-ai risipit. Şi temîn- 
du-mă, m-am dus de am ascuns talantul tău în pămînt. Iată,ai 
al tău!” Iar stăpînul său răspunzînd, i-a zis: „Slugă vicleană 
şi leneşă, ştiai că secer unde n-am semănat şi adun unde 
n-am risipit? Trebuia să dai argintul meu la zarafi şi, 
venind eu, aş fi luat al meu cu dobîndă. Luaţi, deci, de la 
el talantul şi daţi-1 celui ce are zece talanţi. Că tot celui ce 
are i se va da şi-i va prisosi, iar de la cel ce n-are şi ceea 
ce are i se va lua; iar pe sluga cea netrebnică aruncaţi-o 
în întunericul cel mai din afară. Acolo va fi plîngerea şi 
scrîşnirea dinţilor”'. 

I 

Aceste pilde se aseamănă cu pilda de mai înainte a slugii celei cre¬ 
dincioase şi a celei necredincioase, care a mîncat averea stăpînului 1 2 . 
Patru sînt toate pildele care, în chip deosebit, ne sfătuiesc acelaşi lucru, 
adică să ne sîrguim să facem milostenie şi să fim de folos aproapelui în 
toate chipurile cu putinţă, că altfel nu se poate să ne mîntuim. In pildele 
acestea vorbeşte, în general, despre orice ajutor pe care trebuie să-l 
dăm aproapelui; în pilda celor zece fecioare vorbeşte, în special, de 
milostenia făcută cu bani şi cu bunuri materiale şi se slujeşte de cuvinte 
mai tari decît în pilda de mai înainte. în pilda de mai înainte îl pedep¬ 
seşte pe cel care bate, care se îmbată, care risipeşte şi pierde averea stă¬ 
pînului; în pilda celor zece fecioare pedepseşte chiar pe cei care nu 
ajută pe semenii lor şi nu-şi golesc din belşug averile lor pentru ajutora¬ 
rea celor nevoiaşi. Fecioarele cele nebune aveau untdelemn, dar nu din 
belşug; de aceea au şi fost pedepsite. 

- Dar pentru care pricină Hristos Se slujeşte în pilda aceasta de 
fecioare şi nu dă ca pildă o altă persoană? 


1. Matei 25, 1-30. 

2. Matei 24, 45-51. 








OMILII LA MATICI 



- Pentru că a spus lucruri mari despre feciorie: „Sînt eunuci, spune 
El, care s-au făcut pe ei înşişi eunuci pentru împărăţia cerurilor” 3 . Şi: „Cine 
poate să înţeleagă să înţeleagă” 4 . Hristos ştia că fecioria se bucură de mare 
vază în ochii celor mai mulţi oameni. Că fecioria este într-adevăr mare 
lucru, se vede de acolo că nici în Vechiul Testament n-a fost săvîrşită de 
acei sfinţi bărbaţi din vechime şi nici în Noul Testament nu este 
poruncă de lege. Hristos n-a poruncit fecioria, ci a lăsat-o la libera ale¬ 
gere a ascultătorilor. De aceea şi Pavel spune: „Dar despre fecioare nu am 
poruncă a Domnului” 3 . „Laud pe cel ce trăieşte în feciorie, spune el, nu 
silesc pe cel ce nu vrea, nici nu fac din asta lege”. Deci, pentru că fecio¬ 
ria era mare lucru şi se bucura de mare vază în ochii celor mai mulţi 
oameni, Hristos spune pilda aceasta, pentru ca nu cumva cel care 
trăieşte în feciorie să socotească că a făcut totul şi să neglijeze celelalte 
virtuţi. Pilda este în stare să convingă pe cel care trăieşte în feciorie că, 
chiar dacă are toate celelalte virtuţi, dar dacă-i lipsesc faptele bune ale 
milosteniei, este izgonit din împărăţia cerurilor împreună cu desfrînaţii 
şi stă alături de cei neomenoşi şi fără de inimă. Şi pe bună dreptate; că 
desfrînatul este biruit de dragostea de trup, pe cînd el este biruit de dra¬ 
gostea de bani. Şi nu este la fel de puternică dragostea trupească şi dra¬ 
gostea de bani. Dragostea trupească este mai aprigă şi cu mult mai tira¬ 
nică. Şi cu cît e mai slab duşmanul, cu atît sînt mai de neiertat cei biruiţi 
de el. De aceea Domnul le numeşte pe fecioarele acelea „nebune”, 
pentru că au biruit oboseli mai mari, dar au fost doborîte de oboseli mai 
mici. Prin candele Hristos înţelege aici darul acesta al fecioriei, curăţe¬ 
nia sfinţeniei; prin untdelemn, iubirea de oameni, milostenia, ajutorul 
dat celor nevoiaşi. 

„Şi zăbovind mirele, au aţipit toate şi au adormit”. Prin aceste cuvinte 
Hristos arată că va trece mult timp pînă la venirea Lui, abătîndu-i pe 
ucenici de la gîndul lor, că ei aşteptau că are să se arate curînd împără¬ 
ţia Lui. Intr-adevăr ei nădăjduiau asta; de aceea mereu şi Hristos le 
spulberă nădejdea aceasta. Mai mult, prin aceste cuvinte Hristos arată 
că şi moartea este somn; că spune: „au adormit”. 

„Iar la miezul nopţii s-a făcut strigare”. Hristos a grăit aşa sau pentru 
iconomia parabolei, sau pentru a arăta ca învierea se va face noaptea. Şi 
Pavel arată că va fi strigare, spunînd: „La poruncă, la glasul arhanghelului 
şi la cea din urmă trîmbiţă Se va pogorî din cer” 6 . 

- Dar ce vor să spună trîmbiţele? Ce vrea să spună strigarea? 

- Vestesc: „Vine Mirele!” 

3. Matei 19, VI. 

4. Maici 19, 12. 

. r ). / Cor. 7, 2. r >. 

(>. / VW. 1, Hi. 

După ce fecioarele cele înţelepte şi-au împodobit candelele lor, 
„cele nebune au spus celor înţelepte: „Daţi-ne nouă din undelemnul vostru”. 

Domnul le numeşte iarăşi „nebune”, pentru că vrea să arate că nu 
este o mai mare nebunie ca aceea de a te îmbogăţi aici pe pămînt şi a 
pleca gol dincolo, unde avem nevoie mai cu seamă de iubire de 
oameni, unde avem nevoie de mult untdelemn. Nu numai pentru asta 
sînt nebune, ci şi pentru că nădăjduiau că mai pot dobîndi ceva atunci, 
pentru că au cerut într-o vreme nepotrivită. Deşi nimic nu putea egala 
dărnicia şi iubirea de oameni a fecioarelor celor înţelepte - că pentru 
asta au şi fost încununate -, deşi nu le cereau tot untdelemnul - că le 
spuneau: „Daţi-ne şi nouă din untdelemnul vostru”, arătînd că ele cer nu¬ 
mai atît cît le trebuie - „că se sting candelele noastre” -, totuşi nici atît 
n-au dobîndit. Nici bunătatea celor de la care au cerut, nici neînsemnătatea 
cererii, nici nevoia lor, nici lipsa nu le-au ajutat să reuşească în cererea lor. 

Dar ce învăţăm noi de aici? învăţăm că pe lumea cealaltă nimeni 
nu va putea să ne dea o mînă de ajutor dacă nu ne vor da mînă de ajutor 
faptele noastre. Nu pentru că nimeni nu vrea, ci pentru că nu poate. Tot 
aşa şi fecioarele cele nebune; caută să-şi găsească scăparea acolo unde 
nu-i putinţă de scăpare. Acelaşi lucru l-a arătat şi fericitul Avraam, cînd 
a spus că „prăpastie mare este între voi şi noi şi nu se poate trece chiar dacă ar 
vrea cineva” 7 . 

, Jder geţi la cei ce vînd şi vă cumpăraţi” 8 . 

- Şi cine-s cei ce vînd? 

- Săracii. 

- Unde sînt? 

- Aici pe pămînt. Fecioarele acelea ar fi trebuit să caute pe cei ce 
vindeau atunci cînd erau aici, nu în vremea aceea. 

II 

Ai văzut ce cîştig mare avem de pe urma săracilor? Dacă ai înde¬ 
părtat pe săraci, ai îndepărtat marea nădejde a mîntuirii noastre. De 
aceea trebuie să adunăm aici pe pămînt untdelemn, ca să ne fie de folos 
dincolo, cînd timpul ne va chema. Nu-i acela timpul strîngerii, ci 
acesta. Nu-ţi cheltui, dar, averea în zadar în desfătări şi în slavă deşartă. 
Dincolo ai nevoie de mult untdelemn. 

Auzind acestea, fecioarele cele nebune au plecat, dar nu le-a folosit 
la nimic plecarea. 

Hristos a spus aceste cuvinte sau pentru iconomia pildei, sau pentru că 
a vrut să arate că, chiar de-am ajunge iubitori de oameni după plecarea 








noastră de aici, nu ne va fi de nici un folos această iubire de oameni ca 
să scăpăm de pedeapsă. Nici fecioarelor celor nebune nu le-a fost de 
vreun folos graba cu care au plecat; că n-au plecat aici pe pămînt la cei 
ce vînd, ci dincolo, pe lumea cealaltă. Nici bogatului celui nemilostiv 
nu i-a fost de vreun folos că a ajuns acolo atît de milostiv, că se îngrijea 
şi de mîntuirea rudelor lui. Cel care trecea cu vederea pe săracul care 
zăcea la poarta sa se grăbeşte acum să smulgă din primejdii şi din iad pe 
cei ce nu i-a văzut ajunşi în iad şi se roagă de Avraam să trimită pe 
cineva să le vestească chinurile de acolo. Dar n-a avut nici un folos, 
după cum nici fecioarele cele nebune; pentru că, fiind plecate după 
untdelemn, a venit Mirele. Fecioarele care erau gata au intrat cu El la 
nuntă, iar celelalte au rămas pe dinafară. După multe osteneli, după mii 
şi mii de sudori, după lupta aceea cumplită cu trupul, după ce au purtat 
în mîini flamurile biruinţei lor asupra înverşunării firii, au plecat ruşi¬ 
nate, cu candelele stinse şi cu ochii la pămînt. Nimic n-are culori mai 
întunecate ca fecioria lipsită de milostenie; aşa şi obişnuiesc oamenii 
să-i numească pe cei nemilostivi: negri la suflet. Unde le e, dar, folosul 
fecioriei, cînd n-au văzut pe Mire şi nici nu li s-a deschis cînd au bătut, 
ci au auzit acel înfricoşător cuvînt: „Plecaţi, nu vă cunosc pe voi!” Cînd 
Hristos a spus aceste cuvinte nu le-a rămas altceva decît gheena şi 
munca cea de nesuferit; dar, mai bine spus, cuvintele acestea sînt chiar 
mai cumplite decît gheena. Aceleaşi cuvinte le-a spus Hristos şi celor ce 
au lucrat fărădelegea 9 . 

„Privegheaţi, dar, că nu ştiţi ziua, nici ceasul”. Ai văzut cit de des sfîr- 
şeşte în acest chip Hristos cuvintele Sale, pentru a arăta că ne este de 
folos neştiinţa ceasului plecării noastre de pe lumea aceasta? 

Unde sînt acum cei care trîndăvesc toată viata, iar cînd îi ţinem de 
rău, spun: „In ceasul sfîrşitului am să las la săraci averile mele”? Să 
audă aceste cuvinte şi să se îndrepte! Mulţi n-au mai putut face asta 
atunci, că au fost răpiţi dintr-o dată şi n-au mai avut vreme să spună 
celor apropiaţi ce planuri aveau. 

Pilda aceasta a fost spusă de Domnul pentru a ne îndemna să facem 
milostenie din banii şi averile noastre. A doua pildă a fost spusă despre 
aceia care nu vor să fie de folos semenilor lor nici cu averile, nici cu 
cuvîntul, nici cu sprijinul, nici cu altceva, ci ascund totul. 

- Dar pentru ce în pilda aceasta vorbeşte de împărat, iar în cealaltă 
de mire? 

- Ca să afli cit de apropiate de inima lui Hristos sînt fecioarele 
care se despart de tot ce au. Că în asta stă şi fecioria! De aceea şi 
Pavel o defineşte tot aşa, spunînd: „Cea nemăritată se îngrijeşte de 


!). Matei 7 , '/'A. 

cele ale Domnului” 10 ; şi: „Spre bună-cuviinţă şi alipire stăruitoare de Dom¬ 
nul””. „Sfătuiesc numai”, spune Pavel. 

Iar dacă în Evanghelia de la Luca 12 este altfel istorisită pilda talanţi- 
lor, trebuie să spunem aceea că alta este pilda de la Matei şi alta pilda 
de la Luca. In pilda de la Luca acelaşi capitol a adus cîştiguri diferite. 
Cu o mină 13 unul a cîştigat cinci mine, iar altul zece; de aceea şi răsplata 
lor este diferită. în pilda de la Matei, dimpotrivă, de aceea şi cununa 
este la fel: cel care a luat doi talanţi a mai adus încă doi, iar cel care a 
luat cinci a adus tot pe atîţia. în pilda de la Luca, din pricină că din 
aceiaşi bani unul a adus un cîştig mai mare, iar altul unul mai mic, e 
drept să nu se bucure de răsplătiri egale. 

Uită-te că Domnul, în toate pildele Sale, nu le cere robilor îndată 
socoteală. în pilda viei a dat lucrătorilor via şi a plecat 14 ; şi în pilda 
aceasta la fel a încredinţat argintul său şi a plecat; ca să afli îndelunga 
Lui răbdare. Mie mi se pare însă că Hristos, spunînd acestea, a făcut 
aluzie şi la învierea Sa. 

în pilda talanţilor nu mai e vorba de lucrători de pămînt şi de vie, 
ci toţi sînt muncitori. Nu mai vorbeşte către dregătorii poporului iudeu, 
nici numai către iudei, ci către toţi oamenii. Cînd slugile acestea au 
adus talanţii lor - şi pe cei cîştigaţi şi pe cei daţi de stăpîn -, slugile îşi 
mărturisesc recunoştinţa lor. Unul spune: „Doamne, cinci talanţi mi-ai 
dat , iar celălalt: „doi ’ arătîndu-I Domnului lor că £1 le-a dat prilejul să 
lucreze, că Lui trebuie să-I mulţumească, că Lui I se datoreşte totul. 

- Ce le spune Stăpînul? 

- „Bine, slugă bună - că atunci eşti bun cînd ai ochi pentru nevoile 
aproapelui - şi credincioasă; peste puţine ai fost credincioasă, peste multe te 
voi pune. Intră întru bucuria Domnului tău!”l\ dă toată fericirea cu acest 
cuvînt. 

Sluga cea rea însă n-a grăit aşa. 

- Dar cum? 

-„Ştiam că eşti om aspru; că seceri unde n-ai semănat şi aduni de 
unde n-ai risipit. Şi, temîndu-mă, am ascuns talantul tău. Iată, ai al tău”. 

- Ce-i spune stăpînul? 

- „Trebuia să dai argintul meu la zarafi”, adică: „Trebuia să vorbeşti, 
să îndemni, să sfătuieşti. Nu te-ar fi ascultat nimeni? Asta nu te privea!” 
Poate fi, oare, o mai mare bunătate? 



10. / Cor. 7, 34. 

11. / Cor. 7, 35. 

12. Luca 19, 12-27. 

13. Mina, monedă de 100 de drahme. 

14. Matei 21, 33-41. 

Oamenii nu fac aşa; ci cel care dă cu împrumut, acela este obligat 
să-l şi ceară; Stăpînul nu s-a purtat aşa, ci a spus: „Trebuia să dai argintul 
meu la zflrafi şi să-Mi laşi Mie grija de a-1 cere, şi Eu l-aş fi cerut cu 
dobîndă”. Domnul numeşte dobîndă săvîrşirea faptelor bune. „Tu, 
spune Domnul, trebuie să faci ce-i mai uşor şi să-Mi laşi Mie ce-i mai 
greu”. Dar pentru că sluga aceea n-a făcut asta, i-a spus: 

„Luaţi de Ia el talantul şi daţi-1 celui ce are zece talanţi. Că celui ce 
are i se va da şi-i va prisosi, iar de la cel ce n-are şi ceea ce are i se va lua ” 

- Ce înţeles au cuvintele acestea? 

- Cel care a primit de la Dumnezeu darul cuvîntului şi al învăţătu¬ 
rii spre a fi de folos semenilor săi, dar nu se foloseşte de el, pierde darul, 
şi, dimpotrivă, cel ce se sîrguieşte să fie de folos semenilor cu darul 
acesta, capătă şi mai mult dar, după cum celălalt pierde şi ce a primit. 
Dar paguba leneşului nu se mărgineşte la atîta. Mai e şi pedepsit fără 
cruţare; iar odată cu pedeapsa vine şi hotărîrea cea plină de învinuire: 
„Pe sluga aceasta netrebnică, spune stăpînul, aruncaţi-o în întunericul cel 
mai din afară, acolo va fi plîngerea şi scrîşnirea dinţilor”. 

Ai văzut că este pedepsit cu cea mai grozavă pedeapsă nu numai 
răpitorul şi lacomul, nici numai cel ce săvîrşeşte fapte rele, ci şi cel ce 
nu face fapte bune? 

Să 15 ne intre în urechi cuvintele acestea! Cît mai este vreme să ne 
străduim pentru mîntuirea noastră, să luăm untdelemn în candele, să 
înmulţim talantul. Dacă pregetăm şi trăim aici pe pămînt în trîndăvie, 
nimeni nu ne va milui acolo, pe lumea cealaltă, chiar dacă am vărsa mii 
şi mii de lacrimi. S-a osîndit pe el însuşi, prin tăcerea sa, şi cel care s-a 
dus la nuntă cu haine murdare, dar nu s-a folosit 16 ; a dat înapoi talantul 
încredinţat şi cel ce a primit un talant, dar a fost osîndit; s-au rugat şi 
fecioarele cele nebune, s-au apropiat de uşa cămării de nuntă, au bătut, 
dar totul în zadar şi fără de folos. 

Cunoscînd toate acestea, să aducem totul spre folosul aproapelui 
nostru şi averile şi rîvna şi sprijinul nostru. Prin talanţi înţelegem aici 
puterea fiecăruia, fie în a-1 sprijini pe aproapele nostru, fie în a-1 ajuta cu 
bani, fie în a-1 învăţa, fie în a face orice alt lucru asemănător. Nimeni să 
nu spună: „Un talant am şi nimic nu pot face cu el!” Poţi fi încununat şi lău¬ 
dat chiar cu un singur talant. Nu eşti mai sărac decît văduva din Evanghe¬ 
lie 1 '. Nu eşti mai neînvăţat decît Petru şi Ioan, care erau şi oameni de rînd 

15. De aici începe partea morală: Despre dragostea de aproapele. Tot aici şi despre blindeţe şi 
bunătate, despre a nu ocări şi blestema. Dacă ocărim şi blestemăm ajungem gură a diavolului; dacă sintem 
blînzi şi buni, gură a lui Hristos. 

16. Matei 22, 11-13. 

şi neştiutori de carte, dar pentru că au fost rîvnitori şi au pus totul în 
slujba folosului obştesc au dobîndit cerul. Nimeni deci nu-i atît de bun 
prieten al lui Dumnezeu ca acela care trăieşte spre folosul celor din 
jurul său. De aceea ne-a dat Dumnezeu cuvînt, mîini, picioare, tărie tru¬ 
pească, minte şi pricepere, ca toate acestea să fie spre mîntuirea noastră 
şi spre folosul aproapelui. Cuvîntul nu ne este de folos numai la înălţa¬ 
rea de cîntări şi mulţumiri lui Dumnezeu, ci de folos şi pentru a învăţa 
pe alţii şi a-i sfătui. De-1 întrebuinţăm în acest scop sîntem următorii lui 
Dumnezeu; de facem dimpotrivă, sîntem următorii diavolului. Pentru 
că şi Petru, cînd a mărturisit pe Hristos a fost fericit de Domnul, că a 
grăit cuvintele Tatălui 18 ; dar cînd L-a sfătuit să fugă de cruce, cînd L-a 
oprit, a fost certat cu asprime, că gîndea cele ce gîndea diavolul 19 . Dacă 
osînda e atît de mare pentru nişte cuvinte rostite din neştiinţă, ce iertare 
mai putem avea noi, cînd de bună voie săvîrşim o mulţime de păcate? 

Să rostim, dar, nişte cuvinte ca acelea, prin care să se vadă că sînt 
cuvinte ale lui Hristos. Nu rostesc cuvintele lui Hristos nici numai cînd 
spun: „Scoală-te şi umblă” 20 , nici numai cînd spun: „Tavita, scoală” 21 , ci 
cu mult mai vîrtos cînd voi binecuvînta cînd sînt ocărit, cînd mă voi 
ruga pentru duşmani cînd sînt duşmănit. Mai înainte spuneam că limba 
noastră este mina cu care atingem picioarele lui Dumnezeu; acum voi 
spune ceva cu mult mai mult: că limba noastră este limbă a lui Hristos, 
dacă arătăm cuvenita grijă, dacă rostim acele cuvinte pe care le vrea 
Hristos. 

- Dar ce cuvinte vrea Hristos să rostim? 

- Cuvinte pline de blîndeţe, de bunătate. Să grăim aşa cum grăia şi 
El celor ce-L ocărau: ,JLu n-am demon” 22 ; şi iarăşi: „De am vorbit de rău, 
mărturiseşte pentru rău” 23 . Dacă grăieşti şi tu aşa, dacă grăieşti spre 
îndreptarea semenilor tăi, ai o limbă ce seamănă cu limba lui Hristos. 
însuşi Dumnezeu spune aceasta: „Cel ce osebeştepe cel ce e cinstit de cel ne¬ 
cinstit, ca gura Mea va fi” 24 . Aşadar, cînd limba ta va fi ca limba lui Hristos, 
iar gura ta va fi ca gura Tatălui şi tu vei fi templu al Duhului Sfînt, ce 
cinste poate egala cinstea aceasta? Nici de ţi-ar fi de aur gura, nici de ţi-ar 
fi de pietre preţioase, n-ar străluci ca atunci cînd străluceşte cu podoaba 
blîndeţii. Ce gură este, oare, mai de dorit decît gura care nu ştie să ocărască, 
ci caută să binecuvînteze şi să vorbească de bine? Dacă nu poţi să 

18. Matei 16, 16-17. 

19. Matei 16, 22-23. 

20. Matei 9, 6. 

21. Fapte 9, 40. 

22. han 8, 49. 

23. han 18, 23. 

24 . Ier. 16 , 19 . 









binecuvîntezi pe cel ce te-a blestemat, taci! Fă deocamdată numai atîta! 
Şi mergînd pe calea aceasta şi străduindu-te cum trebuie, vei ajunge să 
şi binecuvîntezi şi vei dobîndi şi gura de care vorbeam. 

IV 

Să nu socoteşti o cutezanţă spusele mele! Bun este Stăpînul şi darul 
se datoreşte bunătăţii Lui. Cutezanţă este să ai gura la fel cu a diavolu¬ 
lui, să ai o limbă asemănătoare demonului celui viclean, mai cu seamă 
cînd te împărtăşeşti cu nişte taine ca acestea, cînd te împărtăşeşti cu 
însuşi Trupul Stăpînului. 6îndindu-te la acestea, fii şi tu asemenea lui 
Hristos după puterea ta. Cînd ai ajuns aşa, diavolul nici nu va mai putea 
să te privească; recunoaşte în tine chipul cel împărătesc; cunoaşte 
armele lui Hristos cu care a fost învins. 

- Care sînt armele acestea? 

- Blîndeţea şi bunătatea. Cînd în munte a fost ispitit de diavol 2j , 
Hristos l-a biruit şi l-a doborît la pămînt, deşi încă nu ştia că era Hristos. 
Cu aceste cuvinte însă l-a prins în plasă: prin blîndeţe l-a doborît, prin 
bunătate l-a biruit. Fă şi tu la fel! Dacă vezi că un om ajunge diavol şi se 
apropie de tine, biruie-1 şi tu tot ca Hristos. Ţi-a dat Hristos putere să fii 
ca El după puterea ta. Nu te spăimînta cînd auzi aceste cuvinte. Atunci 
spăimîntează-te că nu eşti ca El. Grăieşte şi tu ca El şi cu asta ai ajuns 
asemenea Lui, atît cît unui om îi este cu putinţă. De aceea cel care 
grăieşte aşa este mai mare decît cel ce prooroceşte. Proorocia este în 
întregime har al lui Dumnezeu; cealaltă faptă este şi oboseala ta şi 
sudoarea ta. învaţă-ţi sufletul să-ţi plăsmuiască o gură asemănătoare 
gurii lui Hristos. Hristos poate să facă aceasta, dacă vrei. Hristos 
cunoaşte meşteşugul, dacă nu eşti trîndav. 

- Dar cum se plăsmuieşte o astfel de gură, cu ce culori, cu ce material? 

- Nu-i nevoie nici de culori, nici de material; e nevoie numai de 


virtute, de blîndeţe, de smerenie. 

Să vedem însă cum se plăsmuieşte o gură a diavolului, ca să nu ne 
facem niciodată o gură ca aceea. 

- Cum se plăsmuieşte? 

- Cu blesteme, cu ocări, cu invidie, cu înjurături. Cînd rosteşti 
cuvintele diavolului, iei limba diavolului. 

Ce iertare vom avea, dar, mai bine spus, ce osîndă nu vom suferi 
cînd lăsăm limba, care a fost învrednicită să guste trupul Stăpînului, să 
rostească cuvintele diavolului? Să n-o lăsăm, ci să ne dăm toată silinţa s-o în¬ 
văţăm să imite pe Stăpînul ei. Dacă o învăţăm aşa, ne vom înfăţişa cu multă în- 
drăznire înaintea scaunului de judecată al lui Hristos. Dacă nu ştii 



2. r >. l.uai 4, I 13. 


J 

să vorbeşti ca Hristos, nici Judecătorul nu te va auzi. După cum atunci 
cînd se întîmplă ca judecătorul să fie un roman, nu te ascultă dacă nu te 
aperi în limba ştiută de el, tot aşa şi Hristos, dacă nu grăieşti cum 
grăieşte El, nu te va asculta şi nici nu Se va uita la tine. 

Să învăţăm, dar, să grăim aşa cum este obişnuit împăratul nostru să 
audă. Să ne sîrguim să imităm limba Lui. Dacă te loveşte jale mare, 
caută ca nu cumva tirania tristeţii să-ţi schimbe graiul gurii, ci să grăieşti 
aşa cum a grăit Hristos; a jelit şi El pe Lazăr 6 şi pe Iuda 27 . Dacă te 
cuprinde frica, caută să grăieşti iarăşi aşa cum a grăit El; L-a cuprins şi 
pe El frica pentru tine, potrivit dogmei întrupării; spune şi tu: „Dar nu 
cum vreau Eu, ci cum vrei Tu” 28 . Dacă plîngi, plînge potolit ca El. De cazi 
în laţurile vrăjmaşului, de te cuprinde durerea, poartă-te ca Hristos; şi 
Lui I s-au întins laţuri şi El a fost îndurerat, dar a spus: Jntristat este 
sufletul Meu pînă la moarte” 29 . Ţi-a dat tot felul de pilde ca să păstrezi 
măsura şi să nu strici canoanele date ţie. Dacă păstrezi măsura în întris¬ 
tare, în mînie, în jale şi în nelinişte, vei putea avea o gură la fel cu gura 
lui Hristos; şi încă de pe cînd calci pe pămînt ne vei arăta o limbă ase¬ 
menea Celui Ce locuieşte în ceruri. Cîţi dintre noi nu dorim să vedem 
chipul Domnului? Iată, este cu putinţă nu numai să-l vedem, dar să şi 
fim asemenea Lui, dacă ne sîrguim. 

Să nu amînăm, dar, de pe o zi pe alta! Hristos nu sărută cu atîta 
bucurie gura profeţilor cu cîtă bucurie sărută gura oamenilor blînzi şi 
buni. ,JAulţi spune Domnul, îmi vor zice; „N-amprofeţit în numele Tău?” 
şi le voi răspunde: „Nu vă ştiu pe voi” 30 . Gura lui Moise însă, pentru că 
Moise era foarte blînd şi bun - „Că Moise, spune Scriptura, era un om 
foarte blînd, mai blînd decît toţi oamenii de pe pămînt” 31 atît de mult îi 
plăcea Domnului şi o iubea că „vorbea cu el faţă către faţă, gură către gură, 
cum vorbeşte un prieten cu prietenul lui” 32 . Nu porunceşti acum demonilor, 
dar vei porunci atunci focului gheenei, de ai gura ta asemănătoare gurii 
lui Hristos. Vei porunci adîncului focului şi vei spune; „ Taci, încetează! ’* 3 
şi cu multă îndrâznire vei păşi în ceruri şi te vei bucura de împărăţia 
cea cerească, pe care facă Dumnezeu ca noi toţi s-o dobîndim cu harul 
şi iubirea de oameni a Domnului nostru Iisus Hristos, cu Care Tatălui 
împreună cu Sfîntul Duh, slavă, putere, cinste, acum şi pururea şi în 
vecii vecilor, Amin. 

26. Ioan 11, 33-35. 

27. Ioan 13, 21. 

28. Matei 26, 39. 

29. Matei 26, 38. 

30. Matei 7, 22, 23. 

31. Num. 12, 3. 

32. leş. 33, 11; Num. 12, 8. 

33. Marcu 4, 39. 

„Cînd va veni Fiul Omului întru slava Tatălui Lui şi toţi 
sfinţii îngeri cu El, atunci va sta pe scaunul slavei Lui 
şi va despărţi oile de ţapi; pe unii îi va primi, 
că fiind flămînd L-au hrănit, fiind însetat I-au dat să bea, 
fiind străin L-au găzduit, fiind gol L-au îmbrăcat, 
fiind bolnav L-au cercetat şi, în temniţă fiind, L-au văzut; 
şi le va da împărăţia; iar pe cei care au făcut cele potrivnice 
îi va trimite în focul cel veşnic, care este gătit diavolului, 

şi îngerilor lui” 1 


I 


Să ascultăm acum cu rîvnă şi cu toată zdrobirea de inimă această 
prea frumoasă pericopă evanghelică, de care nu contenim a vorbi şi cu 
care Hristos îşi încheie cuvintele Sale. Şi pe bună dreptate, că mult îi 
plăcea Domnului să vorbească de bunătate şi milostenie. De aceea în 
cuvintele de mai înainte a vorbit de milostenie în felurite chipuri; acum 
vorbeşte mai desluşit şi mai cu tărie; nu mai vorbeşte de două sau trei 
persoane, nici de cinci, ci de întreaga lume. De altfel şi mai înainte, 
cînd a vorbit de două persoane, n-a vrut să arate două persoane, 
ci două părţi: pe cei care nu ascultă de cuvintele Lui şi pe cei 
care ascultă. Acum însă Se foloseşte de cuvinte mai înfricoşătoare 
şi mai clare. De aceea nu mai spune: „Asemănatu-s-a împărăţia cerurilor”, 
ci Se descoperă pe El însuşi, spunînd: „Cînd va veni Fiul Omului întru 
slava Lui”. 



La întîia Sa venire, a venit întru necinste, întru ocări, întru 
sudalme; la a doua venire, va şedea pe scaunul slavei Lui. Necontenit 
pomeneşte de slavă. Pentru că răstignirea era aproape şi părea lucru de 
ocară, de aceea le dă curaj ucenicilor Săi, le pune sub ochi înfricoşătoa- 
rea judecată şi strînge în jur toată lumea. Nu numai prin aceasta face 
înfricoşător cuvîntul, ci şi prin aceea că arată cerurile goale. Toţi îngerii 
vor fi împreună cu El şi vor da mărturie de toate slujbele făcute de ei, la 
porunca Stăpînului, pentru mîntuirea oamenilor. Totul va face ca ziua 


1. Matei 25, 31-4(>. 

aceea să fie înfricoşătoare. Apoi „se vor aduna toate neamurile”, adică 
toţi oamenii de pe pămînt; „şi-i va despărţi pe ei unii de alţii, cum des¬ 
parte păstorul oile”. Acum nu sînt despărţiţi, ci toţi amestecaţi unii cu 
alţii; atunci despărţirea va fi făcută cu toată grija. Mai întîi îi va despărţi 
şi-i va face cunoscuţi după locul în care stau: la dreapta şi la stingă; apoi 
şi după nume va arăta felul de vieţuire a fiecăruia, că pe unii îi numeşte 
ţapi, iar pe alţii oi. Ii numeşte pe unii ţapi, ca să arate că sînt fără de rod; 
că ţapii n-aduc nici un rod; pe alţii îi numeşte oi, din pricina cîştigului 
mare adus de oi, că mult cîştig aduc oile: şi lină şi lapte şi miei; ţapul 
n-aduce acest cîştig. Animalele necuvîntătoare sînt roditoare şi nerodi¬ 
toare prin firea lor. Oamenii sînt roditori şi neroditori prin voinţă; de 
aceea sînt unii osîndiţi, iar alţii încununaţi. Dar nu-i osîndeşte pînă ce 
nu-i judecă mai întîi. De aceea îi şi aşază înaintea Lui şi le spune păca¬ 
tele. Ei vor grăi cu blîndeţe, dar nu le e de nici un folos acum blîndeţea. 
Şi pe bună dreptate, că au trecut cu vederea milostenia, fapta aceea atît 
de mult iubită de Dumnezeu. Profeţii neîncetat spuneau aceasta: „Milă 
voiesc, şi nu jertfă” 2 , iar Legiuitorul, prin toate, spre milostenie i-a îndem¬ 
nat şi cu cuvîntul şi cu lucrul. însăşi firea oamenilor tot asta îi învaţă. 

Uită-te la ei! Nu sînt lipsiţi de o faptă bună sau două, ci de toate fap¬ 
tele bune. Nu numai că nu L-au hrănit pe Hristos, pe cînd era flămînd, 
nici nu L-au îmbrăcat cînd era gol, dar n-au făcut nici ce era mai uşor: 
nu L-au cercetat cînd era bolnav. Şi uită-te ce uşoare porunci a dat! N-a 
spus: „în temniţă eram şi nu M-aţi liberat! Bolnav eram şi nu M-aţi vin¬ 
decat!” Nu! Ci a spus: „Nu M-aţi cercetat” şi: „N-aţi venit la Mine”. Nici 
cînd le-a poruncit să-L hrănească pe cînd era flămînd, porunca Lui n-a 
fost împovărătoare. Nu le cerea masă bogată şi scumpă, ci atît cît era de 
trebuinţă, hrana cea de nevoie; şi le-o cerea în haină de cerşetor. Deci 
toate sînt în stare să-i pedepsească. Era puţin ce le cerea. O pîine. De 
plîns era cel ce cerea. Un sărac. Spre milă îi împingea firea celui ce 
cerea. Era om. De dorit era făgăduinţa. Făgăduise împărăţia cerurilor, 
înfricoşătoare era pedeapsa. Ameninţase cu gheena. Mare era vredni¬ 
cia Celui Ce primea milostenia. Dumnezeu o primea prin mîinile săra¬ 
cilor. Covîrşitoare era cinstea. Primise Dumnezeu să Se coboare atît de 
mult. Drept era datul. Primea din averile Sale. 

Dar în ciuda tuturor acestora, iubirea de argint i-a orbit pe cei pe 
care a pus gheara, deşi le stătea deasupra capului o pedeapsă atît de 
mare. Şi mai înainte spusese Hristos că aceia care nu vor primi pe cei 


nevoiaşi vor suferi pedepse mai cumplite decît sodomenii; iar acum 
spune: „Întrucît n-aţi făcut unuia dintr-aceşti fraţi ai Mei prea mici, 
nici Mie n-aţi făcut”. 







- Ce spui, Doamne? îţi sînt fraţi? Atunci pentru ce îi numeşti „prea 
mici”? 

- De asta îmi sînt fraţi, pentru că sînt smeriţi, pentru că sînt arun¬ 
caţi şi neluaţi în seamă. 

Pe unii ca aceştia mai ales îi numeşte Hristos fraţi; pe oamenii de 
care nu vrea să ştie lumea, pe care-i dispreţuieşte lumea. Nu vorbesc 
numai de aceşti monahi şi de cei care locuiesc în munţi, ci de orice cre¬ 
dincios; chiar dacă e trăitor în lume, dar dacă e flămînd şi moare de foa¬ 
me, dacă e gol şi străin, Hristos vrea ca el să se bucure de toată această pur¬ 
tare de grijă. Botezul şi împărtăşirea cu sfintele taine ne fac fraţi. 

II 

Apoi, ca să vezi şi în alt chip cît e de dreaptă judecata, Domnul îi 
laudă mai întîi pe cei care au făcut fapte bune şi spune: „Veniţi, binecu- 
vîntaţii Părintelui Meu, de moşteniţi împărăţia cea pregătită vouă de la înte¬ 
meierea lumii, că am jlămînzit şi Mi-aţi dat să mănînc” şi toate celelalte. 
Dar ca să nu spună cei osîndiţi: „Nu aveam cu ce face milostenie”, Hris¬ 
tos îi osîndeşte, punîndu-le în faţă pe ceilalţi oameni care au fost în 
aceeaşi stare ca şi ei; aşa precum le osîndeşte pe fecioarele cele nebune, 
punîndu-le în faţă pe fecioarele cele înţelepte, cum osîndeşte pe sluga 
care se îmbăta şi se îmbuiba, punîndu-i în faţă sluga cea credincioasă, 
cum osîndeşte pe cel ce a ascuns talantul în pămînt, punîndu-i în faţă pe 
cel ce a adus încă doi talanţi; într-un cuvînt, Hristos osîndeşte pe fiecare 
om păcătos, punîndu-i în faţă pe cei ce au făcut fapte bune. Uneori 
pune în faţa păcătosului pe un om egal cu el, ca aici şi în pilda fecioare¬ 
lor; alteori îi pune în faţă pe cineva superior, ca atunci cînd spune: 
,fiărbaţii niniviteni se vor scula şi vor osîndi neamul acesta, că ei au crezut în 
propovăduirea lui Iona. Şi iată mai mult decîtlona este aici” 3 ; şi: „împără¬ 
teasa de la miazăzi va osîndi neamul acesta, că a venit să asculte înţelepciunea 
lui Solomon. Şi iată mai mult decît Solomon este aici” 4 ; şi iarăşi, punînd în 
faţă pe unul egal: Aceştia vor fi judecătorii voştri” 5 ; şi iarăşi punînd în faţă 
pe unul superior: „Nu ştiţi, oare, că vom judeca pe îngeri? Cu cît mai mult pe 
cele lumeşti!” 6 . Acum Hristos pune faţă în faţă pe egali cu egali: pe 
bogaţi cu bogaţi şi pe săraci cu săraci. Hristos arată că e dreaptă osînda 
pronunţată asupra celor răi nu numai prin aceea că ceilalţi au făcut 
fapte bune, deşi erau în aceeaşi stare ca şi ei, ci şi prin aceea că n-au 
făcut nici acele fapte bune pentru care sâracia nu le era o piedica, de 


3. Matei 12, 41. 

. r >. Matei 12, 27. 






SFlNTUI. IOAN (UIHA 1)U AUR 


H5)K 


pildă adăparea unui însetat, vederea unui întemniţat, cercetarea unui 
bolnav. 

După ce Hristos îi laudă pe cei ce au făcut fapte bune, le arată cit e 
de veche dragostea Lui pentru ei: „Veniţi, le spune El, binecuvîntaţii 
Părintelui Meu, de moşteniţi împărăţia cea pregătită vouă de la întemeierea 
lumii”. Cîte bunătăţi nu preţuieşte acest nume de a fi binecuvîntat; şi 
mai ales de a fi binecuvîntat de Tatăl! 

- Şi pentru ce au fost învredniciţi de o atît de mare cinste? Care e 
pricina? 

- „Pentru că am flămînzit şi Mi-aţi dat să mânînc; am însetat şi Mi-aţi 
dat să beau” şi celelalte. 

Cită cinste cuprind aceste cuvinte, cită fericire! N-a spus: „Luaţi!”, 
ci: „moşteniţi”, ca şi cum ar fi ceva de la părinţi, „ceva al vostru, ceva ce 
vi se cuvenea de mult”. „înainte ca voi să fiţi, le spune Hristos, vi s-au 
pregătit şi vi s-au hotărît acestea, pentru că ştiam că aveţi să fiţi aşa!” 

- Şi în schimbul căror lucruri primesc bunătăţi aşa de mari? 

- In schimbul unui adăpost, al unei haine, al unei pîini, al unui 
pahar cu apă, al cercetării bolnavilor, al ducerii la cei întemniţaţi. 

Pretutindeni, dar, ne cere să dăm un ajutor de care un nevoiaş are 
neapărată nevoie. Sînt însă cazuri cînd ajutorul pe care ne cere să-l dăm 
nu umple toată nevoia celui nevoiaş. De pildă, după cum am mai spus, 
cel bolnav şi cel închis nu au nevoie numai de cercetare, ci unul are 
nevoie de libertate, şi celălalt de vindecare; Hristos însă, blînd fiiind, 
ne cere să facem numai cît putem; dar, mai bine spus, ne cere chiar mai 
puţin decît putem, lăsîndu-ne nouă libertatea să facem mai mult decît 
ne cere. 

Celorlalţi le spune: ,JDuceţi-vă de la Mine, blestemaţilor!” Nu spune: 
„Blestemaţilor de Tatăl Meu!”, că nu Tatăl i-a blestemat pe ei, ci faptele 
lor. ,J)uceţi-vă de la Mine, blestemaţilor, în focul cel veşnic, cel pregătit”- nu 
vouă, ci - „diavolului şi îngerilor lui”. 

Cînd a vorbit despre împărăţie, după ce a spus: „Veniţi de moşteniţi 
împărăţia”, a adăugat: „ceapregătită vouă de la întemeierea lumii”; dar cînd 
a vorbit de foc, n-a mai grăit aşa, ci: „cel pregătit diavolului”. „Eu, le 
spune Hristos păcătoşilor, v-am pregătit împărăţia; focul nu-i pregătit 
vouă, ci: „diavolului şi îngerilor lui”; dar pentru că voi înşivă v-aţi arun¬ 
cat în el, vina e a voastră”. 

Hristos îşi îndreptăţeşte hotărîrea Lui nu numai prin cele spuse mai 
înainte, ci şi prin cele ce le mai spune, arătînd pricinile osîndirii lor: 
„Am flămînzit şi nu Mi-aţi dat să mănînc”. De-ar fi fost chiar un duşman 
cel ce întindea mîna, oare, suferinţele lui, foamea lui, frigul lui, lanţurile 
lui, goliciunea lui, boala lui, umbletul lui de ici-colo sub cerul liber n-ar fi 
fost în stare să înmoaie şi să înduplece chiar pe cel mai nemilos om? Aceste 









suferinţe sînt în stare să pună capăt şi duşmăniei. Dar voi n-aţi făcut 
aceasta nici prietenului vostru, care vă e şi prieten şi binefecător şi stăpîn. 
De vedem un cîine flămînd, ni se face milă de el; o sălbăticiune de-o 
vedem înflămînzită, ni se moaie inima; dar ţie nu ţi se înmoaie inima 
cînd vezi pe Stăpîn flămînd? Poţi să-ţi mai aperi o astfel de purtare? Nu 
îţi este, oare, îndestulătoare răsplată de-ar fi numai atît că ai hrănit pe 
Stăpînul şi Dumnezeul tău? Nu mai spun că auzi nişte cuvinte ca acelea 
în faţa întregii omeniri din gura Celui Ce stă în scaunul cel părintesc, 
nu mai vorbesc de dobîndirea împărăţiei! Dar nu îţi este îndestulătoare 
răsplata că ai făcut asta, că ai miluit pe Hristos? Acum însă, în faţa între¬ 
gii omeniri, la arătarea slavei aceleia nespuse, Domnul te va proclama 
şi te va încununa, te va numi hrănitorul Lui şi găzduitorul Lui. Nu Se 
ruşinează să grăiască aşa. Vrea să-ţi facă mai strălucitoare cununa. 

Pentru aceasta pe bună dreptate sînt osîndiţi aceia, iar aceştia, după 
har sînt încununaţi. De-ar fi făcut cei drepţi mii şi mii de fapte bune, 
răsplătirea lor va fi tot un har de la Dumnezeu, că li s-a dat cerul şi 
împărăţia şi o atît de mare cinste în schimbul unor atît de mici şi neîn¬ 
semnate fapte. 

„Şi a fost cînd a sfîrşit Iisus cuvintele acestea, a zis ucenicilor Săi: „Ştiţi că 
după două zile sînt Paştile şt Fiul Omului Se dă să se răstignească” 7 . 

Iarăşi la vreme potrivită vorbeşte despre patimile Sale, adică după 
ce a amintit de împărăţia cerurilor, de răsplătirile cele de acolo, de 
osînda cea fără de moarte, ca şi cum ar fi spus: „Pentru ce vă temeţi de 
necazurile cele vremelnice, cînd vă aşteaptă nişte bunătăţi ca acelea?”. 

III 

Uită-te cum, prin cuvintele Sale de mai înainte, Hristos a pus în 
umbră şi a îndrumat pe altă cale ceea ce-i întrista pe ucenici; că n-a 
spus: „Ştiţi că după două zile voi fi dat să fiu răstignit”. 

- Dar ce a spus? 

- „Ştiţi că după două zile sînt Paştile?”; apoi a adăugat: „Fiul Omu¬ 
lui Se dă să se răstignească”, arătînd că ceea ce se face este o taină, o sărbă¬ 
toare şi o prăznuire, care se săvîrşeşte spre mîntuirea omenirii şi că ştie 
mai dinainte tot ce are să sufere. De aceea, pentru că le era de ajuns uce¬ 
nicilor atîta pentru mîngîierea lor, nu le-a mai spus nimic despre 
înviere; era şi de prisos să le mai vorbească iar despre înviere după ce le 
vorbise atîta. De altfel, după cum am spus, le arată că înseşi patimile 
Lui înseamnă scăpare de mii şi mii de rele; că Paştele le aducea aminte 
de vechile binefaceri din Egipt. 


7. Muta '2(1, I 2. 

Atunci s-au adunat arhiereii şi cărturarii şi bătrîniipoporului în curtea 
arhiereului , care se numea Caiafa, şi sfat au făcut să-L prindă cu viclenie pe 
Iisus şi să-L ucidă. Dar ziceau: „Nu în ziua praznicului, ca să nu se facă tulbu¬ 
rare în popor” 8 . 

Ai văzut cît de mult s-au stricat rînduielile iudaice? Cînd pun la 
cale nişte treburi nelegiuite se duc la arhiereu, voind să ia puterea de a 
săvîrşi nelegiuirea de acolo de unde ar fi trebuit să fie opriţi. 

- Dar citi arhierei erau? 

- Legea porunceşte să fie un singur arhiereu, dar pe vremea aceea 
erau mai mulţi. De aici se vede că rînduielile iudaice începuseră să se 
destrame. Moise, după cum am spus, poruncise să fie un singur arhie¬ 
reu şi la moartea acestuia să urmeze altul; şi odată cu viaţa acestuia se 
termina şi surghiunul acelora care săvîrşiseră un omor fără de voie. 

- Dar pentru ce erau pe vremea aceea mai mulţi arhierei? 

- Pentru că arhiereii erau cu anul. Lucrul acesta l-a arătat evanghe¬ 
listul Luca cînd a vorbit de Zaharia şi a spus că era din ceata preoţească 
a lui Abia 9 . Deci evanghelistul Matei vorbeşte de arhiereii care fuseseră 
arhierei şi încetaseră de a mai avea această funcţie. 

- Dar pentru ce au făcut sfat? Ca să-L prindă pe ascuns sau ca să-L 
omoare? 

- Şi pentru una şi pentru alta; că se temeau de popor; de aceea şi 
aşteptau să treacă sărbătoarea, că spuneau: „Nu în ziua praznicului”. Dia¬ 
volul voia să nu se întîmple asta de Paşti, ca să nu se facă cunoscute 
patimile Sale; iudeii, ca să nu se facă tulburare în popor. Uită-te la 
iudei! Nu se temeau nici de Dumnezeu şi nici că se va face mai mare 
crima lor din pricina sărbătorii, ci se temeau totdeauna de oameni. Dar 
totuşi pentru că fierbeau de mînie, s-au răzgîndit. Au spus: „Nu în ziua 
praznicului”; dar găsind pe vînzător, n-au mai ţinut seama de timp, ci 
L-au junghiat chiar de sărbători. 

- Dar pentru ce L-au prins atunci? 

- Pentru că, după cum am spus, fierbeau de mînie; se aşteptau să-L 
găsească atunci şi au făcut totul, ca şi cum ar fi fost orbiţi. Chiar dacă 
Domnul S-a slujit de răutatea lor pentru îndeplinirea iconomiei Sale, 
totuşi iudeii nu sînt fără de vină, ci sînt vrednici de mii şi mii de 
pedepse din pricina gîndului lor. într-un timp cînd ar fi trebuit să elibe¬ 
reze pe toţi din închisori, chiar pe cei vinovaţi, atunci ei au ucis pe Cel 
nevinovat, pe Cel Ce le-a făcut mii şi mii de binefaceri, pe Cel Care, de dra¬ 
gul lor, a lăsat deocamdată la o parte pe păgîni. Dar cît de mare este iubirea 
de oameni a lui Hristos! Pe cei ce sînt atît de răi, atît de încăpăţînaţi, plini de 


8 . Matei ’2(i, 3 - 5 . 

mii şi mii de păcate, pe aceştia iarăşi îi mîntuie, le trimite pe apostolii 
Săi, care aveau să fie junghiaţi pentru ei şi care se roagă pentru ei; că 
spune Pavel: „Noi sîntem soli pentru Hristos” 10 . 

Avînd", dar, nişte pilde ca acestea, nu vă spun să murim pentru 
duşmanii noştri, deşi ar trebui s-o facem; dar, pentru că sîntem mai 
slabi, spun deocamdată numai atît: cel puţin să nu duşmănim pe priete¬ 
nii noştri, să nu invidiem pe cei ce ne fac bine. Nu spun deocamdată să 
facem bine celor ce ne fac rău; doresc şi asta; dar pentru că sînteţi legaţi 
mult de cele pămînteşti, vă spun atît: căutaţi să nu vă răzbunaţi! Sînt, 
oare, credinţa şi învăţătura noastră teatru, sînt făţărie? Pentru ce atunci 
faceţi lucruri cu totul potrivnice credinţei şi învăţăturii noastre? Nu s-au 
scris în zadar toate cîte a făcut Domnul în timpul răstignirii şi care 
puteau să-i întoarcă pe iudei la credinţă. Nu s-au scris în zadar, ci ca tu 
să imiţi bunătatea lui Hristos, să rîvneşti iubirea Lui de oameni. Pe cei 
care au venit la El să-L prindă i-a făcut să se dea înapoi şi să cadă la 
pămînt 12 , a vindecat urechea slugii arhiereului 13 şi celor ce au venit să-L 
prindă le-a vorbit cu blîndeţe 14 . Cînd era sus pe cruce a făcut mari 
minuni: a întunecat soarele, a despicat pietrele, a înviat morţi 15 , a înfri¬ 
coşat în vis femeia judecătorului 16 . Chiar cînd era judecat, S-a purtat cu 
multă blîndeţe; iar blîndeţea Lui, nu mai puţin ca minunile, putea să-i 
atragă pe iudei la credinţă; a făcut nenumărate profeţii în timpul jude¬ 
căţii; iar cînd era pe cruce a strigat: „Părinte, iartă-le lor păcatul !” 17 Cînd 
era în mormînt, cîte n-a făcut pentru mîntuirea iudeilor! Dar după 
înviere nu i-a chemat, oare, îndată pe iudei, nu le-a iertat păcatele, nu 
le-a pus înainte mii şi mii de bunătăţi? Poate fi, oare, ceva mai minunat 
ca aceasta? Cei care L-au răstignit şi L-au ucis au ajuns după răstignire 
fii ai lui Dumnezeu. Ce purtare de grijă o poate egala pe aceasta? 

Cînd auzim acestea să ne acoperim feţele de ruşine că stăm atît de 
departe de Acela Care ne-a poruncit să-L imităm. Să căutăm să vedem 
cît de departe stăm de El, ca să ne osîndim pe noi înşine, pentru că 
ducem război acelora pentru care Hristos Şi-a dat sufletul Său, pentru 
că nu voim să ne împăcăm cu aceia pentru care, pentru ca să-i împace 



io, 

11 

12 , 

13 , 

14, 

15, 
Ifi. 

II Cor. 5, 20. 

De aici începe partea morală: Despre dorinţa de răzbunare. Orice-ar fi, trebuie să suferim 
cîte vin peste noi. Se cuvine să luăm parte la durerile celor pedepsiţi de Dumnezeu sau pedepsiţi in 

loan 18, 6. 

Luca 22, 51. 
loan 18, 1-8. 

Matei 27, 51-52. 

Matei 27, 19. 
l.ura 23, .31. 








7Â 


SKlNTUI. IOAN GURA DE AUR 


cu Dumnezeu, Hristos nu S-a dat înapoi nici de la junghiere. Numai 
dacă şi acum nu veţi spune că e nevoie pentru aceasta de cheltuială şi 
de pierdere de bani, aşa cum spuneţi cînd trebuie să daţi milostenie. 


Gîndeşte-te de cît de multe păcate eşti vinovat! De te gîndeşti la 
ele, atunci nu numai că nu vei amîna să ierţi pe cei ce ţi-au făcut rău, ci 
chiar vei alerga la cei ce te-au supărat, ca să ai prilej de a ţi se ierta păca¬ 
tele. Păgînii nu aşteptau răsplată şi cu toate acestea de multe ori trăiau 
această filozofie, adică iertau pe cei ce le făceau rău; iar tu, care ai 
nădejdi atît de mari, tu amîni de pe o zi pe alta, pregeţi să ierţi pe cei ce 
ţi-au făcut rău? Pentru ce nu vrei să faci înainte de timp, de dragul legii 
lui Dumnezeu, ceea ce va face timpul de la sine? Vrei să ţi se stingă duş¬ 
mănia fără de răsplată în loc să ai răsplată? Nu vei avea nici o răsplată 
dacă timpul îţi potoleşte duşmănia, ci, dimpotrivă, mare pedeapsă, 
pentru că legea lui Dumnezeu nu te-a înduplecat să faci ceea ce timpul 
a făcut. Iar dacă spui că te apucă furiile cînd îţi aduci aminte de ce ţi-a 
făcut duşmanul tău, adu-ţi aminte şi de binele ce ţi l-a făcut cîndva, ca şi 
de relele pe care tu le-ai făcut altora. Te-a vorbit de rău şi te-a batjoco¬ 
rit? Gîndeşte-te că şi tu ai vorbit de rău pe alţii. Cum vrei să fii iertat 
cînd tu nu ierţi pe alţii? îmi spui că n-ai vorbit pe nimeni de rău? Dar ai 
auzit pe cei ce vorbeau de rău pe alţii şi ai încuviinţat. Nici fapta asta 
nu-i fără de păcat. 

Vrei să vezi ce mare bine este să nu te răzbuni pe cel ce ţi-a făcut 
rău şi că asta mai cu seamă bucură pe Dumnezeu? Iată ce-ţi spun! Dum¬ 
nezeu pedepseşte pe cei care se bucură cînd unii sînt pedepsiţi pe bună 
dreptate. Da, sînt pedepsiţi pe bună dreptate, dar tu nu trebuia să te 
bucuri. Profetul i-a ţinut de rău pe aceştia şi a adăugat zicînd: „N-au 
suferit deloc din pricina durerii adinei a lui Iosif’ 18 ; şi iarăşi: „N-a ieşit cel ce 
locuieşte în Enan să plîngă casa care este lipită de ea” 19 . Cu toate că şi Iosif, 
adică seminţiile ieşite din el, şi vecinii lor au fost pedepsiţi cu voia lui 
Dumnezeu, totuşi Dumnezeu vrea ca noi să luăm parte la suferinţele şi 
durerile acelora. Dacă noi, răi fiind, ne mîniem mai mult cînd vedem 


că o slugă rîde atunci cînd pedepsim pe o altă slugă, şi o pedepsim şi pe 
aceea, cu mult mai mult Dumnezeu va pedepsi pe cel ce se bucură de 
pedeapsa altora. Dacă nu trebuie să tăbărîm asupra celor pedepsiţi de 
Dumnezeu, ci să suferim împreună cu ei, cu mult mai mult nu trebuie 
să tăbărîm asupra celor care ne greşesc. Acesta este semnul dragostei; iar 
Dumnezeu pune dragostea mai presus de toate. După cum în haina împără- 


18. Amos (i, (i. 
1!). Mih. 1,11. 

tească cele mai de preţ dintre flori şi culori sînt cele care slujesc la face¬ 
rea hlamidei, tot aşa şi aici cele mai de preţ fapte bune sînt cele care 
întăresc şi ţin dragostea. Nimic nu păstrează dragostea ca uitarea greşe¬ 
lilor celor ce ne-au greşit. 

- Cum? Dumnezeu nu zice nimic de cel care ne greşeşte nouă şi ne 
face rău? 

- Cum să nu spună? Nu duce, oare, Dumnezeu pe cel ce face rău la 
cel căruia i-a făcut rău? Nu-1 trimite la el chiar din faţa altarului şi-l 
cheamă la sfînta masă abia după ce s-a împăcat cu el 20 ? Dar pentru că 
Dumnezeu i-a dat o astfel de poruncă, nu înseamnă ca tu să aştepţi să 
vină el la tine, pentru că atunci ai pierdut totul. De aceea mai cu seamă 
Dumnezeu îţi hotărăşte răsplată nespusă, ca să o iei tu înaintea aceluia; 
că dacă te împaci la rugămintea lui, împăcarea nu s-a făcut de dragul 
poruncii lui Dumnezeu, ci datorită stăruinţei celuilalt. De aceea şi pleci 
fără de cunună; cununa o ia el. 

Ce spui? Ai duşmani şi nu îţi este ruşine? Nu ne este de ajuns că ne 
este duşman diavolul? Pentru ce ne mai facem duşmani şi pe cei de 
aceeaşi fire cu noi, pe oameni? O, dacă nici diavolul n-ar voi să ne ducă 
război, atunci nici el n-ar mai fi diavol! Nu ştii, oare, cît de mare e plă¬ 
cerea după împăcare? N-are importanţă că nu-ţi dai seama de ea cînd 
eşti cuprins de duşmănie. Atunci vei putea cunoaşte bine că e mai plăcut să 
iubeşti pe cel ce ţi-a făcut rău decît să-l urăşti, cînd ai pus capăt duşmăniei. 


Pentru ce imităm pe cei nebuni, sfîşiindu-ne unii pe alţii, răz- 
boindu-ne cu propriul nostru trup? Ascultă ce cuvinte grele se spun în 
legea veche despre unii ca aceştia! „Căile celor ce ţin minte răul duc la 
moarte” 21 ; „Omul ţine mînie asupra omului şi de la Dumnezeu cere vin¬ 
decare” 22 . Scriptura grăieşte aşa, deşi a îngăduit ochi pentru ochi şi dinte 
pentru dinte 23 . 

- Atunci pentru ce mai ţine de rău? 

- Pentru că legea veche a îngăduit asta nu ca să ne scoatem unii 
altora ochii şi dinţii, ci pentru ca să ne abţinem de la râu de frica de a nu 
ni se scoate ochiul sau dintele. De altfel cuvintele acestea vorbesc de o 
mînie trecătoare, pe cînd ţinerea de minte a răului arată că sufletul 
cugetă numai la rău. 



20. Matei .5, 23-24. 

21. Prov. 12, 29. 

22. înţ. Sir. 28, 3. 

23. leş. 21, 24. 

Spui că duşmanul tău ţi-a făcut rău. Dar nu ţi-a făcut atîta rău cit rău 
îţi faci ţie însuţi ţinînd minte răul! De altfel nici nu-i cu putinţă ca un om 
bun să sufere ceva rău. Să ne închipuim un om care are femeie şi copii, 
dar să filozofeze 24 ; să ne închipuim că are şi o mulţime de pricini pentru 
a fi atacat, că are multe averi, putere mare, prieteni mulţi şi cinste, dar 
să filozofeze; condiţia aceasta trebuie neapărat adăugată. Să ne închi¬ 
puim acum că vin peste el mulţime de lovituri; să-i facă un om rău 
pagube. Dar ce înseamnă aceste pagube pentru un om care socoteşte o 
nimica banii şi averile? Să-i omoare copiii! Dar ce înseamnă aceasta 
pentru un om care filozofează despre înviere? Sâ-i ucidă soţia! Dar ce 
înseamnă aceasta pentru un om care a fost învăţat să nu jelească pe cei 
adormiţi? Să fie dat jos din slujbele sale de cinste! Dar ce înseamnă 
aceasta pentru un om care socoteşte cele de pe lumea aceasta ca floarea 
ierbii? Să fie, de vrei, chinuit trupeşte şi aruncat în închisoare! Dar ce 
înseamnă toate acestea pentru un om care a învăţat că „chiar dacă omul 
nostru din afară se strică, cel dinăuntru însă se înnoieşte din zi în zi” 25 ,' şi: 
„Necazul lucrează încercare” 26 . 

Făgăduisem să vă arăt că un astfel de om nu este vătămat cu nimic; 
dar cuvîntul meu, mergînd tot înainte, a arătat că chiar îi sînt de folos, 
se înnoieşte şi ajunge încercat. 

Aşadar să nu căutăm să punem la inimă relele ce ni le fac alţii, că 
de le punem la inimă ne facem nouă înşine rău şi ne slăbănogim sufle¬ 
tul. Nu ne este atît de mare durerea pricinuită de răutatea semenului 
nostru cit durerea pricinuită de chinul nostru sufletesc. De aceea plîn- 
gem şi sîntem abătuţi cînd ne ocărăşte cineva; de aceea cînd ne răpeşte 
cineva ceva păţim ce păţesc copiii cei mici, pe care îi zădărăsc cei mai 
în vîrstă şi mai şugubeţi supărîndu-i pentru nişte lucruri de nimic, nu 
pentru cine ştie ce mare lucru; aceia, dacă îi văd pe cei mici că se 
supără, continuă să-i necăjească; dar, dacă îi văd că rîd, îi lasă în pace. 
Noi însă sîntem şi mai nepricepuţi decît copiii; plîngem tocmai pentru 
acele lucruri pentru care ar trebui să rîdem. De aceea, vă rog să lăsăm 
această judecată copilărească şi să îmbrăţişăm cerurile. Hristos vrea să 
fim bărbaţi, bărbaţi desăvîrşiţi. Aşa a poruncit şi Pavel, zicînd: „Fraţilor, 
nu fiţi copii cu mintea, ci cu răutatea fiţi prunci” 27 . 

Să fim, dar, prunci cu răutatea, fugind de faptele cele rele! Să 
îmbrăţişăm virtutea, ca să avem parte şi de bunătăţile cele veşnice, cu 
harul şi cu iubirea de oameni a Domnului nostru Iisus Hristos, Căruia 
slava şi stăpînirea în vecii vecilor, Amin. 

24. Adică să trăiască potrivit filozofiei creştine. 

2. r >. // Cor. 4, Hi. 

2(i. Rom. ,'i, ,i. 

27. / Cor. 14, 20. 

„Şi fiind Iisus în Betania, în casa lui Simon leprosul, 
s-a apropiat de El o femeie, avînd un alabastru cu mir 
de mult preţ şi l-a turnat pe capul Lui, 
pe cînd şedea la masă ” 1 



Femeia aceasta pare să fie una şi aceeaşi la toţi evangheliştii, dar nu 
este aşa. La cei dinţii trei evanghelişti 2 , după părerea mea, este una şi 
aceeaşi femeie, dar la evanghelistul Ioan 3 , nu. La el este vorba de altă 
femeie minunată, sora lui Lazăr. 

Nu fără rost a făcut evanghelistul pomenire de lepra lui Simon, ci 

E entru a arăta de unde a luat femeia curajul de a se apropia de Iisus. 

epra era o boală necurată şi molipsitoare. Femeia aceasta a văzut că 
Iisus l-a vindecat pe Simon - că altfel Iisus n-ar fi voit să rămînă la un 
lepros - şi că Simon L-a oprit la masă; de aceea a prins şi ea curaj, fiind 
încredinţată că Iisus îi va şterge uşor şi necurăţenia sufletului ei. 

De asemeni nu fără rost a spus şi numele oraşului - Betania -, ca să 
afli că Iisus de bună voie vine la patimă. Hristos, Care mai înainte Se 
depărta de cărturari şi farisei, mai cu seamă cînd invidia lor era înverşu¬ 
nată, acum vine aproape de ei, în Betania, ca la cincisprezece stadii de 
Ierusalim 4 . Aşa era rînduiala mîntuirii lumii, ca mai înainte să Se depăr¬ 
teze de ei, iar acum să Se apropie. 

Văzîndu-L, dar, femeia şi luînd curaj de la intrarea Lui în casa lui 
Simon leprosul, s-a apropiat de El. Dacă femeia cu scurgere de sînge - 
deşi nu avea o conştiinţă păcătoasă - s-a apropiat de El cu frică şi cu 
cutremur din pricina necurăţiei ei fireşti 5 , cu mult mai mult era de pre¬ 
supus ca această femeie să pregete şi să şovăie din pricina conştiinţei ei 
păcătoase. Asta e şi pricina că femeia aceasta se apropie de Hristos 
după alte multe femei: samarineanca 6 , cananeianca 7 , femeia cu scurgere de 

1. Matei 26, 6-7. 

2. Matei 26, 6-13; Marcu 14, 3-9; Luca 7, 37-50. 

3. Ioan 12, 1-8. 

4. Ioan 11, 18. 

5. Matei 9, 20-22. 

6. Ioan 4, 5-42. 

7. Matei 15, 21 28. 

sînge* şi altele multe. îşi dădea ea, femeia cea păcătoasă, bine seama cît 
de necurată era; de aceea n-a venit la El cînd era în mijlocul mulţimii, ci 
cînd era în casă. Toate celelalte femei veniseră numai pentru vindeca¬ 
rea lor trupească; ea s-a apropiat de El ca să-L cinstească şi să-şi 
îndrepte sufletul; nici nu avea vreo betejune trupească. Deci pentru 
aceasta, mai cu seamă, se cuvine s-o admiri. Şi nici nu s-a apropiat de 
Domnul ca de un simplu om - unui om simplu nu i-ar fi şters picioarele 
cu părul capului ei -, ci de cineva mai mare decît un om. De aceea, 
mădularul care era mai preţios din trupul ei, capul, pe acela l-a pus la 
picioarele lui Hristos. 

Jar ucenicii Lui văzînd s-au mîniat, zicînd: „Pentru ce risipa aceasta? 
Că se putea vinde scump acest mir, iar banii să se dea săracilor!” Dar Iisus 
cunoscînd a zis: „Pentru ce faceţi supărare femeii? Că lucru bun a făcut pentru 
Mine. Că pe săraci pururea îi aveţi cu voi, dar pe Mine nu Mă aveţi pururea. 
Că vărsînd mirul acesta pe trupul Meu spre îngroparea Mea afăcut-o. Amin zic 
vouă! Oriunde se va propovădui Evanghelia aceasta,în toată lumea,se va spune 
şi despre ce a făcut ea spre pomenirea ei” 9 . 

- Dar de unde le-a venit ucenicilor gîndul acela? 

- Auziseră pe Dascălul lor zicînd: ,J\dilă voiesc, şi nu jertfa” 10 şi învi- 
nuindu-i pe iudei că au lăsat în părăsire poruncile cele mai grele: jude¬ 
cata, mila si credinţa 11 , iar lor vorbindu-le multe pe Munte despre 
milostenie 1 . Din pricina acestora ucenicii se socoteau în ei înşişi şi gîn- 
deau că dacă arderile de tot nu-I sînt pe plac şi nici slujirea legii vechi, 
cu atît mai mult ungerea cu mir. Ucenicii aşa gîndeau; dar El, văzînd 
cugetul femeii, o lasă să toarne mir pe El. Mare era evlavia femeii şi 
negrăită rîvna! De aceea Hristos, făcînd mare pogorămînt, i-a îngă¬ 
duit să-I toarne mirul pe capul Lui. Dacă nu S-a ferit să Se facă om, 
să fie purtat în pîntece, să fie hrănit cu lapte, pentru ce te minunezi 
că n-a oprit-o să-L ungă cu mir? După cum Tatăl a suferit mirosul şi 
fumul jertfelor, tot aşa şi Hristos, precum am spus mai înainte, a pri¬ 
mit gîndul cu care femeia păcătoasă i-a adus mirul. Iacov a uns cu 
untdelemn stîlpul în cinstea lui Dumnezeu 13 ; la jertfe se aducea unt¬ 
delemn 14 , iar preoţii se ungeau cu mir 15 . Ucenicii, însă, pentru că 
nu-i cunoşteau gîndul, au ţinut-o de rău fără temei; iar prin vina pe 
care i-o aduceau, au arătat dărnicia femeii. Spunînd că s-ar fi 

8. Matei 9, 20-22. 

9. Matei 26, 8-13. 

10. Matei 9, 13. 

11. Matei 23, 23. 

12. Matei 6, 1-4. 

13. Fac. 28, 18. 

14. /.ev. 2, 4. 

l. r >. l.ev. 8, 12. 

putut vinde mirul cu trei sute de dinari"’, au arătat cit a cheltuit ea cu 
mirul acesta şi cît de mare i-a fost mărinimia sufletului ei. De aceea îi şi 
ţine Hristos de rău pe ucenici, zicîndu-le: „Pentru ce faceţi supărare 
femeii?”Ş i adaugă şi pricina, voind să le aducă aminte iarăşi de patimile 
Sale, că spune: „Spre îngroparea Mea a făcut-o şi încă o altă pricină: „Că 
pe săraci pururea îi aveţi cu voi, dar pe Mine nu Mă aveţi pururea”; şi: 
„Oriunde se va propovădui Evanghelia aceasta se va vorbi şi de ce a făcut ea”. 

Ai văzut că prezice iarăşi că vor ieşi să propovăduiască neamuri¬ 
lor? îi mîngîie de durerea pricinuită de moartea Lui, arătîndu-le că 
după răstignire puterea Lui va străluci atît de mult, încît predica Evan¬ 
gheliei se va răspîndi peste tot pămîntul. Cine-i, oare, atît de ticălos 
încît să se împotrivească unui atît de mare adevăr? Şi iată, ceea ce a zis 
s-a făcut! în orice loc de pe faţa pămîntului te-ai duce vei auzi de fapta 
acestei femei. Şi doar nici nu era o persoană cu înaltă dregătorie, nici 
n-a avut mulţi martori cînd a făcut fapta aceasta, nici n-a săvîrşit-o în aduna¬ 
re de lume ci în casă, - în casa unui lepros - de faţă fiind numai ucenicii. 


II 


Cine a făcut să se răspîndească şi să i se ducă vestea pe faţa întregu¬ 
lui pămînt? Cine? Puterea Celui Ce a spus aceste cuvinte! Faptele stră¬ 
lucite ale nenumăraţilor împăraţi şi generali sînt date uitării, chiar dacă 
statuile lor mai sînt încă printre noi. Nu mai sînt cunoscuţi nici din 
auzite, nici după nume, deşi au întemeiat oraşe, au înălţat ziduri împre¬ 
jurul lor, au cîştigat bătălii, au biruit în războaie, au robit popoare 
multe, au dat legi şi au ridicat statui! Dar toţi cei de pe faţa pămîntului 
cîntă şi vorbesc de o femeie păcătoasă care a vărsat mir pe capul lui 
Hristos, în casa unui lepros, de faţă fiind numai doisprezece bărbaţi, iar 
pomenirea faptei ei nu s-a veştejit, deşi a trecut atîta amar de vreme. 
Perşi şi indieni, sciţi şi traci, sarmaţi şi mauri şi locuitorii insulelor brita¬ 
nice trîmbiţează ce s-a făcut pe ascuns într-o casă din Iudeea, de o 
femeie păcătoasă. 

Mare e iubirea de oameni a Stăpînului! îngăduie unei păcătoase 
să-I sărute picioarele, să verse mir pe ele, să I le şteargă cu părul capului 
ei! Da, Domnul îngăduie toate acestea şi ţine de rău pe cei care o cer¬ 
tau. Că nici nu se cădea să fie nesocotită femeia cînd arătase atît de 
mare dragoste! 

Te rog să te uiţi şi la aceea că ucenicii ajunseseră tare rîvnitori 
pentru milostenie. 

- Dar pentru ce n-a spus numai atît că a făcut o faptă bună, ci mai 
întîi a spus: „De ce faceţi supărare femeii?” 

Hi. Mânu 14, . r >. 

- Ca să-i înveţe pe ucenici să nu ceară de la început oamenilor mai 
slabi în credinţă cele mai mari fapte. De aceea nici nu judecă în ea 
însăşi fapta săvîrşită de femeie, ci în legătură cu starea ei sufletească. 
Dacă Domnul ar fi vrut să facă o lege din spusele Sale de acum, apoi 
n-ar fi vorbit deloc de femeie; dar vorbeşte de ea ca să afli că pentru ea 
a spus aceste cuvinte, ca să nu înăbuşe credinţa ei ce odrăslise, ci să o 
întărească mai mult. Le grăieşte aşa ucenicilor ca să lăudăm şi să încăl¬ 
zim cu focul dragostei noastre pe cel care face o faptă bună, chiar dacă 
fapta lui nu-i desăvîrşit de bună şi să nu-i cerem aceluia de la început să 
fîe cu totul desăvîrşit. Că însuşi Domnul voia mai cu seamă aceasta se 
vede de acolo că El, Care nu avea unde să-Şi plece capul 17 , a poruncit 
ucenicilor Lui să aibă pungă 18 . Dar acum nu era timpul să îndrepte ce se 
făcuse, ci să laude o faptă bună. După cum dacă cineva L-ar fi întrebat 
înainte de a fi făcut femeia lucrul acesta, El n-ar fx grăit aşa, tot aşa, după 
ce ea a făcut aceasta, Hristos a urmărit un singur lucru, ca ea să nu se 
simtă stînjenită din pricina mustrării ucenicilor, ci să plece mai bună, 
ajungînd mai plină de rîvnă, datorită blîndeţii Lui. După ce a vărsat 
mirul, nici n-ar mai fi avut vreun rost mustrarea. Şi tu, dar, dacă vezi pe 
cineva că face nişte sfinte vase şi că le aduce la biserică sau dacă vezi pe 
un om că împodobeşte zidurile sau pardoseala bisericii, nu porunci să 
vîndă sau să strice ce-a făcut, ca să nu-i înăbuşi rîvna; dar dacă te 
întreabă înainte de a face, porunceşte să dea săracilor banii ce vrea să-i 
cheltuiască; pentru că şi Hristos tot aşa a făcut, ca să nu-i strice inima 
femeii, şi tot ce-a spus, spre mîngîierea ei a spus-o. 

Apoi, pentru că a spus: „Spre îngroparea Mea a făcut-o”, ca să nu lase 
nedumerită pe femeie din pricina pomenirii unui astfel de lucru, adică 
a îngropării şi a morţii Lui, vezi cum îi dă iarăşi curaj prin cele ce-i 
spune mai departe, zicînd: „în toată lumea se va vorbi de ceea ce a făcut ea”. 
Cuvintele acestea au fost pentru ucenici mîngîiere, dar şi laudă şi încu¬ 
rajare. Că a spus Domnul: „Toţi o vor cînta mai tîrziu; acum ea a vestit 
mai dinainte patimile Mele, aducîndu-Mi cele pentru îngropare. 
Nimeni, dar, să nu o ţină de rău! Atît de puţin Mă gîndesc să o osîndesc 
că a făcut ceva rău sau s-o tin de rău că n-a lucrat cum trebuie, că nu voi 
lăsa ascunsă fapta ei, ci lumea întreagă va şti ce a făcut ea în casă şi în 
loc ascuns. Fapta ei porneşte dintr-o inimă evlavioasă, dintr-o credinţă 
fierbinte şi dintr-un suflet zdrobit”. 

- Dar pentru ce Hristos nu i-a făgăduit femeii nimic duhovnicesc, 
ci numai că are să fie pomenită veşnic? 

17. Matei 8, 20. 

18. [nan 18, 29. 








- Prin cele ce a spus a făcut-o să aibă încredere că va primi şi pe 
cele duhovniceşti. Dacă a făcut o faptă bună, apoi negreşit va primi şi o 
răsplată vrednică de fapta ei. 

„Atunci unul din cei doisprezece, care se numea Iuda Iscarioteanul, ducîn- 
du-se la arhierei, a spus: „Ce voiţi să-mi daţi şi eu vi-L voi da vouă?” 19 

- Cînd Atunci”? 

- Cînd Hristos spunea aceste cuvinte, cînd a spus: „Spre îngropa¬ 
rea Mea”. 

Iuda n-a fost mişcat de aceste cuvinte, nici nu s-a temut cînd a auzit 
că va fi propovăduită pretutindeni Evanghelia - că erau cuvintele aces¬ 
tea pline de putere nespusă -, ci atunci a lucrat faptele diavolului, cînd 
femeile, ba chiar femei păcătoase, îi arătau atîta cinste. 

- Dar pentru ce evangheliştii îi mai adaugă lui Iuda şi numele de 
familie? 

- Că mai era şi un alt Iuda. Evangheliştii nu se feresc să spună că 
era din numărul celor doisprezece. Ei nu ascund nimic din cele ce par 
de ocară. Puteau doar să spună atît că era unul din ucenicii Lui. Că mai 
erau şi alţi ucenici. Dar nu, ci adaugă: „Din cei doisprezece”, ca şi cum ar 
spune: „Din ceata cea dintîi a celor ce au fost aleşi ca fiind cei mai buni, 
din cei ce erau cu Petru şi Ioan”. De un singur lucru se îngrijeau evan¬ 
gheliştii, de adevăr numai, nu de a ascunde faptele. De aceea au trecut 
cu vederea multe minuni, dar nu tăinuiesc nimic din ceea ce părea a fi 
de ocară, ci dau pe faţă orice părea a fi de ocară, fie faptă, fie cuvînt. 


III 


Şi fac aceasta nu numai primii trei evanghelişti, ci şi evanghelistul 
Ioan, cel ce rosteşte cele prea înalte. El mai ales vorbeşte de ocările şi 
sudalmele ce I s-au adus lui Hristos. 


Şi vezi cît e de mare răutatea lui Iuda! Se duce de buna lui voie. 
Face aceasta pentru arginţi. Şi pentru cîţi arginţi! Evanghelistul Luca 
spune că Iuda s-a tocmit cu căpeteniile oastei . Pentru că iudeii făceau 
mereu răscoale, romanii puseseră peste ei oameni care să vegheze de 
buna lor rînduială; că imperiul iudeilor dispăruse, aşa cum grăiseră 
profeţii. 

De aceştia deci apropiindu-se Iuda, le-a zis: 

„Ce voiţi să-mi daţi mie şi eu vi-L voi da vouă?”Iar ei s-au învoit cu el cu 
treizeci de arginţi. Şi de atunci căuta prilej potrivit ca sâ-L dea” 21 . 




19. Matei 26, 14-15. 

20. Luca 22, I. 

21. Matei 20, 15 16. 

Iuda se temea de mulţime şi voia să-L prindă cînd era singur. O, ce 
nebunie! Cum l-a orbit dintr-o dată iubirea de arginţi! Iuda, care L-a 
văzut pe Hristos trecînd de atîtea ori prin mijlocul iudeilor fără să poată 
fi prins, care L-a văzut dînd atîtea dovezi de puterea şi Dumnezeirea 
Lui, acum nădăjduieşte să-L prindă; şi aceasta după ce Hristos îi spu¬ 
sese atîtea cuvinte, şi bune şi înfricoşătoare, în stare să alunge din minte 
gîndul acesta rău. Nici la Cina cea de Taină nu L-a părăsit pe Domnul 
grija aceasta, ci pînă în cea din urmă zi, despre aceasta îi vorbea. Dar în 
zadar! Iuda n-a cîştigat nimic. Dar pentru asta Stăpînul n-a încetat să-Şi 
facă lucrul Său. 

Ştiind şi noi acestea să nu încetăm să facem totul pentru cei păcă¬ 
toşi şi trîndavi; să-i sfătuim, să-i învăţăm, să-i rugăm, să-i povăţuim, să-i 
îndemnăm, chiar dacă nu avem nici un folos. Că şi Hristos ştia mai 
dinainte că n-are să se îndrepte vînzătorul, dar n-a încetat de a face 
totul, sfătuindu-1, ameninţîndu-1, văitîndu-1; nu pe faţă, nici arătat, ci 
îndeosebi. Chiar în vremea vînzării a primit să fie sărutat de el. Dar nici 
aceasta nu i-a fost aceluia de vreun folos. 

Atît de mare rău este iubirea de arginţi. Iubirea de arginţi l-a făcut 
pe Iuda şi vînzător şi jefuitor de cele sfinte. 

Ascultaţi 22 toţi iubitorii de argint, toţi cîţi sînteţi bolnavi de boala 
lui Iuda! Ascultaţi şi feriţi-vă de boala aceasta! Dacă Iuda, care a fost 
împreună cu Hristos, Care a săvîrşit atîtea minuni, care s-a bucurat de 
atîtea învăţături, s-a scufundat într-o prăpastie atîta de mare, pentru că 
nu s-a desprins de boala aceasta, cu mult mai mult voi, care nici nu 
ascultaţi Scripturile şi care sînteţi şi mereu prinşi de grijile lumii aces¬ 
teia, cu mult mai mult voi veţi fi mai uşor doborîţi de patima aceasta 
dacă nu veţi avea grijă necontenit de voi înşivă. în fiecare zi era Iuda cu 
Acela Care nu avea unde să-şi plece capul 23 , în fiecare zi îl învăţa cu 
cuvîntul şi cu fapta să nu aibă nici aur, nici argint, nici două haine 24 , şi 
totuşi nu s-a înţelepţit. Şi cum nădăjduieşti tu să scapi de boala iubirii 
de arginţi, cînd nu te îngrijeşti deloc şi nici nu-ţi dai multă silinţă. 

Cumplită, cumplită e fiara aceasta; totuşi, dacă vrei, o poţi birui cu 
uşurinţă. Nu-i o poftă legată de fire. Arată lucrul acesta şi cei ce au scă¬ 
pat de ea. Poftele legate de fire le au îndeobşte toţi oamenii; pofta aceasta 
însă se naşte numai din pricina trîndăviei; ea o odrăsleşte, ea o creşte; iar 
cînd pofta aceasta pune stăpînire pe cei orbiţi de ea, îi face să trăiască împo¬ 
triva firii. Şi trăiesc împotriva firii cînd nu mai ştiu de cei de o fire cu 


TI. De aici începe partea morală: Despre iubirea de arginţi; această cumplită boală se naşte din 
pricina trindăviei. Orice păcat işi are obirşia in iubirea de arginţi. Tot aici şi sfătuire către săraci. 










ei, de prieteni, de fraţi, de rudenii, într-un cuvînt, de nimeni; şi pe lingă 
aceştia nici de ei înşişi. De aici se vede că păcatul acesta al iubirii de arginţi 
este ceva împotriva firii. în această boală căzînd Iuda, a ajuns vînzător. 

Poate că cineva m-ar întreba: 

- Dar cum a ajuns Iuda vînzător, cînd a fost chemat de Hristos? 

- A ajuns vînzător pentru că chemarea lui Dumnezeu nu este con- 
strîngătoare, nici nu siluieşte voinţa celor care nu vor să aleagă virtutea, 
ci îndeamnă, sfătuieşte; face totul şi lucrează ca să-i convingă pe 
oameni să fie buni. Dacă unii nu vor, nu-i sileşte. Iar dacă vrei să afli 
pricina pentru care Iuda a ajuns vînzător, vei afla că iubirea de arginţi 
l-a pierdut. 

- Dar cum a ajuns să fie stăpînit de această patimă? ai putea să mă 
întrebi. 

- Pentru că s-a trîndăvit. Trîndăvia e pricina unor astfel de schim¬ 
bări, după cum rîvna este pricina unor schimbări potrivnice. Cîţi 
oameni, care au fost iîişte sălbatici, n-au ajuns acum mai blînzi decît 

oile? Cîti desfrînati nu s-au cuminţit? Cîti din cei ce erau lacomi mai 
’ ’ 9 9 

înainte n-au azvîrlit acum şi averile lor? Şi iarăşi, din pricina trîndăviei 
s-a întîmplat contrariul. De pildă Ghiezi a trăit împreună cu un om 
sfînt, cu Ilie, dar a ajuns un rău; şi el, tot din pricina aceleiaşi boli, a 
iubirii de arginţi. Din toate patimile, patima aceasta este cea mai cum¬ 
plită. Din pricina ei, jefuirea mormintelor, din pricina ei, crimele, din 
pricina ei, războaiele şi luptele, din pricina ei, orice rău. Un iubitor de 
argint nu-i bun de nici o treabă, fie că e căpetenie de oşti, fie că stă în 
fruntea popoarelor; dar, mai bine spus, nu-i bun de nici o treabă nu 
numai în treburile cele de obşte, dar nici în treburile lui proprii. De 
vrea să se însoare, nu-şi ia femeie virtuoasă, ci pe cea mai rea din toate; 
de vrea să-şi cumpere casă, nu cumpără o casă pe măsura unui om liber, 
ci una să-i aducă cît mai mult venit; de vrea să-şi ia o slugă, apoi o ia pe 
cea mai rea. Dar pentru ce vorbesc eu de comanda unei oşti, de condu¬ 
cerea unui popor, de chivemisirea casei? De este împărat, este mai ticălos 
decît toţi ticăloşii, este o ciumă a omenirii, este mai sărac decît toţi săracii 
pămîntului. Răpeşte averile tuturora, dar socoate că are mai puţin decît toţi. 
Măsurînd pe cele ce are cu dorinţa de a avea pe cele pe care nu le are încă, 
le socoate pe cele ce le are o nimica faţă de cele pe care vrea să le aibă. 


IV 



De aceea şi spune cineva: „Nimic nu-i mai nelegiuit ca iubitorul de 
argint”. Iubitorul de argint este duşmanul lui însuşi şi duşman de obşte 
al întregii lumi. Se îndurerează că pămîntul nu face aur în loc de spice de 



2. r >. IV Regi 5, 20 27. 

gnu, că izvoarele nu izvorăsc aur în loc de apă şi că munţii nu sînt de 
aur în loc de piatră. Se necăjeşte cînd anul e îmbelşugat, e negru la faţă 
cînd lumea o duce bine; întoarce spatele oricărei trebi care nu poate 
să-i aducă bani; îndură orice, chiar cînd e vorba să cîştige numai doi 
bănuţi. Urăşte pe toţi; şi pe săraci şi pe bogaţi; pe săraci, ca nu cumva să 
vină să-i ceară; pe bogaţi, că nu are averile lor. Socoteşte că toţi stăpî- 
nesc avuţiile lui şi se uită urît la toţi, ca şi cum ar fi nedreptăţit de toţi. 
De îndestulare nu ştie, saţ nu cunoaşte. Este mai nenorocit decît toţi 
oamenii; după cum cel eliberat de toate acestea, cel care filozofează, 
este mai de invidiat decît toţi. Omul virtuos, chiar dacă e slugă, chiar 
dacă e întemniţat, e mai fericit ca toţi. Nimeni nu va putea să-i facă 
vreun rău, nici dacă s-ar aduna toată lumea împotriva lui, nici dacă s-ar 
pune în mişcare arme şi oştiri şi i-ar duce război. Dar omului ticălos şi 
rău, omului aceluia al cărui chip l-am făcut mai sus, de-ar fi împărat, 
de-ar purta mii şi mii de coroane, un oarecare poate să-i facă cele mai 
mari necazuri. Âtît de neputincios e viciul, atît de puternică e virtutea! 

Pentru ce, dar, te jeleşti, cînd eşti sărac? Pentru ce boceşti, cînd eşti 
în sărbătoare? Că zi de sărbătoare este starea ta. Pentru ce plîngi? Că zi 
de prăznuire este sărăcia ta,de eşti om cu judecată. Pentru ce te tîngui, 
copile? Căci copil trebuie să fii numit cînd faci unele ca acestea. Te-a 
bătut cutare? Ei, şi ceh cu asta? Te-a făcut mai răbdător! Ţi-a răpit ave¬ 
rile? Ţi-a luat cea mai mare parte din povară! Ţi-a ciuntit slava? îmi 
vorbeşti iarăşi de un alt chip de libertate! Ascultă ce spun şi filozofii 
păgîni! Ei spun: „Nu suferi răul, dacă nu ţi-1 însuşeşti”. Ţi-a luat casa, 
casa aceea mare cu curte şi grădină? Dar iată, înaintea ta e tot pămîntul, 
clădirile publice, pe care le poţi avea după cum vrei, fie spre desfătarea 
ta, fie spre folosul tău. Şi ce este mai încîntător sau mai frumos decît 
bolta cerului? Pînă cînd sînteţi sărmani şi săraci? Nu poţi fi bogat dacă 
nu îţi este bogat sufletul, după cum nu-i cu putinţă să fii sărac, dacă n-ai 
sărăcia în sufletul tău. Dacă sufletul este mai de preţ decît trupul, atunci 
cele fără de preţ nu pot atrage sufletul, ci sufletul, care e mai de preţ, 
atrage spre el pe cele fără de preţ şi le schimbă. Dacă inima se vatămă 
intr-un chip oarecare, apoi vatămă întreg trupul; dacă are bătăi neregu¬ 
late, îmbolnăveşte tot trupul; dar dacă bate regulat, dă sănătate întregu¬ 
lui trup. Dacă unul din celelalte mădulare ale truplui se îmbolnăveşte, 
dar inima rămîne sănătoasă, atunci se face uşor sănătos şi mădularul 
acela. Vreau să fac însă mai lămurite cele ce vreau să spun. Spune-mi, 
ce folos de ramuri verzi, dacă rădăcina e veştedă? Şi, ce pagubă de pe 
urma frunzelor veştede, cînd rădăcina e sănătoasă? Tot aşa şi aici. Nu-s 
de nici un folos banii cînd sufletul e sărac; şi nu-i nici o pagubă sărăcia 
cînd sufletul e bogat. 

- Dar cum poate fi bogat sufletul cînd e sărac în averi? 








- Atunci mai cu seamă e bogat; atunci se îmbogăţeşte. Dacă, după 
cum am arătat de atîtea ori, un om bogat se cunoaşte după aceea că dis¬ 
preţuieşte banii şi că nu are nevoie de nimic şi că, dimpotrivă, sărăcia se 
cunoaşte după aceea că are nevoie de totul; iar dacă un om sărac dis¬ 
preţuieşte cu mai multă uşurinţă banii decît un om bogat, atunci este 
lămurit că sărăcia îl face mai degrabă pe un om bogat. De altfel toată 
lumea ştie că bogatul mai mult decît săracul doreşte banii, după cum 
beţivul însetează mai mult decît cel care bea cu cumpătare. Pofta e aşa 
făcută,că nu se stinge cînd îi dai mai mult, ci, dimpotrivă, se aprinde şi 
mai tare cu cit îi dai mai mult; întocmai ca focul: cu cit pui mai multe 
lemne pe el cu atît ajunge mai puternic şi mai sălbatic; şi pofta de bani 
atunci mai cu seamă creşte, cînd îi dai mai mult aur. Deci dacă dorinţa 
de mai mult e semn de sărăcie, iar dacă bogatul are această dorinţă, 
atunci el este cel sărac. Vezi că atunci sărăceşte sufletul cînd omul este 
bogat şi că atunci se îmbogăţeşte cînd omul este sărac? Iar dacă vrei, 
să-ţi dau un exemplu. Să ne închipuim doi oameni: unul care are o mie 
de talanţi, iar altul zece; să luăm şi unuia şi altuia talanţii. Care din ei va 
suferi mai mult? Negreşit cel care a pierdut o mie de talanţi. Şi n-ar fi 
suferit mai mult dacă nu i-ar fi iubit mai mult; iar dacă-i iubeşte mai 
mult înseamnă că-i doreşte mai mult, înseamnă că el este mai sărac. Do¬ 
rim mai cu seamă ceea ce nu avem; că pofta se naşte din lipsă; unde-i sa¬ 
ţiu nu-i poftă; că atunci mai cu seamă însetăm, cînd nu avem apă. 

Am spus toate acestea ca să arăt că nimeni nu ne poate face vreun 
rău dacă avem grijă de noi înşine. Răul nu ne vine de pe urma sărăciei, 
ci de pe urma noastră înşine. 

De aceea, vă rog, să scoatem cu toată rîvna din sufletul nostru boala 
aceasta a iubirii de arginţi, ca să ne îmbogăţim şi aici pe pămînt şi să ne 
bucurăm şi de bunătăţile cele veşnice, pe care, facă Dumnezeu, ca noi 
toţi să le dobîndim cu harul şi cu iubirea de oameni a Domnului nostru 
Iisus Hristos, Căruia slava în vecii vecilor, Amin. 








OMILIA LXXXI 


„Iar în ziua cea dinţii a azimelor, 
au venit ucenicii Ia Iisus, zicîndu-I: 

„Unde vrei să-ţi gătim să mănînci Paştele?” 

Iar El le-a zis: „Mergeţi în cetate la cutare şi spuneţi-i: 
„învăţătorul zice: Vremea Mea este aproape. 

La tine vreau să fac Paştele cu ucenicii Mei ” 1 

I 

Evanghelistul numeşte „ziua cea dinţii a azimelor” ziua de dinaintea 
sărbătorii azimelor, că iudeii obişnuiau să numească totdeauna ziua 
praznicului începînd cu ajunul praznicului; şi aminteşte de această zi 
pentru că în seara aceea avea să se jertfească Paştele. Ucenicii au venit 
deci la Iisus în a cincea zi a săptămînii. Această zi o numeşte evanghe¬ 
listul Matei ziua cea dintîi a azimelor, arătînd timpul cînd ucenicii au 
venit la Hristos. Un alt evanghelist, Luca, zice aşa: „Şi a venit ziua azime¬ 
lor, în care trebuia să se jertfească Paştele,, 2 . Prin cuvintele: ,^i venit” vrea să 
spună că Paştele era aproape, bătea la uşă, vorbind negreşit de ajunul 
acelei sărbători. Că începea de cu seara. De aceea şi fiecare evanghelist 
a adăugat: „Cînd se jertfeau Paştele”. 

Ucenicii îi spun: „Unde voieşti să-Ţi gătim să mănînci Paştele?” Din 
aceste cuvinte se vede iarăşi că Domnul nu avea casă, nici sălaş; eu însă 
socot că nici ucenicii nu aveau; că dacă ar fi avut L-ar fi chemat la casa 
unuia din ei; dar nu aveau casă nici ucenicii; ei părăsiseră totul. 

- Dar pentru care pricină a sărbătorit Iisus Paştele? 

- Pentru a arăta pînă în ziua cea din urmă, prin tot ce a făcut şi a 
spus, că nu este împotriva legii. 

- Dar pentru ce îi trimite la un om necunoscut? 

- Ca şi prin aceasta să arate că putea să nu pătimească. Dacă a 
înduplecat - şi asta numai cu cuvîntul- sufletul acestui om necunoscut 
să-i primească pe ucenici şi să-i lase să pregătească Paştele, ce n-ar fi putut 
face răstignitorilor Săi, dacă ar fi voit să nu pătimească? Şi ceea ce a făcut 

cu asina, aceea face şi acum; cu acel prilej a zis: „De vă va zice cineva 
ceva, veţi zice că Domnul are trebuinţă de ea” 3 . Tot aşa şi acum: „învăţă¬ 
torul a spus: „La tine să fac Poştele”. 

Eu nu mă minunez numai de aceea că un om necunoscut L-a primit 
în casa lui, ci că acest necunoscut a dispreţuit ura mulţimii, deşi se 
aştepta să atragă asupra lui atîta duşmănie şi război neîmpăcat. 

Apoi, pentru că ucenicii nu-1 cunoşteau pe omul acesta, Domnul le 
dă şi un semn după care să-l recunoască - aşa cum profetul Samuil îi 
dăduse lui Saul, zicînd: „vei afla pe unul urcînd şi avînd un burduf cu vin” 4 
- şi le spune: „Vă va întîmpina un om ducînd un vas de lut cu apă” 5 . 

Vezi iarăşi arătarea puterii Lui! N-a spus numai: „Să fac Poştele”, ci 
a mai adăugat şi altceva: „ Vremea Mea este aproape”. A făcut aceasta ca să 
le aducă aminte cît mai des ucenicilor de patima Sa, ca prin repetarea 
acestei preziceri să-i deprindă cu gîndul acesta şi să cugete la cele ce se 
vor întîmpla, dar şi ca să le arate şi lor şi gazdei şi tuturor iudeilor că 
merge de bună voie la patimă, lucru pe care l-a spus de atîtea ori. 

A mai adăugat şi cuvintele: „Cu ucenicii Mei”. Aceasta şi pentru ca 
gazda să facă pregătiri îndestulătoare, dar şi pentru ca să nu creadă că 
vrea să se ascundă. 

„Şi făcîndu-se seară S-a aşezat la masă cu cei doisprezece ucenici” 6 . 

Vai de neruşinarea lui Iuda! Era si el acolo de fată. A venit să se 
împărtăşească şi din taine şi din mîncăruri. Chiar masa la care stătea îl 
mustra; fiară de-ar fi fost, ar fi trebuit să ajungă blînd. De aceea şi evan¬ 
ghelistul aminteşte că Hristos le-a vorbit de trădare pe cînd ei mîncau, 
pentru ca şi timpul şi masa să arate răutatea trădătorului. 

Ucenicii au făcut aşa cum le-a poruncit Iisus şi: 

„Făcîndu-se seară, S-a aşezat la masă cu cei doisprezece. Şi, pe cînd mîn¬ 
cau ei, a zis: !r Amin zic vouă, unul din voi Mă va vinde” 7 . 

Hristos, înainte de cină, îi spălase picioarele lui Iuda. Şi uită-te cum 
îl cruţă pe vînzător! N-a spus: „Cutare mă va vinde!”, ci: „Unul 
din voi”, ca prin tăinuirea aceasta să-i dea din nou prilej de pocăinţă. 
Hristos preferă să-i înfricoşeze pe toţi, ca să mîntuiască pe Iuda. 
„ Unul dm voi Mă va vinde, le spune Hristos, unul din voi cei doisprezece, 
care aţi fost cu Mine tot timpul, cărora v-am spălat picioarele, cărora 
v-am făgăduit atîtea!” 

3. Matei 21, 2-3. 

4. I Regi 10, 3. 

/>. l.uca 22, 10. 

(i. Matei 20, 20. 

7. Matei 20, 20 21. 

Jale nespusă a cuprins atunci ceata aceea sfîntă! Evanghelistul Ioan 
spune: „Ucenicii erau nedumeriţi şi se uitau unul la altul” 8 ; fiecare din ei 
se întreba, temîndu-se de el însuşi, deşi nu se ştiau cu nimic pe cuget; 
iar evanghelistul Matei spune: 

„Întristîndu-se foarte, au început să-1 zică fiecare din ei: „Nu cumva sînt 
eu, Doamne?”Iar El, răspunzând, a zis:,Acela este căruia Eu întingîndpîinea 
i-o voi da” 9 . 

Iată că numai atunci l-a descoperit, cînd a voit să-i scape pe ceilalţi 
de această tulburare. Că ei ar şi fi murit de frică. De aceea şi stăruiau cu 
întrebările. Hristos a făcut aceasta nu numai pentru că voia să-i scape 
pe ceilalţi ucenici de nelinişte, ci şi pentru că voia să-l îndrepte pe vîn- 
zător. Iuda îl auzise adeseori pe Hristos sfătuindu-1 pe departe; dar 
nu s-a îndreptat, că era nesimţitor. De aceea Hristos, vrînd să-l mustre 
mai tare, îi smulge masca de pe faţă. 

Pentru că ucenicii întristaţi au început să spună: „Nu cumva sînt eu, 
Doamne?”, Hristos răspunzînd, le-a spus: 

„Cel ce a întins cu Mine mina în blid, acela Mă va vinde. Fiul Omului 
merge precum este scris despre El, dar vai de omul acela prin care Fiul Omului 
se vinde. Bine era de omul acela de nu se năştea” 10 . 

Unii tălmăcitori ai Scripturii spun că Iuda era aşa de îndrăzneţ, că 
îl cinstea atît de puţin pe învăţător, încît întindea mîna în blid odată cu 
învăţătorul. Eu însă socot că Hristos a făcut lucrul acesta ca să-l ruşi¬ 
neze şi mai mult şi să-l îndrepte spre alt fel de gînduri. Putea să-i folo¬ 
sească la ceva. 

II 

Nu trebuie să trecem cu uşurinţă peste aceste cuvinte, ci să ni le 
întipărim bine în sufletele noastre, ca mînia să nu pună niciodată stăpî- 
nire pe noi. Dar cine nu va izgoni din sufletul său tot veninul mîniei şi al 
furiei, cînd se gîndeşte la cina aceea, cînd se gîndeşte că vînzătorul stă¬ 
tea la masă cu Mîntuitorul tuturora, că Stăpînul vorbea cu atîta blîndeţe 
cu cel care avea să-L vîndă? 

Uită-te cît de blînd îi vorbeşte! „Fiul Omului merge precum este scris 
despre El”. Cuvintele acestea le spunea iarăşi ca să dea curaj ucenicilor 
Săi, ca să nu socotească cumva că patimile Sale se datoresc slăbiciunii 
Lui, dar şi ca să îndrepte pe vînzător. 

„Vai de omul acela prin care Fiul Omului se vinde! Bine era dacă omul 
acela nu se năştea!” Vezi iarăşi cîtă blîndeţe în mustrările Sale! Nici 


8. Ioan 13, 22. 

9. Matei 26, 22-23. 









acum nu-i aspru, ci vorbeşte cu multă milă şi tot pe ocolite cu toate că 
nu numai nesimţirea lui Iuda de mai înainte, dar şi neruşinarea lui de 
mai tîrziu erau vrednice de cea mai mare indignare. 

Şi Iuda, după ce a fost descoperit că el e vânzătorul, mai şi spune încă: 

„Nu cumva sînt eu, Doamne ?” 11 . 

Ce nesimţire! Ştia bine că este-el şi mai şi întreabă! Evanghelistul 
ne spune aceasta uimit de obrăznicia lui. 

- Ce-i răspunde prea blîndul şi prea bunul Iisus? 

- „Tu ai spus!” 12 

I-a răspuns aşa, deşi ar fi trebuit să-i spună: „O, ucigaşule, bleste- 
matule, spurcatule! Mai îndrăzneşti încă să Mă mai întrebi, cînd de 
atîta vreme zămisleşti răul, cînd ai plecat şi ai făcut învoieli drăceşti, 
cînd te-ai tocmit să iei argint, cînd ai fost dat pe faţă de Mine?” dar nu, 
Hristos n-a grăit aşa! 

- Dar cum? 

- „Tu ai spus!”, dîndu-ne nouă îndreptări şi canoane de blîndeţe. 

Dar poate că cineva mă va întreba: 

- Pentru ce îl mai învinuieşte pe Iuda, dacă este scris că El trebuie 
să pătimească? Iuda a făcut ce era scris în Scripturi. 

- Dar Iuda nu L-a vîndut cu gîndul ca să împlinească Scripturile, ci 
din pricina răutăţii lui. Dacă n-ai căuta scopul, l-ai absolvi şi pe diavol 
de toate crimele lui. Dar nu-i aşa, nu-i aşa! Şi diavolul şi Iuda sînt vred¬ 
nici de mii şi mii de chinuri şi pedepse, chiar dacă în urma faptelor lor a 
fost mîntuită lumea. Nu vânzarea lui Iifda ne-a lucrat mîntuirea, ci înte- 
lepciunea lui Hristos, bogata Lui pricepere, care s-a slujit de răutăţile 
altora pentru folosul nostru. 

- Dar ce? Dacă nu L-ar fi vîndut Iuda, nu L-ar fi vândut, oare, un altul? 

- Şi ce legătură are întrebarea aceasta cu ceea ce urmărim noi să 
lămurim? 

- Da, dacă Hristos trebuia să fie răstignit, trebuia să fie răstignit 
prin cineva; iar dacă trebuia să fie răstignit prin cineva, trebuia negreşit 
să fie răstignit printr-un om ca Iuda; iar dacă toţi oamenii ar fi fost buni, 
mîntuirea noastră nu s-ar fi putut săvârşi. 

- Departe de noi un astfel de gînd! Atotînţeleptul Dumnezeu ştia El 
cum să ne mîntuiască dacă s-ar fi întîmplat să nu fie nici un vânzător, 
înţelepciunea Lui e fără margini şi mai presus de mintea omenească. 
Tocmai de acea Hristos îl vaită pe Iuda, ca să nu socoteşti că el a slujit la 
mîntuirea noastră. 


11 . Matei 2 <>, 2 . r >. 







Dar poate că voi fi întrebat iarăşi: 

- Dacă ar fî fost bine ca Iuda să nu se fi născut, pentru ce i s-a mai 
îngăduit lui şi tuturor răilor să vină pe lume? 

- Ar fi trebuit ca tu să învinuieşti pe cei răi, şi nu pe Dumnezeu, că 
aceia fiind stăpîni pe voinţa lor, să nu ajungă răi, totuşi au ajuns; tu însă 
îi laşi pe cei răi la o parte şi iscodeşti pe cele ale lui Dumnezeu. Că ştii, 
doar, că nu este nimeni rău prin constrîngere. 

- Ar trebui însă, mi s-ar mai putea spune, să vină pe lume numai cei 
buni, atunci n-ar mai fi fost nevoie de iad, nici de osîndă, nici de 
pedeapsă şi n-ar mai fi fost nici urmă de răutate; cei răi ar fi trebuit sau 
să nu se nască sau să moară îndată ce s-au născut. 

- Se cuvine să-ţi spun mai întîi cuvintele apostolice: „Dar tu, omule, 
tu cine eşti care răspunzi înaintea lui Dumnezeu? Oare făptura va zice Celui 
Ce a făcut-o: „Pentru ce m-ai făcut aşa?” 13 Iar dacă vrei şi argumente, îţi 
voi spune că sînt mai mult admiraţi cei buni cînd se găsesc printre cei 
răi; atunci se vădeşte mai ales bunătatea şi multa lor filozofie. Dar tu, 
spunînd acestea, nimiceşti temeiul luptelor şi al strădaniilor. 

- Dar ce? Ca să se arate aceştia buni, trebuie să fi pedepsiţi alţii? 

- Doamne fereşte! Ei nu sînt pedepsiţi ca să se arate ceilalţi buni, ci 
sînt pedepsiţi pentru răutatea lor; nici n-au ajuns răi pentru că au fost 
aduşi aşa pe lume, ci pentru răutatea lor; nici n-au ajuns răi pentru că au 
fost aduşi aşa pe lume, ci pentru că sînt trîndavi. De aceea şi sînt pedep¬ 
siţi. Şi cum să nu fie vrednici de pedeapsă, cînd au avut atîţia dascăli de 
virtute şi n-au cîştigat nimic. După cum cei buni şi virtuoşi sînt vrednici 
de îndoită cinste şi pentru că au ajuns de folos şi pentru că n-au 
fost vătămaţi cu nimic de cei răi, tot aşa şi cei răi sînt vrednici de 
îndoită pedeapsă şi pentru că au ajuns răi, cînd puteau să ajungă 
buni - dovadă cei care au ajuns buni - şi pentru că n-au cîştigat nimic 
de la cei buni. 

Dar să vedem ce spune nenorocitul acesta de Iuda, cînd este vădit 

de învăţătorul? 

* 

- Ce spune? 

- „Nu cumva sînt eu, învătătorule?” 

- Dar pentru ce nu l-a întrebat de la început? 

- Iuda socotea că se poate ascunde cînd Hristos a spus: „Unul din 
voi”. Dar cînd l-a făcut cunoscut, a îndrăznit iarăşi să-L întrebe, înte- 
meindu-se pe bunătatea învăţătorului, că n-are să-l dea de gol. De 
aceea L-a şi numit: „învătătorule”. 

III 

Ce orbire! Unde l-a dus! Aşa e iubirea de argint! îi face pe oameni 
nebuni, proşti, obraznici, cîini în loc de oameni; dar, mai bine spus, îi 
face mai răi decît cîinii; din cîini îi face demoni; Iuda s-a împrietenit cu 
diavolul, care-1 pierdea, şi a vîndut pe Iisus, Care-i făcea bine, ajungînd 
el însuşi diavol prin voinţă. La astfel de oameni dă naştere pofta nesă¬ 
ţioasă de bani. Ii face nebuni, săriţi din minţi, ahtiaţi cu totul după cîş- 
tig; aşa cum a ajuns şi Iuda. 

- Dar cum se face că Matei şi ceilalţi doi evanghelişti spun că dia¬ 
volul a intrat în el, cînd a tocmit preţul vînzării, iar Ioan spune: „După 
pîine, a intrat în el satana” 14 ? 

- Dar şi evanghelistul Ioan ştie că a intrat diavolul în Iuda mai 
înainte; că spune mai sus: „Şi făcîndu-se cină, cînd diavolul pusese mai 
dinainte gînd în inima lui Iuda, ca să-L vîndă pe El” 15 . 

- Dar dacă ştia, pentru ce a mai spus că după pîine a intrat în el 
satana? 

- O spune pentru că satana nu intră în om dintr-o dată, ci face mai 
întîi multe încercări, lucru pe care l-a făcut şi cu Iuda. La început l-a 
încercat şi s-a apropiat de el cu binişorul; cînd a văzut că este gata să-l 
primească, a intrat cu totul în el şi a pus stăpînire desăvîrşit pe el. 

Dar se mai poate pune o întrebare: 

- Pentru ce Domnul şi ucenicii mîncînd Paştele, l-au mîncat împo¬ 
triva legii? Că nu trebuia să-l mănînce stînd jos. Ce putem spune? 

- La această întrebare răspund că au mîncat Paştele stînd în 
picioare, iar după ce au mîncat Paştele în picioare, s-au aşezat la masă, 
ca să mănînce mai departe. Un alt evanghelist spune că în seara aceea 
nu au mîncat numai Paştele, ci a mai şi spus: ,Jdult am dorit să mănînc 
Paştele acesta cu voi” 16 , adică în anul acesta. 

- Ce a vrut să spună Domnul? 

- Că atunci avea să se facă mîntuirea lumii, că aveau să fie date 
Sfintele Taine, că prin moartea Sa avea să se pună capăt tuturor pricini¬ 
lor pline de tristeţe. Atît îi era la inimă lui Hristos răstignirea! 

Cu toate acestea nimic n-a muiat fiara cea neîmblînzită, nici n-a 
înduplecat-o, nici n-a ruşinat-o. Domnul l-a văitat, spunînd: „Vai de 
omul acela!” L-a înfricoşat, spunînd: ,J3ine era lui de nu se năştea!”; l-a 
ruşinat spunînd: >r Acela este căruia Eu, întingîndu-i pîinea, i-o voi da”. 

Dar nici unul din aceste cuvinte nu l-au oprit. Era stăpînit de iubirea de 
argint ca şi cum ar fi fost nebun sau, mai bine spus, bolnav de o boală 

şi mai cumplită. Da, iubirea de argint este mai cumplită decît nebunia. 
Ar fi făcut, oare, un nebun ce-a făcut Iuda? Nu scotea din gura lui balele 
nebuniei, ci uciderea Stăpînului; nu strîngea mîinile, ci le întindea spre 
vînzarea scumpului sînge. De aceea şi nebunia lui e şi mai mare, că, 
sănătos fiind, era nebun. N-a rostit cuvinte fără noimă; dar ce cuvinte 
mai fără noimă sînt acestea: „Ce vreţi să-mi daţi şi eu vi-L voi da vouă?” 17 
Diavolul a grăit prin gura lui Iuda. 

- Dar n-a lovit Iuda pămîntul cu picioarele, zguduindu-1? 

- Nu! Este cu mult mai bine ca un om să zguduie pămîntul aşa, 
decît să stea drept cum a stat Iuda. 

- Dar nu s-a tăiat cu pietre? 

- Nu! Şi era cu mult mai bine decît să facă ce-a făcut! 

Vreţi 18 să vă aduc în faţă pe îndrăciţi şi pe iubitorii de argint şi să-i 

comparăm pe unii cu alţii? Să nu se simtă nimeni jignit! Nu jignesc 
omul, ci biciuiesc patima. îndrăcitul stă fără haină pe el, se taie cu 
pietre, străbate în fuga mare căi neumblate şi anevoioase şi este alungat 
cu străşnicie de diavol. Nu ţi se par, oare, acestea înfricoşătoare?Ce ai 
zice dacă-ţi voi arăta că iubitorii de argint fac lucruri mai groaznice 
decît acestea cu propriul lor suflet; şi atît de groaznice, că pot fi socotite 
jocuri de copii faptele îndrăcirilor în comparaţie cu faptele zgîrciţilor. 
N-aţi fugi, oare, de boala aceasta, de zgîrcenie? Haide, dar, să vedem 
dacă zgîrciţii sînt mai de suferit decît îndrăcirii! Nicidecum, ci, dimpo¬ 
trivă, mai nesuferiţi. Sînt mai neruşinaţi dcît mii şi mii de oameni ce-ar 
umbla în pielea goală. Că e cu mult mai bine să nu ai pe tine haine, 
decît să te plimbi prin lume îmbrăcat cu hainele şi averile dobîndite 
prin lăcomie, ca aceia ce prăznuiesc sărbătorile lui Dionisos 19 . După 
cum aceia îşi pun măşti şi se îmbracă cu haine de nebuni, tot aşa şi iubi¬ 
torii de argint; şi după cum nebunia îi face pe îndrăciţi de se lasă în pie¬ 
lea goală, tot aşa şi lăcomia îi îmbracă cu averile altora pe cei cuprinşi 
de patima iubirii de argint; iar îmbrăcămintea lor e mai de plîns decît 
goliciunea celorlalţi. Şi în cele ce voi spune, aceasta o voi arăta. 

De care nebun spuneam că e mai nebun între nebuni? De cel care 
se taie numai pe el sau de cel care se taie şi pe el, dar şi pe toţi pe care-i 
întîlneşte? Negreşit că de acesta din urmă. Nebunii se despoaie numai 
pe ei înşişi; lacomii, pe toţi pe care-i întîlnesc. 

- Dar nebunii, mi s-ar putea spune, îşi sfîşie hainele. 

17. Matei 2b, 15. 

18. De aici începe partea morală: Împotriva iubitorilor de arginţi şi zgîrciţilor. Mai răi decît 
indrăciţii sini iubitorii de arginţi. Viaţa de aici se aseamănă unei mări. 

I!). Dionisos, (iul lui Zens şi al Somelei, zeul viei şi al vinului, identificat la romani cu 
Huchus. Cultul lui a contribuit la introducerea misterelor. 








- Fiecare om jefuit şi nedreptăţit de iubitorul de argint ar dori mai 
degrabă să-i sfîşie haina decît să-l despoaie de toată averea. 

- Dar iubitorii de argint nu lovesc pe oameni în obraz. 

- Dar tocmai asta fac lacomii. Iar dacă nu o fac toţi, apoi toţi îi 
lovesc în stomac, lăsîndu-i flămînzi şi săraci lipiţi pămîntului. 

- Dar iubitorii de argint nu muşcă cu dinţii. 

- Dare-ar Dumnezeu să muşte cu dinţii, şi nu cu săgeţile lăcomiei, 
care-s mai dureroase decît dinţii. „Dinţii lor, arme şi săgeţi” 20 , spune 
Scriptura. Te întreb: Cine suferă mai mult? Cel care a fost muşcat o 
dată şi s-a vindecat îndată sau cel mîncat necontenit de dinţii sărăciei? 
Sărăcia fără de voie e mai cumplită decît cuptorul şi fiara sălbatică. 

- Dar iubitorul de argint nu colindă prin pustietăţi ca îndrăciţii. 

- Dare-ar Dumnezeu să colinde prin pustietăţi, şi nu prin mijlocul 
oraşelor, că s-ar bucura de tihnă toţi locuitorii oraşelor. Dar aşa sînt mai 
de nesuferit decît îndrăciţii, pentru că fac în oraşe ce fac aceia în pustie¬ 
tăţi: prefac în pustie oraşele. Şi după cum în pustie nu-i nimeni care să-i 
împiedice pe îndrăciţi, tot aşa şi îîf oraşe nu-i nimeni care să-i oprească 
pe iubitorii de argint, care jefuiesc averile tuturora. 

- Dar iubitorul de argint nu azvîrle cu pietre în cei pe care-i întîlneşte. 

- Şi ce-i cu asta? E mai uşor să te fereşti de pietre. Dar cine dintre 
cei căzuţi în mîna lacomilor poate să se ferească vreodată cu uşurinţă de 
rănile pe care le fac nenorociţilor săraci, cu hîrtia şi cu cerneala, întoc¬ 
mind acte pline cu mii şi mii de răni? 


IV 


Să vedem acum şi cît rău îşi fac loruşi iubitorii de argint. Merg goi 
prin oraş, că nu au pe ei haina virtuţii. Iar dacă nu li se pare ruşinos 
lucrul acesta, apoi şi asta se datoreşte cumplitei lor nebunii, că nici nu-şi 
mai dau seama de neruşinarea lor. Le este ruşine cînd sînt cu trupul gol, 
dar se laudă cînd umblă cu sufletul gol. Iar dacă vreţi vă voi spune şi 
pricina nesimţirii lor. 

- Care-i pricina? 

- Pentru că sînt goi între mulţi goi; de aceea nu se ruşinează, după 
cum nici noi, la baie, nu ne ruşinăm unii de alţii. Dacă ar fi mulţi oa¬ 
meni îmbrăcaţi cu haina virtuţii, atunci ruşinea le-ar sări mai bine în ochi. 
Dar aşa, asta merită mai cu seamă multe lacrimi că, fiind mulţi răi, faptele 
rele nu mai sînt o ruşine. Pe lîngă altele, diavolul a facut-o şi pe aceasta că nu 


ne mai dăm seama de rele, că alungă ruşinea cu mulţimea celor ce săvîrşesc 
răul. Dacă un iubitor de argint ar trăi în mijlocul multor virtuoşi. 

atunci şi-ar vedea mai bine goliciunea sa. Se vede, dar, din cele zise că 
iubitorii de argint sînt mai goi decît îndrăciţii. 

Nimeni, apoi, n-ar putea să mă contrazică atunci cînd spun că iubi¬ 
torii de argint cutreieră pustietăţile ca şi îndrăciţii. Pieţele şi locurile 
largi ale oraşului sînt mai pustii decît pustia. Chiar dacă sînt în ele 
oameni, totuşi nici unul nu-i om, ci şerpi, scorpii, lupi, vipere şi aspide, 
că aşa sînt oamenii care fac răul. Pieţele şi locurile largi ale oraşului nu 
sînt numai asemănătoare pustiei, ci mai anevoioase ca pustia. Şi iată 
dovada! Pietrele, prăpăstiile şi piscurile pustiei nu rănesc atît pe cei ce o 
străbat cît rănesc sufletele oamenilor jaful şi lăcomia iubitorilor de argint. 

Am să-ţi arăt acum că iubitorii de argint trăiesc şi lîngă morminte, 
ca îndrăciţi; dar, mai bine spus, ei înşişi sînt morminte. Şi se va vedea 
din cele ce voi spune. Ce este un mormînt? O piatră sub care stă un 
trup mort. Este, oare, vreo deosebire între trupurile iubitorilor de argint 
şi pietrele mormintelor? Nu! Dar, mai bine spus, sînt chiar mai de plîns 
decît mormintele. Că trupul lor nu este o piatră, care are sub ea un trup 
mort, ci un trup mai nesimţitor dedît pietrele, un trup care poartă de 
colo-colo un suflet mort. De aceea n-ai greşi dacă i-ai numi morminte 
pe iubitorii de argint. Şi Domnul nostru aşa i-a numit pe iudei şi mai cu 
seamă pentru asta; că a adăugat zicînd: „Iar pe dinăuntru sînt pline de 
răpire şi de nedreptate” 21 . 

Vreţi, în sfîrşit, să vă arăt că iubitorii de argint îşi zdrobesc capetele 
cu pietre? Spune-mi, de unde vrei să afli aceasta mai întîi? Din cele de 
aici sau din cele viitoare? Dar pentru că iubitorii de argint nu se sinchi¬ 
sesc de cele viitoare, trebuie să vă vorbesc de cele de aici. De cîte ori 
nu-s mai grele decît pietrele grijile care zdrobesc capetele şi macină 
sufletele. Lacomii se tem să nu iasă pe drept din casa lor ceea ce a intrat 
pe nedrept; tremură de frică să nu vină peste ei cele mai cumplite neca¬ 
zuri; se mînie, se înfurie şi pe ai lor şi pe străini. Vin peste ei unele peste 
altele: cînd tristeţea, cînd frica şi mînia; şi, ca şi cum ar trece din prăpas¬ 
tie în prăpastie, întind capul în fiecare zi după averile care n-au intrat 
încă în stăpînirea lor. De aceea nici nu se bucură de averile pe care le 
au; asta şi pentru că se tem să nu li se ia, dar şi pentru că nu se gîndesc la 
altceva decît la averile pe care încă n-au pus mîna. Şi după cum cel veş¬ 
nic însetat, chiar dacă ar bea apa a mii şi mii de izvoare, tot nu simte 
nici o bucurie, pentru că nu se satură, tot aşa şi iubitorii de argint, nu 
numai că nu se bucură, dar se mai şi chinuie - oricît de multe averi ar 
aduna în jurul lor - pentru că nu cunosc sfîrşitul unei astfel de pofte. 

Aşa pătimesc iubitorii de argint aici pe pămînt. Dar să vorbim şi de 
ziua viitoare. Chiar dacă ei nu vor lua aminte la ce spun, totuşi pentru noi 










e de neapărată nevoie să o spunem. în ziua cea viitoare îi vei vedea pe 
unii ca aceştia osîndiţi şi chinuiţi. Pe ei îi osîndeşte Domnul cînd spune: 
„Am flămînzit şi nu Mi-aţi dat să mânînc; am însetat şi nu Mi-aţi dat să 
beau ” 22 ; iar cînd spune: „Duceţi-vă în focul cel veşnic, care a fost gătit diavo¬ 
lului” 23 , îi trimite acolo pe cei care s-au îmbogăţit în chip necinstit şi 
râu. Din ceata iubitorilor de argint face parte sluga cea rea, care n-a dat 
tovarăşilor săi averile stăpînului său 24 ; din ceata lor face parte şi cel care 
a ascuns talantul în pămînt 25 , ca şi cele cinci fecioare nebune 26 . Oriunde 
te-ai duce, vei vedea pedepsiţi pe iubitorii de argint. Vor auzi cînd: 
„Prăpastie între noi şi voi” 17 , cînd: „Duceţi-vă de la Mine în focul care a fost 
gătit diavolului” 28 ; cînd vor fî tăiaţi în două şi vor pleca acolo unde este 
scrîşnirea dinţilor 29 . îi vei vedea alungaţi de pretutindeni; nu-şi vor găsi 
loc nicăieri, ci numai în iad. 

V 

La ce ne va folosi, oare, spre mîntuire dreapta noastră credinţă, 
cînd vom auzi spunîndu-ni-se aşa? Acolo, scrîşnirea dinţilor, întuneri¬ 
cul cel mai dinafară, focul cel pregătit diavolului, tăiatul în două, alun¬ 
garea; aici, vrăjmăşiile oamenilor, învinuirile, hulele, primejdiile, gri¬ 
jile, uneltirile, ura tuturora, dispreţul tuturora, chiar al celor ce par că ne 
cinstesc. După cum pe oamenii buni îi preţuiesc şi îi admiră nu numai 
oamenii buni, ci şi cei răi, tot aşa pe oamenii răi îi urăsc nu numai cei 
buni, ci chiar cei răi. Ca să vedeţi că acesta-i adevărul, am să-i întreb 
chiar pe iubitorii de arginţi, dacă nu se urăsc unii pe alţii, dacă nu soco¬ 
tesc pe ceilalţi iubitori de arginţi mai mari duşmani chiar decît pe cei 
care le-au făcut cel mai mare rău, dacă nu se învinuiesc unii pe alţii, 
dacă nu se simt ocăriţi cînd le aruncă cineva în obraz ocara aceasta de 
zgîrciţi? Şi intr-adevăr aceasta-i cea mai grea ocară, aceasta-i dovada 
unei mari răutăţi. 

Dacă nu poţi dispreţui averile, cum crezi că ai să poţi birui altă 
patimă? Cum ai să poţi birui pofta, dorinţa de slavă, mînia, furia? Nu te 
crede nimeni de-ai spune asta! Se spune că pofta trupului, mînia şi furia 
se datoresc felului cum este alcătuit trupul fiecărui om; doctorii atribuie tot 

22. Matei 25, 42. 

23. Matei 25, 41. 

24. Matei 24, 48-51. 

25. Matei 25, 24-30. 

20. Matei 25, 8-12. 

27. l.uca Mi, 20. 

28. Matei 25, 11. 








alcătuirii trupului patimile mari; ei susţin că oamenii mai focoşi sînt 
mai desfrînaţi, pe cînd cei cu temperament rece sînt înclinaţi spre 
mînie şi furie; dar nimeni n-a auzit vreodată pe cineva spunînd că este 
cineva zgîrcit din pricina alcătuirii trupului lui. Deci iubirea de argint 
se datoreşte numai trîndăviei şi este o boală a unui suflet nesimţitor la 
durerea altuia. 

De aceea, vă rog să ne sîrguim să îndreptăm toate patimile 
acestea şi să prefacem în virtuţi patimile care stăpînesc fiecare 
vîrstă a noastră. Dacă în fiecare vîrstă a vieţii noastre vom naviga 
tot pe alăturea de ostenelile cele pentru virtute, vom avea pretutin¬ 
deni naufragii şi vom suferi cele mai groaznice chinuri, pentru că 
vom intra în port lipsiţi de poverile cele duhovniceşti. Mare întinsă 
este viaţa noastră. Şi după cum pe mare sînt diferite golfuri şi după 
cum mările au diferite furtuni - Marea Egee e bîntuită de vînturi, 
Marea Tireniană e anevoioasă, pentru că-i îngustă, Marea Caribdei 
de lîngă Libia e greu de străbătut, pentru că se împotmolesc în ea 
corăbiile, Marea de Marmara, din faţa Mării Negre, este ane¬ 
voioasă din pricină că-i furioasă şi învălurată, Marea de dincolo de 
Cadix, din pricina pustietăţii ei, pentru că nu-i umblată şi pentru că 
nu ştim ce locuri sînt la capătul ei, şi fiecare mare e anevoioasă 
pentru altă pricină -, tot aşa şi cu viaţa noastră. Cea dintîi mare este 
marea vîrstei copilăriei, care e tare agitată din pricina neştiinţei, a 
uşurătăţii şi a nestatorniciei. De aceea punem copiilor pedagogi şi 
dascăli, ca aceştia, prin purtarea lor de grijă, să dea firii ceea ce-i 
lipseşte, întocmai ca pe mare, prin meşteşugul conducerii corăbiei. 
După vîrstă aceasta urmează vîrstă tinereţii, o mare în care vînturile 
sînt puternice, ca şi în Marea Egee, din pricină că ne creşte pofta. Şi 
vîrstă aceasta e lipsită de îndreptar, nu numai din pricină că-i tulbu¬ 
rată mai puternic, dar şi din pricină că păcatele acestei vîrste nu sînt 
ţinute de rău, iar tinerii nu mai au dascăli şi pedagogi. Gîndeşte-te 
cît de mare e furtuna cînd vînturile suflă mai cu putere, cînd cîrma- 
ciul este slab şi nu-i nimeni care să-i vină în ajutor. După această 
vîrstă vine vîrstă bărbăţiei, în care apar grijile gospodăriei, grijile 
casnice, cînd vin peste bărbat: femeia, căsătoria, naşterea de copii, 
gospodărirea casei şi alte roiuri de griji. Acum mai cu seamă înflo¬ 
resc iubirea de arginţi şi invidia. 

Cum vom face faţă vieţii acesteia de pe pămînt, cînd fiecare 
parte a vîrstei noastre e străbătută de naufragii? Cum vom scăpa de 
pedeapsa ce va să fie, cînd în copilărie n-am învăţat nimic sănătos, 
cînd în tinereţe n-am fost cuminţi, iar la bărbăţie n-am biruit patima 








iubirii de arginţi? Şi ajungem astfel la bătrîneţe ca într-o apă stătută 
şi clocită, pentru că toate rănile acestea au slăbănogit corabia sufle¬ 
tului nostru şi i-au desfăcut scîndurile. Vom sosi în portul acela de 
dincolo ducînd cu noi, în loc de marfă duhovnicească, grămezi de 
gunoaie; vom face pe diavol să rida, iar noi vom plînge şi vom 
atrage asupră-ne pedepsele acelea de nesuferit. 

Ca să nu se întîmple asta, să fim cu ochii aţintiţi mereu asupra 
noastră, să stăm împotriva tuturor patimilor, să scoatem din sufletul 
nostru dragostea de bogăţie, ca să dobîndim şi bunătăţile cele vii¬ 
toare, cu harul şi cu iubirea de oameni a Domnului nostru Iisus 
Hristos, Căruia slava în vecii vecilor, Amin. 

„Şi pe cînd mîncau ei, Iisus, luînd pîinea şi mulţumind, 
a frînt şi a dat ucenicilor Săi, zicînd: 

„Luaţi, mîncaţi; acesta este trupul Meu” 

Şi luînd paharul şi mulţumind, l-a dat lor zicînd: 
„Beţi dintru acesta toţi; acesta este sîngele Meu, 
al legii celei noi, care pentru mulţi se varsă 
spre iertarea păcatelor” 1 ’ 

I 

Vai, cît de mare e orbirea vînzătorului! S-a împărtăşit cu tainele şi a 
rămas acelaşi; s-a desfătat de masa cea prea înfricoşătoare şi nu s-a 
schimbat. Evanghelistul Luca a arătat aceasta spunînd: „După pîine, a 
intrat în el satana” 2 . N-a spus-o ca să dispreţuiască trupul Stăpînului, ci 
ca să vădească neruşinarea vînzătorului. Păcatul lui Iuda a ajuns mai 
mare din două pricini: şi pentru că s-a apropiat de taine cu astfel de 
gînd, şi pentru că apropiindu-se n-a ajuns mai bun, nici datorită fricii, 
nici datorită binefacerii primite, nici datorită cinstei ce i s-a făcut. Hris- 
.tos nu l-a oprit, deşi ştia totul, ca să cunoşti că Dumnezeu nu lasă nimic 
la o parte din cele ce pot îndrepta pe cineva. De aceea, şi mai înainte şi 
mai tîrziu, i-a amintit necontenit şi l-a povăţuit, şi cu fapta şi cu cuvîntul 
şi cu frica şi cu blîndeţea şi cu ameninţarea şi cu cinstea. Dar nimic 
nu l-a făcut să se îndepărteze de boala aceasta cumplită a iubirii de 
arginţi. De aceea Hristos, lăsîndu-1 pe Iuda, aminteşte iarăşi, prin sfin¬ 
tele taine, de junghierea Sa; iar în timpul mesei vorbeşte de cruce, 
pentru ca^ prin prezicerea repetată a morţii Sale, să-i facă pe ucenici să 
primească cu uşurinţă patimile Sale. Ce n-ar fi păţit ucenicii dacă n-ar fi 
auzit nimic de patimi, cînd s-au tulburat atîta, deşi le vorbise - mai 
dinainte atîtea de patimile Sale, deşi făcuse atîtea minuni înaintea lor? 

„Şi pe cînd mîncau ei, a luat pîinea şi a frînt”. 

- Dar pentru care pricină a săvîrşit taina aceasta în timpul Paştelor? 

- Ca să afli cu orice prilej că El este legiuitorul Vechiului Testament şi 
că pentru cele din Noul Testament au fost preînchipuite cele din Vechiul 

1. Matei 2(>, 2(>-28. 

2. t.uca 22, 2; han 13, 27. 

Testament. De aceea acum a pus adevărul în locul preînchipuirii. Seara 
era dovada împlinirii vremurilor, dovadă că faptele pentru mîntuirea 
oamenilor au ajuns la sfîrşit. 

„Şi a mulţumit”. 

Ne învaţă că aşa trebuie să săvîrşim taina aceasta şi ne arată că 
merge de bună voie la patimă; ne mai învaţă că trebuie să suferim cu 
mulţumire orice necaz şi supărare, dîndu-ne şi prin aceasta bune 
nădejdi. Dacă preînchipuirea a slobozit poporul iudeu din o robie atîta 
de grea, apoi cu mult mai mult adevărul va slobozi lumea şi va fi o bine¬ 
facere pentru oameni. De aceea n-a dat sfintele taine mai dinainte, ci 
cînd trebuia să înceteze legea Vechiului Testament. Hristos a pus capăt 
celei mai mari sărbători a legii vechi şi i-a mutat pe ucenici la o altă 
masă, la o masă prea înfricoşătoare, spunînd: „Luaţi, mîncaţi; acesta este 
trupul Meu, care se frînge pentru mulţi”. 

- Dar cum se face că ucenicii nu s-au tulburat la auzul acestor 
cuvinte? 

- Pentru că Hristos le spusese şi mai înainte multe şi mari lucruri 
despre taina aceasta. De aceea acum nu mai stăruie - că şi auziseră din 
destul -, ci spune numai pricina patimilor Sale, adică iertarea păcate¬ 
lor. Numeşte sîngele Său sînge al Noului Testament, adică al făgăduin¬ 
ţei, al legii noi. Făgăduise de multă vreme sîngele Său; sîngele Său este 
temelia Testamentului celui Nou. Şi după cum Vechiul Testament avea 
oi şi viţei, tot aşa şi Noul Testament are sîngele Stăpînului. Prin aceste 
cuvinte Hristos arată că are să moară; de aceea vorbeşte de Testament; 
şi aminteşte de Testamentul de mai înainte, că şi el fusese sfinţit prin 
sînge. Şi iarăşi vorbeşte de pricina morţii: „Carepentru mulţi se varsă spre 
iertarea păcatelor”; şi adaugă: )r Aceasta s-o faceţi spre pomenirea Mea” 3 . Ai 
văzut cum îi scoate şi îi îndepărtează pe ucenici de obiceiurile iudaice? 
„După cum săvîrşeaţi Pastele iudaic, le spune Hristos, spre pomenirea 
minunilor din Egipt, tot aşa săvîrşiţi-1 şi pe acesta spre pomenirea Mea. 
Sîngele acela s-a vărsat spre mîntuirea celor întîi-născuţi din Egipt; 
acesta însă, spre iertarea păcatelor întregii lumi, că „acesta e sîngele Meu, 
care se varsă spre iertarea păcatelor”. A spus aceste cuvinte şi spre a arăta 
prin ele că patima şi crucea sînt o taină, dar şi spre a mîngîia pe uce¬ 
nici. Şi după cum Moise a spus: „Aceasta este vouă pomenire veşnică” 4 , 
tot aşa şi Domnul a spus: „Spre pomenirea Mea pînâ ce voi veni”. De 
aceea a şi spus: ,fiult am dorit să mănînc Poştele acesta” 3 , cu alte 

:t. Luca 22, 19. 

•1. leş. ;t, l. r >. 

cuvinte: „Mult am dorit să vă dau vouă lucrurile acestea noi, să vă dau 
un Paşte prin care vreau să vă fac oameni duhovniceşti”. 

A băut şi Domnul din sînge, ca nu cumva ucenicii, la auzul cuvinte¬ 
lor Sale, să spună: „Ce? Bem sînge şi mîncăm came?” şi să se tulbure - 
că mulţi s-au smintit de aceste cuvinte, cînd a vorbit de lucrul acesta 
mai înainte 6 7 . 

- Deci, ca să nu se tulbure şi acum, a băut El mai întîi, ca să-i aducă 
netulburaţi la împărtăşirea cu tainele. De aceea El însuşi a băut sîngele 
Lui. 

Dar poate că voi fi întrebat: 

- Ce, dar? Trebuie să mai prăznuim şi Paştele vechi? 

- Nicidecum! De aceea Hristos a spus: „Aceasta s-o faceţi”, ca să-i 
îndepărteze de Paştele Vechiului Testament. Dacă Paştele acesta nou 
dă iertare păcatelor - precum şi dă -, Paştele cel vechi e de prisos. Şi 
după cum Paştele iudeilor e legat de amintirea binefacerilor făcute lor 
în Egipt, tot aşa Domnul a legat strîns de tainele acestea amintirea bine¬ 
facerilor Sale, închizînd şi prin asta gurile ereticilor. Cînd ei ne întrea¬ 
bă: „De unde se vede că Hristos S-a jertfit?”, noi le închidem gura, în afară 
de alte argumente, şi cu cele scoase din tainele acestea. într-adevăr, ce rost 
mai au tainele pe care le săvîrşim dacă Iisus n-a murit? 

II 

Vezi cit de mare sîrguinţă îşi dă Domnul ca să ne amintească 
necontenit că a murit pentru noi? Domnul ştia că se vor ivi eretici: mar- 
cioniţii, valentinienii şi maniheii, care aveau să tăgăduiască iconomia 
aceasta dumnezeiască; de aceea aminteşte necontenit de patimile Sale. 
Aminteşte de ele şi la darea Sfintelor Taine, pentru ca nimeni să nu se 
lase rătăcit. Prin masa aceasta sfîntă ne şi mîntuie, ne şi învaţă că ea este 
capul bunătăţilor. De aceea şi Pavel neîncetat vorbeşte de ea. 

Apoi după ce a dat sfintele taine, spune: 

„Nu voi mai bea din rodul viţei acesteia pînă în ziua aceea cînd îl voi bea 
cu voi nou întru împărăţia Tatălui Meu”. 

Le vorbise pînă acum de patimile Sale şi de răstignire; acum le vor¬ 
beşte iarăşi de înviere, amintindu-le de „împărăţie”, numind învierea Sa 
„împărăţie”. 

- Dar pentru ce a mai băut după ce a înviat? 

- Pentru ca oamenii, care nu dau crezare decît numai simţurilor lor, să 
nu creadă că învierea a fost o nălucire; că majoritatea oamenilor socot 


6. foan 6, 53-61. 

7. Matei 26, 29. 









băutul o dovadă a învierii. De aceea şi apostolii, pentru a-i încredinţa 
pe oameni de învierea Lui, grăiau: „Noi care am mîncat şi am băut 
împreună cu El” 8 . Aşadar, pentru a arăta că apostolii îl vor vedea înviat 
cu strălucire, că va fi iarăşi cu ei şi că ei vor fi martori ai celor făcute de 
El pe temeiul celor văzute şi săvîrşite, Hristos a spus: ,JPînă în ziua aceea 
cînd îl voi bea nou cu voi; voi fiind martorii acestora, că voi Mă veţi vedea 
înviat”. 

- Ce înseamnă cuvîntul: „Nou”? 

- înseamnă: într-un chip nou, într-un chip străin. Că după înviere 
Hristos nu va mai avea trup pătimitor, ci nemuritor, deci şi nestricăcios, 
care nu va avea nevoie de hrană. Deci Hristos după înviere nici n-a 
mîncat, nici n-a băut, pentru că n-a avut nevoie - că trupul Lui nu avea 
nevoie de mîncare şi de băutură ci a băut şi a mîncat pentru a-i încre¬ 
dinţa pe ucenici de învierea Sa. 

- Dar pentru ce după înviere n-a băut apă, ci vin? 

- Pentru ca să smulgă din rădăcini o altă învăţătură greşită, o altă 
erezie. Pentru că unii aveau să întrebuinţeze numai apă la sfintele taine, 
Domnul a întrebuinţat vin şi cînd a predat sfintele taine şi a întrebuinţat 
tot vin cînd a stat la o masă obişnuită, nu la săvîrşirea sfintelor taine; că 
a spus: „Din rodul viţei”, iar viţa dă naştere la vin, nu la apă. 

Jar după ce au cîntat laude, au ieşit la Muntele Măslinilor” 9 . 

Să audă aceste cuvinte toţi cei care mănîncă aşa cum mănîncă por¬ 
cii, care izbesc cu picioarele cînd stau la masă şi se scoală de la masă 
beţi. Să audă aceeştia că trebuie să se scoale de la masă mulţumind şi 
cîntînd lui Dumnezeu laude. Ascultaţi aceste cuvinte toţi cîţi nu aştep¬ 
taţi să se citească cea din urmă rugăciune a sfintelor taine. Rugăciunea 
aceasta preînchipuie rugăciunea făcută de Domnul după terminarea 
Cinei celei de Taină. Domnul a mulţumit înainte de a da ucenicilor Săi 
Sfintele Taine, ca şi noi să mulţumim; a mulţumit şi a cîntat laude şi 
după ce le-a dat, ca şi noi să facem la fel. 

- Dar pentru ce S-a dus la Muntele Măslinilor? 

- Ca să Se facă văzut spre a fi prins, ca să nu pară că Se ascunde; Se 
grăbea să Se ducă într-un loc cunoscut şi de Iuda. 

,Jtunci le-a zis lor: „Voi toţi vă veţi sminti întru Mine” 10 . 

Apoi a adăugat şi profeţia: 

„Că este scris: Jate-voi păstorul şi se vor risipi oile” 11 . 

8. Fapte 10, 41. 

S). Matei 2(>, 30. 

10. Matei 2(i , 31. 

1 1. Matei '2(i, 31. 

Prin aceste cuvinte Hristos îi şi înduplecă pe ucenici să ia aminte 
pururea la cele scrise de profeţi, dar le şi arată că este răstignit după 
voia lui Dumnezeu. Nu scapă nici un prilej de a le spune că El nu-i 
străin Vechiului Testament, nici Dumnezeului vestit în el; nu scapă nici 
un prilej de a le spune că patimile Sale înseamnă mîntuirea lumii şi că 
tot ce se întîmplă acum a fost propovăduit de profeţi cu mult înainte. Le 
spune ucenicilor toate aceste lucruri, ca să-i facă să aibă încredere 
puternică şi în împlinirea spuselor pline de bucurie. Hristos ne mai 
arată totodată şi nouă ce fel de oameni erau ucenicii înainte de răstig¬ 
nire şi ce fel de oameni au ajuns după răstignire. în timpul răstignirii 
nici n-au putut să stea lîngă El; dar după moartea Lui au ajuns puternici, 
mai tari ca diamantul. 

Şi fuga şi frica ucenicilor este o dovadă a morţii lui Hristos. Dacă 
unii au neruşinarea să spună că Hristos n-a fost răstignit, după ce a spus 
şi a făcut atîtea, în ce fărădelegi n-ar fi căzut dacă nu s-ar fi întîmplat 
nimic din acestea? Pentru aceea, dar, Hristos întăreşte cuvîntul despre 
moartea Sa nu numai prin patimile Sale, ci şi prin cele petrecute în 
sufletele ucenicilor Săi şi prin sfintele taine, ca prin toate să-i ruşineze 
pe cei ce bolesc de boala lui Marcion. Pentru asta şi îngăduie ca verhov- 
nicul să se lepede de El. Că, într-adevăr, dacă Hristos n-a fost legat şi 
nici n-a fost răstignit, de unde frica lui Petru şi a celorlalţi ucenici? 

Dar Domnul nu i-a lăsat să rămînă întristaţi, ci le-a spus: 

,J)ar după ce voi învia, voi merge mai înainte de voi în Galileea” 12 . 

Hristos nu S-a arătat îndată din cer, nici n-a plecat într-o ţară înde¬ 
părtată, ci a rămas în neamul Său în care a şi fost răstignit, aproape în 
aceleaşi locuri, ca şi prin aceasta să încredinţeze pe ucenici că şi Cel răs¬ 
tignit şi Cel înviat este una şi aceeaşi persoană; ca să-i mîngîie şi mai 
mult pe întristaţii Lui ucenici. De aceea a şi spus: ,Jn Galileea 13 , ca să 
scăpaţi acolo de frica iudeilor”, ca să creadă în Cel Ce le grăise. De 
aceea S-a şi arătat lor în Galileea. 

„Dar Petru, răspunzând, a zis: „Chiar dacă toţi se vor sminti întru Tine, 
eu niciodată nu mă voi sminti” 14 . 


III 

Ce spui, Petre? Profetul a spus că se vor risipi oile, Hristos a întărit 
cele spuse şi tu spui: „Nu!” Nu-ţi sînt de ajuns cuvintele dinainte, prin 


12. Matei 2<i, 32. 

13. Matei 2N, I (>-17. 
I I. Matei 2(>, 33. 

care Hristos ţi-a închis gura, atunci cînd ai spus: Milostiv fii Ţie, j 
Doamne!” 15 . 


Nu, lui Petru nu i-au fost de ajuns. Şi de aceea Domnul îl lasă să 
cadă, pentru ca să-l înveţe şi prin aceasta să asculte totdeauna de ce 
spune Hristos şi să ajungă la încredinţarea că este mai vrednică de cre¬ 
dinţă hotărîrea lui Hristos decît propriul lui cuget. Ceilalţi ucenici, la 
rîndul lor, nu puţin au cîştigat de pe urma lepădării lui Petru; şi-au dat 
seama de slăbiciunea firii omeneşti şi de adevărul lui Dumnezeu. Cînd 
Hristos prezice ceva, nu trebuie să o faci pe deşteptul şi nici să te arăţi 
mai grozav decît majoritatea oamenilor, că spune Pavel: „Vei avea laudă 
faţă de tine însutişi nu faţă de altul” 16 . 

Petru ar fi trebuit să se roage şi să spună: „Ajută-ne, Doamne, ajută- 
ne nouă ca să nu ne despărţim de Tine!” Dar nu; el se încrede în sine şi 
spune: „Chiar dacă toţi se vor sminti întru Tine, eu niciodată”. „Chiar dacă 
Te vor părăsi toţi, spune Petru, eu nu Te voi părăsi!” 

A ajuns încetul cu încetul încrezut. Hristos deci voind să-l sme¬ 
rească, a îngăduit să se lepede de El. Pentru că Petru nu L-a ascultat nici 
pe El, nici pe profet - că Domnul de aceea a adus mărturia profetului, 
ca să nu I se împotrivească nimeni - deci, pentru că Petru nu 1-a ascul¬ 
tat cuvintele, îl învaţă cu faptele. Că pentru aceasta a îngăduit să se 
lepede, ca prin lepădarea de Hristos să se îndrepte, ascultă ce-i spune 
Domnul: Jar Eu M-am rugat pentru tine, ca să nu piară credinţa ta” 17 . A 
spus aceste cuvinte voind să-l mustre cu asprime, ca să-i arate că păcatul 
lui este mai greu decît celelalte păcate şi că are nevoie de mai mult aju¬ 
tor. Două păcate săvîrşise Petru prin spusele sale: unul, că se împotri¬ 
vise cuvintelor Domnului; altul, că se credea mai mare decît ceilalţi 
ucenici; dar, mai bine spus, mai săvîrşise şi un al treilea, că şi-a atribuit 
lui totul. Pentru a-1 vindeca de aceste păcate, Hristos a îngăduit deci ca 
Petru să cadă. De aceea Hristos, lăsînd la o parte pe ceilalţi ucenici, Se 
adresează lui Petru şi-i spune: „Simone, Simone, iată satana a cerut ca să vă 
cearnă ca griul” 18 , adică să vă tulbure, să vă zăpăcească, să vă ispitească; 
„dar Eu M-am rugat pentru tine, ca să nu piară credinţa ta”. 

- Dar dacă a cerut să-i cearnă pe toţi, pentru ce Hristos n-a spus: 
„M-am rugat pentru toţi”? 

- Negreşit pentru pricina pe care am spus-o mai înainte. Domnul i 
Se adresează numai lui Petru ca să-l mustre şi să-i arate că păcatul lui 
era mai greu decît celelalte păcate. 



15. Matei Hi, 22. 
Hi. Gal. (i, 4. 

17. l.uca 22, :?2. 
1H. I.ura 22, .11. 

- Dar pentru ce Hristos n-a spus: „Eu n-am îngăduit”, ci: ,JM-am rugat”? 

- Mergînd la patimă, Hristos foloseşte cuvinte smerite, ca să-Şi 
vădească firea Sa omenească. Cum ar fi avut nevoie să Se roage ca să 
întărească sufletul unui om care se clătina, El Care a zidit Biserica pe 
mărturisirea lui Petru şi aşa a întărit-o incit să nu fie biruită de mii şi mii 
de primejdii şi de morţi, El, Care a dat lui Petru cheile împărăţiei ceru¬ 
rilor şi l-a făcut domn peste o atît de mare putere, El, Care n-a avut 
nevoie de rugăciune pentru a-i da lui Petru acestea? Cînd i-a dat lui 
Petru puterea, Hristos n-a spus: „M-am rugat”, ci a spus cu autoritate: 
„Voi zidi Biserica Mea şi-ţi voi da ţie cheile cerurilor”. 

- Dar pentru ce n-a grăit şi acum tot aşa? 

- Şi pentru pricina pe care am spus-o şi pentru slăbiciunea ucenici¬ 
lor. Că ei n-aveau despre Domnul părerea ce I se cuvenea. 

- Dar cum s-a făcut că Petru s-a lepădat de Domnul cu toate că 
Domnul S-a rugat pentru el? 

- Domnul nu S-a rugat ca să nu se lepede, ci ca să nu piară credinţa 
lui, ca să nu piară desăvîrşit. Acesta a fost un semn al purtării de grijă a 
Domnului pentru Petru. Frica a alungat totul din sufletul lui; frica lui a 
fost nemăsurată, pentru că Dumnezeu l-a lipsit cu totul de ajutorul Lui. 
Şi l-a lipsit cu totul pentru că era cu totul mare în sufletul lui păcatul 
îngîmfării şi al împotrivirii. Deci, ca să stîrpească din rădăcină aceste 
păcate, Hristos a lăsat ca Petru să fie cuprins de un mare zbucium sufletesc. 

Că păcatele acestea erau adine înfipte în sufletul lui Petru se vede 
de acolo că nu s-a mulţumit numai cu ce a spus mai înainte, împotrivin- 
du-se şi profetului şi lui Hristos, ci şi mai apoi, după ce Hristos i-a spus: 

„Amin grăiesc ţie, că în această noapte, înainte de a cînta cocoşul, te vei 
lepăda de trei ori de Mine” 19 , 

Petru a zis: 

„Chiar dacă ar trebui să mor împreună cu Tine, nu mă voi lepăda de 
Tine” 20 . 

Evanghelistul Luca aminteşte că Hristos cu cît oprea mai mult, cu 
atît Petru se împotrivea mai tare 21 . Ce înseamnă asta, Petre? Cînd Dom¬ 
nul a spus: „Unul din voi Mă va vinde” 22 , te temeai să nu fii tu cumva vîn- 
zătorul şi ai silit pe ucenicul pe care-1 iubea Iisus să-L întrebe 23 , deşi nu 
te ştiai cu nimic pe cuget, acum însă te împotriveşti cînd Hristos strigă 
şi vorbeşte destul de desluşit că „toţi vă veţi sminti”?Şi nu te împotriveşti 
numai o dată, ci chiar de două ori şi de mai multe ori. Tot aşa spune şi Luca. 

19. Matei 26, 34. 

20. Matei 26, 35. 

21. Luca 22, 34. 

22. Matei 26, 21. 

- Dar din ce pricină a făcut Petru lucrul acesta? 

- Din dragostea lui mare, din marea lui bucurie de a fi cu Hristos. 

Cînd Petru s-a văzut scăpat din neliniştea din timpul vînzării, cînd 

a văzut cine era vînzătorul, a căpătat curaj, a grăit şi s-a socotit mai mare 
şi mai tare decît ceilalţi ucenici, zicînd: „Chiar dacă toţi se vor sminti, eu 
nu mă voi sminti Cuvintele acestea sînt cuvinte de om ambiţios. De alt¬ 
fel chiar în timpul cinei apostolii se întrebau cine este mai mare între 
ei 24 . Atît de mult îi tulbura păcatul acesta. Da, Hristos l-a împiedicat pe 
Petru să fie ambiţios, dar nici într-un caz nu l-a împins să se lepede de 
El - Doamne fereşte! -, ci l-a lăsat lipsit de ajutorul Lui şi i-a vădit firea 
lui omenească. Uită-te însă cît de smerit este mai tîrziu! După înviere, 
cînd Petru a întrebat: „Dar cu acesta ce va fi?” 25 , Hristos i-a închis gura şi 
Petru n-a mai îndrăznit să I se împotrivească aşa cum a făcut acum, ci a 
tăcut. Iarăşi la înălţarea Domnului, cînd a auzit: „Nu este vouă a şti anii 
sau vremurile” 26 , Petru tace din nou şi nu I se împotriveşte. Mai tîrziu, 
cînd era pe acoperiş, cînd a văzut pînza şi a auzit vocea spunîndu-i: 
„Ceea ce Dumnezeu a curăţit, tu nu spurca” 2 , Petru stă liniştit şi nu cere 
lămuriri, deşi nu ştia bine ce înţeles au cuvintele acelea. 

IV 

Toate acele păcate - îngîmfarea, duhul de împotrivire şi ambiţia - 
au lucrat căderea lui Petru. înainte de cădere îşi atribuia luişi totul şi 
zicea: „Chiar de se vor sminti toţi, eu nu mă voi sminti”; şi: „Chiar de ar tre¬ 
bui să mor, eu nu mă voi lepăda de Tine”, cînd ar fi trebuit să spună: „Dacă 
mă voi bucura de ajutorul Tău”. Mai tîrziu nu mai grăieşte aşa, ci cu 
totul dimpotrivă: „Ce vă uitaţi la noi, ca şi cum cu puterea sau cu evlavia 
noastră l-am făcut pe acesta să umble?” 28 

Din toate aceste fapte scoatem o mare învăţătură: strădania omului nu 
e îndestulătoare, dacă omul nu se bucură de ajutorul cel de sus; şi iarăşi: nu 
cîştigăm nimic de pe urma ajutorului de sus dacă nu ne străduim. Şi una 
şi alta o arată Iuda şi Petru. Iuda s-a bucurat de mult ajutor, dar nu i-a 
folosit, pentru că n-a voit şi nici nu şi-a adus partea lui de strădanie; 
Petru s-a străduit, dar a căzut, pentru că nu s-a bucurat de nici un ajutor 
de sus. Din acestea două se împleteşte virtutea: din ajutorul cel de sus şi 
din strădania noastră. De aceea, vă rog, nici să nu dormiţi, lăsînd totul 
pe seama lui Dumnezeu, dar nici, străduindu-vă şi muncind, să socotiţi că 



24. Luca 22, 24. 

25. Ioan 21, 21. 
2(>. Fapte 1, 7. 
27. Fapte 10, 15. 
2H. Fapte 4, 12. 

toate faptele voastre se datoresc numai ostenelilor voastre. Dumnezeu 
nu vrea să fim nepăsători; de aceea nu face El totul; dar nici nu vrea să 
fim îngîmfaţi; de aceea n-a lăsat totul în puterea noastră, ci, înlăturînd 
ce este vătămător şi dintr-o parte şi din alta, ne-a lăsat ce ne este de 
folos. Aceasta este pricina că a lăsat pe verhovnicul apostolilor să cadă, 
smerindu-1; şi aşa l-a îmboldit spre mai mare dragoste. „Că celui ce i s-a 
iertat mai mult, va iubi mai mult” 29 . 

Să ne supunem 30 , dar, totdeauna lui Dumnezeu şi să nu ne împotri¬ 
vim Lui, chiar dacă par cuvintele lui Dumnezeu potrivnice judecăţii şi 
vederilor noastre; să punem cuvîntul Lui mai presus de judecăţile şi 
vederile noastre. Aşa să facem şi cînd ne împărtăşim cu sfintele taine. 
Să nu ne uităm numai la materia ce ne stă înaintea ochilor, ci să avem 
în minte permanent cuvintele Domnului. Cuvîntul Lui nu înşală nicio¬ 
dată, pe cînd simţurile ne înşală uşor. Cuvîntul Lui n-a fost niciodată 
dezminţit, pe cînd simţurile noastre de foarte multe ori greşesc. Cînd 
cuvîntul Lui spune: Acesta este trupul Meu”, să ascultăm şi să credem şi 
să vedem trupul Lui cu ochii sufletului. Hristos nu ne-a dat nouă ceva 
material, ci, în lucrurile materiale, toate sînt duhovniceşti. Tot aşa şi cu 
taina botezului; botezul se face printr-un lucru material - apa -, dar se 
săvîrşeşte ceva duhovnicesc - naşterea şi reînnoirea. Dacă ai fi fost fără 
de trup, ţi-ar fi dat daruri netrupeşti; dar pentru că sufletul este împletit 
cu trupul, ţi-a dat cele spirituale în cele materiale. Cîţi oameni nu spun 
azi: „Aş fi voit să-I văd chipul Lui, statura Lui, încălţămintea Lui!” Iată 
îl vezi, te atingi de El, îl mănînci! Doreşti să-I vezi hainele Lui? Dar El 
Se dă pe El însuşi ţie nu numai să-L vezi, ci chiar să te atingi de El, să-L 
mănînci, să-L primeşti înăuntrul tău. Nimeni să nu se apropie cu scîrbă, 
nimeni să nu se apropie cu paşi şovăitori. Toţi să fim înflăcăraţi, toţi să 
fim cu sufletele clocotitoare, toţi să fim cu minţile treze. Dacă iudeii 
mîncau cu zel pastele stînd în picioare, cu încălţămintea în picioare şi 
cu toiegele în mîini, cu mult mai mult noi trebuie să fim veghetori. Ei 
trebuiau să meargă în Palestina; tu însă trebuie să mergi în cer. 

V 

De aceea trebuie să fim totdeauna veghetori. Nu e mică pedeapsa 
pentru cei ce se împărtăşesc cu nevrednicie. Adu-ţi aminte cît te-ai revoltat 
împotriva vînzătorului, împotriva răstignitorilor. Caută, dar, să nu te faci 

29. Luca 7, 47. 

:i(). IV aici începe partea morală: Despre împărtăşirea cu Sfintele Taine şi despre preoţi. Şi acum 
prin Sfintele Taine Hristos actualizează masa de la Cina cea de Taină. Tot aici şi despre preoţii care cunosc 
pauli eh' cuiva şi nu-l opresc de a se împărtăşi; din miinile lor se va cere singele lui Hristos. 








şi tu vinovat de trupul şi sîngele lui Hristos! Iudeii au junghiat prea sfîn- 
tul trup, dar tu îl primeşti într-un suflet murdar, după ce ai primit atîtea 
binefaceri. Domnul nu S-a mulţumit numai să Se facă om, să fie păl¬ 
muit şi junghiat, ci să Se şi unească cu noi; ne-a făcut trup al Lui nu 
numai prin credinţă, ci chiar în realitate. Decît cine trebuie să fie mai 
curat cel ce se împărtăşeşte cu această jertfă? Nu trebuie să fie, oare, 
mai curată decît raza soarelui mina celui care taie acest trup, gura care se 
umple de focul cel duhovnicesc, limba care se înroşeşte cu sîngele cel 
prea înfricoşător? Gîndeşte-te la cinstea cu care ai fost cinstit! Gîn- 
deşte-te la ce fel de masă iei parte! Ne hrănim şi ne unim cu Acela de 
Care îngerii se cutremură văzîndu-L, pe Care nici nu îndrăznesc să-L 
privească fără frică din pricina străfulgerării Lui; ajungem trup şi sînge 
al lui Hristos. „Cine va grăi puterile Domnului? Cine va face auzite toate lau¬ 
dele Lui?” 31 Care păstor hrăneşte oile sale cu mădularele lui? Dar 
pentru ce vorbesc de păstor? Sînt mame care, după ce au născut, dau de 
multe ori pe copiii lor să fie hrăniţi de alte mame. Hristos însă n-a îndu¬ 
rat lucrul acesta, ci însuşi ne hrăneşte cu propriul Lui sînge şi prin toate 
Se uneşte strîns cu noi. Uită-te, te rog, S-a născut din fiinţa noastră! 

- Dar aceasta n-are legătură cu toţi oamenii. 

- Are totuşi legătură cu toţi oamenii. Dacă Dumnezeu a venit la 
firea noastră, atunci negreşit a venit la toţi oamenii; iar dacă a venit la 
toţi oamenii, atunci a venit şi la fiecare. 

- Dar atunci cum se face că n-au cules toţi folosul venirii lui Hristos? 

- De aceasta nu-i de vina El, Care a luat pentru toţi fire omenească, 
ci cei care n-au voit. Prin Sfintele Taine ale Sfintei Euharistii El Se 
uneşte cu fiecare din credincioşi; pe cei pe care i-a născut îi hrăneşte cu 
trupul Lui; nu-i dă altuia să-i hrănescă, ca să te convingi iarăşi, şi prin 
aceasta, că a luat trupul tău. 

Aşadar să nu ne trîndăvim de vreme ce sîntem învredniciţi de o atît 
de mare dragoste şi cinste. Nu vedeţi pe copii cu cîtă grabă se îndreaptă 
spre sînul mamei lor, cu cîtă rîvnă îşi înfig buzele în sîn? Tot cu atîta 
grabă să ne apropiem şi noi de masa aceasta, de sînul potirului cel 
duhovnicesc; dar, mai bine spus, să sugem harul Duhului cu mai multă 
rîvnă decît copiii de lapte. O singură durere să simţim, aceea de a nu ne îm¬ 
părtăşi cu această hrană. Tainele din faţa noastră nu sînt fapte ale puterii 
omeneşti. Domnul, Care le-a săvîrşit atunci la cina aceea, Acelaşi le săvîr- 
şeşte şi pe acestea acum. Noi preoţii nu sîntem decît slujitorii; El este Cel ce 
le sfinţeşte şi le preface. Nici un Iuda să nu fie aici! Nici un iubitor de argint! 
Dacă nu eşti ucenic, pleacă! Masa aceasta nu-i primeşte pe unii ca aceştia. 


:îi. /y io. r >, 2. 







„Cu ucenicii Mei vreau să fac Poştele!” 31 a spus Domnul. Masa aceasta este 
masa aceea de la Cina cea de Taină, întru nimic mai prejos. N-a făcut-o 
pe aceea Hristos, iar pe aceasta un om. Nu, ci şi pe aceasta tot El. Acesta 
este foişorul acela unde era El cu ucenicii Lui atunci 33 . De acolo a plecat 
la Muntele Măslinilor 34 . Să plecăm şi noi de aici spre mîinile săracilor. 
Munte al Măslinilor este locul unde sînt săracii. Mulţimea de săraci sînt 
măslini sădiţi în casa lui Dumnezeu, care picură untdelemnul de care 
avem nevoie dincolo, pe tărîmul celălalt, untdelemnul pe care l-au avut 
cele cinci fecioare înţelepte, pe cînd celelalte fecioare, pentru că nu l-au 
luat de aici, au pierit 35 . Acest untdelemn să-l luăm cînd intrăm aici în 
biserică, ca să întîmpinăm pe Mire cu candelele aprinse. Acest untde¬ 
lemn să-l luăm şi cînd ieşim de aici. Nici un om cu inimă de piatră să nu 
se apropie de sfintele taine, nici unul care-i crud şi nemilos, nici unul 
care-i cu totul necurat. 


Cuvintele acestea vi le spun şi vouă care vă împărtăşiţi şi vouă 
celor ce împărtăşiţi. Este de neapărată trebuinţă să vi se spună şi vouă, 
ca să împărţiţi aceste daruri cu multă băgare de seamă. Nu mică vă va fi 
osînda dacă îngăduiţi să se împărtăşească de la această masă cineva pe 
care-1 ştiţi cu vreun păcat. Sîngele lui Hristos din mîinile voastre se va 
cere. De-ar fi general, de-ar fi mare dregător, de-ar fi chiar cel cu dia¬ 
dema pe cap, opreşte-1 dacă se apropie cu nevrednicie! Tu ai mai multă 
putere decît el. Dacă ţi s-ar fi încredinţat să ai grijă de curăţenia apei 
unui izvor din care bea o turmă şi ai vedea că vine la apă o oaie plină 
toată de noroi la gură, n-ai lăsa-o să se aplece să bea, ca să nu tulbure 
izvorul; aici însă nu ţi s-a încredinţat izvorul unei ape, ci izvorul sînge- 
lui şi al Duhului. Şi cînd îi vezi pe unii că se apropie, deşi au păcate mai 
murdare decît pămîntul şi noroiul, nu te revolţi şi nu-i opreşti? Ce ier¬ 
tare mai poţi avea? Pentru aceasta v-a cinstit Dumnezeu pe voi, preoţi¬ 
lor, cu această cinste, ca să-i deosebiţi pe unii de alţii. Aceasta e vredni¬ 
cia voastră; aceasta-i trăinicia voastră, aceasta-i toată cununa voastră, 
nu ca să umblaţi într-o haină albă şi strălucitoare. 

- Dar de unde ştiu eu pe cutare şi pe cutare? 

- Nu vorbesc de cei pe care nu-i cunoşti, ci de cei pe care-i cunoşti. 

Vrei să-ţi spun ceva mai înfricoşător? Nu e atît de mare grozăvia să 

fie aici cei îndrăciţi, cît de mare grozăvie e să fie aici aceia despre care Pavel 

spunea că au călcat in picioare pe Hristos, că au socotit ceva de rînd sîn- 
gele Testamentului şi au batjocorit harul Duhului 31 ’. Cel care păcă¬ 
tuieşte şi se apropie de sfintele taine este mai rău decît un îndrăcit, 
îndrăciţii, pentru că sînt stăpîniţi de demoni, nu sînt pedepsiţi; aceştia 
însă pentru că se apropie cu nevrednicie sînt daţi osîndei veşnice. Aşa¬ 
dar nu numai pe aceştia să-i alungăm, ci pe toţi pe care-i vedem că se 
apropie cu nevrednicie. Nimeni să nu se împărtăşească, dacă nu-i uce¬ 
nic! Nici un Iuda să nu se împărtăşescă, ca să nu păţească ce-a păţit 
Iuda. Trup al lui Hristos este şi mulţimea aceasta. Vezi, dar, ca tu, care 
împărtăşeşti cu sfintele taine, să nu mînii pe Stăpîn dacă nu cureţi tru¬ 
pul acesta! Vezi să nu-i dai sabie în loc de hrană! Dacă un om nevred¬ 
nic vine din neştiinţă să se împărtăşească, opreşte-1, nu te teme! 
Teme-te de Dumnezeu, nu de om! Dacă te temi de om, vei fi dispreţuit 
de om. Dar dacă te temi de Dumnezeu, vei fi respectat şi de om. Dacă 
nu îndrăzneşti să opreşti de la sfînta împărtăşanie pe unul nevrednic, 
adu-1 la mine. Nu-i voi îngădui o astfel de îndrăzneală. Mai degrabă mă 
voi despărţi de suflet decît să împărtăşesc cu sîngele Stăpînului pe un 
nevrednic; mai degrabă îmi voi răspîndi sîngele meu decît să împărtă¬ 
şesc cu sîngele acesta atît de înfricoşător pe unul care nu merită. Nu ai 
nici o vină dacă nu cunoşti pe cel nevrednic, deşi Tai cercetat cu 
de-amănuntul. Cele ce ţi le-am spus, le-am spus de cei pe care-i cunoşti. 
Dacă vom îndrepta pe cei pe care-i cunoaştem, Dumnezeu ni-i va face 
cunoscuţi repede şi pe cei pe care nu-i cunoaştem. Dar dacă îngăduim 
să se împărtăşească cei pe care-i cunoaştem că sînt păcătoşi, pentru ce 
să ne mai facă Dumnezeu cunoscuţi pe cei pe care nu-i cunoaştem? Nu 
spun cuvintele acestea ca să oprim de la împărtăşire pe oameni, nici ca 
să-i alungăm din biserică, ci ca să-i aducem la Sfînta împărtăşire după 
ce s-au îndreptat, ca să ne dăm silinţa să-i îndreptăm. Aşa vom face 
îndurător şi pe Dumnezeu. Vom găsi mulţi oameni care să se împărtă¬ 
şească cu vrednicie şi vom primi şi mare răsplată şi pentru rîvna noastră 
şi pentru grija ce o purtăm de alţii, pe care facă Dumnezeu ca noi toţi să 
o dobîndim, cu harul şi cu iubirea de oameni a Domnului nostru Iisus 
Hristos, Căruia slava în vecii vecilor, Amin. 

„Atunci a mers Iisus împreună cu ei Ia locul ce se numeşte 
Ghetsimani şi a zis ucenicilor: „Şedeţi aici pînă ce voi 
merge să Mă rog acolo”. Şi luînd pe Petru şi pe cei doi fii 
ai lui Zevedeu, a început a Se întrista şi a Se mîhni 
şi le-a zis lor: „întristat este sufletul Meu pînă la moarte. 
Rămîneţi aici şi privegheaţi împreună cu Mine ” 1 


I 


Pentru că aceşti ucenici erau nedespărţiţi de Hristos, Hristos i-a 
luat cu El şi le-a spus: ,Jiămîneţi aici pînă ce voi merge să Mă rog”. Că Hris¬ 
tos avea obiceiul să Se roage singur, fără ei. A făcut aceasta ca să ne 
înveţe să ne rugăm în linişte şi înconjuraţi de multă tăcere. 

Şi i-a luat pe cei trei şi le-a spus: „întristat este sufletul Meu pînă la 
moarte”. 

- Dar pentru ce nu i-a luat pe toţi? 

- N-a luat pe toţi ucenicii, ca ucenicii să nu-şi piardă curajul, ci pe 
aceştia, care fuseseră privitorii slavei Lui 2 . Dar şi pe aceştia i-a lăsat 
departe de El. 

„Şi mergînd puţin, S-a rugat zicînd: „Părinte, dacă este cu putinţă, să 
treacă de la Mine paharul acesta; dar nu cum voiescEu, ci cum voieşti Tu ”. Şi a 
venit la ei şi i-a găsit dormind; şi a zis lui Petru: ,fişa, n-aţi putut veghea un 
ceas cu Mine? Privegheaţi şi vă rugaţi, ca să nu cădeţi în ispită; că duhul este 
osîrduitor, iar trupul neputincios” 3 

Nu fără pricină S-a adresat numai lui Petru, deşi dormeau şi ceilalţi 
doi, ci a vrut să-l mustre şi cu acest prilej pentru pricina de care am vor¬ 
bit mai înainte. Apoi, pentru că şi ceilalţi spuseseră acelaşi lucru - că 
spune evanghelistul: „Cînd Petru a zis: „Chiar de-arfi să mor împreună cu 
Tine, eu nu mă voi lepăda de Tine”, au spus la fel şi toţi ucenicii”* -, deci 
pentru că spuseseră şi ceilalţi ucenici acelaşi lucru, Hristos le-a grăit 


!. Matei 26, 36-38. 

2. Matei 17, 1-8, 

3. Matei 26, 39-41. 

4. Matei 26, 35. 

tuturor, pentru a vădi slăbiciunea lor. Că ei, care spuseseră că voiesc să 
moară împreună cu El, n-au putut atunci să privegheze, nici să se întris¬ 
teze cu El cînd era întristat, ci i-a biruit somnul. 

Hristos S-a rugat cu stăruinţă, ca să nu pară că rugăciunea Lui e o 
făţărie. Sudoarea Ii curgea din aceeaşi pricină, dar şi pentru ca să nu 
spună ereticii că agonia sufletului Său era prefăcătorie. Din pricina 
aceasta sudoarea Lui, ca picăturile de sînge 5 ; din pricina aceasta s-a ară¬ 
tat un înger întărindu-L 6 ; din pricina aceasta, atîtea nenumărate dovezi 
de frică, ca să nu spună nimeni că sînt plăsmuite cuvintele Evangheliei. 
Din pricina aceasta şi rugăciunea Lui stăruitoare. Prin cuvintele: „Dacă 
e cu putinţă să treacă” a, arătat firea Lui omenească, iar prin cuvintele: 
„Dar nu cum voiesc Eu, ci cum voieşti Tu”a arătat virtutea şi înţelepciunea 
Lui, învăţîndu-ne să urmăm lui Dumnezeu, chiar cînd firea noastră ne 
trage în altă parte. 

Dar pentru că nu era de ajuns pentru oamenii fără de minte să le 
arate numai faţa plină de tristeţe, Hristos a adăugat şi cuvintele. Şi 
iarăşi, pentru că nu le erau de ajuns numai cuvintele, au trebuit şi fap¬ 
tele; şi a unit cuvintele cu faptele, ca şi cei mai cîrtitori oameni să 
creadă că a fost om şi a murit. Dacă, după ce a făcut toate acestea, mai 
sînt încă unii care nu cred că a fost om cu adevărat, cu mult mai mult 
n-ar fi crezut de n-ar fi fost acestea. 

Vezi cu cîte dovezi arată adevărul întrupării Sale? Cu cele ce ros¬ 
teşte, cu cele ce pătimeşte. 

Apoi vine la Petru şi-i spune: ,Aşa, n-ai putut veghea un ceas cu 
Mine?” Toţi dormeau, dar îl mustră pe Petru, ca să-i aducă aminte de 
cuvintele pe care le rostise mai înainte. Cuvintele „cu Mine”nu sînt puse 
fără rost, ci ca şi cum i-ar fi spus: „N-ai putut să priveghezi cu Mine, şi ai 
spus că-ţi vei pune sufletul pentru Mine?” Şi celelalte cuvinte tot ace¬ 
laşi lucru îl arată, că spune: „Privegheaţi şi vă rugaţi, ca să nu cădeţi 
în ispită”. 

Vezi cum îi învaţă din nou să nu fie îngîmfaţi, ci să fie cu inima 
zdrobită, să fie smeriţi şi să lase totul pe seama lui Dumnezeu? 

Hristos Se adresează cînd lui Petru, cînd tuturor ucenicilor. Lui 
Petru îi spune: „Simone, Simone, a cerut satana să vă cearnă, dar Eu M-am 
rugat pentru tine” 7 ; iar tuturor celorlalţi: „Rugaţi-vă să nu cădeţi în ispită” 8 . 
Cu orice prilej le taie îngîmfarea şi-i face gata de luptă. Apoi, ca să nu 
pară cuvîntul Său împovărător, le spune: „Că duhul este osîrdui- 



5. I.uca 22, 44. 

(i. I.uca 22, 43. 

7. I.uca 22, 31 32. 

8. I.uca 22, 10. 

tor, iar trupul neputincios”. „Chiar dacă ai vrea să dispreţuieşti moartea, 
spune Hristos, nu vei putea, atîta vreme cit Dumnezeu nu-ţi întinde 
mînă de ajutor; că trupul trage în jos mintea”. 

„Şi iarăşi S-a rugat la fel zicînd: „Părinte, dacă nu poate trece acest pahar 
de la Mine, ca să nu-l beau, facă-se voia Ta!” 9 

Prin aceste cuvinte arată că voinţa lui Hristos este una cu voinţa lui 

> > 

Dumnezeu şi că trebuie să urmăm totdeauna voinţa lui Dumnezeu şi pe 
aceasta s-o căutăm. 

„Şi venind i-a găsit dormind” 10 . 

Era şi noaptea tîrziu, dar şi ochii ucenicilor erau îngreuiaţi de 
tristete. 

5 

Şi S-a dus a treia oară şi a rostit iarăşi aceleaşi cuvinte, întărind că a 
fost om. Cînd Scriptura arată că un lucru s-a săvîrşit de două şi de trei 
ori înseamnă că acel lucru este mai presus de orice îndoială. De pildă 
Iosif îl întreabă pe Faron: „De două ori ai avut visul acesta?Ei bine, s-a 
făcut asta pentru adevăr şi pentru ca să fii încredinţat că se va întîmpla cu ade¬ 
vărat” 11 . De aceea şi Hristos a rostit aceleaşi cuvinte o dată şi de două 
ori şi de trei ori, pentru a ne încredinţa că a fost om cu adevărat. 

- Dar pentru ce a venit a doua oară la ucenici? 

- Ca să-i mustre; dar ei erau atît de prinşi de tristeţe încît nici n-au 
simţit venirea Lui. Şi nu i-a mai mustrat, ci S-a depărtat puţin. Prin 
aceasta a arătat cît de mare era slăbiciunea lor, că n-au putut să prive- 
gheze, deşi fuseseră ţinuţi de rău. Nu-i mai trezeşte, nici nu-i mai ceartă, 
ca să nu le rănească şi mai mult sufletul, ci Se duce de la ei şi Se roagă. 
Apoi Se întoarce şi le spune: 

„Dormiţi de acum şi odihniţi-vă!” 12 

Şi ar fi trebuit ca atunci să privegheze ucenicii! Hristos însă le arată 
că ei nu vor suferi nici vederea chinurilor Lui, ci vor fugi şi vor sta 
departe de agonia Sa. Le mai arată că nu are nevoie de ajutorul lor şi că 
trebuie să fie dat negreşit în mîinile păcătoşilor. 

,f>ormiţi de acum şi odihniţi-vă, le spune El. Iată s-a apropiat ceasul 
şi Fiul Omului Se dă în mîinile păcătoşilor” 13 . 

Arată iarăşi că fapta aceasta intră în rînduiala mîntuirii lumii. 

9. Matei 26, 42. 

10. Matei 26, 43. 

11. Fac. 41, 32. 

12. Matei 20, 4.5. 

13. Matei 2(i, 45. 

Dar nu numai asta, ci le şi dă ucenicilor curaj, spunîndu-le: „în mîi- 
nilepăcătoşilor”, ca sâ le arate că uciderea Lui este opera răutăţii păcăto¬ 
şilor, nu că ar fi vinovat de vreun păcat 14 . 

„Sculaţi-vă, să mergem de aici! Iată s-a apropiat cel ce Mă vinde!” 

Hristos, prin tot ce face şi spune, îi învaţă pe ucenici că vînzarea şi 
moartea Lui nu se datorează nici neputinţei, nici silniciei, ci unei rîn- 
duieli mai presus de minte şi de cuvînt. Ştia mai dinainte că vînzătorul 
se apropie; şi nu numai că n-a fugit, ci a şi mers întru întîmpinarea lui. 

„Şi încă vorbind El, iată a venit Iuda, unul din cei doisprezece, şi cu el 
mulţime multă cu săbii şi beţe, de la arhiereii şi bătrînii poporului” 15 . 

Frumoase unelte în mîinile preoţilor! Năvălesc asupra Lui cu săbii 
şi cu beţe! 

Evanghelistul spune: „Şi cu ei luda, unul din cei doisprezece”. Evanghelis¬ 
tul îl numeşte iarăşi: „unul din cei doisprezece”şi nu-i este ruşine să o spună. 

,Jar vînzătorul le dăduse semn, zicînd: „Pe Care-L voi săruta, Acela este, 
prindeţi-L ” 16 

Vai, cîtă răutate a intrat în sufletul vînzătorului! Cu ce ochi se uita 
atunci la învăţător? Cu ce gură îl săruta? O, suflete ticălos! Ce-ai pus la 
cale? Ce-ai îndrăznit? Ce semn ai dat vînzării? „Pe Care-L voi săruta”, a 
spus Iuda. Se bizuia pe bunătatea învăţătorului. Bunătatea Lui, care, 
mai mult decît orice, trebuia să-l ruşineze şi să-l lipsească de orice ier¬ 
tare că a vîndut pe Cel Ce era atît de bun! 

- Dar pentru ce Iuda a spus că le va da semn? 

- Pentru că de multe ori Domnul, fiind înconjurat de iudei, a trecut 
printre ei fără să-L vadă. Şi s-ar fi putut întîmpla şi atunci aceasta dacă 
Hristos ar fi voit. Voind deci să-i arate lui Iuda lucrul acesta, Domnul a 
orbit atunci vederile celor ce veniseră, şi i-a întrebat: „Pe cine căutaţi?” 17 
Dar ei nu L-au cunoscut, deşi erau cu făclii şi cu lumini şi aveau pe Iuda 
cu ei. Iar cînd I-au răspuns: „Pe Iisus”, El le-a spus: ,J!u sînt Acela pe 
Care-L căutaţi” 18 . Apoi îl întreabă iarăşi pe Iuda: 

„Prietene, pentru ce ai venit?” 19 

Atunci a îngăduit Hristos să fie prins, după ce Şi-a arătat puterea Sa. 

Evanghelistul Luca spune că, chiar în ceasul acesta al vînzării, Hristos 
căuta să-l îndrepte pe Iuda, spunîndu-i: „Iuda, cu o sărutare vinzi pe Fiul 
Omului?” 20 „Nici chipul vînzării nu te ruşinează, ludo?” îi spune 



14. Matei 26, 46. 

15. Matei 26, 47. 

16. Matei 26, 48. 

17. Ioan 18, 4. 

18. han 18, 5. 

19. Matei 26, 50. 

20. Luca 22, 48. 


chipul vînzării nu te ruşinează, ludo?” îi spune 

Domnul. Totuşi, pentru că nici aceasta nu l-a împiedicat pe vînzător, 
Hristos a primit să fie sărutat şi S-a dat lor de bună voie; şi au pus mîna 
pe El; şi L-au prins chiar în noaptea în care mîncaseră Paştele. Atît de 
mult clocoteau de mînie, atît erau de înverşunaţi; dar nimic n-ar fi putut 
dacă Hristos nu le îngăduia. Aceasta însă nu-1 scapă pe Iuda de osînda 
aceea de nesuferit, ci îl osîndeşte şi mai mult, pentru că a ajuns mai săl¬ 
batic decît o fiară, deşi avusese atîtea dovezi de puterea Lui, de blînde- 
ţea şi de bunătatea Lui. 

Ştiind 21 , dar, aceasta, să fugim de lăcomie. Ea, da ea, l-a înnebunit 
atunci pe Iuda; ea îi face pe cei stăpîniţi de această patimă să ajungă 
pînă la cea mai cumplită cruzime şi neomenie. Cînd lăcomia îi face pe 
oameni să nu se mai gîndească la mîntuirea lor, cum se mai pot gîndi ei 
la mîntuirea altora? Şi atît de tiranică este patima aceasta încît biruie 
uneori chiar apriga dragoste trupescă. De aceea, mă cuprinde o amarnică 
ruşine cînd văd că pe mulţi oameni îi opreşte de la desfrîu dragostea de 
bani, dar nu vor să trăiască în cuminţenie şi curăţie de frica lui Hristos. Să fu¬ 
gim, dar, de această patimă! Nu voi înceta niciodată de a o spune. 

Spune-mi, omule, pentru ce aduni aur? Pentru ce-ţi faci robia mai 
amară? Pentru ce-ţi faci închisoarea mai împovărătoare? Pentru ce-ţi 
faci grija mai usturătoare? închipuie-ţi că-i al tău tot aurul din mine, că-i 
al tău tot aurul din palatele împărăteşti! Dacă ai avea toată grămada 
aceea de aur nu te-ai folosi de ea, ci numai ai păzi-o. Şi acum ai atîta aur 
şi nu te foloseşti de el, ci stai lîngă el ca lîngă nişte averi străine; dacă ai 
avea mai mult aur, tot aşa ai face, ba chiar cu mult mai mult. Aşa obiş¬ 
nuiesc zgîrciţii. Cu cît au mai mult aur cu atît îl cruţă mai mult. 

- Da, aşa e; dar ştiu că-i al meu, că-1 stăpînesc. 

- Stăpînirea este numai în mintea ta, nu în realitate, că nu te folo¬ 
seşti de aurul tău. 

- Vreau însă să ajung cu el temut de oameni! 

- Da, ai să ajungi mai degrabă pradă şi bogaţilor şi săracilor şi hoţi¬ 
lor şi bîrfitorilor şi slugilor; într-un cuvînt tuturor celor ce voiesc să-ţi 
întindă curse. Dacă vrei să fii temut de oameni, taie părţile tale slabe de 
unde te pot apuca şi întrista toţi cei ce vor să-ţi ia aurul. Sau n-ai auzit 
proverbul care spune că pe cel sărac şi gol nu-1 pot dezbrăca de-ar 
năvăli asupra lui o sută? Sărăcia îi este cel mai mare apărător pe care 
nici împăratul n-o poate învinge, nici supune. 

III 

Toţi de-a valma îl supără pe iubitorul de argint. Dar pentru ce vorbesc 
de oameni, cînd şi moliile şi viermii luptă împotriva lui? Dar pentm 

2 I. De aici începe partea morală: împotriva iubitorilor de argint şi lacomilor. Cu cît adună mai 
mult ni atit mai mult suferă. 








ce vorbesc de molii? Chiar de nu l-ar supăra nimeni, e de ajuns numai 
timpul ca să-i facă cea mai mare pagubă unuia ca acesta. Te întreb: care-i 
plăcerea bogăţiei? Eu văd numai neplăceri. Spune-mi tu: Care-i plăcerea? 

- Dar care-s neplăcerile? 

- Iată-le! Grijile, uneltirile, duşmănia, ura, teama, setea necontenită 
şi chinul nesfîrşit. După cum îndrăgostitul îndură cel mai mare chin 
cînd strînge în braţe iubita, dar nu-şi poate îndeplini pofta, tot aşa şi cu 
bogatul. Are bogăţie, stă alături de ea, dar nu-şi poate împlini toată 
pofta, ci se întîmplă aşa cum a spus un bărbat înţelept: „Capofta eunucu¬ 
lui de a strica fecioria unei fete!” 22 ; şi: „Ca un eunuc care îmbrăţişează o 
fecioară şi suspină” 23 . Aşa păţesc toţi bogaţii. Cine poate vorbi de toate 
celelalte neplăceri? Este urît de toţi: de slugi, de cei ce muncesc pămîn- 
tul, de vecini, de cei ce se ocupă cu treburile statului, de cei nedreptăţiţi 
de el, de cei cărora nu le-a făcut nici un rău; şi mai mult decît toţi, de 
soţie şi de copii; că zgîrcitul nu-şi hrăneşte copiii ca pe nişte oameni 
liberi, ci mai rău decît ca pe nişte prinşi de război şi ca pe robii cumpă¬ 
raţi din piaţă. Zgîrcitul îşi pricinuieşte luişi prilejuri de mînie, de supă¬ 
rare, de furie, de batjocură. Este bătaia obştească de joc a tuturora. 

Acestea-s neplăcerile bogăţiei; şi poate chiar mai multe decît 
acestea. N-ai putea niciodată să ie zugrăveşti pe toate cu cuvîntul, 
ci numai viaţa de toate zilele le poate înfăţişa. Spune-mi, care-i plăcerea 
ce ţi-o dă bogăţia? 

- Mă văd bogat şi mă socotesc bogat! mi se poate răspunde. 

- Este, oare, o plăcere să te socoteşti bogat? Bogăţia nu-i decît un 
nume care pricinuieşte cea mai mare invidie. Şi nu-i numai un nume, ci 
şi un nume lipsit de conţinut. 

- Dar bogatul se bucură la gîndul că e bogat. 

- Se bucură de acelea de care ar trebui să se întristeze. 

- Să se întristeze? Pentru ce? 

- Pentru că bucuria aceasta a lui îl face să nu mai fie bun de nimic. 


îl face fricos şi laş; şi cînd pleacă în călătorie şi cînd se găseşte în faţa 
morţii. Bogatul socoteşte moartea o îndoită nenorocire, pentru că iubeş¬ 
te banii mai mult decît lumina zilei. Pe unul ca acesta nici cerul nu-1 desfată, 
că nu-i aduce aur; nici soarele, că nu-i sloboade raze de aur. 

- Dar sînt unii bogaţi care se bucură de averile lor. Petrec, 




TI. fnţ Sir. 20, 3. 
23. fn(. Sir. 30, 20. 

- Vorbindu-mi de aceştia îmi vorbeşti de nişte bogaţi mai răi decît 
zgîrciţii. Că ei mai cu seamă, sînt cei care nu se bucură de avuţiile lor. 
Zgîrcitul se abţine de la celelalte păcate şi e înlănţuit numai de o sin¬ 
gură dragoste, dragostea de bani; aceştia însă sînt mai răi decît zgîrciţii; 
că în afară de păcatele de care mi-ai vorbit, mai atrag asupra lor o mul¬ 
ţime de stăpîni cumpliţi şi slujesc în fiecare zi, ca unor tirani amarnici, 
stomacului, plăcerilor trupeşti, beţiei şi celorlalte patimi desfrînate; 
întreţin curtezane, întind mese luxoase, găsesc plăceri în tovărăşiile cu 
paraziţii şi linguşitorii, se dedau la amoruri împotriva firii, îmbolnăvin- 
du-şi de pe urma lor şi trupul şi sufletul cu mii şi mii de boli. Nu-şi chel¬ 
tuiesc averile pe lucruri de folos, ci spre stricarea trupului şi odată cu el 
şi spre stricarea sufletului. Fac la fel ca unul care, împodobindu-şi tru¬ 
pul, ar socoti că-şi cheltuieşte averea pe lucruri de folos. Prin urmare 
numai acela gustă plăcerile bogăţiei, numai acela este stăpîn pe averile 
lui, care întrebuinţează averile pe ceea ce trebuie; ceilalţi sînt robii şi 
prizonierii avuţiilor lor; îşi măresc patimile trupului şi bolile sufletului. 
Cum poate fi plăcere şi desfătare acolo unde-i împresurare de duşmani 
şi război, unde-i furtună mai cumplită ca furtuna mării? Dacă bogăţia 
dă peste un prost, apoi îl prosteşte şi mai mult; dacă dă peste un desfrî- 
nat, apoi îl face şi mai desfrînat. 

- Dar ce folos are săracul de pe urma priceperii lui? 

- Poate că n-o ştii! Nici orbul nu ştie care-i folosul luminii. Ascultă 
pe Solomon, care spune: „Pe cît este deosebirea între întuneric şi lumină 
pe atît este mai presus înţeleptul de nebun” 24 . Cum să-l învăţăm pe cel din 
întuneric? Că întuneric este dragostea de avuţii şi nu lasă să se vadă 
cum sînt ele în realitate, ci le arată altfel. După cum cel care este în întu¬ 
neric socoteşte o nimica vasele de aur, pietrele preţioase sau hainele de 
purpură, pentru că nu vede frumuseţea lor, tot aşa şi cel stăpînit de iubi¬ 
rea de argint nu vede cum trebuie frumuseţile celor ce merită să fie 
dorite. împrăştie, te rog, întunericul pricinuit de patima aceasta şi vei 
vedea ce sînt avuţiile! Nicăieri nu se vede aceasta aşa de bine ca în sără¬ 
cie; nicăieri nu se vădesc bogăţiile a fi o nimica, ca în filozofie! 

IV 

O, oameni nebuni, care blestemaţi pe săraci şi spuneţi că sărăcia face 
de ruşine şi viaţa oamenilor şi casele lor! Din pricina aceasta amestecaţi to¬ 
tul pe lume. Spune-mi, care e ruşinea casei unui sărac? Că nu are pat de fil¬ 
deş, că nu are vase de argint? Că toate lucruruile din casa lui sînt de 

lut şi de lemn? Dar tocmai aceasta dă unei case cea mai mare slavă şi 
strălucire. Cînd nu te ocupi de cele lumeşti poţi să-ţi întrebuinţezi tim¬ 
pul cu grija de suflet. Cînd vezi că te îngrijeşti numai de cele 
lumeşti, ruşinează-te de marea ta necuviinţă. Şi mai ales casele bogaţi¬ 
lor sînt lipsite de cuviinţă. Poate fi, oare, o mai mare necuviinţă decît 
aceea de a îmbrăca lemnele cu covoare, de a fereca paturile cu argint ca 
la teatru şi ca pe scenă? Care casă seamănă mai mult cu scena şi cu cele 
de pe scenă? Casa bogatului sau casa săracului? Nu-i aşa că a bogatului? 
Deci ea este plină de necuviinţă. Care casă seamănă cu casa lui Pavel, 
cu a lui Avraam? Nu-i aşa că a săracului? Deci ea este plină de podoabe 
şi de bună-cuviinţă. Şi ca să cunoşti că mai cu seamă aceasta este 
podoaba unei case, mergi în casa lui Zaheu şi află cum şi-a împodobit el 
casa cînd Hristos a vrut să intre în ea! Zaheu n-a alergat la vecini ca să 
ceară scaune şi paturi de fildeş, nici n-a scos din lăzi covoare ţesute în 
Lacedemonia, ci şi-a împodobit casa cu podoaba potrivită lui Hristos. 

- Care-i podoaba aceasta? 

- „ Voi da, spune el, jumătate din averile mele săracilor şi celui de la 
care am răpit îi voi întoarce împătrit!” 25 

Aşa să ne împodobim şi noi casele noastre, ca să intre şi în casa 
noastră Hristos. Acestea-s uşile cele bune; acestea-s covoarele cele fru¬ 
moase; acestea se fac în ceruri; acolo se ţes. Unde sînt acestea ; acolo este 
şi împăratul cerurilor. Dar dacă-ţi vei împodobi casa altfel, chemi pe 
diavol şi ceata lui. Du-te şi în casa lui Matei vameşul! Ce a făcut şi el? 
Mai întîi s-a împodobit pe el cu rîvnă, apoi a lăsat pe toate şi a urmat lui 
Hristos 26 . Tot aşa şi-a împodobit şi Cornelie casa: cu rugăciuni şi cu 
milostenii 27 . De aceea, pînă astăzi, casa lui străluceşte mai mult decît 
palatele împărăteşti. Urîţenia unei case nu se datorează mobilelor aşe¬ 
zate la voia întîmplării, nici patului nearanjat, nici pereţilor înnegriţi de 
fum, ci păcatelor celor ce locuiesc în casă. Hristos arată lucrul acesta 
prin aceea că nu Se ruşinează să intre într-o casă ca aceasta dacă în ea 
locuieşte un om virtuos; în cealaltă însă niciodată nu va intra, chiar 
de-ar avea acoperiş de aur. Deci casa care primeşte pe Stăpînul univer¬ 
sului e mai strălucită decît palatele împărăteşti; cealaltă casă, cu acope¬ 
rişurile de aur şi cu coloane, se aseamănă cu haznalele şi cu canalele, 
pentru că are în ea vasele diavolului. 



25. Luca 19, 8. 
2(i. Matei 9, 9. 
27. Fapte 10, 4. 

N-am spus aceste cuvinte despre bogaţii care-şi cîştigă averile lor în 
mod cinstit şi le întrebuinţează cum trebuie, ci de bogaţii lacomi şi zgîr- 
ciţi. La aceştia nici o rîvnă, nici o grijă de cele de neapărată trebuinţă; 
singura lor grijă şi rîvnă este de a-şi umple pîntecele, de a se îmbăta şi 
de a săvîrşi alte necuviinţe la fel cu acestea; la ceilalţi, grija de a filozofa. 
De aceea Hristos n-a intrat niciodată într-o casă luxoasă, ci în casa 
vameşului Matei, în casa mai marelui vameşilor, în casa pescarului. A 
lăsat la o parte palatele şi pe cei îmbrăcaţi cu haine moi. 

Aşadar şi tu, dacă vrei să-L chemi pe Hristos în casa ta, împodobeş- 
te-ţi casa cu milostenii, cu rugăciuni, cu rugi şi cu privegheri de noapte. 
Acestea-s podoabele lui Hristos; celelalte, ale diavolului, duşmanul lui 
Hristos. Nimeni, dar, să nu-şi acopere faţa de ruşine că are o casă urîtă 
dacă are astfel de podoabe. Nici un bogat să nu se îngîmfe că are o casă 
luxoasă, ci mai bine să-şi acopere faţa de ruşine şi să caute să aibă o casă 
ca aceea, părăsindu-o pe a lui, ca să primescă pe Hristos şi aici pe 
pămînt şi să se desfâteze şi dincolo,în corturile cele veşnice, cu harul şi 
cu iubirea de oameni a Domnului nostru Iisus Hristos, Căruia slava şi 
puterea, în vecii vecilor, Amin. 








OMILIA LXXXIV 


„Şi iată unul din cei ce erau cu Iisus, 
întinzînd mina, a scos sabia şi lovind pe sluga arhiereului, 
i-a tăiat urechea. Atunci Iisus i-a zis: 

„întoarce sabia la locul ei; că toţi cei ce scot sabia, 
de sabie vor muri. Sau ţi se pare că nu pot să rog 
pe Tatăl Meu şi să-Mi trimită acum mai mult 
de douăsprezece legiuni de îngeri? Dar cum se vor împlini 
Scripturile, că aşa trebuie să fie ?” 1 


I 


- Cine a fost cel care a tăiat urechea? 

- Evanghelistul Ioan spune că Petru 2 . A făcut lucrul acesta din pri¬ 
cina firii lui înflăcărate. 

Dar se cade să ne întrebăm: Pentru ce purta sabie? Că purta sabie 
se vede nu numai de aici, ci şi din răspunsul pe care ucenicii l-au dat lui 
Hristos: „Sînt aici două săbii” 3 . 

- Pentru ce, dar, le-a îngăduit Hristos să poarte săbii? 

- Şi la întrebarea aceasta ne răspunde tot evanghelistul Luca, care, 
spunînd că Hristos a zis ucenicilor Lui: „Cînd v-am trimis jură de pungă 
şi fără traistă şi fără încălţăminte, aţi avut nevoie de ceva?”, iar cînd ei au 
răspuns: „De nimic”, le-a spus: Jar acum cel ce are pungă să o ia, asemenea şi 
traistă; iar cel ce n-are sabie să-şi vîndă haina lui şi să-şi cumpere sabie”. Iar 
cînd ei au răspuns: „Sînt aici două săbii”, le-a spus: „Sînt de ajuns ” 4 

- Dar de ce le-a îngăduit să poarte sabie? 

- Ca să-i încredinţeze că are să fie vîndut. De aceea le-a spus: „Să-şi 
cumpere sabie”, nu ca să se înarmeze cu săbii - Doamne fereşte! ci prin 
cuvintele acestea a arătat vînzarea. 

- Dar pentru ce le spune să ia traistă? 

- I-a învăţat să fie treji, să privegheze şi să aibă multă rîvnă. La început, 
pentru că erau neiscusiţi, Hristos i-a încălzit cu marea Lui putere; 



1. Matei 26, 51-54. 

2. Ioan 18, 10. 

3. Luca 22, 38. 

4. Luca 22, 35-38. 

acum însă îi scoate ca pe nişte pui din cuib şi le porunceşte să se folo¬ 
sească de aripile lor. Dar ca să nu socotească ucenicii că le-a îngăduit să 
poarte sabie din pricina slăbiciunii Lui, Domnul le aminteşte de cele 
petrecute mai înainte, spunîndu-le: „Cînd v-am trimis fără pungă, aţi avut 
lipsă de ceva?”, ca şi prin una şi prin alta să cunoască puterea Sa; şi 
prin aceea că i-a ocrotit şi prin aceea că acum îi lasă singuri. 

- Dar de unde erau acolo săbii? 

- Fuseseră la cină şi ieşiseră de la masă. Acolo erau şi cuţite pentru 
miel. Ucenicii, auzind că au să vină unii împotriva Domnului, poate că 
au luat şi săbii, ca să le aibă de ajutor şi să lupte pentru învăţătorul lor. 
Dar aceasta era numai ideea ucenicilor. De aceea Petru este certat de 
Hristos că s-a slujit de sabie; şi-l ceartă cu aspră ameninţare. 

Petru a atacat sluga care s-a apropiat; a atacat-o cu căldură; dar n-a 
făcut-o ca să se apere pe el, ci pe învăţătorul lui. Hristos însă n-a îngă¬ 
duit să se facă vreo vătămare; a vindecat urechea slugii. A făcut o mare 
minune, în stare să vădească blîndeţea şi puterea Lui, dar şi iubirea şi 
bunătatea ucenicului. Petru a scos sabia din dragoste pentru Hristos şi a 
băgat-o la locul ei din supunere faţă de Hristos. Cînd a auzit: „Bagă 
sabia ta la locul ei”, a ascultat îndată şi niciodată în toată viaţa lui n-a mai 
făcut asta. Evanghelistul Luca spune că ucenicii L-au întrebat pe Dom¬ 
nul: „Să lovim cu sabia?” 5 , dar Domnul i-a oprit. A vindecat sluga rănită, 
iar pe ucenic l-a certat şi l-a ameninţat; şi ca să-l convingă, a spus: „Toţi 
cei ce scot sabia, de sabie vor muri”. Adaugă şi un temei cuvintelor Lui: 
„Sau vi separe că nu pot să rog pe Tatăl Meu să-Mi trimită mai mult de două¬ 
sprezece legiuni de îngeri? Dar ca să se plinească Scripturile”. Cu aceste 
cuvinte, Hristos, a stins mînia lor, arătîndu-le că şi Scripturile hotărăsc 
lucrul acesta. De aceea i-a rugat mai înainte pe ucenici să îndure cu 
resemnare tot ce se întîmplă, cunoscînd că totul se întîmplă după voia 
lui Dumnezeu. Şi i-a mîngîiat pe ucenici cu două temeiuri: unul, că vor 
fi pedepsiţi cei ce fac rău: „Toţi cei ce scot sabia, de sabie vor muri”; al doi¬ 
lea, că El nu suferă acestea fără voia Lui: „Pot să rog pe Tatăl Meu”. 

- Dar pentru ce n-a spus: „Sau credeţi că nu pot să-i omor pe toţi?” 

- Pentru că păreau a fi mai vrednice de crezare cuvintele spuse; că 
apostolii nu aveau încă despre Hristos părerea ce I se cuvenea. Cu 
puţin mai înainte spusese: „întristat este sufletul Meupînă la moarte” 6 ; şi: 
„Părinte, să treacă de la Mine paharul acesta” 7 ; a fost văzut apoi tulburat 
sufleteşte, plin de sudoare şi întărit de înger. Aşadar, pentru că Hristos a 
arătat multe slăbiciuni omeneşti, n-ar fi fost crezut dacă ar fi spus: „Cre- 

r>. Luca '12. 49. 

(i. Matei 2(>, 38. 

7. Matei 2<i, 39. 








deţi că nu pot să-i omor pe toţi?” De aceea a spus: „Sau socotiţi că nu pot 
să rog pe Tatăl Meu?” Apoi spune iarăşi cuvinte pe care le-ar fi spus orice 
om: „Să-mi trimită douăsprezece legiuni de îngeri Dacă un înger a ucis 
o sută optzeci şi cinci de mii de ostaşi înarmaţi 8 , ar fi fost, oare, nevoie 
de douăsprezece legiuni pentru o mie de oameni? Nu! Dar Hristos 
grăieşte aşa din pricina fricii şi slăbiciunii ucenicilor; că erau morţi de 
frică. De aceea aduce ca temei Scripturile, spunînd: „Cum se vor împlini 
Scripturile?” îi înfricoşează şi mai mult cu cuvintele Scripturii: „Dacă 
Scripturile spun aceasta, le zice Domnul, pentru ce vă împotriviţi aces¬ 
tor oameni, luptîndu-vă cu ei?” 


II 


Aceste cuvinte le-a spus ucenicilor Săi; celorlalţi le grăieşte aşa: 

„Ca la un tîlhar aţi ieşit cu săbii şi cu beţe să Mă prindeţi? în fiecare 
zi şedeam în templu învâţînd şi nu M-aţi prins!” 9 

Uită-te cîte a făcut Hristos ca să zguduie sufletele celor care au tăbă- 
rît asupra Lui: i-a aruncat cu faţa la pămînt, a vindecat urechea slugii, 
i-a ameninţat cu moartea, căci „cine scoate sabia de sabie va muri? Cu vin¬ 
decarea urechii i-a încredinţat şi de adevărul acestor cuvinte. De fiecare 
dată Hristos îşi arată puterea Lui şi prin cele ce face şi prin cele ce 
spune că se vor întîmpla în viitor, pentru a le arăta că prinderea Lui nu 
se datorează puterii lor. De aceea a şi adăugat: „în fiecare zi eram cu voi şi 
şedeam învâţînd şi nu M-aţi prins”. Şi cu aceste cuvinte le arată că prin¬ 
derea Lui s-a făcut cu voia Lui. Trece peste minuni şi vorbeşte numai de 
învăţătura Sa, ca să nu pară că se laudă. „Cînd învăţam, nu M-aţi prins. 
Cînd am tăcut, atunci aţi tăbărît asupra Mea! Eram în templu şi 
nimeni n-a pus mîna pe Mine. Acum însă la o vreme nepotrivită şi la miezul 
nopţii, v-aţi aruncat asupra Mea cu săbii şi cu beţe. Pentru ce era nevoie de 
aceste arme, cînd am fost tot timpul în mijlocul vostru?” Cu aceste 
cuvinte le-a arătat că, dacă nu S-ar fi dat de bună voie în mîna lor, n-ar 
fi putut pune mîna pe El. Dacă n-au putut să-L prindă atunci cînd îl 
aveau în mînă, dacă n-au putut să pună mîna pe El atunci cînd îl aveau 
în mijlocul lor, nici acum n-ar fi putut-o face, dacă n-ar fi voit să fie prins. 
Hristos însă lămureşte şi nedumerirea aceasta: pentru că acum a voit. 


„Dar aceasta s-a făcut, a spus El, ca să se plinească Scripturile profeţilor” 10 . 
Ai văzut că pînă în cel din urmă ceas şi chiar în clipa vînzării a făcut to¬ 
tul pentru îndreptarea acelora, vindecînd, profeţind, ameninţînd: „De 



8. IV Regi 19, 35. 

!). Matei 20, 55. 

10. Matei 20, 5(i. 

sabie vor muri”, spunînd că de buna Sa voie suferă: „în fiecare zi eram 
cu voi, învăţîndu-vă”, arătînd că este de acord cu Tatăl: „Ca să se împli¬ 
nească Scripturile profeţilor”. 

- Dar pentru ce nu L-au prins în templu? 

- Pentru că în templu n-ar fi îndrăznit din pricina mulţimii. De 
aceea Hristos a şi ieşit afară din oraş, pentru ca şi locul şi timpul să le 
îngăduie să-L prindă şi pentru ca pînă în cel din urmă ceas să le taie 
orice cuvînt de apărare. Cum ar fi putut da o învăţătură potrivnică, El, 
Care S-a dat pe Sine pentru ca să se împlinească profeţiile? 

Atunci toţi ucenicii Lui, lăsîndu-L, au fugit” 11 . 

Cînd L-au prins, ucenicii au stat pe loc; dar după ce a grăit cuvin¬ 
tele acelea către cei ce L-au prins, au fugit. Au văzut că nu mai este cu 
putinţă să mai scape, de vreme ce de bună voie Se dă pe mîna lor şi spu¬ 
sese că se face aceasta potrivit Scripturilor. 

După ce au fugit ei, 

,JL-au dus la Caiafa; iar Petru L-a urmat şi a intrat să vadă care este 
sfirşitul” 12 . 

Mare este dragostea ucenicului! N-a fugit nici cînd a văzut pe cei¬ 
lalţi ucenici fugind, ci a rămas şi a intrat împreună cu El. E drept, a 
intrat şi Ioan, dar acesta era cunoscut la curtea arhiereului 13 . 

- Şi pentru ce L-au dus acolo unde erau adunaţi toţi? 

- Pentru ca să se facă toate cu hotărîrea arhiereilor. Caiafa era 
atunci arhiereu; şi toţi erau acolo şi-L aşteptau pe Iisus. Pentru aceasta 
privegheau şi erau treji! Scriptura spune că nici n-au mîncat atunci Paş¬ 
tele, ci în acest scop au stat toată noaptea treji. Cînd evanghelistul Ioan 
a spus că era dimineaţă, a adăugat: „N-au intrat în pretoriu ca să nu se 
spurce, ci să mănînce Poştele” 14 . 

- Ce putem spune? 

- Că au mîncat Paştele în altă zi şi au călcat în picioare legea din dorinţa 
de a-L ucide pe Hristos. Hristos n-a călcat timpul Paştelor; dar ei îndrăz¬ 
neau orice, chiar dacă ar fi călcat mii şi mii de legi. Altădată, cînd fierbeau 
cumplit de mînie, n-au putut pune mîna pe El, deşi au încercat de multe ori 
să-L omoare; acum însă, cînd au pus mîna pe El într-un chip atît de 
neaşteptat, au preferat să lase şi Paştele numai ca să-şi împlinească uci- 
gaşa lor dorinţă. De aceea s-au şi adunat cu toţii. Era o adunare de ciu¬ 
maţi. Şi vrînd să dea ticăloşiei acesteia o înfăţişare de judecată, au 


11. Matei 26, 56. 









cftutat şi martori. „Dar mărturiile nu se potriveau ”, spune evanghelis¬ 
tul Marcu 15 . Atît era de plăsmuită judecata! Totul era numai tulbu¬ 
rare şi zgomot. 

„Şi venind martori mincinoşi au spus: Acesta a zis: „Voi dărîma templul 
acesta şi în trei zile îl voi zidi” 16 . 

Hristos într-adevăr spusese: „în trei zile”; dar n-a spus: „îl voi 
dărîma”, ci „dărîmaţi ” 17 ; şi n-a vorbit despre templul din Ierusalim, ci 
despre trupul Lui. 

- Ce a făcut arhiereul? 

- Voind să-L facă pe Domnul să Se apere, ca să-L prindă în 
cuvînt, a spus: 

„Nu auzi ce mărturisesc aceştia împotriva Ta?” Iar El tăcea” 18 . 

Orice apărare ar fi fost fără de folos. Nimeni n-ar fi ascultat-o. Era 
numai o formă de judecată. De fapt era un atac de tîlhari care atacă la 
drumul mare. De aceea a tăcut Hristos. Arhiereul însă stăruia, zicînd: 

„Te jur pe Dumnezeul cel viu să ne spui dacă Tu eşti Hristosul, Fiul 
Dumnezeului celui viu”. Iar El a spus: „Tu ai zis!Dar Eu vă spun: De acum 
veţi vedea pe Fiul Omului şezînd în dreapta puterii şi venind pe nori”. Atunci 
arhiereul şi-a sjîşiat veşmintele lui, zicînd: „A hulit !” 19 

A făcut lucrul acesta ca să fie şi mai împovărătoare învinuirea 
adusă Domnului; a făcut mai tari cuvintele sfîşiindu-şi hainele. Spusele 
Domnului băgaseră frica în ascultători; de aceea arhiereul a făcut acum 
ceea ce făcuseră iudeii la uciderea lui Ştefan cînd şi-au astupat urechile 20 . 

III 

Şi ce hulă era aceea? Că Hristos spusese doar mai înainte cînd erau 
ei adunaţi: „Zis-a Domnul Domnului Meu: „Şezi de-a dreapta Mea”; şi a tîl- 
cuit aceste cuvinte 21 . Atunci n-au îndrăznit să spună ceva, ci au tăcut şi 
de atunci nu L-au mai contrazis. Cum se face, dar, că acum numesc spu¬ 
sele Sale hulă? 

- Dar pentru ce le-a răspuns Hristos aşa? 

- Ca să le taie orice cuvînt de apărare; că pînă în cea din urmă zi i-a 
învăţat că El este Hristos, că stă în dreapta Tatălui şi că va veni iarăşi să 
judece lumea; cuvinte care arată desăvîrşitul acord dintre El şi Tatăl. 

15 . Marcu 14 , 56 . 

16 . Matei 26 , 60 - 61 . 

17 . loan 2 , 19 . 

18 . Matei 26 , 62 - 63 . 

19 . Matei 26 , 63 - 65 . 

20 . Fapte 7 , 57 . 

21 . Matei 22 , 41 - 45 . 

Aşadar, după ce şi-a sfîşiat hainele, arhiereul a spus: 

„Ce vi se pare ?” 22 

Nu pronunţă el hotărîrea, ci-i pofteşte pe ceilalţi, ca şi cum ar fi fost 
vorba de nişte păcate cunoscute de toţi şi de o hulă învederată. Ştiau că 
dacă ar fi ajuns să se judece pricina şi să se cerceteze cu de-amănuntul, 
Hristos ar fi fost absolvit de orice vină; de aceea îl osîndesc fără jude¬ 
cată şi bagă în mintea ascultătorilor gîndul acesta, spunîndu-le: 

„Voi aţi auzit hula !” 23 

Aproape că i-a silit şi i-a constrîns să pronunţe hotărîrea. 

- Ce au spus aceia? 

- „Vinovat este de moarte !” 24 

L-au şi socotit osîndit. Au procedat aşa ca să-l facă şi pe Pilat să pro¬ 
nunţe aceeaşi sentinţă. Arhiereii ştiau aceasta şi de aceea au spus: 
„Vinovat este de moarte!”. Aceiaşi oameni sînt şi pîrîşi şi judecători, 
aceiaşi şi cei ce pronunţă hotărîrea; aceiaşi oameni au făcut atunci totul. 

- Dar pentru ce nu L-au învinuit că a călcat sîmbăta? 

- Pentru că de multe ori le închisese gura. De altfel chiar din pri¬ 
cina celor spuse atunci voiau să-L prindă şi să-L osîndească. 

Arhiereul, luîndu-o înainte, a scos din gura celor adunaţi hotărîrea, 
atrăgîndu-i pe toţi de partea lui prin sfîrşierea hainelor. Şi L-au dus la 
Pilat ca pe unul ce fusese osîndit. Astfel arhiereul a făcut totul. Lui Pilat 
nu i-a spus nici una din învinuirile aduse. 

- Dar ce i-a spus? 

- „De n-ar fi fost acesta făcător de rele, nu L-am fi dat ţie !” 25 Voiau 
să-L omoare punîndu-I în spate crime obşteşti. 

- Dar pentru ce nu L-au ucis pe ascuns? 

- Pentru că voiau să-I atace şi slava lui. Mulţi auziseră de El, 
mulţi îl admirau şi se minunau de El; de aceea arhiereii şi-au dat toată 
silinţa să-L ucidă pe faţă, înaintea tuturora. Hristos nu i-a împiedicat, ci 
S-a slujit de răutatea lor spre vădirea adevărului, pentru ca moartea Lui 
să ajungă cunoscută. A ieşit cu totul altceva decît ce voiau arhiereii. 
Voiau să-L facă de ocară, să-L facă de ruşine prin osîndirea aceasta; 
Hristos însă tocmai prin aceasta a strălucit mai mult. Şi după cum 
spuneau: „Să-L omorîm, ca nu cumva să vină romanii şi să ne ia cetatea şi 
neamul” 26 şi după ce L-au omorît s-a întîmplat ce-au spus, tot aşa şi 
acum; şi-au dat toată silinţa să-L răstignească în faţa întregii lumi, ca să-I 



22 . Matei 26 , 66 . 

23 . Matei 26 , 65 . 

24 . Matei 26 , 66 . 

25 . loan 18 , 30 . 

26 . loan 11 , 48 . 

vatăme slava; dar a ieşit cu totul dimpotrivă. Iudeii aveau şi ei puterea 
să-L ucidă - ascultă ce le spune Pilat: „Luaţi-L voi şi după legea voastră jude- 
caţi-L ” 27 - dar n-au voit, pentru ca să pară că a fost ucis ca un călcă¬ 
tor al legilor statului, ca unul ce a vrut să ia puterea, ca un răzvrătit 
împotriva ordinei de stat. De aceea L-au şi răstignit împreună cu tîlha- 
rii; de aceea au şi spus: „Nu scrie: „Acesta este împăratul iudeilor”, ci: „El a 
spus!” 28 . Toate acestea s-au făcut pentru adevăr, pentru ca iudeii să nu 
aibă nici măcar o umbră de neruşinată apărare. La fel şi cu mormîntul! 
Peceţile şi paza au făcut să strălucească şi mai mult adevărul. Acelaşi 
lucru l-au făcut şi batjocoririle, bătăile de joc şi ocările. Aşa e minciuna. 
Pe acolo se descoperă, pe unde se unelteşte. Aşa s-a întîmplat şi acum. 
Cei ce păreau biruitori, aceia mai ales au fost făcuţi de ruşine, aceia au 
fost biruiţi şi au pierit; iar Cel Ce părea învins, Acela mai cu seamă a 
strălucit şi a învins cu tărie. 

Să nu căutăm 29 , dar, să învingem în orice împrejurare şi nici să 
fugim de înfrîngere. Sînt victorii care vatămă şi sînt înfrîngeri care folo¬ 
sesc. De pildă cei ce se mînie; se pare că biruie cel ce ocărăşte mai mult; 
dar nu; el este cel biruit de această patimă cumplită, el este cel vătămat. 
Şi dimpotrivă,cel ce suferă cu curaj ocările, acela biruie, acela învinge. 
Celălalt n-a fost în stare să-şi stingă boala lui; acesta a curmat-o şi pe a 
celuilalt; celălalt a fost biruit de propria lui patimă; acesta a biruit şi 
patima aceluia; nu numai că nu s-a ars, dar chiar a stins şi flacăra celui¬ 
lalt, care se urca la înălţime. Dacă ar fi vrut şi acesta să aibă o aparentă 
victorie, ar fi fost biruit şi el, că ocarîndu-1 pe celalalt ar fi făcut să sufere 
el însuşi mai mult şi ar fi fost amîndoi, ca nişte femei, învinşi de mînie 
într-un chip ruşinos şi vrednic de milă. Aşa însă acesta, pentru că s-a 
purtat ca un filozof, a scăpat şi de această ruşine; iar prin frumoasa lui 
biruinţă a înălţat împotriva mîniei un trofeu strălucit şi în el însuşi şi în 
celălalt. 


IV 


Aşadar să nu căutăm în orice împrejurare să învingem. Lacomul biruie 
pe cel ce-1 jefuieşte, dar biruinţa lui e rea şi aduce pagubă biruitorului. Dar 
dacă cel jefuit, cel care pare învins, rabdă ca un filozof, el este biruitorul, el 
poartă cununa. în orice împrejurare e mai bine să fii înfrînt; şi acesta e 
cel mai bun chip de victorie. Dacă te jefuieşte cineva, dacă te bate, dacă 
te invidiază şi dacă nu mergi împotriva lui şi eşti biruit, atunci 



mai 


27. Ioan 18, 31. 

28. Ioan 19, 21. 

29. De aici începe partea morală-. Despre răbdare şi minie; cel învins cind este batjocorit, acela 
cu seamă invinge. Toi aici şi despre losif şi egipteancă. 

tu eşti biruitorul. Dar pentru ce vorbesc eu de jaf şi de invidie? Chiar 
cel care-i dus la mucenicie, atunci biruie cînd e legat, cînd e biciuit, 
cînd e tăiat în bucăţi, cînd e omorît. Şi ceea ce-i înfrîngerea în război, 
căderea luptătorului, aceea este la noi victorie. Niciodată nu învingem 
cînd facem rău! Dar totdeauna învingem cînd suferim răul. Aşa ajunge 
şi victoria mai strălucitoare cînd, prin răbdare, învingem pe cei ce ne 
fac rău. De aici se vede că victoria vine de la Dumnezeu. Victoria 
aceasta este cu totul de altă natură decît victoria cea lumească. Aceasta 
e mai cu seamă şi dovada tăriei ei. Aşa sfărîmă şi stîncile din mare valu¬ 
rile ce le izbesc; aşa au fost strigaţi şi încununaţi şi sfinţii toţi şi au înălţat 
trofee strălucitoare, cîştigînd această biruinţă, care nu urmărea un folos 
material. Nici să nu ridici braţul, nici să te osteneşti! Dumnezeu îţi dă 
această putere ca să birui, nu luîndu-te de piept cu cel ce-ţi face rău, ci 
răbdînd numai. Nu lua poziţie de atac, şi ai şi biruit; nu te lua la trîntă, 
şi ai şi fost încununat. Eşti cu mult mai bun, cu mult mai puternic decît 
potrivnicul tău. Pentru ce vrei să te faci de rîs? Nu-i da aceluia prilej să 
spună: „Ne-am luat la bătaie şi l-am biruit!”, ci lasă-1 pe el să se minu¬ 
neze şi să se crucească de purtarea ta cea paşnică şi să spună tutu¬ 
rora că ai învins fără să te baţi. Aşa a biruit şi fericitul Iosif. A învins 
totdeauna pe cei care-i făceau rău răbdînd răul. Şi fraţii lui şi egip¬ 
teanca au uneltit împotriva lui; dar el pe toţi i-a biruit. Nu-mi vorbi 
de temniţa în care a stat, nici de palatul în care locuia egipteanca, ci 
arată-mi cine-i învinsul şi cine-i biruitorul, cine e trist şi cine se 
bucură. Egipteanca n-a putut numai pe dreptul Iosif să-l biruie, dar 
n-a putut să-şi biruie nici propria ei patimă. Iosif însă a biruit-o şi pe 
ea şi a biruit şi această patimă cumplită. De vrei, ascultă-i cuvintele 
şi vei vedea victoria! „Ai adus aici în casă, spune ea, un sclav evreu ca să-şi 
bată joc de mine” 30 . Nu el, ticăloaso şi nenorocito, şi-a bătut joc de 
tine, ci diavolul care ţi-a spus că poţi frînge oţelul. Nu bărbatul tău a 
adus în casa ta un sclav evreu ca să te ispitească, ci demonul cel 
viclean a adus în sufletul tău desfrîul cel necurat, el şi-a bătut joc de 
tine. Ce a făcut Iosif? A tăcut şi a fost osîndit, ca şi Hristos. Că toate 
cele din Vechiul Testament sînt preînchipuiri ale celor din Noul 
Testament. 

- Bine, bine, dar Iosif a ajuns la închisoare, iar egipteanca stă¬ 
tea în palate! 

- Şi ce-i cu asta? Iosif, deşi era în lanţuri, era mai strălucit decît 
cel cu cunună pe cap; egipteanca însă, deşi trăia în cămările cele 
împărăteşti, era mai nenorocită decît un întemniţat. Dar nu trebuie să 








vezi numai din asta victoria unuia şi înfrîngerea alteia, ci şi din chipul 
în care au luat sfîrşit lucrurile. Cine a făcut ce-a vrut? întemniţatul, şi nu 
împărăteasa. întemniţatul s-a străduit să-şi păstreze curăţenia trupească 
şi sufletească, iar egipteanca a vrut să i-o răpească. Şi cine a făcut ceea 
ce a voit? Cel care a suferit răul sau aceea care a făcut răul? Negreşit că 
cel care a suferit răul, care a răbdat răul. Deci el este învingătorul. 

Ştiind, dar, acestea să urmărim această victorie, victoria aceea pe 
care o dobîndim suferind răul. Să fugim de cealaltă victorie, aceea pe 
care o dobîndim facînd răul. Aşa, vom duce viaţa aceasta de pe pămînt 
în toată liniştea, lipsiţi de griji şi de necazuri şi vom avea parte şi de 
bunătăţile cele viitoare, cu harul şi cu iubirea de oameni a Domnului 
nostru Iisus Hristos, Căruia slava şi puterea în vecii vecilor, Amin. 








OMILIA LXXXV 


Atunci L-au scuipat în obraz şi L-au bătut cu pumnii, 
iar alţii îi dădeau palme, zicînd: 
„Profeţeşte-ne, Hristoase, cine este cel ce Te-a lovit !” 1 

I 

- Pentru ce au mai făcut asta, odată ce aveau să-L omoare? Pentru 
ce mai era nevoie de batjocura aceasta? 

- Ca să afli, din tot ce s-a petrecut atunci, cît de răi la suflet erau 
judecătorii Lui. Ca şi cum ar fi dat peste un animal de vînat, aşa erau de 
sălbătăciţi, aşa erau de înnebuniţi; au făcut petrecere din chinuirea Lui, 
au tăbărît asupra Lui cu bucurie, dîndu-şi la iveală firea lor cea ucigaşă. 

Tu însă minunează-te de filozofia ucenicilor! Cu cîtă amănunţime, 
cu cît adevăr istorisesc totul! Se vede de aici firea lor iubitoare de 
adevăr. Istorisesc aşa cum s-au petrecut cele ce păreau o ocară; nu 
ascund nimic, nu se ruşinează de nimic, ci socotesc cea mai mare slavă 
- după cum şi este - că Stăpînul lumii a primit să sufere unele ca acestea 
pentru noi. 

Lucrul acesta arată şi purtarea de grijă cea nespusă a lui Hristos, dar 
şi răutatea de neiertat a acelora care au îndrăznit acestea faţă de Cel atît 
de liniştit şi blînd, faţă de Cel Care le-a încîntat urechile cu cuvinte care 
ar fi fost în stare să facă din leu miel. Lui Hristos nu I-a lipsit blîndeţea, 
dar nici acelora, ocara şi sălbătăcia în tot ce făceau, în tot ce spuneau. 
Pe toate acestea le-a prezis şi profetul Isaia, vestindu-le mai dinainte şi 
arătînd într-un cuvînt toată această ocară: „în chipul în care mulţi se vor 
minuna de Tine, spune Isaia, în acelaşi chip va fi necinstit chipul Tău de 
oameni şi slava Ta, de fiii oamenilor” z . Ce poate egala, oare, ocara 
aceasta? Au scuipat şi au pălmuit obrazul acela de care marea s-a dat 
înapoi cînd L-a văzut, de care soarele şi-a tras înapoi razele sale cînd L-a pri¬ 
vit pe cruce. L-au lovit în cap, înnebuniţi de nebunia lor cumplită. L-au rănit 
cu răni pline de ocară; că L-au bătut cu pumnii şi L-au pălmuit; iar la rănile 
acestea au mai adăugat şi ocara scuipatului. Au rostit apoi şi cuvinte pline 
de batjocură, spunînd: „Profeţeşte-ne, Hristoase,cine este cel ce Te-a 


1. Matei 26, 67-68. 

lovit!". îl batjocoresc aşa, pentru că mulţi spuneau că e profet. Alt evan¬ 
ghelist spune că făceau asta acoperindu-I faţa cu haina 3 , ca şi cum ar fi 
avut în faţa lor un om de nimica, un om de trei parale. Şi nu numai 
oamenii liberi, ci şi sclavii fuseseră cuprinşi atunci de această nebunie. 
Pe acestea să le citim des, pe acestea să le ascultăm cum trebuie, pe 
acestea să le scriem în mintea noastră; că acestea sînt cinstea noastră. 
Cu acestea mă laud tare; mă laud nu numai cu miile şi miile de morţi pe 
care i-a înviat, ci şi cu patimile pe care le-a pătimit. Pe acestea Pavel 
neîncetat le aminteşte: crucea, moartea, patimile, ocările, insultele, bat¬ 
jocoririle. Uneori spune: „Să ieşim la El purtînd ocara Lui” 4 ; alteori: 
„Care, în locul bucuriei ce-Istă înainte, a răbdat crucea, dispreţuind ruşinea” 5 . 

Jar Petru şedea afară în curte; şi s-a apropiat de el o slujnică, zicînd: „Şi 
tu erai cu Iisus Galileanul”. Iar el s-a lepădat înaintea lor, a tuturor zjcînd: 
,JNu ştiu ce zici!” Ieşind el la poartă, l-a văzut pe el alta şi a zis: „Şi acesta era 
acolo cu Iisus Nazarineanul”. Şi iarăşi s-a lepădat cu jurămînt. Iar după 
puţin, apropiindu-se de cei ce stăteau, au zis lui Petru: „Cu adevărat şi tu eşti 
dintre ei, că şi graiul te vădeşte”. Atunci a început să se blesteme şi să se jure: 
„Nu ştiu pe omul acesta”. Şi îndată a cîntat cocoşul. Şi şi-a dus aminte Petru de 
cuvîntul lui Iisus, care spusese:, filai înainte de a cînta cocoşul, te vei lepăda de 
Mine de trei ori”. Şi ieşind afară a plîns cu amar” 6 . 

O, noi şi străine lucruri! Cînd Petru L-a văzut pe învăţător numai 
prins atît de tare clocotea că a scos sabia şi a tăiat urechea slugii arhie¬ 
reului; dar acum, cînd ar fi trebuit să se revolte şi mai mult, să se înflăcă¬ 
reze şi mai mult, să ardă şi mai mult - doar auzea cum îl ocărăsc pe 
Domnul -, acum Petru se leapădă de El. 

- Dar pe care om nu l-ar fi scos din minţi cele petrecute atunci? 

- Da, e drept; dar ucenicul, biruit de frică, nu numai că nu se 
revoltă, dar se şi leapădă; îi este frică şi de ameninţarea unei sluj¬ 
nice sărmane şi neînsemnate; şi nu numai o dată, ci de două şi de 
trei ori, în scurtă vreme, şi nu în faţa judecătorilor; era doar afară, 
în curte. L-au întrebat cînd a ieşit pe poartă; şi nici aşa nu şi-a dat 
seama îndată de căderea lui. Evanghelistul Luca spune că Hristos 
S-a uitat la el 7 , arătînd că Petru nu numai că s-a lepădat de Domnul, 
dar că nici nu şi-a adus singur aminte, deşi a cîntat cocoşul, ci a fost 
nevoie să i-o amintească tot învăţătorul; iar privirea Lui a fost în 
locul glasului. Atît de speriat era. Evanghelistul Marcu spune, la 



3. Luca 22, 64. 

4. Evr. 13, 13. 

5. Evr. 12, 2. 

6. Matei 26, 69 75. 

7. Luca 22, 61. 

rîndul său, că Petru s-a lepădat întîia oară atunci cînd cocoşul a cîntat 
întîia oară; iar cînd s-a lepădat a treia oară, cocoşul a cîntat a doua 
oară\ Marcu istoriseşte mai cu de-amănuntul slăbiciunea lui Petru şi ne 
arată că era mort de frică. Pe toate acestea Marcu Ie ştia de la dascălul 
său, că a fost ucenicul lui Petru. Aceasta mai cu seamă trebuie să ne 
uimească! Că Marcu nu numai că n-a ascuns greşeala dascălului său, ci 
a şi istorisit-o mai lămurit decît ceilalţi evanghelişti, pentru că a fost 
ucenicul lui Petru. 


II 

Poate că cineva m-ar întreba: 

- Cum pot fi adevărate spusele evangheliştilor, cînd Matei spune 
că Domnul a zis: „Amin zic ţie, că mai înainte de a cînta cocoşul te vei lepăda 
de Mine de trei ori” 9 , iar Marcu spune că după ce s-a lepădat a treia oară 
cocoşul a cîntat a doua oară 10 . 

- Spusele evangheliştilor sînt cu totul adevărate şi nu se contrazic. 
Pentru că de obicei cocoşul cîntă la fiecare cîntat de trei ori şi de patru 
ori, Marcu ne vorbeşte despre aceste cîntece repetate ale cocoşului ca 
să arate că nici glasul cocoşului nu l-a oprit pe Petru de la cădere şi nu 
i-a adus aminte. Aşa că sînt adevărate şi spusele lui Matei şi ale lui 
Marcu. înainte de a termina cocoşul întîiul său cîntat, Petru s-a lepădat 
de trei ori. Şi nici după ce i-a adus aminte Hristos de păcatul lui n-a 
îndrăznit să plîngă înaintea tuturora, ca să nu-1 dea de gol lacrimile, ci 
„a ieşit afară şi a plîns cu amar”. 

Jar dacă s-a făcut ziuă, L-au dus pe Iisus de la Caiafa la Pilat” 11 . 

Pentru că arhiereii voiau să-L omoare şi pentru că nu puteau să facă 
ei aceasta din pricina sărbătorii, L-au dus la guvernator. 

Tu însă uită-mi-te cum s-au amestecat lucrurile, ca uciderea Lui să 
aibă loc în timpul sărbătorii Paştelui. Aşa fusese rînduit de sus. 

,Jtunci Iuda, cel ce L-a vîndut, văjnd că a fost osîndit, căindu-se a întors 
cei treizeci de arginţi” 12 . 

Lucrul acesta îl învinuieşte şi pe Iuda şi pe arhierei. Pe Iuda, nu 
pentru că s-a căit, ci pentru că s-a căit prea tîrziu; s-a osîndit singur; el 
însuşi a mărturisit că L-a vîndut; pe arhierei, că nu s-au căit, deşi le stă¬ 
tea în puterea lor să se schimbe. 

Uită-te cînd s-a căit Iuda! Cînd păcatul s-a săvîrşit deplin, şi a luat 
sfîrşit. Aşa e diavolul: nu-i lasă pe cei ce nu priveghează să vadă păcatul 

8. Marcu 14, 66-72. 

9. Matei 26, 34. 

10. Marcu 14, 72. 

mai înainte, ca să nu se pocăiascâ cei prinşi de el. Iisus i-a grăit atîtea, 
dar Iuda nu s-a îndreptat; că atunci s-a căit, cînd a săvîrşit pe deplin 
păcatul; dar nici atunci cu folos. Că s-a osîndit pe sine însuşi, că a arun¬ 
cat arginţii, că a înfruntat dispreţul poporului iudeu, toate bune şi de 
lăudat; dar . că s-a sinucis, asta e de neiertat, asta e o faptă diavolească. 
Diavolul l-a îndepărtat de pocăinţă, ca să nu aibă vreun folos de pe 
urma ei. Făcîndu-1 să-şi ia viaţa, moare de o moarte de ruşine, ajunsă 
cunoscută întregii lumi. 

Uită-mi-te însă că prin toate străluceşte adevărul! Şi prin cele ce fac 
şi prin cele ce suferă duşmanii lui Hristos! Chiar moartea aceasta a vân¬ 
zătorului coase gurile celor ce L-au osîndit şi nu le lasă să aibă nici 
umbră de neruşinată apărare. Ce-ar mai putea spune aceia cînd vînză- 
torul rosteşte o astfel de sentinţă împotriva lui însuşi? 

Dar să auzim şi cuvintele pe care le spune: 


„A întors cei treizeci de arginţi arhiereilor şi a zis: „Greşit-am vînzfnd 
sînge nevinovatIar ei au zis: „Ce ne priveşte pe noi! Tu vei vedea!” Şi, arun- 
cînd arginţii în templu, a plecat şi ducîndu-se s-a spînzurat” 13 . 

N-a mai putut îndura chinurile conştiinţei, care îl biciuiau. Uită-mi-te 
că şi iudeii păţesc la fel. Şi ei ar fi trebuit să se îndrepte în urma celor ce 
păţiseră pînă atunci; şi ar fi trebuit să se oprească; dar nu, ei nu se 
opresc pînă ce nu împlinesc păcatul. Păcatul lui Iuda se împlinise, că 
păcatul lui era vînzarea; al iudeilor însă nu se împlinise încă. Dar cînd 
l-au săvîrşit şi ei deplin, cînd L-au ţintuit pe Domnul pe cruce, atunci 
i-au apucat şi pe ei chinurile conştiinţei şi spun, cînd: „Nu scrie: Acesta 
este împăratul iudeilor” u - Pentru ce vă temeţi, pentru ce vă tulburaţi? 
Pe cruce e ţintuit doar numai un trup mort! -, cînd îl păzesc şi spun: 
„Ca nu cumva să-L jure ucenicii Lui şi să spună că a înviat. Şi vaji rătăcirea 
cea din urmă mai rea decît cea dintîi” 15 . Chiar dacă ar spune ucenicii că a 
înviat, minciuna s-ar vădi, dacă n-ar fi înviat cu adevărat. Dar cum 
aveau să spună ucenicii că a înviat, cînd ei nici n-au îndrăznit să stea 
lîngă El la prinderea Lui, cînd verhovnicul apostolilor s-a lepădat de 
trei ori de El şi n-a îndurat nici ameninţările unei fetişcane. Dar, după 
cum v-am spus, arhiereii erau tulburaţi; ştiau că fapta lor e o nelegiuire; 
se vedea aceasta din cuvintele lor: „Tu vei vedea”. 

Ascultaţi, iubitorilor de argint! Gîndiţi-vă ce a păţit Iuda! A pierdut 
şi banii, a săvîrşit şi păcatul şi şi-a pierdut şi sufletul. Aşa e tirania iubirii 
de argint. Nu s-a bucurat nici de arginti, nici de viaţa de aici, nici de cea vii- 



13. Matei 27, 3-5. 

14. loan 19, 21. 

15. Matei 27, (14. 

toare, ci pe toate le-a aruncat dintr-o dată. Şi după ce a fost dispreţuit de 
arhierei şi de bătrîni, s-a spînzurat. Dar, după cum am spus, unii îşi dau 
seama că au păcătuit după ce au săvîrşit păcatul. Uită-te şi la arhierei şi 
la bătrîni! Deocamdată nu vor să-şi dea seama de grozăvia faptei lor; 
spun doar atît: „Tu vei vedea!”Y)ar tocmai aceste cuvinte le măresc vina. 
Prin aceste cuvinte mărturisesc că fapta lor este o crimă şi o nelegiuire; 
îmbătaţi de patimă însă nu vor să se depărteze de drăceasca lor încer¬ 
care, ci se învăluiesc nebuneşte pe ei înşişi cu vălul unei neştiinţe plăs¬ 
muite. Dacă ar fi spus aceste cuvinte după ce L-au răstignit, după ce 
L-au omorît, cuvintele acestea nu i-ar fi osîndit atîta, deşi nici atunci 
n-ar fi avut vreun temei spusele lor. Dar cum puteţi spune asta cînd îl 
aveţi încă în mîinile voastre, cînd stă în puterea voastră să-I daţi dru¬ 
mul? Apărarea voastră vă este cea mai mare învinuire. 

- Cum şi în ce chip? 

- Pentru că au aruncat în spatele vînzătorului toată vina - că au 
spus: „Tu vei vedea!”-, pentru că puteau să se scape şi pe ei de crima uci¬ 
derii lui Hristos, liberîndu-L; dar ei au întrecut nelegiuirea lui Iuda; au 
adăugat vînzării răstignirea. Ce i-a împiedicat cînd i-au spus lui Iuda: 
„Tu vei vedea!” să se îndepărteze de fapta lor necugetată şi îndrăzneaţă? 
Nimic, ci au făcut contrariul; au mai adăugat şi omorul; s-au încurcat, şi 
prin cele ce au făcut şi prin cele ce-au spus, în nişte păcate din care nu 
mai pot scăpa. Iar după acestea L-au dat pe mîna lui Pilat; şi au preferat 
să fie eliberat un tîlhar, nu Iisus; au ucis pe Cel Care nu le-a făcut nici 
un rău, ci le făcuse atîta bine. 

III 

- Ce a făcut Iuda? 

- Cînd a văzut că osteneala i-a fost zadarnică şi că arhiereii nu vor 
să primescă argintii, 

)t A aruncat argintii în templu şiplecînd s-a spînzurat. Iar arhiereii, luînd 
argintii, au zis: „Nu se cade să-i punem în vistieria templului, că sîntpreţ de 
sînge”. Şi făcînd sfat au cumpărat cu ei ţarina olarului, pentru îngroparea 
străinilor. Pentru aceea s-a numit ţarina aceea Ţarina Sîngeluipînă în ziua de 
azi. Atunci s-a împlinit ceea ce s-a spus de Ieremia proorocul, care zice: „Şi au 
luat treizeci de arginţi, preţul celui preţuit, şi i-au dat pe ei pe ţarina olarului, 
după cum mi-a spus mie Domnul” 16 . 

Ai văzut cum arhiereii sînt iarăşi osîndiţi de conştiinţa lor? N-au 
pus argintii în vistieria templului, ci au cumpărat cu ei o ţarină pentru îngro- 

parea străinilor, pentru că ştiau că au cumpărat cu banii aceştia sînge. 
Era şi aceasta o mărturie împotriva lor şi o dovadă a trădării. Numele 
ţarinii a strigat tuturora, mai tare ca o trîmbiţă, crima lor. Şi arhiereii 
n-au făcut numai asta, ci au ţinut şi sfat - şi totdeauna au făcut aşa -, ca 
să nu fie nici unul nevinovat de acest păcat, ci toţi vinovaţi. 

Toate aceste lucruri le-a prezis de demult profeţia. Vezi, dar, că nu 
numai apostolii, ci şi profeţii istorisesc cu de-amănuntul ocările aduse 
lui Hristos? Vezi că paginile profeţilor vorbesc şi vestesc mai dinainte 
patimile lui Hristos? Iudeii, fără să-şi dea seama, au împlinit profeţia. 
Dacă arhiereii ar fi aruncat argintul în vistieria templului, fapta lor n-ar 
fi ajuns atît de cunoscută; dar aşa, cumpărînd o ţarină, au făcut totul 
cunoscut şi generaţiilor de mai tîrziu. 

Ascultaţi 17 toţi cei ce faceţi fapte bune cu bani strînşi de pe urma 
crimelor, toţi cei ce precupeţiţi sufletele oamenilor! Milosteniile aces¬ 
tea sînt milostenii iudaice, dar, mai bine spus, milostenii drăceşti. Intr- 
adevăr, sînt şi acum oameni care fură averile altora, dar socotesc că 
scapă de orice păcat dacă dau săracilor zece sau o sută de galbeni. 
Despre aceştia şi profetul spune: „ Aţi acoperit cu lacrimi jertfelnicul 
Meu ” 18 Hristos nu vrea să fie hrănit cu hrană strînsâ din jafuri, nu primeşte 
această hrană. Pentru ce ocărăşti pe Stăpîn dîndu-I necurăţenii? Mai 
bine să-l treci cu vederea pe cel topit de foame, decît să-l hrăneşti cu 
astfel de averi. Jaful e o cruzime; iar milostenia făcută din jaf e şi cru¬ 
zime şi ocară. Mai bine să nu dai nimic decît să dai din munca şi sudoa¬ 
rea altora. Spune-mi, dacă ai vedea pe doi oameni, pe unul dezbrăcat, 
iar pe altul cu haină pe el, şi dacă ai dezbrăca pe cel cu haină şi l-ai 
îmbrăca pe cel gol, n-ai face, oare, o ndreptate? Negreşit! Dacă nu 
miluieşti, ci nedreptăţeşti, cînd dai altuia tot ce ai luat de la altul, ce 
pedeapsă nu vei primi cînd nu dai nici cea mai mică parte din ce-ai 
jefuit şi cînd mai numeşti milostenie datul acesta? Dacă erau ţinuţi de 
rău oamenii care aduceau la jertfelnic animale betege, cum crezi că vei 
dobîndi iertare facînd o faptă mai rea decît ei? Dacă un hoţ, chiar dacă 
dădea înapoi proprietarului ceea ce-i furase, făcea totuşi o nedreptate şi 
nedreptatea era atît de mare că păcatul nu i se ştergea decît dacă întor¬ 
cea împătrit - şi asta în Vechiul Testament -, gîndeşte-te acum cît jăra¬ 
tec nu adună pe capul lui nu cel ce fură, ci cel ce siluieşte şi nu dă înapoi 
celui jefuit, ci în locul aceluia îi dă altuia; şi nici nu dă împătrit, dar nici 
jumătate, şi face asta nu pe vremea Vechiului Testament, ci acum, pe 
vremea Noului Testament? Dacă unul ca acesta nu-i pedepsit aici pe 

17. De aici începe partea morală: Cei care dau milostenie din averile dobindite prin jaf şi lăcomie 
ar face mai bine să nu dea milostenie decît să hrănească pe Hristos din nişte averi ca acestea. Tot aici şi 
împotriva episcopilor care se prefac in perceptori şi neglijează din pricina aceasta Biserica. 

pămînt, plînge-1 mai ales pentru aceasta, că-şi adună pe capul lui mai 
mare urgie dacă nu se pocăieşte. Ce dar? „Credeţi, oare, spune Hristos, 
că erau păcătoşi numai aceia peste care a căzut turnul? Vă spun vouă că nu! 
Dar dacă nu vă veţi pocăi, veţi pieri şi voi la fel” 13 . 

Să ne pocăim, dar; să facem milostenie cu bani agonisiţi din muncă 
cinstită, nu din jaf; să facem cit mai multă milostenie! Gîndiţi-vâ că 
iudeii hrăneau opt mii de leviţi, iar în afară de leviţi mai hrăneau şi pe 
văduve şi pe orfani; făceau şi alte multe slujbe, iar pe lîngă acestea mai 
slujeau şi ca ostaşi. Acum însă, din pricina voastră şi din pricina neome¬ 
niei voastre, Biserica trebuie să aibă ţarine, case, clădiri de închiriat, 
căruţe, catîri, îngrijitori de catîri şi alte multe lucruri de acestea gospo¬ 
dăreşti. Şi ar trebui să fie în administrarea voastră vistieria aceasta a 
Bisericii, iar rîvna voastră să fie venitul ei. Dar aşa se întîmplă două 
lucruri nepotrivite: şi voi rămîneţi fără rod, şi preoţii lui Dumnezeu se 
îndeletnicesc cu ce nu se cuvine. Pe timpul apostolilor nu puteau, oare, 
rămîne casele şi ţarinile în administrarea apostolilor? Pentru ce le-au 
vîndut şi le-au împărţit? Pentru că era mai bine aşa. 


Aşa însă frică i-a cuprins pe sfinţii noştri părinţi; v-au văzut că vă 
înnebuniţi după strîngerea de averi şi că nu împrăştiaţi nimic pe milos¬ 
tenie; de aceea au fost siliţi să întemeieze în Biserică aceste aşezăminte 
de binefacere, ca să nu piară de foame cetele de văduve, de orfani şi de 
fecioare. Sfinţii părinţi nu voiau să se bage în aceste lucruri lipsite de 
bună-cuviinţă, ci doreau ca inima voastră să le fie cîştigul lor, de acolo 
să culeagă roade, iar ei să se ocupe numai cu rugăciunea. Dar aşa i-aţi 
silit să se ocupe cu lucruri lumeşti şi cu administrarea de averi. De aceea 
s-au întors toate pe dos. Cînd şi voi şi noi ne ocupăm de aceleaşi tre¬ 
buri, cine să mai împace pe Dumnezeu? De aceea nu mai îndrăznim să 
mai deschidem gura înaintea lui Dumnezeu, pentru că Biserica nu se deose¬ 
beşte întru nimic de casele oamenilor de afaceri. Oare n-aţi auzit că aposto¬ 
lii n-au primit să împartă averi strînse fără de muncă? Acum însă episcopii 
noştri, prin grija de cele materiale, au ajuns epitropi, vechili, perceptori, ne¬ 
gustori; ar fi trebuit să se îngrijească de sufletele voastre, dar ei se zbat în fie¬ 
care zi cu grijile ce-i preocupă pe încasatorii de dobînzi, pe perceptori, pe 
contabili, pe casieri. Nu spun aceste cuvinte numai ca să mă plîng, ci ca să 
fac o îndreptare, o schimbare; ca noi, care robim în această cruntă robie, să 
fim miluiţi, iar voi să ajungeţi cîştigul şi vistieria Bisericii. Dar dacă nu 
voiţi, iată, săracii sînt înaintea ochilor voştri! Noi nu vom înceta 

de a hrăni atîţi săraci cîţi vom putea; pe citi nu-i vom putea hrăni, vi-i 
vom lăsa vouă, ca să nu auziţi în ziua cea înfricoşătoare cuvintele acelea 
spuse celor nemiloşi şi cruzi: „M-aţi văzut flămînd şi nu M-aţi hrănit” 20 . 
Neomenia aceasta a voastră ne face odată cu voi şi pe noi de batjocură; 
că lăsăm rugăciunile, învăţătura şi celelalte îndeletniciri sfinte şi ne iro¬ 
sim toată vremea unii cu vînzarea vinului, alţii cu vînzarea griului, iar 
alţii cu cumpărarea altor mărfuri vîndute de alţii. Din pricina aceasta, 
lupte, certuri, sudalme, ocări, batjocuri în fiecare zi; din pricina aceasta 
se dau fiecărui preot nume ce se potrivesc mai bine caselor de afaceri 
decît preoţilor. Ar fi trebuit ca în locul acestor nume preoţii să poarte 
alte nume, acelea rînduite de apostoli: să fie numiţi hrănitorii săracilor, 
apărătorii nedreptăţiţilor, găzduitorii străinilor, ajutătorii celor încarce¬ 
raţi, purtătorii de grijă ai orfanilor, sprijinitorii văduvelor, îndrumătorii 
fecioarelor, şi nu îngrijitori de moşii, îngrijitori de case. Acele nume 
sînt odoarele Bisericii; acelea sînt vistieriile cele potrivite; ele ne dau şi 
nouă multă înlesnire şi vouă mult folos; dar, mai bine spus, şi vouă 
înlesnire odată cu folos. Socot că prin harul lui Dumnezeu sîntem aici 
în Antiohia cam la o sută de mii de creştini; iar dacă fiecare ar da unui 
sărac o pîine, toţi săracii ar fi îndestulaţi; iar dacă fiecare ar da cîte un 
obol, n-ar mai fi în oraş nici un sărac şi n-am mai îndura noi preoţii atî- 
tea ocări şi batjocuri de pe urma administrării caselor şi moşiilor. 
Despre averile Bisericii ar fi timpul să fie spuse şi întîi-stătătorilor Bise¬ 
ricii cuvintele lui Hristos: „Vinde-ţi averile tale şi le dă săracilor şi vino şi 
urmează Mie!” 21 Că nu-i cu putinţă să urmezi pe Hristos cum trebuie 
dacă nu te desfaci de toată grija cea lumească şi legată de pămînt. Aşa 
însă preoţii lui Dumnezeu stau la culesul viilor, la seceratul griului şi la vîn¬ 
zarea recoltelor. Slujitorii umbrei, preoţii Vechiului Testament, erau scutiţi 
de astfel de griji, deşi li se încredinţase o slujire mai trupească; iar noi, care 
sîntem chemaţi să slujim la altarul cel ceresc, care intrăm în sfintele sfintelor 
cele adevărate, ne îndeletnicim cu treburi de negustori şi de samsari. Din 
pricina aceasta nu mai citim deloc Scripturile, din pricina aceasta ne trîndă- 
vim la rugăciune, din pricina aceasta sîntem nepăsători la toată fapta bună. 
Nici nu e cu putinţă să ne împărţim în amîndouă părţile cu rîvna cuvenită. 

De aceea, vă rog şi mă cuceresc vouă, faceţi să se reverse spre noi 
din toate părţile multe izvoare, ca buna voastră voinţă şi dărnicia 
voastră să fie teascul şi aria noastră. Aşa vor fi şi săracii hrăniţi mai cu 
înlesnire, şi Dumnezeu va fi slăvit, iar voi veţi fi şi mai milostivi şi vă 
veţi bucura de bunătăţile cele veşnice, pe care facă Dumnezeu ca noi 
toţi să le dobîndim, cu harul şi cu iubirea de oameni a Domnului nostru 
Iisus Hristos, Căruia slava în vecii vecilor, Amin. 

20. Matei 2/î, .'l. r >. 

21. Matei 1!), 21. 

„Iar Iisus sta înaintea dregătorului 
şi l-a întrebat pt El dregătorul, zicînd: 

„Tu eşti împăratul iudeilor?” 

Iar Iisus i-a zis: „Tu zici!” 

■Şi nimic nu răspundea cînd era învinuit de arhierei 

şi de bătrîni ” 1 

I 

Vezi ce întrebare îi pune Pilat mai întîi? Aceea pe care iudeii o vîn- 
turau neîncetat în sus şi în jos. Cînd iudeii au văzut că Pilat nu ţine 
seamă de vina lui Hristos faţă de legea lor,L-au învinuit de crimă împo¬ 
triva statului. Aşa au făcut şi cu apostolii. îi învinuiau totdeauna şi spu¬ 
neau că umblă pretutindeni şi că propovăduiesc împărat pe un oare¬ 
care Iisus, ca şi cum apostolii ar fi vorbit de un simplu om, ca să le 
arunce în spate bănuiala că urmăresc să pună mîna pe putere. De aici se 
vede că şi sfîşierea hainelor şi spaima arhiereului pentru călcarea legii 
nu erau decît prefăcătorii. Scorneau orişice şi răsturnau totul numai ca 
să-L omoare pe Iisus. Această întrebare I-a pus şi Pilat atunci. 

- Ce i-a răspuns Hristos? 

- I-a răspuns: „Tu zj.cH”. A mărturisit că este împărat, dar împărat 
ceresc. Acest lucru l-a spus mai lămurit în altă parte, răspunzînd lui 
Pilat: „împărăţia Mea nu este din lumea aceasta” 2 , ca să nu aibă nici un 
cuvînt de apărare nici Pilat, nici iudeii, cînd îi aduc astfel de învinuiri. 
Şi a dat un argument care nu putea fi doborît, spunînd: „Dacă împărăţia 
Mea ar fi fost din lumea aceasta, cei ai Mei s-ar fi luptat ca să nu fiu dat” 3 . 

De aceea, pentru a înlătura bănuiala aceasta, că ar urmări adică să 
pună mîna pe putere ca să ajungă împărat, Hristos a plătit dajdie 4 şi a 
poruncit şi celorlalţi s-o plătească 5 ; iar cînd au vrut să-L facă împărat, a 
fugit 6 . 

1. Matei 27, 11-12. 

2. loan 18, 36. 

3. Ioan 18, 36. 

4. Matei 17, 24-27. 

.5. Matei 22, 16-21. 

6. Ioan 6, 15. 

- Dar pentru ce Domnul n-a adus aceste dovezi atunci cînd a fost 
învinuit că vrea să pună mina pe putere? 

- Pentru că tribunalul în care se făcea judecata era un tribunal stri¬ 
cat, pentru că arhiereii şi bătrînii poporului de buna lor voie orbiseră şi 
se înrăutăţiseră, cu toate că avuseseră în fapte mii şi mii de dovezi de 
puterea Lui, de bunătatea Lui, de blîndeţea Lui. De aceea Domnul nu 
răspunde la nici o întrebare, ci tace; iar cînd arhiereul îl jură 7 , iar Palat 
îi cere să răspundă, răspunde scurt, ca nu cumva din pricina neconteai- 
tei Sale tăceri să lase să se creadă că este obraznic. Despre învinniril^e 
I se aduc însă nu spune nici un cuvînt, că nu se aştepta să-i convingă; 
aşa cum de demult a arătat aceasta profetul, zicînd: „Intru smerenia Lui, 
judecata Lui s-a ridicat” 8 . 

Dregătorul s-a minunat; şi era într-adevăr de mirare să vezi pe 
Hristos că e atît de blînd, că tace, deşi avea atîtea şi atîtea de spus. Nici 
arhiereii nu-1 învinuiau pentru că îl ştiau cu vreo faptă rea, ci numai din 
ură şi invidie. 

Dar pentru ce arhiereii au mai stăruit în învinuirile lor, cînt^U stat* 
înaintea îor martori mincinoşi, care n-au adus nici o dovadă? Pentru ce 
nu s-au căit cînd au văzut că Iuda s-a spînzurat, cînd au văziit că Pilaţj|-a 
spălat pe mîini? Cînd chiar acum, în timpul patimilor, Domnul 
multe ca să-i trezească, dar ei n-au ajuns mai buni? 

- Ce a făcut Pilat? 

- L-a întrebat: 

„Nu auzi cîte mărturisesc aceştia împotriva Ta?” 9 IO. 

Pilat voia ca Domnul să Se apere ca să-L poată scăpa. De aceea I-a 
grăit aşa. Dar pentru că Hristos nu i-a răspuns™, Pilat a căutat un alt mij¬ 
loc de scăpare. 

- Ce anume? 

- Iudeii aveau obiceiul să elibereze un osîndit; şi Pilat a încercat să-L 
scape pe această cale, zicînd: „Dacă nu vreţi să-L eliberaţi ca nevino- 
\ al, dăruiţi-L sărbătorii ca osîndit!” 11 . Ai văzut cum s-a stricat rînduiala? 
Rînduiala era făcută în aşa fel încît cererea pentru eliberarea osîndiţiler 
să fie făcută de popor, iar darea eliberării, de dregător. Acum s-a întîrn- 
plat contrariul: dregătorul cere poporului. Cu toate acestea nici aşa nu 
s-au îmblînzit arhiereii şi bătrînii poporului, ci s-au sălbăticit mai mult 
şi strigau înnebuniţi de patima invidiei. Nici nu-i puteau aduce lui 



7. Matei 26, 63. 

8. Isaia 53, 8. 

!). Matei 27, 13. 

IO. Matei 27, M. 

I I. Matei 27, 15 17. 








Hristos vreo vină! Hristos tăcea; dar, cu muţimea dovezilor că era nevi¬ 
novat, erau puşi la stîlpul infamiei. Hristos tăcea, dar îi biruia pe cei ce 
vorbeau atîtea, pe cei ce se înnebuneau. 

„Şi, şezînd el în scaunul de judecată, a trimis la el femeia lui, zicînd: 
„Nimic să nu faci Dreptului acesta, că multe am suferit azi în vis pentru El” 12 . 

Vezi că se întîmplă încă ceva care ar fi putut să-i întoarcă pe arhie¬ 
rei de pe drumul ce apucaseră. Pe lîngă dovada faptelor^nu puţin lucru 
a fost şi visul femeii lui Pilat. 

- Dar pentru ce n-a avut Pilat visul acesta? 

- Sau pentru că ea era mai vrednică, sau pentru că Pilat nu i-ar fi 
dat atîta crezare dacă ar fi avut el acest vis, sau pentru că nici nu l-ar fi 
spus. De aceea rînduieşte Dumnezeu ca să vadă femeia lui visul, pentru 
a fi cunoscut de toată lumea. Şi nu numai că l-a văzut, dar a şi suferit 
multe, pentru ca bărbatul ei, din dragoste pentru soţia sa, să pregete şi 
mai mult cu privire la uciderea lui Iisus. Şi timpul cînd a avut visul a 
făcut-o să sufere mult. Că a avut visul noaptea. 

Dar poate că cineva mi-ar spune: 

- Dar nu-i era lui Pilat atît de uşor să-L elibereze din pricină că 
arhiereii şi bătrînii îl învinuiseră pe Hristos că S-a făcut pe Sine 
împărat. 

- Da, nu-i era uşor! Dar Pilat ar fi trebuit să caute dovezi şi mărturii 
şi tot ce putea face dovada că Hristos a vrut să pună mîna pe putere, de 
pildă dacă a strîns oştire, dacă a adunat bani, dacă a făurit arme, dacă a 
încercat altceva asemenea. Dar, nu; se lasă dus de arhierei şi de bătrîni. 
De aceea nici Hristos nu-1 absolvă de vină, că spune: „Cel ceM-a dat ţie 
mai mare păcat are” 13 . Deci din slăbiciune S-a plecat voinţei arhiereilor 
şi bătrînilor; din slăbiciune L-a dat să fie biciuit. Pilat era laş, un om 
slab; arhiereii însă, răi şi vicleni. Căci ce uneltesc ei cînd Pilat a găsit un 
mijloc de a-L scăpa pe îisus? Găsesc legea sărbătorii care le poruncea să 
elibereze un vinovat. 



)r Au înduplecat mulţimea să ceară pe Varava ” 14 . 

Ai văzut cîtă purtare de grijă a avut Pilat ca să-i scape pe arhierei şi 
pe bătrîni de orice vină şi cît se silesc ei să nu le rămînă nici umbră de 
apărare? Ce ar fi trebuit să facă? Să elibereze pe un vinovat, recunoscut 
de toată lumea ca vinovat, sau pe un vinovat îndoielnic? Iar dacă trebuia eli¬ 
berat un vinovat, apoi cu atît mai mult un vinovat îndoielnic. Că nici ei 

12. Matei 27, 19. ' 

IM. Ioan 19, 11. 

14. Matei 27, 20. 










nu socoteau că Hristos este mai rău decît ucigaşii dovediţi. De aceea şi 
evanghelistul Matei n-a spus că „aveau un tîlhar”, ci: „un tîlhar vestit” 15 , 
adică vestit pentru răutatea lui, un tîlhar care făcuse nenumărate crime. 
Şi totuşi arhiereii l-au preferat pe acela Mîntuitorului lumii. Nu s-au 
ruşinat nici de timp, că era sfîntă ziua aceea; nu s-au ruşinat nici de 
legile iubirii de oameni; nu s-au ruşinat de nimic altceva; i-a orbit invi¬ 
dia. Şi odată cu răutatea lor au mai stricat şi mulţimea, ca să primească 
cea mai mare osîndă şi pentru înşelarea poporului. 

Cînd au cerut să le elibereze pe Varava, Pilat i-a întrebat: 

,J)ar cu Hristos ce să fac?” 16 

Pilat, prin întrebarea aceasta, a vrut iarăşi să-i întoarcă, să-i facă stă- 
pîni pe alegere, ca măcar de ruşine să ceară eliberarea lui Hristos, ca 
eliberarea Lui să se datoreze mărinimiei lor. Dacă Pilat le-ar fi spus: 
„Hristos n-a păcătuit cu nimic”, i-ar fi făcut şi mai încăpăţînaţi; dar cînd 
le-a cerut să-L elibereze din milă, atunci cererea sa şi cuvintele sale nu 
mai puteau fi contrazise. Dar nu; arhiereii au spus: 

,JR.ăstigneşte-L! Iar el le-a zis: ,f)ar ce râu a făcut?” Iar ei mai tare stri¬ 
gau: „Să se răstignească!” Deci văzind că nimic nu foloseşte, şi-a spălat mîinile, 
zicînd: „Nevinovat sînt!” 17 . 

Pentru ce, Pilate, L-ai dat lor? Pentru ce nu L-ai răpit din mîinile 
lor, cum a răpit sutaşul pe Pavel? 18 Ştia şi sutaşul acela că le-ar fi făcut 
plăcere iudeilor să-l dea în mîinile lor - doar din pricina lui Pavel se 
făcuse răscoală şi tulburare -, cu toate acestea a stat împotriva tuturor. 
Pilat însă n-a făcut aşa; era un laş, un om slab; şi toţi la un loc,nişte stri¬ 
caţi. Nici Pilat n-a ţinut piept mulţimii şi nici mulţimea de popor, arhie¬ 
reilor şi bătrînilor. Astfel li s-a luat orice cuvînt de apărare. Şi „ei mai 
vîrtos strigau”, adică mai mult strigau: „să se răstignească!” 19 Nu voiau 
numai să-L omoare, ci voiau să-L omoare pentru o vinovăţie urîtă; deşi 
judecătorul se împotrivea, ei nu încetau a striga: „Să se răstignească”. 

Ai văzut cîte a făcut Hristos ca să-i îndrepte pe arhierei şi pe bătrî- 
nii poporului? După cum pe Iuda l-a oprit de atîtea ori de pe drumul 
pieirii, tot aşa şi pe aceia i-a oprit şi pe timpul predicării Evangheliei şi 
în timpul judecării Lui. Ar fi trebuit să li se zdrobească inima cînd au văzut 
pe dregător, pe judecător, că se spală pe mîini şi spune: „Nevinovat sînt de 
sîngele dreptului acestuia” 20 , cînd au văzut că Iuda s-a spînzurat 21 şi cînd au 

15. Matei 27, 16. 

16. Matei 27, 22. 

17. Matei 27, 22-24. 

18. Fapte 21, 80-37. 

11). Matei 27, 23. 

auzit că Pilat îi roagă să ia pe altul în locul Lui. Ce cuvînt de apărare 
mai pot avea cînd Iuda, pîrîtorul şi vînzătorul, se osîndeşte pe sine 
însuşi, cînd însuşi judecătorul îşi spală mîinile de crimă, cînd chiar în 
noaptea aceea s-a arătat un astfel de vis? Chiar dacă arhiereii şi bătrînii 
n-ar fi voit să fie nevinovat, totuşi n-ar fi trebuit să prefere în locul Lui 
pe un tîlhar, ba încă un tîlhar cunoscut de toată lumea, pe un tîlhar vestit. 

- Ce au făcut iudeii? 

- Cînd au văzut că judecătorul se spală pe mîini şi spune: „Nevino¬ 
vat sînt”, au strigat: 

„Sîngele Lui asupra noastră şi asupra copiilor noştri” 22 . 

Atunci deci, atunci cînd iudeii au pronunţat sentinţa asupra lor, 
atunci Pilat a îngăduit să se facă voia lor. Uită-te şi acum cît e de mare 
nebunia lor! Atît de mare e furia lor, atît de cumplită e pofta lor cea rea 
că nu-i lasă deloc să vadă ce trebuie să facă şi ce nu. Vreţi să vă bleste¬ 
maţi pe voi înşivă? Blestemaţi-vă! Dar pentru ce mai aduceţi blestemul 
şi asupra copiilor voştri? Cu toate acestea^iubitorul de oameni Dumne¬ 
zeu n-a întărit sentinţa pronunţată de ei, nu numai peste copii, dar nici 
chiar peste ei, deşi s-au folosit de o atît de mare furie şi împotriva lor şi 
împotriva copiilor lor, ci i-a primit şi i-a învrednicit de mii şi mii de 
bunătăţi pe aceia dintre ei şi dintre copiii lor care s-au pocăit. Dintre ei 
era Pavel; dintre ei, miile de credincioşi din Ierusalim: „Vezi, frate, cîte 
mii de iudei sînt care au crezut?” 23 Dacă unii s-au îndărătnicit, apoi 
pedeapsa să şi-o socotească loruşi. 

,frtunci le-a eliberat lor pe Varava, iar pe Iisus, biciuindu-L, L-au dat să 
fie răstignit” 24 . 

- Şi pentru ce L-a biciuit? 

- Sau pentru că îl socotea ca osîndit, sau pentru că voia să dea jude¬ 
căţii o înfăţişare de judecată, sau pentru că voia să facă plăcere iudeilor. 
Şi totuşi Pilat ar fi trebuit să li se împotrivească. Spusese, doar, mai 
înainte: ,J^uaţi-L voi şi după legea voastră judecaţi-L ” 25 . Şi erau încă multe 
cele care puteau să oprească şi pe Pilat şi pe iudei: şi semnele şi minu¬ 
nile şi multa răbdare a Celui Ce suferea acestea şi, mai cu seamă, tăce¬ 
rea cea nespusă. Dar pentru că îşi arătase firea Sa omenească, şi prin 
apărarea Sa şi prin rugăciunea Sa, Şi-a arătat iarăşi Dumnezeirea Sa şi 
înălţimea Sa şi prin tăcerea Sa şi prin dispreţul arătat spuselor arhierei¬ 
lor şi bătrînilor, ca prin toate să-i facă să se minuneze. Dar nimic din 
acestea nu i-a înduplecat. 

22. Matei 27, 25. 

28. Fapte 21, 20. 

24. Matei 27, 26. 

25 . Inan 18 , 81 . 









III 


Cînd 26 mintea omului este stăpînită, ca de beţie sau de nebunie, de 
un gînd rău, greu îi este omului să se libereze dacă sufletul nu-i deosebit 
de puternic. Cumplit lucru, cumplit lucru este cînd faci loc în suflet 
patimilor rele! De aceea trebuie să le îndepărtăm prin orice mijloc şi să 
nu le lăsăm intrare liberă; cînd ajung de pun stăpînire pe suflet şi-l 
biruie, dau naştere la mare vîlvătaie, ca şi focul ce cade pe lucruri care 
se aprind uşor. Vă rog deci să faceţi totul ca să le opriţi intrarea. Să nu 
băgaţi în sufletul vostru orice păcat, mîngîindu-vă cu acest gînd fără de 
folos, spunînd: „Ce lucru mare e fapta aceasta, ce mare lucru cealaltă?” 
De aici se nasc mii şi mii de rele. Că diavolul, ticălos fiind, pentru a 
pierde pe oameni se foloseşte de multă viclenie, de multă stăruinţă, de 
mult pogorămînt. îşi începe atacul cu lucruri mici. Să-ţi dau cîteva 
pilde. A vrut să-l facă pe Saul să asculte minciunile unei vrăjitoare 27 . 
Dar dacă l-ar fi sfătuit dintru început la asta, Saul nu l-ar fi ascultat. 
Cum l-ar fi ascultat cînd Saul a gonit pe vrăjitoare? 28 De aceea diavolul 
se strecoară în sufletul lui pe nesimţite, încetul cu încetul. Mai întîi îl 
face să nu asculte de Samuil; apoi îl face să aducă lui Dumnezeu arderi 
de tot cînd nu era Samuil de faţă; iar cînd a fost ţinut de rău, răspunde 
că a fost silit să jertfească pentru că îl ameninţau cumplit vrăjmaşii. Şi ar 
fi trebuit să plîngă o astfel de faptă! El însă socotea că n-a făcut nici un 
rău. Dumnezeu îi porunceşte apoi să nu cruţe pe amaleciţi; dar el calcă 
şi această poruncă. De aici au ieşit acele fapte îndrăzneţe împotriva lui 
David şi aşa, pe nesimţite şi încetul cu încetul, nu s-a mai putut opri din 
alunecuşul său pînă a ajuns de s-a aruncat pe sine însuşi în prăpastia 
pierzării. Tot aşa şi cu Cain. Diavolul nu l-a îndemnat de la început 
să-şi omoare fratele; nu l-ar fi înduplecat; ci mai întîi îl face să aducă lui 
Dumnezeu ca jertfă roadele cele mai rele, spunîndu-i: „Nu-i nici un pă¬ 
cat!”, în al doilea rînd a aprins în sufletul lui invidia şi răutatea, spunîndu-i 
iarăşi: „Nici acesta nu-i un păcat!”; şi tocmai în al treilea rînd l-a înduplecat 
să-şi omoare fratele şi să tăgăduiască uciderea. Diavolul nu s-a oprit pînă ce 
n-a adăugat şi culmea răutăţilor. De aceea trebuie să ne împotrivim de la în¬ 
ceput păcatelor. Chiar dacă diavolul s-ar opri la cele dintîi păcate ce le adu¬ 
ce asupra noastră, nici aşa n-ar trebui să dispreţuim aceste prime păcate; 
cînd însă sufletul e nepăsător, diavolul ne urcă şi la mai mari păcate. Tre¬ 
buie deci să facem totul ca să stîrpim începuturile păcatelor. Să nu te uiţi la 
păcat că este mic, ci să te gîndeşti că ajunge rădăcină de mare păcat dacă 


2(i. De aici începe partea morală.: Diavolul începe de la păcate mici şi aşa îl duce pe om la păcate 
mai mari, apoi in iad; aşa au pălit Cain şi Saul. 

27. / Regi 28, 7. 

28. I Hrfşi 28, 8. 

nu-1 iei în seamă. Iar dacă trebuie să vă spun ceva care să vă minuneze, 
este că păcatele mari nu au nevoie de atîta luare-aminte ca păcatele 
mici şi neînsemnate. însăşi natura păcatelor mari face ca să ne îndepăr¬ 
tăm de ele; cele mici însă, pentru că sînt mici, ne fac să fim nebăgători 
de seamă şi nu ne îndeamnă să pornim cu hotărîre la stîrpirea lor. De 
aceea şi ajung repede mari, pentru că dormim. Aceasta o poţi vedea şi 
cu bolile trupului. Aşa s-a născut în Iuda acel mare păcat. Dacă furtul 
banilor săracilor nu i s-ar fi părut mic păcat, n-ar fi ajuns să vîndă pe 
Hristos. Dacă tirania slavei deşarte nu li s-ar fi părut iudeilor un păcat 
mic, n-ar fi alunecat să ajungă ucigători de Hristos. Şi poţi vedea că 
toate păcatele se nasc aşa. Nimeni nu sare să săvîrşească păcatul iute şi 
dintr-o dată. Are, are sufletul nostru o ruşine înnăscută, un respect faţă 
de fapta bună. Nimeni nu-i atît de neruşinat ca să săvîrşească dintr-o 
dată păcatul, ca să arunce toate pe una, ci se pierde pe nesimţite şi înce¬ 
tul cu încetul, cînd nu ia aminte. Aşa a intrat în lume închinarea la idoli. 
Pentru că oamenii au cinstit peste măsură şi pe vii şi pe morţi au ajuns 
de s-au închinat la idoli. Aşa s-a întins şi desfrînarea şi toate celelalte 
păcate. Să-ţi dau o pildă! Ai rîs cînd nu trebuia; unul te-a ţinut de rău; 
altul însă ţi-a îndepărtat din suflet frica, spunîndu-ţi: „Nu-i nimic! Ce-i dacă 
ai rîs? Ce poate să se nască de aici?” Dar din rîsul acesta nelalocul lui s-a năs¬ 
cut gluma, iar din glumă, cuvintele de ruşine; apoi fapte de ruşine. Iarăşi te 
ţine de rău unul că bîrfeşti pe semenul tău, că-1 ocărăşti, că-1 vorbeşti de rău, 
dar dispreţuieşti cuvintele lui şi-i spui: „Nu-i nimic dacăbîrfesc!” Dar de aici 
se naşte ură nespusă, duşmănie neîmpăcată, nenumărate sudalme; iar de la 
sudalme se ajunge la bătaie, iar de la bătaie adesea la omor. 



De la nişte păcate aşa de mici ne duce vicleanul diavol la păcate mari; 
iar de la păcatele cele mari ne duce la deznădejde; şi găseşte diavolul cu 
aceasta o altă cale de pieire, nu mai mică decît cea de mai înainte. Că nu ne 
pierde atît de mult păcatul cît deznădejea. Dacă cel care a făcut un păcat se 
trqzeşte, îşi îndreaptă prin pocăinţă repede păcatul săvîrşit; dar cel care se 
deznădăjduieşte şi nu se pocăieşte nu se îndreaptă, pentru că n-a folosit lea¬ 
curile pocăinţei. Diavolul ne mai întinde încă o a treia cursă cumplită. De 
pildă cînd păcatul îmbracă haina evlaviei. 

- Dar de unde are diavolul atîta putere, aş putea fi întrebat, încît să înşe¬ 
le pe oameni pînă într-atîta? 

- Ascultă şi fereşte-te de gîndurile lui! A poruncit Hristos prin Pavel ca 
femeia să nu se despartă de bărbat şi să nu se lipsească unul pe altul decît 
prin bună înţelegere z<) . Dar unele femei, din o aşa zisă dragoste de 

2!>. / Cor. 7, , r >. 









OMILII LA MATEI 


971 


evlavie şi de înfrînare, îndepărtîndu-se de bărbaţii lor, cu gîndul că fac 
faptă de evlavie, au împins pe bărbaţii lor la desfrînare. Gîndeşte-te cit 
de mare e răul acesta! Aceste femei se supun unei atît de mari osteneli 
tocmai ca să fie învinuite că au săvîrşit cele mai mari păcate, ca să-şi 
atragă asupra lor cea mai grea osîndă şi să împingă pe bărbaţii lor în 
prăpastia pierzării. Alţii, iarăşi, abţinîndu-se de la mîncăruri prin legea 
postului au ajuns încetul cu încetul să socotească mîncarea ca ceva 
spurcat. Şi un gînd ca acesta aduce cea mai mare osîndă. Iar la nişte gîn- 
duri ca acestea se ajunge cînd punem mai mult preţ pe ideile noastre 
decît pe ideile Scripturilor. Socoteau şi unii corinteni că era o faptă 
desăvîrşită să mănînci fără deosebire din toate, chiar din cele oprite; 
totuşi nu era o faptă desăvârşită, ci cea mai mare nelegiuire. De aceea şi 
Pavel i-a certat cu asprime şi le-a spus că sînt vinovaţi de cea mai grea 
pedeapsă 30 . Alţii socotesc o evlavie să lase să le crească părul; dar şi 
aceasta este o faptă oprită, plină de multă ruşine 31 . Alţii socot iarăşi 
drept un mare cîştig să se întristeze peste măsură pentru păcatele lor. 
Dar şi aceasta este o viclenie diavolească; dovadă Iuda; aceasta l-a făcut 
să se spînzure. De aceea şi Pavel se temea pentru cel ce căzuse în desfrî¬ 
nare; se temea să nu păţească la fel şi a sfătuit pe corinteni să-l smulgă 
iute din ghearele deznădejdii, „ca nu cumva să fie doborit de mai multă 
întristare unul ca acesta” 32 . Apoi pentru a arăta că o astfel de întristare 
prea mare este o cursă a diavolului, spune: „Ca să nu ne lăsăm covîrşiţi de 
satana; că nu ne sînt necunoscute gîndurile lui” 33 ; că ne atacă el cu multă 
viclenie, ne spune Pavel. Dacă diavolul ar lupta împotriva noastră pe 
faţă şi deschis, victoria noastră ar fi uşoară şi lesnicioasă; dar, mai bine 
spus, dacă sîntem cu luare-aminte chiar ne va fi uşoară, că Dumnezeu 
ne-a înarmat împotriva fiecăreia din aceste viclenii. Ascultă ce ne sfă¬ 
tuieşte Hristos, pentru a ne convinge să nu nesocotim nici cele mai mici 
păcate! Ne spune: „Cel ce zice fratelui său: „Nebune”, vinovat va 6gheenei’* 4 ; 
şi: „Cel ce se uită cu ochi desfrînaţi, a şi săvîrşit păcatul desfrînârii ’ 85 şi vai¬ 
tă pe cei ce rîd 36 . Pretutindeni stîrpeşte începuturile şi seminţele păcatelor şi 
ne spune că vom da socoteală de orice cuvînt deşert 37 . Pentru aceasta Iov 
aducea jertfa lui Dumnezeu chiar pentru gîndurile copiilor lui 38 . Despre a 
nu te deznădăjdui Scriptura spune: „Oare cel ce cade nu se scoală sau cel 

30. I Cor. 10, 27-31. 

31. I Cor. 11, 14. 

32. II Cor. 2, 7. 

33. II Cor. 2, 11. 

34. Matei 5, 22. 

35. Matei 5, 28. 

36. Luca 6, 25. 

37. Matei 12, 36. 

ce se abate nu se întoarce?” 39 ; şi iarăşi: „Nu voiesc moartea păcătosului, ci să se 
intoarcă şi să fie viu” 40 ; şi: ,fistăzi de veţi auzi glasul Lui” 41 . Sînt în Sfînta 
Scriptură şi alte multe cuvinte şi pilde de acest fel. Şi ca să nu pierim din 
pricina unei false evlavii, ascultă ce spune Pavel: „Ca nu cumva să fie 
doborît de mai multă întristare unul ca acesta” 42 . 

Cunoscînd, dar, toate acestea, să punem înţelepciunea Scripturilor 
în faţa tuturor căilor care abat pe trîndavi de pe drumul cel drept. Să nu 
spui: „Ce mare lucru este dacă mă uit cu curiozitate la o femeie?” Dacă 
săvîrşeşti desfrînarea cu inima, repede o vei îndrăzni şi cu trupul. Să nu 
spui: „Ce mare lucru este dacă nu dau nimic de pomană săracului aces¬ 
tuia?” Dacă nu dai acestuia, n-ai să dai nici celuilalt; iar dacă nu dai ace¬ 
luia, n-ai să dai nici altuia. Iarăşi să nu spui: „Ce mare lucru este dacă 
poftesc lucrurile semenului meu?”. Vorbele acestea, vorbele acestea au 
dus la pieire pe Ahaav 43 . Şi doar dăduse bani pe vie! Da, dar o cumpă¬ 
rase fără voia stăpînului ei. Nu trebuia să o cumpere cu sila, ci cu voia 
stăpînului viei. Dacă cel care a dat preţul cuvenit pe vie a fost pedepsit 
aşa, pentru că a luat-o cu sila, ce osîndă nu merită, oare, cel care 
nu dă nici preţul cuvenit, ba răpeşte şi cu sila şi mai trăieşte şi în vremea 
harului? 

Aşadar, ca să nu fim osîndiţi, să nu ne mînjim cu silnicii şi cu răpiri. 
Să ne ferim de păcate; şi mai ales de începuturile păcatelor, ca să ne 
îngrijim cu toată rîvna şi de virtute. Aşa ne vom bucura şi de bunătăţile 
cele veşnice, cu harul şi cu iubirea de oameni a Domnului nostru Iisus 
Hristos, Căruia slava în vecii vecilor, Amin. 


39. Ier. 8, 4. 

40. lez- 18, 23. 

41. Ps. 94, 8. 

42. II Cor. 2, 7. 

43. II Regi 21, 1-29. 

„Atunci ostaşii dregătorului, ducînd pe Iisus în pretoriu, 
au adunat în jurul Lui toată cohorta; 
şi, dezbrăcîndu-L, L-au îmbrăcat cu hlamidă roşie; 
şi, împletind o cunună de spini, I-au pus-o pe cap 
şi trestie în dreapta Lui. Şi îngenunchind înaintea Lui, 
îşi băteau joc de El, zicînd: 

„Bucură-Te, împăratul Iudeilor !” 1 

I 

Ca şi cum ar fi fost o înţelegere, diavolul a dansat atunci cu toţii. 
Pricepem de ce iudeii, măcinaţi de invidie şi de ură, au tăbărît cu atîta 
furie împotriva Lui; dar nu pricepem pentru ce au făcut ostaşii lucrul 
acesta. Care e pricina? Nu se vede, oare, de aici că diavolul i-a înnebu¬ 
nit pe toţi? Ostaşii se desfătau ocărîndu-L, pentru că erau cruzi şi neo- 
menoşi. Ar fi trebuit să li se frîngă inima de durere, ar fi trebuit să lăcri¬ 
meze, să sufere aşa cum a suferit poporul; dar ostaşii n-au făcut aceasta, 
ci dimpotrivă îl ocărau şi tăbărau asupra Lui; şi făceau aceasta poate 
pentru că voiau să facă pe placul iudeilor sau pentru că erau nişte 
oameni fără de inimă. Ocările erau multe şi felurite. Oameni blestemaţi 
şi spurcaţi au pălmuit capul acela dumnezeiesc, L-au batjocorit cu 
cunună de spini, L-au lovit cu trestie. Mai putem avea noi, oare, vreun 
temei să ne pornim împotriva celor ce ne ocărăsc după ce Hristos a 
suferit atîtea ocări? Că a îndurat atunci cele mai mari ocări. Nu I-a fost 
batjocorit numai un mădular, ci tot trupul. Capul, cu cunună de spini, 
cu trestie, cu pălmuiri; faţa, cu scuipări; obrajii, cu palme; tot trupul cu 
biciuiri, cu îmbrăcare cu hlamidă şi închinăciuni făţarnice; mîna, cu 
trestia pe care I-au dat-o să o ţină în loc de sceptru; în sfîrşit, cu datul 
oţetului. Poate fi oare ceva mai cumplit decît acestea? Poate fi, oare, o 
ocară mai mare? Cele săvîrşite atunci depăşesc orice cuvînt. Ca şi cum 
s-ar fi temut să nu lase ceva nefăcut din îndrăzneaţă lor faptă, iudeii 
săvîrşesc totul; pe profeţi i-au omorît cu mîinile lor, iar pe Hristos, pe 
temeiul hotărîrii judecătorului; ajung ucigaşi şi osîndesc pe Hristos; îl 

osîndesc şi cu gura lor şi cu gura lui Pilat, spunînd: „Sîngele Lui asupra 
noastră şi asupra copiilor noştri” 2 . Tăbărăsc asupra Lui şi-L ocărăsc; îl 
leagă şi-L tîrăsc; ei sînt vinovaţi că ostaşii II ocărăsc; îl pironesc, îl 
înjură, îşi bat joc de El, îl batjocoresc. Pilat n-a hotărît aceasta; dar ei fac 
toate acestea de la ei; ei sînt totul: şi acuzatori şi judecători şi călăi. 
Acestea le citim în auzul tuturor cînd sîntem strînşi toţi la un loc, ca să 
nu spună păgînii: „Arătaţi noroadelor şi popoarelor faptele cele strălu¬ 
cite ale lui Hristos, de pildă semnele şi minunile, dar faptele cele de 
ocară le ascundeţi”. Deci, ca să nu spună păgînii aceasta, harul Duhului 
a rînduit să se citească toate acestea în marea seară a Paştelor, într-o săr¬ 
bătoare cu mult norod, cînd sînt de faţă mulţimi de bărbaţi şi femei. 
Deci cînd toată lumea e de faţă, atunci se citesc acestea cu mare glas. Se 
citesc acestea, le cunoaştem toţi şi credem că Hristos este Dumnezeu, 
în afară de alte pricini ne închinăm lui Hristos şi pentru aceea că a 
binevoit să Se pogoare atîta pentru noi, ca să pătimească şi acestea şi ca 
să ne înveţe toată virtutea. Pe acestea deci să le citim necontenit; că 
mult e cîştigul şi mare e folosul de aici. Cînd vezi că Domnul e batjoco¬ 
rit în tot chipul, şi cu vorba şi cu fapta, cînd vezi că I se închină Lui în 
bătaie de joc, cînd vezi că este bătut peste faţă, că îndură cele mai cum¬ 
plite suferinţe, de piatră să fii şi tot ajungi mai moale decît ceara şi-ţi 
scoţi din suflet toată îngîmfarea. 

Ascultă însă şi cele ce urmează! 

„După ce L-au batjocorit, L-au dus să-L răstignească” 3 . 

După ce L-au dezbrăcat, I-au luat hainele Lui şi stăteau şi-L păzeau, 
ca să vadă cînd îşi va da sufletul. Şi ei au împărţit hainele Lui 4 . Lucru ce nu 
se face decît cu osîndiţii cei mai de rînd şi mai de dispreţuit, cu osîndiţii care 
n-au nimic, care sînt părăsiţi de toată lumea. Au împărţit hainele cu care a 
făcut atît de mari minuni; dar atunci ele n-au făcut nici o minune, pentru că 
Hristos le-a oprit puterea lor nespusă. Nici această împărţire a hainelor nu 
era un mic adaos de furie. Că, după cum am spus mai înainte, au îndrăznit 
asupra Lui totul ca faţă de un om de nimic, de dispreţuit şi mai rău decît toţi 
răii. Tîlharilor nu le-au făcut asta; dar lui Hristos au îndrăznit să-I facă totul. 
L-au răstignit în mijlocul tîlharilor, ca să aibă şi El parte de faima lor. 

Şi I-au dat Lui să bea oţet” 5 . 

Şi aceasta au făcut-o tot ca să-L ocărască. Dar El n-a vrut să bea. Un 
alt evanghelist spune că gustînd a spus: „Săvîrşitu-s-a” 6 . 

2. Matei 27, 25. 

3. Matei 27, 31. 

4. Matei 27, 35. 

5. Matei 27, 34. 

(). loan 19, 30. 








- Ce înseamnă cuvintele; „Săvîrşitu-s-a”? 

- înseamnă că profeţia despre El s-a împlinit; că a spus profetul: 
„Dat-au spre mîncarea Mea fiere şi spre setea Mea M-au adăpat cu oţet” 7 . Dar 
nici evanghelistul Ioan nu spune că a băut; că nu-i nici o deosebire între 
a gusta şi a nu bea; amîndouă cuvintele arată unul şi acelaşi lucru. 

Şi totuşi nebunia lor nu s-a oprit nici aici, ci, după ce L-au dezbră¬ 
cat, după ce L-au răstignit şi după ce I-au dat oţet, merg mai departe; 
chiar cînd îl văd atîrnat pe cruce îl ocărăsc şi ei şi cei ce treceau. Dar 
ceea ce era mai cumplit decît toate era că Hristos pătimea acestea sub 
învinuirea de amăgitor şi înşelător, de îngîmfat, de om care s-a lăudat în 
zadar eu cele ce spunea. De aceea L-au şi răstignit în faţa întregului 
popor, ca să-L facă de rîs înaintea tuturor celor ce-L vedeau; de aceea 
s-au slujit de mîinile ostaşilor, ca furia lor să crească şi prin această jude¬ 
cată publică. 

II 

Ce inimă n-ar fi muiat mulţimea care-L urma pe lisus şi plîngea? 
Această mulţime, da, dar nu pe aceste fiare! De aceea şi Domnul pe 
aceia îi învredniceşte de răspuns, dar pe aceştia, nu! 

După ce arhiereii şi bătrînii au făcut tot ce au voit, se străduiesc, de 
teama învierii Sale, să-I pîngărească şi slava Lui. De aceea spun toate 
aceste ocări în auzul mulţimii; de aceea L-au răstignit împreună cu tîl- 
harii. Voind să arate că-i un înşelător, spuneau: 

„Cel ce dărîmi templu şi în trei zile îl zideşti, coboară-Te de pe cruce!” 8 . 

Arhiereii şi bătrînii i-au spus lui Pilat să şteargă de pe cruce vina - 
că vina era ce scrisese pe cruce: „împăratul iudeilor” 9 dar n-au reuşit, 
pentru că Pilat a rămas la hotărîrea sa, zicînd: „Ce am scris, am scris” 10 . 
Deci pentru că n-au putut face nimic, arhiereii şi bătrînii au încercat 
atunci să arate, prin batjocoririle lor că nu este împărat. De aceea au 
spus şi cuvintele acelea şi pe acestea: 

„Dacă este împăratul lui Israil, să Se coboare acum de pe cruce” 1 ’. 

Şi iarăşi: 

„Pe alţii a mîntuit, dar pe Sine nu poate să Se mîntuiască” 12 . 

Cu aceste cuvinte încearcă să bîrfească minunile de mai înainte. 

Şi iarăşi: 

7. Ps. 68, 25. 

8. Matei 27, 40. 

9. Ioan 19, 21. 

10. Ioan 19, 22. 

1 1. Matei 27, 42. 










„Dacă este Fiul lui Dumnezeu şi-L vrea, să-L mîntuie!” 13 . 

O, blestemaţilor şi răsblestemaţilor! Ce? Profeţii n-au fost profeţi şi 
drepţii n-au fost drepţi, pentru că nu i-a scăpat Dumnezeu de primejdii? 
Erau şi drepţi şi profeţi şi totuşi au pătimit ce-au pătimit. Ce poate 
egala, oare, iudeilor, nesocotinţa voastră? Dacă primejdiile ce le-aţi 
adus peste ei n-au pîngărît slava lor, ci au fost profeţi, deşi au pătimit 
ce-aupătimit, cu mult mai mult n-ar fi trebuit să vă scandalizaţi de Hris- 
tos, Care a căutat totdeauna, şi cu fapta şi cu cuvîntul, să vă îndrepte 
mai dinainte părerea voastră cea greşită. Totuşi cuvintele şi faptele Sale 
n-au avut vreo putere asupra arhiereilor şi bătrînilor, nici chiar în tim¬ 
pul patimilor. Dar L-a mărturisit şi a pomenit de împărăţia Lui 14 un om 
putred din pricina cumplitei lui răutăţi, un om care şi-a cheltuit toată 
viaţa în omoruri şi în spargeri de case. L-a mărturisit atunci cînd se ros¬ 
teau aceste hule asupra Lui. Poporul îl plîngea. Faptele păreau a da altă 
mărturie în ochii celor care nu cunoşteau iconomia tainei, iar cele ce se 
petreceau păreau a-L arăta slab şi neputincios; totuşi adevărul a ieşit la 
iveală chiar prin cele potrivnice. 

Auzind, dar, acestea să ne întrarmăm împotriva oricărei mînii, a 
oricărei furii. De vezi că inima ţi se mîndreşte, pecetluieşte-ţi pieptul 
făcînd semnul crucii. Aminteşte-ţi de cele petrecute atunci şi, prin 
amintirea celor întîmplate, vei alunga ca pe praf toată mînia. Gîndeş- 
te-te la cuvintele, la faptele Domnului! Gîndeşte-te că Acela este Stă- 
pîn, iar tu rob; Acela a suferit ocări şi batjocură pentru tine; tu, din pri¬ 
cina ta însuţi; Acela, pentru cei cărora le-a făcut bine, pentru cei care 
L-au răstignit; tu, din pricina ta însuţi; Acela, pentru cei care L-au ocă¬ 
rit; tu, din pricina nedreptăţilor tale; Acela a suferit ocări şi batjocură în 
văzul întregului oraş, dar, mai bine spus, în văzul întregului popor al 
iudeilor - şi străini şi băştinaşi - cărora Domnul le-a rostit cuvinte pline 
de iubire de oameni; tu, în faţa cîtorva oameni. Iar cea mai mare ocară 
pentru Domnul a fost că L-au părăsit chiar ucenicii Lui. Toţi prietenii 
de mai înainte au fugit, iar duşmanii şi vrăjmaşii Lui, avîndu-L în mijlo¬ 
cul lor atîrnat pe cruce, îl ocărau, îl suduiau, îl batjocoreau, rîdeau şi-şi 
băteau joc de El; de jos, de pe pămînt, iudeii şi ostaşii; de sus, de pe 
cruce, tîlharii aşezaţi de-a dreapta şi de-a stînga Lui. Că şi cei doi tîlhari 
îl ocărau şi-L batjocoreau 15 . 

- Dar atunci pentru ce evanghelistul Luca spune că numai un tîlhar 
îl ocăra ? 16 

- S-a întîmplat şi una şi alta. La început amîndoi tîlharii îl ocărau. 
Mai tîrziu, nu. Şi ca nu cumva să socoteşti că lucrul acesta s-a făcut 

13. Matei 27, 43. 

14. Luca 23, 40-43. 

15. Matei 27, 44. 

Hi. Luca 23, 39. 







printr-o învoială, şi să spui că tîlharul n-a fost tîlhar, dar că dintr-o dată 
s-a schimbat. 

Gîndindu-te 17 la toate acestea, judecă, dar, ca un filozof! Ai pătimit 
ce-a pătimit Stăpînul Tău? Ai fost ocărit în faţa întregii lumi? Dar nu ca El! 
Ai fost batjocorit? Dar nu ţi-a fost batjocorit tot trupul, nici n-ai fost biciuit 
ca El, nici dezbrăcat ca El! Chiar dacă ai fost pălmuit, dar nu atît! 


III 



Adaugă-mi acum şi de cine ai fost batjocorit, pentru ce, cînd şi 
cine! Şi ceea ce-i mai cumplit e că în timp ce se petreceau atunci aces¬ 
tea, nimeni nu spunea un cuvînt, nimeni nu dezaproba cele făptuite, ci 
dimpotrivă toţi le încuviinţau, toţi la fel îl batjocoreau, cu toţii îşi 
băteau joc de El ca de un îngîmfat, ca de un înşelător şi amăgitor Care 
nu putea face ce spusese. Aşa îl ocărau; dar El tăcea, dîndu-ne nouă 
cele mai mari leacuri ale răbdării. Dar noi, deşi auzim acestea, nu avem 
răbdare nici cu slugile noastre, ci sărim şi izbim mai tare decît asinii săl¬ 
batici. Cînd sîntem ocăriţi sîntem cruzi şi nemiloşi, dar cînd e ocărit 
Dumnezeu nici nu ne sinchisim. Cu prietenii ne purtăm la fel; dacă ne 
supără cineva, nu-1 suferim; dacă ne ocărăşte, ne sălbăticim mai râu ca 
fiarele, noi care citim patimile Domnului în fiecare zi. Ucenicul L-a 
vîndut pe Domnul; ceilalţi ucenici L-au părăsit şi au fugit; cei cărora le-a 
făcut bine L-au scuipat; sluga arhiereului L-a pălmuit; ostaşii L-au lovit 
cu palmele; cei ce erau de faţă îşi băteau joc de El şi-L ocărau; tîl- 
harii îl învinuiau, iar El către nimeni n-a scos nici un cuvînt, ci cu tăce¬ 
rea i-a biruit pe toţi, învăţîndu-te cu fapta că de vei îndura cu blîndeţe 
totul vei birui pe toţi cei ce-ţi fac rău şi toţi se vor minuna de tine. Căci 
cine nu se minunează de cel care suferă fără murmur ocările duşmani¬ 
lor? După cum atunci suferi pe bună dreptate şi înduri răul fără să mur¬ 
muri, lumea te crede că suferi pe nedrept, tot aşa cînd suferi pe nedrept, 
dar te răzvrăteşti, lumea te bănuieşte că suferi pe bună dreptate şi 
ajungi de ocară, ca un prins de război care-şi pierde nobleţea de se lasă 
tîrît de mînie. Un om ca acesta nu merită să fie numit liber, chiar de-ar 
stăpîni mii şi mii de robi. Spui că te-a supărat rău cutare? Ei, şi ce-i cu 
asta? Atunci trebuie să-ţi arăţi filozofia! Şi animalele sălbatice stau liniş¬ 
tite cînd nu-i nimeni care să le supere; că nici ele nu se sălbăticesc tot¬ 
deauna, ci cînd le zădărăşte cineva. Şi noi, deci, ce cîştig avem dacă sîn¬ 
tem liniştiţi numai atunci cînd nu ne supără nimeni? Fiarele sălbatice 
adeseori se înfurie şi au dreptate; că se înfurie cînd sînt mişcate şi 
împunse; ele, însă, sînt lipsite de raţiune şi sălbatice prin firea 


17. Do aici inccpc partea morală: Despre bunătatea şi blindeţea lui Hristos; eă a suferit lotul in 
tăcere şi eă trebuie şi noi să I. imităm. Tot aici şi impotriva celor ce ocărăsc şi se nimic. 


J 

lor. Dar tu, care ai raţiune, spune-mi, ce iertare poţi avea cînd te sălbăti¬ 
ceşti şi te înfurii? îmi spui că ai suferit o nedreptate, că ai fostjefuit? Dar 
tocmai pentru aceea trebuie să înduri, ca să cîştigi mai mult. îmi spui că 
ţi s-a luat slava? Şi ce-i cu asta? Cu nimic nu s-au micşorat prin aceasta 
cele ale tale dacă filozofezi. Iar dacă nu suferi nici un rău, pentru ce te 
mînii pe un om care nu ţi-a făcut rău, ci, dimpotrivă, bine? Pe cei trîn- 
davi laudele şi cinstirile îi fac şi mai trîndavi, iar pe cei treji ocările şi 
dispreţul îi fac şi mai cu luare-aminte. Deci, dacă sîntem cu luare- 
aminte asupra noastră, cei ce ne ocărăsc ne sînt pricină de filozofie; cei¬ 
lalţi, cei ce ne laudă şi ne cinstesc, dimpotrivă ne fac să ne mîndrim, ne 
umplu de îngîmfare, de slavă deşartă şi de moliciune, ne slăbănogesc 
sufletul. Dovadă sînt părinţii că îi ţin de rău pe copiii lor mai mult decît 
îi laudă, ca să nu ajungă nişte răi din pricina laudelor; tot aşa şi dascălii 
se slujesc de acelaşi leac. Deci, dacă trebuie să întoarcem cuiva spatele, 
apoi să-l întoarcem mai degrabă celor ce ne linguşesc decît celor ce ne 
ocărăsc. Celor ce nu iau aminte la ei înşişi le aduce mai mare vătămare 
linguşeala decît ocara şi e mai greu de stăpînit mîndria pricinuită de lin¬ 
guşeală decît durerea pricinuită de ocară. Plata, apoi, e cu mult mai 
mare, iar admiraţia tot pe atît de mare. într-adevăr, mai minunat lucru 
este să vezi un om ocărit, care nu face nici o mişcare de împotrivire, 
decît unul care nu lasă să fie doborît de lovituri şi de izbituri. 

- Dar cum e cu putinţă să nu faci nici o mişcare de împotrivire cînd 
eşti ocărit? aş putea fi întrebat. 

- Te-a ocărit? Fă-ţi semnul crucii pe piept! Aminteşte-ţi de toate 
cele petrecute în timpul patimilor Domnului şi toată durerea ţi se 
stinge. Nu te gîndi numai că te-a ocărit, ci gîndeşte-te şi la binele ce ţi 
l-a făcut cel ce te-a ocărit; şi îndată te vei linişti. Dar, mai bine spus, gîn¬ 
deşte-te la frica de Dumnezeu şi îndată vei fi măsurat şi blînd. 

IV 

în afară de aceasta, ia povaţă şi de la slugile tale. Cînd vezi că sluga 
ta tace atunci cînd o ocărăşti, gîndeşte-te că e cu putinţă să filozofezi; 
osîndeşte-te atunci pe tine însuţi că te-ai înfuriat şi în acelaşi timp înva- 
ţă-te să nu răspunzi cu ocări la ocări; făcînd aşa, n-ai să suferi cînd eşti 
ocărit. Gîndeşte-te că acela care te ocărăşte e un ieşit din minţi, un 
nebun; şi gîndind aşa, n-ai să te superi cînd te ocărăşte; că şi îndrăciţii ne lo¬ 
vesc, dar nu le răspundem cu lovituri, ci ne este milă de ei. Fă şi tu aşa! Ai 
milă de cel ce te ocărăşte! Este stăpînit de o fiară cumplită, de mînie; de un 
demon grozav, de furie. Eliberează-1, că-i stăpînit de un demon cumplit şi în 
scurtă vreme se pierde. Aşa e boala aceasta; nici n-are nevoie de multă vre¬ 
me ca să piardă pe cel stăpînit de ea. De aceea şi spunea cineva: „Isteţimea 








mîniei lui este căderea lui”' 8 . Prin aceasta se arată tirania acestei patimi, 
că săvîrşeşte în scurtă vreme mari rele şi că nu are nevoie de multă 
zăbavă. Mînia ajunge de nedoborît dacă pe lîngă puterea ei o mai laşi 
să te stăpînească şi multă vreme. Aş vrea să vă arăt cum este cel ce se 
mînie şi cum este cel ce filozofează; aş vrea să aduc înaintea voastră gol 
şi sufletul unuia şi sufletul altuia. Aţi vedea că sufletul unuia seamănă cu 
o mare învălurată, iar al celuilalt cu un port scăpat de frămîntare. Sufle¬ 
tul celui din urmă nu-i frămîntat de aceste duhuri rele; le potoleşte cu 
uşurinţă. Cei ce-1 ocărăsc fac totul ca să-l supere; dar cînd văd că nădej¬ 
dea lor e dezminţită se potolesc şi ei şi pleacă îndreptaţi. Nu e cu 
putinţă ca un om care se mînie să nu se osîndească pe el însuşi; dimpo¬ 
trivă, cel ce nu se mînie n-are ce să-şi reproşeze. Ai de mustrat pe 
cineva? Fă aceasta fără mînie. De faci aşa, n-ai nici o neplăcere. Dacă 
voim, avem în noi înşine toate bunătăţile şi cu harul lui Dumnezeu ne 
sîntem de ajuns nouă înşine pentru liniştea şi slava noastră. Pentru ce 
ceri slavă de la altul? Cinsteşte-te pe tine însuţi şi nimeni nu va putea să 
te necinstească. Dar dacă te necinsteşti pe tine însuţi, nu vei fi cinstit 
chiar de te-ar cinsti toată lumea. După cum dacă nu ne facem nouă 
înşine rău, nimeni nu poate să ne facă rău; tot aşa dacă nu ne ocărim pe 
noi înşine, nimeni nu poate să ne facă de ocară. Să ne închipuim un om 
minunat şi mare; să-l numească toţi desfrînat, hoţ, jefuitor de mor¬ 
minte, ucigaş, tîlhar de drumul mare. Acela însă să nu se mînie, să nu se 
revolte, nici să se simtă cu ceva pe conştiinţă. Va simţi, oare, vreo 
ocară? Niciuna! 

- Cum, dacă o mulţime de lume are o astfel de părere despre el? 

- Nici aşa nu-i insultat, ci aceia se fac pe ei înşişi de ocară socotind 
aşa pe un om ca acela. Spune-mi, dacă cineva ar socoti că soarele e întu¬ 
necos, pe cine a făcut de ocară: pe soare sau pe el? Negreşit pe el, 
pentru că toată lumea l-ar socoti sau orb sau nebun. Tot aşa se fac de 
ocară pe ei înşişi şi cei care socotesc pe cei răi buni şi pe cei buni răi. De 
aceea trebuie să ne dăm cît mai multă silinţă să avem o conştiinţă 
curată, să nu dăm prilej de bănuială rea, nici să ni se găsească părţi 
slabe. Şi dacă alţii ar vrea totuşi s-o facă pe nebunii, cînd noi sîntem 
drepţi şi cinstiţi, să nu ne îngrijim prea mult de asta, nici să ne supărăm. 
Omul bun nu este vătămat cu nimic de este bănuit de fapte rele, dar cel 
ce bănuieşte în zadar şi fără temei, acela se vatămă cumplit; la fel şi cu 
omul rău; dacă se spune despre el că e un om bun, nu cîştigă nimic din 

asta, ci dimpotrivă osînda i se măreşte, iar trîndăvia îi creşte şi mai 
mult; dacă însă i se spune că e un rău, e cu putinţă să se umilească şi 
să-şi recunoască păcatele; dar dacă i se trec sub tăcere păcatele, atunci 
ajunge de nu mai simte că păcătuieşte. Dacă păcătoşii se pocăiesc cu 
greu, chiar cînd toată lumea îi ţine de rău, cînd vor mai putea deschide 
ochii cei ce trăiesc în păcate, cînd nu numai că nu sînt ţinuţi de rău, dar 
mai sînt şi lăudaţi? N-ai auzit că şi Pavel a ţinut de rău pe corinteni, că 
prin încuviinţările şi laudele lor nu numai că nu l-au făcut pe cel desfrî- 
nat să-şi recunoască păcatul, ci l-au făcut să şi stăruiască în păcat? 19 

De aceea, vă rog, să nu ţinem seamă de părerile oamenilor, nici 
cînd ne ocărăsc, nici cînd ne laudă. Să urmărim un singur lucru; nu ne 
ştim cu nici un păcat pe cuget şi nici să ne facem de ocară pe noi înşine. 
Făcînd aşa, ne vom bucura şi în veacul de acum şi în cel ce va să fie de 
multă slavă, pe care facă Dumnezeu ca noi toţi să o dobîndim, cu harul 
şi cu iubirea de oameni a Domnului nostru Iisus Hristos, Căruia slava 
în vecii vecilor, Amin. 


19 . I Cor. 5, 1 - 2 . 









OMILIA LXXXVIII 



„Iar din ceasul al şaselea întuneric s-a făcut peste tot 
pămîntul pînă la ceasul al nouălea. Iar în ceasul al nouălea 
a strigat Iisus cu glas mare şi a zis: 

„Eli, Eli, lama sabahtani!”, adică: „Dumnezeul Meu, 
Dumnezeul Meu, pentru ce M-ai lăsat?” Iar unii 
din cei ce stăteau acolo, auzind, ziceau: „Pe Ilie strigă 
Acesta!” Şi îndată alergînd unul din ei şi luînd un burete, 
l-a umplut cu oţet şi punîndu-1 într-o trestie 
I a dat să bea” 1 


I 

Acesta este semnul pe care iudeii îl ceruseră mai înainte şi pe care 
Hristos li-1 făgăduise să-l dea, zicînd: „Neam viclean şi desfrînat semn cere 
şi semn nu i se va da lui decît semnul lui Iona proorocul” 2 , adică crucea, 
moartea, îngroparea şi învierea. Şi iarăşi, în alt chip, pentru a arăta 
puterea crucii, a spus: „Cînd veţi înălţa pe Fiul Omului, atunci veţi cunoaşte 
că Eu sînt” 3 . Cu alte cuvinte a spus aşa: Cînd Mă veţi răstigni şi veţi 
socoti că M-aţi biruit, atunci mai cu seamă veţi cunoaşte puterea Mea!” 
Da, după răstignire, Ierusalimul a fost dărîmat, jertfele de la templu au 
încetat, iudeii şi-au pierdut şi statul şi libertatea, predica Evangheliei a 
înflorit şi pînă la marginile lumii cuvîntul s-a lăţit; pămîntul şi marea, lu¬ 
mea locuită şi pustia propovăduiesc neîncetat puterea lui Hristos. 

Despre aceste fapte minunate vorbesc cele ce s-au petrecut atunci 
în timpul răstignirii, cînd s-a făcut întuneric peste tot pămîntul. Şi e cu 
mult mai minunat că aceasta s-a săvîrşit cînd era pironit pe cruce decît 
dacă s-ar fi săvîrşit cînd mergea pe pămînt. Şi nu e numai lucru minunat 
că s-a făcut întuneric, ci şi că s-a făcut din cer, aşa cum cereau iudeii. 
Şi semnul acesta, întunericul, s-a întins peste întreaga lume, cum 
niciodată mai înainte nu s-a întîmplat, decît doar în Egipt, cînd aveau 
să săvîrşească Paştele 4 . Că şi Paştele acela a fost o preînchipuire a Paşte- 
lui nostru. 


1. Matei 27, 45-48. 

2. Matei 12, 39. 

3. loan 8, 28. 

4. leş. 10, 21 23. 

Uită-te cînd s-a petrecut semnul acesta! în amiaza zilei, cînd peste 
întreaga lume era zi, ca să-l afle toţi cei ce locuiesc pămîntul. Semnul 
acesta era în stare să-i întoarcă pe iudei nu numai prin măreţia minunii, 
ci ţii prin săvîrşirea lui la bună vreme. întunericul s-a săvîrşit după ce s-a 
sfîrşit toată nebunia şi batjocura lor nelegiuită, cînd li s-a potolit mînia, 
cînd au pus capăt rîsului, cînd s-au săturat de batjocorit, după ce au 
grăit tot ce le-a plăcut. Atunci s-a arătat întunericul, ca măcar aşa să lase 
mînia şi să cîştige de pe urma minunii. Mai mare minune era să săvîr- 
şească semnul acesta fiind pe cruce decît să Se coboare de pe cruce. 
De-ar fi socotit iudeii că Hristos a făcut semnul acesta, ar fi trebuit să 
creadă în El şi să se teamă; iar de-ar fi socotit că nu l-a făcut El, ci Tatăl, 
ar fi trebuit să se pocăiască, ca întunericul era, doar, un semn că Tatăl 
S-a mîniat din pricina celor sâvîrşite de ei. 

Că întunericul n-a fost o eclipsă de soare, ci mînie şi urgie, se vede 
nu numai din cele spuse, ci şi din timpul cît a ţinut întunericul. A ţinut 
trei ceasuri; iar eclipsa nu ţine decît cîtăva vreme. Şi ştiu asta cei ce au 
văzut o eclipsă de soare; că au fost eclipse şi în timpul vieţii noastre. 

Dar aş putea fi întrebat: 

- Pentru ce nu s-au minunat toţi oamenii şi nici nu L-au socotit 
Dumnezeu? 

- Pentru că neamul omenesc era stăpînit atunci de multe păcate, de 

multă răutate. Minunea aceasta a fost una singură şi a trecut îndată ce s-a 
întîmplat; nimănui nu i-a trecut prin minte să-i caute pricina. Mare 
putere are obişnuinţa şi prejudecata necredinţei! Oamenii de pe vre¬ 
mea aceea nici nu şi-au dat seama pentru ce s-a făcut atunci întuneric; 
au socotit poate că întunericul acela se datora unei eclipse sau unei alte 
rînduieli a firii. Pentru ce te minunezi de oamenii din lumea întreagă, 
care nu ştiau nimic de cele ce se petreceau la Ierusalim, cînd chiar cei 
care erau în Iudeea, din pricina nepăsării lor, n-au cercetat pricina întu¬ 
nericului de atunci; că ei, după ce văzuseră atîtea minuni, încă mai stă¬ 
ruiau în a-L ocări, deşi Domnul le arătase destul de lămurit că El făcuse 
minunea aceasta. De aceea El şi grăieşte după ce s-a luat întunericul; 
tocmai pentru ca iudeii să afle că este încă viu, că El a adus întunericul, 
ca şi prin asta să se facă mai buni. Şi a grăit: Eli, lama sabahtani!” 

să vadă iudeii că cinsteşte pe Tatăl pînă la cea din urmă suflare, că nu 
este împotriva lui Dumnezeu. De aceea a şi dat drumul la cuvinte pro¬ 
fetice, mărturisind Vechiul Testament pînă în cel din urmă ceas. Şi n-a 
dat drumul numai la cuvinte profetice, ci şi la cuvinte ebraice, ca să fie 
cunoscute şi pricepute de iudei. Prin toate arată acordul Lui cu Tatăl. 

Dar uită-te şi acum la neruşinarea, la obrăznicia şi la nebunia iudei¬ 
lor! Au crezut că strigă pe Ilie; şi îndată I-au dat să bea oţet. 








Jar altul, apropiindu-se cu suliţa, l-a împuns coasta” 5 . Poate fi o mai 
mare ticăloşie? Poate fi o mai mare sălbăticie? Au întins pînă acolo 
nebunia lor, că au batjocorit şi un trup mort. 

Tu însă uită-mi-te cum Dumnezeu S-a slujit de nelegiuirile lor 
pentru mîntuirea noastră. După ce a fost făcută rana, au ţîşnit din ea 
izvoarele mîntuirii noastre. 

Jar Iisus, strigînd cu glas mare, Şi-a dat Duhul” 6 . 

Despre lucrul acesta spunea: „Putere am să-Mi pun sufletul Meu si 
putere am iarăşi să-l iau” 7 ; şi: ,JEu însumi îl pun” 8 . De aceea a strigat cu 
glas mare, ca să arate că se face lucrul acesta cu propria Lui putere. 

Evanghelistul Marcu spune că Pilat s-a mirat că a murit aşa curînd 9 
şi că sutaşul pentru aceasta mai cu seamă a crezut, pentru că a murit cu 
propria Lui putere 10 . 

Vocea aceasta a sfîşiat catapeteasma 11 , a deschis mormintele 12 şi a 
făcut casa pustie 13 . N-a făcut lucrul acesta ca să aducă ocară templului - 
cum ar fi putut face asta Cel Ce a spus: „Nu faceţi casa Tatălui Meu casă de 
neguţător ie!” 14 , ci ca să le arate iudeilor că sînt nevrednici de templu, că 
nu merită să stea în el, aşa cum s-a întîmplat atunci cînd a dat templul în 
mîinile babilonienilor. Toate acestea nu s-au făcut numai pentru prici¬ 
nile de mai sus, ci a fost şi o profeţie a pustiirii de mai tîrziu a templului, 
a schimbării slujirii lui Dumnezeu într-o slujire mai mare şi mai înaltă. 
Toate au fost o profeţie a puterii Lui. 

II 

Hristos S-a arătat ca Dumnezeu nu numai prin acestea, ci şi prin 
cele întîmplate după acestea, prin învierea morţilor 15 , prin întunecarea 
luminii, prin schimbarea stihiilor. Pe vremea lui Elisei a înviat un mort 
care a fost atins de trupul mort al lui Elisei 16 ; acum glasul lui Hristos i-a în¬ 
viat pe morţi, trupul Lui fiind sus pe cruce. De altfel şi cele petrecute pe tim¬ 
pul lui Elisei au fost o preînchipuire a celor de acum. Ca să se creadă aces¬ 
tea, s-au făcut cele de atunci. Şi n-au înviat numai morţii, ci şi pietrele s-au 



5. loan 19, 34. 

6. Matei 27, 50. 

7. Ioan 10, 18. 

8. Ioan 10, 18. 

9. Marcu 15, 44. 

10. Marcu 15, 39. 

11. Matei 27, 50-51. 

12. Matei 27, 52. 

13. Matei 23, 38. 

14. Ioan 2, l(i. 

15. Matei 27, 52-53. 

10. IV Regi 13, 21. 

despicat şi pămîntul s-a cutremurat ca să cunoască iudeii că Hristos 
putea sâ-i şi orbească, să-i şi sfărîme. Cu mult mai mult ar fi putut să le 
facă asta Cel Ce a despicat pietrele şi a umplut de întuneric întreaga lu¬ 
me, dacă ax fi voit; dar n-a voit, ci şi-a eliberat mînia Sa asupra stihiilor, 

f >entru că voia să-i mîntuie pe aceia prin bunătatea Lui; dar ei nu s-au 
ăsat de nebunia lor. Aşa e invidia, aşa e ura; nu se opresc cu uşurinţă. 
Atunci, pe timpul patimilor, s-au purtat cu neobrăzare faţă de cele ce 
vedeau; după aceea, după ce a înviat, cu toate peceţile puse şi cu toată 
paza ostaşilor, cînd au auzit de la paznici că a înviat, au dat argint ca să 
strice şi pe alţii şi să fure şi temeiul învierii. Nu te minuna, dar, dacă şi 
după înviere iudeii tot nişte nechibzuiţi au rămas; totdeauna erau gata 
să se obrăznicească. Nu te minuna, dar, de aceasta, ci uită-te cîte semne 
a făcut Domnul: unele în cer, altele pe pămînt, altele în templu; prin 
toate Şi-a arătat şi supărarea Sa, dar şi că cele cu neputinţă vor fi cu 
putinţă, că se va deschide cerul şi că lucrurile se vor muta în Sfintele 
Sfintelor cele adevărate. Iudeii spuneau: „Dacă eşti împăratul lui Israil, 
coboară-Te de pe cruce” 17 ; Hristos însă a arătat că este împăratul întregii 
lumi. Ei ziceau: „Cel ce dărîmi templu şi în trei zile îl zideşti” 18 ; Hristos însă 
le-a spus că templul va fi cu totul pustiit. Iarăşi ei spuneau: „Pe alţii a 
mîntuit, dar pe Sine nu poate să Se mîntuiască” 79 ; Hristos însă, pe cruce 
fiind, a arătat cu prisosinţă aceasta în trupul robilor. Mare minune a fost 
să scoată din mormînt pe Lazăr cel mort de patru zile 20 , dar cu mult mai 
mare minune să arate dintr-o dată vii pe cei de mult adormiţi. Aceasta 
este dovada învierii celei ce va să fie. „Că multe trupuri ale sfinţilor ador¬ 
miţi au înviat şi au intrat în sfinta cetate şi s-au arătat multora” 21 . S-au ară¬ 
tat în Ierusalim multor oameni ca să nu pară o nălucire învierea lor. 

„Şi sutaşul a slăvit atunci pe Dumnezeu, zicînd: „Cu adevărat omul acesta 
drept a fost!” Iar mulţimile, care erau de faţă la privelişte, bătîndu-şi piepturile 
lor, se întorceau ” n . Atît de mare era puterea Celui răstignit, că după atîta 
bătaie de joc, după atîta batjocură, sutaşul şi mulţimile s-au pocăit. Unii 
spun că sutaşul acesta, întărindu-se mai pe urmă în credinţă, a murit 
mucenic 21 . 

„Şi erau acolo femei multe privind de departe, care îl urmaseră slujindu-I Lui: 
Mar ia Magdalena şi Maria lui Iacov şi a lui Iosifşi mama fiilor lui Zevedeu” 24 . 

17. Matei 27, 42. 

18. Matei 27, 40. 
li). Matei 27, 42. 

20. han 11, 42-48. 

21. Matei 27, 52-58. 

22. Luat 28, 47-48. 

28. Numele lui este Longhin, prăznuit de Biserică la lfi octombrie. 

24. Matei 27, 55 5(i. 









Femeile priveau cele ce se petreceau; femeile care suferiseră alături 
de El, care plînseseră pentru El. Uită-te cît de mare e stăruinţa lor! I-au 
urmat slujindu-L şi au fost de faţă şi în mijlocul primejdiilor. De aceea 
au şi văzut totul: cum a strigat, cum Şi-a dat sufletul, cum s-au despicat 
pietrele şi pe toate celelalte. Şi ele au fost cele dintîi care L-au văzut pe 
Iisus înviat; şi neamul acesta femeiesc osîndit, neamul acesta, el s-a 
bucurat cel dintîi de vederea bunătăţilor; neamul acesta femeiesc a ară¬ 
tat bărbăţie; ucenicii au fugit, dar femeile au rămas. 

- Cine erau aceste femei? 

- Mama lui Hristos, pe care evanghelistul Matei o numeşte mama 
lui Iacov şi celelalte. Un alt evanghelist spune că şi mulţi oameni plîn- 
geau şi-şi băteau pieptul de cele întîmplate 25 . Tocmai aceasta arată cru¬ 
zimea iudeilor; rîdeau de cele ce storceau altora lacrimi; nici mila nu i-a 
muiat, nici frica nu i-a oprit. Toate cele petrecute atunci erau semne de 
mare mînie; nu erau semne întîmplătoare, ci toate semne de mînie: 
întunericul, pietrele despicate, catapeteasma sfîşiată la mijloc, cutremu¬ 
rul pămîntului. Mînia Domnului a fost cumplită. 

„Şi venind Iosif a cerut trupul” 26 . 

Acest Iosif este acela care mai înainte era ucenic al lui Iisus, dar 
într-ascuns 27 . Acum însă după moartea lui Hristos, are mare îndrăz¬ 
neală. Nu era un om neînsemnat, nici un necunoscut, ci făcea parte din 
sfat, era un om de seamă; de aici mai ales se poate vedea curajul lui. Se 
dădea pe sine morţii şi-şi atrăgea ura tuturor prin dragostea sa pentru 
Iisus şi prin îndrăzneala de a-I cere trupul. Şi nu s-a oprit pînă n-a reu¬ 
şit. Dragostea şi curajul lui se văd nu numai de acolo că a luat trupul şi 
l-a îngropat cu multe cheltuieli, ci şi de acolo că l-a îngropat în mormîn- 
tul său cel nou 28 . Şi nu s-a rînduit la întîmplare îngroparea lui Hristos 
într-un mormînt nou, ci ca să se înlăture orice umbră de bănuială că a 
înviat altul în locul Lui. 


„Şi erau acolo Maria Magdalena şi cealaltă Mărie, şezSnd în fata mormîn- 
tului” 29 . 

- Dar pentru ce au mai rămas ele stînd în faţa mormîntului? 

- N-aveau încă despre Hristos ideea mare şi înaltă pe care tre¬ 
buiau s-o aibă. De aceea au şi adus miruri şi stăteau la mormînt ca 
să vadă unde-L pun, pentru a veni să ungă trupul Lui îndată ce se va 
fi potolit mînia iudeilor. 



25. Luca 23, 48. 

26. Matei 27, 58. 

27. han 19, 38. 

28. Matei 27, 59-60. 

29. Matei 27, 01. 

Ai văzut curajul femeilor? Ai văzut dragostea lor? Ai văzut măreţia 
sufletului lor şi în faţa banilor şi în faţa morţii? 

Să imităm 30 , dar, bărbaţilor, pe femei! Să nu lăsăm pe Iisus în neca¬ 
zuri şi nevoi! Femeile acelea au cheltuit atîţia bani şi şi-au pus viaţa în 

f îrimejdie chiar cînd Iisus era mort; noi însă - iarăşi vă voi grăi de ace¬ 
eaşi lucruri -, noi nu-L hrănim cînd îl vedem flămînd, nici nu-L îmbră¬ 
căm cînd II vedem gol, ci trecem pe lîngă El cînd vedem că ne întinde 
mîna. Şi totuşi, dacă L-aţi vedea pe Hristos, fiecare s-ar goli de toate 
averile lui. Dar şi acum tot El este. Că El a spus: „Eu sînt cel sărac!” 
Pentru ce, dar, nu vă goliţi de toate averile voastre. Şi acum îl auzi, spu- 
nîndu-ţi: ,folie Mi-aţi făcut !” 31 . Nu-i nici o deosebire dacă dai acestuia 
sau Aceluia. Nu vei avea o răsplată mai mică decît femeile care L-au 
hrănit atunci, ci cu mult mai mare. Dar nu fremătaţi! Chiar dacă L-ai 
hrăni pe Hristos, faci mai puţin lucru, pentru că vederea Lui este în 
stare să moaie şi o inimă de piatră, decît de a hrăni pe un sărac, pe un 
beteag, pe un gîrbov, numai pentru că Hristos a spus că acela care dă 
săracului Lui îi dă. Dincolo vederea şi vrednicia Celui pe Care-L vezi 
împarte cu tine fapta ta; dincoace, întreaga faptă revine iubirii tale de 
oameni, bunătăţii tale. Dai mai mare dovadă de respect faţă de Hristos 
cînd, de dragul spuselor Lui, ai grijă de fratele tău şi-l ajuţi în toate 
nevoile lui. Ajută-1, dar, crezînd în Cel Ce a primit şi a spus: , folie îmi 
dai!” 32 . De nu I-ai fi dat Lui, nu te-ar fi învrednicit de împărăţia ceruri¬ 
lor; de nu I-ai fi întors Lui spatele, nu te-ar fi trimis în iad! Dar pentru că 
El e Cel dispreţuit, de aceea mare e şi păcatul. Tot aşa şi Pavel pe Hris¬ 
tos îl prigonea cînd prigonea pe ucenicii Lui; de aceea i-a şi spus: 
„Pentru ce Mă prigoneşti?” 33 Cînd dăm deci celor săraci, să avem o astfel 
de stare sufletească ca şi cum I-am da lui Hristos. Că mai vrednice de 
credinţă sînt cuvintele Lui decît văzul nostru. Cînd vezi un sărac, adu-ţi 
aminte de cuvintele Lui care-ţi arătau că El este cel hrănit şi miluit. 
Chiar dacă săracul pe care-1 vezi nu este Hristos, totuşi sub chipul aces¬ 
tui sărac El primeşte, El cerşeşte. Spui că te ruşinezi cînd auzi că Hristos 
cerşeşte? Ruşinează-te mai degrabă cînd nu dai celui ce cerşeşte! 
Aceasta e ruşine, aceasta e pedeapsă şi osîndă. Cerşitul Lui e semnul 
bunătăţii Lui. De aceea trebuie să ne şi lăudăm cu el. Dar nedatul tău 
este semnul neomeniei tale. Dacă nu crezi acum că, întorcînd spatele 

30. De aici începe partea morală: Despre milostenie. Trebuie să vorbim în fiecare zi de milostenie, 
fiind ce o săvirşim. Tot aici şi mustrare, că prin cuvintele şi faptele noastre necurate am prefăcut biserica în 
grajd pentru măgari şi cămile. 

31. Matei 25, 40. 

32. Matei 25, 42. 

33. Fapte !), 4. 









unui sărac, întorci lui Hristos spatele, vei crede atunci cînd aducîndu-te 
în faţa întregii lumi, îţi va spune: „Intrucît n-aţi făcut acestora, nici Mie nu 
Mi-aţi făcut!” 34 . Dar să nu dea Dumnezeu să auzim cuvintele acestea, ci, 
crezînd acum şi făcînd rod, să auzim cuvintele acelea pline de fericire 
care ne duc în împărăţia cerurilor. 

Poate că cineva îmi va spune: 

- în fiecare zi ne vorbeşti de milostenie şi de iubirea de oameni! 

- Da! în fiecare zi! Şi nu voi înceta de a vă vorbi. Dar chiar dacă aţi 
face milostenie, nici atunci n-ar trebui să încetez, ca să nu vă trîndăviţi. 
Da, e drept, aş vorbi mai puţin dacă v-aş vedea că daţi milostenie; dar 
pentru că n-aţi ajuns nici pînă la jumătate de măsură, nu trebuie să-mi 
spuneţi mie lucrul acesta, ci vouă! Cînd mă ţineţi de rău că vă vorbesc 
mereu de milostenie, vă asemănaţi cu un copil care, pentru că nu învaţă 
să facă litera a, deşi i se spune de nenumărate ori, ţine de rău pe dască¬ 
lul lui că îi bate mereu capul cu această literă. Cine a ajuns datorită 
cuvintelor mele mai grabnic la milostenie? Cine s-a despărţit de banii şi 
averile sale? Cine a dat jumătate din averea sa? Cine a treia parte? 
Nimeni! Nu-i, oare, o nebunie să-mi porunciţi să nu mai vorbesc de 
milostenie, cînd voi n-ati învătat milostenia? Ar trebui să faceţi cu totul 
dimpotrivă: dacă aş vrea să încetez să mai vorbesc, voi ar trebui să mă 
apucaţi de mină şi să-mi spuneţi: „N-am învăţat încă să facem miloste¬ 
nie! Pentru ce deci ai încetat de a ne vorbi?” De s-ar întîmpla cuiva să 
aibă o boală de ochi, iar eu aş fi doctor şi l-aş părăsi pentru că n-am reu¬ 
şit mare lucru, deşi i-am făcut spălături la ochi, l-am uns cu alifie şi i-am 
dat şi celelalte îngrijiri, oare bolnavul n-ar veni la uşa casei mele şi n-ar 
ţipa la mine, învinuindu-mă că sînt un trîndav, că l-am lăsat tot bolnav? 
Oare s-ar mulţumi să-i spun, cînd mă învinuieşte: „Ţi-am făcut spălă¬ 
turi la ochi, te-am uns cu alifii?” Nu, ci îndată mi-ar spune: „Ce folos 
dacă eu tot sufăr?” Gîndeşte aşa şi despre suflet. Ce folos că am uns de 
multe ori cu untdelemn o mînă chircită şi înţepenită, dacă n-am putut 
s-o moi? Oare n-au să-mi audă urechile aceleaşi mustrări? Şi acum bag 
în baia cuvîntului o mînă chircită şi uscată. De aceea n-am să mă opresc 
pînă ce n-o voi întinde desăvîrşit. Să dea Dumnezeu ca şi voi să nu vor¬ 
biţi de altceva decît de milostenie şi acasă şi în piaţă şi la masă şi noap¬ 
tea şi în vis! Că dacă ne-am îngriji de milostenie ziua, am visa-o şi noaptea. 

IV 

Ce spui? Spui că vorbesc necontenit de milostenie? Cît aş dori şi eu 
să n-am nevoie să vă sfătuiesc mereu să faceţi milostenie, ci să vă vor¬ 
besc despre lupta ce o avem de dus cu iudeii, cu păgînii, cu ereticii! Dar 

cum e cu putinţă să înarmezi pe nişte oameni care nu sînt încă sănătoşi? 
Cum poţi să duci pe cîmpul de luptă pe nişte oameni care au încă răni şi 
buboaie? Dacă v-aş vedea sănătoşi, v-aş scoate pe cîmpul acela de luptă 
şi aţi vedea, cu harul lui Hristos, mii şi mii ele morţi căzuţi la pămînt, iar 
capetele lor puse unele peste altele. în alte cărţi am scris mult împotriva 
iudeilor, paginilor şi ereticilor; dar nu pot să sărbătoresc din toată 
inima această victorie, din pricina nepăsării multora. De-aş birui de mii 
şi mii de ori învăţăturile lor, totuşi ei mă vor bîrfi; că vor bîrfi viaţa mul¬ 
tor creştini, rănile lor, bolile lor sufleteşti. Cum să mai am curaj să vă 
duc pe cîmpul de luptă cînd mă stînjeniţi şi pe mine şi sînteţi îndată 
trîntiţi la pămînt de vrăjmaşi şi făcuţi de ruşine? Mîna unuia suferă şi e 
zgîrcită la dat. Cum va putea unul ca acesta să ţină în mînă scutul şi să 
se apere, ca să nu fie rănit de batjocurile cele pline de cruzime? Picioa¬ 
rele altora tremură, a tuturor acelora care urcă scările teatrelor şi se duc 
în locuinţele femeilor stricate. Cum vor putea aceştia să se ţină pe 

f jicioare în luptă şi să nu fie aruncaţi la pămînt de păcatele desfrînării 
or? Altul suferă de ochi, îi sînt ochii betegi şi nu vede bine; e plin de 
destrăbălare, atacă cinstea femeilor şi strică casele oamenilor. Cum va 
putea unul ca acesta să privească în faţă pe duşmani? Cum va putea să 
mînuiască suliţa, să sloboadă săgeţile cînd este pişcat din toate părţile 
de fapte de ruşine? Poţi vedea apoi pe mulţi bolnavi de stomac, tot aşa 
de bolnavi ca şi hidropicii; aceştia sînt stăpîniţi de lăcomia pîntecelui şi 
de beţie. Cum voi putea să-i duc la război pe aceşti beţivi? Gura altuia e 
putredă; o gură ca aceasta au cei ce se mînie, cei ce ocărăsc, cei ce cle¬ 
vetesc. Cum va putea unul ca acesta scoate la luptă strigăte de război? 
Cum va putea face vreo faptă mare, vreo faptă de vitejie cînd este şi el 
beat de o altă beţie, care stîmeşte rîsul duşmanilor? De aceea în fiecare 
zi am să trec prin tabăra aceasta ca să tămăduiesc rănile şi să vindec plă¬ 
gile. Dacă vă veţi trezi şi veţi ajunge destoinici să doborîţi pe duşmani, 
vă voi învăţa şi meşteşugul de luptă, vă voi arăta cum trebuie să între¬ 
buinţaţi armele; dar, mai bine spus, atunci chiar faptele voastre vor fi 
armele voastre, că toţi duşmanii îşi vor pleca îndată capetele, dacă veţi 
fi milostivi, buni, paşnici, nerăzbunători şi dacă veţi săvîrşi şi celelalte 
fapte de virtute. Dacă unii se vor împotrivi, atunci voi adăuga şi eu 
armele mele şi vă voi aduce pe voi ca pildă. Dar aşa cum stau lucrurile 
voi mă opriţi din drumul acesta. Uitaţi-vă! Spunem că Hristos a făcut 
lucruri mari, că a făcut din oameni îngeri; dar cînd ni se cere socoteală 
de spusele noastre, cînd ni se porunceşte să dăm dovadă din turma 
noastră, rămînem cu gura închisă. Mă tem ca nu cumva în loc de îngeri 
să scot din staul porci şi armăsari înnebuniţi după iepe. Ştiu că vă dor 
cuvintele mele, dar nu le spun împotriva tuturor, ci împotriva celor 








vinovaţi; dar, mai bine spus, nici împotriva lor, dacă se trezesc, ci 
pentru ei. Aşa însă toate s-au pierdut, toate s-au stricat; şi biserica nu se 
deosebeşte întru nimic de un staul de vite, de un ţarc de măgari, de un 
ţarc de cămile. Umblu să caut o oaie şi nu o văd. Toţi azvîrl din picioare 
ca nişte cai şi ca nişte asini sălbatici şi umplu de băligar totul din bise¬ 
rică. Că aşa sînt vorbele ce le grăiesc unii către alţii. Dacă ai putea auzi 
cele grăite de bărbaţi şi de femei cînd sînt în biserică, ai vedea că sînt 
mai necurate cuvintele lor decît băligarul cailor şi asinilor. De aceea, vă 
rog, schimbaţi-vă obiceiul acesta urît, ca să miroasă biserica a mir. 
Acum însă aducem în biserică numai mirosurile acelea care ne desfă- 
tează simţurile şi nu ne sinchisim deloc de necurăţenia sufletească, 
pentru a o curăţi şi îndepărta. Şi care-i folosul? N-am batjocori atît de 
mult biserica dacă am aduce în ea băligar, cît o batjocorim, cu vorbele 
noastre, grăind unii cu alţii cît sîntem aici de cîştiguri, de afaceri, de 
neguţătorii, de cele ce n-au nici o legătură cu mîntuirea noastră. Ar tre¬ 
bui să fie aici coruri de îngeri, să facem din biserică cer, să nu se ştie 
nimic altceva decît de rugăciuni necontenite, de tăcere desăvîrşită 
pentru ascultarea slujbei şi a predicii. Să facem asta cel puţin de acum 
înainte, ca să ne curăţim şi viaţa noastră şi să avem parte şi de bunătăţile 
cele făgăduite, cu harul şi iubirea de oameni a Domnului nostru Iisus 
Hristos, Căruia slava în vecii vecilor, Amin. 








OMILIA LXXXIX 



„Iar a doua zi, care este după vineri, s-au adunat arhiereii 
şi fariseii la Pilat, zicînd: „Doamne, ne-am adus aminte că 
amăgitorul acela a zis, încă fiind viu: „După trei zile 
Mă voi scula”. Porunceşte, dar, să se întărească mormîntul 
pînă a treia zi, ca nu cumva venind ucenicii Lui să-L fure 
şi să spună norodului că a înviat din morţi. Şi va fi rătăcirea 
cea de pe urmă mai mare decît cea dintîi” 1 


Totdeauna înşelăciunea se prinde în propriile ei lanţuri şi fără să 
vrea dă mină de ajutor adevărului. Uită-te! Trebuia să se creadă că 
Hristos a murit, că a fost îngropat şi că a înviat. Şi despre toate acestea 
duşmanii Lui ne fac dovada. Uită-te că înseşi cuvintele lor ne dau măr¬ 
turie de toate acestea. Ei spun: „Ne-am adus aminte că amăgitorul acela, 
încă fiind viu”; deci a murit; „După trei zile Mă voi scula”. Porunceşte, dar, 
să se întărească mormîntul”; deci a fost înmormîntat; „Ca nu cumva să vină 
ucenicii Lui să-L fure”; deci, dacă va fi întărit mormîntul, nu se va putea 
face nici o viclenie. Nici una. Prin urmare dovada învierii a ajuns de 
necontestat tocmai prin cele propuse de voi, nu s-a făcut nici o viclenie, 
pentru că mormîntul a fost pecetluit. Iar dacă nu s-a făcut nici o viclenie 
şi s-a găsit mormîntul gol, atunci negreşit a înviat. Ai văzut cum arhie¬ 
reii şi bătrînii poporului, chiar fără voia lor, au luptat pentru dovedirea 
adevărului? 

Tu însă uită-mi-te la dragostea de adevăr a ucenicilor! Nu ascund 
nimic din cele spuse de duşmani, chiar dacă spun lucruri de ocară. Iată 
îl numesc pe Hristos „amăgitor” şi nu o trec sub tăcere. 

Cuvintele spuse de arhierei şi de farisei lui Pilat arată şi cruzimea 
lor, că nici la moartea Lui n-au pus capăt mîniei, dar şi curăţenia şi dra¬ 
gostea de adevăr a ucenicilor. 

Merită apoi să căutăm unde a spus Domnul: „După trei zile voi în¬ 
via”. în toată Evanghelia n-ai să găseşti cuvintele acestea aşa de desluşit 
spuse; n-ai să găseşti decît pilda cu Iona proorocul 2 . Deci arhiereii şi fari- 

1. Matei 27, 62-64. 

2. Matei 72, 39-40. 





şeii înţeleseră ce voise să spună Domnul, dar de buna lor voie vicleneau. 

- Ce le-a răspuns Pilat? 

- „Aveţi strajă! întăriţi cum ştiţi!” Şi pecetluind mormîntul, l-au întărit 
cu strajă” 3 . 

Pilat n-a lăsat pe ostaşi să pecetluiască ei singuri mormîntul; aflase 
ce e cu Hristos şi nu voia să le dea vreun ajutor; dar, ca să scape de ei, 
le-a îngăduit şi aceasta, spunîndu-le: „Pecetluiţi voi mormîntul cum 
voiţi, ca să nu puteţi învinui pe alţii”. Dacă ostaşii ar fi pecetluit ei sin¬ 
guri mormîntul, arhiereii şi cărturarii ar fi putut spune - chiar dacă ar fi 
fost spusele lor neadevărate şi mincinoase; şi cum nu le-a fost ruşine să 
spună altele, ar fi putut spune şi asta - că ostaşii, îngăduind să fie furat 
trupul, ar fi dat prilej ucenicilor să plăsmuiască cuvîntul despre înviere. 
Aşa însă, întărind ei înşişi mormîntul, nu mai puteau să spună asta. 

Ai văzut cum se sîrguiesc arhiereii şi fariseii să pună fără voia lor în 
lumină adevărul? Ei s-au dus la Pilat, ei i-au cerut, ei au întărit mormîn¬ 
tul cu strajă, ca să fie unii altora şi învinuitori şi martori ai adevărului. 
Cînd L-au furat ucenicii? Sîmbăta? Dar cum, cînd nu le era îngăduit să 
se apropie sîmbăta de mormînt? Dar chiar dacă ar fi făcut-o călcînd 
legea, cum ar fi îndrăznit să se apropie cînd ei erau atît de fricoşi? Cum 
ar fi putut convinge poporul? Ce-ar fi trebuit să spună? Ce-ar fi trebuit 
să facă? Cu ce tragere de inimă ar fi putut lua apărarea unui mort? Ce 
răsplată ar fi aşteptat? Pe cînd trăia, au fugit îndată ce L-au văzut prins. 
Ar fi avut, oare, curajul să vorbească despre El după moartea Lui, dacă 
n-ar fi înviat? Cum s-ar putea susţine aşa ceva? Se vede de aici că uceni¬ 
cii nici n-ar fi voit, nici n-ar fi putut să plăsmuiască învierea, dacă Hris¬ 
tos n-ar fi înviat. Hristos le vorbise ucenicilor mult despre înviere, le 
vorbise adeseori, pînă într-atîta, că chiar iudeii au zis că Hristos spu¬ 
sese: „După trei zile voi învia”. Deci dacă n-ar fi înviat, ucenicii s-ar fi 
socotit negreşit înşelaţi; şi văzîndu-se atacaţi din pricina Lui de tot 
poporul şi ajunşi fără de casă şi fără de masă, I-ar fi întors spatele şi n-ar 
fi voit să-I încununeze fruntea cu o astfel de slavă, pentru că fuseseră 
înşelaţi şi aruncaţi, din pricina Lui, în cele mai mari primejdii. Nici nu 
mai este de dovedit! Dacă n-ar fi fost adevărată învierea, nici n-ar fi 
putut s-o plăsmuiască. Pe ce s-ar fi întemeiat? Pe talentul lor oratoric? 
Dar erau nişte oameni neînvăţaţi! Pe mulţimea banilor? Dar nu aveau 
nici toiag, nici încălţăminte. Pe faima neamului? Dar erau oameni de 
jos şi din oameni de jos. Pe măreţia locului lor de naştere? Dar erau nişte sa¬ 
te neînsemnate. Pe mulţimea numărului lor? Dar nu erau mai mult de 


unsprezece oameni şi aceştia împrăştiaţi. Pe făgăduielile învăţătorului? Care 
făgăduieli? Dar dacă n-a înviat, nici făgăduielile nu mai puteau fi vred- 

nice de credinţă. Cum ar fi putut înfrunta un popor înfuriat? Dacă ver- 
hovnicul apostolilor n-a putut înfrunta cuvintele unei femei care stătea 
la poartă, şi dacă toţi ceilalţi ucenici s-au împrăştiat cînd L-au văzut 
legat, cum s-ar mai fi gîndit să meargă pînă la marginile lumii şi să 
sădească o învăţătură plăsmuită despre înviere? Dacă Petru n-a putut 
înfrunta ameninţarea unei femei, iar ceilalţi ucenici au fugit la vederea 
lanţurilor, cum ar fi putut înfrunta pe împăraţi, pe dregători şi popoare, 
care aveau şi săbii şi grătare şi cuptoare aprinse şi-i ameninţau cu mii şi 
mii de primejdii de moarte în fiecare zi, dacă nu s-ar fi putut bucura de 
puterea şi ajutorul Celui înviat? Minuni asemănătoare făcuse Domnul; 
înviase atîţia morţi; dar nici una din aceste minuni nu i-a făcut pe iudei 
să se ruşineze, ci au răstignit pe Săvîrşitorul lor. Aveau, oare, să creadă po¬ 
poarele în învierea lui Hristos numai pe spusele ucenicilor? Nu! Lucrul 
acesta nu se poate, nu se poate! Că pe toate le-a lucrat puterea Celui înviat! 



Uită-te la răutatea vrednică de rîs a arhiereilor şi fariseilor! „Ne-am 
adus aminte, spun ei, că amăgitorul Acela a zis încă pe cînd trăia: ,JDupă trei 
Zile voi învia”. Dacă era un amăgitor şi un lăudăros mincinos, pentru ce 
vă temeţi, pentru ce alergaţi de colo-colo, pentru ce atîta rîvnă? „Ne 
temem, spun ei, ca să nu-1 fure cumva ucenicii şi să înşele mulţimea”. Şi 
s-a arătat, doar, că asta n-ar fi fost deloc o dovadă; dar răutatea este chi¬ 
ţibuşară şi neruşinată; face lucruri nechibzuite. Au poruncit să întă¬ 
rească mormîntul trei zile, ca şi cum ar fi luptat pentru apărarea învăţă¬ 
turilor lui Hristos. Voind să arate şi mai departe că este un amăgitor, 
şi-au întins răutatea lor pînă la mormînt. Şi Hristos a înviat mai 
devreme, ca să nu poată spune arhiereii că nu Şi-a împlinit cuvîntul şi 
că a fost furat. N-a fost un lucru lipsit de valoare că a înviat mai 
devreme; dar dacă învia mai tîrziu, ar fi fost pusă la îndoială învierea. 
Ce n-ar fi putut să zică şi să răszică, deşi pe nedrept, dacă Hristos n-ar fi 
înviat atunci cînd ostaşii stăteau la mormînt şi păzeau mormîntul, ci 
după trei zile, după plecarea ostaşilor? Pentru aceea deci Hristos a 
înviat înainte de împlinirea celor trei zile. Trebuia să învieze atunci 
cînd ostaşii erau acolo, cînd păzeau mormîntul; trebuia deci să învieze 
chiar înăuntru celor trei zile. Dacă ar fi înviat după trecerea celor trei 
zile şi după plecarea ostaşilor, învierea ar fi putut fi pusă la îndoială. De 
aceea a şi îngăduit să se pecetluiască mormîntul aşa cum voiau şi să 
pună de pază şi ostaşi. Şi nu le-a păsat arhiereilor şi fariseilor că fac 
asta sîmbăta, că lucrează; ei aveau ochii îndreptaţi numai într-o sin¬ 
gură parte: să-şi împlinească răutatea lor. Nădâjduiau că prin asta 
vor birui. Dar fapta aceasta a lor era semnul celei mai mari 








nechibzuinţe. Semn că erau zguduiţi de o puternică frică. Cei care L-au 
prins cînd era viu se tem de El cînd e mort. Şi ar fi trebuit, dacă Hristos 
era un simplu om, să prindă curaj, acum cînd e mort. Dar ca să afle 
arhiereii şi fariseii că cele ce a pătimit Hristos, pe cînd trăia, le-a pătimit 
de bună voie, iată că Domnul îngăduie să I se pună pecete, piatră şi 
strajă; dar n-au putut să-L ţină în mormînt. Un singur lucru reuşesc să 
facă: să facă cunoscut mormîntul şi să fie crezută prin aceasta învierea. 

Şi stăteau ostaşii la mormînt, iar iudeii, alături de ei. 

„Iar foarte tîrziu sîmbăta, cînd se lumina spre ziua întîia a săptâmînii, au 
venit Maria Magdalena şi cealaltă Mărie să vadă mormîntul. Şi iată cutremur 
mare s-a făcut, că îngerul Domnului pogorîndu-se din cer şi venind a prăvălit 
piatra de pe uşa mormîntului şi şedea deasupra ei. Şi era înfăţişarea lui ca ful¬ 
gerul şi îmbrăcămintea lui albă ca zăpada” 4 . 

După înviere a venit îngerul. 

- Dar pentru ce a venit şi a ridicat piatra? 

- Pentru femei; că ele atunci l-au văzut pe înger la mormînt. Deci, 
ca să creadă că a înviat, femeile văd mormîntul gol, fără trup. De aceea 
îngerul a ridicat piatra, de aceea s-a făcut şi cutremurul, ca să le ridice 
din gîndurile lor, să le trezească. Ele veniseră ca să ungă trupul Domnu¬ 
lui; şi aceasta se făcea noaptea; şi poate că unele chiar dormitau. 

- Pentru ce le spune îngerul: 

„Nu vă temeţi voi!”? 5 

-Pentru ca să le scape mai întîi de frică; apoi le vorbeşte de înviere. 
Cuvîntul „voi” arată cinstea deosebită ce le-o dă îngerul; totodată arată 
că cele mai grele pedepse vor veni peste cei ce au îndrăznit să-L răstig¬ 
nească, dacă nu se pocăiesc. îngerul le spune: „Nu voi trebuie să vă 
temeţi, ci cei care L-au răstignit!” Scăpîndu-le deci de frică şi prin 
cuvintele lui şi prin înfăţişarea lui - că era luminos la înfăţişare şi adu¬ 
cea nişte binevestiri ca acelea -, îngerul a adăugat spunînd: 

„Ştiu că pe Iisus cel răstignit căutaţi” 6 . 

îngerul nu se ruşinează să-L numească răstignit; că răstignirea este 
capul bunătăţilor. 

„S-a sculat” 7 

De unde se vede? 

„Precum a zis” 8 

4. Matei 28, 1-3. 

5. Matei 28, 5. 

fi. Matei 28, 5. 

7. Matei 28, fi. 

8. Matei 28, fi. 

„Dacă pe mine nu mă credeţi, le spune îngerul, aduceţi-vă aminte 
de cuvintele Lui! Atunci mă veţi crede şi pe mine!” 

Apoi le dă altă dovadă: 

„Veniţi şi vedeţi locul unde fusese pus!” 9 

De aceea dăduse la o parte piatra, ca femeile să aibă şi de aici 
dovada învierii. 

„Şi spuneţi ucenicilor Lui: Jl veţi vedea în Galileea” 10 . 

Le porunceşte să binevestească şi celorlalţi învierea; iar acest lucru 
le încredinţează şi mai mult. 

Bine a spus: „în Galileea”. Le alungă din suflet neliniştea şi teama 
de primejdii; pentru ca nu cumva frica să le stînjenească credinţa. 

„Şi ieşind ele de la mormînt cu frică şi cu bucurie” 11 . 

Văzuseră un lucru de spaimă şi de mirare totodată: un mormînt gol 
în care văzuseră că fusese pus mai înainte Domnul. De aceea îngerul 
le-a şi dus să vadă mormîntul, ca să fie martore a două fapte: şi a mor- 
mîntului şi a învierii. Că ele se gîndeau: „Nimeni nu L-ar fi putut lua 
dacă n-ar fi înviat; ostaşii erau doar de pază”. De aceea se şi bucură, se 
şi minunează; şi-şi iau şi răsplata străduinţei lor: sînt cele dintîi care au 
văzut şi au binevestit nu numai cele spuse de înger, ci şi cele văzute de ele. 

m 

Pe cînd ieşeau ele cu frică şi cu bucurie, 

„Iată Iisus le-a întîmpinat, zicînd: „Bucuraţi-vă!” Iar ele I-au cuprins 
picioarele Lui” 12 . 

Cu nespusă bucurie au alergat la El şi au luat, şi prin atingerea de 
El, dovada şi încredinţarea învierii. 

„Şi I s-au închinat Lui” 13 . 

Ce le-a spus Hristos? 

„Nu vă temeţi!” 14 . 

Iarăşi le scoate şi Domnul frica din suflet, deschizîndu-le calea 
credinţei. 

„Ci mergeţi şi spuneţi fraţilor Mei să meargă în Galileea şi acolo Mă vor 
vedea” 15 . 

Uită-te cum şi Domnul, prin femei, binevesteşte ucenicilor! Dom¬ 
nul - lucru pe care l-am spus adeseori - ridică la cinste neamul cel mai 
dispreţuit, neamul femeiesc, îi dă bune nădejdi şi-i vindecă durerea. 

Care lb dintre voi n-ar vrea să fie ca acelea şi să cuprindă picioarele 
lui Iisus? Puteţi şi acum, toţi cîţi vreţi! Puteţi să-I cuprindeţi nu numai 
picioarele, ci şi mîinile, şi capul acela sfînt, împărtăşindu-vă, cu cuget 
curat, cu înfricoşătoarele taine. Nu numai aici pe pămînt; ci II veţi 
vedea şi în ziua aceea a judecăţii, cu slava aceea nespusă, cînd va veni 
cu popor de îngeri, dacă veţi vrea să fiţi iubitori de oameni, dacă veţi 
vrea să fiţi milostivi şi veţi auzi nu numai aceste cuvinte: „Bucuraţi-vă!”, 
ci şi cuvintele acelea: „Veniţi, binecuvîntaţii Părintelui Meu, de moşteniţi 
împărăţia cea gătită vouă de la întemeierea lumii” 17 . Fiţi, dar, milostivi, ca 
să auziţi aceste cuvinte! Iar voi, femeilor, care purtaţi bijuterii de aur şi 
aţi văzut drumul acestor femei, lepădaţi, chiar tîrziu, boala poftei după 
aur! Deci, dacă doriţi să fiţi cu acele femei, schimbaţi podoaba cu care 
sînteţi împodobite cu podoaba milosteniei. Spune-mi, ce folos ai de pe 
urma acestor pietre preţioase, de pe urma hainelor ţesute cu aur? 

- Mi se bucură şi mi se veseleşte sufletul de ele! 

- Eu te-am întrebat de folos, iar tu mi-ai vorbit de pagubă. Nimic 
nu este mai păgubitor ca a te interesa de bijuterii de aur, a te bucura de 
ele şi a-ţi lipi inima de ele. Robia aceasta cumplită ajunge şi mai amară 
cînd îţi face plăcută robia. De care faptă duhovnicească se va îngriji 
vreodată cum trebuie, cînd va nesocoti grijile lumeşti cum se cuvine, o 
femeie care socoteşte că merită să se bucure cînd e legată cu aur? Cel 
care se bucură că stă în închisoare nu va voi niciodată să scape de închi¬ 
soare. Tot aşa şi femeia aceasta; ca un prizonier de război, robită de 
această poftă rea, nu va suferi să audă cu dorul şi rîvna cuvenită vorbin- 
du-i-se de cele duhovniceşti şi nici nu va face vreo faptă bună. Care, dar, îţi 
este folosul de pe urma podoabei acesteia, de pe urma acestei moliciuni? 

- îmi fac plăcere bijuteriile! 

- Iarăşi mi-ai vorbit de pagubă şi de pierzare! 

- Dar mă cinstesc mult cei ce mă văa. 

- Şi ce-i cu asta? O altă pricină de stricăciune, care te face cînd 
înfumurată, cînd obraznică. Haide, dară, îngăduie-mi să-ţi arăt eu 
pagubele, odată ce tu nu mi-ai spus folosul. 

Care sînt, dar, pagubele ce ţi le aduc bijuteriile? Grija e mai mare 
decît plăcerea. Din pricina asta mulţi din cei ce te văd - negreşit din cei 
legaţi de pămînt - se bucură mai mult decît tine, care porţi aurul şi biju¬ 
teriile. Tu te împodobeşti cu podoabe care-ţi aduc griji; aceia îşi desfă- 


l(i. Do nici inoopo parloa morală: Despre femeile care poartă podoabe de aur ţi se împodobesc. 
Cuvint foarte frumos. 

17. Matei V r >, ,'M. 

tează privirile fără să aibă vreo grijă. O altă grijă apoi. Eşti umilită şi 
invidiată de toţi. Vecinele şi prietenele, pişcate de invidie, se înarmează 
împotriva bărbaţilor lor şi dezlănţuie împotriva ta războaie cumplite. 
Pe lîngă aceste pagube, altele: îţi cheltuieşti tot timpul liber şi toată grija 
cu gătelile; nu te lipeşti cu toată inima de faptele cele duhovniceşti; eşti 
plină de înfumurare, de obrăznicie şi slavă deşartă; eşti legată strîns de 
pămînt, ţi se taie aripile şi, în loc de vultur, ajungi cîine şi porc. Încetînd 
de a te mai uita şi a zbura la cer, cauţi în jos ca porcii; şi, cotrobăind 
prin găurile pămîntului după aur, sufletul tău îşi pierde bărbăţia şi liber¬ 
tatea. 

Spui că-şi întorc oamenii privirile spre tine cînd te arăţi în oraş? 
Dar tocmai pentru asta n-ar trebui să porţi aur, ca să nu ajungi spectacol 
de teatru, ca să nu deschizi gura tuturor bîrfitorilor. Nici unul din cei 
ce-şi întorc privirile spre tine nu te admiră, ci-şi bat joc de tine că-ţi plac 

f jodoabele, că eşti o înfumurată, că eşti o femeie vanitoasă. Dacă te duci 
a biserică, nu pleci de acolo fără vreun folos sufletesc, ci cu mii şi mii 
de cuvinte de batjocură, de ocări şi de blesteme, nu numai de la cei care 
te văd, ci şi de la profet. Isaia, cel cu mare glas, îndată ce te vede strigă: 
„Acestea zice Domnul către fetele cele îngîmfate ale Sionului: „Pentru că au 
umblat cu grumajii ridicaţi, pentru că au făcut cu ochiul, pentru că-şi tîrăsc 
hainele cu păşitulpicioarelor, pentru că joacă din picioare, Domnul va dezveli 
podoaba lor şi în locul mirosului celui plăcut va fi praf şi în loc de brîu se vor 
încinge cu funie” 18 . De acestea vei avea parte şi tu în loc de podoabă. Că 
aceste cuvinte n-au fost spuse numai pentru fetele Sionului, ci oricărei 
femei care face ca ele. împreună cu profetul Isaia stă acuzator şi Pavel, 
spunînd lui Timotei să poruncească femeilor „să nu se împodobească cu 
împletituri de păr sau cu aur sau cu mărgăritare sau cu haine scumpe” 19 . Deci, 
în orice împrejurare, îţi este vătămătoare purtarea de bijuterii; dar mai 
cu seamă cînd te duci la biserică, cînd treci printre săraci. Dacă ai căuta 
să te învinuieşti amarnic pe tine însăţi, n-ai putea-o face mai bine decît 
îmbrăcîndu-te cu astfel de haine şi podoabe, semn de cruzime şi neomenie. 

IV 

Gîndeşte-te cîte stomacuri flămînde laşi cu podoabele acestea, cîte 
trupuri dezbrăcate, cu luxul acesta drăcesc! Cu mult mai bine ar fi să 
hrăneşti sufletele celor flămînzi decît să-ţi găureşti loburile urechilor şi 
să atîrni de urechi, degeaba şi fără de rost, hrana a mii şi mii de săraci. 
Este, oare, o slavă să fii bogat? Este, oare, o laudă să porţi pe tine bijute¬ 
rii de aur? Chiar dacă podoabele acestea ar fi cîştigate prin muncă cinstită. 

totuşi vina ta este nespus de mare; gîndeşte-te însă cît de covîrşitoare 
este atunci cînd sînt cîştigate cu necinste şi nedreptate! Spui că-ţi sînt 
dragi laudele şi slava? Dezbracă această podoabă plină de batjocură şi 
toţi te vor admira şi te vei bucura şi de slavă şi de plăcere curată; aşa 
însă eşti batjocorită şi-ţi pregăteşti cu ele multe prilejuri de supărări. 
Dacă pierzi vreuna din ele gîndeşte-te cîte necazuri îţi pricinuieşti! Cîte 
slujnice nu-s bătute, cîţi oameni nu sînt necăjiţi, cîţi nu sînt arestaţi, cîţi 
nu sînt întemniţaţi! Din pricina podoabelor acestora, judecăţi, anchete, 
mii şi mii de blesteme şi învinuiri; femeia este blestemată şi învinuită 
de bărbat, bărbatul, de prieteni, iar sufletul, de el însuşi. 

- Dar bijuteriile nu se pierd! 

- Tocmai acest lucru nu este uşor! Dar chiar dacă le-ai feri tot¬ 
deauna de pierdere şi aşa păstrate dau multă bătaie de cap, multă grijă 
şi scîrbă şi nici un cîştig. Ce venit aduc ele în casă? Ce folos celei ce le 
poartă? Nici un folos, ci multă urîţenie şi învinuiri din toate părţile. 
Cum vei putea săruta şi cuprinde picioarele lui Hristos cînd eşti împo- 
poţonată aşa? Hristos îşi întoarce faţa de la această podoabă. De aceea 
a primit să Se nască în casa teslarului; dar, mai bine spus, nici în casa 
aceea, ci într-o colibă şi într-o iesle. Cum vei putea să-L vezi pe El cînd 
nu ai frumuseţea cea poftită de El, cînd nu porţi podoaba plăcută Lui, ci 
una urîtă de El? Cînd te apropii de El nu trebuie să fii împodobită cu 
astfel de haine, ci îmbrăcată cu virtute. Gîndeşte-te ce este în definitiv 
aurul? Nimic altceva decît pămînt şi cenuşă. Bagă-1 în apă şi s-a făcut 
glod! Gîndeşte-te şi ruşinează-te cînd faci din glod stăpîn, cînd laşi toate 
şi stai lîngă aur, cînd îl porţi şi-l plimbi pretutindeni, chiar cînd te duci 
la biserică, atunci cînd mai cu seamă ar trebui să fugi de el. Nu s-a zidit 
biserica ca să-ţi arăţi în ea bogăţia aceasta, ci bogăţia cea duhovni¬ 
cească. Tu însă, ca şi cum te-ai duce la paradă, nu la biserică, aşa te 
împodobeşti din cap pînă în picioare; imiţi pe cele de pe scenă şi porţi 
pe tine gunoiul acesta vrednic de batjocură. Din pricina asta sufletele 
multora se vatămă, iar după terminarea slujbei de la biserică, în case şi 
la mese, ai să auzi pe cei mai mulţi vorbind tocmai de gătelile acestea, 
în loc să spună: „Profetul şi apostolul au spus cutare şi cutare”, vorbesc 
de luxul hainelor, de mărimea pietrelor scumpe şi de toată împopoţo- 
neala celor ce se îmbracă aşa. Aceste discuţii vă fac şi pe voi şi pe casni¬ 
cii voştri trîndavi spre milostenie. Nici unul din voi n-ar dori să rupă 
l epede ceva din aurăriile acestea şi să hrănească un flămînd. Cum ai 
putea hrăni pe un altul cu preţul uneia din aceste bijuterii, cînd tu însăţi 
vrei să duci o viaţă amară mai degrabă decît să-ţi vezi împuţinate 
podoabele? Multe femei se uită la bijuteriile lor ca la nişte fiinţe şi ţin la 
cit' mai mult docil la copiii lor. 

- Doamne fereşte! mi se răspunde. 

- Arătaţi-mi asta! Arătaţi-mi-o prin fapte, pentru că eu văd că acum 
lucrurile stau cu totul altfel. Care femeie, stăpânită tare de dragostea de 
giuvaericale, a prefăcut în bani giuvaericalele ei, ca să smulgă din ghea¬ 
rele morţii sufletul unui copil? Dar pentru ce vorbesc de sufletul unui 
copil? Care femeie şi-a răscumpărat cu ele sufletul ei pierdut? Dimpo¬ 
trivă, văd că mulţi îşi vînd în fiecare zi sufletul de dragul bijuteriilor. 
Dacă li se îmbolnăveşte trupul fac tot ce pot, dar dacă văd că li se strică 
sufletul, nu fac nimic, ci privesc cu nepăsare şi sufletul lor şi sufletul 
copiilor lor ca să le rămînă giuvaericalele, care pier cu timpul şi ele. Pui 
pe tine aurării în valoare de mii de talanţi, iar mădularul lui Hristos nu 
are nici hrana cea de toate zilele. Stâpînul de obşte al universului a dat 
deopotrivă tuturor şi cerul şi cele din ceruri şi masa cea duhovnicească. 
Tu însă nu-i dai Lui nici pe cele pieritoare, ca să fii legat necontenit cu 
lanţurile acestea cumplite. Din pricina aceasta miile şi miile de păcate, 
din pricina aceasta bărbaţii ajung nişte desfrînaţi, pentru că voi, 
femeile, nu-i faceţi să trăiască creştineşte, nu-i faceţi să filozofeze, ci-i 
învăţaţi să le placă podoabele cu care se împodobesc femeile stricate; 
din pricina aceasta şi cad repede în braţele desfrîului. Dar dacă i-aţi 
învăţa să dispreţuiască astfel de podoabe şi să le facă bucurie castitatea, 
evlavia şi smerenia, n-ar fi prinşi cu atîta uşurinţă în ghearele desfrîului. 
Poate să se împodobească aşa desfrânatele! Ba, chiar mai mult decît 
atîta, dar nu pentru bărbaţii voştri! 

Obişnuiţi, dar, pe bărbaţii voştri să le placă podoaba aceasta 
duhovnicească, pe care n-o pot vedea la desfrânate. Mă întrebi cum îl 
poţi face pe bărbatul tău să capete acest obicei? îndepărtează de la tine 
gătelile şi giuvaericalele şi pune-ţi podoaba cea duhovnicească. Aşa îţi 
vei feri bărbatul de orice pericol, iar tu vei fi preţuită. Dumnezeu te va 
milui, toţi oamenii te vor admira şi vei avea parte şi de bunătăţile cele 
viitoare, cu harul şi cu iubirea de oameni a Domnului nostru Iisus Hris¬ 
tos, Căruia slava şi puterea în vecii vecilor, Amin. 

„Şi mergînd ele, iată unii din străieri, venind în cetate, 
au vestit arhiereilor toate cele ce se făcuseră. 

Şi adunîndu-se cu bătrînii şi ţinînd sfat, au dat ostaşilor 
arginţi mulţi, zicînd: „Spuneţi că ucenicii Lui, 
venind noaptea, L-au furat, pe cînd noi dormeam. 

Şi dacă se va auzi la dregător aceasta, noi îl vom îndupleca, 
iar pe voi vă vom face fără grijă” 1 

I 

Pentru aceşti ostaşi s-a făcut cutremurul acela, ca să-i înspăimînte şi 
să dea mărturie. Lucru ce s-a şi întâmplat. Astfel vestea adusă de străjeri 
nu mai putea fi pusă la îndoială. Unele semne au fost date întregii ome¬ 
niri, altele numai celor care au fost acolo de faţă; întunericul a fost dat 
întregii lumii; îngerul şi cutremurul, numai celor de la mormînt. 

Cînd ostaşii au venit şi au vestit pe arhierei - adevărul străluceşte 
mai mult cînd e propovăduit de potrivnici -, le-au dat arginţi ca să 
spună că „ucenicii Lui au venit noaptea şi L-au furat”. 

Cum L-au furat, o, nechibzuiţilor! Adevărul învierii era prea strălu¬ 
citor şi prea măreţ ca să poată fi plăsmuit! Spusa aceasta că L-au furat 
era de necrezut şi nici chip de minciună nu avea. Spune-mi, cum L-au 
furat ucenicii, cînd ei erau nişte oameni sărmani şi din popor, care nici 
nu îndrăzneau să se arate? Nu era, oare, pusă pecete pe mormînt? Nu 
erau, oare, lîngă mormînt atîţia paznici, atîţia ostaşi şi iudei? Nu se gîn- 
deau, oare, şi ei la asta, nu se îngrijeau, nu privegheau, nu aveau grijă să 
nu fie furat? Dar, în sfîrşit, pentru ce să-L fure ucenicii, ca să născo¬ 
cească dogma învierii? Dar cum le-ar fî trecut prin minte să născo¬ 
cească aşa ceva unor oameni cărora le plăcea să trăiască ascunşi de 
lume? Cum ar fî ridicat piatra care era atît de păzită? Cum ar fi putut să 
se ascundă de atîţia oameni? Chiar dacă nu s-ar fi temut de moarte, 
totuşi n-ar fi încercat, în zadar şi fără rost, să săvârşească fapta asta, cînd 
erau atîţia paznici. Că ucenicii mai erau şi nişte fricoşi o arată cele 
petrecute mai înainte. Cînd L-au văzut prins, toţi au fugit. Dacă n-au 
avut curajul să rămînă lîngă El atunci cînd îl vedeau viu, cum nu s-ar fi 

temut acum cînd era mort şi înconjurat de o mulţime atît de mare de 
ostaşi? Aveau, oare, de deschis o uşă? Trebuia să se ascundă numai de 
un singur om? Nu! Pe mormînt era pusă o piatră mare care avea nevoie 
de multe mîini. Aveau dreptate arhiereii să spună: „Şi va fi rătăcirea cea 
din urmă mai rea decît cea dinţii!'" împotriva lor au rostit aceste cuvinte! 
Ar fi trebuit ca, după atîta furie, să se căiască de faptele lor; dar ei se 
silesc să le întreacă pe cele de mai înainte născocind minciuni vrednice 
de rîs; cînd era viu, I au cumpărat sîngele; după ce a fost răstignit şi a 
înviat, încearcă tot cu bani să facă să piară cuvîntul despre înviere. Tu 
însă uită-mi-te că sînt prinşi tocmai prin cele ce au făcut. Dacă nu s-ar fi 
dus la Pilat şi n-ar fi cerut strajă la mormînt ar fi putut să-şi răspîndească 
minciunile lor cu mai multă neruşinare; dar aşa, nu! Aşa au lucrat totul 
ca şi cum s-ar fi străduit să-şi coasă propriile lor guri. In ce priveşte pe 
ucenici, dacă n-au putut să privegheze cu El mai cu seamă cînd au fost 
ţinuţi rău de El, cum ar fi putut îndrăzni să-L fure? De ce nu L-au furat 
mai înainte, mai înainte de a fi pus voi, arhiereilor, pază la mormînt? 
Dacă ucenicii ar fi voit să-L fure, ar fi putut face asta în prima noapte, 
cînd mormîntul nu era păzit, cînd nu era nici o primejdie, cînd puteau 
lucra fără frică. Că arhiereii s-au dus sîmbătă la Pilat şi i-au cerut strajă 
ca să-L păzească 2 . în cea dintîi noapte nu era nimeni din ei la mormînt. 

II 

Ce ne spun apoi giulgiurile care fuseseră muiate în smirnă? Şi Petru 
a văzut giulgiurile acestea în mormînt 3 . Dacă ucenicii ar fi voit să-L fure 
au L-ar fi furat trupul gol; nu numai ca să nu-L facă de ocară, ci şi ca să 
nu mai piardă vremea cu dezbrăcatul şi aşa să-i scoale pe străjeri şi să 
pună mîna pe ei; mai cu seamă că Domnul fusese uns cu smirnă, o 
materie care se lipeşte tare de trup şi intră în haine; de aceea nu era 
uşor să se desprindă giulgiurile de pe trup; iar cei care ar fi făcut 
aceasta aveau nevoie de multă vreme. Prin urmare şi de aici se vede 
ca este de necrezut furtul trupului. Nu cunoşteau, apoi, ucenicii 
mînia iudaică? Nu ştiau că-şi atrag urgia lor? Dar, în sfîrşit, ce-ar fi 
eiştigat din fapta lor dacă Hristos n-ar fi înviat? Dar arhiereii şi 
bătrinii, ştiind că au născocit furtul, au dat arginţi şi au spus: „Spu¬ 
neţi că L-au furat si noi vom îndupleca pe dregător”. Voiau să se răspîn¬ 
dească zvonul acesta, dar au izbit în zadar cu pumnii în adevăr; iar 
prin cele prin care au încercat să umbrească adevărul, prin acelea 
I au lacul, fără voia lor, să strălucească. Chiar spusa arhiereilor şi 








bătrînilor, că ucenicii L-au furat, întăreşte învierea. Ei înşişi mărturisesc 
că nu era trupul în mormînt. Cînd înşişi arhiereii şi bătrînii mărturisesc 
că trupul Lui nu era acolo, iar şederea paznicilor lîngă mormînt, giul¬ 
giurile şi frica ucenicilor arată ca mincinos şi neadevârat furtul, 
urmează că dovada învierii este de nezdruncinat. Totuşi arhiereii cei 
neruşinaţi, care îndrăznesc orice, cărora li s-a închis gura de atîtea ori, 
spun: „Spuneţi aşa şi noi îl vom îndupleca pe dregător şi pe voi fără grijă vă 
vom face”. Vezi că toţi sînt nişte stricaţi? Pilat, care s-a lăsat convins, 
ostaşii, poporul iudeu. Să nu te minunezi dacă banii au biruit pe ostaşi. 
Dacă au avut atîta putere asupra ucenicului 4 , apoi cu atît mai uşor 
asupra lor. 

„Şi s-a răspîndit cuvîntul acesta pînă în ziua de azi ”. 5 

Ai văzut iarăşi dragostea de adevăr a ucenicilor? Ai văzut că nu se ruşi¬ 
nează să spună nici că s-a răspîndit un cuvînt ca acesta împotriva lor? 

„Şi cei unsprezece ucenici au plecat în Galileea; şi unii s-au închinat, iar 
alţii văzîndu-L s-au îndoit” 6 . 

Mi se pare că aceasta este cea din urmă arătare în Galileea, cînd i-a 
trimis să boteze. Iar dacă unii s-au îndoit, minunează-te şi cu acest prilej 
de dragostea de adevăr a ucenicilor, că pînă în cea din urmă zi nu-şi 
ascund cusururile. Dar şi aceştia s-au încredinţat atunci cînd L-au văzut. 

Ce le-a spus cînd L-au văzut? 

,J)atu-Mi-s-a toată puterea în cer şi pe pămînt” 7 . 

Iarăşi le vorbeşte într-un grai pe măsura înţelegerii omeneşti. Că nu 
primiseră încă Duhul, Care avea să le lumineze mintea. 

,Mergînd învăţaţi toate neamurile, botezSndu-le în numele Tatălui şi al Fiului şi al 
Sfintului Duh, învăţîndu-le să păzească toate cîte v-am poruncit vouă” 8 . 

Le-a vorbit despre dogme şi despre porunci. Nu aminteşte deloc de iu¬ 
dei, nu vorbeşte de cele întîmplate, nu ţine de rău pe Petru pentru lepădarea 
sa, nici pe ceilalţi pentru fuga lor. Le porunceşte să se răspîndească în întrea¬ 
ga lume, încredinţîndu-le o singură învăţătură, aceea de la botez. 

Apoi, pentru că le-a dat o poruncă mare, le dă curaj, spunîndu-le: 

„lată Eu sînt cu voi în toate zilele pînă la sfirşitul veacului” 9 . 

Ai văzut iarăşi autoritatea cu care le-a vorbit? Ai văzut că şi aceste cu¬ 
vinte au fost spuse pe măsura înţelegerii ucenicilor? N-a spus că are să fie 
numai cu ei, ci cu toţi credincioşii de mai tîrziu - că n-aveau să trăiască 

4. Matei 24, 15. 

5. Matei 28, 15. 

6. Matei 28, 16-17. 

7. Matei 28, 18. 

8. Matei 28, l!)-20. 

!). Matei 28, 20. 

apostolii pînă la sfîrşitul veacului —, ci le-a vorbit ca unora ce fac un sin¬ 
gur corp cu toţi credincioşii de mai tîrziu. Domnul le-a spus: „Să nu-mi 
vorbiţi de greutatea însărcinării. Eu, Care fac toate uşoare, sînt cu voi!” 
Aceasta o spunea adesea şi profeţilor în Vechiul Testament: şi lui Iere- 
mia, care punea înainte tinereţea lui, şi lui Moise şi lui Iezechiel, care 
şovăiau: >y Eu sînt cu voi!” Acelaşi lucru îl spune acum şi ucenicilor Săi. 
Uită-mi-te aici însă şi la deosebirea dintre unii şi alţii. Profeţii, deşi au 
fost trimişi la un singur popor, adeseori refuzau să îndeplinească 
porunca; apostolii însă n-au grăit nimic asemănător, deşi au fost trimişi 
în toată lumea. 

Hristos le aminteşte apoi şi de sfîrşitul lumii, ca să-i atragă şi mai 
mult, să nu se uite numai la greutăţile din faţa lor, ci şi la bunătăţile cele 
viitoare, cele fără de sfîrşit. „Supărările pe care le veţi avea, le spune 
Hristos, se sfîrşesc cu viaţa aceasta de aici de pe pămînt, aşa precum şi 
veacul acesta se va sfîrşi; dar fericirea de care vă veţi bucura este nemu¬ 
ritoare, aşa precum v-am spus de multe ori mai înainte”. Aşa, încurajîn- 
du-i şi ridicîndu-le cugetele şi cu aducerea aminte de ziua aceea, i-a 
trimis. Că ziua aceea este dorită de cei ce trăiesc facînd fapte bune, 
după cum este înfricoşătoare celor ce trăiesc în păcate, pentru că le 

Dar 10 să nu ne temem numai şi să ne cutremurăm de ziua aceea, ci 
să ne şi schimbăm cît mai este vreme şi să ne ridicăm din păcate. 
Putem, dacă voim. Dacă mulţi din cei dinainte de venirea harului s-au 
ridicat din păcate, cu mult mai mult după ce harul a venit. 



Ce lucru greu ne-a poruncit Hristos? Ne-a poruncit să tăiem munţi? 
Să zburăm prin văzduh? Să trecem Marea Tireniană? Deloc! Ne-a 
poruncit să ducem o viaţă aşa de uşoară ca să nu avem nevoie de nici o 
unealtă, ci numai de suflet şi de sîrguinţă. Ce unelte au avut apostolii 
aceştia, care au săvîrşit atîtea şi atîtea fapte mari? N-au mers în toată 
lumea cu o singură haină şi desculţi şi i-au biruit pe toţi? Ce greutate au 
poruncile Lui? Să nu ai nici un duşman! Să nu vorbeşti pe nimeni de 
râu! Faptele potrivnice acestora sînt cu mult mai grele. 

- Dar Hristos a spus: „Desparte-te de bani şi de averi!”, mi se 
poate obiecta. 

- Această poruncă este grea? Dar Hristos n-a poruncit asta, ci a 
sfătuit. Dar chiar dacă ar fi o poruncă, ce greutate este să nu porţi de 

10. De aici începe partea morală: Nimic greu nu ne porunceşte Hristos. Despre iubirea de argint 
şt sărăcie, lot aici şi despre cei ce strălucesc în sărăcia lor, imagine a vieţii îngereşti. 

colo-colo poveri şi griji deşarte? Dar, o, iubire de arginţi! Prefaci totul 
în bani! Din pricina aceasta s-au întors toate pe dos. De fericeşti pe 
cineva, îl fericeşti pentru că are bani; de-1 vaiţi pe cineva, îl vaiţi pentru 
că n-are bani. Toţi nu vorbesc de altceva decît de bani: cum s-a îmbo¬ 
găţit cutare, cum a sărăcit cutare. Dacă pleacă cineva în armată, dacă se 
însoară, dacă învaţă o meserie, dacă se apucă de orice altceva, nu pune 
mîna pe lucru pînă ce nu află mai întîi dacă poate ajunge uşor bogat. 

Să nu ne sfătuim, oare, cînd sîntem adunaţi aici, cum putem scăpa 
de boala aceasta? Nu ne vom ruşina de faptele mari ale sfinţilor părinţi¬ 
lor noştri, ale celor trei mii 11 , ale celor cinci mii 12 , care au avut toate în 
comun 13 . Ce cîştig avem de pe urma vieţii acesteia dacă nu ne folosim 
de ea ca să o cîştigăm pe cea viitoare? Pentru ce nu călcaţi o dată în 
picioare pe mamona care v-a robit? Pînă cînd veţi fi robi banilor? 
Pentru ce nu iubiţi libertatea? Pentru ce nu puneţi capăt iubirii de 
averi? Dacă aţi fi robi la oameni aţi face totul ca să vă căpătaţi liberta¬ 
tea, de vi s-ar făgădui; dar cînd sînteţi robi iubirii de argint, nici nu vă 
gîndiţi cum să vă scăpaţi de robia aceasta amară; şi doar nu-i robie mai 
cumplită ca robia iubirii de argint; tirania ei este foarte amară. Gîndi¬ 
ţi-vă ce preţ mare a dat Hristos pentru noi! Şi-a vărsat sîngele Lui! S-a 
dat pe Sine însuşi! Voi însă, şi după toate acestea, aţi căzut; şi ceea ce-i 
mai groaznic e că, chiar vă bucuraţi de robia aceasta, vă place necinstea 
şi vă este plăcut ceea ce trebuie alungat. 

Dar pentru că nu trebuie numai să plîngem şi să ne învinuim, ci să 
ne şi îndreptăm, să vedem cum a ajuns plăcută patima aceasta, păcatul 
acesta. 

- Cum dar? Cum a ajuns plăcută? 

- Pentru că îmi dă slavă şi îmi asigură viaţa, mi s-ar răspunde. 

- Spune-mi cum ţi-o asigură? 

- Mă asigură că n-am să trăiesc în sărăcie, că n-am să tremur de 
frig, că n-am să fiu vătămat, că n-am să fiu dispreţuit. 

- Dar dacă am să-ţi dau şi eu aceeaşi asigurare, ai să te des¬ 
parţi de bogăţie? Dacă pentru aceasta îţi este dragă bogăţia şi dacă ai 
avea aceeaşi asigurare şi fără bogăţie, atunci ce nevoie ai mai avea de 
bogăţie? 

- Dar cum e cu putinţă să am toate acestea fără să fiu bogat? aş 
putea fi întrebat. 

- Te voi întreba şi eu la rîndul meu: Cum poţi să le ai cînd eşti 
bogat? Cînd eşti bogat eşti nevoit să linguşeşti pe mulţi: şi pe dregători 



J 


11. Fapte 2,41. 

12. Fapte 4, 4. 

ÎS. Fapte 2, 1 1 4. r >. 

şi pe oamenii de rînd; ai nevoie de mii şi mii de lucruri; trebuie să fii 
slugarnic, să te temi, să tremuri, să bănuieşti ochii invidioşilor, să-ţi fie 
frică de gurile clevetitorilor şi de poftele altor iubitori de argint. Sărăcia 
nu-i aşa, ci cu totul dimpotrivă. Este loc nejefuit şi sigur, liman neînvifo- 
rat, loc de exerciţiu şi şcoală a filozofiei, imagine a vieţii îngereşti. 
Auziţi acestea toţi cîţi sînteţi săraci, dar, mai bine spus, toţi cîţi doriţi să 
vă îmbogăţiţi! Nu e o nenorocire să fii sărac, ci să nu voieşti să fii sărac. 
Nu socoti sărăcia o nenorocire şi nu va fi o nenorocire. Nenorocirea nu 
stă în natura sărăciei, ci în judecata oamenilor cu suflet slab. Dar, mai 
bine spus, chiar m-aş ruşina de-aş spune numai atîta despre sărăcie, să 
spun atît numai că nu-i o nenorocire. Dacă filozofezi, sărăcia îţi va fi 
izvor de mii şi mii de bunătnti. Dacă cineva ţi-ar oferi o mare dregăto- 
rie, demnităţi politice, bogăţie, desfătare, apoi ţi-ar oferi şi sărăcia şi 
ţi-ar da libertatea să alegi ce vrei, negreşit, dacă i-ai cunoaşte frumuseţea, 
ai pune îndată mîna pe sărăcie. 


IV 

Ştiu că mulţi rîd de cuvintele acestea, dar nu mă tulbur, ci vă cer să 
mă ascultaţi şi veţi fi îndată de părerea mea. Mi se pare că sărăcia sea¬ 
mănă cu o fecioară cu bună-cuviinţă, frumoasă şi dulce la chip; iar iubi¬ 
rea de argint, cu o femeie cu chip de fiară, cu Scila 14 şi Hidra^ şi cu alte 
fiare ca acestea, născocite de poeţi. 

Nu-mi da pildă pe oamenii care grăiesc de rău sărăcia, ci pe cei 
care au strălucit prin ea! Cu sărăcia Ilie crescut fiind, a fost răpit cu acea 
fericită răpire; cu sărăcia Elisei a strălucit; cu sărăcia, Ioan Botezătorul, 
cu sărăcia, toţi apostolii; dar din pricina iubirii de argint au fost osîndiţi 
Ahaav, Izabela, Ghiezi, Iuda, Neron, Caiafa. Dar dacă vrei, să nu pri¬ 
vim numai la cei care au strălucit în sărăcie, ci să cercetăm însăşi frumu¬ 
seţea acestei fecioare. Ochiul este curat şi limpede; nu e tulbure, cum e 
ochiul iubirii de argint, cînd plin de mînie, cînd plin de poftă, cînd 
răvăşit de neînfrînare. Ochiul sărăciei nu-i aşa, ci potolit, liniştit; se uită 
dulce la toţi; e dulce ca mierea, plin de bunătate; nu urăşte pe nimeni, 
nu şi-l întoarce de la nimeni. Dincolo, unde-s bani, pricină de vrajbă şi 
de mii şi mii de lupte. Gura iubirii de argint e plină de ocări, de îngîm- 
fare, de multă mîndrie, de blestem, de viclenie; gura şi limba sărăciei 
sînt sănătoase, pline de necontenite mulţumiri, de binecuvîntări, de 
cuvinte dulci şi iubitoare, de cuvinte de mîngîiere, de laude, de cuvinte 
bune. Iar dacă ai vrea să vezi şi mărimea staturii uneia şi a alteia, vei 


14. Să se vadă nota 45 de la Omilia IV. 

15. Să se vadă nota 38 de la Omilia LXX. 








vedea că. sărăcia este mai înaltă şi mai bine făcută decît bogăţia. Nu 
te minuna că fug mulţi de sărăcie! Nechibzuiţii fug şi de celelalte virtuţi. 

- Dar săracul e ocărit şi dispreţuit de bogat, mi se spune. 

- Cînd îmi vorbeşti aşa, îmi vorbeşti tot de lauda sărăciei. 
Spune-mi, cine-i fericit: Cel ce ocărăşte sau cel ocărit? Negreşit cel ocă¬ 
rit. Deci iubirea de argint porunceşte să ocărăşti, pe cînd sărăcia te 
îndeamnă să suferi ocara. 

- Săracul rabdă de foame, mi se spune. 

- Şi Pavel a răbdat de foame şi a fost flămînd. 

- Săracul n-are odihnă. 

- Nici Fiul Omului n-a avut unde să-Şi plece capul 16 . Ai văzut pînă 
unde urcă laudele sărăciei? Ai văzut unde te aşază? Lingă ce bărbaţi te 
pune? Ai văzut că te face imitator al Stăpînului? Dacă ar fi fost bine să 
avem aur, Hristos le-ar fi dat aur ucenicilor Săi, El, Care le-a dat acele 
bunătăţi nespuse. Dar aşa, nu numai că nu le-a dat, ci i-a şi oprit să aibă 
aur. Din pricina aceasta şi Petru, nu numai că nu se mşinează de sără¬ 
cie, ci se şi laudă cu ea, zicînd: , Argint şi aur nu am, dar ce am aceea îţi 
dau” 17 . Cine n-ar voi să rostească aceste cuvinte? 

- Negreşit că toţi, mi-ai răspunde, poate. 

- Atunci aruncă argintul, aruncă aurul! 

- Şi dacă-1 arunc, voi dobîndi puterea lui Petru? 

- Spune-mi, ce l-a făcut fericit pe Petru? Că a înzdrăvenit un olog? 
Nu! Nicidecum! Ci că n-a avut averi! Lucrul acesta i-a pricinuit cerul. 
Mulţi din cei ce au făcut averi au ajuns în iad, dar cei care au aruncat 
aurul şi argintul au dobîndit împărăţia. Şi aceasta afl-o chiar de la Petru. 
Două lucruri a spus el. Unul: „Aur şi argint n-am”; al doilea: „în numele 
lui Iisus Hristos scoală-te şi umblă” 18 . Ce l-a făcut pe Petru strălucitor şi 
fericit? însănătoşirea ologului sau aruncarea banilor? Răspunsul caută-1 
chiar din gura Celui Ce răsplăteşte, din gura lui Hristos! Ce-a spus El 
bogatului care căuta viaţa veşnică? Nu i-a spus: „însănătoşează ologi!”, 
ci: „Vinde-ţi averile tale şi le dă săracilor şi vino şi urmează Mie şi vei avea 
comoară în ceruri” 19 . Petru iarăşi n-a spus: „Iată în numele Tău am scos 
demoni”, deşi-i scosese, ci: „Iată am lăsat toate şi Ţi-am urmat Ţie! Ce 
va fi nouă oare?” 20 Iar Hristos, din nou, răspunzîndu-i la această între¬ 
bare, n-a spus: „Dacă cineva însănătoşează un olog”, ci: „Oricine a lăsat 
case şi ţarini va primi însutit în veacul acesta şi va moşteni viaţa veşnică” 21 . 



16. Matei 8, 20. 

17. Fapte 3, 6. 

18. Fapte 8, (i. 

1!). l.uca 18, 22. 

20. Matei 1!), 27. 

21. Matei 10, 20. 

Şi noi, dar, să-l imităm pe Petru, ca să nu fim ruşinaţi, ci să ne înfăţi¬ 
şăm cu îndrăznire în faţa scaunului de judecată a lui Hristos, ca să-L 
facem să fie cu noi, după cum a fost şi cu ucenicii Lui. Va fi şi cu noi, 
cum a fost şi cu ucenicii Lui, dacă voim să-i imităm pe ei, dacă vom fi 
rîvnitorii vieţii şi traiului lor. Pentru aceste fapte Dumnezeu te încunu¬ 
nează şi te proclamă; nu-ţi cere să înviezi morţi, nici să îndrepţi ologi. 
Nu acestea ne fac să ajungem asemenea lui Petru, ci aruncarea averilor. 
Aceasta-i fapta mare a apostolului Petru. Spui că nu poţi să le arunci? 
Dimpotrivă, e totul cu putinţă! Dar dacă nu vrei, nici nu te silesc, nici 
nu te forţez. Un lucru însă te rog! Cheltuieşte cît de cît cu cei nevoiaşi şi 
nu căuta să ai pentru tine mai mult decît îţi este de neapărată trebuinţă. 
Aşa, vom duce aici o viaţă liniştită, lipsită de grijă şi ferită de necazuri şi 
ne vom bucura şi de viaţa cea veşnică, pe care facă Dumnezeu ca noi 
toţi să o dobîndim, cu harul şi cu iubirea de oameni a Domnului nostru 
Iisus Hristos, Căruia slava şi puterea, împreună cu Tatăl şi cu Duhul 
Sfînt, acum şi pururea şi în vecii vecilor, Amin. 

5, 1-6 - VI, 3. 

5, 13 - VI, 3. 

6, 1-15 - XXII, 4. 

6, 6 - VIII, 2. 

10, 3 - LXXXI, 1. 

13, 4 — XLVI, 3. 

16, 1 - V, 4. 

16, 7 - XXIX, 2. 

Cap. 17 - XLII, 2. 

17, 49-52 - XXVI, 6. 
Cap. 18 - XLII, 2. 

18, 7 - XLII, 2. 

21, 6 - XXXIX, 1. 

22, 18 - XXXIX, 2. 
24, 1-8 - XLII, 2. 

24, 2-8 - LXII, 4. 

26, 2-13 - LXII, 4. 

28, 3 - LXXXVI, 3. 
28, 7 - LXXXVI, 3. 
28, 7-25 - VI, 3. 

28, 15 - LXII, 5. 

II Regi 

3, 21-39 - XLII, 3. 

11, 2-29 - XXVI, 6. 

12, 1-7 - LXVIII, 2. 
12, 114— LX, I. 

12, 1 16 - II, 6. 


12, 7-9 - LXXV, 5. 

12, 9-10 - XXVI, 6. 

12, 11-14 = XLII, 3. 

15, 25-26 = III, 5. 

16, 11 — III, 5. 

16, 11-12 -= IX, 2; XV, 6. 


III Regi 

3, 5-14 = XXIII, 4. 

11, 4 = LXVII, 4. 

11, 34 - II, 3. 

17, 1 = XII, 4; LVI, 2. 

17, 9-16 - XLIX, 3. 

17, 17-24 = LVI, 2. 

18, 1 = LVI, 2. 

18, 18 - LVIII, 4. 

18, 21 - XXIV, 4. 

19, 18 = XXI, 4. 

19, 19-21 = XIV, 2. 

19, 20 - LXVIII, 5. 

21, 1-15 = XXXV, 1. 

21, 1-29 = LXXXVI, 4. 

21, 19 - XXIV, 4. 

IV Regi 

5, 1-11 - XXV, 2. 

5, 11 - XXXI, 1. 

5, 20-27 = LXXX, 3. 

13,21 - LVII, 2; LXXXVIII, 

2 . 

18, 13-19 = LXX VI, 1. 

18, 36 - LXXVI, 1. 

19, 34 - II, 3. 

19, 35 - LXXXIV, 1. 

20, 3 - LIII, 5. 

21, 1-17 - XXII, 4. 

21, 9-18 - LXVII, 4. 

22, 8 = IX, 4. 

II Paralipomena 

6, 30 - XXX, 1. 

I Ezdra 

1, 1-11 - VI, 4. 

Iov 

1, 1 - IV, 3; XVI, 4. 

1, 5 - XXXIII, 6; XLII, 4; 

LXXXVI, 4. 

2, 9 - XXXIII, 7. 

2, 10 - XIII, 4. 

3, 25 - XXXIII, 6. 

7, 16 - XXXIII, 6. 

II, 6 - XXXIII, 6. 

30, 25 - XV, 10; XXXIII, 6. 


31, 1 — XVII, 2; XXXIII, 6. 
31, 24 - XXXIII, 6. 

31, 25 - XXXIII, 6. 

38, 7 - LXXVI, 3. 

39, 34 - XXXIII, 7. 

40, 3 - XXXIII, 7. 

42, 5-6 = XXXIII, 7. 

Psalmi 

2, 1 - XXXVI, 3. 

4, 4 - XVI, 7; XLII, 4. 

5, 9 ■= LXXIII, 2. 

6, 5 “ XXXVI, 3. 

6, 6 = XXVI, 8. 

7, 7 - XVI, 5. 

7, 10 - XXIX, 2. 

8, 3 - VII, 2; LXVII, 1. 

8, 4 - VII, 2. 

13, 1 - LXXI, 1. 

16, 8 = LXXIV, 3. 

17, 13 — LVI, 3. 

18, 1 - XXII, 1. 

18, 11 = LXVIII, 5. 

21, 6 - XXV, 4; LXXII, 4. 
21, 18 - XXXVI, 3. 

21, 20 - XXXVI, 3. 

22, 4 - LIV, 5. 

22, 6 - LXX, 5. 

23, 6 - LXX VII, 1. 

23, 8 - XIX, 9. 

24, 19 - IX, 2. 

24, 20 - IX, 2. 

33, 12 - X, 6. 

33, 13 - X, 6. 

33, 14 — XLVII, 3. 

33, 17 = XLVII, 3. 

34, 12 - XXVI, 8. 

36, 11 - XV, 3. 

36, 27 - X, 6. 

37, 4 - XXXVIII, 3. 

38, 17 - LXIV, 5. 

44, 3 = XXVII, 2. 

44, 12 - LII, 1. 

44, 12-13 - III, 4. 

44, 13 - XXX, 6. 

48, 7 - V, 4. 

49, 13 = XXX, 3. 

49, 15 = XVI, 9. 

49, 24 = XVI, 9. 

50, 6 = XXXVII, 4. 

50, 18 - XV, 2; XLVII, 3; 
LXV, 6. 

52, 1 - LXXI, 1. 

52, 2 - LXXI, 1. 

54, 6 - LXXIV, 3. 

56, (i - LXXXI, 3. 

60, 4 - LXXIV, 3. 

62, H - LXXIV, 3. 

67, 5 - XXXI, 5. 

67, 19 - XIX, 9. 

68, 25-XXXVI, 3; LXXX- 
VII, 1. 

71, 6 - LIII, 2. 

71, 7 - V, 3. 

76, 13 - XXXVII, 2. 

77, 2 - XLVII, 1. 

77, 22 - XLIX, 2. 

79, 9 - XLIV, 3. 

79, 13 - III, 3. 

83, 10 - IV, 11. 

83, 11 - IV, 11. 

85, 7 - XXXVII, 2. 

88, 20 = III, 5. 

89, 2 - V, 3. 

90, 4 = LXXIV, 3. 

90, 11-12 - XIII, 3. 

94, 2 - XIV, 4. 

94, 8 - LXXXVI, 4. 

96, 2 - LVI, 3. 

101, 4 - II, 5. 

102, 21 - XIX, 5. 

102, 23 = XIX, 9. 

103, 4 = LVI, 4. 

103, 16 - LVII, 5. 

105, 2 = LXXV, 3; LXXXII, 

5. 

105, 32 = XVII, 6. 

106, 16 - XXXVI, 3. 

106, 25 - XXVIII, 2. 

109, 1 - VII, 2. 

109, 8 = LXX, 4. 

113, 11 - XXVI, 3. 

114, 7 = XXXI, 3. 

117, 21-22 - LXVIII, 2. 

118, 71 - X, 7. 

129, 1 = XIX, 3. 

140, 2 = XVI, 9; LXXIII, 3. 
144, 17 - XXI, 3. 

146, 10 - XXI, 3. 

148, 9 = XXII, 1. 

148, 12 - V, 3. 

Proverbe 

3, 12 - XIII, 5. 

5, 3-4 - LXXIII, 4. 

6, 6 - VII, 6; XVII, 7; XXI, 

3. 

6, 8 - XVII, 7; XXI, 3. 

6, 30 - LXXV, 5. 

6, 34 - IV, 4. 

9, 9 ~ VI, 3. 

9, 12 - LXII, 1. 


12, 29 - LXXIX, 5. 

16, 6 - LXV, 6. 

18, 21 - LI, 5. 

19, 17 - XV, 9; LXVI, 5. 

20, 6 - LII, 5. 

23, 13 = LV, 2. 

24, 17 = XL, 4. 

24, 18 = XL, 4. 

28, 1 = XXIV, 4. 

Eclesiastul 

1, 2 = LXXVI, 5. 

2, 13 = LXXXII1, 3. 

7, 3 = XL, 4. 

Cîntarea cîntârilor 

8, 6 - IV, 4. 

Isaia 

1, 1 - IV, 1. 

1, 3 - XLIII, 3. 

1, 10 = XI, 1. 

1, 15 - LI, 5; LXVIII, 1. 

1, 18 = LII, 3. 

I, 26 = V, 2. 

3, 15 — XVII, 3; LXXXIX, 3. 
3, 23 - LXXXIX, 3. 

5, 1 = XLIV, 3. 

5, 2 = III, 3. 

5, 4 = XII, 2; XLIV, 3; 

LXVIII, 2. 

5, 5 = XI, 3. 

5, 19 - XI, 3. 

6, 3 = XIX, 4. 

6, 9 - XXXV, 1. 

7, 13 = V, 2. 3. 

8, 3 = V, 2. 

9, 1-2 - XIV, 1. 

9, 2 = XIV, 1. 

9, 5-6 - VI, 4. 

10, 23 = XI, 3. 

II, 1 - IV, 3. 

11, 10 = VII, 2; X, 3; 
XXXVI, 3. 

13, 9 - XLIII, 4. 

13, 22 = LIX, 7. 

14, 13 - XXV, 4. 

16, 8 - XI, 3. 

19, 1 = LVI, 3. 

20, 3 = XVIII, 3. 

29, 13 - XI, 7. 

35, 3 - LXVII, 4. 

35, 10 - XXXI, 3. 

36, 12 - XXXVII, 5. 

37, 35 - XXVI, 8. 

40, 3 - X, 3. 




40, 4-5 - X, 3. 

42, 2 - LIII, 2. 

43, 26 - XLI, 4. 

45, 7 = XXII, 4. 

49, 15 - XXII, 6. 

51, 1-2 = XI, 2. 

52, 14 = LXXXV, 1. 

53, 2 = XXVII, 2. 

53, 4 = XXVII, 1. 

53, 7 = XXXVI, 3; LIV, 4. 
53, 8 = II, 1; XXXVI, 3; 

LXXXVI, 1. 

53, 9 = XVI, 2. 

53, 12 — XIX, 9; XXXVI, 8. 
56, 7 - LXVII, 1. 

58, 3 - XXX, 3. 

58, 5-6 = LVI, 5. 

58, 6 = LVI, 5. 

58, 6-9 = LIV, 5. 

58, 7 = XLV, 2; LVI, 5. 

58, 9 = LIV, 5. 

61, 1 - XIX, 9. 

65, 25 - X, 3. 

66, 2 - XV, 1; XLVII, 3; 
LXV, 6. 


Ieremia 


1, 2 = IV, 1. 

1, 18 = LIV, 2. 

2, 10-11 = XVII, 7. 

2, 12 - LXI, 3. 

2, 32 - XLIII, 3. 

3, 7 - LXXIV, 3. 

4, 2 - XVII, 6. 

5, 8 = XIII, 5. 

7, 15 - XLIII, 2. 

7, 16 = XLIII, 2. 

8, 4 = XXVI, 5; LXVII, 4; 

LXXXVI, 4. 


8, 7 = XXI, 3. 

11, 14 - V, 4; LX, 2. 
13, 7 - XXX, 4. 

13, 12 = XXX, 4. 

15, 19 - LXXVIII, 3. 

17, 9 = XXIX, 2. 

18, 7-10 - LXIV, 1. 

22, 17 — LXXIII, 3. 

23, 23 - LIV, 5. 

31, 31 - I, 1. 

31, 31-32 - XVI, 7. 
31, 33 - I, 1. 

35, 14-19 - XLIII, 3. 

36, 23 - IX, I 

Iezechiel 

2, 5 - LXVIII, 1; LXXVII, 3. 
Cap. 4 - XXXVII, 4. 

Cap. 5 - XLIII, 2. 

5, 7 - LXXV, 5. 

10, 2 - XI, 5. 

12, 2 - XXXV, 1. 

13, 10 - LXVIII, 2. 

14, 14 - V, 4. 

14, 16 - V, 4. 

Cap. 16 -XXXVII, 4; XLIII, 


16, 9 - XLIII, 4. 

16, 14 - XLIII, 4. 

16, 6 - XLIII, 4. 

16, 20 - LXXV, 5. 

16, 26 - XLIII, 4. 

16, 49 -VI, 6; XIII, 1;LVII, 

4. 

16, 51 - XXXVII, 4. 

16, 51-52 =* LXXV, 5. 

18, 23 - XLV, 2; LXXXVI, 

4. 

20, 12 - XXXIX, 3. 

20, 20 - XXXIX, 3. 

Daniel 

2, 24 - V, 4. 

3, 1 - IV, 10. 

3, 17 - IV, 10. 

3, 18 - IV, 10; XXIII, 7. 

3, 23 - XVI, 11. 

3, 27 - III, 5. 

3, 28-29 - XV, 8. 

3, 29 - III, 5. 

3, 31 - III, 5. 

3, 39 - XV, 2. 

4, 28-30 - XIII, 5. 

7, 13 — LVI, 3. 

9, 25-27 - IV, 2. 

9, 27 - LXXV, 2. 


XXXIX, 3. 
XXXIX, 3. 


4, 2 - LXVIII, 1; LXXIV, 2. 
6, 3 - XXII, 6. 

6, 4 - XXII, 6. 

6, 6 - XXX, 2; XXXIX, 2; 

XLI, 1; L, 4; LXXIX, 1. 
11, 2 - VIII, 3. 

9, 8 - XLIII, 3. 

Am os 

3, 6 - XXII, 4. 

6. 6- XLVIII, 5; LXXIX, 4. 

H, 1 1 - II, 6 

9, 7 - VIII, 4; XI, 1. 


Miheia 

1, 11 = LXXIX, 4. 

3, 10 - LXVIII, 1. 

5, 2 - VII, 1. 2. 4. 

6, 3 - XXIX, 3; LXVIII, 2. 

7, 5 - XXXV, 1. 

7, 6 - XXXV, 1. 


2, 13 = XIX, 3. 

3, 10 - XIX, 9. 


1, 2 = VI, 3. 4; XVI, 6. 
3, 5 = XVI, 6. 


Naum 

1, 15 ” 


XXXII, 6. 


Zaharia 

5, 2 = XI, 3. 

5, 7 - XXXVIII, 3. 

9, 9 - XIX, 9; LXVI, 2. 

12, 10 = LXXVI, 3. 

Maleahi 

2, 13 - LXXXV, 3. 

3, 1 - XIX, 9. 

3, 2 — XIX, 9. 

4, 2 = XIX, 9; XX, 5; 
XXVIII, 5. 

4, 5 = XXXVII, 3. 

4, 5-6 = LVII, 1. 

4, 6 = XXXVII, 3. 

Baruh 

3, 36 - XIX, 9. 

3, 38 - II, 2. 

Înţelepciunea lui Solomon 

3, 1 - XXVIII, 3. 

6, 6 - XXVI, 6. 

9, 8 - XVII, 2. 

16, 29 - XXV, 4. 

Înţelepciunea lui Isus, fiul 
lui Sirah 

1, 21 - LXXXVII, 4. 

2, 2 - X, 7. 

4, 8 - XXXV, 4; LI, 5. 

5, 8 - LXVIII, 5. 

9, 20 - LI, 5. 

12, 17 - IX, 6. 

18, 16 - XXXV, 5; LI, 5. 
18, 30 - LXXI1I, 4. 


20, 3 - LXXX1II, 3. 

28, 3 - LXXIX, 5. 

30, 7 - LV, 2. 

30, 20 - LXXXIII, 3. 

32, 11 - XLVII, 3. 

34, 22 - LII, 5. 

I Macabei 

6, 17-7, 4 = LXXVI, 1. 

Matei 

1, 1 = II, 1; III, 1. 

1, 2 - III, 1. 2. 

1, 3 = III, 2. 

1, 5 = III, 4. 

1, 16 - IV, 2. 

1, 17 - IV, 1. 

1, 18 - IV, 2. 3. 

1, 19 - II, 4; IV, 3. 5. 

1, 20 - IV, 3. 4. 5. 6; V, 2; 
VIII, 2. 

1, 21 - IV, 6. 7; VII, 2. 

1, 22-V, 2; XVI, 2; XXV, 3. 
1, 22-23 - V, 1. 

1, 23 - V, 2. 

1, 24 “ V, 3. 

1, 25 - V, 3. 

2, 1 - VI, 4. 

2, 1-2 = VI, 1. 

2, 2 - VI, 4; VII, 2. 

2, 3 = VI, 4. 

2, 4-5 - VII, 1. 

2, 6 =■ VII, 2. 

2, 7 - VII, 2. 

2, 8 = VII, 3. 

2, 9 = VI, 2; VII, 3. 

2, 11 - IV, 3; VIII, 1. 

2, 12 - VIII, 1. 

2, 13 - VIII, 1. 2. 3; IX, 3. 
2, 15 - VIII, 2. 4. 

2, 16 = VII, 3; IX, 1. 

2, 16-18 - XLVIII, 2. 

2, 17-18 = IX, 3. 

2, 19-20 - IX, 3. 

2, 22 - IX, 4. 

2, 23 - IX, 4. 

3, 1 - XXXVII, 2; LXXVI, 2. 
3, 1-2 - X, 1. 

3, 3 - X, 3; XLIV, 3. 

3, 4 - X, 3. 

3, 4-9 - XLIV, 3. 

3, 5-6 - X, 5. 

3, 7-XI, 1; XXIV, 4; XLIV, 

2 . 

3, 8 - X, 3. 6; XI, 2. 







3, 9 - XI, 2. 3; XXVI, 4; 
XLIV, 2. 

3, 10 - XI, 3. 6; XXIII, 7; 
LVI, 4. 

3, 11-III, 5; XI, 4. 6; XXX¬ 
VII, 2. 

3, 12 - XXXII, 3. 

3, 13 - XII, 1. 

3, 13-17 - VII, 1. 

3, 14 - XII, 1; XXXVI, 1. 
3, 15 - X, 1; XII, 1; XVI, 2; 
LIV, 4. 

3, 15-16 - XII, 1. 

3, 16 - XII, 2; XXXVI, 1. 

3, 17 - XII, 2; XIII, 1. 2; 

XXXVI, 1; LVI, 4. 

4, l “ XIII, 1. 

4, 2 - XIII, 2; XLVI, 4. 

4, 3 - XIII, 2. 

4, 4 - XIII, 2; XXI, 2. 

4, 6 - XIII, 3. 

4, 7 - XIII, 3. 

4, 8-10 - XIII, 3. 

4, 11 - XIII, 4. 

4, 12 - XIV, 1. 

4, 13 - XIV, 1. 

4, 15-16 - XIV, 1. 

4, 16 - XIV, 1. 

4, 17 - XIV, 1. 

4, 18 - XIV, 2; XXXII, 3. 
4, 18-20 - XIV, 2. 

4, 18-22 - XXX, 1. 

4, 19 - LXIV, 1. 

4, 21 - XIV, 2; XXXII, 3. 
4, 23-24 - XXV, 1. 

4, 24 - XIV, 3. 

5, 1-3 - XV, 1. 

5, 3 - XVI, 3; XVIII, 6; 

XLVII, 3; LXII, 3. 

5,4 - VI, 5.6; XV, 2.3; XVI, 
3; XVIII, 6; XL, 4. 

5, 5 - XV, 3; XVI, 3. 

5, 6-XV, 3. 4; XVI, 3; XIX, 

3. 

5, 7 - XV, 4; XVI, 3; XVIII, 


5, 14 - IV, 7; XII, 5; XV, 7. 
5, 14-15 - XV, 7. 

5, 15 - XLIII, 5. 

5, 15-16 - XV, 7. 

5, 16 - XIX, 4; XLVI, 3. 

5, 17 - XVI, 1. 2. 3. 

5, 18 - XVI, 3. 

5, 19 - XVI, 3. 4; XVIII, 6. 
5, 20 - XVI, 3. 4; XVII, 7; 

XXI, 4; LVI, 2; LXIV, 4. 
5, 21 - XVI, 1. 5; XXII, 2. 
5, 22 - XV, 3; XVI, 1. 3. 4, 

5. 7; XVIII, 1; XXV, 1; 
XXXV, 3; XLI, 4; LXI, 
2; LXIV, 4; LXXXVI, 4. 
5, 22-23 - XVII, 5. 

5, 23 - XVIII, 5; LX, 1. 

5, 23-24 - XVI, 9; LXXIX, 

4. 

5, 24 - XVI, 3. 

5, 25 - XV, 3; XVI, 3. 10; 

XX, 2. 4. 

5, 27 = XXII, 2. 

5, 27-28 - XVII, 1. 

5, 28-VII, 7; XVI, 3; XVII, 
5; XVIII, 6; XXV, 1; 
XXXVI, 3; LI, 4; LXI, 2; 
LXXXVI, 4. 

5, 29 = XVII, 3. 5; LIX, 6. 
5, 29-30 - LIX, 4. 

5, 30 - XVII, 3. 

5, 31-32-XVII, 3; LXII, 1. 
5, 32 - XVII, 5; XVIII, 6; 
XXV, 1. 

5, 33-34 - XVII, 4. 

5, 34 - XVIII, 4; XXII, 2; 
XXV, 1. 

5, 34-35 - XVII, 5. 

5, 34-37 = XLI, 4. 

5, 35 - XVIII, 4; XXII, 2. 
5, 36 - XVIII, 5. 

5, 37 - XVII, 5; XVIII, 6. 
5, 38-40 - XVIII, 1. 

5, 39 - XVI, 3. 7; XXV, 1; 
XXXIX, 4; LX, 1. 


5, 48 - XVIII, 6. 

6, 1 - XIX, 1; XX, 1. 

6, 1-4-LXXI, 3; LXXX, 1. 
6, 2 - XIX, 1. 

6, 3 - XIX, 2; XX, 1; LXXI, 
3. 

6, 4 - XIX, 2; XXII, 3. 

6, 5-6 = XIX, 2. 

6, 6 - XIX, 3; XX, 1. 

6, 7 - XIX, 3. 

6, 8 - XIX, 3. 

6, 9 - XIX, 4. 

6, 10 - XIX, 4. 5. 

6, li-XIX, 5; XXII, 3; LV, 

5. 

6, 12 = XIX, 5; LX, 1. 

6, 13 - XIX, 6; XXII, 2. 

6, 14 = XVI, 9; XIX, 6; LIX, 

6 . 

6, 14-15 - XIX, 7. 

6, 16 = XX, 1. 

6, 17 - XXX, 3. 

6, 19 - XVI, 3; XX, 2; 

LXXIV, 5. 

6, 19-20 - XX, 2. 

6, 20 - XXI, 1. 

6, 21 - XX, 3. 

6, 22 - XX, 3. 

6, 22-23 - XX, 3. 

6, 24 - XVI, 3; XXI, 1; 
XXVIII, 4; XLI, 4; LIX, 
6; LXXIV, 5. 

6, 25 = XXI, 2. 

6, 26 - XXI, 2. 3; XXII, 1; 

XXXII, 4; LXXIV, 5. 

6, 27 - XXI, 2. 3. 

6, 28-30 - XXII, 1. 

6, 31-32 - XXII, 2. 

6, 32 - XXII, 2. 3. 

6, 33 - XV, 3; XXII, 3; 
XXVI, 4; LV, 6; 
LXVIII, 3. 5. 

6, 34 - XXII, 3; XXXII, 4. 

7, 1 - XXIII, 1. 


6' XX 2 

5, 8 - XV,’4; XVI, 3; XVIII, 
6; XLVII, 3. 

5, 9-XV, 4; XVI, 3; XVIII, 
6 . 

5, 10 - XV, 4; XVIII, 6. 

5, 10-12 - XVI, 3. 

5, 11 - XVI, 3; XXXIII, 7. 
5, 11-12 - XV, 4. 

5, 12 - XV, 5; XVIII, 5. 6. 
5, 13 - IV, 7; XII, 5; XV, 6. 
7, XVIII, 3. 6. 


5, 40 - XVI, 3; XX, 2. 

5, 41 - XVIII, 3. 

5, 42 - XVIII, 3; XXXV, 4. 
5, 43-45 - XVIII, 3. 

5, 44 - XVIII, 6; XXV, 1; 
LX 2 

5, 45 - XVI, 6; XVIII, 6; 
XIX, 1. 7; XXII, 2; LXI, 
5. 

5, 46 - XVIII, 5. 6; XL, 4; 
LX, 2. 

5, 17 - XVIII, (», XXII, 2. 


7, 2 - XXIII, 1. 

7, 3 - XXIII, 1. 2. 

7, 5 - XXIII, 2. 

7, 6 - I, 7; XXIII, 3; XXX¬ 
VIII, 1. 

7, 7 - XXIII, 3. 

7, 9 - XXIII, 4. 

7, 11 - XXIII, 4; LXIII, 1. 
7, 12-1, 5; XVI, 3; XXIII, 5, 
7, 13 - XVI, 3; XLVII, 2 
7, 13 II - XXIII. /. 

7, 14 - XVI, 3; XXIII, 6-, 
XXVI, 6; XXXVIII, 2; 
XXXIX, 4; XLIII, 5. 

7, 15 - XXIII, 6. 

7, 16 - XXIII, 6; XLVI, 3. 
7, 16-18 - XXIII, 7. 

7, 19 - XXIII, 7. 

7, 20 - XXIII, 7. 

7, 21 - XXIV, 1. 

7, 21-23 - XXV, I. 

7, 22 - XXIV, 1; LXXVIII, 
4. 

7, 22-23 - XXXII, 8; LXIV, 
4. 

7, 23 - XXIV, 1; LXXVIII, 
2-4. 

7, 24 - XXIV, 2. 

7, 25 « XXIV, 2. 

7, 26 “ XXIV, 3. 

7, 27 - XXIV, 4. 

7, 28 - XXV, 1. 

7,28-29-XVII, 1;XXVI, 1. 

7, 29 - XXV, 1. 

8, 1 - XXV, 1. 

8, 1-2 - XXV, 1. 

8, 2 - XXVI, 1; LVII, 3. 

8, 2-16 - XXV, 1. 

8, 3 - XXV, 1.2; XXVI, 1-4; 

XXIX, 1; LVII, 3. 

8, 4 - XXV, 2; XXVI, 3; 
XXIX, 2. 

8, 5-6 - XXVII, 1. 

8, 5-7 - XXVI, 1. 

8, 5-8 - XXVI, 2. 

8, 5-13 - LXVI, 1. 

8, 7 - LII, 2. 

8, 8 - III, 5; XXVI, 1. 2; 
XXVII, 1; XXIX, 1; LII, 
2 . 

8, 9 - XXVI, 1. 4. 

8, 10-XXVI, 1.2; XXIX, 1. 
8, 11 - XVI, 4; XXVI, 2. 4; 
XXXI, 3. 

8, 11-12 - XXVI, 2; LXIV, 

2 . 

8, 12 - XII, 4; XXVI, 4; XL, 
3. 

8, 13 “ XXVI, 2. 4; XXXII, 
1. 

8, 14 - XXVII, l. 

H, 15 - XXIX, 2. 

8, 16-17 - XXVII, 1. 

8, 18 - XXVII, 2. 

8, 19 - XXVII, 2. 

8, 20 - IV, 3; XXII, 4; 
XXVII, 2; XXXVII, 3, 


XLVI, 3; LXIII, 4; 
LXIV, 5; LXXX, 2. 3; 
XC, 4. 

8, 21 - XXVII, 3. 

8, 21-22 “XIV, 2; XLIV, 1; 
LXVIII, 5. 

8, 22 = XXVII, 3; LXX, 3. 
8, 23-24 = XXVIII, 1. 

8, 23-27 = L, 1. 

8,24-27 “ XVI, 2; XXVII, 1. 
8, 25 - XXVIII, 1. 

8, 26 “XXVIII, 1.2; XXIX, 
1; XXXII, 1; LVIII, 2. 
8, 27 = XXVIII, 1; L, 2. 

8, 28 = LVII, 3. 

8, 28-32 “ LXVII, 1. 

8, 29 - XXVIII, 2; XXIX, 1. 
8, 30-32 “ XIX, 6. 

8, 32 - XXIX, 1. 2. 

8, 34 - XXVIII, 3. 

9, 1-2 - XXIX, 1. 

9, 2 = XXXI, 2; XXXII, 1; 

XXXIX, 1. 

9, 2-8 - XXX, 1. 

9, 3 “ LXII, 1. 

9, 4 - XXIX, 3; XXXVII, 1. 
9, 4-5 - XXIX, 2. 

9, 6 - XXIX, 1. 2; XXIX, 2; 

LXXVIII, 3. 

9, 7 “ IV, 3. 

9, 8 = XXIX, 3. 

9, 9 “ XXX, 1; XXXII, 3; 
XLVII, 3; LXVII, 4; 
LXXIV, 5; LXXXIII, 4. 
9, 9-10 - XXVII, 1. 

9, 11 ' XXX, 2. 

9, 12 = XXX, 2. 

9, 13 = XXX, 2. 3; L, 4; 
LXXX, 1. 

9, 14 = XXX, 3; XXXVI, 1. 
9, 15 “ XXX, 3. 4; XLIII, 2. 
9, 16 “ XXX, 4. 

9, 17 - XXX, 4. 

9, 18 “ XXXI, 1; LII, 1. 

9, 20-21 “ XXXI, 1. 

9, 20-22 - LXVI, 1; LXXX, 
1. 

9, 22 = XXXI, 2. 

9, 23-24 - XXXI, 2. 

9, 25 - XXXI, 3; XXXII, 1. 
9, 27-30 “ XXXII, 1. 

9, 28 - XIV, 3. 

9, 30 “ XXXII, 1. 

9, 30-31 - XXXII, 1. 

9, 32 “ XXXII, 1. 

9, 33 - XXXII, 1. 2. 


9, 34 - XVII, 1; XXXII, 2. 
9, 35 - XXXII, 2. 

9, 36-38 “ XXXII, 2. 

10, 1 = XXXII, 3. 

10, 2 - XXXII, 3. 

10, 3 “ XXXII, 3. 

10, 4 - XXXII, 3. 

10, 5 “XXXII, 3; UI, 1;LV, 

2 . 

10, 5-6 - XXXII, 3. 

10, 6 - LXIX, 1. 

10, 7 - XXXII, 4. 

10, 8 “ XXXII, 4; XXXIII, 4; 

XXXV, 3; LVII, 3. 

10, 9 - XXII, 4; XLVI, 4. 
10, 9-10 “ XXXII, 4; 
XXXIII, 4; XXXV, 3; 
LXIII, 2; LXXX, 3. 

10, 10 “ XXII, 4; XXXII, 4; 
XXXIII, 4. 9; XXXIV, 
1; XXXV, 3; XLIX, 5. 
10, 11 - XXXII, 5; XXXIII, 
1-4. 

10, 12 - XXXV, 1. 

10, 12-13 - XXXII, 5; 

XXXIII, 4; XXXV, 3. 
10, 13 “ XXXIII, 4. 

10, 14 “ XXXVII, 5. 

10, 14-15 “ XXXII, 5; 

XXXV, 2. 3. 

10, 15 = XXXIII, 3. 4. 

10, 16 “XXXIII, 1.4; LV, 2. 
10, 17-18 - XXXIII, 2. 4. 
10, 17-22 “ IX, 3; XXXII, 4. 
10, 18 “ LV, 2. 

10, 19 = XXXII, 4; XXXIV, 

1 . 

10, 19-20 = XXXIII, 4. 

10, 20 = XXXIII, 3. 

10, 21 - XXXIII, 3. 

10, 22 “ XXXIII, 3. 4; 

XXXIV, 1; XLVI, 1. 

10, 23 - IV, 3; XXXIV, 1. 
10, 24-26 = XXXIV, 1. 

10, 25 - XXXIII, 7; LXI, 5. 
10, 26 - XXXIV, 1. 

10, 27 “ XXIII, 3; XXXIV, 

2 . 

10, 28 - XXXIV, 1. 2. 

10, 29 - IX, 3. 

10, 29-30 - XXXIV, 2. 

10, 30 - XXVIII, 3. 

10, 31 - XXXIV, 2. 

10, 32-33 “ XXXIV, 3. 

10, 33 - VI, 6. 

10, 34 - XXXV, 1. 

10, 35 - XXXV, 1. 

10, 36 - XXXV, 1; LIX, 1. 
10, 37 - XLVIII, 3. 

10, 37-38 - XXXV, 1. 

10, 38 - XXXVIII, 3; LV, 2. 
10, 39 - XXXV, 2; 

XXXVIII, 3; LVI, 1; 
LXIV, 2. 

10, 40 - XXXV, 2, 3. 

10, 41 - XXXV, 2. 

10, 42 - III, 4; XXXV, 2. 

11, 1 - XXXVI, 1. 

11, 2-3 - XXXVI, 1. 

11, 2-19 - XXX, 3. 

11, 3 - XLIX, 1. 

11, 4-5 - XXXVI, 2. 

11, 6- XXXVI, 2. 

11, 7-9 - XXXVII, 1. 

11, 10 - XXXVII, 2. 

11, 11 - XXXVII, 2; 

XXXVIII, 1; XLVIII, 4. 
11, 12 — XXIII, 6; XXXVIII, 
1. 3; LXIX, 4. 

11, 13 - XXXVII, 3. 

11, 13-14 - XXXVIII, 1. 
11, 14-XXXVII, 3; LVII, 1. 
11, 15 - XXXVII, 3. 

11, 16-17 - XXXVII, 3; 

XXXVIII, 1. 

11, 16-19 - XXXVII, 3. 

11, 18 - XXXVII, 4. 

11, 18-19 - XIV, 1. 

11, 19 - XXX, 2; XXXI, 1; 

XXXVII, 2. 4. 

11, 20-21 - XXXVII, 4. 

11, 21-22 - LXXV, 5. 

11, 21-24 =■ XXXVII, 4; 

XXXVIII, 1. 

11, 23 - XLVIII, 1. 

11, 25-26 = XXXVIII, 1. 

11, 27 — XXXVIII, 2; LIV, 2. 
11, 28 - XXXVIII, 2; 
LXIX, 1. 

11, 29 = III, 5; XLVI, 4; 
LXIV, 5. 

11, 29-30 - XXXVIII, 3. 

11, 30 - XXIII, 5. 

12, 1 - XXXIX, 1; LXII, 1. 
12, 1-7 - LXII, 2. 

12, 1-13 - XVI, 2. 

12, 2 - XXIII, 1; XXX, 2; 

XXXIX, 1. 

12, 2-13 - LXII, 1. 

12, 3-4 - XXXIX, 1; XL, l. 
12, 4 - XL, 1. 

12, 5 - XXXIX, 2. 

12, 6 - XXXIX, 2. 

12, 7 - XXXIX, 2. 


12, 8 - XXXIX, 3. 

12, 9-10 - XL, 1. 

12, 10 - XL, 1. 

12, 10-12 - LXII, 2. 

12, 10-13 - XXXIX, 1. 

12, 11 - XVI, 1; XL, 1. 

12, 11-12 - XL, 1. 

12, 12 - LXII, 2. 

12, 13 - XL, 1. 

12, 14 - XL, 1. 

12, 15 = XL, 2. 

12, 15-16 - XL, 2. 

12, 17-21 - XL, 2. 

12, 22 - XL, 2. 

12, 23-24 = XL, 3. 

12, 24 = XLI, 1; XLV, 1. 
12, 25-26 - XLI, 1. 

12, 26 - XLI, 1. 

12, 27 = XLI, 2; LXIV, 2; 

LXXIX, 2. 

12, 28 - XLI, 2. 

12, 29 - XLI, 2. 

12, 30 = XLI, 3. 

12, 31 - XLI, 3. 

12, 31-32 - XLI, 3. 

12, 33 - XLII, 1. 

12, 34 - XLII, 1. 

12, 35 = XLII, 1. 

12, 36 - XLII, 2; LXXXVI, 
4. 

12, 37 - XLII, 2; LI, 5. 

12, 38 - XIII, 3. 

12, 38-39 - XLIII, 1. 

12, 39 - LIII, 2; LXV, 1; 

LXXXVIII, 1. 

12, 39-40 - LXXXIX, 1. 

12, 40 = XLIII, 1. 

12, 41 = VI, 3; XLIII, 2; 

LXIV, 2; LXXIX, 2. 

12, 41-42 - XXXVII, 4. 

12, 42 = VI, 3; XXXVII, 2; 
XLIII, 3; LXIV, 2; 
LXXIX, 2. 

12, 43-45 - XLIII, 2. 3. 

12, 46 - IV, 3. 

12, 46-48 = XLIV, 1. 

12, 46-50 - XLV, 1. 

12, 47 - XXVII, 3. 

12, 48 - XXVII, 3. 

12, 50 - XLIV, 2. 

13, 1 - XLIV, 2. 

13, 2 - XLIV, 2. 

13, 3 - XLIV, 2. 

13, 7 - XX, 4. 

13, 10-11 - XLV, 1. 

13, I 1 - XLVII, I; LXII, 4. 
13, 12 - XLV, 1. 


13, 13 ~ XXIII, 3; XLV, 1. 
13, 14 - XLV, 1. 

13, 15 - XLV, 1. 

13, 16 - XLV, 2. 

13, 17 - XLV, 2. 

13, 18 - XLV, 2. 

13, 19 = XLIV, 3. 

13, 20-21 = XLIV, 3. 

13, 22 - XX, 4; XLIV, 4. 
13, 24-30 - XLVI, 1. 

13, 30 - XXIX, 3; XLVI, 2. 
13, 31 - XLVI, 2. 

13, 32 - XLVI, 2. 

13, 33 = XLVI, 2. 

13, 34-35 - XLVII, 1. 

13, 36 — XLVII, 1. 

13, 37-43 - XLVII, 1. 

13, 42 “ LVI, 4. 

13, 43 - LVI, 4. 

13, 44-46 = XLVII, 2. 

13,47-48 — XLIV, 3; XLVII, 
2 . 

13, 48 - LVI, 4. 

13, 50 - XLVII, 2; LVI, 4. 
13, 51 - XLVII, 2. 

13, 52 - XLVII, 2. 

13, 53 “ XLVIII, 1. 

13, 54 - XLVIII, 1. 

13, 55 - V, 3; XXXVII, 2; 
XLVIII, 1. 

13, 55-56 = XLIV, 1. 

13, 57-58 = XLVIII, 1. 

13, 58 — XLVIII, 1. 

14, 1 — XLVIII, 2. 

14, 1-2 - LIV, 1. 

14, 1-12 - VI, 4. 

14, 2 = XLVIII, 2. 

14, 3-5 - XLVIII, 2. 

14, 4 — XXIV, 4. 

14, 6 = XLVIII, 2. 

14, 6-8 - XLVIII, 2. 

14, 9 - XLVIII, 2. 

14, 13 - XLIX, 1. 

14, 14 = XLIX, 1. 

14, 15 - XLV, 1; XLIX, 1; 
LIII, 1. 

14, 15-21 = XVI, 2. 

14, 16 - XLIX, 1; LIII, 1. 
14, 17 - XLIX, 1. 

14, 18 - XLIX, 1. 

14, 19 - XVI, 1. 

14, 19-21 - XLIX, 1. 

14, 20 - XLIX, 1. 

14, 22 - XLIX, 3. 

14, 23-24 - I„ 1. 

14, 25 - L, I. 

14, 26 - l„ I 

14, 27 - L, 1. 

14, 28 - L, 1. 

I 1, 29 - LVI, 2. 
l i, 29-ai - L, I. 

14, 92 - L, 2. 

14, 99 - L, 2; LIV, 1. 

14, 34-96 - L, 2. 

15, 1-2 - LI, 1. 

15, 1-20 - LXXIII, 1. 

15, 2 - XXIII, 1. 

15, 2-20 “ LVIII, 2; LXII, 1. 
2 . 

15, 2-3 “ XXV, 2. 

15, 3-6 “LI, 1. 

15, 8-9 - LI, 2. 

15, 10 - LI, 3. 

15, 11 ~ LI, 3; LXII, 2. 

15, 12 “ XLV, 1; LI, 3. 

15, 13 - LI, 3. 

15, 14 - LI, 3. 

15, 15 - LI, 3; LXII, 2. 

15, 16 - XXVIII, 1; LI, 4. 
15, 16-17 - LIII, 3. 

15, 17-20 “ LI, 4. 

15, 20 - LI, 3. 

15, 21-22 - LII, 1. 

15, 21-28 = V, 4; LXXX, 1. 
15, 22 “ VI, 3. 

15, 22-28 — XXII, 5; XXVI, 
1; LXVI, 1. 

15, 23 - LII, 1. 

15, 24 - LII, 1. 

15, 25 - LII, 2. 

15, 26-XXII, 5; LII, 2; LIII, 
2 . 

15, 27 - XXII, 6; LII, 2. 

15, 28 - XXVI, 2; LII, 2; 
LIII, 2. 


15, 

28 

-29 - LVIII, 2. 

15, 

29 

-31 - LII, 

3. 

15, 

32 

“ LIII, 1. 


15, 

33 

- LIII, 1. 

3. 

15, 

34 

- LIII, 1. 


15, 

35 

-36 “ LIII, 

2. 

15, 

37 

-38 “ LIII, 

2. 

15, 

39 

- LXXX VIII, 1 

15, 

39- 

-16, 4 - LIII, 2. 

16, 

5 - LIII, 3. 


16, 

5-' 

7 - XLIX, 

1. 

16, 

6 ■ 

- LIII, 3. 


16, 

6- 

12 - LVII, 

3. 

16, 

7 - LIII, 3. 


16, 

8-i 

> - LIII, 1. 


16, 

8 

io - un,; 

1. 

16, 

9 - XXX, 2. 


16, 

1 1 

- LIII, 3. 


16, 

12, 

- LIII, 3. 



16, 13 - LIV, 1. 

16, 14 - LIV, 1; LVI, 1; 
LVII, 2. 

16, 15 - LIV, 1. 

16, 16 - LIV, 1; LVII, 2; 
LVIII, 1. 

16, 16-17 ■= LVI, 1; 

LXX VIII, 3. 

16, 17 - LIV, 1. 2; LVII, 3; 
LVIII, 2. 

16, 17-19 - LXIV, 1. 

16, 18 - LIV, 2. 

16, 19 - LIV, 2; LVIII, 2; 
LXV, 3. 

16, 20 = LIV, 3. 

16, 21 - LIV, 3; LVII, 2. 
16, 22 - LIV, 3; LV, 1; LVI, 
2; LXV, 1; LXXXII, 3. 
16, 22-23 = LXXVIII, 3. 

16, 23 - LIV, 3. 4; LV, 1; 

LVII, 3; LVIII, 1. 

16, 24 - LV, 1; LVI, 2; 

LXIII, 2. 

16, 25 - LVI, 1. 

16, 25-26 - LV, 2. 

16, 26 - LIX, 7. 

16, 27 = LV, 4; LVI, 1. 

16, 28 - LVI, 1. 

17, 1 = LVI, 1. 

17, 1-3 - LVI, 1. 

17, 1-8 - LXXXIII, 1. 

17, 2-3 - LVIII, 2. 

17, 4 = LVI, 2. 3. 

17, 5 = LVI, 3; LVIII, 1. 3. 
17, 6 - LVIII, 3. 

17, 6-8 - LVI, 3. 

17, 9 = XXVII, 1; LVI, 4. 
17, 10 = LVII, 1. 

17, 11 - LVII, 1. 

17, 12 = LVII, 2. 3. 

17, 12-13 - LVII, 1. 

17, 14-16 - LVII, 2. 

17, 14-18 = LVII, 2. 

17, 17 - LVII, 2. 3. 

17, 19 = LVII, 3. 

17, 20 - LVII, 2. 3. 

17, 21 = LVII, 4. 

17, 22-23 = LVII, 2; LVIII, 
1. 

17, 24 - LVIII, 1. 

17, 24-27 - LXX, 1; 

LXXX VI, 1. 

17, 25-26 - LVIII, 1. 

17, 27 - LI, 3; LVIII, 1; 
LXV, 3. 

18, 1 - LVIII, 2; LXV, 3. 4. 
18, 2-3 - LIX, 4; LXII, 4. 


18, 2-4 - LXV, 4. 

18, 2-6 - LXXII, 3. 

18, 3 ~ LXV, 1. 

18, 4 — LXI, 2. 

18, 5 - LIX, 4. 

18, 6 - LIX, 4. 

18, 7 = LIX, 1. 4. 5. 

18, 8-9 - LIX, 4. 

18, 10 - LIX, 4. 5. 

18, 11 - LIX, 4. 5. 

18, 12-14 - LIX, 4. 

18, 14 - LIX, 5. 

18, 15 - LX, 1. 

18, 15-17 = XXIII, 1. 

18, 16 - LX, 1. 

18, 17-XXIII, 1; LX, 1.2; 
LXI, 1. 

18, 18 - LX, 2. 

18, 19-20 - LX, 2. 

18, 21-22 - LXI, 1. 

18, 22 - LX, 1. 

18, 23-25 - LXI, 1. 

18, 23-34 - V, 4; XV, 11; 

LVI, 1; LXI, 1. 

18, 24-25 - LXI, 3. 

18, 26-27 - LXI, 3. 

18, 28 - LXI, 4. 

18, 29 - LXI, 4. 

18, 30-31 - LXI, 4. 

18, 32 - XXIII, 2. 

18, 32-33 - LXI, 4. 

18, 34 = LVI, 4; LXI, 4. 

19, 1 - LXII, 1. 

19, 2 - LXII, 1. 

19, 3 “ LXII, 1. 

19, 4 - XVI, 2. 

19, 4-6 = LXII, 1. 

19, 7 “ LXII, 2. 

19, 8 = XVII, 4; LXII, 2. 

19, 9 - LXII, 2. 

19, 10 “ XXIII, 3; LXII, 2. 
19, 11- LXII, 3. 

19, 12 - LXII, 3; LXV, 1; 

LXXVIII, 1. 

19, 13-15 - LXII, 4. 

19, 16 - XXVII, 3; LXIII, 1. 
19, 17 - XXVII, 3; LXIII, 1. 
19, 17-18 = LXIII, 1. 

19, 20 - LXIII, 1. 

19, 21 - LXIII, 1; LXIV, 1; 

LXV, 1; LXXXV, 4. 

19, 22 - LXIII, 2. 

19, 23 - LXIII, 2; LXXVII, 

2 . 

19, 24 - LXIII, 2. 

19, 25 - XXIII, 3. 

19, 26 - LXIII, 2. 

l 19, 27 - XLVI, 4; LXIII, 3; 
LXIV, 1; XC, 4. 

19, 28 - XXVI, 4; XLVI, 4; 
XLVII, 3; LXIII, 3; 
LXIV, 1; LXV, 2. 

19, 29 - XV, 3; XLVI, 4; 
LXIII, 3; LXIV, 1; LXV, 
1; LXXIV, 5; XC, 4. 

19, 30 - XXVI, 4; LXIV, 2. 
3; LXVII, 3; LXIX, 2. 

20, 1-16 - LXIV, 2. 

20, 9 - III, 5. 

20, 16 - LXIV, 3; LXVII, 3. 
20, 17-19 - LXV, 1. 

20, 20-21 - LXV, 2, 

20, 20-24 - L, 2. 

20, 22 - LVI, 1; LXV, 2. 

20, 23 - LIV, 2; LXV, 2. 

20, 24 - LXV, 3; LXVI, 1. 
20, 25 - LXV, 4. 

20, 25-27 - LXV, 4. 

20, 26 - LXIV, 5. 

20, 28 - LXIV, 5; LXV, 4: 

LXXVI, 5. 

20, 29-30 - LXVI, 1. 

20, 32-33 - LXVI, 1. 

21, 1-5 - LXVI, 1. 

21, 2-3 = LXXXI, 1. 

21, 4 - XVI, 2. 

21, 10-11 - LXVI, 3. 

21, 12-13 - LXVII, 1. 

21, 14 ' LXVII, 1. 

21, 15 = XVI, 2; LXVII, 1. 
21, 16 - LXVII, 1. 

21, 18 - LXVII, 1. 

21, 19 = LXVII, 1. 

21, 21 - LXVII, 2. 

21, 22 - LXVII, 2. 

21, 23 = LXVII, 2; LXX, 1. 
21, 25 - LXVII, 2. 

21, 25-26 -XI, 1. 

21, 26 - LXVII, 2. 

21, 27 - LXVII, 2. 

21, 28-30 - LXVIII, 1. 

21, 28-31 - LXVII, 2. 

21, 31 -X, 3; LX, 2; LXVII, 

3; LXIX, 2. 

21, 32 - LXVII, 3; LXXV, 5. 
21, 33-34 - LXXIV, 1. 

21, 33-41 -LXVII, 2; LXX- 
VIII, 2. 

21, 33-42 - LXVIII, 1. 

21, 37 - LXXVII, 3. 

21, 38-39 - LXIX, I. 

21, 41 - LXXIV, 2. 

21, 43 - LXIX, I. 

21, 44 - LXVIII, 2. 


21, 45-46 - LXVIII, 2. 

21, 46 - LXX, 1, 

22, 1-14 - LXIX, 1. 

22, 2-14 - LXXIV, 1. 

22, 8-13 - LVI, 1. 

22, 11-13 - LII, 3; 

LXX VIII, 3. 

22, 13 - LVI, 4. 

22, 15 - LXX, 1. 

22, 16 - XXX, 3. 

22, 16-17 - LXX, 1. 

22, 16-21 - LXXVI, 1. 

22, 18 - LXII, 1; LXX, 1. 
22, 19 - LXX, 2. 

22, 20 - LXX, 2. 

22, 21 = LXX, 2. 

22, 22 - LXX, 2. 

22, 23 - LXX, 2. 

22, 24-28 - LXX, 2. 

22, 28 - LXX, 2. 

22, 29 = LXX, 2. 

22, 30 - LXX, 3. 

22, 31-32 - LXX, 3. 

22, 33 - LXX, 3. 

22, 34-36 - LXXI, 1. 

22, 35-39 - LXIII, 1. 

22, 37-39 - LXXI, 1. 

22, 39 = I, 5. 

22, 40 = LXXI, I. 

22, 41-45 - LXXXIV, 3. 

22, 42 - LXXI, 1; LXXII, 3. 
22, 43 - LXXI, 2. 

22, 43 - LXXI, 2. 

22, 43-44 - XXVI, 8. 

22, 43-45 - LXXI, 2. 

22, 44 - LXXI, 2. 

22, 46 - LXXI, 2. 

23, 1-3 - LXXII, 1. 

23, 3 — LXXII, 1; LXXIII, 1. 
23, 4 - XXIII, 1; LXXII, 1; 

LXXIII, 1. 

23, 5 - LXXII, 2. 

23, 6-7 - LXXII, 2. 

23, 8 - LXXII, 3. 

23, 9 - L, 3; LXXII, 3. 

23, 10 - LXIII, 1; LXXII, 3. 
23, 11-12 - LXXII, 3. 

23, 13-XXIII, 2; LXXIII, 1. 
23, 14-XXIII, 2; LXXIII, 1. 
23, 15-XXIII, 2; LXXIII, 1. 
23, 16 - XVII, 5. 

23, 23-XXIII, 1.2; LXXIII, 

I; LXXX, 1. 

23, 24 -XXIII, I, LXXIII, 2 

23, 25-XXIII, 2; LXXXI, 4. 

23, 25-26 - LXXIII, 1. 

23, 27-XXIII, 2;LXXIII, 2. 

23, 29 - XXIII, 2. 

23, 29-30 - LXXIV, 1. 

23, 31 — LXXIV, 1. 

23, 32-LXVIII, 1; LXXIV, 

23, 33 - LXXIV, 1. 

23, 34 - XLVII, 2; LXXIV, 

23, 34-36 - LXXIV, 1. 

23, 35 - LXXV, 5. 

23, 37 = VI, 6; LXXIV, 3; 
LXXV, 5. 

23, 38 - LXXIV, 3; LXXV, 

1; LXXXVIII, 1. 

23, 39 - LXXIV, 3; LXXV, 

1; LXXVI, 3. 

24, 1-2 - LXXV, 1. 

24, 1-44 - X, 1. 

24, 3 - LXXV, 1. 

24, 4-6 - LXXV, 1. 

24, 6 - LXXVII, 1. 

24, 7 - LXXV, 2. 

24, 8 - LXXV, 2. 

24, 9 - LXXV, 2. 

24, 9-13 - LXXV, 2. 

24, 12 - XVI, 8. 

24, 14 - X, 5; XXV, 3; 

LXXV, 2; LXXVII, 1. 

24, 15 = LXXV, 2; LXXVI, 

1. 

24, 16-18 = LXXVI, 1. 

24, 19 - LXXVI, 1. 

24, 20-21 - LXXVI, 1. 

24, 21 = XLIII, 3. 

24, 22 = LXXVI, 1. 

24, 23-28 - LXXVI, 2. 

24, 29 = LIII, 2; LXXVI, 3; 

LXXVII, 1. 2. 

24, 30 - LXXVI, 3. 

24, 31 - LXXVI, 3. 

24, 32-33 - LXXVII, 1. 

24, 34 - LXXVII, 1. 

24, 35 = LIV, 2; LXXVII, 2. 

24, 36 - LXXVII, 1. 

24, 37-38 - LXXVII, 2. 

24, 37-39 - LXXVII, 1. 

24, 40-42 - LXXVII, 2. 

24, 42 - LXVII, 4. 

24, 43-44 - LXXVII, 2. 

24, 45 47 - LXXVII, 3. 

24, 15 51 - I,XXVIII, I 

24, 48-51 - LXXVII, 4; 
LXXXI, 4. 

24, 51 - LVI, 4; LXXXI, 4. 

25, 1-12 - LII, 3; LXIV, 4; 
LXXVII, 5. 

25, 1-13 - IX, 6; XX, 
6; XLVII, 3; L, 4; LXX- 

XII, 5. 

25, 1-30 = LXX VIII, 1. 

25, 8-12 - LXXXI, 4. 

25, 12-XXIII, 8; LXVIII,3; 

LXXVI, 4. 

25, 21 = LVI, 4. 

25, 24-30 - LXXVII, 5; 
LXXXI, 4. 

25, 26 - XLII, 4; LVI, 4. 
25, 26-30 = LXXVI, 4. 

25, 30 = XLII, 4. 

25, 31-46 - LXXIX, 1. 

25, 32 = XLVII, 2. 

25, 34 - LXXXIX, 3. 

25, 34-35 = LVI, 4. 

25, 35 - IV, 12; LXXXV, 4. 
25, 40 = LXXXVIII, 3. 

25, 41 - XXIII, 8; XLV, 3; 

LVI, 4; LXXXI, 4. 

25, 41-42 = LXIV, 4. 

25, 41-46 - LXXVII, 5. 

25, 42 - XXIII, 8; L, 3; 
LXXXI, 4; LXXXVIII, 
3. 

25, 45 - XXXV, 3; L, 3; 
LXXXVIII, 3. 

26, 1-2 - LXXIX, 2. 

26, 3-5 - LXXIX, 3. 

26, 6-7 - LXXX, 1. 

26, 6-13 - L, 4; LXXX, 1. 
26, 8-13 = LXXX, 1. 

26, 10 = L, 4. 

26, 11 - L, 4. 

26, 14-15 - LXVII, 4; 
LXXX, 2. 

26, 15 - LXXXI, 3; XC, 2. 
26, 15-16 = LXXX, 3. 

26, 17-18 - LXXXI, 1. 

26, 18 - LXXXII, 5. 

26, 20 - LXXXI, 1. 

26, 20-21 - LXXXI, 1. 

26, 21 - LXXXII, 3. 

26, 22-23 - LXXXI, 1. 

26, 23-24 - LXXXI, 1. 

26, 25 - LXXXI, 2. 

26, 26 - L, 3. 

26, 26-28 - LXXXII, 1, 

26, 2!» - XXXI, 4; LXXXII, 
2 . 

26, 30 - LXXXII, 2. 5. 


26, 31 - LXXXII, 2. 

26, 32 = LXXXII, 2. 

26, 33 = LXXXII, 2. 

26, 34 = LXXXII, 3; 

LXXXV, 2. 

26, 35 - LXXXII, 3; LXX- 

XIII, 1. 

26, 36-38 - LXXXIII, 1. 
26, 38 = LXXVIII, 4; LXX- 

XIV, 1. 

26, 39 = LXXVIII, 4; LXX- 
XIV, 1. 

26, 39-41 = LXXXIII, 1. 
26, 41 - XIII, 1. 

26, 42 = LXXXIII, 1. 

26, 43 - LXXXIII, 1. 

26, 45 = LXXXIII, 1. 

26, 46 = LXXXIII, 2. 

26, 47 ■= LXXXIII, 2. 

26, 48 = LXXXIII, 2. 

26, 50 - VI, 6; LXXXIII, 2. 
26, 51-54 = LXXXIV, 1. 
26, 55 = LXXXIV, 2. 

26, 56 - LXXXIV, 2. 

26, 57-58 = LXXXIV, 2. 
26, 60-61 - LXXXIV, 2. 
26, 62-63 = LXXXIV, 2. 
26, 63 - LXXXVI, 1. 

26, 63-65 - LXXXIV, 2. 
26, 65 = LXXXIV, 3. 

26, 66 = LXXXIV, 3. 

26, 67-68 - LXXXV, 1. 

26, 69-75 = LXXXV, 1. 

27, 1-2 = LXXXV, 2. 

27, 3= XLIII, 1; LXXXV, 2. 
27, 3-5 = LXXXV, 2. 

27, 5 = LXXXVI, 2. 

27, 5-10 = LXXXV, 3. 

27, 11-12 - LXXXVI, 1. 
27, 13 = LXXXVI, 1. 

27, 14 - LXXXVI, 1. 

27, 15-17 - LXXXVI, 1. 
27, 16 = LXXXVI, 2. 

27, 19 - LXXIX, 3; 

LXXXVI, 1. 

27, 20 = LXXXVI, 1. 

27, 22 = LXXXVI, 2. 

27, 22-24 ~ LXXXVI, 2. 
27, 23 = LXXXVI, 2. 

27, 24 - LXXXVI, 2. 

27,25 - LXXXVI, 2; LXXX- 
VII, 1. 

27, 26 - LXXXVI, 2. 

27, 27-29 - LXXXVII, 1. 
27, 31 - LXXXVII, 1. 

27, 34 - LXXXVII, 1. 

27, 35 - LXXXVII, 1. 



LXXXVIII, 2. 

27, 42 = LXXXVII, 2; 


LXXXVIII, 2. 

27, 43 = LXXXVII, 2. 

27, 44 = LXXXVII, 2. 

27, 45 = XVI, 2. 

27, 45-48 = LXXXVIII, 1. 
27, 50 - LXXXVIII, 1. 

27, 50-51 - LXXXVIII, 1. 
27, 51-52 <= LXXIX, 3. 

27, 52 - LXXXVIII, 1. 

27, 52-53 - LXXXVIII, 2. 
27, 55-56 - LXXXVIII, 2. 
27, 58 - LXXXVIII, 2. 

27, 59-60 - LXXXVIII, 2. 
27, 61 = LXXXVIII, 2. 

27, 62-64 = LXXXIX, 1. 
27, 62-66 = XC, 1. 

27, 63 = LXI, 5; LXX, 1. 
27, 64 - LXXXV, 2. 

27, 65-66 - LXXXIX, 1. 

28, 1-3 = LXXXIX, 2. 

28, 5 - LXXXIX, 2. 

28, 6 = LXXXIX, 2. 

28, 7 = LXXXIX, 2. 

28, 8 - LXXXIX, 2. 

28, 9 - LXXXIX, 3. 

28, 10 = LXXXIX, 3. 

28, 11-14 - XC, 1. 

28, 15 = XC, 2. 

28, 16-17 - LXXXII, 2; XC, 

2 . 

28, 18 = XC, 2. 

28, 19 = VII, 4; LXIX, 1. 
28, 19-20 = XC, 2. 

28, 20 = XV, 1; L, 4; XC, 2. 


Marcu 

1, 4 = X, 2. 

1,7 = III, 5. 

1, 13 = XIII, 1. 

1, 22 = XVII, 1. 

1, 30 = XXVII, 1. 

1, 34 = XXVII, 2. 

1, 40 = XXV, 1. 

2, 3-4 = XXVI, 3. 

2, 4 = XXVI, 1; XXIX, 1. 
2, 7 = XXIX, 1. 

2, 14 = XXX, 1. 

2, 26 = XXXIX, 1. 

2, 27 = XXXIX, 3; XLI, 1. 

3, 4 = XL, 1. 

3, 5 - XL, 1. 

3, 6 = XL, 2. 

3, 16-18 - XXXII, 3. 

3, 22 - XXVII, I; XXX¬ 
VII, 4. 

3, 23 - XXXII, 2. 

4, 10 - XLV, 1. 

4, 13 - XLIV, 2. 

4, 33 - XLVII, 1, 

4, 35-38 - XXVIII, 1. 

4, 38 - XXVIII, 1. 

4, 39 - LXXVIII, 4. 

5, 5 - XXVIII, 2; LVII, 3. 
5, 10 - XXVIII, 2. 

5, 37 - XXXI, 1. 

5, 43 - XXXI, 3. 

6, 3 - V, 3; LXIV, 1. 

6, 10 - XXXII, 5. 

6, 16 “ XLVIII, 2. 

6, 18 - LVIII, 4. 

6, 20 - XLVIII, 2. 

6, 23 - XLVIII, 3. 

7, 11 - LI, 2. 

7, 19 - LI, 4. 

7, 24 - LII, 1. 

8, 11 = XLIII, 1. 

8, 11-12 = LIII, 2. 

8, 17-18 = LIII, 1. 

8, 17-21 = XLIX, 1. 

9, 6 = LVI, 3. 

9, 21 = LVII, 3. 

9, 22 - LVII, 2. 

9, 23 = LVII, 2. 3. 

9, 24 = LVII, 2. 

9, 25 - LVII, 2. 

9, 31 “ LVII, 2. 

9, 32 - LVII, 2; LVIII, 1; 
LXV, 1. 

9, 34 - LVIII, 2. 

10, 10 - LXII, 3. 

10, 17 = LXIII, 1. 

10, 21 - LXIII, 1. 

10, 26 - LXI, 1. 

10, 30 = XI, 5. 

10, 31 - LXVII, 3. 

10, 35 - LXV, 2. 

10, 36 = LXV, 2. 

10, 37 - LXV, 2. 

11, 13 - LXVII, 1. 

12, 14 - LXX, 1. 

12, 28 - XXVII, 2; 

XXXVII, 3. 

12, 33 - LXXI, 1. 

12, 34 - LXXI, 1. 

13, 3 - LXXV, 1. 

14, 3-9 - LXXX, 1. 

14, 5 - LXXX, 1. 

14, 31 - LVI, 3. 

14, 56 - 1,XXXIV, 2. 


14, 66-72 - LVIII, 2; 
LXXXV, 1. 

14, 72 - LXXXV, 2. 

15, 44 - LXXXVIII, 1. 

Luca 

1, 4 - I, 3. 

1, 5 - LXXIX, 3. 

1, 5-25 = VII, 1. 

1, 6 - IV, 3. 

1, 8-22 = IV, 4. 

1, 27 - II, 3. 

1, 34 - IV, 4, 5. 

1, 41 = IV, 4; XXXVI, 1. 

1, 43 = IV, 3. 

1, 76 - XIV, 1. 

2, 7 - VIII, 1. 

2, 8-18 - VII, 1. 

2, 10-12 = III, 1. 

2, 14 =» XXV, 3; XXXV, 1; 

LXVIII, 3. 

2, 19 = IX, 4. 

2, 25-38 ■= VII, 1. 

2, 48 = III, 1. 

3, 2 = X, 1. 

3, 3 = X, 1. 

3, 5-6 = X, 3. 

3, 6 “ X, 3. 

3, 8 = IX, 5; X, 2. 

3, 10 - XXIV, 4. 

3, 14 = XXI, 4. 

3, 16 = XXXVI, 1. 2; LXVII, 

2 . 

3, 23 - X, 1. 

4, 1-13 — LXXVIII, 4 
4, 13 - XIII, 4. 

4, 18 =* XIX, 9. 

4, 23 - XVI, 4; XLVIII, 1. 
4, 25-27 - XLVIII, 2. 

4, 38 - XXVII, 1. 

4, 41 = XIII, 2; XXVII, 2. 

5, 4-6 = XVI, 2. 

5, 8 = III, 5. 

5, 18-25 = XIV, 3. 

5, 19 - XXIX, 1. 

5, 27 - XXX, 1. 

5, 30 - XXIII, 1. 

5, 33 - XXX, 3. 

6, 1 = XXXIX, 1. 

6, 8 - XL, 1. 

6, 15 - XXXII, 3. 

6, 16 - XXXII, 3. 

6, 20 - XV, 1. 

6, 22 - XV, 5. 

6, 23 - XV, 5. 

6, 25 - XL, 4; LXXXV!, 4. 


6, 26 - XV, 5. 

6, 30 - XVIII, 3. 

6, 34 - XVIII, 3. 

6, 35 - XV, 9; LVI, 5. 

6, 36 - XXXV, 4; XXXIX, 3; 

XLIX, 4; LII, 5. 

7, 1-10 - XXVI, 2. 

7, 2 - XXVI, 1. 3. 

7, 3 - XXVI, 2. 

7, 4 = XXVI, 3. 

7,5- XXVI, 2. 

7, 6 = XXVI, 2. 

7, 18-19 - XXXVI, 1. 

7, 22 - XXVII, 3. 

7, 24 - XXVII, 3. 

7, 24-25 = XXVII, 3. 

7, 25 - X, 4. 

7, 28 - XXXVI, 3. 

7, 29 - XXXVII, 4. 

7, 37 - 38 - XXX, 1; 
LXXIII, 3. 

7, 37-50 - V, 4; VI, 5; 

LXXX, 1. 

7, 45 - XLVIII, 7. 

7, 47 - LXXXII, 4. 

8, 22 - XXVIII, 1. 

8, 29 - XXVIII, 2. 

8, 31 - XXVIII, 2. 

8, 39 “ XXXII, 1. 

8, 45 - XXXI, 2. 

8, 46 - XXXI, 2; LII, 2. 

8, 47 - XXXI, 2. 

8, 48 - XXXI, 2. 

8, 49 - XXXI, 1. 2. 

8, 50 ~ XXXI, 2. 

8, 51 = XXXI, 1. 

8, 52 = XXXI, 1. 

8, 54-55 - XXXII, 1. 

8, 55 - XXXI, 3. 

8, 56 - XXXI, 3. 

9, 4 “ XXXII, 5. 

9, 8 - XLVIII, 2. 

9, 9 = XXIV, 4; XLVIII, 2. 
9, 28 - LVI, 1. 

9, 33 - LVI, 3. 

9, 31 = LVI, 2; LVIII, 1; 

XLV, 1. 

9, 32 - LVI, 3. 

9, 45 - LVII, 2; LVIII, 1. 

9, 49 - XLI, 3. 

9, 50 - XLI, 3. 

9, 54 - LVI, 2. 

9, 54-55 - XXIX, 3. 

9, 55 - LVI, 2. 

9, 58 - LX, 4. 

9, 62 - XXVII, 4. 

10, 2 - XLVII, I. 







10, 8 - XLVI, 4. 

10, 12 - XXXVI, 3. 

10, 12-14 - XXXVI, 4. 

10, 17-21 - XXXVIII, 1. 
10, 19 - LXV, 6. 

10, 20-XXIV, 1; XXXII, 8. 

10, 30-37 - XV, 11. 

11, .l-S - XIX, 4; XXII, 5. 
11, 15-XVII, 1; XLVIII, 1. 
11, 17 - I, 3. 

11, 20 - XLI, 2. 

11, 27 - XLIV, 2. 

11, 28 - XLIV, 2. 

11, 41 - L, 4; LII, 4. 

11, 47-48 - LXXIV, 1. 

11, 48 - LXXIV, 1. 

12, 7 - LV, 5. 

12, 16-20 = LXXIV, 5. 

12, 20 - XXVIII, 3. 

12, 32 - LXX VII, 6. 

12, 33 - LXXVII, 5. 

12, 47 — XXVI, 6; LXXV, 5. 

12, 49 = VI, 4; XXXV, 1. 

13, 4-5 - LXXXV, 3. 

13, 23 = LIX, 6; LXIV, 4. 

13, 30 - LXVII, 3. 

14, 26 - I, 1; XXXV, 1; 
XXXVIII, 3. 

14, 33 - XXXVIII, 3. 

15, 5 - LIX, 5. 

15, 7 = LIX, 5; LXIX, 4. 

15, 11-32 - V, 4; XXII, 5. 

15, 25-30 - LXIV, 3. 

16, 9 = V, 5. 

16, 19 = XLI, 4. 

16, 19-26 = LXIV, 4. 

16, 19-31 - IV, 11; 

XXVIII, 3; LII, 3; LVI, 
1; LXX, 4; LXXIV, 5; 
LXXV, 4. 5. 

16, 22 - XIII, 4. 

16, 22-31 - XLI, 4. 

16, 24 - IX, 5; LXIII, 3. 

16, 24-25 - XIII, 5. 

16, 26 - LXXVIII, 1; 
LXXXI, 4. 

16, 27-28 - LXXVIII, 2. 

16, 27-31 - XXVIII, 3. 

17, 1 - LIX, 3. 

17, 12-19 - XXV, 2. 

17, 18 - XXV, 2. 

17, 34 - LXXVII, 2. 

18, 2-8-XIX, 4; XXXII, 5; 
LVII, 44. 

18, 10-14 - III, 4; XV, 2; 

, XXXV, 5; XLII, 3; 

^ XLVII, 3; LXIV, 4. 5. 


18, 11 - XIX, 1. 

18, 12 - XIX, 1; XXX, 3. 
18, 22 = XC, 4. 

18, 27 - LXXIV, 5. 

18, 34 = LIV, 3. 

19, 1-9 = LXXIV, 5. 

19, 5 = XXX, 2. 

19, 8-XXX, 2;LII, 5;LXX- 
XIII, 4. 

19, 9 = XXX, 2. 

19, 10 = IV, 3. 

19, 11 - LXV, 2. 

19, 12-27 = LXXVIII, 2. 

20, 16 = LXVIII, 2. 

20, 17 = LXVIII, 2. 

20, 26 = LXX, 1. 

20, 36 - LXX, 3. 

21, 2 = LXXVII, 5. 

21, 2-3 - LXXVIII, 3. 

21, 2-4 - LII, 4. 

21, 7 - LXXV, 1. 

21, 9 - XXIII, 6. 

21, 15 = XXXIII, 3. 

22, 3 = LXXXII, 1. 

22, 4 - LXXX, 3. 

22, 7 = LXXXI, 1. 

22, 10 = LXXXI, 1. 

22, 12 - LXXXII, 5. 

22, 15 - LXXXI, 3; LXX- 
XII, 1. 

22, 19 - LXXXII, 1. 

22, 24 = LXXXII, 3. 

22, 31 - LXXXII, 3. 

22, 31-32 = LXXXIII, 1. 

22, 32 - LXXXII, 3. 

22, 34 = LXXXII, 3. 

22, 35 - XXXII, 4. 

22, 35-38 - LXXXIV, 1. 

22, 38 = LXXXIV, 1. 

22, 40 - LXXXIII, 1. 

22, 43 - LXXXIII, 1. 

22, 44 = LXXXIII, 1. 

22, 48 - LXXXIII, 2. 

22, 49 = LXXXIV, 1. 

22, 51 = LXXIX, 3. 

22, 61 - LXXXV, 1. 

22, 64 - LXXXV, 1. 

23, 34 - XVIII, 4; LX, 3; 
LXXIX, 3. 

23, 39 - LXXXVII, 2. 

23, 39-43 - VI, 4. 

23, 40 - XXIII, 2. 

23, 40-43 = LXXXVII, 2. 

23, 43 - LXVII, 4. 

23, 47-48 - LXXXVIII, 2. 

23, 48 - LXXXVIII, 2. 



1, 1 - XVI, 2. 

1, 3 - XVI, 2; XXII, 2; LIV, 
2; LXXVII, 1. 

1, 9 - XIV, 1. 

1, 10 = XVI, 2. 6. 

1, 11 - XVI, 6. 

1, 12 = IX, 5. 

1, 13 - II, 2. 

1, 14 - IV, 3. 

1, 18 = LXXVII, 2. 

1, 21 = XI, 1; LVII, 1. 

1, 24 - XI, 1. 

1, 25 = XI, 1. 

1,29-XI, 5; XII, 1;XXVII, 
1; XXIX, 2; XXXVI, 1. 
2; LXVII, 2. 

1, 31 - X, 1. 

L 33 = X, 1; XI, 5; 
XXXVI, 1. 

1, 34 = XI, 5; LXVII, 2. 

1, 36-42 = XIV, 2. 

1, 42 = XIV, 2; LIV, 2. 

1, 44 - XXX, 1. 

1, 45 = III, 1. 

1, 46 - IX, 4. 

1, 47 - XXVII, 3. 

1, 49 = LIV, 2. 

1, 50 - LIV, 2. 

2, 1-11 - XVI, 2; XLIV, 2. 
2, 14-16 - LXVII, 1. 

2, 16 = LXXXVIII, 1. 

2, 17 - LXVII, 1. 

2, 18 - LXVII, 2. 

2, 19 - XLIII, 2; LXV, 1; 

LXVII, 2; LXXXIV, 2. 

3, 13 - LIV, 1. 

3, 16 - XXXVI, 1; LIX, 5. 

3, 20 - LXXI, 1. 

3, 25 = XXXVI, 1. 

3, 26 - XXXVI, 1. 

3, 29 - XXX, 3; LXIX, 1. 

3, 30 - XXXVI, 1; LXIX, 1. 

3, 31 = LXVII, 2. 

4, 1-4 = LXVI, 1 

4, 5-42 = LXXX, 1. 

4, 6 _ LXVI, 2. 

4, 7 - VI, 3; LXVI, 2. 

4, 7-42 = LII, 2. 

4, 8 = LXVI, 2. 


4, 22 = LXIII, 1. 

4, 25 = LVII, 1. 

4, 35 - XLVII, 1; LXVII, 1. 
4, 37 - XLVII, 1. 

4, 38 - XXXII, 2; LXVII, 1. 
4, 49 - XXVI, 3; LII, 1. 

IND1CK SCKI1TUKISTIC’ 


5, 1-15 “ XXIX, 1. 

5, 1-18 - XL, 1. 

5, 2-15 - XIV, 3. 

5, 4 - XXXVII, 3. 

5, 6 - XXIX, 1; LXVII, 4. 
5, 7 - LXVII, 4. 

5, 8 - LXVII, 4. 

5, 10 - XXIX, 1. 

5, 14 - XLIII, 4; LXVII, 4. 
5, 16 - XXIX, 1. 

5, 17 - XVI, 1; XXX, 3; 

XXXIX, 1; XL, 1. 

5, 31 - LXIII, 1. 

5, 46 - XI, 1. 

6, 9 - XLIX, 1; LIII, 1. 

6, 15 - XLIX, 3; LXXXVI, 1. 
6, 15-17 - LIII, 2. 

6, 21 - L, 2. 

6, 26 - XLD£, 3. 

6, 42 - III, 1. 

6, 53-61 - LXXXII, 1. 

6, 62 - LIV, 1. 

6, 67-69 - LXV, 4. 

7, 4 - XXVII, 3; XLIV, 1. 
7, 5 - V, 3; XLIV, 1. 

7, 6 - XXVII, 3. 

7, 6-8 - XLIV, 1. 

7, 12 - LXVIII, 2; LXX, 1. 
7, 20 - LXII, 1. 

7, 23 - XVI, 1; XL, 1. 

7, 25-26 - LXVIII, 2. 

7, 33-34 = LXV, 1. 

7, 37 - LXIX, 1. 

7, 39 - XXXII, 3. 

7, 42 - II, 3; IV, 3. 

7, 52 - IX, 4. 

8, 13 - XIV, 1; XXXVI, 2. 
8, 28 - LXXXVIII, 1. 

8, 33 - XI, 2; LII, 2. 

8, 39 - XLIV, 2. 

8, 41 — XVII, 6. 

8, 44 - XVII, 6. 

8, 46 - XVI, 2. 

8, 48 - LXVIII, 2. 

8, 49 - LXX VIII, 3. 

8, 58 - XVI, 2. 

9, 1-38 - XVI, 2. 

9, 1-41 - XL, 1. 

9, 6 - XXXIX, 1. 

9, 16 - XXIX, 3; LVI, 1; 
LXVIII, 2; LXX, 1. 

9, 39 - LII, 2. 

10, 18 - LXXXVIII, 1. 

10, 20 - LXX, 1. 

10, 33 - XXIX, 1; LVI, 1. 
10, 37 38 - XXIX, I. 


10, 41 - XXXVII, 3; XLVI, 

3. 

11, 6-7 - XXXI, 2. 

11, 11 - XXXI, 2. 

11, 18 - LXXX, 1. 

11, 21-22 - XXVII, 4. 

11, 22 - XXVI, 2. 

11, 25 - XXVI, 2. 

11, 33-35 - LXXVIII, 4. 

11, 34 - XXXI, 3; LXXVII, 

3. 

11, 35 — VI, 6; LXVI, 2. 

11, 39 - XXXI, 3. 

11, 40 - XXVI, 2. 

11, 41 - XVI, 1. 

11, 42 - XVI, 1. 

11, 42-43 - LXXXVIII, 2. 
11, 44 = XXXI, 3. 

11, 45-46 - XII, 2. 

11, 48 - LXXXIV, 3. 

12, 1-8 - LXXX, 1. 

12, 2 - XXXI, 3. 

12, 24 - LV, 1; LXVII, 1. 
12, 28-29 - LVI, 4. 

12, 40 - XXXV, 1. 

12, 47 = LVII, 1. 

13, 2 - LXXXI, 3. 

13, 7 - XII, 1. 

13, 8 - XII, 1; L, 3; LIV, 4. 
13, 9 = XII, 1. 

13, 15 - LXIV, 5. 

13, 21 = LXXVIII, 4. 

13, 22 - LXXXI, 1. 

13, 22-24 - LXXXII, 3. 

13, 27 - LXXXI, 3; 

LXXXII, 1. 

13, 29 - LXXX, 2. 

13, 35 - XVI, 8; XXXII, 8; 
LXXVII, 5. 

13, 37 - LVI, 3. 

14, 6 - XXXVIII, 2. 

14, 12 - XXXIV, 2. 

14, 15 - LXXI, 1. 

14, 27 - XXXII, 6. 

14, 30 - XVI, 2. 

15, 1 - XI, 5. 

15, 13 - LX, 3. 

15, 14 - XXXIV, 1. 

15, 15 - XXXIV, 1. 

15, 22 = XXXVI, 3. 

16, 5 - XXXIII, 1. 

16, 6 - XXX, 4; XXXIII, 1; 
LXV, 1. 4 

16, 12 - XXX, 4; LIV, 3. 
16, 23 _ xvi, 

16, 33 - X, 7 - XXXI, 3. 

17, 10 - XVI, 5. 

17, 22-28 - XXXII, 8 

18, 1-8 - LXX1X, 3. 

18, 4 - LXXXIII, 2. 

18, 5 - LXXXIII, 2. 

18, 6 - LXXIX, 3. 

18, 10-LVI, 3;LXXXIV, 1. 
18, - LXXXIV, 2. 

18, 16 - LXV, 4. 

18 , 23 - LXXVIII, 3. 

18, 28 - LXXXIV, 2. 

18, 30 = LXXXIV, 3. 

18, 31 - LXXXIV, 3; 
LXXXVI, 2. 

18, 36 - VI, 1; LXXXVI, 1. 

19, 11 - LXXXVI, 1. 

19, 21 - LXXXIV, 3; 
LXXXV, 2; LXXXVII, 
2 . 

19, 22 - LXXXVII, 2. 

19, 26-27 - IV, 6; V, 3. 

19, 30 - LXXXVII, 1. 

19, 34 - LXXXVIII, 1. 

19, 38 - LXXXVIII, 1. 

20, 2-4 - L, 1. 

20, 5 - XC, 2. 

20, 6 - LXV, 4. 

21, 15 - XLVI, 3; LXXVII, 
3. 6. 

21, 16 - LXXI, 1. 

21, 16-17 - LXXVII, 6. 

21, 21 - LXXXII, 3. 

Faptele Apostolilor 

1, 7 - LXXVII, 1; LXX- 
XII, 3. 

1, 8 - LXIII, 1. 

1, 9 - LVI, 3. 

1, 13-14 - LXXIII, 3. 

1, 16-19 - IX, 6. 

2, 1-4 - I, 1. 

2, 2-3 - XII, 2. 

2, 11-45 - XC, 3. 

2, 29 - XXVI, 8; XXXIX, 1; 
LXXI, 2. 

2, 41 - XXI, 3; XXXII, 6; 

XC, 3. 

3, 6 - XC, 4. 

3, 12 - XXV, 1; LXXXII, 4. 

4, 4-XXI, 3-,XXXII, 6; XC, 

3. 

4, 16 - XXIV, 4. 

4, 19 - XXXIII, 2. 

4, 20 - XXIV, 4; XXXIII, 2. 
4, 32 - XXI, 1; XXXII, 6. 

4, 34-35 - LXIV, 2. 

5, 10 - XVII, 6. 

A. ir, - LVI, 2. 

5, 28 - XXIV, 4; XXXIII, 2. 
5, 85-37 - XLVIII, .5. 

5, 30-37 - X, 5; LXX, 1. 

5, 40-41 - XLVII, 3. 

5, 41 - XXXVIII, 3. 

<), 15 - XXVII, 2. 

7, 50-53 - LXVIII, 2. 

7, 57 - LXXXIV, 2. 

7, 59 - XXVIII, 3. 

7, «0 - LXI, 5. 

8, 1-3 - LXVII, 4. 

8, 9-23 - XLVI, 3. 

8, 13 - LXVII, 4. 

8, 18-24 - LXVII, 4. 

8, 26-39 - I, 6; XXVI, 4. 

8, 32 - LIV, 4. 

9, 1-2 - LXVII, 4. 

9, 3-9 - LXVII, 4. 

9, 4 - XXIX, 3; LXXXVIII, 
3. 

9, 4-6 - VI, 4. 

9, 40 - LXXVIII, 3. 

10, 1-48 - LVII, 2. 

10, 4 - L, 4; LXX VII, 6; 
LXXXIII, 4. 


10, 

9- 

16 - LII, 1. 

10, 

14 

- LI, 3. 

10, 

15 

- LXXXII, 3. 

10, 

41 

- LXXXII, 2. 

11, 

26 

- VII, 7. 

12, 

1-: 

2 - LVI, 1. 

12, 

2 - LXV, 4. 

12, 

19 

- LX, 1. 

13, 

22 

- XLVI, 3. 

13, 

46 

- VII, 4; LXIX, 2. 

15, 

î-: 

29 - V, 3. 

16, 

1 - IX, 5. 

16, 

14 

- XLIII, 5. 

16, 

15 

- LXXIII, 3. 

16, 

16- 

-18 - XIII, 2. 

17, 

6 - XXXIII, 5. 

17, 

7 - XXXIII, 5. 

17, 

22- 

-31 - VI, 3. 

18, 

2-: 

18 “ LXXIII, 3. 

19, 

4 - X, 1. 2. 

20, 

30 

- LIX, 1. 

21, 

11 

-X, 4. 

21, 

20 

- V, 3; LXXXVI, 2. 

21, 

20- 

-37 - LXXXVI, 2. 

23, 


10 - XXXV, 1. 

25, 

23- 

-26 - XXXIII, 4. 

25, 

32 

- XXXIII, 4. 

26, 

5 - LXX, 2. 


Romani 

1, 3 - IV, 3. 

1, 18 - XXXVI, 4. 

1, 25 - LV, 6. 

1, 28 - XXXVIII, 2. 

2, 1-5 - XLVI, 3. 

2, 5 = LXXV, 5. 

2, 8-9 - XXXVI, 4. 

2, 10 - XXXVI, 4. 

2, 12 - XXXVI, 4; LXXV, 5. 
2, 13 = LXVII, 2. 

2, 17-18 - XXIV, 1. 

2, 21 = XVI, 4. 

3, 13 = LXVIII, 5. 

3, 23 - XXX, 3. 

3, 31 - XVI, 2. 

5, 3 = XVI, 11; LXXIX, 5. 
5, 10 - XXXIX, 4. 

5, 12 - XXVII, 2. 

6, 7 = XXVII, 4. 

6, 13 = LXVIII, 4. 

6, 17 - XXXVIII, 1. 

6, 21 - XVI, 11. 

8, 1-2 “ XVI, 5. 

8, 3-4 = XVI, 2. 

8, 6 - XXIII, 7. 

8, 7 = XXIII, 7. 

8, 18 - XXXVIII, 3. 

8, 23 - XIX, 5. 

8, 32 * XXIII, 5; LIX, 5. 

8, 34 - XVIII, 4. 

8, 35 - XXXVIII, 3. 

9, 3 = XVII, 3; LXI, 5. 

9, 5 - IV, 3. 

9, 6 = IX, 5. 

9, 6-7 - VII, 2. 

9, 8 - IX, 5. 

9, 20 - LXXXI, 2. 

9, 28 - XI, 3. 

9, 30-32 - X, 2. 


10, 

2 - VI, 6. 

10, 

3 - 

- X, 2; XXXVIII, 

10, 

4 - XVI, 2. 

10, 

14 

- XLIV, 4. 

10, 

15 

- XXXII, 6. 

10, 

18 

- LXXV, 2. 

11, 

17 

- XXXV, 4. 

11, 

25- 

-26 - LXVI, 2. 

11, 

28 

- IX, 5. 

11, 

33 

- LXI, 2. 

12, 

12 

- XIX, 4. 

12, 

19 

- XVI, 7. 

13, 

4-XVI, 11. 

13, 

5 - XVI, 11. 

13, 

7 - LXX, 21. 

14, 

4 - 

- XXIII, 1. 


14, 9 - LXX, 3. 

14, 10 - XXIII, 1. 

14, 15 - LIX, 4. 

15, 2 — LXXVII, 5. 

15, 3 - LXXVII, 5. 

15, 9 - LXIX, 2. 

15, 12 - IV, 3; XXII, 6. 

15, 24 - LXXV, 2. 

15, 28 = LXXV, 2. 

16, 4 = LIII, 4. 

16, 12 - LXXIII, 3. 

16, 18 - XXIII, 6. 

I Corinteni 

1, 9 - LIX, 3. 

1, 10-12 - XLVI, 3. 

1, 10-13 - XXXII, 7. 

2, 9 = XI, 6; LIV, 5. 

2, 10 - LXXVII, 1. 

2, 14 - XXIII, 3; LIV, 5. 

3, 5 = LXXII, 3. 

3, 7 =*= XXI, 2. 

3, 18 - XXXVIII, 1. 

4, 3-5 = XXIII, 1. 

4, 4 - VI, 6. 

4, 5 - XXIII, 1. 

5, 1-2 - LXXXVII, 4. 

5, 5 - IX, 2. 

5, 8 - XXXIX, 3. 

5, 11 - XXX, 2. 

5, 11-13 = LX, 1. 

5, 12 - LX, 1. 

6, 3 - LXXIX, 2. 

6, 7 = XVI, 7. 

6, 10 = LVII, 5. 

6, 11 = X, 1. 

6, 13 ~ XLVI, 1. 

6, 14 - LIV, 5. 

6, 15 = XLVIII, 5. 

7, 3 - VII, 7. 

7, 4 - VII, 7. 

7,5 = LXXXVI, 4. 

7, 15 — LXIV, 2. 

7, 23 - LIV, 4. 

7, 25 - LXXVIII, 1. 

7, 26 = XV, 3. 

7, 28 = XV, 3. 

7, 29 - VII, 7. 

7, 30 = LXXIV, 4. 

7, 31 - VII, 7; LXX, 3; 
LXXIV, 4. 

7, 32 - XV, 3; XXII, 4. 

7, 34 - LXXVIII, 2. 

7, 35 - LXXVIII, 2. 

9, 7 - XXX, 2. 

c 








9, 9 - XXX, 2. 

9, 14 - XXX, 2. 

10, 3-4 - LXIV, 4. 

10, 5 - LXIV, 4. 

10, 11 - II, 6. 

10, 12-XXVI, 5-, LXVII, 4. 
10, 24 - LXXVII, 5. 

10, 27-31 - LXXXVI, 4. 

10, 31 - XLVIII, 7. 

10, 32 - XV, 8. 

11, 10 - LIX, 4. 

11, 14 - LXXXVI, 4. 

11, 18-32 - XLI, 3. 

11, 27 - VII, 5; XXXVI, 4. 
11, 31 - XLI, 4; XLII, 4. 

11, 31-32 - LXIV, 5. 

12, 26 = LVIII, 5. 

12, 31-XXXII, 8; XLVI, 4. 

13, 1-13 - XXXII, 8. 

13, 2 - XXVI, 1. 

13, 3 - XLI, 4; LXXVII, 5. 
13, 4 - LXXI, 1. 

13, 8 - LX, 3. 

13, 9 - XXXVIII, 2. 

13, 10 = XVI, 5. 

14, 20 = XXXVI, 3; LXXIX, 

5. 

15, 8-9 - XXV, 4. 

15, 9 - III, 5; LXXII, 4. 

15, 26 - XXXVI, 3. 

15, 31 - XXXIII, 5. 

15, 33 - II, 6. 

15, 36 - LXXVII, 1. 

15, 41 - LV, 4. 

15, 55 - XIX, 9. 

II Corinteni 

1, 4 — LIII, 4. 

1, 8 - XXVIII, 1. 

1, 10 - XXVIII, 1. 

2, 2 - VI, 8. 

2, 4 - LVIII, 5. 

2, 6 - XLI, 3. 

2, 7 - LXXXVI, 4. 

2, 11 - LXXXVI, 4. 

2, 16 - XV, 9. 

3, 3 - I, 1. 

4, 16 - LXXIX, 5. 

4, 17 - XVI, 11; XXIII, 5; 
XXXVIII, 3. 

4, 18 - XXIII, 5. 

5, 20 - LXXIX, 3. 


6, 15 - XXXI, 3. 

6, 30 - XXIX, 2. 

7, 2 - XXXII, 7. 

7, 5 - LIX, 1; LXXV, 2. 

7, 10 - XV, 2. 

7, 11 - II, 6. 

8, 5 - XV, 4. 

8, 9 - XXII, 6. 

8, 14 - XXXV, 2. 

9, 2 - LXIV, 5. 

9, 6 = V, 5. 

10, 6 - XL, 2. 

11, 2 - LXIX, 1. 

11, 3 - VI, 6. 

11, 12 - XXXII, 5. 

11, 13 = LXXV, 2. 

11, 26 - LIX, 1; LXXV, 2. 

11, 29 - LVIII, 5; LXXVII, 

6 . 

12, 2-4 - XXIII, 7. 

12, 7 - X, 7. 

12, 8 - XXV, 4. 

12, 9 - XXV, 4; XXXIII, 2; 
LX, 2. 

12, 15 - LXVI, 2. 

Galateni 

1, 4-5 - LV, 6. 

1, 13 - XXX, 1. 

1, 15 - LXIV, 3. 

2, 8 - LXIX, 1. 

3, 28 - LXXIII, 3. 

4, 4 - IV, 3. 

4, 5 - LXIV, 2. 

4, 14 - LIII, 5. 

4, 15 - LIII, 5. 

4, 22 - XVI, 7. 

4, 24 - XVI, 7. 

5, 2 - IX, 5. 

5, 12 = LXII, 3. 

5, 22 - LV, 5. 

5, 24 = LXX, 3. 

6, 4 - LXXXII, 3. 

6, 8 = XXIV, 3. 

6, 14 - XXIV, 3; XLII, 4; 

XLIII, 2; LXVIII, 3. 

6, 17 - XVI, 11. 

Efeseni 

2, 14 - III, 3. 

4, 26 - XVI, 10. 

5, 14 - LXVII, 4. 

5, 32 - LXIX, I. 


6, 2 - XV, 3. 

6, 3 - XV, 3. 

6, 12-VI, 7; IX, 6; XXIII, 6. 
6, 17 - LIX, 7. 

Filipeni 

1,23-XXIII, 8; XXVIII, 3. 

1, 23-24 - LXXVII, 6. 

2, 7 - IV, 3. 

2, 10 = XXXVI, 3. 

2, 17-18 - XXXVIII, 4. 

3, 2 = XIX, 1. 

3, 19 = VI, 8; XXI, 2. 

4, 4 - VI, 5; XXXVII, 6. 

4, 5 = LXXIV, 4. 

4, 5-6 - LXXVII, 4. 

4, 6 - LXXIV, 4. 

4, 11 - LXXIV, 5. 

Coloseni 

1, 6 - LXXV, 2. 

1, 24 - XVI, 11; LXXV, 2. 

2, 3 - LXXVII, 2. 

2, 14 - XXXVI, 2. 

3, 15 = XXV, 3. 

3, 17 - LV, 5. 

I Tesaloniceni 

2, 14-15 - XV, 5. 

2, 15 - LXIX, 1. 

2, 19 = LVIII, 5. 

3, 8 - LVIII, 5. 

4, 13 = XVIII, 6. 

4, 16 - LXXVI, 4; LXXVIII, 
1. 

4, 17-XXVII, 2; XLVII, 2; 

LXXVI, 4. 

5, 3 = LXXVII, 2. 

II Tesaloniceni 

1, 8 - XVIII, 6. 

2, 3 - LXXVI, 2. 

2, 9-10 = LXXVI, 2. 

3, 10 - XXXV, 4. 

3, 13 = XXXV, 4. 

3, 15 - XXXV, 4. 

I Timotei 

1, 9 - XVI, 4. 

2, 8 - XIX, 8; XXIII, 4; LI, 

'2, 9 - XVII, 3; XLIX, 5; 

LXXXIX, 3. 

3, 6 - XV, 2; LXV, 6. 

5, 5 - XXXI, 5. 

5, 8 - XLI, 4. 

5, 20 - XXIII, 1. 

5, 23 - LVII, 5. 

fi, 6 - LVI, 5; LXXIV, 4. 
fi, 9 - LXXIV, 4. 

6, 10-LXIII, 1. 4; LXXI, 1; 

LXXIV, 4. 

II Timotei 

2, 8 - IV, 3. 

2, 12 - LXIV, 2. 

2, 25 - XXIX, 3. 

2, 5 - XXIII, 3. 


4, 2 - XXIII, 1. 

4, 7 - LIII, 5. 

4, 8 - LXV, 3. 

4, 15 - XXIII, 3. 

4, 17 - XXXIII, 4. 

Tit 

1, 9 - XXIII, 3. 

2, 11-12 - LVII, 1. 

2, 13 - LVII, 1. 

3, 10 - XXIII, 3. 

Evrei 

1, 7 - LXV, 3. 

1, 8 - LXV, 3. 

1, 12 - LIII, 2. 

1, 13 - LXV, 3. 


3, 3 “ XXXVII, 2. 

4, 13 - LVI, 4. 

5, 12 = XVII, 7. 

10, 28-29 - LXXV, 5. 
10, 29 = LXXXII, 6. 
10, 32-33 - XV, 6. 

Iacov 

2, 19 = XI, 7. 

2, 25 - LXVII, 4. 

4, 6 - LXV, 6. 

I Petru 

3, 15 = XXXIII, 5. 

II Petru 

2, 22 - XII, 4. 







Indice real şi onomastic 


Cifrele romane arată omilia, iar cifrele arabe, 
capitolul omiliei. 


A 

Aaron, primul arhiereu al evreilor, V, 4-, 
XL 3 

Abel, fiul lui Adam, XIX, 3; XL, 4; LXXIV, 

1 . 2 . 

Abia, coborîtor din Eleazar fiul lui Aaron, 
LXXIX, 3. 

Abiatar, arhiereu, XXXIX, 1. 

Abimelec, arhiereu, XXXIX, 1. 

Abiron, cel ce s-a sculat împotriva lui 
Moise, XL, 3. 

Acvila, gazda lui Pavel în Corint, XLIII, 5; 
LV, 6. 

Adam, cel întîi zidit, I, 3; II, 2. 3; X, 4; XII, 
4; XIII, 2; XV, 2; XVIII, 3; XXX, 3; 
LXVIII, 3; LXX, 3; LXXVI, 3; LXXVII, 
3. 

Adevăr, cuvîntul -ului, XXV, 1; XLIV, 3; 
dogmele -ului, XLIV, 1; LXXV, 4; duş¬ 
manii -ului, VII, 1; vestitorii -ului, VII, 
4; -ul este unic, XLVII, 2. 

Adulter, III, 1. 4. 5. 6; IV, 8; XVII, 1. 7; 
XXIV, 3; XXVI, 6; XXXVI, 3; XXXVII, 
6; XXXIX, 1; XL, 3; XLI, 4; XLVIII, 4. 
5; LI, 4. 5; LIII, 2; LIX, 7; LXXIII, 3; 
LXXV, 4; LXXVI, 5. 

Aeropag, altarul de pe -, VI, 3. 

Agripa (Irod Agripa II), XXXIII, 4. 

Ahaab, împăratul lui Israel, XXIV, 4; 
XXXV, 1; LVI, 2; LVIII, 4; LXXXVI, 4; 
XC, 4. 

Ahaz, împăratul lui Iuda, VIII, 5. 

Altar, - ceresc, LXXXV, 4. 

Aluat, -ul fariseilor, LIII, 3; ul pîinii, LIII, 
3; -ul saducheilor, LIII, 3. 

Amaleciţi, LXXXVI, 3. 

Amos, profet, XLVIII, 1. 5. 

An, - jubiliar, LXIV, 4. 

Ana, mama lui Samuil, VI, 5; XIX, 3. 

Ana, proorociţa, VII, 1. 

Andrei, apostol, XXXII, 3; chemarea lui -, 
XIV, 2. 

Antihrist, XLVI, 1; LXXVI, 2. 3; LXXVII, 

2 . 

Antioh I Soter, imparului Siriei, XLIII, 3. 


Antioh V Eupator, împăratul Siriei, 
LXXVI, 1. 

Antiohia, LXVII, 3; LXXXV, 4. 

Antonie cel Mare, sfîntul, VIII, 5. 

Aplauze, XV, 5; XVII, 7; XXXVII, 5. 6. 
Apostol, -ii, doctorii lumii, LXXV, 3; -fals, 
XXXII, 5; i mincinoşi, XLVI, 1; 
LXXV, 2; curajul -ilor, LXXV, 3; 
Petru, corifeul -ilor, LIV, 2; puterea 
-ilor, XLVI, 3; viaţa -ilor, XXIV, 3; vir¬ 
tutea -ilor, XVI, 2; LXV, 2. 

Aproapele, ajutorarea -lui, LXXVII, 6; dra¬ 
gostea de -, I, 5; XVI, 9; LXXI, 1; folo¬ 
sul -lui, XIX, 4; LXXVII, 6; LXXVIII, 

1. 3; nevoia -lui, LXXVIII, 2; ochii -lui, 
XVI, 6; XXIII, 2. 

Arabi, III, 1. 

Arderi de tot, LXXI, 1; LXXX, 1; LXXXVI, 

3. 

Argint, iubire de -, LXIII, 4; XC, 3. 4; iubi¬ 
tor de -, XX, 4; XLVII, 4; LXXX, 3; 
XC, 3; 30 de -nti, LXXX, 3; LXXXV, 

2. 3. 

Arhanghel, glasul -ului, LXXVIII, 1. 
Arhelau, fiul lui Irod, împăratul Iudeii, IX, 

4. 

Arhiereu, sluga -lui, LXXIX, 3; LXXXIV, 
1; LXXXV, 1; LXXX VII, 3. 

Arie, eretic, rătăcirile lui -, VIII, 5. 

Arieni, eretici, VIII, 5. 

Aristip, filozof grec, XXXIII, 4. 

Ascaloniţi, VI, 3; VIII, 2. 

Astrologie, VI, 1; ceasul în care se nasc 
oamenii, LXXV, 4. 

Atenieni, XXXIII, 4. 

August, împărat roman, VIII, 4. 

Aur, tirania -ului, XXI, 1. 

Avere, -ri adunate din răpire şi lăcomie, 
XV, 3; -rile din cer, V, 5; XX, 2. 3; - 
moştenită, XV, 3; - părintească, V, 4; 
XXII, 5; -ri străine, XV, 4; XXI, 4; -ri 
veşnice, XXXI, 4; administratori de 
-ri, LXXXV, 4; administrator al unor 
-ri străine, XXI, 1; aruncarea -rilor, 
XC, 4; dispreţul -rilor, XX, 2; XLI, 4; 
XLVI, 3. 4; dragostea de ri, XII, , r >; 

XIV, 4; XVIII, 5; XX, 2. 4. 5; XLII, 4; 
XLVI, 4; LXII, 2; LXIII, 3; LXXXIII, 3; 
XC, 3; grija de -ri, XII, 5; iubitor de -ri, 
VIII, 5; LXIII, 3; împărţirea -rii, XX, 3; 
luarea -rilor, XVIII, 3; patima după -ri, 
XIII, 4; pofta după -ri, XII, 5; XIII, 4; 
răpirea -rilor, XVIII, 3; strîngerea de 
-ri, LXXXV, 4; tirania -rilor, XX, 3. 5. 
Avesalom, fiul lui David, XXVI, 8. 

Avraam, patriarh, I, 1. 3; II, 1. 2. 4; III, 1. 2. 
3; IV, 1. 2. 6; V, 4; VIII, 5; IX, 5; XI, 2. 3. 
4; XIV, 3-, XVI, 2. 7; XVII, 6; XX, 6; 
XXI, 1; XXV, 4; XXVI, 1. 3. 4. 8; 
XXXV, 5; XLII, 1; XLIII, 2; XLIV, 2; 
XLVI, 3; L, 1; LIII, 4; LVI, 6; LXIV, 2. 
5; LXV, 6; LXIX, 3; LXX, 3; LXXII, 4; 
LXXIV, 1; LXXVIII, 1. 2; LXXXIII, 4; 
copiii lui -, XXVI, 4; fiii lui -, XI, 2. 3; 
XXVI, 4; patriarhul -, XXVIII, 3; sînu- 
rile lui -, XVI, 4; XXVI, 2. 4; XXXI, 3; 
LXIX, 4. 

Avuţie, vezi: Avere. 

Azimă, XXXIX, 3. 

B 

Babilon, IV, 1.2. 10. 11. 12; VII, 2; VIII, 2. 5; 
XXXVI, 3; XLIII, 2. 3; cuptorul -ului, 
XVI, 11; XXXVII, 7; XLIII, 4. 
Babilonic, robia -ă, IV, 1. 2. 

Babiloneni, IV, 2; X, 5; XXXVI, 4; 
LXXXIII, 1. 

Balaam, vrăjitor, XXIV, 2. 

Baltazar, fiul lui Nabucodonosor, XXIV, 2. 
Ban, -i adunaţi din răpire şi lăcomie, XIX, 
3; -i cu împrumut, XV, 9; LVI, 5. 6; -i 
mărunţi, V, 5; -i munciţi, XLVIII, 5; -i 
pierduţi, XXIII, 4; belşug de -i, XIX, 3; 
dispreţul -ilor, XXI, 1; XLIV, 4; dra¬ 
gostea’de -i, IV, 9; XIV, 4; XV, 1; XVI, 
11; XVIII, 5; XX, 4; XXI, 1; XXVIII, 5; 
XL, 1; LIX, 7; LXIII, 1; LXVII, 3; 
LXXVIII, 1; LXXXIII, 2. 3; întoarcerea 
-ilor, XX, 5; mulţimea de -i, XIII, 4; 
paguba de -i, LXII, 4; patima de -i, 
XIII, 4; păstrarea ilor, XXI, 2; pofta 
de -i, X, 1; XIII, 4; LXXXI, 3; prizonier 
-ilor, XXI, 1; rob -ilor, XXI, 1; XXVII, 
2; sumă de -i, IX, 2; tirania -ilor, XXI, 
1; LXIII, 1. 

Baraba, tîlhar, LXXXVI, 1. 2. 

Bătrîn, -ii poporului, LXXIX, 3; LXXXIII, 
2; LXXXVI, 1; LXXXIX, 1. 

Băutură, - duhovnicească, XXXIX, 4. 
Beelfegor, idol, VIII, 3; XXXV, 1. 
Beelzebul, idol, XXXIII, 7; XXXIV, 1; XL, 
3; XLI, I. 2, XLV, I ; XLVIII, 1; LXI, . r >. 


Bersabee, soţia lui Urie Heteul, L, 2; 
LXXV, 5. 

Betania, LXXX, 1. 

Betfaghe, LXVI, 1. 

Betleem, II, 3; VI, 1. 4; VII, 1. 2. 3. 5; VIII, 
1; IX, 1. 3. 4; XXIX, 1; LXXVI, 2; -ul 
Iudeii, VII, 1; hotarele -ului, IX, 1; naş¬ 
terea din -, VIII, 4; pruncii din -, X, 2; 
strălucirea -ului, VII, 2. 

Betsaida, XXXVII, 4. 

Beţie, X, 5. 6; XIII, 1; XV, 10; XXIII, 2; 

’ XXIV, 3; XLVIII, 3. 7; LVII, 4. 5; LIX, 
3; LX, 1; LXX, 3-5; LXXIV, 4-5; 
LXXVII, 2; LXXXIII, 3; LXXXVI, 3; 
LXXXVIII, 4; -ia mîniei, XV, 10. 

Biblia, V, 1; XLVIII, 7. 

Bine, -le moral, LIX, 2; adevăratul -, LXIII, 
1. 

Biserică, -ca celor întîi născuţi, II, 1; -cile 
lui Dumnezeu, XV, 5. 8; LXXII, 2; adu¬ 
narea -cii, VII, 7; alungarea din -, LX, 
2; averea -cii, LXVI, 3; LXXVII, 4; 
LXXXV, 4; ce este -ca? L, 3; dogmele 
-cii, LXXV, 4; începuturile -cii, XLVI, 
1; întîistătător al -cii, XLVI, 1; filozofia 
-cii, VIII, 1; slujba din -, LXXI, 4; şede¬ 
rea în -, XI, 7; strămoşii -cii, VII, 4; 
venirea la -, V, 1; XI, 7; vistieria -cii, 
LXXXV, 4. 

Bogat, -ul din Evanghelie, XIII, 5; -ul cel 
nebun, LXXIV, 5; -ul nemilostiv, 
XXVIII, 3; XLI, 3; LIII, 5; LVI, 1; 
LXIII, 3; LXIV, 4; LXX, 4; LXXIV, 5; 
LXXV, 4. 5; LXXVIII, 2; necazurile 
-aţilor, XV, 11; neplăcerile -aţilor, XV, 
11; plăcerile -aţilor, XV, 11. 

Bogăţie, - duhovnicească, LXXXIX, 4. 

Botez, -ul Bisericii, XII, 3; -ul cu Sfîntul 
Duh, XI, 6; - de mărturisire, X, 2; - 
iudaic, XII, 3; -ul lui Iisus, X, 1; -ul lui 
Ioan, X, 1; -ul pocăinţei, X, 1. 2; XII, 1; 
baia -ului, XLIII, 4; învăţătura despre 
-, XC, 2; măreţia darurilor de la -, 
XIII, 1; taina -ului, X, 5; LXXXII, 4. 

Britanic, insulele -e, LXXX, 2. 

Bunătăţi, - cereşti, II, 3; XI, 2; XVI, 5; 
XVIII, 6; XLIX, 4; - de aici, XXV, 4; - 
din lumea aceasta, XXII, 3; XXIV, 3; - 
duhovniceşti, XV, 3; -le făgăduite, XLI, 
4; - lumeşti, XV, 3; - materiale, XV, 3; 
- nemuritoare, XXIV, 4; - nespuse, 
XVIII, 6; XXII, 3; XXIII, 5; LXVIII, 5; - 
pămînteşti, XXXII, 4; - veşnice, VIII, 
5; XV, 11; LXIII, 4; LXXI, 4; LXXIX, 
5; LXXX, 4; LXXXV, 4; LXXXVI, 4; 
-le viitoare, I, 2; II, fi; V, 5; XI, 8; XV, 3; 
XVI, 10. 11; XVII, 7; XIX, 5. 9; XXII, 











3. 6; XXIV, 3; XXV, 4; L, 4; LVIII, .5; 
LXVI, 5; LXVIII, 5; LXXII, 4; LXXIV, 
5; LXXV, 5; LXXXI, 5; LXXXIV, 4; 
LXXXIX, 4; XC, 2; darea -ilor, XII, 3; 
desfătarea de -le veşnice, XVI, 4; 
dobîndirea -lor cereşti, XXIII, 8; ferici¬ 
rea -lor cereşti, XXIII, 7; nădejdea 
-lor viitoare, XVI, 11;, XXIII, 5; parti¬ 
ciparea la -le viitoare, XI, 6; pierderea 
-lor, XXI, 2; pierderea -lor cereşti, 
XXIII, 8; XXIV, 4; piscul -lor, XXI, 4. 

C 

Cadix, oraş în Spania, LXXXI, 5. 

Caiafa, arhiereu, LXXIX, 3; LXXXIV, 2; 
LXXXV 2• XC 4 

Cain, fiul luiAdam, XIV, 3; XVI, 8; XXVI, 
6; XXXVIII, 4; XL, 3. 4; LXXIV, 2; 
LXXXVI, 3. 

Camătă, V, 5; XLII, 4; LVI, 6. 

Canaan, VIII, 3. 

Cana Galileii, nunta din -, XLIV, 2. 
Cananeancă, V, 4; VI, 3; XXII, 5; XXVI, 1. 

2; LXVI, 1; LXXX, 1. 

Cananeeni, LXXII, 4. 

Capadochia, VIII, 4; LXVII, 3. 

Capemaum, XIV, 1; XXVI, 1; XXIX, 1; 

XXXVII, 4; XLVIII, 1; LVIII, 1. 
Castitate, I, 4; XV, 2; XXXVII, 6; XXXIX, 
4; LI, 6; LV, 2. 6; LXIV, 4; LXX, 4; 
LXXIV, 4; LXX VII, 5. 6; LXXXIV, 4; 
LXXXIX, 4; cununile -tăţii, VIII, 5. 
Catapeteasmă, LXXXVIII, 1. 2. 

Catehumen, X, 5; LXXV, 5. 

Căinţă, XXVI, 4; XXXVII, 7; XLI, 4; 
LXXIV, 3. 

Călugăr, vezi: Monah. 

Călugăriţă, XVII, 2; LXVII, 3. 

Căsătorie, - nelegiuită, XXXVI, 1; legea -i, 
VII, 7; sfinţenia -i, VI, 7; taina -i, VI, 7. 
Cedar, ţinut la răsărit de Iordan, XVII, 7. 
Cetate, -a cea de sus, LXIX, 3; LXXIII, 3. 
Cezar, LXX, 1. 2; LXXV, 3; duşman al 
-ului, LXX, 1. 

Cezareea lui Filip, LIV, 1. 

Cezareea lui Straton, LIV, 1. 

Chemare, -a cea de sus, XVI, 11; -a celor 
tăiaţi împrejur, LXIX, 1; -a neamuri¬ 
lor, LXIX, 1; a doua -, XIV, 2. 

Chifa, vezi: Petru. 

Cilicia, LXVII, 3. 

Chivot, -ul legii, III, 5; VI, 3; VIII, 2; carul cu 
-ul legii, XXII, 4. 

Cina cea de taină, XII, 3; I., 3; LXXX, 3; 
LXXXI, 1. 2; I XXXII, 3. f». 


Comentator, XI, 2; XVI, 11; XXIV, 1; XXV, 
2; XXVI, 1. 2. 

Conştiinţă, - curată, XIX, 4; chinul -ţei, 
LXXXV, 2. 

Convertire, XXXII, 5. 

Copil, -iii daţi ca exemplu, V, 2; XI, 7. 8; 
XXIII, 9; corupător de -ii, XLVIII, 7; 
LXXIII, 3; creşterea -iilor, XXXIII, 6; 
sufletul -ului, LVIII, 2. 3; LXII, 4. 

Core, cel ce s-a sculat împotriva lui Moise, 
XL, 3. 

Corint, IX, 2; desfrînatul din -, XLI, 3. 

Corinteni, II, 6; VI, 6; XV, 4; XVI, 7; XXIII, 
1; XXXII, 7; XLI, 3; XLVI, 3; LXXVII, 
1; LXXIX, 3; LXXXVI, 4; LXXXVII, 4. 

Cornelie Sutaşul, XLIII, 5; LVII, 2; LXI, 3; 
LXXXIII, 4. 

Creator, vezi: Dumnezeu. 

Credinţă, -ţa creştină, I, 2; - curată, XXV, 
1; - falsă, VIII, 4; atlet al -ţei, XXXII, 5; 
armonia dreptei -ţe, X, 3; cuvîntul -ţei, 

I, 2; XLIII, 5; XLIV, 3; darul -ţei, XIII, 
5; dreapta -, IV, 1; XLVII, 3; LXIV, 4; 
întărirea -ţei, XXI, 2; învăţătură de -, 
XXIV, 1; puţină -, XXII, 2; puţinăta¬ 
tea -ţei, XXVIII, 1; rătăcire de la -, 
VIII, 1; taina -tei, LIV, 3; uşurinţa -tei, 
X, 3. 

Creştin, -i dintre păgîni, IX, 5; numele de -, 
VII, 7; primii -, VI, 5. 

Creştinism, începuturile -ului, XII, 2. 

Cruce, -a, semnul biruinţei, LIV, 4; -a, 
semnul mîntuirii, LIV, 5; -a, simbolul 
sfînt al mîntuirii, LIV, 4; jertfa de pe 
-, XXV, 3; luarea -cii, LV, 1. 2; puterea 
-cii, LXXXVIII, 1; semnul -cii, LIV, 4; 
LXXXVII, 2. 3; semnul de biruinţă al 
-cii, II, 1; taina -cii, LIV, 3. 4. 

Cuvînt, - aspru, XV, 7; - bun, LV, 1; -ul 
bunei credinţe, XXV, 3; - cuminte, II, 
6; - de apărare, V, 5; VI, 3; VII, 7; XI, 7; 
XII, 4; -vinte de folos, XIII, 2; -vinte de 
învăţătură, XXV, 1; -vinte de mîn- 
gîiere, XV, 10; -vinte de ruşine, II, 4. 6; 
VI, 7; XXXVII, 5; LI, 4; - deşert, XLII, 
2; -vinte drăceşti, XLVIII, 7; -vinte 
"duhovniceşti, II, 4. 5; XXVII, 4; -vinte 
dumnezeieşti, VI, 4; -vinte evanghe¬ 
lice, LV, 5; -vinte înfricoşătoare, 
XXIV, 2; - înţelept, X, 7; XLIII, 3; 
-vinte lumeşti, II, 5; -vinte mînioase, LI, 
4; - neomenos, XLVIII, 6; -vinte nepo¬ 
trivite, XLVIII, 6; -vinte neruşinate, 
XLII, 2; -vinte profetice, V, 2; - rău, 
XV, 4. 5. 7; XLII, 2; -vintele Scripturii, 

II, (i; greutatea -ului, VII, 7; puterea 
violelor, II, (>; şirul violelor, XxV, I. 

D 

Dajdie, banul -i, LXX, 2. 

Daniel, profet, IV, 2; XX, 1. 6; XLIII, 5; 
LXXV, 2. 

Dascăl, vezi: Hristos. 

Dascăl, - de virtute, LXXXI, 2. 

Datan, cel ce s-a sculat împotriva lui Moise, 
XL, 3. 

David, împărat şi profet, I, 3; II, 1. 2. 3. 4. 5. 
6 ; III, 2. 3. 4. 5 ; IV, 1. 2. 6 ; IX, 2; X, 6 . 7; 
XV, 2. 3. 6; XX, 1; XXI, 3; XXII, 1; 
XXIII, 7; XXV, 4; XXVI, 7. 8; XXXVI, 
3; XXXVII, 4; XXXVIII, 3; XXXIX, 1. 
2; XLI, 1. 5; XLII, 2. 3; XLIV, 3; XLVI, 
3; XLVII, 1; XLVIII, 1; L, 2; LVI, 3; 
LVII, 1; LVIII, 4; LX, 1; LXI, 3; LXII, 4. 
5; LXIV, 5; LXV, 6; LXVI, 3; LXVII, 4; 
LXVIII, 2; LXXI, 1. 2; LXXII, 4; 
LXXV, 5; LXXXVI, 3; blîndeţea lui -, 
LXII, 5; casa lui -, II, 4; dreptul -, 
XXVI, 6. 8; fericitul -, XXVI, 6. 7; filo¬ 
zofia lui -, XXVI, 8; istoria lui -, XXVI, 
6. 8; neamul lui II, 3. 4; patriarhul -, 
XXVI, 8; păcatele lui -, XXVI, 6. 7. 8; 
seminţia lui -, IV, 3; XI, 1; viaţa desă- 
vîrşită a lui -, XXVI, 8; virtutea lui -, 
XXVI, 8. 

Demon, -ul cel cumplit, XVIII, 4; armată de 
-i, XV, 11; biruinţa -ilor, XLVIII, 2; 
izgonirea -ilor, LIII, 3; lucrarea -ilor, 
XLIII, 3; scoaterea -ilor, XLI, 2. 3; 
şeful -ilor, XLI, 2; uneltirile -ilor, 
XLIII, 4; LXXV, 4. 

Desfrînare, adîncul -nării, VII, 6; cuvînt de 
-, XVII, 4; ocean de -, VII, 6. 

Destin, XXVI, 6; LXII, 3. 4. 

Deuteronom, IX, 4; XXXV, 1; LXXII, 2; 
Diavol, -ul, pricina tuturor relelor, XIX, 6; 
armata -ului, XV, 10; atacul -ului, 
XXIV, 3; cursele -ului, X, 5; XLII, 2; 
LXXIV, 4; falanga -ului, XIII, 3; fiii 
-ului, XVI, 6; focul pregătit -ului, XLV, 
3; gură a -ului, LXXVIII, 4; ispita -ului, 

VI, 8; LXXIV, 4; îndemnul -ului, XVIII, 
1; înfrângerea -ului, XIX, 6; îngerii 
-ului, XLV, 3; LXXIX, 1. 2; lupta -ului, 
XIII, 4; lupta împotriva -ului, VIII, 4; 
mîinile -ului, XI, 7; mreaja -ului, VII, 6; 
oastea -ului, XLVI, 4; osînda -ului, XV, 
2; priveliştea -ului, XV, 10; puterea 
-ului, XLVI, 4; LIV, 4; scrisul -ului, XI, 
7; tăria -ului, XLVI, 4; teatru al -ului, 

VII, 7; tirania -ului, II, 1. 5. 6; VIII, 4; 
uneltirile -ului, LXIX, 4; următor -ului, 
LXXVIII, 3; viclenia -ului, XLVI, 1; 
XLIX, 1; vicleşugul -ului, XLVI, 1; 
vinele puterii -ului, XVI, 8; voile -ului, 
V!, 7; voinţa -ului, XLII, 1. 


Diogene din Sinope, filozof grec, XXXIII, 
4. 

Dion din Siracuza, om de stat, XXXIII, 4. 

Dionisos, zeu, LXXXI, 3. 

Divorţ, LXII, 2. 3. 

Dogmă, -ele adevărului, XLIV, 1; LXVI, 2; 
- dumnezeiască, LIV, 2; -ma întrupă¬ 
rii, LXXVIII, 4; -ma învierii, XC, 1; 
curăţia -melor, VIII, 5 . 

Domnul, vezi: Hristos. 

Dragoste, - de părinte, XXII, 4; -a, mama 
tuturor bunătăţilor, XIX, 4; - păcă¬ 
toasă, XLII, 4;’ LXVII, 3; LXX, 3; - 
părintească, XXIII, 4; -a, rădăcina 
tuturor bunătăţilor, XIX, 7; - tru¬ 
pească, XXXVIII, 4; LXVIII, 3. 4; 
LXX, 4; LXXVIII, 1; LXXXIII, 2; legă¬ 
tura în -, XVI, 8; porunca -i, XVI, 8; 
puterea -i, XIV, 2; XLI, 2; virtutea -i, 
XVI, 8. 

Dreptate, -tăţile neamurilor, LXXV, 5; -a 
prin credinţă, XVI, 2; - specială, XV, 3; 
calea -tăţii, LXVII, 3; ideea de XVIII, 
1; prisos de -, XVI, 3. 

Duh, Sfîntul -, I, 1. 8; II, 2; IV, 2. 3. 4. 6; IX, 
6; X, 1. 7; XI, 4. 5. 6; XII, 3; XXIII, 8; 
XXVI, 6, 7; XXX, 4; XXXII, 3; XL, 2; 
XLI, 3; XLII, 1; XLIII, 5; XLV, 2; 
XLIX, 6; L, 2. 3; LIII, 5; LV, 5. 6; LVI, 
2. 4. 6; LVII, 4; LXI, 2; LXIV, 1; LXIX, 
1; LXXII, 3; LXXVI, 2; XC, 2; -ul lui 
Dumnezeu, II, 6; XII, 1. 2; -ul Dumne¬ 
zeului nostru, X, 1; -ul în chip de 
porumbel, XII, 3; -ul Tatălui, XXXIII, 
4; aripile -ului, II, 4; cuvintele -ului, XI, 
7; darea -ului, XI, 6; XXXIII, 4; dărui¬ 
rea -ului, XIX, 4; LXVIII, 3; darul -ului 
Sfînt, XI, 5; faptele -ului, I, 1; focul 
-ului Sfînt, XLIX, 6; harul -ului, I, 1. 8; 
II, 2; XI, 8; XII, 3; XVII, 1; XXXIV, 5; 
XLIII, 3; XLVI, 3; LIV, 3; LV, 6; LVII, 
2; LXV, 2; LXVIII, 2. 4. 5; LXXXII, 5. 
6; LXXXVII, 1; harul Sfîntului-, XXVI, 
8; învăţătura -ului, LIV, 3; lucrarea 
Sfîntului -, XLI, 3; ochii -ului, I, 8; 
pîrga -ului, XIX, 5; pogorirea -ului, II, 
2; XIII, 1; XVI, 2; L, 2; puterea -ului, 
XVI, 5; XXXIII, 4. 7; LVII, 4; roada 
-ului, LV, 5; roadele -ului, XXIII, 10; 
rouă -ului, II, 5; sabia -ului, LIX, 7; 
LXX, 3; Sfîntul şi Bunul -, XVIII, 6; 
XXV, 4; templu al Sfîntului -, 
LXXVIII, 3; vistieriile -ului, V, 1; 
vrednicia -ului, XII, 3. 

Duh, - de blîndeţe, XII, 3; -urile drepţilor, 
II, 1; -ul este osîrduitor, LXXXIII, 1; - 
necurat, XXXII, 3; XLIII, 3; LXXI, 
4; -rău, I, 4; XXVII, 1; LXXXVII, 4; 










- umilit, XV, 2; XLVII, 3; om purtător 
de - rău, XLIII, 3. 

Duminică, -ca trecută, XI, 7. 

Dumnezeire, VIII, 4; XVII, 1; XXVIII, 2; 
XXIX, 2; frumuseţea şi slava nespusă 
a -rii, XXVII, 2. 

Dumnezeu, acoperămîntul lui -, LXXIV, 3; 
adîncurile lui -, LXXVII, 1; ajutorul lui 
-, XXII, 3. 6; XXIII, 5; LXXIV, 3; 
LXXV, 4; LXXVII, 4; ameninţarea lui 
-, LVI, 3; ascultarea cuvintelor lui -, 
XIX, 3; XLIV, 4; ascultarea cuvântului 
lui -, XLVII, 2; asemănarea cu -, 
XVIII, 4; atotînţeleptul -, LXXXI, 2; 
auzirea cuvîntului lui XLIV, 4; 
bătăile lui XXII, 4; binefacerile lui -, 
XIX, 4. 7. 9; XXII, 6; XXV, 3. 4; L, 3; 
LV, 6; Biserica lui -, XXX, 1; LXXIII, 
3; blîndeţea lui -, XVI, 7; bogăţia lui -, 
XXII, 6; LXI, 2; bogăţia puterii lui -, 
XXII, 1; covârşitoarea bunătate a lui 
XVIII, 4; bunătatea lui -, XXIII, 4. 5; 
LXI, 1; LXIII, 1; LXIX, 2; bunătăţile lui 
-, XXII, 6; bunăvoinţa lui -, XVI, 11; 
calea lui -, LXX, 1; casa lui -, XXVII, 4; 
XXXIX, 1; XL, 9; LXXIII, 3; LXXXII, 
5; chemarea lui -, LXXX, 3; chipul lui 
-, XLVIII, 6; cinstirea lui XVII, 5; 
credinţa în -, IX, 4; cunoaşterea lui -, 
XXXVI, 3; LXII, 1; LXIII, 1, LXVI, 5; 
cuvântul lui -, XIX, 5; XXI, 2; XXXIII, 
3; XLVII, 2; LV, 5; LXXVII, 3; cuvin¬ 
tele lui -, II, 6; XIV, 3; XLVII, 3; 
LXVIII, 5; darul lui -, XIX, 5; XX, 4; 
XXV, 4; XXXIII, 4; LVII, 4; darurile lui 
-, XXIII, 3; LXXIII, 4; darurile mari 
date de - oamenilor, XXIII, 5; datornic 
lui -, XXIV, 2; dărnicia nespusă a lui -, 
XXII, 6; degetul lui XLI, 2; dragos¬ 
tea de -, I, 5; IV, 11; XIII, 4; XXII, 6; 
XLII, 2; LXVII, 4; dragostea de oameni 
a lui -, XII, 4; XXII, 1. 6; XXIII, 4; 
XLIV, 4; LXXI, 4; dreptatea lui -, 
XXXVI, 4; XXXVIII, 1; XLV, 1; Duhul 
lui -, XL, 2; XLI, 2; duşmani ai lui -, 
XV, 10; XVI, 1; XIX, 9; existenţa lui -, 
XIII, 5; facerea de bine a lui -, XIV, 4; 
făgăduinţa lui -, IX, 3; flinta lui -, 
LXXVII, 2; fiu al lui -, XII, 3^ 4; XVI, 
3; fii ai lui -, XVIII, 6; XXI, 4; LXX, 3; 
LXXIX, 3; focul dragostei lui -, XXII, 
6; frica de -, XV, 9; XVI, 11; XVII, 5; 
X*I, 1; LIX, 7; LXI, 1. 2; LXVII, 4; 
LXXXV1I, 3; genealogia lui - întrupat, 
III, 2. 3; genunchii lui ~, LI, 3; gura lui 
XXI, 4; harul lui 11,4,111, 3. 5; V, 4; 
VI, 4; XV, 9; XXIV, 2; XXV, 4; 


XXXVIII, 1; LXV, 3; LXVI, 4; LXVII, 
3; LXIX, 2; LXXV, 4. 5; LXXXV, 4; 
LXXXVII, 4; hotărârea lui -, LV, 4; 
LXX, 3; hotărârile lui -, XXII, 2; imita¬ 
rea lui -, LXI, 5; inima lui -, XXII, 6; 
iubirea de oameni a lui -, XIV, 4; XV, 
3; XVI, 6. 8; XIX, 2. 5. 6; XXII, 6; 
XXIII, 4; XXXV, 1; XXXIX, 3; LXI, 5; 
LXIV, 4; LXXVII, 5; iubitorul de 
oameni-, VIII, 3; XVI, 7. 11; XIX, 5; 
LXXXVI, 2; izvorul cel pururea curgă¬ 
tor al binefacerilor lui -, XXII, 6; împă¬ 
carea lui - cu oamenii, V, 2; împărăţia 
lui -, XVI, 3. 6; XIX, 4; XXVII, 4; XLI, 
2; LXV, 2; LXVIII, 3. 5; LXXI, 1; 
îndrăznire către -, XIX, 9; îndreptăţi¬ 
rea lui -, X, 2; întristare după -, XV, 2; 
înţelepciunea lui -, XXII, 1. 2; LXI, 2; 
LXXXI, 2; jertfă lui -, XV, 2; XLVII, 3; 
judecata lui LX, 2; laudă lui -, LV, 5; 
legea lui -, XV, 8; XXIII, 7; LVI, 6; 
LXVII, 3; LXXIX, 4; legile lui -, II, 6; 
III, 5; IV, 8; XVII, 7; XVIII, 6; XIX, 8.9; 
lucrarea lui -, LXIII, 2; măreţia lui -, 
VIII, 2; XXXVII, 4; LXVII, 1; mila lui -, 
V, 4; XIX, 8; XXII, 6; XLIII, 4; LVII, 4; 
LXXI, 4; milostenia lui -, XIX, 1; 
minunile lui -, LXVII, 4; LXXII, 2; 
mîna lui -, XXI, 3; XXVIII, 3; mînia lui 
-, V, 4; VI, 3; XXXVI, 4; XLIII, 4; 
LXXIII, 3; LXXVI, 1; LXXVII, 5; mîn- 
tuirea lui -, X, 3; neascultarea de -, LIX, 
3; necredinţa în XV, 5; numele lui -, 
XV, 7; XIX, 6; XXVIII, 4; oceanul şi 
adîncul iubirii de oameni a lui -, V, 2; 
ochii lui -, XVII, 6; XLVII, 3; osînda lui 
-, XXIII, 2; pedeapsa lui -, LXI, 5; 
picioarele lui -, LXXVIII, 3; planul lui -, 
XL, 2; planurile lui -, IX, 3; porunca lui 
-, XV, 11; LI, 1; LXII, 1; LXXIX, 4; 
poruncile lui -, XV, 1; XIX, 7; XXVI, 6; 
LVI, 2; LXIX, 2; LXXII, 2; potrivnic lui 
-, XXV, 3; potrivnicii lui -, VI, 3; predi- 
carea cuvîntului lui -, XLVII, 2; prietenul 
lui -, VIII, 5; prieten cil lui XI, 8; 
LXXVIII, 3; privirile lui -, XLVII, 3; 
purtarea de grijă a lui -, II, 1; III, 2; IX, 3; 
XI, 5; XVI, 7; XXI, 2. 3; XXII, 2. 3. 6; 
XXV, 3. 4; XXVIII, 3; XXXIV, 2; 
XXXVII, 4; XLIII, 3; LVII, 3; LIX, 1; 
LXVIII, 1. 2; LXIX, 1; LXXV, 4. 5; pute¬ 
rea lui -, IV, 2; VI, 3; VIII, 1. 2; IX, 3; 
XIII, 2; XIV, 3; XIX, 7; XXV, 4; XLVII, 
2; LXIII, 2; LXX, 2; răsad al lui -, LI, 3; 
rinduiulu lui , VII, 1.3; VIII, !; răbdare» 

lui XLIII, 4; LXVIII, 1; LXIX, 1; 
LXXV, 5; robia lui -, XXI, 1. 2; slava lui 
-, XIX, 4. 7; XXII, 1; XXV, 2; XXVI, 2. 
8; XXX, 3; XXXII, 1; XLVIII, 7; LIV, 5; 
LVI, 1. 5; LXXI, 4; slăvirea lui -, XVII, 
5; slujitor ai lui -, XVI, 11; stăpînirea 
blîndâ a lui -, XXI, 2; stihiile începutului 
■■ cuvintelor lui -, XVII, 7; ştiinţa lui -, 
LXI, 2; templu al lui LXXIII, 3; tronul 
lui XVII, 5; LXV, 3; tronul împărătesc 
al lui II, I; urechea lui -, LIV, 5; urgia 
lui XXIII, 2; următor al lui -, 
LXXVIII, 3; vederea lui -, XV, 4; voia 
lui -, XIX, 6. 7; LXXXII, 2; LXXXIV, 1; 
voinţa lui -, III, 5; XVI, 8; XIX, 5; XXIV, 
1; LXXXIII, 1; voinţa lui - şi a Tatălui, 
LV, 6; - are iubire suprafirească, XXII, 6; 

- ascuns în fire omenească, II, 1; -, Bine¬ 
făcător, XIV, 4; - cel adevărat, XVII, 6; - 
cel bun, XVI, 6; - cel drept, XVI, 6; - cel 
viu, LXXXIV, 2; - Creator, IV, 5; XI, 3; 
XVI, 6; XVII, 2; XVIII, 6; XXII, 1. 2; 
XXV, 4; XXVIII, 2; XXXII, 7; XXXIV, 
1. 4; XXXIX, 3; XLIX, 6; L, 3; LXVII, 1; 

- datornic, XXII, 5; -ul Noului Testa¬ 
ment, XVI, 7; -ul Vechiului Testament, 
XVI, 6. 7; - ul păcii, XV, 10; - s-a făcut 
om, LXVIII, 1; -ul universului, XIX, 3. 9; 
LVIII, 2; LIX, 2; LXVIII, 3; LXXIII, 2. 

Duşman, - al societăţii, XLVIII, 1; -i decla¬ 
raţi, XXIII, 6; - de moarte, XIII, 4; -i 
tăinuiţi, XXIII, 6; biruinţă asupra - ilor, 
XIX, 3; biruirea -ilor, VIII, 1; iertarea 
-ilor, XIX, 6. 


Ebraic, cuvînt -, LXXXVIII, 1. 

Egipt, I, 3; IV, 1. 2; VIII, 1. 2. 3. 4. 5; IX, 1. 
4; XXXIX, 3. 4; XL, 4; XLIII, 3. 4; 
XLIV, 3; LVI, 2; LXVIII, 1; LXXXII, 1; 
LXXXVIII, 1; binefacerile din -, 
LXXIX, 3; cărnurile din -, VI, 4; che¬ 
marea din -, VIII, 4; ducerea în -, VIII, 
4; fuga în -, IX, 4; ieşirea din -, VIII, 4; 
întoarcerea din -, VIII, 4; locuitorii din 
-, VIII, 5; minunile din LXXXII, 1; 
pustiul din -, VIII, 4; plecarea din -, 
VIII, 4; robia din -, V, 4; vechiul -, 
VIII, 5. 

Egiptean, -eni, I, 1; IV, 2; VIII, 1; L, 2; 
LV111, 1; LXV, 6; bogăţia -enilor, VIII, 
1; popor -, XXXVI, 4; trupurile -teni- 
lor, VII, fi. 

Egipteanca, XXXIII, 7; XXXVII, 7; 
LXXXIV, 4. 


Elen, I, 4; VI, 3; XVII, 7; XXXIII, 3; 
legiuirile -ilor, XVI, 4; moravurile 
-ilor, XVI, 4. 

Elisabeta, mama sfîntului Ioan Botezăto¬ 
rul, I, 6. 

Elisei, profet, XIV, 2; XXV, 2; XXXI, 1; 
XLVIII, 2; LVII, 2; LXVIII, 3; 
LXXXVIII, 2; XC, 4. 

■Emanuel, numele lui Iisus, V, 1. 2. 

Enan, în Septuagintă: Sennaan, LXXIX, 4. 
Endor, vrăjitoarea din VI, 3. 

Epistolă, -la către Romani, IV, 3; XXXV, 4; 
-lele lui Pavel, V, 2. 

Eretic, XVI, 2. 7; XV, 1; XXIII, 3. 6; XXVII, 
3; XLVI, 1. 2; XLVII, 3; LI, 3; LVIII, 1; 
LXX VII, 2; LXXXII, 1. 2; LXXXIII, 1; 
LXXXVIII, 4; -i manihei, XVI, 7; adu¬ 
nările -ilor, XLVI, 2; asociaţiile -ilor, 
XLVI, 2; otrava -ilor, XLVI, 1. 

Erezie, I, 3; XLVI, 1; LV, 5. 6; LXXXII, 2. 
Etiopian, XI, 1; XXVI, 4; LVII, 1; eunucul 

I, 6- 

Euharistie, XXV, 3; LXXXII, 5; taina sfin¬ 
tei -tii, XLIII, 2. 

Eunuc, -ul etiopian, I, 6; roiuri de -i, XX, 2. 
Eva, VI, 6; XIII, 4. 

Evanghelie, -ia împărăţiei, X, 5; XXXII, 2; 
cuvîntul -i, LXXIII, 4; cuvintele -i, VI, 
2; predica -i, LXXX, 1; LXXXVIII, 1; 
predicarea -i, XXXIII, 3; LXXV, 1; 
LXXVI, 2; LXXXVI, 2; propovedui- 
rea - i, XV, 7; XXIV, 2; XXV, 3; LXV, 
3; LXXV, 3; puterea -i, X, 3; XXIV, 2; 
tălmăcirea -i, XII, 2; tăria -i, XXIV, 2. 
Evlavie, dragoste de -, LXXXVI, 4; 
masca -i, LXXIII, 1. 

Evreu, -ei, I, 3; XVII, 5; XXXIX, 3; XLIII, 
4; LXXXIV, 4; poporul -, XXXV, 1. 
Ezechia, împăratul lui Iuda, II, 3; VIII, 5; 
LIII, 5. 

F 

Faptele Apostolilor, X, 4; XXXIII, 2. 5; 
LXV, 4; LXXIII, 3. 

Faraon, XXXIX, 3; XLIII, 4; LIII, 3; LVI, 2. 
6; LXV, 6; LXXXIII, 1; pedepsirea lui 
-, LIII, 4. 

Fares, fiul lui Iuda, III, 2. 3. 

Fariseu, -sei făţarnici, XXIII, 2; învăţătura 
-şeilor, LIII, 3; pilda cu -1, XV, 2; 
XLVII, 4; răutatea -şeilor, XLII, 1; tri¬ 
mişii -şeilor, XI, 1. , 

Farmece, XVII, 2. 

Faza, fluviu în Transcaucazia, LXX, 4. 
Fecioara Maria, I, 6; II, 2. 4; III, 1; IV, 2. 
3. 4. 5. 6; V, 1. 2. 3; VI, 1. 2. VII, 2. 4; 

VIII, 1. 2. 3. 4 ; IX, 3. 4 ; XLIV, 1. 2; XLV, 1; 
XLVIII, 1; LXXXVIII, 2; dragostea lui 
Hristos faţă de XLIV, 2; genealogia, 
-rei, II, 3. 4; naşterea din Fecioară, XII, 2; 
XXV, 3. 

Fecioară, - afierosită lui Dumnezeu, XVII, 
2; -re înţelepte, LXXVIII, 1; LXXIX, 2; 
LXXXII, 5; -re nebune, LXIV, 4; 
LXXVI, 4; LXXVII, 5; LXXVIII, 1. 2. 3; 
LXXIX, 2; LXXXI, 4; LXXXII, 5; 
roiuri de -re, VIII, 4. 

Feciorie, -ria nu-i poruncă de lege, 
LXXVIII, 1; frumuseţea -riei, XX, 2; 
trăitul în LXXVII, 5; virtutea -riei, 
XLVI, 4. 

Femeie, -ia cananeancă, XXII, 5; LIII, 2; -ia 
cu scurgere de sînge, XXXI, 1. 2; L, 2; 
LXVI, 1; LXXX, 1; -ia cea păcătoasă, 
V, 4; VI, 5; XXX, 1; XL, 2; XLVIII, 6; 
LXVII, 3. 4; LXXIII, 3; -, LXXX, 1. 2; 
dragostea de femei, IV, 9; gingăşia firii 
-eii, VIII, 4. 

Fenicia, LXVII, 3. 

Filip, apostol, XXX, 1; XXXII, 3; XXXVII, 
4. 

Filip, fratele împăratului Irod, XXIV, 4; 

XLVIII, 2; LVIII, 4. 

Filipeni, XIX, 1. 

Filozof, -i greci, X, 4; XXXIII, 4; -i păgîni, 
LXXX, 4; -i stoici, XXXIII, 4. 

Filozofie, -ia cea adevărată, XVIII, 6; -ia 
cea înaltă, VI, 3; -ia cinică, X, 4; 
XXXIII, 4; - desăvîrşită, XIX, 4; - 
înaltă, XVII, 6; - mai înaltă, XI, 2; -ia 
propovăduită de pescari, VIII, 5; -ia 
pustiei, LV, 6; - vrednică de ceruri, X, 
4; adevărata -, VIII, 5; adevărul -i creş¬ 
tine, VIII, 5; dobîndirea -i, XXI, 2; fru¬ 
moasă -, XI, 8; înălţimea -i creştine, 
XXI, 4. 

Finees, fiul lui Eleazar, fiul lui Aaron, XVII, 
6 . 

Fiul, - lui Adam, II, 2; - lui Avraam, II, 3; - 
lui David, II, 2. 3; III, 1; XXXII, 1; XL, 
3; LXVI, 1; LXXI, 2; - lui Dumnezeu, I, 
2; II, 1. 2; III, 1; IV, 6; VII, 5; VIII, 3. 4; 
XI, 5. 6; XII, 2. 3; XIII, 2. 3; XXIII, 5; 
XXVIII, 2; XXXI, 4; XLI, 2; L, 2; LIV, 
1. 2. 3; LV, 1; LVI, 1. 3; LVII, 2; LXIII, 
4; LXVII, 2; LXVIII, 3; LXXV, 5; 
LXXXVII, 2; - lui Iosif, III, 1; - Omu¬ 
lui, II, 2; III, 1; IX, 4; XIV, 1; XVII, 1; 
XXVII, 2; XXIX, 1. 2. 3; XXXIV, 1; 
XXXVII, 3; XXXIX, 3; XLI, 3; XLIII, 
1; XLVII, 1; LIV, 1; LV, 4; LVI, 1. 3; 
LVII, 1. 2; LVIII, 1; LIX, 4; LXIV, 1. 2. 
, r >; LXV. 1. 4; LXXVI, 2; LXXVIII, I; 


LXXIX, 1. 2. 3; LXXXI, L 2; LXXXIII, 

1. 2; LXXXIV, 2; LXXXVIII, 1; XC, 4; 
- pierzării, LXXVI, 2; - teslarului, 
XLIV, 1; - cel întîi-Născut, V, 3; - Meu 
cel iubit, XII, 2; XIII, 2; - Unul-Născut, 
XV, 4. 10; XXII, 1; XXIII, 8; XLIV, 1; 
LXI, 5; deofiinţimea Tatălui cu -, LV, 

2. 4; descoperirea -ui, LIV, 2; egalita¬ 
tea Tatălui cu -, XLIX, 2; fiinţa -ui, 
LXXVII, 2; întruparea -ui lui Dumne¬ 
zeu, XII, 3; XXV, 4; jertfa -ui, XXIII, 3; 
naşterea -ui, V, 3; patimile -ui, LVI, 3; 
slava -ui, LV, 4; taina întrupării -ui 
lui Dumnezeu, XIII, 2; LIV, 4; venirea 
-ui lui Dumnezeu printre noi, XXIII, 
5; venirea -ui Omului, LXXVI, 3; 
LXXVII, 2; vrednicia -ui, LIV, 2. 

Foc, - pregătit diavolului, LXXXI, 5; -ul cel 
veşnic, LXXIX, 1. 2; LXXXI, 4. 

G 

Gadareni, XXIX, 1. 

Galateni, XVI, 7; XXX, 1; epistola către -, 
LV, 6. 

Galileea, IX, 4; XII, 1; XIV, 1; LVIII, 1; 
LXII, 1; LXV, 1; LXVI, 1; LXXXII, 2; 
LXXXIX, 2. 3; XC, 2; - neamurilor, 
XIV, 1; XXVI, 4. 

Galilean, IX, 4. 

Gabriel, arhanghelul -, II, 3; IV, 3. 

Gâzei, VI, 3. 

Gheenă, -na focului, XVI, 7. 8; XVIII, 1; 
LIX, 4; LXI, 2; LXIV, 4; focul -nei, XII, 
5; XV, 10; XVI, 3; LXXVIII, 4; osînda 
-nei veşnice, XVI, 8. 

Ghenizaret, L, 2. 

Ghergheseni, ţinutul -lor, LXVII, 1. 
Ghetsimani, LXXXIII, 1. 

Ghiezi, sluga lui Elisei, LXXX, 3; XC, 4. 
Goliat, uriaş ucis de David, XXVI, 6; XLII, 
2; lupta cu -, XXVI, 7. 

Gomora, XI, 1; XXXII, 5; XXXIII, 3; 

XXXVI, 3; LXXV, 4; LXXVII, 3. 
Gomoreni, XXXVI, 3. 4. 

Grec, VIII, 4. 

Grecia, I, 4. 

H 

Halev, fiul lui Iefoni, XXXIX, 4. 

Har, -ul de sus, XIX, 5; ul Duhului, 
XXXIV, 3; XXXIX, 4; -urile Duhului 
Sfînt, LIV, 3; - duhovnicesc, II, 5; - 
dumnezeiesc, XLVIII, 1; -ul facerii de 
minuni, XXIV. 2; XLVI, 4; LVI, 2; -ul 
lui Dumnezeu, XXXIX, 4; belşugul 
ului, XI, 4; bogăţia ului. XI, 4; legea 

-ului, LXXII, 1; puterea -ului, XII, 4; 
venirea -ului, IV, 4; XXXVII, 5; 
LXXIII, 2; LXXXVI, 4; XC, 2. 
Harismâ, X, 5; XI, 6; XXIV, 1. 2; -me, 
LXXVII, 3; -raa de a scoate demoni, 

XXIV, 1. 

Hidra, monstru marin, LXX, 3; XC, 4. 
Himera, monstru terestru, IX, 8. 

Horazim, XXXVII, 4. 

Hrană, -na cea tainică, LIV, 4. 

Hristos, activitatea lui -, începutul activită¬ 
ţii lui -, XXIII, 1; XXV, 2; sfîrşitul acti¬ 
vităţii lui -, XXIII, 1; agonia sufletului 
lui -, LXXXIII, 1; ajutorul lui -, LV, 1. 
6; LXXXII, 3. 4; - apărător, VII, 3; ară¬ 
tarea lui -, LXV, 3; armele lui -, 
LXXVIII, 4; armata lui -, VIII, 4; autori¬ 
tatea lui -, XLII, 2; - binefăcător, VII, 
5; XII, 3; binefacerile lui -, VII, 2; 
XXVI, 3; XXVIII, 1; XL, 3; biruinţa lui 
-, XXXIX, 2; Biserica lui -, L, 4; blînde- 
ţea lui -, XXIII, 7. 8; XXVIII, 4; XL, 2; 
XLI, 1; XLII, 1; XLIV, 2; XLVI, 2; 
XLVIII, 1; LIII, 2; LXII, 1; LXXXIII, 2; 
LXXXIV, 1; LXXXV, 1; LXXXVI, 1; 
bogăţiile lui -, LIV, 5; botezul lui -, II, 
2; X, 2; XI, 4; XII, 2. 3; LIV, 4; bunăta¬ 
tea lui -, XL, 1. 2; XLI, 2; LIII, 2; LXII, 
3-, LXIX, 2; LXX, 1; LXXIX, 3; 
LXXXVI, 1; LXXXVIII, 2. 3; bunâtă- 
ile lui -, LV, 4; - este izvorul bunătăţi- 
or, XXVI, 2; bunăvoinţa lui -, XXI, 1; 
capul lui -, VII, 1; XII, 4; LVI, 4; 
cămaşa lui -, XXXVI, 3; cărările lui -, 
X, 3; chinuirea lui -, LXXXV, 1; chinu¬ 
rile lui -, LXXXIII,. 1; chipul lui -, 
XXVII, 2; LXXVIII, 4; LXXXII, 4; chi¬ 
pul blînd al lui -, XLIII, 4; cina lui -, 
XXVII, 4; coborîrea lui -, LXV, 4; copi¬ 
lul -, IV, 7; V, 2; VI, 2; -, creator al 
universului, VII, 2; LXXVII, 1; crucea 
lui -, XLIII, 2; LIV, 4; LXXXV, I; 
LXXXVIII, 1; patima crucii lui -, LIV, 4; 
cunoaşterea lui -, XXXVI, 3; XXXVIII, 
1; cuvîntul (cuvintele) lui -, II, 6; VII, 4; 
X, 1; XI, 6; XIV, 2; XV, 2. 4; XVI, 1. 2; 
XIX, 1; XX, 1. 5; XXI, 1. 2; XXII, 1. 2. 
4; XXIII, 1. 4. 5. 7; XXIV, 1. 2. 3. 4; 

XXV, 1; XXVI, 3. 4; XLIII, 3; XLIV, 2. 
4; XLVI, 1. 2; XLVIII, 1; LIII, 1; LIV, 
3; LV, 1. 5; LXXVIII, 3; LXXIX, 1; 
LXXXII, 4; dulceaţa cuvintelor lui -, 
XXV, 1; greutatea cuvintelor lui 
XXV, 1; puterea cuvintelor lui 
XLVIII, 1; tăria cuvintelor lui -, XVII, 
3; cuvîntarea lui -, XLIV, 1; darul lui -, 
XXIV, 1; XLIX, 2; L, 3; LIII, 1; dărui¬ 


rea lui - spre mîncare, XXV, 3; -, das¬ 
căl, XV, 2; XXVII, 1; XXX, 2; XXXIV, 
1; XXXV, 1; XLIII, 3; XLIX, 4; L, 2; 
LVI, 3; LVIII, 1; LXXX, 1; Domn al 
sîmbetei, XXXIX, 3; -, Domnul uni¬ 
versului, LXV, 3; dorul de -, VII, 4; 
XLIX, 1; dragostea de -, VIII, 5; XXI, 
1; XXIII, 8; XXXVIII, 1. 3; XLIX, 1; 
dragostea lui - faţă de mama Lui, 
XLIV, 2; Dumnezeirea lui -, XVI, 1. 2; 
XXVI, 8; XXVIII, 3; XXXI, 1; XII, 1; 
XLII, 1; XLIV, 1; XLIX, 1. 2; LI, 2; 
LIV, 1; LXX, 2; LXXI, 1. 2; LXXX, 3; 
LXXXVI, 2; - Dumnezeu, V, 3; 
LXXXVII, 1; -, Dumnezeu în trup, VII, 
4; duşmanii lui -, VII, 3; LXXXV, 2; 
duşman al lui -, XLI, 3; diavolul, duş¬ 
man al lui -, LXXXIII, 4; faptele lui -, 
XIV, 1; XVI, 2; XXVIII, 1; faptele mari 
ale lui -, XVI, I; faptele strălucite ale 
lui -, V, 3; LXXXVII, 1; faţa lui -, 
XXVII, 2; faţa blîndă a lui XXIII, 3; 
făgăduinţele lui -, XV, 7; LXIV, 2; feri¬ 
cirile lui -, XVIII, 6; Fiimea lui -, LIV, 
1; filozofia învăţăturii lui -, XXVII, 3; 
filozofia lui -, XIX, 1; XXV, 2; LVIII, 3; 
filozofia poruncilor lui -, XXIV, 3; firea 
omenească a lui -, LXXXIII, 1; 
LXXXVI, 2; -, Fiul lui Dumnezeu, 
XXVII, 2; -, Fiul Dumnezeului celui 
viu, LXXXIV, 2; fraţii lui -, V, 3; XLIV, 
1. 2; XLV, 1; XLVIII, 1; frumuseţea 
omenească a lui -, XXVII, 2; genealo¬ 
gia lui -, IV, 1. 2; gîndul lui -, LIII, 1; 
glasul lui -, XLV, 2; L, 2; LIII, 2; 
LXXXVIII, 2; gura lui XXVII, 2; LIII, 
3; LVI, 4; LXXVIII, 4; hainele lui -, 
XXXVI, 3; harul lui -, XXII, 5; XXXIII, 
2; LXXXVIII, 4; hotărîrile lui -, XVI, 8; 
XXXVII, 2; XLVI, 2; LI, 3; LXII, 1; 
LXIII, 4; LXXV, 1; LXXIX, 2; LXXXII, 
3; hrănirea cu lapte a lui -, VIII, 3; ies¬ 
lea naşterii lui -, VII, 2. 4; ieşirea în 
lume a lui -, VII, 1. 2; X, 2; Iisus -, XIII, 
1. 2. 3. 4; XVI, 5; XXXIII, 5; LIII, 5; LV, 
6; LXXIII, 3; - Iisus Domnul nostru, 
LV, 5; Iisus Galileanul, LXXXV, 1; 
Iisus Nazarineanul, LXXXV, 1; Iisus 
profetul cel din Nazaretul Galileii, 
LXVI, 3; imitator al lui -, LXXVII, 5; 
indignarea lui -, LIII, 3; insultele aduse 
lui -, LXXXV, 1; iubirea de oameni 
a Domnului nostru Iisus -, XII, 5; 
XIII, 5; XIV, 4; XIX, 5; XXVI, 3; XLIV, 
3. 5; XLV, 3; XLVI, 4; XLVII, 1. 4; 
XLIX, 6; L, 4; LI, 6; LIII, 5; LIV, 5; 
LV, 6; LXI, 1; LXXIX, 3; - izbăvitor, 

XIV, 4; împărat, II, 1. 2. 3; UI. 4; IV, 7; 
VI, 3. 4; XIX, 2. 3. 6.9; XXXU, 7; LI, 2. 5; 
LTV, 5; LIX, 5; LXVI, 1. 2. 5; LXXVU, 6; 
LXXVUI, 4; -, împăratul cerurilor, IX, 5; 
LIV, 4.5; LVUI, 1; LXIX, 3. 4; LXXVU, 3; 
LXXXIII, 4; LXXXVI, 1; - împăratul 
iudeilor, VI, 1; VH, 2; LXXXIV, 3; 
LXXXV, 2; LXXXVI, 1; LXXXVU, 1. 2; 
-, împăratul întregii lumi, LXXXVIU, 2; -, 
împăratul lui Israel, LTV, 2; LXXXVU, 2; 
LXXX VIU, 2; -, împăratul puterilor celor de 
sus, LXV, 4; -, mare împărat, XVIU, 4; 
slava tainică a împăratului -, LTV, 5; 
împărăţia lui -, VH, 5; VIU, 4; XLVU, 1; 
LV, 5. 6; LVI, 1; LXXVUI, 1; LXXXU, 2; 
LXXXVI, 1; LXXXVU, 2; înălţarea lui -, 
VU, 2; LXV, 4; LXIX, 1; LXXXU, 3; 
înălţimea lui XII, 1; înălţimea poruncilor 
lui -, XXV, 1; închinare la LXXVI, 2; 
înfăţişarea lui -, XXVU3, 1; îngerul lui -, V, 
3; îngeri la naşterea lui -, VH, 1; îngroparea 
lui -, LXXX, 1. 2; LXXXVHI, 1. 2; 
înomenirea lui -, LTV, 1; înrudirea cu -, 
XLIV, 1; întruparea lui -, I, 2; VIU, 1; 
XLIV, 3; XLIX, 1; LX VIU, 2; adevărul 
întrupării lui XUI, 2; LXXXUI, 1; 
iconomia întrupării lui -, V, 3; taina 
întrupării lui -, IV, 6; VUI, 1. 4; 
înţelepciunea lui -, XX, 3; XXV, 1; XXXV, 
2; XXXIX, 2; XLI, 2; XLVI, 2; XLVUI, 1; 
XLIX, 1; LXU, 2; LXX, 2; LXXXI, 2; 
LXXXUI, 1; -, învăţător, XX, 5; XXVU, 2. 
3; XXX, 1; XXXI, 1. 2; XXXU, 7; XXXIU, 
1; XLUI, 1; XLVUI, 1; XLIX, 1. 3; LVUI, 
1. 2; LXIV, 1. 5; LXV, 3; LXVU, 4; LXX, 
1.2; LXXU, 3; LXXTV, 4. 5; LXXXI, 1.2; 
LXXXIV, 1; LXXXV, 1; LXXXIX, 1; 
bunătatea învăţătorului, LXXXI, 2; 
LXXXUI, 2; înţelepciunea învăţătorului, 
XXXIU, 3; LXU, 1; puterea învăţătorului, 
XXV, 1; vrednicia învăţătorului, LXU, 4; 
învăţâtoruk bune, LXIU, 1; învăţătura 
(învăţăturile) hă -, XV, 2. 7; XVIU, 6; XX, 
5; XXIU, 3; XXV, 1. 2; XXVI, 1; XXVIU, 
4; XXXVI, 2; XXXVU, 3; XXX VUI, 1; 
XLI, 1; XLIV, 2. 3; XLV, 2; XLVI, 1; 
XLVII, 1.2; XL VIU, 1.2.6; LIV, 1; LVUI, 
3; LXU, 1; LXV, 1; LXX, 3; LXXXIV, 
2; LXXXIX, 2; învăţătura despre 
Dumnezeirea lui -, XXV, 1; învăţătura 
filosofiei lui -, XV, 1; noutatea învăţăturii lui 
-, XXVI, 4; Învierea lui -, III, 1; V, 
3; XXX, 1; XLIII, 1. 2; XLIX, 1; L, 
1; U, 3; LIV, 3.4; LVI, 3. 4; LVIII, 1; 


LX, 3; LXV, 1. 2. 4; LXVIII, 2; LIX, 1; 
LXXIV, 3; LXXVU, 1; LXXVIII, 2; 
LXXIX, 3; LXXXU, 2. 3; LXXXVU, 2; 
LXXXVHI, 1. 2; LXXXIX, 1. 2. 3; XC, 
1. 2; jertfa lui -, X, 1; judecarea lui -, 
LXXXVI, 2; judecata lui -, XXXVI, 3; 
XXXVII, 2; XL, 2; scaunul de judecată 
a lui -, LXXVIII, 4; Judecător, XI, 2. 4. 
5; XII, 1; XIV, 4; XXIV, 1. 2; XXXI, 4. 
5; XXXII, 7; XXXIV, 3; XLII, 2. 3; 
XLVI, 2; XLVII, 1; LIII, 2; LXXVIII, 4; 
dreptul Judecător, LXV, 3; mîinile 
Judecătorului, XXII, 4; sentinţa Jude¬ 
cătorului, XVI, 10; stăpinirea Judecă¬ 
torului, XVI, 10; laudele lui LXXV, 
3; LXXXU, 5; legea (legile) lui -, VII, 7; 
VIII, 5; XVI, 1. 2. 4. 5 . 8; XVII, 3; XXIII, 
2; XXV, 1; XXIX, 3; L, 4; LI, 2; LXXVI, 
4; blîndeţea legilor lui -, XVI, 8; legiui¬ 
rea lui -, XVI, 4. 6; - legiuitor, XVI, 5. 
7; XVII, 2; XXII, 4; LXXIX, 1; - legiui¬ 
torul legii noi, XVIII, 1; - legiuitorul 
legii vechi, XVIII, 1; - legiuitorul Ve¬ 
chiului Testament, XL, 2; LXXXU, 1; 
înţelepciunea legiuitorului, XVIII, 1; 
XXI, 3; liberarea lui -, LXXVI, 2; limba 
lui -, LXXVIII, 3; mădularele lui -, 
XVI, 8; XLVIII, 5; LXXIII, 3; măreţia 
lui -, XXXVII, 4; XLI, 1; mergerea pe 
mare a lui -, L, 1.2;- Mesia, LVII, 1; -, 
Mielul lui Dumnezeu, XI, 5; XII, 1; 
XXVII, 1; XXXVI, 1. 2; L, 3; LXVII, 2; 
mila lui -, XLIX, 1; LXVI, 1; minunile 
lui -, XV, 1. 2; XXV, 2; XXVII, 2; 
XXVIII, 1. 3; LXV, 1. 2; LXVII, 1. 2; 
LXVIII, 1; LXXI, 1; LXXIX, 3; 
LXXXIV, 1; mîna (mîinile) lui -, XXV, 
2; XXXVI, 3; XLV, 3; L, 3; mînia lui -, 
LXXXVHI, 2; - Mire, III, 4. 5; IX, 6; 
XXX, 3. 4; XLIII, 2; LXIX, 1; LXXVI, 
5; LXXVIII, 2; LXXXU, 5; -, Mirele 
duhovnicesc, LIV, 5; petrecerea cu 
Mirele, XLIX, 4; misiunea lui -, 
XLVIII, 1; - Mîntuitor, I, 3; II, 2. 3. 4; 
IV, 1; VII, 3; XIII, 4; LXXXI, 2; 
LXXXVI, 2; moartea lui -, V, 3; 
XXXIX, 1; XLIII, 2; XLVI, 4; LVI, 
3; LXV, 1. 2. 4; LXVI, 2. 3; LXVIII, 1; 
LXIX, 1; LXXX, 1.2; LXXXI, 3; LXXXU, 
1. 2; LXXXIII, 1. 2; LXXXIV, 3; 
LXXXV, 1; LXXXVHI, 1; LXXXIX, 1; 
mormîntul lui -, XLIII, 2; LXV, 4; 
LXXXIV, 3; LXXXVHI, 2; LXXXIX, 1. 
2; XC, 1; mustrare făcută de -, LXXXI, 
2; naşterea lui -, II, 1. 2. 3; III, 1. 
2; IV, 2. 3. f>. 7; V, 2. 3; VI, 3. 4; VII, 1.2. 
3. 4; VIII, 2. 3; IX, I 3; I.XXVI, 7; 

naşterea din Fecioară, XXV, 3; naşte¬ 
re dumnezeiască, IX, 1; naştere 
minunată, VIII, 2; XLIV, 1; naştere 
nouă şi străină, V, 3; XXXVII, 3; focul 
naşterii lui -, VII, 1. 4; taina naşterii lui 
-, V, 3; timpul şi locul naşterii lui -, VI, 
4; numele lui -, IV, 7; VII, 2; X, 1; 
XXVIII, 3, XLVI, 4; LXXV, 1; -, oaie, 
LXXXV, 1. 3; ochii dulci ai lui -, XXIII, 
3; LVI, 4; odihna lui XXXVI, 3; ome¬ 
nirea lui -, XLIX, 2; osîndirea lui 
XXXVI, 3; ostaş al lui LXIX, 3; osta¬ 
şii lui -, VI, 7; - prin Pavel, XXIII, 1; - 
Se numeşte pe El piatră, LXVIII, 2; 
patimile lui -, II, 1; XI, 5; XXII, 6; 
XXX, 4; XXXIV, 1; XXXV, 2; XXXVI, 
3; XLI, 3; XLIII, 2; LIII, 2; LIV, 3. 4; 
LV, 1; LVI, 1. 2. 3. 4; LVII, 2; LVIII, 1; 
LIX, 4; LXII, 1; LXV, 1. 2; LXVI, 1; 
LXXVI, 3; LXXIX, 2. 3; LXXX, 1. 2; 
LXXXI, 1. 2; LXXXII, 1. 2. 3; LXXXV, 
1. 3; LXXXVI, 1; LXXXVII, 2. 3; 
LXXXVIII, 2; patima crucii lui -, LIV, 
4; timpul patimilor, XXVII, 2; -, Păs¬ 
tor, XXXII, 7; XXXIII, 1; XLVII, 2; - 
Păstor liniştit şi blînd, VII, 2 ; păstorii 
de la naşterea lui -, III, 1; VII, 1; picioa¬ 
rele lui -, XII, 1; XXXVI, 3; L, 3. 4; 
LXXI, 2; XXXIX, 3. 4; pogorârea la iad 
a lui -, XXXVI, 3; popor al lui -, IV, 7; 
porunca (poruncile) lui -, XV, 9; XVI, 
1.2.3. 4. 5. 8.9. 11; XVII, 5. 7; XVIII, 2. 
3; XIX, 1. 5; XXI, 2. 4; XXII, 2. 3. 4; 
XXIII, 2. 3. 4; XXIV, 3. 4; XXVI, 1; 
XXVIII, 4; XXXIX, 4; XLIII, 5; XLVI, 
3; LVI, 1. 5; LXII, 2; LXIV, 2; XC, 3; 
postul lui -, XIII, 2; predica lui -, XIV, 
1.2; predicarea Iui -, LIV, 1; prieten al 
lui -, XXVII, 4; prinderea lui -, LXXXTV, 
2; LXXXV, 2; profeţia lui -, XV, 7; 
LXXVI, 2; LXXVII, 1; LXXIX, 3; 
prunc, VI, 2. 4; VII, 3. 4. 5; VIII, 1. 2. 4; 
IX, 1. 3. 4; -, pruncul fugar, VIII, 4; 
arătarea pruncului, VIII, 4; capul prun¬ 
cului, VI, 2; VII, 4; casa pruncului, VII, 
5;naşterea pruncului, V, 3; VII, 3. 4; IX, 
1; sufletul pruncului, VIII, 2. 3; purta¬ 
rea de grijă a lui -, XVII, 3; XXII, 4; 
XLIII, 2; LXXIX, 3; LXXXII, 3; 
LXXXV, 1; purtarea în pîntece a lui -, 
VIII, 3; XLIV, 1; puterea lui -, V, 3; 
VIII, 1. 5; XIII, 3; XIV, 3; XV, 7; XXV, 
1.2; XXVI, 1.4; XXVII, 1. 2; XXVIII, 3. 
4; XXXII, 4; XXXIII, 1. 2. 3; XXXV, 2; 
XXXVI, 1; XXXVIII, 2; XL, 2; XLI, 1. 
2; XLIII, 1; XLVI, 2; XLIX, 2. 3; L, 1. 2; 
LIII, 1. 2; LIV, 3; LVI, 3. 4; LX, 2; LXV, 
1; LXVI, 1; LXVII, 1. 2; LXXV, 2. 3; 


LXXVII, 1; LXXX, 1. 3; LXXXII, 5; 
LXXXIII, 2; LXXXIV, 1. 2; LXXXVI, 
1; LXXXVIII, 1. 2; puterea învierii lui 
-, V, 3; puterea pedepsitoare a lui -, 
LXVII, 1. 2; răbdarea lui -, LXXXVI, 
2; LXXXVII, 3; îndelunga răbdare a lui 
-, LXVI, 5; LXXVIJI, 2; - răscumpără¬ 
tor, X, 2; XII, 1; răstignirea lui -, III, 2; 
XLI, 3; XLIII, 1. 2; LIV, 3. 4; LVI, 3. 4; 
LVII, 3; LXV, 2; LXVI, 1; LXVIII, 1; 
LXIX, 1; LXXII, 1; LXXIV, 3; LXXVI, 
1; LXXIX, 1; LXXX, 1; LXXXI, 3; 
LXXXII, 2; LXXXV, 2; LXXXVIII, 1; 
LXXXIX, 2; răstignirea este o taină, o 
sărbătoare, LXXIX, 3; taina răstignirii, 
LXXXVII, 2; rob al lui -, XXI, 1; robie 
întru -, XLI, 4; rugăciunea lui -, 
LXXXIII, 1; LXXXVI, 2; scaunul de 
judecată a lui -, XC, 4; scaunul slavei lui 
LXXIX, 1; schimbarea la faţă a lui -, 
LVI, 3; LVII, 2; semnele lui -, XVI, 11; 
LXXI, 1; setea lui -, XXXVI, 3; sfatu¬ 
rile lui -, XXI, 1; LXIII, 2; sîngele lui -, 
II, 1; IV, 9; X, 1; XIX, 8; XXXVI, 4; 
XLV, 3; L, 3; LXXXII, 1. 5. 6; 
LXXXVI, 2; LXXXVII, 1; XC, 1. 3; 
vărsarea sîngelui lui -, XXV, 3; slava 
lui -, VII, 2; XXIII, 7; XXV, 1; XXXVI, 
3. 4; XLV, 2; LIV, 4; LVI, 3; LXIV, 2; 
LXV, 2. 4; LXXI, 2; LXXV, 1; LXXVI, 
3; LXXIX, 1; LXXXIV, 3; LXXXV, 1; 
LXXXVII, 2; slavă dată de -, IV, 9; 
smerenia lui -, XXVII, 2; XXXVI, 3; 
LXXXVI, 1; -, Soarele dreptăţii, VII, 5; 
spusele lui -, XXI, 2; XXIV, 2. 3; LI, 3; 
LIV, 3; LV, 1. 2; statura lui -, LXXII, 4; 
-, Stăpînul, II, 2; III, 5; IV, 10. 12; VIII, 
2; X, 3; XI, 5; XII, 1. 4; XIII, 2. 4; XIV, 
4; XV, 6. 8. 10. 11; XVI, 1; XVII, 5; 
XIX, 5; XXII, 3; XXV, 1. 2. 3; XXVI, 4. 
6. 7; XXVII, 2; XXVIII, 2; XXIX, 1; 
XXX, 2; XXXII, 3. 6; XXXIII, 7; 
XXXIV, 1; XXXV, 3. 4; XXXVI, 4; 
XXXVIII, 2; XXXIX, 2. 3; XLI, 2; 
XLIII, 2; XLIV, 1. 3; XLV, 2. 3; XLVI, 
1; XLVIII, 6; LIV, 4. 5; LV, 6; LVI, 1.4; 
LX, 2; LXI, 4. 5; LXIV, 5; LXV, 4; 
LXVI, 1. 3. 5; LXX, 4; LXXIV, 1; 
LXXVII, 3; LXX VIII, 4; LXXIX, 2; 
LXXX, 3; LXXXI, 2; LXXXII, 6; 
LXXXV, 3; LXXXVII, 2; XC, 4; Stăpînul 
împărăţiei, XI, 2; Stăpînul îngerilor, I, 8; 
VI, 6; XII, 4; XIII, 5; XL, 4; LXIX, 3; Stă¬ 
pînul legii, XL, 1; Stăpînul lumii, 
LXXXV, 1; Stăpînul universului, XI, 3; 
XLVII, 1; LXXVII, 1; LXXXIII, 4; 
LXXXIX, 4; Stăpînul sîmbetei, LIV, 4; 

blîndeţea Stăpînului, LIV, 4; bunătatea 
Stăpînului, LXXVIII, 4; chipul Stăpî- 
nului, XXVII, 2; iubirea de oameni a 
Stăpînului, LXXX, 2; legea Stăpînului, 
XLVII, 1; porunca Stăpînului, VIII, 2; 
LXXIX, 1; sîngefe Stăpînului, 

LXXXII, 6; suferinţa Stăpînului, 

XVIII, 4; trupul Stăpînului, LXXVIII, 
4; LXXXII, 1; uciderea Stăpînului, 
LXXXI, 3; stăpînirea lui -, LXVII, 1; 
steaua de la naşterea lui -, VI, 3; Vil, 1. 
2. 3. 5; VIII, 1; arătarea stelei, VI, 3; 
mersul stelei, VI, 3; VII, 4; strămoşii lui 
-, III, 2. 4; IV, 2; sufletul lui -, 
LXXXIII, 1; LXXXIV, 1; LXXXVII, 1; 
LXXX VIII, 1; surorile lui -, XLVIII, 1; 
şederea lui - pe mînz tînăr, LXVI, 1; 
tainele lui -, LIV, 4; tainele cele 
negrăite ale lui -, LXVII, 3; taina întru¬ 
pării lui -, VIII, 3; Tatăl lui -, XLVIII, 1; 
tăcerea lui -, LXXXVI, 2; LXXXVII, 3; 
tăcerea din timpul copilăriei lui -, VIII, 
3; tăria lui -, XV, 7; XL, 2; tăria învăţă¬ 
turii lui -, XXIV, 2; templul trupului lui 
-, VIII, 3; trăirea cu -, XXIII, 8; triste¬ 
ţea lui LXXXIII, 1; tronul slavei lui 
-, LXIV, 1. 2; trupul lui -, IV, 3; VII, 5; 
VIII, 1; XXXII, 7; XXXVI, 3. 4; L, 2. 
3; LXVII, 1; LXXXII, 1. 4. 5. 6; 
LXXXIV, 2; LXXXVIII, 2; LXXXIX, 
1. 2; XC, 2; uciderea lui -, XXXIX, 1; 
XLIII, 3; LXXIV, 1; LXXXV, 2; 
LXXXVI, 1; -, Unul-Născut, I, 2; II, 1; 
XVI, 5; XXV, 4; LXV, 3; LXVIII, 3; 
LXXII, 3; frate cu Unul-Născut, XIX, 
4; ura faţă de -, V, 2; urmele lui -, XIII, 
4; urmarea lui -, XIV, 2; LXIII, 2; 
LXIV, 1; venirea lui -, III, 2; IV, 1; V, 2; 
VI, 3; XIV, 1; XVI, 4; XXXVI, 3. 4; 
XXXVII, 2; XLI, 2; XLV, 2; L, 1; LIII, 
2; LVII, 1; LXXV, 1. 5; LXXVI, 3; 
LXXVII, 1. 2; LXXVIII, 1; LXXXII, 5; 
venirea întîia a lui -, XII, 4; LXXVI, 2; 
LXXIX, 1; venirea întîia şi a doua a lui 
-, X, 2; venirea a doua a lui -, X, 1; 
XIX, 9; LVII, 1; LXXIV, 3; LXXV, 1; 
LXXVI, 2; LXXIX, 1; venirea cea înfri¬ 
coşătoare a lui -, XVI, 4; semn al veni¬ 
rii lui -, VI, 4; LXXV, 1; veşmintele lui 
-, LI, 1. 2; viaţa lui -, X, 2; vieţuirea cu 
-, LXIX, 4; virtutea lui -, LXXXIII, 1; 
vînzarea lui -, LXXXIII, 2; voia lui -, 
XLIV, 1. 2-, LXXVII, 6; voinţa lui -, 
XXV, 2; LIV, 3; LXXXIII, 1; vrednicia 
lui -, VII, 2; XI, 5; XIV, 1; LIV, 1; 
ziua intrării lui -, XIX, 9. 

) Hristoşi mincinoşi, LXVI, 2; LXXV, 1. 2. 4; 
A LXXVII, I. 


Iacov, patriarh, II, 4; III, 1. 2; IV, 2; V, 3. 4; 
VI, 4; X, 7; XI, 2; XXI, 3; XXVI, 4; 

XXX, 6; XL, 3. 4; XLII, 2; XLVI, 3; L, 
1; LXIV, 2; LXX, 3; LXXX, 1; fiii 
patriarhului -, VIII, 2; sinul lui -, 

XXXI, 3; sînurile lui -, XVI, 4; XXVI, 
2; viaţa aspTă a lui -, V, 3. 

Iacov al lui Alfeu, apostol, XXXII, 3. 

Iacov al lui Zevedeu, XIII, 5; XXX, I; 
XXXI, 1. 3; XXXII, 3; XLVI, 3; LVI, 1; 
LXV, 4; LXVIII, 2; LXXXVIII, 2. 
Iacov, fratele lui lisus, apostol, XLVIII, 1. 
Iad, cuptorul -ului, XI, 6; chinul din -, XVII, 
2; XXIII, 7. 8; LXXVIII, 2; chinurile 
-ului, X, 5; XI, 2; XIII, 5; XXIV, 4; LVI, 
1; LXVI, 4; focul -ului, XXX, 6; frica de 
-, XIII, 5; învăţătura despre -, XI, 2; 
muncile -ului, XV, 3; LXVI, 4; oceanul 
-ului, VII, 6; osînda din -, XV, 11; por¬ 
ţile -ului, XXVI, 4; LIV, 2. 4; ruşinea 
din -, XLIII, 5. 

Idol, închinarea la -i, XVII, 6; LVI, 2; 
LXXXVI, 3; închinător la -i, XXXV, 1; 
slujirea -ilor, XVII, 6; tirania închinării 
la -i, XVII, 5. 

Ieremia, profet, V, 4; IX, 3. 4; XXIX, 2; 
XXX, 4; XXXV, 2; XLIII, 2; XLVIII, 2. 
4; LIV, 1. 2; LVI, 1; LVII, 2; LX, 2; 
LXIV, 1; LXXXV, 3; XC, 2. 

Ierihon, LXVI, 1; cucerirea -ului, XXXIX, 

2 . 

Iertare, -a greşelilor, XIX, 5-6; -a păcate¬ 
lor, IX, 2; XV, 3; XIX, 5; duh de -, 
XXIII 2. 

Ierusalim, V, 2. 3; VI, 1. 2. 4. 6; VII, 1. 2. 3. 
4; X, 1. 2; XVII, 5; XIX, 9; XXII, 2; 
XXXVII, 4; XLIII, 1. 2. 4; XLIV, 1; LI, 
1; LVI, 2; LVII, 2; LVIII, 1; LXII, 1; 
LXV, 1. 2; LXVI, 1. 3; LXVII, 4; 
LXVIII, 1; LXIX, 1. 2; LXXIV, 3; 
LXXV, 5; LXXVI, 1. 2; LXXVII, 1; 
LXXX, 1; LXXXIV, 2; LXXXVI, 2; 
LXXXVIII, 1. 2; -ul cel de sus, XXIII, 
6; asediul -ului, LXXVI, 1; căderea 
-ului, X, 1. 5; XLI, 3; LXXV, 2; LXXVI, 
2; cucerirea -ului, LXXVI, 2; LXXVII, 
1; distrugerea -ului, LXXV, 1; locuito¬ 
rii -ului, VII, 1; nenorocirile -ului, 
LXXV, 1; pieirea -ului, LXXV, 2; tul¬ 
burarea -ului, VIII, 3; sfîrşitul -ului, 
LXXV, 1. 2; zidirea -ului, IV, 2. 
Ierusalimleni, VII, 4; LXXIV, 3. 
lesei, tatăl lui David, III, 5; rădăcina lui -, 
XXXVI, 3; toiagul lui -, LVI, 2. 
Iezechiel, profet, II, 3; V, 4; XI, 5; XIII, 1; 
XXXVII, 4; XXXIX, 3; XLIII, 1. 2. 4, 
XLVII, 1; LV, 6; LXVIII, 2; LXXV, 5; 
XC, 2. 


J 

lisus, vezi: Hristos. 

Isus al lui Navi, urmaşul lui Moise, II, 3; 

XXXIX, 4. 

Ilie, preot, XVII, 7. 

Ilie, profet, X, 4; XI, 1; XII, 4; XIII, 2; XIV, 
2; XV, 5; XXI, 3. 4; XXIV, 4; XXXVII, 
3; XLVI, 3; XLVIII, 2; XLIX, 3; L, 2; 
LIV, 1; LVI, 1. 2. 3. 4; LVII, 1. 2; LVIII, 

1. 4; LXIII, 4; LXVIII, 3. 5; LXXX, 3; 
LXXXVIII, 1; XC, 4; sărăcia de bună¬ 
voie a lui -, XLVI, 3. 

Indieni, LXXX, 2. 

Interpret al Scripturii, III, 2. 3. 4; XXXVI, 

2. 3; XXXVII, 2. 

Interpretarea Scripturii, VII, 4; XI, 2; XXV, 
2; XXVI, 2; XXXVI, 3; XLVII, 1. 
Invidie, stîrpirea -i, XLVI, 4. 

Ioab, generalul lui David, XLII, 3. 

Iodae, preot, LXIV, 2. 

Ioan Botezătorul, III, 5; IV, 4; VI, 4; VII, 1; 

IX, 5; X, 1.2. 3. 4. 5. 6; XI, 1. 2. 3. 4. 5. 
6; XII, 1. 2; XIII, 2; XIV, 1. 2; XVI, 2; 
XXI, 3. 4; XXIV, 4; XXVI, 4; XXVII, 1. 
3; XXIX, 2; XXX, 3. 4; XXXII, 3; 
XXXVI, 1. 2. 3; XXXVII, 1. 2. 3. 4; 
XXXVIII, 1; XLVI, 2. 3; XLVIII, 2. 3. 4. 
5; XLIX, 1; LIV, 1. 4; LVII, 1. 2; 
LXVIII, 4; LXIII, 4; LXVII, 1. 2. 3; 
LXVIII, 3. 5; LXIX, 1; LXXIV, 1. 2; 
LXXVI, 2; XC, 4; botezul lui -, I, X, 2; XI, 
1; XII, 1. 2. 3; XXXVII, 4; LXVII, 2; 
cuvintele lui -, XXIII, 7; filozofia lui -, 

X, 5; îmbrăcămintea lui -, X, 3; întem¬ 
niţarea lui -, XIV, 2; înţelepciunea lui 
-, XI, 4; mustrările lui -, XI, 1. 2; pati¬ 
mile lui -, LVII, 2; predica lui -, X, 2. 3; 

XI, 1; XXXVII, 3; tragedia Iui -, XLIX, 
1; ucenicii lui -, XlV, 1; uciderea lui -, 
XLIX, 1; viaţa lui -, X, 4; XI, 3; vred¬ 
nicia lui -, XII, 2. 

Ioan Evanghelistul, I, 2. 3; IV, 3; V, 3; XI, 1; 

XIII, 4. 5; XIV, 2; XVI, 2. 6; XXVI, 3; 
XXIX, 1; XXX, 1. 4; XXXI, 1. 3; 
XXXII, 2. 3; XXXVII, 5; XLIV, 1; 
XLVI, 3; XLIX, 1; L, 2;LIII, 2; LV, 1; 
LVI, 1; LVIII, 2; LXV, 4; LXVI, 1; 
LXVII, 1. 2; LXIX, 1; LXXIV, 4; 
LXXV, 1; LXXVI, 2; LXXVIII, 3; 
LXXX, 1. 2. 3; LXXXI, 1. 3; LXXXIV, 
1. 2; LXXXVII, 1; Evanghelia lui -, 

XIV, 2; XXXII, 2. 

Iona, profet, VI, 3. 4; XLIII, 2. 3; 
LXXXVIII, 1; LXXXIX, 1; propovă- 
duirea lui -, LXXIX, 2; semnul lui -, 
LIII, 2. 3; LXV, 1. 

lima, tatăl lui Petru, XIV, 2; Simon, fiul lui 
-, LIV, 1; LVIII, 2. 


Iordan, nu, X, 1. 2; XII, 1. 3; XIV, 1; XXV, 
2; XXXVI, 1; XXXVII, 1; LVI, 4; LXII, 
1; împrejurimea -ului, X, 5; malurile 
-ului, X, 2. 

Iosi, fratele lui lisus, XLVIII, 1. 

Iosif, fiul lui Iacov, VIII, 5; X, 7; XVI, 8; 
XVIII, 3; XXXIII, 7; XL, 4; XLIII, 5; 
XLIX, 6; LIX, 1; LXI, 5; LXXIX, 4; 
LXXXIII, 1; LXXXIV, 4. 

Iosif, logodnicul, II, 3. 4; IV, 2. 3. 4. 5. 6. 7; 
V, 2. 3; VIII, 1. 2. 3. 4; IX, 3. 4; genealo¬ 
gia lui -, II, 4; III, 1. 

Iosif din Arimateea, LXXXVIII, 2. 

Iosif Flaviu, IX, 3; LXXV, 3; LXXVI, 1. 
Iov, I, 1; IV, 3; V, 4; X, 7; XIII, 1. 4; XV, 5. 
10; XVI, 4; XVII, 2; XX, 6; XXI, 1; 
XXIV, 3; XXVIII, 3; XXXIII, 6. 7; XLI, 
3; XLII, 4; XLVI, 3; XLIX, 3; L, 1; LIX, 
1; LXI, 3. 5; LXIV, 5; LXXIV, 5; 
LXXXVI, 4. 

Irod, împărat, VI, 1. 2. 4; VII, 1. 2. 3. 5; VIII, 
1. 2. 3; IX, 1. 2. 3. 4; XXIV, 4; XXXVI, 
1; XXXVII, 1; XLVIII, 2; LVIII, 4; 
LXX, 1; mîinile lui -, VIII, 1; moartea 
lui -, LXXVI, 2; nebunia lui -, VII, 3; 
răutatea lui VIII, 2; ura lui -, VIII, 4. 
Irod, tetrarh, VI, 4; XLVIII, 2. 3. 4. 5. 

Irod Agripa, IX, 1. 

Irodieni, XXX, 3; XL, 2; LXX, 1. 2. 

Isaac, patriarh, III, 1; VIII, 3; IX, 5; XI, 2; 
XXVI, 4; XLVI, 3; LIX, 7; LXIV, 2; 
LXX, 3; sinul lui -, XXXI, 3; sînurile 
lui -, XVI, 4; XXVI, 2. 

Isaia, profet, II, 1; III, 3; IV, 7; V, 2. 3; VI, 4; 
X, 3; XI, 1. 2; XII, 2; XV, 1; XVII, 3; 
XVIII, 3; XXVII, 1. 2; XXX, 3; XXXVI, 
3; XL, 2; XLIV, 3; XLV, 1. 2; LI, 2, 3; 
LIV, 5; LV, 6; LXVII, 1; LXVIII, 2. 4; 
LXXXV, 1; LXXXIX, 3. 

Isav, fiul lui Isaac, III, 1. 2; IX, 5; XVI, 8; 
XL, 3. 4. 

Israil, VII, 1. 2; VIII, 3; IX, 5; X, 1. 2; XXVI, 
1. 2. 3; XXIX, 1; XXXII, 1. 2; LV, 5; 
LVIII, 4; LXVI, 2; -ul cel duhovnicesc, 
XXXIX, 3; casa lui -, LXIX, 1; LXXV, 
5; pămîntul lui -, IX, 3; poporul -, VII, 
2; IX, 3; seminţiile lui -, LXIV, 1. 2; 
sfîntul lui -, XI, 3. 

Israilitean, V, 4; XXVI, 3; XXVII, 3; 

XLVIII, 2; neamul -, III, 1. 

Iubirea de argint, V, 5; XXI, 2; XXXII, 4; 
LXIII, 1; LXXI, 1; LXXIV, 4; LXXIX, 
1; LXXX, 3. 4; LXXXI, 3. 4. 5; 
LXXXII, 1. 5; LXXXIII, 3; - nu-i o 
poftă legată de fire, LXXX, 3; tirania -, 
XXI, 1; LXXXV, 2. 

Iubirea de fraţi, XXX, 3. 

Iubirea de oameni, IV, 12; V, 5; VII, 7; XIII, 
.5; XV, 11; XVI, 9; XVII, 3; XVIII, 1.3; 
XXXI, 5; XXXII, 2. 8; XXXIII, 7; 
XXXIV, ,5; XXXV, 5; XXXVI, 4; 
XXXVIII, 1. 4; XXXIX, 4; XL, 1. 5; 
XLI, 4; XLII, 4; XLIII, 5; XLVIII, 7; L, 
4; LVI, 5; LXI, 1. 3. 4. 5; LXXI, 2. 3; 
LXXIII, 2; LXXVIII, 1. 2; LXXXVI, 2; 
LXXXVIII, 3. 

Iubirea de străini, XXVI, 1. 

Iubitor de argint, XXVIII, 4. 5; L, 3; LI, 6. 
Iubitor de avuţie, XXVIII, 5; LI, 6. 

Iubitor de bani, XL, 1. 

Iuda, fratele lui Iisus, XLVIII, 1. 

Iuda, fiul lui Iacov, III, 1. 2. 4; IV, 2; XXXII, 
3; casa lui -, LXXV, 5; domnii din -, VI, 
4; VII, 2; pămîntul lui -, VI, 4; seminţia 
lui -, II, 4. 

luda Leveul zis Tadeul, XXXII, 3. 

Iuda Iscariotul, VI, 6; IX, 6; XV, 5; XXIV, 1; 
XXVI, 4; XXVIII, 4; XXXII, 3; XLIX, 
3; L, 3; LXIV, 1; LXVII, 4; LXXVIII, 4; 
LXXX, 2; LXXXI, 1. 2. 3; LXXXII, 1. 
4. 5. 6; LXXXIII, 2; LXXXV, 2. 3; 
LXXXVI, 1. 2. 3. 4; XC, 4; răutatea lui 
- LXXX 3 

Iuda Galileul,' xj 5; XLVIII, 5; LXX, 1. 
Iudaic, neam -, VI, 3; XXVI, 3; obicei -, 
LXXXII, 1; pieirea totală a statului -, 
LXXIV, 3; războaie -e LXXV, 1; 
LXXVI, 3; rînduieli -e, LXXIX, 3; 
seminţii -e, LXXVI, 3; vieţuire -ă, VI, 
3. 

Iudaism, XXX, I; LI, 3. 

Iudeea, VI, 1. 4; VII, 1. 2; IX, 4; XV, 5; LIX, 
7; LXII, 1; LXVI, 1; LXIX, 1. 2; 
LXXVI, 1; LXXX, 2; LXXXVIII, 1; 
pustia -ii, X, 1. 2. 

Iudeu, istoria poporului -, III, 1; poporul -, 
III, 2. 3; IV, 1; VI, 1; VII, 2. 4. 5; VIII, 4; 
XIV, 1; XXVI, 3; XXX, 4; XXXVI, 1; 
XXXVII, 2; XLIV, 3; LVI, 2; LXXV, 3; 
LXXVIII, 2; LXXXII, 1; LXXXV, 2; 
XC, 2. 

Iudei, -i erau cruzi, XVII, 4; - neruşinaţi, 
XIV, 1; - nesimţitori, XVII, 6; bătrînii 
-lor, XXVI, 2. 3; boierii -lor, XXV, 1; 
căderea -lor, LXIX, 1; conducătorii 
-lor, XVI, 1; cuvînt către rostit de sf. 
Ioan Gură de Aur, XII, 2; gura neruşi¬ 
nată a -lor, XVI, 1. 2; XXV, 2; invidia 
-lor, XIV, 1; XXVII, 2; îngîmfarea -lor, 
III, 2; linguşeala -lor, XXVI, 2; mintea 
-lor, XVI, 1; mîinile -lor, VIII, 1; mus¬ 
trarea -lor, VII, 1; nenorocirile -lor, 
LXXV, 2; LXXVI, 1; nerecunoştinţa 
lor, VI, 3; LXVII, 2; LXIX, l; nesim 


ţirea -lor, VI, 3; păcatele -lor, X, 2; 
păcatul -lor, LXXVI, 3; purtarea de 
grijă a lui Dumnezeu de -, LXIX, 1; 
tabăra -lor, VI, 2. 

Iulian Apostatul, împărat bizantin, IV, 1; 
XLIII, 3. 

Iulian, unchiul lui Iulian Apostatul, IV, 1. 

Izabela, soţia împăratului Ahaab, XXXV, 1; 
L, 2; XC, 4. 

I 

împărăteasă, -sa de la miazăzi, VI, 3; 
XXXVII, 4; XLIII, 3; LXIV, 2; LXXIX, 
2 . 

împărăţie, -ia cerurilor, XVI, 3. 4. 5. 8; 
XVIII, 4. 6; XIX, 9; XXII, 3; XXIII, 9; 
XXIV, 1. 2; cămările de nuntă din -ia 
cerurilor, LIV, 5; cetăţean al -i ceruri¬ 
lor, XXIII, 9; cheile -i cerurilor, LIV, 2; 
LXIV, 1; fiii -i cerurilor, XXVI, 2. 4; 
XL, 3; XLVII, 1; haina -i cerurilor, 
LIV, 5; locuitor al -i cerurilor, XIX, 7; 
moştenitor al -i cerurilor, XLV, 2; 
neintrarea în -ia cerurilor, XXIV, 3; 
participare la -ia cerurilor, XI, 6; 
popoarele -i cerurilor, XIX, 9; prid- 
voarele -i cerurilor, XXIV, 1; slava din 
-ia cerurilor, XXIII, 8; tainele -i ceruri¬ 
lor, XLV, 1; XLVII, 1. 

împărtăşire, sf. -, LXVI, 5; LXXXII, 6; -a 
cu sfintele taine, IV, 7; LXXIX, 1; 
LXXXII, 1. 

înfrinare, dragoste de -, LXXXVI, 4. 

înger, -ii diavolului, XLV, 3; LVI, 4; -rul 
Domnului, VIII, 1; IX, 3; - pogorît din 
cer, XXIII, 9; -ul satanei, X, 5; adunare 
a -ilor, L, 3; arătarea -ilor, XIII, 4; cete 
de -i, VIII, 4; cîntarea -ilor, LXVIII, 4; 
corul -ilor, XLVIII, 7; legiuni de -i, 
LXXXIV, 1; nepătimirea -ilor, XIX, 5; 
popoare de -i, XIX, 3; sfinţii -i, 
LXXIX, 1; viaţa -ilor, LXX, 5; 

întunericul cel mai din afară, XII, 4; LVI, 4; 
LXIX, 1. 2; LXXVIII, 1. 3; LXXXI, 5. 

învăţător, - de lege, LXXI, 1; LXXII, 1; - 
iudeu, LXIII, 1; -ii iudeilor, LXVIII, 2; 
scaun de LXVII, 2. 

învăţătură, -ra adevărată, XLVI, 1; -ri 
băbeşti, XXXVI, 4; -ra creştină, I, 5; V, 
3; -ra cuvîntului, VI, 5; -ri desăvîrşite, 
XXIII, 3; -ra Duhului, LIV, 3; -ra fari¬ 
seilor şi saduceheilor, LIII, 3; -ri filo¬ 
zofice, XXIII, 2; -ri greşite, XLVI, 1; 
LIX, 3; LXXV, 4; LXXXII, 2; -ri înalte, 
XIX, 2; -ri mai mari, XVI, , r >; -ri mintui- 
loare, XIII, 2; ren, LXII, 3; A slrftmft. 

XLVII, 2; -â sfîntă, XV, 7; -ri vechi, 
XXV, 3; apărarea -rilor, XLI, 3; cuvînt 
de LXX VII, 3; darul -rii, LXXVIII, 3; 
folosul -rii, XIII, 2; păzirea adevărate¬ 
lor -ri, XLVII, 3; răutatea -rilor, XV, 5. 

înviere, -a ce va să fie, LXXXVIII, 2; - a de 
morţi, XXXII, 8; -a generală, LXXVI, 
4; -a morţilor, XII, 2; XLVI, 4; LIII, 3; 
LXXXVIII, 2; -a se va face noaptea, 
LXXVIII, 1; -a trupurilor, XI, 6; arăta¬ 
rea semnelor de la XI, 6; credinţa în 
-, XIII, 5; făgăduinţa -rii, LXX, 3; taina 
-rii, XI, 6; LIV, 3. 

J 

Jertfă, -fa cea fără de sînge, XXV, 4; -fa cea 
înfricoşătoare, XXV, 3; - de laudă, 
XVI, 9; -fa de pe cruce, XXV, 3; - de 
seară, XVI, 9; -fa euharistică, XXX, 6; 
sfînta -, XIX, 8; sîngele -fei euharis- 
tice, XXX, 6. 

ertfelnic, - duhovnicesc, XLVII, 3. 
udecată, -ta cea neînşelată, LV, 4; -ta de 
apoi, XIII, 5; -ta de obşte a lumii, 
XXIV, 2; -ta dreaptă, XX, 4; -ta cea 
înfricoşătoare, VI, 6; XIII, 5; XIX, 2; 
XX, 6; XXIII, 9; XXIV, 1; XLII, 2; LV, 
5; LXXIX, 1; -ta lumii, LVI, 4; LVII, 1; 
-ta sinedriului, XVI, 8; -ta viitoare, X, 
5; XI, 6; XXIV, 2; LXXVI, 5; credinţa 
în -ta viitoare, XIII, 5; dreapta -, XLII, 
2; existenţa - căţii viitoare, XIII, 5; 
puterea de -, XVIII, 1; scaun de -, XIII, 
5; XIV, 4; XVI, 10, XLI, 4; XLII, 3. 4; 
LV, 4; LX, 2; LXXVI, 3. 5; LXXXVI, 1; 
timpul -căţii, XXIV, 1; ziua -căţii, 
XXVIII, 3; LXXXIX, 3; ziua cea mare a 
-căţii, XIV, 4; ziua înfricoşătoare a 
-căţii, XXV, 1. 

Judecător, - aspru, XXIII, 2, 3; - nepărtini¬ 
tor, XXI, 1. 

Jurâmînt, - fals, XLVIII, 6; -minte false, 
XVI, 8; - strîmb, XVII, 4. 5 . 7; XLI, 4; 
călcare de -, XLVIII, 2; călcători de -, 
XVI, 6. 

L 

Laban, socrul lui Iacov, XL, 3; XLII, 2. 

Lacedemonieni, LXXXIII, 4. 

I,ameh, fiul lui Matusala, LXXIV, 2. 

Lazăr cel de patru zile, VI, 6; XVI, 1; 
XXVII, 4; XXXI, 2. 3; LXXVIII, 4; 
IXXX, 1; LXXXVIII, 2; învierea lui -, 
XII, 2. 

Lazăr, săracul -, IV, 11; IX, 2; XIII, 4; XVI, 
4; XXVIII, 3; LVI, 1; LXXV, 4. 5. 


Lăcomie, - la mîncare, X, 6; LXX, 3; - la 
mîncare şi băutură, XLIV, 4; -ia pînte- 
celui, LXXXVIII, 4. 

Lege, - apostolică, LV, 5. 6; -gile astrolo¬ 
giei, VI, 1; -gile Bisericii, XIX, 5; -a 
căsătoriei, I, 6; V, 3; -gile civile, 
XXXIII, 1; -gi creştine, III, 3; -gi date 
iudeilor, XIV, 3; -gi date lui Noe, XIV, 
3; -gi de dezordine, XXIII, 1; -gi de dis¬ 
trugere, XXIII, 1; - dreaptă, XXVI, 4; 
-a ain paradis, XIV, 3; -a duhului vieţii, 

XVI, 5; - dumnezeiască, I, 7; XLIV, 5; 
-gi dumnezeieşti, XVII, 7 ; - evanghe¬ 
lică, XVI, 7; -gile firii, I, 4; IV, 2; IX, 5; 
- generală, XXIII, 1; - iudaică, LIII, 3; 
-a luptei, XXXIII, 1; -gi mai bune, 

XVII, 5; -gea morţii, XVI, 5; -gea nouă, 
XVIII, 1; LXXXII, 1; -gi noi, LXXV, 3; 
-gile Noului Testament, XVII, 5; -gi 
obşteşti, XXXIII, 5; -gi omeneşti, XVII, 
5; -a păcatului, XVI, 5; XXXIX, 4; -gile 
păcii, XXIII, 1; -gi romane, LXXV, 3; 
-gile statului, XXXIII, 5 ; XXXVII, 6; 
-gea Stăpînului, XLVII, 1; -gea veche, I, 
1. 2; II, 3. 4; III, 2. 3. 5; X, 1. 4; XII, 1; 
XVII, 4. 5. 6; XVIII, 1; XXI, 3; XXV, 2. 
3; LXII, 1. 2; LXVII, 1; LXXIII, 2; 
LXXIX, 5; LXXX, 1; LXXXII, 1; -gile 
Vechiului Testament, XVI, 1. 2. 3. 5. 6; 
XVII, 5; LXXXII, 1; călcarea -gii, XII, 
1; XIII, 2; XVI, 7; XL, 1; XLVIII, 3; 
LXII, 2; LXXII, 1; călcător de -, XVI, 4; 

XX, 1; XXV, 3; LI, 1. 2; LVI, 1; cuvin¬ 
tele -gii vechi, XVIII, 1; darea -gii, 
XVIII, I; XXXVI, 4; XXXVII, 5; dătă¬ 
tor de -, LVI, 1; faptele -gii, X, 2; fap¬ 
tele -gii vechi, XXVI, 4; greutatea -gii, 

X, 3; greutatea -gii iudaice, VIII, 1; 
îmbunătăţirea -gii, XVI, 1; împlinirea 
-gii, XVI, 2; îndreptarea -gii Vechiului 
Testament, XVI, 2; înrăutăţirea -gii, 
XVI, 1; litera -gii, XVI, 2; literele -gii, 
XVI, 1; măsura -gii vechi, XVII, 6; 
păzirea -gii, XXXVI, 3; poruncile -gii, 
XVI, 1; LXIII, 1; poruncile -gii noi, 
XVIII, 1; poruncile -gii vechi, XVI, 4. 
6; XVIII, 1; prescripţiile-gii, XXV, 3; 
LXXIII, 1. 2; sfîrşitul -gii Vechiului Tes¬ 
tament, XVI, 2; stricător de -, LVI, 1; 
suspendarea -gilor firii, V, 2; tirania -gii 
Vechiului Testament, XVI, 2; voinţa -gii 
Vechiului Testament, XVI, 2. 

Legiuire, - bună, XXIII, 3; -a cea mai bună, 

XXI, 2; -a nouă, XVI, 5; -a veche, XVI, 5; 
-rile Vechiului Testament, XVII, 5. 

Legiuitor, -i păgîni, XXVI, 6; - roman, LVI, 6. 
Levi, fiul lui Iacov, VIII, 3; seminţia lui -, VI, 1; 

XI, 1; LVIII, 1. 

Lovi, numit Tadeu, apostol, XXXII, 3. 

Liu, soţia lui lacov, aXX, 6. 

Libertate, -a voinţei, XXIX, 3; LIX, 1. 

Libia, LXXXI, 5. 

Lidia, XLIII, , r ). 

Lot, nepotul lui Avraam, IV, 2. 3; XXVI, 1; 
XLIII, 2. 

Luca, evanghelist, I, 2. 3; II, 3. 4; IV, 1. 5; 
VII, 1; Vilii, 1; IX, 4; X, 1. 3; XIII, 4; 
XV, 1; XXV, 2; XXVI, 1. 2. 3; XXVII, 
1; XXVIII, 2. 3; XXX, 3. 4; XXXI, 1. 
2; XXXII, 3; XXXV, 1; XXXVI, 1; 
XXXVII, 4; XXXVIII, 1; XXXIX, 1; 
XLI, 2; XLVIII, 1. 2; LIV, 3; LVI, 2. 3; 
LVIII, 1; LIX, 1. 5; LXVIII, 2; LXX, 
1; LXIV, 1; LXXV, 1; LXXVII, 2; 
LXX VIII, 2; LXXIX, 3; LXXX, 3; 
LXXXI, 1; LXXXII, 1. 3; LXXXIII, 2; 
LXXXIV, 1; LXXXV, 1; LXXXVII, 2. 
Lume, -a aceasta, XX, 6; XXI, 1; XXII, 3. 4; 
XXIII, 10; XXXVIII, 4; LXIV, 1; LXV, 
6; LXVI, 4. 5; LXVII, 5; LXIX, 2. 4; 
LXXIII, 4; LXIV, 1. 2. 3. 5; LXXVI, 4; 
LXXVIII, 2; -a cealaltă, II, 5; IV, 11; XI, 
5. 6; XII, 5; XIII, 5; XV, 11; XX, 2; 
XXIV, 1; XXXIV, 3; XXXVI, 3. 4; 
XLIII, 3; LX, 2; LXI, 4; LXIII, 4; LXIV, 
3; LXXIV, 2. 5; LXXVIII, 1. 2. 3; -a vii¬ 
toare, XVI, 5; grijile mii, LXXX, 3; 
întemeierea -mii, LXXIX, 2; LXXXIX, 
3; naşterea din nou a -mii, LXIV, 1; 
plecarea din -mea aceasta, XX, 6; sem¬ 
nele sfîrşitului -mii, X, 5; XX, 6; sfîrşi- 
tul -mii, X, 1. 5; XX, 6; XXV, 3; XLVII, 
2; LXXV, 1. 2; LXXVI, 2; LXXVII, 1. 2. 
3; XC, 2; teatrul acestei -mi, XX, 1. 
Lux, dragoste de -, XLIX, 6. 

M 

Macabei, fraţii -, XXXVI, 3; LXXVI, 1. 
Macedoneni, XV, 4; LXIV, 5. 

Mag, credinţa -ilor, VII, 4; VIII, 1; darurile 
-ilor, VII, 4; filozofia -ilor, VIII, 1; 
închinarea -ilor, VII, 4; VIII, 3; venirea 
-ilor, VI, 2. 4; VII, 1; LXXVI, 2; virtutea 
-ilor, VI, 4. 

Magdala, tîrguşor lîngă lacul Tiberiada, 
LIII, 2. 

Maica Domnului, vezi: Fecioara Maria. 
Maleahi, profet, XXXVII, 2; LVII, . 
Mamona, - al nedreptăţii, V, 5; rob al lui -, 
XXI, 1; slujirea lui -, XXI, 2; tirania 
cumplită a lui -, XXI, 2. 

Manase, împăratul lui Iuda, LXVII, 4. 
Manihei, eretici, XVI, 7; XXVI, , r >. ti; XLIX, 
2; LI, 3; LV, h. <i; LVIII, 3; LXII, 3; 
LXXXII, 2. 


Marcion, eretic, VII, 4; XXXVIII, 2; XLIII, 
2; LXXXII, 2. 

Marcioniţi, eretici, XXVI, 6; XLIX, 2; 
LXXXII, 2. 

Marcu, evanghelist, I, 2. 3; IV, 1; X, 2; XIII, 
1; XXV, 1; XXVII, 1; XXVIII, 1. 2; 
XXXI, 1; XXXII, 3; XXXIX, 1. 3; XL, 
2; XLV, 1; XLVII, 1; XLVIII, 2. 3; 
XLIX, 1; LI, 2. 4; LIII, 1. 2; LVIII, 1; 
LXII, 3; LXIII, 1; LXX, 1; LXXI, 1; 
LXXV, 1; LXXXIV, 2; LXXXV, 1. 2; 
LXXXVIII, 1. 

Marea Caribdei, LXXXI, 5. 

Marea de dincolo de Cadix, LXXXI, 5. 
Marea de Marmara, LXXXI, 5. 

Marea Egee, LXXXI, 5. 

Marea Neagră, LXXXI, 5. 

Marea Roşie, XXXIX, 4; XLIII, 4; LVI, 2. 
Marea Tireniană, LXXXI, 5; XC, 3. 

Maria lui lacov, LXXXVIII, 2. 

Maria, sora lui Lazăr, XXVII, 4. 

Maria Magdalena, LXXXVIII, 2; LXXXIX, 

2 . 

Maria, sora lui Moise, V, 4; XXVI, 8; XL, 3. 
Maria, cealaltă -ie, LXXXVIII, 2; LXXXIX, 
2 . 

Marta, sora lui Lazăr, XXVI, 2. 

Martor, - mincinos, LXXXIV, 2; LXXXVI, 

1 . 

Matei, evanghelist, I, 1. 2. 3. 6. 7. 8; II, 2. 3. 
4; III, 1. 4; IV, 1. 2. 3. 5; V, 1. 3; VIII, 2; 
IX, 3. 4; X, 1. 3; XI, 1; XII, 3; XIII, 1. 
2. 4; XIV, 1. 2. 3; XV, 1. 5; XVII, 5; 
XXV, 1. 2. 3; XXVII, 1. 2; XXVIII, 1. 2; 
XXIX, 1; XXX, 1. 2. 3. 4; XXXI, 1; 
XXXII, 1. 3; XXXVI, 1; XXXVII, 4; 
XL, 1; XLI, 2; XLIV, 2; XLV, 1; XLVII, 
4; XLVIII, 2. 5; LIII, 1; LVI, 1; LVII, 3; 
LVIII, 2; LXV, 2; LXVII, 1. 4; LXVIII, 
2; LXXI, 1; LXXIV, 4; LXXVIII, 2; 
LXXIX, 3; LXXXI, 1. 3; LXXXIII, 4; 
LXXXIV, 2; LXXXVI, 2; LXXXVIII, 2. 
Mauri, LXXX, 2. 

Mărturisire, VI, 5; X, 5; XIV, 4; XXXIV, 3; 
XXXVII, 6; LIV, 1. 4; a lui Petru, LIV, 
2 . 

Melchisedec, împăratul Salemului, LXIV, 

Z. 

Mihea, profet, VI, 4; VII, 1. 2. 

Milet, LIX, 1, 

Milostenie, IV, 9. 12; V, 5; XI, 7; XV, 3. 4, 
10; XVI, 9; XIX, 1. 2. 3; XX, 1. 2. 3. 4; 
XXI, 4; XXVII, 4; XXXII, 6; XXXV, 3. 
4. 5; XXXIX, 3. 4; XLI, 4; XLVI, 4; 
XLVII, 3. 4; XLVIII, 7; XLIX, 4; L, 4; 
LVI, 3; LVII, 4; LXV, 4. 5; LXVI, I 3. 
4; LXXI, 2. 3 4; LXXII, 2; LXXIII, 1.2; 

LXXIV, 4; LXXVII, 5. 6; LXXVIII, 1. 2; 
LXXIX, 1. 2. 3; LXXX, 1. 2; LXXXIII, 
4; LXXXV, 3. 4; LXXXVIII, 3. 4; 
LXXXIX, 3. 4; - cu fapta, XV, 4; - cu 
bani, XIV, 4; -nii drăceşti, LXXXV, 3; 
-ia e o taină, LXXI, 4; -ia este inima vir¬ 
tuţii, XLVII, 4; -nii iudaice, LXXXV, 3; 
bogăţia -i, XXIII, 10; fapte de -, XIX, 
2; porunci despre -, XXII, 3. 

Minune, -nile înmulţirii pîinilor, XLIX, 
1-3; LIII, 1. 3; covîrşirea -nii, XIII, 2; 
facerea de -ni, XXIV, 1; XXXII, 4; 
XXXIII, 1. 4; XLVI, 4; LXXVII, 

3; făcător de -ni, XXIV, 1. 2; XXXII, 
7; harul facerii de -ni, XXIV, 2; LVI, 
2; mărturia -nilor, VII, 1; roi de -ni, 

XIV, 3; săvîrşirea -nilor, VII, 2. 

Mînie, -nia cea de sus, XIX, 8; -nia cea vii¬ 
toare, XI, 1. 4; cuptorul -niei, XVI, 10; 
flacăra -niei, XVI, 8; înfrînarea -niei, 
XLVI, 4. 

Mîntuire, -a celor rătăciri, VI, 3; -a iudeilor, 
LXXIX, 3; -a lumii’, VI, 3; LXXXI, 3; 
LXXXII, 2; LXXXIII, 1; -a oamenilor, 

XV, 7; XL, 3; LXXIX, 1; LXXXII, 1; -a 
omenirii, LXXIX, 3; -a rudelor, 
LXXVIII, 2; -a sufletului, LXVIII, 4; 
cale de -, XLI, 4; crucea, semnul -rii, 
LIV, 5; haina -rii, XLV, 3; leacurile -rii, 
XIII, 2; XXIII, 1; nădejde de -, XI, 2; 
XII, 5; XIX, 8. 9; XLV, 3; L, 1; LXIV, 5; 
LXV, 3; LXXVIII, 2; pierderea -rii, 
XXI, 2; rînduiala -rii lumii, LXXX, 1; 
taina -rii, LXV, 1; uşurinţa -rii, X, 3. 

Moabiteanca, LXX, 2. 

Moarte, -a cea mai ruşinoasă, XXIII, 8; - de 
ruşine, LXXXV, 2; - ruşinoasă, LV, 1; 
-a este somn, LXXVIII, 1; - silnică, 
LXV, 2; frica morţii, LXII, 5; latura 
morţii, XIV, 1; lovitură de -, LXXI, 2; 
mireasmă spre -, XV, 9; nimicirea 
morţii, XI, 6; patul de -, LIII, 5; tirania 
morţii, XXXVI, 3; umbra morţii, XIV, 1. 
Moise, legiuitor şi profet, I, 1. 2; II, 1. 3; V, 
4; VIII, 5; IX, 5; XI, 1. 5; XII, 2; XIII, 2; 
XV, 3. 5; XVII, 4; XIX, 3; XXI, 3; XXV, 
1. 2. 3; XXVI, 3. 8; XXVII, 2; XXVIII, 
1. 2; XXX, 2. 3; XXXI, 3; XXXII, 4; 
XXXV, 2. 4; XXXVI, 4; XXXVII, 2; 
XXXIX, 3; XL, 3; XLVIII, 1. 3; L, 2; LI, 
1. 3; LIII, 3; LV, 5. 6; LVI, 1. 2. 3. 4; 
LVIII, 1; LIX, 4; LXI, 5; LXII, 1. 2; 
LXX, 2. 3; LXXII, 1; LXXV, 3. 5; 
LXXIX, 3; LXXXII, 1; XC, 2; cîntarea 
lui LXXIV, 3; gura lui -, LXXVIII, 4; 
legea lui LXXII, 1; mormîntul lui -, 
V, 4; scaunul lui -, LXXII, 1. 


Monah, chiliile -ilor egipteni, VIII, 4. 5; 
popoarele de -i, XX, 1; vieţuirea -ilor 
din munţii Antiohiei, LXVIII, 3-5; 
LXIX, 3. 4; LXX, 3. 5; LXXII, 3. 4; vie¬ 
ţuirea -ilor, LV, 5. 6. 

Mucenic, mormintele -ilor, XXXVII, 7; 
popoare de -i, VIII, 4; răsplătile -ilor, 
XXIV, 3. 

Muntele Fericirilor, VII, 7; XV, 1; XXV, 1; 
XXVI, 1; XXVII, 2; XXXVIII, 2; XLIV, 
2; LXII, 3; LXXX, 1. 

Muntele Măslinilor, X, 1; LXVI, 1; LXXV, 
1; LXXXII, 2. 5. 

Muntele Sinai, I, 1; XI, 5; LVI, 3. 

Muntele Taborului, LVI, 2. 3. 4; LVII, 2. 


Nabucodonosor, împăratul Babilonului, IV, 
10; XIII, 5; XV, 8; XXIV, 2; LXV, 6. 
Nabute Israeliteanul, XXXV, 1. 

Naştere, - de copii, LXXXI, 5; durerile -rii, 
VIII, 1. 2. 3; XVIII, 5. 

Natan, profet, LX, 1; LXVIII, 2. 

Natanael, apostol, IX, 4; XXVII, 3; LIV, 2. 
Nazaret, VII, 1; IX, 4; X, 1; XXIX, 1; 

XLVIII, 1; LXVI, 3. 

Nazarinean, IX, 4; XLVIII, 1. 

Neam, -urile păgîne, VII, 4; ascultarea -uri¬ 
lor, LXVII, 2; aşteptarea -urilor, VI, 4; 
chemarea -urilor, LXVI, 2; LXXX, 1; 
supunerea -urilor, LXVI, 2. 
Necromanţie, XXXIV, 4. 

Nedreptate, legătura -tării, LIV, 5; LVI, 5; 

scrisoare cu -, LIV, 5. 

Neeman, general sirian, XXV, 2; XXXI, 1; 
XLVIII, 2. 

Neftalim, fiul lui Iacov, XIV, 1. 

Neron, împărat roman, XXXIII, 4; XC, 4. 
Niniviteni, VI, 2. 3. 4. 5. 6; XVI, 6; XXXVII, 
4; XLIII, 2. 3. 4. 5; LV, 4; LXIV, 1. 2; 
LXXIX 2 

Noe, fiul lui Lameh, I, 1; V, 4; VI, 6; VII, 7; 
VIII, 3; IX, 5; XIII, 1; XIV, 3; XX, 6; 
XLIII, 2; LXIV, 5; LXVI, 2; LXXIV, 2; 
LXXVII, 2. 4; timpul lui -, VI, 6. 


Om, -ul cel vechi, X, 1; -ul, fiinţa cea mai de 
preţ de pe pămînt, XXII, I; ce este -ul, 
LXV, 5; cel dintîi -, XIII, 2; XV, 2; LIX, 
1. 2; LXI, 2; LXII, 2; LXIV, 1; LXV, 6; 
cei dintîi oameni, VI, 8; XIII, 3; crearea 
-ului, LXII, 1; dragostea de oameni, 
XVI, 6. 7; XXV, 3; XXVI, 1; XXXIX, 4; 
XLV, 1; dragostea dintre oameni, 
LXXVII, 4; facerea de la început a 
-ului, XVI, 2. 

Oseu, profet, VIII, 3; XLIII, 3. 

P 

Pace, II, 1; X, ti; XV, 4; XVI, 9; XIX, 9; 
XXII, 4; XXXIII, 3. 4. 5; XXXV, 1. 3. 4; 
XXXVI, 4; LI, ti; LIV, 5; LV, 5; LX, 2; 
LXIV, 4; LXVII, 5; LXVIII, 3; LXX, 5; 
LXXVII, 2; -a atît dorită de Dumnezeu, 
XVI, 8; calea păcii, X, 6; Dumnezeul 
păcii, XV, 10; făcător de -, XV, 6; XVI, 
3; legile păcii, XXIII, 1; mulţimea păcii, 
V, 3; taina sfintei împărtăşanii este 
taină a păcii, L, 3; vremi de -, XXXIII, 
5. 

Palestina, VI, 2. 4; VII, 2. 3; VIII, 2. 4; XV, 
6; XXXII, 2. 3; XXXIII, 3; XXXIV, 1. 2; 
XXXVII, 3; LIV, 3; LXXV, 1; LXXXII, 

4. 

Paradis, XII, 4; XXXIII, 5; LXVIII, 3. 
Paralipomene, IX, 4. 

Paşte, XII, 3; LXVII, 1; LXXIX, 2; LXXXI, 

1. 3; LXXXII, 1. 4. 5; LXXXIII, 2; 
LXXXIV, 2; LXXXVIII, 1; -le iudaic, 
XII, 3; LXXXII, 1; -le Vechiului Testa¬ 
ment, LXXXII, 1; -le vechi, LXXXII, 1; 
marea seară a -lui, LXXXVI1, 1; sărbă¬ 
toarea -lui, LXXXV, 2. 

Patimă, - tiranică, XVI, 11; XIX, 1; cupto¬ 
rul -mii, XVII, 1; lipsă de simţire faţă 
de -mi, VIII, 5; tirania -mii, XX, 2. 
Pavel, apostol, I, 1. 2; II, 6; III, 3. 5; IV, 1. 3. 
9; V, 2. 3. 5; VI, 3. 4. 5 . 6 . 1 . 8; VII, 2. 4. 

5. 6. 7; VIII, 5; IX, 2. 5; X, 1. 2. 4. 5. 7; 
XI, 3; XIII, 2. 5; XV, 2. 3. 4. 5. 6; XVI, 2. 
4. 5. 7. 8. 10. 11; XVII, 3. 7; XVIII, 4. 5. 
6; XIX, 1. 4. 5. 8. 9; XXI, 2; XXII, 4. 6; 
XXIII, 1. 3. 5. 6. 7; XXIV, 1. 3; XXV, 

3. 4; XXVIII, 1; XXIX, 3; XXX, 1. 2. 3; 
XXXI, 3. 5; XXXII, 6. 7. 8; XXXIII, 2. 

4. 5; XXXIV, 3; XXXV, 1. 2. 4; XXXVI, 

2. 3. 4; XXXVII, 2. 5. 6; XXXVIII, 1. 2. 

3. 4; XXXIX, 3. 4; XL, 2; XLI, 4; XLII, 
4; XLIII, 2; XLVI, 1. 4; XLIX, 5; LI, 5; 
LIII, 4. 5; LIV, 4. 5; LV, 6; LVI, 6; LVII, 

1. 5; LVIII, 5; LIX, 1. 4; LX, 1. 2. 3; 
LXI, 3. 5; LII, 3; LXIII, 1. 4; LXIV, 2. 3. 

4. 5; LXV, 3; LXVI, 2; LXVII, 2. 4; 
LXVIII, 4; LXIX, 1. 2; LXX, 2. 3; 
LXXII, 3. 4; LXXIV, 4. 5; LXXV, 2. 5; 
LXXVI, 2. 4; LXXVII, 1. 2. 4. 5 . 6; 
LXX VIII, 1. 2; LXXIX, 3. 5; LXXXII, 

2. 3. ti; LXXXIII, 4; LXXXV, 1; 
l.XXXVI, 2. 4; LXXXVII, 4; LXXXVIII, 
3; LXXXIX, 3; XC, 4; - se laudă cu 
Minimele lui Hristos, XVI, li; asculta 
rea lui , VI, t; epistolele lui , XXV, I, 


XXXVII, ti; Hristos prin -, XXIII, 1; 
gîndirea lui LIV, 5; mînia lui -, XVI, 
7; pilda lui -, VI, 5. 

Pavel de Samosata, VII, 4. 

Păcat, -e de neiertat, XLIII, 3; -e interzise 
cu desăvîrşire, XXIII, 2; - întîmplător, 
XVII, 7; XXIII, 1; -ul lumii, XI, 6; XII, 
1; XXVII, 1; XXXVI, 2; LXVII, 2; -e 
mari, XXIII, 1. 2; LXXXVI, 3. 4; -e 
mici, LXXXVI, 3. 4; -ele strămoşilor, 
III, 2. 4; VIII, 5; adîncul -ului, XXVI, 7; 
depărtare de -e, X, 6; dezlegare de -e, 
LIII, 3; frica de -, XXVI, 8; iertarea 
-elor, IV, 7; X, 1. 2. 3; XI, 4; XIV, 3. 4; 
XIX, 4. 5; XXII, 6; XXIII, 1; XXIX, 2; 
XLI, 4; LXI, 2; LXXXII, 1; izbăvirea de 
-e, IV, 7; IX, 2; izvorul -elor, XIV, 3; 
întunecimea -elor, VI, 5; lanţuri de -e, 
XIV, 4; mărimea -elor, XXVI, 7; mul¬ 
ţime de -e, XIII, 2; murdăria -elor, 
XXVI, 7. 8; nerecunoaşterea -elor, X, 
2; poveri de -e, X, 5; prăpastia -elor, 
XXVI, 5. 6; recunoaşterea -elor, X, 2; 
săvîrşirea -ului, XXVI, 8; ştergerea 
-elor, XI, 6; XII, 3; ura de -, XXIV, 3; 
viată plină de -e, XIII, 5; viitoarea 
-elor, XIX, 7. 

Părinte, XVIII, 6; XXIX, 1; XXXVIII, 1. 2; 
XXXIX, 1; XLIX, 4; LVI, 4; LXXIX, 2. 
3; LXXXIII, 1; LXXXIV, 1; LXXXIX, 3. 
Părinţi, sfinţii -, III, 1; LXXIII, 3; LXXXV, 
4; XC, 3; bunătatea sfinţilor -, XXIII, 

5. 

Pedeapsă, -sa ce va să fie, XXI, 4; - cruntă, 
XXIII, 9; - înfricoşătoare, XX, 6; 
-depse pămînteşti, XVI, 8; - veşnică, 
XI, 5. 6; XVI, 7; LV, 4; frica de -, XVI, 
7; XIX, 7; izbăvire de -, LXI, 2; ridi¬ 
carea -depsei, XIX, 4. 

Pericle, om de stat atenian, XXXIII, 4. 
Perşi, VI, 3. 4; VII, 1; VIII, 1; X, 5; LXXX, 2. 
Persan, VI, 1. 

Persia, VI, 2; VII, 1. 5; VIII, . 

Persida, creştină din epoca apostolică, 

LXXIII, 3. 

Petru, apostol, I, 2; III, 5; IX, 1. 4; XII, 1; 
XIII, 5; XIV, 2; XVI, 2; XVII, 6; XXIII, 
1. 3; XXVI, 8; XXVII, 1; XXXI, 1. 2. 3; 
XXXII, 1. 3; XXXIII, 5; XXXIX, 1; 
XLVI, 3. 4; L, 1. 2. 3; LI, 3. 4; LIV, 1. 2. 
3; LV, li 4; LVI, 1. 2. 3; LVII, 2. 3; 
LVIII, 1. 2; LXI, 1; LXII, 2; LXIII, 3. 
4; LXIV, 1; LXV, 1. 2. 3. 4; LXIX, 1; 
LXXI, 1. 2; LXXII, 3; LXXV, I; 
LXXVII, 3. (.; LXXVIII, 3; LXXX, 2; 
LXXXII, 2 3 I; LXXXIII, I; LXXXIV, 







1. 2; LXXXV, 1. 2; LXXXIX, 1; XC, 2. 
4; - corifeul apostolilor, LIV, 4; - 
merge pe apă, LVIII, 2; căderea lui 
LXXXH, 4; LXXXV, 1; chemarea lui -, 

XIV, 2; credinţa lui -, L, 2; LIV, 2; lepă¬ 
darea lui LVIII, 2; LXXXII, 3; XC, 2; 
mărturisirea lui LIV, 2; LXV, 4; 
LXXXII, 3; soacra lui -, XXIX, 2. 

Pilat din Pont, VI, 1; IX, 4; XLIII, 1; 
LXXXIV, 3;LXXXV, 2; LXXXVI, 1. 2; 
LXXXVII, 1.2; LXXXVIII, 1; LXXXIX, 
1; XC, 1. 2; femeia lui -, LXXXVI, 1. 

Pildă, -da aluatului, XLVI, 2; XLVII, I. 2; 
LVII, 3; -da celor doi fii, LXVII, 2. 3; 
LXVIII, 1; -da celor 10 fecioare, LXIV, 
4; LXXVIII, 1; LXXIX, 2; -da celui ce 
datora 10.000 de talanţi, XV, 11; LXI, 
1. 5; -da comorii ascunse în ţarină, 
XLVII, 2; -da grăuntelui de muştar, 
XLVI, 2; XLVII, 1. 2; -da lucrătorilor 
celor răi, LXVIII, 1. 2; -da lucrătorilor 
tocmiţi în vie, LXIV, 2. 4; -da mărgări¬ 
tarului, XLVII, 2; -da năvodului, 
XLVII, 2; LXIV, 4; -da neghinei din 
ţarină, XLVI, 1; XLVII, 1. 2; -da nunţii 
fiului de împărat, LXIX, 1. 2; -da oii 
căzute în groapă sîmbăta, XVI, 1; -da 
prietenului sculat la miezul nopţii, 
XIX, 4; XXII, 5; -da semănătorului, 
XLIV, 3; XLV, 2; XLVI, 1. 2; XLVII, 1. 
2; -da seminţei căzute între spini, 
LXIV, 4; -da slugii credincioase şi a 
celei necredincioase, LXXVII, 3. 4; -da 
talanţilor, LXXVIII, 1. 2; -da vameşu¬ 
lui şi fariseului, XLVII, 4; -da văduvei 
şi judecătorului celui nedrept, XIX, 4; 
XXII, 5; LVII, 4; cum trebuie explicate 
-dele, LXIV, 3. 

Pitagora, filozof grec, XXIII, 4. 

Platon, filozof grec, I, 4. 5; XXXIII, 4. 

Plăcere, - lumească, VI, 5; -a ochilor, XVII, 
2; - păcătoasă, XVI, 11; - trecătoare, 
XVI, 11; -ri trupeşti, VIII, 5; XIV, 4; 
LXXXIII, 3. 

Pocăinţă, - adîncâ, X, 6; - spre mîntuire, 

XV, 2; călea -ţei, XI, 1; cîştigul -tei, 
XIX, 5; leacurile -ţei, LXXXVI, 4; 
puterea -ţei, XXII, 5; roade vrednice 
de -, X, 3; rod vrednic de -, X, 2; uşă 
de -, XLIII, 5. 

Podoabă, - duhovnicească, LXXXIX, 4. 

Poftă, - de aur, LXXXIX, 3; - de averi, 
XVIII, 5; - de slavă, XVIII, 5; - 
nedreaptă, XVIII, 3; - pentru bani, 
XXIII, 4; - rea, XVIII, 5; XIX, 7; - 
trupească, XVIII, 5; XLIV, 4; 
LXXXI, 5 \ -te urîte, XLIII, 5; natura 


-tei, LXXX, 4; creşterea -tei XVII, 2; 
roiul -telor, II, 5 . 

Popor, -ul cel nou, LXVI, 2; înşelarea -ului, 
LXXXVI, 2. 

Poruncă, -cile apostolilor, III, 5; -ca diavo¬ 
lului, XIII, 2; -folositoare, XXI, 2; -cile 
legii, X, 1; -cile uşoare, XXI, 4; - 
morală, XVII, 1; - omenească, LI, 2; -ci 
pline de fărădelege, XXI, 1; -ci potriv¬ 
nice, XXI, 1; -ca sărăciei de bună voie, 
XXI, 4; -cile Stăpînului, XVI, 5; -cile 
Vechiului Testament, XVI, 3; călcare 
de -, XIII, 2; LI, 1; LXVIII, 3; 
cununa -cilor, XVIII, 6; împlinirea 
-cilor, X, 1; XXV, 3; ordinea -cilor, 
XVI, 5; povara -cilor, XVI, 11; săvîrşi- 
rea -cilor, XXIII, 6; uşurinţa împlinirii 

- cilor, XXIII, 4. 

Post, - îndelungat, XI, 8; cununa -ului, XX, 
1; duşmanii -ului, XX, 2; legea -ului, 
LXXXVI, 4. 

Postitor, mască de -, XX, 1. 

Potir, -de aur, L, 3. 4; - duhovnicesc, 
LXXXII, 5. 

Potop, apa -ului, VII, 7; XIV, 3; vremea 
-ului, VI, 6. 

Predică, -ca apostolilor, XLVI, 2; -a Evan¬ 
gheliei, XLVI, 2; -a de azi, VI, 8; -a de 
pe Munte, XV, 1. 2. 3; XLVII, 3; ascul¬ 
tarea -cii, IV, 9; folosul -cii, V, 1; pute¬ 
rea -cii, XLVI, 2; şir de -ci, V, 1. 

Preot, -oţii iudeilor, LXXII, 1; -oţii lui 
Dumnezeu, LXXXV, 3; fetele -otilor, 
LXXV, 5; marele -, XXXIX, 1; LXV, 4; 
puterea -ului, LXXXlI, 6; slava -ofilor, 
XXV, 2; treapta de -, XVII, 6. 

Prietenie, masca -i, XIII, 5. 

Priscila, creştină din epoca apostolică, LV, 
6; LXXIII, 3. 

Priveghere, -ri de noapte, LXXXIII, 4. 

Profet, -eţi mincinoşi, IV, 1; XXIII, 6. 7; 
XXXV, 1; XLIII, 3; XLVI, 1; LXXV, 2. 
4; LXXVI, 2. 3; LXXVII, 1; cuvintele 

- eţilor, XVII, 5; gura -eţilor, VII, 4; 
LXXVIII, 4; mărturiile -eţilor, VI, 3. 4; 
XIII, 3; LXVIII, 2; sîngele -eţilor, XI, 1; 
LXXIV, 1; uciderea -eţilor, XLIII, 3. 

Profeţie, -ia este har al lui Dumnezeu, 
LXXVIII, 4; continuarea -iei, VII, 1; 
cuvintele -iei, VII, 2; începutul -iei, VII, 
2; realizarea -iei, XXVI, 4; spusele -iei, 
VII, 3. 

Pustie, filozofia -i, LV, 6; greutăţile -i, X, 4; 
locuirea în -, XLIV, 1. 

R 

Rahav, desfrînata din Ierihon care a adă- 

E oştit iscoadele israeliţilor, I, 6; III, 4; 
XVII, 4. 

Rahila, femeia lui lacov, IX, 3. 

Rai, intrarea in -, XI, 6. 

Rama, localitate în Palestina, IX, 3. 

Răbdare, - evanghelică, XXVI, 7; înde¬ 
lungă -, IX, 2; XIII, 3. 5. 

Răscumpărător, vezi: Hristos. 

Răsplată, plăţi cereşti, XV, 3; XVIII, 3; -ta 
de pe lumea aceasta, XV, 3; - duhovni¬ 
cească, XV, 3. 4; - în ceruri, XV, 
3; -plăţi materiale, XV, 3. 4. 5; -ta 
milosteniei, XV, 4; - nespusă, XXIV, 3; 
-ta răbdării, XXIV, 3; - trecătoare, 
XXIII, 5; -plăţi veşnice, XXIII, 5; - vii¬ 
toare, XV, 6; spor de -, IX, 2. 

Răstignire, vezi: Hristos. 

Rău, -1 moral, LIX, 2; ce este -1, LIX, 3; ori¬ 
ginea -lui, LIX, 2. 3; săvîrşirea -lui, 
XVI, 6; suferirea -lui, XVIII, 2. 3; ţine¬ 
rea de minte a -lui, LXXIX, 5. 

Răutate, - covîrşitoare, XIX, 6; -a sufletu¬ 
lui, VII, 7; adîncurile -tăţii, LXVII, 3; 
veninul -tăţii, XIX, 8. 

Rebeca, femeia lui Isaac, I, 6; XXX, 6. 

Rehabin, israelitean, XLIII, 3. 

Religie, -ia creştină, XV, 9; - falsă, XV, 
9; -ia păgină, XV, 9. 

Roman, XXXVII, 7; XXXVIII, 1; XLVI, 3; 
LXX, 1; LXXV, 3; LXXVIII, 4; LXXX, 
3; LXXXIV, 3; imperiul -, LXXV, 1. 3; 
oştiri -e, LXXVI, 1; putere -ă, LXXV, 
1; războiul -ilor, LXXV, 4; LXXVI, 1. 

Rugăciune, - continuă, XIX, 4; XXII, 5; -ni 
de mulţumire, LV, 6; -a domnească, 
XVI, 9; XIX, 5. 7; XXII, 2; -a e jertfă, 
XVI, 9; -ni lungi, XIX, 4; LXXIII, 1; - 
nelegiuită, XIX, 9; - pentru cel mort, 
XXXI, 4; ajutorul -nilor stăruitoare, 
XXIII, 4; cererile -nii domneşti, XIX, 
7; obişnuitele -ni, XVII, 7; sfinte -ni, 
XLIV, 5; stăruinţa în -, X, 7; trîndăvia 
la -, XIX, 7. 

Rut, femeie moabiteancă, I, 6; III, 4; 
LXX, 2. 

S 

Saduchei, aluatul -lor, LIII, 3; învăţătura 
-lor, LIII, 3. 

S am aria, LXVI, 1. 

Samarinean, XV, 11; XXXII, 3. 4; XLVII, 
1; LXVIII, 2. 

Samarineanca, VI, 3; VII, 6; LVII, 1; LXVI, 
2; LXXX, 1. 

Samuel, profet, V, 4; IX, 5; XIX, 3; LXXX1, 
1; LXXXVI, 3. 

Saracini, III, 2. 

Şarm aţi, popor nomad din Rusia meridio 
nulă, LXXX, 2. 


Sarra, femeia lui Avraam, I, 6; IV, 6; VI, 6; 
XI, 2; XXX, 6; pîntecele de piatră al 
-rei, XI, 2. 

Satana, IX, 2; XIII, 3; XLI, 1. 2. 3; LIV, 4; 
LV, 1; LXI, 5; LXXVI, 2; LXXXI, 3; 
LXXXII, 1. 3; LXXXIII, 1; LXXXVI, 4; 
tirania -nei, XLI, 3. 

Saul, primul împărat al lui Israel, III, 5; V, 
4; XXVI, 7; XXIX, 3; XXXIX, 2; XLII, 
2; LVIII, 4; LXII, 4. 5; LXXV, 5; 
LXXXI, 1; LXXXVI, 3. 

Sărac, - cu duhul, XV, 1. 5; XLVII, 3; - de 
bună voie, LXXIV, 5; furtul banilor 
-ilor, LXXXVI, 3. 

Sărăcie, - de bună voie I, 5; XX, 2; XXI, 1. 
4; XXXIII, 4; XLV, 2; LXV, 1; LXXXI, 
3; -ia de bună voie a lui Ilie, XLVI, 3; - 
sufletească, V, 1; bogăţia -i, XLVII, 4; 
calea -i y XIII, 4. 

Schimbarea la faţă, vezi: Hristos. 

Sărbătoare, -a azimelor, LXXXI, 1; legea 
-torii, LXXXVI, 1. 

Scila, monstru marin, IV, 8; LXX, 3; XC, 4. 

Sciţi, XXVI, 6; LXIX, 3; LXXX, 2. 

Scriptură, -rile profeţilor, LXXXTV, 2; cer¬ 
cetarea -iilor, IX, 4; XLVII, 3; cetirea 
sfintei -ri, II, 5. 6; XLVII, 3; cuvin¬ 
tele -rii, XIII, 3; XVII, 7; dumnezeiasca 
-, II, 5; XIII, 5; înţelepciunea -rii, 
LXXXVI, 4; mărturia -rii, XIII, 3; text 
din -, II, 5; XIV, 2. 

Sectă, LXX, 2. 

Semei, fiul lui Ghiram, rudă cu împăratul 
Saul, IX, 2. 

Semen, binele -ilor, LXXVTI, 6; folosul 
-ilor, LXXVIII, 3. 

Semn, - de biruinţă, XL, 2; - de punctua¬ 
ţie, XXVI, 4; - din cer, LIII, 2; -ul lui 
Iona, LIII, 2. 3; -e prevestitoare, XX, 6. 

Senaherim, împăratul asirienilor, LXXVI, 

1 . 

Septuaginta, cei 70 de traducători ai -tei, V, 
2; mulţimea traducătorilor -tei, V, 2; 
textul -tei, V, 2; traducători ai -tei, V, 2; 

-ţoi \T O 

Sfintele Sfintelor, LXXXV, 4; LXXXVIII, 

2 . 

Sfinţenie, curăţenia -i, LXXVIII, 1. 

Sfînt, cununile sfinţilor, LXIX, 4; popoare 
de sfinţi, II, 1; rugăciunile sfinţilor, V, 
4; strălucirea sfinţilor, LVI, 4; sufletele 
sfinţilor, LXVIII, 5. 

Sidon, oraş în Fenicia, XXXVI, 4; XXXVII, 
4; LXXV, 5. 

Simeon, fiul lui lacov, VIII, 3. 

Simeon, primitorul de Oumnezcu, Vil, l, 
VIII, 3 

Simeon, fratele lui Iisus, XLVIII, 1. 

Simeon, fariseul, XLVIII, 6. 

Simon, vezi: Petru. 

Simon Canaanitul, XXXII, 3. 

Simon Leprosul, LXXX, 1. 

Simon, Magul, XLVI, 3. 4; L, 3; LXVII, 4. 
Sion, V, 2; LXVIII, 1; LXXXIX, 3; fetele 
-ului, LXXXIX, 3; fiica ului, XIX, 4. 
Siria, XIV, 3. 

Sirian, limba -nă, XVI, 7. 

Sirieni, XIV, 3; XXXI, 1. 

Sîmbătă, -ta Domnului, XXXIX, 1; desfiin- 

5 rea -betei, XL, 1; dezlegarea -betei, 
VI, 2; păzirea -betei, LI, 2. 

Sînge, - nevinovat, LXXXV, 2; vînzarea 
scumpului -, LXXXI, 3. 

Slavă, -va adevărată, XL, 5; -va cea de sus, 
XIII, 4; -va cea viitoare, XXXI, 4; -va 
celor aleşi, LXXVI, 4;-cerească, 
XLVII, 2; XLIX, 4; LVI, 1; -va crucii, 
LVI, 2; -va de dincolo, XXIV, 4; -va de 
la lume, XL, 5; -va de la oameni, XX, 4; 
XL, 4. 5; -va din afară, XXV, 4; -va din 
ceruri, XXIII, 8; XXVI, 5; - deşartă, III, 
5; IV, 9. 10; XI, 8. XIX, 1. 2. 3. 6. 7; XX, 
1. 2. 4; XXV, 2; XXX, 3; XXXI, 3; 
XXXII, 8; XL, 4; XLIV, 1. 2. 4; XLVI, 
1; LVI, 1; LVIII, 3. 5; LIX, 6; LXII, 5; 
LX, 3; LXI, 2; LXV, 4; LXVII, 3; LXXI, 
2. 3. 4; LXXII, 2. 3; LXXIII, 2; LXXIV, 
1; LXXVIII, 2; LXXXVII, 3; LXXXIX, 
3; -va lumii, XI, 8; XXXII, 1; XL, 5; 
XLIV, 4; - mare şi veşnică, XXIII, 5; 
- nemuritoare, XII, 4; - nespusă, LIV, 5; 
- omenească, XIII, 4; XVII, 7; XVIII, 6; 
XX, 2; - tainică, LIV, 5; -va tainică a 
împăratului, LIV, 5; -va viitoare, 
XXXVIII, 3; alungarea -vei deşarte, 
XLVI, 4; dispreţul -vei, XLVI, 3; 
dorinţa de -, XX, 4; XL, 4; LXXXI, 5; 
dorinţa de - omenească, XV, 9; dorinţa 
-vei deşarte, XV, 9; doritor de - 
deşartă, XVIII, 5; dragoste de -, IV, 9; 
XX, 2; XXXII, 1; LXII, 4. 5; LXXII, 1; 
dragoste de - deşartă, XI, 8; XIII, 4; 
XIX, 1; LXVIII, 2; pierderea -vei, 
XXVI, 7; patima -vei deşarte, XIX, 3. 
9; pierderea -vei din împărăţia ceruri¬ 
lor, XXIII, 7; tirania -vei deşarte, 
LXXXVI, 3. 

Slugă, -ga cea credincioasă, LXXVIII, 1; 
-ga cea necredincioasă, LXXVIII, 1; 
-ga cea rea, LXXIV, 4; LXXXI, 4. 
Slujbă bisericească, LXXXVIII, 4; 
LXXXIX, 4. 

Smerenie, cuvinte de -, XVI, 4; duh de -, 
XV, 2; roadele - niei, III, 5. 

Sodoma, XI, 1; XX, <i; XXXII, 5; XXXIII, 3; 
XXXVI, 3; XXXVII, 4; XLI, 3; XLIII, 2; 
XLVIII, I, LXXV, 4; 1.XXV1I, 2. 3. 


Sodomeni, VI, 6; VII, 7; XIII, 1; XXVI, 1; 
XXXV, 3; XXXVI, 3. 4; XXXVII, 5; 
XLIII, 2; LVII, 1. 4; LXXVII, 3; 
LXXIX 1 

Solomon, împărat, II, 3; III, 2; IV, 2; XXII, 
1; XXIII, 4; XXVI, 8; XXXVII, 2; XL, 5; 
LVIII, 4; LXII, 4; LXVII, 4; LXXIX, 2; 
LXXXIII, • 3; îmbrăcămintea lui -, 
XXII, 1; înţelepciunea lui -, XLIII, 3. 

Somn, vedenii din -, XLII, 4. 

Stat, -ul iudeu, LXXXVIII, 1; crimă împo¬ 
triva -ului, LXX, 1; LXXXVI, 1; 
legile -ului, LXX, 1; LXXXIV, 3; ordi¬ 
nea de -, LXX, 1; LXXXIV, 3. 

Stăpîn, vezi: Hristos. 

Stăpîn, -ul casei, XLVII, 1. 2. 3; LXIV, 2. 3; 
LXVIII, 1; LXXVII, 3. 

Straton, Cezareea lui -, LIV, 1. 

Suflet, - aprins, XXIII, 4; - curajos, X, 4; - 
de aur, L, 3; -e înecate, VII, 6; - slăbă 
nogit, XIV, 3; - tînăr, XVIII, 4; - treaz, 
V, 3; - tulburat, XXIV, 4; - veghetor şi 
cercetător XLVII, 2; - zdrobit, XV, 6; 
activitatea -ului, XX, 3; cuvinte pierză¬ 
toare de -, XIII, 5; desfătarea -ului, 
XXI, 2; durerea -ului, VI, 5; frumuse¬ 
ţea -ului, XXXIV, 5; învîrtoşarea -ului, 
XI, 1; larg la -, XVIII, 3; mare la -, 
XVIII, 3; mic la -, IX, 3; XXII, 2; mîn- 
tuirea -ului, XXX, 2. 3. 5. 6; nemurirea 
-ului, XXXIV, 2. 5; pedepsirea -ului, 
XLI, 4; rîvna -ului, XIX, 3; sănăta¬ 
tea -ului, VI, 8; tainele -ului, LXX, 1. 2; 
tainiţele -Ului, V, 1; trindăvia -ului, VI, 
5; vătămarea -ului, XXI, 2; XXIII, 9; 
zdrobirea -ului, VI, 5. 

ş 

Şcoală, -la celor necuvîntătoare, VII, 6; - 
duhovnicească, XVII, 7; - filozofică, 
VIII, 5. 

Ştefan, întîiul mucenic, XXVII, 2; XXVIII, 
3; LXI, 5; LXVIII, 2; LXIX, 1; 
LXXXIV, 2. 

T 

Taină, -na credinţei, LIV, 3; -na crucii, LIV, 
3; -nele inimilor, XLIX, 2; -nele împă¬ 
răţiei cerurilor, XLV, 1; XLVII, 1; -ne 
prea înfricoşătoare, XLIII, 3; -na sfin¬ 
tei împărtăşiri, L, 3; -na sfintei împăr¬ 
tăşiri este o - a păcii, L, 3; -na învierii, 
LIV, 3; dumnezeieştile -ne XLI, 3; 
împărtăşirea cu sfintele -ne, LXXXII, 
4; înfricoşătoarele -ne XXV, 3; nemu¬ 
ritoarele -ne, XVII, 7; sfintele -ne, IV, 









7; VII, .■>; XIII, 5; XXIII, 3; XXXV, 3; 
XXXVI, 4; L, 2; LIV, 3. .5; LXIX, 1; 
LXXVIII, 4; LXXXI, 1. 3; LXXXII, 1, 
2. 5. 6; LXXXIX, 3. 

Tamara, nora lui Iuda, fiul lui Iacov, I, 6; III, 
2. 3; LXX, 2. 

Tasos, insulă greacă, XLVIII, 6; LIII, 4. 
Tăierea împrejur, VI, 3; XVI, 1; XXXIX, 2; 
XL, 1; LI, 3. 

Tatăl, (Dumnezeu-Tatăl), I, 2. 8; - a dat spre 
junghiere pe Fiul Său, XXIII, 3; - cel ceresc, 

XV, 7; XVm, 6; XX, 1; XXII, 2; XXm, 4; 
XXIV, 1; - nostru, XIX, 4; - obştesc, XIX, 
4; bunătatea -ui ceresc, XXIII, 5; casa -ui, 
LXXXVIII, 1; cuvintele -ui, LVI, 4; 
deofiinţimea -ui cu Fiul, LV, 4; descoperirea 
-ui, LTV, 2. 3; dragostea -ui, XXXlhn, 1; 
Duhul -ui, XXXIII, 3; Fiul e deofiinţa cu -, 
LIV, 2 ; egalitatea Fiului cu -, XLIX, 2; gura 
-ui, LXX VIII, 3; împărăţia -ui, XLVII, 1; 
LXXXII, 2; lauda adusă -ui, XIX, 4; sinul 
-ui, LXXVH, 2 ; slava -ui, LV, 4; LVI, 1. 4; 
LXXIX, 1; şederea de-a dreapta -ui, LXV, 
3; ştirea -ui, IX, 3; vocea -ui, LVI, 3; voia 
-ui, XXTV, 2; XLIV, 2; voinţa -ui, XL, 2; 
voinţa lui Dumnezeu şi -ui, LV, 6. 

Tălmăcire, - dreaptă, XXIV, 1. 

Tălmăcitor, -i ai Sfintei Scripturi, LXXXI, 1. 
Temistocle, om politic atenian, XXXIII, 4. 
Templu, -ul din Ierusalim, IV, 1; clădirile -lui, 
LXXV, 1; dârimarea -lui, LXXV, 1; 
frumuseţea -lui, LXXV, 1; pustiirea -lui, 
LXXV, 1; LXXXVIII, 1; ruinele -lui, 
LXXV, 1; vistieria -lui, LXXXV, 3. 
Tesaloniceni, XV, 5. 

Testament, XVI, 7; XXVII, 3; LXXXII, 6; 

poruncile celor două -e, XVI, 7. 

Testamentul Nou, 1,1.2; IX, 5; XV, 6; XVI, 4.5. 
7. 8; XXIX, 3; XXXV, 1; XLV. 2; XLVII, 
3; L, 4; LXVII, 4; LXVIII, 1; LXXVn, 6; 
LXXVIII, I; LXXXH, 1; LXXXIV, 4; 
LXXXV, 3; hrana cea tare a -lui -, XVII, 6; 
Învăţătura -lui -, LXXI, I; poruncile -lui -, 

XVI, 7; LXXII, 1; răsplătite -lui -, XVI, 5. 

Testamentul Vechi, I, 1; III, 1; V, 2; IX, 5; 
XIII, 2; XV, 3. 6; XVI, 1. 2. 4. 5. 6. 7. 8; 
XVII, 1. 2. 6; XXI, 1. 3. 4; XXIV, 1, 
XXVI, 4; XXVIII, 1; XXIX, 3; XXX, 3. 
'4; XXXI, 1; XXXV, 1; XXXVII, 2. 4; 
XXXIX, 1. 3; XLI, 3; XLIII, 2; XLV, 2; 
XLVII, 3; L, 4; LI, 3. 4; LVI, 1. 2. fi; 
LVII, 2, LXII, 2; LXVII, 4; LXVIII, l; 
LXXI, 1; LXXII, I, LXXIV, 2; LXXVI1, 


2; LXXVIII, 1; LXXXII, 1. 2; LXXXIV, 
4; LXXXV, 3; LXXXVIII, 1; XC, 2; 
desfiinţarea -ului -, XVI, 6; dreptatea 
-ului XVII, 6; Istoria -ului XVIII, 1; 
legile -ului XVI, 4. 5. 6; legiuirea 
-ului LXXII, 1; legiuitorul -ului 

XVI, 1; păzirea -ului XVI, 6; porun¬ 
cile -ului XVI, 4. 7; LXXII, 1; preoţii 
-ului -, LXXXV, 4; traduceri ale -ului 

V, 2-3. 

Tesvitean, LVII, 1. 

Teuda, revoluţionar iudeu, X, 5; XLVIII, 5; 
LXX, 1. 

Timotei, apostol, IX, 5; XXIII, 3; XLIII, 5; 

LVII, 5; LXXXIX, 3. 

Timp, periodicitatea -urilor, LXXV. 

Tir, oraş în Fenicia, XXXVI, 4; XXXVII, 4; 
LXXV, 5. 

Tit, împărat roman, XLIII, 3; LXIX, 1. 
Tîlcuire, XLVI, 2. 

Tîlcuitor, XLII, 2. 

Tîlhar, -ul de pe cruce, XXIII, 2. 

Toma, apostol, XXXII, 3. 

Trup, - bine întocmit, XX, 4; - de copil, X, 
4; -ul este neputincios, LXXXIII, 1; - 
gol, VII, 6; - nemuritor, XXVII, 2; 
LXXXII, 2; - omenesc, VIII, 4; X, 4; 
XVIII, 3; - pătimitor, XVIII, 3; 
LXXXII, 2; - plăpînd, X, 4; -uri strălu¬ 
citoare, XVII, 1; desfacerea de legă¬ 
turile -ului, XXIII, 8; dragostea de -, 
LXVII, 3; LXXVIII, 1; dragostea de 
-uri frumoase, XLII, 4; frumuseţea - urilor, 
LXII, 4; izbăvirea -ului, XIX, 5; 
înfăţişarea -ului, XIX, 3; luarea -ului 
omenesc, XIII, 2; mădularele -ului, 

XVII, 3; mijlocul -ului, X, 3; mişcările 
-ului, LXII, 3; organele -ului, X, 6; 
umbra -ului, LVI, 2; vigoarea -ului, 
XXIV 3 

Turnul Babei, XXXV, 1. 

Ţ 

Ţarină, -na olarului, LXXXV, 3; -na sînge- 
lui, LXXXV, 3. 

U 

Unul-Născut, vezi: Hristos. 

TJrîciune, LXXV, 5; -a pustiirii, LXXVI, 1. 

Urie Heteul, I, 6; XLII, 3. 

V 

Valentinieni, eretici, LV, 5; LXXXII, 2. 
Văduvă, -va cu doi bănuţi, LXX VII, 5; 
IXXVIII, 3. 

Veac, -ul acesta, XV, 3; XXIV, 2; LXIV, 1; 
LXV, I; LXXXVII, 4; XC, 2. 4; ul vi. 










tor, XI, .5; XV, 3; XXIV, 2; XXXIV, 3; 
XLIII, 3; LXIV, I. 2; LXXXVII, 4; sfîr- 
situl -ului, XV, 1; XLVII, 1; L, 4; LIII, 2; 
LXXV, 1; XC, 2; zilele -ului, VII, 1. 2. 

Veliar, duh rău, XXXI, 3. 

Veniamin, fiul lui Iacov, IX, 3. 

Vespasian, împărat roman, XLIII, 3; LXIX, 
l; LXXVI, I. 

Viaţă, -ţa aceasta, XVI, 11; XIX, 9; XX, 3; 
XXVI, 8; XXVII, 2; L, 4; XC, 3; - 
apostolică, XXI, 4; - aspră, X, 4. 5; 
I&XVII, 4; - creştină, VIII, 5; - cumpă¬ 
tată, X, 5; - curată, XXIII, 5; XXIV, 1. 2; 
XXIX, 3; XXXI, 5; XLVI, 3; LIV, 5; -ţa de 
aici, XIII, 5; XIV, 4; LXXXV, 2;XC, 2; -ţa 
de azi, XXVI, 5; -ţa de dincolo, XV, 9; 
XXXI, 3; - desăvîrşită, XV, 7; XIX, 6; 
XXXII, 4; XXXIII, 6; -ţa desăvîrşită a 
puterilor celor de sus, XIX, 5; - desfrî- 
nată, XXIII, 3; -ta de toate zilele, 
XXIII, 4. 7; XXIV, 4; - fericită, LXX, 3; 
- îmbunătăţită, XXIV, 2. 4; LXVI, 1; - 
îngerească, X, 4; LXII, 4; XC, 3; -ţa 
întregii lumi, XV, 6; - lipsită de griji, 
XIII, 5; - luxoasă, XLVIII, 5; - mai 
înaltă, XVI, 3; - măsurată, XXI, 4; - 
nelegiuită, XXIII, 3; - nemuritoare, 
LVI, 5; - nepătată, XV, 8; LXVII, 3; - 
omenească, XVI, 6; XXIII, 5; -ţa 
aceasta pămîntească, XXIII, 9; 
pămîntească, XXIV, 2; XLIX, 4; - 
păcătoasă, X, 5; XV, 7; XVI, 8; XXIV, 
4; - plină de păcate, V, 4; - simplă, X, 
6; - stricată, X, 3; XV, 8; XXIII, 3; 
XLVII, 2; LXIX, 2; LXXII, 1; - supe¬ 
rioară, XXII, 2; - unică pe lume, XXIV, 
3; - veşnică, XI, 5; XV, 3; XXXI, 3; 
XLVI, 4; LIV, 5; LVI, 5; LXIII, 1. 2. 3; 
LXIV, 1. 2; LXV, 1; LXXVII, 6; XC, 4; 
-ţa viitoare, XV, 9; XXVI, 8; XXVII, 4; 
XXXI, 5; XXXII, 2. 8; XLIX, 4; LXVIII, 
4; LXXV, 5; LXXXV, 2; XC, 3; - vir¬ 
tuoasă, V, 4; XV, 5; XVI, 11; XXIV, 2; 
XLIII, 5; LXIV, 4; LXIX, 1; bucuriile 
vieţii, XXIII, 5; desăvîrşirea vieţii, XV, 
7; fericirea vieţii, XIX, 5; furtunile vie¬ 
ţii, XXIV, 3; greutăţi din -, XX, 4; 
împrejurările vieţii, XIII, 4; începutul 
vieţii, XXVI, 7; nestatornicia vieţii, II, 
r>; supărările vieţii, XXIII, 5; sfirşitul 
vieţii, X, .5; XXVI, 7. 

Viclenie, - diavolească, XXVI, 6. 

Vin, prefacerea apei în -, XVI, 2. 

Vindecare, a diferitelor boli, LXVII, 1; -a 
fiicei cananeencei, LXVIII, 2; -a omului 
cu mina uscată, XXXIX, 1; XL, 1; -a 
slugii sutaşului, LXVIII, 2; -a unui 


-, XI, 3. 

Virtute, -a strămoşilor, III, 2; bogăţia -uţii, 
XXXII, 8; calea care duce la -, XXIII, 
6; calea -uţii, XIII, 5; cetatea -uţii, 
LXXII, 3; culmea -uţii, XVIII, 4; XXV, 
4; cununile -uţii, XVI, 11; XVIII, 3; dra¬ 
gostea de XXIV, 3; XLVI, 3; fapte de 
-, XIII, 5; XXVI, 7. 8; XLVIII, 4; laudă a 
-uţii, X, 4; masca -utii, XXIII, 6; puterea 
-uţii, XXIV, 2. 4; XLVIII, 2; rîvna 
pentru XXVI, 4; săvîrşirea -uţii, 
XVI, 11; XXIII, 5; XXV, 4; sfirşitul 
-utii, XXIII, 5; treaptă mai înaltă de -, 
XVIII, 3. 

Vitezda, XL, 1; scăldătoarea -, XXIX, 1. 

Vînzător, alungarea -ilor din templu, 

LXVII, 1. 2. 

Vînzătoare, -a de porfiră, LXXIII, 3. 

Vîrstă, -a bărbăţiei, LXXXI, 5; -a 
copilăriei, LXXXI, 5; -a tinereţii, 
LXXXI 5 

Voinţă, - bună, XIV, 4; XLIV, 1; - liberă, 
XXI, 2. 3; LVIII, 3; LIX, 3; LXII, 3; 
somnul -ţei, XLVI, 1. 

Z 

Zabulon, fiul lui Iacov, pămîntul -ului, XIV, 

1 . 

Zaharia, profet, XXXVIII, 3; LXVI, 1. 2. 3. 

Zaharia, tatăl sfîntului Ioan Botezătorul, 
IV, 4. 5; VII, 1; X, 1; XIV, 1; LXXIX, 3. 

Zaharia, fiul lui Barahia, LXXIV, 1. 2. 

Zaheu vameşul, XXX, 2; LXXXIII, 4. 

Zara, fiul lui Iuda, III, 2. 3. 

Zenon din Citium, filozof grec, I, 4. 

Zevedeu, tatăl apostolilor Iacov şi Ioan, 
mama fiilor lui -, LXV, 2. 3. 4; fiii lui -, 

LXXXIII, 1; LXXXVIII, 2. 

Zi, -ua azimelor, LXXXI, 1', -ua cea de 
mîine, XIX, 5; -ua cea dinţii a azimelor, 
LXXXI, 1; ua cea din urmă, LV, 5; 
LVI, 4; -ua cea înfricoşătoare, X, 5; 
XX, 6; XLI, 4; XUII, 4; XLVIII, 6; 
LXXIX, 1; -ua cea mare, LVI, 4; -ua de 
azi, XI, 8; XIII, 5; XXII, 4; -le de linişte, 
X, 7; -ua de mîine, XXII, 3. 4; -ua 
Domnului, XI, 3; XLIII, 4; -ua judecă¬ 
ţii, IV, 4. 11; XXVIII, 3; XXXIII, 3; 
XXXVII, 4; XLII, 2; LV, 6; -ua naşterii, 
XLVIII, 2; -ua praznicului, LXXXI, L 
-ua viitoare, XX, 4; XXIV, 1; LXXXI, 4; 
grijile -lei de azi, XXII, 4; povara -lei 

în această parte şi despre a nu te bucura împreună cu cei cărora ie 

încercaţi decît cei înarmaţi cu suliţe. Despre cei ce petrec şi se 
desfâteazâ şi despre cei ce nu petrec şi nici nu se desfâtează; şi de 

